
Historiallinen  Aikakauskirja 


tarjotaan  täten  tilattavaksi  vuodeksi  1907. 

Ollen  alallaan  ainoa  suomalainen  aikakauskirja,  pyrkii  se  edelleenkin  toteut- 
tamaan ohjelmaansa  levittämällä  ajan  vaatimaa  historiallista  tietoa  ja  sivistystä 
kansaamme.  Aikakauskirjan  tarkotuksena  on  esiintyä  kansantajuisena  ja  sisäl- 
löltään erikoisesti  suomalaisen  yleisön  harrastuksiin  soveltuvana.  Se  käsittää 
itsenäisiä  kirjotuksia  sekä  koti-  että  ulkomaan  historian  alalta,  selontekoja  ilmes- 
tyneistä teoksista,  katsauksia  kirjallisuuteen  ja  tietoja  sekä  uutisia  merkillisim- 
mistä  tapahtumista  historian  työmailla  ulkona  ja  kotona.  Sitäpaitsi  vuoden 
viimeinen  numero  tulee  sisältämään  luettelon  vuoden  kuluessa  ilmestyneestä 
suomalaisesta  tai  suomalaisten  henkilöiden  kirjottamasta  historiallisesta  kirjalli- 
suudesta. 

Arvoisaa  avustustaan  ovat  antaneet  ja  vastedeskin  luvanneet  antaa  m.  m. 
Julius  Ailio,  Henry  Biaudet,  Kaarlo  Blomstedt,  Carl  v.  Bonsdorff,  Tor  Car- 
pelan, Jaakko  Gummerus,  Arvi  Grotenfelt,  Kustavi  Grotenfelt,  O.  A.  Hainari, 
Yrjö  Jahnsson,  Antti  Kaasalainen,  U.  L.  Lehtonen,  K  O.  Lindeqvist,  Gunnar 
Lindström,  Oskari  Mantere,  K  R.  Melander,  Ernst  Nevanlinna,  Heikki 
Ojansuu,  E.  G.  Palman,  A.  F.  Puukko,  K  V.  Rauhala,  Edv.  Rein,  G.  Rein. 
Juhani  Rinne,  A.  Silander,  Alma  Söderhjelm,  V.  Tarkiainen,  V.  Voionmaa, 
K.  österbladh,  y.  m. 

Historiallinen  Aikakauskirja  tulee  ensi  vuoden  alusta  ilmestymään  säännölli- 
sesti joka  toinen  kuukausi  eli  kuusi  kertaa  vuodessa  noin  kahden  ja  puolen 
painoarkin  vahvuisissa  vihoissa.  Asiamiesten  kautta  se  maksaa  neljä  markkaa. 
Tilaukset  voidaan  tehdä  joko  suoraan  toimitukselta,  asiamiehiltä  tai  kaikista 
postikonttoreista.  Tänäkin  vuonna  saavat  kansa-  ja  kiertokoulujen  opettajat 
sekä  seminaarien  ja  oppikoulujen  oppilaat  vuosikerran  kahdella  markalla,  jos 
tilaavat  suorastaan  toimitukselta  tai  asiamiehiltä.  Halukkaita  asiamiehiä  vastaan- 
otetaan ja  myönnetään  heille  joka  viidestä  vuosikerrasta  kuudes  ilmaiseksi. 

Arvoisia  tilaajia  pyydetään  tilauslistaan  merkitsemään  nimensä,  arvonsa  ja 
osotteensa. 

Tilauslistat  pyydetään  palauttamaan  maist.  A.  M.  Tallgrenille,  os.  Helsinki, 
Korkeavuorenkatu  39. 

Gunnar  Suolahti, 
päätoimittaja. 

K»  /?.  Brotherus,  Atle  Vilskman, 

A  M.   Tallgren,  A.  R.  Cederberg. 

Yhteydestä  Välimeren  maiden  ja  Pohjois-Euroo- 

pan  välillä  kuningas  Hammurabbin  ajoista 

Persialaissotiin.1) 

Kirj.  A.  M.  Tallgren. 


j  Niitä   summattoman  etäisiä  aikoja,  jolloin  ihminen  ensikerran  esi- 

historian huomenkoitteessa  esiintyy  maailman  tanterilla,  on  meidän  aina- 
kin  toistaiseksi  mahdotonta  edes  vuosituhansissa  määritellä;  mutta  kuta 
j        likemmäksi   nykyisiä   aikoja  siirrymme,  sitä  helpompaa  on  yksityiskoh- 
taisten   aikamääräysten   tekeminen   ja  samassa  suhteessa  kasvaa  niiden 
absoluutinen  varmuus.    Tahdon  seuraavassa  lyhyesti  käsitellä  yhtä  poh- 
i        joismaisen    esihistorian    osaa,   pronssikautta,    selvittääkseni    mitenkä  on 
käynyt  mahdolliseksi  tutkijoille  tietää  jotain  niin  varhaiselta  ajanjaksolta, 
|        kuin  tämä  on,  se  kun  on  alkanut  jokseenkin  yhtä  paljo  ennen  meidän 
•       ajanlaskumme  alkua  kuin  me  nyt  elämme  sen  toisella  puolen,  ja  samalla 
l       näyttääkseni  muinaistieteellisen  tutkimusmetoodin  varmuuden. 

N.  s.  historiallinen  aika  Pohjois-Euroopassa  on  noin  tuhannen 
vuoden  pituinen  vain.  Kuten  tiedämme,  alkaa  kuitenkin  jotenkuten 
!  tarkasti  määriteltävissä  oleva  historiallinen  aika  Etelä-  ja  Kaakkois- 
i  Euroopassa  n.  v.  500  e.  Kr.,  samoihin  aikoihin  kun  saivat  alkunsa 
I  persialaissodat,  ja  kun  kuninkaat  Roomasta  karkotettiin.  Etuaasiassa  ja 
j  Egyptin  vanhoissa  sivistysmaissa  on  historia  tunnettu  jo  vuosituhansia 
varhemmin2 ).    Mutta  että  niidenkin  seutujen  asukasten  suorittama  taival 


*)  Lähteinä  on  käytetty  m.  m.  Svenska  Fornminnesföreningens  Tidskrift  I— XII, 
Montelius,  Tidsbestämning  inom  bronsäldern, 

S:ma,       Die  Chronoiogie  der  ältesten  Bronzezeit, 

S: ma.       Le  Relazioni  fra  1'Italia  e  la  Scandinavia, 

Sima,      La  Chronoiogie  prähistorique  en  France, 
S.  Möller,  Nordiske  Fortidsminder, 

S:ma,      Vor  oldtid, 

S:ma,      Urgeschichte   Europas   (referaatti),   ynnä  joitak.  muita  teoksia,  joihin  seuraa- 
vassa on  viitattu. 

*)  Vrt.  esim.  Arthur  Hjelt,  Babylonian  ja  Assyyrian  historian  pääpiirteet. 

jo  sitä  ennen  on  ollut  verrattoman  pitkä,  on  muinaistiede  osottanut. 
Historiallisen  aikansa  alussa  elivät  näet  nämä  vanhimmat  sivistyskansat 
kuparikaudessa 1).  Nyt  on  esim.  vanhan  Susan  kaupungin  luona  tut- 
kittu 34  mtr.  korkea  kultuurikerros,  jossa  vain  5  ylintä  sisälsivät  rauta- 
kauden muistoja,  samalla  kun  5  sitä  seuraavaa  metriä  olivat  pronssi-  ja 
kuparikauden  asutuksen  jäliltä,  mutta  kokonaista  24  mtr.  alhaalta  lukien 
oli  syntynyt  aikoina,  jolloin  metallit  olivat  tuiki  tuntemattomat.  Tämä 
jos  mikään  antaa  selvän  ja  havainnollisen  kuvan  ihmiskunnan  pitkän 
pitkästä  elinijästä. 

Niihin  aikoihin  kun  jo  ihmisiä  harhaili  Etelä-  ja  Keski-Euroopan 
alueilla,  oli  vielä  Pohjola  mahtavien  jääkerrostumien  peittämänä,  man- 
nerjään,  joka  vasta  hitaasti  väistyi  yhä  kauvemmaksi  pohjoiseen.  Arvat- 
tavasti saapui  heti  elämän  käydessä  siedettäväksi  tännekin  ihmisiä,  jotka 
eläen  alhaista  ja  kituvaa  elämää  ponnistivat  eteenpäin  aineellisen  ja 
henkisen  kehityksen  tiellä. 

Suuren  suuri  edistysaskel  oli  metallien  tunnetuksi  tuleminen.  Var- 
haisin pohjoismaissa  esiintyvä  metalli  oli  kupari,  ensimmäinen,  joka 
mitä  suuremmoisimmin  vaikutti  sivistyksen  edistymiseen  oli  pronssi,  joka 
normaalimuodossaan  sisältää  10%  tinaa  ja  90%  kuparia. 

Kun  Pohjois-Euroopassa  ei  missään  löydy  luonnollista  tinaa,  ja 
kun  keski-Ruotsin  kuparikaivokset  keksittiin  vasta  historiallisella  ajalla, 
niin  siis  kaikki  se  tina  ja  kupari,  mitä  täällä  pronssikaudella  käytettiin, 
oli  tuotava  vierailta  mailta.  Että  tuonnin  täytyi  olla  ylen  runsaan,  huo- 
maamme, kun  ajattelemme,  että  kaikki  aseet,  työkalut  ja  koristukset, 
mitä  ikinä  tuona  puolitoista  tuhatta  vuotta  pitkänä  ajanjaksona  käytet- 
tiin, olivat  tuosta  vieraasta  materiaalista  tehdyt  Mutta  kun  kerran  jo- 
kainen gramma  metallia  oli  tuontitavaraa,  silloin  oli  myös  liike  hyvin 
vilkas  Pohjois-Euroopan  ja  niiden  maiden  välillä,  joissa  näitä  metalleja 
löytyi.  Juuri  tätä  liikeyhteyttä  saamme  kiittää  siitä,  että  voimme  niin 
tarkalleen  tuntea  pohjoismaisen  kronologian  tähän  aikaan.  Luonnolli- 
sestihan näet  kaikki  tarkempi  aikamäärittely  lopultakin  perustuu  johon- 
kuhun tunnettavaan  aikakauteen.  Niinpä  esim.  voimalla  tietää  jonkun 
esineen  ijän,  on  mahdollista  määrätä  sellaisten  esineiden  ikä,  jotka 
ovat  sen  kanssa  yhdessä  tavatut,  mutta  eivät  ole  sen  omalle  alueelle 
ominaisia.  Kun  nyt  Välimeren  maiden  esinemuodot  ovat  määrättävissä, 
kuten  kohta  saan  tilaisuuden  esittää,  ja  kun  Pohjois-Euroopan  maat 
ovat  olleet  vilkkaassa  yhteydessä  Etelä- Euroopan  kanssa,  on  niin  käynyt 

1)  Egyptissä  oli  kuparikausi  vallalla  jo  ennen  1  dynastiaa,  siis  viidennellä  vuosi- 
luhannella  ennen  ajanlaskumme  alkua;  Vrt.  Flinders  Petrie,  Nagada  and  Ballas.  London 
1896.    Sitä  ennen  oli  Egyptissäkin  pitkä  kivikausi. 

mahdolliseksi  määrätä  täkäläistenkin  esineiden  ikä.  Syyt,  joita  tässä  kävisi 
liian  pitkäksi  selvitellä,  näet  epäämättä  todistavat,  että  skandinaaviset 
maat  saivat  pronssinsa  Keski-Euroopasta  eikä  esim.  Brittein  saarilta. 

Lienee  ensinnäkin  syytä  tarkastaa  Välimeren  maiden  kronologiaa. 
Sanoin,  että  siellä  «historian takainen"  aika  loppuu  n.  500,  mutta  emme 
suinkaan  vain  tällä  perusteella  tiedä  minkälaiset  esineet,  aseet  y.  m. 
siihen  aikaan  olivat  käytännössä  niillä  tienoin,  voidaksemme  niiden  no- 
jalla tehdä  välttämättömiä  vertailuja.  Varhaisimmat  historialliset  lähteet- 
hän vain  ihan  poikkeustapauksessa  sisältävät  kultuurihistoriallisia  tiedon- 
antoja.    Kuitenkin  on  eräs  asianhaara  tässä  tullut  meille  avuksi. 

Joku  kymmenkunta  vuotta  sitte  toimitettiin  näet  kaivauksia  Ateenan 
Akropoliilla  siinä  sorakerroksessa,  joka  oli  syntynyt,  kun  persialaiset  v. 
480  hävittivät  Ateenan.  Täältä  löytyi  suuret  määrät  esinelajeja,  jotka 
olivat  siis  näihin  aikoihin  olleet  käytännössä,  tai  hiukan  varemmin, 
sanokaamme  pyöreissä  luvuissa  n.  500  e.  Kr.  Näiden  runsaiden  esi- 
neiden joukossa  oli  myös  muutamia  vierastyyppisiä,  italialaisia.  Nyt 
on  taas  toiselta  puolen  muutamissa  suurissa  italialaisissa  kalmistoissa 
tavattu  kreikkalaisia  vaaseja  ja  esineitä,  aivan  samanlaatuisia  kuin  Akro- 
poliilla, samanlaatuisten  italialaisten  esineiden  kanssa  kuin  sielläkin. 
Siispä  olivat  nämä  molemmat  ryhmät  yhdenaikuisia,  ja  niin  oli  saatu 
tärkeä  aikamääräys  italialaisille  esineille. 

Toinen  rajapyykki  tarjousi  tutkijoille  Schliemannin  suurenmoisten 
ja  onnekkaiden  kaivausten  tuloksista  Mykenen  ja  Orkhomenoksen  rauni- 
oista. Tuon  maailman  mainion  saksalaisen  muinaisuuden  harrastajan 
onnistui  näet  Mykenestä  löytää  melkoisten  kreikkalaisten  esinejoukkioi- 
den  parista  joitakuita  egyptiläisten  hallitsijain  nimillä  varustettuja  pieniä 
„skarabeojaa  l)  y.  m.  joiden  ikä  tarkoin  voitiin  määrätä.  Nämä  egypti- 
läiset hallitsijat  ovat  Amenhotep  III  &  IV  sekä  kuningatar  Ti,  joiden 
hallituskausi  on  n.  vuoden  1400  vaiheilla. 

Nyt  on  toiselta  puolen  Amenhotepien  palatsiraunioista  Tel-el- 
Amarnasta,  joka,  kuten  tunnettu,  hävitettiin  samoihin  aikoihin, 2)  löy- 
detty aivan  samanlaisia  Mykenekultuurin  tuotteita  kuin  itse  Mykenestä:3) 

*)  Skarabeat  ovat  pieniä  kovakuoriaisen  tapaisia  amuletteja;  vrt.  esim.  Schuch- 
hardt,  Schliemanns  upptäckter  i  Troja,  Tiryns,  Mykene,  Orkhomenos  och  lthaka.  Öfvers. 
J.  Centervall. 

2)  Vrt.  K.  Grotenfelt,  Eräs  kuninkaall.  uskonpuhdistaja  n.  4000  vuotta  sitten, 
Hist.  Aikak.  v.  1903. 

3)  Vrt.  Flinders  Petrie,  Kahun,  Gurob  and  Hawara,  Ta.  XXVIII. 

Vielä  varhaisemman  yhteyden  todistuksia  on  Hissarlikin  raunioista  löydetty; 
samoin  Egyptistä  ja  Aigean  meren  saarilta.  Sveitsistäkin  on  löydetty  selvästi 
kyprolainen  tikari,  joka  on  ollut  käytännössä  keskipaikkeilla  kolmatta  vuosituhatta  e.  Kr. 
(Vrt.  Montelius,  Die  Chronol.  d.  ält.  Bronzezeit.) 

niin  oli  tämän  viimemainitunkin  aika  siis  määrätty.  Kun  samallaisia 
mykeneläisiä  esineitä  myös  oli  tavattu  Italiassa  ja  päinvastoin,  on  siis 
meillä  Italiankin  esihistoriallisten  tyyppien  määrittelemiseen  varmoina 
kaksi  rajaa,  suuressa  katsoen  vuodet  1400  ja  500  e.  Kr.  Että  näet 
meidän  ei  tarvitse  ajatella  esineen  saapumisen  Egyptistä  Kreikkaan  tai 
Kreikasta  Italiaan  vaatineen  aikaa  muuta  kuin  jonkun  viikon,  on  jo  itsestään 
selvää  sen  johdosta,  että  samantyyppiset  esineet  tavataan  samantyyppis- 
ten kanssa  yhteydessä  noissa  eri  maissa.  Lisäksi  vielä  on  tunnustettu 
totuus,  että  meri  kaikkina  aikoina  on  yhdistänyt  enemmän  kuin  erotta- 
nut. Niinpä  ei  minun  tietääkseni  kukaan  tutkija  olekaan  epäillyt  näiden 
esineiden  absoluutista  yhdenaikaisuutta.  Vuosi  sinne  tai  tänne  ei  mer- 
kitse mitään,  kun  on  kysymys  vuosisadoista. 

Että  meillä  näin  on  mahdollisuus  dateerata  Italian  löytöjä  kahtena 
toisistaan  erillään  olevana  vuosisatana,  on  tavattoman  tärkeätä.  Esinei- 
den muotokehitystä  tarkasti  tutkimalla,  niiden  koristusaiheita  vertaile- 
malla ja  niiden  löytösuhteihin  syventymällä  on  näet  muinaistutkijain, 
etupäässä  kuuluisan  ruotsalaisen  Oscar  Monteliuksen  onnistunut  jakaa 
tämä  italialainen  ainehisto  yhdenaikaisiin  luokkiin  ja  suunnilleen  määrätä 
niiden  käyttöaika,  niin  että  voimme  nyt  seurata  vuosisadasta  vuosisataan 
italialaisen  sivistyksen  ja  kehityksen  kulkua  parituhatta  vuotta  ajassa 
taaksepäin  Kristuksen  syntymästä  lukien.  Todistaakseni,  miten  varma 
näiden  muinaistutkijain  metoodi  on,  ja  miten  varmoja  sen  tulokset 
absoluutiseen  kronologiaan  nähden,  mainittakoon  merkillisistä  hautalöy- 
döistä Rooman  forumilla.  Nyt  on  tunnustettu,  että  muinaisitalialaiset 
aina  hautasivat  kuolleensa  kaupungin  ulkopuolelle,  ja  että  siis  forumin 
haudat  ovat  varhemmat  sitä  aikaa,  jolloin  forum  jäi  kaupungin  piirin 
sisälle,  siis  ennen  v.  753.  Pari  Rooman  kukkulaa  oli  siis  asuttuna  jo 
ennen  tuota  vuotta,  ja  merkitsi  siis  kaupungin  „ perustaminen"  näiden 
yhdyskuntien  yhteen  liittymistä  yhdeksi  kokonaisuudeksi.  Nyt  ovat 
nuorimmat  haudat  osottaneet  sisältävänsä  juuri  esineitä,  jonka  tyyppiset 
Montelius  jo  aikoja  ennen  oli  lukenut  kuuluvan  8:nnen  vuosisadan  alku- 
puoleen, siis  juuri  samaan  aikaan,  johon  ne  sitte  todella  forum-löytöjen 
nojalla  kuuluivatkin. 

Että  italialainen  kronologia  on  niin  varma,  se  on  juuri  meille 
pohjoismaalaisille  tärkeätä  sen  vuoksi,  että  Italia  ja  Pohjola  Keski- 
Euroopan  yli  ovat  osottaneet  olleensa  mitä  vilkkaimmassa  yhteydessä, 
ja  että  kehitys  niissä  siis  on  kulkenut  täysin  rinnakkaisesta 

Se,  mikä  selittää  meille,  miksi  etelän  kansat  halusivat  yhteyttä 
pohjoisten  kansojen  kanssa,  miksi  ja  mitä  vastaan  he  vaihtoivat  niin 
ylen  runsaasti  metallejaan  „ Ultima  Thulen"  asukasten  kanssa,  on  Poh- 
jan- ja  Itämeren  rannoilla  runsaasti  löytyvä  meripihka,  mikä  etelän  kan- 


Digitized  by 


Google 


Yhteyd.  välim.  maid.  ja  P.-Euroop.  välillä  kun.  Hammurabbin  ajoista  Persialaissotiin.    5 

soille  oli  niin  arvokasta.  Jo  Mykenen  haudoissa  15  vuosisadalta  e. 
Kr.  on  tavattu  meripihkahelmiä,  jotka  kemiallisen  analyysin  mukaan 
ovat  Pohjanmeren  rannalta.  Mutta  jo  paljo  varhasempi  oli  kauppa.  Sitä 
saavat  epäilemättä  Pohjolan  asukkaat  kiittää  metallien  tunnetuksi  tulen- 
nasta. Suurissa  kivikautisissa  „gänggraf"  haudoissa  tavataan  näet  vaina- 
jien mukana  runsaasti  meripihkahelmiä,  mutta  »gänggrafeja  hiukan 
nuoremmissa  „hällkistaa-haudoissa  kivikauden  ihan  viimeisenä  peri- 
oodina  meripihkaa  tuskin  on  nimeksikään,  mikä  asianlaita  jatkuu  kautta 
koko  pronssikauden.  Tämä  seikka  on  epäilemättä  yhteydessä  sen 
kanssa,  että  kun  meripihka  „hällkista"-ajan  alussa  huomattiin  arvok- 
kaaksi kauppatavaraksi,  sitä  ei  enää  raskittu  itse  käyttää  eikä  hautaan- 
kaan vainajille  panna.  —  Ja  vakaasti  voimmekin  me  jälkeisten  aikojen 
kansat  tunnustaa,  että  meripihka  todella  oli  kallisarvoista,  että  se  juuri 
on  aiheuttanut  sen  hämmästyttävän  teknillisen  ja  esteetisen  kukoistustilan, 
joka  pohjoismaissa  eteläisten  maiden  rinnalla  siitä  lähtien  on  huo- 
mattavissa. 

Kun  näin  olemme  selittäneet  pronssikautisen  liikeyhteyden  ole- 
massa olon  etelä-  ja  pohjois-Euroopan  välillä  sekä  sen  syyt,  on  paikal- 
laan katsoa,  mitä  voimme  sanoa  pohjoismaiden  pronssikauden  krono- 
logiasta, sen  kestävyydestä  vuosisadoissa  lukien  e.  Kr.  syntymää.  Jo 
alussa  mainitsin,  että  se  olisi  kestänyt  n.  puolitoista  tuhatta  vuotta, 
1900—500.     On  tarpeen  esittää  syitä  siihen. 

Meillä  on  pohjoismaissa  tavattu  hyvin  runsaasti  osaksi  italialaisia, 
osaksi  keskieuroopalaisia  esineitä  suorastaan  tuontitavarana,  ja  taas  toi- 
selta puolen  niiden  jäljiteltyjä  muotoja  kultuurivaikutuksen  tuloksina. 
Tämä  on  asianlaita,  jota  ei  kukaan  kiellä,  vaikka  tosin  monet  tut- 
kijat, esim.  tanskalainen  Sophus  Möller,  otaksuvat,  että  esine  Euroopan 
läpi  Italiasta  Skandinaaviaan  tullakseen  tarvitsi  aikaa  pari  vuosisataa. 
Sitävastoin  ruotsalainen  koulu,  prof.  Montelius  ennen  kaikkea  väittää, 
että  kysymyksessä  olevaa  aikaa  ei  tarvitse  olla  muuta  kuin  joitakuita  kuu- 
kausia, korkeintaan  pari  vuotta.  Kuten  näkyy,  siis  varsin  melkoinen 
eroavaisuus.    Tarkastakaammepa  nyt  tätä  asianlaitaa. 

Että  yleensä  vuorovaikutus  hyvinkin  etäisten  paikkojen  välillä  voi 
olla  erittäin  nopea,  siitä  antaa  prof.  Montelius  sattuvan  esimerkin  Nor- 
disk Tidskriffissä  v.  1889  kirjotuksessaan  „Central-Afrika  och  civilisa- 
tionena.  Hän  huomauttaa,  miten  kauppakaravaanit  Afrikan  länsiranni- 
kolta Kongoa  myöten  vaeltavat  sisämaahan,  ja  5  kk.  kuluttua  tapaavat 
Zanzibarin  kauppiaat  Tanganjika-järven  luona,  jossa  vaihtavat  tavaransa 
ja  palaavat  enintään  vuoden  poissaoltuaan  jälleen  omille  mailleen 
zanzibarilaisilla  esineillä  ja  tavaroilla  runsaasti  varustettuina.  Kun  matka 
Afrikan  poikki  on  ainakin  2  kertaa  pitempi  kuin  Adrian  meren  rannalta 

Itämerelle,  kestäisi  siis  tämä  viime  mainittu  matka  edestakasin  noin  6 
kuukautta. 

Omasta  maanosastamme  on  meillä  Caesarin  aikuinen  kertomus 
Galliasta  noin  puoli  vuosisataa  ennen  Kristusta,  jolloin  kulkutiet  epäile- 
mättä olivat  samallaiset  kuin  pronssikaudella.  Caesarin  aikana  elänyt 
historioitsija  Diodorus  l)  näet  kertoo,  miten  tinaa  laivoilla  Brittein  saa- 
rilta kanaalin  poikki  kuletettiin,  sieltä  lastattiin  veneihin  ja  vietiin  ylös 
pitkin  Seine  jokea,  sälytettiin  hevosen  selkään  ja  tuotiin  Saöne-joen  lat- 
voille, josta  se  pitkin  Saönea  ja  Rhönea  saapui  Massiliaan.  Koko  matka 
kesti  vain  4  viikkoa.  Matka  Itämereltä  Adrianmerelle  lienee  n.  50% 
pitempi,  ja  olisi  siis  matka  voitu  tehdä  6  viikossa,  taikkapa  vaikka 
tuon  luvun  kaksentaisimme  pari  kertaa,  12  viikkoa,  24,  48  viikkoa, 
vaikkapa  pari  vuotta,  tuo  nyt  ei  merkitse  yhtään  mitään,  kun  on 
kysymys  niin  etäisistä  ajoista  ja  suurista  luvuista  —  vuosisadoista  — 
kun  tässä. 

Kaikki  edellä  oleva  on  mahdollista  vain  sikäli,  mikäli  tiet,  joet, 
joita  pitkin  kauppa  kulki,  jo  silloin  olivat  väylinä  tunnetut.  Muuten 
saattoi  tosiaankin  esine  viipyä  matkalla  pari  sataa  vuotta. 

Tiet  olivatkin  tunnetut.  Italialaisia  esineitä  on  tavattu  pitkin  mat- 
kaa Keski-Euroopan  läpi  pohjois-Saksaan.     Kauppatie  oli  seuraava: 

Po-jokea  ja  sen  lisäjokia  myöten  saapuivat  kauppiaat  Brenner- 
solalle,  jonka  poA/o/srinteellä  itse  Alpistossa  on  tavattu  selvästi  italia- 
lainen kolmioteräinen  pronssitikari  pronssikauden  alkuajoilta,  17  tai  16 
vuosisadalta.  Brennersolan  likellä  ovat  Inn-joen  lähteet,  josta  jokea 
pitkin  pääsy  Tonavalle  on  helppo.  Jossain  täällä  suolarikkailla  muinais- 
tieteellisesti  niin  kuuluisilla  Saalejoen  latvanteilla,  Hallen  seuduilla  tai 
muuten,  mahtoivat  Pohjois-Saksan  kauppiaat  olla  vastassa,  jatkaen  sitten 
pitkin  Elbeä  takasin  kotiseuduilleen.  Pohjoissaksan  ja  Skandinaavian 
välillä,  samoin  kuin  Ruotsin  ja  Suomen  välillä  näkyy  liike  olleen  hyvin 
vilkas. 

Että  liike  tosiaan  on  kulkenut  näitä  uria,  todistavat  ne  monet 
italialaiset  esineet,  joita  jokivarsia  pitkin  on  tavattu.  Mutta  tärkeintä 
absoluutista  aikamääräystä  varten  on,  että  myös  muutamia  pohjoismai- 
sia esineitä  on  saapunut  eteläänpäin  ja  täällä  joutunut  maahan  yhdessä 
etelämaisten  tyyppien  kanssa. 

Niinpä  on  Wflrtembergissä  Stuttgartin  museossa  Pfeffingenin  luona 
löydetty  varsilapuilla  varustettu  keskieuroopalainen  varsikeltti  ja  pohjois- 
mainen vyöaihelma;  edellinen  on  ollut  käytännössä  noin  v.  1200 
vaiheilla  e.  Kr.     Se  määrää  siis  pohjoismaisenkin  esineen  ijän. 

*)  Diodorus  Siculus,  V.  c.  22. 

Vielä  tärkeämpiä  ovat  2  länsi-  ja  keski-Ranskassa  tehtyä  varasto- 
löytöä.  l)  Löydöissä  oli  paitsi  keski-Euroopalle  ominaisia  lukuisia  esi- 
neitä, miekkoja  y.  m.  2  pohjoismaisen  pronssi-astian  kappaletta.  Edel- 
liset kuuluvat  Ranskan  puhtaan  pronssikauden  loppuun,  noin  vuodelle 
1000—900.  Intressantia  on  että  pohjoismaisetkin  esineet  kuuluvat  täkä- 
läisen puhtaan,  raudattoman  pronssikauden  loppuun.  Kaikista  hauskinta 
kuitenkin  on,  että  kahdesti  pohjoismaissa,  toisen  kerran  Ruotsin  Verm- 
lannissa, toisen  kerran  Suomen  Kokemäellä  on  löydetty  tällaisia  yhden* 
aikuisia  keskieuroopaläisia  miekkoja  yhdessä  samallaisten  ja  saman- 
aikuisten  pohjoismaisten  esineiden  kanssa.  Tämä  tietysti  ei  mitenkään 
olisi  mahdollista,  jos  tanskalaisen  Sophus  Mtillerin  väite  kunkin  esineen 
vaatimasta  pitkästä  vaellusajasta  olisi  oikea. 

Jos  jo  tämäkin  olisi  kylliksi  osottamaan  Monteliuksen  katsanto- 
kannan oikeuden,  niin  vielä  lisäksi  se  täydellinen  rinnakkaisuus,  paral- 
leelisuus, joka  pronssiajan  alusta  alkaen  on  huomattavissa  kehityksessä 
Pohjolan,  Keskieuroopan  ja  Italian  välillä  varmemmin  kuin  mikään  muu 
tekee  mahdottomaksi  olettaa  pitkää  aikaa  esinetyyppien  levenemiseen. 
Vaikka  meillä  ei  olisikaan  niitä  löytöjä,  joista  yllä  puhuin,  niin  tämä 
rinnakkaisuus  jo  yksinään  todistaisi  keskeymättömän  hyvin  nopean  ja 
hyvin  vilkkaan  yhteyden  noiden  maiden  välillä. 

Tässä  kirjotuksessa,  jossa  ei  ole  tarkotus  antaa  muuta  kuin  yleis- 
katsaus nyt  esillä  olevasta  kysymyksestä,  tietysti  ei  sovi  esiintuoda  puh- 
taita ammattitodisteita.  Tahdon  vaan  vielä  yhtenä  esimerkkinä  rinnak- 
kaisesta kehityksestä  jo  pronssikauden  alulla  mainita  erään  löydön,  joka 
kesällä  1905  tehtiin  lähellä  Kristianstadia  itä-Skänessa.  Täällä  tavattiin 
näet  n.  s.  suletussa  depoolöydössä  m.  m.  kolme  aivan  samallaisella 
kehitysasteella  olevaa,  kehitykselle  hyvin  herkkää  n.  s.  varsikelttiä,  joista 
yksi  oli  italialainen,  yksi  englantilainen,  yksi  skandinaavilainen  helposti 
tunnettavista  paikallisin erkeistä  päättäen.  Kukin  näistä  on  ominainen 
omassa  kotimaassaan  samalla  kehitysasteella.  Näin  ollen  on  pronssikausi 
alkanut  näissä  maissa  jotenkin  samoihin  aikoihin;  kehitys  on  kulkenut 
rinnan,  ja  pronssi  on  tarvinnut  hyvin  lyhyen  ajan  tullakseen  tunnetuksi. 

Mutta  ennen  pronssikautta  on  etelässä  ollut  kuparikausi,  joka 
meillä  sattuu  pohjoismaissa  yhteen  Monteliuksen  kivikauden  II  viimei- 
sen perioodin  kanssa.  Kupariesineet  täällä  ovat  melkein  yksinomaan  tuonti- 
tavaraa. Kuparikausi  alkoi  varmasti  paljo  ennen  v.  2200.  Mutta 
niihin  aikoihin  hallitsi  etu-Aasiassa  nyt  lakien  kodifieeraajana  niin  kuu- 
luisa kuningas  Hammurabbi.  Jo  siis  hänen  aikanaan  olivat  pohjoiset 
ja  eteläiset  Euroopan  maat  välittömässä  vuorovaikutuksessa  keskenään. 

*)  Corcelettessa  ja  Petit-Villattessa;  vrt.  esim.  Montelius,  Tidsbestämning,  pag. 
163  ja  328. 


Digitized  by 


Google 


Eri  mielipiteitä  Turun  luostarin  paikasta. 


Eri  mielipiteitä  Turun  luostarin  paikasta. 

Viime  aikoina  on  jokseenkin  yksimielisesti  kannatettu  sitä  otaksu- 
mista, että  Turun  vanha  dominikaaniluostari  on  sijainnut  niinkutsutun 
Kaskenahteen  rinteellä  eli  siinä  paikassa,  jossa  nykyinen  Kaskenkatu 
yhtyy  Isoon  Hämeenkatuun.  Ensimäkien  löytö,  joka  antoi  aihetta  arve- 
luun, että  tarinat  niillä  seuduin  löytyneestä  lupstarista  puhuivat  totta, 
•  on  vuodelta  1851.  Kun  silloin  koetettiin  oikaista  mäen  poikki  kulkevaa 
mutkikasta  vanhaa  katua,  tuli  pari  kyynärää  maapinnan  alla  näkyviin 
vanha  harmaasta  kivestä  muurattu  muuri,  jossa  ruukki  oli  niin  kovettu- 
nut, että  muuri  vain  louhimalla  saatiin  hajoitetuksi.  Tässä  muurissa  oli 
eräässä  paikassa  koristettu  kalkkikivi,  jossa  nähtiin  sydän  ja  lehti,  kaiketi 
lotuslehti,  viimemainitut  tavallisia  luostarin  koristuksia.  Ihmisluita  oli 
samassa  paikassa  runsaasti  tavattu,  kun  1800  luvun  alkupuolella  kaivet- 
tiin perustusta  rakennuksille  molemmin  puolin  Kaskenkatua;  niitä  tavat- 
tiin vielä  vähän  ylempänä,  kun  vuonna  1873  piti  rakennettaman  ajotie 
Vartiavuoren  puistoon.  Tuosta  omituisesta  muurista  teki  Turun  historiaa 
aikoinaan  lämpimästi  harrastava  apteekkari  Julin  päätöksen,  että  se  kuu- 
lui Turun  entiseen  luostariin,  ja  arveli,  että  nuo  lukuisat  ihmisluut  olivat 
saman  luostarin  entisestä  hautausmaasta.  Näihin  syihin  perustuen  tulee 
myöskin  professori  Bonsdorff  teoksessaan  „Äbo  stads  historia"  päätök- 
seen, että  vanha  dominikaaniluostari  sijaitsi  tällä  paikalla. 

Muutamia  vuosia  sitten,  nimittäin  vuonna  1900,  tuli  sattumalta 
ilmi  uusia  todistuksia  tälle  arvelulle.  Kun  perustusta  kaivettiin  leipuri 
Jernvallin  uudelle  kivirakennukselle  tontilla  n:o  1  Kaskenkadun  varrella 
eli  talossa,  joka  Hämeenkadulta  tullessa  on  oikealla  puolella,  tuli  näky- 
viin oudonlaisia  holveja.  Ja  itse  teossa  olivat  nämät  holvit  huoneita  ja 
käytäviä,  mitkä  ennen,  olivat  maanpäällä  olleet,  mutta  myöhemmin,  kun 
tonttia  oli  tasoitettu,  joutuneet  maan  alle.  Ennen  rakennustyön  alka- 
mista oli  yhtä  holvia  käytetty  kellarina,  mutta  muut  olivat  talonkin 
asukkaille  olleet  maan  poveen  kätketty  salaisuus.1)  Vasta  kun  Arkeo- 
logisen toimiston  puolesta   oli   paikalle   saapunut   eräs   tutkija,  tohtori 

l)  Aivan  sattumuksesta  tulivat  nämät  holvit  puheeksi  Turun  Suomalaisessa  klu- 
bissa eräänä  lauvantai-  iltana.  Sen  johdosta  kävin  seuraavana  päivänä  niitä  katsomassa 
maisteri  Kahvan  seurassa,  joka  asui  samassa  talossa.  Koska  nämät  rakennus  jäännökset 
näyttivät  sangen  vanhoilta  ja  tutkimusta  ansaitsevilta,  kirjoitin  niistä  pienen  kertomuksen 
sanomalehteen  »Uusi  Aura".  Maisteri  Kahva  ilmoitti  asiasta  Arkeologiselle  toimistolle 
ja  kaupungin  maistraatille.  Mutta  vasta  sen  jälkeen,  kun  asessorin  rouva  Tallgren 
luettuaan  uutisen  Uudesta  Aurasta  oli  toimittanut  niistä  piirustukset  ja  lähettänyt  ne 
Arkeologiselle   toimistolle  nähtäviksi,  sai  tohtori  Appelgren  määräyksen  lähteä  Turkuun. 

Appelgren,  joka  paljasti  kaikki  tontilla  olevat  tähän  rakennusryhmään 
kuuluvat  maanalaiset  rakennukset,  tuli  niiden  historiallinen  merkitys  sel- 
ville. Eräässä  huoneessa  löydettiin  lattian  alta  pieni  uurna  täynnä 
hopearahoja  13  ja  14  sataluvulta  ja  muureja  tarkastaessa  huomattiin 
tiilien  muurauksessa  keskiaikaista  niinkutsuttua  munkkilimitystä.  Näistä 
ja  muutamista  muista  tekemistään  huomioista  tuli  tohtori  Appelgren 
päätökseen,  että  nämät  rauniot  luultavasti  ovat  jätteitä  tuosta  vanhasta 
kaupungissa  löytyneestä  dominikaani-  eli  mustainveljesten  luostarista. 
Koska  tohtori  Appelgren  on  julaissut  tutkimuksensa  tulokset  eräässä 
Finskt  Museumiin  vuodelta  1901  painetussa  kirjoituksessa,  en  tahdo 
lukijaa  väsyttää  tämän  laajemmalla  esityksellä  tästä  löydöstä.  Lienee 
kuitenkin  syytä  huomauttaa,  että  osa  tohtori  Appelgrenin  paljastamasta 
maanalaisesta  rakennuksesta  kulkee  viistoon  Kaskenkadun  alla  apteek- 
kari Kyrklundin  toisella  puolella  katua  olevaan  taloon,  jonka  pihamaan 
korkea  yläpuoli  ehkä  sekin  säilyttää  jonkun  osan  tätä  vanhaa  salape- 
räistä rakennusryhmää.  Sen  lisäksi  voin  mainita,  että  Luostarinmäki, 
joka  nykyään  käsittää  alueen  kaakkoisella  puolella  Vartiovuoren  puistoa, 
ennen  ulottui  paljon  lähemmälle  joen  rantaa  käsittäen  myöskin  Kasken- 
ahteen  ja  nyt  puheenaolleen  luostaripaikan.  Sen  huomaa  muun  muassa 
siitä,  että  vielä  Turun  kartassa  vuodelta  1837  Kaskenahteen  puoleista 
osaa  nykyistä  Samppalinnan  vuorta  nimitetään  Luostarin  vuoreksi. 

Mutta  paitse  tätä  ovat  historian  tutkijat  maininneet  kolme  muuta 
luostaripaikkaa  Turussa,  vaikkei  traditsioni  ole  niitä  samassa  määrin 
kannattanut  kuin  Kaskenahteella  sijaitsevaa.  Kaksi  niistä  on  aivan  tuo- 
miokirkon läheisyydessä,  toinen  sen  kaakkoisella  puolella  sillä  paikalla, 
missä  myöhemmin  kirkon  muurin  yhteyteen  rakennettu  Turun  yliopiston 
kemiallisen  laboratoorion  ja  anatomiasalin  rakennus  seisoi.  Lindeman, 
joka  teoksessaan  »Anteckningar  om  Äbo  domkyrka  och  dess  fornmin- 
nen"  (5s:lla)  mainitsee  tämän  tiedon,  ei  ilmoita,  mistä  lähteestä  se  on 
saatu.     Kaiketi  on  se  johonkin  hänelle  kerrottuun  traditsioniin  perustava. 

Toisen  luostaripaikan  aivan  tuomiokirkon  läheisyydessä  mainitsee 
tunnettu  Turun  yliopiston  professori  Bilmark  eräässä  lyhyessä  muistiin- 
panossa, jonka  professori  Leinberg  on  julaissut  teoksessaan  „De  finska 
klostrens  historia"  (40:11a).  Bilmark  lausuu  siinä:  „Klöster  i  Äbo  hafva 
fordom  värit  der  handelsman  Dahls  gärd,  afl.  Prof.  Olof  Pryss  och 
Presidentshusen  och  gärdar  nu  äro".  Kun  kartan  avulla  koettaa  saada 
tämän  paikan  selville,  tulee  siihen  päätökseen,  että  Bilmark  tässä  muis- 
tiinpanossaan sijoittaa  luostarin  hiukan  kauvemmas  kirkosta  kuin  Linde- 
man, nimittäin  joen  rannalle  Ylä-  eli  Kirkonsillan  yläpuolelle.  Siellä 
sijaitsi  nimittäin  melkein  tämän  sillan  korvalla  professori  Olof  Prys- 
sin    talo    sen    Turun    kaupungin    kartan    mukaan,   jonka   maanmittari 

Gottskalk  julkaisi  vuonna  1789.  Tämä  kartta,  ainoa  Turun  kaupungista, 
joka  sisältää  talojen  omistajain  nimet,  on  pääosaltaan  piirustettu  Gado 
linin  vuosina  1754—56  tekemän  kartan  mukaan,  mutta  perustuu  vuonna 
1775  kaupungissa  palaneitten  talojen  suhteen  Ekmanssonin  vuonna 
1779  niistä  tekemään  karttaan.  Pryssin  taloa  koskeva  ilmoitus  Gottskalkin 
kartassa  on  selvään  ajalta  ennen  sen  omistajan  kuolemaa,  joka  tapahtui 
1785.  Mutta  kun  Bilmarkin  muistiinpano  on  Pryssin  kuoleman  jälkeen 
eli  siis  viimemainittua  vuotta  myöhempi,  olen  tämän-aikuisista  manttaali- 
luetteloista  hakenut  tiedon,  että  juuri  sama  talo  Pryssin  kuoltua  jäi  hänen 
perillisilleen.  Kauppias  Dahlin  taloa  en  ole  tavannut  jo  mainitussa 
Turun  kartassa  enkä  myöskään  ensimäisiltä  vuosilta  Pryssin  kuoleman 
jälkeen  löytyvissä  Turun  manttaaliluetteloissa.  Mahdollista  on,  että  se 
oli  seuraava  tontti  joen  rannalla  jokea  ylöspäin  eli  talo  n:o  4.  Sitä 
seuraava  talo  samaan  suuntaan  eli  talo  n:o  5  oli  Gottskalkin  kartan 
mukaan  varapresidentti  Juhana  Lagerflyktin.  Se  on  sangen  suuri  ja 
ulottuu  jokea  pitkin  ylöspäin  lähelle  samassa  paikassa  nykyään  sijaitse- 
van pienen  istutuksen  koillispuolista  aitausta.  Mainittu  Lagerflykt  oli 
hovioikeuden  varapresidenttinä  vuosina  1747—1762  ja  presidenttinä 
viimemainitusta  vuodesta  vuoteen  1774,  jolloin  hän  kuoli.  Koska 
Gottskalk  nimittää  häntä  varapresidentiksi,  on  hän  tämän  osan  kaupun- 
kia vaarmaankin  piirustanut  Gadolinin  kartan  mukaan.  Sama  talo  näkyy 
Lagerflyktillä  olleen  kuolemaansa  saakka.  Kaiketi  tarkoitetaan  juuri  tätä 
taloa  sillä  presidentin  talolla,  joka  Tuneldin  maantieteen  vuonna  1773 
ilmestyneessä  viidennessä  painoksessa  mainitaan  Turun  huomattavimpain 
julkisten  rakennusten  joukossa.  Nähtävästi  oli  sama  talo  vielä  Lager- 
flyktin kuoleman  jälkeen  kantanut  presidentin  talon  nimeä  niihin  aikoi- 
hin asti,  jolloin  Bilmark  muistiinpanonsa  teki,  sillä  muuta  taloa  Pryssin 
talon  läheisyydessä,  johon  tämä  nimitys  soveltuisi,  en  ole  löytänyt. 
Siten  olisi  tämä  Bilmarkin  mainitsema  vanhan  luostarin  paikka  ulottunut 
melkein  nykyisen  Kirkonsillan  kirkonpuolisesta  korvasta  jokea  pitkin 
lähelle  samalla  rannalla  sijaitsevan  pienen  istutuksen  koillispuolista 
aitausta. 

Mutta  äsken  mainitussa  muistiinpanossaan  ilmoittaa  Bilmark  toisen- 
kin luostaripaikan,  nimittäin  siinä  korttelissa,  missä  kaupungin  raatihuone 
nykyään  sijaitsee.  Hän  lausuu  näet  edellä  kerrotun  lisäksi:  „Jag  mins 
mig  hafva  hördt  at  et  Klöster  värit  der  handelsm.  Lundgrens  och 
Altens  gärdar  nu  äro".  A116n'in  eli  oikeammin  kaupias  Emanuel  Allanin 
talo  on  juuri  nykyisen  raatihuoneen  kohdalla  Gottskalkin  kartan  mukaan, 
jossa  se  on  merkitty  numerolla  426.  Eräs  lähiseudussa  samassa  kortte- 
lissa oleva  numerolla  409  merkitty  talo  kuului  saman  kartan  mukaan 
kauppias  Jaakko  Allanille  ja  oli  hänen  leskellään  vielän  1780  luvun  loppu- 

puolella.  Edellinen  Allenin  talo  oli  jo  viimeksi  mainittuun  aikaan 
ostettu  raatihuonetta  varten.  Kauppias  Lundgrenin  taloa  en  ole  tavan- 
nut näillä  tienoilla,  en  Gottskalkin  kartassa  enkä  käyttämissäni  mant- 
taaliluetteloissa  1780  luvulta. 

Vielä  tänä  päivänä  on  se  kortteli  Turussa,  missä  raatihuone  sijaitsee, 
hyvin  rikas  muinaislöydöistä.  Holvikäytäviä  on  runsaasti  maan  alla. 
Raatihuoneen  tontilla  on  niitä  useita,  joista  tässä  vain  mainitsen  suurim- 
man. Se  sijaitsee  talon  jokeenpäin  olevassa  kylkirakenn uksessa  etsivän 
poliisin  konttorin  alla  ja  on  leveydeltään  6  sekä  korkeudeltaan  3  metriä. 
Se  on  varmaan  ennen  aikaan  ollut  joku  iso  huone  maanpinnan  yläpuo- 
lella olleessa  rakennuksessa,  mutta  myöhemmin,  kun  tätä  paikkaa  on 
täytetty  vanhain  rakennusten  raunioitten  peittämiseksi,  on  se  kaiketi  jou- 
tunut maanalaiseksi.  Puisia  rakennuksia,  enimmästä  päästä  ulkohuone- 
rivejä,  on  tavattu  vielä  syvemmältä  samalla  tontilla  aina  4  metriin  saakka 
maan  alla,  varsinkin  Hämeenkadun  puolella  olevasta  osasta  sitä,  jonka 
kauppaneuvos  v.  Rettig  nyt  omistaa.  Raatihuoneen  talosta  lounaaseenpäin 
olevassa  naapuritalossa,  jossa  Rettigin  vanha  tupakkatehdas  sijaitsee,  on 
erään  vanhan  kivirakennuksen  alla  pitkä  kellariholvi,  joka  sekin  aikoi- 
naan lienee  ollut  maapinnan  yläpuolella.  Jos  taas  tästä  talosta  siirtyy 
Nunnankadun  poikki  kunnallisneuvos  Petreliuksen  taloon,  herättää  sen 
ainoa  rakennus,  jota  nykyään  käytetään  saunana,  jo  menneitä  aikoja 
muistuttavalla  ulkomuodollaan  huomiota.  Vaikka  Rantakatu,  jonka  var- 
rella se  sijaitsee,  tässä  kohden  kulkee  aivan  suoraan,  on  tämä  rakennus 
kaareva  pihalle  päin.  Ja  senkin  alla  on  laaja  suurimmaksi  osaksi  maan- 
alainen kellarikerros,  johon  kylpylaitoksen  lämmityslaitokset  ovat  sijoite- 
tut, mutta  pian  huomaa  tämänkin  alkuaan  olleen  maan  päällä  kaksiker- 
roksisen rakennuksen  alakertana.  Muistelen  kuulleeni  kerrottavan,  että 
tässä  rakennuksessa  muinoin  on  munkkeja  asunut.  Talon  pihamaalta 
on  toisesta  paikasta  tavattu  maanalainen  holvi. 

Professori  Leinberg  lausuu  teoksessaan  „De  finska  klostrens  histo- 
ria" (39  ja  40s:lla)  muutamain  seikkain  viittaavan  siihen,  että  Turun 
luostari  sijaitsi  Nunnankadun  tienoilla,  vaikka  toiselta  puolen  vanha 
vuosisatoja  säilynyt  taru  ilmoittaa  sen  paikaksi  Hämeenkadun  ja  Itäisen 
Aurakadun  (nykyisen  Kaskenkadun)  kulman.  Samassa  paikassa  teos- 
taan lausuu  professori  Leinberg  vielä,  että  seutu  Vartiavuoren  alapuo- 
lella, missä  luostari  sijaitsi,  on  säilyttänyt  nimen  luostari  eli  luostari- 
kortteli,  ja  että  1600  luvulla  sen  halki  kulki  muutamia  siitä  nimensä  saa- 
neita katuja,  nimittäin  Luostarin  ylikatu  (nykyään  se  osa  Hämeenkatua, 
joka  kulkee  Uudenmaankadun  kulmasta  Kaskenkadun  kulmaan,)  Luos- 
tarin välikatu  ja  Luostarin  rantakatu.  Näihin  voin  vielä  lisätä  Luostarin 
poikkikadun.     Omituista   on,   että    nämät   kaikki   kadut   kulkevat   juuri 

niiden  kahden  nykyisen  korttelin  halki,  joista  viimeksi  olemme  puhu- 
neet ja  joissa  tätä  nykyä  raatihuone,  kauppaneuvos  v.  Rettigin  talot 
ja  kunnallisneuvos  Petreliuksen  sauna  sijaitsevat  ja  joiden  lukuisat 
syvältä  maan  alta  tavatut  muinaislöydöt  viittaavat  varsin  kaukaisiin 
aikoihin. 

Selvää  on,  että  traditsioni  muutamien  näitten  luostaripaikkain  suh- 
teen on  johtanut  harhaan.  Mutta  toiselta  puolen  on  hyvin  mahdollista, 
että  Turun  dominikaaniluostari  on  aikojen  kuluessa  siirtynyt  paikasta 
toiseen.  Luonnolliselta  tuntuu  nimittäin,  että  se  alussa  oli  tuomiokirkon 
läheisyydessä,  mutta  sittemmin  jonkun  sitä  kohdanneen  tulipalon  joh- 
dosta siirtyi  kauvemmaksi  samasta  kirkosta.  Jos  luostari,  niinkuin  pro- 
fessori Leinberg  näkyy  arvelevan,  ainakin  vuoteen  1429  oli  puusta 
rakennettu,  tuntuu  tämä  varsin  otaksuttavalta.  Ja  sanotaanhan  eräässä 
Turun  dominikaaniluostaria  koskevassa  kirjeessä  vuodelta  1340,  että  se 
oli  »prope  civitatem  Aboensem",  siis  kaupungin  ulkopuolella.  Onhan 
sen  lisäksi  tunnettua,  että  Turkuun  tai  aivan  sen  läheisyyteen  aiottiin 
perustaa  nunnaluostari,  niinkuisuttu  Pyhän  Annan  luostari,  joka  lopulta 
Birgittalaisluostarina  perustettiin  Naantaliin.  Ehkä  sitä  varten  pantiin 
alkuun  keskenjäänyt  rakennus  jollekin  tässä  ylempänä  mainituista  luos- 
taripaikoista.  Tulevaisuudessa  selvittänee  kyllä  tieteellinen  tutkimus, 
miten  paljon  perää  on  näissä  kertomissani  taruissa  Turun  dominikaani- 
luostarin  paikasta.  Mutta  paljon  hyvää  kysymyksen  ratkaisuun  vaikut- 
tavaa materiaalia  voitaisiin  varmaankin  saada,  jos  kaivamistöitä  toimitet- 
taessa traditsionin  ilmoittamilla  paikoilla  tarkkaan  tutkittaisiin  kaikki 
muinaislöydöt,  jotka  niiden  kestäessä  tulevat  ilmi. 

K.  R.  M. 


Yliopisto-oloja  Ison  vihan  jälkeen. 

Kirjoittanut  Gunnar  Palander. 


«Vuonna  1722,  26  p.  marrask.",  kertovat  konsistorion  pöytäkirjat, 
„  Kuninkaallinen  Akatemia,  joka  aina  Vuodesta  1713,  jolloin  moskova- 
laiset valloittivat  tämän  maan,  oli  ollut  autiona,  jälleen  Herran  nimessä 
perustettiin  ja  uudistettiin,  juhlallisella  toimituksella,  siten  että  Korkeasti- 
kunnioitettu    Herra    Piispa    ja    Varakansleri    Tohtori     Hermann     Witte 

kauniilla  puheella  alotti  toimituksen  ja  Hänen  Korkeakreivillisen  Ylhäi- 
syytensä, Presidentin,  Maaherran  ja  tämän  Akatemian  Kanslerin  viime 
lokakuun  16:nä  antaman  valtakirjan  mukaisesti  jätti  Rector  Magnifi- 
cuksen  viran  Professor  Primariukselle  Korkeastikunnioitetulle  Maisterille 
Hermann  Rossille,  jonkajälkeen  toimitettiin  ja  päätettiin,  niin  hyvin  silloin 
kuin  myös  seuraavina  päivinä  kaikki  se  mikä  Korkeastikunnioitetun 
Piispan   ja   Varakanslerin   julkaisemassa   programmissa  on  mainittu".  *) 

Tätä  juhlallista  tilaisuutta  varten  oli  jo  kauvan  tehty  valmistuksia. 
Akatemian  puuseppä  Isberg  oli  monta  viikkoa  nikkaroinut  yläkerroksen 
oppisalin  ja  konsistoriohuoneen  akkunoita,  joihin  varakansleri  omista 
varoistaan  oli  kustantanut  P/2  laatikollista  akkunalasia  ynnä  muut  tar- 
vittavat ainekset;  työmiehet  olivat  kofjailleet  porraskäytävää,  ovia  y.  m.; 
ja  konsistorion  huoneeseen  oli  tilattu  tuolit  entisten  pitkien  penkkien 
sijaan,  jotka  venäläisvallan  aikana  olivat  hävinneet.  Autio  akatemiahuo- 
neusto  oli  siten  saatu  asianmukaiseen  kuntoon.  Edelleen  oli  sotajouk- 
kojen komentajalta,  kenraali  Stackelbergiltä  kunnialaukauksia  varten  tykit 
ampumatarpeineen  tilattu,  soittokunta  oli  hankittu  soittamaan  ja  ensi- 
mäisenä  juhlapäivänä  soitettiin  tuomiokirkon  kelloja,  isoa  kelloa  puoli 
yhdeksältä  aamulla,  mutta  kaikkia  kelloja  silloin  kun  akateeminen  kul- 
kue lähti  astumaan  yliopistolta  kirkkoa  kohti,  missä  Kemiön  kirkkoherra 
Fleege  toimitti  jumalanpalveluksen. 

Tuollaisella  juhlallisella  toimituksella  siis  Turun  akatemia  alotti  vapau- 
denaikaisen  elämän.  Mutta  kauan  kesti  vielä  ennenkuin  sota-ajan  jäljet 
oli  saatu  poistetuksi  ja  olot  edes  jonkun  verran  olivat  järjestyneet. 
Varakansleri  Witte,  Yösalon  entinen  superintendentti,  siis  saksalainen  mies, 
mutta  virkaansa  äskettäin  asetettu  »oppineena,  ansiokkaana  ja  suomen- 
kielentaitoisena  henkilönä",  oli  pontevasti  ryhtynyt  niitä  parantelemaan. 
Ison  vihan  raaistuttamia  ylioppilaita  hän  ankarasti  valvoi  ja  oppisijoille 
hän  yritti  asetella,  milloin  konsistorion  kannattamana,  milloin  vastoin 
opettajain  enemmistön  vaaliakin,  taitavia  ja  uutteroita  miehiä.  Vanhat 
professorit  eivät  piispasta  suinkaan  mallikelpoisia  olleet  sillä  „  useat  heistä 
halusivat  itse  määrätä  elintapansa  ja  toimintansa,  eivätkä  osottaneet  niin 
suurta  intoa  kuin  rappeutunut  oppilaitos  vaati".  Varakanslerin  hyvää 
tarkoitusta  tuskin  tulee  epäillä;  mutta  mielivaltaisuus  jota  hän  profes- 
sorien valinnassa  osotti  ja  tarmo,  jolla  hän  asioitansa  yksityisesti  kans- 
lerin luona  ajoi,  aikaansai  piankin  ilmiriitaisuutta  monen  vanhan  profes- 
sorin ja  varakansleri  Witten  välillä.    Eikä   puutu    esimerkkejä  siitäkään, 

l)  Kirjoitukseni  perustuu  paitsi  konsistorion  pöytäkirjoihin  etupäässä  Ruotsin 
valtioarkistossa  oleviin  konsistorion,  varakanslerin  ynnä  yksityisten  professorien  virallisiin 
ja  puolivirallisiin  kirjelmiin,  Hornin  kirjekonsepteihin  y.  m.  siellä  säilyneisiin  Turun  aka- 
temian kansleri narkiston  tähteisiin. 

että  hän  vastoin  kaikkea  kohtuutta  suosi  läheisimpiä  suosikkejansa: 
erittäinkin  oli  hänen  uskollinen  aseenkantajansa  ylimääräinen  professori 
Juhana  Haartman  etuoikeutetussa  asemassa. 

Varakanslerin  menettelytapaa  kuvaa  esim.  hänen  esiintymisensä 
kolmatta  teologian  professorinvirkaa  haettaessa.  Kirjeen  toisensa  jälkeen 
hän  kanslerille  kirjoittaa  ylenpalttisesti  yhtä  hakijoista,  Haartmania 
ylistellen:  tämä  oli  virkaan  soveliain  »ei  ainoastaan  yleisen  edun  ja 
akateemisen  nuorison  menestyksen  nimessä  vaan  myöskin  sen  varman 
avun  vuoksi,  joka  hänestä  piispalle  tuomiokapitulissa  oli  toivottavissa". 
Toisia  hakijoita  piispa  yhtä  innokkaasti  moittii:  »Herra  Professori  Jus- 
lenius on  ensinnäkin  kirjoittanut  väitöskirjansa  paljoa  vähemmällä  huolella 
ja  sitten  sitä  paljoa  huonommin  puolustanut.  Kun  hän  teologi- 
sessa tiedekunnassa  oli  väitöskirjansa  esitellyt,  oli  suuri  osa  siitä  muu- 
tettava ennenkuin  se  joutui  kirjapainoon  ja  itse  väittelyn  aikana  täytyi 
minun  vähän  päästä  häntä  autella  koska  mielelläni  tahdoin  häntä  estää 
julkisesti  joutumasta  nolatuksi.  Niin  myöskin  hänen  väitöskirjansa  Ratio 
in  assensum  fidei  circa  mediatorem  inter  Deum  et  hominem  lienee  piis- 
pa Gezelius-vainaan  aikana  joutunut  kielletyksi  ja  minä  puolestani  huo- 
maan sen  tapahtuneen  raskauttavista  syistä".  —  Eipä  siis  ihmettä,  että 
piispan  väitettiin  vainoavan  Turun  akatemian  suomalaissyntyisiä  pro- 
fessoreita muukalaisten  eduksi,  vieläpä  koko  Suomen  kansakuntaa 
sortavan. 

Tällaista  ei  kenkään  saattanut  sanoa  akatemian  iäkkäästä  kanslerista 
kreivi  Kaarlo  Gyllenstiernasta.  Ehdokkaita  professorinvirkoihin  suositelles- 
sansa  hän  halusta  huomautteli,  »että  oli  yliopiston  sääntöjen  mukaista 
ottaa  akatemian  vanhoja  ja  ansiokkaita  jäseniä,  avonaisia  virkoja  täy- 
tettäessä, ennen  muita  huomioon  ja  että  suomalaisiin  seurakuntiin 
välttämättömästi  oli  sellaisia  sielunpaimenia  hankittava,  jotka  (kotimaista) 
kieltä  taitavat  —  —  —  jos  edes  jonkinlaista  kristinuskon  taitoa  niin 
pitkän  sodan  ja  jumalattoman  menon  jälkeen  toivottiin".  Mutta  kesä- 
kuulla 1723  vanha  kansleri  kuoli.  Seuraajan  valinnasta  konsistorion 
jäsenet  olivat  eri  mieltä:  ajateltiin  sekä  kreivi  Juhan  Lillienstedtiä,  tun- 
nettua suomalaisystävää  että  Arvid  Bernhard  Hornia,  jonka  valtiollisen 
toiminnan  loistoaika  juuri  oli  alkamassa.  Useimmat  syntyperäisistä 
suomalaisista  halusivat  edellistä.  »Omasta  puolestani  en  asiain  näin 
ollen  parempaa  tiedä"  Haartman  11  p.  heinäkuuta  kirjoittaa  suosijal- 
lensa varakanslerille  »kuin  että  pitemmättä  viivytyksettä  anomme  Hänen 
Korkeakreivillistä  Ylhäisyyttänsä  kreivi  Lillienstedtiä  siihen  (nim.  kans- 
lerinvirkaan)  katsoen  siihen  että  hän  myöskin  on  meidän  kansakuntaamme 
kuuluva  herra,  kaikkiin  tieteitten  haaroihin  syvälti  perehtynyt  ja  suoma- 
laisille   niin    suosiollinen    kuin  suinkin.     Hän    tuntee    hyvinkin    hyvästi 

yliopistomme  laadun  ja  luonteen,  on  aina  osottautunut  tieteitten  ja  tie- 
teilijäin pääsuosijaksi  ja  hän  Jumalan  armosta  myös  keksii  keinoja 
miten  meidän  rappeutunut  akatemiamme  vaurastuisi  ja  saisi  myöskin 
muualla  suosiota".  Miten  asiata  sitten  Tukholmassa  ajettiin,  en  ole 
saanut  selville;  tulokseksi  ainakin  tuli,  että  Horn  nimitettiin  akatemian 
kansleriksi. 

Hornista  sai  varakansleri  vakavan  tuen.  Kumpikin  olivat  vakuu- 
tetut siitä,  että  akatemia  tarvitsee  perinpohjaista  uudistusta  ja  jäntevää 
johtoa,  siksi  oli  kanslerinkin  mielestä  voimakas  varakanslerin-valta  tar- 
peen. Olihan  sitäpaitsi  muutenkin  Hornin  valtiotaidon  tapaista  suosia 
yhteiskunnan  ylimpiä  kerroksia,  korkea-aatelia  ja  ylimpiä  virkamiehiä 
sekä  näiden  avulla  pitää  alempiarvoisia  kurissa.  Tässä  oli  hänen  toiminta- 
tapansa kanslerina  ja  kansliapresidenttinä  samanlainen. 

Akateemisissa  piireissä  piilevät  personalliset  vastakohdat  ja  vaivoin 
hillityt  intohimot  antoivat  sekaannuksiin  aihetta  ja  toisaalta  ne  viran- 
omaisten menettelytavasta  yltyivät.  Puolueryhmitysten  ja  lukuisien 
vastakohtaisuuksien  syitä  en  ole  tarkemmin  tutkinut:  niiden  tunteminen 
edellyttäisikin  pienimpiin  yksityiskohtiin  ulottuvaa  akatemiakaupungin, 
vieläpä  koko  maamme  olojen  tuntemusta.  Siksi  me  seuraavasta  näemme 
intohimojen  sokeasti  tirkistelevän  tapausten  alta,  puhkeavan  pahoihin 
sanoihin  tahi  kiihkoisiksi  teoiksi  yltyvän,  kannattavan  kaikkea  ja  silti  jäävän 
selittämättömiksi.  Mutta  meitä  huvittavatkin  muodot,  joihin  intohimot 
pukeutuvat:  paisuvan  kunnianhimon  poltto,  räikeä  vihan  väri,  kateuden 
kiertoviivat;  me  seuramme  niitä  ja  sanomme:  juuri  nuo  muodot  on  suoma- 
lainen elämä  kerran  alkavan  vapaudenajan  ajanluonteen  pakotuksesta  ottanut. 


Intohimot  leimahtivat  ilmiriidaksi  itse  rehtorinmuuttajaispäivänä 
11  p.  helmikuuta  1724.  Uusi  rehtori,  lakitieteen  professori  Samuel  Schulten 
piti  päivän  kunniaksi  luonansa  akatemian  opettajakunnalle  ja  kaupungin 
viranomaisille  päivälliset;  ateria  oli  jo  lopetettu  ja  osa  vieraista,  myös- 
kin varakansleri  oli  poislähtenyt.  Vaan  antakaammehan  rehtorin  itsensä 
kertoa:  „Minä  astuin  Herra  Professori  Alstrinin  luo",  hän  sanoo,  »kysyen 
häneltä  joko  muistopuhe,  mikä  Alstrinin  oli  pidettävä  Hänen  Autuaan 
Korkeakreivillisen  Ylhäisyytensä,  tämän  Akatemian  edesmenneen  armol- 
lisen Kanslerin  kunniaksi,  oli  valmis.  Johon  hän  vastasi:  ei.  Kysyin 
minä  edelleen  miten  pian  hän  sitten  saisi  sen  valmiiksi.  Hän  vastasi, 
ettei  voinut  sitä  sanoa  koska  saarnaaminen  juhlien  aikana  oli  häntä 
estänyt  ja  nyt  hänellä  taas  oli  rippimatkansa  Piikkiön  apupitäjässä  teh- 
tävänä". Turhaan  Schultän  koetti  virkaveljeltänsä  saada  edes  jonkinlaista 
varmempaa   vastausta   taikka   summittaista   lupausta   ja  kun  hän  arveli 

professorin  itsepintaisella  kieltelemisellään  tahtovan  ilmaista,  ettei  kat- 
sonut itseään  velvolliseksi  minkäänlaiseen  tilintekoon,  kiivastui  rehtori 
lopuksi.  Todellisesta  kiitollisuudesta  Autuaallisen  Herran  ja  Kreivin 
korkeita  ansioita  kohtaan  sekä  mitä  Akatemiaan  yleensä  että  erittäinkin 
sen  kaikkiin  jäseniin  tulee  kertoo  Schulten  edelleen  edesmenneen 
kanslerin  seuraajalle  »ilmoitin  minä  mielipahani  niin  sopimattomasta 
ja  odottamattomasta  vastauksesta,  sekä  Herra  Professori  Alstrinille 
itsellensä,  joka  sitäpaitsi  tunnetusti  epäsäännöllisen  elintapansa  vuoksi 
sieti  saada  huomautuksen  velvollisuuksistaan,  että  muutamille  sisähuo- 
neessa  istuville  Professoreille.  Silloin  Herra  Professori  Scarin  nousi 
puolustamaan  Herra  Professori  Alstrinia  sillä  syyllä,  että  tuollainen  muisto- 
puhe vaati  aikaa,  jota  minä  kuitenkaan  en  ennemmin  enkä  myöhemmin 
ole  kieltänyt  enkä  vääräksi  väittänyt". 

Näin  oli  riita  valmiina,  kuvaava  kylläkin  vihamielisyydelle,  joka 
professorien  kesken  vallitsi.  Asianomaisten  ilmoitukset  sen  menosta 
eroavat  toisistansa,  kuitenkin  voi  tapauksen  suunnillensa  tällaiseksi  huo- 
mata: Professori  Haartman  yritteli  sekä  sanoilla  että  viittauksilla  saada 
Alstrinia  vetäytymään  pois,  vihdoin  hän  Schultenin  rouvan  sekä  vara- 
sihteeri  Arosiuksen  pyynnöstä  kävi  riitelijää  käsipuolesta  ja  kuletti  hänet 
pöydän  alapäähän  istumaan.  »Herra  Rehtori,  me  ja  kaikki  muut  vieraat, 
jotka  vielä  olivat  jälellä,  olimme  tuskin  kunnolla  istuutuneet"  Haartman 
kertoo  »kun  Herra  Rehtori  hyvin  kiihottuneena  viittasi  pöydän  alapää- 
hän ja  sanoi  kovaäänisesti:  Sinä  munsööri;  kun  minä  katsoin  ympä- 
rilleni nähdäkseni  ketä  hän  sillä  tarkoitti  toisti  hän  halveksivilla  liikkeillä: 
Niin  juuri  Sinä  munsööri.  Kun  minä  suuttuneena  sellaisista  odotta- 
mattomista solvauksista,  heti  hiljaa  ja  sanaakaan  vastaamatta  nousin, 
otin  hattuni  ja  menin  ulos,  teki  Herra  Rehtori  edelleenkin  minun  pois- 
mennessäni  halveksivia  liikkeitään  ja  sanoi:  mars  mars.  Haartmanin 
mentyä  suuttunut  isäntä  jatkoi  solvauksiansa  kunnes  professori  Fahlenius 
oman  ilmoituksensa  mukaan  »kohteliain  sanoin  ja  siivosti  lausui :  Teidän 
Korkea-arvoisuutenne  ei  suvainne  puhua  sillä  tavoin  Herra  Professori 
Haartmanista,  kun  hän  on  poissa.  Jos  Teidän  Korkea-arvoisuudel- 
lanne on  jotakin  häntä  vastaan  sydämmellään,  niin  voisittehan  sanoa 
sen  hänelle  vasten  silmiä.  Sellaista  en  saata  kuunnella.  Silloin  Herra 
Rector  Magnificus,  joka  istui  vierelläni,  vihasesti  ja  intoisesti  minua 
solvasi:  Sinä,  Sinä  apulaisraukka  Upsalasta,  etkö  tiedä,  että  minä 
Sinut  tänne  toimitin,  muuten  et  olisi  ikinä  tänne  tullut,  ja  muuta 
samanlaista  sekä  löi  nyrkkiään  pöytään.  Ja  kun  Herra  Rector  Magni- 
ficus yhä  näin  jatkoi  ilman  pienintäkään  syytä  tahi  vastasolvausta,  otin 
läsnäolevat  Herrat  Professorit  sekä  muut,  jotka  läsnä  olivat,  todistajiksi 
siitä  mitä  silloin  sanottiin  ja  nousin  lähteäkseni.     Silloin  hän  ylvästellen 

ja  halveksivilla  eleillä  sanoi:  Tuossa  on  ovi,  ja  pian  täältä.  Nyt 
ei  Scarin  voinut  enää  itseänsä  pidättää,  vaan  nousi  hänkin  lähteäkseen, 
jolloin  rehtori  ehti  tokaista:  Niin,  Sinä  siellä  perällä,  niin  niin,  kyllä 
tunnen  Sinutkin.  Scarin  „ syystä  harmistuneena  astui  paikaltansa  ja 
samoilla  sanoilla  ja  liikkeillä,  joilla  Herra  Rehtori  ennen  oli  häntä  hal- 
veksivasti puhutellut,  sanoi  samat  sanat  hänelle  takaisin,  jonka  jälkeen 
koko  keskustelu  päättyi". 

Kohtauksella  oli  vielä  jälkinäytöksensä.  Maaherra  von  Willebrand 
otti  jäähyväiset  ja  jälellä  olevat  professorit  läksivät  häntä  portille  saat- 
tamaan ja  palasivat  sitten  muka  illanviettoa  jatkamaan  sekä  jäähyväisiä 
sanomaan.  Schulten  on  tästä  jälkivierailusta  antanut  seuraavan  kuvauksen: 
„ Herra  Professori  Alstrin  alkoi  hämmästellä  sitä  huomautusta,  jonka  hä- 
nelle ennen  olin  edellämainitun  muistopuheen  johdosta  tehnyt;  Herra  Pro- 
fessori Haartman  rupesi  siihen  sekaantumaan  vakuutellen,  että  vaikkapa 
ei  tänä,  niin  tottapa  jonakin  toisena  vuonna  saisin  muistutuksia  menet- 
telystäni rehtorina;  Herra  Professori  Fahlenius  niinikään  vuorostaan 
alkoi  Professori  Haartmania  puolustella  lausuen  ettei  minun  sopinut 
niin  Professori  Haartmanille  vastata;  ja  Herra  Professori  Scarin  puolus- 
tamaan Professori  Fahleniusta  käyttäen  sen  ohella  useita'  loukkaavia 
lausetapoja  sekä  useita  kertoja  nimittäen  minua  tuolla  halveksivalla 
sanalla :  sinä,  ja  vielä  lyöden  kauhistuttavan  kiivaasti  pöytään  sekä  lyö- 
den murskaksi  osan  laseistani.  Yhtä  kiihkeästi  hän  ryntäsi  yhdeltä 
puolen  pöytää  ja  Herrat  Professorit  Alstrin  ja  Fahlenius  toiselta  (sillä 
Professori  Haartman  oli  silloin  jo  poismennyt)  puistaen  nyrkkejään 
sinnepäin  missä  minä  istuin  nojatuolissa,  tuosta  kamalasta  mellakasta 
ja  odottamattomasta  loukkauksesta  —  minä  kun  juuri  äskettäin  olin  taudista 
toipunut  —  puoleksi  pyörryksissä.  Tästä  minä  virkosin  vasta,  kun 
kuulin  kovaäänisesti  huudettavan:  Miehet,  tietäkää  mitä  teette.  Te 
joudutte  kaikki  tyyni  linnaan,  ja  lisäksi  toisaalta:  Teidän  Korkea- 
arvoisuutenne,  he  aikovat  käydä  kimppuunne,  joka  tosiaan  olisikin 
tapahtunut,  ellei  sivullisia  olisi  joutunut  väliin  ja  suurella  vaivalla  saaneet 
heitä  estetyksi". 

Professorit  kertovat  itse  tapauksen  toisin  tapahtuneen,  väittävätpä 
tässäkin  sopimattomien  sanojen  ja  tekojen  lankeavan  rehtorin  itsensä 
omalletunnolle.  Oli  miten  tahansa,  kuulumaton  häväistys  oli  tapahtunut. 
Varakansleri  yrittää  kiihtyneitä  riitapuolia  sovitella,  mutta  turhaan.  Kirjeet 
kulkevat  asiata  kertomaan  akatemian  korkeimmalle  kaitsijalle  Arvid  Hor- 
nille Tukholmaan:  professorit  lähettävät  esityksensä  siitä  ja  varakansleri 
liittää  siihen  omansa  —  kaikki  tämä  21  päivänä  helmikuuta  —  Schulten 
puolestaan    vastaa    laajalla   kirjelmällä   maaliskuun    19:neltä.     Kansleri 

rakentelee  rauhaa:  hän  uskoo  Wittelle  sovittelutyön  ja  ystävällisesti  hän 
neuvoo  Schulteniakin  siihen.    Vaan  sovintoa  ei  sittenkään  synny. 

Olihan  selvä,  ettei  sitä  syntynyt.  Varakansleri  ja  rehtori  vaihtoivat 
kirjelmiä.  Edellinen  pyysi  riitapuolia  saapumaan  hänen  luoksensa  sovinto- 
kokoukseen  huhtikuun  11  päiväksi  —  sillä  siksi  pitkälle  oli  aika  alitui- 
sissa selvittelyissä  kulunut  —  jälkimäinen  ei  sellaiseen  sovintokokoukseen 
suostunut.  „Kun  aijottu  keskustelu  oli  tarkoitettu  toimeenpantavaksi 
ilman  todistajia,  ilman  pöytäkirjaa  ja  ilman  notariota",  Schultän  selittelee, 
„ei  minulla  olisi  ollut  mitään  takeita  siitä,  että  asian  oikea  laita  olisi 
käynyt  ilmi,  vaan  olisi  minun  pitänyt  siten  ehdottomasti  alistua  Herra 
Piispan  armoihin  ja  tuomioon,  koskapa  on  tunnettua,  että  hän  on  asian- 
omaisten neljän  professorin  suuri  suosija;  jotavastoin  minä  en  suinkaan 
saata  itseäni  sellaisesta  edusta  onnitella".  Kirjeet  siis  uudelleen  kulkevat 
kanslerille,  varakanslerin  valitellen  sovintotuuman  myttyynmenoa,  Schul- 
tenilta  toinen  toisensa  perästä  puolustellen  ja  selitellen,  pyytämällä 
pyydellen,  ettei  kansleri  jättäisi  akatemian  rehtoria  varakanslerin  valtaan. 
Ja  molemmat  ehdottavat,  että  asia  ratkaistaisiin  julkisella  oikeudenkäyn- 
nillä konsistoriossa;  rohkeneepa  Schulten  siihen  lisätä:  „ Muuten  pyydän 
nöyrästi,  ettei  Teidän  Korkeakreivillinen  Ylhäisyytenne  suvaitsisi  väsyä 
siihen,  että  minä  puolustaudun  niinpiankun  joku  minusta  on  valittanut. 
Sillä  mitään  tahraa  en  kärsi  itseeni  tarttuvan,  kun  kerran  käyttäydyn 
kuten  minun  tulee.  Ja  koska  täällä  on  levoton  elämä  (Jumala  parhai- 
ten tietää  kuka  sen  aikaansaa)  tulee  tavaksi  aina  kääntyä  Teidän  Ylhäi- 
syytenne puoleen  Konsistoriota  sivuuttamalla  ja  siten  estetään  oikeuden 
meno,  jonka  akatemiassa  samoinkuin  muuallakin  sääntöjen  mukaisesti 
tulee  kulkea  alemmasta  paikasta  ylempään,  eikä  niin  ollen  enää  ole 
mitään  mahdollisuutta  toimittaa  virkaansa  oikein  ja  moitteetta". 

Kansleri  Tukholmassa  saa  näin  kirjeen  toisensa  jälkeen,  pyyteleviä, 
selitteleviä,  syytteleviä,  joissa  ärsytetyt  intohimot  turhaan  koettavat 
kätkeytyä  nöyräin  ja  alamaisten  lauseparsien  alle.  Hän  haluaa  ilmeisesti 
varakansleria  kaikessa  kannattaa,  hän  kiittelee  tämän  toimenpiteitä,  tämän 
tarmoa  ja  intoa,  mutta  on  samalla  kyllin  viisas  ja  varovainen,  jotta  olisi 
asioita  entistä  enemmän  kärjistymään  saattanut.  Hän  siis  kirjoittaa 
Schultenille  suosiollisesti  ja  ystävällisestikin,  vetoaa  rauhallisen  yhteis- 
toiminnan välttämättömyyteen,  akatemian  arvon  ylläpitämiseen  kehottaen 
kaunein  sanoin  kumpaistakin  riitapuolta  sopimaan.  Nyt  hän  viimein 
—  toukokuun  1 1  päivänä  —  viimeksisaamainsa  tietojen  johdosta  rehto- 
rille puhuu  jyrkkää  kieltä:  »Minun  täytyy  myöskin  tunnustaa,  ettei 
tarkoitukseni  suinkaan  ollut,  että  asia  sellaisilla  muodollisuuksilla  ja 
sellaisella  melulla  ratkaistaisiin,  koskapa  sellainen  on  aivan  tavatonta 
silloin   kun  ystävällinen   sovinto  on  tehtävänä,  erittäin  juuri  tässä  tapa- 

uksessa;  koskapa  sellaisesta  riidasta,  joka  viinilasin  ääressä  on  syntynyt, 
halusta  seuraavana  päivänä  koetetaan  ystävyydessä  sopia.  Myöskään 
ei  Herra  Piispa  ja  Varakansleri  ole  tässä  asiassa  muuta  tehnyt  kuin 
sitä,  mihin  akatemian  sääntöjen  toinen  kappale  häntä  kehottaa  ja  minä 
voin  Teille,  Herra  Rector  Magnificus,  vakuuttaa,  että  Herra  Piispa  ja 
Varakansleri  on  jutun  minulle  esittänyt  ilman  pienintäkään  intohimoa 
tahi  puolueellisuutta.  Vaan  sitten  jätänkin  Teidän  itsenne  pääteltäväksi, 
Herra  Rector  Magnificus,  mitä  iloa  minulla  on  itselleni  uskotusta  Kans- 
lerinvirasta,  kun  heti  ottaessani  virkani  vastaan,  sellaisia  riitoja  Akatemian 
jäsenten  kesken  syntyy,  jotka  ovat  Akatemialle  häpeäksi  ja  haitaksi,  sen 
jäsenille  varsin  vähäksi  kunniaksi  ja  opiskelevalle  nuorisolle  suurimmaksi 
pahennukseksi"  —  ja  konseptista  päättäen  oli  aikomus  vielä  lisätä:  „ja 
eikö  minulla  ole  syytä,  mitä  pikemmin  sitä  parempi,  pyrkiä  tästä  erilleni, 
etenkin  kun  minun  täällä  suureksi  kiusakseni  täytyy  kuulla  kaikesta 
tuosta  puhuttavan41.  Schultenin  tulisi  vielä  kerran  tarkoin  miettiä  suos- 
tuisiko sovintoon  vai  lykkäisikö  asian  tuomioistuimen  ratkaistavaksi.  Ja 
varakanslerille  meni  samalla  kertaa  vielä  viimeinen  kehotus  rauhan- 
rakenteluun. 

Se  vaikutti.  Miten  sovinto  tapahtui,  siitä  kertoo  Schulten  10 
päivää  myöhemmin  kirjeessä  kanslerille,  ei  tosin  varsin  samalla  tavalla 
kuin  varakansleri  samanaikuisessa  kertomuksessaan,  mutta  pääpiirteissään 
yhtäpitävästi:  „Se  mitä  Teidän  Korkeakreivillinen  Ylhäisyytenne  tämän 
kuukauden  1 1  päivänä  armossa  suvaitsi  käskeä  alamaiselle  palvelijalleen, 
se  on  nyt  alusta  loppuun  täytetty  ja  noudatettu.  Ja  enimmin  on  minua 
huolettanut  se  miten  tuo  saattaisi  sillä  tavalla  tapahtua,  että  teeskentele- 
mätön syvä  kunnioitukseni  ja  kuuliaisuuteni  esivaltaani  ja  korkeata 
päällikköäni  kohtaan  siitä  olisi  huomattavissa;  ja  samalla  huolenpitoni 
Akatemian  ja  sen  jäsenten  kunniasta,  niin  myöskin  suopeuteni  ja  taipu- 
vaisuuteni  unohtamaan  mitä  epämieluista  minulle  on  saattanut  tapahtua, 
siitä  tulisi  näkyviin.  Viime  maanantaina  oli  minulla  sentähden  kunnia 
ilmoittaa  Herra  Piispalle  ja  Varakanslerille  ajatukseni",  — -  varakansleri 
taas  esittää  sovinnonalotteen  omaksi  ansiokseen  —  „ja  seuraavana 
päivänä  yhdyin  Herroihin  asianomaisiin  ja  ojensimme  muitta  mutkitta 
toisillemme  kätemme,  jonka  jälkeen  Herra  Piispa  tarjosi  meille  aterian 
ja  niin  erosimme  hyvinä  ystävinä".  Juttu,  joka  kokonaisen  kevätluku- 
kauden oli  pitänyt  yliopistopiirejä  kuohuksissa  ja  aiheuttanut  kymmeniä 
kirjeitä  ja  kirjelmiä  Turun  ja  Tukholman  välillä,  oli  siihen  päättynyt. 
Schulten  ikäänkuin  anteeksipyydellen  kiirehti  kanslerilta  rukoilemaan, 
ettei  tuomitsisi  koko  akateemista  opettajakuntaa  sen  mukaan  mitä  hän 
yksityisesti  oli  tehnyt,  ja  ettei  hän  väsyisi  tärkeään  tehtäväänsä.  Hän, 
Schulten,  oli   vakuutettu  siitä,  ettei  ylioppilasnuorisosta  ainoakaan  ollut 

asiasta  kuullut  ja  konsistoriossa  oli  hän  koko  ajan  esiintynyt  ikäänkuin 
ei  mitään  olisi  tapahtunut.  Ja  lopuksi  sekä  hän  että  varakansleri  kiit- 
tävät Hornia  armollisesta  rauhanrakentamistyöstä. 


Päättynyt  riitajuttu  oli  vain  ensimäinen  räikeässä  ristiriitaisuuksien 
sarjassa;  niitä  oli  rinnan  tämän  kanssa  ja  kauan  jälkeenkinpäin;  niitä 
oli  yliopiston  opettajien,  sitten  semminkin  varakanslerin  ja  rehtorin,  lo- 
puksi yliopiston  ja  hovioikeuden  välillä.  Tahtomatta  tarkemmin  tätä 
vyyhtiä  selvitellä,  esitän  siitä  vain  muutamia  tapahtumajaksoja. 

Niistä  ensimäisen,  ja  edelläkerrotun  jutun  aikuisen,  oli  aiheuttanut 
kysymys  varakanslerin  istuinsijasta  konsistoriossa.  Professorikunta  oli 
kuten  edellä  näimme  viime  aikoihin  asti  kokouksissansa  istunut  pitkillä 
penkeillä  pienen  konsistorionsalin  seiniä  myöten,  varakansleri  ja  rehtori 
poikkipenkillä,  edessänsä  pieni  pöytä.  Mutta  sitten  oli  hankittu  tuolit, 
jotta  kaikki  konsistorion  jäsenet  voisivat  pöydän  ympärillä  istua;  arvon- 
erotukseksi  oli  varakanslerille  ja  rehtorille  varattu  pienet  venäjännahalla 
päällystetyt  nojatuolit,  vastatuksin  kummankin  tuolirivin  yläpäässä.  Mutta 
pöydän  päähän,  kunniasijalle,  oli  asetettu  hänen  korkeakreivillisen  ylhäi- 
syytensä akatemian  korkean  kanslerin  suuri,  kultanahkainen  nojatuoli. 

Vaan  Wittepä  ei  tähän  tyytynytkään :  hänhän  edusti  kansleria  kon- 
sistoriossa, hänen  oli  siis  myöskin  oltava  kunniasijalla  —  pöydän  päässä. 
Professorit  taas  itsepintaisesti  puolustivat  tuolijärjestystänsä.  Miten  oli 
tästä  selviydyttävä?  Tietysti  taas  valituksia,  selittelyltä  ja  kyselyjä, 
joukko  pulmallisia  tapauksia,  ja  asia  mutkistui*  aina  enemmän.  — 
»Konsistorio  ei  halua  asettaa  tuoleja  siihen  järjestykseen,  missä  ne 
muissa  akatemioissa  ovat,  vaan  viralleni  vahingoksi  kieltää  minulta  sen 
istuimen,  mikä  upsalalaisen  ja  lundilaisen  käytännön  mukaan  minulle 
kuuluu,  asettaen  tyhjän  tuolin  minun  ja  Rehtorin  tuolin  väliin,  niin  että 
minun  tuolini  on  toisella  puolen  pöytää  Herrain  Professorien  rivissä  ja 
Rehtorin  toisten  Herrain  Professorien  rivissä  toisella  puolella."  —  Näin 
yhdessä  kirjeessä,  sitten  taas  vastakkaiselta  taholta:  „Jos  nyt  Herra 
Varakanslerin  tuoli  muutetaan  pöydän  päähän,  niin  en  tiedä  mitään 
soveliasta  sijaa  minne  sijoittaisi  Hänen  Ylhäisyytensä  Kanslerin  tuolin, 
koska  Konsistorion  Huone  on  erinomaisen  kaitainen  ja  lyhyt,  ja  tämän 
tuolin  nostaminen  toiseen  huoneeseen  ei  taas  tunnu  soveltuvan  siihen 
kunnioitukseen,  jonka  olemme  velvolliset  osottamaan  korkealle  ja  ar- 
molliselle Kanslerillemme."  Ja  uudelleen:  .»Niinpä  minä  en  myöskään 
saata  käsittää  mitä  Herra  Varakanslerilla  on  sitä  vastaan,  että  Korkean 
Kanslerin  tuoli  yksin  on  pöydän  päässä;  niinikään  on  ihan  sopimatonta 

ja  mahdotonta,  että  se  on  Varakanslerin  selän  takana,  niinkuin  jo  jon- 
kun kerran  todella  on  tapahtunut,  niin  että  Varakanslerin  tuolin  taka- 
puoli ja  Korkean  Kanslerin  tuolin  etupuoli  ovat  melkein  koskeneet 
toisiinsa." 

Lopuksi  kiintyy  kaikki  huomio  käytäntöön  Lundissa  ja  Upsalassa. 
Kirjoitetaan  kumpaankin  paikkaan  ja  saamainsä  ilmoitusten  johdosta 
akatemian  konsistorio  ottaa  asian  käsittelyn  alaiseksi.  Sillä  kysymys  on 
käynyt  yhä  tärkeämmäksi.  Jos  näet  varakansleri  voittaa,  ei  hän  enää 
•kirkossakaan  voi  istua  rehtorin  vieressä  eikä  saata  konsistorion  kirjel- 
miin kirjoittaa  nimeänsä  rehtorin  nimen  rinnalle.  Hän  esiintyy  siinä 
tapauksessa  yksin,  rehtori  vasta  hänen  alapuolellaan.  Saatiin  sitten 
Upsalasta  tieto,  että  siellä  tosiaan  oli  juuri  tällainen  tapa,  mutta  siellä 
olikin  varakanslerina  valtakunnan  arkkipiispa;  Lundissa  taas  rehtori  ja 
varakansleri  istuvat  rinnan.  Ja  konsistorio  ylläolevan  nojalla  tekee  tä- 
män ehdotuksen: 

„Ja  tulee  siis  Akateemisen  Konsistorion  vilpittömäksi  mielipiteeksi 
se,  että  mitä  tuoliin  tulee,  jonka  Korkealle  Kanslerille  olemme  hankki- 
neet ja  Konsistoriossa  pöydän  päähän  asettaneet,  jää  samainen  tuoli 
siinä  yhä  edelleen  olemaan,  niin  että  milloin  Akateeminen  Konsistorio 
saa  suuren  onnen  nähdä  Korkean  Kanslerinsa  luonaan,  hän  silloin  tuolle 
tuolille  istuutuu.  Ja  saman  Korkean  Herran  poissaollessa  Korkeasti- 
kunnioitettava  Varakansleri,  mutta  muuten  Akatemian  Rehtori  sillä  is- 
tuu, niinkuin  Upsalassakin  on  tapana  tällaista  tuolia  käyttää.  Kun 
Korkea  Kansleri  ei  ole  läsnä  ja  Korkeastikunnioitettava  Varakansleri 
tulee  saapuville,  arvelee  tämä  Konsistorio,  että  Rector  Magnificuksen 
tulet  istua  samalla  tavalla  kuin  Lundissa"  —  siis  varakanslerin  vieressä 
—  „ koska  sellainen  on  tässä  Akatemiassa  entisaikaisten  tapain  mu- 
kaista ja  molemmat  Korkeastikunnioitettavat  Varakanslerit  ovat  saman- 
arvoisia, kumminkin  liikuttamatta  Korkean  Kanslerin  tuolia,  jolle  Herra 
Varakansleri,  milloin  tulee  saapuville,  istuutuu  ja  joka  aina  on  pöydän 
päässä,  niin  että  Herrat  Professorit  tiedekuntain  mukaan  aina  istuvat 
muuttumatta  paikoillaan/ 

Horn  kiirehti  hyväksymään  konsistorion  ehdotuksen,  joten  siis  Witte 
sai  edelleenkin  kanslerin  kultapeitteisessä  tuolissa  istua.  Varakansleri  oli 
mielissään.  Melkeinpä  luulee  näkevänsä  vanhan  kirkkoruhtinaan  hymyile- 
vänä ja  kiitollisena  kanslerille  kirjoittamassa,  kun  hän  piirtää  paperille: 
„Sitä  korkeata  armoa  ja  korkeasti  ylistettyä  oikeudenmukaisuutta,  jota 
Teidän  Korkeakreivillinen  Ylhäisyytenne  on  suvainnut  minulle  ilmaista 
Varakanslerin  istuimen  suhteen,  Akateemisessa  Konsistoriossa,  kunnioi- 
tan kaiken  elämän  ikäni  sitäkin  enemmän,  kun  täten  Teidän  Korkea- 
kreivillisen  Ylhäisyytenne  armollisella  avustuksella  voin  varmasti  viras- 

sani  käyttää  suurempaa  pontta  sekä  samalla  vihdoinkin  saattaa  lamautu- 
neen Akateemisen  virastomme  parempaan  käyntiin." 

Rauha  ei  tosin  siltä  palannut  konsistoriohuoneen  pitkän  pöydän 
ympärille.  Tuskin  olivat  viimeiset  kiitoskirjeet  armollisesta  rauhan- 
rakentelusta  kanslerille  menneet  kun  jo  varakansleri  valittaa,  että  uskolli- 
suuden valaa  kuninkaalle  vannottaessa  rehtori  törkeästi  häntä  konsis- 
torion  kuullen  oli  solvaissut.  Schulten  näet  juuri  oli  virkaveljiänsä 
vannottamassa,  kun  Witte  ehti  astua  sisälle  ja  kesken  toimituksen  vaati 
rehtorin  tilille  tästä  omin  päin  otetusta  valasta.  Uusi  jupakka  nousi. 
Sen  asiakirjat  ovat  liiaksi  laajoja  jotta  niitä  tässä  kävisi  esittäminen; 
vielä  vähemmin  on  tämän  kirjoituksen  tila  riittävä  yhä  uusia,  ilmeneviä 
erimielisyyksiä  luettelemaan,  semminkin  kun  rehtorin  ja  varakanslerin 
riita  laajeni  kummankin  virkamahdin  perusoikeuksia  käsittäväksi  pe- 
riaatteelliseksi taisteluksi.  Oliko  rehtorilla  oikeutta  kutsua  konsistorio 
kokoon  varakanslerin  tietämättä?  Oliko  hänellä  oikeutta  varakanslerin 
nimikirjoitusta  kieltää  määrättyjen  konsistorion  kirjelmäin  alta?  Oliko 
hän  velvollinen  akatemian  asiapapereita  piispan  tarkastettavaksi  jättä- 
mään? Vihdoin,  oliko  rehtorikausi  oleva  koko-  vaiko  vain  puolivuoti- 
nen? Riita-asioita  tuntui  loppumattomiin  riittävän  ja  vähentymättömällä 
voimalla  virkamahdit  aina  uudellensa  törmäsivät  toisiansa  vastaan.  Maa- 
liskuun 1  päivänä  päättyy  sitten  Schult^nin  rehtorikausi  ja  rehtorin  vihe- 
riän samettikaavun  kantajaksi  valitaan  parraton  aatelisnuorukainen,  kreivi 
Klas  Ekeblad,  joka  Turussa  opiskelemalla  sikäläiselle  akatemialle  oli 
tuottanut  suuren  kunnian. 


13  p.  lokakuuta  1725  juhli  akatemia  hovioikeutta  sen  johdosta, 
että  tämän  turkulaisen  veljesviraston  säännöllinen  työkausi  uudelleen 
oli  alkanut  presidenttinsä,  kreivi  Ernst  Johan  Creutzin  johdolla.  Schulten, 
joka  vähäistä  myöhemmin  akateemisen  virkansa  ohella  tuli  apulais- 
asessoriksi  hovioikeuteen,  latinalaisessa  korupuheessa  ylisteli  laillisuuden 
arvaamattoman  suurta  arvoa,  loi  katsauksen  suomalaisten  lakilaitosten 
syntyyn  ja  viimeksi  kiitteli  hovioikeuden  mainiota  presidenttiä.  Yleisö 
oli  maamme  sivistyneintä  ja  hienointa:  etusijoilla  yliopiston  opettajat  ja 
hovioikeuden  virkamiehet,  rehtori  Klas  Ekeblad,  maaherra,  piispa  istuen 
penkillänsä  oppituolista  oikealla,  presidentit  Creutz  ja  Cederhielm  rin- 
nakkain vasemmalla.  Silloin,  juhlasoiton  kuuluessa,  hovioikeuden  aus- 
kultantti Johan  Schult  rientää  esille  runomittaista  ruotsalaista  juhla- 
puhettansa pitämään.  Vaivoin  oli  hän  siihen  viranomaisilta  luvan  saanut. 
Hänen    maineensa    ei   näet  ylioppilasajoilta  Upsalassa  ollut  kehuttava, 

tutkinnot  suoritettuansa  oli  hän  Venäjän  virkauralle  pyrkinyt,  mutta 
palannut  tyhjintoimin  Turkuun  ja  täällä  hän  aivan  äskettäin  oli  piispan 
suututtanut  marssimalla  tovereinensa  piispankartanon  ohitse  saattueessa 
lippu,  pullo  ja  pikareita  käsissä.  Äsken  hän  puhettansa  pitääkseen  oli  itsel- 
lensä vaatinut  keskimäistä  istuinta  juhlasalin  kolmiosaisesta  oppituolista ; 
akatemian  viranomaiset  sen  häneltä  kielsivät  koska  hän  siihen  oli  ilmei- 
sesti halpa- arvoinen  ja  kaikkien  yllätysten  varalle  oli  kielletyn  kunnia- 
sijan  oviaukko  punasella  veralla  suljettu. 

Vaan  nytpä  tapahtuikin  kuulumatonta.  Schult  astui  oppituolin  luo, 
repi  reippaasti  kankaan  pitimistänsä,  asettui  juuri  tuolle  keskimäiselle 
kateederisijalle  ja  alkoi  kuuluvasti  lukea  sepustuksensa  alkusäkeitä: 

Konungens  högsta  m  a  n  i  Finland,  Nädige  Herre, 
Höge  af  ständ,  af  ätt,  af  wett,  beprydde  med  sköldar, 
Themidis  rädgiärda  Män  och  Ma  rt  is  modiga  hieltar 
Helicons  grundlärda  flock,  Minervae  och  Palladis  vänner1). 

Silloin  varakansleri  nousi  sijaltansa,  muodoltansa  muuttuneena  ja  vihai- 
sin liikkein,  viittasi  rehtoria  ja  professoreita  itseänsä  seuraamaan  sekä 
läksi  salista.  Nämät  sekä  muu  yleisö  jäivät  toki  paikoillensa,  Schult 
luki  runonsa  loppuun  ja  juhla  enemmittä  häiriöittä  päättyi.  Vaan  aka- 
temian arvo  oli  loukattu,  juhlatunnelma  poissa;  varakansleri,  rehtori  ja 
professorit  vaativat  yliopistolle  hyvitystä. 

Witte  ja  Ekeblad  lähettävät  valituskirjeitä  kanslerille,  konsistorio 
niinikään.  Varakansleri  jo  ehdottaa  rangaistuksenkin:  Schult  „ olisi  tuo- 
mittava Hänen  Kuninkaallisen  Majesteettinsa  armollisella  päätöksellä 
määrätyn  sanamuodon  mukaisesti,  julkisesti  ja  ilmoitustaululla  kuulute- 
tulla hetkellä  akatemiassa  pyytämään  anteeksi.  Sitten  olisi  hänen  istut- 
tava vankina  linnassa  ja  kolmanneksi  lähdettävä  tästä  kaupungista  ja 
paikkakunnalta,  ettei  sellaista  täällä  olisi,  joka  akatemian  oikeuksia  niin 
häpeämättömästi  on  loukannut  ja,  mikä  pahempaa  vielä,  joka  ehdotto- 
masti, niinkuin  jo  on  tapahtunutkin,  viettelisi  joukon  viatonta  akatee- 
mista nuorisoa  vahingollisille  poluille.-  Horn  hyväksyi  Witten  vaati- 
mukset ja  oli  valmis  niille  puolestansa  pontta  antamaan.  Hän  aikoi 
asian  esittää  kuninkaalle  ja  pyysi  Creutziä  suosiollisesti  itsellensä  ilmoit- 
tamaan mitä  oli  juhlatilaisuudessa  nähnyt  sekä  myöskin  kuulustelemaan 
syyllistä    täydellisten    tietojen    saamiseksi.     Vaan    presidentti   asettuikin 


l)  Frögde  Qväde  dä  Hans  Excellence  Högwälborne  Grefve  H:r  Johan  Creutz, 
Kongi.  Majestatz,  och  Sweriges  Rijkes  Högtbetrodde  Man  och  Räd,  samt  President  uti 
Höglofl.  Kongi.  Hofrätten  i  Storfurstendömet  Finland,  giorde  sitt  lyckelige  inträde  uti 
högbemälte  Kongi.  Rätt,  som  skiedde  i  Abo  den  13  october  1725,  i  underdänödmiukhet 
siungit  af  Johan  D.  Schult.    Käsikirjoituksena  Ruotsin  valtioarkistossa. 

omalle  kannalleen.  Hän  pahoitteli  sitä,  että  akateeminen  konsistorio 
oli  suoraan  Hornin  puoleen  kääntynyt  eikä  hänen,  presidentti  Creutzin 
taikka  kuninkaallisen  hovioikeuden,  jonka  piiriin  syyllinen  kuului;  nyt 
hän  halusi  toimeenpanna  virallisen  tutkinnon  ja  pyysi  kopiota  konsisto- 
rion  kirjeestä  kanslerille.  Sitä  taas  ei  konsistorio  eikä  kanslerikaan 
ollut  halullinen  antamaan. 

Vihdoin  Creutziltä  saapuu  lavea  selitys  liitteineen.  Kohta  kohdalta 
hän  siinä  Schultin  käytöstä  puolustaa:  Kateederin  keskisija  oli  Schultille 
kuuluvakin;  se  oli  presidentistä  päivänselvä.  „ Sillä  jokainen  oikein- 
ajatteleva  henkilö",  hän  kirjoittaa,  „ antaa  etusijan  Kuninkaalliseen  Kol- 
legioon otetulle  ylimääräiselle,  joka  opinnoilla,  tieteillä,  matkoilla  ja 
yleisten  asiain  hoitamisella  on  ansioittunut,  ennen  niin  kutsuttua,  raakaa 
ja  usein  niin  syvästi  turhantarkkuuteen  vajonnutta  ylioppilasta.  Tälle 
kuuluu  juuri  oppituolin  kolmas  eli  alin  sija  milloin  tilaisuus  sattuu  ja 
hän  uskaltaa  esilletulla;  sitävastoin  on  enemmän  esimerkkejä  kuin  mitä 
luetella  ehtii,  että  Kuninkaallisten  Kollegioitten  ylimääräiset  saavat  usein 
Hänen  Kuninkaallisen  Majesteettinsa  erikoisen  armon  osakseen  sekä 
kunniakkaita  virkoja,  jollaista  pelkälle  ylioppilaalle  ei  saata  tapahtua. " 
Schult  oli  varovasti  ja  meteliä  nostamatta  irroittanut  kankaan  kateede- 
rista eikä  hänen  puheessaan  eikä  hänen  siihenastisessa  elintavassaan- 
kaan  mitään  pahennusta  ollut.  Mutta  jos  joku  sieti  rangaistusta,  sieti 
piispa.  Hän  oli  äkkipikaisella  käytöksellään  vähällä  juhlahetken  pilata. 
„Eikä  hän  tässä"  selittää  Creutz  „osottanut  minulle  sitä  arvonantoa, 
jota  minun  virka-asemani  oikeutta  myöten  olisi  vaatinut,  minä  kun  sil- 
loin olin  akatemiaviranomaisten  kutsusta  ja  terveyteni  uhalla  ensi  kertaa 
yliopistoon  tullut.  Koska  kumminkin  olen  pitänyt  tätä  hänen  menet- 
telyään  heikkoutena  ja  äkkipikaisuutena,  niin  kristillisestä  säälintunteesta 
jätän  täksi  kerraksi  muuten  oikeutetun  hyvitysvaatimukseni  siksensä. 
Ei  siltä  haittaisi  vaikka  yllämainittu  Herra  Piispa  saisi  soveliaan  keho- 
tuksen toiste  viisaammin  käyttäytymään  sekä  osottamaan  enemmän 
kunnioitusta  sille,  jota  Hänen  Kuninkaallinen  Majesteettinsa  ja  Valta- 
kunnan Säädyt  ovat  valtaneuvoksen  virka-arvolla  kunnioittaneet,  erittäin- 
kin kun  hän  sanotussa  tilaisuudessa  istuutui  ylemmäksi  niitä  paikkoja, 
joilla  hänen  niinkuin  hänen  edeltäjäinsäkin  tulisi  istua,  anastaen  nimit- 
täin poikkipenkin,  joka  yksin  valtaneuvokselle  kuuluu  ja  vastaa  minun 
sijaani  kateederin  toisella  puolella;  sillä  tosiaankin  hengellinen  ylpeys 
käy  muuten  sietämättömäksi." 

Nyt  juttu  lopultakin  joutui  kuninkaaseen  asti.  Horn  sen  31  p.  jou- 
lukuuta 1725  esittää  Majesteetille  empimättä  asettuen  akatemian  ja  sen 
varakanslerin  puolelle  ja  jättäen  majesteetin  ratkaistavaksi,  tahtoiko  tämä 
heti  tuomion  langettaa  vaiko  jättää  asian  tuomioistuimen  tutkittavaksi. 

Kuningas  valitsi  viimemainitun  keinon.  Pitkin  vuotta  1726  Turun  raas- 
tuvanoikeus tutkii  asiaa,  nostaapa  oikeuskansleri  jutun  piispaa  vastaan 
hänelle  kuulumattoman  istuinsijan  anastamisesta.  Horn  neuvoo  ja  auttaa 
akatemiaansa,  selittää  miten  sen  on  arvoansa  puolustettava  ja  piispan 
istuinsijasta  hän  oikeuskanslerille  kirjoittaa:  „En  saata  huomata,  että 
Herra  Piispa  ja  Varakansleri,  Tohtori  Witte  olisi  muuta  paikkaa  anastanut 
kuin  mikä  hänelle  sääntöjen  mukaisesti  kuuluu.  Siksipä  ja  kun  minulla  on 
syytä  kiittää  Herra  Piispan  ja  Varakanslerin  erinomaista  intoa  ja  huolta 
Kuninkaallisen  akatemian  menestymisestä  ja  opiskelevan  nuorison  edis- 
tymisestä kirjallisissa  taidoissa,  olisin  mielelläni  nähnyt,  että  advokaatti- 
fiskaali  olisi  häntä  säästänyt  mokomasta  aiheettomasta  syytöksestä,  se 
kun  hänelle  luonnollisesti  on  hyvin  katkeraa/ 


Vuonna  1728  kuoli  varakansleri  Witte.  Kun  hautajaismenot  ja 
ylistyspuheet  olivat  loppuunsuoritetut  kulki  Turun  akateeminen  elämä 
entistä  kulkuaan.  Professorit  vaihtuivat  tiheästi,  ylimmätkin  viranomai- 
set erosivat  ja  toisia  tuli  sijalle,  vuosikymmeniä  riitoineen  ja  pyrki- 
myksineen  oli  vierinyt,  mutta  elinvoimaisena  säilyi  entinen  akateeminen 
traditioni.  Ja  kun  vuonna  1776  alkoi  Jaakko  Haartmanin  varakansleri- 
kausi,  nousivat  kaikki  nuo  vanhat  riitakysymykset,  jotka  50  vuotta  sitten 
olivat  menneen  miespolven  mieliä  kiihottaneet,  uudelleen  kummittele- 
maan. Varakanslerin  ja  rehtorin  istuinsijat  tulevat  konsistorion  kokouk- 
sissa puheeksi,  varakansleri  valittaa  kuin  ennen  vanhaan,  ettei  hänelle 
kaikista  kokouksista  anneta  tietoa,  että  rehtori  omin  päin  ryhtyy  aka- 
teemisia kysymyksiä  ratkaisemaan  kysymättä  niistä  varakanslerin  mieltä. 
Haartman  näytteli  kaikessa  Witten  osaa  ja  yksi  akatemian  nuorimmista 
professoreista,  Kreander,  oli  Haartmanin  aseenkantajana  kuin  muinoin 
varakanslerin  isä  professori  Juhana  Haartman.  —  Ja  kumminkin  oli 
aika  kokonansa  toinen.  Varakansleri  sai  opettajiston  puolelta  yksin- 
omaan vastustusta  osakseen;  tuoliriita  oli  menettänyt  entisen  merkityk- 
sensä, sitä  ainoastaan  ivattiin;  ja  Haartmanin  yritys  saada  lujempaa 
järjestystä  yliopistossa  aikaan  menivät  melkein  kokonansa  myttyyn. 
Kustavilaisen  ajan  kanslerit  eivät  enää  varakansleria  samalla  tavalla 
kannattaneet  kuin  Arvid  Horn.  Sillä  Haartmanin  hallintokausi  oli  ilmes- 
tys menneestä  maailmasta,  Witten  varakansleriajan  aave. 

Knut  Stjerna:  Svear  och  götar  under  folkvandringstiden.  Ruotsin 
Muinaismuistoyhdistyksen  viime  vuotisessa  aikakauskirjassa,  sarjan  37:ssä 
vihossa,  joka  päättää  XII  :nnen  niteen,  tekee  nuori  ruotsalainen  tutkija  tohtori 
Knut  Stjerna  selkoa  svealaisten  ja  göötalaisten  keskinäisestä  suhteesta  kan- 
sainvaellusajalla. 

T:ri  Stjerna  on  jokseenkin  tuottelias  tiedemies:  Miltei  kaikissa  mui- 
nais-, satu-,  ja  kansan-tieteellisissä  julkaisuissa  on  hänen  kynänsä  tuotteita.  Meil- 
läkin on  hän  tuttu  kirjotuksestaan  Erik  Pyhän  ristiretkestä  Suomeen.  Se  tut- 
kielma, mikä  nyt  on  esitettävänämme,  ansaitsee  niinikään  täällä  ainakin  niin 
sanoakseni  historiallista  intressiä.  Vielä  noin  parikymmentä  vuotta  sitten  il- 
mestyneessä kansantajuisessa  kirjasessaan  „  Suomen  asukkaat  pakanuuden  ajoilla • 
prof.  Aspelin  näet  edusti  sitä  kantaa,  että  svealaiset  olivat  se  Suomen  ger- 
maaninen asutus,  joka  Suomen  heimojen  viidennellä  vuosisadalla  maahan  tullessa 
oli  pakotettu  Ruotsiin  muuttamaan.  Näin  olisivat  siis  svealaiset  ja  göötalaiset 
aivan  eri  heimoa.  Uudempi  muinaistutkimus  on  tosin  todistanut  tämän  ereh- 
dykseksi, mutta  siitä  huolimatta  ei  ole  päästy  yksimielisyyteen  noiden  kahden 
n kansan"  keskinäisestä  suhteesta.  Kysymykseen  koettaa  nyt  T:ri  Stjerna 
muinaistutkimuksen,  satu-  ja  kielitieteen  avulla  antaa  laajaperäisen  vastauksen. 
Hänen  esityksensä  on  seuraava: 

Jo  ennen  Kristuksen  syntymää  oli  suuri  joukko  germaaneja  Skandinaa- 
viasta  muuttanut  Weichseljoen  suulle  ja  sieltä  etelään  päin,  niin  että  germaa- 
nilainen alue  vihdoin  ulottui  Mustanmeren  pohjoisrannalle.  Näistä  heimoista 
muodostuivat  itägermaanit.  Kun  sitte  nämä  kansat  läksivät  suurena  kansain- 
vaelluksena länteenpäin,  saivat  he  apua  pohjoisgermaaneilta,  joiden  kanssa  he 
luultavasti  olivat  poliitisesti  liittoutuneet.  Näin  alkaa  pohjoismaissa  se  aika, 
jolle  muinaistutkijat  ovat  antaneet  nimen  „  kansain  vaellusaika-. 

Vaelluksia  tapahtui  pohjois-Saksasta  ja  suurilta  Itämeren  saarilta,  Got- 
lannista, ölannista  ja  Bornholmista  sekä  etelä-Ruotsista.  Noin  v:sta  300  v:den 
550  paikkeille  tavataan  näet  eteläisissä  maissa  muinaisesinetyyppejä,  joiden 
varhaisemmat  muodot  tavataan  vaan  yllämainitulla  alueella.  Samaten  yhfäkkiä 
jäävät  käyttämättä  n.  v.  300  seutuvilla  monet  suuret  kalmistot,  jotka  sitä 
ennen  ovat  olleet  monen  monta  vuosisataa  keskeymättä  ihmisten  lepotanterina. 
Tätä  ei  Stjernan  mukaan  voi  selittää  muuten  kuin  väestön  vähentymisellä  ja 
poismuuttamisella.  Niin  ollen  on  noin  sadan  vuoden  pituinen  aika  (300 — 400 
j.  kr.)  etelä-Skandinaaviassa  muistomerkeistä  kovin  köyhä.  Silloin  tapahtuu 
nopea  muutos.  Noin  puolentoista  sadan  vuoden  aikana  on  etelä-Skandinaa- 
via hämmästyttävän  rikas  kultalöydöistä,  jotka  summattomina  aarteina  meidän 
päivinä  tulevat  esiin.  Näiden  löytöalueiden  pohjoisraja  on  suunnilleen  Vane- 
rin— Mälarin  paikkeilla. 

Tämän  tosiasian  selittää  Stjerna  seuraavasti:  etelässä  musertui  Rooman 
valta  pirstaleiksi  n.  vuoden  400  paikkeilla.  Äärettömät  aarteet  tulvasivat  nyt 
germaanisille    kansoille.     Seuraava    vuosisata   oli    taistelujen   ja   saaliin    aika. 

Kun  suuri  osa  taistelijoista  oli  Itämeren  seutuvilta,  niin  melkoinen  määrä  kul- 
taa virtasi  sinne   heidän  kotiseuduilleen. 

Mutta  samoin  kun  etelässä  heikko  ja  voimaton,  mutta  rajattoman  rikas 
Rooman  valtakunta  houkutteli  pohjoispuolella  olevat  germaanit  kimppuunsa, 
samoin  kävi  myös  Skandinaaviassa.  Sen  eteläosa  oli  väestöstään  paljo 
menettänyt  vaellusten  kautta,  mutta  saanut  sijaan  satumaisia  rikkauksia. 
Pohjoisosa  taas  oli  elinvoimaisen  kansan  hallussa,  kansan,  jonka  tulolähteet 
olivat  samanlaiset  kuin  ennen.  Nyt  pohjoiset  asukkaat  hyökkäävät  eteläm- 
pänä asuvien  päälle.  Tulee  katastroofi:  pohjoiset  maat,  jotka  ennen  eivät 
olleet  ottaneet  mitään  tärkeää  osaa  historian  kulkuun,  tulevat  äkisti  hallitseviksi 
ja  muodostavat  vahvan  keskushallituksen  Uplantiin,  jossa  n.  600  tienoilta  al- 
kaen esiintyy  loistavan  mahtiaseman  merkkejä:  Vendelin,  Ultunan,  Tunan,  Upsa- 
lan, Birkan  löydöt. 

Sen  sijaan  etelä-Ruotsissa  vähä  ennen  tätä  aikaa  vanhat  esinetyyppi- 
sarjat  katkeavat  ja  sijaan  tulee  toisia,  joiden  prototyypit  tavataan  Uplannissa 
ja  Norrlannissa.  Tämä  äkillinen  muutos  tavataan  ensin  ölannissa,  sitte  Got- 
lannissa,  lopuksi  Bornholmissa:    sinne  asti  siis  ulottui  svealaisten  valta. 

Tämä  suuremmoinen  skandinaavinen  kamppailu  herätti  henkiin  eepillisen 
runouden:  Beovulfin  ja  Ynglingatarun.  Tässä  Stjerna  vakuuttavasti  konsta- 
teeraa,  että  nämä  laulut  todella  kuvaavat  nyt  kysymyksessä  olevaa  aikaa. 
Vielä  näyttää  hän  (p.  348  seur.  354),  mitenkä  Ynglingataru  ei  ole  svealaisten 
kansalliseepos,  vaan  geatien  ja  danien  tekemä,  ja  miten  se  900-luvun  kol- 
mannella neljänneksellä  muodostui  lopullisesti  Englannissa,  kuten  jo  Sophus 
Bugge  on  todistanut. 

Tekijä  on  lyhyesti  sanoen  tahtonut  todistaa,  että  svealaiset  ovat  poh- 
jois-Ruotsissa  asunut  kansanheimo,  joka  kansainvaellusajalla  syöksyi  eteläm- 
pänä asuvien  geatien  päälle  ja  laski  ne  valtansa  alaisiksi.  Tästä  sitte  ne  kiivaat  rii- 
dat, jotka  historiallisen  ajan  alussa  vallitsivat  esim.  kuninkaan  nimittämisoikeuteen 
nähden  Svean-  ja  Götanmaan  välillä.  Se  myös  selittäisi  mitenkä  svealaiset 
vallottajan  oikeudella  olivat  göötiläisiltä  määränneet  1lU  maista  kuninkaalle 
(vrt.  Hildebrand.  sv.  statsförf.  historia  p.  17  ja  18). 

Kuten  edellisestä  näkyy,  esittää  Stjerna  suuria  ja  rohkeita  ajatuksia  ja 
tekee  sen  mitä  mieltäkiinnittävimmällä  tavalla.  Mutta  koettamalla  esittää  vain 
suuria  piirteitä  yleiskatsauksen  muodossa,  joutuu  hän  kiusaukseen  pitää  totena 
paljo  sellaista,  joka  kenties  voi  olla  niin,  mutta  jota  toistaiseksi  ei  voida  to- 
distaa. Silloin  on  vaara  tarjolla  upota  hypoteesien  pohjattomaan  suohon. 
Minun  nähdäkseni  Stjerna  ei  ole  voinutkaan  tässä  kirjotuksessaan  aivan  py- 
syä varman  objektiivisuuden  kannalla.  Niinpä  hänen  otaksumisensa  itäger- 
maanien  alkuperästä  on  hyvin  epävarma.  Pikemminkin  voi  olla  luultavaa, 
että  ne  joukkomuutokset  Weichsel-joen  suulle,  jotka  mahdollisesti  jo  ennen 
ajanlaskumme  alkua  Skandinaaviasta  tapahtuivat,  olivat  vain  pienenä  lisänä 
sille  germaaniselle  asutukselle,  joka  jo  aikoja  oli  asunut  Itämeren  ja  Mustan- 
meren välimailla.  Se  kuitenkin  on  asia,  jota  ei  muinaistiede  vielä  voi  rat- 
kaista ja  joka  ei  oikeastaan  kuulu  tähän  kysymykseen. 

Täysin  oikeassa  on  sen  sijaan  tekijä  otaksuessaan  Skandinaaviankin 
kansojen  olleen  mukana  n.  s.  suuressa  kansainvaelluksessa  (vrt.  esim.  Salin, 
Die  altgerm.  Tierornamentik.).  Hyvin  päteviltä  tuntuvat  myös  hänen  todiste- 
lunsa Ruotsin  etelä-  ja  pohjoisosien  suhteesta  toisiinsa.  Mutta  siinäpä  vasta 
tuleekin  peruskysymys:    olivatko  svealaiset  siis  eri  heimoa    kuin    etelämpänä 

asuvat  geatit,  ja  jos  niin  oli  laita,  milloin  oli  noista  heimoista  myöhempi 
maahan  saapunut?  Arkeologia  todistaa,  että  mitään  uutta  heimoa  tai  itse- 
näistä asutuskehitystä  ei  voi  Ruotsissa  havaita  tähän  aikaan.  Kun  etelässä 
germaanit  hyökkäsivät  Rooman  vallan  kimppuun,  oli  siinä  myös  vastatusten 
kaksi  eri  kansanheimoa.  Niin  ei  ollut  laita  Skandinaa viassa.  Mistä  siis  sai- 
vat alkunsa  nuo  kansan  nimet  svealaiset  ja  göötalaiset,  ja  mikä  oli  ero  niiden 
nimien  kantajilla?  Siihen  etsimme  turhaan  T:ri  Stjernan  kirjotuksesta  vas- 
tausta. 

T:ri  Stjernan  tutkielma  ansaitsee  erinomaisen  tyylinsä  ja   monen  erittäin 
huvittavan  kohdan  takia  kylläkin  tutustumista. 

A.  M.  7. 


Sophus  Mtiller:  Urgeschichte  Europas.  Grundzuge  einer  prähisto- 
rischen  Archäologie.  (Europan  esihistoria.  Historiantakaisen  muinaisuuden 
pääpiirteet).     Strassburg,  1905.     204  siv.  8:o. 

Voidaksemme  arvostella  ihmiskunnan  edistysmahdollisuuksia  ja  syventyä 
inhimillisiin  ilmiöihin  on  mahdollisimman  tarkkaan  koetettava  ottaa  selkoa 
ihmissuvun  esi-  ja  sivistyshistoriasta.  Mutta  nyt  on  ihmiskunnan  elinikä 
summattoman  pitkä,  ja  historiallisesti  tunnettu  aika  taas  summattoman  lyhyt. 
Senpä  vuoksi  onkin  muinaistiede,  joka  tutkii  n.  s.  historiantakaisia  aikoja,, 
aikoja,  joista  mikään  kirja  tai  asiapaperi  ei  voi  tietoa  antaa,  aivan  yhtä  tärkeä 
kuin  konsanaan  yleinen  historia.  Ilolla  on  niin  ollen  tervehdittävä  jokaista 
teosta,  joka  yleistajuisessa  muodossa  koettaa  esittää  ihmiskunnan  hämärää 
menneisyyttä.  Tunnetuimmat  populääriset  Europan  esihistoriat  lienevät  Hoer- 
neksen  Die  Urgeschichte,  Ranken  Der  Mensch  ja  Schurzin  Die  Urgeschichte 
der  Kultur.  Vanhemmista  julkaisuista  mainittakoon  ruotsal.  H.  Hildebrandin  De 
förhistoriska  folken.  Nyt  viimeksi  on  tanskalainen  museon  johtaja  S.  Mtiller 
julkaissut  yllä  nimitetyn  tutkielman. 

Ne  jotka  ovat  lukeneet  tämän  mainehikkaan  tutkijan  edellisiä  teoksia, 
esim.  Vor  Oldtidin,  muistavat  hyvin  sen  ihailtavan,  mukaansa  tempaavan  läm- 
mön, jolla  tekijä  maansa  esihistoriaa  esittelee.  Toiselta  puolen  on  myös 
tuttua,  miten  Möller  siirtyessään  laajempia  aloja  käsittelemään,  usein  kadot- 
taa varman  pohjan  jalkainsa  alia  ja  erehtyy.  Viittaan  vaan  esim.  hänen 
aikaisempiin  kirjoituksiinsa  pronssikauden  kulttuurin  luonteesta  ja  hänen 
kronologisiin  päätelmiinsä. 

Mitä  tähän  uuteen  teokseen  tulee,  niin  olkoon  heti  mainittu,  että  huoli- 
matta Mailerin  laajatietoisuudesta,  hänen  heikkoutensa  silmiinpistävästi  tulevat 
näkyviin  juuri  varsinkin  aikamääräyksiin  nähden.  Kun  taas  aikamäärittely  on 
luuranko,  jonka  ympärille  muut  päätelmät  keskittyvät,  tulee  kokonaisuuskin 
epävarmaksi. 

Värillisessä  taulussa  antaa  M.  havainnollisen  kuvan  esihistoriallisten 
ajanjaksojen  suhteellisesta  pituudesta  Euroopassa.  Ajatus  tietysti  semmose- 
naan  on  hyvä,  mutta  M.  luonnollisesti  kyllä  ei  tyydy  vain  suhteellisiin  aika- 
määräyksiin,  vaan  tahtoo  vuosisadoissa  määrätä  tärkeät  aikakausien  vaihdot. 
Mikä  on  tässä  hänen  mielipiteensä?     Katsokaamme! 

Ihmisen  ensi  ilmaantumista  Europassa  ei  M.  rohkene  viedä  kauvem- 
maksi  taaksepäin  kuin  n.  10,000  v.  ennen  ajanlaskumme  alkua.  Mutta  silloin 
kun  ihminen  jo  asusti  muualla  Europassa,  vallitsi  Pohjois-Europassa  jää- 
kausi, ja  summattomat  ajat  tarvittiin,  ennenkuin  mannerjäät  sulivat,  uudestaan 
kulkivat  etelään  ja  taas  lopullisesti  sulivat,  ennenkuin  ilmanala,  kasvi-  ja 
eläinkunnat  ehtivät  kokonaan  muuttua.  Ja  kaiken  tän  aikaa  jo  oli  ihmisiä 
Europassa  ollut.  Yksinpä  jääkauden  lopunkin  asettavat  maltillisetkin  geoloo- 
git  17—18,000  v.  ajassa  taapäin. 

Kun  Miillerin  pitää  saada  kaikki  monikymmentuhat-vuotinen  kehitys 
mahtumaan  vain  10,000  v.  sisään,  hän  pakostakin  joutuu  tekemään  metoo- 
•dillista  väkivaltaa.  Paljo  olisi  esim.  puhtaasti  muinaistieteelliseltä  kannalta 
muistuttamista  n.  k.  mykeeneläisen  Atreyn  aarre-aitan  ja  pohjoismaisten  käytävä- 
hautojen  yhdistämisestä  yhdenaikuisiksi,  mutta  tällaisessa  lyhyessä  yleiskat- 
sauksessa se  ei  ole  tarpeen.  Mainittakoon  vaan,  että  sekä  geoloogisilta  että 
arkeoloogisilta  näkökohdilta  lähtien  MQllerin  aikamäärittely  on  aivan  liika 
alhainen.  Euroopan  etevimmät  arkeoloogit,  ruotsal.  Montelius,  ranskal.  S. 
Reinach  ja  itä  vai  tai.  M.  Hoernes  ovatkin  jokainen  tässä  suhteessa  täysin 
yhtä  mieltä. 

Mitä  tähän  teokseen  muuten  tulee,  niin  kokoo  Mailer  perusväitteensä 
yhteisiksi  ponsilauseiksi. 

1.  Etelä  oli  johtava  kultuurikeskus;  ulkopuoliset  maat,  etenkin  Poh- 
jola, olivat  vastaanottavia;  eteläinen  kultuuri  saapui  väliteitä  muuhun  maail- 
maan, mutta  varsin  hitaasti  ja  paljo  alkuperäisestään  muuttuneena.  2.  Orna- 
mentit, aseet,  koristukset  y.  m.  voivat  kauvan  pysyä  muuttumattomina,  ja 
esinemuoto,  joka  Pohjolassa  on  yhtäläinen  etelä-europalaisen  tyypin  kanssa, 
voi  olla  paljo  myöhäisempi  jälkimäistä,  joskin  ne  voivat  olla  yhdenaikuisiakin 
asianhaaroista  riippuen. 

Nämä  lauselmat  ovat  jokseenkin  väljiä  ja  ylimalkaisia  ja  semmosina 
yieispätöisiä.  Joka  tapauksessa  on  niitäkin  varovaisuudella  käytettävä.  Mitä 
näet  tulee  siihen,  että  Etelä  oli  kultuurinjakaja  ja  Pohjola  vastaanottava  alue, 
se  suuressa  katsoen  on  oikea:  Välimeren  maistahan  ovat  metalli  ja  useat 
«sinetyypit,  uskonnolliset  käsitykset  y.  m.  levinneet  tänne.  Mutta  toiselta 
puolen  on  osaksi  varmaa,  osaksi  luultavaa,  että  Etelä  puolestaan  on  saanut 
Keski-  ja  Pöhjois-Europasta  paljo  aineellisia  ja  henkisiä  vaikuttimia.  Mah- 
dollista on,  että  esim.  metalleista  tärkein,  rauta,  on  Keski-Europassa  ensinnä 
keksitty  ja  sieltä  levinnyt  muuhun  maailmaan  n.   1200  v.  e.  Kr. 

Toista  Miillerin  perusväitettä  vastaan  ei  ole  mitään  sanottavaa,  mutta  se 
onkin  niin  ylimalkaiseen  muotoon  sepustettu,  että  se  ei  voi  mitään  todistaa; 
viittaan  tässä  kohden  tämän  aikakauskirja-numeron  ensi  kirjoitukseen,  jossa 
jonkun  verran  on  asiaa  pohdittu. 

Yllä  esitetty  olkoon  sanottu  teoksen  metoodillisesta  puolesta.  Kirjan 
sisällön  tarkempaan  selostelemiseen  en  nyt  tahdo  ryhtyä.  Siinä  on  erinomai- 
sen paljo  oikeaa  ja  paljo  varteen  otettavaa,  ja  ennen  kaikkea  huvittavaa  sel- 
laiselle, joka  ei  ennen  ole  alaan  tutustunut.  Valitettavasti  vain  on  tutkimus- 
lapa  liika  yksipuolinen,  joten  johtopäätökset  tulevat  kärsimään.  Missään 
tapauksessa  en  sentään  tahtoisi  yhtyä  niin  ankaraan  kritiikkiin,  kuin  ranskal. 
S.  Reinach  on  Revue  critique'ssä  antanut.  Minusta  kirjaa  kyllä  voi  suositella 
luettavaksi,  kunhan  sitä  varovaisuudella  käytetään. 

A.  M.  T. 

Mnne  Rolands  bref  i  urval  öfversatta  af  Alma  Söderhjelm.  (Rouva  Rolandin 
valittuja  kirjeitä,  ruotsintanut  Alma  Söderhjelm).  Helsinki  1905,  XXIX  +  162  -f  230* 
siv.  8:o. 

Mielestäni  toht.  Söderhjelm  oikein  on  oivaltanut  yleisömme  toivomukset,  kun  hän 
nykyisenä  kumousaikana  on  julkaissut  viehättävän]  lähdekokoelman  Ranskan  vallanku- 
mousvuosilta eikä  esim.  omintakeista  erikoistutkimusta  tältä  alalta.  Sillä  paremmin 
kuin  parhainkaan  tutkija  tai  tuntija  kirjeet  ilmaisevat  toisiaan  hurjasti  tavottelevain  ta- 
pausten vaihtelevia  vaikutuksia;  niihin  on  piirrettynä  tuoreeltansa  kaikki  heräävät  toi- 
veet, irroitetut  intohimot,  pelko,  pettymys  ja  ylevä  alistuminen  säälimättömään  kohta- 
loon, tuhannet  nimettömättömät  tunnelmat  herkässä  ja  henkevässä  naisensielussa. 

Ensimäisen  osaston  kirjeistä,  huokuu  vielä  1'ancien  regimen  tyyni  arkipäiväinen 
elämä  kaikkine  pikku harrastuksineen:  ystävättäret  toisillensa  vakuuttelevat  muuttuma- 
tonta kiintymystään,  vastaperustetun  kodin  vaatimattomat  askareet,  pieni  ihmisolento- 
Eudora  nuoren  äitinsä  ylenpalttisen  huolenpidon  esineenä,  maalaiselämän  viattomuus, 
ja  tätä  kaikkea  vielä  sulostuttamassa  virkeät  tieteelliset  ja  taiteelliset  harrastukset,  yh- 
teistyö älykkään  aviopuolison  rinnalla  ja  muutamien  nuorten  miesten  platooninen  ystä- 
vyys. Siinä  hymyävä  rococo-idylli,  samanlainen  kuin  ne,  jotka  suurten  draamankir- 
joittajain  teoksissa  tapaamme  vastakohtana  ja  taustana  seuraavia  suuria  tapahtumia  vas- 
taan. Ja  kaikki  ilmaistuna  sillä  ikuisesti  miellyttävällä  taiteellisella  välittömyydellä, 
jonka  tunnemme  valistuskauden  naispuolisten  kirjoittajain  ja  semminkin  rouva  de  Sevig- 
nen  kirjeistä ;  jokainen  kirje  on  kuin  kuvastin  haihtuvasta  hetkestä  ja  kumminkin  kirjoi- 
tettu ilman  minkäänlaista  vaativaisuutta  kotiaskarten  ohella.  .Kello  on  8  elokuun  25- 
päivän  illalla  1783"  niin  luontevasti  esm.  eräs  kirje  alkaa.  „ Istun  kirjoituspöytäni 
ääressä,  tukanlaite  jo  puoleksi  hajotettuna  ja  sentään  osottaen,  ettei  puku  päivänmittaan 
ollut  huolimaton,  ja  vakavailmeisenä  yritän  vaikutelmiani  kokoilla  muistaakseni  mitä 
tänään  olen  kuullut  ja  ilmaistakseni  ne  niille,  joita  rakastan".  —  Sitten  seuraa  kirjeet 
Pariisista,  jonne  vastaisen  vallankumouksen  sankaritar  on  lähtenyt  —  aatelisarvoa  mie- 
hellensä anomaan.  Niissä  paljastuu  lahonneen  virkavaltaisuuden  koko  monimutkaisesti 
mitätön  olemus:  yksityinen  mielivalta,  personalliset  suhteet,  lämminsydämisen  naisen 
koe  kivikovien  mahtimiesten  sydämiä  miehensä  puolelle  taivuttaa.  Ei  voisi  parempaa 
valmistusta  toivoa  vapaudenharrastusten  voimaa  tajutakseen,  kuin  tuo  nöyryyttävä 
kumarteleminen  virkamiesten  vastaanottohuoneissa. 

Sitten  muutaman  vuoden  päästä  keskellä  suurpolitiikan  pyörrettä:  olosuhteet  ovat 
luoneet  entisestä  rococorouvasta  uuden  ihmisen;  sen  osottavat  heti  alussa  intoiset  kirjeet 
Lyonista  täynnä  kiihkoa  ja  ylimysvihaa.  En  tässä  saata  enemmältä  esittää  niitä  myrskyisiä 
revolutioniajan  tunnelmia,  totka  toisen  osaston  kirjeistä  tuulahtavat.  „  Täällä  eletään 
kymmenen  vuotta  24:na  tuntina,  kertovat  kirjeet;  tapaukset  ja  mielenliikutukset  seu- 
raavat toisiansa  omituisen  nopeasti;  milloinkaan  eivät  niin  suuret  pyrinnöt  mieliä  val- 
lanneet ja  koskaan  eivät  ihmiset  niin  niiden  arvoisia  olleet,  valistus  leviää  ja  keskellä 
myrskyjä  kasvaa  yleisen  mielipiteen  voima  ja  valmistaa  oikeuden  aikaa,  joka  kerran  on 
tuleva.  Sitten  epätoivoisia  kirjeitä  tyrannien  voitosta,  taantumus  tunkee  esille.  Pari 
kuukautta  kauvemmin:  näyttämö  on  uudellensa  muuttunut,  kirjoittajattaren  puoliso 
ministerinä  ja  ystävät  apulaisina.  Muutamia  kuukausia,  vuosi  lisään,  ja  kirjoittajatar 
puolisonsa  ja  ystäviensä  rinnalla  taistelee  epätasaista  vapaustaisteluaan  jakobinien  mu- 
sertavaa voimaa  vastaan.  «Asema  jossa  elämme  ei  jätä  meille  silmänräpäyksenkään 
lepoa".  Aina  keskellä  myrskyä,  aina  kohotetun  kirveen  alla,  kuljemme  salamain  leimah- 
dellessa tietämme  —  ja  ellei  meillä  olisi  puhtaan  omantunnon  lohdutusta,  olisi  tilamme 
sietämätön-.  Kaiken  kauhean  jännityksen  lisäksi  repii  kirjoittajattaren  rintaa  ristiriita: 
puolisonvelvollisuuden  ja  tulisen  rakkauden  välillä,  joka  vastustamattomasti  vetää  toista 

miestä  kohti.  Sankaritar  löytää  rauhan  —  vankilassa:  siellä  hän  lukee  Plutarkostaan, 
sieltä  kirjoittaa  rakastetullensa  yleviä,  rohkaisevia  kirjeitänsä  ja  sieltä  hän  lähtee  las- 
keaksensa  kaulansa  mestauskirveen  alle,  joka  määräpäivänä  putoaa.    - 

Toht.  Söderhjelmin  julkaisu  syystä  ansaitsee,  että  yleisömme  siihen  rientää 
tutustumaan.  Kirjeitten  ruotsalainen  asu  tuntuu  sujuvasti  kuvastavan  ranskankielistä 
alkutekstiä;  alussa  on  lyhyt  elämäkerrallinen  johdatus,  jolla  ei  muita  vaatimuksia  liene 
kuin  asettaa  lukija  aineensa  alkuun.  Olkoon  tämä  teos  kirjoittajillemme  esikuvana  ja 
yllykkeenä  yleisöämme  tutustuttamaan  ulkomaitten  runsaaseen  kirje-  ja  muistelmakirjal- 
lisuuteen. 

G.  P. 


Lyhyitä  tiedonantoja. 


Toht.  G.  Reinin  väitöskirjan  «Paolo  Särpi  und  die  Protestantenu  (ks.  Historialli- 
nen Aikakauskirja  1905  siv.  23-24)  on  Königsbergin  yliopiston  kirkkohistorian  profes- 
sori Karl  Beurath  erittäin  suosiollisesti  ilmoittanut  aikakauslehdessä  «Deutsch-  evange- 
lische  Blätter".  Tämä  tapahtuu  kirjoituksessa  Sarpin  suhteesta  protestanttiseen  liik- 
keeseen Venetsiassa,  jonka  hän  mainitussa  aikakauslehdessä  on  julkaissut,  itse,  kuten 
hän  sanoo,  pääasiassa  noudattamalla  Reinin  esitystä.  Reinin  teos  on  .luotettava"  ja 
»tarkka*  lähdetutkimus,  sen  tulokset  ovat  .mieltäkiinnittävät".  Kuinka  laajat  Reinin 
toimittamat  arkistotutkimukset  ovat  olleet,  sen  voi  nähdä  jo  eräästä  kohdasta  alku- 
lauseessa, jonka  mukaan  hän  on  koonnut  ja  tarkastanut  sen  käsinkirjoitetun  aine- 
histon,  johon  hänen  esityksensä  nojaa,  Venetsian  valtioarkistossa  ja  Moskeeakirjastossa, 
vatikanisessa  arkistossa  ja  Corsinikirjastossa  Roomassa,  johon  vielä  tulee  lisäksi  asiakir- 
joja Baijerin  valtionarkistosta  Munchenissä,  Lontoon  Public  Record  Office'sta  sekä  Pa- 
riisin kansalliskirjastosta.  Meillä  on  tässä  edessämme  esimerkki  siitä,  kuinka  meidän 
aikamme  historioitsija  työskentelee  uudemman  historian  kysymysten  alalla,  kuinka  hä- 
nen edistyvän  tutkimuksensa  joka  kohdassa  aina  uudelleen  tulee  asettaa  itselleen  kysy- 
mys: kuka  antaa  luotettavaa  tietoa,  ja  missä  sitä  todennäköisesti  on  saatavissa?  —  ja 
kuinka  hänen  sen  lisäksi  täytyy  tutkia  aikakauden  kirjevaihtoa  ja  diplomaattien  virallisia 
raportteja  kotimaisille  virastoilleen  sekä  johtuu  lähteestä  toiseen,  kunnes  hän  on  saa- 
vuttanut suurimman  mahdollisen  selvyyden." 


K.  O.  Lindeqvistin  Suomen  historiaa  on  nyt  13  vihkoa  ilmestynyt, 
viimeiset  kuvaillen  1500-  ja  1600-luvun  oloja.  Aineen  käsittely  on  yksin- 
kertaista ja  selvää.  Lukija  teosta  silmäillessään  saa  sen  käsityksen,  että  elä- 
män tärkeimmät  piirteet  siinä  ovat  saaneet  sijansa  ilman  että  niille  milloinkaan 
olisi  liikoja  sanoja  uhrattu.  Historiallisten  elämänmuotojen  kehittymistä  ei 
tosin  Lindeqvist  niin  järjestelmällisesti  ja  syihin  tunkevasti  selittele  kuin  moni 
lnyöhimpäin  aikain  tutkija  esityksissänsä  ja  niinkuin  uusimpien  historiallisten 
koulujen  metoodi  monasti  vaatii:  hänen  historiansa  on  pikemmin  kertovaa  ja 
kuvailevaa.  Mutta  on  huomattava,  että  Lindeqvistkin  mielellänsä  viittailee 
kaikkien  elämänalojen  vuorovaikutukseen  ja  kuvaamainsa  olojen  perusedelly- 
tyksiin, että  hän  kuvauksensa  takaa  näyttelee  historian  kehityksen  ehdottoman 

yhtenäisyyden.  Kun  senlisäksi  kultuurihistoriallisen  puoli  valtiollisen  rinnalla 
on  saanut  ilahuttavan  suuren  sijan,  emme  ensinkään  epäile  suositella  tätä 
teosta  yleisöllemme  mitä  parhaimmin.  Tekstissä  on  runsaasti  onnistuneita 
kuvia;  saahan  esim.  Nuijasodan  ajoista  kylläkin  sanoille  selitystä,  kun  katselee 
silloisia   sotatapparoita  ja  peitsiä  tahi  aatelisherrain  jykevämuurisia  kartanoita. 


Ruotsalaisen  kirjallisuudenseuran  julkaisuja  19  (Förhandlingar  och  upp- 
satser  19)  on  laskettu  kirjakauppoihin.  Niissä  m.  m.  prof.  Schybergson  kuvai- 
lee Porthania  Suomen  talousseuran  jäsenenä,  Nordmann  Arvid  Stälarmia  ja  prof. 
Gustafsson  laajasti  sekä  mieltäkiinnittävästi  suurmiestämme  J.  J.  Nervanderia. 
Prof.  Leinberg  taas  kertoo  vapaamuurariseurain  vaiheita  maassamme  julkaisten 
joukon  hauskoja  asiakirjoja  ja  ilmoituksia  sekä  perustellen  tietojansa  historiikilla 
ulkomaisesta  vapaamuurariliikkeestä  ynnä  tätä  salaperäistä  alaa  koskevilla 
yleispiirteillä.  Arkistonhoitaja  Hausen  esittää  pienen  kultuurihistoriallisen 
lastun  jumalanpilkkaajan  tuomiosta  ja  telottamisesta  Ahvenanmaalla  v.  1684; 
tapaus,  josta  kansa  vieläkin  kertoo  ja  jonka  tuomiokirjat  todistavat  oikeaksi. 
Lopuksi  on  erikoisesti  huomautettava  Yrjö  Hirnin  »Bernardin  de  Saint-Pierre 
ja  Suomi"  joka  vastakeksityn  käsikirjoituksen  avulla  tekee  selkoa  kuuluisan 
ranskalaisen  kirjailijan  matkasta  ja  matkahavainnoista  Venäläisessä  Suomessa 
Katariinan  aikana.  Bernardinin  ranskankielinen  käsikirjoitus  on  painettu  kir- 
joituksen loppuun.  —  Kokonaisuudessaan  tämä  ruots.  kirjallisuudenseuran 
19:s  julkaisu  tekee  varsin  ansiokkaan  vaikutuksen  ja  tarjoaa  runsaan  vasta- 
keksittyihin  lähdetietoihin  ja  omintakeisiin  tutkimuksiin  perustuvan  lisän  suo- 
malaiselle historiantutkimukselle. 


Kansanvalistusseuran    elämäkertasarjaa    on    ilmestynyt   F.  E.  Franzenin 
elämäkerta,     Ester  Hällströmin  kirjoittama.    Palaamme  siihen  ensi  numerossa. 


Zach.  Topeliuksen  pienissä  kirjoitelmissa  joita  Verner  Söderströmin 
kustannuksella  paraillaan  suomeksi  julkaistaan,  ja  joista  10:s  vihko  on  tullut, 
esitetään  viimeisimmäksi  Fredr.  Cygnaeuksesta  muistosanat  ja  muistopuhe 
Paciuksesta  jatkuu  seuraavaan  vihkoon. 

Materialistinen  historiankäsitys. 

Kirjoittanut  K.  R.  Brotherus. 


Meidän  päivinämme,  jolloin  sosialismilla  maassamme  alkaa  olla  to- 
della vaikuttava  merkitys  yhteiskunnallisten  olojen  muodostamiseen,  saat- 
taa olla  syytä  pitää  mielessänsä,  että  monet  sosialistit  perustavat  mieli- 
piteensä yhteiskunnallisista  kysymyksistä  erääseen  määrättyyn  käsityk- 
seen historian  kulusta,  n.  s.  materialistiseen  historiankäsitykseen.  Sen 
tähden  voi  kenties  seuraava  yleispiirteinen  selonteko  ja  arvostelu  tästä 
historiankäsityksestä  huvittaa  Historiallisen  Aikakauskirjankin  lukijoita. l) 

I 

Samoin  kuin  nykyaikainen  sosialismi,  lukee  myöskin  „ materia- 
listinen historiankäsitys"  Karl  Marxin  varsinaiseksi  luojakseen.  Syystä 
kyllä,  sillä  huolimatta  erinäisistä  edelläkävijöistä,  on  hän  epäilemättä  se, 
joka  yhdessä  Fr.  Engelsin  kanssa  tämän  käsityksen  perusopit  on  laati- 
nut.2)  Jos  kuitenkin  edelläkävijöitten  joukosta  tahtoisimme  mainita 
jonkun,  niin  olisi  varsinkin  19:nen  vuosisadan  suurin  saksalainen  ajattelija, 


*)  On  usein  lausuttu  epäilyksiä  siitä  tokko  nimitys  „ materialistinen"  on  oikein 
sopiva  kysymyksenalaiselle  historiankäsitykselle  ja  eikö  mahdollisesti  .taloudellinen* 
olisi  tarkoituksenmukaisempi  sana,  mutta  koska  ensinmainittu  nimitys  kuitenkin  jo  on 
saavuttanut  yleisen  käytännön  pyhyyden,  niin  en  katso  syytä  olevan  oraasta  puoles- 
tani siitä  poiketa. 

*)  Tosin  Marxin  omat  »materialistista  historiankäsitystä*  koskevat  lausunnot  ovat 
varsin  niukat  ja  sitä  paitsi  hajallaan,  siellä  täällä  hänen  muutamissa  suuremmissa  (kuten 
»Zur  Kritik  d.  politischen  Oekonomie')  sekä  useissa  pienemmissä  teoksissaan,  m.  m. 
tunnetussa  .kommunistisessa  manifestissa*.  —  Fr.  Engels  ja  useat  nykyajan  .materia- 
listit1', kuten  esim.  K-  Kautsky,  ovat  sen  sijaan  enemmän  kehittäneet  Marxin  aatteita. 

Hegel  mainittava.  Tosin  Hegel  itse  ei  ollut  mikään  materialisti,  päinvastoin. 
Mutta  hänen  filosofiansa  on  sisältänyt  muutamia  yleisiä  piirteitä,  joita  sittem- 
min tapaamme  materialistisessa  historiankäsityksessä,  etenkin  siinä  muo- 
dossa kuin  tämä  käsitys  esiintyy  Marxin  omissa  kirjoituksissa.  Eikä 
tämä  ihme  olekkaan,  sillä  olihan  Marx  itse  Hegelin  oppilas  ja  filosofi- 
sen maailmankatsomuksensa  puolesta  hegeliläinen. 

Mutta  mitä  hegeliläisyyttä  me  materialistisessa  historiankäsityksessä 
voimme  nähdä?  Ensiksikin  me  näemme  siinä  tuon  vahvan  uskon  his- 
toriassa vallitsevaan  ehdottomaan  lainmukaisuuteen.  Hegelin  mielestä 
historiassa  vallitsi  loogillinen  välttämättömyys,  Marxin  mielestä  kausaal- 
linen.  Yhden  miehen  vaikutus  historiassa  ei  Marxin  mielestä  merkitse 
mitään.  Yksityisten  henkilöiden  ja  ihmisryhmien  harrastukset  ja  toivo- 
mukset ne  eivät  saa  mitään  aikaan.  Tosin  Marx  joskus  lausuu,  että  me 
ihmiset  oman  toimintamme  kautta  voimme  jossain  määrin  kiirehtää  tai 
hidastuttaa  kehityksen  kulkua,  mutta  sen  suuntaa  emme  missään  tapauk- 
sessa voi  muuttaa.  Sivistyskin,  tiede,  taide,  uskonto,  oikeus  ja  moraali 
ovat  vain  tuloksia  määrättyyn  suuntaan  menevästä  kehityksestä,  ei  muuta. 
Edelleen  huomaamme  Marxin  historiankäsityksessä  senkin  hegeliläisen 
ajatuksen,  että  kehitys  kulkee  «vastakohtien1*  kautta,  ja  tämä  on  tärkein 
laina  Hegelin  filosofiasta.  Vastakkaiset  voimat  taistelevat  historiassa 
keskenään.  Taistelusta  kasvaa  esiin  uusia  virtauksia,  uusia  voimia, 
jotka  toisiinsa  nähden  muodostavat  uusia  vastakohtia,  uusien  perus- 
teiden mukaan.  Ero  Hegelin  ja  Marxin  välillä  sen  sijaan  on  siinä, 
että  ensinmainitun  mielestä  nuo  n vastakohdat"  ovat  aatteellista 
laatua,  jota  vastoin  ne  viimemainitun  mielestä  ovat  pelkästään  aineel- 
lisiin seikkoihin  perustuvia  „luokkavastakohtia".  Marxin  mielestä  his- 
toria on  luokkataistelua,  taistelua  sortajien  ja  sorrettujen  välillä.  Van- 
haan aikaan  nämä  luokat  olivat  vapaat  ja  orjat,  patriisit  ja  ple- 
beijit,  keskiajalla  feodaliherrat  ja  heidän  alustalaisensa,  mestarit  ja 
sällit.  Meidän  ajallamme  taistellaan  kapitalistien  ja  työmiesten  välillä. 
Sillä  tavalla  historiassa  tosin  taistelevat  luokat  ovat  vaihdelleet,  mutta 
taistelu  itse  ei  ole  lakannut.  Keskiajan,  ihmisten  syntyperäisiin  oikeuk- 
siin perustuvat  luokkavastakohdat  hävisivät  uuden  ajan  valtavan  talou- 
dellisen kehityksen  tieltä.  Lähimmät  syyt  tähän  olivat  Amerikan 
löytö  ja  purjehdus  Afrikan  ympäri  Intiaan.  Näistä  löydöistä  oli 
tärkeimpänä  seurauksena  kaupan  vilkastuminen,  joka  puolestaan  teolli- 
sella alalla  vaikutti  tuotantotavan  muutoksen.  Keskiaikainen  luonnon- 
talous ei  enään  voinut  tyydyttää  kasvavia  tarpeita  eikä  niinmuodoin  vas- 
tannut ajan  uusia  vaatimuksia.  Syntyi  ensin  käsityöteollisuutta  suurissa 
verstaissa  ja  sitten  varsinaista  kapitalistista  tehdasteollisuutta  kun  hyöry- 
kone    oli  keksitty.     Tämä   kehitys  se  puolestaan  on  aikaansaanut  ny- 

kyään  vallitsevan  luokkajaoituksen,  joka  erottaa  porvarillisen  säädyn  työ- 
miehistä. 

Meidän  aikanamme  etujen  ristiriita  kapitalistien  ja  työmiesten  vä- 
lillä kärjistymistään  yhä  kärjistyy.  Aikamme  taloudellisia  oloja  ja  »la- 
keja* on  Marx  tutkinut  ensi  sijassa  suuressa  teoksessaan  „Das  Kapital", 
joka  sekin  edustaa  hänen  materialistista  historiankäsitystään,  sikäli 
nim.,  että  hän  siinä  koettaa  esittää  yllämainitun  luokkaristiriidan  täysin 
ylipääsemättömäksi.  Marx  lähtee  vallalla  olevista  kansantaloudellisista 
mielipiteistä  hyväksyen  m.  m.  sen  teorian,  jonka  mukaan  työmies  sa- 
moin kuin  muukin  kauppatavara  maksaa  suunnilleen  niin  paljon  kuin 
sen  tuotanto  vaatii,  tässä  tapauksessa  työmiehen  synnyttäminen,  elättä- 
minen ja  kasvattaminen.  Työmiehen  palkka  on  —  Marxilla  on  nähtä- 
västi ollut  Ricardon  n.  s.  rautainen  työpalkkalaki  mielessä  —  taipuvainen 
pysymään  niin  suurena  kuin  tarvitaan  työmiesperheen  perustamiseksi  ja 
hengissä  pysyttämiseksi.  Kun  toiselta  puolen  työmies  tekee  työtä  pal- 
jon suuremmasta  arvosta  saa  työnantaja  voiton  (Merhwerth),  joka  on 
=  tehdyn  työn  arvo  —  työpalkka.  Tämä  kaikki  on  mahdol- 
lista sen  tähden,  että  tuotantovälikappaleet  ovat  yksityisten  henkilöi- 
den omaisuutta.  Vielä  Marxin  aikana  oli  lukuisa  joukko  ihmisiä, 
jotka  itse  nauttivat  oman  työnsä  hedelmät  olematta  siis  varsinaisesti 
työnantajia  eikä  myöskään  työmiehiä,  mutta  näiden  lukumäärä  Marxin 
mielestä  vähenemistään  vähenee  kapitalistisen  tuotantotavan  voittaessa 
jalansijaa. 

Vihdoin  olosuhteet  niin  kärjistyvät,  että  eivät  enään  voi  pysyä  en- 
nallaan. Kapitalistisen  tuotantojärjestelmän  suoranainen  vastakohta,  kom- 
munistinen, pääsee  voitolle. 

Mutta  mikä  on  historiallisen  kehityksen  varsinainen  sisältö?  Luokka- 
taistelu on  kehityksen  muoto.  Mikä  on  siis  luokkataistelun  sisältönä, 
mihin  tämä  taistelu  itse  perustuu?  Materialistinen  "historiankäsitys  antaa 
tähän  kysymykseen  sen  vastauksen,  että  historiallinen  kehitys  ja  yleensä 
inhimillisen  elämän  kaikki  ilmennysmuodot  perustuvat  taloudellisiin  te- 
kijöihin. Luokkataistelu  on  niin  muodoin  taistelua  eri  taloudellisissa 
asemissa  olevien  luokkien  välillä,  taistelua,  kuten  Marx  sanoo,  sortajien 
ja  sorrettujen  vMillä.  Mutta  myöskin  henkinen  elämä  perustuu  talou- 
dellisiin seikkoihin.  Uskonnolliset  ilmiöt,  moraaliset-  ja  oikeusaatteet, 
yhteiskunnalliset  ja  valtiolliset  muodostukset,  tiede  ja  taide,  jotka  kaikki 
historian  kuluessa  ovat  muuttaneet  muotoaan,  kehittyneet,  ne  perustu- 
vat lopulta  kulloinkin  eri  aikakausien  taloudellisiin  oloihin.  Tässä  suh- 
teessa materialistinen  historiankäsitys  eroaa  esim.  historiallisesta  oikeus- 
koulusta  (historische  Rechtsschule).  Viimemainittu  lähtee  siitä  otaksu- 
masta, että  »oikeus"  on  jotakin  itsessään  olevaa  itsenäistä  eikä  oleelli- 

sesti  riipu  taloudellisista  seikoista.  Oikeus  muka  kehittyisi  itsenäisesti. 
Uusi  oikeusmuoto  olisi  edelläkäyneen  oikeusmuodon  suoranaista  tu- 
losta. Materialistisen  käsityksen  mukaan  sitävastoin  ihmisten  sielullinen 
elämä  ei  ole  kokoonpantu  eri  harrastusalueista,  jotka  täten  olisivat  riip- 
pumattomat toisistaan,  ja  voisivat  itsenäisesti  kehittyä,  vaan  kaiken  in- 
himillisen sielunelämän  pohjana  on  ihmisten  taloudellinen  harrastus,  joka 
samalla  myöskin  määrää  muiden  harrastusalojen  muodon.  Siten  oikeu- 
delliset olot  kulloinkin  perustuisivat  vallitsevaan  taloudelliseen  järjestel- 
mään, kunkin  aikakauden  n.  s.  »taloudelliseen  struktuuriin \ 

Mutta  mitä  kaikkea  Marx,  materialistisen  historiankäsityksen  varsi- 
naisena luojana,  tarkoittaa  tuolla  yhteiskuntien  „ taloudellisella  struktuu- 
rilla14, joka  on  historian  perustuksena?  Tähän  täytyy  meidän  vas- 
tata, että  se  mitä  Marx  asiasta  on  lausunut  on  varsin  ylimalkaista. 
Niistä  lausunnoista,  joita  tuon  tuostakin  hänen  teoksissaan  tapaa,  voimme 
kuitenkin  pitää  muita  taloudellisia  seikkoja  tärkeimpinä  1)  eri  aikakau- 
sien tuotantotapaa  ja  2)  kulkuneuvojen  kehityskantaa.  Itse  on  Marx 
varrattain  vähäsen  tutkinut  näiden  seikkojen  vaikutusta  politiikkaan, 
oikeusoloihin,  moraaliin  j.  n.  e.,  jotka  kaikki  viimemainitut  muodosta- 
vat »taloudelliseen  struktuurin14  n.  s.  ylärakennuksen  (»Oberbau"). 

Taloudelliset  olot  määräävät  esim.  politiikan,  eikä  poliittisilla  toimen- 
piteillä voi  „ taloudellista  struktuuria41  muuttaa.  Taloudellinen  kehitys 
määrää  myös  moraalin.  Suurteollisuus  hävittää  perheolot  ja  myöskin 
uskonnon.  Ja  jos  tarkastamme  historiallisia  uskonnonmuotoja  niin 
nekin  kulloinkin  ovat  vastanneet  erilaisia  tuotantotapoja.  Primitiivisen 
ihmisen  kehittymätön  elämän  ylläpito  on  syynä  hänen  naiviseen,  pelok- 
kaasen  uskonnollisuuteensa.  Itämaisten  kansojen  keskuudessa  ihmiset 
tuottivat  sellaista,  jota  he  itse  tarvitsivat  ja  jolla  oli  suoranainen  kon- 
kreettinen käyttöarvonsa.  Tuotannon  esineet  eivät  olleet  „ tavaraa u 
abstraktisessa  ylimalkaisuudessa,  niinkuin  nykyään.  Sen  tähden  ju- 
malatkin olivat  paljon  konkrettisempia  kuin  nykyaikaisessa  kristinuskossa. 
Uskonnonhistoria,  joka  ei  ota  huomioonsa  aineellista,  taloudellista  poh- 
jaa, on  Marxin  mielestä  epäkriitillinen.  Myöskin  filosofiset  katsantotavat 
Marxin  mielestä  riippuvat  taloudellisista  oloista.  Kaikki  nämä  mieli- 
piteet politiikan,  uskonnon  y.  m.  riippuvaisuudesta  taloudellisesta  pe- 
rustuksesta esiintyvät  Marxin  omissa  teoksissa  hajanaisina  lauselmina  il- 
man perinpohjaisempaa  selvitystä.1) 

*)  Paul  Barthin  kirjassa  .Hegel  und  die  Hegelianer  bis  auf  Marx  und  Hart- 
mann"  on  verrattain  seikkaperäinen  luettelo  niistä  kohdista  Marxin  teoksia,  joissa  te- 
kijä puhuu  taloudellisten  seikkojen  su  uh  teestä  muihin  historian  ilmiöihin.  Sivut  43 
-45. 

Mutta  pääaate  oli  kuitenkin  selvä  ja  useat  Marxin  jälkeläisistä  ovat- 
kin hänen  oppiaan  yksityiskohdissaan  enemmän  kehittäneet.  Achille 
Loria,  italialainen  materialisti,  on  esim.  uskonnosta  sitä  mielipidettä, 
että  se  on  syntynyt  yläluokan  etujen  vuoksi.  Kun  näet  ihmiset  ja- 
kaantuivat kahteen  luokkaan,  rikkaihin  ja  köyhiin,  olisi  viimemai- 
nittujen viha  ja  katkeruus  voinut  tulla  ensinmainituille  hyvin  vaaralli- 
seksi, elleivät  rikkaat  uskonnosta  olisi  saaneet  itselleen  sopivan  liittolai- 
sen. Köyhä  uskovainen  kuvitteli  saavansa  tulevaisessa  maailmassa  kor- 
vausta maan  päällä  kestäneistä  kärsimyksistään  samalla  kun  rikas  saisi 
kärsiä  rangaistuksensa  pahoista  teoistaan.  Tämä  on  ollut  omiansa 
rauhoittamaan  köyhiä.  Pääasia  Lorian  uskontoa  koskevasta  teoriasta  on 
meille  tässä  se/  että  Loria  antaa  uskonnon  kehittyä  taloudellisten  olo- 
jen pakosta. J)  --  Eräs  toinen  nykyaikainen  materialistisen  historiankäsi- 
tyksen kannattaja,  Karl  Kautsky,  on  —  päinvastoin  kuin  Loria  mainit- 
semassani kirjassaan  —  varsinaisessa  historiallisessa  tutkimuksessa  käsi- 
tellyt kysymystä  uskonnon  suhteesta  taloudellisiin  oloihin.  Tämä  tapah- 
tuu hänen  kirjassaan  „Die  Vorläufer  des  neueren  Sozialismus"  (Uudemman 
sosialismin  edelläkävijät).  Kautsky  puhuu  tässä  teoksessaan  m.  m.  hussi- 
laisuudesta  ja  uskonpuhdistuksesta  sekä  varsinkin  niistä  uskonnolli- 
sista virtauksista,  jotka  1500-luvun  alussa  tavattiin  Saksissa  ja  etelä- 
Saksassa  alemman  kansan  keskuudessa.  Nämä  liikkeet  olivat  hänen 
mielestään  pääasiassa  taloudellista  laatua.  Ehtoolliskysymys  hussilaisiHa 
oli  vain  ulkonainen  merkki  ilman  oleellista  arvoa.  Todellinen  asianlaita 
oli  se,  että  1400-luvulla  ristiriita  aatelisten  ja  hengellisten  maanomistajain 
ja  toiselta  puolen  maataviljelevän  alemman  kansan  välillä  kärjistymistään 
kärjistyi;  Tuotantotapa  oli  näet  aikaisemmin  ollut  suureksi  osaksi  kommu- 
nistinen, kyläkunnilla  oli  ollut  yhteismaata,  yhteisiä  metsiä,  laitumia  ja 
kalastusvesiä.  Verot  maksettiin  luonnontuotteissa.  Mutta  yllämainitulla 
vuosisadalla  kaupunkien  kehittyessä  ja  suurkaupan  saadessa  uutta  vauh- 
tia yksityisomaisuuden  aate  pääsi  valtaan  myös  maalaisoloissa.  Herrat, 
sekä  aateliset  että  hengelliset,  selittivät  yhteisomaisuuden  oikeastaan  ole- 
van heidän  omaisuuttaan,  jonka  käyttämisestä  määrätty  rahavuokra  oli 
maksettava.  Samalla  korotettiin  muutkin  verot  ja  aikaisemmin  luonnon- 
tuotteissa maksettavat  verot  olivat  nyttemmin  suoritettavat  rahan  muo- 
dossa. Tämä  oli  kapitalistisen  tuotanto-  ja  omistusjärjestelmän  alku. 
Syntyi  kapinoita  ensin  Böömissä  sittemmin  Saksassa.  Talonpoikaiskapina 
Saksassa  kukistettiin  1525  eli  kahdeksan  vuotta  sen  jälkeen  kun  Luther 
ensi  kerran  oli  julkisesti  esiintynyt.    Kaikki  nämä  kapinat  kääntyivät  suu- 


*)  Die   Soziologie,   ihre   Aufgabe,   ihre  Schulen  und  ihre  neuesten  Fortschritte. 
Käännös.   Siv.   70—71. 

reksi  osaksi,  jopa  ensi  sijassa  hengellisiä  herroja  ja  katolilaista  kirkkoa  vas- 
taan, koska  juuri  piispat  ja  luostarit  etunenässä  olivat  taloudellista  sor- 
toa harjottaneet  Kansa  näet  olisi  .uskonnon"  miehiltä  toki  toivonut 
suurempaa  inhimillisyyttä  kuin  maallikoilta.  Siitä  syystä  syntyi  myös 
erilaisia  harhauskoja  ja  oppeja,  jotka  kääntyivät  katolilaisuutta  vastaan  ja 
oikeastaan  vain  olivat  seurauksia  suuttumuksesta,  joka  muutenkin  val- 
litsi kirkkoa  kohtaan.  Tässä  selitys  siihenkin,  että  luterilaisuudella  oli 
niin  hyvä  menestys.  Maaperä  oli  valmis  uskonnollisille  vallankumouk- 
sille. Siis:  muutokset  taloudellisella  alalla  olivat  tässäkin  suhteessa  kai- 
ken muun  kehiiyksen  pohjana  ja  edellytyksenä. 

Ohimennen  voisimme  tähän  omasta  puolestamme  lisätä,  että  ma- 
terialistinen historiankäsitys  ei  ole  ainoa,  joka  esittää' yllämainitut  his- 
torialliset tapahtumat  tässä  valossa.  Etevä  historioitsija  Karl  Lamprecht 
esim.  on  Saksan  monista  uskonnollisista  virtauksista  1500-luvun  alussa 
pääasiassa  samaa  mieltä,  vaikka  hän  muuten  on  sangen  kaukana  ma- 
terialistisen käsityksen  yksipuolisuuksista. 

Moraalia  materialistisen  historiankäsityksen  valossa  on  sama  Kautsky 
äskettäin  tutkinut  intressantissa  kirjassaan  nimeltä  »Ethik  und  materia- 
listiselle Geschichtsauffassung".  Moraali  on  hänen  mielestään  täydelli- 
sesti riippuvainen  yhteiskunnallisista  oloista,  se  ei  ole  mitään  yliluonnol- 
lista, jumalallista.  Moraalisten  katsantotapojen  sisältö  muuttuu  aikojen 
kuluessa,  riippuen  niistä  muutoksista,  joita  yhteiskunnassa  tapahtuu.  Tä- 
män väitteensä  tekijä  valaisee  vetoamalla  kehitysopilliseen  maailman- 
katsomukseensa. Ihmiset  ovat  ensi  sijassa  itsesäilytysvaiston  ajamia. 
Taistelu  olemassa-olosta  on  yhteiskuntamuodostustenkin  perustuksena, 
sillä  »yhteenliittyminen"  tapahtuu  taistelun  helpottamiseksi.  Yhteenliitty- 
minen taasen  asettaa  velvollisuuksia  ihmisille  tovereihinsa  nähden  ja 
nämä  velvollisuudet,  jotka  siten  tarkoittavat  yhteistä  hyvää  ja  sen  kautta 
myös  yksityisten  hyvää,  ovat  juuri  —  siveellisyyssäännöt.  Mutta  mitkä 
ovat  ihmisten  velvollisuudet?  Ne  muuttuvat  samalla  kuin  se  tapa,  jolla 
ihmiset  yhteiskunnassa  ovat  toisiinsa  yhtyneet,  muuttuu.  Meidän  käsi- 
tyksemme hyvästä  ja  pahasta,  esim.  sodasta,  ovat  aivan  toisenlaisia  kuin 
keskiajan  ihmisten. 

Täten  ovat  muutokset  yhteiskunnallisen  elämän  alalla  myös  kaiken 
moraalin  perustuksena.  Tosin  Kautsky  sanoo,  että  siveellisyyssäännöt 
muuttuessaan  tavoiksi  voivat  jonkun  aikaa  säilyä  yhteiskunnallisen  pe- 
rustuksenkin vaihdellessa,  jolloin  ne  »itsenäisinä"  vaikuttavat  ehkäise- 
västikin  kehitykseen,  mutta  tätä  ajatusta  hän  ei  kehitä  pitemmälle  ja 
missään  tapauksessa  hän  ei  sillä  tarkoita,  että  mikään  moraali  voisi  syn- 
tyä muuta  kuin  tarkaksi  heijastukseksi  yhteiskunnan  tarpeille. 

Oikeuden  ja  taloudellisten  seikkain  suhdetta  toisiinsa  materialisti- 
sen historiankäsityksen  mukaan  on  Rudolf  Stammler  tutkinut  arvok- 
kaassa teoksessan  „Wirtschaft  und  Recht  nach  der  materialistischen 
Geschichtsauffassung".  Tekijä  tässä  on  sitä  mieltä,  että  oikeus  (Recht) 
on  yhteiskunnallisen  elämän  muoto,  jota  vastoin  talous  on  tämän  elä- 
män varsinainen  sisältö.  Tällöin  tekijä  , talous "  -käsitteelle  antaa  laa- 
jemman merkityksen  kuin  Marx.  Hän  sillä  ymmärtää  kaikkea  sitä  in- 
himillistä elämää,  jonka  tarkoituksena  on  ihmisten  tuntemien  tarpeitten 
tyydyttäminen,  siis  myöskin  korkeampaa  henkistä  elämää,  eikä  suinkaan 
yksipuolisesti  „tuotantotapaa\  Samalla  tekijä  ei  väitä,  että  taloudellinen 
elämä  Qlisi  synnyttänyt  oikeuden  —  oikeuden  synnystä  meillä  ihmisillä  ei 
oikeastaan  ole  mitään  tietoa  — ,  mutta  hän  sanoo,  että  kaikki  muutokset 
tämän  taloudellisen  elämän  alalla,  siis  yhteiskuntaelämän  sisällyksessä 
tapahtuvat  muutokset,  saavat  aikaan  vastaavia  muutoksia  oikeudessa, 
s.  o.  yhteiskuntaelämän  muodossa. 

Täten  useat  tutkijat  ovat  valaisseet  eri  puolia  materialistisesta 
historiankäsityksestä.  Jos  palaamme  Marxiin  ja  aikaisemmin  esitettyi- 
hin seikkoihin,  niin  sopisi  johdattaa  mieleen,  1)  että  kehitys  tämän  kä- 
sityksen mukaan  ulkonaisen  muotonsa  puolesta  on  yhtämittaista  luokka- 
taistelua ja  2)  että  se  sisällöltään  on  taloudellista  historiaa,  sillä  eri 
luokat  perustuvat  itse  taloudellisiin  oloihin,  edustaen  kukin  omia  taloudel- 
lisia harrastuksiaan.  Toisin  sanoen:  Historiaa  ei  ole  ymmärrettävä  niin, 
että  ihmiset  muka  olisivat  katolilaisia  ja  protestantteja,  republikaaneja  ja 
monarkisteja,  saksalaisia  ja  ranskalaisia,  idealisteja  ja  materialisteja,  jotka 
näiden  perusteiden  mukaan  kilpailisivat  ja  taistelisivat  keskenään.  Kaikki 
nuo  ominaisuudet  ovat  toisarvoista  laatua.  Ne  eivät  muodosta  syitä  ke- 
hitykseen, vaan  ovat  itse  vain  seurauksia;  taloudelliset  harrastukset 
ovat  sen  sijaan  kulloinkin  kehityksen  pohjana,  kaikki  muu  rakentuu  näiden 
päälle. 

Historia  on  siis  varsinaisesti  vain  taloudellista  historiaa.  Talou- 
delliset olosuhteet  kehittyvät  puolestansa  toiset  toisistansa,  eivätkä  ne 
perustu  muuhun  kuin  itseensä.  Mutta  millä  tavalla  tämä  taloudellinen 
kehitys  itse  tapahtuu?  Kuinka  on  esim.  selitettävä,  että  feodalisen  ja 
ammattikuntiin  järjestetyn  tuotantotavan  jälkeen  on  syntynyt  kapitalisti- 
nen? Tähän  kysymykseen  on  materialistisen  historiankäsityksen  taholta 
vastattu  eri  tavoin.  Muutamien  mielestä  syy  muutokseen  eli  kehitykseen 
taloudellisessa  historiassa  on  ihmisissä  itsessään  asuva  spontaaninen  ta- 
loudellinen intressi,  joka  aina  ja  kaikkialla  pyrkii  esiin.  Ihmiset  koet- 
tavat aina  tyydyttää  taloudellisia  tarpeitaan  ja  intressejään.  Sen  tähden 
he  yhtyvät  toisiinsa,  muodostaen  yhteiskuntia  ja  liittoja.  Sen  tähden  he 
asettuvat  toisiansa  vastustamaan,  synnyttäen  luokkataistelut.    Kaikki  ih- 

iniset  ottavat  osaa  taisteluun  olemassa-olonsa  puolesta.  Tämä  seikka 
riippuu  ihmisen  omasta  sisäisestä  luonnonlaadusta.  Taistelu  synnyttää 
muutoksia,  kehitystä.  Ihmiset  jännittävät  henkisetkin  voimansa  avuk- 
seen. Hätätilassa  tehdään  uusia  keksintöjä.  M.  m.  Lamprecht,  joka  to- 
sin, kuten  ylempänä  mainittiin,  itse  ei  ole  materialisti  sanan  varsinai- 
sessa merkityksessä,  huomauttaa,  kuinka  ajan  vaatimukset  synnyttävät 
uusia  keksintöjä  eikä  päinvastoin.  Keskiajalla  ei  tarvittu  höyrykoneita 
eikä  liioin  sähkövoimaa.  Sen  ajan  olosuhteet  olivat  niin  alkuperäisiä 
että  ihmiset  voivat  tyytyä  vähempään.  Mutta  kun  myöhemmin  kauppa 
kasvoi  ja  päivän  kysymykseksi  teollisuuden  alalla  tuli :  valmista  niin  pal- 
jon ja  hyvää  kuin  mahdollista,  pienimmillä  mahdollisilla  kustannuksilla! 
silloin  oli  höyrykoneen  keksinnön  aika,  ja  kun  teollisuus  sai  vielä  laa- 
jemmat dimensionit  —  silloin  keksittiin  sähkö. 

Marx  itse  ja  useat  muut  materialistit  antavat  historialliselle  kehi- 
tykselle toisen  selityksen.  Heidän  mielestään  suuret  maantieteelliset  löy- 
döt ja  teknilliset  keksinnöt  ovat  se  perustus,  josta  kehitys  riippuu.  Il- 
man näitä  ihmiskunta  jäisi  ainaiseksi  samalle  asteelle.  Amerikan  löytö 
valoi  uutta  elämää  taloudellisiin  oloihin.  Niinikään  meritien  löytö  In- 
tiaan. Höyrykoneen  y.  m.  koneitten  keksintö  teki  kapitalistisen  tuotanto- 
tavan mahdolliseksi.  Karl  Kautsky  yllämainitussa  teoksessaan  n  Et  hik  j. 
n.  e."  menee  kultaista  keskitietä,  yhdistäen  molemmat  käsitystavat  kui- 
tenkin liittyen  paljon  lähemmäksi  Marxia  kuin  Lamprechtia.  Hän  aset- 
tuu kehitysopin  kannalle  ja  perustaa  kaikki  mielipiteensä  kehityksestä 
ihmisissä  itsessään  asuvaan  taloudelliseen  intressiin.  Mutta  samalla  hän- 
kin, kuten  Marx,  luulee,  että  jokainen  tärkeämpi  uusi  keksintö  on  saa- 
nut aikaan  vastaavan  muutoksen  taloudellisissa  olosuhteissa.  Ensimäi- 
sen  aseen  keksintö,  jota  ihminen  käytti  elatuksensa  hankkimiseen  oli 
kaiken  historiallisen  kehityksen  alku. 

Täytyy  tunnustaa,  että  se  puoli  materialistisen  historiankäsityksen 
kannattajien  oppeja,  joka  koskee  taloudellisten  olosuhteiden  kehitystä 
toinen  toisistansa,  on  heikompi  kuin  muut.  Eikä  se  kummaa  olekkaan, 
sillä  kysymys  mistäpäin  tuo  viimeinen  sysäys  tulee,  joka  lopulta  panee 
koko  historiallisen  kehityskoneen  liikkeelle,  on  itsessään  kaikille  paljon 
hämärämpi  ja  vaikeampi  ratkaista  kuin  nuo  muut  historialliseen  mate- 
rialismiin kuuluvat  teoriat.  Merkitsisihän  tuo  ratkaisu  historian  suuren 
avaimen  löytämistä.  Ja  onhan  siihen  verraten  paljon  tajuttavampi  ja 
konkreettisempia  asioita  koskeva  se  väite,  että  kulloinkin  kaikki  muut 
inhimillisen  elämän  harrastusalat  riippuvat  taloudellisista.  Sen  tähden 
ei  sovi  ihmetellä,  että  tuota  viimeistä  avainta  etsittäessä  onkin  hapuiltu 
milloin  minnekin. 

Mitä  erityisesti  Marxin  ja  Kautskyn  teorioihin  keksintöjen  (ja  maan- 
tieteellisten löytöjen)  merkityksestä  tulee,  niin  en  voi  olla  ohimennen 
tekemättä  erästä  huomautusta,  jonka  pitäisi  osoittaa,  kuinka  vaarallinen 
tuommoinen  kysymyksen  käsittely  todellisuudessa  on.  Keksijät  ja  löytö- 
retkeilijäthän sen  mukaan  olisivat  historian  luoneet!  Siis  yksityiset  ih- 
miset ja  sattuma!  Mitä  jää  näin  ollen  jäljelle  siitä  järkkymättömästä 
lainmukaisuudesta,  joka  toki  oli  materialistisen  historiankäsityksen  van- 
kin kulmakivi? 

Mutta  siirtykäämme  jo  esittämämme  historiankäsityksen  varsinai- 
seen arvostelemiseen. 

II 

Kun  seuraavassa  esityksessä  otan  materialistisen  historiankäsityksen 
lähemmin  arvosteltavaksi  aijon  ensi  sijassa  pitää  silmällä  tämän  käsityk- 
sen pääajatusta,  nim.  sitä,  että  inhimillisen  elämän  kaikki  ilmiöt  perus- 
tuvat yksinomaan  taloudellisiin  seikkoihin,  jotka  siis  muodostavat  his- 
toriallisen elämän  ja  kehityksen  varsinaisen  sisällön.  Muut  materialisti- 
sen historiankäsityksen  piirteet,  joista  jotkut  kylläkin  tilavammassa  kir- 
joituksessa voisivat  ansaida  perinpohjaisempaakin  selvitystä,  kuten  kysy- 
mys Regeliläis-marxilaisten  «vastakohtien"  merkityksestä  historiassa  (vrt. 
siv.  34)  tai  kysymys  kehityksestä  taloudellisen  elämän  omalla  alalla,  edelleen 
kysymys  historiallisesta  kehityksestä  sosialistisen  valtioaatteen  toteuttami- 
sen jälkeen  tai  kysymys  siitä,  mitä  Marx  oikeastaan  on  voinut  tarkoittaa  sillä, 
että  yksityiset  suuret  henkilöt  kyllä  voivat  kiirehtää  tai  hidastuttaa  ke- 
hityksen kulkua  —  ne  kaikki  jätän  tässä  syrjään. 

Yksi  ilmeinen  materialistisen  historiankäsityksen  ansiöpuoli  —  jos 
nyt  pidämme  kiinni  yllämainitsemastani  pääaatteesta  —  on  epäilemättä 
se,  että  se  antaa  historiallisesta  elämästä  ja  kehityksestä  harvinaisen 
eheän  kuvan.  Siinä  suhteessa  se  todellakin  tyydyttää  sangen  pitkälle 
meneviä  vaatimuksia.  Ajatelkaammepa  vain:  Kaikki  mitä  historiassa 
tapahtuu,  uudet  olosuhteet  poliittisen  ja  yhteiskunnallisen  elämän  aloilla, 
erilaisuudet  uskonnollisissa  käsitystavoissa,  uudet  aatteet  ja  moraaliset 
katsantotavat,  ne  johdetaan  kaikki  samasta  alkulähteestä.  Voiko  enään 
yksinkertaisempaa  avainta  historian  salaisuuksien  selittämiseksi  tosiaan- 
kaan pyytää?  On  myönnettävä  että  materialistinen  käsitys  suuressa 
määrin  vastaa  sitä  kaikkien  tunnustamaa  tosiasiaa,  että  tieteellinen  tut- 
kimus aina  on  pyrkivä  saamaan  kokonaiskuvan  tutkimuksen  esineenä 
olevasta  todellisuuden  moninaisuudesta.  Sillä  mitä  merkitsevät  meille 
oikeastaan  yksityiset  tapahtumat  historiassa,  ellemme  voi  niistä  löytää 
keskinäistä  yhteyttä?  Tässä  aikakauslehdessä  olen  ennen  ja  monasti 
puolustanut  sitä  mielipidettä,  että  tämmöiset  yksityiset  historian  tapahtu- 

mat  ja  ilmiöt,  olkoot  ne  sitten  tarkastajan  mielestä  kuinka  jännittäviä 
taikka  moraalisesti  ylösrakentavia  tahansa,  eivät  sellaisinaan  tieteellisessä 
katsannossa  merkitse  mitään.  Tieteellistä  intressiä  niillä  vain  on,  mi- 
käli ne  omasta  puolestansa  todenteolla  valaisevat  historiallisen  kehityk- 
sen kulkua,  itse  historiaa,  eli  toisin  sanoin  sanottuna,  omaa  keskinäistä 
yhteyttään.  Historioitsija  ei  ole  mikään  tiedemies,  jos  hän  ainoastaan 
latelee  yksityisasioita  rinnakkain  edes  koettamatta  päästä  niiden  kesken 
vallitsevan  yhtenäisyyden  ymmärtämiseen.  Tämän  käsityksen  valossa 
voimme  myös  materialistisesta  historiankäsityksestä  sanoa: 

l:o  että  se  ansaitsee  tunnustusta,  koska  se  pyrkii  antamaan 
eheän  ja  yhtenäisen  selityksen  historian  moninaisille  ilmiöille. 

Materialistinen  historiankäsitys  ei  kuitenkaan  ole  ainoa,  joka  tällä 
tavoin  pyrkii  systemaattisesti  käsittämään  historiaa,  vaan  on  olemassa 
muitakin  teorioja.  Näiden  joukosta  muutamat  ovat  koettaneet  löytää 
avaimen  historian  ymmärtämiseksi  ulkopuolelta  tavallista  n.  s.  empii- 
ristä todellisuutta.  On  vedottu  esim.  Jumalaan,  jonka  sormi  näkyy  his- 
toriassa. Hän  johdattaa  ihmiskunnan  kehitystä  omien  tarkoitustensa  mu- 
kaisesti, hän  kasvattaa  ihmisiä  vähitellen,  sukupolvia  toistensa  perästä, 
kunnes  he  maan  päällä  saavuttavat  henkisen  täydellisyyden.  Se  mikä 
on  absoluuttisesti  oikein  ja  moraalista  on  kerran  maailmassa  ihmisfenkin 
keskuudessa  toteutuva.  Tämän  ajatuksen  valossa  voidaan  myöskin  his- 
toriaa tarkastaa,  voidaan  koettaa  keksiä,  kuinka  kukin  historian  kohta, 
kukin  aika  vastaa  jotakin  määrättyä  „ aatteen"  kehityskantaa.  Huo- 
maamme kuinka  eroitus  tämänkaltaisen  ja  materialistisen  historiankäsi- 
tyksen välillä  on  kerrassaan  perinpohjainen.  Ja  mikä  on  etevämpi?  En- 
sin tulee  meidän  huomauttaa,  että  yllämainittu  idealistinen  historian- 
käsitys perustuu  olettamuksiin,  jotka  ovat  kokonaan  ulkopuolella  ihmis- 
ten tietopiiriä.  Sillä  kukas  meistä  voi  rohjeta  sanoa  todella  tietävänsä, 
mikä  on  Jumalan  tarkoitus  ja  mikä  on  kehityksen  päämaali?  Idealisti- 
nen historiankäsitys,  mikäli  se  tällä  tavoin  etsii  tukea  yliluonnollisista 
asioista,  ei  laadultansa  vastaa  nykyajan  tieteen  kehityskantaa,  joka  ensi- 
mäiseksi  ehdokseen  panee  sen,  että  ihmisten  täytyy  tutkimuksissaan  py- 
syttäytyä todellisuuden  itsensä  määräämissä  rajoissa.  Materialistinen  his- 
toriankäsitys sitävastoin 

2:o  vastaa  tieteen  vaatimuksia  siinä  suhteessa,  että  sen  antama 
selitys  historian  kulusta  ilmeisesti  pysyy  empiirisen  todellisuuden 
pohjalla. 

On  kuitenkin  huomattava,  että  molemmat  viimemainitut  ansiot 
luonteeltaan  ovat  pääasiassa  vain  muodollista  laatua.  Toinen  kysy- 
mys on:  Minkälainen  on  materialistinen  historiankäsitys  sisällyksensä 
puolesta,   s.    o.  pitävätkö  ne  väitteet,  jotka  muodostavat  materialistisen 

historiankäsiläksen  pääaatteen  myös  todellisuudessa  paikkansa?  Tähän 
kysymykseen,  joka  muuten  tietysti  on  arvostelun  koko  ydinkohta,  ovat 
kaikki  ei-materialistit  vastanneet  kieltävästi.  Todistelunsa  he  ovat  pe- 
rustelleet varsinaisesti  kahdella  eri  tavalla.  Ensiksikin  on  koetettu  osoit- 
taa kuinka  perää  vailla  on  se  käsitys,  että  ihminen  muka  olisi  yksin- 
omaan taloudellinen  olento.  Onhan  ihmisillä  muitakin  luonteenominai- 
suuksia, kuten  pelko,  uskonnon  kaipuu,  siveellinen  katsantotapa  j.  n.  e., 
jotka  arvostelijain  mielestä  eivät  suinkaan  perustu  taloudelliseen  elä- 
mään. Mikäli  esim.  alkuperäisimpiä  uskonnon  muotoja  tunnetaan,  on 
tapana  otaksua,  että  nekin  aiheuttaa  joku  pelonsekainen  tunne  luonnon- 
voimia kohtaan  ja  mitäpä  tällä  on  tekemistä  tuotantotavan  kanssa?  Mitä 
taasen  tulee  kysymykseen  moraalista,  niin  luonnollisesti  kaikki  ne,  jotka 
ovat  sillä  kannalla,  että  siveyslaki  lähtee  suorastaan  ihmisten  omasta  ta- 
junnasta (kantiaanit),  eikä  ole  mikään  vähitellen  opittu  ja  helposti  muut- 
tuva »tapa",  jyrkästi  hylkäävät  materialistisen  käsityksen.  Mutta  myös- 
kin ne,  jotka  otaksuvat,  että  siveelliset  katsantotavat  ovat  vähitellen  syn- 
tyneet kehityksen  kuluessa,  voivat  helposti  asettaa  epäilyksenalaiseksi 
ovatko  juuri  tuotantotapa  ja  omistussuhteet  ne,  jotka  viime  kädessä 
määräävät  siveyssäännötkin.  Eikö  niihin  vaikuta  kulloinkin  ja  etupäässä 
muutkin  asianhaarat,  kuten  pitkäaikainen  kokemus  siitä  mikä  tuottaa  onnea 
ja  onnettomuutta,  sympaattisten  tunteitten  vallalle  pääsy  y.  m.  s.?  Jos  taa- 
sen uskonto  ja  siveyssäännöt  eivät  riipu  yksinomaan  tuotantotavasta  ja 
puhtaasti  taloudellisista  seikoista,  niin  siitä  seuraa,  ettei  myöskään  oi- 
keuskäsitys  ja  yhteiskunnallinen  järjestys  niistä  täydellisesti  riipu,  sillä 
mahdotonta  on  epäillä  etteivät  viimemainitut  puolestaan  ainakin  osaksi 
perustuisi  siihen,  mikä  kansojen  uskonnollisen  ja  siveellisen  arvostelun 
mukaan  on  hyvää  ja  oikeata. 

Täten  voi  siis  materialistista  historiankäsitystä  vastaan  tehdä  useita 
teoreettista  laatua  olevia  huomautuksia,  ja  niiden  edessä  ei  tämä  historian- 
käsitys voine  olla  tunnustamatta,  että  se  ei  voi  niistä  selvillä  ja  va- 
kuuttavilla todisteluilla  pelastua. 

Toinen  ja  yleisempi  tapa,  jolla  materialistista  historiankäsitystä  ar- 
vostellaan, on  vetoaminen  n.  s.  empiirisiin  historiallisiin  tosiseikkoihin, 
jotka  muka  osoittavat,  että  muutkin  tekijät  kuin  taloudelliset  vaikuttavat 
kehityksen  kulkuun.  Mainitsemme  pari  esimerkkiä.  Kuinka  ristiretket 
ovat  selitettävät?  Onko  mahdollista  kokonaan  syrjäyttää  uskonnollista 
laatua  olevia  syitä?  Ei  suinkaan.  Uskonnolliset  syyt  ja  se  omituinen 
uskonnollinen  henki,  joka  tunnetusti  keskiajalla  vallitsi  ihmisten  mie- 
lissä, oli  epäilemättä  huomattavin  tekijä  ristiretkissä.  Tähän  liittyi  tie- 
tysti suuri  määrä  seikkailuhalua  y.  m.  s.,  joka  puolestansa  perustui  seu 
ajan  ritarielämään,  ja  ritarit  —  mitä  ne  muuta  olivat  kuin  feodalisia  herroja, 

joiden  olemassa-olo  riippui  silloisista  taloudellisista  oloista  ja  yhteiskun- 
nallisesta järjestyksestä.  Mutta  kuitenkin  on  otettava  huomioon,  että 
ritaritkin  tahtoivat  taistella  Jumalan  kunniaksi  ja  se  seikka,  että  nuo  ret- 
ket olivat  juuri  ristiretkiä  perustui  toki  ajan  uskonnollisiin  katsantota- 
poihin. Myöskin  on  väärin  myöhemmiltä  n.  s.  uskonsodilta  riistää 
kaikki  uskonnollinen  merkitys,  kuten  Kautsky  tekee  tavalla,  josta  aikai- 
semmin olemme  puhuneet.  Kyllä  uskonpuhdistuksen  menestys  ei  riip- 
punut yksinomaan  siitä,  että  vastustettiin  katolilaisen  kirkon  taloudel- 
lista sortoa  vaan  myös  siitä,  että  uuden  ajan  koittaessa  katolilainen 
uskonnollinen  katsantotapa  muutenkin  monessa  suhteessa  oli  joutunut 
huonoon  huutoon.  Ja  kolmekymmenenvuotinen  sota  alkuajoillaan! 
Oliko  ainoastaan  sattumaa,  että  protestantit  olivat  toisella  ja  katolilaiset 
toisella  puolella? 

Edelleen  on  tahdottu  osoittaa,  että  esim.  yksityiset  suuret  miehet, 
sellaiset  kuin  Luther,  Kustaa  Adolf  ja  Napoleon  määräävästi  ovat  vai- 
kuttaneet kehityksen  kulkuun.  Jos  Juhana  III  tai  Sigismundin  kaltainen 
herra  olisi  ollut  Ruotsin  hallitsijana  Kustaa  Adolfin  aikana,  niin  eikö 
Europan  historia  olisi  voinut  muodostua  hyvinkin  toisenlaiseksi,  kuin 
nyt?  Taikka  Napoleon!  Kuka  voi  kieltää,  että  hänen  kunnianhimoiset 
suunnitelmansa  paljon  vaikuttivat  viime  vuosisadan  alkuhistoriaan?  Ja 
lisäksi:  Onhan  eri  kansoilla  usein  hyvinkin  erilaiset  katsantotapansa, , 
onhan  eri  filosofisia  maailmankatsomuksia,  onhan  natsionalismia  ja  yleis- 
ihmisyysaatteita.  Eivätkö  nämä  ole  mitään  aikaansaaneet?  Jos  tut- 
kimme esim.  19:nen  vuosisadan  historiaa,  niin  voimme  varmaan  huo- 
mata kuinka  natsionalistiset  ja  kansalliset  pyrinnöt  monasti  ovat  vaikut- 
taneet enemmänkin  kuin  puhtaasti  taloudelliset. 

Me  emme  kuitenkaan  voi  nyt  luetella  kaikkia  niitä  »historiallisia11 
tosiseikkoja,  joihin  on  vedottu  todistettaessa  että  materialistinen  käsitys 
historiasta  on  väärä.  Omasta  puolestani  täytyy  minun  tunnustaa, 
että  tämänlaatuinen  todistelu  ei  mielestäni,  vaikka  se  asiata  hy- 
vin valaisee,  ole  ehdottomasti  materialistista  käsitystä  kumoava.  Ma- 
terialisti voisi  näet  kaikkiin  näihin  todistuksiin  vastata:  Kyllä  minä 
tunnustan,  että  maailmassa  on  paljon  muutakin  kuin  taloudellista 
intressiä,  kyllä  siinä  on  tiedettä  ja  taidetta,  uskontoa  ja  filosofiaa,  joilla 
ihmisten  elämässä  on  paljonkin  merkitystä  ja  jotka  näennäisesti  paljon 
vaikuttavat,  mutta  itse  ne  kuitenkin  sekä  muotoonsa  että  sisällykseensä 
nähden  täydellisesti  perustuvat  kunkin  ajan  „ taloudelliseen  struktuuriin" 
ja  siitä  syystä  pohjaltaan  vain  viimemainittu  historian  kulun  todella  on 
määrännyt.  Sen  tähden  ne  historian  yksityiskohtia  koskevat  todistelut, 
joita  on  esiintuotu  materialismia  vastaan,  oikeastaan  eivät  kajoa  itse 
asian  ytimeen,  nim.  kysymykseen  siitä,  mitkä  ilmiöt  ovat  muiden  perim- 

maisina  syinä,  mutta  toiselta  puolen  ei  myöskään  ole  koskaan  voitu 
todistaa,  että  nimenomaan  taloudelliset  seikat,  erittäinkin  kunkin  ajan 
tuotanto-  ja  kulkulaitossuhteet  suorastaan  seisoisivat  kaikkien  muiden 
ilmiöiden  takana.  Inhmillinen  elämä  on  siksi  väririkasta,  siinä  vallitse- 
vat suoranaiset  kausaalisuhteet  siksi  moninaiset,  ihmisten  sisäiset  tunteet 
ja  ajatukset  (jotka  tietysti  lopulta  historian  määräävät)  siksi  ulkopuolella 
objektiivisen  tutkimuksen  tavoitusmahdollisuuksien,  että  sellainen  sitova 
todistus  olisi  mahdoton  esittää.  Siitä  syystä  voisimme  kolmanneksi 
lausua: 

3:o.  Useat  teorettiset  näkökohdat  sekä  myös  historiasta  itses- 
tään lainatut  tosiseikat  antavat  aihetta  vakaviin  muistutuksiin  ma- 
terialistista  historiankäsitystä  vastaan,  ja  jos  kohta  niiden  avulla  tämä 
käsitys  ei  ole  voinut  tulla  ehdottomasti  kumotuksi,  niin  se  itse  toi- 
selta puolen  myöskin  on  tieteellisillä  apuneuvoilla  mahdoton  to- 
distaa. 

Tämä  on  se  tulos,  johon  minä  puolestani  voin  tulla  itse  materia- 
listisen käsityksen  väitteiden  todenperäisyyteen  nähden.  Joka  jyrkästi 
pitää  kiinni  materialistisesta  historiankäsityksestä  ja  kategorisesti  väittää 
todeksi  sen  joka  lauseen,  hänelle  tämä  käsitys  todellisuudessa  on  meta- 
fyysillinen  maailmankatsomus,  uskonkappale,  vaikka  se  tosin  ei  sisällä 
mitään   ulkopuolella  empiiristä  maailmaa  olevaa  yliluonnollista  ainesta. 

Historioitsija,  joka  tahtoo  olla  objektiivinen  eikä  ennalta  asettua 
minkään  määrätyn  metafyysillisen  maailmankatsomuksen  kannalle  ei  voi 
historiaa  tutkiessaan  päästä  ilmiöitten  perimmäisten,  kaiken  suoranaisen 
havainnon  ulkopuolella  olevien,  syiden  perille.  Hänen  täytyy  kausaalisia 
seikkoja  tutkiessaan  tyytyä  ensimäisen  ja  toisen  asteen  syihin  ja  siten 
monet  historian  kulkua  määräävät  seikat,  kuten  taloudelliset,  uskonnol- 
liset, kansalliset  y.  m.  tulevat  olemaan  -rinnatusten,  vaikka  metafyysilli- 
sesti  mahdollisesti  kaikki  voitaisiinkin  taloudellisista  taikka  joistakin  muista 
seikoista  johtaa. 

Viimemainitulla  en  kuitenkaan  ole  tahtonut  tulla  siihen  lopputulok- 
seen, että  materialistinen  katsantokanta  hyödyttömänä  olisi  kokonaan 
hylättävä.  On  usein  niin,  että  äärimmäisyyksiinkin  menevät  käsityskan- 
nat ja  mielipiteet  sisältävät  jotakin  hyvää  ja  vaarinotettavaa,  kunhan 
liiallisuudet  ensin  supistetaan  pois.  Niin  on  asian  laita  tässäkin  ta- 
pauksessa. Jos  kohta  näet  se  materialistinen  väite,  että  kaikki  inhimil- 
lisen elämän  ilmiöt  kokonansa  perustuvat  aineellisiin  seikkoihin,  on  to- 
distamaton, niin  kuitenkin  on  ilmeistä,  että  hyvin  pitkälle  menevä  riip- 
puvaisuus vallitsee  esim.  yhteiskunnallisen  oikeusjärjestyksen  ja  talou- 
dellisen elämän  välillä.  Eikä  yksinomaan  oikeusjärjestys  riipu  taloudel- 
lisista  seikoista.     Kaikennäköiset  aatteet,  uskonnolliset  yhtä  hyvin  kuin 

siveellisetkin  ja  muut  ovat  hyvin  likeisessä  yhteydessä  kunkin  ajan  ta- 
loudellisen elämän  kanssa.  Tästä  saan  aihetta  seuraavaan  väitteesen 
materialistisesta  historiankäsityksestä : 

4:o.  Se  on  erittäin  onnistunut  regulatiiviseksi,  ohjaavaksi  peri- 
aatteeksi historioitsijoille.  Tieto  siitä,  että  henkisetkin  ilmiöt  erit- 
täin läheisesti  riippuvat  kunkin  ajan  taloudellisista  oloista,  olkoon 
osviittana  tutkijoille  heidän  koettaessaan  historiaa  ymmärtää. 

Seuraavassa  valaisen  tätä  mielipitettä  lähemmin. 

Luonnollisesti  on  varsin  vaikea  aina  verrata  toisiinsa  niitä  eri  te* 
kijöitä,  jotka  ovat  olleet  vaikuttamassa  historiassa  —  ellei  näet  asetu  sille 
dogmatiselle  kannalle,  että  kaikki  perustuu  vain  yhteen  lajiin  tekijöitä, 
kuten  taloudellisiin.  Jos  tahdomme  esimerkkiä,  niin  saamme  sen  hel- 
posti esim.  oman  maamme  historiasta  19:Ilä  vuosisadalla.  Sillä  mikä 
tekijä  on  maamme  historiassa  tällä  aikakaudella  ollut  tärkeämpi,  kansal- 
linen vaiko  taloudellinen?  Voimmeko  ollenkaan  ymmärtää  oman  kan- 
samme historiaa  ilman  tuota  suurta  kansallista  innostusta  ja  herätystä, 
joka  tapahtui  mainitun  vuosisadan  ajalla?  Kansallisuusliike  on  täällä 
vaikuttanut  esim.  kirjallisuuden,  tieteen,  taiteen,  kansansivistyksen  y.  m. 
aloilla.  Onpa  tämä  liike  usein  ollut  syynä  taloudellisiinkin  yrityksiin. 
Toiselta  puolen  olisi  yhteiskuntaelämämme  —  esim.  työväenliikkeen, 
äänioikeusliikkeen,  uskontoa  koskevien  mielipiteitten  sekä  kaikenlaatuis- 
ten yhteiskunnallisten  kysymysten  aloilla  —  mahdoton  ymmärtää,  ellemme 
ottaisr  huomioon  sitä  suunnatonta  taloudellista  kehitystä  joka  maas- 
samme on  tapahtunut,  ellemme  ottaisi  huomioon  kaupan  ja  teollisuu- 
den sekä  kaupunkien  kasvamista.  Lopulta  taloudellinen  elämä  on  ollut 
ainakin  osaksi  kansallisuusliikkeenkin  takana.  Tuota  liikettä  täytyy  meillä 
osaksi  käsittää  alaluokan  taisteluna  muunkielistä  yläluokkaa  vastaan. 

Huolimatta  siitä,  että  täten  historiassa  näemme  voimia,  joilla  toi- 
sinaan kenties  on  annettava  suurempikin  merkitys  kuin  taloudellisille,  ou 
kuitenkin  minun  mielestäni  ilmeistä,  että  ainakin  toistaiseksi  taloudelli- 
silla tekijöillä  historiassa  on  ollut  suurempi  vaikutus  kuin  millään  muilla. 
Sanon  toistaiseksi,  sillä  jos  tyydymme  ensimäisen  ja  toisen  asteen  te- 
kijöihin, emmekä  sitoudu  tunnustamaan  mitään  metafyysill  stä  erikois- 
käsitystä,  niin  näyttää  siltä  kuin  olisi  taloudellisten  tekijäin  merkitys 
historiassa  mieluummin  vähenemään  kuin  kasvamaan  päin.  Alkuperäi- 
sellä asteella  on  ihminen  altis  ensi  sijassa  aineellisiin  harrastuksiin.  Myö- 
hemmin sen  sijaan  yhä  useammat  muut  kuin  aineelliset  seikat  pääsevät  ih- 
misten mieliä  ohjaamaan,  niinpä  esim.  kansalliset,  siveelliset,  oikeudelliset 
y.  m.  Kuitenkin  on  taloudellisilla  seikoilla  yhä  edelleen  kaikkiin  inhimillisen 
elämän  ilmiöihin  ollut  valtava  vaikutus.  Tässä  kirjoituksessa  on  jo  mai- 
nittu useita  esimerkkejä,  jotka  tämän  osoittavat.    Asian    valaisemiseksi 

nuBflttsanine  pari  MsSin.  Ajatelkaamme  vabsbiaajaE  suuria  aatteita  ih- 
misten luontaisista  oikeuksista  ja  tasa-arvoisuudesta.  Me  olivat  synty- 
neet suoraksi  vastakohdaksi  feodalilaitoksen  oloille,  jotka  tekivät  eräitä 
ihmisiä  —  aatelismiehiä  —  syntyperän  nojalla  muita  etevimmiksi  ja  mui- 
hin nähden  etuoikeutetuiksi.  Valistusajalla  sen  sijaan  ei  tahdottu  tun- 
nustaa tätä  syntyperäistä  etevämmyyttä,  vaan  saarnattiin  tasa-arvoisuutta. 
Eihän  aatelismies  syntyessäänkään  kantanut  kannuksia  jaloissaan,  minkä- 
tähden  hän  elämässä  saisi  olla  yläpuolella  muita  ihmisiä!  Mistä  tuli 
tämä  vallankumouksellinen  oppi?  Epäilemättä  oli  ilmeinen  syy  siihen 
es  suuri  taloudellinen  kehitys,  joka  maantieteellisten  löytöjen  ja  teknil- 
listen keksintöjen  johdosta  oli  tapahtunut  porvarissäädyn  keskuudessa. 
Kaupungit  kasvoivat  yhtaikaa  kaupan  ja  teollisuuden  kanssa,  porvaris- 
säädyn merkitys  kasvoi.  Ja  tämä  sääty  tahtoi  vapautua  siitä  ala-arvoisem- 
masta asemasta,  jossa  se  aatelistoon  nähden  oli.  Syntyi  oppoistsioni  feoda- 
lisia  oloja  vastaan,  syntyi  valistusajan  kuuluisa  tasa-arvoisuuden  vaati- 
mus ja  oppi  ihmisten  luontaisista  oikeuksista.  —  Meidän  aikamme 
yhteiskunnalliset  aatteet  ovat  jo  koko  lailla  jättäneet  valistusajan  jäl- 
keensä. Yksin  vapaudenkin  aate,  joka  kauvan  aikaa  valistusajan  jälkeen- 
kin  sai  mielet  maanosassamme  innostumaan,  ja  joka  itse  asiassa  suu- 
reksi osaksi  perustui  siihen  vapaaseen  kilpailuun,  joka  oli  ja  on  kapi- 
talismin kulmakivi,  yksin  tämäkään  aate  ei  enään,  ei  ainakaan  vanhassa 
merkityksessään,  ole  aikamme  tunnussana.  Sen  aatteen  ovat  voittaneet 
kaikenkaltaiset  sosialistiset  ja  puolisosialistiset  mielipiteet,  että  kilpailu 
on  rajoitettava  ja  että  lainsäädännön  avulla  on  suojattava  kansalaisia 
sortoa  ja  vääryyttä  vastaan.  Ja  mistä  tämä  riippuu?  Taaskin  taloudel- 
lisista oloista.  Sosialismikin  on  sen  työjärjestyksen  ja  tuotantotavan 
tulos,  joka  vallitsee  suurissa  tehdaskaupungeissa.  Asia  on  selvä.  Ta- 
loudelliset serkat  ovat  kaikkina  aikoina  olleet  hyvin  tärkeänä  tekijänä 
historiallisessa  kehityksessä.  Niistä  ovat  suureksi  osaksi  riippuneet  ih- 
misten aatteet  ja  mielipiteet  siitä  mikä  yhteiskunnallisessa  elämässä  on 
hyvää  tai  pahaa. 

Materialististisen  historiankäsityksen  suuri  ansio  on  —  jos  hetkeksi 
unohdamme  sen  liiallisuudet  — ,  että  se  niin  pontevasti  on  saarnannut 
taloudellisten  seikkojen  merkitystä  historiassa. 

Uudenkaupungin  lasitehdas 

sekä 

katsaus  Ruotsin  lasiteollisuuden  ensimäisiin 

vaiheisiin. 

Kirjoittanut  Arne  Jörgensen. 


Jo  kuningas  Kustaa  I  oli  valtakuntaansa  kutsunut  lasinpuhaltajia 
ja  valmistajia;  kuitenkaan  ei  tämä  teollisuus  Ruotsissa  saanut  vakaata 
jalansijaa  ennen  Kustaa  II  Adolfin  aikoja.  —  Eräs  Paul  Gaugunkel  pe- 
rusti nimittäin  tällöin  tehtaan  Bergkvaraan,  jossa  valmistettiin  niin  ik- 
kuna- kuin  juomalasiakin  kunnes  tämä  Gaugunkel  tuli  niin  kuului- 
saksi taidostaan  että  Venäjän  tsaari  pyysi  häntä  tulemaan  luokseen,  jol- 
loin hän  luultavasti  läksikin,  koska  miehestä  ja  tehtaasta  tämän  jälkeen 
ei  ole  mitään  tietoja.  —  1637  annettiin  Joh.  Claudille  oikeuskirja  lasi- 
tehtaan perustamiseen,  mutta  hommasta  ei  tullut  mitään.  —  Sen  sijaan 
lienee  Norrköpingiin  v.  1641  perustettu  jokin  lasitehdas,  ja  1643  annet- 
tiin oikes  Govert  Indebetou'lle  ja  H.  Leschorn'ille  ryhtyä  sellaiseen 
teollisuuteen.  Kuitenkaan  näistä  kaikista  lasitehtaista  ei  tullut  mitään, 
taikka,  jos  niitä  perustettiin,  eivät  ne  saaneet  mitään  merkitystä.  *) 

Ruotsin  lasiteollisuuden  varsinaisena  perustajana  pidetään  ylimal- 
kaan tukholmalaista  porvaria  Melchior  Jung'ia.  Suurella  vaivalla  ja 
suurilla  kustannuksilla  oli  hän  ulkomailta  tilannut  lasinpuhaltajia  ja  Tuk- 
holman läheisyyteen  perustanut  tehtaansa.  Oikeuskirjansa  hän  sai  v. 
1641 2)  ja  v.  1643  annettiin  hänelle  monopooli 8),  jonka  mukaan  nyt 
ulkomaalaisten  lasintuonti  Ruotsiin  ja  Suomeen  takavarikkoonoton 
ja  sakon  uhalla  oli  kielletty;  tästä  50  hopeataalarin  suuruisesta  sakosta 
puolet  lankeisi  kruunulle,  puolet  Jungille.  Tämä  tietysti  todistaa,  ett' ei 
valtakunnassa  tähän  aikaan  löytynyt  mitään  toista  lasitehdasta. 

Jung  valmisti,  niin  kuin  samasta  kuninkaallisesta  kirjeestä  voi  huo- 
mata, pulloja,  pullonkopsia  sekä  laseja  niin  hienompaa  kuin  karkeam- 
paa laatua  (allehanda  Glasgeskier  bäde  fijne  som  gemene).  Ikkunan- 
lasista  ei  ollenkaan  puhuta,  niin  että  luultavaa  on  etfei  sellaista  ollen- 


*)  Vertaa  Odhner:  Sveriges  historia  under  drottning  Christinas  förmyndare  s. 
280  muist;  af  Sillen:  Svenska  handelns  och  nänngarnas  historia  intill  1809  s.  108  sekä 
af  Sillen:  Sv.  handelns  och  näringarnas  hist.  IV  under  Vasaätten  s.  140. 

»)  Odhner  s.  280  m. 

3)  Stjemman:  Cornin,  polit.  oeconom.  förordn.  II  s.  344  s. 

kaan  valmistettu,  etenkin  kun  tiedetään,  että  eräs  Antoine  Wattemar  v. 
1672  sai  luvan  perustaa  ikkunalasitehtaan  sekä  yksinoikeuden  ikkuna- 
lasin valmistukseen  kymmeneksi  vuodeksi  eteenpäin  *). 

Jungin  tehtaan  tuotteita  riitti  vielä  ulkomaillekin,  niin  että  vähin- 
täin kerran  vuodessa  Tukholmasta  lähetettiin  laivan  lasti  hänen  lasi- 
tavaroitaan. 

Rauhalliset  olot  eivät  näy  vallinneen  tehtaassa.  Ulkomaalaisia  kun 
olivat,  niin  työmiehet  eivät  viihtyneet  vieraassa  maassa,  vieraissa  oloissa 
—  ehkäpä  oli  jotain  muitakin  syitä  —  tiedämme  vaan,  että  Jung  v. 
1646  jäi  ilman  työmiehiä.  Hallituksen  täytyi  silloin  myöntää  lasintuonti 
vapaaksi 2)  kumminkin  ainoastaan  siihen  asti,  kunnes  uusia  työmiehiä 
saataisiin.  Tämä  tapahtui  1648,  jolloin  1643  vuoden  asetus  uudistettiin 
ja  vahvistettiin 8)  kumminkin  ainoastaan  mitä  juomalaseihin  tuli.  Ap- 
teekarit  olivat  nimittäin  valittaneet  ett'ei  köyhä  kansa  voinut  ostaa  roh- 
toja pullojen  korkean  hinnan  tähden,  siitä  kun  Jung  itsevaltiaana  voi 
määrätä;  hallitus  huolissaan  alamaistensa  terveydestä,  ei  enään  vahvis- 
tanut Jungin  monopoolia  pulloihin  nähden. 

Jungin  lasitehdas  kehittyi  kehittymistään.  Kaarle  XI  noustuaan 
valtaistuimelle  uudistaa  Jungin  oikeudet  kehuttuaan  hänen  toimintaansa, 
seuraavilla  sanoilla4): 

»Tämän  kirjeemme  voima  vahvistakoon,  vakuuttakoon  ja  päteväksi 
tehköön  Melchior  Jungille,  hänen  jälkeläisilleen  ja  perillisilleen,  edellämai- 
mainitut  etuudet  kaikkine  pykälineen,  aivan  kuin  ne  sanasta  sanaan  olisi- 
vat tässä  mainittuina,  niin  että  hän,  hänen  puolisonsa  ja  lapsensa,  saisivat 
ja  voisivat  edellämainittua  lasiteollisuutta  vapaasti  ja  ilman  mitään  estettä 
tai  haittaa  harjoittaa,  sellaiseen  tuotantoon  nähden  kuin  siellä  nyt  voi- 
daan valmistaa,  nim.  kaikenkaltaisia  venetsialaisia,  espanjalaisia  ja  vuori- 
kristallisia  juomalaseja,  ynnä  kaikellaisia  korallia,  jalokiviä  ja  lasipors- 
liinia." 

Viikko  tämän  jälkeen  antaa  kuningas  suostumuksensa  eräälle  lasi- 
komppanian  perustamista  koskevalle  anomukselle 5).  Tukholmaan  oli 
nimittäin  saapunut  italialainen  nimeltä  Jacob  Guaguini;  tämän  kehutaan 
olleen  kovinkin  taidokas  ammatissaan.  Paitsi  ikkunalasia  ja  juoma- 
laseja sanotaan  hänen  lisäksi  valmistaneen  peilejäkin.  Jotta  hänen  tai- 
tonsa jäisi  Ruotsiin  perustettiin  äskenmainittu  komppania,  jonka  jäsenet 


*)  Stjernman  III  s.  941,  seur 
*)  Stjernman  II  s.  459. 
3)  Stjernman  II  s.  501. 
*)  Stjernman  IV  s.  145. 
•rj)  Stjernman  ibid. 

saivat  häneltä  opetusta,  ja  jotka  v.  1683  Tukholmaan  perustivat  oman 
tehtaan.  Tämä  komppania  sai  erikoisoikeuksia  ja  järjestettiin  ankaralla 
ammattikuntaasetuksella  1).  Jungin  lasitehdas  näkyy  ennen  tämän  pe- 
rustamista loppuneen;  v.  1693  sen  uudesti  perusti  Melchiorin  poika 
Gustaf  Johan  Jung. 

Jos  vielä  mainitsemme  Adlerstenin 2)  tehtaan  Skänessa  olemme 
kai  maininneet  kaikki  lasitehtaat  Ruotsissa  16:11a  sataluvulla.  Viimeksi 
mainittu  tehdas,  perustettu  vuosisadan  viimeisellä  vuosikymmenellä  nä- 
kyy olleen  suurin  kaikista;  Adlerstän  sanoo  valmistavansa  22  kistua 
ikkunanlasia  viikossa  ja  50,000  pulloa  vuosittain  8). 

Lasiteollisuus  oli  siis  Ruotsissa  kohonnut  erittäin  korkealle  kan- 
nalle. Mielihyvällä  kauppa-asiainkolleegio  täisikin  kertomuksessaan  val- 
takunnan sisäisistä  oloista  Kaarle  XII  hallitukseen  ryhdyttyä  sanoa,  että 
voidaan  olettaa  kotimaisten  lasitehdasten  voivan  tyydyttää  asukkaiden 
tarpeet 4). 


Suomen  ensimmäisen  lasitehtaan  perusti  ennenmainitun  Melchior 
Jungin  poika,  Gustaf  Johan  Jung,  Uuteenkaupunkiin  vuonna  1681.  Tämä 
lasitehdas,  niin  vähäpätöinen  kuin  se  olikin  ja  niin  vähän  vaikutusta 
kuin  sillä  on  ollut  lasiteollisuuteen  ylimalkaan,  on  kumminkin  ensim- 
mäinen laatuaan  maassamme,  ja  se  oikeuttaa  muutamien  sitä  koske- 
vain  tietojen  esilletuomisen  vanhojen  raastuvan  pöytäkirjojen  kellastu- 
neilta lehdiltä.  Painosta  tietääkseni  ei  ole  siitä  mitään  julaistu,  lukuun- 
ottamatta niitä  lyhykäisiä  ja  epämääräisiä  tiedonantoja,  jotka  nyk.  se- 
naattori Ignatius  esitti  Historiallisen  Osakunnan  kokouksessa  huhtikuun 
30  p.  1868.  Hänen  tietonsa  perustuivat  Palmskjöldin  kokoelmiin  Up- 
salassa ja  ovat  julaistut  Hist.  Ark.  I,  s.  169. 

Minkätähden  Jung  ei  jatkanut  isänsä  tehdasta  Tukholmassa  on 
vaikeata  sanoa.  Ehkäpä  hän  pelkäsi  sitä  suurta  konkurrenssiä,  joka 
Ruotsissa  oli  syntynyt,  ja  tahtoi  Suomesta  tehdä  itselleen  kultakaivok- 
sen. Että  hän  Suomen  kaupungeista  valitsi  juuri  Uudenkaupungin, 
riippui  arvatenkin  siitä,  että  tämä  Suomen  kauppakaupungeista  oli  lä- 
hinnä Turkua,  ja  lisäksi  oli  keskeymättömässä  ja  vilkkaassa  kauppa- 
yhteydessä  ulkomaan  (etenkin  Danzigin  ja  Lfibeckin),  Ruotsin  (Tukhol- 
man) ja  sisä-Suomen  (Hämeen)  kanssa. 

i)  Stjernman  IV  s.  548. 

*)  af  Silten:  Sv.  handling  o.  när.  hist.  V  s.  91  kutsuu  häntä  AdlerstanViksi. 

:i)  Stjernman  V  s.  501. 

4)  Loenbom:  Handl.  II  s,  40. 


Digitized  by 


Google 


Uudenkaupungin  lasitehdas  sekä  katsaus  Ruotsin  lasiteollisuuden  vaiheisiin.       51 


Uudessakaupungissa  oli  niinkuin  muissakin  Suomen  kaupungeissa 
lasimestari  jo  vähintäin  40  vuotta  hoitanut  ammattiaan,  leikaten  lasia 
jota  tuotiin  Saksasta1);  luultavasti  näet  uuskaupunkilaiset  porvarit  ku 
ninkaan  kiellosta  huolimatta  omaksi  tarpeekseen  toivat  Saksasta  lasia 
vaikkakaan  tästä  ei  ole  mitään  todistusta;  muistettakoon  vaan  vakka 
suomalaisten  mainiota  salakuljetus-kykyä  ja  mitenkä  juuri  mainitut  Uu 
denkaupungin  porvarit  ylenkatsoivat  purjehdus-  ja  kauppasäädöksiä 
Jung  ehkäpä  perustamalla  lasitehtaansa  juuri  Uuteenkaupunkiin  tahtoi 
myös  valvoa  ja  mikäli  mahdollista  ehkäistä  salakuljettamista. 

Se  tehdas,  joka  nyt  perustettiin  nykyiselle  kauppias  Wallinin  ton- 
tille ei  ollut  suuren  suuri.  Ainoastaan  yksi  uuni  rakennettiin  silloin; 
tätä  ei  tehty  Tukholman  uunin  mallin  mukaan,  vaan  erityisten  uusien 
keksintöjen  nojalla,  joihin  Jung  opintomatkoillaan  oli  tutustunut.  La- 
sinpuhaltajat eivät  siihen  olleet  tyytyväiset;  he  väittivät,  että  Tukholman 
uuni  muka  oli  parempi.  Raastuvan  pöytäkirjojen  mukaan  tiedämme 
heidän  lausuneen  Jungin  uunista  näin: 

»Uuni  on  ilmauuni  ja  sisältäpäin  täysavoin  ja  on  rakennettu  aineista, 
joista  sen  ei  tulisi  olla,  vaan  uunin  katon  pitäisi  muodostaa  kolme 
holvia,  ja  sitte  tulisi  olla  kylmäys-uuni  itse  uunin  yläpuolella,  mutta 
mitään  puuainetta  ei  saisi  olla  kummassakaan  päässä.  Tukholmassa 
sanoivat  he  lämmitettävän  toisessa  päässä  3,  4  tai  5:llä  kuumennusha- 
lolla. 

Tukholmassa  oli  jokainen  mies  pannut  50  lasia  kylmäys-uuniin, 
siellä  missä  3  tai  4  heistä  oli  työskentelemässä,  eikä  yhtään  lasia  ollut 
mennyt  rikki,  jotavastoin  täällä  tulee  kylmäys-uuni  viileäksi  vedon  ol- 
lessa vapaan.  Tukholmassa  voidaan  avata  kylmäys-uunin  luukut  ja  pi- 
tää silmällä  onko  se  kylmä  vai  lämmin,  —  jos  se  on  liian  kuuma  voi- 
daan lämpöä  päästää  pois,  jos  se  ei  sitä  ole,  suljetaan  se  taas,  ja  luu- 
kun ollessa  uunin  päällä  voivat  työmiehet  työtä  tehdessään  itse  sen  tehdä 
paikaltaan  liikkumatta,  jotavastoin  täällä  täytyy  kierrellä  pitkät  matkat 
lasineen  ennenkuin  tullaan  kylmäys-uunille." 

Tirehtööri  väitti  uuiyn  olevan  mainion,  sanoi  ymmärtävänsä  asian 
paremmin,  hän  kun  ulkomaan  matkoillaan  oli  lasinvalmistusta  suurim- 
malla hengenvaaralla  ja  rahallisilla  uhrauksilla  tutkinut,  ja  nähnyt  enem- 
män kuin  sata  uunia.  —  Aivan  asiallinen  ja  paikallaan  lienee  materiaa- 
likeittäjän  arvostelu,  tämä  kun  sanoi,  etfei  hän  tällaista  uunia  ollut  Tuk- 
holmassa nähnyt,  mutta  etfei  tätä  kumminkaan  voida  huonoksi  moittia. 


*)  Per  Glasmästare  mainitaan  raastuvan  pöytäkirjoissa    *;/IV  1647. 

Tehtaassa  valmistettiin  Ignatiuksen  ennen  mainitun  tiedonannon 
mukaan  „ parasta  kristallia,  ranskalaista  akkunanlasia,  juomalaseja,  kre- 
dentsejä  ja  muita  laseja  kaikkinaisista  muodosta,  väreistä  ja  eriskum- 
mallisuuksista".  Ikkunalasin  valmistaminen  oli  puhaltajille  suuresti  vas- 
tenmielistä; he  pitivät  sitä  liian  halpaarvoisena  työnä.  —  Kun  kymmen- 
kunta vuotta  takaperin  maata  kaivettiin  entisen  lasitehtaan  paikalla  löy- 
dettiin joukko  lasipalasia,  mikäli  olen  kuullut  kerrottavan,  paksua,  rus- 
keanlikaista  väriltään;  voidaan  kuitenkin  olettaa  että  nämät  löydöt  ovat 
kuonaa  eivätkä  todisteita  lasitehtaan  tuotteista. 

Tirehtööri  itse  oli  työn  ylin  johtaja  ja  otti  siihen  myöskin  osaa. 
Materiaalin  sekoittamisen  hoiti  hän  pääasiallisesti  itse.  Muuten  oli  teh- 
taassa kolme  lasinpuhaltajaa,  joista  kaksi,  Nils  Melander  ja  Per  Orre, 
jo  oli  työskennellyt  Melchior  Jungin  tehtaassa  Tukholmassa,  ja  olivat 
he  siellä  jo  saavuttaneet  jonkunmoisen  taidon  ammatissaan;  luultavasti 
tämä  ei  kumminkaan  ollut  varsin  suuri  tirehtöörin  arvostelusta  päättäen 

( den    känsten   Glasbläsarne  aldeles  wara   okunnig  sä  att  the  eij 

helr  kunde  näge  materies  commixtion  giöra,  wijdare  än  at  de  simplici- 

ter  sigh  utj  Glasbläsandet  öfwat  hafwa ).    Itse  väittävät  he  kyllä 

olevansa  taiteilijoita,  ja  heillä  on  korkeatkin  ajatukset  ammatistaan 
(deras  arbete  bestär  af  en  nobel  konst).  Kolmas  lasin  puhaltaja,  Hie- 
ronymus Frisal,  ei  ollut  niin  kokenut  kuin  edelliset  eikä  tirehtööri  luke- 
nut häntä  kisällien  luokkaan.  Myöhemmin  (1684  ja  1685)  mainitaan 
neljäskin  lasinpuhaltaja  Elias  Henriksson,  joka  vielä  v.  1683  henkikir- 
joissa mainitaan  tehtaanpoikien  luokassa.  Vielä  löytyi  tehtaassa  ma- 
teriaalin keittäjä  —  consor  —  Lars  Persson  (henkikirjoissa  kutsuttu 
Lars  Smedh)  myöskin  kokenut  työmies  Tukholman  tehtaasta  sekä  neljä 
tehtaanpoikaa;  näiden  joukossa  mainittakoon  Casper  Ekman,  joka  kai- 
kesta päättäen  kuului  samannimiseen  Uudenkaupungin  historiassa  tun- 
nettuun sukuun  ja  mahdollisesti  on  sama,  joka  vuonna  1685  ylioppi- 
laana joutui  tappeluun  ylempänä  mainitun  Frisalin  kanssa.  Lopuksi 
palveli  tehtaassa  vielä  kaksi  renkiä  ja  Agnete  niminen  piika. 

Olot  lasitehtaassa  eivät  suinkaan  olleet  rauhalliset,  välit  tirehtöörin 
ja  lasinpuhaltajien  kesken  eivät  kovinkaan  ystävälliset.  Helmikuussa 
1683  saavat  raastuvanoikeuden  edessä  alkunsa  ne  pitkät,  monimutkaiset 
ja  sotjtuisat  rettelöt,  joista  vasta  saman  vuoden  joulukuussa  oikeuden 
päätös  lankee.  En  tahdo  tässä  esittää  näitä  rettelöitä,  mahdotonta  kun 
on  pöytäkirjoista  saada  esiin  objektiivisia  näkökohtia,  aijon  ainoastaan 
kosketella  pariin   kohtaukseen,  joissa  henki  tehtaassa  selvästi  kuvastuu. 

Tirehtööri  aluksi  nosti  kanteen  Melanderia  vastaan  siitä,  ettei 
tämä  tahtonut  tehdä  työtä.     Melander  taas  väitti,  etfei  hän  saanut  täyttä 

palkkaa,  jolloin*  oikeus  määräsi,  että  Melander  laatisi  laskun  vaatimuksis- 
taan. Asia  näkyy  tällä  kertaa  loppuneen  siihen,  mutta  joku  kuukausi 
tämän  jälkeen  Melander  taas  on  tehnyt  lakon  ja  on  nyt  saanut  Orren 
mukaansa;  he  kuluttavat  aikansa  kävelemällä  (medh  otidigh  spatzerande) 
eivätkä  viitsi  hoitaa  tehtäviään.  Pian  on  kolmaskin  lasinpuhaltaja,  Frisal 
yhtynyt  tovereihinsa  ja  kaikki  kolme  jättävät  oikeudelle  pitkän  valitus- 
kirjan, jossa  Jung  kyllä  saa  osansa,  mutta  myös  eräs  „Camererskaa, 
joka  näkyy  olleen  jossakin  tekemisessä  Jungin  kanssa  ja  jota  moititaan 
siitä  että  hän  on  „öfwerijhlat  dem  i  förstugun  medh  murbruk  och  skam- 
löösa  orda.  —  Oikeus  kehottaa  sakon  uhalla  riitapuolia  olemaan  toi- 
siaan hätyyttämättä,  niin  kauan  kun  juttu  on  vireillä. 

Uusia  riitoja  tuli  tähän  lisäksi.  Tirehtööri  moitti  Frisalia,  siitä 
että  hän  muka  turmeli  kristallia,  jota  hän  ei  osannut  käsitellä.  Puhal- 
tajat taas  sanoivat,  ftfei  Frisal  tahtonutkaan  työskennellä  kristalliteoili- 
suuden  alalla,  mutta  että  tirehtööri  oli  sen  vaatinut  vetäen  häntä  tukasta 
(medh  härdrag  twungit  der  til).  Muuten  Jung  usein  näkyy  käyttäneen 
keppiä  —  olihan  sekin  siihen  aikaan  oikeutettua. 

Kun  lopulta  raastuvan  oikeuden  päätös  lankee,  niin  tämä  ainoas- 
taan sisältää,  ettei  mainittu  oikeus  ole  tällaisten  juttujen  ratkaisemiseen 
»forum  competensa,  vaan  että  on  kysyttävä  Turun  hovioikeudelta, 
mihin  asia  on  lykättävä.  Heinäkuussa  1694  Turun  hovioikeus  vastaa, 
että  oikea  paikka  on  Kun.  Vuori  taikka  Kauppa  Kolleegio.  Mitä  tämä 
päätti  asiasta  en  tiedä  —  luultavasti  asiaa  ei  otettu  esille  ennenkuin 
liian  myöhään,  silloin  kun  lasitehdasta  ei  enää  Uudessakaupungissa 
löytynyt. 

4  p:nä  syysk.  1685  poltti  näet  tulipalo  suuren  osan  kaupunkia 
tuhaksi.  Muunmuassa  jäi  lasitehdas  tulenliekkien  uhriksi.  Ja  siihen 
sen  lyhyt  satu  loppui. 

Halikonlahden  seudun  muinaisesta  Tcaupasta. 

Kirj.  Juhani  Rinne. 


Kun  tahdotaan  sanoa,  että  joku  syystä  tai  toisesta  on  käyttänyt 
pitempää  tietä  lyhyemmän  asemasta  päämääräänsä  päästäkseen,  sanotaan 
puoli  leikillä:  hän  on  mennyt  Halikon  kautta  Ruotsiin.  Missä  lieneekin 
sananparsi  syntynyt,  niin  yleiseksi  se  on  käynyt,  että  se  melkein  kaik- 
kialla maassamme  tunnetaan. 

Jos  lähemmin  ottaa  sananparren  sisältöä  tarkastaakseen,  niin  huo- 
maa helposti,  että  se  ei  ole  voinut  aivan  äsköisin  syntyä.  Kenenkäpä 
päähän  nykyään  pälkähtäisi  lähteä  Halikon  kautta  Ruotsiin!  Mahdoton- 
tahan Ruotsiin  pääsy  tosin  ei  nykyäänkään  olisi  Salon  kauppalan  kautta, 
multa  jos  sananparsi  olisi  viime  vuosikymmeninä  syntynyt,  niin  eiköhän 
se  silloin  pikemmin  kuuluisikin  Salon  kautta,  tai  ehkä  Uskelan  kautta 
Ruotsiin,  koska  liikkeen  keskuksena  näillä  tienoin  ainakin  jo  satakunta 
vuotta  on  ollut  Salon  seutu  Uskelassa.  Jos  taas  sananparren  tarkoitus 
olisi  ilmaista  kaartaen  kulkua  yleiseen,  niin  odottaisipa  siinä  Halikon 
sijasta  jotain  Ruotsiin  matkaan  nähden  vieläkin  syrjäisempää  paikan- 
nimeä. 

Sananparren  synty  viittaa  siis  nykyaikaa  kauvemmaksi  taaksepäin, 
ja,  sanomme  sen  heti,  aikaan,  jolloin  todellakin  on  saattanut  panna 
kysymyksen  alaiseksi,  Halikon  kauttako,  vai  jotakin  muuta  tietä  matka 
Ruotsiin  olisi  ollut  tehtävä.  Se  viittaa  aikaan,  jolloin  Halikonlahden 
merkitys  kauppakeskuksena  on  ollut  suurempi  kuin  nykyään  ja  liike 
sieltä  Itämeren  yli  siksi  vilkas,  että  matka  Halikon  kautta  Rnotsiin  on 
aika  ajoin  saattanut  olla  mukavampikin  kuin  jotain  muuta  tietä.  Täl- 
laisen vilkkaamman  liikekauden  edellyttämiseen  paikkakunnalla  on  to- 
dellakin aihetta. 

Silmäys  karttaan  antaa  meille  Halikon  lahdesta  ympäristöineen  sen 
käsityksen,  että  tämän  seudun,  jos  minkä,  pitäisi  luonnon  puolesta  olla 
liikkeelle  sopivan.  Lahti  pistäytyy  noin  4  penikulmaa  syvälle  sisämaa- 
han, sen  suun  täyttää  Kemiön  saari,  Suomen  merisaarista  suurin,  tehden 
sen  myrskyiltä  suojatuksi  satamaksi  ja  lisäten  ranta-alueita.  Lahden 
pohjukkaan  laskee  kaksi,  osittain  vieläkin  kulkukelpoista  jokea,  Halikon 
ja  Uskelan  eli  Salon  joet,  jotka  kumpikin  eri  suunnilta  tullen  ovat  ai- 
nakin muinoin  olleet  tärkeitä  liikeväyliä.  Täällä  yhtyy  myöskin  maan- 
teitä melkein  kaikilta  ilmansuunnilta. 

Mutta  samat  liike-etuudet  tavataan  täällä  jo  varhaisessa  muinaisuu- 
dessa, jopa  nykyisiä  verrattomasti  edullisempina  mitä  luonnollisiin  liikkeen 
välittäjiin  tulee.   Lahden  vesi  on  nim.  muinoin  ollut  paljoa  korkeammalla 

peittäen  nykyisen  rannap  matalimmat  kohdat  ja  tunkeutuen  paikoin  syvem- 
mälle sisämaahan.  Samoin  on  vesi  ollut  vuolaampi  Halikon  ja  Uskelan 
joissa.  Vielä  1860-luvulla  sanoo  H.  A.  Reinholm1)  veneillä  kuljetun  Halikon 
jokea  virstan  verran  Joensuun  kartanosta  ylöspäin,  mutta  että  jokiuoma 
aikaisemmin  on  mahtanut  olla  paljoa  suurempi,  siitä  hän  sanoo  todistavan 


Kuv.  1.    Halikonlahden  seutu. 

muiden  muassa  kansan  kertomuksen  Halikon  kirkon  kellosta,  jonka  joen 
äyräällä  seisoneesta  tapulista  hurjan  soittamisen  takia  sanotaan  pudonneen 
»mereen*.  Muistoja  muinaisista,  sittemmin  joko  keinotekoisesti  kuivate- 
tuista tai  muuten  kuivuneista  vesiväylistä  on  paikkakunnalla  runsaasti  säi- 
lynyt. Niiden  mukaan  olisi  muiden  muassa  Halikon  lahti  ulottunut  Halikon 

l)    Kokoelmissaan  Finlands  Foraborgar  6,  7,  siv.  64,  Valt.  Hist.  museon  arkistossa. 

kirkon  luona  olevaan  Rikalan  kylään  saakka,  jossa  kylän  lähellä  olevan 
Linnamäen  kupeella  vielä  1880-luvulla  oli  paikoillaan  rautarengas  ve- 
neiden kiinnittämistä  varten1).  Halikon  ja  Uskelan  jokien  suiden  välinen 
maatuma,  nykyinen  Joensuun  kartanoon  kuuluva  Meriniitty,  josta  vasta 
enemmän,  oli  silloin  myöskin  veden  peitossa.  Erään  nyt  jo  kuivuneen 
vesiväylän  kertoo  Hj.  Appelgren  teoksessaan  »Suomen  Muinaislinnat*2) 
laskeneen  Halikon  lahden  pohjaan  idästäpäin,  sittemmin  kuivatetusta 
Alasjärvestä,  josta  väylä  epäilemättä  on  jatkunut  vieläkin  kartalla  näky- 
vään Ylis järveen.  Tämän  pohjoispään  kohdalla  noin  virstan  verran 
järven  nykyisestä  rannasta  länteen,  mutta  muinoin  kyllä  itse  järven  ran- 
nalla, löytyy  lähellä  Järvisten  kylää  pakanuuden  aikainen  muinaislinna. 
Samoin  on  kerrotun  kulkureitin  suunpuolisella  osalla  Hakostaron  kylässä 
muinaislinna,  joka  periytyy  pakanuuden  ja  keskiajan  rajamailta*).  Nämä 
linnat  lienevät  muinoin  turvanneet  liikettä  tällä  reitillä  ja  viittaavat  osal- 
taan sen  vanhuuteen  täällä. 

Tärkeitä  liikereittejä  ovat  varmaan  myöskin  olleet  Halikon  lahden 
itäiseen  haaraan  laskevat  Perniön-  ja  siihen  pohjoisesta  päin  tuleva 
Yliskylän  joki,  kumpikin  niinikään  jätteitä  suuremmista  vesiväylistä. 
Perniön  jokivarrella  on  vielä  järviryhmiä  todistamassa  muinaista  meren- 
lahtea ja  Yliskylän  jokiuoman  sanoo  Hj.  Appelgren4)  muinaisuudessa 
olleen  kapean  merenlahden,  jota  on  voitu  purjehtia  aina  Pohjankylän 
lahteen  saakka)  Viimeksimainitun  reitin  varrella  on  Yliskylän  kirkko* 
maalla  tutkittu  hauta  kansainvaellusajan  lopnlta,  eli  noin  600-luvulta» 
jonka  löydöistä  voi  päättää  vainajan  tai  vainajien  siinä  tulleen  veneessä 
poltetuksi.  Samassa  paikassa  on  tutkittu  hautoja  pakanuudenajan  vii- 
meiseltä jaksolta. 

Mitä  maanteihin  tulee,  ovat  nekin  kysymyksenalaisella  paikkakun- 
nalla vanhimpia  maassamme.  Tie,  joka  Turusta  Halikonlahden  peritse 
pitkin  Suomenlahden  rannikkoa  käy  Viipuriin  ja  tunnetaan  vanhuudesta 
.valtakunnan  tien*,  .suuren  tien*  y.  m.  nimillä,  on  Suomen  vanhin 
maantie3).  Tämän  tien  sanoo  muuan  Salon  kauppalasta  kotoisin  oleva 
kirjoittaja,  nimimerkki  E— e,  joka  sanomalehti  Auran  vuosikerrassa  1888 
ja  1889  julkaisee  näitä  seutuja  koskevat  muistiinpanonsa  «Salon  kaup- 
palan historian-  nimellä,  paikkakuntatuntemukseensa  perustuen  Halikon- 
lahden pohjukan  kohdalta  ennen  kulkeneen  jokien  yli  ylempää  kuin  ny- 
kyään   ja    arvelee    sen    Uskelan    joen    yli  menneen  Inkeristen  kartanon 

i»  Hj.  Appelgren.     Siion*,  e  n  Muinaislinnat,  siv.  63. 

-)  siv.  67  ja  s. 

»  H;.  AppeUren.  m.  t..  s:v.  66  ja  s. 

•»  Firsk:  Museum.  IV.  Isv7.  siv.  60  ja  s. 

"1  Vj  no  Waii;n.     Suomen  maannet.  Fennia  S,  n: o  2,  siv.  48  ja  s. 

luota,  jossa  vielä  lautalla  joen  yli  kuljetaan.  Nykyiseltä  kohdaltaan 
sanoo  kirjoittaja  tien  käyneen  jo  ainakin  1700-luvun  keskivaiheilla  ja 
arvelee  sen  tulleen  oikaistuksi  heti  Isonvihan  jälkeen1).  Että  tie  todel- 
lakin on  näillä  seuduin  ylempää  kulkenut  ja  myöhemmin  oikaistuksi 
tullut,  kuten  sittemmin  on  muillakin  kohdin  tapahtunut2),  näyttää  jo  edellä- 
mainittujen maatumisseikkojen  perusteella  varsin  todennäköiseltä,  mutta 
sen  muutoksen  paennutta  rantaa  lähemmäksi  on  täytynyt  tapahtua  paljoa 
aikaisemmin  kuin  kirjoittaja  otaksuu.  Majapaikkoina  tai  postitaloina 
mainitaan  Wallinin  mukaan  tämän  tien  varrella  näillä  tienoin  v.  1556 
Maijala  Halikossa  ja  Perniön  kuninkaankartano  Perniössä,  v.  1639  „Hen- 
deläa  Halikossa  ja  (Mäki-?)  Saura  Perniössä,  v.  1709  samat  ja  v.  1743 
—76  Händelä  Halikossa,  »Hackestaro"  ja  »Haria44  Perniössä.  Näistä  päät- 
täen on  tien  suunta  näillä  seuduin  jo  1550-luvulta  lähtien  ollut  sama  kuin 
nykyään.  Samaan  viittaa  Wallinin  mainitsema  kanslianeuvos  Joh.  Elersin 
tieto  1790-luvulta  Salon  sillasta,  jonka  mukaan  tämä  jo  silloin  oli  ollut 
»perinvanha*.  Salon  seudun  kartassa  v:lta  1694  on  Salon  silta  ja  myös 
tie  nykyisellä  paikallaan.  Maatumismuistot,  mikäli  ne  koskevat  tämän 
tien  seutua,  ovat  siis  ainakin  1 500-1  ukua  vanhemmat. 

Muita  Halikonlahden  perällä  yhtyviä  vanhempia  teitä  mainitsee 
Wallin  ennen  viitatussa  teoksessaan  seuraavat8.  Mustiolta  Karjalohjan 
ja  Kiskon  kautta  on  Salon  sillalle  »tietymättömistä  ajoista  saakka"  kul- 
kenut pitäjäntie,  joka  v.  1774  parannettiin  »kruunun  maantieksi". 
Samoin  tuli  Vihdistä  ja  Lohjalta  Nummen  Suomusjärven  ja  Järvisten 
kylän  kautta  »perinvanha"  tie,  jota  kutsuttiin  milloin  Järvisten  tieksi, 
milloin  »aliseksi  Uudenmaan  tieksi \  Marttilan  pitäjästä  tuli  niinikään 
vanhempina  aikoina  Uskelan  kirkolle  »Paavintieksia  kutsuttu  suora  tie, 
josta  jälkiä  näkyi  vielä  1800-luvun  alulla.  Tätä  kuljettiin,  erään  tiedon- 
annon mukaan  v:lta  1792,  keskiaikana  ja  ennen  vuotta  1440  Marttilasta 
päin  Uskelan  kirkossa.  Näitä  paitsi  tulee  Halikonlahden  pohjaan  tie 
koillisesta  päin  Kuusjoen  korpisten  takamaiden  halki  osittain  Uskelan- 
joen  suuntaa,  sekä  luoteesta  päin  Halikonjoen  suuntaa,  vaikka  joen 
mutkat  oikaisten,  Hämeenlinnan — Turun  tiestä  haarautuva  Marttilan  tie. 
Kun  useimmat  mainituista  maanteistä  arvatenkin  ovat  syntyneet  vähitellen 
ammoisista  ajoin  talsituista  poluista,  voimme  päättää  liikkeen  maanteitä 
myötenkin  jo  sangen  varhain  keskittyneen  Halikon  lahden  pohjukkaan. 

Jonkun  verran  tässä  kohdin  huomiota  ansaitsevana  seikkana  mai- 
nittakoon   myös,   että   Halikon   ja  Uskelan  pitäjien  sekä  Salonkappelin 


!)    Aura  1889,  nro  89. 

2)  Wallin,  m   t.,  siv.  51 

3)  Suom.  maantiet,  siv.  51,  103,  107,  y.  m.  sekä  karttaliitteet. 

kirkot  ovat  Halikonlahden  perällä  melkein  yhdessä  ryhmässä  seisoneet. 
Näistä  vajosi,  kuten  jo  Maammekirjasta  on  tunnettua,  Uskelan  puinen 
emäkirkko,  joka  seisoi  Uskelanjoen  rannalla,  noin  puolen  peninkulman 
päässä  nykyisestä  Salon  kauppalasta  ylöspäin,  v.  1825  tapahtuneen  maa- 
vieremän  kautta  syvyyteen.  Entinen  Salon  kappelin  kirkko,  joka  oli 
maantien  varrella,  noin  70—80  kyynärää  kaakko-etelään  nykyisestä  Us- 
kelan kirkosta,  revittiin  ja  sen  aineksista  rakennettiin  Uskelan  nykyinen 
kirkko,  joka  valmistui  v.  1832.1)  Mutta  vielä  viime  sataluvun  alulla  oli- 
vat nämä  kirkot  kaikki  paikoillaan.  Miten  varhaisilta  ajoilta  ne  Mene- 
vätkään alkuisin,  siitä  emme  tiedä  muuta  kuin  että  seurakunnat  ensi- 
kerran mainitaan  1300-luvun  alulla,  nim.  Uskela  v.  1329,  Halikko  1330 
ja  Salo  1325.2)  Näitä  lähellä  oli  vielä  neljäskin,  nim.  Perttelin  kirkko, 
jonka,  samoin  kuin  Halikon  ja  Salon  kirkot,  kansantarinan  mukaan 
»Vuorentaan  ritari  Huurni"  tai  »Joensuun  (Horn-suvun  kantatila)  her- 
rasväki" v.  1440  rakennutti  omalla  kustannuksellaan3).  Halikon  ja  Salon 
kirkot  rakennettiin  tällöin  uudestaan  kivestä  kansan  muistelun  mukaan 
entisten  kirkkojen  paikalle.  Se  seikka,  että  kirkot  ovat  Halikonlahden 
pohjukkaan  näin  läBelle  toisiaan  tulleet  sijoitetuiksi  katsomatta  siihen, 
että  ne  täten  ovat  tulleet  pitäjien  laitaan,  ja  kappelin  kirkko  tullut  emä- 
kirkon  lähelle,  osottaa,  että  seutu  kirkkojen  syntymisaikaan  on  ollut 
ympäristön  liikkeen  keskuksena. 

Muuten  on  Halikonlahden  ympärystä  tunnettu  luonnoltaan  mitä 
hedelmällisimmäksi,  seikka,  josta  seurauksena  on  ollut  asutuksen  taa- 
juus täällä  jo  ammoisina  aikoina.  Sen  lisäksi  voi  tämä  seutu  enemmän 
kuin  ehkä  mikään  muu  paikkakunta  Suomessa  kerskata  ylhäisistä  asuk- 
kaistaan. Sellaiset  suvut  kuin  Fleming,  Frille,  Gyllenhjerta,  Munck, 
Starck,  Horn,  myöhemmin  Armfelt  y.  m.  m.  ovat  täällä  tiluksia  omis- 
taneet ja  jättäneet  itsestään  muistoja,  jotka  ovat  kansan  suussa  läpi 
vuosisatojen  eläneet,  antaen  aihetta  milloin  kertomuksiin  ritareista,  joi- 
den voimat  tai  rikkaudet  ovat  olleet  satumaiset,  milloin  lemmentarinoi- 
hin sellaisiin  kuin  »kreivin  sylissä  istunut u  j.  n.  e.  Käytännöllistä  mer- 
kitystä liike-elämän  alalla  on  näillä  suurisukuisilla  asujamilla  ollut  sikäli 
kuin   he  ovat  niin  sanottua  „suurmieskauppaa"  harjoittaneet  tai  sikäli 


*)    Aura.     1888,  n:o  303. 

*)  Turun  Tuomiokirk.  Mustakirja,  n:ot  49,  55,  56  ja  40.  , 
3)  Huurni,  niin  kertoo  kansa,  oli  polttanut  viattoman  puolisonsa  ja  tallirenkinsä 
Perttelin  ja  sai  tätä  rikosta  sovittaakseen  polvillaan  ryömien  tehdä  pyhiinvaellusmatkan. 
Niihin  paikkoihin,  missä  lepäisi,  saisi  hän  rakentaa  kirkon,  ja  näin  syntyivät  mainitut 
kirkot.  Tähän  tarinaan,  joka  muuten  on  ilmeinen  toisinto  Elinan  surma  tarusta,  näkyy 
perustuneen  Joensuun  kartanon  patronaattioikeus,  josta  kartano  vasta  v.  1897  vapaa- 
ehtoisesti luopui.  Vert.  Wallin,  Varsinais-Suomi,  siv.  68;  K.  G.  Leinberg,  Bidrag  tili 
kännedom  af  värt  land.  VI,  siv.  36;  Aura  1888  n:o  303,  y,  m. 

kuin  heidän  erikoisoikeuksiensa  turvissa  on  liike-elämän  pakkositeitä 
saatu  höllennetyksi. 

Niiden  etuisuuksien  nojalla,  joita  Halikonlahden  seudulla  liikkeen 
välittämiseen  on,  antaa  A.  J.  Hipping  esitelmässään  „ saksalaisesta  maasta 
Suomessa"  Suomen  Tiedeseuran  kokouksessa  14/2  18421)  tästä  liikkeestä 
seuraavan  kuvauksen:  »Mutta  tunnettua  on,  että  Hämäläisten  kauppa 
jo  muinaisina  aikoina  on  raivannut  itselleen  tien  Halikkoon  ja  Uske- 
laan, jossa  Salon  kauppala  vielä  on  siitä  puhuvana  muistomerkkinä. 
Ei  mikään  seutu  Suomen  etelärannalla  ole  kaupalle  edullisempi,  eikä 
paremmin  sopiva,  sillä  vielä  tänäpäivänä,  huolimatta  siitä  että  kaupungit 
saamiensa  etuoikeuksien  ynnä  muiden  asianhaarojen  vuoksi  ovat  moni- 
naisissa suhteissa  vaikuttaneet  kaupankäyntiin  maassa,  on  Salon  sillalla 
merkityksensä  ja  ikäänkuin  vanhuudesta  peritty  vaikutuksensa.  Tosin 
ei  täällä  enää  mitään  ulkomaankauppaa  harjoiteta,  koska  kaikki  maalais- 
kauppa on  tullut  tukahutetuksi  niiden  monenlaisten  kielteisten  määräysten 
(förbud)  kautta,  joita  aina  Kustaa  I:sen  ajoista  asti  on  kaupunkien  eduksi 
annettu,  mutta  Salo  ja  Halikko  ovat  vielä  ja  tulevat  kauvan  olemaan- 
kin paikkoja,  mihin  keskittyy  Suomen  saaristolaisten  kauppa  sisämaa- 
Iäisten  kanssa,  jotka  täällä  vaihtavat  kalaan  viljaansa  ja  muita  maalais- 
tuotteitaan41. Ja  esitelmän  kirjoittaja  lisää:  »Sen,  jolla  on  jonkin  ver- 
ran paikallistuntemusta  maastamme,  täytyy  myöntää,  että  Hämeen  vil- 
javille pitäjille  ei  voida  näyttää  luonnollisempaa  eikä  suorempaa  tietä 
merelle  kuin  Tammelan,  Someron,  Uudenkylän  (Marttilan)  ja  Uskelan 
kautta  eli  suunnilleen  samaa  rataa  kuin  Salon  joki  näyttää".  Ja  että 
tämä  kauppa  jo  ammoisista  ajoin  oli  Halikonlahden  perälle  keskittynyt, 
siitä  sanoo  Hipping  todistavan  m.  m.  Salon  nimen,  jonka  hän  arvelee 
olevan  samaa  juurta  kuin  ruotsalainen  sala  ja  sala  sanat  ja  joka  näin 
ollen  merkitsee  kauppapaikkaa.2) 

Muuten  oli  Hippingin  aikomus  saada  todistetuksi,  että  Uskelan 
eli  Salonjoki  olisi  se  „Ankopera-  eli  kauppajoki,  joka  venäläisissä  ja 
saksalaisissa  lähteissä  mainitaan.  Tämän  nimityksen  on  kumminkin, 
paitsi  muita,  Akiander8)  todistanut  tarkoittavan  Kyminjokea,  jonka  osasta 
vielä  niin  myöhään  kuin  1600-luvulla  on  Ankoper  nimi  asiakirjoissa 
tavattavissa.  Hippingin  todistus  on  siis  näin  menettänyt  kärkensä,  mutta 
hänen  lausuntonsa  Halikonlahden  kauppaedellytyksistä  pitää  kyllä  paik- 
kansa, vaikka  ei  niin,  että  Salonjoki  olisi  ollut  ainoa  luonnollinen  kauppa- 
tie Hämeestä  merenrannalle.    Tällaisia  luonnollisia  kauppateitä  osottaa 


*)    Acta  T.  II.  pars  I.  siv.  40  ja  s. 

2)    Nimestä  ktso  R.  Sax£n:  Spräkliga  bidrag  tili  den  svenska  bosättningens  his- 
toria i  Finland  I,  siv.  28. 

»)    Suomi  1846,  siv.  161  ja  s. 

esim.  Olaus  Maununpojan  kartta  1500-luvun  alulta  useampia1)  ja  m.  m. 
erään  sellaisen  otaksuu  Hj.  Appelgren  monien  tarinoiden  perusteella 
muinoin  kulkeneen  Hämeenlinnan  tienoilta  suoraan  merenrannalle  Loh- 
janjärven entistä  lasku-uomaa,  niin  sanottua  „Lohjanvirtaaa  pitkin.2) 

Mutta  epäilemättä  on  osa  Hämeen  kaupasta  sekä  vesiteitse  että 
maitse  suuntautunut  myöskin  Halikonlahden  pohjukkaan.  Niinpä  on 
ennen  mainittua  Kuusjoen  kautta  Halikonlahden  perälle  tulevaa  tietä 
vanhuudesta  sanottu  „ Hämäläisten  kauppatieksi",  jonka  varrella  m.  m. 
sellaiset  vknhat  kylännimet  kuin  Hämäläisten  kylä,  Rekijoki  ja  Talvi- 
silta vielä  todistavat3)  tätä  liikettä,  viitaten  sen  ylimuistoisuuteen  samoin 
kuin  paikkakunnalliset  traditsioonit.  Mutta  myöhempinäkin  aikoina  on  tätä 
hämäläiskauppaa  jatkunut,  ja  varsinkin  ovat  Halikonlahden  perällä  pi- 
detyt markkinat  olleet  niitä  tilaisuuksia,  joihin  tavaroita  tuotiin  kaukai- 
semmiltakin seuduin,  niin  sisämaasta  kuin  rannikolta  ja  saaristosta. 
Koska  nämä  markkinat  tavallaan  valaisevat  seudun  muinaista  kauppa- 
merkitystä,  niin  kosketamme  tässä  niitäkin  mainiten  samalla,  mitä  niiden 
pitopaikoista  tiedetään. 

Vanhimmat  ja  tärkeimmät  Halikonlahden  seuduilla  pidetyistä  mark- 
kinoista ovat  epäilemättä  olleet  Halikon,  Uskelan  (Salon)  ja  Perniön 
markkinat  (näitä  paitsi  pidettiin  jo  ainakin  1600-luvulla  markkinoita 
myös  Kemiössä).  Bonsdorff  sanoo  Turun  kaupungin  historiassaan4)  niitä 
m nähtävästi  hyvin  vanhoiksi".  Päättäen  siitä,  että  useimmat  näistä 
markkinoista  ovat  pidetyt  täkäläisten  kirkkojen  nimikkopyhien  päivinä, 
ovat  ne  ainakin  keskiajalta  alkuisin.  Niinpä  pidettiin  Halikon  markki- 
noita Brigitan  päivän  tienoissa  (7/io)  ja  kutsuttiinkin  sen  vuoksi  yleiseen 
»Priitan  markkinoiksi*.  Toiset  markkinat  —  Bonsdorffin  mukaan  Us- 
kelan (Salon)  —  pidettiin  Peittelin  kirkon  nimikkopyhän  Bartholomeuksen 
(24/ö)  päivän  vaiheilla,  tosin  ei  aivan  Perttelin  kirkon  vieressä,  vaan 
lähempänä  meren  rantaa.  Kolmannet  markkinat  pidettiin  Mikonpäivän 
tienoissa,  ja  niitä  mainitaan  1630-luvulla  milloin  Salon,  milloin  Perniön 
markkinoiksi.  Vielä  pidettiin  täällä  neljännetkin  —  samanaikuisten  tie- 
tojen mukaan  Perniön  markkinat  —  Laurin  päivän  seuduilla  (10/s)- 

Missä  näitä  markkinoita  on  pidetty,  siitä  ovat  tiedot  jonkun  verran 
häilyvät.  Priitan  markkinoista  sanotaan  almanakoissa  ynnä  muissa  »ajan- 
tiedoissa", että  ne  pidettiin  ennen  mainittuna  aikana  „Loca-Cuusa  Halicos", 


*)    Vert.  esim.  K.  A.  Cajander  Tavasthandeln  och  Nystad,  siv,  5. 

2)  Suom.  Museo  IV,  1897,  siv.  28—29. 

3)  Vert.  Wallin,  Suomen  Maakunnat  I  siv.  71.  Minkälaatuista  maalaiskauppa  van- 
hempina aikoina  oli,  voi  osittain  päättää  siitä  kuvauksesta,  jonka  Bonsdorff  antaa  siitä 
1600-luvulta.    Abo  stads  historia,  III,  siv.  508  ja  s. 

J)    III  siv.  512. 

toisinaan  „Halicon  Joesa  (esim.  1760—- 1763),  tai  myös  Salossa  (wi 
Sala(o)  i  Söder  Finland").  Perttelin  markkinoita  pidettiin  samoin 
Salossa  (1600-luvulla)  tai  „Halicosa  (esim.  1712  ja  seur.  vuosina). 
Mikon  markkinoita  on  niin  ikään  pidetty  samoilla  paikoin,  mutta  lienee 
aika  ajoin  myöskin  pidetty  Perniön  kuninkaankartanon  maalla.  V.  1647 
tarjottiin  nim.  mainitun  kartanon  omistajalle  tonttirahoja  16  äyriä  silkki- 
tai  muusta  kangastontista  sekä  8  äyriä  nyyrnbergiläisestä  sekatavaraton- 
tista  (nörnbergerkramsbod).  Ellei  omistaja  tahtoisi  tähän  tyytyä,  siir- 
rettäisiin markkinat  toiseen  paikkaan.1)  Laurin  messun  markkinoita  kut- 
sutaan yleiseen  Perniön  markkinoiksi,  ja  niitä  on  epäilemättä  myös 
mainitun  Perniön  kartanon  maalla  pidetty.  Aikaisemmin  muistellaan 
kuitenkin  näitäkin  pidetyn,  samoin  kuin  muita,  Halikossa  ja  v:sta  1748 
alkaen  näkyy  niitä  uudestaan  täällä  pidetyn,  koska  almanakoissa  ilmoi- 
tetaan niistä  (esim.  v.  1760—63):     «Perniön  marckinat  Halicon  Joesa. 

Missä  tuo  markkinapaikka  „Halicosa  tai  »Halicon  Joestf  on  ollut, 
siitä  ei  ole  missään  tarkempaa  määrittelyä.  Kansan  muistelun  mukaan 
on  markkinoita  Halikonjoen  varrella  aikaisimmin  pidetty  kirkolta  noin 
virstan  verran  etelä-lounaaseen  olevassa  Rikalan  kylässä.  Mainittu  kylä 
sijaitsee  alavasta  tasangosta  kohoavalla  mäkikummulla,  jonka  »ylisellä 
kukkulalla"  kerrotaan  markkinapaikan  olleen.  Tästä  kylänmäestä  noin 
puolen  virstan  päässä  lounaaseen  on  toinen  korkeampi  mäki,  jolla  on 
pakanuudenaikuinen  muinaislinna  ja  kutsutaankin  »Linnamäeksi".  Tämä 
on  jo  ennen  maatumisseikoista  puhuessa  tullut  mainituksi.  Tätä  kylää 
koskevia  muistotietoja  on  toht.  H.  A.  Reinholm  kerännyt  ja  niiden 
mukaan  kertoo  prof.  J.  R.  Aspelin  siitä  luennoissaan  v.  1885  m.  m. 
seuraavaa:2) 

Linnamäen  puolelta  nousevan  »länteen  ja  itään  ulettuvan  kylän 
kujan  kummallakin  puolella"  oli  tämän  vuosisadan  alussa,  »paitsi  torp- 
pia ja  itsellisiä,  seitsemän  (?)  taloa,  joiden  nimet  ovat,  kadun  pohjois- 
puolella: Posti,  Pormestari,  (Seppä),  ja  Kylänlapsi,  eteläpuolella 
Tullnääri,  Viskaali,  Kestalo,  Söökari  ja  Räntmeslari.  Mitä  kylän- 
lapsi  tarkoitti,  sitä  ei  Halikossa  enää  tiedetä,  mutta  sanaa  on  Agricola 
käyttänyt  Uudessa  Testamentissaan  v:lta  1548  merkityksessä  kaupungin- 
palvelija  (Apost.  teot  16:  35).  Varakkaimmilla  taloilla,  kerrotaan,  oli 
ennen  punaisiksi  maalatut  akkunaluukut  ja  Rikalaisia  pidetään  muita 
ylpeämpinä.  Kirkossa  he  ovat,  sanotaan,  mielellään  pitäneet  penkin 
korvan.  Mäen  korkeimmalla  kohdalla  oli  oivallinen  lähde.  Tarinan 
mukaan  on  Rikala  ollut  kaupunki  siihen  aikaan,  kun  Halikonlahti  ulet- 

!)    Bonsdorff:  Abo  stads  hist.  III,  siv.  512. 

*)    Suomen  Muinaismuistoyhdistyksen  Aikak.  kirja  XII,  siv.  63—64. 

tui  Rikalan  mäen  ja  länsipuolella  olevan  Linnamäen  juurelle.  Kujan 
suussa  Linnamäkeen  päin,  entisen  rannan  puolella,  olivat  Tullnääri  ja 
Posti,  joista  edellinen  varsinkin  oli  kaupastaan  tunnettu.  Muuten  ei 
tämän  vuosisadan  alussakaan  muuta  kuin  viinakauppaa  taloissa  har- 
joitettu." 

Rikalan  kylän  vanhuuden  osottamiseksi  mainitsee  Aspelin  lisäksi 
kylästä  tavatut  muinaislöydöt.  Niinpä  oli  täällä  muuatta  suurempaa 
kivirakennusta  perustettaessa  löydetty  romaanilaiseen  tapaan  koristettu 
vaskisella  väistinraudalla  varustettu  rautatikari1)  ja  hopealla  koristetulla 
varsiputkella  varustettu  rautainen  keihäänterä  sekä  näiden  ohella  „muu- 


Kuva  2.    Halikonkirkko,  Rikala  ja  Linnamäki. 
(Hj.  Appelgrenin  teoksesta  Suomen  Muinaislinnat). 

tamia  pieniä  (13?)  epäselviä  hopearahoja,  niin  ohkasia  ja  haperoita, 
että  menivät  rikki  hyppysissä".  Reinholm  oli  luullut  kahta  näistä  ara- 
pialaisiksi,  mutta  määräys  lienee  suuressa  määrin  epävarma.  Pikemmin 
saattaisi  niitä  mainitusta  kuvauksesta  päättäen  otaksua  balttilaisiksi  tai 
ruotsalaisiksi  brakteaateiksi  (ainoastaan  yhdeltä  puolen  leimattuja  ohueita 
hopearahoja)  1100 — 1300  luvuilta.  Näitä  paitsi  kerrotaan  kylästä  mui- 
takin muinaisajan  vaski-  ja  rautakaluja,  jopa  esineitä  kalliimmistakin 
metalleista  löydetyn,  mutta  ne  ovat  kerääjän  puutteessa  hukkaan  joutu- 
neet. Niinpä  sanotaan  erään  Rikalan  mäestä  löydetyn,  pienillä  kulta- 
ja  hopeatähdillä  koristellun  pukinsarven  (juomasarvi?)  joutuneen  Tuk- 
holmaan. 

Näistä  löydöistä  päättäen,  jotka   etupäässä  lienevät  myöhemmältä 
rautakaudelta,  osaksi  ehkä  keskiajan  alulta  (rahat?),  näyttää  kylän  mah- 

1)    Suomen  Muin.  yhdist.  Aikak.  kirj.  VI,  siv.  61,  kuv.  23. 

tavuudenaika  sattuvan  pakanuuden  ja  historiallisen  ajan  rajamaihin.1) 
Samaan  aikaan  tähtäävät  traditsiooninkin  varhaisimmat  aikaviittaukset. 
Tätä  näyttävät  vastustavan  vaan  ylempänä  mainitut*  uudemmanaikaista 
kaupungin  järjestystä  edellyttävät  talojen  nimet. 

Karttojen  mukaan  on  taloja  kylässä  ollut  6.  Sekä  Isonjaon  kar- 
tassa v:lta  1773  että  tontti-  ja  maanvaihtokartoissa  vuosilta  1805  ja  1852 
ovat  talojen  nimet  seuraavat:  N:o  1  Kylänlapsi  (1852  kartassa  oli  talon 
n:o  2),  Nro  2  Räntmästari  (v.  1852  talon  n:o  1),  Nro  3  Fiskali,  Nro 
4  Tulnäri,  Nro  5  Borgmäslari  ja  Nro  6  Besökari  (1773  Sakari). 
Vanhin  säilynyt  kartta  Rikalan  kylästä  on  vrlta  1695.  Siinä  mainitaan 
vaan  kahden  talon  nimet,  nim.  Nro  1  »Ylläsi"  (=Ylhäsi),  kruununtila 
(omistaja  Simon  Mickelson)  ja  Nro  6  „Ahlasi"  (=Alhasi),  neljäs  kruununtila 
(omist.  Matz  Jacobsson).  Muista  taloista  mainitaan  Nro  2  Vuorentaan 
rälssi  (omist.  Erik  Thomasson),  Nro  3  Viurilan  rälssi  (omist.  Anders 
Grelsson),  Nro  4  »Toinen  kruununtila"  (omist.  Jören  Hindersson)  ja 
Nro  5  »Kolmas  kruununtila  (omist.  Thomas  Jörenson).  Tästä  päättäen 
ei  taloilla  siis  vielä  1600-luvun  lopulla  näytä  olleen  kaupunginvirka- 
miesnimiään,  joten  ne  lienevät  vasta  vuosien  1695  ja  1773  väliltä  al- 
kuisin. Ovatkohan  kylän  muinaiset  kaupunkitraditsioonit  antaneet  aihetta 
näihin  nimenmuutoksiin? 

Paitsi  kaupunginvirkamiesnimiä  mainitsee  prof.  Aspelin,  kuten 
ylempänä  näimme,  Rikalassa  talonnimet  Posti,  Seppä  (=* Pormestari)  ja 
Kestalo.  Pormestari  nimen  tietää  Reinholm  ennen  olleen  Sepäntalon 
haukkumanimen.  Nimet  Seppä  ja  Kestalo  (=Keskitalo)  ovat  muuten  Varsi- 
nais-Suomessa  yleisiä  talonnimiä.  Samoin  tavataan  Posti  nimeäkin  sekä 
kylien  että  talojen  .niminä  verrattain  yleiseen  eri  seuduilla  maatamme. 
Lönnbohm  arvelee  paikkainnimisanakirjassaan  Posti-  ja  Postila  nimisten 
talojen  olevan  vanhoja  majataloja,  joissa  postihevosia  vaihdettiin.  Se- 
litys on-  houkutteleva,  mutta  sitä  ei  voi  jokaisessa  tapauksessa  näyttää 
toteen.  Sitä  paitsi  löytyy  posti  sana  sellaisissakin  nimiyhteyksissä  kuin 
Postijoki,  Postikoski,  Postilampi,  Postisaari  y.  m.,  joissa  sen  yhteyttä 
postiliikkeen  kanssa  ei  ole  helppo  huomata.  Kaikissa  tapauksissa  voi- 
vat nimet  Posti,  Seppä  ja  Kestalo  olla  samoin  kuin  Ylhäsi  ja  Alhasi 
Rikalan  kylän  alkuperäisiä  talonnimiä.  Mitä  nimeen  Kylänlapsi  tulee, 
ei  sekään  esiinny  nimenä  yksin  Rikalassa,  vaan  tavataan  sitä  muualla- 
kin. Niinpä  löytyy  esim.  Turun  porvarien  joukossa  v.  1624  muuan 
Sigfrid    Kylänlapsj.    Nimi    on  epäilemättä  alkuaan  merkinnyt  koditonta 


l)  Kylästä  mainitsee  Aspelin  myöskin  kivi-  ja  pronssiajan  aseita  löydetyn,  mutta 
niitä  emme  tietysti  suuren  aikaeron  vuoksi  voi  asettaa  kerrottujen  löytöjen  yhteyteen, 
emmekä  apuna  käyttää  kylän  ikää  määrätessä. 

kulkulasta  ja  sittemmin  tullut  käytetyksi  toisintonimenä  myöskin  kau- 
punginpalvelijalle,  jonka  tehtävänä  oli  päivät  päästään  kaupungilla  liik- 
kua. Nimi  voi  sits  Rikalassa  kyllä  olla  talonnimenä  alkuperäinen  tar- 
vitsematta siltä  välttämätömästi  edellyttää  samalla  nimellä  kutsuttua  kau- 
punginpalvelijaa  täällä. 

Historialliselta  ajalta  ovat  tiedot  Rikalasta  niukat.  Ennen  viitatuissa 
luennoissaan  mainitsee  prof.  Aspelin  niitä  seuraavat:  w Tarina  kertoo, 
että  ennenkuin  Halikon  kirkko  rakennettiin  (1440)1)  pidettiin  jumalan- 
palvelusta Rikalassa.  V.  1447  Rikala  mainitaan,  kun  Margit  Hartikan- 
tytär,  hyväsukuisen  Pentti  Hammarin  vaimo,  antoi  Naantalin  luostarille 
kaiken  omaisuutensa  150  Turun  markan  arvosta  »Rikalan*  kylässä.  — 
V.  1556  taasen,  kun  kerrotaan  kuinka  aateliset  olivat  omiksensa  anas- 
taneet Naantalin  luostarin  tiluksia,  niin  mainitaan,  että  Pietari  Rikalassa 
oli  anastanut  maata  Pampsilan  kylässä,  joka  tätä  nykyä  on  maatuneella 
alalla  lahden  puolella  Rikalaa."  —  Rikalan  kylän  myöhemmistä  omis- 
tajista mainittakoon  Erik  Fleming,  vuorikollegion  esimies,  sekä  Viurilan 
ja  Vuorentaan  jalosukuiset  haltijat. 

Entisaikain  kauppamerkityksen  perinnöksi  lienee  luettava  ennen 
mainittu  Rikalan  kylässä  harjoitettu  viinakauppa,  samoin  kuin  ne  „  marja- 
markkinat",  joita  Reinholm  sanoo  vielä  viime  vuosisadan  alkupuolella 
täällä  pidetyn.  Muu  kauppa  täältä  vähitellen  siirtyi  pakenevan  veden 
mukana  rantoja  lähemmäksi.  Niinpä  tiedetään  markkinoita  pidetyn 
jokirannassa  Rikalan  kylän  kohdalla,  mainitun  kylän  sekä  tätä  vastapäätä 
Halikonjoen  toisella  puolella  olevan  Kihisten  kylän  maalla,  joten  mark- 
kinapaikka oli  »kummallakin  puolella  Halikon  siltaa".  Sittemmin  ve- 
täysi  se  yhä  lähemmäksi  joen  suuta.  Abrah.  Httlphers,  joka  kesällä 
1760  matkaili  näillä  seuduin,  sanoo  päiväkirjamuistiinpanoissaan  Halikon 
markkinapaikasta:  »Halikon  Joensuu  oli  kreivitär  Hornille  kuuluva 
maatila,  joka  näkyi  tielle,  sen  luona  oli  markkinapaikka,  jossa  Turun 
kauppiailla  on  tapana  käydä".2)  Tästä  päättäen  olisi  markkinapaikka 
silloin  ollut  jollakin  kohtaa  Halikon  sillan  ja  Joensuun  kartanon  välillä. 
Myöhemmin,  säännöllisesti  ehkä  vasta  v:sta  1817  lähtien,  siirryttiin  mark- 
kinoita pitämään  vesirikkaamman  Uskelanjoen  varrelle,  jossa  »Salon 
silta",  nykyisen  kauppalan  edeltäjä,  tuli  markkinapaikkana  tunnetuksi. 

Muuten  tiedetään  täällä  pidetyistä  markkinoista,  että  ne  ovat  olleet 
runsas  rahanlähde  ja  näin  ollen  lukuisasti  käytyjä  sekä  että  ne  yleensä 
ovat    olleet    tärkeimpiä    Varsinais-Suomen  maalaispiirin    markkinoista.3) 

1)  Kuten  edellisestä  on  käynyt  selville  on  Halikossa  kirkko  ollut  ainakin  jo  1300- 
luvun  alkupuolelta  asti. 

2)  K.  G.  Leinberg,  Bidrag  t.  k.  af  värt  land  II,  siv.  29. 

3)  Vert.  Bonsdorff,  Abo  stads  historia,  III,  siv.  513,  y.  m. 

Tiedot  markkinapaikan  siirtymisestä  maatumisseikkojen  vuoksi  pakene- 
van veden  jälessä  aiheuttavat  johtamaan  markkinain  alkuperän  täällä 
hyvin  kaukaisesta  menneisyydestä,  ainakin  keskiajalta,  johon  niiden  pito- 
päivät  viittaisivat,  elleivät  ne  ole  sitäkin  vanhemmat,  suorastaan  niitä, 
jotka  Reinholm  sanoo  myöhemmin  muutetuiksi  „ kirkon  mäelle,  kirkon 
turviin"1 

Edellä  esitetystä  käy  selville,  että  Halikon  lahden  perällä  on  ollut 
historiantakaisista  ajoista  asti  tunnettu  kauppapaikka,  johonka  paitsi 
ympäristön  sisämaa-,  ranta-  ja  saaristolaiskauppaa,  osa  hämäläisten  kau- 
pasta on  keskittynyt,  ja  jonka  merkitys  on  ollut  huomattavissa  aikojen 
halki  aina  viime  vuosisadalle  saakka.  Muilla  seuduin  Suomen  ranni- 
koilla, minne  sisämaankauppa  on  suuntautunut,  se  ei  ole  yleensä  ran- 
nalle pysähtynyt,  vaan  hakenut  tiensä  etäisemmille  alueille.  Jo  ana- 
logian vuoksi  tahtoisi  olettaa  että  täälläkin  on  ollut  asianlaita  sama. 
Seuraavassa  koetamme  etsiä  tälle  olettamukselle  tukea. 

Vanhempia  aikoja  tässä  kohdin  valaisevia  tietoja  odottaisi  muinais- 
löydöistä, koska  niissä  luulisi  tämän  kaupan  jälkiä  olevan  tavattavissa, 
löytyvän  niitä  korsia,  joita  kuorman  kaatumapaikalle  tavallisesti  jääpi. 
Mutta  niin  rikkaat  kuin  muinaislöydöt  kysymyksen  alaisella  seudulla 
ovatkin,  ei  niistä  kuitenkaan  toistaiseksi  ole  paljoa  apua  paikkakunnal- 
lisen  liikkeen  valaisemiseksi.  Sillä  jos  kohta  löytyykin  jokin  yksityinen 
löytö,  jonka  voisi  todistaa  olevan  meidän  maalle  vierasta  alkuperää, 
niin  jää  aina  kussakin  eri  tapauksessa  erityisen  tutkimuksen  selitettä- 
väksi löydön  eiitiset  vaiheet,  ja  ainoastaan  koko  maata  koskevan  ver- 
tailevan tutkimuksen  avulla  voisi  kenties  johtopäätöksiä  tehdä  esineiden 
maahantulon  tavasta  ja  tiestä.  Tämän  yleisen  huomautuksen  tehden 
saatamme  kuitenkin  mainita  tärkeimmät  niistä  paikkakunnan  muinais- 
löydöistä, jotka  lähinnä  kohdistuvat  kauppaan,  nim.  rahalöydöistä."2 

Varhaisimpiin  aikoihin  viittaava  on  niistä  se  2  roomalaista  rahaa 
sisältävä  löytö,  joka  on  tavattu  Germundsvidjan  kartanon  maalta  Per- 
niössä. Rahat  olivat  nim.  toiselta  vuosisadalta  j.  Kr.  s.,  toinen  Lucius 
Veruksen  (161—169)  ja  toinen  Marcus  Aureliuksen  (161—180)  ajalta. 
Paitsi  näitä  löytöjä  ei  Perniöstä  muita  pakanuudenaikuisia  rahalöytöjä 
tunnetakkaan,  ellemme  ota  lukuun  sitä  yhtä  kaulaketjun  riipuksena  käy- 
tettyä saksalaista  hopearahaa  Henrik  IV  ajalta  (1056—1106),  joka  Ylis- 
kylän kirkkomaalla  tutkituista  haudoista  löydettiin  runsaan  hauta- 
kaluston  ohella  1000-  ja  1100-luvuilta.  Uskelan  pitäjässä  on  raha- 
löytöjä   tavattu    Salon   kylästä,  jossa  saaren  talon  muinoinen  isäntä  ta- 


1  S.  Myn  Aikak.  kirj.  VI,  siv.  2. 

2  Näistä  katso  lähemmin  V.  Lagus,  Numismatiska  Anteckningar  II,  y.  m. 

lonsa  maalta  v.  1686  löysi  isomman  rahamäärän.  Tämä  sisälsi  arapia- 
laisia  (näistä  yksi  samaniidi,  Taschkentissa  leimattu  hidshran  v:na  283 
=  896,7),  anglosaksilaisia  978—1066  väliltä,  saksalaisia  Augsburgissa, 
Kölnissä  ja  Regensburgissa  leimattuja  sekä  muutamia  byzantilaisia  ra- 
hoja. Löydöistä  on  ainoastaan  vähäinen  osa  joutunut  kokoelmiin.  V. 
1784  löysi  mupan  torppari  Uskelassa  joukon  „ vanhoja  ruotsalaisia  ra- 
hoja", joiden  löytöpaikka  on  lähemmin  tietämätön.  Löytö  on  joutunut 
Ruotsiin.  Reinholmilla  on  tieto,  että  eräs  mylläri  v.  1865  oli  «Saari- 
kunta11 nimisen  kylän  tienoilta  Uskelassa  (?)  löytänyt  kourallisen  hopea- 
rahoja, jotka  lienevät  tulleet  hukatuiksi.  Halikon  pitäjästä  ei,  paitsi  en- 
nenmainittuja  Rikalan  kylästä  tavattuja  epätietoisia  rahoja,  ole  yhtään 
pakanuuden  aikaisia  rahoja  sisältävää  löytöä  tietoon  tullut.  Myöhem- 
miltä ajoin  on  Joensuun  kartanon  maalla  tavattu,  v.  1869  muuatta  mei- 
jerin perustusta  kaivettaessa  päärakennuksen  läheltä  6  saksalaista  keski- 
ajan rahaa  sekä  v.  1885  perunoita  otettaessa  20  ruotsalaista  äyrityistä 
1396—1520  väliltä.  Täältä  on  sen  sijaan  mainittava  eräs  niinikään 
Joensuun  maalta  v.  1887  tavattu  kallisarvoinen  hopealöytö,  sisältävä 
pyhäin  jäännösristiä,  hopeahelmiä  y.  m.,  jotka  lienevät  ruotsalaista  työtä 
noin  1000—1100  paikoilta.1 

Näiden  löytöjen  nojalla  emme  saata  sanottavia  johtopäätöksiä 
tehdä  Halikon  lahden  ympärystöön  nähden  erikseen,  sillä  samanlaa- 
tuisia rahaläytöjä  on  tavattu  muualtakin  maassamme.  Ne  osottavat 
vaan  samoin  kuin  muinaiskalulöydöt  sen  tekevät  omalla  tavallaan,  että 
jo  ensimäisillä  vuosisadoilla  Kr.  s:n  jälkeen  on  etelästä  käyty  Itämeren- 
kauppa  ulottunut  Suomen  rannoille  saakka  ja  myöskin  Halikonlahden 
tienoota  koskettanut,  sekä  että  mainittua  seutua  on  sivunut  se  kauppa- 
tie, joka  muinaisaikoina  yhdisti  itämaat,  Indian,  Arabian  ja  Kreikan 
länsi-Europan  ja  pohjoismaiden  kanssa.  Mutta  paikallisesta  liikkeestä 
tietoja  saadaksemme  on  meidän  edelleen  turvauduttava  traditsioonin 
apuun  ja  koetettava  näin  saatavia  tietoja  tarkistaa  muilla  tahoilla  mah- 
dollisesti tarjoutuvien  asianhaarojen  avulla. 

Mitä  ensinnäkin  tulee  kauppaan  Suomea  etäämmältä  Halikon  lah- 
den seudulle,  siitä  ei  ole  juuri  mitään  sanottavia  tietoja  säilynyt,  eivätkä 
siihen  anna  valaistusta  1500-  ja  1600-luvun  saksalaiset  y.  m.  karttateok- 
setkaan, joista  muuten  näkee,  mitä  seutuja  ulkomaalaiset  maastamme 
ovat  muinaisina  aikoina  parhain  tunteneet.  Mainitsemme  tässä  kuiten- 
kin sen  Reinholmin  otaksuman,  että  Halikon  lahden  perällä  olisi  etsit- 
tävissä  virolaisten   tarujen   kertoma    »Kunglan*   rikas  saarikunta,  josta 


1    Vert,   H   Hildebrand,   Sveriges   Medeltid   II,  siv.  400—405,  Suora.  Museo,  I, 
1894,  siv.  83. 

täällä  tavattavat  Kongia  ja  Kuningala  nimet  vielä  muistuttaisivat.  Ta- 
rina kertoo  nim.  virolaisten  kauppiaiden,  varsinkin  Narvasta  muinoin 
käyneen  kauppaa  mainitussa  saarikunnassa  ynnä  muissa  paikoin  meren 
toisella  puolella  ja  siitä  hyötyneen  niin  että  heillä  oli  lattianalaiset  täynnä 
kulta-  ja  hopeatynnyreitä  K  —  Myöhempinä  aikoina,  jolloin  Tukholman 
porvarit  aika  ajoin  hallitsivat  maamme  kauppaa,  lienee  Halikonlahden 
seutukin  kuulunut  heidän  kauppaharrastustensa  piiriin  -. 

Halikonlahdelta  päin  Suomen  rantoja  edemmäksi  käydystä  kau- 
pasta on  sen  sijaan  enemmän  traditsioonitietoja  säilynyt.  Näiden  tie- 
tojen nojalla  sanoo  Reinholm8,  että  täältä  ulkomaankauppaa  ahkerasti 
harjoitettiin  vielä  niin  myöhään  kuin  viime  sataluvun  alkupuolella.  Liik- 
keen päämaalina  oli  varsinkin  Tukholma,  jonne  kaljaaseilla  ja  ranta- 
aluksilla  („med  galeaser  ock  skutor")  kaupaksi  vietiin  suuressa  määrin 
pellavakangasta,  karjaa,  munia  y.  m.  Tähän  liikkeeseen  otti  paitsi  muita 
Meisalan  tila,  jonka  ulkomaankaupasta  jo  1600-luvulta  on  tietoja,  in- 
nokkaasti osaa.  Viurilaan  kuuluva  Vuohensaari  lahden  perällä  oli  van- 
hastaan käytetty  lastauspaikka  vallankin  puutavaraa  varten. 

Yhtäpitävästi  näiden  tietojen  kanssa  kertoo  ennen  mainittu  nimi- 
merkki E— e  sanomalehti  Aurassa  täkäläisestä  kauppaliikkeestä  seu- 
raavasti:4 

»Suupuheen  mukaan  on  kuitenkin  Salon  seuduiltakin,  t.  s.  Uske- 
lasta, Perttelistä  ja  Halikosta,  vilkasta  Tukholman-kauppaa  harjoitettu 
aina  tämän  vuosisadan  keskipalkoille  asti.  Vientitavaroita  olivat  pää- 
asiallisesti elävä  karja,  villa,  voi,  juusto,  kotikankaat,  halot  y.  m.  eli 
ylimalkaan  maatalouden  ja  kotiteollisuuden  tuotteet.  Tuontitavarat  taa- 
sen olivat  suola,  höyste-  ja  rihkamatavarat  sekä  —  raha.  Alukset,  joita 
käytettiin,  olivat  kannettomia,  aivan  samanlaisia,  joita  virolaiset  vielä 
käyttäyät.  Kenties  jollakin  talolla  oli  oma  aluksensa,  mutta  tavallista 
lienee  ollut,  että  useampia  taloja  omisti  osansa  tällaisessa  aluksessa. 
Niinpä  kerrotaan,  että  Uskelan  Lopen  kylän  Pertulla,  Vuotilla  ja  Pullo- 
lalla  oli  yhteisesti  alus.    Ja  Tukholmaan  tietysti  purjehdittiin. • 

„  Kansan  suussa  on  myöskin  säilynyt  tieto  siitä  paikasta,  josta 
lastaus  on  tapahtunut.  Halikon  ja  Uskelan  jokien  suiden  välisellä  maa- 
tumalla, jolla  on  nimenä  Joensuun  meriniitty,  löytyy  Katkiluoto  niminen 
paikka,  joka  ennen  on  ollut  meren  ympäröimänä,  vaan  nyt  ympäristön 
maatuessa  ja  meren  laskeutuessa  on  jäänyt  aivan  kuiville.  Tänne  johti 
mannermaan    puolelta   tie,   jonka   suuntaa  vieläkin  voidaan  seurata  ja 


1  Beiträge  zur  Kunde  Ehst-,  Liv-  und  Kurlands  Bd  I,  siv.  108  (Reval  1868). 

2  Vert,  esim.  Hist.  Arkisto  II,  siv.  68,  76;  Aura,  3889,  N:o  130,  y.  m. 

3  Finlands  Fornborgar,  6,  siv.  75. 
*  1889  Nro  78. 

tänne   kuljetettiin  Ruotsiin  vietäväksi  aiotut  tavarat  ja  lastattiin  jo  mai- 
nittujen alusten  pohjalle.* 

Mitenkä  karjan  lastaaminen  Katkiluodolla  tapahtui,  sanoo  kirjoittaja 
paikkakunnalla  kerrottavan,  että  kun  alusta  matalan  veden  vuoksi  ei 
saatu  tulemaan  aivan  saaren  rantaan  kiinni,  ajetiin  karja  veteen  ja  vi- 
vuttiin  sieltä  sarviin  kiinnitettyjen  köysien  avulla  veneeseen.  —  Käsitys 
eläinsuojeluksesta,  ei  ollut  silloin,  kuten  tästä  näkyy,  vielä  vallan  pit- 
källe kehittynyt. 

Laivat,  joilla  kuljettiin,  rakennettiin  itse.  Muuan  hyvästi  tunnettu 
laivainrakennuspaikka  oli  Halikonlahden  itärannalla  Fulkkilan  kohdalla, 
jossa  lahdenmutkaa  vieläkin  sanotaan  „Haminalahdeksi".  Samoin  kuin 
moniaalla  muuallakin  maassamme  1500-luvulla  ruvettiin  talonpoikais- 
laivoja  ja  saaristoveneitä  kuninkaan  tarpeiksi  kehittämään,  pantiin  tääl- 
läkin pienempiä  laivoja  (»galleider")  veistämöön  ja  muuan  Tuomas 
Niilonpoika  valtuutettiin  18  p:nä  syyskuuta  1576  Halikon  laivatehtaan 
päämieheksi  K 

Edellä  kerrotut  muistot  Halikonlahdelta  käydystä  ulkomaankau- 
pasta kohdistuvat  osaksi  verrattain  myöhäisiin  aikoihin,  mutta  osaksi 
viittaavat  ne  hyvin  kauvaksi  ajassa  taaksepäin  ja  antavat  joka  tapauk- 
sessa elävän  kuvan  tämän  kaupan  laadusta,  joka  lienee  läpi  vuosisato- 
jen pääpirteissään  samanlaisena  pysynyt,  samoin  kuin  Suomen  saaristo- 
laisten ja  rannikkolaisten  merentakainen  kauppa  yleensä. 

Se  käsitys  Suomen  rannikkolaisten  maalaiskaupasta,  joka  varsinkin 
1500-luvulta  alkaen  käy  hallitsevissa  yleiseksi,  että  nim.  se  olisi  haitaksi 
kaupunkien  vaurastumiselle,  aiheutti  sen  tielle  toisen  toistaan  vaikeam- 
pia vastuksia.  Tarkoitamme  niitä  lukuisia  kieltoja  ja  määräyksiä,  joita 
Kustaa  Vaasan  ajoista  asti  (esim.  vuosina  1541,  1544,  1617  ynnä  muul- 
loin) annettiin  tämän  kaupan  rajoittamiseksi  ja  tukahuttamiseksi  ja  joi- 
den noudattamista  milloin  kuoleman  rangaistuksen  uhalla  vaadittiin, 
milloin  merelle  aikovien  tai  sieltä  palaavien  saaristoveneiden  tarkasta- 
misella valvottiin.  Mutta  se  seikka,  että  kieltoja  tämän  tästä  oli  uusit- 
tava, osottaa  parhaiten,  että  ne  kaikesta  ankaruudestaan  huolimatta  eivät 
olleet  riittävän  tehokkaita,  ja  liikettä  jatkettiin  yhä  entisessä  määrässä, 
milloin  myönnettyjen  erikoisoikeuksien  turvissa  milloin  suorastaan  kiel- 
loista ja  määräyksistä  piittaamatta.  Uusituista  määräyksistä  näkyy,  että 
rikkojia  eivät  olleet  yksin  talonpojat,  vaan  myös  aateliset,  hovimiehet, 
voudit,  porvarit,  papit  ja  muut  („frelsith,  hoffmän,  fougter,  borgare, 
präster  och  andraa),  sillä  samoin  kuin  talonpojat,  kuljettivat  nämä  en- 
tiseen tapaan  tavaroitaan  Rääveliin  ynnä  muihin  Viron-  ja  Liivinmaan 

1  V.  Tavaststjerna,  Lisätietoja  Suomen  Sotahistoriaan  s.  127. 

satamiin  sekä  Saksan  ja  Hollannin  rantakaupunkeihin,  mutta  varsinkin 
Tukholmaan,  joka  pääkaupunkina  oli  valtakunnan  keskus,  jossa  jo  var- 
haisista ajoin  oli  jonkinmoinen  suomalainen  kauppasiirtola  olemassa  ja 
jonne  maalaiskauppa  ajoittain  oli  sallittukin,  sen  muualle  Ruotsiin  ol- 
lessa ankarasti  kielletty.  Kauppasäädösten  rikkomisesta  syytteeseen  jou- 
duttaessa puolustauduttiin  useasti  sillä,  että  omissa  kaupungeissa  olivat 
maalaistuotteiden  hinnat  perin  huonot,  että  niissä  usein  sai  saamatta 
tavaraansa  myydyksi  odotella  niin  kauvan,  että  varsinkin  tuoreet  ruoka- 
aineet  pilaantuivat,  sekä  että  porvarit  niissä  omista  tavaroistaan  kiskoi- 
vat suhteettomia  hintoja. 

Muuten  oli  kaupankäyntioikeuksiin  nähden  suuri  ero  olemassa 
siinä,  veikö  kaupaksi  vaan  omia  tuotteitaan,  vai  oliko  kaupaksi  viemänsä 
tavarat  voitokseen  ostamalla  hankkinut,  samoin,  toiko  tavaroita  ulko- 
mailta omiksi  tarpeikseen,  vaiko  voitokseen  muille  kaupittavaksi.  Edel- 
lisessä tapauksessa  oli  toimintavapaus  verrattoman  paljon  suurempi  kuin 
jälkimäisessä,  seikka,  joka  antoi  aihetta  asetusten  kiertämiseen  siten, 
että  omina  tavaroina  vietiin  paljon  semmoistakin,  mikä  ostamalla  oli 
voiton  saantia  varten  hankittu.  Tällainen  oman  tavaran  vienti  ja  omiksi 
tarpeiksi  tuonti,  oliko  niihin  eri  aikoina  sitten  lupa  hankittava,  vai  ei, 
tuli  vanhempina  aikoina,  jolloin  omaisuus  etupäässä  oli  maatiloissa  ja 
palkat  suurimmaksi  osaksi  maksettiin  luonnossa,  paljoa  tiheämmästi 
kysymykseen  kuin  nykyään,  ja  tämänluontoinenkin  kauppa  oli  vilkas, 
vallankin  niillä  seuduin,  missä  maallisia  tai  hengellisiä  ylimyksiä  asui, 
tai  missä  heillä  oli  omistuksia.  l 

Mitä  Halikonlahdenseutuun  erikseen  tulee,  on  ulkomaankaupalla 
täälläkin  ollut  samat  vaikeudet  voitettavana,  ja  liike  vastuksista  huoli- 
matta jatkunut  samojen  vaiheiden  alaisena  kuin  muuallakin  maassamme. 
Niistä  kielloista  ja  määräyksistä,  joita  maalaiskaupan  ehkäisemiseksi  an- 
nettiin, näkyy  täälläkin  koetetun  erikoisoikeuksia  hankkimalla  osaksi 
vapautua.  Kun  kaikenlainen  kauppa  Räävelin  kanssa  v.  1526  syntyneen 
riidan  takia  oli  ankarasti  kielletty,  sai  muuan  Anders  Persson  Germun- 
debystä,  Kemiöstä  (=  Germundsvidja,  lähellä  vanhuudestaan  tunnettua 
Strömman  lastauspaikkaa,  kuuluu  nyt  Perniöön),  v.  1530  5  markan 
vuotuista  veroa  vastaan,  jonka  hänen  tuli  suorittaa  Turun  „kirjuritupaana 
(i  scriffwerstughon  pä  Äbo),  oikeuden  käydä  kauppaa  Kemiön  talon- 
poikien kanssa  sekä  Räävelissä,  Tukholmassa  y.  m.  paikoissa  („'i  frä 
forrne    Kimeta   tili   Räffle    Stocholm    och    annerstedztf),   jonka    vuoksi 


1  Tästä  kaupasta  laajemmin  E.  G.  Palmin,  Historisk  framställning  af  den  svensk- 
finska  handelslagstiftningen,  siv.  33  ja  s.  K-  Grotenfelt,  Suomen  kaupasta  ja  kaupun- 
geista, siv.  50—51,  133—142;  C.  v.  Bonsdorff,  Abo  stads  hist.  III.  siv.  508  ja  s,  531 — 
535;  H.  Hildebrand,  Sveriges  Medeltid  I,  siv.  627  ja  s.;  y.  m. 

vouteja  ja  virkamiehiä  samoin  kuin  Turun  porvareita  kuninkaan  epä- 
suosion uhalla  kiellettiin  tekemästä  hänelle  minkäänlaista  haittaa  V  V. 
1617  annetussa  kauppasäännössä  mainitaan  Kemiön  pitäjä  niiden  paikka- 
kuntien joukossa,  jotka  oikeutettiin  kauppaa  käymään  Suomen,  Viron 
ja  Inkerinmaan  rantakaupungeissa  sekä  Ruotsissa  ainoastaan  Tukhol- 
massa. 1650-luvun  alulla  saivat  muiden  muassa  Halikon  lahteen  kos- 
kevat Sauvo  ja  Perniö  kaupankäyntioikeuden  Tukholmassa.  Halikkoa 
ja  Uskelaa  ei  etuoikeutettujen  joukossa  mainita,  mutta  varmaa  on,  että 
kauppaa  näistäkin  yhtäläisesti  käytiin.  Jonkunmoiseen  salakauppaan 
viittaa  täällä  kansan  muistelu  siitä,  mitenkä  Tukholmaan  menevää  laivaa 
lastatessa  ruokatavarat,  joiden  suhteen  sekä  tulli-  että  muut  määräykset 
olivat  ankarimmat,  pantiin  veneiden  pohjalle  ja  puutavaroita,  jotka  sil- 
loin olivat  vähemmän  arvoisia,  päälle.  Tilaisuuden  sattuessa  muutettiin 
sitten  pohjalla  olevat  tavaratkin  rahaksi. 

Ennen  olemme  maininneet,  mitenkä  Halikonlahden  ympäristöllä 
keskiajalta  asti  on  lukuisasti  asunut  ylhäissukuisia,  joilla  täällä  on  ollut 
suuria  maanomistuksia.  On  luonnollista,  että  näiden  tiluksilta  vallitse- 
van tavan  mukaan  vietiin  sekä  vilja-  että  muut  myytäviksi  liikenevät 
tuotteet  sinne,  missä  niistä  parhaiten  maksettiin,  tavallisimmin  kuitenkin 
Tukholmaan,  jossa  tilojen  omistajat  itse  olivat  joko  korkeissa  viroissa 
tai  usein  muuten  oleskelivat.  Paitsi  hämäriä  paikkakunnallisia  muistel- 
mia ei  meillä  valitettavasti  vaan  ole  tästä  Halikonlahden  seudun  „suur- 
mieskaupasta"  seikkaperäisempiä  tietoja.  Yhden  esimerkin  saatamme 
siitä  kuitenkin  mainita.  Henrik  Fleming2  (*1584  f  1650),  joka  muuten 
on  erinomaisesta  taloudenpidostaan  ja  varsinkin  viljakaupastaan  tunnettu 
ja  jolla  paitsi  useita  muita  maatiloja  Suomessa  oli  myöskin  Meisalan 
kylä  ja  Hämelisten  talot  Halikonlahden  seuduilla  rälssinään,  kuljetti 
Loenbomin  tiedonannon  mukaan 3  omilla  laivoillaan,  jotka  lastattiin  joko 
Meisalan  kohdalla  tai  „ Saaren  lahdessa",  tavaroitaan  Hollantiin  ja  muualle, 
ja  hyötyi  kaupastaan  niin,  että  voitto  yhdestä  ainoasta  matkasta  saattoi 
nousta  »700  Unkarin  gylleniin".  Mutta  yleisempää  paikkakunnallista 
merkitystä  saa  tämä  suurmieskauppa  sen  kautta,  että  suurmiesten  etu- 
oikeuksien turvissa  ja  heidän  suojeluksensa  alla  veivät  muutkin  paikka- 
kuntalaiset tavaroitaan  samoja  teitä  ja  varsinkin  pääkaupunkiin  Tukhol- 
maan, jonka  kanssa  taaja  liikeyhteys  oli  suurmiehille  itselleenkin  eduksi. 
Näin  lienee  ainakin  osa  asetusten  tuottamista  vaikeuksista  tullut  voi- 
tetuksi, ja  mahdollista  on,  että  Halikon  ja  Uskelan  pitäjien  tästä  syystä 


1  Arvidsson,  Handlingar  V,  n:o  174. 

2  Katso  lähemmin  Biografinen  Nimikirja. 

3  Vert.  Reinholm.    Finlands  Fornborgar. 

oli  tarpeetonta  muunlaisia  erikoisoikeuksia  hankkia.  —  Mitenkä  myö- 
hemmin nykyisen  Salon  kauppalan  alku  1700-luvun  lopulla,  jolloinka 
ammatinharjoittajien  asettuminen  maaseuduille  oli  asetuksilla  kielletty 
ja  kauppa  vielä  oli  kahleissaan,  vähitellen  syntyi  Joensuun  kartanon 
turvissa,  jonka  hovia  varten  kaikki  ammattilaiset  nimellisesti  tointaan 
harjoittivat,  siitä  antaa  nim.  E— e  Aurassa  hyvin  todenmukaisen  ku- 
vauksen. 

Halikonlahdelta  käyty  ulkomaankauppa,  jota  aikasempina  aikoina 
oli  esteettä  saanut  harjoittaa  minne  halusi,  jatkui  siis  maalaiskaupan 
rajoittamiseksi  ja  ehkäisemiseksi  annetuista  asetuksista  huolimatta  ja 
suuntausi  edellä  viitatuista  syistä  etupäässä  Tukholmaan.  Vuosisatojen 
kuluessa  oli  tämä  liike  ennättänyt  saada  syvälle  juurtuneet  traditsiooninsa, 
joista  sitä  vähäiset  vastukset  eivät  kyenneet  järkyttämään  ja  näitä  tra- 
ditsiooneja  sen  lienee  kiittäminen  siitäkin,  että  täältä  noin  5  penikulman 
päässä  oleva  Turku  kaikkine  kauppaetuoikeuksineen  ja  siitä  huolimatta, 
että  se  muuten  oli  maamme  suurimman  osan  kauppakeskus,  ei  voinut 
sitä  tarpeettomaksi  tehdä  tai  tukahuttaa.  Samoin  kuin  Turun  laivureista 
tuntui  Lyypekki  olevan  »linnan  takana"  (»Linnan  takana  Lyypekissä" 
on  Turun  seudun  laivurien  kesken  vieläkin  käytetty  sananparsi),  seikka, 
joka  ilmeisesti  viittaa  Turun  muinaiseen  Lyypekin  kauppaan,  tuntui 
Halikonlahden  seudun  laivureista  Tukholma  olevan  niin  lähellä,  että  »sinne 
meni  kun  kerran  laivaan  astui14.  Tämä  vuossatain  tottumukseen  perus- 
tuva käsitys  Tukholman  läheisyydestä  esim.  Turun  rinnalla  oli  Halikon- 
lahden ympäristöläisillä  erään  vanhemman  paikkakuntalaisen  tiedon- 
annon mukaan  vielä  viime  vuosisadan  alkupuolella  aivan  yleinen.  Sama 
käsitys  kuvastuu  myöskin  tuossa  ennen  mainitun  Kemiöläisen  Anders 
Perssonin  kauppalupakirjassa  v:lta  1530,  jossa  kuningas  nähtävästi  ano- 
jan perustelun  mukaan  sanoo:  »Koska  me  havainneet  olemme,  että  ne 
maamiehet,  jotka  asuvat  Kemiön  pitäjässä,  ovat  niin  kaukana  Turun 
kauppakaupungista,  että  heidän  varsin  raskasta  ja  työlästä  on  matkus- 
taa mainittuun  Turun  kaupunkiin  suolaa,  humaloita,  ynnä  muuta  perään 
mitä  he  tarvitsevat"  —  niin  oikeutetaan  mainittu  Persson  hankkimaan 
noita  tarpeita  Räävelistä  ja  Tukholmasta! 

Että  liike  vielä  uudella  ajalla  niin  läheltä  Tarkua  kuin  Sauvon 
pitäjästä  keskittyi  Halikonlahden  liikeväylän  varrelle,  osottavat  mielestä- 
ni mainitun  pitäjän  tieseikat.  Kertomuksessaan  Sauvon  pitäjästä  v:lta  1753 
sanoo  Christian  Cavander1:'  »Ingen  ordinair  landsväg  gär  genom  denna 
sochn  utan  allenast  en  biväg,  hvilken  är  anlagd  för  nägra  sjöfarande, 
som   kuna   komma   at   landstiga   wid  Jungfrusund  i  Kimito,  och  wela 


1    Historisk  och  Oeconomisk  Beskrifning  öfver  Sagu  Sochn.    Abo  1753,  siv.  9. 

resa  til  Äbo  eller  ifrän  Äbo  dita.  Tätä  tietä  sanoo  Wallin,  teoksessaan 
Suomen  maantiet,  R ikivanhaksi  tieksi".  Se  kävi  Sauvon  ja  Kemiön 
pitäjäin  halki  Jungfrusundin  (nyk.  Dragsfjerdin  kappelissa)  „ ennen  aikaan 
tärkeälle  lastauspaikalle",  ja  siitä  poikkesi  vähäisempiä  teitä  muiden 
muassa  Karunan  kirkolle  (»Karunan  tie*),  Halikkoon  («Kosken  tie")  ja 
Strömman  lastauspaikan  yli  Perniöön  („ Perniön  tie").  Että  tämä  tie 
ei  ole  voinut  syntyä  Sauvosta  Turkuun  meritse  matkustamista  varten,, 
kuten  Cavanderin  lausunnosta  saattaisi  päättää,  on  jo  sen  tekemän 
suunnattoman  kierroksen  vuoksi  (vert.  karttaa  kuv.  1)  päivän  selvä.  Jos 
Sauvosta  olisi  Turkuun  meritse  menemistä  varten  rannalle  pyritty,  olisi  tie 
tarvittu  vaan  esim.  Paddaisiin  tai  korkeintaan  Karunaan,  jotka  kumpikin 
nykyään  ovat  sauvolaisten  satamia.  Mainittu  tieseikka  tekee  siis  selväksi 
1)  että  Halikonlahdelta  päin  ei  ole  vanhempina  aikoina  Kemiön  saaren 
länsipuolitse  Turkuun  sanottavaa  meriliikettä  ollut,  ja  2)  että  Halikonlah- 
den seudun  meriliike  on  käynyt  Kemiön  saaren  itäpuolista  tietä,  jonka 
varrella  Jungfrusundin  ja  Strömman  lastauspaikat  vielä  ovat  tienviittoina 
ja  3)  että  tämä  liike  varsinaisesti  on  käynyt  etäämmälle  kuin  Turkuun.  * 
Muista  seikoista  olemme  nähneet  tämän  liikkeen  ainakin  historiallisena 
aikana  etupäässä  suuntautuneen  Tukholmaan. 

Reinholm  merkitsee  ihmetellen  sellaisen  tiedon,  että  matkustajat- 
kin ennen  pitivät  Tukholmaan  matkustamista  Halikonlahden  perällä  ole- 
van kauppapaikan  kautta  väliin  mukavampana  kuin  lähempänä  olevan 
Turun  kautta.  Edellä  esiintuodun  perusteella  tuntuu  kuitenkin  luonnol- 
liselta että  seutua,  jonka  merentakaisella  liikkeellä  paikallisista  etui- 
suuksista riippuen  on  juurensa  kaukaisessa  muinaisuudessa  ja  jonka 
liike  on  läpi  vuosisatojen  yhtämittaisesti  jatkunut,  ainakin  ajoittain,  kuten 
monioista  seikoista  saattaa  päättää,  vilkkaanakin,  on  matkustajan  ollut 
verrattain  mukava  hyväksensä  käyttää  aikoina,  jolloin  ei  löytynyt  mat- 
kustajia varten  erikoisia  laivoja  säännöllisiä  matkavuoroja  tekemässä. 
Ja  vallankin  Tukholmaan  on  Halikonlahden  perältä  matkustajan  ollut 
helppo  päästä.  Tätä  seudun  matkustajaliikettä  etupäässä  tarkoittanee 
sananparsi  Halikon  kautta  Ruotsiin,  jolla  siis  on  perustuksensa  men- 
neissä, ehkä  hyvinkin  kaukaisissa  tosioloissa. 


Muutamista    vanhemmista    matkasuunnista  Itämeren  yli  katso  J.    R.  Aspelin: 
Pitkin  ikivanhaa  kulkuväylää,  Matkailijayhdistyksen  Vuosikirja  1901. 

S.  H.  T. 

Leipzigin  yliopiston  professori  Race  Lamprecht,  jonka  kuuluisista 
kultuurihistoriallisista  tutkimuksista  meidänkin  aikakauskirjassamme  on 
puhetta  ollut,  on  julkaissut  ja  aikakauskirjan  toimitukselle  lähettänyt 
seuraavan  mieltäkiinnittävän  kehotuksen  kokoamaan  sekä  hänelle  toi- 
mittamaan lasten  piirustuksia.  Keräilyn  tieteellinen  merkitys  selvinnee 
itse  kehotuksesta.  Viittaamme  vain  siihen,  että  Lamprecht  teoksissansa 
nerokkaalla  tavalla  on  selitellyt  eri  aikakausien  ihmisten  sielunelämää 
heidän  kuvateostensa  avulla  palautuen  taaksepäin  ajassa  aina  germaani- 
nialaisen  muinaisuuden  alkuperäisen  tiedottomaan  sielunelämään  ja  sen 
haahmoviivaiseen  piirustus  kokeiluun.  Niinpä  saattaa  tässäkin  suunni- 
tellun tutkimuksen  tuloksista  toivoa  suurta,  riippuen  kuitenkin  käytet- 
tävissä olevien  ainesten  runsaudesta  ja  monipuolisuudesta.  Erinomai- 
sen suotavaa  siis  olisi,  että  Suomenkin  lasten  vanhemmat  ja  opettajat 
omasta  puolestansa  kävisivät  keräilemässä  aineksia  auttaakseen. tutki- 
musta tuloksiin,  joilla  kieltämättä  on  mitä  tärkein  yleisinhimillinen  arvo. 
Piirustukset  voidaan  lähettää  joko  suoraan  professori  Lamprechtille 
alempana  ilmoitetulla  osoitteella  tahi  Historiallisen  aikakauskirjan  väli- 
tyksellä, osoitteella  Luotsikatu  2,  Helsinki.  —  Itse  kehotus  on  näin 
kuuluva: 

Nykyisen  tieteen  kannalta  ei  enää  ole  epäilystä  siitä,  että  yksityi- 
sen ihmisen  kehitys,  sekä  fyysillinen  että  myös  psyykillinen,  yleensä 
kulkee  samaa  tietä  kuin  rodun  kehitys.  Luonnollinen  seuraus  tästä  on, 
että  rodun  kehityksen  tutkija  tarvitsee  niiden  tieteiden  apua,  jotka  kos- 
kevat yksityisihmisen  kehitystä,  ja  päinvastoin.  Erittäinkin  on  tässä 
tarvis  tuntea  lapsen  sielun  vähittäinen  edistyminen;  monessa  kohdin 
kulkee  tämä  rinnan  sivistyshistorian  alkukausien,  esihistorian  kanssa; 
niinikään  huomaa  siinä  samoja  piirteitä  kuin  alhaiselle  sivistysasteelle 
jääneitten  luonnonkansain  elämässä  vielä  meidän  päivinämme.  Niinpä 
voi  lapsitutkimus  tarjota  erittäin  arvokkaita  viittauksia  ja  aineksia  ver- 
tailevaan eri  rotujen  sivistyshistoriaan  ja  tälle  rakennettavaan  yleiseen 
ihmisyyden  historiaan. 

Allekirjottanut  aikoo  tältä  kannalta  lähemmin  tutustua  lapsen  sielun- 
elämään, ja  on  sitä  varten  ryhtynyt  toimeen  saadakseen  kokoon  mah- 
dollisimman runsaat  ja  tieteelle  käyttökelpoiset  ainekset  kaikesta,  missä 
lapsen  henkinen  kehitys  ilmenee.  Koska  hänelle  tämän  aikeen  toteut- 
tamisen ammattisivistyksen  saaneet  kasvattajat,  varsinkin  opettajat  ja 
opettajattaret,   voivat  antaa  arvokasta  apua,  niin  anoo  hän  näiden  huo- 

miota  myötäseuraavalle  kiertokirjeelle  ja  toivoo  heiltä  suosiollista  avustusta 
aineksien  koonnassa.  Allekirjottanut  odottaa  sitä  enemmän  harrastusta 
opettajapiirien  puolelta,  kun  hänen  tarkotuksensa  saada  hyvä  ja  selvä 
kuva  lapsen  sielullisesta  kasvamisesta  epäilemättä  koskee  kasvattajan 
työn  sydänkohtaan  ja  siitä  kasvattajalle  vuorostaan  voi  koitua  monta 
hyvää  opetusta. 

Aikomus  on  ensi  sijassa  käydä  käsiksi  semmoisiin  erikoistutkimuk- 
siin, jotka  käytännössä  ovat  vähimmän  vaikeat  suorittaa;  tähän  nähden 
ovat  varmaan  lasten  piirustukset  paras  lähtökohta.  Piirustuksia  tulee 
koota  ei  ainoastaan  Saksassa,  vaan  muissakin  maissa  ja  maanosissa, 
ja  siten  päästä  tarkoin  tuntemaan  sama-  ja  erirotuisia  lapsia  niiden  hen- 
kisessä kehityksessä.  —  Varsin  tervetulleita  ovat  myös  lasten  veistokset 
ja  muovaelmat,  semmoisinaan  tai  valokuvina,  jos  mahdollista  monelta 
eri  puolelta  otettuina,  ja  on  tällöinkin  suotavaa,  että  oheen  liitetään 
lasten  piirustuksia. 

Alempana  seuraa  osviitta  eli  selitys,  josta  toisaalla  käy  selville 
mitä  laatua  koottavain  ainesten  tulee  olla,  ja  jossa  toisaalla  on  muis- 
tutuksia siitä,  miten  piirustuksia  kootessa  on  meneteltävä.  Pyydetään 
tarkoin  lukemaan  ja  mikäli  suinkin  mahdollista  noudattamaan  alla  sanottua. 


A.    Mitä  tulee  keräillä? 

I.  Suotavaa  on,  että  saadaan  niin  monelta  lapselta  kuin  suinkin, 
ja  kaiken  ikäisiltä,  vapaita,  itsenäisiä  piirustuksia,  se  on  semmoisia 
joita  lapsi  kyhäilee  omasta  päästään,  ilman  minkäänlaista  vanhempain, 
opettajain  tai  muiden  täysikasvuisten  kehotusta,  alotetta  tai  apua.  Sem- 
moiset kuvat  syntyvät  tavallisesti  kesken  lapsen  leikkitoimia  ja  ovat  sen 
luonnollisen  luomisvietin  ilmaus. 

II.  Toisessa  sijassa  otetaan  huomioon  semmoiset  mahdollisimman 
monen  lapsen  piirustukset,  jotka  lapsi  teki  vanhempain,  opettajain  tai 
muiden  täyskasvuisten  kehotuksesta  tai  alkuunpanosta.  Erittäin  on 
tällöin  kysymys  semmoisista  kuvista,  jotka  ovat  syntyneet  kuvia  kokoi- 
levan opettajan  persoonallisen  valvonnan  alla.  Näitä  taas  on  monta  eri 
laatua : 

1)  Yksityisten,  paikallisesti  tajuttavain  esineiden  kuvia,  esim. 
koiran,  kissan,  hevosen,  kalan;  miehen,  naisen,  pojan,  tytön,  nuken; 
pöydän,  mökin,  puutarhan,  talon;  puun,  kukan  j.  n.  e. 

2)  Tapausten  kuvia  (kuvia  kertomuksiin  ja  mitä  niihin  kuuluu), 
jos  tapaukset  olivat  lapselle  ennestään  tuttuja,  siis  kuvia  lapsenkamari- 
juttuihin,  satuihin  j.  n.  e.,  esim.  »Punahilkkaan",  »Tuhkimoon",  runoon 
»Pikku  jänönen"  j.  n.  e. 

3)  Kuvia  johonkin  aivan  määrättyyn,  jos  mahdollista  kaikille 
tutkittaville  erirotuisille  lapsille  soveltuvaan  kertomukseen,  jommoiseksi 
on  valittu  runo  »Ylöspää  Mikko",  jota  jo  usein  ennenkin  on  käytetty 
tämän  laatuisten  huomioitten  palveluksessa.  Runo  seuraa  edempänä,  ja 
B  kohdassa  neuvotaan  mitä  tulee  huomata,  kun  kuvan  piirtäminen 
tapahtuu. 

III.  Suurin  mahdollinen  määrä  saman  lapsen  piirustuksia  halu- 
taan. On  aivan  erikoisen  tärkeätä  voida  määrätyltä  katsantokannalta 
seurata  yhden  lapsen  henkistä  kasvamista  kautta  monen  vuosikauden. 
Piirustukset  ne  tässä  suhteessa  ovat  kaikkein  opettavaisimmat;  jos  mah- 
dollista, tulee  näitä  silloin  saada  eri  ikävuosilta,  suotavimmin  lapsuuden 
alkuajoilta  sen  viimeisiin  vuosiin  asti,  niin  että  joka  kohta  lapsen  yksi- 
löllisen kehityksen  tietä  on  selvään  nähtävissä. 

IV.  Lopuksi  ovat  täysikäistenkin  piirustelmat  varsin  tervetulleita. 
Tällöin  tulevat  kuitenkin  huomioon  ainoastaan  ne  henkilöt,  jotka  eivät 
harjoita  piirustusta  ammattina.  Ei  siis  ole  kysymys  taiteilijain,  taide- 
piirtäjäin,  piirustusopettajain  teoksista.  Tässä  sarjassa  tulee  kehitystä 
voida  seurata  lapsuudesta  aikain  kypsyneen  yksilön  parhaaseen  ikään 
asti;  hyvin  tervetulleita  ovat  erittäin  myös  sellaisten  täysikasvuisten 
piirustelmat,  jotka  kuuluvat  alhaisella  kannalla  olevaan  kansakuntaan. 
Kuvien  aiheiksi  sopivat  tällöin  samat  kuin  kohdissa  I  ja  II  mainitut,  ja 
piirustaminen  saa    tapahtua  suoraan  mallista  tai  myöhemmin  muistista. 


B.    Miten  tulee  keräillä? 

I.  Muistutuksia  opettajan  valvonnan  alla  piirrettäviä 
kuvia  varten. 

1)  Joka  kuva  eri  paperille,  jos  mahdollista. 

2)  Piirtäjä  saakoon  vapaasti  käyttää  lyijykynää,  värikynää,  värejä 
tai  mustetta. 

3)  Älköön  kynäniekan  toimeen  opettaja  tai  toveri  vaikuttako; 
erittäinkin  jättäköön  opettaja  vastaamatta  kysymyksiin,  jos  lapsi  hänelle 
niitä  tekee. 

4)  Kuvan  kauneus  tai  rumuus  ei  tässä  merkitse  mitään;  alkeelli- 
sin ja  näennäisesti  huonoin  piirustus  on  sielutieteilijälle  usein  opetta- 
vaisin. 

5)  Erityisellä  huolella  on  keräilijän  tehtävä  ne  lähemmin  selittävät 
muistiinpanot,  jotka  hän  kuvan  valmiiksi  tultua  kirjoittakoon  sen  taka- 
puolelle tai  muuhun  sopivaan  kohtaan.  Suotavia  ovat  seuraavat 
tiedonannot: 

a)  Lapsen  nimi,  ikä,  sukupuoli,  isän  sääty;  lapsen 
hengenlahjat  yleensä. 

b)  Tarkka  selitys  kuvaan.  Lapselta  itseltään  kysyttä- 
köön, mitä  kuva  esittää  ja  erittäinkin  mitä  ovat  olevinaan 
sen  eri  kohdat,  joita  usein  ei  ilman  muuta  ymmärrä.  Aines- 
ten tieteelliselle  valmistukselle  on  hyvin  tärkeää,  että  jokainen 
talteen  saatu  kuva  on  täysin  selvitettynä. 

6)  Erityisiä  muistutuksia  runoon  Ylöspää  Mikko:  Runon  sana- 
muotoa ks.  alempana.  Se  luetaan  lapsille  kaksi  kertaa,  hitaasti,  eikä 
tällöin  erittäin  panna  painoa  mihinkään  sen  kohtaan.  Sitten  saavat 
oppilaat  piirustaa,  mitä  mieli  tekee,  ilman  mitään  lähemmin  ilmaistua 
kuvan  aihetta.  Ennakolta  ei  pidä  lausua  mitään  johdatukseksi,  ei  selit- 
tää mitään. 

II.    Muistutuksia  omasta  päästä  tehtyjä  kuvia  varten. 
Yleensä  on  toivottava,  että  vapaat  piirustelmat  täyttävät  kohdassa 
I  luetellut  ehdot.    Joka  tapauksessa  on  tarpeen,  että  keräilevä  opettaja 
lyhyesti  vastaa  seuraaviin  kysymyksiin : 

Onko  kuva  tehty  muistista  vai  mallin  mukaan,  luon- 
nosta? 

Onko  lapsi  valmistanut  koko  kuvan  yksinään,  vai  ovatko 
häntä  toiset  auttaneet  ja  missä  kohdin? 
Usein  tulee  myös  olemaan  syytä  lähemmin  selittää,  minkä  vaiku- 
tusten alaisena  lapsi  tuntee  tarvetta  saada  piirtää.  Niinpä  esim.  on 
tärkeä  tietää,  käyttääkö  lapsen  opettaja  piirustusta  apuna  kirjallisuus-  tai 
reaaliainetunnilla,  onko  lapsi  jo  opiskellut  piirustusta  vai  ei,  onko  sen 
tapa  usein  ja  mielellään  katsella  kuvia  j.  n.  e.  Luonnollisesti  on  aivan 
välttämätöntä,  että  piirusteltua  opettajan  selittävissä  muistiinpanoissa 
selvin  sanoin  ilmotetaan  vapaaehtoiseksi,  lapsen  omasta  alotteesta  syn- 
tyneeksi tuotteeksi. 


C.    Muita  huomautuksia. 

1)  Ylempänä  esitettyjen  ainesten  kokoomiseen  on  varattu  useampia 
vuosia.  Niin  suotava  kuin  siis  olisikin  lähetysten  pikainen  saapuminen, 
ei    kuitenkaan    ole   syytä   pitää  mitään  määräaikaa  rajana.    Lähetyksiä 

otetaan  milloin  hyvänsä,  vielä  ensi  vuosienkin  kuluessa,  kiitollisuudella 
vastaan.  Niinikään  ei  tule  katsoa  velvollisuudeksi  lähettää  avustuksia 
kaikkiin  A  kappaleessa  lueteltuihin  sarjoihin. 

2)  Lähetys-  ja  muut  kulut  vastaanottaja  mielellään  korvaa  pyy- 
dettäessä. 

3)  Pyynnöstä  palautetaan  kuvat,  mikäli  ne  lukuisasti  liittyvät 
yhden  lapsen  yhtäjaksoiseen  kehitykseen,  heti  kun  niistä  on  ehditty 
kopiat  valmistaa. 

4)  Nimen  suhteen  taataan  vaitiolo,  eikä  niitä  julkaista. 
Kaikki  avustukset  pyydetään  lähettämään  osotteella 

Professor  Dr.  ph.  u.  LL.  D.  Lamprecht, 

Leipzig,  Schillerstrasse  71 

Deutschland. 


Ylöspää-Mikko. 

Mikko  kulki  kouluun  päin, 

Ja  katsoi  aina  ylöspäin. 

Katseli  kai  honkapuita, 

Räystäitä  ja  muita. 

Eikä  koskaan  tiennyt  mihin  astui  — 

(Mutta  kyllä  vielä  poika  kastui!) 

Viimein  tuli  tästä  vallan  sananparsi: 

Katsos  kuinka  se  Ylöspää-Mikko  marssii! 

Miten  nyt  lienee  sattunutkin, 
Niin  juoksi  koira  tietä  pitkin. 
Se  kohti  riensi  rientämistään, 
Vaan  Mikko  taas  ei  tiedä  mistään, 
Katsoo  tyhjään  ilmaan  vaan, 
Niinkuin  aina  aatteissaan. 
Ei  kukaan  huuda: 
.Mikko,  varo!  koira  tulee!" 
Kuinkas  kävi? 

Ne  törmää  yhteen  äkkipikaa, 
Ja  ennenkuin  sen  arvasikaan, 
Puksis,  koira  kellelleen, 
Mikko  viereen  seljalleen! 

Ja  toisen  kerran  Mikko  näin 
Astuu  järven  rantaan  päin. 
Hän  katsoo  pilviin,  näkee  monta  laija, 
Ja  näkee  myöskin  kolme  kalakaijaa. 

Vaan  ei  huomaa  ollenkaan, 

Ett'  on  ranta  vastassaan. 

Kalat  sitä  katsoo  silmät,  suutkin  auki, 

Ahven,  särki  sekä  hauki. 

Vielä  askel  —  päis-tikka 

Moiskis  järveen  veitikka! 

Ahven,  särki  sekä  hauki 

Nekös  piiloon  sillan  alle!  — 

Onneks  toki  miestä  kaksi 

Tuli  juosten  rannemmaksi. 

Ne  veti  silloin  maalle  Mikon, 

Vaan  laukku  se  jäi  vielä  likoon. 

Märkänä  kuin  nuotta 

Viruu  Mikko  siinä  rannalla. 

Kukas  käski  Mikon  suotta 

Käydä  kaula  keikalla! 

Nyt  häntä  nauraa  suut  auki 

Ahven,  särki  sekä  hauki. 

Vaan  Mikko  hän  jäi  laukkuansa  vaille: 

Se  taiskin  purjehtia  muille  maille. 


Muistiinpanoja  v.v.  1808 — 1809  sota-ajoilta 
Maariasta  ja  Tukholmasta. 

Kirj.  A.  M.  Tallgren. 


Se  tapahtumasarja,  joka  on  ollut  Suomen  uusimman  historian  pe- 
rustana, v.v.  1808—09  sota,  ei  Turunkaan  tienoilla  kulkenut  aivan  jälkiä 
jättämättä  ohitse.  Ennen  kaikkea  on  muistettava  Lemun  niemen  tap- 
pelu, mutta  sota  vaikutti  jo  sinänsäkin  kaikkiin  rauhallisiin  toimiin  ja 
oloihin.  Myöskin  alinomaiset  sotilasmarssit  ehkäisivät  rauhottumista,  ja 
pieniä  kahakoitakin  sattui  vihollisen  ensi  kertaa  ottaessa  seudut  valtoi- 
hinsa. Koska  on  paikallaan  muistutella  mieleen  näitä  aikoja,  ja  pienet 
yksityiskohdatkin  usein  ovat  valaisevia,  tahdon  esittää,  mitä  olen  tietooni 
saanut  Maariasta  niiltä  vuosilta,  joskin  se  vähiin  supistuu. 

Minkälaiselle  kannalle  täkäläinen  kansa  asettui  sotiviin  valtoihin 
nähden,  siitä  en  ole  suoranaista  tietoa  saanut,  mutta  arvata  sopii,  että 
mieliala   oli  laimea  ja  välinpitämätön,    sillä   lounais-Suomen    rahvaalle 

vieläkin  on  ominaista  välinpitämättömyys  ulkonaisista  oloista.  Ei  mi- 
tään todistuksia  ole  siitä,  että  kansa  olisi  innokkaammin  vihollista  tor- 
junut. Rymättylässä  nimenomaan  mainitaan,  että  kansa  silloisen  nimis- 
miehen kehotuksista  huolimatta  oli  pysynyt  hyvin  kylmänä1)  ja  Kaks- 
kerrassa  oli  rahvas  vieläpä  vihollisen  puolella.  Maariassa  eivät  tiedä  kir- 
konkirjat yhtä  poikkeusta2)  lukuunottamatta  mistään  vapaaehtoisista,  ei- 
vätkä myös  kansan  muistot  puhu  muista  kuin  säännöllisen  sotaväen 
pikku  otteluista. 

Ei  kuitenkaan  puuttunut  kehotuksia  vastarintaan.  Puhumattakaan 
kruunun  painetuista  julistuksista,  joita  epäilemättä  täälläkin  levitettiin, 
toimi  papistokin  ainakin  aluksi  samaan  suuntaan.  Pitäjän  virallisena 
kirkkoherrana  oli  siihen  aikaan  Strandbergin  Herdaminnen  mukaan  fy- 
sikan  professori  G.  G.  Hällström,  mutta  tuskinpa  tämä  ollenkaan  otti 
osaa  seurakunnan  asioihin.  Hänen  virkaansa  hoiti  Mathias  Mendelin, 
»nilkku  ja  sairaalloinen  mies",  jotapaitsi  kappalaisena  toimi  Johan  Mol- 
lenius,  »sepänpoika  Muurlasta".  Jommalta  kummalta  näistä  viimeksi- 
mainituista  on  jäänyt  nimikirjotusta  vailla  oleva  kirkollinen  sotaa  kos- 
keva kuulutus  v:lta  1808  Maarian  pitäjän  kirkon  arkistoon,  josta  sen 
romupaperien  joukosta  löysin.  Koska  se  on  ajalle  hyvin  kuvaava,  pai- 
nettakoon se  tässä  kokonaisuudessaan. 

»Nijnkuin  se  minun  R:  San:1)  on  silmin  nähtävä,  että  Ruotin  puo- 
len sotaväki  ovat  estetyt  marcheramasta  tänne  Suomen  ja  Ryssän  maan 
rajalle  ideo  että  meresä  vielä  on  jää,  nijn  ettei  he  taida  ylitze  päästä, 
ja  myös  Pohjanmaan  perän  tie  on  nijn  pitkä  ettei  he  nijn  kiirusti 
kerkiä  edestuleman  kuin  meidän  rackan  Isänmaamme  varjellus  sitä 
vaadisi,  koska  vihollinen  rajalla  joka  hetki  uhkaa  sisälle  ottaa  meidän 
Rakasta  Suomen  maatame  nijn  on  minun  velvollisuuteni  yhdesä  tain- 
kaldaisesa  hädäsä,  että  minä  ylöskehoitan  kaickia  minun  sanankuulioitani 
tämän  kautta,  että  he  rackaudestä  oman  varjeluxens  tähden  ja  välttämi- 
sexi  nijtä  kauhioita  hävityxiä  kuin  vihollinen,  ut  edesmenneinä  aikoina 
tuttu  aivan  kauhistavaisexi,  koska  meidän  maasame  Ryssä  nijn  jul- 
masti itzens  menetti,  ettei  imeväisiä  lapsiakaan  paljota  vähemmin  van- 
hembia  säästetty,  vaan  kaickinaisilla  kauhioilla  pijnauxilla  kuoletettijn, 
se  on  setähden  jokaisen  Suomenmaan  asuvaisen  suurin  velvollisuus, 
nijnkuin  aina  tunnetut  urhollisixi  ja  pelkämättömixi  Isänmaan  vaaroisa, 
että  he  kaicki  yximielisesti  ilman  pelkämistä  osottavat  itzens  avullisexi 
yhdesä   tainkaldaisesa  hädäsä,  eikä  yxi  mahda  sitä  ajatella,  että  koska 


*)    Vrt.  Turun  Sanomat  15.  IX.  1905  Aslaluodon  muinaisia. 
2)    Kirkonkirjoissa  kerran  näet  mainitaan  eräästä  sotilaasta,  että  hän  oli  värvätty» 
ei  siis  pakollinen  sotilas:  ,Frid,  värfda  soldaten." 
s)    Merkitsee  .rakkaat  sanankuulijani.* 

vihollinen  kerran  on  rajan  ylitze  tullut  ja  Suomen  vähän  sotajoukon 
voittanut,  ettei  hänen  julmuudens  myös  meihin  ulotu,  ja  jokainen  oikia 
maakunnan  jäsen  mahta  perään  ajatella,  että  herran  apua  ja  myös  sijnä 
sivusa  miehen  apua  yhtä  nijn  voimallista  vihollista  vastan  vaaditaan, 
ideo  mahta  jokainen  anda  itzens  mieluisesti  ylöskirjoitta  Isänmaan 
varjelluxexi,  hyvin  tieten,  että  kuningallinen  Maisteti  hänen  suuren 
uskollisutens  tahto  muistaa  ja  palkata.  Ja  jokainen  kotona  olevainen 
mahtaa  tuhvasa  ja  tomusa  nöyryttä  itzens  Herran,  sen  vihoitetun  J:lan 
edesä,  tunnustaa  koko  maakunnan  ja  hänen  omat  kauhiat  syndins,  joilla 
me  Herraa  olemma  vihoittaneet,  itkeä  nijtä  kaikesta  sydämestä  ja  Je- 
suxen  armoistuimen  juuresa  vielä  armo  kerjätä,  että  Herra  vihans  jul- 
man vitzan  poiskäännäis,  eikä  meitä  vielä  ansiom  jälken  kostais,  vaan 
annais  armons  paista  meidän  päällemen.  Jos  me  minun  yst:1)  kaicki 
näin  yximielisesti  Herran  eteen  menemme,  ja  sitten  Herraan  Jrlaan  tur- 
vaten vihollista  poiskarkoittamaan  meidän  maakundame  rajoista,  nijn 
on  Herra  vissisti  meille  vielä  armons  osottava  ja  vihollisen  hämmäs- 
tyxellä  pois  peljättävä  meidän  maastame.44 

Kuten  mainittu  oli  tällä  epäilemättä  saarnastuolista  luetulla  keho- 
tuksella tuskinpa  vaan  toivottua  vaikutusta. 

Suurempia  otteluita  ei  paikkakunnalla  sattunutkaan,2)  mutta  ehkä 
olisi  väestö  jotain  voinut  vaikuttaa  jos  olisi  tahtonut,  vaikka  hyödytön- 
tähän se  olisi  ollut.  Kerrotaan,  että  vihollisjoukko  marssi  pohjoisesta  päin 
Liedosta  tulevaa  valtatietä  pitkin  pienempänä  osastona,8)  ja  että  niinikään 
pienenlainen  osasto  ruotsalaista  väkeä  oli  estämässä  siltä  pääsyä  Turkuun. 
Ruotsalaisten  joukko  oli  sijottaunut  Saramäen  Marttilan  nykyiselle  tontti- 
paikalle, venäläiset  taas  asettuivat  siitä  joku  satakunta  metriä  pohjoi- 
seen Metsämäen  Myllymäelle.4)  Molemmin  puolin  käytettiin  pieniä  ka- 
nuunia,  mutta  ennen  ratkaisua  ruotsalaiset  syystä  tai  toisesta  peräytyi- 
vät pari  kilometriä  Turkuun  päin,  ottaen  uuden  aseman  Prusin  talon 
peltojen  keskellä  olevalla  Patterivuorella.  Meikäläiset  kaatuneet  hau- 
dattiin Marttilan  peltoihin,  ja  venäläiset  jättivät  kuolleensa  Metsämäen 
Myllymäkeen,  Jossa  vielä  näkee  pääkalloja".  Täällä  kulki  Venäjän 
joukko  maantietä  edelleen  ja  onnistui  taas  karkottamaan  Ruotsin  väet 
Patterivuorelta.    Viimeinen  yhteentörmäys  oli  tapahtunut  n.  2  km.  Tu- 


l)    Ystäväni. 

s)  Rein,  Föreläsningar  i  Finlands  hist.  s.  519  mainitsee,  .että  mitään  yritystäkään 
ei  oltu  tehty  edes  hidastuttaakseen  —  kaupungin  (Turun)  joutumista  viholliskäsiin." 

3)  Mihailoffsky-Danileffski  (Finska  kriget  1808— 09  s.  23)  mainitsee,  että  venäläisten 
johtaja  oli  kenr.  majuuri  Schepeleff,  jolla  komennossaan  oli  1624  miestä.  22  p.  maa- 
lisk.  tämä  saapui  Turkuun  ilman  taistelua;  ruotsal.  sotaväki  vain  hävitti  paljo  omai- 
suuttaan. 

4)    Erään  kertomuksen  mukaan  oli  myös  lähellä  oleva  Rikattulan  vuori  varustettu. 

rasta  pohjoiseen,  Virusmäen  talon  alla,  ja  siinä  ruotsalaiset  lopullisesti 
tuhottiin.  Joku  vuosi  sitte  kuului  Virusmäen  alta,  siltä  kohtaa,  missä 
maantie  ja  rautatie  leikkaavat  toisiaan,  löytyneen  ruumisarkku,  »kenraalin 
tai  överstin  hauta*.  Paikalle  piti  tehtämän .  kellari,  mutta  oli  kaivaja 
pelästynyt  eikä  mitään  kellaria  sitte  siihen  kohtaan  tehtykään. 

Nämät  ovat  ainoat  sotatapaukset,  mitä  Maariassa  muistetaan,  ja 
harvat,  hyvin  harvat  niitäkään  enään  muistavat.  Näin  kaupungin  kul- 
malla on  asutus  alinomaisen  vaihtelun  alainen,  ja  harva  suku  on  ollut 
pitäjässä  sata  vuotta. 

Voimme  kuvitella,  mitenkä  sotavuosina  Maariassa,  Turun  naapuri- 
kunnassa liike  oli  vilkasta,  ja  kauppa,  tavaransiirto  kaupunkiin  runsas. 
Joskin  ehkä  sotaveroja  pitäjäkin  sai  maksaa,  sai  moni  kuntalainen  epäi- 
lemättä suuret  tulot  myymällä  viljaa  ja  rehua  sotaväelle.  Rasitusta  kyllä 
aiheuttivat  täällä  kuten  muuallakin  kyydit,  joten  venäläisen  ylipäällikön 
toimesta  annettiin  useita  niitä  koskevia  selityksiä  ja  asetuksia.  Jonkin- 
lainen ryöstö  lienee  myös  sotavuosina  kirkossa  tapahtunut.  Kirkon  in- 
venteerausluettelossa  vrlta  1836  näet  mainitaan,  miten  kirkossa  „  muinoin 
on  ollut  urut,  mutta  joiden  piiput  vihollisen  sanotaan  poisvieneen  so- 
taisten levottomuuksien  aikana  18-sataluvun  alussa",  („i  början  af  18 
seculo").  Samoin  ovat  viholliset  ainakin  muutamissa  tapauksissa  julmasti 
menetelleet:  kirkonkokouksen  pöytäkirjassa  1808,  18  p.  jouluk.  näet  § 
5  puhuu  muutamasta  Kastun  talon  räätälistä,  joka  oli  majotuksen  joh- 
dosta joutua  mieron  tielle,  mutta  jonka  tuli  saada  köyhäin  kassasta 
varoja,  jos  niitä  siellä  löytyisi;  tilalliset  sanoivat  niin  itse  joutuneensa 
majotusrasituksesta  kärsimään,  että  he  eivät  pystyneet  auttamaan. 

V.  1810  taas  samoissa  pöytäkirjoissa  mainitaan  erään  sodassa  kaa- 
tuneen sotilaan  alaikäinen  tyttö,  joka  oli  aivan  ilman  apua  ja  elantoa. 
Samoin  joitakuita  muita  sotilasperheitä.  Että  mitään  levottomuuksia 
niiden  seikkojen  johdosta  olisi  puhjennut,  ei  ole  luultavaa.  Lemun 
tappelun  aikana,  mainitsee  prof.  Danielson  kirjassaan  „  Suomen  sota  ja 
sotilaat  v.  1808— 09 a,  oli  mieliala  ylimalkaan  Turun  ympäristöllä  rau- 
haton ja  venäläisvihollinen.  Kaikesta  siitä  päättäen,  mitä  asiakirjat  tie- 
tävät kertoa,  ei  kuitenkaan  Maariassa  elon  merkkejä  havaittu.  Aineel- 
linen hyvinvointi  ja  menestys  pitivät  kahleissaan  paikkakunnan  kansaa. 
Henkiset  harrastukset  olivat  lamassa,  ja  pitäjän  kirkonarkistossa  säilyte- 
tyistä yksityisistä  kuulutuksista  näkee,  miten  elämä  kulki  tavallista  me- 
noaan käräjineen  ja  huutokauppoineen.1)    Harva  lienee  ollut  se,  joka 


l)  Mihailoffsky-Danileffsky,  i.  c.  sanoo,  miten  Turun  jouduttua  venäläisille  kum- 
minkin .rauha  jäi  häiritsemättä,  käsitöitä  ja  kauppaa  jatkettiin  tavalliseen  tapaan  ja  vi- 
rastot täyttivät  tehtävänsä  kuten  ennen." 

tunsi  todellista  surua  maansa  kohtalosta,  siitä  että  isänmaa  vaihtoi  hal- 
litusta ja  omistajaa,  ja  lähti  kulkemaan  uusia  kohtaloita  kohti. 

Kuitenkin  olen  yhden  poikkeuksen  huomannut,  senkin  sodan  loppu- 
ajoilta, kun  Oravaisten  tappelu  oli  lopullisesti  tuhonnut  Suomen  miesten 
kaikki  toiveet.  Turun  maaherraviraston  julkisessa  kuulutuksessa  v:lta 
1808  n:ro  48  maaherra  Knut  von  Troil  näet  vangittavaksi  kuuluttaa 
rusthollarinpoika  Anders  Jakobssonin  Hamaron  kylästä,  »jonka  on  il* 
moitettu  levitelleen  muutamia  H.  M.  Ruotsin  kuninkaan  julistuksia,  mutta 
sittemmin  paikkakunnalta  poistuneen".  Tämän  »rikoksen"  johdosta  oli 
mainittu  Anders  Jakobsson  vangittava,  ja  »under  starck  fängslig  värd" 
Turkuun  lähetettävä.  Vieläpä  määrättiin  kiinniottajalle  20  Rdl.  palkin- 
tokin,  kerrassaan  kuvaavaa  siitä,  miten  murrosaikoina  laillisesta  tehdään 
rikos  ja  laittomuudesta  laki.  Mainittakoon  myös,  että  paikkakunnan 
viranomaiset  harvinaisen  pian  mukautuivat  uusiin  olosuhteihin.  Sellai- 
nen tapaus  esim.  kuin  uskollisuudenvalan  täydennysotto  uudelle  halli- 
tukselle, aikana  jolloin  omat  armeijat  juuri  olivat  Lapualla  voittaneet, 
meni  aivan  itsestään.  Harvinaisuuden  vuoksi  mainittakoon  siitä  seu- 
raava lyhyt  kirjelmä,  joka  löytyy  muiden  paperien  seassa  Maarian  kir- 
kon arkistossa: 

„S.  T.  Ole  hyvä  ja  ilmoita  saarnatuolista,  että  tänään  saavat  tehdä 
-uskollisuus-  ja   nöyryysvalansa;   kahden  lautamiehen   tulee  olla  läsnä. 
Olisin   kyllä   itsekin   tullut,  mutta  tärkeät  virkatoimet  estävät  "minua,  ja 
täytyy  minun  matkustaa  heti.    Turku,  31  heinäk.  1808. 

Senjälkeen  odotan  valankaavaa  asian  omaisesti  allekirjoitettuna.  Ut 
supra.  C.  C.  Renfors." 

Samalle  paperilapulle  on  toisellaisella  käsialalla  kirjoitettu:  »Kuu- 
lutettu s:n  s:n;  3:s  vannoivat  valan."1) 

Tuskinpa  mikään  selvemmin  kuvaa  yleistä  välinpitämättömyyttä 
kuin  tämä  vähäpätöisyytenä  pidetty  valanvannominen. 

Mahdollista  kyllä  on,  että  täällä  ei  ollut  todellista  tietoa  sodan 
vaiheista  Pohjan  perillä,  sillä  vihollinen  luonnollisesti  koetti  esittää  kaikki 
asiat  itselleen  edullisimmassa  valossa,  ja  saada  satunnaisista  seikoista 
uusia  etuja.  Esim.  Turun  lääninkanslian  kuulutuksessa  n:o  12,  huhtik. 
14  p.  1808  kerrotaan  ranskalaisten  joukkojen  saapumisesta  Holsteiniin 
ja  kreivi  Buxhoevdenin  toimesta  tämä  ilmotetaan,  »jotta  tämän  hyvän 
Suomen   asukkaat   huomaisivat,    minkälaisesta  kurjuudesta  he  ovat  pe- 

!)  Tämä  vala  oli  kai  vaan  jonkunlainen  täydennysvala,  koska  Buxhoevdenin  kir- 
jelmässä jo  20  p.  toukok.  1808  Knut.  v.  Troilille  vaaditaan  valan  nopeata  vannomista 
kuten  sittemmin  toisista  lähteistä  voidaan  nähdä  tapahtuneenkin.  Tämä  seikka  ei  kui- 
tenkaan vähennä  uuden  täydennysvalan  merkitystä,  varsinkin  kun  muistaa  sotivien  ar- 
armeijojen  keskinäistä  suhdetta  elokuun  alussa  1808. 

lastetut  sen  kautta,   että   Hänen   Keisarillinen  Majesteettinsa,  kaikkein 
armollisin  Herrani,  on  ottanut  heidät  valtansa  alle." 


Tahdon  lopuksi  luoda  silmäyksen  siihen,  mitä  kertovat  pitäjän 
kirkon  ja  kuolleiden  kirjat  näiltä  sotavuosilta.  Ne  antavat  meille  ta- 
painkuvauksia, antavat  myös  pienoiskuvan  sodan  uhreista  kolkon  Poh- 
jolan perillä,  Tornionjoen  rantamailla. 

Joitakuita  sodan  varjopuolia  esittävät  seuraavat  tiedot: 

»karjakko  Maria  Hennolasta  —  .venäläiset  sotilaat  tappaneet  mie- 
kalla.11 

»res.  Jaakko  Hägg  —  matkustanut  Venäjälle  v.  1808." 

»renki  Henrik  Niuskalasta  —  karannut  v.  1808." 

Renki  Erik  Michelsson  —  samoin. 
»      Antti  Mäklander  —  s:n 
»      Abraham  Andersson  —  s:n 
»      Matts  Jöransson  —  s:n 
»      Erik  Strömberg  —  s:n 

Res.  Johan  Flink  —  s:n 

Renki  Anders  Fri  —  Venäjälle  1808 
j.   n.   e.   lukemattomia.    Alinomaa  kohtaa  katsetta  sana  »rymt"  —  ka- 
rannut, sekin  omiaan  kuvaamaan  vähäistä  sotahalua  paikkakunnalla. 

Toisista  nimenomaan  sanotaan,  että  he  viihtyvät  uusissa  olosuh- 
teissa.   Mainittakoon  seuraavat  kolme  otetta: 

»Sotilas  Trog  vainaan  tytär  Anna  Turussa;  palvelustyttö  erään 
venäläisen  rouvan  luona." 

»Valborg  Andersdotter  —  ottanut  todistuksen  mennäkseen  naimi- 
siin erään  venäläisen  kersantin  kanssa." 

Eräs  piika  —  »karannut  ryssäläisen  armeijan  mukana." 

Hyvin  monta  siveellisyysrikosta  mainitaan  suomalaisten  naisten 
ja  venäläisten  sotilasten  välillä;  niitä  on  tavattomasti  —  se  jos  mi- 
kään kuvaten  yleistä  alistumista  uusiin  olosuhteihin,  ja  kansan  hen- 
kistä tilaa. 

Toisellaisia  todistuksia  tarjoo  kuolleiden  kirja.  Melkoinen  joukko 
rakuunia  ja  ruotusotilaita  oli  komennettu  täältä  sotaan.  Vain  harva 
heistä  oli  näkevä  uudelleen  kotiseutunsa.  Ehtimiseen  on  nimen  vie- 
reen kirjoitettu  ensin  »sotaan  v.  1808",  ja  sitten  »kuollut  v.  1808", 
»v.  1809",  »kuollut  Torniossa  v.  1808-09"  j.  n.  e.  Tavallisesti  mil- 
loin päivämäärä  on  tunnettu,  onkin  mainittu  joku  v.  1808  viimeisistä 
tai  1809  ensimmäisistä  päivistä:  soturit  saivat  hautansa  jäätyneen  Tor- 
nionjoen molemmin  puolin,  nälän,  pakkasen,  tautien  ja  puutteiden  ma- 

sentamina.  Kokonaista  75  %  niistä,  joiden  kuolinpäivä  on  tunnettu, 
on  jäänyt  Manan  omiksi  Tornion  kulmalla.  Yksi,  sotilas  Antti  örn, 
mainitaan  kuolleen  18  17/s  08,  siis  Siikajoella. 

Monasti  tiedetään  vain,  että  sotilas  on  „kuollut  sodassa".  »Kaikki 
muut  olosuhteet  ovat  jääneet  tuntemattomiksi.  Vielä  tavallisempaa  on 
„skall  dött",  sanotaan  kuolleen.  Ainoastaan  harvojen1)  mainitaan  pa- 
lanneen, „äterkommen." 

Mutta   entäs   palanneiden   sotilasten   kohtalo?    Millaiseksi  se  oli 
muodostunut,  siihenkin  monasti  antavat  kirkolliset  kirjat  vastauksen.  — 
»1818  haudattiin  Virusmäen  ent.  rakuuna,  nyt  lumpunkokooja  Gladerköy- 
häinmultaan."    „res.  sot.  Kilon,  Saramäki  -r-  kirkonvaivainen*.  »Meltoisten 
sot.  Hurtig,  f  1813  maankiertäjänä".  „Seulin,  sot.  Kun.  Ruotsin  Kaartissa41 
—  samoin.  Joku  harva  on  onnistunut  pääsemään  niitynvartijaksi,  mutta 
melkein   poikkeuksetta   haudattiin   maansa  puolustajat  köyhäinmultaan. 
Mitenkä  laulaakaan  Topelius  runossaan  Veteranerna: 
bO  Fosterland!    Hvad  gaf  du  dina  söner 
Som  gäfvo  alt  för  dig?    Hvad  gaf  du?    Hvem? 
De  främste  mmdes  du  i  dina  böner, 
De  ringare  —  gaf  du  dem  ens  ett  hem? 
Ett  torp  i  skogen  eller  tiggarstafven, 
Ett  lif  i  armod  och  ett  kors  pä  grafven!" 

Samoin  kuin  sotilasten,  kävi  myös  heidän  leskiensäkin.  Esimer- 
kiksi otettakoon  sotilas  Enberg  Paimalasta,  joka  v.  1814  kuoli  ruotu- 
vaivaisena,  ja  „jota  kuolemaan  seurasi  vaimonsa,  joka  haudattiin  hänen 
kanssaan.*1 

Valtio  ja  yhteiskunta  antoivat  näin  jäsentensä  nääntyä  köyhyydessä 
ja  kurjuudessa,  käytettyään  ensin  heidän  miehuutensa  voimat.  Vaikka 
ehkä  useimmat  emme  enää  ihaile  sotaa  ja  sotalaitosta  emmekä  n.  k. 
„ sotasankareita",  täytyy  meidän  antaa  tunnustuksemme  suurten  sotien 
aikakauden  katsantokannalle.  Tällä  pohjalla  lepäävä  tuomio  ei  kohtaa 
vain  Lounais-Suomea,  vaan  koko  maata.  — 

Ylläoleva  esitys  ei  ole  muuta  kuin  lastuja  aikakauden  sivistyshis- 
toriasta. Joskin  olen  ollut  pakotettu  lausumaan  ankaran  arvostelun 
siitä  hengettömyydestä,  joka  on  painanut  leimansa  paikkakunnan  silloi- 
seen väestöön,  en  suinkaan  tahdo  kieltää,  etteikö  olisi  joissakuissa  voi- 
nut löytyä  ylevämpiäkin  harrastuksia  tänä  aikana,  jolloin  Suomen  his- 
torian ensimmäinen  aikakausi,  ensimmäinen  päivä  laski  verisenä  lännen 
aaltoihin. 


*)    Kirkonkirjojen  mukaan  palasi  vain  7  niistä  27:stä,  jotka  tiettävästi  olivat  so- 
taan komennetut ;  ei  siis  täyttä  26  %.  — 

Lopuksi  ennenkuin  lasken  kädestäni  kynän  kuvailemasta  v.  1808 
—09  sodan  aikoja,  tahdon  lyhyesti  tehdä  selkoa,  mitä  valoa  Tukholman 
Suomal.  seurakunnan  kirkollinen  kirjanpito  voi  luoda  niille  vuosille, 
jolloin  Suomessa  sotaa  käytiin. 

„Finska  Nationella  Församlingen"  on  Tukholman  vanhimpia  seura- 
kuntia, se  kun  perustettiin  jo  v.  1533  *)  kuninkaallisen  kirjelmän  kautta. 
Pääaineksena  on  siinä  nykyään  kaupungin  ruotsalaista  väestöä,  mutta 
jokainen  kaupunkiin  muuttava  suomalainen  on  myös  velvotettu  siihen 
kuulumaan.  Seurakunnan  väkiluku  on  nykyään  n.  2,000  henkeä,  ja 
suomal.  jumalanpalvelus  tapahtuu  talvisin  joka  toinen  viikko,  suvella 
harvemmin.  Kirkko,  nimeltä  Fridericikyrka  on  ent.  kunink.  pallohuone. 
Kirkon  arkisto  on  vähäpätöinen,  sillä  kirkollinen  kirjanpito  ei  ulotu 
kauemmaksi  taaksepäin  kuin  v.  1780,  mutta  on  tavattoman  hyvässä 
kunnossa  ja  erinomaisen  selvä.  Arkisto  käsittää  kirkonkirjat  v.  1783 — 
84  ja  v.  1811  alkaen  edelleen,  syntyneet  ja  kastetut  v:sta  1781,  vihityt 
1774,  kuolleet  1781,  kuulutetut  v:sta  1826,  muuttaneet  v:sta  1845  ja 
rippikoululapset  v:sta  1808..—  Seurakunnan  jäseninä  mainittakoon  m. 
m.  tunnettu  Fredenheim  v.  1783  ja  samalta  v.  (p.  77)  „Coop.  Capit. 
Henrich  Runeberg*  ja  hänen  puolisonsa  Regina,  jotka  ovat  käyneet  ri- 
pillä 21/9  1783. 

V.v.  1808—09  vainoajoilta  ei  tiedä  vihittyjen  kirja  välillisesti  eikä 
välittömästi  mitään  kertoa.  Vihityistä  kyllä  monen  mainitaan  olevan 
Suomesta,  mutta  sama  on  ollut  laita  muinakin  vuosina.  Kenestäkään 
ei  mainita,  että  hän  olisi  ollut  „ pakolainen"  t.  j.  m.  s.  Vihittyjen  parien 
luku  v.  1808  on  47  ja  1809  50.  V:lta  1807  on  lukumäärä  55  ja  v:lta 
1810  47.     Olosuhteet  olivat  siis  jotakuinkin  normaalit. 

V.  1808  vielä  on  kuolleitten  kirjoissakin  verraten  vähä  valaisevaa. 
Lokakuussa  vasta  mainitaan  joidenkuiden  kuolleen  „sotakuumeeseena 
tai  „  sotatautiin".  Tällaisten  kuolleiden,  joista  monesta  mainitaan,  että 
hän  oli  „flygtingea,  ikä  vaihtelee  11  kk:sta  54  v:een. 

Vasta  v.  1809  alusta  alkaa  kuitenkin  tauti  tehdä  suurempia  tuhoja. 
Prof.  Danielsonin  ennen  mainitusta  kirjasta  tiedämme,  miten  Tornion 
tienoilla  siihen  kuoli  yli  2,000  sotilasta  ja  Neder  Kalixissa  on  vieläkin 
kirkkoherra  V.  Monteirin  tiedonannon  mukaan  suuri  kumpu  „ryssgrafvena, 
jonne  sotatautiin  sortuneet  soturit  haudattiin.  Tukholmankin  suoma- 
laisten keskuudessa  raivosi  tauti  ankarasti.  Esim.  tammikuulta  v.  1809 
olen   pannut   muistiin   7  henkilöä,  jotka  kuolivat  sotatautiin  ja  lisäksi 


*)    Ks.  G.  Lemberg:    Nägra  underrättelser  om  finska  nationella  församlingen  i 
Stockholm.    Sv.  Litt  Förh.  o.  upps.  16,  p.  163  s. 


Digitized  by 


Google 


86  A.  M.  Tallgren. 


vielä  5,  joista  eritoten  sanotaan,  että  he  ovat  „flygtingara.  Vanhin  oli 
62,  nuorin  6  Vt  vuotta,  mutta  kokonaista  8  oli  parhaissa  voimissaan, 
25  ja  50  vuosien  välillä. 

Näytteeksi  noista  lyhyistä  tiedonannoista  mainittakoon  esim.  seu- 
raavat kaksi: 

„Bo£tius,  Maria  Helena,  piika  ja  pakolainen  Uudestakaupungista 
kuoli  sotatautiin  25  v.  vanhana.    Haudattu*  j.  n.  e. 

»Eldström,  Johan  pakolaisen  räätälin  Gabriel  Eldströmin  poika, 
kuoli  halvaukseen  6  Vt  v.  vanhana  j.  n.  e." 

Helmikuulta  1809  on  taulu  seuraava:  pakolaiskuolleita  3,  sota- 
tautiin  lisäksi  9,  siis  nytkin  summa  12.  Kuolleista  oli  9  18—36  v. 
välillä. 

Maaliskuussakin  on  suhde  sama:  Sodan  jumalan  uhreja  on  12, 
niistä  3  nuorempaa  kuin  22  v.  ja  yksi  77  v. 

Jos  vuoden  3  ensi  kuukautena  tällainen  kuolevaisuus  oli  ollut 
tasaisesti  yhtä  suuri,  se  nyt  alkaa  nopeasti  aleta.  Muuttuneet  olosuh- 
teet kotimaassa,  Porvoon  valtiopäivät  ja  nouseva  suvi,  valo  ja  lämpö 
sen  saivat  aikaan. 

Niinpä  kuoli  huhtikuussa  vain  4  henkeä  sotakuumeeseen;  niistä 
yhden,  neits.  Hanna  Kählbergin,  mainitaan  olleen  pakolaisen. 

Toukokuussa  kuoli  „i  fältsjuka"  vain  1  kakskymmenvuotias  hen- 
kilö. Vuoden  loppukuukaisilta  ei  mainita  ainoatakaan  tapausta,  joka 
tavalla  tai  toisella  olisi  yhteydessä  sodan  kanssa. 

Koko  kuolevaisuus  v.  1809  eri  kuukaisille  on  tammikuusta  laskien: 

32,  26,  21,  17,  17,  5,  8,  7,  8,  8,  10,  1  =  160. 

Vastaavat  luvut  ovat  v.  1808,  1810,  1811  ja  1812: 

V.  1808  135  henkeä,  niistä  yksin  joulukuussa  29,  v.  1810  76, 
v.  1811  129  ja  v.  1812  125  henkeä. 

Keskimääräinen  kuolevaisuus  on  siis  n.  125  ja  v.  1809  ylikuole- 
vaisuus  on  35  henkeä  1.  28  °/o.  Vuoden  3  ensi  kk.  keski  kuolevaisuus 
on  31,8.  V.  1809  on  se  79,  siis  noin  48  suurempi  tavallista,  %-ssa 
n.  153*  %. 

V.  1809  sodasta  antamastani  kuolleiden  kuvasta  näemme,  miten 
ankara  sodan  vaikutus  Tukholmankin  suomalaisiin  oli,  ja  miten  siellä 
oli  silloin  paljo  pakolaisia.  Luonnollisesti  näistä  vain  verrattain  pieni 
%  joutui  tuhon  omaksi,  eivätkä  kai  kaikki  kuolleetkaan  haudattu  Fin- 
ska  National-Församlingin  kautta.  Lisäksi  näkee  kuoloon  kaatuneiden 
pakolaisten  ijästäkin,  että  he  eivät  ole  yksinään  kaikki  voineet  Tukhol- 
maan saapua,  koska  kuolleiden  joukossa  mainitaan  useita  henkilöitä, 
jotka  ovat  alle  17  ja  joku  yli  70  vuotta. 

Ed.  Hahn,  Das  Alter  der  wirtschaftlichen  Kultur  (Taloudellisen  kultuurin  ikä). 
Heidelberg  1905.    256  siv.  8:o. 

Miten  maanviljelys  aikain  alussa  on  syntynyt,  miten  ensimäinen  aura  on  keksitty, 
vetojuhta  valjastettu  sen  eteen  ja  pakotettu  vetämään  pitkät,  suorat  kyntövaot  viljavan 
maaemon  mustaan  kuoreen,  miten  ensimäinen  pelto  aidattiin  ja  pysyvälle  viljelykselle 
pelastettiin!  se  kaikki  lienee  lukijoillemme  jotenkin  tuntematonta.  Joku  tosin  voisi  ker- 
toa, että  kalastuksella  ja  metsästyksellähän  ihmissuvun  kantaisät  elättivät  itseänsä,  kun- 
nes oppivat  kesyttämään  villiä  saalistansa  ja  paimenaika  laituminensa  ja  laumoinensa 
alkoi;  mutta  paimenaikaa  seurasi  maanviljelyskausi,  sillä  viljakasveja  alettiin  kylvää  ja 
liikkuvat  paimenmajat  muuttuivat  vakituisiksi  taloiksi,  vieläpä  kyliksi  ja  kaupungeiksi. 
Kauan  oli  tutkimus  todellakin  tätä  mieltä  ja  on  osaksi  vieläkin;  mutta  terävin  katse  ei 
tällaista  kaavamaisuutta  ota  täytenä  totena  vastaan:  ikivanhoista  muistomerkeistä,  esiin- 
kaivetuista  kivikirjoituksista  ja  hämäristä,  puoleksi  unehtuneista  taruista  ja  saduista  se 
rakentelee  uuden,  yksityiskohtaisen  kuvauksen  piirteet. 

Kaukana  kivikaudella,  kertoo  Hahn,  aikojen  takana,  joihin  verraten  muinaisen 
Babylonian  ja  Egyptin  elämä  tuntuu  jotenkin  äsken  eletyltä,  kuleksivat  miehet  kyllä 
metsästellen  ja  kalastellen,  mutta  naiset  keräilivät  kasviainesta,  juuria,  ruohoja  ja  puun- 
hedelmiä  yhteiselle  aterialle.  Kun  siemenet  putosivat  leirilieden  tuhkaan  taikka  maa- 
kuoppiin heitettyinä  antoivat  uuden  sadon,  oli  ensimäinen  viljelys  valmis.  Siemenet 
kaivettiin  kepillä  maahan,  sitten  kivikuokalla  ja  siksipä  Hahn  kutsuu  koko  tätä  viljelys- 
tapaa kuokkaviljelyksen  nimellä.  Kuokkaviljelys  on  tänäkin  päivänä  levinneenä  laajalti 
yli  maanpinnan;  näin  viljellään  näet  maissia,  riissiä,  durraa  ja  hirssiä  vieläkin  ja  niin 
viljeltiin  niitä  silloin,  mutta  lisäksi  myöskin  vehnää  ja  ohraa.  Enimmin  levinnyt  oli 
sittenkin  hirssi.  Kesyä  karjaa  ei  vielä  ollut,  koira  vain  tuli  seurankaipuun  viekottele- 
mana  naisten  toveriksi  leiritulten  ääreen  ja  aroilla  opittiin  kesyttämään  lammasta  ja 
vuohta. 

Tämä  on  alkuperäinen  kehitysaste  ja  siitä  on  ääretön  matka  niinhyvin  peltojen  kyn- 
tämiseen  kuin  karjankin  käyttöön.  Miten  kävi  tähän  asti  pääseminen  mahdolliseksi  ja 
millä  maanäärellä  tuo  kerrassaan  suurenmoinen  edistysaskel  otettiin?  Vanhassa  Baby- 
loniassa se  tapahtui,  vieläpä  varsin  merkillisten  ja  mutkallisten  olosuhteitten  avulla. 
Babyloniassa  oli  kuten  tunnettu,  täysin  kehittynyt  tähtien  palvelus,  hyvin  pitkien  ajan- 
jaksojen kestäessä  olivat  tähtipapit  tarkastaneet  taivastansa  ja  tehneet  siitä  yhä  tarkem- 
pia huomioita.  Niin  he  saivat  selville,  että  heidän  jumalansa  kulkivat  korkeuksissansa 
tarkasti  määrättyjä  teitänsä;  he  halusivat  tätä  temppeleissänsä  esittää  ja  niin  he  keksivät 
suuriarvoisen  keksinnön:  vaunut;  ja  nyttemmin  kuletettiin  jumalankuvia  neljän  pyörivän 
pyörän  päällä  suoria,  temppelistä  temppeliin  jumalille  raivattuja  teitä.  Mutta  jumaluuk- 
sista pyhin  oli  kuu  ja  sille  yli  pyhitetty  nautaeläin,  jonka  sarvet  olivat  kuin  sarvet  vä- 
henevässä tahi  kasvavassa  kuussa.  Pyhä  nautaeläin  härkä  tai  häränvasikka  aidattiin 
temppelin  aitauksiin,  se  otettiin  uhrieläimeksi  ja  lopulta  apulaiseksi  vetämään  kuujuma- 
lan  vaunuja.  Näin  oli  väkevä  villihärkä  valjastettu  vetojuhdaksi  ja  suurimmassa  osassa 
maailmaa  on  se  sellaisena  pysynytkin  meidän  päiviin  asti.  Mutta  lehmän  maito  tuli 
pyhäksi  uhrilahjaksi,  jota  papit  ja  kuninkaat  uhriaterioilla  söivät,  kunnes  sen  käytäntö 
vähitellen  tuli  yleiseksi  ja  muuttui  taloudelliseksi  tarpeeksi. 

Toiselta  puolen  katsottiin  kuuta  kaiken  hedelmällisyyden  luojaksi  ja  vertaus- 
kuvallisesti käytettiin  vetojuhdiksi  totutetut  pyhät  härät  vetämään  kuokalla  hedelmöittä- 

vät  vaot  anteliaan  maaemon  helmaan.  Silloin  oli  auraviljelys  valmis.  Viljaa  ei  enää 
istutettu  kuokan  lyömään  loveen,  vaan  kylvettiin  pitkään  auranvakoon;  kyntämään  tar- 
vittiin vetojuhta  ja  mies,  nainen  ei  siksi  kelvannut.  Samalla  naisen  taloudellinen  asema 
muuttui:  hän  ei  enää  ollut  viljelyksen  arvokas  edustaja,  vaan  vajosi  ala-arvoiseksi  or- 
jaksi miehen  rinnalla;  äidinvallan  aika  oli  lopussa  ja  isänvalta  alkoi.  Mutta  tähän  päi- 
vään asti  on  emännälle  jäänyt  hänen  alkuperäinen  työmaansa  kuokkaviljelyksen  ajoilta: 
puutarha. 

Babyloniasta  on  auraviljelys  levinnyt  länsimaihin,  Niilinlaaksoon,  Intiaan  ja  Kii- 
naan. Egyptiläinen  sivistys  on  babylonialaista  alkuperää;  mutta  kun  auraviljelys  siihen 
kuuluvine  keksintöineen  Niilinlaaksoon  saapui  Arabian  ja  Nubian  halki,  oli  siellä  jo 
sitä  ennen  sangen  kehittynyt,  ehkäpä  osaksi  samaa  tietä  saapunut  sivistys  ja  siksi  saat- 
toi egyptiläinen  kultuuni  aina  pysyä  omituisena  ja  itsenäisenä.  Egyptin  kautta  kulki 
härkienkesytys  ja  -käyttö  sekä  maidonjuonti  koko  Afrikaan,  mutta  auraviljelys  ei  täällä 
saanut  jalansijaa.  Intian  sivistys  on  suuressa  määrin  babylonialaista  alkuperää.  Kiina 
kehittyi  enimmin  itsenäisesti.  Sielläkin  otettiin  auraviljelys  käytäntöön  ja  härkiä  käy- 
tettiin juhtina,  mutta  uskonnolliset  käsitykset  ja  katsantotapa  olivat  toiset;  siksi  ei  kii- 
nalainen milloinkaan  oppinut  nautaeläinten  lihaa  tahi  maitoa  käyttämään. 

Kirjoittaja  ei  ole  tyytynyt  ainoastansa  ainettansa  esittämään.  Hän  takertuu  siinä 
sivussa  käsittelemään  kaikenlaisia  kysymyksiä,  jotka  varsin  vähän,  tuskinpa  ollenkaan 
ovat  yhteydessä  hänen  aineensa  kanssa.  Yhtämittaa  hän  vertailee  oman  aikansa  oloja 
noihin  ikiaikaisiin,  esittämiinsä  ja  vertailu  ei  ole  suinkaan  meidän  ajallemme  mairitteleva. 
Liiallinen  tehdastuotanto,  joka  työskentelee  vieraitten,  ehkäpä  vihamielisten  maitten 
raaka-aineilla,  sivistyksen,  moraalin,  ihanteitten  häviäminen  —  kaikki  viittaa  synkkää 
tulevaisuutta  kohti.  Ennen  kaikkea  puuttuu  ihmisiltä  käsitys  siitä  äärettömästä  ajan- 
jaksosta, joka  pienimpäänkin  kultuuriedistykseen  kuluu,  aikamme  kultuurin  sitkeästä, 
kerroksittain  kasvavasta  rakenteesta:  suuret  massat  sen  luulevat  yhdellä  iskulla  muut- 
tavansa mallikelpoiseksi.  Vaan  jätämme  loppuluvun  omaan  arvoonsa,  niin  pitkä  kuin 
se  onkin  ja  niin  paljon  kieltämätöntä  totuutta  ja  todellista  historiallista  käsitystä  kuin 
se  sisältääkin:  siksi  kauvaksi  se  loittonee  kirjan  varsinaisesta  aineesta. 

G.  S-hti. 


Knut  Stjerna:    Bidrag  tili  Bornholms  befolkningshistoria  under  järnäldern. 

(Lisiä  Bornholmin  asutushistoriaan  rautakaudella)  296  +  VI  siv.  8:0.    Tukholma  1905. 

Ylläoleva  teos,  joka  on  herra  Stjernan  tohtoriväitöskirja  Upsalan  yliopistossa 
muodostaa  18:nnen  niteen  l:sen  vihon  arvokasta  ruotsalaista  Antikvarisk  Tidskrift- 
nimistä  julkaisusarjaa,  ja  ilmestyi  viime  syyslukukauden  alulla. 

Jo  kauvan  ovat  pohjoismaiset  sivistyshistorioitsijat  panneet  merkille  useita  kum- 
mastuttavia omituisuuksia  suurten  läntisten  Itämeren  saarien  —  Gotlannin,  ölannin, 
Bornholmin  —  oloissa,  kansallisuuksissa,  merkillisissä  taidepiirteissä  y.  m.  Kun  sellaisia 
aivan  ominaisia  asianhaaroja  huomataan  heti  kun  historiallinen  aamuhämärä  leviää  yli 
näiden  tienoiden,  on  siis  luonnollista,  että  ne  perustuvat  jo  esihistoriallisiin  oloihin  ja 
tapahtumiin.  Muinalstutkijat  ovatkin  aina  voineet  konstateerata  varsin  suuria  eroavai- 
suuksia mannermaan  ja  noiden  saarien  varhaisemmassa  kultuurissa,  mutta  hyvin  paljo 
selittämättömiä  ja  käsittämättömiä  kohtia  on  jäänyt  ratkaisuaan  odottamaan.  Tohtori 
Stjerna,  jonka  tarkotus  on  tehdä  kaikki  näitä  saaria  koskevat  kysymykset  tarkan  tieteelli- 
sen pohdinnan  alaiseksi,  on  nyt  ottanut  alotteen  julkaisemalla  arvokkaan  ja  verratonta 
havaintokykyä  todistavan  tutkielmansa  Bornholmin  väestö-  y.  m.  suhteista  rautakaudella. 

Teoksensa  jakaa  hän  kahteen  osaan,  joista  edellinen  käsittelee  aikoja 
500  e.  Kr. — 550  j.  Kr.  ja  jälkimmäinen  pakanuuden  loppuaikaa.  Jako-aika  ei  ole  mieli- 
valtainen, vaan  riippuu  jyrkistä  ja  perinpohjaisista  mullistuksista  saarella  mainittuun 
raja-aikaan. 

Stjernan  tutkimuksen  päätulokset,  joista  helposti  viehättyisi  puhumaan  hyvin 
lavealti,  ovat: 

Länsi-  ja  Itägermaanit  olivat  olemassa  kahtena  err  kansanheimona  jo  vanhempaan 
Hallstatt-aikaan,  toisin  sanoen,  se  syvä  erotus,  joka  länsi-  ja  itägermaanien  tavoissa  y. 
m.  huomataan  heti  historiallisen  ajan  alussa,  oli  saanut  alkunsa  jo  noin  v.  700  e.  Kr. 
Mistä  se  on  johtunut,  jättää  Stjerna  toistaiseksi  selittely-yrityksittä.  Hän  vain  konsta- 
teeraa,  mitenkä  meidän  ajanlaskumme  alun  seutuvilla  Bornholm  epäilemättä  kuuluu  itä- 
germaanisen  alueen  mannerpuoliseen  (ei  skandinaaviseen)  piiriin.  Saari  on  ollut  erittäin 
vilkkaassa  liikeyhteydessä  Weichsel-joen  suistomaan  kanssa,  ja  Persante-joelle  Mecklen- 
burgissa  sekä  jonkun  verran  myös  luoteiseen  päin  Skagerakin  rannoille.  Sen  sijaan  on 
Ruotsin,  Gotlannin  ja  ölannin  kauppa  ollut  pieni  ja  vailla  merkitystä.  Liike  Weichse- 
lin  suulle  vilkastuu  vilkastumistaan.  Tässä  on  Stjerna  tarkantarkkojen  yksityis-  ja  hauta- 
tutkimusten nojalla  tehnyt  sen  huvittavan  havainnon,  että  niinkuin  saaren  pääpaikka 
alkujaan  oli  ollut  jonkun  verran  sisämaassa  saaren  luoteiskulman  puolella  muutamain 
järvien  rannalla,  silloin  kun  ulkokaupalla  ei  vielä  ollut  merkitystä,  se  nyt  on  siirtynyt 
saaren  kaakkoiskulmaan,  jossa  on  sijainnut  todellinen  kaupunki.  (Stjerna  tekee  muuta- 
mia hauskoja  vertailuja  tämän  ja  Kreikan  Mykeenen,  Trojan  y.  m.  välillä).  Myöhemmin, 
syistä,  joista  kohta  saan  tehdä  selkoa,  saaren  koko  kauppa  keskittyi  itäiseen  Skandi- 
naaviaan,  ja  silloin  on  uusi  mahtava  kaupunki  syntynyt  saaren  koilliskulmaan,  niinkuin 
taas  nyt,  ja  kautta  koko  historiallisen  ajan,  jolloin  saari  Tanskaan  yhdistettynä  on  saa- 
nut sieltä  paraimman  liike-  ja  kauppatoverin,  saaren  pääpaikka  ja  keskus  on  aivan  länti- 
simmässä kolkassa. 

Saarelaisten  uskonnollisistakin  käsityksistä  on  Stjernan  onnistunut  saavuttaa  var- 
sin mieltäkiinnittäviä  tuloksia.  Asiasta  huvitettua  viittaan  itse  teokseen;  mainitsen  vaan 
lyhyesti,  että  pronssikauden  lopulla  näyttää  usko  johonkin  kaukaiseen  paikkaan,  (aurin- 
koon?) jonne  vainajain  sielut  kokoontuivat,  olleen  ainoa  vallitseva.  Rautakauden  alussa 
muutamia  vuosisatoja  luultiin  vainajain  itsensä  semmoisinaan  asuneen  haudassa,  kun- 
nes v.  200  j.  Kr.  vanha  katsantokanta  taasen  etelästä  käsin  tulleen  uuden  uskonnollisen 
kultuurivirtauksen  kautta  pääsee  vähitellen  valtaan.  Tämä  kultuurivirtaus,  joka  ainakin 
länsi-Skandinaaviassa  näkyy  olleen  voimakkaan  kansainvaelluksen  kannattama,  ei  ole 
Stjernan  tutkimusten  mukaan  Bornholmissa  esiintynyt  vaellusten,  vaan  yksinomaan 
kauppayhteyden  tuloksena,  samoin  kuin  näihin  aikoihin  ensi  kerran  tavattavat  sota-aseet, 
riimukirjaimet,  pelit,  kultatangot  maksunvälittäjinä,  hakaristi  koristuksena  y.  m.  ovat 
kaupan  tuloksena  pidettävät.  Minusta  ei  kuitenkaan  Stjernan  todistelu  tässä  kohden 
tunnu  aivan  vakuuttavalta;  varsinkin  Odinin  uskonnon,  joka  nyt  tuli  Bornholmissa  ja 
Pohjoismaissa  tunnetuksi,  sovelluttaminen  uusiin  hautaustapoihin,  ei  voine  pitää  paik- 
kaansa, koska  samallaiset  hautausmuodot  ovat  olleet  n.  700  v.  varhemmin,  nuoremman 
pronssikauden  lopulla  käytännössä,  mutta  niitä  silloin  ei  mitenkään  voi  selittää  Odi- 
nin aasa-oppiin  vetoomalla. 

Seuraavina  vuosisatoina  huomataan  Bornholmissa  sama  asianlaita,  kuin  minkä 
Stjerna  ennen  on  huomauttanut  samanaikuisena  piirteenä  Göötin  maalla  *):  saaren  asu- 
kasluku nopeasti  suunnattomasti  harvenee.  Selitys  on  selvä:  asukkaat  vaeltavat  suu- 
rina joukkoina   mantereelle  ja  sieltä  Rooman  valtakunnan  kimppuun.    He  ovat  samoja 


•)    Svear  och  Götar  under  folkvandringstiden",  Sv.  F.  Tdskr.  B.  XII. 

kuin  historian  burgundit,  jotka  omien  kertomustensa  mukaan  ovat  kotoisin  pohjoisessa 
meressä  olevasta  saaresta.  Bornholmin  nimi  on  alkujaan  Burgundarholm.  Asia  on  siis 
varma,  ja  vielä  intressantimmaksi  se  tulee  sen  kautta,  että  Stjerna  voi  todistaa,  miten 
saaren  viimeiset  asukkaat  lähtevät  pois  ja  saari  jätetään  melkein  autioksi  n.  500  luvun 
puolivälissä  ja  jonkun  verran  sitä  ennen.  Mutta  nyt  häviävät  manteren  burundilaiset- 
kin, jotka  Itä-Galliaan  ovat  perustaneet  suuren  valtakunnan,  juuri  v.  532  ratkaisevassa 
tappelussa  frankeja  vastaan  ja  tuhoutuvat.  Ilmeisesti  on  burgundilaiskuningas  mante- 
reella kutsunut  kaikki  heimolaisensa  saarestakin  reservinä  avukseen,  mutta  häviää  sitte- 
kin  näiden  mukana.  Näin  päättyy  taru  Bornholmin  varhemmista  asukkaista:  hautaken- 
tät  yhfäkkiä  jäävät  käyttämättä,  kultatulva  etelästä  lakkaa,  muinaistieteelliset  tyyppisar- 
jat  katkeavat. 

Mitenkä  kävi  nyt  Bornholmin?  Se  sai  uusia  asukkaita,  —  ei  etelästä,  jossa  slaa- 
vit ovat  anastaneet  Itämeren  etelärannikon,  vaan  pohjoisesta.  Sinne  viittaavat  esine- 
muodot,  sinne  suuntautuu  kauppa  ja  kauppakaupungin  syntyminen  saaren  koillispäähän, 
(ks.  yllä)  sinne  viittaavat  hautaustavat:  uudet  tulokkaat  ovat  siis  Ruotsista,  mutta  eivät, 
niinkuin  odottaisi,  lähellä  olevasta  Skänesta,  vaan  Keski-Ruotsista :  Svealaiset.  Paikan- 
nimetkin  ovat  poikkeuksetta  sieltäpäin  lainatut.  Yksi  ainoa  nimi  on  jäänyt  entisten 
asukasten  jälkeen.  Muuten  ovat  ne  kerrassaan  hävinneet,  mikä  osottaa,  miten  perin- 
pohjainen muutos  on  ollut. 

Tällaisia  ovat  Stjernan  tutkimuksen  pääasialliset  etnoloogiset  tulokset,  joita,  se  on 
tunnustettava,  lukee  kasvavalla  innolla.  Niiden  pääpiirteet  pitävät  varmasti  paikkansa; 
joissakuissa  kohdin  tuntuvat  johtopäätökset  ehkä  hieman  liika  varmoilta:  paitsi  Odin- 
kultiin  vetoomisessa  ei  esim.  ole  koetettukaan  selittää,  miksi  polttorovion  jäännöksiä 
määrättyinä  aikoina  haudoissa  tavataan,  joskus  taas  ei.  Joitakuita  pienempiä  vaelluksia 
saareen  ja  saaresta  voinee  siis  otaksua  tapahtuneen  varhemminkin  kuin  tekijä  arvelee. 

Se  mikä  suuresti  haittaa  teoksen  vapaata  käyttämistä,  on  kartan  puute.  Varsin 
tähdellinen  olisi  Itämeren  ympäristöjä  kuvaava  kartta,  mutta  teoksessa  ei  ole  edes  Born- 
holmin tavallista  maantieteellistä  karttaakaan,  ainoastaan  ääriviivainen.  —  Myöskään 
nimi-  ja  asiaregisteriä  ei  löydy. 

Ne  puutteet  eivät  kuitenkaan  paljoa  merkitse  teoksen  suurten  ansioiden  rinnalla. 

A.  M.  T. 

• 

Oscar  Almgren :    „Kung  Björns  hög"  och  andra  fornlämningar  vld  Häga, 

utg.  af  Kgl.  Vitterhets,  Historie  och  Antikvitetsakademin  (.Kuningas  Björnin  kumpu"  ja 
muita  muinaisjäännöksiä  Hägan  luona.  Julaissut  Kun.  Kaunotaide-,  Historia-  ja  Mui- 
naisakademia)  Tukholmassa  1905. 

Ruotsin  muinaistutkijat  ovat  saaneet  aikaan  hyvin  komean  julkaisusarjan  esi- 
historiallisia monografioja,  paikallistutkimusten  tuloksia  varten.  Sarjan  alottaa  viime 
vuonna  jouluksi  etevän  ja  tunnetun  arkeoloogin,  Upsalan  yliopiston  dosentin  Almgrenin 
julkaisema  teos,  josta  tahdon  antaa  lyhyen  selonteon  Historiallisen  Aikakauskirjan 
lukijoille. 

Esihistoria  käyttää  luonnollisesti  aivan  toisellaista  tutkimusmetoodia  kuin  varsi- 
nainen historia,  joka  ainakin  hyvin  kauvan  on  perustunut  yksinomaan  kirjallisiin  lähtei- 
siin ja  asiapapereihin.  Esihistoriallisena  ainehistona  ovat  melkein  yksinomaan  sellaiset 
irtonaiset  ja  kiinteät  muinaisjäännökset,  joita  maassa  tavataan.  Varsinkin  tarjoovat 
muinaishaudat  tärkeätä  materiaalia,  koska  ihmiset  ennen  muinoin  haudattiin  vaatteineen, 
aseineen  ja  koristuksineen.  .Kuningas  Björnin  kumpukin"  on  yksi  sellainen  hauta  toi- 
selta historian  takaiselta  aikakaudelta,  pronssikaudelta. 

Kumpu  on  tutkittu  Ruotsin  kruununprinssin  vanhimman  pojan,  tieteellisesti  kou- 
luutetun  arkeoloogin  prinssi  Gustaf  Adolfin  toivomuksesta  ja  osaksi  hänen  varoillaankin. 
Se  sijaitsee  Hägan  luona  Uplannissa  ja  on  ollut  huomattu  jo  pari  sataa  vuotta  sitte, 
Ruotsin  muinaistutkimuksen  varhaisimmista  ajoista,  haaveilija  Rudbeckin  päiviltä.  Tut- 
kittaissa  on  se  näyttäytynyt  olevansa  päältä  valtavan  monen  turvekerroksen  muodostama, 
sen  alla  on  suuri  kiviroukkio,  samaa  lajia  kuin  meillä  ilman  maakerrosta  tavataan  ylei- 
sesti pitkin  merenrantojamme. 

Kiviroukkion  alla  oli  ollut  harjan  muotoon  rakettu  lautasuojus,  joka  vuosisatojen 
kuluessa  oli  luhistunut  kokoon,  mutta  alkujaan  oli  ollut  turvana  kammiossa  sijainneelle 
tammlkirstulle.  Kirstuun  oli  kätketty  vainajan  —  arvatenkin  jonkun  mahtavan  hallitsi- 
jan —  poltetut  luut,  ja  mukaan  oli  pantu  verrattoman  hieno  kullalla  silattu  pronssinen 
lasisilmä-solki,  samaten  kullalla  päällystetty  miekka,  kullalla  koristettuja  nappeja,  nastoja 
y.  m.,  ympärillä  oli  kotieläimen  luita,  samoin  metsäneläinten,  arvatenkin  uhriaterian 
muistona.  Tärkeämpää  on,  että  luiden  joukossa  on  kolmen  ihmisenkin  luita  sikin  sokin, 
mikä  näyttää  todistavan,  että  ihmisuhrejakin  on  toimitettu  ja  että  uhratun  ihmisen  liha  * 
sitte  on  syöty.  Tässä  tekee  Almgren  viehättävän  huomautuksen,  mitenkä  tapa  nähtä- 
västi on  peruisin  paljo  vanhemmalta  ajalta:  kivikaudella  oli  ihmissyönti  ollut  tapana 
lavallisessa  elämässä  esim.  juuri  Uplannissa  (Aloppe),  pronssikaudella  oli  se  enää  vain 
uhritoimitus  ja  pakanuuden  ajan  lopulla  Adam  Bremeniläisen  mukaan  se  Upsalassa 
supistui  siihen,  että  ihmisiä  uhrattiin,  mutta  lihaa  ei  enää  syöty.  Kukin  näistä  tunne- 
tuista faktoista  on  noin  2,000  vuotta  edellisestä  tai  seuraavasta. 

Mitä  lopullisesti  tulee  Häga-kummun  syntymisaikaan,  on  se  varmuudella  jonkun- 
verran  vanhempi  vuotta  1,000  e.  Kr.  ja  siis  muodostunut  noin  3,000  vuotta  nykyajasta 
taaksepäin  lukien.  Uplanti,  joka  silloin  on  ollut  sanomattoman  vilkkaassa  vuorovaiku- 
tuksessa Tanskan  kanssa,  on  vielä  silloin  suureksi  osaksi  (esim.  nyk.  Upsala)  ollut 
meren  alla,  sillä  meren  pinta  oli  n.  14  mtr.  ylempänä  kuin  nyt.  Yksi  lahdelma  ulottui 
Häga-kummun  juurelle  asti,  joten  kumpuun  kätketty  vainaja  sai  ihailla  siintävää  merta, 
jonka  yli  tie  kulki  auringon  luo,  kuten  pronssikaudella  *)  lienee  uskottu. 

Teos  on  erittäin  miellyttävä  ulkoasultaan,  painettuna  hyvälle  paperille  ja  varus- 
tettu monella  kuvalla.    Hinta  on  5  Kr. 

A.  Af.  T. 


O.  E.  Tudeer,  Kreikan  kansa  persialaissotien  aikana.  Tieteen  työmailta  9. 
Helsinki  1906.    Otava  286  siv.  8:o. 

Kreikan  kansa  persialaissotien  aikana  —  miten  tuntuukaan  aine  kiitolliselta  kir- 
joittaa ja  mieltäkiinnittävältä  lukea.  Näkyyhän  Hellaan  historia  monelle  kuin  kirkaste- 
tussa valossa,  pienestä  pitäen  oli  Kreikan  maisema  meille  mehukkaampi  kuin  mikään 
muu,  sen  kansa  kauniimpi,  sen  sankari  suurempi;  eikä  tarvitse  tätäkään  teosta  kauvaa 
lukea  ennenkuin  juuri  se  ihanteellinen  ymmärrys  lämpimänä  lehahtaa  vastaan.  Sitä- 
paitsi tietää  uusi  tiede  niin  paljon  lisää  esillä  olevasta  aineesta  kertoa  oikaisten  ja  siltä 


*)  Käytän  tässä  ohimennen  tilaisuutta  huomauttaakseni  eräästä  nurinkurisesta 
mielipiteestä,  jolle  m.  m.  eräs  Helsinkiläinen  suomal.  aamulehti  oli  suonut  muutaman 
saksal.  aikakauskirjan  mukaan  tilaa  parisen  palstaa.  Tehtiin  selkoa  siitä,  miten  pronssi- 
kautta muka  ei  koskaan  ole  ollut  olemassakaan.  En  tahdo  muuta  kuin  sanoa,  että  tämä 
käsityskanta  todistaa  mitä  suurinta  tietämättömyyttä  pienimpiä  yksityiskohtia  myöten, 
joten  on  valitettava,  että  sellaista  arvosteluun  pystymättömälle  yleisölle  tarjotaan.  Pronssi- 
kausi on  kyllä  ollut  olemassa  ja  on  kestänyt  toista  tuhatta  vuotta. 

vahvistaen  entistä  mielikuvaamme.  Ja  lopuksi,  onhan  aine  juuri  viime  vuosina  väikky- 
nyt monen  suomalaisen  mielessä;  mistä  se  johtuu,  sen  sanoo  kirjoittajamme  kauniilla, 
välittömällä  kielellään:  .Ilossa  ja  surussa  —  varsinkin  surussa  —  noiden  taistelujen 
muistot  ovat  ihmiskunnalle  rakkaat.  Kun  jotakin  kansaa  uhkaa  vaara,  kun  sen  taivas 
peittyy  pilviin,  kun  tuska  täyttää  sydämet,  silloin  sen  kansan  keskuudesta  monikin  aja- 
tus kääntyy  noiden  valoisien  muistojen  puoleen;  mieliin  nousee  kysymys:  mitenkä  tuo 
pieni  kansa  kykeni  niin  suureen  sankarityöhön?  Mitkä  voimat  tekivät  tuon  ihmeellisen 
taistelun,  tuon  ihmeellisen  voiton  mahdolliseksi?  Mistä  ne  voimat  syntyivät,  mitenkä 
ne  kehittyivät?" 

Siinä  siis  kirjan  aihe,  asetettu  tutkimuskysymys.  Eikä  tyydy  tekijä  —  sanotta- 
koon se  kohta  —  päällisinpuolin  sitä  käsittelemään,  vaan  pyrkii  eri  teitä  pääsemään 
kreikkalaisen  kehityksen  perusedellytyksiin,  sen  ytimiin.  Yritykset  kiteytyvät  yhtä 
moniksi  luvuiksi.  —  Ensin  Kreikan  maan  laatu  ja  mantieteellinen  asema:  meren  hedel- 
möittävä ja  elähyttävä  yhtyminen  moniuurteiseen  rantamaan;  vuorijonojen  erotteleva 
maan-jäsentely,  elinvoimaisten  kaupunkiyhteiskuntien  syy.  Sitten  itsekoettu  esitys 
Kreikan  luonnosta  sekä  tämän  ilmeneminen  Kreikan  kuvaamataiteessa.  Helleenien  sitä- 
kin syvällisempi  kansanhengen  ilmaus:  heidän  uskontonsa.  Hellaan  kaksi  johtavaa 
valtaa:  Atheena  ja  Sparta.  Koko  Kreikan  kehitys  ja  suhde  Itämaihin,  jotka  asetetaan 
vapaan  Kreikan  vastakohdaksi.  Itse  yhteentörmäys  näiden  kahden  maailman  välillä  eli 
juuri  persialaissodat.  Ja  sitten  näiden  merkitys  helleeneille,  erittäinkin  sellaisena  kuin 
se  heidän  taiteestansa  selvenee.  —  Siinä  ihan  lyhyesti  sanottuna  kirjan  sisällys. 

Tällainen  käsittely  tekee  täydessä  määrin  mahdolliseksi  oikean  syventymisen 
aineeseen,  sillä  ilmiöt  esiintyvät  siten  eheinä  asiallisessa  yhteydessään.  Lukija  saa 
kohta  kustakin  kokonaiskäsityksen  eikä  hänen  tarvitse  vähän  päästä  jakaa  huomiotansa 
historiallisen  elämän  eri  puoliin.  Hän  saakin  seikkaperäisen  ja  asiallisesti  erinomaisen  tarkan 
ja  huolellisen  kuvauksen,  joka  usein  laajenee  vertailuiksi  ulkomaisten  ilmiöitten  kanssa 
taikka  syvenee  sisästäpäin  tulevaksi  sielulliseksi  selitykseksi  tahi  yleisväitteeksi.  „ Kanso- 
jen, samoinkuin  yksilöjenkin  elämässä"  —  sanoo  esim.  tekijä  silloin  kun  tulee  puheeksi 
Atheenan  tyranniaika  Sooloonin  yhteiskuntauudistuksen  jälkeen  —  .saadaan  useinkin 
nähdä,  mitenkä  suuri  voimain  ponnistus  herättää  vuorostaan  eloon  uusia  voimia.  Mutta 
käypä  välistä  toisin.  Saattaa  tapahtua  niinkin,  että  ponnistus  on  mennyt  tavallaan  ylt 
silloisten  voimain;  silloin  seuraa  ponnistusta  lannistus,  tulee  jonkummoinen  taantumus- 
aika.    Kun  aallon  harja  on  noussut  korkeimmilleen,  painuu  aallon  laakso  syvimmilleen". 

Tuollaisella  aineen  järjestelyllä  on  tietysti  sentään  välttämättömät  varjopuolensa. 
Kreikan  kansa  persialaissotien  aikana  on  —  sehän  on  sanomattakin  selvää  —  tulos 
edellisten  aikain  kehityksestä  sen  koko  laajuudessa;  ja  jotta  tämä  taas  yhtenäisesti, 
monimutkaisuudessaan  ja  tuhansien  eri  kohtien  keskinäisessä  vuorovaikutuksessa  olisi 
tullut  tajuttavaksi,  olisi  oikeastaan  pitänyt  kertoa  Kreikan  kansan  historia  alusta  lop- 
puun asti.  Luulisin  tästä  järjestelystä  myöskin  johtuvan,  että  joku  kehityksen  puoli 
semminkin  taloudellinen,  jonkun  verran  on  jäänyt  syrjälle.  Pikkutilojen  yhtyminen 
yksiin  käsiin,  suurviljelyksen  ja  suurkapitaalin  syntyminen,  tämä  tärkeä  kehitystä  laajalti 
kannattava  ilmiösarja  esm.  tulee  kyllä  siellä  täällä  puheeksi,  niin  siv.  73—74,  85  j.  n. 
e.,  mutta  ikäänkuin  syrjäisesti  ja  sivumennen;  niinikään  esitetään  siv.  124—125  Vähän 
Aasian  ioonilaisten  ylöllisyyttä  ja  veltostumista  lyydialaisten  naapurien  aiheuttamaksi, 
vaikka  siinä  samoinkuin  Ala-Italian  kreikkalaissa rtokunnissakin  suurkapitaalin  syntymi- 
sellä on  hyvin  paljon  syytä.  Ja  luonnolliselta  tuntuu,  että  tuo  sama  taloudellinen  ilmiö 
nyt  niinkuin  aina  myöhemminkin  oli  läheisessä  yhteydessä  myöskin  itsetietoisen,  voi- 
makkaan personallisuuden  muodostumisen  kanssa,  jota  tekijä  taiteen  avulla  niin  ansiok- 
kaasti esittää.   —  Aineen    järjestelyllä  on  siis  puutteellisuutensakin.  Ja  kumminkin  se 

tuntuu  oikeaan  osatulta,  sillä  se  kokoaa  alusta  alkaen  kiinteästi  lukijan  huomion  kirjan 
varsinaiseen  aiheeseen,  paljon  paremmin  kuin  yhtäjaksoinen  historiallinen  esitys  olisi 
kyennyt  kiinnittämään. 

Kirjassa  on  esitettynä  uusimman  tutkimuksen  tulokset.  Kun  tietää,  että  suoma- 
laisella yleisöllä  ei  tähän  asti  ole  ollut  minkäänlaista  mahdollisuutta  niihin  tutustua 
niin  käsittää  ehdottomasti  tällaisen  esityksen  arvon.  Useissa  tärkeissä  kohdissa  tuntuu 
tekijä  omaksuvan  Eduard  Meyerin,  ehkäpä  etevimmän  antiikin  tutkijan,  käsitykset,  niin 
esm.  mykeenalaisesta  ajasta,  doorilaisten  vaelluksesta,  puoluesuhteista  Atheenassa  sotien 
alkaessa  y.  m.,  mutta  omintakeisesti  ja  itsenäisesti  hän  siltä  kaikkialla  lähteisiinsä  suh- 
tautuu. Erikoisesti  haluaisin  huomauttaa  niitä  teoksen  osia,  jotka  käsittelevät  kreik- 
kalaista kirjallisuutta. 

Kun  lopuksi  mainitaan,  että  kirjoitustapa  on  miellyttävää,  usein  lennokasta,  aivan 
asiallista  ja  silti  helppotajuista,  selvennee  historiallisen  tiedon  harrastajalle,  että  tämä 
teos  on  täyttänyt  tuntuvan  aukon  kirjallisuudessamme  ja  että  se  tarjoaa  todellista, 
syvällistä  historiankäsitystä  enemmän  kuin  useimmat  muut  meillä  ilmestyneet  historialli- 
set teokset.  Olisin  iloinen  jos  tämäkin  lyhyt  selonteko  puolestansa  olisi  omiansa  levit- 
tämään teosta  yleisömme  keskuuteen. 

G.  S-hti. 


Herman  Gummerus:  Der  römische  Gutsbetrieb  als  wlrtschaftlicher Orga- 
nismus  nach  den  Werken  des  Cato,  Varro  und  Columella.  (Roomalainen  maatilan- 
viljelys  maataloudellisena  elimistönä  Caton,  Varron  ja  Columellan  teosten  mukaan). 
VIII  -f  100  s.  suurta  8:0.    Akateeminen  väitöskirja. 

Virallisen  vastaväittäjän  prof.  F.  Gustafssonin  historiallis-kielitieteelliselle  osas- 
tolle jättämä  lausunto  tästä  kirjasta  on  suomennettuna  näin  kuuluva: 

.Tekijän  lähtökohtana  on  se  useiden  eteväin  taloustieteilijäin  ja  historioitsijain 
puolustama  käsityskanta,  että  roomalainen  maanviljelys  pääasiassa  oli  riippumaton  elin- 
keino jota  vastoin  hän  tahtoo  näyttää,  että  se  ei  suinkaan  ollut  eristettynä  taloudellisesta 
elämästä,  vaan  suuressa  määrin  oli  kietoutunut  kapitalismin  ja  teollisuuden  kanssa 
vuorovaikutukseen.  Joskin  samallaisia  mielipiteitä  jo  ennen  on  lausuttu,  ei  kuitenkaan 
kukaan  ole  yksityiskohtaisesti  näyttänyt  niiden  oikeutusta,  ja  sitäpä  taas  tekijä  on 
pitänyt  päätehtävänään.  Toistaiseksi  tätä  tarkotusta  varten  täydellisesti  tutkimalla  van- 
himpain  roomalaisten  maatalouskirjailijain  teoksia,  tahtoo  hän  näistä  kustakin  erikseen 
ja  kaikista  yhteisesti  vetää  ylläolevan  kaltaisia  johtopäätöksiä.  Mikäli  minä  voin  katsoa 
kykeneväni  käsittämään  tätä  kansantaloudellista  ja  historiallista  peruskysymystä,  niin 
täytyy  minun  huomauttaa,  että  tekijän  ensimäinen  niin  laajaperäinen  asiaan  käsiksi 
käyminen  ei  ole  ollut  oikein  onnistunut.  Näiden  roomalaisten  kirjailijain  teokset  käsit- 
televät maanviljelyksen  tekniikkaa  ja  vain  ohimennen  sen  taloudellista  puolta,  puhumat- 
takaan kansantaloudellisista  näkökohdista ;  niiden  hajanaiset  tämänsuuntaiset  tiedonannot 
olisi  sen  vuoksi  pitänyt  aineryhmittäin  kohta  yhdistää  muiden  samansuuntaisten  ilmo- 
tusten  kanssa.  Täten  olisi  esityskin  enemmän  keskittynyt  tekijän  varsinaiseen  tehtävään. 
Esityönä  tai  oikeammin  esitutkimuksena  tarjoo  kumminkin  tämä  väitöskirja  sangen 
paljo  historiallisesti  ja  kielitieteellisesti  huvittavaa.  Tekijä  ei  karta  vaikeampiakaan 
kysymyksiä,  sekä  osottaa  aineeseensa  nähden  laajoja  ja  perinpohjaisia  tietoja  ynnä 
ylimalkaan  hyvää  arvostelukykyä. 

Mitä  itse  vaikeasti  ratkaistuun  peruskysymykseen  tulee,  näyttää  tekijä  ainakin 
osaksi  hyvin  perustellussa  oppositsioonissaan  edeltäjäin  yleistävää  käsitystä  vastaan  taas 
puolestaan   liiallisella  varmuudella  ja  jonkinlaisella  yksipuolisuudella  puolustaneen  yhtä 


Digitized  by 


Google 


94  Historiallista  kirjallisuutta. 


vahvasti  yleistävää  käsitystä  päinvastaiseen  suuntaan.  Niinpä  käyttää  hän  hyvin  voi- 
makkaita sanatapoja  roomalaisesta  maanviljelyksestä  kapitaalin  sijottamiskeinona,  ja  sen 
erottamisesta  teollisuustyöstä  (s.  20,  41,  71,  94),  jota  vastoin  hän  loppukappaleessa  tun- 
nustaa, ettei  hän  ole  päässyt  kysymyksessä  lopulliseen  ratkaisuun;  sen  lisäksi  hän  eri 
yleiskatsauksissaan  paljoa  suuremmassa  määrin  ottaa  huomioonsa  roomalaisten  todelli-' 
sen  taloudellisen  elämän  monipuolisesti  vaihtelevia  ilmenemismuotoja. 

Metoodillisena  huomautuksena  mainittakoon  myös  tekijän  taipumus  ex  siientio 
tehdä  johtopäätöksiä,  että  maatiloilla  ei  löytynyt  käsityöhuoneita,  jotka  laitokset  maan- 
viljelysteknilliseltä  kannalta  eivät  erityisesti  voineet  huvittaa  kysymyksessä  olevia  tekijöitä. 
Samallaisen  todistelun  johdosta  tuntuu  tekijän  mielipide  kolonien  päivätyövelvollisuudesta 
myös  heikosti  perustellulta  (s.  38  &  65). 

Tekijän  yleisestä  tendensistä  riippuu  myös  se;  että  hän  vähän  liian  suurella 
varmuudella  pitää  kaikkea  hänen  mielestään  kapitalistisen  Caton  teoksessa  tämän  itsensä 
kirjottamana,  tahtoo  selittää  tämän  teoksen  kirjalliset  mahdottomuudet  vetoomalla  m.  m. 
roomalaisen  proosan  alhaiseen  kehityskantaan,  mutta  sitä  vastoin  ei  tahdo  ymmärtää 
todennäköiseksi  alkutekstin  myöhempää  huonontumista  toisten  vaikutuksesta  (s.  16); 
samoin  se,  että  hän  jotenkin  lyhyesti  käsittelee  Caton  kreikkalaisia  lähteitä  (s.  17  not. 
3)  ja  kysymystä  Caton  mallitilojen  todellisesta  olemassaolosta.  Caton  hajanaisissa  ja 
sekavissa  tiedonannoissa  erityisten  tarveaineiden  ostopaikoista  näkee  tekijä  varman 
todistuksen  siitä,  että  niitä  tarveaineita  ei  maatiloilla  valmistettu.  Vastoin  tekijän  niin 
vahvasti  esilletuomaa  kapitalistista  mielipidettä  voisi  myös  huomauttaa  näiden  kirjailijain 
eetillisistä  ja  isänmaallisista  tarkotusperistä,  samaten  kuin  muutamista  lausunnoista  ja 
tosiasioista,  jotka  viittaavat  autarkiaan.  Vaikka  esim.  tuolla  tunnetulla  määräyksellä, 
että  enemmän  pitäisi  myydä  kuin  ostaa,  ei  muka  ole  mitään  tekemistä  autarkian  kanssa 
(s.  22),  niin  taas  toiselta  puolen  käytetään  suorasti  tai  epäsuorasti  samallaisia,  osaksi 
toisin  selitettävissä  olevia  seikkoja  autarkiaa  vastaan  todistavina,  niinkuin  esim.  sai- 
rasten ruoka-annosten  pienentämistä  (s.  21),  kahlehdittujen  asemaa  (s.  24),  käsityöläis- 
ammattikuntia  kaupungeissa  (esim.  s.  40). 

Muutamissa  yksityiskohdissa  täytyy  tekijän  asiallisen  arvioimisen  tai  tutkituksen 
oikeutusta   epäillä  tai  kieitää.  (Tässä  luettelee  vastaväittäjä  joitakuita  esimerkkejä). 

Jos  tekijän  menettelyä  yllä  esitetyissä  yksityiskohdissa  tahtoisi  pitää  tarkotus- 
peräisenä  tai  subjektiivisena  on  vastakohdaksi  otettava  tekijän  ylimalkaan  realinen, 
kriitillinen  ja  itsenäinen  aineen  ja  yksityiskohtien  käsittely,  joissa  viimemainituissa  hän 
epäilemättä  menestyksellä  oikasee  edeltäjiään,  niinpä  esim.  mainitakseni  vain  yhden 
kultuurihistoriallisesti  hyvin  merkittävän  asian  kysymykseen  nähden  orjatyön  suhteesta 
autarkiaan. 

Aineen  esitys  minusta  jonkunverran  kärsii  teoksen  ylempänä  huomautetusta 
jaotuksesta,  mutta  on  itsessään  varsin  ansiokasta,  selvää  ja  johdonmukaista,  niinkuin 
myös  kielellinen  käsittely.  Puutteena  voisi  huomauttaa  muutamia  harvoja  toisteluja  ja 
näennäisiä  ristiriitaisuuksia  sekä  tarpeetonta  laajuutta,  etenkin  (s.  56—57)  kysymykseen 
nähden  Varron  tarkottaman  maanviljelyksen  laajuudesta. • 

Lopuksi  vastaväittäjä  lausuu,  että  .teoksella  on  tieteellistä  arvoa  ja  hyvin  vas- 
taa tarkoitustaan",    joten  hän  ilman  epäilystä  ehdottaa  sen  hyväksyttäväksi.  — 


K.  R.  Brotherus:  Immanuel  Kants  Philosophie  der  Geschlchte.  (Imm.  Kantin 
historianfilosofia).  Yliopistollinen  väitöskirja.  Helsingissä,  1905.  136  siv.  8:o.  Tästä  teok- 
sesta on  virallinen  vastaväittäjä  prof.  Arvi  Grotenfelt  Historiallis-kielitieteelliselle 
osastolle  antanut  näin   kuuluvan  lausunnon: 

•Väitöskirja  esittää  kriitillisesti  Kantin  lausumia  ajatuksia  historianfilosofiasta. 
Kant  ei  ole  missään  laajemmassa  teoksessa  yhtäjaksoisesti  käsitellyt  näitä  kysymyksiä, 
vaan  on  kosketellut  niihin  useissa  lyhemmissä  kirjoitelmissa  sekä  myöskin,  ohimennen, 
parissa  isommassa  teoksessa,  niinkuin  kirjoissa  .Kritik  der  Urteilskraft"  ja  .Religion 
innerhalb  der  Grenzen  der  blassen  Vernunft".  Katsoen  sekä  siihen  suureen  vaikutuk- 
seen seuraavan  ajan  filosofiseen  ja  yleiseen  aatekehitykseen,  minkä  Kantin  aatteet  kai- 
killa aloilla  ovat  saavuttaneet,  että  myöskin  hänen  historianfilosofistenkin  ajatuksiensa 
välittömään  sisälliseen  merkitykseen,  on  tarkka  selitys  Kantin  opista  hyvin  suotava  ja 
ansiokas.  Ei  ole  olemassa  yhtään  uudempaa  sensuuntaista  esitystä  tästä  aineesta,  kuin 
esillä  oleva  tutkimus.  Ainoa  mainittava  uudempi  monografia  on  Fr.  Medicusen  kirja 
•Kants  Philosophie  der  Geschichte"  (Berlin  1902,  82  siv.  8:o),  joka  kuitenkin  monessa 
katsantokannassa  käsittää  tehtävänsä  toisin  kuin  kand.  Brotherus. 

Katsoen  siihen,  että  Kant  itse  on  niin  hajanaisesti  näitä  kysymyksiä  käsitellyt,  on 
tekijä  mielestäni  menetellyt  oikein  siinä,  että  hän  ei  ole  järjestänsä  vain  refereerannut 
ja  kritiseerannut  Kantin  eri  kirjoituksia,  vaan  on  järjestänyt  ja  jakanut  esitystään  muu- 
tamien hänen  itsensä  valitsemien  näkökohtien  mukaan.  Hän  käsittelee  eri  luvuissa  ky- 
symyksiä historiallisesta  edistyksestä,  kaitselmuksesta  ja  vapauden  suhteesta,  .empiiri- 
sestä historiasta"  eli  niistä  faktoreista,  joiden  vaikutusta  empiirisesti  historiallisessa  elä- 
mässä vaarinotamme,  sekä  vihdoin  Kantin  historianfilosofian  metodista.  Näitä  näkö- 
kohtia on  mielestäni  pääasiassa  onnellisesti  valittu.  Niiden  alle  voipi  luontevasti  sovit- 
taa ne  huomioon  otettavat  aatteet,  jotka  Kant  on  historianfilosofian  alalla  esiintuonut. 
Tietysti  kuitenkin  tällainen  johonkin  määrään  omavaltainen  esityksen  muoto  ja  aineen 
jako  välttämättä  tuo  jonkinmoisen  vaaran  mukanaan;  niin  meneteltäessä  saattaa  hel- 
posti tulla  panneeksi  esitettäviin  aatteihin  värityksen,  joka  on  niille  vieras.  Kirjoittajan 
ei  ole  miestäni  onnistunut  täydellisesti  välttää  tätä  vaaraa,  mutta  tässä  katsannossa 
esiintuotavat  muistutukset  eivät  ole  kovin  painavia.  Tärkeimmät  ovat  mielestäni  seuraavat. 

Tekijä  karakteriseeraa  kohta  ensimäisen  luvun  alussa  valistusaikakautta  individua- 
listiseksi, ja  hän  palaa  esityksessään  hyvin  usein  tähän  ajan  luonteenpiirteeseen  sekä 
johtaa  hyvin  suuren  osan  niistä  omituisuuksista,  jotka  ilmenevät  sekä  Kantin  että  hänen 
aikalaistensa  mielipiteissä,  heidän  .individualismistaan".  Mutta  tähän  käsitteeseen  tekijä 
panee  enemmän  kuin  siihen  suorastaan  ja  välttämättä  kuuluu,  nim.  ei  ainoastaan  sitä 
ajatusta,  että  maailma  on  kokoonpantu  lukuisista  itsenäisistä  alkuosista,  vaan  toiseksi 
tuon  toisenkin,  pitemmälle  menevän  leibniziläisen  aatteen,  että  kunkin  erityisen  olion 
kehitystä  kokonaan  määrää  sen  oma  alkuperäinen,  sisällinen  luonto  eli  olemus 
eivätkä  ollenkaan  mitkään  ulkoapäin  siihen  vaikuttavat  voimat  tahi  syyt  (s.  1);  ja  vielä 
kolmanneksi  tekijä,  milloin  sen  ajan  kirjailijoissa  kohtaamme  aatteen  ihmishengen  eli 
tahdon  absolutisesta  vapaudesta,  arvelee  antavansa  syvimmän  mahdollisen  selityksen 
siihen  vetoomalla  asianomaisten  .individualismiin".  Siten  tekijä  yhdistää  individualis- 
min käsitteeseen  aatesuuntia,  jotka  eivät  välttämättä  kuulu  yhteen  eivätkä  aina  ilmene  yh- 
dessä. Erityisellä  mieliharrastuksella  hän  seuraa  .individualististen"  aatetendensien 
ilmaantumista,  kaikissa  näissä  eri  muodoissaan,  sekä  luulee  toisinaan  huomaavansa  nii- 
den vaikutusta  siinäkin,  missä  niitä  ei  ole.  Niinpä  esim.  tekijä  s.  23  (alapuol.),  puhues- 
saan edistysaatteesta  niinkuin  se  ilmenee  Kantin  kirjotuksessa  .Idee  zu  einer  allgemei- 
nen  Geschichte  etc",  arvelee,  että  siinä  osottautuu  tuo  valistusaikakaudelle  muka  ylei- 
nen ja  omituinen  .Entfaltungstheorie",  jonka  mukaan  henkisten  olentojen  kehitys  olisi 
yksinomaan  sisällisten  alkusiementen  kehkiämistä  eikä  johtuisi  mistään  ulkonaisista  vai- 
kutelmista; todenteossa  kuitenkin  Kantin  mainittu  kirjoitus  selvästi  osottaa,  että  hänen 
mielestään  ulkonaiset  syyt,  niinkuin  ihmisten  keskinäinen  kilpailu  ja  taistelu  y.  m. 
semm.,  saavat  aikaan  historiallisen  edistyksen  ja  ihmisten  luontaisten  kykyjen  kehityksen. 

Erehdyttävä  on  niinikään  tekijän  esitys  5:nnessä  luvussa,  kun  hän,  esittäessään 
historian  empiirisesti  vaarinotettavia  faktoreita,  jakaa  ne  kahteen  luokkaan:  ,A.  Die 
Geschichte  ats  das  Resultat  mechanischer  Kräfte"  ja  „B.  Die  Geschichte  als  das  Resultat 
der  spontanen  Freiheit*.  Jälkimäisessä  osastossa  ei  näet  todenteossa  ole  puhetta  siitä, 
miten  yksilön  spontaninen,  absolutinen  vapaus  ilmenisi  historiassa,  —  se,  niinkuin  kir- 
jantekijä  hyvin  tietää,  ei  Kantin  perusoppien  mukaan  oikeastaan  voikaan  tulla 
näkyviin  empirisessä  mailmassa  eikä  siis  historiassakaan;  vaan  tässä  puhutaan  niistä 
henkisista  voimista,  jotka  ovat  mukana  luomassa  historiallista  kehitystä,  niinkuin  esim. 
eri  rotujen  ja  kansojen  psykologisesta  luonteesta,  sekä  siitä  kuinka  kasvatus,  valistus, 
yhteiskunnalle  saatu  ajatusvapaus  ynnä  muut  sellaiset  asianhaarat  vaikuttavat  historial- 
lisiin oloihin.  Luvun  jälkimmäinen  osasto  olisi  sentähden  ollut  nimitettävä  toisin,  esim. 
.Die  Geschichte  als  Resultat  der  geistigen  Entwickelung  der  Menschheif  tai  jotakin 
semm.  Tekijä  on,  niinkuin  hän  itse  väitöstilaisuudessa  selitti  asiata,  tullut  panneeksi 
tämän  erehdyttävän  päällekirjoituksen  sen  johdosta,  että  hänellä  edelläkäyneissä  lu- 
vuissa on  ollut  niin  paljon  aihetta  puhua  Kantin  vapausopista  ja  hän  on  nyt  tahtonut 
muodostaa  esitystään  5:nnessä  luvussa  analogiseksi  edellisten  lukujen  kanssa;  hän  on 
sen  tähden  koettanut  empirisenkin  historian  faktoreissa  löytää  noita  samoja  vastakkaisia 
pääprinsiippejä,  joista  on  ollut  puhe  3:nnessa  ja  4:nnessä  luvussa.  Tekijä  kyllä  huomaa 
ja  huomauttaa  itsekin,  että  Kantin  opin  mukaan  tässä  ei  oikeastaan  ole  puhe  aivan  sa- 
masta asiasta  (vrt.  esim.  s.  106).  Mutta  hänen  pyrkimyksensä  etsiä  anologiaa  vaikuttaa 
kuitenkin,  että  hänen  esityksensä  erityiskohdissakin  muodostuu  kieroksi;  niin  esim.  lu- 
vun alussa  s.  90:  Besonders  lassen  sich  die  zwei  in  dem  vorigen  Kap.  behandelten 
Prinzipien  auch  in  Kants  Auffassung  von  den  Faktoren  der  empirischen  Geschichte 
leicht  wiederfinden"  j.  n.  e.;  niinikään  luvun  loppuosissa,  joissa  hän,  rekapituleerat- 
tuaan  edelläolevaa  esitystään,  sanoo:  Dass  diese  beiden  Prinzipien  ihren  metaphysischen 
Hintergrund  haben,  und  zwar  das  erste  derselben  in  der  weisen  Weltregierung  und 
das  zweite  in  der  intelligiblen  Freiheit  des  Menschen,  scheint  mir  selbstverständlich" 
j.  n.  e. 

Muuten  en  ole  huomannut  syytä  mainittaviin  erityismuistutuksiin  referaattien  tark- 
kuuteeen  nähden. 

Kantin  historianfilosofian  metodista  puhuessaan  tekijä  mainitsee,  että  Kantin 
johtavat  historianfilosofiset  aatteet,  mikäli  ne  perustuvat  hänen  moraalisiin  perusvakau- 
muksiinsa,  oikeastaan  ovat  »regulatiivisia"  prinsiippejä,  ja  hän  selittää  parilla  sivulla 
tämän  käsitteen  merkitystä  (s.  132—4).  Mutta  tässä  ei  kumminkaan  määritellä  eikä 
tutkita  »regulatiivisten"  aatteiden  merkitystä  Kantin  filosofiassa  lainkaan  niin  perusteel- 
lisesti eikä  sillä  käsitteellisellä  selvyydellä,  joka  tässä  tärkeässä  kohdassa  olisi  ollut  toi- 
vottava ja  jota  olisin  odottanut. 

Niinkuin  edelläolevasta  näkyy  niin  minulla  ei  ole  paljon  erityismuistutuksia  esiin- 
tuotavana väitöskirjaa  vastaan. 

Väitöskirjalla  on  mielestäni  tieteellistä  arvoa  ja  se  vastaa  sitä  tarkoitusta,  jota 
varten  se  on  julkaistu.    Myöskin  puolustus  oli  hyvä. 


Die  Kultur  der  Gegenwart  (Nykyajan  kultuuri)  on  nimeltänsä  uusi  lavea  tieto- 
kirja, joka  Paul  Hinnebergin  toimittamana  on  alkanut  Leipzigissä  vinottain  ilmestyä. 
Avustajiksi  on  lupautunut  loppumaton  jono  Europan  etevimpiä  tiedemiehiä,  kaikki 
kyseessä  olevain  alain  erikoistuntijoita.  Ainehistossa  kuvaus  kultuurin  yleisistä  perus- 
teista, humanististen  tieteitten  metoodista,  uskonnoista,  ajatusjärjestelmistä.  eri  maitten 
kirjallisuudesta  ja  taiteesta;  edelleen  kansa-,   maan-  ja  valtiotiedettä,  valtiomuodon  ja 

hallinnon  historiaa,  lakitiedettä  ja  kansantaloutta  —  siis  joukossa  paljon  joko  suoras- 
tansa historiatieteeseen  kuuluvaa  taikka  ainakin  sellaista,  joka  on  omiansa  historiallista 
tietoa  lisäämdän  ja  selvittämään. 

Ensi  maisen  vihon  (160  siv.  4:o)  alottaa  Wilhelm  Lexisin  esitys  Das  Wesen  der 
Kultu r  (Kultuurin  olemus).  Varsin  vähäisellä  alalla,  noin  50:1  lä  neljännessivulla  tämä 
tunnettu  saksalainen  tiedemies  on  käsitellyt  kultuurin  perusteita  ja  edellytyksiä  sekä 
päällepäätteeksi  antanut  yleiskuvauksen  kultuurin  kehityksestä.  Esityksellä  on  sentäh- 
den  ensinnäkin  kaikki  ne  hyvät  ja  huonot  puolet,  jotka  ovat  ominaiset  tuontapaisille 
yleispäteviksi  aijotuille  katsauksille  eli  kokonaiskuvauksille.  Kunkin  asian  tila  on  näh- 
tävästi tarkoin  laskettu  ja  mitattu,  riveissä,  ehkäpä  kirjaimissa ;  mitä  suurimmalla  huolella 
on  eri  piirteet  valittu  ja  seulottu:  kirjoitustapa  asiallista,  lyhyttä,  ilmoittavaa  pikemmin 
kuin  kertovaa.  On  ikäänkuin  olisi  mielitty  virallisena  kuulutuksena  kiveen  hakata  tie- 
teen nykyinen  ennätys  ja  kanta.  Tästä  on  etua  jos  haittaakin  riippuen  lukijan  vaati- 
muksista ja  tarpeista.  Mitään  mieleenmeneviä  vaikutteita,  uusia  hedelmöittäviä  aatteita 
taikka  seikkaperäisesti  perusteltua  tietoa  hän  tuskin  saa  noista  tasaisesti  juoksevista 
lauseista,  joista  elo  ja  mehevyys  on  niinkuin  puristettu  pois.  Hänen  täytyy  olla  tun- 
tija, noita  asioita  miettinyt  ja  tutkinut  voidaksensa  yleisesityksestä  oppia  kaiken  sen, 
mikä  siihen  mahdollisimman  muutamalla  sanalla  on  saatu  mahtumaan.  Mutta  jos  hän 
todella  täyttää  tämän  ehdon  taikka  jos  hän  vain  haluaa  jonkinlaista,  alustavaa  yleis- 
katsausta, silloin  on  esitys  hänelle  omiansa. 

Vaan  kiinnittäkäämme  jo  tarkemmin  huomiomme  luettavana  oleviin  asioihin. 
Puhuttuansa  kultuurityön  edellytyksistä  käytännöllisestä  järjestä,  tieteellisestä  tuntemuk- 
sesta ja  siveellisestä  tahdosta,  joutuu  hän  mainitsemaan  kultuurityön  tuotetta:  ihmis- 
kunnan kultuuritavaraa  eli  -omaisuutta.  .Koska  kultuuri  ei  välittömästi  ole  syntynyt 
yleismaailmallisessa  ihmiskunnassa"  sanoo  Lexis,  .vaan  valtiollisissa  kansayhdyskunnissa 
kansallisine  erikoisuuksineen  ja  omine  historiallisine  vaiheineen,  niin  on  kultuuriomai- 
suudella  yleensä  kansallinen  leima  ja  osaksi  myöskin  erikoiskansallinen  luonne.  .Eletyn 
ja  perityn  historian  luoma  kansallistunne,  kansallisen  kirjallisuuden  luoma  kieli,  kansan- 
henkeä  vastaavat  yhteiset  laitokset,  elämätä  itsenäisesti  määräilevät  tavat  —  juuri  nämä 
kultuuritavarat  antavat  joka  kansan  kultuurille  erikoisluonteensa  ja  samalla  koko  sivisty- 
neelle maailmalle  eloisan  moninaisuuden". 

Nyt  seuraa  esitys  kultuuria  synnyttävistä  voimista.  Ne  ovat  kirjoittajan  mielestä 
etupäässä  yksilöllistä  laatua:  yksilön  tarve,  työtarmo  ja  ansionhalu,  jotka  kerran  herä- 
tettyinä jatkuvat  tarpeen  tyydyttämisen  jälkeenkin,  sekä  vihdoin  monenlaiset  syrjävai- 
kutteet  kuten  turhamaisuus  ja  kunnianhimo  ynnä  erityisesti  tieteellisessä  ja  taiteellisessa 
toiminnassa  tutkimushalu  ja  luomisen  tarve.  Yksilöllisiin  liittyvät  yhteiskunnalliset  voi- 
mat; mitä  korkeammalle  sivistyskannalle  kohotaan,  sitä  enemmän  on  järjestynyt  yhteis- 
työ tarpeen.  .Ilman  valtiota  ei  ole  minkäänlaista  kultuuria  olemassa;  mutta  valtio  ei 
ainoastaan  synnytä  järjestystä,  jossa  yksityisten  toiminta  ja  vuorovaikutus  tapahtuu, 
vaan  sen  tulee  myöskin  tehokkaasti  näihin  puuttua,  toimittaaksensa  sellaisia  kultuuri- 
tehtäviä,  jotka  menevät  yli  yksityisten  ynnä  heidän  vapaaehtoisten  yhdistystensä 
voimien" . 

Kun  tekijän  mielestä  kumminkin  varsinainen  kultuuri  on  yksilöissä,  astuu  hänelle 
erinomaisen  tärkeänä  esiin  kysymys  eri  ihmisrotujen  arvosta  ja  kultuurikyvystä.  Val- 
koisen rodun  hän  asettaa  etusijalle;  huvittava  on  vertailu  valkoisen  ja  keltaisen  rodun 
sielullisten  kykyjen  kesken.  .On  kylläkin  mahdollista*  niin  sanat  kuuluvat  .että  itä- 
aasialaiset  vähitellen  ehtivät  valkoisen  rodun  tasalle  ja  ehkä  tulevaisuudessakin  pysyvät 
sen  rinnalla  mitä  kultuurin  hyötyätuottavaan  puoleen  tulee.  Mutta  että  he  teennäisesti 
kasvattaisivat  myöskin  länsimaisen  hengen  ihanteellisuuden,  jota  ihanteellisuutta  kreikka- 

laisuus  on  hedelmöittänyt  ja  kristinusko  lähes  kaksi  vuosituhatta  on  kasvattanut,  se  on 
tuskin  odotettavissa,  niin,  voipa  sanoa,  he  eivät  edes  aijokaan  sitä  yrittää.  Yleensä  on 
kysymyksenalaista  missä  määrin  keltainen  tahi  joku  muu  rotu  saattaa  osottaa  omin- 
takeista taiteellista,  tieteellistä  tahi  mitä  muuta  lahjakkaisuutta  tahansa;  tuo  omintakei- 
suushan juuri  on  valkoiselle  rodulle  hankkinut  sen  johtavan  aseman*.  —  Esitettyänsä 
edelleen  maanlaadun,  ilmaston,  kasvullisuuden  sekä  maantieteellisen  aseman  vaikutusta 
sivistyselämään,  selittää  tekijä  sitten  kultuurin  periytymistä  ja  kehittymistä.  Kultuuri- 
edellytykset  eivät  hänestä  aikain  kuluessa  yksilöissä  kasva,  hankittua  sivistystä  ei 
saata  perinnöksi  jättää.  »Tuskinpa  kukaan  väittänee,  että  valkoisen  rodun  kultuurikyky 
antiikin  ajoilta  on  kohonnut.  Että  muka  tavattomat  taipumukset  ja  kyvyt  helpommin 
periytyisivät  kuin  puutteellisuudet  hengen-  ja  tahdonvoimissa,  sitä  ei  ole  edes  nimeksi- 
kään näytetty  toteen;  paljoa  pikemmin  saattaisi  jokapäiväisestä  kokemuksesta  päättää, 
että  .perinnäistä  viallisuutta"  useammin  on  tavattavissa  kuin  perinnäistä  paremmuutta. 
Galtonin  ja  muitten  kokoamat  tosiasiat  eivät  suinkaan  osota  selvää  ja  ja  jatkuvaa  eri- 
koisten lahjain  perittävyyttä,  eivät  semminkään  silloin  kun  niiden  rinnalle  asetetaan 
päinvastaiset  kokemukset,  varsinkin  tapaukset,  joissa  täydellinen  rappeutuminen  on 
havaittavissa".  »Mutta  joskin  lahjakkuus,  se  kun  on  verrattain  laajalti  levinnyt, 
monasti  esiintyy  todellisesti  tahi  näennäisesti  perinnäisenä,  niin  ilmaantuvat  suuret  luo- 
vat nerot,  ne  jotka  ihmiskunnalle  uusia  uria  ovat  avanneet  ja  uusia  historian  aikakausia 
alottaneet,  jylhässä  yksinäisyydessä.  Hekin  ovat  aikansa  lapsia,  mutta  ovat  jokaisen 
tajuttavan  kehityskulun  ulkopuolella.  Heidän  henkensä  ja  tahtonsa  aikaansaama  alku- 
peräisyys loittonee  keskinkertaista  korkeempienkin  lahjojen  piiristä.  Nuo  kaikkea  taval- 
lista määrää  uhmailevat  henget  olivat  aivan  välittömästi  valmiit,  ilman  että  sukuedelly- 
tykset,  joista  he  lähtivät,  saattavat  heidän  olemustansa  selittää.  Ei  Göthen  isän  ilmes- 
tys eikä  äitinsä  iloinen  luonne  anna  minkäänlaista  osviittaa  tuon  tavattoman  henkilölli- 
syyden ymmärtämiseksi.  Ja  niinkuin  nero  yhtäkkiä  nousee,  niin  heti  myöskin  hänen 
jälkensä  häviää.  Ei  ainoakaan  noista  suurista  hengistä  ole  jättänyt  jälkeensä  saman- 
arvoista poikaa.  Göthen  perheessä  esiintyi  erikoisen  huomattava  suvunhuononeminen". 
Lukija  jo  näistäkin  näytteistä  nähnee,  että  Lexis  käsittää  kultuurin  kehittymisen 
etupäässä  individualistiseksi.  Ja  koska  yksilön  kultuurikykyisyys  ei  kohoa,  ei  tulevai- 
suus tämän  tutkijan  mielestä  kovin  toivorikkaalta  tunnu.  Hän  näet  alkaa  suurin  piir- 
tein kuvata  europalaisen  sivistyksen  etenemistä.  Emme  halua  tässä  enemmälti  viipyä, 
koska  kuvaus  kieltämättömästi  huolellisuudestaan  ja  sopusuhtaisuudestaan  huolimatta 
tarjoaa  varsin  vähän  todella  uutta.  Siitä  kaipaa  jotakin  kannattavaa  aatetta,  joka  joh- 
taisi tosiasiat  takaisin  alkupiirteihinsä  ja  perusedelly tyksiinsä ;  siksipä  tämä  kultuuri- 
historia  pienoiskoossa  on  vajoamassa  paikka  paikoin,  ja  varsinkin  juuri  siinä  missä  se 
tärkeimmistä  käänteistä  ja  paraimmista  ennätyksistä  puhuu,  pikemmin  historiikiksi  kuin 
historiaksi.  Jotta  emme  tässä  kuitenkaan  joutuisi  lukijallemme  yksipuolista  käsitystä 
antamaan,  riennämme  ottamaan  tuosta  kuvauksesta  näytepalan,  joka  meistä  on  paraim- 
pia.  Se  selittää  Uuden  ajan  syntyä.  .On  mielivaltaista"  näin  se  alkaa,  .asettaa  mää- 
rättyä vuotta  nyt  alkavan  uudenaikaisen  kultuurikauden  alkuajaksi.  Sen  alottaa  aika- 
jakso, jossa  taas  kaksi  äärettömän  tärkeätä  tapausta  synnyttävät  uusia  aavistamattomia 
kehityssarjoja:  Amerikan  löytö  ja  uskonpuhdistus.  Toiselta  puolen  tämä  kausi  ei  vielä 
ulotu  nykyaikaan  asti,  vaan  päättyy  18  vuosisadan  kahteen  viimeiseen  vuosikymmeneen, 
jolloin  Wattin  höyrykone,  Amerikan  Unionin  perustaminen  ja  Ranskan  vallankumous 
merkitsevät  uuden  kultuurihistorian  jakson  koittoa.  —  Suuret  merentakaiset  löydöt, 
joihin  Columbuksen  onnekas  retki  antoi  aiheen,  vaikuttivat  ennen  kaikkea  mahtavasti 
kultuurimaailman  koko  taloudelliseen  elämään.  Nyt  vasta  muodostui  todellinen,  maa- 
pallon käsittävä  maailmankauppa,  suurisuuntainen  merenkulku,  sen  liikkeelle  laskemain 

tavarajoukkojen  ja  kaupasta  tulevan  rahavoiton  alituinen  kasvaminen.  Tämä  taas  aiheutti 
rahatalouden  täyden  kehittymisen  erittäinkin  kun  tuonti  Amerikasta  melkein  vuosisadan 
ajan  käsitti  miltei  yksinomaan  hopeaa  ja  kultaa.  Suuret  kauppayritykset  taas  rahatalou- 
den pohjalla  ja  sen  edellyttämine  tarkkoine  laskelmineen  muodostavat  kapitalismin. 
Sen  oireet  pankki-  ja  kauppa  toimissa  näyttäytyvät  tosin  keskiajan  viimeisinä  vuosisatoina, 
mutta  vasta  tänä  uutena  ajanjaksona  kohoaa  kapitalismi  vähitellen  valta-asemaansa 
kansantaloudessa* . 

Ja  lopuksi  muutama  kappale  loppumietelmästä.  »Kultuurikehitys  ei  yleensä  vie 
rauhan  ja  yhteisen  onnen  aikakauteen.  Jos  tekniikka  kykeneekin  tuottamaan  yhä  enem- 
män, niin  syntyy  vaikeuksia  siitä,  että  väestön  yhä  kasvaessa  korvaamattomia  luonnon- 
aarteita kulutetaan  sekä  siitä,  että  taloudellisen  elämän  luontaiset  edellytykset  ovat  niin 
vähäiset.  Kivihiilet,  jotka  nykypäiväin  teollisuutta  elättävät,  ovat,  jos  niiden  kulutusta 
tällä  tavoin  yhä  jatkuu,  muutamissa  vuosisadoissa  niin  käytetyt,  että  jälelle  jäänyttä  osaa 
ei  enää  voi  katsoa  minkään  arvoiseksi.  Tosin  käytetään  sensijaan  vesiputouksia,  meren- 
nousua  ja  auringonlämpöä  paljon  tarkemmin  voimalähteinä,  mutta  näin  voitetun  voi- 
man johtaminen  sähkön  avulla  tarpeeksi  laajalle  on  oleva  sangen  vaikeata  ja  on  paljon 

kustannuksia  tuottava. Jos  joskus  onnistuisi  muutamien  ylen- 

toivehikkaitten  laskelmien  mukaisesti  keinotekoisen,  kautta  koko  maan  levinneen  kasvi- 
huonekultuurin  kautta  hankkia  elatustarpeita  sata  ja  kaksisataa  kertaa  suuremmalle 
ihmisjoukolle,  niin  olisi  taas  tuollainen  tila  jo  sinänsä  suuri  onnettomuus,  koska  ihmi- 
nen siinä  tulisi  itsekin  „  kasvihuoneen  tuot  teeksi"  ja  kokonansa  luonnosta  vieraantuen 
kuihduttaisi  osan  olemuksestansa.  Sillä  vaikkapa  kul tuuri  merkitsee  ihmiselle  luonnon- 
tilasta pääsemistä,  niin  ei  häntä  siltä  pidä  henkisesti  eikä  ruumiillisesti  luonnosta  erot- 
taa; että  suuren  asujamistomäärän  tila  nyt  jo  on  tällainen,  on  yhteiskunnallisten  olo- 
jemme surkuteltavimpia  seurauksia.  Kaikkien  inhimillisten  asiain  puutteellisuus  ilmaisee 
aina  oman  seuraantonsa.  Edistys  ja  parannus  synnyttävät  helmastansa  uusia  vastakoh- 
tia ja  vaikeuksia,  ja  ihmiskunta  on  pakotettu  alituisesti  uudistamaan  ponnistuksensa, 
jottei  sitä  takaperin  tungettaisi*. 

* 

Karl  Lamprecht,  Americana  —  Reiseeindrflcke,  Betrachtungen,  Geschichtliche 
Oesamtansicht.  (Karl  Lamprecht,  Amerikkalaista  —  Matkavaikutteita,  Mietelmiä,  His- 
toriallinen yleiskäsitys)  Freiburg  im  Breisgau  1906.     147  siv.  8:o. 

Karl  Lamprecht,  hän,  joka  joitakin  vuosia  sitten  esitti  nerokkaat  mietteensä 
Saksan  nykyisimmästä  historiasta,  on  paraillansa  laajentamassa  historiankäsitystänsä 
tutustumalla  yhä  uusiin  aikamme  sivistyspiireihin.  Ei  erikoisesti  saksalainen,  ei  ger- 
manilainen  eikä  romanilainen  kultuurimuoto  väsymätöntä  tutkijaa  tyydytä;  eipä  edes 
yleensä  indo-europalainen ;  ei,  hän  pyrkii  jo  perehtymään  syntymässä  olevaan,  amerikka- 
laiseen sekä  Japanin  sivistykseen,  joka  äskettäin  veti  puoleensa  koko  sivistyneen  Euro- 
pan  huomion.    Tästä  hänen  pyrinnöstään  on  esilläoleva  kirjanen  ilmielävä  todistus. 

Tosiaankin.  Aluksi  hän  antaa  meille  muistiinpanot  matkoiltaan,  juuri  sellaisina 
kuin  ne  kirjoitettiin  paperille  —  laivan  kannella,  junassa,  hotelleissa,  ystävien  luona, 
maailmankaupunkien  vilinässä  ja  autioilla  preerioilla  pacificvaunun  kiitäessä  Suurta 
Länttä  kohti.  Ja  sillä  tutkija  meille  on  näyttänyt  tapansa  tehdä  huomioita,  johtopää- 
töksiä, yleistymiä;  näyttänyt  miten  historioitsija  ja  kirjamies  hallitsee  ja  hyväksensä 
käyttää  miljoonamaitten  oudosti  kohisevaa  elämää.  Maisemat,  ihmiset  rakennukset, 
heidän  tapansa,  työnsä  ja  nautintonsa,  puitten  ja  pensaitten  ulkonäöstä  taulukokoelmiin 
ja  kirjallisiin  salonkeihin  asti:  kaikkia  on  kosketeltu,  joskohta  suuressa  kiireessä;  johto- 
päätökset ja  vertailut  välähtelevät  ohitse;  repäsevä,  terävä  sana,  ja  kirjoittaja  on  jo 
kääntynyt  muuhun  asiaan» 

Tutkija  jo  laivan  kannella  katselee  amerikkalaisten  elämää.  Ja  hän  ajattelee  itsek- 
sensä: .Puuttuu  hienoimman  kultuurin  silaus,  hiljainen  huomio,  joka  kaikkialla  rajottelee 
ja  silottelee,  ehkäpä  myöskin  toisinansa  taivuttelee  talttumaan.  Ei  missään  hienointa 
vivahdusta;  suuri  ja  kovakourainen  olemus;  semminkin  miehillä.  —  Miellyttää  yksin- 
kertainen laulumusiikki,  niin,  eipä  edes  tämäkään  ensi  sijassa,  vaan  ylenmuodikkaan 
marssin  sävelkomeilu.  Nuorekkaan  seurapiirin  ilmeet:  suuri  avomielisyys;  optimistinen 
kasvonsävy;  mahtava  huumori.  —  Naisten  kunnioitus  kuin  keskiajan  ritaristossa.  Naiset 
edustavat  olemisen  hienompia   vivahduksia.    Mitä  seikkailu  oli  ritareille,  on  Amerikan 

miehelle  kauppalaskelma. Kieltämättä  on  uutisasutus  Amerikassa  sinne  tullutta 

osaa  Europan  asukkaista  nuorentanut.  Miten  on  tämä  ilmiö  sielullisesti  selitettävissä? 
Uusia  karkeitten  vaikutinten  ryhmiä,  kyllin  voimakkaita  kääntämään  taaksepäin  totutun 
sielullisen  hienouden  asteen?* 

Tutkija  käy  maihin,  ja  kaikkialla  hän  huomaa  ilmeisen  uutismaan  leiman.  Viljelys 
on  luontoa  repinyt  ja  raastanut,  monin  paikoin  on  maisema  puolivalmista,  vastenmielistä, 
rumaa.  Tämä  antaa  aihetta  seuraavaan  mietelmään:  .Luonnon  hävittäminen  ja  rääkkää- 
minen, niinkuin  se  Amerikassa  on  tapahtunut  ja  tapahtuu,  kuuluu  ehkä  jokaisen  uutis- 
kultuurin  tarkoituksiin:  mutta  Amerikassa  se  on  voitu  toteuttaa  rahataloudellisilla  kei- 
noilla. Tuskin  se  tuossa  määrässä  milloinkaan  ennen  on  ollut  mahdollista,  ja  siksi  se 
niin  hämmästyttää.' 

Näin  taikka  tuohon  tapaan  yhä  edelleen.  Kaikkialla  teräviä  huomautuksia,  kuvai- 
luja, selityksiä  sekä  ennen  kaikkea  hämmästyttäviä  yleistämisiä,  yksityisen  näkemän 
asettamista  oikeata  taustaansa,  laajaa  historiallista  kehityspohjaa  vastaan.  Ehkäpä  teke- 
vät ilmoitukset  toisinansa  ylenyleisen,  uskaltaisiko  sanoa  pintapuolisen  vaikutuksen; 
ehkäpä  joskus  lukiessa  tekisi  mieli  epäillä  eikö  tutkija  ole  tahtonut  nähdä  ja  kirjoittaa 
ja  eikö  aine  ole  häntä  silloin  teennäisiinkin  päätelmiin  johtanut.  Arvostelkoot  ne,  jotka 
Amerikkaa  ja  ainettamme  tuntevat.  Lamprechtin  metoodi  ja  tutkimusmuoto  jää  tapai- 
sekseen:  niissä  lienee  lukijalle  suurin  hyöty  ja  opastus.  Niistä  hän  nauttii  lukiessaan 
niinkuin  se  joka  jossakin  huomaa  asettamansa  ihanteen  jo  toteutuneena :  sillä  hän  löytää 
Lamprechtista  historiallisen  ajattelun  eittämättömän  mestarin. 

Kuulkaamme  vain  minkälaiset  vaikutteet  tutkijamme  saa  Suuren  Lännen  maista. 
.Se  on  ensinnäkin,  sehän  on  itsestänsä  selvää,  vielä  enemmän  uutismaa  kuin  amerikka- 
lainen Itä.  Edelleen  kultuurisekaannusta  kaikista  elämän  ja  taiteen  maahantuoduista 
muodoista,  joiden  alkuperäistä  merkitystä  ei  enää  ymmärretäkkään,  sekä  samalla  niiden 
liioittelua  karkeaksi,  räikeäksi,  kirjavaksi.  Mutta  sitten  vielä  muuta,  luonnon  aiheutta- 
maa. Kaikki  muodot  kasvavat  tavattoman  suuriksi,  paksuiksi  —  tokkohan  samalla 
voimakkaiksi?  Niin  eläinkunta  (hirvi  ja  Vapiti  j.  n.  e.),  niin  kasvikunnassa  (ei  vain 
n.  s.  big  trees,  vaan  kaikki  kasvit  lehdiltään,  kukiltaan  ja  hedelmiltään),  niin  ihmiset, 
ennen  kaikkea  naiset,  joiden  joukossa  ryhmä  big  women  on  muodostunut,  mutta  myös 
miehet.  Siihen  liittyy  kasvojen  karkea  piirre,  arvatenkin  samalla  ruumiillisista  nautin- 
noista johtuva:  ainakaan  eivät  nämä  uudet  kasvot  vielä  ole  elostuneet,  nuorilla  tytöillä 
ilmeetöntä,  ennenaikaista  varttumista.  Voiko  tuosta  kaikesta  muodostaa  jotakin  uutta 
ja  suurta?"  Ja  sitten  vähän  edempänä:  .Lännen  rautateillä  on  kyllä  täsmällisyyttä  tavo- 
tettu,  vaan  ei  saavutettu:  pacificradoilia  ei  kolmen,  neljän  tunnin  myöhästyminen  ole 
harvinaista.  Samaa  saattaa  sanoa  muistakin  europalaisista  kultuuriominaisuuksista.  Sen- 
sijaan pidetään  vierasta  omaisuutta  pyhänä  —  ainakin  vähässä:  siinä  suuret  olot  kas- 
vattavat. —  Uutismaista  on  myöskin  kritiikittömyys  ja  liioitteluhalu  tahi  uskomattomuus 
—  ominaisuuksia,  jotka  vasta  hyvin  runsas  kokemus  saattaa  hävittää.  Ja  noita  ominai- 
suuksia vielä  edistää  maan  omituisuus,  joka  lopulta  saattaa  uskomaan  mitä  tahansa. 
Samaiset  ominaisuudet  erittäinkin  sanomalehdistöllä." 

Riennämme  kirjan  toiseen  jaksoon:  matkan  johdosta  muodostuneisiin  mietelmiin. 

Amerikkalaiset  niinkuin  muutkin  uutiskansat  ajattelevat  asiain  mittaa,  ei  niiden 
laatua:  siinä  yksi  heidän  sielunelämänsä  salaisuuksia.  He  tietävät  tarkoin  miten  monta 
peninkulmaa  he  matkoillansa  kulkevat,  mitä  rakennukset,  esineet,  muistopatsaat  ovat 
maksaneet;  aina  tavataan  nuo  ijänikuiset  lauselmat  »maailman  suurin",  »maailman  laa- 
jin", .maailman  puhtain"  j.  n.  e.  Tuo  kvantitativinen  arvostelu  riippuu  hyvin  luonnol- 
lisesta uutiskultuurin  piirteestä.  Vasta  pitkä  kultuurikausien  sarja  synnyttää  kiinteyden 
(intensivisyyden)  käsitteen,  jonka  vallassa  europalaiset  kansat  nykyään  elävät:  ja  tätä 
kiinteyttä  vastaavat  laatuarvostelut.  Uutismaissa  sitävastoin  ratkaisee  ulottuvaisuuden 
(ekstensivisyyden)  käsite.  Ottakaamme  yksinkertainen  esimerkki.  Talonpoika,  joka 
Saksassa  itseänsä  on  kiinteässä  viljelyksessä  elättänyt  30  auranalan  suuruisella  tilallaan, 
tulee  Amerikkaan.  Hän  saa  siellä  neitseellistä  maata.  Antaako  hänelle  30  auranalaa, 
jos  maanlaatu  on  samanlaista,  saman  sadon  kuin  kotosalla?  Ei  suinkaan.  Hän  tarvit- 
see maata  kaksinkertaisesti,  kolmenkertaisesti,  niin  koskapa  hän  nyt  haluaa  myöskin 
paremmin  elellä,  moninkertaisesti.  Tietystikään  ei  hän  saata  enää  tätä  maan  runsautta 
yhtä  kiinteästi  viljellä  kuin  kotimaassa,  vaikka  hän  haluaisikin:  laaja-alaiset  käsitteet 
maasta,  ulottuvaiset  viljelyksestä  hiipivät  hänen  ajatteluunsa  ja  tämä  muuttumisilmiö 
synnyttää  aivan  yleisesti  kvantitativisen  arvostelutavan." 

* 

Ja  lopuksi  historiallinen  yleiskatsaus!  Miten  monta  mieltäkiinnittävää  kysymystä 
onkaan  tutkijalle  esiin  ilmennyt!  Pohjoiseen,  vanhoihin  itävaltioihin,  on  Keski-Europan 
maanviljelijöitä  ja  käsityöläisiä  saapunut.  Heillä  ei  ollut  aikansa  korkeinta  sivistystä, 
vaan  olivat  siitä  kuten  alimmat  kansanluokat  kaikkialla  vuosisatoja  jälessä.  Etelän  val- 
tioihin tosin  vanhaa,  arvokasta  ylimyssäätyä  asettui,  mutta  se  jäi  kautta  aikain  englan- 
tilais-europa laiseksi  eikä  siis  koskaan  ole  kotoista  kultuuria  luomaan  kyennyt.  Vaan 
valtiollisen  ajattelun  ja  toiminnan  alalla  se  on  pystynyt  erikoisesti  amerikkalaista  luo- 
maan. —  Vähän  toisin  vanhoilla  puritanimailla.  Siellä  kehittyi  puritanisivistyksen  poh- 
jalle uusi  uskonto,  maailmankatsomus,  kirjallisuus  ja  sivistys.  Viime  vuosisadan  alulla 
tuo  kaikki  kehittyi  ja  kukoisti  —  kuihtuaksensa  sekin:  mikä  sen  hävitti,  on  vaikea 
sanoa,  mutta  epäillä  sopii,  että  Lännen  asutus  ja  yhä  kasvava  keskittyminen  orjasodan 
jälkeen  on  etupäässä  sen  aiheuttanut.  —  Ja  lopuksi  on  Amerikan  suurissa  keskivaltioissa 
taimimassa  tulevaisen  mailmansivistyksen  merkilliset  idut.  Pieninä  tosin  vielä,  mutta 
sitä  tärkeämpinä.  Mistä  Lamprecht  niitä  etsii  ja  mistä  luulee  löytäneensä,  sen  esittä- 
minen ei  kyllä  enää  tämän  selonteon  puitteisiin  sovellu. 

Sensijaan  haluaisin  kuten  Lamprechtkin  lopettaa  viittaamalla  saksalaisen  siirtolais- 
asutuksen tehtävään.  Luulisi  näet,  että  suursaksalainen  isänmaanystävä  Lamprecht 
kehottaisi  lukuisia  maanmiesjoukkojansa  lujasti  pysymään  erillänsä  saksalaisessa  erikoi- 
suudessaan. Vaan  sitä  hän  ei  suinkaan  tee.  Ei,  hän  huomauttaa,  että  saksalaisen  sivis- 
tyksen ainekset  siellä  ovat  voimakkaat  ja  voimakkaasti  niitä  on  käytettävä  amerikka- 
laisen isänmaan  hyväksi,  sillä  suuri  kultuuri  täällä  on  syntymässä.  .Ottaa  osaa  tuohon 
luomistyöhön  yhtenä  kaikista  tärkeistä  aineksista:  juuri  siinä  on  erikoisesti  saksalainen 
tehtävä. Ja  tätä  sivistystä  on  nyt  täydellisessä  kuuliaisuudessa  uutta  synnyin- 
maata kohtaan,  niin  vieläpä  sen  yksinomaiseksi  ja  ehdottomaksi  eduksi  käytettävä. 
Mikä  saksalaiselle  on  ominaista  tavassa  ja  oikeuskäsitteessä,  taiteessa  ja  tieteessä, 
maailmankäsityksessä  ja  siveellisissä  ihanteissa,  mikä  tekee  hänen  olemis-  ja  Juomis- 
tapansa historian  maailmassa  oikeutetuksi,  koskapa  se  tekee  sen  erikoiseksi:  sitä  kaikkea 
mitä  voimakkaimmassa  määrässä  tulee  Uuden  maailman  saksalaisten  antaa,  elämällä 
kokonansa  loppuun  oman  olemuksensa,  tämän  maanosan  uudelle  germanilaiselle  kansalle." 

G.  S-hti. 

Ester  Hällström:  Frans  Mikael  Franzin.  Kansanvalistusseuran  elämäkertoja 
14,  175  siv. 

Franzenin  elämäntyö,  ikäänkuin  täydennöksena  ja  jatkona  suuren  oppi-isänsä 
Porthanin  laajapohjaiselle  toiminnalle,  ja  siltä  uutena,  verrattoman  tärkeänä  aineksena 
kotimaiselle  kultuurille;  Runebergin  edelläkävijä  ja  esikuva;  välitön,  sopusuhtainen 
runoilijaluonne  suomalaisesta  maaperästä  kasvaneena.  Miten  onkaan  tämä  aihe  arvokas 
lukijakunnallemme  tarjota! 

Kirjoittaja  on  senlisäksi  osannut  sanoa  sanottavansa  keveällä  ja  kansantajuisella 
tavalla.  Hän  kuvailee  nuoren  kotiansa  kaipaavan  ylioppilaan,  lupaavan  ensi  runojensa 
laulajan,  kaikkien  suosiman  yliopistomiehen  ja  kansansa  rakastaman  tunteitten  tulkitsi- 
jan verrattain  vähäisiä  elämänvaiheita  niin,  että  niistä  pitkin  matkaa  loistaa  esille  sanka- 
rimme sielullinen  kehitys.  Runot  ovat  sen  ilmaisijana  ja  samalla  sen  tuloksena.  Näiden 
ohella,  vaikka  vaatimattomammin,  kertovat  otteet  kirjeistä,  matka-muistelmista  taikka 
muista  sepustelmista  runoilijan  sisäisestä  olemuksesta.  Luulisin,  että  se  lukijalle  näyt- 
täytyykin  tutunomaisena  ja  selväpiirteisenä. 

Valitettavasti  ei  saata  sanoa  aivan  samaa  kuvattavan  muusta  toiminnasta,  esim. 
yliopistomiehenä  tai  sielunpaimenena  seurakunnissansa.  Epäilemättä  on  esitöitten  puute 
tässä  ollut  esteenä,  jos  kohta  Franzenin  työ  näillä  aloilla  ei  sinänsäkään,  runoilijatoimen 
rinnalla,  laajempaa  kuvausta  ehdottomasti  ansaitse.  Mieluummin  olisi  lukija  sittenkin 
odottanut  ympäristöjen  esittämistä,  olojen  ja  ihmisten,  joitten  keskellä  runoilija  eli  ja 
vaikutti.  Johdanto  on  kyllä  itsessään  kiitosta  ansaitseva  koe  luoda  Franzenin  runoilulle 
laajempaa  taustaa  Ruotsin  kirjallisuuden  pääsuuntia  kuvailemalla,  mutta  on  siksi  ylimal- 
kainen ja  sovinnaisesti  kirjoitettu,  että  se  tuskin  pystyy  tarkoitustaan  täyttämään.  Ja  kun 
kirjoittaja  selittää  juuri  tällaista  taustaa  tarjoavansa,  koska  muka  maamme  sivistysolot 
Franzenin  aikana  ovat  lukijalle  tutut,  ei  lukija  häntä  usko,  sillä  todella  ne  hänelle, 
kuten  suurimmaksi  osaksi  tutkijallekin,  ovat  ventovieras  ala.  Itse  kertomuksen  kuluessa  on 
niinikään  mielestäni  varsin  kiitettävästi  koetettu  antaa  näköaloja  vilauksittain  elämänaloilta, 
joilla  runoilija  liikkui,  mutta  pikaisia  ne  vain  ovat,  ja  usein  niitä  kaipaa  kokonaan. 

Ei  ole  myöskään  kirjasesta  ilmenevä  historiallinen  käsitys  omiansa  ammattimiestä 
tyydyttämään.  Hallitsijan  toimille  ja  personalle  tekijä  näet  yleiskuvauksissansa  antaa 
ylensuuren  merkityksen:  että  hän  katsoo  Kustaa  lllita  Ruotsin  kirjallisuuden  kulta-ajan 
luojaksi  on  yhtä  epähistoriallista  kuin  otaksua,  että  Kustaa  IV  Adolf  kuristustoimillansa 
saattoi  samaisen  kirjallisuuden  rappiolle.  Syyt  toki  olivat  syvemmällä,  kuten  kirjoittaja 
itsekin  paikkapaikoin  tunnustaa.  Tämä  epämääräisyys  tulee  erittäinkin  esille  siinä  missä 
yritetään  selvitellä  Franzenin  runoilun  käännekohtia:  viittaan  vain  siihen  tapaan,  jolla 
kuvataan  Franzenin  koetta  laulussansa  Creutzistä  luoda  isänmaansa  kirjallisuudessa 
uutta  ajanjaksoa. 

Vaikka  siis  kirjanen  ei  kaikessa  vastaakkaan  ammattihistorioitsijan  toiveita,  niin 
se  sekä  käsittelytapansa  että  esityksen  puolesta  ansaitsee  tutustumista.  Lukija,  joka 
siihen  perehtyy,  ei  sitä  kadu;  teos  puollustaa  ansiokkaasti  paikkaansa  elämäkerta- 
sarjan  kirjasten  keskuudessa. 

G.  S-htL 

Kun  viime  vuoden  lopussa  voimakas  vapausliike  maassamme  m.  m.  pyyhkäsi 
pois  vihatun  sensuurilaitoksen,  seurasi  asiasta  itsestään,  että  myös  edellisinä  vuosina 
kielletyt  kirjat  ja  lentolehtiset  nyt  saivat  oikeuden  vapaasti  levitä.  Sen  vuoksi  onkin 
moni  toiminimi  ja  kirjakauppa  lähettänyt  julkisuuteen  luetteloja  sellaisesta  äsken  kielle- 
tystä kirjallisuudesta,  jota  heillä  nyt  on  kaupan.  Voinee  olla  huvittavaa  kuulla,  minkä- 
laisia henkisiä  tuotteita  esim.  Aleksanteri  I:sen  loppuvuosina,  taantumissuunnan  kukois- 
tuskautena, meille  katsottiin  turmiollisiksi. 

V.  1822  ilmestyi  Tukholmassa  ensimäinen  vihko  erästä  J.  G.  Liljegrenin  toi- 
mittamaa teosta:  , Tutkielmia  Skandinaavisen  muinaistieteen  alalta.  Uskonto,  Taide  ja 
Tiede  niin  hyvin  katooliseen  kuin  pakanuuden  aikaan."  Kirjan  loppuun  on  kustantaja 
Zach.  Haeggström  pannut  luettelon  kustantamistaan  kirjoista,  jotka  .löytyvät  myytä- 
vinä useimmilla  kirjakauppiailla  ja  kirjatoimitsijoilla  Ruotsissa  ja  Suomessa."  Luettelo 
alkaa  muistutuksella:  »ristillä  merkityt  artikkelit  ovat  Suomessa  kielletyt."  Nämä  sen- 
suurin hylkimät  teokset  ovat  joko  valtiollista  tai  uskonnollista  laatua,  mutta  kun  vali- 
tettavasti en  Tukholman  Kuninkaallisesta  enkä  Helsingin  Yliopiston  kirjastosta  saanut 
ainoatakaan  niistä  käsiini,  julkaisen  luettelon  vain  semmoisenaan  ilman  selittelyjä. 

1.  Troppaun  kongressi  eli  nykyinen  politiikka,  kirj.  Bignon. 

2.  Aika  ja  ministeriöt  («Tideh  och  Cabinetterna"),  de  Pradfin. 

3.  Wienin  kongressi.  Mietelmiä  Euroopan  politiikasta  Napoleonin  kukistuttua, 
ja  niistä  toiveista,  joita  se  tulevaisuuteen  nähden  tarjoo,  kirj.  de  Pradt. 

4.  Ajan   merkit.    Katsaus   historiallisen   maailman  nykyiseen  tilaan,  kirj.  Arndt. 

5.  Venäläisiä  suosikkeja.  Taulu  Venäjän  hovin  ja  ministeristön  historiasta  18:11a 
vuosisadalla. 

6.  Kaskuja  ruhtinas  Potemkin  Tauri laisesta. 

7.  Emanuel  Svedenborgin  ajatukset  ja  näyt  henkisissä  asioissa.  Svedenbor- 
borgin  kuvalla. 

8.  Yhtäläisyys  ja  erilaisuus  apostoli  Paavalin  opin  ja  Lutherin  järjestelmän 
välillä  Töistä,  Uskosta  ja  Vanhurskaudesta,  kirj.  Joh.  Tybeck. 

9.  Uskonnon  pyhyys  eli  Herran  Jumalaisuus  ja  Sanan  kelpaava  tuomiovalta, 
puolustettuna  inhimillisten  ajatusten  holhousta  vastaan  hengellisissä  kysymyksissä, 
kirj.  Joh.  Tybeck. 

10.  Onko  Kristinusko  Ruotsin  kirkossa  pysyvä  vai  kaatuva?  Kysymys  tehty 
erään  Strängnäsin  Tuomiokapitulin  Kun.  Majesteetille  tekemän  alamaisen  selityksen  joh- 
dosta ;  kunnioittavimmin  alistanut  Ruotsin  Seurakuntain  ja  Papiston  valistuneeseen  mieli- 
piteeseen.   Joh.  Tybeck. 

A.  M.  T. 

* 

Kultuurihistor  iällisinä  kuvina  viime  vuosisadan  loppupuoliskolta  sietänevät  seu- 
raavatkin asiat  tulla  muistiin  pannuiksi. 

Eräässä  Keski-Suomen  seurakunnassa  oli  ainakin  vielä  1880-luvulla  tapana,  että 
sellaiset  nuoret  tytöt  tai  pojat,  jotka  kahdessa  vuodessa  eivät  suorittaneet  rippikoulua, 
n.  k.  »juntit*,  saivat  lukkarin  luona  käydä  opinalkeita  hankkimassa.  Tavallisesti  olivat 
.juntit"  hyvin  vähän  älyltään  kehittyneitä.  Eräällekin,  joka  ei  ymmärtänyt  hölyn  pölyä 
ei  tämän  eikä  tulevaisen  maailman  asioista,  tiuskasi  kerran  opettaja,  että  jo  olisi  parasta 

sinun  ihan  ensimäiseksi  mennä  puodista  luku-aistimia  ostamaan.  .Juntti"  teki  työtä 
käskettyä,  ajattelematta  tai  ymmärtämättä  asiaa,  ja  sai  niin  lähimmässä  puodissa  näyttää 
tyhmyyttään. 

Mutta  jos  olivat  oppilaat  tyhmiä,  niin  kyllä  olivat  opetuskeinotkin  radikaalisia. 
Väliin  sai  oppilas  seisoa  rangaistuksena  tyhmyydestä  puoli  tuntia  yhdellä  jalalla,  väliin 
sai  hän  seisoa  kädet  leveellään  hiilihanko  hampaiden  välissä,  väliin  avattiin  suu  avai- 
mella auki,  jotta  muka  sanalipas  niin  aukeaisi.  Näiden  ankarien  toimenpiteiden  seu- 
rauksena mainitaan,  miten  eräs  poika  karkasi  .koulusta"  ja  piili  pari  päivää  syrjäisessä 
heinäladossa.  Kun  hänet  miesvoimalla  hakien  oli  löydetty,  vietiin  hän  nimismiehen 
kyydissä  uudelleen  .kouluun." 


Tapainkuvauksena  ja  kirjoitustyylinsä  puolesta  ansaitsee  myös  seuraava  asia- 
paperi nähdä  päivänvalon: 

Paattisten  kappelin  kirkkoraadin  pöytäkirjassa  Tammik.  14  päivältä  v.  1877  4:ssä 
pykälässä  luemme  näin: 

.Allekirjoittanut  (—  pappi)  ilmoitti  muutamain  kehoituksesta,  koska  häät  pide- 
tään, hääpaikat  seurakunnassa  usein  ovat  ympäripiiritetyt  niin  kutsutuilta  .katsailta", 
joilta  monenkaltaiset  pahennukset  ja  välistäin  ilkivaltaisuudet  matkaansaatetaan,  eiköstä, 
koska  kirkolain  331  §:n  mukaan  sivistyksen  asia  kuuluu  kirkkoraadin  toimen  alla,  jol- 
lain tavalla  saatettaisiin  tämä  pahentavainen  tapa  seurakunnassa  lakkautetuksi?  Vähän 
aikaa  asiassa  keskusteltua  lausuttiin:  että  kirkkoraadi  ymmärtää  asian  tärkeyden  että 
monenkaltaiset  pahennukset  totisesti  katsoitten  kautta  hääpaikoissa  matkaansaatetaan: 
että  sopivainen  olisi  joko  viitiliä  tahi  muun  lain  oikeudella  saada  tämän  pahentavaisen 
tavan  lakautetuksi,  joista  syistä  kirjallisesti  esiteltäisiin  asia  kunnallishallituksessa  ja 
kehoitettaisiin  että  kunnallishallitus  sopivaisella  tavalla  kokeisi  saada  tämä  pahentavai- 
nen tapa  lakkaamaan  seurakunnassa." 


Finsk  Tidskrif  tissä  dosentti  K.  J.  Hidän  tekee  selkoa  viimeisistä  kaivauksista 
ia  löydöistä  Rooman  Forumilla.  Rauniosta  raunioon  hän  kulettaa  lukijaansa,  kertoo 
miten  ja  missä  kunnossa  ne  löydettiin,  mitä  eri  kerrostumia  aikain  rakennustarve  kunin- 
gasajan  hämäryydestä  Caesarien  muistorikkaaseen  hallitukseen  tahi  keskiajan  paavien 
toimintakauteen  asti  on  jättänyt.  On  eri  mielipiteitä  rakennusten  laadusta,  tarkoituksesta 
ja  paikasta,  jotka  kirjoittaja  viitattuaan  erikoiskirjallisuuteen  omalta  kannaltaan  ratkaisee. 
Kuvat  ja  asemapiirros  helpottavat  suuresti  esityksen  käsittämistä.  —  Kaivaukset  Rooman 
forumilla  ovat  yhtenä  ketjuna  siinä  kaivaustyössä,  jota  harjotetaan  Espanjasta  ja  Etelä- 
Ranskasta  aina  Assyyrian  ja  Babylonian  lakeuksille  asti  ja  jossa  .lapion  tiede"  ihan 
aavistamattomalla  tavalla  on  kirjallisuudesta  saamiamme  tietoja  rikastuttanut.  On  kasva- 
massa ihan  uusi  käsitys  koko  .vanhan  ajan"  historiasta,  käsitys  joka  seurauksiltansa 
epäilemättä  on  mitä  tärkein,  mutta  josta  historian  oppikirjat  tai  yleisteokset  vielä  varsin 
vähän  mainitsevat.  Aikakauskirjamme  on  ennen  kertonut  Trojan  (Troja  ja  Hion  mui- 
naistietecllisten  kaivausten  valossa,  kirj.  Julius  Ailio,  Hist.  Aik.  1904.  siv.  10 — 23)  ja 
Niniven  (Löydöistä  muinaisen  Niniven  alueella,  kirj.  A.  F.  Puukko,  Hist.  Aik.  1905,  siv. 
33 — 50)  löytöjen  tuloksista.  Liittyköön  tämä  huomautus  edellisiin  siksi  kunnes  olemme 
tilaisuudessa  uudestaan  palaamaan  noihin  koko  sivistyneen  maailman  huomiota  herättä- 
neisiin kaivauksiin. 


Digitized  by 


Google 


Suomalaisen  rococoajan  kodeissa. 

Kirjoittanut  Gunnar  Suolahti. 

Suomalainen  rococo;  rococo,  keikailevainen,  kevyt,  sirouteensa 
sulava,  hienouteensa  kyllääntynyt  rococo  meidän  karkeassa,  kylmässä 
Suomessamme,  meillä  kömpelöillä,  kehittymättömillä  pohjanperien  asuk- 
kailla —  käsite  kuuluu  kummalta  kuin  oikukas  kuvitelma  tai  tahallinen 
paradoksi.  Ja  kumminkin;  sitä  on  yritetty,  omalla  tavallamme  eletty 
ja  loppuun  saatettu.  Historian  käsittämätön  kohtalotar  on  oudompiakin, 
rohkeintakin  kuvitusvoimaa  uhmailevia  oloja  esille  loihtinut,  ihmiset  ovat 
siihen  alistuneet  kuten  kaikkeen  muuhunkin:  rococo-aikamme  on  ollut 
todellisuus,  jonka  seuraukset  meissä  ja  meidän  yhteisessä  elämässämme 
päivä  päivältä  kummittelevat;  älkäämme  sulkeko  silmiämme  siltä.  Joka 
haluaa  nykypäivien  elämää  ymmärtää,  joka  on  viehättynyt  salaisesta 
rococosta  siinä  taikkapa  haluaa  sen  viehätyksestä  vapautua,  hän  lähte- 
köön 18  vuosisadan  suomalaista  kotielämää  katselemaan,  hän  kulke- 
koon sen  kylissä  ja  kartanoissa,  kuunnelkoon  sen  ihmisiä  ja  tuntekoon 
kirjavan  kultuurivirran  vilinätä  Suomen  rinta-  ja  sydänmailla;  eläköön 
yhdenkin  rococopäivän  ja  oppikoon  siitä. 

I. 

Muistamme  taitekattoisen  kartanon  vesireitin  varrella  taikka  saman- 
laisen vanhan  kummituksen  vastarakettujen  kaupunkitalojen  välillä;  se 
on  näiltä  ajoilta.  Minkälainen  se  sisäpuolelta  oli,  miten  huoneet  siinä 
ryhmitetyt  ja  asuttaviksi  asetetut,  siitä  antaa  Fredenheim  lapsuudenmuis- 
telmissaan  l)  näin  kuuluvan  kuvauksen:  „Niin  vähän  ylöllisiä  oltiin 
silloin"  —  tarkoittaa  lähinnä  vuotta  1765  —  „ Suomessa,  että  katsottiin 
hirveän  suureksi  jotenkin  hyvin  järjestettyä  puutaloa,  jossa  oli  sali,  kaksi 
kamaria,  vasemmalla  pieni  kabinetti  ja  oikealla  kamari ;  porstuasta  kulki 
käytävä  ylös  ullakolle  ja  alas  kellariin;  porstuasta  oikealle  vierashuone 
ja  makuukamari,  vasemmalle  kyökki  ja  sen  takana  huone.  Talonpoi- 
kaisrakennus  ja    ulkohuoneet   tien  toisella  puolen,  joka  vei  lauta-aitain 

l)  Fredenheimin  elämäkerralliset  muistiinpanot  Tukholman  kun.  kirjastossa. 

välistä.  Mutta  karjapiha  liian  lähellä,  vaikka  jotenkin  syrjässä.  Kaikki 
tämä  loivalla  rinteellä  järveen  päin  ja  takapuolelta  loitompana  olevan 
vuoren  suojaamana".  Tämä  oli  Fredenheimin  lapsuudenkoti,  silloinen 
piispantalo  Ala-Lemulla;  näiden  rivien  kirjoittaja  on  tavannut  vanhoja 
herraskartanolta,  joissa  huoneet  juuri  näin  olivat  asetetut;  olisiko  liika- 
naista  rohkeutta  katsoa  tätä  asumusta  sen  ajan  kartanoitten  perikuvaksi? 
Maalaispappilat  tietenkään  eivät  näin  komeita  olleet. 

Sisustus  oli  herraskodeissa  sangen  mukava  ja  kodikas,  usein  upea 
ja  ylöllinenkin :  tarkoittihan  tämä  aika  enemmän  mukavuutta  ja  elämän- 
iloa kuin  komeutta  ja  loistoa  taikka  ainakin  oli  aisti  siihen  suuntaan 
kehittymässä.  Rococon  kevyet,  keikailevat  kalustot  olivat  tunkemassa 
tieltänsä  entisajan  vakavia  ja  lujarakenteisia.  Valitettavasti  rajoittuvat  läh- 
teeni vain  Etelä-  ja  Keski-Suomen  pappiloihin  sekä  pariin  professori- 
kotiin;  eikä  ole  varmaa  missä  huoneessa  kukin  lähteitteni  luettelema 
huonekalu  on  sijainnut 1).  Näinkin  ollen  kuvastavat  tiedot  puheenaolevaa 
kehitystä. 

Paraimmissa  pappiloissa  seinät  ovat  peitetyt  kukallisilla  liinakan- 
gasverhoilla,  paikkapaikoin  paperitapetitkin  ovat  käytäntöön  päässeet; 
mutta  köyhissä  kappalaistaloissa  olivat  seinämät  paljaat.  Akkunoissa 
valkearaitaiset  uutimet,  vain  jonkun  professorin  salissa  saattoi  olla  pu- 
naisia silkkiverhoja  messinkikantimineen.  Päähuoneessa,  salissa  pors- 
tuan perällä  oli  kaikki  jäykkää  ja  arvokasta.  Siellä  nojaili  seinämää 
korkeaselkäinen  kanapeesohva  ja  suorasti  rivitettyinä  kuusi,  kahdeksan, 
kaksitoista,  jopa  joskus  kuusitoista  selkämystuolia:  tuolit  ovat  arvaten- 
kin noita  alkuvuosisadan  korkeanojaisia,  kaarevajalkaisia,  täytettyjä  ne 
olivat  ja  päällystetyt  veralla,  liinakankaalla,  schagilla  tai  villavaatteella, 
hienoimmissa  huoneustoissa  nahalla.  Huoneen  ylpeys  oli  suuri,  kulta- 
puitteinen  rococopeili,  kahden,  kolmen  riksin  arvoinen;  myöskin 
teepöytä,  punanen,  musta  tai  lakeerattu,  kuului  salinkalustoon.  Eikä 
ole  unohdettava  antiikin  mallista  kukkamaljakkoa  n.  s.  potpourriruuk- 
kua,  täynnä  kukkia  ja  hajuyrttejä,  tavallista  rococokodin  kaunistusta. 

Ruokahuoneessa  oli  suuri,  kaksilla,  kolmilla,  joskus  kuusilla  pöy- 
tälaatoilla  lavennettava  ruokapöytä,  ynnä  ruoka-  eli  »maustekaappi1*, 
joskus  peili,  ja  lopuksi  joku  määrä  noita  epälukuisia  ruskeita  tai  sinisiä 
tavara-arkkuja   ja    lippaita,  jotka  toimittivat  vaatekaappien  ja  piironkien 

l)  Tietoni  huoneitten  sisustuksesta  perustuvat  etupäässä  armovuodenanomuksia 
seuranneisiin  pesänkirjoitusluetteloihin,  joita  säilytetään  Ruotsin  valtioarkistossa ; 
muistiinpanoni  käsittävät  24  tällaista  luetteloa  vuosien  1759  ja  1803  välillä.  Irtain 
omaisuus  niissä  luetellaan  aivan  yksityiskohtiin  asti  tarkasti.  Muodostaessani  itselleni 
käsitystä  huonekalujen  muodosta  ja  jakaantumisesta  eri  huoneisiin,  olen  käyttänyt  apu- 
nani Harry  Fettin  teosta  Gamle  norske  hjem,  hus  og  bohave,  Kristiania  1906. 

virkaa.  Makuuhuoneen  perällä  levitteleivät  suuret  patjavuoteet  katoksi- 
neen ja  verhoineen  esim.  viheriät  keltaisilla  koristeilla  ja  nyöreillä;  edek 
leen  joku  tammipiironki,  ehkä  matala  kaksilukkoinen  «vaatekommoodi", 
ja  »yölaatikko*  tinaisine  pesukannuineen  ja  vateineen;  lopuksi  peili, 
johon  kuului  kynttilä  ja  laatikko.  Vielä  isännän  työkammio,  siinä  kir- 
joituspulpetti, sohva,  joskus  kirjoituspöytä  ja  harvemmin  kirjakaappi,  ja 
suomalaisen  pappilan  sisustus  on  kuvattu.  Kovin  olivat  kumminkin 
pappienkin  elinehdot  erilaiset.  Muutamien  rovastien  vieraanvaraiset 
kodit  olivat  kuin  pieniä  hoveja,  aina  valmiit  vastaanottamaan  maantieltä 
poikkeavia  matkustavaisia,  kuten  armovuodenanomuksissakin  joskus 
mainitaan,  vierashuoneet  viehättävät,  kyökit  ja  kellarit  tavaroita  täynnä: 
jonkun  Zidbäckin,  Poppiuksen  tai  von  Glahnin  kuulu  pappila.  Ja  toi- 
saalta —  ajattelen  esim.  Taivassalon  kappalaispuustellia.  Pastori  Alm- 
grenilta  jäi  sinne  kuollessansa  leski  ja  kahdeksan  alaikäistä  lasta,  vanhin 
Juhana  oli  20  vuotias,  Maria  Catarina  oli  19,  Cristopher  17,  Beata  Ju- 
liana 15,  Stina  Helena  14,  Hedvig  Johanna  10,  Greta  Sophia  8  ja  nuo- 
rin Fredrik  6  vuotta.  Heidän  kotinsa  kalusto  supistui  tammenväriseen 
kolmilaattapöytään,  kirjoituspulpettiin,  kaappiin,  kahdeksaan  selkämys- 
tuoliin,  vanhaan  seinäkelloon,  kokoonlykättävään  puusohvaan  ja  puiseen 
arkkuun  sekä  pieneen  lippaaseen.  Pöytäkalustoa  oli  tusina  laakeita 
tinalautasia,  puoli  tusinaa  syviä,  muutamia  vateja,  kulunut  tuoppi,  »suuri 
lautanen",  tee-  ja  maitokannu,  vanha  kauha  ja  puoli  tusinaa  hopeaisia 
teelusikoita.  Tosiaankin  tuntee  puutteen  siinä  pilkistävän  pesänkirjoitus- 
luettelon  virallisten  rivien  lomasta. 

Turkulaiset  professori  kodit  olivat  hienoja  ja  uudenaikaisia  maalais- 
pappien asumuksiin  verrattuina.  Olihan  se  luonnollista:  heidän  yhteis- 
kunnallinen asemansa,  elintapansa  ja  seurapiirinsä  sitä  vaativat.  Yli- 
opiston opettajat  liikkuivat  päivittäin  hovioikeuden  ja  lääninhallituksen 
virkamiesten  ynnä  upseeriston  parissa ;  kun  professori  Kalm  tulee  piispa 
Haartmanin  luokse,  tapaa  hän  siellä  kenraali  Ramsayn  rouvineen, 
everstiluutnantti  Ehrenmalmin,  professorit  Gadolinin  ja  LefrSnin  ynnä 
varapresidentti  Stierneldin  rouvan  x);  ja  muutamista  muista  professoreista 
valitetaan,  että  he  hienojen  tuttavuuksiensa  vuoksi  laiminlyövät  opetus- 
tehtävänsä. Monet  olivat  naineet  aatelisneidin,  niinpä  oli  prof.  Nääfin 
puoliso  entinen  kreivinna  Gyldenstolpe,  prof.  Bilmarkin  rouva  oli 
sukujaan  Hastfehr,  Lefr^nin  Leijonanckar,  Haartmanin  de  la  Myle  ja 
Helleniuksen  von  Mell.  Gaddin  puoliso  oli  piispa  Brovalliuksen  tyttä- 
riä. Rouvat  toivat  tullessaan  hienostuneita  elintapoja,  suuret  vaatimuk- 
set ja  ehkä  jonkun  perintöesineen  vanhasta  kodistaan. 


l)  Kalm  Mennanderille  18  p.  maalisk.  1779.    Tukholman  kun.  kirjasto. 

Ajatelkaamme  vain  mitä  kaikkea  kuuluisa  maamiehemme  Pehr 
Adrian  Gadd  omisti!  Suuri  kultapuitteinen  peili,  3  piironkia,  niistä 
yksi  tammesta,  kaksi  pähkinäpuusta,  lasiovikaappi,  vaatekaappi,  kyökki- 
kaappi,  kaksi  nurkkakaappia,  »suuri  kaappi",  edelleen  neljä  sohvaa, 
niistä  yksi  kanapeesohva ;  yli  50  tuolia,  kaikenkarvaisia,  m.  m.  8  maalat- 
tuine  tyynyineen,  2  »neulottua",  sohvatuoli,  keinutuoli  ja  vanha  nojatuoli; 
joukko  pöytiä:  punainen  kirjoituspöytä,  suuri  ruokapöytä,  pelipöytä, 
teepöytä,  lautapelipöytä,  neljä  sinistä,  ruskea  ja  viheriäinen  pöytä ;  lopuksi 
kommoodikaappi,  kaksi  pullosäiliötä  ja  kuusi  hiottua  pulloa  —  siinä 
komea  huonekalusto,  joka  arvioitiin  42  riksiksi  ja  epäilemättä  kelpasi 
tyydyttämään  suuretkin  mukavuusvaatimukset.  Ja  kumminkin*  tuntuu 
tämä  kalusto  vanhanaikaiselta,  verrattuna  professori  Lefrgnin  kodin  sisus- 
tukseen. Hänen  kolmesta  sohvastaan  on  yksi  itämainen  »ottomani", 
tuollainen  mukava  muodikas  kapine,  jossa  ei  enää  tarvitse  suorana  ja 
arvokkaana  istua,  vaan  voi  lepäillä  puolittain  lojuen ;  korkeaselkäisten  tuo- 
lien kumppaniksi  on  eksynyt  neljä  matalaa,  nojatonta  taburettia,  on 
sitäpaitsi  puolitusinaa  erikoisia  istuimia  tuota  uudenaikaista  ottomanika- 
lustoa  ja  nojatuoleja  on  kokonaista  kuusi.  Ruokapöytiä  on  neljä  pientä 
ja  siroa;  ne  meille  ilmaisevat,  että  tässä  hurskaassa  jumaluusoppineen 
perheessä  syötiin  ranskalaiseen  tapaan  pienten  pöytien  ääressä.  Tee- 
pöydät  ja  vaatepiirongit  ovat  mahonkia,  marmorilaattain  peittämiä  ja 
uunin  suulla  ylpeilee  silkkinen  tulenvarjostin.  Edelleen  on  korkeita 
uurnia  ja  potpourriruukkuja  kodin  kaunistuksena,  seinillä  peililasikyntti- 
lät  ja  katossa  komea,  kymmenen  riksin  kynttiläkruunu;  ja  lopuksi  todis- 
tavat pianino,  pelilaatikko,  peililasinäyttämö  nukkeineen  ynnä  iso  kuk- 
kaisteline,  että  hienostunut  perhe  osasi  nauttia  aikakauden  aisteja-ilahut- 
tavista  taidetekeleistä. 

Palatkaamme  hetkeksi  ruokakamariin  katsomaan  sen  katettua  pöy- 
tää. Saara  Wacklin  on  viehättävässä  muistelmassaan  »Vanha  isoäiti" 
kuvannut  sen  ajan  aamiaisateriaa  x):  »Kukkurapäinen  vati  täynnä  vohveleita 
seisoi  keskellä  pöytää.  Neljä  kulhoa  puolisuolaista,  savustettua  ja  pais- 
tettua lohta  oli  pöydän  kulmissa.  Paistettu  porsas,  jolla  oli  persiljaa 
suussa  ja  korvissa,  oli  vadilla  toisessa  päässä  ja  silavoitu  poronpaisti 
toisessa  kahden  kuorepiimäkehlon  välissä,  jotka  olivat  mitä  vaikeinta 
puuta.  Keltainen  kerma  peitti  paksuna  ja  herkullisen  näköisenä  lauhan- 
happamen  maidon,  joka  muistutti  kesäisen  taivaan  vaaleita  hattaroita. 
Raikasta  olutta  vaahtoili  kiiltävissä  hopeapikareissa,  jotka  kylmästä  utui- 
sina näyttivät  vieraita  odottavan".  Niin  oli  ajan  tapa:  kun  vieraita  oli 
talossa,  kestittiin  heitä  ruoalla  ja  juomalla  ihan  ylenpalttisesti,  mutta  koti- 

l)  Satanen  muistelmia  Pohjanmaalta,  suomensi  Helmi  Setälä,  Kuopio  1900,  siv.  55. 

oloissa  elettiin  yksinkertaisesti.  Saara  Wacklinin  »vanha  isoäiti"  pitää 
kunnianasianaan  syöttää  vieraitansa  siksi  kuin  tulevat  kestityksestä  kipeiksi. 
Ramsay  on  muistelmissansa  paljastanut  suuren  vastakohdan  arkiolojen 
yksinkertaisuuden  ja  juhlapäiväin  komeuden  välillä,  joka  vallitsi  Lin- 
derien  vanhassa  sukukartanossa  ja  Choraeus  kertoo  kirjeessänsä  Wille- 
brandteista  Runsalassa:  »Arkioloissa  eivät  he  elä  ylellisesti:  neljä  ruo- 
kalajia päivällisillä,  kolme  myöskin  jonkun  kerran ;  mutta  niin  pian  kuin 
vieraita  tulee,  ja  sellaisia  tulee  joka  viikko,  on  täydelliset  pidot"  x). 

Muoti  ja  mukavuus  vaativat,  että  vieraitten  käydessä  pöytään  kaikki 
ruokalajit  siinä  jo  odottivat:  siitä  sen  ajan  suuret  ruokapöydät,  siitä 
monet  tinamaljat,  vadit  ja  lautaset.  Pöytäkalusto  oli  paraasta  päästä 
tinanen,  vasta  vähitellen  porslini  ja  lasi  metallin  ohella  voittivat  alaa. 
Iisalmen  rovastin  Helsingiuksen  kuolinpesässä  v.  1759  ei  ollut  ensin- 
kään lasi-  ja  porslinitavaraa.  Sensijaan  mainitaan  siinä  15  lautasta  va- 
saroidusta tinasta  ja  6  vasaroimattomasta,  kaikki  syviä,  kaksi  soppavatia, 
kuusi  laakeata  vatia,  kaksi  teekannua,  toinen  puolen  tuopin  vetoinen, 
toinen  pienempi  ja  kolme  pulloa,  kaikki  tinasta.  Mikkelin  kirkkoher- 
ralla Aschaniuksella  oli  kaksi  vuotta  myöhemmin  lasi-  ja  porslinitavaraa 
tusina  teekuppeja,  puoli  tusinaa  pieniä  viinilaseja  ynnä  kaksi  kannua  ja 
kaatolusikka.  V,  1762  on  Sipoon  kappalaisen  Mattias  Aspin  pöytäka- 
lustossa  samoista  aineista  puoli  tusinaa  teekuppeja,  tusina  lautasia,  kaksi 
pientä  porslinivatia,  kannellinen  porslinimalja,  sokerinripottaja,  kaksi 
karahvinia  ja  viisi  suurempaa  sekä  muutamia  pienempiä  pulloja.  Tinasta  oli 
tässäkin  varsinainen  pöytäkalusto:  kolme  ja  neljännes  tusinaa  tinalautasia, 
viisitoista  vatia,  teekannu  ynnä  pulloja.  Seuraavien  vuosikymmenien 
kuluessa  alkaa  lasi-  ja  porslinivarasto  tulla  yhä  täydellisemmäksi.  Gabriel 
Favorinuksen  kuolinpesä  omisti  v.  1781  yli  neljä  tusinaa  porslinilauta- 
sia,  „sinisen  ja  valkosenkirjavia",  „sinipunervan  ja  valkosenkirjavia" 
ynnä  piikiviporslinilautasia,  viisi  soppavatia  samasta  aineesta  ynnä  neljä 
paria  ruskeita  ja  viisi  paria  sinivalkosia  teekuppeja,  parin  lasisia  suola- 
astioita,  tusinan  olutlaseja  ja  puolentoista  tusinaa  viinilaseja.  Pöytä- 
kalusto oli  käynyt  kaksinkertaiseksi,  toinen  puoli  tinasta,  toinen  porsli- 
nista;  vain  suuret  laakeat  paistivadit  pysyivät  yksinomaan  tinaisina. 

Mutta  juhlatiloissa  tuli  pöytään  myöskin  vanhoja,  hienoja  hopea- 
astioita,  kullatuita  juomakannuja  ja  viinipikareita;  varakkaimmilla  oli 
sitäpaitsi  pienempiä  pöytäkaluja  kalleista  metalleista:  Juvan  pappilassa 
esm.  löytyi  kaksi  tusinaa  hopeaisia  ruokalusikoita,  kuusi  teelusikkaa, 
suola-astia,  soppakauhat,  kakkulapiot  ja  ripotusrasiat.    Joskus  oli  kahvi- 


*)    Choraeus   Lars   Mathesiukselle   6   p.   elok.   1797,  Bref,  tai  och  andra  skrifter 
af  Mikael  Choraeus,  utgifna  af  Ernst  Lagus,  Helsinki  1903  siv.  22. 

kalusto  hopeasta.  Että  tämä  oli  jotakin  kovin  ylellistä  ja  harvinaista 
todistaa  Fredenheimin  lausunto,  että  hänen  hopeaserviisinsä  tekee  vie- 
raisiin ihan  erinomaisen  vaikutuksen;  „jos  minulla  olisi  tapana  käyttää 
luottoa",  lisää  hän,  „ olisi  serviisi  suureksi  hyödyksi  kun  suutarit  ja 
räätälit  käyvät  luonani,  joka  tapahtuu  enimmäkseen  aamulla". 

Siirrymme  jo  kyökin  puolelle  missä  emäntä  uutterana  piikoineen 
ja  tyttärineen  puuhaa.  Seinillä  kiiltelevät  kupariset  padat  ja  kastrullit; 
messinkinen  survoin,  riiviraudat  ja  kahvimylly  sekä  suuri  seula  käden- 
sijoineen  ovat  hyllyillä.  Varakkaimmissa  taloissa  on  kyökkikalusto  varsin 
täydellinen.  Juvan  kirkkoherran  kyökissä  oli  v.  1787  neljä  voipannua, 
„1  kakkuvormu  ja  20  pienempää",  munkkipannu  ja  kokonaista  viisi 
kahvipannua,  kaikki  kuparista.  Professori  Gaddilla  oli  m.  m  pieni 
kastikepannu,  wbuddingivormu",  munkkipannu,  20  leivosvormua,  3  kah- 
vipannua ja  1  „teepannu",  kapineita,  jotka  osottavat,  että  kyökissä  osat- 
tiin herkkujakin  valmistaa.  Oudommalta  tuntuu  meidän  ajan  ihmisistä, 
että  melkeinpä  joka  pappilassa,  köyhimmässäkin  oli  ainakin  yksi,  joskus 
useampiakin  viinapannuja  monenmoisine  torvineen  ja  hattuineen ; 
aikoina,  jolloin  kotipoltto  oli  kielletty,  mainitaan  ne  usein  rikkilyö- 
dyiksi. 

Vielä  olisi  mainittava  koko  joukko  muitakin  taloustavaroita,  rukit, 
kangaspuut  ja  mankelit,  kirnut,  korennot,  rainnat  ja  saavit,  puntarit  ja 
sen  semmoiset,  puhumattakaan  reistä  ja  rattaista,  maanviljelyskaluista  ja 
kaikenlaisista  työaseista,  vajain  ja  aittojen  tarpeista.  Koko  tämä  lukuisa 
kalusto  meille  kertoo,  että  pappilat  niinkuin  professorikodit  olivat  karta- 
noita, joissa  emäntä,  tyttäret  ja  palvelijat  itse  pitivät  huolen  kaikista 
talon  tarpeista.  Keittivät  ja  paistoivat,  valmistivat  voita  ja  kehräsivät 
lankoja,  kutoivat  ja  valmistivat  vaatteet,  ehkäpä  joskus  jalkineetkin,  sillä 
välin  kuin  isäntä    itse  renkineen  kävi  ulkotöissä. 

Usein  oli  toimekkaalla  emännällä  koko  kartanon  taloushuolet  kan- 
nettavanaan :  niin  oli  maaherra  Ramsayn  rouvalla,  niin  oli  myös  piispa- 
tar Gezeliuksella  ja  vuorineuvoksetar  af  Forsellesilla.  Tuollainen  ta- 
lonemäntä ei  kysynyt  vaivojansa.  „ Haluaisin  mielelläni  päästä  muuta- 
mista palkollisistani",  kirjoittaa  Lisa  Helsingius  äidillensä  1730—40  lu- 
kujen tienoilla  x),  „ etenkin  sisäpiika  Marketasta,  jonka  apua  en  erikoisesti 
tarvitse,  koskapa,  jumalankiitos,  kuljen  taaskin  vapaalla  jalalla  ja  poikani 
hoitaa  itsensä  kunhan  vaan  saa  ruokaa;  jätin  siis  sisäpiikani,  sillä  minä  en 
pidä  itseäni  liiaksi  hyvänä  olemaan  itse  poikani  piikana  enkä  tarvitse 
olla  hänen  kokkinansa".  Ja  Choraeus  kertoo  kenraalska  von  Wille- 
brandista:    „Kenraalska    on  viisas  ja  järkevä  nainen.     Hän  puuhaa  itse 

l)  Kirje  ilman  päivämäärää  Upsalan  yliop.  kirjastossa. 

taloustoimissa,  kerrankin  hän  ei  edes  ollut  syömässäkään,  vaan  kulki 
ja  luki  lampaitaan,  ja  muuta  samantapaista u  1). 

Mutta  hienostuneelle  rococonaiselle  ei  sellainen  piiantoimi  ollut 
omiansa.  Hänen  piti  kulkea  kutsuissa  ja  illanvietoissa,  lukea  romaneja 
ja  muuta  muotikirjallisuutta;  hänen  kätensä  kävivät  liian  hennoiksi  ja 
hermonsa  liian  heikoiksi  kestääksensä  tuota  „ vanhan  hyvän  ajan"  raa- 
tamista. Eikä  se  ottanut  enää  hänen  ylhäiselle  asemalleenkaan  soveltuak- 
sensa.  Tämä  ylhäinen  herrasmuoti  tunki  maahamme  yhdessä  muun 
rococokultuurin  ja  kaikkien  noitten  ranskalaismallisten,  pintapuolisten 
sivistysharrastusten  kanssa.  Kaikesta  päättäen  sen  ensimäiset  oireet 
esiintyivät  Turussa  1750-luvun  tienoilla;  Flemingien  koti  Lemsjöhol- 
massa  näytti  olleen  tätä  lajia  ja  kaupungeissa  kait  niitä  vähitellen  alkoi 
olla  yhä  useampia.  Vuonna  1782  Porthan  kiittelee  Jusleenin  nuorta 
rouvaa:  »hän  on  hyvin  iloinen  ja  ymmärtäväinen  ihminen  sekä  ahkera 
ja  tarkkaava  emännöitsijä,  löytää  enemmän  huvia  kotona  askaroimisesta 
kuin  kutsuissa  ja  pidoissa  juoksemisesta  tai  niistä  iltamista  ja  huvitte- 
luista, joilla  upseerimme  ja  sihteerimme  ahkerasti  kaupungin  naisia  on- 
nellistettavat" 2).  Vanhan  ajan  järkevät  ja  säästeliäät  ihmiset  lienevät 
kaikki  tälle  kannalle  asettuneet  ja  nuorissakin  oli  sillä  edustajansa. 
Choraeus  toistakymmentä  vuotta  myöhemmin  kertoessaan  tytöstä,  joka 
sai  korkean  esivallan  kiitoksen  hyvin  leivotuista  leivistään,  lausuu  sen 
johdosta  seuraavat  moraliseeraavat  sanat:  „Sen  tulee  kiihottaa  kaikkia 
tyttöjä,  jotka  mieluummin  leipovat  hyvää  leipää,  kuin  lukevat  huonosti 
ranskaa  ja  tanssivat  huonosti,  ei  häpeämään  vaan  päinvastoin  pitämään 
arvossa  näitä  kunnon  ominaisuuksia.  Miten  moni  onkaan  komea  ilta- 
massa, vaikka  leivintuvassa  ei  kykene  kelvollista  leivänpalaa  leipomaan ; 
miten  moni  lukeekaan  romaneja  ja  antaa  puuron  palaa  pohjaan.  Oh, 
hävetkää  kerrankin,  koreat  elukat!  mutta  iloitse  sinä  kunnon  eukko  ja 
sinä  reipas  tyttö  työhameessasi  ja  jauhoisessa  mekossasi" 3). 

Missä  emännät  ja  tyttäret  alkoivat  vetäytyä  erillensä  taloushuolista, 
siellä  joutuivat  ne  yksinomaan  palvelijain  niskoille.  Ruotsalaiset  viikko- 
lehdet kuvailevat  elävästi  tällaisia  taloja:  palvelijat  siellä  näpistelevät 
itsellensä  ruokatavaroita,  juovat  suuhunsa  hienot  juomat  ja  ottavat  kai- 
kenlaista muutakin  mitä  käsiinsä  saavat  sekä  syyttävät  sitten  kissoja  ja 
hiiriä  vahingoista.  He  käyttävät  hyväksensä  isäntäväkensä  heikkoutta 
sekaantuaksensa  perheen  keskinäisiin  asioihin  sekä  haikailematta  anas- 
taaksensa   määräämisvallan    talossa.    Säälittävä   on    se  koti,  jossa  asiat 


1)  Edellämainitussa  kirjeessä. 

2)  Porthan  Mennanderille  8  p.  helmik.  1782.    Bref  tili  samtida,  siv.  42. 

3)  Choraeus  Mathesi ukselle  17  p.  lokak.  1799.    Bref,  siv.  32. 

ovat  tälle  kannalle  joutuneet:  ranskalaisen  sivistyksen  seuraukset  ovat 
näinmuodoin  tehneet  palkolliskysymyksen  ihan  uudella  tavalla  tärkeäksi. 

Maakartanoissa  ja  pappiloissa  oli  runsaasti  palvelijoita,  pienimmis- 
säkin  pari  renkiä  ja  pari  kolme  piikaa:  sisäpiika,  kyökkipiika  ja  kar- 
jakko. Hienoilla  perheillä  oli  livreepukuiset  lakeijansa  ja  koreat  kamari- 
neitsyensä,  jotka  seurasivat  herrojansa  ja  herrattariansa  matkoilla  ja 
joita  ilman  ei  kukaan  sivistynyt  nainen  liikkunut  yksinänsä  pääkaupungin 
kaduilla.  Kaikkia  näitä  palvelijoita  pidettiin  patriarkalisessa  kurissa  ja 
kuuliaisuudessa,  niitä  moitittiin,  toruttiin  ja  lyötiinkin  aina  ansion  mu- 
kaan. Kas  tässä  pieni  kohtaus  eräästä  ruotsalaisesta  kodista;  emäntä 
puhuttelee  piikaansa  ja  vasta  tullutta  ystävätärtä  samassa  hengenvedossa: 

„Anna!  Pian  tänne  lasi  vettä  rouvalle.  Kiirehdi,  senkin  retkale! 
Juokse!  Oletko  jo  täällä!  Mutta  saattaako  Sisar  heti  kertoa.  Anna, 
sinä  kirottu  letukka,  mitä  sinä  siinä  kulet  ja  laahaat  jalkojas.  Minä 
kyllä  opetan  sinut  kiirehtimään  toiste.  (Antaa  tälle  kaikuvan  korvapuus- 
tin),   No  jo  minä  sanon  että  se  Sisar  Koreinen  laittautuu 

niin  ettei  kukaan  sen  kanssa  kestä  kauvempaa.  Anna!  Pane  heti  pai- 
kalla kahvia  tulelle.  Kiirehdi,  muuten  tulee  samanlaista  kuin  minkä 
äsken  sait. Anna!  eikö  kahvi  vielä  ole  valmista,  senkin  letukka"  J). 


II. 

Sievistetyssä  ja  siistityssä  rococokodissa,  missä  huonekalut  seiso- 
vat sirosti  seinillä  vanhanaikaisen  jäykästi  ja  kumminkin  kohteliaasti 
kursaillen  ja  koukistellen,  vaaleat  suurikukkaiset  sohvanpäälliset  ja  tuo- 
linpeitteet  aina  yhtä  huolettoman  hilpeinä  ikäänkuin  jäisi  kuluva  hetki 
kaikkinensa  läpi  aikojen  olemaan,  pikkuesineet  piirongeilla  ja  pöydillä, 
hopeaiset  kynttilänjalat,  tekokukat  maalatuissa  ruukuissaan,  kaikki  kevyet 
koruesineet  suurimmasta  pienimpään  niinkuin  jähmettyneinä  pikkuvan- 
haan ja  hyvinharkittuun  asentoonsa  —  siellä  kulkevat  kodin  äiti  ja  tyt- 
täret helakkoina  ja  kirjavanvärisinä  silitetyissä,  röyhelletyissä  ja  pyöris- 
tetyissä puvuissaan  kuin  itse  ilmetty  rococo,  kuin  kamarin  sisustuk- 
seen kuuluvina,  kuin  osana  kaikesta  muusta. 

Heidän  pukunsa  —  se  on  kappale  heidän  olemustansa  ja  elä- 
määnsä. Se  on  ollut  heidän  ajatuksissansa  jo  kauan  ennen  kuin  sitä 
alettiin  valmistaa,  se  on  heidän  käsiensä  alla  kasvanut,  ovat  itse  ehkä 
kutoneet  kankaan,    ainakin    leikanneet,  neuloneet  ja  sommitelleet:  siinä 

l)  Argi  Tidningar  1771,  n:o  15.  Tukholman  kun.  kirjaston  kappale.  Vrt.  saman 
lehden  n:o  19  ynnä  Skuggan  af  den  döda  Argus  för  Augusti  Mänad  1735. 

on  ollut  heidän  ilonsa  ja  ajanvietteensä.  Siinä  on  senlisäksi  heidän  olemus- 
tansa, heidän  personaansa,  sellaisena  kuin  se  vaatimattomissa  maalais- 
oloissamme ilmaantuu:  pääpiirteissään  kaavamaista,  tuskallisen  tarkkaavasti 
muotia  seuraavaa,  ilmeisesti  vältellen  muista  erottautumista,  ja  taas  toisaalta 
oma  maku  kankaitten  ja  värien  valinnassa,  tämän  taikka  tuon  muotipiirteen 
parempana  pidossa.  Kotipiirissä  kehittynyt  sielunelämä,  ensi  sijassa  aistia 
ja  tahdillisuutta,  pienet  sympatiat  ja  antipatiat  ilmeten  väreissä  ja  muo- 
doissa, säädyllinen  alistuminen  yleisesti  hyväksyttyihin  esikuviin,  ylen- 
tarkka  siisteys  ja  sen  ohella  kevyt,  keimailevainen  kukoistavain  muoto- 
jen puoleksi  keinotekoinen  ilmaiseminen,  viattomia  välikappaleita  vaativa 
miellyttämistarve :  siinä  Suomen  rococonainen  puvussansa. 

Sellaisia  ne  ovat  kartanoitten  ja  pappilain  emännät  ja  tyttäret.  Iin 
pappilan  ison  rakennuksen  portailla  seisoo  ruustinna  Idman  vuonna 
1752,  tähystellen  Adolf  Fredrikin  seuruetta  taloonsa  tulevaksi.  „Hän 
on  pukeutunut  parhaaseen  juhlapukuunsa,  mustaan  mohäärikankaiseen 
röijyyn  ja  hameeseen,  kaulassa  pitsireunuksinen,  tiheä  ja  hieno  battisti- 
nen  kaulahuivi,  sievästi  poimutettuna.  Irtohihat  ovat  samasta  kankaasta 
ja  brabantin-pitseillä  reunustetut  ja  päässä  hänellä  oli  valkeasta  mohää- 
rikankaasta  tehty  tykkimyssy,  jonka  leveät  nauhat  riippuvat  ruusukkeina 
niskaan;  hiukset  ovat  peitetyt  hiuspussiin,  korvissa  kimalteli  jalokivillä 
koristellut  korvarenkaat  helyineen  ja  kaulassa  helminauha,  jonka  aito- 
helmet  olivat  kotiseudulta  löydetyt,  ja  jaloissa  oli  hopeasolkiset,  kor- 
keakantaiset  kiiltävät  kengät."  Eräänä  synkkänä  syysiltana  pormesta- 
rinna  Timbom  on  lähdössä  Oulun  hautausmaalle  vanhaan  morsiuspu- 
kuunsa puettuna  loihtiakseen  hyvinarvoisaan  aviopuolisoonsa  uutta  lem- 
peä. »Hänellä  oli  pukuna  musta  poimureunuksinen  dolmani,  harsoiset 
irtohihat,  siniset  puolikengät,  joissa  oli  korkeat  valkoiset  korot,  kaulan 
ympäri  reunusteltu  poirnuelma,  edessä  oli  rintapeite  sinisine  nauharuu- 
sukkeineen,  hiukset  olivat  jauhoitetut  ja  käherretyt  kolmikerroksiseksi 
askeloksi  päälaelle  ja  korkeimpaan  kohtaan  oli  pieni  viheriästä  vahapa- 
peristä  tehty  kruunu  ja  seppele  kiinnitetty,  kaulassa  oli  helminauha  ho- 
peakehykseen  sovitettuja  mustia  granaatteja  ja  samankaltaiset  renkaat 
korvissa1*.  Voisi  vielä  ottaa  esimerkkejä,  jatkaa  luetteloa,  kertoa  nuo- 
rista tytöistä  tanssiaisissa,  surevista  omaisista  puolison  tai  isän  hauta- 
jaisissa :  kaikissa  tilaisuuksissa  esiinnytään  hyvän  tavan  vaatimissa,  huo- 
lekkaasti  valmistetuissa  puvuissa.  Uhrataan  tytär  melkein  lapsena  van- 
halle äveriäälle  kosijalle,  pakotetaan  nuori  nainen  tanssimaan  maansa 
vihollisten  tanssikemuissa  —  siihen  tyydytään  ja  se  toimitetaan  vanhan 
kunniallisen  tavan  mukaan  ja  tilaisuudenmukaisessa  puvussa  1). 

l)  Satanen  muistelmia,  siv.  69,  157  —  158  j.  n.  e. 

Kävisi  kovin  työlääksi  tunkeutua  kaikkiin  naisten  pukuvaraston 
salaisuuksiin;  tyydynpä  siitä  tekemään  vain  yleispiirtein  selkoa.  Juhla- 
pukuna mainitaan  melkein  poikkeuksetta  musta  silkkihame,  sen  ohella 
pukuja  rastisilji-,  kamlotti-,  triumfantti-,  damasti-,  kattuuni-,  atlas-  ja 
pumpulikankaista.  Rakastettiin  raitavia,  helakan  ja  mehevänvärisiä  kan- 
kaita; »viheriä  damastimekko  ja  -hame",  »sinipunerva  ja  valkoinen 
sitserikattuunimekko  ja -hame",  »ruskea  ja  valkoinen  rastisiljihame"  taikka 
»musta,  keltareunuksinen  kamosinihame"  j.  n.  e.  Päällysvaatteet  ovat> 
jos  mahdollista,  vieläkin  komeammat  ja  kalliimmat.  Ruustinna  Zid- 
bäckin  vaatenauloissa  riippuu:  »musta  ja  valkea  triumfanttiturkki% 
»musta  samettikaapu  kärpännahkareunuksineen",  „viheriä  triumfantti- 
turkki"  ja  »punanen  kamlottisadetakki";  ruustinna  von  Glahnin  päällys- 
vaatteissa on'  »valkea  ja  viheriä  silkkiturkki",  »musta  silkkikamlotti- 
turkki",  »samettimantteli\  ja  »punanen  purppuramanttelia;  pastorska 
Velinillä  »punaruskea  rastisiljiturkki tt  ja  »harmaa  damastiturkki,  ketunnah- 
kavuorinen".  Vaatevarastoon  kuului  edelleen  monenlaisia  päähineitä» 
»tykkimyssyjä  helmenvärisestä  mohäärikankaasta",  »siipimyssyjä",  »sa- 
mettipäähineitä",  sitten  pitsejä  ja  silkkinauhoja,  n.  s.  »puuteripaita*,  jota 
käytettiin  tukkaa  ja  kasvoja  puuteroittaessa  j.  n.  e.  Harvoissa  pappi- 
loissa kumminkaan  oli  tällaista  loistoa  ja  ylellisyyttä;  pari  vaatekertaa  oli 
köyhän  pastorinrouvan  koko  pukuvarastona. 

Missä  talonväki  oli  tottunut  suuressa  maailmassa  elämään,  vaatimuk- 
set olivat  suuret  ja  puvut  komeat,  siellä  ei  enää  tyydytty  vaatteita  kotona 
valmistamaan,  vaan  kaupunkiräätälillä  oli  valmiit  mitat  ja  niiden  perus- 
teella sekä  tarkkojen  määräysten  mukaisesti  hän  toimitti  maaseudunkin 
herrasväelle  muodikkaat  pukimet.  Muutamat  otteet  18-vuotisen  rouva 
Vattrangin,  syntyisin  af  Forsellesin  kirjeistä  meille  ilmielävästi  kertovat 
maaseutunaisten  pukupuuhista  ynnä  ilmaisevat  heidän  jokapäiväisten 
harrastustensa  laatua.  Loviisasta  hän  näet  kirjoittaa  Tukholmassa  olevalle 
veljelleen :  »Minä  olen  nyt  päättänyt  nyt  kesällä  Ratsastaa  Herrain  ta- 
paan niinkuin  Naisilla  Tukholmassa  lienee  muotina.  Siispä  on  pyyn- 
töni sinulle  Rakas  Veljeni  että  Sinä  tahdot  vaivata  itseäsi  toi  mittamaan 
että  minä  saan  sellaisen  satulan  kuin  naiset  käyttävät  jotka  Ratsastavat 
sillä  Tavalla,  myös  vaatteet  samalla,  jota  käytetään  minä  tarkoitan  että 
vaatteet  ovat  tehdyt  niinkuin  metsästyspuku  sillä  erotuksella  että  ha- 
meessa on  nappeja,  hameen  pitää  tulla  Vaalean  sinisestä  kamlotista  sisus- 
tettuna Mändäve  Vuorilla  silkillä  taftimekon  alla  Mutta  Sopimuksen  saat 
tehdä  sen  kanssa  joka  tekee  sen  Satula  tulee  Vaalean  sinisestä  verasta 
tumman  sinisillä  rimsuilla  taikka  myöskin  mändäven  rimsuilla  jos  käy 
päinsä  että  siitä  tulee  niin  monikirjava,  että  tarvitsen  lisäksi  Alushou- 
suja   sellaisia   joita  käytetään  et  saa  unohtaa  myöskin  päähän  jos  siinä 

pitää  olla  jotakin  erityistä.  Räätäli  Sättergrenin  jolla  on  minun  mittani 
pitää  tehdä  hame,  älä  anna  hänen  ottaa  liikoja  siihen,  niinkuin  myös 
pyydän    että   sinä   tingit  kamlotin  hintaa  niin  paljon  kuin  käy  päinsä". 

Vähän  myöhemmin  tulee  lisämääräyksiä :  „  Veikko  rakas  tiedustele 
mitä  käytetään  Päässä  sellaisissa  Hameissa  jos  kysyt  Colinilta  hän  tietänee 
parhaiten  käytetäänkö  muita  kuin  pyöreitä  Hattuja  niin  tilaa  minulle 
yksi  joka  on  samanlainen  kuin  hame  tahi  jota  käytetään,  ei  niitä  pyö- 
reitä Hattuja  niitä  minulla  on  jos  muistat,  kengät  sinä  tilaat  vähän  ka- 
peammiksi taipeesta  mutta  ei  paljoa  hyvin  vähän  ja  varpaista,  ne  pitää 
tehdä  kauniiksi.  — Veikko  rakas  osta  minulle  kaksi  kyynä- 
rää hopeapitsin  päitä  älä  unohda  nypläyssilkkiä".  Ja  sitten:  „Taas  uusia 
asioimisia  Sinun  pitää  olla  hyvä  ja  hankkia  minulle  6  kappaletta  helmi- 
pää  Neuloja  3  suurempaa  ja  3  pienempää  taikka  myöskin  yhtä  suuria, 
parin  valkosia  korvarenkaita  vahasta  sellaisia  kuin  ennenkin,  ne  ovat 
Neiti  Lodelle,  joita  hän  on  minulta  pyytänyt,  mutta  ne  eivät  saa  olla 
pienintä  lajia  kynttilänvarjostimen  pidettäväksi  kynttilän  ympärillä  var- 
sinkin kun  nyplää,  3  paria  Nimbergin  kenkiä  ja  1  parin  silkkikenkiä 
raitaisesta  kankaasta  mutta  pyydä  että  hän  tekee  ne  kapeammiksi  var- 
paista" l). 

Kirjeitten  kirjoittajatar  on  silminnähtävästi  noita  rococon  huvin- 
haluisia  sunnuntailapsia,  jotka  siirtävät  kaikki  ikävät  huolet  sinnemmäksi 
ja  täyttävät  lyhyen  ihmiselämän  hetket  tanssilla,  riemulla  ja  kevyellä 
seuralla,  kunnes  elämän  vakavuus  äkkiä  astuu  totisena  esille  ja  lopettaa 
heidän  ilonsa.  Rouva  Vattrang  kuoli  jo  neljä  vuotta  sen  jälkeen,  kuin 
oli  vaaleansinisen  ratsastuspukunsa  saanut,  22  vuoden  ikäisenä. 

Emme  saa  suinkaan  naisväeltä  unohtaa  talon  kunnianarvoisaa 
isäntää,  kirkkoherraa  tai  kappalaista  tummassa  kauhtanatakissaan.  Hänen 
nimensä  on  Favorinus,  Fortelius,  Limatius,  Keckonius  taikka  jotakin 
yhtä  komealta  kuuluvaa  ja  juhlatiloissa  tummanväristä  tekotukkaa  vas- 
taan lystillisen  vakavasti  erottautuvat  hyvinvoipien  kasvojen  suomalais- 
kuosiset  piirteet  salaa  kertoillen  omistajansa  talonpoikaista  alkuperää 
yksissä  neuvoin  vieraspukuisen  liikanimen  aitosuomalaisten  alkutavujen 
kanssa.  Kauhtanan  alta  ilmenevät  verka-,  sametti-  tai  schagiliivit  niihin 
liittyvine  lyhyine  verkahousuineen ;  jaloissa  on  silkkisukat  ja  suurilla 
hopeasoljilla  kiinnitetyt  matalat  kengät.  Näin  on  pastori  juhla-asussaan. 
Ruoko-  tai  ebenholtsisauva  käsissä  ja  korkea  hattu  päässä,  ympärillä 
verkakauhtana  turkkivuorineen,  jos  on  lähtö  kutsuihin  tai  kirkkoon; 
mutta  pitkillä  kinkeri-  ja  sairasmatkoilla  ovat  varustukset  toiset:  suden- 


l)  Josefina   Christina  af  Forselles  veljellensä  12  p.  huhtik.  1774  ynnä  2  kirjettä 
ilman  päivämäärää.    Upsalan  yliop.  kirjasto. 

iai  koirannahkaturkit,  ketunnahkainen  lakki  ja  kintaat,  jalassa  saappaat 
iai  lappalaiskengät. 

Kotioloissa  on  kuitenkin  kaikki  juhlallisuus  kadonnut.  Näkipä 
kirkkoherran  viheriässä  yötakissaan  tai  raitaisessa  pumpulimekossaan 
istumassa,  aina  hän  on  yhtä  kodikkaan  näköinen  asiaankuuluva  pitkä 
piippu  hampaissansa.  Piippu  on  ollut  melkein  kaikkien  Suomen  pap- 
pien kumppani.  Jo  tämän  aikakauden  alussa,  jolloin  ylöllisyysjuomat 
teet,  kahvit,  niin  yksinpä  nuuskakin  vielä  olivat  tuntemattomia  tai  harvi- 
naisia herkkuja,  viljeltiin  kaikkialla  piipputupakkaa. 

Paitsi  piippua  on  pastorilla  postillansa,  ruotsalaiset,  saksalaiset  tai 
latinankieliset.  Ne  ovat  hänelle  yhtä  välttämättömät,  sillä  niistä  hän  on 
tottunut  kääntämään  tai  mukailemaan  saarnojansa,  noita  saarnoja,  jotka 
hän  laulavalla  äänellä  kovasti  huutaen  sunnuntaisin  kirkossa  esittää. 
Lisäksi  raamattu,  pari  kirkkokäsikirjaa  ja  jokunen  tomuttunut  latinalainen 
oppikirja  niiltä  ajoilta,  jolloin  pastori  kokoili  tietojensa  alkeita  Turun 
akatemiassa,  muodostavat  ehkä  useimpien  pappiloitten  kirjavaraston. 
Mutta  pappien  joukossa  on  muutamia  syvällisempääkin  oppia  harrasta- 
via miehiä.  Heidän  kirjahyllyillänsä  on  uusimman  ajan  saksalaisten 
jumaluusoppineiden  teosten  rinnalla  vanhan  ajan  pakanain  iki-ihanoita 
mestariluomia,  Terentiuksen  ja  Plautuksen  komedioja,  Pliniuksen  kir- 
jeitä, Phaidron  satuja  ja  Homeron  kuolemattomat  runoelmat.  Ovatpa 
Molteren  huvinäytelmät  ja  Bailen  kriitilliset  kirjoitelmat  niiden  joukossa 
sijansa  saaneet.  Pastori  on  nähtävästi  niitä,  joiden  mieliin  kaunotieteen 
uutterat  opettajat  Hasse!  ja  Porthan  ovat  istuttaneet  lähtemättömän  rak- 
kauden kaikkea  humanista  sivistystä  kohtaan.  Siitä  myöskin  historialli- 
set teokset  hänen  hyllyillänsä  >  Bossuetin  yleinen  historia,  Möllerin  kirk- 
kohistoria, vertailukoe  piplianhistorian  ja  maallisen  historian  välillä  —  ja 
mitä  muuta  ehtiikään  kirjain  nahkaselkämyksistä  tavailla.  Mutta  luon- 
nonopilliset, kasviopilliset  ja  mittaustieteelliset  teokset  näyttävät,  etteivät 
valistuskauden  lempiaatteetkaan  olleet  Suomen  pappiloissa  vieraat:  näit 
siinä  Linnaeuksen  Länsi-Göötan  matkan,  Keisslingin  käytöllisen  fysiikan, 
Gravesandtin  tähtitieteen,  Gaddin  »hallamittauksista*  ja  Brovalliuksen 
tunnetun  kirjoitelman  „  veden  vähentymisestä".  Lopuksi  muutama  lääke- 
opillinen  teos:  »Tissotin  lääkärikirja,  Schtitzerin  kääntämä",  Roseenin 
»anatominen  kompendio"  ja  Ch.  E.  Endtlerin  »Esitys  luuvalosta."  On- 
han piirilääkäri  kymmenien  peninkulmien  päässä  ja  pastorin  täytyy  sekä 
omaisiansa  että  pitäjäläisiänsä  parantaa  milloin  eivät  isiltä  perityt  koti- 
lääkkeet  sauna,  terva  tai  taikatemput  auta  1). 


1)   Tässä   mainitut  teokset  ovat   poimitut  kirkkoherrain  Limnellin,  Orraeuksen  ja 
Starckin  kirjaluetteloista. 

III. 


Ajatelkaahan  herrastaloamme  talvella,  pyryssä  ja  pakkasessa,  kun 
tiet  ovat  tukitut,  tienoo  tyhjää  niin  kauvaksi  kuin  katse  kantaa:  vain 
renkitupa  ja  ulkohuoneet,  sitten  laakeita  lumenpeittämiä  peltoja  ja  met- 
siä. Elämä  kulkee  ylen  hitaasti,  ei  vaikutuksia  eikä  vaihtelua,  tavalliset 
ompelut  ja  pikkupuuhat,  onnellisimmassa  tapauksessa  klaveri  ja  joku 
ranskalainen  romani,  mutta  sekin  harvoin  —  ylen  harvoin.  Joskus, 
viikkojen  perästä  pistäytyy  joku  matkustaja,  joka  ajaa  kautta  pitäjän, 
joskus  tulevat  naapurit  ja  pitäjäläiset,  mutta  muuten  yhtä  ja  samaa  pitkät 
viikot  ja  kuukaudet  läpeensä,  päivä  samanlainen  kuin  toinenkin.  Aja- 
tukset kulkevat  hitaasti  nekin,  kiintyvät  pikkuseikkoihin,  pyörivät  pitäjän 
tapahtumissa,  kunnes  ehkä  saapuu  joku  tieto  suuresta  maailmasta,  Tu- 
rusta ja  Tukholmasta,  noista  synnin  ja  turmeluksen  pesistä,  joihin  aja- 
tukset kumminkin  niin  halusta  salaisesti  luistavat. 

»Juodaan  viiniä  aterioilla  kuin  ennen  ja  kuollaan  ikävästä  ate- 
riain  väliajoilla  kuin  ennen a,  näin  kuvailee  Kellgren  kotielämää  Fle- 
mingien  kodissa  Villnäsissä;  „ vapaaherra  rehentelee,  laskee  raakaa  leik- 
kiä ja  tyhmiä  arvosteluja  kuin  ennen;  vapaaherratar  katselee  alas  ja 
on  vaiti  kuin  ennen;  neiti  Minä  tiuskii  ja  lukee  ranskaa  kuin  ennen; 
neiti  Jeana  laulaa  kauniisti  ja  puhuu  lapsellisesti  kuin  ennen;  hänen 
pikkusisarensa  käyvät  saappaissa  kuin  ennen;  pikku  vapaaherrat  ovat 
pölkkypäitä  kuin  ennen;  mamseli  Dubois  katselee  muihin  lausuessaan 
sukkeluuksiaan  kuin  ennen;  mamseli  Kruck  on  pöllö,  yhtä  rakastettu 
kuin  ennen;  kapteeni  De  la  Crotte  kirjoittaa  runoja,  keksii  valheita> 
säestää  muitten  sanoja  ja  lauleskelee  väärin  niinkuin  ennen \ 

Vieraitten  tulo  taloon  oli  tärkeä  tapaus;  silloin  oli  kaikki  kuin 
yhdellä  iskulla  muuttunut.  Uneliaisuus  katosi,  puheltiin,  laskettiin  leik- 
kiä, tanssittiin  tai  pelattiin  korttia  sekä  syötiin  ja  juotiin  ennen  kaikkea. 
Joulun  ja  uuden  vuoden  seutuvilla  pidettiin  pitoja  lakkaamatta,  silloin 
oli  seuraelämä  virkeimmillään.  Kellgren  palaa  matkoiltansa  Flemingien 
luokse  Lemsjöholmaan  juuri  joulukiireihin.  »Tullessani  tapasin  hänen 
armonsa,  hänen  armollisen  rouvansa  ja  armolliset  penikat  täydessä 
armossa  ja  kaikki  kiivaassa  työssä,  vapaaherran  tarkastamassa  pullojaan, 
vapaaherrattaren  tekemässä  tulitikkuja  ja  neidit  parsimassa  sukkiaan  sekä 
mustaamassa  kenkiään  lähenevää  juhlaa  varten.  Seuraavana  päivänä, 
eli  joulun  aattona  saapui  6  reellistä  Rehbindereitä  ja  eräs  nuori  saar- 
naaja Weckman,  sen  arvoisan  prelaatin  poika,  jonka  pakanalliset  turkit 
mutta  apostolinen  vatsa  teki  niin  suloisen  vaikutuksen  meihin,  kun  me  yhtenä 
iltana  näimme  hänet  yhdessä  pormestari  Herkepaeuksen  kanssa  Lydmanin 

apteekissa.  Silloin  alkoivat  naiset  kaakattaa  ja  rupattaa  ja  sitä  kesti 
kolme  päivää.  —  —  Joulupäivänä,  sitte  kun  minä  aamusella  olin  vä- 
syttänyt itseäni  syntymäpäiväonnittelun  sepittämisellä,  toivuin  minä,  ju- 
malan kiitos,  täydellisesti  herra  Weckmanin  kolmituntisen,  ylen  ihanan 
saarnan  aikana "  1). 

Siirrymme  Flemingien  maatiloilta  Turun  puolelta  Keski-Hämeen 
sydänmaille,  missä  everstiluutnantti  Taube  Mustialassa,  kapteeni  Jäger- 
horn  Jokioisissa  ja  luutnantti  von  Wright  Saarisissa  asuvat  toistensa 
lähimpinä  naapureina.  On  1763  vuoden  joulunpyhät  käsissä.  Wright 
ja  Jägerhorn  ovat  kumpikin  palanneet  ikävästä  vahtipalveluksesta  Via- 
porissa perheittensä  piiriin,  jota  he  jo  kauvan  ovat  toivoneet.  Edellinen 
oli  saapunut  juuri  pahimmassa  kelirikossa  kulettuansa  16  peninkul- 
maa viiden  vuorokauden  aikana.  Ymmärtää  sen,  että  jouluaika  tämän 
jälkeen  tuntui  hauskalta!  Wright  siitä  antaa  seikkaperäisen  kuvauksen 
kirjeessä  ruotsalaiselle  Lid£nille,  joka  on  oleskellut  kotiopettajana  Jä- 
gerhornilla. 

„ Toisena  joulupäivänä  kutsuttiin  meidät  Jokioisiin,  jonne  saavuim- 
mekin niin  mieslukuisina  kuin  mahdollista  Mustialasta,  Kankaisista  ja 
Saarisista;  ja  lukuunottamatta  sitä,  että  me  mielellämme  annoimme 
isäntäväkemme  pakottaa  itsemme  jäämään,  oli  talvi  sellainen,  ettemme 
lasten  kanssa  mitenkään  voineet  matkustaa  ennenkuin  viidennen  päivän 
iltapuoleen,  jolloin  ilma  oli  hyvin  leuto. 

Niin  hyvin  kuin  minä  matkalla  jaksoinkin  oli  siitä  kumminkin 
seurauksena,  että  minun  20:een  päivään  asti  oli  pakko  pysyä  enimmäk- 
seen vuoteessani.  Mainittuna  päivänä  olin  taas  ensimäistä  kertaa  ulkona, 
jolloin  jälleen  kaikki  tapasimme  toisemme  Mustialassa,  jonne  Jokioisten 
herrasväki  oli  saapunut  päivää  ennen.  Sitten  käytiin  vuorot  ympärinsä, 
niin  että  me  vihdoin  5-päiväisen  yhdessäolon  jälkeen  ja  huviteltuamme 
tavallisella  jouluilolla,  tanssilla  ja  musiikilla  lopetimme  jouluaikamme 
pappilassa. 

Mutta  siihen  ei  ilo  sittenkään  silläkään  kerralla  päättynyt,  koskapa  sitä 
sittemminkin  useasti  on  ilmaantunut;  everstiluutnantti  Taube  sai  veljen- 
poikansa,  joka  on  minun  majurini,  vieraaksensa  Helsingistä  kynttilänpäi- 
väksi, jolloin  hän  myöskin  kutsui  meidät  lähimpinä  naapureinänsä  luok- 
seen, mutta  ennenkuin  ehdimme  lopettaa  kahvinjuontimme  päivällisen 
jälkeen,  tuli  Jokioisten  herra  koko  perheensä  kanssa  aivan  odottamatta 
ja  silloin  oli  heti  ilo  ylimmillänsä,  sillä  neiti  Ann-Lovisa  Taube  toi  2 
viulua  mukanaan,  antoi  yhden  herra  Skogille  ja  hoiteli  itse  toista  ja 
furiiri  Taube  säesti  niitä  huiluklaverillansa. 


*)  Johan  Henrik  Kellgrens  bref  tili  Abraham  Niclas  Gewberg,  siv.  24—25  ja  29. 

Parasta  oli,  että  Jokioisten  naiset  tulivat  aivan  valmistautumatta 
tähän  iloon.  Jägerhorn  oli  aterian  aikana  lausunut,  että  hän  halusi  pi- 
kimmiten matkustaa  rustholliinsa  Haudankorvaan  ja  kun  ilma  oli  kau- 
nis tarjoutuivat  naiset  tekemään  hänelle  seuraa  ja  pyysivät  myöskin 
kaikkien  lasten  puolesta ;  matka  päätettiin  ja  jotta  ei  mikään  pakollisuus 
tekisi  retkeä  kiusalliseksi,  jätettiin  kaikki  sunnuntaikoreus  pois ;  mutta 
Jägerhornia  huvittaa  vieläkin  muistella  miten  neuvottomiksi  naiset  kä- 
vivät, kun  hän  Haudankorvan  luona  vain  sytytti  suuren  piippunsa  ja 
antoi  hevosensa  laukata  edelleen  Mustialaan. 

Muutamia  päiviä  sitten  me  uudestansa  tapasimme  toisemme  Mus- 
tialassa  aivan  odottamatta,  jolloin  kaunis  aurinkoinen  päivä  viekotteli 
Jokioisten  herrasväen  tekemään  rekiretken  9  hevosella.  Mutta  minun 
talostani  ei  siellä  ollut  muita  kuin  minä  ja  iloinen  vänrikki  Torsten 
Jägerhorn.  Miten  olikaan,  piti  viulujen  uudestaan  tulla  esille  ja  tanssia 
jatkettiin  kunnes  illallinen  oli  valmis,  jonka  jälkeen  halusta  mentiin 
levolle. 

Niin  elämme  me  nykyjään  Tammelassa.  Tämä  elämä,  kuten  Herra 
Maisteri  ehkä  muistaa,  ei  niin  erikoisesti  miellytä  minua,  sillä  kun  minä 
en  milloinkaan  tanssi  tulee  ajan  pitkään  yksitoikkoiseksi  istua  ja  kat- 
sella hullutuksia  (ellei  se  ole  liiaksi  sanottu)  ja  ellei  minulla  silloin  ole 
hyvää  ystävää  jonka  kanssa  jutella,  hävitän  säännöllisesti  muutamia 
piipullisia  kartuusitupakkaa  enemmän  kuin  tavallisesti"  l). 

Juuri  upseeripiireissä  osattiin  nauttia  seuraelämän  iloista.  Siellä, 
piireissä,  joita  ei  vaivalloinen  virka  eikä  ankara  toimeentulon  taistelu  ra- 
sittanut, mutta  ainainen  yhteiselämä  viekotteli  virkeään  seurusteluun, 
siellä  oli  nautinnon  iloista  evankeliumia  ensinnä  alettu  toteuttaa.  Se 
oli  tullut  Tukholmasta  Turkuun  ja  Helsinkiin  nuorten  ruotsalaisten  vän- 
rikkien ja  luutnanttien  mukana,  oli  vallannut  paikkakunnan  naiset  ja 
levisi  nyt  kuin  salainen  sairaus  kirjeitten  ja  matkustajain  kautta  Suomen 
sydänmaille.  Se  oli  ennen  pitkää  Suomen  sivistyneitten  muotisairaus, 
jonka  uhriksi  niin  vanhat  kuin  nuoretkin  lankesivat.  Sivistyneet  olivat 
kansasta  eronneet:  he  tapailivat  toisiansa;  elantohuolet  eivät  enää  täyt- 
täneet heidän  elämäänsä:  he  tarvitsivat  jotakin  muuta.  Ja  sitten  tuli 
tuo  uusi  huomio,  kukaan  ei  tiennyt  kuinka:  elämä  ei  ole  ainoastaan 
yksitoikkoista  elämistä  ja  pakollisten  tehtäväin  täyttämistä,  se  on 
jotakin  toistakin,  ennen  aavistamatonta  vaihtelua  ja  outoja  vaikutteita. 
Elämänilmaukset,  omat  ja  muitten,  kelpasivat  ilon  ja  nautinnon  läh- 
teiksi,   tunnustettaviksi  ja  tarkastettaviksi;  niitä  saattoi  kehittää  ja  muo- 


!)  Georg  Henrik  von  Wright  J.  H.  Lidenille  21  p.  helmik.  1764.    Upsalan  yliop. 
kirjasto. 

dostella,  järjestää  kuin  pukujansa  määrättyyn  kuosiin  ja  väriin.  Siinä 
oli  kokonainen  uusi  maailma,  ainakin  aluksi  huolellisesti  kätkettynä  ku- 
martelun, kursailun  ja  hyvinkasvatetun  keskustelun  varovaan  vaippaan, 
mutta  vaipan  läpi  saattoi  jo  tarkkaavalla  katseella  erottaa  ihmisten 
luontaiset  tarkoitukset  ja  toiveet,  luonteitten  vetovoimaa  ja  vastustele- 
mista.    Rococon  seuraelämä  oli  alkamassa. 

Julkinen  seuraelämä  ei  ole  perhe-  tai  kotielämää,  mutta  se  on 
siitä  suureksi  osaksi  lähtenyttä  ja  se  vaikuttaa  kotien  luonteisiin  ihan 
uskomattomalla  tavalla.  Me  emme  siis  saata  sitä  sivuuttaa.  Ja  siksi 
me  siirrymme  hetkeksi  Turkuun,  katselemaan  sen  yleisiä  huveja  juuri 
tuona  samaisena  aikana,  vuonna  1763.  „8  päivänä  syyskuuta  oli  jalka- 
väellä paraati  linnankentällä,  kapteeni  Wetterhoff  komensi  ja  sai  ryk- 
menttinsä  kanssa  paljon  kiitosta,  sekä  niiltä  monilta  sadoilta  katselijoilta, 
jotka  kaupungista  olivat  tulleet  katselemaan  että  myöskin  kaupungin  hie- 
noimmilta naisilta,  joita  oli  sinne  kutsuttu  ja  joita  kestittiin  kahvilla, 
viinillä,  mantelimaidolla  ja  konvehdeilla  vartavasten  rakennetussa  lehti- 
majassa. —  —  . —  Meidän  naisraukkamme  eivät  koko  aikana  saaneet 
nauttia  tanssiaisista;  mutta  muutamat  kyllä  korvasivat  vahinkonsa  käy- 
mällä joka  päivä  visiitillä  herrojen  ratsuväen  upseerien  luona,  jotka  yh- 
dessä päällikkönsä  kanssa  asuivat  telteissä,  jotavastoin  jalkaväki  asui 
kaupunkiasunnoissa"  l). 

Samana  vuonna  alkaa  kuninkaan  etuoikeuttama  teaateriseurue  an- 
taa näytäntöjänsä  Turussa.  Ja  teaaterissa  käynti  on  rococoihmisen  mie- 
liharrastusta. Hän  näkee  näyttämöllä  tutut  ihmistunteet  tuhansissa  eri 
vivahduksissaan  ja  värityksissään  niinkuin  vain  joku  Marivaux,  Destouches 
tahi  Saint  Foix  saattaa  niitä  selvittää.  Siinä  puhuu  ylhäisaatelinen  mar- 
kiisi sydämensä  valitulle  tunteittensa  täyteläistä  kieltä,  kilpakosija  kertoo 
sen  omalta  kannaltaan  ja  vihdoin,  kuin  äänilajia  alempana,  lakeija  kama- 
ripiialle  selittää  samat  tunteet  alkuperäisessä  karkeassa  asussaan.  Vä- 
listä vaihtuu  kummien  kohtausten  kautta  herra  ja  palvelija,  kamarineiti 
ja  valtijatar,  omistavat  toistensa  tuumat  ja  tehtävät  ja  antavat  niille  sillä 
tavoin  uuden,  odottamattoman  ulkonäön.  Kohtaukset,  tapaukset  ja 
olosuhteet  vaihtelevat,  kirjavia  käänteitä  ja  äkkinäisiä  yllätyksiä  tapah- 
tuu, elämä  on  monivärinen,  kietova  ja  tarumaisen  kaunis;  kaikki  tuo 
on  kuin  unelmaa  ja  kumminkin  kuin  puolittain  totta.  Maailmassa  on 
tuhansittain  mahdollisuuksia  ja  nämä  näytelmät,  ne  näyttävät  nii- 
hin tien. 

Turhaan  akatemian  arvoisa  konsistorio  ynnä  hänen  ylhäisyytensä 
varakansleri    ja    piispa    kehottavat   tammikuun    7    päivänä   1764  läänin 

x)   Anders  Bergman  J.   H.  Lidenille  11  p.  lokak.  1763.    Upsalan  yliop.  kirjasto. 

maaherraa  Jeremias  Wall£nia  kieltämään  moiset  ilveilyt,  jotka  kaupungin 
opiskelevalta  nuorisolta  vievät  sen  työhalun  ja  harrastuksen.  Mutta 
turhaan.  Pyyntö  vie  yhtä  vähän  nyt  kuin  piispa  Haartmanin  yritys 
parikymmentä  vuotta  myöhemmin  toivotuille  perille;  ja  nuorison  mie- 
liin painuu  näytelmien  iloinen  satuelämä  tuhansine  tapauksineen  ja 
mahdollisuuksineen.  Näytelmät  ovat  tosin  harvinaista  herkkua;  vain 
silloin  tällöin,  markkina-aikoina  kolminaisuudensunnuntain  jälkeen  taikka 
muuten  satunnaisesti  niistä  saadaan  nauttia.  Mutta  monet  romaanit, 
ruotsalaiset  ja  ranskalaiset,  antavat  tällävälin  janoovalle  mielikuvitukselle 
tyydytystä.  Niitä  luettiin  mistä  vain  saatiin,  salaa  silloin  kun  ei  julki- 
sesti käynyt  päinsä.  Vanhempi  polvi  näet  niissä  vainusi  luvattomiin 
nautintoihin,  jopa  siveettömyyteen  kiihottavia,  kiellettyjä  hedelmiä.  „Jo 
kirjoitetaan  usein  teoksia",  turkulainen  väitöskirja  vuodelta  1760  valitte- 
lee »joita  sepustajat  haluavat  tehdä  mieluisiksi  kiihottamalla  pikemmin 
paheisiin  kuin  kertomalla  jotakin  hyvää  ja  hyödyllistä,  jotka  siis  ilahut- 
tavat  nerokkailla  turhanpäiväisyyksillä  ja  luvattomalla  liekkumalla  ja 
runotarten  suruksi  ne  mieltä  syöttävät  runsaasti  saastaisella  ruoalla.  Var- 
sinkin ovat  uusimmat  teokset  tätä  lajia."  Varotukset  ja  väitöskirjat  eivät 
auta,  romaaneja  luetaan  aina  ahkerammin  varokeinoista  välittämättä.  „Joka 
päivä  kömpii  esille  romaaneja,  kaskuja,  viikkolehtiä,  matkakertomuksia, 
alkuperäisiä,  käännöksiä,  mukailuja",  kertoo  Turun  moralinen  viikkolehti 
„Angenäma  Sjelfsväld"  vuonna  1783,  „niitä  on  enemmän  kuin  kaikki 
Europan  sotajoukot,  enimmäkseen  totuuden,  siveyden  ja  viattomuuden 
ilmeisiä  vihollisia.  Kaikki  ne  pyrkivät  aistillisuuteen  ja  nautinnoihin: 
kaikki  ne  tarkoittavat  vain  ajanvietettä,  ilahuttamista.  Ja  jos  joskus 
jotakin  pahetta  niissä  esitetään,  ollaan  kyllin  varovaisia  sanakoreu- 
della,  kaksinaisuuksilla  ja  lystikkäillä  mutkallisuuksilla  koristamaan  siveys- 
oppia,  joka  ainoastaan  on  omiansa  herättämään  muutamia  äänekkäitä 
naurunkohtauksia:  nukuttamaan  vähätietoista  vielä  enemmän  hullutuk- 
seensa ja  nostamaan  hekkumoitsijan  untuvavuoteelle.  Uusmuotinen  miel- 
lyttäväisyys  ei  voi  enää  ensinkään  vakavaa  ja  katkerata  kestää.  Osataan  niin 
hyvin    siveellisyyden  varjolla  nuorten  mieliin  valaa  hempeyttä,  erikoista 

halua    purjehtimaan    Paphoksen  rannoille. Ikuista  Juutalaista, 

Maankruunua  ja  Gil  Blasia  luetaan  suuremmalla  halulla  kuin  Aasialaista 
Banisia,  Buniania  ja  heidän  kaltaisiansa.  Taalalaisvaimon  kehtolaulua 
pidetään  parempana  kuin  Nuorukaisen  lähtöä  maailmalle.  Gulliver, 
Klim  ja  Poikani  galejalla  ovat  illanvietteenä,  jota  vastoin  Troilin,  Lin- 
nen  ja  Hasselqvistin  teosten  avaamista  pelätään  kuin  jotakin,  jota  lää- 
kärit peitetyillä  lausumatavoilla  mainitsevat. Tiedon  ja  moraa- 
lin   annetaan    istua  kyökinpankolla  sillävälin  kuin  turhanpäiväisyys,  tuo 

kevytmielinen  keikari  kulkee  pitkin  kapakoita  ja  ahmii  itseensä  hullu- 
tuksia, suomalaista  moskaa"1). 

Todellisuudesta  koettavat  nuoret  näytelmiennäkijät  ja  romaanin- 
lukijat  löytää  kiihottuneille  mielikuvillensa  vastineita,  vaihtelua,  koke- 
muksia, seikkailuita.  Näissä  oloissa  huvituksia  jatkuu  kaikenlaisissa 
julkisissa  muodoissa.  »Nyt  meillä  on  täällä  hauskaa",  kirjoittaa  vanha 
professori  Kalm  vuonna  1775.  „  Hovioikeuden  nuoriso  on  presidentil- 
lensä pitänyt  tanssijaiset,  joihin  kaikki  virkakunnat  olivat  kutsutut.  Sen- 
jälkeen  on  Rothstenin  talossa  sillan  luona  alettu  pitää  niin  sanottuja 
iltamia  (assemblle)  joka  keskiviikko  kello  neljästä  iltapäivällä  kello 
kymmeneen  illalla;  useat  herrat  kustantavat  ne,  jokainen  maksaa  vain 
9  taalaria  kuparissa.  Naiset  saavat  täällä  teetä,  suklaata  ja  korppuja; 
sitäpaitsi  tanssia  ja  istua  pelipöytien  ääressä.  Herroilla  on  tupakkaa  ja 
piippuja  eri  kamarissa" 2). 

Sitten  mainitaan  noita  iltamia  tuontuostakin.  Upseerit,  nuoret 
virkamiehet,  maisterit  ja  ylioppilaat  niissä  osottavat  kohteliaisuuttaan 
kaupungin  neideille  ja  rouville.  Olihan  kustavilainen  huvittelukausi 
tähän  aikaan  parhaimmillaan.  Kaikenlainen  kanssakäynti  on  virkeä  ja 
Turun  hienosto  alkaa  antaa  seuranäytäntöjäkin.  »Äskettäin  näyteltiin 
maaherran  luona14  kertoo  Porthan  vuonna  1797  »(tietysti  kutsutuille 
vieraille)  kolme  komediaa  yhtaikaa;  tohtori  Fähr6,  joka  täällä  on  sel- 
laisten ilojen  toimeenpanija,  oli  kumminkin  niitä  kaikkia  vähän  sovitel- 
lut, tahtoo  sanoa  pilannut.  Päänäytelmä  oli  Tuhlaajapoika,  jälkinäy- 
telmä  Tynnyrintekijä  j.  n.  e.  Näyttelijäin  joukossa  (kapteenit  Hästesko, 
Rabbe  y.  m.  ynnä  joukko  hovioikeuden  nuorisoa)  on  meidän  profes- 
sori Bonsdorffimme  erikoisesti  osottautunut  eteväksi,  ja  näyttelijättärien 
joukossa  (Maaherran  tyttäret,  neiti  Fredenskiöld,  mamseli  Loffman  j.  n. 
e.)  vanha  neiti  Cederström" 3). 

Jokavuotinen,  julkinen  seuraelämä  on  kustavilaisella  ajalla  muo- 
dostunut Turussakin  Tukholman  malliin  säännöllisesti  uusiintuville  hu- 
vituksilleen, tapoineen  ja  muotoineen;  määrätty  kantajoukko  sitä  yllä- 
pitää ja  elähyttää,  tilapäiset  ainekset  antavat  sille  suurempaa  pontta  ja 
vauhtia.  Maaseutulaisilot  ovat  kaikuna  siitä.  Sielläkin  toimeenpannaan 
julkisia  tanssiaisia  ja  iltamia,  sielläkin  yhtyvät  säätyläishenkilöt  yhteiseen 
iloon  ja  ajanvietteeseen,  mikäli  paikkakunnan  voimat  sen  sallivat.    Saa- 

1)  Konsistorin  kirjelmä  ja  Jer.  Wall6nin  vastaus  24  p.  tammik.  1764.  Tukholman 
kun.  kirjasto.  —  De  mediis  restaurandae  barbariei  1760,  afor.  22.  —  Angenäma  Sjelfs- 
väld.    Abo  den  6  Februari  1783  n:o  7. 

2)  Kalm  Mennanderille  27  p.  lokak.  1775.    Tukholman  kun.  kirjasto. 

3)  Porthan  Caloniukselle  16  p.  helmik.  1797.    Bref  tili  Calonius,  siv.  353. 

koot  tässä  äskensanotun  osotteeksi  sijansa  muutamat  otteet  Viaporin 
upseeripiirin  kirjeistä  1800-luvun  vaihteelta.  Ehkäpä  huomannee  lukija 
niistä  näissäkin  piireissä  vallitsevien  pyrintöjen  laatua.  „  Kohta  ovat 
kaikki  maalaisväketntne  tänne  muuttaneita ■  kuuluu  Viaporista  alulla 
marraskuuta  1799  „ ainoastaan  kenraali  Klerckerin  ovat  vielä  poissa; 
syyshuvit  ovat  myöskin  jo  alkaneet,  sillä  meillä  oli  sunnuntaina  ensi- 
mainen  iltamamme.  Mutta  suuret  seurat  eivät  enää  minua  huvita, 
muutamat  hyvät  ystävät  ovat  minulle  (kirjoittaja  on  eversti  J.  H.  von 
Gutoffskij)  parahiksi  \  Ja  vuonna  1804  juuri  samallaisen  talvikauden 
alkaessa  kirjoittaa  sieltä  ystävättärellensä  kenraalska  Beata  Ottiliana 
Cronstedt,  kuuluisan  Savon  prikaatin  komentajan  puoliso:  „01en  tosiaan- 
kin pahoillani  etten  kesällä  tullut  lähteneeksi  Strömforsiin,  rupeanpa 
pian*  uskomaan,  että  Viaporissa  on  jotakin  lumoavaa,  koskapa  tuntuu 
niin  vaikealta  täältä  lähteä,  mutta  ellei  talvella  ole  vallan  hullusti,  niin 
ei  mikään  voi  meitä  pidättää  jos  vain  ma  chere  soeur x)  on  kotona  eikä 
aijo  pitemmälle  matkalle.  Jos  ma  chere  soeur  olisi  rakastettava,  s.  o. 
tavallista  enemmän,  niin  ajattelisi  hän  tänne  tuloa  talveksi,  sillä  ei  kan- 
nata ensinkään  olla  niin  paljon  kotosalla.  Sillä  välin  voisi  ma  chere 
soeur  antaa  kamarineitsyensä  reunustaa  alushameensa  pitseillä  liepeistä 
sekä  jatkaa  niitä  laahustimella  ja  niiden  päälle  vain  ahdas  hame,  niin 
tulee  ma  chere  soeur  täysin  muodikkaaksi,  ridikyyli  käsivarrelle  ja  sotiisi 
sormeen  ja  niin  sitä  on  jotenkin  hyvin  laitettu  näihin  aikoihin " 2).  Cho- 
raeus  käydessään  Viaporissa  syksyllä  1800  antaakin,  puhuessaan  sikä- 
läisistä päivällisistä,  kutsuista  ja  iltamista,  sen  todistuksen,  että  „ Viapo- 
rissa eletään  sangen  loistavasti tf. 

Choraeus  kertoo  myöskin  tanssiaisista  sellaisessa  pikkukaupun- 
gissa kuin  Kristiina:  „ Kristiinassa  olin  iltamassa.  Kello  7*12  menin 
kotiin  ja  laskeuduin  levolle.  Kello  7  nousin  ja  lähdin  ulos.  Tanssia 
jatkui  silloin  vielä  ja  sitä  kesti  kello  9:ään  aamulla.  Mielestäni  oli 
tämä  nousemisen  laatu  kaunis,  sillä  minä  tulin  silmät  kirkastuneina  ja 
näin  tuon  huiman  seurueen  väsyneet  silmäluomet  ja  uinuvan  tunteen- 
voiman  sekä  sanalla  sanoen  koko  maailman  turhuuden" 8). 


*)    Rakas  sisareni. 

*)  J.  H.  von  Gutoffskij  W.  C.  af  ForsellesMlle  6  p.  maalisk.  1799.  Upsalan 
yliop.  kirjasto.  Beata  Ottiliana  Stackelberg  (Cronstedt)  samalle  15  p.  maalisk.  1804. 
Upsalan  yliop.  kirjasto. 

»)  Choraeus  P.  H.  Wingelle  (?)  18  p.  lokak.  1800  ja  Nils  Mathesiukselle  18  p. 
helmik.  1802.    Bref,  siv.  60  ja  93. 

IV. 

Ihmiset  istuvat  jäykkinä  ja  juhlallisina  pitkin  rococosalin  seiniä 
kankeissa,  kohteliaissa  asennoissansa  ehdottomasti  muistuttaen  korkea- 
selkäisten  damasti-istuintensa  kunnianarvoisia  muotoja.  Juuri  äskettäin 
ovat  he  hiljallensa  kulkeneet  vierasvaraisen  isäntänsä  kesteihin  pitkin 
puolityhjiä,  yksitoikkoisia  katuja  arkipäiväisen  ajatuksettomista  kodeistaan 
ja  aivoissa  pienen  puuteroidun  tekotukan  alla  kuvastuvat  raskaasti  koti- 
kaupungin tutunomaiset  olotainasamoineihmiskasvoineen,  elatushuolineen 
ja  pienine  uteliaine  mietelmineen  lähimmäisen  heikoista  ja  hullunkurisista 
luonteenpuolista  taikka  yleninhimillisistä  sanoista  ja  töistä.  Mieliala  on 
vähän  painostava,  pitäisi  jotakin  puhua,  vaan  ei  saa  puheenpäästä 
kiinni  —  jo  alkaa  neljännestunti  lähetä  loppuansa  yleisen  äänettömyyden 
kiusallisesti  vallitessa.  „ Kunnianarvoisa  eukko  sanoo  vihdoin  vakavail- 
meisestä on  kaunis  ilma  tänään.  Nainen  ja  kaksi  herraa,  jotka  silmin- 
nähtävästi juuri  ovat  vaanineet  tällaista  sopivata  tilaisuutta  saadaksensa 
puhella,  vastaavat  kaikki  kolme  yht' aikaa:  niin  on;  vaikkakin  taivas  oli 
pilvessä  ja  tuuli  kovasti.  Tuskin  olivat  nämät  syvämieliset  sanat  sanot- 
tuina kun  äskeinen  vaitiolo  uudelleen  alkoi.  Nuori  herra  kauniissa 
tekotukassa  (en  tiedä  kauppiasko*  vai  sihteeri)  koetti  vihdoin  kohteliaasti 
alottaa  keskustelun.  Hän  ensinnä  vähän  liikutti  kiharoitansa,  kääntyi 
talon  emännän  puoleen  ja  sanoi  puolittain  ystävällisesti  puolittain  hämil- 
lään: Rouvalla  on  tuossa  kovin  kauniita  pitsejä.  Tähän  kohteliai- 
suuteen rouva  vastasi  yhtä  kohteliaana  ja  hymyilevänä:  Ei.  Herra 
vaan  niin  arvelee,  ja  niin  oli  toinen  näytös  päättynyt.  Arvelin  silloin 
hyväntahtoisesti  vähän  herättää  henkiin  tyrehtynyttä  keskustelua  ja  aloin 
puhella  monenlaisista  asioista,  mutta  ei  naapurini  eikä  kukaan  muukaan 
minulle  vastannut  ainoatakaan  sanaa;  ja  minä  arvelin  sentähden  että 
oli  sopimatonta  tällaisessa  paikassa  yksin  saarnata,  joten  minun  vasten 
tahtoani  täytyi  lisätä  mykkien  lukua.  Taas  puolentoista  vartin  paussi, 
jonka  aikana  ei  muuta  kuulunut  kuin  naisten  alituista  teen  ja  kahvin 
hörppimistä  ja  herrain  yhtämittaista  nuuskaamista,  sitten  uskalsi  vihdoin 
nuori  rouva  kysyä  toiselta:  Onko  rouva  tyytyväinen  imettäjäänsä? 
Nämät  sanat  tulivat  ajallansa  ja  olivat  kyllin  voimakkaat  elvyttämään 
koko  kuoleentuneen  seuran.  Nyt  liikkuivat  kaikkien  kielet  samalla  ker- 
taa. Nyt  puhuttiin  imettäjistä,  piioista  ja  rengeistä,  joita  kullakin  oli 
taikka  oli  ollut  palveluksessaan.  Vihdoin  väsyi  panetteluinto  niin  hal- 
poihin aineisiin  ja  ryhtyi  ylhäisempiin,  ensin  naapureihin,  sitten  muihin 
tuttaviin  ja  lopuksi  koko  kaupunkiin.    Tämä  tapahtui  sellaisella  huudolla, 

melulla  ja  naurulla,  että  tuskin  ukkosta  olisi  kuulunut,  olisi  se  sitten 
vaikka  kuinkakin  kovasti  käynyt.  *) 

Seuraelämän  muodot  ovat  kankean  kohteliaat  ja  kaavamaiset; 
ihmisissä  taas  ilmenee  jotakin  alkuperäisen  luonnollista  ja  kömpelöä, 
joka  ei  oikein  ota  sulaaksensa  noihin  ylenkankeisiin  kaavoihin.  Ihmiset 
kohtelevat  toisiaan  tuskallisella  huomaavaisuudella,  kumartelevat,  kursai- 
levat, kutsuvat  toisiansa  kaikilla  mahdollisilla  arvonimillä,  käyttävät  ahke- 
rasti puhuttelusanoja  »herraseni",  »Teidän  armonne",  »Teidän  kunnian- 
arvoisuutenne", j.  n.  e.  —  eikä  tarkkaaja  oikein  pääse  selville  siitä, 
kunnioitusko  noiden  ihmisten  sydämissä  piilee  vaiko  pelko.  Yhteiskun- 
nallinen arvo  ja  syntyperä  leimaa  täydellensä  henkilökohtaiset  suhteet, 
henkilöitten  olemusta  ja  luonnetta  otetaan  vasta  toisarvoisena  asiana 
huomioon  —  he  ikäänkuin  painuvat  asemansa  ja  arvonimensä  taakse. 

Eipä  ole  ihmettä,  että  jokainen  kiusallisen  tarkasti  vaatii  arvonsa 
mukaista  kunnioitustakin.  Piispa  Haartman,  ollessansa  vuonna  1777 
piispantarkastuksella  Kemiön  pappilassa,  on  seuralaisensa  vilkkaassa 
pöytäpuhelussa  huomaavinansa  puuttuvaa  kunnioitusta  hänen  korkeata 
asemaansa  kohtaan  ja  alkaa  onnetonta  toveriansa  kaikkien  vierasten 
läsnäollessa  torua  kysyen  tiesikö  tämä  kumpi  heistä  oli  piispa  ja  vara- 
kansleri ynnä  muuta  sellaista.  Kuuluja  ovat  myöskin  tämän  arvostaan- 
aran  piispan  rettelöt  konsistorinsa  kanssa  istuinpaikastaan  konsistorin 
kokouksissa.  Ja  1750  luvun  puolivälissä  lähettää  akatemianapulainen 
Björklund  suuttuneena  siitä,  että  hänen  arvonimensä  jossakin  aikakaus- 
kirja-selonteossa on  ilmoitettu  liian  alhaiseksi,  selonteon  laatijalle  tällä 
kuvaavalla  tavalla  alkavan  kirjeen:  »Tähän  asti  olette  Herraseni  joutu- 
nut riitoihin  vainajia  koskevista  arvosteluistanne,  nyt  tulette  tekemisiin 
eläväin  kanssa  ja  tulee  tämä  selkkaus  sitä  vaarallisemmaksi,  kun  se 
tarkoittaa  sitä  seurustelun  kunnianarvoisaa  pyhimystä,  jota  kutsutaan 
etusijaksi.  Olette  varmaankin,  Hyvä  Herra,  liiankin  tottunut  tahi  kyl- 
lästynyt Tukholmassa  kuulemaan  ylimääräisistä,  koskapa  Te  olette  jät- 
tänyt pois  tämän  arvonimen  maisterien  Hyltenin  ja  Brattin  virkaylennyk- 
sestä  puhuessanne,  vieläpä  julkisesti  kummallisella  tavalla  toimittanut 
maisteri  Nääfin  paikalle,  jota  hänen  esimiehensä  eivät  ole  hänelle  antaneet. 
Mitä  haluatte  nyt,  Herraseni,  tehdä  minun  personastani?  Adjunkti 
tai  ei  adjunkti,  vakinainen  tai  ylimääräinen,  akateeminen  mitättömyys 
ja  Juhana  ilman  maata?  Niinkö?  Jos  vielä  kerran  joutuisin  Teidän 
kynäilynne  aiheeksi,  Hyvä  Herra,  ei  olisi  enää  kysymystä  josko  ja  ken, 


l)    Kuvaus  on  otettu  Hampurissa   ilmestyneestä  aikakauskirjasta  Der  Patriot  v. 
1724,  painettu  ruotsiksi  vuonna  1769,  V  Stycket. 

vaan  olisi  ilman  muuta  selvää:  ei  mikään  ja  ei  minkään  arvoi- 
nen.14 !) 

Tällaisia  kömpelöitä  huomautuksia  katsottiin  tosin  jo  silloin  hie- 
nostumattomiksi  ja  naurettaviksi,  mutta  koko  kustavilaisena  aikana  jäivät 
mieskohtaiset  välit  yhtä  mutkallisen  kohteliaiksi.  Etenkin  oli  eri  suku- 
puolten suhde  sellainen.  Choraeus  kertoo  isännästänsä  kenraali  von 
Willebrandista:  Jokapäiväisessä  seurustelussaan  hän  on  tutunomainen, 
ystävällinen  ja  vapaa,  kun  hän  Jokioisissa  oleskelee  naisitta  ja  vieraitta; 
silloin  voin  seurustella  hänen  kanssaan  niin  hauskasti  kuin  haluan  sekä 
käydä  puettuna  missä  puvussa  tahansa;  mutta  kun  hänen  naisensa 
tulevat  sinne  käy  hän  ikäänkuin  pelokkaaksi  sekä  vähän  enemmän 
suljetuksi  ja  tarkaksi".  Missä  seurustelu  on  näin  varovaa  ja  kaavamaista, 
siellä  se  helposti  muuttuu  kuolettavan  ikäväksi  —  etenkin  jos  keskustelu 
päällepäätteeksi  on  asiallista  arvoa  vailla.  Niinpä  sanookin  eräs  turku- 
lainen kynäilijä  1780-luvun  alulta:  „  Toiset  luulevat  että  hienotapaisuus 
on  siinä,  että  kursailee,  kumartelee,  puhuu  konstikkaasti  mitättömyyksiä, 
on  kankea  ja  muotoja  noudattava  seuroissa  sekä  tarkkaan  seuraa  niitä 
tapoja,  jotka  tässä  ovat  käytännössä.  Hyvä,  siinä  ei  ole  mitään  pahaa ; 
mutta  tuollainen  hienotapaisuus  ei  ole  miellyttävä,  ei  vetovoimainen \ 

Muotojen  orjaileminen  on  ikävystyttävää,  ehkäpä  monelle  kiusal- 
lista ja  kuolettavaa  —  mutta  sitä  jatkuu  kumminkin.  Se  nimittäin 
asettaa  ihmiset  ikäänkuin  matkan  päähän  toisistaan,  rakentaa  niinkuin 
vallit  ja  varustukset  jokaisen  ympärille.  Sillä  tavalla  estyvät  inhimilliset 
intohimot  ja  tunteet  liiaksi  räikeällä  tavalla  tulemasta  ilmi,  sillä  tavalla 
käy  jonkun  Haartmanin,  Björklundin  tahi  heidän  kaltaisensa  menettely 
vähitellen  mahdottomaksi:  ihmiskunta  sivistyy  ja  hienostuu,  käy  »polee- 
ratuksi",  kuten  tätä  ilmiötä  ranskalaisella  nimellänsä  kutsutaan.  Mutta 
valistuskauden  filosofit  ja  oppineet,  jotka  tätä  tarkkaavat,  ovat  vakuu- 
tettuja siitä,  että  kaiken  inhimillisen  toiminnan  varsinaisena  ytimenä  on 
itsekkäisyys,  jota  yhdyselämä  ihmisten  kanssa  kumminkin  pidättää  alas- 
tomuudessaan esiintymästä,  ohjaa  ihanteellisempiin  muotoihin. 

Tarkka,  huomaavainen  kohteliaisuus  pidättää  lähimmäisen  loukattua 
itsekkäisyyttä  epämieluisasti  puhkeamasta  ilmi.  Sillä  ei  ole  kuitenkaan 
kaikkea  sanottu:  moitteeton  käytös-  ja  elämäntapa  on  hyvä  muuksikin. 
Se  näet  ei  pistä  naapurien  eikä  heidän  naistensa  silmiin  ja  säästää  sillä 
tavoin  asianomaisen  joutumasta  yleiseksi  puheen  aineeksi,  numeroksi 
siinä  juorujen  kirjassa,  jota  kanssaihmisten  käytöksestä  kaikkialla  pide- 


J)    Kalm  Mennanderille  3  p.  marrask.  1771.    Tukholman  kun.  kirjasto.  —Björk 
lund  Gjörvellille  11  p.  heinäk.  1756.    Tukholman  kun.  kirjasto. 

tään.    Olemme  täten  joutuneet  suomalaisen  rococoajan  seurakeskustelusta 
puhumaan. 

»Kuivakiskoisuus  ja  tyhjyys,  joka  useimmiten  seuroissamme  val- 
litsee" näin  alkaa  valituksensa  eräs  turkulaisten  sanomain  kirjoittaja 
vuonna  1771  »kiusallinen  ikävä,  jota  niissä  tavallisesti  tulee  kärsiä, 
tekisivät  yhdessäolon  sietämättömäksi  ellei  olisi  keksitty  onnellista  apu- 
keinoa pelin  taidossa.  Kallisarvoinen  taito!  joka  olet  pelastanut  minut 
kuulemasta  ja  kärsimästä  niiin  monta  hullutusta!  minä  uhraan  sinulle 
muutamia  plootuseteleitä,  sillä  sinun  avullasi  kuluu  se  aika,  jonka  ihmis- 
ten seura  muutoin  muuttaisi  vaikeaksi  ja  raskauttavaksi  taakaksi".  To- 
distus ei  ole  suinkaan  suomalaiselle  seuraelämälle  mairittelevimpia ;  eikä 
se  kohdistu  yksinomaan,  eipä  edes  etupäässä  kanssakäynnin  muotoihin, 
vaan  sen  sisältöön:  jokapäiväisen  keskustelun  aiheisiin. 

Kyllääntynyt  kertoja  käy  näet  kuvailemaan  henkilöitä,  joiden  kanssa 
hän  on  pakotettu  alituisesti  yksissä  olemaan.  Emme  tällä  kerralla  puutu 
nuoreen  herra  Mopsukseen,  joka  kertojan  mielestä  on  niin  ikävä  ja 
meluava,  mutta  toverien  arvostelun  mukaan  sanomattoman  sukkela. 
Hänen  naispuolinen  vastineensa  on  vilkas  Lisette,  joka  kertojalle  tanssiai- 
sissa selittelee  uusimpia  muoteja,  puhuu  Celimenen  rimsuista,  Babianan 
rakkaudenseikkailuista  ja  Pamelan  teeskenteleväisyydestä,  päällepäätteeksi 
jo  neljättä  kertaa.  Ja  lopuksi  kertojan  arvoisa  täti.  Tämä  suulaasti 
ja  seikkaperäisesti  hänelle  syöttelee  riitojansa  naapurinrouvan  kanssa, 
kertoo  mitä  naapurinrouva  oli  sanonut  ja  mitä  täti  taas  vastannut,  höystää 
vielä  puhettansa  jutuilla  valtiopäivämiesvaalin  juonista  ja  Tukholman  hovi- 
juoruista. 

Tuollaisia  suulaita  tätejä  oli  Turussa  paljonkin.  Niitä  oli  pyylevä 
varapresidentinrouva  Lagerborg,  jonka  vuolasta  puhetulvaa  runoilija 
Kellgren  pelkää,  kun  hän  saapuu  Flemingien  luokse  Kellgreniä  parjaa- 
maan ja  panettelemaan;  professorinrouva  Lefr£n,  joka  juoksentelee  pitkin 
kaupunkia  valittelemassa  ja  torumassa  sitä,  että  konsistori  on  hylännyt 
hänen  miehensä  yliopistollisen  juhlapuheen.  „ Hänen  kauttansa  nyt 
yleisesti  tiedetään,  että  puhe  jo  oli  valmiina;  hän  kertoo  sen  tarkasta- 
neensa ja  hyväksi  katsoneensa,  vieläpä  kulettaa  sitä  pitkin  kaupunkia 
hameentaskussaan  ja  lukee  ystävillensä".  Nämät  ja  heidän  kaltaisensa 
ne  tuntevat  kaikki  lähimmäistensä  heikot  puolet  ja  erehdykset,  kaikki 
pienet  hullunkurisuudet  ja  skandaalit,  joista  sen  ajan  Turku  oli  niin  rikas. 

Tosiaankin.  Meidän  tarvitsee  vain  luoda  katsaus  vanhojen  turku- 
laisten kirjeisiin  tietääksemme  miten  tarkoin  kaikki  tuollainen  tunnettiin. 
Vakavat  tiedemiehet,  kuten  Kalm,  Porthan  ja  Calonius  seuraavat  kau- 
pungin juoruja  ainakin  yhtä  kiinteästi  kuin  tiedettään,  (pitihän  tiedemiehen 
valistusajan  mielipiteen  mukaan  tuntea  elämää!)  ja  ilahuttavat  niillä  ystä- 

viään.  „ Sanotaan,  että  vanha  rehtori  Turdin,  joka  vähintäin  on  77 
vuotta  vanha,  on  halukas  naimaan  vanhan  neiti  Chytraeuksen  ellei 
tämän  veli,  notario  saata  häntä  estää."  »Kun  Herra  Laamanni  Hisinger 
oli  täällä  tuotti  hän  kaupungin  Rouville  paljon  huolta  hänen  avioliittoai- 
keittensa  arvaamisessa;  jotkut  luulevat,  että  hän  tarttuu  neiti  Loffmaniin 
(ja  niin  muodoin  lyö  laudalta  Kapteeni  Wallenstjernan) ;  toiset  taas 
otaksuvat  nuorinta  neiti  Flemingiä  (entisen  Willnäsin  herran  myöhem- 
mästä aviosta):  luultavasti  he  kaikki  arvaavat  päin  mäntyä*.  »Täällä 
kiistellään  siitä,  onko  se  nainen,  joka  nyt  on  amiraali  Stedingkin  rouva, 
näytellyt  teaaterissa  niinkuin  hänen  sisarensa".  »Täällä  sanotaan,  että 
kenraali  Simon  Carpelan,  joka  oleskelee  tällä  paikkakunnalla,  on  kosinut 
Gustaf  Alleenin  leskeä  (Forsmanin  tytärtä)  mutta  saanut  rukkaset;  sukke- 
lasanaiset  ihmiset  ovat  levittäneet  sen  huhun,  että  presidentti  Lode  (joka 
päästäkseen  harmistaan,  on  ollut  pakotettu  myymään  suurimman  osan 
kauniista  huonekaluistaan,  joilla  taas  kenraali  Willebrand  ilahuttaa  tyt- 
täriänsä) senjälkeen  on  käynyt  lesken  puheilla". 

Huhuja  on  yhtämittaa  liikkeellä:  oikeita  ja  vääriä,  ne  kiertelevät 
Turussa,  leviävät  maaseudulle,  niitä  ihmetellään,  selitellään,  arvostellaan 
ja  melkein  poikkeuksetta  uskotaan.  Niiden  aiheena  ovat  kanssaihmiset, 
s.  o.  virkamiehet,  upseerit,  aatelismiehet  ja  rikkaimmat  porvarit:  sanalla 
sanoen  maan  säätyläishenkilöt;  muista  ei  välitetä,  ellei  joku  tavattomampi 
rikos  tai  muu  yleistä  pahennusta  herättävä  teko  vedä  säätyläisten  katseita 
heidän  puoleensa. 

Näin  on  muodostunut  yleinen  mielipide,  joka  salaisesti  ja  juoru- 
teitä  mutta  säälittä  paljastaa  ihmisten  pyrinnöt  ja  toiminnan.  Tämä 
yleinen  mielipide  ei  säästä  ketään.  Se  etsii  ja  vainuaa  alati  uutta 
huvittavaa  puheen  ainetta,  yhäti  uusia  makupaloja  ja  herkkuja  ihmisten 
uteliaan  vahingonilon  tyydytykseksi.  Sillä  on  määrätty  käsitys  siitä, 
miten  ihmisten  tulee  olla  ja  elää,  määrätty  mallikuva  sivistyneestä  ihmi- 
sestä ja  jokaista  poikkeusta  tästä,  jokaista  omituisuutta,  kulmikkaisuutta, 
karkeutta  ja  omintakeisuutta  se  ahdistaa  ankarasti.  Siinä  yleisen  mieli- 
piteen kasvattava  toiminta. 

Ja  mikä  on  yleisen  mielipiteen  käsitys,  se,  jota  se  ihmisiin  tyr- 
kyttää. Epäilemättä  se  meille  on  erinomaisen  tärkeä  tuntea.  Meidän 
hyvien  turkulaistemme  katseet  ovat  kääntyneet  Tukholmaan  päin,  valta- 
kunnan vilkkaaseen  pääkaupunkiin.  Sieltä  he  tuottavat  muoti-  ja  ylölli- 
syystavaransa,  huonekaluista  ja  potpouriruukuista  maustimiin,  makeisiin 
ja  kaikenlaisiin  koristeihin  asti.  Sieltä  he  saavat  uutisensa  ja  sieltä 
suureksi  osaksi  myöskin  mielipiteensä.  Mutta  Tukholma  oli  silloin 
kustavilaisen  ajan  iloinen  Tukholma.  Siellä  ihaillaan  kaikkea  mikä  on 
ylhäistä  ja  ulkomaalaista  ennen   kaikkea  ranskalaista;  sitä  mukaillaan  ja 

matkitaan.  Kuinkas  ei  sitten  Turussa?  Niinpä  vastaakin  turkulainen  tapain- 
katkismus  kysymykseen,  mitä  pitää  ihmetellä,  näillä  sanoilla:  Sukke- 
luutta ja  hyvettä,  silloin  kun  se  on  ylhäistä.  Tyhmyyttä  ja  pahetta 
silloin  kun  sitä  esiintyy  alhaisossa.  Kauneudesta  kaikkea  teennäistä. 
Sirosta  kaikkea  muodinmukaista.  Koreudesta  kaikkea  ulkolaista  ja 
kallista*.  *) 

Tukholmasta  tulivat  enimmiten  kaikki  valtiolliset  uutiset.  Oikeas- 
taan koko  valtakuntaa,  niin  vaikkapa  vain  Suomeakin  koskevista  ylei- 
sistä kysymyksistä  välitettiin  varsin  vähän.  Niistä  juoruttiin,  mutta  ilman 
tarkempia  tietoja  ja  ilman  syvempää  ymmärrystä  — juoruttiin  juoruami- 
sen vuoksi.  „  Turun  koko  myssysysteemi  on  pelkkää  lorua"  kirjoittaa 
maaherra  Rappe  puolisolleen  vuonna  1761.  „Jos  vain  saattaa  antaa 
asioille  hyvän  tavan  mukaisen  sävyn  (en  god  tone)  niinkuin  toivon 
aikaa  myöten  tapahtuvan,  niin  he  kyllä  siellä  laulavat  toista  nuottia. 
He  tekevät  kuten  muuallakin  ja  pitävät  voittavan  puolta;  koko  heidän 
ajatustapansa  ei  ole  puolen  äyrin  veroinen."  Kaksi-,  kolmekymmentä 
vuotta  myöhemmin  on  tosin  harrastus  kaikkiin  yleisiin  asioihin,  myöskin 
valtiollisiin,  kasvanut;  mutta  90  luvun  alulla  antaa  kumminkin  Porthan 
Turun  piirien  mielipiteistä  tällaisen  arvostelun:  „ Säännöttömyydet  pik- 
kuseikoissa (esim.  virkoihinnimittämisissä)  vaikuttavat,  semminkin  meillä, 
maaseutuväen  ajatustapaan  enemmän  kuin  suurten  asiain  hoito,  jota 
suuri  yleisö  ei  tunne,  eikä  voi  arvostella." 2) 

Jotta  käsittäisimme  Turussa  liikkuvia  valtiollisia  harrastuksia,  on 
meidän  kuunneltava  Tukholmasta  sinne  tulevia  suupuheita.  »Täällä 
levitellään  tavallisuuden  mukaan  kaikenlaisia  kulkupuheita"  kertoo  Porthan 
vuonna  1794  „  muunmuassa  että  Neapelin  Hovi  on  julistanut  meille 
sodan,  että,  vaikka  Englantiin  kaapatut  Tanskalaiset  laivat  vapautetaan 
vieläpä  saavat  ne  vahingonkorvaustakin,  ei  ruotsalaisten  laivain  laita 
ole  sama  (sanotaan,  ettei  niiden  puolesta  vaatimusta  ole  tehtykään); 
että  entinen  Neiti  Rudenschöld  on  saanut  luvan  kuritushuoneesta  lähteä 
maalle,  aina  Smoolantiin  asti,  että  hänen  luonansa  ennen  lähtöä  oli 
paljon  vieraita  (jopa  itse  Prinsessakin)  niin  että  paikka  kuritusvankilan 
edustalla  oli  täynnä  vaunuja  j.  n.  e.  Veli  huomaa  mitä  laatua  nämät 
uutiset  ovat."  Taikka  tällaista:  „ Uutisten  joukossa,  joita  täällä  kerro- 
taan, on  sekin,  että  meille  1  p.  marraskuuta  julkisesti  ilmoitetaan  kunin- 


*)  Angenäma  Sjelfsväld  1783  n:o  11.  Försök  til  en  Conversations  Cateches 
för  Cavaillerer,  och  huru  man  mä  lära  them  enfaldiga  at  sig  i  Sällskap  skicka.  17 
kohta. 

*)  Chr.  Rappe  puolisolleen  20  p.  huhtik.  1761.  Helsingin  yliopiston  kirjasto. 
Porthan  Caloniukselle  12  p.  syysk.  1793.    Bref  tili  Calonius,  siv.  9. 

kaan  naimisesta.  Paljon  täällä  puhellaan  Eksellensi  Reuterholmin  ren- 
gistä, italialaisesta  miehestä,  joka  on  korotettu  Ruotsin  konsuliksi  Roomassa 
ja  paavillisen  Kultaisen  kannuksen  ritariksi \  Kun  Katarina  II  kuolee* 
herättää  se  Turussa  tietysti  tavatonta  huomiota;  ajateltiinko  siellä  kuo- 
lemantapauksen mahdollisia  seurauksia  Venäjälle,  Ruotsille  taikkapa  edes 
Suomelle,  siitä  eivät  kirjeenkirjoittajat  kerro,  sensijaan  ilmoittaa  Porthan: 
»Täällä,  puhutaan  että  hän  (Katarina)  jalkain  ajettumisen  parantamiseksi 
oli  käyttänyt  puoskaria,  joka  oli  ajanut  sairauden  päähän  pesemällä 
jalkoja  suolavedellä,  että  hän  muutamia  päiviä  oli  ollut  pahoinvoipa  ja 
saanut  pyörrytyksen  oireita  j.  n.  e.  Mutta  miten  varmaa  tämä  lienee 
en  voi  sanoa;  että  hän  joi  kahvia  aamulla,  senjälkeen  tunsi  kipua  ja 
lähti  yksin  kabinettiinsa,  siellä  putosi  tuolilta  lattialle  ja  löydettiin 
siitä  vähissä  hengin  makaamasta,  sitä  kerrotaan  varmana".  Ja  senjälkeen: 
„ Hyvin  vähän  tiedämme  Venäjältä  ja  ainoastaan  pikkuasioita  (miten  kei- 
sari on  muuttanut  sotilaitten  pukuja,  määrännyt  kypäräin  sijasta  kolmi- 
kolkkaisia  hattuja  ja  muita  tärkeitä  asioita!    Maailma  on  kaltaisensa".  l) 

Valtioasiatkin  otetaan  siis  samalta  henkilökohtaiselta  kannalta, 
tapahtumiin  etsitään  personalliset,  sen  tai  sen  toimimiehen  luonteesta 
selitettävät  syyt,  valtioitten  välisiä  suhteita  arvostellaan  kuin  jotakin 
viranostoa  tai  naimakauppaa.  Paljon  tärkeämpää  kuin  tietää  suurten 
tapausten  laatu  ja  seuraukset  on  saada  selville  se,  mitä  joku  kenraali, 
hovimies  tahi  miniateri  siinä  tilaisuudessa  on  sanonut  tai  tehnyt. 

Vaan  oliko  sitten  Turun  seurapiirien  keskustelu  yksinomaan  tuol- 
aista  kevyttä  juttelemista  ja  juoruamista?  Tapasivathan  toisensa  näissä 
akatemisen  ammattisivistyksen  saaneet  miehet,  yliopiston  opettajat  sekä 
opiskeleva  yliopistonuoriso. 

Ja  alkoihan  kaikissa  sivistysmaissa  yleisö  vähitellen  puuttua  asioihin, 
jotka  tapahtuivat  kaukana  vieraissa  maissa,  jopa  maanpallon  etäisillä 
äärilläkin.  Sanomalehdillä  oli  säännölliset  ulkomaanuutisensa  ja  juuri  uutis- 
ten tähden  sanomalehdet  valistuskaudella  löysivät  tiensä  yhä  useampiin 
säätyläiskoteihin.  Mitä  niissä  oli  luettavana  joutui  pohdinnan  ja  arvos- 
telun alaiseksi,  ylläpiti  ja  kasvatti  vieraitten  kansain  ja  kaukaisten  olojen 
tuntemusta:  niinpä  tulikin  maantiede  sivistyneen  keskiluokan  mieli- 
harrastukseksi. Ruotsissa  vapaudenajan  virkeä  valtiollinen  elämä  pian 
ilmeni  siinäkin,  että  kahviloissa  ja  klubeissa  keskusteltiin  myöskin  vie- 
raitten kansain  valtiollisista  oloista  ensin  ruhtinaista,  heidän  sodistaan  ja 
perintöpyyteistään,  liitoistaan  ja  naimaliitoistaan,  sitten  muutakin;  tiedot 
vapaudenajan    ensivuosilta    kertovat   meille    paljonkin    tästä.    Ja   vielä: 

*)  Porthan  Caloniukselle  23  p.  lokak.  1794  j.  n.  e.  Bref  tili  Calonius,  siv.  134 
j.  n.  e. 

kasvava  liike,  tavaravaihto  ja  matkustaminen,  kaikki  tämä  oli  omiansa 
liittämään  eri  maitten  ihmisiä  toisiinsa  ja  antamaan  heille  yhteisiä  arki- 
päiväisenkin keskustelun  aiheita;  turkulaistenkin  kirjeistä  huomaa,  että 
he  mielenkiinnolla  seurasivat  kauppalaivain,  esm.  Espanjasta  tulevain 
tuloa  ja  odottivat  niillä  uutisia.  Näin  kasvaa  kaikkialla  paikallisen 
näköpiirin  rinnalle  uusi  ja  laajempi,  joka,  joskin  ylen  vaillinaisesti,  yleis- 
europalaisten  olojen  ymmärtämistä  tavottelee. 

Tähän  yleisharrastukseen  liittyy  jonkinlainen  opillinen,  puolitie- 
teellinen. Emme  voi  tässä  tehdä  selkoa  siitä,  miten  tämä  syntyy, 
emmekä  missä  muodoissa  sitä  muualla  maailmassa  kehitetään.  Niinkuin 
kaikki  oudot,  alkamassa  olevat  ilmiöt  seurakeskustelunkin  puuttuminen 
yleismaailmallisiin  ja  puolitieteellisiin  aiheisiin  tapahtuu  useasti  totuttuja 
seurasääntöjä  loukkaavalla  tavalla,  nurinkurisesti  ja  naurettavastikin. 
Niinpä  saksalainen  Moser  kertoo,  miten  ranskalainen  kotiopettajatar 
hänen  isänmaassaan  antaa  juuri  senverran  oppitietoja  tytöille,  että  he 
saattavat  herättää  miespuolisten  toveriensa  ihailua  sekä  itserakkauttansa 
tyydyttää:  herrat  ja  naiset  kokoontuvat  keskustelemaan  „ muutamasta 
tusinasta"  vieraita  miehiä  kuten  Shakespearesta,  Youngista,  Voltairesta, 
Lessingistä  ja  sen  semmoisista  ja  „sen  yömyssyn  väri,  joka  Voltairella 
oli  päässään  kun  hän  toisinaan  riensi  Ferneyn  teaateriin  oli  kaikille 
tunnettu".  Ja  eräs  saksalainen  aikakauskirja  antaa  tällaisen  purevan 
kuvauksen  nuoresta  seuramiehestä,  joka  seuroissa  pyrkii  monipuolisilla 
tiedoillansa  loistelemaan:  „ Hänen  varsinainen  työalansa  oli  muka  laki- 
tiede, mutta  hänen  puheensa  ja  arvostelunsa  ulottui  kaiken  inhimillisen 
tiedon  aloille.  Keskustelussaan  hän  kulki  koko  maailman  valtioitten 
halki.  Käyttämällä  pari  sataa  kertaa  a  propos  ja  pari  tuhatta  kertaa 
enfin  oli  hän  milloin  Moskovassa,  milloin  Japanissa,  milloin  taas 
keskuudessamme  kahvipöydän  ääressä.  Naiset,  jotka  olivat  saapuvilla, 
varoivat  tarkoin  joutumasta  hänen  kanssansa  puheisiin,  koskapa  yksi 
ainoa  sana  antoi  hänelle  tilaisuuden  esitelmöimään  kokonaisen  tunnin. 
Eräs  järkevä  oppinut,  joka  istui  häntä  vastapäätä,  istuutui  käyttäen  koh- 
teliasta tekosyytä  toiseen  paikkaan,  kun  hän  puolen  neljännestunnin 
kuluessa  oli  ehtinyt  tuon  kanssa  oleskella  kaikissa  Europan  maissa. 
Monsieur,  sanoi  hän,  kuulen  että  olette  oppineella  uralla.  En  ehtinyt 
avata  suutani  vastaamaan  ennenkuin  hän  jo  puhui  Malabarin  kielestä, 
kohta  senjälkeen  uudesta  tyylistä  ja  sitten  Oxfordin  akatemiasta.  Enfin, 
hän  sanoi,  ketä  pitää  Monsieur  taitavimpana  nykyjään  elävistä  saksa- 
laisista runoilijoista?*  j.  n.  e. x) 


l)    Justus  Moser,  Patriotische  Phantasien,  Die  allerliebste  Braut  vuodelta  1768. 
Der  Patriot,  ruotsalaisessa  käännöksessä  vita  1769  XIV  Stycket. 

Me  tapaamme  tässä  seuransankarina  paljon  pilkatun,  opistansa  yl- 
peän pedantin.  Hän  on  kieltämättä  aikalaistensa  alituisena  naurun  ja  pilkan 
ehkäpä  harminkin  aiheena,  mutta  hän  ymmärtää  kumminkin  vähitellen 
asettua  seuransa  kannalle  ja  silloin  hän  kylläkin  kanssaihmisiänsä  opet- 
tavaisilla puheillaan  miellyttää.  Turussa  pedantti  kouluutuu  kuten  kaik- 
kialla muuallakin.  Siellä  tapaamme  tosin  vielä  1780-luvulla  oppineen 
Biblonin,  joka  paraillansa  astelee  ensimäisiä  askeleitaan  monimutkaisessa 
seurustelun  taidossa.  Hän  nimittäin  menee  vieraisille  kauniin  Lucinden 
luokse,  jota  kaunotieteitten  ihailijat  ympäröivät.  „Hän  tulee  sisään  kar- 
keassa kauhtanassa,  kumartaa  kömpelösti  ja  heittäytyy  sohvaan,  puoleksi 
Lucinden  hameen  päälle.  Sille  hymyillään,  se  taas  Biblonia  loukkaa. 
Vihdoin  puututaan  puhumaan  siitä,  mihin  keskustelu  keskeytyi  kun 
Biblon  saapui.  Jokainen  lausui  asiasta  oman  mielipiteensä  ja  kysyttiin 
Biblonin  ajatusta.  Minä  en  tosiaankaan  ole  tottunut  vastaa  hän  vai- 
vaamaan järkeäni  sellaisilla  hullutuksilla,  mutta  koska  olen  pakotettu 
vastaamaan,  tunnustan,  hyvät  herrat,  ettei  ainoakaan  teidän  käsityk- 
sistänne  ole  minulle  mieleen,  Kuulee  kyllin  selvästi,  ettette  ole  luke- 
nut Aristotelesta,  vaikka  tämä  oli  muinaisajan  etevin  nero:  minä 
sentähden  lausun  teille  muutamia  hänen  ajatuksistansa. 

Älkää  mitenkään,  herra  Biblon,  vastasi  nuori  Clitandre,  säästäkää 
Lucinden  tähden  syllogisminne  ja  puhukaa  ruotsia.  —  Biblon  jatkaa 
esitystänsä,  sekottaa  siihen  paljon  latinaa,  Homerosta,  Euripideestä, 
Ciceroa,  Senecaa  ja  Lambinusta  ja  lopuksi  hän  valittaa  seurueen  tietä- 
mättömyyttä. Naurunrämähdys  kuului  samalla  kertaa  koko  seurueesta 
ja  katkaisi  puhujan  monisanaisuuden.  Tämä  menettää  kaiken  kärsivälli- 
syytensä, syytää  suustaan  epäkohteliaisuuksia  ja  pudistaen  päätänsä  hän 
palaa  kirjojensa  luoa.  —  Tuollaisia  Bibloneja  on  Turussa  ollut  paljonkin. 
Porthan  näki  varmaankin  niitä  luennoillansa  koskapa  hän  varottaa 
oppilaitansa  istumasta  seurassa  hajamielisinä  ja  ajatuksiinsa  vaipuneina 
muka  oppineemmilta  näyttääkseen  ja  toisaalta  hän  selittää,  ettei  sopinut 
ylioppilaan  tuollaisissa  tilaisuuksissa  yksin  ääntä  pitää,  vielä  vähemmin 
opettajaäänellä  muita  mestaroida  ikäänkuin  olisi  hän  muita  viisaampi  ja 
kaikkien  asioitten  perillä. 

Mutta  sopivalla  tavalla  ymmärtävät  jo  monet  nuoret  oppineet  Auran 
rannoillakin  antaa  seurakeskustelulle  asiallista  ja  kumminkin  arvokasta 
sisältöä,  sillä  he  tuntevat  koko  joukon  asioita,  jotka  ovat  omiansa 
herättämään  maallikoissakin  mielenkiintoa:  he  tuntevat  muitten  mait- 
ten outoja  tapoja,  osaavat  kertoa  kaikenlaisia  kaskuja  luonnottomasti 
kehittyneistä  ihmisistä  taikka  merkillisistä  luonteenominaisuuksista,  he 
tietävät  luonnonvoimain  palveluksen    ja  taikauskon  syyn  eivätkä  oman 

maan  väkiluku-  ja  varallisuussuhteet,  taloudelliset  epäkohdat  ja  nii- 
den varalle  keksityt  parannustoimet  ole  heille  tuntemattomia.  Heidän 
yliopistolliset  luentonsa  ovat  täynnänsä  hauskoja  kaskuja  ja  huvittavia 
tietoja.  „ Ihmisten  ilmeet  ovat  jotenkin  samanlaisia  mutta  liikkeet  hyvin 
erilaisia.  Turkkilainen  nauraa  meidän  kohteliaisuudenosotuksellemme 
kun  otamme  hatun  päästämme  ja  kumarramme:  hän  lyö  rintaansa.  On 
vähemmänarvoista  minkälaista  tapaa  tässä  noudatetaan,  se  riippuu  kunkin 
maan  menoista.  Ranskalaiset  antavat  vieraansa  kulkea  edellä,  mutta 
Espanjassa  isäntä  itse  astuu  ensin.  —  Tulee  yhdistää  luontainen  ja 
teennäinen  kieli,  jos  mieli  hyvin  esittää,  sillä  usein  vain  ilme  ratkaisee 
onko  puhe  täyttä  totta  vai  ivaa,  esm.  sepä  on  kaunis  mies.  Kun 
italialaiset  puhuvat,  liikkuvat  kaikki  heidän  jäsenensä  niin  että  luulisimme 
heidän  riitelevän  kun  he  puhelevat  kaikessa  sovussa.  Kuta  enemmän 
pohjoiseen  päin  tullaan  sitä  kylmemmiksi  ja  liikkumattomammiksi  käyvät 
ihmiset14.  „Me  kuvittelemme,  että  kielet  ovat  samanlaisia,  mutta  niiden 
välillä  on  suuri  ero.  Eräällä  heimolla  Amerikassa  ei  ole  verrantoa, 
vaan  se  huutaa  kovempaa  tai  hiljempaa  aina  sen  mukaan  kuin  käsitteen 
suuruus  vaatii".  „Mistä  johtuu,  että  vanhukset  aina  haluavat  kokoilla? 
että  he  tulevat  itaroiksi?  Aristoteles  on  jotenkin  hyvin  sen  selittänyt. 
He  huomaavat  helposti,  että  he  alituisesti  tarvitsevat  ja  jotteiyät  joutuisi 
pulaan  tulevat  he  säästäväisiksi.  He  tulevat  epäluuloisiksi,  sillä  heidän 
verensä  käy  kylmemmäksi.  Sitäpaitsi  huomaa  ihminen,  että  mitä  enem- 
män omaisuutta  hänellä  on  sitä  enemmän  hänellä  on  ystäviä  ja  se  häntä 
mairittelee". 

On  ymmärrettävissä,  että  tuollainen  uusi,  runsas  tieto  ainakin  ensi 
aluksi  ihmisiä  viehättää.  Seurauksena  on  erilaisten  elinurain  edustajien 
lähenteleminen,  yhdessäolo  hyödyn  ja  huvin  vuoksi,  jota  odottavat 
toinen  toisestaan.  Oppineet  astuvat  ulos  lukukamareistansa  ja  aateliset, 
upseerit,  virkamiehet,  kauppiaat,  kaikki  säätyläiset  alkavat  etsiä  heidän 
seuraansa  ja  kuunnella  heidän  kertomuksiansa.  Hienot  hovimiehet  Tuk- 
holmassa sellaiset  kuin  esm.  kamariherra  Tilas  istuvat  paljon  mieluummin 
kirjojensa  ja  papereittensa  ääressä  kuin  käyvät  palvelusvuoroillansa 
kuninkaan  tahi  kuningattaren  luona.  Hovimiehistä  tulee  oppineita.  Ja 
toisaalta  taas  oppineet  ovat  tahi  ainakin  yrittävät  olla  hienostuneita 
seuramiehiä.  Kreivi  Ekeblad  kertoo  Upsalan  matematiikan-professorista 
Melanderhjelmistä,  että  vaikka  hän  onkin  suuren  keikarin  maineessa,  hän 
ylbäisaatelin  seurassa  sentään  joutuu  ihan  ymmälle.  Turussa  taas  lääke- 
tieteenprofessorit,  toinen  toisensa  jälkeen,  lyöttäytyvät  hienoston  seura- 
laisiksi, esiintyvät  keikarimaisesti  ja  ovat  seuraelämän  etupäässä.  Pro- 
fessori Haartman  on  ylhäisten  ihailema  muotilääkäri  ja  erikoisesti  maa- 
herranperheen    suosikkeja,   Bonsdorff  on  tunnettu  tanssiaisten  toimeen- 

panija,  seuranäytelmäin  sankari  ja  maaherran  tyttärien  uskollinen  ritari 
ja  Avellan  alkaa  naituansa  varapresidentti  Lagerborgin  tyttären,  viettää 
kovin  suurellista  elämää.  Muut  akatemian  opettajat  esiintyvät  enemmän 
virka-asemansa  vaatimusten  mukaisesti,  mutta  hekin  etsivät  ylhäistä  seuraa 
ja  haluavat  käydä  moitteettomista  seuramiehistä. 

Tuloksena  oppineen  säädyn  ja  virkamiespiirien  molemminpuolisesta 
lähentelemisestä,  hienon  käytöstavan  ja  perusteellisen  opin  yhtymisestä 
on  Aurora-seuran  perustaminen.  Tarkoituksena  on  silminnähtävästi  antaa 
seuraelämälle  yleisempää  kantavuutta  ja  arvokkaampaa  sisältöä  ja  seurauk- 
sena on  suomalaisen  säätyläissivistyksen  syntymisen  kielenviljelystä  ja 
kirjallisuutta  koskevine  harrastuksineen  sekä  pyrintö  perehtyä  omaan  maa- 
han ja  kansaan.  Aletaan  julkaista  omaa  sanomalehteä  ja  sen  avulla 
levittää  yhteistä  sivistystä  maaseuduille;  valtiollisia  kysymyksiä  ei  tietysti 
sanomalehti  käsittele,  mutta  yhteiskunnallisissa  ja  sivistyskysymyksissä 
se  terveellisellä  tavalla  joutuu  ohjaamaan  yleistä  mielipidettä  maassa. 

Aurora-seura  ei  ajanpitkään  jaksanut  ylläpitää  sitä  suurta  aatetta, 
jonka  toteuttamisen  se  oli  elintehtäväkseen  ottanut:  9-vuotisen,  ajoittain 
varsin  laimean  toiminnan  jälkeen  se  lakkasi  olemasta.  Kun  tuntee  sen 
ajan  turkulaiset,  ymmärtää,  että  niin  piti  käydä.  Itsekäs  nautinnonhalu  ja 
eteenpäinpyrkiminen  elämän  tiellä  oli  epäilemättä  useimpien  ainoana  silmä- 
määränä:  perusteellisten  opintojen  halveksuminen,  virkainosto  ja  kaikenlais- 
ten suositusten  tarpeellisuus,  nuo  kustavilaisen  hallituksen  surulliset 
varjopuolet  ovat  yleisön  käsitystapaan  sangen  suuresti  vaikuttaneet,  ne 
ovat  myöskin  syypäät  Aurora-seuran  kuolemaan. 

Mutta  sitäpaitsi  oli  seuran  aate,  niin  kaunis  kuin  se  olikin,  jo 
sellaisenaan  mahdottomuus.  Oppineet  eivät  ajanpitkään  maailmanmiehiä 
miellyttäneet.  Heissä  oli  jotakin  ikävystyttävän  perinpohjaista  ja  kuiva- 
kiskoista, yksinpä  silloin  kun  he  kaskujansa  kertoivat;  syventyneinä 
työhönsä  eivät  he  jaksaneet  rococon  seurasääntöjä  tarpeellisella  tarkkuu- 
della noudattaa,  heidän  tuli  valita  työmiehen  velvollisuuden  ja  seura- 
miehen  velvollisuuden  välillä.  Ja  useimmat  valitsivat  edellisen.  Minkä- 
laisia seurauksia  tästä  syntyi,  osottavat  allaolevat  otteet  Fredenheimin 
kirjeistä  Bilmarkille:  ')  27  p.  heinäk.  1779:  »Porthan  on  kirjoittanut 
minulle  kirjeen  Hampurista,  mutta  sillä  hän  ei  ole  sovittanut  sitä  ettei 
ole  täydentänyt  Kuninkaan  kappaletta  Auroran  asiakirjoja,  ettei  ole  antanut 
minulle  suomalaista  lauselmaa  tallimestari  Munckia  varten,  ettei  ole 
kiittänyt  senaattori  Höpkeniä  20  tukaatin  lahjasta,  yhtä  monta  kuin 
pätevää  syytä  sotaan,  jonka  hänelle  olen  julistanut  lokakuun  puolivälistä 
asti,  jolloin   hän   lähti  täältä14;  9  p.  heinäk.  1782:     „Herra  Porthan  on 


x)    Helsingin  yliop.  kirjastossa. 

ollut  täällä  melkein  viikon  ajan,  mutta  hän  ei  ole  vielä  kunnioittanut 
minua  etsimällä  minut  käsiinsä.  Sattumalta  kohtasimme  toisemme  eräässä 
kirjakaupassa.  Puhuttelin  häntä  kohteliaasti,  mutta  ehkäpä  jokseenkin 
vieraasti  ja,  jos  rohkenen  sitä  sanoa,  jonkinlaisella  vastenmielisyydellä, 
josta  en  ole  vielä  voinut  vapautua  tällaisissa  tilaisuuksissa.  Hän  on 
niitä  henkilöitä,  jotka  käytöksensä  tähden  ansaitsevat  samanlaista  käy- 
töstä, vain  sillä  erotuksella,  jonka  tapojen  tunteminen  tuottaa".  Porthan 
ja  Fredenheim  olivat  seuran  perustajat;  edellinen  noita  uuden  ajan  avo- 
silmäisiä  tiedemiehiä,  jälkimäinen  hovimies,  joka  joutohetkinänsä  vähin 
tieteili  ja  harjoitti  kirjailijankin  tointa;  heidän  riitaantumisensa  on  ikään- 
kuin esikuvallinen  ihmisluokille,  joita  he  edustivat. 

Ja  lopuksi  vielä  eräs  seikka!  Nuot  oppineet,  niin  paljon  kuin 
he  puhuivatkin  hyödystä,  valistuksesta,  olevaisten  olojen  tuntemisesta, 
olivat  sittenkin  sielunsa  sateisimmilla  säikeillä  kiintyneet  oppiin  itse  opin 
tähden,  rakastivat  nahkakantisia  kirjojansa  ja  vanhoja  papereitansa  enem- 
män kuin  elävää  maailmaa.  Heidän  huomionsa  oli  kiintynyt  tietoihin  ja 
tosiasioihin,  ne  olivat  heidän  maailmansa.  Mutta  maailmanmies,  joka  niitä 
jonkun  aikaa  mielihyvällä  oli  kuunnellut,  tunsi  itsensä  lopultakin  niille  vie- 
raaksi. Hän  oli  liiaksi  kauvan  katsellut  värikästä  rococon  ihmiselämää  ja 
hän  tunsi  itsensä  siihen  yhä  läheisemmin  vedetyksi.  Ei  ollut  hänestä  ihmis- 
olemus milloinkaan  näyttäytynyt  niin  tärkeäarvoisena,  viehättävänä  ja 
runsassisältöisenä  kuin  juuri  nyt;  ei  ihmisten  keskenäinen  suhde  niin 
viekottelevalta;  ei  oma  osuus  niin  merkitsevältä.  Sillä  personallisuus 
oli  herännyt  rococohenkilössä  ja  hän  oli  löytänyt  sen  ilmaukset  muis- 
sakin. Ja  seurustelusta  oli  tullut  seurustelun  taide.  Mutta  taide  ja 
todellisuus  eivät  sopineet  yksissä  olemaan. 


Niin  tarkoituksenmukaisilta  kuin  kankeat  seuramuodot  mukavuutta 
ja  rauhaa  rakastavista  ihmisistä  tuntuivatkin,  eivät  ne  nimittäin  jaksaneet 
uutta,  huvinhaluista  sukupolvea  tyydyttää.  Se  kaipasi  kokonansa  toi- 
senlaista elämää  ja  sitä  tavotellen  se  ylimielisesti  sysäsi  kaikki  estävät 
ja  rajoittavat  seurasäännöt  syrjään. 

Tukholman  suurkaupunkilaisissa  piireissä  oli  1750-luvun  seutu  viita 
eletty  ylenmäärin  kiihottunutta  elämää.  Mikä  oli  kiihtyneisyyden  varsi- 
naisin syy,  lienee  mahdoton  lopullisesti  selittää.  Kaikkea  vakavuutta 
puuttuva  rahatilako  se  tukholmalaiset  tasapainostansa  saattoi  vai  olisiko 
valtiollirfen  villitys  enemmän  heidän  mielentilaansa  vaikuttanut?  Vaiko 
totuttujen  turvallisten  käsitystapojen  kukistuminen  ja  sitä  seurannut  epä- 

toivoinen  tyhjyys  ilman  isiltäperittyä  uskoa  ja  lujittavaa  luottamusta 
kaikesta  huoltapitävään  kaitselmukseen?  Vaiko  suurkaupungin  meluava 
ihmisvilinä  ja  sen  monenmoisten  vaikutteitten  kiihottava  kirjavuus? 
Taikka  pikemmin  lienee  kaikki  yhdessä  ollut  omiansa  kiihottamaan 
sikäläistä  elämää. 

Ja  Tukholman  maailmanmiehen  suunseutuville  kaivautuu  nautin- 
nonhaluinen  ilme  ja  katseihin  koteutuu  kyllästymättömyys:  hän  pyrkii 
ilmeisesti  nauttimaan  elämästä  yli  totuttujen  ja  terveellisten  määräin» 
kunnes  hänet  ehkä  joskus  rococo-ajan  surullinen  melankolia,  vuosisadan 
tunnettu  väsähtäneisyys  veltonvälinpitämättömänä  ja  raukeana  yllättää. 
Hän  jaksaa  lakkaamatta  liikkua  seuraelämän  levottomissa  pyörteissä» 
huumaavissa  tanssiaisissa,  naamiohuveissa  ja  juomingeissa  myöhäiseen 
aamuun.  Hänellä  on  tarve  tarkata  kanssaihmisiänsä,  tehdä  heistä  luke- 
mattomia havaintoja  ja  johtopäätöksiä,  keksiä  mitä  kirjavimpia  seurus- 
telun keinoja  ja  keskustelun  aiheita.  Hänen  täytyy  aina  olla  epätavalli- 
linen,  mieltä  kiinnittävä  ja  huomiota  herättävä,  pureva,  sukkela  ja  sisältö- 
rikas,  aina  näyttää  ylenmääräisiä  tunteita  tai  olla  niitä  näyttävinään. 
Hänen  tarkoituksensa  on  kaikilla  keinoilla  ja  mitä  moninaisimmassa 
valossa  yhtämittaisesti  näytellä  itseään. 

Näin  joutuu  kavaljeeri  liioittelemaan  puhettansa,  lauluansa  ja  nau- 
ruansa, katseitaan  ja  liikkeitään:  hän  tulee  tavallisista  ihmisistä  luonnot- 
tomaksi ja  hänen  käytöksensä  on  teennäistä,  jonkinlaista  räikeäpiirteistä 
taidetta. 


Tällaisena  saapuu  seurustelun  taide,  nautinnonhalun  ja  huvittelu- 
raivon  mukana,  maahamme.  Turun  sanomalehtien  nuori  herra  Mopsus 
on  jo  ilmeisesti  tämän  viehättävän  taiteen  viljelijä:  »hänellä  on  kaiken- 
laisia päähänpistoja,  kaskuja  naisonnestaan,  uusia  lauluja  ja  kontratans- 
seja; joka  lauseen  jälkeen  saa  häneltä  kuulla  laulunpätkän,  seikkailun, 
sukkelan  vastauksen  ja  kovaäänistä  naurua14;  ja  hänellä  on  mukanansa 
„seurue  yhtä  iloisia,  yhtä  itsetyytyväisiä  ja  yhtä  kohteliaita  nuoria  herroja". 
Heistä  ei  saata  erehtyä:  ne  ovat  samanlaisia  meluavia  keikareita,  kuin 
se  joukko,  joka  jo  vuonna  1733  tavottaa  Dalinin  Arguksen  Tukholman 
kaduilla.  „Oo,  huusivat  he,  rohkeutta  Argus,  me  teemme  sinut  hienos- 
tuneeksi: välistä  he  minulle  lauloivat"  selittelee  kiusaantunut  Argus 
»kevytmielisimpiä  rakkaudenlauluja,  välistä  he  kirosivat  niin,  että  minä 
heitä  seurasin  kuin  puupalanen.  Nuori  mies,  hattu  kallellaan  ja  suu 
vihellyksessä  vihjasi  minua  merkitsevällä  katseella  että  katselisin  tyttöä, 
joka  kulki  ohitse".  Tällaisia  seurueita  kuleksii  1760-luvulta  alkaen 
Turunkin  katuja:  kohteliaita  vänrikkejä  ja  luutnantteja  sekä  hovioikeuden 

iloista  nuorisoa.  Varmaan  on  joukossa  luutnantti  Gripenberg,  sama, 
joka  eräänä  marraskuun  iltapäivänä  vuonna  1775  astuu  runoilija  Kell- 
grenin lukukammioon  Turussa.  „Hän  suvaitsi**  sanoo  Kellgren  matkien 
hänen  ranskalaisruotsalaista  sekasotkuansa  »uhrata  ne  viehättävät  huvi- 
tukset, joita  hän  oli  kutsuttu  sinä  iltana  nauttimaan  muutamien  rakas- 
tettavien naisten  seurassa,  ilolle  saada  käyttää  hyväksensä  minun  ihas- 
tuttavaa keskusteluani". 

Esimerkki  tarttuu.  Mamseli  Timmin  kotilääkäri,  joka  vuonna  1797 
sattuu  rakastumaan  potilaaseensa,  on  yhtäkkiä  ottanut  matkiaksensa 
Turun  keikareita.  »Tuollaisella  pienellä  matkalla"  kertoo  silloinen  potilas 
„tuli  jälleen  lääkärini  luokseni,  mutta  niin  muuttuneena,  että  jo  kadulla 
näin,  ettei  hänen  laitansa  ollut  oikein.  Hän  oli  teettänyt  itsellensä  uuden 
kauhtanan,  jossa  oli  pitkät  ohjakset  selässä  niin  että  ne  melkein  kosket- 
tivat maata,  uuden  kirjaillun  hännystakin,  uudenuutukaiset  saappaat  ja, 
jos  muistan  oikein,  suuret  tupsut  polvien  kohdalle.  Hän  tuli  nyt,  ei 
kuten  ennen  kävellen  ovesta,  vaan  melkeinpä  sisäänhypäten,  halusi  olla 
äärettömän  sukkela,  tervehti  minua  nopeasti  ja  kysyi  nyt  vain  sivumennen 
miten  minä  jaksoin;  mutta  sensijaan  hän  hyvin  laajalti  puheli  kirjalli- 
suudesta ja  tieteistä,  mutta  etenkin  runoudesta.  Minä  seisoin  pitkän 
aikaa  aivan  liikkumatta ;  minulla  olisi  ollut  tavaton  halu  nauraa  sydämeni 
pohjasta,  jos  hän,  joka  näin  käyttäytyi,  ei  olisi  ollut  B — ström.  Vaan 
tämä  hiljainen  ja  hyväntahtoinen  mies,  joka  niin  suunnattomalla  vaivalla 
oli  parantanut  huonoa  terveyttäni,  tuo  kunnon  mies  —  mikä  häntä  vai- 
vasi? Jos  päivää  olisi  pitemmältä  kulunut,  olisin  luullut,  että  mies  oli 
ollut  kesteissä  ja  niissä  joutunut  yllätyksen  uhriksi;  mutta  nyt  en  tiennyt 
mitä  ajatella"  l). 

Niin,  kavaljeeri  ylenmäärin  painostaessaan  personaansa  tulee  luon- 
nottomaksi ja  sen  kautta  helposti  narrimaiseksi  ja  naurettavaksikin.  „Jos 
on  jotakin  sukkelaa"  sanoo  turkulainen  Angenäma  sjelfsväld  wniin 
hän  nauraa  täyttä  kurkkua,  lyö  kätensä  yhteen  ja  huutaa  hyvä;  jos  on 
jotakin  kaunista  niin  hän  on  juotuvinaan  mieluisen  hämmästyksen  valtaan 
ja  huutaa:  Oi!  Armollinen  neiti!  miten  se  on  kaunista!  Jos  hän 
kuulee  jonkun  tavattoman  ja  kauhistuttavan  kertomuksen,  huutaa  hän : 
Herra  varjelkoon!  onko  se  mahdollista?  ottaa  rauhoittavaa  pulveria  ja 
pirskottaa  itseänsä  hajuvesillä".  Tällainen  käytöstapa  osottaa  samalla 
liiallista  herkkyyttä  ja  vastaanottavaisuutta  kaikenlaisille  vaikutteille, 
herkkyyttä,  joka  on  tavattavissa  vain  hienostuneessa  hermostossa  ja 
kavaljeeri   on    siis    sillä  osottanut,  että  hän   on  suurkaupunkilaiselämän 


*)    Agatha   Eleonora   Falcks    Lefnadsminnen,    Svenska   Littera tursällsk.  Förhand- 
lingar  och  uppsatser  14,  86. 

hienostuttavassa  ilmapiirissä  kasvanut.  Siksipä  on  hänen  otsallansa  ylhäi- 
syyden leima.  Porvarilliset  moralistit  kyllä  kutsuvat  häntä  hemmotelluksi 
ja  naiselliseksi,  mutta  he  eivät  yleensä  saata  käsittää  liikasivistyksen  luon- 
nollista leimaa  eivätkä  sitäkään,  että  tuollainen  vastaanottavaisuus  sille 
mitä  toinen  on  sanonut  tai  näyttänyt,  osottaa  mitä  suurinta  huomaavai- 
suutta asianomaista  kohtaan.     Se  ei  saata  olla  häntä  miellyttämättä. 

Miellyttää  ja  mielitellä,  mairitella  ja  ihailla  —  se  juuri  onkin  tosi- 
seuramiehen  tehtävä.  Se  osottaa  vain,  että  hän  kykenee  toisetkin  näke- 
mään samassa  ylenpalttisessa  valossa,  johon  hän  haluaa  itsensäkkin 
heidän  silmissänsä  asettaa.  „Jos  jollekin  on  sattunut  se  onni,  että  hän 
rekiretkellä  saa  ajaa  Hänen  Armonsa  armollista  kuomirekeä  taikka  ottaa 
talteen  Armollisen  Neidin  tahi  Mamselin  pudottama  hansikas,  nenäliina, 
sukkanauha,  ja  siitä  niin  mieluisilta  henkilöiltä  saa  osakseen  armollisen 
katseen;  tahi  jos  he  hänelle  lahjoittavat  muutamia  pieniä  muistoja  tai 
lahjoja,  kuten  viheriän  nyörinpätkän  tahi  maronkineulan,  lompakon  tahi 
kukkaron  tahi  jos  hänet  pyydetään  tanssiin  tahi  häntä  iltamassa  ystä- 
vällisesti kohdellaan;  niin  hän  kiittää  kaikkein  koreimmilla  sanoilla, 
kaikkein  nöyrimmin  ja  alamaisimmin  siitä  tyhjentymättömästä  armosta, 
suosiosta  ja  suvaitsevaisuudesta,  sekä  niistä  lukemattomista  hyvistä  töistä, 
joita  se  ja  se  Armollinen  Henkilö,  tavattomasta  hyväsydämisyydestänsä 
on  sallinut  hänen  nauttia.  Hän  tunnustaa  oman  personansa  mitättö- 
myyden ja  niin  armollisen  kohtalon  ansaitsemattomuuden  ja  suurem- 
maksi vakuudeksi  hän  sen  kädensuutelemisella  todistaa u  1). 

Tämä  ylenpalttinen,  mairitteleva  kohteliaisuus  liikkuu  useimmiten 
kusta vilaisajan  mutkallisissa  muodoissa,  joista  jo  aijemmin  on  ollut 
puhe.  Muodot  ovat  aikaa  myöten  käyneet  sirommiksi  ja  sulavammiksi, 
mutta  samalla  niissä  säilyy  vanhanaikaisen  juhlallinen,  vähän  loitolla 
pysyttelevä  leima.  Saara  Wacklinin  „hovineuvosa  pyytää,  tullessansa 
köyhän  sukulaisensa  matalaan  majaan,  »korein  sanoin  tuhannesti  anteeksi 
huolimattomuuttaan,  ettei  hän  ennemmin  ollut  käynyt  tervehtimässä  rouva 
sisartaan",  onnellinen  sukulainen  taas  „  niiasi  ja  kursaili  yhtä  paljon 
kuin  komea  hovineuvos  kumarteli  ja  sievisteli";  „hän  imarteli  sekä 
eukkoa  että  tytärtä  sanoessaan,  että  nuoren  neitosen  oli  ainoastaan 
äitiään  kiitettävä  saamastaan  hyvästä  kasvatuksesta,  suloudestaan  sekä  miel- 
lyttävästä ja  taitavasta  käytöstavastaan,  joka  olisi  kunniaksi  vaikka  hovi- 
naiselle y.  m".  Ukko  Forsenius  kysyy  tavatessansa  nuoruuden-päivien 
aikuista  menuetti-toveriaan  „ miten  Tiina  sisar  oli  jaksanut  sinä  pitkänä 
aikana,  jonka  kuluessa  hän  oli  liidellyt  kaukana  Charybdiin  ja  Scyllan 
välillä,    ja   vastaukseksi   Tiina    täti    »niiasi    niin  sirosti  ja  syvään",  että 


l)    Angenäma  Sjelfsväld  1783,  n:o  11. 

Saara  Wacklin  kait  syystä  kyllä  epäilee,  tokko  kukaan  nuori  tyttö,  hänen 
muistelmiansa  kirjoittaessaan,  enää  olisi  voinut  tällaista  niiausta  jäljitellä. 
Samanlaista  kohtausta  kuvailee  Agatha  Eleonora  Falck  muistelmissaan: 
Varatuomari  Falck,  turkulainen  salonkisankari  tulee  huoneeseen.  »As- 
tuessaan sisään  hän  hyvin  kunnioittavasti  kävi  tätinsä  luo,  tervehti  häntä 
ja  kysyi  miten  matka  sinne  oli  sujunut  kun  hän  sen  teki  niin  yksinänsä; 
senjälkeen  sittenkuin  hän  hyvin  kunnioittavasti  oli  odottanut  tädin  vas- 
tausta" kääntyi  hän  kirjoittajattaren  puoleen,  joka  sairaana  makasi  matka- 
patjoilla,  pyysi  tyttöä  kohteliaasti  olemaan  nousematta  ja  alkoi  tiedustella 
hänen  pahoinvointinsa  syytä. 

Käytetään  monisanaista,  huolellisesti  valittua  ja  kuvarikasta  kieltä, 
joka  ehdottomasti  muistuttaa  kustavilaisajan  juhlapuheitten  korulauselmia. 
Kellgren  on  tätä  sanarikasta  puhetapaa  ivannut,  kummassakin  käytän- 
nössä yhtä  sattuvasti.  Hän  uskoo  Clevbergin  huoleksi  ^kunniakkaana 
tehtävänä,  kauvaksikaikuvana  todisteena  luottamuksestansa  ilmoittaa  hänen 
auliimman  —  kuuliaisimman  —  kunnioittavimman  —  pelokkaimman  — 
nöyrimmän  —  tottelevaisimman  —  alamaisimman  ja  kaikenlaisen-//7zma/z 
tervehdyksensä,  kiitoksensa  ja  kunnioituksensa  korkeastisanotulle  Herralle 
ja  Veljelle,  sekä  kaikkein  ylenpalttisiin man  kiitoksen  Hänen  ansaitsemat- 
tomasta lupauksestansa  kirjoittaa  minulle.  Sellainen  lupaus  sellaiselta 
mieheltä  sellaisella  maan  madolle  on  jo  aivan  liiaksi".  Ja  sitten  seuraa- 
vassa kirjeessä  tämä  myrkyllinen  ivailu  Jusleenin  juhlapuheesta  Aurora- 
seurassa:  „ Aurinko,  kuu,  Themis,  Mars,  Apollo,  Herraseni,  kirjallisuuden 
viljelys,  tunteet,  Runottaret,  ammatit,  Isänmaa,  vaio,  synkkä  raakalaisuus 

—  —   aseta   olla,    ja,   sillä,   mutta,   koska,   oi!   ah!  ynnä   muita 

prepositioneja,  konjunktioneja,  apuverbejä  j.  n.  e.  näiden  sanain  väliin 
ja  sinulla  on  puhe  täydessä  yhtenäisyydessään"  J). 

Uudenaikainen  seurasankari  ei  siis  ole  suinkaan  joka  suhteessa 
sysännyt  syrjälle  entisajan  kankeita  tapoja,  vaan  hän  osaa  niitä  myöskin 
käyttää  hyväksensä,  kun  niin  tarvitaan.  Sirostettuina  kelpaavat  hänelle 
nämät  mutkallisuudet  juuri  mairittelevan  arvonannon  ja  lähentelemisen 
välikappaleiksi,  joista  välittömämmät  keinot  useinkaan  eivät  ole  kaukana. 
Niinpä  kavaljeerin  tulee  osata  »kiusotella  jotakuta  siitä,  että  tämä  on 
tahi  on  ollut  rakastunut,  antaa  naimalupaus  jollekin  köyhälle  tytölle, 
osottautua  kylmäksi  ja  välinpitämättömäksi  sitä  kohtaan,  jota  rakastaa, 
ihailla  jotakin  rumaa  naista,  keksiä  valheita,  jotka  eivät  loukkaa  kenen- 
kään kunniaa  ja  mainetta  ja  joita  vain  yksinkertaiset  ihmiset  uskovat, 
vakuuttaa  jollekin  avomielisyyttään  ja  rehellisyyttään  ja  kunniasanallaan 


i)    J.  H.  Kellgrens  bref  tili  A.  N.  Clewberg.  siv.  34  ja  36. 

Digitized  by  VjOOQIC 


140  Gunnar  Suolahti. 


luvata  jotakin  ajallaan,  sekä  vihdoinkin  puhua  narrimaisuuksia  ja  hullun- 
kurisuuksia  ilman  minkäänlaista  yhtenäisyyttä  tai  järkeä". 

Tälle  kannalle  joutuneena  on  seuraelämä  täysin  kehittynyttä  taidetta. 
Sen  henkilöt  ovat  seurataiteilijoita,  tarkkaan  seuraten  rococon  tunnettua 
tyyliä.  Heitä  ei  tietenkään  huvita  ikävä  todellisuus,  esm.  vanha  Turku 
ainasamoine  katuineen,  sen  yksitoikkoiset  poroporvarilliset  asukkaat  ja 
vielä  vähemmin  karkea  suomalainen  maaseutu  sivistymättömine  talon- 
poikineen.  Jokapäiväisen  elämän  harrastukset  eivät  ole  olemassakaan.  Jos 
seuramies  on  oikeata  lajia,  ovat  hänen  harrastuksensa  yksinomaan  „yleisin- 
himillistä"  laatua.  Ympäristö  on  hänelle  yhdentekevä,  oma  osansa  ja 
kanssapelaajat  seuraelämän  näyttämöllä  ovat  hänelle  kaikki.  Ehkä 
puhutaan  vielä  kirjallisuudesta,  se  on  etupäässä  ranskalaisista  romaaneista, 
ehkä  sielutieteellisistä  ja  viisaustieteellisistä  kysymyksistä,  niillä  tarkoitetaan 
kaikenlaisia  hienonhienoja  huomioita  seuraihmisten  inhimillisestä  ole- 
muksesta sekä  näiden  johdosta  tehtyjä  yleisiä  johtopäätöksiä  ja  oletta- 
misia. Mutta  sanain  sisältö  ei  enää  merkitse  niin  paljo,  sitä  enemmän 
sanain  muoto  ja  tarkoitus.  Sillä  sanat  ja  lauseet  lentelevät  nyt,  koreina, 
tyhjänpäiväisinä,  keveinä  kuin  kirjavat  perhoset;  ne  ovat  sanaleikkejä, 
sukkeluuksia;  ne  ilmaisevat  värityksellään  ja  muodollaan  puhujan  perso- 
nallisuutta,  ne  puolittain  salatusti  tavottelevat  toisen  inhimillistä  omitui- 
suutta, ovat  lisänä  ilmeille,  eleille,  katseille  ja  liikkeille,  ovat  jotakin 
itsessänsä,  sellaisinansa  —  taidetta  taiteen  vuoksi. 

Sivistyneen  seuraihmisen  harrastukset  ovat  siirtyneet  omamaisen 
elämän  väsyttävistä  puuhista  vieraaseen  mielikuvituksen  maailmaan. 
Sivistys  ei  ole  enää  tietoa  —  se  on  yksinomaan  hienostusta.  Tämä 
hienostus,  jota  yleisesti  sivistykseksi  sanotaan,  on  yksilön  korkein  avu 
ja  antaa  hänelle  arvonsa  kanssaihmisten  silmissä:  siispä  se  tunkee  toi- 
seen sijaan  kaikki  käytölliset  riennot,  jotka  kansakunnan  maallista  me- 
nestystä koskevat.  Samalla  se  saattaa  halveksituksi  raa'an  yhteisen 
kansan,  joka  ei  ole  tämänlaista  hienostumista  edes  aavistanut.  Näin 
on  uusi  seurataide  erottanut  sivistyneet  kansasta  —  paljoa  kauemmaksi 
kuin  mikään  vastakohtaisuus  sitä  ennen,  valistusajan  sivistyksen  nimessä. 


VI 

Meidän  on  astuttava  vielä  viimeinen  askel  seurataidon  kehityksen 
mukana.  Ja  me  joudumme  taaskin  ensinnä  Tukholmaan.  „  Eräänä 
päivänä  menin  käymäsilletf  kertoo  eräs  nuorukainen  »erääseen  perheeseen 
onne  isältäni  olin  saanut  suosituksen.  Ilmoittauduin  sangen  varmasti 
isännälle,   joka   lausuttuansa    kylmästi:   minua  ilahuttaa  nähdä  Teidät» 

vei  minut  rouvansa  luo.  Hän  hymyili  minut  nähdessään,  pyysi  minua 
istumaan,  kysyi  mitä  pidin  Tukholmasta  ja  lisäsi,  että  minulla  hänen 
talossansa  oli  tilaisuus  oppia  elämään.  Heti  senjälkeen  tuli  sisälle  vieras 
nuori  nainen,  joka  sittenkun  oli  nopeasti  niiannut,  heittäytynyt  sohvalle 
ja  vakuuttanut  että  oli  pahoinvoipa,  sanoi  kääntäessään  katseensa  minuun: 
Ah!  siinä  on  varmaankin  herra  Akatemiasta  —  aivan  veljeni  näköinen 
kun  hän  sieltä  tuli.  —  Minä  suosittelen  häntä  Teidän  huolenpitoonne 
Juliette,  sanoi  rouva;  on  vahinko,  että  hän  niin  kauvan  on  tuhlannut 
aikaansa.  Matta  hänet  voi  vielä  pelastaa.  Miten  vanha  olette?  — 
Yhdeksäntoista  vuotta  vastasin  minä  ja  punastuin  harmista.  Esimieheni 
eivät  ole  moittineet  minua  mistään  huolimattomuudesta.  —  Juuri  sen- 
tähden,  puuttui  puheeseen  Juliette.  Oletteko  milloinkaan  ollut  rakas- 
tunut? —  En  neitiseni.  —  Mikä  viaton  en!  Olette  ensimäinen  kaval- 
jeeri, jonka  sanoihin  luotan.  Minä  otan  hänet  huolenpitooni,  haluan 
tuntea  miessukupuolen  perinpohjin.  Oletteko  mielellänne  naisseurassa? 
Minä  kumarsin,  en  vastannut  mitään,  punastuin  vielä  enemmän,  otin 
hattuni,  astuin  muutamia  askeleita  taaksepäin  uudelleen  kumartaakseni 
ja  lähteäkseni,  mutta  en  ollut  onnellisempi  kuin  että  töyttäsin  tuoliin, 
jota  hämmästyksissäni  en  ollut  huomannut,  kaaduin  ja  olin  vähällä  vetää 
Julietten  mukaani;  tämä  ojensi  minulle  kauneimman  käden  maailmassa 
ja  pyysi  minua  olemaan  vähemmän  pelokas.  Ensi  sääntö,  jonka  Teille 
annan,  sanoi  hän,  on,  että  ette  ole  ujo  naisseurassa.  Isoäiti-vainaa 
suositteli  häveliäisyyttä  naisille.  —  Saanhan  huomenna  aamupäivällä 
nähdä  Teidät  luonani,  mutta  ehdolla  ettette  punastu.  Näen,  että  haluatte 
lähteä,  hyvästi  siksi  aikaa". 

Ja  täydennykseksi  tälle  erään  nuoren  tytön  kertomus:  »Yksi  niitä 
tapoja,  jotka  minusta  ovat  merkillisimpiä,  on  se,  että  kavaljeerit  saavat 
olla  läsnä  kun  naiset  pukeutuvat.  Olen  huomannut,  että  tämä  vastaan- 
ottoaika on  tovereistani  hauskin  ja  mieluisin.  Eräs  upseeri,  sihteeri  ja 
pappi,  jonka  pitäisi  opettaa  nuorimpia  meistä  katekismuksessa,  olivat 
eilen  pukeutuessamme  läsnä.  Jokaisen  naisen  käsiä,  käsivarsia  ja  jalkoja 
vertailtiin  ja  kiiteltiin.  Puhuttiin  sangen  vapaasti  siitä,  jota  kutsutaan 
rinnaksi  maalla,  mutta  kaupungissa  nimellä  gorge".  Jätämme  tytön 
jatkamaan  yksityiskohtaista  kuvaustansa:  sen  sävy  lienee  lukijalle  pää- 
piirteiltään selvä  1). 

Seuraelämän  kehityksen  ydinkohtana  on  kieltämättä  eri  sukupuolten 
suhde;  ja  molemminpuolinen  miellyttämishalu  on  kehitystä  eteenpäinvievä 
voima.    Mutta  painostaessansa  inhimillistä  olemustansa  sen  moninaisissa 

l)  Kaksi  viimeksiesitettyä  kuvausta  tavataan  teoksessa  Frän  Stängpiskans  Dagar. 
Kulturhistoriska  studier  af  Otto  Sylvan,  siv.  162  ja  seur. 

ilmaisumuodoissa,  tulevat  kavaljeeri  niinkuin  nainenkin  juuri  ensi  sijassa 
näytelleeksi  niitä  luonteen-  ja  olemuksen  puolia,  jotka  eri  sukupuolille 
ovat  ominaiset  Luonnoton  liioittelu  vaikuttaa  tässä  ehkä  enimmin. 
Oman  personallisuuden  esillä  pitäminen  muuttuu  helposti  kevytmieliseksi 
ja  itsekkääksi  valloittelemis-  ja  viettelemishaluksi,  varma  ja  ryhdikäs 
esiintyminen  häikäilemättömyydeksi,  inhimillinen  harrastus  julkeaksi  tun- 
gettelevaisuudeksi. 

Henkilö,  joka  näkee  lähimmäisissänsä  vain  seurataiteensa  välikappa- 
leita, on  jo  ylenmäärin  itsekäs.  Ja  itsekkyys  tuleekin  näitten  piirien 
tietoiseksi  tunnuslauseeksi;  seurahenkilö  on  yhtämittaisesta  ihmisvilinästä 
ympärillänsä  huolimatta  yksin  eikä  hän  enää  katso  voivansa  eikä  halua- 
vansakkaan  kehenkään  luottaa.  Hän  katselee  kanssaihmisiänsä  väsähtäneen 
välinpitämättömillä,  ehkäpä  himokkailla  silmillä;  eikä  hänen  mielestänsä 
ihmisellä  enää  ole  ihanaa  inhimillistä  sielua,  vaan  ainoastaan  ulkonainen 
olemus,  enemmän  tahi  vähemmän  viehättävä  ruumis.  Ja  jos  valistus- 
kauden maailmanmies  on  seurannut  suurten  ranskalaisten  kirjoja,  on  hän 
jo  aikoja  hyljännyt  aikaisemmat  hapuilevat  mielipiteensä  ja  vannoutunut 
Helvetiuksen  tahi  La  Mettrien  lauseisiin:  »ihminen  on  seuraa  rakastava 
eläin"  tai  »ihmiskone". 

Kavaljeerikatkismuksen  ohjeisiin  kuuluu  myöskin  karkea  pila  eli 
kiusanteko  (gröfre  badinage)  ja  turkulainen  sanomalehti  mainitsee  siitä 
esimerkkejä:  »panetella  jotakuta  tahi  puhua  hänestä  pahaa,  sanoa  jolle- 
kulle vasten  kasvoja  että  hän  on  suuri  lurjus;  muutamat  pitävät  myöskin 
karkeana  pilana  sitä,  että  on  naisten  seurassa  karkea  ja  tunkeileva". 
Ja  mitä  tämä  pila  tarkoittaa?  »Kavaljeeri  saa  sillä  tavoin  hyvän  tilaisuuden 
tehdä  kaikenlaisia  julkeita  yrityksiä,  jotka  sangen  usein  onnistuvat". 

Turun  kavaljeerit  ovat  osanneetkin  käyttää  näitä  neuvoja  hyväkseen. 
1770-luvun  alulla  on  häikäilemätön  käytöstapa,  »karkea  pilaa  päässyt 
Kupittaan  kylpyparantolassa  vallalle  ja  eräänä  heinäkuun  päivänä  vuonna 
1771  joutuu  liikarasituksen  ja  unettomuuden  heikontama  matematiikan- 
professori  M.  J.  Wallenius  sen  uhriksi.  »Eipä  oikein  tiedetä  mikä  antoi 
aihetta  tuohon  kurjuuteen,  niin  että  se  nyt  juuri  pääsi  puhkeamaan; 
kumminkin  arvellaan"  kirjoittaa  Kalm  »että  eräs  hänelle  Kupittaan  ter- 
veyslähteellä vesiparannuksen  aikana  sattunut  ikävyys  paljon  siihen  vai- 
kutti; siellä  ei  ole  enää  entisten  aikain  yksimielisyyttä;  joukko  kylpy- 
vieraita  huvittelee  tekemällä  toisista  kylpyvieraista  pilaa;  Valleniuksen 
sanotaan  joutuneen  kerran  sellaisen  aiheeksi;  muutamat  syyttävät  silloista 
parantolan  viskaalia,  vänrikki  Favorinia  siitä,  muutamat  taas  vierittävät 
syyn  kamreeri  Gadolinin  niskoille;  toiset  taas  syyttävät  toisia;  on  mah- 
dollista, että  kaikki  siinä  olivat  mukana,  ehkäpä  kaikki  yllämainitut 
yhdessä".    Kerrotaan  sitten  pilanteon  laatu,  niin  karkea,  ettei  sitä  tässä 


Digitized  by 


Google 


Suomalaisen  rococoajan  kodeissa.  143 


tee  mieli  edes  mainita;  varsin  usein  tuollainen  vapaatapaisuus  yhtyy 
alkuperäiseen  raakuuteen  mitä  epämiellyttävimmällä  tavalla.  Kuvaavia 
esimerkkejä  on  paljon;  otettakoon  yksi  joukosta.  Helmikuulla  1778 
tulee  joukko  ylimielisiä  upseereja  m.  m.  luutnantit  af  Pal6n  ja  Hedensvärd 
parooni  Lybeckerin  luutnantinvirkatalolle  Kemiöön.  „He  alkavat  silloin 
huvitella  juomalla  paloviinaa,  kaataen  kumpikin  ja  myöskin  isäntä  suuhunsa 
13  tahi  useampiakin  laseja  paloviinaa  yhtenä  aamupäivänä:  parooni  Lybec- 
ker,  jolla  oli  huono  rinta,  sai  maksaa  sen  kalliisti;  tosin  lähetettiin  kii- 
reesti sana  tohtori  Bergmanille0,  mutta  se  ei  enää  paroonia  vallattomuuden 
seurauksista,  kuolemasta  pelastanut. 

Runsas  viinan  ja  viinien  käyttö  kuului  kuten  pelikin,  kustavilaisen 
hienoston  seuraelämään.  Saakoon  tässä  siitä  vain  joku  viittaus  sijansa. 
Jo  vuonna  1758  ruotsalainen  Hagström  kertoo,  että  »paloviina  on 
epäjumala,  jolle  useimmat  ihmiset  kumartavat  polvensa  aina  maahan 
asti"  ja  seuraavina  vuosikymmeninä  Bakkuksen  palvelus  saa  miltei  uskon- 
non luonteen  sekä  meillä  että  Ruotsissa.  Minkälaisilla  silmillä  nautin- 
nonhaluiset  ihmiset  maailmaa  katselivat  kuvannee  ote  kuopiolaisesta 
käsinkirjoitetusta  lehdestä:  „Me  sydämestämme  ylistämme  sinua,  hyvä 
Jumala,  joka  viinirypäleen  olet  luonut.  Mitä  hyötyä  ihmisillä  on  ollut 
ajattelemisesta?  Tokkohan  se  voi  kärsimysten  tuskia  hoiventaa?  Ei, 
rypäleen  maku  sen  yksistänsä  tekee.  Vaarassa  humala  sankaria  johtaa, 
ja  runoilija  vasta  juovuspäissään  vilkkaasti  runoilee,  ja  päivänvalo  ei 
heitä  paljoakaan  huvita,  jollei  sen  paisteessa  maljaa  näy.  Kehdosta 
aina  haudan  poveen  kaiken  autuuden  alkuna  on  päihtymys". 

Bakkuksen  ohella  Venus  on  tullut  seuramiesten  epäjumalaksi. 
Rakkaus  on  kaikkien  kavaljeerien  huulilla,  yleisesti  ja  peittelemättä. 
Turkulainen  moralisti  1780-luvulta  ei  voi  kylliksi  räikein  värein  sen 
laatua  kuvata.  „ Rakkaus,  jonka  lipun  alla  taistelette,  on  Teille  vielä 
tuntematon.  Olette  luopioita  ja  kunnioitatte  puista  tahi  savista  jumalaa, 
konetta,  joka  ei  koskaan  Teidän  kunnioitustanne  ansaitse.  Mitähän 
olette  tehneet  oikean  ja  todellisen  rakkauden  hyväksi.  Niin,  Te  olette 
matkineet  muutamia  lausetapoja  pettääksenne  rakkautenne  tietämättömiä 
ja  viattomia  aiheita.  Olette  naurettavasti  mukailleet  oikean  rakkauden 
eleitä;  olette  teennäisesti  käyttäneet  hymyileviä  ilmeitä  ja  syviä  huokauk- 
sia ja  ensin  katsoitte  peiliin  nähdäksenne  miten  syvän  vaikutuksen  voi- 
sitte tehdä  uhreihin,  joita  aijotte  nielaista". 

Kavaljeerin  mukana  on  kasvanut  seuranainen:  tullut  hänen  vasti- 
neekseen  kaikessa.  Hänen  kehityksensä  on  ollut  ehkä  enemmän  vai- 
valoinen, enemmän  harrastusta  ja  voimia  kysyvä,  mutta  sitten  onkin 
hänen  olemuksensa  yhtenäinen  ja  tyylikäs  ja  hän  itse  koko  sielullansa 
syventynyt  osaansa.  Seuraava  huomattava  lausunto  vuodelta  1783  osottaa, 

että  ranskalainen  salonkikasvatus  oli  ehtinyt  meillekin:  „ Hänen  ryhtinsä 
on  niin  vakava,  niin  suora:  ei  mitään  nykäisyjä,  viehättäviä  liikuntoja, 
kiehtovia  käänteitä"  näin  alkaa  kertomus  naistapain  opetuksesta.  »Hyi 
miten  hän  On  talonpoikainen.  Hän  on  niin  leveä:  paksu  tyllerö  tai 
lihava  letukka.  Hänen  tulee  puolen  vuoden  ajan,  yöt  päivät  olla  kure- 
liivissä,  joka  vähitellen  vedetään  tarpeen  mukaan  yhä  kireämmälle. 
Tanssimestari  opettaa  häntä  miellyttävästi  ja  suloudella  kannattamaan 
ryhtiänsä,  käännähtämään  sääntöjen  mukaan  ikäänkuin  hän  liikkuisi 
vietereillä,  astumaan  tahdissa,  vääntämään  jalkojansa  ulospäin,  välistä 
ottamaan  siroja  askeleita,  mutta  joskus  myöskin  pitempiä  „ ikäänkuin 
hän  ontuisi :  se  on  sitten  muka  miellyttävää,  ehkäpä  tuohon  huolettomaan 
makuun  ä  la  Spa".  (Kustaa  III  oli  vuotta  aijemmin  oleskellut  Span 
kylpypaikassa,  joka  silloin  oli  hienon  maailman  kokouspaikkana).  Hänellä 
on  sitäpaitsi  suuret  jalat:  ne  ovat  inhottavia:  se  on  autettava  ahtailla 
kengillä,  jotka  ovat  kauniita  —  kumminkin,  tuo  taito  on  jo  niin  yleinen 
maassa,  että  sitä  ei  ole  yksinomaan  suuremmissa  kaupungeissa  tavatta- 
vissa" j.  n.  e. 

Ja  sitten  itse  käytöstapa.  Sekin  on  perinpohjaisen  muutoksen 
alainen  ja  tulos  siitä  on  tällainen:  „ Hänen  on  opittava  olemaan  iloinen 
ja  samalla  suljettu:  hänen  tulee  hätäillä,  rallattaa,  nauraa,  tarttua  vyötä- 
röönsä, raapia  päätään  maronkineulalla,  ravistaa  höyhentöyhtöjään, 
leikkiä  viuhkallaan,  kaivella  manteleita  ja  kirjelippuja  taskuistaan,  heit- 
täytyä sohvaan,  juosta  kamariin,  akkunaan,  ei  koskaan  isiua  hiljaa,  aina 
muuttaa  paikkaa  ja  kaiken  tämän  aikana  esiintyä  ikäänkuin  hänellä  olisi 
hyvin  kiire  toimittaakseen  jotakin  tehtävää.  Minä  en  voi  kuitenkaan 
ilmoittaa  kaikkia  niitä  keinoja,  joita  käytetään  niin  miellyttävän  tarkoi- 
tusperän saavuttamiseksi.  Mutta  voin  vakuuttaa,  että  minun  tässä  luet- 
telemani ovat  tärkeimmät". 


VII. 

Hienostunut  rococohenkilö  on  kotioloissaankin  toinen  kuin  valis- 
tuskauden alkuaikain  ihminen.  Seuraelämästä  hän  siirtää  tapansa,  käsi- 
tyksensä ja  makunsa  myöskin  perhe-  ja  kotielämään;  perinnäiset  siteet 
väljentyvät  tässäkin  yksilöllisten  vaatimusten  pakotuksesta. 

Lukuisat  lähteet,  varsinkin  aikaisemmilta  ajoilta,  kertovat,  miten 
avioliitot  solmitaan.  Tytöt  luvataan  vielä  lapsina  tuleville  miehillensä: 
jos  heidän  mielipidettänsä  kysytään,  ovat  he  vielä  siksi  lapsellisia  ja 
kokemattomia,  etteivät  ymmärrä  asiata  vakavasti  arvostella;  he  kiintyvät 
kauniisiin  morsiuslahjoihin  ja  palaavat  huolettomina  leikkimään  siskojensa 

luo.  Ikäero  puolisoitten  välillä  on  säännöllisesti  varsin  suuri  ja  vaimon, 
onnellisimmassakin  asemassa  olevan,  raskaana  tehtävänä  on  suuren 
talouden,  usein  maatalouden  ja  karjatarhankin  hoito.  Ja  vanhempain 
mielipiteen  määrää  sulhasen  varallisuus;  toisin  sanoen  avioliittoa  arvos- 
tellaan etupäässä  käytännöllisten  elatushuolten  kannalta.  On  tunnettua 
miten  maamme  pappismiehet  usein  avioliittonsa  solmivat  määrätyn, 
viran  saadakseen  ja  samalla  turvatakseen  edeltäjänsä  lesken  tahi  jonkun 
hänen  tyttäristään.  Tällainen  naimaliitto  mainitaan  tuontuostakin  viralli- 
sissa asiapapereissa  nimenomaan  viransaannin  ehtona.  On  esimerkkejä 
siitä,  että  asianomainen  kohta  katui  kauppojaan  ja  vastoin  sitoumustansa 
valitsikin  puolisonsa  toisaalta  ja  on  tapauksia,  joissa  tuollaisesta  kaup- 
pasopimuksesta syntynyt  avioelämä  oli  mitä  onnettomin.  Mutta  yleensä 
lienee  aviopuolisoitten  suhde  silloisen  käsityksen  mukaan  tuollaisissa 
liitoissa  muodostunut  varsin  siedettäväksi,  jopa  mallikelpoiseksikin. 

Ne  harvat  aviopuolisoitten  väliset  kirjeet,  jotka  1700-luvun  puoli- 
väliltä ovat  säilyneet,  tuntuvat  tätä  kylläkin  kaunopuheisesti  todistavan. 
Ne  kertovat  kaikessa  välittömyydessään  ja  vaatimattomuudessaan  enem- 
män kuin  seikkaperäisimmät  selitykset.  „Et  voisi  milloinkaan  kuvitella tt 
kirjoittaa  Mennanderin  nuori  puoliso  Ulrika  Paten  miehelleen  vuonna 
1741  »miten  ikävä  minulla  on  ollut  sinua  ja  pelkään  lähteä  Mainiemelle 
kun  minulla  jo  nyt  on  ollut  näin  yksinäistä.  Mitenkä  on  vastaisuu- 
dessa olevakaan?  Jos  minä  jollakin  tavalla  voisin  saada  kirjettä 
sinulta,  niin  minä  kumminkin  tyytyisin  kohtalooni,  mutta  Jumala  tietää 
miten  minä  Mainiemellä  jaksan  kuluttaa  päiväni,  kun  en  saa  kuulla 
miten  laitasi  on,  oma  sydämeni.  Jumala  kaikkeinkorkein  sinua  yllä- 
pitäköön terveenä,  rakas  ystäväni,  niin  olisi  kaikki  hyvin  eikä  mikään 
suru  minua  vaivaisi".  Yhtä  välitön  on  se  liikuttava  kirje,  jonka  M.  J. 
Wallenius  kirjoittaa  Gjörvellille  puolisonsa  kadotettuaan:  »Sittenkuin 
viimeksi  olimme  kirjevaihdossa"  hän  kirjoittaa  „on  elämäni  ollut  mer- 
killisten ja  tärkeitten  kohtaloitten  alaisena,  ne  ovat  olleet  osaksi  iloisia 
ja  osaksi  ylenmäärin  surullisia.  Olen  mennyt  naimisiin  ja  jo  joutunut 
leskeksi.  Voi!  miten  sanomattoman  kipeästi  ja  läheisesti  Hänen  äkki- 
näinen ja  nopea  poismenonsa  minua  liikuttaa,  Hänen,  joka  on  ollut 
minulle  niin  uskollinen,  lempeä,  rakas  ja  suloinen  puoliso.  Herra  on 
ottanut  minulta  silmäteräni,  lähimmän  ystäväni,  elämäni  toverin.  Herra 
antoi  ja  Herra  otti,  mutta  voi  miten  pian!"  Ja  kolme  vuotta  myö- 
hemmin hän  ilmaisee  käsityksensä  avioliitosta  näillä  sanoilla:  „Se, 
joka  ilman  taloudellista  vahinkoa  taikka  sydämen  ja  luonteen  tarvetta 
voi  olla  naimatonna,  tekee  viisaimmin  jos  hän  naimattomana  pysyy. 
Kumminkin  on  aviosäädyllä  erikoiset  etunsa:  siinä  tulee  niin  sanoakseni 
suuremmassa  määrässä  ihmiseksi,  kokee  enemmän  hyvien  ja  huonojen 

päiväin  vaihtelua,  tulee  sävyisemmäksi,  ihmisrakkaammaksi,  helläsydä- 
miseksi, sääliväiseksi,  osaaottavaksi;  tulee  paremmin  tilaisuuteen  osotta- 
maan  kärsivällisyyttä,  rakkautta,  tuntemaan  omat  ja  antamaan  anteeksi 
muitten  heikkoudet  j.  n.  e.tf 

On  tarpeetonta  esimerkkejä  jatkaa.  Eikä  olekkaan  tarkoitukseni 
.näin  vaikeasta  ja  arkaluontoisesta  kysymyksestä  varsinaista  esitystä  antaa: 
olisihan  ainehisto  siihen  joka  tapauksessa  riittämätön  ja  väärinymmärrys 
helposti  tarjolla.  Sen  ainakin  voi  huomata,  että  rococoihmisten  teen- 
näinen suhde  on  pyrkinyt  näinkin  läheisiä  välejä  muuttamaan.  Niinpä 
tulevat  avierot  ylemmissä  piireissä  tavallisiksi  ilmiöiksi.  Vuonna  1763 
kertoo  von  Wright  paheksuen  ja  ihmetellen  tällaisesta  tapauksesta: 
„ koska  ei  mikään  meidän  aikanamme  ole  mahdotonta,  niin  käy  päinsä 
erota  vaimostaan  kaikenlaisten  asiain  tähden".  Kirkkokin  katsoi  vel- 
vollisuudekseen sekaantua  sovitellen  ja  estellen  tuollaisiin  asioihin, 
mutta  tavallisesti  sangen  huonolla  menestyksellä;  ja  1790-luvulla  on 
avioero  melkeinpä  muotina.  Kehittynyt  seuraelämä  tekee  naisen  itse- 
näiseksi, antaa  hänelle  harrastuksia  kotielämän  ulkopuolella,  asettaa  hänen 
käytöksensä  ja  olemuksensa  etusijaan:  hän  on  olemassa  siitä  hetkestä 
asti  itseänsä  ja  omaa  erikoisuuttansa  varten. 

Samalla  häviää  alkuperäinen  patriarkaalinen  suhde  muitten  perheen- 
jäsenten keskuudesta.  Pojat  vielä  vuosisadan  alkupuolella  puhuttelivat 
isiänsä  kaikkien  kankeitten  kaavojen  mukaisesti;  Mennanderin  isä  1720- 
luvun  lopulla  muistuttaa  poikaansa,  että  hän  kirjeissään  isällensä  käyt- 
täisi arvonmukaista  puhuttelusanaa  ja  täyskasvaneitten  lasten  kirjeissä 
tavataan  vielä  kovin  alamaista  ja  kunnioittavaa  kieltä.  Isät  määräävät 
yleisesti  poikainsa  elinuran  ja  holhoavat  heitä  yksityiskohtaisen  tarkasti. 
Fredenheim  vielä  kuninkaallisena  sihteerinä  tekee  isällensä  tiliä  joka 
äyristä  minkä  on  elatusavuksi  saanut.  Mutta  muutos  tapahtuu  tässäkin» 
jos  kohta  hitaasti.  Valitetaan  silloin  tällöin,  että  vanhemmat  eivät  enää 
halua  hoitaa  lapsiaan,  vaan  jättävät  heidät  pienestä  pitäin  ensin  palve- 
lijain ja  sitten  kasvattajain,  kotiopettajain  ynnä  tanssinopettajain  haltuun 
ja  jäävät  siten  itse  heille  vieraiksi.  Lapset  itseksensä  kasvaen  tottuvat 
omin  päin  elämään. 

Kotielämä  ei  enää  ole  kylliksi  eikä  se  seuraelämä,  joka  kotiseinäin 
sisäpuolelle  soveltuu.  Perustetaan  salaseuroja  ja  yhdistyksiä  ja  julkiset 
huvitukset  voittavan  jalansijaa  vaatimattomampien  perhevierailujen  rin- 
nalla. Ihmiset  eivät  ole  enää  omaisiansa,  vaan  laajempia  piirejä  varten 
olemassa;  heidän  yleisinhimilliset  ja  yleismaailmalliset  harrastuksensa 
sitä  edellyttävät  ja  ovat  ainoastaan  tällä  tavoin  kehitettävissä.  Seuraelämä 
on  alkanut  ihmisten  olemukseen  vaikuttaa  ja  mullistus  tuntuu,  jos  missään, 
juuri  suomalaisen  rococoajan  kodeissa. 

Kysymys   maamme  hallituksen  vastuunalaisuu- 
desta 1860—80  luvuilla. 

Kirjoittanut  K.  W.  Rauhala. 


Sen  ajanjakson  kuluessa,  jolloin  muualla  maailmassa  vapaiden 
valtiomuotojen  luominen  tapahtui,  oli  maamme  perustuslaillinen  valtio- 
muoto, jonka  se  oli  saanut  Ruotsin  perintönä  säilyttää,  jäänyt  kehitty- 
mättä. Tosin  oli  ensimäisellä  vuosikymmenellä  venäläisen  vallotuksen 
jälkeen,  jolloin  vielä  vapaan  valtioelämän  jatkuminen  näytti  mahdolliselta,, 
tietoisuus  konstitutsionimme  puutteista  ilmennyt  yrityksenä  saada  kansan 
valtiolliset  oikeudet  laajennetuksi.  Jo  tällöin  oli  erityisenä  silmämääränä 
ollut  hankkia  konstitutsioniimme  se  valtio-oikeudellinen  karantia,  jota 
oli  opittu  pitämään  konstitutsionalisen  valtiomuodon  parhaimpana  tur- 
vana ja  jonka  voittaminen  oli  tullut  yhdeksi  vapauteen  pyrkiväin  kan- 
sain perustuslakitaistelujen  päätarkotuksista,  hallituksen  vastuunalaisuus 
eduskunnalle.  Uuden  konstitutsionin,  jota  kuten  tunnettu  maamme 
johtavat  miehet  vuosina  1818  ja  1819,  silloista  suosiollista  hetkeä 
hyväkseen  käyttäen,  koettivat  saada  toimeen,  piti  näet  m.  m.  sisäl- 
tää määräyksen  maamme  korkeinten  virkamiesten  vastuunalaisuudesta 
eduskunnalle  ja  kontrasignatsionivelvollisuudesta  *).  Mutta  niin  pit- 
källe kuin  näissä  hankkeissa  oli  päästykin  raukesivat  ne  kuitenkin 
kasvavan  reaktsionin  vaikutuksesta.  Eikä  seuraavina  vuosikymme- 
ninä valtiomuodon  laajentamispyrinnöt  saattaneet  tulla  kysymykseen, 
sillä  virkavallan  raskas  painohan  tukautti  valtiollisen  ja  yhteiskunnallisen 
harrastuksen;  tuskin  oli  tällöin  perustuslaillisen  valtiomuodon  säilyminen 
sinänsäkään  mahdollinen.  Maamme  virkamiesaristokratiasta,  johon  niin- 
kuin korkeimpiin  hallituspiireihinkin  oli  juurtunut  käsitys,  että  vapaa- 
mieliset aatteet  olivat  vallankumouksellisina  ehkäistävät  ilmoille  pääse- 
mästä, ei  ollut  valtiollisten  uudistusten  kannattajaksi,  eivätkä  muut  kan- 
sankerrokset olleet  liioin  siihen  kypsyneet. 

Uudistusten  aika  oli  kuitenkin  maallemme  koittava.  Valtiollisen 
tajunnan  olivat  alkava  kansallinen  heräys,  Europan  suurten  konstitutsio- 
nalis-liberaalisten  aatteiden  tuulahdukset  ja  valtaavat,  meidänkin  maatam- 
me koskevat  ajan  tapahtumat,  kuten  Itämainen  sota,  saaneet  virkoamaan. 2) 


l)    Hartman,  De  tre  Gustavianerna,  ss.  350—8. 
*)    Rein,  J.  V.  Snellmanin  elämä  II,  s.  29-30. 

Vähitellen,  useiden  vuosien  epämääräisyyden  jälkeen,  voitti  uusi  katsanto- 
tapa myös  korkeimmissa  hallituspiireissä  vallan,  ja  perustuslaillinen  valtio- 
elämä  pääsi  elpymään. 

Tällöin,  valtiollisen  kevään  hetkenä,  heräsi  jälleen  eloon  toive  valtio- 
muodon kehittämisen  mahdollisuudesta.  Taaskin  esiintyy  pyrkimys  halli- 
tuksen vastuunalaiseksi  tekemisestä  erityisemmin  huomattavana.  Eikä 
kysymys  olekaan  enään  hetkellinen  vaan  saa  suuremman  kantavuuden. 
Parin  kolmen  vuosikymmenen  kuluessa  se  tulee  esiin  melkein  kaikilla  val- 
tiopäivillä ja  sanomalehdistössä  sitä  tuon  tuostakin  pohditaan.  Kysymys 
hallituksen  vastuunalaisuudesta  muodostui  näin  huomattavaksi  kysy- 
mykseksi. 

Tieteelliselle  tutkimukselle  saattaisi  mainitun  kysymyksen  selvitte- 
lyllä mahdollisesti  olla  erikoisempikin  merkitys  siihen  nähden,  että  sen 
avulla  ehkä  voisi  luoda  lisävaloa  ulkomaisten  virtausten  vaikutuksen 
määrään  ja  laatuun  meidän  oloissamme.  Kysymyksessä  oleva  aika  on 
kuitenkin  liian  läheinen  ja  monet  puolet  ajan  historiasta  ovat  liian  vähän 
tutkittuja,  että  objektiivinen  selvitys  mainitussa  suhteessa  kävisi  mah- 
dolliseksi. Mutta  toinenkin  merkitys  saattaa  kysymyksen  selvittelyllä 
olla.  Sen  osottaminen,  mistä  pyrkimys  hallituksen  vastuunalaiseksi 
saattamiseksi  lähinnä  sai  alkunsa,  ja  mikä  otettiin  vastuunalaisuuden 
kehittämisessä  lähtökohdaksi,  sekä  missä  muodossa  vastuunalaisuus  luul- 
tiin voitavan  toteuttaa,  on  näet  omansa  helpottamaan  käsityksen  saamista 
siitä,  mikä  kypsyys  silloisissa  oloissa  oli  saavutettu  valtiollisten  kysy- 
mysten arvostelussa  niin  teoreettisessa  kuin  käytännöllisessäkin  suhteessa. 
Siihen  nähden  ei  siis  vastuunalaisuuskysymyksen  koskettelemisen  luulisi 
olevan  turhaa. 

Ensi  kerran  joutui  hallituksen  vastuunalaisuuden  tarpeellisuus  jul- 
kisen käsittelyn  alaiseksi  vuoden  1862  alussa  kokoontuneessa  n.  s. 
tammikuun  valiokunnassa,  joka  kuten  tiedämme  ensinnä  näytti  aiotulta 
korvaamaan  eräissä  suhteissa  säätykokousta,  mutta  sittemmin  annetun 
selityksen  nojalla  saanut  valtiopäiville  jätettävien  asioiden  pohtimista 
varten  asetetun  valmistelukunnan  luonteen.  Niiden  lukuisain  kysymysten 
joukossa,  jotka  valiokunta  oli  saanut  käsitelläkseen,  oli  yksi  joka  koski 
suostunnan  myöntämistä  edellisinä  vuosina  syntyneen  valtiovelan  lyhen- 
tämiseksi. *)  Sen  pohdittavaksi  joutuminen  antoi  aiheen  niiden  käsitysten 
esilletulemiseen,  mitkä  eri  piireissä  vallitsivat  silloisesta  valtiovarain  hal- 
linnosta, sekä  sen  arvosteluun,  ja  sitä  tietä  koko  hallitussysteemin  tarkas- 
teluun.   Useat  huomatut  miehet,  niinkuin  Joh.  Aug.  von  Essen, 2)  vara- 

1)  Valiokunnan  pöytäkirjat,  s   52. 

2)  Ministerivaltiosihteerin  lanko,  myöhemmin  kuvernööri. 

tuomari  Adolf  Törngren,  professori,  sittemmin  piispa  F.  L.  Schauman, 
toivat  esiin  moitteita  valtiovarain  hallinnon  suhteen.  Valitettiin  sitä,  että 
valtiovelka  oli  syntynyt  epäperustuslaillisella  tavalla,  että  sen  suuruuskin 
oli  yleisölle  tuntematon  ja  että  sitä  oli  moitittavasti  käytettykin.  Konsti* 
tutsioni  oli  puutteellinen,  kun  se  ei  eduskunnalle  myöntänyt  tehokasta 
tarkastusoikeutta,  jollainen  oli  ehdottomasti  hankittava.  Mutta  jo  sitä 
vähäistä  tarkastusvaltaa,  minkä  perustuslait  myöntävät,  oli  loukattu.  Jos 
siis  mielittiin  saada  todellinen  tarkastusvalta  aikaan,  oli  hallituksen  vas- 
tuunalaisuus eduskunnalle  pantava  toimeen.  Tällaisen  vastuunalaisuuden 
prinsiippi  kyllä  sisältyi  hallitusmuodon  16  §:ään,  mutta  hämärästi,  eikä 
positiivisia  määräyksiä  vastuunalaisuudesta  liioin  perustuslaeissa  ollut 
Mutta  konstitutsioni  ilman  vastuunalaisuutta  oli  olemassa  vain  paperilla 
eikä  sillä  ollut  todellisuudessa  merkitystä.  l)  —  Sentähden  katsottiin 
vastuunalaisuuskysymyksen  ratkaisua  sangen  kiireelliseksi,  vieläpä  vaa- 
dittiin vastuunalaisuuden  säätämistä  ennenkuin  suostunnan  myöntäminen 
tulisi  kysymykseen;  vasta  tämän  vakuuden  saatuaan  oli  tulevan  sääty- 
kokouksen  varojen  myöntämiseen  suostuttava. 2)  —  Vastuunalaisuuden 
toteuttamiseksi  ehdotettiin  useita  tapoja.  Niinpä  v.  Essen  vaati  koko 
konstitutsionin  tarkastusta,  jonka  yhteydessä  valtiovaltain  suhteet  oli  sel- 
vennettävä. Törngren  ehdotti  että  valiokunta  pyytäisi  hallitsijaa  antamaan 
odotetuille  valtiopäiville  ennen  suostuntakysymyksen  niille  jättämistä 
lakiehdotuksen,  joka  muiden  karantiain  ohella  sisältäisi  säädöksen  halli- 
tuksen vastuunalaisuudesta;  tai  oli  ainakin  lausuttava  toive  sen  saamisesta, 
kuten  Schauman  esitti,  vaikkei  ollutkaan  oikeutta  sitä  vaatia. 3)  —  Vas- 
tuunalaisuus oli  koskeva  senaatin  jäseniä  ja  ministerivaltiosihteeriä. 
Mitään  asiaa  ei  saanut  hallitsijalle  esittää  ellei  senaatti  ollut  sitä  käsitellyt 
Näitä  mielipiteitä  kannatti  suuri  joukko  valiokunnan  jäsenistä,  niiden 
joukossa  monet  talonpoikaissäädyn  edustajat.  Mutta  oli  vastustajiakin. 
Ne  olivat  niitä,  jotka  katsoivat  maan  tulevaisuuden  ja  menestyksen 
riippuvan  perittyjen  laitosten  muuttamatta  säilyttämisestä.  Vastuunalai- 
suuskysymyksen nostamista  valiokunnassa  he  pitivät  sopimattomana, 
olipa  se  heidän  mielestään  tarpeetontakin,  sillä,  kuten  eräs  tämän  kannan 
edustajista  tuomiorovasti  Torst.  Thure  Renvall  esitti,  yleinen  ja  perustus- 
laki jo  silloisessa  muodossaankin  sisälsivät,  oikein  selitettyinä  ja  sovitet: 
tuina,  kyllin  turvaa  virkamiesvallan  väärinkäytöksiä  vastaan.  Jos  virka- 
miehet eivät  olleet  valtiovaroja  oikein  hoitaneet,  voitiin  heidät  hallitus- 
muodon 50  §:n  nojalla  asettaa  vastuuseen,  ja  tuskin  he  saattoivat  pysyä 

i)    Valiok.  pöytäk.,  s.  328  ja  ss. 

2)  Valiok.  pöytäk.,  s.  331  ja  ss. 

3)  Sam.  s.  341  ja  ss. 

paikoillaankaan,  jos  säädyt  antoivat  heille  epäluottamuslauseen;  uusia 
takeita  ei  näin  ollen  tarvittu.  *) 

Keskustelun  jälkeen  hyväksytty  ponsilause  oli  laadittu  siihen  muo- 
toon ettei  siinä  hallituksen  vastuunalaisuutta  kosketeltu,  mutta  jos,  kuten 
eräässä  esityksessä  mainitaan  2),  pöytäkirjat  kokonaisuudessaan  hallitsijalle 
esitettiin,  joutuivat  tietenkin  myös  lausunnot  hallituksen  vastuunalaisuu- 
desta hänen  tietoonsa. 

Varmemman  pohjan  saivat  valtiomuodon  laajentamisharrastukset 
kun  hallitsija  vuoden  1863  valtiopäiväin  avauspuheessa  kosketteli  perus- 
tuslakien selventämisen  tarpeellisuutta  ja  antoi  lupauksen  eduskunnan 
oikeuksien  laajentamisesta.  Nekin  jotka  ensimäisenä  ja  tärkeimpänä  uudis- 
tuksena pitivät  hallituksen  vastuunalaisuuden  asettamista  saattoivat  pyrin- 
tönsä tueksi  vedota  siihen,  että  hallitsija  itse  oli  konstitutsionin  kehittä- 
misen katsonut  tarpeelliseksi  —  niin  erilaisia  kuin  lupauksessa  tarkotetut 
laajennukset  olivatkin  ja  niin  erilaisen  katsantotavan  vaikutuksesta  kuin 
ne  olivat  syntyneetkin. 8) 

Niinpä  tuli  vastuunalaisuuskysymys  valtiopäivillä  esille  kahdessa 
vuoden  1863  lopulla  aatelistossa  tehdyssä  anomusehdotuksessa. 4)  Toisen 
tekijä  oli  esittelijäsihteeri  Carl  Johan  Carpelan,  toisen  edellämainittu 
Törngren,  joka  tammikuun  valiokunnassa  jo  oli  esiintynyt  vastuunalai- 
suuden kannattajana.  Tosin  anomusehdotukset  koskivat  oikeastaan  hallin- 
tolaitoksen uudestijärjestämistä  —  oikeusosaston  mupdostamista  erityiseksi 
tuomioistuimeksi,  senaatin  muuttamista  jonkinlaiseksi  valtioneuvostoksi 
ja  sen  erinäisten  hallintotehtävien  jättämistä  uusille  perustettaville  hal- 
lintovirastoille -  koska  ehdotuksentekijäin  mielestä  silloinen  hallinto- 
laitos ei  enään  ajan  tarpeita  vastannut.  Mutta  anomusehdotuksiin  sisäl- 
tyvä vaatimus  hallituksen  vastuunalaiseksi  tekemisestä  sai  kuitenkin  asian 
käsittelyssä  miltei  pääpainon,  ja  niin  kävi  sen  vuoksi  että  ehdotuksen- 
tekijät  itse  pitivät  tätä  kohtaa  anomuksensa  tärkeimpänä.  Kun  nimittäin 
ehdotusten  johdosta  säädyssä  seuraavan  vuoden  alussa  syntyneessä 
keskustelussa 5)  kysymyksenalaisten  uudistusten  vastustajat  toivat  esiin 
niiden  mahdottomuuden  tai  katsoivat  välttämättömäksi  että  ainakin  niiden 
toimeenpano  oli  siirrettävä  toistaiseksi,  huomautti  toinen  ehdotuksen  teki- 
jöistä, että  vaikka  olosuhteet  pakottaisivatkin  jättämään  hallintolaitoksen 
uudestijärjestämisen  tulevaisuuden  varaan  oli  mitä  tärkeintä  ennakolta  saada 

*)  Valiok.  pöytäk.,  s.  339. 

*)  Bergh,  Vär  styreJse  och  vara  landtdagar  I,  s.  95. 

3)  Vrt.  Snellmanin  ja  Stjemvall-Walleenin  osaa  siinä,  Rein,  m.  t.  II  s.  429—30. 

4)  Ritariston  ja  aatelin  pöytäkirjat  v.  1863  II,  s.  880-9. 
*)  Ritariston  ja  aatelin  pöytäk.  III,  s.  100  ja  ss. 

vastuunalaisuus  toimeen.  Se  oli  tarpeen  jo  hallitsijan  ja  neuvonantajain 
itsensäkin  tähden,  nämä  kun  vasta  sen  kautta  saisivat  aseman,  mikä 
heille  konstitutsionalisessa  valtiossa  oli  tuleva.  Vielä  vedottiin  vastuun- 
alaisuuden  tarpeellisuuden   ja    kiireellisyyden    osotukseksi  syihin,  jotka 

—  kuten  huomautettiin  —  olivat  hyvin  yli  maan  tunnetut,  vaikkei  niitä 
hienotunteisuudesta  tahdottukaan  ottaa  esille.  Törngren  oli  puolestaan 
tullut  vakaumukseen  vastuunalaisuuden  välttämättömyydestä  saadessaan 
kerran  tilaisuuden  nähdä  muutamia  edellisen  ajan  administratsionin  his- 
toriaa koskevia  asiakirjoja;  eivätkä  nämä  olleet  hänen  mielestään  ainoat 
todistuskappaleet,  jotka  osottivat  vastuunalaisuuden  tarpeelliseksi. 

Kuten  tammikuun  valiokunnassa  koetettiin  siis  nytkin  kysymystä 
hallituksen  vastuunalaisuudesta  tehdä  perin  kiireelliseksi  ja  tärkeäksi. 
Monessa  muussakin  suhteessa  esiintyy  samallaisia  mielipiteitä.  Jälleen 
huomautetaan  siitä,  että  perustuslait  jo  sisälsivät  vastuunalaisuudelle  alun. 
Siinä  suhteessa  taas  otetaan  todisteiksi  hallitusmuodon  mainitut  pykälät, 
mutta  lisäksi  luullaan  löydettävän  merkkejä  vastuunalaisuusprinsiipistä 
paljoa  kauempaakin,  vieläpä  aina  vuoden  1634  valtiosäännöstä.  Vastuun- 
alaisuusprinsiipin  kehittämiseen  saatettiin  siis  sitä  suuremmalla  syyllä 
ryhtyä,  kun  ei  minkään  uuden,  tuntemattoman  laitoksen  toimeenpanoa 
tarkotettu,  ja  kun  vielä  hallitsijakin,  joka  oli  konstitutsionalisuuden  suosi- 
jaksi osottautunut,  tulisi  ehkä  mielelläänkin  siihen  suostumaan,  koska 
konstitutsionalista  hallitusmuotoa  todellisuudessa  ei  ole  ilman  hallituksen 
vastuunalaisuutta. 

Edellytyksenä  vastuunalaisuuden  toimeenpanemiselle  oli  mainittujen 
anomusehdotusten  laatijain  suunnitteluissa  alkuperäisesti  ollut  heidän 
esittämänsä  edellä  kosketeltu  hallintolaitoksen  uudestijärjestäminen. 
Paitsi  mainittua  senaatin  uudestijärjestämistä  vaadittiin  vielä  Suomen 
asiain  komitean  lakkauttamista.  Ministerivaltiosihteerin  rinnalle  oli  ase- 
tettava vain  valtiosihteeri,  joka  tarvittaessa  toimi  edellisen  sijaisena. 
Senaatin  jäsenten  kera  oli  nämä  virkamiehet  tehtävä  vastuunalaisiksi. 
Nytkin  niinkuin  tammikuun  valiokunnassa  esitetyissä  ehdotuksissa  nimen- 
omaan huomautettiin,  että  senaatin  oli  ehdottomasti  annettava  lausuntonsa 
jokaisesta  hallitsijalle  esitettävästä  asiasta,  ja  —  kuten  nyt  lisättiin  —  vain 
vastuunalainen  ministerivaltiosihteeri  sai  esityksen  toimittaa.  Tätä  pitivät 
muuten  nekin,  jotka  vastuunalaisuuden  toimeenpanovaatimuksia  vastusti- 
vat, välttämättömänä  ehtona,  jos  kerran  vastuunalaisuus  mielittiin  toteuttaa. 

—  Hallituksen  toimien  tarkastuksen  oli  eduskunnan  asettama  tarkastusva- 
liokunta ja  asiamies  suorittava;  erityinen  eduskunnan  oikeusasiamies  oli 
valvova,  joko  rinnan  prokuraattorin  kanssa,  tai  yksin  jolloin  prokuraat- 
torin virka  oli  lakkautettava,  että  tuomarit  ja  virkamiehet  noudattivat 
lakeja.    Tuomioistuimena   oli   toimiva  valtakunnanoikeus,  johon  itseoi- 

keutettuina  oli  kuuluva  kaksi  korkeimman  tuomioistuimen  jäsentä  ja 
vanhin  jäsen  kustakin  hovioikeudesta;  muut  jäsenet  oli  hallituksen  ja 
eduskunnan  valittava,  yhtä  monta  kummankin;  milloin  korkeimman 
oikeuden  mainitut  jäsenet  olivat  syytten  alaisia  oli  vastaava  lukumäärä 
jäseniä  hovioikeudesta  astuva  heidän  sijaansa  valtakunnanoikeuteen.  — 
Etupäässä  näyttävät  Ruotsin  olot  olleen  esikuvina  vastuunalaisuuden 
muotoja  suunniteltaessa.  Ehdottipa  vielä  eräs  vastuunalaisuuden  kan- 
nattaja *)  aatelistossa  ruotsalaismallisen  opinionilautakunnankin  asetta- 
mista, se  kun  valtiopäiväin  valitsemana  jurynä  tuomitsisi,  olivatko  kor- 
keimman tuomioistuimen  jäsenet  tehneet  sellaisen  virheen  tai  rikoksen 
tai  ilman  sitäkin  siinä  määrin  kadottaneet  kansan  luottamuksen,  että 
heidät  oli  toimestaan  erotettava.  Tällä  tavoin  vasta  kansan  ääni  oikeuden 
hoitoon  nähden  tuli  kuuluville,  jonka  vuoksi  opinionilautakunnalla  olisi 
suuri  merkitys. 

Niinkuin  mainittiin  oli  anomuksentekijäin  ylläesitetty  ehdotus  vas- 
tuunalaisuudesta liitetty  hallintolaitoksen  uudestijärjestämissuunnitelmaan. 
Mutta  että  keskustelun  kuluessa  luovuttiin  tästä  edellytyksestä,  kun 
uudestijärjestämishanke  näytti  synnyttävän  vaikeuksia,  ja  vaadittiin  vas- 
tuunalaisuuden toimeenpanemista  pysyttämällä  hallintolaitos  entisessä 
muodossaan,  on  edellä  nähty.  —  Yhtä  vähän  kuin  tammikuun  valio- 
kunnassa eivät  vastuunalaisuuden  kannattaja  tälläkään  kertaa  suoranai- 
sesti tuoneet  esiin,  minkälaista  vastuunalaisuutta  tarkotettiin.  Perusaja- 
tuksena on  kuitenkin  lansunnoissa,  ettei  minkään  parlamenttaarisen  vas- 
luunalaisuuden  vaatiminen  ollut  kysymyksessä.  Mutta  siitä,  että  jonkun- 
tainen  poliittinen  vastuunalaisuus  kangasteli  ainakin  muutamain  mielissä, 
on  kyllä  osotuksia. 2) 

Syyt,  joilla  anomuksen  tekemistä  sillä  kertaa  kysymyksessä  olevista 
asioista  vastustettiin,  olivat  monenlaatuisia.  Valtiomuodon  mukaan,  niin- 
kuin valtioneuvos  Joh.  Gabr.  von  Bonsdorff  aatelistossa  esitti, 3)  saat- 
toivat korkeimmat  virkamiehet  olla  vastuunalaiset  ainoastaan  hallitsijalle 
ja  yleiselle  mielipiteelle,  niinkuin  siihenkin  asti;  vasta  kun  säännöllisesti 
palaavat  valtiopäivät  saatiin  toimeen  ja  sen  kautta  valtiomuoto  kehittyi 
puhtaasti  konstitutsionaliseksi  oli  aika  panna  vastuunalaisuus  toimeen 
Epäiltävää  oli  vielä,  olivatko  meidän  oloissamme  enään  sellaiset  rikok- 
set mahdollisiakaan,  jotka  olisivat  vaatineet  hallitusmuodon  16  §:ssä 
mainitun    valtio-oikeuden    asettamista.    —   Aatelisto  kuitenkin   hyväksyi 

!)  Hovioikeuden  kanslisti  Carl  Joh.  Edelsköld,  Ritariston  ja  aatelin  pöytäk.  1863 
III  s.  112—3.    Muista  kannattajista  mainittakoon  vielä  esittelijäsiht.  Carl  Fredr.  von  Born. 

2)  Vrt.  m.  m.  edellämainittu  mielipide  opinionilautakunnan  tarpeellisuudesta. 

3)  Ritariston  ja  aatelin  pöytäk.  1863,  111  s.  100—5. 

anomusehdotuksen  ja  pyysi  muitakin  säätyjä  siihen  yhtymään.  Kun 
asia  sen  johdosta  tuli  papistossa  esille,  *)  esiintyi  siellä  ennenmainittu 
tuomiorovasti  Renvall  huomattavimpana  ehdotuksen  vastustajana.  Mahdo- 
tonta oli  hänen  mielestään  ajatella  vastuunalaisuuden  toimeenpanoa 
muualla  tavoin  kuin  että  senaatti  —  valtioneuvostoksi  muodostettuna  — 
oli  muutettava  Pietariin,  että  departementtien  päälliköt  voivat  esiintyä 
alaansa  kuuluvain  asiain  esittelijöinä.  Jos  taas  senaatti  jäi  Suomeen, 
ja  ministerivaltiosihteeri  yksin  esitti  kaikki  asiat,  niin  syntyi  kysymys  siitä, 
oliko  hän  yksin  oleva  vastuunalainen  hallitsijan  ratkaistaviksi  joutuneissa 
asioissa  vai  yhdessä  asianomaisten  departementinpäälliköiden  kanssa, 
ja  toiseksi  oliko  hän  vain  sinänsä  lukeva  departementinpäälliköiden  lau- 
sunnot hallitsijalle  vaiko  antava  niistä  oman  arvostelunsa,  mutta  joka 
tapauksessa  oleva  eduskunnalle  vastuunalainen. 2)  —  Anomusta  puolustava 
mielipide,  jota  ennen  kaikkea  prof.  Schauman  edusti,  pääsi  lopulta  kui- 
tenkin voitolle.  Muissakin  säädyissä  hyväksyttiin  anomusehdotus,  ja 
niin  joutui  se  kaikista  säädyistä  valitusvaliokunnan  käsiteltäväksi. 

Noin  parin  kuukauden  kuluttua  valmistui  mietintö  ja  tuli  huhtikuun 
alkupuolella  v.  1864  säädyissä  käsittelyn  alaiseksi.  Valiokunnan  enem- 
mistö oli  vastuunalaisuutta  kannattanut,  mutta  osa  valiokunnan  jäsenistä, 
joista  mainittakoon  kanslianeuvos,  yliopiston  rehtori  Adolf  Edv.  Arppe, 
olivat  panneet  sitä  vastaan  vastalauseen.  Talonpoikaissäädyssä  ja  por- 
varistossa hyväksyttiin  mietintö  muuttamatta,  mutta  muissa  säädyissä 
syntyi  siitä  vielä  väittelyä.  Ensi  sijassa  tahdottiin  nyt  anomuksen  jättä- 
mistä siksensä  sillä  perustuksella,  että  tällävälin  oli  asetettu  kaksi  komiteaa, 
toinen  hallintolaitoksen  uudestijärjestämisen,  toinen  perustuslakien  kodi- 
fikatsionin  suunnittelua  varten,  ja  että  siis  anomuksen  tekeminen  olisi 
tarpeeton,  koska  muka  komiteain  asettaminen  merkitsi  kysymyksenalaisten 
asiain  esilletulemista  ilman  säätyjen  toimenpiteitä.  Toiselta  puolen  taas 
huomautettiin,  että  kun  ei  tiedetty  tarkemmin  mikä  komiteain  ohjelma 
tulisi  olemaan,  ja  kosketeltiinko  siinä  ollenkaan  niin  tärkeää  kysymystä 
kuin  vastuunalaisuutta,  oli  tarpeen  tuoda  esiin  anomuksessa  eduskunnan 
toivomukset  tässä  suhteessa.  Mutta  ennenkin  esitettyjä  syitä  koetettiin 
vielä  tuoda  esille.  Niinpä  papistossa  jälleen  vedottiin  siihen,  ettei  vas- 
tuunalaisuus ollut  mahdollinen  ellei  hallitsija  ollut  puheenjohtajana 
neuvoskamarissa,  joka  väite  toiselta  taholta  koetettiin  kumota  osottamalla, 
ettei  hallitsijan  ja  neuvoskunnan  personallinen  yhdysvaikutus  ollut  vält- 
tämätön edellytys    vastuunalaisuusperiaatteen    täytäntöönpanemiselle. 8) 


!)    Pappissäädyn  pöytäkirj.  1863-4  I,  s.  349  ja  ss. 

*)    Näihin  ajatuksiin  yhtyivät  m.   m.   rovasti  Magn.  Erik  Alopaeus  ja  kirkkoh. 
Imman.  Bergh. 

3)    Pappissäädyn  pöytäk.  1863—4  III,  s.  661  ja  ss. 

Ja  uusiakin  syitä  koetettiin  löytää,  vieläpä  aatelistossa  esiintyi  puhujia, l) 
jotka  vetosivat  ulkomaiden,  etenkin  Ranskan  surkeaan  esimerkkiin, 
kuinka  suorastaan  vahingollinen  vastuunalaisuus  saattoi  olla.  Vastus- 
tuksesta huolimatta  hyväksyttiin  anomus  näissäkin  säädyissä.  Muodol- 
listen korjausten  tapahduttua  tuli  vihdoin  petitsioni  toimeen. 

Eduskunnan  anomuksessa  oli  näin  toive  hallituksen  vastuunalaiseksi 
tekemisestä  saatettu  hallitsijan  tietoon.  Mutta  niissä  ohjeissa,  mitkä 
edellämainitulle  kodifikatsionikomitealle  vuoden  1864  lopulla  annettiin, 
oli  selvästi  säädetty  yhdeksi  niistä  periaatteista,  joita  työssä  oli  nouda- 
tettava, että  korkeimmat  hallitusmiehet  olivat  yksinomaan  hallitsijalle 
vastuunalaiset. 2) 

Siihen  olisi  luullut  ainakin  tällä  kertaa  vastuunalaisuushankkeiden 
raukeavan.  Niin  ei  kuitenkaan  käynyt.  Komiteain  työn  kestäessä  otti 
sanomalehdistö  hallituksen  vastuunalaisuuden  käsittelyn  alaiseksi.  Libe- 
raalisen suunnan  äänenkannattaja,  Helsingfors  Dagblad,  kosketteli  kysy- 
mystä helmikuussa  v.  1865  eräässä  kirjotuksessa. 8)  Vastuunalaisuus 
oli  tässä  ehdotettu  kohdistettavaksi,  kuten  edellisillä  valtiopäivillä  synty- 
neessä valiokunnan  mietinnössäkin  oli  tehty,  enemmän  annettuihin  neu- 
voihin, kuin  positiivisiin  toimiin.  Hallitsijan  käskyjen  toimeenpanijaan  oli 
käskyt  allekirjotettava  ja  vastattava  niiden  lainmukaisuudesta.  Kussakin 
asiassa  oli  hallituksen  jäsenten  velvollisuus,  valtakunnanoikeuden  eteen 
vetämisen  uhalla,  tehdä  hallitsijan  tiedoksi  mitä  laki  vaati;  jos  hallitsija  ei 
huomautusta  ottanut  kuullakseen  oli  neuvonantajan  erottava.  Että  talou- 
delliset seikat  eivät  saattaisi  hallituksen  jäseniä  tätä  velvollisuuttaan 
laiminlyömään,  olisi  heille  annettava  eläke  virkavuosiin  katsomatta  mil- 
loin he  vain  erosivatkin  virastaan.  —  Paria  päivää  aikaisemmin  kuin  edel- 
lämainittu lehti  oli  suomalaisen  ryhmäkunnan  edustaja,  Suometar,  kysy- 
mystä käsitellyt. 4)  Asiaa  katsottiin  kyllä  suurenarvoiseksi  jos  vain  sen 
toteuttaminen  oli  mahdollinen.  Muiden  maiden  mallin  mukainen  vas- 
tuunalaisuus ei  olisi  täällä  suurestikaan  hyödyksi,  koska  hallitsijan  valta 
riippui  Venäjän  eikä  Suomen  kansasta,  ja  koska  siis  kamppailu  hallitsijan 
ja  Suomen  eduskunnan  välillä  olisi  liian  vaarallinen  yritys,  että  sitä  edes 
voitaisiin  koettaakaan.  Liiottelua  oli  pitää  vastuunalaisuutta  kaiken  va- 
pauden perustuksena,  mutta  turhaa  oli  toiselta  puolen  pelko,  että  valta 
joutuisi  säätyjen  käsiin.    Tuo  pelko  oli  ehkä  vaikuttava  koko  kysymyksen 


l)    M.  m.  Arppe,  ja  kenraalimajuri  von   Schultz,   Ritariston  ja  aatelin  pöytäkirj. 
1863—4  V  s.  688,  ja  ss. 

*)    Ohjeet  kts.  Bergh,  m.  t.  I  s.  475. 

3)     „Senatens  ställning  tili  Hans  M:t  Kejsaren  och  tili  lagen",  N:o  42. 

*)    Kirjotuksessa  „ Ministerien  vastuunalaisuudesta",  N:o  41. 

raukeamisen  sillä  kertaa.  Toivottiin  sentään,  että  vastuunalaisuus  toteu- 
tettaisiin edes  siinä  muodossa,  että  säädyt  saisivat  oikeuden  tarkastaa, 
pöytäkirjojen  avulla,  hallituksen  toimia  ja  tehdä  muistutuksensa  hallitsijalle, 
jonka  vallassa  oli  joko  ottaa  ne  huomioon  tai  jättää  ottamatta.  —  Kun 
siis  laissa  säädetty  vastuunalaisuus  haihtui  melkein  olemattomiin,  esitetään 
vähää  myöhemmin  eräässä  toisessa  kirjotuksessa, x)  että  sensijaan  olisi 
moraalista  vastuunalaisuutta  vahvistettava,  joka  parhaiten  kävi  päinsä 
sillätavoin,  että  säädyille  annettaisiin  interpellatsionioikeus  ja  hallituksen 
jäsenet  velvotettaisiin  vastaamaan  valtiopäivillä  personallisesti  tehtyihin 
kysymyksiin. 

Sanomalehdistössä  lausuttu  toive  vastuunalaisuuden  toimeenpane- 
misesta edes  ylläkuvatussa  muodossa  oli  kohdistettu  siihen,  että  halli- 
tuksen asettamain  komiteain  ehdotuksissa  koetettaisiin  asia  toteuttaa. 
Eikä  komiteoille  annetut  ohjeet  estäneetkään  niitä  sentapaista  yritystä 
tekemästä.  Kun  näet  määräyksen  mukaan  hallituksen  jäsenet  saattoivat 
olla  vain  hallitsijalle  vastuunalaiset,  ehdotetuin  mietinnöissä,  jotka  val- 
mistuivat kesällä  v.  1865  ja  senaatin  lausunnon  kera  lähetettiin  keväällä 
v.  1866  Pietariin,  sellaisen  säädöksen  antamista,  että  senaatin  jäsenet, 
prokuraattori,  korkeimman  oikeusistuimen  jäsenet,  ministerivaltiosihteeri 
apulaisineen  ja  vieläpä  kenraalikuvernöörikin  voitaisiin  asettaa  erityisen 
tuomioistuimen  eteen  silloin  kuin  keisari  katsoi  heidän  tehneen  itsensä 
syypäiksi  edesvastuuta  vaativiin  rikoksiin. 2)  Tuomioistuimen  muodos- 
taisivat hovioikeuksien  ja  perustettaviksi  ehdotettujen  kollegioiden  presi- 
dentit, vanhin  kunkin  hovioikeuden  neuvos  ja  Suomen  sotaväen  inspehtori ; 
milloin  syytös  koski  korkeimman  tuomioistuimen  jäseniä  olivat  senaatin 
puheenjohtaja  ja  järjestettäväksi  esitetyn  oikeusdepartementin  päällikkö 
astuvat  tuomioistuimeen,  mutta  muissa  tapauksissa  tarpeen  vaatiessa  kaksi 
korkeimman  oikeuden  vanhinta  jäsentä. 

Komiteain  töistä  jäi  pysyväksi  tulokseksi  vain  uusi  valtiopäiväjär- 
jestys, josta  kuten  tunnettu  armollinen  esitys  annettiin  vuoden  1867 
valtiopäiville.  Hallitusmuodon  uudistukset  olivat  rauenneet  etupäässä 
kenraalikuvernöörin  asemaa  koskevien  ehdotusten  vuoksi. 8)  Hallinto- 
laitoksen uudestijärjestäminen  taas  oli  siirrettävä  toistaiseksi  koska  se  vaati, 
kuten  valtaistuinpuheessa  sanottiin,  enemmän  varoja  kuin  sillä  kertaa  oli 
käytettävissä.  Vastuunalaisuuskysymyskään  ei  näin  ollen  edistynyt  tätä 
tietä  entistä  pidemmälle.  Mutta  silti  se  ei  ollut  tulematta  taaskin  esille 
valtiopäivillä.    Aatelistossa   esitettiin   jälleen    anomusehdotus,   jossa  m. 

l)    n Ministerien  puhuteltavuus*,  N:o  43. 
*)    Bergh,  m.  t.  I,  s.  479. 
•*)    Rein,  m.  t.  II,  s.  520. 

tn.  hallituksen  vastuunalaisuutta  vaadittiin.  *)  Sen  tekijä,  maanviljelys- 
neuvos Joh.  Gust.  Schatelowitz,  kartanonomistaja  Viipurin  läänistä,  oli  sen 
aatelistossa  muodostuneen  ryhmäkunnan  johtaja,  jota  nimitetään  Elimäen 
puolueeksi,  ja  on  hänen  mainittua  mietintöänsä  katsottava  ikäänkuin 
puolueen  ohjelmaksi.  Johdonmukaisuuden  ja  yhtenäisyyden  puute  asiain 
johdossa  —  se  oli  hänen  esittämänsä  memorialin  pääsisällys  —  oli  saatta- 
nut maan  onnen  vaaraan.  Vaikea  asema,  mihin  maa  oli  joutunut,  vaati 
useita  reformeja,  mutta  välttämättömänä  edellytyksenä  niiden  toimeenpano- 
mahdollisuudelle  oli  korkeimman  hallitusviraston  uudestijärjestäminen. 
Koska  edellisillä  valtiopäivillä  suunniteltu  kollegialisen  systeemin  mukainen 
uudistus  oli  täytynyt  suurten  kustannusten  vuoksi  jättää  sikseen,  ehdotetaan 
nyt  ministeriaalista  järjestelmää,  joka  ei  vaatisi  enemmän  varoja  kuin  silloi- 
nenkaan hallintolaitos.  Oikeusosasto  oli  erotettava  senaatista  erityiseksi 
tuomioistuimeksi  ja  talousosastosta  muodostettava  hallitus,  jonka  jäsenistä 
osa  toimeenpanevina  ministereinä  saisi  itsenäisen  toimialan;  vain  erityiset 
määrätyt  asiat  oli  hallituksen  jäsenten  yhteisistunnoissa  käsiteltävä. 
Hallitus  olisi  vastuunalainen,  mutta  muu  juriidinen  vastuunalaisuus,  kuin 
mikä  lakeihin  jo  sisältyi,  ei  olisi  kysymyksessä.  Sitävastoin  tahdottiin 
sitä  enemmän  panna  painoa  moraaliseen,  personalliseen  vastuunalaisuu- 
teen, joka  syntyisi  juuri  ministerialisen  systeemin  kautta,  kun  hallituksen 
jäsenet  vapautuisivat  kollegialisista  muodoista  ja  saisivat  ifsenäisen  toimi- 
vallan; silloin  ministeri  ei  jättäisi,  koko  kansan  huomion  ollessa  yksin 
häneen  kiintyneenä,  tavottelematta  maan  etua.  —  Kun  anomusehdotus 
maaliskuun  alussa  otettiin  säädyssä  keskusteltavaksi 2),  kohdistui  kritiikki 
pääasiallisesti  siihen,  että  anomuksentekijä  hylkäsi  juriidisen  vastuunalai- 
suuden, vieläpä  tahtoi  poistaa  ainoat  takeetkin  —  kollegialiset  muodot 
—  virkamiesten  mielivaltaa  vastaan  ja  tehdä  ministerit  opinionin  vaihte- 
luista riippuviksi  onnenonkijoiksi.  Ministerit  eivät  tulisi  minkäänlaisen 
vastuunalaisuuden  tai  kontrollin  alaisiksi.  Toista  olisi  ollut,  jos  anomuk- 
sessa olisi  vaadittu  tarkastusvaliokunnan,  oikeusasiamiehen  tai  muun 
sellaisen  asettamista,  mutta  sitä  ei  oltu  tehty.  Prokuraattori  v.  Knorring, 
joka  arvostelijana  esiintyi,  huomautti  vielä,  että  lakeihin  sisältyvä  jurii- 
dinen vastuunalaisuus,  johon  anomuksessa  oli  vedottu,  ei  mitään  mer- 
kinnyt, koska  valtakunnanoikeuden  asettaminen  —  siihen  tarvittavien 
jäsenten  puutteessa  —  ei  ollut  mahdollinen.  Ehdotettu  reformi  oli 
taka-askel  konstitutsionalisuuden  tiellä.  —  Muitakin  syitä  ja  syytöksiäkin, 
m.  m.  että  ehdotus  oli  lähtenyt  vain  tarkotuksesta  moittia  hallitusta  ja  tehdä 
hyökkäys  äsken  toimeenpantua  rahareformia  vastaan,  tuotiin  esiin  anomuk- 


A)    Ritariston  ja  aatelin  pöytäk.  1867  I,  s.  98—101. 
*)    Ritariston  ja  aatelin  pöytäkirj.  1867  1,  s.  145  ja  ss. 

sen  vastustamiseksi *).  Niiden  johdosta  pyysi  anoja  asian  lykkäystä  seu- 
raavaan istuntoon  saadakseen  kirjallisesti  puolustautua  syytöksiä  vastaan, 
mutta  siihen  ei  maamarsalkka  suostunut,  ja  anomusehdotus  hyljättiin. 
Seuraavassa  istunnossa  ehdotuksentekijä  kuitenkin  pani  vastalauseensa 
maamarsalkan  mainittua  kieltoa  vastaan,  jolloin  Elimäen  puolueen  miehet 
esiintyivät  hänen  aatteidensa  kannattajina  2).  —  Vielä  sanomalehdissäkin 
koetti  Schatelowitz  kantaansa  puolustella  *).  Onnistuttiinpa  hänen  memo- 
raalinsa  saada  hallitsijankin  tietoon  4).  Vaikuttiko  se  senaatin  ohjesäännön 
reformiin,  joka  keväällä  v.  1869  hallinnollista  tietä  pantiin  toimeen,  ja 
jossa  toimituskuntain  päälliköille  annettiin  erinäisissä  asioissa  päätös- 
valta, ei  ole  vfelä  lopullisesti  selvitetty6). 

Huvittavaa  on  muuten  nähdä,  kuinka  toiveet  olivat  herkkiä  melkein 
kaikkialta  löytämään  mieliaatteen  toteutumisen  mahdollisuuksia.  Kun 
uusi  valtiopäiväjärjestys  ilmestyi  sisältäen  säädöksen,  että  säädyt  saattoivat 
kokoontua  yhteisiin  plenumeihin,  joissa  hallituksen  jäsenetkin  saisivat 
ottaa  osaa  keskusteluihin,  syntyi  sen  johdosta  kuvite  °),  että  siitä  muo- 
dostuisi tilaisuus,  jolloin  voitaisiin  interpellatsionioikeus  saada  käytäntöön 
ja  että  niin  syntyisi  ministerivastuunalaisuus  sikäli  kuin  se  meidän  olois- 
samme oli  mahdollinen.  Vielä  useita  vuosia  myöhemminkin  tuodaan 
esiin  toiveita  säätyjen  yhteisistuntojen  muodostumisesta  tilaisuuksiksi, 
jotka  edistäisivät  läheisemmän  vuorovaikutuksen  syntymistä  kansan  ja 
hallituksen  välillä 7).  Olipa  eräs  ruotsalainen  tutkijakin  arvellut  nii- 
den kautta  muodostuvan  eduskunnan  ja  hallituksen  välillä  yhdystoi- 
minnan,  joka  ei  suuresti  eroaisi  siitä,  minkä  interpellatsionin  käyttäminen 
vaikutti8).  —  Kuinka  vähän  toiveet  ovat  tässä  suhteessa  toteutuneet, 
sen  hyvin  tiedämme. 

Suoranaisesti  ei  vastuunalaisuuskysymys  tullut  julkisuudessa  esille 
seuraavan   vuosikymmenen    kuluessa.     Silti   ei   kuitenkaan   puutu    sen 

!)  Vastustajia  olivat  m.  m.  vapaah.  F.  R.  de  la  Chapelle,  G.  J.  Järnefelt,  Fridr. 
Pipping,  R.  Björkenheim,  J.  A.  Björksten. 

*)  Puolustajia,  joista  enimmät  Elimäen  puolueeseen  kuuluvia  olivat  m.  m. 
kreivit  A.  Aminoff.  G.  Armfelt,  G.  M.  Creutz,  vapaah.  Henrik  Aug.  Wrede,  v.  Daehn. 

8)    Helsingfors  Dagblad  1867  N:o  63. 

*)    Rein,  m.  t.  II,  s.  573. 

*)  Rein  arvelee  että  main.  reformi  ei  sen  seurauksena  ollut,  m.  t.  II,  s.  573, 
mutta  Berghin  mukaan  se  olisi  reformin  suuntaan  jossain  määrin  vaikuttanut,  m.  t.  II 
s.  26. 

6)    Kirjallinen  kuukauslehti  1869  s,  107. 

*)  Mechelin,  De  fyra  ständen:  Finsk  Tidskrift  1876,  s.  166  Vrt.  myös  Rita- 
riston  ja  aatelin  pöytäk.  v.  1882:n  valtiopäivillä  I,  ss.  156-7,  189. 

»)    Svedelius,  Om  finska  landtdagar  och  landtdagsordningen  s.  57—8. 

mielialan  ilmipyfkimistä,  josta  vastuunalaisuusharrastus  johtaa  alkunsa. 
Hallintolaitoksen  uudestijärjestämistä  tarkottavain  pyrkimysten  yhteydessä, 
jotka  pyrkimykset  yhä  pysyivät  vireillä,  tulee  ehtimiseen  ilmi  halu  saada 
eduskunnan  tarkastusvalta  etenkin  oikeuslaitoksen  toimintaan  nähden 
laajennetuksi.  Niinpä  vuoden  1872  valtiopäivillä  oli  säätyjen  oikeus- 
asiamiehen asettaminen  prokuraattorin  rinnalle  laillisuuden  valvojaksi 
erikoisen  huomattavana  pyrintöperänä.  Konstitutsionalisen  valtiomuodon 
katsottiin  sellaista  edellyttävän.  —  Kaikissa  säädyissä  tehtiin  anomuksia 
oikeusasiamiehen  asettamisesta  1).  Hyvin  varovaisia  kuitenkin  tällä  kertaa 
oltiin;  useimmissa  anomuksissa  ei  asiamiehen  tarkastusvaltaa  uskallettu 
ulottaa  edes  senaatin  toimintaan,  ja  lakivaliokunnan  mietinnössä  ehdotettiin 
oikeusasiamiestä  koskevan  anomuksen  rinnalla  tehtäväksi  pyyntö,  että 
jos  asiamiehen  asettamiseen  ei  voitu  suostua  prokuraattori  ainakin  velo- 
tettaisiin antamaan  valtiopäiville  kertomus,  minkä  vaihtopuolen  hallitsija 
sittemmin  hyväksyi.  Pitkälle  ei  siis  oltu  päästy  edes  eduskunnan  kon- 
trollioikeuden  laajentamishankkeessa.  Eikä  vuoden  1877 — 8  valtiopäivillä 
tehty  tämänkään  suuntaisia  yrityksiä.  Sitävastoin  herää  jälleen  1880 
luvulla  vastuunalaisuuskysymys  eleille.  Mutta  kun  se  silloin  on  saanut 
melkoisesti  toisen  luonteen,  esitettäköön  ennen  siihen  siirtymistä  muuta- 
mia päätelmiä  edellä  kosketellun  johdosta. 

Ensinnäkin  kääntyy  huomio  siihen,  missä  määrin  olevat  olot  tosiaan- 
kin tekivät  välttämättömäksi  niin  pitkälle  tähtäävät  konstitutsionin  laajen- 
tamisvaatimukset,  kuin  hallituksen  vastuunalaiseksi  tekeminen  oli,  vai 
juurtiko  koko  kysymys  alkunsa  vain  luotellusta  teoreettisesta  spekulatsio- 
nista  siihen  nähden,  mitä  konstitutsionalisen  valtiomuodon  oikeastaan 
tuli  sisältää  ja  mitä  meilläkin  siinä  suhteessa  muka  oli  tavoteltava.  Kaikki 
ne  seikat,  jotka  olivat  vastuunalaisuusvaatimuksen  aiheena,  eivät  näytä 
sellaisilta,  että  niiden  olisi  tarvinnut  johtaa  ainakaan  käytännöllisen  tarko- 
tuksenmukaisuuden  kannalta  mainittuun  vaatimukseen.  Se  on  sanottava 
etenkin,  mitä  tulee  valtiovarain  hallintoon,  josta  tammikuun  valiokunnan 
miehet  lähtivät.  On  kyllä  tosi,  että  ennen  kaikkea  tällä  hallintoalalla 
oli  edellisenä  virkavallan  aikana  väärinkäytöksiä  tapahtunut,  olipa  ryhdytty 
toimiin,  jotka  helposti  saattoivat  kansan  itsetunnon  arinta  kohtaa,  itse- 
verotusoikeutta,  loukata.  Keinoja  olisi  kuitenkin  löytynyt  epäkohtien 
oikaisemiseksi  sopivampia  kuin  mitkä  valittiin.  Langenskiöldin  astuttua 
valtiovarain  hallinnon  johtoon  oli  alkanut  näyttäytyä  oireita  vapaammasta 
suunnasta.  Mahdollista  olisi  valiokunnalle  ollut,  kuten  Snellman,  joka 
silloin  jo  oli  hallituspiirejä  lähellä,  huomauttaa,  saada  tietoja  valtiotalouden 

l)  Vrt.  säätyjen  pöytäkirj.  vita  1872:  aateliston  1  s.  80,  papiston  Is.  99,  porvaris- 
ton I  s.  100,  talonpoikaissäädyn  I  s.  61. 

tilasta  *).  Kun  kuitenkaan  mainitut  valiokunnan  miehet  eivät  lähteneet 
vikoja  korjaamaan  käytännöllisten  parannusten  avulla,  vaikka  se  olisi 
käynyt  päinsä,  vaan  suurisuuntaisten  konstitutsionin  uudistusten  kautta, 
kuten  juuri  vastuunalaisuuden  tavottelulla,  on  syytä  katsoa  spekulatsionin 
päässeen  liian  suureen  valtaan.  Mutta  kieltää  ei  voine,  että  oli  sattunut 
tapahtumia,  jotka  paljoa  ymmärrettävämmin  olivat  omansa  synnyttämään 
luulon,  että  konstitutsioni  oli  todellakin  olemassa  vain  paperilla,  ellei 
siinä  hallituksen  vastuunalaisuutta  ollut  säädetty.  Mitkä  olivat  ne  yli 
maan  tunnetut  syyt,  joihin  vuoden  1863  valtiopäivillä  vedottiin  vastuun- 
alaisuuden tarpeellisuuden  osotukseksi?  Tuskin  erehtynee  sanoessaan, 
että  mielissä  liikkui  tällöin  tuo  tunnettu,  vain  pari  vuotta  aikaisem- 
min tapahtunut  rikkomus,  kun  maan  johtavat  miehet,  Langenskiöld 
etupäässä,  olivat  vastoin  venäläisten  neuvonantajain  varotuksia  saaneet 
hallitsijan  ryhtymään  perustuslain  vastaiseen  tekoon,  määräämään  että 
valtiopäiväin  sijasta,  joita  ei  vielä  katsottu  voitavan  kutsua  kokoon, 
säätyvaliokunta  saisi  maan  asioita  käsitelläkseen;  jonka  määräyksen  joh- 
dosta vielä  senaatin  enemmistö  päätti  lähettää  kiitosadressin  hallit- 
sijalle 2).  Onneksi  teko,  joka  herätti  maassamme  tavatonta  hämmästystä 
ja  mielenkiihkoa  —  niinkuin  tunnettu  pantiin  pääkaupungissa  katumie- 
lenosotuksiakin  toimeen  —  ei  tuottanut  vahingollisia  seurauksia,  kun  se 
hallitsijan  jalomielisyyden  vuoksi  vielä  oli  korjattavissa;  tammikuun  valio- 
kunta sai  lopulta,  kuten  viitattiin,  yksin  säädyille  kuuluvien  tehtävien  sijasta 
toimekseen  valmistella  jonkunlaisena  komiteana  valtiopäiville  jätettäviä 
asioita.  Hallitsijan  venäläiset  neuvonantajat  olivat  kuitenkin  osottaneet 
olevansa,  niinkuin  eräs  arvostelija  sanoo  8),  selvänäköisempiä  tuon  maamme 
valtiollisen  kysymyksen  arvostelemisessa  kuin  maan  omat  miehet.  Tar- 
kottivatko  mainitut  vastuunalaisuuden  vaatijat  tätä  tapausta  tai  ei,  toden- 
näköistä ainakin  on,  että  se  osaltaan  oli  vaikuttamassa  siihen,  että  val- 
tiollisen spekulatsionin  kehitys  sai  sellaisen  suunnan  kuin  se  sai. 
—  Kansaa  katsottiin  isännäksi,  jolle  sen  huoneenhaltijan,  hallituksen, 
oli  tili  tekeminen  toimistaan.  Valtiovaroja  hallitus  hoiti  kansan  antamana 
lainana,  josta  lainan  antajan  tuli  saada  takeita  —  minkä  ajatuksen  tammi- 


l)  Rein  m.  t.  II  s.  388;  valiokunnan  varsinaisten  neuvottelun  päätyttyä  antoikin 
valtiovarain  päällikkö  kertomuksen  valiokunnalle  valtiovarain  tilasta. 

*)  Schybergson,  Ur  Finlands  konstitutionella  historia,  s.  63-71.  Valiokunta- 
hankkeen  kannattajia  olivat  paitsi  mainittua  senaattoria  ministerivaltiosihteeri  Armfelt, 
hänen  apulaisensa  Stjernvall-Walleen  ja  eräs  Suomen  asiain  komitean  jäsen,  senaattori 
Brunei;  jotavastoin  Venäjän  ulkoasiain  ministeri  ruhtinas  Gortschakoff  huomautti  hal- 
litsijalle, että  teko  saattaisi  näyttää  valtiokaappaukselta. 

3)    Rein  m.  t.  11  s.  331. 

kuun  valiokunnassa  esiintynyt  kanta  sisälsi. l)  Tai  oli  korkeinten  oikeu- 
denhoitajain  kansan  luottamuksen  kadotettuaan  jätettävä  toimensa,  kuten 
vuoden  1863  valtiopäivillä  vaadittiin 2).  Ja  tuomioistuimen  eteen  oli 
hallitus  asetettava  milloin  sen  toimet  katsottiin  maalle  vahingollisiksi, 
mikä  vaatimus  myös  samoilla  valtiopäivillä  tehtiin. 8)  —  Mutta  talloinpa 
ei  oltukaan  enään  konstitutsionalisen  valtioaatteen  pohjalla,  tässä  oli 
vivahdus  aivan  toisesta  aatteesta,  joka  suuresti  eroaa  edellisestä,  kansan- 
suvereniteettiaatteesta.  Missä  ja  milloin  —  kuten  kysymyksessä  olevana 
aikana  —  käsitteet  hallituksen  vastuunalaisuuden  olemuksesta  ja  tarkotuk- 
sesta  vielä  ovat  kehittymättömiä  ja  epäselviä,  siellä  kansansuvereni- 
teettiaate  pian  pääsee  himmentämään  konstitutsionalisen  valtioaatteen. 
Ja  seurauksena  sen  vaikutukseen  pääsemisestä  on  poliittisen  vastuun- 
alaisuuden vaatimus,  niinkuin  näimme  meidän  oloissammekin  käyneen  4). 
Olevat  olot  kuitenkin  olivat  monessa  suhteessa  hiljentäneet  speku- 
latsionin  lentoa.  Niinkuin  on  nähty  eivät  parlamenttaarisen  hallitustavan 
ideat  ollenkaan  pyri  esille  tunkeutumaan,  tosiolot  näyttivät  siksi  räikeästi 
siihen  pääsemisen  mahdottomaksi.  Ja  ennen  pitkää  alkoi  käytän- 
nöllisten mahdollisuuksien  lukuunottaminen  muissakin  suhteissa  viedä 
spekulatsionista  voiton.  Että  vastuunalaisuuden  vaatimuksissa  ruvettiin 
rajottumaan  —  niinkuin  jo  sanomalehdistön  ryhtyessä  asian  käsittelyyn 
tehtiin  5)  —  juriidiseen  vastuunalaisuuteen,  tuskin  johtui  siitä,  että  sitä 


!)    Tällaista  lausetapaakin  käytti  kreivi  Creutz,  valiok.  pöytäkirj.  s.  335. 

*)    Vrt.  edellä  s.  152. 

3)    Schauman,  pappiss.  pöytäk.  1863  III  s.  661. 

*)  Niinkuin  käsitykset  vastuunalaisuuden  olemuksesta  ja  tarkotuksesta  ovat  olleet 
niin  tieteessä  kuin  käytännössä  sangen  erilaisia,  niin  ovat  myös  vastuunalaisuuden  eri 
lajien  nimitykset  olleet  ja  yhä  ovat  häilyviä.  Eräs  uudemmista  tutkijoista,  Kjelten,  teok- 
sessaan Studier  rörande  ministeransvarigheten,  määrittelee  ne  seuraavasti.  Juriidinen  eli 
konstitutsionalinen  on  vastuunalaisuus,  joka  koskee  hallituksen  jäsenen  tai  jäsenten  tekojen 
laillisuutta.  Poliittinen  on  vastuunalaisuus,  kun  hallituksen  jäsen  tai  jäsenet  vedetään 
oikeusistuimen  eteen  tekojen  vahingollisuuden  vuoksi,  jolloin  siis  toimien  tarkotuksen- 
mukaisuus  on  kysymyksessä.  Parlamenttaarinen  vastuunalaisuus  edellyttää,  että  halli- 
tuksen pystyssäpysyminen  tai  kukistuminen  riippuu  eduskunnan  harrastuksista  ja  toivo- 
muksista;  milloin  hallitus  ei  niitä  noudata,  on  sen  eroaminen.  Moraalinen  vastuun- 
alaisuus on  yleisen  mielipiteen  —  joko  sanomalehdistössä  tai  muuten  ilmenevän  — 
huomioon  ottaminen.  —  Mainittu  epämääräisyys  nimityksissä  esiintyy  usein  siinä  että 
edellämainittua  parlamentaarista  vastuunalaisuutta  sanotaan  poliittiseksi,  tai  käytetään 
poliittisen  nimeä  parlamentaariselle  ja  edelläkuvatulle  poliittiselle  vastuunalaisuudelle 
yhteisesti.  Moraalisella  vastuunalaisuudella  taas  usein  tarkotetaan  paria mentta arista 
vastuunalaisuutta.  —  Tässä  esityksessä  kosketelluissa  lausunnoissa  esiintyy  myös  epä- 
selvyyttä nimityksiin  nähden,  mutta  kun  toivottavasti  kussakin  epäselvässä  kohdassa 
tarkotetut  käsitteet  käyvät  ilmi  ajatusyhteydestä,  ei  ole  katsottu  tarvittavan  yksityiskoh- 
dissa erityisselvityksiä  lisätä. 

*)    Vrt.  ylemp.  s.  154. 

olisi  teoreettisesti  opittu  arvioimaan  poliittista  paremmaksi,  kuin  paremmin 
siitä,  että  se  näytti  meidän  oloihimme  soveliaammalta  ja  sen  toimeenpano- 
kin ehkä  mahdollisemmalta.  Ja  vielä  sitäkin  pienemmiksi  pyyteet 
alenevat.  Vuoden  1863  valtiopäivillä  vain  vastuunalaisuuden  vastustajat 
olivat  katsoneet  moraalista  vastuunalaisuutta  meidän  oloissamme  ainoaksi 
mahdolliseksi 1),  mutta  seuraavilla  valtiopäivillä  ei  enään  muuta  ryhdytä 
vaatimaankaan  kuin  moraalisen  vastuunalaisuuden  kehittämistä 2).  — 
Hallituksen  asettamain  komiteain  ehdotuksissa  taas,  niinkuin  suomalaisen 
ryhmäkunnan  puolelta  esiintyneissä  lausunnoissakaan,  ei  ollut  oleellisesti 
kysymyksessä  muu  kuin  virkamiesvastuunalaisuus  vaikkakin  omituisessa, 
ministerivastuunalaisuuden  näköä  tavottelevassa  muodossa 8).  —  Toiselta 
puolen  näkyy  toteuttamismahdollisuuksien  huomioonottamisen  vaikutus 
myös  siinä,  että  alinomaan  pyritään  tuomaan  esiin,  kuinka  vaadittu 
vastuunalaisuusprinsiipin  sovelluttaminen  ei  olisi  mitään  uutta,  vaan  ainoas- 
taan perustuslakeihimme  sisältyväin  periaatteiden  kehittämistä4).  Pitä- 
mättä ollenkaan  mahdottomana  perustuslaillisen  valtioelämän  kehittymistä 
vaikkakin  maamme  oli  itsevaltaiseen  Venäjään  yhdistettynä 5)  —  päin 
vastoin  oli  Venäjän  yhteydessä  pysymistä  katsottu  jo  perustuslaillisen 
valtioelämän  elpymisenkin  ehdoksi  —  vain  harvoissa  tapauksissa  °) 
katsottiin  vastuunalaisuuden  toimeenpanon  edellyttävän  edes  silloisen  kons- 
titutsionin  selventämistä.  —  Missä  määrin  tosiaan  piti  paikkansa,  että  peritty 
ruotsalainen  valtiomuoto,  tai  erityisesti  hallitusmuodon  16  § 7),  johon 
ehtimiseen  viitattiin,  saattoi  sisältää  edes  hämäränäkään  sellaisen  val- 
tiolaitoksen  —  ministerivastuunalaisuuden  —  prinsiipin,  joka  on  uudenai- 
kaisen valtiokehityksen  tuote  ja  aivan  toisellatsesta  maaperästä  puh- 
jennut, sekä  missä  määrin  yritys  koettaa  ilman  entistä  konstitutsionia 
muuttamatta  tai  selventämättä  siihen  sovittaa  vastuunalaisuutta  niissä 
muodoissa,  kuin  sitä  yritettiin,  oli  järjellinen,  sen  selvittämiseen  ei  tässä 
ole  sopiva  ryhtyä.  Huomautettakoon  vain,  että  koetettaessa  johtaa 
sellaisten  vapaiden  valtio-oikeuksien  tahi  valtiolaitosten  juuret,  jotka  ulko- 
maiden toisellaisissa  oloissa  olivat  syntyneet  ja  toteutut,  omasta  valtio- 

»)    Vrt.  ylemp.  s.  152. 
2>    Vrt.  ylemp.  s.  156. 
*)    Vrt.  ylemp.  ss.  154,  155. 
*)    Vrt.  ylemp.  s.  149,  151. 

5)  Niinkuin  tunnettu  oli  vain  vähäinen  Ruotsiin  siirtynyt  ryhmäkunta  sitä  mieltä 
että  perustuslaillinen  elämä  ei  Venäjän  yhteydessä  ollut  mahdollinen,  jonkavuoksi  se 
puuhasi  maamme  erottamista  Venäjästä. 

6)  Vrt.  ylemp.  s.  149. 

7)  Pykälä  sisältää  määräyksen  valtakunnanoikeuden  asettamisesta  niissä  tapauk- 
sissa, jolloin  korkeimmat  hallitusmiehet  olivat  rikkoneet  hallitsijaa  tai  valtakuntaa  vastaan. 

oikeudestamme,  oli  lähellä  kiusaus  käyttää  siinä  epähistoriallisia  perus- 
tuslain selityksiä,  vaara  josta  jo  eräs  vastuunalaisuuden  vaatijoistakin, 
vaikkakin  kyllä  toisia  asioita  tarkottaen,  huomautti !).  Millaisia  fant- 
tasiakuvia  tällainen  olojenarvostelu  saattoi  tuottaa,  siitä  osotukseksi 
viitattakoon  vain  Renvallin  ylempänä  esitettyyn  lausuntoon, 2)  jossa 
arveltiin  juriidisen  vastuunalaisuuden,  vieläpä  jonkullaisen  parlamenttaari- 
sen  hallitustavankin  jo  olevan  meidän  oloissamme  toteutettuna!  —  Se  seikka 
taas,  että  meillä  uudenaikaisia  valtiolaitoksia  koetettiin  sovittaa  entiseen 
konstitutsioniin,  oli  herättänyt  ulkomaalaisissakin  mielenkiintoa.  Eräs 
ennenmainitsemamme  ruotsalainen  tutkija 3)  huomautti  maamiehilleen 
tuosta  hänen  mielestään  merkillisestä  tapahtumasta,  joka  oli  kulkemassa 
silmien  ohi,  että  Suomessa  koetettiin  Venäjän  valtikan  alla  kehittää 
todellista  konstitutsionalista  valtiomuotoa  perustuslaeista,  joita  Ruotsissa 
katsottiin  sellaisiksi,  että  ne  pikemmin  olivat  omansa  kuolettamaan 
konstitutsionalisen  valtiomuodon  kuin  edistämään  sen  kehittymistä.  Tässä 
kokeessa  ei  hänen  mielestään  ainakaan  Ruotsin  esimerkki  Kustaa  IV 
Aadolfin  ajoilta  ollut  maallemme  rohkaisuksi. 

Melkein  enemmän  kuin  edelliset  kysymykset  kiinnittää  huomiota  puo- 
leensa se,  mihin  kaikkiin  maamme  hallitusorgaaneihin  vastuunalaisuus  oli 
ehdotettu  ulotettavaksi.  Yleisenä  edellytyksenä  pidettiin,  että  senaatin  oli 
saatava,  joko  se  sitten  muodostettiin  ministeriöksi  tai  säilytettiin  enti- 
sellään, käsitellä  asioita  ennenkuin  ne  hallitsijalle  esitettiin  4).  Muutenhan 
senaatin  jäsenten  vastuunalaisuus  ei  olisi  ollut  ajateltavissakaan,  ellei 
heidän  neuvojaan  olisi  edes  kuultu.  Paitsi  senaattia  koski  vastuunalai- 
suusvaatimus  yleensä  myös  ministerivaltiosihteeriä  apulaisineen.  Ainoas- 
taan yhdessä  tapauksessa  —  usein  mainituissa  komiteaehdotuksissa  5)  — 
oli  kenraalikuvernööri  asetettu  tässä  suhteessa  suomalaisten  neuvonan- 
tajan kanssa  tasa-arvoiseksi. 

Mitä  pulmallisimmaksi  tekee  hallintolaitoksemme  omituinen  orga- 
nisatsioni  kysymyksen  hallituksen  vastuunalaisuuden  toimeenpanemisesta 
muodossa  missä  hyvänsä.  Oliko  hallitsija  sidottu  aina  kuulemaan  suoma- 
laisia neuvonantajia  vai  ei,  siihen  nähden  olivat  prinsiipit  jo  hallitusor- 
gaanien  muodostamisessa  olleet  horjuvat.  Periaate,  että  niitä  tahdottiin 
kuulla,  näyttää  sisältyvän  Suomen  asiain  komitean  ohjesääntöön,  joka  sille 
annettiin    kun   komitea    ensi   kertaa    perustettiin  °),  ja  tähän  senaattikin 

1)  Schauman,  kysymyksen  ollessa  hallituksen  yksinmääräysoikeudesta  tulliasioi- 
hin nähden:  Tai  och  uppsatser  rörande  statsrättsliga  förhällanden  i  Finland  s.  69. 

2)  Vrt.  ylernp.  s.  149-50. 

3)  Svedelius,  m.  t.f  s.  1;  teos  on  vuodelta  1872. 

4)  Vrt.  ylemp.  s.  149,  151  y.  m. 
•r>)    Vrt.  ylemp.  s.  155. 

6)    Ohjesääntö:  Bergh,  Suom.  valtio-oikeudellinen  kehitys  1808:n  jälkeen,  s.  49—50. 

nojasi  tunnetussa  riidassaan  kenraalikuvernööri  Zakrevskin  kanssa,  kun 
viimemainittu  senaatin  syrjäyttäen  koetti  panna  toimeen  erinäisiä  ase- 
tuksia l).  Sama  periaate  ilmenee  myös  ministerivaltiosihteerin  viran 
perustamista  koskevassa  asetuksessa2).  Mutta  kun  Suomen  asiain 
komitea  pitkän  lakkautusajan  kuluttua  uudestaan  perustettiin,  tapahtui 
se  edellytyksellä,  että  hallitsija  ei  ollut  jättävä  kaikkia  asioita  sen  käsi- 
teltäväksi 3).  Ja  että  korkeimmissa  hallituspiireissä  valtaanpäässeen 
käsityksen  mukaan  senaatti  saatettiin  ilman  muuta  syrjäyttää  tuli  selvästi 
ilmi  reskriptissä,  mikä  vuoden  1867  valtiopäivillä  tapahtuneiden  paino- 
lakia  koskevain  rettelöiden  johdosta  annettiin.  Painolakiehdotusta  ei 
näet  senaatti  ollut  saanut  valmistaa,  vaan  erityinen,  etevimmiksi  katso- 
tuista virkamiehistä  kokoonpantu  neuvoskunta.  Kun  eduskunta  tämän 
johdosta  teki  huomautuksen  hallitsijalle  senaatin  syrjäyttämisestä,  annet- 
tiin senaatille  mainitussa  reskriptissä  käsky  tehdä  julkisuudessa  tiedoksi, 
ettei  senaatti  ollut  mikään  Ruotsin  valtioneuvostoa  vastaava  laitos,  jonka 
olisi  pitänyt  saada  valmistaakseen  kaikki  hallitsijan  ratkaistavaksi  mene- 
vät asiat 4).  Tällä  oli  raennut  hallituksen  vastuunalaisuuden  asettamisen 
ensimäinen  edellytys.  Korkeintaan  olisi  voinut  vaatia  senaatin  vastuun- 
alaisuutta vain  niihin  asioihin  nähden,  joista  se  sai  antaa  lausuntonsa. 
Helposti  näkee  kuinka  vähän  oleellista  vaikutusta  edes  juriidisella 
vastuunalaisuudella  tässä  tapauksessa  voisi  olla.  Sitä  vähemmin  olisi 
merkitystä  poliittisella  vastuunalaisuudella,  joka  ei  olisi  ulotettu  halli- 
tuksen kaikkiin  orgaaneihin.  Hallitussuunnan  määräämisvalta  ei  ole 
aina  silloinkaan  suomalaisten  neuvonantajain  käsissä,  kun  senaatti  ja 
ministerivaltiosihteeri  ovat  yksimielisiä,  joka  sekään  ei  tapahdu  useinkaan 
milloin  jälkimäinen  esim.  on,  kuten  kysymyksessä  olevanakin  aikana,  venä- 
läisessä ilmapiirissä  enimmäkseen  elänyt  ja  katselee  asioita  toiselta  kannalta 
kuin  kotimaassa  olevat  miehet.  Olosuhteista  ja  henkilöistä  riippuu  suuresti, 
milloin  suomalaiset  neuvonantajat  saattavat  vaikutusvallassa  kilpailla 
hallitsijan  venäläisten  neuvonantajain,  ennen  kaikkea  kenraalikuvernöörin, 
kanssa  5).    Monia  tapauksia   saattaa  edellisen  vuosisadan  alkupuoliskon 

*)    Schybergson,  m.  t.  s.  23. 

*)    Julistus:    Bergh,  Suom.  valtio-oik.  kehit.  s.  64. 

3)    Julistus:    Bergh,  Suom.  valt.  oik.  kehit.  s.  79. 

*)    Rein,  m.  t.  II,  s.  590—1. 

5)  Vrt.  esim.  vaikutusvallan  siirtymistä  kenraalikuvernöörille  vuodesta  1866, 
kun  Adlerberg,  joka  oli  ollut  nuoruudestaan  keisaria  lähellä,  astui  virkaan.  Rein,  m.  t. 
Il  s.  651.  —  Esimerkkejä  voisi  jo  edellisiltäkin  vuosilta  mainita,  kuinka  tärkeissäkään 
tapauksissa  senaatti  ei  saanut  käsityskantaansa  läpiajetuksi.  Niinpä  senaatin  mielestä 
vuoden  1863  alkupuolella  herännyt  kysymys  Rajajoen  asetehtaan  siirtämisestä  Venäjän 
puolelle  oli  säätyasia,  mutta  siitä  huolimatta  ratkaistiin  se  hallinnollista  tietä.  Rein, 
m.  t.  II  s.  495. 

historia  kertoa,  missä  kenraalikuvernöörin  vaikutuksesta  perustuslait 
syrjäytettiin.  —  Tajunta  siitä,  mikä  merkitys  valtiomuodon  kehittymiselle 
todelliseen  konstitutsionalisuuteen  päin  näin  ollen  olisi  ollut  vastuunalai- 
suuden ulottamisesta  kenraalikuvernööriinkin,  tungeiksi  ilmi  mainitussa 
komiteaehdotuksessa.  Mutta  toiselta  puolen  voinee  myös  sanoa,  että 
ristiriidat,  mitkä  vastuunalaisuuden  sovittamisesta  kaikkiin  hallitusorgaa- 
neihin  näyttivät  syntyvän,  eniten  olivat  omansa  saattamaan  spekulatiiviset 
aatteet  väistymään  tosiolojen  arvioimisen  tieltä. 

Jo  se  muoto,  missä  edelläkuvailtu  pyrkimys  hallituksen  tekemi- 
seksi vastuunalaiseksi  ilmenee,  osottaa  osaltaan,  kuinka  vähän  olisi 
syytä  antaa  1860 — 70  luvuilla  esiintyville  kansanoikeuksien  laajentamis- 
harrastuksille  »konstitutsionalisuustaistelun"  nimeä. 

Mikäli  siirtyminen  1880  luvulle  läheni,  sikäli  olivat  puolueryhmi- 
tykset  alkaneet  selvetä.  Samalla  olivat  myös  puoluekatsantotavat  ruven- 
ueet  lyömään  asiain  arvosteluun  yhä  räikeämmin  leimansa.  Vastuun- 
alaisuuskysymyskin  on  niiden  joukossa,  joihin  nähden  tämä  on  havait- 
tavissa. 

Valtiopäivillä  v.  1882  tekivät  prof.  Th.  Rein  aatelistossa  ja  prof. 
Jaakko  Forsman  papistossa  yhdensuuntaisen  anomusehdotuksen  valtio- 
päiväjärjestyksen laajentamisesta  siihen  nähden,  että  säädyt  saisivat 
oikeuden  tarkastaa  kaikilla  aloilla  hallituksen  toimia.  Tarkastusvalio- 
kunnan oli  tutkittava  senaatin  pöytäkirjat  ja  niiden  perustuksella  annet- 
tava lausuntonsa  säädyille,  olivatko  —  kuten  edellämainitussa  anomus- 
ehdotuksessa  lausuttiin  x)  —  hallitsijan  suomalaiset  neuvonantajat  seu- 
ranneet perustuslain  ja  yleisen  lain  määräyksiä,  ottaneet  huomioon  maan 
todellisen  hyödyn  ja  hoitaneet  virkaansa  puolueettomasti,  taidolla,  ahke- 
ruudella ja  toimeliaisuudella.  Hallitsijalle  säädyt  sitten  tekisivät  tiedoksi 
missä  suhteessa  olivat  muistutuksiin  aihetta  löytäneet.  Suomen  asiain 
komiteaan  ei  vastuunalaisuutta  ollut  ulotettava,  koska  se,  kuten  selitettiin, 
oli  säätyjen  myötävaikutuksetta  syntynyt  ja  saatettiin  siis  milloin  hyvänsä 
lakkauttaa.  Perusteluissa  huomautettiin,  kuinka  toiveet  poliittisten  lai- 
tosten ajanmukaisesta  kehittämisestä  historiallisella  pohjalla  olivat  päässeet 
valtaan,  ja  kuinka  niistä  yksi  hartaimpia  oli  juuri  lähemmän  yhdysvaiku- 
tuksen aikaansaaminen  hallituksen  ja  eduskunnan  välillä,  sekä  kuinka  kei- 
nona tähän  nähden  oli  vastuunalaisuuden  toimeenpaneminen.  Takeet 
poliittisten  orgaanien  sopusointuiselle  keskinäiselle  vaikutukselle  olivat 
vähemmin  löydettävissä  juriidisesta  pakosta  kuin  moraalista  luonnetta 
olevista  keinoista.    Ainakin  entistä  suurempaan  moraaliseen  vastuunalai- 

!)    Ritariston  ja  aatelin  pöytäk.  1882  1  s.  75—78. 

suuteen  hallituksen  jäsenet  joutuisivat,  jos  säädyt  saisivat  edellä  ehdote- 
tun tarkastusoikeuden,  joka  olisi  vain  perustuslakeihin  sisältyvän  tarkas- 
tusoikeusprinsiipin  kehittämistä  x) . 

Sekä  aatelistossa  että  papistossa  asettuivat  ruotsinmielisen  puo- 
lueen miehet  ehdotusten  vastustajiksi,  ja  liberaalisetkin,  vaikka  kyllä 
asiaa  puoltaen,  panivat  ehdotuksen  ankaran  arvostelun  alaiseksi 2).  Muistu- 
tukset koskivat  niin  anomuksissa  ilmeneviä  prinsiippejä  kuin  niissä 
ehdotettuja  muotojakin.  Ehdotuksissa  —  niin  väitettiin  8)  —  ei  tehty 
tarkkaa  eroa  juriidisen  ja  poliittisen  vastuunalaisuuden  välillä;  mutta 
poliittisella  vastuunalaisuudella  ei  ollut  Ruotsissakaan  ollut  suurta  mer- 
kitystä, koska  valtioneuvoston  kokoonpano  usein  oli  säilytetty  toisenlai- 
sena kuin  eduskunta  olisi  tahtonut.  Ei  oltu  myöskään  ehdotuksessa 
menty  tarpeeksi  kauas,  kun  Suomen  asiain  komitea  oli  jätetty  sen  ulkopuo- 
lelle. Tämä  seikka  juuri,  että  hallitsijan  Pietarissa  olevat  suomalaiset 
neuvonantajat  ja  kenraalikuvernööri  eivät  tulisi  vastuunalaisiksi,  ja  että  siis 
täydellistä  yhteistoimintaa  ei  syntyisi  eduskunnan  ja  hallituksen  välillä, 
oli  muutamien  muidenkin  mielestä4)  ehdotuksen  pahimpia  puutteita. 
Toiselta  puolen  olisivat  ehdotuksen  mukaan  sellaisetkin  senaatissa  käsi- 
teltävät asiat  tulleet  tarkastuksen  alaisiksi  eduskunnassa,  jotka  ennen 
olivat  kuuluneet  pelkille  hallintovirastoille,  kollegioille,  joka  taas  olisi 
epäsuhtaisuus  B).  Ja  epäiltävää  oli,  kuinka  valiokunta  ennättäisi  tarkas- 
taakaan  senaatin  pöytäkirjoja,  kun  asioita  oli  niin  suunnaton  joukko. 
Sitäpaitsi  katsottiin  kaksikamarijärjestelmää  vastuunalaisuuden  toimeen- 
panon edellytykseksi.  —  Paitsi  tämänsuuntaisia  muistutuksia  arveltiin 
vielä 6)  ehdotuksen  syntyneen  vähemmän  halusta  kehittää  yhteiskunta- 
laitoksia  kuin  eräiden  yhteiskuntapiirien  tyytymättömyydestä  silloiseen 
hallitukseen;  tarkastusvalta  oli  vaarallinen,  koska  hallitsija  ei  ollut  tilai- 
suudessa näkemään,  ilmaisiko  valiokunnan  lausunto  yleistä  mielipidettä 
vai  oliko  se  jonkun  ryhmäkunnan  käsitys,  joka  oli  päässyt  satunnaisesti 
voitolle  valtiopäivillä. 

Aatelistossa  anomusehdotus  hyljättiin.  Papistosta  se  tosin  lähe- 
tettiin   lakivaliokuntaan,   mutta   valiokunta   ei   sitä   ennättänyt  käsitellä, 

*)    Vrt.  Hallitusmuodon  50  §,  Valtiopäiväjärjestyksen  36,  40  §§. 

*)  Aatelistossa  ehdotuksen  puoltajia :  Pipping,  Aug.  Joh.  Järnefelt,  Godenhjelm ; 
vastustajia  ja  kriitikkoja:  Anteli,  Wrede,  Mechelin,  Hackman,  Aug.  Schauman,  Montgo- 
mery. —  Papistossa  puoltajia :  Hjelt,  Donner,  Kihlman,  Stenbäck ;  vastustajia :  Runeberg, 
Estlander. 

*)    Mechelin,  Ritariston  ja  aatel.  pöytäk.  1882  I  s.  146  ja  ss. 

*)    Runeberg,  Schauman,  Papiston  pöytäk.  1882. 

*)    Hackman,  Ritariston  ja  aatel.  pöytäk.,  1882  I,  s.  170. 

6)    Montgomery,  Ritariston  ja  aatel.  pöytäk.  1882  I,  s.  179—80. 

joten  asia  raukesi.  —  Käsittelemättä  jäi  myös  samasta  syystä  eräs  toinen, 
Mechelinin  tekemä  l),  valiokuntaan  lähetetty  anomusehdotus,  joka  tarkotti 
sellaisen  säädöksen  aikaansaamista,  että  sen  hallituksen  jäsenen  olisi 
merkittävä  asetusten  ja  säädyille  jätettyjen  esitysten  alle  nimensä,  jonka 
toimesta  ne  olivat  syntyneet,  että  personallisuudet  tulisivat  ilmi  kolle- 
gialisten  muotojen  takaa  ja  että  siis  siten  moraalinen  vastuunalaisuus 
vahvistuisi.  Tämä  olisi  askel  konstitutsionalisuutta  kohti;  juriidinen  vas- 
tuunalaisuus ei  olisi  mahdollinen  niin  kauan  kuin  eduskunta  oli  neliosai- 
nen. Huomautuksia,  jotka  anomusehdotuksen  johdosta  oli  tehty,  m. 
m.  että  asetukset  muodostuivat  usein  toisiksi  kuin  mitä  alkuunpanija 
oli  tarkottanut  ja  että  siis  kontrasignatsionin  hyödyllisyyttä  saattoi  epäillä  2), 
ei  oltu  katsottu  niin  painaviksi,  että  ne  olisivat  estäneet  anomuksen 
valiokuntaan  lähettämisen. 

Ennen  valtiopäiviä  oli  jo  sanomalehdistö  asiasta  kinastellut.  Suo- 
menmieliset lehdet  olivat  ehdottaneet  sitäkin  keinoa  hallituksen  saatta- 
miseksi sopusointuun  eduskunnan  ja  yleisen  mielipiteen  kanssa,  että 
talousosastoon  nähden  vuoden  1857  säädös  —  jonka  mukaan  virka- 
miehen senaattoriksi  tullessaan  oli  erottava  entisestä  toimestaan  —  oli 
kumottava  ja  palattava  entisiin  oloihin,  jolloin  hallituksen  jäsenet  olivat 
saaneet  pitää  hallituksessa  oloaikanaan  ne  virkansa,  joista  he  olivat 
senaattiin  kohonneet;  siten  näet  kävisi  helpommaksi  poistaa  sopimatto- 
mat miehet  hallituksesta  s).  —  Valtiopäiväin  jälkeen  kävi  sanomalehti- 
kiista  —  mikäli  sensuuri  sitä  salli 4)  —  entistä  kiihkeämmäksi.  Suoma- 
laisen puolueen  lehdet5)  etenkin  kävivät  liberaalien  kimppuun  sen 
kannan  vuoksi,  mille  viimemainitut  valtiopäivillä  olivat  asettuneet  vas- 
tuunalaisuuskysymyksessä.  Koko  kysymyksen  katsottiin  saaneen  valta- 
ja  puoluekysymyksen  luonteen;  ja  siltä  kannalta  sitä  tosiaan  ainakin 
sanomalehdistössä  käsiteltiin. 

Että  vaikuttimina  vastuunalaisuuskysymyksen  esille  tulemiseen, 
joskaan  ei  aivan  siinä  mielessä  kuin  valtiopäivillä  oli  arveltu,  oli  ollut 
„ eräissä  piireissä"  vallinnut  tyytymättömyys  silloiseen  hallitukseen,  ei 
ole  kiellettävissä.  Erityisesti  mainitaan  sanomalehtikiistassa  asioiksi, 
jotka  vastuunalaisuusvaatimuksen  ensi  sijassa  aiheuttivat,  kouluhallituksen 
järjestäminen  aivan  toisille  perusteille,  kuin  mitä  säädyt  olivat  toivoneet, 

x)    Ritariston  ja  aatelin  pöytäk.  1882  I,  ss.  83—86;  134—143. 
*)    Ritariston  ja  aatel.  pöytäk.  1882  I,  s.  140. 

3)  Uusi  Suometar  1881  N:o  267. 

4)  Jo  v.  1881  oli  Morgonbladia  ja  Uutta  Suometarta  kohdannut  painoeste 
muutamien  senaattia  koskevain  kirjotusten  vuoksi. 

»)    Valvoja  1882,  s.  118,  Vaasan  lehti  1882  N:o  24. 

sekä  eduskunnan  esittämän  koulujärjestelmän  viivyttely  vuosikausia  ja 
sen  muodostaminen  kieroon  muotoon;  kieliasetuksen  toimeenpanon 
vitkastelu  oli  myös  yksi  suurimpia  tyytymättömyyden  syitä  sille  puolueelle, 
jota  mainitut  vastuunalaisuutta  koskevan  anomuksen  tekijät  edustivat. 
Olivatko  ja  missä  määrin  todella  heidän  anomuksensa  mainittujen  asiain 
synnyttämän  tyytymättömyyden  ilmauksia,  jääköön  tässä  päättämättä. 
Mainittakoon  vain,  että  muutamissa  suomalaisten  sanomalehtien  kirjo- 
tuksissa  niitä  pidettiin  noihin  tyytymättömyyttä  synnyttäneisiin  seikkoihin 
perustuvina.  Ja  huomattava  on,  että  ehdotuksissa  oli  sangen  suurta 
painoa  pantu  sellaisen  vastuunalaisuuden  aikaansaamiselle,  joka  antaisi 
ennen  kaikkea  suojaa  eduskunnan  toiveille  ja  intresseille,  joita  juuri 
kysymyksessä  olevat  asiat  olivat  loukanneet  suuremmassa  määrin  kuin 
puhtaita  laillisuuden  vaatimuksia. 

Kun  vuoden  1885  valtiopäivillä  suomenmieliset  ottivat  uudestaan 
vastuunalaisuuskysymyksen  esille,  oli  nyt  koetettu  vahvistaa  ehdotuksissa 
sitä  kohtaa,  joka  edellisellä  kerralla  oli  näyttäytynyt  hyökkäyksille  alttiim- 
maksi. Prof.  J.  Forsman  uudestaan  esittäessään  entisen  ehdotuksensa 
oli  nimittäin  siihen  tehnyt  sen  lisäyksen,  että  paitsi  senaatin  oli  myös 
Suomen  asiain  komitean  toimet  pantava  tarkastuksen  alaisiksi.  Senaatin 
puheenjohtajana  —  niin  huomautettiin  —  tuli  kenraalikuvernööri  olemaan 
samassa  asemassa  kuin  senaatin  jäsenetkin.  Mutta  muihin  hänen  toi- 
mintaansa, samoin  kuin  ministerivaltiosihteerinkään  esittelytoimiin,  ei  saa- 
tettu tarkastusta  ulottaa,  kun  niistä  ei  ollut  yleensä  saatavissa  asiakirjoja, 
joita  olisi  voitu  tutkia  J).  —  Huomattava  on  myös  V.  M.  von  Bornin 
samoilla  valtiopäivillä  aatelistossa  2)  tekemä  anomusehdotus  valtiopäivä- 
järjestyksen 27  §:n  yleistämisestä  kaikkiin  hallintoaloihin,  jonka  kautta 
vastuunalaisuus  syntyisi.  Määrätyn  ajan,  14  päivän,  kuluessa  val- 
tiopäiväin avauksesta  oli  hallituksen  jätettävä  kertomus  eduskunnalle 
tärkeimmistä  toimistaan,  että  voitaisiin  nähdä  kuinka  neuvonantajat  olivat 
koettaneet  vaikuttaa  maan  hyödyksi  ja  parhaaksi.  Vastuunalaisuuden 
tuli  olla  yleinen  ja  yhtäläinen  kaikkiin  hallitsijan  neuvonantajiin  nähden. 
Ehdotusta  vastaan  kyllä  tehtiin  muistutuksia  m.  m.  siihen  nähden,  että 
kertomuksista,  joita  säätyvaliokuntain  oli  tarkastettava,  saattoi  jäädä 
pois  asioita,  jotka  ehkä  olivat  hyvinkin  tärkeitä  tarkastukselle3).  Laki- 
valiokunta kuitenkin,  johon  tämä  kuten  prof.  Forsmaninkin  ehdotus 
lykättiin,  puolsi  sen  hyväksymistä,  koska  se  muka  käytännöllisesti  oli 
helpompi  toteuttaa  kuin  Forsmanin  ehdotus.    Asiasta  syntynyt  petitsioni 

*)    Papiston  pöytäk.  1885  I  s.  106  ja  ss. 

*)    Ritariston  ja  aatel.  pöytäk.  1885  I  s.  54  ja  ss. 

s)    Mechelin,  Ritariston  ja  aatel.  pöytäk.  1885  I  s.  85  ja  ss. 

oli  myös  sen  mukainen.  Petitsioni  ei  kuitenkaan  saavuttanut  hallitsijan 
hyväksymistä. 

Hallituksen  ja  eduskunnan  lähentämistä  tarkottava  oli  myös  prof. 
Donnerin  samoilla  valtiopäivillä  papistossa  tekemä  anomusehdotus,  joka 
sisälsi  sen,  että  hallituksen  jäsenet  oikeutettaisiin  säätyjen  istunnoissakin 
ottamaan  osaa  keskusteluihin  selittääkseen  ja  tarvittaessa  puolustaakseen 
tekojaan  1).  Vastustus,  joka  tämänkin  ehdotuksen  johdosta  syntyi,  nojautui 
etupäässä  siihen,  ettei  edes  senaattimme  ollut  niin  homogeeninen,  että 
joku  jäsen  olisi  voinut  kaikkien  puolesta  vastata  2).  —  Lakivaliokunta 
sai    ehdotuksen   käsitelläkseen,    ja   sen  laatiman  mietinnön  mukaisesti 

—  kysymyksessä  oleva  määräys  ehdotettiin  kohdistettavaksi  kaikkiin 
suomalaisiin   neuvonantajiin   —   hyväksyttiin  anomusehdotus  säädyissä. 

—  Mainita  saattaa  vielä  porvaristossa 8)  Kivekkään  ja  talonpoikais- 
säädyssä4)  Castrenin  esittämän  anomusehdotuksen  säätyjen  oikeus- 
asiamiehen asettamisesta,  joka  nyt,  kuten  ehdotuksia  perusteltiin,  oli 
entistä  välttämättömämpi,  koska  yhä  jyrkemmin  esiintyvä  eroavaisuus 
kansan  ja  hallituspiirien  katsantotavassa  vaati  vaikuttavaa  konstitutsio- 
nalista  karantiaa  sen  mitä  tärkeimmän  valtiotehtävän  hoitamiseen  nähden, 
jonka  orgaani  prokuraattori  oli.  Vastapuolue,  joka  ehdotuksessa  näki 
hyökkäyksen  silloista  prokuraattoria  Montgomerytä  vastaan,  sai  aikaan 
ehdotuksen  hylkäyksen  porvarissäädyssä.  Talonpoikaissääty  sen  kyllä 
lähetti  lakivaliokuntaan,  mutta  jäi  se  siellä  käsittelemättä. 

Omituinen  sattuma  oli,  että  vuoden  1888  valtiopäivillä  Montgomery 
itse  —  hänestä  oli  jo  tehty  senaattori  —  tuli  paljastaneeksi  katsanto- 
tapansa, joka  tosiaan  osottautui  eduskunnan  käsitykselle  aivan  vastak- 
kaiseksi. Kysymyksen  ollessa  prokuraattorin  kertomuksen  lähettämisestä 
valiokunnan  tarkastettavaksi  Montgomery  5)  huomautti,  että  prokuraattorin 
kertomus  ei  luonteeltaan  ollut  muuta  kuin  tiedonanto  tuon  virkamiehen 
alalle  kuuluvista  asioista,  jollaisena  sitä  aikaisemmilla  valtiopäivilläkin 
oli  pidetty  ja  vasta  v.  1882  ensi  kerran  valiokuntaankin  lähetetty,  mutta 
että  edellisillä  valtiopäivillä  oli  esiintynyt  tendenssi  pitää  sitä  säätyjen 
tarkastettavaksi  jätettävänä  virkakertomuksena.  Tälle  käsitykselle  hän 
ei  löytänyt  laissa  tukea.  Jos  kertomus  lähetettiin  valiokuntaan,  niin 
tehtäköön  se  siinä  mielessä,  että  valiokunta  saisi  siitä  apua  käsitettäviensä 
kysymysten  selvittelysssä,  mutta  ei  sitä  varten,  että  sitä  ryhdyttäisiin 
tarkastamaan.    —    Selvimmin   tämä   kanta    kumottiin   papistossa,  missä 

i)  Papiston  pöytäk.  1885  I  s.  79  ja  ss. 

2)  Runeberg,  Papiston  pöytäk.  1885  I  s.  133. 

3)  Porvariston  pöytäk.  1885  I  s.  223. 

4)  Talonpoikaissäädyn  pöytäk.  1885  I  s.  491. 

5)  Ritariston  ja  aatel.  pöytäk.  1888  I  s.  367  ja  ss. 

prof.  Danielson l)  historiallisilla  perusteilla  osotti,  että  säädyillä  oli 
oikeus  kertomusta  tarkastaa,  huomauttaen  myös  ettei  sillä  ilman  tarkas- 
tusta ollut  mitään  merkitystä,  sekä  toiselta  puolen  kuinka  tarkastus 
osaltaan  helpotti  väärinkäytösten  poistamista.  —  Montgomeryn  kannan 
epäjohdonmukaisuuden  huomaa  myös  helposti,  kun  muistaa  missä 
tarkotuksessa  säädös  prokuraattorin  kertomuksen  jättämisestä  eduskun- 
nalle oli  koetettu  saada  ja  saatiinkin  toimeen. 

Vastuunalaisuuskysymys  1880  luvulla  oli  saanut  puhtaasti  kon- 
kreettisen luonteen.  Pohjana  ja  perustana  vastuunalaisuuden  toteutta- 
misharrastuksille  olivat  pelkästään  historialliset  olot.  Uusia  näkökohtia 
niin  teoreettisessa  suhteessa  kuin  toimeenpanomahdollisuuksien  arvioi- 
misessakin oli  myös  tullut  esille.  Mutta  nytkin  jouduttiin  auttamattomiin 
vaikeuksiin.  Kysymyksessä  sinänsä,  siinäkin  muodossa  missä  se  nyt 
esiintyi,  oli  jälleen  ristiriitoja,  jotka  epäilemättä  olisivat  saattaneet  asian 
raukeamaan,  vaikkapa  puoluenäkökohdilla  ei  olisi  ollut  sen  käsittelyssä 
vähääkään  vaikutusta.  Ja  vaikein  näistä  ristiriidoista  oli  tällöinkin  se 
mikä  johtui  toiselta  puolen  tuon  asetettavaksi  vaaditun  valtio-oikeudel- 
lisen laitoksen  —  vastuunalaisuuden  —  ja  toiselta  puolen  hallintolai- 
toksemme organisatsionin  sisältämien  prinsiippien  erilaisuudesta. 

Sillä  tavoin  kuin  kysymyksessä  olevilla  vuosikymmenillä  esiinty- 
neet pyrkimykset  maamme  hallituksen  tekemiseksi  vastuunalaiseksi  edus- 
kunnalle päättyivät  eivät  ne,  kuten  nähtiin,  tuottaneet  —  katsomatta 
muutamaan  aivan,  vähäiseen  seikkaan  —  valtiomuotomme  kehittymistä 
tulokseksi.  Valtiolaitostemme  historialle,  mikäli  sitä  katselee  yksin 
näiden  laitosten  vaiheiden  kannalta,  ei  niillä  näin  ollen  ole  merkitystä. 
Niiden  esittämiselle  jää  vain  se  viehätys,  mikä  —  niinkuin  esityksen  alussa 
viitattiin  —  sillä  saattaa  olla  menneiden  aikain  virtausten  ja  katsanto- 
tapojen selvittämiseen  nähden. 


})    Papiston  pöytäk.  1888  I,  s.  298  ja  ss.,  vrt.  myös  Donnerin  lausunto  I  s.  302 
ja  ss. 

Sinclairin  murha  1739. 


Kirjoittanut 
E.  G.  Palmin. 


Ruotsalaisen  majurin  Malkolm  Sinclairin  17  päivänä  kesäkuuta 
1739  lähellä  Breslaun  kaupunkia  Schlesiassa  tapahtunut  murha  on  kuten 
tunnettu  muutamissa  kohdin  epäselvä,  vaikka  sen  aikoinaan  herättämä 
huomio  oli  aivan  suunnaton,  jonka  ohessa  täten  kärjistynyt  yleinen 
suuttumus  Ruotsissa  oli  tärkeänä  syynä  siihen  mielialaan,  joka  sitten 
ilmeni  1741  vuoden  sodanjulistuksessa.  Lienee  ensin  tarpeellista  joh- 
taa muistoon,  mitä  lähin  aika  tapauksesta  sai  tietää,  ja  mitä  tutkimus 
sitten  on  voinut  kuvaan  lisätä. 

Tapauksen  pääpiirteet  tulivat  jo  lähimmälle  ajalle  selviksi,  vaikka 
kyllä  koetettiin  siinä  kohden  yhtä  ja  toista  kätkeä  tai  kieltää.  Suurim- 
massa salaisuudessa  Sinclair  1738  kesällä  lähetettiin  Turkinmaalle;  tar- 
koitus oli,  että  ainoastaan  pari  henkilöä  saisi  siitä  tietoa,  koska  Turkin 
kanssa  tehtävä  sotaliitto  oli  matkan  tarkoituksena.  Venäjän  silloinen 
lähettiläs  Tukholmassa,  Mikael  Bestusheff,  sai  kuitenkin  heti  asiasta  tie- 
don, kirjoitti  siitä  hovillensakin  ja  hankki  kuvan  Sinclairista,  jotta  voitaisiin 
hänet  tuntea  ja  ottaa  kiinni.  Kerrottiin  ennakolta,  että  Venäjän  ylipääl- 
likkö sotamarski  Mttnnich  olisi  lähettänyt  upseereja  ottamaan  Sinclairia 
kiinni,  ja  senvuoksi  turkkilaiset  viranomaiset  varottivat  häntä  matkusta- 
masta läheltä  Venäjän  rajaa.  Puolan  kautta  Sinclair  sitten  läksi  kotiin,  kään- 
tyen sieltä  Schlesiaan,  mikä  silloin  vielä  kuului  Itävaltaan.  Siellä  häntä  kat- 
seltiin epäluulolla,  koska  juuri  oltiin  sodassa  Turkin  kanssa,  mutta  Sin- 
clairin matkaa  ei  estetty,  vaikka  näkyy  olleen  sopimuksia  Venäjän  ja 
Itävallan  valtiomiesten  kesken  hänen  vangitsemisestaan.  Mutta  samana 
16  päivänä  kesäkuuta  1739  kuin  Sinclair  ylimääräisellä  postilla  läksi 
Breslaun  kaupungista  luoteeseen  päin,  saapui  idästä  venäläisiä  upsee- 
reja, eräs  luutnantti  Levitzky  ja  kapteeni  Kutler  seuralaistensa  kanssa,  ja 
korkeimmalta  viranomaiselta  saivat  he  kirjallisen  valtuutuksen  vaadit- 
taessa vangituttaa  Sinclair,  kuitenkin  „ sopivalla  ja  säällisellä  tavalla \ 

Sinclair,  joka  matkusti  erään  ranskalaisen  kauppiaan,  Couturierin 
seurassa,  oli  17  päivänä  kesäkuuta  kello  3  ajoissa  päivällä  tullut  lähelle 
Grtlnbergin  pientä  kaupunkia,  kun  takaa-ajajat  saavuttivat  heidät.  Sin- 
clairin nimeä  kysyttiin,  jonka  hän  myös  tunnusti,  vaikka  passi  oli  ase- 
tettu Hagbergin  nimelliselle,  ja  Kutler  silloin  kohteliaasti  taisi  vaatia 
matkustajia   palaamaan   toista   tietä;    luvattiin   sopivassa   tilassa  näyttää 

heille,  mistä  syystä  heitä  pidätettiin;  saatiin  heidät  jättämään  aseetkin 
luotansa.  Kaksi  peninkulmaa  oli  sitten  päästy  Saksin  rajan  puolelle, 
kun  Naumburgin  kaupunki  tuli  näkyviin;  silloin  pysähdyttiin  pienen 
metsän  viereen,  ja  Sinclairia  vaadittiin  tulemaan  sinne.  Couturier  oli 
ollut  hyvin  levoton,  mutta  Sinclair,  joka  luuli  joutuvansa  «pitemmälle 
kuin  Tukholmaan u,  koetti  lohduttaa  matkakumppaliansa,  vakuuttaen, 
että  hän  kyllä  saisi  matkaansa  jatkaa,  sekä  pyytäen  häntä  Ruotsissa  sano- 
maan, että  Sinclair  omatta  syyttään  oli  näihin  vaikeuksiin  joutunut. 
Sillä  välin  vieraat  upseerit  olivat  tarkkaan  katselleet  kaikkiin  suuntiin  ja 
näyttivät  salaa  antavan  miehillensä  käskyjä.  Niin  pian  kuin  Sinclair  oli 
luutnantti  Levitzkyn  ja  häntä  seuranneen  neljän  asestetun  palvelijan 
kanssa  tullut  metsään,  näki  Couturier  tulen  välähdyksen,  kuuli  pamauk- 
sen ja  näki  Sinclairin  juoksevan;  hän  oli  samassa  huutanut  ranskaksi: 
jumalani,  Jesus,  jumalani;  Couturier  luuli  oman  loppunsa  olevan  lä- 
hellä, mutta  Kutler  ja  Levitzky  ranskaksi  ja  latinaksi  rauhoittivat  häntä 
väittäen  että  Sinclair  oli  tahtonut  heitä  murhata  ja  oli  suuri  konna; 
muuten  he  uhkauksilla  vaativat  häntä  lupaamaan,  ettei  kellekään  kertoisi 
näkemiänsä  ja  kuulemiansa.  Kovin  tarkkaan  he  myös  tutkivat  Coutu- 
rierin  papereita  ja  veivät  hänet  Dresdeniin;  sitten  häntä  toista  kuukautta 
pidettiin  Königsteinin  linnassa.  Kun  hän  vihdoin  6  päivänä  elokuuta 
vapautettiin,  tyrkytti  Venäjän  Saksissa  oleva  lähettiläs  parooni  Kayser- 
ling  hänelle  500  dukattia  matkakustannuksiksi,  ja  Couturier  läksi  sitten 
Tukholmaan.  Keralion  ranskankielisessä  teoksessa  1736 — 1739  vuosien 
turkkilais-venäläis-itävaltalaisesta  sodasta,  missä  erittäin  seikkaperäisiä 
tietoja  annetaan  näistä  tapauksista,  (ilmeisesti  Couturierin  tiedonantojen 
perusteella),  kerrotaan  myös,  että  ryöstäjät  Dresdenissä  tarkasti  jakoivat 
keskenään  murhatun  vaatteet  ja  tavarat,  ja  että  Couturier  Kutlerin  pu- 
keutuessa Sinclairin  paitaan  oli  huomannut,  että  hänellä  oli  selässä  pu- 
naisia raamuja,  —  ilmeisesti  jälkiä  joskus  saadusta  raipparangaistuk- 
sesta,  jota  siihen  aikaan  Venäjällä  annettiin  säätyyn  ja  yhteiskunnalliseen 
asemaan  katsomatta. 

Sinclairin  pahasti  runneltu  ruumis  tavattiin  vasta  viisi  päivää  myö- 
hemmin, kun  paimen  sattumoilta  tuli  siitä  ohi,  ja  heti  tehtiin  tutkimuk- 
sia. Itävaltalaiset  viranomaiset  koettivat  vapautua  syyllisyydestä,  samoin 
venäläiset.  Ei  kuitenkaan  voitu  salata,  ketkä  murhamiehet  olivat,  he 
kun  monelle  olivat  osottaneet  passinsa,  mutta  he  hävisivät  tietämättö- 
miin. Arveltiin  jo  siihen  aikaan  yleisesti,  joskus  surkutellen,  että  he 
olivat  joutuneet  Siperiaan;  moni  puolueeton  oletti,  että  keisarinna  Anna 
oli  täydelleen  syytön,  kuten  virallisesti  vakuutetuinkin,  mutta  että  jotkut 
valtiomiehet,  etupäässä  Miinnich,  olivat  syypäät  tapahtumaan. 

Varsin  hauskaa  on  nähdä,  miten  asian  viimeiseen  asti  riidanalai- 
nen puoli,  eli  kysymys,  kenen  alotteesta  murha  oli  tapahtunut,  on  tul- 
lut esitetyksi  Ruotsissa,  missä  loukkaus  syvimmin  tuntui. 

Gustaf  Bonde  muistiinpanoissaan  Ulrika  Eleonoran  ja  Fredrik  ku- 
ninkaan hallituksesta  kertoo,  ettei  Kutler  muka  murhan  jälkeen  uskalta- 
nut palata  Venäjälle  ja  että  Levitzky  seuralaisineen  Pietarissa  olivat  tul- 
leet linnaan.  Myöhempi  käsinkirjoitettu  muistiinpano  mainitsee,  että  he 
kuitenkin  sitten  olisivat  saaneet  eläkettä  ja  että  Levitzky  vielä  1767  olisi 
elänyt  Pietarissa. 

Seuraten  tätä  lähdettä  Getjer  kuvauksessaan  Vapaudenajan  toimi- 
vista henkilöistä  puhuu  murhaajain  viemisestä  Siperiaan,  sekä  lisää,  että 
keisarinna  Anna  kaiketi  ei  tiennyt  mitään  asiasta,  jos  kohta  se  oli  Bi- 
ronille  ja  Östermanille  tuttu;  lisäksi  Geijer  olettaa,  ettei  alkujaan  tah- 
dottu muuta  kuin  viedä  Sinclair  vankeuteen. 

Tengberg  1741 — 43  vuosien  sodan  historiassaan  kertoo  miten  Ös- 
terman, Venäjän  ulkoasiain  ministeri,  kyynelin  ja  valoin  oli  vakuuttanut 
Ruotsin  lähettiläälle,  von  Nolckenille,  miten  syyttömiä  Venäjällä  oltiin, 
luvaten  lisäksi,  että  keisarinna  kyllä  rankaisisi  syylliset.  Omasta  puo- 
lestaan tämä  tutkija  ei  tahdo  ratkaista  kysymystä,  ketkä  Venäjän  puolella 
olivat  murhatyön  alkuunpanijoita. 

Malmström  esittää  tapaukset  aivan  lyhyesti,  liittäen  omasta  puo- 
lestaan sen  huomautuksen,  että  jos  Venäjän  hallitus  tahtoi  saada  Ruot- 
sin kansaa  sotatuulelle,  niin  ei  olisi  voinut  sen  parempaa  keinoa  keksiä. 

Fryxell  kertoo  varsin  seikkaperäisesti  mitä  tapauksesta  tiedetään; 
mainitsee,  että  Venäjän  hallitus  kielsi  osallisuutensa  ja  lisää:  ei  tiedetä, 
millaiseksi  syyllisten  rangaistus  tuli,  mutta  luultiin,  että  he  toistaiseksi 
kätkettiin  Siperiaan,  ehkäpä  johonkin  vankilaan,  mutta  että  he  sitten 
pääsivät  vapaiksi  ja  saivat  eläkettä.  Ei  mitään  todistusta  tunneta  varsi- 
naisesta rangaistuksesta.  Omasta  puolestaan  tutkija  lisää  arvelun,  että 
Sinclairin  paperien  ryöstäminen  oli  käsketty,  mutta  että  murha  oli  liial- 
lisen innon  tai  raivoisan  mielen  tai  sattumuksen  tulos,  joka  —  kuten 
jo  ennestään  saattoi  ymmärtää  —  tuotti  haittaa  eikä  mitään  hyötyä. 
Muistutuksessa  hän  lisää,  että  tärkeitä  papereita  tästä  asiasta  kuuluu 
löytyvän  Moskovassa. 

Viimeinen  historioitsija,  joka  on  näistä  asioista  kirjoittanut,  Stave- 
now,  on  Ruotsin  uusimmassa  historiassa  maininnut,  ettei  Venäjän  halli- 
tuksen syyttömyyttä  uskottu,  mutta  että  on  selvää,  ettei  tahdottu  panna 
jnurhaa  toimeen. 

Uusimpain  historioitsijain  suuri  varovaisuus  on  ilmeisesti  perustu- 
nut niihin  tietoihin,  jotka  Ruotsin  senaikuinen  lähettiläs  Pietarissa,  von 
Nolcken,  on  antanut  meidän  aikoinamme  vihdoin  painetuissa  muistiin- 

panoissaan.  Hän  lausuu  asiasta  nimenomaan  (ks.  Historisk  Tidskrift 
1889,  siv.  119—120):  »Kaikki  tekee  todennäköiseksi,  etteivät  Venäjän 
ministerit,  Biron  sekä  kreivi  Österman  ja  vielä  vähemmin  keisarinna 
ole  vähimmälläkään  tavalla  olleet  ilkityössä  osallisina  tai  antaneet 
siitä  käskyä,  asia,  joka  myös  mitä  vakuuttavimmalla  tavalla  lausuttiin 
Nolckenille  itse  keisarinnan  ja  hänen  ministeriensä  puolesta  sekä  myös 
Venäjän  hovin  kiertokirjeissä  ulkomaan  kaikille  hoveille.  Todennäköi- 
simmät tiedot  antavat  syytä  olettaa,  että  sotamarski  Männich  omasta 
alotteesta  on  lähettänyt  upseerin  miehineen  Sinclairia  etsimään,  sekä 
että  upseeri,  kun  ei  Puolassa  tavannut  etsittyä,  on  sokeasta  ja  järjettö- 
mästä innosta  mennyt  käskyjänsä  pitemmälle  murhaamalla  Sin- 
clairin.0 

Jos  on  historioitsijan  samoin  kuin  tuomarinkin  velvollisuutena  pi- 
kemmin vapauttaa  kuin  julistaa  syypääksi,  jos  mitään  epäilystä  on  ole- 
massa, ovat  Ruotsin  historioitsijat  tosiaankin  tehneet  mitä  suinkin  voi 
vaatia.  Tulokseksi  jäisi  siis,  että  murhamiehet  oikeastaan  ovat  syylli- 
siksi katsottavat,  mutta  että  keisarinna,  hänen  suosikkinsa  Biron,  Venä- 
jän ulkopolitiikan  silloinen  johtaja  kreivi  Österman,  ehkäpä  sotamarski 
Mflnnichkin  jäisivät  vapaiksi  syytöksestä  että  kylmäverisesti  ovat  val- 
mistelleet salamurhaa  toisen  kansan  lähettilästä  vastaan. 

Ja  kuitenkin  tämä  vapauttava  päätös  on  väärä.  Sinclairin  murha 
oli  ennaltaan  ja  yksityiskohdissa  suunniteltu  salamurha,  vakaalla  aiko- 
muksella päätetty,  joten  sen  syy  etupäässä  on  Venäjän  silloisten  johta- 
jain  kannettava.  Tämän  ankaran  tuomion  todistukset  ovat  tietenkin 
etsittävät  Venäjän  historiallisesta  kirjallisuudesta  ja  Venäjän  arkistoista, 
joita  Ruotsin  tutkijat  ainoastaan  vaillinaisesti  tuntevat. 

Suomalainen  tutkija,  kenraali  Otto  Furuhjelm  tapasi  ja  luki  jo 
viidettä  vuosikymmentä  sitten  Venäjän  ulkoasiain  ministeristön  arkis- 
tossa Moskovassa  säilytetyt  salaiset  asiakirjat,  jotka  koskevat  tätä  kysy- 
mystä, (Salaiset  asiat  vuosilta  1738 — 1743,  nro  5),  mutta  ei  huolinut 
tuoda  asiasta  tekemiänsä  lyhyitä  muistiinpanojansa  julkisuuteen.  Sittemmin 
on  venäläinen  historioitsija  Solovjeff  samoista  asiakirjoista  painattanut 
varsin  laajat  tiedot,  osaksi  kuitenkin  liitteissä,  joten  sellainenkin  tutkija 
kuin  Kostomaroff,  joka  Vjestnik  Jevropi  aikakauskirjassa  1884  jul- 
kaisi kirjoituksen  Mflnnich  sotamarskista  ja  hänen  merkityksestään,  on 
saattanut  jättää  noita  todistuskappaleita  huomaamatta.  Niinpä  Kosto- 
maroff tässä  kirjoituksessa  väittää  tuntemattomaksi,  mikä  osa  Miln- 
sichillä  oli  Sinclairin  murhassa;  hän  muka  olisi  hallituksen  päätöksestä 
lähettänyt  upseereja  anastamaan  Sinclairin  papereita,  mutta  Kostomaroff 
ei  luule  olevan  olemassa  siitä  todisteita,  että  hän  olisi  antanut  käskyn 
murhaamaan.    Ruotsalainen  Hjärne  on  ohimennen  viitannut  Solovjeffin 

todisteihin,  vetämättä  esille,  mikä  niissä  on  uutta.  Varsinkin  Furuhjel- 
min  lisätiedoilla  täydennettyinä  ne  antavat  harvinaisen  eheän  ja  luotet- 
tavan kuvan  tästä  surkeasti  kuuluisasta  tapauksesta. 

Ensinnä  on  asian  valaisemiseksi  otettava  huomioon,  että  Venäjän 
virallinen  edustaja  Tukholmassa,  Mikael  Bestusheff  jo  30  päivänä  ke- 
säk.  1738  antoi  hallitukselleen  tietoa 'Sinclairin  tulevasta  matkasta  Tur- 
kinmaalle,  sekä  samassa  ehdotti,  että  hänet  pitäisi  „enleverata"  s.  o. 
väkisin  ottaa  vangiksi  ja  tappaa;  samassa  piti  levitettämän  huhuja,  että 
rosvot  tai  muut  semmoiset  olivat  sen  tehneet.  Tämä  lähettiläs  luuli 
voivansa  olettaa,  että  Ruotsin  silloinen  kuningas  ja  ministeristö  olisivat 
tämmöisestä  tapauksesta  hyvillään  I  Myöhemmin  lähettiläs  uudistaa 
neuvonsa:  ylen  vaarallisena  henkilönä  ja  vakoojana  oli  Sinclair  hankit- 
tava tieltä;  Tukholmassa  hänen  katoamisestaan  ei  muka  tultaisi  mitään 
puhumaan,  sillä  ei  luoteta  siihen,  että  hän  palajaa;  luullaan  yleisesti, 
että  hän  sille  matkalle  jää.  Vielä  myöhemmin  hän  huomauttaa,  ettei 
pitäisi  lakata  valvomasta  Sinclairia.  Bestusheff  oli  salaa  teettänyt  jäl- 
jennöksen hänen  muotokuvastaan,  jotta  mies  varmemmin  olisi  tavat- 
tavissa. 

Eivätkä  nämä  neuvot  kaikuneet  kuuroille  korville.  Kenraali  Mtin- 
nich  antoi  Perjaslavlista  23  päivänä  syyskuuta  1738  Tverin  rakuunaryk- 
mentin  luutnantille  Levitzkylle  sekä  samana  päivänä  myöskin  Butlerin 
jalkaväen  kapteenille  Kutlerille  ohjeet,  jotka  suurimmaksi  osaksi  ovat  pai- 
netut Solovjeffin  teoksessa  liitteenä  i).  Ilmoitetaan,  että  Sinclair  matkustaa 
nimellä  Hagberg;  käskyjen  saajan  tulee  pyrkiä  hänen  tuttavuuteensa  ja 
sitten  maantiellä  tai  jollakin  kätketyllä  paikalla,  missä  ei  ole  puolalaisia, 
ottaa  hänet  kiinni  ja  tilaisuuden  tarjoutuessa  tappaa  tai  hukuttaa  hä- 
net, sittenkun  ensiksi  oli  häneltä  otettu  hänen  paperinsa.  Kummallekin 
upseerille  annettiin  seuraksi  kolme  alaupseeria,  joitten  tuli  esiintyä  pal- 
velijoiksi puettuina.  Tämän  tehtävän  johdosta  annettiin  Levitzkylle  200 
ruplaa  (nykyajan  rahassa  vastaava  noin  kymmenkertaista  määrää)  ja  tuli 
hänen  aikanaan  tehdä  näitten  varojen  käyttämisestä  tili.  Levitzky  oli 
yrityksen  päämieheksi  ajateltu;  Kutler,  eräs  luutnantti  Veseloffsky  ja  nuo 
kuusi  alaupseeria  olivat  avuksi  annetut.  Kutler  oli  kotoisin  Schlesiasta, 
Veseloffsky  Posenista.  Milnnich  ryhtyi  tähän  toimeen  kaikkein  kor- 
keimmasta keisarillisesta  käskystä.  Kuinka  tarkasti  Bestusheffin  neu- 
voa oli  harkittu,  näkee  muun  muassa  siitä,  että  Mönnich  vielä  29  päi- 
vänä tammikuuta  1739  on  antanut  uuden  ohjeen  asiassa  kapteeni  Kut- 
terille ja  luutnantti  Veseloffskylle.  Varsinaisiksi  uhreiksi  ajateltiin  silloin 
kahta  nuorta  miestä,  Ragotsya  ja  Orlikia,  jotka  olivat  lähetetyt  vie- 
mään sanomia  Ranskasta  Turkinmaalle,  mutta  samassa  uudistettiin 
Sinclairin   murhasta   annettu  käsky,  jos  vain  lähetit  saisivat  hänet  kä- 

siinsä.  Solovjeff  mainitsee  tämän  myöhemmän  ohjeen  teoksensa  liit- 
teessä j).  Sen  ohessa  selviää  eräästä  Mönnichin  kirjoittamasta  1  päiv. 
elok.  1739  päivätystä  kirjeestä  (Solovjeff,  liite  1)  että  kaksikin  keisaril- 
lista ukaasia  vielä  on  annettu  Mtlnnichille,  toinen  4  p.  elok.  1738,  toi- 
nen 16  päiv.  tammik.  1739,  molemmat  puhuen  paraasta  ja  sopivim- 
masta tavasta  panna  toimeen  mikä  sekä  Sinclairiin  että  Ragotsyyn  ja 
Orlikiin  nähden  oli  käsketty.  Tuskin  voinee  vaatia  useampia  käskyjä 
todisteeksi,  että  murhatoimiin  lähetetyt  todellakin  toimivat  kaikkeinkor- 
keimpain  selväin  ja  ehdottomain  käskyjen  mukaisesti. 

Levitzkyn  kertomus  murhasta  sisältää,  että  toimeen  valitut  ensin 
olivat  lähteneet  Galitsiaan  Lvoviin  eli  Lembergiin,  missä  olivat  kadottaa 
Sinclairin  jäljet.  He  päättivät  silloin  hajaantua  eri  tahoille:  Veseloffskyn 
tuli  lähteä  Frankfurt  an  der  Oderin  puolelle,  Kutlerin  piti  mennä  Dant- 
sigiin,  Levitzkyn  Breslaun  tienoille.  Varsovassa  saivat  kuitenkin  tietää, 
että  Sinclair  oli  lähtenyt  Breslauhin,  ja  sinne  tultuaan  kuulivat,  että 
hän  juuri  samana  päivänä  oli  lähtenyt  edemmäksi.  Levitzky  antoi  sil- 
loin Veseloffskyn  ja  kahden  alaupseerin,  jotka  eivät  osanneet  mitään 
ulkomaan  kieltä,  palata  joukkoihinsa  Venäjälle;  itse  hän  Kutlerin  ja 
muiden  alaupseerien  kanssa  (niistä  yksi  Liivinmaalta,  nimeltä  Dannen- 
stern)  jatkaa  takaa-ajoa. 

Noin  peninkulman  matkaa  Grtinbergin  pikkukaupungista  he  vih- 
doin tapasivat  uhrinsa,  jolla  oli  matkakumppalina  ranskalainen  kauppias 
Couturier.  Seutu  oli  metsätön,  ja  sen  johdosta  venäläiset  pakottivat 
vainotut  palaamaan  kaksi  peninkulmaa,  (oikeastaan  toiseen  suuntaan, 
Saksiin  johtavalla  maantiellä).  Pienen  metsän  luo  tultuaan  he  vihdoin 
pysähtyivät.  Kutler  jäi  tielle  Couturierin  kanssa,  mutta  Levitzky  neljän 
alaupseerinsa  kanssa  pakotti  Sinclairin  tulemaan  metsään.  Kun  hä- 
net sinne  laahattiin,  oli  Sinclair  mitä  kiivaimmalla  tavalla  soimannut 
Levitzkyä  siitä  että  hän  teki  väkivaltaa  eikä  sallinut  hänen  jatkaa  matkaansa. 
Asiakirjoissa  ei  sanota,  millä  tekosyyllä  Levitzky  vaati  Sinclairia  seu- 
raamaan. Levitzky  oli  ennestään  antanut  aliupseereille  käskyn  pistooleil- 
laan ampua  Sinclairin  niin  pian  kuin  Levitzky  kohotti  päätään.  Kuu- 
lustelussa Levitzky  selitti,  ettei  luullut  voivansa  toisella  tavalla  saada 
Sinclairia  valtaansa,  tämä  kun  oli  kovin  roteva  mies  ja  epäilemättä 
olisi  tehnyt  vastarintaa;  siten  olisi  voinut  tulla  muita  apuun,  eikä  ollut 
lähellä  mitään  tiheämpää  metsää.  Levitzky  antoi  siis  sovitun  merkin  ja 
pistoolista  ammuttiin  Sinclairia.  Hän  oli  silloin  huudahtanut  oh!  ja 
koettanut  juosta  pois.  Silloin  aliupseerit  hyökkäsivät  hänen  kimppuunsa 
ja  tappoivat  hänet  miekoillaan,  eikä  enää  mitään  ääntä  Sinclairilta  kuu- 
lunut. Oli  koetettu  toistakin  pistoolia  lauaista,  mutta  sankkiruuti  ei 
syttynyt. 


Digitized  by 


Google 


176  E.  G.  Palman. 


Sillä  välin  kuin  tämä  tapahtui  olivat  Couturier  ja  kuski  olleet 
maantiellä  Kutterin  kanssa.  Kun  mellakka  alkoi,  oli  tämä,  —  niin  hän 
itse  kertoo,  —  luulevinaan,  että  Sinclair  oli  hyökännyt  Levitzkyä  vas- 
taan. Couturier  olisi  silloin  lausunut  kauhistuksensa,  kun  oli  sellaisen 
„ hirviön"  kanssa  matkustanut.  Kun  kaikki  oli  lopussa  ja  Levitzky  apu- 
miehineen palasi  ajopelin  kohdalle,  vakuuttivat  he  ranskalaiselle  ja  aju- 
rille, että  Sinclair  oli  hyökännyt  heihin  käsiksi  sekä  että  hän  sitten  syn- 
tyneessä taistelussa  oli  saanut  surmansa.  Levitzky  oli  lisäksi  uhkaillen 
koettanut  saada  heitä  lupaamaan,  etteivät  mitään  asiasta  kertoisi. 

Levitzky  seuralaisineen  läksi  sitten  Dresdeniin,  missä  he  Venäjän 
lähettilään,  Kayserlingin  edessä  antoivat  kertomuksen  siitä  mitä  oli  ta- 
pahtunut, jättäen  luotansa  Sinclairilta  ryöstetyt  paperit.  Levitzkyn  ker- 
tomuksen mukaan  Kayserling  tämän  johdosta  tuli  hieman  hämille, 
mutta  paperit  hän  otti  vastaan  ja  käski  heidän  kiireen  kautta  lähteä  Pie- 
tariin.    Sen  he  tekivätkin. 

Seuraavia  tapauksia  tarkastellessa  kääntyy  huomio  etupäässä  siihen, 
miten  Venäjän  hallituksen  onnistui  osaksi  vapautua  syyllisyydestään. 
Tunnetut  ovat  ne  juhlalliset  vakuutukset,  jotka  suullisesti  ja  kirjallisesti 
esitettiin,  mutta  historiantutkijalle  tärkeämmät  ovat  ne  kirjeet,  jotka  tästä 
asiasta  ovat  vaihdetut  hallituksen  sekä  Kayserlingin  ja  Mtinnichin  välillä. 
Vaikkeivät  ole  täydellisinä  julkaistut  ja  Solovieff  joskus  on  jättänyt 
päivämäärän  mainitsematta,  ansaitsevat  nämä  tiedot  enemmän  huomiota 
kuin  on  tullut  niiden  osaksi. 

Julkisuutta  varten  ei  ole  aiottu  se  kirje  Kayserlingille,  jonka  Solovieff 
on  painattanut  liitteenä  b),  mutta  siinäkin  vakuutetaan,  että  ei  mitään 
murhaa  tarkoittavaa  ukaasia  ole  annettu  eikä  muka  voitukaan  antaa. 
»Toista  on  ottaa  kirjeitä,  toista  tappaa  ihmisiä,  vieläpä  ilman  mitään 
hyötyä \  Samassa  tunnustetaan,  että  tapaus  oli  kovin  ikävä  ja  saattoi 
tuoda  pahoja  seurauksia  mukanaan. 

Avomielisesti  ja  suoraan  puhutaan  sitä  vastoin  toisessa  Kayserlingille 
annetussa  kirjeessä  (Solovieffin  liite  g).  Siinä  myönnetään,  että  on  saatu 
vastaanottaa  Sinclairin  kirjeet,  mutta  koska  Ruotsissa  ja  muualla  levi- 
tettyjen huhujen  poistamiseksi  tulisi  tarpeelliseksi  salavihkaa  palauttaa 
nuo  asiakirjat  Ruotsiin,  pitäisi  teettää  kirje,  joka  voisi  käydä  roomalais- 
katolisen papin  kirjoittamasta,  missä  kerrottaisiin,  että  tuntematon  hen- 
kilö salaripin  suojassa  oli  tunnustanut,  että  hän  kurjan  voitonpyynnön 
tähden  oli  antanut  vietellä  itseään  väijymään  ruotsalaista  upseeria,  sekä 
että  hän  aikoen  riistää  häneltä  tavaraa,  sitten  tuli  pakotetuksi  murhaan. 
Vaikea  on  päättää,  ovatko  ne  perättömät  ilmoitukset  osallisuuudesta 
Sinclairin    murhassa,   joista   Malmström   ja   Fryxell    puhuvat,  johtuneet 

tällaisesta  halusta  johtaa  yleista  mielipidettä  harhatielle,  mutta  mahdol- 
lista se  on. 

Huomattavin  on  hallituksen  ja  Mflnnichin  kirjevaihto,  sillä  tämän 
miehen  oli  tietysti  ylen  vaikea  suoriutua  asiasta.  Keisarinna  kirjoittaa 
9  päiv.  heinäkuuta  1739  hänelle  (Solovieffin  liite  a)  ja  valittaa  murhaajain 
»jumalatonta,  järjetöntä  ja  puolustamatonta"  tekoa,  josta  saattoi  olla 
Venäjälle  paljon  haittaa.  Keisarinna  aikoo  itse  kumota  murhasta  levin- 
neet huhut,  ja  antaa  tämän  Mflnnichin  tiedoksi,  jotta  hänkin  voisi  ryhtyä 
toimeen.  Viitaten  edellisiin  käskyihinsä  määrää  keisarinna,  että  jos 
venäläiset  olivat  sellaista  tehneet,  olivat  he  suurimmassa  salaisuudessa 
otettavat  kiinni  ja  säilytettävät,  kunnes  on  keksitty  keinoja  kysymyksen 
syrjäyttämiseksi. 

Paraiten  kuvautuu  asema  eräässä  pian  sen  jälkeen  annetussa  salai- 
sessa ukaasissa,  jonka  ovat  allekirjoittaneet  Österman,  Volynski,  ja 
Ushakoff.  Se  on  osotettu  Preobrashenskin  rykmentin  alaluutnantille 
Konovnitsynille,  annettu  16  päiv.  heinäkuuta  1739  ja  painettu  Solovieffin 
teoksessa  liitteenä  k).  Siinä  sanotaan,  että  kersantti  Koloboff  edellisenä 
päivänä  on  tuonut  Lyyssinän  linnaan  kaksi  henkilöä  seuralaisineen  (ilmei- 
sesti Levitzky,  Kutler  ja  neljä  alaupseeria)  sekä  että  nämä  ovat  viipy- 
mättä lähetettävät  Siperiaan,  siksi  kaukaiseen  paikkaan,  että  heidät  voi 
pitää  kätkettyinä  niin  täydellisesti,  ettei  kukaan  voi  niistä  saada  tietää 
yhtään  mitään.  Keisarillinen  majesteetti  oli  tämän  toimen  uskonut 
Konovnitsynille,  koska  hän  tunsi  Siperian  paikat,  ja  tuli  hänen,  kun  oli 
tarkoitukseen  valinnut  sellaisen  paikan  tai  luostarin,  yhäti  miehineen 
olla  näitä  henkilöitä  valvomassa  sekä  pitää  tärkeimpänä  toimenaan  ja 
tehtävänään  säilyttää  heidät  niin  kätkettyinä,  ettei  kukaan  saisi  niitä 
nähdä  tai  niistä  mitään  kuulla.  Ei  myöskään  saisi  antaa  heidän  lähteä 
asunnostaan  ja  taiten  oli  valvottava,  etteivät  saisi  lähettää  kirjeitäkään 
toiseen  paikkakuntaan.  Siperiaan  lähetettäville  ei  kuitenkaan  saisi  näitä 
käskyjäkään  ilmoittaa;  heitä  oli  kohdeltava  kohteliaasti  eikä  kovuudella, 
eikä  heille  saisi  muuta  ilmoittaa,  kuin  että  heitä  siellä  oman  turvallisuu- 
tensa vuoksi  pidetään  piilossa. 

Solovieffin  teoksen  liite  m)  mainitsee,  että  puheenaolevia  henkilöitä 
säilytettiin  lähellä  Tobolskin  kaupunkia  Abalakin  pienessä  kylässä.  Vese- 
loffsky  sai  jäädä  Kasaniin. 

Sitten  kun  vaaralliset  henkilöt  olivat  tieltä  saatetut,  rupesivat  asian- 
omaiset pitämään  suurta  ääntä.  Asiakirja,  jonka  päivämäärää  Solovieff 
ei  mainitse,  mutta  joka  esiintyy  liitteenä  c),  on  Mflnnichin  kirjoittama 
ja  rohkea.  Hän  tässä  laajalti  keisarinnalle  vakuuttaa  tietävänsä,  miten 
hänen  korkean  hallitsijansa  kaikki  toimet  ovat  perustetut  jalomielisyyteen 
ja  kunniantuntoon,  ja  oli  kirjoittaja  itsekin  nuoruudestaan  asti  pyrkinyt 

samaan  suuntaan.  Vaikka  hänen  elämänsä  oli  keisarinnalle  omistettu, 
niin  hän  ei  suostuisi  tekemään  mitään  kunniaa  vastaan  sotivaa,  sitä 
vähemmin  kun  sellaista  ei  häneltä  vaadittu  ja  se  myöskin,  kuten  Mfln- 
nich  tiesi,  olisi  keisarinnan  tarkoituksia  vastaan.  Paremmaksi  vakuu- 
deksi hän  nimenomaan  vakuutti,  ettei  hänellä  ollut  yhtään  mitään  Sinclai- 
rin murhan  kanssa  tekemistä  sekä  ettei  hän  koskaan  tai  millään  tavalla 
ollut  antanut  niin  iljettävää  käskyä.  Hän  oli  sitäpaitsi  tarkastuttanut 
upseerienluettelot  ja  havainnut,  että  tosin  Kutler  niminen  mies  ennen 
oli  ollut  kapteenina  Venäjän  keisarillisessa  armeijassa,  mutta  että  hän 
samoin  kuin  useat  muut  upseerit  edellisenä  vuotena  oli  saanut  eronsa» 
muutamat  pyynnöstään,  toiset  käytöksensä  tähden.  Muutamat  näistä 
miehistä  tosin  olivat  menneet  Puolan  palvelukseen,  toisia  katsottiin 
vielä  venäläisiksi  upseereiksi,  »vaikka  jumala  tietäköön  ken  heitä  elättää0. 

Tämä  kirje  oli  tietenkin  aiottu  epäilijöille  näytettäväksi.  Toinen 
oli  ääni  kellossa,  kun  puhuttiin  yksinomaan  oman  maan  ministerille. 
Sellaisessa  kirjeessä,  1  päivältä  elokuuta  1739  (sen  on  Solovieff  pai- 
nattanut liitteenä  1)  mainitsee  Mtinnich  ohimennen  kahta  meille 
muuten  tuntematonta  käskykirjettä  „paraasta  ja  sopivimmasta  tavas- 
ta" panna  toimeen  murhakäskyt  Sinclairia,  Ragotsya  ja  Orlikia  vas- 
taan, ja  sanoo  ensinmainitusta,  että  hän  oli  ollut  Venäjälle  ylen  viha- 
mielinen henkilö,  valmis  juonittelemaan  keisarinnan  haitaksi  turkkilaisten 
ja  tataarilaisten  kanssa,  joten  oli  yhden  tekevä,  menettikö  sellainen  (eli  siis 
Sinclair)  henkensä.  Oli  muuten  käsketty,  että  jos  Sinclairin  poisvieminen, 
joka  oli  ylen  tärkeä,  ei  toisin  menestyisi,  oli  meneteltävä,  kuten  ohjeit- 
ten oheenliitetyt  jäljennökset  määräsivät.  Tämän  tarkoituksena  kait  oli  sii- 
vosti johtaa  asianomaisille  mieleen,  että  Munnich  kokonaan  oli  toiminut 
korkeitten  käskyjen  mukaisesti.  Lopuksi  hän  ilmoittaa  29  päiv.  kesäkuuta 
saaneensa  Levitzkyn  raportin  17  päivältä,  sekä  että  Kayserling  oli  saanut 
ryöstetyt  kirjeet,  jonka  ohessa  Levitzky  ja  Kutler  olivat  käskystä  lähteneet 
suoraan  Pietariin,  Veseloffsky  sitä  vastoin  joukkoonsa. 

Vielä  kannattaa  mainita  Kayserlingin  14/3  päiv.  syyskuuta  antama 
vastaus,  ettei  ollut  mahdollista  tehdä  venäläisten  upseerien  nimiä  tun- 
temattomiksi, he  kun  Varsovassa  olivat  Itävallan  ministeriltä  saaneet 
varsinaiset  passit,  jotka  he  olivat  monasti  näyttäneet. 

Furuhjelmin  tekemä  muistiinpano  mainitsee,  että  Kutler  Pietariin 
tultuansa  oli  ottanut  nimekseen  Durkel  ja  Levitzkystä  samoin  oli  tullut 
Likevitsh,  sekä  että  molemmista  olisi  tehty  everstit.  Muistiinpano  on  tehty 
heti  kun  tutkija  kerran  on  asiakirjat  lukenut  ja  suuressa  lyhykäisyydessä;  täs- 
sä on  kenties  virhe  olemassa.  Ainakin  mainitsee  Solovieff  liitteessä  m), 
että  Elisabet  keisarinna  1743  on  nimittänyt  Kutlerin  everstiluutnantiksi,  Le- 
vitzkyn   majuriksi  sekä   kersantit  vänrikeiksi,  ja  olisi  heidän  toistaiseksi 

pysyttävä  Siperiassa.    Samana  vuonna  he  kuitenkin  pääsivät  Kasamin, 
ottaen  samassa  uudet  nimensä.    Arvatenkin  tämä  tieto  on  oikea. 

Vertailemalla  toisiinsa  niitä  kertomuksia,  joita  eri  tahoilla  on  tar- 
jona, huomaa,  että  aikalaiset  kaikista  virallisista  vastaväitteistä  huoli- 
matta saivat  varsin  oikean  ja  täydellisen  käsityksen  Sinclairin  murhasta. 
Epätietoisena  on  vain  viime  aikoihin  asti  pysynyt,  mikä  osa  vastuuta 
jää  silloisen  venäläisen  hallituksen  kannettavaksi.  Nyt  esitetyt  tosiasiat 
ja  todisteet  tekevät  kuitenkin  epäämättömäksi,  että  kaikki  senaikuiset 
mahtavat,  keisarinna  Anna,  Österman,  varmaan  myös  Biron  sekä  Mön- 
nich  ovat  täydessä  määrin  vastuunalaiset  siitä  törkeästä  rikoksesta,  joka 
tehtiin  kansainvälistä  oikeutta  vastaan,  vaikka  kyllä  alhaiset  käskyläiset, 
kuinka  heitä  koetetuinkin  suojella  ja  säästää,  saivat  suurimman  osaa 
niskoilleen. 


Lisiä  kirjoitukseen  Turun  luostarin  paikasta  *)r 


Muutama  viikko  sen  jälkeen,  kun  tämänvuotisen  Historiallisen 
aikakauskirjan  ensi  vihkossa  olin  julaissut  kirjoitukseni  „Eri  mielipiteitä 
Turun  luostarin  paikasta",  sain  sen  johdosta  kirjeen  Asessorinrouva 
Tallgrenilta  Turusta.  Hän  oli  luettuansa  kirjoitukseni  ruvennut  hake- 
maan kaupungin  kirkonkirjoista  tietoja  niitten  henkilöitten  taloista, 
joista  luostarin  yhteydessä  olin  kirjoituksessani  puhunut.  Näistä  ynnä 
muutamista  muista  mielestään  huomattavista  taloista  oli  Asessorinrouva 
Tallgren  laatinut  luettelon,  jonka  hän  lähetti  minulle.  Saatuani  sen 
hain  Gottskalkin  kartasta  ne  talot,  joilla  voi  olla  jonkunlainen  historial- 
linen merkitys  ja  ilmoitin  rouva  Tallgrenille,  missä  osissa  nykyistä  Tur- 
kua ne  sijaitsivat.  Luettelossa  oli  myöskin  mainittuna  rinnan  kaup- 
piasten Lundgrenin  ja  Allanin  (nim.  Kustaa  Allanin)  talot,  joita  olin  tur- 
haan hakenut  naapuritaloina  henkikirjoista.  Kun  Gottskalkin  kartasta 
löysin  nämät  talot,  jotka  siinä  ilmoitetaan  numeroilla  443  ja  442,  (mutta 
kirkonkirjassa  vuosilta  1786 — 91  numeroilla  10  ja  9),  selveni  minulle 
kohta,  että  Bilmark  tässä  oli  sekoittanut  yhteen  vanhan  luostarin  ja 
Pyhän  Hengen  spitaalin,  joka  juuri  oli  sijainnut  näitten  tonttien  koh- 
dalla.   Lundgrenin   eli  Kreetalan  talo  oli   minulle  ennestään  tuttu,  sillä 


*)  Tämä  kirjoitus  jätettiin  toimitukselle  pääsiäisen  jälkeen  viime  keväänä,  mutta 
on  sattuneesta  syystä  tähän  saakka  jäänyt  painattamatta. 

Qottskalkin  kartassa  ilmoitetaan  se  hänen  omistamakseen,  mutta  en 
ollut  voinut  otaksua,  että  Bilmark  sitä  tarkoittaisi,  koska  tiesin,  että  se 
juuri  oli  mainitun  spitaalin  paikka.  Sen  lisäksi  ei  naapuritalon  omista- 
jaksi Gottskalkin  kartassa  mainita  kauppias  Kustaa  Allania  vaan  eräs 
Schörder.  Bilmarkin  muistiinpano  tästä  luostaripaikasta  ilmaiseekin 
selvään  epävarmuutta.  Se  kuuluu  näin:  „Jag  mins  mig  hafva  hördt 
att  et  Kloster  värit  der  handelsm.  Lundgrens  och  Altens  gärdar  nu 
äro." 

Äsken  mainittu  Lundgren 'in  talo  on  pohjoisempi  puoli  nykyistä 
tehtaan  omistajan  Henning  Rettigin  taloa  Eerikinkadun  varrella  n:o  4. 
Sen  rakennukset  ovat  pienen  puiston  kautta  erotetut  Eerikinkadusta. 
Ne  ovat  nimittäin  ennen  olleet  niinkutsutun  Brahen  alisen  poikkikadun 
varrella,  joka  kulki  samaan  suuntaan  kuin  nykyinen  Eerikinkatu,  mutta 
oli  muutamia  syliä  likempänä  joen  rantaa  kuin  viimeksimainittu.  Brahen 
alisen  poikkikadun  leikkasi  ennen  näillä  tienoin  Pohjoinen  Brahenkatu, 
joka  kulki  joen  rannasta  ylös  Aningaisten  mäelle  päin  vähän  pohjoi- 
sempana kuin  nykyinen  Brahenkatu.  Tätä  entistä  Pohjoista  Brahen- 
katua on  vielä  pätkä  nähtävänä  molempien  Eerikinkadun  puolella 
olevain  kivirakennusten  välillä  äsken  mainitussa  Rettigin  talossa.  Ala- 
kerran pohjoisemmassa  näistä  rakennuksista  arvelee  apteekkari  Julin 
Turun  kaupunkia  koskevissa  muistiinpanoissaan  kuuluneen  vanhaan 
Pyhän  Hengen  spitaaliin.  Tämä  rakennus  oli  juuri  Lundgreain  ton- 
tilla. Sen  takana  Pohjoisen  Brahenkadun  oikealla  puolella  kulkiessa 
joen  rantaan  päin  oli  kauppias  Kustaa  Allanin  alaltaan  sangen  pieni 
talo.  Melkein  vastapäätä  sitä  saman  Brahenkadun  varrella  olen  löytänyt 
erään  kauppias  Dahlin  talon,  jonka  numero  Gottskalkin  kartassa  on 
545.  Se  on  laaja,  vielä  lähemmälle  jokea  ulottuva,  talo  kuin  äsken 
mainittu  Kustaa  Allanin.  Sekin  tavataan  Turun  kirkonkirjoissa  mainit- 
tuna, vaikka  toisella  numerolla.  Kauppias  Dahlin  talosta  puhuu  Bil- 
mark toisessa  Turun  luostaripaikkoja  tarkoittavassa  muistiinpanossaan. 
Sen  sanamuoto  on  sellainen,  että  voi  otaksua  hänen  puhuvan  useasta 
luostaripaikasta.  Hän  sanoo  nimittäin:  »Klöster  i  Äbo  hafva  fordom 
värit  der  handelsman  Dahls  gärd,  afl.  Prof.  Olof  Pryss  och  pre- 
sidenthusen  och  gärdar  nu  äro."  Jos  Bilmark  tarkoittaa  äskenmai- 
nittua  Dahlin  taloa,  täytyy  melkein  otaksua,  että  hän  tässä  toisessakin 
muistiinpanossaan  on  arvellut  Pyhän  Hengen  spitaalia  luostaripaikaksi. 
Toinen  erään  kauppias  Dahlin  kuuluva  talo  oli  kirkonkirjain  mukaan  talo 
nro  438  Gottskalkin  kartassa  eli  toinen  talo  Lundgrenin  talosta  Brahen 
alisen  poikkikadun  varrella  nykyiselle  Anningaisten  kadulle  päin.  On 
kuitenkin  vähemmän  luultavaa,  että  Bilmark  olisi  tätä  taloa  tarkoittanut. 
Olof  Pryssin  talon  paikan  olen  edellisessä  kirjoituksessani  selvittänyt  ja 

niinikään,  niissä  sen  läheisyydessä  oleva  presidenttitalo  sijaitsi.  Viime 
mainitusta  talosta  puhuessaan  käyttää  Bilmark  monikkoa.  Jos  hän 
paitse  tätä  alaltansa  sangen  laajaa  paria  kolmea  senaikuista  turkulaista 
tonttia  vastaavaa  taloa  tarkoittaa  jotakin  muuta  presidentin  asuntoa, 
lienee  lähinnä  ajateltava  erästä  kaupungin  kirkonkirjoissa  mainittua  taloa, 
nykyisen  Hämeenkadun  läheisyydessä.  Olen  saanut  selville,  että  se 
sijaitsi  melkein  sillä  paikalla,  missä  nykyään  on  Talousseuran  talo. 
Gottskalkin  kartassa  on  sen  numero  333.  Tämä  talo  on  vain  yhden 
talon  erottama  apteekkari  Kyrklundin  talosta,  johon  edellisessä  kirjoituk- 
sessani kerroin  tohtori  Appelgren-Kivalon  tutkimain  luostarijäännösten 
ulottuvan.  Ei  siis  olisi  mahdotonta,  että  saman  luostarin  alue  olisi 
ulottunut  äsken  mainitun  presidentin  talon  tontille  saakka. 

Vaikka  Bilmarkin  muistiinpanot,  niinkuin  nämät  lisätiedot  osotta- 
vat,  eivät  anna  tukea  tarulle,  että  niin  kutsuttu  Petreliuksen  sauna  aikoi- 
naan olisi  ollut  munkkien  asunto  eli  siis  joku  luostarin  yhteydessä  ollut 
rakennus,  jäävät  kuitenkin  sen  läheisyydessä  olleet  luostarista  nimensä 
saaneet  kadut  omituiseksi  vanhan  luostarin  muistoksi.  Eikä  näiden 
nimien  olemassa  oloa  voi  aivan  tyydyttävästi  selittää  siten,  että  puheen- 
alaiset kadut  olisivat  johtaneet  vanhaan  luostariin,  sillä  ainakin  luosta- 
rinpoikkikadusta  on  sitä  vaikea  väittää. 

Niitten  paikkojen  lukuisuutta,  joihin  traditioni  Turussa  sijoittaa 
vanhan  luostarin,  voi  ehkä  silläkin  keinoin  selittää,  että  niissä  oli  ollut 
luostarille  kuuluvia  taloja.  Sen  lisäksi  on  mahdollista,  että  luostari  oli 
muutaman  kerran  saanut  vaihtaa  paikkaa,  niinkuin  edellisessä  kirjoituk- 
sessani huomautin.  Joskus  näkyy  sekoitus  luostarin  ja  muitten  kirkolle 
kuuluneitten  rakennusten  välillä  antaneen  aihetta  traditsionille,  niinkuin 
huomaa  Bilmarkin  kertomuksesta  paikasta  jossa  Pyhän  Hengen  spitaali 
sijaitsi. 

K.  R.  M. 


Historiallista  kirjallisuutta. 


Ronimus,  J.  V.,  Novgorodin  vatjalaisten  viidenneksen  verokirja  v.  1500  ja 
Karjalan  silloinen  asutus.    Yliopistollinen  väitöskirja.    135  siv.  8:o  ynnä  kartta. 

Virallinen  vastaväittäjä,  prof.  E.  G.  Palman  on  Historialliskielitieteelliselle  osas- 
tolle yllämainitusta  teoksesta  antanut  näin  kuuluvan  lausunnon: 

.Minulle  annetun  määräyksen  mukaisesti  olen  tämän  kuun  19  päivänä  julkisesti 
tarkastanut  lyseonrehtorin,  maisteri  J.  V.  Ronimuksen  väitöskirjan  Novgorodin  Vatjalai- 

sen  Viidenneksen  Verokirja  V.   1500  ja  Karjalan    silloinen    asutus  ja  saan   minä  nyt 
antaa  tästä  kirjasta  ja  sen  puolustuksesta  lausuntoni. 

Ylen  tärkeänä  esityönä  koko  tutkimukselle  on  näinä  päivinä  julkisuuteen  tuleva 
suomennos  tuosta  jo  kauan  tunnetusta  mutta  sittenkin  tähän  asti  miltei  kokonaan  käyt- 
tämättä jääneestä  venäjänkielisestä  verokirjasta  Novgorodin  vatjalaisen  viidenneksen 
verokirja  vuonna  7008  (muinaisen  venäläisen  ajanlaskun  mukaan).  Mainittu  suurarvoi- 
jien  historiallinen  todistuskappale  on  tosin  jo  vuodesta  1852  ollut  painettuna  Moskovan 
.historiallisen  seuran  aikakauskirjassa,  mutta  kuinka  vaikea  sen  käyttäminen  on  ollut, 
näkee  jo  siitä,  että  se  yhä  on  suomalaisilta  historioitsijoilta  jäänyt  ikään  kuin  kätke- 
tyksi aarteeksi.  Sen  johdosta  että  Karjalan  historiallinen  Seura  oli  antanut  nuoren  kir- 
jailijan tehdä  suomennoksen  tästä  henki-  ja  verokirjasta,  missä  aikaisimmat  tiedot  itäi- 
sestä Karjalasta  ovat  tavattavissa,  pyydettiin  minua  pari  vuotta  sitten  käännöstä  koreh- 
luurissa  tarkastamaan.  Kun  alkukirja  on  varsin  oudolla  kielellä  tehty,  täytyi  minun 
turvautua  prof.  Mikkolan  apuun,  mutta  pari  painoarkkia  tarkastaessamme  huomasimme, 
että  tehty  alkutyö  oli  kelvoton  sekä  että  vasta  koko  teoksen  tarkastus  voisi  monista 
epäselvistä  kohdista  antaa  varmuutta.  Jo  aljettu  latominen  keskeytyi,  mutta  prof. 
Mikkolan  ja  minun  oli  mahdotonta  ruveta  tähän  tehtävään;  luetut  korehtuurit  jäivät 
toistaiseksi  minun  haltuuni.  Mainittu  perustettavaksi  aiottu  seura  muuten  ei  saanut 
viranomaisten  lupaa,  joten  työ  siltäkin  puolen  ehtyi. 

Suuri  oli  iloni,  kun  sittemmin  lehtori  Ronimus,  jolla  on  hyvät  tiedot  venäjän 
kielessä,  tiedustellen  mainittua  asiakirjaa  tarjoutui  sitä  suomentamaan.  Varsin  huolelli- 
sesti hän  käyttäen  avukseen  meidän  suorittamaamme  alkutyötä  rupesi  työhön;  kesällä 
1905  olin  jo  tilaisuudessa  huomaamaan,  että  hän  kääntämällä  Suomea  koskevan  asiakirjan 
kokonaisuudessaan  oli  päässyt  selville  muutamista  kohdista,  joita  me  parin  ensimäisen 
.arkin  johdosta  emme  voineet  täydelleen  selvittää.  Sittenkun  olin  tullut  selville  siitä, 
•että  korkeintaan  joku  korehtuurissa  suoritettu  valvonta  enää  oli  tarpeen,  sainkin  Suomen 
Historiallisen  Seuran  ottamaan  sarjaansa  .Asiakirjoja,  jotka  valaisevat  Suomen  kameraa- 
lisiä  oloja  1500-luvulla*,  tämän  lehtori  Ronimuksen  jo  valmiiksi  tekemän  suomennoksen, 
joka  nyttemmin  valmiiksi  painettuna  käsittää  219  varsin  tiheästi  painettua  oktaavosivua. 
Samassa  keskustelimme  siitä,  miten  asiasirja  tulisi  suoranaisemminkin  liitetyksi  historial- 
liseen kirjallisuuteemme,  ja  otti  lehtori  Ronimus  tutkiakseen  sitä  tarkemmin,  tehtävä, 
johon  hän  sitä  paremmin  sopi,  koska  hän  Itä-Suomessa  kasvaneena  tuntee  suuren  osan 
niitä  seutuja,  joita  mainittu  henki-  ja  verokirja  koskee. 

Tavattoman  pitkät  ja  huolta  vaativat  esityöt  ovat  siis  sen  väitöskirjan  edellytyk- 
senä, joka  nyt  on  tarkastettavana,  enkä  ole  katsonut  asiaan  kuulumattomaksi  tästä 
mainita,  koska  ainoastaan  siten  voipi  oikein  arvostella  sitä  työtä,  jota  puheena  oleva 
väitöskirja  edustaa. 

Väitöskirjan  ensi  mainen  luku  on  johdanto,  josta  minun  ei  tarvitse  laajemmin  puhua. 
Sen  toinen  luku,  jonka  pääosana  on  pitkä  selityksillä  sekä  erityisellä  kartalla  valaistu 
kuvaus  Novgorodin  Karjalan  asutusoloista  vuonna  1500,  on  monessa  suhteessa  tutki- 
muksen tärkein  nKn  kuin  se  epäilemättä  on  ollut  sen  työläin  osa.  Tärkeät  ovat  ne 
tilastolliset  taulut,  joilla  siinä  valaistaan  asutuksen  tilaa  v.  1500,  mutta  varsinkin  nuo 
verokirjassa  tavattavat  tiedot  paikan  nimistä  ovat  tärkeät  tutkijalle  ehkäpä  antavat 
aihetta  jatketulle  tutkimukselle.  Silmäys  karttaan  antaa  havainnollisen  käsityksen  niistä 
päätöksistä,  joihin  tutkija  on  tullut:  eteläiset  seudut,  Käkisalmen,  Sakkulan  ja  Raudun 
muinaiset  pokostat  eli  nykyiset  Hiitolan,  Kaukolan,  Käkisalmen  maaseurakunnan,  Pyhä- 
järven, Sakkulan,  Metsäpirtin  ja  Raudun  kunnat,  viimeinen  varsinkin,  ovat  jo  .kuuden- 
nentoista vuosisadan  alussa  olleet  suhteellisen  tiheään  viljellyt,  mutta  Parikkalasta, 
Kurkijoelta,  Jaakkimasta  ja  Sortavalasta  pohjoiseen  on  silloinen  viljelys  ollut  ylen  heikko, 

jos  kohta  Pielisenkin  kohdalla,  saati  nykyisen  Sortavalan  tienoilla  tapaa  asumuksia. 
Oli  syytä  ennestään  olettaa  tätä  asianlaitaa,  mutta  tuskin  saattoi  odottaa,  että  se  niin 
tavattoman  selvästi  astuisi  näkyviin. 

Käyttämällä  erlaikuisia  tilus-  ja  kyläkarttoja  sekä  varsin  laajassa  määrässä  tur- 
vautumalla paikkakunnilla  tehtäviin  tiedusteluihin  on  herra  Ronimuksen  onnistunut 
venäjänkielisten  paikannimien  runneltujen  sekä  useassa  tapauksessa  suorastaan  tunte- 
mattomiksi korrumpeerattujen  muotojen  takana  nähdä  alkuperäiset  suomenkieliset  nimet, 
muutamat  sitten  aikojen  kuluessa  miltei  hävinneet,  toiset  yhä  vielä  käytännössä.  Suo- 
ranaisesti kääntämällä  alkuperäistä  nimitystä  ovat  useat  venäläiset  nimet  syntyneet; 
Jänisjärvi,  Pyhäjärvi,  Valkeamäki,  Kiviniemi,  Vahvajärvi,  Kauppiaanranta,  Humalaisten 
Jcylä  ja  joki  y.  m.  esiintyvät  siten  venäjänkielisessä  asiakirjassa  aivan  selvinä,  mutta 
nimet  Suvanto,  Särkisalo,  Järvenpää,  Hiijärvi,  Helisevä,  Hytinlahti,  Tuira,  Tyrjä,  Metsä- 
pirtti, Rautjärvi,  Ylälä,  Haapakylä  y.  m.  m.  kohtaavat  meitä  mikä  selvemmin,  mikä  vähem- 
min selvänä  oudossa  puvussaan,  ja  valaisevat  miten  valloitetun  kansan  kieli  piti  puoliaan; 
nämä  nimet  eivät  ole  mitenkään  selitettävissä  muuta  kuin  suomenkielisinä.  Lisäksi 
Jöytyy  nimiä,  missä  venäjänkielinen  alkusana  muodostettuna  on  suomenkieleen  juurtunut, 
*sim,  Tolsterniemi,  Ostronsaari,  Sortanlahti,  Montrua,  Valjakka  sekä  muita,  joihin  nähden 
voidaan  olla  epävarma,  kumpi  muoto  on  alkuperäiseksi  katsottava,  kuten  Riiska,  So- 
bolina,  Porkku  y.  m.  Ylimääräinen  opponentti  tahtoi  olettaa,  että  tekijä  liiankin  usein 
•oli  olettanut  venäjänkielisen  muodon  alkuperäiseksi,  mutta  en  uskalla  päättää,  oliko 
tämä  moite  kaikissa  esitetyissä  tapauksissa  perustettu.  Herra  Ronimuksen  ansioksi  on 
joka  tapauksessa  luettava,  että  hän  odottamattoman  useissa  tapauksissa  on  kyennyt  van- 
hojen karttojen  ja  maakirjain  sekä  paikallisten  muistojen  avulla  selvittämään,  missä  ovat 
•etsittävät  nuo  kummannimiset  palkat,  jotka  venäjänkielistä  aikakirjaa  katsellessa  aluksi 
panevat  lukijan  pään  pyörälle.  Joskin  vielä  enemmän  yksityiskohtiin  menevä  tutkimus 
saattaa  muutamissa  tapauksissa  oikaista  muutamat  olettamukset  sekä  saada  muutamat 
-selvittämättömät  kohdat  selville,  on  kuitenkin  päätyö  jo  tällä  nyt  tarkastettavana  ole- 
valla tutkimuksella  suoritettu.  Trarisskriptäiöoniin  nähden  sekä  muutenkin  olisi  kuiten- 
Jdn  kielimiehen  apu  joskus  ollut  tekijälle  hyödyllinen. 

Tämän  yhteydessä  sopinee  minun  mainita  eräs  muistutus,  jonka  tein  ja  yhä  vielä 
tekijän  epäilyksistä  huolimatta  katson  oikeutetuksi.  Sekavan  kameraalisen  jaon  kautta 
sekä  muista  syistä  ovat  nuo  luetellut  kylät  ja  tilat  monesti  varsin  vaikeasti  seuratta- 
vassa järjestyksessä;  sama  kylä  esiintyy  välistä  eri  paikoissa,  kun  sitä  vastoin  toisin 
paikoin  luetellaan  eri  kyliä  samalla  nimellä.  Lisäksi  huomattakoon,  että  asukasten  kieli 
verokirjan  tekijälle  tuntemattomana  on  aiheuttanut  toisintoja,  jotka  välistä  jättävät  epäi- 
lykselle sijaa,  onko  meillä  ennen  käytetty  tai  uusi  mmi  silmien  edessä.  Alaa  säästääk- 
seen tekijä  on  tahtonut  selittää  joka  nimen  yhden  kerran  vain,  jättäen  joskus  variantit- 
kin sikseen,  mutta  lukijan  vaivaksi  jää  suomennoksen  tai  alkuteoksen  väsyttävä  selai- 
leminen, kun  jonkun  sivun  uhraamisella  olisi  voinut  tehdä  annettu  luettelo  helpoksi 
käyttää  ja  täydelliseksi.  Että  joku  epähuomio  väliin  on  sattunut,  joten  joku  nimi  on 
jäänyt  selittämättä,  toinen  sitä  vastoin  esiintyy  kahdesti,  ei  itsessään  ole  kummastutta- 
vaa, ja  epäilemättä  teos  olisi  paljon  voittanut  käytännöllisessä  katsannossa,  jos  joka 
nimen  selitykseen  olisi  1  sätty  viittaukset  ei  ainoastaan  esiintyviin  toisintoihin  mutta 
myös  niihin  sivuihin,  missä  se  on  tavattavissa.  Tällöin  olisi  myös  sopinut  tilastossa 
tehdä  selkoa  niiden  kylien  tai  tilojen  luvusta,  jotka  ovat  jääneet  kartasta  pois,  syystä 
•ettei  niiden  identifieeraaminen  myöhempäin  paikkojen  kanssa  ole  ollut  mahdollinen. 
Kartalla  osotettujen  punaisten  pilkkujen  luku  on  joka  pokostassa  vähempi  kuin  vero- 
kirjassa lueteltujen,  mikä  johonkin  määrin  voi  tutkijaa  pettää,  mutta  varsinkin  nämä 
seikat  olisivat  tilastossa  voineet  ansaita  huomiota.    En  kiellä,  että  senaikuinen  kame- 

raalinen  jako  oli  noudatettava,  vaikka  huomaamillekin  Kurkijoen  tai  Sortavalan  pokos- 
tiin  luettuja  kyliä,  jotka  sijaitsevat  kymmenittäin  peninkulmia  ulkopuolella  kartalla  oso- 
tettuja  rajoja,  mutta  toiselta  puolen  asutusten  sijoitus  maantieteellisen  aseman  mukaan 
on  siksi  tärkeä,  että  sekin  olisi  ansainnut  huomiota.  Vastaiselle  paikallishistoriantutki- 
mukselle  on  näissä  kohden  jätetty  alaa,  johon  minä  oletan  asianharrastajain  pian 
rupeavan. 

Tekijän  aine  koskee  vuoden  1500  oloja,  eikä  siis  voi  vaatia,  että  hän  rupeaisi 
laajoilla  tutkimuksilla  myöhempiä  aikoja  valaisemaan.  En  kuitenkaan  katso  kiitettäväksi 
että  hän  on  jättänyt  käyttämättä  sitä  lähellä  olevaa  mahdollisuutta,  jonka  Tigerstedtin 
tunnettu  tutkimus  Bidrag  tili  Kexholms  läns  historia  under  drottning  Kristinas  regering 
olisi  tarjonnut  seuraavan  ajan  taloudellisen  kehityksen  valaisemiseen.  Varsin  vähällä 
vaivalla  olisi  siten  saatu  parempaa  perspektiiviä  nyt  esitetyn  aineen  merkitykselle;  siv. 
15  siinä  kohden  annettu  viittaus  on  liian  ylimalkainen. 

Myöskin  kolmatta  lukua  tarkastaessani  olen  joskus  tullut  siihen  päätökseen  että 
tekijä  olisi  voinut  tulla  tarkempiin  loppupäätöksiin.  Hän  on  sekä  vaivalla  että  huolella 
kerännyt  venäläisestä  kirjallisuudesta  tietoja,  mitä  nuo  muinaiset  mitatkorobjat  y  m. 
ovat  merkinneet,  ja  luullakseni  hänen  lopullinen  olettamuksensa,  että  se  vastasi  kahta 
hehtoa,  on  todennäköinen.  Välillinen  mutta  tärkeä  lisätodistus,  josta  ainakin  selviää, 
ettei  se  mitenkään  voinut  suurempi  olla,  mahdollisestipa  vähempi,  on  kuitenkin  jäänyt 
häneltä  käyttämättä.  Sivulla  13  esitetty  olettamus,  jonka  tueksi  ei  anneta  syitä,  että 
hengille  pantujen  luku  on  kuudella  kerrottava  tullaksemme  todelliseen  väkilukuun* 
sekä  ruiskylvön  ilmoitettu  ja  arvatenkin  aivan  luotettava  korobjaluku  vievät  yhdessä 
siihen  päätökseen,  että  asukasta  kohti  olisi  siihen  aikaan  saatu  lähes  6  hehtoolin  sato, 
vaikkei  oleta  neljättä  satojyvää  suurempaa  hedelmällisyyttä,  ja  tämä  tulos  oudoksuttaa 
kun  tiedämme,  ettei  nykyänsä  missään  Suomessa  virallisen  tilaston  mukaan  tulla 
sen  suurempaan  tulokseen  kuin  noin  puoleenkolmatta  hehtooliin  henkilöä  kohti.  Luet- 
takoon muinainen  kaskenviljelys  kuinka  suureksi  tahansa,  otettakoon  samoin  lukuun, 
ettei  silloin  voitu  ulkomailta  saada  kylvö-  ja  leipäviljaa  joten  viljantarve  ei  ollut  muualta 
täytettävissä,  niin  tämä  tulos  kuitenkin  on  omiansa  johtamaan  siihen,  että  korobja 
pikemmin  on  liian  suureksi  kuin  liian  pieneksi  luettu,  —  jollei  saisi  vielä  korkeampaa 
väkilukua  otaksua,  mikä  ei  ole  todennäköistä. 

En  muuten  ole  kyllin  perehtynyt  tähän  aineeseen  kuuluvaan  venäjänkieliseen 
kirjallisuuteen,  uskaltaaksent  lyhyen  tarkastusajan  perustuksella  esittää  varmoja  väitteitä. 
Se  minkä  tekijä  neljännessä  luvussa  esittää  hallinnosta  ja  veroista  on  samoin  sitä 
laatua,  että  minä  tunnustamalla  sitä  työtä,  jonka  tekijä  on  aineelle  omistanut,  luulen 
voi  /ani  pääasiassa  sanoa,  että  hänen  esityksensä  on  hyvin  perustettu.  Mitä  tulee  tuohon 
peräti  omituiseen  ja  ilmeisesti  supisuomalaiseen  perevaara-laitokseen  sain  vasta  ylimää- 
räisen opponentin  muistutuksesta  tietää,  että  löytyy  asiakirja  vuodelta  1362  missä  sama 
nimitys  jo  esiintyy;  tässä  saatiin  tärkeä  lisä  siihen,  mitä  tekijä  esittää.  En  kuitenkaan 
ole  tullut  vakuutetuksi  siitä,  että  Tverin  seuduissa  selvästi  suomalainen  väestö  vielä 
olisi  ollut  olemassa,  kun  seitsemännellätoista  vuosisadalla  saatiin  siirtolaisia  Suomesta 
sinne  muuttamaan.  Derevskajan  pjätinaa  on  tosin  nimitetty  ishoori laiseksi  ja  tshuudi- 
laiseksi,  mutta  nämä  nimet  voivat  kohdistua  vanhempiin  oloihin.  Tässä  ja  muissa  koh- 
den osottautui,  että  kielitutkimuksen  alaan  kuuluva  kirjallisuus,  uusin  varsinkin,  olisi 
voinut  antaa  tekijälle  enemmän  tietoja  kuin  hän  on  tiennyt  siitä  ammentaa. 

Mitä  tulee  viimeiseen  lukuun,  voipi  huomauttaa,  että  alkuperäisesi!  suomenkie- 
listen henkilönimien  luku  on  vähempi  kuin  ensi  silmäyksellä  luulisi,  sillä  tekijä  on 
maininnut  samatkin  nimet  joskus  monta  kertaa,  niinpä  Uskalinpoika,  Nousia  j.  n.  e. 
Varsin  todennäköiseltä  tuntuu,  että  -nen  päätteisiä  nimiä  on  ollut  vähemmin  kuin  seli- 

tyksestä  voisi  päättää;  muodot  Paroi,  Repoi,  Teroi,  tuntuvat  alkuperäisemmiltä,  jos 
kohta  joukossa  on  joku  Pikkunen,  Koskinen.  Tässä  kohden  samoin  kuin  karjalaisen 
murteen  merkkien  tarkemmassa  konstateeraamisessa  luulen  kielimiehille  jäävän  työtä, 
vaikka  kyllä  herra  Ronimus  on  uran  aukaissut. 

Muutamista  esitystapaa  koskevista  puutteista  ei  minun  tarvinne  mitään  lisätä, 
tämä  lansunto  kun  jo  on  pitkäksi  venynyt.  Loppupäätökseksi  jää  joka  tapauksessa, 
että  lehtori  Ronimus  sekä  tällä  väitöskirjalla  että  sen  perustuksena  olevalla  suomennos- 
työllään on  antanut  arvokkaat  lisät  historialliseen  kirjallisuuteemme;  varmaan  tämä 
kirja  tulee  ammattimiesten  piirissä  huomatuksi  enemmän  kuin  tavallisesti  akatemisten 
väitöskirjain  laita  on.  En  siis  laisinkaan  epäile  omasta  puolestani  lausua,  että  se  hyvin 
vastaa  niitä  vaatimuksia,  jotka  ovat  tällaiselle  opinnäytteelle  asetettavat.  Puolustus 
osotti  hyvää  tottumusta  tieteelliseen  keskusteluun." 


M.  Much:  Die  Trugsplegelung  orientallscber  Kultur  in  den  vorgeschicht- 
lichen  Zeitaltern  Nordeuropas.  (Itämaisen  kultuurin  valeheijastus  Pohjois-Euroopan 
esihistoriallisina  aikakausina).    Wien  1906. 

Epäilemättä  intressanteimpia  kysymyksiä,  mikä  yleensä  voi  tarjoutua  kultuuri- 
historioitsijan  vastattavaksi,  on  kysymys  siitä,  missä  määrin  eri  kansojen  sivistys  on 
saanut  vaikuttimia  toisilta  kansallisuuksilta  tai  toisista  maantieteellisistä  kokonaisuuk- 
sista. Kuten  dosentti  Suolahti  kerran  aikaisemmin  tässä  aikakauskirjassa  on  tehnyt 
selvää,  on  esim.  läntisessä  naapurimaassamme  viime  aikoina  huomattavassa  määrin 
alettu  harrastaa  näitä  kysymyksiä,  eritoten  n.  k.  vapaudenaikaan  nähden,  jota  m.  m. 
ovat  tutkimuksillaan  selvitelleet  tunnetut  nerokkaat  kynäilijät  Schttck  ja  Lewertin. 

Sisällöltään  samanlaatuinen,  vaikka  sekä  kronoloogisessa  suhteessa  että  aluerajo- 
tukselleen  aivan  toinen  on  kysymys  orientaalisen  kultuurin  vaikutuksesta  Pohjois-Euroo- 
pan kultuurlin  esihistoriailisina  aikakausina.  Tämäntapaiseen  tutkielmaan,  jollaisia  useat 
aikamme  kuuluisimmat  tiedemiehet  ovat  käsitelleet,  on  nyt  ryhtynyt  tri  M.  Much  Wie- 
nin antropoloogisen  seuran  arvokkaissa  Mitteilungeneissa,  tämän  vuoden  2— -3  vihkossa. 
Arvelemme  aikakauskirjamme  lukijoita  lyhyen  selonteon  siitä  huvittavan. 

Tekijä  ensin  huomauttaa  miten  entisaikoina  milteipä  katsottiin  velvollisuudeksi 
uskoa:  .ex  oriente  lux",  että  nimittäin  ei  vain  itse  ihmissuku,  vaan  myöskin  kaikki- 
nainen henkinen  ja  aineellinen  kultuun  olisi  kotoisin  Aasiasta,  ja  tekijän  mielestä 
edustaa  tällaista  kantaa  tanskalainen  S.  Möller  teoksessaan  Die  Urgeschichte  Europas. 
Much  tuo  nyt  esiin  monta  näkökohtaa,  jotka  eittämättä  puhuvat  tällaista  jyrkintä  otak- 
sumista vastaan  (s.  59  ss.  ja  70).  Niinpä  esim.  yleensä  yhtäläisyys  työkapineihin, 
sota-aseihin  y.  m.  vieläpä  uskonnollisiin  käsityksiinkin  nähden  ei  suinkaan  primitiivisinä 
aikoina  todista  liikeyhteyttä  t.  j.  m.  s.  Tämän  väitteensä  tueksi  hän  vetoo  m.  m.  sii- 
hen, että  eivät  vain  Orientin  ja  Pohjois-Euroopan  vaan  myös  Amerikan  kansat  ovat 
käyttäneet  yhtäläisiä  kivisiä  työkaluja,  yhdellaisia  sota-  ja  metsästyskuvia  kalliopiirrok- 
sissaan, yhtäläistä  kivitekniikkaa,  vieläpä  yhtäläisiä  hautaus-  ja  uhritapoja  y.  m.  Kaikki 
tämä  ei  riipu  kultuurivaikutteista  eikä  kansainvaelluksista  vaan  on  todistus  kansojen 
yhtäläisestä  Juomistavasta  ja  -kyvystä  samallaisten  kultuurisuhteitten  vallitessa.  Kuten 
näiden  maanosien  ja  seutujen  asemasta  huomaa,  ei  edes  maantieteellisellä  alue-erolla, 
joka  kumminkin  on  niin  paljo  vaikuttanut  kultuurimuotoihin,  tässä  kohden  ole  mitään 
merkitystä.  Ja  jos  taas,  kuten  yleensä  väitetään  ja  Mtiller  jyrkimmin  otaksuu,  kaikki 
euroopalainen  kultuun  olisi   Orientista  kotoisin,  mitenkä  silloin  voi  selittää,  että  niin 

monet  Orientin  esineet  ja  tavat  (esim.  ruumiiden  muumioiminen,  kaksoiskirveet,  savi- 
1.  tiilirakennukset  y.  m.)  eivät  ole  löytäneet  tietä  edes  Etelä-Euroopaan  ?  Ja  toiselta 
puolen,  mistä  saivat  alkunsa  esim.  pronssikeltit  y.  m.,  jollaista  ei  edes  typoloogisina 
alkumuotoina  Orientissa  tavata,  mutta  jotka  erityisesti  Euroopalle  ovat  niin  karakte- 
ristisia. 

Tekijä,  joka  pitkin  matkaa  hyvin  vahvasti  polemiseeraa  eritoten  Sophus  Mulleriä 
vastaan,  tulee  siihen  lopputulokseen,  että  .se  ylen  valtava  ja  kaikki  alat  käsittävä 
orientaalinen  kultuun,  jonka  monet  tutkijat  väittävät  olevan  Euroopan  vanhemmman  ja 
nuoremman  kivikauden  kehityksessä  havaittavissa,  ei  ole  todellista  tai  ainakaan  ei  todis- 
tettavissa". Hänen  mielestään  .etelä-,  keski-  ja  luoteis-Euroopan  käsittävä  kultuuri  on 
itsenäistä." 

Paljo  uusia  näkökohtia  esiintuo  tässä  kirjotuksessaan  tunnettu  tiedemies.  Esim. 
se,  että  hän  osottaa  vainajain  palvelusta  jo  paleoliitisella  ajalla  Euroopassa  ja  sittemmin 
myös  Amerikassa,  tekee  hyvin  todennäköiseksi  että  tämä  varhaisin  uskontomuoto  on 
spontaanisesti  syntynyt,  eikä  kultuurivaikutuksen  tuloksena  kulkeunut  yhdestä  asuma- 
keskuksesta  eri  seuduille.  Myös  kaikki  vertailut  Amerikan  esihistoriallisiin  oloihin 
ovat  hyvin  mieltäkiinnittäviä.  Mutta  juuri  kaiken  sen  nojalla,  mitä  tekijä  esittää  (esim. 
s.  69),  tuntuu  luultavalta,  että  on  ollut  olemassa  kivi-  ja  pronssikauden  rajamailla  yh- 
teyttä Egyptin  ja  Etelä-Ameriikan  välillä.  (Miksi  olisi  se  .unstatthaft",  .sopimatonta?') 
Mutta  jos  yhteyttä  on  ollut  olemassa,  raukeaa  tärkeä  puolustus  tohtori  M.  Muchin 
teorialta. 

Ei  liene  epäilystäkään  siitä,  etfeikö  se,  sellaisena  kuin  se  loppuponnessa  esite- 
tään, olisi  aivan  jyrkkä.  Niinpä  Pohjois-Euroopassa  asti  tavattavat  suuret  megaliitti, 
haudat  varmasti  ovat  orientaalisen  vaikutuksen  tulos,  kuten  ennenkaikkea  Montelius  on 
näyttänyt.  Muchin  käsityksessä  ilmeneekin  jonkun  verran  epäselvyyttä:  hän  myöntää 
esim.  Tanskan  neoliitisen  kultu  urin  saaneen  vaikuttimia  Pohjois-Afrikasta,  mutta  onhan 
taas  sikäläinen  kultuuri  osaksi  Orientin  hedelmöittämä.  —  Joskin  siis  Muchin  käsitys 
on  liika  jyrkkä,  niin  toiselta  puolen  on  varmaa,  että  hyvin  paljo  itsenäistä,  Orientista 
riippumatonta  kulttuurikehitystä  on  kautta  Euroopan  jo  kivikausista  alkaen  havaitta- 
vissa. Missä  määrin  näin  on  laita,  ei  ole  vielä  tieteellisesti  näytetty,  joten  mitä  suu- 
rimmalla intressillä  odotamme  prof.  Monteliuksen  tekeillä  olevaa,  suurta,  moniosaista 
teosta,  jossa  nerokas  asiantuntija  perin  pohjin  aikoo  valaista  Orientin  ja  Euroopan  suh- 
detta toisiinsa  esihistoriallisina  aikoina. 

A.  M.  T. 


Johannes  Sundvall:  Epigraphische  Beltrftge  zur  social-polltiscben  Oe- 
schichte  Athens  im  Zeitalter  des  Demosthenes.  (Epigrafisia  lisiä  Demosteneen  aikai- 
sen Ateenan  sosiaali-politiseen  historiaan)  92  s.  8:o  Yliopistollinen  väitöskirja. 

Virallisen  vastaväittäjän  prof.  I.  A.  Heikelin  lausunto  oli  suomennettuna  näin 
kuuluva : 

.Maisteri  Sundvallin  tarkotus  on  teoksellaan  selvitellä,  minkälaisessa  yhteiskun- 
nallisessa asemassa  ne  henkilöt  olivat,  jotka  neljännen  vuosisadan  jälkimäisellä  puolis- 
kolla olivat  Ateenan  hallinnollisissa  tai  valtiollisissa  viroissa,  sekä  valaista  tämän  kysy- 
myksen yhteydessä  olevia  seikkoja. 

Tähän  asti  yleensä  vallalla  ollut  mielipide,  joka  etupäässä  nojautuu  Platon  ja 
Aristoteleen  lausuntoihin  ja  myös  suuresti  on  saanut  yllykettä  nykyisistä  antidemokraa- 
tisista  ja  imperialistisista  ajatustavoista  on  ollut  se,  että  sivistymättömäin  ja  varattomain 

kansalaisten   suurella   joukolla  on  tuohon  aikaan  ollut  ratkaiseva  vaikutus,  mikä  ei  ole 
ollut    yhteiskunnan  onneksi. 

Maisteri  Sundvall  kuitenkin  vakuuttavalla  tavalla  todistaa,  että  tällä  käsityksellä 
ei  ole  tukea  todellisissa  oloissa.  Onnistuneesti  käyttäen  sitä  henkilöainehistoa,  joka 
nyttemmin  on  koottu  Kirchnerin  Prosopographia  Atticaan,  ja  jota  hra  Sundvall  vielä  suu- 
resti on  täydentänyt,  voi  hän  näyttää,  että  päin  vastoin  juuri  korkeammilla  yhteiskunta- 
luokilla on  ollut  hallitseva  vaikutus. 

Mitä  ensinnäkin  tulee  500-neuvostoon,  joka  oli  jonkunlainen  pysyvä  kansane- 
duskunta, selviää  tekijän  runsaasti  esiintuomista  tosiasioista,  että  varakkaat  tässä  kor- 
poratsioonissa  olivat  edustetut  paljo  korkeammassa  suhteessa,  kuin  mitä  säädyn  mies- 
luku olisi  edellyttänyt.    Samoin  oli  neuvostonsihteerinviran  laita. 

Strategeihin  nähden  esittää  tekijä  lisiä  vaalitapaan  katsoen,  luettelee  strategi- 
viran  hoitajat  v.  v.  360—322,  sekä  todistaa,  että  tähän  virkaan  on  valittu  melkein  yksin- 
omaan rikkaimpiin  sukuihin  kuuluvia  henkilöitä,  ja  että  on  siis  tavallaan  oikeutettu  pu- 
humaan sotilas-aatelista.  Että  strategeilla,  valtion  tärkeimmillä  virkamiehillä,  täytyi 
olla  joltinenkin  varallisuus,  on  tosin  ennenkin  yleisesti  tunnustettu,  mutta  todellista 
asianlaitaa  ei  ennen  ole  yksityiskohtaisesti  tutkittu. 

Diaiteeteihin  nähden  on  tekijän  onnistunut  esittää  tärkeitä  tukia  sille  käsitykselle, 
että  alin  varallisuusluokka  —  thetit  —  ei  ollut  heidän  keskuudessaan  edustettuna. 

Laivaveistämön  tarkastusmiehet  kuuluivat  keskiluokkaan;  laivaston  rahainhoitajat 
todennäköisesti  myös  olivat  varakkaita  henkilöitä. 

Että  lainmääräystä  siitä,  että  korkeimpain  rahastovirkojen  tuli  kuulua  ensimäiselle 
varallisuusluokalle,  noudatettiin,  näyttää  tekijä  persoonahistoriallisilla  tosiasioilla. 

Myöskin  näyttää  tekijä,  että  kulttiviroissa  varallisuussuhteilla  oli  ratkaiseva 
merkitys. 

Otaksuttavalta  tekijän  esityksen  nojalla  myös  tuntuu,  että  deemoksissa  1.  kunnissa 
varakkailla  kansalaisilla  oli  vaikuttava  asema. 

Lähettiläät  ja  Puhujat  eli  Ehdotusten  tekijät  eivät  suinkaan  kuuluneet  yhteiskun- 
nan alempiin  kerroksiin,  vaan  tässäkin  tapauksessa  vallitsivat  rikkaat. 

Etfeivät  edes  kansantuomioistuimet  ja  kokoukset  yksinomaan  olleet  rahvaan 
käsissä,  huomautetaan  lopuksi,  vaikka  ei  tässä  kohden  voida  esittää  niin  sitovia  todis- 
teita, kuin  kaikissa  yllä  esitetyissä  tapauksissa. 

Tekijä  on  epäilemättä  oikeutettu  siihen  yleiseen  lopputulokseen,  minkä  hän 
yleistä  mielipidettä  vastaan  esittää,  että  nim.  varakasten  luokkien  vaikutus  ei  suinkaan 
ole  vähentynyt  Ateenassa  siihen  aikaan,  jota  tavallisesti  kutsutaan  Deemosteneen 
ajaksi. 

Jonkinlaisena  liitteenä  seuraa  kaksi  lukua,  joissa  lähemmin  käsitellään  muutamia 
varemmin  tekstissä  mainittuja  seikkoja  ja  valaistaan  Ateenan  hallinnollista  järjestelmää. 
Tekijä  on  keksinyt,  että  Asklepion  papit  vuorottain  valittiin  fyylosten  mukaan,  ja  on 
siten  onnistunut  saamaan  kronologisia  tukikohtia,  jotka  vastaiselle  tutkimukselle  voivat 
olla  suureksi  hyödyksi. 

Tekijän  taulu-esitys  niistä  edustajista,  joita  kullakin  deemoksella  oli  neuvostossa,  on 
intresantti,  sikäli  kuin  tiedot  perustuvat  faktoihin;  mutta  hänen  laskujaan  kuntien  nä- 
ennäisen suuruuden  perusteella  voivat  vain  tulevat  löydöt  vahvistaa  tai  kumota.  Te- 
kijän esitys  fyylosten   palas-suhteista  neljäntenä  vuosisatana  ansaitsee  huomiota. 

Yllä  mainittujen  tieteellisten  tulosten  lisäksi  on  tekijä  monessa  kohden  edistänyt 
tieteellistä  tutkimusta  alallaan.  Että  maisteri  Sundvall  on  taidokas,  perinpohjainen  ja 
teräväkykyinen  epigrafikko,  selvästi  esiintyy  hänen  teoksessaaan." 

Vastaväittäjä   tekee  tämän   jälkeen  joukon   huomautuksia,  jotka  suureksi  osaksi 
ovat  muodollista  laatua,  ja  joista    vastaväittäjä   mainitsee,  että  ne  eivät  ole  erittäin  tär- 
keitä.   Lopuksi  hän  lausuu,  että  »maisteri  Sundvallin   teokellsa  on  melkoinen  tieteelli- 
nen arvo  ja  vastaa  se  hyvin  tarkotustaan.     Puolustus    väitöstilaisuudessa  todisti  hyvää 
sian  tuntemusta  ja  oli  tyydyttävä." 


Paul  Rohrbach,  Die  wirtschaftliche  Bedeutung  Westasiens.  Halle  a.  S.  1902. 
84  siv.  isoa  8:o. 

Tämä  teos  kuuluu  Jenan  professorin  Karl  Doven  julkaisemaan  sarjaan  „Angewandte 
Geographic  Hefte  zur  Verbreitung  geographischer  Kenntnisse  in  hrer  Beziehung  um 
Kultur-  und  Wirtschaftsleben"  (Sovellettua  maantiedettä.  Vihkoja  maantieteellisten  tieto- 
jen levittämiseksi  niiden  suhteessa  kulturi-  ja  talouselämään).  Kuten  tunnettu  on  maan- 
tiede yksi  historian  tärkeimpiä  aputieteitä.  Monet  tunnetut  historianfilosofit,  kuten  Bo- 
din,  Montesquieu  ja  Herder  ovat  aikoja  sitten  koettaneet  selittää  inhimillistä  kulturi-elä- 
mää  maantieteellisistä  oloista  riippuvaksi.  Nykyäänkin  kaikki  tunnustavat,  että  eri  maan- 
tieteellisissä oloissa  inhimillinen  kulturi  muodostuu  erilaiseksi,  vaikka  tosin  mitään  lo- 
pullisia tuloksia  kysymykseen  nähden  missä  laajuudessa  ja  millä  tavalla  maantieteelliset 
seikat  vaikuttavat  ei  vielä  ole  saatu.  Siitä  huolimatta  voipi  sanoa,  että  tämä  kysymys 
on  yksi  nykyajan  historianfilosofian  lempiaineita. 

Yllämainittu  teos  koskee  Länsi-Asian  maantiedettä.  Tekijä  tutkii  eri  luvuissa 
Turkestanin,  Iranin,  Armenian,  Kurdistanin  ja  Vähän-Asian,  sekä  lopuksi  Mesopotamian 
Babylonian  ja  Syrian  maantiedettä.  Hän  on  itse  tehnyt  laajoja  matkoja  näissä  maissa 
ja  kertoo  osaksi  omien  osaksi  muiden  havaintojen  nojalla  mainittujen  seutujen  korkeus- 
suhteista, ilmastosuhteista,  vesi-  ja  saderikkaudesta  ynnä  myös  kasvullisuudesta  ja 
mineraalirikkauksista.  Johtopäätöksensä  ovat  etupäässä  n.  s.  käytännöllistä  laatua,  s.  o. 
tekijä  koettaa  osoittaa  millä  paikoin  taloudellinen  kulturi,  etenkin  maanviljelys,  on 
kehitysmahdollinen  ja  missä  määrässä  se  on  kehitysmahdollinen  sekä  toiselta  puolen 
mitkä  seudut  ikiajoiksi  ovat  tuomitut  jäämään  erämaiksi.  Osaksi  tekijä,  missä  maan- 
tieteellinen tutkimus  ei  vielä  ole  tarpeeksi  suuria  ennätyksiä  tehnyt,  käyttää  historias- 
takin lainattuja  tietoja  todistuskappaleena,  esim.  määrätessään  kuinka  paljon  asukkaita 
Babylonian  alluvialinen  alue  kykenee  elättämään  ja  kuinka  laaja  sikäläinen  kulturimah- 
dollinen  alue  on. 

Kirja  on  kauttaaltaan  kirjoitettu  ainoastaan  jonkinmoisena  .lisänä"  puheenaole- 
vien kysymysten  käsittelyssä.  Tekijä  ei  siinä  tavoittele  noita  laajempia  enemmän  speku- 
latiivista laatua  olevia  kysymyksiä,  missä  määrin  ihminen  yleensä  kulturiolentona  on 
riippuvainen  maantieteellisistä  seikoista.  Mutta  tuollaisena  vaatimattomana  ja  kuitenkin 
ilmeisesti  asiantuntijan  kirjoittamana  lisänä  on  kirja  hyvin  hauska  lukea. 

K.  R  B. 


Stanley  Lone-Poole:  Turkey.  (Turkinmaa)  London,  1900.  373  siv.  8o: 
Vielä  tulee  kestämään  kauan  ennenkuin  Turkin  historia  nykyaikaisten  vaatimusten 
mukaan  kirjoitetaan.  Turkinmaa  on  aivan  liian  puutteellisesti  tunnettu,  yksinpä  maantie- 
teellisessäkin suhteessa.  Ja  jos  vielä  otamme  huomioon,  että  Turkin  arkistot  ovat  luokse- 
pääsemättömiä  ja  että  sikäläinen  hallitus  suorastaan  vihaa  kaikkea  historiaa,  niin  ymmär- 
tää helposti  tutkijain  vaikeudet. 

Kaikki  tähänastiset  Turkinmaan  historiat  ovatkin  vain  väliasteita,  eivätkä  mitään 
valmista.  Niin  myöskin  otsakkeessa  mainittu  kirja,  joka  on  ilmestynyt  norjassa  .The 
Ttony  of  The  nations."  Tämä  kirja  on  kokonaan  kirjoitettu  n.  s.  vanhaan  malliin,  se 
on  kronologinen  kertomus  eri  suittaneista  ja  heidän  toimistaan,  heidän  voitoistaan  ja 
tappioistaan.  Mitään  erityistä  sulttanien  vallan  alla  olevista  kansoista,  niiden  pyrkimyk- 
sistä ja  kehitysasteista  eri  aikoina,  ei  lukija  kirjasta  saa.  Tosin  tekijä  eräässä  luvussa 
puhuu  varsin  laajasti  sulttanin  huvista  Stanbulissa  ennen  Mahmud  II:n  tunnettuja  refor- 
meja 1800-  luvun  alussa,  ja  eräässä  toisessa  turkkilaisesta  hallinnosta.  Viimemainitussa 
luvussa  tekijä  kyllä  huomauttaa  m.  m.  siitä,  kuinka  Turkinmaallakin  on  vallinnut  frodo- 
lilaitos,  kuinka  sotaväki  siellä  on  ollut  kokoonpantuna  vasalleista,  jotka  vanhana  aikana 
melkein  itsevaltaisina  hallitsivat  läänityksiään,  mutta  sodan  aikana  väkineen  ratsain 
Sipahis)  tekivät  sotapalvelusta.  Mahmud  H  hävitti  toisen  fveopeliiaitoksen  jätteet  valtakun- 
nastaan. Lukijalle  olisi  ollut  huvittavaa  saada  tarkempi  esitys  tästä  läänitysaristokra- 
(tiasta,  sen  oikeuksista  ja  suhteista  kansaan,  koskapa  hän  sen  kautta  olisi  päässyt  likem- 
pään  kosketukseen  itse  yhteiskunnallisen  elämän  kanssa  Turkissa,  ja  sehän  on  historioit- 
sijalle tärkeintä.  Mutta  tekijä  kertoo  asiasta  vain  yhdellä  tai  parilla  sivulla,  tullakseen 
sitten  taas  asioihin,  jotka  lukijaa  vähemmän  huvittavat.  Eräässä  lyhyessä  luvussa  tekijä 
puhuu  turkkilaisesta  kirjallisuudesta.  Lisättäköön  vielä,  että  tekijä  ei  ole  voinut  vapau- 
tua moraalisten  arvostelujen  ja  opetusten  antamisesta  Turkin  historian  johdolla,  vaikka 
alkulauseessaan  nimenomaan  lupaa  olla  sitä  tekemättä. 

Ylläolevalla  en  kuitenkaan  ole  tahtonut  kieltää  kirjalta  kaikkea  arvoa.  Se  on  kir- 
joitettu erittäin  suurella  selvyydellä  ja  tunnetulla  englantilaisella  kertomiskyvyllä.  Sitä- 
paitsi on  myönnettävä,  että  ainakin  Turkin  ulkonainen  historia  mitä  suurimmassa  mää- 
rässä on  riippunut  eri  hallitsioiden  kyvystä  ja  toimesta.  Eikä  lopulta  tuo  ihannehisto- 
riakaan  koskaan  tule  kirjoitetuksi,  elleivät  edelläkävijät  tarpeeksi  paljon  ole  tietä  siihen 
valmistaneet. 

K.  R.  B. 


Leo  Tolstoin  elämä  ja  teokset  Kirj.  Paul  Birykov,  tarkastanut  Leo  Tolstoi. 
Venäläisestä  käsikirjoituksesta  suomentanut  Arvid  Järnefelt.  I  nidos:  Lapsuudesta  ensi 
miehuuden  ikään.    Porvoossa  Werner  Söderström  osakeyhtiö.  447  siv.  8:o. 

Harvan  nykyään  elävän  aatteenmiehen  tai  kirjailijan  elämä  ja  toiminta  lienee  jo 
eläessään  joutunut  niin  monipuolisen  ja  laajan  kirjallisuuden  arvostelun  ja  pohdinnan 
alaiseksi  kuin  »Suuren  vanhuksen',  Leo  Tolstoin. 

Ilmoitettavana  oleva  teos  tahtoo  kuitenkin  jo  alunpitäen  esiintyä  suuremmilla 
vaatimuksilla  kuin  mikään  edeltäjistänsä.  Kirjoittaja  on  Tolstoin  oppilas  ja  läheinen 
personallinen  tuttava.  Paitsi  verraten  runsaslukuista  aikaisempaa  Toistolta  koskevaa 
kirjallisuutta  on  hänellä  ollut  käytettävänään  suuri  joukko  autobiografisia  aineksia, 
nimittäin  joukko  ennen  julkaisemattomia  Tolstoin  elämäkerrallisia  kirjoitelmia,  suuri 
joukko  hänen  kirjeitään  sekä  otteita  hänen  päiväkirjoistaan.  Nämä  ainekset  on  Tolstoi 
itse  tarkastanut  sekä  lisäyksillään  ja  muistutuksillaan  varustanut 

Teos  ei  siis  ole  elämäkerrallinen  ja  kirjallinen  tutkimus  tavallisessa  merkityksessä, 
vaan  on  sillä  suuressa  määrin  itse-elämäkerrallinen  luonne.  Tämä  tekee  teoksen  tietysti 
aina  mieltäkiinnittävämmäksi.  Mutta  tämä  seikka  on  myös  aikaansaanut  sen,  että 
teoksen  kokonaisvaikutus  ei  ole  »eheä.  Kirjoittajalla  tosin  on  onnistuakseen  enemmän 
edellytyksiä  kuin  monella  muulla,  ja  hän  on  käynyt  tehtäväänsä  käsin  kaikella  .tarmolla 
ja  ymmärtäen  sen  vaikeuden.    Kuitenkin  saa   käytettävänä   olevien  ainesten  erikoinen 

luonne  aikaan,  ettei  hän  ole  voinut  sulattaa  niitä  eheäksi  kokonaisuudeksi.  Kaikella 
Tolstoin  omasta  kynästä  lähteneellä,  kirjoittipa  hän  näöltään  kuinka  vähäpätöisestä  asi- 
asta hyvänsä,  on  näet  omituinen  m ukaansatempaa vaisuutensa  ja  viehätyksensä.  Siksipä 
eroaa  tässäkin  teoksessa  kaikki  Tolstoin  oma  kertoma  verrattain  jyrkästi  teoksen  ko- 
koonpanijan työstä.  Edellisen  kertoma  ei  ole  tavallista  tiedemiehen  tai  estetikon  esi- 
tystä, vaan  kauttaaltaan  taidetta,  tuota  Tolstoin  yksinkertaista,  mutta  kalkki  mukaansa- 
tempaavaa taidetta.  Miten  mieltäkiinnittävästi  Tolstoi  esittää  juuri  oman  elämänsä  ja 
lähimmän  ympärystönsä  pienimpiäkin  piirteitä,  on  tunnettua.  Suureksi  osaksi  elämä- 
kerrallinen novellisarja  »Lapsuus,  poikaikä  ja  nuoruus*  sekä  .Tunnustus",  joita  osaksi  on 
käytetty  kysymyksessä  olevaa  teosta  kokoonpannessa  ovat  tässä  suhteessa  kuvaavia. 
Tolstoin  erityisesti  tätä  teosta  varten  kirjoittamat  elämäkerralliset  ainekset  ovat  taiteel- 
lisessa viehättäväisyydessä  edellisten  veroisia.  Ei  siis  ihme,  jos  kontrasti  joskus  tuntuu 
jyrkälle,  teoksen  kokoonpanijan  tällaisten  ainesten  jälkeen  ryhtyessä  esittämään  Tolstoin 
sukutauluja. 

Nyt  ilmestynyt  osa  kysymyksessä  olevaa  teosta  käsittää  Tolstoin  lapsuuden,  nuo- 
ruuden ja  ensi  mtehuudenijän.  Mieltäkiinnittävää  on  siinä  seurata  suuren  hengen  kehi- 
tystä, siinä  tapahtuvia  muutoksia  ja  esiintyvien  aatteiden  kehitystä.  Kuten  luonnollista, 
on  tässä  enimmän  seurattu  sisäisen  elämän  kehitystä,  mutta  myöskin  ulkonaisen  elämän 
päävaiheet  astuvat  teoksessa  selvinä  esiin.  Alkuosassa  esiintyy  joukko  erittäin  viehät- 
täviä Tolstoin  itsekertomia  lapsuudenmuistelmia,  joista  suuri  osa  aivan  uutta.  Pitkin 
matkaa  esiintyvät  Tolstoin  kirjeet  ovat  myös  suureksi  osaksi  ennen  julkaisemattomia. 
Mieltäkiinnittävimpiä  kohtia  teoksessa  ovat  muuten  tuon  Tolstoin  elämässä  merkillisen 
Kaukasian  matkan  kuvaus,  kuvaus  Tolstoin  toiminnasta  noiden  Venäjän  kultturihisto- 
riassa  sangen  merkillisten  »neljäkymmenluvun  miesten",  kuten  Turgenjevin,  Nekrasovin, 
Gontcharovin,  Ostrovskijn  y.  m.  parissa.  Samoin  Tolstoin  suhde  suureen  aikalaiseensa 
Turgenjeviin  on  esitetty  laajasti  ja  ansiokkaasti. 

Teoksen  loppuosan  muodostaa  esitys  Tolstoin  alkavasta  kirjallisyhteiskunnal- 
lisesta  toimintakaudesta,  s.  o.  toiminnasta  sovintotuomarina,  opettajana  ja  kasvatus- 
opillisena kirjailijana.  Erittäin  viehättävät  taiteellisessa  suhteessa  ja  muutenkin  mieltä- 
kiinnittävät  ovat  täälläkin  Tolstoin  omat  kertomukset  opettajatoimestaan. 

Taitavissa  käsissä  on  teoksen  suomennos  suoritettu  kaikella  tajuvuudella  ja  help- 
poudella. Useat  kohdat  antavat  kuitenkin  aihetta  väittämään,  että  suomentaja  ei  ole 
tahtonut  täyttää  kaikkia  huolellisuuden  vaatimuksia.  Suomennoksessa  on  näet  viljalti 
omituisuuksia,  joista  tyydymme  luettelemaan  vaan  muutamia.  Omituisesta  objektin 
käyttelystä  mainittakoon  seuraavat  esimerkit: 

Vaikka  minulle  kyllä  sanottiin,  että  minä  siirretään  poikien  luo  .  .  .  (siv.  73), 
.  .  .  pidin  velvollisuutenani  jättää  pois  kokonainen  kappale  .  .  .  (107).  Minä  otettiin 
vastaan  hyvässä,  rikkaassa  talossa  .  .  .  (106). 

Toisinaan  taas  on  päässyt  pujahtamaan  pahoja  venäläisyyksiä,  kuten  esim.  .  .  . 
Palkittiin  pyhän  Yrjön  ritarimerkillä  neljättä  luokkaa  .  .  .  (48),  .  .  .  eikä  Parisi  mil- 
loinkaan ennen  ole  tuntunut  minusta  niin  litteän  epärunolliselta  kuin  nyt .  .  .  (247) . . . 
päästä  lähemmäksi  maalaista  väestöä  .  .  .  (300).  Pietarin  käskystä  .  .  .  palkittiin 
Tolstoi  maatiloilla  .  .  .  (29). 

Vieraskielisten  sanojen  ja  nimien  oikeinkirjoituksesta  olisi  myös  paljon  sanot- 
tavaa, riittänee  vaan  huomauttaa  että  suomentaja  kirjoittaa  ne  miten  kulloinkin  sattuu, 
ainakin  vokalien  pituus-  ja  lyhyysperiaatteeseen  nähden.  Niinpä  tavataan  esim.  Parisi, 
mutta  sen  rinnalla  Kaukaasia,  teatteri,  sekä  reaalinen,  kronolooginen  j.  n.  e.  erittäin 
tavallisuudesta  poikkeava  on  suomentajan  venäläisten  sanojen  ja  nimien  transkriptioni, 
mutta  siihen  ei  tässä  liene  tilaa  kajota. 

Lopuksi  ei  voitane  olla  huomauttamatta  sitä  seikkaa,  että  hyvin  usein  tavattavat, 
joskus  enemmän  kuin  sivun  pituiset  ranskankieliset  kirjeet  ovat  jätetyt  kääntämättä . 
Tämä  on  vähemmän  kielitaitoiselle  lukijalle  aika  harmillista. 

Jännityksellä  jäänee  varmaan  jokainen  kirjallisuuden  ja  Tolstoin  aatteiden  ystävä 
odottamaan  teoksen  toisen  osan  ilmestymistä,  joka,  sisältäen  esityksen  Tolstoin  ylim- 
miileen  kohonneesta  kirjallisesta  toiminnasta  sekä  hänen  elämässään  vielä  tapahtuvasta 
suuresta  henkisestä  käännekohdasta,  tulee  mahdollisesti  ehkä  vielä  mieltäkiinnittäväm- 
mäksi  kuin  nyt  ilmestynyt  ensimäinen  osa. 

A.  Hämäläinen. 


Turun  kaupungin  Historiallinen  Museo  on  ryhtynyt  julkaisemaan  sivistys- 
historiallisesti  erittäin  arvokasta  teosta,  joka  tulee  kuvin  ja  sanoin  käsittelemään  mai 
nitun  museon  rikkaita  kokoelmia  ja  tekemään  ne  yleisölle  tunnetuiksi. 

Julkaisusta,  jonka  tarkotus  on  tulla  käsittämään  12  ä  14  vihkoa,  yhteensä  noin 
300—400  sivua  kuvitettua  tekstiä  ja  useita  kokosivun  kuvia,  jos  yleisö  tilausten  muo- 
dossa antaa  tarpeellista  kannatustaan  yritykselle,  on  ensimmäinen  vihko  joku  aika  sitte 
laskettu  kauppaan.  Tämä  vihko  antaa  paljo  hyviä  toiveita  teoksesta,  joten  Suomen 
yleisön  velvollisuus  on  auttaa  sen  ilmestymismahdollisuuksia. 

Tämän  ensi  vihkon  kaikki  kirjotukset  ovat  maisterien  Emil  Nervanderin  ja  K.  K. 
Meinanderin  kirjottamat.  Ensiksi  antaa  edellinen  erinomaisen  viehättäväksi  tunnetulla 
tyylillään  elävän  kuvan  »spinettihuoneesta*,  saaden  niin  tilaisuuden  herttaisesti  kuvaile- 
maan 1800-luvun  alkupuolella  esiintyviä  henkisiä  rientoja  ja  sivistyselämää  ja  -oloja. 
Verraton  on  seuraavassa  kirjotuksessa  oleva  kuvajäljennös  Hämeen  rykmentin  lipusta. 
Sitte  maisteri  Meinander  suurisuuntaisessa  kirjotuksessaan  esittää  P.  Olavin  kuvaa 
Ruskon  kirkosta,  tehden  useita  tärkeitä  huomautuksia  varhaisen  keskiaikamme  kirkol- 
lisista taideoloista,  samoin  kuin  hän  taas  seuraavassa  kirjotuksessa  tutustuttaa  meitä 
Erik  XIV:n  onnettomaan,  sympaatiseen  puolisoon.  Lopuksi  loihtii  Nervander  esiin  pa- 
rissa kirjotuksessa  ääriviivoja  eri  aikojen  aloilta. 

Teos  ilmestyy  suomen-  ja  ruotsinkielisenä,  kumpikin  kahdessa  painoksessa,  toinen 
hyvällä,  toinen  loistopaperilla.    Edellisen  hinta  on  90  p.,  jälkimäisen  1:60  vihko. 

A.  M.  Tallgren. 


Lyhyitä  tiedonantoja. 


Ruotsissa  ovat  tämän  vuoden  alusta  alkaen  lakanneet  ilmestymästä  Muinaismuis- 
toyhdistyksen Aikakauskirja  ja  Vitterhetsakademins  Mänadsblad.  Näistä  on  varsinkin 
viimemainittu  sisältänyt  paljo  puhtaasti  historiallisiakin  kirjoituksia.  M.  m.  on  Hans 
Hildebrand  siinä  julaissut  melkoisen  joukon  esitöitä  ja  ainehistoa  suuresta  nyt  jo  kol- 
miosaisesta Ruotsin  keskiajan  historiastansa. 

Näiden  lakanneiden  aikakauskirjojenkaan  alkoi  tämän  vuoden  alusta  ilmestyä 
neljästi   vuodessa  lehti,  nimeltä  Fornvännen,  jonka  toimittajat  ja  avustajat  ovat  samat 

kuin  molempien  lakanneiden  aikakauskirjojen.    Tämän  vuoden  kaksi  ensimäistä  nume- 
roa on  jo  ilmestynyt.    Kehotamme  lukijoita  niihin  tutustumaan. 


Suomalaisugrilaisen  Seuran  viime  keväänä  ilmestyneen  Aikakauskirjan  erittäin 
arvokkaassa  ja  sisältörikkaassa  XXIII  vihossa  tekee  m.  m.  herra  Julius  Ailio  selkoa 
Suomen  kivikauden  kuvanveistotaiteesta.  Merkkeinä  siitä  on  meillä  osaksi  meripihkai- 
sia  amuletteja,  osaksi  kivikirveitä,  koristetut  eläinten  (karhun  ja  koiran?)  päillä,  lam- 
paanpään  muotoinen  reikäkivi  y.  m.  Itäeuroopassa  ja  Puolassa  on  samanaikaisia  taide- 
teoksia; samoin  esim.  Ruotsissa.  Suuremmoiset  määrät  kaiverrettuja  piirroksia, 
etenkin  eläinkuvia  ja  naisvartaloita,  on  tavattu  paljo  varhaisemmilta  aikajaksoilta,  varsin- 
kin Ranskassa,  jossa  prof.  Ed.  Piette  on  niitä  julaissut,  mutta  muuallakin. 

Herra  Ailio  huomauttaa,  miten  tärkeää  on  varhaislmpain  taidetuotteiden  selvit- 
teleminen sosioloogiselta  ja  esteetiseltä  kannalta  katsoen  ja  on  siinä  epäilemättä 
oikeassa. 

Sama  tekijä  tulee  kohtsilleen  laajemmassa  tutkielmassa  käsittelemään  toistaiseksi 
hyvin  Vähän  tunnettua  Suomen  kivikautta. 


Tilanpuutteen    tähden  on  joukko  lyhyitä  tiedonantoja  ynnä  luettelo  Toimi- 
tukselle lähetetystä  kirjallisuudesta  täytynyt  jättää  seuraavaan  numeroon. 

Papillinen  riita  Lohjalla  1700-luvulla. 

Kirj.  Q.  Rein. 


Asiakirjat,  joihin  seuraava  kyhäelmä  perustuu,  säilytetään  Ruotsin 
valtioarkistossa  Tukholmassa,  ja  kuuluvat  kokoelmaan  Ecclesiastica, 
Äbo  stift,  Lojo.  Koska  ne  sisältävät  yhtä  ja  toista  oloja  ja  tapoja  ku- 
vaavaa eräässä  maaseurakunnassamme  keskivaiheilla  1700-lukua,  olen 
arvellut,  että  ne  voisivat  jotain  mielenkiintoa  osaksensa  saada.  Mitään 
yleisempiä  johtopäätöksiä  silloisten  maalaispappiemme  sivistyskannasta 
tai  kenties  sivistyksen  puutteesta  ei  kuitenkaan  näistä  yksityisistä  tapa- 
uksista voitane  vetää. 

Päähenkilöinä  niissä  esiintyy  kaksi  saman  pitäjän,  Lohjan,  sielun- 
paimenta. Toinen  heistä  on  rovasti  Abraham  Roering;  joka  oli  tässä 
toimessa  vuodesta  1746  kuolemaansa  saakka  v.  1759,  toinen  apulais- 
pappi Henrik  Thorenius,  joka  jo  v.  1731  oli  virkaansa  astunut  ja  kuoli 
v.  1772.  Useimmat  asiakirjamme  kohdistuvat  1750-luvun  ensimäisiin 
vuosiin. 

Thorenius  oli  arvatenkin  talonpoikaista  sukuperää,  päättäen  siitä, 
että  hän  Turun  konsistoorin  eteen  haastettuna  ei  sanonut  täysin  hal- 
litsevansa ruotsin  kieltä,  joten  siis  suomi  oli  hänen  äidinkielensä,  kuten 
myös  siitä,  että  eräs  hänen  vihamiehistään,  luutnantti  Klick,  kutsuu 
häntä  talonpoikaislurjukseksi.  Luonteeltaan  oli  hän  kiivas  ja  riidan- 
haluinen, päättäen  alituisista  rettelöistä,  joihin  hän  joutui.  Toiset  hen- 
kilöt, tosin  nekin  hänen  vastustajansa,  puhuivat  hänen  ylpeästä,  kun- 
nianhimoisesta ja  hillitsemättömästä  luonteestaan  sekä  lapsuudesta  saakka 
häneen  juurtuneesta  vallattomuudesta.  Pappistutkintonsa  oli  hän  tus- 
kalla saanut  suoritetuksi  v.  1731,  jonka  jälkeen  hän,  kuten  sanottu,  oli 
päässyt  apulaiseksi  Lohjalle.  Jo  puoli  vuotta  myöhemmin,  1732,  saa 
hän   konsistoorilta   ankaran   muistutuksen   sopimattomasta   käytöksestä, 

vieläpä  erotetaan  hän  joksikin  ajaksi  virastaan.  Muutamia  vuosia  myöhem- 
min, 1741,  esiintyy  Thorenius  jälleen  kummallisella  ja  varsinkin  pappis- 
miehelle  kokonaan  sopimattomalla  tavalla,  josta  myös  perästäpäin  kärä- 
jissä  tutkintoa  pidettiin.  Oltiin  silloin  Lohjalla  paraikaa  kirkon  korjaamisen 
puuhassa,  ja  oli  syntynyt  riita  muutamista  rakennustarpeista.  Thorenius 
vaati  niitä  itselleen  maaherran  antaman  päätöksen  nojalla,  vaan  toisaalta 
tämä  oikeus  häneltä  kiellettiin.  Pitäjäläiset  olivat  näet  lahjoittaneet 
mainitut  rakennustarpeet  rovasti  G.  Arctopolitanukselle,  vaan  Thorenius 
oli,  kuten  myöhemmin  selvitettiin,  piiloittanut  heidän  lahjoituskirjeensä. 
Kun  Thorenius  ei  hyvällä  saanut  vaatimiansa  tarpeita,  oli  hän,  kuten 
rakennusmestari  Schultze  Lohjan  kirkonkokoukselle  kirjoittaa  (14  p:nä 
kesäk.  1741),  ensin  kotonaan  lauaissut  pyssynsä  ja  sitten  tullut  samoine 
kivääreineen  työpaikalle,  sekä  sanonut  rakennusmestarille,  kun  tämä 
kielsi  häntä  viemästä  pois  tukkeja:  „Älä  sinä,  mies,  tule  minua  lähem- 
mäksi kuin  pyssynpiippu  ulottuu;  minäpä  vien  tukinpäät  nokkasi  edestä 
pois",  ja  oli  hän  kolmasti  uhannut  rakennusmestaria,  jolloin  Schultzen, 
onnettomuuden  välttämiseksi,  oli  täytynyt  keskeyttää  työ,  vaikka  ilma 
olikin  kovin  kaunis  ja  edullinen. 

Arctopolitanuksen  seuraajaksi  tuli,  kuten  mainittiin,  v.  1746  rovasti 
Abraham  Roering.  Hänenpä  aikaansa  kuuluvat  useimmat  tapaukset, 
joista  asiakirjamme  kertovat.  Tämänkin  esimiehensä  kanssa  joutui  näet 
Thorenius  yhä  kireämpiin  suhteisiin,  kunnes  vihdoin  heidän  välillään 
puhkesi  ilmiriita. 

Syytä  oli  kenties  jossain  määrin  myös  rovastissa.  Roering  lienee 
ollut  hyväntahtoinen,  ehkä  heikko  mies,  joka  nähtävästi  ei  osannut 
herättää  apulaisessaan  tarpeellista  kunnioitusta  ja  arvonantoa.  Thorenius 
edelleen  osotti  säädyttömyyttä;  m.  m.  joutui  hän  jälleen  riitaan,  nimittäin 
virkaveljensä,  Pusulan  kappalaisen  B.  Vikmanin  kanssa.  Vuonna  1746 
käski  konsistoori  Roeringia  uudelleen  varoittamaan  Thoreniusta.  Kui- 
tenkin osotti  rovasti  apulaiselleen  vielä  monasti  hyväntahtoisuutta;  niinpä 
Roering  v.  1750,  Thoreniuksen  hartaasta  pyynnöstä  ja  toivoen  saavansa 
enemmän  apua  häneltä  virkatoimissaan,  T.  kun  oli  vanhempi  paikka- 
kunnalla, ehdotti  apulaiselleen  annettavaksi  varapastorin  nimen  ja  arvon, 
johon  pyyntöön  suostutuinkin.  Konsistoorikin  näyttää  siihen  aikaan 
vielä  eläneen  hyvässä  toivossa,  että  Thorenius  tekisi  parannuksen. 
Pianpa  huomattiin,  että  tässä  oli  erehdytty.  Sillä  „kun  Thorenius  oli 
saavuttanut  tämän  edunu  —  niin  kertoo  asiasta  rovasti  Roering  itse  — 
„ei  hän  sitä  sen  paremmin  käyttänyt  kuin  että,  sydämessään  ja  mieles- 
sään ylpeydestä  paisuneena  neuvojen  ja  avustuksen  asemasta,  joita  olin 
häneltä  odottanut,  palkitsi  hyvyyttäni  yleenkatseella  ja  salaisella  panet- 
telulla jonkun  ajan,  kunnes  vihdoin  ilmeisellä  häväistyksellä  itse  saarnas- 

tuolissa  seurakunnan  julkisessa  jumalanpalveluksessa  —  kuten  rietas 
tapansa  on  —  myös  kävi  minun,  lähimmän  esimiehensä,  kimppuun". 
Tähän  viimeksi  mainittuun  kohtaukseen  tulemme  heti  palaamaan. 

Thoreniuksen  uusi  varapastorin  arvo  näkyy  panneen  hänen  päänsä 
kokonaan  pyörälle.  Kun  hän  saarnastuolista  luki  virkanimityksensä  julki, 
oli  hän,  kuten  kerrotaan,  sen  suomalaisessa  käännöksessä  kutsunut 
itsensä  varakirkkoherraksi.  Senjälkeen  alkoi  hän  tehdä  matkoja  ympäri 
pitäjän  ja  huudattaa  itseään  kirkkoherraksi,  sekä  vaati,  että  kaikki  häntä 
siksi  kutsuisivat.  Hän  oli  myös,  Roeringin  väitteen  mukaan,  alkanut 
talonpojilta  vaatia  heiniä  ja  olkia  yli  sen,  mihin  hänellä  oli  oikeutta. 
Myös  muuten  käyttäytyi  hän  näillä  matkoillaan  sopimattomasti;  niinpä 
hänellä  oli  lukukinkerillä  tapana  puhdistaa  pyssyänsä,  mikä  hänen  kuu- 
lijainsa  joukossa  herätti  naurua  ja  pilkkaa. 

Monella  tavoin  osotti  hän  halveksimistaan  rovastille.  Matkoilleen 
lähti  hän  sanomatta  mitään  Roeringille,  ja  ripitti  rovastin  luvatta.  Kun 
Roeringin  kerran  oli  täytynyt  nuhdella  apulaistaan,  oli  tämä  ensin  vas- 
tannut herjasanoilla,  senjälkeen  vihoissaan  mennyt  kotia  ja  paneutunut 
vuoteeseensa.  Seuraavana  sunnuntaina  ei  hän  tullutkaan  kirkkoon, 
vaan  lähti  jälleen  matkalle,  jolla  viipyi  kauan.  Vaalilauseenaan  kuuluu 
olleen:  »Jota  enämmin  minua  vaivataan,  sitä  carjummaksi  (!)  minä 
käyn".  Sakramentin  jakamista  toimitti  hän  sopimattomalla  kiireellä.  Se 
tapahtuu,  kertoo  Roering,  silmänräpäyksessä,  kun  hän  käy  edellä,  niin 
ettei  tiedetä,  lausuuko  hän  ollenkaan  mitään,  ja  kun  toinen  öylättei- 
neen  käy  edellä,  seuraa  hän  ihan  kintereillä,  niin  että  toisen  kantapäät 
ovat  vaarassa.  Saarnatessaan  oli  hänellä  pahana  tapana  riisua  peruukki 
ja  pyhkiä  päätään.  Helatorstaina  v.  1750  oli  hän  sakaristossa  rohjennut 
näyttää  nyrkkiä  rovastille,  lukkari  Logrenin  todistuksen  mukaan,  joka  oli 
tilaisuudessa  saapuvilla.  Vielä  muita  valituksia  tehtiin  Thoreniusta  vas- 
taan, mutta  painavin  kaikista  oli  kuitenkin,  että  hän  saarnassaan  25 
sunnuntaina  jälkeen  P.  Kolminaisuuden  päivän  v.  1751  oli  tehnyt  jul- 
kisen hyökkäyksen  rovastia  vastaan,  mainitsematta  tosin  hänen  nimeään, 
mutta  siltä  selvästi  häntä  tarkottaen.  Tämä  tapahtuma  varsinkin  herätti 
koko  pitäjässä  mitä  suurinta  huomiota. 

Tämän  johdosta  haastoi  Roering  Thoreniuksen  Turun  konsistoorin 
eteen,  siihen  pakotettuna,  kuten  lausuu,  sen  pahennuksen  tähden,  minkä 
tämä  tapaus  huomattavasti  oli  seurakunnassa  herättänyt,  ja  ylenkatseen 
tähden,  jonka  alaiseksi  virkansa  näin  oli  joutumaisillaan.  Thorenius 
kutsuttiin  siis  Turkuun  vastaamaan,  ja  ensimäinen  kuulustelunsa  ta- 
pahtui 5  päivänä  maaliskuuta  v.  1752.  Tässä  tilaisuudessa  luettiin  Tho- 
reniuksen saarnasta  seuraava  todistus,  joka  oli  viiden  Lohjalaisen  alle- 
kirjoittama. 

„Että  adj.  min.  ja  varapastori  Thorenius  julkisesti  saarnastuolissa 
25  sunnuntaina  P.  Kolminaisuuden  päivän,  jälkeen  eli  kun  saarnattiin 
hävityksen  kauhistuksesta  on  käyttänyt  seuraavia  lausetapoja,  nimittäin 
ensin  kahvin  ja  teen  juomisesta,  että  kun  tulot  eivät  riitä,  niin  keksi- 
tään kaikenlaisia  keinoja  ja  vehkeitä  niiden  enentämiseksi,  jotta  joka 
päivä  voitaisiin  elää  rikkaan  miehen  tavoin  hekumassa  ja  ylellisyydessä, 
mitkä  sanat  silminnähtävästi  herättivät  pahennusta  koko  seurakunnassa, 
sitten  puhuttiin  juoksijoista,  jotka  kulkevat  ympäri,  ja  pujahtavat  seura- 
kuntiin ilman  kutsumusta,  jolloin  hän  alituisesti  käsin  ja  silmin  viittasi 
herra  rovastiin,  lisäksi,  kun  herra  rovasti  puheli  lukkarin  kanssa,  löi 
hän  raamattuun  saarnastuolissa,  niin  että  jokainen  hämmästyi  ja  oudok- 
sui sekä  katseli  rovastia;  milloin  puhui  hän  kutsuista  ja  kokouksista, 
joita  pidetään  tarkotuksessa  panetella  toisia ;  myös  todistetaan,  että  mai- 
nittu varapastori  kävi  rovastin  saarnojen  kimppuun,  lausuen  näin:  että 
senkaldaiset  juoxiat  puhuvat  autuuden  perustuksesta  ja  järjestyksestä, 
jotka  eivät  itse  ymmärrä  rahtuakaan  siitä;  mistä  opista  herra  rovasti  oli 
sitä  ennen  kolme  sunnuntaita  peräkkäin  saarnannut.  Kaikissa  näissä 
kohdin  käytti  hän  useita  raamatunlauseita  väärin  kaikille  pahennukseksi, 
niin  että  yksinkertaisimmatkin  nyt  voivat  ihmeissään  ja  harmissaan  siitä 
kertoa;  hänen  tuimat  silmäyksensä  ja  liikkeensä  osottivat  sitäpaitse,  että 
jotain  erinomaista  ja  tavatonta  oli  tekeillä,  niin  että. täytyi  vaan  suu- 
rimmalla suuttumuksella  odottaa  saarnan  päättymistä,  hartaimmasti  toi- 
voen otollista  loppua.  Me  ylioppilaat  valitamme  suuresti  tätä  surkeata 
esimerkkiä,  ja  että  hyvää  ja  mallikelpoista  rovastiamme  täten  seura- 
kunnan oma  opettaja  saa  niin  pahasti  häväistä.  Tämän  kaikki  todis- 
tavat Lohjalla  19  p.  marrask.  1751". 

J.  G.  Malmsten.  Joh.  Ascholin.         Sigfrid  Bergstenius. 

V.  D.  m.  Opettaja  Lohjalla.  civ.  acad.  ab. 

Jakob  Reilin.  '  Henr.  Reilin. 

civ.  acad.  ab.  civ.  acad.  ab. 

Tämän  tapauksen  johdosta  oli  talonpoikain  kesken  aljettu  yleisesti 
Thoreniuksesta  sanoa:  „ ennen  hän  on  rovastia  salaisest  haucunut,  nyt 
hän  rupia  sitä  sarnastolilla  tekemän a,  ja  osa  seurakunnan  jäsenistä  oli 
jo  päättänyt  lähteä  pois  kirkosta,  milloin  näkisivät  Thoreniuksen  saar- 
nastuolilla, sillä,  sanoivat  he,  nyt  on  vaarallista  käydä  Lohjan  kirkossa: 
joko  siellä  saa  kuulla  haukkumisia,  tai  täytyy  jättää  todistuksia  ja  an- 
tautua pitkällisiin  rettelöihin. 

Monien  muiden  valitusten  ohessa,  joita  tehtiin  Thoreniusta  vastaan, 
väitettiin  myös  hänen  käyttäneen  sopimatonta  puheentapaa  eräissä 
häissä  Hiittisten  tilalla,  josta  varatuomari  Magn.  Miödhin  todistus  kuuluu: 

„ Pyynnöstä  todistetaan  täten  että  minä  viime  kesästä  vuosi  taka- 
perin ollessani  häissä  herra  nimismies  Johan  Hörmanin  luona,  Hiittisten 
ratsutilalla  Lohjan  pitäjää,  kuulin  pitäjän  apulaisen  ja  varapastorin  Herra 
Henrik  Thoreniuksen  syödessä  laskettelevan  jotain  sopimatonta  pilaa  ja 
lorua,  ja  kun  rovasti  Roering  hänelle  latinan  kielellä  huomautti,  etfei 
tämmöinen  sopinut  toiselle  saatikka  pappismiehelle  niin  ylhäisten  ja 
kunnioitettavien  vierasten  läsnäollessa,  nousi  hra  varapastori  kiivastu- 
neena keskellä  ateriaa  syömästä,  ja  sanoi:  „Putasne  esse  scandalum 
datum  1.  acceptum",  ja  rovastin  vastattua  „utique  est  datum",  pyysi  T. 
isäntää  herra  Hörmania  ja  hänen  rouvaansa  toimittamaan  niin,  että  hän 
pääsisi  lähtemään,  jonka  myös  nämät  koetettuaan  ensin  kaikin  tavoin 
saada  häntä  jäämään,  vihdoin  lupasivatkin,  niinpiankuin  ateria  olisi 
ohitse,  jota  hänen  siis  täytyi  odottaa,  ja  aterian  loputtua  lähti  hän 
tiehensä. 

Turku  2  p.  maalisk.  1752." 

Roering  kertoo  kohtauksesta  samaan  tapaan  ja  lisää,  että  herras- 
väki, varsinkin  naiset,  olivat  silmät  maahan  luotuina  osottaneet  tyyty- 
mättömyyttään, alempi  kansa  taas  pahentunut,  ja  ajattelemattomat  tulleet 
nauruun  houkutelluiksi,  jonka  johdosta  rovastin  oli  täytynyt  hiljaisuu- 
dessa nuhdella  Thoreniusta  latinankielellä.  Thoreniuksen  itsensä  väitteen 
mukaan  ei  hänen  puheensa  ollut  sisältänyt  sen  enempätä,  kuin  että  oli 
sulhaselle  sanonut:  älcäön  ylkämies  olco  niin  murhellinen,  waicka  te 
tänäpän  uscollisuden  walan  tehnet  olette  morsiamelle,  te  cuitengin  aina 
olette  vallan  pääll".  Roeringin  häntä  nuhdeltua  oli  Thorenius  sitten 
lähtenyt  pois,  koska,  kuten  sanansa  kuuluivat,  ei  nähnyt  voivansa  olla 
rovastille  mieleen. 

Thorenius  yleensä  joko  väitti  valitukset  aiheettomiksi  tai  koetti 
kiertelemällä  niistä  päästä.  Muun  muassa  väitti  hän,  ettei  edes  ollut 
tietoonsa  saanut  konsistoorin  varotusta  vuodelta  1746,  mutta  muutti 
myöhemmin  tämän  silminnähtävästi  väärän  lausuntonsa  siksi,  että  Roe- 
ring tosin  oli  hänelle  maininnut  konsistoorin  kirjeestä,  mutta  ei  ollut 
sitä  hänelle  näyttänyt.  Matkustuksiaan  kielsi  hän  tehneensä  Roeringin 
luvatta.  Myös  väitti  hän  vääräksi,  että  oli  nyrkkiä  näyttänyt  rovastille, 
koska  hän  lukkari  Logrenin  ilmoittamaan  aikaan  oli  ollut  Nummen 
kappelissa;  myöhemmin  kuitenkin  näyttäytyi,  että  lukkari  tosin  oli  ereh- 
tynyt ajan  suhteen,  vaan  että  kohtaus  muuten  oli  tapahtunut  hänen 
kertomuksensa  mukaisesti.  Tiheät  matkansa  oli  Thorenius  muka  teh- 
nyt etupäässä  lukukinkerien  toimittamiseksi  ja  siis  nuorison  parhaaksi. 
Vääryydellä  hän  ei  ollut  mitään  pitäjäläisiltä  ottanut,  vaan  Lohjalla  oli 
muka  vanha  tapa,  etteivät  kuulijat  tuo  mitään  apulaiselle,  vaan 
täytyy    hänen    matkustaa   ympäri   saadakseen   elintarpeita.     Ellei    hän 

muulla  tavoin  voinut  selittää  kummallista  käytöstään,  esim.  siinä,  että 
hyvin  usein  oli  saarnan  aikana  lähtenyt  ulos  kirkosta,  syytti  hän  aina 
päänkivistystään,  joka  häntä  muka  kovin  vaivasi  niin  ettei  toisinaan 
tiennyt  mitä  teki.  Tuota  pahaa  tapaansa  muka  riisua  peruukki  saarnates- 
saan ja  pyhkiä  päätään,  kielsi  Thoredius  niinikään  harjoittaneensa,  vih- 
doin kuitenkin  tunnustaen  että  kun  hän  kerran  oli  pyhkinyt  hien  kasvois- 
taan, oli  peruukki  pudonnut  toiselle  korvalle,  ja  arveli  hän  tämän  seikan 
samaksi,  mistä  rovasti  häntä  tässä  suhteessa  syyttää.  Puuttuvan  hartauden 
syytteeseen  sakramenttia  jaettaessa  vastasi  Thorenius:  „  Herra  tietää  pa- 
raiten  minun  hartauteni44!  Kun  Thoreniukselta  kysyttiin,  miksi  hän  saar- 
nassaan oli  puhunut  teestä  ja  kahvista,  sekä  ketkä  Lohjan  pitäjässä  sellaista 
käyttivät,  vastasi,  hän,  ettei  suinkaan  tiennyt,  käyttikö  rovasti  sellaista 
kodissaan,  ja  ettei  hän  muuten  ollut  erityisesti  tarkoittanut  ketään  kahvin 
käyttäjää  Lohjalla,  vaan  puhunut  siitä  yleisesti,  koska  kerran  mainittua 
juomaa  maailmassa  käytetään.  Muuten  väitti  Thorenius,  ettei  ollenkaan 
ollut  rovastiin  viitannut  saarnassaan;  sanalla  »juoxiat44,  jota  myös  oli  tullut 
käyttäneeksi,  ei  hän  ollut  tarkottanut  ketään  muuta  kuin  paavillisia  eli 
Rooman  paavia.  Hän  jätti  myös  väitteensä  todistukseksi  konseptin,  jota 
oli  muka  saarnassaan  seurannut.  Kun  kysyttiin,  miksi  hän  siis  saarna- 
tessaan aina  oli  kääntynyt  rovastiin  päin  ja  ikäänkuin  viitannut  häneen 
kädellään,  ei  Thorenius  sanonut  voivansa  tätä  myöntää  eikä  kieltääkään, 
koska  hänen  oli  mahdoton  muistaa,  minne  päin  saarnatessaan  oli  saat- 
tanut kääntyä;  kielsi  myös  lyöneensä  raamattuun  saarnastuolissa  rovastin 
puheen  tähden  lukkarin  kanssa,  jota  ei  edes  ollut  huomannut,  vaan 
kahden  nuoren  miehen  tähden,  jotka  supottivat  keskenään  penkissään. 
Niiden  todistusten  arvoa,  jotka  olivat  hänelle  epä-edullisia,  koetti  hän 
siten  vähentää,  että  selitti  todistajain  olevan  hänen  vihamiehiään. 

Thorenius  anoi  nyt  konsistoorilta,  että  häntä  vastaan  tehdyt  vali- 
tukset lykättäisiin  maalliseen  oikeuteen,  johon  suostuttiinkin.  --  Hän 
selitti  sittemmin  (14  p.  heinäk.  s.  v.)  aikovansa  itse  vuorostaan  nostaa 
rovastia  vastaan  kanteen  muutamista  rikoksista,  josta  syystä  pyysi  näh- 
däkseen Roeringin  valituskirjelmän.  Kun  konsistoori  sai  kuulla,  että 
asia  koski  muka  rovastin  tekemiä  virkavirheitä,  halusi  se  ensin  vasta- 
tuksin  kuulustaa  riitapuolia,  paremmin  voidakseen  päättää,  mitä  laatua 
kanteet  Roeringia  vastaan  olivat,  ja  kuuluivatko  ne  oikeuden  mukaan 
maalliselle  tuomioistuimelle.  Syyskuun  3  p:nä  saapuu  Roering  kutsu- 
muksesta konsistooriin,  vaan  Thorenius  oli  jäänyt  tulematta.  Hänen 
käskettiin  nyt  uudestaan  määräajan  sisässä  ja  virasta  ajaksi  erottamisen 
uhalla  saapumaan  kuulusteluun.  Thoreniuksen  osottama  uhkamielisyys 
ja  puuttuva  arvonanto  oli  saanut  konsistoorin  kääntymään  hänelle  hyvin 
epäsuopeaksi,  eikä  se  leppeämmäksi  muuttunut  sen  kirjelmän  kautta,  minkä 

hän  oli  tilaisuuteen  lähettänyt,  ja  jossa  hän  selittää  sairauden  syyksi 
poissaoloonsa,  huomauttaen  muuten,  että  asia  nyt  on  lykätty  maalliseen 
oikeuteen,  ja  ilmoittaa  sittenkin  olevansa  taipuvainen  sovintoon,  jos 
Roering  korvaisi  hänen  käräjäkulunkinsa  ja  peruuttaisi  kanteensa.  Kon- 
sistoori  näet,  kuten  mainittiin,  ei  ollut  vielä  puolestaan  valmis  lopulli- 
sesti jättämään  asiaa  käsistään  ja  arveli  hengellisen  tuomiovaltansa-Tho- 
reniuksen  niskoittelemisen  kautta  olevan  vaarassa  tulla  syrjäytetyksi. 
Jäämällä  pois  oli  Thorenius  myös  jättänyt  taistelukentän  vapaaksi  riita- 
puolelleen. Roering  jätti  konsistoorille  uuden  memoriaalin,  jossa  m.  m. 
osotettiin,  että  se  saarna-konsepti,  minkä  Thorenius  oli  antanut,  ei  ollut 
oikea;  saarnassa  ei  oltu  mainittu  sanaakaan  paavista  eikä  paavillisista, 
vaan  tämä  kohta  oli  konseptiin  lisätty,  ja  huomattiinpa  lopuksi,  että 
konsepti  oli  kirjoitettu  kolme  päivää  saarnan  jälkeen.  Myös  mainitsi 
Roering,  että  Thoreniuksen  saarnat  yleensä  olivat  olleet  epäselvät  ja 
että  hänellä  oli  hämärä  käsitys  itse  kirkon  opistakin. 

Syyskuun  22  ja  23  päivänä  oli  asia  esillä  käräjissä  Lohjan  kirkko- 
nummella. Täällä  vannotettiin  ja  kuulusteltiin  kuitenkin  vaan  Roeringin 
mainitsemat  todistajat,  joita  Thorenius  turhaan  koki  saada  jäävätyiksi, 
ja  niiden  todistukset  lähetettiin  konsistooriin.  Niitä  todistajia,  joihin 
Thorenius  puolestaan  oli  vedonnut  omien  tekemiensä  syytösten  tueksi, 
ei  kuulusteltu,  kun  päätettiin,  että  yhteiskuulustelu  konsistoorin  edessä 
ensin  oli  tapahtuva.  Käräjäin  päätöksestä  vetosi  Thorenius  Turun  hovi- 
oikeuteen. 

Syyskuun  30  päivänä  saapuivat  sekä  Roering  että  tällä  kertaa  myös 
Thorenius  konsistooriin.  Ensin  tutkittiin  Thoreniukselta  syytä  hänen  pois- 
jäämiseensä, joksi  hän  uudestaan  selitti  sairautensa,  jättäen  tästä  erään 
todistuksen.  Senjälkeen  kuulusteltiin  riitapuolia  yhdessä  useampia  kertoja 
kahden  viikon  aikana.  Rovastin  ilmoituksen  johdosta,  että  Thoreniukselta 
oli  itse  opinkappaleissa  hämärät  käsitykset,  tutkittiin  häntä  sitäpaitse 
erikseen  kaksi  kertaa.  Ensimäisiin  kysymyksiin  oli  hän  nähtävästi  hyvin 
valmistautunut,  sittemmin  kun  hänet  pantiin  yhä  kovemmalle,  joutui  hän 
pahasti  kiinni.    Mainittakoon  tästä  kuulustelusta  seuraavat  kohdat: 

1  kysymys.  Mitkä  ja  kuinka  monta  on  tunnustuskirjoja?  Johon 
T.  latinankielellä  vastasi,  luetellen  nämät  kirjat. 

2  kysymys.  Miksi  ensimäistä  kirjaa  kutsutaan  nimellä  Confessio 
Augustana?  Johon  T.  vastasi:  Augsburgin  kaupungin  mukaan  Saksan- 
maalla, missä  sama  kirja  jätettiin  keisari  Kaarle  V:lle. 

3  kysymys.  Milloin  tämä  tapahtui?  Vastaus:  V.  325.  Jolloin  hä- 
nelle ilmoitettiin  oikea  vuosiluku,  milloin  protestantit  jättivät  mainitun 
tunnustuksen  keisarille. 

4.  Kysyttiin  vieläkin  T;ltä,  tiesikö  hän,  kuka  tämän  uskontunnus- 
tuksen oli  kirjoittanut?  Johon  hän  ei  varmasti  voinut  ,vastata,  mutta 
arveli  kuitenkin,  että  Tohtori  Lutherus  oli  sen  tehnyt. 

5  kysymys.  Miksi  mainittua  tunnustusta  sanottiin  muuttamatto- 
maksi? Johon  T.  ei  osannut  varmaa  vastausta  antaa,  mutta  luuli  kui- 
tenkin, että  Philippus  Melanchton,  jonka  arveli  olleen  kalviinilaisen 
(„en  Calvian")  oli  muuttanut  Lutheruksen  tekemän  tunnustuksen. 

6  kysymys.  Oliko  uskontunnustus,  joka  Augsburgissa  jätettiin 
keisari  Kaarle  V:lle,  muutettu  vai  muuttamaton?  Johon  T.  ei  voinut 
mitään  vastausta  antaa. 

Senjälkeen  kuulusteltiin  Thoreniusta  sen  hänen  saarnansa  johdosta, 
jossa  hän  oli  puhunut  autuuden  perustuksesta  ja  järjestyksestä,  ja  huo- 
mattiin, että  hänen  omat  käsitteensä  olivat  siinä  asiassa  varsin  vailli- 
naiset ja  sekavat,  kuten  näkyy  esim.  seuraavasta: 

10  kysymys.  Mitä  hän  käsitti  sanoilla:  actus  gratiae  Spiritus  San- 
cti  applicatricis?  Vastaus:  Pyhän  Hengen  armovaikutus.  —  Jonka 
vastauksen  johdosta  kysyttiin  oliko  sana  actus  singularis  vai  pluralis 
numeri?  Vastaus:  Singularis,  jolloin  huomautettiin  hänelle  tietämättö- 
myytensä ja  hän  oikaistiin, 

12  kysymys.  Voiko  hän  luetella  P.  Hengen  armovaikutukset? 
Joita  hän  ei  tiennyt  mainita  useampia  kuin  seuraavat  väärässä  järjes- 
tyksessä: kääntymys,  vanhurskauttaminen  ja  kutsumus.  Jossa  hän 
oikaistiin. 

14  kysymys.  Senjälkeen  kysyttiin  T:ltä,  mitä  teoloogisia  teoksia 
hän  oli  lukenut.     Vastaus:  Vandalinus  ja  Koenig. 

15.  Sitten  kysyttiin  T:ltä,  miten  hän  nyt  tahtoi  selittää  saarnas- 
saan käyttämänsä  sanat:  sencaldaiset  juoxiat,  hänellä  kuin  ei  itsellään 
ollut  selvää  käsitystä  autuuden  järjestyksestä?  Jolloin  hän  vielä,  kuten 
ennenkin,  väitti  tarkoittaneensa  paavia. 

16.  Koska,  kuten  T.  aina  väitti,  hän  mainituilla  sanoilla  oli  tar- 
kottanut  ainoastaan  paavia,  eikä  ketään  muuta,  kysyttiin:  tiesikö  hän 
siis,  mikä  oli  paavillisten  ajatus  ja  erehdys  kysymyksessä  näistä  armo- 
vaikutuksista,  ja  olivatko  ne  tässä  kohden  oikea-oppisia  vai  erehty- 
väisiä?   Jota  seikkaa  hän  ei  osannut  vähääkään  selvittää. 

17  kysymys.  Tiesikö  hän,  mitkä  pääasialliset  riitakohdat  meidän 
ja  paavillisten  välillä  tässä  opissa  olivat:  Vastaus:  ettei  hän  ole  ollut 
tilaisuudessa  hankkimaan  itselleen  siitä  tietoa.  Sitä  vastaan  huomautet- 
tiin, että  hän  kuitenkin  saarnassaan  oli  väittänyt,  ettei  heillä  autuuden 
perustuksesta  ja  järjestyksestä  ollut  oikeaa  käsitystä.  Johon  T.  ei  voinut 
vastata,  eikä  osannut  asiaa  selvittää. 

Mitä  Thoreniuksen  kanteisiin  Roeringia  vastaan  tulee,  niin  ne  kiek 
tämättä  suuresti  tuntuvat  aiheutuvan  kostonhimosta.  Raskauttavimraat 
näistä  kanteista  olivat  syytökset  valtion  varojen  kavaltamisesta  sekä 
juoppoudesta.  Ensin  mainittu  sisälsi,  että  Roering  muka  olisi  avio- 
liitto-kuulutuksiin käyttänyt  leimaamatonta  paperia,  joten  leima-paperi- 
konttori  oli  menettänyt  tulonsa.  Tämän  selitti  kuitenkin  Roering  siten, 
että  hän  kyllä  toisinaan  leima-paperin  puutteessa,  »joka  helposti  voi 
sattua  tällä  etäisellä  paikkakunnalla/  oli  kirjoittanut  kuulutuksia  leimaa- 
mattomalle,  mutta  kuitenkin  oli  lukkari  asetusten  mukaisesti  aina  kan- 
tanut maksun  niiltä,  jotka  kuulutuksia  saivat,  ja  vuoden  lopussa  olivat 
kaikki  kuulutukset  varustetut  leimatulla  paperilla,  ja  verifikaateina  kir- 
konkirjoihin sinetiöidyt,  sittenkun  saaduilla  rahoilla  oli  ehditty  sellaista 
paperia  hankkia.  Mitä  syytökseen  juoppoudesta  tulee,  esiintoi  Thorenius 
muutamia  todistuksia,  jotka  nyt  Roering  vuorostaan  väitti  vihamiestensä 
antamiksi. 

Konsistoorin  tutkimus  päättyi  siihen,  että  Thorenius  13  p:nä  loka- 
kuuta v.  1752  julistettiin  menettäneeksi  varapastorin  arvonsa,  mutta 
pysytettiin  apulaispappina,  jota  päätöstä  vastaan  hän  luonnollisesti 
ilmoitti  tyytymättömyytensä.  Tämän  kautta  ei  häntä  kuitenkaan  kielletty 
ajamasta  asiata  edelleen  maallisessa  oikeudessa. 

Minkä  päätöksen  hovioikeus  langetti  Roeringia  vastaan  tehtyjen 
kanteitten  johdosta,  ei  selviä  lähteistämme.  Joka  tapauksessa  oli  Tho- 
renius edelleenkin  hyvin  tyytymätön  asian  menoon,  sillä  kirjeessä  18 
p:ltä  kesäkuuta  1753  anoo  hän  konsistoorin  päätöksen  muuttamista. 

Kirjeellä  nähtävästi  ei  ollut  toivottua  vaikutusta,  koska  Thorenius 
pari  vuotta  myöhemmin,  9  p.  huhtik.  1755,  jätti  konsistoorille  anomuk- 
sen saada  matkustaa  Ruotsiin,  kuten  myös  uuden  syytöskirjelmän,  joka 
koski  Roeringin  juoppoutta.  Viimemainittua  ei  kuitenkaan  piispa  Bro- 
wallius  tahtonut  vastaanottaa,  niin  pian  kuin  hän  oli  huomannut  sen 
tulevan  Thoreniukselta,  vaan  käski  hänen  asiamiehensä  lähtemään  tie- 
hensä. Thorenius  lienee  todella  matkustanut  Ruotsiin,  ja  joka  tapauk- 
sessa hän  myöhemmin  teki  uuden  valituksen,  jonka  johdosta  konsis- 
toori  taas  vaati  nähdäkseen  sekä  hänen  että  Roeringin  selityksen.  Mutta 
vaikka  Thorenius  näin  väsymättömästi  puuhasikin  —  valituksiaan  ja 
muistutuksiaan  uudisti  hän  vielä  ainakin  kaksi  kertaa,  —  ei  hän  nähtä- 
västi mitään  lopullisestikaan  aikaansaanut.  Roeringia  koskevista  todis- 
tuksista, jotka  Thorenius  näin  lakkaamattomalla  innolla  yhä  uudestaan 
esiintoi,  mainittakoon  tässä  omituisuutensa  vuoksi  seuraavat: 

1)  Täten  todistetaan,  että  viime  joulupäivänä  rovastin  ja  kirkko- 
herran korkeasti  kunnioitettavan  ja  oppineen  hra  maist.  Abraham  Roe- 
ringin saarnatessa  allekirjoittanut  ei  voinut  päästä  selville  siitä,  käyttikö 

hän  heprean  vai  saksan  kieltä,  kuitenkin  kuultiin  joitakuita  sanoja  suo- 
meksi, kuten  Jesuxen  syndymä  päivä,  jotka  saatoin  käsittää;  vaikka 
silloin  olin  kirkossa  selvänä,  joka  täten  todistetaan. 

Lohjalla  11  p:nä  elok.  v.  1754. 

Abraham  Rautell. 


3)  Pyynnöstä  todistetaan  täten,  että  rovasti  ja  kirkkoherra,  kor- 
keasti oppinut  hra  maist.  Abraham  Roering  Lohjan  pitäjässä  Uuden- 
maan lääniä,  on  kolmantena  eli  viime  rukouspäivänä  ollut  Nummen 
kappelissa,  niin  silminnähtävästi  päissänsä,  ettei  hän  ole  ainoastaan 
hoiperrellut  käytävällä,  kun  hän  lähti  sakaristosta  puolipäiväsaarnaa 
pitämään  vaan  myös  että  hänellä  oli  hyvin  omituinen  ääni  saarnates- 
saan ja  että  hän  kangerti  puhuessaan,  niin  että  hän,  turhaan  yritettyään 
sekä  silmälasien  avulla,  että  ilman  niitä,  sekä  sisältä  että  ulkoa  luke- 
maan Hänen  Majesteettinsa  puolipäiväsaarnaa  varten  määräämää  tekstiä, 
sanoi:  »pitkä  näitä  on  lukea,  cuka  näitä  caickia  ymmärdä?M  vielä  vä- 
hemmän kykeni  hän  lukemaan  tavallisia  rukouksia  saarnan  jälkeen,  ja  kun 
hän  vihdoin  uskalsi  ruveta  lukemaan  iltasaarnan  tekstiä,  tapahtui  se 
niin  kurjasti  ja  epäselvästi  kuin  mahdollista,  sitä  ennen  oli  hän  ehtool- 
lista jaettaessa  monta  kertaa  kaatanut  viiniä  laattialle  ja  horjahtanut 
taappäin  alttaria  vastaan,  kun  hän  kääntyi  rippivieraisiin  päin;  kuiten- 
kaan ei  hän  silloin  valittanut  sairautta,  mikä  kaikki  todeksi  tunnuste- 
taan nimikirjoituksellani  ja  vahvistetaan  omakätisellä  puumerkilläni. 

Heimola  12  p.  elok.  v.  1754. 

Elisabetta  Jaakontytär, 
lautamiehen  vaimo,  Heimola. 


Thore niuksellakin  oli  siis,  kuten  näkyy,  ystävänsä  ja  kannattajansa. 
Asiakirjojemme  joukossa  tavataan  myös  muuan  todistus  hänen  erin- 
omaisesta käytöksestään  seurakunnassa,  joka  todistus  on  muutamain 
säätyläisten,  kuten  luutnantti  Kaarle  Kust.  Rennerfeltin  ja  vääpeli  Pietari 
Krist.  Graafin  sekä  sitäpaitse  useiden  talonpoikain  allekirjoittama.  Kon- 
sistoori  lausuu  siitä,  että  Thorenius  kaikin  keinoin  oli  imarrellut  ja 
houkutellut  ymmärtämättömiä  ihmisiä  rupeamaan  häntä  kannattamaan 
siten  että  todistivat  missä  asiassa  tahansa  hänen  edukseen.  Toiselta 
puolen  hänellä  kyllä  oli  kiivaita  vihamiehiä  ja  jos  hän  itse  oli  riidan 
ja  taistelun  haluinen,  niin  saattoipa  hän  joskus  saada  siinä  suhteessa 
enemmänkin  kuin  halusi,  kuten  huomaa  seuraavasta  todistuksesta,  joka 
on  yllämainitun  talollisen  Abr.  RautelFin  antama. 

Pyynnöstä  todistetaan  täten,  että  Pastorin  ja  apulaispapin,  kor- 
keasti kunnioitettavan  ja  oppineen  hra  Henrik  Thoreniuksen  24  paifi 
tätä  kuuta  ilmoitettua,  että  hänellä  oli  tärkeä  asia  vääpeli  hra  Pietari 
Graafille,  joka  silloin  oli  komppaniian  harjoituksessa  Suittilan  kylässä 
Lohjan  pitäjää,  mutta  että  Uudenmaan  jalkaväen  rykmentin  luutnantti 
jalosukuinen  hra  Kaarle  Klick l)  oli  tahtonut  edellisenä  iltana  käydä 
hänen  kimppuunsa,  pyysi  T.,  että  minä  matkustaisin  hänen  kanssansa 
ja  kun  minä  saatoin  häntä  Suittilaan,  kohtasi  meitä  talollinen  Juho 
Pärttylinpoika  Mörä  järven  rannassa  ja  sanoi  Trlle:  miksei  herra  tule 
luokseni,  vastasi  Thorenius,  sinä  et  ole  minua  pyytänyt;  silloin  kutsui 
talonpoika  hänet  luokseen  ja  senjälkeen  meni  T.  ylös  rannasta.  Kun 
talollinen  Mörä  kysyi,  eikö  T.  suvainnut  käydä  sisään  hänen  vierastu- 
paansa,  ei  T.  tahtonut  sinne  mennä,  koska  aliupseereilla  oli  asuntonsa 
siellä,  ja  meni  sentähden  sisään  leipomatupaan  sekä  lähetti  talollisen 
veljen  sanomaan  Graafille,  että  G.  tulisi  hänen  puheilleen,  ja  kun  G. 
tuli,  silloin  mielistyi  Thorenius  ja  joi  ryypyn  hänen  terveydekseen  siitä 
viinasta,  minkä  talonpoika  oli  T:lle  antanut,  senjälkeen  nousi  T.  ja  tah- 
toi ottaa  jäähyväiset  niiltä,  jotka  olivat  sisällä;  samassa  tuli  hyvinmai- 
nittu  luutnantti  Klick  kahden  aliupseerin  seuraamana  ...  ja  heti  kävi 
mainittu  luutnantti  vihoissaan  kiinni  Thoreniukseen,  sanoen,  mies,  et 
sinä  niin  vaan  pääse  pujahtamaan  pois,  vastasi  Thorenius,  eihän  hra 
luutnantti  vaan  vie  minua  arestiin,  vastasi  hra  luutnantti  Klick:  minulla 
on  valta  siihen,  sanoi  Thorenius,  niin,  jos  hra  luutnantti  tahtoo  väki- 
valtaa käyttää,  mutta  minä  pyydän  saada  nauttia  kuninkaan  rauhaa, 
vastasi  luutnantti  Klick,  kuninkaan  rauhaa  1  ja  alkoi  kohta  lyödä  T:tä 
molemmille  korville,  ja  kun  hän  oli  kahdesti  häntä  lyönyt  ja  samalla 
veti  häntä  tukasta,  kaatui  T.  lattialle  ja  meni  tainnoksiin,  ja  kun  T.  ma- 
kasi luutnantin  jaloissa,  löi  luutnantti  K.  häntä  vielä  kerran  korvalle  ja 
sitäpaitse  neljä  kertaa  kepillä  selkään;  sillävälin  seisoivat  herrat  aliup- 
seerit vieressä  ja  toisella  oli  hattu  päässä  ja  miekka  sivulla  ikäänkuin 
pitääkseen  vaaria  jostain,  ja  kun  T.  nousi  makaamasta,  sanoi  luutnantti 
Klick  hänelle:  sinä  kirottu  talonpoikaislurjus,  vieläkö  haukut  ihmisiä 
saarnastuolissa,  tahdotko  saada  vielä  enemmän  selkääsi,  sanoi  T.,  mie- 
lelläni herra  luutnantilta;  sanoi  luutnantti,  niin  täytyy  kurittaa  sitä,  joka 
paukuttaa  saarnastuoliin  ihmisille;  enkö  minä  ole  upseeri;  minä  olisin 
heti  kirkkomäellä  sinua  kurittanut,  jollei  siellä  olisi  ollut  niin  monta 
saapuvilla,  vastasi  T.,  en  minä  tuntenut  herra  luutnanttia  .  .  .  sanoi 
luutnantti  Klick.  mikset  minua  tuntisi,  minähän  asuin  niin  kauvan  kirk- 
konummella, vastasi  T.,  tosi  kyllä,  mutta  herra  luutnantti  ei  ole  koskaan 


*)  Hän  oli  tunnetun  Anjalan  miehen  K.  H.  Klickin  isä. 

ollut  minun  luonani  enkä  minä  Teidän  luonanne;  sitten  sanoi  luutnantti 
Klick,  lyö  nyt  sinä  taas  minua,  vastasi  Thorenius,  Jumala  varjelkoon 
minua  siitä,  se  olisi  epäkristillistä,  minä  en  lyö  ketään;  sitten  jätti  luut- 
nantti aliupseereineen  hyvästi  sanoen:  saamme  olla  yhtä  hyviä  ystäviä 
kuin  ennen:  että  kaikki  tämä,  mikä  kerrottu  on,  viidentenä  kolmatta 
päivänä,  joka  oli  eilen,  niin  tapahtunut  on,  sen  tahdon  minä  vaadit- 
taessa valallisesti  vakuuttaa. 

Lohja  26  p:nä  lokak.  1763. 

Abr.  Rautell, 
Roution  ratsutilailinen. 

Eräässä  selityksessään  K.  Majesteetille,  puolustautuu  Roering  häntä 
tehtyjä  syytöksiä  vastaan.  Se,  joka  koski  juoppoutta,  oli  lykätty  lailli- 
seen oikeuteen,  missä  hän,  Roering  kyllä  tulee  näyttämään  toteen  viatto- 
muutensa. Myös  syyttää  hän  nyt  Thoreniustakin  samasta  viasta,  jota  hän 
ei  ennen  ole  tehnyt.  Hän  arvelee,  että  Thorenius  on  tehnyt  kanteen 
häntä  vastaan  saadakseen  kostaa  niistä  nuhteista  ja  muistutuksista,  joita 
hän  usein  on  Roeringilta  yksityisesti  saanut  varoitukseksi  hänen. sopi- 
mattomasta ja  pahentavasta  ryypiskelemisestään,  joka  tapahtuu  sekä 
aikaisin  että  myöhään  ja  jota  R.  sanoo  varsinkin  pitäjän  matkoilla  ha- 
vainneensa, niin  että  alku  tapahtuu  kl.  neljän  tai  viiden  tienoissa  aamulla, 
niin  pian  kuin  T.  herää,  jota  menoa  jatketaan  silloin  tällöin  pitkin  päivää, 
monen  ihmeeksi  ja  kaikkien  juoppojen  erinomaiseksi  kehotukseksi.  — 
Joskin  kumminpuolisissa  syytöksissä  olisi  liioittelua,  niin  nähtävästi 
molemmat  pappismiehemme  eivät  ainakaan  olleet  raittiuden  harrrastajia 
nyky-ajan  vaatimusten  mukaan. 

Thoreniuksen  syytökset,  vakuuttaa  Roering,  johtuvat  paitse  koston- 
halusta, myös  kunnianhimosta.  Jos  niissä  olisi  perää,  silloin  hän,  Roe- 
ring, itse  empimättä  luopuisi  virastaan,  joten  tulisi  se  paikka  avonai- 
seksi, jota  Thorenius  tavoittaa  ja  johon  hän  kanteillaan  ja  syytöksillään 
tahtoo  itselleen  tien  raivata.  Jos.  omatuntonsa,  sanoo  Roering  selitys- 
kirjelmänsä  lopussa,  todella  syyttäisi  häntä  mainituista  rikoksista,  ei  hän 
koskaan  olisi  uskaltanut  äskettäin  näyttäytyä  Hänen  Majesteettinsa  kasvo- 
jen edessä  Helsingissä  eikä  ottaa  alamaisesti  osaa  siihen  arvaamatto- 
maan onneen  ja  iloon,  jonka  Suomelle  silloin  tuotti  kuninkaan  armolli- 
nen tulo.  (Tällä  tietysti  viitataan  Aadolf  Fredrikin  käyntiin  vuonna  1752), 
Mutta  yhtä  suuri  kuin  armo  oli,  joka  minulle  suotiin,  jatkaa  R.,  ja  yhtä 
runsas  kuin  tyydytykseni  silloin  oli,  yhtä  raskas  on  nyt  mielihaikeuteni, 
kun  minua  K.  Majesteetin,  herrani  ja  kuninkaani  edessä  syytetään  kel- 
vottomaksi palvelijaksi.  — 

Rovasti  Roering  kuoli  1  p.  syysk.  vuonna  1759.  Hänen  jälkeensä 
asetettiin  ehdolle  Lohjan  kirkkoherranvirkaan  m.  m.  hänen  kaksi  vä- 
vyänsä, maisterit  Mathias  Laengman  ja  Erik  Lönqvist  Edellinen  näistä 
oli  armovuoden  saarnaaja.  Tämän  johdosta  lähettää  Thorenius  vielä 
vuonna  1761  anomuskirjelmän  K.  Majesteetille.  Hän  tässä  koettaa  esittää 
Laengmania  epäedullisessa  valossa :  tämä  muka  matkustaa  usein  ympäri 
pitäjää  ja  koettaa  saada  itselleen  seurakuntalaisilta  apua,  johon  hän  ei 
ole  oikeutettu.  Thorenius  sitten  luettelee  omat  ansionsa:  kuitenkaan 
hän  ei  sano  itse  tahtovansa  tulla  ehdolle  kirkkoherran  virkaan,  vaan 
pyytää  ainoastaan,  että  hänelle  armosta  uudestaan  suotaisiin  varapastorin 
arvo.  Hän  on  muka  saanut  paljon  vainoa  kärsiä  totuuden  tähden.  — 
Thorenius  liittää  tähän  todistuksen,  jossa  sanotaan  että  Laengman  on  eh- 
dolle asetettu  anoppinsa,  leskirovastinna  Maria  Falanderin  muka  köyhyy- 
den tähden,  ja  tämä  on  kuitenkin  siksi  varakas,  että  hänellä  samoin  kuin 
tyttärillään  on  vaatteensa  silkki-  ja  sametti-kankaasta,  että  hän  ajaa  kää- 
seissä  ja  vaunuissa,  omistaa  itse  talon  ja  on  antanut  laittaa  lukon  kirkon 
penkkiin,  estääkseen  toisen  papin  (Thoreniuksen)  vaimoa  sinne  pääse- 
mästä. —  Yhtä  vähän  kuin  edellisillä  valituksillaan,  näkyy  Thorenius  tämän 
kautta  voittaneen  tarkoitusta  —  hän  ei  saanut  takaisin  entistä  arvoansa. 

Lohjan  kirkkoherran  virkaan  Roeringin  jälkeen  tosin  ei  tullut 
kukaan  yllämainituista,  vaan  Vanajan  kirkkoherra  Tuomas  Pacchalenius; 
mutta  kuollesaan,  (28  p.  marrask.  1772)  mainitaan  Thoreniusta  vielä  vaan 
apulaispapiksi.     Hän  oli  silloin  71  vuoden  ijässä: 


Ylellisyydestä  vapaudenajan  alkupuoliskolla. 

Kirj.  Herman  Koroleff. 


Hyvänä  apuna  vapauden  ajalla  vallinnutta  ylellisyyttä  käsitteleville 
tutkijoille,  ovat  ne  monet  kiellot  ja  määräykset,  joita  hallitus  tuon 
tuostakin  julkaisi  ylellisyyttä  vastaan  ja  jotka  kuvaavat  silloisia  ylelli- 
syysmuotoja  ja  virallista  mielipidettä  järkiperäisistä  ja  kohtuulli- 
sista elämäntavoista.  Me  näemme  niistä  myöskin,  että  ajan  käsitys 
ylellisyydestä  monessa  suhteessa  erosi  meidän  käsityksestämme,  ja  että 
hallitus  katseli  läpi  sormien,  vieläpä  edistikin  sellaisten  ylellisyystava- 
roitten  käyttöä,  joita  saatiin  omasta  maasta,  mutta  sitä  vastoin  julkaisi 
ankaria  kieltoja  ulkomailla  valmistettujen  esineitten  käyttöä  vastaan. 

Samoin  voidaan  huomata  todeksi  se,  että  hallitus  soi  ylemmille 
säädyille,  erittäinkin  aatelistolle  ja  hallituksen  jäsenille  itselleen  monasti 
oikeuden  elää  ylellisesti  semmoisiin  elämäntarpeisiin  nähden,  jotka  se 
oli  kieltänyt  alemmilta  yhteiskuntaluokilta. 

Lähteitä  tämän  ylellisyyden  tutkimiselle  ovat  myöskin  ne  aikakaus- 
kirjat, joita  tähän  aikaan  julkaistiin  ja  joiden  tarkotuksena  oli  kasvat- 
taa ja  parantaa  yhteiskuntaa  —  jos  kohta  näistä  saatuja  tietoja,  kuten 
luonnollista  onkin,  on  käytettävä  varovasti,  koska  kirjottajat  toden- 
mukaisesti ovat  suurennelleet  aikansa  virheitä  päästäkseen  varmemmin 
tarkotuksensa  perille.  Lopuksi  sisältävät  tämän  ajan  memoaarit  tietoja, 
jotka  valaisevat  varsinkin  ylimystön  kesken  vallinnutta  ylellisyyttä. 

Jos  aluksi  tarkastelemme  sitä  ylellisyyttä,  mikä  ilmeni  vaatetuksessa, 
niin  huomaamme,  että  ajan  kuosit  eivät  olleet  niin  loistavan  koreita 
kuin  1600-luvulla,  mutta  sen  sijaan  kallisarvoisempia  ja  valitumpia. 
Hopea-  ja  kultakirjailut  sekä  nyplätyt  odat  ja  pitsit,  ja  kullatut,  hopeoi- 
dut ja  muullaiset  metallinapit  olivat  suosittuja  puvun  koristuksia,  vaikka 
ne  kuitenkin  ja  1720  vuoden  ylellisyysasetuksen  kautta  kiellettiin. 

Carl  GyllenborgMn  näytelmäkappale:  »Ruotsalainen  keikari»  näyttää 
meille,  todennäköisesti  kuitenkin  hyvin  luottelemalla,  miten  senaikui- 
nen  keikari  oli  puettu.  Kreivi  Hurtig'in,  kappaleen  päähenkilön,  jota 
myöskin  näytelmän  nimi  tarkottaa,  puvustoon  kuuluivat  seuraavat  eri 
vaatekappaleet:  ulospäin  törröttävällä  hännyksellä  varustettu  värillinen 
takki,  pitkälti  alasriippuva  liivi,  vaativan  mahtava  muslininen  kaulaliina, 
laajat  pitsikalvokkailla  varustetut  hihat,  ahtaat  polvihousut,  valkeat 
sukat,  jotka  ensimäisenä  sadepäivänä  kävivät  kelpaamattomiksi,  korkea- 
korkoiset kengät,  korea  kävelymiekka  sekä  tuuhea  tekotukka  »a  la  mode 
de  Paris.» 

Miesten  puvuissa  esiintyvät  suuret  rinnusliepeet,  syvät  rypyt, 
monet  täytteet  ja  vahvikkeet,  monilukuiset  napit  ja  niiden  silmiinpistävä 
suuruus  sekä  silloin  käytetty  silkkivuori  katsottiin  myöskin  pian  ylelli- 
syydeksi, joten  niitä  kiellettiin  käyttämästä  1735  vuoden  asetuksessa, 
minkä  ohessa  määrättiin  erityinen  malli  miesten  pukua  varten,  jota 
valtakunnan  väestön  korkeitten  sakkojen  uhalla  oli  seurattava.  Tällä 
asetuksella  ei  kumminkaan  ollut  toivottua  vaikutusta,  koska  hallitus  jo 
vuonna  1736  näki  olevan  syytä  uudella  kiellolla  uudistaa  kehotuksensa 
välttämään  ylellisyyttä  vaatetuksessa.  Samaan  aikaan  tehtiin  aikasem 
min  annettu  malli  vieläkin  yksinkertaisemmaksi  sekä  kiellettiin  miehen 
puvussa  käyttämästä  neulottuja  kalvosimia  ja  rintakoristeita,  joita  nyt- 
temmin näkyy  pidetyn  ylellisyystavaroina.  Samasta  asetuksesta  huo- 
maamme vielä,  että  upserit  käyttivät  hattugalonien  asemasta  kulta-  ja 
hopeapitsejä  eli    n.   s.  agrements,  points  d'Espagne  y.  m.  samallaisia 

esineitä,  joita  ei  ollut  lupa  käyttää,  ja  joita  sentähden  kiellettiin  tästä 
lähin  enää  käyttämästä. 

Mitä  taas  naisten  vaatetukseen  tulee,  niin  pidettiin  silloin  muo- 
dissa olevaa  pönkkähametta  merkkinä,  mikä  selvimmin  todisti  ylelli- 
syyshimoa,  ja  pidettiin  ylellisyyttä  sitä  suurempana,  mitä  laajempi  tuo 
mainittu  vaatekappale  oli.  Ylellisyysasetus  vuodelta  1731  oikeuttaa 
vain  ylhäisimmät  naiset  käyttämään  tällaista  vaatetta;  samalla  määrää  tämä 
asetus  pönkkähameen  laajuudeksi  korkeintaan  neljä  ja  puoli  kyynärää 
alhaalta  ympärimitaten,  jonka  ohessa  määrättiin  sille  malli.  Kun  käy- 
tännössä kuitenkin  kävi  vaikeaksi  tehdä  tarkkaa  eroa  ylhäisen  ja  alhai- 
sen naisen  välillä,  niin  määrättiin,  että  joka  naisen,  joka  tahtoi  loistaa 
tässä  pukimessa,  oli  suoritettava  valtiolle  yhden  taalerin  vero.  Vuonna 
1746  lisättiin  asetukseen  määräys,  että  pönkkähameen  ylimmän  nauhan 
laajuuden  piti  supistua  suhteellisesti  alempaan  nauhaan  nähden.  Jo 
v.  1722  kiellettiin  leikkauksilla  koristetut  hameet  sekä  samalla  n.  s. 
»fallbola»  s.  o.  poimutetut  hian  reunukset;  v.  1746  katsoi  hallitus 
kuitenkin  olevansa  pakotettu  vielä  huomauttamaan  kiellosta.  Naiset 
saivat  kantaa  myöskin  monteak-  ja  sac-nimisiä  vaatekappaleita,  joitten 
mallit  määrättiin  v.  1732;  edellinen  oli  edestä  avonainen  päällisvaate, 
joten  sen  alla  oleva  hame  jää  näkyviin,  jälkimäinen  taas,  kuten  nimi- 
kin osottaa,  oli  väljä  puku.  Mitä  jälkimäiseen  malliin  tulee,  näkyvät 
naiset  siihen  kuitenkin  pian  kyllästyneen  sekä  kielloista  huolimatta 
omistaneen  itselleen  uuden  robe-nimisen  muotipuvun.  Hallitus  arveli, 
ettei  pitänyt  koskea  naisten  makuun ;  1 746  vuoden  ylellisyysesetuksessa 
saa  »robe»  naisten  mallipukuna  »sac'in»  paikan. 

1720  vuoden  asetus  oli,  kuten  mainittiin,  kieltänyt  käyttämästä 
kultaa  ja  hopeaa  puvun  koristeina.  Ylhäisten  naisten  onnistui  kuiten- 
kin korvata  vahinkonsa  käyttämällä  eräästä  kuparin  ja  sinkin  seoksesta 
(pinch  beck)  y.  m.  yhdistyksistä  valmistettuja  kullan  ja  hopean  näköi- 
siä koristuksia,  ja  he  koristivat  nyt  tästä  valekullasta  ja-  hopeasta  laa- 
dituilla pitseillä,  odilla,  rimssuilla,  rihmoilla,  kirjailuilla  y.  m.  vaatteensa. 
Oikeasta  metallista  tehtyjä  koristeita  käytettiin  lakeissa,  kauluksissa, 
sukissa,  kengissä  ja  tohveleissa.  Molemmat  nämä  kokeet  kiertää  annet- 
tuja asetuksia  kiellettiin  v.  1746,  samanaikuisten  tietojen  mukaan  kui- 
tenkin perin  huonolla  menestyksellä. 

Naisten  ulkonaisiin  varustuksiin  kuuluivat  vielä  kureliivit,  joitten 
piti  1722  vuoden  asetuksen  mukaan  olla  matalia,  mutta  usein  kävivät 
jättiläismäisen  suuriksi,  salvat  kauneuden  hoitoa  varten,  ihomaali,  hius- 
jauhot  ja  hajuvedet. 

Kankaat,  joita  ylimystö  käytti  pukuihinsa,  olivat  tavallisesti  sangen 
kalliita,  usein  hienoimpia  silkkilajeja.  Tämä  ylellisyys  pukuaineitten 
valinnassa  oli   kehkeytynyt  vasta  tällä  ajalla.    Ennen  oli  silkkiä  käyttä- 

nyt  perheenemäntä  vain  pyhä-  ja  juhlapäivinä,  kun  taas  naimattomien 
tyttärien  puvustossa  ei  esiintynyt  ensinkään  silkkiä  *).  Hallitus  kyllä- 
kin kielsi  tuomasta  maahan  muutamia  käytettyjä  silkkilajia,  mutta  nekin 
jotka  jäivät  sallituiksi,  riittivät  täydellisesti  komeata  ylellisyyttä  aikaan- 
saamaan. Luvallisina  silkkilajeina  luetellaan  damastit,  silkkisarssit,  bor- 
deleurit,  atlasit,  taffetit,  armoisenit,  sileät  gros  de  tourer,  joitten  kaikkien 
piti  olla  yksivärisiä,  sekä  bastit,  jotka,  kuten  silkkiset  nenäliinatkaan, 
eivät  olleet  viimeksi  mainitun  määräyksen  alaisia. 

Samettia,  plyysiä,  silkkivuoria  ja  muita  samanlaisia  kallisarvoisia 
silkkikankaita  saivat  käyttää  vain  aatelismiehet,  heidän  rouvansa  sekä 
heidän  arvoisensa;  sama  oli  asianlaita  kärpän,  sopulin  ja  mustan  ketun 
nahoista  tehtyjen  vuoriksien.  V.  1741  katsoi  hallitus  olevansa  pako- 
tettu kieltämään  tuomasta  maahan  seuraavia  ulkomaisia  kankaita:  »Ki tai- 
jan silkkitavaroita,  damasteja  ja  silkkiharsoa,  sargeja,  baraneja,  satineja, 
charlakaneja,  perpetuch-kankaita»  y.  m.  Näitten  kieltojen  tarkotuksena 
oli  kuitenkin  ylellisyyden  estämisen  ohella  suosia  kotimaista  näiden 
tavaroiden  valmistusta,  sillä  hallituksen  asetuksissa  sallitaan  kotimaisten 
ylellisyyskankaitten  esteetön  käyttö.  Huolimatta  estävistä  määräyksistä 
tuli  valtakuntaan  yhä  edelleenkin  ulkomaisia  vaatekankaita,  ja  hallitus 
näki  tuon  tuostakin  olevansa  pakotettu  myöntämään  niiden  käytön 
luvalliseksi  johonkin  määrättyyn  päivään  saakka,  sekä  sittemmin  lyk- 
käämään määrättyä  päivää  edemmäksi. 

Tavallinen  surupuku  katsottiin  samoin  liian  ylelliseksi  ja  hallitus 
julkaisi  malleja  sen  yksinkertaistuttamiseksi.  Miehillä  piti  surun  ulko- 
naisena merkkinä  tästälähin  oleman  vain  mustalla  kamelinlangalla 
päällystetyt  takin  ja  liivin  napit  ja  sillä  neulotut  napinreiät;  veralla  tai 
muulla  mustalla  kankaalla  päällystettyjä  nappia  sitävastoin  ei  saanut 
käyttää.  Mustan  harson,  mustien  kenkien  sekä  mustien  miekkojen 
käyttäminen,  mikä  oli  ollut  tavallista,  kiellettiin  asetuksessa  vuodelta 
1741.  Harso  naisten  surupuvussa  kiellettiin  myös  samalla  kertaa,  ja 
määrättiin  sen  ohessa,  ettei  saanut  millään  tavalla  muuttaa  naisen  suru- 
pukua. Sitä  pukua,  jota  suruajan  alkaessa  ruvettiin  käyttämään,  oli 
käytettävä  sen  loppuun  saakka.  Huolimatta  surustaan  eivät  naiset  siis 
näytä  unohtaneen  huolenpitoaan  ulkonaisesta  ihmisestään,  ja  todellisena 
lohdutuksena  monelle  tämän  sukupuolen  jäsenelle  täytyy  tervehtiä  sitä 
hallituksen  toimenpidettä,  että  se  tuntuvasti  lyhensi  suruaikaa. 

Välttämättömäksi  osaksi  tämän  ajan  puvustossa,  niin  miehillä  kuin 
naisilla,  katsottiin  erilaisia  korutavaroita,  »nipper,  grannlät  och  galanteri<, 
niinkuin  sanat  hallituksen  julkaisussa  kuuluvat.  Tällaisina  koristuksina, 
jotka  usein  olivat  sangen  kallisarvoisia,  ja  jotka  asetus  vuodelta  1731 

sentähden  kielsi,  luetellaan  muhvit,  kaulukset,  kaulahuivit,  kalliit  viuh- 
kat, hiuspussit,  kaikellaiset  rasiat,  töyhdöt,  kannattimet,  napit  y.  m. 
Asetus  vuodelta  1746  lisää  tähän  vielä  nuuska-  ja  sienirasiat,  kotelot, 
kepit,  kainalosauvat  ja  koukut.  Tällaisten  koristuksien  tavottelu  meni 
viimein  niin  pitkälle,  että  kultasepät  saadakseen  ainetta  korutavaroihin 
alkoivat  sulattaa  kulta-  ja  hopearahaa.  Kahden  asetuksen  kautta  vuo- 
silta 1732  ja  1745  koetti  hallitus  hillitä  tätä  tapaa  määräämällä  kovia 
rangaistuksia  jokaisesta  rikkomuksesta. 

Ylellisyys  vaateparressa  oli  huomattavissa  vähemmässä  määrässä 
vaatteitten  aineessa  sekä  niiden  järjestyksessä  kuin,  jos  nimittäin  voimme 
uskoa  samanaikuisia  tietoja,  siinä  suuressa  huolessa,  jota  yleensä  pan- 
tiin ulkonaiseen  olemukseen,  ja  siinä  tärkeydessä,  mikä  sillä  myönnettiin 
olevan.  »Then  svänska  Argus»,  jota,  kuten  tunnettu,  Olof  von  Dalin 
julkaisi  vuosina  1733—1734,  ruoskii  murhaavalla  tavalla  aikansa  vir- 
heitä, ja  jos  kohta  meidän  täytyy  otaksua,  että  tyypit,  jotka  siinä  esiin- 
tyvät, ovatkin  liioteltuja,  kuten  tavallisesti  moraliseraavassa  kirjallisuu- 
dessa, niin  ei  kuitenkaan  ole  mitään  syytä  otaksua,  ettei  niillä  olisi 
ollut  esikuvaansa  todellisessa  elämässä.  »Erittäin  suuri»,  sanoo  Dalin, 
»oli  kiihko  muuttaa  vaatteita.  Tuskin  on  tyttö  rakentannt  tornin  pää- 
hänsä, ennenkuin  hän  repii  sen  alas  ja  rakentaa  sen  sijaan  kukkavallin. 
Juuri  kun  neito  on  verhottu  kuin  nunna,  on  hän  paljaana  enemmän 
kuin  12  tuumaa  leuan  alta  ympäriinsä.  Juuri  kun  koko  naisen  muoto 
on  muistuttanut  vesipulloa,  on  se  kuin  viinipullo;  sama  on  asianlaita 
miesten  suhteen,  kaikki  he  seuraavat  muodin  vaatimuksia.» 

Aateliset  keikarit,  n.  k.  petitmaitrit  puhuivat,  kun  he  vain  kohta- 
sivat toisensa,  vaatteistaan  sekä  kiistelivät  »kellä  heistä  oli  kaunein 
galona,  keppi,  miekka,  rasia,  puku  tai  tekotukka.»  Yksi  heistä  »antoi 
vaateharjan  tehdä  sata  päivänmatkaa  vaatteillaan.»  Naisille  oli  puku 
todennäköisesti  vieläkin  tärkeämpi.  Erään  naisen  sanotaan  toivoneen 
uutta  leninkiä  joka  päiväksi;  jos  hän  tapasi  jonkun  ystävättäristään, 
nähtiin  heidät  pian  kiintyneinä  vilkkaaseen  keskusteluun  uusimmista 
pääpukimen  malleista.  Erään  naisen  kohotti  hänen  sukupuolensa  juma- 
lattareksi hänen  taiteellisesti  asetetun  lakkinsa  tähden,  toinen  näytti 
jurolta  ja  ajatuksiinsa  vaipuneelta,  koska  toisilla  oli  kauniimmat  hameen- 
mallit  kuin  hänellä.  —  Eivätkä  ainoastaan  täysikasvuiset  olleet  vaate- 
hullutuksen  vallassa.  Sanotaan  lastenkin  käyneen  kerskumassa  koreista 
vaatteistaan  l). 

Kodin  sisustus  ja  huonekalusto  oli  myöskin  käynyt  paljon  kal- 
lisarvoisemmaksi kuin  mitä  se  ennen  oli  ollut.  Asetus  vuodelta  1722 
mainitsee  kaikennäköisiä  ulkomaalaisia  huonekaluja,  tapetteja,  työpöytiä, 

piironkeja,  gueridoneja,  s.  o.  pieniä  pyöreitä  porsliineja  y.  m.  sellaisia 
varten  aijottuja  pöytiä,  peiliä  y.  m.,  jotka  olivat  löytäneet  tiensä  ruotsa- 
laisiin koteihin.  Kiellettiin  tuomasta  maahan  enempää  tällaisia  tava- 
roita, mutta  niitä,  jotka  jo  olivat  maassa,  sai  vapaasti  käyttää.  Hallitus 
ei  yleensä  ole  niin  ankara  ylellisyyttä  kohtaan  kodin  sisustuksessa  kuin 
se  oli  näyttäytynyt  olevansa  ylellisyydelle  sen  sovittamisessa  vaatetukseen. 
Silkkikankaita,  jotka  valtakunnassa  olivat  kielletyt  ja  joita  ei  saanut 
käyttää  vaatteitten  valmistamiseen,  sai  käyttää  kodeissa  huonekalu- 
jen päällysteinä. 

»Talon  kaikki  huoneet  ovat  nyt  komeasti  kalustetut»,  sanoo  Dalin. 
»Silkkisänkyjä  ja  suuria  peilejä  ei  tarvitse  hakemalla  hakea.  Ylhäinen 
nainen  ei  enää  käytä  puutuolia,  kuten  muinaisina  aikoina;  nyt  hänen 
pitää  saada  istua  noja-  ja  makuutuolissa.  Talouskapineista  olivat  ennen 
vain  kannu  ja  pikari  hopeasta,  nyt  alkavat  pöytähopeat  olla  käytän- 
nössä 1).  Meistä  tuntuu  omituiselta,  että  esinettä,  joka  nykyään  kuuluu 
vaatimattomimpaankin  talouteen,  yhteen  aikaan  pidettiin  ylellisyystava- 
rana, mutta  meidän  tulee  muistaa,  että  kaikkia  uutuuksia  käyttävät 
alussa  vain  ylhäiset,  hyvässä  asemassa  olevat,  ja  että  ne  vasta  vähi- 
tellen leviävät  yleisemmin.» 

Tätä  aikaa  sangen  kuvaava  ylellisyys  kodissa  oli  n.  s.  »nattyget». 
Sana  tarkottaa  melkein  samaa  kuin  nykyään  tarkotetaan  toelettitarpeilla, 
mutta  sillä  on  laajempi  merkitys,  se  nimittäin  käsittää  monta  esinettä, 
jotka  nykyään  kuuluvat  kodin  talouskalustoon.  Per  Lagerlöf  sanoo 
puheessaan  Tukholman  porvaristosta,  että  »nattygspöydän»  piti  olla 
täynnä  koruesineitä  ja  kalliita  rasioita,  täynnä  joutavuutta  ja  ylpeyttä». 2) 
Esimerkkinä  tällaisen  pöydän  tavaroista  voidaan  mainita  seu- 
raava luettelo  kreivitär  Eva  Sackin  omistamista  tavaroista.  Siihen  kuu- 
lui: 1  tuliastia  lamppuineen,  1  käsivati  kannuineen,  2  kynttilänjalkaa, 
2  lipasta,  6  rasiaa,  3  maljaa,  3  lautasta,  1  pikari,  1  suppilo,  1  neula- 
astia,  1  kello,  1  vaateharja,  1  kynttilänsaksikotelo,  1  kahvi-  ja  teekannu, 
2  teelusikkaa,  1  veitsi,  1  kahveli,  1  lusikka  sekä  1  pari  kuppia,  kaikki 
puhdasta  hopeata. 3)  Kuvaavaa  aikakaudelle  on  myöskin  se  ylellisyys, 
joka  esiintyy  makuuhuoneen  sisustuksessa,  minkä  kalustamiseen  ja 
koristelemiseen  pantiin  paljon  huolta. 

Tähän  aikaan  yksityiset  ajoneuvot  tulivat  yleisiksi  ja  näissä  ylelli- 
syys näyttäytyi  kullatuissa  ja  hopeoiduissa  vaunuissa  ja  valjaissa. 
»Täällä  käytetään  umpinaisia  vaunuja  ja  kolmea  hevosta  rinnatusten», 
sanoo  Dalin  kuvauksissaan  Tukholman  elämästä.  Ajoneuvoissa  käy- 
tettiin vielä  omassa  maassa  ja  sen  ulkopuolella  valmistettuja  rimssuja, 

tupsuja,  nauhoja,  rihmoja,  silkkisiä  reunuksia  y.  m.,  kun  taas  hevoset 
koristettiin  komeilla  peitteillä,  chabraqueilla  ja  Dalinin  tietojen  mukaan 
karhun  nahoilla 1).  Hallitus  kuitenkin  katsoi  nämät  sopiviksi  vain  valta- 
kunnan neuvoksille  ja  kielsi  sentähden  yllämainitut  koristusesineet. 
Aatelisten  annettiin  sentään  maalauttaa  vaakunansa  vaunuihin  sen 
värisiksi  kuin  ne  olivat  heidän  vaakunakilvissään.  Estääkseen  yleistä 
yksityisten  ajoneuvojen  käyttöä  antoi  hallitus  järjestää  n.  s.  »portechais- 
eja»,  vuokrattaviksi  aijottuja  ajoneuvoja,  ja  antoi  myöskin  etuoikeuksia 
niitten  järjestämiseksi  yleisön  hyödyksi  ja  mukavuudeksi. 

Aateliston  käyttämäin  palvelijain  luku  oli  tähän  aikaan  sangen 
suuri  eikä  hallitus  näytä  asettaneen  tälle  mitään  esteitä,  vaikka  se  esiin- 
tyi sangen  ankarasti  milloin  aatelittomat  tässä  suhteessa  menivät  johon- 
kin huomattavaan  ylellisyyteen.  Arvostellessaan  vuonna  1733  ylimie- 
lisyyttä, minkä  hän  antaa  esiintyä  hienon  naisen  muodossa,  Dalin  kuvai- 
lee, kuinka  hänen  vaunujaan  nenäkkäät  lakeijat  ympäröivät  ja  kuinka 
niitä  koristi  komea,  pitkäviiksinen  ajuri.  Aatelismiestä  seurasivat  niin 
ikään  monet  palvelijat  koreissa  puvuissa  ja  olan  yli  käyvissä  hihnoissa. 
»Nyt  tullaan  koreaksi  aatelismieheksi»,  sanoo  Dalin,  »erottautumalla 
rahvaasta  pöyhkeilevien  palvelijapukujen  ja  ajoneuvojen  kautta»  1).  Ase- 
tuksen mukaan  vuodelta  1720  saivat  kuitenkin  vain  valtakunnan  neu- 
vokset oikeuden  käyttää  silkkisiä  rihmoja  ja  nauhoja  sekä  kullatuita 
nappeja  palvelijainsa  puvuissa. 

Hautajaisjuhlallisuudet  olivat  hallituksen  ainaisena  huolen  esineenä 
sen  erilaisen  ylellisyyden  takia,  mikä  niissä  esiintyi.  Tapa  peittää  huo- 
neitten seinät,  jollei  kaikkien  niin  ainakin  osan,  mustalla  vaatteella  kiel- 
lettiin asetuksissa.  Vain  yhdessä  huoneessa,  kaiken  todennäköisyyden 
mukaan  ruumishuoneessa  oli  tämä  tapa  luvallinen;  samoin  sai  vain 
yhdessä  huoneessa  käyttää  mustia  huonekaluja.  Ruumisarkut  päällis- 
tettiin  tavallisesti  sametilla,  mutta  asetukset  kielsivät  tämänkin  sekä 
määräsivät  käyttämään  tähän  tarkotukseen  verkaa  ja  boyta  tai  myös 
piti  jättää  arkut  kokonaan  päällistämättä.  Ruumiin  käärimiseen  sai 
käyttää  »tavallista  liinaa»,  ja  vain  sellaista,  mitä  oli  talossa;  uutta  ei 
saanut  ostaa.  Jälkeen  jääneet  varustelivat  vainajia  asetusten  tietojen 
mukaan  sellaisillakin  tarpeettomilla  koristuksilla  kuin  tekotukalla,  pit- 
seillä y.  m.,  mikä  myöskin  kiellettiin.  Kallisarvoisia  ja  komeita  olivat 
samojen  tietojen  mukaan  myöskin  vaunut  ja  reet  millä  vainajat  kule- 
tettiin  viimeiseen  lepokammioonsa.  Vainajan  sukulaiset  käyttivät  lisäksi 
surunsa  merkkinä  mustiin  puettuja  palvelijoita  sekä  mustaksi  maalattuja 
ja  mustalla  päällystettyjä  vaunuja. 

Tarpeetonta  ylellisyyttä  hallituksen  mielestä  oli  ilmottaa  kuole- 
mantapauksesta vainajan  etäisimmille  sukulaisille.  Siitä  saisi  asetuksen 
ilmestyttyä  ilmottaa  vain  läheisimmälle  sukulaispiirille;  henkilön,  joka 
ei  ollut  saanut  ilmotusta,  ei  pitäisi  vaivata  suruhuonetta  »osanotollaan 
suruun  ja  käynneillään» *). 

Myöskin  ruumissaaton  järjestelyyn  kävi  hallitus  käsiksi.  Ruumis- 
arkun kantajina  olisi  mieluimmin  käytettävä  maistraatin  erityisesti  tähän 
toimeen  valitsemia  henkilöitä,  joten  ei  minkäänlainen  kestitys  tulisi 
kysymykseen.  Vaunuja  saisi  vain  poikkeustapauksissa  käyttää  ja 
silloinkin  saisi  tulla  kysymykseen  vain  kolmet  vaunut.  Jos  surevat 
kävivät  Jalkasin,  ei  heitä  saanut  olla  24  henkeä  enempää.  Edellä  kävi- 
jöistä, kahdesta  miehestä,  jotka  ajan  tavan  mukaan  kävivät  sauvat 
käsissä  ruumissaaton  edellä,  ei  hallitus  kummallista  kylläkin,  antanut 
mitään  määräystä;  vain  aatelisten  hautauksissa  suotiin  yksien  vaunujen 
seurata  mukana  heidän  laskuunsa.  Hautauksen  piti  tapahtua  ennen 
pimeän  tuloa,  niin  ettei  suruhuoneessa,  kirkossa  tai  kulkueessa  tarvin- 
nut turvautua  lyhtyihin. 

Hallitus  ei  kuitenkaan  voinut  iloita  siitä,  että  näitä  hautausasetuk- 
sia  sen  paremmin  kuin  monta  muutakaan,  toteltiin,  ja  kieltoja  täytyi 
ehtimiseen  uudistaa. 

Pöydän  nautinnot  eivät  suinkaan  olleet  tuntemattomia  siihen 
aikaan.  Kuningas  Fredrik  I  ei  ollut  mikään  ruuanhalveksija  ja  hänen 
alamaisensa  seurasivat  uskollisesti  hänen  jälkiään.  1731  vuoden  ylelli- 
syysasetus  sanoo,  »että  synnillinen  ylellisyys  on  näyttäytynyt  muassa 
ja  juomassa,  jonka  kautta  Jumalan  lahjoja  käytetään  väärin  ruumiilli- 
sessa tuhlaamisessa  ja  yltäkylläisyydessä». 

Tavalliseen  ateriaan  kuului  hallituksen  mielestä  »kolme  vatia  eli 
ruokalajia  sekä  kaksi  lautasta  vihanneksia  tai  muuta,  mitä  ei  voinut 
pitää  ruokalajina».  Kun  tuli  vieraita,  oli  kuitenkin  lupa  asettaa  heidän 
eteensä  viisi  ruokalajia  sekä  neljä  lautasta.  Ylhäisimmät,  kuten  valta- 
kunnan neuvokset  ja  korkeammat  virkamiehet,  saivat  joka  päivä  käyttää 
viittä  ruokalajia  ja  neljää  lautasellista  vihanneksia,  mutta  kun  he  saivat 
vieraita,  voi  ruokalajien  luvun  korottaa  kuuteen.  Näillä  henkilöillä  oli 
myöskin  oikeus  tarjota  vierailleen  hedelmähilloja  sekä  jäätelöitä  ja  kei- 
tettyjä eli  paistettuja  ostronia.  Makeisia,  jotka  tähän  aikaan  alkoivat  tulla 
käytäntöön,  katsottiin  sopimattomiksi  jokapäiväisessä  elämässä:  ne  olivat 
säästettävät  juhlatilaisuuksiin.  Ulkomaalaisia  hedelmähilloja  ei  saanut 
ensinkään  tuoda  maahan. 

Suurissa  juhlissa,  kuten  häissä,  sai  ruokalajien  luvun  kohottaa  kah- 
deksaan,  kun   taas   lautasten   luku  ei   saanut  nousta  ennen  mainittua 

ylintä  määrää  ylemmäksi.  Paitsi  hedelmiä,  joita  sai  käyttää  jokapäiväi- 
sessäkin elämässä,  voitiin  tällaisissa  juhlatilaisuuksissa  tarjota  leivoksia 
sekä  makeisia,  joita  kuitenkin  tuli  käyttää  säästäväisesti.  Sitä  vastoin 
ei  ole  määrätty  mitään  juomatavaroiden  käytöstä  hääjuhlallisuuksissa. 
Missä  määrin  näitä  käytettiin  sekä  mitä  asetukset  yleensä  tällaisten 
juhlatilaisuuksien  valmistuksissa  esiintyvää  ylellisyyttä  vastaan  vaikutti- 
vat, se  voidaan  nähdä  C.  O.  Tessinin  kertomuksesta  Hogenskild  Bjelken 
ja  Anna  Sturen  häistä  18  vuosisidan  keskivaiheilla.  »Näissä  käytettiin», 
kerrotaan  siinä,  »35  aarnia  viiniä,  54  elävää  härkää,  1  vati  hunajaa  ja 
45  leiviskää  n.  k.  söckeriä,  nimittäin  30  leiviskää  saksalaista  ja  15  lei- 
viskää ruotsalaista»  *). 

N.  k.  makeishäät  olivat  sangen  tavallisia;  asetusten  mukaan  tuli 
näissä  käyttää  makeisia  kohtuullisesti,  eikä  myöskään  saanut  valmistaa 
mitään  ruokaa  tai  ateriaa.  Minkälaiseksi  tuo  käytännössä  muodostui, 
siitä  kertoo  meille  Mettä  Lilie  muistiinpanoissaan.  Hän  kuvailee  sisa- 
rensa Majan  häävalmistuksia,  jotka  lienevät  olleet  juuri  tuollaiset  makeis- 
häät, seuraavalla  tavalla:  »Hafregärderin  Bengt  tuli  juuri  kotiin  Göteborg- 
ista tuoden  mukanaan  kolme  kuormaa  viiniä,  makeisia  ja  mausteita, 
jotka  hän  oli  ostanut  140  hopeataalerilla.  Makeiset  maksoivat  40  hopea- 
taaleria,  viiniä  oli  V«  ankkuria  ranskalaista,  V«  ankkuria  pontakkia,  4 
kannua  reiniläistä,  4  kannua  portukalilaista,  vielä  oli  2  kannua  ranska- 
laista paloviinaa,  teetä,  kahvipapuja,  suklaata,  öljyä,  etikkaa,  kaprisia, 
muutamia  ostronia,  hummeria  y.  m.  jota  on  tarpeetonta  mainita».  Sulha- 
nen oli  lähettänyt  *j%  tynnyriä  ostronia,  x/a  tynnyriä  hummeria  ja  yhden 
metsäkauriiin 2).  Ristiäisissä  ja  hautajaisissa  sitävastoin  ei  saanut  tar- 
jota ensinkään  ruokaa,  juomaa  eikä  hedelmähilloja,  jos  juhla  vietettiin 
kaupungissa.    Maaseudulla  kyllä  sai  näitä  kohtuullisesti  käyttää. 

Paitsi  että  ruoka  oli  ylellistä  ei  alkoholipitoisten  juomienkaan  naut- 
timinen ollut  vieras  Ruotsin  kansalle  edellisenä  aikakautena,  ja  niitä 
nauttivat  kaikki  yhteiskuntaluokat,  niin  ylhäiset  kuin  alhaiset.  Se  aika, 
jota  me  nyt  käsittelemme,  ei  tee  tästä  poikkeusta  Kuninkaallisen 
majesteetin  yrityksillä  karkottaa  kansasta  juomapahetta,  »joka  tuottaa 
hajottajalleen  sairautta  ja  ruumiillisia  tauteja  sekä  on  alkusyynä  niin 
moneen  törkeään  rikokseen,  joilla  pahotetaan  suurta  Jumalaa  ja  noste- 
taan Hänen  vihaansa»  8),  näytti  olevan  hyvin  vähän  menestystä.  Maku 
vain  näyttää  tulleen  hienommaksi  kuin  ennen.  »Ennen  saatiin  hyvää 
olutta, mutta  harvinaisia  viinejä  ei  kenenkään  tarvinnut  kaataa  vaatteilleen», 
sanoo  Dalin  verratessaan  »vanhaa  hyvää  aikaa»  omaan  aikakauteensa 4). 

Ylellisyysasetus  vuodelta  1725  mainitsee  seuraavat  viinilajit,  joita 
ainakin  ylhäiset  käyttivät,  mutta  joita  nyt  kiellettiin  tuomasta  maahan, 
nimittäin  unkarilaiset,  Champagne  ja  bourgougne-viinit,  italialaiset  sekä 
useammat  muut  viinilajit,  ja  likörit,  joita  ei  kuitenkaan  luetella.  Sitä- 
vastoin sai  vapaasti  tuoda  maahan  Reinin  ja  Moselin  viinejä,  Ranskan 
valkoisia  viinejä,  espanjalaisia,  portukalilaisia  ja  n.  k.  sockeria,  ja  perus- 
teltiin lupaa  sillä,  että  jo  vanhastaan  oli  totuttu  tuomaan  maahan  näitä 
viinilajeja,  mikä  ilmotus  on  selvästi  ristiriidassa  yllä  olevan  Dalinin 
kuvauksen  kanssa  muinaisaikojen  yksinkertaisimmista  välineistä  juoma- 
himon  tyydyttämisessä.  Vuonna  1739  antoi  hallitus  säätyjen  keho- 
tuksesta taas  luvan  tuoda  maahan  kiellettyjä  viinilajeja:  kiellolla  ei  ollut 
todennäköisesti  ollut  tarkotettua  vaikutusta. 

Toisessa  yhteydessä  jo  ennen  mainitut  Maja  Lilien  häävalmistuk- 
set  sekä  C.  O.  Tessinin  kertomus  Anna  Sturen  vihkiäisistä  antavat 
meille  käsityksen  eri  juomista  ja  siitä  määrästä,  mitä  aateliset  tavalli- 
sesti juhlissaan  nauttivat.  Jokapäiväisestä  elämästä  ei  esi-isien  suuressa 
arvossa  pitämä  olut  ollut  jäänyt  pois,  varsinkin  n.  k.  kaksinkertainen 
olut  oli  hyvin  haluttua.  Ruotsin  nykyinen  kansallisjuoma,  punssi,  ei 
näkynyt  olleen  tähänkään  aikaan  tuntematon  ja  vielä  mainitaan  n.  k. 
piispanmehu,  joka  oli  jonkinlaista  sekotusta,  ja  jota  sangen  paljon  käy- 
tettiin varsinkin  upserien  kesken.  Myöskin  arrakki  ja  liköri  esiintyi- 
vät tähän  aikaan.  Määriä,  jotka  nykyisen  käsityskannan  mukaan  ovat 
sangen  suuria,  pidettiin  silloin  vain  jokapäiväisinä  ja  mainittiin  vain 
ohimennen.  »Päivällisellä  minä  join  vain  kaksi  pulloa  viiniä»,  antaa 
Dalin  keski-ikäisen  miehen  lausua  *). 

Kansallinen  paloviina  oli  etupäässä  alempien  yhteiskuntaluokkien 
nautintoaine,  mutta  eivät  Ruotsin  ylimyksetkään  sitä  halveksineet.  Palo- 
viinoja  oli  monta  lajia  ja  niillä  oli  heliseviä  nimiä,  esim.  Krustafia, 
Aqua  vitae,  Cordial  ja  Voimavesi.  Paloviinasta  koitunut  hyöty  oli 
yleisen  mielipiteen  mukaan  melkoinen.  Eräs  henkilö  suositteli  kaikkia 
nauttimaan  päivittäin  seuraavina  aikoina  ja  seuraavia  tarkotuksia  var- 
ten paloviinaa:  »Ennen  ateriaa,  jotta  vatsa  kävisi  sopivaksi  ruokaa  vas- 
taanottamaan, ruuan  aikana  kalan  ja  rasvaruuan  päälle,  aterian  jälkeen 
auttamaan  ruuansulatusta  ja  illalla  tuottamaan  unta».  Sitäpaitsi  oli  palo- 
viinaan  välttämättömästi  turvauduttava,  »kun  omantunnonvaivat,  tuskalli- 
set mielenliikutukset  y.  m.  senkaltaiset  antoivat  syytä  siihen  *).  »Palo- 
viinaa  voitiin  yleisen  mielipiteen  mukaan  käyttää  siis  sekä  monipuoli- 
sella että  hyödyllisellä  tavalla 

V.  1740  kiellettiin  viinanpoltto  kaikista  viljalajeista  kokonaan,  mutta 
erään  asetuksen  seuraavalta  vuodelta  täytyi  monessa  suhteessa  peruut- 


*)  Then  svänska  Argus. 

taa  kieltoa  Viimemainitun  asetuksen  mukaan  saivat  aateliston  jäsenet 
sekä  muut  luetellut  säätyhenkilöt  oikeuden  kahtena  määrättynä  aikana 
erityistä  kulutusveroa  vastaan  polttaa  viinaa  taion  tarpeiksi  sekä  maa- 
seudulla että  kaupungeissa,  paitsi  Tukholmassa.  Viimemainitussa  pai- 
kassa sai  vaan  panimoammatti  oikeuden  polttaa  viinaa  sekä  kotitarpei- 
siin että  myytäväksi,  ja  uhattiin  rangaista  kovasti  jokaista  yritystä  rik- 
koa tätä  kieltoa,  niin  esim.  jos  lakeraajat  ja  aptekarit  käyttivät  tislaus- 
pannujaan  viinanpotttoon. 

Eivät  naisetkaan  hyljeksineet  alkoholipitoisia  juomia  ja  erittäinkin 
he  näyttivät  pitävän  liköristä.  Dalin  mainitsee  erään  naisen,  »joka 
kirkuu  erilajisia  viinejä,  joiden  kaikkien  piti  olla  valittuja»,  sekä  sanoo  toi- 
sessa tilaisuudessa,  »että  naisia  oli  vaikein  saada  lakkaamaan  juomasta»  *). 

Kiihottavia,  alkoholivapaita  juomia  kuten  kahvia,  teetä  ja  suklaata 
ei  vielä  oltu  kauvan  käytetty  Ruotsissa.  G  O.  Tessin  sanoo,  että 
kahvi  ja  tee  alkoivat  saada  jalansijaa  Ruotsissa  v.  1721  2).  Huolimatta 
siitä  suuresta  melusta,  jota  näiden  juomien,  varsinkin  teen  ja  kahvin 
levenemisestä  kansan  laajoihin  kerroksiin  pidettiin,  ei  ole  uskottavaa, 
että  nämä  juomat  edes  lähimainkaan  olisivat  levinneet  niin  laajalle  kuin 
meidän  aikanamme.  Meidän  täytyy  etsiä  näiden  juomien  nauttijoita 
tähän  aikaan  etupäässä  ylemmistä  säätyi uokista;  varsinkin  suklaan 
käytäntö  näkyy  rajottuneen  ylhäisön  piiriin. 

Dalinin  tietojen  mukaan  oli  yllämainituilla  juomilla  tärkeä  osa 
hienojen  herrojen  ja  naisten  elämässä,  »Petit-maitrit»  lopettivat  keskus- 
telunsa vaatteistaan  puhellakseen  »valitusta  kahvistaan,  ihanasta  suk- 
laastaan»; nuori  nainen  taas  kirjottaa  päiväkirjaansa  juoneensa  aamulla 
vuoteessaan  kaksi  teevatia  suklaata  ja  taas  nukkuneensa.  Keski-ikäinen 
mies  antoi  palvelijansa  aamusin  valmistaa  teetä  tai  antoi  hän  tuoda 
itselleen  kannun  kahvia,  minkä  piti  olla  »hienoa» 8). 

Hallitus  koettaa  tavoilleen  uskollisena  ehkäistä  tätä  uutta  ylelli- 
syyttä. V.  1735  määrättiin  kulutusvero  kysymyksessä  olevista  juomista 
ja  v.  1746  kiellettiin  tuomasta  maahan  suklaata.  Samana  vuonna  julais- 
tiin  asetus  »kahvin-  ja  teenjuonnin  väärinkäytöksistä  ja  ylellisyydestä». 
Tämä  asetus  koettaa  tehdä  uskottavaksi,  että  ihmiset  ovat  mieltyneet 
näihin  juomiin  itseviisaudesta,  ylpeydestä,  tavasta  tai  niitten  pitkälli- 
sestä käyttämisestä.  Hallitus  pitää  myöskin,  ja  todenmukaisesti  syystä- 
kin, näitten  juomien  käyttämistä  vain  muotiasiana,  jonka  ohessa  kysy- 
myksessä olevien  juomien  kallis  hinta  oli  suurimpana  syynä  niitten 
laajaan   käytäntöön.    »Mutta   ihania  kukkia  joita  kasvaa  maamme  pel- 


*)  Then  svänska  Argus. 

loilla,  »sanotaan  tiedonannossa,  »halveksitaan  ja  poletaan  jaloin,  koska 
ne  ovet  yleisiä  eivätkä  kylliksi  kalliita.  Ei  tämä  ole  ensimäinen  kerta, 
milloin  yksinkertaisen  ja  halpahintaisen  ruuan  tai  juoman  täytyy  väistyä 
jonkun  kalliin  ja  tuntemattoman,  vaikkakin  voimaltaan  ja  vaikutuk- 
siltaan huonomman  tieltä.  Suhteettoman  kahvinjuonnin  takia  vai- 
vaavat naisia  nykyään  varmaan  monet  taudit,  jotka  muinaisina  aikoina 
olivat  tuntemattomia».  Asetus  loppuu  kehotuksella,  että  kaikki  luo- 
puisivat nauttimasta  teetä  ja  kahvia  sekä  luettelee  eri  yrttiä,  joista  saa- 
taisiin näitten  sijaan  toisia  juomia.  Hallitus  näki  kuitenkin  olevansa 
jo  seuraavana  vuonna  pakotettu  uudistamaan  kieltonsa  ja  määräämään 
kulutusveron  näistä  juomista;  niitä  näkyy  siis  edelleenkin  nautitun 
entisessä  määrässä. 

Tämän  aikaisiksi  nautintoaineiksi  on  meidän  katsottava  edellisten 
lisäksi  tupakka  ja  nuuska.  Arguksessa  kertoo  ennen  mainittu  keski- 
ikäinen  mies  päiväkirjassaan,  kuinka  hänellä  oli  tapana  polttaa  puoli- 
toista piippua  Virginian  tupakkaa  tai  kolme  piippua  uutta  kartusia. 
Kuinka  laajalti  nuuska  jo  oli  levinnyt,  voimme  päättää  jo  ennen  puhu- 
tuista nuuska-rasioista,  jotka  1746  vuoden  asetuksen  mukaan  olivat 
sangen  yleisiä.  Nuuskaamista  ei  katsottu  siihen  aikaan  miesten  etu- 
oikeudeksi. Mettä  Lilie  mainitsee,  kuinka  hän  oli  saanut  kauniin 
nuuskarasian  lahjaksi  rakkaalta  ja  hyvältä  veljeltään,  sekä  mainitsee 
toisessa  yhteydessä:  »Fagerskiöld  serkku  antoi  minulle  leiviskän 
espanjalaista  nuuskaa  ja  hopeaisen,  sisältä  ja  vähän  kannen  päältäkin 
kullatun  nuuskarasian»  *),  ja  täytyy  lisätä,  että  hän  näkyy  sangen  mie- 
lellään ottaneen  serkun  lahjat  vastaan. 

Nuorisokin  poltti  tupakkaa.  Asetus  vuodelta  1741  kieltää  nimit- 
täin 21  vuotta  nuorempia  henkilöitä  käyttämästä  tupakkaa,  olivatpa  he 
mistä  säädystä  tahansa,  sekä  kehottaa  vanhempia  ja  holhoojia  valvo- 
maan että  asetusta  seurataan. 

Hallitus  ei  näytä  olleen  niin  paljon  tupakkaa,  kuin  muita  ylelli- 
syys-tavaroita vastaan.  Välttämättömänä  ehtona  tupakan  käyttämiselle 
oli  kuitenkin  se,  että  se  oli  kotimaista  alkuperää,  sillä  oli  kielletty  tuo- 
masta sitä  ulkomailta.  Nuuskaa  sai  kyllä  tuoda  maahan,  mutta 
sille  oli  asetettu  korkea  tulli,  jota  v.  1785  vielä  korotettiin.  V.  1747 
asetettiin  tupakalle  ja  nuuskalle  kulutusvero,  jonka  ohessa  säädettiin, 
että  kaikkien,  jotka  käyttivät  näitä  tavaroita,  oli  siitä  hallitukselle  ilmo- 
tettava. 

V.  1 748  antaa  hallitus  luvan  tuoda  maahan  ulkomaalaisia  tupakka- 
lajeja  erityisiä  maksuja  vastaan.  Samana  vuonna  velvottaa  se  maan  kau- 
punkeja,  lukuun   ottamatta  niitä,   jotka  olivat  kauvimpana  pohjoisessa 

*)  Fries:  En  högförnäm  frökens  dagbok. 

ja  idässä,  viljelemään  tupakkia  sekä  neuvoo,  mitkä  maat  tähän  paraiten 
sopivat,  ja  antaa  myöskin  hyviä  neuvoja  rullatupakkatehtaitten  jär- 
jestämiseksi. Seuraavassa  asetuksessa  samalta  vuodelta  hallitus  osot- 
taa  liikuttavaa  huolenpitoa  siitä,  että  alamaiset  tulisivat  saamaan 
hyvää  tupakkaa,  ja  antaa  sääntöjä  joitten  mukaan  se  paraiten  kävisi 
päinsä.  Seuraavan  vuoden  alussa  ilmestyy  sitävastoin  rajottava  mää- 
räys. Kotimaisia  tupakkilehtiä  oli  saanut  tulli-vapaasti  tuoda  kaupun- 
keihin, mutta  tästä  lähin]  oli  niistä  tällaisissa  tapauksissa  suoritettava 
veroa. 

Pelipöytää  näkyvät  monet,  niin  miehet  kuin  naiset,  suuresti  rakas- 
taneen. Pelattiin  sekä  noppapeliä  että  erilaisia  korttipeliä,  joita  maini- 
taan bazet,  pharaon  1'hombre  ja  piquet;  kahteen  viimemainittuun  näkyy 
varsinkin  ylimystö  mieltyneen.  Biljaardia  ja  erästä  lajia  paininpöytää 
näkyy  myöskin  käytetyn. 

Tähän  ylellisyyteen  olivat  vaipuneet  molemmat  sukupuolet,  nuo- 
ret ja  vanhat.  Paitsi  Dalinin  keski-ikäistä  miestä,  joka  usein  pelasi 
korttia  hyvän  ystävänsä  kanssa,  opimme  me  Arguksessa  tuntemaan 
nuoren  rouvan  nimeltä  Sällskapslik,  jonka  kädet  olivat  sangen  kauniit 
ja  perin  nopeat  sekottamaan  korttia,  sekä  vanhan  naisen,  joka  alitui- 
seen kyseli  hyvää  pelikumppania.  »Pian  kai  kuuluu  kasvatukseen», 
ennustelee   Dalin,  »että  äiti  opettaa  tyttärensä  koristamaan  pelipöytää.» 

Neiti  Hedvig  Sack,  sittemmin  kreivi  Bjelken  puoliso,  oli  ylimys- 
tön piireissä  erityisesti  tunnettu  suuresta  pelionnestaan  *).  Nuorisossa- 
kin huomataan  sen  uhria.  Asetukset  ilmaisevat,  »että  nuorukaiset  ja 
kunniallisten  miesten  lapset  joutuvat  pelin  ja  pelimässäyksien  kautta 
kaikellaiseen  hävittelemiseen  ja  tuhlaamiseen»,  ja  että  muutamat  henki- 
löt käyttävät  hyväkseen  heidän  korttipelihimoaan  lainatakseen  heille 
rahoja  korkeita  korkoja  vastaan,  minkä  hallitus  tästä  lähin  ankaran 
edesvastuun  uhalla  kieltää.  Että  suuret  summat  näitten  pelien  kautta 
vaihtoivat  omistajaa,  käy  selville  hovimarsalkka  Gustaf  Rälambin  muis- 
toonpanoista,  joitten  mukaan  Rälamb  oli  korttipelissä  voittanut  74,000 
taalaria  kuparirahaa 2).  Muutamat  ylhäiset  tukholmalaiset  naiset  teki- 
vät niin  paljon  velkoja,  että  heidän  täytyi  jättää  kaupunki. 

Jo  v.  1719  antaa  hallitus  peli  ja  pelimässäystä  vastaan  asetuksen, 
missä  huomautetaan,  ettei  kielto  koskenut  ainoastaan  suuria  summia  vaan 
myöskin  pieniä.  V.  1730  asetettiin  määrätty  vero  jokaisesta  korttipa- 
kasta, minkä  kautta  toivottiin  voitavan  pitää  korttipeliä  »vahingollisena 
ajanviettona»  »pakon  alla».  V.  1730  määrättiin,  että  sellaiset  henkilöt, 
jotka  pelillä  ja  pelimässäyksellä  olivat  näyttäytyneet  taipuvaisiksi  tuh- 


*)  Fries:  Svenska  kulturbilder. 

laamaan  omaisuutensa,  olivat  asetettavat  erityisen  holhouksen  alle. 
Arpajaisia  katsottiin  täydellä  syyliä  uhkapeliksi  ja  sai  semmoisia  panna 
toimeen  vain  »hurskaaksi  hyödytykseksi  ja  yleisön  eduksi».  Jalokivi- 
hopea-  tai  huonekaluarpajaisia,  jotka  erityisesti  mainitaan  ja  jotka  siis 
todennäköisesti  olivat  tavallisimmat,  samoinkuin  muitakaan  arpajaisia 
sitävastoin  ei  suvaittu  1). 

Ennen  oli  pidetty  suuret  juhlat  ja  kemut,  joita  aateliset  henkilöt 
panivat  toimeen,  kunkin  omassa  kodissa,  joten  yksityisasunnot  olivat 
heidän  mässäystensä  ja  juominkiensa  näyttämöpaikkoina.  Nyt  oli  löy- 
detty niille  uusia  tantereita,  sillä  samanaikuisten  tietojen  mukaan  alet- 
tiin siihen  aikaan  viettää  oikeata  ravintolaelämää. 

Ravintoloista  näkyvät  n.  k.  kahvihuoneet  erityisesti  olleen  ylhäisim- 
män käyttäjäpiirin  suosiossa.  Näissä  paikoissa  oli  vieraiden  käytettävissä 
etupäässä  kahvia,  kuten  jo  nimestäkin  selviää,  mutta  sen  ohessa  myöskin 
väkevämpiä  juomia  ja  tupakkaa.  Kellarit  eli  krouvit,  kuten  ravinto- 
loita myös  hienolla  kielellä  nimitettiin,  saivat  myöskin  ottaa  vastaan 
hienoja  vieraita.  »Petit-maitrit*  olivat  kummassakin  paikassa  hyviä 
kauppatuttavia.  »Minua  harmittaa  väliin»,  sanoo  Dalin,  kun  minä  näen 
pojan  tulevan  kahvilaan  tai  kellariin  ylväin  elein  kun  roomalainen  voitto- 
kulkueen  sankari.  Täällä  ovat  piippu,  teevati  ja  ryyppy  hänen  hajo- 
tuksinaan». »On  paljon  upsereja»,  jatkaa  sama  puhuja,  »joille  kellari 
ja  kahvila  ovat  tulleet  päämajaksi».  Dalinin  usein  mainitsemalla  keski- 
ikäisellä  miehellä  on  muun  ylellisyytensä  ohessa  tapana  käydä  usein 
ravintolassa.  Hänen  päiväkirjansa  sisältää  seuraavat  muistiinpanot  eri 
päiviltä.  Maanantaina:  »että  hän  klo  12  oli  nauttinut  kaksi  ryyppyä 
pomerantsia.  Rousseisilla,  sekä  että  hän  klo  5  oli  juonut  puoli  tuop- 
pia Frontignacia  kahvilassa  »Dufvan».  Keskiviikkona  kävi  hän  kahvi- 
lassa ja  torstaina  hän  oli  saanut  kutsun  Victoria-kellariin  missä  hän 
huomasi,  että  portukalilainen  viini  oli  parasmakuisinta.  Samana  iltana 
hän  joi  bancokellarissa  lasin  Reinin  viiniä.  Tiistaina,  lauvantaina  ja 
sunnuntaina  ei  päiväkirja  mainitse  mitään  ravintolassakäyntejä.  Ajatus 
ravintolasta  ja  siellä  hänelle  tarjona  olevista  tavaroista  ei  kuitenkaan  lähde 
hänen  mielestään.  Maanantaina  mainitsee  päiväkirja,  että  hän  oli  uneksi- 
nut oluesta.  Lauvantaina  taas  hän  oli  sairas  ja  oli  sentähden  pakotettu 
nauttimaan  alkoholia  kotona2).  Sunnuntaina  ei  mainita  mitään  erityi- 
tyistä  syytä  hänen  poissaoloonsa  ravintolasta,  mutta  otaksuttavasti 
pidettiin  ne  asetusten  mukaan  sunnuntaina  suljettuina.  —  Ylellisen  juo- 
misen  vaihteeksi    pelattiin    ravintoloissa   ja  kellareissa  ahkerasti,  mikä 


l)  Hallituksen  asetukset. 

näkyy  asetuksien  kielloista  kaikeliaista  kohtuutonta  »peliä  ja  mässäystä» 
vastaan  näissä  paikoissa. 

Hallitus  koetti  ehkäistä  yhä  lisääntyvää  ravintolaelämää  erityisillä 
määräyksillä.  Ei  kukaan  krouvari  saanut  pitää  yhtä  krouvia  enempää, 
ja  jos  tulisi  ilmi,  että  siellä  pidettiin  »irstasta  menoa»,  menettäisi  krou- 
vari kirjansa  sekä  sen  ohessa  oikeuden  harjottaa  elinkeinoaan.  Isän- 
nän oli  pidettävä  huolta  siitä,  että  vieraat  poistuivat  säädettyyn  aikaan,  ja 
kiellettiin  häntä  määrätyn  hetken  jälkeen  tarjoomasta  vierailleen  väkeviä 
juomia.  Pyhä-  ja  juhlapäivinä  olivat  ravintolat  suljettuina  kello  7:ään 
illalla  edellisen  päivän  kello  7:stä,  ja  sallittiin  vain  niiden  henkilöiden 
noutaa  kotiin  ruokaa  ja  juomaa,  jotka  olivat  tottuneet  »säännöllisesti 
aterioimaan»  niissä,  sekä  niiden,  jotka  »lääkärin  määräyksestä»  tai  »itse 
puolestaan  halusivat  jotain  erityistä  ruokaa  tai  juomaa,  jota  oli  saata- 
vissa vain  ravintoloista»  *).  Tukholmassa  määrättiin  krouvien  luku  v. 
1742  kuudeksisadaksi.  Nämä  saivat  erityistä  veroa  vastaan  nauttia 
voittoa  tuottavaa  oikeutta  myydä  Ranskan  paloviinaa  sekä  kaksinker- 
taista, yksinkertaista  ja  heikkoa  olutta.  Etfeivät  Tukholman  krouvarit 
haikailleet  harjottaa  elinkeinoaan  kaupungin  paraimmillakin  paikoilla,  käy 
selville  asetuksesta  vuodelta  1739,  missä  kiellettiin  kaikki  krouvit  kunin- 
kaallisen linnan  sisäpuolella,  » koska  sen  kautta  oli  annettu  tilaisuutta 
kaikellaiseen  säädyttömyyteen». 

Ylelliset  juhlat  ja  kemut  löivät  seuraelämään  selvän  leimansa. 
Todellisesti  ylellinen  huvittelu  oli  Tukholman  tämänaikuisen  aatelisen 
virkamiesluokan  tuntomerkkinä,  sillä  päivälliset,  konsertit,  tanssiaiset, 
naamiaiset  ja  teatterinäytännöt  seurasivat  toinen  toisiaan.  Ruokaa  ja 
juomaa  käytettiin  niissä  runsaasti,  ohjelmassa  oli  soittoa,  tanssia  tai 
korttipeliä.  Keskustelu  liikkui  kai  taiteessa  ja  kirjallisuudessakin,  mutta 
turhanpäiväinen  mielisteleminen  näytteli,  pääosaa  senaikuisessa  seu- 
rustelussa 2). 

Yhdistyksiä  ja  veljeysseuroja  esiintyi  tähän  aikaan  myöskin  ja 
olivat  ne  jonkunlaisia  nykyisten  klubien  edeltäjiä.  Niillä  oli  aikakau- 
den ominainen  luonne  niihin  salaperäisiin  muodollisuuksiin  ja  pääsy- 
vaatimuksiin y.  m.  nähden,  jotka  niissä  olivat  niin  tavallisia.  Ylhäisimpiä 
näistä  seuroista  oli  »Avazu  och  Wallasis»,  —  joka  niistä  sitäpaitsi 
oli  vanhin,  —  sillä  siihen  kuului  ylhäisintä  ylimystöä.  C.  O.  Tessin 
oli  yhdistyksen  johtava  henkilö  ja  Dalin  sen  runoilija. 

Paitsi  valtiollisia  keskusteluja  ja  viisasteluja  kuului  yhdistyksen 
ohjelmaan  kemuja  ja  juhlia.  Yhdistyksen  jäsenen  oli  kuitenkin  käyt- 
täydyttävä kohtuullisesti  ja  arvokkaasti ;  juopottelua  ei  sallittu  ja  oli  sitä 


*)  Hallituksen  asetukset. 

2)  E.  Fries:  Svenska  kulturbilder. 

aina  vastustettava.  Eräästä  oikeudenkäynnistä  veljesseuran  jäsenten 
kesken  saamme  tietää,  miten  näitä  määräyksiä  elämässä  noudatettiin. 
Karl  Bonde  syytti  eräässä  tilaisuudessa  kreivi  Klas  Ekebladia  siitä,  että 
tämä  Ranskan  lähettilään  Castejan  pidoissa  oli  ottanut  kokonaista  27 
ryyppyä  kanelipaloviinaa.  Ekeblad  taas  koettaa  todistaa,  että  hänen 
vastapuolensa  oli  Castejan  hyvän  Bourgogne-viinin  vaikutuksesta  ereh- 
tynyt. Molemmat  kuitenkin  saivat  maksaa  sakkoja  yhdistykselle,  Bonde 
»varomattomuudesta»  ja  Ekeblad  »sopimattomasta  pilasta  omaa  persoo- 
naansa kohtaan.»  —  Yhdistyksen  jäsenet  huvittelivat  toisellakin  tavalla. 
Dalin  antaa  eräässä  tilaisuudessa  Ruotsin  ylimysten  keskiajalta  ja  mahta- 
vuudenajalta  pitää  yhdistyksessä  tavanmukaisen  kokouksen,  missä  nämä 
henkilöt  esittävät  muutamiin  silloin  eläviin  veljesseuran  jäseniin  sovi- 
tettuja värssyjä. 

Kylpymatkoja  tehtiin  eri  seuduille,  vähemmän  kuitenkin  suuresta 
juhlimisesta  heikontuneen  terveyden  hoitamista  varten,  kuin  uuden 
seurapiirin  hankkimiseksi  hullutuksille.  »Koreuksien  näyttelemiseen 
kylpypaikoissa  pannaan  yhtä  paljon  huolta  kuin  Tukholmassakin»,  sanoo 
Dalin.  Kylpypaikoissa  elettiin  sangen  komeasti2,  »useat  nimittäin  väit- 
tävät, että  on  hyvä  ruokajärjestykselle  juoda  hyviä  ja  väkeviä  viinejä, 
niinkauan  kuin  on  kylpyvieraana.»  Siellä  toimittiin  päivittäin  pitoja  kuten 
Tukholmassakin.  »Illalla  juotiin  viiniä  ja  aamulla  se  huuhdottiin  vii- 
nillä taas  pois.»  Kylpyrauha  oli  Dalinin  mukaan  siinä,  »että  sai  pe- 
lata joutumatta  syytteeseen,  seurustella  tuttavallisesti  tyttöjen  kanssa  ja 
tanssia  niin  paljon  kun  tahtoi»  *). 

Ylellisyyshimona  voidaan  lopuksi  mainita  turhanpäiväisten  ulko- 
naisten merkkien  ja  arvonimien  tavotteleminen,  mikä  oli  ylen  yleistä. 
Tessin  nimittäin  mainitsee,  että  pääsyynä  Ruotsin  ritarikuntien  muo- 
dostamiseen v.  1748  oli  tieto,  että  Venäjän  lähettiläs  oli  aikeissa  jakaa 
joukon  ritarinauhoja  »voittaakseen  tällä  Ruotsin  herrain  sydämet  puo- 
lelleen.» Sittekuin  nämät  kunnat  olivat  perustetut,  kiusasi  ja  häiritsi 
häntä  niitten  alhainen  tavoittelu.  Tessin  huomauttaa  vielä,  että  valta- 
kuntaan oli  ilmestynyt  joukko  uusia  arvonimiä,  sekä  huudahtaa:  »Suo- 
koon Jumala,  ettei  niillä  olisi  mitään  arvoa» 2).  Myöskin  Dalin  huo- 
maa, että  arvonimien  himoitseminen  on  arveluttavassa  määrässä  kasva- 
nut. Niinpä  hän  mainitsee,  kuinka  nuoret  aatelismiehet  esim.  eivät 
olleet  tyytyväisiä  vähempään  kuin  paronin  arvonimeen 8). 


l)  Then  svänska  Argus. 
s)  Tessin  och  Tessiniana. 
8)  Then  svänska  Argus. 

Seuraava  turkulainen  teesi  on  esitetty  pohjolaisen  osakunnan 
kokouksessa  keväällä  1798.  Sen  esitti  filosofian  kandidaatti  Anders 
Planman  1).  Hän  puolusti  juuri  samana  keväänä  prof.  Bilmarkin  esi- 
miehyydellä  »pro  gradu»  väitöskirjaansa  »de  contentionibus  propter 
Lapponiani  motis,  pars  posteriori  jossa  oli  samoja  asioita  käsitellyt, 
kuin  alla  olevissa  teeseissään 2).  Hän  on  mielipiteissään  aivan  suu- 
ren opettajansa  Porthanin  kannalla  Niin  esim.  tunnemme  Porthanin 
mielipiteen  pykälässä  V,  jossa  esittäjä  lausuu  käsityksensä  suomalai- 
sen heimon  entisistä  asuinsijoista  Kaspian  meren  ja  Valkean  meren 
välillä. 

Vastaväittäjinä  hänen  teeseillensä  olivat  filosofian  kandidaatit 
Henric  Gabriel  Alcenius  ja  Alexander  Cajan  sekä  ylioppilas  Herman 
Vikström.  Tähän  ovat  lainatut  ainoastaan  ne  pykälät,  joissa  puhutaan 
lappalaisista  ja  vanhoista  suomalaisista.  Loppupykälissä  kirjoittaja  lau- 
suu mielipiteensä  latinankielen  oppimisesta  ja  kreikan  mytologiasta  ja 
lopettaa  lausumalla,  että  hänestä  Seneca  siinäkin  on  lausunut  syvän 
totuuden  kun  hän  julistaa:  »Puto  multos  potuisse  ad  sapientiam  per- 
venire,  nisi  putassent  pervenisse.» 

Kahdeksan  ensimäistä  pykälää  kuuluvat  vapaasti  suomennettuina 
seuraavasti 8): 

I. 

Lappalaiset  eivät  polveudu  meistä  suomalaisista;  tämä  on  ylen 
selvä  jo  siitäkin,  että  he  ennen  suomalaisten  tuloa  ovat  asuneet  ha- 
jallaan yli  koko  Suomenmaan. 


!)  Anders  Planman,  samannimisen  professorin  veljenpoika,  oli  syntynyt  v.  1773, 
tuli  ylioppilaaksi  Turussa  1791,  filosofian  kandidaatiksi  v.  1798,  vihittiin  maisteriksi  ke- 
sällä samana  vuonna,  suoritti  papintutkinnon  ja  pääsi  kappalaiseksi  Jokioisiin.  Kuoli 
siellä  v.  1831. 

*)  Edellistä  osaa  väitöskirjasta  oli  14  vuotta  ennen  puolustanut  pohjalainen  Ben- 
jamin Sinius  (f  1823  kirkkoherrana  Maalahdella).  Edellinen  osa  tutkimusta  käsitteli  La- 
pinmaan vaiheita  kuningatar  Margarethan  aikoihin,  jälkimäinen  Strömstadin  sopimukseen 
asti  v.  1751.  Edellinen  on  siitä  merkillinen,  että  siinä  koetetaan  selvittää  tuota 
sittemmin  paljon  pohdittua  kysymystä  pirkkalaisista.  .Birkan'  kaupungin  mukaan  on 
heidän  nimensä  muodostunut  eikä  suinkaan  Pirkkalan  pitäjän  mukaan.  Tästä  väitös- 
kirtasta  mainitsee  m.  m.  M.  G.  Schybergson  tutkimuksessaan  Historien  vid  Abo  uni- 
versitet  s.  92. 

3)  Selvyyden  vuoksi  olemme  painattaneet  opinnäytteen  tähän  myös  sen  alkuperäi- 
sessä asussa,  latinan  kielellä: 

II. 


Että  lappalaiset  ennen  asuivat  koko  Suomenmaata,  sen  mieles- 
tämme todistavat  sekä  kansantarut  että  useat  paikannimet  sellaisissa 
eteläisissä  osissa  Suomenmaata,  joissa  ruotsinkieltä  nyt  käytetään. 

III. 

Nimitys  Fenni  eli  Finnones  ei  tarkoita  ainoastaan  meidän  esi- 
isiämme  (nimittäin  suomalaisia),  koska  näitä  nimityksiä  ennenmuinoin 
käytettiin  yksinomaan  lappalaisista. 

IV. 

Mistä,  mitä  kautta  ja  milloin,  se  kansakunta,  joka  nyt  asuu  Suo- 
menmaatamme, näille  seuduille  on  tullut,  se  kysymys  on  liian  vaikea 
selvittää. 

V. 

Kuitenkaan  ei  ole  kokonaan  epätodennäköinen  niiden  arvelu,  jotka 
sijoittavat  tämän  kansakunnan  asuinsijat  Kaspian  meren  ja  Valkean 
meren  välisiin  seutuihin;  sen  hyväksyvät  myös  vanhat  ajantietojen 
kirjoittajat  ja  arvelua  vahvistavat  uudempien  aikojen  matkailijoiden  ker- 
tomukset. 


I. 
Lappones  a  Fennis  nostris  non  esse  oriundos;   vei  inde,   quod  ante   horum  ad- 
venttiin, totam  Finlandiani  passim  inhabitamnt,  luculentissime  patet. 

II. 
Totam  autem  Finlandiani  Lappones  olim  inhabitasse,  cum  ex  traditione  majorum, 
tum  ex  nominibus  plurimis   locorum  in  illis  etjam   partibus   Finlandiaa   australibus  ubi 
Svecana  lingua  nunc  usitata  est,  colligi  posse  putamus. 

III. 
Appellatio   illa   Fennorum  vei  Finnonum,  ad  majores  nostros  solos  (Fennos  sdi.) 
ubique   non  est  trahenda;   quoniam   hae  denominationes  ad  Lappones   solos   olim  per- 
tinuerunt. 

IV. 
Unde,  qua  via  et  quo  tempore,  populus  qui  nostram  nunc  inhabitat  Finlandiani, 
ad  has  region  es  pervenerit?  difficilioris  est  indaginis,  quam  ut  certo  explicari  queat. 

V. 
Omni  autem  probabilitate  destituta  non  est  opinio  illorum,  qui  antiquissimas  hujus 
gentis   sedes   in   illis   statuerunt  fuisse   terris,  quae  inter  Caspium  mare  et  Album  sitä 
sunt;   quod  et  veteies  Chronographi  asseverant  et  recentiorum  peregrinatorum  narratio- 
nes  corroborant. 

VI. 

Että  meikäläiset  suomalaiset  pakanuuden  aikana  olivat  hyvin  ve- 
renhimoisia ja  tavoiltaan  raakoja  —  sen  todistavat  sekä  heidän  asuma- 
paikkojensa  karu  luonto  ja  siihen  aikaan  vielä  viljelemättömänä  oleva 
maa  että  myös  historiankirjoittajan  selvät  asiakirjat. 

VII. 

Varmuudella  emme  tahdo  ratkaista  —  kuten  useat  väittävät  — 
olivatko  he,  ennenkuin  heidän  maansa  valloitettiin,  Ruotsin  valtakunnan 
ja  hallitsijoiden  kiivaita  vihollisia. 

VIII. 

Mitään  kirjallisia  jälkiä  vanhimpien  esi-isiemme  ajoilta  emme  luule 
löytyvän.  Sillä  mihin  aikaan  heidän  kielessään  oleva  sana  »kirja» 
(latinaksi  liber)  tuli  käytäntöön  ja  mitä  se  alussa  merkitsi,  emme  var- 
muudella voi  sanoa. 

Kuinka  keskustelu  lähti  sujumaan  tästä  aineesta,  oliko  ketään, 
joka  uskalsi  vastustaa  näitä  mielipiteitä,  mitä  pöydän  takana  istuva 
Porthan  näistä  arveli  —  sitä  emme  ikävä  kyllä  tiedä,  sillä  pohjalaisen 
osakunnan  pöytäkirjat  ovat  tältä  ajalta  tyystin  hävinneet. 

A.  R.  C. 


VI. 
Pennos   nostros   antiquissimos   sub   paganismo   valde   crudeles  et  rudes  morum 
fuisse,    cum   ipsum   clima   terraque   adhuc   inculta,  tum  etjam   scriptorum    documenta 
manifestissima,  ostendunt. 

VII. 
Sed  utrum,  ut  quibusdam   placuit   dicere,  infestissimi  regno    regibusque   Sveciae 
fuerint  hostes  priusquam  terra  eorum  expugnaretur,  certo  non  statuimus. 

VIII. 
Litterarum   nulla  apud  majores  nostros  antiquissimos   inveniri  vestigia  putain  us. 
Quo  enim  tempore  illorum  vocabulum  kirja  librum  nunc  significans  in  usu  venerit  et 
quid  primum  significarit,  certo  dicere  non  possumus. 

Landshöfdingen  Friherre  Gabriel  Kurcks  lefnadsmlnnen,  upptecknade  af 
honom  själf,  i  tryck  utgifna  af  Finlands  statsarklv  genom  Reinh.  Hätisen.  (Maa- 
herran, vapaaherra  Gabriel  Kurjen  elämänmuistelmat,  hänen  itsensä  kirjoittamat,  Suomen 
valtioarkiston,  Reinh.  Hausenin  toimesta  julkaisemat.)    Helsinki  1906.    209  siv. 

Suomalainen  ylimys,  Gabriel  Kurki,  Laukon  ja  Tottijärven  herra  itse  meille  ker- 
too elinvaiheitaan  1600-luvun  pitkissä,  hiukan  raskaissa  lauseissa,  mutta  eloisalla  ja  yk- 
sityiskohtaisella tavalla :  siis  suomalainen  memoariteos,  vieläpä  parasta  lajia.  Niin  luulisi 
otsakirjoituksen  luettuansa,  mutta  kirjaa  selailtuansa  piankin,  huomaa,  etteivät  nämät 
muistelmat  ainakaan  meidän  maamme  historiaa  hyödytä.  Kirjoittaja  on  syntyperältään 
suomalainen,  maassamme  kasvanut  ja  täällä  myöskin  viettänyt  vanhuutensa  päivät, 
mutta  muuten  hänen  monivaiheiset  vaiheensa  liittyvät  kaikenlaisiin  muihin  maihin  ja 
kansoihin  paitsi  juuri  Suomeen.  Hän  on  läheisissä  sukulaissuhteissa  Ruotsin  maailman- 
mainioihin  suurmiehiin:  Axel  Oxenstjernan  sisarenpoika,  Kustaa  Hornin  ja  Stenbockien 
lanko;  hän  oli  laajalti  matkustanut,  ollut  Kristina-kuningattaren  kamariherrana  Brtisse- 
lissä,  taistellut  Rocroin  edustalla  suuren  Cond6n  rinnalla,  suudellut  Lontoossa  Oliver 
Cromwellin  kättä,  tullut  Oxfordissa  taiteitten  maisteriksi  ja  nähnyt  Orleansissa  prinssi 
G  a  ston  in  syövän,  ja  Saksan  pikkuruhtinaat  olivat  tätä  suomalaista  ylimystä  kohdel- 
leet kuin  vertaistaan.  Sitten  kohtalo  vei  sankarimme  Puolan  sotakentille  Kaarle  X  Kus- 
taan johdolla. 

Suomalainen  upseeri  kertoo  seikkaperäisesti  Varsovan  suuresta  taistelusta,  jossa 
hän  näki  kuninkaan  ja  vaaliruhtinaan  juovan  lasittain  viiniä  ennen  sotatelmeen  alkua, 
kuuli  kuninkaan  taistelupäivien  välillä  vuoteellaan  rukoilevan  jumalalta  voittoa  ja  näki 
hänen  voittajana  lähtevän  aterialle  rumpujen  ja  torvien  päristessä,  kun  ruumiskasat  ken- 
tällä alkoivat  mädätä;  ja  me  näemme  sitten  sankarimme  milloin  urhoollisesti  taistellen 
piiritetyn  kaupungin  valleilla,  milloin  lähettinä  puhutellen  Puolan  kuningatarta,  milloin 
juhlamenojen  ohjaajana  Olivan  luostarissa  rauhaa  solmittaessa,  sitten  Ruotsissa  maaher- 
rana, Kaarle  XI  kestitsijänä  kodissaan,  nostoväen  johtajana  Tanskan  sodassa,  vihdoin 
Laukossa  vanhoilla  päivillään,  minne  sanoma  toisensa  jälkeen  saapuu  lasten  ja  muitten 
läheisten  sukulaisten  kuolemasta.  Kurki  puhuu  avomielisesti  siitä  miten  virassaylenemi- 
nen  alati  leikkii  hänellä  mielessä,  me  opimme  tuntemaan  hänet  hienona  maailmanmie- 
henä  mutta  samalla  oikeauskoisen  aikansa  lapsena,  joka  ei  muistelmissaankaan  unohda 
kiittää  Jumalaa,  milloin  kertoo  onnellisesti  kestetyistä  vaaroista  ja  yhtä  säännöllisesti, 
puhuessansa  sukulaistensa  kuolemasta,  rukoilee  .Jumalaa  ilahuttamaan  heidän  autuaita 
sielujansa  hänen  taivaallisessa  valtakunnassaan." 

Kirja  on  verraton  kuvaus  suuruudenajan  ylimyselämästä :  loistavia  nimiä  ja  suu- 
ria tekoja,  komeutta,  vanhojen  muotojen  kunnioitusta  ja  kuninkaallisuutta,  kurjuutta, 
kuolemaa  ja  verta,  kaikki  kuin  mustassa,  kullassa  ja  purppurassa.  Sanalla  sanoen  kap- 
pale Ruotsin  muistorikasta  historiaa,  jota  Vesilahden  köyhät  torpparit  ovat  osaltaan  kan- 
nattaneet, mutta  niistä  ei  lukijaa  muistuta  yksikään  ainoa  rivi. 

G.  S-hti. 


P.  Nordmann :  Borgä  barn  och  borgare.  (Porvoon  lapsia  ja  porvareita).  Kus- 
tantanut Verner  Söderström  O.  Y.    Helsinki  1906.    200  s. 

P.  Nordmann  on  tässä  kirjassa  antanut  joululahjan,  ei  ainoastaan  jokaiselle  yksi- 
tyiselle,  joka  ruotsinkieltä   kykenee  käyttämään,  vaan  koko  Porvoon  kaupungille.    Se 

on  kuin  muistomerkki  aikain  ja  olojen,  jotka  jo  ovat  olleet  ja  menneet,  mutta  joittenka 
lämpimässä  ilmapiirissä  tekijä  on  lapsesta  kasvanut  ja  nuorukaiseksi  kehittynyt.  Se  on 
vaan  vähäinen  kirja,  mutta  se  on  Porvoolle  muistopatsas  vastaisiksikin  ajoiksi. 

Tekijä  vie  meidät  tuollaiseen  tavalliseen  pikkukaupunkiin  ja  näyttää  sen  meille 
kaikkine  pikkuharrastuksineen.  Mutta  hän  tekee  sen  hellävaroen  kuin  johonkin  pyhät- 
töön astuisi.  Hän  kertoessaan  aivankuin  hyväilee  kaikkia  niitä  olentoja,  jotka  hän  loihtii 
esiin  menneisyyden  hämärästä,  —  ja  hyväillessään  hyväntahtoisesti  hymyilee  heidän 
omituisuuksilleen.  Sillä  ne  ovat  kaikki  hänen  vanhoja  tuttujaan,  jotka  hän  meille  esit- 
tää, -  kaikki  on  hän  joko  itse  tuntenut,  tai  jo  lapsena  kuullut  heistä  puhuttavan.  Siitä 
tuo  hauska  tutunomainen,  lämmin  kertomistapa.  Hän  esittää  meille  kaikkivaltiaan  ja 
kaikkivoivan  äidinäitinsä  ja  antaa  meidän  istua  hänen  kahvi  kesteissään  piispattaren, 
vuorineuvoksettaren  ja  muitten  suuruuksien  joukossa.  Hän  vie  meidät  »Moster  Maj  su  n" 
kammariin,  jossa  on  ainainen  tippojen  ja  kamfertin  haju,  ja  jonka  vanha  asukas  ei  ikinä 
ole  ollut  7  km:iä  kauvempana  syntymäkaupungistaan.  Hän  kertoo  meille  vanhoista 
kouluista  pamppuineen  ja  villeine  oppilaineen,  mutta  kelpo  poikineen,  ja  ikivanhoista 
opettajista  ja  kaupungin  originaaleista,  joista  eräskin  ei  ikinä  uskaltanut  kulkea  sellais- 
ten uudenajan  keksintöjen  kuin  sähkölankojen  alatse.  Kaikesta  hän  meille  kertoo,  mitä 
muistiin  on  jäänyt  menneiltä  ajoilta.  Eipä  hän  unohda  niinkään  vähäpätöisiä  ystäviään 
kuin  kaupungin  yövartijaa,  ranta  maleksi  joi  ta,  vanhoja  kalastajia,  ja  kaupungin  ainoata 
kelloseppää.  Hän  kuvaa  sunnuntai-aamupäiviä  ja  niitten  yksitoikkoisuuden  unettavaa 
rauhaa,  kuvaa  aamupuuhia  ja  arkiaskareita. 

Mutta  vähäpätöisimmästäkin  asiasta  kertoessaan  levittää  hän  kaiken  yli  sydämel- 
lisen huumorin  taikavärin,  joka  antaa  koko  vanhalle  Porvoon  kaupungille  ja  sen  unoh- 
tumattomille porvareille  vastustamattoman  viehätyksen. 

Olen  yllä  olevassa  lyhyesti  tenyt  sehlvää  tohtori  Nordmannin  hauskan  sivistys- 
historiallisen  teoksen  sisällyksestä.  Jokaisen  ruotsinkieltä  taitavan  olisi  se  ehdottomasti 
itse  luettava,  sillä  siitä  huokuu  kauttaaltaan  meitä  vastaan  tuttu,  hilpeä  ja  kotoinen 
henki,  siinä  näemme  silmästä  silmään  sen  aikakauden,  jolloin  ei  vielä  kaikki  omituisuu- 
det ja  särmikkyydet  tasoittava  kulttuuri  ollut  ehtinyt  tehdä  sivistyshistoriallisesti  tuhoi- 
sata  työtään.  Suotavaa  olisi,  että  tämäntapaisia  teoksia  paljo  enemmän  alkaisi  ilmestyä.  — 

Aili  Tallgren. 


Lyhyitä  tiedonantoja. 


Espanjassa  on  tämän  vuoden  alusta  alkanut  ilmestyä  suurisuuntaisesti  toimitettu 
yleistieteellinen  ja  kansallisesti  sivistävä  aikakauskirja  Cultura  Espanola,  joka  vuosittain 
tulee  käsittämään  4  nidosta.  Nyt  loppuun  kuluvan  vuoden  viimeinen  vihko  on  äsken  il- 
mestynyt, ja  sisältää  tämä  vuosikerta  kokonaista  1319  sivua  suurta  8:o  kokoa  kaut- 
taaltaan arvokasta  lukemista.  Viimeinen  . vihko, "  n.  400  sivun  laajuinen  teos  alkaa 
osastolla:  Historia.  Ensimmäisenä  tekee  ranskalainen  professori  du  Dezert  selkoa  Es- 
panjan tilasta  v.  1805-1808  kirjoituksessa  Trafalgarista  Aranjueziin,  etupäässä  diploma- 
tista  puolta  simalla  pitäen.  Senjälkeen  on  julkaistu  eräs  Filip  II  aikuinen  n.  k.  Log- 
roksen  memoriali.  Kolmantena  eräs  kirjottaja  kirjottaa  jyrisevän  artikkelin  sen  joh- 
dosta  etU  Espanjan  papiston  sallitaan  hävittää  kiinteitä  kirkollisia  muinaisjäännöksiä  ja 

myödä  muinaiskaluja  joukottain  ulkomaille.  —  Seuraa  sitte  kirja-arvosteluja,  jotka  käsittele- 
vät espanjalaista  historiallista,  arkeologista  ja  bibliografista  kirjallisuutta.  Lopussa  on 
vielä  paitsi  henkilökohtaisia  tietoja  tutkijoista,  jokseenkin  hauska  kiertokatsaus  espanjalai- 
seen, italialaiseen,  ranskalaiseen  ja  baskilaiseen  uusimpaan  historialliseen  kirjallisuuteen. 
Aikakauskirjan  kolmanessa  osastossa  on  vielä  lisäksi  pari  arkeologista  kirjotusta, 
joista  yhden  nimenä  on:  raha  prossikaudella.  Siinä  otetaan  myös  puheeksi  eräällaiset 
kiinalaiset  rahat,  joita  meillä  m.  m.  viime  Suomalais-ugrilaisen  seuran  Aikakauskirjassa 
ovat  käsitelleet  herrat  Axel  O.  Heikel  ja  Hugo  Lund. 


Toimittamansa  .Kokoelman  Suomen  kansan  sananlaskuja'  esipuheessa  on  toht. 
A.  V.  Koskimies  antanut  lyhyen  esityksen  suomalaisten  sananlaskuharrastusten  historiasta. 
Mieltäkiinnittävä  on  etenkin  kirjallisuutemme  tienraivaajan  Agricolan  sananlaskurakkaus.: 
kirjoittaja  tässä  viittaa  samansukuisiin  piirteisiin  Saksan  uskonpuhdistajissa  ja  senaikui- 
sissa  oppineissa  sekä  yksityiskohtaisesti  osottaa  Agricolan  teoksissa  tekstiin  punottuja 
sananlaskuja  ynnä  sananlaskumaisia  lauseenkäänteitä.  Se  uraa  vai  n  aikain  pyrkimyksiä 
on  kirjoittaja  käsitellyt  aivan  lyhyesti;  historiallinen  katsaus  päättyy  luetteloon  tähän 
asti  julkaistuista  sananlaskukokoelmista  ynnä  niitä  koskevasta  kirjallisuudesta. 


E.  Nervander,  tunnettu  taide-  ja  sivistyshistoriamme  tutkija,  on  tämän  vuoden 
kuluessa  julkaissut  useitakin  uutteran  kynänsä  tuotteita.  Keisari  Aleksanteri  Ixen 
matkat  Suomessa  on  siksi  merkillinen  teos,  että  se  ansaitsee  tarkemman  arvostelun 
kuin  minkä  tällä  kertaa  käytettävissä  oleva  tila  myöntää.  Sensijaan  lienee  jo  nyt  pai- 
kallansa huomauttaa  sukkelasti  ja  samalla  herttaisen  hyväntahtoisesti  kirjoitettuja  , Pienois 
kultuurikuvia  Rauman  kirkosta  1600-  ja  1700-luvulla  I— III,"  jotka  muodostavat  viimeisen 
luvun  muutoin  kokonaan  kaunokirjallista  julkaisua  Vanhoista  kätköistä.  Kirjoittaja 
on  taitavasti  elävöittänyt  kuvan  toisensa  perästä:  kaavoihin  kiintyneen  seurakunnan 
arvon  mukaisessa  penkkijärjestyksessään  istumassa  jumalanpalvelaksessaan,  pieniä  turha- 
maisuudesta lähteneitä  rettelöitä,  jonkun  piispantarkastuksen  ja  vihdoin  tuon  keveällä 
huumorilla  kerrotun  tapainkuvan  .Edesmenneen  Jordanin  samettihousut  ja  rouva  Bart- 
ramin  hame,  sametista  se  myös".  Kuvaukset  ovat  näppärästi  kokoonpannut  hajanaisista 
piirteistä;  niiden  arvo  ei  ole  asiain  tärkeydessä  eikä  tutkimuksen  syvällisyydessä,  vaan 
tapahtumain  sattuvassa  erikuvallisuudessa  sekä  käsittelyssä,  joka  on  herkästi  tuonut 
esille  niiden  täysin  inhimillisen  luonteen. 


Valmistuneista  vihkojulkaisuista  haluamme  erikoisesti  huomauttaa  seuraavia:  K 
O.  Lindeqvistin  Suomen  historian,  Bering  Liisbergin  Ranskan  vallankumous  1789— 
1799,  jonka  mukaillen  on  suomentanut  Kaarlo  Blomstedt,  J.  W.  Ruutkin  Viborgs  stads 
historia  sekä  kahdessa  nidoksessa  ilmestynyttä  Eliel  Vest"m  kirjoittamaa  Sakari  Tope- 
liuksen elämäkertaa.  Paraillaan  ilmestyvät  Keksintöjen  kirja,  V.  Berdrowin  y.  m. 
mukaan  toimittanut  Vihtori  Peltonen,  jossa  tavataan  runsaasti  historiallisia  tietoja  ja 
katsauksia  eri  keksintöjen  vaiheisiin,  J.  E.  Rosbergin,  Maa  ja  kansat,  josta  historian- 
harrastaja  niinikäin  tapaa  alallensa  kuuluvaa  ainesta,  sekä  tunnettu  tietosanakirja  Oma 
maa,  laajasti  suunniteltu  kansallinen  merkkiteos,  jonka  historialliset  kirjoitelmat  ovat 
tunnettujen  ammattimiesten  toimittamia.  Lopuksi  mainittakoon  Kyläläisten  kirjasissa 
julkaistu  sarja  lyhyitä  esityksiä  maamme  muinaisuudesta :  Suomen  historia  pääkohdissaan. 

Ailio,  Julius,  Sananen  neolitisen  kivikauden  kuvanveistotaiteesta  (Suo- 
malais-ugrilaisen  Seuran  Aikakauskirja  XXIII). 

Appelgren-Kivalo,  Hjalmar,  Kivikauden  tutkimuksia,  (ylipainos  Suom. 
Muinaismuistoyhd.  Aikakauskirjasta  XXIV.) 

Aspelin-Haapkylä,  Eliel,  Suomalaisen  teatterin  historia  I.   Teatterin  esi- 
historia ja  perustaminen.    Suomal.  Kirjall.  Seura. 

A(spelin),  E.,  Muistelmalippaasta.    (Joukahainen). 
»    J.  V.  Snellmanin  muotokuvat.  » 

A(spelin),  J.  /?.,  Muutamia  kirkkomaalareita  isonvihan  jälkeen.    (Suo- 
men Museo). 
»    Vara  träskulptörer  III.    (Suomen  Museo). 
»     Konstnomader.    (Suomen  Museo). 
»    Nuoruuden  ajoilta.    (Joukahainen.) 

Aulin,   Pekka,   Kansanmiesten    muistelmia   ja   mietteitä    Snellmanista. 
(Kyläkirjaston  kuvalehti,  A-sarja  J.  V.  Snellmanin  muisto). 

Berghäll,  Hugo,  Punkaharju  (Matkailijayhdistyksen  Vuosikirja). 

Biaudel,  Henry,  Paavin  istuimen  ja  Ruotsin  väliset  suhteet  XVI:n  vuo- 
sisadan jälkipuoliskolla.  Otteita  ja  asiakirjoja  I.  Alkuaika  ja  epä- 
virallisten suhteitten  jakso  1570 — 1576. 
»  Le  Saint-Sfege  et  la  Sufcde  durant  la  seconde  moitfe  du  XVI:e 
sfecle.  Etudes  politiques.  Epoques  des  relations  non  officielles. 
1570—1576.    Thfese  present6e  etc. 

Birjukow,  R,  Leo  Tolstoin  elämä  ja  teokset  I.    Suom.  Arvid  Järnefelt 
Verner  Söderström  O.  Y. 

Blomstedt,  Kaarlo,  Nuijasodan  ajoista  Suomessa.    Kyläläisten  kirjasia 
65.    Verner  Söderström  Osakeyhtiö. 

Bobrikoff,  N.  /.,  Kertomus  Suomen  hallinnosta  1898— 1902.   Helsinki. 
Helios. 

Boetius  Murenius,   Acta  visitatoria.     1637—1666.    II.  Suomen  kirkko- 
historiallisen seuran  toimituksia. 


*)  Luettelosta  on  jätetty  pois  Historiallisessa  Aikakauskirjassa  itsessään  julkaistut 
kirjotukset,  koska  ne  muutenkin  helposti  tämän  vuoden  sisällysluettelosta  löydetään. 
Samoin  ei  luetteloon  ole  voitu  ottaa  eri  sanomalehdissä  vuoden  kuluessa  olleina  merkki- 
päivinä julaistuja  historiallisia  ja  biografisia  kirjotuksia,  joista  erityisesti  huomautettakoon 
Snellman-päivän  lehtiä,  Kaarlo  Bergbomin,  J.  H.  Erkon,  Oscar  Lewertinin,  H.  Ibsenin 
y.  m.  muistoille  omistettuja  artikkeleja.  —  Luettelo  käsittää  vain  ne  julkaisut  vuodelta 
1906,  jotka  ovat  ilmestyneet  ennen  joulukuun  15  p.  t.  v. 

Carpelan,  Tor,  Äbo  i  sjuttonde  ärhundradet.    (Finsk  Tidskrift.) 
Castrin,   Jalmari,    J.   V.   Snellmanin    kannasta    rautatiekysymyksissä. 

(Valvoja). 
Castrin,  Z.,  J.  V.  Snellman  ja  uskonvapaus.    (Joukahainen.) 
Colliander,  Rafael,    Erinringar  frän   storsträjken  i  Äbo   1981/x— 6/xi05. 

Turku. 
Chrons,  Hjalmar,    Die   summa   Teologica  des  Antonin   von  Florenz 

und  die  Schätzunz  des  Weibes  im  Hexenhammer.   Acta  Societatis 

Scientiarum  Fennicae.  Tomus  XXXII. 
Elfving,  F.,  Rein,  TH.  ja  Palman,  E.  G.,  Pietari  Forskäl.  (Oma  maa.) 
Estlander,  C.  G.,    Carl  Eneas  Sjöstrand.    (Finsk  Tidskrift.) 

»     Egron  Lundgren  redivivus.    (Finsk  Tidskrift.) 
Fellman,  /..  Anteckningar  under  min  vistelse  i  Lappmarken  I— IV 
F(rankenhaeaser),  C,  Bjerno  kyrka.    (Suomen  Museo.) 
Gripenberg,  Alexandra,  Naisasian  kehitys  eri  maissa  II.    Suomentanut 

Ilmi  Kallio.    Verner  Söderström  O.  Y. 
Grotenfelt,  A.,  Yksilön  merkitys  historiassa.    Mietteitä  Snellmanin  työn 

johdosta.    (Valvoja). 
Grotenfelt,  Gösta,  Tietoja  Suomen  maitotalouden  kehityksestä. 
Grotenfelt,  K.  Erään  ulkomaisen  diplomaatin  kuvaus  Pietari  Suuresta. 

(Tellervo  HI.) 
»    Snellmanista  ja  kansallisuuskysymyksestä.    (Valvoja). 
Groundstroem,   Osk.,  J.  V.  Snellmanin   mietteistä   Suomen   tilastosta. 

(Yhteiskunta-taloudellinen  aikakauskirja). 
Gummerus,  Herman,  Romerska  arbetarföreningar.    (Finsk  Tidskrift.) 
»     Der  römische  Outsbetrieb  als  wirtschaftlicher  Organismus  nach 

den  Werken   des  Cato,   Varro   und   Columella.     Yliopistollinen 

väitöskirja. 
Gummerus,  J.,  Johan  Vilhelm   Snellman.     Hänen  ajatuksiansa  uskon- 
nosta ja  kirkosta.    (Teol.  Aikakauskirja). 
»     Palanen  Suomen  kouluhistoriaa.    (Suomen  Kasvatusopillisen-Yh- 
distyksen Aikakauskirja). 
»     Eräs  koululaki  1600-luvulta.    (Suomen  Kirkkohistoriallisen  Seuran 

pöytäkirjat  liitteineen  V). 
»     Snellmanin  aika  Juhani  Ahon  kuvaamana.    (Valvoja). 

*  Juhana  Vilhelm  Snellman,  Elämäkerrallisia  piirteitä.   (Kyläkirjaston 
kuvalehti,  A-sarja), 

*  Uskonpuhdistus  ja  piispa  Martti  Skytte.    (Oma  maa). 
Gustafsson,  F.,  Tacitus  som  filosof.    (Yliopistollinen  kutsujulkaisu). 

»     Ur  J.  J.  Nervanders  manuskript.    (Svenska  Litt.  Sällsk.  Förhand- 
lingar  och  Uppsatser  19). 

Hackman,  A,  YHstaro-spännet  pä  Historiska  Museet  i  Stockholm. 
(Suomen  Museo). 

Hagman,  Lucina,  Minna  Canthin  elämäkerta  I.    Otava. 

Hainari,  0.  A.  (Forsström),  Silmäys  Suomen  keskiajan  sivistyshisto- 
riaan.   Kyläläisten  kirjasia  63.    Verner  Söderström  O.  Y. 

Hallberg,  Mauritz,  Minnespenningar  öfver  enskilda  personer  födda 
eller  verksamma  i  Finland  I.  Skrifter  utg.  af  Svenska  Litteratur- 
sällskapet  i  Finland  LXXIV. 

Hannula.  Edv.,  Gustaf  Dahlberg.    (Teolooginen  Aikakauskirja.) 

Hannikainen,  O.,  Suomen  sodasta  ja  Porvoon  valtiopäivistä.  Kyläläis- 
ten kirjasia  30.    Verner  Söderström  Osakeyhtiö. 

Harmaja,  Laura,  Robert  Owen.    Elämäkertoja  15.  Kansanvalistuseura. 

Housen,  Reinh.,  Landshöfdingen  Friherre  Gabriel  Kurcks  lefnadsminnen 
upptecknade  af  honom  själf.    Suomen  Valtioarkisto. 
»     En  sannsaga.  (Svenska  Litt.  Sällsk.  Förhandlingaroch  Uppsatser  19.) 

Heikel,  Axel  O.,  ja  Hugo  Lund,  Eräitä  kiinalaisia  rahoja.  (Suomalais- 
ugrilaisen Seuran  Aikakauskirja  XXIII.) 

Heinricius,  G.,  Israel  Hvassers  äsikter   om  Nikolai   I  och  den  orien- 
taliska  frägan.    (Finsk  Tidskrift). 
»     Nägra  uttalanden   om  J.  V.   Snellman   af  A.  I.  Arvidsson,  Israel 
Hvasser  och  Alex.  Blomqvist.    (Finsk  Tidskrift). 

Hirn,  Yrjö,  Bernardin  de  Saint-Pierre  0ch  Finland,  jämte  Observations 
sur  la  Finlande (Svenska  Litt. sällsk.  förhandlingaroch  uppsatser  19). 
»    Joulu-ukosta  jöröjukkaan.    (Joulupirtti.) 

Holma,  Kaarlo,  J.  V.  Snellman  ja  pohjalaiset.    (Joukahainen). 

Hornin,  Th.,  Passivinen  vastarintamme.    (Otava.) 

Homen,  Olof,  Anatole  France.    (Otava.) 

Hultin,  Arvid,  Johan  Jakob  Nervander.  Tili  hundraärsminnet  af  hans 
födelse.    (Svenska  Litt.  Sällsk.  Förh.  o.  Uppsatser  19). 

Hyvärinen,  Eero,  Johan  Tobias  Beckin  elämäkerta.    Otava. 

Hällström,  Ester,  Frans  Mikael  Franz&n.    (Kansanvalistusseura.) 

Johnsson,  Mikael,  Uho  Cygnaeus.    (Oma  maa.) 

Juvelius,  J.  V.,  Sananen  germanilaisten  loitsuista.    (Virittäjä). 

Juvelius,  Valter  H.,  Judarnes  tideräkning  i  ny  belysning.  Uppställning 
af  babyloniska  konungalängderna  jämte  kronologi  s  ka  data  frän 
hebreiska  folkets  forntid  tili  Seleukidernes  och  befrielsens  aera. 
Akademisk  afhandling. 

Karttunen,  U„  Kalevipoegin  toinen  painos.  (Suomalais-ugrilaisen  Seu- 
ran Aikakauskirja  XXIII). 

Kivikataja,  E.,  J.  V.  Snellman  ylioppilasten  kurinpitoasiassa.  (Jouka- 
hainen.) 

Kock,  J„  Seitsemän  päivää  keskusasemalla. 

Koistinen,  O.,  Suomen  suvun  alkukodista  ja  leviämisestä.  Kyläläisten 
kirjasia  61—62.    Verner  Söderström  Osakeyhtiö. 

Korff,  5.  A,  Demokratismi  historiassa  ja  tieteessä.    (Valvoja). 

Koskimies,  Kaarto,  Suomalaisuuden  harrastuksista  pohjalaisessa  osa- 
kunnassa viime  vuosisadan  puoliväliin  mennessä  ja  sitä  ennen. 
(Joukahainen). 

Koskimies,  A  V.,  Kokoelma  Suomen  kansan  sananlaskuja.    Esipuhe. 

Krogius,  A,  Jakob  August  Estlander.  En  minnesgärd  tili  25:te  ärsdagen 
af  hans  död.    (Finska  Läkaresälisk.  handlingar.) 

Krohn,   Kaarlo,   Finnische   Beiträge   zur    Germanischen    Mythologie. 
(Sonderabdruck  aus   den  Finnisch-Ugrischen   Forschungen  1904 
und  1905.) 
»     Kaarlo  Bergbom.    (Valvoja) 

Krook,  Anna,  Ur  Ernest  Dowsons  lif  och  lyrik.    (Finsk  Tidskrift). 

Lagus,  Ernst,  Finlands  svenskspräkiga  skolor  under  decenniet  1894— 
1904.    (Finsk  Tidskrift). 

Laitinen,  A.  A.  A.,  Uskonpuhdistuksen  aika  Suomessa  Kyläläisten 
kirjasia  64.    Verner  Söderström  Osakeyhtiö. 

Langlet,  Valdemar,  Vallankumousliike  Venäjällä.  Suomennos.  Boman 
&  Karlsson. 

Laurin,  Carl  G.,  Taidehistoria,  suomentanut  E.  Richter.  (1  vihko). 
Verner  Söderström  Osakeyhtiö. 

Lehtonen,  U.  L.,  Die  polnischen  Provinzen  Russlands  unter  Katarina  II. 
Erster  Halbband.    Sortavala  1906. 
»     Aleksanteri  Armfelt    (Oma  maa). 

Leinberg,  K  G.,  Finlands  territoriala  församlingars  namn,  älder,  utbild- 
ning  och  utgrening.    Andra  upplagan. 
*     Bidrag  tili  Frimureriets  i  Finland  historia.     (Svenska  Litt.  Sällsk. 

Förhandlingar  och  Uppsatser  19). 
»     Samfundet  pro  Fide  et  Christianismo  och  dess  finska  medlem- 
mar.    Ibidem. 

Leino,  Kasimir,  Sprengtporten  runoilijana.    (Joukahainen.) 

Leopold,  Irene,  Alexander  Kielland.    (Finsk  Tidskrift) 
»     Henrik  Ibsen.    (Finsk  Tidskrift). 

Liisberg,  Bering,  Ranskan  vallankumous  1789—1799.  Mukaillen  suo- 
mentanut Kaarlo  Blomstedt    Otava.   Helsinki  1906. 

Lindeqvist,  K  O.,  Suomen  historia.    (Loppuvihot)    Verner  Söderström 
Osakeyhtiö. 
»     Suomen  oloja  1600-luvun  loppupuoliskolla.    Iso  viha.    Kyläläis- 
ten kirjasia  67.    Verner  Söderström  Osakeyhtiö. 

Lindström,  Gunnar,  Taloudellinen  aikakausi  Suomen  historiassa.  Ky- 
läläisten kirjasia  68.    Verner  Söderström  Osakeyhtiö. 

Louhivuori,  O.  V.,  Toivon  joukot.     Silmäys   nuorison   raittiusliikkeen 

kehitykseen  ulkomailla.    (Raittiuden  Ystävät.) 
Lähde,  Vihtori,  J.  V.  Snellman  kansanopetuksen  kannalta  katsottuna. 
Malin(en),  V ,  Johan  Vilhelm  Snellman  ja  hänen  aikansa.    Kyläläisten 
kirjasia  72—73.    Verner  Söderström  O.  Y. 
»    Johan  Vilhelm  Snellman  ja  hänen  aikakautensa.     Verner  Söder- 
ström. O.  Y. 
Maunu,  J.  A.,  Muutamia  kohtia  puhdasoppisuuden  aikakauden  juma- 

luustieteilijäin  inspiratsioniopista.    (Teolog.  Aikakauskirja.) 
Melander,  G.,  Oamla  Novgorod.    (Maantieteellisen  Yhdistyksen  Aika- 
kauskirja.) 
M(einander),  K-  K-,  Hämeen  rykmentin  lippu.    (Turun  Hist.  Museo.) 
»     P.  Olavin  kuva  Ruskonkirkosta.  >  »  » 

»     Kaarina  Maununtyttären  muotokuva.  »  »  » 

Neovius,  Ad.f  Chronographia  Scandinaviae.    Suomen  Kirkkohistorialli- 
sen seuran  Toimituksia  IV:  2. 
Nervander,  E.,  Keisari  Aleksanteri  I:sen  matkat  Suomessa.    Vanhem- 
pien ja  uudempien  lähteiden  sekä  muistotietojen  mukaan.    Myös 
ruotsiksi.    Otava. 
»    Vanhoista  kätköistä.    Yrjö  Weilinin  kustannuksella. 
»    Snellmaniana.    Spridda  minnesanteckningar.    (Joukahainen) 
»    J.  V.  Snellman   ja  J.  J.  Nervander    kirjeenvaihtavina   riitaveljinä. 

(Valvoja.) 
»     Kaarlo  Bergbomin  aikaisemmilta  vuosilta  I — II.    (Valvoja.) 
»    Kohtaus  Emil  von  Qvantenin  elämästä  sekä  hänen  elämäkertansa 

valmisteluista.    (Valvoja). 
»    Z.  Topelius.    (Oma  maa). 

»    Spinettihuone.    (Turun  Historiallinen  Museo).     (Myös  ruotsiksi.) 
»     Eräs  herraskartanogabelini.        »  »  » 

»     Eräs  barokkikaappi.  »  »  » 

Nordmann,  P.,  Arvid  Eriksson  Stälarm.     Biografisk  studie.    (Svenska 
Litt.  Sällsk.  Förhandlingar  och  Uppsatser  19) 
»     Bidrag  tili  Helsingfors  stads  Historia  II.    Skrifter  utg.  af  Svenska 

Litteratursällskapet  i  Finland  LXXII. 
»     Bidrag  tili  Helsingfors  stads  Historia  III.    Skrifter  utg.  af  Sv.  Litt. 

Sällsk.  i  Finland  LXXVl. 
»     Borgä  barn  och  borgare.    Verner  Söderström  o.  y. 
O(jansuu),  H.,  Henrik  Gabriel  Porthanin  vatjalaisharrastukset.  (Virittäjä.) 
Palmen,  E.  G.,  Suuri  pohjoismaiden  sota.    (Oma  maa.) 
»     Ruotsin  maakuntalait  ja  yleiset  maanlait.    (Oma  maa.) 
*    ja  Rosberg,  J.  E.,  Suomen  kartta.    (Oma  maa.) 
»    Rein,  Th.  ja  F.  Elfving,  Pietari  Forskäl.    (Oma  maa.) 

Panelius,  Emil,  Axel  Hirn.    (Teolooginen  Aikakauskirja.) 

Paulaharju,  Samuli,  Asuinrakennuksista  Uudellakirkolla  V.  I.   (Suomal. 
Kirjall.  Seura.) 

Peltonen,  V.,  Keksintöjen  kirja. 

Päivärinta   P.,    Kansanmiesten    muistelmia  ja   mietteitä    Snellmanista. 
(Kyläkirjaston  kuvalehti,  A-sarja,  J.  V.  Snellmanin  muisto). 

Ramsay,  Anders,  Frän  barnaär  tili  silfverhär  VII. 

Rauhala,  K.  V.,  Maamme,   oman   hallinnon   asettaminen.     Kyläläisten 
kirjasia  71.    Verner  Söderström  Osakeyhtiö. 

Rein,  G.,  Juhana   Vilhelm   Snellman.     Ylioppilaiden   Keskusteluseuran 
julkaisu  1.  Ylioppilaiden  Keskusteluseura. 

Rein,  Th„  Nägra  ord  om  J.  V.  Snellman  som  skönlitterär  kritiker.  (Jou- 
kahainen.) 

Rinne,  Juhani,  Heikkilän   kylän   kivikautinen  asuinpaikka  Virolahdella. 
(Suomen  Museo.) 
»     Muutamista  nähtävyyksistä  Kokemäellä.    (Matkailija  Yhd.  Vuosik.) 
»    Piirteitä  keskiaikaisen  brakteaattirahan  historiasta  I— II.    (Suomen 

Museo). 
»     Halikonlahden  seudun  muinaisesta  kaupasta.    (Ylip.  Hist.  Aikak.) 
»     Keskiaikainen  sakaristo  Virolahdella.    (Suomen  Museo.) 
»     En  sekundär  begrafning  i  ett  bronsälders  graföse.  (Suomen  Museo.) 

Ronimus,  J.  V.,  Novgorodin   vatjalaisen  viidenneksen  henki-  ja  vero- 
kirja v.   1500.    (Asiakirjoja  jotka   valaisevat   Suomen   kameralisia 
oloja  1500-luvulla.) 
»     Novgorodin  vatjalaisen  viidenneksen  verokirja  v.  1500  ja  Karjalan 
silloinen  asutus.    Yliopistollinen  väitöskirja. 

Rosenqvist,  G.  G.,  Gustaf  Elis  Bergroth.    (Teolooginen  Aikakauskirja.) 

Roos,  Sigurd.,  Nationalstrejken  i  Finland.  Alex.  F.  Lindberg,  Helsinki. 

Ruin,  Valdemar,  Snellman,  skolan  och  de  pedagogiska  tankarna.    (Kas- 
vatusopillisen Yhd.  Aikakauskirja.) 

Ruuth,  7.  V.,  Viborgs  stads  historia.    (Loppuvihko.) 

Ruuth,  Martti,  Varhaisempi  herännäisyys.    (Oma  maa.) 

Schalin,  Z.,  Nägra  Snellman  minnen.    (Joukahainen.) 

S(chalin),  Z.,  Frän  30  är  tillbaka.  Sampsa  Pellervoinen  I.  (Joukahainen). 

Schauman,  Georg,  Anders    Chydenius  som  predikant  och  homiletisk 
skriftställare.    (Teolog.  Aikak.) 

Schwindtt  Theodor,  Nägra  aktstycken  belysande  Etnografiska  museets 
förhistoria.    (Suomalais-ugrilaisen  Seuran  Aikakausk.  XXIII.) 

Schybergson,  Af.  G.,     1856—1906.    (Finsk  Tidskrift.) 

»    Johan  Vilhelm  Snellmans  ställning  i  spräkfrägan.   (Finsk  Tidskr.) 
»     Porthan  som  medlem  af  Finska  Hushällningssällskapet.  (Svenska 
Litt.  Sällsk.  Förhandlingar  och  Uppsatser  19) 

Schybergson,  Af.   G.,  Suomen  historian  oppikirja.    Uusi  painos.    (O. 

V.  Edlund.) 
Setälä,  E.  M,  Zur  Herkunft  und  Chronologie  der  älteren  germanischen 
Lehnwörter  in  den  ostseefinnischen  Sprachen.    (Suomalais-ugri- 
laisen  Seuran  Aikakauskirja  XXIII.) 
»     Pieni  lisä  sensurin  historiaan.    (Valvoja): 
»     Dem  Andenken  Ferdinand  Johann  Wiedemanns.  (Finnisch-ugrische 

Forschungen.) 
»     G6za  Kuun    (Finnsich-ugrische  Forschungen.) 
»     Nikolai  Anderson.  »  »  » 

»     Moriz  Szilasi.  »  »  » 

Silander,  Alpo,  Lisäpiirteitä  Saiman  syntyyn  ja  kuolemaan.    (Valvoja). 
»     Muudan   asiakirja   ensimäisen    kansallisen  herätyksemme  ajoilta. 
(Virittäjä.) 
Sirelius,  U.  T,   Kappale   suomensukuisten   kansain    kalastushistoriaa. 
(Suomalais-ugrilaisen  Seuran  Aikakauskirja  XXIII). 
»     Uber  die  sperrfischerei  bei  den  finnisch-ugrischen  völkern.     Yli- 
opistollinnen  väitöskirja. 
Siren,  Osvald,  Oiotto.    A.  B.  Ljus,  Tukholma. 
Snellmanin  ensimäinen  suomenkielinen  kirje  Lönnrotille.    (Valvoja.) 
7.  V.  Snellman,  kauppaopiston  suunnittelijana.    (Valvoja.) 
Stenroth,  Otto,  Suomen  pankki.    (Oma  maa). 

Stjernschantz,  Torsten,  Suomen  taidetta  Ateneumin  kokoelmissa.  Ilmes- 
tyy vihottain.    Yrjö  Weilin. 
Streng,   A   V.,   Suomalaisen   Normaalilyseon   historia.   Lyseon  vuosi- 
kertomus. 
Strengell,   Gustaf,  Suomalaisia   taiteilijamestareita.    Edelfelt— Galten— 

Järnefelt.    Otava. 

Sundvall,   Johannes,    Epigraphische     Beiträge    zur    sozialpolitischen 

Oeschichte  Athens  im  Zeitalter  des  Demosthenes.   Yliop.  väitösk. 

Suolahti,  Gunnar,   Suomen   valistusaika  ja  sen  suomalainen   sivistys. 

Kyläläisten  kirjasia  69.    Verner  Söderström  Osakeyhtiö. 

»     Sananen    suomalaisuuden    harrastuksista    Ruotsinvallan    aikana. 

(Kyläkirjaston  Kuvalehti,  A-sarja,  J.  V.  Snellmanin  muisto.) 
»     Vähän  suomalaisuudesta  Turun  Yliopistossa.    (Raataja.) 
»     Suomalaisen  rococoajan   kodeissa.    (Ylipainos  Historiall.  Aikak.) 
S(vahn),  C.  G.,  Mailman  meno  ja  Snellmanin  ajatukset  siitä.  (Joukahainen). 
Söderhjelm,  Torsten,  Oustave  Flaubert.    Otava. 
T(allgren),  7.  Af.  M.,  Hvar  läg  Äbo  dominikanerkloster?  (Suomen  Museo). 
T(allgren),  A.  M.,  Tre  nya  bronsäldersfynd  frän  Finland.  (Suomen  Museo.) 
»     Tärkeä  pronssikauden  löytö  Sodankylästä.    (Suomen  Museo.) 
»    A.  M.,  Oscar  Levertin  runoilijana.     (Valvoja.) 

Tarkiainen,  V.,  J.  V.  Snellman  kotimaisen  kaunokirjallisuuden  arvoste- 
lijana.   (Valvoja). 
Tikkanen,  J.  J.,  Ett  litet  uttrycksmotivs  historia.    (Finsk  Tidskrift.) 
Topelius,   Z.,  Pieniä  kirjotelmia.     Suurmiehistämme  y.  m.    Verner  Sö- 
derström O.  Y. 
Tudeer,  O.  E.,  Kreikan  kansa  persialaissotien  aikana.  Tieteen  työmailta 
9.    Otava. 
»    Valvojan  esihistoria.    (Valvoja.) 
Ullman,  Yleinen  historia.    Suom.  K.  Fr.  Kivekäs. 
Ursin  N.  /?.  af,  Henrik  Melander.     (Suomen  Kasvatusopillisen  yhdis- 
tyksen Aikakauskirja.) 
Valmari,  J.,  Onko  erityistä  pronssiaikaa  ollut  olemassa?    (Aika.) 
Vasenius,  Valfrid,  Runous  ja  elämä.    Verner  Söderström  O.  Y. 

»     Henrik  Ibsen.    (Valvoja.) 
Vesty  Eliel,  Sakari  Topelius.    Elämäkerrallinen  kuvaus.    Verner  Söder- 
ström.   Porvoo  1006. 

J.  V.  Snellman.  Elämäkerrallinen  kuvaus.  O.  W.  Edlund. 
»    J.  V.  Snellman  i  Tubingen.    (Finsk  Tidskrift.) 
»     Finlands  historia.    Läro-   och    läsebok  för  folkskolor.    Ny  upp- 
laga.    (O.  V.  Edlund.) 
Westermarck,  Helene,  Constantin  Meunier.    (Finsk  Tidskrift.) 
Wichmann,  Yrjö,   Ein   paar  bemerkungen  zu  Gyarmathrs   »Affinitas.» 
(Suomalais-ugrilaisen  seuran  aikakauskirja  XXIII). 
»     Bibliographie  der  finnisch-ugrischen  sprach-  und  volkskunde  för 
das  jahr  1904. 
Virkkunen,  A  H.,  Länsisuomalaisten  kansain  sivistysoloista  pakanuuden 

ajan  lopulla.    (Oma  maa.) 
von  Willebrand,  W.,  Juridiskt  smäplock.  1— HL  (Juridiska  meddelanden) 

»    /?.  F.,  Martin  Wegelius.    (Finsk  Tidskrift.) 
Voionmaa,  V.,  Kustaa  Aadolf  ja  hänen  miehensä.    Kyläläisten  kirjasia 
66.    Werner  Söderström  Osakeyhtiö. 
»     Sosialidemokratian  vuosisata.    Mukaillen   suomennettu.      Verner 

Söderström  O.  Y. 
>    Agathon  Meurman.    (Kyläkirjaston  Kuvalehti,  B-sarja) 
»    John  Stuart  Mill.  »  »  » 

»    J.  V.  Snellman  ja  kansallisuuskysymys.  (Kyläk.  Kuvalehti,  B-sarja.) 
*     Lehtiä  köyhäin  historiasta.  »  »  » 

»     Benjamin  Franklin.  »  »  > 

Wärri,  Kaarlo,    Kansanmiesten   muistelmia   ja   mietteitä  Snellmanista. 

(Kyläkirjaston  Kuvalehti,  A-sarja,  J.  V.  Snellmanin  muisto.) 
Yrjö-Koskinen,  Aarne,  Pohjalaisen  osakunnan  lippu.    (Joukahainen.)1 

Historian  opetuksesta  renessansin  ajalla. 

Kirjoittanut  Oskari  Mantere. 


Niinkuin  yleisesti  tunnetaan,  oli  keskiajan  opetusjärjestelmä  ja  koko 
keskiaikainen  katsantotapa  sitä  laatua,  että  sellaiset  opetusaineet  kuin 
esim.  historia  eivät  sen  lukusuunnitelmaan  soveltuneet.  Sen  vuoksi  ei 
voidakaan  varsinaisesta  historianopetuksesta  keskiajan  oppilaitoksissa 
puhua,  joskaan  historiallinen  harrastus  ei  ollut  kokonaan  kadonnut  opil- 
liseen sivistykseen  pyrkivien  keskuudesta  länsimaisella  kultuurialueella. 
Alku  historianopetuksen  liittämiseen  koulujen  opetusohjelmaan  tehdään 
vasta,  kun  uusi  aika  valmistaa  tilaa  uusille  aatevirtauksille  ja  sivistys- 
ihanteille. 

Humanismi  kääntyi  voimallisesti  takaisin  klassilliseen  muinaisuu- 
teen. Tosin  tämä  muinaisuus  ei  ollut  vallan  vieras  kristitylle  keskiajal- 
lekaan  —  siitähän  se  oli  perinyt  oppijärjestelmänäkin.  Italiassahan  oli 
läpi  vuosisatojen  säilynyt  kajastus  muinaisajan  kultuurista,  eikä  latina- 
lainen henki  ollut  koskaan  täysin  mukautunut  skolastisen  tieteen  syvä- 
oppisuuteen,  ja  perustuihan  muuallakin  Europassa  korkeampi  sivistys 
antiikin  kultuuriaarteihin,  niinkuin  latinan  kielikin  oli  yksinomaan  tieteen 
ja  opetuksen  kielenä.  Kun  nyt  muutos  kumminkin  on  miiä  selvimmin 
havaittavissa,  niin  on  se  etsittävä  siitä,  että  humanismi  asettuu  vallan 
toiseen  suhteeseen  tuohon  kultuuriin  kuin  keskiaika.  Se  on  samalla 
kertaa  sekä  syvällisempi  ja  läheisempi  että  vapaampi  ja  itsenäisempi.  Kes- 
kiaika oli  nähnyt  noissa  antiikin  sivistysaarteissa  henkisen  perinnön,  jota 
vailla  ei  oma  luomistyö  ollut  mahdollinen,  mutta  mikään  syvempi  ym- 
märtämys ei  tullut  kysymykseen.  Taikka  niinkuin  Paulsen  tätä  suhdetta 
määrittelee:  „ Keskiaika  on  germanisten  kansojen  oppiaika;  muinaisaika 
on  niiden  opettaja,  mutta  ei  tuo  nuorekas  pakanallinen,  vaan  uskonnol- 
liseksi  muuttunut  ja  ikääntynyt  muinaisaika.     Siltä  saavat  nämä  nuorek- 

kaat  kansat  yhdessä  sivistyksen  alkeiden  kera  sen  maailman-  ja  elämän- 
käsityksen. Se  ei  oikeastaan  soveltunut  nuoruusijälle,  mutta  sen  sopi- 
mattomuutta ei  tunnettu,  yhtä  vähän  kuin  meidän  aikanamme  poika, 
joka  koulussa  lukee  oppia  synnistä  ja  vapahduksesta. • 

Humanistit  löytävät  noissa  muinaisajan  teoksissa  erikoisen,  suuri- 
piirteisen ihmisyyden,  johonka  he  tuntevat  vastustamatonta  vetovoimaa, 
ja  henkinen  heimoside  punoutuu  entisyyden  ja  nykyisyyden  välille.  Ja 
tämä  palaaminen  antiikin  kultuurimailmaan  muodostuu  niin  voimakkaaksi, 
että  lähin  menneisyys,  n.  s.  keskiaika,  niine  ihmiskunnan  kehitykseen 
syvällisesti  vaikuttavine  voimineen,  jotka  kristinusko  synnytti,  jäi  tois- 
taiseksi suureksi  osaksi  unhotuksiin.  »Havaittiin,  että  supranaturalistinen 
kristillinen  uskonto  ei  lainkaan  ilmaise  omaa  elämänsävyä.  Havaittiin 
niinikään,  että  itse  mestari,  antiikinen  muinaisuus,  oli  sekin  kerran  ollut 
nuori  ja  silloin  tuntenut  ja  ajatellut  toisin  kuin  vanhuuden  ijän  saavu- 
tettuaan. Tämä  oli  tosin  jo  varhaisemminkin  abstraktisesti  käsitetty, 
mutta  nyt  vasta  se  avautui  selvästi  ymmärrykselle."     (Patasen). 

Mutta  heräys  tapahtuu  myöskin  itse  kristinuskon  alalla.  Uskon- 
nollisella niinkuin  muillakin  aloilla  tähän  aikaan  »henget  heräävät",  halu 
omintakeisesti  suuntaamaan  elämäänsä  voimistuu,  vapaampia  ajatuksia 
jumalasta  ja  maailmasta,  vakaumuksia  henkisen  ja  jumalallisen  elämän 
olemisesta  ulkopuolellakin  kirkollisia  muotoja  leviää  leviämistään  ja  ne 
virittävät  hengissä  pitkän  yön  perästä  koittavan  aamun  tunnelman." 
(Euckeri).  Ja  muinaisuuteen,  nimittäin  kristilliseen  muinaisuuteen,  kään- 
tyi myöskin  nyt  alkanut  uskonnollis-reformatoorinen  liike. 

Niin  saa  alkunsa  uusi,  mahtava  historiallinen  liike,  jota  taidehis- 
toriasta saadulla  nimityksellä  kutsutaan  renessansiksL 

Että  kysymys  ei  ollut  ainoastaan  muinaisen  sivistyksen  uudestaan 
elvyttämisestä,  sen  on  kultuurihistoriallinen  tutkimus  täysin  pätevästi 
selvittänyt.  Niin  paljon  kuin  renessansilla  onkin  yhteistä  klassillisen 
muinaisuuden  kanssa,  tulee  siinä  siitä  huolimatta  ilmi  voimakas  pyrki- 
mys   itsenäiseen    mailmankatsomukseen   ja  sen  vapaaseen  perusteluun. 

Tämä  pyrkimys  luomaan  uutta  suuntaa  ihmiskunnan  kehitykselle, 
joskin  se  tapahtuu  läheisessä  kosketuksessa  antiikin  herätteistä  rikkaa- 
seen aatemaailmaan,  ja  tuo  vastikään  herännyt  tarve  voimakkaasti  tart- 
tua käsiksi  tapausten  ja  aatevirtausten  kulkuun  ei  suorastaan  voinut  olla 
edullinen  historiallisen  tutkimuksen  elvytykselle  ja  kehitykselle.  Kun 
kaikki  mielenkiinto  ja  henkinen  voima  on  suunnattuna  nykyisyyteen, 
siinä  syntyneiden  elämänprobleemien  ratkaisemiseen,  jotta  vapautuminen 
siitä  menneisyydestä,  joka  yhä  elää  ja  vaikuttaa,  kävisi  mahdolliseksi, 
niin  ei  silloin  helposti  synny  sitä  ilmapiiriä,  missä  historiatiede  ja  his- 
toriallinen   katsomustapa  pääsisi   versomaan.     Huomattava  on  myöskin 

se  yleismailmallisuus,  kosmopolitismi,  joka  on  luonteenomaista  humanis- 
tiselle liikkeelle,  varsinkin  muutamissa  sen  etevimmissä  edustajissa. 
Niin  voidaan  sanoa  Erasmuksesta :  „Ja  mihin  kansaan  hän  oikeastaan 
on  luettava?  Hän  tuskin  tietää  sitä  itsekään.  Alankomailla,  Ranskassa, 
Englannissa,  saksalaisissa  maissa,  Sveitsissä,  Italiassa  —  kaikkialla 
hän  liikkuu  kuin  kotonaan,  mutta  kotiutuneeksi  tuntee  hän  itsensä 
ainoastaan  siellä,  missä  hänen  vaikutuksensa  humanistina  käy  mah- 
dolliseksi, ja  niiden  kansojen  kieliä,  joiden  keskuudessa  hän  elää,  hän 
ei  osaa  ollenkaan." 

Kun  historiallinen  tutkimus  siitä  huolimatta  ottaa  huomattavan  as- 
keleen eteenpäin  renessansin  ajalla,  lienee  se  selitettävissä  osaksi  siitä, 
että  tieteellisemmän  tutkimuksen  yleensä  herätessä  ja  vapautuessa  keski- 
ajan ahtaudesta  ja  skolastisesta  muodollisuudesta,  myöskin  historia  siitä 
saa  vaikutuksia,  osaksi  siitä,  että  uusi  kultuuri  joka  tapauksessa  syntyy 
ja  voimistuu  muinaisuuden  pohjalla,  johonka  siis  oli  historiallisesti  sy- 
vennyttävä. Menneisyys  oli  muodostettava  uudeksi  nykyisyydeksi.  Hu- 
manistithan ryhtyivät  suurella  innolla  tutkimaan  muinaisajan  klassikoita 
pyrkien  niiden  kautta  ymmärtämään  antiikin  mailmaa  sekä  saamaan 
voimaa  taistelussa  uuden  käsitystavan  puolesta  keskiaikaa  vastaan.  Jo 
yksin  se  seikka,  että  vakavasti  yritetään  tunkeutua  ammoin  päättyneen 
sivistyskauden  henkiseen  sisällykseen,  oli  huomattava  voitto  historialli- 
selle kyvylle  käsittää  toisenlaisia  tiloja  ja  olomuotoja,  mikä  miltei  ko- 
konaan puuttui  keskiajalta.  Sen  lisäksi  klassilliset  kirjailijat  soveltuivat 
monessa  suhteessa  eteviksi  esikuviksi  myöskin  nimenomaan  historian- 
tutkimuksen alalla,  ja  juuri  heidän  vaikutuksestansa  ensimmäiset  huma- 
nistit, tuntemisessaan  hienot  italialaiset,  vapautuvat  keskiaikaisista  kirjai- 
lijoista (J.  Burckhard). 

Huomattava  on  niinikään,  että  humanismi  aina,  missä  yhteydessä 
ja  missä  muodossa  se  onkaan  esiintynyt  liikevoimana  kultuurikehityk- 
sessä,  on  pyrkinyt  saattamaan  tosi-inhimillistä  humaniteetia  yhä  vapaam- 
paan ja  elävämpään  muodostukseen.  Renessansin  ajalla  elää,  kuten 
tunnettu,  voimakas  pyrkimys  vapautumaan  keskiajan  askeetisesta  elämän- 
käsityksestä ja  kirkon  holhouksesta  luonnollisempaan  ja  itsenäisempään 
elämän  laatuun.  Herää  luottamus  tämän  elämän  arvoon  ja  samalla  luotta- 
mus inhimillisiin  voimiin.  Tällainen  pyrkimys  luonnollisesti  helpostikin 
johtaa  ihmiskunnan  historiallista  kehitystä  tarkkaamaan,  koska  tuo  inhi- 
millinen siinä  tavataan  vaikutuksissaan.  Juuri  tuo  pyrkimys  ymmärtää 
mään  kaikkea  inhimillistä,  millä  alalla  tai  missä  muodossa  se  ilmeneekään, 
vapautuminen  kaavamaisesta  ja  ahtaasta  katsantotavasta,  täytyy  herättää 
eloon  virkeän  tutkimishalun  useampaan  kuin  yhteen  suuntaan  todelli- 
suuden pohjalla  sen  moninaisissa  ilmiöissä. 

Eikä  isänmaallinen,  kansallinen  henkikään  jäänyt  vallan  vieraaksi 
humanistisille  pyrinnöille  ainakaan  saksalaisella  pohjalla,  joskin  uudella 
kultuuriliikkeellä  alkujaan  oli  puhtaasti  kosmopoliitinen  luonne.  Eihän 
tarvitse  muuta  kuin  muistuttaa  sitä  harvinaista  isänmaallista  innostusta, 
joka  elähytti  yhtä  Saksan  etevimmistä  humanisteista,  Jakob  Wimphe- 
lingiä,  kaikessa  hänen  sivistys-  ja  kasvatustoiminnassaan  —  ja  pidetään- 
hän juuri  häntä  Saksan  kansallisen  historiankirjoituksen  ensimäisenä 
edustajana  —  ja  joka  innostus  levisi  laajemmallekin  saaden  keisari  Ma- 
ximilianukselta  voimakasta  kannatusta.  Riittänee  kun  huomautamme,  mitä 
on  kirjoitettu  Wimphelingin  historiasta,  josta  alempana  vielä  tulee  puhe : 
„Niin  rikkaina  kuin  Wimphelingin  humanistiset  harrastukset  ja  voimak- 
kaana kuin  hänen  kristillinen  ajatustapansa  tässä  näyttäytyvätkin ;  aina 
uudestaan  ja  uudestaan  johtaa  hänen  teoksensa  kaikissa  osissaan  näke- 
mään, mitenkä  isänmaallinen  itsetunto  oli  hänen  olemuksensa  ydin  ja 
keskus." 

Näin  ollen  voimme  ymmärtää,  kuinka  15:nnellä  vuosisadalla  tapah- 
tuva syväperäinen  muutos  ihmisten  ajatus-  ja  käsitystavassa  valmistaa 
pohjaa  ja  antaa  herätteitä  verrattain  vilkkaalle  historialliselle  harrastuk- 
selle ja  johtaa  sitä  oikeampaan  ja  kriitillisempään  historian  käsittämiseen. 

Eikä  historiallinen  harrastus  humanistien  piirissä  ollut  niinkään  vä- 
häinen. Sen  osottavat  tosiasiat.  Onhan  yleisesti  tunnettua,  kuinka  in- 
nokkaasti renessansin  ajalla  tutkittiin  vanhoja  muistokirjoituksia  ja  ke- 
rättiin vanhoja  kirjoja,  jotka  siihen  asti  olivat  pysyneet  enemmän  tai 
vähemmän  salassa.  Näitä  tutkittaissa  ei  ainoastaan  lisääntynyt  historian 
tunteminen,  vaan  kehittyi  siitä  myöskin  kriitillisempi  käsittelytapa,  kuin 
mikä  keskiajalla  tuli  näkyviin;  suurempi  asiallisuus  ja  luonnollisten  nä- 
kökohtain ja  vaikuttimien  älyäminen  sekä  varteenottaminen  pääsevät 
niinikään  paremmin  oikeuksiinsa.  Alettiin  havaita  eroavaisuutta  eri  kan- 
sojen ja  niiden  sivistyksen  välillä  sekä  luonnollisten  ja  sosialisten  olojen 
vaikutusta  kansanluonteeseen ;  käsitettiin,  mikä  juopa  oli  olemassa  mui- 
naisuuden ja  keskiajan  välillä,  josta  selvisivät  ne  suuret  muutokset,  mitä 
historiassa  aikojen  kuluessa  oli  tapahtunut  (Bernheim).  Niinikään  ha- 
vaitaan jo  ensimmäisissä  italialaisissa  humanisteissa  varsin  huomattava 
pyrkimys  päästä  varmuuteen,  mikä  esitetyissä  perimystiedoissa  oli  totta, 
mikä  satua,  ja  tänä  aikana  lasketaan  pohja  lähdetutkimukseen  perustu- 
vaan historialliseen  kritiikiin.  Tosin  sen  kehitys  ei  huomattavassa  mää- 
rässä edistynyt,  koska  sitä  esti  humanismin  taipumus  mielikuvituksen 
vapaaseen  toimintaan,  varsinkin  missä  aukkoja  oli  olemassa  historiallisissa 
tiedoissa,  joita  ei  pystytty  tutkimuksen  avulla  täydentämään,  kuin  myös- 
kin se  ylenmääräinen  huomion  kiinnittäminen  muodon  esteetiseen  kau- 
neuteen, joka  varsinkin  koulun  alalla  pääsi  yksinvaltaisesti  määrääväksi. 

Jo  italialainen  Aeneas  Sylvius,  n humanismin  apostoli"  Saksassa, 
osotti  harvinaista  harrastusta  historiantutkimukseen,  ja  erittäin  merkille 
pantavaa  hänen  historiallisissa  teoksissaan  on  niissä  huomattava  taipu- 
mus panna  painoa  kansan  elämän,  tapojen  ja  laitosten  kuvaamiselle, 
siis  sille,  mitä  kultuurihistorialla  ymmärretään. 

Mutta  meidän  on  jo  aika  siirtyä  näistä  yleisistä  mietteistä  tarkas- 
tamaan, minkälaiseksi  historiallisten  opintojen  asema  muodostuu  ajan 
kouluopetuksessa. 

Me  näemme  silloin,  mitenkä  monet  ajan  henkisen  liikkeen  esitais- 
telijoista, joilla  on  arvokas  sija  myöskin  renessansin  ajan  koulun  kehi- 
tyksessä, ovat  katsoneet  historiaa  ja  historiallisia  opinnoita  niille  sangen 
edulliselta  kannalta. 

Saksan  suuret  humanistiset  johtajat,  Rudolf  Agricola  ja  Erasmus 
Rotterdamus,  ovat  muinaisajan  sivistykseen  nähden  sillä  kannalla,  että 
sen  sisällys  on  saatava  huomion  ja  tutkimuksen  alaiseksi.  Klassillisten 
kirjailijain  teokset  ovat  asiallisten  tietojen  lähteitä  eivätkä  vain  kieliope- 
tuksen  välikappaleita.  Ja  myöskin  historialliset  tiedot  tulevat  silloin 
huomattavasti  kartutetuiksi.  Että  tämä  käsityskanta  myöhemmin  miltei 
kokonaan  syrjäytyi,  on  tunnettua,  ja  se  merkitsi  myöskin  etteivät  histo- 
rialliset opinnot  päässeet  kehittymään  siinä  määrin  kuin  olisi  saattanut 
odottaa.  Totta  kyllä  on,  että  klassillinen  kirjallisuus  olisi  johtanut  ai- 
noastaan muinaisajan  historianopetukseen  siinä  määrin  kuin  sitä  klassi- 
kot esittävät,  mutta  jos  kerran  heidän  kauttansa  historiallinen  harrastus 
olisi  tullut  herätetyksi,  olisi  varmaankin  ennen  pitkää  myöhempikin  his- 
toria saanut  tuntuvampaa  sijaa  kouluopetuksessa. 

Myöskin  uskonpuhdistajat  ovat  useissa  lausunnoissa  ylistäneet  his- 
torian suurta  merkitystä,  eikä  ole  kiellettävissä,  että  silläkin  taholla  val- 
litsi erittäin  huomattava  historian  harrastus.  Se  voi  osittain  saada  al- 
kunsa samoista  lähteistä,  joista  humanistienkin  historianharrastus  oli 
syntyisin ;  olivathan  monet  uskonpuhdistuksen  miehistä,  niiden  etupäässä 
Melanchton,  samalla  huomattavia  humanisteja.  Lisäksi  vaikuttivat  uskon- 
puhdistajissa teoloogiset  perusteet,  jotka  tekivät  heistä  niin  kau- 
nopuheliaita  historiallisten  opintojen  ylistäjiä.  Historiahan  kuvaa  kirkon 
kehitysvaiheita,  joita  meidän  Jumalan  tahdon  mukaan  tulee  tietää  ja 
ymmärtää,  se  antaa  meille  tarpeelliset  tiedot  profetallisten  kirjojen  oi- 
keaan ymmärtämiseen  ja  opettaa  karttamaan  harhaoppeja. 

Luther  palaa  useasti  tähän  aineeseen  ja  hän  tuskin  löytää  kyllin 
kiittäviä  sanoja,  kun  tulee  puhe  historian  arvosta  kasvatuksen  ja  sivis- 
tyksen välikappaleena.  Hän  pitää  historiallisia  tietoja  tarpeellisina  kai- 
kille ihmisille  ja  hän  on  niin  vakuutettu  niiden  hyödystä,  että  hän  toi- 
voo kaikkien  hallitsijain  ja  oppineiden,  asemansa  ja  voimainsa  mukana 

harrastavan  «oikeiden  kronikkain  ja  historiain"  aikaan  saamista;  ja  kun 
hän  kehottaa  perustamaan  kirjastoja  suurempiin  kaupunkeihin,  huomaut- 
taa hän,  että  niissä  ensi  sijassa  pitäisi  olla  „ kronikoita  ja  historioita", 
olivatpa  ne  kirjoitetut  millä  kielellä  hyvänsä.  Hän  valittaa,  että  saksa- 
laiset tuntevat  niin  vähän  menneisyyttään,  alkuperäänsä  ja  varhaisempia 
vaiheitaan  ja  että  löytyy  niin  harvoja  kunnollisia  historiankirjoittajia.  Ja 
kuitenkin  ovat  juuri  historiankirjoittajat  , kaikkein  hyödyllisimpiä  ihmisiä 
ja  parhaita  opettajia,  niin  ettei  heitä  milloinkaan  voida  kyllin  kunnioit- 
taa, kiittää  ja  ylistää  \ 

Lutherin  historian  harrastus  on  luonnollisestikin  etupäässä  puh- 
taasti käytännöllis-siveellistä  ja  uskonnollista  laatua.  Hän  odottaa  siitä 
tukea  taistelussa  paavilaisuutta  vastaan,  mutta  ennen  kaikkea  nuorison 
moraalis-uskonnollista  kohotusta.  Esipuheessaan  erään  Galeatius  Capel- 
lan  kirjoittamaan  historialliseen  teokseen  hän  lausuu  m.  m.:  „Mail- 
mankuulu  roomalainen  Varro  lausuu  sen  ajatuksen,  että  opetuksessa 
saavutetaan  tarkoitus  parhaiten,  jos  sanoja  valaistaan  soveliailla  esimer- 
keillä. Sillä  se  vaikuttaa,  että  puhe  käy  helpommaksi  ymmärtää,  pai- 
nuu pysyvämmin  mieleen  ja  on  sen  vaikutus  tehoisampi.  Siksi  on 
historioilla  niin  suuri  arvo.  Sillä  mitä  filosofia,  viisaat  miehet  ja  koko 
ihmisjärki  pystyy  opettamaan  ja  selvittämään,  sen  osottavat  historiat 
voimallisesti  esimerkeillä  ja  kertomuksilla,  asettaen  kaiken  silmiemme 
eteen  aivan  kuin  näkisimme  itse  tapahtumat.  Saamme  silloin  tuta,  mitä  ne 
ovat  tehneet  tai  jättäneet  tekemättä,  jotka  ovat  olleet  hurskasmielisiä 
ja  kuinka  heidän  on  käynyt  tai  kuinka  he  ovat  tulleet  palkituiksi;  ja 
taas  päinvastoin,  kuinka  ovat  eläneet  ne,  jotka  ovat  olleet  pahoja  ja  ym- 
märtämättömiä ja  minkä  palkan  he  ovat  saaneet.  —  Ja  jos  tarkoin  mie- 
timme, on  historioista  ja  kertomuksista  vuotanut  esiin  melkein  kaikki 
oikeudet,  taito,  hyvä  neuvo,  varotus,  pelotus,  lohdutus,  vahvistus,  ope- 
tus, varovaisuus,  viisaus  ja  kaikki  hyveet  ikäänkuin  elävästä  lähteestä; 
siitä  johtuukin,  että  historiat  eivät  ole  muuta  kuin  merkkejä,  osotuksia 
ja  muistutuksia '  jumalallisesta  johdosta  ja  tuomiosta,  kuinka  kaitselmus 
mailmaa  ja  erittäinkin  ihmisiä  ylläpitää,  hallitsee,  estää  ja  edistää,  ran- 
kaisee ja  palkitsee,  sen  mukaan  kuin  kukin  on  ansainnut  hyvää  tai  pa- 
haa." 

Historiankirjoittaja  ei  saa  missään  erikoistarkoituksissa  mennä  vää- 
ristelemään historiallisia  tosiasioita;  hänen  ainoa  päämääränsä  on  pyrki- 
minen totuuteen.  Siitäpä  syystä  onkin  välttämätöntä,  että  hän  on  «kun- 
non mies,  jolla  on  jalopeuran  sydän,  niin  että  hän  pelottomasti  tuo 
julki  totuuden".  Luther  valittaa,  ettei  läheskään  aina  niin  ole.  Sillä 
enimmät  kirjoittavat  mielistellen  aikansa  paheita,  herrojaan  ja  ystäviään 
välittämättä    totuuden    vaatimuksista,    asettavat   kertomuksessaan    oman 

maansa  edulliseen,  mutta  vieraan  epäedulliseen  valoon.  Mutta  täten 
tulee  historia  väärennetyksi  ja  Jumalan  työ  häväistyksi. 

Lutherin  nerokas  ja  oppinut  ystävä,  Mekuichton,  on  osottanut  sa- 
maa innokasta  harrastusta  historiallisiin  opinnoihin,  ja  on  hänen  merki- 
tyksensä sikäli  paljon  suurempi,  kun  hän  laajojen  tietojensa  ja  asemansa 
takia  saattoi  välittömästäkin  vaikuttaa  historiallisen  harrastuksen  ja  tutki- 
muksen edistämiseksi.  Melanchton  oli  itse  laajalti  perehtynyt  historiaan  ja 
muodostanut  itselleen  yhtenäisen  käsityksen  historian  kulusta.  Historioit- 
sijan tehtävästä  oli  hänelläkin  korkeat  ajatukset.  Pelkkä  tapausten  krii- 
titön  kertominen,  puhumattakaan  historian  sekoittamisesta  sadunomaisilla 
aineksilla,  ei  ole  riittävä,  vaan  tulee  osata  erottaa  se,  mikä  on  oleellista 
ja  tärkeätä  tapahtumien  kirjavasta  moninaisuudesta,  tunkeutua  asioiden 
ytimeen  ja  esittää  tutkimuksen  tulokset  varmasti  ja  selvästi.  Jotta  se 
kävisi  mahdolliseksi,  vaaditaan  historiankirjoittajalta  sekä  valtiollista  älyä 
että  laajaa  perinpohjaista  sivistystä. 

Melanchton  muuten  Lutherin  ja  ajan  yleisen  käsityskannan  mukaisesti 
panee  ensi  sijassa  painoa  historian  uskonnollis-siveellisessä  mielessä 
opettavalle  ja  käytännöllisessä  elämässä  hyötyä  tuottavalle  puolelle.  Hä- 
nenkin käsityksensä  mukaan  historia  tarjoo  valaisevia  ja  vaikuttavia  esi- 
merkkejä ihmisten  vaiheista  ja  kohtaloista,  jotka  synnyttävät  nuoressa 
mielessä  halun  etsiä  hyvää  ja  oikeata  ja  karttaa  pahaa,  koska 
yleinen  laki  on  —  mikä  ilmenee  historiassa  —  että  „rikokselliset  teot 
jo  tässä  maailmassa  saavat  ansaitun  rangaistuksensa",  kirjoittaa  hän  Ca- 
nonin kronikan  esipuheessa.  Ja  Melanchton  on  täysin  vakuutettu,  että 
historia  on  omansa  herättämään  kristillistä  mieltä  ja  vahvistamaan  uskoa 
kaikkivaltiaan  johtoon.  Se  onkin  Jumalan  tahto,  että  historiaa  opetettai- 
siin, koska  siitä  saadaan  todistuksia  hänen  olemiselleen. 

Monellaista  muuta  opetusta  elämän  varalle  saadaan  historiasta. 
Esipuheessaan  Carionin  kronikkaan  Melanchton  huomauttaa,  mitenkä 
historian  opinnoita  on  harjoitettu  pakanuuden  ajoista  asti,  koska  histo- 
ria tarjoo  paljon  ja  monenkaltaista  opetusta  niin  hyvin  yksityiselämää 
kuin  vielä  enemmän  julkista  elämää  varten.  Niin  on  historian  tunte- 
mista pidettävä  parhaana  valmistuksena  valtiolliseen  elämään,  ja  samalla 
se  on  valistunut  opettaja  onnettomuuksien  voittamiseen.  nJos  valtio- 
tointen  johdossa  pitäisi  olla  ilman  historiaa,  niin  en  tiedä,  tokko  tämä 
olisi  vähäisempi  vahinko,  kuin  jos  tältä  meidän  maailmaltamme  riistettäisiin 
sen  sielu,  aurinko",  lausuu  Melanchton  jossakin  yliopistollisessa  pu- 
heessa. Hän  huomauttaa  siitäkin,  että  historian  opiskelu  vahvistaa  kan- 
sallista itsetuntoa,  synnyttää  kiintymistä  saksalaiseen  isänmaahan,  jolle 
on  langennut  suuri  perintö  Rooman  vallan  kukistuessa. 

Kaksi  näkökohtaa  historian  opetuksen  tarkoituksesta  ja  merkityk- 
sestä esiintyy  Melancthonilla  aina  uudestaan  ja  nudestaan:  se  esittää 
havainnollisen  esimerkin  välttämättömyyttä  noudattaa  uskonnon  ja  si- 
veellisyyden käskyjä,  ja  se  on  erinomaisena  valmistuksena  valtiolliseen 
elämään  ja  kirkon  palvelukseen,  jonka  oikeata  oppia  se  selvittää.  Näistä 
Melanchton  ilman  epäilystä  asettaa  edellisen  etusijaan. 

Näin  innokkaan  historiallisen  harrastuksen  vallitessa  niissä  piireissä, 
joista  aikakausi  suureksi  osaksi  sai  henkisen  johtonsa,  saattoi  odottaa, 
että  historiantutkimus  ja  historiankirjoitus  tuntuvasti  edistyisivät.  Ja  edis- 
tystä onkin  havaittavissa.  Tässä  ei  saata  tulla  kysymykseen  perusteel- 
linen ja  yksityiskohtainen  selonteko  aikakauden  historiankirjoituksesta; 
mainittakoon  ainoastaan  jotkut  huomatuimmat  nimet,  ja  luonnollisesti 
ne,  joilla  käsiteltävänä  olevaan  aineeseen  nähden  on  ollut  suurin  merkitys. 

Varsin  huomattava  on  ensinnäkin  Sebastian  Franckin  yleishistori- 
allinen  kronikka,  joka  ilmestyi  v.  1531.  Tekijä,  joka  oli  joutunut  vas- 
tustamaan sekä  katolilaisuutta  että  luterilaisuutta  asettuen  kannattamaan 
jyrkkiä  kirkollisia  uudistuksia,  pyrkii  kirjassaan  käsittelemään  ihmiskun- 
nan historian  kulkua  määrätyltä  yleishistorialliselta  näkökannalta,  vaikut- 
taakseen tämän  tarkastelun  kautta  opettavasti  ja  valistavasti  omaan  ai- 
kaansa. Tämä  tekijän  pyrkimys  vaikuttaa,  ettei  hän  saata  keskiaikaisten 
edeltäjäinsä  tavoin  tyytyä  historiallisen  aineksen  keräämiseen  ja  uudes- 
taan kertomiseen  sellaisenaan,  vaan  hänen  on  pakko  syventyä  sen  ajat- 
televaan käsittelyyn,  koska  vain  erilaisten  historiallisten  olojen  ja  suh- 
teiden kehitystä  selvittämällä  voidaan  pyrkiä  historian  kautta  valistavasti 
vaikuttamaan  omaan  aikaan. 

Franckin  teos  ei  ansioistaan  huolimatta  saavuttanut  ensi  alussa 
suurtakaan  huomiota,  se  kun  kulki  aatteelliselta  sisällöltään  syrjässä  ajan 
yleisen  ajatussuunnan  kulkutieltä.  Toisin  oli  laita  erään  toisen,  vuotta 
myöhemmin  (v.  1532)  ilmestyneen  kronikan,  jonka  tekijä  oli  Johannes 
Carion.  Kirjoittaja  oli  Melancthonin  oppilas  saaden  tältä  voimakkaita 
herätteitä  historiallisiin  opinnoihin  sekä  etevää  tieteellistä  ohjausta;  Me- 
lancthon  tarkastikin  Carionin  kronikan  ennen  sen  ilmestymistä,  niin  että 
se  oikeastaan  oli  näiden  kahden  miehen  yhteistyötä,  ja  myöhemmin 
julkaisi  mestari  sen  perinpohjin  korjattuna  uudestaan.  Kirja  herätti  ai- 
koinaan erinomaista  huomiota,  jota  parhaiten  todistaa  se  seikka,  että 
se  tuli  painetuksi  useita  kertoja  uudestaan  sekä  käännetyksi  monille  eri 
kielille.  Tämä  kronikka,  joka  käsitti  lähes  puolineljättä  sataa  sivua,  ja- 
kaantuu kolmeen  kirjaan,  joista  ensimäinen  ulottuu  Adamista  Abraha- 
miin, toisessa  käsitellään  tunnetun  skeeman  mukaan  neljää  monarkkiaa 
ja  esitys  siinä  ulottuu  Augustukseen  asti,  kolmas  kirja  jatkaa  esitystä  v:een 
1532   ja    on    siinä  Saksan    historia    keskustana.    Melanchtonin  uudista- 

mana  oli  tämä  kirja  kauan  aikaa  mieluisimpia  yleisen  historian  esityk- 
siä, vaikka  täytyykin  myöntää,  että  kriitillinen  terävyys  ja  syvempi  his- 
toriallinen käsitys  siitä  enimmäkseen  puuttuvat.  Kun  selitetään,  että 
Adam  ja  Eva  ovat  ensimmäiset  kristillisen  kirkon  perustajat,  että  Adam  oli 
keksinyt  kirjoitustaidon  pannessaan  muistiin  jumalansanan,  kun  tarkalleen 
määrätään  vedenpaisumuksen  tapahtuneen  helmikuun  17  p:nä  1656  j. 
n.  e.  —  niin  ei  silloin  kriitillisyys  ole  vallan  pitkälle  kehittynyt.  Eikä  siinä 
liioin  ollut  tapauksia  yhdistämässä  muu  kuin  vallan  ulkonainen  ja  ajal- 
linen yhteenkuuluvaisuus. 

Epäilemättä  arvokkain  niinkuin  enin  levinnytkin  tämän  aikakauden 
yleisen  historian  kompendioista  oli  kuitenkin  Johannes  Sleidanuksen 
varsin  kuuluisa  teos  neljästä  monarkiasta  („de  quatuor  monarchiis")  v:lta 
1556,  jonka  tekijä  oli  yksi  renessansin  ajan  huomatuimpia  valtiollisia  ja 
kirjallisia  personallisuuksia.  Kirjan  suurta  mainetta  ja  sitä  vaikutusta, 
mikä  sillä  mahtoi  aikanaan  olla,  osottaa  parhaiten  se  seikka,  että  siitä 
on  otettu  70  eri  painosta  ja  että  se  pysyi  käytännössä  18:nnen  vuosisa- 
dan alkuun  saakka.  Sleidanus  oli  kirjoittanut  kirjansa  nimenomaan 
oppikirjaksi  nuorisolle,  ja  hän  on  tästä  tehtävästä  suoriutunut  erin- 
omaisella menestyksellä  Aineksen  valinta  on  itsenäinen  ja  varsin  on- 
nistunut, hän  pysyttelee  tositapahtumissa  karttaen  retoorista  ja  moralisee- 
raavaa  dementia  muinaisajan  historiassa.  Esitys  on  huomattavassa 
määrässä  perusteellisempaa  kuin  edeltäjäin  teoksissa,  ja  tekijä  pyrkii 
kaikkialla  seisomaan  omilla  jaloillansa.  Monet  yksityiskohdat  ja  nerok- 
kaat ajatuskäänteet  osottavat  kehittynyttä  arvostelukykyä.  Mutta  ajan 
yleisestä  käsitystavasta  ei  hänkään  päässyt  siksi  vapautumaan,  että  olisi 
särkenyt  tuon  vanhettuneen  jaon  neljään  monarkkiaan  päästäkseen  luon- 
nollisempaan suunnitteluun  ja  järjestelyyn  aineen  esityksessä.  Huoli- 
matta monista  itse  esittämistään  merkeistä  pyhän  Rooman  valtakunnan 
häviöstä  hän  uskoo  sen  pysyväisyyteen,  koska  Danielin  ennustusten  mu- 
kaan viides  monarkkia  on  mahdoton. 

Mutta  vaikka  historiallinen  harrastus  renessansin  ajalla  olikin  ver- 
rattain vilkas  ja  tutkimus  huomattavassa  määrässä  edistyi,  ei  se  kuiten- 
kaan toistaiseksi  päässyt  suuremmalla  voimalla  vaikuttamaan  ajan  kou- 
luopetukseen, joskin  edistystä  keskiaikaan  nähden  tässäkin  suhteessa  on 
havaittavissa.  Monet  olivat  sitä  mieltä,  että  historianopetus  ei  oikeas- 
taan kuulunut  koululle,  vaan  se  oli  alotettava  vasta  yliopistossa.  Ne  hu- 
manistit, jotka  suurimmassa  määrässä  vaikuttivat  koulun  muodostukseen, 
eivät  parhaassakaan  tapauksessa,  harvoja  poikkeuksia  lukuunottamatta, 
kiinnittäneet  huomiota  muihin  kuin  klassillisiin  kirjailijoihin.  Ja  tunnet- 
tua on,  mitenkä  uusissa  latinagymnasioissa  muodolliskieliopillinen  lati- 
nankielen opetus  pääsi  yksinomaiseen  herruuteen.    Jos  teoriassa  „asia" 

ja  „ saria"  asetettiinkin  rinnakkain  ja  edelliselle  olisi  ollut  opetuksessa 
annettava  suurempi  paino,  niin  käytännössä  muodostui  asia  kuitenkin 
siksi,  että  opetus  miltei  kokonaan  kohdistui  sanaan  ja  asiallisten  tieto- 
jen valtaaminen  syrjäytyi.  Latinagymnasion  koko  lukuohjelma  rajoit- 
tui roomalaisiin  kirjailijoihin,  joita  niitäkin  luettiin  pelkästään  kielellisen 
harjoituksen  takia.  Tunnettua  on,  että  renessansin  kouluissa  useasti 
mentiin  niin  pitkälle  yksipuolisessa  kieliopillis-muodollisessa  klassikko- 
jen esittämisessä,  että  historioitsijoista,  kuten  Liviuksesta,  luettiin  aino- 
astaan puheet. 

Oli  kuitenkin  tämän  aikakauden  koulumiesten  joukossa  niitäkin, 
jotka  eivät  olleet  alttiita  uhraamaan  kaikkea  uudelle  filologian  ja  cice- 
rolaisen  kaunopuheliaisuuden  epäjumalalle.  Yksi  niitä  verrattain  harvoja, 
jotka  osottavat  hienoa  ymmärtäväisyyttä  sille  asialliselle  tiedolle,  minkä 
muinaisklassillinen  kirjallisuus  tarjosi,  ja  asettuvat  yleensä  muodollisen  kie- 
lenopetuksen yliherruutta  vastustamaan  oli  Schlettstädtin  latinakoulun  reh- 
tori Jakob  Wimphelingj  yksi  aikakauden  huomatuimpia  henkilöitä.  Hänen 
käsityksensä  oli,  että  kieliopista  niin  pian  kuin  mahdollista  siirryttäisiin 
kirjallisuuteen,  jossa  oli  otettava  huomioon  niin  hyvin  historiankirjoituk- 
sen kuin  retoriikan  mestarit.  Mutta  niinkuin  ylempänä  olemme  nähneet, 
Wimpheling  ei  tyytynyt  ainoastaan  siihen  historialliseen  tietoon,  mitä 
roomalaisista  klassikoista  saattoi  ammentaa,  vaan  hän  tahtoi  johdetta- 
vaksi historiallisen  harrastuksen  myöhempäänkin  aikaan  ja  ennen  kaik- 
kea kansalliselle  pohjalle,  isänmaan  historiaan.  Siten  m.  m.  se  eristy- 
minen kansan  elämästä,  joka  opillisen  sivistyksen  kautta  renessansin 
ajalla  tapahtuu,  tapaa  juuri  tässä  kotimaan  historian  harrastuksessa  jon- 
kinlaista vastapainoa  —  mikäli  se  pääsee  opetuksessa  toteutumaan. 

Wimpheling  julkaisi  itse  v.  1505  historiallisen  teoksen  .Epitome 
rerum  Germanicarum  ad  nostra  tempora",  jossa  isänmaan  (Saksan)  his- 
toria esitetään  uuteen  aikaan  asti.  Kirjan  tarkoitukseksi  tekijä  ilmoittaa 
tehdä  saksalaisille  tutuksi  heidän  muinaisuutensa,  kertoa  heille  keisa- 
reista ja  sotateoista,  keksinnöistä,  uskonnollisesta  elämästä,  esi-esien 
kestävyydestä  ja  totuuden  rakkaudesta  siinä  toivossa,  että  nuorisossa 
syntyisi  halu  kartuttaa  tulevaisuudessa  saksalaisten   mainetta. 

Toinen  koulumies,  joka  niinikään  innokkaasti  harrasti  historian- 
opetuksen koteuttamista  Saksan  kouluihin,  oli  Ilfeldin  luostarikoulun  reh- 
tori Michael  Neander,  Melanchtonin  oppilas,  joka  koulunsa  kantta  saa- 
vutti erinomaisen  kuuluisuuden.  Eräässä  huomattavassa  kasvatusopilli- 
sessa kirjoitelmassaan  Neander  vaatii  opetettavaksi  historiaa  erityisenä 
oppiaineena  koulun  kahdella  ylemmällä  luokalla,  valittaen  sitä  alhaista 
tilaa,  jossa  tämä  tärkeä  opetusaine  yhä  edelleen  oli.  Tätä  vaatimus- 
taan   hän   perustelee   syillä,   jotka   kyllä  ovat   meille  ennestään  tuttuja. 

Historian  opiskeleminen  ei  ole  ainoastaan  »ihana  ja  suloinen  asia",  jolla 
elämässä  on  mitä  suurin  ja  monipuolisin  merkitys,  vaan  on  ilman  his- 
toriallista tietoa  mahdoton  suorittaa  kirkon  ja  valtion  asettamia  tehtäviä. 
Neanderkin  julkaisi  v.  1582  lyhyen  oppaan  historian  opetusta  varten, 
jossa  käsitteli  mailmanhistoriaa  Adamista  lähtien  omaan  aikaansa  asti. 

Niinikään  saamme  historiallisista  tiedonannoista  varmuutta  siihen 
käsitykseen,  että  useissa  tämän  aikakauden  saksalaisissa  kouluissa  his- 
torialliset opinnot  pantiin  alulle.  Siitä  puhuvat  ne  monet  evankeliset  koulujär- 
jestykset, jotka  renessansin  ajalla  syntyivät.  Kuitenkin  on  myönnettävä, 
että  näissä  koulujärjestyksissä,  joita  16:nnella  vuosisadalla  niin  runsaasti 
annettiin  ja  joista  toiset  ovat  varsin  seikkaperäisiä,  hyvin  ylimalkaisesti, 
lyhyesti  ja  ohimennen  historianopetuksesta  mainitaan. 

Ja  kun  siirrymme  saksalaiselta  kultuurialueelta  tarkastamaan  oloja 
Ruotsin  valtakunnassa,  saamme  nähdä,  että  opetusohjelma,  mitä  histo- 
rianopetukseen tulee,  oli  sitäkin  köyhempi. 

Onkin  yleisesti  tunnettua,  että  koulut  Ruotsin  valtakunnassa  us- 
konpuhdistuksen ajan  alkupuolella  joutuivat  täydelliseen  rappiotilaan. 
Eikä  siinä  ole  ihmettelemistä.  Olihan  asian  laita  se,  että  Saksassakin 
uskonpuhdistuksen  alkaessa  koulu  hetkeksi  jää  unhotukseen,  niin  että 
Erasmuksen  väite:  »missä  vain  luterilaisuus  vallitsee,  siellä  uhkaa  tie- 
teellisiä opinnoita  perikato",  ei  ollut  suinkaan  pelkkä  puolueellinen  mie- 
lenilmaisu. Irtautuminen  katolisesta  kirkosta,  jonka  hoivissa  koulu  sii- 
hen asti  oli  ollut,  sen  toi  mukanansa.  Mutta  jos  uskonpuhdistuksen 
kotimaassa  ja  humanistisen  sivistyksen  pesäpaikoilla  uusi  koulu  ennen 
pitkää  saatiin  pystytetyksi,  niin  ei  se  ollut  yhtä  helppoa  Ruotsi — Suo- 
messa, jossa  puuttui  Melancthonin  oppi  ja  nero  sekä  Lutherin  innostus, 
ja  jossa  sekä  valtiolliset  että  yhteiskunnallis-taloudelliset  vaikeudet  pitkiksi 
ajoiksi  kiinnittivät  hallituksen  miltei  kaiken  huomion  ja  sitoivat  sen  kädet. 
Kustaa  Vaasa  ei  muilta  hallitustoimiltaan  ennättänyt  tarmokkaammin 
huolehtia  opetustoimen  kohottamista,  ja  hänen  seuraajainsakin  aikana 
ulkonaiset  ja  sisälliset  levottomuudet  vaikeuttivat  pahasti  koulutoimen  ja 
sivistyksen  järjestämistä.  Vasta  v.  1571  annetaan  valtakunnalle  kirkko- 
järjestyksen ohella  ja  sen  yhteydessä  koulujärjestyskin,  josta  saamme  nähdä 
tämän  aikakauden  pyrinnöt  opetustoimen  alalla  Ruotsissa  ja  Suomessa. 

Niinkuin  luonnollista  oli,  pidettiin  täällä  Saksan  kouluoloja  esiku- 
vana. Pääperusteet  mainittuun  koulujärjestykseen  ovat  lainatut  Me- 
lanchtonin  v.  1528  Sanksenille  laatimasta  koulujärjestyksestä,  joskaan  se 
ei  ole  viimeksi  mainitun  orjallinen  jäljennös.  Tämän  järjestyksen  mu- 
kaan neliosastoisen  koulun  miltei  ainoana  opetusaineena  oli  latinankieli, 
jonka  rinnalla  ainoastaan  uskonnolla  ja  laululla  oli  jokin  sija  opetus- 
ohjelmassa.    Opettajan    ensimäisenä  ja   tärkeimpänä  ansiona  pidettiin, 

että  hän  oli  „hyvä  grammaticus"  („en  god  grammaticus")  ja  latinan- 
kielen oppiminen  oli  opetuksen  päämäärä.) 

Mistään  erityisestä  historianopetuksesta  ei  ole  puhettakaan,  ja  mitä 
niihin  kirjailijoihin  tulee,  joita  latinankieltä  opetettaissa  luettiin,  olivat 
ne  sillä  tavoin  valitut,  ettei  oppilas  niidenkään  kautta  saanut  tietoja 
muinaisajasta. 

Kun  sitte  Kaarle  IX:n  hallitessa  koulujärjestystä  jossain  määrin 
muutettiin,  ei  historianopetusta  silloinkaan  sanallakaan  mainita,  vaikka 
opetusohjelma  olikin  jo  käynyt  muutamissa  kohdin  rikkaammaksi,  kos- 
kapa esim.  kreikankieli  ja  aritmetiika  siinä  oli  saanut  sijansa.  Eikä 
nytkään  klassillisia  kirjailijoita  valittaissa  näytä  huomiota  pannun  niiden 
merkitykseen  historiallisten  tietojen  lähteinä. 

Historiallisten  opintojen  harrastusta  oli  kuitenkin  erityisillä  tahoilla 
havaittavissa.  On  näet  syytä  huomauttaa,  että  suunniteltaissa  aatelisen 
nuorison  opillista  kasvatusta  tulevia  valtiotoimia  varten  näkyy  kiinnite- 
tyn huomiota  myöskin  historiallisten  tietojen  tarpeellisuuteen  ja  hyötyyn. 
Niinpä  eräässä  tällaisessa  suunnitelmassa,  jonka  muuan  ylhäisen  Brahe- 
suvun  jäsen  oli  kirjoittanut  jo  v.  1585,  vaikka  se  vasta  paljoa  myöhem- 
min tuli  painetuksi,  huomautetaan  erityisesti  historiallisten,  valtiollisten 
ja  lainopillisten  tietojen  välttämättömyydestä  korkeammassa  opillisessa 
sivistyksessä.  Sillä  jos  tahdotaan  oppia  tuntemaan  ruhtinasta  ja  kanso- 
jen oikeata  luonnetta  sekä  maailman  kulkua  alkuajoista  nykyisyyteen 
asti,  on  tarpeen  tutustua  —  niin  sanotaan  mainitussa  suunnitelmassa  — 
paitsi  raamattuun  ja  Eusebiuksen  kirkkohistoriaan  myöskin  sellaisiin 
historiankirjoittajiin .  kuin  Thukydides,  Livius.  Plutharkos,  Orosius  ja 
Commineus  ynnä  sen  lisäksi  kotimaan  ja  muidenkin  maiden  myöhem- 
piin historiallisiin  teoksiin.  —  Tässähän  näemme  ohjelman  ja  verrattain 
laajoihin  historiallisiin  opinnoihin.  Mutta  meillä  on  kuitenkin  täysi  syy 
epäillä,  tokko  historialliset  luvut  muuta  kuin  jossakin  harvassa  poik- 
keustapauksessa saavuttivat  tämän  laajuuden  niissäkään  piireissä,  joita 
varten  suunnitelma  oli  laadittu.  — 

Tarkastaessamme  avarammalta  kouluoloja  renessansin  ajalla,  voimme 
sanoa,  että  pyrkimystä  kiinnittää  huomiota  historiallisten  opintojen  merki- 
tykseen sekä  saada  ne  jossain  muodossa  kouluopetukseen  liitetyksi,  ei 
renessansin  ajalta  puuttunut.  Se  oli  muutamissa  aikakauden  huoma- 
tuimmissa  henkilöissä  hyvinkin  harras.  Mutta  ajan  yleinen  harrastus 
opillisessa  sivistyksessä  kulki  kuitenkin  sellaiseen  suuntaan,  että  varsi- 
nainen historiallinen  pyrintö  jäi  pakostakin  syrjemmälle.  Ainoastaan 
jotkut  yksityiset  siihen  pysyvämmin  huomionsa  käänsivät,  pannen  alulle 
varsinaisenkin  historianopetuksen  koulussa,  niin  puutteelliseksi  kuin  se 
jäikin  parhaimmissakin  tapauksissa. 


Digitized  by 


Google 


Otteita  turkulaisen  ylioppilaan  kirjeistä.  13 

Otteita  turkulaisen  ylioppilaan  kirjeistä. 

Kirj.  A.  R.  Cederberg. 

Vanhoilla  kirjeillä  on  aina  viehätyksensä.  Niitä  ei  koskaan  ole 
sitä  varten  kirjoitettu,  että  ne  tulisivat  jälkimaailman  tietoon  ja  sepä  ehkä 
tekeekin,  että  ne  niin  erinomaisesti  hyvin  kuvaavat  kirjeen  kirjoittajaa 
ja  sitä  aikaa,  jossa  hän  eli.  Ne  tietävät  kertoa  niin  tavattoman  paljon, 
nuo  kellastuneet  kirjeet,  jotka  vuosikymmeniä  tai  vuosisatoja  sitten  ovat 
kirjoitetut;  niissä  saapi  usein  pilkistää  syvälle  ihmis-sieluun  —  niin 
koristelematta  ne  kertovat  suruista  ja  iloista  ihmislasten,  tunteista  ja 
mielialoista  heidän. 

Vanhoista  kätköistä,  vinneiltä  ja  romuhuoneista,  joihin  kerätään 
kaiken  maailman  törkyä,  löytyy  usein  kirjeitä  henkilöiltä,  joiden  ole- 
massa oloa  tuskin  kukaan  muistaa.  Heidän  kirjeensä  saavat  kertoa 
heistä. 

Eräältä  vinniltä  löytyivät  nekin  kirjeet,  joista  seuraavat  otteet  ovat 
poimitut.  Ne  on  kirjoittanut  Turussa  opiskeleva  ylioppilas  veljelleen, 
joka  asui  syrjässä  maaseudulla.  Aika,  jossa  elettiin,  oli  pyhän  alliansin 
aikakausi,  joka  mieliimme  kuvastuu  niin  jylhän  ankarana.  Ne  olivat  ikäviä 
aikoja,  vielä  eivät  olleet  olot  ennättäneet  vakiintua  äskeisten  suurten 
mullistusten  jälkeen,  elämä  oli  niin  outoa  ja  omituista. 

Vuosilta  1817—1819  lukeutuvat  kirjeet. 

Kirjeen  kirjoittajan  nimi  on  Olof  Anders  Järnefelt. 

Hän  oli  Savosta  syntyisin.  Isä  oli  sotilas,  joka  otettuaan  osaa 
Kustaa  Hl/n  sotaan  ja  Suomen  viimeiseen  taisteluun,  oli  asettunut  maa- 
tilalleen Rantasalmelle  ja  vietti  siellä  vanhuutensa  päivät.  Mainittu  Olof 
Anders,  joka  oli  veljeksistä  järjestyksessä  kolmas,  oli  syntynyt  Ranta- 
salmella 1794,  pääsi  virkaan  Kuopion  lääninkonttorissa  1817,  läksi 
samana  vuonna  Turkuun  jatkamaan  lukujansa  ja  tuli  ylioppilaaksi  seu- 
raavana vuonna.  Hoidettuaan  pari  kuukautta  akatemian  sihteerin  tointa 
1819  pääsi  hän  vanhimman  veljensä  l)  jälestä  läänin  kirjuriksi  Kuopioon 
ja   muutti    sieltä   varalääninkamreeriksi  Vaasaan.    Siinä  virassa  oli  hän 


*)  Gustaf  Adolph  J.,  synt.  1794,  tuli  ylioppilaaksi  1814,  palveli  Kuopion  läänin 
konttorissa  kunnes  pääsi  kruununvoudiksi  Alakarjalan  kihlakuhlakuntaan,  missä  virassa 
oli  kuolemaansa  saakka  1838. 

Gustaf  Adolphille  ovat  mainitut  kirjeet  kirjoitetut.  Hän  oli  silloin  paraillaan  Kuo- 
piossa.   Sinne  ovat  kirjeet  osoitetut. 

v.  1830  asti,  jolloin  siirtäytyi  yksityismiehenä  elämään  Rantasalmelle. 
Siellä,  sukutilalla  Donaberg'issä,  hän  kuoli  1833. 

Syksyllä  1817  oli  kirjeiden  kirjoittaja  saapunut  Turkuun.  Viihty- 
vänsä hän  kertoo  hyvin  ja  sanoo  saaneensa  heti  runsaasti  tovereita. 

Heti  ensimäisissä  kirjeissään  hän  kertoo  veljelleen,  kuinka  olot 
ovat  ruvenneet  järjestymään: 

»Edellisestä  kirjeestäni  sait  tietää  millaisen  ruokajärjestyksen  olen 
valinnut  —  maksan  nimittäin  13  killinkiä  päivällisistä  köyhäinhuoneella. 
Alussa  söimme  aamullista  kotona,  mutta  se  ei  tullut  ensinkään  halvem- 
maksi kotona,  sillä  ruokaa  piti  olla  paljon  ja  kulungit  olivat  kaksi  ker- 
taa niin  suuret  kuin  mitä  ravintoloissa  maksaa.  Minä  ja  Wallgren  emme 
siis  nykyään  syö  kuin  kerran  päivässä,  mutta  syömmekin  sitten  niin 
perusteellisesti,  että  melkein  vyöryen  tulemme  kotiin.» 

Vaikeuksista,  mitä  hänellä  oli  kestettävänä  ennenkuin  pääsi  yliop- 
pilaaksi, kertoo  hän  kerran  surullisena. 

—  —  —  »Tämän  vuoden  decanus  Professori  Oadolin  l)  (tuo 
vanha  peijakas)  oli  puheillaan  ja  esimerkin  kautta  antanut  tiatää,  että 
kaikki,  ketkä  tahansa,  jotka  vaan  ilmoittautuisivat,  tulisivat  ylioppilaiksi. 
Suuri  joukko,  jotka  paraiksi  olivat  lukeneet  (Euclideen)  ensimmäisen 
kirjan  määritelmät,  ilmoittautuivat  ja  tulivat  hyväksytyiksi  saamatta  kui- 
tenkaan arvosanaa  spes.  Tämä  helposti  suoritettu  ylioppilastutkinto 
sai  aikaan  sen,  että  lähes  2/s  täkäläisen  katedraalikoulun  oppilaista  otti 
eronsa,  ja  onpa  useita  esimerkkejä  siitä,  että  sellaisista  on  tullut 
ylioppilaita,  jotka  eivät  huonojen  tietojensa  tähden  ole  voineet  päästä 
kouluun.  Koulunopettajien  ilmoitettua  Consistorium  Academicumille 
siitä  että  oppilaat  eroilivat  koulusta,  joten  oli  syytä  luulla,  että  tämä 
oppilaitos  tulevaisuudessa  —  ehkä  hyvinkin  pian  —  saisi  lopettaa  toi- 
mintansa, kutsuttiin  suomalainen  koulukommissioni  koolle  (tämä  tapah- 
tuu 4  ä  5  päivää  sen  jälkeen  kuin  kirjoitin  viimeisen  kirjeeni)  ja  koska 
kommissionilla  ei  ollut  valtaa  laatia  uusia  ja  muutella  entisiä  akatemian 
asetuksia,  päätettiin,  että  Oadolinin  löperyydestään  tuli  saada  kunnon 
läksy tys;  sellaisen  onkin  hän  saanut  21/e  arkin  pituisen,  hemmetin  an- 
karan. Se  on  vaikuttanut  niin  ukkoon,  että  hän  on  miltei  mielettö- 
myyteen asti  ankara.  Aina  siitä  lähtien  kun  hän  sai  läksytyksen,  ei 
vielä  kukaan  ole  tullut  hyväksytyksi,  vaan  kaikkia  on  reputettu  ja  niistä 
monta  tosiaankin  kilttiä  kimnasistia » 

Pian  leppyi  kai  sentään  ukko  Gadolin,  koskapahan  Järnefelt  jo 
kuukauden  tai  puolentoista  perästä  siitä,  kun  äskenmainitut  sanat  kir- 
joitti, tuli  ylioppilaaksi.    Se  oli  toukokuun  alussa  1818.    Pieni  juhla  oli 


l)  Gustaf  Gadolin,  ensimmäinen  jumaluusopin  professori,  tuomiorovasti. 

silloin  hänellä  ja  hänen  tovereillaan.  He  matkustivat  muutamaan  maa- 
taloon ja  tekivät  elämästä  hetkiseksi  hauskan.  Me  annamme  hänen  it- 
sensä kertoa: 

»Viime  lauantaina  iltapuolella  läksimme  me,  minä,  Re- 
lander, Hougberg,  Wallens,  Ädelheim  y.  m.  ystävät  ja  tuttavat  muuta- 
maan talonpoikaistaloon  Vanhalinna l)  nimeltään,  missä  sinä  ja  toverisi, 
kun  viime  keväänä  lähditte  täältä,  niin  kovasti  »kittasitte».  Mekin  voi- 
telimme itseämme  hyvin  perusteellisesti.  Joimme  arrakkipunssiamme 
ja  pitkin  iltaa  muuta  hyvää,  ja  lopuksi  söimme  semmoisen  illallisen  kuin 
talo  tarjota  voi  eli  riisiryyni  puuroa,  munia,  paistettua  läskiä,  tuoretta 
kalaa,  pannukakkuja  j.  n.  e.  Meillä  oli  juuri  julmast'  hauska  retkel- 
lämme,  jolta  palasimme  vasta  klo  10  illalla.  Kuitenkaan  ei  koko  lysti 
maksanut  kuin  16  taaleria  eli  2  miestä  päälle » 

Hän  ryhtyi  lukemaan  alustavaa  tutkintoa  varten  »pä  logis  exa- 
men».  Ehkä  huvittaa  kuunnella,  kuinka  sen  ajan  ylioppilas  käytti  ai- 
kansa (ainakin  omien  sanojensa  mukaan).  Aamulla  ylös  klo  3  tai  V*4, 
lukee  Vähään,  pukee  nopeasti  päällensä  mennäkseen  luennoille  tai  har- 
joituksiin. 

»k:lo  9:stä  10:n  kuuntelen  Ahlstedtiä 2),  ll:stä  12:n  luen 

matematiikkaa  ja  aritmetiikkaa  Beckerin8)  johdolla,  12:stä  l:n  kuuntelen 
Avellania 4),  3:sta  4:n  luen  logiikkaa  yksityisesti  Sundvallin 5)  johdolla  ja 
kuuntelen  sitäpaitsi  5:stä  6:n  Sundvallin  julkisia  luentoja  logiikassa  — 
—  —  Sitäpaitsi  kirjoitan  joka  keskiviikko  8:sta  9:n  ruotsalaisia  aineita 
Sjöströmille  ö)  —  —  —  Iltasin  taas  kisaillaan  6:sta  7:n,  sitten  taas  kir- 
jan ääreen  ja  luetaan  ll&  tai  9:n;  sitten  mennään  nukkumaan » 

Tällainen  oli  hänen  päivä  järjestyksensä  syksyllä  1818. 

Suoritettuaan  alustavan  tutkinnon  ryhtyi  nuori  mies  kameraali- 
tutkintoa  lukemaan.  Tutkinto  käy  vuosi  vuodelta  vaikeammaksi,  va- 
littaa hän  veljelleen.  Nyt  taas  on  lisätty  vaatimuksia.  Ensi  lukukau- 
della astuu  uusi  määräys  voimaan,  joka  velvoittaa  lakitieteen  ylioppi- 
laita olemaan  yliopistossa  kaksi  vuotta  sen  jälkeen  kuin  ovat  suoritta- 
neet alustavan  tutkinnon  ja  toiseksi  täytyi  juristin  suorittaa  opinnäyte 
latinan  kielen  professorille. 

*)  Noin  7  ä  8  kilometriä  Turusta;  oli  siihen  aikaan  C.  A.  Hjeltin  hallussa. 

2)  F.  Ahlstedt,  matematiikan  professori. 

3)  R.  v.  Becker,  dosentti  historiassa. 

*)  J.  H.  Avellan,  professori  historiassa.  Syksyllä  1818  luennoitsi  hän  yksityisesti 
Suomen  tilastotieteen  perusteista. 

5)  J.  M.  Sundvall,  dosentti  teoreettisessa  filosofi iassa. 

6)  A.  G.  Sjöström,  kreikan  kirjallisuuden  dosentti. 

»Nyt  on  minulla,»  sanotaan  kirjeessä  syksylukukaudella  1819,  »38 
luentotuntia  viikossa.  Kun  nousen  aamulla  ylös  k:lo  3  ja  luen  k:lo 
8:n,  sekä  iltapuolella  Iistä  3:n  ja  6:sta  8  tai  9:n,  on  minulla  kotoluke- 
miseen  kaikkiaan  9  tai  10  tuntia  päivässä*. 

Kuinka  pian  nykyajan  ylioppilaat  suorittaisivat  lukunsa,  jos  mätt- 
äisivät tehdä  työtä  niinkuin  hän  joka  näin  veljelleen  kirjoittaa! 

»Totta  on,  jatkaa  hän,  että  minä  viime  syksynä,  kun  valmistau- 
duin alustavaa  tutkintoa  varten,  luin  kuin  hevonen,  mutta  nyt  minä  luen 

—  vähääkään  kehumatta  —  niinkuin  karhu,  mutta  sittenkin  pelkään 
tutkintoa.  Sillä  minä  vakuutan  sinulle  kautta  kaikkien  pyhimysten,  että 
se  käytännöllinen  kokemus,  mikä  minulla  on,  ei  ole  minulle  juuri  mik- 
sikään hyödyksi.  Sillä  eivät  nuo  senkin  peruukkiherrat  katso  asioiden 
käytännöllistä  puolta,  vaan  kiertelevät  filosoofisissa  tai  teoreettisissa 
kysymyksissä 

En  minä  niinkään  pelkää  Lagusta  l)  enkä  juuri  Myreniäkään  2), 
mutta  sitä  enemmän  Afzeliusta.  jos  Afzelius  ei  minua  hyväksy,  antaa 
Laguskin  minulle  reput,  antaa  vastoin  tahtaankin  —  sillä  Lagus  on 
kokonaan,  sen  havainnon  tein  viime  keväänä,  tai  ainakin  tässä  suh- 
teessa Afzeliuksesta  riippuva  tai  lyhyesti  sanottuna:  Laguksen  ap- 
probaturit ja  improbaturit  riippuvat  kokonaan  Afzeliuksen  antamasta  — 

—  Yhtenäkään  iltana  en  vielä  mennyt  maata  sydämellisesti  huokaamatta 

Luojalle,  että  hän  antaisi  tenttien  mennä  hyvin  — Sinä  et  voi 

uskoa,  miten  tutkinto  on  käynyt  vaikeaksi  ja  vajistuu  vuosi  vuodelta, 
jos  en  olisi  näin  etäälle  ennättänyt,  soittelisin  saakelia  koko  seuralle  ja 
rupeaisin  talonpojaksi  tai  vanhaksi  kunnianarvoisaksi  käräjäkirjuriksi  — 

Opettajiaan  pitelee  hän  toisen  kerran  jokseenkin  pahasti  —  ja  mik- 
sipä sen  ajan  ylioppilaat  olisivat  olleet  sen  kummempia  tässä  suhteessa 
kuin  nykyajankaan!  Hän  maalaa  heitä  oivallisesti  ja  noukkii  napsii 
heikot  puolet  heistä.  Me  kuulimme  jo,  mitä  hän  sanoi  setä  Laguk- 
sesta. Toisen  kerran  puhuu  hän  »om  Ehrström  eller  Räfström  som 
han  borde  kallas?  taikka  *om  Oadolin,  den  gamla  strofilen.»  Afzeliuk- 
sesta luennoitsijana  on  hänellä  hyvät  ajatukset. 

»Hän  luennoitsee  mainiosti,»  kirjoittaa  Järnefelt  syksyllä 

1819.»  Kun  hän  ensikertaa  luennoi,  oli  sali  niin  täynnä  väkeä,  ettei  l/a 
mahtunut  istumaan.  Kuuntelijoiden  joukossa  oli  salaneuvos,  kreivi 
Aminoff   ja    salaneuvos  Troil  —  tämä  viimemainittu  on  käynyt  hänen 

h  V.  G.  Lagus,  apulainen  taloudellisessa  ja  kauppa-oikeudessa,  sittemmin  saa- 
vuttanut mainetta  ahkerana  kokoilijana  ja  historian  tutkijana. 

-)  D.  Myren,  professori  taloudellisessa  ja  kauppa-oikeudessa. 

muillakin  luennoillaan  ja  arvellaan  että  hän  kuuntelee  koko  lukukauden 
A.  luennoitsee  todellakin  mainiosti  *).    — » 

Mutta  eipä  nuori  mies  aina  malttanut  pysyä  kirjojenkaan  ääressä. 
Niinpä  kertoo  hän  kerran  veljelleen,  kuinka  hän  teki  pienen  huvimatkan 
Taivassaloon. 

— »Minut  kutsuttiin  pormestarinna  Mörtengrenin  luokse; 

hänellä  on  kolme  samannäköistä  ja  mitä  hienoimman  sivistyksen  saa- 
nutta tytärtä.  Kahdeksan  päivän  kuluessa,  jotka  vietin  heidän  luonaan, 
olen  oppinut  tietämään,  mikä  on  oikea  ero  naisten  ja  naisten  välillä 
tai  oikeammin  sanottuna  sivistyneen  ja  sivistymättömän  naisen  välillä. 
Mamsellit  Mörtengren  ovat  saaneet  mitä  loistavimman  kasvatuksen, 
etenkin  vanhin  heistä.  Hän  puhuu  ranskaa  ja  saksaa  kuin  äidinkiel- 
tänsä, laulaa  erinomaisen  hyvin  ja  soittaa  sitraa  vielä  paremmin  ja 
vaikka  hän  ei  ole  kaunis,  täytyy  kuitenkin  pitää  hänestä  —  elä  mitään 
luule,  että  olisin  rakastunut,  ei » 

Usein  antaa  hän  veljelleen  kuvauksia  ylioppilaselämästä.  Veli,  ku- 
ten jo  on  mainittu,  oli  virassa  kaukana  sydänmaalla,  pienessä  Kuopion 
kaupungissa  ja  häntä  huvitti  tietysti  suuresti  saada  tietää  kuulumisia 
suuresta  maailmasta,  saada  viestejä  Turusta  ja  ylioppilaselämästä,  johon 
hän  vastikään  elämänhaluisena  nuorena  miehenä  oli  ottanut  osaa. 

Äskettäin  oli  kysymys,  että  ne  ylioppilaat,  jotka  tavalla  tai  toisella 
olivat  rikkoneet  yleistä  järjestystä  vastaan,  eivät  tulisi  yliopiston  viran- 
omaisten, vaan  poliisin  tuomittaviksi  ja  rangaistaviksi,  herättänyt  suurta 
huomiota  ja  levottomuutta  kaikkialla  maassa,  missä  vaan  ylioppilaita  ja 
varsinkin  näiden  vanhempia  ja  omaisia  löytyi.  Asia  saatiin  sentään 
hyvällä  tavalla  ratkaistuksi  ja  tyytyväisyys  oli  yleinen.  Yliopiston  ava- 
jaisissa keväällä  v.  1819  luettiin  keisarin  kirje  tästä  asiasta  yliopiston 
kanslerille  ja  rehtori  piti  tapauksen  johdosta  puheen2).  Tästä  kertoo 
kirjoittajamme: 

»Kuten  kirjettä  seuraavasta  liitteestä  näet,  on  tuo  kauan  vireillä  ollut 
riita,  jossa  ylioppilaat  olivat  toisella  puolen,  useimmat  professorit,  Man- 
nerheim ja  poliisikunta  toisella  puolen,  vihdoinkin  ratkaistu  —  ja  täy- 
dellisesti ylioppilaiden  eduksi.  Eilisissä  avajaisissa,  sittenkuin  avajais- 
juhlallisuudet  olivat   päättyneet,  luki  rehtori  Lagus  sekä  Keisarin  pää- 


1)  Afzelius  luennoitsi  paraillaan  rikoslainopin  perusteita.  Index  praelectionum 
Vio  1819. 

2)  Keisarin  kirje  kanslerille  tästä  asiasta  löytyy  painettuna  Mnemosyne  N:o  24 
v.  1819  ja  tarkka  selonteko  mainituista  avajaisista  muutamia  numeroita  myöhemmin. 
Olemme  kuitenkin  tahtoneet  lainata  tähän  silminnäkijän  kertomuksen  tapauksesta,  vaikka 
se  onkin  jo  ennen  kuvattu. 

töksen  että  samaa  asiaa  koskevan  kanslerin  kirjeen  akatemialle  ja  saneli 
sitten  voiton  kunniaksi  sepittämänsä  puheen;  tämä  puhe  oli  mainion 
hyvästi  kirjoitettu  ja  ilmestynee  se  piakkoin  painettuna,  ainakin  pyytä- 
vät ylioppilaat,  että  se  painettaisiin  ja  minä  luulen  heidän  toivonsa 
toteutuvaksi.  Kaikki  olivat  kovasti  liikutuksissaan  ja  Laguksella  oli  it- 
sellään itku  silmässä;  hän  on  ja  kuuluu  aina  olleen  ylioppilaiden  puo- 
lella. Sittenkuin  hän  oli  lukenut  Keisarin  päätöksen  ja  kanslerin  kir- 
jeen, kajahti  kaikkien  suusta  moneen  kertaan:  Eläköön  Aleksanteri, 
eläköön  Nikolai!  Edustajia  jokaisesta  »kansakunnasta»  käy  Laguk- 
sen luona  kiittämässä  häntä  hänen  puheestaan  ja  pyytämässä  sitä  pai- 
nettavaksi. Ylioppilaiden  ilo  oli  ylimmillään  päivällistä  syödessä  Sei- 
pelillä,    missä  ainakin    2  s   ylioppilaskunnasta  söi  päivällistä,  ja  niiden 

joukossa  puolet  viipurilaisia,  sillä  kaikki  meikäläiset  söivät  siellä 

arvaa  nyt jokaisella  oma  viiniputelinsa  edessään » 

Aika  oli,  kuten  alussa  mainitsimme,  levotonta  ja  epäluuloja  täynnä; 
kaikkea  mikä  hiukankin  vivahti  tavattomalle,  katseltiin  epäillen  ja  pelä- 
ten. Levottomuuksia  vainuttiin  hankittavan  kaikkialla  ja  varsinkin  yli- 
opiston nuorisoa  epäiltiin.  Se  nuori  veri  se  kiehuu  niin  pian,  huima- 
päät ajattelematta  tuhmuuksia  tekevät.  Huhuja  leviteltiin  ja  kilvan  us- 
kottiin ja  pienistä  asioista  paisui  pian  mahdottoman  julmat  jutut.  Jo- 
tain vähemmän  tavallista  oli  tapahtunut  syksyllä  1818,  joku  juomaseura 
—  ehkä  aivan  viaton  laatuaan  —  oli  keksitty  ja  siitä  sukeutui  sievä 
juttu.    Huolestuneena  kirjoittaa  nuori  ylioppilas  veljelleen: 

»Ylioppilaat  ovat  olleet  s— n  levottomia  koko  syksyn.  Muuan  pei- 
jakkaan juomaveikko  on  ilmiannettu  Consistorium  academicumille  ja 
kuuluu  leikki  siihen  loppuvan  että  useat  juomaveikoista  tai,  kuten  he 
itseään  nimittivät,  bachanaaleista,  eroitetaan  pois  yliopistosta  —  ensimäi- 
nen  esimerkki  akatemian  olemassaolon  aikana  eli  180  vuoden  kuluessa. 
Sivumennen  sanottuna  on  Stichaeuksen  poika  yksi  niitä.  Meidän  kun- 
niaksemme ei  yksikään  viipurilainen  ole  takertunut  siihen  joukkoon, 
mutta  kyllä  kaikista  muista  osakunnista » 

Saammepa  kuulla  iloisiakin  uutisia  Auran  kaupungista.  Kun  Jär- 
nefelt syksyllä  1818  tuli  Turkuun,  vieraili  siellä  kaupungin  ihastukseksi 
ja  riemuksi  ruotsalainen  teaatteriseurue.  Sanomaton  nautinto  oli  varsin- 
kin nuorelle  ylioppilaalle  saada  ahmia  taidetta  teaatterissa,  sillä  olivat- 
han sellaiset  taidenautinnot  peräti  outoja  Rantasalmella  syntyneelle  ja 
pienessä  Kuopiossa  koulua  käyneelle  nuorelle  miehelle.  Tosin  kerro- 
taan, että  kaupunkipaikoissa  sivistynyt  nuoriso  ja  herrassäädyn  iloiset 
rouvat  ja  herrat '  iltojen  iloksi  näytelmiä  keskenään  sommittelevat  ja 
näyttelevät.  Niin  oli  Kuopiossa  varsinkin  Ruotsin  vallan  viimeisinä  ai- 
koina  näytelmätaidetta    harjoitettu,  kuten  Anders  Ramsay  muistoonpa- 

noissaan  kertoessaan  isoäidistään  mainitsee,  mutta  jos  kuka  olikin  ol- 
lut tilaisuudessa  näkemään  tällaista,  niin  olihan  kumminkin  vallan  toista 
nähdä  oikeiden  näyttelijöiden  esiintyvän.  Se  olikin  ylioppilaille  harvi- 
naista nautintoa,  sillä  kuninkaallinen  asetus  kielsi  teaatteriseurueiden 
esiintymisen  lukukauden  aikana. 

Ihastuneena  kertoo  nuori  mies: 

—  —  »Näytännöt  kestivät  vielä  minun  tultuani  tänne  kolme 
päivää.  Minä  olin  katselemassa  joka  kerran.  Ah,  mikä  nautinto!  Kus- 
taa Aadolf,  Pumpernickel  ja  Rollan  kuolema  esitettiin.  Jos  olivat  kap- 
paleet hyvät,  niin  hyvät  olivat  näyttelijätkin.  Useimmat  olivat  Ruotsista 
—  Ruotsin  paraimmat.  Suuttuneina  siitä,  että  kruunu  oli  lakkauttanut 
»Stora  operan'ille»  määrätyn  vuosinahan,  erosivat  ukkoset  pois.  Heidät 
on  nyt  kumminkin  kutsuttu  takaisin  ja  matkustivat  he  pois  täältä  pari 
päivää  sitten » 

Kevään  juhlaa  toukokuun  ensimmäisenä  päivänä  muistivat 
ylioppilaat  jo  siihen  aikaan  viettää  juhlallisesti.  Kun  joutui  toi- 
vottu päivä,  kulkivat  akateemiset  kansalaiset  laulaen  ja  iloiten  ulos  kau- 
pungista jollekin  sopivalle  nurmelle,  joka  jo  oli  ennättänyt  lumipeit- 
tonsa  heittää  ja  viheriään  pukuunsa  pukeutua  Siellä  nukkavalla  niityllä, 
vehmastoisissa  lehtoloissa  riemuittiin  pitkin  päivää,  maisteltiin  simaa  ja 
ehkä  jotain  »miestä  väkevämpää»,  pidettiin  innostuneita  puheita  ke- 
väälle, tieteelle,  vapaudelle  ja  rakkaudelle,  kaikelle  kauniille,  mikä  elä- 
mälle arvoa  antaa.  Ja  maljoja  maistellessa  kohosi  tunnelma,  ja  ennen- 
kuin keväinen  päivä  nukkui  rusopilviin  läntisellä  taivaan  rannalla,  piti- 
vät useimmat  juhlivista  puheita  —  kellekkä  ja  minkä  kunniaksi,  sitä 
eivät  kai  usein  tienneet  puhujat  itsekkään,  vielä  vähemmän  kuulijat.  Ja 
kun  varjot  pitenivät  ja  yötuuli  läksi  lentämään,  käännyttiin  takaisin  kau- 
punkiin, laulettiin  ja  pidettiin  taas  puheita.  Kieli  kangersi  ja  jalat  oli- 
vat niin  kiusallisen  epävarmat,  mutta  tahto  oli  hyvä.  Kaupunkiin  tultua 
syttyi  sitten  usein  pieni  kahakka  kisällien  kanssa  ja  taidettiin  joskus 
pikkumaisten  poliisienkien  kanssa  otella. 

Tällainen  vappujuhla  vietettiin  myös  keväällä  1818.  Sen  valmis- 
tuksista saamme  tietää  ylioppilaamme  kirjeestä: 

»Syystä,  että  kenttä,  jolla  ylioppilaat  ennen  ovat  juhlineet  vappua, 
ensimäisenä  päivänä  toukokuuta,  ei  vielä  ollut  aivan  lumesta  vapaa, 
siirrettiin  vapun  viettäminen  huomiseen,  joka  on  1  päivä  toukokuuta 
vanhaa  lukua.  Tästä  juhlasta  kuuluu  tulevan  sellainen,  etteivät  yliop- 
pilaat vielä  monta  ole  ennen  viettäneet.  Kaikki  professorit,  apulaiset, 
maisterit  tai  yhdellä  sanalla  sanottuna,  kaikki,  jotka  kuuluvat  akatemi- 
aan, ovat  kutsutut.  Olipa  osakunnan  kokouksessa  puhetta  siitä,  että 
kenraali-kuvernööri  ja  muutamat  senatin  jäsenet,  nimittäin  ne  jotka  kuu- 

iuivat  kommissioniin  yleisiä  oppilaitoksia  varten,  kutsuttaisiin.  Jos  ei- 
vät muut  osakunnat  ole  tätä  vastaan,  kutsutaan  kaikki  nämät.  Profes- 
sorit ovat  olleet  kovasti  hyvillään  siitä,  että  heitä  pyydettiin  juhlaan. 
Tuo  äksynhupsakka  ja  lystikäs  arkkiaatteri  Bonsdorff  *)  aikoi  huomenna 
matkustaa  maatilalleen,  mutta  siirti  matkansa  tuonnemmas  saatuaan  kut- 
sun juhliin;  niille  jotka  kävivät  häntä  kutsumassa  syötti  hän  aamullista 
ja  juotti  viiniä  niin  s— sti;  muuten  oli  ukko  ollut  niin  hyvillään,  että2) 
.  Myöskin  muut  opettajat  kuuluvat  olleen  erinomaisen  koh- 
teliaat. Niin  hyvin  professorit,  apulaiset  y.  m.  s.  kuin  myös  ylioppi- 
laat, kaikki  täysissä  univormuissa  kokoontuvat  huomenna  klo  l:n  ai- 
kaan akatemia-rakennukselle,  sieltä  lähdetään  kulkemaan  yhtenä  kulku- 
eena: professorit  ensin  rehtorin  johdolla,  sitten  apulaiset  ja  maisterit 
ja  lopuksi  ylioppilaat,  osakunnittain  inspehtorinsa  ja  kuraattorinsa  joh- 
dolla. Tämä  tulee  näyttämään  komealta.  Uudenmaan  tullin  luona  on 
koko  rykmentin  soittokunta  vastassa  ja  juurikun  rehtori  astuu  ulos 
tulliportista  —  rupee  soittokunta  —  se  käy  kulkueen  etunenässä  — 
puhaltelemaan  ja  soittaa  kunnes  saavumme  kentälle.  Siellä  soittaa  se 
koko  illan,  Salge8)  on  mukana.  Hän  on  ottanut  säveltääkseen  kansan- 
laulun ja  Bellmannin  ylioppilaslaulun  y.  m.  Professorien  kunniaksi  lue- 
taan värssyjä  —  erinomaisen  kauniita  kuuluvat  olevan,  ja,  kuten  var- 
muudella arvellaan,  koettavat  »peruukit»  myös  kakistella  itsestään  joi- 
takuita kuivia,  suoranaisia  värssyn  sirpaleita  ylioppilasten  kunniaksi.  — 

Kirjoittaja  lupaa  ensi  kirjeessään  kertoa  enemmän  juhlasta,  mutta 
ikävä  kyllä,  tämä  kirje  on  hävinnyt,  kulkenut  kaiken  mailman  tietä. 

Oli  heillä  juhlansa,  jotka  jossain  määrässä  poikkesivat  meikäläi- 
sistä. Ihmettelyä  herättäisi  kai,  jos  ylioppilasosakunnat  päättäisivät  kut- 
sua kenraali-kuvernöörin  kevätjuhliinsa,  ja  tämä  herrojen  professorien, 
apulaisten  y.  m.  etunenässä  kulkisi  Alppilaan  kuulemaan  isänmaallisia 
puheita. 

Toivomme,  etteivät  lukijat  pahakseen  pane,  jos  vielä  annamme 
Järnefeltin  kertoa  eräästä  nähtävästä  Turussa  noihin  aikoihin. 

—  —  —  Entispäivänä,  joka  oli  sunnuntai,  olin  »klubilla*,  en  hu- 
vittelun  takia,   vaan   nähdäkseni   tuon  Europpalaisen  kaunottaren,  ent 

1)  Gabriel  Bonsdorff,  anatomian  ja  fysiologian  professori. 

2)  Emme  siteeraa  loppuun  tätä  akateemisen  opettajan  arvolle  vähemmän  sopivaa 
arvostelua 

»)  Salge,  saksalainen  syntyjään,  oli  muuttanut  Turkuun  jo  ruotsinvallan  aikana  ja 
päässyt  soitannon  opettajaksi  akatemiassa  muutamia  vuosia  myöhemmin.  Oli  hyvin 
suosittu  soittomestari  aikanaan  ja  ilahutti  monta  kertaa  hyviä  turkulaisia  konserteillaan. 
Kuoli  Turussa  1830-luvulla. 

mamselli  Franzenin,  nykyään  rouva  Hartmannin  ja  hänen  sisarensa. 
Kukaan  nainen  ei  tosiaankaan  voi  olla  häntä  kauniimpi.  Ah,  mikä  täy- 
dellisyyksien ihannekuva.  Onpa  se  monelle  naimattomalle  nuorelle 
miehelle  hyvä,  että  hän  on  naimimissa,  sillä  kuka?  ei,  ei!  ei  kukaan 
kuolevainen,  voisi  olla  rakastumatta  hänen  aivan  käsittämättömään  kau- 
neuteensa. Sisar  on  myös  kaunis,  mutta  ei  läheskään  niin  kuin  rouva 
Hartman.  Se  siitä  —  mutta  vielä  pari  sanaa.  Hänen  kuvansa  on  muo- 
vailtu Ruotsissa.  Hänen  muotokuvansa  löytyy  Maalari-akatemiassa 
Tukholmassa,  Itaalian  hovissa  ja  useissa  muissa  hoveissa.  Jo  tämä  on 
takeena  siitä,  että  häntä  täydellä  syyllä  voi  kutsua  täydelliseksi > 

Yhtämittainen  rahapula  tuntuu  vaivanneen  Järnefeltiä  ja  kaikkia 
hänen  tovereitaan  —  siinäkin  siis  sen  ajan  ylioppilaat  ovat  samanlaisia 
kuin  heidän  jälkeläisensä  Helsingissä.  Keväällä  1819  lohduttaa  hän 
veljeänsä  sillä  tiedolla,  että  nyt  on  niin  suuri  rahapula  yliopistossa,  että 
koko  ylioppilaskunta,  johon  lukeutuu  noin  350  jäsentä,  ei  millään  ta- 
valla voi  saada  kokoon  200  taaleria.  »Kansakuntien»  kassoissa  ei  pit- 
kiin aikoihin  ole  ollut  mitään.  Joka  mies  on  »durch  pank».  Ja  sitten 
selittää  hän  syytä  rahapulaan  —  ja  pyytää  ettei  veli  häntä  unohtaisi. 

Siihen  aikaan  kun  kirjeet,  joista  olen  noukkinut  otteita,  kirjoitet- 
tiin, eivät  sanomalehdet  vielä  levitelleet  tietoja  ympäriinsä,  ei  ainakaan 
siinä  määrässä  kuin  nyt,  ja  siksi  kirjeet  saivat  vastata  osaltaan  sanoma- 
lehdistöä. Niiden  välityksellä  saapuvat  tapausten  ensi  viestit  sydän- 
maille ilmoitellen  uutisia  synnyinmaan  oloista  ja  mitä  kummaa  suuressa 
maailmassa  tapahtui.  Alituisesti  ilmoittaa  Olof  Anders  veljelleen  Kuo- 
piossa mitä  merkillistä  nyt  taas  on  tapahtunut.  Hän  kertoo  suurista 
sodista,  joita  valmistellaan  ja  muista  valtiollisista  tapauksista,  mutta  pää- 
asiallisesti on  huomio  kiintynyt  vähemmän  huomattaviin:  niin  saa  veli 
tietää  että  »Lagus  är  riddare,  Cygnaeus  är  biskop  i  Borgä»,  toisen  ker- 
ran taas  että  se  ja  se  hovioikeuden  herra  on  kuollut  ja  hänen  paik- 
kansa siis  joutunut  avoimeksi.  Milloin  tulee  puhe  poliittisista  tapauk- 
sista tapahtuu  se  sillä  ankaralla  varoituksella,  ettei  veli  asioista  saa 
kuolemakseen  hiiskahtaakkaan.    Niinpä  syksyllä  1819  kerran: 

—  —  —  »Ensi  kesänä  syttyy  sota  Ruotsin  ja  Venäjän  välillä, 
mutta  jumalan  nimessä  älä  kerro  tästä  kellekkään.  Syy  sotaan  kuuluu 
olevan  se,  että  meidän  keisarimme  Aachenin  kongressissa  on  päättänyt, 
että  Ruotsin  on  maksettava  Tanskan  valtiovelka,  koska  se  on  ottanut 
Norjan  Tanskalta,  tai  jos  Ruotsi  kieltäytyy  tätä  tekemästä,  antaa  takai- 
sin Norja.  Kun  Suchtelen  äskettäin  esitti  asian  Kaarle  XIV  Juhanalle 
suuttui  tämä,  vetäsi  miekkansa  esiin  ja  heittäessään  sen  pöydälle  sanoi: 
tämä  saa  maksaa.  Se  on  mahdollista,  ettei  huhuissa  ole  perää,  mutta 
todelta   se   tuntuu   niistä   toimista  ja  varokeinoista  päättäen,  joihin  on 

ryhdytty  ja  ryhdytään.  Lukuunottamatta  Turun  seutua  ja  eteläisiä  ran- 
toja ei  Suomenmaa  tästä  sodasta  mitään  tule  kärsimään;  parasta  olisi 
tietysti  kuitenkin,  että  rauhalliset  olot  pysyisivät  muuttumatta ■» 

Toisen  kerran  taas  kertoo  hän,  että  sota  on  nousemassa  Itävaltaa 
vastaan  Venäjän  ja  Ranskan  puolelta,  »mutta»,  lisää  hän  varovaisesti, 
»emme  me  suinkaan  saa  huhua  vielä  nyt  levitellä.» 

Vielä  vaivaan  lukijoitani  kertomalla  muutaman  tapauksen  Turusta 
joka  on  herättänyt  aikanaan  suurtakin  hämmästystä  ja  peloittanut  rauhal- 
lisia turkulaisia.    Olof  Anders  kirjoittaa  veljelleen  marraskuussa  1819. 

»Pari  viikkoa  sitten  oli  ilmoituslippuja  naulattu  sillalle  ja 

katunurkkiin;  näissä  luettiin  seuraavaa:  Onnettomat  turkulaiset  varokaa 
itseänne,  sillä  ennen  pitkää  on  kaupunkinne  oleva  tuhkaläjänä.  Kos- 
taja. 

Kirkon  ovella,  tai  tarkemmin  sillä,  joka  aukee  urkulehterille  ja  tuo- 
miokapitulin istuntosaliin,  oli  myös  ilmoitus;  se  sisälsi:  Consistoriales 
Ecclesiastici!  Tämän  muinaisajan  muistomerkin  kera,  tulette  te  ennen 
pitkää  lentämään  ilmaan.    Kostaja. 

Jacob  Bonsdorffin1)  portille  oli  lyöty  ilmoitus:  Kerää  minkä  ke- 
rätyksi saat,  mutta  kohta  ovat  aarteesi  tuhkaan  rauenneet.     Kostaja. 

Sinä  voit  arvata,  että  tällaiset  ilmoitukset  saivat  aikaan  levotto- 
muutta; kuitenkaan  ei  nostettu  suurempaa  hälinää.  Torkkuva  poliisi- 
kunta kävi  niin  huomaavaksi,  että  itse  Mannerheimin  sanotaan  muuta- 
mina öinä  olleen  vahdissa.  Vahteja  on  lisätty  3  tai  4  kerroin.  Tällä 
hetkellä  on  kaikki  rauhallista  ja  levossa.  Kuka  on  jutun  alkuunpanija, 
siitä  ei  ole  mitään  tietoa  ja  tuskinpa  siitä  koskaan  tietoa  saadaankaan, 
sillä  kyllä  kai  hän  varoo  itseään.  Tottatosiaankin  olisi  pila,  sillä  sitä 
se  on  varmaankin  ollut,  tullut  hänelle  hyvin  kalliiksi » 

Näin  kirjoitettiin  syksyllä  v.  1819.  Vielä  ei  ollut  kahdeksan  vuotta 
kulunut  umpeen  ja  jo  oli  Turku  tuhkaan  rauennut.  Silloin  tuhkahiuk- 
kaleina  ilmaan  hajosi  joukko  tuomiokapitulin  asiakirjoja  ja  Jaakko  Bons- 
dorffin aarteet  eivät  tulen  alla  säilyneet.  Kostajan  uhkaus  oli  käynyt 
toteen. 

Me  olemme  lainanneet  otteita  kirjeistä,  jotka  eivät  suinkaan  olleet 
sitä  varten  kirjoitetut,  että  ne  jälkimaailman  luettaviksi  tulisivat.  Mutta 
niin  on  käynyt.  Kätkössä  säilyneet  muistot  ovat  uudelleen  elpyneet. 
Kirjoittaja  on  levännyt  mullassa  heti  80  vuotta,  mutta  hänen  kirjeensä 
kertovat  elävästi  niistä  ajoista,  jolloin  hän  nuorena  ylioppilaana  Auran 
rannoilla  eleli. 

l)  J.  Bonsdorff,  jumaluusopin  professori,  tunnettu  nimellä  .tuhka  Jaakko*. 

Numismatiikan  merkitys  klassilliselle 
muinaistieteelle. 

Kirj.  L.  O.  Th.  Tudeer?) 


Numismatiikka,  sehän  tavallisen  käsityksen  mukaan  tarkoittaa  aino- 
astaan rahojen  kokoilemisen  ja  luettelemisen  »tiedettä";  voiko  sillä 
olla  mitään  muuta  merkitystä  klassilliselle  muinaistieteelle  kuin  että  sen 
avulla  opimme  tuntemaan  minkänäköistä  rahaa  antiikin' kansat  käyttivät  ? 
Niin,  jos  tämä  numismatiikan  määrittely  on  oikea,  jos  siis  näin  ahtaihin 
rajoihin  puristamme  tämän  tieteen,  ei  sen  merkitystä  aivan  suureksi  voi 
arvata;  mutta  tämänlaatuinen  määrittely  onkin  käsittääkseni  aivan  liian 
suppea.  Jos  taasen  numismatiikkaan  luemme  toiselta  puolen  kaikkien 
rahoissa  tavattavien  erilaisuuksien  kaikinpuolisen  käsittelemisen,  eikä 
ainoastaan  luettelemisen  —  ilmetkööt  nämä  erilaisuudet  kuvissa,  kirjoi- 
tuksissa, painossa,  muodossa  tai  tekotavassa  —  toiselta  puolen  kirjalli- 
suudessa tavattavien,  yleensä  aivan  niukkojen  tietojen  tutkimisen  — 
koskekoot  nämä  tiedot  rahoja,  rahasysteemejä,  rahakantaa  ja  sen  muu- 
toksia, —  silloin  ei  vastaus  kysymykseen,  mikä  merkitys  numismatiikalle 
on  annettava  klassillisessa  muinaistieteessä,  tule  samaksi  kuin  äskeinen. 
Seuraavassa  olen  koettava  esittää  muutamia  kohtia  tämän  kysymyksen 
valaisemiseksi. 

Ensimäistä  huomioita,  joita  antiikisia  rahoja  tarkastaessamme 
teemme,  on  että  niistä  yleensä,  lukuunottamatta  vanhempaa  italialaista 
rahaa,  puuttuu  arvonilmoitus,  johon  omissa  rahoissamme  olemme  tottu- 
neet. Arvo  siis  nähtävästi  niissä  ilmaistaan  toisella  tavalla.  Joskus 
tapaamme  eri  rahoissa  erilaisia  kuvia  rahan  arvon  mukaan,  kuten  Euboialla 
{520—460  e.  Kr.)  ja  Syrakusaissa  Geloonin  aikana  (3  v:sata  e.  Kr.), 
mutta  tärkein,  useasti  ainoa  eroitus  ja  samalla  arvonilmoitus  oq  sittenkin 
painossa  ja  koossa.  Tämä  asianlaita  saa  selityksensä  rahojen  synnystä; 
ennen   varsinaisen   rahan  keksimistä  oli  aika,  jolloin  maksu  suoritettiin 

i)  Lähteinä  on  käytetty  m.  m. 

Babelon,  E.,  Trait6  de  monnaies  grecques  et  romaines.  I. 

Head,  B.  V.,  Historia  numorum. 

Hill,  G.  F.,  A  Handbook  of  greek  and  roman  Coins. 

Historical  greek  Coins. 
Hultsch,  F.,  Griechische  und  römische  Metrologie. 
Myötäliitetyt  kuvat  ovat  jäljennöksiä  Yliopiston  Rahakabinetin  kokoelmissa  löy- 
tyvistä rahoista.    Jäljennetyt  Augustuksen,   Traianuksen  ja  Diocletianuksen  rahat  ovat 
vaskisia,  muut  hopeisia. 

punnitussa  kullassa  ja  hopeassa;  sittemmin  valtion  puolelta  lyötiin  kulta- 
tai  hopeaharkkoon  tai  -tankoon  leima  merkiksi  että  valtio  takasi  sen 
painon  ja  samalla  sen  arvon,  näin  luoden  alun  rahoihin.  Arvon  mää- 
räys painon  mukaan  jäi  hyvin  kauan  rahoihin,  siksipä  muodostavatkin 
rahat  erinomaisen  tärkeän  apuneuvon,  kun  on  ryhdyttävä  tutkimaan 
metrologiaa  (oppia  mitoista  ja  painoista),  mitä  vanhan  ajan  paino- 
mittoihin,  tulee.  Luemmehan  kyllä 
esim.  PolluxMn  Onomastikon'issa 
(aineenmukaisesti  järjestetty    sana- 


kirja 2  v:sadalta  Kr.  j.)  tarkan  esi- 
tyksen miten  silloinen  paino-  ja 
rahajärjestelmä  oli  järjestetty ;  mutta 

A  „    4  emmehän    silti  tiedä,  mikä  tämän 

Augustus.  ' 

Etusivu:  Augustuksen  pää.  järjestelmän  osien  realinen  arvo  oli 

Tak"^BCpÄ22^to        J'a   miten  se  suhteutui   omiamme. 

Voihan  sanoa,  että  se  seikka  tietysti 

selviää  säilyneiden  punnusten  avulla; 
mutta  tämä  selvitys  on  monessa  suhteessa  puutteellinen;  punnuksia  näet 
on  meidän  aikoihimme  säilynyt  perin  harvoja,  useimmat  näistäkin  rik- 
kiöiminä,  joten  ei  niiden  avulla  tarkempia  tutkimuksia  voi  tehdä.  Rahoja 
taas  on  suunnattomia  määriä  eri  tahoilta  antiikin  maailmaa  ja  eri  ajoilta; 
näitten  joukossa  on  paljon  erinomaisen  hyvässä  kunnossa,  joskin  tietysti 
kuluneet  ja  siksi  metrologisesta  arvottomat  muodostavat  enemmistön. 
Rahojen  painosuhteiden  avulla  siten  saamme  pakojärjestelmät  selvitetyiksi; 
rahat  meille  selvittävät  niitä  monenlaisia  muutoksia,  joiden  alaiseksi 
peruspaino  aikojen  kuluessa  joutui,  niitä  erilaisuuksia,  jotka  eri  paikka- 
kunnilla vallitsivat.  Miten  oudoiksi  jäisivätkään  meille  esim.  Ephesoksessa 
tapahtuneet  rahakannan  muutokset,  ellei  juuri  rahoihin  perustuva,  vertai- 
leva metrolooginen  tutkimus  osoittaisi,  mistä  eri  kannat  ovat  tulleet,  miten 
Persian  tai  Atheenäin  valta,  liitto  Rhodoksen  kanssa  ynnä  muut  saman- 
tapaiset seikat  ovat  vaikuttaneet,  että  Ephesos  on  ottanut  vuoron  perään 
käytäntöön  sen  peruspainon,  joka  näissä  valtioissa  vallitsi.  Ja  samanlai- 
sia esimerkkejä  tapaamme  runsaasti  Hellaan  kaupunkivaltioiden  historiasta. 
Tietysti  emme  voi  numismatiikalta  odottaa,  että  se  meille  ilmai- 
sisi muualta  tuntemattomia,  mullistavia  tapauksia  muinaiskansain  his- 
toriassa. Mutta  sitä  enemmän  tapaamme  rahoista  vahvistuksia  tai 
korjauksia  ennen  tunnettuihin  seikkoihin,  voimme  liittää  uusia  pikku- 
piirteitä  jonkun  hallitsijan  tai  paikkakunnan  historiaan.  Vanhemmissa 
rahoissa  ei  tosin  ole  mitään  suoranaista  ilmoitusta  siitä,  milloin  ne  ovat 

l)  Keisariaikana  oli  Rooman  senatilla  oikeus  lyöttää  ainoastaan  vaskirahaa,  keisari 
lyötti  kultaa  ja  hopeaa. 

lyödyt,  vaan  niitten  ikä  on  päätettävä  tyylistä,  kirjainten  muodosta,  mah- 
dollisista valaisevista  kohdista  niitä  löydettäessä  y.  m.    Mutta  myöhem- 
min, noin  300-luvulta  e.  Kr.  alkaen  pääsee  ajan  merkitseminen  käytän- 
töön ja  leviää  yhä  laajemmalle  antiikista  maail- 
maa vähitellen  kehittyen  yhä  tarkemmaksi  ja 
samalla  yksinkertaisemmaksi.  Sanomattakin  on 
selvää,  mikä  merkitys  tällä  on  monen  valtion 
kronologiaan  nähden.    Tietomme  esim.  Reg-         ^™~     N  f0 
num    Bosporanum'ista  x)  ja    sen    hallitsijoista        Etusivu:  Neron  pää. 
eivät   olisi  läheskään    niin  tarkat  ja  vielä  vä-     Takasivu:  Roma-jumaiatar 
hemmän  niin   luotettavat  kuin   mitä  nyt  ovat 

elleivät  bosporilaiset  rahoihinsa  olisi  merkinneet,  minä  vuonna  bospori- 
laista  ajanlaskua  ne  ovat  lyödyt,  sillä  Sauromates-,  Reeskuporis-  y.  m. 
nimisiä  kuninkaita  hallitsi  siellä  useita,  heidän  muotokuvansa  rahoissa 
eivät  kovin  suuresti  toisistaan  eroa  —  paitsi  tekotavan  taituruuteen 
nähden.  —  Usein  tosin,  mutta  ei  aina,  rahojen  toinen  puoli  esittää 
samanaikuista  Rooman  keisaria,  mutta  tähän  asianhaaraan  ei  voi  ehdot- 
tomasti luottaa,  kuva  kun  myös  voi  esittää  keisarin  jumalaksi  koroitet- 
tua  edelläkävijää.  —  Kun  täten  rahojen  avulla  on  saatu  määrätyksi  hal- 
litsijain  kronologia,  on  meidän  monta  vertaa  helpompi  asetella  kivikir- 
joitusten  ja  kirjailijain  hajanaiset  ilmoitukset  oikeaan  järjestykseen  ja 
näin  luoda  enemmän  varmuutta  valtion  historiaan. 

Tosin  edellä  mainitsemani  esimerkki  kohdistuu  klassillisen  kultturi- 
maailman  etuvartijaan,  maahan,  jonka  historiaa  kirjailijain  teokset,  kivi- 
kirjoitukset  y.  m.  eivät  paljon  valaise,  ja  asema  on  jossain  määrin  toi- 
nen kultturikeskuksien  historiaan  nähden,  jota  laajat  kaivostyöt,  tuhat- 
lukuiset kivikirjoitukset  ja  historioitsijain  sekä  muittenkin  kirjailijain 
meille  säilyneet  teokset  selvittelevät.  Numismatiikka  tässä  ei  voi  paljon 
uutta  opettaa,  mutta  se  saattaa  vahvistaa  muualta  saamiamme  tietoja, 
liittää  niihin  uusia  lisäpiirteitä  ja  oikaista  erehdyksiä  ja  vääriä  tietoja. 
Etenkin  on  niin  Rooman  keisarien  rahojen  laita;  tuskin  on  olemassa 
ainoatakaan  vähänkin  tärkeämpää  senaikuista  tapahtumaa  —  olkoon  että 
sen  merkitys  supistuukin  ainoastaan  yhteen  kaupunkiin  tai  paikkakuntaan 
—  jota  ei  roomalaisissa  rahoissa  ole  ikuistettu.  Sotaretket  barbareja 
vastaan,  kapinat  ja  niitten  kukistaminen  yhtä  hyvin  kuin  verojen  huo- 
jennukset, rakennustyöt,  suuret  kansalliset  ja  paikalliset  juhlat,  keisarien 
matkat,   kaikesta   tapaamme   ilmoituksia   rahoissa.     Näissä   on  samalla 


1)  Bosporilainen  valtakunta  sijaitsi  Krimin  itäosassa  ja  vastakkaisella  Aasian  puo- 
leisella rannalla  ja  on  etenkin  kultturihistorlan  kannalta  mieltäkiinnittävä  sen  sekakulttu- 
rin  vuoksi  joka  siellä  muodostui  ja  josta  erinomaisen  runsaat  taidelöydöt  todistavat. 

pantu  hallitusvuosi  ilmi,  joten  saamme  kysymyksessä  olevan  toimenpi- 
teen tai  tapauksen  ajan  varmasti  määrätyksi. 

Toinen,  persoonahistoriallisesti  tärkeä  puoli  on  roomalaisten  kei- 
sarien rahoissa  —  tarkoitan  rahanlyöttäjän  kuvaa.  Kreikkalaisella  vai- 
kutusalueella alkoi  Aleksanteri  Suuren  aikaan  tulla  tavaksi  että  rahan- 
lyöttäjä  panetti  rahoihin  oman  kuvansa,  ja  tätä  tapaa  noudattivat  helle- 
nistiset hallitsijat,  mutta  harvassa  on  muualla  tavattavissa  niin  realistisia, 

niin  väärentämättömän  totuuden 
voimalla  vaikuttavia  kuvia  kuin 
Rooman  keisarirahoissa,  niissä  ei 
kaunistelu,  ihannoiminen  näy  tule- 
van kysymykseen,  kuten  useinkin 
helleenihallitsijain  rahoissa.  Tun- 
nollisesti roomalaiset  rahaleimain 
Traianus.  kaivertajat  ottivat  huomioon  esi- 

TakasivuivE  tettävän   henkilön   ulkomuodossa 

kädessä  palmun  oksa,  vasemmassa  kilpi.'        tapahtuvat  muutokset;  me  voimme 

seurata  esim.  Commoduksen  (180 
—192  Kr.  j.)  ja  Alexander  Severuksen  (222—235  Kr.  j.)  rahoissa  aste 
asteelta  heidän  kehitystään;  näemme  miten  lapsi  kehittyy  nuorukaiseksi, 
miten  ensimäiset  parranhaituvat  ilmestyvät  poskille,  miten  kasvonpiirteet 
miehistymistään  miehistyvät  ja  kuinka  kasvava  ikä  niihin  leimansa  lyö. 
-  Ja  keisarinnojen  rahat  antavat,  samoin  kuin  kuvapatsaat,  erinomaisen 
aineksen  niiden  muotien  tutkimiseen,  jotka  hiusten  laitteissa  vaihettelivat. 
—  Niin  voimmekin  juuri  rahojen  antamien  todistusten  nojalla  määrätä 
muualla  tavattavia,  lukuisia  nimiä  vailla  olevia  tai  väärällä  nimellä  kul- 
keneita keisarien,  heidän  puolisojensa  ja  muittenkin  läheisempien  suku- 
laistensa kuvia.  Sitäpaitsi  tapaamme  rahoissa  kuvia  keisarinnoista  ynnä 
muistakin  henkilöistä,  joitten  olemassaolosta  tai  ainakin  nimistä  ja  ulko- 
muodosta historia  muutoin  ei  tietäisi. 

Vapaan  Hellaan  valtiot,  kun  rahoja  lyöttivät,  eivät  niitä  käsitelleet 
samalla  tavalla  kuin  sittemmin  roomalaiset  ja  heidän  omat  roomalais- 
aikaiset  jälkeläisensä  —  eivät  niihin  ikuistuttaneet  kaikenlaatuisia  tapah- 
tumia, henkilöitä  j.  n.  e.,  mutta  niinpä  heidän  rahansa  eivät  voikaan 
antaa  meille  läheskään  niin  paljon  historiallisia  pikkutietoja.  300-luvulla 
e.  Kr.  alettiin  suurempiin  rahoihin  merkitä  milloin  ne  olivat  lyödyt;  ei 
suorastaan  pantu  vuosilukua  julki,  mutta  rahoihin  piirrettiin  toimivien 
virkamiesten  nimet,  joten  saatiin  tarkka  kontrolli  aikaan.  Se  prosoopo- 
grafinen  (henkilöhistoriallinen)  merkitys,  jonka  tämän  johdosta  luulisi 
rahoilla  olevan,  jää  kuitenkin  jotenkin  vähäiseksi.  Atheenain  rahoissa 
on  300-luvulta  alkaen  kolmen  eri  viranomaisen  nimet,  mutta  me  emme 

ainakaan  vielä  voi  näitten  nimien  avulla  saada  paljonkaan  selvyyttä, 
koska  isännimi  ja  deemoksen  (kotikunnan)  nimi  *)  puuttuu  eikä  paljaalla 
etunimellä  pitkälle  päästä,  etenkin  kun  emme  edes  varmuudella  tiedä 
mitä  virkaa  rahoissa  mainitut  henkilöt  hoitivat.  Joissakin  muissa  val- 
tioissa, joissa  samantapaista  menettelyä  seurattiin,  esim.  Ephesoksessa, 
saatamme  päästä  vähän  pitemmälle,  koska  on  saatu  selville  minkä  vi- 
ran hoitajista  on  puhe. 

Kohta,     johon    helleeniläiset 
rahat  luovat  uutta  valoa,  on  kysy- 
mys kaupunkien    välisistä    liitoista. 
Jo  siitä  alkaen  kun  helleenit  alkoi- 
vat lyöttää  rahoja,  tapaamme  niissä 
merkkejä  ja  kirjoituksia,  jotka  kai- 
kesta päättäen  viittaavat  jonkinlais-  Diocietianus. 
ten  liittojen  Olemassaoloon  eri  kau-               Etusivu:  Diocletiaanuksen  pää. 
«„r.Ln*Ä«  «alilla.    ..e****.-  i,«u<,:  „o«         Takasivu :  Rooman  kansan  suojelushenki 
punkien  välillä;    useasti  kaksi  naa-       ^^  oikeassa  kädessä  uhreissa  käy- 

purikaupunkia,  tai  useammatkin,  tetty  malja,  vasemmassa  runsauden  sarvi. 
käyttää    samoja    kuvia  rahoissaan, 

mutta  niihin  liitetään  pienemmässä  muodossa  kaupungin  oma  tunnus- 
kuva, niin  sanoakseni  sen  oma  vaakuna,  taikka  kaupungin  nimi,  taik- 
kapa  molemmatkin.  Esimerkin  tällaisesta  menettelystä  antavat  Byzantio- 
nin  ja  Khalkeedoonin  rahat  400-  ja  300-luvulla  e.  Kr.  Graecia  Magnassa 
(Etelä-Italiassa;  Graecia  Magna  nimen  se  sai  siitä  että  siellä  oli  hyvin 
paljon  kreikkalaisia  siirtokuntia,  joista  koko  asutus  sai  leimansa)  useat 
huomattavat  kaupungit  ennen  v.  500  e.  Kr.  samaten  olivat  yhtyneet 
jonkinlaiseen  keskinäiseen  liittoon;  useasti  ne  silloin  panivat  rahoihinsa 
ei  ainoastaan  omaa  nimeään,  vaan  myös  jonkun  toisen,  samaan  liittoon 
kuuluvan  kaupungin  nimen;  niin  luemme  yhdessä  nimet  Siiris  ja  Pyxuus, 
Krotoon  ja  Sybaris,  Krotoon  ja  Temesaa  y.  m.  —  Kysymykseen  mitä 
nämä  liitot  tarkoittivat  saamme  ehkä  vastauksen  eräästä  kivikirjoituksesta, 
joka  käsittelee  Mytileeneen'  (Lesbos-saarella)  ja  Phookaian  (Iooniassa, 
Vähän  Aasian  länsirannalla)  välistä  rahasopimusta  noin  v.  400  e.  Kr. 
Siinä  m.  m.  määrätään,  että  raha  joka  toinen  vuosi  on  lyötävä  Mytilee- 
neessä  joka  toinen  Phookaiassa;  tavallaan  siis  lyödään  yhteistä  rahaa, 
joskin  samalla  säilytetään  kummankin  valtion  merkit.  Pääpaino  kai  kui- 
tenkin on  niillä  pykälillä,  joissa  säädetään,  miten  on  meneteltävä,  jos 
epäkohtia  ilmenee  rahapajan  työssä,  jos  ala-arvoista  rahaa  lyödään  t.  m. 
s.  Tämä  liitto  olisi  siis  ytimeltään  taloudellinen,  sen  tarkoituksena  olisi 

l)  Atheenalaisen  kansalaisen  täyteen  nimitykseen  kuului  paitsi  omaa  nimeä  isän- 
nimi sekä  kotikunnannimi;  varsinaista  sukunimeä  ei  ollut,  mutta  yleensä  käytettiin  samoja 
nimiä  suvussa  polvesta  polveen,  joten  useasti  voi  sukulaisuussuhteita  määrätä. 

rahankierron  helpottaminen,  tunnustamalla  liittolaisen  rahat  täysin  lailli- 
seksi maksuvälineeksi  toisessa  liittovaltiossa  ja  takaamalla  sitä  varten 
niiden  arvon.  Tietysti  on  liitolla  samalla  voinut  olla  valtiollinenkin  mer- 
kitys, vaikka  emme  siitä  nyt  mitään  tiedä.  Graecia  Magnan  liitolla  lie- 
nee kuitenkin  ollut  enemmän  valtiollista  pohjaa  kuin  mitä  äsken  maini- 
tusta liitosta  on  tunnettu. 

Huomattava  on  että  siirtokunnat  use- 
asti panettivat  rahoihinsa  emäkaupungin 
«vaakunan-;  niinpä  näemme  usein  Ko- 
rinthoksen    siirtokuntien    rahoissa   Korint- 

„   .  Al  hoksen  Peegasoksen  (vrt.  kuva).  Toiselta 

Konnthos.  *  \        .       '   .  . 

Etusivu:  Atheenan  pää.  puolen  huomaamme,  että  aivan  vieraatkin 

Takasivu:  Peegasos.  kaupungit  voivat  käyttää  toisen  tunnettua 

„ vaakunaa*.    Niinpä  eräät  Mustan-meren 

kaupungit  muun  muassa  rahoihinsa  panettivat  Atheenain  pöllön  tai  Athee- 

na-jumalattaren-pään.    Tämä  johtui  siitä,  että  vähäpätöisemmät  kaupungit 

jotka  olivat  kaupankäynnissä  Atheenain  kanssa  täten  tahtoivat  sulkeutua 

sen  suosioon. 

Esimerkin  siitä,  miten  rahat,  vaikkakaan  eivät  laajoja  ilmoituksia 
esitäkään,  tarjoovat  hyvän  ja  selvän  kuvan  helleeniläisen  sivistyksen 
levenemisestä  klassillisen  kulturimaailman  rajamailla  ja  saman  sivistyk- 
sen asteettaisesta  väistymisestä  rappeutumisen  ajalla,  tarjoaa  tutustumi- 
nen Parthian  ja  Baktrian  rahoihin.  Näiden  maiden  kuninkaat  lyöttivät 
diadokhiaikana  (aika  Aleksanteri  Suuren  kuolemasta  siihen  asti  kun  Rooma 
valloitti  helleeniläiset  valtiot)  puhtaasti  kreikkalaista  rahaa,  määrättyä  atti- 
kalaisen pakojärjestelmän  mukaan,  kirjoitukset  kreikankielisinä,  tyypit 
kreikkalaisten  taiteilijain  tai  oikeammin  ehkä  ainoastaan  leimanleikkaajain 
valmistamia.  Näissä  rahoissa  on  kuninkaan  muotokuva  selvästi  indi- 
viduelli,  joskin  jossain  määrin  ihannoitu,  ja  leimausvuosi,  jonka  näissä 
tapaamme,  on  Seleukidilaisen1)  aikaluvun  mukaan  (Seleukidilainen  aika- 
luku,  „aeraa,  alkoi  vuodesta  312  tai  311  e.  Kr.).  Mutta  aikojen  ku- 
luessa parthilaiset  rahat  tulevat  yhä  kaavamaisemmiksi,  hienommat  piir- 
teet katoavat,  reunakirjoitukset  tulevat  vaikeasti  luettaviksi,  koko  tekotapa 
osoittaa  barbaria,  joka  jäljentää  kreikkalaista  mallia,  kunnes  lopulta  150 
tienoilla  Kr.  j.  kreikankielestäkin  luovutaan,  ja  siirtymällä  kotimaiseen 
pehlevi-kieleen  ja  -kirjoitukseen  osoitetaan,  että  kreikkalaisvalta  Parthiassa 
on  lopussa.  —  Samantapainen  oli  kehitys  Baktriassakin.  Mutta  kun 
tämä  valtakunta  oli  kauempana  helleenien  varsinaisesta  vaikutuspiiristä 
ja  hellenismi  siellä  siksi  sai  vähemmän  uusia  voimia  emämaasta,  pääsi 
kotimainen^  vaikutus  paljon  pikemmin  näkyviin;  aikaisemmin  kuin  Part- 

M  Seleukidit  hallitsivat  Syrian  maita  diadokhi-ajalla. 

hiassa  syntyi  muutoksia  tyyliin.  Nämä  muutokset  ovat  meidän  silmis- 
sämme vähemmän  barbarisia,  mutta  eivät  silti  vähemmän  huomattavia. 
Kansan  kielikin  pääsi  jo  noin  100  vuotta  itsenäisen  baktrialais valtakun- 
nan perustamisen  jälkeen,  siis  noin  150  e.  Kr.,  hallitsevan  säädyn  kielen 
rinnalla  näkyviin  rahoissa;  silloin  näet  kreikkalaisen  etusivun-tekstin 
ohella  asetettiin  takasivulle  praakrit-käännös  siitä  (praakrit— Indian  kieli 
tällä  aikakaudella,  sanskritasta  johtunut).  Kaikesta  huolimatta  kreikan- 
kielinen teksti  kuitenkin  säilyi  kauan  senkin  jälkeen  kuin  skythalais-hei- 
mot  olivat  syösseet  helleenit  hallitsijan-asemasta  Baktriassa. 

Numismatiikka  meille  lisäksi  esit- 
tää, miten  naapurivaltioihinkin,  joissa 
helleeneillä  mikäli  tiedetään  ei  ollut 
valtiollista  sananvaltaa,  levisi  heidän 
sivistystään ;  siksi  selvät  ovat  kreikka- 
laisen   hengen   jäljet  niin  useiden  in- 

dialaisvaltioiden  rahoissa  kuin  muual-  .,  .      .   .  0 

,  .  .        ....  ,     .  „  .  Aleksanteri  Suuren  raha. 

lakin.     Niinpä  rahojen  avulla  voimme  Etusivu:  Heerakleen  pää. 

huomata,  miten  kreikkalainen  vaikutus  Takasivu:  istuva  Zeus. 

barbareihin     levisi     esim.     Galliassa. 

Onhan  tunnettu  että  useat  gallialaiset  heimot  lyöttivät  rahaa,  jossa  jäl- 
jensivät Makedonian  Philippos  II:sen  kulta-  ja  hopearahoja.  Helleeninen 
vaikutus  ei  siis  levinnyt  Galliaan  ainoastaan  Massiliasta  (nyk.  Marseille) 
ja  muista  siirtokunnista  Gallian  etelärannikolle  vaan  myös  ja  huomatta- 
vassa määrässä  Keski-Euroopan  kauppateitä  pitkin  Makedoniasta  nykyi- 
sen Unkarin  ja  Sveitsin  kautta  Sisä-Galliaan,  kuten  eräät  rahalöydöt 
tämän  tien  varrella  osoittavat. 

Kaupan  historiaan  nähden  ovat  myös  huomattavat  rahalöytöjen 
antamat  todistukset.  Niinpä  voimme  saada  selville  että  kreikkalaisilla 
on  ollut  kauppatie  Dnjepr'ia  myöten  pohjoiseen,  sekä  Weichseliä  pitkin l). 
Samaten  Atheenalaisten  telladrakhmien  (neljän  drakhman  rahojen)  löydöt 
monella  taholla  antiikin  maailmaa  nekin  puolestaan  osoittavat  miten 
laajalle  Atheenain  kauppasuhteet  olivat  levinneet. 

Edellisessä  olen  lyhyesti  koettanut  antaa  pari  esimerkkiä  siitä  miten 
rahat  saattavat  olla  avuksi  historian  ongelmia  selvitellessämme,  mutta 
sillä  ei  rahojen  merkitys  muinaistieteelle  ole  läheskään  kaikilta  puolilta 
esitetty.  Kreikkalaisen  taiteen  historiaa  saattavat  rahat  ja  niissä  tapaa- 
mamme runsaslukuiset  kuvat  monella  tavalla  valaista.  Se  taiteellisuuden 
leima,  jota  helleenit  kykenivät  saamaan  esille  kaikilla  teollisen  toiminnan 
aloilla,  on  luonnollisesti  huomattavissa  rahoissakin,  vieläpä  erinomaisen 

*)  Vertaa  kauppatiehen  keskiajalla  Sisä- Venäjän  läpi  Itämerelle,  joka  Suomenkin 
rannikoita  kosketti,  kuten  löydetyt  kuufilaiset  (keskiajan  muhamettilaiset)  rahat  todistavat. 

suuressa  määrässä.  Niin  voimmekin  heidän  rahoissaan  nähdä  millä 
kannalla  mihinkin  aikaan  pienitaide,  taideteollisuus  metallityön  alalla 
oli.  Voimme  seurata  taidehengen  yhä  voimakkaampaa  kohoamisia  400 
— 300-luvuille  saakka  e.  Kr.,  ja  näemme  miten  sen  jälkeen  taiteellinen 
kyky,  joka  muillakin  aloilla  tuntuu  olevan  vaipumassa,  rahojen  valmis- 
tamisessa nopeasti  vähenee,  kunnes  roomalaisajalla  taiteellisten  rahojen 
sijasta  näemme  rahoja,  joissa  vaan  ilman  suurempaa  taitavuutta  on  esi- 
tetty jäljennöksiä  taideteoksista.  Vanhemman  ajan  rahoihin  nähden  on 
kuitenkin  huomattavaa,  että  esim.  Atheenai,  huolimatta  vilkkaasta  sivis- 
tys- ja  taide-elämästä,  joka  siellä  versoi,  kauan  (300-luvulle  saakka) 
käytti  samaa  arkhaista  (vanhanaikuisen  jäykkää)  rahatyyppiä  nähtävästi 
^^^^  ^^^^        siitä    syystä,    että   sen    raha  oli  hyvin 

jm         Ik  jA         J|l       käypää  muualla,  eikä  muutoksia   teke- 

M  ■      fl  mäl,ä  tahdottu  herättää  epäilyksiä  muu- 

jy       )  toksista  laatuun  nähden.  —  Voi  syyllä 

9       U  sanoa   että   Syrakusai   johti  taiteellista 

^^B?^  ^^  suuntaa  rahojen  valmistuksessa,  Syra- 

Atheenai.  kusai    sekä    jotkut    muut    Sikelian    ja 

T^™wif35^lS«.     Graecia  Mag"an  kauPun^-  Yl™si- 

hän  Sikeliassa  ja  Graecia  Magnassa 
vallitsi  500— 400-luvulla  erinomaisen 
virkeä  kirjallinen  ja  taiteellinen  sivistyselämä,  jota  Syrakusain  „ tyrannit", 
esim.  Hieroon  (474—467  e.  Kr.),  suosivat  ja  edistivät.  Niinpä  etenkin 
juuri  Syrakusain  rahat  herättävät  huomiota  kauneudellaan,  joko  sitten 
tarkastamme  arkhaisen  taiteen  loistonumeroita,  Deemareteion'eiksi  kut- 
suttuja Dekadrakhmeja  (kymmenen  drakhman  rahoja)  *)  5:nnen  vuosisa- 
dan alusta  tai  5— 4:nen  vuosisadan  vaiheelta  olevia  rahoja.  Miten 
syrakusalaiset  itse  arvostelivat  rahojaan,  voinee  päättää  siitä,  että  ne 
ovat  taiteilijain  signeeraamat.  Tämähän  osoittaa,  että  rahojen  taiteelli- 
selle valmistamiselle  pantiin  arvoa,  eikä  hevillä  tämmöinen  menettely 
olisi  voinut  tulla  kysymykseen,  jos  rahojen  leiman  valmistaminen  olisi 
ollut  uskottu  halveksitulle  orjalle.  Vieläpä  huomaamme,  että  eri  kau- 
pungit ovat  käyttäneet  samaa  taiteilijaa,  niin  Syrakusai,  Messaana  ja 
Metapontion  Kimoon  nuorempaa,  Syrakusai,  Kamariina  ja  Katanee 
Euainetosta;  tämmöinen  tapa  tuskin  olisi  mahdollinen  jos  orjan  työstä 
olisi  kysymys;  kukapa  taitavaa  ja  tarpeellista  orjaa  toiselle  luovuttaisi. 
Vapaan  taiteilijan  laita  oli  toisin,  hän  kyllä  saattoi  tehdä  työtä  eri  tilaajille. 


l)  Nimensä  ne  saivat  Syrakusain  tyranni  Geioonin  puolisosta  Deemaretee'sta,  joka 
kuten  kerrotaan,  kun  karthagolaiset  olivat  tulleet  voitetuiksi  Himeran  luona  Sikeliassa 
v.  480  e.  Kr.,  oli  myötävaikuttanut  rauhan   solmimisessa  voitettujen  vihollisten  kanssa. 

Niinpä  Hellaan  kukoistusaika,  jonka  ihailluista  kuvapatsaista  useim- 
mat ainoastaan  jäljennöksinä  ovat  meille  säilyneet,  jos  ollenkaan  ovat 
säilyneet,  on  rahoissaankin  jättänyt  meille  katoamattomia  muistomerkkejä 
siitä  elävästä,  virkeästä  luovasta  taidehengestä,  joka  silloin  vallitsi  missä 
helleenejä  asui  ja  Hellaan  kieli  kaikui. 

Keisariaikana  tuli  Kreikan  kaupungeissa  yleiseksi  tavaksi  esittää 
rahoissa  kuvia  muistomerkeistä,  jumalien  temppeleistä  ja  kuvapatsaista, 
huomattavimmista  rakennuksista  y.  m.  Ottakaamme  pari  esimerkkiä. 
Delphoin  rahoissa  näemme  useita  eri  kuvia  Apolloonin  temppelistä, 
sekä  sivulta  että  edestäpäin  katsottuna;  jälkimäisessä  tapauksessa  esite- 
tään joskus  ainoastaan  pääty,  toisinaan  taas  aukenee  eteemme  kuva 
temppelin  sisuksesta,  itse  pyhätöstä  Apolloon-kuvineen.  Sen  lisäksi 
esitetään  meille  useita  Apolloonin  kuvapatsaita,  Atheenan  ja  Artemiin 
kuvapatsaat  ja  pyhä  „omphalosa,  maailman  navaksi  kuviteltu  pyöreä 
kivi.  —  Olympian  rahoissa  on  tietysti  kuvia  Pheidiaan  (5:llä  vuosisa- 
dalla e.  Kr.)  kuuluisasta  Zeus-kuvapatsaasta,  joka  oli  tehty  kullasta  ja 
norsunluusta;  sen  ohessa  on  niissä 
Heeraan  kuva,  kuva  Skopaan  (4:llä 
vuosisadalla  e.  Kr.)  tekemästä  Aphro- 
diitee  Pandeemoksesta,  jossa  Aphro- 
diitee  esitetään  ratsastavana  pukin  se- 
lässä, Praxiteleen  (4:llä  vuosisadalla 
e.  Kr.)  tekemän   Dionyysoksen  kuva.  Argos. 

Nämä  kuvat  ovat  tietysti  aivan  yli-  lakasiJ^£Z™$Ln  «uu. 
malkaisia,  mutta  eihän  niin  paljon  pie- 
nemmässä mittakaavassa  olevalta  jäl- 
jennökseltä voi  vaatiakaan  runsaita  ja  tarkasti  kopioituja  yksityispiirteitä ; 
pääasia  on,  että  ainakin  saamme  täten  jonkinlaisen  käsityksen  mukaillun 
taideteoksen  haahmosta,  ja  huomattava  on,  että  useista  taideluomista, 
esim.  Skopaan  Aphrodiitee  Pandeemoksesta  ei  ole  mitään  täydellisiä 
jäljennöksiä  olemassa,  ainoastaan  kuva  rahoissa. 

Vielä  on  mainitsematta  ala,  jolla  numismatiikka  voi  apuaan  tar- 
jota, nimittäin  uskonnon-historia.  Edellisessä  on  jo  esitetty  esimerkkejä 
siitä,  miten  rahoissa  tapaamme  kuvia  temppeleistä  ja  kuvapatsaista,  joita 
eri  paikoilla  on  pystytetty  jumalille.  Näistä  saamme  näin  ollen  tietää 
ainakin  muutamia  jumalia,  joita  mainituilla  paikkakunnilla  palveltiin. 
Mutta  rahoihin  ei  ainoastaan  piirretty  jäljennöksiä  jumalien  kuvapat- 
saista; kaikkialla  helleeniläisissä  rahoissa  tapaamme  jumalien  päitä  tai 
kokokuvia,  ilman  että  silti  varmuudella  voisimme  mennä  väittämään, 
että  nämä  ovat  jäljennöksiä  kuvapatsaista.  Sitä  vastoin  voimme  var- 
masti väittää,  että  jos  joku  kaupunki  kerran  rahoihinsa  panetti  jumalan 


tsaasta,  joka  oli  tehty   kullasta  ja 

kuvan,  niin  siinä  myös  palveltiin  tätä  jumalaa.  Ennen  kaikkea  näemme 
tietysti  rahoissa  valtion  suojelusjumalan  kuvan,  niinpä  Atheenain  rahoissa 
Pallas  Atheenan,  Argoksen  rahoissa  Heeran,  Korinthoksen  rahoissa 
Aphrodiiteen  ja  Atheena  Khaliiniitis'in,  Eelis-maakunnan  rahoissa  Zeun 
j.  n.  e.  —  Rahat  saattavat  siten  luoda  valoa  kysymykseen  miten  laajalle 
eri  jumalien  ja  henkiolentojen  palvelus  oli  levinnyt  ja  miten  se  levisi 
seudusta  toiseen,  osaksi  myös  millä  lisänimellä  jumalia  eriseuduissa  kut- 
suttiin; tämähän  usein  voidaan  päättää  niistä  attribuuteista,  jotka  ovat 
jumalan  kuvassa  tai  sen  yhteydessä.  —  Tarujen  käsittelyyn  eri  seuduilla 
saattavat  rahat  samaten  luoda  valoa;  niin  esim.  näemme  Makedonian 
Aineiakaupungin  rahoissa  kuvia  Aineiaasta,  kun  hän  Troiasta  pelastaa 
isänsä  Ankhiiseen,  ja  samanlaisia  kuvia  on  muittenkin  kaupunkien  ra- 
hoissa, jotka  väittivät  että  Aineias  oli  niiden  perustaja. 

Joskin  esitykseni  on  vaillinainen,  käynee  siitä  kuitenkin  esille,  että 
numismatiikalla  on  hyvin  ansaittu  sijansa  muinaistutkimuksessa.  Eihän  se 
aina  voi  tuottaa  niin  kovin  suurta  hyötyä,  mutta  se  on  joka  tapauksessa 
luotettava  apulainen  ja  on  useasti  voinut  antaa  selvityksen  pulmallisissa 
kohdissa,  joissa  muut  aputieteet  ovat  pysyneet  vaiti. 


Vuorirekognitsionimaksun  kanto  Suomessa. 

Kirjoittanut  Eevert  Laine. 

Vapaudenajan  taloudellinen  lainsäädäntö  kaikkine  heikkouksineen 
oli  meillä  vielä  pitkän  matkaa  19:ttä  vuosisataakin  kaikkeen  oleelli- 
seen nähden  taloudellisen  elämän  pohjana.  Niin  hyvää  tarkottava  ja 
jossain  määrin  hyödyllinen  kuin  vapaudenajan  taloudellinen  lainsää- 
däntö olikin,  seurasi  liiallisesta  yksityiskohtaisuudesta  ja  häikäilemättö- 
mästä yksityisvapauden  rajottamisesta,  että  sen  lukemattomia  määräyk- 
siä ei  läheskään  aina  voitu  käytännössä  noudattaa.  Luonnolliselta  seu- 
rauksena tästä  oli,  että  monet  myöhemmänkin  ajan  asetukset,  jotka  pe- 
rustuivat tälle  pettävälle  pohjalle,  osottautuivat  käytännössä  mahdotto- 
miksi.    Siten  kävi  esim.  määräysten    rekognitsionimaksun  kantamisesta. 

V.  1696  määrättiin,  että  ruukkien  tuli  suorittaa  «vasaraveroa"  1  %:n 
vuotuisesta  taonnastaan.  Kullekin  ruukille  määrättiin  tarkkaan,  paljonko 
siinä  saatiin  vuosittain  takoa.  18:nnen  vuosisadan  alkupuolella  vielä 
oli  sangen  helppoa  voida  tuotantoa  laillistakin  tietä  korottaa;  mutta 
vuosisadan  loppupuolella  ei  hallitus  enää  sellaista  sallinut,  koska  pelät- 
tiin, että  liikatuotanto  alentaisi  hintoja.  Vasta  vuosisadan  vaihteessa 
tapahtui  käännös.  Kunink.  asetus  15  p:ltä  kesäk.  1803  salli  taas  perus- 
taa uusia  kankipajoja,    mutta  oli  niille    myönnetystä  taonnasta  suoritet- 

tava  kahdenkertaisen    vasaravero.    Vanhojen   ahjojenkin  taontaa  saatiin 
lisätä,  mutta  koska  tämä  lisätaonta  ei  vaatinut   suurempia  perustuskus- 
tannuksia,  verotettiin  se  vieläkin  tuntuvammin.    Asetuksen  9  §  määräsi 
nim.,   että    »siitä   taonnanlisäyksestä,   joka  jo  järjestetyissä   ahjoissa   ja 
vasaroissa  4  ja  5  pykälän  mukaan  on  sallittu,  maksetaan  meille  ja  kruu- 
nulle  rekognitsionina   joka  kippunnalta   32   killingistä    l  pankkoriksiin 
erityisten   asianhaarain   mukaan u.    Kauttuan    ruukki  sai  siten   suorittaa 
rekognitsionimaksua   40   kili.   kippunnalta;     samoin   Kirjakkala,    mutta 
Fredriksforsin  ruukki  vaan  36  kili.     Muilla  Suomen  ruukeilla  ei  rekog- 
nitsionitaontaa    ollut.       Mitenkä     rekognitsionimaksu     oli     kannettava, 
käy  selville  saman  asetuksen  16  §:stä,  joka  kuuluu  seuraavasti:  „ Kaik- 
kien ruukinomistajien,  jotka  saavat  luvan  jo  perustetuissa  ahjo-  ja  vasara- 
laitoksissaan  määrättyä    rekognitsionia   vastaan  takoa  ja  vaakaan  viedä 
sen  kankiraudan  kuin  he  ennättävät,  tulee  joka  kerta  lähettäessään  rau- 
taa joko  tapulikaupunkiin  tai  sisämaankaupunkiin  panna  mukaan  kuorma- 
eli  rahtiseteli,   joka  osottaa   raudan   painon  ja  kankiluvun,  ja  joka  vaa- 
assa  säilytetään;   sen  jälkeen  jättää  mainittu  ruukinomistaja  ennen  jou- 
lukuun loppua  joka  vuosi  vuorivoudille   laskun  kuluneen  ruukkivuoden 
rautalähetyksestä,  jonka    laskun   tulee  yksitellen   luetella  joka  rautalähe- 
tyksen    paino  ja  kankiluku    sekä  päivänmäärä,    jolloin    se  on    ruukilta 
viety,  ja  minne  se  on  lähetetty.     Senjälkeen   tulee  vuorivoudin,  verrat- 
tuaan sellaisia  ruukinlaskuja  vaakalaskuihin,  ja  sittenkun  on  vähennetty 
privilegierattu  vasaraverotaonta  sekä  vasaravero-  ja  suostuntarauta,  jälellä- 
olevasta  taonnasta  antaa  ruukinomistajalle  verolippu  rekognitsionimaksua 
varten,  joka  ylitaonnasta  tulee  suorittaa;  vuorivouti  kantaa  ja  tilittää  tämän 
maksun  kuten  muun  veronkannon."     Rekognitsionimaksu   oli  siis  suo- 
ritettava ainoastaan  siitä   määrästä,   mikä  vietiin   vaakaan  yli  privilegie- 
ratun   vasaraverotaonnan,    eikä    koko   sallitusta   rekognitsionitaonnasta. 
Määräykseen  rekognitsionitaonnan  verotuksesta  tehtiin   kunink.   kirjeellä 
11  p:ltä  tammik.  1805  sellainen   lisäys,    että   rekognitsionitaonnasta  oli 
sitäpaitsi   suoritettava   kaksinkertainen  vasaravero,  huolimatta  siitä,  vie- 
tiinkö rauta  vaakaan  vai  ei;  tämä  maksu,  joka  laskettiin  vasaraverorau- 
dalle  joka  vuosi  määrättävän  taksan  mukaan,  oli  kuitenkin  vähennettävä 
rekognitsionimaksusta.     Suomessa,   jossa   ei    vuorivoutia   ollut,   kuului 
tämän  veron  —  samoin  kuin  kaikkien  muidenkin  vuoritointa  koskevien 
verojen  kanto  ruununvoudille. 

Merkillistä  kyllä  ei  rekognitsionimaksun  kanto  näytä  sittenkään 
olleen  selvillä  maamme  ylemmillä  veronkantajilla.  Paljon  riidanaihetta 
antoi  kysymys:  oliko  rekognitsionimaksu  kannettava  koko  siitä  rekog- 
nitsionitaonnasta, mikä  kullekin  ruukille  oli  myönnetty,  vaiko  ainoas- 
taan siitä  määrästä  rekognitsionitaontaa,  mikä  vuosittain  taottiin.    Turun 

läänin  lääninkamreeri  A.  J.  Winter  —  aikoinaan  kylläkin  kuuluisa  kame- 
ralisista  tiedoistaan  —  oli  edellistä  mielipidettä.  Tarkastaessaan  Hali- 
kon kihlakunnan  tilejä  v:lta  1807  tekee  hän  1  p.  syysk.  1809  niitä 
vastaan  sen  muistutuksen,  että  Kirjakkalan  rautaruukille  myönnetystä 
115  kippunnan  rekognitsionitaonnasta  on  kyllä  kannettu  kahdenkerta- 
nen  vasaravero,  mutta  ei  rekognitsionimaksua,  joka  20  p.  lokak.  1805 
Kirjakkalalle  annetun  privilegiokirjan  mukaan  tekee  40  kili.  kippunnalta 
eli  siis  95  riksiä  40  kili.  Kun  tästä  summasta  otetaan  pois  kahden- 
kertanen  vasaravero,  joka  rahassa  tekee  17  riksiä  12  kili.,  on  kanta- 
matta jäänyt  78  riksiä  28  kili.  Samallaisen  muistutuksen  tekee  hän 
myös  Ala-Satakunnan  kihlakunnan  tilejä  vastaan,  koska  Fredriksforsin 
ja  Kauttuan  rekognitsionitaonnasta  ei  liioin  oltu  kannettu  muuta  kuin 
kahdenkertanen  vasaravero  l).  Huhtik.  2  p.  1810  antaa  Halikon  kihla- 
kunnan ruununvouti  J.  Sevon  —  seurataksemme  aluksi  vain  edellistä 
näistä  muistutuksista  —  selityksen,  puolustaen  menettelyään.  Toukok. 
4  p.  1810  antamassaan  lausunnossa  selittelee  Winter  tarkemmin,  minkä- 
tähden  rekognitsionimaksu  on  kannettava  koko  myönnetystä  rekog- 
nitsionitaonnasta. Ruukinomistajan  Joseph  Bremerin  lausunto  käy  sa- 
maan suuntaan  kuin  Sevonin  selityskin.  V.  t.  maaherra  Otto  Loden 
päätös  19  p:ltä  elok.  1811  oli  kuitenltfn  yhtäpitävä  Winterin  käsitys- 
kannan kanssa.  Helmik.  10  p.  1812  jättää  ruukinhoitaja  Robert  Bre- 
mer valituksen  hallituskonseljiin,  joka  vuorostaan  vaatii  Turun  läänin 
maaherran  ja  lääninkonttorin  lausuntoa.  Vaikka  lääninkamreerina  täl- 
löin oli  F.  V.  Tillman,  käy  lääninkottorin  lausunto  kuitenkin  aivan 
samaan  suuntaan  kuin  Winterinkin;  samoin  maaherran  2). 

Käsitykset  olivat  siis  jyrkästi  vastakkaisia.  Toisella  puolen  ruu- 
nunvouti ja  raukinomistaja,  toisella  puolen  lääninkonttori  ja  maaherra. 
Tarkastakaamme  nyt  lähemmin,  mitenkä  näitä  vastakkaisia  käsityksiä 
puolusteltiin. 

Molemmat  lääninkamreerit  vetoavat  siihen,  että  koska  kunink. 
asetus  15  piitä  kesäk.  1803  määrää  rekognitsionimaksun  kannettavaksi 
siitä  lisätaonnasta,  joka  vanhoille  vasaroille  myönnetään,  sillä  ei  voida 
tarkottaa  muuta  kuin  koko  taontaa.  »Muussa  tapauksessa  riippuisi 
maksu  ruukinomistajan  mielivallasta*,  sanoo  Winter.  Tillman  on  tart- 
tunut kiinni  tähän  ajatukseen  ja  kehittänyt  sitä  pitemmälle.  »Muussa 
tapauksessa"  —  sanoo  hän  —  „ja  jos  maksu  laskettaisiin  ruukin  todelli- 
sen taonnan  mukaan,  tulisi  tieto  siitä  kokonaan  riippumaan  ruukin- 
omistajan mielivallasta.  Mitään  varmaa  taonnan  tarkastusta  tapahtuu 
sitä   vähemmän,   kun  suuri  osa   valmisteista   voidaan    myydä   paikalla, 

i)  Abo  o.  Björneborgs  läns  landsbok  1807  s.  533,  535—36;  valtionark. 
2)  Talousos.  S.  D.  116/12  1812. 

eikä  ole  käsketty  toimittamaan  mitään  tarkastusta  ruukin  kirjoihin  näh- 
den. Mitä  asetuksen  16  §  sellaisesta  tarkastuksesta  määrää,  ei  näytä 
sopivan  suomalaisille  ruukeille,  joissa  kuten  sanottu  suuri  osa  valmis- 
teista voidaan  myydä  ruukilla,  viemättä  minkään  kaupungin  vaakaan/ 
Lääninkamreerit  eivät  siis  kiellä  mainitun  asetuksen  16  §:ltä  lain  voimaa 
mutta  he  tahtovat  lukea  sen  niihin,  puheenaolevalla  ajalla  kylläkin  lu- 
kuisiin määräyksiin,  joita  käytännössä  oli  mahdoton  noudattaa.  Sel- 
västi käykin  ilmi,  että  juuri  kysymyksessä  olevassa  tapauksessa  ei  ruu- 
kinomistaja  yhtä  vähän  kuin  ruununvoutikaan  ollut  noudattanut  maini- 
tun pykälän  määräyksiä.  Syyksi  minkätähden  rekognitsionimaksua  ei 
kannettu  Kirjakkalalta,  mainitsee  nim.  ruununvouti  sen,  että  »ruukin- 
omistaja  ei  ollut  ilmottanut  mitään  rekognitsionitaontaa,  vaan  päinvas- 
toin esittänyt,  että  he  hiilien,  malmin  ja  riittävän  veden  puutteessa  eivät 
olleet  voineet  takoa  entisestään  luvallista  määrää  eli  600  kipp."  Ruu- 
nunvouti oli  siis  tyytynyt  vain  suulliseen  ilmotukseen,  eikä  vaatinut 
ruukinomistajalta  sellaista  asetuksenmukaista  laskua  kuluneen  ruukki- 
vuoden  rautalähetyksistä,  jonka  tuli  »yksitellen  luetella  joka  rautalähe- 
tyksen  paino  ja  kankiluku  sekä  päivämäärä,  jolloin  se  on  ruukilta  viety 
ja  minne  se  on  lähetetty".  Lääninkamreerit  syyttävätkin  Bremeriä  siitä 
että  hän  ei  ole  määräaikana  jättänyt  mainittua  luetteloa  ruununvoudille. 
n Valittaja  ei  ole  ruukinlaskulla  eikä  vaakatodistuksella  koettanut  todistaa 
sen  raudan  määrää,  joka  ruukilta  on  viety  myytäväksi  kaupungeissa, 
ja  hänen  paljaaseen  ilmotukseensa  ei  mitään  rekognitsionimaksun 
kantoa  ole  voitu  perustaa."  Asetuksen  mukaan  tuli  ruununvoudin 
verrata  ruukinomistajan  jättämää  luetteloa  vaakalaskuihin;  mutta  sehän 
ei  käynyt  päinsä,  ellei  hänellä  sellaista  luetteloa  ollut.  Koska  ruukin- 
omistaja  siten  oli  laiminlyönyt  velvollisuutensa,  seuraa  siitä  Winterin 
mielestä,  että  rekognitsionimaksu  on  kannettava  koko  rekognitsioni- 
taonnasta. 

Tillman  arvelee  lisäksi,  että  rautaruukkien  suurimman  veron,  suos- 
tunnan  lopettamisen  jälkeen  ovat  mainitut  laitokset  „nyt  joutuneet  sii- 
hen onnelliseen  asemaan,  etteivät  miltei  maksa  mitään  veroja".  Jos 
vielä  rekognitsionimaksukin  olisi  kannettava  vain  vuotuisen  valmis- 
tuksen mukaan,  eivät  maksut  olisi  missään  kohtuullisessa  suhteessa 
muiden  elinkeinojen  veroihin.  Winter  huomauttaa,  että  kruununvoudin 
laskujen  mukaan  Teijon  masuunin  ja  Kirjakkalan  kankipajan  sekä  siihen 
kuuluvien  laitosten  verot  ja  maksut  valtiolle  eivät  yhteensä  tee  enem- 
pää kuin  111  riksiä  12  kili.  pankkoa,  —  summa  joka  tuskin  on  enem- 
pää kuin  minkä  manttaalin  talo  suorittaa. 

Lääninkamreerit  ovat  siis  asettuneet  käytännölliselle  pohjalle.  Koska 
rekognitsionimaksun    kantaminen   vuotuisen  valmistuksen  mukaan  edel- 

lyttää  tarkkaa  tietoa  vuositaonnasta,  mutta  sellaisen  hankkiminen  käy 
vaikeaksi,  on  kohtuullista,  että  ruukinomistajat  suorittavat  rekognitsioni- 
maksun  koko  myönnetystä  rekognitsionitaonnasta,  varsinkin  kun  hei- 
dän veronsa  muutenkin  ovat  liian  alhaisia.  Tällainen  tulkitseminen 
olisi  kuitenkin  verotuksessa  saanut  aikaan  sangen  suuren  muutoksen. 
Mitenkä  esim.  v:n  1807  verot  olisivat  muodostuneet  niillä  ruukeilla, 
joilla  rekognitsionitaontaa  oli,  näemme  seuraavasta  taulusta: 


|         Ruukki  Vasaravero  ^SJ^0111" 


r 


;     Riks.     '   Kiil.        Riks.         Kili.  , 

Kirjakkala    .    .  62  12  95  40 

Kauttua  .    .    . '  150  !     —  ,       166  32  j 

;  Fredriksfors.    . ,  108  36  j      300  —  ■' 

j  321  —  562  24  j 

Rekognitsionivero,  suoritettuna  koko  rekognitsionitaonnasta  teki 
siis  runsaasti  enemmän  kuin  vasaravero;  ja  tämä  lisäverotus  oli  lää- 
ninkamreerin  mukaan  suoritettava,  vaikka  rekognitsionitaontaa  vain 
poikkeustapauksessa  taottiin. 

Oli  sentähden  luonnollista,  että  ruukinomistajat  koettivat  tehdä 
parhaansa  päästäkseen  tästä  lisäverotuksesta.  Se  oli  sitä  helpompaa, 
koska  ei  tarvittu  muuta  kuin  vedota  lain  selviin  sanoihin.  Jo  Sevon 
huomauttaa,  että  rekognitsionimaksu  on  suoritettava  vuotuisen  taon- 
nan mukaan.  Bremer  vetoaa  16  §:ään  ja  väittää,  että  ruununvoudin 
ei  tule  kantaa  rekognitsionimaksua  koko  siitä  taonnasta,  joka  rekog- 
nitsionimaksua  vastaan  saadaan  takoa,  vaan  jäännöksestä,  kun  rauta- 
valmistuksen  koko  määrästä  vähennetään  vasaraverotaonta  ja  vasara- 
verorauta.  Syytöstä  että  ruukinomistaja  ei  ollut  jättänyt  ruununvou- 
dille  luetteloa  vuoden  rautalähetyksistä,  ei  Bremer  pidä  oikeutettuna, 
koska  Teijosta  ja  Kirjakkalasta  valmisteita  lähetettäessä  aina  on  seu- 
rannut muassa  asianomaiset  rahti-  ja  vaakasetelit,  jotenka  tiedot  vaa- 
asta  kyllä  olisivat  olleet  saatavissa.  Aivan  väärin  väittää  Bremer,  että 
ruukinomistaja  on  velvollinen  jättämään  tällaisen  luettelon  ruununvou- 
dille  ainoastaan  siinä  tapauksessa,  että  hän  tahtoo  rekognitsionitaontaa 
käyttää.  Tietysti  väittää  ruukinomistaja  myöskin,  että  ruukkien  verot 
»ovat  niin  suuria  kuin  ne  suinkin  voivat  olla  verraten  muiden  elinkei- 
nojen verotukseen." 

Hallituskonseljissa  oli  asia  esillä  17  p.  kesäk.  1812.  Valittaja  oli 
vedonnut  m.  m.  siihen,  että  hallitsija  oli  17  p.  kesäk.  1808  antanut  an- 
teeksi edellisten  vuosien  verorästit,  ja  että  mainittu,  suorittamatta  jäänyt 

maksukin  oli  niihin  luettava.  Vaikka  lääninkamreeri  olikin  toista  mieltä 
koska  vaadittua  maksua  ei  oltu  merkitty  v:n  1807  veroihin,  kumosi 
konselji  maaherran  päätöksen  tällä  perusteella.  Kysymyksen  periaat- 
teelliseen puoleen  nähden  oli  konselji  myös  toista  mieltä  kuin  maa- 
herra ja  lääninkamreerit.  Koska  Kirjakkalalle  myönnetty  privilegio  »on 
siinä  selvä,  että  kahdenkertanen  vasaravero  suoritetaan  siitä  suurem- 
masta tai  pienemmästä  osasta  rekognitsionitaontaa,  jota  ei  taota,  mutta 
rekognitsioni  ainoastaan  siitä  joka  valmistetaan,  muutetaan  sentähden 
maaherran  valituksenalanen  päätös  tässäkin  kohden  vastedes  noudatet- 
tavaksi; kuitenkin  tuli  ruukinomistajan,  16  §:n  mukaisesti  kunink.  ase- 
tuksessa 15  p:ltä  kesäk.  1803,  joka  vuoden  lopussa  ilmottaa,  oliko 
rekognitsionitaontaa  harjotettu,  ja  kuinka  paljon  painoon  ja  kankilu- 
kuun  nähden,  joka  piti  käydä  selville  myös  rahtiseteleistä,  kun  mainittu 
rauta  lähetetään  vaakaan. u  Siten  oli  ratkaistu  tärkeä  periaatteellinen 
kysymys.  Lain  selvissä  määräyksissä  oli  pysyttävä.  Ja  jotta  se  kävisi 
mahdolliseksi,  saa  ruukinomistaja  muistutuksen  omasta  puolestaankin 
täyttää  mitä  sama  laki  vaatii. 

Jo  alussa  mainitsimme,  että  lääninkamreeri  Winter  oli  1  p.  syysk. 
1809  tehnyt  myös  Ala-Satakunnan  kihlakunnan  tilejä  vastaan  sen  muis- 
tutuksen, että  Fredriksforsin  ja  Kauttuan  rekögnitsionitaonnasta  ei  oltu 
kannettu  muuta  kuin  kahdenkertanen  vasaravero.  Ennenkuin  selitys 
ruununvoudilta  saapui  tai  maaherra  oli  antanut  asiasta  päätöksen, 
kääntyi  Kauttuan  omistaja,  Ala- Satakunnan  tuomiokunnan  tuomari, 
sittemmin  niin  kuuluisa  finanssitoimituskunnan  päällikkö  A.  H.  Falck 
valifuksineen  hallituskonseljiin  sen  johdosta,  että  lääninkonttori,  Falckin 
antamista  selityksistä  huolimatta  oli  käskenyt  panemaan  toimeen  pakko- 
luovutuksen v:n  1809  vasaravero-  ja  rekognitsionimaksuista,  laskien 
viimemainitun  koko  luvallisesta  rekögnitsionitaonnasta.  Valituksessa 
huomautetaan,  että  »tällä  maksulla  on,  seuraten  kunink.  asetusta  15  p:ltä 
kesäk.  1803  ja  kunink.  kirjettä  vuorikollegiolle  11  p;ltä  tammik.  1805, 
kaksi  perustetta  maksutavalle;  ensiksi  jos  rekognitsionia.  vastaan  sal- 
littu taonta  on  ulkomaille  vientiä  varten  viety  Tukholman  vaakaan,  niin 
on  jokaiselta  vaakaan  tuodulta  kippunnalta  täytynyt  suorittaa  määrätty 
maksu  kruunulle,  joka  on  määrätty  esim.  Kauttuan  ruukille  40  killin- 
giksi; siihen  on  laskettu  suostuntamaksut  ja  etu  myydä  ulkomaalaisille; 
toiseksi  milloin  ei  mitään  rekognitsionirautaa  ole  tullut  Tukholman 
vaakaan,  on  ainoastaan  kahdenkertainen  vasaravero  ja  suostunta  täyty- 
nyt suorittaa  sallitusta  rekögnitsionitaonnasta,  jotavastoin  kaikki  muut 
maksut  ovat  lakanneet."  Ainoastaan  jälkimäinen  maksutapa  saattoi 
muka  tulla  kysymykseen,  mitä  tulee  v:n  1809  valmistukseen,  koska 
silloin  ei  valmistusta  ollenkaan  oltu  voitu  suorittaa.     Hallituskonselji  ei 

kuitenkaan  ottanut  Falckin  valitusta  rekognitsionimaksun  laskemisesta 
käsitelläkseen,  koska  Turun  maaherra  ei  vielä  ollut  antanut  päätöstään 
yllämainituista  lääninkonttorin  tekemistä  muistutuksista  v:n  1807  kan- 
non johdosta.  Kuitenkin  sai  valittaja  jättää  V:n  1809  vasara-  ja  rekog- 
nitsionimaksun  maksamatta  siksi  kun  hallitsija  oli  ratkaissut  Porvoon 
valtiopäivien  anomuksen  myöntää  rautaruukeille  vapaus  vasaraverosta  ja 
rekognitsionimaksusta  sotavuosilta  l).  Minkälaisen  päätöksen  maaherra 
on  tässä  asiassa  antanut,  en  ole  saanut  selville.  Talousosaston  valitus- 
diarioiden  makaan  ei  Falck  ole  uutta  valitusta  tehnyt. 

Falckin  valituksessa  on  ensinnäkin  huomattavaa,  että  hänkin  käsit- 
tää rekognitsionimaksun  suoritettavaksi  ainoastaan  vuotuisen  rekog- 
nitsionitaonnan  mukaan.  Ihmetellä  kuitenkin  täytyy  sitä  mielivaltaista 
selitystapaa,  jolla  valittaja  tulkitsee  asetuksen  sanoja.  Rekognitsioni- 
taonnasta,  samoinkuin  kaikesta  muustakin  taonnasta  ei  nim.  —  asetus- 
ten mukaan  —  tullut  pitää  kirjanpitoa  yksin  Tukholmassa,  kuten  Falckin 
selityksestä  kävisi  päättäminen,  vaan  jokaisessa  tapuli-  ja  sisäkaupun- 
gissa,  missä  metallivaaka  löytyi 2).  Minkä  verran  Falck  on  edellisessä 
esittänyt  Ruotsissa  vallinneen  kantotavan,  en  voi  varmuudella  sanoa. 
Luultavaa  kuitenkin  on,  että  sama  vaakamääräysten  laiminlyöminen, 
mikä  näyttää  olleen  vallalla  Suomessa,  vallitsi  Ruotsissakin,  mutta  että 
ainakin  Tukholmassa,  valtakunnan  pääkaupungissa  jonka  kautta  Ruotsin 
ulkomaalainen  ja  Suomeen  suunnattu  rautakauppa  pääasiallisesti  kulki, 
samoja  asetuksia  suuremmalla  tarkkuudella  noudatettiin.  Siinä  tapauk- 
sessa olisi  Falckin  esitys  kyllä  olevien  olojen,  vaikkei  suinkaan  lain- 
mukainen. Mitä  tulee  Suomessa  vallinneeseen  kantotapaan,  on  huo- 
mattava, että  rekognitsionimaksua  ei  läänintilikirjojen  mukaan  Ruotsin 
vallan  aikana  Suomessa  koskaan  ole  kannettu,  jotenka  näyttää  toden- 
näköiseltä, että  esitys  rekognitsionimaksun  kantamisesta  Tukholman 
vaakakirjain  mukaan  ei  perustunut  kotimaiseen  käytäntöön. 

Kun  hallituskonseljikin  oli  rekognitsionimaksusta  sitä  mieltä,  että 
se  oli  kannettava  ainoastaan  vuotuisen  taonnan  mukaan,  merkitsi  tämä 
ratkaisu  —  niin  lainmukanen  kuin  se  muuten  olikin  —  todellisuudessa 
koko  rekognitsionimaksun  lopettamista.  Turun  läänin  tilikirjoista 
näemme,  että  rekognitsionimaksu  kyllä  on  merkitty  kannetuksi  vuo- 
sina 1809—11  Kauttuan  ja  Fredriksforsin  ruukeilta,  laskien  rekognit- 
sionimaksun koko  myönnetystä  rekognitsionitaonnasta  sekä  vähentä- 
mättä ensimäisenä  vuotena  siitä  kahdenkertasta  vasaraveroa.  Mainittu 
konseljin    päätös  17  p:ltä  kesäk.  1812    vaikutti   tietysti,    että    maksetut 

i)  Talousos.  pöytäk.  21  p.  syysk.  1810;  S.  D.  443/45  1810. 
*)  Kunink.  asetus  15  p:Itä  kesäk.  1803  §§  15,  16;  kunink.  asetus  19  p:ltä  jouluk. 
1807  §  3. 

rekognitsionimaksut    suoritettiin    asianomaisille   takasin 1).    Ennen    eikä 
jälkeen  ei  maksua  ole  Suomessa  kannettu. 

Syynä  rekognitsionimaksun  kantamatta  jättämiseen  oli  ilmeisesti 
mahdottomuus  saada  selville,  paljonko  kukin  ruukki  vuosittain  takoi. 
Koska  kerran  maksu  oli  kannettava  ainoastaan  silloin  kun  rekognit- 
sionitaontaa  käytettiin,  oli  välttämätöntä  saada  tarkkaan  tietää  ruukin 
vuositaonta.  Se  olisi  ollutkin  helppoa,  jos  ylitaontaa  koskevia  asetuk- 
sia olisi  noudatettu.  Jotta  voitaisiin  estää  ruukkeja  takomasta  enempää 
kuin  mitä  kunkin  ruukin  privilegiot  sisälsivät,  sekä  tarkastaa  tuotteiden 
laatua,  tuli  ruukkien  tuoda  kaikki  takeensa  lähimmässä  kaupungissa  ole- 
vaan metallivaakaan.  Ylitaontaa  koskeva  asetus  19  p:ltä  jouluk.  1807, 
samoinkuin  pääasiassa  sitä  edellinen  ylitaonta-asetus  v:lta  1747  määrä- 
sivät, että  vaakaajien  tuli  ennen  maaliskuun  loppua  lähettää  vuorikolle- 
giolle —  nyt  siis  hallituskonseljille  vaakakirjoista  kaksi  summittaista 
otetta,  joista  toisen  tuli  sisältää,  paljonko  kankirautaa  edellisen  taonta- 
vuoden  kuluessa  kustakin  ruukista  on  vaakaan  tuotu,  paljonko  vuoden 
kuluessa  viety  sekä  paljonko  jälellä;  toisen  tuli  sisältää  samat  asiat 
rauta-  ja  terästeollisuusvalmisteista,  —  kaikki  tämä  sentähden  että  voi- 
taisiin saattaa  rangaistukseen  se,  joka  oli  takonut  yli  luvallisen  määrän. 
En  ole  löytänyt  senaatin  arkistosta  ainoatakaan  tällaista  selontekoa. 
Laiminlyönti  johtui  siitä,  että  ruukinomistajat,  välttääkseen  ajanhukkaa 
ja  vaakamaksuja,  eivät  tuoneet  kankirautaansa  ja  manufakturitakeitaan 
vaakaan,  kuten  mainitut  asetukset  määräsivät.  V.  1810  tiedustelee 
Turun  vaakamestari  J.  C.  Trapp,  täytyykö  tästä  lähtein  enää  ollenkaan 
noudattaa  v:n  1766  raudanhylkääjäasetusta  y.  m.  raudanvalmistusta  kos- 
kevia määräyksiä  sekä  pyytää,  että  „ herroja  ruukinomistajia  Suomessa 
siitä  asianomaisesti  muistutettaisiin,  varsinkin  kun  useimmat  heistä  vii- 
meksi kestetyn  sodan  aikana  ovat  kokonaan  jättäneet  täyttämättä  nämä 
asetukset" 2).  Kesäk.  4  p.  1810  päätti  silloin  hallituskonselji  ilmottaa 
vaakamestareille  ja  raudanhylkääjille,  että  heidän  tulee  tarkoin  noudat- 
taa kunink.  asetuksia  10  p:ltä  syysk.  1747  ja  11  p:ltä  jouluk.  1766  sekä 
muita  raudanvalmistusta  koskevia  asetuksia.  Milloin  huonosti  valmis- 
tettua rautaa  tavataan,  tulee  siitä  heti  ilmottaa  finanssitoimituskunnalle, 
joka  ryhtyy  enempiin  lainmukaisiin  toimenpiteisiin.  Ruukinomistajat 
eivät  kyllä  tällä  kertaa  saaneet  erityistä  muistutusta,  vaikka  he  tietysti 
ensi  sijassa   olisivat   sellaisen    tarvinneet.    Edellä   olemme   jo  nähneet, 


*)  Turun  läänin  tilikirjain  verifik,  1812  I  s.  837.  V:n  1810  ja  1811  maksut  suo- 
ritetaan takasin  »maaherran  päätöksen  mukaan  9  piitä  huhtik.  1813."  En  ole  saanut 
käsiini  tätä  päätöstä.  Kuten  muistamme  oli  Kauttua  saanut  v:n  1809  maksun  lykä- 
tyksi toistaseksi  ja  se  jää  nyt  tietysti  kokonaan  suorittamatta. 

2)  Talousos.  S.  D.  126/110  1810. 

että  konselji  17  p.  kesäk.  1812  muistutti  ainakin  Kirjakkalan  ruukin- 
omistajaa  mainittujen  asetusten  noudattamisesta.  Mutta  nämä  määräyk- 
set eivät  mitään  vaikuttaneet.  V.  1833  mainitsee  senaatin  kamaritoimi- 
tuskunnan  kamreeri  Johan  Gabriel  von  Bonsdorff,  että  ylitaontaa  kos- 
kevia asetuksia  ei  kaikissa  kohden  ole  noudatettu  Suomessa  sekä  ar- 
velee, että  w muuten  näyttävät  nämä  asetukset  vaativan  eräitä  paikallis- 
suhteiden  mukaan  laadittuja  sovitteluja,  jotta  niitä  täällä  voitaisiin  käy- 
tännössä noudattaa41  *) 

Kun  siis  metallivaaoissa  ei  enää  pidetty  luetteloa  kunkin  ruukin 
taonnasta,  oli  myös  mahdoton  kantaa  rekognitsionimaksua.  Käytäntö 
laiminlyönteineen  vakaantui  niin,  ettei  lopulta  edes  tietty,  mistä  rekog- 
nitsionimaksun  kantamatta  jättäminen  johtui.  V.  1833  mainitsee  edel- 
lisen veli  Carl  Gustaf  von  Bonsdorff,  että  «rekognitsionitaonnasta  Tu- 
run ja  Porin  läänissä  ei  kruunu  ole  ennen  eikä  jälkeen  Suomen  yhdis- 
tämisen Venäjän  keisarikuntaan  minulle  tuntemattomasta  syystä  kanta- 
nut muuta  kuin  tavallisen  kahdenkertasen  vasaraveron" 2).  Paria  vuotta 
myöhemmin  tuli  sama  C.  G.  von  Bonsdorff  Halikon  kihlakunnan  ruu- 
nunvoudiksi  ja  siis  tilaisuuteen  itse  noudattaa  rekognitsionimaksua 
koskevia  määräyksiä  Kirjakkalan  ruukkiin  nähden.  Vuosikymmenien 
tapa  näyttää  kuitenkin  olleen  voimakkaampi  kuin  asetuksen  määräykset» 
koska  Kirjakkala  edelleenkin  sai  olla  rauhassa.  Kun  sitten  14  p.  hei- 
näkuuta 1841  kankiraudan  taonta  tehtiin  vapaaksi  ja  määrättiin,  että 
vasaraveroa  ei  enää  tullut  suorittaa  taonnan  vaan  ahjojen  luvun  mu- 
kaan; ja  kun  10  p.  helmik.  1868  vasaravero  kokonaan  poistettiin,  eivät 
asiakirjat  mainitse  rekognitsionimaksusta  puolta  sanaa.  Se  oli  jo  ko- 
konaan unohdettu. 

Saman  kohtalon  alaiseksi  näyttää  rekognitsionimaksu  joutuneen 
Ruotsissakin  jo  sangen  aikaisin,  jos  sitä  siellä  ollenkaan  on  kannettu. 
V.  1825  väittää  nim.  „ lakitieteen,  talouden  ja  kaupan41  professori  Upsa- 
lan Yliopistossa  Lars  Georg  Rabenius,  että  „v:n  1803  jälkeen  tulleet 
uudet  vasaralaitokset  suorittavat  kahdenkertasen  vasaraveron,  lisätystä 
taonnasta  olisi  maksettava  rekognitsionimaksua  2/b— -1  riksiä  kippun- 
nalta,  joka  kuitenkin  sittemmin  on  myös  muutettu  kahdenkertaseksi 
vasaraveroksi  Kunink.  kirje  11  p:ltä  tammik.  1805" 8).  Käytäntö  oli 
siis  täälläkin  muodostanut  oman  lakinsa  ilman  hallitusvallan  erityistä 
toimenpidettä,  koskapa  lakitieteen  professori  ei,  ilmiön  syitä  etsiessään 
löydä  muuta  hallinnollista  määräystä  kuin  kunink.  kirjeen  11  p:ltä 
tammik.  1805,  jolla  rekognitsionimaksu  muka  „oh  muutettu  kahden- 
kertaseksi vasaraveroksi " . 

*)  J.  G.  von  Bonsdorff:  Finlands  kamerallagfarenhet  I  s.  258. 

*)  C.  G.  von  Bonsdorff:  Debiterings  och  besfcattningsverket  s.  152—53. 

3)  C.  G.  Rabenius:  Lärobok  f  svenska  kamerallagfarenheten  §  360. 

Joh.  Ludv.  Runeberg.  Hans  lif  och  hans  diktning  II.  Skildrad  af  Werner 
Söderhjelm.  (J.  L.  Runeberg.  Hänen  elämänsä  ja  runoutensa).  Ruotsalaisen  Kirjalli- 
suuden Seuran  kirjoituksia. 

Tämä  valtainen,  yli  500  suurta  sivua  täyttävä,  volyymi  päättää  sen  elämäkerralli- 
sen esityksen  Runebergistä,  jonka  ensimäinen  osa  ilmestyi  runoilijan  100-vuotispäiväksi. 
Hänen  elämänsä  jälkimäinen  osa  Porvooseen  muuttamisesta  kuolemaan  asti,  toukokuusta 
1838  toukokuuhun  1877,  on  nyt  kuvauksen  esineenä. 

Ensimäinen  luku  antaa  vilkkaan  ja  mieltäkiinnittävän  kuvan  Runebergin  oloista, 
koti-  ja  seuraelämästä  Porvoon  kaupungissa  ja  maatilalla  Kroksnäsissä.  Runoilijan  luonne 
ja  sisäinen  ihminen  selviää  meille  siitä  paremmin  kuin  yleensä  koko  edellisestä  osasta. 
Erityisen  viehätyksen  tälle  luvulle  antaa  se  seikka,  että  saamme  nähdä  hänet  —  paitsi 
vieraiden  luonakävijöiden  —  myöskin  oman  vaimonsa  Fredrikan  kuvaamana.  Ja  lukijan 
täytyy  tunnustaa,  että  Runeberg  säilyy  sympaattisena  näinkin  läheltä  nähtynä.  Vaikeampi 
on  samalla  myötätunnolla  lähestyä  hänen  opettajaolemustaan,  joka  esitetään  seuraavassa 
luvussa;  eikä  se  näy  aivan  jakamatonta  ihastusta  herättäneen  aikoinansa  Porvoon  lukio- 
laisissakaan. 

Runoilijana  kasvaa  ja  syventyy  Runeberg  Porvoossa  ollessaan.  Hänen  maineensa 
leviää  ulkopuolelle  oman  maan  ja  Ruotsin  rajoja,  ja  hänen  personansa  kohoaa  edusta- 
maan Suomen  kansan  parhaimmistoa,  sen  jaloimpia  harrastuksia.  Ensi  kertoja  kokoon- 
tuu ihailevan  nuorison  yleinen  kunnioitus  hänen  ympärillensä  yliopiston  riemujuhlassa 
1840.  Kolmas  luku,  jossa  tätä  innostunutta  isänmaallista  juhlaa  käsitellään,  on  anka- 
rasti ottaen  pieni  poikkeus  aineesta,  mutta  ajankuvana  niin  hauska,  että  sen  mielihyvällä 
lukee.  Varsinkin  on  siinä  pantu  painoa  siihen  tuttavalliseen  seurusteluun  ja  lähestymi- 
seen suomalaisten  ja  venäläisten  oppineiden  sekä  kirjailijain  kesken,  joka  antoi  tälle 
tilaisuudelle  oman  erikoisen  leiman  yliopistojuhliemme  joukossa. 

Tämän  yleisen  ajan-  ja  olojenkuvauksen  jälkeen  käydään  sitten  tekemään  selkoa 
Runebergin  runoudesta:  Vanhan  puutarhurin  kirjeistä,  Jouluillasta,  Nadeshdasta,  kol- 
mannesta kokoelmasta  Runoja  ja  Kuningas  Fjalarista.  Lukija  tuntee  kirjoittajan  liikku- 
van siinä  omalla  oikealla  alallaan,  niin  seikkaperäisesti  ja  varmasti  hän  kehittää  näkyviin 
ajatuksensa,  olipa  sitten  kysymyksessä  teosten  esihistoria :  runoilijan  saamat  vaikutukset 
ja  käyttämät  lähteet,  tai  selonteko  itse  aineesta:  sen  kokoonpanosta,  esitystavasta  ja  kie- 
lellisestä tyylistä,  taikkapa  esteettisen  arvon  määrääminen. 

Tekijä  osuu  mielestäni  oikeaan  huomauttaessaan  .Vanhan  puutarhurin  kirjeiden" 
runollisen  itsetunnustuksen  tapaista  luonnetta  ja  verratessaan  niissä  ilmenevää  panteis- 
tistä vivahdusta  Goethen  panteismiin.  .Jouluillan"  selostelussa  on  otettu  huomioon 
Estlanderin  ja  Vaseniuksen  mielipiteet.  Mutta  asiallisemmin  tulkitsee  prof.  Söderhjelm 
runoelman,  kun  hän  kieltäytyy  kohottamasta  Augusta  neitiä  tai  Pistoolia  jompaakumpaa 
yksin  sen  päähenkilöksi,  vaan  osottaa  heidän  molempien  seisovan  etualalla  tuossa 
vakavasävyisessä  talvikuvassa,  jonka  lopussa  isänmaallinen  innostus  tuulahtaa  ensi  ker- 
taa voimakkaana  ja  kantavana  Runebergin  runoudessa.  »Nadeshdan*  romanttisen  luon- 
teen ja  Almqvistista  tulleet  vaikutukset  on  tekijä  merkinnyt,  noudattaen  edeltäjiensä 
Runeberg-tutkijain  viittauksia.  Huomautus  tämän  runoelman  heikosta  todellisuussävystä 
ja  luonteenkuvauksen  ylimalkaisuudesta  sattuu  paikalleen.  Ja  kerrassaan  loistavaa  on 
se,  mitä  hän  puhuu  .Kuningas  Pjalarin"  tyylistä  sekä  sen  suhteesta  Ossianin  lauluihin. 
Sensijaan  en  olisi  halukas  kokonaan  yhtymään  siihen  selitykseen,  minkä  hän  antaa  sen 

sisällyksestä,  pannen  pääpainon  Oihonnon  ja  Hjalmarin  kuvauksiin  ja  sivuuttaen  itse 
Fjalarin  traagillisuuden.  Totta  on,  että  Runeberg  on  tunnetussa  vastauksessaan  Snell- 
manin arvosteluun  Kuningas  Fjalarista  eksynyt  samoihin  teoreettisiin  umpi  sokkeloihin 
kuin  vanhan  ajan  estetiikka,  puhuessaan  Fjalarin  .rikoksesta"  jumalia  vastaan  sekä  sitä 
seuraavasta  .rangaistuksesta".  Mutta  jos  jätämme  nämä  traagillisen  käsitteeseen  siihen 
aikaan  liittyneet  oppisanat  syrjään,  niin  minusta  tuntuu  kuitenkin  kuin  olisi  runoilija 
selittäessään  Fjalarin  itsekkäisyyden  kukistumisen  runoelman  pääajatukseksi  satuttanut 
syvemmälle  sen  ydinkohtaan.  — -  Runebergin  suorasanaisista  kirjoituksista  sekä 
mietelmistä  ja  kirjeistä  puhuessa  on  tekijällä  taas  tilaisuus  johtaa  meidät  lähelle 
runoilijaa,  näkemään  hänen  sielunsa  optimistista  uskoa,  sopusointua  ja  rauhaa. 

Kirjan  jälkimäisen  puoliskon  alkuluku  kuvaa  sen  ajan  yleissävyä  ja  oloja,  jolloin 
Vänrikit  ilmestyivät.  Selonteko  itse  Vänrikeistä  sitten  on  mielestäni  paras  kirjallinen 
analyysi,  mitä  tämä  laaja  elämäkerta  sisältää.  Se  on  samalla  kertaa  selvä,  tyhjentävä 
ja  vilpitön,  ja  luulen  voitavan  siihen  laajoissa  piireissä  yhtyä.  Runebergin  virsirunouden 
arvosta  on  tekijä  sensijaan  kieltäytynyt  lausumasta  lopullista  mielipidettään.  Minusta 
tämä  pidättyminen  tuskin  oli  tarpeen.  Runeberg  ei  kaikesta  asianharrastuksestaan  huoli- 
matta ollut  mikään  virsirunoilija  kuten  esim.  Stenbäck,  ja  senvuoksi  hänen  tuotteistansa- 
kin  tällä  alalla  useimmat  ovat  vailla  todellista  voimaa  jo  tehoa:  siitä  ei  päästä  mihin- 
kään, katsottiinpa  asiaa  uskonnollisen  tunteen  tai  yleensä  runollisten  kauneusarvojen 
kannalta.  Ja  sääli  on  ajatella,  että  täysissä  luomavoimissa  oleva  runoilija  kahdeksi 
pitkäksi  vuodeksi  sidottiin  tähän  lamaavaan  työhön,  johon  hän  tuskin  lienee  tuntenut 
muuta  kutsumusta  kuin  kansalaisvelvollisuuden. 

Runebergin  draamallisia  tuotteita,  joita  elämäkerran  kirjoittaja  sitten  käypi  selos- 
telemaan  —  esittäen  m.  m.  eräitä  vähän  tunnettuja,  kesken  jääneitä  yrityksiä  —  ei  hän 
puolueettomalla  arvostelullaan  tahdokkaan  pelastaa  ajan  kuluttavalta  kritiikiltä  .En 
voi"  komedian  hupalsuus  tuntuu  raskaalta  ja  .Salaminin  kuninkaiden"  syvät  ajatukset 
peittyvät  tiiviiksi  punotun  diktsionin  taakse.  Jälkimäisestä  kappaleesta  puhuessaan  on 
tekijällä  tilaisuus  vertailla  sitä  Sofoklesiin  ja  Shakespeareen,  joihin  jo  edelliset  tutkijat 
ovat  viitanneet.  —  Runoilijan  loppuvuosien  kuvauksessa  ovat  Fredrika  Runebergin  tar- 
kat muistiinpanot  olleet  tekijälle  suurena  apuna.  Kenties  liian  huomattavan  sijan  ovat 
esityksessä  saaneet  Runebergin  taantuvat  mielipiteet  kansallisuus-  ja  kielikysymyksessä, 
sillä  eihän  niillä  ole  mitään  yleisempää  merkitystä.  —  Loppusanaseksi  on  tekijä  hahmos- 
tellut  yleisarvostelun  Runebergin  asemasta  Europan  kirjallisuudessa  ja  hänen  merkityk- 
sestään meillä.  Paikoin  ovat  sen  vertailut  ja  suunnat  pikemmin  skitseeratut  kevyellä 
kädellä  kuin  viimeistellen   harkitut,   mutta  joka  tapauksessa  huomioonotettavat. 


Edellisessä  olen  jo  merkinnyt  mielipiteeni  teoksen  eri  luvuista.  Onkin  hankalaa 
ja  tarpeetonta  ryhtyä  yksityiskohtaisempaan  arvosteluun.  Sillä  yleisvaikutelma  tästä 
osasta  on  eheä  ja  vastaansanomaton  —  mielestäni  vielä  ehyempi  ja  plastillisempi  kuin 
edellisestä  —  ja  tarvittaisiin  laajaa  todistelua,  ennenkuin  voitaisiin  osoittaa  jossakin 
kohdassa  ehkä  eroava  mielipide  täysin  perusteltuna. 

Ennenkuin  tämmöinen  valtava  kokonaiskuva  Runebergin  elämästä  ja  runoudesta 
on  voitu  saada  aikaan,  on  pitänyt  olla  käsillä  paljon  aineksia  ja  yksityiskohdat  muokat- 
tuja. Ja  sittenkin  se  on  vaatinut  vuosikausien  uutteran  työn.  Strömborgin  ja  Fredrika 
Runebergin  biografiset ,  muistiinpanot  ovat  varsinkin  olleet  apuna  elämän  ulkonaista  juok- 
sua kuvattaessa.  Ja  Estlanderin  tarkalla  aistilla  suorittama  analyysi  Runebergin  runou- 
desta,  täydennettynä   prof.   Mortensenin,   Sylwanin,  Vaseniuksen  y.  m.  selonteoilla,  on 

rikastuttanut  esteettiset  havainnot.  Liian  vähän  huomiota  tuntuu  kuitenkin  saaneen 
osakseen  se  puoli  Runebergin  sisäistä  kehitystä,  jota  prof.  Aspelin  edustaa  kirjoituksel- 
laan .Runebergin  suomalaisuus".  Mutta  kokonaisuudessa  täytyy  myöntää,  että  prof. 
Söderhjelm  on  monissa  kohdissa  sivuuttanut  edeltäjänsä,  kartuttanut  huomioita,  selven- 
tänyt piirteitä  ja  seulonut  ainekset  uudestaan.  Niin  elävää  kuin  paikka  paikoin  onkin 
hänen  historiallinen  esityksensä  tai  psykologinen  erittelynsä,  on  esteettinen  selonteko 
mielestäni  hänen  kirjansa  vahvin  puoli.  Hänen  menettelynsä  kirjallisessa  analyysissä 
ja  arvosteluissa  on  niin  selvää  ja  vakuuttavaa,  että  se  epäilemättä  painaa  leimansa 
monen  lukijan  mielipiteihin,  kumoo  vanhettuneita  harhaluuloja  ja  avaa  näkemään  Rune- 
bergissä  kauneuksia,  joita  ennen  tuskin  on  tullut  siinä  määrin  huomanneeksikaan.  Hä- 
nen kirjansa  asettaa  eteemme  runoilijan  pääasiassa  nykyajan  vastaanottokyvyn  mukaan 
arvosteltuna  eikä  vaadi,  että  me  tukahduttaisimme  oman  käsityksemme  ja  eläytyisimme 
kokonaan  sen  ajan  ilmapiiriin  ja  käsitystapoihin,  omistaen  esim.  .Mustasukkaisuuden 
yöt"  samalla  ihastuksella  kuin  .Joutsen"  laulun  tai  .Salaminin  kuninkaat"  yhtä  suurella 
nautinnolla  kuin  .Kuningas  Fjalarin".  Kumminkin  kulkee  läpi  teoksen  lämmin  myötä- 
tunnon pohjavirta,  antaen  kuvauksille  paikoin  runollista  lentoa  ja  väriä  itse  erittelyillekin. 
Tämä  myötätunto  on  siksi  personallista  laatua,  ettei  sitä  voi  pitää  yksistään  edellisiltä 
tutkijoilta  perittynä,  vaan  siinä  ilmenee  elämäkerrankirjoittajan  oman  sielun  sukulaisuus 
kuvattavaansa.  Ja  sehän  on  ensimäinen  ja  suurin  edellytys  keskinäisen  ymmärtämisen 
syntymiselle  runoilijan  ja  kirjallisuushistorioitsijan  välillä.  Prof.  Söderhjelmin  kirjassa 
se  edellytys  on  olemassa,  eikä  se  suinkaan  ole  pienin  tämän  teoksen  ansioista,  joka 
moneksi  aikaa  säilyttänee  arvonsa  parhaimpana  elämäkerrallisena  ja  kaunotieteellisenä 
esityksenä,  mitä  Runebergistä  —  tai  yleensä  yhdestäkään  tässä  maassa  syntyneestä 
runoilijasta  —  on  kirjoitettu.  V.  T. 


Eliel  Aspelin-HaapkyU,  Suomalaisen  teatterin  historia  1.  Prof.  Aspelin- 
Haapkylä  on  saanut  tehtäväkseen  kirjoittaa  sen  kauniin  palasen  maamme  sivistys- 
historiaa, mikä  sisältyy  suomalaisen  teatterin  alkuvaiheisiin,  luettuna  vuoteen  1905 
asti,  jolloin  päättyi  tässä  kansallisessa  taidelaitoksessa  Bergbom-sisarusten  muistettava 
johtajakausi.  Ensimäisenä  tuloksena  tästä  työstä  on  yllämainittu  I  osa.  Se  käsittää 
teatterin  esihistorian,  alkaen  vuoden  1848  vaiheilta  ja  ulottuen  varsinaiseen  perusta- 
misvuoteen 1872.  Jatkoksi  lupaa  tekijä  kaksi  osaa,  joista  viimeinen  paisunee  koko 
joukon  suuremmaksi  nyt  käsillä  olevaa  ensimäistä.  —  Lähteinä  on  etupäässä  ajan 
sanomalehdistö,  yksityiset  muistiinpanot,  muistelmat  sekä  lukuisat  kirjeet. 

Tässä  alkuosassa  saamme  ensinnä  tutustua  1840—50  luvun  sanomalehdissä  il- 
meneviin ensimäisiin  toivorikkaihin  herätyksiin.  Näemme  että  suomalaisen  näyttämön 
aikaansaaminen  on  silloin  kangastanut,  paitsi  P.  Hannikaisen  ja  J.  F.  Lagervallin,  myös- 
kin Z.  Topeliuksen  ja  Fr.  Cygnaeuksen  mielessä.  Mutta  kun  ruotsalainen  teatteri  sitten 
perustetaan  ja  elää  1860-luvun  alussa  loistokauttaan,  huomataankin  ettei  siitä  tule  toi- 
vottua apua  suomenkieliselle  näytelmä  taiteelle.  Se  työntää  luotaan  ensimäisen  suoma- 
laisen näyttelijäkyvyn  Osk.  Gröneqvistin  (Vilhon).  Suomalaisen  teatterikoulun  suunni- 
telmat menevät  myttyyn,  samoinkuin  E.  Nervanderin  nuorekkaan  rohkeat  aatteet  kier- 
televästä kaksikielisestä  näyttelijäseurueesta.  Vaikka  ulkonaisia  esteitä  siis  ilmenee,  on 
60-luku  sisäisesti  valmistuskautta.  Silloin  luodaan  kirjalliset  edellytykset  kansankieli- 
selle näyttämötaiteelle  lukuisien  suomennosten,  mutta  varsinkin  Aleksis  Kiven  kuole- 
mattomien alkuperäisten  draamojen  kautta,  ja  silloin  kasvaa  ja  kehittyy  se  johtajapari, 
joka  ennen  pitkää  astuu  ottamaan  ohjat  käsiinsä. 

Emilie  ja  Kaarlo  Bergbom  joutuvat  melkein  kuin  tietämättään  sen  ajanvirran 
valtaan,  joka  suuntaa  heidän  elämänsä  kulun  yhteistoimintaan  kansallisen  näyttämön 
hyväksi.  Luonteeltaan  ja  lahjoiltaan  erilaisina  he  jo  nuoruudessa  tukevat  toisiaan. 
Kaarlo  on  laajempi  henki  ja  luova  kyky?  mutta  eräissä  suhteissa  avuton  taiteilijaluonne, 
joka  tarvitsee  käytännöllisen  ja  jäntevän  Emilien  apua.  Ja  kun  Kaarlon  täytyy  olojen 
pakosta  uhrata  ensin  runoilijahaaveensa  ja  sitten  tiedemiestoiveensa  —  samaten  kuin 
voimme  aavistaa  Emiliessäkin  ehkä  tapahtuneen  jonkunlaisen  uhrauksen  personallisen 
elämän  alalla  —  niin  he  tapaavat  toisensa  ja  liittyvät  eroamattomasti  yhteen  julkisessa,, 
isänmaallisen  hengen  kannattamassa  toiminnassa.  He  ovat  molemmat  valmistuneet 
teatterinjohtoon  omalla  tavallaan.  Kaarlo  on  kouluttunut  siihen  monipuolisesti  omien 
näytelmätuotteidensa  ja  laajojen  kirjallisten  tutkimustensa  kautta  sekä  kehittämällä  joh- 
tajasilmäänsä  niinhyvin  kotimaassa  kuin  ulkomaamatkoillaan.  Emilie  taas  on  yritteliäi- 
syydellään ja  rohkeudellaan  hankkinut  itselleen  näytäntötilaisuuksien  toimeenpanossa  ja 
järjestämisessä  semmoisen  käytännöllisen  kokemuksen,  joka  hedelmällisellä  tavalla  täy- 
dentää veljen  luontaisia  taipumuksia. 

Kiven  ,Lean*  loistava  esittäminen  toukokuun  10  p:nä  1869,  josta  tavallisesti 
luetaan  Suomat,  teatterin  alku,  on  ensimäinen  suuri  näyttämövoittö  suomen  kielellä.  Se 
on  yhdellä  nykäyksellä  siirtänyt  toiveet  suomenkielisestä  näyttämöstä  lähelle  toteutu- 
mista, antanut  intoa  ja  uskallusta.  Seuraavina  vuosina  saavajt  Bergbomit  koetella  voi- 
miansa vielä  suuremmissa  tehtävissä  ja  yhtä  suurella  menestyksellä.  Ne  suomalaiset 
oopperaesitykset,  jotka  silloin  saadaan  aikaan,  synnyttävät  kansallisen  riemastuksen, 
josta  on  maine  kuulunut  myöhempilnkin  sukupolviin.  Ja  vaikka  tielle  tuleekin  monta 
poikkitelaa»  ei  suomalaisen  teatterin  syntyminen  voi  enää  vuosittain  viipyä.  Yleisön  sy- 
dän on  jo  voitettu.  Ne  Kaarlo  Bergbomin  pontevat  sanat,  jotka  hän  vuoden  1872  alussa 
ulkomailta  palattuaan  kirjoitti  Kirjalliseen  Kuukauslehteen  ja  Morgonbladiin,  todistaen 
perusteellisesti  kansankielisen  näyttämön  mahdolliseksi  ja  välttämättömäksi  meillä,  ne 
olivat  kuin  kantakivi  teatterille.  Toukok.  22  p:nä  merkittiin  Uuden  teatterin  ravinto- 
lassa pidetyssä  kansalaiskokouksessa  Suomalainen  teatteri  virallisesti  perustetuksi. 

Olen  kertonut  pääsuunnan  tästä  teoksesta,  joka  sisältää  monta  ainakin  nuorem- 
malle sukupolvelle  tuntematonta  tai  hämärästi  tunnettua  piirrettä,  esim.  Arkadia  seu- 
rasta, Helsingin  suomalaisesta  seurasta,  ensimäisistä  suomal.  oopperailloista  ja  yleensä 
noiden  vuosikymmenien  riennoista,  jolloin  täällä  maamme  pääkaupungissa  alettiin  luoda 
pohjaa  suomenkieliselle  sivistykselle.  Suurimman  tilan  ottaa  Bergbomien  elämän  kuvaus. 
Se  on  suoritettu  yksityiskohtaisesti  ja  lämmöllä.  Ne  monet  kirjeet,  joiden  avulla  tekijä 
valaisee  toht.  Bergbomin  taipumusten  ja  kyvyn  kehitystä,  luovatkin  hänestä  kuvan,  joka 
painuu  elävänä  lukijan  mieleen.  Mutta  ellei  neiti  Bergbomin  olemus  kirkastu  samari- 
'  laiseen  voimaan  ja  suuruuteen,  ei  syy  siihen  ole  yksistään  tekijän. 

Lähempi  arvostelu  jääköön  siksi,  kunnes  muut  osat  ovat  ilmestyneet  ja  voi- 
daan paremmin  katseella  mitata,  missä  määrin  suunnitellut  suhteet  yhteydessä  pitävät 
paikkansa  ja  miten  tämän  osan  alkuviittaukset  sulautuvat  kehityksen  kokonaiskulkuun. 
Kirjoittaja  on  käynyt  tehtäväänsä  vanhan  tiedemiehen  kouluttuneella  tasaisuudella  ja 
asiallisuudella.  Hän  ei  sähkötä  lukijaa  värikkäällä  yksityispiirteiden  rikkaudella  eikä 
avaa  hänelle  ajan  sielullista  sävyä  syventymällä  tarkemmin  luonteiden  selvittelyyn,  vaan 
hän  merkitsee  tapahtumien  historiallisen  kulun  suurissa  pääpiirteissään.  Siitä  on  hänen 
esityksensä  saanut  asiallista  puolueettomuutta  ja  jonkunlaisen  tyynen  eepillisyyden 
leiman.  V.  T. 

Tutkimuksessaan  nNapoleonic  Exiles  in  America  1815 — 1819"  (Johns 
Hopkins  University  Studies  XXIII:  9 — 10)  julkaisee  /.  5.  Reeves  tietoja 
eräistä  Napoleonin  kannattajista,  jotka  jouduttuaan  heinäkuussa  1815  kartoite- 
tuiksi kotimaastaan  olivat  siirtyneet  Pohjoisamerikan  Yhdysvaltoihin.  Kun  hei- 
dän yrityksensä  nDemopolis* -nimisen  siirtolan  perustamiseksi  Alabamaan 
olivat  rauenneet,  muodostivat  he  „Napoleonilaisen  liittokunnan ",  jonka  tarkoi- 
tuksena oli  Amerikassa  oleskelevan  Joseph  Bonaparten  kohottaminen  Mexikon 
valtaistuimelle.  He  perustivat  suunnitelmiensa  edistämiseksi  Texasiin  „Champ 
cTAsile "-nimisen  siirtolan,  joka  kuitenkin  sekin  ennen  pitkää  hajosi. 


Ranskalainen  historioitsija  Chuquet  esittää  aikakauskirjassa  Seances  et 
Travaux  de  VAcad.  des  Sciences  moraL  et  polit.  (Nov.  1905)  eräiden  sekä 
mies-  että  naispuolisten  kätyrien  välittämiä  rauhanneuvotteluja  espanjalaisten 
ja  ranskalaisen  Pyreneitten-armeijan  päällikön  Dugommierin  kesken  v.  1794. 
Espanjalaiset  vaativat  tällöin  m.  m.  itsenäisen  kuningaskunnan  perustamista 
Dauphinille,  Louis  XVI:nnen  pojalle.  Neuvottelut  raukesivat  kuitenkin  tulok- 
sitta. 


GlobusAthdtssä  (XC:  13)  tehdään  selkoa  Zelia  Nuttallin  espanjalaisiin 
ja  japanilaisiin  lähteihin  perustuvista  tutkimuksista  Japanin  ja  Mexikon  väli- 
sistä kauppasuhteista  17:nnen  vuosisadan  alkuvuosina.  Tekijä  näyttää  toteen, 
että  tämän  kauppayhteyden  varsinainen  perustaja  oli  juuri  shoguni  Tokugawa 
Jyeyasu,  mikadojen  masentaja,  feodaliaateliston  kukistaja  ja  Japanin  eristämis- 
politikan  ensimäinen  edustaja.  Erään  fransiskanimunkin  välityksellä  ilmoitti 
Jyeyasu  v.  1601  Philippinien  kuvernörille  haluavansa  Mexikon  kanssa  kauppa- 
yhteyttä  —  Philippinien  ja  Mexikon  kesken  vallitsi  nim.  silloin  erittäin  vil- 
kas kaupankäynti  —  ja  kun  v.  1608  Luzoniin  oli  nimitetty  uusi  kuvernöri, 
onnistuikin  shogunin  toteuttaa  tuumansa.  Espanjalaisen  Rodrigo  de  Viveron 
johtamana  purjehti  elokuussa  1610  ensimäinen  japanilainen  retkikunta  Mexi- 
koon;  lähetystössä  oli  m.  m.  23  japanilaista  kauppiasta.  Mexikon  varakunin- 
gas Luis  de  Velasco  puolestaan  lähetti  maaliskuussa  1611  edustajansa  Don 
Sebastian  Viscainon  Japaniin;  runsaitten  lahjojen  joukossa  oli  muuan  Madri- 
dissa valettu  kirkonkello,  joka  vielä  on  nähtävänä  Kino-Sanin  temppelissä  — 
ensimäinen  laatuaan  mikadojen  valtakunnassa.  Shogunin  suostumuksella 
rakennutti  Viscaino  Japanissa  laivan,  millä  hän  sitten  purjehtien  kartoitti  ran- 
nat ja  lahdet  40/teen  pohj.  leveysasteeseen  saakka,  haikailematta  antaen  sata- 
mille espanjalaisten  pyhimysten  nimet.  Kartat,  joista  valmistettiin  useita  jäl- 
jennöksiä, joutuivat  shogunin  ja  Espanjan  kuninkaan  haltuun. 

Tämä  ystävyydensuhde  muuttui  kuitenkin  pian  pääasiassa  lähetyssaar- 
naajain  uskonkiihkon  vaikutuksesta.  Protestanttinen  ja  katolilainen  pakana- 
lähetys  törmäsivät  Japanissa  yhteen,  josta  seurasi  loppumaton  jono  selkkauk- 

sia.  Heinäk.  18  p:nä  1612  päiväämässään  kirjeessä  varoittaa  Jyeyasu  vara- 
kuningasta liiallisesta  lähetyskiihkosta :  „  Buddhalaisissa  kirjoissa  —  lausuu 
hän  —  sanotaan  vaikeaksi  sen  kääntäminen,  jolla  itsellään  ei  ole  halua  uskon- 
vaihtoon.  Parasta  lienee  siis,  jos  herkeätte  kääntämisyrityksinenne  meidän 
maassamme.  Vaan  toiselta  puolelta  voitte  enentää  tänne  purjehtivien  alus- 
tenne määrää;  siten  edistetään  yhteisiä  harrastuksiamme,  yhteistä  etuamme. 
Kaikki  laivanne  voivat  poikkeuksitta  laskea  satamiimme;  olen  siitä  julistanut 
ankarat  määräykset. u 

Shogunin  kohteliaat  ja  maltilliset  varoitukset  kajahtivat  sen  pahempi 
kuulematta.  Tosin  oleskeli  yielä  v.  1613  180  japanilaista  4  Vt  kuukautta 
Mexikossa,  mutta  välit  kiristyivät  kuitenkin  kiristymistään,  päättyen  Jyeyasun 
pojanpojan  Jyemitsun  (1623 — 1651)  kuuluisaan  sulkemissääntöön,  jonka  mu- 
kaan japanilaiset  kuolemanrangaistuksen  uhalla  kiellettiin  jättämästä  maan  rajoja 
ja  kaikilta  kristityiltä,  lukuunottamatta  nöyryytettyjä  hollantilaisia,  suljettiin 
pääsy  maahan  (1638).  —  Philippineillä  asuvien  15,000  japanilaisten  arvelee 
tekijä  kuitenkin  ainakin  osittain  jatkaneen  merenkulkuaan  Mexikon  satamiin. 
Heidän  vaikutustaan  osottanevat  m.  m.  Tyynenmeren  rantamailla  asuvien 
intianiheimojen  keskuudessa  vielä  nytkin  käytetyt,  ruohosta  tahi  palmunleh- 
vistä   valmistetut  sadevaipat,  jotka  varmasti  eivät  ole  amerikalaista  alkuperää. 


Suurta  huomiota  herättäviin  tuloksiin  on  ranskalainen  historioitsija 
P.  Lemonnier  (Revue  d.  Quest.  hist.  Janv.  1906)  joutunut  tutkiessaan  ranska- 
laisen papiston  maaomaisuutta  vallankumouksen  edellisinä  vuosikymmeninä. 
Hän  nim.  kumoo  väitteen,  että  kirkolla  muka  olisi  hallussaan  ollut  kolmannes, 
jopa  puoletkin  Ranskan  koko  pinta-alasta.  Hänen  julkaisemistaan  numeroista 
mainittakoon,  että  La  Rochellen  piirissä  oli  ainoastaan  3,87  prosenttia  maa- 
alueesta  kirkon  hallussa,  Rochefortissa  vieläkin  vähemmän  —  ainoastaan  1,56- 
prosenttia. 


Aikakauskirjassa  Zeitschrift  d.  Vereins  fär  hessische  Geschichte  (N.  F. 
XXIX:  74  ja  seur.)  näyttää  Albert  Huyskens  toteen,  ettei  oletettua  Henri  H:n 
ja  saksalaisten  protestanttien  välistä  sopimusta  Friedewaldissa  v.  1551  ensin- 
kään ole  solmittu.  Aikaisempien,  Dilichin  kronikkaan  perustuvien  otaksumis- 
ten  mukaan  olisi  mainittu  sopimus  tehty  jälkeen  Lochauin  neuvottelujen 
(Lokakuun  alussa  v.  1551),  mutta  ennen  Chambordin  sopimusta  (15  p.  tam- 
mik.  1552).  Erehdys  on  nähtävästi  aiheutunut  niistä  neuvotteluista,  mitkä 
protestanttiset  ruhtinaat  keskenään  toimeenpanivat  Friedewaldissa  helmikuulla 
1552. 


Yliopistollisessa  väitöskirjassaan  „Die  Schlacht  bei  Sempach"  tukee 
£.  Stoessel  pontevasti  väitettä,  että  schweiziläisten  asevoima  Sempachiu  taiste- 
lussa ehdottomasti  oli  itävaltalaisia  lukuisampi.  Liittolaisten  voiton  arvelee 
tekijä  osittain  myös  aiheutuneen  uudesta,  edullisemmasta  taistelujärjestyksestä, 

n.  s.  «Gevierthaufentaktikistä."  —  Samassa  kirjasessaan  torjuu  tekijä  ehdotto- 
masti väitteen,  että  muka  Winkelried  olisi  esiintymisellään  lopullisesti  vai- 
kuttanut taistelun  onnelliseen  ratkaisuun. 


Richard  Scholz  on  aikakauskirjassa  »Historische  Viertel- 
jahrsschrift"  (IX:  4)  julkaissut  huomiota  herättävän  luonteenkuvauksen 
Bonifacius  VIII:sta.  Tutkimus  tosin  ei  pääkohdissa  muuta  jo  yleisesti  vakaan- 
tunutta käsitystä  tästä  rappeutuneen  paavinvallan  tyypillisestä  edustajasta 
eikä  niinmuodoin  tarjoa  mitään  sanottavasti  uutta.  Mutta  sen  suuri  ansio  on 
ensi  sijassa  tarkassa  lähdekritiikissä,  jonka  puute  tähänastisissa,  samaa  aihetta 
käsittelevissä  teoksissa  on  ollut  varsin  tuntuva. 

Scholz  rakentaa  tutkimuksensa  —  jos  jätämme  mainitsematta  Groseaun 
ja  Rooman  oikeudenkäyntien  pöytäkirjoja  —  ensi  sijassa  kahdelle  lähettiläs 
Gerau  de  Albalaton  syyskuussa  1301  ja  helmikuussa  1302  lähettämälle  kir- 
jeelle sekä  erään  corberalaisen  papin,  Laurentius  Martinin  kirjoittamalle  päivä- 
kirjalle, joka  käsittää  v.  1302:n  ensimäisen  neljänneksen. 

Mainittujen  oikeudenkäyntien  pöytäkirjat  ottaa  tekijä  yksityiskohtaisen 
kritiikin  alaisiksi.  Hän  huomauttaa,  että  kuulusteluissa  esiintyvien  todistajain 
lausunnot  eivät  ole  omintakeisia;  kussakin  eri  todistajaryhmässä  ovat  itsenäi- 
simmät  henkilöt  vaikuttaneet  lausunnoillaan  muiden  vakaumukseen.  Scholz 
siis  ei  —  kuten  esim.  Wenck  (Philipp  der  Schöne  von  Frankreich,  seine 
Persönlichkeit  und  das  Urteil  der  Zeitgenossen")  katso  näitä  todisteluja  täy- 
sin sitoviksi,  jos  kohta  hän  myöntääkin  todistajain  yksimielisyyden  ja  syyt- 
teiden yhtäpitäväisyyden  siksi  tärkeäksi  ilmiöksi,  ettei  sitä  saata  olla  huo- 
mioon ottamatta  Bonifacius  Villinnen  rikollisuutta  tutkittaessa.  *  Todistajat 
ovat  tosiaankin  kokeneet  sen,  minkä  he  kuulusteluissa  kertovat." 

Bonifacius  oli  luonteeltaan  hehkuvan  intohimoinen  ja  hänen  tahtonsa 
oli  taipumaton.  Hillitsemätön  vallan-  ja  kunnianhimo  johti  hänet  itsejuma- 
loimiseen  ja  aikalaistensa  —  niin  ylhäisten  kuin  alhaistenkin  —  äärettömään 
halveksimiseen.  Hän  oli  ivallinen  dialektikko  ja  raaka  voimaluonne,  jossa 
hurskautta,  ihanteellisuutta  ei  tavata  rahtuakaan.  Jouduttuaan  espanjalaisen 
lääkärinsä  Arnaldo  de  Villanovan  johdettavaksi  antautui  hän  into- 
himoisesti alkemian,  astrologian  y.  m.  salaisten  tieteiden  harjoittelemiseen. 
Siveellisissä  rikoksissa  ja  intohimoissa  oli  hän  keskiajan  kehnoimpien  paavien 
veroinen. 

Mutta  —  huomauttaa  Scholz  —  tässä  kuten  ainakin  on  meidän  haet- 
tava syitä  myöskin  ajan  hengessä  ja  yksilön  ympäristössä.  Bonifacius  oli 
kieltämättä  rikollinen  —  ja  syyllisyys  johtuu  ensi  sijassa  hänen  omasta  tur- 
meltuneesta luonteestaan  —  mutta  hän  ei  myöskään  ollut  aikaansa  paljoa 
kehnompi.  Hänkin  oli  noita  lukemattomia  tunnottomia  ivailijoita,  jotka  elä- 
män nautinnossa  näkivät  korkeimman  ihanteen;  mutta  paavin  kohtalo  oli 
kovempi  kuin  toisten,  koska  hän  seisoi  niin  yksin.  Hänellä,  sanotaan,  ei 
ollut  ainoatakaan  ystävää,  ei  elämässä  eikä  kuolemassakaan.  Itse  oli  hän  sen 
aiheuttanut  rajattoman  itsekkäisyytensä  kautta.  Ja  voimakkaammat  kuin  yksi- 
löllisyyden taipumattomin  tahto  ovat  ajan  virtaukset;  kun  kirkolliset  ja  val- 
tiolliset voimat  liittoutuneina  nousivat  vastarintaan  häntä  vastaan,  sortui  Boni- 
facius VIII  omaan  syyllisyyteensä. 

„Oma  Maa".  Tietokirja  Suomen  kodeille-nimistä  julkaisusarjaa  on 
nyt  5  vihkoa  ilmestynyt.  Teoksen  artikkeleista  on  suuri  joukko  puhtaasti 
historiallista  ja  historian  aputieteitä  käsitteleviä,  joten  varsinkin  historian  har- 
rastajilla on  täysi  syy  olla  teokseen  tyytyväisiä.  Muuten  tulemme  seuraavassa 
numerossa  laveammin  käsittelemään  tätä  tietosanakirjaa. 


Suomalaisen  Kirjallisuuden  seuran  S/io/H/-sarjan  neljännen  jakson  4:s 
vihko  sisältää  kaksi  huomattavaa  elämäkerrallista  tutkimusta,  nim.  herra  V. 
Salmisen  D.  E.  D.  Europaeus  tutkielman,  joka  jo  aikaisemmin  on  ylipainok- 
sena ilmestynyt,  ja  G.  /.  Nymanin  esityksen  pastori  A.  A.  Reinholmin  elä- 
mäntyöstä.  Sekä  kielentutkija  Europaeus,  Kullervorunoston  pelastaja,  että 
toht.  Reinholm  harjottivat  suurenmoista  keräilytyötä,  ja  ovat  varsinkin  viime- 
mainitun kokoelmat  myöhemmille  kultturihistorioitsijoiile  arvaamattoman  tärkeät. 
Ja  luonteensakin  takia  kumpikin  näistä  tutkijoista  todella  ansaitsee  tulla  uudel- 
leen meidän  polvemme  ihmisten  muistoon  saatetuksi,  jota  paitsi  nämä  suju- 
vasti ja  hauskasti  kirjotetut  elämäkerrat  jo  tyylinsä  vuoksi  ansaitsevat  mah- 
dollisimman laajoissa  piireissä  tutustumista. 


Historian  oppikirjojen  alalla  on  mainittava  kaksi  huomattavaa  uutuutta 
ruotsinkielellä:  toinen  on  lehtori  V.  K.  E.  Vichmannin  toimittama  vanhan  ja 
keskiajan  luku-  ja  oppikirja  koulun  yläluokkia  varten,  toinen  O.  Monteliuksen 
ja  Emil  Hildebrandin  Ruotsin  vanhaa  ja  keskiaikaa  käsittelevä  oppikirja. 
Ruotsin  vanha-aika,  historian  takainen  aika,  on  saanut  osakseen  hyvin  laajan 
alan,  kuten  sen  luonnollisesti  tuleekin  suhteellisen  pituutensa  vuoksi  saada. 
Toivoaksemme  tulemme  pian  tilaisuuteen  lähemmin  ottamaan  puheeksi  nämä 
kaksi  nyt  vain  nimeltä  mainittua  teosta. 


Historiallisen  Aikakauskirjan  toimituksesta  on  muiden  töidensä  takia 
tämän  vuoden  alusta  eronnut  maisteri  Kaarlo  Blomstedt.  Hänen  sijaansa 
ovat  toimitukseen  liittyneet  herrat  Atle  Vilskman  ja  A.  R.  Cederberg. 

Luettelo 

Suomessa  ilmestyneestä  historiallisesta  kirjallisuudesta  joulukuun 
loppupuoliskolla  v.  1906*). 


Andersson,  Otto:  Inhemska  musiksträfvanden  i  äldre  tider.  (Finsk  Mu- 
sikrevy). 

Aspelin-Haapkylä,  Eliel:   Elias   Brenner   ja  uudemman  ajan  maalaus- 
taide Suomessa  Ruotsin  aikana.    (Oma  Maa). 

Grotenfelt,  Kustavi:  Gotlannin  entisestä  suomalaisesta  nimestä  Voijon- 
maa.     (Virittäjä). 

Gummerus,  Herman:  Minnen  frän  Peter-Paulsfästning.  (Albumi  Valan  II). 

Gummerus,  Jaakko:  Suomalaisten  käännytys  kristinuskoon.  (Oma  Maa). 

Hartman,  Torsten:  Borgä  stads  historia  I.    Werner  Söderström  &  C:o. 

Heikel,  Viktor:  Gymnastikens  historia  II,  1.    Helios. 

Hohenthal,  Otto  M.:   En  kort  äterblick  pä  U.  V:s  tjugufemäriga  verk- 
samhet.    (Albumi  Valan  II). 

Hultin,  Arvid:  Finlands  litteratur  under  storhetstiden.     Helios. 

Karsten,   Rafael:    Nägra   drag  af  humanitetsidöns  utveckling.  (Albumi 
Valan  II). 
„     T.  E.:  Minnen  af  forntysk  kultur  i  Österbotten.    (Ibidem). 

N(ervander),   E,:   Fredrik  Cygnaeusen  100-vuotisen  muistopäivän  joh- 
dosta 1  p:nä  Huhtikuuta  1907  (Kansanvalistusseuran  Kalenteri). 
„     Toner  som  förklingat  för  70  är  sedän.     (Finsk  Musikrevy.) 

Nyman,  G.  /.:  H.  A.  Reinholm  (Suomi  4:s  jakso  4:s  osa). 

Nyman,  O.  A.:  Piirteitä  Suomen  kirjaltajaliiton  toiminnasta  vuosina  1897 
—1907.     (Kirjaltajaliiton  albumi). 

Näs,  Jakob:  Österbottningarna  i  boerkriget.     (Albumi  Valan  II). 

Palmen,  E.  G.:  Sanomalehdistö  ja  sen  kehitys.     (Oma  Maa). 

Setälä,  E.  N.:  Gottlundin  pilajuttu  sensorista.     (Valvoja). 

Spjut,  Einar:   Drag  ur  Mustasaari  sockens  häfder.    (Albumi  Valan  II). 

Suolahti,  Hugo:  Indogermanisten  kansain  alkukoti  uusimman  tutkimuk- 
sen valossa.     (Valvoja). 

Söderhjelm,  Werner:   Ett  franski  geografiskt  kompendium  frän  fjorton- 
hundratalet  och   dess  framställning  af  Norden.     (Suom.  maantiet, 
seuran  Julkaisuja  VII). 
,     Johan  Ludvig  Runeberg  II.     Ruotsal.  Kirjallis.  Seura. 

*)  Käytännöllisten  syiden  vuoksi  tulee  kunkin  vuoden  Historiallisen  Aikakaus- 
kirjan viime  numeroon  aijottu  luettelo  vuoden  kuluessa  ilmestyneestä  historiallisesta 
kirjallisuudesta  tästälähin  aina  seuraavan  vuoden  ensi  numeroon.  — 

Toimitus. 

Tallgren,  Aarne:  Auringonpalvelemisesta  Pohjois-Europassa  esihistorial- 
lisena aikana.     (Valvoja).  \ 
„     Eikö  pronssikautta  ole  ollut  olemassa?     (Valvoja).  ) 

Tikkanen,  J.  J.:  Keskiaikaisen  taiteen  luonteesta.     (Valvoja). 

Vasenius,  V.:  J.  H.  Erkko,  Muutamia  ääriviivoja.     (Valvoja). 

Vest,  Eliel:  Diego  Velasquez.     (Albumi  Valan  II). 

Westermarck,  Helene:  Tili  Adelaide  Ehrnrooths  minne.     (Nutid). 

Wilskman,  Ivar:  Idrotten  i  Finland  III — IV.     Helios. 

Ylönen,  Kaarlo:  Eräs  ulkomaalaisen  lausunto  Suomesta  ja  suomenkie- 
lestä 1700-luvun  alkupuolelta.     (Virittäjä). 

Historiallisen  Aikakauskirjan 

tilaushinnat:     Koko  vuodelta  4  mk.    Kansakoulujen  opettajat 
ja  oppi-  ja  kansakoulujen  oppilaat  maksavat  2  mk. 


Aikakauskirjan  entisiä  vuosikertoja  (1903— 

1906) 
poista 

saa 
sekä 

vielä   tilata  maamme  kirjakau- 
suoraan  toimitukselta.    -  -  -  - 

-  -  - 

Hinta 

Z:   50  p.  vuosikerralta  -  -  - 

POHJOLA 


PaloYakuutus-Osakeyhtiö.  Telet  627 
Aleksanterinkatu  44.  Helsinki.  *  * 


Osakepääoma  5  miljoonaa  Smk. 

Nopein  korvaus!     Edullisimmat  ehdot! 


HUOM.!  Tiedemiehellekin  voi  sattua  kaikenlaisia  tapaturmia. 
Liikkuessaan  kadulla,  ajaessaan  maantiellä,  ollessaan  venematkoilla  voi 
tapaturma  sattua  äkkiarvaamatta.  Hänelle  on  siis  tapaturmavakuutus 
yhtä  tarpeellinen  kuin  kelle  tahansa.  Se  maksaa  KULLERVOSSA 
10,000  markasta  vuosittain  ainoastaan  20  mk.  Siis  mitätöin  maksu 
tällaisesta  turvallisuudesta.  Korvaus  riippuu  tietysti  vamman  laadusta. 
Jos  loukkaantunut  jääpi  työhön  kokonaan  kykenemättömäksi  saa  hän 
koko  ikänsä  elinkorkoa  650  mk  vuosittain. 


H6LSINGIN  UUSI  KIRJflPfllNO  0.  9. 

LUDVIOINKATU  4   <$>  <*  <$>  <&  <$>  <&  <*■  *  «    TELEF.  7  89 

Kalkkia  lajld  Rlrlapalnotyötfl  uostaanotetaan 

HUOM.!     Kirjapainoon  on  aivan  äskettäin  hankittu 
uusia,    ajanmukaisia    pikapainimia    ja    kirjasinlajeja. 

Merkantilismin  käsitys  kansallisrikkaudesta. 

Tutkimuksia  Ruotsin  merkantilismin  teoriiasta  vapauden  ajan  alkupuolella. 

Kirjoittanut  Yrjö  Jahnsson. 


I. 

Kun  vertaa  toisiinsa  Ruotsin  taloudellista  kirjallisuutta  ennen  vuotta 
1719  ja  jälkeen  sen,  huomaa  miten  tämä  kirjallisuus  mainitun  vuo- 
den jälkeen  silmin  nähtävästi  alkaa  elpyä.  Ruotsin  suurvalta-unelmat 
olivat  ainiaaksi  häipyneet,  ja  vastaansanomattomalla  voimalla  valtasi 
mielet  se  käsitys,  että  Ruotsilla  ei  enää  ollut  mahdollisuutta  muulla  ta- 
voin kuin  rauhallisen  kehityksen  kautta  saada  korvausta  suurvalta-ase- 
mansa menettämisestä.  Valtiomuodon  muutoksen  kautta  oli  yksityi- 
sellä henkilöllä  nyt  suurempi  mahdollisuus  kuin  ennen  kirjallisen  toi- 
mintansa kautta  vaikuttaa  maansa  kohtaloihin.  Vaikka  ulkopuolella 
lainsäätäjien  piiriä,  saattoi  hän  kuitenkin  hyvin  ja  sattuvasti  esittämällä 
mietteensä  vaikuttaa  asiain  käsittelyyn  valtiopäivillä,  kollegioissa  ja 
neuvostossa.  Silloiset  vallanpitäjät  eivät  pitäneetkään  arvoansa  aientavana 
ottaa  huomioon  tällaisia  »neuvoja».  Päinvastoin  he  usein  juuri  kään- 
tyivät yleisön  puoleen  pyytäen  kansalaisia  lausumaan  mielipiteensä  eri 
kysymyksistä. 

Taloudellisten  asiain  virkistynyttä  kirjallista  käsittelyä  vastasi  myös 
virkeämpi  toiminta  itse  lainsäädännön  alalla.  Ehdotus  toisensa  perästä 
ilmestyi  koettaen  yhä  tarkoituksen  mukaisemmin  järjestää  taloudellista 
kehitystä.  Tuskinpa  mikään  taloudellisen  elämän  ala  jäi  tämän  lain- 
säädäntötoiminnan ulkopuolelle. 

Taloushistorijoitsijoille  on  vapauden  aika  mieltäkiinnittävä  siitäkin 
syystä,  että  tämä  aikakausi  taloudellisen  lainsäädännön  kehityksen  suh- 
teen muodostaa  luonnollisen  kokonaisuuden.  Sitä  ennen  oli,  kuten 
olemme  huomauttaneet,  kehitys  tällä  alalla  ollut  paljon  hitaampi.  Jo 
yksin  vallinnut  sotatilakin  ja  valtakunnan  vaikea  poliittinen  asema  oli 
vaikuttanut,  että  yleinen  huomio  ei  ehtinyt  erityisesti  kiintyä  käytännöl- 
liseen toimintaan  taloudellisella  alalla  eikä  tämän  tapaisten  kysymysten 

kirjalliseen  käsittelyyn.  Ja  kun  vapaudenaika  sitte  oli  ohi,  näemme  että 
varsfnkin  taloudellinen  kirjallisuus  huomattavasti  vähenee.  Jos  talou- 
dellista lainsäädäntöä  edelleen  jatkuukin,  ei  se  enää  samassa  määrässä 
kuin  ennen  ole  ikäänkuin  johtunut  yleisestä  mielipiteestä.  Valtiollinen 
määräämisvalta  oli  suureksi  osaksi  siirtynyt  yhden  miehen,  kuninkaan 
käsiin.  Samassa  näyttää  suuren  yhteiskunnan  edesvastuun  tunne  asiain 
kehittymisestä  tulleen  paljoa  pienemmäksi,  ja  sen  mukaan  kirjalli- 
nen harrastuskin  vähenee. 

Puheena  olevan  ajan  ja  erittäinkin  silloin  vaikuttaneiden  taloudellis- 
ten kirjailijoiden  mielipiteiden  tutkiminen  ei  siis  ole  mielenkiintoa  vailla. 
Seuraavalla  esityksellä  ei  kuitenkaan  ole  tarkoitus  valaista  koko  vapau- 
den aikana  huomattavissa  olevaa  taloudellisten  mielipiteiden  kehitystä. 
Rajoitumme  ensiksikin  siihen  suuntaan,  joka  mainittuna  aikana  yleensä 
oli  vallitsevana  —  olemme  tottuneet  näitä  enemmän  tai  vähemmän  yh- 
tenäisiä taloudellisia  käsityksiä  kutsumaan  »merkantilismiksi»  —  ja  sii- 
näkin ainoastaan  yhteen,  tosin  suunnan  määräämiselle  erittäin  tärkeään 
kysymykseen:  mikä  oli  merkantilismin  oppi  kansallisrikkaudesta.  Kun 
vuosisadan  keskipalkoilla  Ranskassa  alkava  fysiokratiia  vapauden  ajan 
myöhempänä  osana  jo  alkaa  vaikuttaa  kirjailijoitten  mielipiteisiin  Ruot- 
sissakin, olemme,  voidaksemme  tutkia  merkantilismin  mielipiteitä  sellai- 
sina kuin  tämä  opinsuunta  puhtaana,  ilman  fysiokratiian  vaikutusta  il- 
menee, kiinnittäneet  erittäin  huomiotamme  aikakauden  ensimäisiin  vuo- 
sikymmeniin, jolloin  fysiokratiian  vaikutusta  ei  tarvitse  ottaa  lukuun  siitä 
yksinkertaisesta  syystä,  että  fysiokratiia  silloin  ei  vielä  ollut  syntynyt. 

II. 

Merkantilismin  peruskäsityksenä  näkee  usein  esitettävän  väitteen, 
että  jalot  metallit  ovat  todellisin  rikkaus  ja  että  senvuoksi  se  maa, 
jolla  on    enimmän    metallirahaa,    samalla  on  rikkain  (l).    Emme  epäile 


(*)  Kts.  esim.  myöhemmistä  Ruotsin  oloja  koskevista  teoksista  Heikki  Renvall,  Fy- 
siokratian  vaikutus  Ruotsin-Suomen  kansantaloudelliseen  kirjallisuuteen  18-vuosisadan 
loppupuoliskolla.  Helsingissa  1899  (sivu  1),  joka  teos  juuri  koskettelee  puheena  olevaa 
aikakakautta.  Valaisevaa  on  verrata  Renvallin  varmaa  definitsioonia  merkantilismista 
siihen  yleisin  piirtein  laadittuun  määritelmään,  jonka  E.  Leser  esittää  merkantilismia 
koskevassa  artikkelissaan  kokoelmassa  Handwörterbuch  der  Staatwissenschaften.  —  Kts. 
edelleen  K.  D.  Bollfras,  Handelsbalansens  ställning  i  Sverige  1859—1880.  Stockholm 
1882  sivu  3.  —  Gunnar  Lindström:  Suomen  kaupasta  Aleksanteri  I:  sen  aikana,  I  Järjes- 
tymisvuodet  1808—1812.  Helsingissä  1905,  siv.  1.—  Kts.  kuitenkin  myös  Georg  Schau- 
manin, arvostelua  yllämainitusta  Renvallin  tutkimuksesta.  (Juridisk  Tidskrift  1900  sivut 
392—432). 

erehtyvämme  väittäessämme,  että  meillä  juuri  tämä  käsitys  tähän  asti 
on  ollut  aivan  yleinen.  Nimenomaan  on  mainittu  ajatuskanta  esitetty 
myös  Ruotsin  vapauden  aikaiselle  merkantilismille  oleellisena.  Pitääkö 
tämä  käsitys  paikkansa? 

Katsokaamme  miten  vapauden  ajan  taloudelliset  kirjailijat  itse  vas- 
tasivat kysymykseen:  mikä  on  todellinen  kansallisrikkaus? 

Backmansson,  myöhemmin  aateloituna  Nordencrantz,  oli  yksi  aika- 
kauden huomattavimmista  auktoriteeteista  taloudellisella  alalla.  Kirjas- 
saan Areana  Oeconomiae  et  Commercii  eller  Handelens  och  Hushäld- 
nings-Värkets  Hemligheter  (*)  joka  ilmestyi  vuonna  1730,  siis  vapau- 
den ajan  alkupuolelta,  ottaa  hän  vastattavakseen  kysymykseen  »mitä  oi- 
keastaan on  kutsuttava  kansan  rikkaudeksi?»  (2).  Hän  myöntää  silloin, 
että  hopeaa  ja  kultaa  on  pidetty  jaloimpina  metalleina,  joita  ihmisillä 
on,  ja  kun  niillä  voi  saada  kaikkea,  on  suurinkin  tyhmyri,  jos  hänellä 
vaan  on  riittävästi  rahoja,  yleisön  silmissä  kunnon  mies  (braf  man). 
Niin  kaukana  on  kuitenkin,  sanoo  hän,  se  käsitys,  että  kulta  ja  hopea 
olisivat  jaloimmat  rikkaudet,  todellisesta  asianlaidasta,  että  ne  päinvas- 
toin, jollei  niitä  oikein  käytetä,  voivat  olla  vahingollisiakin  nimittäin 
silloin,  jos  niitä  on  liika  paljon  tai  jos  niitä  on  liika  vähän  (3).  Toi- 
sessa paikassa  hän  vielä  nimenomaan  uudistaa  sen  väitteen,  että  »kulta 
ja  hopea  eivät  suinkaan  ole  maan  etevin  aarre,  vaan  viljelys,  teollisuus 
ja  kauppa,»  joka  voi  siinä  tapauksessa,  että  omat  varat  eivät  riitä, 
hankkia  toisten  tuotteita.  Kultaa  ja  hopeaa  voi  kyllä  maassa  olla  sekä 
liian  paljon  että  liian  vähän.  Sillä  jos  kaikilla  ihmisillä  olisi  riittävästi 
rahaa,  kuka  silloin  tekisi  työtä.  »Sen  vuoksi  näyttää  minusta»,  lausuu 
.tekijä,  »siltä,  että  köyhä  väestö  maassa,  kunhan  sitä  vaan  oikein  joh- 
detaan, on  suurempi  aarre  ja  siunaus  kuin  kaikki  hopea  ja  kulta,  ja 
ettei  herra  Jumala  olekaan  suotta  tehnyt  sellaista  eroitusta  ihmisten 
välille»  (4). 

Voisiko  todellakaan  jyrkemmin  ja  yksipuolisemmin  kieltää  rahan 
merkitystä  rikkautena  ja  asettaa  työ  kansan  suurimmaksi  aarteeksi? 

Olisi  kuitenkin  väärin  syyttää  tekijää  sellaisesta  yksipuolisuudesta, 
johon  edellinen  lause  näyttää  antavan  aihetta.  Esittämämme  lauseen 
jälkeen  on  tekijällä  seuraava  kohta,  jossa  käsitteelle  »kansan  rikkaus» 
annetaan  laajempikin  sisältö. 


(*)  Kts.  Andreas  Bacmanson,  Areana  Oeconomiae  et  commercii  eller  Handelens  och 
Hushäldnings-Wärkets    Hemligheter   —  I  Tom.    Stockholm  1730.  s.  51—55. 
(*)  Kts.  sama  teos  s.  44. 
(8)  Sama  teos  s.  51—2. 
(4)  Main.  teos.  siv.  53. 

»Kansan  rikkautena»  kirjoittaa  tekijä  »näyttää  täytyvän  ymmärtää 
kaikki  se,  mitä  luonto  on  eduksemme  ja  käytettäväksemme  antanut  ja 
sitä  ei  suinkaan  ole  vaan  kulta  ja  hopea,  vaan  kaikki  se,  mihin  vaih- 
dettuna kultaa  ja  hopeaa  voidaan  käyttää  ihmisten  hyödyksi  (»som 
ifrän  Ould  och  Silfver  kan  förvandlas  tili  menniskans  nytta»),  muka- 
vuudeksi ja  koristukseksi  niinkuin  ruoka,  asunto  ja  talon  kalut  (bohag) 
y.  m.  Erittäinkin  on  maan  asema,  teollisuus,  kauppa,  kaikenlaiset  tie- 
dot, taitoisuudet  ja  niiden  harjoittajat  (Konster,  Konstnärer  (*)»,  opinnot 
ja  järkevät,  kaikessa  toimivat  miehet  sekä  muu  sellainen  arvosteltava 
vastaavaksi  kaikkia  mailman  muita  rikkauksia  tai  ainakin  ansaitsevaksi 
ensimäisen  arvosijan  niiden  joukossa.  Samaten  ovat  tottuneet  meri- 
miehet ja  maa-  ja  meritaisteluihin  harjaantuneet  sotamiehet,  laivat,  am- 
pumavarat  sodassa  ja  muut  siihen  kuuluvat  ainekset  y.  m.  jalo  rikkaus, 
vieläpä  jalompi  kuin  kalliimmat  kivet  varsinkin,  jos  ne  ovat  saatavissa 
oikeaan  aikaan  ja  niissä  tilaisuuksissa,  jolloin  niitä  tarvitaan.  Muuten 
on  vaikea  selvitellä  kaikkea,  mitä  oikeastaan  on  kutsuttava  maan  aar- 
teeksi ja  rikkaudeksi,  sillä  sellaista  näyttää  olevan  enemmän,  kuin  että 
niitä  yhtäkkiä  voisi  ymmärtää.»  Siinä  on  siis  definitsiooni,  jota  ei  aina- 
kaan voi  yksipuolisuudesta  syyttää. 

Nordencrantzin  kirjoitustapa  on  yleensä  varsin  pitkäveteinen.  Hän 
palaa  yhä  uudestaan  samaan  asiaan  kosketellen  sitä  eri  puolilta.  Niinpä 
hän  tämänkin  kysymyksen  suhteen  yhä  uudistaa  sen  väitteensä,  että 
kulta  ja  hopea  eivät  suinkaan  ole  varsinainen  rikkaus.  Viitaten  eng- 
lantilaisen Davenantin  (2)  mietteisiin,  sanoo  (*)  hän  esim.  myöhemmin, 
että  jos  kultaa  ja  hopeaa  yhtäkkiä  tulee  maahan  niin  paljon,  että  ne 
estävät  asukkaiden  halun  jatkaa  työtänsä,  silloin  ne  ovat  vahingollisin 
rikkaus,  mikä  voi  maahan  tulla.  »Kulta  ja  hopea»,  jatkaa  hän  taas 
»ovat  kokonaan  hyödytön  ja  vahingollinen  tavara,  jos  ne  eivät  ole 
liikkeessä  palvelemassa  kauppaa  ja  kehittämässä  (fortdrifva)  teollisuutta.» 

Olemme  verrattain  laajalti  esittäneet  Nordencrantzin  mielipiteitä  siitä, 
mikä  on  kansan  rikkaus.  Siten  olemme  tahtoneet  nimenomaan  jo  en- 
nakolta  käydä   vastustamaan    sitä   ehkä   esitettävää    vastaväitettä,  että 


(*)  Sanan  .konster'  kääntämisen  suhteen  vrt.  esim.  Backmansson  s.  54.  ja  Arnberg 
Anteckningar  om  frihetstidens  politista  ekonomie,  I  Handein  och  Näringarna.  Upsala 
1868  sivut  68  ja  75. 

(2)  Davenant  oli  Englannissa  .tuonnin  ja  viennin  ylitarkastajana*.  Hänen  kirjallinen 
toimintansa  kuuluu  aikaan  1695—1709.  Hän  kuoli  vuonna  1714.  Vrt.  Lippertin  artik- 
kelia kokoelmassa  Handwörterbuch  der  Staatswissenschaften.  2  painos,  siv.  140—141, 
sekä  Roscher,  zur  Geschichte  der  englischen  Volkwirtschaftslehre,  Leipzig  1851,  siv. 
109-114. 

p)  Kts.  sama  teos  siv.  53 — 4. 

muka  ne  hänen  lausuntonsa,  joissa  hän  vastustaa  käsitystä,  että  raha 
on  todellinen  rikkaus,  olisivat  olleet  vain  joitakin  satunnaisia  mieli- 
johteita ilman  varsinaista  merkitystä  hänen  kannalleen.  Ne  useat  esi- 
merkit, jotka  edellä  olemme  maininneet  —  ja  joita  kyllä  vielä  voisi  li- 
sätä, —  todistavat,  että  tämä  ei  suinkaan  ole  asianlaita,  vaan  että  se 
perusajatus,  josta  hän  lähti  todellakin  oli  aivan  toinen,  kuin  mitä  var- 
hemmin on  merkantilismin  lähtökohtana  pidetty. 

Toinen  kysymys  on  sitte,  missä  määrässä  Nordencrantzin  käsitys  oli 
kuvaavaa  aikakaudelle  yleensä.  Siinä  suhteessa  on  meidän  myöntämi- 
nen, että  hän,  vaikka  olikin  aikakautensa  huomattavimpia  auktoriteet- 
teja taloudellisten  kysymysten  suhteen,  kuitenkin  eräissä  kohdin  vä- 
listä hyvinkin  jyrkästi,  jopa  pilkallisestikin,  ryhtyi  vastustamaan  niitä, 
jotka  vallitsevasta  systeemistä  tahtoivat  vetää  sen  äärimmäiset  johtopää- 
tökset. Siten  hän  ei  suinkaan  ollut  minkään  huippuunsa  asti  kehitetyn 
teollisuussuojeluksen  ystävä.  Kun  esim.  1755 — 6  valtiopäivillä  ehdi- 
tettiin entistä  ahtaampaa  lainsäädäntöä  silloisten  tehtaitten  hyväksi,  ettei 
nimittäin  uusia  tehtaita  enää  saisi  perustaa  entisten  kanssa  kilpaile- 
maan, sai  Nordencrantz  siitä  aihetta  lausua  »että  etuoikeudet  tekevät  ih- 
miset aaseiksi,  jotka  käyvät  hitaasti  eteenpäin  ja  pysähtyvät  jokaisesta 
esteestä»  (*).  On  kuitenkin  muistettava,  että  mainitussakin  tilaisuudessa 
Nordencrantzin  kanta  pääsi  voitolle,  joten  hänen  mielipiteensä  kyllä  ovat 
pidettävät  ainakin  maltillisemmalle  ja  vallalla  olevalle  merkantilismille 
ominaisina.  Luonnollistahan  sentään  on,  että  yhden  henkilön  mielipiteistä 
ei  vielä  voida  laajempia  johtopäätöksiä  tehdä.  Tarkastelkaamme  siis 
muittenkin  aikaisempien  merkantilistien  lausuntoja  kysymyksessä  ole- 
vasta asiasta. 

Mies,  jota  ei  ainakaan  voi  moittia  liiasta  vapaamielisyydestä,  teolli- 
suutta koskevissa  asioissa,  oli  teollisuuskonttoorin  komissaario  Erik 
Salander.  Hän  oli  itse  teollisuuden  harjoittaja;  virkatoimena  oli  hä- 
nellä juuri  teollisuuden  etujen  valvominen.  Hän  esiintyikin  aina  joh- 
donmukaisesti teollisuuden  etuja  kannattaen  ja  vaatien  sille  yhä  tehok- 
kaampaa suojelusta.  Malmström  kutsuu  häntä  »fanaattiseksi  silloisen 
teollisuusjärjestelmän  kannattajaksi».  (2) 

Salander  on  erityisesti  kirjasessaan  »Systematiska  Nöd-hielps  tan- 
kar»  (8)    vuodelta    1730   lausunut    mietteitä   siitä,    mitä   on    pidettävä 


(*)  Kts.  Arnberg  siv.  147.  Vrt.  myös  Malmström,  Sveriges  politiska  historia  frän 
konung  Karl  XH:s  död  tili  statshvälfningen  1772.  Andra  upplagan.  Delvis  omarbetad. 
Stockholm  1893—1901,  tässä  kohden  erittäin  IV:  441—5. 

(*)  Malmström  IV:  68. 

p)  Kirjan  täydellinen  nimi  on:  Systematiske  Nöd-Hielps  Tankar  eller  okulstöteliga 
Grund-Satser  til  Välgang  för  Höga  och  Läga  i  et  Fattigt  Land  der  Penningen  har  rymt, 

kansallisrikkautena  ja  mihin  tämä  rikkaus  perustuu.  Mainittuna 
vuonna  ei  Salander  kyllä  vielä  ollut  teollisuuskonttoorin  komissaariona; 
päätös  teollisuuskonttorin  perustamisesta  tehtiin  vasta  v:n  1738  val- 
tiopäivillä. Mutta  jo  tässä  kirjasessaan  esiintyy  hän  samoja  periaat- 
teita kannattaen  kuin  myöhemminkin. 

Ensimäinen  perussääntö,  jonka  kautta  voidaan  pelastua  köyhyy- 
destä ja  päästä  rikkauteen  ja  hyvinvointiin,  sanoo  Salander  teoksessaan, 
»on  työ  ja  uutteruus;  mitään  muuta  varmaa  ja  pysyvää  keinoa  ei  sii- 
hen koskaan  voida  keksiä.  Kokemus  näyttää,  että  se  kansa,  jolla  on 
työhön  pantuna  paljon  väkeä  tai  asukkaita,  on  aina  yleisessä  voi- 
massa ja  kyvyissä  toisia  edellä.  Se  kansa  taas,  jolla  on  vähän  asuk- 
kaita ja  joka  laiminlyö  työnsä  ja  luottaa  vaan  luonnon  omaan  antavuu- 
teen,  se  on  tavallisesti  köyhä  ja  kurja  sekä  yleisessä  että  yksityisessä 
katsannossa.  Perustuksen  tähän  on  Jumala  itse  pannut  antaessaan 
ihmiskunnan  ruumiilliselle  hyvinvoinnille  järkähtämättömän  säännön 
, sanoissa:  »otsasi  hiessä  pitää  sinun  leipäsi  syömän». 

»Koska  siis  työ  on  maan  ja  kansan  menestymisen  perustus»,  sa- 
noo kirjoittaja  edempänä,  »on  tutkittava  mihin  se  on  kohdistettava  ja 
miten  se  on  järjestettävä,  että  toivottu  rikkaus  ja  onni  siitä  seuraisi».^) 
Tämän  todellisen  työn  esineenä  on  ensiksi  maanviljelys,  sitte  vuorityö, 
käsityö  ja  tehdasteollisuus  sekä  lopuksi  kauppa  ja  merenkulku.  Te- 
kijä uudistaa  vielä,  että  »nämä  ovat  ainoat,  jotka  voivat,  kun  ne  ovat 
hyvässä  voimassa,  hankkia  maalle  ja  valtakunnalle  kunniaa,  rikkautta 
ja  varmuutta.  Jos  niitä  puuttuu,  hiipii  köyhyys  sisään  huolimatta  kai- 
kista hallituksen  viisaista  periaatteista  eikä  silloin  auta  mitään,  jos  muut 
kansakunnat  jonkun  aikaa  antaisivat  tällaiselle  heikolle  valtakunnalle 
avustusta.  Kun  perustus  on  heikko,  silloin  ei  voi  luottaa  siihen,  että 
rakennus  on  kauemmin  kestävä  (2)».  Tällaisissa  tapauksissa  ei  ole 
muuta  apukeinoa  kuin  ryhtyä  tuumaamaan,  mitä  edellä  mainittujen 
elinkeinojen  parantamiseksi  ja  aikaan  saamiseksi  on  tehtävä. 

Valaiseva  tälle  kysymykselle  on  vielä  sekin  tekijän  toisessa  yhtey- 
dessä esittämä  huomautus,  että  Espanjankin  on  täytynyt,  »huolimatta 
paljosta  kullasta  ja  hopeasta  sekä  hedelmällisestä  maasta»,  ryhtyä  teol- 
lisuutta kehittämään,  kun  se  on  nähnyt,  ettei  se  muuten  voisi  ylläpitää 
voimaansa  (8). 


Näringen   ligger  öde  och    Vinsten  är  försvunnen;    Begrundade  af  en  som  önskar  allas 
välmägo.    Göteborg  1730. 

p)  Main  teos  siv.6— 7. 

O  Sama  teos  sivu  9. 

(*)  Sama  teos  sivu  16. 

»Voitto  on  helposti  pakeneva.  Jos  sitä  tahdotaan  pitää  luona,  on 
tarpeen  vahvat  kiinnittimet.»  »Kanava,  jonka  kautta  voitto  tulee 
valtakuntaan  ja  poistuu  siitä,  on  työ»  (1).  Vaikeissa  oloissa  »ei  ole 
muuta  apukeinoa  kuin  työ  ja  ahkeruus,  ja  joka  muuten  tahtoo  päästä 
vaikeuksista,  tekee  työtä  suotta».  »Joka  ei  tahdo  työtä  tehdä,  ei  hänen 
syömänkään  pidä.»  (2) 

Ehkä  vielä  selvemmin  kuin  Salander  on  mielipiteensä  tässä  suh- 
teessa esittänyt  kansantalouden  ensimäinen  professori  Ruotsissa  Anders 
Berch.  Hänen  teoksensa  on  nimeltään  »Inledning  tili  allmänna  Hus- 
hälningen  (8).  Se  ilmestyi  vuonna  1747.  Kun  säädyt  itse  olivat 
Berchin  valinneet  virkaansa  ja  valvoivat,  ettei  hän  saanut  opettaa  mitään 
»harhaoppeja»,  on  hänen  teoksensa  erityisesti  katsottava  olevan  tyy- 
pillisen aikakautensa  yleisille  mielipiteille  (4).  Nousevan  nuorison  kas- 
vattajana oli  hänellä  aivan  erityinen  tilaisuus  oppilaisiinsa  istuttaa  niitä 
käsityksiä,  jotka  hän  kansantaloudellisista  kysymyksistä  oli  omannut. 

Myöskin  Berch  vastusti  sitä  käsitystä,  että  raha  olisi  varsinainen 
kansallisrikkaus.  Hän  ei  kyllä,  yhtä  vähän  kuin  edellisetkään  kirjailijat, 
joiden  mielipiteitä  olemme  esittäneet,  kiellä  rahan  merkitystä  liikkeen 
välittäjänä  (5),  mutta  samoin  kuin  Nordencrantz,  huomauttaa  hänkin  siitä 
vaarasta,  joka  syntyy,  jos  rahaa  on  liika  paljon  tai  liika  vähän  yleisen 
liikkeen  tarpeeksi.  Edellisessä  tapauksessa  nousevat  tavarain  hinnat, 
jälkimäisessä  tapauksessa  taas  laksevat  (6).  Rahalla  siis  on  merkityk- 
sensä, mutta  vaan  suhteellinen.  »Suurempi  rahamäärä  kuin  mikä 
vastaa  elinkeinojen  ja  liikkeiden  tarpeita  on  rikkaus,  joka  on  enemmän 
kuviteltua  kuin  todellista»  (7).  Näihin  sanoihin  pukee  hän  väitteensä, 
kuitenkin  vähän  myöhemmin  huomauttaen,  että  yleensä  on  suurempi 
mahdollisuus,  että  rahaa  tulee  liikkeeseen  liika  vähän  kuin  että  sitä 
tulee  liika  paljon  (8). 

Suoranaista,  positiivista  vastausta  kysymykseen,  mitä  on  pidettävä 
kansanrikkautena,  ei  Berch  mainitussa  teoksessaan  anna.  Muutamia, 
hänen    tätä    kysymystä    koskevia    mietteitään   kuitenkin    mainittakoon. 


(*)  Sama  teos  sivu  14. 

(*)    Sama  teos,  sivu  15. 

(*)  Anders  Berch,  Inledning  tili  allmänna  hushälningen,  innefattande  grunden  tili 
politie,  oekonomie  och  cameral  vetenskaperne.  Tili  deras  tjänst,  som  bivista  de  äi- 
männe föreläsningar  inrättad  af  — .  Stockhom  1747. 

(*)    Vrt.  Arenberg  sivut  97  ja  135. 

(*)  Berch  s.  339. 

(«)  Sama  teos  s.  340. 

O  Sama  teos  s.  341. 

(*)  Sama  teos  s.  341. 


Digitized  by 


Google 


58  Yrjö  Jahnsson. 


»Taloustieteen  tarkoitus  on  yhteiskunnan  onnellisuus,  (sällhet)  (1). 
»Päämäärä  johon  pyritään,  on  hyvinvointi  ja  varallisuus,  jota  ilman  eivät 
pienemmät  eivätkä  suuremmat  kansat  voi  täyttää  niitä  velvollisuuksia, 
joihin  ne  Jumalan  ja  luonnon  lakien  kautta  ovat  velvoitetut  (2)».  »Väli- 
kappaleena, jonka  kautta  kaikkia  luotuja  tavaroita  käytetään  ja  nautitaan, 
on  työ»  (8).  Erityisesti  pitää  Berch  tärkeänä  asukasluvun  suuruutta:  »se  on 
se  perustus,  josta  yhteiskunnan  voima  ja  talous  riippuvat»  (4).  Tärkein  syy 
jonka  vuoksi  yhteiskuntia  pidetään  onnellisina  senvuoksi,  että  niihin  kuu- 
luu paljon  asukkaita,  »on  se  sisäinen  hyvinvointi,  joka  syntyy  monen  ihmi- 
sen ahkerasta  työstä».  »Kokemus  osoittaa,  että  kansakunnat  voivat  kukis- 
taa toisensa  niin  talouden  kuin  sodan  kautta.  Siten  voidaan,  kun 
tunnetaan  jonkun  maan  asukasluku  ja  heidän  toimialansa,  saada 
selvä  kuva  maan  voimasta  tai  heikkoudesta.  Sillä  yhteiskunnan  onni 
ei  riipu  laajoista  maa-aloista,  elleivät  ne  ole  asutut  ja  viljellyt»  (B).  Kan- 
san lukuisuus  taas  on  riippuvainen  työn  tilaisuuksista  ja  elämisen  mah- 
dollisuuksista, eikä  se  olekaan  toivottava  ilman  näitä,  joten  hallitusmiesten 
on  toimittava  siihen  suuntaan,  että  elinkeinoja  mikäli  mahdollista  kehi- 
tetään O. 

Esitämme  vielä  vapauden  ajan  lopulta  yhden  kirjailijan  määrittelyn 
Adolph  Modeer  sanoo  kirjassaan  »Försök  tili  en  allmän  historia  om 
Svea  rikes  handel»,  joka  vuonna  1767  sai  »Ruotsin  isänmaallisen  yhdis- 
tyksen» palkinnon,  että,  »rahat  eivät  oikeastaan  tee  valtiota  rikkaaksi, 
vaan  rauhallisuus,  ahkeruus  ja  säästäväisyys  ulkomaiden  suhteen».  Kir- 
joittaja näyttää  täysin  seisovan  vapaudenaikaisen  taloudellisen  käsityk- 
sen kannalla.  Jo  se  seikka,  että  hänen  kirjansa  sai  palkinnon  »Ruotsin 
isänmaalliselta  yhdistykseltä»  todistaa,  että  teoksessa  lausutut  mieli- 
piteet eivät  ainakaan  suuresti  eronneet  yleensä  hyväksytyistä  käsityksistä. 

Ne  periaatteelliset  lausunnot,'  jotka  edellisessä  olemme  esittäneet, 
vastustavat  kaikki  sitä  käsitystä,  että  merkantilismi  olisi  pitänyt  rahaa 
kansan  todellisena  rikkautena.  Mikäli  yleinen  mielipide  nyt  kosketel- 
luissa järjestelmällisesti  ajattelevien  taloudellisten  kirjailijain  esityksissä 
pukeutui  varmaan  teoriaan,  asettui  se  nimenomaan  mainittua  käsitystä 
vastustamaan.  Missään  ei  näe  rahaa  esitettävän  kansan  rikkautena, 
vaan  kansan  voimana  pidetään  ihmisiä  ja  työtä.  Valtion  syvimpänä 
tehtävänä  ei  ole  hankkia  rahaa,  vaan  työtilaisuuksia  kansalaisille. 

(Jatk.) 


0 

S.  t.  s:t  9  ja  15. 

(*) 

S.  t.  s.  7. 

(8) 

S.  t.  sivu  6. 

(*) 

S.  t.  s.  30. 

(») 

S.  t.  s.  25. 

0 

S.  t  sivut  26  ja  39-40. 

Uudenkaupungin  palo  v.  1685. 

Kirjoittanut  Arne  Jörgenscn. 


Suuri  tulipalo  Uudessakaupungissa  v.  1685  on  mitä  lähimmin  yhtey- 
dessä maaherran  sikäläisen  vierailun  ja  tarkastuksen  kanssa. 

Turun  ja  Porin  läänin  maaherrana  oli  tähän  aikaan  vapaaherra  Lorentz 
Creutz  nuorempi,  mies,  jonka  toiminta  läänin  korkeimpana  johtajana 
tuotti  läänille  mitä  hyödyllisimpiä  tuloksia.  Tärkeimmät  toimenpiteet, 
joiden  alkuunpanijaksi  Creutziä  mainitaan,  eivät  tosin  suorastaan  Uutta- 
kaupunkia  tahi  ylimalkaan  läänin  läntistä  osaa  koske,  mutta  yleinen 
etu,  yksityisen  oikeus  ja  lain  valvonta,  nämät  hänen  järkähtämättömästi 
seuraamansa  periaatteet  läänin  hallituksessa,  tulivat  tietysti  jokaisen 
syrjimmäisenkin  kylän  hyväksi. 

Vuonna  1683  Lorentz  Creutz  oli  nimitetty  Turun  ja  Porin  läänin 
maaherraksi  ja  syksyllä  v.  1685  teki  hän  matkan  lääninsä  läpi  tutustu- 
akseen ja  perehtyäkseen  sen  oloihin.  Luultavasti  kulki  hänen  matkansa 
läänin  kaikkiin  kaupunkeihin,  mutta  kun  Naantalin  maistratti  ei  kokoon- 
tunut elokuun  12  p:n  ja  marraskuun  18  p:n  välillä  viimemainittuna 
vuonna,  on  sen  vuoksi  hyvinkin  selitettävissä,  ettei  tämän  kaupungin 
tuomiokirjoissa  ole  mainittu  mitään  maaherran  siellä  käynnistä;  tämän 
olisi  näet  pitänyt  tapahtua  ensimäisinä  päivinä  syyskuuta.  —  Uudessa- 
kaupungissa  vieraili  maaherra  3  p:stä  syyskuuta,  luultavasti  tuskin 
pitempää  aikaa  kuin  vuorokauden,  koska  hän  ei  ollut  läsnä  siinä  raas- 
tuvankokouksessa, joka  pidettiin  tulipalon  takia  5:nä  p:nä  m.  k.  — 
Raumalta  tiedämme  että  porvareja  kehoitettiin  laittamaan  tiet  ja  sillat  kun- 
toon sekä  parantamaan  aittansa  maaherran  odotettavissa  olevan  vierailun 
johdosta  (Raumo  Dombok  31.  VIII.  1685)  ja  Porin  tuomiokirjat  tietävät 
kertoa  syyskuun  7  p:nä  valmistuksista,  jotka  maistratti  sääti  niinikään, 
koska  maaherra  oli  kaupunkiin  tulossa*).  Porin  raastuvanoikeuden 
seuraava  istunto  oli  syyskuun  22  p:nä,  joilloin  vierailu  jo  oli  ollut; 
pöytäkirjat  eivät  enään  mitään  mainitse  maaherran  käynnistä. 

Saatuansa  tiedon  läänin  ylimmän  virkamiehen  saapumisesta  Uuteen- 
kaupunkin  tuli  porvareille  kiire.    Ei  ollut  kaupunkia  vieraillut  niin  korkea 


*)  Sillat  olivat  korjattavat,  kadut  puhdistettavat  ja  porvarien  tuli  kivääreillä  olla 
maaherraa  vastassa  tulliportilla.  Myöskin  kehoitettiin  asujamia  maaherralle  mainitsemaan, 
mitä  kaupungille  hyödyksi  voisi  olla. 

herra  sitte  »kreivin  aikojen».*)  Oli  luonnollista,  että  maaherra  otettaisiin 
vastaan  yhtä  suurilla  kunnianosoituksilla  kuin  muinoin  Vasaborgin 
kreivi.  Porvarikaarti,  tämä  sotaisa  rykmentti,  sai  käskyn  puhdistaa 
aseensa  ja  olla  valmiina  arvokkaasti  esiintymään.  —  Ajat  olivat  muut- 
tuneet ja  olot  edistyneet  sinä  puolena  vuosisatana,  joka  oli  kulunut 
ajasta,  jolloin  kreivi  Gustaf  Gustafsson  otettiin  juhlallisesti  vastaan. 
Silloin  oli  maistratti  pakotettu  säätämään,  että  porvarien  piti  toimittaa 
itselleen  kunnolliset  vaatteet  (halla  sig  fälck  lijk  med  deris  Kläder); 
porvari  kaartin  määrättiin  silloin  hankkimaan  itselleen  kiväärit! 

Syyskuun  3:na  maaherra  Lorentz  Creutz  saapui  Salmen  karta- 
noon, Vasaborgien  vanhaan  residenssiin,  joka  on  noin  kolmen  kilo- 
metrin päässä  itäänpäin  kaupungista.  Täällä  olivat  häntä  vastassa 
kaupungin  pormestari  Zacharias  Boelius  ja  raati;  luultavasti  piti  por- 
mestari komean  ja  hienon  puheen,  koska  näet  sanotaan,  että  tervehdys 
oli  asianmukainen  ja  sovelias  (skyldig  och  tilbörlig  salutation).  Maa- 
herra lupasi  tulla  kaupunkiin  seuraavana  päivänä  jälkeenpuolenpäivän. 

Koska  kumminkin  maaherra  oli  huomannut,  että  porvarit  homma- 
sivat juhlallista  vastaanottoa,  ja  koska  hän  ei  tahtonut  aiheuttaa  mitään 
vaivaa  kenellekään,  päättikin  hän  lähteä  jo  varhemmin  kaupunkiin  ja 
tulikin  sinne  kl.  7  aamulla  kenenkään  sitä  aavistamatta.  Torilla  tapasi 
hän  kaupungin  pormestarin,  joka  tietysti  hämillään  kohtauksesta,  koh- 
teliaasti pyysi  anteeksi,  ettei  porvaristo  ollut  tilaisuudessa  juhlallisesti 
vastanottamaan  hänen  armollisuuttansa. 

Käytyään  katsomassa  kaupunkia  maaherra  lähti  raastupaan,  jossa 
oli  läsnä  istunnossa.  Hänen  pyynnöstään  luettiin  julki  kaupungin  pri- 
vilegiot sekä  kuninkaalliset  asetukset  kaupungin  kaupasta.  Juoksevia 
asioita  käsiteltäissä  tehtiin  muun  muassa  päätös,  joka  nykyajan  enteiden 
uskojille  ja  spiritisteille  voisi  antaa  ajattelemisen  aihetta.  Päätettiin  nim., 
että,  jos  lasitehtaan  tirehtööri  aikoisi  uudestaan  panna  tehtaansa  käy- 
mään (erityisistä  syistä  oli  keskeytys  tehtaan  työssä  tapahtunut),  niin 
tämä  olisi  muutettava  kaupungin  salmen  toiselle  puolelle,  Sorvakon 
kylään,  eikä  enään  saisi  olla  kaupungin  keskellä  »tulivaaran  taikka  jonkun 
muun  mahdollisesti  tapahtuvan  tapauksen  takia.» 

Raastuvan  istunnon  loputtua  maaherra  läksi  paluumatkalle  Salmelle. 
Mutta  porvarit,  jotka  eivät  olleet  saaneet  juhlallisesti  ottaa  läänin  johta- 
jaa vastaan,  tahtoivat  sen  sijaan  juhlallisesti  sanoa  hänelle  jäähyväiset. 
Kaupungin  kapteeni  Erik  Furuman  oli  komentanut  kaartinsa  täydessä 
asussa,  kiväärit   olalla,   itäiselle  tulliportille.    Tultuaan  tänne,  maaherra 


*)  Uudenkaupungin  .kreivin  ajat"  tarkoittavat  sitä  aikaa,  jolloin  kaupunki  oli  lääni- 
tyksenä  annettu  kreivi  Gustaf  Gustafssonille  (Vasaborg). 

kutsui  Furumanin  luokseen  ja  kysyi,  oliko  aikomus  ampua  riemu- 
laukauksia,  johon  Furuman  antoi  kieltävän  vastauksen.  Tyytyväisenä 
maaherra  sanoi  aikoneensakin  kieltää  ampumisen,  kiitti  Furumania  hänen 
vaivoistaan  ja  toivoi  kaikille  onpellista  tulevaisuutta  heittäen  jäähyväiset, 
(valedicerade). 

Tuskin  oli  maaherra  päässyt  portin  ulkopuolelle  ja  porvaristo  komen- 
nettu marssimaan  takaisin,  ennenkuin  jokunen  ilo-laukaus  kuului.  Lojaa- 
liset kansalaiset  olivat  kai  niin  kiihoittuneet  isänmaalliseen  intoon,  ett- 
eivät voineet  hillitä  itseään. 

Ennenkuin  maaherra  pääsi  Salmelle,  näki  hän  savupilven  nousevan 
taivaalle  —  tuli  oli  irti  kaupungissa.  Joku  osa  palavaa  latinkia  oli  am- 
mutusta kivääristä  sytyttänyt  heiniä,  olkia  ja  lehtiä,  joita  oli  koottu 
erääseen  tulliportin  lähellä  olevaan  talliin.  Myrskyn  vallitessa  kipinät 
lensivät  talosta  taloon,  liekit  nielasivat  kauniit  kodit,  tuli  tuhosi  suuret 
omaisuudet.  Viiden  tunnin  kuluttua  80  taloa  oli  joutunut  tulen  uhriksi. 
Tulliportista  salmea  myöten  aina  torille  asti  oli  kaikki  palanut  poroksi. 
Ei  edes  karjaa  ehditty  pelastaa.  Ihmisetkin  olivat  hengen  vaarassa,  ja 
palohaavoja  sai  hyvin  moni.  Eräs  porvari  sai  kuolonsa  tässä  surkeassa 
tilaisuudessa.  Monet,  jotka  tulipalon  nopean  edistymisen  takia  olivat 
joutuneet  valkean  saartamiksi,  koettivat  pelastaa  itseään  veneillä  salmelle 
—  mutta  väentungoksen  kautta  nämä  joutuivat  niin  kiinni  mutaan, 
ettei  niitä  saatu  liikkumaan,  ihmiset  juoksivat  mereen,  jolloin  juuri  yksi 
heistä  sai  surmansa.*) 

Ihmisvoima  ei  kyennyt  estämään  tulen  edistystä.  »Tämä  tulipalo 
oli  Jumalan  vitsa  ja  syntien  rangaistus,  jota  ei  kukaan  voinut  hillitä» 
sanovat  aikakirjat.  — 

Kohta  huomattuaan  tulipalon,  kääntyi  maaherra  takaisin  ja  otti  ylim- 
män johdon  käsiinsä  sammutustyössä.  Henkensä  uhalla  kän  itse  otti 
innokkaasti  osaa  sammuttamiseen.  —  Sammutuskeinot  eivät  olleet  tähän 
aikaan  kovinkaan  suuret.  Kaupunkilaki  vuodelta  1618  sääti  (Rak.  K. 
XXII  §  5),  että  jokainen  kaupunki  oli  jaettava  neljään  osaan,  ja  jokai- 
sessa osassa  oli  vuosittain  valittava  2  päämiestä,  joista  6  sekä  lisäksi 
yksi  mies  joka  talosta  niin  pian  kun  tulipalo  syttyi,  piti  saapua  kirveellä, 
ämpärillä,  tikapuilla  ja  sangoilla  varustettuina  tulta  sammuttamaan,  jos 
he  sen  jaksoivat  tehdä.  Neljännen  osan  miehet  olivat  mitä  nykyään 
kutsuttaisi  varaväeksi.  Jokaisella  talon  omistajalla  piti  (§  8)  olla  seitse- 
män kyynärän  pituiset  tikapuut,  kahdentoista  kyynärän  pituinen  tanko, 
tulikirves,  ämpäri,  sekä  talonsa   ulkopuolella  tynnyri   vettä;   vuosittain 


*)  Der  af  en  Bärgare  Jacob  Danielsson,  genast  satte  liifwet  tili,  sä  af  elden,  som 
honom  förbränt  hadhe  och  wattnet  som  honom  fördränckt. 

oli  viranomaisten  pidettävä  tarkastus  että  kaikki  oli  lainmukaisessa 
kunnossa.  Ettei  kumminkaan  kaikkia  sääntöjä  niin  tarkasti  seurattu 
huomataan  niistä  useista  muistutuksista,  joita  raastuvan  pöytäkirjoissa 
tavataan.  Toista  sataa  vuotta  sai  kaupunki  vielä  odottaa  erityistä  tuli- 
palojärjestelmää.  »Kungl.  Maj:s  Bygnads  och  Brand-Ordning»  18  p:ltä 
elokuuta  1807  on  tietääkseni  ensimmäinen  laatuaan  Uudessakaupungissa. 
—  Tässä  muun  muassa  viidennen  luvun  kolmannessa  pykälässä  kielle- 
tään kolmen  taalarin  sakon  uhalla  jokaista  omin  luvin  ampumasta 
kivääreillä  kaduilla  ja  kujilla. 

Kertomus  tulipalosta  raastuvan  pöytäkirjoissa  5  p:nä  syyskuuta  1685 
päättyy  seuraavaan  valitusvirteen: 

»Lopuksi  koko  kaupunki  itkien  valitti  tätä  suurta  onnettomuutta 
ja  kärsittyä  vahinkoa,  tietäen  itsessään,  että  ei  ollut  mitään  apua  eikä 
lohdutusta  paitsi  —  lähinnä  Jumalaa  —  langeta  polvilleen  Hänen  Majes- 
tettinsa,  meidän  kaikkein  Kristillisimmän  Kuninkaamme  ja  Herramme 
valtaistuimen  edessä,  näin  alamaisimman  —  nöyrimmästi  rukoilla  armoa, 
apua,  avustusta  ja  kuulemusta.»*) 

Kuningas  näyttikin  ymmärtävänsä  porvarien  surkean  aseman  ja 
myönsi  suuriakin  helpotuksia  kaupungille.  Maaherran  puoltosanat  por- 
varien anomuksille  antoivat  näille  tarpeellisen  voiman.  Lämpimästi  hän 
näet  niitä  aina  kannatti. 

V.  1686  maaliskuun  22  p:nä  Kaarle  XI  allekirjoitti  asetuksen,  jossa 
Uudenkaupungin  porvaristo  päästettiin  kolmeksi  vuodeksi  vapaaksi  kai- 
kista veroista  ja  rasituksista,  olkoon  niillä  mikä  nimi  tahansa;  Creutzin 
piti  kuitenkin  valvoa  etteivät  pääsisi  kaupungin  verovapaudesta  osalli- 
siksi sellaiset,  jotka  eivät  kaupunkiin  kuuluneet.  Vapaus  oli  laskettava 
tammikuun  1  p:stä  v.  1687.  —  Mutta  myöskin  toisia  helpotuksia  tuli 
kaupungin  osaksi.  Kaupunkilaiset  saivat  ostaa  talonpojilta  rakennus- 
aineksia ja  puuta,  jotta  helpommin  uudestaan  voisivat  rakentaa  palaneet 
talonsa.  Samalla  kertaa  (9  marrask.  1686)  kuningas  suostuu  porvarien 
pyyntöön  että  kaupungin  raatimiesten  luku  vähennettäisiin  kuudesta 
neljään. 

22  p:nä  heinäkuuta  1696  kaupungin  venemiesten  luku  vähennettiin 
kuudestatoista  kolmeentoista;  tähän  helpotukseen  oli  myötävaikuttavana 
syynä  toinen  tulipalo  (1691),  joka  tuhosi  kaupungin  läntisen  puolen. 


*)  Sidst  uthbrast  samteliga  Stadzens  klagan  medh  tärar,  uthöver  denne  derasstoora 
olycka  och  tagne  skadha,  icke  wetandes  sigh  nägon  hielp  eller  hughswalan,  uthan  nest 
Gtidh,  om  Nädh,  hielp,  oprflttelsse  och  bonhörelsse  in  för  Hans  Kongi  Maij:tz  wär  Aldra 
Christeligaste  Konungz  och  Herres  Thron,  Underdan  —  ödmiukcligast  her  medh  til 
fota  falla. 

Suuret  olivat  onnettomuudet,  jotka  ison  vihan  ajat  tuottivat  Suomen 
kansalle.  Uudenkaupungin  palo  v.  1685  oli  kaupungin  asukkaille  surul- 
linen enne  tulevista  kärsimyksistä. 


»Then  Swänska  Argus" 

varhaisemman  vapaudenajan  kuvaajana. 
Kirj.  Ilona  Starck. 


»Then  Svänska  Argus»  on  merkillisin  Ruotsin  moraalisista  aikakaus- 
lehdistä. Sen  ilmestyminen  —  joulukuussa  1732  —  oli  merkkitapaus 
Ruotsin  kulttuurielämässä;  uusi  voima  nousi  sitä  elvyttämään,  kirjalli- 
suuden voima.  Helppotajuisesi  ja  hauskasti  esittäessään  yleisiä  asioita 
herätti  Argus  suuressa  yleisössä  harrastuksen  sellaisiin  ja  teki  sille  kir- 
jallisuuden rakkaaksi.  Argus  oli  myöskin  sanomalehdistön  etevin  edel- 
täjä, ja  sen  ytimekäs,  sattuva  ja  taipuisa  kieli  ja  notkea  muoto  oli  ennen 
kuulumatonta-  Ruotsissa.    Siinä  on  nykyisruotsin  perustus. 

Näitten  monien  ansioiden  ohella  on  Arguksella  vielä  yksi  yhtä 
huomattava.  Argus  on  kallisarvoinen  lähde  ajan  tuntemiseen  ja  ymmär- 
tämiseen. Se  on  välitön  silmäys  omaan  aikaan,  syvä  sukellus  siinä 
liikkuviin  ajatuksiin  ja  mielipiteisiin,  ihmisten  arki-  ja  juhlaelämään.  Ja 
se  aika,  jota  Argus  kuvaa,  on  vapaudenajan  ensimäiset  vuosikymmenet, 
tuo  tärkeä  aika,  jolloin  uudet  aatteet  Englannista  ja  Ranskasta  löytävät 
Ruotsissa  otollisen  maaperän,  jolloin  vapauden  ja  rauhan  vallitessa  tie- 
teellinen ja  kirjallinen  viljelys  elpyy,  valtiollinen  elämä  kehittyy  ja  talou- 
dellinen hyvinvointi  kasvaa  siihen  määrin,  että  elämäntapa  ylellistyy 
ja  mukavuuden  ja  hienouden  vaatimukset  nousevat. 

Tällaisessa  murrosajassa,  jolloin  uudet  käsitystavat  työntävät  tieltään 
vanhaa,  huomaa  tarkkaaja  paljon  mieltäkiinnittävää  ja  moralisti  paljon 
hylättävää  ja  moitittavaa.  Tätä  aikaa  tarkasteli  ja  katseli  kaikkiin  suuntiin 
Argus,  katseli  tutkivin,  epäilevin  silmin,  ivan  hymy  useasti  huulillaan. 
Hänen  kriitilliseen  silmäänsä  pistivät  etupäässä  ajan  varjopuolet  —  ehkä 
senkin  takia,  että  hän  oli  tutkittavaansa  niin  lähellä.  Mutta  Argus  ei 
ainoastaan  arvostellut  ja  ivannut;  hänessä  oli  suuressa  määrässä  tuo 
valistusajan  suuri  usko  tiedon  voimaan:  kun  ihmiset  vaan  tietävät  mikä 
on  oikeaa  ja  hyveellistä,  voi   toivoa  maailman  paranevan.    Sentähden 

tuli  heille  näyttää,  mikä  oli  huonoa  ja  väärää,  tuli  antaa  heille  tietoja, 
opettaa  hyvettä  ja  laajentaa  heidän  harrastuspiiriään.  Argus  oli  luonnol- 
lisestikin hyvin  moraalinen  ja  hänellä  oli  siveyssaarnaajan  vakavat  mieli- 
piteet. Hänen  tehtävänsä  oli  »sanoa  totuus  ilman  muuta  tarkotusta». 
Mutta  Arguksen  suureksi  kunniaksi  on  lausuttava,  ettet  hän  kuitenkaan 
ollut  vähääkään  kuivakiskoinen  ja  ikävystyttävä.  Niitä  ominaisuuksia 
tahtoi  hän  kaikin  tavoin  välttää,  hän  tahtoi  »ikäänkuin  leikiten»  opettaa 
ihmisille  hyvettä.  Siveysopin  (Sedoläran)  tuli  olla  »vaihtelevainen  muo- 
doissaan, monenlaatuinen  kirjoitustavoissaan  ja  aina  löytää  uusia  teitä» 

—  koska  pahekin  joka  päivä  keksi  uusia  keinoja  miellyttääkseen  ihmisiä. 
Hauskasti  puhuukin  Argus  vakavista  asioista;  milloin  esittää  hän  ker- 
tomuksia ja  vertauksia,  milloin  runoja  ja  vuoropuheluja,  ja  maustimena 
on  huumori,  sattuva  satiiri,  pureva  iva.  Ivaa  pidettiinkin  parhaimpana 
keinona  paljastamaan  ja  parantamaan  ihmisten  tyhmyyksiä  ja  paheita. 
Argus  sanoo:  »Ihminen  kuuntelee  vakavaa  kehotusta  luopumaan  vir- 
heistään kirkossa  ja  muualla  yhtä  suurella  kunnialla  kuin  ennenkin, 
mutta  pilkka  sattuu  hänen  heikoimpaan  kohtaansa,  ihminen  on  ylpeä 
eikä  tahdo  tulla  naurunalaiseksi.» 

Jo  ensimäisillä  numeroillaan  herätti  Argus  ääretöntä  huomiota  ja 
ihastusta,  eivätkä  nuo  tunteet  laimentuneet  niiden  kahden  vuoden  kulu- 
essa, jolloin  Argus  ilmestyi.  Keskiviikko  tai  torstai,  jolloin  tiedettin 
Arguksen  tulevan,  oli  melkein  juhlapäivä  ruotsalaisille.  *  Tavattomaan 
huomioon  vaikutti  sekin,  etfei  kukaan  tuntenut  julkaisijaa,  eikä  suuri 
yleisö  kahteen  vuoteen  saanut  uteliaisuuttaan  tyydytetyksi.  Luultiin  niitä 
olevan  monta,  varsinkin  kun  Argus  itse  puhui  »auktoreistaan.»  Ei 
voitu  aavistaa,  että  ylistetyn  viikkolehden  ainoa  toimittaja  oli  nuori 
24-vuotias  kansliakolleegion  ylim.  kanslisti  Olof  Dalin  —  valistusaika- 
kauden  aatteiden  ensimäinen  edustaja  Ruotsissa.  Arguksen  suurta 
suosiota  kuvaa  Celsiuksen  lapsunto  30  vuotta  jälkeenpäin:  »Useimmat 
meistä  muistavat  vielä,  millaisella  kaipauksella  me  odotimme  sitä  päivää, 
jolloin  nämät  lehdet  jaettiin,  ja  kuinka  me  ryhdyimme  niiden  lukemiseen 
kuten  käydään  pöytään  vatsa  nälkäisenä.»  Nykyajankin  ihminen  lukee 
Dalinin  Argusta  suurella  mielenkiinnolla  ja  tutustuu  hänen  silmälasiensa 
kautta  silloiseen  ruotsalaiseen  elämään.  Monipuolisesti  hän  sitä  esittääkin. 
Hän  tutkii  ajan  yleisiä  piirteitä  ja  vertaa  sitä  edellisen  aikaan;  hän 
tarkastaa  seuraelämää,  virkamiehiä,  eri  säätyluokkia  ja  naisen  asemaa; 
hän  pohtii  uskonnollisia,  valtiollisia  ja  taloudellisia  kysymyksiä  sekä  lau- 
suu ajatuksia  kasvatuksesta  ja  äidinkielestä.  Niin  mielellään  kuin  Argus 
tuokin  esiin  huomionsa,  ei  hän  sitä  kuitenkaan   tee  vain  kertoakseen, 

—  kuten  monet  nykyaikaiset  kirjailijat  —  vaan  tuossa  valistusajan 
pyhässä  innossa  parantaa  ja  hyödyttää. 

Argus  puhuu  mielellään  »vanhasta  hyvästä  ajasta»  ja  esittää  mennei- 
syyden yksinkertaisuuden,  rehellisyyden  ja  todellisen  kunnian  aikana  ja 
oman  aikansa  sen  vastakohtana.  Hän  kertoo  »Rouva  Vanhasta  Ruot- 
sista» ja  »Rouva  Uudesta  Ruotsista»  seuraavaa: 

»Täällä  näette  Vanhan  Rouva  Ruotsin  erottamisen  suurella  loistolla. 
Kas  kuinka  läsnäolijat  riemuitsevat  sen  sijaan  että  itkisivät.  Toiset 
tosin  näyttävät  surun  merkkejä;  mutta  heidän  täytyy  tanssia  ilosta. 
Katsoppa,  taaempana  nurkassa  seisovat  sydämestään  masentuneina  hä- 
nen lähimmät  sukulaisensa,  jotka  ovat:  Ystävyys,  Avomielisyys,  Uskol- 
lisuus, Lainkuuliaisuus,  Kohtuus,  Säästäväisyys,  Työnhalu,  Mielenlujuus 

j.  n.  e. Tuolla   näette   Uuden    Rouva   Ruotsin    syntymän   ja 

kehityksen.  Voi  kummaa!  Katso  kuinka  häntä  syleilee  ja  suutelee  värjätty 
Rehellisyys,  teeskennelty  Ystävyys,  Tekopyhyys,  Silmäinpalvelus,  Koh- 
tuuttomuus, Ylpeys,  Ylellisyys  ja  Hempeys  j.  n.  e.  Kas  kuinka  Nuori 
Rouva  on  yhtä  vähän  Vanhan  kaltainen  tavoissaan  kuin  nykyiset  pikku 
paavit,  munkit,  syöttövasikat  ja  Rooman  herrat  ovat  Manliuksien,  Appi- 
uksien,  Gracchusten  ja  Scipioin  kaltaisia.  Helmassaan  ruokkii  hän 
rakkaita  lapsiaan  Taidonpuutetta  ja  Pääomanköyhyyttä.  Mutta  minä 
pelkään,  että  jos  nämät  lapset  saavat  elää  muutaman  vuoden,  niin 
tekevät  he  lopun  Tädistään.  Jumala  auttakoon  Mylady  Ahkeruutta  pian 
tänne  (en  kutsu  häntä  Rouvaksi,  sillä  hän  ei  nyt  enään  ole  ruotsa- 
lainen), niin  saisivat  nämät  veitikat  pötkiä  pakoon  maasta  ja  Nuori 
Rouva  muuttuisi  pian  Vanhan  kaltaiseksi.» 

Näin  ankarasti  arvostelee  Argus  aikaansa.  Kenties  yleisin  vika, 
minkä  hän  yhteiskunnasaa  huomaa,  on  turhamaisuus,  ylellisyys  elin- 
tarvoissa.  Se  ilmenee  käytöksessä  ja  puvussa,  ruuassa  ja  juomassa. 
Herra  Patriot  —  yksi  Arguksen  viidestä  keskustelevasta  päähenkilöstä 
—  kertoo  kuinka  hän  nuoruudessaan  ei  käyttänyt  kalliimpaa  vaatetta  tak- 
kiinsa kuin  6:n  taalerin  kyynärältä  maksavaa,  kuinka  hänen  äitinsä  kulki 
tykkimyssyssä,  yksinkertaisessa  röijyssä  ja  esiliina  edessä  arkipäivin  ja 
vain  suurina  juhlina  pukeutui  silkkiin.  Vasta  morsiamina  saivat  tytöt 
silkkivaatteet,  mutta  silloinkin  vaan  siinä  tapauksessa,  että  olivat  ymmär- 
täneet hankkia  itselleen  kelpo  miehen.  Ja  tuota  ainoata  silkkipukua 
käyttävät  he  sitten  monta  vuotta.  Ainoastaan  suuressa  salissa  oli 
seinäverhot,  muita  hopeakaluja  ei  näkynyt  pöydällä  kuin  malja  ja  kannu. 
Ruokaa  ja  hyvää  olutta  sai  jokainen,  mutta  jaloja  viinejä  ei  kenenkään 
tarvinnut  kaataa  vaatteilleen  eikä  tulla  sairaaksi  liian  hienosta  ruuasta. 
Ulkomailta  palattuaan  kertoja  kovin  hämmästyy  nähdessään  kaiken 
muuttuneen.  Isännät  kuluttivat  tuhansittain  rahoja  ja  elivät  hyvin; 
»emännät  olivat  koreita  kuin  paholainen,»  ja  tytöt  olivat  lentää  ilmaan 
keveine  koristeineen,  sillä  jo  alusta  alkaen  piti  olla  silkkivaatteet,  korva- 


Digitized  by 


Google 


66  Ilona  Starck. 


renkaat  ja  kaulavitjat  kuten  prinsessoilla.  Kaikki  huoneet  olivat  kalus- 
tettuja. Silkkisänkyjä,  suuria  peilejä  ja  pöytähopeaa  näki  kaikkialla. 
»Oikein  sydäntäni  kirvelee»,  sanoo  Patriot,  »kun  ajattelen  sitä  ylelli- 
syyttä, mikä  säätyymme  —  porvarissäätyyn  —  niin  on  juurtunut, 
että  se  on  aivan  saanut  porvarioikeuden».  Hänen  mielestään  ei  kaup- 
piaan sopinut  kilpailla  ylhäisten  kanssa  vaatetuksessa,  ruuassa  ja  huone- 
kaluissa. —  Vuoden  1733  hänen  ylpeydestään  sanotaan,  etfei  hän  juo  yhtä 
lajia  viiniä,  vaan  monenlaisia  ja  valittuja  eikä  koskaan  kuitenkaan  saa 
ky  liaksensa.  Joka  päivä  hän  tahtoo  uusia  vaatteita  ja  tahtoo  huoneit- 
tensa  seinille  ulkomaisia  komeita  verhoja,  »muuten  hän  tulee  pimeän- 
araksi  ja  omantunnonheikoksi».  Ei  myöskään  entisajan  yksinkertainen 
puutuoli  hänelle  kelpaa,  hän  on  tottunut  nojatuoleihin  ja  leposohviin. 

Tällaiseen  elämäntapaan  ei  Arguksen  mielestä  maalla  ollenkaan  ollut 
varoja:  »Omaisuus  on  mitätön  muodin  ja  ylellisyyden  rinnalla.»  Var- 
maan Argus  liiankin  räikeästi  kuvasi  aikansa  pahoja  puolia.  Maan  ta- 
loudellinen tila  oli  parantunut,  ja  se  oikeutti  myöskin  ylellisempään 
elämään.  Tuo  »vanha  hyvä  aika»  oli  jo  Stjernhjelmin  mielestä  yhtä 
huono  ja  saman  pilkan  arvoinen  kuin  Dalinin  mielestä  hänen  aikansa 

Erityisesti  on  Arguksen  ivan  esineenä  muodin  ihailu  ja  »yleisen 
tavan»  sokea  kunnioittaminen.  »Sanokaa  minulle  jokin  asia,  jota  enem- 
män rakastetaan  kuin  viimeistä  muotia»,  hän  sanoo.  Ja  hän  kertoo 
sadun  siitä,  mitenkä  kuningatar  Järki  erotettiin  hallituksesta  ja  mitenkä 
hänen  sankarittarensa  Ajatus  kaatui  taistelussa  Yleistä  Tapaa  vastaan, 
sietämätön  valta  silloin  alkoi  —  ja  yhä  jatkuu.  Argus  kehottaa  luki- 
joitaan yhteisin  voimin  hänen  kanssaan  herättämään  Ajatusta  kuolleista 
ja  vapauttamaan  Järkeä  kahleista  ja  saattamaan  hänet  takaisin  valta- 
istuimelle, niin  että  Yleinen  Tapa  taas  joutuisi  siihen  orjuuteen,  missä 
sen  tulee  olla.  Yrityksensä  onnistumisesta  hän  ei  liene  niin  varma, 
sillä  hän  näkee  niin  paljon  yleisen  tavan  ja  muodin  orjia.  Sellaisten  — 
ja  kaiken  velttouden  ja  tyhjäntoimittaja  elämän  —  täydellinen  perikuva 
on  Petitmaitre,  jossa  ei  ole  ollenkaan  vakavuutta  ja  siveellistä  ryhtiä. 
Häntä  kuvaa  Argus  seuraavalla  tavalla: 

»Petitmaitre  on  kaksijalkainen  eläin,  joka  on  luotu  kuin  ihminen  ja 
kasvatettu  kun  sylikoira.  Heikko  hän  on  kuin  koulupoika  tieteissä, 
mutta  kuitenkin  rohkea  opettamaan  kaikkia  muita  vapaitten  ja  tyhmien 
tapojensa  mukaan.  Aiheetta  on  hän  ylimielinen  ja  joutuu  epätoivoon 
mitättömistä  seikoista;  rehentelevä  on  hän  seuroissa  ja  väsähtänyt 
yksikseen  ollen.  Kaikesta  hän  puhuu  niinkuin  se  ei  olisi  mitään  ja 
ei  mistään  niinkuin  se  olisi  kaikki  —  tyhjää  lorua  vaan  on  hänen 
puheensa.   Ei  hän  mitään  niin  rakasta  kuin  vaatteita,  laiskuutta,  pelaamista 

ja  vaimoväen  suosiota.  —  Lyhyesti  sanoen  on  hän  oikea  kiusankappale, 
mestari  viettelemään  nuorisoamme.» 

Kuvausta  jatketaan. 

Petitmaitre  nousee  9:n  tai  10:n  tienoissa  aamupäivällä,  syö  keveän 
aamiaisen,  pukeutuu  ja  katselee  peiliin  klo  12:een  saakka,  töllistelee 
Ritarihuoneen  torilla  klo  l:een,  juttelee  ilman  yhtenäisyyttä  keskustelus- 
saan tuttaviensa  kanssa,  syö  ylellisen  päivällisen  ja  juo  kahvia  sekä 
ajelee  vaunuissa  ja  käy  vieraissa,  kunnes  hän  6:n  aikaan  pysähtyy  jon- 
kun pelipöydän  ääreen  tai  tanssien  viettää  iltansa,  syö  illallista  klo  11 
tai  klo  12  ja  menee  maata  klo  1  seuraavana  päivänä  alkaakseen  samaa 

elämää. Väliin  on  Petitmaitrellä  ruotsalainen  nimi,  herra  »Sprätt- 

hök»  ja  hänestä  sanotaan,  että  hän  tullessaan  Guillemotin  kahvilaan 
»heittäytyy  huolimattomasti  penkille,  asettaa  jalat  pöydälle  ja  pyytää 
kupin  kahvia».  Tämän  herra  Sprätthökin  äiti  on  Rouva  Tyhmyys,  joka 
on  poikaansa  kuletuttanut  ulkomailla,  ennen  kaikkea  vienyt  hänet  Parii- 
siin, ja  tyytyväisenä  matkan  tuloksiin  nyt  huudahtaa: 

»Nu  äger  han  af  grund  sin  Dans,  sin  Compliment,  sin  Ställning 
och  sin  Röst.» 

Se  on  pääasia.  Hän  on  myös  oppinut  ihailemaan  kaikkea  ulko- 
maalaista ja  melkeinpä  halveksimaan  kaikkea  ruotsalaista.  Kun  herrat 
Petitmaitret  ja  Sprätthökit  kohtaavat  toisensa,  vilisee  heidän  puheensa 
ranskalaisia  huudahduksia,  sanoja  (kirosanoja)  ja  lauseparsia.  Mihinkään 
hyödylliseen  ei  Petitmaitre  koskaan  ryhdy  eikä  hänen  mieleensä  pälkäh- 
däkään  vakavasti  valmistautua  tulevaan  tehtäväänsä,  mutta  kuitenkin  on 
hän  valmis  valittamaan  sitä,  ettei  kyllin  nopeasti  ylene. 

Petitmaitren  täydellinen  vastakohta  on  hänen  veljensä  herra  Oräl, 
pedantti  —  itseensä  sulkeutunut,  turhaan  tietoonsa  ja  kokoelmiinsa  rakas- 
tunut hedelmätön  oppinut. 

Oppineet  riitelevät  niin  paljon  ja  vähäpätöisistä  asioista,  moittii 
Argus.  Muuan  sankari  etsi  puolueettomuutta  (oväldighet)  oppineitten 
luota.  Totuus  on  yksi,  ajatukset  ovat  kai  myös  samanlaiset,  ajatteli 
hän.  Mutta  puolueita  näki  hän  heidän  keskuudessaan  jos  missään. 
Toiset  tahtoivat  auktoriteettiuskoa,  toiset  ajatuksenvapautta.  Toiset 
sanoivat  Aristotelesta  jumalalliseksi,  toiset  lurjukseksi.  —  Kerran  — 
kertoo  Argus  —  riitelivät  muutamat  oppineet  eräästä  vanhasta  merkil- 
lisestä käsikirjoituksesta.  He  panivat  silmälasit  nenälleen,  kurottivat 
kaulojaan  ja  tutkivat  ja  katselivat.  Tulos  oli  sitte  se,  että  toinen  sai 
toisen  vakuutetuksi  siitä,  että  pyhä  Gunichildus  oikeastaan  pitikin  kuulua 
pyhä  Grimchildus.  Filosoofeja  moittii  hän  siitä,  että  he  käyttävät  ter- 
mejä ja  puhetapoja,  joissa  on  enemmän  sanoja  kuin  järkeä  ja  totuutta. 
Ja  pedanttien  »totuus»  ei  ole  suurenarvoinen:  sen  äiti  on  Tietämättö- 

myys  ja  esivanhemmat  Herra  Ylpeys  ja  Rouva  Laiskuus.  Arvostelua 
eivät  pedantit  ollenkaan  siedä.  Herra  Hjärnbrott  kertoo  unissaan  käy- 
neensä vieraana  oppineitten  luona.  He  istuivat  roomalaisen  pöydän 
ympäri  kreikkalaisilla  istuimilla  kirjojen  keskellä.  Seinää  vasten  näki 
hän  lasikaapin,  johon  muuan  henkilö  oli  suljettu  ja  näytti  suloisesti 
ja  tyytyväisenä  nukkuvan.  Se  oli  Arvostelu,  ja  muuan  kuiskasi,  että 
hän  oli  tuottanut  niin  paljon  vaivaa,  että  hänet  oli  teljetty  kaappiin  ja 
avain  tahallaan  hukattu. 

Oppineeksi  tulee  Arguksen  mielestä  seuraavan  reseptin  mukaan: 
»Kirjoita  muistiisi  vanhojen  ja  uusien  auktorien  nimet,  vaiheet  ja  tär- 
keimmät ajatukset;  aseta  niin,  että  sekotat  kaiken  sen  kenenkään  huo- 
maamatta siihen,  mitä  puhut  tai  kirjoitat;  etsi  heidän  kokoelmansa  ja 
julkaise  ne  ominasi;  pidä  huolta  siitä,  että  nuori  väki  sinua  peläten 
kunnioittaa  ja  pidä  lainalauseita  parhaina  todistuksina!»  Tällaisen  järjet- 
tömän muistitiedon  arvoinen  on  pedanttien  harrastuskin:  yksi  kaivaa 
puutarhassa  viisasten  kiveä,  toinen  etsii  6000  vuotta  sitten  kadonnutta 
rengasta  —  Medium  inter  Spiritus  &  Corpus  —  ja  kolmas  hakee  luomi- 
sessa hukkunutta  Perpetuum  mobilea.  Kaikki  kummalliset  esineet  ja 
kokoelmat  ovat  pedanttien  ihastus.  Mutta  tuo  turha  ja  hyödytön  oppi 
suututtaa  Argusta.  Ennen  kaikkea  harmittaa  häntä  se,  etfeivät  oppi- 
neet tahdo  muille  jakaa  tietojaan,  vaan  pitävät  salatun  viisautensa  itsel- 
leen ja  vaativat  sen  perustalla  osakseen  muiden  ihailun  ja  kunnioituksen. 
Arguksen  mielestä  olisi  heidän  paras  ja  luonnollisin  tehtävänsä  levittää 
tietoa  ja  siten  höydyttää  isänmaata.  »Oppineen  tulee  olla  kuin  lamppu, 
joka  kuluttaa  itsensä  hyödyttäessään  muita»,  sanoo  hän  kauniisti. 

Vaikk'ei  Argus  juuri  näe  itsenäisyyttä  ja  todellista,  suurisuuntaista 
tutkimushalua  aikansa  oppineissa,  tunnustaa  hän  kuitenkin,  että  on 
muutamia,  jotka  eivät  ota  osaa  toisten  turhamaisuuteen,  vaan  todella 
hyödyttävät  isänmaata.  Ja  Argus  on  iloinen  optimisti.  Hänellä  on 
luja  usko,  että  tieto,  valistus,  järjellisyys  ja  totuus  voittavat  alaa  ihmisten 
mielissä.  Voitonvarmana  hän  huudahtaa:  »Turhaa  on  asettua  totuutta 
vastaan,  niinkuin  on  turha  estää  julkista  Jumalan  päivää.  En  ymmärrä 
mitä  totuuden  vastustajat  ajattelevat:  kuvittelevat  voivansa  masentaa 
sen,  joka  vain  voi  voittaa,  valaista  pimeimmätkin  asiat  ja  säteillä  läpi 
paksuimpien  muurien!» 

Mutta  ennenkuin  aivan  jätämme  pedantin,  annamme  Arguksen  kertoa, 
miten  hän  esiintyy  seuroissa  ja  jokapäiväisessä  käytännöllisessä  elä- 
mässä. Pedantti  loukkaantuu  helposti,  kursailee  mielellään,  vaikka 
kömpelösti  ja  tahtoo  loistaa  kuuluisain  kirjailijain  lauselmilla;  hajamieli- 
nen hän  on:  kysyy  monelta  hyvältä  tuttavalta,  mikä  hänen  nimensä  ja 
mikä  hän  on,  sylkee  lautapelille  ja  heittää  arpanappulat  lattialle;  kirjoit- 


Digitized  by 


Google 


.Then  Swänska  Argus". 


taessaan  etsii  hän  kynää,  vaikka  se  on  hänen  suussaan,  kaataa  muste- 
pullon paperille  ja  pistää  sormensa  kynttilän  liekkiin  lakkapuikon  ase- 
mesta. Väliin  on  hän  tahallaan  hajamielinen  näyttääkseen  oppiinsa 
syventyneeltä. 

Pedantti-parkaa  on  Argus  pahoin  pidellyt.  Samoin  vitsoo  hän 
puolisivistystä  ja  lausuu  ankaria  sanoja  liiallisesta,  »joutavasta»  opiske- 
lusta, mikä  vaan  synnyttää  terveelle  yhteiskunnalle  vahingollisen  sivis- 
tyneen proletariatin,  minkä  juuret  siis  Ruotsissa  ulottuvat  kauvaksi 
ajassa.  Opiskelevien  lukumäärän  täytyy  vähentyä,  arvelee  Argus.  Luuli- 
sipa  nyt,  että  Argus  on  opin  vastustaja,  mutta  sille  syytökselle  hymyilee 
Argus  itsetietoisesti  ja  selittää:  »Oppi  on  kahta  laatua:  toinen  tekee 
hyveellisen  ja  viisan  ihmisen,  sitä  hän  ei  koskaan  tahdo  estää.  Hän 
toivoo,  että  jokainen  torppari  sen  omaisi.  Mutta  opin,  joka  valmistaa 
lukeneita  kirjamiehiä,  tahtoo  hän  jättää  pienemmän  joukon  haltuun, 
niin  monelle  ainoastaan  kuin  hengellisissä  ja  maallisissa  viroissa  tarvi- 
taan, mutta  ei  useammille.  —  —  Jos  joka  veitikka  tahtoo  kiivetä 
Pindukselle,  käy  pian  niin,  että  niitä  on  useampia,  jotka  juoksevat 
palkan  perään  ja  elävät  siitä,  kuin  sellaisia,  jotka  hankkivat  valtiolle  varoja 
elättää  väkensä.  Opillinen  sivistys  on  Arguksen  mielestä  etupäässä 
virkamiehiä  varten.  Näihinkin  hän  heittää  tarkastavan  silmäyksen  ja 
huomaa  paljon  sanottavaa. 

Kaiken  ihmisten  hyörinän  ja  pyörinän  päämääränä  —  sanoo  Argus 
—  on  saavuttaa  onni,  s.  o.  rikkautta,  tulokkaita  virkoja,  korkea  yhteis- 
kunnallinen arvo.  Mutta  »tehdäkseen  onnea»  täytyy  olla  liukas  kuin 
ankerias,  kavala  kuin  kettu,  myrkyllinen  kuin  käärme,  täytyy  imarrella,  ker- 
jätä, madella,  pettää,  kumartaa.  Ruotsi  on  maa,  jossa  virat  ovat  parhain 
omaisuus,  paikat  parhaat  tulot  ja  »sivutulot»  parhaat  korot;  sellaisessa 
maassa  ei  niin  välitetä  yleisestä  hyvästä  ja  virkojen  kunnollisesta  hoita- 
misesta. Virkaa  pidetään  ainoastaan  leipäkannikan  antajana.  Sentähden 
on  niin  paljon  »kerettiläisiä  julkisissa  viroissa»;  niitä  on  »jokainen 
maallikko  tai  pappi,  joka  pitää  valtion  virkaa  tai  sielunhoitoa  ainoastaan 
elatuskeinona;  jokainen  tyly,  ylpeä  ja  kiukkuinen  virkamies,  joka  vaivaa 
kaikkia  anovia  ja  masentaa  kohteliaitten  mielen;  jokainen  virkamies, 
joka  luottaa  alempien  taitavuuteen  eikä  anna  itselleen  niin  paljon  aikaa 
ja  vaivaa,  että  oppisi  tuntemaan  tehtävänsä  ja  velvollisuutensa».  Sitä 
huolimattomuutta  ja  pintapuolisuutta,  joka  virkamiesten  keskuudessa 
tavataan  ja  niitä  vähiä  vaatimuksia,  joita  heille  asetetaan,  kuvaa  m.  m. 
seuraava  lause:  »Niinpian  kuin  nuorukainen  on  oppinut  yhden  kielen 
lisää  äidinkielen  rinnalla  (usein  hän  ei  osaa  sitäkään)  on  hän  oppinut; 
hän  on  kypsynyt  ja  kykenevä  valtion  palvelukseen ;  kunto  ja  ymmärrys 
ovat  sivuseikkoja.»     Kuten  Petitmaitre  tahtovat  kaikki  muutkin  mahdol- 

lisimman  nopeasti  yletä  ilman  ponnistuksia  ja  työtä.  Kun  joku  on 
henkensä  takaa  juossut  saadakseen  viran  ja  vihdoin  sen  saanut,  on  se 
heti  hänen  mielestään  liian  halpa  ja  häntä  kalvaa  ääretön  himo  toiseen 
parempaan.  »Jos  voisitte  yletä  niinkuin  kunnianhimossanne  toivotte, 
ei  mikään  paavi'  tai  sulttaani,  ei  tämän  maailman  ruhtinaskaan  olisi 
varma  valtikastaan»,  sanoo  Argus.  Lahjominen  on  myös  pahe,  joka  jo 
on  huomattavissa  virkamiesten  keskuudessa.  Vahingollisten  eläinten 
joukossa  mainitaan  näet  »lahjoja-susi»  (mutvargen),  joka  on  »viekas 
eläin,  hyvin  sileä  ja  pehmeä».  Argus  puhuu  myös  »kruunun  viran 
ostamisesta»  ja  »ihmisten  ostamisesta».  »Raha,  rakas  Celadon,  ei  ole 
mikään  joutavuus;  sillä  saatte  viran,  nimen  ja  kunnian  kaikkina  aikoina.» 
Lahjojen  vastaanottaminen  on  virkamiehen  paras  »sivutulo».  Toimis- 
saan osottavat  virkamiehet  hitautta  ja  liikaa  muodollisuuksien  intoa. 
Matkalla  Glysisvalliin  kertoo  muuan  entisajan  suurmiehistä  Argukselle, 
että  hänen  aikanaan  oli  päämäärä  tehdä  laki  niin  lyhyeksi  ja  selväksi 
kuin  mahdollista,  että  täytäntöönpano  olisi  helpompi  ja  nopeampi. 
»Ah»,  vastaa  Argus,  »oikeusjuttu  käy  lentäen,  ei  mikään  asia  tule  vuotta 
vanhemmaksi.»  Sangen  hauska  on  esitys  Viranomaisesta  (Vederbö- 
rande),  jota  kaikki  etsivät  ja  hakevat  kenenkään  oikein  tietämättä  mikä 
ja  missä  hän  on. 

Eräässä  kirjoituksessa  esittää  Argus  Ruotsin  neljän  säädyn  synnyn 
ja  historian  omaan  aikaansa  saakka  Tämä  »Äfventyr  om  Rikzens 
Ständers  upkomst»  on  hänen  kuuluisan  poliittis-historiallisen  kerto- 
muksensa »Sagan  om  hästen»  edeltäjä.  Maan  vanhimmat  asujamet 
olivat  veljekset  Hjalmar  ja  Valmar,  aatelin  ja  talonpoikaissäädyn  edus- 
tajat. Valmarin  vanhin  poika  oli  Byrger,  joka  lähetettiin  hankkimaan 
taloon  suolaa  ja  muita  hyödyllisiä  elintarpeita,  ja  veljesten  henkisiä 
tarpeita  tyydyttämään  tuli  Theodorus.  Siten  sai  Ruotsi  porvarinsa  ja 
pappinsa. 

Tarkastaessaan  näitä  eri  säätyluokkia  on  Argus  ehkä  lempein  aatelia 
kohtaan,  tuntee  erikoista  sympatiaa  siitä  puhuessaan.  Hän  on  m.  m. 
lausunut  siitä  seuraavat  kauniit  sanat:  »Tämä  jalo  ruumis,  jonka  jäsenet 
ovat  panneet  maailman  ihmettelemään,  naapurit  pelkäämään  ja  jotka  ovat 
tuottaneet  isänmaalle  kunniaa  ja  kaikkina  aikoina  saattaneet  sadut  puhu- 
maan.» Mutta  kuitenkin  sen  heikot  puolet  joutuvat  hänen  ivansa  esi- 
neiksi, etupäässä  aatelisylpeys.  Runossa  »Sann  och  falsk  Ähra»  sano- 
taan aatelisista: 

»Och  fast  somliga  skull'  uti  mangel  af  Adliga  Pängar  Sälliä  sitt  arf, 
bortslösa  sitt  odal  och  andra  bedraga,  Fylla  de  dock  en  tid  utaf  ähra 
sin  hungriga  Maga.»  Sellainen  tyyppi  kuin  Petitmaitre  on  etupäässä 
tavattavissa  korkea-aatelin  keskuudessa,  ja  olemmehan  nähneet,  kuinka 

armottomasti  Argus  siihen  iski.  Oikea  aatelismies  on  sellainen,  sanoo 
Argus  ivallisesti,  joka  tietää  ottaa  huomioon  sen  edun,  minkä  korkea 
syntyperä  ja  etuoikeudet  antavat  hänelle,  niin  että  pienempi  väki  häntä 
kunnioittaa;  joka  erottautuu  rahvaasta  ja  pikku-ihmisistä  komeitten 
vaatteitten,  livreoitten,  vaunujen  ja  vaakunan  kautta;  joka  voi  luulotella 
maailmalle,  että  hänen  sukunsa  maine  ulottuu  hämärään  pakanuuteen 
tai  ainakin  varhaiseen  uskonpuhdistuksen  aikaan,  vaikkakin  hänen  iso- 
isänsä kenties  oli  suutari.  Erinomaisen  hienosti  ivaa  Argus  aatelia, 
joka  ylpeilee  isien  kunniasta  itse  omaamatta  mitään  ansiota: 

»Rakkaat  herrat,  Itä-Intian  kulkijat,  mitä  tuonettekaan  meille  Kiinasta, 
ette  kuitenkaan  tuo  tänne  sitä  kummallista  tapaa,  mikä  kiinalaisilla  on, 
nim.  persoonallista  aatelisuutta:  heillä  aatelisarvo  ei  ole  perinnöllinen 
kuten  täällä,  eikä  sitä  kukaan  saa,  joka  ei  omasta  kohdastaan  ole  an- 
sainnut sitä  ja  voittanut  kunniaa  tieteissä  ja  urhoollisuudessa.  Toisen 
hyve  ei  voi  aateloida  toisen  kelvottomuutta.  Ajattele,  mitä  vaikeuksia 
siinä  maassa  asetetaan  ihmisille!  Kun  mandariinin  poika  tahtoo  periä 
isänsä  aatelisarvon,  täytyy  hänen  vaivautua  olemaan  yhtä  hyveellinen 
ja  kiitettävä  kuin  isänsä.»  Argus  arvelee,  että  jos  sellaista  tapaa  nou- 
datettaisiin Ruotsissakin,  niin  varmaan  »aatelinen  nuoriso  kilpailisi 
erinomaisissa  teoissa,  sillä  kukapa  tahtoisi  kadottaa  aatelisarvonsa?» 
Silloin,  myöntää  Argus,  olisi  todellakin  kunniakasta  voida  luetella  esi- 
vanhempansa, »16  hyvekirkasta  henkilöä  katkeamattomassa  ketjussa!» 

Talonpojista  Argus  puhuu  sangen  vähän.  Heidän  elämäänsä  on 
hän  vähemmän  tarkannut  —  hänhän  on  etupäässä  pääkaupungin  vili- 
nän tuntija  ja  tutkija. 

Mutta  Byrger  —  porvari  —  on  erityisesti  Arguksen  huomion  esi- 
neenä. Argus  on  näet  sangen  innostunut  taloudellisiin  kysymyksiin, 
melkeinpä  joka  numerossa  hän  puhuu  niistä  tai  niidentapaisista. 
Argus  on  täydellisesti  merkantiilijärjestelmän  kannattaja  ja  yhtyy  niihin 
mielipiteisiin,  joita  siihen  aikaan  Oyllenborg  ja  vanhempi  Höpken  puo- 
lustivat ja  levittivät.  Heidän  mielestään  oli  milfei  moraalinen  velvol- 
lisuus kannattaa  kauppakomppanioja  ja  kotimaisia  tehtaita.  »Rahojen 
tulee  jäädä  maahan»,  oli  pääpyrintö.  Ainoastaan  ne  kauppiaat  olivat 
todellisia  patriootteja,  jotka  möivät  kotimaisia  tavaroita.  Mutta  niin 
eivät  suinkaan  kaikki  tehneet,  vaan  päinvastoin  pitivät  kotimaista  teol- 
lisuutta hulluutena  ja  olivat  mieluummin  pikkurenkejä  ulkomaiselle 
komissioonikaupalle  kuin  möivät  hyviä  oman  maan  tuotteita.  Itsek- 
käisyys,  oman  voiton  pyyntö  määrää  kauppiaitten  toimet.  »On  kaup- 
piaita, jotka  tyytyvät  käymään  vaan  sellaista  kauppaa,  että  ottavat  pip- 
puria ja  inkiväärää  Lybeckistä  kahden  välittäjän  kautta,  kun  vaan  sillä 
tulevat  rikkaiksi.    Toiset   ovat   niin  rohkeita,  että  uskaltavat  Hollantiin 

tai  Englantiin  pienellä  heikolla  laivalla,  jota  kutsutaan  Luotoksi  ja  tuo- 
vat meille  kaikki  tavarat  ja  vaatteet,  mitkä  tarvitsemme.»  —  Sitähän 
ei  Argus  innossaan  huomannut,  että  ulkomaisten  tehdastavarain  tuonti 
saattoi  olla  hyödyllinenkin,  jos  maassa  oli  toisia  arvoja  esim.  metalleja 
tai  maanviljelyksen  tuotteita,  joita  voitiin  antaa  vaihteeksi.  —  Kauppiaat 
olivat  velttoja  ja  taitamattomia,  kävivät  pankissa  ja  torilla  ainoastaan 
kuullakseen  uutisia,  välittämättä  kaupan  oikeasta  hoitamisesta.  Komei- 
lemisen  halu  oli  yleinen,  kauppiaat  ja  heidän  rouvansa  tahtoivat  mie- 
luummin olla  kerjäläisiä  aateliseen  tapaan  kuin  hyvinvoipia  kauppiaitten 
mukaisesti. 

Hyvinarvoisa  pappissäätykään  ei  säästynyt  Arguksen  ivalta.  Eräässä 
runossa  on  heistä  seuraavat  säkeet: 

»Präster  ha  ock  den  sed,  at  i  andackt  famla  tili  ähra; 

Nöije  det  är  at  see  uppä  dem  the  gläntzande  Hattarna  bära; 

Höra  det  de  för  vväggar  och  hwalf  wälklingande  prata, 

Weta  det  de  hafwa  lärt  siuhundrade  kättare  rata.»  — 

Tosin  on  paljon  arvokkaitakin  Herran  palvelijoita,  mutta  monessa 
huomaa  ulkokullaisuutta  ja  tekopyhyyttä,  semmoisia,  jotka  »jättävät 
sopivampaan  tilaisuuteen  Vapahtajan  ristin  kantamisen.»  Pappien  huo- 
lenpito seurakuntalaisten  siveydestä  ei  myöskään  ole  kehuttava,  sillä 
»he  antavat  meidän  tehdä  mitä  tahdomme,  kun  vaan  ulkonaisesti 
olemme  siivoja,  ja  tekevät  matkamme  toiseen  maailmaan  helpommaksi 
kuin  mitä  itse  ajattelemme».  Saarnatavan  heikkoutta  kuvaa  Argus  seu- 
raavin sanoin:  »Nyt  näen  papin  harjoittavan  äänen  korottamista  ja 
laskemista  kuten  tärkeässä  oikeusjutussa,  ja  käsien  ojentamista,  silmien 
mulkoilemista  ja  koko  ruumiin  asentoa,  mikä  kaikki  oivallisesti  edistää 
hänen  kaunopuheisuuttaan  saarnatuolissa.  Muutamien  saarnaajien 
sanotaan  osaavan  yskiä,  aivastaa  ja  sylkeä  aikanaan  (toden  totta,  ajat- 
telin minä,  se  ei  olekaan  niin  hullua;  se  on  mukava  keino  päästä  päl- 
kähästä, kun  muisti  pettää).»  Sitte  antaa  hän  sen  neuvon,  että  papit 
lukisivat  paperista  hyvin  kirjoitetut  saarnansa,  eivätkä  vaivaisi  muisti- 
aan, niin  he  eivät  menisi  saarnatuoliin  sydän  kurkussa,  kuten  useasti 
nyt. 

Vaikkakin  Argus  moittii  pappeja,  ei  kuitenkaan  pidä  luulla,  että  hän 
halveksii  uskontoa.  Päinvastoin  antaa  hän  sille  suuren,  elämänperus- 
tavan  merkityksen.  »Voin  vakuuttaa,  että  se,  joka  elää  uskonnon- 
mukaisesi —  tietysti  evankelisluterilaisen  —  elää  paraiten,  Jumalalle 
kunniaksi  ja  ihmisille  hyödyksi.»  Arguksen  uskonnolliseen  käsitys- 
tapaan kannattaa  tutustua;  se  on  mieltäkiinnittävä  sentähden,  että  siitä 
huomaa,  kuinka  uskonnollisellakin  alalla  ajatuksen  vapauden  vaatimus 
vähitellen  herää  Ruotsissa  —  tosin  vielä  sangen  miedossa  muodossa. 

Uskonnolliselta  kannaltaan  —  sanoo  Argus  —  ovat  ihmiset  pääasialli- 
sesti kolmea  ryhmää:  ortodokseja,  lahkolaisia  ja  vapaa-ajattelijoita. 
Mikään  näistä  ei  herätä  Arguksen  mielessä  suurtakaan  sympatiaa. 
Ensinmainitut  ovat  itsevarmoja,  sokeita  ja  suvaitsemattomia.  Muuan 
herra  Nitblind  syyttää  toista  lahkolaisuudesta  sen  takia,  että  tämä  kir- 
jassaan muka  on  kieltänyt  todelliselta  kristityltä  oikeuden  pelata  korttia, 
tanssia  ja  katsella  »komedioja»,  ja  kun  toinen  väittää,  ettei  semmoisesta 
lausuta  sanaakaan  koko  kirjassa,  vastaa  herra  Nitblind  nopeasti:  »Minä 
en  ole  mitään  lukenut,  mikä  on  lähtenyt  hänen  kynästään.  Jumala 
varjelkoon  minua  siitä  myrkystä!  Minkätähden  lukisi  niin  epäiltäviä 
asioita?0  (Todellakin  oikein  ortodoksien  kaltaista!)  —  Lahkolaisia 
kuvailee  Argus  näin:  »Oikein  innokas  hurmahenki  ei  pidä  ketään  niin 
paholaisen  kaltaisena  kuin  ortodoksia».  —  Uskonnottomuus  on  jo  hyvin 

yleistä.    Matkalla  Glysisvalliin  puhuu  Argus  Laurentius  Petrille:  » 

suurin  osa  kansaa  on  niin  vähän  taikauskoista,  etfei  monikaan  välitä 
Jumalasta;  kiirastuleen  ei  uskota,  koskapa  ei  tahdota  tietää  mitään  tai- 
vaasta ja  helvetistä,  ja  monia  pyhimyksenpäiviä  vietetään  sitä  vähem- 
män, kun  monet  eivät  koskaan  kysy  kirkkoa  tai  saarnaa  oikeina  juhla- 
päivinäkään.» Varsinkin  herätti  se  uskonnottomuus  Arguksen  pahek- 
sumista, joka  osottautui  pöyhkeilemisenä  ja  ylimielisenä  halveksimisena 
uskontoa  vastaan.  —  Oli  sitte  sellaisiakin,  jotka  olivat  vapaamielisiä, 
mutta  kuitenkin  pääasiassa  pitivät  kiinni  kirkon  opista,  ja  niihin  kuuluu 
ennen  kaikkia  Argus  itse.  Heidän  uskontunnustuksensa  on:  Todellinen 
ihminen  palvelee  Jumalaa  sydämestään  järjenkuuliaisuudella,  mutta 
ilman  tavan  pakkoa  tai  taikauskoa.0  Heille  on  tärkeä  ajatuksen  vapaus, 
he  vaativat  sitä  varsinkin  nuorisolle,  vieläpä  itse  »taivaanopissakin». 
»Ihmisen  tulee  etsiä  uskontoa.  Uskonnon  ei  pidä  etsiä  häntä  tai  tehdä 
häntä  kristityksi  tavan  mukaan,  koneellisesti.  Hänen  täytyy  itse  ja 
omalla  suostumuksellaan  löytää  teologian  aarteet.»  Ihmisillä  täytyy 
olla  oikeus  olla  »kerettiläisiä,  kunnes  he  hyvillä  syillä  tulevat  vakuu- 
tetuiksi. Ja  vakuutetuiksi  he  tulevat,  sillä  Jumalan  tahto  ja  ihmisen 
luonnollinen  valo  soveltuvat  hyvin  yhteen».  Arguksessa  ei  ole  ollen- 
kaan tuota  toivotonta  hapuilemista,  kylmää  kieltämistä  tai  lohdutonta 
ivaa,  jota  huomataan  valistusajan  loppukauden  ihmisissä.  Hän  on  niin 
tasainen,  terve  ja  järkevä  keskitietä  kulkiessaan.  —  Oikeata  uskonnon- 
vapautta koettaa  Argus  selittää  vertaamalla  sitä  valtiolliseen  vapauteen. 
Hän  kirjoittaa  näin: 

»Ruotsalaisina  olemme  pelastetut  yksinvallasta —  kristittyinä 

paavinvallasta  ja  kaikesta  omantunnonpakosta.  Ruotsalaisina  annamme 
jokaiselle  valtakunnan  jäsenelle  oikeuden  laatia  järjestyssääntöjä  ja  lakeja 
omassa  talossaan;  jos   hän   tahtoo  rikastua,  on  hänellä  oikeus  siihen; 

jos  hän  tahtoo  heittää  rahansa  järveen,  emme  voi  sitä  estää;  mutta 
jos  hän  tahtoo  muille  säätää  lakia  —  niin  sidomme  hänen  kätensä  ja 
ansaitun  rangaistuksen  kautta  teemme  hänet  kykenemättömäksi  vahin- 
goittamaan muita.  Sellainen  on  maamme  vapaus.  Kristittyinä  jätämme 
jokaiselle  seurakunnan  jäsenelle  vapauden  omassa  sydämessään  huo- 
lehtia itsestään  miten  tahtoo:  jos  hän  tahtoo  ajatella  ijäistä  autuuttaan, 
on  se  meille  mieluista,  jos  hän  ei  sitä  tahdo,  niin  surkuttelemme  häntä 
ja  koetamme  ojentaa  häntä;  mutta  jos  hän  viettelee  toiset  erehdyksiinsä 
ja  tekeytyy  yksinkertaisten  heikon  uskon  pyöveliksi,  niin  sidomme 
hänen  kätensä  ja  ansaitun  rangaistuksen  kautta  teemme  hänet  kykene- 
mättömäksi vahingoittamaan  toisia.    Sellainen   on   uskon  vapautemme.» 

Kirkon  ja  valtion  keskenäisestä  suhteesta  lausuu  Argus  nuo  kau- 
vaskantoiset  sanat:  »Maallinen  käsivarsi  on  kutsumaton  apostoli.» 

Luonnollisestikin  on  sellainen  henkilö  kuin  Argus  hyvin  innostunut 
kasvatuksesta.  Kaikki  ne  puutteet  ja  virheet,  mitkä  hän  huomasi  ih- 
misissä, piti  vähitellen  poistettaman  kasvatuksen  kautta.  Etfei  ajan 
kasvatus  ollut  kuin  olla  piti,  huomauttaa  Argus  monessa  paikassa. 
Hän  esittää  useita  tavallisia  kasvatuskeinoja,  jotka  eivät  suinkaan  saa- 
vuta hänen  hyväksymistään.  »Usein  pilaavat  vanhemmat,  varsinkin  äidit, 
lapsensa  hemmottelemisella  ja  kehumalla  heidän  taitojaan,  joten  he 
tulevat  itserakkaiksi  ja  nenäkkäiksi.  Vakava  Cleantes  kasvattaa  lapsensa 
luostarimaiseila  ankaruudella,  kieltäen  heiltä  kaiken  leikin  ja  vapau- 
den, mutta  seuraus  on  se,  että  pojat  alkavat  hurjastella  ja  tytöistä, 
noista  pikkununnista,  tulee  suuria  ilveilijättäriä.  Isä  Devotius  pakottaa 
poikaansa  jumalanpelkoon  virsiä  luettamalla  ja  pannen  häntä  rukoile- 
maan polvillansa.  Oppinut  Musacus  tahtoo  pojastaankin  oppineen  ja 
pakottaa  häntä  lukemaan  12  tuntia  päivässä,  mutta  tylsistyttää  hänet 
ja  tärvelee  hänen  terveytensä.  Argus  on  erinomaisesti  oivaltanut,  mikä 
merkitys  sillä  on,  että  kasvatti  tuntee  mieltymystä  opetettavaan  ainee- 
seen. Ihmisluonto  on  sellainen,  että  kaiken,  minkä  hän  pakottamatta 
saa  tehdä,  sen  tekee  hän  ilolla,  mutta  niin  pian  kuin  jokin  asia  tulee 
hänelle  laiksi  tai  velvollisuudeksi,  käy  se  hitaasti  ja  kuoli  ees  ti.»  Pahin 
vika  kasvatuksessa  on  vapauden  ja  järjellisen  ohjauksen  puute.  Ar- 
guksen periaatteisiin  kuuluu  ennen  kaikkea,  että  pojan  täytyy  saada 
itsenäisesti  ajatella,  vapaasti  »taivaanopissakin»,  kuten  ennen  on  mai- 
nittu. Muistitietoa  ei  ole  niin  paljon  edistettävä,  vaan  pantava  suu- 
rempaa arvoa  oikeaan  täsmälliseen  ymmärtämiseen.  Ja  kun  poika  on 
käsittänyt  jonkin  asian,  tulee  hänen  ajatustensa  selvittämiseksi  esittää 
se  niin,  että  hän  saa  »kirkkaat  ajatukset  ja  puhtaat  käsitteet  kaikesta 
kuulemastaan  ja  näkemästään».  Joukkokasvatus  ei  myöskään  kelpaa, 
yksilöllisyys   on   otettava   huomioon.     »Ennen    kaikkea   täytyy   tuntea 

kasvatin  luonnonlaatu,  sen  mukaan  joka  tapauksessa  voidakseen  määrätä 
menettelytapansa,»  Liiallisen  kielten  opettamisen  Argus  hylkää  ja  eh- 
dottaa sen  sijaan  historiaa,  maantietoa,  genealogiaa  y.  m.  Nuorukaisen 
tulee  myös  oppia  hauska,  kohtelias  käytös  ja  seurustelutapa  —  ei  kui- 
tenkaan sitte  elääkseen  »ä  la  mode»,  Petitmaitren  tavoin.  Hienon  käytöksen 
saavuttua  hän  viihtyy  paraiten  hyvien  ja  herttaisten  naisten  seurassa. 
Elämisen  taito  on  siinä,  että  ihminen  tulee  jalomieliseksi  ja  hyveelli- 
seksi. Tuskinpa  on  mikään  sana  niin  usein  18:nnen  vuosisadan  ih- 
misten huulilla  kuin  »hyve»;  he  ovat  niin  äärettömän  hyveellisiä.  Vai- 
kutus, minkä  Arguksen  kuvaus  ihmisten  hyvistä  ja  pahoista  puolista 
antaa,  tuo  mieleeni  kuvan  henkilöstä,  jota  koristaa  suuri  joukko  yksi- 
tyisiä, erikoisia  hyviä  ominaisuuksia,  hyveitä,  mutta  jolta  sittenkin  puut- 
tuu eheyttä,  kokonaisuutta,  tuota  oikean  siveellisen  luonteen  yhtyyttä, 
joka  yhdessä  ainoassa  silmänräpäyksessä  kirkastaa  koko  persoonalli- 
suuden, tuota  yhtyyttä,  jonka  meidän  aikamme  edellyttää  suureen  luon- 
teeseen kuuluvaksi. 

Mutta  ne  kasvatusopilliset  aatteet,  joita  Argus  esitti,  olivat  terveitä, 
järjellisiä  ja  monessa  suhteessa  uusia  ja  herättäviä.  Arguksen  levitessä 
laajoihin  piireihin  on  luultavaa,  että  moni  siemen  lankesi  hyvään 
maahan. 

Puhuessaan  kasvatuksesta  Argus  luonnollisestikin  etupäässä  tar- 
koittaa miehistä  nuorisoa,  mutta  ei  hän  silti  laiminlyönyt  naisten  kas- 
vatusta tai  yleensä  ollut  välinpitämätön  heidän  suhteensa.  Päinvastoin 
on  Argus  hyvin  intresseerattu  naisista  ja  kääntyy  useasti  heidän  puo- 
leensa, sillä  hän  tunnustaa,  että  ken  on  naisten  suosiossa,  voi  saada 
aikaan  mitä  tahtoo  ja  että  he  oikeastaan  maailmaa  hallitsevat.  Kuten 
tavallisesti  esiintyy  Argus  naistenkin  suhteen  ivallisena  tarkastajana, 
heikkojen  puolien  esillevetäjänä,  mutta  samalla  ystävällisenä,  hyvän- 
tahtoisena neuvonantajana  ja  setänä. 

Kuvatessaan  Petitmaitreä  on  hänellä  heti  valmiina  tämän  naispuoli- 
nen vastine.  Lesbia,  Cloris  tai  mikä  hänen  nimensä  lieneekin  on 
tyhjä  lörpöttelevä  muotinukke,  joka  viettää  hyödytöntä  elämää.  »Hän 
on  niin  huolellinen  joka  kiharasta,  joka  helmasta  ja  nauhasta,  että  hän 
pitää  mielettömänä  sitä,  jolle  eivät  valtioasiat  ole  pikkuseikkoja  näitten 
asiain  rinnalla».  Petitmaitren  ystävätär  pelaa  mielellään  korttia  ja  kilis- 
telee  viinilaseja.  Usein  moittii  Argus  naisia  pikkumaisuudesta,  mielen 
vaihtelevaisuudesta  ja  loogillisuuden  puutteesta.  Viimemainittua  vir- 
hettä kuvaa  hän  näin:  »Tytön  mielestä  on  Pekka  heittiö,  sillä  hänen 
serkkunsa  on  sanonut  täti  Sibillalle  totuuden,  ja  hän  tanssii  niin  huo- 
nosti; mutta  Paavali  on  enkeli,  sillä  hänen  sisarensa  laittaa  niin  somasti 
myssyjä.»     Mitä   naisen   kasvatukseen   tulee,  suosittelee  Argus    juste- 

milieu »-sivistystä.  Jotakin  tulee  hänen  tietää,  mutta  suuri  oppi  on 
hänelle  liian  vaikeata.  »Toinen  on  tyhmä  eikä  taida  kristinoppiaan  eikä 
järjen  käyttämistä;  toinen  on  luonnostaan  älykäs,  mutta  tahtoo  osottaa 
viisauttaan  asioissa,  jotka  ovat  hänen  käsityskykynsä  yläpuolella.  Pää- 
asia on: 

»Neij,  flicka,  war  man  öm  om  ryktet  och  din  ähra, 

I  Kläder,  Ord  och  Kropp  skall  du  eij  mer  begära, 

Än  täck  enfaldighet,  en  ädel  liflighet, 

Naturen  utan  tvväng  oss  endast  nöija  vet.»  — 

Naisen  kauniimpia  hyveitä  on  kainous,  herttaisuus  ja  luonnollisesti- 
kin taitavuus  taloushommissa,  »sillä  silloin  tulee  hän  lohdutukseksi  ja 
kunniaksi  miehelleen».  Uskollisuus  ja  kuuliaisuus  Jumalaansa,  mies- 
tänsä, isäänsä  ja  äitiänsä  kohtaan  antaa  hänelle  todellisen  arvon.  Ar- 
guksen nais-ihanne,  jonka  hän  esittää  testamentissaan  Clorikselle,  on 
monessa  suhteessa  samankaltainen  kuin  rouva  Lenngr£nin  hänen  ru- 
nossaan »Nägra  ord  tili  min  kara  dotter  ifall  jag  hade  nägon.»  —  Naisen 
asema  avioliitossa  on  tavallisesti  seuraavanlaatuinen:  joko  on  hänen 
miehensä  hänelle  tyly,  loukkaava  ja  kaikkeen  tyytymätön,  vaikka  hän 
yöt  päivät  tekee  työtä  ja  koettaa  olla  mieliksi  ja  sanaa  hiiskumatta 
kärsii  kaiken  nöyryytyksen;  —  tai  pitää  hän  miestään  tohvelin  alla. 
Erinomaisia  tässä  suhteessa  on  kuvaus  Buffuksen  avioliitosta  ja  ker- 
tomus avioparista,  joista  vaimo  on  suunnattoman  iso  ja  mies  niin  pie- 
nonen,  että  pistetään  milloin  rouvan  tohveliin,  milloin  muhviin,  ja  rou- 
van armosta  silloin  tällöin  pääsee  omille  asioilleen. 

Onnellisiakin  avioliittoja  on,  myöntää  Argus,  mutta  hänen  silmänsä 
iskevät  mieluummin  epätäydelliseen,  rumaan. 

Käsitellessään  erilaisia  kysymyksiä  ei  Argus  juuri  tuo  esiin  ääri- 
mäisiä,  jyrkkiä  mielipiteitä,  vaan  koettaa  asettua  tasapuoliselle,  välittä- 
välle, kultaisen  keskitien  kannalle.  On  kuitenkin  eräs  kysymys,  jossa 
Argus  on  hellittämättömän  jyrkkä.  Silloin  on  kyseessä  äidinkielen 
oikeudet  ja  kansalaisten  velvollisuudet  sitä  kohtaan.  Tälle  kysymykselle 
on  Argus  omistanut  kokonaisen  numeron  ja  siinä  hän  innostuneesti, 
runollisesti  ja  vakuuttavasti,  ivankin  avulla  koettaa  herättää  ruotsalaisia 
välinpitämättömyyden  unesta.  Niinkuin  tiedämme,  oli  Ruotsissa  siihen 
aikaan  aivan  yleistä  ihailla  kaikkea  ulkomaalaista,  varsinkin  ranskalaista, 
ja  tuo  meni  niin  pitkälle,  että  ylemmissä  piireissä  oli  ranska  puhe-  ja 
kirjekielenä  ja,  jos  ruotsia  puhuttiinkin,  sekotettiin  siihen  suuri  määrä 
ranskalaisia  sanoja  ja  lauseparsia.  Tätä  epäkohtaa  vastaan  nousee 
Argus  ankarasti: 

»Meidän  armasta  äidinkieltämme  rääkätään  joka  päivä  keskuudes- 
samme niin,  että  on  oikein  surkeata.    Niin  tottumattomia  ovat  ruotsa- 

laiset  ruotsinkieleen,  että  piankin  kangertavat  enemmän  puhuessaan 
omaa  kieltänsä  kuin  muita  kieliä.  Yksityisten  huolimattomuudesta  on 
tullut  yleinen  tietämättömyys:  tämä'  tyhmyyden  usva  ulottuu  Ruotsin 
ruumiiseen  kiireestä  kantapäihin,  ja  harvat  ovat  ne,  joilla  on  silmiä 
nähdä  se;  ylhäisten  keskustelut  ovat  harvoin  ruotsinkielisiä  ja  alempi- 
säätyiset  apinoivat  heitä.»  Argus  sydäntyy  siitä,  että  sivistys  muka 
voidaan  omistaa  vain  vieraitten  kielten  avulla.  »Oi  taivas,  mikä  hulluus! 
Eiköhän  voisi  olla  viisas,  oppinut,  henkevä  ruotsiksi?»  —  Vieraitten 
kielten  tarpeellisuudesta  hän  sanoo:  »Ulkomainen  kieli  on  minulle  tar- 
peellinen ainoastaan  silloin,  kun  olen  tekemisissä  ulkomaalaisten  kanssa 
tai  kun  ulkomaalaisista  kirjoista  tahdon  ammentaa  viisautta  ja  oppia: 
muuten  on  se  minulle  yhtä  hyödyllinen  kuin  taskukello  keskellä  Tuk- 
holmaa.» Kaikkia  kehottaa  Argus  hellyydellä  ja  rakkaudella  hoitamaan, 
puhdistamaan  ja  jalostamaan  äidinkieltä.  Oppineitten  tulee  olla  tien- 
raivaajia, heidän  tulee  kirjoittaa  teoksensa  puhtaalla  äidinkielellä  ja  val- 
mistaa sanakirjoja  yleisön  opastukseksi.  Ruotsinkielen  kauneutta  ja 
kelpaavaisuutta  ilmituomaan  kaikkia  tunteita  ja  ajatuksia  kuvaa  Argus 
seuraavalla  tavalla: 

»Kielemme  ei  ole  kova  kuin  saksan,  ei  kokoonpoimittu  kuin  eng- 
lannin, ei  ylpeä  kuin  espanjan,  ei  hempeä  kuin  italian,  ei  raju  kuin 
puolan,  ei  hurja  kuin  venäjän,  ei  määkivä  kuin  tanskan.  Kielemme  on 
vienoa  ja  kuitenkin  voimakasta,  puhdasta  ja  kuitenkin  rikasta,  yksin- 
kertaista ja  kuitenkin  syvällistä,  uljasta  ja  kuitenkin  lempeää.  Se  on 
sopiva  ja  suloinen  runouteen  ja  suorasanaiseen  kirjoitukseen,  lauluun 
ja  puheeseen,  kertomuksiin  ja  romaaneihin,  vakavaan  ja  iloiseen,  kirk- 
koihin ja  näytelmäkappaleihin,  saarnoihin  ja  Argukseen.» 

Jos  missään,  on  Argus  innokkaassa  äidinkielen  harrastuksessa  teh- 
nyt oikean  isänmaallisen  työn. 

Kenellepä  äidinkielen  viljelys  olisi  paremmin  sydämen  asia  kuin 
runoilijoille?  Heistä  ei  Argus  kuitenkaan  paljon  puhu,  joskus  vaan 
moittii  heidän  luonnottomia  kielimuodostuksiaan.  Mutta  Argus  valittaa 
runoilijain  kolkkoa  kohtaloa  Ruotsissa.  Heidän  on  vaikea  tulla  toimeen 
»onnettomalla  käsityöllään».  »Lucidor  kerjää,  Runius  voi  tuskin  mak- 
saa räätälinsä  ja  suuri  Stjernhjelm  on  onnellinen,  jos  hänellä  on  ela- 
tuksensa. Järjen  leikki  ja  jalot  taiteet  eivät  ole  meidän  maamme  huvi- 
tuksia. Toista  ovat  hyvät  vekselit  ja  pankinsetelit,  se  kirjoittamistapa 
miellyttää  enemmän.» 

Ehkä  vieläkin  pn  niin  jossakin  maassa. 

Sananen  vielä  Arguksen  poliittisesta  kannasta! 

Hän  ei  ole  sanottavasti  poliittinen.  Hän  on  rauhaa  rakastava  ja 
kehottaa  kansalaisia  valtakunnan  ja  vapauden   turvaamiseksi   yksimieli- 

syyteen  ja  välttämään  puolueita,  kiihkoa  ja  riitaa.  Hän  on  kyllä  huo- 
mannut, että  heidän  joukossaan  liikkuu  »Eripuraisuuden  susi»  ja 
»Muuttumisilves»,  joka  tahtoo  kaiken  vanhan  hävittää,  saada  uutta  ja 
taas  hävittää.  —  Ruotsin  hallitusmuoto  on  erinomainen  ja  Argus  toivoo, 
että  se  Jumalan  avulla  voi  kestää  ikuisesti.  —  Kuningaspari  on  kaiken 
kritiikin  yläpuolella.  Koomilliselta,  melkeinpä  ivalta  kuuluu  seuraava 
ylistyspuhe:  »Suuri  pari!  Ylistystä  sinä  ansaitset,  sitä  minä  tahdon 
sinulle  antaa,  mutta  se  häiritsee  sinun  hyvettäsi,  sinä  punastut  kuvasi 
edessä,  sillä  se  on  kauniimpi  kuin  tiedät.»  Samankaltaisia  inhotta- 
vuuksia on  useampia.  Sellainen  oli  ajan  tapa,  ja  siinä  oli  Argus  täy- 
dellisesti aikansa  lapsi. 


Kun  on  lukenut  nuo  Arguksen  yhteensä  104  numeroa,  tulee  ehdot- 
tomasti kysyneeksi:  oliko  aika  todellakin  sellainen  kuin  Argus  esittää? 
Myöntävään  vastaukseen  viittaa  se  seikka,  että  Argus  oli  niin  erin- 
omaisen suosittu  ja  rakastettu  —  joskin  sillä  oli  jokunen  vihollinen- 
kin — ;  ainakin  tunsivat  sen  ajan  ihmiset,  että  Argus  pääasiassa  oli 
oikeaan  iskenyt,  että  se  kuva  heistä  ja  oloista,  jonka  Argus  antoi,  oli 
todenmukainen.  Että  Argus  oli  yksipuolinen,  täytynee  tunnustaa,  mutta 
se  sisältyi  jo  tehtävään,  kun  piti  panna  pääpaino  epätäydellisen,  nau- 
rettavan ja  huonon  paljastamiseen  ja  parantamiseen. 


Minne  ovat  Kuopion  lääninhallituksen  vanhim- 
mat asiakirjat   joutuneet? 

Kirj.   A.  R.  Cederberg. 


Kun  Kuopion  läänin  maaherra  Olof  Wibelius  syksyllä  1808  päätti  pois- 
tua pois  hallituskaupungistaan  ja  asettua  Ruotsin  puolelle,  vei  hän  muka- 
nansa kaikki  asiakirjat,  mitä  lääninhallituksen  arkistossa  oli.  Luultavasti 
oli  aikomus  kuljettaa  ne  pois  sodan  jaloista  johonkin  turvapaikkaan,  missä 
ne  voisivat  säilyä  vahingoittumattomina.  Iisalmelle  asti  oli  jo  ennätetty 
saada  asiakirjat,  mutta  sinne,  Vieremän  kylään,  jäivät  ne  joksikin  ajaksi, 
kun  ei  ollut  kuljetushevosia  saatavissa.  n/io  1808  kirjoittaa  Wibelius  ala- 
Karjalan  kruununvoudille  käskykirjeen,  jossa  hän  käskee  tämän  hankkia 
hevosia  kuljettamaan  seitsemää  laatikkoa  asiakirjoja  Iisalmelta  pohjoiseen. 

Kirje  ei  tavannut  enään  kruununvoutia  tämän  kotosalla;  hän,  Gabriel  Wal- 
lenius  nuorempi,  oli  lähtenyt  niinkuin  useammat  muutkin  virkamiehet, 
seuraamaan  Ruotsin  armeijan  mukana,  joka  kulki  pohjoista  kohden.  Emme 
tiedä,  jos  v.  t.  kruununvouti,  eräs  venäläisten  asettama  mies,  voi  täyttää 
Wibeliuksen  pyyntöä.  Vieremän  kylään  Iisalmelle  jäävät  meiltä  Kuopion 
lääninhallituksen  asiakirjat  —  sen  perästä  on  niiden  kohtalo  yön  peitossa. 

Sopisi  arvailla,  että  Wibelius  kuljetti  niistä  jonkun  osan  muassaan,  sen 
minkä  piti  arvokkaimpana  —  mutta  se  on  vaan  tyhjää  arvailemista. 

Se  tuntuu  meistä  kumminkin  varmalta,  että  asiakirjat  joko  heti  jou- 
tuivat häviöön  tai  kuljetettiin  Iisalmelta  edemmäksi  ja  sitten  hajoitettiin. 
Sen  päätämme  siitä,  etteivät  nekään  kuopiolaiset,  jotka  olivat  tuon  ajan 
tapauksissa  mukana,  tienneet,  miten  arkiston  oli  käynyt.  Jos  arkisto  ko- 
konaisuudessaan olisi  jäänyt  Kuopion  läänin  rajain  sisäpuolelle,  olisi 
kai  maine  siitä  Kuopioon  asti  sentään  ennättänyt.  Mutta  niin  ei  ole  asian 
laita  päättäen  eräästä  kirjeestä,  jonka  eräs  kuopiolainen  virkamies  kirjoit- 
taa 22/io  1809  ystävälleen,  joka  oli  pyytänyt  selvitystä  muutamassa  jutussa. 

n Päätöstä  vaan  odotettiin,  kun  sota  puhkesi  —  sattuma 

sai  aikaan,  ettei  sitä  saatu  kirjoitetuksi  tuossa  yleisessä  sekamelskassa, 
ennenkuin  itse  asiakirjat  suuren  hävityksen  aikana,  joka  hajoitti  Kuo- 
pion lääninhallituksen,  hävisivät a 

Ei  myöskään  Kuopion  läänin  uusi  maaherra,  vapaaherra  S.  W.  Carpe- 
lan tiedä  mitään  hävinneistä  asiakirjoista.  Siksi  ryhtyy  hän  heti  toimen- 
piteisiin kadonneiden  takaisin  saamiseksi.  Hän  antaa  julistaa  lääninsä  kir- 
koissa kuulutuksen,  joka  oli  suomennettuna  näin  kuuluva: 

„Koska  Kuopion  Lääninkansliaan  kuuluvia  kirjoja  tai  papereita  ei  ole 
voitu  löytää,  vaan  ovat  nämät  luultavasti  joko  kokonaan  joutuneet  hävi- 
ölle taikka  unehtuneet  maaseudulle;  siis  jos  kuka  Läänin  asukkaista  ta- 
valla tai  toisella  sattuisi  saamaan  käsiinsä  sellaisia  asiakirjoja,  toivon  minä, 
että  nämät  heti  jätetään  paikkakunnan  kruununvoudille,  joka  minun  puo- 
lestani suorittaa  ne  kulungit,  joita  omistajilla  on  niistä  ollut." 

Kuopion  Läänin  Kansliassa  7/«  1809. 

S.  W.  Carpelan. 

Emme  varmuudella  voi  sanoa,  mitä  maaherra  Carpelanin  puuhat  tässä 
suhteessa  saivat  aikaan,  mutta  arvatenkin  on  hänen  ansiokseen  luettava, 
että  Kuopion  lääninhallituksen  arkistossa  nykyään  sentään  löytyy,  joskin 
hyvin  vähän,  asiakirjoja  ennen  vuotta  1808.  Erään  tiedonannon1)  mukaan 
on  siellä  säilynyt  yhteensä  20  pakkaa,  nimittäin: 


*)  Maisteri  J.  M.  Saleniuksen  suosiollisesti  antama.  Arkistokomitean  mietintöön 
(v.  1900)  liitettyjen  taulujen  mukaan  on  Kuopion  lääninhallituksen  arkistossa  asiakirjoja 
vuoteen  1809  0,71  metriä. 

Veroittamispäätöskantakirjojen  konseptit  (Skattläggningsutslagskonsep- 
ter)  vuosilta  1785—1792. 

Samat  vuosilta  1793—1797. 

Samat  vuosilta  1799—1803. 

Lääninkamreerinosaston  välipäätöskonseptit  (resolutionskonsept)  vuo- 
delta 1797. 

Lääninsihteerin  ja  varalääninsihteerin  kirjediaariot  vuosilta  1803— 1808. 

Supliikkidiaario  vuosilta  1803—1808. 

Nämät  ovat  pelastuneet  häviöstä,  mutta  minne  ovat  muut  joutuneet? 
Yksinkertaisin  ja  mukavin  selitys  tietysti  on,  että  ne  ovat  menneet  kaiken 
mailman  tietä,  vähitellen  hävinneet.  Ehkäpä  moni  pitää  naurettavanakin 
nyt  ruveta  kyselemään  asiakirjoja,  jotka  melkein  sata  vuotta  takaperin 
hävisivät.  Mutta  nyt  viime  aikoina  on  kuultu,  että  jossain  Pohjanmaalla 
on  löytynyt  asiakirjoja,  jotka  «isällöstä  päättäen  ovat  kuuluneet  Kuopion 
lääninhallituksen  arkistoon.  Tällaisista  asiakirjoista  pitäisi  ottaa  tarkka 
selko,  jos  mahdollisesti  voitaisiin  päästä  mainitun  arkiston  jäljille  ja  siitä 
saataisiin,  vaikka  kuinkakin  vähän,  takaisin.  Niin  köyhä  on  varsinkin 
Karjalan  puoli  historiallisista  lähteistä,  että  kaikki  mikä  valaisee  sen  vai- 
heita, on  kallisarvoisena  pidettävä. 


Historiallista  kirjallisuutta. 

Viljo  Hytönen,  Suomen  paloviinakysymys  Aleksanteri  Isen  aikana.  Helsin- 
gissä 1905.  155  siv.  8:o. 

Kansamme  vaiheiden  valaisemiseksi  viime  vuosisadan  alkupuolella,  joka  vieläkin 
on  perustavaan  merkitykseensä  nähden  liian  riittämättömästi  kuvattu,  tarjoaa  toimittaja 
Viljo  Hytösen  tutkimus  paloviinakysymyksen  sen  aikuisesta  asemasta  huomattavan  lisän 
historialliseen  kirjallisuuteemme.  Senkin  puolesta  on  tämä  teos  merkille  pantava,  että 
se  on  ensimäinen  varsinainen  erikoistutkimus  paloviinalainsäädäntömme  ja  sen  sovel- 
luttamisen  vaiheista.  K.  E.  F.  Ignatiuksen  vuonna  1885  Suomen  Tiedeseuran  sarjassa 
»Bidrag  tili  kännedom  af  Finlands  natur  och  folk*  julkaisema  »Statistiska  bidrag  tili 
belysande  af  bränvinskonsumtionen  i  Finland"  ja  Ernst  Tegengrenin  kirjotus  Suomen 
paloviinalainsäädännön  kehityksestä  (Tidskrift,  utgifven  af  Juridiska  föreningen  i  Finland 
vuonna  1901)  sisältävät  oikeastaan  vain  yleiskatsauksia  tälle  alalle. 

Kirjansa  johdannossa  tekijä  ensin  luo  katsauksen  Ruotsi-Suomen  paloviinalain- 
säädännön kirjaviin  vaiheisiin.  Jo  siitäkin  voi  huomata,  miten  tosi  on  ruotsalaisen  tut- 
kijan, tohtori  Karl  Key-Abergin  väite,  ettei  mikään  Ruotsin  taloudellisen  lainsäädännön 
osa  liene  siinä  määrin  ollut  monien  muutosten  ja  vaihtelujen  alainen  kuin  palovilnaa 

koskevat  lakimääräykset.  *)  Yksityiskohtaisesti  kerrotaan  sitten  Norrköpingin  valtiopäi- 
villä vuonna  1800  päätetystä  paloviina-asetuksesta,  joka  Suomessa  oli  voimassa  vuoden 
1865  loppuun  saakka,  vaikkakin  sitä  hallinnollista  tietä  erinäisissä  suhteissa  muuteltiin, 
ennenkuin  valtiopäivien  kokoonkutsumisen  kautta  saatiin  laillinen  tilaisuus  koko  palo- 
viinalainsäädäntömme  uudistamiseen,  —  joka  olikin  tärkeimpiä  niistä  tehtävistä,  mitä 
säädyt  saivat  silloin  suoritettavakseen. 

Aleksanteri  I:sen  aikana,  jota  hra  Hytönen  varsinaisesti  esittää,  pysyttiin  tarkasti 
Norrköpingin  valtiopäiväin  paloviina-asetuksen  pohjalla;  viinanpoltto  oli  maalla  kaikilla 
tilan  tai  tilanosan  omistajilla  tai  viljelijöillä  .vuokralla",  josta  heidän  oli  vero  suoritettava, 
ja  kaupungeissa  tätä  nautintoainetta  saatiin  valmistaa  säädetty  määrä  asukasta  kohden  joko 
yhdessä  tai  useammassa  polttimossa,  joiden  liikkeestä  samoin  veroa  maksettiin.  Poltto- 
aikaa,  joka  asetuksessa  määrättiin  8  kuukaudeksi  vuodessa,  oli  hallituksella  oikeus 
supistaa,  ja  tätä  valtaansa  Suomen  hallitus  käytti  kaikkiansa  4  eri  kertaa  sinä  aikana, 
jota  ilmotettavana  olevassa  teoksessa  esitetään,  vuosina  1812*),  1813,  1818  ja  1821, 
määräten  sen  kunkin  seuraavan  talven  kuluessa  3  kuukaudeksi  3  ensinmainittuna  vuonna 
ja  2:ksi  vuonna  1821.  Tekijä  kertoo  sitten  paloviinantuonnista  Venäjältä  vuosina 
1809—1811,  tuontikiellon  synnystä  viimeksimainittuna  vuonna  ja  vientikiellosta  vuonna 
1812,  jolloin  yleinen  kato  ahdisti  maatamme  ja  senvuoksi  katsottiin  tarpeelliseksi  tois- 
taiseksi estää  viljan,  jauhojen  ja  paloviinan  vientiä  täältä.  Seikkaperäinen  selvitys 
annetaan  teoksessa  Viipurin  läänin  paloviinakysymyksestä,  joka  vanhan  Suomen  oloja 
järjestettäessä  muun  Suomen  mukaisiksi  oli  mitä  vaikeimpia  ratkaistavia,  kuten  tohtori 
O.  A.  Kallio  väitöskirjassaan  jo  on  esittänyt.  Venäjän  aikana  siellä  oli  maaseudulla 
vapaa  viinanpoltto  vallalla  ja  kaupungeissa  olivat  sekä  poltto  että  myynti  vuokralla. 
Viinaveroa  maksettiin  maalla  20  kopekkaa  joka  mieheltä  ja  1/i  aatelittoman  kapakoitsi- 
jan liikevoitosta.  Vuonna  1812  oli  Viipurin  läänissä  tällaisia  kapakoita  yhteensä  60 
yli  90  tuhatta  miespuolista  asukasta  kohden,  joten  tilaisuutta  väkijuomain  saantiin  oli 
ylen  runsaasti,  ja  sen  mukaiseksi  sitten  juoppouskin  nousi.  Viipurin  läänin  kaupungeissa 
oli  yhdistämisen  aikana  viinaliike  venäläisellä  kauppiaalla  Aleksei  Jäishnikowilla  vuok- 
ralla, ja  sen  ohella  tällä  suurkapakoitsijalla  oli  myös  yksinoikeus  toimittaa  viinaa  Ruot- 
sinsalmen, Kymin,  Liikkatan  ja  Taavetin  linnotuksiin  sekä  Koiviston  ja  Uuraan  satamiin. 
Kaupungeille  hän  suoritti  vuotuilta  vuokraa  yhteensä  46,150  seteliruplaa,  sitäpaitsi  kir- 
koille yhteensä  1,800  ruplaa  ja  vaivaisille  samoin  1,800  ruplaa  sekä  500  ruplaa  yleisen  huo- 
lenpidon virastolle  (.Collegium  allgemeiner  Vörsorge"  mainitaan  teoksessa;  »Fiirsorge*  sen 
tuulisi  olevan).  Kruunulle  Jäishnikow  suoritti  mainitusta  viinanmyyntioikeudestaan  linno- 
tuksiin vuosittain  19,275  ruplaa.  Nämä  numerot  jo  osottavat,  että  tällä  viinakauppiaalla 
oli  vallan  suurenmoinen  liike  käsissään,  eikä  hän  tietenkään  ollut  halukas  siitä  luopu- 
maan, kun  läänin  oloja  ruvettiin  suomalaisiksi  järjestämään.  Yhtä  haluttomia  olivat 
myös  kaupungit,  joiden  taloudessa  paloviinan  vuokramaksut  merkitsivät  sangen  paljon; 
mistäpä  olisi  saatu  rahat  virkamiesten  palkkoihin  y.  m.  välttämättömiin  menoihin,  jos 
tämä  runsain  tulolähde  olisi  kuivunut?  Samoin  katsoivat  lahjotusmaiden  omistajat  oikeu- 
dekseen saada  yhä  edelleenkin  valmistaa  viinaa  rakentamissaan  polttimoissa,  vaikkakin 
niiden  pannut  olivat  isompia,  kuin  mitä  Suomen  laki  määräsi.  Viipurin  läänin  järjestämis- 
komitea  kyllä  ehdotti  jo  kohta  siirryttäväksi  tässäkin  suhteessa  muun  Suomen  kannalle,  ja 


1)  Stockholms  Utskänkningsaktiebolag,  dess  organisation  och  tjugofemäriga  verk- 
samhet  jämte  en  historisk-statistisk  framställning  af  brännvinslagstiftningen  i  Sverige, 
Norge  och  Finland  samt  Göteborgssystemet,  siv.  1. 

2)  Mainitussa  Tegengrenin  kirj otuksessa,  siv.  282,  sanotaan  tällaisen  supistuk- 
sen tapahtuneen  ensi  kerran  vuonna  1813,  mutta  se  tieto  ei  ole  oikea. 

samaa  harrasti  hallituskonseljikin,  mutta  keisarilta  anomalla  mainitut  vastahakoiset  saivat 
yhä  uudelleen  .armonaikaansa"  pitkitetyksi,  ja  lopullinen  ratkaisu  siten  viipyi  vielä 
vuosikymmeniä.  Vasta  vuonna  1861  lahjotusmaiden  omistajain  crikoisvapaus  viimeinkin 
lakkasi;  keisari  määräsikin  sitten  jo  jyrkästi,  että  «koska  emme  tahdo  tulla  vaivatuiksi 
millään  anomuksilla  enemmästä  myönnytyksestä  ylläpuhutussa  asiassa,  niin  eivät  asian- 
omaiset saa  ottaa  semmoisia  anomuskirjoja  vastaan."  Vuoden  1867  lopussa,  siis  vasta 
vuoden  1865  paloviina-asetuksen  voimaan  astuttua,  Viipurin  läänin  kaupunkien  viina- 
kaupan vuokraus  vihdoinkin  päättyi.  Tässä  kohden  hra  Hytösen  esitys  siten  siirtyykin 
jo  kauas  Aleksanteri  I:sen  ajasta. 

Enemmän  kuin  puolet  tästä  teoksesta  käsittää  selonteko  Suomen  Talousseuran 
toimista  paloviinakysymyksen  alalla,  joka  siihen  aikaan  olikin  mitä  polttavin,  kun  juop- 
pous oli  maassamme  yleisesti  vallalla.  Useasti  tämä  seura  asiaa  käsitteli  ja  julistipa 
kaksi  kertaa  erityisen  kirjotuskilpailunkin  kysymyksen  selvittämiseksi.  Eri  kirjottajain 
esityksistä,  joissa  on  paljon  sekä  mieltäkiinnittäviä  että  huvittavia  lausuntoja,  tekijä  ker- 
too hyvin  laajasti,  ja  siitä  käyvät  ajan  mielipiteet  paloviinasta  selvästi  ilmi.  Mutta  oli- 
sipa niistä  sentään  tainnut  lyhempikin  selonteko  asian  valaisemiseen  riittää,  ja  itse  kil- 
pakirjotukset  olisi  ehkä  voinut  julkaista  eri  liitteenä.  Samaa  joutuu  ajattelemaan  myös 
monista  esitykseen  otetuista  pitkistä  ja  vaikeasti  luettavista  asetuksista,  jotka  tuntuvat 
aiheettomasti  viivyttävän  kertomuksen  kulkua. 

Teoksen  alkuun  on  tohtori  Väinö  Wallin  kirjottanut  kiittävän  suosittelun,  ja  sii- 
hen lukija  puolestansa  yhtyy,  samoin  siihen  toivomukseen,  että  tekijä  ennen  pitkää 
esittäisi  uusia  ajanvaiheita  tältä  tärkeältä  kansamme  elämän  alalta. 

L.  H. 


T.  Könönen.  Joensuun  kaupunki  1848—1898.  Joensuun  kaupungin  kustannuk- 
sella.   Joensuussa  1904.    485  sivua  ja  kaksi  karttaa. 

Karjalan  historia,  semminkin  pohjois-Karjalan,  on  vielä  aivan  viljelemätön  ala.  Tä- 
män maakunnan  vaiheitten  valaiseminen  on  perin  kiittämätöntä  työtä.  Vähän  on  säi- 
lynyt lähteitä,  ja  mitä  on  säilynyt,  se  on  hyvin  hajallaan  ja  vaikeasti  kokoon  haalitta- 
vissa. Siksipä  on  erinomaisen  ilahuttava  ilmiö  se,  kun  joku  on  uskaltanut  ryhtyä  työ- 
hön tämän  kulmakunnan  vaiheita  valaistakseen.  Toimittaja  T.  Könönen,  jonka  kirjoit- 
tama nyt  ilmoitettavanamme  oleva  teos  on,  on  jo  ennenkin  puuhannut  tällä  alalla.  Hä- 
nen kynästään  on  lähtenyt  ansiokas  Pälkjärven  pitäjän  historia,  joka  on  ansiokas  jo  sen- 
kin vuoksi,  että  se  on  ensimäinen  pitäjän  kertomus  pohjois-Karjalan  monesta  seurakun- 
nasta. Hänen  kynästään  ovat  myös  lähtöisin  monet  sanomalehdissä  olleet  katsaukset 
pohjois-Karjalan  vaiheisiin. 

Kun  Joensuun  kaupunki  marraskuun  lopulla  1898  vietti  viisikymmenvuotista  juh- 
laansa, päättivät  kaupungin  valtuusmiehet  saada  kirjoitetuksi  kaupungin  historian.  Työn 
suorittaminen  annettiin  toimittaja  T.  Könöselle.  Tässä  toimessaan  on  kirjoittaja  onnis- 
tunut erinomaisen  hyvin.  Hänen  kirjansa  ei  ole  ainoastaan  Joensuun  kaupungin  histo- 
ria, vaan  myöskin  tavallaan  koko  sen  seudun,  jonka  keskuspisteenä  Joensuun  kau- 
punki on. 

Alkusilmäys  tai  johdanto  on  meistä  kalkeista  hupaisin.  Siinä  kertoo  kirjoittaja  poh- 
jois-Karjalan oloista  kahdeksannellatoista  vuosisadalla  ja  kuinka  kaupungin  tarve  tänne 
sydänmaahan  suurten  vesistöjen  rannoille  oli  peräti  suuri.  Toivomuksia  lausutttin,  mutta 
ei  tuosta  totta  tullut.  Turhaan  selitti  Jaakko  Stenius  nuorempi,  kuuluisa  Koski-Jaakko, 
kuinka  hankalat  olot  olivat,  kuinka  kauppa  kärsi,  kuinka  vaikeaa  oli  asukasten  toimeen 
tulla  ilman  kaupunkia.    Vasta  yhdeksänkym menen  vuoden  kuluttua  kohosi  Pielisjoen 

varrelle  se  kaupunki,  jota  niin  kauvan  oli  hankittu.  Kuntien  yhteisellä  ponnistuksella 
se  saatiin  aikaan.  Kuinka  tämä  tapahtui,  siitä  puhuu  kirjamme  ensimäinen  varsinainen 
luku,  jossa  myös  tulkitaan  senaikuisten  lähteiden  mukaan  niitä  ilontunteita,  joita  herätti 
maakuntalaisissa  se  tieto,  että  Joensuu  on  päässyt  kaupungiksi. 

Siitä  lähtee  tekijä  kuvaamaan  kaupungin  vaiheita.  Kertoo  sen  rakentamisesta  ja 
väestöstä,  sen  kaupasta  ja  liikeneuvoista,  juttelee  sen  hallinnosta,  oppilaitoksista  ja  yh- 
teisriennoista.  Kaikki  tekee  hän  niin  laveasti  ja  tarkasti,  ettei  jätä  pienintäkään  seikkaa  huo- 
mioon ottamatta.  Useissa  kohdin  hän  viehättäytyy  vertaamaan  uuden  kaupungin  oloja 
ja  laitoksia  maakunnan  aikaisempiin  laitoksiin.  Niinpä  esim.  kun  tulee  puhe  Joensuun 
postikonttoorista.  Silloin  kertoo  hän,  kuinka  postikonttoori  perustettiin  Karjalaan,  kuinka 
papisto  tiukasti  virkakirjeittensa  tähden  vaati  semmoista  perustettavaksi  näille  seuduille, 
kuinka  ensimäinen  postiasema  saatiin  Liperiin,  vaikka  maaherra  tahtoi  sitä  Kiteelle, 
kuinka  se  sitten  muutettiin  Tohmajärvelle,  jonnekka  se  Jäi.  Tai  kun  hän  kertoo  ensimäi- 
sestä  joensuulaisesta  lääkäristä.  Siinä  hän  myös  heittää  katsauksen,  joskaan  ei  laajaa  ja 
yksityiskohtiin  käypää,  siihen  kuinka  tämä  kulmakunta  sai  ominaisen  Aesculapoksen  — 
mitättömän  välskärin  vaan  —  ja  kuinka  siitä  lähtein  lääketieteen  edustajia  on  yhä  li- 
sääntynyt tälläkin  paikkakunnalla. 

Pitkäksi  kävisi  luetella  edes  eri  jaksojen  otsakkeita  tässä  lähes  500  sivua  käsittä- 
vässä teoksessa.  Mainitsemme  vaan  muutamia  hauskoja  kappaleita.  Semmoinen  on 
esim.  kertomus  Höytiäisen  äkillisestä  laskeutumisesta  v.  1856,  semmoisia  on  kertomus 
Joensuun  markkinoista  ja  Antti  Puhakan  tekemä  runo  näiden  johdosta.  Hyvin  huvitta* 
van  luvun  muodostaa  myös  .kertomus  kaupungin  oppilaitoksista,  kuinka  ne  vähitellen 
50  vuoden  kuluessa  niin  kehittyivät,  että  kaupungissa  nykyään  löytyy  yliopistoon  joh- 
tava klassillinen  lyseo  ja  valtion  ylläpitämä  tyttökoulu  puhumattakaan  alemmista  op- 
pilaitoksista. 

Toimittaja  Könösen  Joensuun  kaupungin  historia  on  todistuksena  siitä  kuinka  pal- 
jon huvittavaa  kaupunkien  vaiheiden  valaiseminen  vielä  tarjoa  Joensuun  kaupunki  on 
verrattain  nuori,  nuorimpia  Suomen  kaupungeista,  ja  kuitenkin  on  sen  historia  tarjonnut 
niin  paljon  huvittavaa.  Kuinka  paljon  enemmän  ja  runsaammin  eivätkö  tarjonne  sel- 
laisten kaupunkien  vaiheet,  joiden  ikä  jo  lasketaan  sadoissa  vuosissa,  mutta  joiden 
historiaa  ei  vielä  ole  kirjoitettu. 

A.  R.  C. 


Henry  Biaudet:  Le  Sakit-Sitge  et  la  Suede  durant  la  seconde  moitie  du  XVke 
siecle.    £tudes    politiques.    Epoque   des   relatiotis   non    offficielles    1570—1576. 

(Paavinistuin  ja  Ruotsi  16:n  vuosisadan  jälkipuoliskolla.  Valtiollisia  tutkielmia.  Epä- 
virallisten suhteiden  aika  1570—1576)  Yliopistollinen  väitöskirja.  VII  +  363  s.  8:o. 
Parisi  v.  1906. 

Virallisen  vastaväittäjän,  prof.  K.  Grotenfelfin  lausunto  yliopiston  filosofisen  tiede- 
kunnan historiallis-filosofiselle  osastolle  oli  näin  kuuluva: 

--  .Tekijän  valitsema  aine  tarjoaa  suurta  mielenkiintoa  sekä  Ruotsin  että  Pohjois- 
Europan  historiantutkimukselle,  ja  myös  yleisemmin  koko  katolisen  vastavaikutuksen 
historialle.  Koska  se,  kuten  kysymyksessä  olevasta  teoksestakin  käy  selville,  tähän 
asti  on  vain  vaillinaisesti  tutkittu,  ja  painamattomia  lähteitä  vielä  on  käytettävissä,  täy- 
tyy tekijän  ainevalintaa  pitää  onnistuneena.  Nyt  käsitellyt  vuodet  1570—76  „epäviral- 
listen  suhteiden  aika"  paavinistuimen  ja  Ruotsin  välillä,  eivät  tosin  muodosta  rajoitettua 
aikajaksoa,  vaan  ovat  tietysti  tarkasteltavat  seuraavien  tapahtumien  valossa,  mutta  ne 
suovat  kumminkin  kyllin  aineksia  tutkimukselle.    Esiteltyjen  olosuhteiden  arvostelemi- 

sessa  on  Juhana  IH:n  personan  ja  luonteen  käsittämisellä  suuri  sija,  mutta  tämä  käsi- 
tys riippuu  suureksi  osaksi  hänen  esiintymisestään  myöhempänä  ratkaisevana  aikana. 
Tekijällä  on  Juhanasta  erittäin  epäedullinen  käsitys:  hänessä  ei  ole  rehellisyyttä,  suo- 
ruutta, vakaumusta,  kaikki  hänen  valtiolliset  ja  uskonnolliset  tekonsa  riippuvat  egois- 
tistisista  vaikutteista.  Tekijä  kyliä  esittää  syitä  mielipiteelleen,  mutta  jättää  lopullisen 
todistuksen  (s.  281)  teoksensa  jatkoon.  Minä  puolestani  en  suinkaan  pidä  Juhanaa  mi- 
nään hyveen  perikuvana,  päinvastoin,  mutta  minusta  kumminkin  tuntuu  väliin,  kuin  te- 
kijän esitys  olisi  jonkun  verran  puolueellista  Juhanaa  vastaan.  Tekijän  lausunnot  Juha- 
nan uskonnollisen  kannan  muuttelevaisuudesta  tuntuvat  vähemmän  oikeutetuilta,  ja  ovat 
sitä  paitsi  aivan  päinvastaiset  kuin  edellisten  tutkijain.  Niinpä  esim.  Anjou  puhuu  »siitä 
kristinuskon  ja  kirkon  omaksuvasta  järkähtämättömästä  vakaumuksesta,  jonka  voi  havaita 
Juhana  Ill-ssa,  siitä  asti  kun  hän  alkoi  huomattavimmin  Ruotsin  kirkon  oloihin  vaikuttaa  aina 
hänen  kuolemaansa  asti,  vaikka  hänessä  aika  ajoin  olikin  huomattavissa  taipumusta  puo- 
leen tai  toiseen."  Tähän  myös  kuuluu,  että  tekijä  väliin  näkyy  Juhanan  sanoihin  tai  läh- 
teiden lauselmiin  panevan  enemmän  sisältöä  kuin  ne  itse  asiassa  sisältävät,  ja  siten  tu- 
lee hänelle  mahdolliseksi  syyttää  Juhanaa  sanansa  rikkomisesta  ja  muuttelevaisuudesta. 
Niinpä  esim.  sanoo  hän  itse  asiassa  enemmän  kuin  mitä  lähteet  sanovatkaan,  kun  hän 
(s.  42,  102,  174.  175,)  puhuu  Juhanan  lupauksesta  kääntyä  katoolin  uskoon.  Theiner, 
joka  ilmeisesti  on  ollut  tilaisuudessa  käyttämään  Varszewickin  omaa  kertoimista  hänen 
ja  Juhanan  kohtaamisesta,  ja  joka  niin  ikään  on  taipuvainen  liioittelemaan  Juhanan  tai- 
pumusta katolisuuteen,  sanoo  vain  että  Juhana  määrätyillä  ehdoilla  on  luvannut  palaut- 
taa entiset  kirkkomenot  —  ja  tämähän  on  jotakin  aivan  toista.  Lorich'in  lausunto  (dok. 
nro  347)  ei  myös  riitä.  —  Tekijä  epäilee  myös,  voimatta  esittää  syitä  mielipiteilleen, 
Juhanan  uskonnollista  lukeneisuutta,  jonka  edelliset  tutkijat  ylipäänsä  ovat  tunnustaneet. 
Vanhaa  mielipidettä  tukee  esim.  kuitenkin  Possevinon  todistus  katolisista  papeista, 
että  nämä  puuttuvien  tietojensa  takia  eivät  voineet  kuningasta  saada  vakuutetuksi. 

Jos  siis  tuomio  ankarana  kohtaa  Juhanaa  ja  hänen  politikkaansa,  ei  tekijällä  ole 
mitään  muistutettavaa  paavinistuimen  menettelyn  johdosta,  vaikkakin  se  väliin  oli  yhtä 
kiero  tai  .polittinen"  kuin  Juhanan.  Arvostelu  on  niin  ollen  kuurian  hyväksi  puolueel- 
lista (vert.  s.  134,  296).  Ylimalkaan  tekijä  minusta  joskus  on  liika  puutteelliselta  pe- 
rustalta lähtien  langettanut  liika  kategorisia  tuomioita,  samoin  kuin  hänen  lausuntojaan 
usein  karakteriseeraa  liika  pitkälle  menevä  ja  tieteelliseen  teokseen  sopimaton  lausuma- 
tapa   ,kuten  kun  hän   esim.  kutsuu  Juhanaa   .le   Benjamin  du  Saint-Siege."  (s.  353), 

Tehtyään  joukon  yksityismuistutuksla  vastaväittäjä  lopuksi  lausuu:  .vaikkakin  mi- 
nusta siis  on  joitakuita  muistutuksia  tekijän  johtopäätöksiä  vastaan  tehtävä,  niin  minusta 
kuitenkin  hänen  teoksensa  sisältää  paljo  tärkeitä  lisiä  käsiteltävänä  olevan  kysymyksen 
lopulliseksi  ratkaisuksi.  Tekijä  on  ahkerasti  kaikilta  tahoilta  koonnut  ennen  käyttämät- 
tömiä aineksia  kysymyksen  valaisemiseksi,  ja  on  tällöin,  mikäli  minä  voin  huomata,  teh- 
nyt huolellista  ja  tarkkaa  työtä.  Tekijä  on  näin  ollut  tilaisuudessa  useissa  kohdin» 
esim.  kysymyksissä  Paolo  Ferrarin  ja  Rosinuksen  lähetystöistä  Italiaan,  Juhanan  suhteesta 
Filip  II:een  j.  n.  e.  täydentämään  esitystään  tähän  asti  tuntemattomilla  tai  syrjään  jää- 
neillä seikoilla.  Ja  voipa  sanoa,  että  koko  käsitelty  aine  hänen  lisiensä  kautta  on  saa- 
nut uuden  valaistuksen  ja  voi  vasta  nyt  tulla  lopullisesti  ratkaistuksi.    — 

Loppulausuntonani  herra  Biaudetin  teoksesta  tahdon  siis  esittää,  että  se  minusta 
hyvin  vastaa  tarkotustaan.* 

* 

Oscar  Montelius:  Kulturgeschichte  Schwedens  von  den  ältesten  Zeiten  bis 
zum  elften  Jahrhundert  n*  Chr.  (Ruotsin  sivistyshistoria  vanhimmista  ajoista  ll.een 
vuosisataan  j.  Kr.)  s.   336,  kuvia  540.    Leipzig,   Seeman'in    kustannuksella   v.    1905. 

Gabriel  Gustafsont  Norges  oldtid  (Norjan  muinaisuus)  s.  149,  4:o,  k.  605  ja  1 
liitekuva.  Kristiania  1906.  Heinrich  Driesmans :  Der  Mensch  der  Urzeit.  (Entisajan 
ihminen.)    s.  198.    Stuttgart,  Strecker  &  Schrödrer.  1907 

Kolme  uutta  teosta  muinaistieteen  viehättävältä  työalalta,  kolme  esitystä,  jotka  etu- 
päässä ovat  aijotut  tämän  tieteen  maallikkoharrastajille  ja  vasta  toisessa  sijassa  tiede- 
miehille.    Ja  jokaista  noista  teoksista  on  kuitenkin  kummaltakin  kannalta  arvosteltava. 

Oscar  Montelius  on  esihistoriallisen  sivistyshistorian  kuuluisin  ja  loistavin  nimi. 
Muinaistieteen  suurimmat  saavutukset,  sen  hämmästyttävän  varmat  tulokset  ovat  milfei 
poikkeuksetta  hänen  työtään.  Mahdottomalla  laajatietoisuudellaan  ja  tutustuttuaan  ehkä 
kaikkiin  Europan  museoihin  hallitsee  hän  esihistoriallista  ainehistoa  paremmin  kuin  ku- 
kaan muu  nyt  tai  koskaan  ennen  on  voinut  tehdä.  Mutta  Monteliuksella  ei  ole  vain 
tietoja,  hänellä  on  myös  loistava  taito  käyttää  näitä  tietojaan.  Lukemattomissa  suurem- 
missa ja  pienemmissä  julkaisuissaan  on  hän  esiintynyt  tyynenä,  suurena  ja  säkenöivän 
terävänä. 

Sellaisessa  populärisesa  julkaisussa,  joka  esittää  tietoja  useimmille  kerrassaan  vie- 
raan esihistorian  alalta,  on  halu  lukea  löydöistä  enemmän  kuin  mitä  ne  todella  sisältä- 
vät ja  niin  saada  aine  mi eltäkiinnittä vammaksi,  kerrassaan  suuri.  Montelius  ei  koskaan 
anna  tämän  kiusauksen  viedä  itseään  harhaan.  Kaikkia  ainehiston  tarjoomia  ominai- 
suuksia huomioonottaen  luo  hän  johtopäätöksensä,  ja  rohkeana  kuin  todelliselle  tiede- 
miehelle sopii,  tekee  hän  päätelmiä,  milloin  ei  ainoakaan  tosiasia  sodi  niitä  vastaan, 
olkoot  ne  kuinka  outoja  ja  ennen  aavistamattomia  tahansa. 

Kulturgeshichte  Schwedens  ilmestyi  joulusta  vuosi  sitte.  Niille,  jotka  ovat  luke- 
neet Emil  tiildebrandin  y.  m.  toimittaman  teoksen  Sveriges  historia  intill  20:nde  sett- 
iet 1  osan,  on  tämä  teos  suunnilleen  tuttu,  sillä  tämä  on  edellisestä  saksalainen  laitos,  joskin 
luonnollisesti  mukailtu  ihan  toisen  lukijapiirin  tarpeiden  mukaisesti.  Kuvia  on  monta 
vertaa  runsaammin  ja  sitä  paitsi  on  kirjassa  hyvin  tärkeitä  bibliografisia  muistutuksia, 
joista  ammattimiehille  on  suuri  hyöty.  Monteliuksen  uusimmista  kronologisista  tulok- 
sista mainittakoon,  että  Pohjois-Europan  keskuksen  pronssikausi  on  alkanut  toisen  esi- 
kristillisen  vuosituhannen  alussa,  eli  jokseenkin  18:nen  vuosisadan  alussa.  Pronssi- 
kausi on  loppunut  vähä  ennen  viimeisen  esikristillisen  vuosituhannen  puoliväliä. 

—  Kirja  on  erittäin:  hyvälle  paperille  painettu  ja  kuvat  ovat  erinomaiset,  kuten 
aina  Ruotsin  arkeologien  julkaisuissa.  Ei  kukaan,  joka  edes  pintapuolisesti  haluaa  his- 
torian takaisiin  aikoihin  tutustua,  kadu  tämän  teoksen  hankkimista. 

Norjan  muinaistieteen  historialla  on  osotettava  kaksi  kuuluisaa  nimeä:  aikaisin  kuol- 
lut Ingvald  Undset  ja  niinikään  jo  vainajana  oleva  Olof  Rygh.  Ainoa  teos,  joka  on 
tarjonnut  jonkinlaisen  yleiskatsauksen  Norjan  koko  muinaisuuteen,  on  jälkimmäisen  1870- 
luvulla  toimittama  atlas  Norske  Oldsager.  Sen  jälkeen  on  ainehisto  varsinkin  viikinki- 
ajalta  valtavasti  kasvanut,  jota  paitsi  ei  ole  ollut  minkäänlaista  kirjallista  esitystä  Nor- 
jan esihistoriasta  koskaan  olemassakaan.  Norjan  museon  nyk.  johtajan,  Gotlannista  ko- 
toisin olevan  prof.  G.  Gustafsonin  nyt  kysymyksessä  oleva  teos  on  siis  kerrassaan  tar- 
peellinen. Se  nojautuu  kokonaan  Monteliuksen  metodiin  ja  tutkimuksiin,  jotka  siis  taas 
ovat  saaneet  julkisuudessa  yhden  kannattajan  lisää.  Muuten  on  tekstiosasto  hyvin  po- 
puläri  ja  puuttuu  siltä  se  omintakeisuuden  ja  yksilöllisyyden  leima,  joka  on  Monteliuk- 
sen Ruotsin  esihistorialle  kuvaavaa.  Mutta  se  on  verraton  sivistyneen  ja  varsinaisen  kansan 
—  joiden  kaikkien  tietämättömyys  esihistoriasta  luultavasti  Norjassa  niinkuin  meilläkin 
on  yhtä  suuri  -—  luettavaksi,  ja  epäilemättä  pystyy  se  luomaan  suurta  harrastusta  ja 
mielenkiintoa  noihin  kaukaisiin  aikoihin.  Kirjan  nautittavuutta  lisäävät  miellyttävä  ul- 
komuoto ja  hyvin  lukuisat  mainiot  kuvat,  jotka  luonnollisesti  ovat  tutkijoillekin  tär- 
keät. 

Suunnattoman  rikkaat  ja  arvokkaat  ovat  Norjan  viikinkiajan  löydöt.  Kirjan  605  kii- 
vasta on  210  viikinkikaudelta,  niissä  kuvia  Gokstadin  ja  Osebergin  viikinkilaivoista  ja 
niiden  esille  kaivamisesta. 

Norjan  kansa  voi  ylpeillä  tästä  Norsk  Foikemaseumin  toimittamasta  sarjasta  Gammel 
norsk  kultur  i  tekst  og  biäeder,  jossa  Norges  Oldtid  on  ilmestynyt,  ja  jossa  myös 
on  julkaistu  Harry  Fettin  Gamle  norske  kjem,  jonka  olemassa  olosta  m.  m.  tässä  ai- 
kakauskirjassa viime  vuonna  julkaisemassaan  hauskassa  kirjotuksessa  »Suomalaisen  ro- 
coooajan  kodeissa"  totit.  G.  Suolahti  huomautti  yleisöä.  Koskahan  voi  meidän  maamme 
saada  luoduksi  samallaisia  muistomerkkejä  kultturinsa  vaiheista  kaiken  kansan  ihailta- 
vaksi ja  opittavaksi? 

Kaikilla  Skandinaviaa  ja  monella  muumikin  maalla  on  jo  täyskelpoiset  esitykset  ole- 
massa historiantakaisista  ajoistaan.  Ei  kumma,  että  on  siis  houkuttelevaa  kirjottaa  koko 
ihmiskunnan  yhteinen  muinaishistoria.  Sellaista  popularisessa  muodossa  tavottelee  Hein- 
rich Driesmans  otsikossa  mainitulla  teoksellaan.  Sanon  tavottelee,  sillä  hän  ei  suin- 
kaan siinä  onnistu,  koska  häneltä,  jonka  nimi  on  aivan  outo  arkeologian  alalla,  tuntuu 
puuttuvan  tarpeelliset  ennakkotiedot,  ja  hän  sitäpaitse  on  epäkriitilhsesti  ja  fantastisesti 
ryhtynyt  tehtäväänsä. 

Teos  on  ehkä  jonkinlainen  tendenssiteos,  jossain  määrin  filosofoiva,  ja  siten  ulko- 
puolella ankarasti  Muktiviseen  metodiin  perustuvan  arkeologisen  tieteen.  Epätieteel- 
lisiä ovat  esim.  hakaristin  alkuperää,  tulikulttia,  taidetta  y.  m.  koskeva  osa.  Tekijän 
kronologia  on  epäselvä;  paleolittisen  ajan  pituuden  laskee  han  200,000  vuodeksi,  pitää 
Tanskan  kjekkenmeddingejä  varhemman  ja  nuoremman  ktviajan  välillä  olevan  .hiatuk- 
sen"  täyttäjänä,*  mutta  asettaa  kj0kkenm0ddingl-ajan  lopun  vasta  n.  v.  1500  e.  Kr.  (s  62), 
antaa  foinikkilaisten  tuoda  pronssikultturin  Skandinaviaan  y.  m.  Samallaisia  mahdot- 
tomuuksia esittää  hän  esim.  verratessaan  Skandinavian  kalliopiirroksia  —  Kreikan  dipy- 
lon  tyyliin  {!),  ja  antaessaan  pohjoisesta  tunkevien  hdlemen  —  samaan  aikaan  kuin  poh- 
joisessa alkaisi  pronssikausi!  —  tuoda  Kreikkaan  raudan  tuntemisen,  mikä  vtimemamittu 
seikka  sellaisenaan  ei  liene  mahdoton.  —  Lienee  muuten  syytä  huomauttaa,  että 
tekijä  monin  paikoin  painostaa  raudan  myöhäistä  esiintymistä  ja  pronssiajan  pituutta. 

Pronssin  keksijöinä  tekijä  pitää  sumero-akkadeja,  jotka  näin  alottivat  kolmannen  ih- 
missuvun kuitturikauden :  Ensimmäinen  esiintyy  paleoHttisella  ajalta,  m.  m.  Dordognen 
luolataiteessa,  toinen  Skandinavian  kivikauden  esineissä.  Kronologia  tässäkin  vaan  on 
ristiriitainen:  kronologisen  eron  asemasta  skandinaviseen  kivikauteen  ja  sumero-aVkadi- 
seen   pronssikauteen  nähden  voi  mieluummin  puhua  paikalliseroovaisuuksista. 

Teoksessa  vilisee  painovirheitä,  muutamat  anteeksiantamattoman  karkeita,  kuten  esim. 
s.  112,  jossa  puhutaan  pronssin  (?)  esiintymisestä  Egyptissä  4:nä  vuosisatana  pro  vuo- 
situhantena.  Myös  ovat  skandinaviset  nimet  usein  melkein  tuntemattomiksi  vääristel- 
lyt, varsinkin  kirjan  lopussa  olevassa  tärkeimpäin  muinaistutkijain  ja  heidän  teos- ' 
tensa  luettelossa.  Tästä  luettelosta  voisi  myös  sanoa  yhtä  ja  toista.  Ainoakaan  suo- 
malainen arkeologi  ei  ole  siinä  mainittu,  sen  sijaan  kun  siihen  on  otettu  joukko  kerras- 
saan mitättömiä  tai  ulkopuolelle  arkeologian  lankeavia  teoksia.  Unohdettu  on  lisäksi 
sellaisia  merkki-nimiä  kuin  Boucher  de  Perthes,  Dörpfeld,  Arthur  Evans,  Hausmann, 
Madsen,  Reineke,  Rygh,  Salin,  Sarauw,  Schumann,  Splieth,  Vedel  y.  m.  m. 

On  luonnollisesti  sääli  että  tällainen  teos  tulee  leviämään  sangen  laajalti,  mutta  yksi 
hyvä  puoli  siinä  on,  se  että  innostus  muinaistieteeseen  tämänkin  kirjan  kautta  kyllä  voi 
kasvaa.    Kirja  on  näet  fantastisesti  havainnollinen:    siinä  on  värikuvia,  jotka  esittävät 


*)  Mikä  on  mahdotonta  yksistään  jo  kuuluisien  Seelannin  Maglemose  löytöjen  no- 
jalla, jotka  ovat  vanhempia  kuin  kjokkenmeddingit. 

PHhecanthropusta,  sitä  historiallista  hetkeä,  jolloin  esMsämme  keksivät  tulen  (ruuna-kir- 
jotusf.)  koristaa  kuvaa!),  varhemman  pronssikauden  heimoruhtinastä  ja  sen  aikuista  vai- 
moa, kansainvaellusajan  ruhtinasta  y.  m. 

A,  M.  T. 


Valter  H.  Juvelius:  Judarnes  tideräkning  i  ny  belysning,  nppställning  af  ba- 
byloniska  keauflgaUtagderaa  Jftmte  kronologista  data  fran  fcebrefeka  Mkets  fora- 
tid  tili  seleukldemas  och  befrieJseas  aera.  (Juutalaisten  ajanlasku  uudessa  valais- 
tuksessa, babykmilaisten  kuningasten  luettelojen  järjestely,  ja  kronologisia  määrittelyjä 
hebrealaisten  muinaisuudesta  seleukidien  ja  vapautuksen  aikaan  asti.)  IV  +  234  s.  8:0 
Kuopio  1906.  Yliopistollinen  väitöskirja. 

Virallinen  vastaväittäjä  prof.  Knut  Tallqvist  on  tiedekunnalle  jättänyt  ylläolevasta 
teoksesta  pitkän  lausunnon,  jonka  pääkohdat  ovat  seuraavat:  Teos  jakaantuu  seitsemään 
lukuun,  jossa  vuoron  perään  käsitellään  juutalaisen  kalenterin  kuuvuosi-luonnetta, 
Egyptin  faraojen  kronologiaa,  Judan  ja  Israelin  kuningasiaetteloja,  israelilaisten  Egyp- 
tistä lähtöä  ja  Abrahamin  aikaa  sekä  Babylonian  kuniagasluetteloja,  Danielin  kirjan 
kabbalisttsia  lukuja,  Josefnksen  ja  Berosooa  tiedonantoja,  Israelin  valtakunnan  häviön 
aikaa  ja  Salomon  kuoleman  ja  Samarian  kukistumisen  vältetä  aikoja. 

.Kuten  tästä  huomaa,  on  tekijän  tehtävä  suuri  ja  vaikea:  osottaa  yhteys  raamatun, 
Manethon  ja  Berosooh  välillä  vanhimpiin  traditsioneibin  tähden  ja  rakentaa  vahva  kro- 
nologinen kaava  Israefin  historialle.  Tekijä  ei  ole  jättänyt  mitään  tärkeämpää  muinais- 
orientalista  historiaa  koskevaa  alaa  käyttämättä,  ainakaan  mikäli  se  on  oUut  mahdollista 
ilman  filologisia  erikoistietoja.  Kun  kuitenkin  joukko  tärkeätä  lähdeaineistoa  kuuluu  niin 
erikoisiin  ja  meiliä  vähä  viljeltyihin  tutkimushaaroihin  kuin  egyptologiaan  ja  assyriolo- 
giaan, on  ymmärrettävissä,  että  osa  vaikeasti  saavutettavissa  olevaa  mutta  tärkeää  kir- 
jallisuutta on  jäänyt  tekijältä  huomaamatta.  Toiseltaa  puolen  on  moni  tekijän  käyttänfo 
teos  vanhentunut,  kuten  W.  Schmidt,  Schrader  K  A2  ja  K  G,  osaksi  myös  Vinckler 
Geschichte,  tai  ala-arvoista  (Sayce)  ja  harhaanjohtavaa  (Lehmann).  Usein  käyttää  te- 
kijä toisen  käden  sitatteja,  mikä  kyllä  tavallisesti  mainitaan,  mutta  jolla  eri  tapauksissa 
on  ollut  haitallinen  vaikutus.  Tekijän  lukeneisuuteen  nähden  on  selvää,  kuten  lectio 
praecursoria  ja  puolustus  väittelytilaisuudessakin  todistivat,  että  se  on  paljo  suurempi 
kuin  mitä  hänen  sitateistaan  voisi  aavistaa.  Tätä  alaa  koskeva  kronologinen  kirjallisuus 
on  varsin  melkoinen.  Kun  suureksi  osaksi  se  kuitenkaan  ei  ole  tullut  kysymykseen 
teoksen  laadinnassa,  on  luonnollista,  että  tekijä  ei  useammin  siihen  viittaa.  Olisi  kui- 
tenkin ollut  suotavaa,  että  hän  erikoistapauksissa  olisi  maitrinnut  mahdollisia  edeltäkä- 
vijöitään.  Nyt  on  usein  perehtymättömän  lukijan  vaikea  päättää,  milloin  hän  on  teke- 
misissä uuden,  tekijän  esiintuoman,  tai  vanhan  mielipiteen  kanssa.  Tekijän  kuuvuosi 
teoria  esim.  ei  liene  aivan  uusi.  Ainakin  on  Foigl  otaksunut  israelilaisten  käyttäneen 
epätasaista  kuuvuotta  vuoteen  732.  Käsitys  että  kuningasten  hallitusaikaa  ainakaan 
Juudassa  ei  laskettu  kalenterivuoden  mukaan,  vaan  siitä  päivästä  milloin  hallitsija  astui 
valta-istuimelle,  voi  kyllä  olla  oikea,  mutta  sitä  ei  missään  tapauksessa  todista  viitattu 
raamatunpaikka  (s.  174)  Perustavaa  laatua  juutalaisten  kronologiaan  nähden  on  teki- 
jän mielipide,  että  kuningaskirjojen  tiedot  hallitusvuosista  ja  myös  synkronismeistä  oli- 
vat olemassa  jo  lähdekirjoituksissa  ja  ovat  siis  katsottavat  luotettaviksi,  (s.  29  6  &) 
Tekijä  asettuu  tässä  melkein  aivan  päinvastaiselle  kannalle  kuin  hyvin  yleinen  mielipide, 
joka  tunnustaa  kuningaskirjojen  tiedoille  kuningasten  hallitusvuosista  ja  etenkin  syn- 
kronismeistä vain  mitättömän  arvon,  ja  koettaa  uudistaa  juutalaisten  kronologian  assyria- 
laisten synkronismien   avulla.    Ehdoton  seuraus  tekijän  kannasta  on,  että  hän  otaksuu 


Digitized  by 


Google 


88  Historiallista  kirjallisuutta. 


Joukon  yhteishallituksia,  —  sama  metodi,  jota  m.  m.  käyttää  Heinr.  Brandes  ja  J.  Op- 
pert,  mutta  jota  Kamphausen  kutsuu  .harmonistiseksi  vallattomuudeksi"  (Chronol.  s.  25) 
Toinen  seuraus  tekijän  yrityksestä  puoltaa  juutalaisen  traditsionin  luotettavaisuutta  ja 
tarkkuutta  on,  että  hänen  kronologinen  järjestelmänsä  joutuu  ristiriitaan  erinäisten  assy- 
rialaisten tietojen  kanssa.  —  Olkoon  miten  oli,  sisältää  teos  joukon  uusia  näkökohtia  ja 
ehdotuksia.  Tahdon  erityisesti  huomauttaa  tekijän  kronologiaa  varten  käyttämiä  kab- 
balisttsia  aikamäärtttelyjä  myöhemmästä  raamatullisesta  kirjallisuudesta.  Niinikään  ei 
kukaan,  mikäli  minä  tiedän,  siinä  määrin  kuin  tekijä  ole  koettanut  selvittää  yhteyttä 
profetallisen  kirjotusten  erinäisten  aikamäärittelyjen  kesken  ja  välillä.  —  Punaisena  lan- 
kana läpi  teoksen  kulkee  vihdoin  sabbativuosi-sarjan  huomioon  ottaminen,  josta  hän 
teorioilleen  hakee  useita  tukia,  joista  ainakin  jotkut  tuntuvat  pysyviltä." 

Yksityiskohdissa  tekee  vastaväittäjä  useita  huomautuksia  ja  muistutuksia  ja  lausuu 
lopuksi: 

, Kuten  yllä  olevasta  huomataan,  voidaan  lukuisia  ja  osaksi  vakavia  muistutuksia 
tehdä  tekijän  tutkielmaa  vastaan,  mutta  riippuu  tämä  etenkin  detaljeihin  nähden  suu- 
reksi osaksi  siitä,  että  hänellä  ei  ole  filologisia  erikoistietoja,  ja  että  hänellä  on  ollut 
käytettävänään  vain  niukkaa  ja  osaksi  vähemmän  luotettavaa  kirjallisuutta.  Huomaut- 
taa täytyy  myös,  että  käsitellyt  kysymykset  ovat  hyvin  vaikeita  ja  riidanalaisia.  Me- 
todisesti teos  ei  antane  aihetta  vakavampiin  muistutuksiin.  Osa  johtopäätöksistä  on 
kuitenkin  pidettävä  jokseenkin  rohkeina  eikä  kyllin  perusteltuina.  Vaikkakin  minolla 
osaksi  on  periaatteellisesti  kokonaan  toinen  käsitys  kuin  tekijällä,  ja  olen  varma  siitä, 
että  vain  pieni  osa  hänen  tuloksistaan  on  pysyväistä,  täytyy  minun  tunnustaa,  että  te- 
kijä on  osottanut  vasta-alkajassa  harvinaista  itsenäisyyttä  käsityksessä,  esittänyt  useita 
uusia  näkökohtia,  toimittanut  tutkimuksensa  huolellisesti  ja  johdonmukaisesti  ja  osot- 
tanut melkoista  fantasiaa,  sommittelukykyä  ja  terävyyttä.  Väitöskirjalla  on  niin  muo- 
doin tieteellinen  arvo, joten  katson  sen  vastaavan  tarkotustaan." 


Lyhyitä  tiedonantoja. 


Ruotsalaisen  Kirjallisuudenseuran  Keskustelmuksissa  ja  Kirjoitelmissa  (Förhandlin- 
gar  och  Uppsatser  20)  julkaisee  prof.  K.  G.  Leinberg  selostuksen  Vallhallin  veljes- 
kunnasta. Tutkimuksen  lähteet  ovat  Tukholmassa  säilytetty  .Reuterholmin  kokoelma" 
sekä  Ehrenströmin  muistiinpanot,  jotka  v.  1882  prof.  BoSthiuksen  toimesta  ilmestyivät 
painosta. 

Vallhallin  veljeskunta  johti  alkunsa  tukholmalaisesta  veljeskunnasta  .La  Constance", 
jonka  suurmestarina  oli  hovijunkkari  Gustaf  Paykull  (sittemmin  hovimarsalkka,  kuoli 
1826)  ja  jolle  kaksi  suomalaista  upseeria,  Axel  Christian  Reuterholm  ja  Jan  Anders 
Jägerhorn  sai  toimekseen  perustaa  haaraosaston  Viaporiin.  Jägerhorn  kuitenkin,  poi- 
keten veljeskunnan  antamasta  määräyksestä,  perusti  aivan  uuden  ja  itsenäisen  liiton, 
joka  Vallhallin  veljeskunnan  nimisenä  tahtoi  toimia  isänmaan  mainehikkaan  muinaisuu- 
den elvyttämiseksi. 

Veljeskunnan  henki  oli  alussa  isänmaallinen  ja  puhtaasti  kuningasmielinen.  Mutta 
Jägerhomin  liityttyä  Sprengtportenin  eristämispolitikaan  muuttuivat  veljesten  valtiolli- 
set mielipiteet  sangen  antirojalistisiksi  —  niin  suuri  oli  Jägerhomin  personallinen  vai- 
kutus toveripiiriinsä. 

Kunnan  perustamis-  ja  hajoamisvuodet  eivät  ole  varmasti  määrättävissä;  luultavaa 
on  kuitenkin,  että  edellinen  oli  1783,  jälkimäinen  1788,  jolloin  sen  perustaja  ja  johtaja 
oli  pakotettu  maanpakolaisena  etsimään  turvaa  Venäjällä. 

Asteita  oli  veljeskunnassa  viisi,  nim.  »Redlige  Drottar  och  jarlar,  Upplyste  och  Här- 
dade  Riddare,  Forskande  och  Ädelmodige  Svenner,  Manlige  Smä  Svenner."  Jägerhorn 
Vallhallin  perustajana  ja  ylimpänä  johtomiehenä  oli  .Styrande  och  Befallande  Drotf. 
Kunniajäsenenä  mainitaan  kuuluisa  vapaamuurari  Fredric  Qranatenhjelm,  jonka  hauta 
vieläkin  on  nähtävänä  Kaisaniemessä. 

Hallinnollisesti  oli  kunta  jaettu  10  piiriin,  n.  s.  Commanderioihin,  joille  annettiin 
nimet  maakuntavaakunoiden  mukaan  (karhu,  ilves,  kypäri,  hirvi  j.  n.  e).  Näiden  joh- 
tajat olivat  v.  1784  seuraavat  upseerit:  Axel  Christian  Reuterholm,  Lars  Johan  Jäger- 
horn, Carl  Constantin  de  Carnall,  Lars  Reinhold  Glansenstjerna,  Henrik  Matthias  Nas- 
sokin,  Odert  Albrecht  Gripenberg,  Otto  Carl  v.  Fieandt,  Carl  Henrik  Klick  ja  Johan 
Gustaf  Stiernscfyantz  —  siis  melkein  yksinomaan  myöhemmän  Anjalan-liiton  johtomie- 
hiä.    Kaikkiaan  oli  veljeksiä  toistasataa. 

.Näinä  vuosina  —  kertoo  Ehrenström  —  kuulimme  ensi  kerran  mainittavan  tuon 
järjettömän  suunnitelman  Suomen  itsenäisyydestä  Venäjän  takuun  ja  suojeluksen  alai- 
sena. En  saata  aivan  vannaan  ilmoittaa,  oliko  se  kauttaaltaan  herännyt  Jan  Anders 
Jägerhornin  suuria  suunnitelmia  hautovissa  aivoissa,  vai  oliko  se  peräisin  eversti  Göran 
Sprengtportenista.  Mutta  Jägerhorn,  ollen  Sprengtportenin  innokkaimpia  kannattajia, 
sai  tästä  luonnoksesta  aiheen  päivittäisiin  keskusteluihin  lähimmässä  toveripiirissään." 

Vallhallissa  ilmenevän,  kuninkaalle  vihamielisen  hengen  valaisemiseksi  on  prof.  Lein- 
berg  kyhäelmäänsä  liittänyt  jäljennöksen  eräästä  Helsingin  Yliopistonkirjastossa  säilyte- 
tystä, salanimellä  varustetusta  kirjeestä,  joka  sattuvasti  kuvaa  Kustaa  III  :nnen  valta- 
kunnassa ja  olletikin  Suomessa  kytevää  katkeraa  tyytymättömyyttä. 


Kirjoituksessaan  .Un  Candidat  au  tröne  de  Pologne"  (Revue  de  Paris>  oct.  1905) 
kuvaa  Daniel  Masse  prinssi  Xaver  Friedrich  August  Saksilaisen  yrityksiä  periäkseen 
isältänsä  Puolan  valtaistuimen.  Tuuma  on  peräisin  vuodelta  1759,  mutta  raukee  Rans- 
kan ja  Itävallan  haluttomuuteen  pontevammin  kannattaa  hänen  vaatimuksiaan.  Vuoden 
1767  :n  dissidentti  metelien  aikana  suunnitteli  prinssi  uutta  yritystä,  jonka  kuitenkin  mi- 
nisteri Choiseul  ajoissa  tiesi  torjua. 

* 

Joukon  Johan  Jakob  Tengströmin  ja  Johan  Vilhelm  Snellmanin  vv.  1843—1849 
vaihtamia  kirjeitä  julka  see  prof.  M.  G.  Schybergson  Ruot  s.  kirj.  Seuran  julkaisujen  äs- 
ken ilmestyneessä  78  :ssa  osassa.  Tämä  kirjeenvaihto  alkoi  syysk.  7  p.  1843  ja  päät- 
tyi toukok.  26  p.  -1849,  käsittäen  siis  koko  sen  ajan,  jolloin  S.  toimi  Kuopiossa  neli- 
luokkaisen  alkeiskoulun  rehtorina.    Kirjeet  säilytetään  nykyään  Yliopiston  kirjastossa. 

Näissä  kirjeissä  ilmenee  selvästi  S:n  ja  T:n  lämmin  ystävyydensuhde  ja  se  syvä 
kunnioitus,  jota  S.  tunsi  humanistisesti  sivistynyttä,  ylevämielistä  ja  isänmaallista  Teng- 
strömiä  kohtaan.  Erittäin  huvittava  on  ajatustenvaihto  kielikysymyksestä  ja  kansalli- 
suusaatteesta, kirjeissä  6,  9,  10,  11,  18,  25,  26,  27  ja  28.  Edelleen  voipi  lukija  näis- 
tä kirjeistä  löytää  useoita  Yliopiston  sisäisiä  oloja  valaisevia  tietoja. 


Ruotsin  Historlsk  Tidskrift  on  vuoden  alussa  täyttänyt  25:nnen  vuotensa. 
Samalla  on  sen  päätoimittaja,  arkistonhoitaja  Emil  Hildebrand  luopunut  toimestansa, 
jota  hän  keskeytymättä   oli   aikakauskirjan   perustamisesta   alkaen  hoitanut;  ja  tämän 

vuosikerran  kansilehdellä  esiintyy  uusi  toimitus:  Torvald  Höjer,  päätoimittajana,  Sam. 
Clason  Lundista,  Nils  Eden  Upsalasta,  Emil  Htidebrand  Tukholmasta  ja  Ludvig  Stave- 
now  Göteporista  avustajina.  Lyhyessä  alkukirjoitukscssa  toimitus  ilmoittaa  jatkavansa 
Hildebrandin  osottamaan  suuntaan:  siis  kait  etupääsä  harrastamalla  valtiollisen  ja  yhteis- 
kunnallisen historiatieteen  tutkimista.  Ja  ikäänkuin  mallina  seuraa  heti  professori 
Edenin  esitys  Syyt  Kaarle  X  Kustaan  hyökkäykseen  Puolaa  vastaan.  Eden  on 
Hjärnen  oppilaita  ja  oppi-isän  periaatteet  paistavatkin  kirjoituksesta  ilmi,  etenkin  se, 
jota  tämän  kirjoittaja  kuuli  vanhan  tutkijan  ennen  muita  oppilaillensa  yliopistollisilla 
harjoituksillansa  terottelevan :  aikakauden  katsantotapa,  sen  valtiotaito,  sen  valtainväli- 
set  voimasuhteet,  periaatteet,  pyrkimykset  ja  erehdykset  on  ensin  saatava  selville,  sitten 
vasta  on  yksityisen  valtiomiehen  toimintaa  pyrittävä  käsittämään.  Vanhettunut  käsitys, 
joka  valtiotaidon  milloin  kuninkaan  .sotaisuudesta",  milloin  .vallanhimosta"  milloin 
mistäkin  ominaisuudesta  johtaa,  on  tässä  vaihtumassa  toiseen  uudenaikaisempaan,  niin 
sanoakseni  kollektivistisempaan. 

Europan  epävakainen  tila,  Hollannin  ja  Tanskan  sodanuhka  Itämerellä,  Venäjän 
vallan  pelottava  eteneminen  länttä  kohti  pani  Kaarle  Kustaan  sotavoimat  liikkeelle;  jo 
Kristiinan  aikaan  oli  sota  miltei  puoleksi  päätetty.  Semminkin  Puolan  kysymys  on 
Hjärnen  ja  hänen  oppilaittensa  mielissä  hautunut.  Ja  tulos  on  tämäntapainen:  Ruotsi 
ei  voinut  sallia  naapurivaltam  mielinmäärin  palotella  hajaantuvaa  Puolaa,  sillä  silloin 
olisi  valtasuhde  Itämeren-maissa  auttamattomasti  muuttunut  ja  Ruotsin  voittomaat  jou- 
tuneet vaaraan.  Siksi  Ruotsi  Kaarle  Kustaan  aikana  vaihtuvan  sotaonnen  mukaisesti 
milloin  pyrki  saattamaan  Puolaa  riippuvaiseksi  itsestänsä,  milloin  tyytyi  vaatimaan 
määrätyltä  maakaistaleita  siitä.  Siksi  Kaarle  XILnnen  Ruotsi  järkähtämättömästi  koetti 
aseillaan  ylläpitää  ja  vahvistaa  Puolan  liittovaltakuntaa  Venäjän  vaikutusta  ja  Saksin 
vaaliruhtinaan  paljontavottelevia  tuumia  vastaan,  koetti  sitä  siksi  kuin  puolalainen  taakka 
kävi  liian  raskaaksi  ja  sankarikuningas  epätasaisessa  taistelussa  sortui  sen  alle.  Näin 
esim.  Hjärne  ja  Hallendorff  esityksissänsä.  Ja  ilahuttavaa  on,  että  tutkija,  toistaiseksi 
syrjäyttäen  Kaarle  Kustaan  sotaisen  Inonteen  tahi  Kaarle  XII  poikamaisen  hurjuuden, 
syventyy  etsimään  suurempia  syitä,  niitä,  jotka  piilevät  aikakauden  valtiollisessa,  tilassa, 
elämän  leppymättömässä  pakossa,  kaikessa  siinä  johon  on  kirjoitettu  yksi  ihmiselämän 
yksinkertaisimpia  lakeja:  kaiken  taistelu  olemassa-olostansa. 


Ruotsalainen  tiedearkeologi  Otto  Janseon  julaissut  nimellä  Medeltidsminnen 
frdn  östergötland  100-  kuvaisen  loistoteoksen,  joka  on  tärkeä  ajneskokoelma  keskiajan 
taide-  ja  kultturihistorioitsijoille.  Alkuperäiset  kirjaan  jäljennetyt  esineet  olivat  näytteillä 
Norrköpingin  viimesuvisessa  taide-  ja  teollisuusnäyttelyssä,  ja  herättivät  siksi  yleistä 
huomiota  ja  harrastusta,  että  ne  nyt  esitetään  .kaikelle  kansalle."  —  Kuvat  esittävät 
rikkaasti  jautakoristeisia  kirkonovia,  kastemaljoja,  puuveistotaidon  tuotteita,  Brigitta 
muistoja,  antependioita  y.  m.  Lopussa  on  vielä  joitakuita  huomattavampia  esineitä 
1500-  ja  1600-luvuilta.  Kuvat  ovat  tehdyt  Justus  Cederquistillä,  mikä  takaa,  että  ne 
yleensä  ovat  paraat,  mitä  voidaan  typografista  tietä  aikaan  saada. 


Fomvännen.  Ruotsin  Vitterhets-akademian  ja  Muinaismuistoyhdistyksen  yhteinen 
aikakauskirja  viime  vuodelta  sisältää  useita  tärkeitä  kirjotuksia.  Niinpä  tekee  Oscar 
Almgren  pitkällaisessa  artikkeleissa  selkoa  Ruotsin  pohjoisimmista  tunnetuista  kivikau- 
den  asuinpaikkalöydöistä,    Uplannin   Aloppesta,  joka  näyttää  olleen  asuttuna  jo  melko 

varhaisena  osana  Skandinavian  nuorempaa  kivikautta.  Löydöissä  on  hauskoja  poltetusta 
savesta  tehtyjä  hirvikuvioita,  jotka  ovat  ensimmäiset  kivikauden  aikuiset  plastilliset  ko- 
keet Ruotsia  mantereita.  Eräässä  toisessa  kirjotuksessa  esittää  Knut  Stjerna  huvitta- 
via tutkimuksiaan,  jotka  koskevat  BeovulMaulujen  lohikäärmeaarretta ;  tekijä  koettaa 
todistaa,  että  tällaisella  aarteella  on  ollut  vastineensa  todellisuudessa,  ja  että  se  vielä 
on  hyvin  arkeologisesti  määrättävissä,  jonka  johdosta  hän  saa  aiheen  edelleen  kehittää 
tunnettuja,  kylläkin  todenmukaisilta  tuntuvia  teorlojaan  suurten  suolöytöjen  synnystä  ja 
alkuperästä.  —  Mainitsemista  ansaitsee  vielä  Emil  Eckhoffin  kirjotus,  joka  oikeastaan 
käsittelee  kahta  äskenkeksittyä  keskiaikaista  epitafiota  Sigtunan  domlnikolaiskirkossa, 
mutta  sen  ohessa  havaintoja  keskiajan  arkeologian  alalta. 


Ruotsin  arvokkaimpia  yleistajuisesti  tieteellisiä  aikakauskirjoja  on  skandinavisten 
maiden  yhteinen  Nordisk  Tidskrift  för  vetenskap,  konst  och  industri-lehti.  Sen 
vastaava  toimittaja  on  Oscar  Montelius  Tukholmassa,  mutta  sen  lisäksi  on  sillä  toimittaja 
Kööpenhaminassa  (H.  Olrik)  ja  Kristiaaniassa  (G.Gran).  Sen  viime  vuoden  sisällyksestä 
mainittakoon  vain  nimeltä  esim.  M.  Anholmin  kirjotus  Armenian  rauniomaailmasta, 
L.  Bergströmin  selonteko  baby  Ioni  laisista  vaikutteista  juutalaisten  Messiaskji- 
vaan,  Georg  Nordensvanin  erään  taiteilijan  vaellusvuosilta  (käsittelee yliark- 
kitehti Axel  Nyströmin  matkoja  1800-luvun  toisella  vuosikymmenellä  hänen  omien  kir* 
jeittensä  mukaan),  tiedonantoja  tunnetun  Geijerin  ystävättären  Amalia  von  Helvigin  Ber- 
linin oloista  v.  1825—26,  Alfred  Jensenin  tutkielma  etelä-slaavilaisesta  tunnetusta 
seikkailijasta  Stepan  Zanovitschistä  1700-luvun  loppupuoliskolta,  Ellen  Friesin  kult- 
turihistoriaUinen  esitys  kiertomatkasta  Etelä-Ruotsissa  1700-luvulla  Linnan  ja  Härlema- 
nin  mukaan  sekä  Alexander  Buggen  kirjotus  käsittelevä  Novgorodia  varjagilai- 
sena  kylänä,  lukuisia  muita  kirjotuksia  mainitsematta.  Jo  nämä  yllä  esitetyt  kirjotus- 
ten  nimet  ovat  omiaan  osottamaan,  mikä  suuri  merkitys  Nordisk  Tidskriftillä  on  Skan- 
dinaviassa esim.  historiallisen  intressin  virittäjänä  ja  ylläpitäjänä. 


Ruotsin  antropologisen  ja  maantieteellisen  seuran  aikakauskirja  Ymer  on  viime  vuo- 
sina yhä  useammin  ruvennut  sisältämään  myös  historian  aputieteisiin  läheisesti  kuulu- 
via kirjotuksia.  Skandinavian  varhaisimmille  oloille  tähdellinen  on  viime  vuoden  vuo- 
sikerrassa esim.  nuoren  arkeologin  Otto  Frödinin  kirjotus  ensimäisestä  tunnetusta 
ruotsalaisesta  vars.  kjökkenmöddingistä  eli  raakkutunkiosta,  joka  on  n.  k.  käytävä  hau- 
tojen aikuinen  ja  siis  paljo  myöhempi  kuin  tunnetut  Tanskan  raakkutunkiot.  Tekijä 
esittää  myös  Ruotsin  geologista  tilaa  historian  takaisina  aikoina  osaksi  muiden  tutki- 
joiden, osaksi  omien  tutkimustensa  mukaan,  tehden  selkoa  maan  kohoamisesta  kivi- 
pronssi-  ja  rautakausilla  eri  osissa  pitkin  Ruotsin  rannikkoa.  Esihistoriallisia  aikoja  kä- 
sittelee myös  geologi  N.  O.  H  o  l  s  t  i  n  kirjotus  piikivikaivoksista  Tulltorpin  seudulla 
Skdnessa,  jossa  tekijän  on  onnistunut  löytää  ensimmäinen  tunnettu  esihistoriallinen  pii- 
kivikaivos  Ruotsissa.  Kaivauksia  paikalla  on  jatkettu  viime  kesänä,  mutta  niiden  tulok- 
sia ei  vielä  ole  julaistu.  —  Huvittava  on  yhtämittaisessa  esityksessä  tutustua  Linnan 
ruotsalaisiin  matkoihin,  nyt  kun  on  kulunut  200  vuotta  hänen  syntymästään.  Yme- 
riin  on  siitä  kirjottanut  meilläkin  tuttu  I  s  a  k  F  e  h  r. 

tilaushinnat:    Koko  vuodelta  4  mk.    Kansakoulujen  opettajat 
ja  oppi-  ja  kansakoulujen  oppilaat  maksavat  2  mk. 


Aikako 

uskirj 

an  entisiä  vuosikertoja  (1903— 

1906) 

saa 

uielä   tilata  maamme  kirjakau- 

poista 

sekä 

suoraan  toimitukselta*    .... 

Hinta 

2:   50  p.  vuosikerralta  -  -  - 

POHJOLA 


PaloYakautus-Osakeyhtiö,  Telet  627 
Aleksanterinkatu  44.  Helsinki.  *  * 


Osakepääoma  5  miljoonaa  Smk. 

Nopein  korvaus!     Edullisimmat  ehdot! 


HUOM.!  Tledemiehellekin  voi  sattua  kaikenlaisia  tapaturmia. 
Liikkuessaan  kadulla,  ajaessaan  maantiellä,  ollessaan  venematkoilla  voi 
tapaturma  sattua  äkkiarvaamatta.  Hänelle  on  siis  tapaturmavakuutus 
yhtä  tarpeellinen  kuin  kelle  tahansa.  Se  maksaa  KULLERVOSSA 
10,000  markasta  vuosittain  ainoastaan  20  mk.  Siis  mitätöin  maksu 
tällaisesta  turvallisuudesta.  Korvaus  riippuu  tietysti  vamman  laadusta. 
Jos  loukkaantunut  jääpi  työhön  kokonaan  kykenemättömäksi  saa  hän 
koko  ikänsä  elinkorkoa  650  mk  vuosittain. 


HCLSI1KSIH  UUSI  KIRJAPAINO  0.  V. 

LUDVIGINKATU  4   <$>«$><$><£>«►<$>«$><$><$>  TELEF.  7 80 

Kalkkia  lajia  Rirjapainotyötfl  uostannotetnan 

HUOM.!     Kirjapainoon  on  aivan  äskettäin  hankittu 
uusia,    ajanmukaisia    pikapainimia   ja    kirjasinlajeja. 

Merkantilismin  käsitys  kansallisrikkaudesta. 

Tutkimuksia  Ruotsin  merkantilismin  teoriiasta  vapaudenajan  ulkopuolella. 

Kirjoittanut  Yrjö  Jahnsson. 

(Jatkoa). 

Ennenkuin  edellä  esitetyn  nojalla  kuitenkaan  olemme  oikeutetut 
lopullisesti  väittämään  vanhemman  käsityksen  merkantilismista  vääräksi, 
täytyy  meidän  vielä  tutkia,  eikö  merkantilististen  kirjailijain  teorioissa 
ole  sellaisiakin  kohtia,  jotka  mahdollisesti  puolustaisivat  vanhempaa 
käsitystä,  ja  jos  niitä  on,  miten  on  siten  syntyvä  ristiriitaisuus  seli- 
tettävä? Emme  siis  voi  rajoittua  tutkimaan  yksinomaan  merkantilistis- 
ten kirjailijain  mielipiteitä  siitä,  mikä  on  kansallisrikkaus,  meidän  on 
luotava  silmäys  myös  heidän  teoriaansa  yleensä. 

Tällöin  on  meidän  ensiksi  tunnustettava,  että  heidän  teoksistaan 
voi  kyllä  poimia  yksityisiä  lauseita  tai  yksityisiä  sanoja,  jotka  näyttä- 
vät antavan  tukea  vanhemmalle  käsitykselle  merkantilismin  opista.  Se 
on  asian  laita  etenkin  Salanderin  teoksen  suhteen.  Niinpä  hän  kutsuu 
Espanjaa  »maailman  rikkauden  lähteeksi»1),  Espanjaa,  joka  juuri  siirto- 
maistaan sai  suuremmat  hopea-  ja  kultamäärät  kuin  mikään  muu  maa 
siihen  aikaan.  Kuitenkaan  ei  tästä  saa  tehdä  sitä  johtopäätöstä,  että 
tekijä  todella  olisi  pitänyt  näitä  jaloja  metalleja  »maailman  rikkautena». 
Samassa  yhteydessä,  jossa  hän  edellä  mainitut  sanat  esittää,  huomauttaa 
hän  siitä,  miten  Espanjankin  on  täytynyt  ruveta  teollisuuttaan  kehittä- 
mään, koska  se  ei  muuten,  kullastaan  ja  hopeastaan  huolimatta,  ole 
voinut  mahtiaan  säilyttää.  Meidän  täytyy  siis  otaksua,  että  edellä  mai- 
nitun epiteetin  antaminen  Espanjalle  on  vain  »lapsus  calami». 

Espanja  näyttääkin  muuten  olleen  se  maa,  joka  sekä  teoreetikoille 
että  käytännön  miehille  antoi  selvimmän  todistuksen  siitä,  miten  jalot 
metallit  eivät  suinkaan  voineet  olla  kansan  paras  rikkaus.  Espanjassa 
kyllä  suurien  maantieteellisten  löytöjen  jälkeen  löytyi  runsaasti  kultaa 
ja  hopeaa,  mutta  siitä  ei  ollut   kansalle   hyötyä,   sillä   sitä   ei   käytetty 


*)  Salander,  main.  teos  s.  16. 

tuottavasti  työn  palveluksessa.  Sekin  Salanderin  huomaama  tehdas- 
teollisuuden harrastus,  johon  Alberonin  johdolla  siellä  ryhdyttiin,  tuli 
vaan  lyhytaikaiseksi.  Kaikkien  tavarain  hinnat  nousivat  ja  kun  kan- 
sasta puuttui  tarmoa  ja  työteliäisyyttä,  tuli  sen  elämä  vaan  kurjemmaksi. 
Myöhemmin  on  tosin  väitetty,  ettei  rahan  ostoarvon  alentumista  vai- 
kuttanut yksinomaan  kullan  ja  hopean  suuri  lisääntyminen  kaupassa. 
Olkoon  tämän,  erityisesti  Roscherin  esittämän  väitteen  laita  kuinka 
tahansa,  joka  tapauksessa  on  varmaa,  että  aikalaiset  eivät  voineet  muuta 
selvitystä  tavarain  hintojen  nousemiselle  esittää  kuin  sen,  että  se  oli 
seuraus  lisääntyneestä  rahan  paljoudesta1).  Paitsi  Salanderia  viittaa 
myös  Nordencrantz  Espanjan  kohtaloon  todistukseksi  siitä,  että  raha 
ei  suinkaan  voi  olla  todellisin  rikkaus2). 

Suurempi  merkitys  kuin  tällä  yksinäisellä  lauseella  on  niillä  vertaus- 
kuvilla, joilla  merkantilistiset  kirjailijat  tahtoivat  kuvata  rahan  merkitystä 
a  tehtävää  liike-elämässä.  Niiden  joukossa  on  todellakin  monta  sel- 
laista, jotka  ensi  silmäyksellä  näyttävät  vastustavan  niitä  yleisiä  peri- 
aatteita, joita  edellisessä  olemme  maininneet  vallalla  olevan  talousjärjes- 
telmän puoltajien  kansan  rikkaudesta  lausuneen. 

Katsokaamme  minkälaisia  vertauskuvia  sitten  Ruotsin  merkantilisti- 
sessa kirjallisuudessa  tapaamme. 

»Rahat  ovat»,  lausuu  Nordencrantz  ennen  mainitussa  teoksessaan, 
»sulaneet  yhteen  kaupan  kanssa  niinkuin  vesi  ja  veri  suonissa,  jotka 
nesteet,  vaikka  ne  ovatkin  kahta  eri  ainetta,  juoksevat  yhdessä  suonien 
läpi.»8)  Salander  taas  sanoo  rahoja  valtakunnan  ^sieluksi».  Kun  valta- 
kunta ulkomaisessa  kaupassa  menettää  rahaa,  menettää  sielukin  voimaa, 
jota  voiman  menetystä  eivät  »sielu  ja  sen  valtioruumis  ajan  pitkään 
voi  kestää».1) 

Ei  voitane  kieltää,  että  nämä  vertauskuvat  ovat  sattuneet  jonkun 
verran  yli  maalin.  Kun  Salander  vertaa  rahan  puutetta  valtakunnan 
kuolemaan,  on  se  jotakin  toista  kuin  hänen  yllä  esitetty  väittensä  että 
»työ  on  maan  ja  kansan  menestyksen  perustus».  Tosin  eivät  nämä- 
kään vertaukset  todista  näiden  kirjalijoiden  käsittäneen  jaloja  metalleja 
ainoaksi  rikkaudeksi.    Ne  ovat  todistuksena  vaan  siitä  kuinka  syvästi 


l)  Vrt.  Roscher,  Zur  Geschichte  der  englischen  Volkwirtschaftslehre.  Leipzig  1851  s. 
13.  Roscher  huomauttaa,  että  jo  ennen  Amerikan  löytöä  hinnat  olivat  laskeutuneet 
Italiassa,  jossa  taloudelliset  olot  olivat  kehittyneemmät.  Syynä  rahan  muuttuneeseen 
ostoarvoon  oli  Roscherin  mukaan  se,  että  oli  tultu  keskiajan  oloista  uuden  ajan  vapaan 
kapitaalin  talouteen. 

*)  Bachmanson,  m.  t.  siv.  53  ja  215. 

3)  Kts.  Bachmanson  m.  t.  s.  49  ja  219.  Se  referaatti,  jonka  Arnberg  tästä  kohdasta 
antaa  (siv.  65),  ei  siis  ole  aivan  oikea. 

*)  Salander,  m.  t.  sivut  13  ja  36. 

heihin  oli  vaikuttanut  se  käytännöllinen  huomio,  että  ilman  rahaa  oli 
mahdotonta  saada  mitään  suurempia  liikeyrityksiä  aikaan.  Tästä  on 
vielä  varsin  pitkä  matka  siihen  käsitykseen,  että  rahan  paljous  olisi 
rikkauden  perustus. 

Olemme  äsken  sanoneet,  että  merkantilismin  mukaan  ei  metalliraha 
ollut  maan  »ainoa  rikkaus»,  ei  edes  sen  pääasiallisin  rikkaus.  Raha  oli 
kuitenkin  välttämätön  liikkeen  välittäjä;  ellei  metallirahaa  ollut  liikkeen 
tarpeita  vastaavaa  määrää,  kärsi  siitä  maan  kauppa  ja  teollisuus.1)  Ja 
nyt  sattui  niin  onnettomasti,  että  koko  vapauden  aikana  oli  liikkeessä 
hyvin  vähän  metallirahaa  ja  paperirahan  arvo  taas  vaihteli  yhtä  mittaa. 
Tämän  metallin,  erityisesti  kulta-  ja  hopearahan,  puute  tosin  kohosi  kor- 
keimmilleen  vasta  onnettomasti  käydyn  Venäjän  sodan,  »pikku  vihan», 
ja  pohjoismaiden  sodan  jälkeen,  mutta  emme  voi  epäillä  sen  jo  1730 
luvulla  olleen  varsin  tuntuvan. 

Voimme  siis  ymmärtää,  että  tämän  aikakauden  taloudellista  elämää 
tarkastaville  henkilöille  tuntui  erittäin  haitalliselta  käytettävän  arvoltaan 
muuttumattoman  kulta-  ja  hopearahan  puute.  Näin  ollen  ei  myöskään 
voi  ihmetellä,  että  mainitut  kirjailijat  tahtoessaan  panna  painoa  metalli- 
rahan merkitykselle,  tulivat  pukeneeksi  ajatuksensa  edellä  esittämiimme 
vertauskuviin.  Salander,  joka  juuri  on  jyrkimmän  vertauksen  esittänyt, 
näyttääkin  olevan  tietoinen  siitä,  että  hänen  mietteittensä  taustana  ovat 
suuressa  määrässä  epänormaaliset  olot.  Hänen  kirjoituksensa  nimi  on- 
»Mitä  on  tehtävä  silloin  kun  raha  on  maasta  paennut  ja  elinkeinot 
ovat  lamassa».  Ja  samassa  kappaleessa,  jossa  hän  usein  mainitun 
vertauksensa  esittää,  huomauttaa  hän  erityisesti,  miten  valtiomiehillä 
tulee  olla  ymmärrystä  ja  kokemusta  silloin  kun  » maassa  ei  ole  rahaa 
ja  yritteliäisyys  on  poissa»2). 

Näiden  vertauskuvien  ei  siis  tarvitse  käsittää  todistavan  mitään  muut' 
tunutta  katsantokantaa.  Että  ne  liioittelevat  rahan  merkitystä  liikkeelle: 
sitä  ei  tosiaan  voi  kieltää.  Ne  lähtevät  ajatuskannasta,  jonka  mukaan 
metalliraha  kaupalle  olisi  conditio  sine  qva  non  ja  jättävät  kokonaan 
huomioon  ottamatta  ne  mahdollisuudet,  joilla  vaihto  voi  tapahtua  ilman- 
kin metalli-  ja  siihen  perustuvan  paperirahan  välitystä. 

Kaikki  merkantilistit  eivät  teekään  itseään  syypääksi  samanlaisiin 
yksipuolisuuksiin.  Niinpä  Berch  nimenomaan  huomauttaa,  että  muita- 
kin tavaroita  kuin  rahaa  voidaan  kyllä  vaihdon  välittäjinä  käyttää,  mutta 
hän  arvelee  niiden  käyttämisen  olevan  siksi  vaivaloista,  etfei  suurempaa 


i)  Vrt.  edellä  esitettyjä  Berch'in  mielipiteitä. 
*)  Salander  main.  t.  s.  13. 

liikettä  voi  ajatella,  ellei  ole  käytettävissä  liikettä  varten  erityisesti  sovel- 
lutettua vaihdon  välikappaletta,  rahaksi  lyötyjä  jaloja  metalleja1). 

Emme  erehtyne  väittäessämme,  että  tälle  Berchin  asiallisesti,  ilman 
mitään  vertauskuvia  esittämälle  kannalle  on  annettava  aivan  erityinen 
paino,  kun  me  tahdomme  ymmärtää  puheenalaisen  aikakauden  käsi- 
tystä rahan  merkityksestä  liikke-elämälle.  Tällaista  väitettä  tukevat  eri- 
tyisesti nekin  tulokset,  joihin  vähän  alempana  tulemme. 


Sen  ohella,  mitä  edellisessä  olemme  esittäneet,  on  meidän  kosketel- 
tava erääseen  seikkaan,  joka  ehkä  suuremmassa  määrässä  kuin  edel- 
liset näyttää  antavan  tukea  vanhemmalle  käsitykselle  merkantilismin 
lähtökohdasta.    Se  on  mainitun  suunnan  oppi  kauppabalanssista. 

Kauppabalanssilla  tarkoitetaan,  kuten  tunnettu,  valtion  tuonnin  ja 
viennin  suhdetta  toisiinsa.  Kauppabalanssiteorian  on  merkantilismi 
ensin  esittänyt  ja  sillä  onkin  merkantilismin  kehittykseen  ollut  mitä 
suurin  vaikutus. 

On  siis  luonnollista,  että  myös  Ruotsin  merkantilistisessa  kirjalli- 
suudessa tapaamme  tämän  opin. 

Valtiomiehillä  ei  ole,  sanoo  Salander  ennen  mainitussa  teoksessaan1) 
muuta  varmaa  kompassia  kuin  »Commerciens  Jemnvigt  eller  Handelens 
balancering».  »Ne  jotka  muuhun  perustavat  ehdotuksensa,  ovat  epä- 
varmoja toimiensa  tuloksista.  Varmaa  on,  että  kaikki  mitä  valtakunta 
tuo  maahan  ulkomaisia  tavaroita  enemmän  kuin  se  omia  vie  takaisin 
vieraisiin  maihin,  on  se  ulkomaalaisille  maksettava  puhtaassa  rahassa.» 
Mikä  on  siitä  seuraus?  Esimerkkinä  otaksuu  Salander,  että  jonkin 
maan  tuonnin  arvo  on  30  miljoonaa,  mutta  viennin  arvo  20,  joten 
»alapaino»  tekee  10  miljoonaa.  Jos  valtakunnan  »sisäinen  arvo»  (in- 
värtes  wärdet)  on  400  miljoonaa  ja  siitä  vuosittain  vähennetään  10 
miljoonaa,  »niin  ei  sellainen  valtakunta  luonnollisesti  ole  pysyvä  pys- 
tyssä kauvemmin  kuin  40  vuotta».  Se  »kuolee»  käyttääksemme  edelli- 
sessä esittämäämme  Salanderih  vertausta.  »Lähde,  josta  kaikki  köyhyys 
ja  kurjuus  johtuu  ja  jota  vastaan  eivät  auta  käskyt  eivätkä  kiellot,  on 
se,  että  raha  siten  tahtoo  paeta  maasta,  elinkeinot  perusteihinsä  asti 
joutuvat  rappiolle  ja  voivat  kokonaan  hävitä  ellei  maassa  ajoissa  ole 
toimitta  siihen  suuntaan,  että  säästäväisyys,  yksimielisyys,  työneroja 
ahkeruus  ovat  sekä  ylhäisissä  että  alhaisissa  kehitetyt2),  ja  siellä 
noudateta  Kiinan  keisarinnan  esimerkkiä,  kun  hän   innostaakseen   ala- 

*)  Kts.  Berch  m.  t.  siv.  339. 

*)  Seuraavan  esityksen  suhteen  katso  Salander  m.  t   s.  35—8. 

maisiaan  yhtäläiseen  työteliäisyyteen,  itse  kehrää,  kutoo  ja  neuloo  kaikki 
vaatteensa  eikä  tahdo  käyttää  muita  vaatteita  kuin  mitä  hän  itse  omilla 
käsillään  on  valmistanut.» 

»Ja  kun  tästä  nähdään»,  jatkaa  tekijä,  »että  kaupan  alapaino  on 
tällainen  perikato,  (»yttersta  niinen»)  maalle  ja  valtakunnalle  etenkin 
silloin  kun  valtakunta  on  köyhä,  on  taas  kaupan  tasapaino  se  valta- 
kunnan keskitie,  jolla  se  voidaan  ylläpitää  ja  josta  se  rauhallisina 
aikoina  voi  elää1),  vaikka  ei  siihen  voikaan  perustaa  koko  sen  toimeen- 
tuloa. Mutta  ylipaino  sitä  vastoin  suuremmassa  tai  pienemmässä  mää- 
rässä vaikuttaa  valtakunnan  nousuun,  rikkauteen  ja  varmuuteen.  Se  on 
valtion  oikea  voitto,  jonka  mirtit  valtakunnat  menettävät,  mikäli  ne 
kauppaan  ottavat  osaa.  »Tämä  kaupan  ylipaino»,  sanoo  kirjoittaja 
vähän  myöhemmin,  »on  siis  se  infallibile  politicorum  Centrum,  johon 
heidän  kaikki  pyrkimyksensä  (dichtan  och  traktan)  tulee  suunnata  ja 
jota  ilman  he  kaikki  hapuilevat  pimeässä».2) 

Tutustuttuamme  tähän  emme  voi  olla  hämmästymättä,  miten  eri 
tuloksiin  näytään  tulevan,  jos  eri  kohtia  Salanderin  teoksessa  otamme 
esille.  Onko  Salander  todellakin  samassa  kirjassa  esittänyt  kaksi  toi- 
silleen jyrkästi  vastakkaista  mielipidettä,  vai  onko  jompikumpi  alistet- 
tava toisen,  itse  asiassa  korkeamman  näkökohdan  alle? 

Emme  tahdo  heti  ryhtyä  tähän  kysymykseen  vastaamaan.  Huomau- 
tamme siitä,  miten  Salanderinkin  esityksessä  tapaamme  kohtia,  joissa 
tekijä  ikäänkuin  tekee  poikkeuksen  siitä  yleisestä  säännöstä,  jonka  hän 
muuten  kauppabalanssin  suhteen  asettaa.  Esitämme  seuraavassa  ne 
kohdat.  Ensiksikin  huomauttaa  tekijä,  että  kysymys  rahan  katoamisesta 
ei  koske  niitä  tapauksia,  jolloin  ei  vaihtotaloudella  ole  suurempaa, 
vaan  jokainen  taloudellinen  yksilö  pääasiassa  itse  hankkii  ja  valmistaa 
mitä  hän  tarvitsee.  Tekijä  ei  siis  ole  ainakaan  kokonaan  kieltänyt  sitä 
mahdollisuutta,  että  ilman  rahaa  voisi  toimeentulo  olla  mahdollinen. 

Huomattava  on  myös  se  erityinen  paino,  jonka  tekijä  panee  siihen, 
että  rahan  paljous  valtakunnassa  pysyisi  muuttumattomana.  Se  on 
asiain  tila,  jonka  vallitessa  valtakunta  rauhallisina  aikoina  voi,  tekijän 
käsityksen  mukaan,  toimia,  »vaikka  ei  siihen  voikaan  perustaa  koko 
toimeentuloa».  Miksi  erityisesti  tähän  seikkaan  olemme  tahtoneet  huo- 
miota panna,  sen  selvitämme  tarkemmin  seuraavassa. 

Kun  meidän  on  annettava  selitys  yhden  merkantilistisen  kirjailijan 
mielipiteistä,  tehnemme  oikeammin  tarkastaessamme,  mitä  muut  kirjaili- 
jat asiassa  ovat  esittäneet.    Tässä  ovat  meille  tärkeät  erittäinkin  Berch'in 


*)  Minun  alleviivaamani. 

*)  Salander,  m.  t.  sivut  35—38. 

mielipiteet,  koska  hän  oli  juuri  se  tämän  ajan  merkantilisteista,  jonka 
ajatukset  ovat  tieteellisimpään*  ja  enimmin  systemaattiseen  muotoon 
puetut. 

Berchilläkin  tapaamme  erään  ajatuksen,  jonka  edellisestä  tunnemme: 
valtakunta  voi  saavuttaa  kansallista  voittoa  yksinomaan  ulkomaisen 
kaupan  kautta.  Kotimainen  kauppa  on  tässä  suhteessa  vaikutusta  vailla, 
koska  se  vaan  muuttaa  omaisuutta  saman  kansan  keskuudessa  toiselta 
kansalaiselta  toiselle. 

Tässä  on  kuitenkin  huomattava,  että  Berch  toisin  paikoin  on  tätä 
kysymystä  nimenomaan  perusteellisemmin  selvittänyt.  Olemme  jo  edel- 
lisessä maininneet,  miten  Berch  on  hifomauttanut,  että  rahan  tulvaami- 
sella  valtakuntaan  voi  olla  huonojakin  puolia.  Rahamäärän  lisäänty- 
minen on  oikeastaan  toivottava  vaan  siinä  määrässä,  kun  se  vastaa 
kasvavan  liike-elämän  tarpeita,  jos  sitä  tulee  enemmän  kuin  sitä  liike- 
elämässä  tarvitaan,  nostaa  se  tavarain  hinnat  kotimaassa  ja  aiheuttaa 
helposti  väestössä  haluttomuutta.  Myöskin  olemme  edellisessä  huo- 
manneet, että  Berch  kyllä  ymmärsi  muunkin  kuin  rahaksi  lyötyjen  jalo- 
jen metallien  voivan  olla  kaupan  välittäjinä,  vaikka  hän  rahoja  pitää 
tässä  suhteessa  käyttännöllisimpinä. 

Näin  ollen  voimme  jo  ennakolta  evätä  sen  selityksen,  että  Berchin 
kauppabalanssia  koskevat  lauselmat  muka  todistaisivat  merkantilismin 
pitäneen  rahoja  maan  todellisena  rikkautena.  Ja  meillä  on  Berchin 
kirjoituksissa  muitakin  kohtia,  jotka  todistavat,  ettei  hänen  käsityksensä 
suinkaan  ollut  tämä. 

Siinä  suhteessa  ovat  erittäin  valaisevat  Berchin  mietteet  tavarain 
tuontipolitiikan  suhteen1).  Hän  näet  sanoo,  että  sellaisten  tavarain 
tuonti,  jotka  tarkoittavat  enemmän  mukavuutta,  komeutta  ja  huvitusta 
kuin  välttämättömien  tarpeiden  tyydyttämistä,  on  arvosteltava  eri  lailla 
milloin  ulkomainen  kauppa  on  ala-  tai  ylipainossa.  Edellisessä  tapa- 
uksessa on  niiden  tuonti  mikäli  mahdollisesti  estettävä  tai  ainakin  on 
niille  asetettava  siksi  korkeat  tullit,  etteivät  muut  kuin  rikkaat  voi  niitä 
lunastaa.  Mutta  jälkimäisessä  tapauksessa  on  taas  oltava  varovaisempia 
ja  otettava  huomioon,  josko  suuressa  määrin  vaikeuttamalla  tavarain 
maahan  tuontia  jokin  osa  kaupasta  häviäisi,  meritoimi  heikontuisi,  kan- 
san elinkeinot  vähentyisivät  tai  syntyisi  jokin  epäkohta,  joka  olisi  suu- 
rempi kuin  maan  tappio  komeudessa  ja  loistossa. 

Esitetty  kohta  pitää  aivan  yhtä  sen  kanssa,  mitä  edellä  olemme 
huomanneet  Berchin  mielipiteistä.    Rahojen  vähentymistä  on  estettävä, 


')  Berch,  m.  t.  s.  307. 

se  on  hänelle  selvää.    Mutta  jos  kerran  tämä  päämäärä  on  saavutettu, 
ei  niiden  lisääminen  enää  ole  ehdottomasti  tarpeellinen. 

Sitä  seikkaa,  ettei  Berch  siis  pitänyt  edullisen  kauppabalanssin  saan- 
tia politiikan  korkeimpana  päämääränä,  tukevat  useat  muutkin  hänen 
esittämänsä  väitteet.  Niinpä  on  tässä  suhteessa  tärkeä  se,  että  hän 
elintarpeille  kannattaa  alhaisia  tullitaksoja1)  huolimatta  siitä  että  juuri 
viljan  tuonti  vapauden  aikana  —  ja  myöhemminkin  —  erityisesti  » ra- 
sitti» Ruotsin  kauppabalanssia.  Niitä  esineitä,  jotka  edistävät  oppia,' 
tieteitä,  taitoisuuksia  ja  käsiteollisuutta,  tulisi  mahdollisimman  vähän 
rasittaa  tulleilla  paitsi  jos  niitä  voidaan  omassa  maassa  valmistaa2).  Ja 
nimenomaan  sanoo  Berch,  että  tullia  määrätessä  on  myös  otettava 
huomioon  esineen  suurempi  tai  pienempi  välttämättömyys  kansalaisten 
toimeentulolle. 

Emme  luule  erehtyvämme,  jos  väitämme  tämän  Berchin  käsityksen 
sisältävän  avaimen  myös  Salanderin  ajatuksien  tulkitsemiseen.  Edelli- 
sessä olemme  nähneet,  että  Nordencrantz  samoin  kuin  Berch  nimen- 
omaan lausuu  pitävänsä  onnettomuutena  sitä,  että  rahoja  tulvaa  maahan 
enemmän  kuin  mitä  niitä  liikkeen  palvelukseen  voidaan  käyttää. 

Salanderin  kirjoituksissa  emme  kyllä  tällaista  nimenomaista  selitystä 
tapaa.  Milloin  hän  jyrkimmin  esittää  vaatimuksensa,  että  pitää  pyrkiä 
edulliseen  kauppabalanssiin,  tuo  hän  aina  esiin  vaatimuksensa  että  teol- 
lisuutta on  kehitettävä,  joskaan  hän  aina  ei  näitä  asetakaan  toistensa 
yhteyteen.  Salander  ei  ollut  mikään  oppinut,  joka  olisi  esittänyt  aja- 
tuksensa täsmällisissä  ja  aina  johdonmukaisissa  lauseissa.  Olemme 
huomanneet,  miten  hän  ennenkin  esim.  Espanjasta  puhuessaan,  käyttää 
lausemuotoa,  joka  antaa  toisen  käsityksen  kuin  mikä  hänen  tarkoituk- 
sensa varmaan  on  ollut.  Samoin  on  hänen  tottumattomuutensa  estänyt 
häntä  tässä  suhteessa  selvemmin  lausumasta  ajatuksiaan.  Mutta  katsoen 
siihen  perustavaan  merkitykseen,  jonka  hän  panee  työhön  ja  erittäinkin 
teollisuuden  kehittämiseen,  lienemme  oikeutetut  selittämään,  että  hän 
kauppabalanssistakin  puhuessaan  ei  ole  pääasiana  pitänyt  rahan  saantia 
ja  kokoomista  valtakuntaan,  vaan  sitä  hyötyä  ja  taloudellista  edistystä, 
mitä  hän  Ruotsille  odotti  seurauksena  teollisuudessa  ja  yleensä  talou- 
dellisessa elämässä  käytetyn  pääoman  suurenemisesta.  Niinpä  hän 
eräässä  kohden  huomauttaa,  kuinka  teollisuus,  tuo  rahan  ja  rikkauden 
tärkein  tuottaja8),  saa  merkityksensä  sen  kautta,  että  se  edistää  maan- 
viljelystä ja  kauppaa.    Kun  teollisuus  antaa  työtä  suurelle  väkijoukolle, 

i)  Berch  m.  t.  s.  306. 

2)  Berch  m.  t.  s.  307. 

3)  Kts.  Salander  m.  t.  siv.  19. 

saa  maanviljelijä  näistä  tuotteillensa  ostajia.  Suurempi  menekki  taas 
saa  hänet  parantamaan  viljelystään,  jonka  kautta  maassa  pellon  ja  kar- 
jan tuotteet  lisääntyvät.  Samoin  antaa  teollisuus  kauppiaille  työtilai- 
suuksia1). Näin  ei  voine  sanoa  Salanderillakaan  rahan  olleen  pää- 
asiana, vaan  liike-elämän  laajenemisen  ja  työtilaisuuksien  lisääntymisen. 

Tämä  tulos  saa  vielä  tukea,  jos  vertaamme  sitä  eräisiin  kohtiin 
Nordencrantzin  teoksessa.  Vaikka  esityksemme  tässä  osassa  olemme 
erityisesti  kosketelleet  niitä  epäselvyyksiä  ja  näennäisiä  ristiriittaisuuksia 
joita  Salanderilla  tapaamme,  koska  mainittu  kirjoittaja  on  erityisen  epä- 
selvästi ajatuksensa  esittänyt,  löytyy  kyllä  Nordencranzillakin  kohtia2), 
jotka  lukijasta  ehkä  ensi  silmäykseltä  tuntuvat  oudoilta.  Tarkemmin 
niihin  tutustuessamme  huomaamme  kuitenkin  että  ne  eivät  ole  keske- 
nään ristiriitaisia.  Edellisen  esityksemme  jälkeen  ei  meillä  ole  syytä 
niissä  enemmän  viipyä.  Mainitsemme  vain  erään  kohdan  jossa  Nor- 
dencranz  teroittaa  sen  ajatuksen  tärkeyttä,  että  maan  rahavarat  säily- 
tetään omassa  maassa,  ja  nimenomaan  eroittaa  tämän  ajatuksen  siitä 
väitteestä,  että  rahoja  olisi  maassa  lisättävä.  Nordencrantz,  näet,  sa- 
noo8), että  kansakunta,  joka  säilyttää  rahansa  valtakunnan  rajojen  piirin 
sisäpuolella,  voi  vaikka  kauppabalanssi  onkin  sellainen  että  uusia 
rahoja  ei  maahan  tule,  kuitenkin  keskuudessaan  ylläpitää  liikettä  ja 
siten  saada  suuria  aikaan.  Tässä  tapaamme  siis  aivan  saman  ajatuk- 
sen, joka  Salanderilla  näyttää  olleen;  Nordencrantz  on  sen  vaan  sel- 
vemmin lausunut. 

Tämän  merkantilismin  periaatteen  kautta  tullaan,  kun  kerran  valtion 
yleinen  holhousvalta  hyväksytään,  kyllä  käytännössä  suureksi  osaksi 
samoihin  tuloksiin  kuin  jos  olisi  lähdetty  käsityksestä  »raha  on  rikkaus». 
Tulleilla  ja  raha-avustuksilla  koetetaan  saada  kotimaista  teollisuutta  edis- 
tymään ja  ulkomaista  suljetuksi  pois.  Mutta  nämähän  eivät  ole  mitään 
muuta  kuin  harrastuksia,  joita  kyllä  vielä  nykypäivinäkin  tapaamme. 
Merkantilismi  ei  täten  meidän  aikalaisellemmekaan  esiinny  silminnähtä- 
vään erehdykseen  perustuvana  opinsuuntana,  vaan  pyrintönä,  jolla  vielä 
nykyaikaisissakin  taloudellisissa  käsityksissä  tapaamme  vastineita.  Tällä 
emme  kuitenkaan,  huomautettakoon  se  nimenomaan,  ole  tahtoneet 
väittää,  että  merkantilismi  olisi  ollut  nykyaikainen  suunta.  Siinä  oli 
epäilemättä  osia,  jotka  ovat  kokonaan  vieraat  uudemman  ajan  käsityk- 
selle, mutta  niiden  tarkempi  käsitteleminen  ei  enää  kuulu  aineemme 
meille  asettamien  tehtävien  piiriin. 


i)  M.  t.  sivut  20—26. 

*)  Kts.  Bachmanson  esim.  siv.  221  ja  222. 

9)  Kts.  sama  teos  sivu  219. 

Tätä  tulosta  vastaan  voidaan  kyllä  muistuttaa,  että  emme  ole  kaik- 
kia kirjailijoita  käsitelleet.  Olemme  rajoittumalla  muutamiin,  aikakau- 
delle erityisesti  tyypillisiin,  pyrkineet  esityksellemme  antamaan  suurempaa 
yksinkertaisuutta.  Mikäli  muihinkin  aikakauden  kirjailijoihin  tutustumme, 
huomaamme  niissä  pääasiassa  saman  tapaisen  käsityksen,  joskin  pie- 
nempiä poikkeuksia  olemme  tavanneet. 

Niinpä  on  Edvard  Carleson  (toimi  erityisesti  diplomatiian  palve- 
luksessa) kirjoittanut  pienen  kirjasen  teollisuuden  edellytyksistä  Ruot- 
sissa1). Siinä  hän2)  esittää  aivan  merkillisen  kertomuksen  Englannin 
vanhemmista  oloista.  Hän  kertoo  miten  »viisas  kuningatar  Elisabet» 
ensin  turhaan  koetti  saada  englantilaisia  ymmärtämään  kotimaisen  teolli- 
suuden merkitystä.  Vihdoin  keksi  kuningatar  kuitenkin  keinon.  Hän 
oli  ostanut  koko  valtakunnassa  löytyvän  villan.  Sen  hän  kokosi  yhteen 
paikkaan  ja  poltti  sen,  sanoen:  oli  parempi  polttaa'  se  kuin  lähettää  se 
raakatavarana  ulkomaalle,  joka  tekisi  paljon  suuremman  vahingon  sen 
kautta,  että  ulkomaalainen  valmistettuaan  villan  kankaaksi  vielä  tulisi 
viemään  maasta  rahan  pois.  Vasta  tämän  kautta  aukenivat,  niin  kertoo 
tekijä,  englantilaisten  silmät  ja  he  rupesivat  tehdasteollisuutta  harras- 
tamaan. Tällaisen  tarun  esittää  kirjoittaja  meille  ilman  mitään  reser- 
vatsioonia.  Tämä  tapahtuu  sen  yhteydessä,  kun  kirjoittaja  tekee  selvää 
teollisuuden  syntymisestä  eri  maissa  ja  kiittää  teollisuuden  suurta 
merkitystä,  mutta  joka  tapauksessa  tuntuvat  mainitunlaiset  mietteet 
todella  lähteneen  ajatuksesta  »raha  on  kansan  rikkaus».  Tällainen  ker- 
tomus ei  estä  tekijää  muutamia  sivuja  myöhemmin  sanomasta,  että 
»maan  asukkaat  ovat  sen  oikea  aarre >  ja  siihen  lisäämästä:  »jos  näitä 
asukkaita  ei  pidetä  työssä  ja  ahkeruudessa  (joka  parhaiten  tapahtuu 
teollisuuden  kautta),  niin  eivät  ne  ole  muuta  kuin  aarre,  joka  kuolleena 
[a  kätkettynä  lepää  maassa.» 

Miten  tällaisia  harvempia  poikkeuksia  arvosteltaneekin,  joka  tapa- 
uksessa voimme  sen  käsityksen,  johon  tulimme  pääasiallisesti  Norden- 
crantzin  ja  Berchin,  mutta  myöskin  Salanderin  teoksen  nojalla,  pitää 
kaikessa  pääasiassa  vapauden  ajan  merkantilististakin  kirjallisuutta  yleen- 
säkin koskevana.  Mikä  varhemman  merkantilismin  käsitys  Ruotsissa 
oli  ollut,  sen  kysymyksen  vastaaminen  ei  kuulu  tämän  tutkimuksen 
alaan.  Varmaa  vaan  on,  ettemme  edes  vapauden  ajan  alkupuolella, 
siis  aikana,  jolloin  minkään  fysiokratian  vaikutus  ei  vielä  voi  tuntua, 
tapaa  käsitystä  siitä,  että  raha  muka  olisi  kansan  todellinen  rikkaus  ja 
rahojen  lisääminen  ainoa  valtion  taloudellisen  politiikan  päämäärä. 


*)  E.  C.  Möjelighcten  at  i  Swerige  inrätta  fabriker  och  manufakturer,  Stockholm  1731. 
2)  Kts.  sama  teos  lehti  B.  4. 

IV. 

Mikä  on  siis  lyhyesti  esitettynä  se  tulos,  johon  edellisessä  olemme 
tulleet? 

Olemme  huomanneet,  että  käsitys,  jonka  mukaan  merkantilismi  olisi 
pitänyt  rahoja  rikkautena,  ei  missään  tapauksessa  ole  oikea.  Tällaista 
väitettä  emme  missään  tapaa.  Päinvastoin  näemme  lausuttavan,  että 
jaloja  metalleja  ja  rikkautta  ei  saa  käsittää  samaa  merkitseviksi.  Raha 
on  välttämätön  liikkeen  välittäjänä,  mutta  sen  paljouden  tulee  mukaantua 
liikkeen  suuruuden  mukaan. 

Mitä  tämän  kysymyksen  positiiviseen  vastaukseen  tulee,  tapaamme 
siinä  eri  muodostuksia.  Kansan  rikkautena  käsitetään  yleensä  kaikkia 
niitä  tavaroita  ja  etuisuuksia,  joita  rahalla  voidaan  saada.  Erityisesti 
pannaan  painoa  työhön  kansan  rikkauden  perustuksena.  Tärkeänä 
pidetään  myöskin  väestön  lukuisuutta,  koska  sen  kautta  valtion  mahti 
kasvaa.  Väestön  lukuisuus  edellyttää  kuitenkin  myös  työn  tilaisuuksien 
lisääntymistä  ja  on  toivottava  ainoastaan  milloin  työn  tilaisuudet  lisään- 
tyvät. Tästä  johtuu  valtiomiehille  se  käytännöllinen  vaatimus,  että 
heidän  tulee  pitää  huolta  siitä,  että  maan  elinkeinot  kehittyvät  ja  siten 
työntilaisuudet  kansalle  suurenevat. 

Ruotsin  merkantilismin  peruskäsite  —  se  oli  tuloksemme  -  ei  siis 
ole  raha  vaan  työ.  Se  että  esittämillämme  merkantilistisilla  kirjailijoilla 
löytyy  kohtia,  jotka  näyttävät  antavan  toisen  käsityksen,  on  meidän 
selitettävä  johtuneeksi  ajatusten  vaillinaisesta  esityksestä,  usein  sana- 
muodostuksesta,  joka  ei  vastaa  sitä,  mitä  sillä  on  tarkoitettu. 

Tulos,  johonka  näin  olemme  tulleet,  eroaa  suuresti  siitä  käsityksestä, 
joka  meillä  on  traditsioonina  säilynyt.  Oppia  työstä  kansan  rikkauden 
perustuksena  on  pidetty  vasta  Adam  Smithin  perustamana,  sinä  väit- 
teenä, jonka  hän  olisi  esittänyt  juuri  sitä  merkantilismin  oppia  vastaan, 
tai  sen  sijaan  että  raha  olisi  kansan  rikkaus.  Edellisestä  huomaamme, 
että  Adam  Smithin  esittämä  käsitys  työn  merkityksestä  mahdollisimman 
jyrkässä  muodossa  esiintyy  jo  niillä  vapaudenajan  kirjailijoilla,  joista 
edellisessä  olemme  kertoneet,  jopa  että  juuri  tämä  oppi  on  mainitse- 
maimme  kirjailijain  taloudellisen  käsityksen  perustuksena. 

Mutta,  täytyy  meidän  tällöin  kysyä,  voimmeko  enää  kutsuakaan 
näiden  miesten  mielipiteitä  »merkantilistisiksi»?  Epäilemättä,  jos  meillä 
vaan  on  selvänä,  mitä  tällä  nimityksellä  ymmärrämme.  Tämän  termin 
on,  ei  tosin  keksinyt1),  niinkuin  kyllä  on  väitetty2),   mutta   käytäntöön 

l)  Termiä  käyttävät  näet  ensin  fysiokraatit  (kts.  Oncken,  Geschichte  der  National- 
ökonomie  I,  Leipzig,  1902,  siv.  148). 

*)  Kts.  Leser,  Merkantilsystem  (Handwörterbuch  der  Staatswissenschaften  V.  siv.  752). 

saattanut  Adam  Smith.  Kysymyksen  suhteen  miten  on  kansa  tehtävä 
rikkaaksi,  erottaa  hän  kaksi  kansantaloudellista  suuntaa,  joista  hän  toista 
kutsuu  »kauppasysteemiksi  >,  vähän  myöhemmin  »kauppa-  tai  merkan- 
tiilisysteemiksi»  (the  Commercial  or  merkantile  system),  toista  »maan- 
viljelyssysteemiksi»  jälkimäisellä  tarkoittaen  fysokratiaa1).  Edellisen  sys- 
teemin kannattajiksi  lukee  hän  silloin  sellaisetkin  henkilöt,  jotka  myön- 
tävät, että  kansan  rikkaus  ei  ole  vaan  jaloissa  metalleissa  vaan  kaikissa 
ihmisen  tarpeeksi  käytettävissä  tavaroissa2),  kunhan  he  vaan  hyväksyvät 
merkantilismin  käytännölliset  toimenpiteet. 


Vielä  yksi  selitys  Ruotsin  oloihin  nähden  on  meidän  annettava. 
Miten  on  ollut  mahdollista,  että  tieteellisissä  teoksissa  meillä  aivan 
viime  vuosina  on  voitu  väittää  merkantilismin  pitäneen  rahoja  rikka- 
utena, silloin  kun  itse  merkantilistiset  kirjailijat  nimenomaan  ja  kaikella 
mahdollisella  tarmollaan  asettuvat  tätä  käsitystä  vastustamaan. 

Pääsyynä  tähän  on  se,  että  itse  kysymystä  varhaisemmin  on  siksi 
vähän  tutkittu.  Oikeastaan  on  se  esitys  merkantilististen  kirjailijain 
mielipiteistä,  jonka  Arnberg  antaa  tutkimuksessaan  »Anteckningar  om 
frihetstidens  politiska  ekonomi»  ainoa  perinpohjaisempi.  Tässä  teok- 
sessa, joka  ilmestyi  vuonna  1868,  pyrkii  tutkija  antamaan  pääasiassa 
historiallisen  esityksen  vapaudenajan  talouspolitikasta,  joten  kysymyk- 
sen kansantaloudellinen  käsittely  usein  jää  syrjäasiaksi.  Niinpä  hän 
kyllä  tekee  laajaltikin  selkoa  useiden  kansantaloudellisten  kirjailijain 
mielipiteistä,  mutta  valitsee  otteensa  usein  sattuman  mukaan  eikä  ryhdy 
tarkemmin  selvittelemään  sitä  periaatteellista  kantaa,  josta  kukin  tutkija 
on  lähtenyt. 

Arnberg  ei  ole  Nordencrantzia  käsitellessään  voinut  olla  huomaa- 
matta hänen  kiihkeätä  vastalausettaan  sitä  käsitystä  vastaan,  että  raha 
muka  olisi  kansan  todellinen  rikkaus.  »Työ,  käsityö  (slöjd)  ja  taito 
(konst)  ovat  siis  rikkauden  lähde»,  se  on  Arnbergin  mukaan  Norden- 
crantzin  positiivinen  tulos.  Mutta,  lisää  Arnberg  kohta  tämän  jälkeen, 
kirjoittaja  ei  asetu  äsken  mainitulle  kannalle  sen  vuoksi,  että  työ  tuot- 
taisi kaikkia  mitä  tarvitaan  ihmisellisten  tarpeiden  tyydyttämiseksi  vaan 
senvuoksi,  että  työ  antaa  keinoja  hankkimaan   ja   säilyttämään  rahaa1). 

*)  Kts.  Adam  Smith,  An  inquiry  into  the  nature  and  causes  of  the  wealth  of  nati- 
ons  IV.  Siteeraamme  Mac  Cullochin  editsioonin  mukaan  (Lontoossa  1828),  II  osa  siv. 
237—8.    Kts  myös  IV  siv.  9  ja  Mac  Cullochin  edits.    III  siv,  1 19  sekä  seur.  siv. 

*)  Kts.  ed.  main.  editsioonia  II,  siv.  239-41  ja  W.  Ruhland,  Die  Handelsbilanz, 
Berlin,  1897  siv.  37—8. 

*)  Kts.  Arnberg  sivu  65. 

Tätä  selitystä,  jonka  Arnberg  antaa  Nordencrantzin  mielipiteille,  ei  hän 
oikeastaan  perustele.  Ainakaan  hyväksyttävänä  perusteluna  ei  nimittäin 
voi  pitää  sitä,  että  Arnberg  mainitun  väitteen  jälkeen  viittaa  Norden- 
crantzin lauseeseen,  että  raha  on  niinkuin  veri  ihmisen  ruumiissa.  Olemme 
edellä  huomauttaneet,  että  tämä  Nordencrantzin  vertaus,  jota  Arnberg 
muuten  ei  olekaan  aivan  täsmällisesti  esittänyt,  ei  vielä  todista  käsi- 
tystä, joka  pitäisi  rahan  ja  rikkauden  samana.  Yhtä  vähän  voi  Arn- 
bergin  väitteelle  tuoda  todistusta  muista  kohdista  Nordencranzin  tutki- 
musta, kun  taas  positiivisia  lauseita  päinvastaisen  kannan  puolesta 
Nordencrantzilla  kyllä  on.  Vähän  myöhemmin  tuo  Arnberg  esiin  saman 
väitteen.  »Miten  Nordencrantz  on  sekoittanut  käsitteet  raha  ja  rikkaus», 
sanoo  hän,1)  >se  esiintyy  selvemmin  hänen  tutkiessaan  kauppabalans- 
sia».  Arnberg  ei  meistä  tässä  kohden  yhtä  vähän  kuin  muuallakaan 
voinut  väitettään  todistaa. 

Siitä  huolimatta  jää  lukijalle  Arnbergin  esityksestä  lopputuloksena 
s£  käsitys,  että  kirjoittaja  on  tuonut  Nordencrantzin  suhteen  esiin 
näkökohtia,  jotka  puolustavat  vanhempaa  käsitystä  merkantilismista. 
Se  poikkeus,  jonka  Arnberg  on  esittänyt,  katoaa  siihen  kokonais- 
käsitykseen, jonka  lukija  esityksestä  saa. 

Myöskin  Berchin  suhteen  on  Arnberg  kyllä  huomannut  ne  paikat, 
joissa  Berch  esittää  vaarat,  mitkä  koituvat  rahojen  liikkeeseen  nähden 
liika  suuresta  maahan  tuonnista.  Arnberg  esittääkin  nämä  kohdat, 
mutta  ei  lausu  niiden  johdosta  omasta  puolestaan  sanaakaan.  Siten 
jää  tämänkin  kohdan  erityinen  merkitys  lukijalta  helposti  huomaamatta. 
Se  tapahtuu  sitäkin  helpommin,  koska  Arnbergin  kirjoitustapa  —  ääretön 
määrä  tosiseikkoja  lyhyeen  alaan  ahdettuina  —  jo  muutenkin  on  omi- 
aan vaikuttamaan,  että  monikin  Arnbergia  käyttänyt  ei  tule  yksityis- 
kohdissaan tarkastaneeksi,  mitä  Arnberg  todella  on  väittänyt. 

Myöhemmin  on  Axel  Lille  teoksessaan  Anders  Chydenius  i  för- 
hällande  tili  samtida  nationalekonomer2)  esittänyt  vapaudenajan  kan- 
santaloudellisia kirjailijoita.  Häneltä  ei  ole  voinut  jäädä  huomaamatta, 
että  Nordencrantz  ja  Berch  eivät  pidä  rahoja  kansallisrikkautena8).  Hän 
ei  kuitenkaan  tutki  asiaa  perinpohjaisemmin  eikä  myöskään  huomionsa 
johdosta  tee  mitään  laajempia  johtopäätöksiä.  Hän  asettuu  tutkimukses- 
saan yleensä  sille  kannalle,  että  merkantilismi  on  rahoja  pitänyt  katisal- 
lisrikkautena. 

Tämän  jälkeen  ei  esiteltävänä  oleva  aine  ole   tullut  edes   niinkään 


*)  Kts.  Arnberg  sivu  66. 

*)  Akateminen  väitöskirja;  painettu  Helsingissa  1882. 
3)  M.  t.  sivut  35  ja  43. 

perusteellisen  käsittelyn  alaiseksi.  Kirjoituksista,  joissa  sitä  lyhemmin 
kosketellaan,  mainittakoon  se  Ruotsin  (ja  Suomen)  kansantalouden  his- 
toriaa käsittelevä  lisäys,  jonka  Carl  Rosenberg  on  laatinut  kokoelmassa 
»Ekonomiska  samhällslifvet»  julkaisemaansa,  muuten  v.  Scheelin  ja 
Ingramin  mukaan  laadittuun  kirjoitukseen. 

Kirjoittaja  tekee  varsin  oikein  selvää  Nordencrantzin  mielipiteistä 
mainiten,  että  kirjoittaja  ei  pidä  rahoja  maan  ainoana  rikkautena  vaan 
päinvastoin  katsoo  kansan  todelliseksi  voimaksi  sen  oman  produkt- 
sioonin  ja  vilkkaan  kaupan.  Berch'inkin  kertoo  Rosenberg,  tosin  vaan 
yhdessä,  lyhyessä  lauseessa,  käsittäneen  sen,  että  raha  ei  suinkaan  ole 
kansan  ainoa  rikkaus. 

Mitään  yleisempää  johtopäätöstä  näistä,  eri  paikoissa  esitystään 
tekemistä  tiedonannoista  ei  Rosenberg  kuitenkaan  tee. 

Puhuessaan  merkantilismista  ulkomailla  yleensä,  ei  kirjoittaja  mai- 
nitse merkantilismin  pitäneen  rahoja  kansan  rikkautena,  mutta  hän  ei 
myöskään  nimenomaan  sano,  että  tällainen  käsitys  merkantilismin  opista 
olisi  väärä.  Kirjoittaja  näin  sivuuttaa  koko  kysymyksen.  Lukijalle,  joka 
on  vakuutettu  jo  koulussa  merkantilismista  saamansa  käsityksen  oike- 
udesta, esiintyvät  nämä  lyhyet,  tosin  oikeaan  suuntaan  viittaavat  lauseet 
Nordencrantzista  ja  Berchista—  jos  nimittäin  lukija  niihin  edes  huomi- 
onsa kiinnittää  —  ainoastaan  kahtena  »sääntöä  vahvistavana»  poikkeus- 
tapauksena. 

Muut  kirjoitukset,  jotka  ovat  asiaa  käsitelleet,  ovat  vähemmän  huo- 
mattavat ja  voimme  ne  tässä  yhteydessä  jättää.  Olemme  edellä  vaan 
tahtoneet  antaa  lyhyen  selityksen  siitä,  miten  on  ollut  mahdollista,  että 
vanhempi  käsitys  kaikesta  huolimatta  kirjallisuudessamme  on  säilynyt. 
Olkoon  kuitenkin  lisätty,  että  paitse  kysymyksen  riittämätöntä  periaat- 
teellista selvittelyä,  siihen  myös  ovat  voineet  vaikuttaa  ne  toiseen 
suuntaan  viittaavat  ^y&stfy/skohdat,  joiden  löytymistä  tutkimassamme 
merkantilisessa  kirjallisuudessa  emme  ole  tahtoneet  kieltää. 


Tehtyämme  selkoa  siitä  mikä  vapaudenajalla  oli  Ruotsin  merkanti- 
lismin käsitys  todellisesta  rikkaudesta,  on  meidän  vielä  luotava  lyhyt 
yleiskatsaus  muidenkin  maiden  oloja  kosketteleviin,  vastaaviin  tieteelli- 
siin kirjoituksiin.  Kysymystä  koskeva,  muidenkin  maiden  oloihin  koh- 
distunut tutkimus  on  näet  aineellemme  tärkeä  kahdestakin  syystä. 

Meidän  on  näet  ensiksikin  saatava  selville,  miten  on  syntynyt  tuo 
käsitys,  että  merkantilismi  olisi  pitänyt  rahoja  kansan  ainoana  rikkautena. 

Tämän  väitelmän  synty  ja  kehitys  on  luonnollisesti  valaiseva  Ruotsinkin 
oloja  koskevalle  teorialle,  ja  omansa  joko  vahvistamaan  tai  heikonta- 
maan  sitä  tulosta,  johon  tutkimuksemme  on  johtanut.  Sen  ohella  on 
meille  tärkeä  määritellä,  mikä  tieteen  nykyinen  kanta  tässä  kysymyk- 
sessä on. 

Kun  tahdomme  tutkia  miten  puheenalainen  käsitys,  että  merkanti- 
lismi olisi  pitänyt  jaloja  metalleja  ja  rikkautta  samana,  kansantaloudel- 
lisessa kirjallisuudessa  vakaantuu,  on  meidän  mentävä  taaksepäin  aina 
fysiokratian  ja  Adam  Smithin  aikaan.  Tämän  väitteen  näyttää  ensin1) 
esittäneen  Boisguilbert  teoksessaan  Dissertation  de  la  nature  des  riches- 
ses,  de  Pargent  et  des  tributs.  Mahdollisesti  hänen  mukaansa2)  esittää 
Smith  saman  väitteen  sitte  kirjassaan  »Wealth  of  nations»,  jonka  nel- 
jäs luku  on  tarkoitettu  kumoamaan  merkantilismia.  Sanoimme  kyllä 
äsken,  että  Adam  Smith  merkantilisteihin  lukee  sellaisiakin,  jotka  eivät 
rikkautena  pidä  itse  rahaa  vaan  sitä,  jota  rahalla  voi  ostaa,  mutta  hän 
esittää  tämän  näkökohdan  enemmän  sivumennen  ja  itse  hänen  kritiik- 
kinsä merkantilismia  vastaan  on  kirjoitettu  niin  kuin  kaikki  merkanti- 
listit  olisivat  olleet  yksimielistä  siitä,  että  raha  on  kansan  rikkaus8). 
Siten  lukijan  mielestä  helposti  häipyy  tuo  Smithin  esittämä  rajoitus  ja 
tuloksena  Smithin  kritiikin  lukemisesta  on  mielikuva,  että  merkantilistit 
yleensä  ovat  pitäneet  rahaa  ja  rikkautta  samaa  merkitsevinä  käsitteinä. 

Että  tämä  käsitys  vallitsee  sitten  seuraavan  ajan  kansantaloudessa,, 
siihen  vaikutti  epäilemättä  suurimmaksi  osaksi  juuri  Smithin  auktori- 
teetti. Smithin  vaikutus  seuraavan  ajan  kansantalouden  kehitykseen 
on  siksi  valtaava,  että  jo  yksinään  tämän  kautta  voisi  selittää  käsittelyn, 
joka  nyt  seuraavana  aikana  tulee  merkantilismin  osaksi.  Meidän  on 
nimittäin  muistettava,  että  kansantaloustiede  oli  vasta  kehdossaan.  Vain 
verrattain  harvat  henkilöt  omistivat  sille  koko  aikansa.  Hyvin  useat 
merkantilistien  kirjoituksista  olivatkin  jääneet  painamatta  ja  painetutkin 
olivat  vaikeasti  saatavissa.  Ei  siis  ollut  tilaisuutta  ilman  suuria  vaike- 
uksia käyttää  alkuperäisiä  lähteitä,  ja  silloin  ei  usein  auttanut  muu 
kuin  luottaa  niihin  helposti  saatavina  oleviin  esityksiin,  joissa  jonkun- 
moinen selonteko  vanhemman  ajan  mielipiteistä  löytyi. 

Tähän  tuli  lisäksi  se,  että  käsite  »merkantilistinen  kirjallisuus»  oli 
hyvin  epäselvä.  Tuskin  oli  Smithille  itselleenkään  selvänä,  ketä  erityisiä 
kirjoittajia  hän  tällä  nimityksellään  tarkoitti.    Nekin,  joita  hän  sillä  to- 


*)  Vrt.  Oncken,  m.  t.  siv.  252. 
*)  Vrt  Oncken  m.  t.  siv.  253. 

3)  Vrt.  Oncken  m.  t.    Ruhland,  m.  t.  sivut    15—16   sekä  Leserin  edellä   mainittua 
artikkelia. 

della  oli  tarkoittanut,  eivät  tunteneet  hänen  syytöstään  erityisesti  itseään 
kohtaan  suunnatuksi  eivätkä  siis  ryhtyneet  omasta  puolestaan  lausut- 
tuja väitteitä  torjumaan. 

Tällä  emme  ole  tahtoneet  lausua  mitään  arvostelua  siitä,  oliko  tämä 
Smithin  aiheuttama  käsitys  oikea  vai  ei.  Olemme  vaan  tahtoneet  todis- 
taa, että  vaikka  mainitulla  käsityksellä  ei  olisikaan  itse  merkantilistien 
kirjoituksissa  riittävää  pohjaa,  kuitenkin  aivan  hyvin  on  selitettävissä  se 
tosi  seikka,  että  tämä  oppi  tieteessä  saattoi  saavuttaa  varman  jalansijan. 

Varmaa  myöskin  on,  että  Smithiä  seuraavan  aikakauden  kirjailijoilla 
oli  hyvin  pintapuoliset  tiedot  siitä  mitä  merkantilistiset  kirjailijat  todella 
kirjoituksissaan  olivat  esittäneet.  Merkantilistisille  kirjailijoille  oli  käynyt 
niinkuin  eräät  heistä  —  tosin  vähän  toisessa  merkityksessä  — Valitta- 
vat lausumainsa  mielipiteiden  kohtalosta: 

»Cantantur  haec,  clamantur  haec, 
Dicuntur,  audiuntur, 
Scribuntur  haec,  leguntur  haec 
Et  lecta  negliguntur»1). 

Mitä  merkantilistit  olivat  opettaneet,  se  oli  unohtunut. 

Vasta  Roscher  ryhtyi  vuonna^  1851  julkaisemassaan  tutkimuksessa 
»Zur  Oeschichte  der  englischen  Volkvvirthschaftslehre»  yksityiskohtai- 
semmin alkulähteitä  tarkastamaan.  Hänen  tutkimuksensa  koski,  niin- 
kuin teoksen  nimilehtikin  osoittaa,  Englannin  oloja.  Joka  tämän  Rosche- 
rin  teoksen  lukee  läpi,  se  ei  voi  olla  huomaamatta  miten  jo  rivien  välis- 
täkin huokuu  tekijän  hämmästys,  kun  hän  tutustuessaan  paljon  moitit- 
tujen merkantilistien  kirjoituksiin,  siellä  tapaakin  mielipiteitä,  jotka  hän 
ennen  on  luullut  vasta  myöhemmän  ajan  synnyttämiksi.  Ennen  kaikkea 
ei  hän  ollenkaan  näe  kirjoittajien  lähtevän  väitteestä  »raha  on  rikkaus», 
vaan  samoin  kuin  edellä  olemme  vastaavissa  ruotsalaisissa  kirjoituk- 
sissa nähneet,  huomaa  hän  pantavan  painoa  kansojen  väkirikkauteen  ja 
työtilaisuuksien  runsauteen.  Roscher  sen  vuoksi  loppulausunnossaan 
arvelee,  että  se  käsitys,  joka  tieteessä  siihen  asti  oli  merkantilismista 
ollut  yleinen,  on  suuressa  määrässä  muutettava.  Kuitenkaan  ei  hän 
katso  entistä  käsitystä  kokonaan  vääräksi.  Hänen  tutkimuksensa  on 
kohdistunut  merkantilismin  huomattavimpiin  kirjailijoihin,  ja  hän  asettaa 
senvuoksi  väitteensä  kohdistumaan  vaan  niihin  arvellen,  että  vähemmän 
huomattaviin  kirjailijoihin  nähden  on  siihen  astinen  käsitys  merkanti- 
lismista ollut  oikea. 


1)  Kts.  (Salander)  Gensagor  och  Uplysningar,  Stockholm  1731  s.  92. 

Tämän  väitteen  todistukseksi  ei  hän  kuitenkaan  esitä  muuta  kuin 
huomautuksen  siitä,  että  eräs  kirjoittaja  Pollexfen  olisi  kirjoituksessaan 
esittänyt  vanhemman  käsityksen  mukaisia  mielipiteitä.  Päättäen  siitä 
tavasta,  jolla  Roscher  mainittua  kirjoittajaa  siteeraa1),  ei  hän  kuitenkaan 
ole  itse  tämän  teosta  lukenut. 

Toinen  myönnytys  vanhemmalle  käsitykselle,  jonka  Roscher  tekee 
ja  jolla  sitte  tuleekin  olemaan  suuri  merkitys,  on  se,  että  hän  erityi- 
sesti panee  painoa  siihen,  että  Englannin  kansantaloudellinen  kirjallisuus 
ennen  Smithiä  oli  jyrkästi  kansallinen.  Tämä  usein  ja  varmasti  esitetty 
mielipide  saattaa  lukijan  siihen  käsitykseen,  että  Roscher  arvelee  sen 
ajatussuunnan,  johonka  hän  nyt  oli  tutustunut,  olevan  karakteristisen 
vaan  Englannin  oloille.  Niinkuin  jo  olemme  maininneet,  tapaamme 
kuitenkin  aivan  samoja  ajatuksia  Ruotsin  kansantaloudellisessa  kirjalli- 
suudessa. Mikäli  olemme  yleensä  voineet  koko  merkantilistiseen  kir- 
jallisuuteen tutustua,  niin  täytyy  meidän  pitää  mainittua  Roscherin  käsi- 
tystä hyvin  harhaan  vievänä.  Vaikka  emme  tahdo  kieltää  sitä,  että 
kansalliset  olot  ovat  lyöneet  erityisen  leiman  englantilaiseen  kirjallisuu- 
teen, niin  ovat  sen  pääväitteet  tavattavissa  myöskin  muun  Euroopaan 
kansantaloudellisten  kirjailijain  teoksissa.  Sellainen  tieteen  eristyminen' 
jonka  Roscher  arvelee  silloisessa  englantilaisessa  kansantaloudellisessa 
kirjallisuudessa  vallinneen,  ei  enää  siihenkään  aikaan  ollut  mahdollinen. 
Ne  vaikutukset,  jotka  englannin  kansantalous  sai  omista  oloistaan,  levi- 
sivät pian  muuhun  Eurooppaan  ja  päinvastoin  mannermaan  olot  ja  siellä 
syntyneet  teoriat  taas  Englannin  kansantalouteen. 

Joka  tapauksessa  vaikutti  tämä  Roscherin  käsitys  sen,  että  sen 
kautta  siltä  tulokselta,  johon  hän  oli  tullut,  taittui  sen  varsinainen 
kärki.  Vaikka  olisi  luullut  Roscherin  tuloksen  aiheuttaneen  vilkkaan 
tutkimuksen  siitä,  mitä  merkantilismi  eri  maissa  todellakin  oli  väittänyt, 
emme  näe  mitään  tällaista  tapahtuvan.  Syynä  siihen  varmaan  oli  pää- 
asiassa Roscherin  mielipide,  että  hänen  tutkimuksensa  ilmiö  oli  vaan 
kansallinen  erikoistapaus,  ilman  perusteellisempaa  merkitystä  merkanti- 
lismin käsitykselle  yleensä.  Sen  lisäksi  tuli  vielä  Roscherin  vakuutus, 
että  muiden  englantilaisten,  paitsi  hänen  tutkimainsa  kirjailijoiden,  suhteen 
oli  entinen  käsitys  merkantilismista  kyllä  paikkansa  pitävä.  Tämä  luon- 
nollisesti vaikutti  osaltaan  rauhoittavasti  niihin  tiedemiehiin,  joissa  hänen 
tutkimustensa  johdosta  ehkä  muuten  olisi  herännyt  joitakin  epäilyksiä 
silloisten,  merkantilismia  koskevien  käsitysten  oikeudesta. 

Sen  vuoksi  kesti  kauan  ennenkuin  tiede  järjestelmällisemmin  alkoi 
kiinnittää  huomionsa  tähän  seikkaan.    Historiallisen  koulun  sovittavan 


l)  Kts.  tarkemmin  Roscher  m.  t.  siv.  111. 

katsantotavan  vaikutuksesta  oli  kyllä  aikaisemmin  ruvettu  suosiollisem- 
min arvostelemaan  merkantilismin  käytännöllisiä  toimenpiteitä,  niille  kun 
historiallinen  koulu  oli  useassa  tapauksessa  taipuva  tunnustamaan  »his- 
toriallisen oikeutuksensa».  Tämä  suopeampi  arvostelu  ei  kuitenkaan 
vielä  näytä  perustuneen  mihinkään  muuttuneisiin  käsityksiin  itse  siitä, 
mitä  merkantilismi  oli  opettanut. 

Vasta  70-luvulla  alkoi  tämä  kysymys  saavuttaa  yleisempää  huomi- 
ota. Se  tuli  tutkimuksen  alaiseksi  varsinkin  kahdessa  yhteydessä.  En- 
siksikin koskivat  tähän  ne  tutkimukset,  jotka  ottivat  selvittääksensä  mer- 
kantilismin yleistä,  teoreettista  kantaa,  varsinkin  kysymystä  siitä,  mitä 
merkantilismi  oli  »kansan  rikkautena»  pitänyt.  Sen  ohessa  saavat  mer- 
kantilismin väitteet  valaistusta  niissä  tutkimuksissa,  joissa  tahdotaan 
joko  historiallisesti  valaista  kauppabalanssiopin  kehitystä  tai  selvitellä 
sen  merkitystä  nykyiselle  kauppapolitiikalle. 

Edellisessä  ryhmässä  on  mainittava  Bridermannin  vuonna  1870 
ilmestynyt  kirjanen  »Uber  Merkantilismus».  Oncken  lukee  tämän  teok- 
sen ansioksi  sen,  että  se  ensimäisenä  olisi  ryhtynyt  vastustamaan  van- 
hempaa väärää  käsitystä  merkantilismista.  Sen  mukaan,  mitä  olemme 
edellä  esittäneet,  on  tämä  kunnia  kuitenkin  annettava  Roscherin  tutki- 
mukselle Englannin  merkantilismista.  Vaikka  Roscher  ei  tuloksiaan 
kehittänytkään  johdonmukaisesti  loppuun  asti,  on  hän  kuitenkin  tämän 
tutkimuspuolen  aloittanut. 

Bidermannin  teoksen  jälkeen  on  ilmestynyt  useita  teoksia,  joissa 
uusia  näkökohtia  merkantilismin  suhteen  tuodaan  esiin.  Me  mainitsemme 
vaan  Schmollerin,  Wirminghaus,in,  Cunnirhamin,  Leserin,  Hechtin, 
Schultze-Gäwernitzin,  ja  Schachtin  tutkimukset. 

Kauppabalanssikysymykseen  liittyvistä  tutkimuksista  mainitsemme 
erittäin  Heyking'in,  P.  LexisMn,  v.  ScheePin,  Ruhandin,  Grunzerin  ja 
Petritschin  tutkimukset. 

Yleensä  tuovat  nämät  tutkimukset  —  eivät  kuitenkaan  kaikki  — 
esiin  tosi  seikkoja,  jotka  vastustavat  vanhempaa  käsitystä  merkantilis- 
mista. Useimmat  niistä  ovat  kuitenkin  vaan  spesiaali-tutkimuksia,  joten 
varsinaista  kokonaiskuvaa  ei  niistä  vielä  saa.  Tällaisen  yhtenäisen  esi- 
tyksen on  sen  sijaan  antanut  Oncken  vuonna  1902  julkaisemansa  kan- 
santalouden historian  ensi  osassa.  Siinä  asettuu  hän  kokonaan  uudem- 
paa kantaa  puolustamaan  väittäen,  ettei  merkantilismi  koskaan  ole  pitä- 
nyt rahoja  ja  rikkautta  samaa  merkitsevinä  käsitteinä.  Merkantilismin 
käsitys  rahasta  ei  ollut  yksipuolinen,  vaan  merkantilismin  vastustajain, 
fysiokraatien  ja  Smithin. 

Voiko  siis  sanoa,  että  käsitys  siitä,  että  merkantilismi  olisi  rahoja 
pitänyt  kansan  parhaimpana  rikkautena,  jo  olisi  tieteessä  kokonaan  hylätty? 

Sitä  emme  suinkaan  voi  sanoa.  Päinvastoin  vanhempi  käsitys 
vielä  hyvin  sitkeästi  pysyy  huomattavimpienkin  tiedemiesten  esityksissä. 
Niinpä  asettuu  Herht  vuonna  1898  ilmestyneessä  teoksessaan  »Calberts 
Politische  und  volkvvirtschaftliche  Grundanschauungen»  puolustamaan 
vanhempaa  kantaa.  Suuren  teoksensa  »Grundriss  der  allgemeinen 
Volkwirthschaftslehre»  vuonna  1904  ilmestyneessä  toisessa  osassa  väit- 
tää Schmoller,  että  merkantilismi  pitää  aina  kestävää  kauppabalanssin 
ylipainoa  toivottavana  s.  t.  s.  maassa  löytyvien  metallirahojen  lisäänty- 
mistä. Ja  Petritsch,  jonka  teos  »Die  Theorie  von  der  sogenanten 
giinstigen  und  ungunstigen  Händel sbilanz»  on  vasta  viime  vuonna 
(1005)  ilmestynyt,  pitää  vanhempaa  käsitystä  pääkohdissaan  oikeana. 

Miten  on  tämä  selitettävä?  Onko  vanhemman  käsityksen  hyväksy- 
minen katsottava  johtuvan  tietämättömyydestä  siitä,  mitä  merkantilismi 
todella  on  väittänyt? 

Sitä  emme  tahdo  väittää  joskin  kirjoittajien  esityksissä  näyttää  olevan 
sellaisiakin  kohtia,  jotka  silmin  nähtävästi  perustuvat  vaan  väärinkäsi- 
tykseen1). Mikäli  olemme  oikein  ymmärtänyt  eri  kirjoittajien  usein  epä- 
täydellisesi ja  epäselvästi  esitetyt  ajatukset  on  pääaiheena  siihen,  että 
vanhempi  käsitys  sittenkin  on  tieteessä  voinut  säilyä,  ollut  merkanti- 
lismin kauppabalanssioppi.  Kirjoittajat  ovat  löytäneet  merkantilistien 
kirjoituksista  lauseita,  jossa  kauppabalanssin  ylipainoa  puolustetaan  ja 
siitä  on  tehty  johtopäätös,  että  merkantilistit  sittenkin  ovat  pitäneet 
rahaa  todellisena  rikkautena». 

Eikä  tällainen  johtopäätös  niin  kokonaan  väärää  olisikaan.  Jos  joku 
väittää,  että  kaikissa  oloissa  ja  ilman  mitään  rajoitusta  valtiomiesten  on 
pidettävä  silmällä  sitä,  että  ylipaino  kauppabalanssissa  säilyy,  silloin  ei 
todellakaan  voi  ymmärtää  muuta  kuin  että  tällainen  käsitys  johtuu 
siitä,  että  rahoja  ja  rikkautta  pidetään  samaa  merkitsevinä. 

Mutta  kysymys  juuri  on,  onko  merkantilististen  kirjoittajien  tarkoitus 
todellakin  ollut,  että  heidän  lauseensa  edullisen  kauppabalanssin  merki- 
tyksestä on  ollut  ymmärrettävä  ilman  mitään  reservatsioonia?  Ettei 
Ruotsin  vapauden  aikaisiin  oloihin  asianlaita  ole  ollut  tämä,  siinä  suh- 
teessa olemme  edellisessä  koettaneet  esittää  todistuksia. 

Puheena   olevaan   kysymykseen  nähden  kokonaisuutena  katsottuna 


*)  Vrt.  esim.  Oncken  m.  t.  siv.  178.  Että  vanhempi  käsitys  meillä  on  aivan  viime 
aikoihin  asti  pysynyt  vallitsevana,  siihen  ratkaisevasti  on  vaikuttanut  myös  se,  että 
meillä  ei  kirjallisuudessa  ole  tehty  enempää  selkoa.  Ainoastaan  Schauman  on  huoma- 
uttanut Roscherin  lausumista  epäilyksistä  vanhemman  käsityksen  oikeutuksesta  (kts. 
Juridisk  Tidskrift  1900  siv.  396).  Lindström  on  myös  varhemmin  esitetyssä  tutkimuk- 
sessaan (siv.  1)  viitannut  Onckenin  usein  siteerattuun  teokseen,  mutta  sen  hän  on 
tehnyt  tukeakseen  käsitystä,  jota  Oncken  nimenomaan  kirjassaan  vastustaa.  | 

ei  siis  nykyinen  tiede  vielä  voi  antaa  yksimielistä  vastausta.  Asian 
selvittelylle  ei  ole  ollut  onneksi  se  työjako,  joka  tätä  seikkaa  koskevissa 
tutkimuksissa  on  ollut  olemassa,  että  nimittäin  toiset  ovat  ottaneet 
tutkiaksensa  erittäin  merkantilismin  yleistä  teoreetista  pohjaa,  käsitystä 
siitä  mitä  on  kansallisrikkautena  pidettävä,  toiset  merkantilismin  käsi* 
tystä  kauppabalanssista.  Meidän  käsityksemme  mukaan  oikea  vastaus 
kysymykseen  voidaan  saada  vasta  sitte,  kun  yhdistämme  nämä  molem- 
mat tutkimukset  ja  koetamme  saada  niiden  tulokset  sopusointuun  kes- 
kenään. Tässä  suhteessa  on  Onckeninkin  muuten  niin  ansiokas  teos 
jättänyt  aukon. 

Olemme  edellisessä  koettaneet  vastata  tähän  kysymykseen  juuri 
ottaen  huomioomme  kysymyksen  molemmat  puolet.  Olemme  silloin 
tulleet  tulokseen,  jonka  mukaan  vanhempi  käsitys  ei  ainakaan  vallitse- 
vana sääntönä  ole  oikea  niihin  mielipiteisiin  nähden,  jotka  Ruotsin 
merkantilismissa  vapauden  aikana  vallitsivat.  Pitääkö  tämä  tulos  paik- 
kansa muittenkin  maitten  merkantilistien  suhteen,  sitä  emme  tässä  voi 
ottaa  ratkaistavaksemme. 


Mailta  ristimättömiltä,  Paikoilta  papittomilta. 


Kun  Henrik  piispa  saapui  Suomeen,  »maille  ristimättömille,  paikoille 
papittomille»,  kuten  hänen  surmarunossaan  sanotaan,  oli  suomalaisilla 
ennestään  venäjän  kielestä  lainattuja  sanoja  ainakin  käsitteille:  pakana, 
risti,  pappi,  kummi  ja  raamattu  y.  m.  Niiden  perehtyminen  kieleemme, 
sanoo  Ahlqvist  kultturisanoissaan,  todistaa  että  venäläisiä  lähetyssaar- 
naajia on  kierrellyt  Suomessa  ennen  ruotsalaista  valloitusta,  ja  niin 
vakavalta  tuntuukin,  se  myönnettäköön,  noiden  sanojen  todistusvoima, 
että  tutkimuksen  ei  sovi  jättää  asiaa,  etsimättä  sille  selvitystä. 

Venäläisten  muinaisesta  vaikutusvallasta  Suomessa  on  kyllä  aika- 
naan kummitellut  hämärä  huhu,  vaikka  se  luotettavain  todistusten  puut- 
teessa Porthanin  ajoista  pitäin  on  saanut  jäädä  unhotuksiin.  Koska 
huhussa  kuitenkin  edellisestä  nähden  saattaa  olla  jotakin  perää,  on 
meillä  tässä  syytä  sitä  muistutella,  vaikkemme  siitä  varsinaista  tulosta 
saavuttaisikaan. 

Ensiksi  kuulemme  tuon  huhun  Hämeenmaan  valloituksen  johdosta, 
jolloin  maakunnan  itäinen  raja  Kymijoesta  pitäin  Pyhäjoelle  asti  näkyy 

tulleen  valtakuntain  rajaksi  (Hist.  Ark.  XI:  277).  Kerrottuaan  tuosta 
valloituksesta  ja  Uudenmaan  asuttamisesta  lisää  Riimikronikka:  Luulen 
että  venäläisten  kuninkaat  sen  menettivät 

Ehdottomampi  on  entisen  fransiskaanimunkin  Sebastian  Monsterin 
kertomus  asiasta  1544:  Sillä  (Suomella)  on  muinoin  ollut  kuningas- 
kunnan nimitys,  niin  suuri  on  sen  mahti  ollut,  mutta  nyt  sillä  on 
ruhtinaskunnan  arvo.  Entisenä  aikana  on  slaavilainen  kansa  ja  kieli 
pitänyt  sitä  vallassaan;  sillä  on  myös  ollut  kreikkalaiset  kirkonmenot 
niin  kauvan  kuin  Moskova  sitä  hallitsL  Nykyään  se  kuitenkin  kuu- 
luu Ruotsin  kuninkaalle  ja  länsimaisen  kirkon  yhteyteen.  —  Asukkaat 
ovat  Erik  kuninkaan  aikana  alkaneet  ruotsalaisten  mukaan  tunnustaa 
Kristusta. 

Mainittuaan  Suomen  riimikronikassa  kuinka  Suuriruhtinas  Vladimir 
ja  koko  Venäjän  kansa  olivat  omaksuneet  kristinuskon  jatkaa  Messe- 
nius:  Samallaiset  kristinuskon  menot  omaksuivat  ne  suomalaisetkin 
jotka  silloin  kuuluivat  Venäjän  alley  kuten  sen  Karjala  voi  todistaa, 
sillä  kaikilla,  jotka  siinä  maassa  asuivat,  oli  kauvan  aikaa  Venäjän 
usko,  kuten  useilla  muillakin  Venäjän  läheisten  rajamaiden  asukkailla. 
Yllämainitut  lainasanat  löytyvät  myöskin  vironkielessä  (S.  M.  Y:n  Aikk. 
XVI:85,109). 

Vihdoin  kerrotaan  asiasta  1600-luvun  keskivaiheilla  Nettelbladtin 
julkaisemassa  Suomen  Aikakirjassa,  jonka  tekijää  ei  tunneta.  Hän 
kertoo  johdannossa  että  Suomi  on  alkuaan  ollut  omien  kuninkaittensa, 
sitten  jonkun  aikaa  Venäjän  hallitsijain  käskynalaisena.  Nykyään 
se  on  Ruotsin  valtakunnan  alainen  ja  luetaan  suuriruhtinaanmaan 
nimellä  Ruotsin  vallan  tärkeimpien  maakuntien  joukkoon.  Lueteltuaan 
sitten  15  saduista  poimittua  Suomen  kuningasta,  joista  viimeisen  poika 
oli  mukana  Islandin  asuttamisessa,  jatkaa  aikakirja:  Sittemmin  ovat 
venäläiset  saaneet  voiton  suomalaisista,  niin  että  on  vaikea  sanoa, 
kenellä  on  korkein  valta.  Sen  ajan  tapauksista  on  meillä  varsin 
vähän  tietoa  paitsi  että  meikäläiset  silloin  ovat  omaksuneet  kristilli- 
set menot,  kuten  voi  nähdä  erinäisistä  venäläisistä  maalauksista, 
joita  on  jälellä  muutamissa  kirkoissa,  varsinkin  Karjalassa,  ja  että 
vähää  ennen  kuin  tulivat  eroitetuiksi  venäläisistä,  hävittivät  Ruotsissa 
olevan  Sigtunan  kaupungin  perustuksia  myöten. 

Jos  tarkastelemme  Venäjän  vanhimpien  aikakirjojen  tietoja  venäläis- 
ten muinaisista  suhteista  Suomeen  sekä  Porthanin,  Lehrbergin,  Sjö- 
grenin ja  Cronholmin  esittelyjä  asiasta,  selvinnee  ehdottomana  tulok- 
sena, että  Venäjä  ja  Suomi  ennen  ruotsalaista  valloitusta  olivat  milfei 
alituisella  sotakannalla  keskenään,  eivätkä  myötäiset  ryöstö-  ja  kosto- 
retket  suinkaan  todista  kestävää  vallanalaisuutta.    Venäläisestä  lähetys- 

toimesta  lännemmäksi  Karjalaa  eivät  Venäjän  aikakirjat  mitään  tiedä, 
emmekä  voi  historiallisista  lähteistä  siihen  asiaan  enempää  selvitystä 
toivoa. 

Mutta  paraita  ja  ajaltaan  määrättäviä  todistuksia  saanemme  aikanaan 
maamme  muinaislöydöistä,  koska  jo  Karjalan  löydöistä  näemme,  että 
rintaristit  pakanuuden  loppuaikoina  olivat  käytännössä.  Länsisuomen 
pakanuuden  aikuisista  löydöistä  emme  vastaiseksi  tunne  ristejä  muualta 
kuin  Halikosta  ja  Huittisista.  Niistä  kuitenkin  edellisen  löydön  ristit 
ovat  kirkollisen  ylimyksen  asuun  soveltuvia  kalliita  hopearistejä  ja 
Huittisten  vaskiristi  nähtävästi  on  lännestä  päin  kotoisin,  eivätkä  siis 
kumpaisetkaan  ole  tässä  todistuskelpoisia.  Saamme  siis  tällaistenkin 
todistusten  suhteen  vastaiseksi  jäädä  odottavalle  kannalle. 

J.  /?.  A 


Katsaus  maamme  ratsutilakysymyksen  vaiheisiin 
viime  vuosisadalla. 

Kirjottanut  Leo  Harmaja. 


I. 

Puolustuslaitoksen  ylläpito  on  vanhimmista  ajoista  alkaen  ollut 
valtioiden  ensimäisiä  tehtäviä.  Sen  järjestämiseen  ovat  hallitsijat  ja 
kansat  enimmän  huolta  panneet,  sen  kunnossa  pysyttäminen  on  ras- 
kaimmat rasitukset  vaatinut.  Mutta  siitä,  millä  tavoin  tämä  tehtävä  on 
suoritettu,  onkin  sitten  suurimmaksi  osaksi  johtunut  kansain  Vaikutus- 
valta historian  kulussa  ja  niiden  nauttima  arvo  naapurien  silmissä. 

Ruotsin  valtakunnan  puolustustoimen  laittoi  Kaarle  XI,  joka 
maansa  hallinnon  järjestämisessä  yleensäkin  osottautui  mitä  toimelli- 
simmaksi  kuninkaaksi,  melkein  kokonansa  uudelle  kannalle.  Jalkaväen 
hän,  kuten  tunnettu,  muutti  ruotujakolaitoksen  pohjalle,  samoin  meriväen, 
ja  ratsuväen  hankinnassa  otettiin  käytäntöön  ratsutilalaitos.  Entisestä 
sotaväenotosta  ruotuväen  asettaminen  erosi  siinä,  etteivät  tilalliset  tämän 
jälkeen  enää  tarvinneet  itse  tehdä  varsinaista  sotapalvelusta,  vaan  heidän 
oli  ruoduttain  hankittava  sotamiehiä  ja  annettava  kullekin  torppa  asun- 
noksi. Ruotujen,  joiksi  tavallisesti  yhdistettiin  2  tai  3  manttaalia  yhden 
sotamiehen  pitoa  varten,  tuli  sotamiehelleen  antaa  V*  tynnyrin  kylvöala 
peltoa  ja  kahta  heinäkuormaa  vastaava  niitty;  rauhan  aikana  niiden  oli 
kustannettava  myös  arkipuku  joka  kolmas  vuosi  ja  enimmäkseen  ela- 


Digitized  by 


Google 


114  Leo  Harmaja. 


tuskin  harjotuskokouksissa,  mutta  sodassa  piti  Jcruunu  huolta  sekä 
vaatteista  että  elatuksesta.  Vuonna  1682  tämä  ruotu jakolaitos  saatiin 
jo  käytäntöön  Ruotsin  useimmissa  maakunnissa,  mutta  Suomessa  siihen 
suostui  silloin  vain  Viipurin  lääni,  joka  otti  asettaakseen  tuhatmiehisen 
jalkaväen  rykmentin;  kun  se  sitten  sijotettiin,  karttuikin  vain  875  miestä. 
Vasta  12  vuotta  myöhemmin,  joulukuussa  1694,  Turun  ja  Porin  lääni 
taipui  tähän  uuteen  järjestelmään,  suostuen  kohdaltansa  pitämään  kaksi 
jalkaväen  rykmenttiä,  kummassakin  1,025  miestä.  Seuraavassa  kuussa 
sitoutui  Savokin  asettamaan  samanlaisen  rykmentin,  1,033  miestä,  ja 
joulukuussa  1696  suostuivat  Uusimaa  ja  Häme  hankkimaan  kumpikin 
1,025  miehen  rykmentin.  Vain  Pohjanmaan  jalkaväki,  Kajaanin  seudut 
ja  Pohjois-Karjala  jäivät  vielä  toistaiseksi  vanhalle  kannalle,  ruotujako- 
laitosta  järjestämättä  1).  Merimiesruotuja,  jotka  hankkivat  sotilaita  lai- 
vastoon, asetettiin  rannikkoseuduillemme,  sekä  kaupunkeihin  että  maalle. 

Ratsuväen  toimittamisessa  oli  jo  paljon  ennen  Kaarle  XI:nnen 
aikaa  palkkaväkeä  käytetty,  ja  Juhana  III:nnen  hallitessa  tilallisille  annet- 
tiin joko  täydellinen  tahi  osittainen  verovapaus,  jos  ne  rupesivat  ratsu- 
miehiksi.  Mutta  tästä  edusta  heidän  oli  luovuttava  heti,  kun  heitä  ei 
palveluksessa  tarvittu.  Vähitellen  kehittyi  näistä  talonpoikaisratsumie- 
histä  jonkunlainen  »jaettu»  (indelt)  ratsuväki,  jonka  palkkaustapa  kunin- 
kaallisella asetuksella  marraskuun  16  p:nä  1612  tarkemmin  määrättiin. 
Mutta  yhtenäistä  järjestystä  ei  tässä  ratsumiesten  hankinnassa  vielä 
ollut. 

Kaarle  XI  sen  sitten  muutti  pysyvälle  kannalle  siten,  että  tilallis- 
ten kanssa  tehtiin  ratsumiesten  asettamisesta  sopimuksia,  joiden  mu- 
kaan tällainen  »ratsutila »  sai  mainitusta  velvollisuudesta  seuraavia  etuja: 

l:ksi  vapauden  asettamasta  jalkamiestä  ruotuväkeen; 

2:ksi  oikeuden  saada  itse  pitää  omat  maakirja-  ja  manttaaliveronsa; 

3:ksi  oikeuden  saada,  jos  omat  verot  eivät  olleet  riittävänä  kor- 
vauksena,kantaa  kruunun  saatavat  muutamista  muista  taloista,  n.  s. 
augmenttitaloista. 

Tällaisiksi  ratsutiloiksi,  varsinaisiksi  kantataloiksi  (rustningsstam), 
otettiin  etupäässä  parhaimpia  ja  suurimpia  perintötiloja,  joiden  perintö- 
oikeus oli  ratsutilavelvollisuuden  täyttämisestä  vakuutena.  Etenkin 
käytettiin  tähän  tarkotukseen  niitä  tiloja,  joita  suuren  reduktsionin 
kautta  peruutettiin  aatelistolta  ja  muiltakin  takaisin  kruunulle.  Vähem- 
mässä määrin  tulivat  myös  kruununtilat,  joita  Kustaa  Aadolfin  aikana 
oli  enimmäkseen  ratsumiesten  hankintaan  käytetty,  tätä  uutta  järjestel- 
mää toimeenpantaessa  kysymykseen.    Kunkin  ratsutilan  perustamisesta 

l)  Yrjö  Koskinen.  Suomen  kansan  historia,  siv.  290—291. 

tehtiin  eriksensä  sopimus  kruunun  ja  tilanomistajan  välillä;  kokonaiset 
läänit  tai  maakunnat  eivät  siitä,  kuten  yleisestä  ruotujakolaitoksesta, 
päättäneet. 

Sen  korvauksen  suuruudesta,  joka  ratsumiehen  pidosta  oli  tilalle 
myönnettävä,  määräsi  kunink.  kirje,  joka  syyskuun  8  p:nä  1691  lähe- 
tettiin tätä  jaotusasiaa  ajamaan  asetetulle  toimikunnalle  Turkuun,  seu- 
raavaan tapaan: 

»Mitä  yleensä  tulee  ratsuväen  jaotukseen,  katsomme  tarpeelliseksi 
tehdä  teille  tiettäväksi,  että  täällä  on  ohjeeksi  otettu,  jotta  säätereille, 
jotka  ovat  kuuluneet  kruunun  alle,  yhden  hevosen  pitoa  varten  on 
suotu  70  ja  80  taalarin  vaiheille  kruunun  arvoa  korkeintansa,  mutta 
tavallisesti  vähemmän,  ja  missä  ne  ovat  olleet  verotiloja,  50  ja  60  taa- 
larin vaiheille  tai  vähän  päälle,  sen  mukaan,  missä  kunnossa  tilat  ovat 
olleet.» 

Näistä  määräyksistä  jo  käy  ilmi,  että  eri  ratsutilat  saivat  eri  suuria 
etuja.  Kuninkaan  päätarkotuksena  näyttää  olleen  antaa  niitä  kullekin 
kysymyksessä  olevalle  talolle  siihen  määrään,  että  se  varmasti  kykenisi 
ratsumiehen  toimittamisesta  huolta  pitämään,  ja  vaikka  sopimus  oli  jo 
vahvistettukin,  saattoi  hallitsija,  joka  ei  muuten  ollut  suinkaan  tuhlaa- 
vaisuuteen taipuva,  lisätä  jonkun  ratsutilan  verotuloja,  jos  oli  sen  kan- 
nattavaisuudesta  epäilyksen  aihetta.  Sotalaitoksen  kuntoonpanossa  ei 
Kaarle  XI  kuluja  säästänyt,  sillä  sen  menestymistä  hän  etusijassa  har- 
rasti. Ratsutilalaitoksen  pitikin  kuninkaan  ajatuksen  mukaan  oleman 
ikuisesti  pysyvän. 

Tälle  uudelle  perustukselle  asetettiin  Suomessa  kolme  ratsuväen 
rykmenttiä:  Turun  ja  Porin  läänin,  Hämeen-Uudenmaan  läänin  ja 
Karjalan  rakuunat  Ensinmainitut,  joita  myöhemmin  nimitettiin  »henki- 
rakuunoiksi»,  saivat  kruunulta  korvausta  kullekin  ratsutilalle  60—80 
taalarin  vaiheille,  Hämeen-Uudenmaan  rakuunat  60—70  taalaria  ja  vii- 
meiseksi mainitut  noin  50—60  taalaria.  Nämäkin  luvut  osottavat,  miten 
epätasaiset  olivat  eri  ratsutilain  nauttimat  edut  eri  paikkakunnilla. 
Alkuansa  kukin  mainituista  rykmenteistä  käsitti  1,000  ratsutilanumeroa, 
mutta  Karjalan  rakuunat  menettivät  Uudenkaupungin  rauhan  kautta 
enemmän  kuin  neljännenosan  niistä,  270  ratsutilaa,  ja  Turun  rauha 
anasti  niitä  vielä  runsaammin,  joten  kysymyksessä  oleva  rykmentti 
sisälsi  senjälkeen  vain  250  ratsutilanumeroa. 

Sen  ratsumiehen  lisäksi,  joka  kunkin  ratsutilan  oli  hankittava  ja 
varustettava,  määräsi  Kaarle  XII  suuren  pohjoismaisen  sodan  alussa, 
että  ruotujen  ja  ratsutilain  piti  myös  asettaa  kolmittain  n.  s.  »kolmikas- 
rykmenttejä»,  ja  jo  kohta  senjälkeen  nostettiin  maaherra  Abraham  Cron- 
hjortin  toimesta  vielä  kaksi  kolmannesta  näiden  väestä,  joten  Suomen- 

maa  sai  silloin  kestää  kaksinkertaisen  sotataakan.  Sittemmin  tulikin 
tavaksi  hankkia  ratsumiesten  lisäksi  myös  varamiehiä  (vargeringskarl), 
joita  tuli  olla  yksi  aina  kahta  ratsutilaa  kohden,  ja  niille  oli  joko  torppa 
tahi  vastaava  palkkio  annettava. 

Vuonna  1776  Suomen  ratsutilat  ottivat  vuosittain  maksaakseen 
n.  s.  passevolanssin»  korvaukseksi  siitä,  että  kruunu  otti  kustantaak- 
seen sekä  ratsumiesten  että  ruotujen  elatuksen  leirikokouksissa  ja  toi- 
mitti kaikki  kuormastoparselit.  Tämä  maksu  oli  50  taalaria  hopeaa  eli 
8  7s  hopeariksiä  (=  Smk.  48:  — )  kultakin  ratsutilalta,  paitsi  Karjalan 
rakuunoilta,  jotka  suorittivat  vain  47  hopeataalaria  eli  7  6/o  hopeariksiä 
(Smk.  45: 12). 

Kun  kolmevuotisen  sodan  jälkeen  ei  suurta  ratsuväkeä  enää 
pidetty  yhtä  tarpeellisena  kuin  aikaisemmin,  tehtiin  siinä  se  huomattava 
muutos,  että  osa  maamme  ratsumiehistä  siirettiin  keveäksi  jalkaväeksi 
ja  jääkäreiksi.  Hämeen-Uudenmaan  rakuunoista  vuonna  1792  säily- 
tettiin vain  kaksi  komppaniaa,  Helsingin  ja  Porvoon,  hevosväkenä, 
yhdessä  Karjalan  rakuunain  kanssa,  mutta  vuonna  1803  muutettiin  taas 
kaksi  komppaniaa,  henkieskvadroona  ja  Raaseporin,  takaisin  ratsumie- 
hiksi.  Ratsutiloille  oli  jalkamiehen  kustantaminen  tietenkin  paljoa  huo- 
keampi rasitus  kuin  hevosen  hankkiminen  ja  varustaminen.  Tästä 
helpotuksesta  ne  suoritti vatkin  n.  s.  »hevosvakanssin»,  joka  toukokuun 
5  p:nä  1771  julkaistun  asetuksen  mukaan  oli  6  tynnyriä  viljaa,  rukiita 
ja  ohria,  henkirakuunain  tiloilta.  Sitäpaitsi  oli  passevolanssi»  makset- 
tava.   Näistä  ehdoista  oli  sopimus  laadittu  50  vuoden  ajaksi. 

Tällä  kannalla  olivat,  pääpiirteissään  lyhyesti  esitettyinä,  Suomen 
ratsutilaolot  viime  vuosisadan  ensimäisellä  kymmenellä,  jolloin  suuri 
käännekohta  tapahtui  kansamme  vaiheissa  ja  kysymyksessä  oleva  asia, 
kuten  niin  monet  muutkin,  joutui  uusiin  olosuhteihin  asetuttaessa  heti 
kohta  toisella  tavoin  järjestettäväksi. 


II. 

Vuosien  1808—09  sota  irrotti  isänmaamme  Ruotsista.  Vallottaja, 
Venäjän  ylevämielinen  hallitsija  Aleksanteri  I,  ei  sitä  kuitenkaan  liittänyt 
suoranaisesti  laajan  keisarikuntansa  muihin  maakuntiin,  vaan  korotti 
Suomen  kansakuntien  joukkoon  antamalla  maallemme  sisällisen  itse- 
näisyyden. Uusien  olojen  järjestämistä  varten  kutsuttiin  suuriruhtinas- 
kunnan säädyt  keväällä  1809  valtiopäiville  Porvooseen.  Niistä  asioista, 
joita  eduskuntamme  siellä  sai  käsiteltäväkseen,  oli  Suomen  sotalaitok- 
sen vastainen  asema  varmaankin  tärkeimpiä. 

Valtiopäiville  antamassaan  esityksessä  lempeä  ruhtinas  uudisti  sen 
vakuutuksen,  jonka  sotapäällikkö,  kreivi  Buxhövvden  jo  edellisenä  ke- 
väänä oli  julkaissut,  että  maamme  kansallinen  sotaväki  aiotaan  pysyttää 
entisellään.  Säätyjen  tuli  vain  ehdottaa  ne  pienet  korjaukset,  joiden 
toimeenpano  näytti  tällä  hetkellä  tarpeelliselta.  Toistaiseksi  Suomen 
ruotujakoinen  armeija  saisi  jäädä  hajalle,  ja  sillä  aikaa  piti  ne  kustan- 
nukset, jotka  sen  ylläpitämiseksi  oli  käytetty,  suoritettaman  kruunun 
rahastoon  sen  oikean  ja  kohtuullisen  jaotuksen  mukaan,  joka  säätyjen 
tuli  määrätä. 

Sotalaitoskysymys  joutui  valtiopäivien  siviili-  ja  talousvaliokunnan 
valmisteltavaksi.  Se  hankki  ensiksikin  mahdollisimman  tarkat  tiedot 
niistä  rasituksista,  joita  sotaväen  pito  oli  aiheuttanut.  Tässä  työssä 
käytettiin  rykmentinkirjurien  apua.  Kun  ruotuväen  ja  ratsuväen  suo- 
ritukset —  lukuunottamatta  varaväen  asettamista  —  laskettiin  rahaksi 
ja  luonnontuotteiksi,  huomattiin  vuotuisen  maksun,  joka  vastaisi  ruo- 
dun velvollisuuksia,  olevan  2  2/s  tynnyriä  viljaa,  1  tynnyrin  kauroja  ja 
3  riksiä  16  killinkiä  rahaa;  Savon  rykmentissä  viimeksimainittu  maksu 
nousi  4  riksiin  8  killinkiin,  ja  Pohjanmaan  rykmentin  ruoduilta  sitä  ei 
lainkaan  ollut  suoritettava,  koska  ne  eivät  olleet  sitoutuneet  passevo- 
lanssia  maksamaan,  jota  kysymyksessä  oleva  rahamäärä  vastasi.  Ratsu- 
tilain  velvollisuus  arvioitiin  8  tynnyriksi  viljaa,  2  1/s  tynnyriksi  kauroja 
ja  8  riksiksi  16  killingiksi  rahaa;  Karjalan  rakuunarykmentin  tilojen 
rahamaksu  laskettiin  vain  7  riksiksi  40  killingiksi.  Merimiesruodut 
taas  saisivat  suorittaa  2  3A*  tynnyriä  viljaa,  1  7*  tynnyriä  kauroja  ja 
2  riksiä  32  killinkiä  rahaa,  mutta  siihen  nähden,  että  nämä  ruodut  oli- 
vat velvolliset  sodan  aikana  asettamaan  toisenkin  merisotamiehen  (för- 
dubblingsbätsman),  katsoi  valiokunta  kohtuulliseksi,  että  meriväen  ruo- 
tujen suoritukset  korotettaisiin  neljännelläosalla,  —  koska  kolmea  rau- 
havuotta  kohden  laskettiin  yksi  sotavuosi,  —  ja  siten  näiden  ruotujen 
velvollisuuksia  vastaava  vero  tulisi  olemaan  kaikkiansa  3  lj%  tynnyriä 
viljaa,  1  V»  tynnyriä  kauroja  ja  3  riksiä  16  killinkiä  rahaa.  Kun  kau- 
punkien osuus  meriväen  ylläpidossa  oli  ennenkin  korvattu  rahassa,  noin 
9  Va— 10  riksillä  merimiestä  kohden  ja  sodan  aikana  kaksinkertaisella 
määrällä,  esitti  valiokunta  tämän  maksun  jätettäväksi  entiselleen  ja  koro- 
tuksen laskettavaksi  samoin  kuin  merimiesruoduiltakin.  Samalla  valio- 
kunta myös  teki  erinäisiä  ehdotuksia  Karjalan  jääkäriverosta  ja  Kajaa- 
nin kihlakunnan,  Kemijärven,  Kuusamon  ja  Kuolajärven  asukkaiden 
vastaisista  sotilasrasituksista;  ne  on  kuitenkin  tässä  jätettävä  lähemmin 
esittämättä. 

Kun  asia  sitten  joutui  säätyjen  käsiteltäväksi,  tehtiin  siellä  tuntu- 
tuvia   muutoksia  kysymyksessä   olevan  vakanssimaksun  määrään  näh- 


Digitized  by 


Google 


118  Leo  Harmaja. 

den.  Maamme  taloudellisen  tilan  katsottiin  olevan  siksi  huonon,  ettei 
tahdottu  kansan  kannettavaksi  esittää  niinkään  suurta  verokuormaa, 
kuin  mitä  valiokunta  oli  ehdottanut.  Merimiesruotujen  ja  kaupunkien 
velvollisuutta  kestää  sodan  aikann  kaksinkertaista  rasitusta  säädyt  piti- 
vät tarpeettomana,  ja  vakanssimaksuista  anottiin,  että  niitä  vaadittaisiin 
vasta  vuoden  tai  useamman  kuluttua  rauhanteon  jälkeen.  Ruotujen 
vakanssimaksuksi  säädyt  ehdottivat  2  l/%  tynnyriä  viljaa  (puolet  rukiita 
ja  puolet  ohria)  sekä  3  riksiä  16  killinkiä  rahaa.  Ratsutiloilta  esitettiin 
suoritettavaksi  8  tynnyriä  yiljaa  ja  8  riksiä  16  killinkiä  rahaa;  Karjalan 
rakuunoista  vain  7  tynnyriä  viljaa  ja  rahassa  joko  mainittu  määrä, 
kuten  ritaristo  ja  aateli  sekä  porvarissääty  päättivät,  tahi  7  riksiä  40 
killinkiä,  kuten  papisto  ja  talonpojat  tahtoivat.  Niille  ratsutiloille,  jotka 
eivät  olleet  vapautetut  hevosen  pidosta,  ehdotettiin  korvaukseksi  so- 
dassa menetetyistä  hevosista  vakanssimaksun  alentamista  2  viljatynny- 
riä  vähemmäksi  15  tai  20  vuoden  aikana.  Merimiesruotujen  vakanssi- 
maksuksi  esitettiin  vain  2  V2  tynnyriä  viljaa  ja  3  riksiä  16  killinkiä 
rahaa.  Sekä  ruotujen  että  ratsutilain  piti  saada  ottaa  haltuunsa  sota- 
miestorpat,  ja  viimeksimainittujen  tuli  edelleenkin  nauttia  augmenttive- 
rot,  jotka  niille  lain  mukaan  kuuluivat.  Passevolanssia  ei  enää  pitänyt 
lainkaan  vaadittaman  ja  vakanssimaksut  tuli  saada  suorittaa  joko  rahassa 
tai  luonnossa  1). 

Ennenkuin  säätyjen  vastauskirjelmä  sotalaitosta  koskevaan  arm. 
esitykseen  saapui  hallitsijan  ratkaistavaksi,  joutui  se  Suomen  asiain 
kommissionin  käsiteltäväksi.  Tässä  virastossa  eivät  niihin  aikoihin 
puhallelleet  maallemme  suopeat  tuulet,  ja  näin  ollen  kysymyksessä  olevat 

1)  Ratsutilakysymys  tuli  Porvoon  valtiopäivillä  esille  toisessakin  yhteydessä  kuin 
sotalaitoksen  järjestämistä  käsiteltäessä.  Yrjö  Koskinen  kertoo  .Valvojassa*  vuonna 
1882  julkaisemassaan  kirjotuksessa  »Vielä  Yrjö  Maunu  Sprengtporten'ista*,  siv.  38, 
seuraavaa : 

.Valtuuskirjain  tarkastuksessa  oli  .Oikeus-kansleri'  kieltänyt  Piikkiön  ja  Halikon 
alisen  tuomiokunnan  edusmieheltä,  Elias  Laukolta,  edustus-oikeutta  siitä  syystä,  että 
hän  oli  rusthollari.  Sääty  kuitenkin  päätti  vastaanottaa  hänet  keskuuteensa  .kuitenkin 
niin,  etfei  tämä  tulevaisuudessa  kelpaisi  prejudikatiksi'.  Näkyy  siis  olleen  sen  aian 
miehillä  hämärässä,  tokko  rusthollarit  kuuluivat  Talonpoikais-säätyyn.  Toinen  vielä 
kummallisempi  seikka  tuli  samassa  säädyn  istunnossa  näkyviin.  Eräs  rusthollari  Hau- 
holta, Krister  Hankala,  oli  saanut  valtuuskirjan  12:lta  pitäjänsä  rusthollarilta  ja  kääntyi 
Sprengtportenin  puoleen,  saadaksensa  istuin-oikeutta  Talonpoikais-säädyssä,  vaikka  tuo- 
miokunnan puolesta  jo  istui  toinen.  Sprengtporten  lykkäsi  asian  säädyn  ratkaistavaksi. 
Talonpoikaissääty  tosin  hylkäsi  hänen  anomuksensa,  mutta  lisäsi:  »Kuitenkin  koska  ne 
näillä  valtiopäivillä  esiin  tulevat  asiat,  jotka  kuuluvat  säätyjen  keskusteltavaksi,  koskevat 
maahan  yleisesti,  sen  vuoksi  Hankalan  olkoon  valta  Säädyn  luona  kirjallisesti  esittää, 
mitä  hänellä  siinä  kohden  rusthollarien  puolesta  011  muistuttamista,  jota  Sääty  siinä, 
missä  tarpeelliseksi  katsotaan,  tahtoo  vasfedes  ottaa  harkittavaksi'". 

säätyjen  ehdotuksetkin  luonnollisesti  saivat  sen  puolelta  kovaa  vas- 
tustusta osakseen.  Vakanssimaksut  kommissioni  tahtoi  kannettavaksi 
valtiopäiväin  siviili-  ja  talousvaliokunnan  ehdotuksen  mukaan,  sotamies- 
torpat  hallituskonseljin  toimesta  otettavaksi  kruunulle,  ratsutilat,  jotka 
olivat  sodassa  hevosensa  menettäneet,  jätettäväksi  ilman  veronalennusta, 
j.  n.  e. 

Elokuun  1  p:nä  1810  julkaistulla  manifestilla  suuriruhtinaamme 
sitten  ratkaisi  käsillä  olevan  kysymyksen.  Senkautta  säädettiin  vakans- 
simaksut kannettavaksi  sen  korkeamman  arvion  mukaan,  jonka  valtio- 
päiväin valiokunta  oli  ehdottanut  ja  jota  Suomen  asiain  kommissioni 
oli  kannattanut.  Manifestin  johdannossa  perustellaan  ratkaisua  sillä, 
että  mainittu  ehdotus  oli  enin  yhdenmukainen  voimassa  olevain  asetus- 
ten kanssa  ja  parhaiten  vastasi  sitä  arviota  maan  välttämättömistä  me- 
noista, jonka  hallituskonselji  kuluvaksi  vuodeksi  oli  esittänyt. 

Vakanssimaksun  määräksi  tuli  täten  jalkaväen  ruduilta  22/s  tyn- 
nyriä viljaa  ja  1  tynnyri  kauroja,  ratsutiloilta  8  tynnyriä  viljaa  ja  2  l/s 
tynnyriä  kauroja  sekä  merimiesruoduilta  3  xf%  tynnyriä  viljaa  ja  1  V« 
tynnyriä  kauroja;  sitäpaitsi  oli  passevolanssia  suoritettava  jalkaväen 
ruoduilta  —  Pohjanmaan  rykmenttiä  lukuunottamatta  —  4  ruplaa  8 
kopekkaa,  Uudenmaan  rakuunarykmentin  ratsutiloilta  12  ruplaa  ja  Kar- 
jalan rakuunarykmentin  tiloilta  11  ruplaa  28  kopekkaa  sekä  merimies- 
ruoduilta 3  ruplaa  84  kopekkaa.  Lisäksi  määrättiin  vakanssimaksu 
suoritettavaksi  myöskin  varaväestä  ja  meriväen  ruotujen  lisämiehestä 
sodan  aikana.  Ehdotuksen  laatiminen  näiden  rasitusten  kohtuullisesta 
veromäärästä  jätettiin  hallituskonseljille.  Kaupunkien  vakanssimaksu 
meriväen  kustantamisesta  säädettiin  laskettavaksi  niiden  määräysten 
mukaan,  jotka  sodan  alkaessa  olivat  voimassa.  Sotamiestorpat  jätettiin 
ruotu-  ja  ratsutilallisten  haltuun,  ja  augmenttiverot  pysytettiin  entisellä 
lainmukaisella  kannalla.  Säätyjen  ehdotuksen  mukaan  myönnettiin 
oikeus  suorittaa  vakanssimaksut  joko  luonnossa  tahi  rahassa.  Vilja 
oli  vietävä  kruunun  makasiineihin  ja  rahankannon  toimittaminen  mää- 
rättiin ensiksi  rykmentinkirjureille  ja  sitten,  kun  ne  viroistansa  lakkaisi- 
vat, yleisille  kruunun  veronkantovirkamiehille.  Yksityiskohtaisten  mää- 
räysten antaminen  jätettiin  yleensä  hallituskonseljille. 

Ne  varat,  joita  Suomen  valtio  sai  hyväksensä  kysymyksessä  ole- 
vista vakanssimaksuista,  muodostuivat  sen  toistaiseksi  pienissä  raha- 
asioissa  sangen  tärkeäksi  tulolähteeksi.  Kun  laskettiin  viljan  raha-arvo 
Q  hopearuplaksi  tynnyriltä  ja  kaurojen  5  hopearuplaksi,  nousivat  kruu- 
nun tulot  vakanssimaksuista  538,948  ruplaan  97  kopekkaan  hopeata 
vuosittain.  Vuoden  1811  tulo-  ja  menoarvion  mukaan  oli  valtiolla  kaik- 
kiansa  tuloja   2,734,634  ruplaa  59  kopekkaa;  niistä  oli  siis  viidesosa, 

tarkemmin  sanoen  19.7  %>  vakanssimaksuina  suoritettuja  veroja,  joiden 
määrä  mainitussa  tulo-  ja  menoarviossa  oli  laskettu  hiukkasen  pienem- 
mäksi kuin  ylläoleva  summa  eli  538,945  ruplaksi *).  Kun  Suomen 
nuorella  valtiolla  oli  raha-asioiden  järjestämisessä  aluksi  suuria  vai- 
keuksia kestettävänä,  olivat  nämä  runsaat  vakanssimaksutulot  omiansa 
sen  taloudellista  asemaa  vakaannuttamaan,  joka  olikin  mitä  välttämättö- 
min edellytys  maamme  erikoiselle  valtiolliselle  tulevaisuudelle.  Tähän 
nähden  on  hallitsijan  ratkaisua  vakanssimaksuasiassa  pidettävä  onnelli- 
sena tapauksena,  vaikkakin  sellainen  korkeamman  veron  määrääminen, 
kuin  mitä  säädyt  olivat  valtiopäivillä  esittäneet  maksettavaksi,  toiselta 
puolen  taas  oli  varmaankin  katsottava  epäilyttäväksi  ennakkopäätökseksi 
vastaisuuteen  nähden,  ja  ainakin  epäsuopealle  arvostelijalle  se  aivan 
kuin  itsestään  tarjosi  sopivaa  moittimisen  aihetta  *). 


III. 

Porvoon  valtiopäivillä  säädyt  anoivat,  että  ruotujakoinen  armeija 
saisi  olla  vähintäin  50  vuoden  ajan  hajotettuna.  Tämän  toivomuksen 
hallitsijamme  toteuttivat  runsain  määrin.  Itämaisen  sodan  aikana  tosin 
käskettiin  ruotujen  asettamaan  yhteensä  9  tarkk'ampujapataljoonaa, 
mutta  rauhan  tultua  niiden  miehistö  vähennettiin  noin  puoleen  mää- 
rään, ja  vuonna  1868  ne  sitten  kokonaan  lakkautettiin.  Vasta  1870- 
luvulla  ryhdyttiin  järjestämään  maamme  sotalaitosta  pysyvälle  kannalle, 
jonka  perustaksi  silloin  otettiin  yleinen  asevelvollisuus.  Kun  säädyt 
vuosien  1877—78  valtiopäivillä  hyväksyivät  lain,  joka  tämän  suuren 
muutoksen  sisälsi,  joutui  sen  2  §:ää  käsiteltäessä  myös  ruotujako-  ja 
ratsutilakysymys  esille,  ja  sen  johdosta  syntyi  siellä  hajaannusta,  joka 
oli  saattaa  koko  asevelvollisuuslain  hylättäväksi.  Arm.  esityksessä 
asiasta  oli  vakanssimaksujen  kantamista  ehdotettu  edelleenkin  jatketta- 
vaksi, ja  valiokunnan  mietinnössäkin,  johon  sitten  kolme  säätyä  yhtyi, 
asetuttiin  samalle  kannalle;  vastedes  veroja  määrättäessä  sotalaitoksen 
hyväksi  esitettiin  kuitenkin  otettavaksi  ruotujen  ja  ratsutilain  suoritta- 
mat   maksut    huomioon.     Mutta    talonpoikaissääty,    jossa   jo   kaksilla 

*)  Ernst  Neovius,  Suomen  raha-asiain  järjestämisestä  Porvoon  valtiopäiviä  lähinnä 
seuranneina  vuosina,  siv.  193  ja  217—218. 

*)  Vrt.  Paavo  Suomalaisen  (Carl  v.  Burghausenin)  lausuntoa  kirjasessaan 
.Ett  och  annat  om  Finland",  siv.  10:  .Efter  godtycke  afgjorde  monarken  sedän  frägorna 
utan  att  fästa  nägot  afseende  pä  ständernas  förslag.  Ständerna  föreslogo  nemligen  en 
ringa  minskning  i  skatterna,  men  detta  var  icke  öfverensstämmande  med  regentens 
vilja  och  bifölls  derföre  icke-. 

edellisillä  valtiopäivillä  oli  tehty  anomusehdotuksia  ratsutila-asiasta,  piti 
vakanssimaksun  edelleenkin  vaatimista  aivan  kohtuuttomana,  koska 
kerran  suostuttiin  sotapalveluksen  suorittamiseen  yleisen  asevelvolli- 
suuden mukaan,  ja  senvuoksi  se  päätti,  että  ruodut  ja  ratsutilat  on 
mainitusta  maksusta  vapautettava  niin  kauan,  kuin  sotalaitos  on  yleisen 
asevelvollisuuden  perustuksella.  Asevelvollisuusvaliokunnan  yhteen- 
sovitusehdotuksen  maksun  suorittamisesta  toistaiseksi  sääty  myöskin 
hylkäsi,  mutta  suostui  kuitenkin  sen  maksamiseen  vuoteen  1882,  jol- 
loin tämän  veron  olisi  lakattava  ja  arm.  esitys  olisi  annettava  uudesta 
verotuksesta  asevelvollisuuslaitoksen  kannattamiseksi.  Tämän  kannan 
pappissäätykin  talonpoikain  pyynnöstä  hyväksyi,  ja  uudessa  yhteen- 
sovitusehdotuksessaan  valiokunta  sitten  ehdottikin,  että  vakanssimaksu 
olisi  suoritettava  vuoden  1882  loppuun,  jonka  jälkeen  sen  tulee  lakata, 
jos  säädyt  sitä  ennen  ovat  sanottuun  tarkotukseen  osottaneet  toisen 
veron;  samalla  pyydettiin  esitystä  asiasta  seuraaville  valtiopäiville.  Tämä 
tulikin  sitten  säätyjen  päätökseksi. x)  Samalla  säädyt  pyysivät  tutkitta- 
vaksi, miten  augmenttiverojen  suhde  ratsutilain  velvollisuuksiin  olisi 
järjestettävä,  sikäli  kuin  se  kävisi  laatuun  olevia  varallisuuden  oloja 
todellisesti  loukkaamatta.  Tätä  varten  olisi  asianymmärtäviä  henkilöitä 
asetettava  komiteaksi,  joka  saisi  myös  selvitellä  kysymystä  varain  hank- 
kimisesta maan  sotilaslaitokselle. 

Tammikuun  29  p:nä  1879  kutsuttiin  esitetyn  komitean  puheenjoh- 
tajaksi professori  L  Mechelin  ja  jäseniksi  useita  muita  valtiollisessa 
elämässä  huomattuja  miehiä,  kuten  prof.  Yrjö  S.  Forsman  ja  Tilas- 
tollisen päätoimiston  johtaja  Karl  Ferd.  Ignatius,  yhteensä  12  henkeä. 

Tehtävä,  jonka  tämä  verokomitea  sai  suoritettavakseen,  ei  ollut  hel- 
poimpia, ja  runsaanpuoleisesti  menikin  aikaa,  ennenkuin  mietintö  tahi 
oikeammin  mietinnöt  valmistuivat;  komitean  yleiseen  ehdotukseen,  joka 
on  marraskuun  24  p:ltä  1880,  liittyi  kokonaista  neljä  eri  mietintöä, 
joista  ensimäinen  käsittelee  ratsutilain  suorittamain  vakanssimaksujen 
lakkauttamista  sekä  augmenttiverojen  ja  muiden  ratsutiloille  nautitta- 
viksi suotujen  kruununsaatavain  peruuttamista,  toinen  suostuntaveroa 
mallasjuomain  valmistuksesta,  kolmas  tupakkasuostuntaveroa  ja  neljäs 
suostuntaveroa  kiinteästä  omaisuudesta  ja  tulosta. 

Se  tärkeä  asia,  jota  ensimäinen  mietintö  käsitteli,  aiheutti  komiteassa 
paljon  erilaisten  mielipiteiden  vaihtoa.  Kun  ratsutilalaitoksen  pysyttä- 
miseen  tahi   hävittämiseen  oli  kytketty  painavia  taloudellisia  etuja  jo 


*).  Miten  talonpojat,  joita  J.  V.  Snellman  ritaristossa  ja  aatelissa  pääasiallisesti 
kannatti,  saatiin  yhteensovitukseen  suostumaan,  ks.  lähemmin  Th.  Rein,  J.  V.  Snellmanin 
elämä  II,  siv.  718. 

monien  vuosikymmenien,  oikeastansa  parin  vuosisadan  ajalta,  oli  koh- 
tuullisen tarkastuksenmukaisen  ratkaisukeinon  löytäminen  luonnollisesti 
mahdollinen  vain  ristiriitaisten  katsantokantojen  sovittelun  kautta.  Sen 
tulon,  joka  valtiolla  oli  vuosittain  ollut  ruotuväen  ja  ratsutilain  vakanssi- 
maksuista,  komitea  yleisen  ehdotuksensa  alussa  laski  valtion  kulunki- 
arvion  mukaan  vuodelle  1880  1,400,000  markaksi,  johon  sitäpaitsi  oli 
lisättävä  Karjalan  jääkärivero,  44,000  markkaa,  ja  Kajaanin  maakapteenin 
palkka,  3,000  markkaa,  yhteensä  siis  tämä  tuloerä  nousi  1,447,000 
markkaan.  Siksi  suuren  raha-asian  käsittely  olikin  omansa  mitä  moni- 
puolisinta harkintaa  vaatimaan. 

Mietintönsä  alussa  komitea  ensin  huomauttaa  katsoneensa  velvolli- 
suudekseen käsittää  tehtävänsä  niin,  että  ehdotus  ratsutilalaitoksen 
lopullisesta  purkamisesta  olisi  otettava  esille.  Komitea  nimittäin  luuli 
voivansa  edellyttää,  että  joskin  sotavoiman  asettaminen  tulevaisuudessa 
palaisi  jaotuksen  kannalle,  ei  kumminkaan  ratsuväen  jaotus,  joka  on 
peräti  vanhentunut  ja  epäajanmukainen,  saattaisi  enää  tulla  käytäntöön, 
koskapa  niin  suurta  ratsuväkeä,  joka  reservejä  lukuunottamatta  nousee 
2,000  mieheen,  tuskin  voitaisiin  katsoa  sopivaksi  käyttää  maamme  puo- 
lustukseen ja  koska  täydellistä  harjotusta,  jota  ratsupalvelus  nykyaikana 
vaatii,  ei  voitane  saavuttaa  semmoisessa  joukossa,  joka  suurimman 
osan  vuotta  olisi  hajallansa  ratsutiloilla.  Ja  kun  augmenttituloja  luon- 
tonsa puolesta  ei  voi  erottaa  ratsutilain  muista  eduista,  koska  ne  ovat 
vain  ratsutilan  omien,  varustuksen  korvaukseksi  annettujen  verojen 
satunnaisena  lisänä  eli  täytteenä,  katsoi  komitea  säätyjen  vaatiman 
augmenttiverojen  tarkastuksen  samalla  käsittävän  koko  laitoksen  perin- 
pohjaista tarkastamista  siihen  suuntaan,  että  ratsutilain  säännötön 
asema  yhteiskunnassa  saataisiin  velvollisuuksien  ja  etujen  sopivan  ja 
kohtuullisen  arvostelun  mukaan  lakkautetuksi.  Samalla  komitea  huo- 
mautti tekemänsä  ehdotuksen  yhä  säilyttävän  mahdollisuuden  palata 
samaan  ratsuväen  jaotukseen  siinä  tapauksessa,  että  se  joistakin  edeltä- 
päin arvaamattomista  syistä  tulisi  suotavaksi. 

Luotuaan  lyhyen  historiallisen  katsauksen  ratsutilalaitoksen  syntyyn, 
kehitykseen  ja  merkitykseen,  komitea  esitti,  että  ratsutilajaotusta  voi 
eräässä  katsannossa  pitää  perustettuna  yksityisiin  sopimuksiin  nii- 
den tilain  omistajain  kanssa,  joiden  niskoille  ratsuvarustusveivollisuus 
pantiin.  Jos  siis  se  valtiotarkotus  lakkaa,  johon  varustusverot  on  sää- 
detty, tai  jos  se  muuttuu  luonteeltaan  toiseksi,  niin  ei  mikään  estä 
maan  perusvaltoja  peruuttamasta  kysymyksessä  olevia  veroja  valtiolle, 
ja  silloin  ratsutilat  palaavat  tavallisten  verotilain  ja  kruununtilain  ase- 
maan, joutuen  samalla  yleisen  ruodutuksen  alaiseksi.  Komitean  vähem- 
mistö   tässä   kohden    esitti,    ettei    ratsutiloja   voitaisi   milloin   tahansa 

muuttaa  takaisin  tavallisiksi  maatiloiksi,  koska  valtion  puolelta  ei  ole 
sellaista  ehtoa  pantu;  tätä  kantaa  edusti  varsinkin  komitean  puheen* 
johtaja. 

Mutta  millä  tavoin  olisi  sitten  tässä  ratsutilalaitoksen  peruuttami- 
sessa meneteltävä? 

Eräs  komitean  vähemmistö,  johon  kuuluivat  senaatinkamreerit 
Const.  Sauren  ja  C.  C  Avellan,  oli  sitä  mieltä,  että  varustusvelvolli- 
suuden  lakatessa  tulisi  valtiomahtien  vaatia  takaisin  kaikki  varustusve- 
rot  koko  laajuudessaan,  koska  ratsutilain  edut  laitoksen  perustamisen 
aikana  epäilemättä  ovat  vastanneet  varustusrasitusten  kustannuksia. 
Tätä  vastoin  komitean  enemmistö  huomautti,  etteivät  ratsutiloille  suo- 
dut kruununverot  silminnähtävästi  laitoksen  syntyessäkään  ole  saatta- 
neet varustuskustannuksia  tasaisesti  vastata,  koska  nämä  verot  melkoi- 
sesti vaihtelevat  sekä  eri  rykmenteissä  että  samassakin,  useinpa  samassa 
pitäjässä.  Ja  kun  ratsutilalaitosta  on  katsottu  ja  voidaankin  katsoa  py- 
syväiseksi, ovat  ratsutiloihin  liitetyt  edut  kaksisatavuotisen  nautinnon 
kautta  saavuttaneet  omaisuuden  pyhyyden  ja  vakuuden.  Tästä  syystä 
on  komitean  enemmistö  ollut  sitä  mieltä,  että  olevia  oloja  on  kohtuulli- 
sesti otettava  huomioon  ja  koetettava  sovittaa  valtion  oikeutta  ja  ratsu- 
tilain asemaa. 

Kun  varustusrasitukset  olivat  kaikilla  ratsutiloilla  samat,  oli  komi- 
tean kannalta  ainoa  historiallisesti  oikeutettu  ja  edelleenkin  voimassa- 
oleva näkökohta  löydettävä  laskemalla  ne  kustannukset,  jotka  varus- 
tuspalveluksen  luonnossa  suorittaminen  ratsutiloille  tuottaisi.  Ruotsin 
puolella  tehdyissä  samanlaisissa  laskuissa  oli  vuonna  1868  asetettu  komi- 
tea saanut  todellisten  varustusten  keskikustannuksiksi  333  kruunua  96 
äyriä  vuodessa  ja  silloinen  valtiovarain  departementin  toimituspäällikkö 
A.  Anderson  vuonna  1874  antamassaan  lausunnossa  357  kruunua. 
Näistä  verokomiteamme  otti  edellisen,  huokeamman  arvion  laskujensa 
perusteeksi,  merkiten  sen  Suomen  rahassa  463  markaksi  87  penniksi. 
Tähän  oli  lisättävä  passevolanssimaksua  Hämeen-Uudenmaan  ja  henki- 
rakuunarykmentin  ratsutiloilta  48  markkaa  ja  Karjalan  rakuunarykmentin 
tiloilta  45  markkaa  12  penniä.  Sitä  vastoin  komitea  ei  katsonut  voita- 
van laskea  ratsutilain  niskoille  maksua  varamiehistön  hankkimisesta  ja 
elättämisestä,  koska  tälle  velvollisuudelle  ei  näkynyt  löytyvän  varsi- 
naista oikeudenperustusta,  kun  se  lienee  johtunut  ratsutilain  vapaasta 
suostumuksesta.  Verorupliksi  muutettuna  varustuskustannusten  keski- 
arvo vastasi  vuoden  1878  verohinta-arvion  mukaan  tasaisin  luvuin  82 
veroruplaa. 

Komiteassa  ehdotettiin  tosin  ratsutilain  rasituksen  laskemista  vielä- 
kin huokeammaksi,  varsinkin  siihen  nähden,  että  vakanssimaksu,  jota 

oli  suoritettu,  nousi  vain  puoleen  mainitusta  summasta,  42  verorupiaan 
vuoden  1878  verohinta-arvion  mukaan.  Mutta  komitean  enemmistön 
kannalta  oli  tämä  vetoaminen  Porvoon  valtiopäivillä  pyydettyyn  väli- 
aikaiseen huojennukseen  yhtä  epähistorialliseksi  kuin  oikeudellisessa 
suhteessa  perusteettomaksi  katsottava. 

Kun  ehdotettua  82  veroruplaa  ryhdyttäisiin  ratsutiloilta  peruuttamaan, 
näytti  luonnolliselta,  että  ensiksi  otettaisiin  augmenttiverot,  niin  pitkälle 
kuin  niitä  riittäisi.  Useasti  oli  talonpoikaissäädyssä  valitettu  sitä,  että 
augmenttitilat  ovat  joutuneet  johonkin  määrin  alamaiseen  asemaan 
ratsutiloihin  nähden,  ja  tämän,  ajan  oloihin  soveltumattoman,  epäkohdan 
korjaamisesta  oli  anomuksiakin  tehty,  kuten  jo  lyhyesti  mainittiin.  Ase- 
velvollisuuslain hyväksymisen  yhteydessä  augmenttiverojen  poistamista 
nimenomaan  ehdotettiin.  Näin  ollen  komitea  esitti,  että  ensimäisenä 
vuonna  peruutetaan  kruunun  haltuun  augmenttiveroista  ja,  jolleivat  ne 
riitä,  itse  tilan  veroista  42  veroruplaa  eli  vakanssimaksua  vastaava 
määrä,  ja  jäljelle  jäävän  40  ruplan  korjaamisen  valtiolle  se  arveli  muka- 
vimmin  voitavan  panna  toimeen  10  vuodessa,  4  veroruplaa  siis  vuo- 
sittain. Niiltä  ratsutiloilta,  joille  vieläkin  jäisi  peruuttamattomia  aug- 
mentti veroja,  olisi  nämä  lunastettava  valtiolle,  arviolta  100  markan  pää- 
omalla veroruplalta,  joka  vastaa  noin  6%:n  mukaan  tehtyä  pääoma- 
laskua.  Omat  veronsa  nämä  muutamat  harvat  tilat  saisivat  edelleenkin 
pitää  hyvänänsä. 

Ratsutilaluettelojen  perustuksella  tehtyjen  laskujen  mukaan  nousi 
niiden  augmentti-  ja  muiden  verojen  summa,  joita  ehdotettiin  kruunulle 
peruutettavaksi,  noin  178,650  veroruplan  vaiheille.  Ne  augmenttiverot, 
jotka  kruunun  olisi  peruutusajan  lopussa  lunastettava,  vastasivat  1,050 
veroruplaa. 

Kun  ratsutilat  vakanssimaksun  sekä  augmentti-  ja  omien  verojensa 
peruutuksen  kautta  joutuisivat  samaan  asemaan  kuin  muut  kruunun- 
tai  perintötilat,  ehdotti  komitea  olevan  lakkautettavan  niiltä  menevät 
erityiset  karttamaksut  ja  samoin  sotilashuonerahastoon  suoritettavat 
maksut  uuden  omistajan  tahi  haltijan  tullessa,  niin  myös  kumottavaksi 
määräyksen,  joka  kielsi  erottamasta  ratsutiloista  augmenttitiloja,  sekä 
ratsutilallisen  etuoikeuden  eräissä  tapauksissa  ostaa  perinnöksi  aug- 
menttitiloja ynnä  kiellon  ratsutilan  veronlaskun  uudistamista  tai  mant- 
taalin vähentämistä  vastaan. 

Ehdotuksillensa  komitea  ei  onnistunut  saamaan  läheskään  yksimie- 
listä kannatusta,  kuten  jo  on  huomautettu,  ja  mietintöön  liitettiinkin 
kokonaista  6  vastalausetta.  Kun  tärkeimmistä  näkökohdista,  joita  niissä 
esitettiin,  on  jo  edellä  mainittu,  voinevat  ne  tässä  katsauksessa  ratsu- 
tilakysymyksen  vaiheiden  pääpiirteihin  jäädä  lähemmin  kertomatta. 


Digitized  by 


Google 


Katsaus  maamme  ratsutilakysymyksen  vaiheisiin  viime  vuosisadalla.  125 

IV. 

Vuoden  1882  valtiopäiville  oli  pyydetty,  kuten  edellä  mainittiin, 
arm.  esitystä  ratsutiloista  sekä  ruotujakoisista  taloista  ja  merisotilaiden 
pidosta  suoritettavien  vakanssimaksujen  lakkauttamisesta  ja  ratsutiloille 
nautittavaksi  suotujen  augmentti-  ja  muiden  verojen  peruuttamisesta. 
Kun  vuonna  1879  asetettu  verokomitea  oli  tätä  asiaa  valmistellut, 
saivatkin  säädyt  sitten  anomansa  esityksen  käsiteltäväkseen.  Mutta 
mainitun  komitean  mietinnön  pohjalle  se  ei  ollut  laadittu,  vaan  siinä 
asetuttiin  senaatinkamreerien  Const  Saurenin  ja  C.  C.  Avellanin  vasta- 
lauseiden kannalle,  joiden  mukaan  ratsutiloille  suodut  verot  ja  edut 
olisi  varustusvelvollisuuden  lopullisesti  lakatessa  kokonansa  peruutet- 
tava kruunulle.  Jotta  tämä  helpommin  kävisi  päinsä,  esitettiin  se  pan- 
tavaksi toimeen  siten,  että  ensimäisenä  vuonna  suoritettaisiin  takaisin 
vakanssimaksua  vastaava  määrä,  42  veroruplaa,  ja  jäännöksestä  sitten 
vain  7*0  kunakin  vuonna. 

Esitys  lähetettiin  valtiovaliokunnan  käsiteltäväksi.  Yksimielisyyttä 
ei  sielläkään  tämän  kysymyksen  suhteen  saavutettu.  Enemmistö  aset- 
tui periaatteessa  samalle  kannalle  kuin  edellä  esitetty  verokomitean 
mietintö,  laskien  kuitenkin  varustuskustannukset  vain  76  veroruplaa 
vastaavaksi.  Arm.  esityksen  laillisesta  puolesta  valiokunta  pyysi  laki- 
valiokunnalta lausunnon,  jossa  ratsutiloille  suotujen  augmentti-  ja  mui- 
den verojen  palauttamisen  kruunulle  sekä  ratsupalvelusvelvollisuuden 
lopullisen  peruuttamisen  katsottiin  sisältävän  muutoksen  hallitusmuo- 
don 18  §:ään  ja  valtiosäätyjen,  jos  sen  hyväksyvät,  olevan  nimenomaan 
julistettavan,  että  mainittu  lainkohta  on  senkautta  muutettu. 

Valtiovaliokunnan  mietintöön  liitettiin  yhteensä  4  vastalausetta.  En- 
simäisessä  valiokunnan  puheenjohtaja,  prof.  Mechelin  esitti  samaa 
kantaa,  jolle  hän  oli  verokomitean  mietintöön  panemassaan  vastalau- 
seessa asettunut  ja  jonka  mukaan  vakanssimaksuja  lakkautettaessa  olisi 
kruunulle  peruutettava  vain  niitä  vastaava  veromäärä;  valiokunnan  las- 
kujen mukaan  se  vastasi  44  veroruplaa.  Mainittuun  vastalauseeseen 
yhtyivät  ritariston  ja  aatelin  jäsenet  vapaaherra  Hans  Gustaf  Boije  ja 
Alfr.  Charpentier.  Toisessa  vastalauseessa  hra  Aug.  Schauman  ehdotti 
vakanssi-  ja  passevolanssimaksua  tästälähin  suoritettavaksi  ainoastaan 
3/&:llä  varustuskustannusten  määrästä.  Prof.  Yrjö  S.  Forsman  vasta- 
lauseessaan kannatti  verokomitean  laskemaa  peruutussummaa,  82  vero- 
ruplaa. Pappjssäädyn  jäsenet  F.  V.  O.  Hjelt  ja  Alfr.  Kihlman  sekä 
talonpoikaissäädyn  jäsenet  K.  Värri,  A.  Kyander  ja  Iisak  Hoikka  aset- 
tuivat vastalauseessaan  arm.  esityksen  kannalle  ja  ehdottivat  asian  ly- 
kättäväksi takaisin  valiokuntaan. 

Kun  säädyt  sitten  ottivat  asian  käsiteltäväkseen,  saavutti  valtiovalio- 
kunnan  mietintö  vain  pappissäädyn  hyväksymisen.  Ritaristo  ja  aateli 
kannatti  hra  Mechelinln  vastalausetta,  tehden  kuitenkin  erinäisiä  muu- 
toksia siihen;  porvarissääty  tahtoi  vakanssimaksuja  edelleenkin  kannet- 
tavaksi ja  hylkäsi  siis  niin  arm.  esityksen  kuin  valiokunnan  mietinnön- 
kin; talonpoikaissääty  lykkäsi  asian  takaisin  valiokuntaan  käsiteltäväksi 
arm.  esityksen  periaatteiden  mukaan. 

Yhteensovitusehdotuksessaan  valtiovaliokunta  kehotti  muita  säätyjä 
yhtymään  pappissäädyn  päätökseen  ja  siis  hyväksymään  valiokunnan 
mietinnön,  mutta  se  yritys  raukesi,  eikä  ollut  enää  muuta  mahdolli- 
suutta jäljellä  kuin  ilmottaa  hallitsijalle,  ettei  eri  säätyjen  kesken  voitu 
saada  sellaista  yksimielisyyttä  toimeen,  joka  säätypäätöstä  varten  olisi 
ollut  tarpeellinen.  *) 

Tämä  vaikea  kysymys,  joka  jo  kauan  oli  ollut  päiväjärjestyksessä 
ja  jota  niin  paljon  oli  eri  puolilta  pohdittu,  jäi  siis  vieläkin  uusille  vai- 
tiopäille  käsiteltäväksi,  ja  ratsutilain  taloudellinen  merkitys  joutui  sen- 
kautta  aivan  epävarmaksi,  mikä  tuotti  niiden  omistajille  suurta  haittaa. 

Vuonna  1885  saivat  säädyt  taaskin  arm.  esityksen  asiasta.  Pää- 
asiallisesti siinä  asetuttiin  samalle  kannalle  kuin  edellisille  .valtiopäiville 
jätetyssä  esityksessä,  mutta  samalla  tehtiin  sellainen  vaihtoehdotus,  että 
ratsuvarustusverot  peruutettaisiin  heti  täyteen  määräänsä,  josta  ratsu- 
tilallisille  suoritettaisiin  rahallista  korvausta  siten,  että  se  pääomana 
vastaisi  sitä  tappiota,  minkä  kruunu  saisi  kärsiä  näiden  verojen  vähit- 
täin tapahtuvan  peruutuksen  kautta.  5  %:n  mukaan  laskettuna  se 
nousi  1,250  markkaan  kultakin  veron  100  markalta.  Tähän  korvauk- 
seen, jota  karttuisi  kaikilta  ratsutiloilta  yhteensä  7—8  milj.  markkaa, 
olisi  tarvittavat  varat  hankittava  valtiosäätyjen  takausta  vastaan  otetulla, 
etenkin  kotimaisella  valtiolainalla,  jonka  korko  ja  pääoman  vähennys 
suoritettaisiin  sillä  osalla  ratsuvarustusveroja,  joka  vuosittain  saataisiin 
sen  yli,  mitä  vähittäin  tapahtuva  peruutus  tuottaisi.  Siltä  varalta,  että 
kysymys  vieläkin  jäisi  valtiopäivillä  ratkaisematta,  arm.  esityksessä  eh- 
dotettiin ratsutilain  vakan ssimaksut  korotettaviksi,  jakaen  ne  neljään 
Fyhmään,  joissa  suoritettaisiin  75,  60,  50  ja  44  veroruplaa  kultakin 
tilalta. 

Asia  lykättiin  nytkin  valtiovaliokunnan  valmisteltavaksi,  ja  siellä  ase- 
tuttiin   taaskin   pääasiassa  samalle  kannalle  kuin  vuoden  1882  valtio- 


*)  Sivumennen  tässä  huomautettakoon,  «ttä  Th.  Rein  J.  V.  Snellmanin  elämän  II 
osassa,  siv.  718,  lausuu:  .Kuten  tunnettu  on,  lakkauttivat  todellakin  säädyt  1882  vuo- 
den valtiopäivillä  vakanssimaksun."  Tämä  on  ilmeisesti  erehdyttävä  tieto,  sillä  eihän 
asiaa  vielä  vuonna  1882  saatu  ratkaistuksi. 

päivillä,  huolimatta  siitä,  että  valiokunnan  jäsenistö  oli  tällä  kertaa  suu- 
reksi osaksi  toinen  kuin  edellisellä  kerralla.  Kysymyksen  laillisesta 
puolesta  saatiin  lakivaliokunnalta  samansisältöinen  lausunto  kuin  ennen- 
kin. Ratsuvarustuskustannusten  määrän  valtiovaliokunta  laski  vuoden 
1883  keskiverohintain  mukaan  79  veroruplaksi,  josta  vakanssimaksua 
suoritettiin  50  veroruplaa,  ja  kruunulle  peruutettavaksi  ehdotettiin  siten 
29  veroruplaa  enemmän  kuin  mainittu  maksu  kultakin  ratsutilalta. 
Koska  näitä  tiloja  oli  maassamme  luettelon  mukaan  2,250,  lisääntyisivät 
kruununtulot  tästä  ehdotuksesta  65,250  veroruplaa  eli  343,867  markkaa. 
Kun  oli  kuitenkin  sellaisiakin  ratsutiloja,  —  yhteensä  81,  —  joiden 
verot  eivät  vastanneet  edes  vakanssimaksuja,  ja  sitäpaitsi  155  sellaista, 
joiden  verot  eivät  nousseet  ratsuvarustusvelvollisuuden  laskettuja  kus- 
tannuksia korkeammalle,  kasvaisivat  valtion  tulot  peruutuksen  kautta  oi 
keastaan  noin  315,000  markalla.  Arm.  esityksen  jälkimäistä  vaihto 
puolta  valiokunta  yksimielisesti  vastusti. 

Ruotujakoisista  taloista  ja  merisotilaan  pidosta  suoritettavain  vakanssi- 
maksujen  lakkauttamisen  valiokunta  ehdotti  jätettäväksi  sikseen,  kunnes 
uusi  maaomaisuudesta  ja  muusta  varallisuudesta  suoritettava  vero  on 
myönnetty. 

Mietintöön  liitettiin  kolme  vastalausetta.  Ensimäisessä  valiokunnan 
puheenjohtaja,  vapaaherra  V.  Af.  v.  Born  ehdotti,  että  asia  olisi  käsi- 
teltävä arm.  esityksen  edellisen  vaihtopuolen  perustuksella  tai  sitten 
peruuttaminen  pantava  toimeen  vuoden  1882  valtiovaliokunnan  ehdo- 
tuksen mukaisesti  siten,  että  ensimäisenä  vuonna  joka  ratsutilalta  suo- 
ritetaan 51  veroruplan  määrä  ja  seuraavina  7  vuonna  lisäksi  4  vero- 
ruplaa, kunnes  8  vuoden  kuluttua  79  veroruplaa  on  peruutettu.  Hra 
Aug.  Schauman,  jota  kannatti  vapaaherra  Hans  Gustaf  Boije,  ehdotti, 
että  ratsutilaan  järjestämiseen  ei  olisi  ryhdyttävä  erillänsä  vakanssimak- 
sujen  lakkauttamisesta  ja  muusta  yleisestä  maanverotuksen  järjestämisestä. 
Kolmannessa  vastalauseessa  hrat  Alfr.  Kihman  ja  F.  V.  G.  Hjelt,  joi- 
hin hra  O.  Donner  yhtyi,  tahtoivat,  kuten  edellisilläkin  valtiopäivillä, 
asian  käsiteltäväksi  arm.  esityksen  ensimäisen  kohdan  mukaan. 

Säädyissä  syntyi  asiasta  taaskin  paljon  erimielisyyttä.  Vain  pappis- 
sääty  ja  porvarissääty  hyväksyivät  valiokunnan  ehdotuksen  ratsuvarus- 
tusverojen  peruuttamisesta.  Ritaristo  ja  aateli  tahtoi  ruotuvakanssin 
poistamiskysymyksen  ratkaistavaksi  samalla  kertaa  kuin  ratsutila-asian 
ja  sitten  se  päätti,  että  kysymys  saisi  sillä  kertaa  kokonaan  raueta. 
Talonpoikaissääty  lykkäsi  asian  takaisin  valiokuntaan  käsiteltäväksi  arm. 
esityksen  ensimäisen  vaihtopuolen  periaatteiden  mukaan. 

Yhteensovitusehdotuksessaan  valiokunta  pyysi  säätyjä  hyväksymään 
mietinnössä   olleen   asetusehdotuksen,  johon  oli  tehty  muutamia  kor- 

jauksia  suomenkieliseen  tekstiin,  ja  se  tulikin  sitten  päätökseksi.  Ruotu- 
jakoisista  taloista  ja  merisotilaan  pidosta  suoritettavain  vakanssimaksu- 
jen  lakkauttaminen,  jonka  valiokunta  ensin  oli  ehdottanut  jätettäväksi 
toistaiseksi  sikseen,  esitettiin  yhteensovitusehdotuksessa  pantavaksi  toi- 
meen vuoden  1889  alusta.  Samalla  valiokunta  ehdotti  hallitsijalta 
anottavaksi  arm.  esitystä  uudesta  verosta,  joka  suoritettaisiin  sotilaslai- 
toksen  hyväksi,  perustuen  siihen  periaatteeseen,  että  erilainen  omaisuus 
ottaisi  siihen  samassa  suhteessa  osaa. 

Kun  valiokunnan  ehdotukseen  yhdyttiin,  saattoivat  säädyt  arm.  esi- 
tykseen antamassaan  vastauksessa,  joka  päivättiin  toukokuun  12  p:nä 
1886,  vihdoinkin  ilmottaa  päässeensä  yhteiseen  päätökseen  tässä  moni- 
vaiheisessa kysymyksessä  ja  esittää  kaksi  asetusehdotusta  keis.  majes- 
teetin ratkaistavaksi.  Seuraavan  elokuun  5  p:nä  julkaistuilla  asetuksilla 
sitten  lopullisesti  lakkautettiin  ratsutiloista  menevät  vakanssimaksut 
sekä  peruutettiin  ratsutiloille  nautittaviksi  suodut  augmentti-  ja  muut 
verot,  samoin  lakkautettiin  ruotujakoisista  taloista  ja  merisotilasruoduista 
suoritettavat  vakanssimaksut. 

Täten  saatiin  ratkaistuksi  kysymys,  joka  melkein  kahden  vuosikym- 
menen aikana  oli  julkista  huomiota  herättänyt.  Jo  vuoden  1867  valtio- 
päivillä tehtiin  talonpoikaissäädyssä  anomusehdotus  ratsutilain  aug- 
menttiverojen  siirtämisestä  valtiolle,  ja  se  synnytti  kiivaita  keskusteluja, 
mutta  ei  sillä  kertaa  johtanut  pitemmälle;  seuraavilla  valtiopäivillä  esi- 
tettiin asiasta  kaksikin  anomusehdotusta,  molemmat  taas  talonpoikais- 
säädyssä, ja  pitkän  keskustelun  jälkeen  ne  lykättiin  yhdistettyyn  valtio 
ja  talousvaliokuntaan,  mutta  sen  ehdotuksesta  ne  hylättiin;  vuosien 
1877—78  valtiopäivillä  tämä  kysymys  joutui  käsiteltäväksi  sekä  ase- 
velvollisuuslain että  myllyjen  verottamisasian  yhteydessä,  viemättä  sil- 
loinkaan mihinkään  varsinaiseen  tulokseen.  Kun  uudistus  jäi  vielä 
seuraavassakin  säätykokouksessa  päättämättä,  saatiin  siis  kysymys  rat- 
kaistuksi vasta  viidensillä  valtiopäivillä  siitä  lukien,  milloin  sen  käsittely 
ensi  kerran  tuli  esille. 

Vaikeudet,  joita  ratsutilalaitoksen  lakkauttamista  käsiteltäessä  syntyi, 
olivat  luonnollinen  seuraus  niistä  taloudellisista  ristiriidoista,  jotka 
taistelivat  keskenänsä,  kun  oli  sovitettava  yhteen  valtion  ja  yleensä 
yhteiskunnan  sekä  toiselta  puolen  ratsutilallisten  edut,  joiden  oikeudelli- 
set suhteet  olivat  kahden  vuosisadan  kuluessa  vanhentuneet  ajan  oloi- 
hin soveltumattomiksi. 

Ad.  Neovius.  Chronographia  Scandinaviae.  (Suomen  Kirkkohistoriallisen  Seuran 
Toimituksia.  IV:  1,  2.)  Helsingissä  1902  (pain.  Porvoossa),  1906.  XL  +  146  siv.  suurta 
4:oa.    Hinta  6  mkaa. 

Ahkera  kokoilijamme  kirkkoherra  Ad.  Neovius  on  tällä  teoksella  tahtonut  poistaa 
puutteen,  joka  on  olemassa  siinä,  etfei  mitään  laajempaa  historiantutkijoita  varten  aiot- 
tua teosta  kronografian  alalla  ole  Pohjoismaissa  ilmestynyt.  Tekijä  on  sitä  varten  koon- 
nut ja  yhdistänyt  ainetta  valaisevia  tietoja  eri  haaroilta.  Teos  sisältää  ensiksikin  sun- 
nuntaitaulun  Suomea  varten  vuosille  1000—1999;  kalendarioita  vuosille  1344  (Calend. 
Upsalense),  1488  (Calend.  Aboense).  1544  (Agricola)  sekä  vuosille  1662,  1668  ja 
1760—99,  sekä  kalendario-osaston,  johon  on  merkitty  liikkuvat  päivät  milloin  ne  ai- 
kaistamin Ruotsissa  ja  Suomessa  mainitaan;  riimusauvan  merkit  y.  m.;  luettelon  kirkko- 
vuoden pyhäpäivistä  tekstineen;  sanaston,  joka  sisältää  kaikki  kysymykseen  tulevat  ni- 
met ja  sanat,  sekä  erään  synkronistisen  taulun. 

Historiallisen  tutkimuksen  kannalta  —  se  puoli  asiasta,  jota  allekirjoittanut  varsi- 
naisesti voi  arvostella  —  ollaan  tekijälle  kiitollisuuden  velassa  erittäinkin  niistä  lukui- 
sista päivänmääräyksistä,  joita  teoksessa  on  koottuna  ja  yhdistettynä  eri  pohjoisista 
maista  ja  niistä  tiedoista  eri  juhlapäivien  y.  m  ajanmääräysten  nimittämisestä  ja  viet- 
tämisestä (esim.  milloin  kukin  juhla  tiettävästi  ensi  kerta  mainitaan),  joita  annetaan. 
Tekijän  esityksessä  vuoden  alusta,  jota  kuten  tunnettu  on  luettu  hyvin  eri  tavalla  eri 
aikoina  ja  eri  paikoissa,  sanotaan  että  se  Suomessa  jo  keskiajan  lopulla  luettiin  tam- 
mikuun 1  p:stä  alkaen,  jos  kohta  täälläkin  vanhempina  aikoina  aloitettiin  sitä  joulukuun 
25  p:stä.  On  kuitenkin  olemassa  tietoja,  joista  tekijäkin  ohimennen  huomauttaa,  jotka 
näyttävät  että  meillä  vielä  uuden  ajan  alussa  ainakin  osittain  yhä  katsottiin  joulupäivä 
vuoden  aluksi.  Esim.  Huittisten  kirkossa  säilytetyssä  vanhassa  messukirjassa  sanotaan 
pitäjän  kirkkoherran  Johannes  Clementiksen  kuolleen  31  p.  joulukuuta  1564,  mutta  että 
tällä  tarkoitetaan  vuosilukua  1563  meidän  lausumatapamme  mukaan,  selviää  siitä,  että 
hänen  seuraajansa  on  virkaansa  nimitettynä  jo  13  p.  toukok.  1564,  jolloin  edelläkävijä 
nimenomaan  sanotaan  vainajaksi.  Toisiakin  esimerkkejä  Ruotsin  ja  meidän  historias- 
samme on  olemassa. 

Näyttää  siis  tähän  aikaan  rinnakkain  käytetyn  molempia  lukutapoja.  —  Joskus 
esim.  kuukausi-nimitysten  luettelossa  eri  kielissä,  olisi  mielellään  nähnyt  lähempiä  viit- 
tauksia lähteihin. 

Kalendario-osaston  nimistön  tarkastus  on  myöskin  tavallaan  sangen  huvittava.  Se 
näyttää  että  nykyään  voimassa  olevat  nimitykset,  jotka  ensi  vuodesta  tulevat  suurem- 
man muutoksen  alaisiksi,  ovat  yleensä  olleet  semmoisina  1600-luvulta  asti,  jonka  alku- 
puolella nähtävästi  tässä  suhteessa  on  joku  uusi  järjestely  tapahtunut.  Silloin  on  al- 
manakastamme poistettu  suuri  joukko  katolisia  pyhäinnimiä  ja  siihen  otettu  siinä  ta- 
vattavat heprealaiset  raamatun  nimet,  joita  enimmäkseen  ei  ole  katolisessa  pyhäin  ni- 
mistössä ja  jotka  ovat  olleet  jonakin  erikois-tunnusmerkkinä  Ruotsi-Suomen  almanakalle. 
Siinä  on  nähtävästi  huomattavissa  senaikuisen  oikeauskoisuuden  vaikutusta. 

Toivoni  on  että  kirkkoherra  Neoviuksen  .Chronographia*  on  herättävä  suurempaa 
virkeyttä  tälläkin  meillä,  ja  kuten  tekijä  huomauttaa,  yleensä  Pohjoismaiden  "historialli- 
sessa kirjallisuudessa  laiminlyödyllä  alalla. 

K.  G. 

Oma  maa.  Tietokirja  Suomen  kodeille,  toimittaneet  Professorit  E.  G.  Palmin 
Edv.  Hjelt,  J.  A.  Palmin,  J.  Gummerus  ja  K.  Krohn,  dosentti  G.  Melander  ja 
maisteri  J.  Jäntti.    Werner  Söderström  Osakeyhtiö  Porvoo. 

Mikä  lieneekään  siihen  syynä,  huolimatta  verrattain  lukuisista  historiallisista  julkai- 
suista, kansantajuisista  ja  tieteellisistä,  joilla  jokavuotisesti  kirjallisuuttamme  kartutetaan, 
huolimatta  nykyisen  murroskauden  monista  ristiriitaisuuksista,  jotka  ikäänkuin  vaatimalla 
vaativat  etsimään  kansamme  menneisyydestä  syvälle  käyvien  erimielisyyksien  pohjim- 
maisia syitä,  taikka  tekemään  niitä  ymmärrettäviksi  vertailemalla  muitten  maitten  enem- 
män tai  vähemmän  samantapaisiin  vaiheisiin,  huolimatta  kaikesta  tästä  on  historiallinen 
käsitys,  jopa  historiallinen  harrastuskin  kansassamme  harvinainen.  Jokaista  yritystä  sen 
elvyttämiseksi  on  nykyisissä  oloissa  ajateltava  ilolla.  Mutta  kun  alkaa  ilmestyä  julkaisu, 
sellainen  kuin  yllämainittu,  suuri  tietokirja  Suomen  kodeille,  teos,  joka  tarjoaa  mieltä- 
kiinnittävää  lukemista  nimenomaan  jokaisen  päivän  osalle,  kun  tarjotussa  muun  yleis- 
hyödyllisen ja  meitä  kaikkia  läheisesti  koskevan  ohella  päällepäätteeksi  on  erikoisen  run- 
saasti esityksiä  oman  maan  historiasta,  hämärästä  muinaisuudesta  meidän  päiviimme 
asti,  ja  kun  esitykset  vielä  ovat  etevimpäin  erikoistuntijain  tekemiä,  niin  saanee  kait 
katsoa  tällaista  yritystä  merkkitapaukseksi  historiallisen  harrastuksen,  ja  toivottavasti 
myöskin  historiallisen  käsityksen  kansaamme  istuttamisessa. 

Vaikka  julkaisu  vielä  on  alullansa,  ja  7  vihkoa  aijotusta  55:  stä  tätä  kirjoitetta- 
essa on  ilmestynyt,  ei  liene  summittainen  selonteko  sen  tähänastisesta  sisällöstä  luki- 
jalle epämieluinen. 

Kansamme  esihistoriaa  on  käsitelty  kahdessa  kirjoituksessa,  toisessa  etupäässä 
kielitieteen  tarjoaman,  toisessa  historiallisen  ainehiston  avulla;  kolmas,  muinaistieteen 
tuloksiin  perustuva  on  tulossa.  Heikki  Ojansuu  (Suomen  suvun  esihistoria,  tammik.  2 lp.) 
olettaa,  että  .suomalais-ugri lainen  kansavyöhyke  on  aikaisemmin  katkeamattomana  ket- 
juna ulottunut  jostakin  Ilmajärven  ympäristöiltä  (osittain  todennäköisesti  pohjoisempaa- 
kin) Volgaa  ja  sen  syrjäjokia  myöten  Kaman  ja  Uralin  seuduille  saakka.  Näiden  alu- 
eiden paikannimien  tutkimus  saa  vastaisuudessa  lähemmin  osottaa,  mihin  asti  tämä 
asutus  eri  suuntin  on  ulottunut.  Toistaiseksi  on  turhaa  ja  tuloksetonta  yrittää  tarkem- 
min näyttää  sitä  vielä  ahtaampaa  aluetta,  millä  Suomen  alkukoti  olisi  ollut,  mutta  jos- 
sain mainitulla  alueella  se  näyttää  olleen.'  Käsittääkseni  täysin  oikeutetulla  varovaisuu- 
della on  siis  kirjoittaja  jättänyt  ratkaisemattomaksi  kysymyksen  suomalais-ugrilaisesta 
alkukodista,  jonka  Fischer,  Porthan  ja  viimeksi  professori  Setälä  ovat  sijoittaneet  Kas- 
pian  meren  seutuville,  kun  taas  Castren,  Yrjö-Koskinen  ja  monet  muut  ovat  sitä  Aa- 
siasta etsineet.  Selvitettyään  Suomen  suvun  varhaisimpia  asuinsijoja  ja  sen  vaellusta 
myöhemmille  asuinsijoilleen,  tekee  kirjoittaja  sivistyssanain  nojalla  selkoa  sen  eri  kehi- 
tyskausien viljelyksestä,  käyttäen  hyväksensä  etupäässä  prof.  Setälän  tutkimusten  tulok- 
sia. —  Selvän  yleiskäsityksen  Suomen  suvun  nykyisestä  väkiluvusta  ja  samalla  myöskin 
asutusalueista  antaa  Aug.  Hjelt  tilastollisessa  tutkimuksessa  «Suomensukuisten  kansojen 
väkiluku"  (tammik.  18  p.,  ynnä  karttaliite).  —  Historiallisiin  lähteisiin,  etupäässä  Suo- 
menlahden eteläpuolisia  heimolaisiamme  koskeviin,  perustaa  A.  H.  Virkkunen  mieltä- 
kiinnittävän  kuvauksensa  »Länsisuomalaisten  kansain  sivisty  soloista  pakanuuden  ajan 
lopulla*  (tammik.  9  p.).  Kun  näihin  esihistorian  esityksiin  vielä  liittyy  arkeologinen, 
saa  yleisömme  jotenkin  yhtenäisen  sekä  samalla  uusinta  tieteen  kantaa  edustavan  kä- 
sityksen kansamme  alkuvaiheista,  jollaista  tähänastisesta  historiallisesta  kirjallisuudes- 
tamme valitettavasti  ei  ole  voinut  saada. 

Suoranaisena  jatkona  edellisiin  liittyy  Jaakko  Gummeruksen  „ Suomalaisten  käänny- 
tys kristinuskoon"  (tammik.  19  p.),  jossa  ristiretkien  ajan  hämärää  historiaa  pääkoh- 
dissaan ja  samalla    tarkkaa    tieteellistä   kritiikkiä  noudattaen  kerrotaan;  mutta  varsinkin 

on  lukijalle  tervetullut  kirjoituksen  loppupuolen  täyttävä  esitys  esi-isäimme  pakanallisen 
katsantotavan  vähittäisestä  muuttumisesta  puolikristilliseksi  —  sitäkin  tervetulleempi, 
kun  kansamme  sielullisen  kehityksen  kuvausta  ulkonaisten  tapahtumain  ohella  niin  mo- 
nasti meillä  on  laiminlyöty. 

Mieltäkiinnittäväin  kirjoitelmain  luetteloa  voisi  aikajärjestyksessä  edelleen  jatkaa; 
olisi  silloin  mainittava  E.  G.  Paimenin  .Ruotsin  maakuntalait  ja  yleiset  maanlait"  (tam- 
mik.  6.),  saman  kirjoittajan  .Orjuus  ja  maaorjuus",  Juhani  Rinteen  .Keskiaikaiset  kirk- 
komme,41 Jaakko  Gummeruksen  .Uskonpuhdistus  ja  piispa  Martin  Skytte" ;  aiheitten  run- 
saus ja  moninaisuus,  pakot  taa  kuitenkin  vain  muutamiin  lähemmälti  puuttumaan.  Tam- 
mik.  1  p.  kohdalla  on  E.  G.  Palman  tehnyt  selkoa  suuresta  Pohjan  sodasta,  jonka  vii- 
meisimpiä vaiheita  oli  Armfeltin  kaarlelaisten  kuolinmarssi  Norjan  tuntureilla  onnetto- 
mana uudenvuodenpäivänä  1719;  esitykseen  liittyy  kappale  Niilo  Idmanin  tunnettua  ku- 
vausta saarnasta  .kansan  huuto  Norjan  tuntureilla."  Prof.  Paimenin  kirjoitus  kelpaa 
mielestäni  hyvin  näytteeksi  julkaisun  luonteesta  ja  laadusta.  Kirjoitus,  joka  käsittelee 
näin  laveaa  ainetta,  supistuu  sodan  pääasialliseen  esitykseen  (se  ei  kerro  silloisista  vai- 
tainvälisistä  neuvotteluista  ja  ryhmittelyistä,  joiden  tutkiminen  nykyjään  on  niin  suu- 
ressa muodissa,  eikä  kirjoittaja  muuten  näy  hyväksyvän  Hjärnen  ja  hänen  koulukuntansa 
edustamaa  käsitystä,  että  muka  Kaarle-kuningas  yleensä  olisi  menetellyt  valtioviisauden 
sekä  Ruotsin  edun  mukaisesti,  mutta  että  Ruotsin  käytettävissä  oleva  voima  ei  riittänyt 
sen  suurvalta-asemaa  ylläpitämään),  mutta  sensijaan  on  lopussa  selvitetty  sodan  erikoi- 
sesti meidän  maallemme  tuottamia  seurauksia;  näin  on  aihe  tehty  lukijalle  niin  lähei- 
seksi kuin  suinkin. 

Vielä  olisi  mainittava  muutamia  suurmiestemme  kuvailuja;  E.  G.  Palmen  on  kuvail- 
lut Antti  Chydeniuksen,  Eliel  Aspelin-Haapkylä  Elias  Brennerin;  kumpikin  kuvailtu  on 
aijemmin  tunnettu  samojen  kirjoittajain  laajemmista  tutkimuksista.  Antti  Chydeniuksen 
kansanvaltainen,  virkavaltaa  vastustava  katsantotapa  olisi  mielestäni  saattanut  tulla  maini- 
tuksi muutamalla  sanalla,  joskohta  se  olisikin  vaatinut  vähän  enemmän  tilaa  tälle  sup- 
peaan muotoon  sepitetylle,  selväpiirteiselle  kuvaukselle.  Mieleeni  muistuu  erikoisesti 
eräs  tähän  asti  huomaamatta  jäänyt  Chydeniuksen  kirje  vuodelta  1768,  jossa  hän  vali- 
tellessaan  myssyjen  rahajärjestelmän  Pohjanmaalle  turmiollisia  seurauksia  m.  m. 
lausuu:  .Meillä  on,  Jumalan  kiitos,  melkein  kaikkialla  Pohjanmaalla  puhtaita  pitäjiä, 
joihin  herrasväkiä  ei  ole  tunkeutunut,  ja  siksi  me  pidämmekin  puoliamme  viimeisiin 
asti*  j.  n.  e.  —  Henkilökuvauksia  mainittaessa  ei  mitenkään  voi  unohtaa  E.  Nervande- 
rin .Z.  Topeliusta'  (tammik.  14  p.);  kuvauksen  lämmin  sävy  ja  melkein  henkilökohtai- 
seksi muistelmaksi  kohoutuva  eloisuus  sekä  sujuva  sanontatapa  tekevät  sen  lukemisen 
erinomaisen  viehättäväksi.  — 

Näin  tapaa  julkaisun  joka  vihossa  mitä  arvokkainta  historiallista  lukemista.  Lisäksi 
vielä  kirjoituksissa,  jotka  eivät  oikeastansa  ole  historiallisia  luonteeltaan,  usein  on  kat- 
saus tai  ainakin  viittaus  käsitellyn  aiheen  aikaisempiin  vaiheisiin:  niin  kirjoituksissa 
Jämmityslaitoksista"  (tammik.  17  p.),  „ Uusimaa"  (helmik.  2  p.)  j.  n.  e;  erikoisen  suu- 
riarvoiseksi  on  katsottava  tammik.  30  p:n  kirjoitusta  .Suomen  kartta,"  jossa  havain- 
nollisesti esitetään  miten  käsitys  maamme  muodosta  on  kehittynyt;  epäilemättä  kerto- 
mus tästä  samalla  havainnollisesti  kelpaa  kuvaamaan  isänmaallisen  tiedon  ja  itsetajunnan 
varttumista,  niinkuin  maantieteellinen  ja  taloudellinen  tutkimus  aina  on  käynyt 
rinnan  isänmaantunteen  elpymisen  kanssa.  Paitsi  laajempia  kirjoituksia  liittyy  kunkin 
päivän  alle  useita  lyhempiä:  elämäkertatietoja  maamme  merkkiraiehistä  tai  sellaisista, 
joiden  toiminta  on  maamme  vaiheisiin  vaikuttanut,  merkillisistä  tapauksista,  sivistys- 
ennätyksistä  j.  n.  e.  Vuosiluvut  ja  tapahtumat  ovat  niissä,  mikäli  olen  voinut  huomata, 
mitä  huolellisimmiksi  tarkistetut.    Pari  vähäpätöisyyttä  saattanee  tässä  yhteydessä  kos- 

ketella.  Turun  läänin  maaherrasta  Rappesta  mainitaan,  että  hän  läänissään  «myös  oli 
erittäin  suosittu" ;  aikalaisten  kirjeistä  saa  hänestä  hiukan  toisenlaisen  käsityksen,  niinpä 
eräässäkin  mainitaan  maaherran  kuolinpäivänä  Turun  kapakkain  olleen  kaupunkilaisia 
täynnä,  jotka  iloitsivat  tästä  tapauksesta  ja  maaherran  omistakin  kirjeistä  tuntuu,  että  Tu- 
run monet  myssyt  eivät  saattaneet  hänen  hattupolitiikkaansa  sulattaa.  Tietysti  ei  täl- 
laisille tilapäätiedoille  mahdollisten  pätevien  lähteitten  rinnalla  voi  antaa  kovin  suurta 
merkitystä.  —  Kun  mainitaan  Fr.  Ratisin  Suomea  koskevat  teokset  olisi  mielestäni  so- 
pinut mainita,  että  hänellä  oli  aikomus  siirtyä  Porthanin  seuraajaksi  Turkuun*,  tuuma 
joka  sekin  puolestaan  valaisee  hänen  läheistä  suhdettaan  maahamme.  Mielestäni  olisi 
jossakin  kohdassa  tuollainen  pienoiselämäkerta  saanut  suuremman  arvon,  jos  siihen  elä- 
mäkertatietojen lisäksi  muutamalla  sanalla  olisi  koetettu  saada  kuvaus  siitä,  mikä  asian- 
omaisen henkilön  elämäntyössä  oli  oleellisinta. 

Teos  on  suunniteltu  suuremmoiseksl,  arviolta  3,000 — 3,500  sivun  laajuiseksi  ja  tu- 
lee käsittämään  noin  55  yhden  markan  hintaista  vihkoa.  Kun  tähän  lopuksi  liittyy 
täydellinen  hakemisto,  muodostuu  .Oma  maa"  samalla  suuriarvoiseksi  sivistyskirjaksi, 
jonkalaista  suomalaiset  kodit  jo  kauvan  ovat  kaivanneet. 

Teos  sellainen  kuin  tässä  puheena  oleva  tulee  siis  kaikinpuolin  todelliseksi  kansal- 
listeokseksi  ja  toivottavaa  olisi,  että  yleisömme  sen  siksi  jo  alustapitäin  käsittäisi  sekä 
rientäisi  sen  itsellensä  hankkimaan.  q  S—hti. 

Historiallisia  kuvia. 

Käsikädessä  suuremman  havainnollisuuden  kanssa  on  viime  aikoina  kulkenut  vaa- 
timus, että  lapsen  kaunoaistia  on  kehitettävä  ja  mielikuvitusta  rikastutettava  myöskin 
suoranaisen  kouluopetuksen  kautta.  Juuri  sitä  tavottelevat  myöskin  ne  historialliset 
kuvat,  joita  viime  vuosina  on  toimitettu  Otavan  kustannuksella,  ja  joita  aijotaan  jatkaa 
kokonaiseksi  opetuksessa  käytettäväksi  kuvasarjaksi.  Niissä  omien  taiteilijoitten  avulla 
kuvitetaan  oman  maan  historia,  ja  siten  tutustutetaan  lapsia  sekä  kotimaiseen  taitee- 
seen että  taiteilijoihin. 

Ensimäisenä  sarjassa  ilmestyi  Gebhardin  tekemä  mukaelma  jo  kauvan  sitten  kuol- 
leen taiteilijamme  Falkman'in  Ateneumin  kokoelmissa  löytyvästä  öljymaalauksesta 
.Kaarle  Knutinpoika  Bonde  matkalla  kunlnkaanvaaliin".  Koreaan  varustukseensa  puet- 
tuna hän  aamun  valjetessa  seurueensa  saattamana  lähtee  Viipurin  linnasta.  Linnan 
väkeä  on  liikkeeltä  katselemassa  tätä  komeata  näytelmää,  ja  fransiskaanimunkkejakin 
parveilee  muurien  ulkopuolella.  —  Tosin  väitetään,  että  kuvissa  kernaammsn  saa  olla 
liika  vähä  kuin  liika  paljon  katsottavaa,  jotta  sen  vaikutus  olisi  sitä  perinpohjaisempi 
ja  syvempi.  Mutta  tuntuupa  meistä  melkein  kuin  tämä  kuva  vaan  paremmin  vastaisi 
tarkotustaan,  jos  tuo  ruhtinaallinen  kulkue  varustuksineen  ja  pukuineen  olisi  rikkaammin 
ja  vaihtelevammin  kuvattu,  sillä  komeutta  ei  suinkaan  karttanut  tämä  loistelias  ylimys. 

Toisena  ilmestyi  taiteilija  v.  Hausen'in  kuva  »katolilainen  jumalanpalvelus  Suo- 
messa". Siinä  on  yksi  meidän  keskiaikaisista  kirkoistamme,  Lohjan  kirkko,  kuvattu 
siinä  asussa  kuin  se  katodisena  aikana  oli,  penkeittä,  alttarikaappeineen  ja  kuorituolei- 
neen,  ja  kaikkine  kirjavine  seinämaalauksineen  ja  pyhimysten  kuvineen.  Tuohukset 
palavat  kruunuissa,  kuoripojat  suitsuttavat  pyhää  savua,  papit  ja  hengelliset  arvomiehet 
istuvat  kuorissa  tuoleillaan,  kirkko  on  tulvillaan  kansaa,  ja  himmettäviin  holveihin  pyr- 
kii jo  aamuaurinko  korkeista  ikkunoista.  Kuvassa  on  paljon  katsottavaa,  mutta  vaiku- 
tusta häiritsevät  kovasti  muutamat  selvät  virheet  piirustuksessa,  varsinkin  polvistuvien 
paashien  ja  nuorukaisten  liika  pitkät  jalat. 

Sarjan  kolmantena  oli  jäljennös  Edelfeltin  suuresta  historiallisesta  öljymaalauksesta 
.Kaarle   Herttua    Klaus   FlemingMn  ruumisarkun  ääressä",  Gebhardin   piirtämä  Ateneu* 

missä  löytyvän  taulun  jälkeen.  Siinä  viedään  katsoja  Stgismundin  aikaan,  jolloin  vio- 
makas  herttua  Kaarle  on  vallottanut  Turun  linnan  ja  astunut  alas  hautaholviin,  niissä 
hänen  mahtava  vihollisensa  lepää  hopeisessa  arkussaan.  Klaus  marskin  uljas  puoliso, 
ylpeää  Stenbock-sukua,  on  seurannut  herttuata  alas,  ja  seisoo  käsi  puuskassa.  Mai- 
niosti on  kuvassa  tullut  esille  henkilöitten  luonne,  uhma  ja  ylpeys  molemmin  puolin, 
ja  rypyt  herttuan  otsassa  ilmaiseyat  julmuutta,  jota  hän  juuri  Turussa  ollessaan  kyllä 
osoitti. 

Neljäntenä  seurasi  taiteilija  HausenMn  piirtämä  .Snellman  esitetään  Aleksanteri  II:lle 
Parolassa  v.  1863*.  Kuvassa  näkyy  kokonainen  vanhanaikaisen  huoneen  sisusta,  ma- 
tala ja  koruton;  katon  rajassa  kiertelee  seppeieköynnös  ylhäisen  vieraan  kunniaksi. 
Ryhmissä  seisoo  korkeita  herroja  ja  koreita  virkamiehiä,  ja  keskellä  salin  lattiaa  keisari, 
jolle  Snellman  paraillaan  esitetään.  Matalalla  olevasta  ikkunasta  tirkistelevät  seudun 
uteliaat  naiset.  Taiteilija  on  kuvaa  piirtäessä än  seurannut  erästä  Snellmanin  itsensä 
jättämää  kertomusta  tapahtumasta.  Mielestämme  kuva  kuitenkin  tekee  jokseenkin  kylmä- 
kiskoisen  vaikutuksen. 

Viidenneksi  ja  tähän  asti  viimeiseksi  ilmestyi  talven  kuluessa  Simbergin  piirtämä 
kuva  »mustakuolema  Suomessa  1350".  Se  on  kolkko,  synkkä  kuva  tuolta  kuoleman  ja 
kauhun  ajalta.  Suurien  pilvien  lomasta  näkyy  punapaloinen  taivas,  maa  on  iltapäivän 
hämärässä  ja  sinervän  lumen  peitossa,  ja  alhaalla  taustassa  näkyy  vettä,  mikä  todistaa 
kevättulvien  tulevan.  Etualassa  on  kirkkomäki  ja  tulen  puoleksi  hävittämä  tapuli.  Ja 
maassa  ryömii  jono  ihmisiä,  käsiään  epätoivoisena  kurkottaen,  kömpien  ylös  kirkko- 
mäelle,  kiirehtien  kuolemaan  vihityllä  maalla.  Siinä  on  todellakin  kuva  hirmukuole- 
masta,  jossa  kaikki,  viivat,  värit,  liikkeet  ilmaisevat  suurinta  avuttomuutta  ja  kuoleman 
hätää. 

Kaikki  nämä  kuvat  ovat  suurta  kokoa,  seinäkuviksi  sopivia,  vaihdellen  107— 95  cm 
X  81—63  cm.  Hinta  on  niin  halpa  kuin  suinkin,  jotta  ne  helposti  voitaisiin  hankkia 
kouluihin.  Kunkin  taulun  saa  2:  75:113;  muutamat  tauluista  ovat  sitäpaitsi  painetut 
paksummalle  paperille,  ja  niitten  hinta  on  3:  25.  Uusia  tauluja  on  tekeillä,  sillä  sarjaa 
jatketaan  yhä  rikkaammaksi. 

Toivottava  todellakin  olisi,  että  nämä  kuvat  tulisivat  yleisesti  tunnetuiksi  ja  käy- 
täntöön otetuiksi  kouluissa.  Siten  vähitellen  syrjäytettäisiin  ne  useinkin  epäilyttävät 
saksalaiset  kuvat,  joita  tähän  asti  oikein  tulvimalla  on  tulvinut  kouluihimme.  Vieraissa 
knvissa  on  aina  vieras  leima,  vaan  vieraitahan  ovat  usein  ajat  ja  kansatkin,  joista  lue- 
taan. Mutta  meidän  oman  historiamme  luonteen  saavat  paraiten  esille  meidän  omat 
miehemme.  Siksi  olemmekin  iloiset,  kun  saamme  kotimaisten  taiteilijoitten  töillä  ku- 
vittaa historianopetustamme,  ja  tehdä  maamme  valheita  oppilaille  tutuiksi  näitten  ku- 
vien kautta. 

Aili  Tallgren. 

Historiallista  oppikoulukirjallisuutta.  Tämän  aikakauskirjan  t.  v.  ensi  vihossa 
on  jo  lyhyesti  mainittu  herrojen  V.  K,  E.  Wichmannin  sekä  Oscar  Monteliuksen  ja 
Emil  Hildebrandin  toimittamista  historian  luku-  ja  oppikirjoista,  mutta  on  syytä  hiu- 
kan tarkemmin  ottaa  ne  puheeksi,  koska  kummassakin  on  tähänastisille  historian  oppi- 
kirjoille aivan  uusia  piirteitä  ja  puolia,  jotka,  sanottakoon  se  heti,  toivottavasti  vasfedes 
aina  tulevat  suomenkinkielisessä  vastaavassa  kirjallisuudessa  huomioon  otetuiksi. 

O.  Monteliuksen  ja  E.  Hildebrandin  .Kulturhistorisk  Ofversigt  af  Forntidens  och 
Medeltidens  svenska  Historia*  on  pieni,  vain  83  sivun  laajuinen  teos;  kuten  jo  nimi- 
kin ilmoittaa,  käsittelee  se  vain  Ruotsin  historiaa,  vaikka  sen  ohessa  aina  luodaan  lyhyt 
katsaus  muidenkin  Skandinavian  maiden  samanaikuisiin  oloihin. 

On  jotakin  aivan  uutta,  että  historian  oppikirjassa  saa  lukea  niin  laajasti  historian- 
takaisista  ajoista,  kuin  mitä  tässä  kirjassa  on  laita.  Tavallisestihan  ne  kuitataan  jolla- 
kin rivillä,  enintään  parilla  sivulla,  ja  silloinkin  on  suuri  osa  väärin  esitettyä.  Niinpä 
korkeimmissa  oppikouluissamme  yleisesti  käytetyssä  Rapolan  Keskiajan  historian  oppi- 
kirjassa sivuutetaan  Skandinavian  monituhatvuotinen  määrättömän  rikas  estkristillinen 
kultturi  —  10  rivillä  (!),  jotka  vilisevät  virheellisyyksiä,  eikä  paljo  onnellisemmassa  ase- 
massa ole  Schotte — Rapolan  Vanhanajan  oppikirjassa  intressantti,  suurenmoinen  ja  kaik- 
kia koululaisia  viehättävä  Mykene  aika.  OH  odotettavissa,  että  muutos  esihistorian  hy- 
väksi alkaisi  juuri  Ruotsista  käsin,  siliä  muinaistiedehän  on  siellä  tunnetusti  oivallisella 
kannalla,  ja  tietysti  myös  uudistus  lähinnä  tuli  koskemaan  kotimaan  historiaa;  hyvä 
niinkin,  vaikka  kipeästihän  koulunopettajan  kannalta  kaipaisi  myös  selvää  ja  varmaa 
esitystä  ikivanhasta  esihistoriallisesta  sivistyksestä  Egyptissä,  Etu-Aasiassa,  Kreikassa 
ja  Etruriassa,  jotka  jo  etäisyydellään  aikaan  nähden  ja  mahdottomilla  muistomerkeillään 
tulisivat  olemaan  kaikkien  koululaisten  jakamattoman  ihailun  ja  harrastuksen  esineenä. 

Nyt  kyseessä  olevan  kirjan  Monteliuksen  kirjottama  esihistoriallinen  puoli  jakaan- 
tuu järjestelmällisesti  kivi-,  pronssi-,  rauta-  ja  viikinkikauteen.  Kussakin  annetaan  lyhyt 
katsaus  asutuksen  levenemisestä,  ja  tietoja  aikakauden  aineellisesta  kultturista,  taiteesta, 
sivistysvaikutteista  y.  m.  —  Laveimmin,  kuten  luonnollista,  käsitellään  viikinkikautta, 
sen  aikuisia  asumuksia  ja  elintapoja,  uskontoa,  maailmankatsomusta,  sankarisatuja  j.  n.  e. 
Kaikki  on  esitetty  leveästi,  tasaisesti  ja  miellyttävästi.  Vain  yhden  muistutuksen  tah- 
toisin tehdä:  miksi  kutsua  sitä  germanista  kansanheimoa,  joka  todennäköisesti  on  Suo- 
meen jo  nuoremmalla  kivikaudella  asettunut,  .ruotsalaisiksi"?  (svenskar)  (s.  5).  Olisi 
kai  asian  voinut  saada  koululaisillekin  selvemmin  esittää.  — 

Kuten  tietty,  ei  esihistoria  anna  meille  mitään  tietoja  kuuluisista  kuninkaista  ja 
mainetöistä,  nimitetyistä  sankareista  ja  heidän  taisteluistaan,  vaan  se  pystyy  vain  anta- 
maan tietoja  kultturtn  vähittäisestä  edistyksestä  ja  muuttumisesta.  Tietenkään  ei  tämä 
aikakausi  tule  historian  oppikirjoissa  saamaan  suhteellisen  laveaa  tilaa,  ennenkuin  ylei- 
sesti on  kultturihistorialle  etusija  tunnustettu  polittisesta  historiasta.  Montelius— 
Hildebrandln  historiassa  on  tämä  etusija  tunnustettu,  sillä  myös  keskiajan  historiaa  kä- 
sittelevä osa  on  otettu  kultturihistorialliselta  kannalta.  Niinpä  käsitellään  siinä  erikseen, 
ja  kumminkin  niin,  että  historiallinen  yhteys  ei  koskaan  kärsi,  esim.  yhteiskunta-  ja 
oikeuslaitosten,  lakien  y.  m.  kehitystä,  kuninkaan  ja  kirkon  asemaa  sekä  säätyluokkien 
syntymistä,  eri  yhteiskuntaluokkia  ja  niiden  elämäntapoja,  kaupunkeja  keskiajalla,  hen- 
kistä sivistystä  j.  n.  e.  Kaikki  tekee  hyvin  onnistuneen  vaikutuksen,  ja  on  epäilemättä 
kirjasta  meidänkin  ruotsinkielisissä  kouluissamme  suuri  hyöty  lukukirjana,  kun  on 
yleensä  puhe  keskiajan  sivistyselämän  eri  puolista.  Yhtä  vaan  kirjassa  kaipaa:  se  ei 
ole  kuvitettu,  muuta  kuin  esihistoriallinen  osa,  vaikka  olisihan  erittäin  hyvä  tutustua 
kuvissa  esim.  Ruotsin  keskiaikuisiin  kirkkoihin  ja  linnoihin,  pyhimysten  kuviin,  kirkko- 
maalauksiin, käsikirjoituksiin  y.  m. 

Ehkä  vielä  huomattavampi  kuin  edellinen  on  toinen  nyt  esitettävänä  oleva  teos, 
nim.  lehtori  V.  K.  E.  Wichmannin  Gamla  tidens  historia  ja  Medeltidens  historia, 
kumpikin  yhdistettyjä  oppi-  ja  lukukirjoja.  Mitä  niiden  oppikirjapätöisyyteen  tulee,  en 
pysty  sitä  arvostelemaan.  Siinä  tapauksessa  niitä  kumminkin  täytynee  käyttää  vähän 
kehittyneemmällä  asteella  kuin  missä  meillä  oppikouluissa  tavallisesti  vanhaa  ja  keski- 
aikaa luetaan,  mutta  lukukirjoina  ne  ovat  kerrassaan  saavuttamattomat  Herra  Wich- 
mann  on  nim.  kääntänyt  ja  painattanut  otteita  eri  aikuisten  kirjottajain  vanhoista 
painetuista  teoksista  tai  käsikirjotuksista.  Nämä  ovat  kirjaan  otetut  kronologisessa 
järjestyksessä,  alkaen  vanhimmista  ja  sitte  tavallisesti  ryhmittämällä  tekijät  vuosisadot- 
tain.    Voi   käsittää,   mitenkä   hauskalta  ja  villisti  nautittavalta  lukijasta,  varsinkin  oppi- 

laasta,  tuntuu  lukea  lyhyitä  kappaleita,  joiden  alla  on  tekijänimiä,  sellaisia  kuin  Hero- 
dotus,  Homeros,  Strabo,  profetta  Hesekiel,  Livius,  Tukydides,  Plato,  Xenophon,  Vergi- 
Iius,  Horatius,  Cicero,  Tacitus,  Ulfila,  Snorre  Sturlason,  Saxo,  Bernhard  Clairvauxlainen, 
Froissart,  C.  Columbus  j.  n.  e.  Mitenkä  ihastuttavalta  mahtaakaan  oppilaasta  tuntua  saada 
lukea  ymmärrettävällä  kielellä  oikeita  kiilakirjotuksia,  tai  keskiaikuisia  legendoja,  kirjeitä  ja 
paavinbullia,  hymniä  ja  näkyjä!  Ja  sitäpaitsi  on  erinomaista  saada  tutustua  kunkin 
aikakauden  omalta  kannalta  sen  elämään  ja  rientoihin  ja  katsantotapoihin,  vaikkakaan 
ei  lainkaan  panisi  huomiota  siihen  jonkinlaiseen  kuriositettiharrastukseen,  jota  suovat 
nuo  tutut  tekijä-  ja  kirj ottajani met.  Ajatel laarihan  vaan  esim.  sellaisen  liikkeen  kuin 
uskonpuhdistuksen  historiallista  pohjaa  selitettäissä,  miten  hyvä  on  voida  lukea  esim. 
ote  .luostarielämän  rappeutumisesta"  ruotsalaisen  keskiajan  satiirin  nojalla  (Medelt. 
s.  214)  ja  sen  yhteydessä  .Vadstenan  nunnan  kirje',  tai  Caesarin  ja  Tacituksen  mu- 
kaan esim.  Rooman  vallan  kukistajista,  barba reistä  j.  n.  e. 

Minä  toivoisin  voivani  suositella  näitä  lehtori  Wichmannin  teoksia  mitä  lämpimimmin, 
sillä  ne  ovat  todella  oivallisia  ja  omiaan  herättämään  oppilaissa  mitä  suurinta  mielen- 
kiintoa. Suomenkielisissä  kouluissa  olisi  opettajain  velvollisuus,  ell'eivät  oppilaat  vielä 
pystyisi  ruotsia  ymmärtämään,  kääntää  kutakin  oppituntia  varten  kysymykseen  tuleva 
kappale  suomeksi,  ja  antaa  itse  kirjan  kiertää  luokassa  kuvien  katsomista  varten. 

A  M.  T. 


Katsauksia. 


Album  Studiosorum  Academias  Aboensis.  Viime  jouluksi  ilmestyneeseen  Turun 
akatemian  ylioppilasmatrikkelin  lisävihkoon  on  valtioneuvos  Vilh.  Lagusen  suurisuuntai- 
nen ja  historialliselle  tutkimuksellemme  arvaamattoman  tärkeä  keräilytyö  yliopiston 
hävinneen  nimikirjan  uudelleen  toimittamiseksi  lopullisesti  päättynyt. 

Kuten  tunnettu  joutui  akatemian  vanhempi  nimikirja,  joka  käsitti  vuodet  1640— 
1817  liekkien  uhriksi  Turun  palossa  v.  1827.  Ainoastaan  sattuman  kautta  pelastettiin 
uudempi  matrikkeli  («Album  novum")  sekä  muuan  sangen  kulunut,  216  palstaista  sivua 
käsittävä  aakkosellinen  nimiluettelo  („  Index"),  jonka  v.  1760  oli  laatinut  akatemian  sil- 
loinen rehtori,  prof.  J.  Leche  ja  jota  hänen  seuraajansa  vuosi  vuodelta  olivat  jatkaneet. 

Tämän  nimistön  päätti  julkaisija,  ryhtyessään  kolmisenkymmentä  vuotta  sitten  toi- 
menpiteihin  akatemian  matrikkelin  uudelleen  julkaisemiseksi,  ottaa  tutkimustensa  perus- 
lähteeksi, siirtäen  nimet  aakkosjärjestyksestään  niiden  alkuperäiseen  aikajärjestykseen  — 
tällöin  nojautuen  joka  nimen  vieressä  mainittuun  sivumäärään.  Sen  jälkeen  ryhmitettiin 
nimet  rehtorinvuosien  mukaan  erään  Indexissä  löytyneen  synoptisen  taulun  mukaan, 
jossa  taulussa  oli  mainittu  jokaisen  rehtorinvuoden  sivumäärä  sekä  Sisäänkirjoitettu j en 
oppilasten  lukumäärä.  Vihdoin  liitettiin  jokaisen  nimen  oheen  tärkeimpiä  biografisia 
tietoja. 

Seuratessaan  tätä  metodia  huomasi  julkaisija,  että  matrikkelin  13,002  ylioppilasta 
vastasi  Indexissä  ainoastaan  11,905;  eroitus  1097  oli  siis  odottamattoman  suuri.  Syitä 
tähän  oli  monta.  Ensinnäkin  havaittiin  16  rehtorinvuoden  lukujen  olevan  nimikirjassa 
suuremmat  kuin  synoptisessa  taulussa,  josta  voitiin  päättää,  että  yhteenlasku  matrikke- 
lissa ei  ollut  täysin  luotettava.  Edelleen  on  vuosien  vieriessä,  kuten  Kalm  jo  v.  1773 
moittien  huomauttaa,  lukuisa  joukko,  „va!de  multi",  oppilaita  jätetty  kokonaan  matrik- 

keliin  merkftsemättä.  Näiden  nimien  kerääminen  oli  siis  välttämätön,  jos  mieli  saattaa 
matrikkeli  entiseen  muotoonsa. 

Nojautuen  yhä  vieläkin  ensi  sijassa  Indexiin,  keräili  julkaisija  puuttuvia  tietoja 
akatemian  säilyneistä  asiakirjoista,  kuten  konsistorin  pöytäkirjoista,  kanslerinkirjcistä» 
osakuntamatrikkeleistä  ja  pöytäkirjoista,  sekä  *  eräiden  trivialikoulujen  matrikkeleista; 
edelleen  lukuisista  painetuista  teoksista,  paimenmuistoista,  sukutieteellisistä  ja  elämä- 
kerrallisista teoksista,  yliopistoa  keskevasta  kirjallisuudesta  j.  n.  e.  Tulos  oli  runsas  — 
niinkin  runsas,  että  tällä  kertaa  saatiin  602  nimeä  enemmän  kuin  synoptisessa  taulussa. 

Tämä  lisä  on  kuitenkin  sekin  selitettävissä.  Paitsi  akatemian,  omista  asiakirjoista 
keräiltyjä  nimiä,  on  teokseen  liitetty  sellaisiakin,  joiden  sisäänkirjoittamisvuotta  ei  tun- 
neta ja  jotka  helposti  ovat  saattaneet  joutua  myöhäisempään  rehtorinvuoteen.  Samoin 
ei  julkaisija  ole  tahtonut  jättää  merkitsemättä  sellaisiakaan  ruotsalaisissa  y.  m.  korkea- 
kouluissa opiskelevia  henkilöitä,  joista  ei  varmaan  tiedetä,  liittyivätkö  he  myöhemmin 
Turun  akatemiaan.  Vihdoin  ei  ole  mahdotonta,  että  vanhemmissa,  vähemmän  tarkoissa 
muistiinpanoissa  sanaa  .ylioppilas"  olisi  aiheettomasti  käytetty.  Täysin  tarkka  ja  luo- 
tettava on  sitävastoin  akatemian  myöhempi  matrikkeli,  Album  novum,  joka  käsittää 
rehtorinvuodet  CLXlX:b  —  CLXX1X  —  uuden  akatemiatalon  vihkimispäivästä  (18»/iol7> 
elokuun  26  p:ään  1828,  noin  kuukautta  ennen  korkeakoulun  siirtoa  Helsinkiin.  Tänä 
ajanjaksona  sisäänkirjoitettujen  lukumäärä  on  1473;  lisäämällä  sen  synoptisessa  taulussa 
olevaan  määrään  huomaamme  siis  Turun  akatemian  oppilaiden  yhteisen  lukumäärän 
olleen  14,475.  Mainitsemamme  perusteella  olisi  tähän  vielä  lisättävä  jokunen  satamäärä 
vanhemmasta  matrikkelista  puuttuvia  nimiä,  jolloin  uudestaan  laadittu  matrikkeli  mah- 
dollisimman tarkasti  vastaisi  todellisuutta. 

V.  1906  julkaisemassaan  lisävihossa  on  valtioneuvos  Lagus,  paitsi  lukuisia  lisäyksiä, 
ja  korjauksia,  entisten  lisäksi  keräillyt  toista  sataa  nimeä,  joista  suurin  osa  täydellä 
syyllä  ansaitsee  paikkansa  akatemian  matrikkelissa. 

Suoranaisena  jatkona  Turun  akatemian  ylioppilasmatrikkeleihin  ovat  nykyisen  yli- 
opistomme nimikirjat,  jotka  ovat  käytettävinä  yliopiston  kansliassa.  Näistä  käsittää 
ensimäinen  ajanjakson  1828—1865,  toinen  1866—1885,  kolmas  1886—1892,  neljäs  1892 
—  1901  ja  viides  1902--. 

Aikomuksemme  ei  tällä  kertaa  ole  ryhtyä  yksityiskohtaisemmin  tarkastelemaan  val- 
tioneuvos Lagusen  teosta;  että  siihen  yhä  edelleen  voidaan  liittää  korjauksia,  oikaisuja 
ja  lisiä  on  luonnostaan  selvää,  vaan  ei  silti  keräilijän  työtä  halventavaa.  Itse  teossa 
onkin  tämä  matrikkeliteos  siksi  monumentalinen,  ettei  sitä  käy  tavallisella  mittapuulla 
arvosteleminen.  Kotimaiselle  biografiselle  tutkimuksellemme  on  siinä  kulmakivi  laskettu ; 
tälle  perustalle  rakentamisen  jättää  ijäkäs  tiedemies  tulevaisuudelle  ja  niille,  joiden  tule- 
vaisuus on. 

Aivan  välttämätöntä  on  tiedemiehelle,  joka*  työskentelee  esihistorial- 
lisen muinaistieteen  työmailla,  tuntea  ne  kiinteät  muinaisjäännökset, 
jotka  hänen  työalueellaan  löytyvät,  koska  irtonaiset  löydöt  eivät  yksin 
riitä  antamaan  luotettavaa  kuvaa  muinaisuuden  asutus-  ja  sivistysoloista 
maassamme,  ainakaan  niin  kauvan  kuin  löytöainehisto  on  vielä  pieni. 
Meidän  maa  on  siksi  lavea  ja  muinaistiede  tieteenä  siksi  nuori,  että 
Historiallisen  Museon  arkistoon  ei  ole  voinut  kokoontua  lähimaillekaan 
täydellistä  ainehistoa  maamme  kiinteistä  muinaisjäännöksistä.  Suomen 
Muinaismuistoyhdistys  on  kyllä  lähettänyt  stipendiatteja  maan  eri  osiin, 
mutta  stipendiateilla  oli  siksi  suuret  alat  tutkittavana  ja  siksi  paljo 
huomioonotettavaa,  koska  he  usein  olivat  ensimäiset  jotka  monin  pai- 
koin systemattisia  muinaistiedustuksia  harjottivat,  että  paljo  arvokasta 
jäi  heiltä  pakostakin  näkemättä  ja  kuulematta.  Valtion  Historiallisen 
Museon  virkamiehet  myös  usein  luettelevat  niiden  seutujen  muinais- 
jäännöksiä, joilla  he  virkamatkoillaan  käyvät,  mutta  kun  työala  on  laaja 
ja  voimia  vähän  liikenee  heiltä  vain  muiden  töiden  ohessa  aikaa  tällai- 
seen luettelemistyöhön.  Asiaa  harrastavilla  on  niin  muodoin  tässä 
tärkeä  työala,  jolla  he  voivat  auttaa  kotimaansa  muinaistutkimusta. 

Tanskassa,  jossa  muinaistutkimuksella  on  vankat  juuret,  ja  joka 
maantieteellisesti  on  paljo  pienempi  kuin  Suomi  on  edistytty  luonnol- 
lisesti tässä  kohden  paljo  pitemmälle  kuin  meillä.  Siellä  on  suuri  kartta 
koko  maasta,  johon  eri  värisillä  neuloilla  on  merkitty  erilaiset  ja  eri- 
aikaiset muinaisjäännökset.  Sellaiset  muinaisjäännökset,  joiden  ikää  ei 
voi  määrätä,  ovat  kaikki  yhdenlaisesti  merkityt,  joten  on  helppo  muut- 
taa neula  sen  väriseksi,  mikä  väri  kulloinkin  edustaa  sitä  lajia  tai  aika- 
kautta, johon  muinaisjäännös  tutkittaissa  havaitaan  kuuluvaksi. 

Sanomattakin  ymmärtää,  miten  suuriarvoinen  tutkijalle  tällainen  syste- 
mattisesti  järjestetty  kartta  on.  Otaksutaan  esim.,  että  tutkija  tahtoo 
tutustua  pronssikautisiin  hautaraunioihin,  kivikautisiin  asuinpaikkoihin 
tai  johonkin  erityiseen  muinaisjäännöslajiin,  kuten  jatulintarhoihin, 
ryssän    uuneihin,   kiviroukkioihin,   maakumpuihin  y.  m.  niin  hän  vain 

karttaa  tarkastamalla  voi  saada  erinomaisen  yleiskatsauksen  koko  siitä 
alueesta,  jolla  kysymyksessä  olevia  muinaisjäännöksiä  esiintyy.  Nyt 
sen  sijaan  on  tutkijalla  ensinnä  tavattoman  pitkällinen  ja  vaivaloinen 
esityö  kootessaan  hajallaan  olevista  lähteistä  niissä  löytyvät  tiedot,  ja 
sittekin  useimmissa  tapauksissa  saa  hän  olla  hyvin  epätoivoissaan  ja 
varma  siitä  että  monista  tärkeistä  jäännöksistä  eri  seuduilla  ei  ollut 
tietoa  saanut. 

Kun  tällaista  karttaa  Historiallisessa  Museossa  nyt  ryhdytään  Suo- 
mestakin valmistamaan,  olisi  toivottavaa  että  kustakin  pitäjästä  joku  tai 
jotkut  asiaaharrastavat  lähettäisivät  tietoja  niistä  muinaisjäännöksistä, 
joita  he  tuntevat  kotiseudullaan.  Näistä  muinaisjäännöksistä  olisi  lähe- 
tettävä edes  ylimalkainen  määrittely,  tieto  siitä  ovatko  ne  maakumpuja, 
kiviroukkioita,  linnanvalleja,  vanhoja  kartanon  sijoja,  ruumiskalmistoja, 
ent.  kirkkojen  paikkoja,  taistelukenttiä,  pattereja,  kalliopiirroksia,  munkki- 
laisten  ja  lappalaisten  muureja,  uhrikiviä  j.  n.  e.,  sekä  jos  mahdollista 
tietoja  niihin  ehkä  liittyvistä  kansantaruista,  löydöistä  y.  m.  ja  niiden 
mittasuhteista,  ulkomuodosta  t.  m.  s.  sekä  tarkka  selvittely  paikasta, 
missä  ne  sijaitsevat,  että  ne  vastedeskin  helposti  löytää.  Avustajien 
nimet  ja  ne  tiedonannot,  jotka  tuottavat  tieteelle  etuja  ja  uusia  ennä- 
tyksiä, tullaan  julkaisemaan  ja  kaikille  avustajille  jakamaan. 

Varsinkin  kansakoulunopettajat  voivat  tässä  tärkeitä  avustuksia  ja 
palveluksia  tehdä  tiedustelemalla  eri  paikoin  koulualuettaan  olevilta 
oppilailta  asiasta,  ja  innostuttamalla  näitä  sillä  että  heidän  nimensä  ja 
tiedonantonsa  tulee  julkaistavaksi. 

On  kuitenkin'  muistettava,  että  laissa  on  kovan  rangaistuksen  uhalla 
kielletty  tutkimasta,  hävittämästä,  aukasemasta  ja  rikkomasta  kaikellai- 
sia  kiinteitä  muinaisjäännöksiä,  joten  kellään  ei  uteliaisuudesta  tai  edes 
avustamishalusta  ole  oikeutta  ryhtyä  muinaisjäännöksen  penkomiseen, 
elPei  hänellä  ole  siihen  Muinaistieteellisen  Toimikunnan  lupaa  ja  val- 
tuutusta. 

Keräytyvät  tiedonannot  tullaan  säilyttämään  Suomen  Muinaismuisto- 
yhdistyksen arkistossa  Kansallismuseossa,  sen  yhdistyksen  hoidossa, 
joka  pitkiä  aikoja  innokkaimmin  on  edistänyt  isänmaan  tuntemusta  ja 
muinaisuutemme  kunnioittamista  ja  valaisemista. 

Nyt  kun  Helsinkiin  rakennetaan  uutta  kotia  kaikille  sivistyksemme 
muistomerkeille,  olisi  jokaisen  seudun  ja  paikkakunnan  kunnianasiana 
pitää  huolta  siitä,  että  tuo  museo  tulee  sanan  oikeassa  ja  paraassa 
merkityksessä  kansalliseksi,  että  sinne  kertyy  esineitä,  tietoja  ja  tari- 
noita maan  kaikilta  ääriltä.  Jokainen  ymmärtää,  miten  hyvää  olisi  voida 
museossa  käydessään  toverilleen  sanoa,  että  tuo  esine  tai  tuo  muinais- 
jäännös on  tavattu  tai  sijaitsee  minun  kotitaloni  tai  mökkini  tanhuvilla, 

todistamassa,  että  senkin  minulle  rakkaan  paikan  muinainen  asukas 
omasta  puolestaan  on  ollut  osallisena  siinä  työssä,  joka  on  tehnyt 
meidän  maamme  viljeltäväksi  ja  asuttavaksi,  ja  johon  perimmäisenä 
meidän  henkinen  ja  aineellinen  kultturimme  niin  syvälti  juurtuu. 

Työhön  siis!  Kaikki  mukaan,  jokainen  omalla  laillaan  ja  voimainsa 
mukaan.  Kukaan  ei  tiedä,  miten  äärettömän  tärkeä  hänen  tiedonan- 
tonsa tieteelle  ehkä  on. 

Lähetykset  voidaan  paraiten  osottaa  tämän  aikakauskirjan  toimituk- 
selle Valtion  Historialliseen  Museoon  Helsingissä. 

A  M.  T, 

Poimintoja  hallinnon  historiasta  Porvoon  valtio- 
päiväin jälkeisiltä  vuosilta. 

Kirjoittanut  K.  W.  Rauhala. 

1.    Hallitus  ja  kansan  itseverotusoikeus. 

Kauankaan  ei  maamme  oma  hallitus,  hallituskonselji,  ennättänyt  olla 
toimessa  ennenkuin  sen  käsiteltäväksi  joutui  asioita,  joiden  suhteen  oli 
päättäminen,  kuuluivatko  ne  valtiohallinnon  vaiko  kansan  itsehallinnon 
piiriin.  Tuskin  tarvinnee  mainitakaan,  että  perehtyminen  hallituksen 
menettelyyn  tällaisissa  tapauksissa  on  sekä  viehättävää  että  monessa 
suhteessa  valaisevaakin.  Kysymyksessä  olevan  ajan  valtioelämä  on 
vielä  liian  vähän  tunnettua  vaikkakin  viime  vuosikymmenien  tieteelli- 
nen tutkimus  on  siihen  luonut  runsasta  valaistusta.  Etenkään  eivät 
kotimaisen  hallituksen  valtiolliset  käsitystavat  ole  lähimainkaan  perus- 
teellisesti selvitetyt,  niin  tärkeätä  kuin  niiden  tarkka  tunteminen  olisikin 
koko  aikakauden  valtioelämän  ymmärtämiselle.  Luulisi  senvuoksi  jo- 
kaisen piirteen,  joka  tässä  suhteessa  tuo  lisäselitystä,  olevan  arvokkaan. 
Mutta  jos  mitkä,  niin  juuri  ne  kysymykset,  joissa  hallituksen  itsensä  oli 
kehittäminen  ilmi  konstitutsionaliset  katsantotapansa,  antavat  tutkijalle 
tilaisuuden  luoda  katseen  hallitusmiesten  valtiollisten  ajatusten  maail- 
maan. Eikä  siinä  kyllä,  että  täten  käy  mahdolliseksi  päästä  lähemmin 
perehtymään  hallituksen  mielipiteisiin  ja  siten  myös  silloisen  valtioelä- 
mänkin  tarkempaan  ymmärtämiseen.  Eteemme  kuvastuu  koko  aikakau- 
den konstitutsionalinen  katsantotapa,  joka  sekään  ei  ole  vielä  historial- 
lisen tutkimuksen  selvästi  ja  tarkasti  valaisema,  mutta  jonka  entistä  sy- 
vemmällä tuntemisella  saattaa  olla  hyvinkin  tärkeä  merkitys. 

Muutamilla  aikakauskirjain  lehdillä  ei  saata  edes  yrittääkään  ryhtyä 
asettamamme  kysymyksen  perusteelliseen  selvittelyyn.  Mutta  yksi  ainoa 
esimerkkikin  jo  riittänee  antamaan  jonkunlaisen  kuvan  kysymyksessä 
olevan  ajan  konstitutsionalisen  katsantotavan  luonteesta.  Valitsen  tässä 
esimerkiksi  erään  asian,  missä  hallitusmiesten  piirissä  vallinnut  käsitys 

kansan  itseverolusoikeudesta  ja  sen  harjoittamisen  muodosta  tulee 
näkyviin. 

Tarkottamani  asia  oli  kysymys  kasarmien  rakentamisesta  Suomen  va- 
roilla maassamme  majailevalle  venäläiselle  sotaväelle.  Jotta  kävisi  sel- 
väksi, miten  juuri  tämä  kysymys  erityisemmin  johti  hallituksen  ilmituo- 
maan  käsityksensä  kansan  itseverotusöikeudesta,  on  lukijan  tutustumi- 
nen muutamiin  majotuskysymystä  kokonaisuudessaan  koskeviin  seik- 
koihin. 

Tukalin  rasitus,  minkä  Venäjän  valta  kansallemme  toi,  oli  sotaväen 
majotus.  Tosin  oli  tällainen  rasitus  Ruotsin  vallan  aikanakin  kohdan- 
nut kansaa  sotatilan  vallitessa  tai  joukkojen  marssiessa  jonkun  paikka- 
kunnan läpi,  mutta  se  ei  ollut  koskaan  ollut  niin  raskas  kuin  vihollis- 
armeijan  ylläpito  Suomen  sodan  aikana.  Paitsi  siinä  osassa  väestöä, 
joka  sai  majotusrasituksen  kantaa,  vallitsi  tyytymättömyyttä  majo- 
tuksesta  vapautetuissakin,  koska  venäläiset  ehtimiseen  pyrkivät  louk- 
kaamaan etuoikeudellisten  luokkien  —  aatelisten,  papiston,  koulumiesten 
ja  erinäisten  virkamiesten  —  vapauksia,  huolimatta  siitä,  että  Venäjän  hal- 
litus oli  luvannut  etuoikeudet  koskemattomina  säilyttää.  Venäläiset 
miehet  eivät  näet  voineet  käsittää  muuksi  kuin  kohtuuttomuudeksi  ja 
ilmeiseksi  vääryydeksi  sitä,  että  juuri  varakkaimmat,  etuoikeudelliset, 
luokat  olivat  vapaat  majotuksesta,  joka  sitä  raskaampana  kohtasi  varatto- 
mampia luokkia.  Kansassa  vallitseva  tyytymättömyys  tuotiin  ilmi  suoma- 
laisen lähetyskunnan  käydessä  Pietarissa,  ja  vielä  painokkaammin  Por- 
voon valtiopäivillä.  Tällöin  oltiin  jo  tietystikin  tultu  selvyyteen  siitä, 
että  venäläisiä  sotajoukkoja  jäi  edelleenkin  Suomeen,  maan  oman  armeijan 
ollessa  hajotettuna,  ja  että  siis  majotus  kävi  pysyväiseksi  rasitukseksi. 
Oli  näin  ollen  koetettava  saada  taakka  kevennetyksi.  Säädyt  ehdotti- 
vatkin  tässä  suhteessa  erinäisiä  toimenpiteitä  ja  niiden  joukossa  myös- 
kin kasarmien  rakentamista  venäläisille  joukoille.  Kustannukset  oli  suo- 
ritettava Suomen  sotilaskassan  säästövaroilla,  joita  sotajoukon  hajotet- 
tuna ollessa  arveltiin  kassaan  kertyvän  . x)  —  Pietarissa  otettiinkin  ka- 
sarmirakennus-ehdotus kuuloon.  Vakanssimaksua  koskeva  manifesti 
elok.  1  p:ltä  1810  sisälsi  säädöksen,  jolla  hallituskonseljia  käskettiin 
tekemään,  huomioon  ottaen  maan  varat  ja  asukkaiden  edut,  esitys, 
millä  varoilla  maan  säätyjen  esiintuomat  toiveet  voitiin  toteuttaa.  — 
Siten  joutui  hallituskonseljin  huoleksi  laatia  ehdotus  kasarmien  raken- 
tamisesta. 

Huolenpito  yleisistä  rakennuksista  ja  niitä  koskevista  asioista  oli 
hallituskonseljin  kansliatoimituskunnan  tehtäviä.    Toimituskunnan  pääl- 

l)  Valtiosäätyjen   vastaus   sotalaitosta  koskevaan  esitykseen:   liitteissä  pappissäädyn 
pöytäkirjaan  Porvoon  valtiopäivillä,  s.  206. 

likkö  vapaaherra  Mannerheim,  katsoen  kasarmirakennustenkin  toimitus- 
kunnan tämän  tehtävän  piiriin  sisältyvän,  otti  asian  esille  eräässä  talous- 
osaston istunnossa l)  vuoden  1819  lopulla.  Toimituskunta  oli  laa- 
tinut asiasta  laajan  suunnittelun,  sekä  teettänyt  piirustuksia  ja  kustan- 
nusarvioita kasarmirakennuksia  varten.  Pääkysymykseksi  muodostui 
aikeen  toteuttamisessa  mistä  saada  varat,  jotka  kasarmien  rakennus  tuli 
vaatimaan.  Hallituskonseljin  hankkiman  tiedon  mukaan  aiottiin  Suo- 
messa pitää  majotettuna  32,000  miestä  venäläistä  väkeä,  ja  vaikka  kon- 
selji  arvelikin,  ettei  maa  jaksanut  hankkia  kasarmeja  enemmälle  kuin 
12,000  miehelle  ja  että  muulle  osalle  oli  ne  rakennettava  venäläisillä 
valtiovaroilla,  jäi  sittenkin  Suomen  osalle  kustannuksia  lähes  kolme  mil- 
joonaa seteliruplaa,  jos  kasarmit  rakennettiin  kivestä  eikä  venäläistä  so- 
taväkeä saatu  rakentamistyössä  apuna  käyttää.  Kustannukset  olisivat 
kyllä  alenneet  melkoisesti  jos  kasarmit  olisi  rakennettu  puusta.  Joka 
tapauksessa  oli  kuitenkin  summa  silloisiin  oloihin  nähden  pelottava. 
Verratessa  sitä  valtion  tulo-  menoarvioon  huomaa,  että  se  oli  runsaasti 
suurempi  kuin  kolmasosa  valtion  kaikista  tuloista.2)  Kustannusten 
suorittamista  valtiovaroilla,  niinkuin  säädyt  olivat  suunnitelleet,  ei  saatta- 
nut ajatellakaan,  sitä  vähemmän,  kun  valtiotalous  todellisuudessa  oli  jou- 
tunut vaikeaan  ahdinkotilaan.  Koko  yrityksen  suunnittelu  rakennettiin 
sille  edellytykselle,  että  asianomaisten  asukasten  itsensä  oli  kus- 
tannukset suoritettava.  Varojen  hankkimisasian  pohjusti  Mannerheim 
laajassa  esitelmässä,  missä  hän  kiinnitti  huomion  siihen,  kuinka  maksu- 
velvollisuuden jaotus  tuotti  melkoisia  vaikeuksia.  Ikivanhoista  ajoista 
— *lausui  hän  —  oli  kansan  pyhimpiä  oikeuksia  ollut  saada  määrätä 
itse  itsellensä  verot,  ja  oli  hän  täydellisesti  vakuutettu,  että  keisarillinen 
majesteetti  tahtoi  sen  oikeuden  Suomen  asukkaille  säilyttää.  Vaikka 
kyllä  tästä  (kasarmien  rakennuksesta)  syntyviä  menoja  ei  hänen  mie- 
lestään oikeastaan  voitukaan  pitää  uutena  verotuksena,  vaan  toisen  vero- 
velvollisuuden muuttumisena  toiseksi,  niin  katsoi  hän  kuitenkin  tar- 
peelliseksi, että  maan  asukkaitten  mieltä  tässä  suhteessa  säännönmu- 
kaisesti kuultiin  (däröfver  ordenteligen  höras),  ja  että  he  vapaaehtoisesti 
suostuivat  suorittamaan  sen  määrän,  minkä  heidän  varansa  ja  tilansa 
salli.  Tähän  sopivin  tapa  lienee  se,  että  joka  läänistä  maanomistajat 
ja  talonpojat  valitsevat  neljä  edusmiestä  (deputerade)  kutakin  kihlakun- 
taa kohti,  sekä  kukin  kaupunki  yhden,  jotka  edusmiehet  saapuvat  kut- 
sumuksesta läänin  kanslioihin  siellä  maaherran  läsnäollessa  ja  niiden 
esittämän    esityksen   johdolla   keskustelemaan   ja   päättämään   asiasta. 

l)  Tai.  os.  pöytäkirja  jouluk.  4  p:Itä. 

*)  Valtion  tuloarviosta  kts.  Neovius,  Suom.  raha-asiain  järjestämisestä  s.  162,  276—7. 

Pöytäkirjat  piti  lähetettämän  konseljille,  joka  oli  ne  puolestaan  oman 
lausuntonsa  kera  hallitsijalle  toimittava.  —  Lopuksi  Mannerheim  eh- 
dotti perusteet,  joiden  mukaan  maksut  oli  kannettava. 

Ei  saata  olla  käymättä  ajatuksissaan  yhä  uudelleen  läpi  tuota  mer- 
killistä perustelua  tullakseen  vakuutetuksi,  että  on  sen  sisällön  oikein 
käsittänyt.  Maaseudun  ja  kaupunkien  majotukseen  velvollista  väestöä 
sanotaan  »maa-asukkaiksi»,  joiden  oli  saatava  päättää,  suostuivatko 
vaihtamaan  majotus-velvollisuutensa  kasarmirakennuksiin  menevään  ra- 
hamaksujen  suoritukseen.  Tämä  päätäntöoikeus  asetetaan  kansan  iki- 
vanhan ja  keisarin  vahvistaman  itseverotusoikeuden  veroiseksi.  Asuk- 
kaat saisivat  neuvottelujen  ja  päätösten  tekoa  varten  valita  edustajia, 
mutta  nämä  eivät  kuitenkaan  kokoontuisi  yhteen  paikkaan,  vaan  eri 
lääneissä  pidettäviin  kokouksiin  asiata  käsittelemään. 

Jos  Mannerheimin  lausuntoon  nähden  sittenkin  syntyisi  epäilystä,  oliko 
tosiaan  kansan  itseverotusoikeus  kysymyksessä,  pääsemme  asiasta  sel- 
vyyteen tutustuessamme  konseljin  muiden  jäsenten  käsitykseen  ja  vie- 
läkin paremmin  seuratessamme  asian  myöhempiä  vaiheita.  Konseljin 
jäsenissä  ei  Mannerheimin  perustelu  synnyttänyt  erimielisyyttä  muuhun 
nähden  kuin  siihen,  oliko  hallituksen  ehdotettava,  niinkuin  Mannerheim 
oli  tahtonut,  perusteet,  joiden  mukaan  maksut  oli  suoritettava,  vai  oliko 
niidenkin  määrääminen  jätettävä  asukasten  itsensä  tehtäväksi.  Kaksi 
jäsentä,  de  Geer  ja  Idman,  olivat  ehdottomasti  sitä  mieltä,  että  »asuk- 
kaitten, kun  heidän  mieltään  kasarmirakennusasiassa  kysyttiin,  oli  myös 
saatava  vapaasti  päättää,  minkä  perusteen  mukaan  kunkin  oli  maksu 
suoritettava.»  Ilmeisesti  vähemmistön  mielipide  sisälsi  ajatuksen,  että 
kun  kerran  asukkaiden  itsemääräysoikeus  tuli  kysymykseen,  oli  sopi- 
matonta sitä  rajottaa  ennakolta  heille  maksuperusteet  osottamalla,  vaan 
oli  heidän  oikeutensa  saada  itse  niistäkin  päättää.  Konselji  katsoi  tar- 
peelliseksi, että  tämä  eriävä  mielipide  erityisesti  mainittiin  hallitsijalle 
lähetettävässä  esityksessä.  Siinä  myös  huomautettiin,  että  asukkaat, 
jos  heidän  mieltään  »asianmukaisesti»  kuultiin,  kyllä  suostuisivat  varoja 
tarkotukseen  myöntämään.  Ja  vielä  siihen  otettiin  sanasta  sanaan 
ylempänä  esittämämme  Mannerheimin  perustelu,  konseljin  mielipiteeksi 
omistettuna. 

Pysähdyttäköön  tähän  hetkeksi. 

Syntyy  kysymys,  miten  on  ymmärrettävissä  että  konselji,  hallitsijalle 
tekemässään  esityksessä,  itse  asiassa  vain  tarkottaessaan  tilaisuuden 
hankkimista  majotusvelvolliselle  väestölle  ilmaista  tahtonsa,  suostui- 
vatko koko  kasarmirakennusvarojen  suoritukseen  vai  eivät,  asettaa  tä- 
män päätösoikeuden  asukkaiden  itseverotusoikeuden  arvoiseksi  ja  katsoo 
sellaisen  oikeuden  käyttämisen  voivan  tapahtua  lääninkokouksissa. 

Pikaisinkin  silmäys  kysymyksessä  olevaan  hallituskonseljin  esityk- 
seen riittää  tekemään  selväksi,  että  vaikka  esityksentekijät  pitivätkin 
päättämisoikeutta,  jota  asukkaat  lääninkokouksissa  saisivat  käyttää, 
itseverotusoikeuden  arvoisena,  ei  heissä  ollut  pienintäkään  tarkotusta 
asettaa  näitä  kokouksia  kansan  varsinaisen  edustuslaitoksen,  sääty- 
kokouksen  sijalle.  Kuinka  olisikaan  ajateltavissa,  että  sama  mies,  va- 
paaherra Mannerheim,  joka  suomalaisen  lähetyskunnan  puheenjohtajana 
mitä  pontevimmin  vaati  eron  tekemistä  lähetyskunnan  ja  kansanedus- 
kunnan välillä,  nyt  olisi  saattanut  tehdä  ehdotuksen  säätykokouksen 
korvaamisesta  lääninkokouksilla.  Mutta  näin  ollen  käy  sitä  painok- 
kaammaksi kysymys,  kuinka  sitte  asia  oikeastaan  on  selitettävissä. 

Selityksen  etsimisessä  on  hyödyksi  muistella  kansanedustuksen  ke- 
hityksen aikaisempia  asteita,  sillä  niinkuin  yleensä  on  tässäkin  edellisten 
kehitysjaksojen  tunteminen  avuksi  myöhempäin  ymmärtämiselle. 

Vuosisadan  verran  oli  kansan  itsehallintomuotojen  kehitys  kulkenut 
sitä  suuntaa,  mikä  sillä  oli  käsittelemänämme  ajankohtana.  Erilaatuis- 
ten kokousten  sijalle,  missä  kansa  aikaisemmin  suoranaisesti  oli  määrännyt 
asioistaan,  oli  1600  luvulla  astunut  säätykokous  itsehallinnon  orgaa- 
niksi. Muutoksen  sisältönä  oli  se,  että  itsehallinto-oikeuden  käyttä- 
jiksi tulivat  kansan  valtuutetut,  edustajat,  kansan  itsensä  sijasta.  *) 
Tämä  syvälle  käypä  käänne  antaa  koko  seuraavalle  kehitysjaksolle  luon- 
teensa. 

Huomattava  on,  että  vanhat  katsantotavat  olivat  sangen  elinvoimai- 
set ja  ne  pyrkivät  tunkeutumaan  voimakkaasti  esiin  vielä  silloinkin  kun 
ratkaiseva  käänne  jo  oli  tapahtumaisillaan.  Vain  vaikeasti  voitti  ylei- 
sessä tajunnassa  alaa  katsantotapa,  että  säätyjen  päätäntöoikeus  saattoi 
käydä  asianomaisten  itsensä  päätäntöoikeudesta,  ja  yhtä  vaikeasti  käsitys, 
että  säädyt  olivat  koko  kansan  eikä  vain  niiden  luokkien  edustajia, 
jotka  olivat  ne  valinneet.  On  esimerkkejä  lainsäädännön  alalta,  että 
vaikka  laki  oli  valtiopäivillä  hyväksytty,  kuitenkin  vaadittiin,  että  se  piti 
siitä  huolimatta  kuulutettaman  maakunnissa  hyväksyttäväksi  ennen  kuin 
se  sai  voimaan  astua.2)  Vielä  kauemmin  kuin  lainsäädännön  alalla 
olivat  vanhat  käsitykset  vallalla  kansan  itseverotusoikeuteen  nähden.  Sa- 
moihin aikoihin  kuin  jo  oli  tullut  tavaksi  suostua  veroihin  valtiopäi- 
villä, lähetti  hallitus  erityisiä  asiamiehiä  maakuntiin  neuvottelemaan 
veroista  asukasten  kanssa.  Niinkuin  tiedetään  tapahtuivat  nämä  neu- 
vottelut  hyvinkin    erilaisilla  tavoin.    Milloin    ryhdyttiin   asianomaisten 

*)  Vri.  Hermanson.    Om  Finlands  ständer,  deras  förhällande  tili  monarken  och  tili 
folket,  s.  24—5,  94—5. 

*)  J.  Forsman.    Suom.  lainsäädännön  historia,   s.   179.    Hermanson,  m.  t.  19,  21, 
24—5. 

kanssa  suoranaiseen  yhteyteen,  milloin  taas  nojauduttiin  valiokunta- 
ja  maakuntakokouksiin,  jotka  1600  luvulla  kävivät  tavallisiksi.  Niin- 
kin tapahtui,  että  neuvottelut  pidettiin  erikseen  kunkin  säädyn  kanssa, 
toisinaan  taas  kahden,  esim.  pappien  ja  talonpoikain  kanssa  yht- 
aikaa.1) Aina  vaan  oli  pääasiana  kansan  suostumuksen  hankkimi- 
nen tapahtuipa  se  sitten  tavalla  tai  toisella.  Vielä  1600  luvun  loppu- 
puolella kutsuttiin  verojen  myöntämistä  varten  maakuntakokouksia  ko- 
koon, vaikka  vuoden  1660  hallitusmuoto  jo  oli  niiden  pitämisen  kiel- 
tänyt. Huomattava  myös  on,  että  kaikki  hallitsijat,  aina  Kaarle  XI:ta  asti 
viittaavat  Kustaa  II:n  Adolfin  kruunausvalaan,  missä  sitoudutaan  maan- 
lain määräysten  mukaan  käyttämään  verolautakuntaa  suostuntaa  tar- 
vittaessa. Vanhan  kehitysjakson  lopullista  murtumista  merkitsi  vasta 
v.  1719  hallitusmuodon  sisältämä  määräys,  että  verojen  ottoon  tarvit- 
tiin ehdottomasti  valtiopäiville  kokoontuneiden  säätyjen  suostumus. 2) 
—  Milloin  jälleen  asianomaiset  veroihin  suostuivat,  tekivät  he  sen  vain 
omasta  puolestaan.  Niiden  joiden  oli  asiaa,  oli  saatava  siinä  tahtonsa 
lausua  ilmi.  Siitä  muodostui  vähitellen  myöskin  periaate,  että  kukin 
sääty  sai  oman  suostuntansa  määrätä,  periaate,  joka  on  ollut  voimassa 
myöhäisiin  aikoihin. 

Vuosisadan  kuluessa  ennättivät  kyllä  ennen  oudotkin  katsantotavat 
mieliin  juurtua  ja  kehittymättömät  kypsyä.  Niin  on  epäilemätöntä,  että 
aikana,  jonka  valaisua  esityksemme  tarkottaa,  säätylaitos  eduskuntana 
oli  yleisessä  tajunnassa  saanut  toisen  merkityksen  kuin  mikä  sillä  oli 
ihmisten  käsityksessä  vielä  puolitoista  vuosisataa  aikaisemmin.  Mutta 
tämänkin  ottaessaan  huomioon  nousee  mieleen  ajatus  tutustuessaan 
sellaisiin  käsitystapoihin,  jollainen  ylempänä  mainitsemassamme  halli- 
tuskonseljin  esityksessä  ilmenee,  eikö  sittenkin  yhä  elänyt  tuona  ai- 
kana yleisessä  tajunnassa  katsantotapoja,  jotka  oikeastaan  kuuluivat 
vuosisadan  takaiseen  aikaan. 

Sillä  jos  tarkastelee  mainittua  konseljin  esitystä  vertaamalla  siinä 
ilmeneviä  käsityksiä  niihin,  jotka  1600  luvun  päättyessä  olivat  saaneet 
väistyä  toisten  tieltä,  huomaa,  että  konseljin  edustama  katsantotapa  tus- 
kin oli  muuta  kuin  viimemainittujen  käsitysten  viimeisiä  jätteitä.  Pää- 
asiana pidettiin  yhä,  että  asianomaiset  saivat  käyttää  päätösvaltaansa 
verosuostuntaan  nähden.  Jos  he  sen  tekivät  eri  paikoissa  ja  eri  ai- 
koina, ei  se  muuttanut  asiaa.  Oli  kylläksi  että  ne,  joita  asia  koski, 
olivat  saaneet  tuoda  tahtonsa  ilmi.    Se  taas,  että  majotusvelvolliset  jou- 

*)  fiildebrand,  Svenska  statsförfattningens  historiska  utveckling,  s.  365—8. 

*)  Vert.  Hermanson,  m.  t.  s.  29.  Maanlain  määräämän  lautakunnan  muodostivat 
piispa,  laamanni,  kuusi  hovi-  ja  kuusi  kunnanmiestä.  —  3)  Vert.  Hermanson,  m.  t.  s. 
29.  —  4)  Hermanson,  m.  t.  s.  28. 

tuivat  käyttämään  itseverotusoikeuttaan  erityisenä  luokkana,  ilman  että 
se  tapahtui  valtiopäivillä,  missä  muutkin  kansanluokat  olivat  olleet  edus- 
tettuina, sopi  yhteen  käsitystavan  kanssa,  että  kunkin  säätyluokan  asiana 
oli  itsepuolestaan  veronsa  määrätä.  Tämä  seikka  kävi  sitä  ymmärrettä- 
vämmäksi, kun  muistaa,  että  kaupungin  ja  maaseudun  majotusvelvolli- 
nen  väestö  jotenkin  tarkoin  vastasi  sitä  osaa  asukkaista,  joka  oli  por- 
vari s-  ja  talonpoikaissäädyissä  valtiopäivillä  edustettuna.  Jos  ajan  kon- 
stitutsionalinen  tajunta  ei  muuta  vaatinut  kuin  että  ne,  joita  asia  koski, 
todella  ja  poikkeuksetta  saivat  tahtonsa  tuoda  ilmi,  ja  että  kunkin  sel- 
laisen asukasryhmän,  joka  oli  veron  suorittava,  itse  puolestaan  oli  pää- 
töksensä tehtävä  katsomatta  muotoihin  missä  suostumus  annettiin, 
ymmärrämme  kyllä  kuinka  sellainen  ehdotus,  kuin  Mannerheimin  saat- 
toi syntyä.  Ajan  konstitutsionalista  katsantotapaa  kuvaavat  muutkin 
seikat  kuin  hallitusmiesten  lausunnot  ja  toimet.  Ei  voi  ryhtyä  tässä 
selvittämään  seikkoja,  jotka  saattaisivat  valaista  lähinnä  edellisenä  ajan- 
jaksona vallinneita  katsantotapoja.  *)  Huomautettakoon  vaan  parista 
Porvoon  valtiopäivillä  sattuneesta  tapauksesta.  Pappi  s  säädy  n  istunnossa 
toukok.  17  p:nä  puhemies  esitti  Kumlingen  kirkkoherran  Höckertin  il- 
motuksen,  että  Ahvenanmaan  papisto  oli  hänet  valinnut  edustajakseen 
valtiopäivillä  ja  että  Turun  konsistorio  oli  hänelle  valtakirjan  vahvista- 
nut. Ilmotukseen  sisältyi  pyyntö,  että  sääty  »ei  kiinnittäisi  huomiota 
poikkeukseen,  mikä  nyt  oli  satunnaisesti  tehty  tavallisista  muodolli- 
suuksista, vaan  ottaisi  lukuun  itse  asian  oikeudellisuuden»  sallien  hä- 
nen edustaa  Ahvenanmaan  papistoa,  millä  seikalla  hän  katsoi  olevan 
tällä  kertaa  tavallista  enemmän  merkitystä,  kun  ketään  edustajaa  ei  ol- 
lut Ahvenanmaalta  valtiopäivillä,  ja  hän  siis  voisi  tämän  paikkakunnan 
muistakin  asioista  antaa  tietoja.  Sääty  suostui  anomukseen,  ja  kirkko- 
herrasta tuli  edustaja. 2)  —  Piikkiön  ja  Halikon  kirkkokunnan  edustajan 
valtakirjan  oli  oikeuskansleri  hyljännyt  sen  nojalla,  että  edustaja  oli 
rusthollari,  jonka   kansleri  ei  katsonut  oikeutetuksi  talonpoikia  edusta- 


*)  Sopii  kuitenkin  viitata  muutamiin  asioihin  Kustaa  111  ajalta.  Paloviina-arennin 
määrääminen,  jota  useat  aikalaiset  pitivät  verotuskysymyksenä,  jätettiin  pitäjän  kokouk- 
sille. Yhdistys-  ja  vakuutuskirjaan  aiottiin  ensin  ottaa  määräys,  jonka  mukaan  eri- 
koinen valiokunta  olisi  saanut  ratkaista  suostuntakysymyksiä  valtiopäiväin  sijasta 
eräissä  tapauksissa.  Tämän  sijalle  pantiin  kuitenkin  sanat:  Ruotsin  kansalla  on  kieltä- 
mätön oikeus  suostuntakysymyksissä  kuninkaan  kanssa  neuvotella  j.  n.  e.  (Hildebrand 
m.  t.  s.  528—9),  joiden  sanain  kuningas  katsoi  antavan  hänelle  vallan  pyytää  kansan 
myöntämään  veroja  pitäjänkokouksissakin  (Hermanson  m.  t.  s.  106).  —  Että  tällainen 
menettely  ja  katsantotapa  oli  väärä  kehityksen  pääsuunnan  ja  vallalla  olevien  lakien 
kannalta,  ei  ole  ollenkaan  tarkotus  kieltää.  Tarkotus  on  ollut  vain  kiinnittää  huomio 
siihen,  että  sellainen  saattoi  ollenkaan  olla  mahdollinen. 

*)  Pappissäädyn  pöytäkirja  s.  49. 

maan.  Asianomainen  jätti  säädylle  valituskirjelmän.  Sitä  käsiteltäessä 
istunnossa  huhtik.  1  p:nä  sääty  hyväksyi  hänet  edustajaksi.  Päätöstä 
perusteltiin  sillä,  että  muuta  edustajaa  ei  ollut  paikkakunnalta  saapu- 
nut ja  että  keisarinkin  tahdon  mukaista  muka  olisi  että  myös  tämänkin 
rahvaan  asiat  tuotiin  kuuluviin.  Päätökseen  lisättiin  kumminkin,  ettei 
tämän  pitänyt  tulla  esikuvaksi  vastaiselle  menettelylle.  —  Ymmärtääkseni 
nämäkin  seikat  osottavat,  kuinka  yleisessä  tajunnassa  vielä  eli  tuo 
katsantotapa,  johon  ylempänä  viittasin. 

Oliko  näillä  katsantotavoilla  muuta  voimaa  kuin  se,  että  silloin 
tällöin  pääsivät  tunkeutumaan  ilmoille,  näyttää  osaltaan  sen  asian  myö- 
hempi kulku,  jota  tarkotuksemme  oli  esityksessämme  seurata.  Olem- 
mekin siitä  joutuneet  aivan  syrjään. 

Siinä  venäjänkielisessä  selonteossa,  mikä  kenraalikuvernöörin  kans- 
liasta seurasi  hallituskonseljin  esitystä  Pietariin,  oli  lääninkanslioihin 
kutsuttavien  kokousten  nimitykseksi  pantu  »komiteti»  (Komhtcth),  ja 
kun  sitten  helmik.  1811  Pietarista  saapui  konseljille  käsky  sellaisten 
kokoonkutsumisesta,  oli  niitä  nimitetty  »komiteoiksi». l)  Ja  sillä  ni- 
mellä ne  sitten  virallisesti  myöhemmin  kulkivat.  Mutta  että  konseljin 
silmissä  asia  ei  ollut  muuttunut,  näemme  siitä,  että  mietinnössä,  missä 
kansliatoimituskunta  ehdotti  käskykirjettä  toimeenpantavaksi,  tuotiin 
julki  kiitollisuus  keisaria  kohtaan,  kun  hän  jälleen  oli  suopeuttaan  osot- 
tanut  siinä  suhteessa,  että  hän  »säilyttäen  kansakunnan  ikivanhan  oi- 
keuden tuoda  äänensä  kuuluviin  kaikessa,  mikä  koski  uusia  veroja  tai 
asetuksissa  määrättyjen  verojen  vaihtamista  toisiin,  oli  jättänyt  kansan 
vapaaseen  päätäntöön,  tahtoivatko  hankkia  itselleen  vapautuksen  rasitta- 
vasta majotuksesta  ottamalla  vapaaehtoisesti  maksaakseen  kasarmin- 
rakennusmaksun>. 2) 

Tarkempi  lääninkokousten  kuvaaminen  ei  kuulu  suoranaisesti  ainee- 
seemme, mutta  on  kuitenkin  välillisessä  yhteydessä  sen  kanssa,  joten 
ei  saata  jättää  tuomatta  esiin  siinäkin  suhteessa  muutamia  piirteitä. 

Konseljille  lähetetyssä  käskykirjeessä  8)  komiteoista  oli  vain  mää- 
rätty, että  niihin  tuli  kuulua  jäseniä  niistä  luokista  (ständ)  joita  rasitus 
koski,  että  neuvottelujen  piti  tapahtua  maaherrain  johtaessa  puhetta, 
ja  että  niiden  tehtävä  oli  ennen  kaikkea  tuoda  esiin  asukkaiden  toiveen 
kasarmirakennuksiin  nähden  sekä  määrätä  maksun  jaotuksen  perusteet. 
Muu  jäi  konseljin  määrättäväksi.  Maaherroille  antamassaan  käskyssä 
konselji  sääsi  komiteat  muodostettaviksi   sellaisiksi  kuin  Mannerheim 


*)    Valtiosihteerinviraston  asiakirjat  v.  1811  N:o  77. 
*)    Talousosaston  pöytäkirj.  toukok.  14  piitä  1811. 
3)    Painettuna  asetuskokoelmassa  v.  1811  s.  136. 

oli  aikaisemmin  ehdottanut.  Kaupungeissa  sai  porvaristo  edustajat 
valita,  maalla  ne,  jotka  olivat  majotukseen  velvolliset  Lopuksi  mää- 
rättiin aika,  jolloin  pöytäkirjat  oli  konseljille  lähetettävä.  *) 

Vaalitavasta  ei  konseljikaan  käskyssään  maininnut,  ja  oli  se  siis 
maaherrain  säädettävä.  Heidän  käskynsä  taas  tavallisesti  sisälsi  vain 
määräyksen,  että  vaalit  oli  toimitettava  »asianomaisessa  järjestyksessä». 
Yleensä  kaupungeissa  porvaristo  valitsi  edustajansa  maistraatin  edessä 
aivan  samoin  kuin  valtiopäivävaaleissa  oli  tavallista.  Mutta  maaseutu- 
vaalit  tapahtuivat  eri  lääneissä  muutamissa  suhteissa  eri  tavoin.  Hä- 
meen— Uudenmaan  läänissä  ne  toimitettiin  niin,  että  pitäjistä  valittiin 
valitsijamiehiä  yksi  kutakin  pitäjää  kohti,  jotka  valitsijat  tuomarin  pitä- 
missä ylimääräisissä  käräjissä  toimittivat  kihlakunnan  edustajain  valin- 
nan. Kun  muuan  tuomari  oli  laiminlyönyt  pakottaa  eräitä  vastustelevia 
pitäjiä  valitsijamiesten  lähettämiseen,  määräsi  konselji,  asiasta  tiedon 
saatuansa,  hänet  pantavaksi  syytteeseen  virkavirheestä.  Muutamissa 
muissa  lääneissä  taas  valitsijamiehet  kokoontuivat  kruununvoutien  luo 
vaaleja  toimittamaan.  Vaasan  läänissä  saapui  yhteiseen  kokoukseen 
enemmän  edustajia  maaseudulta  kuin  olisi  pitänyt.  Saapuneiden  tehtä- 
väksi jätettiin  silloin  edustajain  valitseminen  keskuudestaan.  Siellä 
täällä  tapahtui  poikkeuksia  määrätystä  vaalitavasta  ja  sattuipa  toisinaan 
melkoisia  erehdyksiäkin.  —  Komitean  alkaessa  toimensa  maaherrat 
avasivat  istunnot  pitämällään  puheella  esittäen  asian  mistä  oli  pää- 
tettävä. Neuvottelut  kestivät  muutamissa  lääneissä  useita  päiviä,  toi- 
sissa päästiin  yhdellä.  Kymenkartanon  läänissä  meneteltiin  niin,  että 
kokouksessa  käytiin  läpi  pitäjänkokouksissa  laaditut  pöytäkirjat,  joihin 
oli  merkitty  pitäjäläisten  mielipide  asiasta,  ja  niiden  johdolla  tehtiin 
esitys.  Mutta  yleensä  kokouksen  lausunto  perustui  edustajain  neu- 
votteluihin. Kokouksista  on  Turun  läänissä  pidetty  huomattavin  sen 
vuoksi,  että  siellä  syntyi  kiista,  oliko  asia  ollenkaan  tällaisissa  kokouk- 
sissa käsiteltävä  vai  olisiko  se  pitänyt  ottaa  valtiopäivillä  esille.  Maskun 
kihlakunnan  edustaja  rovasti  Sundvall,  joka  oli  ollut  edustajana  Por- 
voon valtiopäivillä,  tahtoi  asian  jättämistä  säätykokoukselle,  koska  se 
koski  koko  maata  —  ja  siis  koko  enemmistön  kanta  olisi  tässä  mää- 
räävä. Kihlakunnan  muut  edustajat  yhtyivät  häneen,  eivätkä  suostuneet 
muuta  lausuntoa  antamaan.  Heidän  perusteluunsa  huomauttivat  kui- 
tenkin toiset  edustajat,  että  kun  hallitsija  kerran  oli  asian  jättänyt  kansan 
vapaasti  päätettäväksi,  tultiin  läänittäinkin  neuvotellen  samaan  tulokseen 
kuin  jos  olisi  koko  maata  koskevaan  kokoukseen  saavuttu.  Valtiopäivät 
olivat   siis   tarpeettomat.    Niitä   ei    pitänyt  vaatia  senkään  vuoksi,  että 

x)  Se  määrättiin  lokakuun   ensi   päiväksi",  mutta  myöhemmin  katsottiin  tarpeelliseksi 
pidentää  vuoden  loppuun. 

ne  olisivat  suurempia  kustannuksia  kysyneet.  Lisäksi  vedottiin  siihen- 
kin, että  valtiopäivilläkään  ei  käsitystä  tultaisi  muuttamaan,  mikä  edus- 
tajilla nyt  kasarmien  rakentamisesta  oli.  —  Kaikkialla  katsottiin  mah- 
dottomaksi suostua  kasarmin  rakentamiseen.  Siitä  syntyviä  kustannuksia 
pidettiin  paljon  raskaampina  kuin  majotusrasitusta.  Vain  siellä  täällä 
esiintyi  joku  rakentamisen  puolustajana,  ja  Vaasan  läänin  edustajat 
suostuivat  esitykseen  ehdolla,  että  rakentaminen  suoritettiin  valtion 
varoilla,  ja  että  asukkaat  saivat  sitten  pitkän  ajan  kuluessa  vähin  erin 
menot  valtiorahastoon  korvata.  —  Vetoaminen  kansan  vapaaseen  valin- 
taan oli  siis  osottanut,  ettei  kansa  ollutkaan  taipuvainen  varojen  myön- 
tämiseen, niinkuin  konselji  oli  otaksunut.  Kasarmien  rakentamisesta 
syntyviä  menoja  katsottiinkin  suuremmaksi  rasitukseksi  kuin  majotusta. 
Konseljin  lasku  petti,  kun  se  arveli  kysymyksessä  olevan  vain  toisen 
veron  muuttamisen  toiseen.  Sitä  parempi  oli  ollut,  että  se  ei  ollut 
ryhtynyt  oman  arvionsa  perustuksella  toimiin,  vaan  oli,  arkana  siitä, 
ettei  loukkaisi  kansan  itseverotusoikeutta,  kääntynyt  asukkaiden  itsensä 
puoleen,  joskin  se  tapahtui  tuossa  myöhemmän  ajan  kannalta  katsoen 
tällaista  edustusjärjestystä  loukkaavassa  muodossa. 

Sellaisen  tuloksen  jälkeen,  mikä  läänin  kokouksista  saatiin,  konsel- 
jin täytyi  tehdä  hallitsijalle  esitys  koko  yrityksen  peruuttamisesta. l) 
Esityksen  lopussa  lausutaan,  että  »sen  ohessa  kuin  konseljin  oli  vel- 
vollisuus ilmottaa  pitäneensä  Vaasan  läänin  asukasten  ehdotusta  sopi- 
vimpana, on  konselji,  koska  mainittua  ehdotusta  ei  ole  maan  muille 
asukkaille  ilmotettu  eivätkä  ne  sitä  hyväksyneet,  katsonut  pitävänsä 
ehdottaa,  että  T.  K.  M.  suvaitsisi  antaa  asian  vastedes  pidettäville  val- 
tiopäiville valtiosäätyjen  käsiteltäväksi.»  —  Siten  siis  tämäkin  asia  lopulta 
joutui  niiden  lukuisain  kysymysten  joukkoon,  joiden  ratkaisu  jätettiin 
vastaisen  säätykokouksen  käsittelystä  riippumaan. 

Edellä  esitetystä  käynee  selväksi,  miten  hallituskonseljin  menette- 
lyä on  arvosteltava.  Lääninkokouksia  ei  tarkotettu  tehdä  eduskunnan 
sijaisiksi  eikä  niillä  tahdottu  eduskunnan  tehtäviä  sinänsä  syrjäyttää. 
Säätykokouksen  valtaa  itseverotusoikeuden  käyttämiseen  ei  suinkaan 
tahdottu  evätä.  Mutta  sen  ohella  katsottiin  kansan  saattavan  muulla- 
kin tavoin  itseverotusoikeuttaan  käyttää,  tässä  tapauksessa  sopivimmin 
lääninkokouksin.  Konseljin  menettely  ei  ollut  muuta  kuin  ilmaus 
silloisesta  konstitutsionalisesta  katsantotavasta,  johon  ei  vielä  ollut  täy- 
sin sulanut  se*  käsitys,  että  kansan  itseverotusoikeuden  käyttäminen 
oli  yksinomaan  säätyeduskunnan  tehtävä.    Tässä  suhteessa  ajan  kat- 


!)  Suomen  asiain  komitean  asiakirjat  v.  1812  Nro  155.  Esitys  lähetettiin  huhtikuussa 
v.  1812. 

santotapa  muistuttaa  entistä,  vuosisataa  aikaisempaa  käsityskantaa.  Uusi 
käsitystapa  ei  ollut  vielä  kokonaan  voitolla.  Mutta  se  oli  juuri  voitta- 
massa. Vanhemmat  katsantotavat  saattoivat  enään  vain  silloin  tällöin, 
kuten  edellä  kerrotussa  tapauksessa,  tungeita  esiin  jälleen  vaipuakseen 
ja  pian  lopullisesti  kadotakseen.  Kuinka  kysymyksessä  olevan  ajan 
konstitutsionalinen  tajunta  erosikin  meidän  ajan  käsityskannasta  oli  se 
toki  paljoa  lähempänä  sitä  kuin  vuosisataa  aikaisempaa  kehitysastetta. 
Mutta  senkin  kerrottu  hallitusmiesten  menettely  myös  osottaa, 
että  heidän  katsantotapaansa  oli  juurtunut  syvä  kansanitseverotusoi- 
keuden  kunnioitus  ja  että  ne  elävästi  tajusivat  tämän  oikeuden  säilyt- 
tämisen tärkeyden. 


Suomen  ulkomaisesta  rautakaupasta  1809 — 30. 


Yhtenä  teollisen  elämän  perusedellytyksenä  on  aina  ja  kaikissa  oloissa 
markkinat  ja  niiden  laatu.  Meidän  maamme  kehittymättömät  olot  ja  siitä 
johtuva  tehdastuotteiden  vähänen  kulutus  vaikuttivat,  että  niillä  harvoilla 
aloilla,  joilla  todellista  tehdasteollisuutta  viime  vuosisadan  alkupuolella 
oli  syntynyt,  oli  tuotteiden  menekkiä  etsittävä  etupäässä  ulkomailta. 
Ruotsin  vallan  aikana  oli  maamme  ulkomainen  rautakauppa  kulkenut 
melkein  yksinomaan  Ruotsiin.  Monetkin  seikat  olivat  tähän  syynä. 
Siihen  vaikutti  ensinnäkin  se  läheinen  yhteys,  mikä  oli  olemassa  Suo- 
men ja  Ruotsin  rautaruukkien  välillä.  Suomen  ruukit  olivat  alunpitäen 
syntyneet  maamme  laajojen  metsien  vuoksi.  Kun  oli  syytä  pelätä,  että 
metsät  Ruotsin  vuorikunnista  ennenpitkää  kokonaan  loppuisivat,  koetti 
Ruotsin  hallitus  1600-luvulta  alkaen  siirtää  varsinaisen  raudanjalostus- 
työn  valtakunnan  metsäsempiin  osiin,  etenkin  Suomeen,  jonka  laajat 
metsät  ja  hyvät  kosket  tarjosivat  siihen  erinomaisen  tilaisuuden.  Käyt- 
täen hyväkseen  tätä  varten  myönnettyjä  vapauksia  ja  etuoikeuksia  perus- 
tivat ruotsalaiset  maamme  etelä-  ja  länsirannikolle  useita  ruukkeja,  joiden 
tehtävänä  oli  sulattaa  ruotsalaista  malmia  takkiraudaksi  tai  valmistaa 
ruotsalaisesta  takkiraudasta  kankirautaa.  Koska  samat  henkilöt  usein 
omistivat  ruukkeja  Ruotsissakin,  kuletettiin  tuotteet  Suomesta  Ruotsiin 
ja  sieltä  edelleen  ruotsalaisten  tuotteiden  kanssa.  Mutta  nekin  ruukin- 
omistajat,  jotka  on  laskettava  maamme  omiin  kansalaisiin,  pitivät  edulli- 
sempana viedä  tuotteensa  Ruotsiin.  Ruotsin  oma  raudanvalmistus  oli 
sangen   huomattava,  ja  varsinkin  oli  vienti  Englantiin  suuri.    Tukhol- 

massa  ja  Göteborgissa  oli  mahtavia  välittäjiä,  jotka  melkein  yksinval- 
tiaina hallitsivat  rautamarkkinoita.  Nämä  harvat  »kauppahuoneiden» 
omistajat  olivat  sen  ajan  varsinaisia  pankkiireita.  Ne  lainasivat  etukäteen 
ruukeille  niiden  tarvitseman  liikepääomah,  ostivat  niiden  tuotteet  ja  har- 
jottivat  suurkauppaa  ulkomailla.  Tällaisia  välittäjiä  käyttivät  suomalaiset- 
kin ruukinomistajat.  Tukholmalaiset  kauppahuoneet  ostivat  malmia  ja 
takkirautaa  Ruotsin  vuorikunnista  sekä  kuletuttivat  sen  Tukholman  vaa- 
kaan, jossa  suomalaiset  sen  vaihtoivat  valmistamaansa  kankirautaan. 
Suomalaisten  kaupankäynti  Tukholmassa  oli  muutenkin  sangen  vilkas. 
Sen  ajan  monopooli-  ja  tapulikaupunkijärjestelmä  oli  vaikuttanut,  että 
kauppa  oli  keskittynyt  muutamiin  harvoihin  kaupunkeihin.  Näistä  oli 
Tukholma  mahtavin.  Suomalaisille  oli  siis  tästäkin  syystä  edullisinta 
käydä  kauppaansa  Tukholmassa.  Enimmän  vaikutti  kaupan  suuntaan 
ehkä  kuitenkin  se,  että  Suomen  tärkeimmillä  vientiesineillä,  nim.  puu- 
ja  ruokatavaroilla  oli  Tukholmassa  edullisin  menekki. 

Suomen  uusi  valtiollinen  asema  vaikutti  tietysti,  että  maamme  kaup- 
pakin joutui  toisten,  siihenastisille  päinvastaisten  hallinnollisten  tarkotus- 
perien  alaseksi.  Venäläisellä  taholla  toivottiin  tietysti,  että  valtiollinen 
valloitus  toisi  muassaan  myös  taloudellisen  valloituksen,  toisin  sanoen, 
että  suomalaiset  tästä  lähtien  alkaisivat  käydä  kauppaansa  pääasiallisesti 
Venäjällä.  Jo  maalisk.  10  p.  1808  ilmottaa  venäläisten  joukkojen  yli- 
päällikkö kreivi  Buxhövvden  H.  Maj:nsa  määränneen,  »että  tullivartiostot 
venäläisen  ja  ruotsalaisen  Suomen  entiseltä  rajalta  ovat  poistettavat,  sekä 
että  kauppa  on  tehtävä  vapaaksi,  kuten  on  tavallista  saman  valtakunnan 
alamaisten  kesken.»  Olisi  ollut  kuitenkin  kovin  arveluttavaa  yhdellä 
iskulla  katkaista  vuosisatoja  kestäneet  kauppasuhteet,  ja  sentähden  jätet- 
tiin Haminan  rauhassa  Suomen  ja  Ruotsin  välinen  kauppa  ennalleen 
vielä  muutamaksi  vuodeksi.  Tämän  johdosta  kirjottaa  Venäjän  ulko- 
asiainministeri kreivi  Rumjantsoff  valtiosihteeri  Mikael  Speranskille  1811: 
»Koska  muuten  vielä  ensi  aluksi  on  vaikeata  totuttaa  suomalaisia,  jotka 
ovat  perehtyneet  kauppasuhteisiin  Ruotsin  kanssa,  kääntämään  kaiken 
teollisuutensa  Venäjälle,  niin  on  tarpeellista  ryhtyä  laatimaan  kauppa- 
sopimusta Ruotsin  kanssa;  —  tällaisen  kauppasopimuksen  voimassa- 
oloajan kuluessa,  joka  tavallisesti  määrätään  6  tai  8  vuodeksi,  voidaan 
toivoa,  että  suomalaiset  vähitellen  tottuvat  sisäkaupalla  Venäjän  kanssa 
korvaamaan  ne  edut,  joita  tähän  asti  suhteet  Ruotsin  kanssa  ovat  heille 
tuottaneet;  mutta  silloin  jo  voidaan  myös  ryhtyä  uusiin,  sitä  vastaaviin 
määräyksiin»  *).  Mutta  suomalaisilla  itsellä  ei  ollut  halua  saattaa  Ruot- 
sin kanssa  tapahtuvaa  kaupankäyntiä  muun  ulkomaisen  kaupan  tasalle, 


i)  S.  valtiosiht.  vir.  asiak.  1811  n:o  227. 

Digitized  by  VjOOQIC 


152  Suomen  ulkomaisesta  rautakaupasta  1809—30 

koska  he  siitä  kaupasta  yleensä  saivat  tuntuvaa  voittoa.  Kun  1817 
laadittiin  uusi  kauppasopimus,  määrättiin  sentähden  kyllä  kielletyistä 
tavaroista  Ruotsista  Suomeen  ja  Suomesta  Ruotsiin  tuotuina  tullia  10% 
tavaran  arvosta  sekä  tavallisista  tavaroista  puolet  siitä  tullista,  minkä 
muut  suorittivat;  mutta  kauppasopimusta  seuranneissa  erityisissä  tulli- 
taksoissa  alennettiin  näitäkin  tullimaksuja  sangen  suuresti.  Jotenkin 
samalle  kannalle  jäivät  olot  1828,  jolloinka  taasen  tehtiin  uusi  kauppa- 
sopimus 6  vuodeksi  eteenpäin.  Muihin  ulkomaihin  verraten  oli  siis 
Ruotsi  kaupan  yleisen  suunnan,  vanhan  tottumuksen  ja  alhaisten  tulli- 
maksujen vuoksi  edelleenkin  Suomen  tuotteille  yleensä  enin  käytetty 
myyntipaikka.  Mutta  Venäjän  hallituksen  tarkotukset  pysyivät  siitä 
huolimatta  ennallaan.  Viimeksimainitun  kauppasopimuksen  hyväksyi 
hallitsija,  koska  —  kuten  Rehbinder  salaisessa  kirjelmässä  kenraali- 
kuvernööri Zakreffskille  ilmottaa  —  näiden  kauppasuhteiden  »nopea  ja 
odottamaton  lopettaminen  voisi  tuottaa  vahingollisia  seurauksia  Suo- 
melle ja  sen  asukkaille.  —  Ottaessaan  kuitenkin  huomioon  ne  tuntuvat 
uhraukset,  joita  keisarikunnankin  puolelta  oli  tehty  mainitun  kauppa- 
yhteyden  säilyttämistä  varten,  ja  jotta  saavutettaisiin  Suomen  suhdetta 
Venäjään  ja  sen  keisarikunnassa  nauttimia  muita  oikeuksia  paremmin 
vastaava  kauppasysteemi,  päätti  H.  Majmsa  armossa,  yllämainitun  6-vuo- 
tisen  määräajan  kuluttua,  olla  enää  tekemättä  seuraavaa  aikaa  varten 
Ruotsin  hallituksen  kanssa  tästä  asiasta  enempää  sopimusta»  *). 

Kun  Suomeen  siten  saatiin  tuoda  ruotsalaisia  tuotteita  ensin  ilman 
tullia  ja  sittemmin  sangen  alhaisia  tullimaksuja  vastaan,  ja  kun  Suomi 
sitäpaitsi  muodosti  oman  tullipiirinsä,  jossa  noudatettiin  toista  tulli- 
tariffia kuin  Venäjällä,  oli  luonnollista,  että  Suomen  ja  Ruotsin  välisen 
liikenteen  ollessa  täydellisesti  vapaan  ulkomaalaisia  tuotteita  ruvettaisiin 
kulettamaan  Venäjälle  Suomen  kautta,  koska  siten  voitiin  päästä  maksa- 
masta Venäjän  korkeita  tullimaksuja.  Tämän  epäkohdan  torjumiseksi 
asetettiin  jo  1811  Viipurin  ja  Käkisalmen  välille  tulliketju,  jonka  tuli 
estää  ulkomaalaisia  tavaroita  tulemasta  Venäjälle.  Eräitä  tällaisia  tava- 
roita tuli  seurata  asianomaisen  kaupungin  maistraatin  antama  alkuperäis- 
todistus  (certificat).  Siten  saatiin  lähettää  Suomesta  Venäjälle  m.  m. 
rautaa  ja  terästä  sekä  valmisteita  alkuperäistodistusta  vastaan,  mutta  kupa- 
ria ja  kuparivalmisteita  saatiin  tuoda  ilman  todistusta.  Se  kovin  ahdas- 
mielinen henki,  joka  pääsi  valtaan  Venäjän  tullilainsäädännössä  1820- 
luvun  alulla,  vaikutti  Suomen  ja  Venäjän  välisiinkin  kauppamääräyksiin. 
Kun  1822  annettiin  uusi  tuontitaksa  Suomelle,  julkaistiin  samalla  myös 

*)  S.  valtiosiht.  vir.  ark.  kokoelma  hallitsijalle  esitettyjä  nootteja,  1828  n:o  79;  vah- 
vistettu 11  p.  huhtik.  1828. 

uusi  luettelo  tavaroista,"  joita  tullitta  saatiin  viedä  Suomesta  Venäjälle. 
Niihin  kuuluivat  edelleenkin  kankirauta  ja  kupari,  mutta  eivät  valmisteet 
niistä.  Valutavarat  olivat  nyt  myös  tullittomia  Uudella  määräyksellä 
suljettiin  tämä  kaupankäynti  vieläkin  ahtaampiin  rajoihin,  kun  selitettiin, 
että  luettelo  Venäjälle  tuotavista  kielletyistä  tavaroista  koski  myös  Suo- 
mea, mikäli  edellinen  asetus  ei  sitä  estänyt.  Siten  kiellettiin  Venäjälle 
tuomasta  m.  m.  lakeerattua  rautatakkia  ja  valmisteita  siitä,  kulta-,  hopea-, 
kupari-  ja  messinkivalmisteita,  tinattuja  rauta-  ja  kuparivalmisteita,  sekä 
useita  teräsvalmisteita.  Ainoastaan  maitse  vaan  ei  meritse  sai  tuoda 
rautamalmia,  takkirautaa,  kaikellaisia  takotöitä  sekä  rautalevyjä  ja  val- 
misteita siitä.  Samalla  ryhdyttiin  entistä  pontevammin  valvomaan,  että 
näitä  määräyksiä  noudatettiin. 

Tällaiset  olivat  pääpiirteissään  ne  kauppasuhteet,  joiden  vallitessa 
maamme  ulkomaista  rautakauppaakin  harjotettiin.  Mitä  ensinnäkin  tulee 
tämän  kaupan  suuruuteen,  näemme  vuosittain  tehdyistä  kauppabalansi- 
ilmotuksista,  että  vuosina  1809—30  on  Suomesta  viety  ulkomaille  ja 
ulkomailta  tuotu  Suomeen  seuraavat  määrät  kankirautaa: 

vuonna    1809    viety     —     kipp.,    tuotu       161  kipp. 

>  2,862  » 
2,010  > 
5,099  2)  » 
6,1 75  V 

»        5,272  » 

7,340  » 

2,123  » 

3,399  » 

»        2,999  » 

»        2,010  > 

>  2,224  » 
4,392  » 

»         5,485  » 

4,412  » 

»         3,522  » 

2,218  » 

5,334  > 

»        3,168  » 

3,674  » 

3,174  » 

3,706  » 


» 

1810 

» 

164 

» 

1811 

» 

4,020 

» 

1812 

» 

1,802  *) 

» 

1813 

» 

1,802  l) 

» 

1814 

» 

8,466 

» 

1815 

» 

6,011 

» 

1816 

» 

1,867 

» 

1817 

» 

2,562 

» 

1818 

» 

4,724 

» 

1819 

» 

2,993 

» 

1820 

» 

6,644 

» 

1821 

» 

6,900 

» 

1822 

» 

6,518 

» 

1823 

» 

7,399 

» 

1824 

» 

862 

» 

1825 

» 

12,327 

1826 

> 

6,173 

» 

1827 

» 

4,983 

» 

1828 

» 

5,725 

» 

1829 

» 

5,308 

» 

1830 

aa". 

» 

4,872 

*)  .erilaista  raut 

*)  .erilaista  kankirautaa  ja 

Edelläesitetyt  numerot  ovat  kuitenkin  katsottavat  liian  alhaisiksi,  sillä 
Venäjälle  tapahtuva  kauppavaihto  yleensä  merkittiin  tullitileihin  sangen 
vaillinaisesti *).  Tuntuvampi  puute  on  kuitenkin  se,  että  viennin  suunta 
ei  kauppabalansi-ilmotuksista  ollenkaan  käy  selville.  Ei  ole  enää  käy- 
tettävissä tullitilejäkään  v:n  1812  jälkeen,  jotta  kaupan  yksityiskohtaista 
luonnetta  voisi  edes  niistä  tutkia.  Ainoastaan  vuosilta  1808—11  on 
tarkempia  tietoja  olemassa.  Tullitileihin  perustuen  on  toht.  Gunnar 
Lindström  tutkimuksessaan  »Suomen  kaupasta  Aleksanteri  I:sen  aikana» 
laskenut,  että  näinä  vuosina  vietiin  Suomesta  ulkomaille  —  Venäjää 
lukuunottamatta  —  metalleja  ja  metallivalmisteita  hopearupliksi  lasket- 
tuina: 

v.  1808  1809  1810       1811 

Espanjaan 203      —  —          — 

Tukholmaan —       45  59,168  31,007 

muualle  Ruotsiin    ...  —       —  131  19,027 
sekä  Suomeen  tuotiin: 

Tukholmasta —  4,297  85,848  84,338 

muualta  Ruotsista  ...  —       —  3,397      3,141 

Rautakauppa  kulki  siis  ensimäisinä  sodan  jälkeisinäkin  vuosina  vanhaa 
uraansa  Tukholmaan.  Niin  oli  asianlaita  myöhemminkin  mitä  tuontiin 
tuli.  Ruotsin  rautateollisuuden  saavuttama  korkea  kehitys  sekä  sen  naut- 
timat erikoisvapaudet  tulleihin  nähden  vaikuttivat  tietysti,  että  Ruotsi 
oli  vaarallinen  kilpailija  Suomen  rautamarkkinoilla.  Saamme  pian  nähdä, 
mitenkä  haikeasti  ruukinomistajat  valittelivat  seuraavalla  vuosikymme- 
nellä sitä,  että  Ruotsin  rautaa  niin  runsaasti  tuotiin  maahamme. 

Mitä  taas  tulee  raudan  vientiin,  tapahtui  näinä  vuosina  entiseen  näh- 
den huomattava  käänne  —  käänne  Venäjälle.  Suomen  ruukinomistajat 
olivat  kyllä  jo  Ruotsin  vallan  aikanakin  harjottaneet  rautakauppaa  Itä- 
merenmaakunnissa,  vaikkakin  korkeat  tullit  ja  tuontikiellot,  olivat  sitä 
suuresti  ehkäisseet.  Suomen  yhdistäminen  Venäjään  ja  siitä  johtuvat 
erioikeudet  antoivat  tälle  kaupalle  uutta  vauhtia.  Koska  suomalaiset 
nauttivat  tullivapautta  ainakin  tärkeimpään  vientiesineeseen,  kankirautaan 
nähden,  saattoivat  he  Itämerenmaakunnissa  edullisesti  kilpailla  rauta- 
kaupoissa ulkomaalaisten  kanssa.  Mutta  venäläisiin  tehtaisiinkin  nähden 
olivat  he  edullisessa  asemassa,  sillä  Venäjän  rautatehtaat  olivat  etu- 
päässä Uralissa,  josta  kankiraudan  kuletus  Suomenlahden  ja  Itämeren 
kaupunkeihin  tuli  kovin  kalliiksi.  Eipä  sentähden  kumma,  jos  Suomen 
ruukinomistajat  huomasivatkin  edulliseksi  kääntää  rautakauppansa  Venä- 


l)  G.  Lindström:  Suomen  kaupasta  Aleksanteri  I:sen  aikana.    Liite  s.  4. 

jälle.  Jo  1824  saattaa  vuori-intendentti  N.  G.  Nordenskiöld  vakuuttaa, 
että,  »enin  osa  rautaa  myydään  Pietariin  sekä-  Viron  ja  Liivinmaalle»  *) 
Kuten  jo  mainitsimme,  ei  edelläesitetyistä  Suomen  vientiä  koskevista 
kauppabalansi-ilmotuksista  käy  selvillle,  kuinka  suuri  raudan  vienti 
Venäjälle  oli.  Jonkinlaisen  käsityksen  rautakaupoistamme  yleensä  ja  var- 
sinkin viennistä  Venäjälle  saamme  niiden  valtionarkistossa  säilytettyjen 
lukuisain  kirjeiden  perusteella,  jotka  Dahlin  masuunin  ja  Björkbodan 
ruukin  omistaja  Volter  af  Petersen  vuosina  1812—32  on  lähettänyt 
Mustion  ruukin  omistajalle  Magnus  Linderille.  Niistä  siis  tässä  muutama 
sananen. 

Keväällä  1816  mainitaan  kirjeissä,  että  venäläinen  on  tullut  Mus- 
tioon  tekemään  rautakauppoja.  Petersen  myy  hänelle  200  kipp., 
koska  pitää  tarjottua  hintaa  parempana  kuin  mitä  muualta  voi  saada. 
Petersen  ja  Linder  saivat  ostajalta  46  rupi.  seteliä  kippunnalta,  mutta 
Fagervikin  omistaja  Mikael  Hisinger,  joka  myös  oli  myynyt  samalle,  sai 
47  rupi.  Parina  seuraavanakin  vuonna  ostaa  »meidän  venäläinen  kauppa- 
tuttavamme  Kusneseff »  rautaa  Peterseniltä  ja  Linderiltä.  Myös  Jokiois- 
ten omistaja  kenralska  von  Willebrand  myy  1818  Kusneseffille  100  kipp. 
Hinnat  olivat  niin  nousseet,  että  Kusneseff  syksyllä  1818  tarjosi  Peter- 
senille  55  rupi.  kipp:lta.  Mutta  seuraavana  vuonna  huononivat  kaupat. 
Riiassa  oli  tapahtunut  muutamia  suuria  vararikkoja  jotka  aiheuttivat 
suuren  seisautuksen  Riian  kaupassa  ja  vaikuttivat  Pietarinkin  pörssiin. 
»Pietarista  kirjotetaan,  että  siellä  nyt  on  suuri  puute  rahoista  ja  suuria 
tavaravarastoja  ilman  menekkiä.  Ahdinkoaika  näyttää  nyt  oikein  alka- 
van; —  täälläkin  on  rahanpuute»  —  valittaa  Petersen.  Hän  ei  ollut 
saanut  kaupaksi  muuta  kuin  Rääveliin  pienen  osan,  joka  vaihetettiin 
rukiisiin.  »Vanha  venäläinen  kauppatuttava»  oli  kyllä  nytkin  tullut  Suo- 
men puolelle  kauppoja  tekemään.  Kauttuan  omistajalta  H.  P.  Falckilta 
oli  hän  saanut  pari  sataa  kipp.  37  lj%  riksin  hinnasta,  mutta  »ei  kukaan 
muu  ole  ollut  niin  narrimainen  ja  hyväksynyt  samaa».  Kireätä  aikaa 
jatkui  vielä  1820.  »Rahanpuute  on  täällä  kuulumaton,  —  kaikki  etsivät 
lainaa,  mutta  ei  kellään  ole  antaa.  Vaikeampaa  vuotta  kuin  tämä  tuloihin 
nähden  en  minä  ole  elänyt»  —  valittaa  Petersen.  Venäjälle  myytiin  rau- 
taa tänäkin  vuonna.  Riikalainen  kauppias  Jashin  tuli  Turkuun  ja  »osti 
kaikkien  täällä  olevien  patruunain  raudan  kyllä  alhaisiin  hintoihin». 
Falckille,  Bremerille  ja  »pikku  tanssimestari»  Augustinille  maksoi  hän 
38  riksiä,  vaakamestari  Trappille  700  kipp:sta  40  riksiä.  Petersen  ja 
kenralska   Willebrand   saivat   samalta  51   rupi.     »Kaksi   päivää  riitelin 


*)  Eevert   Laine:  Piirteitä  Suomen  vuoritoimen  historiasta  19  vuosisadan  ensipuolis- 
kolla I  s.  219. 

minä  turhaan  —  kertoo  Petersen  —  saadakseni  yhden  eli  pari  ruplaa 
korkeamman  hinnan,  mutta  se  ei  voinut  auttaa,  sittenkun  meidän  huti- 
loivat virkatoverimme  olivat  pilanneet  hinnat  Mitä  muuta  voi  tehdä 
kuin  ottaa  rahat  nyt,  kun  ei  mitään  toiveita  ole  saada  kaupaksi  muulla 
taholla.  Käteistä  maksua  on  täällä  ihan  mahdoton  saada.»  Yhtä  alhai- 
seen hintaan  täytyi  Linderinkin  myydä  rautansa  Jashinille. 

Petersenin  mielestä  johtuivat  alhaiset  hinnat  siitä,  että  ostaja  sai  toi- 
selta myyjältä  halvemmalla  kuin  toiselta.  Tiedusteltuaan  hintoja  Pieta- 
rista ja  Tukholmasta  ehdotteli  Petersen  sentähden  tammikuulla  1821, 
ettei  kukaan  myisi  rautaa  alle  54  ruplan.  »Jos  me  kaikki  pitäisimme 
yhtä,  niin  luulen  minä,  että  tämä  hinta  voidaan  kyllä  saada»,  vakuuttaa 
hän.  Linder  oli  heti  valmis  suostumaan  sopimukseen.  Samoin  useat 
muut  ruukinomistajat.  Petersen  kirjottaa  nim.  vähää  myöhemmin,  että 
Turussa  olivat  »patruunat,  Bremer,  Augustin  ja  Jokioisten  Pomoell 
luvanneet  minulle,  etteivät  tee  kauppaa  ilmottamatta  ensin  minulle,  ja 
etteivät  hyväksy  vähempää  kuin  nyt  mainitun  hinnan.  Minä  arvelen, 
että  meidän  liittomme  siten  on  pysyväinen  ja  luulen,  että  meidän  venä- 
läiset kauppatuttavamme  saavat  luvan  suostua  tähän.  —  Jos  minä  tai 
joku  muu  täälläoleva  patruuna  teemme  jonkun  kaupan,  joka  tulee  minun 
tietooni,  ilmotan  minä  heti  siitä  sinulle  ja  toivon,  että  sinä  teet  hyvin 
ja  osotat  minulle  samaa  luottamusta».  Tämä  vuosi  olikin  verrattain 
edullinen.  Riian  ja  Räävelin  kauppiaat  tekivät  kilvan  tarjouksiaan. 
Petersen  myi  kauppias  Böningille  Räävelissä  150  kipp.  55  V2  ruplan 
hinnasta  kipp.,  sekä  200  kipp.  vanhalle  kauppatuttavalleen  Kusneseffille 
erään  pietarilaisen  laskuun  54  rupi.  hinnasta.  Schemkin  Riiasta  teki 
myös  tarjouksia  sekä  kirjeellisesti  että  asiamiehen  kautta,  mutta  Petersen 
pitää  kuitenkin  parempana  olla  tekemisissä  vanhojen  rää  veli  Iäisten  kauppa- 
tuttaviensa  kanssa,  »jotka  ottavat  vähempiä  osia  kerrallaan,  ja  joilta  minä 
vaadin  puolet  maksua  ruotsalaisessa,  puolet  venäläisessä  rahassa».  Lin- 
der myi  myös  rautansa  Venäjälle.  Vaikka  hinta  ei  ollutkaan  kovin 
korkea,  koska  seteliruplan  arvo  oli  suuresti  laskenut  niin  »missä  tehdä 
parempia  kauppoja;  meidän  ruotsalaiset  ammattitoverimme  saanevat  vielä 
huonompaa  hintaa  ja  heillä  on  vaikeampi  saada  tavaraa  kaupaksi;  — 
sitä  me  emme  ainakaan  voi  valittaa,  sillä  minun  raudallani  on  parhail- 
laan useampia  kosijoita,  joista  2  tarjoaa  55  r.  paikalla»  —  kertoo  Petersen. 

Kirjevaihdossa  on  tämän  jälkeen  suuri  aukko.  Vasta  1824  saamme 
taas  tietoja  rautakaupoista.  Linder  oli  käynyt  Pietarissa,  ja  Petersen 
ihmettelee,  ettei  hän  ollut  tehnyt  siellä  rautakauppaa.  »Koska  sinä  et 
ole  onnistunut  perillä  ja  siinä  ainoassa  paikassa,  jonne  vielä  on  voitu 
vähän  toivoa  menekkiä,  mitä  voi  silloin  muille  olla  toivottavaa.  Omasta 
puolestani  ei  minulla  ole  nykyään  mitään  toivetta  siihen;  vanha  venä- 

Iäinen  kauppatuttava  ilmottautui  kyllä  talvella»,  mutta  hänen  tarjoamansa 
ehdot  eivät  tyydyttäneet  Peterseniä.  Seuraavana  vuonna  paranivat  kui- 
tenkin markkinat.  Englannissa  ja  Ruotsissa  —  myöhemmin  Venäjälläkin 
nousi  raudan  hinta.  Linder  myi  kaiken  rautansa  Venäjälle  ja  Petersen 
Ruotsiin:  molemmat  saivat  saman  hinnan,  Bremer  lähettää  lastillisen 
Jokioisten  rautaa  Riikaan  ja  saa  perillä  55  r.  Myös  Falck  lähetti  Riikaan 
700  kipp.,  samoin  eräät  muut  ruukinomistajat.  Turkulaiset  lähettivät 
rautaa  Hampuriin  ja  tekivät  hyviä  kauppoja.  Vuonna  1826  oli  raudan 
kysyntä  Venäjän  puolelta  vilkas.  Riikalainen  kauppahuone  Vestberg  & 
Comp.  kuulusteli  Peterseniltä  ja  muilta  ruukinomistajilta  suurempaa 
määrää  kankirautaa  sekä  sen  hintaa  perillä;  mutta  Petersen  ei  ollut 
taipuvainen  kauppaan,  »koska  minä  en  mielelläni  tahtoisi  että  nämät  her- 
rat tottuisivat  saamaan  tavaran  luokseen  tuotuna,  ja  luulen  että  edulli- 
semmin ja  välttäen  kaiken  riskin  voi  saada  kaupituksi  omalla  rannalla». 
Vanha  Kusneseff  kävi  myös  tiedustelemassa  rautaa,  tarjoten  50  r.  pai- 
kalla. Arensburgista  oli  tarjottu  53  r.  Petersen,  joka  luuli,  että  edelli- 
senä vuonna  Ruotsissa  vallinneet  hyvät  hinnat  vähintäin  pysyivät  ennal- 
laan, mahdollisesti  nousisivatkin,  lähetti  350  kipp.  Tukholmaan  Tot  & 
Arfvedsson-kauppahuoneen  myytäväksi.  Mutta  toiveet  eivät  toteu- 
tuneetkaan. Rahamarkkinat  olivat  huonontuneet  ja  vararikkoja  tapahtui 
varsinkin  kauppiasluokassa  taajaan.  Kun  rauta  ei  moneen  kuukauteen 
tehnyt  kauppaansa,  täytyi  Petersenin  myydä  vuoden  lopulla  se  asia- 
miehelleen  varsin  alhaiseen  hintaan  17  72  pankkoriksiin  kipp:lta.  Saman 
verran  sai  Linderkin,  joka  myös  oli  lähettänyt  rautaa  Tukholmaan.  » Kai- 
kesta päättäen  näyttää  olevan  varminta  —  arvelee  Petersen  —  että  nyt 
taas  aletaan  takoa  ryssille,  jotka  nyt  syksyllä  alkoivat  jossain  määrin 
kuulustella  tavaraa  ja  aina  ottavat  jotain,  varsinkin  jos  saavat  velaksi; 
mutta  kun  alkaa  liike  seisahtua  Ruotsissa,  ei  ole  mitään  apua  eli  toi- 
veita». Linder  oli  lähettänytkin  rautaa  Riikaan,  vaikka  hinta  ei  ollut 
sielläkään  kovin  edullinen.  Huonoa  aikaa  kesti  vielä  alkupuolen  seu- 
raavaa vuottakin  1827.  Maaliskuussa  valittaa  Petersen,  että  »vielä  ei 
ole  ketään  ostajaa  ilmoittautunut  ja  itse  en  minä  mielelläni  tahdo  tar- 
jota, sillä  silloin  alentavat  ne  aina  hintaa».  Mutta  jo  elokuussa  saamme 
tietää,  että  »rautaa  kuulustellaan  nyt  kaikilta  puolin»  ja  Peterseniltäkin 
oli  jo  tilattu  kaikki  mitä  voi  valmistaa. 

Taaskin  on  kirjeenvaihdossa  parin  vuoden  aukko.  Kun  tiedot  vuo- 
delta 1829  taas  alkavat,  eivät  rautakaupat  tunnu  oikein  tyydyttävän 
ruukinomistajia.  Petersen  kirjottaa  sen  johdosta:  »Meidän  entinen 
hyvä  rautakauppamme  Venäjälle  näyttää  vuosi  vuodelta  vähenevän,  ja 
siihen  ovat  eniten  syynä  meidän  omat  ammattitoverimme,  jotka  osaksi 
myyvät  polkuhintaan,  osaksi  jättävät  niin  huonoa,  että  tavara  alkaa  kadot- 

taa  luoton.  —  Äskettäin  näin  Turussa  kirjeen  eräältä  riikalaiselta  kauppa- 
huoneelta, joka  ilmottaa,  että  600  kipp.  suuruinen  lasti  ruotsalaista  kanki- 
rautaa on,  Suomessa  uudestaan  leimattuna,  sinne  tullut  ja  myyty  sangen 
alhaiseen  hintaan;  —  se  kuuluu  olleen  kapteeni  Björkmanilta,  on  taottu 
veljen  ruukilla  Grönsinkassa  ja  on  mennyt  Tukholman  varastosta  suo- 
raan Riikaan.  —  Sellainen  on  hyvin  halpamaista  ja  tyhmääkin,  ja  voi 
käydä  meille  kaikille  sangen  huonosti.  Minä  olen  suuresti  ajatellut 
kirjottaa  tästä  Björkmanille,  vaikka  minä  tuskin  tunnen  koko  miestä. 
Sinun  appiukko-vainajallasi  oli  kerran  samallainen  historia  ja  sai  siitä 
kuulla  paljon  moitteita.»  Venäjällä  ei  rauta  nyt  tahtonut  ollenkaan  kel- 
vata. 1828  oli  Björkman  lähettänyt  suuremman  määrän  rautaa  Riikaan 
Vestbergille  myytäväksi;  lopulta  se  oli  myytävä  huutokaupalla,  eikä  saatu 
enempää  kuin  47  x/2  r.  Räävelissäkään  ei  raudasta  huolittu.  Arens- 
burgista  oli  tosin  tehty  tarjous,  mutta  Petersen  ei  sitä  hyväksynyt,  koska 
oli  tarjottu  puolesta  hinnasta  viljaa  ja  toiselle  puolelle  vaadittu  pitkää 
maksuaikaa.  Huonojen  kauppojen  ei  Petersen  arvele  niin  paljon  joh- 
tuvan vähentyneestä  kysynnästä  kuin  siitä,  että  jotkut  ruukinomistajat 
ovat  lähettäneet  tilaamatta  rautaa  myytäväksi  sekä  ovat  sitten  saaneet 
tyytyä  siihen  mitä  on  tarjottu.  Toisena  syynä  oli  venäläis-turkkilainen 
sota,  joka  edellisestä  vuodesta  saakka  oli  raivonnut.  Kun  sitten  syys- 
kuussa 1829  tehtiin  rauha,  on  Petersen  varma  siitä  että  »konjunktuurien 
pian  täytyy  parantua,  kun  kauppa  mustallemerelle  nyt  on  vapaa;  minä 
luulen,  että  suuri  osa  siitä  raudasta,  joka  ennen  on  tullut  Pietariin,  tulee 
suuntautumaan  toisaanne  ja  menemään  Odessaan  sekä  muihin  Mustan- 
meren satamiin,  —  mutta  yhteen  tai  kahteen  vuoteen  ei  tätä  vaikutusta 
vielä  kuitenkaan  voida  tuntea». 

Eivätkä  rautakaupat  Venäjällä  niin  äkkiä  parantuneetkaan.  Uusi  sota, 
Puolan  kapina  1830—31  teki  liike-elämän  epävarmaksi.  Syksyllä  1830 
lähettää  Petersen  rautaa  Rääveliin,  mutta  ei  saanut  rahtineen  ja  muine 
kulutuksineen  enempää  kuin  48  r.,  joka  vastasi  44  V2  r.  paikalla  myy- 
tynä. Björkman  sai  raudastaan  Riikaan  vietynä  44  r.,  josta  ainakin  5.  r. 
oli  laskettava  kuletuskustannuksiin.  Seuraavana  vuonna  uhkasi  raudan 
myynti  tulla  vieläkin  vaikeammaksi.  Björkman  sai  raudasta  Riiassa 
46  r.,  mutta  Petersenin  kuuleman  mukaan  eivät  Riian  ja  Räävelin  kaup- 
piaat myöhemmin  tarjonneet  enempää  kuin  40  r.,  »jota  oli  ihan  mah- 
doton hyväksyä»,  huolimatta  seteliruplan  korkeasta  arvosta.  Petersenillä 
on  sangen  vähän  toivoa  saada  rautaa  kaupaksi,  »ellei  pian  tule  hiljaista 
Puolassa,  sillä  niinkauan  kuin  tätä  kestää,  pelkäävät  sekä  Riian  että 
Räävelin  asukkaat  tehdä  kauppoja,  ja  hinnat  laskevat».  Ja  niinpä  pysyi- 
vätkin  kaupat  edelleen  huonoina.  40  ruplassa  pysyivät  tarjoukset  seu- 
raavanakin vuonna,  ja  marraskuussa  1832  kirjottaa  Petersen:  »Yhä  huo- 

nommalta  rtäyttää  meidän  kauppamme,  sillä  sekä  Riiassa  että  Rääve- 
lissä  kirjotetaan  olevan  niin  suuria  rautavarastoja,  ettei  mitään  kauppoja 
ensi  vuodeksi  tahdota  tehdä  ja  hintain  yhä  suurempi  laskeminen  lienee 
odotettavissa.» 

Neljä  vuotta  oli  siis  raudan  menekki  Venäjälle  ollut  sangen  huono. 
Petersenin  haikeat  valitukset  tämän  johdosta  antavat  puolestaan  meidän 
aavistaa,  kuinka  tärkeät  edut  tässä  olivat  kysymyksessä  ja  kuinka  suureksi 
osaksi  rautakauppa  oli  kulkeutunut  Venäjälle.  Mutta  johonkin  oli  tuot- 
teet saatava  kaupaksi,  ja  niin  käännettiin  entistä  enemmän  huomio  koti- 
maahan. Turku  oli  tietysti  kotimaassa  tärkein  myyntipaikka  ja  kauppias 
Pycklen  siellä  suurin  ostaja.  Mutta  menekki  Turkuun  oli  kovin  rajo- 
tettu.  V.  1829  valittaa  Petersen,  että  »Falck  kuuluu  myyneen  turkulai- 
sille 34  V2  riksistä  kipp:n  ja  kylläännyttäneen  siellä  kaikki».  Syksym- 
mällä myi  Petersen  Turkuun  350  kipp.  ja  sai  yhdestä  osasta  48  rupi. 
sat,  toisesta  osasta  36  riksiä.  Hinnat  alenivat  vielä  siitäkin,  sillä  kun 
vähän  myöhemmin  ilmotettiin  myytäväksi  Jokioisten  rautaa,  ei  siitä  tar- 
jottu enempää  kuin  33  */s  riksiä.  Seuraavana  vuonna  oli  menekki  koti- 
maassa yhä  huonompaa.  »Pian  kuulunee  rauta  kauppansa  tekemättö- 
miin tavaroihin  —  valittaa  Petersen  —  Englanti  täyttää  kaikki  ne  kauppa- 
paikat, jonne  Ruotsin  rautaa  ennen  on  mennyt  ja  Ruotsi  alkaa  sitävastoin 
täyttää  meidän  suomalaisia  myymälöitämme.»  Ruotsin  ja  Englannin 
kilpailua  valitetaan  tavan  takaa.  Marraskuussa  1830  kirjottaa  Petersen: 
»Meidän  rautakauppamme  laita  on  todellakin,  kuten  sinä  sanot,  hyvin 
huonosti,  ja  kuinka  voi  toisin  olla,  kun  meille  tulvailee  Ruotsin  rautaa, 
jota  sekä  kaupungeissa  että  maalla  myydään  melkoista  halvemmalla  kuin 
meidän  rautaamme».  Seuraavana  vuonna  valittaa  Petersen,  että  »turku- 
laiset, jotka  aina  ennen  ovat  ottaneet  minulta  parisataa  kipp.,  ottavat 
nyt  myös  kaiken  Ruotsista,  josta  he  nyt  saavat  ihan  ilmaseen.  —  Me 
olemme  siten  aika  Turkkilaisessa  asemassa  kaikella  tavoin  ja  vähän  on 
toiveita  paremmista  ajoista,  varsinkin  kun  englantilaisten  suunnattomat 
tuotteet  joka  vuosi  lisääntyvät  ja  tulvivat  yli  koko  Euroopan».  Myö- 
hemmin saamme  kuulla,  että  »Ruotsista  palatessaan  tuovat  kaikki  laivat 
Ruotsin  rautaa,  josta  sitten  ehkä  paljon  menee  Venäjälle  asianomaisella 
alkuperätodistuksella  varustettuna». 

Petersenin  kirjeistä  käy  siis  epäämättömästi  selville,  että  Riika,  Rää- 
veli  ja  Pietari  olivat  koko  1820-luvun  sekä  osaksi  jo  edellisellä  vuosi- 
kymmenellä ruukkiemme  tuotteitten  tärkeimmät  vientipaikat.  Näiden  kau- 
punkien kauppiaat  kävivät  itse  ostamassa  rautaa  Suomesta,  ja  tällä  tapaa 
tuli  ruukinomistajien  mielestä  kauppoja  aina  käydäkin.  Raudan  tarjoilu 
oli  omiaan  vaan  alentamaan  hintoja.  Venäläisten  maksamat  hinnat  olivat 
suhteellisesti  hyviä,  joskus  aivan  erinomaisia.    Osasivatpa  ruukinomis- 

tajat  saada  hinnat  nousemaankin  siten  että  he  1821  muodostivat  jonkin- 
laisen »renkaan».  Milloin  sitten  liikepula  vallitsi  mainituissa  kaupun- 
geissa kuten  1819— 20,  tai  sodat  häiritsivät  liike-elämää,  kuten  1828 — 
31,  ja  kun  raudan  kysyntä  Venäjällä  sentähden  väheni  ja  hinnat  laskivat, 
joutui  maamme  rautakauppa  heti  mitä  tukalimpaan  ahdinkoon  —  sel- 
vänä todistuksena  siitä,  miten  tärkeä  vientipaikka  Itämerenmaakunnat 
olivat.  Ainoastaan  poikkeustapauksessa  saamme  tietää,  että  rautaa 
vietiin  Ruotsiin,  ja  oli  rauta  silloinkin  myytävä  aivan  polkuhinnasta, 
kuten  1826.  Eevert  Laine. 


Eräitä  voitonilmoituksia  suurista  sodista. 


Aikana,  jolloin  sanomalehdistöstä  ei  paljon  vielä  tietty,  jolloin  se 
ei,  niinkuin  nyt  nopeasti  ja  seikkaperäisesti  kyennyt  kuljettamaan  vies- 
tejä ympäri  maailman  suurien  tapauksien  pääpaikoista,  leviteltiin  tietoja 
ja  uutisia  kirjeiden  kautta.  Niin  varsinkin  suurien  sotien  aikana  kulki- 
vat sotajoukkojen  päämajoista  alituisesti  ilmoitukset  sodan  kulusta. 
Tavallisesti  kuvattiin  hyvin  perusteellisesti  omien  joukkojen  voitot  ja 
vihollisen  tappiot.  Näitä  ilmoituksia  leviteltiin  ympäri  maiden  ja  man- 
terien kaiken  kansan  kuultavaksi.  Usein  sota-aikoina  jäi  papiston  vel- 
vollisuudeksi saarnastuolista  ilmoittaa  seurakuntalaisilleen,  kuinka  valta- 
kunnan sotajoukot  maalla  ja  merellä  kunnostautuivat.  Ilmoitukset 
tämäntapaiset  eivät  liene  aina  olleet  niin  perin  luotettavat,  mutta  loivat 
ne  täydelleen  jonkinlaisen  kuvan  tapauksista.  Mielellään  kuuntelikin 
kansa  tällaisia  ilmoituksia  sodan  kuulumilta,  sillä  useinkin  sattui,  ttti 
omat   miehet,  oman    suvun    mies   sattui   olemaan  mukana  verileikissä. 

Kun  Venäjän  laajan  valtakunnan  hallitsija  Paavali  I  kahdeksannen- 
toista vuosisadan  viimeisinä  vuosina  sotkeutui  suuriin  sotiin,  jotka 
juuri  silloin  vyöryttivät  aaltojaan  Ranskan  nuorta  tasavaltaa  vastaan, 
tahtoi  Venäjän  hallitus  antaa  kaikille  uskovaisille  alamaisilleen  tietoja  siitä, 
kuinka  valtakunnan  urheat  soturit  verellään  punasivat  Sveitsin  lumi- 
peitteisiä vuoria  ja  ihanan  Italian  aavoja  tasankoja.  Kaikkien  tuli  saada 
tietää,  kuinka  mainion  Suworowin  joukot  taistelivat  etelän  mailla,  kuinka 
Venäjän  kaksipäiset  kotkat  voitokkaina  kulkivat  kukkeaan  Italiaan. 
Valtakunnan  syrjäisimpiin  seutuihin,  Karjalan  kolkkoihin  erämaihin  saa- 
puivat tiedot  suurista  voitoista  ja  verisistä  tappioista  tällaisten  ilmoi- 
tusten kautta. 

Sellaisia  ilmoituksia  on  paljon  säilynyt  kirkkojemme  arkistoissa. 
Suurin  osa  on  niistä  tietysti  painettuja,  mutta  on  paljon  käsinkirjoitet- 
tujakin. Jälkimä'siin  kuuluvat  ne  ilmoitukset,  jotka  seuraavassa  paina- 
tamme. Ne  ovat  kopioidut  Ruskealan  kirkonarkistossa  säilytetystä 
kirjekopiokirjasta  kahdeksannentoista  vuosisadan  loppupuolilta.  Ne 
kannattavat  tulla  julkisuuteen  hauskan  asunsakin  puolesta. 

Ne  ovat  kaikki  vuodelta  1799  ja  kertovat  ne  ranskalaisten  tappioista. 
Ensimäinen  kertoo  tapauksista  itämailla,  Napoleonin  onnettomuuksista 
maaliskuussa  mainittuna  vuonna.  Toinen,  joka  on  paria  kuukautta 
nuorempi,  vie  meidät  Italian  rantamille,  meriliikkeitä  ja  sotalaivaston 
edistymistä  silmäilemään.  Kolmas  on  kertomus  mainiosta  Trebian  taiste- 
lusta *),  jossa  ranskalaiset  tosiaankin  kärsivät  tuntuvan  tappion  ja  jossa 
kenraali  Macdonald  kadotti  kolmannen  osan  30,000  miehisestä  armei- 
jastaan. Mutta  eivät  olleet  liittolaistenkaan,  venäläisten  ja  itävaltalaisten, 
tappiot  aivan  vähäiset  —  ainakin  he  lienevät  kadottaneet  saman  verran 
kuin  ranskalaiset. 

Syksyllä,  samana  vuonna,  kävi  onni  vastaiseksi  liittolaisille;  ehkä 
sentähden  ei  ole  tullutkaan  tietoja  sotatantereelta  niiltä  ajoilta. 


I. 

Commodor  Schmictin  kirjoitus  Ottomannin  portilla. 

Yhdesä  sinä  20:denä  päiv:  Martii  Cuusa  Fransosalaisilda  eteen- 
otetussa  yhteisessä  päälekarkauxessa  ovat  he  Turkalaiseilda  kokonas 
pakoon  lyödyxi  tulleet  ja  ovat  sitte  kuin  he  heidän  Teltinsä  ja  kaiki 
tavaransa  poltanet  ovat,  Jaffan  tygö  paeta  täytyneet.  Koko  heidän 
hävityxensän  on  yli  pätän  20,000  miestä.  Bonaparte  on  havoitetuxi 
tullut  ja  13  Generalia  ja  arvatengin  300  upseria  ovat  sota  platzin  pääte 
jääenneet.  Todistuxexi  tästä  voitosta  on  800  Fransosalaisten  päätä 
Constantinopolin  lähetetyxi  tulleet. 

II. 

Admiral  Uschakomin  kirjoitus  lähetetty  sinä  18  p:  Maij  Cuusa  1799. 

Sitä  meri  Capitainin  toisesta  Rangista  Sorokin  Comannon  alla  ole- 
vasta Venejän,  Neopolitanein  ja  Turkein  peenistä  laivoista  yhdistetystä 


*)  Ilmoituksessa  mainitut  päivät  ovat  vanhan  luvun  päivämääriä. 

escaderista  on  aikain  sijtä  l:stä  päiv:  Maij  kuusa  hamaan  8:deen  päi- 
vään asti  usian  paikan  maale,  niinkuin  Moien,  Barin  ja  Manfredonin 
kaupungein  tygönä  tullut  sotaväkiä  panduxi  ja  on  se  sotajouko  joka- 
paikassa ystävällisesti  vastaan  otetuxi  tullut,  ainoastans  ej  Fogden  kau- 
pungisa,  joka  kuitengin  sitte  kuin  Kapitain  Lutenantti  Belli  500  mie- 
hen kansa  ja  4  Kanonein  eli  Tyckin  kansa  lähestyi  sitä,  on  itzens 
andanut,  josa  tilasa  ne  sihen  kokoondunet  Jacobinit  ja  kapinan  nosta- 
jat, joiden  luku  oli  300,  ovat  hajoitetuxt  tulleet 

Sinä  11  mä  päivänä  samassa  kuusa  on  se  teto  tullut,  että  koko 
Brundisia  ja  Apulia  ovat  Fransosalaisista,  joista  usia  on  tullut  lyödyxi, 
pelastetuxi  tulleet  —  Contre  Admirali  Pustoschin  Escaderi  on  pirittä- 
nyt  Arconan  ja  Kaupa  Venetjanin  mari  lahdessa  on  täydessä  rauhassa. 

Admiral  Uschakowin  anomuxesta  on  meri-Capitaini  toisesta  rangista 
Sakarin  ja  Kapitaini  Lutenantti  Belli,  jotka  itzens  urhollisesti  käytäneet 
ovat,  kaikein  armollisemmasti  palkituxi  tulleet 


III. 

General  Feldtmarschalkin  Greivin  Suvorov  Rimiskin  kirjoitus,  lähe- 
tetty Alexandriasta  s.  19  p.  Junij  Cuusa  1799. 

Fransosalaisten  Generali  Macdonald  kokois  koko  hänen  Väkens, 
Toskanan,  Romanian  ja  Genuan  maasta,  joka  oli  ylisummaan  28,000 
mesta,  että  niden  kauta  kiruhta  Mantuan  avuxi.  —  Meidän  väkiämme, 
jotka  olivat  Generalin  Rosenbergin  ja  Melan  Commannon  alla,  oli 
20,000  miestä.  —  Trevian  virran  paikoisa  tapahtui  sinä  6:denä  päiv: 
junij  Cuusa  Tappelus,  joka  vielä  sinä  7:denä  ja  8:dena  päiv.  samasa 
cuusa  päliseisoi,  joina  Kolmena  päivänä  Fransosalaiset,  yhden  kovan 
vaston  sotimisen  alla,  kokonans  lyödyxi  ja  pakoon  ajetuxi  tulivat 

Vihollisten  Generali  Moreau,  joka  sinä  10:nä  päivänä  samassa 
kuusa  tuli  näkyvihin  tuli  mös  pakon  ajetuxi  ja  palais  Genuan  Wuorille. 

Vihollisten  hävicki  Kaikissa  näisä  tappeluxissa  oli  6,000  kuolleita; 
Fangixi  on  otettu  4  Generaleja,  8  överstiä,  502  Stap-  ja  yläupseria  ja 
11,766  raaka  sotamestä.  7  sotalippua  ja  6  kanonia  eli  on  myös  sinä 
heildä  pois  otettu. 

Meidäm  puoleldam  on  langenut  venäjän  sotaväestä  1  översti,  4 
yläupseria,  675  raaka  sotamestä.  Havoitetuxi  ovat  tullet  3  Generalia, 
moniahta  Stab-  ja  35  yläupseria  ja  2,041  raaka  sotamestä. 

Saxan  Sotaväkiä  on  langennut  10  yläupseria  ja  244  raaka  sotamestä, 
haavoitetuxi   on   tullut   8   Stab-   ja  79  yläupseria  ja  1,816  raaka  sota- 

mesta.  —  Bolognan  kaupungi  on  itzens  Capituationin  alla,  antanut  Ge- 
nerali  Klenovalle. 

Hänen  Keisarlinen  Korkeudens  Suuri  Forsti  Constantin  Paulovits 
on  nopian  tygö  kiruhtamisen  Kauta  yhden  joukon  kansa  sotaväkiä, 
sen  vasemman  sota-tappelus  kulman  tygö,  paljon  voiton  antanut. 

Nin  hyvin  Generalit  kuin  Stab-  ja  Yläupserit  sekä  raaka  sotaväkiä, 
jotka  itzens  urhollisesti  käytivät  ovat  tulleet  Hänen  Keiserliseldä  Maies- 
tetildä  runsasti  palkituxi. 

Kuinka  tarkat  nämät  sotailmoitukset  ovat,  sitä  emme  tiedä  emmekä 
niiden  luotettavaisuudesta  suinkaan  tahtoisi  mennä  takuuseen.  Var- 
maan sentään  kuuntelivat  Ruskealan  miehet  jännityksellä  näitä  viestejä 
verisen  sodan  palopaikoilta  ja  ihmettelivät  sitä  urhoutta,  joka  niin  lois- 
tavia voittoja  oli  kyennyt  saamaan. 

A.  R.  C. 


J.  Bilmark:  Michael  Olai  Wexionius 
Gyldenstolpe. 


Turun  akatemian  historianprofessorin  ja  aikoinaan  tunnetun  muinai- 
suudentutkijan  Johannes  Bilmarkin  kirjoittama  esitys  Mikael  Wexionius 
Gyldenstolpen  elämästä  on  tähän  asti  ollut  maamme  tutkijoille  täysin 
tuntematon.  Sitä  katsottiin  hävinneeksi  ainaiseksi.  Kun  allekirjoittaneen 
käydessänsä  kesän  aikana  Tukholmassa,  onnistui  saada  käsiinsä  tämän 
hävinneeksi  uskotun  elämäkerrallisen  kuvauksen  käsikirjoitus  sikäläisessä 
kuninkaallisessa  kirjastossa,  ja  kun  kuvaus  tuntuu  mieltäkiinnittävältä 
sen  ajan  oppihistorian  ja  semminkin  historiankirjoituksen  historiaa  valai- 
sevana, niin  lienee  tämänkin  aikakauskirjan  lukijoille  huvittavaa  siihen 
tutustua. 

Jonkunmoisena  mottona  käsikirjoitukseen  on  lause:  „Vivit  post 
Funera  virtus"  (hyve  elää  haudan  takanakin).  Kahdella  ensimäisellä, 
samoin  kuin  viimisilläkin  sivuilla  on  Gyldenstolpe-suvun  sukutaulut. 
Seuraa  sitten  Wexionius'en  elämäkerta.  Kirjoittaja  alkaa  ruotsinkielisen 
esityksensä  näillä  sanoilla:  „ Michael  Olai  Wexionius,  adlad  och  kallad 
Gyllenstolpe,    hwars   Minne   skall    af   Souning   och  Erkänsla  pä  dessa 

Blad  tecknas,  war  född  d.  16  Februarii*)  är  1609  uti  Pietteryds  Präste- 
gärd  i  Sunnerbo  härad  af  Smäland."  Samalla  viittaa  Bilmark  lähteisiin, 
joita  hän  on  käyttänyt:  Samuel  Qyldenstolpen  „Parentation  öfwer  sin 
äldste  Broder,  Gabriel  Gyldenstolpen",  Petrus  Bdngin  ruumissaarna 
Wexionius'esta,  v.  Stiernman:  Ab.  Litt,  „Bibl.  Sveo  Goth."  ja  »Matriket 
öfwer  Svea  Rikes  Ridderskap  och  Adel",  sekä  Yliopiston  konsistorion 
ja  Turun  hovioikeuden  pöytäkirjat. 

Puhuessaan  Wexionius'en  nuoruudesta  huomauttaa  Bilmark,  että  sen 
ajan  kasvatus  oli  hyvin  ankara.  Kehdosta  aikain  totutettiin  lapsia  „wid 
alla  lefwernets  beswärlighetera.  Eikä  ainoastaan  teroitettu  moninaisia 
velvollisuuksia,  vaan  valvottiin  myös  ankarasti  niitten  täyttämistä.  Pie- 
netkin laiminlyömiset  ja  huolimattomuudet  rangaistiin  usein  „lika  med 
uppsäteliga  Brott".  Ei  edes  sairauden  aikana  lapsia  liioin  hemmoteltu 
ja  jo  aikaisin  lähetettiin  ne  kouluun  »jossa  ne  joutuivat  siihen  tasa- 
arvoisuuden  tilaan,  minkä  luonto  on  ihmisten  välille  säätänyt*  (hwaräst 
de  trädde  in  uti  den  jämlikhet,  som  Naturen  Stiftat  menniskor  imellän). 
Ainoastaan  kyky  oppia  ja  ahkeruus  muodosti  siellä  raja-aidan.  Tuollai- 
sena aikana  joutui  Wexionius  Wexiön  „Cathedrali  "-kouluun.  J.  Bazius 
oli  silloin  „ koulumestari"  (Scholemästare).  Nuori  oppilas  oli  terävä- 
päinen.  Hän  oli  „begäfwad  med  et  qvikt  Snillea.  Hänellä  oli  kyky 
nopeasti  ja  perinpohjin  käsittää  asiat  ja  hän  edistyi  niin  suuresti  „  kir- 
jallisissa taidoissa"  (i  bokeliga  konster),  että  hän  pian  jätti  toverinsa  ja 
vieläpä  nekin,  jotka  olivat  olleet  "hans  superiores  pä  Classerne".  Mutta 
koska  tämä  koulu  ei  ollut  riittävä  hänen  kyvylleen,  (ej  lämnade  nog 
tilräkeligt  utrymme  för  et  sä  stort  Snille),  lähti  hän  17:nnellä  ikävuo- 
dellaan Upsalan  yliopistoon,  jossa  hänelle  jo  21  vuoden  ikäisenä  tar- 
jottiin maisterin  arvoa,  (tilböds  blifwa  Magister),  kunnia,  jota  pidettiin 
suurena  sillekin,  jolla  jo  oli  tärkeä  virka.  Mutta  Wexionius  oli  vaati- 
maton luonne.  Hänen  halunsa  oli  yhä  kartuttaa  tietojaan  ja  olla  oppi- 
laana ja  siksi  kieltäytyi  hän  vielä  toistaiseksi  tästä  kunniasta  (Undan- 
bad  han  sig  ännu  pä  nägon  tid  den  honom  tilbudna  hedren).  Kuitenkin 
hän  viimein  taipui  ottamaan  vastaan  mainitun  arvon  v.  1632. 

Senjälkeen  tekee  Bilmark  selkoa  Wexionius'en  ja  Amiraali  Carl 
Carlsson  Gyllenhjelmin  tuttavuudesta.  Tämä  suositteli  Michaelia  Kustaa 
Aadolfille,  mutta  ennenkuin  hänen  suosituksensa  ehti  perille  oli  kunin- 
gas jo  kaatunut.  (Men  innan  denna  underdäniga  Föreskrift  hant  fram- 
kömma,  hade  konungen  redan  stupat  i  Feltslagningen  wid  Ltitzen, 
hwarigenom  detta  hopp  om  befordran  förswann.) 


*)   Ei   siis    19  p.  kuten  usein  on  esitetty,  esim.  Lagus:  Abo  Hofrätts  Hist.    Schy- 
bergson:  Hist.  vid  Abo  Un. 

Tultuaan  Saksaan  amiraalin  seurassa  v.  1633  joutui  Wexionius  Johan 
Banfrin  seurassa  kulkemaan  valtiokanslerin  luo.  Bilmark  mainitsee 
BanSrin  kiintyneen  suuresti  Wexionius'een  ja  luvanneen  häntä  auttaa 
kohoamaan.  Mutta  Wexionius  tahtoi  pyrkiä  päämääräänsä  ja  matkusti 
kanslerin  luo.  Senjälkeen  tulee  kertomus  Wexionius'en  matkoista  ja 
tuttavuuksista  ulkomailla.  Näillä  matkoilla  oppi  hän  tuntemaan  eri 
kansain  oloja  ja  elämää  (lärde  han  at  kanna  medborgares  olika  tilständ 
bäde  under  olik  —  och  enahanda  Föreskrefwit  Regerings  Sätt,  natio- 
ners  olika  lynne,  Lagar  och  författningar).  Hän  oppi  tuntemaan  miehiä, 
joitten  neron  kautta  taikauskon  pimeys  alkoi  väistyä  valon  tieltä.  Ulko- 
mailla ollessaan  oli  hän  erikoisen  ahkera  ja  saavutti  oppineitten  keskuu- 
dessa suuren  arvon.  Todistuksena  lauseilleen  mainitsee  Bilmark,  että 
Wexionius,elle  tarjottiin  edullista  asemaa  Saksassa.  Mutta  Wexionius 
ei  suostunut  tarjousta  vastaanottamaan,  ennenkuin  olisi  saanut  kuulla 
suosijansa  mielipidettä  asiasta.  Tämä  lähetti  hänelle  tarvittavat  varat 
palaamista  varten  Ruotsiin. 

Sitten  kertoo  Bilmark  miten  Wexionius  tuli  tuntemaan  Kaarle  Kustaan, 
josta  sittemmin  tuli  Ruotsin  kuningas.  Tämä  tuli  tervehtimään  amiraalia 
ja  matkusti  sitten  Taalainmaan  hopeakaivoksille  tervehtimään  kreivi 
Jaakko  De  la  Gardieta  (til  Silfwerberget  i  Dalarne,  at  pähelsa  Riks 
Feltherren,  Grefwe  Jacob  De  la  Gardie).  Wexionius  oli  matkalla  mu- 
kana. Ruhtinas  oli  tällöin  mieltynyt  häneen,  ja  lupasi  hänelle  virkatointa 
(försäkrat  honom  om  befordran),  ja  —  sanoo  Bilmark  —  on  kuninkaan 
suosio  ollut  pysyväinen. 

Wexionius'en  avioliitosta  kertoo  Bilmark.  (Wexionius  tänkte  tidigt, 
at  fullgjöra  de  ömma  skyldigheter,  som  Försynen  oss  pälagt  i  anseende 
til  wärt  slägtes  beständ).  Hänen  vaimonsa  nimi  oli  Susanna  Cruci- 
montana.  Wexionius  meni  naimisiin,  ennenkuin  hänellä  oli  vakinaista 
virkaa,  mutta  sinä  aikana  kävi  se  päinsä,  sillä  se  aika  ei  ollut  vielä 
rakentanut  alttaria  »kalliille  turhuudelle ". 

Varsinaiseen  yhteiskunnalle  hyödylliseen  toimeen  astuu  Wexionius 
tullessaan  Wexiön  koulun  rehtoriksi.  Siellä  koki  hän  panna  toimeen 
undistuksia,  mutta  joutui  myös  senvuoksi  moniin  hankaluuksiin. 

Senjälkeen  seuraa  esitys  Turun  ajasta.  Siinä  Bilmark  on  tietysti 
nojautunut  Konsistorion  pöytäkirjoihin.  Ennenkuin  hän  varsinaisesti 
alkaa  tehdä  selkoa  Wexionius'en  professori  ajasta,  luopi  hän  lyhyen 
silmäyksen  tieteitten  edistymiseen  Suomessa.  Hän  huomauttaa,  että 
sodat  ja  paavinvalta  ehkäisivät  täällä  kaiken  vapaan  henkisen  kehityksen. 
Ei  ollut  kouluja,  eikä  siis  voinut  ilmestyä  kunnollisia  opettajia.  Sitten 
hän  mainitsee  16-vuosisadan  ahdasmielisyyden  uskonnollisella  alalla, 
viitaten  Stodius'en  kohtaloon  ja  ahdasmielisyyden  Filosofian  alalla,  jolla 

alalla  Aristoteles  yksinomaan  hallitsi.  Kuitenkin  alkaa  vähitellen  taivaan- 
ranta valjeta.  Mutta  epäillen  katsellaan  tuota  uutta  valoa.  Wexionius 
ei  kuulunut  noihin  ahdashenkisiin,  sen  osoittavat  hänen  teoksensa  ja 
luentonsa,  jotka  hän  aloitti  luennoilla  Grotius'en  „de  jure  belli  et  pacis" 
teoksesta. 

Erikoisen  ahkera  oli  Wexionius.  Paitsi  luentojaan  antoi  hän  yksityis- 
opetusta. Ottaen  huomioon  hänen  runsaan  kirjallisen  tuotantonsa  siinä 
sivulla,  näkee,  ettei  häneltä  ole  jäänyt  paljo  aikaa  terveytensä  hoitami- 
seen eikä  kodin  huolenpitoon. 

Bilmark  tekee  selkoa  Wexionius'en  toimista  ja  tapauksista  yliopis- 
tossa hänen  aikanaan,  viipyen  erikoisesti  ajassa,  jolloin  Wexionius  oli 
vähällä  päästä  jumaluusopin  professoriksi.  Hänhän  oli  kirjoittanut 
Synodaali-väitöskirjan,  vaikka  ei  ollutkaan  pappi,  ja  se  seikka,  ettei  hän 
päässyt  tavottelemaansa  professorintoimeen,  näyttää  harmitaneen  Wexio- 
niusta. 

Kun  Wexionius-Gyllenstolpe  *)  oli  tullut  asessoriksi  Turun  hovi- 
oikeuteen, ei  hän  silloinkaan  voinut  luopua  opettamisesta,  sillä  se  oli 
tullut  hänen  toiseksi  luonnokseen.  Hänellä  oli  silloinkin  yksityisoppilaita. 

Senjälkeen  seuraa  selonteko  Wexionius'esta  ihmisenä.  Se  on  erin- 
omaisen huvittava  ja  hauska.  Hauskuus  vähenee  kuitenkin,  kun  tutus- 
tuu jo  mainittuun  Bängin  ruumissaarnaan,  jossa  selonteko  Wexionius'en 
luonteesta  on  alkuperäinen,  ja  jota  Bilmark  silminnähtävästi  on  käyttä- 
nyt lähteenään  hyvinkin  suuresti**).  Bilmark  puhuu  arvostelussaan 
Wexionius'en  kirjoitustavasta;  se  on  »vapaa  kaikesta  pakollisesta  % 
miehekkään  miellyttävää"  se  on  melkein  joka  rivillä.  Esitys  Wexionius'en 
terveydestä  on  melkein  samallainen  kuin  Bängin  esitys.  Ruusu  vaivasi 
Wexionius'ta;  vaimon  kuoleman  jälkeen  se  paheni  ja  1670  kuolema 
päätti  hänen  päivänsä. 

Luonteeltaan  oli  Wexionius  ystävällinen.  Hän  voitti  siten  kaikkien 
sydämmet.     Köyhiä   kohtaan    hän  oli  armelias.    Mitä  kykyyn  tulee,  oli 


*)   Bilmark   nimittää   Wexioniusta   aateloituna  nimellä  Gyllenstolpe.    Omakätisissä 
kirjeissään  esiintyy  kuitenkin  Wexionius  nimellä  Gyllenstälpe. 

Ilmoittajan  huom. 

**)  Christelig  Lijkpredikan  Pä  kongi.  M:s  fordom  Tro  Man  och  wälmeriterade  Adses- 
sorn  i  dhenna  Höglofl.  Kongi.  Hoffrätt  i  Stor-Forstendöniet  Finland  etc. 

Den  Edle   och  wälborne   Hern   Michael  Gäldenstdlpe  Til  jaconla, 
Herreshem  och  Ingoisberg  etc. 
(Nu  mehra  hoos  Gudh  Saligh). 

Hallen  af  f  Petro  Bäng 
Doct  et  Prof.  Abo. 

Tukholm.  Kunink.  Kirjastossa. 

hän  saavuttanut  sellaisen  aseman,  että  hänen  neuvoansa  kysyivät  sekä 
hänen  virkatoverinsa  että  muut  kansalaiset,  Turusta  ja  Turun  ulko- 
puoleltakin. 

Erikoisen  huomattava  on  Bilmarkin  esitys  Wexionius,en  teoksista. 

MEpitomeua  ei  hän  pidä  paraimpana;  hän  huomauttaa,  että  se  kulkee 
Messenius'en  ja  Johannes  Magnus'en  jälkiä.  Sensijaan  kiinittää  hän  — 
kuten  mielestämme  onkin  oikein  —  suuren  huomion  Wexionius,en 
Politica  teokseen  puhuen  samalla  silloisesta  Politica-tieteestä.  Arvostelu 
Politicasta  ei  kuitenkaan  kajoa  yksityiskohtiin.  Sensijaan  käsittelee  hän 
kysymystä,  onko  Politica  ollut  kielletty  kirja.  Tuoden  esiin  5  eri 
väitettä,  tulee  hän  tulokseen,  että  Politica  ei  ole  ollut  kielletty  teos. 
Huomattavin  noista  syistä,  joilla  hän  tukee  väitteensä,  on  se,  jonka  hän 
muistutuksessa  mainitsee,  että  kirja  ei  sisällä  mitään  sellaista,  että  se 
olisi  voinut  loukata  hallitsijaa.  Puhe  noista  „asubditis  mixtis"  ei  anna 
siihen  tarpeeksi  aihetta.  Sitäpaitsi  huomauttaa  Bilmark  siitä,  että  kirjan 
toiseen  kertaan  painaminen  olisi  mahdoton  selittää,  jos  se  olisi  dlut 
kielletty.  Samoin  pitää  hän  huhuna  sen,  että  Kaarle  X  olisi  heittänyt 
kirjan  seinään  sen  luettuaan.  Lopussa,  viime  lehdellä  hän  huomauttaa, 
että  Marlin  Miitopceus'en  Oratio  funebris'isia  voisi  saada  lisää  tietoja; 
samoin  Dan.  Achrelius'en  »Eloqvium  funeste  öfwer  Dom  Gyllenstolpe", 
voisi  antaa  lisätietoja.    Niitä  hän  ei  ole  saanut  käsiinsä. 

Kuten  huomaamme,  on  teos  joka  tapauksessa  merkillinen.  Tosin 
esitys  Wexionius'en  teoksien  arvosta  on  vajanainen,  mutta  elämäkerral- 
lisena esityksenä  se  on  vanhemmassa  historiallissa  kirjallisuudessamme 
huomattavimpia. 

A.  A.  A.  Laitinen. 


Historiallista  kirjallisuutta. 


Eevert  Laine:  Piirteitä  Suomen  vuoritoimen  historiasta  19  vuosisadan 
ensipuoliskolla,  I,  Rautateollisuus  1808 — 1831.     Akateminen  väitöskirja. 

Virallisen  vastaväittäjän,  prof.  E.  G.  Paimenin  asianomaiseen  paikkaan 
jättämä  lausunto  on  näin  kuuluva: 

Teoksen  johdanto  esittää  lyhyesti  rautateollisuuden  aikaisempaa  kehitystä, 
etupäässä  Hultinin  mukaan.  Sille  lukijalle,  joka  ei  tunne  tätä  edelläkävijää, 
on  esitys  hyödyllinen,  mutta  uutta  ei  tässä  luvussa  tietysti  tarjota.  Tekijä 
olisi  kuitenkin  joskus  saattanut  antaa  hyvätkin  lisätiedot  ja  sillä  tehdä  teos- 
taan itsenäisemmäksi.  Kun  esim.  siv.  3  mainitaan  vuorikuntain  metsien  olleen 
vaarassa  kadota  malminlouhinnan  tähden  ja  tämä  vaara  tulee  näkyviin  sellai- 

sessakin  paikassa  kuin  Suomen  ruukeille  niin  tärkeässä  Utössä,  niissä  ei  ollut 
mitään  masuunia,  kysynee  aineeseen  perehtymätön  kummastellen,  miten  lou- 
hinta sellaisenaan  on  voinut  sanottavasti  vaikuttaa  metsänkulutukseen.  Olisi 
kannattanut  mainita,  että  Ruotsissa  siihen  aikaan  vielä  käytettiin  „tillmakning" 
nimellä  tunnettua  louhintatapaa,  kun  näet  kruudin  ja  työn  säästämiseksi  teh- 
tiin louhittava  malmikerros  hauraaksi  polttamalla  suuria  rovioita;  suunnaton 
polttoaineiden  kulutus  siis  liittyi  itse  louhimiseen.  Toinen  esimerkki!  Va- 
paudenajan  lopulla  kiistanalainen  kysymys  taontaoikeuden  siirtämisestä,  joka 
tekijän  esityksessä  tulee  kuvatuksi  kokonaan  Almqvistin  mukaan,  sisältää  kaksi 
eri  puolta,  joita  on  varsin  eri  tavoin  arvosteltu:  toinen  koski  sitä  siirtoa,  joka 
oli  vakinaiseksi  aiottu  ja  riippui  malmi-  tai  metsävarojen  tyhjentymisestä  jos- 
sakin piirissä,  toinen  oli  aivan  tilapäistä  laatua  ja  tarkoitti  oikeuden  siirtoa 
aivan  satunnaisten  asianhaarojen  perusteella.  Muistaakseni  on  edellistä  tar- 
koitusta miltei  aina  tunnustettu  luonnolliseksi;  jälkimäistä  vastaan  taisteltiin. 
Kysymys  oli  tärkeä  juuri  Suomen  ruukeille,  joilla  oli  runsaasti  metsää,  joten 
niillä  oli  muutamat  hyvät  edellytykset  kilpailuun.  Kolmaskin  esimerkki,  mi- 
ten tekijä  olisi  voinut  täyttää  aukkoja  edellisessä  kirjallisuudessa.  Asiakirjoissa 
puhutaan  joskus  a/Tzivasarasta,  a/zzitaonnasta  (ämneshammare,  ämnessmide), 
mutta  ei  ole  selvää,  mitä  tämä  verrattain  harvoin  kohtaava  nimitys  merkitsee. 
Täytyy  kuitenkin  myöntää,  ettei  oikeastaan  kuulunut  tekijän  aineesen  ruveta 
vanhempia  aikoja  tutkimaan. 

Varsinainen  esitys  alkaa  sotavuodesta  1808;  sen  ensim^inen  luku  jakau- 
tuu neljään  alaosastoon.  En  ole  saanut  aihetta  asiallisiin  muistutuksiin  tätä 
osastoa  vastaan;  esitys  on  mikäli  minä  olen  havainnut  sekä  tarkka  että  seik- 
kaperäinen. En  tosin  ole  vakuutettu  siitä,  että  on  saatu  tuoda  Dannemorasta 
malmia  Forsbyn  (Koskenkylän)  ruukkiin,  kuten  siv.  53  oletetaan ;  mainitun 
kaivoksen  rauta  oli  siksi  suuressa  arvossa  pidetty,  että  tuskin  omistajat  saati 
viranomaisetkaan  olisivat  suosineet  raaka-aineen  siirtämistä  toiseen  paikkaan. 
Tekijän  alkutieto  on  Ruotsista  saatu  muistoonpano,  jota  en  ole  voinut  tar- 
kemmin tutkia.  Ainakin  on  erehdys,  kun  siv.  127  oletetaan  Dannemoran 
kaivoksen  kuuluneen  Roslagenin  alueeseen.  Vanha  nimitys  Roslagen  ei  kyllä 
ole  varsin  täsmällisesti  määrättävissä,  mutta  se  ei  ole  koskaan  ulottunut  niin  pit- 
källe rannikosta,  että  Upsalan  pohjoispuolella  oleva  Dannemora  olisi  siihen 
luettu.  Kun  kirjantekijä  sivv.  65 — 67  puhuu  vasaraveron  sotaveroksi  pyy- 
detystä lakkauttamisesta,  katsoo  hän  „  kummalliseksi ",  että  muutamat  arveli- 
vat veron  tulevan  kysymykseen  ainoastaan  tapahtuneen  taonnan  perusteella. 
Hän  on  tässä  asettunut  puhtaasti  kameraaliselle  kannalle;  pyyntö  oli  muka 
„ vastoin  kaikkia  anomuksia."  Voipi  mielestäni  varsin  hyvin  katsoa  asiaa  toi- 
seltakin kannalta.  Kyllä  vasaravero  samoin  kuin  kymmenykset  ja  muutamat 
muut  verot  lopulta  kiteytyivät  velvollisuudeksi,  joka  oli  riippumaton  siitä, 
saatiinko  maasta  viljaa  ja  taottiinko  rautaa,  mutta  historiantutkija  ei  voi  syystä 
katsoa  yhteyttä  verotuksen  ja  sitä  aiheuttaneen  toiminnan  välillä  aivan  mität- 
tömäksi, jos  kohta  veronkantajat  monasti  ovat  asettuneet  semmoiselle  kan- 
nalle. 

Teoksen  toinen  osasto,  jossa  vuoritoimen  hallinto  vv.  1809 — 1821  tulee 
puheeksi,  antaa  aihetta  muutamiin  parhaasta  päästä  muodollisiin  muistutuk- 
siin; mikä  kerrotaan  on  kyllä  asiallisesti  oikeaa. 

Tarpeettomalta  näyttää  minusta,  kun  tässä  ja  seuraavassa  osastossa,  enem- 
mältään    tunnettujen  painettujen  teosten  (Spären,  Bergholmin  y.  m.)  mukaan, 

kerrotaan  pienimpiäkin  tietoja  vähäpätöisten  henkilöjen  elämänurasta.  Ei  ku- 
kaan kysy,  milloin  nuo  Ihlström,  Smaraeus,  Sahlman  y.  m.  suorittivat  jonkun 
tutkinnon  tai  menivät  naimisiin;  se  huomio,  mikä  on  paikallaan  Norden- 
skiöldiin ja  Lundströmiin  nähden,  on  syrjään  vi  epää,  kun  vaikutuksetta  jää- 
neet henkilöt  ovat  puheena. 

Tärkeämpi  on  toinen  muistutus,  joka  koskee  alkukielisten  sanojen  ja  lau- 
seitten  suomentamista.  Paikka  paikoin  on  alkukielisiä  sanoja  käännetty  vää- 
rin tai  vähemmin  tarkalla  tavalla.  Kun  Calonius  lausuu:  »min  oförgripliga 
menin  g-  tai  »rädligast  vore",  niin  tämä  on  toista  kuin  tekijän  käyttämät 
lauseparret:  »vastustamaton  käsitys"  ja  »hyödyllisintä  lienee1*.  Stoll  (siv. 
140)  ei  ole  laskukäytävä,  vaan  kuljetuskuja,  (tavallisesti  vaakasuoraa  suuntaa 
käyvä).  »D&narche"  (siv.  222)  ei  ole  »peräyttäminen",  vaan  aivan  yksin- 
kertaisesti toimi  tai  askel;  »direktör  vid  masmästeriet"  lienee  parhaiten  suo- 
mennettava sulattojen  johtaja  (ei  sulatustaidon  tirehtööri).  Kun  alkukieliset 
asiakirjat  mainitsevat  makasiinissa  säilytettyä  rautaa,  (siv.  30,  37)  niin  asiaa 
ei  paranneta  puhumalla  »kassassa"  olevasta  raudasta.  Siv.  154  on  tekijälle 
sattunut  paha  käännösvirhe:  sanotaan:  »viedä  Ruotsista  Suomeen  kaikellaisia. 
tuotteita",  mutta  kuten  ajatteleva  lukija  heti  huomaa,  on  tarkoitus  päinvas- 
toin :  viedä  Suomesta  Ruotsiin. 

Minulla  on  myöskin  muutamia  muistutuksia  niitä  sitaatteja  vastaan,  jotka 
teoksessa  kerrotaan  alkukielellä.  Siv.  133  antaa  tekijä  Gadolinin  lausua:  »att 
jag  ej  kan  anse  mig  vara  umbärlig  vid  denna  direktion",  mutta  lauseen  koko 
ajatus  .viittaa  jo  siihen,  että  kirjoittaja  —  olkoonpa  nöyryyttä  teeskennellen 
—  ei  katso  olevansa  korvaamaton  (oumbärlig)  tuossa  johtokunnassa.  Muu- 
tamia sitaatteja  en  ole  voinut  alkuperäisiin  verrata,  mutta  ilmeisesti  jäljennös 
ei  ole  aivan  tarkka;  niinpä  viivanalaisissa  muistutuksissa  siv.  34;  siv.  205 
sana  utan  on  luettava  utom,  mikä  antaa  aivan  toisen  ajatuksen.  Tämä  asia- 
kirja on  olemassa  täkäläisessä  valtionarkistossa,  joten  ei  ole  epäilystä  lähteen 
oikeasta  sisällyksestä.  Varsin  mauttomaksi  katson  sitä  kielten  sekotusta,  jota 
usein  taijotaan  -pujottamalla  suomalaisia  sanoja  keskelle  ruotsiksi  kerrottua 
alkuperäistä  lähdettä:  esim.  siv.  76:  Hisingerille  myönnetään  laina  dä  bruks- 
ägarene  i  Finland  numera  ej  lärer  kuuna  vägras  utbrytning  —  ja  koska  i  en 
sadan  händelse  ryttmästar  Hisinger  äfven  har  att  undfä  j.  n.  e.  Sivv.  94, 
100,  109,  110  tarjoovat  samanlaista  helposti  vältettyä  sekoitusta. 

Tämän  kanssa  yhteydessä  mainittakoot  muutamat  muistutukset,  jotka  koh- 
distuvat teokseen  sen  kokonaisuudessa.  Sen  kielellinen  asu  ei  ole  tyydyt- 
tävä; lauseet  ovat  paikka  paikoin  raskaat,  jopa  epäloogilliset  ja  consecutio 
temporum  on,  kuten  usean  nykyisen  suomalaisen  kirjoittajan  lauserakennuk- 
sessa  aivan  epätyydyttävä.  Kun  siv.  54  selitetään,  että  9,326  kippuntaa  takki- 
rautaa on  luettu  yhtä  moneksi  leiviskäksi  kankirautaa,  ei  tämä  selitys  osu 
asian  ytimeen.  Tarkoitus  on  huomauttaa,  on  takkirautapainon  mukaan  luet- 
tiin kippuntaan  26  leiviskää,  kun  sitä  vastoin  kankirauta  luettiin  vuoripainon 
mukaan,  siis  kippunnassa  ainoastaan  20  leiviskää.  Luulisi  Viipurin  ja  Savon 
läänien  olleen  yksi,  kun  käytetään  lausepartta:  Viipurin  ja  Kuopion  lääni, 
(siv.  99,  kahdesti).  Painovirheiksi  saanee  lukea,  kun  siv.  271  viime  rivillä 
mainitaan  eräs  kirje  9  piitä  helmik.  pro  19  p.  samaa  kuuta  annetuksi;  sa- 
moin kun  siv.  299  Petersenin  kirje  Linderille  mainitaan  27  p.  kesäk.  anne- 
tuksi, (oikeastaan  27  p.  toukok.)  Siv.  295  puhutaan  Tukholmalaisesta  kaup- 
piaasta   Gust.   Karl   Johansson,  lue  kauppiaat  Gust.  &  Karl  Johanson.     Pai- 

kannimet,  sekä  ulkomaalaiset  (ks.  siv.  191)  että  kotimaiset  ovat  oikokirjoi- 
tuksessaan  huolettomasti  pidellyt;  Fredriksfors  ja  Forsby  ovat  luullakseni  aina 
suomenkielisten  parissa  mainitut  Leineperin  ja  Koskenkylän  ruukeiksi.  Mitä 
tulee  -nen  päätteisiin  laatusanoihin,  tapaamme  teoksessa,  useinpa  samalla  si- 
vulla tai  rivilläkin  ikävää  johdonmukaisuuden  puutetta :  yksinkertainen,  keski- 
määräinen,  toistaseksi,  viimenen,  mukanen,  tapanen,  päihvastanen,  mutta  nii- 
den rinnalla:  etäinen,  vastainen,  omaperäinen,  puolittainen,  ainainen,  alhainen, 
pitkäikäinen  j.  n.  e.  Nämä  ja  tämmöiset  puutteet  ovat  kovin  ikäviä,  vie- 
läpä kun  synnynnäinen  suomalainen  ne  tekee,  vaikka  on  saanut  opetuksensa 
koulusta  alkaen  äidinkielellään. 

Palaan  näistä  muodollisista  muistutuksista  siihen  tapaan,  miten  tekijä  on 
ainettansa  käsitellyt.  En  voi  olla  huomauttamatta  sitä  suurta  ansiota,  että 
hän  vaivojaan  säästämättä  on  venäläisistäkin  arkistoista  etsinyt  tietoja  noista 
kauppasopimuksista,  joilla  Suomen  ja  Ruotsin  väliä  järjestettin;  äsken  kauppa- 
alaa  erityisesti  käsitellyt  väitöskirja  oli  tehty  jättämällä  tämä  puoli  syrjälle, 
joten  herra  Laineen  huolellisuus  sitä  kiitettävämpänä  esiintyy.  Sitä  omitui- 
sempaa on  että  hän  sitä  vastoin  on  jättänyt  esittämättä  muutamia  tosiasioita, 
jotka  ovat  hänelle  hyvin  tunnetut.  Paljon  tärkeämpi  kuin  esim.  herrojen  A. 
Wasastjernan  ja  H.  Höckertin  siv.  154  kerrotut  lausunnot  on  samassa  asia- 
kirjavihossa  tavattava  P.  J.  Bladhin  mietintö.  Jos  edelliset  olivatkin  ruukin- 
omistajia,  mikä  sai  tekijän  antamaan  heidän  arveluilleen  suurempaa  merkitystä, 
oli  Bladh  Suomen  siihen  aikaan  etevin  taloudellisten  ja  kauppaolojen  tuntija, 
joten  oli  syytä  omistaa  erityistä  huomiota  hänen  käsitykselleen,  ja  lausuntoa 
tarkastaessaan  huomaakin  lukija,  miten  paljon  oikeammin  hän  arvosteli  ase- 
maa kuin  kaikki  muut.  Hän  jo  rauhan  jälkeen  ennusti,  että  Ruotsi  pian  oli 
tekevä  vaikeuksia  malmin  ja  takkiraudan  viennille  sekä  viljan  ja  muiden 
maanviljelystuotteiden  tuonnille,  kun  muut  tuudittivat  itseään  uneen  sillä,  että 
muka  Ruotsi  välttämättömästä  tarvitsi  meidän  tavaroitamme.  Se  ankara  suo- 
jelus- tai  estämispolitiikka,  joka  varsinkin  18 15*  vuoden  valtiopäivillä  tulee 
näkyviin  Ruotsissa,  olisi  ansainnut  tulla  tarkemman  huomion  esineeksi;  sa- 
moin olisi  sopinut  mainita,  että  „sotilasasiain  sihteeriksi"  mainittu  af  Wirs6n 
itse  asiassa  oli  vapaamman  kaupan  etevimpiä  puoltajia,  joten  hänen  osalli- 
suutensa keskusteluissa  sai  erityistä  merkitystä.  Kun  tekijä  siv.  184  lukee 
pääasiassa  Falckin  ansioksi,  että  vuoritoimen  hyväksi  uskallettiin  1821  käyt- 
tää paljon  enemmän  varoja  kuin  oli  aiottu  1813,  tuntuu  olettamus  liioitte- 
lulta; Ruotsin  kanta  melkein  pakotti  kannattamaan  kotoisiin  malmivaroihin 
perustettua  liikettä. 

Väitöstilassa  huomautin  siitä  puutteesta,  ettei  kirjasta  saa  mitään  tietoja 
siitä  suuresta  muutoksesta,  joka  tapahtui,  kun  kankirautaa  alkaen  v:sta  1809 
voitiin  Suomesta  viedä  Venäjälle.  Yhtä  hyvin  kuin  raaka-aineen  hankinta 
Uralista  tai  Goroblogodatista,  vieläpä  paljon  paremmin,  olisi  kuulunut  asiaan 
kosketella  myyntikysymystä,  ja  olisi  myös  pitänyt  antaa  lukijalle  tietoa  niistä 
vaikeuksista,  jotka  usein  kohtasivat  Ruotsissa,  kun  „kr£ngel  och  mutor"  oli- 
vat tarpeen  laillisenkin  oikeuden  saavuttamiseen.  Kirjantekijä  vastasi  teke- 
määni muistutukseen,  että  hän  aikoi  esittää  nämä  seikat  teoksensa  jatkossa; 
hän  sitä  paitsi  lectio  praecursoriassa  niitä  kosketteli.  En  tullut  vakuutetuksi 
että  tämä  aineenjako  on  paras,  mutta  tekijän  puolustukseksi  on  joka  tapauk- 
sessa luettava,  ettei  hän  ole  jättänyt  tätä  puolta  ainetta  tutkimatta. 

Liite  n:o  1  nfainitsee  (samoin  kuin  Hultin)  nimen  A.  J.  Falander;  en 
kuitenkaan  tiedä,  mistä  tuo  jälkimäistä  nimeä  osottava  kirjain  tulee.  Taulu 
nro  4  antaa  numerotietoja,  jotka  osaksi  poikkeavat  niistä,  jotka  vuorimestari 
Enok  Furuhjelm-vainaja  on*  1881  julkaissut  eräässä  painetussa  kertomuksessa, 
jota  tekijä  ei  tuntenut.  Erotukset  ovat  kuitenkin  vähäiset,  enkä  pelkistä  sum- 
mista uskalla  mennä  päättämään,  kumpi  tutkija  on  oikeammat  tiedot  antanut. 

En  katso  tarpeelliseksi  tarkemmin  luetella  niitä  muistutuksia,  joista  väi- 
töstilassa  keskustelimme;  näistäkin  näkyy,  että  muistutukset  enimmältään  oli- 
vat vähäisiä  eikä  niitä  ollut  paljon.  Kaikesta  selviää,  että  kirjantekijä  harvi- 
naisen huolellisesti  ja  uutterasti  on  tutkinut  ainettaan;  neljä  vuotta  on  hän 
siihen  käyttänyt  ja  nyt  esitetty  osa  hänen  teostaan  on  mielestäni  hyvin  vas- 
taava sitä  tarkoitusta,  jota  varten  se  on  julkaistu.  Puolustus  oli  asiallinen 
ja  tyydyttävä. 


P.  O.  von  Törne:  PtoUmäe  Oallio  Cardinal  de  Cöme.  Iztude  saria 
cour  de  Rome,  sur  la  secr&airerie  pontificale  et  sur  la  politique  des  papes 
au  XVI  siicle.    Yliopistollinen  väitöskirja. 

Virallisen  vastaväittäjän  prof.  M.  G.  Schybergsonin  lausunto  on  suomen- 
nettuna näin  kuuluva: 

Tekijä  on  valinnut  aineensa  alalta,  joka  nykyään  on  historiallisella  taholla 
aivan  polttava,  sillä  sittenkun  Vatikaanin  arkisto  on  tullut  yleisön  käytettä- 
väksi, on  tutkijain  huomio  ollut  erityisesti  suunnattuna  paavikunnan  historiaan 
katolisen  vastavaikutuksen  aikakaudella.  Tällä  alalla  on  hän  löytänyt  omi- 
naisen tehtävänsä  ottamalla  käsiteltäväkseen  persoonallisuuden,  jota  aikaiseni* 
min  on  vaan  sivumennen  mainittu  ja  joka  on  huomattava  vaikutuksensa  tähden 
paavillisen  hallintoelimistön  kehitykseen  16  sataluvun  puolivälin  tienoilla. 

Kansantajuisen  johdannon  jälkeen  (sivuilla  I— XXXVHI)  siirtyy  tekijä  en* 
simaisessa  luvussa  (sivuilla  1 — 54)  perinpohjaisesti  käsittelemään  paavillisen 
hallinnon  kehitystä  keskiajan  lopulta  alkaen.  Hän  huomauttaa,  että  kardi- 
naalinepoottien  ohella  syntyi  uusi  laitos  siten,  että  muodostettiin  .secretarius 
<domesticus'en"  virasto,  joka  välittömästi  pani  paavillisen  tahdon  toimeen. 
Th.  v.  Sickel  (Römische  Berichte  I)  ja  Susta  (Die  römishe  Curie  und  das 
Concil  von  Trient)  ovat  aikaisemmin  esittäneet  tietoja  siitä,  mutta  tekijä  on 
paavillisessa  arkistossa  huolellisesti  toimitettujen  tutkimusten  perustalla  seikka* 
peräisesti  ja  yksityiskohtia  myöten  ottanut  asiasta  selkoa.  Luonnollisesti 
paavillisten  virastojen  kehitys  16  sataluvulla  ja  selonteko  siitä  on  suurimer- 
kityksinen  sen  ajan  historiantutkimukselle,  ja  varmaankin  tulevat  ulkomaiset 
tutkijat  arvostamaan  tekijän  ansioita  tähän  nähden. 

Laveaan  aineistoon  nojautuen  esittää  tekijä  toisessa  luvussa  (sivuilla  55 
— 90)  Gallion  asemaa  secretarius  domesticus'ena  Pius  IV:n  paavina  ollessa 
ja  hänen  suhteitaan  kardinaali  Borromeo'on.  Tätä  esitystä  jatketaan  kolman- 
nessa luvussa  (sivuilla  91 — 106),  johon  liittyy-  kuvaus  silloin  jo  Comon  kar- 
dinaaliksi kohotetun  Gallion  epäsuosioon  joutumisesta  ja  syrjäytetystä  ase- 
masta Pius  V:nen  hallituskautena  1560 — 1565. 

Liikanaista  varovaisuutta  osoittaa  se,  että  tekijä  on  jättänyt  ainevarastos- 
taan esittämättä  Comon  kardinaalin  personallisuutta  kuvaavat  johtopäätökset. 
Haluaisi  tietoa,  oliko  Gallio  myötätuntoinen  katolisen  vastavaikutuksen  har- 
rastuksille, ja    odottaisi    siihen    selityksiä,  joita    olisi  voinut  saada  Gallion  ja 

paavin  lähettilään  S:ta  Crocen  sekä  Gallion  ja  kardinaali  Borromeon  välisestä 
yksityisestä  kirjeenvaihdosta.  Tekijä  varovasti  välttää  muka  persoonallisen 
vakaumuksen  todisteina  vetoamasta  sellaiseen,  mitä  voidaan  pitää  vähemmän 
kuvaavina  ilmaisumuotoina  eli  tavallisina  lausetapoitia.  Hänen  arvostelunsa  ovat 
yhtä  vältteleviä,  koskivatpa  ne  Gallion  liittymistä  v.  1564  ranskalaiseen  puo- 
lueeseen, hänen  suhteitaan  Toskanan  herttuaan,  jonka  korottamista  suurherttuaksi 
hän  oli  edistänyt,  tahi  hänen  lopullista  liittymistään  espanjalaiseen  puolueesen. 
Comon  kardinaali  on  herättänyt  hänen  mielenkiintoaan  pääasiallisesti  vaan 
semmoisen  henkilön  perikuvana,  joka  raivasi  itselleen  tien  paavin  hallitus- 
laitoksessa. 

Neljännessä  luvussa  (sivuilla  107 — 135)  tekijä  asiallisesti  esittää  sitä  ase- 
mata,  joka  Galliolla  oli  pääsihteerinä  ja  mahtavana  ministerinä  Gregorius  XIII:n 
paavina  ollessa.  Eräs  Corgan,  Gallion  apulaisen,  laatima  johtosääntö,  joka 
on  julaistu  Ldemmer'in  Monumenta-kokoelmassa,  on  tässä  kysymyksessä  arvo- 
kas asiakirja.  Muutoinkin  julkaisee  tekijä  arkistotutkimuksiin  perustuvia  tietoja 
paavillisen  hallintotoimen  yhä  enemmän  kehittyneestä  järjestöstä.  Pääsihteerinä 
piti  Gallio  huolta  kaikista  tärkeistä  asioista,  varsinkin  mikä  koski  paavin 
suhteita  Europan  muihin  valtioihin. 

Viidennessä  luvussa  (sivuilla  136 — 224)  esittää  tekijä  suppeassa  muo- 
dossa paavin  politiikan  pääpiirteitä  Gregorius  XIII:n  hallituskautena.  Tässä 
on  tekijä,  määrätessään,  mitä  esitykseen  on  otettava,  mitä  siitä  poisjätettävä, 
menetellyt  hiukan  mielivaltaisesti.  Lakkaamattomia  riitaisuuksia  Gregorius 
XIII:n  ja  Filip  II:n  välillä  kirkollisesta  tuomio-oikeudesta,  kirkollisesta  hallin* 
nosta,  veroista  y.  m.  kosketellaan  ainoastaan  sivumennen,  mutta  eurooppa- 
laiset valtasuhteet  vetävät  päähuomion  puoleensa.  Kun  tekijä  edelleenkin 
pitää  Comon  kardinaalia  sivuhenkilön  asemessa,  jääpi  yhdistävä  side  pai- 
koitellen heikoksi.  Gallion  nimen  tapaa  useammin  alimuistutuksissa  ja  liit- 
teissä kuin  itse  tekstissä,  joka  seikka  varsinkin  kirjoitustyylin  kannalta,  tun- 
tuu hiukan  epäonnistuneelta. 

On  kumminkin  tunnustettava,  että  tekijä  tässäkin  luvussa  esittää  arvok- 
kaita tietoja.  Muun  muassa  kuvaa  hän  laveammin  paavin  toimintatapaa  por- 
tugaalilaisessa  vallanperimyskysymyksessä  1578 — 1580.  Pääasiallisesti  es- 
panjalaisten asiakirjain  nojalla  on  M.  Philippson  kardinaali  Granvellaa  käsit- 
televässä teoksessaan  kuvannut  paavin  menettelyn  kauttaaltaan  epäjohdon- 
mukaiseksi don  Antonio  de  Praton  sukuperän  laillisuutta  koskevassa  kysy- 
myksessä. Osittain  Comon  kardinaalin  kirjeenvaihdon,  osittain  muitten  paa- 
villisten asiakirjain  nojalla  on  tekijä  muodostanut  itselleen  toisellaisen  käsityk- 
sen siitä  asiasta.  Muutamien  todistusaineistossa  olevien  puutteellisuuksien 
tähden  lienee  tässä  kohden  vaikeata  mitään  ehdottoman  ratkaisevaa  esiintuoda, 
mutta  tekijälle  on  kaikessa  tapauksessa  tuleva  ansio  siitä,  että  asia  on  tullut 
valaistuksi  toiseltakin  näkökannalta. 

Tutkimuksen  kuudes  luku  (sivuilla  225 — 236)  sisältää  kuvauksen  Comon 
kardinaalin  yksityisestä  elämästä  vuoden  1585  jälkeen. 

Teokseensa  on  tekijä  liittänyt  joukon  extenso  julaistuja  asiakirjoja  (sivuilla 
238 — 287),    jotka   vahvistavat  muutamia  esityksen  tärkeämpiä  kohtia. 

Julkisessa  väittelytilaisuudessa  oli  puolustus  asiallista  ja  tyydyttävää. 

Edellä  esitetyillä  perusteilla  olen  sitä  mieltä,  että  filosofiankandidaatti  P. 
O.  v.  Töme'n  tutkimuksella  on  tieteellistä  arvoa  ja  että  se  hyvin  vastaa 
tarkoitustaan. 

Satakunta.  Kotiseutututkimuksia  /.  Julkaissut  Satakuntalainen  Osakunta. 
Helsingissä   1907.  siv.  239.     Hinta  2  mk. 

Kun  Pohjalainen  osakunta  v.  1843  julkaisi  ensimmäisen  albuminsa  Jou- 
kahaisen, sanoi  Fr.  Cygnaeus  sen  alkupuheessa,  että  julkaisun  päätarkotuksia 
oli  avustaa  kotimaisen  kirjallisuuden  aikaansaamista,  koska  olisi  hyvä  että  Suo- 
mella olisi  kirjallisuus;  tämä  aika  on  jo  etäinen,  ja  kotimainen  kirjallisuus  on 
edistynyt  valtavasti  tuosta  ajasta  lukien.  Ylioppilasosakunta-albumi  ei  suin- 
kaan enää  ole  erikoinen  kirjallinen  merkkitapaus,  vaikkakin  useat  hyvin  arvok- 
kaat tutkielmat  eri  aloilta,  runot  ja  kaunokirjalliset  teokset  niissä  ensinnä  ovat 
lasketut  julkisuuteen. 

Satakuntalainen  Osakunta,  joka  on  yksi  niistä  kolmesta,  joihin  Länsisuoma- 
lainen Osakunta  on  jakaantunut  sitte  talven  1904,  on  tällä  ensimmäisellä  jul- 
kaisullaan etevästi  pysyttänyt  ylioppilasjulkaisujen  vanhoja  traditsioneja.  Sata" 
kunta  ei  ole  tavallinen  albumi  eli  »ströskrift";  siinä  ei  ole  runoja  ja  lyyrilli- 
sen fantasian  tuotteita,  jotka  a/tom/kirjallisuudessa  usein  ovat  pääasia.  Teoksen 
alanimi,  Kotiseutututkimuksia,  sanookin,  että  teoksella  on  toinen  luonne;  sen 
alkusanassa  prof.  J.  J.  Mikkola  osakunnan  inspehtorina  tekee  suunnitelmasta 
selkoa.  Tarkotus  on  tutkia  ja  täntapaisessa  julkaisusarjassa  käsitellä  koti- 
maakunnan luontoa,  antropologiaa,  kieltä,  kultturia  ja  historiaa  laveimmassa 
merkityksessä.     Näkyväisen  alotteen  on  aije  nyt  saanut. 

Satakunnan  kirjoituksissa  on  hyvin  hauskoja  useitakin.  Sellaisia  on  heti 
ensimmäinen,  toht.  R.  Boldtin  lämminsydäminen,  perusteellinen  ja  sytyttävä 
kirjoitus  Porin  kotiseutuyhdistyksen  synnystä  ja  toiminnasta  1901 — 1906. 
Todella  hämmästyy  lukiessaan  tämän  yhdistyksen  suurta  merkitystä  ja  niitä 
tuloksia,  joita  se  jo  on  aikaansaanut  läntisimmän  Satakunnan  luonnon  ja  kulttu- 
rin  selvittelyssä,  samalla  kun  elävästi  tuntee,  miten  tavaton  onni  kotimaiselle 
tutkimustyölle  tällaisten  yhdistysten  toiminta  on.  Toht.  Boldtin  kirjotus  epäile- 
mättä vaikuttaa  voimakkaasti  ja  herättävästi  ei  vain  Porin  seuduilla  vaan  laa- 
jalti  missä  se  vain  tulee  tunnetuksi.  —  Toisessa  kirjoituksessa  tekee  museon- 
amanuensi  maisteri  Juhani  Rinne  selkoa  läntisen  Satakunnan  keskiaikuisista 
kirkoista.  Tutkija  on  selville  saanut,  että  kysymyksessä  olevan  alueen  kes- 
kiaikuiset  kirkot  —  Kokemäen,  Ulvilan,  Huittisten,  Karkun,  Tyrvään  ja  Raumaa 
—  ovat  aikaisintaan  1300  luvun  alkupuolelta.  Vanhempia  kirkkoja  on  kuitenkin 
useita  ollut  eri  paikoin  Kokemäellä,  Köyliössä  y.  m.,  mutta  ennenkuin  niiden 
maatuneita  raunioita  on  tutkittu,  ei  voida  sanoa,  milloin  risti  ja  ristin  usko 
ovat  vakaan  tuneet  täällä,  Suomen  historian  alkuaikojen  yhdellä  tärkeimmistä 
seuduista.  Että  se  arkeologisia  kaivauksia  tekmällä  ja  senkin  metodeihin  noja- 
umalla  on  onnistuva,  voinee  jo  tämän  kirjotuksen  nojalla  varmasti  toivoa. 

Muitakin  historiallisia  kirjotuksia  on  useita.  Op.  Af.  Kauppinen,  Satakunnan 
museon  innokas  ja  uupumaton  intendentti,  kertoo  tämän  museon  historiasta, 
kehityksestä  ja  merkityksestä,  ja  tunnustaa  täytyy  että  Porin  museon  merkitys 
ei  suinkaan  ole  pieneksi  arvosteltava:  siksi  paljo  tärkeätä  on  se  jo  ehtinyt 
pelastaa,  siksi  paljo  muinaisuuden  kunnioitusta  ja  harrastusta  paikkakunnalla 
virittää  —  kiitos  suureksi  oasksi  juuri  nyk.  intendenttinsä.  Kirjotus,  jota  koris- 
taa useita  kuvia  museon  esineistä  ja  sisustoista  on  varsin  perinpohjainen;  vir- 
heistä on  huomautettava  esitys  pronssikaudesta,  johon  luetaan  joukko  myö- 
hemmän aikuisia  esineitä  (mus.  1.  3353,  3003,  3004,  3324,  5509,  5510, 
706,  5520  y.  m.)  —  Yliopp.  Sakari  Loimaranta  kertoo  Huittisten  pitäjän 
kirkollisista    oloista    Gezeliuksen   aikaan,   perustuen   painamattomiin   lähteisiin 

Huittisten  kirkon  arkistossa,  joka  isonvihan  käsistä  on  säilynyt  kummallisen 
hyvin.  —  Ajan  kuvauksena  hyvin  sopiva  on  med.  kand.  Hannes  Ryömän 
selostus  Tyrvään  kansakoulun  perustamisvaiheista,  »sivistyksen  esitaistelusta 
salomailla/  joka  nostatti  suunnattoman  myrskyn  pienessä  yhteiskunnassa; 
aivan  liian  vähän  viljeltyyn  viime  vuosisadan  historian  ja  kultturin  edistyksen 
tutkimukseen  tuo  tämä  lyhyt  kirjotus  hyviä  lisiä.  —  Kun  vielä  olemme  mai- 
ninneet Niilo  J.  Avellanin  tunnollisen  tutkielman  paikallisen  historiallisen 
topografian  —  ent.  Ulvilan  pitäjän  maatiloista  —  alalta,  olemme  maininneet 
julkaisun  historialliset  kirjotukset.  Sen  ohessa  käsittää  se  joukon  tutkielmia 
muilta  aloilta. 

Teos,  jonka  kansilehti  on  komea  —  Satakunnan  karhu  viheriällä  pohjalla 
—  ja  joka  on  lähes  300  sivua  laaja  sekä  kuvitettu,  on  yliopiston  myöntämän 
apurahan  nojalla  voinut  pysyä  hämmästyttävän  halpahintaisena.  Se  on  oleva 
mitä  arvokkainta  lukemista  kaikelle  Satakunnalle,  ja  samalla  niin  peräti  kan- 
sallista, sen  vuoksi  että  niin  monet  sen  kirjotuksista  vetoovat  kansan  havain- 
toihin, osaksi  myös  avaavat  sille  itselleen  tilaisuuden  kotiseudun  kaikenpuolisen 
selvittelyn  avustamisessa.  % 

Satakuntalaista  Osakuntaa  on  vilpittömästi  onniteltava  arvokkaasta  julkaisusta. 

A.  M.  T. 


Lyhyitä  tiedonantoja. 

Kirj.  A.  M.  T. 

Saksalaisen  antropologis-etnologis-muinaistieteellisen  seuran  Korrespondenz- 
Blattlssa,  jonka  toimittajia  ovat  kuuluisat  Johannes  Ranke  ja  Georg  Thilenius,  on  tämän 
vuoden  elokuun  vihossa  hauska  kirjotus  nimeltä  Keltiläis-  ja  germanilaisalueen  rajat 
la  Tineaikaan.  Kirjottaja  on  monista  rohkeista  ja  terävistä  historiantakaisista  asutus- 
ja  kansallisuusoloja  käsittävästä  kirjoituksestaan  tuttu  tiedemies  Gustaf  Kossinna.  Aihe, 
jota  hän  nyt  käsittelee,  on  kaikkein  kantavimpia  ja  tärkeimpiä  koko  esihistoriallisen 
arkeologian  alalla  ja  edellyttää  epäilemättä  harrastusta  kaikissa,  jotka  ovat  huvitetut 
myöhemmän  historian  määrättömän  suurarvoisesta  germanisen  rodun  kultturityöstä. 

La  T&neajaksi  kutsutaan  arkeologien  keskuudessa  aikakautta,  joka  ennen  kaikkea 
on  ollut  kelttiläisen  heimon  kukoistusaika,  jolloin  sen  keskuudessa  syntyi  ja  kehittyi 
ainakin  aineellisen  kultturin  muotoja,  jotka  levisivät  kauvaksi  yli  Europan  ulkopuolelle 
alkuperäisen  muodostusalueensa.  La  Tfene  on  tämän  aikuisten  löytöjen  tärkein  paikka, 
sijaiten  Neuenburgerjärven  rannalla.  Aikakausi  on  ennen  aikaroomalaisvaikutusta,  käsit- 
täen 4  ensimmäistä  vuosisataa  e.  Kr. 

Kirjottajan  tekemä  tutkimus  käy  mahdolliseksi  sen  kautta,  että  kysymyksessä 
olevana  aikana  germanit  polttivat  kuolleensa,  jota  vastoin  keltit  hautasivat  ne  poltta- 
matta. Nuorimpaan  Hallstatt-aikaan  (juuri  ennen  la  T&ne  aikaa)  oli  keltti läisalue  tun- 
kenut pohjosessa  niin  kauvaksi  että  se  vielä  käsitti  Nassaun,  Hessenin,  Thttringin  ja 
Saale-alueen,  vaikka  germanilaisalue  nuoremmalla  pronssiajalla  oli  jo  käsittänyt  nämäkin 
seudut.  Ainoan  kerran  germanilaissuvun  historiassa  voimme  näin  ollen  konstaterata, 
että  sen  asuma-alue  on  pienentynyt  -—  joskin  vain  lyhyeksi  ajaksi. 

Mainin  seudut,  samoin  kuin  ylä-  ja  keski-  Schlesia  olivat  näihin  aikoihin  ketti- 
läisiä.  Sen  sijaan  ulottui  germanilaisalue  haudoista  päättäen  Dresdenin,  Pionan,  Deut- 
schin ja  Erfurtin  seutuville,  todistaen  mistä  päin  Mainin  germanit  ovat  kotosin.  —  Reinin 

länsipuolella  olivat  Hunsrttck,  Mosel-laakso,  Andernach  ja  Eifelalue  kelttiläistä,  ja  sel- 
vään niiden  pohjoispuolella  huomaa  yhä  kasvavaa  ja  voimakkaampaa  vaikutusta  luoteis- 
saksan  tasangoilta:  Hannoverista,  Westfalista  ja  Reinin  itäpuolelta. 

Baierissa  ja  Wtirttemburgissa  ei  näihin  aikoihin  tunnu  edes  germanisia  siirtoloita 
olleen.  Reinlaaksossa  on  ollut  muutamia  sellaisia:  Mainzista  etelään  Geraussa,  Heidel- 
bergissa y.  m.  ja  yksi  aina  Breisachin  luona  asti.  Puheena  olevan  aikakauden  lopulla 
ovat  sitte  germanit,  arvatenkin  svevit,  Reiniä  pitkin  tunkeneet  Elsassin  alueelle.  Tämä 
heimo  on  kulkenut  Hessenin  ja  Nassaun  läpi  alkuperäisiltä  kotisijoiltaan  Elbe-Havelin  ja 
Mecklenburg-Strelitzin  luota. 

Saman  aikakauskirjan  tämän  vuoden  5—6  vihossa  on  tunnetuimman  esimykeni- 
läisarkeologin  professori  Arthur  Evansin  mkoe  Kretan  esihistorian  kronologiseksi 
jäsentelyksi."  Tutkija  jakaa  varsinkin  suurten  Knossoslöytöjen  perusteella  Kretan  his- 
toriantakaisen  ajan  neolitisen  ajan  jälkeen  kolmeen  pääosaan,  ja  kunkin  pääosan  vielä 
kolmeen  alajaksoon.  Näin  on  ensimäinen  tärkeä  yritys  tehty  kaakkoisimman  Etelä- 
Europan  muinaisuuden  perusteelliseksi  selvittelyksi.  Odottaisi  vaan  että  kirjotus  olisi 
kuvitettu.  Alkuperäinen  kirjotus,  jota  emme  ole  saaneet  käsiimme,  on  julaistu  ranskan- 
kielisenä vihkosena,  jossa  arvatenkin  on  kirjallisuusviittauksia  y.  m. 

* 

Laajassa  ja  mainiossa  Archiv  fur  Anthropologiessa  1907,  B.  VI:  2—  3  s.  91—113 
on  huvittava  kirjotus  tri  M.  Höfleriltä  erilaisista  kuvaleivistä,  joita  valmistetaan  kuole- 
mantapausten sattuessa.  Huomautettuaan  ensin,  miten  mitä  erilaisimmat  hautatavat 
tarkettavat  vainajain  kummittelemisen  (.gengängare")  estämistä,  miten  vainajan  haudan- 
takaisten tarpeiden  tyydyttämiseksi  aikoinaan  pantiin  hautaan  hänen  mukaansa  aseita 
y.  m.,  metsästyseläimiä,  useinpa  sitä  varten  surmattuja  orjia  ja  orjattaria,  evästä  j.  n.  e. 
tekijä  sitten  tekee  selkoa,  mitenkä  tämä  tapa  vähitellen  joutui  muodostelujen  alaiseksi 
kristillisenä  aikana,  perustuen  kuitenkin  vanhaan  pakanuuden  aikuiseen  käsitykseen. 
Puhuttuaan  sen  jälkeen  uhriaterioista  ja  milloinka  jo  eri  kansojen  keskuudessa  kutakin 
kotieläintä  on  käytetty  hautauhreina  arkeologien  todistusten  mukaan,  siirtyy  kirj.  varsi- 
naiseen aineeseensa  ja  kuvaa  eläimiä  ja  erilaisia  esineitä,  rannerenkaita  y.  m.  esittäviä 
kuvaleipiä,  joita  hautajaistilaisuuksissa  käytetään,  osottaen  että  ne  ovat  muistoja  ikivan- 
hoista uhritavoista. 

* 

Zeitschrift  fflr  Ethnologiessa,  1907:  III  kirjottaa  Waldemar  Belck  kirjotuksen 
»rautatekniikan  keksijöistä,  etenkin  raamatuntekstien  nojalla."  Tekijä  alottaa  kertomalla 
tarkkaan  Jerusalemin  tunnetusta  Siloahvesitunnelista,  jonka  sanotaan  olevan  kuningas 
Hiskian  rakentama.  Tämä  otaksuma  ei  kuitenkaan  ole  aivan  varma,  koska  tunnelissa 
ei  mainita  Hiskian  eikä  ylipäänsä  minkään  kuninkaan  nimeä.  Tunneli  voi  siis  olla 
vanhempi  kuningasten  aikaa;  joka  tapauksessa  on  ainakin  varmaa,  että  sen  aikuisia- 
kin tunneleita  on  olemassa.  Kysymys  on  nyt,  onko  jo  silloin  rauta  ollut  israelilaisille 
tunnettu,  vai  ovatko  he  käyttäneet  vuoritöissään  pronssisia  työkapineita.  —  On  luon- 
nollista, että  Israelin  paimenkansa  itse  ei  ole  rautaa  keksinyt;  tekijä  koettaa  todistaa, 
että  he  eivät  rautaa  oppineet  tuntemaan  vielä  Egyptissäkään,  jossa  Israelilaisten  siellä 
oloa  aikana  raudan  valmistus  niinikään  oli  tuntematonta,  vaan  että  he  siis  ovat  tutustu- 
neet rautaan  vasta  Kaanaan  maassa.  Tässä  käyttää  tekijä  todistuksenaan  Samuelin  1 
kirjan  13  luvun  tässä  suhteessa  tärkeitä  17 — 22  värsyjä,  todistaakseen,  että  Saulin  aikoi- 
hin, noin  v.  1050  e.  Kr.,  rauta  jo  oli  yleistä  Palestiinassa,  mutta  että  raudanvalmistus 
ja  rauta-aseiden  y.  m.  teko  oli  siellä  aivan  outoa,  ja  että  filistealaiset  vain  tunkivat 
tämän  taidon  ja  säilyttivät  sitä  suurena  salaisuutena  sen  suunnattoman  kauppamerkityk- 

nse  vuoksi.  Tekijän  laskujen  mukaan  olivat  filistealaiset  tunteneet  raudan  ja  teräksen 
valmistuksen  jo  kauan,  mutta  yksityissaiaisuutena  olivat  he  sen  jo  menettäneet  n.  50 
vuotta  kuningas  Saulin  jälkeen. 

Tekijä  käsittelee  sen  jälkeen  muita  Orientin  kansoja.  Assyrialaisista  tiedetään, 
että  heidän  hallitsijansa  Tiglatpileser  I  (1120—1100  e.  Kr.)  hakkautti  teitä  ja  portaita 
vuoristoissa  pronssityökapinein.  Positivisesti  voitaisi  näinollen  ja  eräiden  muiden  saman- 
aikuisten  yhtä  tärkeiden  kirjotusten  nojalla  todistaa  että  assyrialaiset  ja  pohjois-Syyrian 
heettiläiset  eivät  vielä  n.  v.  1100  tunteneet  rautaa;  vasta  n.  v.  900  e.  Kr.  olisivat  assy- 
rialaiset Pohjois-Syyriassa  oppineet  tuntemaan  aluksi  äärettömän  kallisarvoisen  raudan. 
Babylonilaiset,  joiden  asuma  alue  on  raudatonta  tulvapohjamaata,  eivät  ainakaan  varem- 
min  ole  rautaa  tunteneet. 

Mitä  tulee  kreikkalaisiin,  tekijä  ensinnä  epäilemättä  oikein  huomauttaa,  että  Ly- 
kurgoon  muka  käytäntöön  ottama  rautainen  raha  on  muisto  ajoilta,  jolloin  rauta  oli 
hyvin  harvinainen  ja  siis  kallisarvoinen  metalli.  Erinäisistä  syistä  päättäen  näkyvät 
kreikkalaiset  v.  1100—1000  seutuvilla  tunteneen  raudan,  mutta  eivät  terästä.  Kreikka- 
laiset itse  eivät  sano  rauta  (n.  b.  teräs)  keksintöä  tehneensä,  vaan  sanovat  Mustanmeren 
varrella  asuvien  Chalybien  heille  sen  taidon  tuoneen.  Koska  useista  negativisista 
seikoista  Homerossa  päättäen  (siv.  359)  Vähän  Aasian  Homeron  mainitsemat  kansat 
eivät  vielä  tällöin  rautaa  (terästä)  tunteneet,  jäisivät  siis  filistealais-foinikkilaiset  kansat 
raudan  keksijöiksi  ja  teräksen  vanhimmiksi  valmistajoiksi. 

Yllä  olevia  mielipiteitä  esittävä  kirjotus  on  alkuaan  Berlinin  antropologisessa 
seurassa  pidetty  esitelmä.  Kokouksessa  herätti  esitelmä  paljo  vastaväitteitä.  Kysymyk- 
sen aiheuttama  keskustelu  on  juiaistu  kysymyksessä  olevassa  Zschrft  f.  Ethnologiessa 
herra  Belckin  kirjotuksen  jälessä. 

Tärkeimmät  huomautukset  on  tehnyt  herra  M.  Blanckenhorn.  Hän  huomauttaa, 
miten  esittäjä  etupäässä  nojautuu  raamattuun  ja  muihin  kirjallisiin  lähteisiin  eikä  kyl- 
liksi arkeologiaan.  Vastaväittäjä  huomauttaa,  miten  (vrt.  Jeremia  15,  12)  israelilaiset 
toivat  rautansa  pohjoisesta  päin  ja  miten  ensimmäinen  raamatussa  mainittu  rauta-  ja 
vaskimestari  Tubalkain  Tubal-Tabal  nimestä  päättäen  (s.  363)  on  etsittävä  juuri  kreik- 
kalaisten mainitsemain  Chalybien  naapurustosta.  Missään  tapauksessa  eivät  filistealaiset 
itse  ole  rautaa  keksineet,  sillä  heidän  maassaan  ei  ole  heillä  siihen  minkäänlaisia  edel- 
lytyksiä. He  olivat  siis  keksinnön  muilta  saaneet,  olkoonpa  pohjoisesta  päin  foiniki- 
laisten  kautta  Chalybialais-  Tubaneilta  tai  sieltä  mistä  he  olivat  Palestinaan  muuttaneet, 
joko  suoraa  Kretasta  tai  Niilideltasta  myöhäis  mykeniseen  aikaan.  —  Pelasgeja  eivät 
filistealaiset  voineet  olla,  sillä  Blanckenhornin  mukaan  nämä  olivat  arilaisia  illyrilaisia, 
filistealaiset  taas  seemiläisiä.  Joka  tapauksissa  toivat  he  Palestinaan  muuttaessaan 
mukanaan  raudan  tuntemistaidon.  Tämän  ovat  he  B-hornin  mukaan  luultavimmin  saa- 
neet Egyptissä.  Herra  B-horn,  joka  kyllä  täysin  tunnustaa  Egyptiläisen  pronssikauden 
siinä  merkityksessä  että  kaikkinaiset  teräaseet  olivat  pronssista,  jolla  siis  oli  täydellinen 
ja  yksinomainen  käytännöllinen  merkitys,  väittää,  että  egyptiläiset  jo  hyvin  aikaisin 
olivat  tutustuneet  rautaan  Sudanissa  asuvien  neekeriheimojen  kautta. 

Samaa  mieltä  kuin  tohtori  Blanckenhorn  oli  myös  kuuluisa  pronssi teknikan  tut- 
kija ja  tuntija  Olshausen.  Hän  päinvastoin  kuin  ruotsalainen  Montelius  väittää  monen 
vanhoista  pyramideista  tavatun  rautalöydön  olevan  alkuperäisessä  primäriasennossaan, 
ja  näin  ollen  vastustaa  hän  samassa  merkityksessä  Monteliuksen  mielipiteitä,  kuin  herra 
Blanckenhornkin. 

Muut  tehdyt  huomautukset  olivat  vähäpätöisiä.  Herra  Belck  huomautti  tri  Ols- 
hausenille,  että  olipa  Egyptin  löytöjen  miten  tahansa,  raudan  teknillisinä  valmistajina 
egyptiläiset  eivät  voi  tulla  kysymykseen. 

Olemme  tahtoneet  tällä  kertaa  omasta  puolestamme  ainoastaan  laveammin  refe- 
roida ytoä  olevaa  -erinomaisen  tärkeätä  esitystä  ja  keskustelua.  Mielenkiinnolla  odo- 
tamme herra  Belckan  tutkimusten  jatkoa,  joka  käsittelee  kysymystä  fifistealaisten  ja 
kalybilaisten  suhteesta. 

Samassa  Zeitschrijt  fur  Ethnologien  vihossa  kuin  yllämainittu  on  toinenkin 
yleistä  mielenkiintoa  vaativa  kirjotus,  useimmille  aivan  oudon  Japanin  esihistorian 
alalta.    Kirjottaja  on  prof.  E.  Baelz  Stuttgartista. 

Jaapaniin  ei  ole  2000  v.  sisässä  ainoatakaan  vaUottajakansaa  tunkeutunut.  1000 
vuoteen  ei  ole  edes  siirtolaisia  Kiinasta  ja  Koreassa  asuvien  heimolaisten  keskuudesta 
suuremmissa  määrin  Jaapanin  asettunut.  Kolme  eri  kansallisuutta  Jaapanissa  kummin- 
kin asuu:  pohjoismongoleja,  etelämalaijeja  ja  alkurotua,  ainoja.  Edelliset  yhdistää  tekijä 
yhteisellä  nimellä  austrasilaiseksi  roduksi.  —  Luonnollinen  tie,  jota  pitkin  kultturi  on 
Jaapaniin  tullut,  on  Korean  kautta,  kuten  esinetyypit  ja  asukasten  traditsionitkin  osot» 
tavat.  Toinen  tie  johtaa  etelästflkäsin  Formosan  yli:  se  tie  on  tosin  pitempi,  mutta 
sitä  helpottavat  ajottaiset  monsunituulet  ja  Kuroschiwo-merivirta.  Mutta  jo  ennenkuin 
kultturi  ja  uudet  austrasilaiset  kansallisuudet  n.  2000  v.  sitte  näitä  teitä  pitkin  olivat 
Jaapaniin  saapuneet,  oli  maa  pitkän  pitkät  aikajaksot  ollut  ainojen  asumana.  Ainot 
ovat  kaukasllaista  rotua,  jotka  ovat  tulleet  Jaapanin  ehkä  jo  neopaieolittisena  aikana, 
jolloin  Jaapani  vielä  oli  aasialainen  niemimaa.  Heidän  muinaisiksi  asuinsijoikseen  ja 
kättensä  töiksi  tekijä  arvelee  Jaapanin  valtavat  (luvultaan  on  niitä  328;  tavallisia  kivi- 
kautisia asuinpaikkoja  sen  lisäksi  3468  (joulukuu  1905)  kivikautiset  taakkutunkiot,  savi- 
astiansirpaJeet,  saviset  ihmiskuviot  y.  m.  Viimemainittujen  puku  on  hämmästyttävän 
huolellisesti,  raajat  kehnosti  tehdyt.  Kasvoissa  on  usein  selviä  tatoerauksen  merkkejä 
ja  parta.  —  Savi  astiapalasissa  on  usein  eläinjouhilla  sekotettua.  Koristeet  ovat  niissä 
hyvin  vaihtelevaisia,  osa  muistuttaen  n.  k.  spiralimeanderia.  Astioiden  suuruus  on 
ollut  jotenkin  nyk.  teekannun  suuruinen;  suurin  tekijän  tuntema  on  keskeltä  63  cm, 
suurta  48  cm  läpimitaten.  —  Kivi-  savi-  ja  luukoristeet,  joilla  on  myytillinen  merkitys, 
ovat  hyvin  tavallisia. 

Hautoja  ei  kivikaudelta  tunneta;  sen  sijaan  on  niitä  metallikausilta.  Metallikau- 
det eivät  tekijän  mukaan  mitenkään  liity  kivi-  (resp.  pronssikauteen,  joten  hän  pitää 
metallitaitoa  ulkoapäin  vieraan  kansallisuuden  tuomana.  Tässä  sopii  kuitenkin  muistaa, 
että  Jaapanin  esihistoria  tässä  kohden  ei  suinkaan  ole  kyllin  tunnettu  ratkaisevien  johto* 
päätösten  tekemiseksi. 

Pronssikautta  tunnetaan  siellä  toistaiseksi  hyvin  vähän,  ja  näkyy  se  rajottuneen 
maan  eteläosiin.  Miekat  ja  keihäänterät  ovat  kauniita,  kaksiteräisiä  aina.  Solkia,  neu- 
loja ja  n.  k.  kelttejä  ei  tunneta.  Haudat  tuntuvat  olleen  „Flachgräber«,  ilman  mitään 
huomattavaa  maanpäällistä  merkkiä. 

Jaapanin  rautakauden  huomattavimmat  monumentit  ovat  megalittisia  hautoja,, 
joihin  ruumiit  haudattiin  polttamatta,  tavallisesti  ilman  eri  kistua.  Hautakalusto  on 
tavallisesti  runsas;  miekkoja,  kahden  käden  käytettäviä,  yksiteräisiä,  usein  kultalevyillä 
silatuissa  puuhuotrissa,  erilaisia  pronssikoristerta,  saviastioita  y.  m.  Keihäät,  jouset  ja 
sotisovat  olivat  hyvin  harvinaisia,  ja  erinäiset  tosiasiat  viittaavat  siihen,  että  rauta  raakaai- 
neena  oli  kokonaan  tuotava  Koreasta  ja  Kiinasta.  —  Haudoissa  on  usein  myös  savikuviotta 
ihmisistä,  korvaamassa   aijemmin  vallinnut  tapaa,  että  orja  uhrattiin  herransa  mukana. 

Tehtyään  selkoa  näiden  megalittisten  hautojen  leviämisestä,  rajottaa  tekijä  niiden 
käyttöajan  n.  v.  400  e.  Kr.  —  700  j.  Kr.,  joka  siis  tulee  käsittämään  Jaapanin  rauta- 
kauden. Omituista  on,  että  tämän  tapaisia  hautoja  mikäli  nyt  tunnetaan,  ei  ole  lähem- 
pänä Jaapania  kuin  pohjois-  ja  luoteis  Intiassa. 

On  hauska  tutustua  edes  suunnilleen  Jaapanin  esihistoriaan,  vaikkakaan  yllä 
refererattu  kirjotus  ei  suinkaan  tyydytä  vertailevan  muinaistieteen  vaatimuksia  eikä 
sitä  pyrkinekään  tekemään.    Typologista  metodia  ei  tekijä  ensinkään  käytä. 


Kotimaasta. 


Suomen  muinaismuistoyhdistys  on  julaissut  näin  kuuluvan  kiertokirjeen, 
käsittelevä  ainesten  keräämistä  paikalliseksi  nimikirjaksi  maastamme. 

Kaikki  kansalaiset,  jotka  syystä  tai  toisesta  harrastavat  maamme  paikka- 
tai  yhteiskunnallisten  olojen  tuntemista,  kaipaavat  kirjastossansa  nimikirjaa, 
jossa  löytäisivät  esitettyinä  tärkeimmät  maantieteelliset,  tilastolliset  ja  kulttuuri- 
historialliset tiedot  maamme  eri  osista,  saarista,  vuorista,  järvistä,  joista,  maa- 
kunnista, kaupungeista,  pitäjistä  ja  kunnista,  maatiloista,  tehtaista,  asemista, 
satamista,  majakoista  sekä  kaikista  muista  merkittävistä  ja  selitystä  ansaitse- 
vista paikoista. 

Viime  vuosisadan  keskivaiheilta  asti,  jolloin  M.  Weckström  julkaisi  pai- 
kallisen nimikirjansa  Ahvenanmaata  käsittelevän  näytteen,  on  sellaisen  nimi- 
kirjan toimittaminen  tuon  tuostakin  ollut  asiaa  harrastavien  tutkijain  mielessä. 
Tehtävän  ääretön  ja  palkaton  töisevyys  ja  monipuolisuus  ovat  kuitenkin  aina 
tähän  asti  viivyttäneet  tositointa  ja  aikeen  toteuttamista. 

Suomen  Muinaismuistoyhdistys,  joka  ennenkin  suuritöisissä  yrityksissään, 
kuten  sukukirjan,  paikannimistön  ja  muotokuvaston  toimeensaamisessa,  on  me- 
nestyksellä vedonnut  sivistyneen  yleisön  myötävaikutukseen,  toivoo  voivansa 
helpottaa  ja  jouduttaa  puheena  olevan  nimikirjankin  syntymistä  vetoamalla  asiaa 
ja  kotiseutunsa  tuntemista  harrastavain  kansalaisten  avustukseen. 

Sen  vuoksi  kehoittaa  Suomen  Muinaismuistoyhdistys  Teitä,  Kunnioitettava 
Kansalainen,  ja  Teidäji  kauttanne  Teidän  tuttavianne  lähettämään  yhdistyksen 
arkistoon  paikallisia  kertomuksia  ja  kuvia  seudultanne  käytettäviksi  aakkoselli- 
sessa nimikirjassa,  jossa  annetaan  tietoja  Suomen  kaikista  huomiota  ansaitse- 
vista paikoista  ja  paikkakunnista.  Kertomus,  jonka  laatijalta  ei  vaadittasi  mi- 
tään syvempää  tieteellistä  oppia,  vaan  johon  kukin  asiaan  perehtynyt  pystyisi, 
olisi  kuitenkin  laadittava  sellaisella  huolella,  jolla  asiaa  kertoisimme  kunnioi- 
tetulle vieraalle,  joka  pyytää  asiallisia  tietoja  kotiseuduistamme.  Kertomusten 
Jaatimiseksi  voisivat  asian  harrastajat  kussakin  kunnassa  muodostaa  seuran, 
joka  järjestäisi  ja  jakaisi  kunnan  kerrottavat  paikat  keskenään. 

Mekin  puolestamme  tahdomme  mitä  hartaimmin  suositella  ylläolevaa  kir- 
jelmää kaikkien  kotiseutunsa  ystäväin  toimeen  ja  apuun. 


Historiallisen  Yhdistyksen  viime  talvisesta  toiminnasta  mainittakoon  yh- 
distyksen vuosikokouksessa  luetun  vuosikertomuksen  nojalla,  että  kokouksia 
toimivuoden  aikana  oli  pidetty  7,  jota  paitsi  kahdesta  kokouksesta  saapuneiden 
jäsenten  vähälukuisuuden  nojalla  ei  voinut  mitään  tulla.  Esitelmiä  olivat 
pitäneet  proi.  K.  Grotenfelt  3  eri  kertaa,  prof.  E.  G.  Palman  1  kerran,  toht. 
Gunnar  Suolahti  kahdesti  ja  maisteri  A.  M.  Tallgren  kerran,  jonka  lisäksi 
herra  A.  R.  Cederberg  oli  lukenut  useita  alkuperäisiä  asiakirjoja,  jotka  ku- 
vasivat sivistyselämää  ja  oloja  1800-luvun  alkupuolella. 

Yhdistyksen  virkailijoiksi  ensi  toimikaudeksi  valittiin  puheenjohtajaksi 
prof.  K.  Grotenfelt,  v.  puheenjohtajaksi  toht.  Gunnar  Suolahti,  sihteeriksi 
yliopp.  A.  R.  Cederberg  ja  rahastonhoitajaksi  yliopp.  Peitsalo.  Toivottavaa 
on,  että  ylioppilaat  innokkaammin  kuin  ennen  ottaisivat  edes  passivisesti  —  yh- 
distyksen jäseniksi  liittymällä  ja  sen  kokouksissa  käymällä  —  yhdistykseen 
osaa,  sillä  surullista  on  huomata,  että  tavattoman  monilukuisissa  historian  lu- 
kijoissamme ylioppilasten  keskuudessa  löytyy  niin  mitättömän  vähän  todel- 
lista harrastusta  aineeseensa,  että  eivät  edes  liity  heidän  lukujansa  ja  tieteel- 
lisiä harrastuksiaan  niin  suoranaisesti  edistävään  yhdistykseen  kuin  historialli- 
nen yhdistys  on. 

Yhdistys  kokoontuu  yleensä  joka  toinen  perjantai  ylioppilastalolla;  ajasta 
ja  ohjelmasta  ilmotetaan  aina  kaikissa  Helsingin  aamulehdissä.  — 


Jos^f  Julius  WeckseH  f.  Suuremmassa  määrässä  kuin  moni  kuolevainen 
vaikuttaa  kansansa  mielipiteisiin  ja  harrastuksiin  runoilija  ja  ylimalkaan  taide- 
niekka,  jonka  tunne  on  kristallikirkas  ja  syvä  ja  sen  vuoksi  välitön.  Var- 
memmin kuin  monen  muun  on  hänen  nimensä  piirretty  parhaimmassa  mer- 
kityksessä kansallisen  sivistyksen  eturivin  miesten  joukkoon,  sillä  hän  on  aina 
lauluillaan  ja  toimillaan,  jos  hän  on  todella  taideniekka,  nostamassa  kansaansa 
kultturikansaksi  ja  antamassa  sille  velvollisuuksia  ja  oikeuksia  ihmiskunnan 
suureen  kaikkiyhteiseen  hengentyöhön.  Sen  vuoksi  seisoo  surren  kansa,  mil- 
loin tuoni  on  temmannut  sen  keskuudesta  samalla  tietäjän  ja  sen  oman  per- 
sonoidun pyrkimyksen.  Jos  suruun  tällä  kertaa,  kun  Josef  Julius  Wecksell 
on  murtunut,  liittyy  runoilijaraukan  omasta  puolesta  vapautuksen  ja  pelastuk- 
sen tunne,  on  syy  se,  että  elämän  mittaiset  kärsimykset  olivat  jo  kauvan 
sitten  sammuttaneet  sen  sielun,  joka  jo  nuorukaisena  aavistaen  itsestään  lauloi 

„Ma  sydänyön  laps,  miks  synnyinkään? 
Yö  musta  on  äitinä  mulla." 

Wecksell  ei  suinkaan  ollut  historian  tutkijoita,  mutta  mukaansa  tempasi 
hänetkin  se  rajaton  innostus,  joka  muinaisuuden  ja  historian  lähteistä  tahtoi 
antaa  omalle  ajalleen  uutta  voimaa,  innostus,  joka  on  koko  1800-luvun  kes- 
kiosan aikalaisten  valoisa  tunnus,  mutta  jota  me  nuori  polvi  emme  enää 
pysty  kylliksi  oivaltamaan,  emmekä  kylliksi  ihailemaan,  vaikka  vasta  se  on 
tehnyt,  että  me  voimme  alkaa  jonkinlaisella  oikeudella  vaatia  sijaa  kultturi- 
kansojen  joukossa.  Wecksellin  aikuisen  polven  tieteellisissä  historian  tutki- 
joissa asuu  harras  ja  lämmin  rakkaus  aineeseensa,  jonka  juuri  sen  ajan  runoi- 
lijat tekivät  niin  kansalliseksi  herätettyään  runoillaan  ja  novelleillaan  kiintymyk- 
sen ja  mieltymyksen  historialliseen  ja  kultturihistorialliseen  työhön  ja  tutki- 
mukseen. Tässä  merkityksessä,  yleisen  sympatian  herättäjänä,  sympatian 
johon  niin  suuressa  määrin  tieteellinen  tutkimustyö  perustuu,  ei  saa  Suomen 
historiakaan  koskaan  unhottaa  J.  J.  Weckselliä,  jonka  useat  runot  ja  Daniel 
Hjort,  samoin  kuin  Topeliuksen  Välskärin  kertomukset  y.  m.  ovat  Suomen 
historiallisia  kansallisteoksia. 

Kiitollisuudella  ja  kunnioituksella  on  Historiallinen  Aikakauskirja  lukijol- 
leen  muistuttanut  J.  J.  Wecksel Iistä  historiallisten  harrastusten  herättäjänä. 
Hänen  henkensä  oli  jo  aikoja  lakannut  luomasta,  mutta  hänen  teoksistaan 
puhuu  vielä  se  hehkuva  into,  joka  tekee  ne  personallisiksi  ja  rakastettaviksi. 

Yliopistossamme  tulevat  «usi  lukuvuoden  aikana  historiallisissa  Aineissa 
luennoimaan  allaoiainilut  yliopiston  «pettäjät  niin,  että 

Prof.  Jaakko  Gummerus  luennoi  Suomen  kirkon  historiaa  uskonpuhdistuk- 
sesta nykyaikoihin  sekä  Skandinavian  maiden  uusimmasta  kirkkohistoriasta  ja 
kevätlukukaudella  uudemmista  tutkimuksista  uskonpuhdistuksen  historian  illalla. 

Prof.  J.  R.  DanieUoB-Kalmari  sivistyshistoriaa. 

Prof.  E.  G.  Palman  valtiopäivälaitoksen  historiaa. 

Prof.  Waldemar  Ruin  esittää  katsauksen  ped^gogikan  historiaan. 

Prof.  Joseph  Mandelstam  luennoi  yhden  kurssin  Venäläisen  kritiikia 
historiaa. 

Prof.  Werner  Söderhjelm  italialaisen  renessanain  kirjallisuudesta  Dantesta 
Tassoon. 

Prof  Knut  Tallqvist  esittää  yleistajuisessa  luentojaksossa  muinaisitätnaisen 
sivistyksen  historiaa. 

Prof  E.  Aspelin-Haapkylä  luennoi  Saksan  kirjallisuudesta  v:sta  1748 
alkaen. 

Prof.  H.  Paasonen  m.  m.  suomalais-ugrilaisten  kansojen  esihistoriasta 
kielitutkimuksen  valaisemana. 

Prof.  M.  G.  Schybergson  H.  G.  Porthanista  ja  hänen  ajastaan. 

Prof.  J.  J.  Tikkanen  jatkaa  aikaisemmin  alottamaansa  alkeiskurssia  ku- 
vaamataiteiden historiassa  1500-luvulla  sekä  luennoi  yhden  kurssin  ilmeestä 
laiteessa, 

Prof.  Kaarle  Krohn  luennoi  m.  m.  kansanrunouden  keräilystä  ja  tutki- 
muksesta. 

Prof  C.  G.  von  Bonsdorff  esittää  katsauksen  Ruotsin  ja  Suomen  val- 
tiolliseen historiaan. 

Prof.  Kustavi  Grotenfelt  luennoi  Suomen  historiaa  vapauden  aikana  ja 
Ruotsinvallan  viimeisenä  ajanjaksona,  sekä  skandinavilaisten  maiden  historiaa 
unionin  aikana. 

Tohtori  V.  V.  Nordström  luennoi  muinaisroomalaisesta  valtio-  ja  yksityis- 
elämästä. 

Toht.  Hjalmar  Crohns  keskiajan  historian  pääpiirteistä  (ajanjakson  ensi 
puolisko)  sekä  niistä  muutoksista,  jotka  syntyivät  myöhemmän  keskiajan  sivis- 
tyksessä ristiretkiliikkeen  jälkeen  ja  sen  kautta. 

Toht.  J.  O.  E.  Donner  luennoi  kuningatar  Elisabetin  aikuisesta  englanti- 
laisesta näytelmästä. 

Toht.  A.  R.  Niemi  suomalaisen  kansanrunouden  keräilystä  1830-luvusta 
lähtien. 

Toht.  K  J.  Hidän  luennoi  m.  m.  kerran  viikossa  viime  vuosisadan  tär- 
keimmistä muinaislöydöistä  klassillisen  arkeologian  alalla. 

Toht.  Gunnar  Suolahti  suomalaisen  sivistyksen  historiaa  18:11a  vuosi- 
sadalla ja  19:nnen  vuosisadan  alkuaikoina. 

Toht.  Väinö  Voionmaa  syyslukukaudella  Suomen  historiallista  maantiedettä 
sekä  kevätlukukaudella  Suomen  yhteiskunnallista  historiaa  19:llä  vuosisadalla. 

Toht.  Alma  Söderhjelm  syyslukukaudella  Direktori-  ja  kevätlukukaudella 
Konsulihallituksen  historiaa. 

Kreikkalaisten  vanhin  historia  peittyy  sadun  pimeyteen  ja  meidän 
tietomme  heidän  vanhimmista  kuituurioloistaan  on  luonnollisesti  san- 
gen vähäinen.  Tosin  on  uudempi  vertaileva  kielitutkimus  ja  kansa- 
tiede antanut  meille  yleisen  käsityksen  kreikkalaisten  kultuuritilasta 
myöskin  heidän  vanhimpana  historian  edellisenä  muinaisuutenaan,  sinä 
aikana,  jolloin  he  yhteisestä  indogermaanilaisesta  alkukodista  muuttivat 
asumaan  heidän  mukaansa  kutsuttuun  maahan.  Mutta  tämän  ajan  yksin- 
kertainen, puoleksi  nomaadinen  paimentolaiskansa,  jonka  pääelinkeinona 
oli  karjanhoito,  joka  eli  väliaikaisesti  rakennetuissa  majoissa  ja  pukeutui 
eläinvuotiin,  joka  valmisti  työkalunsa  puusta  ja  kivestä  —  tämä 
kansanheimo  eroaa  melkoisesti  niistä  germaanilaisista  heimoista,  joita 
historian  koittaessa  tapaamme  Hellaassa  ja  Vähän  Aasian  eri  osissa 
asuvina,  ja  se  historiallinen  kehitys,  joka  on  edellisen  ja  jälkimmäisten 
välillä,  on  meille  tuntematon. 

Nykyisen  historiatieteen  mukaan  alkaa  Kreikanmaan  historia  var- 
sinaisesti niinkutsutulla  Mykenalais-aikakaudella,  josta  uudenaikaiset 
arkeoloogiset  tutkimukset  ovat  antaneet  meille  jotakuinkin  tarkat  tiedot, 
ja  joka  osoittaa  mitenkä  korkeaan  aineelliseen  kultuuriin  kreikkalaiset 
olivat  kehittyneet  jo  ajalla,  joka  on  ehkä  tuhat  viisisataa  vuotta  ennen 
meidän  ajanlaskuamme.  Ulkonaisessa  suhteessa  ei  näet  se  kultuun, 
joka  kohtaa  meitä  Mykenan,  Tirynsin  ja  Trojan  raunioissa,  tarjoa  pal- 
jon mitä  voisi  kutsua  primitiviseksi.  Mahtavat  linnoitukset,  komeat  ruh- 
tinasasunnot  kauniine  maalauksineen  ja  taideteollisine  esineineen,  suu- 
remmoiset  hautakammiot  —  sellaiset  muistomerkit  osoittavat  että  My- 
kenalaisen  ajan  kreikkalaiset  olivat  kultuurissa  jo  jokseenkin  pitkälle 
kehittynyttä  kansaa. 

On  kuitenkin  tunnettu  tosiasia  että  aineellinen  sivistys  aina  edistyy 
nopeammin  kuin  henkinen.  Jos  tarkastamme  mainittua  kultuuria  likem- 
min  sen  henkiseen  puoleen  nähden,  niin  tulemme  huomaamaan  että 
sen   kannattajat  vielä  monessa  suhteessa  ovat  barbareja.    Historioitsi- 

jäin  mukaan  kuvastavat  homerilaiset  laulut  lähinnä  Mykenelais-aikakau- 
den  siveellisiä  käsitteitä  ja  tapoja.  Eikä  ole  vaikeata  näyttää,  että  ne 
kansat,  joiden  elämästä  ja  taisteluista  nämät  laulut  kertovat  vielä  olivat 
mainituissa  suhteissa  barbarisella  kannalla. 

Seuraavilla  sivuilla  aijon  esittää  muutamia  piirteitä  kreikkalaisen 
naisen  historiasta,  silmällä  pitäen  etenkin  vanhimpina  aikoina  vallit- 
sevia tapoja  ja  käsityskantoja. 

Vaimon  asemasta  alhaisempien  kansojen  yhteiskunnissa  on  sosio- 
loogein  kesken  ollut  eri  mielipiteitä.  Epäilemättä  liioiteltu  on  se  mieli- 
pide, jonka  mukaan  alkuperäisten  olojen  vallitessa  vaimoa  pidettäisiin 
täydellisesti  oikeuksia  vailla.  Mutta  jos  kohta  vaimon  asema  sivisty- 
mättömien kansojen  keskuudessa  ei  suinkaan  aina  ole  pelkän  orjan, 
on  kuitenkin  kieltämätöntä  että  hän,  fyysillisesti  heikompana  olentona, 
aina  on  enemmän  tai  vähemmän  miehen  mielivallasta  riippuvainen. 
Hänen  tärkein  tehtävänsä  on  lapsista  huolen  pitäminen;  usein  hän 
joutuu  välikappaleeksi  miehen  himojen  tyydyttämiselle  sekä  saa  ras- 
kaimman työn  tehtäväksensä,  ja  avioliittosuhteissa  häntä  melkein  kaik- 
kialla kohdellaan  niinkuin  tunnotonta  omaisuutta,  joka  käteistä  maksua 
vastaan  annetaan  eniten  tarjoavalle  miehelle.  —  Indogermaanilaiset  kan- 
sat eivät  muinaisina  aikoina  näytä  paljon  eronneen  muista  luonnon- 
kansoista tässä  suhteessa1),  ja  mitä  erityisesti  kreikkalaisiin  tulee,  antaa 
heidän  kirjallisuutensa,  ja  varsinkin  sen  vanhin  tuote,  fiomeron  runot, 
meille  kaikenlaisia  tietoja  katsantotavoista  vaimon  suhteen,  katsanto- 
tavoista, jotka  ainakin  meistä  näyttävät  raaoilta  ja  alkuperäisiltä. 

fiomeron  runojen  tapauksissa  on  ylipäänsä  vaimon  merkitys 
sangen  suuri.  Olihan  koko  Trojan  sota  syntynyt  vaimon  tähden, 
aiheutunut  kun  se  oli  siitä,  että  Paris  oli  ryöstänyt  Menelaon  kau- 
niin puolison  Helenan.  Ja  se  sodan  välitapaus,  josta  Iliadi  kertoo, 
alkaa  niinkuin  tiedämme  sillä  onnettomalla  riidalla,  joka  orjattaren  täh- 
den syntyi  Akaialaisten  etevimpien  urhojen  Agamemnonin  ja  Akilleen 
välillä.  Apollon  pappi  Khryses  on  saapunut  akaialaisten  leiriin  ja 
vaatii  takaisin  ryöstetyn  tyttärensä  Khryseiksen.  Agamemnon  ensiksi 
kieltäytyy  antamasta,  mutta  sittenkun  vihastunut  jumala  yhdeksän 
päivää  on  lennättänyt  ruton  turmiollisia  nuolia  hänen  kansaansa  vas- 
taan, suostuu  hän  siihen,  kuitenkin  sillä  ehdolla,  että  Akilles  sen 
sijaan  myöntää  hänelle  lemmikkijalkavaimonsa  Briseiksen,  mikä  taas 
aiheuttaa  molempien  urhojen  välien  rikkoutumisen 2).  Kuitenkaan 
emme   saa  kummassakaan   tapauksessa   olettaa  mitään  jalompia  sym- 


l)  Katso  Hirt,  Die  Indogermanen,  p.  444  sg. 
*)  //.  I.  alku. 

paatisia  tunteita  äärimmäisenä  syynä  siihen  suurenmoiseen  vaiku- 
tukseen, jonka  yksinkertainen  vaimonryöstö  saattoi  aiheuttaa.  Yhteis- 
kunnassa, jossa  vaimoa  pidetään  miehen  omaisuutena  itsenäistä  persoo- 
nallista arvoa  vailla,  käsitetään  tietysti  jokaista  häntä  kohtaan  tehtyä 
väkivaltaa  etupäässä  oikeudenloukkauksena  sitä  miestä  vastaan,  joka 
hänet  omistaa.  Helenan  ryöstäminen  oli  sekä  vierasystävyyden  lakien 
rikkomista  että  samalla  solvaus  kuningas  Menelaosta  ja  koko  hänen 
kansaansa  vastaan,  rikos,  joka  oli  kostettava.  Ja  samaten  syy  Akilleen 
»turmiota  tuottavaan  vihaan»  ei  suinkaan  ollut  mikään  todellinen 
rakkaus  Briseikseen,  joka  tuskin  oli  hänen  sydäntään  lähempänä  kuin 
joku  lemmikki-koira  tai  lemmikki-hevonen  olisi  ollut,  vaan  niinkuin 
hän  itsekin  sanoo,  harmi  sen  verisen  häväistyksen  johdosta,  jonka 
Agamemnon  oli  hänelle  tuottanut  kaikkein  akaialaisten  nähden1).  Ja 
tämä  häväistys  ei  ole  silläkään  sovitettu,  että  Agamemnon  vihdoin 
lepyttääkseen  vihastunutta  urhoa,  tarjoaa  hänelle  Briseiksen  ohessa 
seitsemän  muuta  »käsityötaitoista>  neitoa  sekä  hevosia,  kattiloita  ynnä 
muita  arvoesineitä2). 

Homerolaista  vaimoa  itse  asiassa  kaikkialla  verrataan  muuhun  kal- 
lisarvoiseen omaisuuteen,  jonka  mies  voi  voittaa.  Sotasaaliina  otetut 
orjattaret  esiintyvät  myös  etevimpinä  palkintoina  niissä  kilpailuissa, 
joita  kreikkalaiset  urhoot  toimeenpanevat  keskenänsä8).  Neitonen,  »tai- 
tava kaikenlaisessa  käsityössä»,  »kahden  härkäparin  arvoinen»,  on  kiil- 
tävän raudan  sekä  härkä-  ja  muulivaljakoiden  ohessa  palkintona  esim. 
niissä  kilpailuissa,  jotka  Akilles  toimeenpanee  kuolleen  ystävänsä 
Patroklon  kunniaksi4).  Tämän  ajan  barbaarinen  katsontokanta  käy 
selville  myöskin  siitä  kohtelusta,  mikä  tulee  vaimojen  osaksi  vihollisen 
kaupungin  tultua  valloitetuksi.  Heidän  henkensä  kyllä  säästetään  mutta 
sehän  on  helposti  selitettävissä,  koska  he  ovat  kallisarvoisinta  saalista 
mitä  voitetulta  viholliselta  saattaa  saada;  mutta  sen  sijaan  jää  heidän 
kohtalokseen  tulla  laahatuksi  kauas  vieraaseen  maahan,  jossa  he  saa- 
vat palvella  tulevia  herrojaan  orjattarina  tai  jalkavaimoina6).  Ja  tätä 
kovaa  onnea  saavat  kokea  korkeasukuisten  urhojen  puolisot  yhtähyvin 
kuin  alhaisin  palveliatar.  Siinä  mieltä  liikuttavassa  kohtauksessa,  jossa 
Hektor,  profeetallisesti  ennustaen  Ilionin  pikaista  kukistusta,  sanoo 
jäähyväiset  Andromachelle,  surkuttelee  hän  etenkin  tämän  tulevaa  koh- 
taloa, »kun    kuparilla   pansaroitu  Akaialainen  |  vie  sinut  kyynelsilmäi- 


i)  //.  I.  355-6,  IX,  646-8. 

*)  //.  IX,  128-31. 

«)  //.  VIII,  290. 

*)  //.  XXIII,  704-5,  cfr.  ilbid.  260—1. 

5)  //.  IX,  590-5.  VI,  426.  XVI,  831,  XXII,  62. 

senä  pois  ja  ryöstää  sinulta  vapauden  päivän;  |  kun  toisen  käskystä 
kangasta  kudot  Argoossa  |  tai  noudat  vettä  Hypereian  taikka  Messeik- 
sen  lähteestä  |  ei  vapaaehtoisesti,  vaan  kovan  välttämättömyyden  pa- 
koittamana» x). 

Kauneutta,  käsityötaitoa  ja  älyä  eli  käytännöllistä  ymmärrystä  ho- 
merilaiset  urhoot  etupäässä  vaativat  vaimolta.  Kun  Agamemnon  pa- 
kotetaan antamaan  ryöstetty  Khryseis  takaisin,  sanoo  hän,  että  hän  pi- 
tää häntä  vieläpä  omaa  puolisoaan  Klytaimnestreä  parempana,  »koska 
hän  ei  ole  tätä  missään  suhteessa  huonompi  ei  vartalonsa  kauneuden, 
ei  älyn  eikä  käsityötaitonsa  puolesta»8).  Ja  kun  Agamemnon  tarjoo 
Akilleelle  oman  tyttärensä  puolisoksi,  epää  hän  ylpeästi  tarjouksen 
vastaten  etfei  hän  ottaisi  häntä  puolisokseen  vaikka  hän  olisi  kaunis 
kuin  kultainen  Kypris  ja  käsityötaidossa  kaunosilmäisen  Athenen 
vertainen 8). 

Että  vaimon  käsityötaidolle  Homeron  runoissa  annetaan  niin 
suuri  merkitys4)  on  helposti  selitettävissä.  Homerilaisten  hellenein, 
samaten  kuin  kaikkien  barbarilais-kansojen,  luonnetta  kuvaavaa  on 
heidän  voitonhimonsa,  joka  jyrkästi  esiintyy  esim.  silloin  kun  vi- 
hollinen kaupunki  on  valloitettu,  jolloin  usein  loppumattomia  rii- 
toja syntyy  siitä,  mitenkä  saaliina  saadut  vaimot,  kattilat,  hevoset  ja 
härät  ovat  jaettavat  voittajien  kesken.  Aviovaimo  tai  orjatar  on  omis- 
tajalleen arvokas  senkin  kautta,  että  hän  kättensä  työllä  kartuttaa  hänen 
omaisuuttaan.  Ja  vaimon  merkitys  tässä  suhteessa  oli  tietysti  suuri 
etenkin  aikana,  jolloin  melkein  kaikki  jokapäiväisessä  elämässä  tarpeel- 
liset kalut,  ja  varsinkin  kaikki  vaatteet,  valmistettiin  kotona,  miehen, 
vaimon,  tyttärien  ja  orjattarein  kesken.  Kreikkalaisen  vaimon  tärkein 
toimi  vanhempana  aikana  näyttää  myös  olleen  huolen  pitäminen 
värttinästä  ja  kankaasta,  joissa  töissä  vaadittiin  taitoa  etenkin  tule- 
valta aviovaimolta. 

Selvimmin  ehkä  kuitenkin  alkuperäinen  käsityskanta  vaimosta  on 
havaittavissa  niistä  tavoista  jotka  olivat  yhteydessä  kihlauksen  ja  avio- 
liiton kanssa,  missä  suhteessa  muinaiset  kreikkalaiset  ennen  kaikkea 
ovat  verrattavat  muihin  luonnon  kannalla  oleviin  kansoihin. 

Alhaisemmassa  kultuurissa  esiintyy  kaksi  päämuotoa  avioliiton  sol- 
mimiseen nähden:  se  tapahtuu  joko  ryöstön  taikka  oston  kautta.  Mies 
joko   ryöstää  itselleen   vaimon   vieraasta  perheestä  tai  heimosta,  tahi 


i)  //.  VI,  454—8. 

*)  //.  I,  113-15. 

*)  IX,  388—90. 

*)  //.  I,  115;  DC,  128,  390  j.  n.  e. 

hankkii  hän  itselleen  morsiamen  rauhaisalla  tavalla  ostamalla  hänet 
isältään  tai  miespuolisilta  omaisiltaan  määrättyyn  hintaan.  Ylipäänsä 
otaksutaan  että  edellinen  tapa  on  alkuperäisempi  ja  että  se  vähitellen 
on  kehittynyt  jälkimäiseen.  Mutta  on  varsin  epäiltävää  onko  milloin- 
kaan löytynyt  inhimillisen  yhteiskuntaelämän  astetta  jolloin  vaimoja  olisi 
hankittu  yksinomaisesti  ryöstön  kautta.  Pikemmin  näyttää  todenmukai- 
selta, että  vaimonryöstöt  ovat  ainoastaan  välitapauksia  alhaisten  kanso- 
jen kesken,  joiden  elämässä  sodat,  ryöstöt  ja  rosvoamiset  ovat  joka- 
päiväisiä ja  kuuluvat  miesten  eniten  kiitettäviin  tekoihin.  Vaimojen 
puute  omassa  yhteiskunnassa  sekä  vastenmielisyys  solmia  avioliitto 
läheisen  sukulaisen  kanssa  vaikuttaa  luonnollisesti,  että  monessa  tapauk- 
sessa haetaan  vaimo  vieraasta  heimosta,  jolloin  usein  tuntuu  muka- 
vammalta ottaa  hänet  väkivallalla  kuin  rauhallisen  sopimuksen  nojalla. 
Joka  tapauksessa  on  varma,  että  nykyisten  luonnonkansojen  kesken 
vaimonosto-tapa  on  vallitsevana.  Jos  omaisuussuhteet  ovat  niin  alku- 
peräiset että  varsinaisista  ostoista  ei  voi  tulla  puhe,  hankitaan  vaimot 
usein  vaihtokaupalla  tahi  siten,  että  kosija,  sen  sijaan  että  hän  mak- 
saisi määrätyn  hinnan  morsiamestaan,  joksikin  ajaksi  astuu  palveluk- 
seen hänen  isänsä  luo,  tapa,  joka  vanhan  testamentin  mukaan  tilapäi- 
sesti esiintyi  esim,  heprealaisilla1). 

Mitä  erittäinkin  kreikkalaisiin  tulee,  niin  vaimonryöstöt  vanhimpina 
aikoina  eivät  suinkaan  näytä  olleen  heillä  tavattomia  niinkuin  jo  ker- 
tomus Helenan  ryöstämisestäkin  osoittaa.  Doorialaisista  etenkin  Plu- 
tarchos  nimenomaan  lausuu  *)  että  he  hankkivat  itselleen  vaimoja  ryös- 
töllä, ja  Dionysius  Halikarnassiuksen 8)  mukaan  olisi  tämä  muinoin 
ollut  yleisenä  tapana  muillakin  kreikkalaisilla.  Voimme  myös  helposti 
ymmärtää  että  sotilasvaltiossa  sellaisessa  kuin  Sparta,  jossa  urhol- 
lisuutta, rohkeutta  ja  miehuullisia  urotöitä  aina  pidettiin  arvossa,  kat- 
sottiin hyvin  kiitettäväksi  teoksi  että  nuori  mies  rohkean  ryöstön  kautta 
hankki  itselleen  morsiamen.  Mutta  tuskinpa  on  Spartalaisilla  tai 
muillakaan  kreikkalaisilla  vaimonryöstö  milloinkaan  esiintynyt  ainoana 
avioliiton  solmimisen  tapana.  Päinvastoin  on  todennäköistä  että  kreikkalai- 
silla niinkuin  muillakin  indogermaanilaisilla  kansoilla4)  tämä  etupäässä 


*)  Avioliitosta  primitivisten  kansojen  kesken  vert.  esim.  Westermarck,  History  of 
Human  Marriage  p.  389  sg.  Sutherland,  Origin  and  Growth  of  the  Moral  Instinct, 
I,  ch.  VIII  p.  190.    Starcke,  Den  primitiva  Familjen. 

2)  Ptut.  Lucurg.  cap.  15. 

»)  Dion.  Halic.  II,  30. 

4)  Vide  Schrader,  Reailexikon  der  Indogerm.  AJterthumskunde,  ti.  Ehe,  Brautkauf, 
Raubehe.  Hirt,  Die  Indogermanen,  p.  416. 

tapahtui  ostolla,  siten  että  mies  tulevasta  vaimostaan  hänen  isälleen  tai 
holhoojalleen  maksoi  niin  ja  niin  monta  härkää  tahi  muuta  kallisarvoista 
esinettä.  Siten  Aristoteles  nimenomaan  sanoo  että  »muinaiset  kreik- 
kalaiset ostivat  vaimoja  toisiltaan»1),  ja  etenkin  Homeron  runoista 
voimme  lähemmin  tutkia  tätä  tapaa. 

Homerolaisen  naisen  antaa  hänen  isänsä  —  tai  jos  tämä  on  kuollut 
hänen  lähin  miespuolinen  sukulaisensa  —  miehelle  määrättyä  sovittua 
maksua  vastaan  (£5vov),  jona  tavallisesti  on  karjaa  tai  muuta  omai- 
suutta2). Jo  lisänimi  dX<peoi(Joia,  »härkiä  tuottava»,  joka  tavallisesti 
annetaan  naimattomille  neidoille,  osoittaa  että  tytär  oli  isällensä  arvo- 
kas myös  sen  kautta  että  hän  naimisellaan  kartuttaa  hänen  omaisuut- 
taan. Kuitenkin  on  kai  otaksuttava  että  muinaiskreikkalaisilla  niin- 
kuin muillakin  alhaisemmilla  kansoilla  neidosta  suoritettu  maksu  sa- 
malla kertaa  oli  sen  taloudellisen  vahingon  korvausta,  jonka  neidon 
poisantaminen  tuotti  isälle,  etenkin  siihen  suureen  merkitykseen 
nähden  mikä  annettiin  vaimon  käsityötaidolle,  joka  tapauksessa  tie- 
tysti ei  nuorella  naisella  ollut  mitään  määräysvaltaa  tässä  asiassa,  ja 
tulevaan  aviomieheen  nähden  oli  se  näkökohta  tärkein,  kuinka  suuren 
hinnan  hän  saattoi  maksaa  morsiamestaan.  jos  useampia  kosijoita 
ilmaantui,  tuli  kilpailussa  varmasti  voittajaksi  se,  joka  tytöstä  tarjosi 
eniten.  Kun  Odysseus  haaksirikkoisena  saapuu  faiakein  maahan  ja 
kohtaa  Antinouksen  tyttären  Nausika'n,  kiittää  hän  sitä  miestä  onnelli- 
seksi, joka  veisi  tämän  puolisonaan  kotia,  »tarjottuaan  hänestä  enem- 
män lahjoja  kuin  hänen  kilpakumppaninsa»8),  ja  niiden  monien  kosi- 
joiden joukossa,  jotka  Odysseyn  poissa  ollessa  julkeilla  avioliitontar- 
jouksilla  ahdistavat  hänen  puolisoaan  Penelopea,  on  Eumaios  hänen 
isänsä  ja  veljensä  mielestä  etevin,  koska  »hän  voittaa  kaikki  kosijat 
lahjojen  tarpomisessa  ja  yhäti  hintaa  korottaa»4). 

Vaimon  ostamistapa  on  kuitenkin  verrattain  aikaisin  poistunut 
Kreikanmaalta.  Jo  ennen  Solonin  aikaa  näyttää  se  tapa  päässeen  val- 
taan, että  mies,  sen  sijaan  että  hän  olisi  maksanut  niin  ja  niin  monta  här- 
kää tai  lammasta  morsiamestaan,  päinvastoin  tämän  ohessa  sai  lahjan 
hänen  isältään  tai  omaisiltaan.  Kreikkalaisten,  niinkuin  muittenkin  kan- 
sojen keskuudessa  on  myötäjäissysteemi  seurannut  vaimonosto-systeemiä. 
Syvintä  syytä  tähän  muutokseen  ei  ole  vaikea  löytää.  Ei  ole  tarpeellista 
tähän   hakea   esim.  sellaista  selitystä  että  aikana,  jolloin  avioeroja  hei- 


*)  Aristot    Polit.  II,  5. 

a)  Cfr.  11.  XI,  244,  XVI,  178,  190;  Od.  1,  277,  XV,  17,  18;  XIX,  529,  XI,  282  etc 

s)  Od.  VI,  159. 

*)  Od.  XV,  17,  18. 

posti  saatiin,  ainakin  vetoomalla  miehen  oman  voitonpyyntöön,  tahdottiin 
estää  häntä  malttamattomasti  eroamasta  vaimostaan,  koska  hänen  siinä 
tapauksessa  täytyisi  antaa  takaisin  tämän  kanssa  saamansa  myötäjäiset1) 
Mainittu  muutos  oloissa  tapahtui  vähitellen  luonnollisena  kehityksen 
seurauksena.  Samassa  määrässä  kun  sivistyksen  kasvaessa  suurempi 
inhimillisyys  alkaa  päästä  voimaan  yleisessä  katsantotavassa  ja  se  tunne, 
joka  yhdistää  perheen  jäsenet  toisiinsa,  jalostuu,  alkaa  luonnollisesti 
isästä  tuntua  vastenmieliseltä  kohdella  tytärtään  paljaana  kauppatava- 
rana, joka  annetaan  eniten  tarjoovalle.  Lievennystä  tavassa  aikaansaa- 
daan silloin  ensinnäkin  sen  kautta,  että  isä  tosin  ottaa  vastaan 
tyttärestään  tarjotun  maksun,  mutta  samalla  jättää  ainakin  osan  siitä 
tyttärelleen  myötäjäisiksi.  Pian  hän  ei  ainoastaan  anna  koko  morsius- 
maksua  hänelle,  vaan  lisää  näitä  myötäjäisiä  lahjalla  omastakin  puo- 
lestaan. 

Jo  Homerossa  esiintyy  tilapäisesti  tämä  muutos  naimistapaan 
nähden.  Eepoksen  muutamissa  paikoissa,  jotka  kuitenkin  ehkä  ovat 
myöhempiä  lisäyksiä,  on  selviä  viittauksia  tapaan,  jonka  mukaan 
isä,  ottamatta  mitään  maksua  tyttärestään,  päinvastoin  antaa  lahjoja 
hänelle  myötäjäisiksi2).  Myöskin  näyttää  välistä  tapahtuneen,  että 
mies  antoi  lahjoja  morsiamelleen  eikä  hänen  isälleen,  johon  mah- 
dollisesti liikanimi  rcoXu&öpos,  »runsaasti  lahjoitettu»,  joka  annetaan 
Andromachelle8),  viittaa  On  vaikea  tässä  suhteessa  lähemmin  seurata 
kehityksen  kulkua,  ja  luultavasti  oli  aika,  jolloin  käsitteitä  »morsius- 
maksu»  tai  >morsiuslahja>  ja  »myötäjäiset»  ei  aivan  selvästi  toisistaan 
eroitettu.  Sen  ohessa  on  luonnollista,  että  muutosta  toisesta  toiseen 
voi  välittää  monella  tavalla.  Kun  esim.  isä  syystä  tai  toisesta  katsoi 
tarpeelliseksi  tarjota  tytärtään  miehelle,  niinkuin  Agamemnon  tarjoo 
Achilleelle4),  on  luonnollista,  etfei  hän  vaadi  hänestä  mitään  maksua, 
vaan  pikemmin  niinkuin  Agamemnon  antaa  lahjoja  hänen  myötään. 
Samaten  saa  Othryoneus  Kassandran,  Priamon  tyttären,  puolisokseen 
antamatta  hänestä  mitään  morsiusiahjoja,  luvattuaan  astua  hänen  isänsä 
sotapalvelukseen  karkoittaakseen  akaialaiset  llionin  luota5). 

Millä  tavalla  mainittu  muutos  naimistapaan  nähden  olikaan  tapah- 
tunut esiintyi  siinä  suuri  askel  eteenpäin  kehityksessä.  Vaimoa  ei 
enään  kohdeltu  paljaana  kauppatavarana,  joka  annettiin  sille  mie- 
helle, joka  hänestä  tarjoi  eniten.  Kuitenkaan  hän  ei  myöhempinäkään  ai- 

*)  Hermann,  Griechische  AlterthQmer,  IV  p.  264. 

*)  //.  IX;  147.  XXII,  51;  Od.  II,  196. 

*)  //.  VI,  394. 

<)  //.  IX,  146,  288. 

*)  //.  XIII,  366. 

koina  saanut  mitään  itsemääräämisoikeutta  tulevaan  mieheensä  nähden. 
Tytär  naitetaan  isänsä  vaalin  mukaan  ja  saa  silloin  myötänsä  lahjan, 
rcpotg  eli  «pepvi)1),  jota  välistä  kartutetaan  senjälkeen  kuin  avioliitosta 
on  syntynyt  lapsia 2).  Näitä  >myötäjäisiä>  pidetään  klassillisena  »kana 
melkein  välttämättöminä.  Tyttären  naittaminen  myötäjäisittä  on  isälle 
häpeä3)  ja  sellaista  avioliittoa  pidetään  melkein  salayhteyden  vertaisena. 

Myös  muiden  avioliiton  kanssa  yhteydessä  olevien  kysymysten 
suhteen  esiintyy  muinaisilla  kreikkalaisilla  sama  alkuperäinen  käsi- 
tystapa kuin  barbaarisilla  kansoilla.  Sellaisilta  kansoilta  ei  saa 
odottaa  samoja  käsitteitä  siveydestä  ja  aviollisesta  uskollisuudesta, 
samaa  sukupuolista  moraalia  yleensä,  kuin  meidän  ajan  ihmisiltä. 
Kreikkalaiselta  mieheltä  vaadittiin  yhtävähän  uskollisuutta  aviolii- 
tossa kuin  sukupuolista  pidättäymistä  sitä  ennen.  Vaikkakin  yksi- 
avioisuus oli  vallalla  siihen  määrin  että  ainoastaan  yksi  vaimo  oli 
»laillinen»  eli  »avio»-puoliso,  xouptSty  &Xoxoc,  eli  »herratar»,  SeoicoCvo, 
oli  kuitenkin  miehen  lupa  pitää  määrätön  luku  jalkavaimoja,  jotka 
niinkuin  Homeron  runot  osoittavat,  useimmiten  olivat  sodassa  otet- 
tuja orjattaria.  Ettei  yleinen  katsantotapa  suinkaan  pitänyt  tätä  louk- 
kaavana, sen  huomaamme  siitä,  että  laillinen  aviovaimo  usein  antoi 
kasvattaa  miehensä  tällaisista  jalkavaimoista  syntyneitä  lapsia  omien 
lapsiensa  ohessa4).  Vasta  myöhempinä  aikoina  sai  attikalainen  nainen 
oikeuden  miestään  vastaan  nostaa  kanteen  uskottomuudesta,  jos  hän 
alinomaan  seurustellen  hetäärein  kanssa  silmiinpistävällä  tavalla  laimin- 
löi perhettään6). 

Mitä  kreikkalaiseen  naiseen  tulee  on  ollut  eri  mielipiteitä  siitä 
vaadittiinko  häneltä  sukupuolista  siveyttä  ennen  avioliittoa.  Muitten 
indogermaanilaisten  heimojen  olot  eivät  anna  meille  tähän  kysymykseen 
selvää  johdatusta6).  Mutta  ainakin  senjälkeen  kuin  hän  oli  naitu 
vaadittiin  häneltä  vilpitöntä  uskollisuutta.  Vaimon  tekemä  aviorikos 
ei  ainoastaan  oikeuttanut  vaan  vieläpä  velvoitti  miestä  eroamaan 
hänestä,  jolloin  vaimon  isän  täytyi  antaa  takaisin  hänestä  maksettu 
rahasumma.  Myöhempinä  aikoina  kohtasi  vaimoa  sen  ohessa  kun- 
niattomuus 7).    Ankarampi    oli    kuitenkin    se  rangaistus  joka   kohtasi 


i)  Plut.  Solon.  cap.  20. 
*)  PluL  Aldb.  cap.  7. 
3)  Cfr.  Isak*,  III,  51. 

*)  //.  V,  70—1.    Cfr.  Eurip.    Androm.  224. 
5)  Diog.  Laert.  IV,  3,  17. 

*)  Herodotoon  (V,   6)   mukaan   ei   ainakaan   trakilaisilta   neidoilta  vaadittu  mitään 
siveyttä  ennen  avioliittoa. 

7)  dxiuioc.    Cfr  Aeschines,  I,  183. 

tahi  saattoi  kohdata  viettelijää;  myös  attikalainen  oikeus  salli  atenalai- 
sen  kansalaisen  rangaistuksetta  tappaa  sen  miehen,  joka  oli  vietellyt 
hänen  vaimoaan,  äitiään  tai  sisartaan1).  Usein  pääsi  hän  kuitenkin 
asiasta  myös  ruumiillisella  rangaistuksella  tai  paljaalla  sakkorahalla8). 

Varsinkin  vanhempina  aikoina  tietysti  rangaistusmääräykset  miesten 
suhteen  tällaisissa  tapauksissa  pääasiallisesti  riippuivat  siitä  katsanto- 
tavasta, että  se,  joka  viettelee  vierasta  naista,  tekee  väkivaltaa  vieraan 
miehen  omaisuudelle  —  sen  miehen,  jonka  vaimo,  tytär  tai  holhotti 
kysymyksessä  oleva  nainen  on.  Myöskin  myöhemmin  pidetään  avio- 
rikosta etupäässä  kotirauhan  rikkomisena,  josta  sen  mukaan  solvaistu 
mies  ottaa  kostoa8).  Että  se  vilpittömän  uskollisuuden  vaatimus,  joka 
on  olemassa  aviovaimon  suhteen,  ei  lähde  mistään  syvemmästä  käsi- 
tyksestä avioliiton  pyhyydestä,  ilmautuu  myöskin  siitä,  että  vaimon 
sukupuolista  yhteyttä  vieraan  miehen  kanssa  ei  suinkaan  pidetä  mi- 
nään rikollisena,  kun  se  tapahtuu  puolison  tiedolla  ja  suostumuksella. 
Ja  sellaiset  tapaukset  olivat  sangen  tavallisia  muinaisilla  kreikkalai- 
silla Tuo  muutamien  indogermaanilaisten  heimojen,  samaten  kuin 
monien  nykyajan  luonnonkansojen  kesken  esiintyvä  tapa,  että  perheen- 
isäntä tilapäisesti  jättää. vaimonsa  tai  tyttärensä  hyvälle  ystävälle,  joka 
on  vieraana  hänen  luonaan,  ei  liene  kreikkalaisillekaan  aivan  tuntema- 
ton ollut4).  Tärkeämpi  nyt  esillä  olevaan  kysymykseen  nähden  oli 
kuitenkin  tapa,  että  mies,  joka  otaksui  että  hänen  avioliittonsa  lap- 
settomuus riippui  hänestä  itsestään,  luopui  aviollisista  oikeuksis- 
taan nuoremman  henkilön  hyväksi,  jonka  ruumiillisia  ja  henkisiä 
ominaisuuksia  hän  piti  arvossa,  sillä  seurauksella  että  siten  synnytet- 
tyä lasta  pidettiin  hänen  omanansa.  Sellaisten  >Zeugungshe)fer'ien*5) 
käyttämistä  ei  ainoastaan  yleinen  mielipide  hyväksynyt,  vaan  se  myös 
vahvistettiin  lain  kautta,  Athenassa  Solonln*)  ja  Spartassa  Lykurgon7) 
aikana.  Jälkimmäisessä  valtiossa  oli  myös  tapana,  että  jos  kansalainen 
kaatui  sodassa  jättämättä  jälkeensä  lapsia,  toinen  mies  määrättiin, 
olkoonpa   hän    vaikka   ainoastaan    orja,    jatkamaan    sukua   vainajalle 


i)  Cfr.  Plut  Solon.  cap.  23.  Demasth.  XXII,  53.  Xenoph.  Hier.  3,  3.  Katso 
myös  Leist,  Graecoitalische  Rechtsgeschichte,  p.  299. 

*)  |ioiX<XYp(<x,  esim.  Horn.  Od.  VIII,  332. 

»)  Hermann,  Griechische  Alterthumer,  IV,  p.  252. 

*)  Vide  Sutherland,  Origin  and  Growth  of  the  Moral  Insttact,  I,  p.  220. 

6)  Schröder.  Reallexikon,  s.  v.  Zeugungshelfer. 

«)  Plut,  Solon,  cap.  20. 

*>  Xenoph.  Lac.  PoHtria,  I,  6,  78.  Plut.  Luc.  cap.  15-  Cfr.  Meyer,  Oescbichte  des 
Alterthums,  II,  p.  90. 


Digitized  by 


Google 


190  Rafael  Karsten. 


hänen  leskestään 1).  Toiselta  puolen  voi  tapahtua  että  myös  vaimo 
korvattiin  samalla  tavalla  jos  lapsettomuus  riippui  hänestä.  Ainakin 
kertoo  Herodotus  että  eräs  Spartalainen  kuningas  Anaxandrides  ei 
tahtonut  erota  lapsettomasta  vaimostaan  vaan  efoorein  luvalla  otti  toi- 
sen aviovaimon  huoneeseensa2). 

Ymmärtääksemme  tällaisia  tapoja,  jotka  meidän  aviomoraaliamrae 
loukkaavat,  täytyy  meidän  muistaa  mitenkä  tärkeänä  asiana  pide- 
tään alhaisemmalla  kultuuriasteella  lapsien  synnyttämistä,  jonka  kautta 
omaa  eloa  ikäänkuin  pidennetään.  Lukuisain  lapsien  siunausta,  ja  var- 
sinkin monien  poikien  omistamista,  ovat  kiittäneet  kaikki  vanhat  kul- 
tuurikansat,  ja  avioliittoa,  joka  jäi  lapsettomaksi,  on  sen  mukaan  kat- 
sottu enemmän  tai  vähemmän  onnistumattomaksi.  Sekä  kreikkalaisten 
että  muitten  indogermaanilaisten  kansojen  keskuudessa  on  myös  lapsetto- 
muutta usein  pidetty  täysin  riittävänä  aiheena  avioeroon  *).  Lähemmät  syyt 
tähän  taasen  olivat  osaksi  valtiolliset,  osaksi  uskonnolliset.  Ei  ole  vaikea 
ymmärtää,  että  kreikkalaisissa  valtioissa,  jotka  aina  kilpailivat  keske- 
nänsä ja  muitten  kansojen  kanssa  sotaisissa  urotöissä,  katsottiin  tar- 
peelliseksi valvoa,  että  yksityinen  kansalainen  synnyttämällä  monta 
poikaa  antoi  synnyinkaupungilleen  reippaita .  sotilaita  ja  puolustajia. 
Varsinkin  oli  näin  asian  laita  Spartan  sotilasvaltiossa,  jossa  siitä 
syystä  täysi-ikäisen  miehen  avioliitottomuutta  vieläpä  sakotettiin.  Spar- 
tassa, kuten  Kreikassa  yleensä,  olivat  myös  niin  kutsutut  vanhatpojat 
varsin  harvinaiset;  heillä  muuten  tuskin  oli  kansalaisoikeuksia  ja  he 
olivat  yleisen  pilkan  esineenä. 

Ymmärrettävää  on  myöskin,  että  valtio  tahtoi  pitää  huolta  siitä,  että 
sille  syntyisi  kansalaisia,  jotka  voisivat  toimittaa  ikuisille  jumalille  niille 
kuuluvaa  palvelusta,  jotfei  niiden  viha  tuottaisi  valtiolle  turmiota4). 
Suurempaa  hyötyä  oli  kuitenkin  yksityisellä  siitä,  että  hän  jätti  lapsia 
jälkeensä.  Luonnonihmisen  käsityksen  mukaan  riippuu  henkilön  rauha 
ja  lepo  haudassa,  vieläpä  koko  hänen  niin  kutsuttu  kuolemattomuu- 
tensa oleellisesti  siitä,  että  hänen  lapsensa  tai  omaisensa  antavat  hänen 
hengelleen  kohtuullista  palvelusta.  Kuoleman  jälkeen  unohdetuksi 
jääminen  on  mitä  katkerin  kohtalo,  josta  myös  kreikkalaisella  oli  vil- 
kas tunto5). 


i)  Sutherland,  Op.  cit.  p.  220. 

*)  Herod.  V,  39. 

s)  Hirt,  Die  lndogermanen,  p.  415.    Fustel  de  Coulange,  Cite"  antique.  p.  52. 

*)  Cfr.  Plato,  Legg.  VI,  773  E'    Schoelmann,  Griechische  Alterthflmer,  p.  562. 

*)  Cfr.  Hirt,  Op.  cit.  p.  416. 

Kuten  tiedämme,  lausuu  myös  Plato  valtio-opissaan  ilmi  mielipi- 
teitä jotka  näyttävät  tarkoittavan  avioliiton  ja  perhe-elämän  siteiden  ha- 
joittamista. Varsin  loukkaavalta  tuntuu  hänen  vaatimuksensa,  että 
niille  nuorukaisille,  jotka  olivat  kunnostaneet  itseänsä  sodassa  tahi 
yleisissä  kilpailuissa,  olisi  annettava  tilaisuus  pitämään  vapaata  suku- 
puolista yhteyttä  kaikkien  yhteiskunnan  naisten,  myös  naitujen  kanssa, 
koska  sellaisilla  miehillä  oli  parhaimmat  edellytykset  synnyttää  kelpo 
lapsia1).  Platoa  ei  ole  vähän  moitittu  siitä,  että  hän  vaatiessaan  nais- 
ten ja  lasten  yhteisyyttä,  puolusti  seka-aviota  ja  hillitöntä  sukupuo- 
lista vapautta.  Oikeuden  mukaan  on  kuitenkin  myönnettävä,  että  Pla- 
ton vaatimukset  eivät  johtuneet  mistään  alhaisesta  käsityksestä  vai- 
mosta. Plato  oli  päinvastoin  tässä  asiassa  sillä  kannalla,  etfei  hän 
kieltänyt  ainoastaan  naisen  henkistä  vaan  myös  hänen  fyysillisen 
vähemmyytensä  miehen  suhteen.  Naisen  tulisi  sentähden  saada  sama 
kasvatus  ja  sivistys  kuin  miehen,  pääsy  valtion  virkoihin,  sekä  myös 
oikeus  ottaa  osaa  sotapalvelukseen2).  Lausumalla  sellaisia  mielipiteitä, 
jotka  vasta  meidän  aikamme  on  voinut  jossain  määrin  toteuttaa,  esiin- 
tyy Plato  itse  asiassa  uudenaikaisen  nais-vapauttamisen  edelläkävi- 
jänä. 

Sitä  vastoin  voi  huomauttaa  Platon  vaimonyhteisyys  teoriaa 
samaten  kuin  niin  paljon  muutakin  vastaan  hänen  valtio-opissaan, 
että  se  on  aivan  epäpsykolooginen  ja  sentähden  sisältää  toteuttama- 
tonta  utopiaa.  Täydellistä  seka-avion  tilaa  ei  luultavasti  ole  ollut  mil- 
loinkaan olemassa  inhimillisessä  yhteiskunnassa,  koska  yhteys  suku- 
puolten välillä  oman  luontonsa  vuoksi  luultavasti  alusta  asti  on  anta- 
nut aihetta  enemmän  tai  vähemmän  pysyvään  avioelämään 8).  Kaikkein 
vähimmin  ovat  sellaiset  löyhät  yhdistykset  mahdolliset  sivistyneissä 
yhteiskunnissa,  joissa  sukupuolinen  rakkaus,  syventyneenä  ja  jalostu- 
neena kultuurin  vaikutuksesta,  vielä  suuremmalla  välttämättömyydellä 
antaa  aihetta  pysyvään  liittoon  yhden  naisen  ja  yhden  miehen  välillä. 
Niinkuin  tiedämme  ei  Platon  myöskään  milloinkaan  onnistunut  to- 
teuttaa ideali-valtiotaan,  ja  hänen  ennakkoluulotonta  käsitystään  vai- 
mosta eivät  hänen  aikalaisensa  hyväksyneet. 

Edellisestä  on  jo  käynyt  selville,  että  vanhempina  aikoina  kreikkalai- 
sella vaimolla  oli  oikeudellisessa  suhteessa  sangen  alistettu  asema. 
Verrattuna  muuhun  omaisuuteen,  jonka  mies  omistaa  tahi  voi  ansaita, 
jäi   hän   koko   elämäkseen   toisten   holhottavaksi,   ensinnä  isänsä  tahi 


i)  Plato,  Rep.  V,  460  B. 

*)  Plato,  Rep.  V,  451  C,  457  B. 

S)  Katso  Westermarck,  History  of  Human  Marriage,  alku. 

lähimmän  miespuolisen  sukulaisensa,  naimisen  jälkeen  aviomiehensä. 
Jos  hän  tuli  leskeksi,  oli  taasen  lähimmillä  sukulaisilla,  tai  vanhimmalla 
täysi-ikäisellä  pojalla,  oikeus  määrätä  hänestä.  Valaiseva  esimerkki 
tässä  suhteessa  on  Penelope,  Odysseyksen  puoliso,  joka,  vaikka  hän 
on  jo  jotenkin  vanha  vaimo,  on  poikansa  holhottavana,  pojan,  jolla  on 
oikeus  naittaa  hänet  toiselle  miehelle  Odysseyksen  kuoltua1).  Homeron 
runot  kuitenkin  tässä  kohden  osoittavat  edistystä  vidä  vanhempien 
aikojen  katsantotapojen  suhteen  siinä,  että  vaimot  saivat  mennä  uusiin 
naimisiin,  mikä  vanhimpina  aikoina  luultavasti  ei  ollut  sallittu2).  Muu- 
tamien indogermaanilaisten  heimojen,  esim.  Skytein,  Slavein  ja  Trakein 
keskuudessa  näyttää  vieläpä  se  alkuperäinen  tapa  olleen  vallitsevana,  että 
naisen  täytyi  miehensä  kuoltua  tehdä  itsemurha8),  koska  luultiin,  että 
jälkimmäinen  toisessa  elämässä  niinkuin  tässäkin  tarvitsee  vaimoaan. 
Tämä  raaka  tapa  ei  näytä  kreikkalaisillekaan  aivan  tuntematon  ollut, 
päättäen  eräästä  Pausaniaan  lausunnosta,  jossa  mainitaan  vaimoja,  jotka 
olivat  uhranneet  itsensä  miestensä  haudoilla  voidakseen  heitä  kuo- 
leman jälkeen  niinkuin  elämässäkin  palvella4). 

Kasvava  sivistys  ja  ihmisyys  tietysti  vaikutti  myös  käsitykseen  vai- 
mon arvosta  ja  hänen  asemaansa  yhteiskunnassa.  Oikeudelliseen  val- 
lanalaisuuteen jäi  hän  kuitenkin  kreikkalaisilla  myös  myöhempinäkin 
aikoina,  ainakin  Atenassa.  Muutamat  klassillisenakin  aikana  voimassa 
olevat  lait  näyttävät  osoittavan  että  kreikkalaisen  vaimon  oikeudellisessa 
ja  poliitisessa  holhonalaisuudessa  ei  myöhemminkään  tapahtunut  mitään 
periaatteellista  muutosta.  Vielä  Demosteneenkin  aikana  oli  leski  lain 
mukaan  vanhimman  poikansa  holhottavana6).  Attikalainen  laki  myös 
kielsi  vaimoa  miehensä  tahi  holhoojansa  luvatta  tekemästä  kauppaa^ 
joka  arvossa  nousi  vilja-mediumia  korkeammalle9).  Eikä  nainen  liioin 
Ateenassa  edes  valistuneempanakaan  aikana  saattanut  voittaa  omaisuutta 
tahi  periä  isäänsä.  Jos  mies  kuoli  jättäen  jälkeensä  omaisuutta  sekä 
yhden  tyttären,  kuului  sekä  omaisuus  että  tytär  lain  mukaan  lähim- 
mälle miespuoliselle  sukulaiselle.  Ja  jäännöksenä  ajasta,  jolloin  vai- 
mot saatiin  oston  kautta,  on  kai  pidettävä  myös  tuo  klassillisena- 
kin  aikana   välistä  esiintyvä  tapa,  että  henkilö  kuolinvuoteellaan  testa- 


i)  Horn.  Od.  I,  292;  II,  223. 

*)  Cfr.  Paus.  Il,  21.  9.    Hirt,  Op.  cit.  p.  443  sg. 

»)  Schröder,  Reallexikon,  s.  w.  Witwe. 

*)  Paus.  IV,  2,  7. 

«)  Demosta.  XLVI,  20. 

«)  Isaios,  X,  10. 

mentilla  määräsi  vaimonsa  tahi  tyttärensä  hyvälle  ystävälleen  tai  suku* 
Iäiselleen 1). 

Jos  siis  Ateenassa  vielä  kaupungin  kukoistusaikanakin  oltiin  naiseen 
nähden  vanhentuneiden  käsitystapojen  vaikutuksen  alaisina,  näyttää 
hän  sitä  vastoin  Spartassa  aikaisin  päässeen  jonkunmoiseen  yhdenver- 
taisuuteen miehen  suhteen.  Plutarchon  mukaan  olisi  tässä  valtiossa 
vallinnut  todellinen  naisvalta,  ja  syyn  tähän  näkee  hän  siinä  seikassa 
että  spartalaiset  useiden  sotaretkiensä  aikana  välistä  olivat  pakoite- 
tut  jättämään  valtion  sisälliset  asiat  vaimojensa  käsiin,  jotka  siten  oli- 
vat päässeet  suurempaan  vaikutusvaltaan  ja  voittaneet  miesten  kun- 
nioitusta ja  luottamusta8).  Myös  suuri  osa  valtion  omaisuudesta  kuu- 
lui olleen  heidän  hallussaan8).  Jos  kohta  puhe  spartalaisesta  naisval- 
lasta on  jossain  määrin  liioiteltu,  on  kuitenkin  pidettävä  varmana,  että 
Spartan  vaimot  nauttivat  suurempaa  vapautta  ja  arvoa  kuin  muun 
Kreikanmaan.  Siellä  sallittu  vapaampi  seurustelu  sukupuolten  välillä, 
ankara  lakoonilainen  kasvatus,  joka  samassa  määrässä  tarkoitti  naisen 
kuin  miehen  kehitystä,  jos  kohta  enemmän  ruumiillisessa  kuin  henki- 
sessä suhteessa,  oli  tietysti  omiansa  edellisessäkin  herättämään  harras- 
tusta isänmaalliselle  toiminnalle,  seikka  joka  ei  kuitenkaan  saattanut 
häntä  laiminlyömään  kodin  velvollisuuksia4).  Tukalissa  valtiollisissa 
tilaisuuksissa  tuntuu  myös  spartalainen  vaimo  usein  osoittaneen  suurta 
rohkeutta,  itsensä-uhraavaisuutta  ja  isänmaanrakkautta. 

Muuten  oli  kyllä  kreikkalaisilla  niinkuin  muillakin  kansoilla  yleinen 
mielipide  se,  että  naisen  fyysilliset  ja  henkiset  ominaisuudet  varsi- 
naisesti määräävät  hänet  aivan  toiseen  toimintaan  kuin  valtiollisen 
elämään.  Kodissa  on  hänen  oikea  toiminta-alansa.  Kotoperheellisten 
töiden  toimittaminen,  kutominen,  kehrääminen,  neulominen,  lapsista  ja 
orjista  vaarinpitäminen  —  siinä  hänen  tärkeimmät  tehtävänsä5).  Kreik- 
kalaisissa taloissa  elivät  myös  vaimot  omaa  elämäänsä,  heidän  huo- 
neensa kun  olivat  miesten  huoneista  eroitetut.  Mutta  kotoperheellisellä 
alalla  ymmärsi  myös  kreikkalainen  vaimo  usein  tehdä  itsensä  melkein 
itsevaltiaaksi  hallitsijattareksi  ja  vieläpä  mieheensä  vaikuttaa  tavalla,  joka 
ei  ollut  aivan  sopusoinnussa  hänen  syrjäytetyn  oikeudellisen  asemansa 
kanssa.     Akkavaltaa    lienee    kyllä    löytynyt    kreikkalaisilla     niinkuin 


*)  Cfr.  Sutherland,  Op.  cit.  p.  271.    Hermann,  RechtsalterthUmer  p.  453. 

*)  PluL  Luc.  cap.  14.    Agis,  cap.  7  cfr.    Arist.  Oikoa.  II,  cap.  7. 

*)  Plut.  Agis,  cap.  7. 

*)  Katso  Plato.  Legg.  VII,  805—6. 

«)  Homeron  ajasta  vertaa  esiei.  //.  III,  125;  VI,  323  4,  489—01.  Andromache 
myös  hoitaa  Hektorin  hevosia,  VIII,  187.  Myöhempien  aikojen  oloista  vertaa  Guhl 
und  Koner,  Leben  der  Griechen  u.  Römer,  p.  318  ja  seur. 

muillakin  kansoilla,  —  me  muistamme  tarinat  Sokrateesta  ja  hänen 
Xantippastaan  —  ja  varsinkin  se,  joka  nai  rikkaan  vaimon,  sai  usein 
kokea,  että  hänen  vapautensa  oK  mennyt1). 

Siitä  asemasta  huolimatta  minkä  lain  kirjain  myönsi  kreikkalaiselle 
naiselle,  voi  myös  sanoa  että  hän  sekä  vanhempina  että  myöhempinä 
aikoina  ylipäänsä  nautti  suurempaa  arvoa  kuin  nainen  monilla  muilla 
kansoilla  vastaavilla  sivistyksasteilla.  Siten  homerolaistakin  vaimoa 
muutamissa  suhteissa  kohdellaan  ihmisyydellä,  jota  tuskin  voisi  odottaa 
barbarilais-kansalta,  sellaiselta  kuin  tämän  ajan  kreikkalaiset  vielä  olivat 
Myöskin  todellisesta  rakkaudesta  ja  sympatiasta  antavat  Homeron  ru- 
not monta  kaunista  esimerkkiä.  Että  sellaisia  tunteita  on  olemassa 
myös  sivistysasteilla,  joilla  —  niinkuin  Homerossa,  vaimoa  muuten 
pidetään  alhaisena  olentona,  joka  omasta  taipumuksestaan  huolimatta 
annetaan  sille  miehelle,  ken  hänestä  tarjoo  korkeimman  hinnan  — 
sen  osoittaa  esim.  Iliadin  kuudes  runo,  jossa  kerrotaan  Hektorin  jää- 
hyväisistä Andromachelle.  Hyvin  käsittäen  että  Hion  pian  oli  lankeava 
ei  uros  kuitenkaan  sano  surevansa  niin  paljon  vanhempiensa  eikä  sisa- 
riensa kovaa  kohtaloa  kuin  puolisoansa,  kun  kuparilla  pansaroidut 
akaialaiset  vievät  häneltä  vapauden  päivän.  Myös  Andromacheessa 
esiintyy  rakkaus  fiektoriin  mieltä  liikuttavalla  tavalla,  kun  hän  koettaa 
pidättää  puolisoaan  taistelusta  huomauttaen  että  tämä  nyt  on  hänen 
ainoa  turvansa  senjälkeen  kun  viholliset  ovat  tappaneet  hänen  omai- 
sensa ja  hävittäneet  hänen  kotinsa: 

Hektor,  sinä  yksin  nyt  olet  minun  isäni  ja  minun  äitini, 
sinä  yksin  minun  veljeni,  sinä  olet  kukoistava  puolisoni 2). 

Toiselta  puolen  täytyy  meidän  välttää  lankeemasta  siihen  ilmeiseen 
liioittelemiseen  joka  esiintyy  väitteessä,  että  kreikkalaisen  naisen  asema 
oli  ollut  Homeron  aikana  ihanteellisin8)  ja  että  myöhemmin  siinä 
olisi  tapahtunut  huonontuminen.  Muutamat  tekijät  ovat  vieläpä  tahto- 
neet uskotella,  että  siihen  aikaan  todellinen  yhdenvertaisuus  olisi  ollut 
olemassa  miehen  ja  vaimon  suhteessa  toisiinsa  ja  he  ovat  viitanneet 
homerolaisen  yhteiskunnan  puhtaisiin  tapoihin  ja  aviolliseen  uskollisuu- 
teen vastakohtana  myöhempien  aikojen  prostitutioonille  ja  hetääri- 
oloille.  Jos  prostitutiooni  vallitsee  vielä  meidänkin  sivistyneessä  yhteis- 
kunnassamme, todistaako  tämä  seikka,  että  vaimon  asema  yleensä  meillä 
on  huonompi  kuin  sivistymättömillä  luonnonkansoilla,  joiden  keskuudessa 
yhteiskunnallisten  olojon  yksinkertaisuuden  vuoksi  tämä  laitos  on  aivan 


*)  Cfr.  Kertomus  Plut  Themist.  cap.  18.    Eurip.  Melanippe,  504. 

»)  //.  VI,  405  sgg. 

*)  Niin  esim.  Hellvoald  kultuurihistoriassaan  II,  p.  88. 

tuntematon?  Ollen  suurimmaksi  osaksi  aivan  perättömiä,  ovat  sel- 
laiset mielipiteet  ainoastaan  pidettävät  sen  romantisen  katsantotavan 
ilmauksina,  jolla  on  erityinen  taipumus  esittää  muinaisia  oloja  kirkas- 
tetussa valossa  ja  joka  yleensä  inhimillisessä  kehityksessä  luulee  löy- 
tävänsä enemmän  huonontumista  kuin  todellista  edistystä.  Sellaiset 
idealiseraavat  yhteensovittamiset  muinaishelleniläiseen  elämään  nähden 
joita  esim.  Nägelsbach  tarjoo  teoksessaan  »Homerische  Theologie» — 
hän  käsittelee  siinä  myös  kysymyksiä  naisesta  ja  avioliitosta1)  —  var- 
maankin hyvin  vähässä  määrin  perustuvat  todellisuuteen,  ja  ainoastaan 
osoittavat,  mihinkä  tullaan,  kun  järjestöllisesti  sovitetaan  uudenaikaisia 
katsantotapoja  muinaisten  aikojen  tapoihin  ja  laitoksiin. 

Jo  edellinen  esityskin  lienee  jossain  määrin  osoittanut,  että  kreik- 
kalaisen naisen  asemassa  aikojen  kuluessa  todellista  edistystä  tapahtui 
yleisen  kultuurikehityksen  seurauksena.  Tarkempi  tähän  kuuluvien 
olojen  tutkiminen  klassilliseen  ja  hellenistiseen  aikaan  sen  lisäksi 
selvitti  että  hellenit  naiskysymyksessä  samaten  kuin  niin  monessa  muus- 
sakin suhteessa  kehittyivät  sangen  nopeastikin.  Me  voisimme  huo- 
mata kuinka,  huolimatta  vanhentuneista  määräyksistä,  joista  myös  mo- 
net luultavasti  käytännössä  olivat  vaipuneet  kuolleiksi  kirjaimiksi,  kreik- 
kalainen nainen  yhä  enemmän  vapautui  käytöstavan  määräämistä  ra- 
joituksista ja  kohosi  suurempaan  yhdenvertaisuuteen  miehen  suhteen. 
Tragikoissa  esim.  esiintyy  usein  vaimossa  itsenäisyys  ja  individualismi, 
jota  varmaankin  ainoastaan  korkeampi  henkinen  ja  yhteiskunnallinen 
kehitys  voi  tuottaa.  Verratkaamme  fiomeron  vaimoja  niihin  nais- 
tyyppeihin  jotka  tapaamme  esim.  Sophokleen  Antigoneessa  tai  Euripi- 
deen  Medeiassa!  Edellisissä  kohtaa  meitä  tahdoton,  miehestä  täydel- 
lisesti riippuva  omaisuuskappale,  jälkimmäisissä  itsenäinen  ja  itsetie- 
toinen personallisuus. 

Vasta  myöhemmin,  s.  o.  4:llä  ja  3:11a  vuosisadalla,  alkoi  myös  nai- 
nen suuremmassa  määrässä  tulla  osalliseksi  ajan  sivistyksestä,  varsin- 
kin filosofisesta,  sekä  saada  tilaisuutta  vapaampaan  seurusteluun  mie- 
hen kanssa.  Hetäärilaitoksella  oli  tosin  varjopuolensa;  mutta  varma 
on  kuitenkin,  että  juuri  hetäärit  ensimmäiseksi  osoittivat  helleneille 
sivistyneen  naisen  ihannetta  ja  tehokkaasti  vaikuttivat  kreikkalaiseen 
kultuurikehitykseen.  Myös  avioliitoista,  joita  todellinen  taipumus  oli 
solminut,  antaa  tämä  aika  meille  esimerkkejä.  Niinpä  esim.  Hipparkia, 
erään  mahtavan  miehen  tytär,  vasten  vanhempiensa  tahtoa  nai  kyni- 
läisen  filosofin  Krateen,  jonka  opit  olivat  häneen  tehneet  vastustamat- 
toman  vaikutuksen,  tapaus,  joka   muutamia  vuosisatoja  aikaisemmin 


*)  Nägelsbach,  Homerische  Theologie,  pp  255—61. 

tuskin  olisi  ollut  mahdollinen.  Diadokein  taistelujen  aikana  oli  myös 
vaimolla  Makedoniassa  ja  makedonilaisissa  valtioissa  poliitinen  merki- 
tys jommoinen  hänellä  myöhemmin  tuskin  on  ollut  minkään  maan 
historiassa.  Sanalla  sanoen,  monet  tosiasiat  osoittavat,  että  kreikkalai- 
nen nainen  itse  asiassa  kehittyi  etevämpään  asemaan  kuin  mikä  nai- 
sella on  ollut  monien  myöhempien  kultuurikansojenkaan  keskuudessa 
uudempinakaan  aikoina. 

Rafael  Karsten. 


-  »Ylellisyyden"  vastustusta  Uudenkaupungin 
seudulla  1700  luvun  lopulla.*) 

Anno  Domini  1767  kesäkuun  21  p.  pidettiin  Uudellakirkolla  (T.  I.) 
kirkon-  ja  pitäjänkokous,  jonka  pöytäkirjat  antavat  huvittavia  tietoja  sen 
ajan  raittiusharrastuksista  ja  kultturielämästä.  Sellaisina  ne  tietysti 
ovat  oikeutetut  tulemaan  julkisuuteen. 

Kokouksen  oli  aiheuttanut  2  surkuteltavaa  tapahtumaa  pitäjässä, 
viikka  pöytäkirjat  eivät  mainitsekkaan  mitä  laatua  tapaukset  olivat  ol- 
leet. Kysymys  on  epäilemättä  ollut  jostain  juovuspäissä  tehdystä  rikok- 
sesta, sillä  puheessa,  jolla  pastori  kokouksen  avasi,  hän  vetoo  siihen 
turmioon,  jonka  juopottelu  aiheuttaa,  »tuo  niin  yleinen  ja  karkea,  niin, 
todella  pakanallinen  pahe,»  josta  raamattukin  varottaa.  Eikä  vain  raa- 
mattu; pastori  muistuttaa,  miten  Kun.  Majesteetti  oli  asetuksessaan  v. 
1765  kehottanut  säästämään  viljaa  ja  miten  konsistoriot  olivat  pyytä- 
neet pappeja  toimimaan  yhdistyksen  aikaansaamiseksi  ylellisyyttä  ja  ko- 
meutta vastaan;  kaiken  tämän  vuoksi  oli  pastori  nyt  kutsunut  rakkaat 
seurakuntalaisensa  kokoon  muodostamaan  yhdistystä,  joka  vastustaisi 
paloviinan  väärinkäyttöä,  »joka  jo  on  aikoinaan  tyhjentänyt  monta  aittaa  ja 
aiheuttanut  maassa  tuntuvan  viljanpuutteen.» 

Kysymyksessä  ei  siis  ole  enempää  eikä  vähempää  kuin  oikean  rait- 
tiusseuran  perustaminen  1700-luvulla.  Huomaa  kyllä,  että  eletään  hyö- 
dyn aikakaudella,  sillä  päävaikuttimena  yritykseen  mainitaan  se  viljan- 
haaskaus,  mitä  viinanpoltto  aiheutti.    Kummaa  on,  että  vedotaan  yiel- 

*)  Seuraava  on  kirjotettu  asiakirjojen  johdolla,  jotka  herra  F.  A.  Söderholm  on  kopi- 
oinut Uudenkirkon  (T.  1.)  kirkonarkistosta  aivan  omasta  kiitettävästä  harrastuksestaan  ja 
jättänyt  prof.  J.  R.  Aspelinille  Suomen  muinaismuistoyhdistyksen  arkistossa  säilytettäväksi. 

lisyysasetuksiin,  mutta  muistammehan,  että  ylellisyysasetuksilla  siihen 
aikaan  oli  mahdollisimman  laaja  sisällys,  samoin  kuin  hyödyn,  taloudel- 
lisen edun  näkökohdilla  oli  suurin  kantavuus.  —  Itse  asian  kulusta 
kertovat  pöytäkirjat  seuraavaa: 

»Kyynelin  valitti  pastori  sitä  kammottavaa  ylellisyyttä  viinaan  näh- 
den jota  monet  harjottavat  varsinkin  lasten  kasteissa,  häissä,  hautajai- 
sissa, lukutilaisuuksissa  ja  n.  k.  »stamprior»,  tilaisuuksia,  joissa  ei  vain 
poikia  ja  tyttöjä,  vaan  mikä  on  vielä  kauheampaa,  usein  pieniä  lapsia 
äitien  käsivarsilla  totutetaan  juomaan,  joka  monelle  on  kaksintanut  hel- 
vetin tuskan  ja  liekit»  Jonkinlainen  keino  on  keksittävä,  ja  vaikka  pas- 
torin mielessä  ei  kangasta  enempi  eikä  vähempi  kuin  kieltolaki,  tai  ai- 
nakin ehdottomasti  raittiiden  seura,  koska  »myöskin  huomattavalla  ta- 
valla viljaa  säästyisi  leiväksi  käytettäväksi,»  jos  kaikki  luopuisivat  viinan 
käytöstä,  niin  hänestä  kuitenkin  tällainen  keino  tuntui  liika  radikalilta, 
sillä  se  ei  voisi  saavuttaa  yksimielistä  hyväksymistä.  Senpä  vuoksi 
otettiin  hänen  ehdotuksestaan  keskusteltavaksi  rajotusten  teko  viinan 
nauttimisessa,  ja  kysyttiin  eikö  sopivin  määrä  olisi,  että  miehinen  mies  — 
»en  äldrigkarl»  —  saisi  kaikissa  yllämainituissa  juhlatilaisuuksissa  nauttia 
kolme  varsinaista  ryyppyä  päivässä,  eli  yhden  joka  kerta  pöytään  istu- 
essaan. Siitä  miten  ehdotus  vastaan  otettiin,  kerrottakoon  pöytäkirjan 
omin  sanoin: 

»Sen  Uoisen  ja  myöntyvän  ilmeen  tulkiksi,  joka  monen  seurakun- 
nan jäsenen  kasvoissa  oli  havaittavissa,  asettui  usea,  joista  etenkin  huo- 
mattiin kruununnimismies  herra  Christian  Gaddelius  ja  talonpoika  sekä 
Santion  kahdestoistamies  Maunu  Johan  Andersson,  jotka  arvelivat  tä- 
män viinaryyppymäärän  päivässä  varsin  kohtuulliseksi  ja  toivoivat  sen 
lisäksi  sydämmellisesti,  että  jokainen  tahtoisi  noudattaa  tätä  kohtuulli- 
suutta, silmällä  pitäen  sitä  parantumatonta  sielun  vahinkoa,  mitä  ylelli- 
syys aikaansaa.»  Sittekun  erityisesti  kysyttäessäkään  kukaan  ei  edellisiä 
mielipiteitä  vastustanut,  tuli  ehdotus  kokouksen  yksimieliseksi  päätök- 
seksi. Samalla  määrättiin,  että  joka  nyt  tehdyn  päätöksen  rikkoisi  joko 
toiselle  tarjoamalla  tai  itse  vastaanottamalla  ja  nauttimalla  enemmän  kuin 
säädetty  oli,  sai  maksaa  seurakunnan  köyhille  3  taaleria  kuparia  ryypyltä 
sakkoa.  Erityisesti  vielä  huomautettiin,  että  säädös  ei  suinkaan  sisäl- 
tänyt, että  kysymyksessä  olevissa  juhlatilaisuuksissa  olisi  pakotettu  ot- 
tamaan 3  ryyppyä;  jokainen  oli  oikeutettu  olemaan  aivan  ilman,  ja 
lisäksi  olivat  alaikäiset  siihen  velvotetutkin. 

Edellisessä  oli  puhuttu  vain  erinäisistä  juhlista,  mutta  nyt  huomautet- 
tiin, miten  moni  käyttää  pyhä-  ja  juhla-,  vieläpä  arkipäiviäkin  mässäyk- 
seen ja  juominkeihin  sekä  julkisissa  että  salaisissa  kapakoissa.  Tämä 
oli  seurakunnalle   «yleisesti  tunnettu  mutta    samalla    surkea   tosiasia.» 

Sen  johdosta  ehdotettiin  «ja  mielihyvällä  huomattiin,»  että  ehdotusta 
yksimielisesti  kannatettiin,  että  tuollaiset  «sabbatin  häpäisijät  ja  päivän- 
varkaat  »langetettaisin  3  kuparitaalann  uhkasakkoon,  ja  sakko  tulisi  kak- 
sinkertaiseksi, jos  vietti  yönsäkin  kapakassa.  Sama  sakko  oli  niidenkin 
maksettava  jotka  Uudessakaupungissa  harjottivat  niin  syntistä  elämää 
tai  varsinkin  monta  päivää  perätysten.» 

Nämä  säädökset  ovat  7  päivää  myöhemmin  saarnastuolista  luetut 
ja  vastuksetta  ikuisesti  noudatettaviksi  mielihyvällä  vahvistetut  ja  allekirjo- 
tetut  28p.  kesäk.  1767. 

Rohkean  askeleen  olivat  seurakuntalaiset  näin  ottaneet,  mutta  epäil- 
tävää on  tokko  asetuksia  noudatettiin.  Mitään  suoranaisia  todistuksia  siitä 
ei  ole,  mutta  ainakaan  ei  pöytäkirjoissa  mainita  asetusta  ehtimiseen  uudis- 
tetun, kuten  monia  muita  säädöksiä.  Otaksuttava  tietysti  on,  että  sen 
noudattaminen  huomattiin  mahdottomaksi  ja  että  se  sen  vuoksi  ilman 
muuta  jäi  unhoon.  Joka  tapauksessa  on  tämä  homma  merkittävä  tapaus 
Suomen  raittiusliikkeen  historiassa  ja  hauska  kultturikuvaus  1700  luvulla. 

Samoissa  pöytäkirjoissa  kuin  ylläoleva  on  myös  muutamia  päätök 
siä,  jotka  tarkottavat  ylellisyyden  rajottamista  puvustossa.  Niinpä  eräässä 
kirkonkokouksessa  1700-  luvun  viime  vuosikymmenellä  päätettiin,  että 
miehillä  ei  ollut  lupa  käyttää  sellaisia  sinisiä  vaatteita  ja  niihin  kuuluvia 
kullattuja  nappeja,  mitä  viime  aikoina  oli  alettu  pitää.  Enemmistö  kyllä 
suostui  tuohon  rajotukseen,  mutta  päätettiin  että  saisi  käyttää  sini- 
siä liivejä  ja  alusvaatteita.  Näkyy  että  oli  koskettu  arkaan  paikkaan  kun 
oli  otettu  esille  kysymys  vaatetuksesta,  sillä  mitä  tulee  esim.  silkkikaula- 
liinoihin,  jota  monet  miehet  käyttävät,  niin  ei  niitä  saatu  kokonaan  kiel- 
letyksi, koska  miehet  eivät  niistä  tahtoneet  luopua,  vaan  rajotettiin  niiden 
käytäntö  niin,  että  ne  väriltään  saivat  olla  vain  mustia.  Myöskään  kysy- 
myksessä naisten  puvusta  ei  päästy  yksimielisyyteen.  Tosin  kyllä  nai- 
sia kiellettiin  käyttämästä  kaulaliinoja  ja  kahta  silkkimyssyä,  mutta  seu- 
rakunta ei  tullut  yksimielisyyteen  siinä,  saivatko  he  käyttää  kaapuja  ja 
röijyjä,  vaan  altstettin  tämä  asia  Kuninkaallisen  Majestetin  ratkaistavaksi. 

A  M.  T. 

'  Ruotsin  sukutieteilijöiden  riveistä  on 
poistunut  tämän  maan  nykyaikaisen  genealo- 
gisen tutkimuksen  varsinainen  perustaja:  maa- 
liskuun 12  p:nä  kuoli  Gabriel  Anrep,  Ruot- 
sin aatelin  sukutaulujen  julkaisija. 

Aniharvassa  lie  jo  lapsuudessa  herännyt 
sellainen  varma  tietoisuus  luontaisista  taipu- 
muksista ja  elämäntehtävästä  kuin  hänessä. 
Sillä  tuskinpa  10-vuotiaana  —  Anrep  syntyi 
Lekebergan  tilalla  Nerikessä  joulukuun  4 
p:nä  1821  —  laati  hän  jo  laajat  sukuluet- 
telot kotitalon  rättärille  ja  myllärille  —  torp- 
paritkaan eivät  tainneet  jäädä  osattomiksi,  ja 
lomahctkensä  ahkeroitsi  hän  toimittaen  sarjan 
kalentereita  kuvitelluista  ruhtinaallisista  henki- 
löistä. Pikku  Gabrielin  mielikuvitus  sai  tässä  liidellä  kahlehtimattomana; 
niinpä  käsitti  kahdeksas  ja  viimeinen  näitä  kalentereita  kokonaista  kuusi 
vuosisataa,  ulottuen   vrsta   1876  siksi  hämärään  tulevaisuuteen  kuin  v.  2456! 

Anrepin  lapsuus  ja  nuoruus  kului  tyyneesti  osittain  kodissa,  osittain  Örebron 
koulussa.  Vaan  sitten  kuoli  isä,  Lekebergan  tila  myytiin,  ja  eräänä  päivänä 
saapuu  Anrep  leivän  haussa  Tukholmaan.  Vaatimaton  ylim.  kanslistinvirka 
kaupungin  polisilaitoksessa  pelastaa  hänet  pahimmasta  hädästä,  ja  hänen  yrit- 
teliäisyytensä ja  kekseliäisyytensä  löytävät  kohdakkoin  tilaisuuden  varojen 
kartuttamiseen.  Koleran  raivotessa  Tukholmassa  1853 — 1854  julkaisee  nimit- 
täin Anrep  polisilaitokseen  saapuvien  tiedonantojen  mukaan  päivittäin  sanomia 
sairastuneista  ja  kuolleista. 

Tämän  aitoamerikalaisen  yrityksen  seurauksena  olikin  se,  että  Anrep  huoletta 
saattoi  omistaa  aikansa  ja  voimansa  mielityölleen,  ja  niinpä  ilmestyikin  jo  v. 
1854  monivuotisen  uhrautuvan  työn  tuloksena  „Sveriges  Ridderskaps  och 
Adels  Kalender*  sekä  muutamia  vuosia  myöhemmin  hänen  suurin  ja  ansiok- 
kain teoksensa  „  Svenska  Adelns  Ättartaflor."  Tämän  toimittaminen  oli  kysy- 
nyt kuusi  vuotta  —  Anrepin  oman  tiedonannon  mukaan  heinäkuun  8  p:stä 
1857  elokuun  13  p:ään  1863 —  ja  sen  käsikirjoitus  käsitti  14,500  sivua,  joi- 
hin kuhunkin  tarkka  tutkija  oli  merkinnyt  kirjoittamisen  päivämäärän.  Painatusta 
kesti  vuodesta  1858  vuoteen   1864. 

Anrep  esiintyy  tällä  teoksellaan  uranaukaisijana.  Lukuunottamatta  nim.  Messe- 
niusen  „Teatrum  nobilitatis"-  nimistä  teosta  on  hänen  sukukirjansa  ensi- 
mainen  laatuaan  Ruotsissa,  ja  se  renessansin  aika,  joka  viimeisinä  vuosikym- 
meninä on  koittanut  genealogiselle  tutkimukselle  ja  genealogisille  harrastuksille 
yleensä,  alkaa  —  sitä  ei  käy  kieltäminen  —  juuri  Anrepin  teoksen  ilmesty- 
misellä, ollen  itse  teossa  sen  luomalle  perustalle  rakennettu. 

En  tahdo  tällä  väittää,  että  Anrepin  sukukirja  olisi  laatuaan  moitteeton. 
Päinvastoin  on  jokainen  tutkija,  joka  lähemmin  on  syventynyt  sen  sisältöön, 
;  tuskaantunut  sen  yhä  taajemmin  esiintyviin  virheellisyyksiin,  sen  erehdyksiin 
ja  —  tunnustettakoon  se  suoraan  —  sen  aitoanrepilaisiin  muodottomuuksiin 
(esimerkkejä:  Carl  Henrik  Falkenberg,  nainut  isänsä  orpanan  tyttären  —  Barbro 
Fleming,  nainut  tätinsä  miehen  veljen  pojan  -r-  Carl  Henric  Sparre,  nainut 
„sin  kusins  mans  sysslings  dotter"  j.  n.  e.  loppumattomiin);  hän  käy  tästä 
epäröiväksi,  huomaa  olevansa  epävarmalla  perustalla  ja  on  kernas  kieltämään 
Anrepin  teokselta  sen  arvoa. 

Syy  tähän  ei  ole  yksin  Anrepin.  Meidän  on  nimittäin  muistaminen,  että 
tämä  sukukirja  tuskin  on  muuta  kuin  painettu  jäljennös  Ruotsin  ritaritalossa 
1850-  luvulla  säilytetyistä  sukutauluista,  jos  kohta  siinä  osittain  ilmeneekin 
,  julkaisijan  omia  lisäyksiä.  Kirjava  kokoelma  asiapapereita,  eri  henkilöiden  ko- 
1  koomia,  eri  aikoina  koottuja,  vasta-  aateloittujen  omia  sukuselvityksiä,  osittain 
säädyn  yksityisten  jäsenten  keräilemiä  muistiinpanoja,  yhdistetyt  ja  järjestetyt 
ilman  minkäänlaista  kriitillistä  käsittelyä,  puhumattakaan  yhtenäisestä  metodista 
ja  lähteiden  luotettavaisuuden  tarkastamisesta. 

Parempaa  en  saata  sanoa  ritaritalon  kokoelmain  toisesta  ryhmästä  n.  s.  am- 
mattigenealogien:  Peringsköldin,  Äkersteinin,  Stiernmanin,  von  Schantzin  suku- 
luetteloista. Hajanaisia  muistiinpanoja,  jotka  perustuvat  vanhoihin,  tarkasta- 
mattomiin tradioneihin  ja  epäkriitillisiin  arveluihin;  mielikuvituksen  luomia,  jotka 
vuosisatain  vieriessä  ovat  saaneet  genealogisten  tosiasiain  muodon  ja  jotka 
sellaisina  on  sijoitettu  sukutauluihin. 

Meidän  ei  ole  käsittäminen  niin,  että  Anrep  sokeasti  olisi  luottanut  rita- 
ritalon sukuluetteloiden  ehdottomaan  todenperäisyyteen.  Hän  päinvastoin  oli 
ensimäinen  tunnustamaan  ne  monissa  kohdissa  virheelliseksi  ja  epäluotettaviksi; 
mutta  kun  hän  tietojensa  mukaan  halusi  korjata  huomaamansa  erehdyttävät 
virheet,  täytyi  hänen  käydä  kovaa  taistelua  ritaritalon  konservativista  johtokun- 
taa vastaan.  Sukukirjan  moniaita  puutteellisuuksia  älköön  siis  luettako  yksin- 
omaan Anrepin  viaksi.  Totta  on  kyllä,  että  hän  ei  alistanut  ainestaan  syste- 
maattisen, kriitillisen  tutkimuksen  alaiseksi,  mutta  toiselta  puolen:  jos  hän 
sen  olisi  tehnyt,  olisivat  Ruotsin  aatelin  sukutaulut  arvatenkin  yhä  yieii  pai- 
namatta. 

Sillä  ritaritalon  sukutaulut  vaativat  vielä  suunnatonta  seulomistyötä,  kyky- 
ään elävien  aatelisten  sukujen    kehitystä    ovat    tosin    Wrangel  ja   Bergström, 

jatkaessaan  vuodesta'  1857  lähtien  Anrepin  työtä,  ansiokkaasti  valaisseet,  vaan 
kaikki  muut  ritaritalort  arkistossa  olevat  kokelmat  ovat  kokonaan  uudestaan 
järjestettävät,  kokonaan  uudestaan  tarkastettavat  jos  mieli  niitä  kerran  painossa- 
monistella. 

Ritaristo  ja  aateli  onkin  huhtikuun  10  p:nä  1905  pitämässään  kokouk- 
sessa päättänyt  ritaritalon  johtokunnan  käytettäväksi  asettaa  kolmeksi  vuodeksi 
eteenpäin  myönnetyn  700  kruunun  suuruisen  määrärahan  sukutieteellisten  oi- 
kaisujen ja  lisäysten  lunastamiseen,  sekä  sen  lisäksi  1908- vuoden  aateliko- 
koukseen  asti  6000  kruunua,  josta  määrästä  vuosittain  maksettaisiin  1600 
kruunua  genealogille  ritaritalon  sukutaulujen  kriitillisestä  järjestämisestä  ja  400 
kruunua  puhtaaksikirjoituksesta,  painatuksista  y.  m.  synty vi-en  menojen  kor- 
vaamiseksi. Täten  onkin  mielestäni  Ruotsin  aateli  parhaimmalla  tavalla  jatkava 
Anrepin  suorittamaa  suurisuuntaista  elämäntyötä. 

Mainitsin  jo  Anrepin  aatelikalenterin,  joka  on  ensimäisiä  laatuaan  maail 
massa  ja  jota  vanhin  laitos  ilmestyi  v.  1854.  Se  herätti  ensi  esiintymisellään 
kaikkialla  vaan  välinpitämättömyyttä  ja  epäluuloa  —  parhaimmassa  tapauk 
sessa.  Se  nosti  ylhäisten  naisten  piireissä  närkästymisen  myrskyn,  ja  runoin 
ja  suorin  sanoin  purkasivat  kreivittäret  ja  paronittaret  kiukkunsa  Anrepiin  ja  hänen 
„ kirottuun  mustaan  kirjaansa." 

Mutta  Anrep  ajatteli  Goethen  tavoin:  „Gegen  die  Kritik  kann  man  sich 
weder  schötzen  noch  wehren;  man  muss  ihr  zum  Trutz  handein,  und  das 
lässt  sie  sich  nach  und  nach  gefallen;"  hän  kantoi  miehuullisesti  häpeänsä 
ja  pettymyksensä.  Monta  vuotta  kului,  monta  ankarata  iskua  iskettiin  ennen- 
kuin Anrep  voitti  yleisön  myötätunnon  ja  ymmärtämyksen  puolelleen.  Arvos- 
telut muuttuivat  vähitellen  suopeammiksi,  ja  Anrep  näki  ilokseen  kiivaimpien- 
kin  vastustajainsa  tunnustavan  hänen  työnsä  arvon  ja  merkityksen.  Niinpä 
kirjoitti  muuan  näitä  joitakuita  vuosia  takaperin  seuraavat  sanat:*  Vaikken  per- 
sonallisesti  siedä  jalosuk.  hra  J.  G.  Anrepia,  en  kuitenkaan  malta  jättää  sa- 
nomatta, että  järjestely  julkaisemassanne  kalenterissa,  lähHen  suvun  päämie- 
hestä ja  asteettain  seuraavista  perheenisistä,  on  koko  joukon  parempi  kuin 
kaikki  „Adelsfanenumreringartf  joksi  noita  uusia  päähänpistoja  sanotaan." 

Nämä  „  uudet  päähänpistot-  tarkoittavat  nähtävästi  K.  K:son  Leijonhufvudin 
v:sta  1899  alkaen  toimittamaa  ansiokasta,  «Svensk  Adelskalender»-  nimistä 
julkaisua;  sen  ja  Anrepin  kalenterin  kesken  sukeutui  alusta  pitäen  kiivas 
kiista,  joka  päättyi  vasta  v.  1904  Anrepin  väsyneenä  ja  kyllästyneenä  jättä- 
essä tehtävänsä  toisiin  käsiin. 

Anrepin  monista  muista  teoksista  mainittakoon  tässä  vaan  „  Svenska  Släkt- 
boken,"  jota  vv.  1871  — 1882  ilmestyi  kolme  osaa. 

Uranaukaisijoiden  elämäntyölle  annetaan  monasti  tunnustus  ja  arvo  vasta 
heidän  hautakummullansa.  Gabriel  Anrep,  joka  hänkin,  urallansa  hiihti  uudet 
ladut,  sai  tuskin  elämässään  osakseen  muuta  kuin  pettymystä.    Itse  sanoi  hän 

muistellessaan  vierineitä  vuosia:  «Kämp  har  det  värit  alltifrän  början.»  Mutta 
taistelua,  joka  on  vienyt  voittoon,  ja  Gabriel  Anrepissa  näkee  nykyaika  ruotsa- 
laisen genealogisen  tutkimuksen  perustajan,  sen  tietorikkaimman  ja  määrätie- 
toisimman  edustajan. 

A.  Wilskman. 


Suomen  historiaa  valaisevaa. 

6.  M.  Armfeltin  raportti  Elgön  ottelusta  173%89 

(S.  V*  A.  Asiakirjoja  vvrlta  1788—1790,  II). 
Julkaisi  A.  W—n. 

Venäjän  laivasto  oli  syyskuun  18  p:nä  1789  pakoittanut  amirali  Rajalinin 
kpmentaman,  Helsingin-Hankoniemen  välistä  rannikkoa  suojelevan  ruotsalaisen 
laivaston  peräytymään  Barösundista  osittain  Inkoon  lahteen,  osittain  itäänpäin 
aavalle  selälle,  miehittänyt  ja  varustanut  Barösundin  itäpuolella  sijaitsevan 
Elgön  saaren  ja  uhkasi  nyt  Inkoossa  olevia  varastoaittoja  samalla  kuin  se  ruot- 
salaisilta katkaisi  yhteyden  mereen,  itse  esteettömästi  saattaen  hätyyttää  tur- 
vattomia rannikkoseutuja.  ' 

Eversti  G.  M.  Armfelt  oli  syyskuun  keskivaiheilla  osastoineen  saapunut  Hel- 
sinkiin matkalla  itärajalle,  jossa  hänen  oli  määrä  liittyä  kuninkaan  armeijan 
vasempaan  siipeen.  Hänelle  saapui  nyt  syyskuun  19  p:nä  tieto  venäläisen 
laivaston  hyökkäyksestä l)  ja  vielä  samana  päivänä  käsky  päämajasta  kiireimmän 
kautta  palata  Inkooseen  estämään  venäläisten  maihinnousua.  Syyskuun  21  p:nä 
olikin  jo  Armfelt  osastoineen  asettunut  Inkoon  kirkonkylään. 

Tosin  torjuivat  majuri  v.  Vegesack  ja  kapteni  Silfversvärd  pari  venäläis- 
ten maahannousemisyritystä  Svartbäckin  ja  Längvikin  kohdalla,2)  vaan  silti  ei 
Armfeltin  asema  kuitenkaan  ollut  parhaimpia.  Tosin  nousi  osaston  miesluku 
lähes  4000  mieheen,8)  mutta  joukot  oli  sijotettavat  pitkin  puolustettavaa  ran- 
nikkoa ja  moneen  pienempään  komennuskuntaan  pirstottavat. 

„Jag  föll  dä  —  lausuu  Armfelt  —  pä  den  tanken,  at  söka  minska  deras 
antal  genom  nägot  dristigt  steg."  Syyskuun  30  p:vän  vastaisena  yönä  valloitti 
hän  väkirynnäköllä  Elgön  varustukset.  Ottelu  oli  kuuma  ja  verinen  —  Armfelt 
itsekin  haavoittui  —  mutta  tarkoitus  voitettiin:  varustusväki  karkoitettiin  ja 
venäläisten  maihinnousu  tyhjäksitehtiin. 


1)  Tegnir:  G.  M.  Armfelt,  I.  s.  309 

2)  v.  Schantz,  G.  Historia  öfver  kriget  1788—1790,  s.  203  seur. 

3)  Armfeltin  osaston  muodostivat  2  patalj.  Neriken  ja  Vermlannin  rykmenttiä,  2  patalj. 
Jcmtlannin  rykmenttiä,  1  patalj.  Bohuslänin  (ratsuttomiai  rakunoja,  1  patalj.  Taalainmaan 
varaväkea,  1  patalj.  Helsingen  varaväkeä  ja  3  eskadronaa  henkiratsuväkeä.  Vrt.  Man- 
keli:  Ant.  rörande  Finska  Armeens  och  Pinlands  krigshistori.i,  I:  ss.  440 — 441. 

Ailaolevaan  raporttiin,  jonka  Armfeltin  lähetti  toi  päämajaan,  Lovisaan, 
vastasi  Kustaa  III  lokakuun  2  p:nä  päivätyssä  kirjeessä,  lausuen  m.  m.  seuraavaa: l) 
»Ajutanttinne  on  kertonut  minulle  urotyönne,  rakas  ystäväni,  ja  ilmaissut  mi- 
nulle kaikki  ne  vaarat,  joille  antauduitte  alttiiksi:  sensijaan  että  kiittäisin,  alan 
nuhtelemalla  Teitä.  Palveletteko  mielestänne  minua  oikein  saatteessanne  mi- 
nut vaaraan  kadottaa  erään  niitä  henkilöttä,  joiden  uskollisuuteen,  toimeliaisuu- 
teen ja  intoon  täydesti  voin  luottaa:  hetkenä,  jolloin  hän  on  minulle  niin 
välttämätön.  En  ilmaise  Teille  miten  suuresti  sydämmeni  siitä  voisi  kärsiä. 
Päällikön  tulee  antaa  käskynsä  ja  silmälläpitää  määräystensä  noudattamista, 
vaan  ei  ajattelemattomasta  antautua  surmalle  alttiiksi,  sillä  parhaimmatkin  suun- 
nitelmat voivat  useasti  raueta  hänen  kuolemansa  johdosta.  Ellen  erehdy,  ovat 
nämä  sanat  omanne,  jotka  palautan  Teille.  Muuten  olette  suorittaneet  kokeenne, 
ja  voitettuanne  nyt  urhoollisuuden  maineen,  toivon  Teidän  ystävänne  rauhoit- 
tamiseksi omistavanne  itsellenne  varovaisuudenkin.  Näin  nuhdeltuani  Teitä, 
täytyy  minun  nyt  lausua  Teille  kiitokseni.  Tekonne  on  kaunis,  rohkea,  lois- 
tava ja  onnellinen,  ja  suurella  mielihyvällä  näen,  että  taalalaisenne  ovat  säi- 
lyttäneet isäinsä  maineen"  j.  n.  e. 

Armfeltin  ruotsiksi  laadittu  raportti  Elgön  valloituksesta  on  kokonaisuu- 
dessaan näin  kuuluva: 

Alamainen  raportti. 

Lähetettyäni  viimeisen,  kuluvan  kuukauden  26  p:nä  päiväämän!  alamaisen  kirjelmän,  ei  ole 
muuta  tapahtunut  kuin  että  venäläinen  laivasto  alituiseen  on  häirinnyt  minua  yrittäessään 
laskea  maihin  joukkoja,  joiden  olisi  määrä  tuhota  ja  polttaa  varsinkin  Längnäsin  ranta- 
maita sekä  saada  jalansijaa  Knipholmalla.  Tämä  kaikki  ei  ole  onnistunut,  ja  kostoksi 
olemme  sekä  minä  että  kalerit  saaneet  kestää  pommituksen,  mikä  sekään  ei  johtanut  toi- 
vottuun tulokseen.  Karkulaisten  tiedonannoista  selvisi  minulle,  että  venäläisten  joukot 
olivat  harvalukuiset  vaan  samanluontoiset  kuin  heidän  sotaväkensä  yleensä,  voidessaan 
lyhyessä  ajassa  näyttäytyä  useassa  eri  paikassa.  Pälkähti  silloin  päähäni  tuuma  vähentää 
heidän  mieslukuaan  ryhtymällä  rohkeaan  kaappaukseen,  ja  huomioni  sattui  silloin  Elgö 
(Elgsjö)-saareen,  jossa  olimme  menettäneet  patterin  venäläisten  vallatessa  Barösundin 
ja  jossa  he  sittemmin  olivat  luoneet  pää  varustuksensa  ja  vallittaneet  (retrancherat)  sen; 
siellä  majaili  useimmiten  4  —  500  miestä.  Päätin  karkoittaa  (delogera)  heidät,  mukanani 
pieni  osasto  komentamastani  sotavoimasta,  ja  sovin  kalerien  kanssa  siitä,  että  minut 
yöllä  kuljetettaisiin  niiden  soimissa  (espingar)  ja  pursissa  paikalle.  Tänään  kello  1  sydän- 
yön jälkeen  lähdin  liikkeelle;  miltei  käyttökelvottoman  tien  takia  ei  etujoukkoni  tavannut 
vihollisten  vartioita  klo  V*5:ttä  aikaisemmin.  Oppaani,  pelon  valtaamina,  eksyttivät 
metsässä  osan  joukkoani,  joka  pilkkopimeässä  ei  itse  voinut  sieltä  opastautua.  Niinpä 
minulla,  ehtiessäni  linnoituksen  tykkien  juurelle,  ei  ollut  käytettävänäni  muuta  kuin  200 
miestä,  koska  kapteni  Rappolt,  jonka  osastoineen  oli  määrä  saattaa  vasen  siipeni  järjes- 
tykseen (netoiera),  oli  pakoitettu  karkoittamaan  (repousera)  viholliset  niiden  rannalle 
kaatamastaan  tiesulusta.  Silloisessa  asemassani  oli  peräytyminen  vaarallisempaa  kuin 
hyökkäys;  niinpä  päätin  pistimet  tanassa  vallata  varustuksen,  jossa  vihollisia  sinä  hetkenä 
ei  mahtanut  olla  kovinkaan  runsaasti  neljättäsataa  miestä.    Yksityiskohdat   jätän   kaikki 


1)  Konung  Gustaf  I/Is.  Skrifter,  VI:  ss.  237—239.  .Votre  aide  de  camp,  mon  bon 
ami,  m'a  apporte  Ia  nouvelle  de  vos  exploits,  et  m'a  dit  tous  les  dangers  auxquels  vous 
avez  6te  expose:  au  lieu  de  vous  remercier  de  ce  que  vous  avez  fait,  je  commenceral 
par  vous  gronder".  j.  n.  e. 

kertomatta  ja  saanen  suurimmaksi  ilokseni  ilmoittaa  Teidän  Majestetillcnne,  että  me  puo- 
sessa  tunnissa  olimme  anastaneet  vihollisten  aseman,  ajaneet  melkoisen  osan  heitä  vuo- 
ren rinnettä  alas  järveen,  jossa  venäläiset  osittain  hukkuivat,  osittain  ammuttiin  kuoliaiksi, 
anastimme  56  vankia,  aliupsereja  ja  rivimiehiä,  sekä  kaksi  upseria,  jotka  tuokion  kulut- 
tua kuolivat  haavoistansa,  laskimme  seitsemättäkymmentä  kuollutta  sekä  linnoituksessa 
että  sen  edustalla,  saimme  käsiimme  paloviinavaraston,  runsaasti  sotapukuja,  250  kivääriä 
ja  8  24-nauiaista  tykkiä,  jotka  ummistettiin,  sekä  hävitimme  venäläisten  vallitukset. 
Näin  karkoitettuani  venäläiset  Elgöstä,  jätin  sinne  kalerien  suojaaman  vartioston  ja  ve- 
täydyin muine  joukkoineni  tänne  takaisin,  koska  tärkein  tehtäväni  (hufvud-Objet)  on 
puolustaa  aittoja.  En  rohkene.  Teidän  Majestetiltanne  salata  tämän  kahakan  olleen  sangen 
verisen,  vaikkakin  onni  oli  Teidän  Majest:inne  aseille  suopea  ja  menestyksemme  kohta- 
lainen. Kolme  linjalaivaa  ja  yksi  tykki  pursi  (Bomb-Kitz),  jotka  kolme  tuntia  ristitulessa 
singahuttivat  meihin  raehaulia  ja  pommeja,  sekä  vallitusten  järeät  tykit  —  meillä  kun 
vaan  oli  pistimemme  ja  lisäksi  paljoa  pienempi  voima  —  selittänevät  syyn  viiden  haa- 
voitetun upserin,  neljän  aliupserin,*  kahdentoista  kuolleen  ja  46:n  1  eveämmin  tai  vaaral- 
lisemmin haavoitetun  sotilaan  menettämiseen.  Kapteni  de  Freseltä  Tersmedenin  jääkä- 
reistä on  sääri  poisammuttu;  hänellä  on  edelleen  kaksi  vaarallista  haavaa  käsivarressa. 
Kapteni  Lundstedtilla  samaa  joukkoa  on  kuusi  pajunetinpistoa  ruumiinsa  eri  osissa. 
Luutnantti  Bratfilla,  hänkin  samaa  osastoa,  arkaluontoinen  haava  käsivarressa.  Vihreiden 
rakunojen  majuri  Bildtiltä  on  oikea  sääri  katkaistu.  Kapteni  Tilas  samaa  rykmenttiä 
on  saanut  lievän  pistinhaavan  kasvoihinsa.  Näiden  upserien  kohtalo  todistaa  kylläkin 
heidän  reipasta  esiintymistään,  ellen  katsoisi  päällikön  en  simaiseksi  velvollisuudeksi  valta- 
istuimen eteen  ilmituoda  totuutta  ja  oikeutettuja  ansioita,  lisätessäni,  että  he  rohkeuden  ja 
kylmäverisyyden  ohella  ovat  osoittaneet  erinomaista  taitoa.  Saman  kiitoksen  ansainneina 
ilmoitan  edelleen  vapaaherra  Vegesackin,  kapteni  Rappoltin  ja  kapteni  Schultzin  sekä 
luutnantti  Baumanin,  kapteni  Steuchin  ja  ajutanttini  Paynen. 

Upserit,  jotka  ottivat  tähän  otteluun  osaa  ja  joiden  nimiä  en  tässä  ole  maininnut, 
olivat  kukin  tahollaan  osallisina  sen  onnelliseen  ratkaisuun,  samoin  kuin  Vihreiden  ra- 
kunojen aliupseri  von  Brömsen,  joka  ensimäisenä  ryntäsi  sisimmän  varustuksen  vallille. 

Täten  täytettyäni  mieluisen  velvollisuuteni  ja  laskettuani  vilpittömän  uskollisuuden  ja 
ansion  Kuninkaan!  eteen  —  Kuninkaan,  jota  useista  syistä  aina  oli  samalla  tavoin  pal-x 
veltava  —  rohkenen  osastoni  puolesta  alamaisuudessa  lisätä  utteruutemme  parhaimmaksi 
palkaksi  katsovamme  Teidän  Majestetinne  suosion  ja  oman  tyydytyksemme.  Inkoon 
kirkonkylässä,  Syyskuun  30  p:nä  1789. 

G.  Af.  Armfelt 

Koski-Jaakon  suomenkielinen  ansioluettelo  vuodelta  1767. 

Kun  Pielisjärven  kirkkoherra  Jaakko  Stenius-vanhempi,  joka  kansan  keskessä  kulki 
Korpi-Jaakon  nimellä,  oli  kuollut,  pyrki  Pielisjärven  kirkkoherraksi  hänen  samanniminen 
poikansa,  tunnettu  nimellä  Koski-Jaakko.  Käytännöllisenä  pappina  ei  Jaakko  Stenius- 
nuorempi  ollut  lainkaan  palvellut,  mutta  pääsi  silti  vaaliin  muitten  ansioittensa  perustuksella. 
Seuraava  asiakirja  on  kopioitu  siitä  Porvoon  tuomiokapitulin  kirjeestä  jossa  Pielisjärven 
seurakunnalle  mainitusta  kirkkoherran  vaalista  ja  vaalipapeista  ilmoitetaan.  Julkaisemme 
tässä  ainoastaan  Jaakko  Steniusta  koskevan  osan. 

Sille  kunnian  arvoisellen  ja  Christillisellen  Jumalan  Seurakunnallen,  toivotetaan  siunaus 
ja  terveys! 

Koska  Consistoriumi  nyt  on  ottanut  eteensä  ne  toimituxet,  joidenga  ecutta  se,  kirkko- 
herran Jacob  Steniuxen  kuoleman  cautta  tässä  seurakunnassa  nyt  auki  oleva  kircko- 
herran  sia  jällensä  haldian  saisi,  nin   on   Consistoriumi   andanut   tykönänsä   muistohon 

tulla  ja  koeltelemuxen  tekemiseen  käskenyt  seuraavaiset  ansainneet  ja  kelvolliset  papis- 
mieliet,  jotka  sitten  seurakunnan  vapaan  valitsemisen  ala  jätetän,  nimittäin  —  —  —  — 

2:o  Gymnasiumin  AHjuncti  Magister  Jacob  Stenius,  joca  monivuotisen  olonsa  perästä 
Kuningallisten  Akad^miain  tykönä  Upsalassa  ja  Turussa  ja  sen  alla  saadun  merkillisen 
kelvollisuuden  tähdni  w.  1755  jälkeen  osotettuin  merkien  syvästä  opistansa  on  asian- 
omaisten täydellisellä  mielisuosiolla  tullut  Philosophian  Candidatixi  julistetuxi.  Jonga 
jälkeen  hän  18  päivänä  Heinä  Kuusa  w.  1757  on  cutsuttu,  että  niincuin  Mechanicus  eli 
suurten  rakennusten  mahtimies  edesseisoman  sitä  Kuningalliselda  Majestätildä  Armossa 
käskettyä  kosken  sivomisen  vircaa  Biörneborgin  läänissä,  jossa  hän  26  p.  Huhti  Kuuta 
w.  1759  on  tullut  muutetuxi  Cainuusen  oleman  päällysmies  sa.nan  työn  ylitse.  Jonga 
paalien  hän  edespäin  coetellun  kelvollisuuden  ja  perustetun  coettelemuxen  vuoxi  nijssä 
opin  osissa,  jotca  suurten  Rakennusten  ja  Wjsasten  Wesikonstien  mäntin  tulevat  on  asian- 
omaisilda  nimitetty  oleman  Magister!  Docens  eli  opettaja-Magisteri  nimitetyissä  tiedoissa 
Turun  Academian  tykönä  ja  sinä  13  p.  Elo  Kuusa  1760  tähän  vircaan  corkedda  asian- 
omaisitta asetettu.  Ilman  sitä  on  hän  myös  v,  1762  lähettänyt  Kuningailisen  Tiedon- 
Academiaan  v?«tauxen  yhden  palcan  lupauxella  uloslähetetyn  Kysymyxen  päällen: 
Syistä  nijttujen  sammaldumiseen  ja  kuinga  Sammal  parhaittain  taiten  ulosj uritta,  joka 
vastaus  on  kuningailisen  Academian  tygön?  nin  suureen  cunnian  arvoon  pääsnyt  että 
se  on  voittanut  sen  luvatun  pakan,  jonga  cautta  hän  on  jättänyt  kumoon  lyömättömät 
todistuxet  hankitusta  hyvin  laviasta  opistansa  Huonen  haliituxen  tiedossa  ja  niisä  vii- 
sauden haaroissa,  jonga  päällen  se  itsensä  perustaa,  ollen  hän  päällisexi  Kuningailisen 
Majestätin  Armollisimman  asetuxen  jälkeen  sijtä  11  päivältä  Marras  Kuusa  edesmennenä 
vuonna  >tettu  Gymnasiumin  Adjunctixi  täällä,  jonka  viran  päällä  hän  sinä  10  päivänä 
vijmein  kuluneessa  Elo  Kuusa  sjhen  P.  Saarnavircaan  vihittiin. 

Me  olemme  sen  kunnia  arvoisen  Seurakunnan  Palveluxeen  velvolliset  ja  hyväntahtoiset 
palveljat. 

Gabriel  Fortelius 

Anders  Kraftman.  Johan  Borgström.  Gust.  Orraeus.  Elias  Agander.  Borgo  d.  3  Sep" 
tembris  1767. 

Toimitetussa  vaalissa  sai  Jaakko  Stenius  sitten  seurakunnan  yksimielisen  kutsumuk- 
sen Pielisjärven  kirkkoherraksi.  Hän  olikin  isänsä  työn  kelvollinen  jatkaja.  Yli  neljäkym- 
mentä vuotta  oli  kän  Pielisjärven  pappina  ja  varmaan  eivät  pielisjärveläiset  koskaan 
katuneet  että  valitsivat  Koski-Jaakon  Korpi-Jaakon  sijalle. 

A  /?.  C. 

Miten  Suomessa  1600-luvulla  valittiin  edusrniehiä  talonpoikaissäätyyn  ?  v.  1617 
annetussa  .valtiopäiväjärjestyksessä*  ei  määrätty  mitään  edusmiesten  vaalista  herrainpäi- 
ville, mutta  kuninkaalliset  kirjeet  ja  asetukset  myöhemmin  sisälsivät  tästä  asiasta  määrä- 
yksiä. Naumann  »Ruotsin  valtiomuoto-oikeudessa"  selittää  näitten  mukaan,  että  kruu- 
nunvoudit ensin  saivat  ehdottaa  ymmärtäväisiä  ja  hyvämielistä  miehiä  talonpoikaissää- 
tyyn ja  maaherrankin  tuli  katsoa,  että  nämät  edusmiehet  todellakin  olivat  sopivia. 
Mutta  kruununvoudit  myöskin  kihlakunnasta  kantoivat  talonpoikien  edusmiesten  palkan 
ja  koettivat  saada  valtiopäiville  miehen,  joka  tyytyisi  vähäiseen  palkkaan,  niin  että  saisivat 
itse  pitää  jonkun  osan  kannetuista  rahoista.  Se  kiellettiin  v.  1672  ja  säädettiin,  että 
kihlakunnantuomari  ynnä  lautakunta  lakimääräisissä  käräjissä  saavat  valita  taitavia  ja 
nöyriä  edusrniehiä  talonpoikaissäätyyn.  Samana  vuonna  on  Äyräpään  kihlakunnanoikeu- 
den pöytäkirjojen  loppuun  kirjoitettu :"  luettiin  kansalle  kutsumus  vai tiepäi ville  ja  kansa 

sekä  lautakunta  pyysivät,  ettfi  tuomari,  joka  parhaiten  tiesi  kihlakunnan  asiat,  sopivaan 
muotoon  sovittaisi  kansan  valitukset  ja  muut  kuninkaalle  esitettävät  asiat.  Lautakunta  yksi- 
mielisesti äänesti  valtiopäivämieheksi  nimismies  Thomas  Henrikson'in  tästä  kihlakunnasta.* 
Naumannin  edellä  mainitussa  teoksessa  sanotaan,  että  vuodesta  1680  alkaen  kansa  itse 
sai  välittömästi  valita  edusmiehensä,  vaikka  vielä  oli  kysyttävä  maaherran  hyväksymistä, 
mutta  kansan  valituksia  ei  tarvinnut  enää  toimittaa  maaherran  tarkastettavaksi,  ennen- 
kuin ne  lähetettiin  herrainpäiville.  Äyräpään  kihlakunnan  tuomiokirjassa  vuodelta  1697 
on  toinen  tieto  edusmiehen  vaalista:"  Kun  asiasta  oli  keskulteltu,  kysyttiin  Käräjäylei- 
söltä,  kuka  valitaan  valtiopäivämieheksi.  Käräjäkunnan  lautamiehet  tahtoivat  uskoa 
sellaisen  toimen  entiselle  tulliherralle  Herman  Wiliandh'ille."  Useammasta  kohdasta  en 
ole  sen  tuomiokunnan  tuomiokirjoista  löytänyt  ilmoituksia  valtiopälvämiehen  valinnasta 
vaikka  sillä  vuosisadalla  usein  oli  yleiset  valtiopäivät,  mutta  sattuihan  siihen  aikaan, 
että  useampia  kihlakuntia  yhdistettiin  yhdeksi  vaalipiiriksi,  jos  läänityksiä  oli  niin  paljo, 
ettei  yhteen  kihlakuntaan  ollut  jäänyt  monta  kruunun  ja  perintö  tilaa.  Äyräpään  kihla- 
kunnassa lautakunta  siis  valitsi  valtiopälvämiehen  vielä  v.  1679.  Silloin  ei  vielä  myös- 
kään ollut  sitä  määtäystä,  että  talonpoikien  edusmiehenä  saisi  olla  ainoastaan  kihlakun- 
nassa asuva  talonpoika  S  joka  ei  ennen  ole  ollut  missään  muussa  säädyssä  tai  toimessa". 

J.  M.  Salenius. 
Lisätietoja  Erik  Laxmanista. 

Kun  valtionevos  V.  Lagus  kolmattakymmentä  vuotta  sitte  kirjoitti  Savonlinnassa 
v.  1737  syntyneen  tiedemiehen  Erik  Laxmanin  elämäkerran,  koetti  hän  turhaan  saada 
tietoja  siitä,  missä  tämä  sittemmin  kuuluisa  luonnontutkija  oli  toimittanut  papin  virkaa 
ja  hän  jäi  siihen  luuloon,  että  Laxman  olisi  ollut  lutherialaisten  pappina  jossakin  seura- 
kunnassa Aunuksen  puolella.  Äsken  tarkastaessani  justitsi kollegion  moninaisia  asiakirjoja, 
joita  säilytetään  Suomen  valtionarkistossa,  tarttui  katseeni  Laxmanin  nimeen.  Antrean 
pitäjässä  oli  v.  1763  kuollut  kirkkoherra  Johan  Lindström,  ja  Laxman  haki  tämän  vaina- 
jan virkaa.  Hän  sitä  varten  lähetti  justitsikollegiolle  hakemuksen  ynnä  Viipurin  tuo- 
miokapitulin antaman  todistuksen.  Vaikkei  hän  itse  jättänyt  näitä  paperejaan  kollegiolle, 
ei  ole  niihin  liitetty  mitään  valtakirjaa,  vaan  ainoastaan  konsulentti  eli  konsuli  Laubrecht- 
ille  kirjoitettu  kirje.  Tässä  kirjeessä,  joka  on  päivätty  Pietarissa  29  p.  Heinäk.  v.  1763  ja 
kirjoitettu,  niinkuin  hakemus  ja  tuomiokapitulin  antama  todistuskin,  saksan  kiele  lä,  ker- 
too .Erich  Laxmann",  että  hän  edellisenä  yönä  oli  sairastunut,  aamulla  oli  iskettänyt  suon- 
ta ja  sentähden  nyt  pysyi  huoneessaan ;  hän  pyysi,  että  Laubrecht  sinä  päivänä  toimittaisi 
hänen  paperinsa  justitsikollegiolle  sekä  pyytäisi  tämän  kollegion  jäseneltä  hovineuvos 
von  Taubelta  anteeksi,  ettei  hän  itse  voinut  tulla.  Hakemuksessaan  Laxman  ilmoitti, 
että  hän  neljättä  vuotta  oli  ollut  Uudenkirkon  kirkkoherran,  Kr.  Hoppiuksen,  apulaisena 
ja  koska  tämä  yhä  oli  kivulokena,  oli  Laxman  toimittanut  kaikki  hänen  tehtävänsä, 
siitä  saaden  vuotuista  palkkaa  ainoastaan  30  ruplaa.  Hän  olisi  kuitenkin  jatkannut 
kovaa  työtään  Uudellakirkolla,  jos  el  hän  itse  olisi  tullut  niin  kipeäksi,  että  täytyi  luo- 
pua apulaisen  toimesta  ja  tulla  Pietariin  lääkärin,  hoidettavaksi.  Siellä  hän  kohta  pääsi 
opettajaksi  äsken  perustettuun  *St  Petersschule'en."  jossa  hän  vielä  tätä  hakemustaan 
kirjoittaessaan  teki  työtä.  Koska  hän  nyt  oli  päässyt  aivan  terveeksi  ja  mieli  taas  teki 
papin  toimiin,  pyrki  hän  vaaliin  ja  esitettäväksi  Antrean  seurakunnalle.  Koska  hänen 
elätettävänään  myösin  oli  iäkäs  äiti  ja  3  kouluttamatonta  sisarusta  ja  hän  pappina  ollessaan 
oli  ollut  uuttera,  toivoi  hän,  kirkkolakiin  viitaten,  pääsevänsä  ennen  muita  hakemaansa 
virkaan.  —  Viipurin  tuomiokapituli  oli  11  p.  Kesäk.  v.  1762  antanut  todistuksen  Lax- 
manille,  että  hän,  Uudellakirkolla  ollessaan  kirkkoherran  apulaisena,  oli  moitteettomasti 

käyttäytynyt  ja  osoittanut  kaikellaista  ahkeruutta  velvollisuuksiensa  täyttämisessä,  mutta 

oli  30  p.  Toukok.   samana   vuonna  sairauden  takia   ilmoittanut  luopuvansa  apulaisen 

toimesta.    Tuomiokapituli   puolsi  häntä   saamaan  niitä  papinvirkoja,  joita  hän  vastedes 

hakisi. 

Eräs  toinen   hakija   kuitenkin  pääsi  Antrean  kirkkoherraksi  ja  Laxman  joutui  pitkille 

matkoil  e  Siperiaan. 

7.  Af.  Salenius. 


Historiallista  kirjallisuutta. 

H.  E.  Uddgren:  Kriget  i  Finland  kr  1713.  (Militärlitteratur-Föreningens  Skrif- 
ter  98).  Sthim  1906.  8:o.  (4),  104  s.  XI  liit.,  1  kartta,  3  luonnosta. 

Tsaari  Pietarin  yritys  diplomatista  tietä  turvata  omistusoikeutensa  Itämerenmaakuntiin 
—matkallaan  Länsi-Europaan  talvella  1713  —  ei  ollut  johtanut  toivottuun  tulokseen.  Kysy- 
mys Suomen  asekäsin  valtaamisesta  kasvoi  sen  johdosta  yhä  polttavammaksi  ja  vaati 
ehdottomasti  ratkaisuaan.  Niitä  taktillisia  liikkeitä,  joita  venäläiset  vasta  valloitettujen 
maakuntiensa  turvaamiseksi  vv.  1710-1712  olivat  Suomeen  suunnanneet:  Viipurin  ja 
Käkisalmen  valloitusta  ja  Apraxinin  retkeilyä  Kyminjokea  kohti,  seurasi  nyt  varsinainen 
tuhosää,  tuoden  kansallemme  »vaivan  vaikeimman,  Venäjän  verisen  miecan",  jonka  alta 
noustakseen  se  tarvitsi  kaiken,  minkä  luonto  oli  sille  synnynnäistä  elinvoimaa  ja  sitke- 
yttä antanut. 

Näitä  tapahtumia,  1713  vuoden  sodankäyntiä  Suomessa  kuvaa  esilläoleva,  luutnantti 
H.  li.  Uddgrenin  ansiokas  teos,  joka  muodostaa  kauniin  lisän  Ruotsin  Sotilaskirjallisuus- 
yhdistyksen  arvokkaaseen  julkaisusarjaan. 

Tekijä  on  Sota-arkiston  vielä  hyvinkin  vähän  tunnetuista  kokoelmista  ammentanut 
tietoja,  jotka  luovat  tapahtumille  monessa  suhteessa  uutta  valoa.  Samoin  on  hän  raken- 
tanut esityksensä  lukuisille  kirjeille,  kuten  piispa  Qezelius  nuoremman,  maaherrojen 
Creutzin,  Clerckin,  Tigerstedtin  ja  Stiernstedtin,  eversti  Ramsen,  kenrali  Armfeltin,  eversti 
Stiernschantzin,  sotakomisarius  Frisiuksen  y.  m.  Tekijä  osoittaa  m.  m.  että  rahvas  ei 
suinkaan  ollut  siihen  määrin  taajojen  sotaväenottojen  uuvuttama  kuin  suomalaiset  his- 
torioitsijat ovat  väittäneet.  Samoin  luo  hän  räikeän  kuvan  maassa  vallinneista  epäkoh- 
dista, jotka  epäilemättä  vaikuttavat  lieventävinä  asianhaaroina  Lybeckeriä  arvostei  taessa. 

Lybeckerin  tuomitsi,  kuten  tiedämme,  Lundiin  asetettu  ylisotaoikeus  sota  asetusten 
64:nnen  ja  65:nnen  sekä  meriasetusten  154:nnen  pykälän  nojalla  menettämään  hen-  , 
kensä,  kunniansa  ja  omaisuutensa.  Hänet  langetettiin,  koska  hän,  vastoin  kunink.  majes- 
tetin  käskyä  toukokuun  30  p:ltä  1711,  ei  ollut  väkisin  riistänyt  maan  asukkailta  mitä 
muilla  keinoin  ei  voitu  sotavoiman  varustamiseksi  ja  ylläpitämiseksi  anastaa.  Hänet 
katsottiin  syylliseksi  Ahvenkosken  retkeilyn  epäonnistumiseen  ja  Porvoon  menettämiseen, 
ja  kuitenkin  oli  vuotta  aikaisemmin  Ystadissa  kokoontunut  sotaneuvosto  täysin  vapaut- 
tanut ylipäällikön  juuri  näiden  tappioiden  vastuusta.  Hänen  velvollisuutensa,  väitettiin, 
olisi  ollut  poikkeamatta  seurata  rantatietä  —  vieläpä  silloinkin  kun  venäläiset  jo  olivat 
Strömsbergin  kohdalla  sivuuttaneet  hänet  —  ja  kuitenkin  olisi  tällainen  eteneminen  ol- 
lut kaikkea  järkeä  ja  hyötyä  vailla. 

Myöntää  täytynee,  että  Lybeckerillä  ei  ollut  niitä  edellytyksiä,  joita  puolustustoimi- 
kunnan  olisi  ollut  velvollisuus  Suomen  puolustuksen  johtajalta  vaatia.  Juonitellen  ja  edel- 
täjäänsä   valheellisesti   parjaten  oli   hänen   onnistunut   voittaa   korkea  asemansa,  jonka 

täyttäjäksi  hänestä,  epäluuloisesta,  horjuvaisesta  ja  epäitsenäisestä,  kaikkia  ratkaisevia  aiot- 
teitä  arastelevasta,  kaikkea  edesvastuuta  kammoksuvasta  vanhuksesta  ei  miestä  olhiL  Hä- 
neltä ei  kuitenkaan  näy  kokonaan  puuttuneen  päälliköniahjoja  ja  taktillista  kykyä,  ja  tunnus- 
tettava on,  että  hallituksen  epäilemän  ja  vakoileman,  päällystön  kadehtiman  ja  parjaa- 
man, -sotaväen  vihaaman  ja  halveksiman  ylipäällikön  —  kuinkakin  kyvykkään  tahansa 
—  asema  on  mitä  tukalin.  V.  1712,  mainitaksemme  vaan  pari  esimerkkiä,  lähettää  halli- 
tus kenralimajuri  Hans  Henrik  von  Lievenin  Suomeen  —  ylipäällikön  avuksi,  kuten 
sanottiin,  itse  teossa  urkkimaan  ja  Tukholmaan  ilmoittamaan  Lybeckerin  armeijassa  val- 
litsevia epäkohtia.  Seuraavana  vuonna  kutsutaan  muuan  everstluutnantti  von  Essen  Tuk- 
holmaan tekemään  tiliä  Lybeckerin  hairahduksista,  ja  luultavaa  onkin,  että  hänen  ilmian- 
tonsa osaltaan  vaikuttivat  ylipäällikönvaihtqon  Suomessa. 

Kuri  armeijassa  oli  mitä  kehnoin.  Savon  jalkaväkirykmentin  eversti,  Johan  Stiernschantz 
esiintyi  avoimesti  Lybeckerin  vastustajana  ja  olikin  sittemmin  1717- vuoden  sotaoikeu- 
dessa hänen  vaikutusvaltaisimpia  syyttäjiään.  Luutnantit  Reuter  ja  Björkensten  sekä  200 
miestä  Uudenmaan-Hämeenlinnan  läänin  rykmentistä  kapinoivat  röyhkeästi  armeijan 
heinäkuussa  ollessa  matkalla  Hämeenlinnaan  ja  karkasivat  liehuvin  lipuin  ja  hyvässä 
järjestyksessä  päällystön  voimatta  sitä  estää.  Kun  Lybecker  heinäkuun  22  p:nä  saapui 
Hämeenlinnaan,  oli  yksin  jalkaväkeä  karannut  1561  miestä.  Ylipäällikön  käskyä  karkaa- 
vien ammuttamisesta  ei  toteltu.  Ja  nostoväessä  oli  moralisen  rohkeudet!  jä  velvolli- 
suudentunnon puute  vielä  räikeämpi. 

Uudenmaan-Hämeenlinnan  läänin  asekuntoiset  kutsuttiin  kesäkuussa  1713  aseihin 
ja  maaherra  Creutz  vaati  hengen  uhalla  tämän  kutsuntakuulutuksen  ehdotonta  noudat- 
tamista. Tarkastuksesta  pysyivät  erikoisista  kehoituksista  huolimatta  virkamiehet  ja 
säätyläiset  loitolla.  Hollolan  kihlakunnasta  koottiin  1160  miestä,  jotka  kuitenkin  kesä- 
kuun 18:nnen  ja  19:nnen  päivän  välisenä  yönä  pötkivät  tiehensä.  Porvoon  kihlakun- 
nasta ei  saapunut  ainoatakaan  kutsuttua.  Ainoa  tulos  mainitun  läänin  kutsunnasta  oli 
300  miestä  nostoväkeä,  jotka  ottivat  osaa  armeijan  kesäkuun  19  p:nä  alkamaan  retkei- 
lyyn Kyminjoen  seuduille. 

Heinäkuussa  tehtiin  uusi  yritys  nostoväen  kokoonkutsumiseksi  ja  saatiinkin  Uuden- 
maan-Hämeenlinnan läänistä  2075  miestä  sekä  Turun  läänistä  1016  miestä.  Saman 
kuun  puolivälissä  oli  tämä  joukko  saatuaan  tiedon  vihollisten  lähenemisestä  hajaantunut 
kuin  akanat  tuuleen.  Tähän  raukesivatkin  yritykset  rahvaan  asestamiseksi  Etelä-Suo- 
messa, jossa  väestö  jo  heinäkuun  keskivaiheilla  alistui  venäläisten  ylivaltaan. 

Turun  läänin  maaherra  valitti  alamaistensa  mieluummin  uusmaalaisten  tavoin  alistu 
van  kuin  puolustautuvan,  ja  se  muutaman  tuhannen  suuruinen  nostoväkijoukko,  jonka 
everstluutnantti  Schaumanin  johtamana  ja  Armfeltin  ja  de  la  Barren  ratsuväen  tukemana 
oli  määrä  puolustaa  Turkua,  supistui  parissa  viikossa  80:een  mieheen.  Maaherra 
Tigerstedtin  komennettavina  olevat  parisensataa  miestä,  jotka  asetettiin  vartioimaan 
Pohjoiseenpäin  käyviä  valtateitä,  kieltäytyivät  tottelemasta  ja  poistuivat  ehdontahdoin 
paikoiltaan. 

Pohjanmaa  oli  ainoa  maakunta,  joka  tässä  kohden  tarjosi  edullisemman  kuvan.  Nui- 
jamiesten vapautta  rakastavat  jälkeläiset  tarttuivat  miehuullisesti  aseihin  kutsunnan  niillä 
seuduin  käydessä  lokakuussa  1713,  ja  Pälkäneeltä  peräytyvää,  taistelujen  ja  tautien  har- 
ventamaa Armfeltin  sotajoukkoa  oli  maaherra  Clerckin  läänissä  tukemassa  sekä  viiden- 
nysväkeä  että  lukuisa  joukko  aseellista  rahvasta,  josta  Armfeltin  kuitenkin  ruokavarojen 
puutteessa  oli  pakko  palauttaa  suurin  osa. 

Lybecker  itse  huomautti  aikanaan  hallitukselle  Suomen  rahvaan  epäsotalsuudesta- 
Kolmen  tai  neljän  kasakan  saapuessa  kylään,  jossa  oli  kolmekymmentä  miespuolista 
asukasta,  nämä  joko  yrittämättäkään  nousta  vastarintaan  antautuivat   surmattaviksi    tahi 

juoksivat  kuin  kesyttömät  eläimet  suin  päin  metsään.  Syitä  siihen  tosiasiaan  että  kaar- 
lelaisten  uljas,  sotainen  mieli  oli  rahvaallemme  vieras  on  esitetty  monta:  raskas  veroi- 
tus,  taaja  sotaväenotto,  pitkäaikaisen  sodankäynnin  tuottama  uupumus  —  ja  epäilemättä 
ovatkin  nämä  seikat  osaltaan  vaikuttaneet  väestön  haluttomuuteen,  jos  kohta  niiden  mer- 
kitystä on  liian  suureksi  arvosteltu.  Esimerkkinä  mainittakoon  Uudenmaan-Hämeen 
v.  1713  Ruotsin  kruunulle  maksama  vero,  jonka  arvo  korkeintaan  vastasi  3/4  tynnyriä 
leipäviljaa,  24  kapallista  jauhoja  'ja  4  kannuIHsta  suurimoita  taloa  kohti.1  Samana  vuonna 
vaativat  ja  saivat  venäläiset  samoilla  seuduilla  'taloa  kohti  4  tynnyriä  rukiita,  14  kappaa 
kauraa  ja  60  taaleria  hopearahaa.  Verratuna  vihollisille  maksettuihin  veroihin  tuntuu 
hallituksen  laskema  verotaakka  sangen  kevyeltä. 

Meidän  on  myös  muistaminen,  että  1713  vuodentuloon  nähden  oli  tavallista  edul- 
lisempi vuosi.  Tosin  kohtasi  maatamme  v.  1709  kato,  mutta  jo  1710  oli  kasvullisuus 
sitä  runsaampi,  ja  samoin  olivat  vv.  1711  ja  1712  pääasiassa  edulliset  maanviljelykselle 
V.  1713  oli  esim.  Uudellamaalla  vielä  runsaasti  viljaa  kahden  edellisen  vuoden  satoa  ja 
sitäpaitsi  olivat  kaikki  kymmenysaitat  koskematta.  Viljan  vientikin  oli  melkoinen. 
Turun  läänin  maaherra  ilmoitti  yksin  Turussa  vientiin  aijotusta '  viljasta  voivansa  sota- 
voiman tarpeeksi  ostaa  12000  tynnyriä;  lunastipa  valtio  esim.  toukokuun  7  p :nä  Turussa 
5330  tynnyriä  viljaa  lukuunottamatta  muita  muonavaroja.  Hevosia  ja  tappokarjaa  oli 
piispa  Gezeliuksen  tiedonantojen  mukaan  etenkin  rannikkoseuduissa  runsaasti. 

Maamme  puolustusvoimakaan  ei  suinkaan  ollut  vuotanut  umpeen.  Lybeckerin  ar- 
meija käsitti  6400  miestä.  Lisäksi  on  luettava  linnojen  puolustusväki  sekä  Savon  ja 
Karjalan  turvaamiseksi  asetetut  joukot.  Nostoväki  arvioittiin  v.  1713  lähes  30,000 :ksi 
mieheksi.  Piispa  Gezelius  nuoremman  ilmoitusten  mukaan  nousi  nostoväen  lukumäärä 
Suomen  kolmessa  eteläisessä  maaherrakunnassa  vähintäin  20,000 reen  mieheen. 

Mutta  erittäinkin  teki  aseman  tukalaksi  virkamiehistön  epäluotettavaisuus.  Papit, 
voudit,  jopa  eräät  upseeritkin,  viettelivät  monen  pitäjän  asujaimet  tunnustamaan  tsaarin 
esivallan.  Uudenmaan-Hämeenlinnan  läänissä  noudatti  v.  1713:n  kutsuntakäskyä  ai- 
noastaan yksi  kihlakunnantuomari.  Laamanni  Stiernstedt  tullessaan  heinäkuussa  1713 
Turkuun  —  hän  oli  määrätty  hoitamaan  maaherranvirkaa  —  havaitsi  läänin  virkamiehis- 
tön täyslukutsena  paenneen  Ruotsiin.  Nimismiehiä  syytettiin  toimettomuudesta  ja  niskoit- 
telemisesta;  rahvas  valitti  voutien  ja  veronkantajien  vaativan  laittomia  veroja.  Vihamie- 
lisyydestä kruunun  virkamiehiä  ja  ti  la  n  vuokraajia  kohtaan  jatkoi  esim.  paikkakunnan 
väestö  elokuussa  ja  syyskuussa  1713  venäläisten  alottamaa  hävitystyötä  Turun  läänin 
eteläisissä  seuduissa 

Aikalaiset  tuomitsivat  Lybeckerin  kuolemaan,  syyttäen  häntä  Suomen  menettämisestä. 
Jälkimaailma  ei  ole  arvostellut  onnetonta  lievemmin,  vaan  nähnyt  hänessä  syyn  niihin 
koettelemuksiin,  mitkä  venäläisten  valtaus  maallemme  tuotti.  Ja  kuitenkaan  ei  tämä 
tuomio  tunnu  oikeudenmukaiselta.  Jos  kohta  Lybecker  ei  ollutkaan  se  mikä  hänestä 
toivottiin  ja  minkä  asema  olisi  vaatinut  —  suoranaiseen  kavaltamiseen  ei  häntä  milloin- 
kaan ole  voitu  osoittaa  syylliseksi  —  on  kuitenkin  tunnustettava,  että  hänen  toimintaansa 
lamautti  hallituksen  epäluulo,  sotajoukon  epäluotettavaisuus,  virkamiehistön  kelvottomuuus, 
väestön  vihamielisyys  —  lyhyesti:  että  asema,  yleinen  mieliala  oli  sellainen,  että  se 
osaltaan  jo  ratkaisi  maamme  kohtalon.  Syyt  Suomen  kärsimyksiin  etsittäkööt  siis  syvem- 
mällä kuin  yksinomaan  päällikön  kykenemättömyydessä.  Historian  kehityskulun  johtavat 
yksilöt  ainoastaan  näennäisesti:  historian  tuomio  älköön  siis  kohdatko  yksin  heitä. 

_  A  W.n. 

1  Ruistynnyristä  maksettiin  6 — 7  taal.  k.  r. 

Riian  ruotsalainen  arkisto.  Baltische  Monatsschriftissä  on  julkaistu  selostus  Riian 
vanhan  kuvernementinarkiston  järjestämistyöstä,  jonka  Venäjän  hallitus  on  uskonut 
eräälle  saksalaisten  asiaintuntijain  muodostamalle  valiokunnalle.  Arkistossa  oli,  sen 
vielä  järjestämättä  ollen.  641  nidosta  ja  341  hyvinkin  tilavaa  asiakirja  tukkua  (M1/*  sak- 
san jalan  paksuiset).  Näissä  löydetyt  asiakirjat  on  nyt  yhdistetty  1408  niteeksi  seuraa- 
van kaavan  mukaan: 

1.  Kuvernementtihallituksen  pöytäkirjat  1662— 1725 26  nid. 

2.  Kuvernementtihallituksen  saksal.  kopiokirjat  1630—1709 17    „ 

3.  Kuvernementtihallituksen  ruotsal.  kopiokirjat  1634—1710 22    . 

4.  Lähtevien  kirjelmäin  konsepteja  1636  —  1710 72    , 

5.  Kuninkaiden  kirjeitä  1636—1708 30    „ 

6.  Kollegien  kirjelmiä  1635—1709 27    „ 

7.  Kenralikuvernörien,  kuvernörien  y.  m.  viranomaisten   määräyksiä  1621 — 

1709 2    , 

8.  Asiakirjoja,  jotka  koskevat  eri  maakuntia  1 630— 1700 3    . 

9.  Kaupunkeja  koskevia  asiakirjoja  1226—1709 43    . 

10.  Asiakirjoja,  jotka  koskevat  kirkkoa,  yliopistoa  ja  koululaitosta  1637—1707  5  . 

11.  Posti-  ja  lääkintölaitosta  koskevia  asiakirjoja    1645—1709  5 

12.  Maatiloja  ja  reduktionia  koskevia  asiakirjoja    1564 — 1697 14  . 

13.  Asiakirjoja,  jotka  valaisevat  Venäjän  ja  Puolan  suhdetta  1640—1707  .    .  10  . 

14.  Kuurinmaata  koskevia  asiakirjoja  1654 — 1702 J  . 

15.  Oikeuslaitosta  koskevia  asiakirjoja  1642—1710 54  „ 

16-17.    Valituksia  ja  supliikkejä    1636—1709 309  . 

18—19.    Kenralikuvernörien  kirjeenvaihtoa  1634-1699 115  . 

20.  Suurta  pohjolsm.  sotaa  valaisevia  asiakirjoja 119    . 

21.  Sotilaiden  tarkastusluetteioita  1626—1694  (ja  1710) 63    . 

22—25.    Tilejä  1626—1710        470    . 

Tohtori  Fr.  Bienemann  j:r,  joka  on  johtanut  arkiston  järjestämistyöt,  selittää  ar- 
kiston melkein  yksinomaan  valaisevan  Itämeren  alusmaiden  oloja.  Ruotsin  historialle 
arvokkaita  lienevät  lukuisat  kirjeet  30-vuotisen  sodan  ajoilta  (m.  m.  109  ruotsalaisten 
rauhanneuvottelijoiden  lähettämää).  Sivisty  s  historiallis  ta  arvoa  väitetään  kenralinrouva 
Schoultzin  yksityisellä  kirjekokoelmalla  olevan.  Asiakirjat  sotavuosilta  1700—1710  va- 
laisevat yksinomaan  Liivinmaan  tapahtumia. 

Arkiston  käyttämisestä  on  ilmoitettu,  että  se  ainoastaan  .hätätilassa  sallitaan  "(1) 

Historische  Zeitschrlftin  2:ssa  vihossa  v:lta  1907  todistaa  Julius  v.  Pflugk  Harttung 
vastoin  Lettowia  (.Napoleons  Untergang"),  että  epäämättömät  asianhaarat  pakoittivat  Na- 
poleonin siirtämään  Belle-Alliancen  taistelun  alottamisen  päivällisaikaan.  Napoleon  ei 
aikaisemmin  saattanut  ryhtyä  taisteluun,  koska:  1.  hänen  armeijansa  ei  oltut  kyllin 
koottu  ja  2.  koska  sadekuurot  olivat  ylenmäärin  pehmentäneet  ja  liottaneet  peltomaita. 
Tekijä  todistaa  väitteensä  lukemattomilla  otteilla  taistelussa  läsnä  olleiden  kirjeistä  ja 
muistiinpanoista.  —  Asianhaarat  tarjosivat  hyökkääville  ranskalaisille  sekä  haittaa  että 
etua.    Haitallista  oli  heille  pohjaton  loka,  mikä  vaikeutti  ratsuväen  ja  jalkaväen  liikkeitä. 

Toiselta  puolen  peitti  sakea  sumu  heidän  hyökkäyksensä;  niinpä  huomasivat  englantilai- 
set kaartin  rynnäkön  vasta  kun  ranskalaiset  jo  olivat  ehtineet  hyvinkin  lähelle  vihollisten 
rintamaa. 


Genealogia  Leinbergiana.  Editio  secunda.  1917/e06.  Kultahäittensä  johdosta  jul- 
kaisi prof.  K.  G.  Leinberg  yllämainitun  sukutaulun.  Leinbergin  suku  polveutuu  Matti 
Matinpojasta,  joka  oli  porvari  Naantalissa  1700-luvulla  Hänen  pojanpoikansa,  saman 
kaupungin  raatimies  Antti  Heikinpoika  (Anders  Henriksson)  otti  sukunimekseen  Leinbergin.  • 
Sukulaisuus-suhteissa  ovat  Leinbergit  Halanderin,  Maskulinin,  Wahlbergin,  Roosin,  von 
der  Burgin,  Nybergin  ja  Castrenin  sukuihin. 

Napoleonin  aikuisten  ranskalaisten  virkamiesten  lahjovaisuudesta  julkaisee  G. 
Kentenich  Histor.  Vierteljahrschriftin  vuosik.  1907  :n  2:ssa  vihossa  hauskan  kuvauksen. 
Kun  Murat  marräsk.  13  p.  1805  valtasi  Wienin,  määräsi  keisari  ylihovimestari  Wrbnan 
neuvottelemaan  ranskalaisten  kanssa  aselevosta.  Pelastaakseen  Wienin  suuret  suola-  ja 
tupakkavarastot  vihollisten  käsistä,  lahjoi  Wrbnan  erään  juutalaisen  liikemiehen,  Eikan 
Reutlingerin  kautta  ranskalaiset  valtiomiehet.  Niinpä  maksettiin  sihteereille  Verainille 
ja  de  Talleyrandille,  komisario  Sabatierille,  Savarylle,  Durocille  y.  m.  yhteensä  20,000 
dukaattia  6000  francsia. 

Asiakirjat,  joille  esitys  perustuu,  omistaa  muuan  Trierissä  asuva  majuri  Wolff,  joka 
on  perinyt  ne  eräältä  etäiseltä  sukulaiseltaan,  itävaltalaiselta  hovineuvokselta  Johan  Philipp 

Hinterfadilta. 

* 

Zimbabwe-  kultturlkysymystä  käsitellään  Globus-lehden  tämän  vuoden  6:nnessa 
vihossa.  Rhodesian  raunioiden  ijästä  ja  alkuperästä  ovat  englantilaiset  tutkijat  M ac  Iver 
ja  R.  N.  Mali  esittäneet  eroavia  teorioja.  Väittelyn  alaisia  ovat  nyt  muutamat  sieltä 
löydetyt  arabialaiset  lasi-  ja  Nankingporsliiniastiat.  Mac  Iver  nimittäin  näiden  löytöjen 
perustuksella  väittää,  että  Zimbabwen  vanhin  osa  on  peräisin  vasta  1 6:lta  tahi  15: Itä 
vuosisadalta  ja  siis  kafferilaista  eikä  muinais-seemiläistä  k  ui  tt  uria.  Hali  sitävastoin,  joka  kau- 
vemman  aikaa  on  tutkinut  puheenaolevia  raunioita,  huomauttaa,  että  astioita  ei  ole  löy- 
detty alimmista  ja  vanhimmista  kerroksista;  hän  pysyy  yhä  edelleen  käsityksessään,  että 
Rhodesiassa  todellakin  on  tavattu  muinais-seemiläisen  asutuksen  jälkiä.  Lontoon  .Geogra- 
phical  Journalin"  kesäkuun  vihossa  lausuu  hän  näistä  löydöistä  m.  m.  seuraavaa.  Pari 
vuotta  sitten  väitettiin  Mac  Iverin  löytäneen  Nankingporsliinia  Zimbabwen  temppelin 
vaitamuurin  perustuksen  alta.  Niin  ei  ole  asianlaita.  Mac  Iver  on  Umppelin  sisäosassa,. 
11  m.  pohjoiskoillisien  eteläisestä  päämuurista  sekä  sitä  syvemmällä,  löy  änyt  kiinalaisen 
porsliinipalasen  —  paikassa  missä  kullankaivajat  ja  mu  naiskalujen  keräilijät  vv.  1892 — 1894 
lakkaamatta  tonkivat.  Vieläkin  syvemmältä  on  — kuten  Hall  teoksessaan  mGreat  Zimbabwe" 
kertoo  —  löydetty  m.  m.  seltterivesipullo,  konjakkipulloillasi  ja  metallipäällys,  vihellyspilli  ja 
sateenvarjon  runko.  Suurtako  merkitystä  näin  ollen  voitaisi  myöntää  samasta  paikasta 
löydetylle  porsliinipalaselle!  Hall,  jok?  äskettäin  uudelleen  on  tutkinut  Zimbabwen  rau- 
niot, ilmoittaa  piakkoin  julkaisevansa  uuden,  kysymystä  lähemmin  valaisevan  teoksen: 
.Ancient  and  Mediaeval  Rhodesia." 

Luolalöytöjä  Indokiinassa.  Ranskalaisten  kaivosten  tarkastaja  Indokiinassa  Mansuy 
on  Pho-Binh-Gian  kylässä,  75  km.  koilliseen  Lang-Sonista  Tonkinissa  suorittanut  tär- 
keitä    luolatutkimuksia.     Muutamassa    luolassa,    tuhansekaisen    1—2    metrin    syvyisen 

kultturikerroksen  alta  löysi  hän  kiillotettuja  kivikirveitä  (m.  m.  kloromelaniitista  tehtyjä), 
kaavinrautoja,  naskaleita,  jopa  kovasimiakin,  sekä  viisi  luurankoa,  kolmen  täyskasvuisen 
ja  kahden  lapsen.  Lukuunottamatta  kahta  kalloa  olivat  jäännökset  huonosti  säilyneet. 
Löydöt  lähetettiin  Parisiin  lähempiä  tutkimuksia  varten. 


Viime  numerossa  julaistun  kehotuksen  johdosta  ovat  tietoja  muinaisjään- 
nöksistä lähettäneet  m.  m. 

Siivertti  Santaholma  kiviaitauksista  Kannuksessa  ja  omituisista  maakum- 
muista,  joista  on  ruumisarkkuja  tavattu,  Puolangon  Auhon  kylässä. 

Kirkkoh.  0.  V.  Olander  vanhasta  hautausmaasta  ja  kirkonpaikasta  1700- 
luvulla  Lu hangolla. 

Op.  Väinö  Hakala  hauskoja  tietoja  vanhan  kirkon  ja  muinaisen  kauppa- 
paikan asemasta  Koivistossa. 

Taloll.  Heikki  Laasonen  arvokkaita  ilmotuksia  muinaisista  osaksi  maan- 
alaisista asunoista  ja  niihin  liittyviä  kansanarveluita  Tohmajärveltä. 

Op.  Oskari  Paatero  silmämääräisen  karttaluonnoksen  ja  tietoja  oletetuista 
muinaisjäännöksistä  Karjalan  kappelissa  Varsinaissuomessa. 

Toimitus  pyytää  arv.  lähettäjille  lausua  sulimmat  kiitokset.  Keräystä  jat- 
ketaan. 

Boetius  Murenius, 

Turun  kymnaasin  lehtori  ja  Ahvenanmaan  piirinrovasti. 

Ei  liene  yksinomaan  sattuman  aiheuttamana  pidettävä,  että  kun  Isak 
Rothovius  tuli  Turun  piispaksi,  samalla  kertaa  —  ainakin  samanaikais- 
ten virtausten  vaikutuksesta  —  myös  muita  syntyperäisiä  ruotsalaisia 
kohoo  huomattavaan  asemaan  Suomessa  sekä  kirkon  että  koulun  pal- 
veluksessa. Tarvitsee  mainita  Boetius  Mureniuksen  rinnalla  ainoastaan 
nimet  Eskil  Petraeus  ja  Sven  Vigelius  —  kaikki  ensimmäisiä  opettajia 
Turun  kymnaasissa.  Siten  esitys  Mureniuksen  elämänvaiheista  on  osal- 
taan esitystä  ortodoksian  ajan  ruotsalaisesta  vaikutuksesta  Suomen  oloi- 
hin, hänen  Suomeen  siirtymisensä  kun  on  pidettävä  yhtenä  ilmauksena 
hallituspiireissä  silloin  vallitsevasta  käsityksestä,  että  Suomessa  sekä 
hallinnollinen  että  kirkollinen  järjestys  oli  saatava  aikaan  Ruotsin  mies- 
ten toimesta.  Murenius  eli  ja  vaikutti  Suomessakin  ruotsinkielisellä 
paikkakunnalla,  niin  ettei  saata  hänen  kannastaan  »kansallisuuden  ky- 
symyksessä» erityisesti  tehdä  huomiota  —  se  kysymys  kyllä  tuli  esille  jo 
silloinkin  —  mutta  järjestäjänä  on  hän  kuitenkin  hankkinut  itselleen 
arvokkaan  sijan  Suomen  ortodoksian  ajan  kirkkohistoriassa. 

Varsinkin  tulevat  nykyään  Suomen  Kirkkohistoriallisen  Seuran  toi- 
mesta julaistut  Boetius  Mureniuksen  visitatsionipöytäkirjat  olemaan  huo- 
mattava lähde  1600-luvun  kirkko-  ja  sivistyshistorian  tuntemiselle. 

Boetius  Mureniuksen  elämän  vaiheista  ennen  hänen  Suomeen  tulo- 
ansa on  tavallisesti  mainittu,  että  hän  oli  Vestmanlanriista  kotoisin  ja 
että  hän  oli  ollut  Johan  Oezelius  vanhemman  kotiopettajana.  Otaksut- 
tavaa on,  että  Murenius  oli  kotoisin  samoilta  seuduilta  kuin  Gezeliuskin: 
Molarin  1905  julkaisemassa  »Album  Scholae  Arosiensis»  on  v.  1619 
kouluun  kirjoitettujen  oppilaiden  joukossa  Boetius  Olaj  Romf.  ja  v.  1623 
kirjoitettujen  joukossa  Nesboetius  Olaj  Rompertunensis.  V.  1619  kir- 
joitettiin Upsalan  yliopiston  nimikirjaan  Boetius  Olaj  Arosiensis,  joten 
todennäköisesti,  kun  vielä  ottaa  huomioon  että  Murenius  1622  oli  ollut 
Oezeliuksen  kotiopettajana,  edellämainitut  Boetius  Olaj  Romf.  ja  Boetius 

Olaj  Arosiensis  tarkoittavat  samaa  henkilöä  ja  juuri  Boetius  Mureni 
usta.  Tämän  mukaan  oi  hän  syntyisin  Romfortunan  pitäjästä  Vestman- 
lannista  ja  käynyt  koulua  Vesteräsissa,  josta  tuli  Upsalan  yliopistoon. 

Kouluajalta  saattaisi  vielä  muistona  mainita,  että  samalla  luokalla 
istui  m.  m.  sittemmin  piispa  Johannes  Terserus  —  sen  vahvistaa  tämän 
oma  lausunto  muistiinpanoissaan. 

Mitään  lähempiä  tietoja  ei  ole  Mureniuksen  yliopistossa  harjoitta- 
mista opinnoista  eikä  ole  liioin  lähemmin  mainittu  mitkä  syyt  hänet 
saivat  siirtymään  Suomeen  —  se  tapahtui  todennäköisesti  Rothoviuk- 
sen  kehotuksesta.  Tämän  siirtymisen  ajasta  ei  liioin  ole  täysin  var- 
moja tietoja.  Murenius  mainitsee  itse  kirjeessään  hovikansleri  Matias 
Björnkloulle  8l/v  1662  —  entiselle  luokkatoverilleen  Vesteräsin  koulusta 
—  että  hän  oli  palvellut  Turun  hiippakunnassa  siihen  asti  kaikkiaan 
27  vuotta,  joista  kymnaasissa  9  vuotta.  Koska  hänet  1636  nimitettiin 
Saltvikin  kirkkoherraksi,  olisi  hän  siten  tullut  Suomeen  jo  1627;  tämän 
vuoden  mainitsee  myös  Isak  Rothovius  Mureniuksen  Suomeen  siirty- 
misvuodeksi.  Varmaa  on,  että  hän  jo  ennen  vuotta  1630  oli  tullut  Suo- 
meen, oli  ollut  aikomus  saada  Turun  kymnaasin  toimintaan  jo  v.  1627, 
vaikka  ruton  tähden  sitä  ei  saatu  käyntiin  ennenkuin  v.  1630.  Mu- 
renius oli  nähtävästi  aiottu  kymnaasin  opettajaksi,  mutta  joutui  ruton 
ja  koulun  avaamisen  siirtymisen  vuoksi  hyvin  huonoon  asemaan.  Sitä 
kuvaa  hyvinkin  selvästi  Erik  Fortheliuksen  kirje  Mureniukselle  marrask. 
14  p:ltä  1630:  Murenius  oli  sen  mukaan  aivan  varaton,  sairas  itse  ja 
lisäksi  oli  ollut  useita  sairaudenkohtauksia  hänen  perheessäänkin. 

Kymnaasin  opettajana  oli  Murenius  varsinaisesti  »Matheseos  lector» 
mutta  sitä  paitsi  hoiti  hän  yhdessä  jo  mainitun  Fortheliuksen  kanssa 
logikan  ja  kaunopuheisuuden  lehtorin  virkaa  koko  opettaja-aikansa,  niin- 
ikään hän  oli  myöskin  laulunjohtajana.  Kymnaasin  rehtorin  tointa 
hoiti  Murenius  vv.  1632 — 35.  Tengströmin  »Vita  Rothovii»  teoksen 
mukaan  oli  Murenius  rehtorina  vuosien  1632—34  välillä,  mutta  vielä 
1635  maalisk.  1  p.  nimittää  Rothovius  kirjeessään  kuninkaalle  Mureni- 
usta  kymnaasin  rehtoriksi.  Oli  kyllä  jo  syksyllä  1634  asetettu  rehtorin- 
toimeen  Martin  Stodius,  mutta  syystä  tai  toisesta  ei  hän  vielä  silloin 
ollut  ryhtynyt  tointa  hoitamaan. 

Yksityiskohtaisesti  Boetius  Mureniuksen  opetustointa  valaisevaa  ei 
ole  kerrottavissa.  Hänen  rehtorina  olonsa  tulee  (Tengström,  Vita  et 
merita  Isaaci  Rothovii)  osaltaan  näkyviin  kirjeessä,  20  p.  jouluk.  1632 
jolla  hän  erottaa  kymnaasista  Johannes  Zeverini-nimisen  nuorukaisen, 
tämä  kun  oli  ensin  alennettu  kymnaasista  kouluun,  mutta  ei  tyytynyt 
siihen,  («id  ipse  quasi  onus  immensae  molis  immanisque  ponderis 
humeris  suis  impositum  in  totum  excussit.») 

Turussa  ollessaan  oli  Mureniuksella  tilaisuutta  persoonallisesti  nauttia 
Isak  Rothoviuksen  suosiota,  ja  että  tämä  puolestaan  kyllä  arvosti 
Mureniusta,  siitä  on  todistuksena  esim.  se,  että  hän  1635  ilmoittaes- 
saan olevansa  estetty  saapumasta  Tukholman  säätykokoukseen,  sijaansa 
esittää  »en  skickelig  och  vvelskaffens  man,  M.  Boethium,  Oijmnasij 
Regij  Rectorem,  at  han  med  the  andre  minä  medbröder  Ventilerar  och 
Underskrifver,  hvadh  som  helst  statuerat  och  Concluderat  blif:r.» 

Tavallisena  etuna  saivat  kymnaasin  toiset  opettajat  jonkun  vuoden 
virassa  palveltuaan  joko  ylennyksen  teologian  lehtorin  virkoihin,  joita 
myös  seurasi  palkkapitäjä,  tai  saivat  heistä  tieteellisesti  vähemmän  an- 
siokkaat, kuten  juuri  Bogtius  Mureniuskin  oli,  hyvätuloisia  kirkkoherran- 
virkoja. Siten  hänkin  sai  kuusi  vuotta  kymnaasissa  virkoja  hoidettuaan 
toukok.  11  p.  1636  kuninkaallisen  valtakirjan  Saltvikin  kirkkoherran  ja 
Ahvenanmaan  piirinrovastin  virkaan.  Tässä  asemassaan  tuli  Murenius 
olemaan  muun  papiston  ja  tuomiokapitulin  välittäjänä  —  Rothovius 
nimenomaan  terottaa  kiertokirjeissään,  että  kaikki  seurakunnissa  esille 
tulevat  asiat  oli  annettava  ensin  rovastin  tutkittaviksi,  tämä  taaskin  toi- 
mitti tärkeämmät  kysymykset  konsistorion  ratkaistaviksi. 

Jos  Murenius  kaikesta  päättäen  —  kuten  jo  tarkastuspöytäkirjojensa 
alkuun  liitetyt  useat  mielilauseet  viittaavat  —  oli  työn  ja  toiminnan  ha- 
luinen, niin  kyllä  hän  sitä  joka  alalla  Ahvenanmaalle  tultuaan  saikin. 
Saltvikissa  oli  hänen  edellään  ollut  kirkkoherrana  Johan  Boraeus,  joka 
oli  monien  huolimattomuuksien  vuoksi  pantu  viralta  välittömästi  ennen 
hänen  tuloaan;  tämä  oli  jo  ehtinyt  kylvää  pellot  ja  korjasi  myös  sadon 
Mureniuksen  vastaväitteistä  huolimatta.  Pappila  oli  sangen  huonossa 
kunnossa:  rakennukset  rappiolla,  ainoastaan  muutamissa  ikkunoissa  lasi- 
ruudut, pellot  ojittamatta,  viljelykset  sitä  mukaa.  Samalla  kun  Murenius 
paransi  näissä  olevat  viat,  pitää  hän  kylläkin  kaunopuheisesti  huolta 
siitä,  että  inventarioon-uudistusten  ohella  myös  tarkasti  merkittiin  se,  mikä 
osuus  uudella  kirkkoherralla  oli  tässä  kuntoon  saattamisessa  ollut.  Mu- 
renius ei  säästä  omia  eikä  seurakuntalaisten  varoja,  kun  oli  kysymys 
pappilan  kuntoon  saattamisesta,  ja  järjestys  oli  saatava  toimeen  pienim- 
mässäkin  yksityiskohdassa  —  sitä  todistavat  kyllin  puhuvasti  ne  monet 
eri  oikeuksien  pöytäkirjat  ja  pöytäkirjanotteet,  joita  Saltvikin  kirkonar- 
kistossa pääasiallisesti  muistoina  hänen  ajastaan  löytyy. 

Pintapuolisesti  nähden  saisi  näistä  sen  käsityksen  että  herra  Boe- 
tius  seurakuntalaistensa  kustannuksella  käräjänkäynneillä  olisi  tahtonut 
yksipuolisesti  omia  etujaan  ajaa.  Asia  ei  kuitenkaan  ole  näin  käsittetävä 
—  lau suupa  hän  päinvastoin  vastauksena  maaherra  Erich  von  der  Linden 
kysymykseen,  miksi  hän  ei  ollut  seurakuntalaistensa  rikkomuksia  oikeu- 
dessa sakottanut,  ettei  hän  tahdo  omien  seurakuntalaistensa  käräjiä  käydä 

Suoranaisena  henkilökohtaisena  etuna  Mureniukselle  P.  Brahe  myösi 
Isak  Rothoviuksen  ehdotuksesta  oikeuden  yhteen  autiotilaan  pappilan 
lähellä  —  varmaan  vaikutti  hallituksen  anteliaisuuteen  se  että  Murenius 
oli  itse  useissa  kirjeissä  ja  selityksissä  huomauttanut  oman  työnsä  paljo- 
udesta ja  sen  tuottamasta  suuresta  hyödystä. 

Kiitettävänä  on  mainittava  Mureniuksen  into  myös  Saltvikin  kirkon 
rakennuksen  ja  talouden  parantamiseksi.  Seurakuntalaiset  saivat  kyllä- 
kin tuntuvasti  ottaa  osaa  kustannuksiin  —  kirkon  tilikirjain  mukaan  oli- 
vat he  kaikkiaan  tulleet  suorittamaan  muutamia  satoja  taaleria  yli  4000:n. 
Murenius  itse  oli  lahjoituksina  eri  kerroilla  antanut  vv.  1636—55  kaik- 
kiaan 800  taaleria.  Tämä  tuntuu  kerrassaan  suurenmoiselta,  on  vaan 
selitykseksi  huomautettava,  että  hän  osasi  hankkia  itselleen  vapaaehtois- 
ten antimien  muodossa  seurakuntalaisiltaan  tuloja,  niin  että  tämä  nä- 
ennäinen suuri  lahjoittaminen  oli  siten  osittain  lahjojen  välittämistä. 

Ollen  kaikessa  käytännön  mies  osasi  Murenius  käyttää  kirkon  ri- 
koksista tuomittuja  sakkorangaistuksia  jonkun  erityisen  puutteen  pois- 
tamiseksi. Visitatsiopöytäkirjoissa  on  useita  sellaisia  tapauksia  mainittu: 
huomattavin  tapaus  lienee  ollut  se,  kun  Saltvikin  kirkonkorjaustöissä  työs- 
kennellyt maalari  sai  vapauttaa  siveellisyysrikoksesta  tuomitun  vaimonsa 
häpeäpaikasta  sillä,  että  maalasi  Pyhän  Yrjön  kuvan  sopivaan  paikkaan 
Saltvikin  kirkossa  Tukholman  Isossa  kirkossa  olevan  mallin  mukaan. 

Hyvää  järjestystä  kirkossa  pitääkseen  säätää  Murenius  jo  1638  — 
silloin  olivat  kirkon  uudet  penkit  valmistuneet  —  penkkijärjestyksen  Salt- 
vikin seurakunnalle;  hän  on  siinä  siishyvin  aikainen,  koska  Turun  tuo- 
miokirkkoa varten  ensimmäinen  penkkijärjestys  oli  tehty  vasta  1637. 
Suurempaa  pontta  vaatimuksilleen  antaakseen  merkitsee  hän  penkkijär- 
jestykseen  että  jos  ei  järjestyksen  mukaan  jokainen  ole  mennyt  mää- 
rätylle paikalleen,  ei  kirkkoherra  ala  jumalanpalvelusta  ennenkuin  jär- 
jestys on  palautettu.  Hyvin  vaativalta  kuuluu  niinikään  Mureniuksen 
vaatimus  pitäjänkokouksessa  kesäk.  28  p.  1658,  kun  hän  kategorisesti 
ausuu  seurakunnalle,  että  jos  ei  se  hanki  hänen  mieleistään  kirkonvar- 
tijaa  seuraavaksi  sunnuntaiksi,  lukee  hän  saarnastuolista  ainoastaan 
evankeliumin  ja  rukoukset,  ei  mitään  saarnaa  siis  —  »och  thetta  är  ord 
och  amen». 

Mitään  ehjää  kuvaa  Saltvikin  seurakunnan  johtajana  ei  Mureniuk- 
sesta  saa  tarjona  olevien  lähteiden  mukaan  —  tämä  puoli  hänen  toi- 
minnastaan yhdistyy  siksi  läheisesti  hänen  tarkastustoimintaansa.  Tämä 
tarkastustoiminta  juuri  onkin  määrännyt  Boetius  Mureniukselle  huomat- 
tavan sijan  Suomen  1600-luvun  kirkkohistoriassa;  siinä  oli  hänellä  tilai- 
suus runsaasti  saada  käytäntöön  toimintahalunsa  vaatimuksia.  Nykyisiä 
lähteitä   tarkastaessa  johtuu  helposti  käsitykseen,  että  Murenius  tuon 

kokonaisuuden  johtajana  jätti  oman  seurakuntansa  apulaisten  hoidet- 
tavaksi. 

Näissä  tarkastuksissa,  joita  tavallisesti  2—3  vuoden  väliajalla  toimi- 
tettiin kaikissa  seurakunnissa  otetaan  niinikään  taloudelliset  kysymykset 
hyvin  tarkoin  selville:  kirkon  rakennukset  oli  saatava  hyvään  kuntoon 
ja  puhdistettava  »tarpeettomasta»  roskasta.  Siinä  esiintyy  Murenius 
useimmiten  erityisellä  innolla  vanhoja  katolisuuden  ajan  jätteitä:  kiviaitta- 
reita  ja  muita  koristeita  vastaan.  Yksityiskohtaisesti  määräsi  hän,  mi- 
ten mikin  korjaustyö  oli  suoritettava,  mistä  oli  saatavissa  lautoja,  mistä 
taas  muita  tarpeita. 

Siten  hankki  hän  1645  Kökarin  kappelin  rakennukseen  tarpeita  sen 
rannalle  ajautuneesta  puutavaroilla  lastatusta  laivahylystä.  Brändön  kap- 
pelilaisille  oli  Murenius  suorastaan  rakennusurakoitsijana,  hän  kun  an- 
toi kirvesmiesten  Saltvikissa  rakentaa  kappelin,  omien  asukkaiden  oli 
sitten  velvollisuus  sisustaa  se.  Luonnollisestikaan  ei  hän  tässä  ilmai- 
seksi toiminut,  vaan  sai  hän  maksun  työnsä  kustannuksista:  hänen  omien 
vaivojensa  palkkioksi  antoivat  brändöläiset  jälkeenpäin  tynnyrin  suola- 
tuita  haukia. 

Välittäjänä  toimi  Boetius  Murenius  myöskin  hankkiessaan  ehtoollis- 
elementit  kaikkiin  Ahvenanmaan  seurakuntiin,  sundilaiset  ainoastaan  eivät 
tahtoneet  siihen  suostua  ja  saavatkin  eri  vapautuksen  siitä.  Tämä  liike  lie- 
nee ollut  sangen  tuottavaa,  koska  hän  vielä  1661  anoo  että  hän  edelleen 
saisi  pitää  ehtoolliselementit  kaikkiin  seurakuntiin.  — 

Näissä  seurakunnallisissa  tarkastuksissa  tuli  ajan  käsityksen  mukai- 
sesti ratkaistavaksi  hyvin  monenlaisia  asioi sa:  kirkkokuri  ulotettiin  pal- 
jon laajemmalle  kuin  mitä  se  myöhemmin  käsitti.  Käyttäessään  kirkko- 
kuria vetoo  Murenius  säännöllisesti  silloin  voimassa  olevaan  v:n  1571 
Ordinantiaan  ja  Rothoviuksen  hiippakunnalleen  antamiin  järjestyssään- 
töihin; yksityisiä  tapauksia  tutkiessaan  hän  kuitenkin  osottaa  suurtakin 
mukautuvaisuutta.  Tavallisinta  oli  hänellä  antaa  varotuksia,  jos  yleisem- 
min oli  järjestystä  rikottu,  samaten  ottaa  hän  usein  seurakunnilta  lupa- 
uksen parannuksesta.  Huomattavampaa  eroavaisuutta  Rothoviuksen 
sääntöjen  määräyksien  sovelluttamisessa  ei  ole  huomattavissa:  on  vaan 
sanottava,  että  useissa  tapauksissa  Murenius  antaa  armon  käydä  oike- 
uden edellä,  ja  syyllinen  siten  pääsee  aivan  vapaaksikin  rengastuksesta, 
kun  häh  pyytää  julkisesti  anteeksi  tekoaan,  tai  sitten  —  mikä  myöskin 
toisinaan  tapahtuu  —  seurakunta  tarkastustilaisuudessa  pyytää  rikoksen- 
tehneen  puolesta  anteeksi. 

Jos  taas  uppiniskaisuutta  jossakin  muodossa  ilmeni,  käytti  Murenius 
lakia  kaikessa  ankaruudessaan,  vieläpä  lykkää  hyvinkin  vähäpätöisiä  asi- 
oita maallisen  oikeuden  käsiteltäväksi.    Olihan  hyvin   ymmärrettävissä 

ettei  arvostaan  kiinnipitävä  Ahvenanmaan  rovasti  saattanut  omaa  auk- 
toriteettiaan halvennettavan.  Vieläpä  hän  saattaa  selittää,  kuten  v.  1651 
Kökarin  tarkastuksessa,  että  jos  hänen  muutamasta  sunnuntai-rikoksesta 
antamastaan  päätöksestä  valitettaisiin  tuomiokapituliin,  on  tämän'  pää- 
tös ilman  hänen  selitystään  laiton  ja  hän  vielä  lisää  rangaistusta. 

Lahkolaisuuutta  ja  väärää  oppia  vastaan  oli  ortodoksia  erityisesti 
rintamassa:  siten  kirjoittaa  ja  varottaa  Boetius  Murenius  monta  kertaa 
vaihepäivien  poistamisesta,  Rothoviuksen  järjestyssääntöihin  Uittamis- 
saan huomautuksissa  hän  lausuu  ankaran  tuomion  kaikille  vaihepäi- 
väin  pitäjille.  Noituuden  vainoaminen  kuului  myöskin  läheisesti  papis- 
ton tehtäviin:  Ahvenanmaalla  puhkesi  erityisesti  1664  jälkeen  surullisen 
kuuluisa  noitien  vainoamiskiihko.  Jo  sitä  ennen  oli  useita  noitia  tuo- 
mittu kihlakunnan  oikeudessa.  Boetius  Murenius  ei  ole  näissä  tutki- 
muksissa ollut  osallisena  —  maallisen  oikeuden  asiaksi  ei  hän  näytä  noi- 
tuuden syytöstä  lykänneen  kuin  jonkun  kerran,  tavallisesti  antaa  hän 
noituudesta  syytetylle  ankaran  varotuksen.  Ahvenanmaalta  surullisen 
kuuluisaksi  tulleisiin  noitien  polttamistuomioihin  ei  hänellä  pöytäkirjoista 
päättäen  ole  ollut  minkäänlaista  osaa,  onpa  vielä  jonkunlaisena  merkil- 
lisyytenä mainittava,  ettei  niissä  syytetyissä  henkilöissä  ole  yhtään  Salt- 
vikista  kotoisin  olevaa.  Kun  tässä  yhteydessä  ottaa  huomioon,  että 
Boetius  Murenius  muista  kirkkokurin  alaisista  rikkomuksista  mielellään 
antoi  varotuksia,  on  hänen  toiminnastaan  noituuden  vastustamiseksi  lau- 
suttava, että  hän  käyttää  siinä  eniten  personallista  varotusta  ja  opetusta, 
niin  ettei  ainakaan  hänen  omassa  seurakunnassaan  olisi  tarvinnut  noitia 
maallisen  oikeuden  tuomittaviksi  haastaa.  Hän  tahtoi  noituudenkin 
vastustamiseksi  käyttää  mieluummin  opetusta  kuin  sydämmetöntä  tuo- 
mitsemista. 

Mureniuksen  oma  uskonnollinen  kanta  tulee  muuten  selvimmin 
näkyviin  hänen  nimessään  toimitetuissa  katekismuksen  selityksissä, 
jotka  hän  omistaa  Johannes  Terserukselle,  mutta  jotka  oikeastaan  on 
kirjoittanut  hänen  vävynsä  Saltvikin  koulun  rehtori  Johannes  Liljevan.1) 
Nämä  selitykset  sisältävät  lukuisia  sitaatteja  Terseruksen  ja  Finnon 
katekismuksista;  lisäksi  on  vielä  useita  muita  lueteltu  siteerattuina  kirjaili- 
joina. Ne  on  kirjoitettu  vv.  1662  —  63.  Kun  ottaa  huomioon,  että  selityk- 
set on  omistettu  Terserukselle,  johtuu  luonnollisesti  otaksumaan,  että  Mu- 
renius oli  ollut  lähinnä  hänen  edustamallaan  dogmatisella  kannalla.  Niin 
asian  laita  useissa  kohden  onkin:  Terseruksen  kannalle  asettuu  selit- 
täjä kysymyksessä  yhdeksännen  ja  kymmenen  käskyn  suhteesta,  sama- 
ten siteeraa  selittäjä  Terserusta  toisen  uskonkappaleen  selityksessä,  ot- 

*)  Jäljennöksenä  Suonien  Kirkkohistoriallisen  Seuran  arkistossa. 

lamatta  kuitenkaan  mukaan  tämän  erityisiä  sittemmin  harhaoppisiksi  kat- 
sottuja väitteitä  Jesuksen  alennustilasta.  Kasteen  sakramentista  puhu- 
essaan selittäjä  pääasiassa  on  Terseruksen  kannalla,  lieventää  kuitenkin 
sananmuotoa.  Katekismuksen  selityksen  lopussa  on  erityinen  osasto: 
»Varii  conscientiae  casus»  sekä  »a8ia<popa,»  se  sisältää  ohjeita  pappien 
toiminnalle  eri  tapauksissa:  neuvoja  ehtoollisen  jakamisesta,  sairaskäyn- 
neistä,  yleensä  pastoralihoidosta.  Mitään  ankaran  korkeakirkollista  kan- 
taa eivät  nämä  selitykset  osota:  lausutaan  esim.  kalvinilaisista,  että  jos 
olisi  toivoa  heidän  erehdyksestään  luopumisestaan,  saattaisi  heille  myön- 
tää omat  seremoniansa  ehtoollisen  viettämisessä.  Vastoin  sekä  katoli- 
laisia että  kalvinilaisia  on  kirjoittaja  pappien  itsekommunionia  vastaan. 
Hyvin  käytännölliseltä  tuntuu  papeille  sairaskäynneistä  annettu  ohje,  että 
jos  sairas  oli  rikas  eikä  hänellä  ollut  puutteessa  olevia  sukulaisia,  papin 
sairasvuoteella  tuli  kysyä  häneltä,  eikö  hän  saattaisi  jotakin  kirkolle  tai 
koululle  testamenteerata.  Näitä  katekismuksen  selityksiä  lienee  käytetty 
kuten  päällekirjoituskin  viittaa,  Ahvenanmaan  koulussa  ja  muuten  Ah- 
venanmaan papiston  ohjeena  —  syynä  miksi  näitä  ei  ole  painettu,  oli 
selvästikin  jo  edellä  osotettu  yhtäläisyys  Terseruksen  katekismuksen 
kanssa;  Murenius  kaiketikin  pelkäsi  kohtaloa,  sitä  joka  samoihin  ai- 
koihin tuli  Terseruksen  osaksi. 

Mainittu  Ahvenanmaan  koulu  oli  tulos  Boetius  Mureniuksen  Pietari 
Brahelle  tekemästä  ehdotuksesta,  tämän  käydessä  Ahvenanmaalla  syk- 
syllä 1639  teki  hän  koulun  perustamisesta  ehdotuksen.  Sillä  nojalla 
Murenius  käyttääkin  koulun  opettajia  hyvin  tuttavallisesti  omina  apulai- 
sinaan sekä  saarnatoimessa  että  piirinrovastin  kanslian  hoidossa;  erityi- 
sesti näistä  on  mainittava  edellä'  mainittu  koulun  rehtori  Johannes 
Liljevan,  joka  oli  Mureniuksen  vävy  ja  virallisestikin  hänen  apulaisensa. 

Mureniuksen  persoonallinen  esitys  Pietari  Brahelle  sai  myös  aikaan, 
-että  Ahvenanmaata  varten  v.  1651  perustettiin  oma  spitalisairaala  Glo- 
skärin  saarelle  Föglön  pitäjässä.  Näiden  sairaiden  luku  oli  siksi  suuri, 
•että  oli  vaikea  ja  jo  tilan  ahtauden  tähden  hankalaa  saada  spitaliset  kul- 
jetetuiksi Seilin  hospitaaliin.  Murenius  kirjoittaa  tämän  tilasta  v.  1648 
»Gud  weet  huru  svärt  iag  har  at  begrunda  och  at  förminska  thenna 
plägan  som  här  i  landet  ährlig  yppas,  oansedt  monga  äre  undankomme 
och  goda  ordre  gifne.»  Tämä  Gloskärin  hospitali  pysyi  pystyssä 
1651 — 1672,  jolloin  se  siirrettiin  Seilin  yhteyteen,  kun  rakennukset  olivat 
siksi  pahasti  rappeutuneet.  Murenius  toimi  silloisen  voudin  kanssa  lai- 
toksen tarkastajana  ja  koetti  hän,  lähin  tarkastaja  kun  oli,  mahdollisuuden 
mukaan  lievittää  sairaiden  tilaa,  hankkimalla  apua  sekä  eri  seurakunnilta 
että  itsekohtaisesti  sovittelemalla,  samaten  sekä  valtiopäiville  että  hallituk- 
selle teki  hän  anomuksia  hospitalin  taloudellisen  tilan   parantamisesta. 

Pikkuseikkoja  myöten  hän  otti  selvää  sairaiden  tarpeista;  kerran  häneltä 
esim.  sairaat  pyysivät  saadakseen  vähän  parempaa  ruokaa  ja  juomaa 
suurina  juhlina. 

Kaikissa  tapauksissa  oli  Boetius  Mureniuksen  toiminta  spitalisten  ase- 
man lievittämiseksi  kaikkea  kiitosta  ansaitsevaa,  sitäkin  enemmän,  kun 
ajattelee,  mitä  kärsimyksiä  nämä  sairaat  useimmiten  saivat  kestää,  ollessaan 
toisinaan  ilman  välttämättömimpiäkin  tarpeita  muista  ihmisistä  eristettyinä. 

Käytännöllisin  ja  samalla  merkitykseltään  pysyvin  oli  Boetius  Mureni- 
uksen  tarkastustoiminnasta  hänen  työnsä  lukutaidon  hyväksi.  Tämän 
kuulustelu  pannaan  aluksi  toimeen  joka  tarkastuksessa,  sen  parantami- 
seksi annetaan  varotuksia  ja  saa  eri  tapauksissa  papisto  myös  olla  opetta- 
janakin. Ennen  jumalanpalvelusta  tuli  papiston  kirkossa  panna  toimeen 
kuulusteluja  ja  määrätä  läksy  seuraavaksi  kerraksi.  Myöhemmissä  ro- 
vastin tarkastuksissa,  —  v.  1640  jälkeen  —  määräsi  Murenius  myöskin  läk- 
syjä tarkastuksesta  tarkastukseen,  eri  seurakunnat  kulkivat  siinä  eri  as- 
teissa, niin  annettiin  1647  getalaisille  läksyksi  Isämeidän  rukouksen 
loppu  osa  ja  puoli  Kasteesta,  kun  taas  eckeröläiset  samana  vuonna  sai- 
vat uskontunnustuksen  ja  Isämeidän  läksyksi.  —  Lukutaidon  kirjaan 
merkitsemistä  tarkoittaa  se  luettelon  kaavio,  joka  on  liitetty  Mureniuk- 
sen visitatsiopöytäkirjojen  alkuun  ja  myös  tavataan  eräässä  hänen  kier- 
tokirjeessään; ei  ole  kuitenkaan  mistään  tällaisia  luetteloja  säilynyt. 
Syyttä  kuulusteluista  poissa  olleet  oli  papistolla  oikeus  sulkea  ehtool- 
liselta, kunnes  suorittivat  tehtävänsä. 

Ei  ollut  ihme,  että  näin  ankaroita  keinoja  käyttäen  kansan  lukutaito 
Ahvenanmaalla  sekä  Mureniuksen  oman  että  Terseruksen  lausunnon 
mukaan  1660-luvun  alkuvuosina  oIT  hyvällä  kannalla.  Murenius  on 
juuri  siinä  saanut  nimensä  kenties  huomatuimmaksi  toiminnaltaan,  jos- 
kin hänen  ansiokseen  kokonaisvaikutuksena  on  luettava  Ahvenanmaan 
kaikinpuolisen  kirkollisen  järjestyksen  lujittaminen  ja  juurruttaminen. 
Hän  saattoi  tässä  työssään  arvostella  asioita  yksipuolisesti,  varsinkin 
tulee  muutamissa  tapauksissa  hyvinkin  huomatusti  näkyviin  hänen  halunsa 
peitellä  papiston  heikkouksia  ja  asettua  papiston  ja  seurakuntien  suh- 
teessa edellisten  puolelle.  Ei  liene  Eskil  Petraeus  kirjeessään  Mureni- 
ukselle  syyttä  huomauttanut  Ahvenanmaan  papiston  huonosta  elämästä  — 
sen  syytöksen  tämä  kuitenkin  katsoi  parjauksen  tuotteeksi.  Auktori- 
tetillaan  hän  riitaisuuksissa  useimmiten  sai  seurakunnat  suostumaan 
pappeihinsa  ja  siten  sovinnon  aikaan.  Ettei  tässä  kuitenkaan  tehtäisi 
Mureniukselle  vääryyttä,  on  mainittava,  että  papitkin  kyllä  hänen  huo- 
mautuksissaan saivat  varotuksensa  yksin  pitkästä  tukastaankin. 

Boetius  Mureniusta  sanotaan  useinkin  »piispaksi  omassa  piirissään»; 
jos  tällä  tarkotetaan  sitä,  että  hän  olisi  toiminut  omin  päin,  tuomioka- 

pitulista  ja  sen  säädöksistä  välittämättä,  lienee  arvostelu  mennyt  liian 
pitkälle,  sillä  hän  tahtoi  päinvastoin  mahdollisimman  tarkasti  kysyä  tuo- 
miokapitulin mieltä,  —  jopa  siinä  määrässä  että  tämä  jätti  kysymykset  toi- 
sinaan vastaamattakin.  Sen  sijaan  saattaa  häntä  täysin  pätevästi  sanoa 
huomattavaksi  paikalliseksi  järjestäjäksi,  joka  saamiensa  yleisten  ohjeiden 
mukaan  yksityiskohtaisesti  järjesti  vaikutuspiirinsä  kirkolliset  olot,  jopa 
käsitti  vaikutusvaltansa  laajemmaksikin  kuin  ainoastaan  kirkon  piiri 
oli.  —  Ei  ole  sentähden  syyttä  hänestä  lausuttu  se,  mikä  hänen  haudal- 
leen asetettuun  kiveen  oli  piirretty  hänen  elämästään:  »Postquam  multa 
tulit,  docuit  bene,  vixit  honeste,  Hoe  Wessmannus  Muur  condidit  ossa 
loco.»  —  Hän  kuoli  alkupuolella  vuotta  1669,  ennen  elok.  9  päivää, 
silloin  nim.  kunink.  kirjeellä  vahvistetaan  hänen  vävynsä  Georg  Prytz 
hänen  seuraajakseen.  Saltvikin  kirkkoherran  virassa.  Siten  täyttyi  toivo- 
mus, jonka  Murenius  itsekin  oli  lausunut,  ja  jonka  Saltvikin  seura- 
kuntakin useita  kertoja  oli  tahtonsa  ilmaissut  olevan. 

Saatettanee  siitäkin  lausua,  että  Murenius  tuota  toivomusta  lausues- 
saan oli  ajatellut  pikkumaisesti  ja  yksipuolisesti  sukunsa  etua  katsoen  — 
kuitenkaan  ei  hän  siinä  ollut  muuta  kuin  omien  pikkumaisuuksissa 
elävien  aikalaistensa  teeskentelemätön  edustaja.  Hän  oli  kuitenkin  elä- 
mäntyössään saanut  kuulluksi  rukouksensa:  »Domine,  si  populo  tuo 
sum  necessarius,  non  excuso  laborem.» 

Väinö  Perälä. 


Piirteitä  n,  k.  illegaalisen  Pohjalaisen 
osakunnan  elämästä. 

Esitelmä  pohjalaisten  ylioppilaiden  Porthanjuhlassa  marrask.  9  p:nä  1907. 


Tunnettua  on,  kuinka  viime  vuosisadan  keskivaiheilla  ja  sitä  ennen 
viranomaisten  pahansuovat  Argus-silmät  olivat  tiukasti  kohdistetut  yli- 
opistoon. Etsimällä  etsittiin  tukea  sille  ennakkoluulolle,  että  akatemia 
oli  laitos,  jossa  lietsottiin  tyytymättömyyttä  uusia  oloja  kohtaan  ja 
kypsytettiin  »halli  tus  vastaisia  ajatuksia».  Muistettakoon  lukuisia  karko- 
tuksia yliopistosta  (karkotettujen  joukossa  Lauri  Stenbäck,  Matias  Alek- 
santeri Castren,  Yrjö  Aukusti  Wällin,  muita  mainitsematta)  ja  tapauksia 

sellaisia  kuin  Pohjalaisen  osakunnan  jakoa  1837  ja  sen  johdosta  syn- 
tynyttä oikeudenkäyntiä  Snellmannia  vastaan. 

Lopun  ylioppilaiden  harrastuksesta  yleisten  asioiden  käsittelemiseen 
piti  kerta  kaikkiaan  tekemän  »Keisarilliselle  Aleksanderin  Yliopistolle 
Suomessa  1  p:nä  Lokakuuta  vuonna  1852  Armollisimmin  annetut 
säännöt».  Niiden  kautta  oli  senaikuisten  vallanpitäjäin  »rauhoitus »-keino, 
sotilaallinen  kuri  ja  järjestys,  istutettava  alma  materin  muka  liiallista 
vapautta  nauttiviin  oppilaisiin.  Divide  et  impera  —  osakuntalaitos  sama- 
na vuonna  lakkautettiin  ja  sen  tilalle  järjestettiin  yliopiston  välittömän 
silmälläpidon  alaisia  tiedekuntakokouksia. 

Oli  luonnollista,  että  tämä  uusi  institutsiooni  ei  voinut  miellyttää 
itsehallintoon  ja  vapaamuotoisempaan  yhdistyselämään  tottuneita  yli- 
oppilaita. Tiedekuntakokoukset  virallisine  väittelyineen,  respondenttei- 
neen  ja  opponentteineen  ja  prameilevine  latinankielisine  teeseineen 
eivät  tosiaan  olleet  omiaan  saattamaan  heitä  unohtamaan  osakuntaelä- 
män etuja  kaiken  tämän  teennäiseen  tieteellisyyden  ja  pikkumaisen  val- 
vonnan rinnalla. 

Useat  entisistä  osakunnista  virkoavatkin  lähimpinä  vuosina  jälkeen 
1852:n  jälleen  kaikessa  hiljaisuudessa  eloon.  Tämä  tapahtui  entisessä 
savolaisessa  osakunnassa,  viipurilaisessa,  uusmaalaisessa  ja  länsisuo- 
malaisessa, myöhemmin  myöskin  hämäläisessä.  Pohjalainenkin  osa- 
kunta herää  henkiin. 

Helmik.  24p:nä  1857  kokoontui  19  entistä  pohjalaista  erään  toverin 
luo  perustamaan  »Pohjalaista  yhdistystä»  (österbottniska  föreningen). 
Näistä  perustajista  mainittakoon  Anders  Herman  Chydenius,  Suomen 
etevimpiä  sanomalehtimiehiä,  joka  myöhemmin  Helsingfors  Dagblade- 
tin toimittajana  johti  n.  k.  liberaalista  puoluetta,  Carl  Gustaf  Estlander, 
Georg  August  Asp,  myöhemmin  lääketieteen  professori  ja  Pohjalaisen 
osakunnan  ispehtori  1888—92  sekä  Johan  Jakob  Chydenius,  ylioppilas- 
kunnan ensimäinen  puheenjohtaja  1864,  myöhemmin  kemian  professori 
yliopistossa,  osakunnan  inspehtori  1875—80.  Perustajien  joukossa  oli 
myöskin  kaksi  J.  L.  Runebergin  poikaa,  Lorenzo  ja  Ludvig  Mikael. 

Yhdistyksen  tarkoitus  oli  —  perustajain  sanojen  mukaan  —  sel- 
vittää niitä  yleisinhimillisiä  kysymyksiä,  jotka  jokaisessa  vaativat  vasta- 
usta ja  eritoten  niitä,  jotka  ovat  erottamattomassa  yhteydessä  tulevan 
toiminnan  kanssa  yhteiskunnan  ja  isänmaan  palveluksessa,  »sekä  sen 
kautta  vähitellen  kehittää  jäsenissään  tosipohjalaista  henkeä*. 

Puheenjohtajaksi  aijottiin  pyytää  osakunnan  viimeinen  kuraattori 
Erik  Aleksander  Ingman,  mutta  koska  Ingman  äskettäin  oli  kiinnitetty 
yliopistoon  professorinimityksensä  kautta  ja  yhdistyksen  olemassaolo  oli 
pidettävä  salassa,  täytyi  aikomuksesta  luopua.  Pohjalaisen  yhdistyksen 

ensimäiseksi  puheenjohtajaksi  valittiin  sitten  C.  G.  Estlander  ja  sihtee- 
riksi ennenmainittu  J.  J.  Chydenius. 

Pohjalaisesta  yhdistyksestä  saisi  väärän  kuvan,  jos  sitä  käsittäisi  vä- 
littömäksi jatkoksi  viisi  vuotta  aikaisemmin  lakkautetulle  osakunnalle.  Sillä 
vaikkakin  se  jo  vuoden  päästä  alkaa  virallisestikin  kutsua  itseään  Pohja- 
laiseksi osakunnaksi  ja  muissakin  suhteissa  ylläpitää  vanhoja  osakunnan 
traditsiooneja,  ei  sitä  ainakaan  alussa  voi  pitää  muuna  kuin  jonkinlaisena 
pohjalaisena  »klikkinä».  Jäseneksikään  ei  alussa  päässyt  kuka  pohja- 
lainen hyvänsä,  vaan  ainoastaan  vanhemman  pohjalaisen  ehdotuksesta 
ja  hänen  suosituksellaan.  Yhdistys  kokoontui  alussa  sunnuntai-iitasin 
vuorotellen  jonkun  jäsenen  luona.  Mutta  kun  jäsenluku  jo  ensimäisen 
lukukauden  lopussa  nousi  90:een,  kävi  huoneuston  hankkiminen  välttä- 
mättömäksi. Sellainen  saatiinkin  ja  vaihtui  se  sitten  melkein  vuosittain. 
Lyhyemmän  aikaa  oli  se  Borgströmin  talossa,  sittemmin  Helsingin 
kaupungin  pakkahuoneen  yläkerrassa.  Pöytäkirjat  tietävät  kertoa,  että 
vuokra  tavallisesti  nousi  75  ruplaan  hop.,  josta  kuitenkin  osan  mak- 
soivat muut  henkiin  heränneet  osakunnat,  jotka  käyttivät  samaa  huo- 
neustoa,  osan  maksoi  osakunnan  taloudenhoitaja,  joka  asui  osakunta- 
huoneissa.  Kesän  ajan  olivat  ne  vuokralla  kaupungissa  oleskelevilla 
matkustavaisilla.  Näin  ollen  jäi  lukukausimaksu  verrattain  vaatimatto- 
maksi vaihdellen  50  kopeekasta  1  ruplaan  hop.  jäsentä  kohden. 

Sanomattakin  on  selvä,  että  yhdistyksen  toiminta  ulospäin  varsin- 
kin alkuaikoina,  jolloin  sen  olemassaolo  oli  tarkoin  salattava,  oli  mah- 
dollisimman rajoitettu,  mutta  henki  sen  omassa  keskuudessa  pulppuili 
tuoreena  ja  valveutuneena  heti  ensi  hetkestä.  Tarkastakaamme  sitä 
hiukan  lähemmältä. 

Ensimäisessä  kokouksessa  oli  keskustelun  alaisena  tiedekuntajärjes- 
telmän  kahlehtiva  vaikutus  ylioppilaiden  henkisiin  harrastuksiin  ja  ar- 
moton kuolemantuomio  lausuttiin  koko  sille  järjestykselle  ja  katsanto- 
kannalle, joka  yliopistossa  versoi.  Mutta  sitten  kääntyi  huomio  ja  pää- 
harrastus  muille  aloille.  Samana  perustamiskeväänä  alusti  äskemainittu 
Anders  Chydenius  keskustelukysymyksen  »suomenkielen  oikeuksista», 
ja  yhdistys  vahvisti  vastaukseksi  seuraavan  ponnen:  »on  aivan  välttä- 
mätöntä, että  Suomenkieli  meillä  tulee  yleiseksi  kieleksi,  jos  kerran 
tahdomme,  että  se  sivistys,  jota  kansamme  nyt  on  nauttimassa,  voisi 
edelleen  varttua».  Ja  seuraavassa  kokouksessaan  yhdistys  käsittelee 
samaa  kysymystä  käytännölliseltä  kannalta:  »Mikä  on  paras  keino  suo- 
menkielen oikeuksiinsa  saattamiseksi?»  ja  tulee  siihen  päätökseen  »että 
suomenkieli  on  saatettava  käytäntöön  kouluissa,  ei  kuitenkaan  yhdellä 
iskulla,  vaan  vähitellen  siten,  että  ensin  yksi  aine  olisi  sillä  kielellä  ope- 
tettava  ja    sitten  kun  sopivia  oppikirjoja  on  ehditty  muita  aineita  var- 

ten  valmistaa,  olisi  samaa  menettelytapaa  noudatettava  muihinkin  ainei- 
siin nähden.  Alku  olisi  tehtävä  uskonnonopetuksesta,  koska  kirjalli- 
suutta siltä  alalta  oli  suomenkielisenä  olemassa  ja  vielä  paraimmalla 
suomenkielellä.»  (Muistettakoon,  että  oli  kulunut  vasta  7  vuotta  1850-vuo- 
den  kieliasetuksen  julkaisemisesta.)  Samasta  kysymyksestä  riitti  kes- 
kustelua vielä  pitkin  kevättä  ja  lausuttiin  sen  kuluessa  m.  m.  sekin 
mielipide,  että  yksityisen  yritteliäisyyden  kautta  olisi  saatava  pystyyn 
suomenkielisiä  kouluja»,  sillä  —  kuten  sanat  kuuluivat  —  älköön  toi- 
vottako, että  hallitus  milloinkaan  suostuisi  ruotsinkielisten  koulujensa 
suomalaistuttamiseen.»  —  Suomenkielen  asuakin  huolehditaan.. Yliopp. 
Antero  Nylander,  myöhemmin  lääkäri  ja  ylimääräinen  professori  eläin- 
tieteessä, alustaa  kysymyksen  kehittyneen  suomalaisen  puhekielen  tar- 
peellisuudesta, koska  se  ainoastaan  kirjakielenä  käytettynä  on  joutumassa 
harhapoluille  ja  menettämässä  sulavuutensa. 

Kansakoulukysymys  oli  myös  niitä,  jotka  vetivät  huomiota  puoleensa. 
Edellisenä  keväänä  oli  Aleksanteri  II  ikimuistettavassa  senaatin  täysi-istun- 
nossa *7s  1856  pannut  asian  vireille.  Tuomiokapitulit  olivat  saa- 
neet tehtäväkseen  lausunnon  antamisen  ja  olivat  ehdottaneet,  että  perus- 
tettavat kansakoulut  muodostuisivat  pohjakouluiksi,  joiden  täyden- 
nyksenä olisi  rippikoulu,  ja  joutuisivat  tuomiokapitulien  tarkastuksen 
alaisiksi.  Uno  Cygnaeus  oli  lausunut  painavat  sanansa  ja  vaatinut 
kansakoulujen  irroittamista  itsenäiseen  asemaan.  —  Kysymys  oli  useita 
kertoja  keskustelun  alaisena  Pohjalaisessa  osakunnassakin  ja  kannattivat 
pohjalaiset  lämpimästi  Cygnaeuksen  suunnitelmia,  mutta  vaativat  sen 
lisäksi  uskonnonopetuksen  kansakouluista  kokonaan  poistettavaksi  ja 
historian  asettamista  sen  sijalle;  tai  jollei  se  olisi  mahdollista,  olisi  yleisen 
mielipiteen  kautta  vaikutettava  siihen,  »ettei  kirkko  saisi  kahlehtia  kan- 
sakoulua samoihin  kahleihin,  jotka  sitä  itseään  vielä  tänäpänä  sitovat. « 
—  Varsin  kiivas  kirkonvastainen  henki  huokuu  muutenkin  senaikuis- 
ten  pohjalaisten  keskusteluista. 

Seuraavalta  syksyltä  (1857)  kerrottakoon  pieni  vallitsevaa  henkeä 
kuvaava  piirre.  Edeliiskeväisissä  maisterivihkijäisissä  oli  primus  maist. 
Nordenskjöld,  kuuluisa  matkailija,  pitänyt  Ruotsin  yliopistoista  saapuneelle 
lähetystölle  ylistyspuheen,  jossa  suomalaisten  kiitollisuus  entiselle  emä- 
maalle vuosi  yli  äyräidensä.  Cygnaeus  oli  kiivastuneena  noussut 
puhujapaikalle  ja  jyrisevällä  äänellä  todistanut  tuon  paljon  ylistetyn 
kiitollisuudenvelan  maksetuksi.  Tapahtuma  tuli  hallituspiirien  tietoon 
ja  Noidenskjöldille  äsken  myönnetty  suuri  matkastipendi  riistettiin 
häneltä.  Tämän  johdosta  oli  yleinen  rahankeräys  tuon  matkastipendin 
korvaamiseksi  pantu  toimeen  ja  samaa  tarkottava  kehoitus  oli  saapunut 
myöskin  Pohjalaiselle  osakunnalle.  Osakunta  katsoi  keräyksen  tarpeetto- 

maksi,  sillä  jos  sellainen  olisi  pantava  toimeen,  tapahtukoon  se  silloin 
stipendin  perustamiseksi  kansakoululaitoksen  tutkimista  varten  ulko- 
mailla (huomattakoon,  että  sama  ajatus  virisi  hallituksessa  vasta  seu- 
raavana vuonna,  jolloin  sellainen  matkaraha  annettiin  Uno  Cygnaeuk- 
selle) tai  Ahlqvistin  hyväksi,  joka  paraikaa  oli  tutkimusmatkalla  Venä- 
jän suomenheimojen  keskuudessa. 

Jo  samana  syksynä  uhataan  osakunnan  olemassaoloa.  Yliopiston 
rector  magnificus,  prof.  Gabriel  Rein  julistaa  uudestaan  elpyneet  osa- 
kunnat laittomiksi  sekä  vaatii  ylioppilaita  heti  palaamaan  fakulteettien 
helmaan.  Hätääntyneinä  aikoivat  muut  osakunnat  keskeyttää  kokouksi- 
ensa  pidon,  mutta  Pohjalainen  osakunta  tekee  rohkean  päätöksen  kääntyä 
alamaisella  pyynnöllä  suoraan  H.  Majesteettinsa  puoleen,  tuoda  ilmi  yli- 
oppilaskunnassa vallitseva  mieliala  ja  pyytää  osakuntalaitoksen  elvyttä- 
mistä sekä  päättävät  omasta  puolestaan  kiellosta  huolimatta  jatkaa 
kokouksiaan  vanhaan  tapaan  (>pä  gammalt  vis.»)  Lähetystö  kävi 
pohjalaisten  puolesta  sijaiskanslerin,  parooni  Munckin  luona  pyytämässä 
hänen  myötävaikutustaan.  Parooni  suostuikin  tähän,  mutta  ilmoitti 
vähän  myöhemmin,  että  korkea  kansleri  oli  varottanut  ylioppilaita  nyt 
ryhtymästä  varomattomiin  tekoihin,  jollaiseksi  oli  katsottava  Majesteetille 
tehtäväksi  aijottu  pyyntö.  Kun  tämä  vastaus  tuli  osakunnan  tietoon, 
ei  sillä  näy  olleen  toivottua  vaikutusta.  Se  vain  päätti  kiirehtiä 
kirjelmän  jättämistä  Consistorium  academicum'ille  sekä  yleisen  ylioppilas- 
kokouksen  pitämistä.  Rehtori  kielsi  ylioppilaskokouksen  ja  miten  itse 
supinkin  kävi,  siitä  eivät  ainakaan  pöytäkirjat  anna  mitään  tietoa. 

Pohjalaisille  traditsioneille  uskollisina  kokoontuivat  pohjalaiset 
marrask.  9  p:nä  1857  Kaisaniemeen  Porthanjuhlaa  viettämään.  Fredrik 
Cygnaeus,  Porthanjuhlien  isä,  avasi  nyt  niinkuin  ennen  muinoin  juhlan. 
Puheessaan  hän  ilmotti  tyytyväisyytensä  Pohjalaisten  uskollisuuteen  suur- 
ten muistojensa  kunnioittamisessa,  juhlaesitelmän  piti  J.  J.  Chydenius 
aineesta:  Luonnontieteiden  ensi  kukoistaminen  meidän  maassamme. 
(Esitelmä  on  samana  syksynä  painettuna  Snellmanin  Litteraturbladissa.) 
Juhlassa  olivat  saapuvilla  myöskin  Snellman  ja  Topelius.  Muuta 
emme   tästä  uudesti  heränneen  osakunnan  ensimäisestä  juhlasta  tiedä. 

Seuraaavana  keväänä  (1858)  syntyy  osakunnan  ja  Snellmanin  välillä 
pieni  erimielisyys.  Edellisen  vuoden  Litteraturbladin  lokakuun  nume- 
rossa oli  Snellman  jälleen,  niinkuin  pari  kertaa  ennen,  toisiinsa  ver- 
taillen käsitellyt  osakunta-  ja  tiedekuntalaitosta  ja  antanut  etusijan  jälki- 
mäiselle. Kirjoitus  oli  osakuntalaisissa  herättänyt  pahaa  mieltä  ja  ai- 
heutti monikokouksisen  keskustelun.  Yleinen  mielipide  oli  se,  että  kirjoi- 
tus ei  voinut  jäädä  vastausta  vaille.  Vaikka  toiselta  puolen  arveltiin, 
että  vastaus  ei  voinut  olla  tyhjentävä,  »koska  siinä  ei  kuitenkaan  voi- 

taisi  julkisesti  tuoda  esiin  kaikkia,  eikä  edes  pääasiallisikaaan  syitä,  jotka 
nykyoloissa  ovat  johtaneet  ylioppilaat  takasin  osakunta-elämään»,  pyysi 
osakunta  kuitenkin  erästä  jäsentään  kirjoittamaan  vastauksen.  Se  tapah- 
tui ja  »vastalause»  esitettiin  sittemmin  hyväksyttäväksi  kaikissa  tiede- 
kuntakokouksissa. Hyväksyttiinkö  se  vai  ei,  sitä  on  vaikea  sanoa. 
Ainakaan  se  ei  ole  julkaistuna  senaikuisissa  sanomalehdissä.  —  Vähän 
myöhemminkin  oli  Snellman  ja  hänen  mielipiteensä  riidan  aiheena  pohja- 
laisten keskuudessa.  Asia  koski  erästä  Litteraturbladin  monia  kynäsotia. 
Osa  pohjalaisia  oli  silloin  sitä  mieltä,  että  »j.  V.  Snellmans  uppträ- 
dande  är  alltid  mera  eller  mindre  skamlöst.» 

On  syytä  muutamin  sanoin  kosketella  kirjallista  elämää  osakunnassa. 
Jo  samana  lukukautena,  jolloin  Pohjalainen  yhdistys  perustettiin,  syntyi 
sen  keskuudessa  käsinkirjoitettu  sanomalehti  »Sampsa  Pellervoinen» 
jatkona  sille  »Kaukomieli»  nimiselle  sanomalehdelle,  jota  osakuntalaiset 
vuosina  1851—52  olivat  toimittaneet.  Sampsa  Pellervoisella  ei  ollut  va- 
kinaista toimittajaa,  mutta  ilmestyi  se  silti  varsinkin  ajoittain  sangen 
säännöllisesti.  Sen  palstoja  täyttivät  pääasiassa  jonkinlaiset  kiertokat- 
saukset,  jotka  kirjeen  muodossa  koskettelivat  päivän  tapahtumia  var- 
sinkin ylioppilaspiireissä.  Näitä  katsauksia,  »Bref  tili  onkel  i  Österbotten» 
tai  »Bref  tili  Lina»  y.  m.  toimitti  pääasiassa  Johan  Viktor  Calamnius,. 
tunnettu  myöhempänäkin  kirjailijana.  Mutta  paitsi  näitä  kirjoitelmia,  jotka 
antavat  erinomaisen  kuvan  senaikuisesta ylioppilaselämästä,  sisälsi  Sampsa 
Pellervoinen  paljon  tosiaan  arvokastakin.  Niinpä  Calamnius  julkaisee 
siinä  pitkän  tutkielman  »Iin  pitäjän  muinaismuistoista»,  arvokas  lisä 
niukkaan  kotiseutututkimukseen  (myöhemmin  painettu  Suomi-kirjaan 
1868  sekä  osa  historialliseksi  kertomukseksi  muovailtuna  Novellikirjas- 
toon  1870.)  Emil  Nervander  julkaisee  siinä  ansiokkaita  käännöksiä 
(varsinkin  Uhlandin  ja  Grönin  runoihin)  sekä  omia  runopukuisia 
tuotteitaan,  joista  useat  sisältyvät  hänen  myöhemmin  (1869)  ilmesty- 
neeseen kokoelmaansa:  »Dikter  af  Emlekyl».  Ahkera  kirjoittaja  oli  myös- 
kin Kari  Fredrik  Eneberg,  runoilija  ja  kielentutkija.  Vielä  sisältörik- 
kaammaksi  käy  Sampsa  Pellervoinen  senjälkeen  kun  Kaarlo  Bergbom 
1859  oli  tullut  osakunnan  jäseneksi.  Melkein  joka  numerossa  on  hä- 
nen nimimerkillään  käyviä  runotuotteita,  alkuperäisiä  tai  käännöksiä  ja 
useassa  kokouksessa  lukee  hän  toveriensa  arvosteltaviksi  pitempiäkin 
tuotteita,  niiden  joukossa  pari  näytelmäkappalettakin:  »Julia  Cortani» 
ja  »Liuksialan  ruusu»,  jonka  päähenkilöinä  ovat  Kaarina  Maununtytär, 
hänen  onneton  poikansa  Kustaa-prinssi  ja  torpantyttö,  kaunis  Anni, 
prinssin  lemmitty;  muuten  aihe,  joka  myöhemminkin  on  tullut  draa- 
mallisen käsittelyn  alaiseksi.  Sivumennen  mainittakoon,  että  äskenmai- 
nittu    Calamnius    Sampsa   Pellervoisessa  varsin    ankarasti    arvostelee 

»Liuksialan  ruusua»:  aihe  on  liian  tavanmukainen  (simpel),  intriigiä  ei 
ole  nimeksikään,  vaikka  tekijä  on  osanut  verhota  alastomuuden  sangen 
kauniiseen,  mutta  läpinäkyvään  verhoon.  »Minä  toivon  sen  tähden»  — 
jatkaa  arvostelija  —  »että  kirjoittaja  suurenevalla  huolella  ja  voimalla 
parantelisi  vikojaan  ja  puutteitaan  enkä  epäile,  että  siinä  tapauksessa 
hänen  menestyksensä  tulevaisuudessa  on  oleva  suuri.» 

Sampsa  Pellervoisen  sisältö  on  muutamia  poikkeuksia  lukuun- 
ottamatta ruotsinkielinen.  V.  1858  alkaa  kuitenkin  ilmestyä  myöskin 
suomenkielinen  sanomalehti  »Tellervo».  Se  ei  sisällöltään  ollut  tietysti- 
kään yhtä  laaja  kuin  sen  ruotsinkielinen  virkaveli,  mutta  ilmestyi  sekin 
uskollisesti  pari  kertaa  kuukaudessa  sisältäen  pääasiassa  käännöksiä, 
päivänpakinaa  y.  m.  Arvokkaammaksi  tuli  sen  sisältö,  kun  m.  m.  en- 
nenmainittu  Chydenius  alkoi  siinäkin  julkaista  kirjotelmiaan.  Sellainen 
oli  m.  m.  pitempi  murhenäytelmä-luonnos:  »Ryöstö  Maunulassa».  Ru- 
notuotteitakin,  alkuperäisiä,  oli  sen  palstoilla  joskus.  Niiden  tekijä  oli 
useimiten  yliopp.  Juhana  August  Hagman  (sittemmin  filosofian  mais- 
teri ja  sanomalehden  toimittaja,  Pietarin  ja  Inkerin  suomalaisten  inno- 
kas sivistäjä).  Mutta  vaatimukset  totisesti  eivät  olleet  suuria,  ja  hyvä 
tahto  oli  melkein  kaikki,  mitä  nuorelta  suomenkielen  Pegasukselta  sii- 
hen aikaan  vaadittiin. 

Paitsi  Sampsa  Pellervoista  ja  Tellervoa  ilmestyi  silloin  tällöin  ai- 
heiden sattuessa  pari  pilalehteä  »01onezarn»ja  «Pelle».  Niistä  ei  ole 
kuitenkaan  yhtään  numeroa  meidän  nähdäksemme  säilynyt.  —  Kun 
on  puhe  taiteellisista  harrastuksista  osakunnassa,  on  vielä  mainittava, 
että  1850-luvun  lopulla  ylioppilaat  perustivat  yhdistyksen  seuranäy- 
telmien toimeenpanemista  varten.  Siihen  liittyivät  pohjalaiset  sangen 
lukuisasti. 

Ennenkun  jälleen  lähdemme  aikajärjestyksessä  seuraamaan  osakun- 
nan vaiheita  on  meidän  mainittava  muutamia  huomattavampia  jäseniä 
sen  keskuudessa.  Sellaisia  ovat  ennenkaikkea  osakunnan  ensimäinen 
puheenjohtaja  C.  G.  Estlander,  joka  pysyi  puheenjohtajatoimessa  kaksi 
vuotta,  sekä  hänen  seuraajansa  Anders  Chydenius,  joka  vuosina  1859 
— 61  oli  samassa  toimessa.  Innokkaimpia  jäseniä  oli  myöskin  Emil  Ner- 
vander, joka  esitelmillään,  teeseillään  ja  käytännöllisten  ehdotustensa 
kautta  teki  osakuntakokoukset  vaihteleviksi.  Väsymätön  oli  niinikään 
Oskar  August  Frithiof  Blomstedt,  sittemmin  Unkarin  ja  Suomen  kielen 
dosentti  yliopistossa.  Monella  tavalla  vaikutti  Blomstedt  herättävästi 
varsinkin  osakuntalaisten  suomiharrastuksiin.  Tellervon  toimittajana  hän 
viritti  keskusteluita,  jotka  osakunnan  päätöksen  mukaisesti  olivat  suo- 
menkielisiä, mikäli  se  kielen  taitamattomuuden  tähden  yleensä  oli  mah- 
dollista. Esitelmien  kautta,  joiden  aihe  usein  oli  suomen  kielen  ja  kieli- 

opin  alalta,  hän  niinikään  koetti  maakuntalaisissaan  kehittää  käytännöl- 
listäkin harrastusta  kielen  viljelemiseen.  Mainittakoon  vielä  hänen  suomen- 
noksensa Vänrikki  Stoolin  tarinoihin.  Suomenkielen  viljelemisestä  osakun- 
nassa piti  paitsi  häntä  huolen  Jaakko  Forsman  sekä  Jaakko  Länkelä,  joka 
m.  m.  esitti  matkakertomuksensa  kesällä  1858  Suomalaisen  Kirj.  Seuran 
kustannuksella  Inkeriin  tekemältään  satu-  ja  runokeräilymatkaltaan  (pai- 
nettu seuraavan  vuoden  Suomi-kirjaan).  Osakuntaelämään  otti  myöskin 
osaa  Yrjö  Koskinen,  joka  Pietarsaaresta  oli  pääkaupunkiin  saapunut. 
Näitä  mainittakoon  vielä  vähän  myöhemmiltä  vuosilta  Otto  Donner. 

Mutta  palatkaamme  kevätlukukauteen  1858.  Huhtik.  18  p:nä  kokoon- 
tuivat pohjalaiset  Kaisaniemeen  viettämään  Siikajoen  tappelun  50-vuo- 
tispäivää.  Ruotsinkielisen  juhlaesitelmän  piti  maist.  C.  G.  Estlander, 
suomenkielisen  Blomstedt,  joka  myös  luki  suomennoksensa  tuttuun 
ylioppilaslauluun:  Bröder,  o!  slutom  förbund!  Ylioppilas  Ludvig  Ru- 
neberg luki  kaksi  isänsä  vielä  julkaisematonta  »tarinaa* :  Kuormarenki 
ja  Duncker,  jotka  herättivät  suosion  myrskyn. 

Pysyväisenä  keskusteluaiheena  kokouksien  ohjelmistossa  on  nykyi- 
sin ylioppilastalon  rakentaminen.  Koetetaan  keksiä  keinoja  yrityksen 
nopeamman  toteutumisen  mahdollistuttamiseksi.  Sopivimmaksi  keinoksi 
katsotaan  uuden  Joukahaisvihon  julkaiseminen  ja  kertyneiden  varojen 
lahjoittaminen  yleiseen  ylioppilastalo-rahastoon.  Seuraava  Joukahainen 
(1868)  julkaistiinkih  sitten  tätä  tarkotusta  varten. 

Huomattava  keskusteluaihe  on  myöskin  seuraava  kansallinen:  Onko 
Snellmannilla  ja  Cygnaeuksella  sekä  Suomen  ylioppilailla  eri  käsitykset 
keinoista  saman  päämäärän  saavuttamiseksi?  Pöytäkirja  ei  kerro,  mihin 
päätökseen  herrat  pohjalaiset  tulivat,  vaan  lisää  lyhyesti:  «tästä  siirtyi 
keskustelu  vanhaan,  mutta  silti  alati  uuteen  väittelyaiheeseen  suomen- 
kielen oikeuksista.» 

Porthanjuhla  1858  vietetään  tavanmukaisella  loistolla.  Kaikki  osakun- 
nan honoratiores  olivat  saapuvilla  paitsi  Cygnaeus.  Avauspuheen  piti 
Topelius,  juhlaesitelmän  maist.  Karl  Chydenius  aiheena:  J.  J.  Nervander 
tiedemiehenä  (sittemmin  painettu  Joukahaiseen).  Yrjö  Koskinen  puhui 
äsken  kuolleen  pohjalaisen  ja  entisen  inspehtorin  Johan  Jakob  Teng- 
strömin  muistolle,  Kaarlo  Kustaa  Borg  (myöhemmin  suomenkielen  leh- 
tori yliopistossa)  toiselle  vainajalle,  vfnhan  Pohjalaisen  osakunnan  vii- 
meiselle kuraattorille  Erik  Aleksander  Ingmanille. 

Vuonna  1859  ei  osakunnan  elämä  näy  olleen  niin  vilkasta  kuin  kahden 
edellisen  vuoden  kuluessa.  Osaksi  on  siihen  varmaankin  vaikuttamassa 
se,  että  eivät  vanhemmat  osakuntalaiset,  juuri  äsken  mainitut,  yhtä  ah- 
kerasti kuin  ennen  ota  sen  elämään  osaa.  Pöytäkirjat  eivät  tiedä  ker- 
toa innostuneista   keskusteluista,  sanomalehdet  ilmestyvät  harvemmin 

ja  melkein  jokainen  kokous  näkyy  ohjelman  puutteessa  saavan  —  pöytä- 
täkirjurin  sanojen  mukaan  —  »en  behaglig  afslutning»  Kaisaniemessä 
tai  taloudenhoitajan  välityksellä  osakuntahuoneissa.  Keskusteluaineista 
mainittakoon  kuitenkin  seuraava  suurpoliittinen:  Onko  meidän  harras- 
tuksissamme  Suomen  hyväksi  nojauduttava  nykyiseen  hallitukseen 
vaiko  ei?  Pöytäkirja  kertoo:  Puheenjohtaja  (maist.  Chydenius)  vastusti 
varsinkin  virkamiehiimme  juurtunutta  tapaa  suostua  toiseen  myönny- 
tykseen toisensa  jälkeen  toivoen  siten  edes  negatiivista  tietä  voivansa 
vaikuttaa  vähänkin  hyvää,  kunnes  huomaavat  olevansa  kokonaan  kah- 
lehditut toimimaan  hallituksen  toiveiden  mukaisesti.  Tähän  huoma- 
uttivat toiset,  että  hallitus  kyllä  saisi  virkamiespaikat  maassamme  täy- 
tetyiksi ulkomaalaisilla  ja  kelpaamattomilla  aineksilla,  joista  ei  meillä 
suinkaan  olisi  suurta  hyötyä.  —  Kuten  näkyy,  jo  silloin  —  perustuslail- 
lisia ja  suomettarelaisia! 

Porthan  juhlakaan  1859  ei  ole  sen  merkittävämpi.  Sen  avasi  jälleen 
vanhan  tavan  mukaan  Cygnaeus,  joka  palautti  mieleen  ensimmäisen 
Porthanjuhlan  20  vuotta  takaperin.  Juhlaesitelmän  piti  Oskar  Blom- 
stedt »Kapinasta  Kauhajoella  1809»  (Se  aijottiin  painattaa  seuraavaan  Jou- 
kahaiseen, mutta  täytyi  senssuurin  tähden  jäädä  siitä  pois;  myöhem- 
min painettu  Suomi-kirjaan.)  Muuten  olivat  juhlassa  läsnä  tavalliset 
kutsuvieraat,  nim.  paitsi  Snellmania,  Cygnaeusta  ja  Topeliusta,  valtio- 
neuvos Bergbom,  asessori  Chydenius,  osakunnan  puheenjohtajan  isä, 
vuorimestari  Tengström  ja  prof.  Woldstedt. 

Siirrymme  syksyyn  1860.  Porthanjuhlaa  valmistellaan.  Silloin 
eräässä  osakunnan  kokouksessa  esitetään  muudan  kreivi  Bergin  kirje,  jossa 
hän  kieltää  sanomalehdistöä  koskettelemasta  levottoman  Italian  tapah- 
tumia. Tämä  kuvernööreille  osotettu  kirje  on  siksi  ajan  henkeä  ku- 
vaava, että  pyydämme  saada  esittää  sen  in  extenso.  Sen  otsikko  pöy- 
täkirjassa on:  »ett  bidrag  tili  de  högre  djurens  naturalhistorie»  ja  kuu- 
luu se: 

»Aina  Italian  levottomuuksista  saakka  ovat  suomenkielisten  sanoma- 
lehtien toimitukset  jonkim moisella  seikkaperäisyydellä  käsitelleet  mai- 
nitun maan  tapahtumia.  Koska  minä  kuitenkin  olen  sitä  mieltä,  että 
Suomen  rahvaalla  ei  voi  olla  mainittavaa  hyötyä  tällaisten  tapahtumien 
tuntemisesta  ja  suomenkielisten  sanomalehtien  toimitukset  siis  toimisi- 
vat viisaammin  täyttämällä  palstansa  kansalle  opettavaisemmilla  kirjoi- 
tuksilla, pyydän  että  hra  kuvernööri  velvottaisi  asianomaisia  painoasia- 
miehiä  kansalle  julaistavissa  sanomalehdissä  sallimaan  ainoastaan  sel- 
laisia mielipiteitä  italialaisessa  kysymyksessä,  jotka  ovat  sopusoinnussa 
lainkuuliaisen  kansan  järjestys-,  siveellisyys-  ja  velvollisuusperiaatteiden 
kanssa.»  — 

Pohjalaiset,  jotka  niinkuin  muut  aikansa  nuoret  myötätuntoisesti 
seurasivat  etelän  tapahtumia  ja  ihailivat  sen  vapaudensankari  Gari- 
baldia,  syttyvät  tuleen  ja  miettivät  heti  keinoja  mielialansa  ilmituomiseksi. 

Sopivimmaksi  useista  ehdotuksista  katsottiin  pian  vietettävässä  vuo- 
sijuhlassa esitettävää  Italian  ja  Oaribaldin  maljaa.  Se  olisi  samalla  tun- 
nustus sille  taistelulle,  mikä  pienissä  oloissa  on  meidänkin  taisteltava, 
> taistelu  kansallisuuden  oikeutuksen  puolesta».  Sen  esittäjäksi  päätettiin 
pyytää  osakunnan  uskollista  ystävää  Cygnaeusta.  Mutta  ajat  olivat  anka- 
rat ja  pohjalaisilla  mahtoi  olla  aavistus  siitä,  että  tällainen  uskalias  teko 
voisi  yliopistolle  tuottaa  ikävyyksiä.  He  kääntyivät  sentähden  kolmen 
vaikutusvaltaisimman  entisen  pohjalaisen  puoleen.  Ne  olivat  professorit 
Snellman,  Cygnaeus  ja  Topelius.  Cygnaeus  kieltäytyi  esittämästä  mal- 
jaa, mutta  mitä  itse  asiaan  tuli  kehotti  pohjalaisia  itse  päättämään  sen 
sopivaisuudesta.  Itse  hän  ei  tiennyt,  antaisiko  järjelle  vaiko  tunteelle 
puhevallan  ja  tahtoi  sentähden  vaieta.  Snellman  varotti.  Tapausta  ei 
voitaisi  selittää  muuksi  kuin  valtiolliseksi  mielenosotukseksi,  josta  kosto 
varmaan  kohtaisi  yliopistoa.  Eihän  asia  sitäpaitse  ollut  sellainen,  että 
se  vaati  ulkonaisia  myötätunnon  osotteita,  olivathan  jokaisen  ylioppilaan 
tunteet  Italian  itsenäisyystaistelua  kohtaan  muutenkin  selvät.  Topelius 
taas  piti  ehdotusta  lapsellisena  ja  itsekkäänä.  Ylioppilailla  ei  ollut  oi- 
keutta saattaa  kalliit  intressit  vaaranalaisiksi  vaan  saadakseen  tunteensa 
ilmituoduiksi.  —  Kaikesta  huolimatta  olivat  pohjalaiset  kuitenkin  sitä 
mieltä,  etteivät  hrojen  professorien  pelättimet  saisi  estää  osakuntaa  nou- 
dattamasta jo  kerran  tehtyä  päätöstä.  Päätöksensä  vahvistukseksi  päätti 
osakunta  vielä  hankkia  Oaribaldin  rintakuvan. 

Porthanjuhlassa,  johon  kutsuvieraista  ainoastaan  Topelius  saapui, 
esitti  sitten  maist.  Oskar  Forssell  Italian  maljan.  Pöytäkirja  kertoo,  että 
puhetta  seuraavat  myötätunnon  ilmaisut  olivat  ennen  kuulumattomat. 
Sampsa  Pellervoisen  seuraavassa  numerossa  on  vielä  Nervanderin 
kirjoittama  »Vapauslaulu,»  (»En  frihetsäng»),  sekin  omistettu  Italialle 
ja  Garibaldille. 

V.  1858  oli  Pohjalainen  osakunta  painattanut  750  kpl.  suuruisen  painok- 
sen Suomen  perustuslakia  ilmaiseksi  jaettaviksi  maaseudulla.  Silloin  oli 
myöskin  ollut  kysymys  suomenkielisestä  painoksesta,  mutta  oli  ehdo- 
tuksen käytännöllisistä  syistä  täytynyt  raueta.  Nyt  keväällä  1861  heti  Keis. 
julistuskirjan  jälkeen,  joka  koski  n.  k.  tammikuun  valiokunnan  kokoon- 
kutsumista, nosti  maist.  Emil  Nervander  jälleen  kysymyksen  perustus- 
lakien suomentamisesta.  Useat  pohjalaiset  tarjoutuivat  heti  suoritta- 
maan suomentamistyön.  Niiden  joukossa  yliopp.  Jaakko  Forsman. 
Yrityksestä  ei  kuitenkaan  tälläkään  kertaa  tullut  mitään  —  mikäli  se 
pohjalaisista  riippui.  Kustantaja  Edlund  nimittäin  ilmoitti,  että  perustuslait 

molemminkielisissä  painoksissa  juuri  paraikaa  oli  ilmestymässä,  mutta 
tarjoutui  halvalla  luovuttamaan  osakunnalle  osan  painosta.  Osakunta 
suostui  tarjoukseen  ja  tilasi  3000  kpl.  suomalaista  ja  500  ruotsalaista 
Pohjanmaalle  jaettavaksi.  Osakunnan  suomalainen  sanomalehti  sisältää 
seuraavana  syksynä  kansanmiehen  lähettämän  kiitoskirjeen  lahjan  joh- 
dosta. 

Vuosijuhla  1861  päätettiin  valkenevien  valtiollisten  toiveiden  johdosta 
viettää  juhlallisemmassa  muodossa  kuin  tavallista.  Puheiden  joukossa 
oli  pidettävä  sellainen  isänmaalle,  »jossa  on  lausuttava  julki  vaatimuk- 
semme suomenkielen  luonnollisiin  oikeuksiin  nähden».  9  p:nä  marrask. 
oli  yleinen  kansalaisjuhla  yliopistolla.  Sieltä  lähtivät  pohjalaiset  vieraineen 
Kaisaniemeen.  Pimeä  puisto  oli  soihduilla  valaistu.  Juhlan  avasi  vanhaan 
tapaan  Cygnaeus.  Suomelle  puhui  Jaakko  Forsman  ja  tulkitsi  mesta- 
rillisessa puheessa  sen,  mitä  nuoriso  ajatteli  ja  mitä  se  kaipasi:  Suo- 
messa on  kaksi  toisistaan  erotettua  kastia,  ne,  jotka  tekevät  työtä  ja  ne, 
jotka  nauttivat  työn  hedelmiä  tahtomatta  tunnustaa  noita  orjia  samaan 
kansallisuuteenkaan  kuuluviksi.  Ennenkun  näiden  välinen  juopa  täy- 
tetään, on  suomalainen  kulttuurikukkanen  ilman  tuoksua,  aurinko  ilman 
lämpöä,  niinkauan  Suomi  ei  ole  kansakunta  kansakuntien  joukossa.  An- 
nettakoon tämän  kulttuurin  tulkille,  suomenkielelle,  takaisin  sen  oikeudet, 
tehtäköön  se  oman  kulttuurinsa  kieleksi.  Tämä  kaikki  olkoon  meidän 
ceterum  censeo'mme.  Vapaasti  saatakoon  tällaisia  vaatimuksia  tuoda 
julkisuuteen.  Me  vaadimme  painovapautta.  Me  odotamme  valtiopäiviä. 
—  Puhetta  seurasi  »Maamme »laulu,  joka  näihin  aikoihin  vielä  ei  ollut 
yleisemmin  käytetty  kansallislauluna. 

Seuraavalta  vuodelta  (1861)  on  mainittava  niin  tärkeä  tapahtuma  kuin 
pohjalaisen   lainarahaston  synty  (Österbottningarnas  privata  länebank). 

Muuten  astuvat  1860-luvun  alkuvuosina  taas  kansalliset  kysymykset 
osakunnassa  etualalle.  Yrjö  Koskisen  »Nuijasodan»  ilmestyminen  antoi 
aihetta  esitelmiin  ja  keskusteluihin.  Ennenmainittu  Calamnius  piti  esitel- 
män »suomalaisen  kansanhengen  ilmenemisestä  maailmanhistoriassa», 
joka  muodostui  polemiikiksi  erään  maist.  Freudenthalin  esitelmän  joh- 
dosta, jossa  tämä  oli  väittänyt,  että  suomalaiset  kansat  eivät  milloinkaan 
ole  historiassa  esiintyneet  eivätkä  tulevaisuudessakaan  voi  sitä  tehdä, 
koska  niiltä  puuttuu  kyky  voida  kehittyä.  —  Sampsa  Pellervoinen  si- 
sältää ehdotuksia  kansakoulujen  järjestämiseksi  siihen  suuntaan,  että 
maaseudulle  rakennettaisiin  käräjätaloja,  jotka  samalla  kelpaisivat  kouluiksi 
ja  että  n.  k.  käräjäkapat  käytettäisiin  opettajien  palkkaamiseksi.  —  Kes- 
kustellaan suomenkielisestä  tieteellisestä  terminologiasta  ja  Osakunnan 
enemmistö  on  sitä  mieltä  että  ulkoa  tuotettu  sanasto  olisi  kielelle  pa- 
hennukseksi. —  Yliopp.  Wald.  Eneberg  käy  kiivaasti  sen  komitean  mie- 

tinnön  kimppuun,  joka  on  valmistellut  ehdotusta  suomenkielen  ase- 
masta oikeuskielenä.  Komitea  oli  väittänyt,  että  suomenkielen  tarve 
lainkäytössämme  ei  suinkaan  vielä  ollut  tuntuva  ja  että  sen  saattaminen 
oikeuskieleksi  ei  ollut  mahdollinen,  ennenkun  se  on  ehtinyt  enemmän 
kehittyä.  —  Keskustelun  alaisena  on  myöskin  kysymys  »Suomen  ruot- 
salaisen kansan  tulevaisuudesta»  ja  oli  yleisenä  mielipiteenä  se,  että 
sulautuminen  kieliryhmäin  välillä  on  historian  pakosta  tapahtuva,  mutta 
vasta  silloin  kuin  suomenkieli  on  sivistyskielemme.  —  Pieneksi  riidan- 
aiheeksi muodostuu  usein  senjälkeenkin  erimielisyyttä  herättänyt  kysy- 
mys osakunnan  pöytäkirjakielestä.  Se  pysyi  kuitenkin  yhä  edelleenkin 
ruotsina,  jonka  johdosta  Tellervo  sisältää  haikean  valituksen  pohjalais- 
ten puuttuvan  suomenkielen  taidon  johdosta.  — 

Porthan  juhlan  1862  voimme  lyhyesti  sivuuttaa.  Se  vietettiin  Poh- 
janmaata kohdanneen  kadon  johdosta  mahdollisimman  supistetussa 
muodossa  ja  —  mikä  siihen  aikaan  oli  tavatonta  —  raittiina. 

Huomattavampi  on  sensijaan  seuraava  Porthanjuhla  1863.  Hartaat 
toivomukset  olivat  täyttyneet.    Suomen  säädyt  olivat  koolla.  — 

Juhlaan  oli  sentähden  kutsuttu  vieraiksi  valtiopäivämiehistä  ne,  jotka 
edustivat  Pohjanmaata  tai  sieltä  johtivat  sukunsa.  Niitä  oli  49.  Eri- 
tyistä keskustelua  herätti  kysymys  arkkipiispa  Bergenheimin  kutsumi- 
sesta juhlaan  ja  jätettiin  hän  kutsumatta  venäläisliehakoimisensa  tähden. 
Osanottajain  lukuisuuden  tähden  luovuttiin  Kaisaniemestä  ja  määrättiin 
juhla  vietettäväksi  Kaivohuoneella.    Siinä  valmistukset. 

Tervehdyssanat  lausui  nytkin  Cygnaeus,  jonka  jälkeen  juhlaesitel- 
män piti  suomenkielellä  maist.  J.  V.  Calamnius  aiheesta  »Suomalaiset 
Perman  maassa»  (painettu  seuraavassa  Joukahaisessa);  sitten  tavanmu- 
kaiset viralliset  puheet:  maist.  Donner  puhui  vainajille,  maist.  Jaakko 
Forsman  suomeksi  valtiopäivämiehille,  kunniavieraille  Snellmanille,  Cyg- 
naeukselle ja  Topeliukselle  maisteri  Carl  Synnerberg,  yliopp.  Wald. 
Eneberg  Suomen  tulevaisuudelle  ja  yliopp.  Kaarlo  Jaakko  Gummerus 
suomeksi  kotiseudulle.  Emil  Nervander  luki  mahtavan  runonsa  »Poh- 
janmaalle.» Juhlatunnelma  kohosi  kohoamistaan.  Silloin  nousi  pu- 
humaan valtiopäivämies  Nyrönen  Saarijärveltä  —  ja  puhui  pitkään 
ja  hartaasti  »jaloille  ja  hyvin  kunnioitettaville  maamme  ylioppilai- 
siin.  Hän  loi  synkän  kuvan  niistä  kärsimyksistä,  joiden  ikeen  paina- 
mana suomalainen  rahvas  on  vuosisadat  elänyt  ja  vielä  elää.  Vieras  on 
kieli  ja  vieras  on  mieli  niissä,  jotka  ovat  asetetut  tuota  samaa  kansaa 
hallitsemaan.  Kovat  ovat  katovuodet,  mutta  ne  voi  kestää,  jatkuvaa 
henkistä  hallaa  ei  voi  enää  kestää.  Tuoko  tämä  nuori  polvi  paran- 
nuksen? Sitä  toivoi  hän,  sitä  toivoivat  ne,  jotka  olivat  hänet  tänne  lä- 
hettäneet.       Välittömästi  nousi  puhujapaikalle  maist.  Donner  ja  ehdotti 

maljan  kansanvaltaisuudelle  ja  kansanvaltaiselle  Suomelle.  Myrskyn 
tauottua  korotti  äänensä  Cygnaeus  ja  lausui  nuo  usein  toistetut  sanat: 
»Minä  puolestani  tahdon  ehdottaa  maljan  aristokratialle,  nimittäin  hengen 
aristokratialle  ja  toivon,  että  Pohjanmaa  nyt  niinkuin  aina  muinoin  py- 
syisi neron  uhkeana  ritarihuoneena.»  Cygnaeus  ja  Snellman  kannettiin 
pohjalaisilla  hartioilla,  jonka  jälkeen  Snellmankin  nousi  lausumaan  pai- 
navat sanansa  nuorille  maamiehilleen.  Hän  puhui  nytkin,  niinkuin  use- 
asti muulloin,  aatteiden  voimasta;  vähät  siitä  voittavatko  ne  heti,  mutta 
muistettakoon,  että  niiden  on  aina  tulevaisuus.  —  Ennenkuin  erottiin 
oli  vielä  yksi  tehtävä  tekemättä.  V.  1856  Porthan-juhlassa  olivat  ne 
pohjalaiset,  jotka  olivat  olleet  osakunnan  jäseniä  sen  hajotessa,  mää- 
ränneet koko  osakunnan  kassan  765  rupi.  palkintona  maksettavaksi  sille, 
joka  seitsemän  seuraavan  vuoden  kuluessa  osakunnan  julkaistavaksi 
jättäisi  yhtenäisen  Suomen  historian.  7  vuotta  oli  nyt  ummelleen  ku- 
lunut ja  tuollaista  kirjoitusta  ei  ollut  palkintolautakunnalle  jätetty.  Tä- 
män johdosta  päättivät  lahjoittajat  nyt  jättää  mainitun  summan  pohja- 
rahaksi uudestaan  perustettavalle  Pohjalaiselle  ylioppilaslainarahastolle 
sillä  rajoituksella,  että  aina  viiden  vuoden  päästä  olisi  Porthanin  juh- 
lassa päätettävä  kasvaneiden  korkorahojen  käyttämisestä.  Tähän  päättyi 
Porthan  juhla  1863.  — 

Tähän  voimme  päättää  kuvauksemme  pohjalaisten  ylioppilaiden  elä- 
mästä ja  harrastuksista  n.  k.  illegaalisten  osakuntain  ajalla.  Neljä  vuotta 
saivat  osakunnat  vielä  odottaa  kaivattua  laillistuttamistaan.  Useasta 
syystä  on  elämä  niiden  keskuudessa  näinä  vuosina  laimeampaa  kuin 
ennen.  Ylioppilaskunta  sai  seuraavana  vuonna  vahvistuksen  virallisena 
korporatsioonina  ja  sen  toimintapiiriin  siirtyi  paljon  siitä,  mikä  sitä  ennen 
oli  osakuntaelämälle  antanut  sisältöä.  Sitäpaitsi  näkyvät  ylioppilaat  nyt- 
temmin laajemmissakin  piireissä  keskustelevan  niistä  kysymyksistä,  jotka 
juuri  näihin  aikoihin  pitivät  mieliä  vireillä  maassa.  Tämä  tapahtui  etu- 
päässä Akateemisen  lukuyhdistyksen  yhteydessä  ja  sen  huoneustossa. 

Mutta  ennenkaikkea  muistettakoon,  että  1860-luvun  nälkävuodet  ovat 
alkamassa.  Kova  aika  laskee  lamauttavan  leimansa  myöskin  surut- 
tomaan ylioppilaselämään. 

K  V.  Holma. 

Kyminkartanon  maakunta  vv.  1759 — 1761  eräälle  kaivosyhtiölle  annettuna. 

Samalla  „ taloudellisella"  aikakaudella,  jolloin  Ruotsin  alle  kuuluvassa  Suo- 
messa koetettiin  ihmisten  hyödyksi  käyttää  luonnontuotteita,  puuhattiin  Venä- 
jänkin Suomessa  eli  Vanhassa  Suomessa  joskus  samaan  suuntaan  silloin,  kuin 
Uudenkaupungin  ja  Turun  rauhantekojen  jälkeen  tämän  maankulman  sekavat 
olot  sitä  sallivat.  Koska  Kyminkartanonläänistä  suuri  osa  oli  luovutettu  Ve- 
näjälle ja  tässä  maakunnassa  oli  jo  Ruotsin  vallan  aikana  avattu  pieniä  kai- 
voksia, muodostettiin  venäläinen  consortium  eli  yhtiö,  joka  aikoi  ottaa  lyijyä 
Kyminkartanonläänin  kaivoksista,  joita  myöskin  on  sanottu  hopeakaivoksiksi. 
Sen  yhtiön  osakkaiksi  mainittiin  ensin  kenraaliluutnantti  kreivi  Tschernischev 
ja  ruhtinas  Repnin,  mutta  sittemmin  Repnin,  kenraalimajuri  Glebov  ja  Puolan 
ynnä  Saksin  palveluksessa  ollut  kenraalimajuri  paroni  ja  ritari  von  Stain,  joka 
tuli  koko  yrityksen  disponentiksi  ja  sen  jälkeen  oli  Kurkijoen-Koitsanlahden 
lahjoitusmaan  vuokraajana,  tullen  siellä  yhtä  vihatuksi,  kuin  Kyminkartanon 
läänissä.  Yhtiö  v.  1756  ensin  sai  hallitsevalta  senaatilta  oikeuden  perustaa 
lyijyruukin  eli  savotan  Luumäen  pitäjän  Luotois-  eli  Lietoiskylään  (Luotolaan) 
ja  ottaa  työhön  50  vankia  Viipurin  kuvernementista.  Mutta  kun  vankia  sillä 
kertaa  niin  paljon  ei  ollut  ja  aloitettu  työ  siis  oli  taukoomaisillaan,  ehdotti 
senaatti  12  p.  Lokak.  v.  1758  kaivosyhtiölle  annettavaksi  Virolahden,  Veh- 
kalahden, Valkealan,  Kymin,  Pyhtään,  Taipalsaaren,  Mäntyharjun,  Savitaipaleen, 
Joutsenon,  Lappeen,  Luumäen,  Säkkijärven,  Jääsken,  Ruokolahden,  Säämingin, 
Kerimäen,  Puumalan,  ja  Rantasalmen  pitäjät.  Yhtiön  piti  suorittaa  kruunulle 
vuokrana  koko  alueen  tavalliset  verorahat  ja  viljat,  mutta  talonpoikien  piti, 
niinkuin  „ Ruotsissakin  oli  ollut  tavallista,"  tehdä  kaivostyötä  ja  polttaa  sysiä. 
Vakuutettiin  myöskin,  että  jos  joku  talonpoika  tekee  työtä  yli  veronsa  arvon, 
niin  saa  hän  ylimääräisestä  työstään  palkkaa.  Näin  kaivosyhtiö  saikin  hal- 
tuunsa 2,451  taloa,  mutta  olot  näillä  kohta  muuttuivat  yhtä  sietämättömiksi, 
kuin  muilla  lahjoitusmailla.  Kaikki  maakomisariukset  (kruununvoudit),  nimis- 
miehet ja  muut  kruununpalvelijat  v.  1759  pantiin  viralta  ja  yhtiön  haltija  mää- 
räsi uusia  sijaan.  Yhtiön  konttori  eli  savotankonttori,  joka  oli  Lappeenrannassa 
pappilan  maalla,  ei  pannut  toimeen  laillisen  oikeuden  julistamia  tuomioita  ja 
tuomarit  vihdoin  saivat  tuomita  ainoastaan  majesteettirikoksista.  Sahoja  ei 
saatu  enään  rakentaa  yhtiölle  vahingoksi  ja  talonpoikia  kohdeltiin  pahoin.  Heitä 
komennettiin  kaivoksiin  työhön  kesälläkin,  vaikka  kotitalossa  oli  kiire,  keliri- 
kon aikana  ja  rukouspäivänäkin.  Omat  konnut  siis  jäivät  rappeutumaan.  Jos 
joku  ei  hyvin  tehnyt  käskettyä  työtä,  niin  lyötiin  solmupiiskalla  ja  patukalla 
tahi  pistettiin  miekalla  tahi  uhattiin  ajaa  talosta  ja  ottaa  venäläisiä  talonpoikia 
sijaan,  lähettää  käskynhaltijakansliaan  raippoja  saamaan  tahi  Moskovaan  j.  n.  e., 
sillä  „ talonpojilla  ei  ollut  mitään  lakia".  Halkoja  oli  saatava  milloin  mihin- 
kin paikkaan  ja  halkometsää  kaatamaan  komennettiin  esim.  Kerimäen  torppa- 
ria Pyhtään  saaristoon.  He  (noin  50  miestä)  saivat  Lappeenrannassa  kääntyä 
takaisin  kotiinsa  päin,  mutta  paluumatkallaan  heiltä  paleltui  jäseniä  ja  he  muu- 
tenkin kärsivät  kovasti.  Säämingistä  niinikään  käskettiin  miehiä  metsänhak- 
kuuseen  Kymin  pitäjän  saaristoon.  He  jo  Savossa  kääntyivät  palaamaan,  mutta 
siitä  heitä    lyötiin.     Ruokolahden  miehiä  komennettiin    neljäkymmentä    Säkki- 

järven  halkometsiin.     He  jo  omalta  kirkoltaan  palasivat  kotiin,    mutta    nimis- 
mies ja  siltavouti  rangastukseksi  heiltä  ottivat  vaatteita,  työkaluja  y.  m.  Met- 
siä kuitenkin  kaadettiin  paljon,   vieläpä    kruununkin    ja    yksityisten    mailta  ja 
harvat  uskalsivat  tehdä  vastarintaa.  Monellaisia  ruokatavaroita  myöskin  vaadit- 
tiin talonpojilta,  mutta  ei  herrasväeltä,  työmaille.    Niistä  maksettiin  vähän  tahi 
ei  mitään.  Yhtiö  myöskin  aikoi  perustaa  viinapolttimon  Luotolaan  sekä   Ruo- 
kolahden pitäjän  Lieviskänkoskelle  ja  ravintolan    Lappeenrantaan  ja   kapakan 
joka  kirkolle,  niinkuin  lahjoitusmaitten    herrat.     Sentähden    kaivosyhtiön    kai- 
kissa pitäjissä  joka  talolta  oli  tuotava  hirsiä  kirkolle  ja  kauraa  viinanaineksiksi 
eräisiin  paikkoihin.     Mutta  alkoi  kuulua  valituksia  kansan  keskuudesta.    Vali- 
tettiin kuvernementinkansliaan  ja  justitsikollegioon  ja  menipä  eräs    Kyminkar- 
tanon  valtuutettu  hallitsevaan  senaattiin  asti.  Tämä  lähetti  erään  miehen  asiaa 
tutkimaan,  mutta  hän  ei  oikeutta   ja   totuutta    tarkoittanutkaan.     Kun   Vehka- 
lahden miehistä  suuri  osa  ei  tullut  työhön  Luotolaan,  niin  joulukuussa  v.  1759 
manattiin  välikäräjiin.  Lautamiehet  kuitenkin  huomattiin  epuunalaisiksi  ja  ulko- 
pitäjän  miehiä  ei  saatu  tämmöisestä    asiasta    muita    rankaisemaan;    sentähden 
tuomari  sitte  yksinään  tuomitsi  sakkoja.     Tämän  jutun  aikana  vehkalahtelaiset 
huomauttivat,  että  olivat  työpaikasta,  Luotolasta,    60 — 80    virstan    päässä   ja 
Ruotsin  lain  mukaan  ei  tarvinnut  mennä  päivätyöhön  etäämmälle,  kuin  2  pe- 
ninkulman päähän.     Ei  ollut  myöskään  sovittu    päivien    luvusta    ja   palkasta. 
Samaaan  aikaan  vaadittiin  pitäjältä  kyytihevosia  enemmän,  kuin  ennen,  ja  käs- 
kettiin Haminan  Hnnantöihin  miehiä  hevosineen.     Siellä  nyt  maksettiin  päivä- 
palkkaa kesällä  10  kopekkaa,  syksyllä  ja  talvella  6,  mutta  Ruotsin  vallan  ai- 
kana 32  kop.  Ruotsin  Suomessa  ei  ollut  annettu  taloja    ja    pitäjiä    kaivosten 
haltijoille,  vaikka  sielläkin  metallia  haettiin.     Ruotsin  vallan  aikana   oli    saatu 
Suomesta  lähettäää  joka  kolmas  vuosi  valtuutettuja    valtiopäiville    ja    tuomari 
oli  muodostellut  sinne  toimitettavat  valitukset,  mutta  nyt  tällä   puolella    rajaa 
ei  enää  ollut  mitään  semmoista.     Kun    Vehkalahden    välikäräjistä    asiapaperit 
olivat  menneet  justitsikollegioon,  niin  senaatti  elokuussa  v.  1760  määräsi,  että 
justitsikollegio    ja   kamarikollegionkonttori  saivat   järjestää   talonpoikien    työt. 
Sentähden  Lappeenrantaan  asetettiin  kommissiooni  (»kommissionen  förblyverket"), 
jossa    oli    justitsikollegion    puolesta    Haminan    entinen    pormestari    laamanni 
Mathias  Martins  puheenjohtajana  sekä  ylikamreeri  ja   tuomari    Arvid    Renner 
ja  kamarikonttorin  puolesta  käskynhaltija  Fr.  V.  von  Normann.  Sinne  määrätty 
Viipurin  läänin  käskynhaltija  M.  Gibertovski  sai  vapautuksen.    Pöytäkirj uriksi 
otettiin   varatuomari  Kristian    Frimautz.     Käskynhaltijakanslian    kamreeri    Erik 
Nordman  tuli  kommissioonin  kamreeriksi  ja  saman  kanslian  sihteeri  ja  kielen- 
kääntäjä Joakim    Henrik   Couper   venäjäntulkiksi.     Tahdottiin    kommissiooniin 
myöskin  joku  maakomisarius  Viipurin  maakunnasta  ja  saatiin  Käkisalmen  etelä- 
läänistä  Gustaf  Starck.     Yleisenä  syyttäjänä  oli  sihteeri   Baeck.     Parooni   von 
Stainin  valtuutettuna  esiintyi  entinen    kielenkääntäjä   ja    kuvemementinsihteeri 
Lukas  Herman  Villers.     Kommissioonin  käytettävissä  vielä    oli    lääninkivalteri 
Norring,  muutamia  siltavoutia  ja  sotaväkeä  yksi  alaupseeri  eli  korpraali  ja  12 
sotamiestä.     Joka  pitäjästä  kutsuttiin  kumminkin    2    talonpoikien    edusmiestä. 
Sillä  tavalla  taas  saatiin  toimeen  yksi  niistä  kommissiooneista  ja  ylimääräisistä 
oikeuksista,  joita  Vanhassa  Suomessa  1700  luvulla  yhä   oli.     Tässä   puheena 
oleva  kommissiooni  tahtoi  ensin  saada  tietää  missä  kaivos  oli,    mutta    saatiin 
silloin  kuulla,  että  niitä  oli  useampia  ja  että  oli  luvattu  300  ruplaa  sekä  vapaus 
veroista    niille,    jotka  neuvoisivat  uusia  malmivuoria.     Kun    vuorikollegio    oli 

lähettänyt  Lappeenrantaan  hovineuvos  Andrei  Schamschovin,  läksivät  hänen 
kanssaan  kaivoksia  tarkastamaan  kommissioonin  valtuutetut  ja  maakunnan  asuk- 
kaitten puolesta  yksi  Haminan  porvari,  2  talonpoikaa  Vehkalahdelta,  1  Viro- 
lahdelta  ja  1  Kymistä.  Nämä  talonpojat  väittivät,  ettei  lyijyä  tässä  maakun- 
nassa ollutkaan.  Sentähden  Schamschov  tällä  matkalla  työpaikoista  kokosi 
näytteiksi  kiviä,  joita  hän  sitte  vei  Pietariin,  mutta  myöskin  jätti  kommissioo- 
nin huoneisiin  Lappeenrantaan.  Kaivosten  tarkastajia  varten  piti  joka  kesti- 
kievarissa kuljettavan  tien  varrella  olla  kumminkin  20  hevosta.  Luotolassa 
oli  säretty  kalliota  3  vuotta,  mutta  lähes  vuosi  sitte  se  työ  oli  lakannut  ja 
suuri  aukko  oli  täynnään  vettä.  OH  kuitenkin  kallioon  saatu  aikaan  kolme 
syvennystä,  josta  suurin  oli  8  sylen  syvyinen,  ja  kaikissa  oli  hienoja  lyijy- 
suonia.  Lyijymalmia  myöskin  oli  nostettu  monta  kymmentä  puutaa.  Mutta 
pieni  sulatusuuni,  pajat  sekä  muut  rakennukset  olivat  tyhjinä  ja  koneet  oli 
muutettu  Lieviskänkoskelle.  Luotolan  kylän  asukkaat  olivat  ennen  tervanpol- 
tolla hyvästi  tulleet  toimeen,  mutta  nyt  olivat  köyhtyneet.  Lappeenrannan  ja 
Haminan  kauppiailla  oli  ennnen  ollut  saha  lähellä  Lieviskänkoskea  Virmuntjoen 
kylässä  Ruokolahden  pitäjässä  ja  Lappeenrannan  kauppias  Lojander  oli  v  1753 
maanomistajilta  saanut  luvan  rakentaa  Lieviskänkoskelle  sahan  luvaten  kosken- 
käytöstä  vuosittain  suolaa  4  tynnyriä  ja  20  naulaa  tupakkaa,  mutta  n/t  kaup- 
piaat sillä  puolella  olivat  menettäneet  kaikki.  Puumalan  miehillä  oli  Lieviskän- 
koskella  ollut  myllyjä  sekä  säynäänkalastusta  eivätkä  saaneet  suurta  korvausta, 
kun  koski  heiltä  vietiin.  Savotankonttorin  käskystä  maanmittari  Jonas  Necklin 
mittasi  ja  lohkaisi  neljästä  kruununtilasta  maata  yhtiölle  Lieviskänkoskelta  yhden 
peninkulman  päähän  kaikkiin  suuntiin.  Siitä  hänet  kuitenkin  haastettiin  oike- 
uteen. Lieviskänkoskenkaan  luona  ei  vielä  ollut  oikeaa  kaivosta,  mutta  raken- 
nuksia oli  tekeillä  ja  sulkua  laitettiin  kosken  poikki.  Olipa  myöskin  panimo  ja 
viinanpolttorakennus  sekä  pari  suurta  pannua.  Lemin  kappelin  Tapanalan  ky- 
lässä oli  räjähyttämällä  ja  iskinraudoilla  tehty  3  syltä  syvä  kuoppa  ja  toinen- 
kiu  matalampi,  joista  oli  nostettu  kiisumalmia,  mutta  työ  oli  keskeytynyt.  Tai- 
palsaaren pitäjässä  oli  saaressa  virstan  päässä  Kurenniemen  kylästä  2  matalaa 
kaivoksentapaista,  mutta  työ  oli  täälläkin  lakannut.  Samoin  oli  käynyt  Talvi- 
salon saaressa,  joka  oli  3  virstan  päässä  Savonlinnasta  ja  jossa  syvennyksen 
syvyys  oli  2l/a  syltä.  Malmia  sieltä  oli  kuletettu  Lappeenrantaan,  mutta  tyh- 
jänä nyt  seisoi  paikalla  pajakin,  jossa  koneita  oli  korjattu.  Savotankonttori 
oli  koettanut  viivyttää  tätä  vuorentutkimista  ja  vastustaa  muutakin  kommissi- 
oonin työtä,  selittäen  sen  jäseniä  epuunalaisiksi.  Kun  vuoria  kuitenkin  näin 
oli  tutkittu,  alkoivat  kommissioonin  varsinaiset  istunnot  Lappeenrannassa  25  p. 
lokak.  v.  1760.  Otettiin  ensin  vastaan  valtuutettuja  eri  pitäjistä  ja  kuunnel- 
tiin näitten  valituksia.  Paitsi  mitä  edellä  jo  on  mainittu  valitettiin  esim.  Veh- 
kalahdelta, että  oli  vaadittu  polttopuita  ja  päivätöitä,  vaikka  metsiä  oli  sillä 
puolella  vähän,  sillä  Haminan  sotaväki  oli  maakunnassa  laajalti  hävittänyt  niitä, 
Virolahdelta,  että  joka  talolta  oli  toimitettu  noin  7  naulaa  voita,  mutta  vasta 
myöhemmin  oli  saatu  maksua  (2*/2  kopekkaa  naulalta),  Valkealasta,  että  oli 
joka  mieheltä  vaadittu  2Vs  syltä  polttopuita,  että  ne,  jotka  Luotolassa  särki- 
vät kallioita,  saivat  ainoastaan  4  kopekkaa  päivältä,  ne,  jotka  kulettivat  poltto- 
puita, 8  kop.  päivältä  ja  ne,  jotka  toimittivat  työmaille  rukiita,  kauroja  ja  herneitä 
2  kappaa  talolta,  saivat  4  kop.  ruis-  sekä  hernekapalta  ja  2  kop.  kaurakapalta, 
Kerimäeltä,  että  oli  täytynyt  olla  Talvisalossa  työssä  joulusta  helluntaihin  ja 
että  loismiehiä,  torpparia  sekä  talonpoikia    oli    komennettu    Lieviskänkoskelle 

saakka  työhön,  Rantasalmelta,  että  oli  pantu  miehiä  soutamaan  lautoja  Parta- 
kosken  sahalta,  Ruokolahdelta,  että  Lieviskänkoskella  viime  kesänä  oli  täyty- 
nyt olla  työssä  miehiä  sataan  asti  ja  että  oli  täytynyt  tehdä  tie  kirkolta  siihen 
korpeen,  jossa  Lieviskänkoski  oli,  Jääskestä,  että  oli  käsketty  kulettamaan 
lyijymalmia  Kurkijoelle  ja  voita  Pietariin,  Luumäeltä,  että  oli  komennettu  nuo- 
tanvetoon  ja  otettu  paljon  säkkiä  savotan  tarpeisiin,  ja  Taipalsaarelta  sekä 
Savitaipaleelta,  että  hirsistä  maksettiin  ainoasti  1  kopekka  syleltä  eikä  aina 
saatu  sitäkään  hintaa.  Useimmat  pitäjien  edusmiehet  toivoivat,  että  taas  pääs- 
täisiin kruunun  alle  ja  saataisiin  takaisin  entiset  kruununpalvelijat.  He  myöskin 
arvelivat,  että  kapakat  kirkkojen  luona  olisivat  Jumalattomia"  laitoksia.  Tulipa 
kommissioonille  vielä  Lappeen  kirkkoherran,  Langeirin,  kirjoittama  huomautus, 
jonka  hän  teki  tuomiokapitulin  ja  koko  papiston  puolesta,  että  oli  aivan  so- 
pimatonta ja  laitonta  puuhata  kapakoita  kirkonkyliin  ja  pappilain  maalle,  vaikka 
ne  paremmin  olisivat  olleet  paikallaan  kestikievaritaloissa  maanteitten  varsilla. 
Aiottiin  siis  papeilta  ja  talonpojilta  ryöstää  oikeus  polttaa  viinaa  omiksi  tarpeiksi. 
Olipa  sekin  omituista,  että  pappien  täytyi  julistaa  saarnastuolilta  lyijysavotan 
ja  sen  alaisten  virkamiesten  kuulutuksia.  Kommissiooni  tällä  kertaa  lopetti 
istuntonsa  13  p.  marrask.  v.  1760,  mutta  seuraavassa  tammikuussa  sillä  taas 
oli  kokous  ja  lyijysavotan  takia  vielä  v.  1 763  istui  Lappeenrannassa  kommis- 
siooni, jonka  esimiehenä  oli  Kyminkartanon  läänin  käskynhaltija  Fr.  V.  von  Nor- 
manneillä laamanni  Martins  oli  kuollut  9  p.  marrask.  v.  1761.  Nämät  kommis- 
sioonit  olivat  saaneet  aikaan  suuren  joukon  valaisevia  paperia,  joista  ei  kuiten- 
kaan nähdä  tämän  asian  loppua.  Mutta  Kyminkartanon  maakunnan  tilikirjoista 
nähdään,  että  v.  1761  savotankonttorista  vielä  maksettiin  Kyminkartanon  läänin 
rahastoon  Lappeenrannassa  rästiä  ja  vuokramaksuja  edellisiltä  vuosilta.  Seuraa- 
vien vuosien  tilikirjoissa  ei  enää  mainita  savotankonttoria.  On  siis  luultavaa, 
että  Kyminkartanon  maakunta  silloin  jo  oli  peruutettu  kruunulle.  Sentähden, 
että  se  ainoastaan  muutamia  vuosia  oli  kaivosyhtiön  hallussa  ollut,  tämä  lah- 
joitus on  jäänyt  ihan  huomaamatta  eikä  ole  historiallisissa  teoksissa  saanut 
sijaa  muitten  lahjoitusmaitten  rinnalla. 

J.  M,  S  ale  n  tus. 


Kreivi  Buxhövdenin  julistus  Lemun  taistelun  johdosta. 

Julkaissut  A.  /?.  C. 

Seuraava  venäläisen  ylipäällikön  antama  julistus  vuosien  1808—1809  sodan  ajalta 
on  tosin  ilmestynyt  painettuna  suomeksikin,  mutta  on  se  niin  perin  harvinainen,  ettei 
esim.  kuuluisan  suomenkielisen  kirjallisuuden  tuntijan  F.  W.  Pippingin  onnistunut  saa- 
da sitä  käsiinsä.  Yliopistomme  kirjastossa  löytyy  kyllä  nykyjään  yksi  kappale  mai- 
nittua julistusta  ja  arvatenkin  on  se  tavattavissa  joissakin  kirkonarkistoissa,  ainakin 
Länsi-Suomessa.  Olemme  löytäneet  käsinkirjoitetun  kappaleen  tätä  julistusta  Suomen 
Valtioarkistossa  Suomen  sotaa  1808—1809  käsittävässä  kokoelmassa  sarjassa  »Kungö- 
relser  utfärdade  af  ryskä  öfverhetspersonerV  Vastaavan  ruotsinkielisen  kappaleen  on 
A.  Schauman  painattanut  kokoelmaansa  Attioäriga  Minnen  siv.  63. 

Julistus 


Siitä  johdatuxesta,  kun  näinä  päivinä  on  tapahtunut,  koska  Ruotzin  Sotaväki  ilman 
peränajatusta  ja  onnettomasti  eteensä  otti,  ei  kaukana  Turun  kaupungista  astuman  ylös 
maalle,  ja  murhenpidosta  tämän  maan  parahasta,  joka  sen  voimallisen  Venäjänmaan 
kanssa  eroittamattomasti  on  yhdistetty,  olen  minä  vaadittu  neuvomaan  yhteistä  kansaa 
yhdestä  suurimmasti  painavasta  asiasta  vaarinottamaan : 

Niin  pian  kuin  kanonein  ambuminen  tjetä  annoi  vihollisen  olevan  saapuvilla, 
kokounnui  Wäki  joukottain,  muutamat  nähtin  mutta  maila  kaduilla,  toiset  makein  päällä 
ymbäri  kaupungia,  jaa,  muutamat,  kuin  on  peräti  kamala  asia,  olit  saapuvilla  itze  sota- 
platsilla,  verta  haavoitetuista  ja  kuoletetuista  vuotaisa,  josta  mahdollisesti  taidais  ylös- 
nosta se  epäluulo,  että  he  ovat  kylläkin  järjettömät  niinkuin  Spionit  eli  vakojat,  eli 
muutoin  enämmln  eli  vähemmin  laitettavasti,  ehkä  peräti  turhaan,  ottamaan  osaa  sodasa 
ja  jos  sen  kaldaiset  kauhistavat  tarkoituxet  olisit  töillä  osottaneet,  että  yxi  osa  kansa 
olis  luvattomasti  koonnut  itzensä  yhteen,  niin  olis  siitä  ei  ainoastansa  heidän  itze  ylit- 
zensä,  mutta  myöskin  kaupungin  viattomain  asuvaisten  ylitze  seurannut  hirmuisin  onnet- 
tomuus sen  Armejan  oikian  ja  peljättävän  koston  kautta,  joka,  palkaxi  ystävyden  ja 
suojeluxen  edestä,  olis  aivottu  petoxen  uhrixi,  josta  välttämättömästi  ryöstäminen  ja 
murha  olis  ylöstullut,  ja  kaupungi  ilman  estämätä  muutamain  hetkein  sisällä  tuhkaxi 
muutettu. 

Estämisexi,  ettei  niin  monda  tuhatta  ihmistä  sillä  tavalla  tulis  köyhyteen  ja  viheli- 
äisyteen  syöstyxi  on  jokaisen  velvollisus  neuvoa  peräänajattelemattomia,  estää  häijyn- 
ilkisiä  yhteistä  tyvendöä  turmelevaisia,  ja  ilmoittaa  heidän  ilkiätä  edesottamistansa. 

Kuinga  paljon  Keisarillisen  Armeijan  Päämiehet  ahkeroitzevat  vähendää  Sodan 
hävityxiä,  taittan  ilman  moninaisia  todistuxia,  muiden  seasa  nähdä  siitä  että  ehkä 
Sveaboria  ahdistettaisa  Batterijejä  sopivaisimmasti  olis  taittu  räkendaa  Helsingforsin 
puolelle,  niin  ei  sitä  kuitengan  tahty,  ettei  kaupungi  ja  sen  Asuvaiset  Stykkein  ambu- 
misen  kautta  olisi  tullet  vahingosta  kärsimään.  Koska  Ruotzin  nuoret  orflcerit  muuta- 
mista kanon-slupeista  turhaspäiten  heitit  Uuteenkaupungiin  luoteja,  jotka  kuoletit  muu- 
tamia viattomia  Vaimoja  ja  Lapsia,  veit  Keisarilliset  officerit  ensin  Sotaväkensä  ulos 
kaupungista,  ja  sitten  ajoit  heitä  pakoon  menemään. 

Jos  se  enimmäxi  osaxi  vaadituista  Talonpojista  koottu  Ruotzin  armeja,  ehkä  se 
liki  Turkua  on  kadottanut  paljo  officereja,  Soldateja  ja  aloxia,  vielä  taidais  nostaa  sotaa, 
niin  tulevat  edellämainitut  peräänajattelemattomat  eli  häjynilkiset  tämän  kautta  kovasti 
varoitetuxi,  ei  niinkuin  mj  eli  puolet  ambumisen  eli  tappeluxen  alla  jättämään  kotonsa, 
kokouudumaan  kaduilla,  vielä  vähemmän  menemään  Sota-paikalle,  jos  he  tahtovat  vält- 
tää, ettei  heidän  kanssansa  menetellä  niinkuin  kapinan  nostajitten  kanssa,  mutta  pitä 
jokaisen  niinkuin  tämän  kaupungin  valistetut  Asujat  tekivät  pysymään  siinä  työsä  kotona 
kuin  heidän  tulee  tehdä  ja  luvallinen  on,  jota  ne  ei  taida  laiminlyödä  kuin  muistavat, 
kuinga  mahdotoin  se  on  Ruotzin  Kuningalle  heidän  apunsa  kautta  yiöspitää  tätä  Eng- 
landin  apurahain  edästä  nosnutta  Sotaa,  ja  josta  ei  heillä  ikänänsä  ole  yhtäkään  etusutta, 
vaan  he  sitä  vastan,  ilman  toivota,  antavat  hengensä  ja  omaisuudensa  aldixi,  ja  ottavat 
osaa  niiden  onnettomudesa,  joidenga  pellot  ja  niitut  valittin  maalle  astumisen  paikoixi, 
ja  joiden  puuhuoneista  ambuminen  varjelis  pakoon  menemistä,  ei  ajatellen,  että  sotaväen 
marssein  kautta  tulevat  kylvetyt  maat  tallatuxi  ja  ryöstetyt  huonät  vai ki alla  poltetuxi. 
Turusa  s.  "/*  p.  Kesä-kuusa  1808. 


Oreivi  Buxhoevden. 

Historioitsija  K.  G.  Lelnberg-vainajan  elämäntyöstä  tulemme  ensi  vuonna  lähem- 
min tekemään  selkoa. 

* 

Maaseutuarkistokysymystä  ovat  äsken  pääkirjotuksissaan  käsitelleet  parikin  pää- 
kaupunkilaista  lehteä,  huomauttaen,  miten  suunnattoman  tärkeätä  on,  että  kysymys 
maaseutuarkistoista  ensi  tilassa  tulee  onnellisesti  ratkaistua.  Sen  jälkeen  kuin  kysymys 
viimeksi  oli  julkisemmin  vireillä,  on  suhteellisen  suuri  joukko  kirkon  y.  m.  arkistoja 
joutunut  liekkien  uhreiksi  ja  sangen  usein  saa  kuulla  syvästi  surkuteltavia  esimerkkejä 
vandalismista,  joka  on  tullut  yksityisten  halussa  olleiden  vanhojen  asiapaparien  osaksi: 
Kaikki  pakoittarhalla  pakoittaa  asianomaisia  kiireesti  tekemään  voitavansa  maakuntakes- 
kusarkistojen  valmistumiseksi.  Otamme  tämän  tärkeän  kysymyksen  ensi  vuoden  jommas- 
sakummassa  ensi  numerossa  perinpohjaisemmin  esille. 


Viime  aikaisesta  uudemmasta  historiallisesta  kirjallisuudestamme  mainittakoon 
loinen  vihko  prof.  Eliel  Aspelin- Haapkylän  Suomalaisen  teatterin  historiaa,  jonka  ensi 
vihosta  tämän  Aikakauskirjan  palstoilla  jo  on  puhuttu,  veljeksien  Torsten  ja  Verner 
Söderhjelmin  suurisuuntainen  ja  loistavan  hauska,  siro  ja  selvä  Italiensk  renessans,  A. 
Ohikin  verrattain  kansantajuinen  Nordisk  Aandsliv  i  vikingetid  og  tidlig  Middelalder 
sekä  sen  jatkona  saman  tapainen  teos  Henrik  Schllckilta  Hufvuddragen  af  den  medel- 
tida  kulturens  historia,  kumpikin  helposti  sulavia,  kultturihistoriallisia,  eteviä  ja  yleisölle 
—  jolla  ei  ole  sarjaa  Världskulturen  —  suositeltavia.  Kotimaan  uutuuksista  mainittakoot 
vielä  Anders  Ramsayn  Frän  barnaär  tili  silfverhär  teoksen  8:s  ja  viimeinen  vihko,  joten 
tämä  kotimainen  merkkiteos  memoarikirjallisuuden  alalla  nyt  on  valmis ;  eri  albummeissa 
y.  m.  olleet  tai  valmistumassa  olevat  julkaisut  Suomen  sodasta  v.  1808—09,  ynnä  sar- 
javihkot  monipuolisesti  historiallisiakin  julkaisuja,  kuten  Oma  Maa,  Sosiaalidemokratian 
vuosisata,  Rolfsenin  Maailman  historia  y.  m. 


Suurellainen  määrä  väitöskirjoja  historian  ja  sen  lähimpien  aputieteiden  alalta 

on  viimeaikoina  julaistu  yliopistollisesi  tarkastettavaksi.  Niinpä  on  Oskari  Mantere 
käsitellyt  kysymystä  historian  opetuksesta,  Volter  Högman  Rauman  kaupungin  vanhem- 
paa historiaa,  Yrjö  Jahnsson  taloushistoriamme  kehitystä  viime  vuosisadalla,  J.  Hastig 
Turun  koulua  ison  vihan  ajoista  edelleen  n.  100  vuoden  aikana  ja  Antti  Pietilä  Daniel 
Jusleniusta.  Ainakin  muutamista  näistä  tulemme  tulevan  vuoden  kuluessa  esittämään 
virallisen  vastaväittäjän  lausunnon  tai  muun  arvostelun. 


Suuri  merkitys  historiatieteelle  ja  varsinkin  historiallisen  harrastuksen  leviämiselle 
voipi  epäilemättä  ruveta  olemaan  kotiseutututkimustyöllä,  joka  viimeaikoina  on  pääs- 
syt huomattavaan  vauhtiin.  Lukuunottamatta  eri  paikoin  usein  huomaamatta  toimivia 
yksityiskeräilijöitä  ja  paikkakuntatutkimusten  ainesten  kokoojia,  joiden  merkitystä  ei 
suinkaan  ole  vähäksi  arvioitava,  on  nykyään  perustettu  joukko  yksityisiä  yhdistyksiä 
jonkun  pienemmän  alueen  tutkimiseksi  sekä  suurempia  keskusseuroja  eri  maakunta- 
alueita  varten.  Sellaisia  ovat  esim.  tämän  liikkeen  meillä  varsinaisen  luojan  ja  perustajan 
toht.  Rob.  Boldtin  toimesta  syntynyt  keskusseura  Uudenmaan  kotiseutuaatteelle  sekä 

Eteläpohjanmaan  kotiseutukeskusyhdistys  ja  parin  ylioppilasosakunnan  alottama  järjes- 
telmällinen kotiseutututkimustyö  ja  sen  tapaisten  seurojen  perustaminen.  Vaikkakin 
tämä  työ  suuresti  tulee  suuntaumaan  aloille,  jotka  eivät  ole  historiatieteen  kanssa  lähei- 
sessä yhteydessä,  tulee  se  toiselta  puolen  kuitenkin  hyvinkin  monella  tapaa  toimimaan 
historiallisen  tutkimuksen  palveluksessa.  Ilolla  on  esim.  tervehdittävä  parin  osakunnan 
alotetta  niiden  osakunta-aluetta  käsittelevän  bibliografian  aikaansaamiseksi  ja  niiden  eri 
kuntia  käsittävän  mahdollisimman  tarkan  topografisen  arkiston  perustamiseksi.  —  Mikäli 
tämä  työ  tulee  aihetta  antamaan,  tulemme  siitä  lukijoillemme  selkoa  tekemään  sitoutuen 
mielellämme  ottamaan  vastaan  kirjotuksia  tältä  alalta.  — 


Kun  muistamme,  miten  suuri  merkitys  historiallisen  intressin  herättäjänä  kauno- 
kirjallisuudella on  ollut  —  muistakaamme  vaan  Z.  Topeliuksen  Välskärin  kertomukset 
ja  Talvi- iltain  tarinat,  B.  Ingemannin  Tanskan  historiaa  käsittävät  romaanit,  P.  Nord- 
mannin  Frän  ofärdsär  ja  Borgä  barn  och  borgare,  muita  mainitsematta  —  lienee  paikal- 
laan tässä  huomauttaa  lukijoille,  jotka  sen  tapaista  lukemista  harrastavat,  esim.  tanska- 
laisen Jacobssenin  Fru  Marie  Grubbe,  joka  tarjoaa  oivallisen  kuvauksen  aikansa  tanska- 
laisesta kultturielämästä,  samoin  tanskalaisen  Voldemarin  Frän  häxornas  tid  (ruotsiksikin 
käännetty),  jossa  kerrassaan  harvinaisella  taidolla  on  perehdytty  1600-luvun  hengen  elä- 
mään ja  ajatustapaan,  sekä  edellisen  henkinen  sukulainen  ruotsalainen  Birger  Mörner, 
jonka  nyt  aivan  halpahintaisinakin  saatavat  erinomaiset  kirjat  Dess  höga  Plaisir  ja  Fru 
Brahe  tili  Ericsholm,  olisi  kaikkien  kultturielämän  harrastajain  luettava.  Meidän  maamme 
uudemmasta  historiallisesta  kaunokirjallisuudesta  on  jouluksi  ilmestynyt  Matilda  Rosiin- 
Kalliolan  kertomus  isonvihan  ajoilta,  Inkeri,  ja  O.  Relanderin  hauska  Kertomuksia  sissi- 
sotain ajoilta.  — 

*       *        * 

Historiallisen  Aikakauskirjan  toimituksesta  tulevat  tämän  vuoden  lopussa  eroa- 
maan  Tohtori  K.  R.  Brotherus  ja  maisteri  A.  M.  Tallgren.  Toimitukseen  tulevat  ensi  vuoden 
alusta  liittymään  maisterit  A.  F.  Puukko  ja  K.  V.  Rauhala  sekä  herrat  L.  O.  Th.  Tudeer 
ja  K.  V.  Kaukovalta.  Toimitussihteeriksi  tulee  maisteri  Atle  Vilskman,  taloudenhoita- 
jaksi ylioppilas  K.  V.  Kaukovalta. 

Ulkomailla  tulevat  Historiallisen  Aikakauskirjan  toimittajista  olemaan  ensi  kevätlu- 
kukauden tohtori  Gunnar  Suolahti,  joka  toimittaa  tutkimuksia  etupäässä  Tukholman 
kuninkaallisessa  arkistossa  selvittääkseen  eri  puolia  valistuksen  ajalta,  maisteri  A.  F.  Puukko, 
joka  viimeistelee  Leipzigissä  tutkimustansa  prof.  Jeremiaan  ajoilta,  ja  maisteri  A.  M. 
Tallgren,  joka  etenkin  Englannin  museoissa  tutkii  itäeuroppalaista  ja  etuaasialaista  pronssi- 
kautta. 


Edellisessä  numerossa  mainittujen  henkilöiden  lisäksi  ovat  tietoja  muinais- 
jäännöksistä lähettäneet : 

Poliisikonstaapeli  Aug.  Toivonen  tietoja  hiidenkiukaista  y.  m.  Lopelta. 
Tiedot  ovat  hyvin  tarkat  ja  huolelliset. 

Kansakoulunopettaja  M.  Lähteenmäki  Ahlaisista  tietoja  mittauksista  seki 
karttaluonnos  ennen  aivan  tuntemattomista  hiidenkiukaista  Lampin  kartanon 
mailla. 

Talollisenpoika  Eedvard  Kivilahti  Kuusamosta  karttaluonnoksia  ja  tietoja- 
kiinteistä  muinaisjäännöksistä  n.  k.  Talliskotakentältä. 

Kun  en  itse  ollut  tilaisuudessa  lukemaan  korehtuuria1)  tämän  Aikakauskirjan  N:o  4:ssä 
olevaan  kirjotukseeni  »Poimintoja  hallinnon  historiasta  Porvoon  valtiopäiväin  jälkeisiltä 
vuosilta",  on  siihen  tullut  joukko  painovirheitä.  Pyydän  saada  tässä  korjata  niistä 
pahimmat;  vähäisemmät  virheet  saattaa  lukija  itse  oikaista. 

lääntnkokouksissa. 

K.  W.  Rauhala. 

*)  Myöskään  allekirjoittanut  toimitussihteeri  ei  kaupungista  poissa  olleena  ole  luke- 
nut korrehtuuria  herra  Rauhalan  yllämainittuun  artikkeliin. 

A  M.  T. 

Historiallinen  Aikakauskirja 


arjoaa  täten  kuudennen  vuosikertansa  tilattavaksi  vuodeksi  1908. 

Ollen  alallaan  ainoa  suomalainen  aikakauskirja,  pyrkii  se  edelleenkin  to- 
teuttamaan ohjelmaansa  levittämällä  ajan  vaatimaa  historiallista  tietoa  ja  sivis- 
tystä kansaamme.  Aikakauskirjan  tarkotuksena  on  esiintyä  kansantajuisena 
ja  sisällöltään  erikoisesti  suomalaisen  yleisön  harrastuksiin  soveltuvana.  Se 
käsittää  itsenäisiä  kirjotuksia  sekä  koti-  että  ulkomaan  historian  alalta,  selon- 
tekoja ilmestyneistä  teoksista,  katsauksia  kirjallisuuteen  ja  tietoja  sekä  uu- 
tisia merkiliisimmistä  tapahtumista  historian  työmailla  ulkona  ja  kotona,  ynnä 
pikku  tietoja  ja  asiakirjoja  y.  m.  kotimaan  historian  valaisemiseksi.  Sitäpaitsi 
vuoden  ensimäinen  numero  tulee  sisältämään  luettelon  edellisen  vuoden  ku- 
luessa ilmestyneestä  suomalaisesta  tai  suomalaisten  henkilöiden  kirjottamasta 
historiallisesta  kirjallisuudesta. 

Arvoisaa  avustustaan  ovat  aikakauskirjan  olemassaoloaikana  antaneet  m. 
m.  Julius  Ailio,  J.  R.  Aspelin,  Henry  Biaudet,  Kaarlo  Blomstedt,  Carl  v. 
Bonsdorff,  K  /?.  Brotherus,  Tor  Carpelan,  Jaakko  Gummerus,  Arvi  Groten- 
felt, Kustavi  Grotenfelt,  Leo  Harmaja,  Yrjö  Jahnsson,  Arne  Jörgensen,  Antti 
Kaasalainen,  Rafael  Karsten,  A.  A.  A.  Laitinen,  Eevert  Laine,  U.  L.  Leh- 
tonen, K  O.  Lindeqvist,  Gunnar  Lindström,  Oskari  Mantere,  K  /?.  Melander,  Ernst 
Nevanlinna,  Heikki  Ojansuu,  E.  G.  Palman,  Väinö  Perälä,  Edv.  Rein,  G.  Rein, 
Juhani  Rinne,  J.  M.  Salenius,  A.  Silander,  Ilona  Starck,  J.  Sundvall,  Alma 
Söderhjelm,  A,  M.  Tallgren,  V.  Tarkiainen,  V.  Voionmaa,  K  österbladh 
y.  m. 

Historiallisen  Aikakauskirjan  sisällyksestä  sen  tähän  asti  ilmestyneissä  vuo- 
sikerroissa   mainittakoon   seuraavat  itsenäiset  kirjotukset: 

Julius  Ailio:  Troja  ja  Hion  muinaistieteeliisten  kaivosten  valossa  (kuvi- 
tettu). 

Henry  Biaudet:     Valokuvauksen  käyttäminen  arkistotyössä. 

K  /?.  Brotherus:     Edistyykö  ihmiskunta? 

„  Materialistinen  historiankäsitys. 

y4.  /?.  Cederberg:    Otteita  turkulaisen  ylioppilaan  kirjeistä. 

K  Grotenfelt:     Erään  Turun  ylioppilaan  suomenkielinen  kirjevaihto. 

Yrjö  Jahnsson:    Ylellisyysasetukset  Ruotsissa  vapauden  ajalla. 

Rafael  Karsten:   Piirteitä  kreikkalaisen  naisen  historiasta. 

Ernst   Neovius:     Suomen    historia  19-vuosisadan  ensimäisellä  puoliskolla 
ja  sitä  käsittelevä  kirjallisuus. 
Uusia  käsityksiä  keskiajan  taloudellisesta  elämästä. 

E.  G.  Palman:     Kuusikymmenvuotisia  muistoja. 

J.  V.  Snellman  ja  Fabian  Collan. 

F.  A.  Puukko:     Löydöistä  muinaisen  Niniven  alueella. 
K-  V.  Rauhala:    Kysymys  maamme  hallituksen  vastuunalaisuudesta  1860 
—80     luvuilla. 

Q.  Rein:    Miksi  uskonpuhdistus  Italiassa  ei  onnistunut? 
Juhani  Rinne:     Halikonlahden  seudun  muinaisesta  kaupasta. 
Ilona  Starck:     „Then  swänska  Argus". 
Gunnar  Suolahti:     Suomalaisen   rococoajan  kodeissa. 
„  „  Yliopisto  oloja  ison  vihan  jälkeen. 

Theodor  Mommsen. . 
„  Valistuskauden  sielunelämää. 

A.  Af.  Tallgren:    Yhteydestä  Välimeren  maiden  ja  Pohjois-Europan  välillä 

kuningas  Hammurabbin  ajoista  persialaissotiin. 
V.  Tarkiainen:    Uusimmasta  Runeberg-kirjallisuudesta. 
L.  O.  Th.  Tudeer:    Numismatiikan  merkityksestä  klassilliselle  muinaistie- 
teelle  (kuvitettu). 

K.  österbladh:  Piirteitä  Turun  Tuomiokapitulin  ja  aatelin  suhteesta  pap- 
pisvirkoja täytettäessä. 

Historiallinen  Aikakauskirja  ilmestyy  ensi  vuonnakin  säännöllisesti  joka 
toinen  kuukausi  eli  kuusi  kertaa  vuodessa  noin  kahden  ja  puolen  painoarkin 
vahvuisissa  vihoissa.  Asiamiesten  kautta  hankittuna  se  maksaa  neljä  mark- 
kaa, postin  kautta  4: 32,  ulkomailla  5  Smk.  Tilaukset  voidaan  tehdä  joko 
suoraan  toimitukselta,  asiamiehiltä  tai  kaikista  postikonttoreista.  Tänäkin 
vuonna  saavat  kansa-  ja  kiertokoulujen  opettajat  sekä  seminaarien  ja  op- 
pikoulujen oppilaat  vuosikerran  kahdella  markalla,  jos  tilaavat  suorastaan 
toimitukselta  tai  asiamiehiltä.  Halukkaita  asiamiehiä  vastaanotetaan  ja  myön- 
netään heille  joka  viidestä  vuosikerrasta  kuudes  ilmaiseksi. 

Tilaukset  pyydetään  tekemään  herra  K.  V.  Kaukovallalle,  os.  Hel- 
sinki, Korkeavuorenk.  39. 


6unnar  Suolahti,        FL  F.  Puukko, 

päätoimittaja. 

fltle  Uilskman,  FL  R.  Cederberg,  K.  U.  Rauhala, 

toimitussihteeri 

Lauri  Tudeer,        K.  U.  Kaukovalta. 

taloudenhoitaja. 

tilaushinnat:    Koko  vuodelta  4  mk.     Kansakoulujen  opettajat 
ja  oppi-  ja  kansakoulujen  oppilaat  maksavat  2  mk. 


aikakauskirjan  entisiä 

vuosikertoja  (1903 — 

J907) 

saa   vielä 

tilata  maamme  kirjakau- 

poista 

sekä  suoraan 

toimitukselta.    -  -  -  - 

... 

-  Hinta  3 

mk. 

vuosikerralta  -  -  -  - 

POHJOLA 


PaloYakaatas  Osakeyhtiö.  Telet  627 
Aleksanterinkatu  44.  Helsinki.  *  * 


Osakepääoma  5  miljoonaa  Smk. 

Nopein  korvaus!     Edullisimmat  ehdot! 


HUOM.!  Tiedemiehellekin  voi  sattua  kaikenlaisia  tapaturmia 
Liikkuessaan  kadulla,  ajaessaan  maantiellä,  ollessaan  venematkoilla  voi 
tapaturma  sattua  äkkiarvaamatta.  Hänelle  on  siis  tapaturmavakuutus 
yhtä  tarpeellinen  kuin  kelle  tahansa.  Se  maksaa  KULLERVOSSA 
10,000  markasta  vuosittain  ainoastaan  20  mk.  Siis  mitätöin  maksu 
tällaisesta  turvallisuudesta.  Korvaus  riippuu  tietysti  vamman  laadusta 
Jos  loukkaantunut  jääpi  työhön  kokonaan  kykenemättömäksi  saa  hän 
koko  ikänsä  elinkorkoa  650  mk  vuosittain. 


KLSIItöm  UUSI  KIRJAPAINO  0.  V. 

LUDV1Q1NKATU  4   <fr*<$>^<$><^<£^<8>  TELEF.  7  89 

Kalkkia  lajia  kitiapainotyötfl  postaanotetaQri 

HUOM.!     Kirjapainoon  on  aivan  äskettäin  hankittu 
uusia,    ajanmukaisia    pikapainimia   ja    kirjasinlajeja. 


Digitized  by 


Google 


19&  sr 


»Suomen  sodan44  kansallinen  merkitys. 


Suomen  sodan  satavuotista  muistoa  tuskin  tänä  vuonna  tullaan  mil- 
lään erinomaisemmalla  juhlallisuudella  maassamme  viettämään,  mutta 
luonnollistahan  kaikissa  tapauksissa  on,  että  kuluneen  sadan  vuoden 
johosta  eri  merkkitapauksia  ja  merkkipäiviä  nyt  muistoon  verestetään. 
Luonnollista  niinikään,  että  nyt  entistä  enemmän  keskustelun  alaiseksi 
joutuu  —  niinkuin  jo  on  osaksi  joutunut  —  kysymys  mainitun  sodan 
kansallisesta  ja  siveellisestä  merkityksestä  sekä  sen  vaikutuksesta 
maamme  kohtaloihin. 

Ymmärrettävää  on,  että  meidän  aikakaudellamme  on  syntynyt  erään- 
lainen reaktiooni  sitä  mainitun  sodan  ihannoimista  vastaan,  jota  ni- 
menomaan Runebergin  muistolaulut  yli  puolensadan  vuoden  kuluessa 
kansalaistemme  ja  varsinkin  nousevain  nuorisopolvien  mielissä  ovat  vi- 
reilläpitäneet,  ja  myöskin  sitä  kansallisylpeyttä  osottavaa  kerskumista 
vastaan,  millä  tätä  sotaa  muutenkin  on  usein  rakastettu  kuvailla.  Me 
emme  ensiksikään  yleensä  enää  ihannoitse  miekankalsketta  emmekä 
sotaisia  veritöitä,  me  sanomme  niitä  raakuudeksi  ja  joukkomurhaksi  ja 
valtojen  tunnottomaksi,  itsekkäästi  nappulapeliksi  ihmishengillä.  Meille 
kuvastuvat  tavoteltavina  ihanteina  toiset  aatteet,  rauhan  aate,  antimilita- 
rismi,  kansojen  veljeys.  Je  toiseksi  ovat  nimenomaan  v.  1808 — 9  Suo- 
men sodan  vaiheet  meille  vähitellen  tulleet  esitetyiksi  valaistuksessa, 
joka  on  ollut  omansa  poistamaan  mielistä  entiset  liiallisen  ihanteelliset 
mielikuvat  tämän  sodan  kansallisesta  loistavuudesta  ja  sen  urhotöistä. 
Se  sota  ei  itse  asiassa  ole  meille  suomalalaisille  ollut  mikään  yhtenäi- 
nen sankaritöiden  sarja,  vaan  yhtä  hyvin  sarja  peräytymistä,  päättä- 
mättömyyttä ja  heikkoutta.  Suomen  armeija  ei  kokonaisuutena  katsot- 
tuna esiintynyt  millään  sellaisella  erinomaisella  etevyydellä  eikä  sanka- 
riudella,  jota  voisi  verrata  esim.  Sveitsin  tai  Alankomaiden  kansalliseen 

puolustustaisteluun  —  kaukana  siitä!  Olihan  suomalainen  pääarmeija, 
joka  ensiksi  KHngsporin  komennosta  peräysi  Lumijoelle  saakka,  osaksi 
samankokoinen,  osaksi  melkoista  suurempi  takaa-ajavaa  venäläistä  ar- 
meijaa, ja  niissäkin  taisteluissa  kesällä  1808,  joissa  milloin  voitettiin,  mil- 
loin hävittiin,  olivat  taistelevat  joukot  yleensä  jokseenkin  samanväkiset. 
Ja  muistettava  on,  että  Suomen  armeija  taisteli  omassa  maassaan,  jonka 
seudut,  tiet  ja  mahdollisuudet  se  tarkoin  tunsi  ja  jonka  kansa  sitä  avusti, 
jotavastoin  venäläinen  valloitusarmeija  eteni  omalta  rajaltaan  satojen 
penikulmain  päähän  vieraaseen,  harvaan  asuttuun  maahan  ja  sen  eri 
osastot  retkeilivät  kaukana  oudoissa  seuduissa,  toisistaan  eristettyinä  ja 
alituisessa  vaarassa  menettää  yhteytensä  niiden  kanssa  sekä  saada  muo- 
natiensä  katkaistuiksi.  Niitä  edellytyksiä,  joita  suomalaisilla  oli  puolel- 
laan, ei  heidän  menestyksensä  siten  ehkä  lopultakaan  vastannut,  vaik- 
ka monet  tapaukset  osottivatkin  sitkeyttä,  miehuutta  ja  alttiiksiantavai- 
suutta. 

Tunnettu  asia  on,  että  tämä  pääasiassa  riippui  armeijan  ylimmästä 
johdosta,  sen  arkuudesta,  epävarmuudesta,  saamattomuudesta  ja  taita- 
mattomuudesta. Ylin  johto  taas  riippui  Ruotsista,  ylipäällikkö  oli  ruot- 
salainen. Mutta  johtajakykyä  ja  kenttätottumusta  puuttui  melkoisessa 
määrin  niiltä  suomalaisiltakin  miehiltä,  jotka  eri  osastoja  komensivat  ja 
joilla  oli  jokseenkin  itsenäinen  asema.  Pariinkymmeneen  vuoteen  ei- 
vät he  olleet  sodassa  olleet  —  venäläiset  päälliköt  ja  soturit  sitävas- 
toin olivat  saaneet  alituista  sotaharjaantumista,  ja  harjoituksiakin  oli  pidetty 
vähän  ja  vaillinaisesti.  Varsinkin  viimeaikainen  tutkimus  on  osottanut, 
kuinka  Adlercreutzkin,  jota  on  ihannoitu  Suomen  armeijan  voittojen 
saavuttajana,  teki  paljo  erehdyksiä,  ja  kuinka  häneltä,  vaikka  urhea  ja 
päättäväinen  olikin,  puuttui  yhtäältä  kylmäverisyyttä  ja  toisaalta  luotta- 
musta lopulliseen  voittoon.  Saavuttamainsa  voittojen  hedelmiä  ei  hän 
saanut  niitetyksi  eikä  hänkään  aina  voinut  mitata  asemaa  suurissa 
piirteissä.  Sädekehä  tämänkin  nimen  ympäriltä  on  sitten  himmentynyt. 
Kenraali  Aminoff,  jolla  armeijassa  oli  vaikutusvaltainen  asema  KHngs- 
porin neuvonantajana,  oli  myös  epäilevä  luonne  ja  näkyy  hänellä  ol- 
leen osansa  sodan  heikkoon  johtoon.  Armeijan  suomalaisista  prikaati- 
päälliköistä  on  Palmfelfia  Kainuun  sopimuksen  johdosta  kuvattu  vähää 
vailla  petturiksi  ja  Gripenbergia  vähälahjaiseksi  tusinakenraaliksi.  Via- 
porin päälliköitä,  suomalaisia  yhtä  vähän  kuin  ruotsalaisia,  ei  tietysti 
voi  mainitakaan  silloin  kuin  sodan  »ihanteista»  on  kysymys.  Ehkä  on 
jossakin  tapauksessa  käytetty  noiden  jälkikuvain  luomisessa  liiankin 
mustia  värejä,  vaan  tosiasia  on  kuitenkin,  ettei  sulassa  todellisuudessa, 

kun  runot  riisutaan  pois,  kovin  paljo  ihannoitavaa  jää  jäjelle.  Vielä 
on,  jos  kansallisen  itsetunnon  kannalta  sodan  muistoja  arvostelemme, 
huomattava,  että  ne  suomalaiset  upseerit,  joita  sellaisina  rakastamme 
muistella,  ilmeisesti  tunsivat  kuuluvaisuutensa  suomalaiseen  kansalli- 
suuteen varsin  toisella  tavalla  kuin  meidän  ajan  suomalaiset ;  Suomi  oli 
sodan  loppuun  asti  Ruotsin  osa,  suomalaiset  sivistyneet  tunsivat  kai 
itsensä  ainakin  yhtä  paljo  yleensä  ruotsalaisiksi  kuin  erikoisesti  suo- 
malaisiksi. 

Mutta  vaikkakin  näinollen  niistä  kauniista  kuvista,  joita  Runebergin 
laulut  mieliimme  lapsuudesta  ovat  istuttaneet,  paljo  onkin  varissut  pois, 
ei  meillä  kuitenkaan  ole  syytä  kieltää  tämän  sodan  kansallista  merki- 
tystä eikä  sen  edullista  vaikutusta  maamme  kohtaloihin.  Meillä  ei  ole 
siihen  syytä  eikä  oikeutta  ja  me  tekisimme  varmaankin  vääryyttä  enti- 
syyttämme kohtaan,  jos  asettuisimme  yksinomaan  kylmästi  arvostele- 
maan tämän  sodan  tapauksia  ja  muistoja.  Sillä  v:n  1808  taistelu 
Suomessa  oli  sittenkin  kansallista  taistelua,  vakavaa,  sitkeää,  ja  siksi 
myöskin  lämpimämpiä  muistoja  ansaitsevaa. 

Siinä  taisteli  vastakkain  kaksi  kansallisuutta,  joissa  vallitsi  vanha, 
syvälle  juurtunut  vihamielisyys  toisiaan  vastaan:  suomalainen  ja  venä- 
läinen kansallisuus.  Vuosisatain  kuluessa  oli  katkeraa  taistelua  niiden 
välillä  kestänyt  ja  suomalaiset  olivat,  polvi  polvelta,  tottuneet  kehdosta 
asti  käsittämään  venäläisen  vainolaisekseen,  aina  uhkaavaksi,  leppy- 
mättömäksi  verivihollisekseen.  Kun  Venäjä  taas  talvella  1808  marssitti 
joukkojaan  rajan  yli  Suomeen,  käsitti  Suomen  kansa  sen  epäilemättä 
hyökkäykseksi  itseään  vastaan  ja  se  valmistautui  taisteluun  yhtä  hyvin 
kansallisen  olemassaolonsa,  kotiensa  ja  perheittensä,  puolesta  kuin  Ruot- 
sin hallituksen  puolesta.  Se  taistelu  kävi  ainakin  yhtä  paljon  kansalli- 
seksi puolustustaisteluksi  kuin  kahden  valtion,  Ruotsin  ja  Venäjän,  vä- 
liseksi valtataisteluksi.  Ja  niin  sen  varmaankin  —  osaksi  kai  selvem- 
min, osaksi  hämärämmin  —  käsitti  myöskin  Suomen  sotaväki,  joka 
yhfäkkiä  noina  talvipäivinä  kutsuttiin  aseisiin  hyökkääviä  venäläisiä 
vastaan. 

Tuo  Suomen  sotaväki  oli  myöskin  täydellisesti  kansallista  sotavä- 
keä, voipa  sanoa,  että  se  oli  enemmänkin  kansallista  kuin  ne  pataljoonat, 
jotka  1878  jälkeen  perustettiin.  Se  oli  näet  n.  s.  jaettua  taikka  ruo- 
tuväkeä; sotilaat  asuivat  kaiken  ikänsä  torpissaan  kansan  keskuudessa 
viljellen  maatilkkuaan  niinkuin  muukin  kansa,  siihen  välittömästi  kuu- 
luen ja  ajatellen  niinkuin  se.  Ainoastaan  muutamia  viikkoja  vuodessa 
käytiin    harjoituksissa  ja  ne  viikot    ennättivät    miesten    mieliin  istuttaa 

hyvin  vähän  »militarismia».  Aiapäällystö  ja  upseerit  elivät  niinikään 
puustelleissaan  kansan  parissa,  siten  usein  kyllä  litaksikin  »maatuen». 
Varsin  luonnollista  siis  on,  että  sotaväki  ja  kansa  sellaisissa  oloissa 
käsitti  asiansa  yhteiseksi. 

Kun  Suomen  kansa  siten  käsitti  alkaneen  taistelun  kansalliseksi 
puolustustaisteluksi,  on  ymmärrettävää,  että  se  käsitys  myöskin  so- 
dan vaiheiden  varrella  käytännössäkin  ilmaantui.  Sprengtportenin  usko 
ja  uskottelu,  että  suomalainen  rahvas  sodan  alettua  mielisuosiolla  kään- 
tyisi venäläisten  puolelle,  ei  siis  ensinkään  toteutunut,  vaan  osotti  vä- 
estö kaikkialla  selvää  vihamielisyyttä  hyökkääjiä  vastaan,  vaikeuttaen 
heidän  toimia  missä  voi  ja  avustaen  omaa  sotaväkeään  kaikilla  tavoilla. 
Kuorman  vetäjiä  oli  venäläisten  monasti  aivan  mahdoton  saada,  vaikka 
maan  omat  virkamiehet  talonpoikia  siihen  toimeen  uhkauksilla  ja  lu- 
pauksilla koettivat  pakottaa.  Päinvastoin  kansan  keskestä  muodostetut 
partiojoukot  ehtimiseen  ryöstivät  venäläisten  kuormastoja  ja  tekivät 
heille  paljo  kiusaa,  hätääkin  näyttivät.  Sodan  historia  kertoo  siitä  jär- 
jestetystä talonpoikaissodasta  venäläisiä  vastaan,  jota  milloin  säännölli- 
sen sotaväen  avustuksella,  milloin  siitä  riippumatta,  keväällä  ja  kesällä 
1808  tapahtui  Pohjanlahden  rannikolla  (Närpiössä),  Keski-Suomessa 
(Saarijärvellä),  Pohjois-Savossa  ja  ennen  kaikkea  Karjalassa  (Tiaisen 
vapaajoukot).  Nämä  »kansan-kapinat»  tuottivat  venäläisille  suurta  huolta 
ja  vaikeutta  ja  ne  olisivatkin  nähtävästi  voineet  saavuttaa  vieläkin  suu- 
remman merkityksen,  jos  niitä  armeijan  puolelta  olisi  tehokkaasti  avus- 
tettu. Kaikissa  tapauksissa  ne  osottavat,  miten  kansa  käsitti  tämän 
taistelun  kansalliseksi  puolustustaisteluksi,  taisteluksi  suomalaisten  ja 
venäläisten  välillä.  Se  seikka,  että  virkamiehistö  ja  papisto  yleensä 
osotti  liiankin  suurta  taipuvaisuutta  asettumaan  uusiin  oloihin,  vanno- 
maan Venäjälle  uskollisuudenvalaa  jo  sodan  alkuasteella  j.  n.  e.,  mer- 
kitsee vähemmän,  sillä  kansa  osotti  monin  paikoin  hyvin  selvästi,  jopa 
kouraantuntuvasti,  mitä  se  tästä  virkamiesten  liiasta  alistumisesta  ajatteli. 

Ja  lopuksi  itse  suomalaisen  armeijankin  taistelut,  ponnistukset  ja 
kärsimykset,  —  vailla  kansallista  merkitystä  ne  voitot  ja  kamppailut 
suinkaan  eivät  toki  olleet,  jos  ei  sota  liikaan  ylvästelemiseen  antane- 
kaan  aihetta.  Suomen  kansalaiset  siinä  »nälissään  ja  palellessaan»  taiste- 
livat ja  vuodattivat  verensä,  ei  ainoastaan  kruunun  ja  kuninkaan  ja 
yhteisen  Ruotsin  valtakunnan  puolesta,  jolle  he  viimeisiin  asti  horju- 
matta uskollisina  pysyivät,  vaan  myöskin,  ja  heidän  käsityksensä  mu- 
kaan epäilemättä  etupäässä,  kotimaansa  ja  kotikansansa,  Suomen  puo- 
lesta.    Siten    meillä  on    oikeus   sanoa  Siikajoen,  Revolahden,  Lapuan, 

Alavuuden,  Juuttaan  ja  Koljonvirran  voitoilla  olevan  melkoista  kansallista 
merkitystä  ja  nekin  taistelupaikat,  joissa  joukkomme  väistymään  joutui- 
vat, kuten  Karstula,  Kuortane  ja  Oravainen,  ovat  kieltämättä  suomalais- 
ten sotilaiden  urhouden  ja  alttiuden  ja  täytetyn  velvollisuuden  kansalli- 
sia muistopaikkoja.  Döbelnin  terveiset  kaatuneille  sotureille  eivät  ole  pelk- 
kää korua:  »Kunnian  haamut  vartioivat  heidän  tuhkaansa».  Meillä  on 
syytä  paljastaa  päämme  noita  »hietakumpuja»  lähestyessämme. 

Sillä  ilman  noita  kärsimyksiä,  noita  taisteluita,  voittoja  ja  tappioita, 
ilman  tuota  Suomen  sotaa  yleensä,  jossa  esi-isämme  puolustivat  yhtai- 
kaa maataan  ja  vanhaa  valta-istuinta,  eivät  Suomen  kohtalot  ilmeisesti 
olisi  saaneet  sitä  suuntaa  kansalliseen  ja  valtiolliseen  omintakeisuuteen 
päin,  minkä  ne  sodan  jälkeen  saivat.  Senkin  historia  meille  kertoo.  Se 
kertoo,  miten  venäläisen  armeijan  ylipäällikkö  kreivi  Buxhoewden  ra- 
porteissaan hallitsijalleen  puhuu  siitä  Suomen  kansan  kunnioitusta  he- 
rättävästä ominaisuudesta  ja  korkeasta  kansallisesta  avusta,  että  se  sit- 
keästi ja  horjumatta  täyttää  viimeisiin  asti  uskollisuuden  velvollisuutensa 
hallitsijaansa  ja  vanhaa  liittoaan  kohtaan.  Se  kertoo  siitä  kunnioituksesta, 
minkä  tämä  taistelu  synnytti  Suomen  kansaa  kohtaan  keisari  Aleksanterissa, 
joka  sitten  Porvoon  valtiopäivillä  tahtoi  korottaa  tämän  kansan  kansa- 
kuntain joukkoon  ja  suoda  valloitetulle  maalle  sisällisen  itsenäisyyden. 
Ja  se  kertoo  myös  ne  tapaukset  ja  taistelut,  jotka  kaikesta  huolimatta 
oikeuttavat  meidät,  jälkipolvet,  itsetunnolla,  joskaan  ei  ylvästelyllä,  ajat- 
telemaan sitä  ajankohtaa,  joka  muodosti  tärkeimmän  käänteen  kan- 
samme vaiheissa. 

Suomen  sodalla  1808  on  siten  meille  monessa  muodossa  kansallista 
merkitystä.  Kun  sota  Suomessa  itse  asiassa  jo  oli  v:n  1808  lopulla 
päättynyt  ja  ilmiselvää  oli  kaikilla  tahoilla,  että  Suomi  oli  lupullisesti 
lohennut  irti  vanhasta  emämaastaan,  otti  kansamme  edustajainsa  kautta 
Porvoon  valtiopäivillä  kohtalonsa  omiin  käsiinsä  sillä  tavalla  ja  niillä 
edellytyksillä,  jotka  voittaja  voitetulle  myönsi.  Se  lähti,  aluksi  arasti  ja 
hapuillen,  omia  teitään  kulkemaan,  omaa  kansallista  elämäänsä  elämään 
niillä  pohjilla,  jotka  oli  luonut  se  sota,  jonka  satavuotista  muistoa  me 
nyt  tänä  vuonna  vietämme  kunnioituksella,  mutta  ilman  kerskumista. 

Santeri  Ivalo. 

Berndt  Aadolf  Grotenfelt, 

eräs  soturi  1808—09  vuosien  sodan  ajalta. 


Viime  kesänä  (1907)  kuoli  ijäkkäänä  Frugärdin  kartanossa  Joroisissa 
yllämainitun  B.  A.  Grotenfeltin  viimeinen  eloon  jäänyt  tytär,  jolloin 
tuli  ilmi  melkoinen  kirje-  ja  asiapaperikokoelma,  joka  koski  etupäässä 
Savon  sotaväen  oloja  ennen  ja  jälkeen  1808 — 09  vuosien  sodan. 
Mainittu    kokoelma    on   nyt  lahjoitettu  Suomen  valtioarkistoon  ja  siellä 

tutkijain  käytettävänä,  vaan  paikallaan 
lienee  Historiallisen  Aikakauskirjan 
lukijoille  satavuotismuistona  muuta- 
min sanoin  tehdä  selkoa  näiden  asia- 
kirjain sisällyksestä  ja  siitä  miehestä, 
jonka  perua  ne  ovat. 

«Suomen  viime  sotaan"  otti  osaa 
kaksikin  Grotenfelt  veljestä,  Kaarlo 
Herman  ja  Berndt  Aadolf,  edellinen 
majurina  Savon  jalkaväkirykmentissä, 
jälkimäinen  samassa  arvossa  Savon 
jääkärirykmentissä.  Kun  edellinen  ryk- 
mentteineen  sitten  määrättiin  KHng- 
sporin  pääjoukkoon,  oli  sitä  vastoin 
Berndt  Aadolf  sen  jääkäripataljo- 
nan  päällikkönä,  joka  jäi  Sandelsin 
komentamaan  Savon  osastoon  ja  johon  m.  m.  tunnetut  Duncker  ja  Malm 
kuuluivat.  Berndt  Aadolf  Grotenfelt,  josta  seuraavassa  on  puhe,  oli 
syntynyt,  varmaankin  Joroisissa,  2  p.  marrask.  1769  ja  sisäänkirjoitettiin 
sotaväkeen  v.  1783.  Kustavi  III:n  Venäjän  sodan  aikana  oli  hän  luut- 
nanttina Savon  jääkäreissä,  mutta  ei  ole  mitään  tunnettu  hänen  osan- 
otostaan siihen.  Sodan  syttyessä  v.  1808  oli  hän,  kuten  jo  mainittu, 
majurina  sekä  asui  talossaan  Joroisten  Frugärdissa.  Perhemuistona 
kerrottakoon,  että  kun  venäläiset  menivät  rajan  yli,  mikä  täällä  Savon 
puolella  tapahtui  28  p.  helmik.,  eräs  joukko  kohta  saapui  Frugärdiin, 
jossa  toivoivat  vielä  saavansa  käsiinsä  majuri  Grotenfeltin,  ja  etsivät 
sen  takia  tyystin  läpi  kaikki  rakennuksen  huoneet  ja  komerot  (ainoas- 
taan yksi  konttori  jäi  tarkastamatta  ja  näytetään  vieläkin),  mitään  kui- 
tenkaan löytämättä,  kun  hän  jo  oli  poissa. 


^/*sa. 

Savon  prikaatin  kuuluisissa  taisteluissa  mainitaan  Grotenfeltia  sodassa 
monta  kertaa  kiitoksella.  Erittäinkin  on  tässä  suhteessa  mainittava 
taistelu  Joroisten  joen  luona  12—14  pp.  kesäk.,  jossa  hän  erinomai- 
sella uljuudella  omaa  kotiseutuansa  puolusti;  siinä  hän,  Sandelsin  ra- 
portin sanoja  käyttääkseni,  „ Joroisten  osaston  päällikkönä  vähäisellä 
sotavoimalla  *)  ja  yhdellä  kuudennaulantykillä  kolmen  päivän  aikana 
yhä  jatkuvassa  taistelussa  esti  vihollisen  etenemistä  puolustautuen  1,500 
miehen  suuruista  ja  9  tykillä  varustettua  vihollisen  sotajoukkoa  vastaan." 
Tässä  tilaisuudessa  osoittamastansa  urhollisuudesta  nimitettiin  hänet 
Miekantähden  ritariksi.  Yöllisessä  hyökkäyksessä  1  p.  heinäk.  venä- 
läisten asemaa  vastaan  Kuopiossa  komensi  Grotenfelt  sitä  osastoa,  joka 
ottelun  aloitti.  Virran  sillan  taistelussa  27  p.  lokak.  hän  erittäin  kun- 
nostautui, jolloin  hänen  johtamansa  Savon  jääkärit,  alapäällikköinä  Duncker 
ja  Malm,  ja  pataijona  Vaasan  rykmenttiä  tunnetulla  rynnäköllään  taistelun 
ratkaisivat.  Virran  taistelun  johdosta  tuli  hän  everstiluutnantiksi.  Kun 
Sandels  toista  viikkoa  myöhemmin  päätti  tehdä  rohkean  hyökkäyksensä 
venäläisiä  vastaan  Iisalmella,  9 — 11  pp.  marrask.,  määrättiin  Grotenfelt 
ryntääjäosaston  päälliköksi.  Holmin  ja  Montgomeryn  teoksissa  y.  m. 
esityksissä  sodasta  mainitaan  tosin  semmoisena  Duncker,  vaan  tämä 
näyttää  olevan  erehdys  (vrt.  alempana). 

Ylempänä  mainittu  asiakirjakokoelma  sisältää  verraten  harvoja  kirjeitä 
tai  asiapapereita  itse  sodan  ajoilta.  Silminnähtävää  on,  että  aseiden 
kalske  silloin  on  kirjoitusten  laadintaa  häirinnyt.  Kuitenkin  on  tältäkin 
ajalta  pari.  Niistä  on  ensin  mainittava  kaksi  kirjettä  Grotenfeltin  lan- 
golta kapteeni  Qermund  Aminoffilta,  joka  kuului  siihen  Savon  jääkä- 
rien osaan,  joka  oli  pääarmeijaan  komennettu.  (Grotenfelt  ja  Aminoff 
olivat  näet  naimisissa  sisarusten  Katariina  Gustaava  ja  Anna  Juliana 
Ehrnroothin  kanssa).  Toinen  kirje  on  päivättynä  »Lapuan  pitäjä  Kuorta- 
neen kappeli  &  Ruonan  silta  29  p.  elok.  1809",  saattaen  siis  meidät 
kohta  sodasta  hyvin  tunnettuihin  seutuihin.  Siinä  Aminoff  kertoo 
Alavuden  taistelusta  humoristisella,  vähän  karkealla  tavalla,  joka  tuntuu 
hyvin  kuvaavan  senaikuisessa  upseeristossa  vallitsevaa  puhetapaa,  samalla 
kuitenkin  ilmaisten  totista  huolta  uhkaavan  aseman  takia  ja  hellää  kai- 
pausta saada  rauhan  helmassa  taas  tavata  omaisiansa.  Huomattava  on 
muuten  kirjeessä  pari  sekaan  pistettyä  suomenkielistä  lausetta,  seuraa- 
vassa kursiivilla  painettuja.     Ote  kirjeestä  kuuluu: 


*)  Hänellä  oli  tällöin  ainoastaan  320  miestä  komennossaan. 


Digitized  by 


Google 


8  Kustavi  Grotenfelt. 


»Hajoittakoon  armollinen  Jumala  laupeudessaan  kaikki  ne  vaarat, 
jotka  meitä  ympäröivät  ja  sallikoon  meidän  rauhan  suojassa  tavata 
toisiamme  rakkaitten  vaimojemme  ja  lapsiemme  luona.  Kyllä  tämä  aika 
pitkäksi  käy,  kuka  tietää  milloinka  se  loppuu  —  ainakin  näyttää  pa- 
halta —  jos  se  pian  tapahtuu,  ei  se  suinkaan  meidän  eduksemme 
tapahdu,  nykyiseen  asemaamme  nähden,  sillä  kahdelta  puolelta  olemme 
tällä  hetkellä  uhattuina  päällehyökkäyksellä.  Sotajoukot  ovat  melkein 
kolme  vuorokautta  olleet  aseissa,  hyökkäyksen  torjumiseksi.  Vihollisen 
voima  sanotaan  kummallakin  taholla  olevan  6  a  7000  miestä,  jos  niin 
lienee,  ainakin  pahalta  näyttää.  Annoimme  venäläisille  aika  lailla  selkään 
tämän  kuun  17  p.,  uskoppas  pois,  että  kauhtana  pölysi,  lopulta  juok- 
sivat jotta  häntä  oli  suorana.  Me  Savon  jääkärit  olimme  etujoukossa 
—  niinkuin  itsestänsä  on  ymmärrettävä  —  ja  ainoastaan  näillä  kahdella 
heikenneellä  pataljonalla  ajoimme  yksin  heitä  takaa  kokonaisen  penin- 
kulman, ennenkuin  itse  päävoima  meidät  saavutti.  4:s  prikaati  on 
miltei  voittamaton  —  he  ovat  etummaisina,  mutta  kylläpä  kirveltää  — 
monta  meidän  tovereistamme  on  haavoittuneina,  niinkuin  esim.  Lode,' 
vaarallisesti  ja  tietäköön  Jumala  voidaanko  hänet  auttaa,  Carl  Tavast, 
reiteen,  mutta  kyllä  koira  haavansa  nuolee,  hänestä  tulee  pian  mies» 
luutnantti  Berner  oikeaan  olkapäähän,  nimitetty  toinen  luutnantti  Collan 
reiteen,  kersantti  Hjelmman  oikeaan  käteen,  ja  minä,  sanoi  koira,  sain 
luodin  oikeata  rintaani  vasten,  nb.  meni  vain  vastin  läpi,  löi  housujen 
oluksia  vastaan  ja  pani  hänen  armonsa  pyllyllään  maantieojaan  istumaan, 
kyllä  se  oli  aika  töytäys,  vaan  olen  jo  niin  terve  että  voin  tuskatta 
liikkua,  vaikka  rintaani  kyllä  vielä  vähän  vaivaa,  vaan  toivon  sen  pian 
menevän  ohi." 

Verrattakoon  Aminoffin  ylempänä  esiintuotuihin  sanoihin  Savon 
jääkäreistä,  mitä  Holm  kertomuksessaan  mainitsee  tästä  joukosta  juuri 
yhteydessä  Alavuden  taistelun  kanssa.  Hän  kertoo  sen,  niin  hyvin 
upseeriston  kuin  miehistön,  aina  halunneen  saada  kunnian  tulla  luetuksi 
Suomen  armeijan  urhollisimpiin  joukkoihin,  ja  upseeriston  kädenlyön- 
nillä  tehneen  keskenään  lupauksen  viimeiseen  mieheen  seistä  paikallaan, 
jos  joku  peräytymiskäsky  saapuisikin. 

Seuraava  Aminoffin  kirje  Uumajasta  14  p.  maalisk.  1809  on  mel- 
koista alakuloisempi.  Hänen  Alavuden  luona  saamansa  haava  ei  ole 
parantunut,  päinvastoin  huonontunut,  soturiksi  hän  ei  enää  kelpaa,  hänen 
täytyy  ruumis  sairaana  saada  ero  sotapalveluksesta;  toivoo  Jumalan 
armosta    ehkä    vielä   saavansa    tavata    omaisiaan.    —   Lisättäköön  vain 


Digitized  by 


Google 


Berndt  Aadolf  Grotenfelt. 


että  Aminoff  nyt  vielä  jäi  eloon,  vaan  myöhemmin  kuoli  mainitun  haa- 
van tuottamista  seurauksista  v.  1816. 

Sodan  aikuisia  kirjeitä  on  myöskin  mainittava  piletti  venäläisten 
päälliköltä  Tutshkovilta.  Grotenfeltilla  oli  suru  sodan  aikana  kadottaa 
vaimonsa,  joka  kuoli  Frugirdissa  12  p.  jouluk.  1808,  miehen  taistel- 
lessa armeijassa  Pohjan  perillä.  Itse  Grotenfelt  ei  voinut  päästä  kotia 
tämän  johdosta,  mutta  hän  on  eräälle  palvelijalleen  pyytänyt  ja  saanut 
Tutshkovin  passin,  joka  on  annettu  \\  p.  tammik,  1809  Oulussa  ja 
kirjoitettu  ranskaksi  kohteliaimmilla  sanoilla: 

»Herrani.  Teidän  kirjeenne  johdosta  17  piitä  tammik.  uutta  lukua 
olen  myöntänyt  Teidän  palvelijallenne  luvan  käydä  Inigärdissä  (!)  Jorois- 
ten pitäjässä  enkä  ole  asettava  mitään  estettä  hänen  paluullensa  Tor- 
nioon. Minun  on  kunnia  suurimmalla  arvonannolla  pysyä,  Herrani, 
Teidän  sangen  nöyränä  ja  kuuliaisena  palvelijananne 

Tutschkoff.* 

Varsin  intressantti  asiakirja  sodan  ajalta  on  vielä  konsepti  raportiksi 
tuosta  edempänä  mainitusta  marraskuussa  1808  Iisalmeen  tehdystä 
hyökkäyksestä;  se  näyttää  osoittavan  että  Grotenfelt,  eikä  Duncker,  on 
ollut  hyökkäysosaston  johtajana.  Ensi  tunteiden  ja  havaintojen  tuloksena 
ja  koskien  yhtä  Suomen  sodan  viimeisiä  huomattavia  taistelulta,  ainakin 
Suomenmaan  rajojen  sisäpuolella,  painettakoon  se  sinänsä  tähän. 

»Sittenkuin  minä  Titille  tulleiden  tietojen  johdosta  että  vihollinen 
melkoisella  voimalla  koetti  saartaa  prikaatin  asemaa  Vieremässä  sain 
käskyn  2:sta  jalkaväkipataljonasta  ja  l:stä  jääkäripataljonasta  muodoste- 
tulla noin  900  miehen  suuruisella  osastolla  Kauppilanmäen  ja  Svennin- 
mäen  kautta  ottaa  selvää  asiasta  sekä  siinä  tapauksessa  vaikeuttaa  ja 
estää  sen  etenemistä  ja  siten  ehkäistä  sitä  vaaraa,  joka  voisi  syntyä, 
jos  vihollinen  huomaamatta  perille  pääsisi,  marssin  mainittua  tietä  myö- 
ten tapaamatta  mitään  vihollisen  joukkoja  ennenkuin  viimeksi  mainitun 
paikan  toisella  puolen.  Pimeä,  jota  vihollinen  käytti  voimansa  salaa- 
miseen, innostutti  minua  siinä  tekemään  häntä  vastaan  voimakkaamman 
hyökkäyksen  saartaakseni  ja  ottaakseni  koko  hänen  osastonsa  vangiksi, 
vaan  tämä  ei  kuitenkaan  onnistunut  niin  hyvin,  kuin  yritykseni  sivu- 
rynnäköllä  hänen  selkäänsä  näytti  takaavan.  Kuitenkin  voitettiin  koko- 
naan tarkoitus,  joka  ainoastaan  oli  tehdä  vihollisen  suunnitelma  tyhjäksi, 
ja  hän  tungettiin  takaisin  aina  Iisalmen  kirkolle,  saaden  melkoisen 
tappion.  Useat  hänen  upseerinsa  on  ammuttu,  suuri  joukko  sotamiehiä 
ammuttu    tai    haavoittunut,   vaan   ainoastaan   7  miestä  vangiksi   otettu, 

koska  vaikea  tie,  neljättä  peninkulmaa  metsien  ja  salojen  läpi,  esti 
minua  kuljettamasta  useampia  mukanani,  varsinkin  kun  minun  tuli  pitää 
huoli  omista  haavoittuneista.  Luulen  voivani  Tit:lle  vakuuttaa,  että 
vihollisen  liikkeet  meitä  vastaan  ainakin  joksikin  aikaa  täten  ovat  eh- 
käistyt. Se  verinen  ottelu,  johon  minun  vihollisen  sitkeän  vastarinnan 
takia  täytyi  ryhtyä,  on  tehnyt  minunkin  tappioni  varsin  suureksi  enkä 
voi  mitä  katkerimmin  valittamatta  mainita  että  se,  paitsi  majuri  ja  ritari 
Malm,  jota  jalkaan  haavoitettuna  hevosten  puutteessa  ei  mitenkään 
voitu  pelastaa  eikä  kuljettaa  mainittua  vaikeata  tietä,  vaan  joka  joutui 
vihollisen  valtaan,  on  kaksi  vangiksi  joutunutta  upseeria,  joista  toinen 
haavoittunut,  kaksi  haavoitettua  upseeria  henkikrenatööreistä  ja  neljä 
Savon  rykmentistä  *)  sekä  noin  200  kaikkiin  joukkoihin  kuuluvaa  sota- 
miestä, ja  on  minulla  vastedes  oleva  kunnia  Titrlle  antaa  tarkempi 
ilmoitus  niin  hyvin  kuoliaaksi  ammutuista  kuin  haavoittuneista  sota- 
miehistä sekä  niistä,  jotka  tässä  3  tuntia  kestäneessä  taistelussa  kun- 
nostivat itseänsä". 

Suurimmaksi  osaksi  kuuluu  kokoelmaan  kuitenkin  asiapapereita  vuo- 
silta juuri  ennen  tai  jälkeen  sodan.  Niitä  on  useampia  satoja  kirjeitä, 
enimmäkseen  virka-asioissa,  Savon  sotaväkeä  koskevia  luetteloita,  raport- 
teja, valtakirjoja  y.  m.  Jos  sisällys  onkin  enimmäkseen  ilman  yleisempää 
merkitystä,  on  siitä  kuitenkin  epäilemättä  oleva  hyötyä  nimenomaan 
mainitun  alan  tutkijalle.  Lueteltakoon  tässä  esim.  muutamia  siinä 
tavattavia  kirjeenvaihtajia:  Sandels  (14  kirjettä),  Vibelius  (5),  Duncker 
(2),  Malm  (9),  J.  J.  Burman,  J.  H.  Furumark,  useat  Aminoff-  ja 
Ehrnrooth-sukujen  jäsenet,  C.  J.  Salomon,  F.  Steinheil,  muita  mainitse- 
matta. (Tähän  luetteloon  voitaisiin  vielä  lisätä  muutama  allekirjoittaneen 
hallussa  oleva  kirje  Otto  v.  Fieandtilta  ja  piletti  Gregori  Tigerstedtiltä.) 

Sandelsin  kirjeet  ovat  kaikki  sotaa  edelliseltä  ajalta,  vuosilta  1803—07, 
paitsi  viimeinen,  joka  on  päivätty  Tukholmasta  5  p.  maalisk  1811. 
Tämä  kirje  ilmaisee  jossain  määrin  uljaan  päällikön  tunteita  entisiä 
sotatovereitaan  kohtaan.  Muut  kirjeet  alkavat  kaikki  virallisesti  *  herra 
kapteeni"  ja  »herra  majuri"  —  luultavasti  se  kuuluikin  asiaan,  niin 
kauvan  kuin  Grotenfelt  oli  Sandelsin  käsky nalaisena.  Tämän  viimeisen 
kirjeen  Sandels  sitä  vastaan  alkaa  sanoilla:  .Oma  ystäväni  ja  veljeni", 
ja  lausuu  siinä  ilonsa  siitä  että  Tukholmassa  käyneen  luutnantti  Hjelm- 
manin  mukana  saa  lähettää  terveisensä  «vanhoille  ystävilleni  ja  tove- 
reilleni"(    joita    hän    yhä   muistelee    „ lakkaamattomalla   ystävyydellä  ja 


*)  Reunaan  on  tässä  lisätty,  että  nimet  ovat  mainittavat. 

kunnioituksella".  Muuten  tämä  kirje  koskee  tuota  tunnettua  sitkeätä 
juttua  jäljellejääneiden  palkkojen  maksamisesta  Ruotsista  Suomen  enti- 
selle sotaväelle. 

Samaa  kysymystä  valaisevat  myöskin  ylempänä  mainitut  C.  J.  Salo- 
monin kirjeet.  Tämä  henkilö  on  nähtävästi  ollut  jossain  toimessa 
Tukholman  sotavirastoissa,  ja  syy  siihen  että  hän  oli  tuttu  Savon  up- 
seereille ja  että  he  valitsivat  hänet  asiamieheksensä  siellä  on  myöskin 
selvä.  Salomon  pyytää  näet  kirjeissään  pari  kertaa  lausua  terveisiä 
sisarelleen  ja  langolleen,  josta  voidaan  päättää,  että  hän  on  ollut  majuri 
K.  V.  Malmin  vaimon  Sofia  Charlotta  Salomonin  veli.  Salomonilta  on 
pari  kirjettä  jo  sodan  vielä  kestäessä,  vaan  toisesta  valitettavasti  aino- 
astaan palasia  jäljellä.  Siinä  puhutaan  m.  m.  äsken  tulleista  sanomista: 
„ne  olivat  varsin  ikäviä,  etenkin  kun  siinä  menetettiin  monta  uljasta 
miestä,  joista  Dunckerin  kuolema  oli  suuri  tappio."  Sittemmin  jatketaan: 
»kolmen  venäläisen  kenraalin  sanot  sinä  kertoneen  sinulle  että  Malm 
olisi  kotona;  jolPeivät  he  ole  sen  luotettavampia,  kannattaa  tuskin 
puhua  heidän  kanssansa".  Myöhemmissä  kirjeissään  kertoo  Salomon 
toimistaan  suomalaisten  palkka-asian  ajamiseksi.  Huomattava  on  siinä 
varsinkin  jonkunlaista  ivallisuutta  Adlercreutzia  kohtaan.  8  p.  toukok. 
1811  sanotaan:  »Olen  puhunut  toimitussihteeri  Quidingin  kanssa,  joka 
on  saanut  asian  osalleen  —  olen  saanut  hyvää  toivoa.  —  Olen  myöskin 
yllyttänyt  Tit.  Sandelsin  valtiosihteerin  kimppuun.  Ainoa,  jota  nyt 
pelkään,  on  valtioneuvos  Adlercreutz,  joka  panee  kaikkea  vastaan,  kun 
se  ei  hänen  sukulaisiaan  koske".  Viikko  myöhemmin  ilmoittaa  Salomon 
onnellisesta  ratkaisusta:  *  Minulla  oli  viimeksi  vain  hyvää  toivoa  — 
pelkäsin  etupäässä  Suomalaisten  likeistä  ystävää  Ad(lercreutz)ia  *). 
Nyt  on  hän  saatu  puolellemme  ja  tällä  hetkellä  sain  tietää  että,  Kunink. 
Valtiokonttorin  suureksi  harmiksi,  asia  on  voitettu." 

Huomiota    ansaitsee   lopuksi   kenraalikuvernööri  F.  Steinheilin  kirje 

Grotenfeltille,  päivätty  Viipurista  Jy^ik  1812'  KirJ*e  on  ruotsiksi 
kirjoitettu  ja  sanoo  Steinheil  siinä  kääntyvänsä  hänen  puoleensa  hetkellä, 
jolloin  „ minun  on  tarvis  henkilöitä,  jotka  osoittamallansa  taidolla  ja  an- 
siolla ovat  voittaneet  sekä  jokaisen  yksityisen  että  koko  kansakunnan 
erinomaisen  kunnioituksen,  niin  täydellisesti  kuin  herra  Eversti".  Luot- 
taen siihen,  että  kirjeensaaja  niiden  erittäin  tärkeäin  asiain  ja  sen  ylevän 
tarkoituksen  tähden,  joista  nyt  on  puhe,  ei  tahdo  apuansa  kieltää, 
pyytää  Steinheil  hänen  kohta  viipymättä  Viipuriin  tulemaan.     Mitä  asia 


*)  Itse  kirjeenkirjoittajan  alleviivaamaa. 

oikeastaan  koskee,  ei  kirjeessä  mitenkään  ilmaista,  mutta  mitään  epäi- 
lystä ei  tarvitse  olla  siitä,  että  on  kysymys  Suomen  sotaväen  siihen 
aikaan  tapahtuvasta  uudestaan  järjestämisestä. 

Kirje  on  todistuksena  siitä  kunnioituksesta,  jota  sodan  jälkeen 
everstin  arvolla  eronsa  saanut  ja  Frugärdiin  muuttanut  Berndt  Aadolf 
Grotenfelt  yleisesti  nautti.  Uutta  virkatointa  hän  ei  enää  vastaanottanut, 
vaan  eli  elämänsä  loppuvuodet  mainitussa  kartanossaan  kuolemaansa 
saakka  27  p.  toukok.  1836. 

Kustavi  Grotenfelt. 


Aurinkovuosi    Kreikkalaisilla. 

Kirjoittanut  7.  Sundmall. 


Ihminen  tarvitsee  voidakseen  rajoitella  sekä  yksityisen  että  yhteis- 
kunnan elämään  sattuvien  tapahtumien  ajanjaksoa  mahdollisimman  muut- 
tumatonta ajanmittaa.  Sen  ajanjärjestelyn,  jota  kuittuuri-ihminen  tätä 
nykyä  käyttää,  on  hän  saavuttanut  aikojen  kuluessa  mitä  yksinkertai- 
simmasta  alusta.  Mitä  alhaisemmalla  sivistyskannalla  kansa  on,  sitä 
vähemmän  kehittynyt  on  sen  ajanjärjestely.  Muutamat  alkuperäiset 
luonnonkansat  laskevat  aikaa  vaan  pellolla  toimitettavien  töiden  mukaan, 
kukinta-  ja  elonkorjuu-ajan  mukaan  j.  n.  e.  Toisien  kansojen  taas  on 
pakko  tarkemmin  määrätä  aikaa,  niinkuin  esim.  kalastajakansojen,  joiden 
pitää  olla  selvillä  kalalajien  säännöllisestä  esiintymisestä,  tahi  tropii- 
kien  maataviljelevän  väestön,  jonka  täytyy  tietää  koska  sadeaika  on 
tulossa.  Tarkempi  ajanmääräys  tarjoutuu  heille  taivaan-kannella,  jolla 
taivaankappaleet  liikkuvat  ajoittaisin  muotoin.  Muutamien  tähtien  ase- 
mia havaitsemalla  voi  osapuilleen  määrätä  vuosittain  palautuvia  aikoja. 
Jotkut  luonnonkansat  tuntevat  Oorioonia  tai  Plejadeja  ja  järjestelevät 
niiden  asemien  mukaan  kylvöä,  kastelua  ja  leikkuuta.  Korkeammalla 
kehitysasteella  jo  otetaan  taivaankappaleitten  liikkeitä  huomioon,  ensi 
aluksi  mittaamalla  sitä  kiertokulkua,  joka  syntyy  kuun  poistuessa  mää- 
rätystä tähdestä  ja  sitä  taas  lähestyessä.  Onhan  kuu  luonnollisin  ajan- 
mittaaja,  se  kun  on  kirkkain  tähti  yötaivaalla,  kaikille  helposti  huomat- 
tavissa. Se  siis  on  tullut  kaiken  kehittyneemmän  ajanmääräyksen  läh- 
tökohdaksi.    Kutsutaanhan    kuu    Veeda-kirjoissa  „  ajan  järjestä  jaksi*  tahi 

„ mittaavaksi a,  egyptiläisillä  taas  „sokhäksi"  s.  o.  ajanjakajaksi.  Havain- 
toja jatkamalla  huomattiin  että  kuu  määrätyssä  ajassa  kulkee  saman  tien 
ympäri  taivaan  kantta.  Tarkkaamalla  siis  kuun  suhdetta  muutamiin 
kirkkaisiin  tähtiin  saatiin  likimääräinen  tieto  niin  kutsutusta  siderisestä 
kuukaudesta,  jossa  on  27  p.  7  t.  43  m.  Mutta  pian  havaittiin  että 
aika,  jonka  kuluttua  kuu  näytti  samaa  valomuotoa,  hiukan  erosi  siitä 
ajasta,  joka  syntyi  sen  suhteesta  tähteen.  Noin  29  päivän  kuluttua 
taas  hieno  sirppi  tulee  näkyviin  iltataivaalle,  kuun  oltua  monias  päivä 
näkymättömissä.  Niin  ruvettiin  noudattamaan  tätä  ajan  laskemista  ja  uu- 
desta-kuusta tuli  niin  tärkeä  kohta  ajanjaossa,  että  tämä  yhä  edelleen 
merkitsi  kuukauden  alkua,  kun  jo  kyettiin  määräämään  oikean,  paljaalle  sil- 
mälle näkymättömänä  olevan  uudenkuun  eli  konjunktioonin  aikaa.  Ai- 
kaa, jota  kuu  tarvitsee  tullakseen  konjunktioonista  toiseen,  kutsutaan  sy- 
noodiseksi  kuukaudeksi  ja  kestää  29  p.  12  t.  44  m.  Käytännöllisessä 
elämässä  tällainen  kuukausi  vaihteli  29  ja  30  päivän  välillä. 

Sillä  välin  oli  syntynyt  tietoisuus  siitä  että  vuodenaikoja  vastasi  määrätty 
kuukaudenluku  ja  että  sama  vuodenaika  määrätyssä  ajassa  palautui;  tästä 
vuodenaikojen  kierrosta  saatiin  suurempi  ajanmitta,  nim.  vuosi.  Tätä 
osoittaa  kreikkalainen  vuosi-sanaa  vastaava  iviai/cöc  niinkuin  roomalais- 
kielen  annus;  molemmat  sanat  merkitsivät  nimittäin  alkuansa  kiertoa. 
Havaittiin  myöskin  että  kuu  noin  12  kertaa  näytti  samat  vaiheet,  en- 
nenkuin sama  vuodenaika  taas  saapui,  ja  siis  luonnollisesti  annettiin 
vuoden  vastata  12  kuukautta.  Tämmöisen  vuoden  pituus  oli  erilainen 
riippuen  kuukauden  pituudesta.  Indialaisilla  tavataan  vielä  jälkiveeda- 
laisella  ajalla  324-päiväinen  vuosi,  joka  vastaa  12  sideristä  kuukautta 
(12  X  27  p.).  Muilla  kansoilla,  jotka  tunsivat  synoodisen  kuukauden, 
muodostui  oikea  synoodinen  kuuvuosi,  jossa  oli  354  päivää.  Luettiin 
näet  joka  toiselle  kuukaudelle  30  päivää  (niin  kutsuttu  täysi  kuukausi), 
joka  toiselle  29  p.  (ontto  k.)  tasoittamaan  liikamäärää,  joka  syntyi  siitä 
että  synoodinen  kuukausi  todellisuudessa  on  29  päivää  vähäsen  pitempi. 
Vielä  tänä  päivänä  on  muhamedilaisilla  tämmöinen  vuosi,  jota  arabia- 
laiset, jotka  ennen  Muhammedia  olivat  kuunpalvelijoita,  ikivanhoista  ajoista 
asti  olivat  käyttäneet.  Sillä  tavalla  he  33  vuoden  perästä  ovat  eden- 
neet vuoden  meidän  ajanlaskuumme  verraten.  Vuosittain  jää  nimittäin 
aina  kuuvuosi  11  päivää  tavallista  vuotta  myöhemmäksi  ja  sen  uusi- 
vuosi tulee  aikaa  myöten  sattumaan  kaikkiin  vuodenaikoihin,  jonka 
vuoksi  kuuvuosi  on  jumalien  palvelukselle  vähemmän  sopiva,  sillä  juh- 
lat ovat  tavallisesti  määrättyinä  vuodenaikoina  vietettävät.  Kreikassa 
esimerkiksi   vietetään   viljanleikkuu-uhrit  ja  -juhla   aina  määrättynä  päi- 

vänä  määrättyä  kuukautta  ja  kolmen  puhtaan  kuuvuoden  kuluttua  siis 
olisi  tämä  juhla  tullut  viisi  viikkoa  liika  aikaisin  vietettäväksi. 

Varmempi  vuoden  määräys  oli  auringosta  saatavissa.  Tieto  tästä 
herää  etupäässä  kansoissa,  joitten  asuinpaikkain  ilmastossa  vuodenaikojen 
rajat  räikeästi  tulevat  näkyviin.  Eihän  tämmöistä  vuotta  aluksi  niin  tar- 
kasti tunnettu.  Tiedettiin  vaan,  että  se  oli  kuuvuotta  monta  päivää  pi- 
tempi kun  huomattiin,  miien  paljon  kuuvuosi  poikkesi  vuodenajoista. 
Tarkempi  tieto  aurinkovuoden  suuremmasta  pituudesta  saatiin  tähtitie- 
teellisesti  auringon  kulkua  laskemalla. 

Vanhat  Egyptiläiset  laskivat  vuoden  365  päiväksi  ja  pysyivät  anka- 
rasti tässä  luvussa  panematta  siihen  milloinkaan  mitään  lisäystä,  jolla  tavoin 
heidän  vuotensa  joka  vuosi  myöhästyi  5  t.  48  m.  46  sek,  sillä  oikea 
aurinkovuosi,  n.  k.  troopillinen  vuosi,  on  keskimäärin  365  p.#5  t.  48 
m.  46  s.  Siis  jäi  egyptiläinen  uusivuosi  neljän  vuoden  perästä  päivän 
säännönmukaista  uuttavuotta  myöhemmäksi  ja  tuli  aikaa  myöten  sattu- 
maan vuoden  kaikkiin  päiviin,  mistä  syystä  tämmöistä  vuotta  kutsutaan 
kulkuvuodeksi.  Vasta  1461  egyptiläisen  vuoden  perästä  (n.  k.  sothis- 
perioodi)  uusivuosi  taas  palasi  lähtökohtaansa.  Tästä  laskusta  käy  sel- 
ville että  epyptiläiset  myöskin  tiesivät  että  troopillinen  vuosi  oli  365 
lU  päivää,  vaikka  he  taipumattomasta  vanhoillisuudesta  yhä  jäivät  enti- 
selleen. 

Edistyneempi  sivistys  maataviljelevien  ja  kauppaa  harjoittavien  kan- 
sojen keskuudessa  vaikutti  ylimalkaan  siihen  suuntaan  että  aurinko  tuli 
sääntelemään  vuotta.  Varsinkin  oii  luonnollista  että  koetettaisiin  sään- 
nellä kuuvuotta  vakavammalla  aurinkovuodella,  niin  sanoakseni  sitoa 
kuuvuotta  aurinkoon,  sillä  tavoin  että  lisäämällä  kuukausi  (karkauskuu- 
kausi)  aina  jonkun  ajan  kuluttua  saataisiin  ero  kuuvuoden  ja  auringon 
kierto-ajan  välillä  taas  tasoitetuksi.  Tämänmuotoinen  kuuvuosi  kutsu- 
taan lunisolaariseksi  vuodeksi  eli  sidotuksi  kuuvuodeksi,  jonka  vasta- 
kohdaksi entistä  puhdasta  kuuvuotta  nimitetään  vapaaksi  kuuvuodeksi. 
Jo  itämaisen  tähtitieteen  kotimaassa,  Babyloniassa,  oli  tämä  kalenteri- 
taito  tunnettu,  jolla  kuuvuoden  ja  aurinkovuoden  välillä  oleva  ero 
tasoitettiin.  Samoin  myöskin  juutalaiset  käyttivät  sidottua  kuuvuotta.  *) 
Mitä  menettelyä  itämaissa  noudatettiin  karkauskuukautta  lisättäessä,  ei 
varmuudella  tiedetä.     Tarkempia  tietoja  on  meillä  Kreikkalaisista. 


*)  Olen  yllä  olevassa  esityksessä  etupäässä  nojautunut  Ginzerin  teokseen  Hand* 
bitch  der  matematischen     und  technischen  Chronologie  I. 

Jo  ikivanhoista  ajoista  asti  oli  Kreikkalaisilla  lunisolaarinen  vuosi 
käytännössä.  Heidän  vanhin  varmasti  tunnettu  ajanlaskunsa  on  nimit- 
täin kahdeksanvuotinen  ajanjakso  eli  karkausjärjestelmä  (n.  k.  oktae- 
teeris),  johon  kuului  viisi  354-päiväistä  vuotta  ja  kolme  vuotta  karkaus- 
kuukausineen  (384-päiväistä  vuotta).  Syystä  että  kolmannentoista  kuu- 
kauden lisääminen  joka  toinen  vuosi  olisi  antanut  liikamäärää  aurinko* 
vuoteen  nähden,  joka  kolmas  vuosi  taas  puutetta,  niin  useammanvuo- 
tinen  jakso  oli  järjestettävä.  Oktaeteeriksen  perusteena  oli  365-päiväi- 
nen  auringovuosi;  tämän  tiedon  Kreikkalaiset  olivat  lainanneet  Egypti- 
läisiltä. Kahdeksan  semmoista  vuotta  vastasi  2922  päivää;  sama  päi- 
väluku  oli  99  kuukautta,  jaettuna  viiteen  354-päiväiseen  ja  kolmeen 
384-päiväiseen  vuoteen.  Luultavasti  tunsivat  helleeniläiset  kahdeksan- 
vuotisen karkausjärjestelmän  jo  yhdeksännellä  vuosisadalla,  niinkuin  tarut 
ja  vanhimmat  juhlat  todistavat  l).  Olympialaiset  ja  pythilaiset  juhlat 
perustuivat  nimittäin  ensiksi  8- vuotiseen,  99-kuukautiseen  periodiin, 
joka  myöhemmin  jaettiin  kahtia,  joten  juhlat  tulivat  vietettäviksi 
joka  neljäs  vuosi,  vuoroin  49  kuukauden,  vuoroin  50  kuukauden 
kuluttua  2). 

Tämä  karkausjärjestelmä  ei  kuitenkaan  ollut  aivan  luotettava,  sillä 
99  synoodiselle  kuukaudelle  todellisuudessa  ei  tullut  tarkkaan  2922 
vaan  2923  V2  päivää.  Täytyi  siis  16  vuodessa  lisätä  3  päivää,  mutta 
silloin  ei  auringon  kulku  soveltunut  yhteen  vuoden  alkuun.  Vaikea  oli- 
kin saattaa  kaksi  niin  erimitallista  suuretta  sopusointuun  ja  aikaa  myö- 
ten tuli  melkoisia  erisuuntaisuuksia  kuu-ajan  ja  aurinko-ajan  välillä  nä- 
kyviin. Oktaeteeriksen  puutteellisuus  antoi  kreikkalaisille  tähtitieteili- 
jöille aihetta  suunnittelemaan  uusia  järjestelmiä.  Tärkein  karkausjärjes- 
telmä, joka  myöskin  sai  suurimman  vaikutuksen,  oli  atheenalaisen  tähtitie- 
teilijän Metoonin  esittämä  yhdeksäntoistavuotinen  ajanjakso  (n.  k.  ennea- 
kaidekaeteeris).  Metoonin  järjestelmä,  joka  alkoi  v.  432  e.  Kr.,  nojautui 
siihen  laskuun  että  19  troopillista  (aurinko-)  vuotta  vastasi  235  synoo- 
dista  kuukautta  (todellisuudessa  vaan  2  tunt.  5  min.  lyhyempi),  jotka 
järjestettiin  12  tavalliseen  kuuvuoteen  ja  7  karkausvuoteen.  Tämä  jär- 
jestelmä vastasi  kohtalaisia  vaatimuksia;  219  vuodessa  oli  hänen  ajan- 
laskunsa  myöhästynyt   vaan   yhden  päivän.     Troopillinen  vuosi  oli  en- 


x)  Vrt.  Unger,  Zeitrechung  der  Griechen,  Handbuch  der  klassischen  Alter- 
tumsvuissenschaft.    \2  733  s. 

2)  Olympiaadi-laskua  on  tarkemmin  tutkinut  Weniger,  Das  Hochfest  des 
Zeus  in  Olympia,  KUo  l/,  17  s. 

neakaidekaeteeriksessa,  niinkuin  jo  ennen  oktaeteeriksessakin,  laskettu 
365  l/t  päiväksi  ja  Metoon  ensimäisenä  laati  myöskin  yksistään  Solaa- 
risen neljävuotisen  järjestelmän,  jossa  kolme  ensimäistä  vuotta  oli  365- 
päiväistä  ja  neljänteen  lisättiin  karkauspäivä  1).  Metoon  siis  oli  oikean 
aurinkovuoden-kalenterin  perustaja,  jota  tarkempi  ei  juliaaninenkaan  ka- 
lenteri ollut.     Uudenvuodenpäivänä  pidettiin  kesäpäivänseisauspäivää. 

Yhdeksäntoistavuotinen  karkausjärjestelmä  ei  tullut  heti  Atheenassa 
käytetyksi,  mutta  varma  on  että  Atheenalaiset  myöhemmin  paransivat 
kalenteriansa   Metoonin  järjestelmän   mukaan  ja  että  hänen  järjestelmä!- 

lään  ylimalkaan  tuli  olemaan  mitä  suurin  vaikutus  Kreikassa.  Sillä  oli 
myöskin  se  etu  että  aina  joka  yhdeksäntoista-vuotisen  jakson  perästä 
uudet-  ja  täysikuut  uudistuivat  samoina  päivinä  kuin  ennen  (lukuunot- 
tamatta yhden  päivän  poikkeamista,  joka  voi  tapahtua  kuukauden  vaih- 
televan   pituuden    vuoksi).     Metoonin  jälkeiset  tähtitieteilijät  pystyttivät 


l)  Muutamien  kreikkalaisten  tähtitieteen-kirjailijain  väitteeltä,  että  Metoon  olisi 
laskenut  troopillista  vuotta  liian  suureksi,  365  5/i9  päiväksi,  ja  että  häntä  myö- 
hemmät tähtitieteilijät,  niinkuin  Kallippos,  joka  paransi  hänen  kuuvuodenjärjes- 
telmäänsä,  olisivat  myöskin  korjanneet  hänen  laskemaansa  troopillista  vuotta  365 
V*  päiväksi,  puuttuu  todennäköisyyttä,  koska  jo  oktaeteeris  perustui  oikeampaan 
laskuun.    Vrt.  Mommsen,  Chronologie  s.  280. 


Digitized  by 


Google 


Aurinkovuosi  Kreikkalaisilla.  17 

kaupungeissa  tauluja,  jotka  ilmoittivat  auringon  liikkeet  ajanjakson  19 
vuodessa,  ilmanlaadun,  ja  monta  elämälle  hyödyllistä  asiaa  1). 

Aurinkovuoden  tieto  levisi  siis  yhä  laajemmalle  eikä  ole  epäilemis- 
täkään ettei  aurinkovuorta  olisi  tunnettu  ylimalkaan  Kreikan  tieteellisissä 
ja  sivistyneissä  piireissä  viidennen  vuosisadan  lopusta  lähtien.  Jo  Sook- 
ratees  neuvoi  nuorisoa  opiskelemaan  tähtitiedettä  jotta  se  tietäisi  vuo- 
den pituuden  2).  Aristotelees  käyttää  eläinopissaan  attikalaisia  kuukausia 
luonto-kausina  tavalla,  josta  ilmenee  että  hän  ei  mitenkään  voi  tarkoit- 
taa kuuvuoden  kuukausia,  jotka  kolmen  vuoden  kuluessa  vaihtelivat 
ajaltansa,  vaan  ainoastaan  aurinkovuoden  kuukausia.  Esimerkiksi  VI, 
105  sanoo  hän:  »tonnikalat  ja  skombrit  kutevat  Elapheebolioonin  lo- 
pussa ja  poikivat  Hekatombaioonin  alussa".  Samalla  tavoin  antaa  hänen 
oppilaansa  Theophrastos  kasviopissaan  ajanmääräyksiä  kasvien  kukois- 
tusajasta,  niinkuin  ensimmäisinä  6  tai  7  päivänä  Hekatombaioonia,  jotka 
suoraan  ovat  aurinkovuoteen  kohdistettavat.  Olisi  ollut  merkillistä,  jol- 
lei niin  ollen  olisi  koetettu  käyttää  vakavampaa  aurinkokalenteria  myös- 
kin valtiollisella  ja  yhteiskunnallisella  alalla.  Mutta  kaiketi  lienee  pantu 
suuria  esteitä  senlaatuiselle  uudistukselle.  Ken  vaan  vähäisenkin  tuntee 
Kreikkalaisten  jumalanpalveluksen  vanhoillisuutta,  kansantavan  sitkeyttä 
ja  papiston  vaikutusvaltaa  rahvaaseen,  kyllä  ymmärtää,  ettei  voitu  aivan 
syrjäyttää  entistä,  jumalan  palvelukseen  ahtaasti  sidottua  kuuvuotta. 

On  meillä  kuitenkin  aivan  päteviä  todisteita  siitä,  että  Atheenassa 
ja  muissakin  Kreikan  valtioissa  jonkun  ajan  molemmat,  sekä  kuu-  että 
aurinkokalenteri,  olivat  vierekkäin  laillisiksi  tunnustetut  ja  että  jälkim- 
mäinen kalenteri  oli  virallisessa  elämässä  määrääväni-  Adolf  Schmidt 
osoittaa  että  byzantilainen  tiedemies  Gaza  teoksessaan  attikalaisista 
kuukausista  puhuu  Atheenalaisilla  käytännössä  olevasta  kaksinkertaisesta 
päivänmääräyksestä;  „ toiselta  puolen «  sanoo  hän,  „he  mittaavat  vuotta 
auringon  mukaan,  toiselta  puolen  taas  kuun  mukaan-.9)  Ei  ole  syytä 
epäillä  Gazan  luotettavuutta,  sillä  hän  varmasti  ammensi  alkuperäisem- 
mistä    lähteistä,   jotka    nyt  ovat  hukkuneet.     Hän  vaan  ei  anna  meille 


*)  Tieto  tämmöisen,  parapeegma-nimisen,  taivaankalenterin  laitoksesta  on 
vasfikään  saatu  Mileetoksesta  löydetyistä  katkelmista.  Parapeegma  oli  nimittäin 
oikeastaan  pistokalenteri,  joka  oli  sillä  tavalla  laitettu,  että  kiveen  uurrettiin  esi- 
tys auringon  liikkeistä  tähtiradalla  ja  porvaris-  s.  o.  kuukalenterin  päivät  mer- 
kittiin tulppia  viereisiin  läpiin  pistämällä.  (Vrt.  Diels-Rehm  Parapegmen  frag- 
mente  aus  Milet,  Berliner  Sitzungs  Berichte  1904,  III.)  Vrt.  Kuva. 

*)  Xenophoon,  Apomneem.  IV,  7 

*)  A.  Schmidt,  Chronologische  Fragmente.  Jahrb.  /.  Phil.  1884,  651  s. 

tietoa    siitä,    milloin    tämä    kaksinkertainen    kalenteri  oli  voimassa.     Se 
tieto  on  kivikirjoituksistä  saatavana. 

Eräissä  atheenalaisissa  kivikirjoituksissa  2  v.sadalta  e.  Kr.  on  näet 
samaa  päivää  varten  tavattavissa  kaksi  eri  määräystä,  arkhontikalenterin 
(xax'  äpxovra)  ja  jumalan  kalenterin  mukaan  (xaxd  ftedv).  Niinpä  eräs- 
kin päätös  on  päivätty  8  p.  Boeedromioon-kuutaa  arkhontikalenterin 
mukaan  =  9  p.  BoeedromioonHa  jumalankalenterin  mukaan.1)  Voisi- 
han ajatella  että  molemmat  nämä  kalenterit  olivat  kuuvuoden  mukaan 
säännellyt,  toinen  ainoastaan  vielä  täydellisemmän  järjestelmän  mukaan 
kuin  19- vuoti  s  jakson.  Tällainen  otaksuma  kadottaa  kuitenkin  pohjansa, 
kun  toisista  säädöksistä  havaitsemme,  että  eroitus  kalenterien  välillä 
eräinä  vuosina  oli  varsin  huomattava,  kuten' esim.  29  p.  Elapheeboli- 
oon-kuuta  (9:ttä  kuukautta)  arkhontikalenterin  mukaan  =  12  p.  Muu- 
nikhioon-kuuta  (10:ttä  kuukautta)  jumalankalenterin  mukaan.2)  Tätä 
eroitusta  arkhontti-  ja  jumalankalenterin  välillä,  joka  vaihteli  yhden  päi- 
vän ja  puolen  kuukauden  välillä,  jopa  enemmänkin,  ei  voi  muilla  tavoin 
selittää  kuin  siten,  että  toinen  kalenteri  oli  asetettu  kuuvuoden  mukaan, 
toinen  taas  aurinkovuoden  mukaan.  Aurinkovuosihan  alkoi  kesäpäivän- 
seisauspäivästä,  kuuvuosi  ensimäisestä  uudesta  kuusta  ennen  kesäpäi- 
vänseisausta tai  sen  jälkeen  ja  tämä  vaihteli  huomattavasti  eri 
vuosina.  Kumpi  näistä  kalentereista  edusti  aurinkovuottä,  kumpi  kuu- 
vuotta?  Tästä  ovat  mielipiteet  törmänneet  jyrkästi  vastakkain.  Vertaa- 
malla kalenterien  välistä  eroitusta  niissä  tapauksissa,  jolloin  varmasti 
voimme  määrätä  vuoden,  attikalaisen  kuuvuoden  uudenvuodenpäivän 
poikkeamiseen  kesäpäivänseisauksesta  vastaavana  vuonna,  luulen  nyttem- 
min varmuudella  voivani  todistaa  että  arkhontikalenteri  oli  järjestetty 
kuuvuoden  mukaan,  jumalan  kalenteri  aurinkovuoden  mukaan  8).  Täten 
liityn  myös  siihen  mielipiteeseen,  jota  jo  Unger  kannatti  4).  Tämän 
kautta  tulemme  toiseenkin  tärkeään  päätökseen,  nimittäin  siihen,  että 
valtio  ei  ainoastaan  tunnustanut  aurinkovuottä  oikeutetuksi,  vaan  että 
se  valtioelämän  alalla  oli  määräävä;  huomaamme  näet  että  neuvoston 
virka-aika  ja  prytaniat  järjestettiin  sen  mukaan.     Kaksinkertaisella  päi* 

l)  Inscriptiones  Graecae  II  1471. 
*)  L  G.  II  M08 

3)  Koska  tulisi  liian  pitkäksi  tässä  lähemmin  syventyä  näihin  tutkimuksiin, 
tahdon  ainoastaan  viitata  siihen  mitä  olen  esittänyt  teoksessani  Untersuchungen 
uber  die  attischen  Munzen  des  neueren  Stiles,  öfversigt  af  Finska  Vetenskaps- 
societetens  Förhandlingar  XLIX,  N:o  9,  siv.  79  seur. 

4)  Vrt.  /.  Mailer,   Handbuch  d.  klassischen   Altertumstvissenschaft.  1*  756. 

väyksellä  varustetuissa  päätöksissä  sovettuu  nimittäin  prytania  aina  juma- 
lankalenteriin. 

Tällä  olemme  kuitenkin  ainoastaan  osaksi  ratkaisseet  kysymyksen 
kalenteri-oloista  ja  aurinkovuoden  käyttämisestä  Atheenassa,  sillä  on  ole- 
massa yksinkertaisella  päiväyksellä  varustettuja  säädöksiä  siltä  ajalta, 
joka  on  niitten  vuosien  välissä,  joilta  on  kaksinkertaisella  päiväyksellä 
varustettuja  säädöksiä.  Nämä  säädökset  epäämättömästi  todistavat  että 
niinä  vuosina,  joilta  ne  ovat,  ainoastaan  kuukalenteri  oli  valtion  käyt- 
tämä. Miten  tämä  seikka  on  selitettävä?  Sillä  kannalla  kuin  asia  nyt  on, 
ei  voi  olla  muuta  pätevää  selitystä  kuin  että  2  v.sadalla  Atheenassa  koetet- 
tiin useampaan  kertaan  ottaa  aurinkokalenteri  käytäntöön  hallinnossa, 
samalla  kuin  jumala  in  pai  vei  usta  varten  säilytettiin  vanha  kuukalenteri, 
mutta  että  nämä  kokeet  joka  kerta  vähän  ajan  perästä  raukesivat,  joko 
niitten  vaikeuksien  vuoksi,  jotka  johtuivat  kaksinkertaisesta  kalenterista 
taikka  syvälle  juurtuneen  vanhoillisuuden  vuoksi.  Samaan  aikaan  koe- 
tettiin myös  muissakin  kreikkalaisissa  valtioissa  ottaa  kaksinkertainen 
kalenteri  käytäntöön,  jolloin  tietysti  aurinkovuosi  oli  toisena,  kuten  kak- 
sinkertaisella päiväyksellä  varustettu  säädös  Tanagrasta  Boipotjassa  todis- 
taa 1).  Mutta  täälläkin  kävi  kuten  Atheenassa,  aurinkokalenteri,  johon 
ei  oltu  totuttu,  ei  kauan  voinut  pysyä  käytännössä  ja  pian  vallitsi  kuu- 
kalenteri jälleen  yksin  virallista  ajanlaskua. 

Kirjailija  Diodooros  kertoo,  että  kreikkalaiset  hänen  aikanaan  ylei- 
sesti käyttivät  19-vuotisjaksoa.  Tämä  ei  kuitenkaan  pidä  paikkaansa 
kaikkiin  valtioihin  nähden.  Vanhoissa  jumalanpalveluskeskuksissa,  Olym- 
piassa  ja  Delphoissa,  vallitsi  yhä  vieläkin  Rooman  keisariajalla  ikivanha 
oktaeteeris.  Myöskin  Atheenassa  otettiin,  kuten  kivikirjoitukset  osoit- 
tavat, oktaeteeris  käytäntöön,  kun  ei  kaksinkertainen  kalenteri  ottanut 
onnistuakseen.  Joka  tapauksessa  oli  kuuvuosi  kokonaan  päässyt  voi- 
tolle kreikkalaisten  keskuudessa,  joko  sitten  käytettiin  8-  tai  1 9-vuotisjaksoa. 

Kun  Hellas  oli  menettänyt  vapautensa,  kadotti  valtiollinen  elämä 
merkityksensä  kreikkalaisissa  yhteiskunnissa  ja  ainoa  joka  säilytti  tär- 
keytensä kreikkalaisten  silmissä  oli  jumalanpalvelus  ja  siihen  liittyvät 
juhlat.  Tämä  selittää  miksi  kuukalenteri  pääsi  voitolle.  Troopillinen 
aurinkovuosi,'  pituudeltaan  36574  päivää,  joutui  siis  kokonaan  syrjään 
Hellaassa.  Rooman  osalle  tuli  toimeenpanna  se  suuri  muutos  ja  paran- 
nus, joka  365  74-päiväisen  aurinkovuoden  yksinomaiseen  käyttämiseen 
sisältyy;  Caesar  sai  julianisen  kalenterinsa  kautta  kunnian  reformin 
toimeenpanosta. 


i)  Vrt.  Mttller'in  Handbuch  1. 

Maaseutuarkistot. 

Kirj.  Torsten  Hartman. 


Kysymys  maamme  yleista  laatua  olevien  pienempien  arkistojen  tur- 
vaamisesta on  jo  kauvan  ollut  käsittelyn  alaisena,  mutta  valitettavasti 
ovat  kaikki  tähänastiset  toimenpiteet  asian  hyväksi  tuottaneet  sangen 
vähäisiä  tuloksia.  Ainoa  positivinen  toimenpide,  johon  tällöin  on  ryh- 
dytty, oli  tuomiokuntien  arkistoissa  olevien  vanhempien  asiakirjojen 
siirtäminen  valtionarkistoon.  Kaikki  muut  erinäisten  kirkollisten,  hal- 
linnollisten ja  oikeusvirastojen  hallussa  olevat  todistuskappaleet  joiden 
tärkeys  maamme  entisyyden  valaisemiseen  nähden  tietenkin  on  korvaa- 
maton, ovat  yhä  edelleen  saaneet  jäädä  niihin  säilöihin,  joihin  ne 
asianhaarojen  mukaan  kulloinkin  ovat  joutuneet.  Ei  voitane  kieltää, 
että  tämä  epäkohta  monestakin  syystä  on  erittäin  valitettava.  Miltei 
vuosittain  on  sattunut,  että  joku  tahi  jotkut  näitä  pienempiä,  tavalli- 
sesti puisissa  rakennuksissa  säilytettyjä  arkistoja  ovat  joutuneet  tulen 
uhriksi  ja  siten  kokonaan  tahi  osaksi  tulleet  tuhotuiksi.  Ja  koska 
nämä  asiakirjakokoelmat  ovat  kätkettyinä  sopimattomiin  huoneustoihin 
sekä  hajallaan  siellä  täällä  maaseuduissa,  ovat  ne  miltei  kauttaaltaan 
olleet  tutkimukselle  suljetulta  lähteitä. 

Mikä  on  sitten  syynä  siihen  ettei  meidän  maassamme  ole  voitu 
tyydyttävästi  ratkaista  tätä  kysymystä,  joka  kaikissa  muissa  sivistys- 
maissa jo  kauvan  sitten  on  järjestetty  perustamalla  riittävät  määrät  maa- 
kunta- eli  maaseutuarkistoja? 

Jo  toukokuussa  1889  jätti  valtionarkistonhoitaja  R.  Hausen  senaat- 
tiin esityksen  toimenpiteistä  kirkonarkistojen  turvaamiseksi,  jotka  arkis- 
tot kieltämättä  ovat  laajimmat  ja  arvokkaimmat  mainituista  asiakirjako- 
koelmista. Tuomiokapitulien  aiheuttamien  vaikeuksien  johdosta  raukesi 
asia  kuitenkin  tällä  kertaa,  silti  kuitenkaan  joutumatta  unohduksiin.  Yhä 
uudelleen  sattuvat,  tulipalojen  tuottamat  vauriot  kiinnittivät  edelleen 
yleisön  huomion  tässä  suhteessa  vallitseviin  epäkohtiin,  ja  v.  1897:n 
valtiopäivillä  esitettiin  senvuoksi  useita  anomuksia  toimenpiteistä  maamme 
historialle  niin  kallisarvoisten  kirkollisten  asiakirjakokoelmien  pelasta- 
miseksi. Ja  säädyt  päättivät,  syventymättä  kysymyksen  yksityiskohtiin, 
kehoittaa  hallitusta  niin  menettelemään,  että  maamme  kirkonarkistot  ja 
muut  yleistä  laatua  olevat  paikallisarkistot  paremmin  kuin  tähän  asti 
turvattaisiin  ja  saatettaisiin  tutkijoille  käytettäväksi.     Tämän  anomuksen 

johdosta  päätti  senatti  joulukuussa  1897,  ennenkuin  asiassa  ryhdyt- 
täisiin muihin  toimenpiteisiin,  asettaa  komitean  eli  »valiokunnan*,  jonka 
tehtävänä  oli  tarkastaa  voitaisiinko  ja  millä  keinoin  yllämainittu  säätyjen 
lausuma  toivomus  parhaiten  toteuttaa.  Komitea  julkaisi  lausuntonsa 
lokakuussa  1899.  Tässä  ehdotettiin  että  paikalliset  asiakirjakokoelmat, 
joiden  säilyttämispaikoista  komitea  antoi  erittäin  valaisevia  tietoja,  koot- 
taisiin muutamiin  maamme  eri  osiin  perustettaviin  maakuntaarkistoihin. 
Näihin  olisi  viipymättä  siirrettävä  kaikki  evankelis-luterilaisten  seura- 
kuntien kirkonarkistoissa  olevat,  v.  1810  :n  takaiset  asiakirjat,  sekä  mui- 
den viranomaisten  ja  virkamiesten  arkistoissa  säilytetyt  asiapaperit,  jotka 
lukeutuvat  ajalta  ennen  vuotta  1850.  Samantapainen  vanhimpien  asia- 
kirjojen siirto  tapahtuisi  sittemmin  kultakin  vuosikymmeneltä,  ensi  ker- 
ran v.  1910. 

Marraskuussa  1900  käski  senaatti  valtionarkistonhoitajaa,  joka  ei 
ollut  jäsenenä  arkistokomiteassa,  antamaan  lausuntonsa  mainitun  komi- 
tean ehdotuksesta.  Koska  komitea  oli  arvellut  että  Turun  linnaan  ja 
Olavinlinnaan  voitaisiin  sijoittaa  suunniteltujen  arkistojen  huoneustot 
ja  sitäpaitsi  Viipurin  lääninhallinnon  talo  oli  mainittu  vaihtoehtoisesti 
tarkoitukseen  soveltuvaksi,  kävi  hra  Hausen  professori  Nyströmin  seu- 
raamana v.  1901  :n  kuluessa  mainituissa  kaupungeissa  saadakseen  sel- 
ville voitaisiinko  puheenaolevia  huoneustoja  käyttää  asiakirjakokoelmain 
säilyttämispaikkoina,  ja  saman  vuoden  joulukuussa  jätti  valtionarkiston- 
hoitaja  laajan  lausunnon  arkistokomitean  mietinnöstä,  tällöin  valaisten 
arkistokysymystä  sen  koko  laajuudelta.  Vuotta  myöhemmin,  s.  o.  jou- 
lukuussa 1902,  sai  valtionarkistonhoitaja  toimeksi  jättää  senattiin  luon- 
nospiirustuksia ja  kustannusarvioita  sekä  Turun  ja  Olavinlinnan  sisusta- 
miseksi arkistohuoneustoiksi  että  uusien  arkistorakennusten  perustami- 
seksi Turkuun  ja  Viipuriin.  Voidakseen  hyötyä  muissa  maissa  saa- 
duista kokemuksista,  matkusti  hra  Hausen,  samoin  kuin  hra  Nyströmkin, 
joka  oli  suostunut  laatimaan  piirustukset,  talvella  1903  Skandinaviaan, 
Saksaan,  Itävaltaan,  Schweiziin,  Hollantiin  ja  Belgiaan  sekä  jätti  touko- 
kuussa 1904  pyydetyt  luonnokset  ja  uuden  lausunnon  senattiin.  Tässä 
lausunnossaan  puolti  hän  ehdottomasti  uutisrakennusten  rakentamista, 
koska  vanhoista  linnoista  perinpohjaisilla  muutoksillakaan  ei  voitaisi 
luoda  tarkoituksenmukaisia  säilöjä  asiakirjakokoelmille  ja  linnojen  kor- 
jaamis-  ja  sisustamistöiden  sekä  täysin  ajanmukaisten  huoneustojen  hank- 
kimisen hinnaneroitus  osoittautui  sangen  vähäiseksi  —  mielipide,  jonka 
kokemus  on  todistanut  oikeaksi  Ruotsissakin,  jossa  nyttemmin  on  huo- 
mattu   sangen    suurilla    kustannuksilla    arkistoksi    järjestetty  Vadstenan 

linna  tarkoitukseensa  sopimattomaksi.  Jo  keväällä  1903  kävivät  hrat 
Hausen  ja  Nyström  senatin  toimesta  Turussa  ja  Viipurissa,  määrätäkseen  pai- 
kat mahdollisesti  rakennettaville  arkistotaloille,  ja  luovuttivatkin  mainittujen 
kaupunkien  valtuustot  maksutta  erittäin  sopivat  alat  tähän  tarkoitukseen, 
kuitenkin  ainakin  Viipurissa  nimenomaan  sillä  ehdolla,  että  rakennustöi- 
hin oli  ryhdyttävä  ennen  1906-vuoden  loppua. 

Tälle  kannalle  on  asia  nyt  joutunut.  Sen  jälkeen  kun  valtionar- 
kistonhoitajan  toinen  lausunto  piirustuksineen  toukokuussa  1904  jätet- 
tiin senattiin,  ei  asian  hyväksi  ole  muuta  tehty  kuin  että  asiakirjat 
ovat  siirretyt  kirkollisasiain  toimituskunnasta  talousosaston  kansliaan.  Syr- 
jäisen on  tosiaankin  vaikea  käsittää  mitä  hallitus  oikeastaan  odottaa. 
Kaikki  ovat  yksimieliset  siitä,  että  paikallisarkistoja  välttämättömästi  tar- 
vitaan maassamme,  niiden  lukumäärää  on  supistettu  kahdeksi  että  tuuma 
mahdollisimman  pian  voitaisiin  toteuttaa,  kaikki  tarpeelliset  valmistavat 
työt  ovat  jo  aikoja  sitten  suoritetut  eivätkä  kustannuksetkaan  — -  hie- 
man yli  500,000  markkaa  —  ole  asian  tärkeyteen  nähden  niin  suuret 
että  niiden  vuoksi  voisi  epäilyksiä  syntyä.  Ja  kuitenkin  jätetään  asia 
senatisssa  vuosi  vuodelta  käsittelemättä.  *  Suurten*  kysymysten  aiheut- 
taman ajan  puutteen  takia,  sanotaan.  Tietysti  ei  yksikään  kieltäne,  että 
nykyisellä  senatilla  on  suoritettavanaan  ylenmääräinen  työ  ja  että  mo- 
net päiväjärjestyksessä  olevat,  merkitykseltään  suurarvoiset  kysymykset 
vaativat  sen  koko  huomion  puoleensa.  Mutta  kun,  kuten  sanottu, 
kaikki  arkistokysymyksen  valmistavat  työt  jo  ovat  suoritetut,  ei  siis 
senatilta  vaadita  muuta  toimenpidettä,  kuin  että  se  kääntyisi  hallitsijan 
puoleen  anoen  oikeutta  käyttää  huoneustojen  hankkimiseen  tarvittavaa 
rahamäärää.  Eipä  luulisi  ajan  puuttuvan  tällaiseen  toimenpiteeseen. 
Valitettavaa  olisi  jos  asia  tarpeettomasti  tehtäisiin  monimutkaisemmaksi, 
kuten  epäilemättä  olisi  laita  jos  senatti  toteuttaisi  aikeensa  propositionin 
laatumisesta  maaseutuarkistojen  perustamiskysymyksessä  ja  sen  esittä- 
misestä valtiopäiville.  Syynä  tähän  mainitaan  että  hallitus  toivoo  saa- 
vansa eduskunnan  suostumuksen  kirkonarkistojen  siirtoon,  joiden  arvel- 
laan olevan  yksityisten  seurakuntien  omaisuutta.  Kuitenkaan  ei  täl- 
laista tulkitsemista  ole  katsottava  välttämättömäksi,  sillä  hallituksella  on 
kieltämätön  oikeus  ryhtyä  tarkoituksenmukaisiin  toimenpiteihin  näiden 
ja  muiden  yhteiskunnalle  suuriarvoisten  asiakirjakokoelmaa  turvaami- 
seksi ja  julkisiksi  saattamiseksi.  Niin  on  menetelty  muissakin  pohjois- 
maissa, lähinnä  Ruotsissa,  jossa  kirkonkirjat  ovat  syntyneet  samaten 
kuin  meillä,  s.  o.  seurakuntien  kustannuksella.  Hallitus  siellä  ei  suin- 
kaan  ole   katsonut   velvollisuudekseen   esittää   kysymystä  näiden  arkis- 

tojen  tarkoituksenmukaisesta  yhdistämisestä  eduskunnalle,  vaan  on  omin 
neuvoin  ratkaissut  sen,  eikä  tämä  toimenpide  ole  miltään  taholta  aiheut- 
tanut muistutuksia.  Miksi  siis  meillä  noudatettaisiin  toisia  periaatteita? 
Kysymys  maaseutuarkistojen  perustamisesta  käy  itse  teossa  vuosi 
vuodelta  yhä  polttavammaksi,  Valtionarkistossa  on  tila  jo  erittäin  ahdas, 
ja  rakennuksen  laajentaminen  lienee  jo  ensitilassa  välttämätön.  Vaan 
voiko  olla  suotavaa  että  maaseutuarkistojen  perustamiskysymyksen  lyk- 
kääntymisen kautta  kaikki  arkisto-olojen  järjestämiseksi  vaadittavat  kus- 
tannukset keskittyvät  yhteen  ainoaan  hetkeen?  Muutoin  voitaisiin  val- 
tionarkiston laajentaminen  varmaankin  siirtää  pari  vuotta  edemmäksi  jos 
maaseutuarkistoja  syntyisi,  joihin  paikallisempaa  luonnetta  olevat  asia- 
kirjakokoelmat saatettaisiin  siirtää.  Lyhyesti:  täydelleen  aiheettomasti 
viivyttämällä  tarpeellisiin  toimenpiteihin  ryhtymistä,  saatetaan  kysymys 
yhä  vaikeammin  ratkaistavaksi  ja  samalla  joutuu  se  alttiiksi  kaikenlai- 
sille  vaikeuksille   ja   vastuksille  sekä  mahdollisesti  myös  korvaamatto- 


mille vaurioille. 


Karl  Gabriel  Leinberg. 


Oudolta  ja  odottamattomalta  tuntui  varmaan  monesta,  etenkin  kirkko- 
historian alalla  työskentelevästä  historiantutkijasta,  sanoma,  että  profes- 
sori Karl  Gabriel  Leinberg  oli  kuollut  Tukholmassa  lokak.  30  p.  1907. 
Inhimillisesti  katsoen  ei  kuolema  tällöin  suinkaan  ollut  ennenaikainen  — 
olihan  L.  jo  saavuttanut  77  vuoden  ijän,  mutta  kun  muistaa,  kuinka 
virkeänä  ijäkäs  tutkija  vielä  viime  keväänä  ja  kesänä  liikkui  toimissaan, 
julkaistakseen  seitsemännen  kokoelman  sarjaa  »Handlingar  rörande  finska 
kyrkan  och  prästerskapet",  näyttääpä  hän  silloin  kesken  työtään  pois- 
tuneen. —  Kun  vielä  viimeisinäkin  vuosina  näki  Leinbergin  työskente- 
levän, se  saattoi  tapahtua  joko  Suomen  tai  Ruotsin  Valtioarkistossa  tai 
jossakin  muussa  sellaisessa  paikassa,  sai  vieras  syrjästä  katsoja  helposti 
käsityksen,  että  edessään  oli  täydessä  toiminnassa  työskentelevä  tutkija, 
eikä  yli  40-vuotisen  koulutyön  suorittanut  opettaja.    Useimmiten  lausu- 

taan  opettajasta,  joka  40-vuotisen  työn  suoritettuaan  eroaa  toimestaan» 
että  hän  ryhtyy  nauttimaan  „otium  sapientis".  Professori  Leinbergille 
ei  tämä  ajankohta  suinkaan  merkinnyt  lepoa,  pikemmin  vielä  intensiivi- 
sempää työtä. 

Leinbergin  toimista  erityisesti  Helsingfors  LyceunTin  ja  Jyväskylän 
seminaarin  opettajana  ja  johtajana  ei  tässä  paikassa  ole  tarpeen  erityi- 
sesti tehdä  selkoa;  jo  hänen  runsas  ja  laaja  julkaisutoimintansa  velvoit- 
taa Historiallisen  Aikakauskirjan  omistamaan  huomiota  tälle  puolelle 
hänen  toimintaansa. 


Kokonaisuuden  säilyttämiseksi  on  velvollisuus  mainita  tärkeim- 
mät kohdat  Leinbergin  ulkonaisista  elämän  vaiheista.  —  Syntyneenä 
Turussa  helmik.  8  p.  1830  ja  käytyään  Turun  koulun  ja  kymnaasin 
tuli  hän  ylioppilaaksi  1848,  suoritti  filosofian  kandidaattitutkinnon  tou- 
kok.  2  p.  1853  sekä  seppelöitiin  maisteriksi  (primuksena)  saman  kuun 
30  p.  Opettajan  toimeen  ryhtyi  Leinberg  aikaisin:  hän  oli  v:sta  1854 
alkaen  uskonnon  opettajana  „  Helsingfors  Lyceum"  nimisessä  yksityi- 
sessä oppilaitoksessa,  saman  oppilaitoksen  johtajaksi  tuli  hän  1856.  — 
Tässä  toimessa  tuli  hänen  osakseen  useita  sekä  hallituksen  että  eri 
yhdistysten  luottamustoimia:  hän  oli  jäsenenä  vv.  1861 — 62  kansa- 
koulukomiteassa  ja  v.  1865  alkeisoppilaitosten  järjestämiseksi  asetetussa 


Digitized  by 


Google 


K.  G.  Leinberg.  25 

komiteassa.  Suoritettuaan  teologian  kandidaattitutkinnon  tammik.  13  p. 
1868  nimitettiin  Leinberg  lokak.  15  p.  s.  v.  Jyväskylän  kansakoulu- 
seminaarin  johtajaksi.  Tämä  toimi  tuli  hänen  elämässään  olemaan  tär- 
kein: siinä  pysyi  hän  v.  1894  saakka,  jolloin  huhtik,  26  p.  pyynnöstä 
sai  eron  virasta  eläkkeineen.  Seminaarin  johtajana  tuli  Leinberg  huo- 
matuksi tarmokkaana  järjestyksen  miehenä;  jos  hän  itse  tarkoin  käytti 
oman  aikansa,  vaati  hän  ainakin  yhtä  tarkoin  myöskin  alaisiltaan  järjes- 
tettyä ja  huolellista  työtä.  Eri  lailla  on  Leinbergin  toimintaa  johtajan 
asemassa  arvosteltu:  monesta  entisestä  oppilaasta  lienee  hän  ehkä  liian- 
kin vaativana  esiintynyt. 

Maan  ensimäisen  täydellisen  seminaarin  johtajana  tuli  hänen  tehtä- 
väkseen useita  toimia  kansakoulukokouksissa  sekä  koti-  että  ulkomailla» 
samaten  oli  hän  useiden  Jyväskylän  koulujen  johtokunnassa  ja  koulu- 
neuvostossa. Suomen  Kasvatusopillisen  Yhdistyksen  keskusosaston  va- 
litsemana oli  hän  1882—89  ja  1890—93  yhdistyksen  aikakauskirjan 
toimituksessa.  Seminaarin  johtajan  toimesta  erottuaan  oli  Leinberg 
Helsingin  piirin  kansakouluntarkastajana  v.  1895  alusta;  tästä  virasta 
hän  pyynnöstä  sai  eron  maalisk.  1  p.  1905.  —  Mainittava  on  myöskin 
tässä  yhteydessä,  että  hän  monien  muiden  sekä  koti-  että  ulkomaisten 
virallisten  suosionosotusten  ohella  sai  professorin  arvonimen  1884; 
v.  1890  valittiin  Suomen  Historiallisen  Seuran  jäseneksi  ja  1896  saman 
seuran  puheenjohtajaksi  vuodeksi  eteenpäin;  1897  filosofisen  tiede- 
kunnan tohtorin-  ja  maisterin  promotsionissa  hän  sai  kunniatohtorin 
arvon  ja  v.  1907  promotsionissa  oli  hän  vihittävien  riemumaisterien 
joukossa. 

Tässä  aivan  yleisimmin  Leinbergin  elämän  ääriviivat. 

Jo  vain  ulkonaisen  elämänvaiheiden  nojalla  tarkastettuna  oli  Lein- 
berg suorittanut  runsassisältöisen  työn  isänmaansa  ja  kansansa  hyväksi. 
Mutta  edelläolevasta  puuttuu  kuitenkin  hänen  julkaisutoimintansa,  juuri 
se,  mikä  hänet  huomattavaksi  tekee  Historiallisen  Aikakauskirjan  luki- 
joille. Että  hän  tahtoi  hyvinkin  monenlaisille  harrastuksille  huomiota 
osottaa,  todistavat  ne  monet  seurat  ja  yhdistykset,  joihin  hän  aikanaan 
kuului;  jäseneksi  hänet  luki  Suomalaisen  Kirjallisuuden  Seura,  Societas 
pro  Fauna  et  Flora  Fennica,  Suomen  Taideyhdistys,  Suomen  Lähetys- 
seura, Suomen  Muinaismuistoyhdistys,  Kansanvalistusseura,  —  sen  pe* 
riistämiseen  oli  hän  ottanut  osaa,  Vaasan  läänin  maanviljelysseura, 
Suomalais-Ugrilainen  Seura,  Svenska  litteratursällskapet  i  Finland,  Säll- 
skapet  för  utgifvande  af  bidrag  tili  Äbo  stads  historia,  Kongi.  Svenska 
samfundet  för  utgifvande  af  haodskrifter  rörande  Skandirtaviens  historia, 

Svenska  fornskrift-sällskapet,  Suonien  Kirkkohistoriallinen  Seura,  Suo- 
men maantieteellinen  yhdistys,  Suomen  Historiallinen  Seura  ja  Svenska 
autograf-sällskapet,  —  muita  mainitsematta.  Ja  hänen  julkaisunsa 
useiden  seurojen  toimituksissa  todistavat  kylläkin  puhuvasti,  ettei  hänen 
seuraan  kuulumisensa  ollut  vain  muodollista. 

Julkaisuista  on  ensimäisinä  mainittava  hänen  toimittamansa  raamatun 
historian  oppikirjat:  Biblisk  historia  med  afbildningar,  1  painos  1852, 
12:s  1899;  Kirkkohistoria,  C.  A.  Cornelius 'en  oppikirjan  mukaan  1868, 
kolmas  painos  1887;  Biblian  historia  kansakouluille,  Jyväskylä  1875, 
26:s  painos  1906;  sama  ruotsiksi  9:ssä  painoksessa;  Biblian  historia 
Pyhän  Raamatun  lauseineen,  Sunnuntai*  ja  kiertokouluille,  Jyväskylässä 
1877,  15:s  painos  1906;  sama  ruotsiksi;  sitäpaitsi  lyhyempiä  opetus- 
opillisia  uskonnonopetusta  koskevia  kirjoituksia.  Opettaja  kun  oli,  oli 
Leinbergillä  siinä  läheinen  syy  omistaa  ensimäiset  historialliset  julkai- 
sunsa kouluhistorialle.  Huomattavimpina  ansaitsevat  mainitsemista  Lem- 
bergin kouluhistoriallisista  julkaisuista:  Ett  blad  ur  fuiska  folkunder- 
visningens  historia,  Litteraturblad,  1853,  suomeksi  Kansakoulu  1875; 
Helsingfors  Lyceum  under  de  trettiofem  första  ären  af  dess  verksamhet, 
1866;  Handlingar  rörande  finska  skolväsendets  historia,  utgifna  med 
understöd  af  aUmänna.  medel:  I  md.  1884;  II  md.  1887;  III  nid.  1889; 
IV  nid.  1901;  Suomenkielisen  Kirjallisuuden  Esikoinen.  Mikael  Agri- 
colan Abc-kirja.  Alkuperäisessä  muodossaan  uudesti  painattanut,  1884; 
Jyväskylän  seminaarin  opettajat  ja  päästökirjan  saaneet  oppilaat  1863 
— 1888;  Det  äldre  gymnasium  i  Abo.  Litteraturblad  1854;  Kasvatus- 
opillisen yhdistyksen  aikakauskirjassa:  Johan  Fredrik  Hörning,  Finlands 
förnämste  sockneskolmästare,  1883;  öfversigt  af  Finlands  offentliga 
Elementarläroverk  frän  äldsta  tili  närvarande  tid,  1884;  Bergenheimska 
Realskolan  i  Äbo,  1885;  Märkiiga  skeden  i  vär  Folkundervisnings  äldre 
historia  1885;  Odert  Henrik  Gripenberg,  en  Pestalozzis  lärjunge,  1887; 
Om  lärares  och  klassers  antal  i  Äbo  katedralskola  före  1630,  1888; 
Lärarepersonalen  vid  Äbo  äldre  gymnasium,  1890;  Äbo  skolas  lärare- 
personal  före  1630,  1893;  Nägra  tillägg  beträffande  Äbo  skolas  lärare- 
personal  i  äldre  tid,  1898;  Om  förberedelserna  tili  1843  irs  gymnasii 
och  skolordning  för  Storfurstendömet  Finland  1902;  Handlingar 
rörande  Haapaniemi  Krigsskola,  Finsk  militär  Tidskrift  1884. 

Kouluhistoriaan  lähinnä  luettavia  ovat  myöskin  Svenska  Litteratur- 
sällskapet  i  Finland  seuran  julkaisuissa  ilmestyneet:  Bidrag  tili  känne- 
domen  om  Finsk  e  studerande  vid  Upsala  uni  versitet,  1891;  Finske 
studerande  vid  utrikes  universiteter  före  1640,   1896  ja  Historiallisessa 

Arkistossa  julaistut:  Om  Finske  studerande  i  Jesuitcollegier  XI,  1890: 
Om  Finske  Mäns  Studieresor  i  äldre  tid,  XVI,  1898;  Finskpiikig 
Disputationspoesi  vid  Upsala  universitet,  XVI,  1899;  Nägra  tillägg  tili 
uppsatsen  »Om  Finske  studerande  i  Jesuitcollegier»  XVIII,  1903;  sar- 
jassa nFinska  Vetenskaps  Societetens  Bidrag  tili  kännedom  af  Finlands 
Natur  och  Folk  on  julaistu:  Skolstaten  i  nuvarande  Äbo  stift  och 
dettas  förra  andel  af  Kuopio  stift  intill  den  1  juli  1870,  1893;  Disser- 
tationes  Academicae  Fennorum  Extra  Patriam,  1900;  Orationes  Aca- 
demicae  Fennorum  Extra  Patriam  habitae,  1901. 

Hyvin  läheisessä  yhteydessä  tässä  luetellun,  lähinnä  Suomen  koulu- 
historiaa koskevan  kirjallisen  toiminnan  kanssa  on  se,  mitä  Leinberg 
on  painosta  toimittanut  Suomen  kirkkohistoriaa  valaisevaa.  Näistä  huo- 
mattavimpina  mainittakoon:  Handlingar  rörande  finska  kyrkan  oeh  prä- 
sterskapet  I— VI,  1892—1902;  Finlands  Territoriala  Församlingars 
älder,  utbildning  och  utgrening,  1886;  andra  reviderade  ocht' tillökta 
upplagan,  1906;  De  Finska  Klostrens  historia,  1890;  Finska  Prester- 
skapets  Besvär  och  Kongi.  Majestäts  derpä  gifna  Resolutioner  frän 
slutet  af  1620-talet  intill  stora  ofredens  slut,  1892;  Nägra  underrättel- 
ser  om  finska  nationella  församlingen  i  Stockholm,  1903;  Prediko- 
ställen  i  nägra  församlingtt  af  Äbo  stift  mot  slutet  af  1600-talet;  1901; 
Om  finske  presters  deltagande  i  Upsala  mötes  beslut  1593,  1902; 
Det  odelade  Finska  Biskopsstiftets  Herdaminne,  1894;  Äbo  stifts  herda- 
minne  1554—1640,  1903. 

Johdonmukaisuuden  noudattamiseksi  on  paikallaan  tässä  yhteydessä 
vielä  luetella  muutamia  Leinbergin  huomattavimmista  julkaisuista,  jotka 
eivät  suoranaisesti  kuulu  edellä  mainittuihin,  sellaisia  ovat:  Bidrag  tili 
kännedomen  af  Värt  Lftnd  I—VI,  1885—1894;  Handlingar  tili  belysande 
af  Finlands  kamerala  förhällanden  pä  1500-  och  1600-talen,  1899; 
Dagsboksanteckningar  under  en  resa  tili  Äbo  1885  af  C.  F.  Freden- 
heim,  1902;  Gillet  »Amore  Proximi»  i  Lovisa  (1786—1812),  1904; 
Bidrag  tili  Frimureriets  i  Finlands  historia,  1906;  Ordensäilsskapet 
Wallhall,  1907;  Handlingar  rörande  Messenierne,  1896;  Nya  underrät- 
telser  om  Petrus  Petrosa,  1902;  Finska  Autografer  i  Kungliga  biblio- 
teket  i  Stockholm,  1905;  Dagboksanteckningar  under  rysk  fängenskap 
af  Pehr  Cronstedt,  1905;  Hertig  Johans  af  Finland  Diarium  öfver  ut- 
gingna  bref,  1891. 

Leinbergin  julkaisemia  teoksia  on  siten  hyvin  runsas  kokonaisuus 
jo  edellä  olevassa  lueteltu,  ja  jos  ajattelee,  että  tämä  julkaisutyö  on 
suoritettu   pääasiassa   kokonaan    koulutyön    ohessa  ja  loma-aikoina,  on 

siihen  käytetty  työ  ja  ahkeruus  arvosteltava  jopa  tavalliselle  ihmiselle 
saavuttamattomaksi.  Tämän  ohessa  sisältävät  vielä  eri  aikakauskirjat 
sekä  jo  mainittujen  oppineiden  seurojen  julkaisut  paljon  tiedonantoja 
Leinbergin  arkistotutkimuksista.  Varsinkin  on  Suomen  Kirkkohistorial- 
linen Seura  pöytäkirjoissaan  runsaasti  niitä  julkaissut  —  kuten  tunnet- 
tua, kuului  professori  Leinberg  tämän  seuran  toimikuntaan.  Arkisto- 
työhön  käytti  Leinberg  hyvinkin  tarkoin  kaiken  koulutyöstä  liikenevän 
loma-ajan  w.  1853 — 1903,  työskennellen  pääasiallisesti  Suomessa  yli- 
opiston kirjastossa  ja  Valtioarkistossa,  Ruotsissa  Valtioarkistossa,  Tuk- 
holman Kuninkaallisessa  kirjastossa  ja  Upsalan  yliopiston  kirjastossa 
sekä  myös  muissa  kirjastoissa  ja  arkistoissa.  Tarkoin  tässä  työssä  aikaa 
käytettiin,  paitsi  että  Leinberg  itse  arkistojen  nidoksia  tarkastamalla  va- 
litsi ainekset  julkaisuilleen,  oli  hänellä  tavallisesti  vielä  useita  puhtaaksi- 
kirjoittajia työtä  jouduttamassa. 

Kuten  Leinbergin  teosten  nimistä  helposti  huomaa,  ovat  useimmat 
ja  suurimmat  niistä  asiakirjakokoelmia,  jotka  ryhmittyvät  jonkun  erityis- 
kohdan  ympärille.  Sellaisia  ovat  juuri  hänen  laajimmat  julkaisunsa. 
Handlingar  rörande  finska  skolväsendet»  ja  »Handlingar  rörande  flnska 
kyrkan  och  prästerskapet».  Siten  ne  eivät  ole  vaatineet  julkaisijalta 
niin  paljon  itsenäistä  toimintaa  ja  ajattelemista,  kuin  varsinainen  tieteel- 
linen tutkimustyö.  Samanlaisen  yleisen  arvostelun  saattaa  pääasiassa 
sovelluttaa  kaikkiinkin  Leinbergin  julkaisuihin:  ne  ovat  kaikki  hyvinkin 
tärkeitä  lähteitä  ja  välineitä  Suomen  historian,  erityisesti  Suomen 
kirkko-  ja  sivistyshistorian  tutkijoille.  Näillä  aloilla  liikkuvilla 
tutkijoilla  on  hyvinkin  erilainen  tutkimusala  ja  aihe,  mutta  kaikillakin 
on  Leinbergin  monilukuisista  asiakirjajulkaisuista  jotakin  löydettävissä. 
Aikaan  nähden  Leinbergin  julkaisut  käsittelevät,  kuten  jo  useimpien 
nimistä  saattaa  huomata,  Suomen  historiaa  uudella  ajalla,  1500 — 1700- 
luvuilla,  mutta  myöskin  useita  huomattavia  tapauksia  1800-luvulla  valai- 
sevat hänen  kirjoituksensa  etenkin  Kasvatusopillisen  yhdistyksen  aika- 
kauskirjassa. 

On  lausuttu  muutamain  tutkijain  taholta,  että  varsinkin  ne  Lein- 
bergin teoksista,  jotka  edellyttäisivät  tarkkaa  arvostelua  ja  kriitillistä 
syventymistä  asioiden  ytimeen,  eivät  joka  suhteessa  täytä  tieteen  vaati- 
muksia, samaten  että  ne  kokoelmat  kuten  esim.  »Finska  Prästerskapets 
Besvär»,  jotka  tarkoittavat  täydellisesti  valaista  kysymyksessä  olevaa 
asiaa,  eivät  tarkkuudessa  vastaisi  ankarimpia  vaatimuksia.  Tämän  suun- 
tainen arvostelu  lienee  osaltaan  oikeutettuakin.  Mutta  K.  G.  Leinbergin 
ahkera    ja    pitkäaikainen   työ  tuloksineen  tarkoittaakin    lähinnä  erikois- 

kysymyksiin  syventyvien  tutkijain  työn  helpottamista,  siksi  on  hän 
monet  kokoelmateoksensa  painosta  julkaissut.  Tältä  kannalta  on  kaik- 
kien historian  tutkijain,  erityisesti  Suomen  ja  Suomen  kirkko-  ja  sivistys- 
historian tutkijain  mielessä  kauan  säilyvä  väsymättömän  työn  ja  toimin- 
nan miehen,  K.  G.  Leinbergin  nimi. 

Väinö  Perälä. 


Suomen  historiaa  valaisevaa. 

Vänrikki  Clementjoffin  ja  vääpeli  Costianderin  kertomukset 
tapahtumista  Suomen  itärajalla  syyskuulla  v.  1788. 

Julkaisi  A  W—n. 


Kesällä  1788  olivat  venäläiset  koonneet  melkoisen  asevoiman  Oulun 
läänin  itäiselle  rajalle  suunnitellen  hyökkäystä  Suomeen  koillisesta  päin, 
samalla  kun  Venäjän  pääarmeija  kaakossa  ahdisti  Savoa  ja  itäistä  Uutta- 
maata. Tämän  uhkaavan  vaaran  torjumiseksi  ryhtyi  Oulun  läänin 
maaherra  J.  F.  Carpelan  toimenpiteisiin  Pohjois-Suomen  puolustuksen 
järjestämiseksi,  perusti  Kajaniin  jääkäripataljonan,  kutsui  nostoväen 
aseihin  ja  valvoi  sen  harjoittamista  ja  asestamista.  Mutta  maaherra 
Carpelan  tiesi  tyystin,  että  maakunnan  itäisen  rajan  puolustaminen 
silloisissa  olosusteissa  (Pohjanmaan  rykmentti  oli  komennettu  Etelä- 
Suomeen)  olisi  miltei  mahdoton  ja  senvuoksi  ryhtyi  hän  rajalla  olevan 
venäläisen  asevoiman  päällikköjen  kanssa  neuvotteluihin  molemminpuo- 
lisesta rajarauhasta.  Nämä  neuvottelut,  joista  aikaisemmin  on  seikka- 
peräisesti tehty  selkoa  1),  eivät  kuitenkaan  johtaneet  toivottuun  tulokseen. 
Maaherran  lähettiläänä  esiintyi  niissä  Sotkamon  nimismies  Carl  Costiander; 
rajavartioston  päällikkönä  tuli  vänrikki  M.  F.  Clementjoffkin  puuttu- 
neeksi näiden  tapausten  menoon,  josta  sekä  hän  että  Costiander  sit- 
temmin antoivat  seikkaperäiset  kertomukset,  edellinen  Pohjanmaan  ryk- 
mentin komentajalle,  everstluutnantti  von  Nummersille,  jälkimäinen  maa- 
herra Carpelanille.  Näistä  kertomuksista,  jotka  olen  löytänyt  Suomen 
Valtionarkistossa2),  käy  selvästi  ilmi  venäläisten  juonikas  menettely 
näillä  rajamailla,  samalla  kuin  niistä  huomaamme  venäläisten  ja  kauvan 


*)  Vrt.  K.  A  Castrinin  kirjoitusta  Syrjä-tapauksia  Oulun  läänissä  Gustaw 
III:nen  sodan  aikana  Kirjallisessa  Kuukauslehdessä  v.  1870  sekä  Hist.  Arkisto 
IX:  78 — 88.  —  Kumpaisessakin  tapauksessa  ovat  esilläolevat  asikirjat  julkaisijalle 
tuntemattomat. 

*)  S.  V.  A.  Hajoitetun  Suom.  Sotaväen  Asiakirjoja,  N:o  1083—84  (973—74). 
Pohjanmaan  rykmentti.    Saapuneita  kirjeitä  v:lta  1788. 

huolellisesti  valmistautuneen  sotaan  raivaamalla  teitä,  rakentamalla  sil- 
toja, sijoittamalla  lauttoja  rajajärviin,  asestamalla  rahvasta,  kokoomalla 
jotajoukkoja  rajakuvernementteihin  j.  n.  e.  Tämänkaltaisen  kuumeen- 
tapaisen  varustautumisen  rinnalla  tuntuu  Pohjois-Suomen  avuttomuus 
sodan  puhjetessa  käsittämättömältä.  Oliko  siihen  syynä  viranomaisten 
leväperäisyys,  emme  tiedä;  varmaa  on  vaan,  että  vasta  senjälkeen,  kun 
tapahtumat  Anjalassa  olivat  sodankäyntiin  nähden  alottaneet  uuden  jak- 
son, ryhtyi  Oulun  läänin  maaherra  pontevampiin  toimenpiteihin  uhkaa- 
van vaaran  torjumiseksi.  . 


Vänrikki  Magnus  F.  Clementjoff  (synt.  Savossa  21/i  1736),  Poh- 
janmaan rykmentistä,  komensi,  kuten  sanottu,  näihin  aikoihin  vartiostoa 
Suomussalmen  pitäjän  itärajalla.  Hänen  vähäinen  joukkonsa  oli  muo- 
dostettu Kemin  ja  Kajanin  komppanioista  komennetuista  sotamiehistä, 
jotka  olivat  sijoitetut  yhdeksään  rajalla  olevaan  kylään  seuraavasti: 

Pussilanvaara  1  vänrikki,  1  rumpali,  25  miestä 


Viianki 

1  aliupseeri,  16  miestä 

Murtovaara 

12  miestä 

Parvavaara 

12  miestä 

Puras 

10  miestä 

Pärsämä 

11  miestä 

Kylmäsalmi 

1  aliupseeri,  10  miestä 

Hossa 

3  miestä 

Kurvila 

13  miestä 

Yhteensä  1  vänrikki,  2  alaupseeria,  1  rumpali  ja  112  miestä. 

Syyskuun  25  p:nä  ilmoittaa  Clementjoff  venäläisten  rajavartiostojen 
aluksi  olleen  50  miehen  suuruiset,  vaan  äskettäin  oli  niiden  mieslukua 
supistettu  20:ksi.  Suomalaisten  rajavartiostojen  miesluku  oli  siis  paljoa 
pienempi;  lisäksi  oli  niiden  tila  ruokavarojen  puutteen  takia  miltei 
toivoton. 

Pari  päivää  senjälkeen  kun  mainittu  ilmoitus  oli  lähetetty  rykmentin 
everstille,  saa  Clementjoff  odottamatta  kutsun  saapua  venäläisen  sota- 
voiman päällikön  von  Tiesenhausenin  puheille.  Jonkunverran  epäiltyään 
päättää  hän  suostua  pyyntöön,  „för  att  om  möijeligit  vore  underrätta 
mig;  huru  vida  de  inlupna  berättelser  kunde  närmare  härigenom  up- 
dagas  eller  eij".  Tästä  käynnistään  venäläisten  leirissä  laati  hän  viikkoa 
myöhemmin  seuraavan  kertomuksen: 

Alamaisin  ilmoitus. 

Syyskuun  27  p:nä  tarkastin  Murtovaaran  vartioston  sekä  28  p:nä 
senlisäksi    Viiangin,   jossa   minut,  paitsi   useita  aikaisemmin  saapuneita 

sanomia  Venäjän  täällä  rajalla  olevalta  päälliköltä,  hovineuvos  von 
Tiesenhausenilta,  kohtasi  kirje  (jonka  tässä  lähetän  Herra  Maaherralle) 
sekä  aliupseeri  ja  kolme  muuta  venäläistä,  jotka  mitä  hartaimmin  ke* 
hoittivat  minua  saapumaan  päällikön  puheille  neuvottelemaan  muuta- 
masta perin  tärkeästä  kysymyksestä,  johon  pyyntöön  vihdoin  päätin 
suostua,  voidakseni  jos  mahdollista  tarkastaa,  olisivatko  saapuneet  tie- 
donannot tämän  kautta  lähemmin  selviteltävissä  vai  eikö.  Tehtyään 
minulle  monenlaisia  kysymyksiä  ajatusteni  tutkimiseksi,  lausui  hän 
vihdoin  selvästi,  että  meidän  täällä  rajalla  asuvien  olisi,  Turun  läänin 
ja  Karjalan  sekä  muutamien  suomalaisten  rykmenttien  esimerkkiä  nou- 
dattaen, anottava  Venäjän  keisarinnan  suojelusta  kuningastamme  vastaan» 
joka  on  riistänyt  meiltä  vapautemme  ja  epäoikeutetulla  tavalla,  vastoin 
tahi  ilman  valtiosäätyjen  tietoisuutta  julistanut  sodan  parhaimmalle  naa- 
purille, joka  kuluneina  vuosina  on  kaikin  tavoin  antanut  meille  apunsa, 
sekä  että  meidän  heti  oli  lausuttava  ajatuksemme  asiasta,  koska  hänellä 
oli  käytettävinään  8000  miestä  vakinaista  sotaväkeä  ja  10,000  miestä 
kasakoita  ja  kalmukkeja,  jotka  marssivat  yli  rajan:  tulisiko  heidän  silloin 
katsoa  meitä  vihollisiksi  vaiko  ystäviksi,  varsinkin  koska  hän  kaikin 
mokomin  ei  tahtonut  joutua  syypääksi  viattoman  veren  vuoda ttamiseen. 
Edellisestä  kieltäydyin  tavalla  tahi  toisella  haastelemasta,  selittäen  ole- 
vani asiaan  perehtymätön,  ja  mitä  jälkimäiseen  kysymykseen  tulee» 
vakuutin  hänelle  ettei  siitä  vielä  ole  vaaraa,  koska  hyvin  tiesin  mitä 
Venäjän  rajalla  asuvat  alamaiset  itse  tuumivat  tilastaan  ja  että  he  mie- 
luummin ojennetun  käsin  vastaanottavat  suojelusta  meiltä  kuin  soisivat 
toisten  alistuvan  samaan  kurjuuteen  kuin  he;  sekä  että  uhattu  hyökkäys 
ei  ollut  niinkään  pian  toteutettavissa.  Palattuani  Viiankiin  jatkoin  var- 
tiostojen tarkastamista  pitkin  rajaa,  ja  saavuttuani  Kylmäsalmeen  tapasin 
siellä  vastassani  kaksi  venäläistä,  Mitri  Möykysen  ja  Wasil  Hokanan; 
heidät  oli  lähetetty  viemään  komministeri  Saxalle  l)  kirjettä,  jossa  häntä 
kehoitettiin  saapumaan  mainitun  päällikön  puheille.  Voidakseni  jollakin 
tavalla  saada  todeksi  vahvistetuksi  minkä  tiesin  ja  sen,  mikä  minun 
olisi  ilmoitettava;  koetin  saada  mainitun  Saxan  suostumaan  lähtöön» 
vaan  hän  kieltäytyi,  jolloin  minä  kehoitin  häntä  Maaherralle  lähettämään 
sekä  saamansa  kirjeet  että  ilmoituksen  Karjalan  ja  muutamien  suoma- 
laisten rykmenttien  Venäjältä  anoomasta  turvasta.  Tultuani  päämajaan 
tänä  yönä  klo  1  sain  siellä  nöyrimmin  oheen liitfämäni  jäljennöksen 
sekä  kirjeen,  jonka  lähetän  Maaherralle;  ne  oli  tänne  tuonut  vääpeli 
Costiander,  joka  oli  käynyt  venäläisessä  [nimi  epäselvä]  kuvernemen- 
tissa  neuvottelemassa  rajarauhasta,  vaan  jonka  ehdotukset  oli  evätty. 

Rajalla  olevaa  venäläistä  vartiostoa  oh  äskettäin  varustettu  kivää- 
reillä ja  sitä  harjoitetaan  uutterasti  samoin  kuin  Vuokuriiemellä  ja  Jyskä- 
järvellä  kokoontuneita  talonpoikia,  joiden  lukumäärä  näihin  aikoihin  on 
yhteensä    ollut    4 — 500    miestä.     Etäämmällä,    noin    50    peninkulman 

*)  Carl  Saxa  vanh.,  synt.  1754.  Suomussalmen  kappelin  ensimäinen  kappa- 
lainen v.  1786.  Varapastori  1816.  Kuoli  1821.  Vrt.  Strarrdberg:  Abo  Stifts 
Herdaminne  H.  224  (1834  v.  pain.). 

päässä  täältä  on  jonkunverran  vakinaista  sotaväkeä,  jos  kohta  vielä 
harvalukuisesi;  kasakkoja  ja  kalmukkejako,  sitä  ei  yksikään  sieltä  saa- 
puneista voi  varmasti  ilmoittaa;  kuitenkin  arvellaan  jonkun  pienemmän 
osaston  olevan  Karjalan  rajalla.  Lähiseuduissa  asuvaa  venäläistä  rah- 
vasta on  viime  viikolla  käsketty  puimaan  rukiinsa  ja  pitämään  pahaim* 
mat  heinävaransa  koskematta  tarpeen  varalle;  teiden  raivaamista  jatke- 
taan joka  päivä,  ja  neljä  peninkulmaa  täältä  on  ylimenopaikalle  raken- 
nettu kaksi  vankkaa  tukkilauttaa,  joita  käy  köysin  hinaaminen  rannasta 
toiseen.  Heidän  tiensä,  semminkin  Venäjältä  meidän  rajalle  johtavien, 
sanotaan  olevan  sellaisessa  kunnossa,  että  niillä  helposti  käy  ajaminen. 
Joskin  hyökkäys  Venäjän  puolelta  olisikin  odotettavissa,  ei  sitä  voitane 
toimeenpanna  ennenkuin  järvet  jäätyvät  Muonavarojen  lähettäminen 
miehistölle  on  viime  aikoina  ollut  erinomaisen  epäsäännöllistä;  ruoka- 
varat saapuvat  harvoin  ennenkuin  neljätoista  päivää  määräajan  jälkeen 
ja  silloinkin  aina  puutteellisina  tahi  turmeltuneina.  Kurvilan  vartiosto 
ei  ollut  30:nä  p:nä  saanut  enempää  kuin  viiden  päivän  ajaksi;  silloin 
sai  se  14  päivän  varalle  ja  saanee  varmaankin  nyt  taas  kärsiä  puutetta 
14  päivää.  Tähän  asti  on  se  ollut  siedettävissä,  niin  kauan  kuin  mie- 
histöllä on  ollut  jälellä  jotakin  kotivaroistaan,  mutta  tästä  lähtien,  kun 
nämä  varat  ovat  sulaneet  tyhjiin  ja  rahvas  itsekkäästi  hyötyy  miehistön 
puutteesta,  on  sen  mahdoton  tulla  toimeen  ellei  parempiin  toimenpitei- 
siin ryhdytä;  sillä  aitoissahan  ei  ole  puutetta,  eivätkä  toimenpiteetkään 
maassa  ole  virheettömät.  Josta  kaikesta  syvimmässä  nöyryydessä  saan 
kunnian  ilmoittaa.     Pussila  lokakuun  3  p:nä  1788. 

Mag.  F.  Clementjoff. 


Maaherra  Carpelanin  toimesta  oli  ylläolevasta  raportissa  mainittu 
Sotkamon  nimismies,  vääpeli  Carl  Costiander  (synt.  1756)  lähetetty 
Petrovskoin  kaupunkiin  venäläiselle  kenralikuvernörille  Timofei  Tutau- 
minille1)  jättämään  maaherran  kirjelmän,  jossa  esitettiin  rajalla  asuvan 
rahvaan  pyynnöt  rajarauhan  uudistamisesta  sekä  annettiin  luonnos  rau- 
hankirjaksi,  jossa  m.  m.  ehdotettiin  että  vartiostot  olisivat  rajalta  pois- 
tettavat. Tämän  neuvottelun  tuloksista  laati  Costiander  Ouluun  palat- 
tuaan allaolevan  raportin,  josta  —  kuten  maaherra  Carpelan  kirjoitti 
everstluutnantti  v.  Nummersille  2)  —  selvästi  käy  ilmi  »Ryskä  politiquens 
iörrädiska  afsikt,  at  i  stället  för  swar  pä  min  proposition  om  gräntse 
freds  bibehällande  dessa  angräntsande  provincer  emellan,  yrkas  för- 
mätit  at  antaga  ryskä  wäldet". 


*)  Ei  siis  Tiesenhausenille,  kuten  Castren  (sivulla  189)  väittää. 

*)    Hajoit    Suomen    Sotaväen   Asiak.    1083—84  (973—74).    Kirje  päivätty 
Oulussa  lokakuun  10  p.  1788. 

Kaikkein  nöyrin  ilmoitus. 

Sittenkun  minä,  kaikkein  nöyrimmästi  noudattaen  Teidän  Ylhäisen 
Armonne  minulle  antamaa  armollista  määräystä  kuluneen  elokuun  28 
päivältä,  viimeksikuluneen  syyskuun  20  p:nä  olin  venäläiselle  kenrali- 
kuvernörille  Timofei  Tutauminille  Petrovskoissa  jättänyt  Teidän  Ylhäisen 
Armonne  mainitulle  kuvemörille  osoittamanne  kirjelmän,  ilmoitti  hän 
Hänen  Keisarillisen  Majestetinsa  julkaisemassaan  manifestissa  selittäneen 
katsovansa  ainoastaan  meidän  Kaikkeinarmollisinta  Kuningastamme 
vihollisekseen,  jonka  vuoksi  myös  muutamat  Ruotsin  armeijan  rykmentit 
sekä  eräät  maakunnat  Suomessa  lähettämiensä  edustajain  kautta  olivat 
Keisarillisessa  Hovissa  Pietarissa  ilmoittaneet,  etteivät  he  halua  puuttua 
nykyiseen  kunink.  Ruotsin  ja  Keisarillisen  Venäjän  valtakuntien  väliseen 
sotaan,  jonka  vuoksi  hän  ei  katsonut  olevansa  oikeutettu  ryhtymään 
Teidän  Ylhäisen  Armonne  kanssa  minkäänlaiseen  neuvotteluun  rajarau- 
hasta, vaan  toivoi  hän  Teidän  Ylhäisen  Armonne  sekä  läänin  huoma- 
tuimpien  säätyläisten  ja  rahvaanmiesten  yhtyvän  mainittujen  rykmenttien 
ja  maakuntien  toimenpiteeseen  sekä  kahden  edustajan  kautta  lähettävän 
hänelle  Hänen  Keisarilliselle  Majestetilleen  osoitetun  ja  asianomaisesti 
allekirjoitetun  kirjelmän,  jolloin  Hänen  Keisarillinen  Majestetinsa  olisi 
taipuvainen  suojelemaan  aseillaan  tämän  läänin  asukkaita,  ja  muuten 
niin  menettelevän,  että  Ruotsin  puolelta  tämän  jälkeen  ei  Valtakunnan 
Korkeaarvoisten  Säätyjen  suostumuksetta  julisteta  Venäjälle  sotaa,  ilmoit- 
taen sitäpaitsi  katsovansa  velvollisuudekseen  poistaa  rajavartiostonsa 
heti  kun  meidän  puoleltamme  ensin  on  ryhdytty  vastaaviin  toimen- 
piteisiin. 

Tämän  lisäksi  on  minulla  kunnia  ilmoittaa,  että  ollessani  Petrovs- 
koissa harjoitettiin  siellä  erästä  venäläistä  kasakkarykmenttiä;  sen  sa- 
nottiin käsittävän  1800  miestä,  joille  varastosta  oli  annettu  80 
pientä  tykkiä,  ja  kerrottiin  tämän  rykmentin  hetimmiten  siirtyvän  leiriin 
Pyhäniemen  kylään,  joka  on  kuvernementistä  10  peninkulman  etäisyy- 
dellä rajalle  päin,  jotapaitsi  matkallani  Venäjälle  sain  tiedon  siitä,  että 
rajallamme  oli  sijoitettu  1800  venäläistä  talonpoikaa,  joita  nyttemmin 
suurimmaksi  osaksi  on  harjoitettu  ja  joille  on  luovutettu  1350  kiväriä; 
muut  käyttävät  toistaiseksi  luodikkoja.  Mainitut  venäläiset  talonpojat 
ovat  siten  sijoitetut,  että  niistä  20 — 30  miestä  oleskelee  lähinnä  rajaa 
olevissa  kylissä,  mutta  etäämpänä  Venäjällä  2 — 3  peninkulman  päässä 
rajalta  on  paikkapaikoin  asetettu  muutama  sata  miestä  sekä  eräitä  up- 
seereja, jotka  vartiostot  ovat  hovineuvosten  Tiesenhausenin  ja  Tutau- 
minin  komennon  alaisina. 

Lisäksi  on  minulla  kunnia  ilmoittaa,  että  maantientöitä  Venäjän 
puolella  on  innokkaasti  jatkettu,  joten  nyt  jo  voidaan  osittain  ratsastaen, 
osittain  ajoneuvoissa  kulkea  rajalle  saakka;  Ruotsin  rajalle  päin  raiva- 
tun tien  sanotaan  pitkin  pituuttaan  olevan  varustettuna  kuuden  kyynärän 
levyisillä  silloilla. 

Mitä  tulee  Ruotsin  armeijaa  vastassa  olevaan  venäläiseen  asevoimaan, 
en  siitä  saanut  mitään  varmoja  tietoja  —  sen  verran  vaan,  minkä  muuan 

tuntemani  venäläisen  kauppias,  Ätneljan  Baladin  Petrovskoissa,  kertoi» 
että  muka  Viipurin  ja  Haminan  puoleisella  rajalla  majailisi  80,000:nnen 
miehen  suuruinen  armeija  sekä  sen  lisäksi  40,000  kalmukkia  ja  että 
kenrali  Spreugtporten,  mukanaan  osa  tätä  armeijaa,  olisi  leiriytynyt 
Venäjän  puoleisessa  Sortavalan  kaupungissa,  joka  sijaitsee  vastapäätä 
Tohmajärven  pitäjää  Karjalassa.     Oulussa  lokakuun  10  p:nä  1788. 

Carl  Costiander. 


Kirjallisuutta. 

Antti  J.  Pietilä,  Daniel  Juslenius,  hänen  elämänsä  ja  vaikutuksensa  L 
Yliopistollinen  väitöskirja.  Tampereella  1907.  337  siv.  8:o.  —  Tästä 
teoksesta  on  virallinen  vastaväittäjä  prof.  Jaakko  Gummerus  Teoloogi- 
selle  tiedekunnalle  antanut  lausunnon,  joka,  jättämällä  pois  muutamia 
detaljimuistutuksia,  kuuluu: 

»Tekijä  on  valinnut  aineekseen  elämäkerrallisen  kuvauksen.  Se 
kohdistuu  mieheen,  joka  tosin  ei  Suomen  kirkon  historiassa  ole  ensi 
luokan  merkkimiehiä  ja  joka  teoloogina,  ollen  väistymässä  olevan  kat- 
santokannan edustaja,  ei  esiinny  tyypillisenä  aikansa  edustajana,  mutta 
jonka  vaikutus  sittenkin  on  ollut  varsin  monipuolinen  ja  huomattava  ja 
joka  Suomen  historian  ja  kielen  tutkijan  asekä  suomalaisten  kansallisuus- 
harrastuksien  miehenä  edustaa  erittäin  mieltäkiinnittäviä  aikansa  virta- 
uksia. Daniel  Jusleniuksen  elämä  ja  vaikutus  on  hyvin  ansainnut  jou- 
tua monograafisen  kuvauksen  esineeksi,  vaikka  —  sen  tahdon  ja 
tässä  merkitä  —  pääpaino  siinä  lankeaa  ulkopuolelle  /?/r/?&ohistorian 
piiriä  sen  sanan  ahtaammassa  merkityksessä.  Etenkin  on  niin  laita 
siinä  osassa  hänen  elämätään,  mihin  nyt  käsillä  oleva  esitys  rajoittuu,, 
se  kun  keskeytyy  juuri  siihen  kohtaan  hänen  elämässään,  missä  hänen 
varsinainen  kirkollinen  toimintansa  alkaa. 

Esipuheessa  on  tekijä  lausunut  ajatuksia  historiallisesta  metodista» 
jotka  kaipaavat  oikaisevaa  selvennystä.  Hän  kuvaa  kahta  historiankir- 
joittajan tyyppiä,  »kuvaili jaa»  ja  »arvostelijaa».  Kun  ensin  sanotaan» 
että  kuvauksessakin  aina  on  subjektiivinen  momentti  —  »vaikka  asiat 
vain  tauluksi  ryhmitämme,  olemme  siihen  jo  itsestämme  siirtäneet  va- 
lot ja  varjot»,  —  mutta  vähän  alempana  sanotaan  että  »arvostelija»  esit- 
tää »itse  tapauksen  sellaisenaan»,  niin  on  tässä  ristiriita.  Täytyyhän 
»arvostelijankin»  itse  tapausta  esittäessään  ryhmittää  asioita  tauluksi,  ja 
on  hän  siinä  samassa  asemassa  ja  saman  subjektivismin  vaaran  alainen  kuin 
»kuvailijakin».  Ero  vain  siinä,  että  »arvostelija»  sen  lisäksi  lausuu 
käsityksensä;  ja  siitä  on  kyllä  se  etu,  että  teoksen  lukija  sitä  helpom- 
min voi  ottaa  huomioon  ja  eliminoida  tekijän  subjektiivisten  mielipitei- 
den vaikutuksen  esitykseen. 

Jos  nyt  käymme  tarkastamaan  tekijän  omaa  esitystä  ensinnäkin  varsi- 
naisena tutkimuksena,  niin  on  aluksi  sanottava,  että  se  yleensä  tekee 
edullisen  vaikutuksen.  Tekijä  näyttää  sangen  täydellisesti  perehtyneen 
kaikkiin  tarjolla  oleviin  lähteisiin  ja  on  lähdeainestaan  täydentääkseen 
tehnyt  tutkimuksia  sekä  kotimaisissa  että  ruotsalaisissa  arkistoissa,  joista 
varsinkin  Skaran  arkistot  ovat  tarjonneet  koko  joukon  ennen  käyttämä- 
töntä. Tällaisiin  melkoiselta  osalta  uusiin  lähteisiin  perustuvia  osia  teok- 
sessa ovat  etenkin  koko  luku  IV  ja  V:nnen  luvun  loppupuoli.  Sitä 
vastoin  on  toisia  ja  verrattain  laajoja  jaksoja,  jotka  käsittelevät  asioita, 
joita  aikaisemminkin  on  varsin  seikkaperäisesti  käsitelty  tieteellisessä 
kirjallisuudessa  ja  joissa  tekijällä  ei  ole  ollut  tuotavana  päivän  valoon 
uusia  lähteitä.  Mutta  näissäkin  osissa  huomaa,  että  tekijä  on  rakenta- 
nut omintakeiselle  lähdetutkimukselle,  ja  siten  on  hänen  onnistunut  täy- 
dentää esitystänsä  valaisevilla,  etenkin  päähenkilön  elämänvaiheita  koske- 
villa pikkupiirteillä,  joskus  myös  tuoda  esiin  tärkeimpiäkin  uusia  huo- 
mioita tai  näkökohtia.  Näissä  tutkimuksen  osissa  olisi  kuitenkin  toisi- 
naan ollut  syytä  täydellisemmin,  kuin  nyt  on  tehty,  mainita  niitä  aikai- 
sempain  tutkijain  esityksiä,  jotka  niin  suuresti  ovat  hänen  työtään  hel- 
pottaneet. Niinpä  olisi  esityksessä  varhaisimmista  Suomen  historian 
tutkimuksista  siv.  27 — 30  tullut  kunkin  kirjailijan  kohdalla  viitata  nii- 
hin laajoihin  selostuksiin,  joita  G.  Rein  on  antanut  Suomi-kirjan  ensi  vuosi- 
kerroissa, ja  siv.  34 — 38,  jossa  puhutaan  Turun  ylioppilasten  ylistyspu- 
heista kotiseudulle,  siteerata  Schybergsonin  »Historiens  studium  vid 
Äbo  universitet»,  jossa  siv.  20 — 22  luetellaan  ja  —  .vaikkakin  vähän 
lyhemmin  kuin  tässä  —  selostetaan  kaikki  ne  9  puhetta,  joita  tekijäkin 
on  käsitellyt,  ja  tullaan  pääasiassa  samoihin  tuloksiin,  joihin  tekijäkin 
on  tuliut,  vaikka  hän  siihen  voikin  lisätä  havaintoja,  jotka  osottavat 
näissä  puheissa  myös  esiintyvän  kriitillisemmän  historiankäsityksen 
alkeita. 

Jos  teosta  vastaan,  mitä  tulee  lähteiden  sekä  kirjallisuuden  yleiseen 
tuntemiseen  ja  huomioon  ottamiseen,  ei  ole  paljoakaan  muistuttamista, 
niin  on  sitävastoin  sanottava,  että  muutamissa  kohden  olisi  ollut  tilai- 
suus ja  velvollisuus  tutkimusta  syventää,  asettamalla  uusia  kysymyksiä. 
Niin  esim.  olisi  Jusleniuksen  merkitystä  historiantutkijana  suuresti  va- 
laissut »Aboa  vetus  et  nova»  ja  »Vindiciae  Fennorum»  teoksien  ana- 
lyysi, joka  yksityiskohtaisesti  olisi  selvittänyt,  mistä  mikin  ajatus  tai 
näkökohta  on  peräisin,  kenellä  hänen  edeltäjistään  se  mahdollisesti  jo 
tavataan  tai  onko  se  kenties  Jusleniuksen  itsensä  keksimä.  Onhan  mah- 
dollista että  esim.  joku  osa  niistä  auktoriteeteista,  joita  Jusl.  siteeraa 
niin  runsaasti  ja  joihin  tekijä  vetoaa  todistuksena  hänen  suuresta  luke- 
neisuudestaan (siv.  51,  70),  tarkemmin  katsoen  huomataan  vain  toi- 
sessa tai  kolmannessa  kädessä,  muiden  teoksien  välityksellä  käyte- 
tyksi. Samanlainen  analyysi  olisi  ollut  paikallaan  hänen  filoloogisten 
mielipiteittensä  suhteen,  esim.  niiden,  joita  hän  esittää  puheessaan  suo- 
men kielen  sukulaisuudesta  heprean  ja  kreikan  kielten  kanssa  (siv. 
146  —  152).  Että  Jusleniuksella  tässäkin  edeltäjiä  on  ollut,  siitä  antaa 
tekijä  .  muutamia    viittauksia,    mutta   tarkempaa   selkoa   Jusl:n  suhteesta 

heihin  ja  hänen  suuremmasta  tai  pienemmästä  itsenäisyydestään  emme 
saa.  Tällainen  analyysi  olisi  näissä  tapauksissa  ollut  verrattain  helppo 
tehdä.  Vaikeampi  tosin,  mutta  kumminkin  yritettävä,  olisi  tutkimus 
Jusleniuksen  työstä  Gezeiiuksien  raamattuteoksessa  ollut.  Tekijä  on 
tässä  liiaksi  asettunut  meidän  aikamme  probleemien  kannalle  ja  tarkas- 
tanut Jusleniuksen  esitystä,  niitä  silmällä  pitäen  sen  sijaan  että  olisi  sel- 
vittänyt, mitä  probleemeja  silloisella  eksegetiikalla  oli  edessään,  missä 
kohden  esim.  katoliset,  reformeeratut  ja  luterilaiset  raamatunselittäjät 
asettuivat  eri  kannalle,  ja  minkälainen  Jusleniuksen  suhde  näihin 
eri  virtauksiin  oman  aikansa  tieteessä  oli.  Siitä  että  tekijä  näitä 
asioita  katselee  nykyajan  kannalta  on  ollutkin  seurauksena,  että  hän 
toisinaan  tulee  antaneeksi  Jusleniuksen  ajatuksille  väärän  värityksen. 
Niinpä  Juslenius  ei,  niinkuin  tekijän  esityksestä  siv.  97  luulisi,  mis- 
sään polemiseeraa  niitä  vastaan,  jotka  kieltävät  Danielin  kirjan  autentian; 
sellaisia  ei  hänen  aikanansa  ollutkaan.  Hän  ei  missään  tekijän  sitee- 
raamista paikoista  todista,  että  kirja  oli  Danielin  kirjoittama;  hän  yksin- 
kertaisesti edellyttää  sen.  Samoin  on  tekijältä  jäänyt  huomaamatta 
(siv.  106),  että  Jusl:n  selitys  Dan.  2:  44  ilmeisesti  pitää  silmällä  lute- 
rilaista valtiokirkkojärjestelmää  ja  sen  pakkovaltaa  eikä  ensinkään  ole 
niin  »valistunut  ja  ylevä»  kuin  tekijä  arvelee.  Ilmeisiä  asiallisia  ereh- 
dyksiä muutoin  en  ole  huomannut  monta  tai  suurta. 

Joskus  esiintyy  tekijässä  taipumus  vähäpätöisistä  seikoista  taikka 
luonteeltaan  epävarmoista  lähteistä  vetämään  liian  varmoja  tai  liian  pit- 
källe meneviä  johtopäätöksiä,  esim.  siv.  4—6,  53,  56,  157,  272. 

Jos  sitten  tarkastamme  tekijän  yleisiä  päätelmiä  ja  arvosteluja,  niin 
on  suurena  ansiona  mainittava,  että  teoksessa  on  eri  puolia  Jusleniuk- 
sen kehityksessä  ja  vaikutuksessa  koetettu  suurin  piirtein  valaista,  ja 
onkin  tunnustettava,  että  tekijä  siinä  on  melkoisessa  määrässä  onnistu- 
nut. Vilkkaasti  ja  elävästi  kuvataan  Jusleniuksen  merkitystä  sekä  teo- 
loogina  että  kansallisten  harrastusten  miehenä,  samoin  kuin  hänen 
luonnettaan;  se  »innostuva  ja  liioitteleva,  mutta  samalla  kuitenkin  sy- 
dänjuuria  myöten  vilpitön  ja  harras  isänmaan  ystävä»,  jommoisena  te- 
kijä hänet  esittää  (siv.  242),  tulee  tarkkapiirteisenä  eteemme  eri  ase- 
missa ja  oloissa,  täysin  aikansa  lapsena  ja  kumminkin  monessa  suh- 
teessa kauas  tähtäävän  tulevaisuuden  kehityksen  tienraivaajana.  Joskus, 
eikä  niinkään  vähäpätöisissä  kohden,  on  tekijä  kumminkin  näissä  arvos- 
teluissaan eksynyt  liioitteluihin  tai  jättänyt  tärkeitä  asiaan  vaikuttavia 
näkökohtia  tarpeeksi  huomioon  ottamatta.  Niinpä  on  se  intellektua- 
listinen ja  ratsionalistinen  piirre,  joka  on  niin  luonteenomainen  ortodok- 
sian kristinuskonkäsitykselle  ja  josta  on  seuraus  ollut,  että  myöskin 
ortodoksia  niin  suuressa  määrässä  on  valmistanut  maaperää  valistukselle, 
tekijälle  nähtävästi  vasta  tutkimuksen  kuluessa  merkitykseltään  täysin 
selvennyt  —  niinkuin  esim.  huomautuksesta  siv.  235  nuotissa  käy  ilmi 
—  mutta  selvennyt  siksi  myöhään,  ettei  esitys  Jusleniuksen  nuoruuden 
teologiasta  siv.  107 — 121  enää  voinut  saada  oikeata  taustaansa  ja 
valoansa.  Koko  ortodoksisen  dogmatiikan  prinsiippioppi,  ja  erittäinkin 
mitä   siinä    puhutaan    »luonnollisesta   teologiasta»,    muodostaa  tällaisen 

taustan;  viittaukset  Gezeliuksen  ja  Huefin  teoksiin  (siv.  108  ss.)  ei- 
vät tässä  riitä.  Juslenius  ei  ole  siinäkään  määrässä,  kuin  tekijä  häntä 
kuvaa,  kartesiaani,.  eikä  vastakohta  hänen  aikaisemman  ja  myöhemmän 
kantansa  välillä  lähimainkaan  niin  suuri  kuin  esim.  siv.  232  ss.  esite- 
tään. —  Myöskin  esittäessään  Jusleniuksen  asemaa  kansallisten  harras- 
tusten historiassa  tekijä  mielestäni  lausuu  arvosteluja,  jotka  eivät  tunnu 
kyllin  huolellisesti  harkituilta.  Toiselta  puolen  (esim.  siv.  23 — 24) 
arvataan  liian  vähäpätöiseksi  se  suomalainen  kansallistunto,  joka  ennen 
Jusleniuksen  aikoja  varsinkin  1500-luvulla  ja  1600-luvun  alkupuolella 
oli  olemassa;  kaukana  siitä  ettei  olisi  ollut  »pienimpiä  alkeitakaan  sii- 
hen havaintoon,  että  Suomi  oli  jotain  yksinäistä  ja  erityistä  Ruotsin  suu- 
ressa valtakunnassa,  yksinäänkin  jo  isänmaa  omille  lapsilleen»  (siv.  33), 
oli  tämä  tunne  varsin  voimakkaanakin  olemassa.  Toiselta  puolen  liioit- 
telee tekijä  paikoin,  varsinkin  siv.  271  ss.,  Jusleniuksen  omien  suoma- 
laisuusharrastusten  luonnetta  ja  panee  niihin  enemmän  varsinaista  oh- 
jelmaa kuin  hänellä  nähdäkseni  itse  asiassa  oli.  Jusleniuksen  suoma- 
laisuus oli  sittenkin  sekin  vain  »kotimaalaisuutta»,  vaikka  jonkun  ver- 
ran intensiivisempää  kuin  muilla  tämän  ajan  miehillä;  ja  tekijä  on  itse 
siv.  303  tuonut  esimerkin  siitä,  ettei  hänenkään  kantansa  ollut  se  »pe- 
riaatteen kanta,  tinkimätön  ja  jäykkä»,  miksi  hän  siv.  271  sitä  on  ku- 
vannut. Kuinka  vaillinainen  Jusleniuksenkin  käsitys  oli  siitä,  mikä 
»nimenomaan  suomalaisen  Suomen  kohottamiseksi»  oli  tärkeintä,  sen 
osottaa,  muuta  mainitsematta,  sekin  että  hän  tuskin  ollenkaan  on  itse 
tehnyt  työtä  suomenkielisen  kirjallisuuden    rikastuttamiseksi. 

Luonnekuvauksessa  on  tekijä  samaten  paikka  paikoin  viehättynyt 
kaunistelevasti  esittämään  sellaisiakin  puolia  sankarissaan,  jotka  pikem- 
min ovat  heikkouksina  pidettävät.  Niin  esim.  se  seikka,  että  Juslenius, 
joka  1715  niin  ylenpalttisen  ylistelevästi  puhui  Kaarle  Xllrsta,  valtio- 
muodossa tapahtuneen  muutoksien  jälkeen  1719  yhtä  kaunopuheisesti 
kuvailee  rajoitetun  kuningasvallan  etuja,  tuskin  on  todistus  hänen  itsenäi- 
sesti kehittyneestä  vakaumuksestaan  ja  »rohkeudestaan  katsoa  olevia  oloja 
silmästä  silmään*  (siv.  215),  vaan  pikemmin  siitä  naiivista  optimismista 
ja  siitä  lojaalisuudesta  auktoriteetteja  —  niin  valtiollisia  kuin  kirkollisia 
—  kohtaan,  joka  hänelle  on  ominainen. 

Tekijän  esitystapa  on  selvä  ja  pirteä,  usein  voimakas  ja  lennokas. 
Varmasti  se  kumminkin  olisi  voittanut,  jos  se  olisi  lyhempi,  enemmän 
keskitetty.  Kohta,  joka  sitävastoin  olisi  kaivannut  jonkun  verran  laveam- 
paa selvitystä,  on  esitys  Jusleniuksen  ja  ortodoksian  »kykenemättömyy- 
destä erottamaan  uskon  tietoa  ja  järjen  tietoa  toisistaan»  (siv.  120 — 
121),  joka  nykyisessä  muodossaan  helposti  tulee  väärin  käsitetyksi. 
Tässä  kaipaa  periaatteellista  selvitystä  tekijän  omasta  ja  nykyajan  teologian 
kannasta  kysymyksestä,  joka  teoksessa  usein  muuallakin  tulee  esiin. 

Suomenkielinen  historiallinen  kirjallisuus  on  lehtori  Pietilän  teok- 
sessa saanut  lisän,  joka  sekä  sisällyksensä  että  esitystapansa  takia  on 
omiansa  saavuttamaan  lukijoita  ja  herättämään  harrastusta  laajemmissa 
piireissä  kuin  moni  muu  tieteellinen  julkaisu.  Huolimatta  niistä  muis- 
tutuksista sitä  vastaan,  joihin   olen  katsonut   aihetta  olevan,  on  mielui- 

nen  velvollisuuteni  loppuarvosteluna  tästä  tarkastettavanani  olleesta  väi- 
töskirjasta sanoa  että  se  osottaa  tekijässään  huomattavaa  kykyä  tunnolli- 
seen ja  itsenäiseen  tieteelliseen  työhön  ja  täysin  vastaa  sitä  tarkoitusta, 
jota  varten  se  on  julkaistu.» 


Henrik  Schfick:     Ur  en  resandes  anteckningar.    Andra  serien. 

(Matkamiehen  muistiinpanoista.  Toinen  sarja).  234  s.  8:0.  Kuvitettu. 
Tukholmassa,  Hugo  Geberin  kustannuksella. 

Ruotsalaisesta  Henrik  Schfickistä  on  tässä  aikakauskirjassa  varsin 
usein  ollut  puhetta  (esim.  v.  1903  s.  168,  v.  1904  s.  125,  v.  1905  s. 
216 — 225)  Hänen  tavaton  merkityksensä  ja  tuotteliaisuutensa  sen  kyllä 
ansaitseekin.  Mutta  Schfick  ei  ole  vain  tuottelias,  hän  on  myös  harvi- 
naisen monipuolinen,  ihmeteltävässä  määrin  perehtynyt  humaanisen  kult- 
turin  eri  puoliin.  Ei  siinä  kyllin,  että  hän  on  sivistys-  ja  kirjallisuus- 
historioitsija,  että  hän  on  käsitellyt  taru-  ja  kansantieteellistä,  mytolo- 
gista, taidehistoriallista  y.  m.  eri  maista  ja  eri  kansoista  eri  aikoina,  hän 
on  myöskin  ehtinyt  perehtyä  arkeologisiin  kysymyksiin.  Tietysti  ei 
niin,  että  hän  niissä  voisi  esiintyä  auktoritettina,  tietysti  ei  millään  arkeo- 
logisella erikoistutkimuksen  alalla,  vaan  niin,  että  hän  on  täysin  itsenäi- 
sesti voinut  käsittää  ja  sulattaa  muinaistieteen  tuloksia. 

Se  mitä  yllä  olen  sanonut,  selviää  täysin  hänen  uusimmasta  jouluksi 
ilmestyneestä  teoksesta  Ur  en  resandes  anteckningar.  Tämä  osa  käsit- 
telee matkoja  etelään,  Italiaan  —  sen  ikuiseen  Roomaan  — ,  Provenceen 
ja  Espanjaan.  Viimemainitulla  kuvauksella  ei  ole  mitään  historiallista 
merkitystä :  se  on  vain  turistikannalta  kyhätty  esitys  maasta,  missä  tekijä 
sivumennen  sanoen  näkee  tuskin  mitään  hyvää.  Myöskin  kuvaus  Pro- 
vencesta  sisältää  suureksi  osaksi  vain  matkailijan  tilapääkuvaufcsia,  vaikka 
hyvin  tuntee  matkailijan  tottuneeksi  havaintojen  tekijäksi  ja  kultturihis- 
torioitsijaksi  ja  vaikka  kuvauksen  puitteisiin  on  punottu  lyhyt  esitys 
Petrarcasta  ja  hänen  Vauclusestään.  —  Sensijaan  kuvaus  Roomasta  tus- 
kin pystyy  täysin  ylläpitämään  intressiä  muissa  kuin  historianharrastajissa, 
vaikkakin  aine  on  hyvin  mieltäkiinnittävä:  esitys  muinaislöydöistä  ja 
kaivauksista  entisen  Forumin  sisässä  ja  alla. 

Schfick  on  jo  populariseeraavassa  teoksessaan  Hufvuddragen  af  den  me- 
deltida  kulturens  historia  sen  ensi  luvussa  käsitellyt  muinaisen  Rooman 
topografiaa,  sen  raunioalan  vähittäistä  suurenemista  ja  kultturikerrosten 
kasvamista,  kukkuloiden  tasaantumista  ja  laaksojen  täyttymistä,  niin  että 
Rooman  nykyinen  pinta  monin  paikoin  on  toista  kymmentä  metriä  alku- 
peräistä maanpohjaa  ylempänä.  Tässä  esityksessään  Schfick  nyt  par- 
haimpain  lähteiden  mukaan  tekee  selkoa  siitä,  miltä  Forum  Romanumin 
seudut  eri  aikoina  ovat  näyttäneet.  Hän  ei  tuo  esiin  mitään  tieteelli- 
sesti uutta  eikä  sitä  tarkotakkaan,  mutta  hän  kertoo  ainakin  vanhempiin 
aikoihin  nghden  virheettömästi  tutkimusten  tuloksista. 

Ensin  vanhin  Forum,  ennen  sitä  aikaa  kuin  tarujen  mukaan  perus- 
tettiin »ikuinen  kaupunki,»  ennen  v.  753.  Forum  on  tällöin  osaksi 
liejuinen   alamaa  jonka   läpi  virtaa  joki,  sittemmin  muodostettu  Cloaca 

ma  xi  m  aksi,  ja  jonka  reunamilla  on  sitä  ympäröivillä  kukkuloilla  sijait- 
sevain  kaupunkien  —  Qvirinaliksen  ja  Palatinuksen  —  hautausmaat, 
joita  niissä  tavatuista  esineistä  päättäen  on  käytetty  vuosisatoja:  alkaen 
niistä  ajoista  jolloin  ylämaiden  asukkaat  ensin  tilapäisesti  ja  sitten  kiin- 
teämmin asettuivat  Tiberjoen  suupuolen  kukkuloille,  sen  tasangoilla 
maata  viljeiläkseen  ja  sen  rantamilla  kauppaa  harjoittaakseen,  kunnes 
meren  puolelta  tulivat  etruskit,  mykeneläiskultturin  aseenkantajat,  siihen 
asti  että  n.  v.  750  paikkeilla  eri  kukkuloiden  kaupungit  yhdistettiin, 
Rooma  »perustettiin»  ja  Forum  näin  jäi  kaupunkialueen  sisäpuoli  e,  jol- 
loin sitä  ikiammoisten  lakien  nojalla  ei  enään  saanut  käyttää  hautuu- 
maana. Forumille  alkoi  näin  uusi  aika,  siitä  tuli  comitian  kokouspaikka, 
kauppapaikka  y.  m.  kunnes  vanhat  kauppakojut  poistettiin  jo  tasavallan 
aikaan.  Vanhana  muistona  näkyi  kuitenkin  n.  k.  Tullianumin  vankila, 
jota  on  pidetty  vanhana  kaivona,  mutta  joka  olleekin  muinaisen  myke- 
neläisen  kupolihaudan  yläosa.  —  Schöck  tässä  ohimennen  käsittelee 
myöskin  suunnatonta  huomiota  herättänyttä,  muistoja  5 — 6  eri  vuosi- 
sadalta sisältänyttä  rostran  vieressä  ollutta  entistä  ehkä  uhripaikkaa  (n. 
k.  Rom  ui  uksen  hautaa)  ja  arvelee  siinä  ohessa  tavattua  kirjotukseliista 
kiven  osaa  400  luvun  aikuiseksi  e.  Kr.  Mikäli  minä  tiedän,  arkeologit 
ovat  taipuvaiset  nykyään  pitämään  tuota  kiveä  kirjotuksineen  paljo  van- 
hempana, n.  v.  900  e.  Kr. 

Forumin  myöhemmistä  vaiheista  eri  rakennusjäännösten  mukaan 
tekee  Schfick  laajasti  selkoa,  tasavallan  kauppaforumista,  keisariajan  fo- 
rumista, »Rooman  estettisestä  keskuksesta,»  ja  myöhempäin  kultturikau- 
sien  muistomerkeistä.  Tuntuu  kuin  eläisi  vanhan  historian  ajat  uudel- 
leen, näkisi  vanhat  qviriitit,  ylpeät  Caesarit,  ensimäiset  kristittyjen  ajat, 
ja  dekadenssin,  Rooman  tarumaisen  elämän  P.  Birgittan  aikana  renes- 
sansin  aamukajastuksessa. 

A.  M.  T. 


KatsaUS- 


HistoriaUinen  Aikakauskirja  5-vuotias. 

5  vuotta  on  nyt  Historiallinen  Aikakauskirja  ollut  toiminnassa  ja 
lienee  sen  vuoksi  sen  lukijoille  ja  kannattajille  ulkopuolella  ahtaan 
toimituspiirinkin  huvittavaa  saada  tietoa  sen  kehitymisestä,  sen  tilasta 
ja  saavutetuista  kokemuksista. 

Ja  pitemmän  aikaa  oli  useiden  nuorempain  historian  harrastajain 
mielissä  kytenyt  ajatus,  että  tulisi  saada  aikaan  aikakauskirja  histori- 
allisten harrastusten  levittämiseksi  ja  virellä  pitämiseksi  laajemmissa 
piireissä  ja  syyslukukaudella  1902  otettiin  hanke  keskusteltavaksi  eräässä 
Historiallisen  Yhdistyksen  kokouksessa.     Täällä  lausuttiin  kuitenkin  hyvin 


Digitized  by 


Google 


40  Katsaus. 

yleisesti  epäilyksiä  yrityksen  käytännöllisestä  toteuttamismahdollisuudesta: 
aikakausikirja  ei  muka  koskaan  voisi  saada  muuta  kuin  korkeintaan 
kaksi  ja  puolisataa  tilaajaa,  joten  se  parin  vuoden  perästä  olisi  lopetettava, 
ja  parasta  siis  olisi  olla  yhtään  alottamattakaan  koko  hommaa.  Tästä 
huolimatta  päättivät  muutamat  asiasta  enin  innostuneet  kutsua  kokoon 
yksityisen  asianharrastajain  kokouksen,  jossa  lähemmin  pohdittaisi  perus- 
tettavan lehden  taloutta,  toimittajia  y.  m.  Toistakymmentä  kutsuttua, 
sittemmin  aikakauskirjan  toimittajia  ja  avustajia,  kokoontuikin  Kämpin 
kahvilaan  Helsingissä  parikin  eri  kertaa,  ja  tällöin  valittiin  uuden  leh- 
den toimittajiksi  tohtori  Gunnar  Palander  (Suolahti)  ja  maisterit  K.  R. 
Brotherus  ja  Kaarlo  Blomstedt.  Tarkotus  oli  julaista  aikakauskirjaa  v. 
1903  alusta,  ja  näytenumeron  laatimiseen  päätettiin  heti  ryhtyä,  sitte- 
kun  kirjapainoksi  oli  valittu  Hämeenlinnan  Uusi  kirjapaino.  Mutta  paino- 
lupa  viipyi  ja  viipyi.  Näytenumero  oli  jo  aikoja  painettu,  mutta  Hämeen- 
linnan painoasiamies  ei  laskenut  lehteä  ilmestymään,  ei  näytenumerona- 
kaan, vaikka  silloisienkin  lakien  mukaan  sen  olisi  pitänyt  saada  tehdä. 
Ties  miten  kauvan  olisi  sensuurin  puolelta  esteitä  tehty,  ellei  yksi- 
tyistä tietä  vihdoin  olisi  tarmokkaasti  kreivi  Cronhjelmiä  vaadittu  rat- 
kaisemaan monen  kuukauden  vanha  painolupa-anomus,  ja  niin  huhti- 
kuun alussa  v.  1903  painolupa  vihdoin  saatiin.  Ei  suinkaan  ollut  korea 
fraasi  vain  —  kuten  usein  on  laita  —  toimituksen  ensimäisiin  tilaus- 
listoihin painama  lause  että  Historiallinen  Aikakauskirja  täyttää  kauvan 
tunnustetun  kipeän  tarpeen,  sillä  kuten  eräskin  tilaaja  kirjotti,  lausuessaan 
ilonsa  uuden  aikakauskirjan  ilmestymisestä,  „  kesken  kovan  arkitouhun 
ei  ennätä  syventyä  historiallisiin  teoksiin  mutta  lyhyempiä  esityksiä 
saattaisi  jonakuna  pyhän  levon  hetkenä  mielellään  lukea  ja,  lisää  hän, 
luulen  että  niitä  on  monta  jotka  samoin  ajattelevat".  Sitä  paitsi,  histo- 
rian suuri,  usein  halveksittu  merkitys  on  syventää  ihmisten  historiallista 
käsitystä,  tietoisuutta  kaiken  yhtenäisyydestä  ja  katkeamattomasta  kehi- 
tyksestä, ja  näin  opettaa  ymmärtämään  omankin  ajan  usein  oudoilta 
tuntuvia  kultturi-ilmiöitä.  Aikakautisen  historiallisen  julkaisun  merkitys 
voi  tässä  muodostua  hyvin  huomattavaksi. 

Samoihin  aikoihin  kuin  painolupa  myönnettiin  ilmestyi  Historiallisen 
Aikakauskirjan  näytenumero,  jossa  toimitus  määrittelee  lehden  ohjelmaksi 
olla  yhdyssiteenä  suomalaisten  tutkijain  ja  suomalaisen  yleisön  välillä. 
„Jos  tiedemies  uutteralla  työllänsä  on  jotakin  entisyytemme  kohtaa  va- 
laissut, pyrimme  tekemään  hänen  usein  vaikeatajuisen  ja  vieraskielisen 
teoksensa  merkityksen  jokaiselle  selväksi.  Jakelemalla  hänen  tekaisemi- 
ansa  tieteellisiä  lastuja  toivomme  saattavamme  yleisön  paremmin  käsittä- 
mään hänen  laajempainkin  töittensä  laatua,  sekä  seuraamaan  niitä  har- 
rastuksia, jotka  kulloinkin  historiantutkijain  keskuudessa  liikkuvat."  Toi- 
sin sanoen,  lehden  sisältönä  tulisivat  etupäässä  olemaan  populariseeraavat 
artikkelit  ja  helpoimmin  sulavat  pienet  itsenäiset  kirjotukset  sekä  katsaukset, 
pienet  tiedot  y.  m.  Missä  määrin  toimitus  on  onnistunut  ohjelmansa  täyttä- 
misessä, tieteellisesti  yleistajuisen  historiallisen  aikakauskirjan  julkaismi- 
sessa,  sitä  on  tietysti  toimituksen  itsensä  vaikea  sanoa.  Jonkinlaisena 
virallisena   tunnustuksena   voinee  pitää  Historiallisen  Seuran  vuosikerto- 

m  uksessa  v.  1903  Seuran  silloisen  sihteerin,  prof.  K.  Grotenf  eitin  lau- 
suntoa, joka  on  painettu  Hist.  Arkistossa  XIX,  pöytäkirjojen  s.  37,  ja 
jossa  m.  m.  sanotaan:  „ todistus  laajenevasta  historiallisesta  har- 
rastuksesta on  se  Historiallinen  Aikakauskirja,  joka  tämän  vuoden  alusta 
nuorempain  historian  harjottajain  toimesta  on  syntynyt  ollaksensa  heille 
säännöllisenä  yhtymäpaikkana  heidän  pyrinnöissään.  Vaikka  Aikakauskirja 
tarkoitukseensa  nähden  ei  olekkaan  omistettu  yksistään  Suomen  historian 
tutkimiselle,  tulee  se,  niinkuin  kokemus  jo  onkin  näyttänyt,  sisältämään 
useampia  tutkimuksia  tältäkin  alalta,  minkä  lisäksi  se  virkeämpi  harras- 
tus historiatieteeseen  yleensä,  joka  tästä  osoitaksen,  epäilemättä  vasfedes 
on  tuottava  enempiä  hedelmiä  isänmaankin  historian  tutkimiselle tf. 

Tilaajamäärän  asteettainen  väheneminen  kyllä  puolestaan  todistaisi,  että 
tilaajat  eivät  ole  olleet  tyytyväisiä  toimitustapaan.  Tasapaino  tieteelli- 
sen ja  aivan  yleistajuisen  sisällön  välillä  onkin  vaikeata.  „Jos  mieli  saada 
laajempi  lukiakunta,  on  sisältö  saatava  kansantajuisemmaksi:  Silloin  on 
menekki  epäilemättä  suurempi ",  kirjoitettiin  Aikakauskirjalle  sen  ensi  toimi- 
vuoden  loputtua.  Toiselta  puolen  taas  ei  ole  tarkotuksen  mukaista 
julaista  etupäässä  vain  populariseeraavaa.  Sitä  paitsi  ei  vaikeatajutta- 
vaisuus  suinkaan  yksinomaan  ole  ollut  syynä  tilaajamäärän  vähälukui- 
suuteen.  Vai  mitä  on  sanottava  siitä,  että  tilaajalistoissa  ihan  hämmäs- 
tyttävän pienessä  määrin  on  akademisen  oppiarvon  saaneita,  että  yliop- 
pilasten luku  muutamana  vuonna  ei  liene  noussut  pariinkymmeneenkään? 
Syy  on  epäilemättä  yleisen  velttouden  ja  todellisen  intressin  puutteen 
huimaavan  suuressa  osassa  varsinaisia  historianlukijoitammekin. 

Mitä  tulee  Historialliseen  Yhdistykseen,  joka  on  historiaa  harrastavain 
yliopistollisten  kansalaisten  yhteinen  seura,  on  Aikakauskirja  ollut  siitä 
aivan  riippumaton.  Ainoastaan  v.  1906  myönsi  yhdistys  rahastostaan 
Aikakauskirjalle  sen  silloisessa  tukalassa  taloudellisessa  asemassa  200 
mk.  apurahan.  Aikakauskirjan  olemassaoloajalta  esitettäköön  vielä  seu- 
raavia tietoja: 

Päätoimittajana  on  koko  ajan  ollut  toht.  Gunnar  Suolahti  (Palander) 
Toimitussihteerinä  ja  taloudenhoitajana  oli  v.  v.  1903 — 1905  maisteri 
Kaarlo  Blomstedt,  v.  1905  alusta  tuli  taloudenhoitajaksi  allekirjottanut, 
joka  v.1907  sen  lisäksi  toimi  toimitussihteerinä.  Tämän  vuoden  alusta 
on  toimitussihteerinä  maisteri  Atle  Wilskman  ja  taloudenhoitajana  yliopp. 
K.  V.  Kaukovalta.  Aikakauskirjan  toimituksessa  on  sen  koko  ilmestymis- 
aikana ollut  paitsi  toht.  Suolahti,  tohtori  K.  R.  Brotherus,  joka  tämän 
vuoden  alusta  toimituksesta  eroaa,  sekä  sen  neljänä  ensi  vuonna  maisteri 
Kaarlo  Blomstedt,  kahtena  viime  vuonna  allekirjottanut  sekä  viime 
vuonna  lisäksi  maisterit  Atle  Wilskman  ja  A.  R.  Cederberg.  Avusta- 
jain  luku  on  jonkun  verran  kasvanut,  mutta  ei  muuten  sanottavasti 
muuttunut.  Painopaikkana  oli  kolmena  ensi  vuotena  Hämeenlinnan 
Uusi  Kirjapaino,  paitsi  että  v.  1903  prof.  J.  R.  Danielsonille  hänen 
täyttäessään  50  vuotta  omistettu  juhlanumero  painettiin  Lilius  &  Hertz- 
bergin  painossa,  ja  v.  1906:n  alusta  on  Aikakauskirjaa  painettu  Helsingin 
Uudessa  Kirjapainossa. 

A.  M.  Tallgren, 

Puolalainen  historioitsija  Adam  Szelagowski  on  äskettäin  julkaissut  laa- 
jahkon teoksen:  Przymierze  Habsburgöw  z  Wazami.  Traktat  familijny 
z  r.  1637,  jossa  hän  valaisee  kahden  dynastian,  Habsburgien  ja  van- 
hemman Vasan    suvun,    n.  k.  sigismundilaisen  haaran  välistä  suhdetta. 

—  Jo  lyhyt  silmäys  Puolan  politikaan  1600-luvulta  alkaen  osoittaa 
meille  läpi  parin  vuosisadan  saman  muuttumattoman  kuvan.  Kun  itäraja 
on  ilmiliekissä  ja  ruotsalaisten  sotavoima  ahdistaa  valtakunnan  pohjoi- 
sia rajaseutuja,  kun  etelästä  alituiset  tatarihyökkäykset  ja  Turkin  uhkaava 
läheneminen  lakkaamatta  vaativat  hallituksen  huomiota  puoleensa,  vallit- 
see länsirajalla  rauha.  Yleisesti  tunnettua  on,  että  Sigismund  III:nen 
politikan  perusta  oli  liitto  habsburgein  kanssa.  Tällainen  liitto  solmit- 
tiin vv.  1613  ja  1621  (huom.:  Espanjan  habsburgit  eivät  yhtyneet 
siihen).  Tämän  liittokirjan  vahvisti  kruunausvaltiopäivillään  Wladislaw  IV 
v.  1633. 

Wladislaw  IV:nnen  hallitusta  on  monessa  suhteessa  katsottu  Sigis- 
mundin  politikan  vastakohdaksi.  Epäilemättä  olikin  heidän  taktikassaan 
yhtä  paljon  eroavaisuuksia  kuin  heidän  luonteissaankin.  Edellinen  häi- 
käilemätön, taipumaton,  itsepintainen,  „jnutta  myöskin  vakaumuksiltaan 
vilpitön  —  jälkimäinen  viekas,  teeskentelevä,  diplomatiaan  perehtynyt 
(„inexplicabilis  et  investigabilis").  Mutta  kuitenkin  huomaamme  heissä 
molemmissa  saman  päämäärän,  saman  toimintaprinsipin,  saman  politikan, 
jota  voimme  sanoa  dynastiseksi. 

Ensimäinen  teko,  johon  silloinen  prinssi  Wladislaw  ryhtyi,  vapautuak- 
seen toimettomudestaan  ja  riippuvaisesta  asemastaan  Puolassa,  oli  tarjoutu- 
minen Espanjan  palvelukseen  (v.  1626).  Jo  muutamia  vuosia  aikaisem- 
min olivat  Puolan  vasat  ja  Espanjan  habsburgit  lähennelleet  toisiaan 
ja  suunnitelleet  yhteistoimintaa  Ruotsia  vastaan.  Tarkoituksena  oli  varus- 
taa laivasto,  joka  hallitseisi  Pohjanmerta  ja  Itämerta,  ja  tämän  laivaston 
ylipäällikkyys  tarjottiin  prinssi  Wladislawille.  Puolan  osanottoa  näihin 
alkujaan  espanjalaisiin  suunnitelmiin  osoittavat  m.  m.  Adam  Makow- 
skin  lähetys  Madridiin  (v.  1623)  sekä  kruununsuurkansleri  Nikolaus 
Wolskin  ja  espanjalaisen  lähettilään  Aytonan  väliset  neuvottelut  Wienissä. 

—  Näissä  neuvotteluissa  pani  Sigismund  suurimman  painon  rahaapui- 
hin,  ja  armadan  varustamista  —  mikä  kysyi  aikaa  ja  suuria  kustannuksia 

—  käsiteltiin  ainoastaan  toisarvoisena     kysymyksenä. 

Syyt  siihen,  että  habsburgit  olivat  erittäin  taipuvaiset  avustamaan 
Puolaa,  olivat  ensi  sijassa  uskonnollista  laatua  (Kustaa  Adolfin  neuvot- 
telut Unkarin  ja  Siebenburgenin  dissidentein  kanssa;  pelko,  että  Puolan 
kuninkaanvaalissa  kruunu  voisi  siirtyä  jollekin  dissidentille,  esim.  Bethlen 
Gaborille);  mutta  niiden  ohella  mainittakoon  myös  valtiollisia  vaikutel- 
mia, jotka  läheisesti  koskivat  Espanjaa,  kuten  Ruotsin  ja  Hollannin  välinen 
ystävyys,  Juutinrauman  valtaamisen  tuuma  (jolloin  ystävykset  eristet- 
täisiin), Välimeren  politika  (Puolan  ja  Turkin  välinen  sota  estäisi  turkki- 
laisia jatkamasta  hyökkäyksiään  espanjalaisiin  välimerenmaihin),  —  puhu- 
mattakaan kauppaeduista  (varoja  laivaston  kartuttamiseen,  asemien  perus- 
taminen norjalaisiin  satamiin  j.  n.  e.) 

Armadan  varustajaksi  määrättiin  Gabriel  de  Roy;  tärkeintä  on  kum- 
minkin että  ohjesäännöissä  (annetut  2B/*  1627  sanotaan  tämän  armadan 
varsinaisen  „Capitano  generalMn"  olevan  Puolan  prinssi  Wladislawin. 
Espanjan  päätarkoituksena  oli  tietenkin  Hollannin  ahdistaminen,  mutta 
Puolan  avulla  toivottiin  tämän  päämäärän  voittamiseksi  voitavan  sulkea 
Juutinrauma,  valloittaa  Norjan  rannikot  ja  siirtää  sota  Puolasta  ruotsa- 
laiselle alueelle.  Vaikeutena  oli  ainoastaan  kysymys  voisiko  Puola  rikkoa 
ystävälliset  suhteensa  Tanskaan  ja  antaisiko  keisari  hankkeelle  suostu- 
muksensa. 

Prinssi  Wladislawin  tuumat  tyhjäksiteki  kuitenkin  se  seikka,  että 
keisari  sitoutui  kustantamaan  armadan  miehittämisen;  tämän  johdosta 
uskottiin  nim.  armadan  päällikkyys  Wallensteinille. 

Koska  kuitenkin  Wallenstein,  peljäten  Ruotsin,  Tanskan,  Hollannin 
ja  Hansakaupunkien  liittoutuvan  häntä  vastaan  jos  Juutinrauma  vallat- 
taisiin, kieltäytyi  antamasta  apuaan  tähän  toimenpiteeseen,  tarjoutui 
Wladislaw  johtamaan  yritystä,  jos  vaan  keisari,  liga  ja  Espanja  myön- 
täisivät hänelle  sotajoukkoja  ja  varoja.  Keisari  lupasi  joukkoja  vaan 
ei  rahaapua.  Espanja  ei  katsonut  voivansa  luovuttaa  Dönkirchenissä  olevaa 
laivastoa  Juutinrauman  valtaamiseen  ja  koska  Sigismundin  ei  luultu  yksin 
kykenevän  suorittaa  tätä  tehtävää  ja  lisäksi  kun  tulokset  neuvotteluista 
Wallensteinin  kanssa  olivat  tulleet  tunnetuiksi,  päätettiin  Madridissa  toukok. 
1629  antaa  tuuman  raueta. 

Näin  oli  Sigismund,  joka  jo  edellisenä  vuonna  oli  lähettänyt  laivas- 
tonsa Wismariin,  eristetty  ja  lisäksi  täytyi  hänen  kestää  se  nöyryytys, 
että  espanjalaiset  hankkeen  epäonnistumisen  syyksi  ilmoittivat  hänen 
vastahakoisuutensa  ja  kuhnailunsa. 

Tähän  asti  olivat  Sigismundin  ja  Wladislawin  tuumat  olleet  läheisesti 
yhtyneet.  Nyt,  ja  etenkin  Altmarkin  välirauhan  jälkeen,  alkaa  prinssi, 
tyytymättömänä  isänsä  politikaan,  astua  omia  uriaan.  Sigismund  oli 
luopunut  Ruotsin  kruunusta,  Wladislaw  päätti  voittaa  sen  itselleen. 

Ruotsalaisten  v.  1632  noustua  maihin  Pommerissa,  suunnitteli  Wla- 
dislaw  toista  hyökkäysyritystä,  tällöin  Wallensteinin  suostumuksella.  Wie- 
nistä lähetettiin  Arnoldin  Puolaan  mukanaan  suunnitelma,  jonka  nojalla 
prinssi  ottaisi  johtaakseen  30,000  miehen  suuruisen  sotavoiman  Schle- 
siassa.  Neuvottelut  keskeytyivät  odottamatta  Sigismundin  kuoleman 
johdosta. 

Ihmeellisintä  on  kuitenkin  että  Wladislaw  melkein  samoihin  aikoihin 
mitä  salaisimmin  hieroi  sovintoa,  ehken  liittoakin  ruotsalaisten  kanssa. 
Tässä  ilmenee  juuri  Wiadislawin  polltikan  omintakeisuus:  hän  johtaa 
sitä  alituiseen  kahteen  suuntaan,  turvaa  aina  asemansa  kahtaalle  päin. 
Kustaa  Adolfin  kuoltua  on  Wladislaw  ilmaissut  kysymyksen  heidän 
keskeisestä  sovinnosta  olleen  hyvinkin  lähellä  ratkaisuaan;  meidän  on 
kuitenkin  katsottava  hänen  sanojaan  pelkäksi  teeskentelyksi,  sillä  hän 
tiesi  varsin  hyvin,  että  hänen  ja  Kustaa  Adolfin,  noiden  läheisten 
sukulaisten  välillä  seisoi  alati  Oxenstierna,  edustaen  personassaan  kyl- 
mää,   punnitsevaa  järkeä  ja  Ruotsin  valtion  etua. 

Jäi  siis  jälelle  aikaisemmin  manitsemamme  yhdistelmä:  Puolan  ja  Itä- 
vallan välinen  liitto.  Olihan  keisari  Wladislawin  läheinen  sukulainen, 
olihan  Itävalta  Ruotsin  perivihollinen.  Tällöin  nousee  jälleen  etualalle 
kysymys  Schlesian  yhdistämisestä  Puolaan.  Ja  v.  1632  jättävät  Sigis- 
mundin  kaikki  pojat:  Wladislaw,  Johann  Kasini ir,  Johann  Albrecht,  Karl 
Ferdinand  ja  Alexander  Karl  anomuksen  keisarille  pyytäen  keisarin  tyttä- 
ren kättä  Wladislawille  ja  muuten  mille  W(irttembergin,  mille  Pommerin  ja 
Brandenbrugin,  mille  taas  Olmiitzin  tahi  Kamenzin  hiippakunnan.  Anomus 
on  merkitykseltään  mitä  tärkein;  se  osoittaa  Sigismundin  kahta  aviolittoa 
olevien  perillisten  yksimielisyyttä,  kun  kyseessä  ovat  dynastiset  perhe- 
edut;  se  osoittaa  myös  Wladislawin  olleen  taipuvainen  aivoliiton  kautta 
läheisesti  liittymään  Itävaltaan. 

Päämääränsä  voittamiseksi  käytti  Wladislaw  rohkeita  keinoja:  hän 
suunnitteli  lähentymistä  protestanttisiin  maihin,  Englantiin,  Tanskaan, 
Hollantiin.  Heti  valtaistuimelle  noustuaan  lähetti  hän  edustajansa  (joina 
hän  ovelasti  ymmärsi  käyttää  dissidenttejä)  Tanskaan:  Kaspar  Dönhoffin, 
Hollantiin:  Janusz  Radziwillin,  Saksan  evankelisten  ruhtinaisten  luo 
Johann  Zawadskin.  Ovelasti  peitetty  tarkoitus  oli  esiintyä  rauhansolmi- 
jana,  jona  Wladislaw  tieteenkin  saisi  osakseen  protestanttisten  maiden 
kiitolliuuden  ja  luottamuksen:  kun  rauha  olisi  voitettu,  saattaisi  hän 
esteettömästi  uusia  vaatimuksensa  Ruotsin  kruunuun.  Hän  toisin  sanoin 
tahtoi  tukea  omat  etunsa  kahden  keskenään  taistelevan  puolueen  sovit- 
tamiseen. Ja  tällöin  herättää  hän  eloon  tuon  tarumaisen  tuuman  avio- 
liitosta Pfalzin  vaaliruhtinaan  protestanttisen  lesken  kanssa,  ryhtyy  neu- 
votteluihin Englannin  kanssa,  joka  lähettää  edustajansa  .Gordonin  War- 
sovaan.  Näemme  että  tämä  läheneminen  ei  ollut  suunnattu  Itävaltaa 
vastaan;  se  oli  yritys  sovittaa  keisari  ja  pfalzilaiset,  johdanto  suuriin 
toimenpiteihin  rauhan  voittamiseksi. 

Tätä  avioliittoa  on  koetettu  selittää  monella  tavalla:  puhuttiin  englan- 
tilaisen laivaston  osanotosta  Ruotsin  valloitukseen,  englantilaisista,  rans- 
kalaisista ja  hollantilaisista  apurahoista  sotaan  Moskovaa  vastaan,  Ruot- 
sin kruunun  luovuttamisesta  huomenlahjaksi  Pfalzin  vaaliruhtinattarelle, 
Oxenstiernan  lahjoomisesta  jollakin  saksalaisella  ruhtinaskunnalla,  Puo- 
lalta valloitettujen  maiden  (myös  Schlesian)  palauttamisesta  entiselle  halti- 
jalleen   -  ja  kaikki  tämä  raukesi  odottamatta  tyhjiin. 

Hämmästys  oli  katolilaisten  piireissä  ääretön.  Tällaisen  avioliiton  seu- 
rauksenahan olisi  että  Puolan  valtaistuimelle  saattaisi  nousta  dissidentti. 
Paavi  kieltäytyy  antamasta  erikoisvapautusta;  keisari  on  levoton.  Bai- 
jerin Maximilian  näkee  avioliitossa  piilevän  vaaran;  Madridin  hoviin 
saapuu  tieto  Wladislawin  hankkeista  kuin  salama  selkeältä  taivaalta. 
Silloin  oivaltaa  Wladislaw  „ uskonnollisista  syistä"  luopua  tuumastaan 
ja  asema  selviää  vielä  kerran. 

Englanninkin  suhde  Puolaan  oli  Baijerin  vaaliruhtinaan  naitua  kei- 
sarin tyttären  (jolloin  siis  Pfalzin  takaisin  voittamisen  mahdollisuudet 
melkolailla  olivat  vähentyneet)  vähitellen  muuttunut,  ja  niin  näemme 
Wladislawin  olevan  pakoitetun  pitkittämään  Altmarkin  välirauhan  Schtum- 
dorfin  aselevolla  (1635). 

Nyt  tarjoutui  kuitenkin  Wladislawille  uusi  tilaisuus  sekaantua  Sak- 
san sisäisiin  asioihin.  Schlesian  säädyt  (Schlesia  oli  Pragin  traktatin 
kautta  joutunut  keisarin  käsiin)  pyysivät  Wladislawin  myötävaikutusta 
siihen,  että  heidän  uskonnollinen  ja  valtiollinen  itsenäisyytensä  Dresdenin 
rauhansopimuksen  mukaan  turvattaisiin.  Wiadislavin  alituiset  lähetykset 
Wieniin,  schlesiläisten  puoltaminen,  ehdotus  että  Johann  Kasimirille 
annettaisiin  ylipäällikkyys  Schlesiassa  j.  n.  e.  herättivät  epäluuloa  Wie- 
nissä. Schlesiläisille  ilmoitettiin,  että  he  menettelisivät  viisaimmin  jos 
turvautuisivat  keisarin  apuun,  Wladislawille  annettiin  kuivakiskoinen  vas- 
taus, että  keisarillinen  sotavoima  Schlesiassa  hyvinkin  tuli  omin  neuvoin 
toimeen.     Suunniteltu  aseliitto  keisarin  kanssa  jäi  siis  tuloksitta. 

Ei  liene  luultavaa,  että  Wladislaw  todenteolla  suunnitteli  Schlesian 
lopullista  yhdistämistä  Puolan  kuningaskuntaan;  pikemmin  on  näitä  hank- 
keita katsottava  uudeksi  yritykseksi  puuttua  Saksan  sisäpolitiikkaan  ja 
vaikuttaa  ratkaisevasti  rauhanteon  jouduttamiseen.  Samoin  ei  myöskään 
ole  varsin  luultavaa,  että  häh  tinkimättä  olisi  pysynyt  vaatimuksissaan 
Ruotsin  kruunuun,  sillä  hänen  esiintymisestään  saanemme  sen  käsityksen 
että  hän  olisi  ollut  valmis  luopumaan  näistä  vaatimuksistaan,  jos  Ruotsi 
olisi  antanut  Liivinmaan  takaisin  Puolalle. 

Vuosi  1635  muodostaa  käännekohdan  30-vuotisen  sodan  historiassa. 
Keisari  tuntuu  olevan  valmis  lopullisesti  musertamaan  vastustajansa, 
mutta  hänen  tuumansa  kärsivät  odottamattomana  tappion  kun  Ruotsi 
Schtumdorfin  aselevon  kautta  toistamiseen  on  turvannut  asemansa  Puo- 
laan nähden  ja  Richelieu  ryhtyy  neuvotteluihin  Wladislawin  kanssa, 
ehdottaen  aseliittoa  ja  taaten  tunnustavansa  hänen  vaatimuksensa  Schle- 
siaan  (jouluk.  1635.)  Nyt  oivalletaan  Ranskassa,  että  Wladislawin 
suunnittelemasta  avioliitosta  Pfalzin  vaaliruhtinattaren  kanssa  koituisi 
vaara  keisarille  ja  siten  nousee  kiihkeä  taistelu  —  Romassa  ranskan- 
mielisten  ja  habsburgilaisten  kardinalien  kesken,  Warsovassa  Ranskan 
lähettilään  d'Avauxin    ja  keisarin    edustajan   Valerian  Magnin  välillä. 

Simancan  arkistossa  on  löydetty  asiakirja,  jossa  ei  ainoastaan  puhuta 
liitosta,  vaan  habsburgien  ja  vasain  dynastisesta  yhdistymisestäkin; 
Wladislaw  takaa  Ruotsin-Puolan  Vasan  suvun  kuoltua  joutuvan  habs- 
burgien käsiin;  keisari  antaa  Wladislawille  ja  hänen  perillisilleen  etu- 
oikeuden Itävaltaan  jos  Habsburgin  suku  sammuisi.  Sitäpaitsi  suostuu 
keisari  aselevon  päätyttyä  auttamaan  Puolaa  Ruotsin  takaisinvalloittami- 
sessa.  Tämän  asiakirjan  vahvisti  kuitenkin  vasta  Ferdinand  III  (maa- 
lisk.  16  p:nä  1637).  Näkyvänä  tuloksena  Magnin  politikasta  oli  jo 
silloin  se,  että  Wladislawin  ja  Pfalzin  vaaliruhtinattaren  välit  täydesti 
rikkoutuivat  (v.  1636:n  loppupuoliskolla)  ja  avioliitto  Puolan  kuninkaan 
ja  herttuatar  Cecilie  Renatan  kesken  saatiin  solmituksi.  Habsburgilainen 
politika  oli  siis  saanut  varman  voiton. 

Mitä  itse  liittoon  tulee,  on  Ferdinand  II  :n  eläessä  ainoastaan  lyhy- 
empi kirjallinen  (preliminärinen)  sopimus  hyväksytty;  liittokirjan  vah- 
vistivat nimikirjoituksillaan  vasta  Ferdinand  UI  ja  Wladislaw  —  kuten 
jo  mainitsimme  tapahtui  se  maaliskuun  16  p:nä  1637. 

Teoksessaan  nDie  Qermanen  in  Frankreich"  on  etevä  saksalainen 
antropologi  Ludvig  Woltmann  selvittänyt  kysymystä  germanisten  ainesten 
vaikutuksesta  Ranskan  historiaan  ja  sivistykseen.  Ei  ainoastaan  keski- 
ajalla vaan  uudempanakin  aikana  ulotti  ranskalainen  kultturi  antropo- 
logillisbiologiset  juurensa  germanilaisiin  aineksiin.  Tutkimalla  250  ete- 
vää ranskalaista,  jotka  uutena  aikana  ovat  saavuttaneet  mainetta  valtio- 
taidon, tieteen  ja  taiteen  alalla,  on  tekijä  huomannut  lähes  70 — 75  pro- 
sentin olevan  pohjoismaista  ja  20—25  %  sekalaista  rotua.  Woltmann 
huomauttaa  lopuksi,  että  ranskalaiset  ovat  antropologisessa  ja  biologi- 
sessa suhteessa  taantuva  kansa.  „Tämä  muinoin  niin  sotaisa  kansa  on 
muuttunut  rauhaarakastavaksi  ja  tyyneksi,  etsii  rauhaa  mistä  hinnasta 
tahansa.  Kansan  suuri  enemmistö  muuttuu  yhä  enemmän  psykillisiltä 
ominaisuuksiltaan  brakhysef aleiksi.  Onko  tämä  kansa  vielä  kerran  ko- 
hoova  valtiolliseen  mahtavuuteen,  kuten  Ludvig  XIVrnnen  ja  Napoleo- 
nin aikoina,  on  tulevaisuus  osoittava;  se  on  kuitenkin  pikemmin  epäil- 
tävää kuin  varmaa.  Germaninen  aines  on  kuitenkin  säilyvä  henkisen 
elämän  piirissä  ja  on  näissä  Ranskan  kansalle  säilyttävä  sen  tärkeän 
sijan,  minkä  se  talouden  ja  politikan  aloilla  on  kadottanut." 


Wienin  Antropologisen  seuran  „Mitteilungen "-julkaisuissa  (1906» 
vihko  3-4)  selvittää  prof.  /?.  Andree  kysymystä  Amerikan  sivistyksen 
alkulähteestä.  Esittäen  aluksi  eri  aikojen  käsityksiä  siitä,  joiden  mu- 
kaan amerikalaiset  polveutuisivat  milloin  Noakista  ja  hänen  pojistaan» 
milloin  Israelin  kymmenestä  kadonneesta  heimosta,  milloin  kreikkalai- 
sista, foinikialaisista  tahi  japanilaisista  j.  n.  e.,  huomauttaa  A.  että  pää- 
kallolöydöt osoittavat  ihmisten  asuneen  Amerikassa  jo  diluviali-ajalla. 
Kollmann,  joka  on  tutkinut  näitä  kalloja,  on  tutkimuksissaan  johtunut 
seuraaviin  tuloksiin:  Pääkallojen  ja  kasvojen  muodot  ovat  samat  kuin 
nykyisillä  amerikalaisilla.  Niissä  ilmenevät  jo  selvästi  intiaanien  erikoi- 
suudet. Ihminen  siis  ei  ainoastaan  ole  vanha  vieras  Amerikassa, 
hänellä  on  myös  jo  diluviali-ajalla  samat  rotumerkit  kuin  nykyajan  ame- 
rikalaisilla. —  Tiedämme  siis  amerikalaisen  rodun  jo  diluviali-ajasta 
asti  asuneen  maanosassaan,  ja  joskin  se  osoittaa  monta  yhteellistä  piir- 
rettä: tumma,  sileä  tukka,  leveät  kasvot,  ulkoneva  nenä,  täyteläinen 
suu,  on  siitä  kuitenkin  aikojen  vieriessä  muodostunut  muunnoksia,  jotka 
ihonväriin,  päänmuotoon  ja  ruumiinmittoihin  nähden  eroavat  toisistaan. 
Näiden  muunnosten  muodostumiseen  on  tarvittu  kokonaisia  ajanjaksoja, 
ja  siten  on  rotujen  muodostuminenkin  osaltaan  todiste  amerikalaisten 
alkuasukkaisuudesta.  Jo  historiantakaisina  aikoina  näkyy  amerikalaisten 
eroavaisuus  muusta  ihmiskunnasta  olleen  täydellinen.  Varmoja  tietoja 
vuorovaikutuksesta  saamme  vasta  keskiajalla,  skandinavien  purjehtiessa 
Pohjois-Amerikan  rantamaihin.  Ne,  jotka  katsomatta  amerikalaisen  si- 
vistyksen lukemattomiin  eroavaisuuksiin  ja  itsenäisiin  tuloksiin  etsivät 
sen  juuria  vanhasta  maailmasta,  tekeytyvät  syypäiksi  metodisiin  perus- 
virheisiin. Verrattakoonpa  vaan  mitä  esim.  Levis  H.  Morgan  on  esit- 
tänyt itsenäisestä  hallitusmuodosta  ja  kotoisesta  arkitektuurista,  Steward 

Culin  leikeistä,  Bandelier  omistussuhteista  ja  sotalaitoksesta,  Gustav 
Bröhl  sosialisista  suhteista  Meksikossa  ja  Perussa.  Ja  miksikä  olisivat 
muukalaiset  sivistyksentuojat  maailman  kaikilta  ääriltä  aina  tuoneet  vaan 
yhden  ainoan  tarvekalun,  yhden  ainoan  tavan,  yhden  ainoan  sanan, 
yhdet  ainoat  uskonnolliset  menot  Amerikaan  ja  jättäneet  tuomatta  tär- 
keimpänsä,  kuten  raudan  ja  kotieläimet?  Aikamme  tieteellisiin  ennä- 
tyksiin on  luettava  se,  että  —  vastoin  varhemmin  yleisesti  vallinnutta 
väärää  käsitystä  amerikalaisen  sivistyksen  alkuperästä  —  vakaumus 
amerikalaisten  alkuasukkaisuudesta  on  voittanut  vankan  sijan  tietees- 
sämme. Ja  kun  sanotaan,  että  tälläkin  amerikalaisen  kultturin  alalla 
Monroe-doktrini  on  pääsevä  täyteen  valtaansa:  Amerika  amerikalai- 
sille,  voitanee  jo  täydestä  vakaumuksesta  tähän  vaatimukseen  yhtyä. 


Tri  Henry  Biaudefin  teoksesta  »Le  Saint-Si&ge  et  la  Su&de  durant 
la  seconde  moiti*  du  16:e  siäcle"  on  useissa  ulkomaisissa  katolilaisissa 
aikakauskirjoissa  ollut  kiittäviä  arvosteluja.     Poimimme  niistä  muutamia. 

Belgiassa  ilmestyvän  aikakauskirjan  „Revue  Benedictine"  heinäkuun 
numerossa  lausuu  D.  U.  Berli&re  m.  m.: 

»Ruotsin  historiassa  16:nnen  vuosisadan  loppupuoliskolta  on  tähän 
asti  ollut  suuria  aukkoja.  Miten  selittää  Roman  paavien  ja  tuossa  maassa 
vaikuttavien  katolilaisten  voimien  välinen  suhde,  tuossa  maassa,  jossa 
Kustaa  Vasa  järjestelmällisesti  oli  hävittänyt  romalaisen  kirkon  ja  poli- 
tillisista  syistä  asettanut  protestantismin  sen  sijalle,  tuossa  maassa,  jota 
kolmikymmenvuotisen  sodan  protestanttien  esitaistelija,  Kustaa  Adolf, 
kerran  oli  tuleva  hallitsemaan?  Ruotsin  historiantutkijat  ovat  jättäneet 
huomioon  ottamatta  erään  Ruotsin  16:nnen  vuosisadan  historian  run- 
saimpia asiakirja-lähteitä,  lähteen,  josta  kuitenkin  Theiner  oli  heitä  huo- 
mauttanut, ja  antaneet  vain  vaillinaisen  kuvan  Kustaa  Vasan  valtiolli- 
sesta ja  uskonnollisesta  toiminnasta.  Suomalainen  tiedemies,  joka  on 
erinomaisesti  varustettu  tehtäväänsä  varten  tuntemalla  useat  kielet  ja 
uutteraan  tutkittuaan  suuret  arkistot,  erittäinkin  Vatikanin  arkiston,  jolla 
sen  lisäksi  on  harvinainen  havaintokyky  ja  joka  vielä  pitkät  ajat  on  ol- 
lut pohjolan  valtiollisten  mysterioitten  perillä,  tämä  suomalainen  tiede- 
mies on  ottanut  tehtäväkseen  täyttää  nuo  aukot  ja  lahjoittaa  oppineelle 
maailmalle  yhtä  lujasti  suunnitellun  kuin  perinpohjin  ajatellun  teoksen.* 
Lyhyesti  referoittuaan  tri  Biaudefin  teoksen  sisällyksen  lausuu  kirjoi- 
tuksen kirjoittaja  lopuksi:  »Tri  B:n  teos,  joka  on  käsittävä  viisi  osaa, 
ja  näiden  lisäksi  viisi  nidosta  »Notes  et  Documents",  on  ensiluokkai- 
nen teos.  Todistuskappalten  runsauteen,  esityksen  selvyyteen,  valtiol- 
listen, yhteiskunnallisten  ja  uskonnollisten  olojen  perinpohjaiseen  tunte- 
miseen liittyy  kirjan  tekijässä  laajanäköisyys,  arvostelun  itsenäisyys  ja 
kielen  tarkkuus  ja  hienous,  jotka  tekevät  hänen  teoksensa  niin  valai- 
sevaksi ja  mieltäkiinnittäväksi  kuin  suinkin  toivoa  voi.  Uskallan,  sa- 
malla kuin  lausun  kirjan  tekijälle  vilpittömimmän  onnitteluni,  ilmaista 
toivomuksen  saada  läheisessä  tulevaisuudessa  nähdä  työn  viedyksi  onnelli- 
seen   loppuun;    kirjan  tekijä  on    tehnyt    suuren  palveluksen   tieteelle. "■ 

»Civitta  Cattolica"ssa  kirjotetaan  m.  m.:  ,,  Teoksen  johdanto  esiintyy 
selvänä  ja  määrättynä  ohjelmana  taikka,  jos  niin  tahtoo  sanoa,  näytteenä 
koko  teoksen  selvästä  ja  miellyttävällä  tavalla  vaihtelevasta  tyylistä  ja 
objektiivisesta  metoodista."  Kiitettyään  sitten  tekijän  huolellisuutta  läh- 
teitten käyttämisessä  ja  hänen  „ harvinaista  taitoaan"  kuvauksen  suun- 
nittelussa ja  sen  eri  osien  liittämisessä  toisiinsa,  lausuu  kirjoittaja: 
„  Enemmän  vielä  ansaitsee  kiittämistä  tri  B:n  tyyni  oikeudenmukaisuus 
ja  puolueettomuus,  joka  on  läpikäyvänä  koko  teoksessa. " 

„La  Culture*  on  sitä  mieltä,  että  „tri  Biaudefin  tutkimukset  ovat 
olleet  niin  laajat  ja  niin  paljon  uutta  esilletuovat,  ettei  tämän  jälkeen 
kukaan,  joka  haluaa  oppia  tuntemaan  nykyisen  Ruotsin  perusteita  tai 
katolisen  reaktsionin  laajuutta  ja  kehitystä  pohjolassa  ennen  kolmikym- 
menvuotista sotaa,  voi  jättää  tätä  kirjaa  huomioonottamatta."  Edelleen 
lausutaan  kirjoituksessa  m.  m.:  »Jos  on  suuri  se  palvelus,  jonka  B.  on 
tehnyt  Ruotsin  kultturille  mitä  tulee  niin  tärkeän  aikakauden  valaisemi- 
seen tämän  valtakunnan  historiassa,  niin  on  ainakin  yhtä  huomattava  se 
palvelus,  minkä  hän  on  tehnyt  Italian  kultturille  kuvaamalla  suurelta 
osalta  juuri  sellaisten  diplomatien  ja  salaisten  asiamiesten  toimintaa,  jotka 
ovat  olleet  italialaisia.  Niinpä  ansaitseekin  B:n  teos  pelkkää  kiitosta 
myöskin  mitä  tulee  yksityisten  tapahtumain  ja  eri  henkilöiden  toiminta- 
tavan historialliseen  valaisemiseen." 

Lyhempiä,  mutta  hyvin  kiittäviä  arvosteluja  samasta  teoksesta  on 
aikakauskirjoissa  ,Revue  du  Cierge  francais"  ja  »Uunivers." 


Tieteen  kansantajuiseksi  tekemisessä,  sen  voittojen  saattamisessa 
laajain  kansankerrosten  tietoon  tuskin  minkään  maan  oppineet  ovat  osoit- 
taneet suurempaa  kykyä  kuin  Tanskan.  Olemme  katsoneet  velvollisuu- 
deksemme lukijoillemme  huomauttaa  eräästä  tanskalaisesta  laajasta,  yleis- 
tajuisesta historian  esityksestä,  ja  teemme  sen  sitä  suuremmalla  syyllä 
kun  meillä  suomalaisessa  kirjallisuudessamme  toistaiseksi  ei  ole  ainoa- 
takaan ihmiskunnan  kehitystä  esittävää  teosta,  joka  yleistajuisen  esityk- 
sensä ohella  olisi  rakennettu  historiatutkimuksen  uusimpien  tulosten 
perustukselle. 

Puheenaoleva  teos  on  nFolkenes  Historie,  fremstillet  af  nordiske 
Historikere* ,  jonka  julkaisija  on  „Gyldendalske  Boghandel"  Köpenha- 
minassa  ja  jota  vuodesta  1900  alkaen  on  ilmestynyt  130  vihkoa. 
Kuten  nimi  jo  osoittaa,  on  sen  toimittamiseen  ottanut  osaa  joukko  ete- 
viä historioitsijoita,  kuten  Johan  Ottosen,  P.  Munch,  N.  Meller,  Th.  A. 
Mttller,  A.  Raeder,  J.  A.  Fridericia,  L.  Moltesen,  J.  0strup,  J.  P.  Jacob- 
sen ;  kukin  ön  käsitellyt  ajanjaksoja  ja  kysymyksiä,  jotka  kuuluvat  hänen 
erikoisalaansa,  ja  jos  kohta  esitys  tästä  yhteistoiminnasta  jonkunverran 
kärsii  yhtenäisyyteen  nähden,  korvaa  itsenäisyys,  yksilöllisyys,  tietojen 
runsaus,  ainesten  täydellinen  hallitseminen  tyystin  tämän  vähäisen  epä- 
kohdan. 


Digitized  by 


Google 


Katsaus. ,  49 

„  Kansojen  historiaa  *  ilmestyy  seuraavat  7  nidettä:  I.  Vanhimmat 
sivistyskansat  (Itämaat,  Hellas,  Hellenistiset  valtiot).  —  II.  Roma 
(Italian  maa  ja  kansa,  Roman  tasavalta,  Keisarikunta).  —  III.  400 — 
1300  (Kansainvaellus,  Uudet  valtiot,  Ristiretket).  —  IV.  1300—1600 
(Kansallisvaltioitten  muodostuminen,  Renessansi,  Uskonpuhdistus,  Uudet 
maailmat).  —  V.  Yksivaltojen  aikakausi  (Murrosaika,  Ludvig  XIV:n- 
nen  aika,  Kabinetti-  ja  siirtomaapolitikka).  —  VI.  Valistus  ja  vallanku- 
mous (Valistunut  absolutismi,  Ranskan  vallankumous,  Napoleon  ja  Eu- 
ropa).    —  VII.  XIX  vuosisata  (1815:vuoden  jälkeinen  aika). 

Lukuunottamatta  toista  ja  viidettä  osaa  ilmestyvät  muut  niteet  yhä 
edelleen  rinnan  ja  valmistunevat  piakkoin  miltei  yhfaikaa.  Viidennen 
osan,  joka  päätettiin  jo  pari  vuotta  sitten,  ovat  kirjoittaneet  P.  Munch 
(Yksinvaltain  synty,  Ranska,  Etelä-Europa,  Saksa  ja  Itämeren  maakun- 
nat, Yksinvaltojen  kukoistusaika,  Itä-Europa)  ja  Niels  Meller  (Englanti, 
Alankomaat,  Siirtomaat)  —  edellinen  tyynesti,  hillitysti,  pannen  painoa 
valtiolaitoksen  kehitykseen,  johon  esitys  keskittyy,  poikkeamatta  laisin- 
kaan kuvauksen  yhtenäisyydestä  —  jälkimäinen  vilkkaammin,  yksilölli- 
semmin,  liittäen  esitykseensä  viljalti  sivistyshistoriallisia  kuvauksia  (vrt. 
esim.  mestarillista  esitystä  Englannin  yhteiskuntaelämästä),  aina  mukaansa 
tempaavasti.  Runsaslukuista  lähdekirjallisuutta  (josta  laajat  lähdeluette- 
lot antavat  monipuolisen  kuvan)  —  sekä  vanhempaa  että  uudempaa 
—  ovat  tekijät  erinomaisella  kritikillä  ja  ymmärtämyksellä  käyttäneet. 
„Enevaeldens  Tirismin"  on  epäilemättä  etevin  tähänastisista  yksinvalto- 
jen aikakautta  kuvaavista  yleistajuisista  esityksistä. 

Tällä  kertaa  lähemmin  koskettamatta  teoksen  muihin  osiin,  tahdomme 
erikoisesti  huomauttaa  sen  erinomaisesta  kuvituksesta  (mainioita  autoty- 
pioja,  väripainoksia,  valopainoksia  j.  n.  e.)  sekä  sen  miellyttävästä,  tai- 
teellisesta ulkoasusta,  jossa  suhteessa  ei  yksikään  maailmanhistorian 
esitys  vetäne  tälle  vertoja.  Suureksi  ansioksi  on  teokselle  luettava  sekin 
seikka,  että  kuvat  ovat  itsenäiset  —  eivät  siis  lainatut  muunkielisistä 
samantapaisista  julkaisuista. 

Mitä  lämpimimmin  tahtoisimme  suositella  tätä  teosta  kustantajillemme 
suomennettavaksi;  harvalukuiseen,  verrattain  onnistumattomasti  valittuun 
historialliseen  käännöskirjallisuuteemme  olisi  se  mitä  kaunein,  mitä 
suuriarvoisin  lisä. 


Fredrik  Suuren  valtiollista  kirjeenvaihtoa  on  Preussin  Kunink.  Tie- 
deakatemia viime  vuonna  julkaissut  31.  niteen,  joka  käsittää  55  paino- 
arkkia, ollen  laajin  tähän  asti  ilmestyneistä  osista.  Kirjeenvaihto  kos- 
kee sopimusta  Venäjän  kanssa  Puolan  jaosta  ja  ulottuu  maaliskuun 
alkuun  v.  1772. 


Finsk  Tidskriftin  lokakuun  vihossa  julkaisee  C.  Af.  Schybergson 
kirjoituksen  n  Gustaf  II  Adolfs  sista  planer*,  perustaen  esityksensä  kah- 
teen uudempaan  saksalaiseen  teokseen  (Struckin  Gustav  Adolf  und  die 


Digitized  by 


Google 


50  Katsaus. 

schwedische  Satisfaktion  ja  Kretzschmarin  Gustav  Adolfs  Pläne  und  Ziele 
in  Deutschland).  Ansiokkaassa  tutkimuksessaan,  joka  on  julaistu  His- 
torische  Vierteljahrsschriftissä,  johtuu  Struck  siihen  tulokseen,  että  ku- 
ninkaan päämäärä  oli  Ruotsin  ja  saksalaisten  protestanttien  kestävä  yh- 
teenliittyminen, jolloin  Ruotsi  esiintyisi  liittokunnan  johtovaltiona.  Tästä 
liittoutumisesta  ei  S.  arvele  Saksalle  voineen  koitua  vaaraa,  koska  Kus- 
taa Adolfin  pyrinnöt  monessa  suhteessa  olivat  samat  kuin  Saksan  pro- 
testanttien. —  Samoihin  tuloksiin  kuin  Struck  on  myös  johtunut  Max 
Lenz  (Gustav  Adolf):  jos  kuningas  olisi  elänyt  kauvemmin,  olisi  hän 
epäilemättä  perustanut  ruotsalaisen  hegemonian  Saksaan.  —  Kretzschma- 
rin tutkimus  on  rakennettu  perinpohjaisille  arkistotutkimuksille  sekä 
Saksassa  että  Ruotsissa.  Ruotsalaiselta  taholta  on  kuitenkin  huomau- 
tettu, että  hänen  käsityksensä  kuninkaan  suunnitelmista,  mikäli  ne 
koskevat  „  Corpus  evangelicorumin "  järjestämisen  yksityiskohtia,  eivät 
aina  ole  aivan  todennäköisiä  (kuten  hra  Schybergson  huomauttaakin 
esityksessään  sivuilla  194 — 195). 

Hra  Schybergsonin  selostus  ansaitsee  täyden  tunnustuksen  selvyy- 
destään ja  objektivisuudestaan ;  selväpiirteisesti  luo  hän  eteemme  kuvan 
Kustaa  Adolfin  valtavasta  persoonasta,  hänen  suurisuuntaisista  aikeistaan, 
evankelilafsen  liittovaltion  perustamisesta,  hänen  suhteestaan  Sachsiin, 
joka  edusti  oppositionia  Saksan  protestanttien  keskuudessa  —  tästä 
kysymyksestä,  joka  on  kaikkien  aikojen   mieltäkiinnittävimpiä. 


Ruotsin  Yleisesikunnan  suurta  teosta  1808  —  1809  vuosien  sodasta 
on  nyttemmin  alkanut  ilmestyä  venäjänkielisenäkin.  Jo  muutamia  vuosia 
sitten  kehoitti  Venäjän  yleisesikunnan  akatemian  professori,  kenralimajuri 
A.  S.  Myschljejefskij  oppilaitaan  lähemmin  perehtymään  tähän  ansiok- 
kaaseen teokseen,  joka  luo  yksityiskohtaisen  ja  selvän  kuvan  mainitusta 
—  joskin  vähävoimaisesta  —  merkitykseltään  kuitenkin  perin  tärkeästä 
sodasta.  Hänen  alotteestaan  ryhdyttiinkin  aikanaan  teoksen  kääntämi- 
seen venäjänkielelle.  Työtä  johtamaan  asettui  Venäjän  sotilaslähettiläs 
Tukholmassa  eversti  A.  M.  Aleksejeff,  joka  itse  on  täysin  perehtynyt 
ruotsinkielen  käytäntöön.  Hänen  käännöstään  ovat  asiantuntijat  Ruot- 
sissa arvostelleet  ensiluokkaiseksi.  —  Varojen  puutteesta  on  kuitenkin 
venäläisestä  laitoksesta  jätetty  joukko  lähdekirjoituksia  ja  laajempia  liit- 
teitä sekä  viittauksia  alkuperäisiin  lähteisiin  julkaisematta.  Eversti  A:lle 
on  tällöin  luettava  ansioksi,  että  tässä  lyhentämisessä  on  menetelty 
täysin  puolueettomasti. 

Venäläisten  historioitsijain  kannalle  kuvaavina  mainittakoot  seuraa- 
vat sanat  käännöksen  esipuheesta:  w Koska  tehtävämme  on  ollut  mah- 
dollisimman tarkasti  seurata  alkuperäistä  teosta,  ovat  kääntäjät  katsoneet 
velvollisuudekseen  jäljentää  se  täydelleen  sen  tarkoituksellisessa  va- 
lossa sekä  liittämättä  siihen  minkäänlaisia  selvityksiä  venäläiseltä  taholta. 
Teokseen  liittyvä  runsas  määrä  sekä  venäläisiä  että  ulkomaalaisia  asia- 
kirjoja, joita  säilytetään   Tukholman  ja  muissa  yleisissä  arkistoissa,  on 

myöntävä  vastaiselle  venäläiselle  historioitsijalle  tilaisuuden  käyttää  niitä 
antaakseen  puolueettoman  tieteellisen  arvostelun  teoksen  arvosta,  objek- 
tivisesti  valaisemalla  niitä  faktoja,  jotka  asiakirjat  meille  ilmaisevat". 


Suureksi  suunniteltua  ja  suuriarvoista  saksalaista  julkaisusarjaa  „Ge- 
schichte  der  Befreiungskriege  1813  bis  1815*  on  äskettäin  ilmestynyt 
uusi  osa,  nim.  kenralimajuri  v.  Vossin  julkaisema  toinen  nide  teosta 
nNapoleons  Untergang".  Esitys  alkaa  Vaterloon  taistelun  päättymisestä; 
sitten  kuvataan  voitetun  armeijan  pakoa  heinäkuun  loppuun  asti.  Tekijä 
huomauttaa  siitä  selittämättömästä  tosiasiasta,  että  vaikka  preussilaiset 
seurasivat  ranskalaisia  aivan  heidän  kintereillään  (toisena  päivänä  tais- 
telun jälkeen  oli  I  preussil.  armeija  etääntynyt  jo  Beaumontiin,  noin 
70  km.  Vaterloosta),  eivät  takaa-ajajat  kuitenkaan  tienneet,  mihin  vi- 
hollisen armeijan  pääosasto  oli  joutunut.  —  Belle-Alliancen  taistelu  näkyy 
järkyttäneen  Napoleonin  luottamusta  omaan  kykyynsä;  hän  tiesi  niini- 
kään —  huolimatta  uskottujensa  vakuutuksista  —  että  Ranskan  voimat 
olivat  vuotaneet  tyhjiin,  että  hänen  enään  oli  mahdotonta  masentaa 
vastustajansa.  —  Seuraavat  sitten  Napoleonin  luopuminen,  neuvottelut, 
liittoutuneitten  saapuminen  Parisiin,  vihdoin  rauhanteko,  Lopuksi  antaa 
tekijä  valaisevan  kuvan  Napoleonin  olosta  S:t  Helenan  saarella,  hänen 
viimeisistä  elinvuosistaan  ja  kuolemastaan. 


Tukholman  Pohjoismaisen  museon  avajaisiin  julkaisivat  T.  J.  Petrelli 
ja  A.  Lagrelius  kauniin  kuvateoksen  Narvatrofäer  i  statens  trofesam- 
ling*.  Siinä  antavat  tekijät  meille  miellyttävän  kuvauksen  Narvan  voi- 
tonmerkkien tähänastisista  vaiheista,  miten  näiden  mainehikkaiden  muis- 
tojen hoitoa  äärettömästi  on  lyöty  laimin  ja  miten  niille  nyt  vihdoinkin 
on  varattu  turvallinen  sija  suuressa  historiallisessa  museossa.  Johdan- 
tona on  julkaistu  aikalaisten  kertomusten  mukaan  laadittu  selostus  Nar- 
van taistelusta,  johon  liittyy  useita  valaisevia  kuvia. 


Suomen  Valtionarkiston  historiallisessa  osastossa  on  kuluneen 
vuoden  aikana  tutkijoita  käynyt  kaikkiaan  3219  kertaa.  V.  1906  oli 
vastaava  lukumäärä  3605  ja  v.  1897  2973.  Käynnit  jakaantuivat  v.  1907 
eri  kuukausille  seuraavasti:  tammik.  205,  helmik.  345,  maalisk.  320, 
huhtik.  320,  toukok.  352,  kesäk.  225,  heinäk.  230,  elok.  180,  syysk. 
260,  lokak.  217,  marrask.  302,  jouluk.  263. 


Memhonf  Zeitschrift  fär  die  Kunst  und  Kulturgeschichte  des 
alten  Orients.  Tämän  niminen  prof.  vapaaherra  Reinh.  v.  Lichtenbergin 
toimittama  aikakauskirja  on  v.  1907  alusta  alkanut  ilmestyä  Saksassa. 

Kuten  alanimi  jo  ilmoittaa,  tulee  uusi  lehti  olemaan  muinaisen  Ori- 
entin aluetta  käsittelevän  taiteen  ja  kultturin  tuotteiden  julkaisupaikkana. 
Tuo  verrattain  laajasisältöinen  nimitys  »muinainen  Orientti»  määritellään 
ensimäisen  vihon  alkulauseessa  alueellisesti  käsittäväksi  seuraavat  kultturi- 
keskukset:  1)  Aigeialaisen,  s.  o.  mykeneläiskreettalaisen.  »Sen  juuria 
voimme  kuitenkin  seurata  yhdeltä  puolen  Keskieuropan  kautta  Skandi- 
naviaan, toiselta  puolen  Ranskaan.»  2)  Vähäaasialaisen,  s.  o.  kansakuntia, 
jotka  eivät  olleet  aasialaisia  eikä  seemiläisiä,  ja  joiden  kultturi  on  aivan 
erikoinen,  3)  Seemiläisen  ja  suuren  etu-aasialaisen,  myöskin  iraanilais- 
persialaisen  sekä  4)  Egyptiläisen  sivistyspiirin.  Aikaan  nähden  myöhäi- 
simmät artikkelit  aikakauskirjassa  saavat  kosketella  mykeneläisen  kultturin 
loppuaikoja  Aigeiassa  ja  kristinuskon  ja  islamin  ensimäisiä  esiintymisiä 
Aasiassa.  —  Kaikkia  sellaisia  kysymyksiä,  jotka  näin  määriteltyinä  aikoina 
tavalla  tai  toisella  koskevat  näiden  alueiden  entisyyttä,  lupaa  aikakaus- 
kirja käsitellä. 

Ensimäinen  vuosikerta  on  nyt  kokonaan  ilmestynyt  40  painoarkin 
laajuisena  (tilausilmotuksessa  luvataan  väh.  30  arkkia  vuodessa)  erittäin 
hyvälle  paperille  painettuna  ja  maksaa  20  Rmk.  Mikäli  tästä  vuosiker- 
rasta voi  päättää,  tulee  Memnon  kiinnittämään  huomiota  erityisesti  folklo- 
ristisiin ja  mytoloogisiin  kysymyksiin.  Sellaisia  ovat  O.  Häsingin 
Tarsis  und  die  Jona-Legende,  Fritz  Hommelin  Zum  babylonischen 
Ursprung  der  ägyptischen  Kultur  y.  m. 

Mutta  myöskin  muita  aloja  käsitellään,  muinaisen  Orientin  topogra- 
fiaa, taidetta,  arkeologiaa  j.  n.  e.  sekä  erilaisia  tutkijoille  tarpeellisia 
käytännöllisiä  näkökohtia  ja  uusia  puolia  tutkimustyössä.  —  Artikke- 
leista muutamat  tuntuvat  olevan  ehkä  liika  rohkeita,  esim.  Anton  Rei- 
chelin  muuten  kyllä  harvinaisen  mieltäkiinnittävä  ja  paljo  ajattelemista 
ansaitseva  kirjotus  Ober  Analogien  einiger  ostasiatischer  Ornamente 
mit  Formen  des  kretisch-mykenischen  Kunst,  jossa  tekijä  koettaa  todistaa 
eräiden  mykeneläis-esineissä  tavattavain  pilvikuvioiden  olevan  yhteydessä 
Kiinan  samanai kuisten  ornamentalisten  kuvioiden  ja  myöhempiaikuisten 
jaapanilaisten  kudonnaisornamenttien  vieläpä  rokokokoriste  id  enkin 
kanssa. 

Paitsi  itsenäisiä  artikkeleja  on  Memnonissa  laaja  luettelo  ja  suppea 
selonteko  vuoden  kuluessa  tehdyistä  Orientin  arkeologisista  kaivauksista, 
lukuisa  joukko  kirja-arvosteluja,  vars.  henkistä  kultturia  käsittelevistä 
kirjoista,  tärkeä  bibliografia,  katsaus  kysymykseen  tuleviin  uusiin  kir- 
joihin ja  aikakauskirja-artikkeleihin,  sekä  koko  nidoksen  yleisregisteri, 
mikä  ei  kuitenkaan  näy  käsittävän  ainakaan  kaikkia  henkilönimiä. 

Olemme  tahtoneet  huomauttaa  tämän  aikakauskirjan  ilmestymisestä, 
koska  se  epäilemättä  voi  tulla  sisältämään  paljo  meidänkin  maamme  eri 
tieteenhaaroille  arvokasta.  —  Memnonin  artikkelit  tulevat  etupäässä  ole- 
maan saksankielisiä,  mutta  otetaan  siihen  artikkeleja  ranskan,  englannin, 
italian  ja  uuskreikan  kielilläkin. 

SUOMESSA  PAINETTU 

HISTORIALLINEN  KIRJALLISUUS. 

I.     ESIHISTORIA.  Ramstedt,   G,  J.    Uber  den  Ursprung 

MUINAISTIEDE.  der  sog.  Jenisej-Ostjaken.  Suomalais- ugri- 

laisen seuran  aikakauskirja.  XXIV,  1—6. 
Appelgren-Kivalo,  Hjalmar  .Linnavuori       RJnnc     JuhanJ     Rautakauden    lö  töjä 
Kuhmoisissa^    Suomen  Museo  73-76.        Kehon  kappalaisvirkatalon  maalta  Pirkka. 
Vrt.  Kivalo.  ,assa     Suomen  Museo.    59-67. 

A[spe11n],  J.   R.    Vienankarjalan    mui- ,     Salminen,    Väinö.     Havaintoja   Kemi-, 

naistieteellisestä  merkityksestä.  Kuv.  Suo-  j  Ounas-    ja    Muonionjokilaaksoon    kesällä 

men  Museo,    2&  -30.  ;  1904  tehdyltä   runonkeräysmatkalta.    Suo- 

. ,    .  .i  malais- ugrilaisen   seuran  aikakauskirja. 

—        Ramunder,  Uudenmaan  jättiläis-  j  vviy     a.  oq 


ten  kukistaja.    Suomen  Museo  90—93. 

Cederhvarf,  Björn.  Lappveden  ja  Le- 
min pitäjien  esihistoriallisia  muistoja.  Kuv 
Suomen  Museo.    35—40. 


Tallgren,   A.  M.    Pronssikausikysymys 
arkeologien  kannalta.    Valvoja.  435 — 438. 


Kivikautinen   taideteos   Säkki- 
järveltä.    Kuv.  Suomen  Museo.    67—72. 

Karsten   T  E.    Die  Urheimat  und  die  I     Wa|marJ>  j     pr0nssikausikysymys  me- 
Kuturderlndogermanen.    NeuphiL  Mtt-   ^  fa^        ya[    y       430_435 

teilungen.    117—128.  i  5  J 

[Koskimies,  A.  V.]    Vähän-Kyrön  hauta- 
löydöistä  y.  m.  muinaismuistoista.  Suomen  '    II.     YLEINEN    HISTORIA 

Museo.    30—35.  | 

IBlaudet,  Henry.  Le  Saint-Siege  et  la 
Suede  durant  la  seconde  moitit  du  XVl:e 
siecle.) 

Arv.  K.  Grotenfelt.  Hist.  Aikakausk. 
83-84. 

Herodotoksen  historia-teos,  kreikan- 


Neovius,  Ad.  Om  spär  af  förhistorisk 
kolonisation  i  Kare  Ien  Finskt  Museum, 
41—45. 

Ojansuu,  Heikki.  Suomen  suvun  esi- 
historia.   Oma  Maa.    1.    271—281.  'kielestä  suomentanut  Edv.  Rein.   I  ja 

II  kirja.  Porvoo  1907.  Werner  Sö- 
derström Osakeyhtiö.  8:0.  9X141/» 
(4),  131  s. 

Holma,  H.    Huomattava  löytö  itämailla. 
Aika  557-562. 

Uusi     .Babel-Bibel* -kirjanen. , 
Aika  777—784.  j 

Umpi  vaara],  H.  Preussin  kuningasperhe  1 
Argelanderin  vieraina  Niemelissä  v.  1807. ' 
Aika  433—438.' 


III.    SUOMEN  HISTORIA. 

Avellan,  Niilo  J.  Tietoja  muutamista 
entisen  Ulvilan  pitäjän  maatiloista.  Sata- 
kunta 1.    168—187. 

Cfederberg],  Ä.  R.  Suomen  sota.  Kuv. 
Kansanval.  Seur.  Kalenteri  1908.  17—39. 

Eräitä  voitonilmoituksia  suu- 
rista sodista.  Hist.  Aikakauskirja.  160 
—163. 


[Juvelius,  Valter  H.    Judarnes  tideräk- '     Gripenberg,  G.  A.    Suomen  sota  1808 
ning   i  ny  belysning.)    Arv.   K.  Tallqvist   —09-    Kuv.  Oma  Maa.    11.     189—199. 

Hist  Aikakausk.    87—88. 

Grotenfelt,   Kustavi.    Olof  Rudbeckin 
Korff,  S,  A.    Suomalainen  tutkimus  Ve-   Atlantica   ja   sen  tiedot  suomalaisista   ja 


näjän-Puolan  historian  alalta.    Valvoja  10 
—19. 

Rolfsen,  Nordahl.    Maailman  histo- 
ria.    Tarkastaneet  professorit  Alexan-i 
der    Bugge,    Hans    Olrik    ja    Henrik  i 
Schilck.     Suomentanut  Santeri  Ivalo\ 
(Ingman).    Helsingissä  1907.   Otava. 
8:0.     10  7a  X  16  7i.     XXIV,  623  s. 
Kuv. 


Schybergson,  Carl  Magnus.  Gustaf 
Il  Adolfs  sista  planer.  Finsk  Tidskrift 
LXIII  183—200. 

Sundwall,  J.  Grekisk  historieforskning 
i  nyare  tid.  Finsk  Tidskrift  LXll.  152 
—158. 


(Tudeer,  O.  E. 

laissotien  aikana.] 

Arv.  J.  Sundwall. 
263—264. 


Kreikan  kansa  persia- 
Finsk  Tidskrift  LXIII 


v.  Törne,  P.  O.  Ptol<§m<§e  Gallio 
Cardinal  de  Cöme.  Etude  sur  la 
Cour  de  Rome  sur  la  secretairerie 
pontificale  et  sur  la  politique  des  pa- 
pes  au  XVI:e  siecle.  Helsingfors 
1907.  8:0.  9  72>;i7.  (4),  III, 
XXXVIII,  288,  (3)  s.     1  pl. 

Arv.  M.  G.  Schybergson  Finsk  Tid- 
skrift LXIII  92—94;  Hist  Aikakauskirja 
171—172. 


lappalaisista.    Kuv.  Valvoja.    518—540. 

Harmaja,  Leo.  Katsaus  maamme  ratsu- 
tilakysymyksen  vaiheisiin  viime  vuosi- 
sadalla.   Hist  Aikakauskirja.    113—128. 

Hartman,  Torsten.  Borga"  stads 
historia.  II  delen.  Borgä  1907.  G. 
L.  Söderström.  8:0.  11  lj%  X  19.  IV, 
ss.  257—486.     III.     2  kartor. 

Hastig,  Johannes.  Katedralskolan 
i  Äbo  1722—1806.  Akademisk  af- 
handling.  Helsingfors  1907.  8:0. 
1172X19.  (6),  247,  (10)  s.  2 
tab. 

Holma,  K.  V.  Piirteitä  n.  k.  illegaali- 
sen Pohjalaisen  osakunnan  elämästä.  Hist. 
Aikakauskirja.    221—233. 

(Hytönen,   Viljo.     Suomen    paloviina- 
kysymys  Aleksanteri  l:sen  aikana.] 
Arv.    L.    H[armaja].    Hist.   Aikakausk. 

=  80-82. 

1 

Högman,  Volter.  Rauman  kaupun- 
gin historia  I.  Vuoteen  1641.  Yli- 
opistollinen väitöskirja.  Helsingissä 
1907.  8:0.  10X16.  (2),  197  s. 
11  kuvaliitettä. 

III 


Ivalo,  Santeri.  Suonien  sota  1808 
—  1809.  Helsingissä  1907.  Kan- 
sanvalistusseura. 8:o.  10X15.  176 
s.     Kuv. 

Viapori    1808.     Kuv.     Hels. 


Kaiku.    534—541. 

Jahnsson,  Yrjö.  Tutkimuksia  Suo- 
men kansantaloustieteen  historiasta 
vuosina  1810—1860,  erityisesti  sil- 
mällä pitäen  yleisten  kansantaloudel- 
listen suuntien  kehitystä.  I.  Yli- 
opistollinen väitöskirja.  Helsingissä 
1907.  8:o.  9  */t  X  16.  (2),  340, 
(1)  s. 

Jalkanen,  K.  J.  Keski-Suomen  erämai- 
den asutus.    Oma  Maa  I.    483 — 491. 

Jörgensen,  Arne.  Uudenkaupungin  palo 
v.    1685.     Hist.    Aikakauskirja    59—63. 

Kaukola,  Artur  J.  Kuvaus  Savonlin- 
nan läänin  oloista  vuosina  1572—1617.  I. 
Mikkelin  Lyseo.   Vuosikertomus  1906—07. 

Käkikoski,  Hilda.  Suomen  histo- 
ria nuorisolle.  I.  Pakanuuden  aika. 
1  vihko.  Helsingissä  1907.  Kan- 
sanvalistusseura. 8:o.  10X16.  48 
s.     Kuv. 

1  Könönen,  T.   Joensuun  kaupunki  1848 
898.] 

Arv  A.  R.  Cederberg].  Hist.  Aika- 
kaus k.    82—83. 

Laine,  Eevert.  Piirteitä  Suomen 
vuoritoimen  historiasta  19-vuosisadan 
ensipuoliskolla.  I.  Rautateollisuus  1808 
—  1 83 1 .  Yliopistollinen  väitöskirja. 
Helsingissä  1907.  8:o.  9  l/2  X  16. 
(2),  VI,  317  s. 

Arv.  E.  G.  Palmin.  Hist.  Aikakausk. 
167—171. 


1 808— 1831.     Meddelanden  frän  In- 

dustristyrelsen  XLIII.     ss.  1—327. 

i 

i Vuorirekognitsionimaksun  kanto 

Suomessa.    Hist.  Aikakauskirja.  32—40. 

-  -  -  Suomen  ulkomaisesta  rauta- 
kaupasta 1809—30.  Hist.  Aikakauskirja 
150—160. 

(Lindeqvist,  K.   O.    Suomen  historia.) 
Arv.  K.  R.  Melander.    Aika.  429-430. 

rlervander,  E.    Aleksanteri  I:nen  mat- 
Suomessa.) 
Arv.  K.  Grotenfelt.  Valvoja.  422—423; 
I  A.  V.  Koskimies.    Aika.    148—152. 

Nervander,   E.  ja  Estlander,   C.   G. 

184—565  vuosien  sota.    Kuv.  Oma  Maa. 
|11.    420—432. 

'     Nevanlinna,  E.    Suomen  raha-asiat 

vuosina   1863—1904.  Taloustieteelli- 

|  siä    tutkimuksia    V.    "Helsinki    1907. 

!  Otava.    (1—3  vihko).    8:o.    9  l/2  X 

!  16.     siv.  1—240. 

i 

Nordmann,  P.  Gustaf  Wasas  Helsing- 
i  fors.  Svenska  fruntimmersskolan.  Ars- 
1  berättelse  1906—07. 

Palman,   E.    G.  ja  Estlander,  C.   G. 

Tammikuun  valiokunta  1862.  Kuv.  Oma 
Maa.    I.    260—270. 

Perälä,  Väinö.    Piirteitä  Hämeenlinnan 
historiasta.    Nuori  Voima.    21—24. 

Rauhala,   K.   V.    Porvoon  valtiopäivät. 
Kuv.  Oma  Maa.    II.    393—407. 

Poimintoja  hallinnon  historiasta 
Porvoon  valtiopäiväin  jälkeisiltä  vuosilta. 
Hist.  Aikakauskirja.    140—150. 

Drag  ur  den  finska  bergs-  Ruuth,  J.  W.  Suomen  asutus  ja  val- 
handteringens  historie  under  förra  hälf-  tiolliset  rajat  vuoteen  1617.  Kuv.  Oma 
ten    af    1800-talet.     I.     Järnindustrin  \  Maa.    I.    720—730. 

Salenius,  J.  M.  Kyminkartanon  maa- 
kunta vv.  1759—1761  eräälle  kaivosyhtiölle 
annettuna.  Hist.  Aikakauskirja.  234 — 
237. 

Soikkeli,  Kaarle.  Uusimaa.  Kuv.  Oma 
Maa.    I.    415—431. 

Söderhjelm,  Alma.  Jakobstads  hi- 
storia. Första  delen.  Helsingfors  1907. 
8:o.  10l/2X  17  l/2.  508  (1)  s.  1 
pl.     1  karta. 

Virkkunen,  A.  H.  Vanhan  vihan  aika 
ja  Nuijasota.    Oma  Maa.    1.    686—697. 

Kainuunmaan  asutus  ja  sen 
keskiaikaiset  olot.  Oma  Maa.  II.  255 
—266. 


IV,    SIVISTYSHISTORIA. 

Aarne,  Antti.     Vergleichende    mär-j 
chenforschungen.     Akademische     ab 
handlung.     Helsingfors     1907.     8:o 
11  X  17  V*-     XVIII,  200  s. 


Kansansadut.    Oma   Maa.    I. 


476-481. 


A[spelln],  J.  R.  Mailta  ristimättömiltä, 
paikoilta  papittomilta.  Hist,  Aikakaus- 
kirja.   111—113. 

Blomqvist,  A.  R.  Yksityiskoulut  ja 
kasvatusaatteiden  uudistus.  Oma  Maa. 
II.    211—225. 

Crohns,  Hjalmar.  Ein  mittelalterlicher 
Prediger  flber  Liebe  und  Liebeswahn.  öf- 
versigt  af  F.  Vet.  Soc.  Förhandl.  XLIX 
n:o  14.    26  s. 

Donner,  Anders.  Den  astronomi- 
ska  forskningen  och  den  astronomi- 
ska  institutionen  vid  det  Finska  Uni- 
versitetet.  I.  Tiden  före  Argelander. 
Akademisk  inbjudningsskrift.  Helsing- 
fors 1907.  4:o.  1172X17V2. 
51  s. 


Almanakasta    ja    ajanlaskusta. 

Oma  Maa.    I.    747—758. 

Granit  J.  M.  Om  uppfostran  och  un- 
dervisning  i  det  forna  Grekland.  Sven- 
ska Normallyceet.  Arsberättelse  1906—07. 

Gripenberg,  G.  A.  Suomen  kadetti- 
koulu.   Kuv.    Oma  Maa.    II.    68—78. 

Hainari,  O.  A.  Suomalaiset  ulkomaiden 
yliopistoissa  keskiajalla.  Oma  Maa.  I. 
651-659. 

Heikel,  Viktor.  Gymnastikens  hi- 
storia. Senare  delens  andra  häfte. 
Helsingfors  1907.  8:0.  10X15l/a 
ss.  385-548.     III. 

Heinricius,  G.  Lapsenpäästölaitokset  ja 
kätilölaitos.  Kuv.  Oma  Maa.  I.  574 
^584. 

Hjelt,  Otto  E.  A.  Rokotuksesta  Suo- 
messa.   Oma  Maa.    II.    481-491. 

Jahnsson,  Yrjö.  Merkantilismin  käsi- 
tys kansallisrikkaudesta.  Tutkimuksia  Ruot- 
sin merkantilismin  teoriiasta  vapaudenajan 
alkupuolella.  Hist.  Aikakauskirja.  51— 
58,93-111. 

Juvelius,  J.  W.  Suomalaisen  Kirjalli- 
suuden Seura.  Kuv.  Oma  Maa.  II.  228 
-239. 

Karsten,  Rafael.  Piirteitä  kreikkalaisen 
naisen  historiasta.  Hist.  Aikakauskirja. 
181—1%. 

Kivalo,  Hj.   Eräpyhä.   Aika.   859—864. 

Komppa,  Gust.  Tervanpoltto  ja  terva- 
komppaniat.  Kuv.  Oma  Maa.  II.  435 
446. 

Koskimies,  Akseli.  Suomen  lääkintä- 
laitos.     Oma  Maa.    II.    353—361. 

Lagus,  Ernst.  Björneborgarnes  marsch. 
Kaiender  utg.  af  Sv.  Folksk.  Vänner. 
161—170. 

Leinberg,  K.  O.  Ordenssällsk apet  Vall- 
hali.  Skrifter  utg.  af  Sv.  Litt.  Säiisk. 
i  Finl.    LXXV11I.    339—370. 

Lönnberg,  Ernst.  Nägrablad  ur  Borgä 
lycei  biblioteks  historia.  Borgd  Lyceum 
Arsberättelse  1906—07. 

(Neovius,  Ad.  Chronographia  Scandina- 
via.) 

Arv.  R.  Hjausen]  Finsk  Tidskrift  LXI1 
250—251 ;  K.  G[rotenfelt]  Mist.  Aikakausk. 
129. 

[Nordmann,  P.  Borgä  barn  och  bor- 
gare.J 

Arv.  R.  F.  v.  Willebrand  Finsk  Tid- 
skrift LXII  163—164. 

Paasikivi,  J.  K.  Verojen  kehittyminen 
ja  merkitys  valtion  taloudessa.  Oma  Maa 
I  330—338. 


—303. 


Kyytilaitos.    Oma  Maa  II  297 


Palman,  E.  G.  Valtiopäivälaitoksen  hi- 
storia.    Oma  Maa  1  305—312. 

-      Orjuus    ja   maaorjuus.    Oma 
Maa  I  352-358. 

Postilaitoksen  synty  ja  kehitys. 
Kuv.  Oma  Maa  1  707—719. 

-  Suomen  rautateistä.  Kuv.  Oma 

Maa  II  241—253. 

Kauppapakon  ajoilta.  Oma  Maa 
II  316—326. 

Palmtn,  E.  G.  ja  Gripenberg,  G.  A. 

Suomen   kansan   puolustustaakka   eri    ai- 
koina.   Kuv.  Oma  Maa  1  586—598. 

Piponius,  Elias  Aug.  Maanmittaus  ja 
maanjako.    Oma  Maa  II  465—479. 

Pulkkinen,  Kaarlo.  Hellenien  voi- 
mistelu ja  urheilu.  (Kansalaiskirjasto 
I.)  Helsingissä  1907.  Kansa.  8:o 
9  '/a  X  15  72.    (8),  198  (2)  s.    Kuv. 


Rosenqvist,  G.  G.  Civil äktenskapsfrä 
gan  förr  och  nu.  TeoL  Tidskrift  18—39 
83—95,  237—249,  347—361. 

Salminen,  Väinö.  Loitsuista.  Virittäjä 
21—27. 

S(chulma]n,  H.  Borgä  museum.  Ka~ 
lender  utg.  af  Sv.  Folksk.  Vänner  114 
—129. 

Serlachius,  Allan.  1734-vuoden  laki. 
Oma  Maa  1  298—303. 

Slmolin,  Albin.  Nägra  skolinteriörer 
frän  Viborgs  stift  under  1600-talet.  Pedag. 
Fören.  Tidskrift  XLIV  53—70. 

Sirelius,  U.  T.  Kansanomaiset  käsityöt 
ja  koristukset.  Kuv.  Oma  Maa  I  432— 
441. 

Soikkeli,  Kaarle.  Ajanlaskuista  ja  al- 
manakoista Suomessa.  Kuv.  Oma  Maa 
I.    759—774. 

Starck,  Ilona.  .Then  Swänska  Argus", 
varhaisemman  vapaudenajan  kuvaajana. 
Mist.  Aikakaukirja  63—78. 

Stenij,  Edv.  Frän  teologiedoktorspro- 
motionen  den  28  maj  1857.  7*o/.  Tid- 
skrift 415—427. 

Suolahti,  Gunnar.  Vähän  entisajan 
keimailijoista.    Aika  793—806. 

-         -        Vähän    entisajan    keikareista 
Aika  624-639. 

Söderhjelm,  Torsten  och  Söder- 
hjelm, Werner.  Italiensk  renässans. 
Litteratur-  och  kulturstudier.  Hel- 
singfors 1907.  Helios.  8:o.  10  lj* 
X  16  V«  (10),  357,  (5)  s.     111. 

|     Tallgren,  A.  M.     .Ylellisyyden"  vastus- 
I  taminen  Uudenkaupungin   seudulla   1700- 
|  luvun   lopulla.    Mist.  Aikakauskirja   196 
-198. 

Tallqvist,  Knut.    Namn  och  tankeinne-  {     Hirn,  Yrjö.    Lucrezia   Borgian    muoto- 
hali  hos  babyloniema  och  assyrerna.  Finsk  j  kuvat.    Kuv.  Valvoja.    301—308. 
Tidskrift  LX1I  434—446. 


piirteitä. 
616. 


Babylonialaisen  maailmankuvan 
Kuv.  Valvoja  457—468,  599— 

Judarnes   tideräkning  i  ny  be- 

lysning.    TeoL  Tidskrift  215—229. 

V,    KIRJALLISUUS-    JA 
TAIDEHISTORIA. 

Andersson,  Otto.  Inhemska  musik- 
sträfvanden.  Helsingfors  1907.  A. 
Apostol.     8:o.     (8),  202  s. 

A[spelin],  J.  R.  Det  kyrkliga  konst- 
mäleriets  utöfvan  i  värt  land.  Finskt 
Museum.    1—7. 

Ur  Viborgs  konsthäfder.  Finskt 

Museum.    20—22. 

Aspelin-Haapkyli,  Eliel.  Suoma- 
laisen teatterin  historia  II.  (Suom. 
Kirj.  Seuran  Toimit.  115  osa  II). 
Helsingissä  1907.  8:o.  10X17.(4), 
V,  476  s.  Kuv. 

1  osaa  arv.  Antti  Jalava  Aika  144—148; 
V.  Tarkiainen    Hist  Aikakausk.    43 — 44. 

Bergholm,  A.  H.  Cygnaeus  ja  Kivi. 
Kuv.  Valvoja.    210—224. 

Castrtn,  Gunnar.  Stormaktstidens 
diktning.  Studier.  Helsingfors  1907. 
Helios.    8:o.    9l/2X™-    (4),    220  s. 

Nagra  dikter  frän  stormakts- 
tiden.  Skrifter  utg.  af  Sv.  Litt.  Sällsk. 
i  Finl.    LXXVIII.    375—397. 


Hultin,  Arvid.  Fredrik  Cygnaeus  som 
litterär  kritiker.  Finsk  Tidskrift  LXII. 
255—294. 

[  Finlands    litteratur  under  fri- 

hetstiden]. 

Arv.  M.  G.  Schybergson.  Finsk  Tid- 
skrift.   LXII.    234—241. 

Jäntti,  J.  Suomen  maalaustaide  yhdek- 
sännentoista vuosisadan  alkupuolella.  Kuv. 
Oma  Maa  II.    150—165. 

Kannisto,  Artturi.  Vogulien  näytelmä- 
taiteesta.    Kuv.  Valvoja.    345—363. 

Kauppinen,  M.  Piirteitä  Satakunnan 
museosta  Porissa.  Kuv.  Satakunta  I. 
96—128. 

(Konst  och  Kultur  1—6]. 
Arv.  A.  H.   B[ergholmj   Valvoja   128 — 
132. 

Koskimies,  A.  V.  Suomenkielinen  kir- 
jallisuus vuoteen  1640.  Kuv.  Oma  Maa 
II.    103-119. 

Krohn,  Kaarle.  Kalevala.  Kuv.  Oma 
Maa   I.    734—745. 

Lagerborg,   Rolf.    Vär   äldsta    konst- 
|  diktning.  Skrifter  utg.  af  Sv.  Litt.  Sällsk. 
i  Finl.    LXXVIII.    57-111. 

Laurila,  K.  S.  Suuntien  taistelua  kir- 
|  jallisuudessa  ja  taiteessa.  Ranskalainen 
.  romantismi  klassisismia  vastaan.  Valvoja 
I  65—76,  469—481. 

Laurin,  Carl  G.  Taidehistoria,  suo- 
i  mentanut   E.  Richter.    (2 — 3   vihko). 


Porvoossa  1907.    Verner  Söderström 
Osakeyhtiö.     8:o.     ss.  65—208. 

Cederhvarf,  Björn.   Tietoja  .Kauskilan '     Meinander,   K  K.    Cygnaeuksen  gaile- 

kappelin"    kirkosta    Lappveden   pitäjässä  j  ria.    Kuv.    Valvoja  234—247. 

Suomen  Museo.    18—20. 

I     -  -  -        Muutamia   Pohjanmaalaisia  ho- 

G|rani]t— llm(oniemi],    E.    Kirkkomu-  peakoris teitä.    Kuv.    Suomen  Museo    15 

silkin  vanhoja  lähteitä.    Sävele tär.    209.   —17. 

VII 


Nfervanderl     E.     Muuan     ruotsalais-  VI.  USKONNON  HISTORIA, 

suomalaista  mytologista  aihetta  käsittelevä  iti ditit autgtadi  s 

kalkkimaalaus  Suomessa.    Kuv.    Suomen  •  ÄlKÄKOtllM  OKIA. 

Museo   8—10.  ■      Ä     J# 

Boetius    Murenius.     Acta    Visita- 

Annu   en    gäng    S:t    Henriks  I  toria  1637— 1666.  III.  (Suom.  Kirkko- 

grafplatta  i  Nousis  samt  dess  forna  mot-   hist.  Seuran   Toimit.  VI).     Porvoossa 

1907.     8:o.      9l/2X15V2     ss.     385 


stycke  i  Roskilde  i  Danmark.    Kuv.    Suo 
men  Museo  10—15. 


—512. 


Niemi,  A.  R.  Kansanrunoutemme  ke- 1  Cederberg,  J.  A.  1602-vuoden  raa- 
räys  ennen  Lönnrotia.  Oma  Maa  I  j  matunkomitea.  Teol.  Aikakauskirja  197 
698—707.  '  —215. 


Rinne,  Juhani.  Keskiaikaiset  kirkkom- 
me.   Kuv.    Oma  Maa  1  315—329. 

Läntisen  Satakunnan  keskiaikai- 
sista kirkoista.  Kuv.  Satakunta  I,  19 
-38. 

Schalin,  Z.  Om  Nykarleby  kyrkas  bild- 
skrud,  mälarena  D.  Hjulström  samt  J.  och 
E.  Alm.    Suomen  Museo.    76—90. 

Silander,  Alpo.  Vänrikki  Stoolin  tari- 
nat sensuurin  kiirastulessa.  Valvoja  95 
-101. 

Söderhjelm,  Werner.  Un  drame  musi- 
cal  italien  du  XVILe  siecle,  dont  1'action 
se  d£roule  en  Finlande.  Neuphil.  Mit- 
teilungen  77—87. 

Källorna  tili  Kung  Fjalar.  Skrif- 
ter  utg.  af  Sv.  Litt.  Sällsk.  i  Finl. 
LXXV1H.    21—56. 

Tallqvist,  Knut.  Den  israelitiska  lit- 
teraturen  enligt  Henrik  Schflck.  Finsk 
Tidskrift  LXIII  365—382. 

Tikkanen,  J.  J.  Italian  taiteen  elpy- 
minen ja  ensimäinen  kukoistus.  Kuv. 
Valvoja  441-456. 


Väckelsen  pä  Abo  gymnasium 
1839  och  1840.  Teol.  Tidskrift  317- 
318. 

Colliander,  O.  I.  Suomen  kirkon 
paimenmuisto  19:n  vuosisadan  alusta 
nykyaikaan.  Vihko  1.  Helsingissä 
1907.  8:0.  13X20.  (4)  s.  64 
palst.     Kuv. 

Gummerus,  Jaakko.  Suomen  keski- 
aikaiset piispat.  Kuv.  Oma  Maa  II  135 
—148. 

Suomalaisten  käännytys  kris- 
tinuskoon.   Oma  Maa  I  250—259. 

Kaila,  Erkki.  Uskonnonhistoria!  lisiä 
retkeilyjä.  Babylonilaisten  käsityksiä  ma- 
nalasta.   Aika  259—265,  380- -388. 

— Vanha  Testamentti  uskonnon- 
historiallisen  tutkimuksen  valossa.  Aika 
70—76. 

-  Yleisen  uskonnonhistorian  mer- 
kitys  jumaluusopille.     Vartija    137—148. 

Karsten,  Rafael.  Studies  in  primitive 
Greek  religion.  öfversigt  af  F.  Vet.  Soc. 
FOrhandL    XLIX  n:o  1.    101  s. 


Öhman,  Hjalmar.  Fredrik  Cygnaeuksen       Koskimies,  Juho.    Suomen   kirkko  va- 
taideihanne.    Kuv.    Valvoja  198-209.      i  Hstusaikakaudella.     Kuv.    Oma    Maa    II 

!43— 54. 

VII.    ELÄMÄKERTOJA. 
SUKUHISTORIA. 


Krohn,  Kaarle.  Suomalaisten  paka- 
nalliset jumalat.  Kuv.  Oma  Maa  I 
615—624. 

Lappische    beiträge  zur  ger-       Aspelin,  J.  R.    Fredrik  Cygnaeus.  Val- 
manischen  mythologie.  Finn.-ugr.  Forsch.   V0Ja  191—193. 


VI:2.    26  s. 

Leinberg,  K.  G.    Kyrkoherden  Henrik 
Florinus'    brottmäl    1705.    Finska  Kyrko- 


Aspelin-tiaapkylä,   Eliel.    Aleksis  Ki- 
ven viimeisestä  ajasta  ja  kuolemasta.  Aika 
130-139. 
hist.  Samf.  Protokoll  VI  176-185.  :  Fredfik    Cygn8eus>     Esitelmä 

Loimaranta,  Sakari.  Huittisten  pitä- 1  Ylioppilaskunnan  toimeenpanemassa  juh- 
jän  kirkollisista  oloista  1600-luvun  jälki-  j lassa  l  P-  nuhtik-  1907-  Mha  333—348. 
maisella  puoliskolla.  Satakunta  I.  133- -  Bergholm,  A.  H.  ja  Home  n,  Th. 
151  •  J.    J.    Nervander.     Kuv.    Oma    Maa    I 

Maunu,  J.  A.    Laestadiusta    ja    Laes-  673-682. 
tadiolaisuutta    koskevasta   kirjallisuudesta.       ■».■«■•  <•*  i*« 

Teot.  Aikakauskirja  153-161,  230-236.   ,    Bergholm,  Hjalmar.     Suomen   lää- 
kärit   sekä    Suomen    hammaslääkärit. 

Neovius,  Ad.  Lojo  sockens  kyrkliga  Biographica.  Finlands  läkare  jämte 
förhällanden.  Finska  Kyrkohist.  Samf.  \  Finlands  tandläkare.  Helsinki  1907. 
Protokoll  VI  79-168.  <  A.    Lundström.     8:o    972X16.    (8). 

Perälä,   V.    Kirkon    rakentaminen  Yli- ! 
härmään.      Suom.    Kirkkohist.     Seuran       Cederberg,  J.  A.   En  storman  i  fridens 
Pöytäk.  IV  186—190.  värf.     Teol.  Aikakauskirja  283—296. 

Ruuth,  Martti.  Herrnhutilaisuuden  esiin-       Degerholm,  Emelie.    .Ett  blad  ur  det 
tyminen  Suomessa   Abr.  Achreniuksen  va- 1  gtömdas  historia'.  Clas  Albert  Tulindberg. 
laisemana.     Suom.    Kirkkohist     Seuran  '  Finsk  Tidskrift  LXIII  237—247. 
Pöytäk.  VI  33    44.  Donner,  O.  Piirteitä  Fredrik  Cygnaeuk- 

R&berg,    Herman.    En   berättelse   om ,  sesta.    Kuv.    Valvoja    194—197. 

släkten   Frosterus*   öden.    Finska  Kyrko-  \     mMm„    w?^A-     r*,\  *™  1  j««a     /V 
hist.  Samf.  Protokoll  VI  45-78.  Elfving,  Fredr.    Carl  von  Linne\    O/- 

versigt  af  F.  Vet.  Soc.   Förhandl.  XLIX 


Puhdasoppisuuden  aikakausi 
Suomen  kirkossa.  Kuv.  Oma  Maa  I 
521—530. 


43—59. 


Carl  von  Linne\  Ett  tvähundra- 
ärsminne.    Finsk  Tidskrift    LXII    337— 
Salenius,  J.  M.    Kuopion  kirkkoherran-  i  354.     1  pl. 
puustellin  paikasta  entisinä  aikoina.  Suom. 


Kirkkohist.    Seuran    Pöytäk.    VI    171— 
172. 


Estlander,  C.  G.  J.  L.  Runebergin 
uskonnollinen  maailmankatsomus.  Oma 
Maa  I  465—474. 


Simolin,    Albin.    Det    finska    präster- 
skapets    bildning    under  16:de  och    17:de !     Flodln,  K.    Fredrik  Pacius.   Kuv.  Oma 
seklen.     Teol.  Tidskrift  137—153.  j  Maa  II  344—350. 

Szinnyel,  J.     Muinaisunkarilaisten   us-       F(riberg],  M.   Fredrika  Runeberg.  Kuv. 
konto.    Aika  845— 851.  Naisten  Ääni   117—120. 

IX 


Grotenfelt,  K.  Suomen  aatelisto  keski- 
ajalla ja  uuden  ajan  alulla.  Oma  Maa  II 
362—369. 

Gummerus,  Jaakko.  Henrik  Gabriel 
Porthan  teoloogina.  Teol.  Aikakauskirja 
73—83,    162—171. 

Mikael    Agricola.    Kuv.    Val- 
voja 265—283. 

[Gustafsson,  F.  W.]  Kutsu  niihin 
maisterin-  ja  tohtorin-vihkiäisiin,  jotka 
Suomen  Keisarillisen  Aleksanterin- 
Yliopiston  Filosoofinen  Tiedekunta 
tavanmukaisilla  juhlallisuuksilla  viet- 
tää Helsingissä  Toukokuun  30  p. 
1907.  Helsingissä  1907.  4:o.  11V2 
X18.     151,    47  s. 

[Gustafsson,  F.  W.]  A.  D.  MCMVII  | 
PROMOTI  in  Philosophorum  Ordine  I 
Universitatis  Helsingforsiensis  sollenni 
ritu  d.  XXX  M.    Mai.     Adiecta  sunt 
ad  Programma  actus  addenda.     Hel- 
singforsiae  MCMVII.  4:o.  11  Xl?1/* 
16  s. 


! Hagman,  Lucina     Minna  Canth], 
^rv.   H.    SJetäläJ,    Valvoja    132—1 
M.  Friberg  Naisten  Ääni  1—5. 


Hainari,  O.  A.  Michael  Agricola.  Piir- 
teitä hänen  elämäntyöstään.  Kuv.  Aika 
323—331. 

Hasselblatt,  Emil.  Oscar  Levertin. 
Finsk  Tidskrift  LXII  23—38. 

Heinrlcius,  G.  Israel  Hwasser  och  Fin- 
land. Skrifter  utg.  af  Sv.  Litt.  Sällsk.  i 
Finl.  LXXV1II  225—313.    2  pi. 

Hirn,  Yrjö.  Thomas  Hardy.  Finsk  Tid- 
skrift LXII  91—108. 

[Hornin,     E.    A.]      Kutsumuskirja . 
Lääketieteen-    ja     Kirurgian-Tohtorin- , 
Promotsiooniin,     jonka     Keisarillisen 
Aleksanterin-Yliopiston  Suomessa  Lää- 


ketieteen Tiedekunta  on  tavanmukai- 
silla juhlallisuuksilla  viettävä  Touko- 
kuun 30  päivänä  v.  1907.  Helsin- 
gissä 1907.    8:o  11X17.  (2),  64  s. 

Hultin,  Arvid.  Linnes  lärjungar  i  Fin- 
land.   Finsk  Tidskrift   LXII   355—371. 

Hämeen-Anttila,  V.  Rudyard  Kipling. 
Aika  757—766,  852—858. 

Ignatius,  K.  F.  Muutamia  muisto- 
piirrelmiä  Fredrik  Cygnaeuksesta.  Kuv. 
Valvoja    184—190. 

Johansson,  Gustaf.  Anders  Wilhelm 
Ingman.    Kuv.    Oma  Maa  I  340—350. 

Krohn,  Julius  ja  Kaarle.  Elias  Lönn- 
rot.   Kuv.    Oma  Maa  11  268—290. 

Laitinen,  A.  A.  A.  J.  Bilmark:  Mi- 
chael Olai  Wexionius-Gyldenstolpe.  Hist. 
Aikakauskirja   163—167. 

Lehtonen,  U.  L.  Robert  Henrik  Reh- 
binder.   Kuv.    Oma  Maa  II    121—133. 

Levander,  K.  M.  Carl  von  Linng.  Kuv. 
Valvoja  364—378. 

Levon,  Eino.  Edvard  Grieg.  Kuv. 
Valvoja  591—598. 

Lähde,  Vihtori.  Fredrik  Cygnaeus.  Kuv. 
Kansak.  lehti  183—195. 

Lönnbohm-Leino,  Kasimir.  Charles 
Bassi,  Suomen  Rakennushallituksen  ensi- 
mainen  intendentti.  Kuv.  Aika  227— 
234,  413—425,  463—475. 

Meurman,  A.  Nikolai  I.  Kuv.  Oma 
Maa  II   26—42. 

Mörne,  Arvid.  Josef  Julius  Wecksell. 
Finsk  Tidskrift  LXIII  107—128.  1  pl. 
1  fcsm. 

Nervander,  E.  F.  M.  Franzen.  Kuv. 
Oma  Maa  I  507—519. 

Fredrik  Cygnaeus.  Kuv.  Oma 
Maa  11  453—462. 

Kuinka  F.  Cygnaeuksen  50- 
vuotispäivää  vietettiin  Olympossa.  Kuv. 
Valvoja  254—261. 

Niemi,  A.  R.  Jaakko  Hurt.  Kuv.  Aika 
163—170. 

Nordmann,  P.  Pietari  Brahe.  Kuv. 
Oma  Maa  I.  625—635. 

Oinonen,  F.  P.  Martti  Luther  ja  so- 
sialismi.   TeoL  Aikakauskirja  269—283. 

Palmtn,  E.  G.  Antti  Chydenius.  Kuv. 
Oma  Maa  I  400—412. 

Aleksanteri  III.  Kuv.  Oma  Maa 

II   201—209. 

Suomalaiset  vieraan  maan  pal- 
veluksessa.   Oma  Maa  II  327—342. 

Perälä,  Väinö.  BoCtius  Murenius,  Tu- 
run kymnaasin  lehtori  ja  Ahvenanmaan 
piirinrovasti.  Hist.  Aikakauskirja  213 
—221. 

Pietilä,  Antti  J.  Daniel  Juslenius, 
hänen  elämänsä  ja  vaikutuksensa  I. 
Yliopistollinen  väitöskirja.  Tampe- 
reella 1907.  8:o  97»X16.  VII, 
337  s.  1  kuva. 

Rein,  Th.  Muutamia  muistiinpanoja 
Fredrik  Cygnaeuksesta.  Kuv.  Valvoja  172 
-183. 

Emil  von   Qvanten  som  poli- 

tiker.    Finsk  Tidskrift  LXII  144—151.     I 

[Rosenqvist,  G.  G.]   Kutsumuskirja 

siihen  Teologiantohtorin-promotsioniin, ! 
jonka  Suomen  Keisarillisen  Aleksan- i 
derin-Yliopiston  Teolooginen  tiede-  j 
kunta  tavanmukaisilla  juhlallisuuksilla , 
viettää  Helsingissä  Toukokuun  30  j 
p:nä  1907.  Helsingissä  1907.  4:o. 
11X17V2.     (4),    85  s. 


Saelan,  Th.  Lefnadsteckning  öfver  Linn€. 
F.  Läkaresällsk.  Mandi.    XLIX  483-^527. 

Schauman,  Georg.  Ett  minne  af  Linne 
och  hans  förhällande  tili  Kalm.  Finsk 
Tidskrift  LXII  372—375. 

Stenlj,  Edv.  K.  A.  R.  Tötterman.  O. 
V.  Knös.  In  memoriam.  Teol.  Tidskrift 
185—195,  250—256. 

Otto  Zöckler  1833— 1906.  Muis- 
tosanoja.   TeoL  Aikakauskirja  403 — 415. 

Stenvall,  William.  Vanhoja  muistoja 
runoilija  Aleksis  Kivestä.  Hels.  Kaiku 
541-545. 

Sftreng],  W.  O.  Frederi  Mistral.  Aika 
706—713. 


Suolahti,    Gunnar.    Kustaa  III. 
Oma  Maa  II  408—418. 


Kuv. 


Fredrik  Cygnaeus  kansansa  his- 
torian kirjoittajana.    Kuv.   Aika  291—299. 

S[ynnerberg],  C.  Karl  Gabriel  Lem- 
berg.   Ped.  Fören.  Tidskr.    395—400. 

Söderhjelm,  Alma.  Gustavianska  ges- 
talter.    Finsk    Tidskrift    LXII  216—224. 

Söderhjelm,  Torsten.  Lucrezia  Bor- 
gian  legenda.    Valvoja  284—300. 

Sföderhjelm,  Werner  Johan  Ludvig. 
Runeberg]. 

Arv.  Otto  Sylwan.  Finsk  Tidskrift 
LXII  419—433;  V.  Tarkiainen  Hist. 
Aikakaus  k.  41 — 43. 

Tarkiainen,  V.  Johan  Ludvig  Rune- 
berg.   Kuv.    Oma  Maa  I  455 — 465. 

Tuomikoski,  Yrjö.  M.  Berthelot.  Aika 
680—684. 

Waenerberg,  Thorsten.  Ferdinand  von 
Wright.    Finsk  Tidskrift  LXII  110—121. 


Vahansuo,    Hanne. 

Aika  907—918. 


J.    J.    Rousseau. 

XI 


Vasenius,  Valfrid.  Fredrik  Cygnaeus 
1807—1907.    Kuv.    Valvoja  147—171. 

Westermarck,  Helena.  Ett  blad  ur 
kvinnofrigörelsens  historia.  Sophie  Leijon- 
hufvud-Adlersparre.    Nutid  229—239. 

VVilskman,  Atle.  Släkten  Wilsk- 
man.  Helsingfors  1907.  III.  8:o 
IOV2XI6.     103  s.  1  tab. 

-   Johan    Gabriel    Anrep.    Kuv. 

Hist.  Aikakauskirja  199—202. 


Wilson,  J.  D.    Bernhard  Shaw. 
Valvoja  716—731. 


Kuv. 


VIII.     HISTORIANOPETUS. 

Malinen,  V.  Taloustieteen  ja  historian- 
opetuksen kosketuskohtia.  Suom.  Kas 
vatusop.  Yhd.  Aikak.  XLIV  391—394. 

Mantere,  Oskari.  Historianope- 
tuksesta erittäin  silmällä  pitäen  oppi- 
kouluja. Yliopistollinen  väitöskirja. 
Helsingissä  1907.  8:0  10  X  18.  IV, 
(2),  252  s. 

Historian  opetuksesta  renessan- 

sin  ajalla.    Hist.  Aikakauskirja  1—12. 

—  -  Lähteiden  käyttämisestä  histo- 
rianopetuksessa. Suomen  Kasvatusop.  Yhd. 
Aikak.  XLIV  232—237,  322-326. 


IX.    NUMISMATIIKKA. 


i  Sundwall,  J.  Untersuchungen  ttber  die 
j  attischen  Mllnzen  des  neueren  Stiles.  öf- 
j  versigt  af  F.  Vet  Soc.  Förhandl.    XLIX 

!  n:o  9.    92  s. 

1 

Tudeer,  L.  O.  Th.  Numismatiikan  mer- 
kitys klassilliselle  muinaistieteelle.  Kuv. 
Hist  Aikakauskirja  23—32. 


X.    MBMOAARBJA. 
KIRJEITÄ. 

[Ahlstubbe,  L.  I.]  Bref  frän  dävarande 
fil.  magistern  L.  I.  Ahlstubbe  tili  fil.  ma- 
gistern  Carl  Backman.  Skrifter  utg.  af 
Sv.  Litt.  Sallsk.  i  Finl.  LXXVIII  329— 
338. 

Ahrenberg,  Jae.  Människor  som 
jag  känt.  Personliga  minnen,  utdrag 
ur  bref  och  anteckningar.  II.  Hel- 
singfors 1907.  Söderström  &  C:o. 
8:0  8V2X  M.     (4),  327  s.     III. 

[Banck,  Bengt?]  Bref  ai  en  karolin 
efter  Pultava-slaget.  (Medd.  af  Reinh. 
Hausen.)  Skrifter  utg.  af  Sv.  Litt.  Sallsk. 
i  Finl.  LXXVIII  327—328. 

Cederberg,  A.  R.  Otteita  turkulaisen 
ylioppilaan  [O.  A.  Järnefeltin]  kirjeistä. 
Hist.  Aikakauskirja  13—22. 

[Hausen,  Reinh.]  Katarina  II:s  möte 
med  Gustaf  III  i  Fredrikshamn  1783. 
Skrifter  utg.  af  Sv.  Litt  Sallsk.  i  Finl 
LXXVIII  322—326. 


När  ryssen  kom  tili  Lappfjärd. 

Ibidem  LXXVIII  314-321. 


[Hallberg,  Mauritz.  Minnespenningar 
öfver  enskiTda  personer,  födda  eller  verk- 
samma  i  Finland.] 

Arv.  K.  Grotenfelt.    Valvoja  423—425. 1     [Kurck,  Gabriel.    Lefnadsminnen   upp- 

I  tecknade  af  honom  själf.] 


Hjelt,  Arthur.  Ruotsinvallan  aikana  käy- 
tetyt rahat.    Kuv.  Oma  Maa  I  555—572. 


Arv.  K.  G[rotenfelt]  Valvoja  49—52. 


Nervander,  E.   Kuinka  Fredr.  Cygnaeus 
__     Nägra  arabiska  silfvermynt  f  unna  ■  näytti  paavi  Pio  nonol  Ie  ovea.   Kuv.   Hei  s. 
pä  Aland.    111.  Finskt  Museum  49—58.     !  Kaiku  147—148. 

Ramsay,  Anders.  Frän  barnalr  tili  I  mellan  Johan  Jakob  Tengström  och  Johan 
silfverhär.  VIII.  Pä"  vägen  mot  slu- 1  Wilhelm  Snellman  ären  1843—1849.  Skrif- 
tet  1877—1907.  Helsingfors  1907.  te'  utg.  af  Sv.  Litt.  Sailsk.  i  FM. 
Söderström  &  C:o.  8:o   8  l/2  X  M1/*.   ^XXVIII  112-224. 


(8),  302  s. 


Tvä  bref  frän  Robert  Tengström. 


fSchybergson,    M.    O.]    Bref   växlade  \  &'***  Tidskrift  LXII  191-198. 

Keski-Aasian  kansojen  välittämästä  yhtey- 
destä Itä-Aasian  ja  Länsimaiden  välillä. 

Kirj.  K-  O.  Lindeqvist. 


Itä-Aasian  kansat  ovat  viime  vuosikymmeninä  yhä  enemmän  vapau- 
tuneet eristetystä  asemastaan  ja  joutuneet  kansainvälisiin  suhtei- 
siin. Europalaisten  itsekkäät  pyyteet  saivat  heidät  heräämään  siitä 
horrostilasta,  jossa  he  itseensä  sulkeutuneina  olivat  vuosisatoja  ui- 
nailleet, ja  vasta  päättyneen  suuren  venäläis-japanilaisen  sodan  tulok- 
sena on  varmaankin  se,  että  Europan  ja  kaukaisen  idän  olosuhteet  yhä 
enemmän  lähentelevät  toisiansa.  Tuo  yhteys,  joka  näin  on  syn- 
tynyt, ei  kuitenkaan  ole  historiassa  uusi  ilmiö,  sillä  se  on  ollut 
olemassa  hämärästä  muinaisuudesta  asti,  vaikka  se  välillä  on  ollut  mel- 
kein katkaistuna.  Yhdysliike  oli  ennen  paljon  hankalampi  kuin  nyt, 
vaikka  matkan  etäisyys  olikin  lyhyempi.  Ei  merta  myöden  vielä  pur- 
jehdittu Afrikan  eteläisen  niemen  ohi,  vaan  kuljettiin  maitse  suorinta 
tietä,  joka  on  olemassa  Europan  ja  Itä-Aasian  välillä.  Keski-Aasian  vai- 
valloisia teitä  silloin  sekä  kauppatavarat  että  kansanlaumat  ja  soturijou- 
kot  kulkivat,  ja  samoja  teitä  uskonnolliset  aatteet  ja  muut  kulttuurivir- 
taukset vaihtuivat  idän  ja  lännen  välillä. 

Nämät  seudut  ovat  muutaman  vuosisadan  kuluessa  kuitenkin  jou- 
tuneet unohduksiin  siihen  määrään,  että  rohkeat  matkustajat  ja  löytö- 
retkeilijät ovat  käyneet  niitä  tutkimassa  ja  antaneet  niistä  tietoja,  niin- 
kuin ennen  tuntemattomista  maista  ainakin.  Historiamme  eivät  niistä 
ole  maininneet  tuskin  muuta  kuin  että  raakalaiskansoja,  milloin  Hunnien, 
milloin  Avarien,  Mongolien  tai  Turkkilaisten  nimellisinä  ovat  niistä  aika 
ajoin    ilmestyneet  sivisty neitten  kansojen  vitsaukseksi.     Vasta  viime  ai- 

koina  ovat  tiedemiehet  kääntäneet  huomiotaan  näidenkin  seutujen  vai- 
heiden tutkimiseen,  mutta  tulokset  ovat  vielä  verrattain  vähäpätöiset. 
Aavistaa  kuitenkin  voidaan,  että  tutkimusten  laajetessa  ja  syventyessä 
moni  vanhinten  sivistyskansojen  varhaisinta  menneisyyttä  valaiseva  seikka 
selviytyy.  „  Monen  historiantakaiseen  aikaan  kuuluvan  salaisuuden  selvi- 
tys piileilee  Itä-Turkestanin  polttavan  hiekan  alla",  sanoo  eräs  tutkija, 
Heinrich  Schurtz.  —  Ainoastaan  muutamia  yleisiä  piirteitä  saatamme 
tähänastisen  tutkimuksen  tuloksista  tuoda  esille1) 

I. 
Keski-Aasia  muodostaa  maapallon  laajimman  ylänkömaan,  jonka  rajana 
on  etelässä  mahtava  Himalaija,  pohjoisessa  Altai  ja  samaan  ryhmään 
kuuluvat  Sajanin  ja  Jablonoi-vuoret.  Jotenkin  samansuuntaisesti  kuin 
nämät  vuoriharjanteet,  kulkevat  näiden  välillä  Köenlun  ja  siitä  lähtevät 
haarat  Altyn  Tag  ja  Nanschan,  jotka  ovat  Tibetin  pohjoisrajana,  sekä 
Tienschan  eli  Taivaan  vuoret  pohjoisempana.  Kaksi  viimemainittua  vuori- 
jonoa ja  Himalaija  yhtyvät  lännessä  Pamirin  vuoriin,  jotka  muodostavat 
jyrkän  rajan  Keski-Aasian  ja  Turkestanin  välillä.  Vuoriharjanteiden  välissä 
on  Takia  Makanin  suuri  santa-aavikko  ja  Gobin  eli  Schamon  aromaa. 
Tuon  mahdottoman  suuren  ylängön  kaikilla  puolilla  on  laajat  alanko- 
maat, jotka,  Altain  pohjoispuolella  olevaa  Siperiaa  lukuunottamatta,  ovat 
ihmiskunnan  sivistyksen  vanhimpia  tyyssijoja.  Vanhan  Babylonian  ja 
koko  Länsi-Aasian,  Intian  ja  Kiinan  kulttuuriseudut  avautuvat  tuon  he- 
delmättömän vuorimaan  eri  rinteillä.  Jo  Keski-Aasian  maantieteellinen 
asema  antaa  sille  suuren  historiallisen  merkityksen;  se  on  erottamassa, 
mutta  samalla  se  on  ollut  yhdistämässä  nämät  eri  seudut  toisiinsa,  ja 
jo  ammoisina  aikoina  oli  näillä  seuduilla  vilkas  liike  idän  ja  lännen 
kansojen  välillä.  Vuoriharjanteiden  rinteillä  on  näet  kosteutta  siinä  mää- 
rässä, että  ihmiselämä  niillä  hyvin  käy  päinsä,  ja  nähtävästi  nämät  seu- 
dut olivat  ennen  vielä  vesirikkaampia  kuin  nykyään.  Mainitseehan  Sven 
Hedinkin  kuivettuneiden  virtojen  uomista  ja  hiekkaan  hautaantuneista 
kaupungeista,  mikä  todistaa  luonnonsuhteiden  ennen  olleen  toisenlaisten 
kuin  nykyään  ja  myöskin  ihmiselämän,  vieläpä  sivistyksen  siellä  parem- 
min viihtyneen. 

i)  Lähteinä  on  pääasiallisesti  käytetty: 

Hochasien  undSibirien,  von  Heinrich  Schurtz  (Helmoltin  Weltgeschichte,  2  osa). 
Le  piril  jaune  au  XIII:e  siecle  par  Renä  Pinon  (Revue  des  deux  Mondes, 
l:er  Mars  1905) 

La  puissance  et  civilisation  des  Mongoles  au  XUUe  siicle  par  M.  teon  Feer% 

Vuoriharjanteet  kulkevat  idästä  länteen  ja  sen  johdosta  liike  myös- 
kin on  saanut  saman  suunnan;  niiden  rinteitä  pitkin  monet  paimentolais- 
kansat  ovat  kulkeneet  länteenpäin  ja  samoja  teitä  kauppakaravaanitkin 
kulkivat  Kiinan  ja  Iranin  sekä  Turkestanin  välillä;  vieläpä  Intiaankin  oli 
teitä,  jotka  yhtyivät  edellisiin.  Kiinassa  tiet  lähtivät  nykyisestä  Kansun 
maakunnasta,  joka  on  lähinnä  suurta  erämaata.  Siellä  erosi  yksi  tie  erämaan 
eteläistä  puolta  kulkemaan  Köenlunin  pohjoisrinnettä,  jossa  on  muunmuassa 
Chargalikin,  Khotanin  ja  Yarkandin  kosteikot  ja  kaupungit;  toinen  tie 
kulki  taas  Tienschanin  eteläpuolella,  jossa  Tarim-virta  juoksee.  Viime- 
mainittu tie  oli  mukavampi  kuin  edellinen,  ja  sen  vuoksi  sitä  enemmän 
käytettiin;  useat  kosteikot,  kuten  Khami,  Turfan,  Karaschar  ja  Aksu  ovat 
sen  varrella.  Molemmat  tiet  päättyvät  Kaschgaiiin,  joka  on  Pamirin 
ylängön  itäisellä  rinteellä.  Yksi  tie  kulki  vielä  Tienschanin  pohjois- 
puolitse Ili-virran  laaksoa  myöten  Balkasch-järven  seuduille  ja  sieltä 
Etelä-Siperiaan  ja  Turkestaniin.  Viimemainitussa  maassa  kaikki  kauppa- 
tiet, sekä  Europasta  että  Intiasta  ja  Kiinasta  tulevat,  yhtyivät,  ja  täällä 
syntyi  sen  johdosta  mahtavia  kaupunkeja,  jotka  olivat  liikkeen  keskus- 
toja ja  sen  kautta  kohosivat  rikkaiksi  ja  mahtaviksi.  Sellaisia  oli  Ferg- 
hana,  jonne  kauppatavarat  Pamirin  yli  tuotiin  Kaschgarista,  Samarkand, 
Taschkent  ja  Merv,  joilla  vieläkin  on  tärkeä  merkitys  näillä  seuduilla. 

II. 

Heinrich  Schurtz  lausuu  sen  arvelun,  että  se  kauppayhteys,  joka 
kulki  jo  ammoisina  aikoina  Keski-Aasian  kautta,  on  pidettävä  jään- 
nöksenä siitä  kulttuuriyhteydestä,  joka  vielä  varhaisemmin  oli  vallitse- 
massa Itä-  ja  Länsi- Aasian  kansojen  välillä;  «sen,  joka  uskoo  tuon  kor- 
keamman kulttuurin  yhteiseen  alkulähteeseen,  sanoo  Schurtz,  täytyy 
hakea  sitä  Keski- Aasiasta,  tai  hänen  täytyy  ainakin  olettaa;  että  kehit- 
tyneemmän elämisen  muotojen  alkeet  ovat  kansainvaellusten  ja  kaupan 
kautta  kulkeutuneet  niiden  seutujen  kautta-.  Sama  tutkija  olettaa,  että 
Keski-Aasiassa  tai  sen  länsipuolella  olevissa  naapurimaissa  oli  varhain 
kehittynyt  maanviljelykseen,  karjanhoitoon  ja  pronssin  tuntemiseen  perus- 
tuva kulttuuri,  josta  se  levisi  eri  suunnille.  Jo  4:nnen  vuosituhannen 
lopulla  tämä  aikakausi  olisi  Uoppunut.  Keski-Aasian  seudut  joutuivat 
sitten  vähitellen  raakojen  paimentolaiskansojen  vataan,  mutta  kauppa  jatkui 
Kuitenkin,  vaikkakin  ajoittain  vaikeissa  olosuhteissa;  eri  tiet  vaihtelivat, 
riippuen  näistä  vaikeuksista,  ja  toisinaan  yhteys  oli  melkein  katkaistuna. 
Kaupan  johdosta  syntyi  erämaiden  laidassa  oleville  kosteikoille,  etenkin 
Tarim-virran  seuduilla,  kaupunkeja,  josta  tärkeimmät  vasta  mainittiin.  Ne 
olivat  sivistyksensäkin  puolesta  ikäänkuin  kosteikkoja  kiertelevien  ja  villien 

paimentolaiskansojen  keskellä.  Suuremmilla  ja  tärkeimmillä  kauppapai- 
koilla oli  valtiollinen  itsenäisyys,  vaikka  ympärillä  asuvat  kansat  eivät 
sallineet  niiden  varsin  vapaasti  toimia  ja  usein  laskivat  ne  kokonaan 
valtansa  alle.  Kauppa  oli  nähtävästi  välityskauppaa,  sillä  Keski-Aasian 
kansat  tahtoivat  saada  siitä  itselleen  tulevan  voiton,  ja  paimentolaiskan- 
satkin  taistelivat  juuri  sen  vuoksi  niiden  herruudesta,  ja  etupäässä  sen 
vuoksi  Kiinakin  nähtävästi  aijoittain  tahtoo  saada  valtansa  näille  seuduille 
leviämään. 

Vanhimmat  kirjalliset  tiedot  näistä  seuduista  on  kreikkalaisella  Aris- 
tealla,  joka  eli  700  vaiheilla  e.  Kr.  Hänen  kirjoituksensa  »Arimaspeia* 
on  tosin  suureksi  osaksi  sangen  fantastillinen,  mutta  tutkijat  ovat  luul- 
leet löytäneensä  siinä  kuitenkin  tosioloihin  perustuvan  pohjan.  Tästä 
teoksesta  Herodotoskin  on  saanut  paljon  tietoja.  Siinä  mainitaan  Issi- 
donein  kansasta,  joiden  on  arveltu  asuneen  Tarimin  jokilaaksossa,  siis 
kaupan  läpikulkupaikoilla.  Issidonein  läntisinä  naapurina  oli  Massagetein 
paimentolaiskansa  ja  pohjoisessa  eräs  kansa,  jota  Aristeas  kutsuu  Ari- 
maspeiksi  ja  joka  näkyy  usein  tehneen  hyökkäyksiä  Tarimin  jokilaak- 
soon. Ennen  pitkää  ilmestyi  näille  seuduille  Hiungnu  eli  Hunnit,  jotka 
olivat  muodostaneet  valtakunnan  Mongolian  ylängöllä  jo  v.  1200  vai- 
heilla e.  Kr.  Ne  hyökkäilevät  Kiinan  ja  Keski-Aasian  maihin,  anastaen 
Tarimin  jokilaakson,  jossa  he  2:11a  vuosisadalla  ovat  herroina.  Eteläi- 
nen tie,  joka  kulki  Köenlunin  pohjoisrinnettä,  oli  samaan  aikaan  erään  tibet- 
tiläisen  paimentolaiskansan  hallussa,  jonka  vuoksi  kaupankäynti  oli  tullut 
entistä  vaikeammaksi.  Mutta  tämä  vaikutti  sen,  että  Kiina  koettaa  saada 
näitä  seutuja  haltuunsa.  Sitä  paitsi  kuului  Kiinan  vanhaan  politiikkaan 
saada  nuo  rajojensa  takana  olevat  paimentolaiskansat  vaikutuksensa  alai- 
siksi ja  seq  kautta  päästä  vapaaksi  heidän  hyökkäyksistään;  se  koetti 
muuttaa  heidän  raakoja  tapojansa  lievemmiksi  ja  myöskin  ylläpitää 
valtaansa  heidän  keskuudessaan  perustamalla  siirtokuntia  heidän  alueel- 
leen. Eräs  Wu  Te*  keisari,  joka  hallitsi  v.  125  vaiheilla  e.  Kr.  s. 
puuhaa  nyt  liittoja  Hunnien  vihollisten  kanssa;  kiinalaisia  joukkoja  tun- 
keutuu myöskin  länteenpäin  ja  sotilas-siirtokuntia  perustetaan  yhä  kau- 
vemmaksi  Keski-Aasiaan.  Tarimin  jokilaakson  pikkuvaltiotkin  tunnustavat 
Kiinan  herruutta.  Useita  kiinalaisia  armeijoja  kulki  vielä  seuraavina  vuo- 
sikymmeninä samoja  teitä  Hunneja  vastaan,  jotka  eivät  tahtoneet  valta- 
asemaansa  heittää;  niinpä  ensimmäisellä  vuosisadalla  j.  Kr.  s.  Kiina  taas 
osotti  suurempaa  voimainponnistusta,  ja  eräs  kuuluisa  sotapäällikkö  ja 
valtiomies  Pantschau  kulki  aina  Kaspianmeren  rantamaille  asti,  aikoen 
vielä    valmistaa    hyökkäystä    Rooman  valtiota  vastaan,  jonka  mahtavuu- 

desta  hän  oli  kuullut  puhuttavan.  Mutta  hänen  lähettämänsä  tiedustelijain 
tuomat  tiedot  vaikuttivat  sen,  että  hän  jätti  tämän  aikeensa.  —  Tämä  mahti- 
asema, johon  Kiina  oli  kohonnut,  ei  kestänyt  kauan,  sillä  jo  2 :11a  vuosi- 
sadalla j.  Kr.  s.  se  luovutti  valloittamansa  alusmaat.  Mutta  sen  joh- 
dosta se  nyt  rupeaa  hankkimaan  uusia  kauppateitä,  ja  kun  Etelä-Kiina 
samoihin  aikoihin  valloitettiin,  tuli  meritie  Intian  ja  Kiinan  välillä  näihin 
aikoihin  yhä  enemmän  käytäntöön. 

Sen  jälkeen  kuin  Kiinan  valta  oli  Keski-Aasiassa  loppunut  ja  Hunnit 
taas  kulkeutuneet  yhä  enemmän  länteenpäin  Europan  rauhaa  häiritse- 
mään, tapaamme  uusia  paimentolaiskansoja  Keski-Aasian  kauppateiden 
holhoojina;  Sienpe*  niminen  tungusilaiskansa  on  siellä  valtiaana  3:nnen 
vuosisadan  alkupuolella;  sitten  5:llä  vuosisadalla  ilmestyy  turkkilaisia 
kansoja,  jotka  saavat  Tarimin  laakson  haltuunsa;  6:11a  vuosisadalla  on 
heidän  mahtinsa  korkeimmillaan ;  he  taistelevat  Persian  valtakuntaa  vas- 
taan ja  Itä-Roomaakin  ahdistelevat.  Mutta  ennen  pitkää  alkaa  taas  Kiina 
valtiotaidollaan  saada  hajaannusta  aikaan  heidän  keskuudessaan;  sen 
sotajoukotkin  saavat  Turkkilaisista  voittoja,  joiden  kautta  näiden  valta 
heikontuu  itäosassa  Keski-Aasiaa.  Lännestäpäin  taas  Persian  kautta 
tulevat  Arabialaiset,  joiden  sotainen  into  on  juuri  näihin  aikoihin,  7:llä 
vuosisadalla,  kiihkeimmillään.  Tibetin  valtio  esiintyy  Kiinan  kilpailijana, 
ja  8:11a  vuosisadalla  se  saapi  haltuunsa  Keski-Aasian  eteläiset  tiet;  mutta 
jo  seuraavalla  vuosisadalla  sen  mahtavuus  häviää. 

Keski-Aasiassa  on  siis  vuosisatojen  kuluessa  ollut  vilkasta  elämää; 
siellä  on  sivistys  ja  raakuus  toisiansa  vastassa;  valtioita  on  syntynyt  ja 
hävinnyt  toinen  toisensa  perästä;  uusia  kansoja  on  ilmestynyt,  mutta 
jälkeen  hukkuakseen  jonkun  vuosisadan  kuluttua.  Ja  tärkeänä  taistelun- 
aiheena  on  ollut  kauppatiet,  etenkin  Tarimin  jokilaaksossa  kulkeva, 
mikä  on  puolestaan   todistamassa  sen  tärkeyttä  ja  siitä  tulevaa  hyötyä. 


III. 

Vanhin  ja  tärkein  kauppatavara,  jota  Keski-Aasian  halki  kuljetettiin, 
oli  silkki,  jonka  vuoksi  tätä  kauppatietä  yleisesti  kutsuttiin  »silkin  tieksi». 
Silkkitoukan  hoito  ja  silkin  valmistaminen  oli  Kiinassa  ikivanhaa,  sillä 
jo  v.  2700  e.  Kr.  s.  sanotaan  sen  olleen  tunnetun.  Länsimaissa  Kii- 
nalaisia kutsuttiin  Sereiksi,  s.  o.  silkkimiehiksi,  ja  jo  verraten  aikaisin 
silkkiä  aljettiin  tuoda  Länsi-Aasiaan;  mutta  aikaa,  milloin  se  alkoi,  on 
vaikea    määrätä.     Jo   Foinikialaiset  näkyvät  saaneen  paljon  tätä  kallista 

tavaraa.  He  värjäsivät  sitä  heleämmäksi,  ja  myöskin  ratkottiin  tuotuja 
kankaita  ja  kudottiin  uudelleen  panemalla  halvempia  aineksia  joukkoon, 
jonka  kautta  saatiin  jonkunlaista  puolisilkkiä.  Kiinalaiset  koettivat  pitää 
silkinviljelystä  omana  salaisuutenaan;  mutta  ennen  pitkää  se  kuitenkin 
levisi  länteenpäin  samaa  »silkin  tietä».  V.  140  vaiheilla  e.  Kr.  s.,  jolloin 
Kiinalaiset,  niinkuin  vasta  mainitsimme,  levittivät  valtaansa  länteenpäin, 
levisi  silkinviljelys  Turkestaniin;  sieltä  taas  sen  oppivat  tuntemaan 
Persialaiset,  jotka  kauan  aikaa  pitivät  silkinviljelystä  yksinoikeutenaan, 
kun  Kiinasta  sen  tuonti  oli  lakannut.  Vihdoin  v.  557  j.  Kr.  s.  onnistui 
byzantilaisten  saada  Europaan  tuoduksi  silkkiperhosen  toukkia,  ja  siten 
sen  viljelys  tuli  Länsimaissakin  tunnetuksi. 

Tärkeitä  tuontitavaroita  olivat  myöskin  lakat  ja  fernissa,  jota  vastoin 
posliini  ja  tee,  joista  Kiina  nyt  on  kuuluisa,  ovat  verrattain  myöhään 
Kiinassakin  tulleet  käytäntöön.  Posliini  lienee  vasta  7:llä  vuosisadalla 
j.  Kr.  s.  tullut  siellä  yleiseksi,  ja  teetä  aljettiin  4:llä  vuosisadalla  ylei- 
semmin käyttää,  ja  kesti  tietysti  pitkiä  aikoja,  ennenkuin  sen  käytäntö 
levisi  läntisiin  maihin.  Rautatavaroitakin  tuotiin  Kiinasta  sekä  turkiksia, 
joita  Kiinalaiset  olivat  saaneet  pohjoisessa  asuvilta  paimentolaiskansoilta. 
Vastineeksi  tuli  Länsimaista  pääasiallisesti  kultaa  ja  hopeata,  sillä  teolli- 
suus ei  ollut  täällä  siihen  määrään  kehittynyt,  että  olisi  voitu  viedä  sellai- 
sia tuotteita,  joita  Kiinalaiset  itse  eivät  osanneet  valmistaa.  Foinikialaisten 
purpuranvärisiä  kankaita  kuitenkin  vietiin  jonkun  verran,  samoin  lasitava- 
roita, sillä  lasin  arvon  sanotaan  olleen  yhtä  suuren  kuin  jalokivien,  kunnes 
sitä  opittiin  sielläkin  valmistamaan.  Myöskin  Keski-Aasian  omia  tuotteita 
vietiin  sekä  Kiinaan  että  Länsi-Aasiaan ;  Altaista  saatiin  kalliita  metalleja, 
Itä-Turkestanista  muutamia  mineraaleja,  niinkuin  nephriittiä  ja  jodeitiä, 
jotka  Kiinassa  vieläkin  ovat  suuriarvoisia;  suolaa  saatiin  Mongoliasta; 
muutamia  kasveja,  etenkin  rabarberia,  josta  Länsimaissa  valmistettiin 
lääkkeitä,  saatiin  Keski-Aasiasta,  samoin  tuotiin  pohjoisessa  asuvilta  kan- 
soilta vaihdettuja  turkiksia. 

IV. 
Näitä  Keski-Aasian  teitä  ei  kulkenut  yksin  soturijoukkoja  ja  kauppa- 
miehiä,  vaan  myöskin  hurskaita  miehiä,  jotka  uskonnonaatteita  olivat  läh- 
teneet levittämään.  Keski-Aasia  oli  eri  sivistyskeskustojen  erottajana, 
mutta  samassa  se  tuli  niiden  yhtymäpaikaksi.  Alkuperäinen  uskonto 
oli  täällä  sama  noituususkonto  eli  shamanismi,  joka  Pohjois-Aasian  kan- 
soissakin tavataan.  Ja  paimentolaiskansat  tässä  ylimalkaan  pysyvätkin; 
mutta  noissa  jo  ennen  mainituilla  kosteikoilla  syntyneissä  kaupungeissa, 

jotka  olivat  vanhoja  kulttuuripaikkoja,  uudet  uskonnolliset  aatteet  saivat 
tunnustajia.  Pohjois-Intiasta  levisi  Buddhan  oppi  3:11a  vuosisadalla  Kasch- 
mirin  kautta  Keski-Aasiata  kohden  ja  Tarimin  jokilaaksoon.  Temppe- 
leitä, joissa  Buddhaa  palveltiin,  rakennettiin,  samoin  luostareja.  Intiassa 
kehittynyt  taide  seurasi  tämän  opin  mukana  Keski- A  asiaan.  Kiinaan  alkoi 
samoihin  aikoihin  ilmestyä  Buddhan  opin  saarnaajia,  jotka  saivat  siellä- 
kin paljon  tunnustajia.  Zarathustran  vanha  oppi,  joka  Iranista  kauppi- 
asten mukana  tuli  tunnetuksi  Keski-Aasiassa,  voitti  myöskin  jonkun  verran 
alaa ;  mutta  buddhalaisuus  esti  sitä  kuitenkin  laajemmin  leviämästä.  Muu- 
tamat paimentolaisheimotkin  'sen  kuitenkin  omistivat.  Sittemmin  tuli 
lännestä  kristinusko,  koettaen  sekin  julistajiensa  kautta  voittaa  näiden 
seutujen  asukkaita  puolelleen. 

Jo  varhain  3:lla  vuosisadalla  tavataan  Persian  valtakunnassa  kristillisiä 
seurakuntia.  Sassanidien  hallitsijat  niitä  ensi  aluksi  vainosivat,  he  kun 
koettivat  saada  entisen  tulenpalveluksen  voimaan,  mutta  sittemmin 
kristinusko  jälleen  sai  paremman  aseman,  ja  kun  n.  s.  Nestorioksen  opin 
kannattajia,  joiden  käsityskanta  Kristuksen  luonnosta  oli  julistettu  vääräksi 
Kalkedonin  kirkolliskokouksessa  (v.  451),  pakeni  suurissa  joukoissa  Per- 
siaan, voitti  kristinoppi  yhä  laajempaa  alaa.  Nestorioksen  kirkko  eristyi 
näin  kokonaan  katolisesta  kirkosta,  mutta  se  osotti  varsinkin  ajoittain 
suurta  elinvoimaa;  sen  piiristä  lähteneitä  lähetyssaarnaajia  kulki  julista- 
massa kristinoppia  idässäpäin,  Keski-Aasiassa,  ja  eteläänpäin  Intian  nie- 
mimaalle; Kiinaan  asti  kulki  verraten  varhain  Keski-Aasian  teitä  lähe- 
tyssaarnaajia, sillä  jo  v.  635  mainitaan  ensimäisen  sinne  tulleen,  nes- 
torianeja  hänkin.  V.  334  mainitaan  Mervissä  olleen  piispan,  ja  6:11a 
vuosisadalla  lienee  Samarkand  ollut  metropoliitan  asuinpaikkana.  Täältä 
kristinoppi  levisi  idässäpäin  asuviin  paimentolaiskansoihinkin,  Balkasch- 
järven  seuduille,  jossa  sillä  näkyy  olleen  tunnustajia  lukuisasti,  sillä 
niillä  seuduin  löydetyt  hautakivet,  joita  on  yli  3000,  sen  todistavat.  Useilla 
ylhäisillä  hengellisillä  virkamiehillä  on  turkkilaiset  nimet,  seikka,  joka 
todistaa,  että  se  oli  saanut  vankan  jalansijan  siellä  asuvissa  kansoissa. 
Mongoliassa  asuviin  turkkilaissukuisiin  Uigureihin  oli  kirstinusko  niin- 
ikään levinnyt  jo  8:11a  ja  9:llä  vuosisadalla,  ja  heidän  kirjoitusmerkkinsä 
osottavat  heidän  sen  saaneen  nestorianein  kautta.  V.  1000  jälkeen  pääsi 
kristinusko  melkein  vallitsevaksi  Kerait-nimisessä  turkkilaisvaltiossa,  joka 
ulottui  Tibetin  pohjoisrajalta  etelässä  melkein  Baikal-järveen  asti  poh- 
joisessa ja  jonka  pääkaupunki  oli  Orchonin  latvoilla  sijaitseva  Karakorum, 
jonka  Mongolien  suurkhaanit  sittemmin  valitsivat  pääkaupungikseen.  Sen 
ruhtinas  näet  kääntyi  kristinuskoon  ja  suuri  osa  kansaa  seurasi  hänen  esimerk- 

kiään.  Tietoja  tästä  oli  levinnyt  Länsimaihin  asti,  ja  Fredrik  Barbarossan  ai- 
kuinen paavi  Aleksanteri  III  lähetti  (1177)  lähetyskunnan  Keraitin  ruhti- 
naan luo,  jota  hän  kutsui  „ Kristuksessa  rakkaimmaksi  pojaksi,  Intialaisten 
ylhäisemmäksi  ja  suurvaltaisemmaksi  kuninkaaksi  ja  pyhimmäksi  pap- 
pien joukossa."  Hän  toivoi  näet  saavansa  hänet  liittymään  roomalai- 
seen kirkkoon.  —  Keraitin  hallitsijoilla  oli  myöskin  hengellinen  arvonimi, 
heitä  kun  kutsuttiin  pappi  Johannekseksi.  —  Keraitin  valtio  joutui  kui- 
tenkin seuraavan  vuosisadan  alussa  Dsingis-khaanin  valtaan. 

Ennen  pitkää  tunkeutuu  kolmas  maailman  suurista  uskonnoista,  is- 
lami,  Keski-Aasiaan,  ja  voitokkaana,  niinktiin  lännempänäkin,  profeetan 
oppi  leviää  yhä  kauemmaksi  itäänpäin,  vaikka  vuosisatoja  tuo  taistelu 
kesti.  8:11a  vuosisadalla  olivat  Arabialaiset  Keski-Aasian  länsiosissa 
herroina  ja  he  olivat  jo  tunkeutuneet  Tarimin  laaksoonkin.  10:llä  vuosi- 
sadalla islamin  uskonto  pääsi  näillä  seuduilla  voitolle,  kun  Kaschgarin 
hallitsija  sen  omisti.  Kristinusko  joutui  sen  kautta  yhä  idemmäksi  ja 
sen  vuoksi  katkaistuksi  kreikkalaisen  ja  latinalaisen  kirkon  yhteydestä, 
muhammettilaisia  kansoja  kun  oli  vankka  joukko  välillä.  Tämä  seikka 
tietysti  heikonsi  suuresti  sen  asemaa. 

V. 
Keski-Aasia  on,  niinkuin  edellisestä  näkyy,  ollut  vuosisatojen,  vieläpä 
vuosituhansienkin  kuluessa  temmellysten  paikka  ja  alituisten  mullistusten 
alainen.  Faimentolaiskansoja  on  yhä  uusia  ilmestynyt  tavallisesti  koiili- 
sestapäin  Mongolian  ylängöiltä,  hyökänneet  sivistyneiden  kansojen 
kimppuun,  perustaneet  valtioita,  mutta  pian  sulautuneet  voitettuihin;  idässä 
on  Kiina  ollut  sulattavana  ahjona,  lännessä  taas  ne  ovat  »persialaistuneet". 
Paimentolaiset  ja  vakinaisesti  asuvat  ovat  olleet  aina  vastakkain,  mutta 
ne  ovat  kuitenkin  olleet  vuorovaikutuksessa  keskenään  ja  sen  kautta 
ikäänkuin  täydentäneet  toisiansa;  nuo  monet  barbaarikansat  ovat  esiinty- 
neet niinikään  yhdistämässä  kaukaisen  idän  ja  lännen  kansoja  toisiinsa. 
Kaupan  välittäjänä  ja  karavaanien  kuljettajina  ne  ovat  Itä-  ja  Länsimaihin 
kauppatavaroita  kuljettaneet  ja  samassa  olleet  uskonnollisten  ja  muiden 
sivistyksellisten  aatteiden  saattajina.  Heidän  ansionsa  se  oli,  ettei  Kiina 
ollut  länsimaalaisille  keskiajalla  lähimainkaan  niin  vieras  kuin  vielä  noin 
puoli  vuosisataa  sitten.  Toisinaan  nuo  barbaarikansat  saivat  aikaan 
valtiollisenkin  yhteyden  Itä-  ja  Länsimaiden  välillä,  vaikkapa  puutteelli- 
sessa muodossa;  niinpä  Hunnien  valta  ulottui  5:llä  vuosisadalla  Keski- 
Aasiasta  Rheinin  seuduille  asti;  6:11a  vuosisadalla  eräs  turkkilainen  hal- 
litsija,    Mokan,    liitti    valtaansa    kaikki    turkinsukuiset    kansat    Kiinan 

rajoilta  Itä-Europan  seuduille  asti.  Hän  yrittää  välittää  liittoa  Kiinan  ja 
Konstantinopolin  keisarin  välillä  Persialaisia  vastaan,  jotka  tahtoivat  estää 
kauppaa  »silkin  tietä"  myöten.  Suurempi  ja  lujempi  valtioyhdistys  syn- 
tyi kuitenkin  vasta  13:11a  vuosisadalla,  jolloin  Mongolit  anastavat  Keski- 
Aasian  herruuden. 

Mongolian  ylänkömaalta  tämäkin  kansa  lähti  päällikkönsä  Temudsjinin 
johdolla  liikkeelle.  Keski-Aasian  valtiot  hän  laskee  valtansa  alle,  muun 
muassa  äsken  mainitun  Keraitin  valtion.  Samoin  kuin  paimentolaiset 
ennenkin,  hän  hyökkäsi  joukkoineen  sekä  idässä  että  lännessä  oleviin  van- 
hoihin sivistysmaihin,  joiden  rikkaudet  ovat  aina  näitä  kansoja  houkut- 
telemassa. Kiina  ja  Iranin  maat  joutuvat  hävityksen  alaisiksi.  Mutta 
Dsingis-khaani  ei  tyydy  tähän,  vaan  hän  tahtoo  valloittaa  myöskin  Euro  pan. 
V.  1223  hän  voittaa  Venäjän  ruhtinaiden  joukot  Kalka-joen  luona,  jossa 
6  ruhtinasta  ja  70  bojaria  kaatui.  Hän  palaa  kuitenkin  takaisin:  mutta 
v.  1235  päätetään  yleisessä  kokouksessa  Karakorumissa,  että  Venäjä 
ja  koko  Europa  oli  valloitettava.  Batu,  yksi  Temudsjinin  pojanpojista, 
saa  Venäjän  valloituksen  tehtäväkseen.  500,000  miestä  on  hänen  mu- 
kanaan ja  sen  ajan  taitavimmat  kenr  alit  on  tätä  jättiläisarmeijaa  johta- 
tamassa.  Venäjä  joutuikin  häviön  omaksi,  vieläpä  Puola  ja  Unkarikin» 
Viimemainitut  maat  pääsivät  hävityksellä,  mutta  Venäjä  joutuu  Mongolien 
vallan  alle.  Ruhtinaat,  jotka  olivat  paenneet  läntisiin  naapurimaihin, 
palaavat  takaisin,  ja  ovat  tästä  lähin  pari  vuosisataa  Mongolien  khaanien 
vasalleja. 

Tämän  suuren  valtakunnan  kautta  Länsimaat  joutuivat  entistä  lähem- 
pään yhteyteen  toistensa  kanssa.  Olihan  jo  kaikki  kansat,  jotka  asuivat 
Keltaisen  meren  rannikolta  alkaen  aina  Puolan  ja  Unkarin  rajoille  asti, 
saman  hallitsijan  alamaisia  ja  sen  johdosta  jonkinlaisessa  yhteydessä 
keskenään.  Venäjälläkin  pantiin  käytäntöön  Dsingis-khaanin  lakikirja, 
niinkuin  hänen  valloittamissaan  muissakin  maissa;  samat  kankeat  sere- 
moniiat  kuin  muuallakin  olivat  täälläkin  erottamassa  khaanin  alamaisistaan. 
Mutta  yhteys  oli  muutenkin  parempi  ja  säännöllisempi  kuin  barbaari* 
valtioissa  yleensä.  Dsingis-khaani  oli  taitava  järjestäjä  ja  valtiomies  eikä 
vain  raaka  soturi.  Hän  suunnitteli  asiat  ja  antoi  määräykset,  mutta  muut 
henkilöt,  jotka  hän  tarkalla  ihmistuntemuksellaan  oli  valinnut,  panivat 
ne  toimeen.  Kaikki  valloitukset  oli  tarkoin  suunniteltu,  ja  kun  maat  oli 
valloitettu,  olot  niisssä  järjestettiin.  Tuo  suuri  valtakunta  jaettiin  hallin- 
topiireihin, joiden  välillä  vilkas  ja  säännöllinen  yhteys  oli  vallitsemassa; 
järjestysmiehiä  asetettiin  valvomaan,  että  teillä  vallitsi  turvallisuus.  Järjestys 
oli   parempi   kuin   milloinkaan   ennen   näillä   seuduin.     Posti  kulki  täs- 

mällisesti  tuon  laajan  valtakunnan  eri  osien  välillä ;  kauppa  vilkastui  van- 
hoilla kauppateillä  sen  turvallisuuden  vuoksi,  joka  niillä  vallitsi.  Ve- 
netsialaiset, vieläpä  muutkin  länsi-europalaiset  kauppiaat  saattoivat  niillä 
vaaratta  liikkua.  Venetsialaiset  ja  Genualaiset  olivat  näihin  aikoihin 
kauppayhteydessä  etäisen  idän  kanssa,  saaden  niitä  tavaroita,  joita  tuo- 
tiin „ silkin  tietä".  Vankka  tie  kulki  Krimin  niemeltä,  jossa  Genualaisilla 
oli  kauppapaikkoja,  Etelä- Venäjän  halki  ja  Kaspianmeren  pohjoispuolitse, 
kunnes  se  Turkestanissa  a  yhtyi  Keski-Aasian  vanhoihin  teihin.  Olipa 
Genualaisilla  laivoja  Kaspianmerelläkin.  Toisia  teitä  taas  kulki  Syrian  ja 
Vähän-Aasian  rannikoilta,  jatkuen  Iranin  halki  samoille  seuduille.  Näitä 
pitkin  kulki  tuon  tuostakin  länsimaalaisia,  mikä  hyödyn  vuoksi,  mikä  seik- 
kailuhalun  vuoksi,  tai  tiedonhalua  tyydyttääkseen,  mikä  taas  lähettiläänä 
Mongolien  khaanien  luona.  Löytyy  joukko  matkakertomuksia  tältä  ajalta, 
jotka  valaisevat  näitä  seutuja  ja  oloja  ja  todistivat  sitä  yhteyttä,  mikä 
näihin' aikoihin  vallitsi  Europan  ja  kaukaisen  idän  välillä. 

Niin  kauvan  kuin  Dsingis-khaanin  joukot  riehuivat  Keski-Aasiassa,  eivät 
Europan  kansat  siitä  paljon  välittäneet,  vaikka  tietoja  Venetsialaisten  ja 
Genualaisten  kautta  olikin  niistä  levinnyt.  Nuo  tapahtumapaikat  olivat 
niin  kaukana  kristikunnasta,  ettei  sieltä  näyttänyt  sille  vaaraa  koituvan. 
Mutta  kun  Mongolien  joukot  ilmestyivät  Rooman  kirkon  alueelle,  tuho- 
ten perinpohjin  Puolan  ja  Unkarin  kuninkaiden  joukot,  alkoi  hätähuutoja 
kuulua.  Muisteltiin  Attilan  aikoja,  joka  oli  kulkenut  Galliaan  ja  Roo- 
maan asti.  Saksan  keisaria  ja  paavia  vaadittiin  jättämään  keskinäiset 
riitansa,  jotka  tähän  aikaan,  Fredrik  II:n  ja  Gregorius  IX:n  sekä 
Innocentius  IV:n  välillä,  hurjimmillaan  riehuivat.  Mutta  sovinnosta  ei 
tullut  mitään;  paavi  saarnautti  tosin  ristiretkeä  Saksassa  sekä  määräsi 
koko  kristikunnassa  kirkon  rukouksiin  lisättäväksi:  A  furore  Tartarv- 
rum  libera  nos,  Domine  (Tatarien  raivolta  varjele  meitä,  Jumala),  mutta 
muuta  hän  ei  tehnytkään.  Keisaria,  joka  oli  häntä  lähempänä  kuin 
khaani,  hän  enemmän  pelkäsi,  ja  sen  vuoksi  hänen  huomionsa  oli  tähän 
kilpailijaansa  etupäässä  kohdistettuna. 


VI 

Mutta  Mongolit  eivät  saattaneet  kauemmin  jäädä  olemaan  tuolla 
alkuperäisellä  raakuuden  kannalla;  sivistyksen  täytyi  vaikuttaa  heihinkin, 
niinkuin  kaikkiin  paimentolaiskansoihin  ennenkin.  Tärkeätä  oli  sen 
vuoksi,  minkä  kultuurin  he  omistaisivat  ja  mihin  uskontoon  he  liittyisi- 
vät.    Keski-Aasiassa  oli,  niinkuin  jo  on  mainuttu,  Mongolien  ilmaantu- 

essa  kolme  maailman  tärkeintä  uskontoa  voittanut  alaa;  Buddhan  oppi 
oli  tullut  Intiasta,  kristinoppiin  oli  muutamia  turkkilaisia  kansoja  käänty- 
nyt, mutta  länsiosassa,  jota  tietä  kristinoppi  oli  tullut,  oli  jo  Muhametin 
oppi  päässyt  vallitsemaan.  Mongolit  olivat  eri  uskonnollisille  suunnille 
välinpitämättömiä.  Dsingis-khaani  tahtoi  herättää  henkiin  kansallismon- 
golilaisen  yhteistunteen  ja  sen  pohjalle  perustaa  valtakunnan.  Tuollai- 
nen mongolilaishengen  aikaansaama  innostus  tai  oikeammin  fanatismi 
se  olikin,  joka  elähytti  hänen  joukkojansa.  Mutta  uskonnonasioissa  hän, 
niinkuin  hänen  jälkeläisensäkin,  oli  suvaitsevainen  kaikkia  eri  uskon- 
tunnustajia  kohtaan  ja  itse  kaikista  uskonnoista  välinpitämätön.  Temud- 
sjin  kuului  äitinsä  puolelta  erääseen  uigurilaiseen  sukuun,  joka  luulta- 
vasti oli  kristitty;  hän  otti  itselleen  puolisoksi  erään  kristityn  Keraitin  ruh- 
tinaan tyttären;  hänen  läheisimpien  apulaistensa  joukossa  oli  yksi  kiina- 
laistunut  turkkilainen,  yksi  kristitty  uigurilainen  sekä  yksi  muhametin- 
uskoinen  turkestanilainen ;  mutta  itse  hän  oli  pakana.  Kublai-khaani 
sanoi  kunnioittavansa  ja  pitävänsä  arvossa  kaikkia  neljää:  Jesusta,  Muha- 
mettia,  Moosesta  ja  Buddhaa,  sekä  kääntyvänsä  sen  puoleen,  joka  to- 
dellisuudessa niistä  on  suurin,  ja  pyytävänsä  häneltä  apua.  Mikään 
vaino  ei  näin  ollen  saattanut  tulla  kysymykseen. 

Länsimaissa  oli  mongoiilaispelko  vähitellen  haihtunut,  ja  ennen 
pitkää  alkoi  diplomaattinen  yhteys  Europan  ruhtinaitten  ja  khaanien 
välillä.  Oli  ruvennut  Europassa  huhuja  kuulumaan,  että  khaanit  olivat 
taipuvaisia  kristinuskoon  ja  että  jotkut  mahdollisesti  olivat  kristittyjäkin. 
Sen  johdosta  paavit  pitivät  velvollisuutenaan  kääntyä  näiden  puoleen. 
Samoin  kuin  Leo  suuri  ennen  oli  tullut  Attilan  luo  vaikuttaakseen 
häneen,  samoin  Innocentius  IV  ja  hänen  seuraajansa  yrittivät  vaikuttaa 
Mongoleihin.  Ensimmäinen  lähetystö,  jonka  mainittu  paavi  sinne  lähetti, 
ei  kuitenkaan  saanut  aikaan  muuta  kuin  vihaa.  Paavin  käskystä 
kysyttiin  Mongoleilta,  olivatko  he  kristittyjä;  nämät  suuttuneina  vastasi- 
vat olevansa  Mongoleja,  sillä  he  luulivat  kristityillä  myöskin  tarkotet- 
tavan  jotakuta  kansakuntaa.  Kun  heitä  taas  kehotettiin  heittämään  veren 
vuodattaminen,  vastasivat  he,  niinkuin  Attila  muinoin,  olevansa  Jumalan 
vihan  välikappaleita.  Mutta  enimmin  heitä  suututti  paavin  yliherruuden 
julistaminen.  Ja  ennen  pitkää  saapuikin  Karakorumista  paaville  käsky, 
että  hän  tulisi  khaanin  eteen,  jonka  valta  ulottuu  yli  koko  maanpinnan. 
Mutta  vähitellen  suhteet  muuttuivat  ystävällisemmiksi.  Paavi  Innocen- 
tius IV  lähetti  Mongolien  luo  lähetystön,  johon  kuului  kaksi  fransisko- 
laismunkkia,  joista  toinen  oli  Piano  Carpini.  Hän  on  kirjoittanut  laajan 
kertomuksen   matkastaan,  joka  tapahtui    1246.     Karakorumissa  hän  sai 

olla  saapuvilla  mongolilaisten  ruhtinaitten  ja  arvomiesten,  Kiinan,  Tibetin  ja 
Korean  ylhäisten  siviili-  ja  sotilasvirkamiesten,  sekä  Buddhanuskon  hen- 
gellisten edustajain  ja  Bagdadin  kaliifin  lähettiläiden  mukana  juhlalli- 
sessa tilaisuudessa,  jossa  uusi  suurkaani  Kuyuk  valittiin;  mutta  mitään 
tuloksia  ei  heidänkään  matkastaan  ollut.  Ristiretkillä  ollessaan  olivat 
Länsimaiden  ruhtinaat  lähempänä  mongolilaisvaltioita,  ja  näyttipä  yhteen 
aikaan  siltä,  että  khaanit  ja  Europan  ruhtinaat  yhdistyisivät  islamin  opin 
tunnustajia  vastaan.  Kypros-saarella  ollessaan  v.  1248  sai  Ludvik  IX  yhden 
lähetystön  luoksensa,  jonka  oli  lähettänyt  eräs  Ilkikadai  niminen  sotapääl- 
likkö, joka  vakuuttaa,  että  hän  itse  ja  myöskin  suurkhaani  olivat  kristittyjä. 
Ludvig  IX  lähetti  puolestaan  lähettiläitä  Karakorumiin  kehottamaan  suur- 
khaania  pysymään  lujana  uskossaan.  V.  1253  sama  kuningas  jälleen 
lähettää  sinne  lähettiläitä,  joiden  joukossa  oli  fransiskolaismunkki  Rub- 
ruquis.  Hän  on  laajasti  kertonut  matkastaan  ja  olostaan  Karakoru- 
missa,  jossa  Mangu  niminen  Dsingis-khaanin  pojanpoika  vastikään  oli 
tullut  suurkhaaniksi.  Englannin  ja  Aroganian  hallitsijoiden  luo  tuli 
niinikään  Mongolien  khaanien  lähettämiä  lähetyskuntia,  mutta  paavien 
luokse  heidän  lähetystöjään  etupäässä  kulki.  Sanalla  sanoen  yhteys. 
Europan  ja  Itä- Aasian  välillä  oli  13:nnen  vuosisadan  jälkipuoliskolla 
sangen  vilkas.  Voimme  sanoa,  että  suurkhaanien  pääkaupunki  Karako- 
rum,  josta  enää  vain  on  raunioita  jäljellä,  oli  silloin  kansojen  ja  uskon- 
tojen yhtymäpaikka.  Siellä  oli  kristittyjä,  islamin  ja  Buddhan  uskoisia, 
siellä  oli  edustajia  Itämaitten  kansoista  ja  Länsimailta  tulleita  matkustajia; 
mutta  varsinkin  kristinuskolla  näytti  olevan  vakaa  jalansija.  Piano  Car- 
pini  näki  suurkhaanin  leirissä  kristittyjä;  hänen  haaremissaan  oli  kris- 
tittyjä vaimoja,  ja  hänen  virkamiestensä  joukossakin  oli  muunuskoisten 
joukossa  myöskin  kristittyjä,  jotka  saivat  vapaasti  harjoittaa  uskontoansa. 
Oli  siellä  kirkkokin.  Kun  äsken  mainittu  Rubruquis  lähestyi  Karako- 
rumia,  tuli  häntä  vastaanottamaan  suuri  joukko  nestoriaaneja  ja  saattoivat 
hänet  juhlallisesti  kirkkoonsa.  Samassa  suurkhaanien  pääkaupungissa 
Rubruquis  tapasi  erään  pariisilaisen  kultasepän.  Mangu  khaani  toimitti 
väittelyn,  jossa  eri  uskontunnustajien  edustajat  saivat  tuoda  esille  mie- 
lipiteitään; itse  hän  otti  osaa  sekä  kristittyjen  että  muhamettilaisten  ja 
pakanain  jumalanpalvelukseen.  Kristittyjen  luostarien  lukumäärä  kasvoi; 
niiden  loukkaamisesta  seurasi  kuolemantuomio.  Papit  olivat  vapaat 
veroista  j.  n.  e.  Pekingissä  ja  monessa  muussa  Kiinan  kaupungissa  oli 
piispanistuimia.  Länsimaalaisia  saattoi  päästä  luottamustoimiinkin;  niistä  on 
tunnettu  kuuluisa  matkustaja,  venetsialainen  Marco  Polo,  jolle  Kiinassa 
uskottiin  maakuntien  hoitokin. 

Vielä  13:n  vuosisadan  puolivälissä  näyttää  kristinuskon  asema  edulli- 
selta Aasiassa;  Mongolit  hävittivät  koko  kalifikunnan  v.  1258,  ottamalla 
haltuunsa  Bagdadin,  jonka  kaikki  asukkaat  Hulagu  surmautti.  Mutta  ennen 
pitkää  tapahtuu  käänne  islamin  eduksi,  joka  rupeaa  voittamaan  Mongolien 
joukossa  alaa.  Neljäs  ristiretki,  jonka  kautta  Kreikkalainen  keisarikunta 
hävisi,  oli  nähtävästi  suuri  tappio  kristinuskolle  Itämailla,  sillä  kreikkalaisen 
kirkon  vaikutus,  joka  komeine  menoineen  oli  miellyttänyt  Aasialaisia, 
häviää  nyt  melkein  kokonaan;  Länsi-Europalaisten  vaikutus  Länsi-Aaa- 
siassa  loppuu  taas  samassa  kuin  ristiretket,  ja  13:n  vuosisadan  lopulla 
diplomaattinen  yhteyskin  katkeaa  kestettyään  noin  puolen  vuosisataa. 
Muhametin  oppi  sitä  vastoin  pääsee  voitolle;  Sarain  khaani  Berkai 
kääntyy  islamin  oppiin,  joka  tapahtuma  oli  hyvin  tärkeä  Venäjälle, 
sillä  vasta  nyt  tämä  maa  alkoi  kokonaan  vieraantua  Länsimaista.  Itä- 
Aasiaan  profeetan  uskonto  niinikään  tunkeutuu,  hävittäen  tieltään  kris- 
tinuskon. Tiedot  käyvät  14:llä  vuosisadalla  yhä  harvinaisemmiksi,  mikä 
osottaa  yhteyden  heikkoutuneen.  Lähetystoimi  taukosi  vähitellen,  ja  Kii- 
nassa hyvällä  alulla  ollut  kristinusko  rupeaa  häviämään.  Vihdoin  kun  toi- 
nen suuri  mongolilainen  valloittaja,  Tamerlan  eli  Timur  Lenk  muodostaa 
jättiläisvaltakunnan,  häviää  kristinusko  kokonaan ;  hän  esiintyykin  jo 
Muhammetin  opin  levittäjänä,  vaikkakin  hän,  niinkuin  oikea  mongoli- 
lainen, on  uskonasioissa  välinpitämätön.  Hän  vain  käyttää  uskonnon 
synnyttymää  fanatismia  hyväkseen.  Islamin  oppi  se  nyt  erotti  Keski- 
ja  Itä-Aasian  Europasta;  kristinusko  hukkui,  kauppatiet  joutuivat  unoh- 
duksiin, ja  vanha  sivistys  hävisi  melkein  jäljettömiin. 


Muutamia  piirteitä  muinaisvenäläisestä  sota- 
laitoksesta etenkin    vanhassa  Novgorodissa 
XI — XV  vuosisadalla. 

Kirj.  A.  Rantalainen. 

Muinais-Venäjällä  ei  vielä  vanhimpana  historiallisena  aikana  ollut 
mitään  varsinaista  sotilasluokkaa,  vaan  sotapalvelusta  pidettiin  kaikkien 
kansalaisten  yhteisenä  velvollisuutena.  Sääntönä  oli  että  suvun  kaik- 
kien  jäsenten,  jotka   vain   kykenivät  asetta  kantamaan,  tuli  vaaran  uha- 


\ 


Digitized  by 


Google 


66  A.  Rantalainen. 


tessa  lähteä  maataan  ja  vapauttaan  puolustamaan.  Aseelliset  miehet 
kokoontuivat  tavallisesti  aina  ennen  sotaretkelle  lähtöään  yhteiseen 
neuvottelukokoukseen,  joka  pidettiin  kaupungissa.  Tämmöinen  sotilas- 
ten kokous  oli  siis  samalla  myöskin  kansankokous.  Ruhtinaatkaan 
eivät  alussa  tehneet  mitään  oleellista  erotusta  täten  kerääntyneen  sota- 
joukon ja  varsinaisen  kansankokouksen  »vgSe*  välillä,  vaan  pitivät 
luonnollisena,  että  sotilaat  niissäkin  käyttivät  hyväkseen  kansalaisoikeuk- 
siaan. Sotilaskokouksella  oli  valta  päättää,  tuliko  ryhtyä  taisteluun  vai  eikö» 
oliko  kysymyksenalaista  sotaretkeä  jatkettava  vai  oliko  se  heti  lopettettava. 
Niinikään  tuomitsi  mainittu  kokous  sellaisia  henkilöitä,  jotka  sodan 
aikana  olivat  karanneet  vihollisen  puolelle  tai  muuten  koettaneet  mil- 
loin minkin  tekosyyn  varjossa  päästä  vapaaksi  sotapalveluksesta.  Jos 
sotajoukko  oli  jostain  asiasta  toista  mieltä  kuin  ruhtinas,  niin  se  ei 
pitänyt  velvollisuutenaan  totella  häntä,  vaan  menetteli  oman  päätök- 
sensä mukaan.  On  itsestään  selvää,  että  sotakuri  sellaisessa  sotajou- 
kossa oli  jotensakin  höllä.  Mutta  XV  vuosisadalla  muuttuivat  jossain  määrin 
nuo  muinaisajoilta  säilyneet  käsitykset  sotajoukon  vallasta.  Kansanko- 
kokous  rupesi  antamaan  sotajoukolle  määräyksiä  siitä,  kenen  kanssa 
sen  tuli  taistella  ja  samalla  se  myös  laittoi  peräytymiskäskyjä.  Sota- 
joukko taas  ei  tuominnut  enää  kaikkia  rikollisia,  vaan  jätti  heidät  kan- 
sankokoukselle. Sotapäällikköinä  toimivat,  kuten  aikaisemmin  patriar- 
kallisten  olojen  vallitessa,  heimojen  ja  sukujen  päämiehet.  Ja  vasta 
myöhemmin  sai  sotajoukon  johtaja  erityisen  arvonimen  „vojevoda*,  mikä 
alkujaan  tarkoitti  yksistään  suvun  päämiestä. 

Kun  sitten  aikojen  kuluessa  ruhtinaskuntien  alueet  laajenivat  ja 
muutenkin  valtiolliset  olot  tuntuvasti  muuttuivat,  niin  muodostui 
sotajoukon  kokoonpanokin  toisel laiseksi.  Koko  kansan  kutsuminen 
aseisiin  joka  pienimmänkin  vihollisuuden  ilmi  puhjetessa  kävi  perin 
vaikeaksi.  Niinpä  jätettiin  vähälukuisemman  vihollisen  maahan  hyökä- 
tessä puolustustoimi  sen  paikkakunnan  asujamiston  huoleksi,  jonka 
alueelle  vihollinen  oli  tunkeutunut.  Sodan  ylimpänä  johtajana  oli 
tällöin  joko  paikallinen  päälikkö  tai  sitä  varten  erityisesti  määrätty 
johtaja,  joka  toi  pääkaupungista  vihollisen  uhkaamalle  alueelle  apu- 
joukkoja „zasada",  „zastawa".  Apujoukon  ensi  työnä  oli  ottaa  huos- 
taansa kysymyksenalaisella  paikkakunnalla  sijaitseva  linnoitus.  Välistä 
sai  vihollisen  ahdistama  paikkakunta  apua  myöskin  naapurialueiden 
väestöltä.  Tärkeä  oli  ruhtinaan  seurue  „druzina".  Ruhtinaan  arvo 
vaati  semminkin  vanhempana  aikana,  että  hänen  tuli  ylläpitää  lukuisaa 
seuruetta,   jonka  jäsenille    hän    hankki    täydelliset    sota-aseet   ja    hevo- 

set.  Milloin  ruhtinaan  tavalliset  tulot  eivät  riittäneet  mainittuun  tarkoi- 
tukseen, otettiin  alamaisilta  aseita  ja  hevosia  »druzinan*  tarpeita  varten. 
Aseita  ja  hevosia  ei  saanut  muuten  puuttua  ruhtinaan  varastosta,  sillä 
hänen  täytyi  avustaa  niillä  itse  kansaakin,  jos  se  oli  sattunut  menettä- 
mään aseensa  jollakin  sotaretkellä.  Luoteis-Venäjän  valtakaupungeissa, 
Novgorodissa  ja  Pskovissa,  oli  ruhtinaan  seurue  muinaisaikana  tunnettu 
nimellä  „grodja."  Myöhempinä  aikoina  sai  se  siellä  useita  uusia  nimi- 
tyksiä «dvor,*  „dvorjane,*  wknjazantsy,"  „sestniki"  y.  m.  Druzina  oli 
kokoonpantu  pääasiallisesti  kahdellaisesta  miehistöstä :  varsinaisista 
sotureista  ,bojevye  ljudi,"  jotka  olivat  hyvin  perehtyneet  sotatoimiin, 
ja  vähemmän  harjaantuneista  „kosovye,"  jotka  palvelivat  kuormastossa. 
Edellisten  lukumäärä  oli  ajottain  sangen  suuri.  Välistä  kohosi  se 
kolmeen  sataan.  Alati  ruhtinaan  käskettävissä  ollen  ja  aina  asestettuna 
„ druzina"  muodosti  ikäänkuin  erityisen  sotilasluokan.  Se  lähetettiin 
tavallisesti  ensin  vihollista  vastaan.  Jos  „dru2inan"  voimat  eivät 
yksin  riittäneet,  niin  käännyttiin  kansan  puoleen.  Mutta  tässäkin  tapauk- 
sessa ainoastaan  äärimmäisessä  hädässä  kutsuttiin  kansa  kokonai- 
suudessaan aseisiin.  Ruhtinaan  seurueen  jälkeen  lähti  näet  sotakentälle 
n.  s.  »perednjaja  druzina11  s.  o.  arvokkaimmat  miehet,  etupäässä  bojarit. 
Heidän  jälkeensä  astuivat  riveihin  —  etenkin  Novgorodissa  —  tarpeen 
vaatiessa  muut  kaupunkilaiset.  Maalaisväestön  apua  käytettiin  vain  suurem- 
pien sotien  aikana.  Ja  silloinkin  astui  rintamaan  etupäässä  varakkaampi 
maalaisväestö,  joka  omisti  maata.  Vasta  kun  kaikkein  pahin  vaara 
uhkasi,  turvauduttiin  irtaimenkin  väestön  apuun.  Sellaisissa  tapauksissa 
piti  joka  perheestä  isän  poikinensa  lähteä  sotaan.  Jos  perheessä  oli 
esimerkiksi  viisi  poikaa,  täytyi  niistä  neljän  varustautua  isän  kanssa 
sotaretkelle  ja  vain  yksi  sai  jäädä  kotia  hoitamaan.  Papisto  yksin  oli 
vapautettu  sotapalveluksesta.  Se  jätettiin  kotiin  rukoilemaan  Jumalalta, 
että  sota  päättyisi  onnellisesti. 

Muinaisvenäläiseen  sotajoukkoon  kuului  sekä  ratsu-  että  jalkaväkeä. 
Kun  maanomistus  ei  ollut  vielä  määräämässä,  mihin  sotaväen  osastoon 
kunkin  oli  velvollisuus  kuulua,  niin  palveli  tavallisesti  mies,  jolla  oli 
hevonen,  ratsuväessä,  jota  vastoin  henkilö,  joka  ei  omistanut  hevosta, 
meni  jalkaväkeen.  Mutta  XIV  ja  XV  vuosisadalla,  jolloin  Luoteis- 
Venäjän  maanomistus-olot  pääsivät  vakaantumaan,  tapahtiu  siellä  tässä 
suhteessa  muutoksia.  Sotapalvelus-velvollisuus  tehtiin  riippuvaksi  maan- 
omistuksesta, minkä  perustaksi  tuli  auranala,  „soha."  * 

*  Auranalalla  ymmärrettiin  sitä  maakaistaletta,  jonka  omistaja  itse  kolmantena 
kolmella  hevosella  saattoi  kyntää. 

Tarpeen  vaatiessa  yhdistettiin  useampia  auranaloja  yhteen  ja  tällai- 
nen kokonaisuus  varusti  sitten  puolestaan  ratsumiehen  sotaan.  Jos 
maata  uhkasi  vain  pienempi  vaara,  niin  yhdistettiin  kymmenen  auran- 
alaa,  jotenka  siis  30  henkilöä  varusti  ratsumiehen.  Suuremman  hädän 
aikana  muodosti  kokonaisuuden  ainoastaan  neljä  auranalaa,  jolloin  siis 
12  henkilöä  sai  kustantaa  ratsumiehen.  Mutta  maat  olivat  siten  jakaan- 
tuneet, että  toisilla  oli  niitä  yltäkyllin,  kun  taas  toiset  eivät  omistaneet 
tilkkaakaan.  Näihin  jälkimäisiin  kuuluivat  itse  Novgorodin  kaupungissa  nuo- 
ret miehet  ja  maalla  mäkitupalaiset,  mökkiläiset  ja  muu  irtain  väestö. 
Heidät  tavallisesti  määrättiin  palvelemaan  jalkaväkeen,  joka  palvelus 
niinikään  nyt  suoritettiin  vähän  toisin  kuin  edellisellä  aikakaudella.  Mää- 
rätty luku  köyhempiä  .mensije  ljudi",  esim.  kaksi,  lyöttäytyi  yhteen  ja  va- 
rusti aseilla  ja  taloustarpeilla  jonkun  kolmannen,  joka  sitten  lähti  sotaväkeen. 
On  huomattava,  että  varakkaampi  maalaisväestökin  yleensä  koetti  vält- 
tää suuria  kustannuksia  vaativaa  ratsupalvelusta  ja  senvuoksi  mie- 
luimmin asetti  miehiä  jalkaväkeen.  Raskaimpana  lepäsi  kuitenkin 
sotapalvelus  Novgorodissa  bojarien  hartioilla,  sillä  heillä  oli  paljon 
maata  hallussaan.  Heidän  tuli  omalla  kustannuksellaan  suorittaa  rat- 
supalvelus  ja  samalla  sodan  aikana  kustantaa  erityistä  seuruetta,  jonka 
lukumäärä  riippui  siitä,  kuinka  paljon  maata  bojari  omisti,  sekä  sitäpaitsi 
hankkia  itsellensä  komeat  haarniskat  ja  muut  sotatarpeet.  Bojarien  kanssa 
kilpailemaan  tässä  suhteessa  kykenivät  ainoastaan  kaikkein  varakkaimmat. 
Ratsujoukkoa,  jonka  varakkaimmat  täten  muodostivat,  pidettiin  muun  sota- 
väen ytimenä  ja  se  pysyttäytyi  erillään  kansan  keskuudesta  kootusta  jalka- 
väestä. Kuten  länsimailla  pyrki  Venäjälläkin  papisto  vapaaksi  kaikista 
sodan  tuottamista  rasituksista.  Tosin  Novgorodissa  ja  Pskovissa  se  sil- 
loin tällöin  vapaaehtoisesti,  varsinkin  suuren  hädän  aikana,  otti  osaa  maan 
puolustustoimiin,  ja  Novgorodissa  arkkipiispa,  joka  epäilemättä  oli  rik- 
kain maanomistaja  siellä,  keräsi  alueiltaan  erityisen  rykmentin.  Mutta 
tämä  rykmentti  oli  kokonaan  mainitun  kirkkoruhtinaan  käskyvallan 
alainen,  eikä  siis  paljoakaan  välittänyt  novgorodilaisten  antamista  ohjeista 
ja  määräyksistä. 

Muinaisvenäläisen  sotajoukon  taistelurintama  käsitti  jo  vanhimpana 
historiallisena  aikana  kolme  osastoa  eli  rykmenttiä  „polk."  Keskustan 
muodostin,  s.  iso  rykmentti  „5elo.*  Sitä  paitsi  oli  oikea  ja  vasen  siipi 
„ruka."  Keskustaan  sijoitettiin  varsinainen  nostoväki,  jota  vastoin 
molemmat  siivet  uskottiin  „dru£inan"  huostaan.  Druzina  muodosti 
samalla  vahvan  varaväen,  jonka  tehtävänä  oli  taistelun  melskeessä  ahdis- 
taa  vihollista   sivulta   päin.     Jos  sotaretkeen  otti  osaa   useampia  liitto- 


Digitized  by 


Google 


Piirteitä  muinaisvenäläisestä  sotalaitoksesta  Novgorodissa  XI— XV  vuosisadalla.  69 

laisia,  asetettiin  urhoollisimmat  heistä  keskustaan.  Tällaisista  liitto- 
laisista vanhimpana  aikana  mainittakoon  etelässä  varjagit  eli  viikingit 
ja  myöhemmin  pohjoisessa  novgorodilaiset.  Aikojen  kuluessa  tuli  yllä- 
mainittujen osastojen  lisäksi  vielä  kaksi  uutta:  etujoukko  „pered"  ja 
etuvartijasto  wstoroM."  Tämä  järjestys  pysyi  muuttumattomana  XII 
vuos.  saakka,  jolloin  Kaakkois-Venäjällä  kehittyy  jo  mainittujen  lisäksi 
vielä  kuudeskin  osasto. 

Ne  olosuhteet,  joiden  vallitessa  Muinais-Venäjällä  sotaa  käytiin,  eivät 
suinkaan  olleet  erittäin  suotuisat.  Huonot  kulkutiet  yhdeltä  puolen 
vaikeuttivat  suurenlaisten  sotaretkien  toimeenpanoa  ja  toiselta  puolen 
taas  kävi  monastikin  mahdottomaksi  hankkia  sotajoukolle  tarpeellista 
määrää  muonavaroja.  Sentähden  ei  voitu  myöskään  ylläpitää  varsin 
suuria  sotajoukkoja.  Sotaväen  lukumäärä  mahtavassa  Novgorodissa  vaihteli 
tavallisesti  viiden  ja  kahdenkymmenen  tuhannen  välillä.  Itsenäisyyteensä 
viime  aikoina  asetti  tosin  Novgorod  sotajalalle  noin  30-40  tuhatta  miestä, 
mutta  silloin  olivatkin  sen  voimat  viimeiseen  asti  ponnistetut.  Sen 
sijaan  ei  saatu  esim.  Pskovissa  XV  vuosisadalla,  jolloin  sen  itsenäi- 
syys oli  erittäin  pahasti  vaarassa,  kootuksi  enempää  kuin  kym- 
menen tuhatta  miestä.  Sota  rajoittuikin  tavallisesti  pienempiin  taiste- 
luihin ja  partioretkiin,  joita  tehtiin  kauas  vihollisen  maahan.  Eipä  ollut 
lainkaan  harvinaista,  että  sotajoukon  täytyi  muonavarojen  puutteen  täh- 
den kokonaan  luopua  kysymyksenalaisesta  sotaretkestä  ja  palata  tyhjin  toi- 
min kotiin.  Usein  jaettiin  sotajoukko  pienempiin  osastoihin  „zazitniki9* 
jotka  lähetettiin  hankkimaan  muonavaroja  joko  omasta  maasta  tai 
—  mikä  luonnollisesti  useammin  tapahtui  —  ryöstämään  niitä  vihollisen 
alueelta.  Sen  ajan  sodankäynti-tapoihin  kuului  muuten  vihollisen  maan 
hävittäminen  niin  laajalti  kuin  mahdollista.  Nuo  pienemmät  osastot 
hajaantuivat  kaikkiin  suuntiin  ja  tekivät  hävityksen  kahta  kauheammaksi, 
mutta  monasti  kävi  niinkin,  että  ryöstelevät  joukot  outoja  seutuja  samoil- 
lessaan  suistuivat  surman  suuhun.  Varsin  toimeliaita  vihollisen  aluetta 
ryöstettäessä  olivat  vapaaehtoisesti  sotajoukkoon  yhtyneet  „ohot£ije 
ljudi."  Näihin  kuului  paljo  varakkaitakin,  joita  houkutteli  saa- 
liin toivo.  On  myös  muistettava,  ettei  vapaaehtoisia  tarjoutunut  aino- 
astaan siltä  paikkakunnalta,  jota  sota  lähinnä  koski,  vaan  niitä  tuivaili 
muiltakin  seuduilta.  »Ohotöije  ljudi "  tavallisesti  astuivat  kaksitoista 
miehisiin  ryhmiin  jakaantuneina  pieniin  aluksiin  ja  tunkeutuivat  niillä 
vesiä  myöten  syvälle  vihollisen  maahan.  Varsinaisen  sotajoukon  jäl- 
jessä kulki  vielä  usein  rajaseutujen  asukkaita  ja  he  puhdistivat  vihol- 
lisen  alueelta    viimeisetkin   tähteet.     Sitä    ruhtinasta   tai   sotapäällikköä, 

joka  miekalla  ja  tulella  oli  saanut  levitetyksi  enimmän  tuhoa  vihollisen 
maahan,  pidettiin  suuressa  arvossa  ja  hänen  jälkeläisensäkin  muistelivat 
hänen  urotöitänsä  syvällä  kunnioituksella.  Mutta  jollei  sotapäällikön  onnistu- 
nut hävittää  vihollisen  aluetta,  niin  herätti  se  pilkkaa  ja  ylenkatsetta  niin 
hyvin  omien  miesten  kuin  vihollistenkin  silmissä.  Sellainen  oli  ajan 
katsantokanta. 

Venäjän  monet  ruhtinaskunnat,  jotka  käsittivät  varsin  laajan  alueen, 
joutuivat  luonnollisesti  tekemisiin  mitä  erilaisimpien  naapurien  kanssa. 
Toiset  saivat  alituiseen  taistella  itämaisia  paimentolaiskansoja  etenkin 
tataareja  ja  turkkilaissukuisia  polovtseja  vastaan,  toiset  taas  mittelivät 
voimiansa  länsimaisten  kansojen  kanssa.  Itämaiset  kansat,  jotka  käyt- 
tivät aseinaan  etupäässä  jousia  ja  nuolia,  eivät  suuresti  pitäneet  lukua 
tarkoin  harkitusta  rintamajärjestyksestä  taistelussa,  vaan  heidän  päätar- 
koituksenaan oli  tiheän  nuolisateen  avulla  tuhota  vihollisen  rivit. 
Torjuakseen  näiden  kansojen  hyökkäyksiä  täytyi  venäläisten  turvautua 
jousimiehiin.  Kun  heillä  niitä  ei  alussa  ollut,  palkkasivat  he  sota- 
joukkoonsa ampujiksi  tataareja,  polovtseja  y.  m.  itämaalaisia  kansoja. 
Mutta  vähitellen  alkoivat  he  omasta  keskuudestaankin  muodostaa  erityi- 
siä ampujaosastoja.  Siten  ennen  mainittujen  viiden  rykmentin  lisäksi 
tuli  XII  vuosisadalta  lähtien  varsinkin  Kaakkois-Venäjällä  vielä  kuudes 
rykmentti:  jousiampujat.  Toisin  oli  asianlaita  Venäjän  luoteisosassa. 
Sikäläiset  ruhtinaskunnat  Novgorod  etupäässä  joutuivat  enimmäkseen 
tekemiseen  länsimaisten  kansojen,  etenkin  saksalaisten  ja  liettualaisten 
kanssa,  jotka  eivät  sanottavasti  jousimiehiä  taisteluissa  käyttäneet. 
Voidakseen  pitää  puoliansa  saksalaisten  rautaan  puettuja  ratsumiehiä 
vastaan,  joita  Venäjällä  kutsuttiin  rautaiseksi  rykmentiksi,  täytyi  novgo- 
rodilaisten  noudattaa  samanlaista  rintamajärjestystä  ja  sotataktiikkaa  kuin 
heidän  vihollisensakin.  He  eivät  sentähden  ampujarykmenttiä  muodos- 
taneet niinkuin  heidän  veljensä  Venäjän  kaakkoisosassa,  vaan  tur- 
vautuivat etupäässä  ratsuväkeen,  mikä  jo  vanhastaankin  oli  ollut 
novgorodilaisen  sotaväen  tärkeimpänä  tekijänä.  Jalkaväki  sai  toisarvoi- 
sen merkityksen  ja  sitä  käytettiin  ratsuväen  apuna.  Novgorodilaisen 
ratsumiehen  tunnusmerkkinä  oli  pitkä  keihäs,  jota  hän  käytti  hyökkäys- 
aseenaan,  ja  rautahaarniska.  Mahtavuutensa  päivinä  varustivat  novgo- 
rodilaiset  ratsuväkensä  loistavilla  metallipantsareilla,  mikä  oli  omiansa 
tyydyttämään  heidän  itserakkauttaan  ja  samalla  herättämään  muissa  venä- 
läisissä kunnioitusta  rikasta  Novgorodia  kohtaan.  Novgorodilainen  jal- 
kaväki muodosti  kevytaseisten  joukon,  joka  puolustusaseenaan  käytti 
kilpeä  ja  hyökkäysaseenaan  lyhyttä  keihästä  „sulitsa,"  wsovnja."     Huo- 

nojen  kulkuteiden  vuoksi  oli  jalkaväen  kulettaminen  maitse  muinais- 
aikana  perin  vaikeata,  monasti  ihan  mahdotontakin.  Siitä  syystä  novgo- 
rodilaistenkin  jalkaväki  useimmiten  sijoitettiin  pieniin  aluksiin,  jotka 
veivät  sen  määräpaikkaan.  Kohdatessaan  vihollisen  nousi  se  maihin 
ja  ryhtyi  taisteluun.  Välistä,  etenkin  jos  vihollinen  sai  estetyksi  jalkaväen 
maallenousun,  suoritettiin  taistelu  vesillä.  Yleensä  kartettiin  tappeluita  laa- 
laajemmilla  vesillä  ja  koetettiin  pysytellä  enimmäkseen  jokien  varsilla.  Lu- 
jan johdon  ja  tarpeellisen  yhteyden  puute  esti  novgorodilaisten  ratsu-  ja  jal- 
kaväkeä monastikin  yhteistoiminnasta,  sillä  usein  taisteli  kumpikin  omalla 
tahollaan  joskus  hyvinkin  pitkän  välimatkan  päässä  toisistaan. 

Novgorodilainen  ratsuväki,  törmätessään  yhteen  Kaakkois-Venäjän 
sotajoukkojen  kanssa,  saattoi  töin  tuskin  pitää  puoliansa  niitä  vastaan, 
varsinkin  sen  jälkeen  kun  siellä  oli  muodostettu  jousimiehistä  erityisiä 
ampujarykmenttejä,  jotka  nuolillaan  saivat  aikaan  suurta  tuhoa  jäykkiin 
metallihaarniskoihin  puettujen  ratsumiesten  riveissä.  Ensi  aikoina,  jol- 
loin novgorodilaisilla  vielä  oli  kyllin  urhoollisuutta  taistellakseen  vii- 
meiseen mieheen,  osasivat  he  siitä  huolimatta  suoriutua  noista  taiste- 
luista voittajina.  Mutta  vähitellen  aikojen  kuluessa,  kun  suunnattomia 
rikkauksia  oli  tulvinut  Novorodiin,  he  veltostuivat  ja  koettivat  rahojen 
avulla  selviytyä  vihollisistaan.  Sitä  paitsi  täytyi  novgorodilaisten  lisä- 
täkseen ratsuväen  lukumäärää  suurien  vaarojen  uhatessa  pestata  ratsu- 
väkeen sellaisia  miehiä,  jotka  eivät  olleet  tottuneet  hevosen  selässä 
istumaan.  Itsestään  ymmärrettävä  on,  että  sellaiselta  ratsujoukolta  puut- 
tui kykyä   ja  kokemusta  vastustaa  hyvin  järjestynyttä  vihollista. 

Ennenkun  taistelu  alotettiin,  syntyi  tavallisesti  pienempiä  kahakoita, 
joihin  pääjoukot  eivät  vielä  ottaneet  osaa.  Välistä  päättyi  tappelu  sii- 
hen ja  sotajoukot  poistuivat.  Mutta  tavallista  kuitenkin  oli,  että  näitä 
ensi  kahakoita  seurasi  varsinainen  tappelu,  jossa  oteltiin  mies  miestä 
vastaan.  Taistelijat  pitelivät  usein  toisiaan  käsistä  kiinni.  Ensiksi  hyök- 
käsi vihollisen  kimppuun  jalkaväki,  joka  raivasi  itselleen  tietä  vihollis- 
ten rivien  välitse  raskailla  heittoaseillaan,  teräväpäisillä  nuijillaan  ja 
tapparoillaan.  Jalkaväen  jäljessä  tulivat  ruhtinaat  seurueineen  ja  ratsu- 
joukkoineen.  Nämä  hyökkäsivät  useita  kertoja  vihollisen  rivejä  vastaan 
kunnes  saavuttivat  kuormaston,  johon  yhdessä  kaikellaisten  sotatarpei- 
den  kanssa  olivat  kaikki  muonavarat  sijoitettuina.  Kuormaston  „tovaryw 
valloittaminen  venäläisiltä  lienee  muuten  ollut  jotensakin  helppoa,  sillä 
he  eivät  osanneet  rakentaa  siitä  itselleen  vahvaa  puolustusasemaa,  jonka 
turvissa  olisivat  voineet  ryhtyä  taisteluun  ja  jonne  he  tappion  uhatessa 
olisivat   saattaneet    vetäytyä  vihollista  pakoon.     Ainoastaan  etelävenäläi- 

set  ymmärsivät  laittaa  kuormastosta  jonkunmoisen  leirintapaisen  varus- 
tuksen. Kronikkain  kertomuksista  ilmenee,  että  venäläisten  päätarkoi- 
tuksena oli  kuormaston  anastaminen  ja  jos  kuormasto  oli  joutunut 
vihollisen  valtaan,  pidettiin  taistelu  ratkaistuna.  Ei  ollut  lainkaan 
harvinaista,  että  liittolaisten  päästessä  voittajiksi  syntyi  heidän  välillään 
riita  saaliista.  Sitä  hyväkseen  käyttäen  pääsi  vihollinen  selviytymään 
tukalastakin  asemasta  verrattain  vähillä  tappioilla. 

Kaupunkien  valloittamiseen  käytettiin  paitsi  nuolia  erityisiä  heitto- 
koneita »pöroki»,  joiden  avulla  lennätettiin  kiviä  piirityksenalaiseen 
paikkaan.  Tällaiset  koneet  valmistettiin  sodan  alussa  ja  kuletettiin 
niitä  kuormaston  mukana  erikoisen  ammattimiehen  valvonnanalaisina.  Nuo- 
lisateen avulla  tahtoivat  piirittäjät  estää  piiritettyjä  toimimasta  ja  piiri- 
tetyt puolestaan  heittelivät  kiviä  pillittäjien  varustuksiin,  kaatoivat 
tulikuumaa  vettä  heidän  päällensä  ja  ampuivat  tuhkatiheään  nuolia 
heidän  joukkoonsa.  Heittokoneillaan  kokivat  piirittäjät  särkeä  muuria, 
ja  jos  se  heille  onnistui,  ryhtyivät  he  varsinaiseen  ryntäykseen.  Ryn- 
täyksen helpoittamista  varten  kokosivat  piirittäjät  muurien  ympärille 
suuria  puu-  ja  olkikasoja,  joita  kutsuttiin  »primet»,  sytyttääkseen  pii- 
ritetyn kaupungin  palamaan  taikka  rakentaakseen  niistä  siltoja,  joita 
myöten  piirittäjät  sitten  hyökkäsivät  kaupungin  muurille.  Ensi  ai- 
koina valloitettiin  kaupungit  tavallisesti  väkirynnäköllä.  Mutta  kun 
oli  huomattu,  että  mieshukka  sitä  toimeenpantaessa  nousi  hyvin 
suureksi,  niin  ruvettiin  yhä  enemmän  turvautumaan  passiiviseen 
piiritykseen  »oblezanie»,  »stojanie»,  »ostoi»,  minkä  tarkoituksena 
oli  pakottaa  kaupunki  tai  linnoitus  nälän  kautta  antautumaan.  Sitä 
varten  sulkivat  piirittäjät  piiritettävän  paikan  joka  puolelta,  hävittivät 
sen  ympäristön,  estivät  siltä  muonavarojen  kuletuksen  ja  veden- 
saannin. Tämän  tehtyään  jäivät  piirittäjät  odottamaan,  milloin  piiri- 
tetyt nälän  ja  hädän  ahdistamina  suostuivat  antautumaan.  Piiritetyt 
taas  vuorostaan  toivoivat,  että  vihollinen  aikansa  piiritettyään  vihdoin 
kyllästyy  ja  solmii  rauhan  entisillä  ehdoilla.  Jos  vihollisen  oli  onnis- 
tunut valloittaa  kaupunki,  tapahtuipa  se  sitten  väkirynnäköllä  tai  passii- 
visen piirityksen  kautta,  joutui  —  etenkin  vanhaan  aikaan  — 
kaupungin  koko  omaisuus  vihollisen  saaliiksi.  Vaimot  ja  lapset  vietiin 
vankeuteen,  miehet  tavallisesti  tapettiin.  Välttääkseen  tällaista  koh- 
taloa antaututvat  piiritetyt  usein  vapaaehtoisesti,  sovittuaan  kuitenkin 
edeltä  päin,  että  vihollinen  säästäisi  heidän  henkeään  ja  omaisuuttaan. 
Korvaukseksi  siitä  annettiin  viholliselle  rahaa  ja  kalliita  metalleja. 

Jo  vanhempana  historiallisena  aikana  pidettiin  kaupunkien  ja  linnoi- 
tusten rakentamista  hyvin  rasittavana  tehtävänä.  Kun  saapui  tieto,  että 
oli  lähdettävä  kaupunkia  rakentamaan,  keskeytettiin  kaikki  muut  toi 
met.  Pääkaupungin,  metropoolin,  asukkaat  olivat  tuosta  rasituksesta 
suurimmaksi  osaksi  vapautetut,  mutta  sen  sijaan  lepäsi  mainittu  velvol- 
lisuus kovin  raskaana  taakkana  maalaisväestön  hartioilla.  Usein  täytyi 
jostakin  määrätystä  Novgorodin  vallan  alaisuuteen  kuuluvasta  alueesta 
joka  viidennen  miehen  lähteä  kaupunkia  rakentamaan  ja  joka  neljännen 
tuli  varata  hänelle  kaikki  tarpeet  rakennusajaksi.  Pääkaupungin  asuk- 
kaiden tehtävä  rajottui  siihen,  että  he  valitsivat  työnjohtajat.  Samoin 
kuin  pääkaupunkilaiset  pyrki  papistokin  vapaaksi  rakennustyö-velvolli- 
suudesta. Tosin  kyllä  Novgorodin  arkkipiispa  määräsi  aina  silloin  täl- 
löin jonkun  rahasumman  käytettävinään  olevista  varoista  muurien  ra- 
kentamista varten,  mutta  yleensä  pysytteli  Novgorodin  papisto  loitolla 
koko  rakennushommasta.  Myöskin  kaupungin  rahastosta  lienee  ajottain 
apurahaa  mainittuun  tarkotukseen  myönnetty,  sillä  Novgorodin  tileissä 
on  ollut  merkittynä  muuan  menoerä  rakennustöiden  suorittamista  varten. 
Ei  novgorodilaisien  muuten  tarvinnut  samassa  määrässä  huolehtia  kau- 
punkinsa linnoittamisesta  kuin  esimerkiksi  heidän  läheisten  naapuriensa 
pskovilaisten.  Pskov  oli  alaltaan  paljoa  pienempi  Novgorodia  ja  sitä 
ympäröivät  vaaralliset  viholliset.  Mutta  Pskovin  asukkaat  ottivatkin  itse 
innokkaasti  osaa  kaupunkinsa  kunnossapitoon,  eivätkä  jättäneet  sitä  yk- 
sistään maalaisväestön  tehtäväksi.  XV  vuosisadalla  ympäröi  Pskovia 
kokonaista  neljä  muuria,  kun  niitä  suuressa  Novgorodissa  oli  vain 
kaksi.  Luonnon  muodostamat  varustukset  sen  sijaan  olivat  erittäin  hy- 
vät ja  niihin  novgorodilaiset  luottivatkin.  Novgorodin  laajoja  alueita 
peittivät  muinaisaikana  suuret,  läpipääsemättömät  metsät,  jotka  tarjosi- 
vat asujamistolle  taattuja  turvapaikkoja  vaaran  hetkellä,  samalla  kun 
ne  olivat  omiansa  ehkäsemään  ja  mitä  suurimmassa  määrässä  hidastut- 
tamaan vihollisen  hyökkäyksiä.  Lisäksi  oli  siihen  aikaan  Novgorodin 
alueella  vielä  paljon  jokia  ja  järviä,  joissa  aina  keväisin  ja  syksysin 
oli  runsaasti  vettä.  Sulan  veden  aikana  oli  siis  hyvin  vaikea  pääs- 
tä Novgorodiin.  Ratsuväki  ei  voinut  sitä  yrittääkään.  Ja  jos  viholli- 
nen joskus  talvisaikaan,  jolloin  sekä  ratsu-  että  jalkaväki  pääsi  kulke- 
maan, tahtoi  tunteutua  tuohon  rikkaaseen  valtakaupunkiin,  osasivat 
novgorodilaiset  turhanpäiväisten  keskustelujen  kautta  pidättää  vihollista, 
kunnes  kevät  saapui  ja  pakoitti  vihollisjoukot  peräytymään.  Novgoro- 
dissa ei  aina  XIV  vuosisadalle  saakka  ollutkaan  muuta  varustusta  kuin 
yksi  ainoa    muuri    »kremlj»   »detinets»  ^kromny  gorod»,  joka  alkujaan 

oli  puusta  tehty.  Vuonna  1044  se  poistettiin  luultavasti  Jaroslavin 
toimesta  ja  sen  sijaan  rakennettiin  uusi  kivestä.  Ruhtinas  Mstislaw 
sitä  vielä  laajennutti  v.  1116.  Mutta  kun  tämän  muurin  sisäpuolelle 
ei  saanut  rakentaa  asuinhuoneita,  eikä  niin  muodoin  sen  rajottamalla 
alueella  ketään  asunut,  vaan  ainoasti  ympäriinsä  sen  ulkopuolella,  niin 
täytyi  keksiä  keinoja  asukkaiden  suojelemiseksi  vaaran  hetkellä.  Sitä 
varten  ympäröitiin  vihollisen  lähestyessä  koko  kaupunki  väliaikaisilla 
puumuureilla  »ostrog»,  mitkä  sitten  taas  poistettiin,  kun  vaara  oli  ohitse. 
Vasta  XIV  vuosisadalla,  jolloin  Moskovan  ja  Tverin  valta  alkoi  paisua, 
rupesivat  novgorodilaisetkin  tarkemmin  ajattelemaan  kaupunkinsa  lin- 
noittamista. Mainitun  vuosisadan  alussa  rakennuttivat  he  uuden  kivi- 
muurin entisen  lisäksi.  Tätä  muuria  he  sitten  laajensivat  vuosien  1331 
ja  1335  välillä  ja  melkein  samoihin  aikoihin  laitattivat  kaupunkiin  uu- 
den, tarkoitustaan  paremmin  vastaavan  vallin  ja  kaivatuttivat  laajan  val- 
lihaudan.  Noita  varustuksia  aikojen  kuluessa  monta  kertaa  korjailtiin,  mutta 
mitään  uutta  ei  tullut  lisään  entisiin  muureihin,  vaan  pysyivät  ne  sel- 
laisinaan Novgorodin  kukistumiseen  saakka. 

XV  ja  XVI  vuosisadalla  tapahtui  suuria  muutoksia  Venäjän  valtio- 
ja  kulttuurielämässä  ja  ne  vaikuttivat  osaltaan  myös  sotalaitoksen  kehi- 
tykseen. Ampuma-aseita  ruvettiin  yhä  enemmän  käytäntöön  ottamaan  ja  seu- 
rauksena siitä  oli,  että  entinen  sotajärjestö  joutui  ennenpitkään  toisarvoiseen 
asemaan.  Kaupunkeja  piiritettäessä  ja  puolustettaessa  esiintyi  entisten 
koneiden  rinnalla  jo  tykkejäkin.  Vähää  ennen  suuren  Novgorodin  ku- 
kistumista oli  sen  muureilla  viisi  tykkiä.  Tykkien  ja  ruudin  valmis- 
tuksen suoritti  pääkaupungin  väestö.  Mainitaan  esim.  Pskovissa  jokai- 
sella kaupungin  osalla  olleen  oma  ruutivarastonsakin,  mikä  sijaitsi  aina 
jonkun  kirkon  läheisyydessä.  Huomattava  kuitenkin  on,  että,  vaikka 
tykkejä  hankituinkin,  ei  osattu  niitä  alussa  oikein  käyttää.  Sattui  vä- 
listä, että  ammuttaessa  tykki  viottui  tai  ponnahti  rikki.  Ja  avoimella 
kentällä  niitä  ei  kyetty  lainkaan  käsittelemään.  Sentähden  novgorodi- 
laiset  puolustivat  itsenäisyytensä  viime  tähteitä  ratsu-  ja  jalkaväellään 
eikä  suinkaan  tykistöllä.  Eivätkä  heidän  voittajansa  moskovalaisetkaan 
Novgorodia  valloittaessaan  ampuma-aseita  käyttäneet,  vaan  turvautuivat 
entiseen  tapaansa  jousimiehiin.  Vasta  vähä  myöhemmin,  kun  Novgo- 
rod laajoine  alueinensa  sekä  Pskov  olivat  tulleet  liitetyiksi  Moskovan  suu- 
riruhtinaskuntaan, tulivat  ampuma-aseet  yleiseen  käytäntöön.  Sotajou- 
kon tärkeimpänä  osana  olivat  siitä  lähtien  pyssymiehet  >pis£alniki»  ja 
tykistö  »narjad».  Pyssymiehet  muodostivat  oman  erityisen  osastonsa,  johon 
esim.  Pskovissa  kuului  tuhat  miestä.     Tällainen    osasto    jakaantui  vielä 

alaosastoihin,  sotnioihin,  joiden  johtajana  oli  sotnik  eli  sadan  miehen  pääl- 
likkö. Entiset  rykmentit  joutuivat  varjoon  uusien  rinnalla  ja  niitä  kut- 
suttiin yhteisellä  nimellä  »posoha».  Harvoin  ne  enää  saivat  ottaa 
osaa  varsinaiseen  taisteluun,  vaan  niiden  velvollisuutena  oli  hinata  lai- 
voja, rakentaa  siltoja,  pitää  huolta  tykistöstä,  hankkia  piiritystarpeita  y.  m. 
Kun  sotajoukon  järjestys  näin  oli  muuttunut,  tuli  luonnollisesti  sotapal- 
velus-velvollisuuskin asujamiston  kesken  jakautumaan  toisella  tavalla 
kuin  ennen.  Kaupunkilaiset  palvelivat  tästä  lähtien  aina  pyssymiehinä, 
jota  vastoin  maalaisväestö  toimitti  kaikki  »posohalle»  määrätyt  tehtävät. 
Maalaiset  olivat  jotenkin  tyytyväiset  tällaiseen  muutokseen,  sillä  se  ei 
vaatinut  heiltä  kovin  suuria  uhrauksia,  kun  ratsupalveluskin  suoritettiin 
entisten  perusteiden  mukaan.  Uutta  oli  vain  se,  että  ratsumiehen  piti 
nyt  lähtiessään  sotaan  ottaa  vielä  kärrytkin  mukaansa  tykistöä  varten, 
joka  useimmiten  jätettiin  »posohan»  huostaan.  Vapaaehtoisesti  sotapal- 
velukseen tarjoutuvilla  »ohotäije  ljudi»  ei  ollut  myöskään  syytä  nuri- 
naan. Ennen  he  olivat  menneet  sotaväkeen  saaliin  toivossa,  mutta  tänä 
aikakautena  he  rupesivat  saamaan  määrätyn  maksun  vaivoistaan.  Mak- 
sun suorittivat  heille  sellaiset  henkilöt,  jotka  tahtoivat  päästä  vapaaksi 
sotapalveluksesta.  Maksu  oli  hyvin  erilainen  riippuen  suuressa  määrin 
olosuhteista  ja  varsinkin  sotatoimien  laadusta.  Tavallisesti  sai  vapaaeh- 
toinen ratsumies  kolmesta  viiteen  ruplaan  kuukaudelta  ja  vapaaehtoinen 
jalkamies  noin  pari  ruplaa  kuukautta  kohti. 

Tuskin  oli  Moskovan  suuriruhtinas  yhdistänyt  Venäjän  muut  ruhti- 
naskunnat valtikkansa  alle,  ennenkuin  hän  alkoi  hautoa  mielessään  uu- 
sia valloitusretkiä.  Siitä  syystä  syntyi  jo  heti  seuraavalla  eli  XVI 
vuosisadalla  pitkällisiä  ja  vaikeita  sotia,  jotka  pakottivat  hyvin  tuntu- 
vassa määrässä  lisäämään  sotavoimien  lukumäärää,  mikä  taas  useinkin 
vaati  suuria  uhrauksia  asujamiston  puolelta.  Niinpä  täytyi  asukkai- 
den monin  paikoin  luopua  ennen  nauttimistaan  etuoikeuksista,  eikä 
suotu  armoa  papistollekaan,  vaan  velvoitettiin  se  yhdessä  mui- 
den kansalaisten  kanssa  suorittamaan  kaikki  sodan  tuottamat  rasi- 
tukset. Luonnollisesti  uudistukset  sotalaitoksen  alalla  herättivät  al- 
kuaikoina tyytymättömyyttä  Moskovan  hallitusta  vastaan.  Valitettiin 
että  suuriruhtinas  koettassaan  valloittaa  vieraita  maita  menetti  kovin 
paljo  väkeä  ja  siten  teki  omat  alueensa  autioiksi  sekä  perin  köyhiksi. 
Mutta  Moskovan  hallitsijaa  piti  kuitenkin  kaikkien  muiden  totella  ja  hä- 
nen johdollaan  avautui  venäläisille  uusia,  ennen  tuntemattomia  näköaloja. 

E.  Nervander,  Keisari  Aleksanteri  I:sen  matkat  Suo- 
messa. Vanhempien  ja  uudempien  lähteiden  sekä  muistotietojen  mu- 
kaan. Runsaasti  kuvitettu.  Helsinki,  Kustannusosakeyhtiö  Otava.  1906. 
Sivuja  313. 

Mielihyvällä  on  yleensä  tervehditty  tämän  hra  Nervanderin  kirjan 
ilmestymistä.  Ja  syyllä.  Aine  on  siinä  meille  suomalaisille  perin  miel- 
lyttävä, esitys  puettu  hauskaan  muotoon,  ja  aineen  käsittely  on  useim- 
missa kohdissaan  viety  läpi  tyydyttävällä  perinpohjaisuudella,  laajojen 
aineskokoelmien  perustalla. 

Tämän  viimeksi  mainitun  seikan  lukija,  joka  teosta  katselee  tutki- 
muksen kannalta,  heti  havaitsee  mielihyväkseen.  Jo  nimilehti  viittaa 
siihen,  että  teosta  varten  on  yritetty  koota  kaikki  saatavissa  oleva  aine- 
histo  ja  siten  luoda  perusta,  jonka  pohjalla  tekijä  ei  ainoastaan  ole 
voinut  arvostella  tähän  astisten  esitysten  luotettavaisuutta,  karsia  pois 
keisari  Aleksanterin  Suomen-matkoihin  liittynyttä  paljoa  mielikuvituksen 
tuotetta,  vaan  myöskin  tehdä  tietoa  niistä  täydellisemmäksi,  lisätyksi. 
Myöskin  se  on  hänen  teoksellaan  etuna  muihin  aikaisempiin  esityksiin 
verraten,  että  hän  on  ottanut  yhdessä  jaksossa  kertoakseen  keisarin 
kaikki  matkat  Suomessa,  joka  tietysti  on  lisää  edistänyt  annetun  kuvan 
tulemista  selväpiirteiseksi. 

Tekijän  ansioksi  on  empimättä  tunnustettava,  että  aivan  helppoa  tämä 
perustava  työ  ei  suinkaan  ole  ollut.  Aineesta  julkaistu  kirjallisuus  on 
tosin  kyllä  pian  käyty  läpi;  mutta  mitä  lisää  on  ainehistoa  voitu  esi- 
tyksen rikastuttamiseksi  koota,  sen  on  täytynyt  tapahtua  laajojen  mat- 
kojen, runsaan  kirjeenvaihdon  sekä  osittain  myöskin  paikallisten  arkisto- 
tutkimusten kautta:  nähtävästi  on  tekijä  itse  kulkenut  toistamiseen  kei- 
sari Aleksanterin  käymät  paikat,  ottanut  selvää  keisarin  kohtaamista 
huomattavimmista  henkilöistä,  etsinyt  heidän  jälkeläisiltään  kautta  maan 
vielä  saatavia  perhekertomuksia  ja  näkyviä  matkamuistoja.  Mieluista  on 
lukijan  nähdä,  kuinka  hra  Nervanderin  ahkera  työ  ja  huolellinen  tutki- 
mus on  tässä  kaikessa  jälleen  päässyt  käytäntöön  seurattavaksi  esimer- 
kiksi monelle  muulle  nuoremmalle.  Siten  hän  on  saanut  ja  kirjaansa 
sijoittanut  varaston  tietoja,  jotka  matkakertomuksen  selventämisen  lisäksi 
palvelevat  runsaassa  määrin  toistakin  tarkoitusta:  antanut  kultuurikuvan 
senaikuisesta  Suomesta,  kansan  ja  sivistyneitten  elämästä  ja  tavoista, 
vaikka  tosin  juhla-asun  verhoamina,  kultuurikuvan  jota  ei  meillä  tie- 
tääkseni vielä  ole  ollut  tältä  ajalta.  Se  lisää  kirjalle  ansiokkuutta, 
samoinkuin  sekin  seikka,  että  tekijä  on  yleisten  historiallisten  tapahtu- 
main —  tai  sanon  paremmin  poliitisen  silloisen  elämän  —  esittämisellä 
pyrkinyt  kautta  käsittelynsä  luomaan  keisarin  matkoille  taustaa,  jonka 
tunteminen  kyllä  onkin  ehto  niiden  oikealle  käsittämiselle. 

Sallittakoon  minun  kuitenkin,  kirjan  monet  ansiot  tunnustaessani, 
huomauttaa  siinä  eräistä  kohdista,  joiden  suhteen  olisin  suonut  lukijan 
saavan  enempää  ja  täydellisempää,  kuin  nyt  on  laita.  Jos  puutteelli- 
suuksia kirjassa  löytyy,  voi  sanoa  niiden  yleensä  sisältyvän  juuri  mai- 
nitun taustan  kokoonpanoon.  Jo  teoksen  alkulauseesta  voi  tarkkaava 
lukija  huomata  kohdan,  jossa  m.  m.  hän  aavistaa  vajavaisuutta  löytyvän. 
Siellä  tekijä  luettelee  käyttämänsä  kirjallisuuden.  On  luonnollista,  että 
kun  Aleksanteri  Iistä  jotain  kirjoittaa,  ei  voi  kokonaan  jättää  huomioon 
ottamatta  sitä  kirjallisuutta,  joka  hänestä  on  ilmestynyt  venäjänkielisenä. 
Sitä  ei  tekijäkään  ole  tehnyt;  hän  mainitsee  käyttäneensä  kenraali 
Schilderin  laajaa  teosta,  joka  Aleksanteri  I:een  nähden  on  uusin  ja 
paras.  Mutta  siihen  yksinään  ei  olisi  mielestäni  ollut  syytä  rajoittua, 
sitä  enemmän  ei,  kun  löytyy  eräitä  muitakin  julkaisuja,  joista  tekijä 
olisi  saanut  yhä  lisää  aineksia  käsittelemänsä  kysymyksen  suoranaiseksi 
hyödyksi.  Mainitsen  niistä  esim.  keisarillisen  hovin  laajat  painetut  päi- 
väkirjat (KaMepi>-<!>ypbepCKifl  acypHaJTbl,  jokapäiväiset  tiedonannot 
keisarin  ulkonaisesta  toiminnasta,  ynnä  kertomukset  keisarin  matkoista 
Venäjällä.  Niistä,  ja  muistaakseni  myöskin  jo  Schilderin  teoksesta,  olisi 
voitu  lisää  saada  esitys  siitä,  mikä  merkitys  matkustamisella  yleensä  on  ollut 
keisari  Aleksanterin  elämään,  kuinka  hän  on  suurensuuren  osan  elämäs- 
tään viettänyt  matkavaunuissa  tai  reessä,  kulkenut  pitkin  valtakuntaansa 
ja  Europaa,  mitkä  syyt  ovat  hänet  vieneet  tähän  elämäntapaan,  kuinka 
hän  tavallisesti  on  matkustanut  ja  kuinka  kansalleen  esiintynyt  matko- 
jensa aikana.  Jotain  on  kyllä  tekijäkin  tältä  alalta  esittänyt,  mutta  ei 
niin  tyydyttävästi,  kuin  minä  puolestani  olisin  suonut.  Kun  keisari 
matkoillaan  enemmän  kuin  muuten  esiintyy  tavallisena  ihmisenä,  olisi 
lisäksi  ollut  suotavaa  saada  runsaammin,  kuin  tästä  kirjasta  voi  lukea, 
hänestä  yleistä  persoonallista  kuvausta,  hänen  luonteestaan,  elintavois- 
taan j.  n.  e. 

Mutta  matkoillaankin  keisari  ennen  kaikkia  on  toki  hallitsija:  enim- 
mäkseen Aleksanteri  I  on  ne  tehnyt  hallitustarkoituksissa,  ja  hallitsijana 
ihmiset  häntä  ovat  niiden  aikana  kohdanneet  ja  kohdelleet.  Sentähden 
tulee  myöskin  esitys  Aleksanteri  I:n  ja  Suomen  kansan  välisistä  poliiti- 
sista  suhteista  tämän  keisarin  Suomen-matkojen  kertojalle  varsin  tär- 
keäksi velvollisuudeksi.  Kuten  jo  olen  huomauttanut,  hra  Nervander 
on  kyllä  tajunnut  tehtävänsä  tämän  puolen  merkityksen  varsin  hyvin; 
mutta  sittenkin  täytyy  sanoa,  että  sitä  täyttämään  pyrkiessään  hän  on 
onnistunut  ehkä  kaikkein  heikoimmin.  Ei  se  muuten  ole  kummaa. 
Yhdeltä  puolen  asiaa  koskeva  kirjallisuus  on  liian  runsas  helposti  hal- 
littavaksi, ja  toiselta  sitä  puuttuu  lähes  kokonaan,  joten  tekijällä  olisi, 
puutteita  poistaakseen,  ollut  suoritettavina  arkistotutkimuksia  kysymysten 
selvittämiseksi,  jotka  jo  ne  yksinään  antaisivat  ainetta  eri  julkaisuihin. 
Suomen  kysymys  Porvoon  valtiopäivien  aikana  sekä  sitä  ennen  on  muo- 
dostanut osan  europalaisesta  suurpolitiikasta,  ja  Suomen  historia  viime 
vuosisadan  toisen  vuosikymmenen  loppupuolella  on  miltei  vielä  tutki- 
matta.    Tekijän    teoksessaan    osottama    heikkous    valtiollisen    esityksen 

alalla  onkin  sentähden  hyvin  ymmärrettävää,  samoinkuin  sekin,  että 
muutamiin  kohtiin  on  häneltä  milloin  jäänyt  vajanaisuuksia,  milloin  pu- 
jahtanut erehdyksiä.  Edellisiin  voinen  lukea  sen,  ettei  hän  mitään  mai- 
nitse Aleksanteri  I:n  aikeista  vuonna  1808  tulla,  Suomeen,  vaikka  hän 
kyllä  puhuu  laajalti  Suomalaisen  lähetystön  Pietarin-matkasta  saman 
vuoden  lopulla ;  nämä  aikeet  —  joiden  historia  on  pitkä,  ja  joista  ehkä 
myöhemmin  saan  toisen  tilaisuuden  esittää  tarkempaa  —  ne  nim.  ovat 
käsittääkseni  jossain  määrin  yhtäläisesti  olleet  valmistelua  Aleksanterin 
matkoille  Suomeen  seuraavana  vuonna,  kuin  mainitun  lähetystönkin 
ilmestyminen  Pietariin.  Edelleen  esiintyy  sekä  puutteellisuutta  että  ereh- 
dyksiäkin —  jälleen  vain  esimerkin  mainitakseni  —  tekijän  kertomuk- 
sessa Aleksanterin  käynnistä  Helsingissä  maaliskuun  30  päivänä  1809, 
jonka  yhteydessä  hän  vain  sivumennen  mainitsee  eversti  Lagerbringin 
tulosta  Tukholmasta  keisarin  luo  ja  sanoo,  että  kuningas  Kustaa  IV 
Adolf  olisi  muka  edellisenä  päivänä  syösty  siellä  valtaistuimelta.  Jos 
tekijä  olisi  tuntenut  tarkemmin  —  luultavasti  saanen  käyttää  näitä  sanoja 
—  mitä  asiaa  Lagerbringillä  oli  keisarille  ja  mitä  sanomia,  Lager- 
bringin tuomille  aivan  päinvastaisia,  keisari  juuri  parsikaan  odotti  Ruot- 
sista päin,  nim.  suuren  kolmiosaisen  armeijansa  hyökkäyksen  onnistu- 
mista Ruotsiin  ja  rauhan  saavutusta  tämän  maan  kanssa,  niin  hän  olisi 
voinut  antaa  lukijoilleen  vieläkin  syvällisemmän  käsityksen  Aleksanterin 
silloisesta  matkasta  Suomeen,  sen  tavattoman  laajakantaisesta  merkityk- 
sestä, sekä  sen  nojalla  selittää  keisarin  käytöksessä  yhtä  ja  toista.  Ja 
aivan  väärä  on  hänen  ilmoituksensa  Kustaa  IV  Adolfin  valtaistuimelta 
sysäämisen  päivämäärästä.  Tekijä  nähtävästi  ei  tarkoita  vallankumousta, 
joka  —  kuten  tunnettua  —  tapahtui  maaliskuun  13  päivänä,  vaan  ku- 
ninkaan omaa  kruunusta  luopumista,  luopumuskirjeen  allekirjoittamisen 
päivää.  Se  on  tapahtunut  paljoa  myöhemmin,  toukokuun  2  päivänä. 
Kirje  itse  on  kyllä  päivätty  tekijän  mainitsemalla  maaliskuun  29  päivällä, 
mutta  siinä  onkin  käytetty  antedaterausta. 

Pisimmän  matkansa  keisari  Aleksanteri  teki  Suomeen  v.  1819,  ja 
sen  esittäminen  on  tekijältä  vienyt  tilaa  runsaan  puolen  hänen  kirjas- 
taan. Perin  huvittavaa  on  lukea  sitä.  Alussa  siinäkin  on  lyhyt  esitys 
syistä,  jotka  saivat  keisarin  ja  Suomen  asiain  silloisen  esittelijän  Reh- 
binderin pitämään  matkaa  tarpeellisena.  Rehbinderin  tosin  vielä  julkai- 
semattomasta kirjeenvaihdosta  olisi  tekijä  löytänyt  paljon  lisää  tätä  mat- 
kaa koskevia  tärkeitä  aineksia,  varsinkin  sen  valmisteluihin  nähden.  En 
ryhdy  minäkään  niihin  lähemmin,  koska  toivoa  on  saada  pian  niistä 
tärkeimmät  muussa  yhteydessä  julkisuuteen. 

U<  L  Lehtonen. 


Lannetär.  Uusi  jakso  I.  Julkaissut  Varsinaissuomalainen  osakunta. 
Helsingissä  1908.  8:o.  X  +  242  +  (2)  s.  Kuvitettu.  Hinta  2:  25 
mk. 

Historiallisessa  Aikakauskirjassa  ilmoitettiin  viime  vuonna  (1907,  s. 
172)  Satakuntalaisen  osakunnan  julkaisema  albumi  Satakunta.  Koti- 
seutututkimuksia.  I.  Nyt  on  jo  toinen  samanlaatuinen  julkaisu  ilmoitetta- 
vanamme. Varsinaissuomalainen  osakunta  on  kiiruhtanut  seuraamaan 
veljesosakuntansa  esimerkkiä.  Vanha,  jakamaton  Länsisuomalainen  osa- 
kunta julkaisi  aikoinaan  AäH/zetär-nimistäalbumisarjaa  ja  sarjaa  Länsi-Suomi,, 
johon  painettiin  laajempia  tutkimuksia,  joista  monet  koskettivat  kotiseudun 
tutkimista.  Uusi  Lännetär  yhdistää  molempien  julkaisusarjojen  pyrinnöt, 
suuntautuen  samalla  varsinaisesti  kotiseutututkimukseen,  jota  käsittelevät  kir- 
joitukset täyttävät  huomattavasti  laajemman  osan  edessämme  olevasta  ni- 
teestä. Varsinainen  albumi-osa  sanan  vanhassa  merkityksessä  ei  sekään  ole 
mielenkiintoa  vailla;  onhan  siinä  onnistuneilla  kuvilla  varustettu  esitys  Var- 
sinaissuomen  ja  sen  kaupunkien  sineteistä  ja  vaakunista  ja  tri  Axel  O.  Hei- 
kel* in  kirjoitus  Vaikutuksia  viimekeväisestä  käynnistäni  Tukholmassa, 
jossa  tekijä  kertoo  huomioitaan  Skansenista  ja  Nordiska  Museefista  jäl- 
kimäisen vihkimisjuhlallisuuksien  yhteydessä. 

Mutta  ennenkaikkea  kiintyy  huomiomme  kuitenkin  Lännettären  jäl- 
kipuoliskoon, kotiseutututkimusten  osaan.  Näitten  joukosta  on  ennen 
muita  mainittava  maist.  J.  Rinteen  laaja  esitys  P.  Olavin  luostari  ja 
.rauniot  Kaskenkadun  Ja  Ison  Hämeenkadun  yhtymän  tienoilla  Turussa 
(28  kuvaa).  Tässä  tekijä  on,  perustuen  osaksi  kirjallisuudessa  tavatta- 
viin tietoihin  P.  Olavin  luostarin  paikasta  Turussa,  mutta  pääasiallisesti 
eri  aikoina  löydettyihin  raunioihin  Kaskenkadun  seutuvilla  osoittanut, 
että  nyttemmin  voimme  pitää  varmana,  että  luostarin  paikka  vihdoinkin 
on  saatu  määrätyksi.  Mitä  vaikeuksia  tässä  on  ollut  voitettavina  käy 
ilmi  siitä,  että  mitään  erikoisia  tieteellisiä  kaivaustöitä  ei  ole  voitu  suo- 
rittaa paikalla,  se  kun  on  asuttua  kaupunkialuetta;  ainoastaan  kun 
vanhoja  rakennuksia  on  purettu  uutisrakennuksia  varten  ja  perustuksia  kaivet- 
taessa on  löydetty  raunioita,  ovat  tiedemiehet  päässeet  tutkimuksia  tekemään. 
Näin  ollen  on  tutkimustyö  vain  hitaasti  voinut  edistyä  eikä  ole  ollut 
mahdollista  tyystin  tutkia   koko  seutua. 

Muinaistiedettä  käsittelee  maist.  A.  M.  Tallgren  kirjoituksessaan 
Varsinais-Suomesta  niihin  aikoihin,  kuin  Kreikassa  muodostuivat 
Homeron  laulut  (19  kuvaa).  Tekijä  kertoo  pirteällä  tavallaan  prons- 
sikautisista löydöistä  Varsinais-Suomessa  ja  esittää  millä  tavoin  on  ollut 
mahdollista  määrätä  tällaisten  löytöjen  ikä.  Tällöin  tekijä  kuitenkin, 
puhuessaan  löydöistä  Kreikassa  nähtävästi  epähuomiosta  on  asettanut 
sanansa  niin,  että  saattaa  syntyä  väärinkäsitys;  Atheenain  Akropoliilta 
„persialaissorasta"  löydettyjen  esineiden  ikää  ei  määrätä  samanaikuisten 
ja  näiden  kanssa  löydettyjen  egyptiläisten  esineiden  mukaan,  vaan  se 
seikka,  että  ovat  löydetyt  wpersialaissorasta",  jo  sinänsä  ilmoittaa  niiden 
alimman  ikärajan.  Samassa  kirjoituksessa  tekijä  esittää  huomioitaan 
Varsinais-Suomen  asutusta  aloista  ajalla  1500-  500  e.  Kr.  —  Yliopp. 
Kyösti  Kaukovalta  esittää  Katkelman  Paattisten  historiaa  (3  kuvaa) 
alkaen  esihistoriallisista  ajoista,  etupäässä  kohdistuen  siihen  mitä  kansa  itse 
tietää  kertoa  pitäjän  vanhemmasta  historiasta,  linnoista  y.  m.  ja  mitä 
muinaisjäännöksiä  voi  paikkakunnalla  huomata. 

Maist.  Kustavi  Kaila  kirjoittaa  Hiukan  pääelinkeinoistamme  Turun 
tienoilla  1500-luvun  puolivälissä  esittäen  esimerkkejä  maanviljelyksen 
ja  karjanhoidon  tilasta  ja  tuottavaisuudesta  Kustaa  Vaasan  tiluksilla 
Turun  seuduilla  ja  verraten  niitä  saman  aikuisiin  tuloksiin  Ruotsissa. 
Nimimerkki  7.  /?.  /l[spelin]  on  antanut  julkaisuun  luettelon  Entisai- 
kaisia taiteenharjoittajia  Turussa,  sekä  ilmoitukset  mistä  tätä  nykyä 
on  saatavissa  tietoja  näistä.  —  Tri  Heikki  Ojansuu  on.  kirjoittanut 
Vähäsen  Suomi-  ja  suomalaisnimestä,  prof.  Joos.  J.  Mikkola  Muu- 
tama, sana  Kalana-  ja  Kalais-nimistä. 

Kirjallisuushistoriaa  edustaa  prof.  Arthur  HjelVin  kirjoitus  Kuinka 
paljon  on  Agricola  Vanhaa  Testamenttia  suomentanut  tai  suomeksi 
toimittanut?  Tässä  prof.  Hjelt  on  tullut  useimmille  arvattavasti  odotta- 
mattomaan tulokseen,  nimittäin  siihen  että  Agricolan  teoksissa  on  tavat- 
tavissa suomenkielellä  enemmän  kuin  puolet  Vanhasta  Testamentista, 
tosin  osaksi  verrattain  lyhyeitä  otteita  eikä  yhdenjaksoista  tekstiä.  Onko 
toiveita  saada  kerran  nähdä  julkaistuna  kokoelmaksi  yhdistettynä  kaikki  se, 
mitä  Agricola  on  suomeksi  toimittanut  Raamatusta? 

Kun  vielä  mainitsemme  maist.  Kaarle  Soikkelin  luonnonhisto- 
riallisen tutkielman  Perkun  —  Tor  —  Ukko  (2  kuvaa),  jossa  tekijä 
tulee  siihen,  että  muinaissuomalaisten  Ukko  enemmän  lähenee  luonteel- 
taan ja  olennoltaan  Toria  kuin  slaavilaisten  Perkunia,  olemme  esittäneet 
julkaisun  historialliset  kirjoitukset. 

Julkaisu  tuottaa  kaikkea  kunniaa  Varsinaissuomalaiselle  osakunnalle 
ja  ansaitsee  leviämistä  etenkin  kotiseutututkimusta  harrastavien  piirissä. 
Toivomme  että  Varsinaissuomalainen  osakunta  voisi  samalla  innolla, 
kuin  mikä  siinä  tätä  nykyä  vallitsee,  edelleen  jatkaa  työtään  kotiseutu- 
tutkimuksen hyväksi.  Ja  olkoot  nämä  uusimmat  julkaisut  Satakunta  ja 
Lännetär  muillekin  osakunnille  kehottimeifc  työhön  kotiseututkimuksen 
alalla;   se  on  ala,  jossa  työtä  on  riittämään  asti. 

L  T—r. 


The  Historians'  history  of  the  World  (Historioitsijain  maailman- 
historia) Lontoon  Times'in  toimesta  ja  kustannuksella  julaissut  tohtori 
H.  Smith  Williams. 

Hist.  Aikakauskirjan  viime  numerossa  tehtiin  selkoa  uudesta,  huo- 
mattavasta tanskalaisesta  maailman  historiasta.  Tällä  kertaa  pyydämme 
saada  lukijoillemme  lyhyesti  esittää  samantapaisen,  mutta  paljo  laaja- 
peräisemmän  ja  suurisuuntaisemman  englantilaisen  historiateoksen.  Eng- 
lantilaisen, s.  t.  s.  Englannissa  julaistun  ja  englanninkielisen,  mutta 
osaksi  useiden  maiden  eri  oppineiden  kirjottaman,  joten  teos  tavallaan 
muodostuu  suureksi  historialliseksi  kansainväliseksi  ensyklopediaksi, 
mikä  käsittelee  ihmiskunnan  kehitystä  aina  syksyyn  v.  1907  asti,  eli 
, seitsemänkymmenen  vuosisadan"  kuluessa.  Tämän  pitkän  kehitysjak- 
son tarjoama  materiali  täyttää  24  laajaa  nidosta,  yhteensä  n.  17,000  si- 

vua,  ja  kuvia  on  jonkun  verran  yli  3,000,  niistä  236  koko  sivun  ku- 
vaa. Kustannukset  ilmotetaan  kaikkiaan  nousseen  yli  70,000  punnan, 
siis  n.  1,750,000  Smk. 

Erikoisessa  200  sivun  laajuisessa  näytejulkaisussa  selitetään  m.  m. 
teoksen  historiallista  metodia,  ja  huomautetaan,  että  se  on  samalla  krii- 
tillinen ja  vertaileva,  filosofinen  ja  teorettinen.  Ylimalkaan  kiinnitetään 
individualistin  tosiasioihin  paljo  huomiota.  Tahdomme  siterata  seuraa- 
van kohdan : 

»Jotkut  teoristit  väittävät,  että  suuret  miehet  ovat  enimmäkseen  ai- 
kansa tuote;  olkoon,  mutta  tuskinpa  voi  tulla  kysymykseenkään,  että 
suuren  miehen  teot  eivät  vaikuttaisi  puolestaan  hänen  aikaansa  ja  an- 
taisi sille  luonnetta,  jonka  avulla  historioitsija  voi  sitä  tulkita.  Ajatelta- 
koon, mitä  olisi  Kreikan  historia  sinä  aikana,  jota  me  nyt  kutsumme 
sen  kunniakkaimmaksi,  jos  parinkymmenen  miehen  nimet  ja  teot  olisi- 
vat olemattomia. ." 

Luonnollisestihan  ensyklopedisen  teoksen  suurin  merkitys  on  suu- 
relle yleisölle,  mutta  referenssiteoksena  on  sellaisella  tutkijallekin  py- 
syvä arvonsa.  Tässä  tapauksessa  vallankin  pari  seikkaa  on  omiaan  sitä 
lisäämään.  Ensiksikin  tekijäluetteio.  Täytyy  epäilemättä  tuntea  luotta- 
musta teokseen,  jonka  toimittajia  ovat  sellaiset  tiedemiehet  kuin  Wila- 
mowitz-Möllendorff  ja  Adolf  Erman  resp.  Kreikan  ja  Egyptin  historiaa 
varten,  Henry  Pelham,  David  Möller,  Adolf  Harnack,  A.  Vamb&y,  Theo- 
dor Nöldecke,  H.  J.  Mackinder,  y.  m.  europpalaiset  kuuluisuudet.  Ja  toi- 
seksi teoksen  oivallinen  registeri  tekee  sen  käyttämisen  erinomaisen 
helpoksi,  sillä  se  on  sekä  asianmukainen  että  paikallinen  ja  henkilö- 
kohtaisesti järjestetty. 

Mitä  tulee  kuviin,  ovat  ne  enimmäkseen  erittäin  teosta  varten  vali- 
tut, ja  sanotaan  sitä  varten  piirustajia  ja  taiteilijoita  vuosikausia  piirus- 
taneen ja  jäljentäneen  esineitä  British  Museumissa  ja  muissa  Lontoon 
museoissa.  Mainioihin  skandinavisten  teosten  kuviin  tottuneiden  on 
kuitenkin  mahdoton  yhtyä  niihin  ylen  ylistäviin  lausuntoihin,  mitä  ar- 
vostelijat ovat  kuvituksesta  antaneet,  ja  typografinen  ulkoasu,  paperi  ja 
painokin  voisivat  olla  hauskempia,  kuten  ylimalkaan  on  kaikissa  muissa 
englantilaisissa  teoksissa. 

The  Historians'  History  on  saanut  osakseen  mitä  kiittävimpiä  ar- 
vosteluja eri  asiantuntijain  puolelta  ammattijulkaisuissa.  Harvinaisella 
yksimielisyydellä  ovat  myöskin  suuret  päivälehdet,  radikalit  ja  klerikalit, 
konservativit  ja  liberalit  teosta  ylistäneet,  ja  senhän  pitäisi  olla  takeena 
sen  puolueettomuudesta  ja  onnistuneesta  arkojen  kysymysten  käsitte- 
lystä, vallankin  kun  muistaa,  että  se  käsittelee  ihan  nykyajankin  kysy- 
myksiä. Epäilemättä  ansaitsee  se  siis  mitä  laajinta  levenemistä,  ja  hin- 
takin, riippuen  uudellaisesta  kustannusmetodista,  josta  pienessä  lento- 
lehtisessä on  erikoisesti  selkoa  tehty,  on  saatu  pysymään  ainakin  kolme 
kertaa  halvempana  kuin  muissa  tämän  tapaisissa  halvimmissakaan  teok- 
sissa. —  Suomessa  tulisi  ainakin  Yliopiston  kirjaston  hankkia  teos  va- 
rastoonsa. 

Luonnollisesti  omistetaan  kirjassa  enemmän  huomiota  tapahtumille 
aina  kuta  kauvemmaksi  historian  kulussa  on  ehditty,  riippuen  inhimilli- 
sen elämän  yhä  haarautuvasta  ja  uusia  aloja  valtaavasta  pyrkimyksestä. 
Niinpä  tässä  maailman  historiassa  keskiaikaan  nähden  keskimäärin  sisäl- 
tyy 160  vuotta  nidokseen,  renessanssin  ja  reformatsionin  vuosisadalla 
vaatii  jo  44  vuotta  oman  nidoksensa,  seuraavalla  vuosisadalla  36  v.; 
samoin  1700-luku,  kun  taas  1800-luvulla  kunkin  nidoksen  keskimääräi- 
nen käsitelty  aikajakso  on  vain  26  v.  Tämä  seikka  on  itsessään  aivan 
luonnollinen,  ja  myös  on  tunnustuksella  mainittava,  että  kullekin  maalle 
on  annettu  suhteellinen  osansa,  ja  että  Englannin  historia  ei  ole 
liiaksi  domineraava.  Siltä  kuitenkin  pohjoismaalaisena  tuntuu,  kuin 
näille  maille  osotettu  huomio  olisi  liika  pieni.  Niinpä  ei  tekijäin  jou- 
kossa ole  ainoatakaan  Skandinavia  (lähdekirjallisuudessa  niitä  on  luon- 
nollisesti koko  joukko),  ja  vallankin  Suomeen  nähden  olisi  yhtä  ja 
toista  toivomisen  varaa.     Katsokaammepa ! 

Suomesta  puhutaan  yhteensä  enintäin  n.  4  sivun  suuruisella  alalla. 
Yleisarvostelu  suomalaisista  (XVII,  85  ja  seur.)  on  hyvin  suopea.  —  Tiedot 
rajottuvat  pääasiassa  I  ristiretken  mainitsemiseen,  Agrikolaan,  Kustaa 
Vaasan  sisällisen  hallituksen  merkitykseen  maallemme  (Erik  Fleming 
mainitaan)  ja  hänen  sotiinsa  Venäjän  kanssa,  Uudenkaupungin  rauhaan, 
Pikkuvihan  esittämiseen  ja  1808  vuoden  sotaan.  Viimemainittu  maini- 
taan erehdyksestä  päällekirjoituksessa  ja  indeksissä  olleen  1807,  mutta 
itse  esityksessä  ei  tätä  virhettä  ole.  Teokseen  on  myös  otettu  in  ex- 
tenso  eräs  Buxhoewdenin  julistus.  Oravaisten  tappelu  („Ormaisu)  ja 
„Lokalar"in  taistelu  (18/«08)  mainitaan  ratkaisseen  maan  kohtalon,  ja 
ohimennen  mainitaan,  että  venäläinen  sotajoukko  sodan  alussa  heti  val- 
lotti  Gotlannin,  Viaporin  ja  Turun  *  saaret."  Muutamia  muitakin  vir- 
heitä on.  Esim.  puhutaan  ratkaisevasta  meritaistelusta  Älandin  eli 
„  Hankulin"  luona  v.  1714.  —  Uudemmasta  historiastamme  on  mainittu 
helmikuun  julistuskirja  ja  sen  merkitys,  Bobrikowin  surma  ja  marras- 
kuun manifesti.  —  Kaupungeissamme  sanotaan  ruotsalaisen  elementin 
olevan  vallalla,  sekotettuna  saksalaisilla  ja  venäläisillä  aineksilla.  — 
Tässä  kaikki  Suomeen  kohdistuvat  tiedot,  jotka  ovat  poimitut  Ruotsin 
ja  Venäjän  historiaa  käsittelevistä  nidoksista. 

Ne  kohdat,  mihin  tämän  kirjoittaja  on  lisäksi  tullut  erikoisesti  tu- 
tustuneeksi, lienevät  kirjan  heikoimmat,  eikä  teosta  mitenkään  ole  sen 
mukaan  arvosteltava.  Tarkotan  historiantakaisia  aikoja.  Skandinavian 
historiassa  on  niille  uhrattu  4  */2  sivua  516:sta,  nekin  hyvin  ylimalkai- 
set, ja  itse  Englanninkaan  historiassa  on  niihin  tuskin  kajottukaan  vaikka 
tällä  alalla  kyllä  olisi  avustusta  voinut  saada  eteviltä  englantilaisilta 
asiantuntijoilta.  Kun  kirjassa  ylimalkaan  tuntuu  koetetun  tehdä  vertai- 
luja eri  maiden  olojen  välillä,  olisi  ollut  tässä  hyvinkin  kiitollinen  ala 
vertailemaan  Europan  maiden  oloja  samoihin  aikoihin  » muinaisen  Ori- 
entin" maihin.  Näiden  maiden  historia  on  näet  hyvin  valaisevasti  esi- 
tetty. Vaikkakaan  emme  ole  tutustuneet  Egyptin  historiaa  käsittelevään 
1  osaan,  takaa  tekijän,  A.  Ermanin  nimi,  että  sisältö  on  täyskelpoisinta, 

sillä  pidetäänhän  hänen  saksankielistä  teostaan  Aegypten  und  aegyp- 
tisches  Leben  im  Altertum  paraimpain  joukossa  olevana,  mitä  yleensä 
tältä  alalta  on  julaistu.  Selvästi  ovat  kirjotetut  I  ja  II  osassa  esitykset 
Assyriasta,  Hetiteistä,  Skyttalaisista,  Kimmereistä  y.  m.,  ja  tekijät  Jo- 
seph Hatevy  ja  William  Hamilton  ollevat  takuuna  siitä,  että  saamme 
lukea  näissä  esityksissä  tieteen  uusimman  kannan. 

A.  M.  T. 


Tigerstedt,  E.  S.  Biografiska  anteckningar  om  Savolax-brigadens 
män  1808—09.     Helsingissä  1908.     8:o,  (8),  230  s. 

Tekijä  on  nähtävästi  ottanut  kuvatakseen  „ Savon  prikaatia"  sellaisena 
kuin  se  kokoonpanoltaan  oli  Suomen  sodan  syttyessä.  Sillä  sodan 
aikana  kantoi  Sandelsinkin  osasto  (5:s  prikaati)  tätä  nimeä,  eikä  tekijä 
myöskään  ole  rajoittunut  antamaan  elämäkerrallisia  tietoja  yksinomaan 
niistä  miehistä,  jotka  taistelivat  Cronstedtin  osaston  (4:nnen  prikaatin) 
riveissä.  Seurauksena  tästä  menettelytavasta  on  toisinaan  esiintyvä  epä- 
johdonmukaisuus;  kuvattavia  henkilöitä  on  valittu  kumpaisestakin  mai- 
nitsemastamme osastosta,  huolimatta  siitä,  että  he  taistelivat  sotatante- 
reen eri  äärillä,  toisistaan  kokonaan  erillään. 

Seuraavat  joukot  ovat  esilläolevassa  teoksessa  käsittelyn  alaisina: 
Savon  jalkaväkirykmentti,  Savon  jääkärirykmentti,  Karjalan  jääkärikunta, 
Karjalan  rakuunarykmentti,  prikaatin  pestattu  tykistökomppania  sekä  jatka- 
ja rakuunavaraväki.  Matrikkelissa  mainitaan  326  sotaan  osanottanutta, 
joista  187  upseeria  ja  ylempää  sivili virkamiestä  sekä  139  alaupseeria 
ja  alempaa  virkamiestä.  Edellämainituista  on  tekijän  onnistunut 
saada  varsin  täyteläisiä  elämäkertoja,  joihin  useasti  liittyy  onnistuneita 
muotokuvia;  jälkimainituista  ovat  tiedot  usein  sangen  vaillinaiset. 

Tekijän  antamat  elämäkerralliset  tiedot  vaativat  valitettavasti  liiankin 
monta  oikaisua  ja  täydennystä.  Toisessa  paikassa  olen  laajemmin  esit- 
tävä teosta  selaillessani  huomaamani  virheet;  tässä  tyydyn  ainoastaan 
lyhyesti  huomauttamaan  muutamista  sellaisista  *). 

Brunow,  Paul  (n:o  170).  Papintodistuksen  mukaan  on  hänen  syn- 
tymäpaikkansa Rantasalmi.  —  Vapaaehtoinen  %  1792.  Kersantti 
(vakin.  palkattuna  ja  arvoltaan  vääpeli)  25/a  1796. 

Calonius,  Henrik  Johan  (n:o  310).  Syntyi  14/i2  1768.  Siirrettiin 
Savon  jalkaväen  henkikomppaniaan  17/a  1788.  Korpraali  rakuunoissa 
(palkatonna)  x/b  1789.     Sai  piiskurin  palkan  18/i2  1799. 


*)  Esittämäni  tiedot  perustuvat  yksinomaan  alkuperäisiin  lähteisiin :  omakä- 
tisiin  ansioluetteloihin  ja  papintodistuksiin. 

Christiernin,  Adolf  Ludvig  (rvo  153).  Syntyi  Husby-Sjutolftin  pi- 
täjässä. Furiiri  Svean  henki  kaartissa  17/2  1778.  Vänrikki  Jämtlannin 
rykmentissä  10/4  1783.  Varakorprali  Henkidrabanteissa  17/8  1791. 
Eversti uutnantti  Karjalan  rakuunoissa  (majurin  palkalla)  18/&  1795. 

Fabritius,  Ernst  Wilhelm  (rvo  30).      Kersantti  21/9  1770. 

Grotenfelt,  Carl  Herman  (n:o  6).  Yleni  1776  kersantiksi  „vid  be- 
törde  Escadron  och  öfre  Safvolax  Compag.*  (siis  ei  Savon  jalkaväki- 
rykmentissä). 

Hartin,  Carl  (n:o  311).  Tarjokas  Karjalan  rakuunoissa  B/i  1798. 
Furiiri  numeropalkalla  2/7  1798.  Kersantti  (vakin.  palkattuna  ja  vää- 
pelin arvoisena)  %  1803.  Vääpeli  vakin.  palkalla  Ala-Savon  komppa- 
niassa 2ö/9  1803. 

Hof strömt  Johan  Magnus  (n:o  171).  Vääpeli  vakin.  palkalla  14/4 
1790. 

v.  Nandelstadhy  Georg  Fredrik  (n:o  166).  Synt.  Juvan  pitä- 
jässä. Korprali' ylim.  palkalla  Karjalan  rakuunoissa  28/s  1796.  Kadetti 
Haapaniemellä  */•  1796-  Suoritti  tutkinnon  12/7  1800.  Sai  korp- 
calin    palkan    Ala-Savon  komppaniassa6/?   1804. 

Norrgreen,  Anders,  (Huom.  kirjoitti  itse  nimensä  kahdella  e:llä) 
(n:o  162).  Tarjokas  Savon  rykmentissä,  Puumalan  komppaniassa  27/2 
1772.  Korprali  80/8  1776.  Varusmestari  henkikomppaniassa  80/7  1786. 
Furiri  2%  1788.  Siirtyi  s.  v.  27/e  Karjalan  rakuunoihin,  Ylä-Savon 
komppaniaan. 

Norring,    Ernst   Eric    (n:o  314).      Syntyi  6/i  1759.     Rumpali  8/8 

1775.  Tarjokas    4/2  1777.     Toinen  korprali  15/6  1779.     Ensim.  korp- 
rali 26/a  1782.     Otti  m.  m.  osaa  Porrassalmen  taisteluun  1789. 

Oppman,  Albrecht  Wilhelm  (n:o  315).  Vääpeli  8/7  1806.  Otti 
osaa  Savonlinnan  piiritykseen  1788,  kahteen  otteluun  Porrassalmella 
1789,  sekä  muutamiin  kahakkoihin  Saimaalla  1790. 

Poppius,  Gabriel  (n:o  155).  Kornetti  ylim.  palkalla  2/9  1782  ja 
vakin.  palkalla  25/8  1790.  Sai  kersantin  palkan  24/*  1791.  Luutnantti 
Ylä-Savon  komppaniassa  kersantin  palkalla  7/a  1795. 

Poppius,  Johan  (n:o  161).  Toinen  korprali  3/io  1775.  Furiiri  28/6 
1779.     Kersantti  26/9  1780.     Aliluutnantti  18/7  1796. 

Ruthensköld,  Abraham  Axel  (n:o  163).  (Huom.  kirjoitti  itse  ni- 
mensä th:\\a.)  Luutnantti  armeijassa  ja  korotettu  25  vanhimman  henki- 
drabantin  joukkoon  8/ö  1800. 

SchlUter,  Severin  Emanuel  (n:o  156).  Tarjokas  u/7  1780.  Va- 
rusmestari 1  majurin  komppaniassa  ao/7   1787.     Kersantti  26/7   1789. 

Stenroth,  Petter  Reinhold  (n:o  164).  Siirtyi  !/io  1788  Savon  ryk- 
mentin kenttätykistöön.  Luutnantti  armeijassa  9/7  1802.  Aliluutnantti 
vakin.  palkalla  everstluutnantin  komppaniassa  6/7  1804.  Sai  pyynnöstä 
-eron  talli-  ja  miekkailumestarin  toimestaan  Haapaniemellä  1/7   1805. 

Sture,  Christer  Georg  (n:o  159).   Vääpeli  Karjalan  rakuunoissa  l% 

1776.  Kornetti  29/7   1776. 

Tässä  luettelemani  henkilöt  palvelivat  aikanaan  kaikki  Karjalan  ra- 
kuunarykmentissä,  —  Muihin  Savon  joukkoihin  nähden  en  ole  ollut  ti- 
laisuudessa vertaamaan  eversti  Tigerstedtin  julkaisemia  tietoja  alkupe- 
räisiin lähteisiin. 

Miellyttävän  ulkoasunsa,  kauniin  kuvituksensa,  selvyytensä  ja  elä- 
mäkerrallisten tietojensa  runsauden  vuoksi  ei  esilläoleva  teos  voi  olla 
jättämättä  edullista  vaikutusta  lukijaan.  Sitä  valitettavampaa  on,  että 
kirjan  suhteeton  hinta  (8  markkaa)  sallii  sen  levitä  korkeintain  vaan 
n ylimmän  viidensadan "  käsiin. 

A.  W:n. 


Katsaus. 


Sarjaa  „Äbo  universitets  lärdomshistoria"  ilmestyi  tammikuussa  sen 
kymmenentenä  niteenä  valtioneuvos  Th.  Reinin  teos:  »Filosofins  studi- 
um  vid  Äbo  universitet".  Johdannossa  luotuaan  katsauksen  filosofian 
tutkimukseen  Suomessa  ennen  yliopiston  perustamista  sekä  suomalaisiin 
filosofeihin  ulkomaisissa  korkeakouluissa,  antaa  tekijä  »Uusskolastiikan 
ajanjakso  1640 — 1722 "nimisessä  luvussa  esityksen  filosofian  asemasta 
tähän  aikaan,  erikoisesti  käsitellen  teoreettisen  ja  käytännöllisen  filoso- 
fian opettajanvirkojen  haltijoita,  sekä  henkilöitä,  jotka  tosin  eivät  amma- 
tiltaan olleet  filosofeja,  mutta  jotka,  kuten  esim.  piispa  Gezelius  van- 
hempi, kirjallisen  toimintansa  kautta  melkoisesti  ovat  vaikuttaneet  filo- 
sofian tutkimukseen  yliopistossa.  Ajanjakson  esitys  päättyy  sen  oppo- 
sitionin  kuvaamiseen,  joka  Cartesiolaisen  filosofian  vaikutuksesta  syn- 
tyi ja  yhä  .voimakkaammin  esiintyi  vallitsevaa  ajatussuuntaa  vastaan. 
Seuraa  sitten  esitys  valistusaikakauden  (1722 — 1809)  filosofiasta,  sekä 
niistä  vaikutteista,  mitkä  se  meillä  sai,  osittain  Wolffilaisesta  rationalis- 
mista, osittain  Locken  ja  sensuuntaisista  empirillisista  systeemeistä.  Täl- 
löinkin kuvaa  tekijä  sekä  molempien  filosofian  professorien  että  mui- 
denkin henkilöiden  kirjallista  toimintaa  samoin  kuin  Porthanin  piirissä 
vallitsevaa  filosofista  katsantokantaa.  Teoksen  viimeinen  osa  käsittelee 
idealismin  aikakautta,  joka  alkaa  noin  v.  1809  ja  joka  Kantin  ja  hänestä 
lähteneen  saksalaisen  idealismin  vaikuttamana  syntyi  ja  kehittyi. 


Helmikuussa   ilmestyi  Ruotsalaisen  Kirjallisuudenseuran  julkaisusar- 
jaa   Förhandlijigar    och     uppsatser    ensimäinenkolmatta     osa. 

Tämä  muhkea  nidos  sisältää  m.  m.  seuraavat  historialliset  kirjoitukset: 
professori  Evert  Wrangel  kuvailee  esitelmässään  „ Goethe  och  Sverige" 
runoilijakuninkaan  teosten  ja  katsantokannan  vaikutusta  Ruotsin  kirjaili- 
joihin, alkaen  Lidneristä  ja  Thorildista  Rydbergiin,  Snoilskyyn,  Ellen 
Key'iin  asti.  Goethen  merkitystä  ruotsalaisen  kirjallisuuden  kehityk- 
seen nähden  käy  ainoastaan  likimääräisesti  arvioiminen.  Ainoastaan 
paikkapaikoin  on  hänen  vaikutuksensa  kyllin  ilmeinen.  Mutta  se  on 
läpeensä  hedelmöittänyt  maaperän  ja  suuressa  määrin  edistänyt  runoilun 
ja  vapaan  ajattelemisen  kylvöä.  Eikö,  lausuu  tekijä,  kaiken  uudemman 
kirjallisuutemme,  jonka  tunnussanana  on  selventynyt  taiteenmuoto  ja 
raitis  luontevuus,  esikuvana  ole  —  Runebergin  rinnalla  —  ollut  Goethe. 
Yleisinhimillisyydessään  soveltuukin  hänen  runoutensa  lähtökohdaksi 
mitä  erilaatuisimmille,  jopa  vastakkaisillekin  ajatussuunnille.  —  Jäljen- 
nöksen eräästä  Runebergin  nuoruudenmuotokuvasta,  jonka  on  piirusta- 
nut C.  P.  Maz£r,  julkaisee  rehtori  E.  Lagus,  samalla  lausuen  muuta- 
mia arveluita  piirroksen  synnystä.  —  Kirjoituksessaan  »Väntans  och 
besvikelsens  dagar  i  Äbo  1715 — 1716"  kuvailee  arkistonhoitaja  Th. 
Vestrin  Ruotsin  moskovalaisen  residentin  Thomas  Knipercronan 
ja  hänen  perheensä  kohtaloita  vankeudessa  Venäjällä  suuren  pohjois- 
maisen sodan  aikana.  Kirjoitukseen  liittyy  muuan  päiväkirja  vuosilta 
1715 — 1716,  jonka  tekijä  kaikesta  päättäen  on  lähetystön  palveluksessa 
ollut  Hans  Varel.  —  Prof.  G.  Heinricius  julkaisee  Israel  Hwasserin 
kirjeistä  prof.  Immanuel  Unionille  ja  tullitireht.  Chr.  Avellanille  otteita» 
jotka  sisältävät  lausuntoja  henkilöistä  ja  oloista  Ruotsissa  1830 — 50 
luvuilla.  Näistä  usein  perin  karvaista  paloista  poimimme  muutamia: 
„ Almqvist  on  kaikkein  aikojen  röyhkeimpiä  ja  paatuneimpia  konnia, 
onnellista  vaan,  että  hänen  kurjuutensa  on  niin  ilmeinen,  että  tyhmin- 
kin saattaa  sen  huomata.  Hän  on  kuitenkin  aikaamme  syvästi  vaikut- 
taneen maailmankatsomuksen  ilmaisu.  Macaulay  sanoo  Byronin  kan- 
nattajista, että  heidän  siveyslakinsa  eivät  dekalogin  tavoin  sisällä  10 
käskyä,  vaan  ainoastaan  kaksi:  1)  Vihaa  lähimmäistäsi  2)  Rakasta  lä- 
himmäistäsi vaimoa.  —  —  Mikä  hitto  on  vienyt  Suomen  naiset, 
kun  he  ovat  niin  mieltyneet  Almqvistin  iljettäviin  ja  likaisiin  kirjoitel- 
miin. Tänne  matkustaneet  naiset,  ovat  itse  tunnustaneet  olevansa  tä- 
män inhoittavan  Astaroth-papin  hartaita  kannattajoita."  —  Itseään  kuvaa 
Hwasser  seuraavin  sanoin:  n Laiska,  kiivas  —  arvelee  Levon  olevan 
peräisin  autuudesta  ja  kirjeenvaihdon  ,helvetistä'  —  kerskailee  lääke- 
tieteestään, etenkin  lausunnoissaan  Konsistorin  ja  Tiedekunnan  pöytä- 
kirjoihin, ja  laiskuudestaan  huolimatta  laatii  hän  sellaisia  kylläkin  uut- 
terasti." —  Seuraa  sitten  maisteri  J.  G.  Nikanderin  pitempi  kirjoitus, 
n  Jakob  Tengströms  verksamhet  i  Finska  Hushällningssällskapet."  Pie- 
nemmän tutkielman  Porthanin  poetikasta  julkaisee  prof.  F.  Gustafsson. 
—  Cand.  mag.  L.  F.  la  Cour  on  järjestänyt  ja  painattanut  toista  sataa 
sivua  käsittävän  Z.  Topeliuksen  ja  Frederik  Barfodin  välisen 
kirjeenvaihdon,  joka  tarjoo  lukijalle  mitä  suurinta  viehätystä,  osittain 
silloisten  sivistysolojen  tarkkana  kuvastimena.  —  Prof.  K.  G.  Leinberg- 

vainajan  peruja  on  esillä  olevassa  nidoksessa  julkaistu  pienempi  tutki- 
elma, »Timmermansorden  och  dess  medlemmar  i  Finland ".  —  Prof. 
Verner  Söderhjelm  kuvaa  erästä  italialaista  musiikkidraamaa  1600-lu- 
vulta,  jonka  aihe  on  pohjoismainen  ja  jonka  toimintapaikkana  on  Suo- 
mi. Edelleen  julkaisee  hän  kokoelman  muistiinpanoja  1808 — 09  v. 
sodasta,  jotka  muutamat  soturit  Vänrikki  Stoolin  Tärinäin  1  osan  ilmes- 
tyttyä olivat  lähettäneet  Runebergille,  kerätäkseen  hänelle  aiheita  Tari- 
noiden vastaista  toista  osaa  varten.  Monet  näistä  koruttomista  kerto- 
muksista ovat  elämäkerrallisessa  ja  sivistyshistoriallisessa  suhteessa 
hyvinkin  arvokkaat.  —  Jos  vielä  mainitsemme,  että  toht.  Ossian  Gro- 
tenfelt on  julkaissut  elämäkerrallisia  tietoja  Porvoon  kimnaasin  historian 
ja  filosofian  lehtorista  Sigfrid  Porthanista  sekä  että  arkistonhoit. 
R.  Hausen  kirjoitelmassaan  »Hundraäriga  minnen"  on  laatinut  kuvauk- 
sen lukijoillemme  jo  tutusta  majuri  Berndt  Adolf  Grotenfeltista,  olemme 
luetelleetkin  esilläolevan  nidoksen  tärkeimmät  kirjoitukset,  joihin  mieli- 
hyvällä voimme  kehoittaa  lukijoitamme  itse  lähemmin  tutustumaan. 


Äbo  stads  historiska  m  u s  e u  m-nimistä  julkaisua  on  t.  v. 
ilmestynyt  kolmas  vihko.  Sen  arvokkaista  ja  kauniisti  kuvitetuista 
kirjoitelmista  mainittakoon  m.  m.  J.  R[inteen]  »Keskiaikainen  juomasarvi", 
korukalu,  joka  oltuaan  (tarinan  mukaan)  Creutzin,  Lybeckerin  ja  Jäger- 
hornin  sukujen  hallussa,  vihdoin  v.  1907  oston  kautta  liitettiin  museon 
kokoelmiin,  —  K.  K.  M[einanderin]  selostus  n Piispa  Hemmingin 
arkusta",  E.  N[ervanderin]  kyhäelmä  „Empire-huoneestaa,  sekä  kes- 
keneräinen kirjoitus  „G.  M.  Armfeltin  muotokuva",  johon  liittyy  erittäin 
onnistunut  heliogravyrijäljennös  eräästä  1800-luvulta  lukeutuvasta,  ni- 
mettömästä Armfeltin  muotokuvasta. 

Kokonaisuudessaan  tekee  vihkonen  edullisen  vaikutuksen  lukijaan, 
jos  kohta  ainakaan  tämän  kirjoittajaa  ei  miellytä  sisällön  heterogenisuus. 
—  Suomenkielisen  laitoksen  kannatuksen  puutteesta  aiheutunutta  lak- 
kaamista on  meidän  kuitenkin  täysi  syy  valittaa. 


Yliopistollisen  väitöskirjan  „Herbartilaisesta  historianopetuksesta"  on 
julkaissut  ja  tarkastettavaksi  alistanut  kansak.  tarkastaja  A.  /C.  Ottelin. 
Toivomme  vielä  voivamme  palata  tähän  teokseen. 

Ruotsin  historiaintutkijain  nestori,  Uppsalan  yliopistonkirjaston  enti- 
nen kirjastonhoitaja  Carl  Gustaf  Styffe  kuoli  maaliskuun  20  p.  Tuk- 
holmassa. Hän  syntyi  maalisk.  28  p.  1817  ja  oli  siis  kuollessaan 
lähes  91  vuotias. 

Styffen  monista  teoksista  mainittakoon  Ruotsin  historiallisen  maan- 
tieteen tärkeimpiä  tutkimuksia  »Skandinavien  under  unionstiden,  ett 
bidrag  tili  den  historiska  geografi  en,"  sekä  joukko  teoksia  keskiajan 
ja  1600-luvun  Ruotsin  historian  alalta.  Erittäin  on  S:n  nimi  tullut 
tunnetuksi  »Bidrag  tili  Skandinaviens  historia  ur  utländska  arki  vei a 
(5  osaa  1859 — 84)  nimisen  sarjan  sekä  Kustaa  Adolfin  ja  Oxenstier- 
nan  teosten  julkaisemisen  kautta. 


Julkaisusarjaa  Acta  pontificum  Danica.  Pavelige  Akt- 
stykker  vedr0rende  Danmark  1316 — 1536,  on  ilmestynyt  toinen  osa, 
joka  käsittää  vuodet  1378 — 1431,  toht.  Johs.  Lindebaekin  ja  cand.  mag. 
Alfr.  Krampin  toimittamana. 


Diplomatarium  Norvegicum'ia  on  äskettäin  ilmestynyt 
pari  uutta  vihkoa.  Prof.  G.  Storm-vainajan  Vatikanin  arkistossa  keräile- 
mistä  asiakirjoista  julkaistaan  tässä  useita,  jotka  ovat  peräisin  vuosilta 
1053—1587. 


Lundin  yliopisto  on  sanotun  yliopiston  kirkkohistorian 
ja  symbolikan  professorin  viran  hakijoita  asiantuntijana  arvostelemaan 
pyytänyt  professori  J.  Gummerusta.  Toiset  arvostelijat  ovat  piispa  Otto 
Ahlfelt  ja  prof.  A.  H.  Lindström  Upsalasta. 


Toinen  kansainvälinen  historioitsijoiden  kongressi  kokoontuu  Berliniin 
elokuun  6 — 12  p:nä.  Järjestelykomitean  johtajia  ovat  m.  m.  professorit 
Eduard  Meyer  ja  U.  v.  Wilamowitz-Möllendorf.  Poh- 
joismaisten historioitsijoiden  huhutaan  lukuisasti  ottavan  kongressiin 
osaa;  luultavasti  tulee  Suomikin  edustetuksi. 


»Historische    Vierteljahrschriftin"    1    vihossa  v:Ita  1907  julkaisee  B. 
Hiili  ger  tutkielman  „Der  Denar  der  Lex  Salica,"  jossa  hän  m.  m. 


Digitized  by 


Google 


Katsaus.  89 

koskettelee  kysymystä  mainitun  lain  syntymisajasta.  Verraten  500-luvun 
byzantilaista  ja  merovingilaista  rahalaitosta  keskenään,  joutuu  tekijä  siihen 
johtopäätökseen,  että  Lex  Salica  lukeutuu  merovingisen  ajanjakson  lop- 
pu- eikä  alkuvuosilta. 


Bibliothek  tvertvoller  Memoiren,  Lebensdokumente  hervorragender 
Menschen  aller  Zeiten  und  Völker-niminen  sarja  on  viime  vuonna  alka- 
nut ilmestyä  Hampurissa  Gutenberg-kustannuksella  tri  Ernst  Schultzen 
toimesta.  Sarjan  esipuheessa  huomautetaan  siitä  tuntuvasta  puutteesta, 
mikä  on  maailmankirjallisuudessa  siinä,  että  ei  ole  olemassa  mitään 
koottua,  koko  maailmaa  käsittävää  memoarikirjallisuuskokoelmaa  sen 
tapaista,  kuin  on  esim.  Ranskan  historian  alalla  olemassa.  Tämän 
puutteen  poistamiseksi  on  kyseessä  oleva  sarja  perustettu.  Siihen  ei 
kuitenkaan  oteta  sellaisia  memoareja,  joilta  puuttuu  yleisinhimillinen 
merkitys,  ei  sellaisia,  joissa  kirjottaja  ei  pysty  herättämään  intressiä 
itseensä,  eikä  sellaisia,  jotka  käsittelevät  tosiasioita  kevytmielisesti.  Pie- 
nempiä virheitä  luvataan  muistutuksissa  oikaista,  ja  lauseita  ja  kappaleita, 
jotka  ovat  tarpeettomia,  jätetään  pois. 

On  tietysti  vaikeata  sanoa,  mitä  käytännöllisiä  seurauksia  näistä 
periaatteista  on  oleva.  Niitä  voi  arvostella  vasta  kun  sarjaa  on  jatkettu. 
—  Ensimäisenä  osana  on  543  sivun  laajuisena  ilmestynyt  laitos  Marco 
Polon  matkasta  keski-  ja  itä-Aasiaan  13:11a  vuosisadalla.  Laitoksen  on 
toimittanut  prof.  Hans  Lemke  Berlinistä,  ja  on  hän  sen  varustanut  lyhy- 
ellä esipuheella,  jossa  tehdään  selkoa  Marco  Polosta  itsestään  ja  hänen 
teoksestaan  sekä  sen  eri  painoksista,  sekä  annetaan  kuvaus  Sisä-Aasiaan 
asemasta  ja  historiasta  Marco  Polon  aikana.  Alkuun  on  liitetty  kuva 
vanhan  taulun  mukaan  tuosta  venetsialaisesta  matkamiehestä  ja  kirjotus 
on  varustettu  lukuisilla  hyödyllisillä  jalkanooteilla.  Ei  vaan  voi  olla 
valittamatta  tällaisessa  teoksessa  erittäin  kipeästi  tuntuvaa  ja  luonnotonta 
kuvattavain  seutujen  kartan  puutetta.  Ne  viittaukset  eri  karttoihin,  mitä 
muutamissa  nooteissa  annetaan,  eivät  suinkaan  riitä. 


Viime  vuoden  Englannin  Historiallisessa  Aikakauskirjassa,  kome- 
assa, 844  sivua  sisältävässä  julkaisussa,  on  useita  huomattavia  kirjotuk- 
sia,  kuten  esim.  E.  J.  Webbin  „  Otaksuttu  foinikialainen  Afrikan  ympäri- 
purjehdus" ja  J.  F.  Chancen  kirjotus,  käsittelevä  Pohjoismaista  rauha- 
kysymystä  1717 — 1720.  —  Huvittava  on  kirjotus  tartareista  ja  kiina- 
laisista ennen  Confuciuksen  aikoja.  Kirjottaja,  E.  H.  Parker,  huomauttaa 
ensin,  miten  kovin  vähän  on  olemassa  tietoja  Kiinan  N  ja  NW  olevista 
barbariheimoista  varhemmilta  ajoilta.  Huomautettuaan,  miten  hajanaisista 
kiinalaisista  annaleista  päättäen  yksinomaan  tartareja  ennen  on  asunut 
pohjoisosissa  Shen-Si,  Shan-Si  ja  Chih-Li  maakuntia,  ylimalkaan   kaikki- 

alla  Keltasen  joen  pohjoispuolella,  tekijä  tässä  ohimennen  esittää  mieli- 
piteenään, että  varsinaiset  kiinalaiset  ovat  levinneet  lounaasta  koilliseen, 
mikä  on  aivan  päinvastainen  yleiselle  käsitykselle  länsi-luoteesta  kulke- 
neesta kultturivirtauksesta. 

Varsinaiset  ensimäiset  tiedot  noista  tatarilaisista  barbariheimoista 
samme  hyvintunnetuista  Confuciuksen  annaleista,  jotka  käsittävät  ajan 
722 — 481  e.  Kr.  Tiedot  pohjoispuolisista  kansoista  ovat  tällöin  tar- 
kemmat, sillä  etelästä  ja  lännestä  ei,  lukuunottamatta  nykyaikoja,  vihollis- 
voima koskaan  ole  Kiinaa  uhannut,  jota  vaston  pohjoisempana  asuvat 
heimot  ehtimiseen  ovat  ahdistaneet  valtakuntaa,  ja  siten  tulleet  huomion 
esineeksi. 

Eri  julkaisussa  on  tekijä  aijemmin  käsitellyt  hunneja,  skytejä, 
turkkilaisia,  tunguseja  y.  m.  sikäli  kun  ne  ovat  olleet  kiinalaisille  tun- 
nettuja, esittäen,  mielipiteenään,  että  kaikki  ovat  samaa  joukkoa  eri  joh- 
tavain  heimojen  alaisina.  Tällä  kertaa  hän  koettaa  todistaa,  miten 
muutamia  aikoja  ennen  kuin  skytalaiset  pitivät  etu-Aasiaa  vallassaan 
(624—596  e.  Kr.  *)  tartarit  ahdistivat  Kiinaa,  jossa  keskusvalta  vasalli- 
prinssien  vallanhimon  takia  oli  suuresti  heikennyt,  ja  vihdoin  valtasivat 
maan,  pitäen  sitä  hallussaan  n.  k.  »viiden  tyrannin"  ajan  (679 — 590 
e.  Kr.),  jolloin  kilpailevat  kiinalaishallitsijat  ehtimiseen  kutsuivat  avukseen 
barbareja.  Näihin  aikoihin,  mutta  jo  paljo  ennenkin,  oli  tatarien  merki- 
tys hyvin  suuri,  he  kun  liikkuvana  ratsastajakansana  monin  tavoin  oli- 
vat Kiinan  ja  Europan  välittäjänä,  mistä  monta  hyvin  tärkeätä  todistusta 
on  olemassa. 


Kesällä  1906  kerrottiin  tieteellisissä  aikakauskirjoissa,  että  uupumat- 
tomat englantilaiset  tutkijat  B.  P.  Grenfell  ja  A.  S.  Hunt  jälleen  olivat 
Egyptin  hiekasta  raunioitten  seasta  löytäneet  suuriarvoisia  kappaleita 
helleeniläistä  kirjallisuutta;  muun  muassa  puhuttiin  suurenpuoleisesta  kat- 
kelmasta jotakin  historiallista  teosta.  Tieto  löydöstä  levisi  jokapäiväi- 
siinkin lehtiin  ja  meilläkin  sanomalehdet  kertoivat  että  Egyptissä  muka 
olisi  löydetty  12  kirjaa  Theopompoksen  kadonneesta  Kreikan  historiasta. 
Historiantutkijain  piireissä  on  jännityksellä  odotettu  löydön  julkaisemista. 
Tänä  vuonna  ilmestyi  vihdoin  The  Oxyrhvnchus  Papyri.  Part  V. 
joka  paitsi  erästä  uskonnonhistorialle  tärkeätä,  ennen  tuntemattoman 
Evankeliumin  katkelmaa**  ja  kirjallisuudenhistorialle  arvokkaita  Pindaros- 
katkelmia  y.  m.  sisältää  myös  paljoa  puhutun  historia-fragmentin.  Siihen 
tutustuessa  tuntee  joissain  määrin  pettymystä;  ollakseen  papyrus-frag- 
menti  on  kappale  tosin  tavattoman  laaja,  mutta  ei  sisällä  kuitenkaan 
kuin   noin  20  tavallista  kirjansivua  tekstiä.     Eikä  sisältökään  vaikutusta 

*  Tavallisesti  ilmotetaan  tämän  ajan  olevan  638—610  e.  Kr.  Mihinkä  tekijän 
eroava  käsitys  perustuu,  emme  tiedä. 
**  Vrt.  Aika  1908  s.  205—6 

* 
muuta.  Meille  säilyneessä  kappaleessa  esitetään  tapahtumat  Hellaassa 
ja  Vähässä-Asiassa  v.  396 — 5  e.  Kr.,  ennen  kaikkea  Aageesilaaoksen 
sotaretki  Vähään-Asiaan  ja  Konoonin  merisota.  Esitys  on  huomattavasti 
laajempi  kuin  Xenophoonin  Helleenika-teoksen  vastaavissa  kohdissa  ja 
lisää  siis  taktillisia  tietojamme  näistä  tapahtumista,  koska  tekijä  on 
teoksensa  kirjoittanut  varmasti  ennen  Aleksanteri  Suuren  persialaissotia, 
ehkäpä  jo  4:n  vrsadan  keskipalkoilla,  joten  hän  saattoi  koota  mahdolli- 
simman tarkat  tiedot  esitettävistä  tapahtumista.  Mutta  katkelmat  eivät 
kuitenkaan  luo  mitään  varsinaisesti  uutta  valoa  tämän  ajan  historiaan.  — 
Kuka  sitten  on  tämän  historian  tekijä?  Tunnettu  historioitsija  Eduard 
Meyer  pitää  löytöä  murtokappaleena  Theopompoksen  historiasta,  mutta 
toiselta  puolen  huomautetaan  että  stiili  on  paljon  yksinkertaisempaa  ja 
koruttomampaa  kuin  mitä  tiedämme  Theopompoksen  stiilin  olleen.  On 
mainittu  muita  histortoitsijannimiä  4:ltä  v:sadalta,  mutta  toistaiseksi 
täytynee  jäädä  ratkaisematta,  minkä  helleeniläisen  historioitsijan  teoksesta 
löydetty  katkelma  on  osa. 


Kirjoituksessaan  „Der  Aufenthalt  Philipp  Orlyks  in  Galizien" 
(SevSenko-seuran  julkaisuissa)  esittää  H.  Tk.  Goliftuk  kasakkahetmani 
Orlykin  vaiheita.  Orlyk,  joka  Mazepan  kuoltua  valittiin  kasakkahetma- 
niksi,  oleskeli  jonkun  aikaa  Ruotsissa,  toivoen  Kaarle  XII :  nnen  avulla 
voivansa  perustaa  Moskovasta  riippumattoman  vallan.  Kuninkaan  kuol- 
tua täytyi  hänen  kuitenkin  etsiä  liittolaisiaan  muualta.  Muutamien 
puolalaisten  magnatien  kehoittamana  saapuu  hän  aluksi  Breslauiin,  sitten 
Krakovaan  ryhtyäkseen  lähempiin  neuvotteluihin  August  II  :n  kanssa. 
Puolitoista  vuotta  kestää  tätä  kirjeenvaihtoa  ja  neuvottelua,  kunnes 
Orlyk,  joka  täälläkään  ei  suunnitelmilleen  voittanut  toivottua  kannatusta 
ja  kun  lisäksi  Ruotsi  oli  solminut  Venäjän  kanssa  rauhan,  kiiruhti 
Turkkiin,  jossa  hän  toivoi  löytävänsä  sen  avun,  minkä  Ruotsi  ja  Puola 
olivat  kieltäytyneet  hänelle  myöntämästä. 


Itävallan  sotaarkisto  on  viime  vuosina  julkaissut  sarjan  tutkimuksia 
1700-luvun  sotahistoriasta.  Niinpä  on  ilmestynyt  pari  laajaa  teosta, 
jotka  käsittelevät  vallanperimyssotaa  ja  prinssi  Eugenin  sodankäyntiä, 
ja  nyt  on  laskettu  perustus  uudelle,  laajalle  esitykselle  sodasta  Ranskan 
vallankumousta  vastaan  („Krieg  gegen  die  französische 
Revolution  1792  bis  1794");  toistaiseksi  on  ilmestynyt 
kaksi  osaa.  Edellisessä  kuvataan  johdantona  valtiollista  asemaa  ennen 
sodan  syttymistä  sekä  Saksan  keisarikunnan  ja  Itävallan  valtiooikeudellisia 
suhteita.  Edelleen  annetaan  tarkka  selostus  sotivien  maiden  asevoimasta 
sekä     sotajulistuksen     aikana    käytettävänä    olevasta    karttamaterialista. 

Toinen    osa  kuvaa  sodankäyntiä   v.    1792,  paljastaen  kaikki  sen  puut- 
teellisuudet ja  virheet. 

Samalla  kertaa  on  Itävallan  pääesikunnan  toimesta  ryhdytty  julkaise- 
maan toista  sarjaa,  jossa  kuvataan  1809-vuoden  sotaa.  Tätä  on  ensi- 
mainen  nide  ilmestynyt  v.  1907,  nimeltään  nKrieg  1809.  I.  Regens- 
burg".  Sen  tekijöistä  käsittelee  toinen,  kapteni  Criste,  sodan  valtiol- 
lista esihistoriaa,  taitavasti  kuvaten  politiikan  ja  sotalaitoksen  johtajain, 
kreivi  Stadionin  ja  arkkiherttua  Kaarlen  mielipiteiden  eroavaisuutta. 
Edellinen  halusi  sotaa,  jälkimäinen  vastusti.  Stadion  voitti  ja  arkki- 
herttua, joka  huomasi  luottamuksen  ylipäällikköä  kohtaan  heikenneen, 
ei  kyennyt  johtamaan  sodankäyntiä  niin  kuin  Napoleonin  kaltaisen 
vihollisen  suhteen  olisi  ollut  välttämätöntä.  —  Sodan  alkuvaiheita  ku- 
vaa majuri  Mayerhoffer.  Erittäinkin  koettaa  hän  valaista  kysymystä 
Berthierin  syyllisyydestä  ranskalaisen  armeijan  vaaralliseen  tilaan  sodan 
puhjetessa.  Taitavasti  on  hän  myös  kuvannut  molempien  johtajien 
personallista  vaikutusta  sodankäyntiin. 


John  Bullin  perikuva.  Englantilaiset  voivat  v.  1912  — 
kirjoittaa  W.  Michael  Historische  Zeitschriftissä  (C:  2)  —  viettää 
John  Bullin  200.  syntymäpäivää.  V.  1712  ilmestyi  nim.  Lontoossa 
nelivihkoinen  kirjanen,  joka  ivallisesti  ruoski  ajan  valtiollisia  tapauksia 
ja  jonka  yhteisenä  nimenä  oli:  The  history  of  John  Bull 
(John  Bullin  historia).  Kauvan  luultiin  sen  tekijäksi  Jonathan  Swiftiä; 
nykyään  tiedetään,  että  tämä  kunnia  on  suotava  skotlantilaiselle  John 
Arbuthnotille.  —  John  Bullin  historia  on  aikansa  runsaista 
pilkkakirjasista  parhaimpia;  selittäähän  Macaulay  sen  olevan  nerokkaim- 
man ja  sukkelimman  englanninkielisen  satiirin.  Jossakin  määrin  on  sen 
tekijä  jäljentänyt  Swiftin  Tynnyritarinaa,  jonka  taiteellinen  arvo  epäile- 
mättä on  korkeampi.  Mutta  sisältönsä  puolesta  on  John  Bullin  historian 
merkitys  paljon  huomattavampi.  Sillä  satiirisen  kertomuksen  esineenä 
ovat  tässä  suurpolitiikan  yleishistorialliset  kysymykset. 

John  Bullin  historia  on  puoluekirjanen.  Olemme  ehtineet  Espanjan 
perimyssodan  loppuun.  Voittojen  aikana  olivat  Whigsit  olleet  peräsi- 
messä, he  muodostivat  varsinaisen  sotapuolueen,  ja  Marlborough,  maine- 
hikas sotasankari,  oli  heidän  paras  tukensa.  Mutta  hiljattain  oli  mel- 
koinen osa  kansaa  kyllästynyt  sotaan,  ja  kun  ministerinvaihdon  kautta 
v.  1710  Tories  tarttuivat  ohjaksiin,  tuntui  jo  heti  siltä,  kuin  olisi  rau- 
hanpolitiikka päätetty  asia.  Uudet  ministerit  ja  heidän  puoluelaisensa 
selittivät,  että  Englannin  etuja  kauppa-  ja  siirtomaapolitiikan  alalla  jo 
kyllin  oli  valvottu  ja  turvattu,  miksi  silloin  enään  jakaa  keisarin  huolia. 

Tällaiseen  henkeen,  vapaana  sentimentalisuudesta  ja  liioitellusta 
velvollisuudentunnosta,  on  John  Bullin  historia  laadittu.  Varakkaan 
lordi  Struttin   perinnön  johdosta  riitelevät  John  Bull,  verkakauppias,  ja 

Nicholas  Frog,  liinakauppias,  toisella  puolen  sekä  Lewis  Baboon  toi- 
sella keskenään.  Jo  pitkistä  ajoista  ovat  nämä  kauppiaat  myy- 
neet tavaroitaan  lordille.  Kun  nyt  Baboonin  pojanpoika  Philipp  perii 
arvon  ja  omaisuuden,  tilaa  hän  kaikki  verka-  ja  liinatarpeensa  isoisäl- 
tään, riistäen  Bullilta  ja  Frogilta  heidän  ansionsa.  Vihoissaan  ryhtyvät 
nämä  kanattamaan  muuatta  Esquire  Southia,  jolla  on  suurempi  oikeus 
perintöön  kuin  Babooneilla.  Käräjöimistä  jatketaan  vuosikausia.  Taakan 
lykkäävät  South  ja  Frog  yhä  enemmän  John  Bullin  niskoille;  hän 
menettää  suuren  osan  omaisuuttaan  ja  velkaantuu  velkaantumistaan. 
Kymmenen  vuotta  on  juttua  jo  jauhettu,  eikä  vieläkään  päästä  päähän. 
Pahimmin  nylkee  John  Bull-parkaa  hänen  ovela  asianajajansa  Hocus, 
jonka  syyksi  oikeastaan  on  luettava  että  käräjät  aina  jäävät  tuloksitta. 
Menestys  on  joka  tapauksessa  verraton;  Lord  Struttin  asiat  huononevat, 
huononemistaan  ja  lopulta  John  Bull  siihen  määrään  innostuu  käräjöi- 
miseen,  että  hän  heittää  kaikki  kauppahuolensa  ja  päättää  itse  ruveta 
juristiksi. 

Kertomuksen  yleinen  tarkoitus  selvennee  jo  ensi  näkemältä.  Varak- 
kaan lordi  Struttin  perinnöllä  tarkoitetaan  Espanjaa  ja  sen  laajoja  siirto- 
maita. Lewis  Baboon  on  Ludvig  XIV.  Hänen  pojanpoikansa,  Philipp 
Baboon,  uusi  lordi  Strutt,  on  Espanjan  Filip  V.  Esquire  South  on  keisari, 
tahi  yleensä  Saksan  Habsburg-suku.  John  Bull  ja  Nicholas  Frog,  jotka 
vanhojen  kauppasopimusten  perustuksella  ovat  nostaneet  kanteen  uutta 
lordia  vastaan,  ovat  Englanti  ja  Hollanti.  Täydelleen  todellisuuden 
mukaista  on  sekin,  että  John  Bullin  niskoille  lankeaa  suurin  osa  käräjäin 
(s.  o.  sodan)  kulungeista.  Ovela  Hocus  vihdoin  on  tietysti  kunnian- 
himoinen ja  ahne  Marlboroughin  herttua. 

Hocus  on  koettanut  senkin  kautta  lujittaa  vaikutustaan  John  Bulliin, 
että  hän  voittaa  hänen  jumaloiman  puolisonsa  (=Englannin  parlamentin) 
itselleen.  Mutta  John  Bull  huomaa  petoksen;  nousee  myrsky,  jossa 
veitsillä,  haarukoilla,  lautasilla,  pulloilla  j.  n.  e.  on  niin  tärkeä  osa,  että 
rouva  Bull  saa  vaarallisen  haavan  ja  puolen  vuoden  kuluttua  heittää 
henkensä.  (Huomaa:  kyseessä  ovat  intohimoiset  sisäiset  taistelut,  joiden 
tuloksena  on  parlamentin  hajoittaminen  v.  1710.)  John  Bull  nai  toista- 
miseen. Mrs  Bull  nro  2  on  siveä  ja  jalosukuinen  nainen  varakkaasta 
maalaiskodista.  Hän  ei  ainoastaan  maksa  puolisonsa  velkoja  vaan  osaa 
avata  hänen  silmänsä  huomaamaan,  että  käräjöiminen  on  tuottava  pelk- 
kää turmiota,  että  kumppanit  pettävät  ja  nylkevät  hänet.  John  Bull 
luopuu  käräjöimisestä  —  Englanti  Whigsien  sotapolitiikasta. 

John  Bullissa  on  tekijä  erittäin  onnistuneesti  kuvaillut  naivista 
englantilaista  ajatustapaa,  niinsanoaksemme  tervettä  englantilaisjärkeä. 
Platoa,  Aristotelesta,  jopa  Macchiavelliakaan  Bull  ei  ole  lukennut,  mutta 
arvostaan  pitää  hän  tarkoin  vaarin  ja  etujaan  hän  valvoo  kuin  mies, 
tietäen  tyystin  että  paita  on  lähempänä  rintaa  kuin  takki.  Korkeat  ihanteet 
eivät  hänen  mielestään  paljoa  paina,  mutta  kauppavapauttaan  valvoo  hän 
kursailematta  ja  tinkimättä.  »Niinkauvan  kuin  John  Bull/  lausuu  hän 
Frogille,    „  kantaa    tätä    miekkaansa    kupeellaan,    tahi    niinkauvan    kuin 

hänellä  vielä  on  kyynäriäkään  verkaa  myytävänä,  ei  hänelle  kukaan  voi 
lakia  säätää." 

Kun  Whigs-ministeristö  v.  1710  kukistui,  astui  Henry  S  :  t  John, 
valtiosihteerinä  Harleyn  neuvoskuntaan.  Hänestä  tuli  ennen  pitkään 
ulkomaanpolitiikan  sielu;  hän  alotti  rauhanneuvottelut  Ludvig  XIV:nnen 
kanssa.  Alahuoneen  jäsenenä  puolusti  hän  hallituksen  politiikkaa  Corn- 
monein  huoneessa.  Tällöin  osoitti  hän  maailmalle  neroaan  ja  harvinaista 
lahjakkuuttaan.  Vastustajain  ja  kannatta  jäin  yksimieliset  ylistykset  voi- 
nevat antaa  meille  jonkinlaisen  käsityksen  hänen  puhelahjoistaan,  jotka 
samalla  olivat  loistavat,  tempaavat,  sitovat  ja  harkitut.  Selittipä  Pitt, 
jos  hänen  sallittaisiin  voittaa  takaisin  jotakin  menneisyyden  neronaarteista, 
kernaasti  vaihtavansa  vanhan  ajan  kuuluisimmat  teokset  yhteen  ainoaan 
Bolingbroken  puheeseen.  V.  1711  koroitetaan  St.  John  lordin  arvoon 
(viscount  Bolingbroke).  Tähän  aikaan,  kun  siis  hänen  molemmat 
nimensä  olivat  kaikkein  huulilla  ja  St.  Johnin  ystävät  vielä  kirjoittivat 
nimen :Bullinbroke,  on  sanoista  St.  John  Bullinbroke 
helposti  saattanut  syntyä  John  B  u  1 1,  kun  tiedämme  miten  englantilaiset 
ovat  taipuvaiset  puhelukielessä  lyhentelemään  pitkiä  nimiä.  Että  nimi 
John  Bull  juuri  tarkoitti  ministeriä,  ovat  aikalaiset  kyllä  huomanneet, 
sillä  History  of  John  Bullin  ilmestyttyä  käytettiin  sitä  yleisesti  Boling- 
broken liikanimenä. 

History  of  John  Bull  on  Bolingbroken  politiikan  puolustus. 
Huomaamme  sen,  vaikka  Arbuthnot  ei  ole  päähenkilölleen  antanut 
Bolingbroken  muotoa.  Sillä  ministeri  oli  klassillisesti  sivistynyt,  humaa- 
ninen mies,  joka  taisi  Platonsa  ja  Aristoteleensa  ja  tyystin  tunsi 
Macchia vellin.  Ei  hänen  persoonaansa,  hänen  politiikkaansa  tahtoi 
kirjanen  ylistää.  Nimi  John  Bull,  joka  muistutti  aikalaisia  St.  John 
Bullinbrokesta  joskin  yhtäläisyys  nykyaikana  tuntuu  vähemmän  silmiin- 
pistävältä, on  valittu  ilmaisemaan,  että  tosi  kansallinen  politiikka  silloin 
kantoi  Bolingbroken  nimeä.  Niiden  yleishistoriallisten  tapahtumain 
johtaja,  joille  esilläoleva  satiiri  on  rakennettu,  ei  lainkaan  ole  edustettuna 
John  Bullin  historiassa  —  ja  kuitenkin  on  John  Bull  juuri  Bolingbroke. 


Aikakauskirjassa  Le  Monde  Oriental  (1907:  1)  julkaisee  do- 
sentti H.  Almqvist  joukon  asiakirjoja,  jotka  valaisevat  Mikael  Romano- 
viri  valitsemista  tsaariksi  1613.  Kansallinen  puolue,  jonka  enemmistön 
kasakat  muodostivat,  vastusti  muukalaisen  ehdokkuutta,  jotavastoin  yli- 
mystö kannatti  ulkomaalaisen  valitsemista  hallitsijaksi,  koska  se  pelkäsi 
yhfaikaa  saavansa  sekä  puolalaiset  että  ruotsalaiset  vihollisikseen.  Ky- 
symyksen alaiset  ehdokkaat  olivat  Mikael  Romanov  ja  herttua  Kaarle 
Filip.  Kasakkapuolue,  joka  ei  kammonnut  väkivaltaisuuksiakaan,  pa- 
koitti  vihdoin  bojarit  suostumaan  heidän  vaatim uksiinsa,  ja  vaalin  tulok- 
sena on,  että  kansallisen  puolueen  ehdokas  perii  voiton.  —  Lähtee- 
nään on  tekijä  m.  m.  käyttänyt  Tarton  yliopiston  kirjastossa  olevaa  De 

la    Gardien    kokoelmaa,  jonka  erinomaisen  tärkeät  asiakirjat  ovat  tähän 
asti  miltei  käyttämättömät. 


Tekijän  toivomuksesta  pyydämme  huomauttaa,  että  1  vihossa  mai- 
nitsemamme arvostelut  toht.  Biaudetin  teoksesta  „Le  Saint-Si&ge 
et  la  Sufede"  eivät  kohdistuneet  tekijän  y.  1906  väitöskirjana  jul- 
kaisemaan samannimiseen  tutkimukseen,  vaan  sen  laajempaan  laitokseen 
»Origines  et  öpoque  des  relations  non  officiels  1570 — 1576,"  joka 
XII  +  580  sivun  laajuisena  Ilmestyi  Parisissa  v.  1907. 


Ruotsalainen  „H  is  tori  sk  T  i  d  s  k  r  if  fin  tämän  vuoden  1  nu- 
merossa on  tavanmukainen  kirjallisuusluettelo  edelliseltä  vuodelta.  Eri- 
koisessa osastossa  on  Suomea  ja  Itämerenmaakuntia  koskeva  kirjalli- 
suus lueteltu.  Tämän  osaston  30:stä  numerosta  on  ainoastaan  neljä  (!) 
v.  1907  painettua  —  niistäkin  yksi  Ruotsissa  julkaistu. 


Kysymys  löydöistä  Rooman  Forumilla: 

Arvostellessaan  Schiickin  nUr  en  resandes  anteckningar.  II*  (His- 
toriallisen Aikakauskirjan  1  vihossa  tältä  vuodelta)  tulee  nimimerkki 
A.  M.  T.  m.  m.  puhuneeksi  vereksistä,  suunnatonta  huomiota  myöskin 
ulkopuolella  varsinaisten  tiedemiesten  piiriä  herättäneistä  löydöistä 
Rooman  Forumilla  ja  lausuu  silloin  polemiseeraten  Schtickiä  vastaan: 
»mikäli  minä  tiedän,  arkeologit  ovat  taipuvaiset  nykyään  pitämään  tuota 
kiveä  kirjoituksineen  paljon  vanhempana  (kuin  mitä  Schtick  arvelee), 
n.  v.  900  e.  Kr."  En  tiedä,  missä  nimimerkki  A.  M.  T.  on  tavannut 
tämän  aikamääräyksen,  sillä  hakiessani  tarkempia  tietoja  tieteen  nykyi- 
sestä kannasta  tähän  kivikirjoitukseen  nähden  tapasin  kyllä  vaihtelevia 
lausuntoja  sen  iästä,  mutta  harva  tutkija  siirtää  sen  edes  seitsemännen 
vuosisadan  loppupuolelle.  Korkeampi  ikä  ei  voine  tulla  kysymykseen 
jo  siitä  syystä  että  kirjoitustaito  ei  Roomassa  ole  paljoa  vanhempi. 
Onhan  se  tullut  Italiaan  kreikkalaisten  koloniain  kautta;  Kreikassa  taas 
Semiläisiltä  saatu  kirjaimisto  tuli  tunnetuksi  aikaisimmin  1 1  vuosisadalla 
e.  Kr.  (vrt.  Larfeld:  Handbuch  der  Griechischen  Epigraphik  L) 
Ennenkuin  sitten  se  erikoinen  kirjaimisto  muodostui,  josta  roomalainen 

myöhemmin  sai  alkunsa,  on  luonnollisesti  kulunut  verrattain  pitkä  aika. 
—  Siinä  arvostelevassa  esityksessä  kysymyksessä  olevaa  löytöä  käsittele- 
västä kirjallisuudesta  joka  on  julkaistu  Jahresberlcht  iiber  d.  Fort- 
schritte  d.  klassischen  Altertumswissenschaft  nimisessä  vuosikirjassa 
osa  127  (.1905:3),  käykin  selville,  että  tiedemiesten  kesken  väittely  on 
käymässä  siitä,  onko  kivikirjoituksemme  6  :ltä  vuosisadalta  vai  vasta  5:ltä  e. 
Kr.  Ennen  kaikkea  italialaiset  tiedemiehet  puolustavat  korkeampaa  ikärajaa, 
osittain  tosin  syillä  jotka  ovat  enemmän  isänmaallisia  kuin  tieteellisiä; 
mutta  myöskin  Motnmsen  (Hermes  38)  arveli  sen  olevan  Rooman 
kuningasajalta  peräisin,  vaikka  kuitenkin  vasta  kuninkuuden  loppuajoilta, 
siis  6:n  vuosisadan  loppupuoliskolta. 

L.  O.  Th.  Tudeer. 

Muinaisimmasta  Babyloniasta. *) 

Kirj.  Harri  Holma. 


I 

Sitä  maata,  jossa  mikäli  historiallisesti  voimme  päättää,  inhimillisen 
sivistyksen  ensi  oraat  ovat  nousseet,  kutsumme  sen  enin  tunnetun  kau- 
pungin, Babylonin  mukaan  Babyloniaksi.  Mutta  vuosituhansia  ennen- 
kuin Babylonin  kaupunki  saavutti  ylivallan  muitten  Babylonian  kaupun- 
kien yli,  vieläpä  ennenkuin  koko  kaupunkia  oli  olemassakaan,  oli 
Kaksoisvirran  laaksossa  vallinnut  sivistys,  jonka  vertaista  ei  myöhempi 
aika  kaikissa  suhteissa  voinut  saavuttaa,  ja  jonka  vaikutuksen  alaisena 
se  kokonaan  eli.  Me  kutsumme  tätäkin  sivistystä,  vaikka  oikeastaan 
sen  juuret,  kuten  tulemme  näkemään,  ulettuivat  paljon  syvemmälle, 
babylonilaiseksi,  syystä  että  me  sen  paraiten  tunnemme  vasta  babyloni- 
laiseen  maaperään  istutettuna.  Puhuessamme  siis  tässä  merkityksessä 
Babyloniasta  ja  Babylonialaisista,  teemme  itsemme  syypäiksi  anakro- 
nismiin. 

Ensiksi  olisi  meidän  tehtävä  selkoa  Babylonin  maantieteellisestä 
asemasta.  Ilman  käsitystä  siitä,  emme  saa  eheää  kuvaa  mainitun 
sivistyksen  kannattajista  ja  sen  luonteesta. 

Babylonia  —  se  on  se  maa,  jonka  rajana  pohjoisessa  on  Tigris, 
etelässä    Eufrat,    kaakossa    Persian   lahti  ja  luoteessa  se  seutu,  missä 


l)  Lähteinä  olen  paitse  erinäisiä  prof.  H.  Wincklerin  kirjoja  ja  kirjasia  käyt- 
tänyt: Hilprecht,  H.  V.  Bfil-Tempel  zu  Nippur,  Lpzg  1903;  Explorations  in 
Bible  Lands,  Edinburgh  1903;  Clay,  A.  T.  Light  on  The  Old  Testament  from  Ba- 
bel,  Philadelphia  1907;  Sayce,  A.  H.  Babylonians  and  Assyrians,  New- York 
1906;  Schröder  Die  Keilinschriften  und  das  Alte  Testament  3  Aufl.  1903  y.  rru 

7 


Digitized  by 


Google 


98 


Harri  Holma. 


Eufrat  ja  Tigris  tuntuvasti  lähenevät  toisiaan  ja  missi  muinainen  Babylon 
sijaitsi  —  ei  suinkaan  aina  ole  ollut  sen  näköinen  kuin  se  nykyään  on. 
Maa  on  vähitellen  noussut  Eufrat  ja  Tigris  jokien  tuomasta  mudasta; 
sen  nouseminen  on  tavattoman  nopeata.  Muutamat  numerot  osottakoot 
sen  kasvamista.  Erään  klassillisen  historioitsijan  ja  erään  viime  vuosi- 
sadalla eläneen  matkailijan  tietoihin  perustuen  voimme  päättää,  että 
rantama   Aleksanteri    suuren  ajoilta  vuoteen    1835  j.  Kr.,  eli  siis  noin 


(JBajsraJ 
Babylonia  vanhimpina  aikoina.  (    )  osottavat  myöhempiä  nimityksiä. 

2150  vuodessa,  on  kasvanut  46  engl.  peninkulmaa  s.  o.  7  */2  meidän 
peninkulmaa,  eli  noin  35  metriä  vuodessa.  On  luultavaa,  että  maan- 
muodostus  ei  ollut  näin  nopeata  varhaisempina  aikoina,  jolloin  hyvin 
järjestettyä  kanavaverkkoa  tarkkaan  hoidettiin.  On  koetettu  laskuilla 
todistaa,  että  niihin  aikoihin  maa  nousi  noin  30  metriä  vuodessa. 
Vanhimpina  aikoina  laskivat  Tigris  ja  Eufrat  erikseen  Persian  lahteen. 
Siitä  on  vielä  säilynytkin  kirjallisia  todistuksia.  Vanhan  Babylonian 
meri-  ja  satamakaupunki  oli  näet  Eridu,  nykyään  Abu-Sahrein;  sen 
näemme  selvästi  esim.  Babylonilaisten  vedenpaisumuskertomuksesta  ja 
muista  epoksista,  jotka  luonnollisesti  kuvastavat  paljon  vanhempia  oloja, 
kuin    milloin    ne    ovat    saaneet    kirjallisen    muotonsa.      Yllämainittujen 

laskelmien  mukaan  sen  perustaminen  ei  voi  olla  myöhemmältä  ajalta 
kuin  n.  6500  e.  Kr.  (Sayce). 

On  luonnollista,  että  tuollainen  alluvialimaa,  aivan  samoin  kuin  Niilin 
deltamaa,  oli  erinomaisen  hedelmällinen,  jos  sitä  järkiperäisesti  viljeltiin 
ja  luonnollista  oli  myös  että  tällainen  maa,  jota  toiselta  puolelta  rajoitti 
autio,  hedelmätön  erämaaa,  toiselta  puolen  vaikeakulkuinen,  talvisin 
tavattoman  kylmä  vuoristo,  houkutteli  luoksensa  uskaliaita  ja  reippaita 
työmiehiä.  Sanoin  uskaliaita;  sen  nimen  vähintäin  ansaitsee  se  kansa, 
joka  tuolle  hyllyvälle  pohjalle  lähti  tulevaisuuttaan  rakentamaan.  Maan 
kanavoiminen,  kuten  Delitzsch  sattuvasti  huomauttaa,  edellyttää,  että 
kukin  yksilö  käsitti  voimattomuutensa  luonnon  voimia  vastaan,  käsitti, 
että  vain  yhdistynyt,  järkiperäinen  työ  saattoi  veden  vallasta  pelastaa 
itselleen  viljavan  maan,  jonka  hedelmällisyys  samalla  oli  riippuvainen 
Eufrat  ja  Tigris  jokien  säännöllisesti  uudistuvasta  tulvasta  sekä  laajahkon 
kanavaverkon  aikaansaamisesta  ja  ylläpitämisestä. 

Ken  nykyään  näillä  muinoin  niin  viljavilla  seuduilla  liikkuu,  hänen 
täytyy  sanoa,  kuten  profeetta  (Jer.  51,42— s):  »Meri  on  käynyt  Babelin 
ylitse  ja  se  on  peitetty  monella  aallolla;  hänen  kaupunkinsa  ovat  hyljä- 
tyt, kuivaksi  ja  kylmäksi  maaksi  tulleet,  maaksi,  jossa  ei  kenkään  asu 
ja  kussa  ei  yhtään  ihmistä  vaella."  Koko  tuo  laaja  kanavaverkko  on 
päässyt  rappeutumaan,  osittain  on  maa  autiota  hedelmätöntä  hieta-aavik- 
koa, missä  vain  jokin  surkastunut  kasvi  uskaltaa  pistää  piikkiset  lehtensä 
hiekan  läpi,  osittain  epäterveellisintä  rämeikköä,  josta  vaarallisia  kuume- 
tauteja nousee  asukkaille  tuhoa  tuottaen.  Vain  siellä  täällä  jokien  ja 
entisten  kanavain  rantamilla  näkee  viljavainioita,  jotka  omistajilleen 
tuottavat  runsaan  sadon,  todistuksena  siltä  ajalta,  jolloin  maa  kantoi, 
kuten  Herodotos  kertoo,  2  jopa  3-sataisen  hedelmän.  — 

Vertaamalla  muinaista  viljavata  Babyloniata  nykyiseen  surkeaan  seu- 
tuun ymmärrämme  parhaiten  mitä  työtä  kysyttiin  maan  viljavana  pysyt- 
tämiseksi. Babylonilaiset  elivätkin  parhaasta  päästä  maanviljelyksestä 
ja  sen  yhteydessä  karjanhoidosta.  Mutta  myös  merenkulkua  harjoitettiin. 
Babylonilaisia  laivoja  kulki  Persian  lahdella,  kuinka  pitkälle,  sitä  emme 
tiedä,  vaan  varmasti  he  näillä  matkoilla  tulivat  tekemisiin  vieraitten 
kansojen  kanssa.  Kuten  vielä  tulemme  näkemään,  he  jo  hyvin  varhain 
olivat  yhteydessä  länsimaitten,  samoin  idässä  Elämin  kanssa,  joka  jo 
varhain  esiintyy  valtiollisena  mahtina. 

Babylonian  maan  omituinen  synty  ja  muodostus  on  tuntuvasti  pai- 
nanut leimansa  uskontoon  ja  mytologiaan.  Babylonilaisen  kosmogonian 
mukaan    oli    maailma  syntynyt    veden    kaoksesta,  joka   vielä  raamatun 

luomiskertomukseen  on  päässyt  vaikuttamaan.  Sattumahan  ei  ollut  että 
jumala  Ea,  alkuaan  äsken  mainitsemamme  Eridu-kaupungin  paikallis- 
jumala,  samalla  oli  maailmaa  ympäröivän  veden,  oseanin,  sekä  viisauden, 
elämän,  terveyden  jumala,  joka  oli  ihmisille  antanut  kaikki  sivistyksen 
alkeet.  Hän  heille  oli  opettanut  käsityöt  ja  taiteet,  tieteet  ja  tavat,  lait 
ja  loitsut.  Oseani,  hänen  valtakuntansa,  kutsuttiin  apsö  s.  o.  viisauden- 
huone.  Raa'an  symbolisesti  on  kreikkalainen  pappi  Berosus  (n.  275 
e.  Kr.)  Babylonian  historiassaan  kuvannut  tuon  käsityksen  vedestä  kai- 
ken sivistyksellisen  elämän  lähteenä.  Oannes  (eli  Oes=Ea)-niminen 
olento,  jonka  pää  oli  ihmisen,  muu  ruumis  kalan,  oli  noussut  auringon 
noustessa  merestä,  seurustellut  päivän  ihmisten  parissa  ja  opettanut 
heille  kaikki  tiedot  ja  taidot,  eikä  muka  sen  jälkeen  ole  mitään  parein- 
pata  keksitty.  —  Tunnemmehan,  miten  filosofian  isä,  Tales,  jonka  oppi 
todistaa  itämaalaista  vaikutusta,  käsitti  veden  kaiken  alkuaineeksi. 

Vedenpaisumuskertomus,  mainitakseni  vielä  esimerkin,  ei  ole  voinut 
syntyä  missään  muualla  kuin  maassa,  missä  tulvat  olivat  jokapäiväinen 
ilmiö.  Se  todistaa  paraiten  tuota  ikuista  kamppailua  luonnon  voimain 
kanssa  maan  omistamisesta. 

Vaan  emme  ainoastaan  henkisen  elämän  alalla  huomaa  maan  erikoisaseman 
vaikutusta.  —  Maaperähän  oli  yksinomaan  savista  mutaa.  Niinmuodoin 
oli  kiven  ja  varsinkin  rakennuskiven  saanti  erinomaisen  vaikea.  Tiedämme 
sitä  kyllä  tuotaneen  vuoristoista  ja  Arabiasta,  vaan  se  kävi  tavattoman 
kalliiksi.  Senvuoksi  täytyi  ajatella  uutta  rakennusainetta  ja  sellaiseksi 
tuli  savi.  Savea  valmistettiin  kahdella  eri  tavalla.  Osaksi  sitä  poltettiin 
auringon  paahteessa  —  siitä  saatiin  karkeampia  tiilejä  muurien  sisäosiin. 
Osaksi  sitä  poltettiin  uuneissa,  jollaisia  samoilla  seuduilla  vielä  tänäpänä 
käytetään.  Mainittakoon,  että  kun  Nippurissa  kaivettaessa  tuli  näkyviin 
vanha  savenpolttouuni,  alkuasukkaat  sen  heti  sellaiseksi  tunsivat.  Uunissa 
polttamalla  saatiin  emaljoituja  tiilejä,  joita  käytettiin  muurien  ulko-osiin 
ja  koristukseksi.  Suuremmat  muuripinnat,  varsinkin  rakennuksen  sisässä 
koristeltiin  kuvilla  kuninkaitten  urotöistä,  mytologiasta  j.  n.  e.  —  Saveen 
sotkettiin  silppua,  jotta  se  kävisi  kestävämmäksi  ja  tiilet  yhdistettiin 
saviruukin  puutteessa  maapihalla,  jota  vieläkin  siellä  täällä  maasta 
pulppuilee. 

Yllä  sanottu  koskee  kuitenkin  miltei  yksinomaan  temppeleitä,  palat- 
seja ja  linnoituksia.  Yksityiset  rakennukset  rakennettiin  varmaankin 
hyvin  yksinkertaisesti,  kuten  vielä  tänä  päivänä  niillä  seuduin  on  asian 
laita.  Yhtään  sellaista  rakennusta  ei  ole  meille  säilynytkään.  Talojen 
sortuminen   näkyy    siihen    aikaan    kuuluneen  päiväjärjestykseen  ainakin 

päättäen    Hammurabin    lain    §§:stä    229    ss.,  joissa  määrätään  erinäisiä 
rangaistuksia  rakennusmestarille,  jonka  rakentama  rakennus  sortuu. 

Savea  käytettiin  myös  kirjoitusmaterialina.  Savi  sitä  varten  puhdis- 
tettiin tarkalleen  kaikesta  hiedasta  ja  mieluimmin  valittiin  savea,  joka 
oli  jossain  määrin  kalkkipitoista.  Kalkki  näet  esti  savea  kuivattaessa 
kutistumasta  ja  halkeilemasta.  Babylonialaisten  kirjoitus  oli  alkuaan 
kuvakirjoitusta,  jota  saveen  piirrettiin  terävällä  aseella.  Vaan  tämä 
„kynä"  ei  ollut  käytännöllinen.  Jos  koettaa  esim.  neulalla  raappia 
pehmeään  saveen,  huomaa  miten  epäselväksi  viiva  käy  ja  miten  sen 
laidat  käyvät  epätasaisiksi.  Piti  keksittämän  uusi  kynä.  Ja  jo  hyvin 
varhaisina  aikoina  huomaamme  luovutun  tuosta  alkuperäisestä  tavasta 
ja  aletun  kirjoittaa  painamalla  särmäistä  palikkaa  saveen.  Siten  tietysti 
luovuttiin  kaariviivoista  kirjoituksessa  —  vanhin  kirjoitus  oli  sellaista  — 
ja  kirjoitus  sai  sen  muodon,  jota  kutsumme  nuolenpäiseksi.  »Kynä", 
jolla  merkkejä  kirjoitettiin,  muistutti  nykyaikaista  3-  tahi  useampi 
särmäistä  teroittamatonta  lyijykynää.  Sen  toinen  pää  painettiin  vinosti 
saveen  siten  että  kynä  muodosti  taulun  pintaa  vastaan  noin  30°  kulman. 
Saveen  jäi  silloin  kiilan  tapainen  syvennys. 


,  Olen  koettanut  muutamilla  esimerkeillä  osoittaa,  mikä  vaikutus 
Babylonian  maantieteellisellä  asemalla  ja  sen  ominaisella  maamuodos- 
tuksella  on  ollut  siellä    syntyneen  sivistyksen  ulkonaiseen  luonteeseen. 

Meidän  olisi  senjälkeen  tehtävä  selkoa  niistä  kansoista,  jotka 
Babyloniassa  asuivat,  ja  jotka  loivat  sen  sivistyksen,  jota  babylpnilai- 
seksi  kutsumme. 

Sanoin  jo  alussa,  että  anakronistisesti  kutsumme  Kaksoisvirran 
laaksoa  Babyloniaksi.  Mutta  alkuasukkaat  itse  kutsuivat  sitä  toisilla 
nimillä.  Etelä-Babyloniaa  kutsuttiin  Sumer  (raamatun  Sinear),  Pohjois- 
Babyloniaa  Akkad,  pääkaupungin  Agaden  mukaan.  Nimen  Babylonia; 
sai  maa  vasta  persialaisajalla. 

Babylonian  ensimäisiä  asukkaita  kutsutaan  tavallisesti  Sumerilaisiksi  l) 
syystä  että  Assyrialaiset  kutsuivat  heidän  kieltänsä  „  Sumerin  maan 
kieleksi".  Paljon  on  riidelty  siitä,  mitä  kansaa  nämät  sumerilaiset  olivat, 
eikä  vieläkään  ole  päästy  yksimielisyyteen  siitä.    Niin  paljon  on  varmaa 


x)  N.  k.  sumerilainen  riita  ei  vielä  ole  päättynyt.  Löytyy  joukko  tiedemiehiä» 
varsinkin  Ranskassa  —  Hatevy,  Pognon  —  jotka  pitävät  seemiläisiä  alkuasukkaina 
ja  Sumerin  kieltä  vaan  —  myöhempänä  oppineiden  keksintönä! 

että  l:o  he  eivät  olleet  seemiläisiä,  sillä  heidän  ajoiltaan  säilyneet  kuva- 
patsaat todistavat  selvästi  sitä  vastaan.  Muunmuassa  seemiläisten 
ulkomuodon  oleellinen  tunnusmerkki,  kaareva  nenä  on  niille  aivan 
vieras,  myös  oli  kuvista  päättäen  tukka  ja  parta  ajettu,  2:o  he  puhuivat 
jotain  agglutineeravaa  kieltä,  kaiketi  jotain  turanilaista.  Vaan  mistä  ja 
milloin  he  maahan  tulivat,  siitä  ei  ole  minkäänlaista  varmaa  tietoa. 

Sumerilaiset  ovat  Babylonian  suuruuden,  sen  hämmästyttävän  sivis- 
tyksen varsinaiset  luojat.  He  ovat  itämaisen  taiteen  perustajat,  kirjoi- 
tuksen   keksijät,    ensimäiset    astronomit  j.  n.    e.     Heidän    varsinainen 


Sumerilaisen  ruhtinaan  (v.  3000)  pää. 

kotimaansa  oli  Sumer,  Etelä-Babylonia  ja  varsinkin  myöhemmin,  seemi- 
läisten esiintyessä  näyttämölle,  muodostui  taistelu  Etelä-  ja  Pohjois- 
Babylonian  välillä  samalla  taisteluksi  sumerilaisuuden  ja  maahan  tunkevan 
seemiläisyyden  välillä.  Seemiläisyys  pääsi  voitolle  mutta  heidän  kävi 
kuten  aina  käy  alemmalla  sivistyskannalla  olevan  valloittajakansan,  he 
omistivat  voitettujen  sivistyksen.  Sumerin  kieli  ei  silti  hävinnyt.  Se 
pysyi  varsinkin  uskonnon  alalla  pyhänä  kielenä  ja  sen  tunteminen  oli 
Babyloniassa  myöhimpiin  aikoihin  saakka  välttämätön  jokaiselle  tiede- 
miehelle s.  o.  papille. 

Sumerilaisaikana  oli  Babylonia  jakautunut  lukuisiin  eri  pikkuvaltioihin 
eli  oikeammin  kaupunkeihin,  joita  kutakin  hallitsi  kuningas.  Kullakin 
kaupungilla  oli  oma  paikallisjumalansa,  b&linsä,  jonka  viransijainen 
maan  päällä  oli  kuningas.  Että  kuningasta  todella  käsitettiinkin  jumalaksi, 
todistaa  muun  muassa  se,  että  vanhempina  aikoina  kuninkaan  nimen 
eteen  kirjoitettiin  jumalaa  merkitsevä  determinatsiooni.     Samaa  todistaa 

myös,  että  Naräm-Sin  kutsuu  itseään  Agade-kaupungin  jumalaksi,  että 
Dungille  oli  pyhitetty  temppeli  ja  että  Isme-Dagan  kutsuu  itseään  Näna- 
jumalattaren  puolisoksi.  Kuningas .  ei  ollut  ainoastaan  kaupunkinsa  ylin 
maallinen  valta,  hän  oli  myös  sen  korkein  pappi.  Jo  varhaisimmalta 
ajalta  olevista  kirjoituksista  huokuu  erittäin  uskonnollinen  henki  ja 
babylonialaisissa  kuningaskirjoituksissa  ei  puhuta  paljo  muusta,  kuin 
rauhantöistä,  erittäinkin  temppelirakennuksista.  Tämä  seikka  johtuu  siitä, 
että  kuningas  oli  papiston  vallassa.  Kuvissa  se  esitetään  niin,  että 
kuningasta  hänen  virkatoimissaan  assisteeraa  takanaseisova  pappi.  Voimme 
sanoa,  että  kuningasvalta  Babyloniassa  oli  teokratis-monarkistinen.  Var- 
sinkin myöhemmin,  Assyrian  sotilasvallan  kasvaessa,  muodostui  tuo 
ainainen  taistelu  Babylonian  ja  Assyrian  välillä  samalla  taisteluksi  hie- 
rarkian ja  sotilaspuolueen  välillä. 

Babylonian  pikkuvalloista  oli  moni  jo  menettänyt  valtiollisen  merki- 
tyksensä, kun  historialliset  lähteet  alkavat.  Sellaisia  oli  jo  aikaisemmin 
mainitsemamme  Eridu,  jolla  Ea-ju malansa  palveluksen  kautta  oli  tärkeä 
uskonnollinen  merkitys  myöhemmässäkin  panteonissa.  Ealla,  veden, 
oseanin  jumalalla  oli  tässä  kaupungissa  temppelinsä,  nimeltä  E-apsö  s. 
o.  oseanin  temppeli.  Olemme  jo  varemmin  puhuneet  tämän  jumalan 
laajemmasta  merkityksestä.  —  Muita  Etelä-  Babylonian  kaupunkeja  oli 
Nippur,  nykyinen  Niffer,  jossa  vuodesta  1889  Pennsylvanian  Yliopisto 
prof.  Hilprechtin  johdolla  on  toimittanut  kaivamistöitä,  saaden  päivän 
valoon,  paitse  temppeleitä,  yli  50,000  nuolenpäätaulua.  Myös  Nippurin 
valtiollinen  merkitys  on  varhaisemmalta  ajalta,  kuin  meidän  kirjoituk- 
selliset  lähteemme.  Sen  sijaan  oli  Nippurin  merkitys  puhtaasti  uskon- 
nollinen. Sen  jumala  oli  En-lil  (klass.  "IXXtvot),  seemiläisten  B£l, 
maailman  jumala,  vastakohtana  yläilmojen  ja  maanalaisten  vesien,  oseanin 
jumalille.  En-lil  näkyy  sumerilaisena  aikana  olleen,  vaikka  tosin  alkuaan 
Nippurin  paikallisjumala,  sumerilaisen  panteonin  pääjumala  ja  Nippur 
teokratisen  hengen  tyyssija.  Hänen  pappinsa  olivat  pappeja  par  pr6fcrence 
ja  hänen  temppelinsä,  Ekur,  Babylonian  tärkein  pyhäkkö.  Hänen  ominai- 
suutensa siirtyivät  myöhemmin  monessa  suhteessa  Mardukille,  Babylonian 
jumalalle,  kun  tämä  alkoi  paisuttaa  valtansa  Babylonian  yli.  Varsinkin 
vastakohtana  Eridulle,  jonka  jumala  Ea  oli  kaiken  käsityön,  tieteen, 
viisauden  jumala  —  huom!  Eridu  oli  merikaupunki  —  jäi  Nippur 
teologisten  spekulatsioonien  ja  teokratian  pääpesäksi. 

Tässä  yhteydessä  mainittakoon  vielä  Uruk,  nyk.  Erek,  ylijumala 
Anu'n  asuinpaikka.  Anu,  B&1  ja  Ea,  yläilmojen,  maailman  ja  maana- 
laisten vesien,  oseanin  jumalat  muodostavat  korkeimman  jumalkolmikon, 

joka  muun  muassa  näkyy  heidän  numeroarvoistaan  60,  50  ja  40 
(seksagesimalisystemissä).  Myöhemmin  oli  Uruk  myös  Nanan  (=seemil. 
Istar)  palveluspaikka. 

Muita  Etelä-Babylonian  kaupunkeja  mainittakoon  Ur,  nyk.  Mugaijir, 
kuunjumalan,  Sinin  palveluspaikka,  meille  tuttu  raamatusta  Abrahamin 
kotipaikkana.  Lagas,  nyk.  Tellöh,  vähemmän  tärkeä  uskonnollisena  kuin 
valtiollisena  valtana,  Larsa,  nyk,  Senkereh,  auringonjumalan,  Samaan 
pääpaikka,  Kis,  lähellä  Nippuria,  ja  Isin,  jonka  asemaa  ei  vielä 
tiedetä.  — 

Varhaisimmat  kuninkaat  historialliselta  ajalta  ovat  Lagasin  l)  hallit- 
sijat. He  taistelivat  kauan  erinäisten  babylonilaisten  kaupunkien,  pää- 
asiallisesti Kisin  kanssa;  päästyään  voitolle  alkoivat  he  levittää  valtaansa 
ulospäin.  Mutta  äkkiä  lakkaavat  lähteet  ja  kun  tie  taasen  alkavat,  on 
Etelä-Babylonia  uuden  pohjoisesta  hyökänneen  valtion  vallanalaisena. 
Tämä  aiheuttaa  meidät  luomaan  silmäyksen  Pohjois-Babylonian  silloisiin 
oloihin. 

Se  kaupunki,  joka  näkyy  täällä  varhaisimmin  saaneen  tärkeimmän 
merkityksen,  oli  Agade  2),  josta  koko  Pohjois-Babylonia  kutsuttiin  Akkad. 
Sen  kuuluisin  kuningas  oli  Sargon  I;  hänen  hallitusajastaan  ollaan  eri 
mieliä.  Eräs  uusbab.  kuningas  NabunaMd  (noin  550  e.  Kr.)  kertoo 
Sargonin  ja  hänen  poikansa  Naräm-Sinin  eläneen  3200  vuotta  häntä 
ennen.  Sargon  olisi  sen  mukaan  elänyt  3800 — 3700  tienoilla;  tätä 
tiedonantoa  on  paljon  epäilty,  on  koetettu  korjata  luku  3200  2200:ksi, 
vaan  täydellisesti  ei  ole  voitu  sitä  kumota8).  Kuitenkin  täytyy  meidän 
kronologisista  syistä,  joiden  esittäminen  tässä  kävisi  pitkälliseksi,  asettaa 
Sargonin  aika  noin  v.  3000  tienoille  tai  kohta  sen  jälkeen.  Sen 
mukaan  olisivat  ensimäiset  historialliset  lähteemme  4:nnen  vuosituhannen 
keskivaiheilta.  Sargonin  personan  ympäri  on  kietounut  taaja  satuverkko, 
jonka  läpi  usein  on  vaikea  eroittaa  historiallista  Sargonia.  Silti  emme 
saa  epäillä  hänen  historiallisuuttaan,  sillä  esim.  Moseksesta  ja  Kyrok- 
sesta,  samoin  kuin  useista  dynastiojen  ja  ajanjaksojen  alkajista,  heidän 


*)  Tämän  kaupungin  kaivaustyöt  ovat  ranskalaisten  toimittamat  ja  sieltä 
löydetyt  vanhat  historialliset  kirjoitukset  säilytetään  nyk.  ,Louvre*ssa. 

*)  Agaden  asema  on  yhä  vielä  tuntematon. 

3)  Varsinkin  ovat  viimeaikaiset  kaivaustyöt  Nippurissa  osottaneet,  että  ar- 
keologisesti mahdotonta  ei  ole  asettaa  Sargonin  hallitusajan  4:nnen  vuosituhannen 
alkuun  ja  amerikkalaiset,  jotka  siellä  pääasiallisesti  ovat  kaivaustöitä  toimitta- 
neet, pitävät  Nabunaldin  tiedonannosta  kiinni. 

syntymästään  ja  lapsuudestaan  kerrotaan  aivan  samanlaisia  taruja.  Eikä 
tietääkseni  kukaan  epäile  nykyään  esim.  Kyroksen  historiallisuutta. 

Vaan  omituisempaa  on  se,  että  Sargonin  kirjoitukset  ovat  kauttaaltaan 
seemiläisiä,  samoin  kuin  hänen  poikansakin.  Se  antaa  meille  aiheen 
varmasti  olettaa,  että  seemiläisyys  niihin  aikoihin  oli  saanut  jalansijaa 
Akkadissa  ja  alkoi  levittää  valtaansa  etelään.  Sitä  todistaa  myös  muu- 
dan mieltäkiinnittävä  teksti,  jossa  seemiläisten  babylonilaisten  kieltä  vasta- 
kohdaksi «Sumerin  maan  kielelle"  kutsutaan  Akkadin  eli  Agaden  kieleksi. 
Tältä  ajalta  alkavat  taistelut  sumerilaisuuden  ja  seemiläisyyden  välillä. 

Epäilemättömänä  nykyään  pidetään,  että  seemiläiset  tulivat  Arabiasta. 
Arabia  ei  suinkaan  ollut,  kuten  tavallisesti  arvellaan,  mikään  kuollut 
erämaa,  jossa  alkuperäisimmällä  kannalla  olevat  nomadit  muka  karjojaan 
kaitsivat.  Päinvastoin  on  Arabia  jo  varhain  ollut  Babylonian  vaikutuksen 
alainen  ja  vanhat  arabialaiset  sivistysvaltiot,  kuten  Saba  ja  Minä,  joiden 
kirjoituksia  viime  aikoina  on  opittu  lukemaan,  todistavat  tämän  arvelun 
oikeaksi.  Arabia  on  ollut  ympärillä  olevain  maitten,  Babylonian, 
Mesopotamian,  Palestinan,  Egyptin  n.  s.  väki-aitta,  josta  yhä  uusia 
kansoja  on  astunut  vanhain  sijalle.  Lukuisat  myöhemmät  seemi- 
läiset kansainvaellukset  suovat  oivan  vertauksen.  Että  Babylonia 
todella  hyvin  varhain  sai  seemiläistä  asutusta,  todistaa  m.  m.  se  seikka, 
että  Babylonian  seemiläinen  kieli  osoittaa  monta  alkuperäistä,  vanhaa 
ominaisuutta  ja  omituisuutta,  joita  ei  muissa  seemiläisissä  kielissä  enää 
tavata. 

Sargon  oli  muuten  mahtavimpia  hallitsijoita,  mitä  Itämailla  koskaan 
on  elänyt.  Hän  valtasi  ensiksi  Elämin,  joka  jo  tähän  aikaan  oli  val- 
tiollinen mahti,  Mesopotamian,  Syrian,  Palestinan  ja  itse  keftoo  hän 
lähteneensä  sillä  matkalla  „ meren  yli",  jolla  ei  voida  tarkoittaa  muuta  kuin 
Välimerta,  sekä  viipyneensä  siellä  3  vuotta.  Hän  kutsuu  Palestinaa 
„Amurru",  josta  raamatun  Amoritit. 

Sargonin  työtä  jatkoi  hänen  poikansa  Naräm-Sin,  joka  m.  m.  val- 
loitti Maganin  ja  Meluhhan  s.  o.  Arabian.  Jälleen  todistus  siitä,  miten 
varhain  Arabia  oli  Babylonian  vaikutuksen  alaisena.  Hän  kutsui 
itseään  „ neljän  maanäären  kuninkaaksi"  ja  n Agaden  jumalaksi*.  Paras 
muistomerkki  on  n.  k.  »Naräm-Sinin  voittopatsas",  löydetty  Susasta, 
jonne  sen  myöhemmin  Elamilaiset  jollain  sotaretkeltä  olivat  vieneet.  Se 
on  vapaa  senaikuisesta  konventsionalismista  ja  todistaa  tekijästään  ja 
hänen  aikakaudestaan  korkealle  kehittynyttä  taiteellista  aistia. 

Sargonin  ja  Naräm-Sinin  aika  merkitsee  Babylonian  suurinta  loisto- 
aikaa vanhoina  aikoina.     Kauppakaravanit  kulkivat  todella  kaikkiin  maan 

ääriin  ja  samoja  karavaniteitä,  joita  tänä  päivänä  kuletaan,  tuotiin  Inti- 
asta, Armeniasta,  Arabiasta  kalleuksia  ja  alamaisuusosotteita  kuninkaan 
,  hoviin. 

Vaan  Sargonin  ja  Naräm-Sinin  hallitusajan  jälkeen  Pohjois-Babylonia 
ja  samalla  seemiläisyys  jälleen  menettää  pitkiksi  ajoiksi  valtiollisen  yli- 
vallan, joka  taasen  näkyy  siirtyneen  Lagaiiin.  Säilynyt  on  Lagaiin 
kuninkaista  tältä  ajalta  pitkä  luettelo,  joista  kuitenkin  vairv  yksi  on  huo- 
mattavampi. Se  oli  Gudea,  jonka  patsaita  ja  lukuisia  kirjoituksia  rans- 
kalainen retkikunta  on  löytänyt.  Gudean  aikakausi  on  varmasti  sume- 
rilaisen taiteen  loistoaika.  Lagas  koristettiin  muhkeilla  temppeleillä,  ja 
Gudea  itse  löytyy  kuvattuna  monessa  kuvapatsassa,  joiden  detaljityö 
on  hämmästyttävän  tarkka.  Ruumiin  yksityiskohtainen  muovaileminen 
todistaa  ehdottomasti  anatomian  tuntemista  —  babylonilainen  lääkintö- 
taito  on  monista  kirjoituksistakin  osotettavissa  —  ja  kuvaavana  mainit- 
takoon, että  kun  ne  löytyivät,  luultiin  niiden  kreikkalaisajalla  syntyneen ! 
Gudean  aikakausi  oli  enimmäkseen  rauhan  aikaa.  Laivoja  kulki  Persian 
lahdella  ja  Intian  merellä.  Meluhhasta  s.  o.  Länsi-Arabiasta  tuotiin 
kuparia  ja  kultaa,  Maganista  s.  o.  Itä-Arabiasta  kiveä,  Amanukselta 
seetripuita  kuninkaan  rakennuksia  varten  j.  n.  e.  Lyhyesti :  koko  Etu- 
Aasia  oli  Babylonian  vallan,  mutta  samalla  myös  sen  sivistyksen  vaiku- 
tuksen alaisena. 

Jo  Gudean  jälkeläiset  olivat  vähäpätöisempiä  hallitsijoita  ja  pian 
siirtyi  johtovalta  toiseen  kaupunkiin  Uriin,  sumerilaisuuden  vanhaan 
tyyssijaan.  Se  osoittaa  samalla  sumerilaisuuden  voitolle  pääsemistä  — 
viimeisen  kerran.  Urin  hallitsijat,  joista  mainittakoon  Dungi  ja  Bur-Sin, 
valloittivat  koko  Babylonian  perien  siten  Sargonin  valtakunnan.  Mutta 
että  sumerilaisuus  ei  enää  ollut  niin  horjumaton,  todistavat  m.  m. 
muutamat  näiden  hallitsijoiden  semiläiset  kirjoitukset. 

Urin  dynastiaa  seurasi  vielä  kaksi  Etelä-Babylonilaista  dynastiaa, 
toinen  Isinissä,  toinen  Larsassa.  Vaan  ne  olivat  vähäpätöisiä,  lyhyt- 
ikäisiä.    Kaksi  seikkaa  siihen  vaikutti. 

Toinen  oli  Elämin  näihin  aikoikin  paisuva  valta.  Tiedämme  että 
esim.  Urin  viimeinen  hallitsija  raastettiin  Susaan.  Toinen,  tärkeämpi, 
oli  että  Pohjois-Babylonia  vähitellen  alkaa  nostaa  päätään.  Sanoimme 
jo  aikaisemmin,  että  Pohjois-Babylonian  nousu  aina  merkitsi  seemiläisyy- 
den  elpymistä.  Niin  nytkin.  Ja  todella  huomaamme  toisen  seemiläi- 
sen suuren  vaelluksen  alkavan. 

Se  tuli  kaiketi  samoja  teitä  kuin  ensimäinenkin,  Arabiasta.  Vaan 
tämä  kansainvaellus  oli  todistettavasti  laajempi  kuin  edellinen.     Vasta- 

kohdaksi  ensimäiselle  kansanvaetlukselle,  jota  assyriologit  kutsuvat  baby- 
lonilaiseksi  syystä  että  sen  edustajia  tunnetaan  vain  Kaksoisvirran  laak- 
sosta, vaikka  he  luultavasti  kyllä  päättäen  muista  vaelluksista  levisivät 
yli  koko  Etu-Aasian, l)  kutsutaan  tätä  toista  länsiseemiläiseksi  eli  kana- 
neulaiseksi.  Tämän  nimensä  on  se  saanut  syystä,  että  sen  paraiten  tun- 
netut edustajat  asettuivat  Kananiin.  Voimme  sanoa  sen  alkaneen  3:nen  vuo- 
situhannen lopulla  (noin  2300)  ja  kestäneen  lähemmä  vuosituhannen.  Sen 
ensimäiset  kansat  suuntautuivat  Babyloniaan,  missä  he  täydellisesti  sulau- 
tuivat babylonialaisiin  seemiläisiin  sivistyksellisesti  ja  kielellisesti.  Tämän 
vaelluksen  viimeisinä  edustajina  tulivat  hebrealaiset  naapureinen  Pales- 
tinaan  noin  1500 — 1400  tienoilla.  Sivumennen  mainittakoon,  että  tätä 
»kananealaista*  vaellusta  kaikesta  päättäen  olivat  myös  hyksot.  Meidän 
ulee  näet  pitää  mielessä,  että  myös  Egypti  jo  aikaisin  oli  osana  tuosta 
suuresta  itämaisesta  sivistyspiiristä  ja  että  hamilaisten  ja  seemiläisten 
kansain  välillä  löydetään  yhä  uusia  yhtymäkohtia  sekä  kielellisesti  että 
sivistyksellisesti.  —  Prof.  Winckler,  tämän  yhtenäisen  itämaisen  sivis- 
tyksen varsinainen  tutkija  arvelee  tällä  ajalla  Pohjois-Afrikankin  saaneen 
seemiläisen  asustuksensa  ja  luulee  puunilaisten  kantaisäin  jo  silloin 
maahan  tulleen.  Foinikkialaiset  eivät  niin  ollen  olisi  olleet  uranaukai- 
sijoita, vaan  heidän  kaupparetkensä  kulkivat  ikivanhoja  tuttuja  reittejä. 
Kysyttänee:  mistä  tiedämme,  että  uusi  kansainvaellus  on  alkanut? 
Mistä  voimme  päättää,  että  seuraavat  hallitsijasuvut — kuninkaiden  histo- 
riaahan on  vanhin  historia  —  ovat  toista  heimoa,  kuin  edelliset?  Miksi 
asetamme  heidät  lähemmäksi  paljon  myöhempiä  hebrealaisia?  Pää- 
ansio  tämän  ratkaisusta  on  prof.  Fritz  Hommelin.  Hän  jo  v.  1897 
osoitti  Hammurabin  aikuisissa  nimissä  tavattavan  aivan  uusia  osia,  pää- 
asian, jumalain  nimiä,  —  itse  kieli  oli  tosin  hyvin  lähellä  vanhempaa 
—  joita  tunsimme  ennestään  länslseemiläisistä  kielistä.  Ja  hänen  arve- 
lunsa on  osoittautunut  aivan  oikeaksi.  Pari  esimerkkiä.  Jo  ennen 
Hammurabin  aikoja  tapaamme  Isin-kaupungin  dynastiassa  kuninkaan 
nimeltä  ISme-Dagan  s.  o.  »Dagan  (-jumala)  on  kuullut»  Epäilemättä 
on  Dagan  sama  kuin  Filistealaisten  Dagön-jumala  (Tuom  16,28 ;  1  Sam. 
5,2 — 7;  1  Aikak.  10,  10  ja  kaupunki  Bet-Dagön  Jos.  15, 41  sekä  muudan 
kananealainen  ruhtinas  Tell-el-Amarna  ajalta,  Dagan-takala).  Ja  varsinkin 
Hammurabin  ajalta  tapaamme  nimiä,  jossa  jumalaa  kutsutaan  ab-isä, 
-ah-veli,  amm  t.  hamm-setä  sekä  ium-nimi,  joka  on  läpikäypää  länsise- 


1).    Jotensakin  varmana  voi  pitää,  että  Palestiina  jo  tuon  ensimäisen  vael- 
luksen aikana  sai  seemiläisen  asutuksensa. 


Digitized  by 


Google 


108  Harri  Holma. 


miläisillä   kansoilla.     Raamatussa   ja   varsinkin   Tell-el-Amarna  kirjeiden 
kananealaisilla  ruhtinailla  tapaamme  moisia  nimiä.  — 

Kananealainen  vaellus  toi  uutta  voimaa  heikentyneeseen  seemiläiseen 
heimoon  Babyloniassa.  Etelä-Babylonia  oli,  varsinkin  sen  jälkeen  kun 
Elam  uudisti  hyökkäyksensä  idästä,  sangen  heikko  ja  sen  valta  pysyi 
voimassa  enemmän  vanhojen  uskonnollisten  käsitysten,  kuin  voimakkaan 
ja  elinvoipaisen  hallinnon  perustalla.  Ja  niin  siirtyi  valta  lopulta  Pohjois- 
Babyloniaan,  jossa  se  pysyi,  siksi  kunnes  sen  taasen  Assyrialainen  valta 
kukisti.  Pääkaupungiksi  tuli  Babilu,  Eufratin  rannalla  lähellä  myöhem- 
pää Kerbelaa.  Sen  oli  perustanut  oman  kertomuksensa  mukaan  jo  Sargon. 
Meidän  tietomme  Babyloniasta  alkavat  noin  v.  2200  tienoilla,  jolloin 
valtaistuimelle  nousee  n.  k.  ensimäinen  eli  Hammurabin  dynastia.  Sen 
ensimäiset  kuninkaat,  jotka  alussa  kaikesta  päättäen  vielä  tunnustivat 
auringonjumalan  kaupungin  Sipparin  ylivaltaa,  kävivät  taajoja  sotaretkiä 
Etelä-Babyloniassa,  jonka  viimeiset  hallitsijasuvut,  Larsassa  ja  Isinissä 
voitettiin ;  myös  Elämin  kanssa  oteltiin  moni  kova  ottelu.  5:s  kuningas 
oli  Hammurabi,  joka  lopulta  laski  valtansa  alle  koko  Babylonian.  Hän  oli 
samalla  rauhan  ruhtinas,  joka  järjesti  pysyväisesti  sisälliset  olot  ja  lain- 
säädännöllään vahvisti  valtansa  sisäistä  voimaa.  Hänen  hallituksensa  on 
asetettava  noin  2100:n  tienoille.  Hammurabin  hallitus  merkitsee  seemi- 
Iäisyyden  lopullista  voittoa. 

Olemme  nähneet,  miten  seemiläisyyden  tunkeutuessa  Babyloniaan 
sumerilaisten  valtiollinen  mahtavuus  alkaa  aleta  ja  valta  siirtyä  pohjoi- 
seen. On  kyllä  totta,  että  sumerilaisuus  siitä  saakka,  kun  historialliset 
lähteet  alkavat,  on  olemassa,  mutta  paitse  tätä  historiallista  näkökohtaa 
on  meidän  otettava  lukuun  myös  toinen,  uskonnollinen.  Meidän  on 
vaikea  nykyään  käsittää,  missä  määrin  babylonialaisten  uskonto  s.  o. 
maailmankatsomus  määräsi  kaikki  heidän  toimensa.  Babylonialaisten 
maailmankatsomus  perustui  kokonaan  tähtitaivaan  tuntemiseen  ja  tutki- 
miseen. Tähtitaivaan  kuvakirjoituksesta  lukivat  papit  jumalten  järkky- 
mättömän tahdon,  jota  sokeasti  tuli  noudattaa.  Babylonialaiset  olivat 
ammoisista  ajoista  tarkkaan  tutkiskelleet  tähtiä,  niiden  liikuntoja  ja  kons- 
tellatsiooneja.  Heille  oli  uskonto,  astronomia  ja  astrologia  sama  käsite : 
tiede. 

Babylonialaiset  olivat  näillä  laskelmillaan  huomanneet  sen,  että 
maan  akselin  vähitellen  siirtyessä  ekliptiikan  akselin  ympäri,  aurinko 
päiväntasauspisteessä  hitaasti  siirtyy  eteenpäin,  eli  noin  1°  23'  100:ssa 
vuodessa,    t.  yhden  eläinradan   merkin   2200   vuodessa.    Tuohon   ias- 

ketmaan  perustui  moni  omituisuus  babyl.  maailmankatsomuksessa,  vaan 
eritoten  on  tässä  yhteydessä  mainittava  yhdestä. 

Juuri  niihin  aikoihin,  jolloin  Babylonian  maailmanvalta  alkaa,  oli  aurinko 
eteenpäin  siirtyessään  jättänyt  Kaksoisten  merkin  ja  tullut  Härkään.  Mei- 
dän on  vaikea  ajatella,  mitä  kaikkea  se  merkitsi.  Kalenteri  oli  sen 
kautta  muuttunut;  kaksoisten  merkissä  oli  kuun  jumala  ollut  korkein 
jumala,  jolle  pyhitetty  kuukausi  oli  vuoden  ensimäinen,  Sivan.  Nyt 
tuli  Ijjar  vuoden  ensimäiseksi  kuukaudeksi  koskapa  kutakin  eläinradan 
merkkiä  vastasi  yksi  kuukausi  1).  —  Edelleen  eivät  luonnollisestikaan 
juhlat  enää  pitäneet  astronomisesti  paikkaansa  ja  valtiojärjestelmä, 
joka  tällaisille  vanhentuneille  periaatteille  perusti  valtansa,  ei  voinut 
kauan  pysyä.  Hetki  oli  siis  otollinen  uuden  maailmanvallan  perustami- 
selle. Hammurabi  oivalsi  tämän  ja  ymmärsi  käyttää  sitä  hyväkseen 
valtakuntansa  ja  jumalansa  loistoon  saattamiseksi.  Ja  siinä  hän  onnistui. 
„  Olihan  taivaalle  kirjoitettu,  että  uusi  maailmankausi  oli  alkanut,  että 
maailmaa  ei  enää  hallinnut  kuu,  jolle  .Kaksoiset"  kuuluivat,  vaan  että 
hän,  kuu  oli  luovuttanut  valtansa  toiselle  jumalalle,  jonka  tunnus  oli 
härkä*  (Winckler).  Sattuma  ei  tietystikään  ollut,  että  Babylonin  jumalan, 
Mardukin  symboli  juuri  oli  härkä.  Hammurabi  se  oli,  joka  tämän  uuden 
suurisuuntaisen  muutoksen  saattoi  onnelliseen  päätökseen.  Olihan  oike- 
astaan tuo  astronominen  siirtyminen  tapahtunut  jo  varemmin,  vaan  vasta 
hän  uskalsi  käyttää  otollista  aikaa  hyväkseen  luodakseen  uuden  maail- 
manvallan. 

Samalla  oli  myös  Babylonian  vanha  uskonto  saanut  tuntuvan  is- 
kun. Panteonin  pääju malaksi  kohoaa  nyt  Babylonin  kaupunginjumala 
Marduk  kevätauringon  ja  aamuauringon  jumala.  »Hänen  vastakoh- 
tansa oli  Babylonin  naapurikaupungin  Borsippan  jumala  Nebo,  joka 
edustaa  syysaurinkoa.  Heidän  palveluksensa  vastaa  kananealaisen  Tam- 
muzin  (=egypt.  Osiriksen)  palvelusta,  jonka  perustana  on  auringonkulku 
molemmissa  päämuodoissaan».  Myöhemmin  Marduk,  saatuaan  laajem- 
man tunnustuksen,  yhdistyi  muuhun  jumaltarustoon  ja  häneen  sovitet- 
tiin  monta   uutta    alkuaan   vierasta  ominaisuutta.     Niinpä   hän  esiintyy 


1).  V.  800  tienoilla  siirtyi  aurinko  Oinaaseen,  jolloin  Nisän  kuu  alotti  vuoden. 
Uusbab  ajalla  onkin  Nisän  todistettavasti  vuoden  ensim.  kuukausi  ja  myös  juuta- 
laisilla, jotka  eksiilin  aikana  omistivat  babylonialaisen  ajanlaskun,  oli  eksiilin  jäl- 
keen Nisän  vuoden  alkaja.  Ennen  eksiiliä  olivat  juutalaiset  alkaneet  vuotensa 
syksyllä  —  kuten  vuorokauden  illalla.  Tämä  järjestelmä,  joka  oli  varsinaisesti 
länsiseemiläistä,  näkyy  myös  löytyneen  babyl.,  koska  7:s  kuukausi  on  nimeltään 
Tesrit-alku. 

pääsankarina  babyl.  maailmanluomisessa,  vaikka  varmasti  se  ominaisuus 
alkuaan  kuului  Balille  eli  Enliiille,  Nippurin  jumalalle1)  —  Mardukin 
palveluksessa  ja  hänen  tarustossaan  on  hyvin  paljon  sellaista,  mikä 
muistuttaa  Messiasta,  vaan  tässä  ei  ole  tilaa  laajempiin  esityksiin. 

Meillä  on  raamatussa  muudan  kertomus,  joka  tarjoo  hauskan  ver- 
tauskohdan tässä  Babylonin  jumalkäsitteiden  muutoksessa.  Tarkoitan 
Abraham-kertomusta.  Abraham,  jonka  historiallisuutta  ei  ole  syytä 
epäillä,  eli  nähtävästi  samoihin  aikoihin  kuin  Hammurabi.  Sen  päätämme 
1  Mos.  14:sta,  jossa  on  kuvattuna,  miten  Hammurabi  (raamatun  Amraphel) 
sekä  neljä  muuta  Babylonian  kuningasta  tekivät  sotaretken  länteen, 
miten  he  veivät  mennessään  Lotin  ja  miten  Abraham  hänet  pelasti. 
Kaikki  tämän  historiallisen  kertomuksen  detaljit  sopivat  erinomaisesti 
silloiseen  Babylonian  historiaan,  joten  ei  ole  syytä  epäillä  sen  alku- 
peräisyyttä. Olemmehan  jo  aikaisemmalta  ajalta  nähneet,  miten  Babyl. 
kuninkaat  olivat  yhteydessä  länsimaitten  kanssa,  joten  tämä  retki  on 
hyvin  ymmärrettävissä.  Jos  siis  oletamme,  että  Abraham  oli  Hammu- 
rabin  aikuinen,  saa  koko  Abraham-kertomus  uuden  valon.  Abrahamhan 
oli  lähtenyt*  Urista,  kuun  jumalan  palveluspaikasta.  Matkallaan  hän 
tuli  Harraniin,  Mesopotamian  ikivanhaan  kuun  jumalan  kaupunkiin. 
JVluutkin  seikat,  kuten  esim.  Abrahamin  vaimon  Saran  nimi,  joka  muis- 
tuttaa Harranin  kuun  jumalan  puolison  nimeä,  äarratu,  viittaa  siihen, 
että  A.  oli  kuun  palvelija.  Saamme  niin  ollen  seuraavan  kuvan.  Ab- 
raham, Babylonian  vanhan  uskonnon  uskollinen  palvelija,  lähti  uskon- 
nollisena pakolaisena  uuden  maahan  tunkeutuvan  uskonnon  tieltä.  Hän 
ei  voinut  mukautua  uusiin  oloihin,  vaan  lähti  vapaaehtoiseen  maanpa- 
koon, vieden  mukanaan  »puhtaan»  uskontonsa  vieraan  jumalan,  vieraan 
uskonnon  jaloista.  Hän  oli  tyypillinen  vanhoillinen,  joka  mieluummin 
jätti  kodin  ja  konnun,  kuin  alistui  pakollisesti  vierasta  ikeä  kanta- 
maan. — 


Hammurabiin  voimme  sanoa  Babylonian  varhaisimman  muinaisuu- 
den loppuvan.  Laajoista  ja  lukuisista  kirjoituksista  me  tunnemme  tark- 
kaan   Hammurabin   personan.     Häneen  loppuu   Babylonian   pikkuvaltio- 

l)  Jokainen  kaupunki  koetti  saadakseen  ylivaltansa  laajemmaltikin  tunnuste- 
tuksi sovittaa  jumalansa  jo  ennen  löytyviin  tarustoihin.  Niinpä  myöhemmin 
myös  assyrialaisten  jumala  ASsur  esiintyy  pääsankarina  eräässä  maailmanluomis- 
kertom  uksessa. 

järjestelmä,  joka  antoi  aihetta  ainaisiin  keskinäisiin  sotiin.  Hammurabi 
yhdisti  valtiollisen  ja  uskonnollisen  valtansa  voimalla  koko  Babylonian 
ja  piti  sitä  myös  rautakourallaan  kurissa. 

Hammurabiin  päättyy  niin  muodoin  myös  esityksemme  Babylonian 
muinaisimmasta  historiasta  sitä  suuremmalla  syyllä,  kun  hänen  jälkei- 
sensä aika  on  laajemmin  tunnettu.  Voimme  vain  lyhyesti  esittää  seu- 
raavan ajan  historian  pääpiirteet. 

Hammurabin  dynastiaa  seurasi  n.  k.  toinen  dynastia,  myös  11 
kuningasta;  sen  aika  on  noin  2100 — 1700.*  Noin  1700:n  tienoilla 
hyökkäsi  Babyloniaan  nähtävästi  Mediasta  muudan  ei-seemiläinen  kansa, 
Kaääu  (klass.  Koaaafot),  joka  valtasi  Babylonian  ja  näkyy  pysyneen 
vallassa  noin  500  vuotta.  KaSSu-kansa  näkyy  vähitellen  seemiläisty- 
neen,  niin  että  heidän  viimeiset  kuninkaansa  jo  kantoivat  seemiläisiä 
nimiä.  Senjälkeen  joutuu  maa  useiden  vähäpätöisten  dynastiojen  alle, 
joista  ei  ole  mitään  tärkeämpää  kerrottavaa. 

Jo  aikoja  sitä  ennen  onkin  valta  siirtynyt  muualle.  Tigris-joen 
ylävarsiile,  sen  itäpuolelle,  sen  ja  sen  lisä  joen,  alisen  Zabin  muodosta- 
maan kolmioon  oli  luultavasti  jo  Hammurabi-dynastian  aikana  perustettu 
uusi  semiläinen  valta,  josta  Assyria  kehittyi.  Assyria  oli  vastakohtana 
Babylonialle  puhtaasti  sotilaallinen.  Sen  kuninkaat  olivat  valloittaja- 
kuninkaita,  jotka  vähitellen  laskivat  valtansa  alle  koko  Etu-Aasian. 
Aika  noin  vuodesta  1500  aina  Niniveen  kukistukseen  (606)  on  yhtä- 
mittaista taistelua  Assyrian  sotilasvallan  ja  Babylonin  hierarkian  välillä. 
Yhtämittaisia  sotia  ja  kapinoita.  Uusbabylonilaisella  ajalla,  varsinkin 
Nebukadnezarin  hallitessa,  koitti  Babylonille  uusi  kukoistuksen  aika. 
Vaan  kauan  se  ei  kestänyt.  V.  539  joutui  se  Persialaisvallan  alle, 
jonka  kuninkaat  tosin  eivät  rikkoneet  vanhoja  muotoja,  vaan  päinvastoin 
niitä  visusti  säilyttivät,  hyvin  tietäen,  että  Etu-Aasiassa  vain  niitä  tun- 
nustettiin. 

Viimeisen  loistokautensa  näki  Babylonia  Aleksanteri  suuren  aikana. 
Vaan  sen  jälkeen  sen  valta  on  mennyt.  Joitakuita  hajanaisia  tietoja- 
tapaamme  klassilliselta  ajalta  ja  Sassaniidien  vallan  syntyessä  Babylon 
häviää  maan  tasalle. 

Vaan  babylonilainen  sivistys  ei  silti  hautaan  vaipunut.  Olemme 
nähneet  miten  jo  varhaisimpana  aikana  babylonilainen  sivistys  pääsi 
tunkemaan  laajalle  Etu- Aasian  kansojen  keskuuteen.  Kuta  enemmän 
opimme  tuntemaan  muinaista  Etu-Aasiaa,  sitä  selvemmin  huomaamme 
*  miten  vilkas  on  ollut  ei  vain  kauppatavarain  vaan  myös  aatteiden 
vaihto*.     Islam  ja  sen    laaja    leveneminen  ei  suinkaan   ole  ensimäinen 

todistus  itämaalaisen  valtion  ja  sivistyksen  levenemisestä,  vaan  on  mo- 
nasti ennen  koko  tuo  suunnaton  alue  ollut  samallaisten  valtiollisten  ja 
henkisten  virtauksien  alaisena.  Tämä  seikka  meille  tekee  ymmärrettä- 
väksi, miten  se  vanha  sivistys,  jota  kutsumme  babylonilaiseksi,  oli 
päässyt  niin  syvälle  juurtumaan,  että  vasta  uudempi  aika,  lähinnä*  Co- 
pernikuksen  uudet  opit  makrokosmoksesta  ja  sen  kautta  luonnontietein 
ten  elpyessä  herännyt  realisempi  tutkimus  sen  kumosi,  samalla  antaen 
kuoliniskun  teoretiselle  spekulationille.  — 

(Jatk.) 


Poimintoja  hallinnon  historiasta  Porvoon 
valtiopäiväin  jälkeisiltä  vuosilta. 

Kirj.  K.  W.  Rauhala. 


2.    Hallituskonseljin  ja  venäläisten  sotilasviranomaisten  välisiä 

selkkauksia. 

Ne  monenlaiset  rettelöt,  joita  Suomen  sodan  kestäessä  oli  sattunut 
sivilivirkamiesten  ja  venäläisten  sotilaiden  välillä,  saavat  selityksensä 
mielivallasta  ja  kaikenlaisesta  hämmingistä,  minkä  sotatila  ehdottomasti 
aina  mukanaan  tuo.  Mutta  senkin  jälkeen,  kun  säännöllisten  olojen 
palattua  tämä  syy  oli  poistunut,  saattoi  syntyä  toisinaan  vakaviakin 
ristiriitoja  hallintoviranomaisten  ja  maassa  olevien  sotilasvirkamiesten 
kesken.  Tämä  oli  sitä  arveluttavampaa,  kun  juuri  näinä,  sodan  jälkei- 
sinä vuosina  maan  uudet  olot  olivat  vielä  vakaantumattomia  ja  muo- 
dostetun alaisina.  Selkkauksia  pyrki  syntymään  etenkin  niillä  hallinto- 
aloilla, joihin  nähden  venäläiset  joutuivat  lähempiin  tekemisiin,  kuten 
oli  laita  posti-  ja  luotsilaitoksien.  Viimemainitun  suhteen  ei  ollut 
kysymyksessä  mikään  vähempi,  kuin  laitoksen  asettaminen  venäläisten 
sotilasviranomaisten  välittömän  käskyvallan  alle  *). 


*)   Tätä  on   osittain  kosketeltu  Gunnar  Lindströmin  julkaisemassa  väitöskir- 
jassa .Suomen  kaupasta  Aleksanteri  I:sen  aikana*  ss.  191—2. 

Milloin  ristiriitoja  sattui,  joutui  luonnollisestikin  maan  hallitus, 
hallituskonselji,  niitä  selvittämään.  Sen  asema  tällaisissa  tapauksissa  oli 
useinkin  tukala,  etenkin  kun  sen  auktoriteetti  ei  ollut  vielä  vakaantunut 
edes  omain  virkamiesten,  sitä  vähemmin  venäläisten  silmissä.  Sillä 
auktoriteetin  muodostuminen  riippui  suureksi  osaksi  kehityksestä,  mo- 
nenlaisista syistä  ja  olosuhteista,  eikä  sitä  voitu  yhdellä  kertaa  asetuk- 
silla ja  ohjesäännöillä  luoda.  —  Mutta  sattuipa  myös  sellaisiakin  tapa- 
uksia, jolloin  hallituskonselji  itse  suoranaisesti  joutui  selkkauksiin  venä- 
läisten sotilasviranomaisten  kanssa.  Ennen  muita  antavat  juuri  nämä 
tapaukset  kuvan  siitä,  millainen  maamme  hallituksen  silloinen  asema 
todellisuudessa  oli,  sekä  samalla  siitä,  minkä  luonteisia  ristiriidat  olivat 
ja  miten  niistä  selviydyttiin.  Kerrottakoon  seuraavassa,  esimerkkinä 
mainitunlaisista  tapauksista,  niistä  selkkauksista,  jotka  syntyivät  hallitus- 
konseljin  ja  Turussa  sijainneen  venäläisen  kenttämittauskonttorin  päälli- 
kön välillä. 

Kenttämittauskonttorissa  teetti  sen  päällikkö,  everstiluutnantti  Neid- 
hardt,  karttoja  Suomen  kuntain  aloista  sotilastark otuksia  varten.  Kun 
työ  oli  kiireellinen  eikä  hänellä  ollut  tarvitsemaansa  työvoimaa,  pyysi 
hän  lopulla  vuotta  1810  kenraalikuvernööriä,  vapaaherra  Steinheiliä, 
toimittamaan  suomalaisia  maamittareita  työtä  suorittamaan,  ja  ken- 
raalikuvernööri lähettikin  määräyksen  hallituskonseljille,  että  se  käs- 
kisi maamittareita  työhön  saapumaan.  Mutta  asiaa  hallituskonsel- 
ji ssa  käsiteltäessä  vuoden  1811  alkupuolella1)  valtiovaraintoimitus- 
kunnan  päällikkö  Tulindberg  ilmotti  tiedustelleensa  Neidhardtilta,  mitä 
tämä  aikoi  maamittareille  työstä  maksaa,  sekä  saaneensa  kuulla,  ettei 
hän  maksua  suorittaisi  Suomen  asetusten  säätämällä  tavalla.  Hallitus- 
konselji päätti  tällöin,  että  maamittareita  ei  voitu  sellaisilla  perusteilla 
työhön  määrätä,  vaan  oli  ainoa  toimi,  mihin  katsottiin  voitavan  ryhtyä 
se,  että  Turun  ja  Hämeen — Uudenmaan  maaherroja,  joista  lääneistä 
apumiehiä  haluttiin,  käskettäisiin  ilmottamaan  maamittareille,  että  kenttä- 
mittauskonttorissa tarvittiin  työmiehiä,  sekä  mitä  siellä  oli  luvattu  työstä 
suorittaa.     Ne  joita  halutti  saivat  ryhtyä  työhön  tarjotuilla  ehdoilla. 

Seuraavana  päivänä  senjälkeen,  kuin  mainittu  päätös  oli  tehty, 
saapui  Neidhardt  itse  hallituskonseljiin  ja  päästettiin  hänet  istuntosaliin 
talousosaston  paraikaa  ollessa  koolla.  Tällöin  hän  uudisti  kenraaliku- 
vernöörin   kautta   tekemänsä    ilmotuksen,  että   karttatyö   oli  sangen  kii- 


*)  Talousos.  poytäkirj.  tammik   24  p:ltä  1811. 

reellistä  laatua  ja  maamittarien  avuksi  saaminen  mitä  tärkeintä,  sekä 
vaati  Turun  läänistä  kuutta  ja  Hämeen — Uudenmaan  läänistä  kolmea 
miestä.  Mutta  samalla  hän  pysyi  jyrkästi  entisessä  kannassaan,  ettei 
maksaisi  palkkaa  Suomen  asetusten  määräämällä  tavalla,  vaan  toisilla, 
esittämillään  perusteilla  *). 

Millä  tavoin  Neidhardt  hallituskonseljin  edessä  esiintyi,  ei  käy 
virallisista  asiakirjoista  ilmi.  Tulos  oli  kuitenkin  se,  että  hänen  ja 
hallituskonseljin  välillä  syntyi  sovitteluja.  Hallituskonselji  tosin  pysyi 
edellisenä  päivänä  tekemässään  päätöksessä,  että  vain  ilmotus  eikä 
suora  käsky  oli  siliä  kertaa  asiasta  maaherrain  kautta  maamittareille 
lähetettävä,  mutta  samalla  ryhdyttiin  keinoon,  joka  vähää  myöhemmin 
johti  toisenlaisiin  toimenpiteisiin.  Neidhardt  oli  ilmottanut  hallituskon- 
seljille,  että  hän  maksaisi  palkan  karttain  laajuuden  mukaan  ja  että 
maamittarit  saisivat  lisäksi  tarpeet  ja  työkapineet  kenttämittauskontto- 
rista.  Konselji  päätti  nyt,  että  Turun  läänin  ensimäinen  maamittari, 
tirehtöri  Tillberg,  määrättäisiin  tekemään  mahdollisuuden  mukaan  las- 
kelma ensinnäkin  siitä,  kuinka  paljon  maamittari  ennätti  päivässä  suo- 
rittaa kartanvalmistustyötä  ja  toiseksi  siitä,  paljonko  asetusten  määrää- 
mästä päiväpalkasta  voitiin  katsoa  vähentyvän  sen  kautta,  että  maamit- 
tarin  ei  tarvinnut  käyttää  omia  tarpeitaan  ja  työkapineitaan.  Laskelman 
nojalla,  joka  ennen  pitkää  valmistui,  ja  jossa  arvioitiin,  että  kuudes  osa 
asetusten  määräämästä  työpalkkiosta  vastaisi  työkapineiden  kulutusta, 
hallituskonselji  vähensi  päiväpalkan,  joka  teki  48  killinkiä,  kuudennella 
osalla,  saaden  siten  päivärahaksi  40  killinkiä.  Sitten  se  antoi  ylem- 
pänämainittujen  maaherrain  kautta  määräyksen,  että  niin  monen  maa- 
mittarin,  kuin  Neidhardt  oli  vaatinut,  oli  saavuttava  viipymättä  kenttä- 
mittauskonttoriin  työhön,  ja  saisivat  maamittarit  palkkaa  40  killinkiä 
päivältä  sekä  matkakulujen  korvauksen2). 

Että  Neidhardt  ei  suinkaan  ollut  aikonut  ruveta  maksamaan  maa- 
mittareille  palkkaa  sillä  tavoin,  kuin  hallituskonseljin  mainittu  käsky  il- 
motti,  käy  myöhemmistä  tapauksista  selväksi.  Kun  kuitenkin  hallitus- 
konselji antoi  maamittareille  tiedon,  että  he  tulivat  saamaan  päivä- 
palkkaa —  joskin  vähempää  mitä  asetuksissa  oli  määrätty  —  ja 
matkakulut,  perusti  se  tämän  menettelynsä  omiin  laskelmiinsa,  joista 
maamittarit    eivät   tietäneet    mitään.       Tulindberg  oli  näet  aikaisemmin 


l)  Talousos.  pöytäkirj.  tammik.  25  prltä. 
8)  Talousos.  pöytäkirj.  helmik.  22  p:ltä. 

arvioinut,  että  Neidhardtin  lupaama  palkka  jotakuinkin  vastasi  sitä, 
minkä  maamittarit  saisivat  päiväpalkkaa  nauttien,  ja  sitten  Tillberg  oli 
tehnyt  laskelman,  joka  näytti,  montako  päivää  maamittareilta  pitäisi  ku- 
lua teinkin  kartan  valmistukseen.  Hallituskonselji  katsoi  näiden  arvioi- 
den nojalla  maamittarien  tulevan  saamaan  joka  tapauksessa,  mitä  maksu- 
perustetta sitten  käytettiinkin,  sen  palkkion,  mikä  heille  tuleman  piti,  ja 
tämän  nojalla  ryhtyi  mainittuun  toimenpiteeseen.  Mutta  kun  menettely 
perustui  laskelmiin,  riippui  sen  onnistuminen  siitä,  pitivätkö  laskelmat 
paikkansa  vai  eivät.  Pahaksi  onneksi  ne  pettivät.  Ja  silloin  vasta 
sekavuudet  alkoivat. 

Ensinnäkään  eivät  maamittarit  saattaneet  suorittaa  työtä  sen  ajan 
kuluessa,  kuin  Tillberg  oli  laskenut  kunkin  kartan  valmistukseen  mene- 
vän. Työkapineita  ei  ollut  riittävästi,  jonka  johdosta  toisten  täytyi  olla 
jouten  päiväkausia,  mikä  seikka  saattoi  hämminkiä  aikaan.  Sitäpaitsi 
maamittarit  olivat  tyytymättömiä  siihen,  että  oli  määrätty,  paljonko  kun- 
kin työn  suoritukseen  saisi  aikaa  mennä,  millä  menettelyllä  heidän 
mielestään  ei  ollut  minkäänlaista  asetuksiin  nojautuvaa  perustetta.  Ja 
kun  he  sitten  jonkunaikaa  työskenneltyään  jättivät  päiväpalkkalaskunsa 
Neidhardtille,  kieltäytyi  tämä  niitä  maksamasta  selittäen,  ettei  hänen  tar- 
vinnut Pietarista  saamainsa  ohjeiden  mukaan  laskuja  tutkia,  vaan  suo- 
rittaisi hän  palkan  karttain  laajuuden  mukaan.  Silloin  alkoi  saapua  maa- 
mittareilta  valituksia  hallituskonseljiin.  Toiselta  puolen  maaherrat  muis- 
tuttivat sille,  että  maamittareita  välttämättä  lääneissä  tarvittaisiin  l).  Hal- 
lituskonseljin  asema  oli  kiusallinen. 

Valituksentekijöitä  hallituskonselji  käski  kääntymään  kenraalikuver- 
nöörin puoleen,  ja  itse  se  maaherrain  esityksen  johdosta  pyysi  ken- 
raalikuvernööriä vapauttamaan  maamittarit  työstä.  Mutta  ennenkuin 
kenraalikuvernöörin  vastaus  ehti  saapua,  sai  hallituskonselji  lisää  har- 
meja. Neidhardt  puolestaan  oli  ollut  tyytymätön  maamittarien  työhön 
ja  saanut  kenraalikuvernöörin  kautta  aikaan,  että  Turun  läänin  maaherra 
oli  kutsunut  heidät  kansliakuulusteluun-  antaakseen  heille  varotuksen. 
Sinne  ei  kuitenkaan  ollut  saapunut  yksi  maamittareista,  joka  harmistu- 
neena palkkarettelöihin  ja  huolissaan  keskenjääneistä  töistään  oli  lähtenyt 
omin  luvin  kotiinsa  Poriin,  mutta  tuotu  pakkokyydillä  takaisin.  Tälle 
maaherra  vaati  edesvastuuta  tottelemattomuudesta  häntä,  esimiestä  koh- 
taan.    Kaiken    lisäksi  täytyi  nyt  hallituskonseljin  ryhtyä  rankaisutoimiin 


*)  Talousos.  pöytäkirj.  huhtik.  5  prltä. 

virkamiehen  suhteen,  jonka  menettelyn  syyt  se  julkisesti  tunnusti  huo- 
miota ansaitseviksi,  mutta  jota  se  ei  voinut  jättää  rankaisemattakaan 
virkamieskurin  vuoksi.  Mies  sai  varotukset  ja  määrättiin  suorittamaan 
pakkokyydin  kustannukset.  Kenraalikuvernöörille  lähetettiin  pftrntö, 
että  hän  huolehtisi  palkkain  suorituksesta  1). 

Hallituskonseljin  ensimäisen  esityksen  johdosta  oli  kenraalikuver- 
nööri vapauttanut  Hämeen  läänin  maamittarit  työstä,  mutta  myöhemmin 
oli  Neidhardt  ilmottanut  heitä  vielä  tarvitsevansa,  ja  kenraalikuvernööri 
käski  prokuraattorin  apulaisen  Rehbinderin  viemään  sanan  konsel- 
jille,  että  olikin  tarpeen  pitää  miehet  edelleen  työssä2).  Hallitus- 
konseljin ei  muu  auttanut  kuin  määrätä,  että  he  työtään  jatkaisivat. 
Mutta  sen  ohessa  hallituskonselji  taaskin  teki  kenraalikuvernöörille 
esityksen  ja  tälläkertaa  sellaisen,  että  kenraalikuvernööriä  pyydet- 
täisiin —  hankkimaan  hallitsijalta  määräys  kenttämittauskonttorissa  työs- 
kenteleväin maamittarien  palkkain  korottamisesta  sekä  käsky,  ettei  maa- 
ni Utareita  vastedes  sellaisessa  työssä  käytettäisi.  Sen  lisäksi  se  päätti 
suorittaa  Suomen  varoista  erityisen  lisäpalkkion  maamittareille  kultakin 
työpäivältä,  tietenkin  edellyttäen,  että  hallitsija  suostuisi  pyydettyyn 
palkkain  korotukseen  ja  että  silloin  saataisiin  myös  korvaus  käytetyistä 
varoista. 

Kolmen  kuukauden  verran  oli  rettelöltä  kestänyt,  ja  maamittarien 
täytyi  yhä  pysyä  työssään  vieläpä  kesäkuukausienkin  yli.  Syksyllä  oli 
hallituskonseljin  suorittaminen  lupaamansa  lisäpalkkiot 8).  Sekavuudet- 
kin vielä  lisääntyivät.  Eräässä  istunnossa  syyskuun  keskivaiheilla 4) 
jätti  kenraalikuvernööri  hallituskonseljille  Neidhardtin  raportin,  missä 
tämä  huolestuneena  pyysi  kenraalikuvernööriltä  ohjeita,  miten  hänen  oli 
meneteltävä,  kun  maamittarien  työ  oli  siksi  vaillinaista,  että  ellei  sitä 
täydennetty  menivät  varat  ja  kaikki  suuret  kustannukset  hukkaan.  Raportin 
johdosta  neuvoteltaessa  tultiin  siihen  päätökseen,  että  valtiovaraintoimi- 
tuskunnan  päällikkö  Tulindberg  tirehtöri  Tillbergin  kera  määrättäisiin 
tarkastamaan  kenttämittauskonttorissa  maamittarien  työtä,  sekä  muuten- 
kin hankkimaan  kaikki  mahdolliset  tiedot  asian  selvittämiseksi.  Mutta 
kun  tarkastusmiehet  saapuivat  konttoriin  tehtäväänsä  täyttämään,  selitti 
Neidhardt,  ettei    hän    laitoksen    päällikkönä  voinut  sallia  minkäänlaisten 


i)  Talousos.  pöytäkirj.  toukok.  11  prltä. 

*)  Talousos.  pöytäkirj.  toukok.  22  p:ltä. 

3)  Talousos.  pöytäkirj.  syysk.  12  p:ltä. 

*)  Talousos.  pöytäkirj.  syysk.  18  p:ltä. 

tutkimusten  toimittamista  hänen  johdollaan  tehdyn  työn  suhteen.  Tar- 
kastajat saivat  siis  palata  niine  hyvineen  takaisin,  voiden  vain  ilmottaa 
hallituskonseljille,  että  Neidhardt  oli  sanonut  edelleen  tarvitsevansa 
maamittarien  apua.  Antaessaan  kenraalikuvernöörille  ilmotuksen  tutki- 
muksen tuloksista  hallituskonselji  samalla  pyysi,  että  maamittarit  vapa- 
utettaisiin työstä  edes  loppuvuodeksi,  jotta  he  saisivat  valmistaa  kesken- 
jääneet työnsä  eri  seuduilla,  mutta  että  he  jälleen  palaisivat  kenttämit- 
tauskonttoriin  seuraavan  vuoden  alussa  muutamiksi  kuukausiksi 1). 

Useita  kuukausia  kului,  ennenkuin  hallituskonselji  sai  vastauksen 
tekemäänsä  esitykseen,  mutta  kun  vastaus  vihdoin  saapui,  ratkaisi 
se  asian  paremmin  kuin  oli  uskallettu  toivoakaan 2).  Kirje  osotti, 
että  kenraalikuvernöörikin  oli  saanut  kyliänsä  alituisista  rettelöistä  ja 
että  hän  oli  ryhtynyt  tehokkaisiin  toimenpiteisiin.  Hän  oli  käske- 
nyt konttorin  päällikköä  lähettämään  ilman  muuta  kaikki  maamittarit 
kotiinsa,  ja  päällikkö  oli  antanutkin  heille  lähtökäskyn  Tili ber gin  läsnä- 
ollessa. Neidhardt  vaati  kuitenkin  puolestaan,  jotta  hän  välttäisi  edes- 
vastuun hänelle  uskottujen  varojen  käytön  suhteen,  että  pantaisiin  toi- 
meen tutkimus,  joka  osottaisi,  että  tehty  työ  vastasi  käytettyjä  varoja. 
Kenraalikuvernööri  myös  katsoi,  että  tämä  oli  ainoa  keino  »niin  hyvin 
alituiseen  kummaltakin  puolen  tehtyjen  valitusten  todellisten  syiden 
selville  saamiseksi,  kuin  lakkaamattomien  ikävyyksien  lopettamiseksi 
ikipäiviksi»,  sekä  piti  parhaana,  että  selkkauksien  estämiseksi  maamit- 
tareita  ei  enään  kutsuttaisi  kenttämittauskonttoriin  työhön.  Luonnolli- 
sestikaan hallituskonselji  ei  muuta  hartaammin  halunnut,  kuin  tutkimuk- 
sen toimeenpanoa.  Tulindberg  ja  Tillberg  saivat  jälleen  käskyn  lähteä 
yhdessä  kenraalikuvernöörin  valitseman  asiamiehen  kera  tutkimusta 
toimittamaan. 

Tälläkertaa  ei  tarkastusmiehiä  estetty  toimitustaan  pitämästä,  mutta 
täyttä  selvyyttä  ei  kuitenkaan  saatu  aikaan 3).  Neidhardt  ja  maamit- 
tarit, joiden  läsnäollessa  tarkastus  pidettiin,  eivät  päässeet  sovintoon 
palkoista,  ja  jälleen  alkoi  tulla  valituksia  hallituskonseljiin.  Sitäpaitsi, 
kun  konselji  vaati  maamittareilta  Neidhardtin  antamia  todisteita  ennen- 
kuin suostui  maksamaan  heille  Suonien  varoista  myönnettyä  lisä- 
palkkiota,   eivät    he    sellaisia    saaneet.      Eivät    auttaneet    Tulindbergin 


*)  Talousos.  pöytäkirj.  lokak.  9  p:ltä. 

*)  Talousos.  pöytäkirj.  jouluk.  18  p:ltä. 

»)  Talousos.  pöytäkirj.  tammik.  16  p:ltä  1812. 

Neidhardtille  tekemät  muistutuksetkaan,  sillä  Neidhardt  selitti  olevan  hä- 
nelle mahdotonta  enään  muistaa,  montako  päivää  maamittarit  olivat  to- 
della olleet  työssä.  Hallituskonseljin  ei  auttanut  muu  kuin  maksaa  palkka 
umpimähkään  koko  siltä  ajalta,  minkä  maamittarit  olivat  konttorissa  ol- 
leet 1).  Mikäli  maamittarien  valitukset  koskivat  saamisia  Neidhardtilta, 
ei  hallituskonselji  niihin  ollenkaan  puuttunut.  Mutta  sitäpaitsi  oli  Neid- 
hardt tehnyt  vaatimuksen,  että  kun  muutamien  pitäjäin  kartat  olivat  jää- 
neet keskeneräisiksi,  piti  samojen  miesten,  jotka  olivat  ne  alkaneet,  myös 
ne  päättää,  sillä  muut  eivät  siihen  kykenisi,  ja  alettu  työ  menisi  hukkaan 
ilman  sen  loppuun  suorittamista.  Maamittarit  olivat  puolestaan  pitäneet 
kiinni  siitä,  että  heitä  oli  käsketty  lakkaamaan  työstään,  jonka  vuoksi  he 
olivat  vapaat  lähtemään,  mutta  myös  oikeutetut  saamaan  palkan  päiviltä, 
jotka  he  olivat  työhön  käyttäneet,  tulipa  se  sitten  valmiiksi  tai  ei. 
Konselji  ratkaisi  kiistan  niin,  että  maamittarit  saivat  joko  jäädä  tai 
lähteä,  mutta  jos  lähtivät,  oli  heidän  asiansa  sopia  Neidhardtin  kanssa 
keskenjääneen  työn  palkasta.  Kummanko  näistä  molemmista  heille 
epäedullisista  vaihtopuolista  maamittarit  valitsivat,  ei  käy  asiakirjoista 
selville.  Myöskään  ei  ole  tietoa,  saatiinko  koskaan  korvausta  niistä 
lisämaksuista,  jotka  Suomen  varoista  oli  maamittarien  kenttämittauskont- 
torissa  tekemästä  työstä  suoritettu.  Sitäpaitsi  syntyi  asiasta  jälkilaskuja. 
Neidhardtin  tehdessä  lähtöään  Suomesta  ilmotti  kenraalikuvernööri  hal- 
lituskonseljille  2),  että  ensinmainittu  oli  suorittanut  omista  varoistaan 
maamittareille  766  ruplaa  etumaksuina,  joita  he  eivät  olleet  työllään 
korvanneet,  ja  että  Neidhardt  lähtiessään  tarvitsi  rahansa.  Kenraaliku- 
vernööri lupasi  suorittaa  hänelle  mainitut  varat,  jotta  hän  pääsisi  läh- 
temään, jos  hallituskonselji  ottaisi  vaatiakseen  summan  takaisin  maa- 
mittareilta  joko  työssä  tai  rahassa,  johon  ehdotukseen  hallituskonselji 
suostuikin.  Myöhemmin  Neidhardtin  lähdettyä  huomattiin  vielä,  että 
karttoja,  joita  kenttämittauskonttorissa  oli  saatu  lainana  käyttää,  oli 
huonosti  pidetty,  ja  olipa  osa  hukattukin.  Kenraalikuvernöörin  kautta 
päätettiin  silloin  vaatia  Neidhardtilta  korvausta 8),  mutta  tuskinpa  sel- 
laista koskaan  saatiin. 

Mikäli    asiakirjoista   voi  päättää,  ei  Neidhardt  luonteeltaan  ollut  mi- 
kään   erityisempi    rettelöiden    rakastaja.     Selkkauksien   varsinainen  syy 


l)  Talousos.  pöytäkirj.  helmik.  13  p:ltä  1812. 

*)  Talousos.  pöytäkirj.  huhtik.  9  p:Itä  1812. 

3)   Talousos.  pöytäkirj.  toukok.  12  p:ltä,  kesäk.  2  p:ltä,  heinäk.  6  p:ltä  1812. 

oli  se,  että  kysymyksessä  olevassa  tapauksessa  joutuivat  vastakkain  ne  ai- 
van erilaiset  periaatteet,  tavat  ja  tottumukset,  jotka  vallitsivat  Suomen  ja 
Venäjän  hallintolaitoksissa.  Neidhardt  ei  muuten  ollut  ainoa  Suomessa 
olevien  kenttämittauskonttorien  päälliköistä,  jonka  kanssa  hallituskonselji 
joutui  kinastukseen,  vaikkakin  se  muissa  tapauksissa  suoriutui  vähem- 
mällä kuin  edellä  kerrotussa.  Hämeenlinnan  konttorin  päällikön,  eversti 
Wollmarin  avuksi  oli  hallituskonselji  kesällä  v.  1810  määrännyt  useita 
maamittareita  ja  käskenyt  heille  maksaa  palkan  Suomen  varoista  etumak- 
suina, jotka  piti  sotilaskassasta  korva ttaman.  Keväällä  v.  1811  kuitenkin 
prokuraattorin  apulainen  Rehbinder  vaati  maamittarien  vapauttamista 
työstä  ja  palkanmaksujen  lakkauttamista,  kun  ei  ollut  toivoa  saada  mai- 
nittua korvausta,  ja  hallituskonselji  ryhtyikin  vaadittuun  toimenpitee- 
seen sillä  asiasta  selviytyen1).  Vaasan  kenttämittauskonttorin  päällikkö 
eversti  Stegeman  oli  joutunut  rettelöihin  paikallisviranomaisten  kanssa 
konttorin  huoneuston  suhteen,  jolloin  valituksia  saapui  hallifuskonseljiin. 
Mutta  kun  eversti  oli  sattunut  selittämään,  ettei  hän  totellut  Suomen 
viranomaisia  eikä  edes  kenraalikuvernööriäkään,  sekä  siten  loukannut 
viimemainitunkin  arvoa,  pääsi  hallituskonselji  asiasta  jättämällä  sen  ko- 
konaan kenraalikuvernöörin  käsiteltäväksi. 

On  ilmeistä,  että  selviämisestään  ylläkerrotuista  selkkauksista  halli- 
tuskonseljin  oli  kiittäminen  kenraalikuvernööriä,  joka  oli  kysymyksessä 
olevassa  tapauksessa,  kuten  usein  muulloinkin,  käyttänyt  hänen  virkaansa 
jo  näinä  vuosina  liittynyttä  painavaa  vaikutusvaltaa  maan  hallituksen 
käsitystapojen  ja  arvon  tukemiseksi.  Hallituskonseljin  oma  valta  ja 
omat  keinot  olisivat  monesti  olleet  riittämättömät. 


Kauppa-oloista  ja  kauppapaikoista  Käkisal- 
men läänissä  kuudennentoista  sataluvun 
loppupuolella. 

Stolbovan  rauhan  kautta  yhdistettiin  Ruotsin  alle  kuuluvaan  Suo- 
meen Itä-Karjala  eli  Käkisalmen  lääni,  joka  kauvan  oli  ollut  Ruotsin 
valtakunnan  ja  Venäjän  välisenä  riitamaana.  Koska  se  vuosisatoja  oli  ollut 

*)  Talousos.  pöytäkirj.  maalisk.  12  p:ltä  1811. 

Venäjän  alusmaana,  niin  hovien  nimet  sekä  alempien  toimimtesten 
arvonimet,  kansan  tavat  ja  yleiset  olot  kuudennentoista  sataluvun  loppu- 
puolellakin vielä  olivat  siellä  toisellaiset,  kuin  muualla  Suomessa,  ja 
Käkisalmenläänin  kihlakunnanoikeuden  edessä  usein  asetettiin  vastak- 
kain tämän  maankulman  ja  »Suomen»  tavat.  Tämän  puolen  talonpoikia 
oikeuden  edessä  usein  syytettiin  siveellisyysrikoksista  sekä  jumalan, 
jumalanpalveluksen  ja  kirkon  halveksimisesta.  Lähimmäisen  persoonan, 
kunnian  ja  omaisuuden  loukkaamattomuutta  ei  tiedetty  pitää  arvossa  ja 
usein  kyllä  osoitettiin  vihaa  ja  röyhkeyttä  hengellisiä  sekä  siviilivirka- 
miehiä  kohtaan.  Maanviljelys  oli  Käkisalmen  läänissä  alhaisella  kan- 
nalla ja  maat,  varsinkin  niityt  ja  metsät,  olivat  useissa  paikoin  jaka- 
mattomia. Pappien  virkatalojenkaan  maat  monessa  pitäjässä  eivät  olleet 
tarkoin  lohkaistut  seurakunnan  muista  tiloista.  Katovuosia  oli  usein. 
Rahaa  kuitenkin  tarvittiin  maksuihin  varsinkin  kruunulle  ja  läänitysmait- 
ten  hoveihin  ja  se  oli  kaupalla  hankittava.  Varsinkin  kaukaisemmissa 
pitäjissä,  esim.  Pälkijärvellä  ja  Pielis järvellä,  oli  useimmin  rahanpuu- 
tetta, koska  ne  olivat  kaukana  kaupungeista  ja  vasta  Kynttilämessun- 
päivän  aikaan  oli  ennätetty  niissä  tienoissa  saada  maantuotteet  rahoiksi 
muutetuiksi,  sillä  talven  alkupuolella  järvet  ja  suot  eivät  olleet  kul- 
jettavia. Muutamat  hovinhoitajat  kuitenkin  ottivat  vastaan  tervaa  rahan 
sijasta.  Terva  ja  voi  olivat  Käkisalmen  läänin  tärkeimmät  vientitavarat 
ja  tervanpoltto  siellä  oli  niin  yleinen,  että  läänitysmaan  haltija  Henrik 
Cronstjerna,  joka  itse  asui  Riiassa,  v.  1673  kutsui  luokseen  maallaan 
asuvan  talonpojan  Kiteeltä  opettamaan  Liivinmaan  asukkaille  tervan- 
polttoa. Käkisalmenläänistä  tavaroita  myytiin  Kajaaniin,  Savonlinnaan, 
Lappeenrantaan,  jonka  markkinoilla  käytiin  Maarianpäivän  aikana,  ja 
Viipuriin,  mutta  varsinkin  vietiin  vettä  myöten  paljon  tavaroita  Nevan- 
linnaan (>Nyen»iin),  jossa  tervasta  saatiin  paremmat  hinnat  kuin  Käki- 
salmessa. Nevanlinnaan  Liperistäkin  ja  Pohjois-Savosta  saakka  siihen 
aikaan  mentiin  kaupoille.  Käkisalmen  läänin  asiakirjoissa  mainitaan 
Nevanlinnassa  olleen  kauppiaan  nimeltä  Gottfredh  Jänisk,  konstaapelin 
nimeltä  Petter  Jakobsson  j.  n.  e.  Ilmoitetaanpa  myöskin,  että  Nevan- 
linnan kaupunki  paloi  kesällä  v.  1681.  Sieltä  tuotiin  tupakkaa  (»Eng- 
lannin mustaa»),  Venäjän  suoloja  j.  n.  e.  ja  sinne  vietiin  tervaa  ja 
voita.  Kuudennentoista  sataluvun  loppupuolella  Käkisalmenkin  läänissä 
olivat  voimassa  Ruotsin  valtakunnan  ahdasmieliset  kauppasäännöt.  Niinpä 
maakauppa  oli  ankarasti  kielletty.  Talonpoika  siis  sai  viedä  oman 
läänin-  ja  ulkokaupunkeihin  ainoastaan  oman  tilansa  ja  elinkeinojensa 
tuotteita    ja    toisenkin    tavaroita,  mutta    ei   toiselta  ostamiaan.     Kansan 

vihaamia  „syökäriä"  eli  nuuskijoita  kuljeksi  yhä  ympäri  lääniä  vakoile- 
massa, sillä  maalla  ei  saanut  tehdä  mitään  kauppoja.  Niin  oli  myös- 
kin erityisiä  tupakkaviskaaiia  (»tobaksbesökare")  ja  tupakkakomppaniian 
inspehtori  Petter  Scheder  koetti  estää  kaikkea  luvatonta  tupakkakaup- 
paa. Läänin  pääkaupungin,  Käkisalmen,  pormestari  ja  porvarit  myös- 
kin tarkoin  katsoivat,  ettei  tehty  maakauppaa.  Jos  talonpoika  vei 
kotiinsa  suoloja  tahi  muuta,  niin  heti  varottiin,  että  hän  niitä  myypi 
muillekin.  Käkisalmeiaiset  siis  yhä  vartioitsivat  sitäkin,  ettei  kukaan 
veisi  muilta  ostamaansa  tervaa  Nevanlinnaan.  Pähkinälinnassa  tahi 
Nevanlinnassa  usein  syyttäkin  pantiin  takavarikkoon  tervalastia,  jotka 
esim.  Sortavalan  pitäjän  köyhät  talonpojat  Sortavalan  kaupungin  porva- 
rien puolesta  rahtimiehinä  kuljettivat  Nevanlinnaan,  ja  Kurkijoelta  »hop- 
man»  Henrik  Printz  Syyskuussa  v.  1683  valitti,  että  Käkisalmeiaiset 
kielsivät  Kurkijoen  kruununtilallisia  viemästä  tervaa  ja  voita  Nevanlin- 
naan ja,  jos  kuitenkin  veivät,  matkalla  ottivat  takavarikkoon  heidän 
tavaransa  ja  kiusasivat  heitä  monella  tavalla.  Erään  kruununtiiallisen 
lotjan  ja  lastin  (tervaa  ja  voita)  viime  Laurinpäivän  aikaan  Käkisalmen 
kohdalla  niinikään  olivat  ottaneet  takavarikkoon.  Tervalasti  kuitenkin 
takausta  vastaan  sitte  annettiin  takaisin.  Käkisalmen  sotamiehet  sa- 
massa tilaisuudessa  olivat  anastaneet  iotjamiesten  eväät  ynnä  viinat, 
niin  että  miesten  oli  palaaminen  kotiinsa  uusia  eväitä  saamaan,  ennen- 
kuin lähtivät  matkaa  jatkamaan,  ja  kodissa  oli  sellainen  rahanpuute, 
että  veroista  ryöstettiin  lehmät.  Bjelkesuvun  läänitysmaitten  monivuo- 
nen  inspehtori  Jakob  Hoppenstäng,  joka  vielä  katovuonna  1697  kruu- 
nuntilaan vuokraajana  auttoi  talonpoikia,  samaan  aikaan  (v.  1683)  va- 
litti, että  Pähkinälinnan  luona  Jaakkiman  talonpoikien  lotjaa  viime  Lau- 
rinpäivän aikaan  Käkisalmen  pormestarin  pyynnöstä  oli  pidätetty  8 
päivää.  Päästiin  menemään  vasta  kun  linnan  kommendantille  oli  an- 
nettu 1  LM  voita  ja  oli  hankittu  Hoppenstängin  kirjallinen  takaus. 
Kihlakunnanoikeus  vielä  lisäksi  todisti,  että  terva  oli  talonpoikien  omaa, 
eikä  ostettua.  Samana  vuotina  Käkisalmen  eräs  rustmestari  Perttelin 
päivän  tienoissa  oli  Seikiahden  satamassa  ottanut  Mikliläisten  eräästä 
lotjasta  monellaista. 

Maakauppaa  ei  kuitenkaan  voitu  estää.  V.  1671  löydettiin  Impi- 
lahdelta  puoti  täynnään  venäläisiä  tavaroita,  sillä  Aunuksen  venäläiset 
tekivät  tännepäin  kauppaa.  Eräs  Narvan  kauppias  Hans  Carsten  v. 
1681  oli  kuljeksinut  ympäri  lääniä  tupakkaa  myyden  ja  edellisenä 
vuonna  irtoiaismies  oli  tuonut  Venäjältä  Suojärven,  Ilomantsin  ja  Kiteen 
kautta    Pohjanmaalle   asti    kaupaksi    palttinaa   sekä  oravan   ja  jäniksen 

nahkoja.     Samaan    aikaan    eräs    Kiteen    mies    osti    maalaisilta    ja    myi 
Kajaanin  linnan   lääniin  pellavaa,  hamppua,  palttinaa,  talia,  voita  y.  m. 

Käkisalmelaiset  tahtoivat  olla  kaikkia  määräämässä  myöskin  Käki- 
salmen läänin  markkinoilla.  Näitä  oli  Kurkijoella  syyspuolella,  Tiura- 
lassa  (Hiitolassa)  Juhannuksen  aikaan,  ja  Cronstjernan  tilojen  hoitaja 
Simon  Hoppenstäng  ynnä  lautakunta  Syyskuussa  v.  1671  oikeuden 
edessä  pyysivät,  että  Ilomantsin  kylässä  saataisiin  pitää  vapaat  markki- 
nat, koska  kansa  jo  muutamia  vuosia  oli  Loppiaisena  siinä  pitänyt 
»praasnikah  ja  kokoukset.  Oikeus  puolsi  tämän  pyynnön  lähettä- 
mistä Inkerinmaan  ja  Käkisalmen  läänin  Narvassa  asuvalle  kenraali- 
kuvernöörille, koska  ne  markkinat  eivät  suinkaan  olisi  millekään  kau- 
pungille haitaksi.  Olipa  markkinat  myöskin  Jaakkimassa  Seiklahden 
sataman  luona.  Käkisalmen  läänin  maaherra  Patrik  Ogilvie  30  p. 
Elok.  v.  1665  oli  säätänyt,  että  Seiklahden  rannalla  on  markkinat 
Mikonpäivän  aikana.  Mutta  sama  Käkisalmen  pormestari  Carl  Frese, 
joka  niin  varoi  maakauppaa,  v.  1683  antoi  kuuluttaa  kirkossa  markki- 
nat Seiklahden  rannalle  ainoastaan  Käkisalmen  porvareita  varten  ja  ne 
sinä  vuonna  ensikerta  olivat  pidettävät  Laurin  päivän  aikana,  mutta 
Tiuralan  Juhannusmarkkihat  olivat  lakkautettavat.  Käkisalmen  porvarit 
kielsivät  sinne  tulemasta  ketään  Venäjältä,  Nevanlinnasta,  Kurkijoelta  ja 
Sortavalasta,  mutta  itse  toivat  näille  uusille  markkinoille  ainoasti  suo- 
loja ja  tupakkaa,  nostivat  suolojen  hintaa  ja  maksoivat  sangen  vähän 
maamiesten  tavaroista.  Sentähden  Kurkijoen  porvarit  sitte  ostivat  loput, 
kun  Käkisalmen  porvareilta  rahat  loppuivat.  Nämät  olivat  ruvenneet 
sekaantumaan  kaikkiin  asioihin  ja  muita  silmälläpitämään,  koska  kunin- 
gas Kustaa  Adolfilta  olivat  saaneet  luvan  toistaiseksi  kuljettaa  tavaroi- 
taan maaseutuihin  myytäväksi  ja  siten  hakea  elatustaan.  Ennen  mai- 
nittu Henrik  Printz  Kurkijoen  pitäjästä,  pormestari  Johan  Mether  Sorta- 
valasta, inspehtori  Jakob  Hoppenstäng,  lautakunta  ja  käräjäkunta  pyy- 
sivät syksyllä  v.  1683  vapaat  markkinat  Seiklahdelle  sekä  vapaata  kul- 
kua maamiehille  Nevanlinnaan  ja  kommissorialoikeuden,  joka  päättäisi 
Käkisalmen  porvarien  toimittamista  laittomista  takavarikkoon  panoista  ja 
ryöstöistä.  Oikeus  lykkäsi  tämän  asian  kenraalikuvernööriin.  Kirkko- 
herra Johan  Martini  Jaakkimassa  samana  vuonna  (1683)  valitti,  että 
avara  markkinapaikka  oli  Seiklahden  rannalla,  mutta  kansaa  oli  tullut 
puolen  virstan  päähän  siitä  Kurenrannalle  pappilan  maalle,  polttanut 
aitoja,  syöttänyt    hevosillaan  heinäpieleksiä  j.  n.  e. 

Käkisalmen  läänin  kaupungeista  itse  Käkisalmi  koetti  pysyä  etummai- 
sena.   Sehän  olikin  maaherran  fcli  kuvernöörin  sekä  koko  läänin  provastin 

asuinpaikkana,  siihen  kuudennentoista  sataluvun  seitsemännellä  kymmenellä 
oli  kusattu  kokoon  läänin  maapäiviä,  sen  luona  oli  vanha  linna  sotaväkineen 
ja  se  ei  ollut  läänitetty  kellekään,  niinkuin  läänin  muut  kaupungit.  Se 
oli,  niinkuin  Sortavalakin,  kuudennellatoista  sataluvulla  paremmin  vau- 
rastuneena, kuin  seuraavalla  vuosisadalla,  mutta  oli  jo  puheena  olevan 
sataluvun  loppupuolella  laskettu  Viipurin  maistraatin  johdon  alle.  Su- 
vannon Taipale  oli  Kristiina  kuningattaren  hallituksen  alkupuolella  kau- 
punkina eli  kauppalana  ja  siinä  silloin  asui  monta  kauppiastakin.  Sit- 
temmin Taipale  köyhtyi,  mutta  kutsuttiin  kaupungiksi  vielä  y.  1693. 
Sen  vallitkin  sitte  saivat  jäädä  hoidotta.  Vielä  vähäpätöisempi  oli 
Saimin  kauppapaikka.  Mutta  kaupankäynnissä  kauvan  kilpaili  läheisen 
Käkisalmen  kanssa  Kurkijoen  kaupunki,  joka  oli  Oxenstjernasuvun 
kuudennentoista  sataluvun  keskivaiheilla  perustama  ja,  niinkuin  pitäjäkin, 
tältä  suvulta  sai  nimen  Kronoborg,  koska  suurille  läänityksille  siihen 
aikaan  pantiin  komeat  nimet.  Siinä  oli  yhteen  aikaan  vähän  yli  sadan 
asukasta,  jotka  elivät  porvareina,  omistivat  7  alusta  ja  panivat  nämät 
Nevanlinnaan  sekä  Tukholmaankin  kuljettamaan  tervaa,  voita,  talia, 
turkiksia  sekä  viljaa.  Kurkijoen  porvareita  usein  mainitaan  kuudennen- 
toista sataluvun  asiakirjoissa  ja  useimmilla  oli  suomalaiset  nimet. 
Niin  v.  1683  kihlakunnanoikeuden  pöytäkirjoissa  mainitaan  Tynne 
Tynnenpoika  Häkli.  Mutta  oli  heillä  myöskin  muukalaisia  nimiä,  esim. 
Engenhagen.  Toisinaan  heitä  sanotaan  miekalla  varustetuiksi.  Oikeu- 
den pöytäkirjoissa  myöskin  mainitaan  sen  kaupungin  katuja,  lasiikku- 
noita,  nikkaria,  ratsumiehiä,  profossi  j.  n.  e.  V.  1698  siinä  oli  kaup- 
pias Erik  Ambrosius.  Taisipa  siinä  olla  kirkkokin  ja  kentiesi  koulu, 
mutta  se  lainkäytössä  kuului  kihlakunnanoikeuden  alle.  Sen  »kontri- 
butioni"  v.  1682  oli  700  talaria  vaskessa  ja  Sortavala  samana  vuonna 
maksoi  läänityksen  haltijalle  1,500  talaria.  Kurkijoen  kaupunkia  siis 
oli  olemassa  vielä  kuudennentoista  sataluvun  lopulla,  mutta  Käkisal- 
men läänin  pohjoisimmilla  perillä  sijaitseva  Lieksa  eli  Brahea  tuskin 
enää  v.  1681  jälkeen  ollut  kaupunkina.  Se  oli  Pietari  Brahen  toimesta 
rakennettu  v.  1653  ja  siihen  sitte  oli  koetettu  pakottaa  Lieksan  kylän 
asukkaita  muuttamaan.  Sentähden  porvarit  olivat  Hulkkosia,  Laitisia 
j.  n.  e.,  mutta  oli  heidän  joukossaan  myöskin  Jörgen  Sabbath.  Ni- 
mismies Henrik  Ahlholm  tuli  Lieksan  pormestariksi  v.  1661,  koulu 
sinne  saatiin  v.  1663  ja  oma  sinetti  sille  suotiin  v.  1669.  Koulu- 
mestari Erik  Vich  sai  pienen  tilan  Lieksan  kylässä  elatuksekseen, 
mutta  seuraava  pedagoogi  tyytyi  piispan  ehdottamaan  teinirahojen 
määrään    ja   herra  Erikin  entinen  tila  Helmik.  v:   1683  ehdotettiin  kap- 

palaispuustelliksi.  Pielisjärvellä  oli  linnoituskin  ja  v.  1684  oikeuden 
edessä  valittiin  pitäjänluutnantiksi  Erik  Ahlholm,  jonka  piti  harjoitella 
kansaa  sotatemppuihin  ja  puolustaa  paikkakuntaa  partiokunnilta  sekä 
rosvoilta. 

7.  Af.  Salenius. 


Kirjallisuutta. 


Alma  Söderhjelm.  Jakobstads  Historia,  I,  siv.  510  ynnä  kartta- 
liite.    Helsinki,  Edlundin  kirjakaupan  jaettavana,  1907. 

Tämä  komea,  aistikkailla  otsikko-  ja  koko  sivun  kuvilla  kaunisteltu 
nidos,  jossa  Pietarsaaren  kaupungin  alkuvaiheet  esitetään  Ison  vihan 
loppuun  asti,  on  osaltaan  ilahuttavana  todisteena  paikallisen  historian- 
tutkimuksen elpymisestä  maassamme.  Käsittää  hyvin  tällaista  julkaisua 
selaillessaan,  että  se  on  omiansa  herättämään  pienen  kaupunkiyhteis- 
kunnan  asukkaissa  kiintymystä  maaperänsä  ja  sukunsa  menneisyyteen 
sekä  saattamaan  heidät  entistä  syvällisemmällä  ja  arvonantoisemmalla 
ymmärryksellä  seuraamaan  perinnäisiä  sivistysolojaan  edellisten  miespol- 
vien rakentamalla  pohjalla.  Mutta  julkaisulla  on  samalla  yleisempikin, 
historiantutkimuksellekin  tärkeä  merkitys.  Jotta  maamme  vaiheista  jos- 
kus voisi  muodostua  varma  käsitys,  tulee  paikallistutkimuksen  vähäpätöi- 
simpiä  ja  yksityiskohtaisimpiakin  aineksia  hyväksensä  käyttäen  rakentaa 
eriksensä  jokaisen  maakappaleen  historia,  kunnes  rikassisältöinen  aine- 
histo  maamme  kokonaisvaiheiden  selvittämistä  varten  on  saavutettu. 
Tältäkin  kannalta  on  tärkeätä,  että  uusi  kaupunkihistoria  edellisten,  jo 
jotenkin  monilukuisten  lisäksi  on  ilmestymässä. 

Pietarsaaren  historia  alkaa  kuvauksella  samannimisen  pitäjän  vaiheista 
aina  esihistoriallisista  ajoista  asti;  varsin  tärkeänä  ja  mielenkiintoisena 
osana  siitä  on  esitys  näillä  tienoin  mahtavasta  Fordell-suvusta.  Sen 
jälkeen  kerrotaan  miten  Pietarsaaren  kaupunki  perustettiin  pitäjän  jou- 
duttua De  la  Gardie-suvun  läänitykseksi,  miten  porvaristo  muodostui, 
kaupunki  rakennettiin,  maa  ostettiin  omaksi  ja  jaettiin,  hallinto,  välttä- 
mättömät virat  ja  laitokset  perustettiin.  Kuvataan  miten  talonpoikainen 
käsitys  ja  maalaissävy  kauan  pysyi  alkavassa  kaupunkiyhteiskunnassa, . 
miten  naapurikaupunkien  kauppakateuden  tähden  kaupunki  oli  kerran  jo 
määrätty  kadottamaan  oikeutensa  ja  muuttumaisillaan  maalaiskyläksi  sekä 
minkälaisia  vastuksia  ja  selkkauksia  johtui  Kaarle  XI  reduktionista; 
vielä  kerrotaan  kolmesta  kaupungin  luottamusmiehestä,  joilla  oli 
suuret  ansionsa  siitä,  että  yhteiskunta  niinkin  hyvin  säilyi  noina  vaikeina 
aikoina.     Eri  osastoissa  tehdään  sitten  selkoa  kaupasta,  merenkulusta  ja 

käsityöstä  sekä  tavoista  ja  sivistysoloista.  Lopuksi  kuvataan  nälkävuo- 
sien ja  Ison  vihan  aikoja.  Tosiaankin  on  tässä  isänmaamme  historia 
ikäänkuin  läpileikkauksena  edessämme;  maamme  tärkeimmät  vaiheet,  vai-' 
tiolliset  ja  yhteiskunnalliset  sekä  sivistystapahtumat  ovat  jokainen  koh- 
dastansa vaikuttaneet  paikalliseen  elämään,  kristinuskon  maahantuonti 
yhtähyvin  kuin  nuijasota,  Kristiinan  läänitysjärjestelmä,  reduktioni,  noita- 
vainot tai 'Suuri  pohjan  sota. 

Paikkakunnan  ja  kaupungin  historia  esiintyy  enimmältä  ajalta  sangen 
selvänä.  Varhaisimmilta  ajoilta  ja  osittain  vielä  1500-luvulta  ovat  läh- 
teet tosin  vielä  niukat,  joten  kuvauskin  saa  epätasaisen,  satunnaisten 
tietojen  määräämän  luonteen,  mutta  sitä  runsaammin  on  teokseen  koottu 
tietoja  1600-luvulta.  Ainekset  on  toht.  Söderhjelm  saanut  osittain  Pie- 
tarsaaren kaupungin  arkistosta,  osittain  Ruotsin  valtionarkistosta;  niinpä 
tapaakin  uutta  tähän  asti  tuntematonta  tietoa  miltei  kauttaaltaan  sivulta 
sivulle;  ja  sangen  usein  liitetään  täydellisiä  asiakirjoja  kuvausten  väliin. 

Mutta  tuntuu  siltä  kuin  kirjailija  tällä  tavoin  kootessaan  lähde- 
tietoja teokseensa  olisi  liiaksi  viehättynyt  pitämään  tätä  päätarkoitukse- 
naan. Niinpä  saa  lukija  aivan  tarkasti  tietää,  milloin  mikin  raatimies, 
lainlukija  tai  kappalainen  tuli  virkaansa  ja  milloin  hän  erosi,  milloin  por- 
mestari oli  sairauden  tai  matkain  tähden  estetty  hoitamasta  virkaansa, 
jopa  ketkä  istuivat  määrättyinä  vuosina  lautamiehinä  käräjillä  tahi  mitä 
'esineitä  kulloinkin  kirkolle  lahjoitettiin,  jolloin  jokainen  kynttiläkruunu 
ja  öylättirasia,  niiden  laatu,  paino  ja  lahjoittajat  erikseen  mainitaan.  Kun 
useista  tällaisista  seikoista  ei  paljon  muuta  tiedetä  kuin  joku  nimi  tai 
vuosiluku,  ja  kun  tapahtumat,  milloin  niistä  vähän  enemmän  tunnetaan, 
ovat  suuressa  määrin  samallaisia,  muodostuvat  vastaavat  kohdat  esityk- 
sestä pitkällisiksi  asiain  luettelemisiksi,  jotka  tavalliselle  maallikkoluki- 
jalle  eivät  mahtane  tuntua  kovin  nautintorikkailta;  yhtä  vähän  kuin  lu- 
kuisat otteet  kokonaisista  asiakirjoista.  Muutenkin  tuntuu  siltä  kuin  kir- 
jailija ei  olisi  hennonnut  taikka  ehtinyt  kylliksi  valikoida  ja  muovailla 
muistiinpanojansa  ja  kopioitansa  asiakirjoista,  vaan  turhan  laveasti  ja  tar- 
kasti rivittänyt  ne  esitykseensä.  Niinpä  tapaa  usein  pitkästyttäviä  sa- 
mallaisuuksia,  jopa  keilailujakin. 

Osaltaan  on  tähän  tulokseen  vaikuttanut  myöskin  kirjoittajan  ilmei- 
sesti individualistinen  käsitys  historiasta,  joka  käsitys  on  taipuvainen 
pitämään  yhteiskunnan  historiaa  samana  kuin  yksityisten  henkilöitten 
ja  sentähden  kiinnittää  näihin  kovin  yksityiskohtaisesti  huomiota.  Siltä  on 
kumminkin  huomattava,  että  monet  sivistyshistorialliset  kuvaukset  ovat 
suurella  taidolla  ja  sivistysolojen  kokonaisuutta  silmälläpitäen  kirjoitetut. 

Kirjailija  on  edelleen  monien  yksityistietojensa  väsyttävää  vai- 
kutusta osannut  lievittää  hyvällä  tyylitaidollaan  sekä  sovittelemalla 
sitaatteina  lauseisiinsa  runsaasti  1600-luvun  omia  lausetapoja,  jotka  kiel- 
tämättä luovat  kertomukseen  aikakauden  välitöntä  sävyä  joskohta  ne 
samalla  usein  vaikuttavat  ja  epäilemättä  ovat  tarkoitetutkin  vaikuttamaan 
koomillisesti  —  viehätyskeino,  jota  semminkin  ruotsinkielisessä  histo- 
riallisessa kirjallisuudessamme  on  helppo  käyttää  ja  joka  sentähden  siinä 
on  varsin  yleinen. 

Valitettavasti  on  teokseen  jäänyt  joukko  pieniä  erehdyksiä,  jotka  kait 
ovat  laskettavat  kehnon  korjausluvun  laskuun.  Painovirheitä  on  jokseen- 
kin jokaista  sivua  kohti,  m.  m.  vuosiluvuissakin,  esim.  siv.  399  vuosi 
1691  pro  1694;  siv.  436  on  1786  pro  1706;  siv.  445  on  1703  pro 
1713.  Nimiä  on  eri  paikoissa  eri  tavoin  kirjoitettuina,  esim.  siv.  462 
Bishoff,  siv.  466  taas  Bishopp  j.  n.  e.  —  Toivottavaa  olisi  ollut,  että 
teoksen  muodostelu  ja  viimeistely  enemmän  olisivat  vastanneet  kirjoit- 
tajan laajoja  tutkimuksia,  runsasta  historiallisen  tietämisen  lisää  sekä 
komeata  ulkoasua,  jotka  lukija  toht.  Söderhjelmin  teokseen  tutustues- 
saan mielihyvällä  panee  merkille. 

G.  5— hti. 

Kristian  Settenvall:  Svensk  historisk  bibliografi  1875—1900. 
(Skrifter  utg.  af  Svenska  Historiska  Föreningen  II).  Tukholma  1907. 
8:o,  (4),  VI,  439  s. 

„Historiskt  Bibliotek"  ja  »Historisk  Tidskrift"  nimisten  ruotsalaisten 
aikakauskirjojen  vuotuisten  kirjallisuusluetteloiden  perustukselle  on  hra 
Settenvall  rakentanut  esillä  olevan  laajan  ja  kieltämättä  sangen  ansiok- 
kaan bibliografiansa.  Koska  nämä  vuosiluettelot  kuitenkin  useissa  koh- 
din ovat  sangen  vaillinaiset,  etenkin  ulkomaalaiseen,  Ruotsia  koskevaan 
kirjallisuuteen  nähden,  on  tekijä  keräillyt  useita  lisiä  naapurimaiden 
bibliografisesta  kirjallisuudesta,  josta  mainittakoon  m.  m.  Mollerupin- 
kirjallisuusluettelot  Dansk  Historisk  Tidsskriftissä  ja  Masslowin  Histo- 
rische  Vierteljahrschriftissä,  Jahresberichte  der  Geschichtswissenschaft 
(Berliner  Historische  Gesellschaftin  julkaisema),  Poelchauin,  Die  Liv- 
läridische  Geschichtslitteratur  1882 — 1901  sekä  Revue  Historiquessa  ja 
Historisches  Jahrbuchissa  olleet  aikakauskirjakatsaukset.  Mistä  lähteistä 
tekijä  suomalaiseen  kirjallisuuteen  nähden  on  ammentanut  ei  hän  ilmoita. 

Luettelossa  mainittujen  teosten  lukumäärä  on  4636.  Niiden  aineen- 
mukainen  jako  on  seuraava:  Bibliografiaa  numerot  1 — 61,  Arkistohisto- 
riaa  62—95,  Paleografiaa  96—102,  Historiaa  103—2766,  Biografiaa 
ja  Genealogiaa  2707 — ^086,  Heraldikkaa,  Numismatikkaa  ja  Sfragis- 
tikkaa  3087—3132,  Sotahistoriaa  3133—3213,  Kirjallisuus-  ja  taide- 
historiaa 3214—3285,  Valtio-oikeutta,  oikeushistoriaa  y.  m.  3286—  3405, 
Paikallishistoriaa  3406—3783,  Sivistyshistoriaa  3785—4003,  Yliopisto- 
ja kouluhistoriaa  4004-4077,  Kirkkohistoriaa  4078—4182,  Suomen 
historiaa  4183 — 4485  ja  Ruotsin  entisten  alusmaiden  historiaa  4486 — 
4636. 

Suomea  koskevaan  osastoon  nähden  on  tekijä  nähtävästi  niin  suu- 
rella johdonmukaisuudella  rajoittanut  ainettansa,  että  sen  puitteiden 
sisälle  ei  ole  mahtunut  sellaisiakaan  kotimaisen  historiantutkimuksemme 
tuotteita  kuin  ovat  Th.  Reinin  J.  V.  Snellman,  Eliel  Aspelinin  Lauri 
Stenbäck  tahi  Pappissäädyn,  Porvarissäädyn  ja  Talonpoikaissäädyn  pöy- 
täkirjat 1809  v:n  valtiopäiviltä,  puhumattakaan  esim.  A.  Hultinin  K.  R- 
Malmströmistä,  M.  G.  Schybergsonin  kirjoitelmasta  Mikael  Speranski, 
J.  V.  Tallqvistin  tutkimuksesta  Bidrag  t.  belysande  af  svenska  myn- 
tets    historia,  E.  Neoviuksen  Suomen  raha-asiain  järjestämisestä,  O.  A. 

Kallion  Viipurin  läänin  järjestämisestä  muun  Suomen  yhteyteen  y.  m.  m. 
Useat  näistä  teoksista  valaisevat  kohtia  Ruotsinkin  historiasta  ja  olisivat 
mielestämme  niinmuodoin  ehdottomasti  puolustaneet  paikkansa  tässä 
luettelossa. 

Mutta  jos  siis  kuitenkin  kirjallisuutemme  valinnassa  rajoitumme  sil- 
mälläpitämään ainoastaan  ruotsinvallan  aikuista  Suomen  historiaa,  ei 
esilläoleva  luettelo  sittenkään  täysin  tyydytä  vaatimuksiamme.  Onko 
esim.  käsitettävissä  että  ruotsalainen  bibliografi,  joka  tahtoo  käydä 
aineeseensa  tarkoin  perehtyneestä  miehestä,  ei  tunne  E.  Aspelinin  teosta 
Elias  Brenner,  taikka  O.  Siränin  monografiaa  Pehr  Hilleström  d.  ä., 
taikka  V.  Laguksen  elämäkerrallista  kuvausta  Kellgrens  finska  lefnads- 
minnen.  Tällaisia  teoksia  voitaisiin  mainita  liiankin  monta:  H.  Ren- 
vallin Fysiokratian  vaikutus,  A.  H.  Snellmanin  Itämeren  suomalaiset 
ja  Pohjalaisen  osakunnan  historia,  Porthans  bref  tili  Calonius  I,  II, 
Kellgrens  bref  tili  Clewberg,  J.  /?.  Aspelinin  Muinaisjäännöksiä  Suomen 
suvun  asumus-aloilta  ja  Suom.  ugrilaisen  muinaistutkimuksen  alkeita, 
Cygnceuksen  Historiska  skrifter  I,  II.,  A.  Liljenstrandin  Kulturkampen  i 
Bjarmaland,  R.  Tengbergin  Finlands  historiska  ställning,  O.  Z.  Yrjö- 
Koskisen  Savo  ja  Savonlinna,  Y.  K.  Yrjö-Koskisen  Suom.  heimojen 
yhteiskuntajärjestyksestä  j,  n.  e.  Taikka  biografisia  julkaisuja  sellaisia 
kuin  esim.  W.  Laguksen  Erik  Laxman,  J.  R.  Forsmanin  K.  F.  Men- 
nander,  A.  J.  Hjeltin  Porthan-kirjoitelmat  ja  Nils  Nilsson  Idman,  AT.  F. 
Ignatiuksen  Arvid  Kurki,  A.  Hultinin  Ernest  Gestrinus,  /?.  O.  Lind- 
bergin Henrik  Klaunp.  Horn,  B.  O.  Schaumanin  Israel  Hwasser.  Edel- 
leen puuttuu  sukuhistoriallisia  teoksia  monta,  kuten  K-  F.  Ignatiuksen 
Slägten  Ignatius,  E.  W.  Palanderin  Slägten  Palander,  J.  O.  /.  Ranc- 
kenin  Ätten  Reeth,  /?.  Renvallin  Slägten  Runeberg,  J.  Sederholmin 
Slägten  Sederholm  y.  m.  —  Pienempiä  kirjoitelmia  mainittakoon  vaan 
H.  Laitisen  Kangasniemen  pitäjä,  /.  Af.  Saleniuksen  Niitä  näitä  Itä- 
Suomesta,  K.  Killisen  Kiinteitä  muinaisjäännöksiä  Loimijoen  kihlakun- 
nassa, J.  R.  Aspelinin  Loimijoen  kihlakunnan  pakanuuden-aikaisia  löy- 
töjä, C.  F.  Nordlundin  Skolförhällarfden  i  äldre  tider,  K.  F.  Ignatiuksen 
G.  F.  Tigerstedts  landsförräderi  ja  V7.  Laguksen  Franz£ns  bortflyttning 
frän  Finland. 

Tätä  luettelemistamme  voisimme  jatkaa  vielä  paljon  pitemmälle, 
mutta  esilläoleva  riittänee  jo  antamaan  edes  jonkinlaisen  käsityksen 
bibliografian  luotettavaisuudesta,  mitä  Suomen  historialliseen  kirjalli- 
suuteen tulee. 

Suomenkielen  rääkkääminen  kirjojen  nimissä,  kuten  Silsmäys  Hämä- 
läisten muinaisiin  asustusoloihin  (nimistössä  -oloihin)  Suupo — hjassa, 
Sineteistä  lopulla  1500-lukara  ja  alussa  1600-lukna,  Pikku  vikan  aika, 
ei  kaunista  kirjallisuusluetteloa,  joka  esiintyy  siksi  vaateliaassa  muodossa 
kuin  hra  Setterwallin  bibliografia. 

A.  W—n. 

Paikallisarkistot.  Kysymyksen  paikallisarkistojen  perustamisesta  on 
senaatti  koko  laajuudessaan  lykännyt  valmistelua  varten  komiteaan,  jonka 
jäseniksi  on  päätetty  kutsua  esittelijäsihteeri  A.  Degerholm,  ylitirehtööri 
B.  A.  Strählman  ja  valtioarkistonhoitaja  R.  Th.  Hausen. 


Suomen  sodan  muistojen  näyttely  avattiin  Hakasalmen  museossa 
toukokuun  10  p:nä.  Näyttely,  joka  oli  perin  vaatimaton,  käsitti  310 
esinettä,  ja  oli  sijoitettuna  erääseen  rakennuksen  toisen  kerroksen  huo- 
neeseen. Parhaiten  edustettuna  oli  muotokuvakokoelma,  162  numeroa, 
(lukuisia  kauniita  miniatyreja),  johon  kuitenkin  nähtävästi  olisi  voitu 
yksityisiltä  henkilöiltä  koota  alkuperäisiä  maalauksia,  varjokuvia  y.  m. 
lisään,  eikä  —  kuten  näyttelyn  järjestäjät  olivat  tehneet  —  korvata 
niitä  leikkaamalla  kuvia  eräästä  t.  v.  ilmestyneestä,  sodan  sankareita 
kuvaavasta  teoksesta.  —  Esille  asetetuista  19  lipusta  ja  lipunpiirustuk- 
sista  oli  ainoastaan  viisi  (!)  tämän  sodan  aikuisia.  —  Sangen  mieltä- 
kiinnittävä  oli  kokoelma  erittäin  onnistuneita  valokuvia  1808-vuoden 
huomattavimmista  taistelupaikoista.  Autografiosastosta  olisi  vähällä  vai- 
valla voitu  tehdä  monin  verroin  täydellisempi  ja  intressantimpi  erikois- 
näyttely. 


Tohtori  Lehtosen  ansiokkaasta  teoksesta  „Die  Polnischen  Provinzen 
Russlands  unter  Katharina  II  in  den  Jahren  1772— 1782 ",  joka  jo  ai- 
kaisemmin asiantuntijoilta  on  saanut  osakseen  suurta  tunnustusta,  jul- 
kaisee aikakauskirjassa,  „Revue  Historique"  (XCVII:  1,  1908)  etevä 
slaavilaisen  filologian  ja  slaavilaisten  kansojen  historian  tutkija  profes- 
sori Louis  Leger  pitkän,  erittäin  kiittävän  arvostelun.  Etenkin  kiittää 
hän  teoksen  objektiivisuutta,  lausuen  m.  m.  „Hra  Lehtosen  teos  on 
tosiaankin  erittäin  ansiokas.  Yleensähän  Puolan  historiaa  käsittelevissä 
historiallisissa  tutkimuksissa  on  jokin  määrätty  katsantokanta  edustettuna. 
Tämä  johtunee  siitä,  että  nämä  teokset  tavallisesti  ovat  lähteneet  puola- 
laisten käsistä,  jotka  pyrkivät  puhdistamaan  esiisäinsä  maineen  ja  mus- 
taamaan vastustajainsa  tekoja;  venäläiset  tai  saksalaiset  taasen  edustavat 
siinä  suhteessa  vastakkaista  kantaa.  Meistä  tuntuu  nyt  kuin  olisi  hra 
Lehtonen  ryhtynyt  tämän  pitkällisen  riidan  ratkaisijaksi." 


Lyhyemmän  arvostelun  tohtori  P.  O.  von  Törnen  väitöskirjasta 
Ptol£m£e  Gallio  julkaisee  Historische  Vierteljahrschriftin  t.  v.  ensimäi- 
sen  vihon  liitteessä  tämän  väitöskirjan  virallinen  tarkastaja,  prof.  M.  G. 
Schybergson. 

Suuriruhtinas  Nikolai  Mihailovitsh'in  toimesta  ryhdyttiin  kolme  vuotta 
sitten  Pietarissa  julkaisemaan  laajaa  asiakirjakokoelmaa  „Les  relations 
diplomatiques  de  la  Russie  et  de  la  France  d'apr&s  les  rapports  des 
ambassadeurs  d'Alexandre  et  de  Napoleon  1808 — 1812",  jossa  keisa- 
rien lähettiläiden  raporttien  nojalla  valaistaan  Ranskan  ja  Venäjän  vä- 
listä suhdetta  mainittuna  aikana.  Tätä  kokoelmaa  on  toistaiseksi  ilmes- 
tynyt 5  nidosta,  jotka  sisältävät  Ranskan  lähettilään  Pietarissa,  kenraali 
Caulaincourtin  virkakirjeet  jouluk.  1807  —  toukok.  1811.  Kun  tie- 
dämme että  Caulainourt  mitä  suurimmassa  määrässä  nautti  keisari 
Aleksanterin  suosiota  ja  enemmän  kuin  useimmat  muut  sen  ajan  valtio- 
miehet sai  tilaisuutta  syventyä  pohjoismaisiin  diplomaattisiin  ongelmoi- 
hin,  voimme  arvata,  että  tämä  laaja  asiakirjakokoelma  (yksinpä  v:lta 
1808  on  virkakirjeiden  lukumäärä  167  ja  v:lta  1809  185)  tarjoo  mitä 
tärkeimpiä  lisiä  tämän  ajanjakson  historiaan. 

Meidän  suomalaisten  huomiota  vetävät  puoleensa  ensi  sijassa  1808 
— 09  vuosien  sotaa  koskevat  asiakirjat.  Niistä  käy  ensiksi  ilmi,  että 
Caulaincourt  aina  katsoo  tätä  sotaa  välineeksi  suureen  asestautumiseen 
Englantia  vastaan.  Kun  tammikuussa  1808  huhuttiin  Englannin  lisää- 
vän laivastoaan  pohjoisissa  vesissä  —  pienempi  laivasto  purjehtikin 
tammik.  11  p:nä  Gööteporiin  —  sai  C.  tästä  aiheen  selittää  hyökkä- 
yksen Suomeen  olevan  välttämättömän  puolustuskeinon  suunniteltua  eng- 
lantilais-ruotsalaista  sotaliittoa  vastaan.  Kun  sitten  Kustaa  Adolf  tarjosi 
Venäjälle  täyden  puolueettomuuden  Itämereen  nähden  sillä  ehdolla,  että 
Ruotsiakin  katsottaisiin  puolueettomaksi,  vastusti  lähettiläs  pontevasti 
tätä  ehdotusta,  selittäen  sen  vaan  tarkoittavan  ajan  voittamista.  Täten 
koetti  Caulaincourt  kiihoittaa  venäläisiä  aktiivisempaan  toimintaan  Ruotsia 
vastaan,  johon  he  alussa  olivat  sangen  haluttomat. 

Tämä  hyökkäyssuunnitelma  Englantia  vastaan  ilmenee  myös  Viapo- 
rin anastamisessa.  Venäläisten  pyrkimysten  tarkoituksena  oli  valloittaa 
Viaporin  laivasto  vahingoittumattomana  yhtä  hyvin  kuin  itse  linnakin. 
Caulaincourt  ehdotti  sen  vuoksi  ensiksi  linnan  yllättämistä  rauhan  aikaan, 
ja  sittemmin  tuntuu  hän  olleen  se,  joka  suunnitteli  linnan  anastamista 
petoksen  avulla.  „Minä  kehoitin  keisaria",  kirjoittaa  hän  maaliskuun 
24  p:nä,  *  vaatimaan  uskollisuuden  valaa  ympäristön  asukkailta  ja  sitten 
lähettämään  väestöä  paikkakunnalta  linnaan;  tästä  muuttuisi  linnanmie- 
histö  epäröiväksi.     Keisari  hyväksyi  suunnitelmani." 

Maaliskuun  26  p:nä  keskusteltiin  taas  Viaporista.  Nyt  vaan  vali- 
tettiin ettei  ylläkköä  aikaisemmin  toimeenpantu,  sillä  kaikesta  päättäen 
olisi  linnoitus  kaksi  kuukautta  varhemmin,*bllen  silloin  huonosti  varus- 
tettuna, helposti  voitu  anastaa.  „ Ruotsalainen  kenraali  Cronstedt,  joka 
siellä  oli  komentajana,  on  itse  näin  lausunut  sodan  syttyessä;  hän  tun- 
tuu päättäneen  puolustaa  linnaa,  mutta  kauvan  se  tuskin  saattanee  kes- 
tää, sillä  miehistönä  on  ainoastaan  suomalaisia  ja  huonoja  joukkoja. 
Yltyvä  pakkanen  saattaa  meidät  toivomaan,  että  linna  antautuu  ennen 
kuin  apua  ehtii  saapua.  Alussa  arveltiin  voitavan  valloittaa  linna  väki- 
rynnäköllä;  minä  puolestani  en  milloinkaan  ole  sitä  kannattanut,  sillä 
Sprengportenilta    saamani  tietojen  mukaan  käsitin,  ettei  rynnäkkö  voisi 

onnistua,  ja  vastoinkäyminen  näin  lähellä  Pietaria  olisi  tietenkin  omiansa 
herättämään  suurinta  tyytymättömyyttä  ja  antamaan  uutta  virikettä  epä- 
luulolle." 

Huhtikuun  4  p:nä  on  tsaari  toiverikkaampi.  .Me  anastamme  sitten- 
kin Viaporin",  lausuu  hän  Caulaincourtille.  .Komentaja  on  jo  ryhty- 
nyt neuvotteluihin  ja  viitannut  siihen,  että  meidän  on  tarjottava  hänelle 
tilaisuus  antautumiseen  hänen  tahraamatta  mainettaan.  Hänen  toivomus- 
taan noudatetaan,  sillä  linnaa  ammutaan  yöt  päivät.'  Lähettiläs  vastaa: 
.Mies,  joka  lausuu  tämän,  himoitsee  kai  jotakin  muuta,  Sire;  voisimme 
jonkun  neuvokkaan  henkilön  kautta  tutkia  häntä.  Jos  hän  vaan  haluaa 
tyydyttää  itserakkauttaan,  voisihan  Teidän  Majesteettinne  matkustaa  sinne 
ja  itse  vastaanottaa  linnan  avaimet,  niin  asia  selvenee.*  Tämän  joh- 
dosta ilmoittaa  keisari  antaneensa  Arakiejeville  toimeksi  menetellä  juuri 
niin  kuin  Caulaincourt  oli  ehdottanut. 

Huhtikuun  9  p:nä  saattaa  tsaari  jo  ilmoittaa  lähettiläälle,  että  Cron- 
stedt  oli  aselevon  voittamiseksi  sitoutunut  heti  luovuttamaan  kolme  uiko- 
varustusta  sekä  lopullisesti  antautumaan,  ellei  toukokuun  3  p:ksi  apua 
mereltäpäin  ollut  saapunut.  Caulaincourtin  mielestä  oli  aselepo  liian 
pitkäaikainen;  hän  tiedusteli,  eikö  luovutetuista  varustuksista  voitaisi 
polttaa  laivastoa  ja  ampua  jälelle  jääviä  aluksia.  Keisari  rauhoitti  häntä 
ilmoittaen,  että  kyseessäolevat  varustukset  sulkivat  pääsyn  satamaan  ja 
suojasivat  väylää  vaikkapa  hyökättäisiin  mereltäkin  päin.  Tosin  voitai- 
siin kyllä  polttaa  laivasto,  mutta  sopimuksen  mukaan  luovuttaisivat  ruot- 
salaiset sen  toukokuun  8  p:nä  kokonaan  vahingoittumattomana  venäläi- 
sille, mikä  tietysti  jälkimäisille  olisi  erinomaisen  edullista.  Lähettiläs 
arveli  tämän  todistavan,  että  komentajan  asema  oli  tukala,  ja  jos  pom- 
mitusta pitkitettäisiin,  kukistuisi  mahdollisesti  linna  kahdeksan  päivän 
sisässä,  jonka  arvelun  keisarikin  myönsi  varsin  oikeaksi,  mutta  .siinä 
tapauksessa  voi  hän  mahdollisesti  polttaa  laivastonsa;  muutoin  tietää 
koko  maailma,  että  meri  ei  ole  avoin  toukokuun  ensi  päivinä." 

Pari  päivää  myöhemmin  oli  jo  alkuperäinen  asiakirja  saapunut  Pieta- 
riin. .Joko  nyt  olette  tyytyväinen?"  kysyi  tsaari.  .Mitä  te  arvelette 
tästä  Cronstedtista,  joka  antaa  herransa  sotajoukot  minulle  ja  edeltäkäsin 
alistuu  Suomen  luovuttamiseen?"  Gaulaincourt  arveli,  että  kaikki  kävisi 
hyvin,  ellei  meri  kolmen  viikon  kulutta  olisi  auennut;  onneksi  oli  pak- 
kanen yltynyt  ja  komentajakin  tuntui  joutuneen  niin  tukalaan  asemaan, 
että  jos  pommitusta  hiemankin  pontevammin  oltaisi  jatkettu,  olisi  linna 
jo  ollut  venäläisten  käsissä.  Keisari  myönsi  venäläisen  piiritystykistön 
kärsineen  sangen  paljon  jffirityksen  kestäessä,  ja  lumikinokset  estivät 
lisävoimien  lähettämistä  Helsinkiin.  Ruotsalaistenkin  arvelee  hän  kärsi- 
neen pommituksesta;  omien  tiedonantojensa  mukaan  olisi  heillä  kuu- 
dettasataa  taisteluun  kykenemätöntä  miestä  (itse  asiassa  kuoli  koko  piiri- 
tyksen aikana  6  ja  haavoittui  32). 

Aselevon  aikana  vahvistivat  venäläiset  joka  taholla  varustuksiaan. 
Jos  oireitakaan  vihollisten  asevoimasta  näyttäytyisi  Itämerellä,  oli  määrä 
vaatia  linna  antautumaan  kahden  tunnin  sisässä,  muuten  alkaisi  —  vaik- 
kakin keskellä  aselepoa  —  pommitus  uudelleen  ja  laivasto  poltettaisiin. 

Ruotsin  ja  Englannin  vastasolmittu  liitto  antoi  muka  aiheen  tähän  ja 
samasta  syystä  oli  myös  venäläisillä  aikomus  kehoittaa  Cronstedtia  antautu- 
maan pari  päivää  varhemmin,  koska  keisari  mainitun  liiton  johdosta  ei 
katsonut  olevansa  velvollinen  pysymään  ruotsalaisille  antamissaan  lupauk- 
sissa. »Kaikki  suomalaiset  upseerit  ovat  puolellamme.  Kullan  tulva 
on  vaikuttanut  heihin  aselevon  kestäessä,  ja  meidän  kesken  sanottuna, 
amirali  Cronstediilla  on  sotarahastossa  saatava,  jonka  minä  olen  si- 
toutunut hänelle  maksamaan.  Meidän  kesken,  käsitättehän,  sillä  tämä 
on  salainen  sopimus,  jonka  ilmoitan  Teille  ainoastaan  siitä  syystä,  että 
Te  ette  ole  minulle  vieras  ja  koska  Te  nautitte  minun  täyden  luotta- 
mukseni." 

Myöskin  1809- vuoden  vallankumouksesta  sisältävät  virkakirjeet 
monta  tärkeätä  asiata.  Jo  ennen  sodan  syttymistä  kerrottiin  Tukhol- 
masta mielialan  siellä  olevan  kiihtyneen  kuninkaan  englanninmielisen 
politiikan  johdosta,  siihen  määrin,  että  »ensimäinen,  joka  nousisi  kapi- 
naan, voisi  kukistaa  hänen  valtansa.  Kun  maaliskuun  24  p:n  tienoissa 
huhu  kuninkaan  kukistumisesta  saapui  Pietariin,  oli  aluksi  käsitys  val- 
lankumouksesta sangen  hämärä;  luultiinpa  että  tapahtuma  olisi  aiheutu- 
nut kuninkaan  ja  englantilaisen  ministerin  välisistä  rettelöistä,  kunnes 
myöhemmin  Alopaeuksen  kautta  saatiin  tarkemmat  tiedot  tapahtumista 
Tukholmassa.  Silloin  herätti  myös  suurta  huomiota  Adlersparren  uh- 
kaava esiintyminen  ja  hänen  tulonsa  Tukholmaan ;  Adlersparre  oli,  sano- 
taan, erinomaisen  nerokas  ja  kaunopuheinen  mies,  mutta  »huimapää, 
jonkinlainen  Jakobiini,  uusi  Robespierre,  joka  pani  maailman  vapise- 
maan." Hän  tavallaan  nyt  yksin  hallitsi,  herttualla  oli  tuskin  lainkaan 
vaikutusta,  »koko  maassa  vallitsee  anarkia." 

Vielä  antavat  nämä  asiakirjat  meille  valaisevan  esityksen  ruotsalais- 
ten diplomaattien  arvottomasta  esiintymisestä  rauhanneuvotteluissa.  Tans- 
kan ministeri  Blomen  kertomuksen  mukaan  oli  Stedingk  valmis  suos- 
tumaan »kaikkeen  mitä  Venäjä  vaati",  koska  Ruotsille  »ei  ollut  mah- 
dollista enää  jatkaa  sotaa;  ja  jo  ennenkuin  Stedingk  ja  Sköldebrand 
Ruotsista  olivat  vastaanottaneet  määräystä  siitä,  miten  pitkälle  he  voisi- 
vat ulottaa  myönnytyksiään,  olivat  he  jo  ilmaisseet  Ruotsin  tukalan  ase- 
man ja  selittäneet  sen  olevan  kykenemättömän  vielä  kaksi  kuukautta 
jatkamaan  sotaa. 

»Suomen  viime  sodasta"  loivat  kerran  runoilijamme  ja  historioitsi- 
jamme isänmaallisen  innostuksen  elähyttäminä  kuvan,  joka  kauan  eheänä 
ja  kauniina  säilyi  suomalaisten  mielissä.  Mutta  vuosien  vieriessä  kel- 
lastui kuva;  kaikki  se,  mikä  oli  alhaista,  katalaa,  rikollista,  kaikki  kär- 
simys ja  kaikki  pohjaton  kurjuus  paljastui,  ja  vuosi  vuodelta  opimme 
nyt  yhä  syvemmin  tuntemaan,  minkä  katkeran  kalkin  onneton  synnyin- 
maamme silloin  sai  pohjaan  tyhjentää.:  .    . 


Prof.  Harald  Hjärnelle  omistetussa  juhlajulkaisussa    »Historiska 
Studier",  johon  vielä  saanemme  tilaisuuden  toiste  lähemmin  palata, 

on  fil.  kand.  Olof  Palme  julkaissut  pienemmän  kriitillisen  tutkielman 
«Bidrag  tili  frägan  om  ,Les  Anecdotes  de  Suede*  och  dess  författare" 
—  tutkielman,  joka  herättää  huomiomme  sen  johdosta,  että  siinä  on 
vahvistettu  erään  suomalaisen  tutkijan  aikaisempi  arvioima  mainitun  ni- 
mettömän teoksen  alkuperästä.  Jo  v.  1902  esilletoi  n  im.  kirjastonhoi- 
taja Georg  Schauman  Historisk  Tidskriftissä  julkaisemassaan  kir- 
joitelmassa „En  hypotes  om  författarskapet  tili  Les  Anecdotes  de  Suede" 
otaksuman  että  tämän  kuuluisan,  Kristinan,  Kaarle  X  Kustaan  ja  var- 
sinkin Kaarle  XI:nnen  aikoja  kuvaavan  valtiollisen  kirjasen  tekijä  olisi 
ollut  Johan  Paulin  Olivekrans  (t  1707),  Kristina-kuningat- 
taren valtiotilusten  kenralikuvernöri.  Aiheen  tähän  otaksumaan  sai  Schau- 
man eräästä  Helsingin  yliopistonkirjaston  hallussa  olevasta  kappaleesta 
tätä  teosta,  johon  musteella  on  kirjoitettu:  L'01ive-Krantz  en 
est  auteur  (O.  on  kirjan  tekijä).  —  Schaumanin  hypotesin  johdosta 
suunnattiin  kysymys  „Anekdotein*  alkuperästä  aivan  uusille  urille, 
sillä  sen  jälkeen  kuin  B.  v.  Beskow,  C.  Eichhorn  ja  G.  H.  Sträle  oli- 
vat todistaneet,  että  teos  ei  ollut  niiden  miesten  kädestä  lähtenyt,  joi- 
den aikalaiset  luulivat  olleen  sen  tekijät  —  nim.  historioitsija  ja  oikeus- 
filosofi Samuel  Pufendorf,  hänen  veljensä,  Ruotsin  kansleri  Bremen- 
Verdenissä  Esaias  Pufendorf  sekä  Ranskan  residentti  Tukholmassa  La 
Picqueti&re  —  on  asia  ollut  täydelleen  ratkaisematta. 

Schaumanin  hypotesin  vahvistavat  kuten  sanottu  Palmen  tutkimukset. 
Mainitsemista  ansaitsee,  että  P.  on  Tukholman  kunink.  kirjastossa  tavan- 
nut kappaleen  3:tta  ranskat,  painosta,  johon  kuningatar  Ulrika  Eleonora 
nuor.  omakätisesti  on  musteella  kirjoittanut:  „par  olivencrantz"  (0:n 
tekemä);  edelleen  on  erääseen  kappaleeseen  ensimäistä  painosta,  mikä 
säilytetään  Ericsbergin  kirjastossa,  ruotsalainen  valtiomies  kreivi  Fredrik 
Dohna  (f  1727)  sille  kohdalle,  missä  kuvataan  Johan  Gyllenstiernan 
sala  vehkeilyä  kuningasta  vastaan,  merkinnyt:  „  olivencrantz  decuvrit  eune 
part"  (O.  ilmisaattoi  siitä  osan).  —  Vertaamalla  «Anekdotein"  kieltä 
Olivekransin  teosten  ranskankieleen,  todistamalla,  että  kirjan  tekijä  eh- 
dottomasti on  ollut  ruotsalainen,  joka  täydellisesti  tunsi  1670-  ja  1680- 
lukujen  valtiollisia  vehkeilyjä  Ruotsissa,  valaisemalla  0:n  suhdetta  niihin 
henkilöihin,  jotka  »Anekdoteissa»  kuvataan  (Biörnklou,  Pietari  Brahe, 
Wattrang,  Baazius,  Cronschöld,  Hoghusen  y.  m.),  saattaa  Palme  yhä 
todennäköisemmäksi,  että  »Anekdotein»  tekijä  todellakin  on  ollut  Olive- 
krans. —  Edelleen  osoittaa  P.,  samoin  kuin  varhemmin  Schaumankin, 
että  aikaisempi  käsitys,  jonka  mukaan  Les  Anecdotes  de  Suede  olisi 
yksinvaltaa  ja  reduktionia  vastaan  suunnattu  ja  aatelin  ja  neuvoston 
sekä  varsinkin  vaalimonarkian  puolesta  taisteleva  pilkkakirjoitus,  on 
kokonaan  perätön,  huomauttaen  että  tekijä  periaatteellisesti  hyväksyy 
reduktionin,  vaikkakin  hän  moittii  sen  liiallisuuksia,  ja  selvästi  vastustaa 
neuvostohallitusta  varjokuninkuuksineen. 

Hra  Palme  huomauttaa  vielä,  että  kirjasesta,  katsoen  sen  antamaan 
perinpohjaiseen  kuvaukseen  Kaarle  XI:nnen  vaiherikkaasta  ajasta,  voisi 
tutkimukselle  koitua  tärkeä  historiallinen  lähde,  kunhan  vaan  sen  ten- 
denssi, tarkoitus  ja  alkuperä  on  saatu  lopullisesti  selvitetyksi. 

Ansiokkaan  ruotsalaisen  sukuhistorialliselämäkerrallisen  aikakauskir- 
jan BPersonhistorisk  Tidskriftin*  viime  vuosikerran  sisällöstä  mainitta- 
koon tässä  vaan  Govert  Indebetoun  tärkeä  kyhäelmä  nOm  källor  vid 
släktforskning."  Tekijä  kiinnittää  ensiksi  lukijan  huomion  kirkonkirjoi- 
hin, jotka  ovat  sukututkimuksen  tärkeimmät  lähteet.  Tutkimustyölle 
suureksi  eduksi  ovat  useimmat  kirkonkirjat  aikaisemmilta  ajoilta  kootut 
Ruotsin  maaseutuarkistoihin;  niinpä  on  Upsalan  arkistossa  asiakirjoja 
Upsalan,  Tukholman,  Västmanlandin  ja  Kopparbergin  lääneistä,  Vad- 
stenan  arkistossa  asiakirjoja  Itägötlannin,  Älfsborgin,  ja  Skaraborgin  lää- 
neistä ja  Lundin  arkistossa  asiakirjoja  Malmöhusin,  Kristianstadin,  Ble- 
kingen  ja  Hallannin  lääneistä.  —  Alkuperäisen  suunnitelman  mukaan 
ehdotettiin  Upsalan  arkistoon  liitettäviksi  myös  asiakirjoja  Upsalan  lää- 
nistä ja  Norrlannin  muista  osista,  Vadstenan  arkistoon  Södermanlannin, 
Värmlannin,  Örebron,  Gööteporin  ja  Bohusin  lääneistä,  sekä  Lundin 
arkistoon  Kronobergin,  Jönköpingin  ja  Kalmarin  lääneistä,  mutta  kun 
nyt  uusia  arkistoja  suunnitellaan  perustettaviksi  Gööteporiin,  sekä  Öster- 
sundin  tahi  Uumajaan,  ei  näiden  asiakirjojen  siirrosta  vielä  ole  ratkai- 
sevaa päätöstä  tehty. 

Melkeimpä  yhtä  tärkeät  kuin  kirkonkirjat  ovat  perunkirjoitukset  kih- 
lakuntien ja  raastuvanarkistoissa  sekä  eräissä  tapauksissa  myös  hovioi- 
keuksien arkistoissa.  Eniten  käytetty  on  Holhoojakamarin  arkisto  Tuk- 
holmassa, jossa  on  tarkasti  rekisteröity  kokoelma  perunkirjoituksia  1670- 
luvulta  asti.  Niiden  läänien  kaupungeista,  joiden  asiakirjat  on  siirretty 
maaseutuarkistoihin,  on  Arbogan,  Norrköpingin  ja  Söderköpingin  sallittu 
pitää  raastuvanarkistonsa,  Malmön  ja  Strängnäsin  sitäpaitsi  kirkonarkis- 
tonsa. 

Toisen  tärkeän  asiakirjakokoelman  muodostavat  manttaliluettelot,  joita 
on  tahi  ainakin  on  ollut  olemassa  kaksi  kappaletta,  toinen  kamariarkis- 
tossa,  toinen  asianomaisen  lääninhallituksen  arkistossa.  Kantoasiain 
ylivirasto  on  jättänyt  luettelot  Tukholman  kaupungin  arkistoon,  jossa 
nyt  on  ryhdytty  tarpeelliseen  rekisteröimiseen.  Tulipalon  vahingoitta- 
mina ovat  sen  pahempi  useat  kamariarkiston  asiakirjoista  siihen  mää- 
rin vaalentuneita,  että  kirjoitus  monin  paikoin  tuskin  enään  on  luettavissa, 

Muista  kokoelmista  mainittakoon  Valtionarkiston  Biographica,  ansio- 
ja  virkaluettelot,  Settergrenin  ja  Silfverstolpen  genealogiset  kokoelmat 
sekä  L&stbomin  virkamiesmatrikkelit.  Sota-arkiston  Biographica  ja 
Kamariarkiston  biograafinen  kokoelma  (enimmäkseen  kuitenkin  vaan 
aatelishenkilöistä)  täydentävät  edellämainittuja  lähteitä.  Tukholman  mo- 
nista muista  arkistoista  lueteltakoon  vaan  laivaston,  tullihallituksen, 
kauppakollegin,  leski-  ja  orporahaston  y.  m.  kokoelmat. 

Kunink.  kirjastossa  on  tutkijalle  tarjona  Klercker-Mattonin  arvokas 
genealoginen  kokoelma,  jossa  käsitellään  lähes  10,600  sukunimeä. 
Edelleen  mainittakoon  Bromanin  Glysisvallr  (Norrlannin  sukuja),  Buten- 
dorphin  Gottlantilaissuvut,  Fryxellin  Värmlantilaissuvut  ja  Lagergrenin 
Smälantilaissuvut.  Jungbeckin  kokoelmassa  tavataan  muistiinpanoja 
kamarikollegin,  kamarioikeuden  ja  lääninvirkakunnan  virkamiehistä  sekä 
heidän  suvuistaan. 

Upsalan  yliopiston  kirjastossa  tavataan  ansiokkaat  Nordinin  ja 
Palmskiöldin  kokoelmat,  Västeräsin  lukionkirjastossa  HQlphersin  »Genea- 
logiat» (toht.  V.  Molarin  painattamassa  luettelossa  mainitaan  3178 
sukunimeä),  Linköpingin  hiippakunnanarkistossa  L.  C.  Wieden  itägöö- 
tiläisiä  sukuja  käsittävä  kokoelma,  Karlstadin  opistonkirjastossa  Fryxellin 
„Wärmlannin  sukukirja",  Kristinehamnin  opistonkirjastossa  Larssonin 
kokoelmat  (niinikään  värmlantilaisista  suvuista),  Geflen  opistonkirjastossa 
Selggrenin  »Anteckningar  om  Gefle  och  dess  släkter  under  1600-  och 
1700-talet,  Växiön  hiippakunnankirjastossa  Forssanderin  kokoelmat, 
jotka  valaisevat  smilantilaisten  pappissukujen  historiaa,  Gööteporin 
kaupunginarkistossa  W:m  Bergin  muistiinpanot  mainitun  kaupungin 
suvuista  j.  n.  e. 

Painettuun  kirjallisuuteen  nähden  viittaa  tekijä  ensisijassa  J  o  h.  Ax. 
A  1  m  q  u  i  s  t  i  n  mainioon  teokseen  «Svensk  genealogisk  litteratur", 
jonka  Ruotsin  Autograafiseura  v.  1905  julkaisi. 


Ranskalaiset  orientalistit  P.  Janssenja  P.  Savignac  ovat 
askein  päättäneet  laajan  tutkimusretkeilynsä  Arabiassa,  jossa  he  ovat 
keräilleet  ainesta  Parisissa  julkaistua  „  Corpus  inscriptionum  semiticarum"- 
nimistä  kokoelmaa  varten.  Matkan  tulos  on  niin  suuriarvoinen,  että 
Ranskan  hallitus  on  päättänyt  jatkaa  tutkimustöitä  Arabiassa. 


Historiantakainen  afrikalainen  asutus  on  tavattu  Senegalin  yiävarsilla, 
Marcabuyu  ssa,  lähellä  Nasodian  asemaa.  Erään  rotkon  seinissä 
huomattiin  omituisia  vertauksellisia  piirrelmiä,  jotka  huolellisesti  jäljen- 
nettiin. Maassa  löydettiin  lukuisia  kuokkia  ja  muita  kiviaseita  sekä 
luita  ja  saviastioiden  sirpaleita.  Arvellaan,  että  tässä  olisi  tavattu 
neoliittisen  asutuksen  jätteitä. 


Professori  Flinders  Petri  e,  Englannin  arkeologisen  retkeilyn 
johtaja  Egyptissä,  suunnittelee  nykyään  suuremmoista  yritystä,  vanhan 
Memphiin  kaupungin  esiin  kaivamista.  Tästä  on  tuleva  aikamme  tärkein 
arkeologinen  yritys,  jonka  onnistumisella  varmaankin  on  oleva  mitä 
suurinta  merkitystä  muinaisen  Egyptin  historian  ja  sivistysolojen  tunte- 
miseen nähden.  Memphis,  joka  oli  vanhan  ajan  suurimpia  pääkaupunkeja, 
on  jo  kauvan  ollut  hiekkaan  hau  taantuneena.  Melkoinen  osa  sitä  maata, 
joka  peittää  kaupungin  rauniot,  on  nykyään  viljelyksen  alaista  ja  halli- 
tuksen täytynee  nyt  valmistaa  sen  omistajille,  Mitrahinehin  kylän  asukkaille 
tilaisuus  siirtymään  toisille  asutusaloille,  ennenkuin  kaivaustöihin  ollen- 
kaan saatetaan  ryhtyä.  Yritys  vaatii  tietysti  monta  vuotta  ja  melkoisia 
kustannuksia;  niinpä  on  laskettu,  että  kaupungin  laidassa  olevien  temp- 
peleiden esillekaivaminen  15  vuoden  kestäessä  vuosittain  nielisi  noin 
75,000  Smk:n  suuruisen  rahamäärän. 

Historiallisen  Aikakauskirjan 

tilaushinnat:    Koko  vuodelta  4  mk.    Kansakoulujen  opettajat 
ja  oppi-  ja  kansakoulujen  oppilaat  maksavat  2  mk. 

Aikakauskirjan  entisiä  vuosikertoja  (1903— 


1907)  saa  vielä  tilata  toimitukselta.  Hinta 
3  mk,  vuosikerralta.  Lukutuville  ja  maalais- 
kirjastoille  myönnetään  näistä  50  %  alennus. 


P  ATT  TAI  I    PaloYakaatas-Osakeybtiö.  Telet  627 
1  UfldULA  Aleksanterinkatu  44.  Helsinki.  *  * 

Osakepääoma  5  miljoonaa  Smk. 

Nopein  korvaus!    Edullisimmat  ehdot! 


HUOM.!  Tiedemiehellekin  voi  sattua  kaikenlaisia  tapaturmia 
Liikkuessaan  kadulla,  ajaessaan  maantiellä,  ollessaan  venematkoilla  voi 
tapaturma  sattua  äkkiarvaamatta.  Hänelle  on  siis  tapaturmavakuutus 
yhtä  tarpeellinen  kuin  kelle  tahansa.  Se  maksaa  KULLERVOSSA 
10,000  markasta  vuosittain  ainoastaan  20  mk.  Siis  mitätöin  maksu 
tällaisesta  turvallisuudesta.  Korvaus  riippuu  tietysti  vamman  laadusta. 
Jos  loukkaantunut  jääpi  työhön  kokonaan  kykenemättömäksi  saa  hän 
koko  ikänsä  elinkorkoa  650  mk  vuosittain. 


H6L5INGIN  UUSI  KIRJAPAINO  0.  9. 

LUDVIOINKATU  4—6   <fc><$>«$><$><$.<$><8><$>  TELEF.  7 89 


Kalkkia  lajia  klrlapalnotyttfl  vastaanotetaan 


Kirjapainossa  on  useita  sekä  kirja-  että  sanomalehtitöihin  sovel- 
tuvia   latomakoneita,   uusia    pikapainimia,   kirjasimia    y.    m. 

KUSTANNUSOSAKEYHTIÖ  OTAVAN  KUSTANTAMIA 

Uusia  Tietokirjoja. 

Svante  Arrhenius,  Maailmojen  kehitys.  Suo- 
mentanut K.  H.  Hällström.    60  kuvaa.    .    .      4:  — 

Alexander  Boldt,  Uutta  maata.    Kasvatusopillisia 

mietelmiä.    Suomennos 1:  25 

Nordahl  Rolf  sen,  Maailman  historia.  Suomenta- 
nut t:ri  Santeri  Ivalo  (Ingman)  231  kuvaa 
Nid.  8:  —  Sid .     10:  50 

E.  Nevanlinna,  Suomen  raha-asiat  vuosina  1863 

—1904.    Ilmestyy  n.  9  vihossa  ä    .    .    .    .      1:  25 

A  Törnudd,  Musiikin    historia.    Kuvilla    ...      1:  50 

Prof.  T:ri  Lassar  Cohn,  Kemia  jokapäiväistä  elä- 
mää varten.    Kuvitettu 3:  25 

Alfred  Ramsen,  Elämän  Manna.   Terveysopillisia 

ohjeita 1:  50 

Prof  Nathan  Söderblom,  Maailman  uskonnot 

Suomentanut    Lauri  Hendell.    97  siv. ...    — :  90 

Prof  D.  Wernle,  Jeesuksen  elämän  lähdekirjat 

Suomentanut  Volter  Kilpi.     148  siv.     ...      1:  20 

Prof   W.    Bousset,   Jeesus.    Suomentanut   O.   A. 

Brander 1:  20 

O.  /.  Colliander,  Suomen  Kirkon  Paimenmuisto. 
19:n  vuosisadan  alusta  nykyaikaan.  Monta 
sataa  kuvaa.    Noin  50  vihkoa  ä 1:  25 

Hugo  Lagus,  Taloustieteen  oppikirjä.Nid.2: 75  Sid.      3:  60 

Henry  George,  Edistys  ja  Köyhyys  Suomenta- 
nut Arvid  Järnefelt.    Nid.  6:  60  Sid.    ...      8:  — 

Hjalmar    Cassel,    Amerikkalaisia    liiketapoja. 

Suomentanut  H.  Korkeakoski 1:  — 

Prof  Werner  Sombart,  Sosialismi  ja  sosialinen 

liike.    Suomentanut  J.  K.  Kari.    7  vihkoa  ä    — :  50 

K.  7.  Stdhlberg,  Maalaiskuntain  Kunnallishal- 
linnosta. Toinen  lisätty  painos.  Nid.  7:  50 
Sid.  8:  25.    Vaatekansissa  8:  50. 

Kuvauksia  1788 — 90  vuosien  sodasta. 

i. 

Pielisjärveläisten  puolustuspuuhat. 

Julmana  oli  sodan  liekki  loimunut  Karjalassa  sekä  Ison-  että  Pikku- 
vihan aikana.  Jälkimäinen  vainoaika,  joka  muualla  Suomenniemellä 
ei  läheskään  kauhujensa  suhteen,  puhumattakaan  siitä  että  se  kesti 
siksi  lyhyen  ajan,  ollut  Ison-vihan  veroinen,  oli  Karjalassa  tehnyt  kau- 
histuttavaa jälkeä.  Kymmenittäin  kyliä,  melkein  koko  pitäjiä  hävitettiin 
tykkänään  Pohjois-  eli  n.  k.  Ruotsin-Karjalassa.  Niin  kertoo  Kymin- 
kartanon  maaherra  K.  J.  Stjernstedt  muutamassa  kirjeessään  kuninkaalle 
keväältä  1742,  että  Pohjois-Karjalan  pitäjistä  Kesälahti  ja  Pälkjärvi  mel- 
kein kokonaan  ovat  poltetut,  Kiteellä  ja  Tohmajärvellä  vaan  harvoja 
taloja  säilynyt,  mutta  että  Ilomantsista  sentään  toinen  puoli  on  säilynyt 
polttamatta. l)  Kuvaavaa !  Maaherra  on  tyytyväinen,  kun  toinen  puoli 
pitäjää  sentään  on  säilynyt  tulen  käsistä. 

Nämät  kaikki  kaameat  muistot,  ehkä  vielä  mielikuvituksen  lisääminä, 
olivat  Karjalan  kansan  mielessä,  kun  huhut  kesällä  1788  lähtivät  leviä- 
mään, että  sota  oli  syntymässä  Ruotsin  ja  Venäjän  välillä.  Silloin 
ryhdyttiin  koko  Ruotsin-Karjalassa  tarmokkaisiin  puolustuspuuhiin.  Vaki- 
naista sotaväkeä  saatiin  kootuksi  rajalle  jonkunmoiset  määrät,  mutta  mer- 
kittävin puolustus  oli  se,  johon  kansa  itse  ryhtyi.  Me  tahdomme 
seuraavassa    aivan   lyhyesti  kertoa  kansan  varustuksista  Pielisjärvellä.  2) 


*)  M.  G.  Schybergson,  Anteckningar  om  försvarskriget  i  Savolaks  octi  Kare- 
len  ären  1741—1742.  Förhandlingar  och  uppsatser  utgifna  af  Svenska  Litteratur- 
sällskapet  i  Finland  1  s.  98. 

f)  K.  M.  Kivinen  on  kyllä  arvokkaassa  teoksessaan  .Anteckningar  om  Nord- 
Karelska  frikorpsernas  företag  1808"  kuvannut  tämänkin  sodan  varustuksia  ja  ta- 
pauksia Pohjois-Karjalassa,  mutta  on  esitys  siksi  vaillinainen,  että  täydennykset 
siihen  ovat  paikallaan. 

Pielisjärvellä  oli  siihen  aikaan  kirkkoherrana  Jaakko  Stenius,  inno- 
kas taloudellisten  uudistusten  harrastaja,  joka  koskenperkaustensa  perustuk- 
sella kantoi  kunnianimeä  Koski-Jaakko.  Hän  oli  lapsuudessaan  näh- 
nyt Pikku-vihan  kauhut  ja  sen  suunnattoman  kärsimyksen,  minkä  tuo 
epäinhimillinen  sodankäynti,  jota  itäinen  vihollinen  käytti,  toi  muka- 
naan. Ei  kumma,  että  hän  nyt  innokkaasti  kävi  järjestämään  puolus- 
tusta vihollista  vastaan.  Heti  kokoontuivat  talonpojat  joukolla  ja  muo- 
dostivat vartiostoja,  jotka  pitivät  rajaa  silmällä  ja  olivat  valmiit  ryhty- 
mään tarpeellisiin  toimenpiteisiin,  kun  vaara  uhkasi. l) 

Kesä  kokonaan  vahtia  pidettiin.  Syksyllä  antoi  Karjalaan  asetettu- 
jen vakinaisten  joukkojen  päällikkö  kapteeni  O.  F.  Wetterhoff  julistaa 
kaikissa  Karjalan  kirkoissa,  että  sotivat  vallat  nyt  olivat  tehneet  ase- 
levon, joka  kestäisi  ensi  vuoden  huhtikuuhun  asti.  Tämä  kummastutti 
pielisjärveläisiä.  He  olivat  näet  juuri  vakoojien  kautta  saaneet  tietää» 
että  venäläisillä  oli  vihamielisiä  aikomuksia.  Kirkkoherra  Stenius  piti 
sentähden  rajavahdit  koossa  ja  lähetti  seuraavasisältöisen  kirjeen  venä- 
läisille: 

»Meidän  kirkoissamme  on  aselepo  kuuluutettu  huhtikuun  loppuun 
asti,  mutta  jos  te  aijotte  sen  rikkoa,  olemme  me  valmiit  sotaan.  Me 
emme  salli  kenenkään  tulla  yli  rajan,  Jumalan  avulla  teemme  me 
vastarintaa  niinkuin  rehelliset  Ruotsin  miehet.  Ruotsin  kuninkaalle  py- 
symme me  uskollisina-.2) 

Mitään  vihamielistä  hyökkäystä  ei  vihollisen  puolelta  tehty,  mutta 
siitä  huolimatta  pitivät  pielisjärveläiset  vahtia.  Vasta  vuonna  1789 
syksyllä  he  pitäjänkokouksessa  järjestivät  säännölliselle  kannalle  varti- 
ostot. Rauhaa  ei  näet  kuulunut  ja  siltä  varalta,  että  sotaa  vielä 
kauvan  kestäisi  tahtoivat  he  järjestää  pitäjänpuolustuksen  aivan  säännöl- 
liselle kannalle.  Lokakuun  18  päivänä  1789  pidettiin  kirkonkylällä 
kokous,  jossa  päätettiin,  että  nuo  8  vahtipaikkaa,  joissa  he  olivat  vah- 
tia koko  sodanajan  pitäneet,  nimittäin  Lieksan  päävahti,  Jonkerin,  Savi- 


*)  Pikku-vihan  ajoista  asti  oli  Pohjois-Karjalassa  säilynyt  joukko  kruunun 
ampuma-aseita.  Vuoden  1762  tarkastuksessa  huomattiin  niitä  olevan  koko  Ruot- 
sin Karjalassa  1104  musketteja  ja  745  pajunettia.  Niitä  säilytettiin  pitäjien  kir- 
konkylissä n.  k.  kymmenysaitoissa  (tiondebodar).  Joka  kolmas  tai  neljäs  vuosi 
kansa  niitä  nimismiehen  läsnäollessa  puhdisti. 

Pielisjärven  tnusketit  ja  pajunetit  säilytettiin  ensin  kymmenysaitan  puutteessa 
talokas  Juho  Mustosen  aitassa  lähellä  Pielisjärven  kirkkoa,  mutta  siirrettiin  sitten 
vuonna  1768  kirkkoon,  lehterillä  olevissa  suurissa  puulaatikoissa  säilytettäviksi. 
Kruununvouti  E.  Walleniuksen  kirjeestä  maaherralle  10/«  1771). 

*)  Vrt.  M.  Akiander  Herdaminne  för  fordna  Wiborgs  och  nuvarande  Borgä  stifU 
II.  siv.  177. 

järven,  Nurmijärven,  Pankajärven,  Ruunan,  Louhivaaran,  Kontiovaaran  ja 
Kuorankylän  rajavahdit,  vieläkin  pidetään  vahtikeskuksina.  Jokaisen 
talonpojan  piti  olla  vuoroviikkonsa  Lieksan  päävahdissa  ja  vuoroviik- 
konsa rajavartiostossa.  Siitä  ei  kukaan  ollut  vapautettu,  ja  ainoastaan 
perin  vastenmielisesti  myönnyttiin  siihen,  että  kaksi  köyhää  ja  huonoa 
sai  täyttää'  vaan  yhden  sijan.  Määrättiin  sitten  päällysmiehet  ja  erikoiset 
tarkastusmiehet,  jotka  pitivät  huolta  siitä,  että  kaikki  oli  asianomaisessa 
järjestyksessä.  Päällysmies  taas  oli  sen  upseerin  käskyn  alainen,  jonka 
pitäjä  oli  valinnut  ja  maaherra  vahvistanut.  Pikkuseikkoja  myöten  jär- 
jestettiin vahdinpito  ja  sellaisena  se  sitten  pysyi  sodan  loppuun  asti. 
Pielisjärveläiset  olivat  erikoisesti  painostaneet  sitä,  että  sopimuskirjan 
määräykset  ovat  voimassa  ainoastaan  tämän  sodan  ajan.  x) 

Olemme  joutuneet,  kertomalla  tämän  sopimuksen  sisällöstä,  liian  kau- 
vaksi  ajassa.  Palatkaamme  taas  kevääseen  1789.  Silloin  levisi  äkkiä 
huhu,  että  venäläiset  Lentiiran  ja  Lusman  luona  olivat  menemässä  ra- 
jan yli.  Heti  päättivät  pitäjän  miehet,  että  200  miestä  tuossa  tuokiossa 
oli  lähetettävä  vahtipaikkoihin.  Kapteeni  Stälhane,  joka  oli  Pielisessä 
vakinaisen  sotaväen  päällikkönä,  ilmoitti  marssivansa  Pankajärvelle  ja 
Nurmijärvelle  ja  vaati,  että  jos  siellä  tarvitaan  enemmän  miehiä  niin 
lähettäkööt  pitäjäläiset  lisää.  Siihen  antoivat  pitäjän  miehet  sen  kopean 
vastauksen,  ettei  heillä  ole  Stälhanen  kanssa  mitään  tekemistä.  Kun 
mainittu  kapteeni  kaksi  viikkoa  myöhemmin  uudisti  pyyntönsä,  vastasi- 
vat pielisjärveläiset,  että  he  eivät  tahdo  hajoittaa  sillä  tavalla  päävoi- 
maansa,  joka  majaili  Lieksassa.  He  ovat  —  lisäävät  he  —  yhtä  va- 
paita kuin  kaupungin  porvarit  tekemään  puolustuksineen  niinkuin 
itse  tahtovat. 

Itsenäinen  ja  vapaa  henki  asuu  näissä  rajaseudun  miehissä  ja  hei- 
dän toimintansa  on  tavallisen  talonpoikaisrahvaan  käyttäytymisestä  poik- 
keava. Syy  varmaan  tähän  on  se,  että  kaikkien  toimien  takana  ja  ohjaajana  oli 
kirkkoherra  Stenius,  joka  johtavana  henkilönä  seisoi  talonpoikiensa  kes- 
kellä. Hän  itse  ei  usein  nimellisesti  ole  ollut  mukana  päätöksiä  teke- 
mässä, mutta  me  tunnemme  hänen  sanansa  talonpoikien  suussa.  Vank- 
kana kuningas-mielisenä  ei  Stenius  voinut  suvaita  vallankumouksellisia 
jääkäriupseereja.  Tämä  vastenmielisyys  on  myös  rahvaassa  huomatta- 
vissa. Pitäjän  kokouksessa  vuoden  ensimäisenä  päivänä  1790  lausui- 
vat Pielisjärven  pitäjän  miehet,  etteivät  he  tahdo  olla  jääkäriupseerien 
komennettavina  ja  etteivät  tule  tottelemaan  muita  kuin  itsevalitsemiaan 
päälliköitä.     Sillä    kansa  on  vaan  —  sanoivat  he  —  sillä  ehdolla  otta- 

*)  Vrt.  kirjoituksen  liitettä.  Se  on  kopioitu  Pielisjärven  kirkon  arkistosta  kap- 
paleesta, jonka  Jaakko  Stenius  on  omakätisesti  laatinut. 

nut  vapaajoukot  asettaaksensa,  että*  sillä  on  vapaa  valta  päälliköittensä 
suhteen.  Siitä  syystä,  —  sanoivat  he  edelleen  —  ettei  jääkärijoukon 
päällikkö  saisi  mitään  sekaannusta  aikaan,  kuunnelkoon  kansa  ainoas- 
taan niitä  päälliköitä,  jotka  he  itse  ovat  valinneet  ja  maaherra  on  vah- 
vistaqut. 

Tällainen  vapauden  ja  suuren  itsetunnon  henki,  jota  pielisjärveläiset 
osoittivat,  voi  helposti  mennä  liian  kauvas  ja  vähällä  oli,  ettei  sitä  nyt- 
kin saatu  väärälle  uralle  johdetuksi. 

Joulukuussa  1789  ilmoitti  Lieksan  päävahdin  päällysmies  Lauri 
Pehkonen,  että  Nurmeksen,  Ylikylän  ja  Saramon  miehet  eivät  kutsusta 
huolimatta  ole  saapuneet  Lieksaan  vahtipalvelustansa  täyttämään.  He 
olivat  vaan  lähettäneet  seuraavasisältöisen  kirjeen: 

»Tietton  andavad  Nurmis  Capelin  Daloin  Isänäd  ettei  he  tule 
Liexan  vahtin.  Sy  sihen,  että  he  dahto,  että  bitä  tästettes  Nurmexen 
kircko  vahti  laiteda  taxi  warallisexi  aijaxi  kuin  on  tästä  lähin  Joulun 
sacka  ja  nin  kauvan  kuin  on  vähän  lunta.  Anetu  Nurmexesa  sinä  1 
Novembr.  1789." 

(Lukuisia  nimiä). 

Nimismies  ja  joku  toinen  arveli,  että  kapinoitsijat  olisivat  saatetta- 
vat lailliseen  edesvastuuseen,  mutta  pitäjän  isännät  tuumivat,  että  ensin 
on  nurmekselaisia  varoitettava.  Kävi  sitten  selville,  että  jääkärijoukon 
päällikkö  —  tiesi  missä  tarkoituksessa  —  oli  heitä  säikytellyt  sillä,  että 
pitäjästä  heti  nyt  otetaan  600  miestä  jääkärijoukkoon  kuormanajureiksi 
ja  rekryyteiksi.  Tämä  niin  säikäytti  ylämaan  miehiä,  etteivät  uskal- 
taneet lähteä  ensinkään  pois  kotopaikoiltaan. 

Koko  sodan  ajan  pitivät  pielisjärveläiset  rajoillaan  vahtia,  niinkuin 
jo  mainitsimme.  Omasta  sydämellisestä  halustaan  he  tätä  tekivät  kotiensa 
ja  turvattomien  omaistensa  suojaksi.  Siihen  joukkoon  ei  levinnyt  mitään 
vehkeitä  ja  epäillyttäviä  tuumailuja,  jollaisista  1788—90  sota  kyliä 
muuten  on  rikas.  Me  emme  voi  mitenkään  tuota  nurmekselaisten  yri- 
tystä jäädä  pois  yhteisestä  vahtipalveluksesta  lukea  miksikään  kapinalli- 
seksi yritykseksi,  vaan  ainoastaan  peloituksen  aikaansaamaksi  päähän- 
pistoksi, jonka  hyvin  ymmärrämme,  kun  muistamme  miten  itsenäisesti 
pielisjärveläiset  käyttäytyivät  tämän  sodan  aikana.  Toisellainen  oli  tila 
niissä  jääkärijoukoissa,  jotka  majailivat  Pielisjärvellä.  Miehiä,  vanhoja 
sotilaita  ja  vastavärvättyjä,  karkaili  joukottain  ja  he  levittivät  sotajou- 
kossa oppimiansa  kapinallisia  puheita  kansan  keskuuteen.  Silloin  tarttui 
kirkkoherra  Stenius  kynäänsä  ja  kirjoitti  ankarat  sanat  niitä  vastaan, 
jotka  kunniattomasti  ovat  jättäneet  joukkonsa,  todistaen,  ettei  heillä  ollut 

mitään  puolustuksekseen  sanottavaa.     Hän  varoittaa  pielisjärveläisiä  otta- 
masta suojaansa  ja  elättämästä  näitä  karkureita. 

Mitään  vahinkoa  ei  tapahtunutkaan  Karjalalle  tämän  sodan  aikana. 
Vaikka  julmat  huhut  alituisesti  kiertelivät  pitkin  maita  ei  koko  sodan 
aikana  tapahtunut  kuin  yksi  taistelu  Karjalassa.  Se  oli  toukokuussa  1789 
Ruskealan  kirkolla,  jolloin  majuri  Hannu  Henrik  Gripenberg  kävi  pie- 
nellä joukollaan  vihollisen  kimppuun. 

Tyytyväisenä  puhuukin  kirkkoherra  Stenius  pielisjärveläisten  toimista 
sodan  aikana  ja  sanoo  rahvaan  urhoollisuuden  sen  tehneen,  ettei  vihol- 
linen koko  sodan  aikana  ole  uskaltanut  häiritä  maata.  Sotkamossa  to- 
sin —  sanoo  hän  —  ovat  baskiirit  pari  kertaa  näyttäytyneet,  mutta 
eivät  sielläkään  ole  tehneet  sanottavia  vahinkoja.  *)  Kirkkoherra  unoh- 
taa, että  vihollinen  kyllä  teki  partioretkiä  myös  Ilomantsiin  ja  Pälkjär- 
velle,  mutta  suuria  vahinkoja  he  eivät  saaneet  aikaan. 

Pielisjärveläisten  uuttera  ja  tarmokas  toiminta  sodan  aikana  herätti 
vallankumouksellisissa  upseereissa  pahaa  verta  ja  suuttumus  kohdistui 
talonpoikien  tunnustettuun  johtajaan  kirkkoherra  Steniukseen.  Viime- 
mainittu kertoo  kirjeessään  Porthanille  17/«  1790,  että  hänen  ja  pielis- 
järveläisten asema  sodan  aikana  on  ollut  sangen  vaikea  niiden  vihamie- 
listen politikoitsijoiden  takia,  jotka  vastenmielisesti  näkivät,  että  nämät 
rajaseudun  asukkaat  urhoudella  puolustivat  rajojansa  ja  estivät  viholli- 
sen pääsön  maahan.  a) 

Tuskin  oli  sota  loppunut  kun  jo  kirkkoherraa  syytettiin  —  isän- 
maankavalluksesta  ja  salaisesta  toiminnasta  vihollisen  kanssa.  Stenius 
oli  muka  ollut  salaisessa  kirjeenvaihdossa  venäläisten  kanssa  ja  siihen 
vedettiin  todistukseksi  se  kirje,  josta  edellä  olemme  maininneet  ja  joka 
päinvastoin  todistaa  kirkkoherran  hyväksi.  Jutun  oli  nostanut  eräs 
vaimo,  joka  Steniuksen  toimesta  oli  vangittu  ja  tuomittu  murhasta, 
Hän  oli  ainoastaan  ase  vaikutusvaltaisten  käsissä.  Stenius  itse  arvelee, 
että  hänen  varsinainen  vihollisensa  on  sangen  ylhäinen  herra.  8)  Syytös 
huomattiin  olevan  kaikkea  perää  vailla  ja  juttu  raukesi. 

Rauha  saatiin  elokuussa  1790  ja  Pielisjärven  hyvät  isännät 
hajoittivat  vartio  joukkonsa.  Tyytyväisenä  saattoi  eräs  karjalainen,  joka 
itse  oli  ollut  sodan  aikana  Karjalaa  puolustamassa,  sanoa,  että  tämä 
sota  lienee  ollut  ensimäinen,  jolloin  Karjalaa  ei  hävitetty. 

A.  /?.  Cederberg. 


*)  J.  Steniuksen  kirje  tuomiorovasti  Alopaeukselle  Porvoossa  v.  1790.  Neovius, 
Ur  Flnlands  historia  s.  333. 

*)  Porthanin  kirjekokoelma  Helsingin  Yliopiston  kirjastossa. 

3)  Vrt.  Steniuksen  kirjettä  Porthanille  "/s  1793  Helsingin  Yliopiston  kirjas- 
tossa. 

Liite, *) 


Vuona  1789  sinä  18  päivänä  Loka  kuussa  pidettin  yhteinen  kirkon- 
käräjä  Pielisjärven  Emä  kirkossa  johon  Talon  Isännät  kaxi  vickoa  en- 
nen julkisen  kulutuxen  kautta  ovat  kokonkutsutuxi  tullet,  joka  sanasta 
sanan  tässä  Protocollan  otettin. 

Kuulutus. 


Herra  Capten  Aminoff  ja  Liexan  kirkon  asuvaiset  ovat  vaatinet, 
että  yhteinen  kirkonkäräjä  tulis  kuulutetuxi  pidettäväxi  tästä  päivästä 
kahden  vikon  perästä  eli  sinä  18  päivänä  Loka  kuussa,  johonga  myös 
Nurmexen  ja  Jugan  Cappelin  alustasta  Fulmägtigit  pitäis  tulla  keskus- 
teleman ja  päättämän  Kaicki  ne  asianharat,  jotka  Pitäjän  wahtin  voi- 
massa pitämisexi  tarpelliset  ovat. 

Liexa  d.  29  September  1789. 


Ensimäinen  kysymys  ja  puncti 
on,  Kutka  miehet  nimitetän  visin- 
teraus  Capraleixi  rundua  käymän 
Raja  Cordoni  Posteringeissä  ja 
mistä  nijllen  miehillen  maxetan? 
Tähän  asti  ovat  Matts  Hyvärinen 
ja  Eric  Roivas  sitä  virka  toimitta- 
net. 


Toinen  puncti  on.  Jos  eij  se 
soveljambi  olis,  että  alituiset  mie- 
het palkataisin  Raja  posteringeissä 
vahtia  seisoman?  Tähän  asti  on 
joka  vikkokaus  mutettu  vahtimie- 
hiä  Nurmijärven,  Pangajärven,  Ru- 
nan,  Louhivaran,  Kondiovaran  ja 
Ku  ora  n  posteringeissä,  van  senkal- 
daisessa  mutoksessa  on  paljon  lijka 
huolda  ja  vaiva. 


Macunnan  vastaus.  Matts  Hy- 
värinen pitä  olla  alituisna  visinte- 
raus  Capralina;  se  toinen  caprali 
nimitetän  Liexan  wahti  paikasta 
kukausittain.  Palcka  heila  pitä  olla 
tästäedes  ninkuin  tähän  asti,  nildä 
jotka  tarvitsevat  muita  edenstäns 
wahtia  seisoman  pytä.  Ja  skyti 
hevoisten  päivät  pannan  vahtipäi- 
väin  lukuhun. 

Vastaus.  Ei  palkan  miehiä  ru- 
veta hanckiman,  van  jokainen  pitä 
joka  Jousikirjassa  on,  itse  käydä 
toisen  vikon  rajalla,  ja  toisen  vi- 
kon exerauxessa  Liexassa.  Ja  sitä 
velvollisuudesta  ej  ole  kukan  mu 
vapa  kuin  ainoastans  Rautavaran  ja 
Halivaran2)  pohjan  man  perukat, 
jotka  ainoastans  täyttävät  Liexassa 
vahtivuoronsa  muiden  rinnalla.  Se 
joka  vahtipaikasta  pois  lähte  ennen- 
kuin toinen  vahti  muutto  sian  tule 
vetä  sackoa  yhden  Rikindalerin 
elickä  ei  ylös  kirioteta  hänen  vicko- 
kauttansa. 


l)  Kopioitu  Pielisjärven  kirkonarkistosta. 
*)  Etäisimmät  kylät  Nurmeksen  rajalla. 


Toim.  muistutus. 

Kolmas  puncti  on.  Kuka  vahti 
wäen  Päällysmiehexi  nimitetän?  Se 
pitäis  olla  hyvin  ymmärtävä  ja  us- 
kottu mies,  joka  raportit  kirjotta 
kuulutuxet  anda,  kuka  kylä  kulla- 
kin vikolla  pitä  tulla  vahtihin, 
huolta  pitä  gewärein  parannuxesta, 
ylös  kiriotta  kutka  gewärejä,  kru- 
tia,  flintti-pjtä,  krosseja  etc.  ovat 
ulos  ottanet  ja  jällens  tuonet,  sel- 
vän luvun  laskun  pitä  vahtipäi- 
wistä,  ettei  yxi  talo  tulis  enemmän 
rasitetuxi  kuin  toinen.  Kysymys 
on  myös,  mistä  sillen  Päällysmie- 
hellen  palcka  maxetan? 


Vastaus.  Sen  kaltaiseksi  Bok- 
hällariksi  ja  Päällysmiehexi  otetan 
Lars  Pehkonen  ja  Anders  Turunen 
vuorottain  ja  palkaxi  luvatan  kolme 
hopea  äyriä  joka  jousesta  ympäri 
vuoden;  van  jos  Jumala  ennen 
rauhan  anda  nin  se  wähetän  Sen 
jälken  kuin  aika  on  kulunut.  Hä- 
nen pitä  myös  exeringistä  huoli 
pitä  sen  käskyn  jälken  kuin  hän 
sapi  Herralda  Captenilda. 


Neljäs  puncti  on.  Kuka  ryöstö- 
miehexi  nimitetän,  joka  restiperäsildä 
ulosotta  sakon,  kovutta  nijtä  jotka 
ej  tottele  kylä  kundain  upsereja 
elicka  jongun  mun  väryden  teke; 
vät? 


Viides  puncti  on.  Kutka  mie- 
het kylän  upserixi  eli  Ruoti  mes- 
tarixi  valitan  nijssä  kylissä,  joissa 
ei  vielä  vissejä  kylän  upsereja  ja 
corporaleja  ole? 


Vastaus.  Ryöstömiehexi  nimi- 
tettin  Nurmexen  kirkolda  Johan 
Pääkkönen,  Jugan  kirkolda  Olof 
Huttunen,  Liexan  kirkolda  Johan 
Antinpoika  Horttanainen.  Ryöstö- 
mies  pitä  myötäns  tahicka  Lauta- 
miehen tahicka  kylänupserin,  ja 
ilman  sitä  wierahan  miehen,  ja 
nillen  kaikillen  otetan  kolme  dale- 
ria  päiväldä  ja  skyti  palcka;  se 
joka  teke  heilien  väkivallan,  karsi- 
kon sen  rangaistuxen,  jos  nimismie- 
hellen  olis  väryden  tehnyt. 

Vastaus.  Se  pitä  tapahtuman 
nin  pian  kuin  mahdollinen  on. 


Kuudes  puncti  on.  Mihingä  lu- 
kun  pitkän  matkan  takaisten  mat- 
kustuspäivät  pitä  tulla?  Ja  jos 
kesä  vikot  pitä  luettaman  kaxiker- 
taisexi  talvivijkojen  suhten. 

Seitsemäs  puncti  on.  Että  nyt 
kohta  selvä  lugun  lasku  pitä  teh- 
tämän  jokaisen  talon  vahtipäivistä 
ymbäri  koko  pitäjän,  että  wissisti 
sadan  tjetä  kuka  restissä  on,  kuka 
ej.  Sentähden  pitä  ne  kylän  up- 
serit,  jotka  wahtipäiviä  kirjoittanet 


Vastaus.  Matkustuspäivät  ei  tule 
mihingän  lugun,  sillä  joka  mies 
pitä  käydä  vuorottain  Liexassa  ja 
vuorottain  Rajalla.  Kesävickoja  ei 
myöskän  kaxinkertaisexi  lueta. 


Vastaus. 
mennä. 


Se  pitä  tapahtua  huo- 

ovat,  tuoman  nyt  tänne  ne  samat 
Päivätyö  Liput  että  ne  surehen 
kirjahan,  joka  on  Pitäjän  yhteinen 
kirja,  tulisi  ylöspannuxi.  Ei  mu- 
tain   lugun    lasku  tule  rehellisexi. 

Kahdeksas  puncti  on.  Että  nin 
kuin  yxi  alituinen  ja  oppinut 
Trumbslagari  tarvita  n  Liexan  wahti- 
paikassa ;  mistä  sillen  palcka  maxe- 
tan? 

Yhdexäs  puncti  on.  Jos  ei  Her- 
rain päivä  miehen  raha  kolme  da- 
leria  talosta  bitäisi  kijruhusti  ylös- 
kannettaman,  ja  sijtä  luku  tehtämän 
että  se  Summa,  joka  lijaksi  tulis, 
wahtin  asioihin  pandaisin,  ninkuin 
esimerkixi  gewärein  parannuxexi. 
etc:a. 

Kymmenens  puncti  on.  Nin  kuin 
se  on  sangen  tarpellinen,  että  jokai- 
sella miehellä,  joka  jousi  lugussa 
on  aina  löytyis  Eväs  varustettuna 
ja  valmisna,  nimittäin  kuiva  leipä 
2  S*  voita  2  ff,  ja  vähän  kuiva 
liha  eli  suola  kala,  mutain  jos  ki- 
reh  tule  nin  rahvas  ej  päse  lickeil- 
len  ejkä  kauvan  taida  seisoa  vi- 
hollista vastan.  Sentähden  kysytän 
jos  ei  sakon  hastolla  tämä  Ewähän 
valmistus  pitäis  toimehen  saatetta- 
man?  Joka  eväs  kuitengin  aina 
kotona  on  ja  kutsutan  Hätä-varan 
ewähäxi.  Se  likutetan  silloin  vasta 
kuin  suri  tarves  on. 

Yxitoistakyntmenens  puncti  on. 
Mikä  rangaistus  sillen  märätän, 
joka  ej  tule  wihollista  vastan  silloin 
kuin  kutzumus  kylän  upserilda  eli 
kirkon  kulutus  annetan?  Capteni 
ja  Wahtiväen  pällysmies  pitä  an- 
daman  kirjallisen  ja  sinetillä  vah- 
vistetun kutsumuxen  kylän  upse- 
reillen,  ja  ne  andavat  itsekukin  ky- 
länsä miehille  tjedon.  Muita  sa- 
nomia, humuja  ja  höyryjä,  joita 
akat  ja  lapset  juoksuttelevat  ej  pidä 
uskoa.     Kuin  tarves  on  nin  kylän 


Vastaus.  Se  tule  wahtiupserin 
huolenpidon  palle,  jos  hän  wahti 
vickoin  ostailda  saapi  hänellen  ela- 
tuxen. 

Vastaus.  Se  pitä  kohta  ylös 
kannettaman  ja  siitä  luku  tehtämän 
ja  se  pitä  uppiniskaisikla  ryöstöllä 
ulosotettaman.  Jos  sijtä  jäpi  ylä 
jotakin,  nin  se  gewärein  paran- 
nuxex  olkon. 


Vastaus.  Se  hätävaran  Eväs 
pitä  olla  joka  miehellä.  Ja  kylän 
upserit  ottakot  sijtä  warin.  Joka 
ej  tottele  wetäkön  sackoa  yhden 
Rikindalerin. 


Vastaus.  Joka  lymyttä  itsens 
pois  karsikon  hengellisen  rangais- 
tuxen,  neljäkymmentä  paria  raippa 
witsoja. 

upseri  kaiken  manskapins  kansa 
pitä  marssiman  sitä  paikka  kohden 
kuin  käskykirjassa  nimitetän,  vihol- 
lista wastan. 

Kaxitoistakymenens  puncti  on. 
Jos  lautamiehiä  eli  muita  virkamie- 
hiä sopi  kylän  upserixi  valita? 


Vastaus.  Vahdin  seisomisesta 
lautamiehet  ej  ole  vapat  van  olla 
kylän  upserina  ei  ole  heillä  aina 
soveliasta  aika. 


Kolmastoistakymenens  puncti 
on.  Jos  kesävikoilda  enämmin  pitä 
ryöstettämän,  kuin  se  yxi  Rikin- 
daleri,  joka  on  jo  ennen  tätä  mä- 
rätty  rahaxi  sillen,  joka  wahti  vi- 
eköön ej  tule  täyttämän? 

Neljästoistakymenens  puncti  on. 
Jos  ne  jotka  pahoilla  sanoilla  ja 
tottelemattomuudella  kohtavat  kylän 
upsereja,  pitä  maan  käräjässä  ran- 
gastuxen  alle  satettaman  tahicka 
wahti  paradin  edessä  kohta  tutkin- 
non, sakon  eli  rangastuxen  alle 
edeswedettämän?  jossa  VVahtin  päl- 
lysmiehet  sutoa  pitävät  ja  tutkivat, 
mistä  ladusta  rikos  on. 

Videstoistakymenens  puncti  on. 
Kuka  ordningsmannixi  valitan  joka 
vahtiparadissa  ordningin  tutkinnon 
ja  kurituxen  pitä,  sillä  Herra  Cap- 
teni  ej  tahdo  itse  ketän  rangaista, 
van  valitkon  makunda  itse  sen  mie- 
hen, joka  toimen  teke  sinä  asiassa? 

Kudestoistakymenens  puncti  on. 
Jos  muita  posteringeita  ja  vahti 
paickoja  pitä  voimassa  pidettämän 
kuin  ne  9,  jotka  korkialda  Esival- 
lalda  märätyt  ovat,  nimittäin  Liexan 
Päävahti  ja  rajawahdit  Jongeressa 
Savijervessä,  Nurmijervessä,  Panga- 
jervessä,  Ruunassa,  Louhivarassa, 
Kondion varassa  ja  Kuorassa? 

Seitsemäntoistakymenens  puncti 
on.  Jos  jousien  kirjotuxessa  pitä 
puolellen  jousellen  panna  huonoja 
ja  köyhiä  miehiä,  että  heitä  huoista? 


Vastaus.  Yhtäläinen  sacko  olkon 
nin  kesä  kuin  talvi  vikoista  nimit- 
täin yxi  Rikindaleri! 


Vastaus.  Kohta  paratin  edessä 
pitä  oijattaman,  van  ej  Sotalain 
jälken,  van  senjälken  kuin  mie- 
hissä räditän  h.  e.  kuinga  para- 
hola  (!)  ja  ymmärtäväiset  miehet 
asian  arvavat  keskenänsä.  Wan 
kylän  upseri  ojaskon  omalla  para- 
dillan  ensin. 


Vastaus.  Se  joka  on  vahdin 
Bokhällari,  olkon  myös  vahdin 
Päällysmies  ja  ordningin  pitäjä. 
Wan  kaickein  ylimmäinen  vahti- 
pällysmies  koko  pitäjässä  on  Mar- 
tin Keränen  Savijerfvestä.  Ei  hän 
kuitengan  tarvitse  olla  aina  Liek- 
sassa. 

Vastaus.  Ei  muita  liikoja  vahti- 
paickoja  ja  posteringeita  ruveta 
voimassa  pitämän  kuin  ne  nimite- 
tyt. Ei  exeringin  pidä  muina  ai- 
kona  vadittaman,  kuin  vahtivikolla, 
nijstä  tarpellisimmista  liikutuxista ; 
ja  sitä  muistutellan  kotona  kylän 
upserein  kansa. 


Vastaus.     Jos  asia  nin  vati;  van 
ej  kernasti  sitä  sallita. 

Kahdexantoistakymenes  puncti 
on.  Jos  ne  jotka  jägereixi  on  kir- 
jotetut  ja  kuitengin  mennehenä  tal- 
vena makunnan  vahdissa  mutamia 
vikkokausia  seisoit  pitä  sada  mydä 
heidän  vickonsa  restiperäisille,  että 
heidän  vaivansa  jollakin  muodon 
tulis  palkituxi? 

Yhdexänstoistakymenens  puncti 
on.  Mikä  sakoxi  märätän  sillen, 
jonga  talossa  ei  patruna  taskua  ole? 

Kaxikymenens  puncti  on.  Jos 
niden  Skyttipäivät,  jotka  akonpoh- 
jan  märätin  pitä  tulla  vahtivijkojen 
lukun? 


Vastaus.  Ei  sitä  sallita,  että 
heidän  vikoistansa  jotakin  palki- 
taisin. 


Vastaus.     Sillen 
skillingiä  sackoa. 


on    kahdexan 


Vastaus.     Puolittain 
pitä  palkita. 


heilen    se 


Yxikolmattakymenens  puncti  on. 
Jos  kylän  upserit  pitä  vuoroittan 
virka  hallita? 


Vastaus.  Se  joka  on  ollut  wuo- 
den  päse  sitten  vapaxi,  jos  hän 
nin  tahto,  wan  joka  on  kyläkun- 
naida  valittu  ja  ei  tahdo  ruveta 
sihen  toimituxen,  vetäkön  sakkoa 
kymenen  Riksiä. 


Mitä  tässä  on  ennennimitetyissä  puncteissa  selitetty  ja  suostutttu  se 
ej  ulotu  kauvemaxi  ajaxi  kuin  tämän  nykysen  sodan  ajaxi.  Nin  pian 
kuin  Jumala  rauhan  anda,  nin  kaicki  tämä  hanckimus  itsestäns  raukea. 
Sijtä  vielä  pitäis  rukous  kirja  Armollisen  Mauherran  ja  Gendralin  tygö 
lähetettämän,  että  me  saisimme  lisä  Gevärejä  ja  krutia. 


Pitäjän  miesten  puolesta  allekirjoitettu. 

Jacob  Stenius. 


Olof  Timonen 
ifr.  Ylikylä. 

Simeon  Eteläin 
ifr.  Kuora. 

Johan  Tuhkanen 
ifr.  Nurmijerfvi. 

örels  Ahonen 
ifr.  Rautavara. 


Anders  Mickonen 
ifr.  Wiegi. 

Johan  Mustonen 
ifr.  Liexa. 

Lars  Wäyrynen 
ifr.  Juga. 

Olof  Kordelain 
ifr.  Höljäckä. 


Johan  Sarelainen 
ifr.  Liexa. 

Eric  Sastamoin 
ifr.  Liexa. 

And.  Lehikoin 
ifr.  Larinsari. 

Anders  Korponen 
ifr.  Pangajerfvi. 

Michael  Wexionius-Gyldenstälpen  kirjeitä. 

Julkaisi  A  A  A,  Laitinen. 


Michael  Wexionius-Gyldenstälpe  oli  näitä  kirjeitä  kirjoittaessaan 
asessori  Turun  hovioikeudessa.  Hän  tuli  asessoriksi  1658,  vaikka  jo 
1650  oli  kuningatar  kehottanut  hovioikeutta  luovuttamaan  hänelle  ensi- 
mäisen  vapaan  paikan.  Viipymiseen  oli  moninaisia  syitä.  Wexionius- 
Gyldenstälpe  oli  tahtonut  asessorinvirkansa  ohella  pitää  entisen  professo- 
rinvirkansakin  yliopistossa,  siten  sekä  lisätäkseen  tulojaan  että  saadak- 
seen kuten  hän  itse  sanoo,  käytännössä  ja  aatteellisesti  harrastaa  juri- 
diikkaa ja  juuri  käytännöllisen  puolen  avulla  paremmin  johtaa  ylioppi- 
laita. Toivo  taloudellisen  aseman  parantumisesta  ei  toteutunut  ja  juri- 
diikan professuurista  hänen  piti  luopua. 

Kirjevaihto  isän  ja  pojan  Niisin  (Nicolauksen)  kesken  kestää  9 
vuotta.  Meille  ovat  säilyneet  isän  kirjeet  pojalle.  Pojan  kirjeet  sitä 
vastoin  ovat  joutuneet  hukkaan.  Mainitsen  pari  noista  198  säilyneestä 
kirjeestä.     (Upsal.  Yliop.  kirj.  N.  468.) 

1.     Hellästi  rakastettu    (perdilecte)   poikani    Nicolaus  Gyllenstolpe ! 

Kirjeesi  7  heinäk.  Turussa  kirjoitetut  eilen  viimeinkin  sain  ja  olivat 
ne  mitä  rakkaimmat;  ennenkaikkea  siksi,  että  ne  sisälsivät  hurskaita 
lupauksia.  Minä  yhtämittaa  toivon  sinulle  kaikkea  onnea,  rukoilen,  että 
täydelleen  parantuisit  ja  tekisit  aijotun  matkasi  onnellisen  tähden  johta- 
mana. Kaikkivaltias  Jumala  johtakoon  sinua  kaikilla  teilläsi  ja  siunat- 
koon kaikkia  toimiasi  laupiaasti  ja  pitäköön  sinut  terveenä  ja  vahin- 
goittumattomana! Katso  poikani,  ettet  unehuta  isällisiä  varotuksia; 
harrasta  hurskautta,  älä  koskaan  laiminlyö  rukouksia,  karta  huonoa  seu- 
raa ja  juoppoutta,  niinkuin  ruttoa,  ponnistaen  kaikki  voimasi.  Minä 
koetan  etsiä  tilaisuutta  kehittääkseni  sinua  vapaissa  taiteissa,  kielissä, 
matematiikassa  ja  muissa  sellaisissa.  Kuitenkin  huomaat  itse  että  mi- 
nulta puuttuu  tilaisuutta  auttaa  sinua  niinkuin  tähtösin.  Rukoile  siis 
Kaikkivaltiaan  ja  Ylhäisten  (magnat  um)  apua.  Valtakunnan  drotsille 
voit  myös  nöyrästi  huomauttaa,  että  sinä  haluaisit  opettaa  kuninkaalle 
Suomen  kieltä,  jos  voisit  päästä  hänen  majesteettinsa  hoviin.  Korkein 
sinut  onnelliseksi  saattakoon.  Tervehdä  sydämmellisesti  (diligenter) 
veljeäsi  Gabriel  Gyllenstälpea  ja  muita  ystäviä  jos  tulee  tilaisuutta. 
Enempää  en  tällä  kertaa  voi  kirjoittaa.  Mutta  sinä  (aina  sitä  toivon,) 
voi  hyvin  ja  elä  terveenä.  (Tu  igitur  perpetue  vige  et  vale.) 

Raahe  elok.  1660.  Sinua  rakastava  isäsi 

M.  Gyllenstälpe. 

Edellisen  kirjoitti  Michael  Wexionius  käräjämatkalla  ollessaan  Pohjan- 
maalla. 

Poika  Nils  muuttaa  heti  senjälkeen  Tukholmaan.  Hän  saavuttaa 
siellä  Pietari  Brahen  täydellisen  luottamuksen,  kohoaa  kirjuriksi,  viimein 
lähettilääksi  ja  ylennetään  kreivin  arvoon.  Isä  ei  näe  poikansa  loisto- 
aikaa, mutta  näkee  kuitenkin  pojan  ylenevän  ja  se  tuottaa  hänelle 
suurta  iloa,  varsinkin  kun  hän  itse  on  tukalassa  taloudellisessa  ase- 
massa ja  monet  onnettomuudet,  suurin  niistä  vanhimman  pojan  kuolema, 
häntä  kohtasivat. 

6.  Suloisessa  muistossa  oleva  poikani  Nicolaus  Gyllenstälpe ! 

Kauvan  kaivatun  kirjeesi  t.  k.  6:lta  p:ltä  olen  vihdoin  saanut,  yhtä 
tervetulleet  kuin  kauvan  kaivatut.  Koska  sanot  olevasi  huvitettu  kir- 
joittamisesta, toimi  myös  niin,  että  todella  olet  huvitettu.  Sillä  ei  mi- 
kään minua  eikä  äitiäsi  eikä  muita  perheemme  jäseniä  enemmän  ilahuta, 
kuin  saada  usein  tietoja  tilastasi.  Anteeksipyynnöt,  joita  näin  esität, 
otan  vastaan.  Mutta  toimi  vastaisuudessa  niin  ettei  sellaisia  tarvita. 
Kanslerivirastosta  on  meidän  viskaalillemme  joka  viikko  tulevia  kirjeitä. 
Toimi  niin,  että  saat  omasi  niitten  joukkoon. Sinun  mat- 
kasi Englantiin  suokoon  Kaikkivaltias  onnellisesti  tapahtua.  Tahtoisin 
kernaammin,  jos  olisi  mahdollista,  että  matkustaisit  Ranskaan.  Mutta, 
niinkuin  sanoo  komedian  kirjoittaja:  Kun  emme  voi  tehdä  mitä  tah- 
domme, tahdomme  tehdä  mitä  voimme.  Sensijaan  täytyy  keksiä  keino 
jotta  sinut  saisi   oppimaan  tuon   seudun   kielen   ja  tutustumaan  kansan 

tapoihin.     Harjoituksesi  latinan  ja  ranskan  kielissä hyväksyn 

täydellisesti.  Sinä  huomaat  poikani,  että  kaikissa  maissa  on  oppineita. 
Jatka  niin.  Palvele  ahkerasti  Jumalaa,  rukoile  lakkaamatta,  hyvettä  ja 
hengen  kasvatusta  harrasta,  keskustele  kernaasti  niitten  kanssa,  joitten 
seurasta  poistut  parempana  ja  oppineempana,  jotta  elämäsi  voisi  olla 
itsellesi  kunniaksi  ja  eduksi  ja  meille  tuottaisi  iloa  ja  lohdutusta.  Mai- 
nitset Motalan  virran,  joka  Norrköpingin  lähellä  virtaa,  jo  kaksi  päivää 
olleen  seisauksissa  (cursum  per  biduum  stitisse)  [jollaisia  tapauksia 
löydät  Johannes  Magnin  ja  Baaziuksen  historioissa,  josta  näkyy,  minkä- 
laisia muutoksia  siitä  seuraa]  (qvales  mutationes  portendere  soleat). 
Kaikkivaltias  kääntäköön  kaikki  parhaaksi.  —  Jos  sinun  on  todella  uusi 
puku  hankittava,  katso  ettet  joudu  liian  suureen  velkaan:  Sillä  ei  mi- 
kään nopeammin  turmele  ihmistä  ja  syökse  äärimmäiseen  kurjuuteen 
kuin  se,  että  hän  nuoruudestaan  harjaantuu  lainan  ottoon  (nomina  facere.) 
Muistanet  kai  myös,  kuinka  paljo  ja  minkälaisia  tänne  olet  jättänyt» 
joitten  maksamiseen   sinun   vähäinen  stipendisi,   jota   saapi   qvaestorilta 

odottaa  ja  vääntää  irti  (extorqvendum),  ei  osillekaan  riitä.  Ja  minua 
taasen  velkojat  joka  päivä  väsyttävästi  ahdistavat  (indies  moleste  inter- 
pellor —  a  creditoribus.)  Mutta  mitä  suinkin  voin,  teen  ker- 
naasti sinun  puolestasi:  enempää  ei  kukaan  ole  velvollinen  tekemään. 
Muistutin  edellisessä  kirjeessäni,  oletko  jättänyt  minun  suosituskirjeeni 
Herra  Gustav  Bielkelle  ja  muille  senaattoreille  ja  minkä  vastauksen 
olet  saanut?  Sinun  on  pyrittävä  olemaan  mieliksi  Kreivi  Nicolaus 
Brahelle,  auliilla  toimillasi,  valppaudellasi  ja  ahkeruudellasi  ja  on  sinun 
käyttäydyttävä  niin,  että  Jumala  ja  hurskaat  ihmiset  sinua  suosivat. 
Sen  tehköön  Hän,  joka  kaikki  voi,  jonka  jumalalliseen  suojelukseen 
ja  johtoon  sinut  luottaen  ja  isällisesti  jätän. 

Turussa  20  marrask.  1660  Sinua  rakastava  isäsi. 

M.  Gyllenstälpe. 

26.  Hellästi  rakastettu  poikani  Nicolaus  Gyllenstälpe!  Vaikka 
minulla  ei  olekaan  mitään  tärkeämpää  sinulle  kirjoitettavaa,  paitsi  mitä 
jo  ennen  olen  kirjoittanut,  en  voi  kuitenkaan  olla,  vähäisen  tilaisuuden 
tultua,  sinulle  kirjoittamatta  ja  toivottamatta  sinulle  menestystä  sekä  il- 
moittamatta elämästämme.  Me  tähän  asti  olemme  Jumalan  avulla  hyvin 

voineet;    Kaikkivaltiaalle    kiitos    ja  kunnia.  —  — —  Tilastaan 

on  kai  epäilemättä  veljesi  Gabriel  Gyllenstälpe  sulle  kirjoittanut.  Hän 
aikoo  sinne  luoksenne  varustettuna  sotapäällikön  (Armamentarii)  suo- 
situksella; oi  jospa  hänen  matkansa  onnistuisi.  Mitä  äidille  olet  kir- 
joittanut velka-asiasta  on  hän  minulle  ilmoittanut;  pyyntöösi,  mikäli 
tilaisuus  sallii,  suostun  mielelläni.  Ja  jo  8  päiv.  sitten  kysyin  M.  An- 
dreas Petraeukselta  veljeni  Herra  Vexionius'en  läsnäollessa,  eikö  hän 
tahtoisi,  jonkunajan  lykkäyksen  jälkeen  ottaa  minulta  vastaan  rahoja. 
Mutta  hän  ei  silloin  antanut  varmaa  vastausta.     Mutta  veljeni  vakuutti, 

että  asia  voidaan  toimittaa  anopin  välityksellä*) —  Koen  katsoa 

miten  voisin  vapauttaa  sinut  tuosta  velasta,  vaikka  meitä  „ ankara*  puute 
ahdistaa.  Kaikki,  joita  olet  tervehtinyt,  tervehtivät  rakkaasti.  Pyydän 
myös  terveiseni  minua  muistaville.  —  —  Voi  hyvin. 

Turku  6  p. marrask.  1661.  Sinua  rakastava  isäsi 

M.  Gyllenstälpe. 

Mitä    mieluisinta    myös    on  että  kerrot  uutisia. 

Yhä  uudestaan  ja  uudestaan  voi  hyvin. 


*)  Juridiikan  professori  Olaus  Wexionius,  Michaelin  veli  oli  naimisissa  Aeschil 
Petraeus'en  tyttären  kanssa. 


Digitized  by 


Google 


148  A.  M.  Tallgren. 


Ural-altailaisesta  pronssikaudesta. 


Neljänäkymmentä  vuotta  sitte  julkaisi  J.  R.  Aspelin  perustavaa  laa- 
tua olevan  teoksen  ural-altailaisen  arkeologian  alalla  nimeltä  Suomalais- 
ugrilaisen Muinaistutkinnon  Alkeita.  Samoihin  aikoihin  alkoi  •  ilmestyä 
ja  muutamia  vuosia  myöhemmin  valmistui  saman  tekijän  laaja  atlas 
»Muinaisjäännöksiä  Suomen  suvun  asumusaloilta".  Eri  tieteellisissä 
kansainvälisissä  kongresseissa  —  Tukholmassa,  Bolognassa,  Buda-Pes- 
tissä  y.  m.  esitti  Aspelin  tutkimustensa  päätulokset  ranskankin  kielellä. 
Näistä  julkaisuista  vierähtäneiden  vuosikymmenten  kuluessa  ei  ole  mi- 
tään kokonaisempia  tutkimuksia  ural-altailaisen  arkeologian  alalta  julaistu. 
Lukuun  ottamatta  prof.  Hausmannin  n.  12  v.  sitte  kirjottamaa  katsausta 
Itämeren  maakuntain  historiantakaisista  oloista  Rigan  arkeologisen  kon- 
gressin katalogin  johdannoksi,  ja  Suomen  arkeologien,  ennen  kaikk4a  Alfr. 
Hackmanin  teoksia  meidän  maan  muinaisuuden  valaisemiseksi,  ovat  ne 
olleet  joko  vain  kuvallisia  atlaksia,  kuten  F.  R.  Martinin,  Ujialvyn  ja 
Radloffin,  tai  monografioja  ja  aioeskokoelmia,  kuten  Axel  Heikelin  ja 
Spitsinin  y.  m.,  tai  myöskin  Aspelinin  pohjalle  ilman  erikoista  ominta- 
keisuutta rakentavia  kuten  Tolstoin  &  Kondakoffin  ynnä  de  Linas'in. 
Sitte  Aspelinin  arvokasten  teosten  on  kumminkin  esihistoriallinen  ar- 
keologia Länsi-Europassa  tehnyt  tavattomia  edistyksiä,  ja  useita  erino- 
maisen tärkeitä  löytöjä  on  tullut  päivän  valoon  länsi-aasialaisen  esihis- 
torian alalla  monien  tieteellisten  retkikuntien  kokoelmain  ja  kaivausten 
kautta.  Nämä  luonnollisesti  ovat  sovellutettavat  ural-altailaiseen  arkeo- 
logiaan, johon  niillä  on  varsin  huomattava  merkitys.  Arvokasta  valais- 
tusta luovat  ne  täkäläisen  rautakauden  tutkimukselle,  mutta  ovat  myös 
perustavaa  laatua  tiedusteltaissa  pronssikauden  luonnetta  ja  sen  imemiä 
kultturivaikutteita. 

Aspelinin  käsitys  ural-altailaisesta  pronsikaudesta,  joka  kuten  tun- 
nettu, aivan  selväpiirteisesti  eroaa  Länsi-Europan,  Välimeren  maiden  ja 
Skandinavian  pronssikultturista  —  oli  lyhyesti  sanoen  se,  että  sen  al- 
kujuuri oli  Jenisein  latvoilla  Keski-Siperiassa,  Altain  ja  Sajanskin  kul- 
tarikkailla  reunamailla,  jossa  ihmiset  jo  ammoin  olivat  oppineet  kivi-  ja 
vaskiasein  kupari-  ja  kultakaivoksia  käyttämään,  ja  jonne  he  ovat  jättä- 
neet lukemattoman  määrän  hautoja  merkiksi  pitkäaikuisesta  asutuksestaan. 
Koska  Länsi-Siperiasta  ei  tunnettu  kivikauden  jätteitä,  oli  Aspelinin  kä- 
sitys se,  että  pronssikauden  kansa  Jenisein  latvoilta  pronssikauden  lo- 
pulla syystä  tai  toisesta  siirtyi  lännemmä,  ennen  asumattomille  Uralin 
tienoille,  joutuen  täällä  etelästä  päin  mahtavasti  vaikuttavan  kreikkalais- 

skyyttalaisen  kultturin  piiriin,  ja  vihdoin  vaihtuen  etelästä  tulleiden  vai- 
kutteiden takia  rautakauden  viljelykseksi.  Sitä  ennen  ja  sen  alussa  oli 
muutamia  heikkoja  vaikutteita  puhtaasta  pronssikaudesta  ulottunut  luo- 
teeseen Aunukseen  ja  Suomeen  asti. 

Tämän  kultturin  kannattajiksi  on  Aspelin  taipuisa  katsomaan  Suo- 
mensukuiset heimot,  Castrenin  -  y.  m.  mukaan  otaksuen  niiden  Altain 
juurilta  aikojen  yössä  siirtyneen  lännemmäksi.  Pronssikulttyrin  suunnaton 
alue  ehkä  ulettui  Nertschinskin  kaupungin  tienoilta  Baikalin  itäpuolelta 
Volgan  ja  Kaman  seuduille  lännessä,  etenkin  halki  kirgisien  arojen  ja 
pitkin  Uralin  selännettä.  Etelä-  ja  pohjoisrajoilla  lännessä  Europan  puo- 
lella tunnettiin  yksityinen  tämän  kultturin  piirinen  onsikeltti  Ruotsin 
Lapista,  toinen  Kertchin  lqota,  ja  ryhmän  kultturimuotoja  myös  Dnie- 
perille  asti.  Tavattoman  puutteellisten  entisten  kaivausten  ja  tutkimus- 
ten sekä  yleensä  esineiden  löytösuhteiden  epäselvyyden  takia  ei  voitu 
erottaa  määrättyjä  lokaali  tyyppejä,  ei  Jeniseillä,  ei  Kamalla  eikä  välimailla, 
lukuunottamatta,  että  läntinen  haaraus  ylimalkaan  oli  myöhempää  juurta. 
Tämä  lyhyesti  Aspelinin  käsitys.  (Vrt.  Aspelin,  Muinaisjäännöksiä,  Al- 
keita, ja  viimemainitun  teoksen  lopussa  olevaa  karttaa.) 

Mitä  tulee  erikoisesti  juuri  Ural-altailaiseen  pronssikauteen,  niin 
lukuunottamatta  Radloffin  teoksia,  joiden  pääsisältö  Aspelinille  jo  oli 
Radloffin  muistiinpanojen  nojalla  tuttu,  vaikka  ne  ilmestyivät  vasta 
paljo  myöhemmin  painosta,  ei  viime  vuosikymmeninä  ole  ainoatakaan 
tieteellisesti  kestävää  resonneravaa  yleisteosta  tältä  alalta  j  ula  istu  ja 
sitovia  uusia  teorioja  ei  ole  esitetty.  Itse  puheenalaisen  pronssikulttu- 
rialueen  laajuus  on  jotenkin  osottautunut  olevan  sellainen  kuin  Aspelin 
sen  määritteli.  Vaikka  näet  länsi-  ja  luoteis-  Venäjältä  on  laajallaisestt 
tavattu  kivikautisen  asutuksen  jätteitä,  tuntuu  varsinainen  pronssikausi 
merkitsevämpänä  aikakautena  sieltä  puuttuvan.  Puolan,  Liettuan,  Mus- 
tanmeren pohjoisrannan,  Kaukasian  ja  Kaspianmeren  luota  tavatut  pronssi- 
löydöt  kuuluvat  toisiin  kultturipiireihin  harvoja  poikkeuksia  lukuunotta- 
matta ja  ne  yksityiset  löydöt  ural-altailaisia  kelttejä  ja  valimia  joita  on 
tavattu  Suomesta,  samoinkuin  Aunus-Suomen  eläinpääastalot  (kuva  1)  ja 
mahdollisesti  Ruijan  liuskakiviaseiden  eläinaiheet,  ovat,  niin  tavattoman 
tärkeitä  kuin  ne  meidän  maamme  muinaiskultturille  ja  kaupalle  ovatkin, 
vailla  merkitystä  suuren  Ural-altailaisen  pronssikultturin  kehityshis- 
toriassa; ne  vaikuttimet,  mitkä  tätä  tietä  olisivat  voineet  tulla  Skandi- 
navian pronssikultturista  itäeuroppalais-siperialaiseen,  näyttävät  näet 
olleen  aivan  mitättömät,  päättäen  Skandinavisten  pronssien  harvalukui- 
suudesta siellä.  Mitä  taas  itäisiin  rajasuhteisiin  tulee,  on  minulle  tun- 
tematonta, onko  pronsseja  suuremmassa  määrin  tavattu  Lenan  ja  sen 
syrjäjokien   latvoilla.     Ainakaan  Amurin  varrelta  niitä  ei  enää  ole,  eipä 

edes  kivisiäkään  muinaiskaluja  täällä  ole  tavattu. l)  Lenan  alajuoksun 
varrelta  Jakutskissa  Viluiskin  kaupungista  150  virstaa  on  kyllä  tavattu 
pronssimiekka,  mutta  tämä  eroaa  täydellisesti  Siperian  muinaiskalustosta, 
josta  ei  tunneta  ainoatakaan  sellaista  miekkaa,  ja  jonka  tikaritkin  ovat 
aivan  erilaiset.  Lieneekö  tuo  miekka  kiinalaiseen  kultturiryhmään  kuu- 
luva vai  miten  se  on  selitettävä,  se  jääköön  ratkaisematta.  Ainoana 
laatuaan  olevana  se  ei  anna  tukea  minkäänlaisille  johtopäätöksille. 
Tulevaisuuden  näytettäväksi  taas  jääköön,  onko  ehkä  ural-altailaisen  pronssi- 


Kuva  1    Hirveenpäänmttotoisen  kivikirveen  katkelma  Säkkijärvellä  Suomessa. 

kultturin    kultturialue    kaakkoon    päin    laajennettava,  onko  oikea   Rad- 
loffin   kylläkin   todenperäinen  otaksuma,  että  eräs  hautaryhmä  Mongo- 


!)  Ks.  The  American  Anthropologist  1906. 

Verrattakoon  kuitenkin  Berlinin  Antropologisen  seuran  Verhandlungeneissa  v. 
1896  s.  75—76  olevaa  epämääräistä  tietoa,  että  Alaskasta  Pohjois-Amerikassa  olisi 
tavatlu  ural-altailaismallisia  tikareja.  Tässä  tapauksessa  olisi  meillä  kuitenkin  epäi- 
lemättä kysymys  kaupan  ja  muun  yhteyden  levittämistä  yksityis-esineistä,  sillä  ei 
ole  ajateltavissa,  että  itsenäinen  metalliteollisuus  olisi  samassa  muodossa  ulottu- 
nut Kamajoelta  yli  Aasian  valtameren  toiselle  puolelle.  Joku  metalliteollisuus- 
keskus  (Altai,  Sajanin  vuoret)  on  levittänyt  esineitä  avarille,  kolkoille  koillis- 
Aasian  perille. 

liassa,  joka  on  vahvasti  Abakanin  arojen  pronssikultturin  hautoihin  ver- 
rattava, olisi  saman  aikuinen  ja  todistus  samallaisesta  kultturista  Altain 
eteläpuolellakin. 

Vaikka  siis  ylläolevaan,  kulttuurialueeseen  nähden  tietomme  tässä 
asiassa  eivät  sitte  Aspelinin  tutkimusten  ole  laajenneet,  vaan  kenties 
jossain  määrin  varmenneet,  on  jokunen  muu  seikka  esitetty,  joka  voi 
vaikuttaa  Aspelin  teorioihin.  Niinpä  tietääkseni  Ujfalvy  ensinnä  huo- 
mautti Länsi-Siperiassa  myöhemmin  keksitystä  kivikauden  kultturista, 
jonka  sittemmin  ovat  vahvistaneet  m.  m.  Axel  Heikel  ja  uudemmat 
täältä  tavatut  löydöt.     Tärkeä  edellytys  on  näin  ollen  poistunut  Aspe- 


Kuva   2.    Vaskivzitsl  I.  Kusnetsoffin  kokoelmasta  Tomskissa  Siperiassa.    Eläin- 
pää  aiheeltaan  edelliseen  verrattava. 


linin  väitteeltä  että  täkäläinen  pronssikausi  olisi  erikoisen  kansainvael- 
luksen kautta  levinnyt  idästä  länteen,  vaikka  tietenkään  yllä  oleva 
seikka  ei  tuota  otaksumaa  ehdottomasti  kumoa. 


II 


Ryhtykäämme  ensinnä  tarkastamaan  niitä  eri  maita,  mistä  käsin 
kultturivaikutteita  olisi  ajateltavissa  kysymyksessä  olevaan  kultturiryh- 
mään  nähden  pronssikaudella.  Kuten  sanottu,  voimme  jättää  Skandi- 
navian maat  tässä  kohden  aivan  syrjään.  Sama  on  laita  Keski-Europan, 
jonka  ryhmä  on  pitkällä  pronssikultturittomalla  erämaalla  erotettu  vars. 
uralilaisesta  ryhmästä.  Sen  suhde  „kimmeriläiseenu  ja  sitä  tietä  tutkit- 
tavanamme olevaan  kultturiin  veisi  meidät  tällä  erää  liian  laajalle.  Tyy- 
dymme käsittelemään  tuota  kimmeriläista  itsenäisenä  ryhmänä  ollenkaan 
käsittelemättä  sen  yhteyttä  länteen  ja  viittaamme  siitä  kysymyksestä 
huvitettua  Reinecken  allamainittavaan  kirjotukseen,  Hampelin  Zeitschrift 
fur  Ethnologiessa  v.  1896  julkaisemaan  tutkielmaan  kuparikaudesta  ja  sa- 
massa aikakauskirjassa    v.    1904  olleeseen  mieltäkiinnittävään  kirjotuk- 

seen  Kaukasian  ja  Tonavan  maiden  keskinäisestä  suhteesta  pronssikau- 
della, sekä  vallankin  saman  vuoden  aikakauskirjassa  olevaan  Hubert 
Schmidtin  tutkielmaan,  jossa  melko  tukevilla  syillä  arvellaan  Kimmerien 
olevan  Traakilaisia,  joiden  alue  ulottui  ennen  Skyttalaisaikojen  Sieben- 
bfirgistä  Kaukasiaan  (Koban).  Aineellisen  kultturin  jätteet  Siebenbör- 
gissä,  Etelä-Venäjällä  ja  Kaukasiassa  ovat  näet  niin  samanlaiset,  että  ne 
hyvin  oikeuttavat  otaksumaan  etnillisen  yhteyden.     (1.  c.  s.  630  ss.) 

Kysymykseen .  tulevat  näin  muodoin  Kimmeria,  jolla  nimellä  kut- 
summe Mustanmer%n  pohjoispuolella  olevaa  aluetta  puhuessamme  esi- 
Herodotisista  ajoista,  Kaukasia  ja  Assyria,  Persia  ja  Irani,  Intia  ja  Kiina. 

Intian  voimme  sivuuttaa  hyvin  vähällä.  Oli  tosin  aika,  jolloin  se 
tehtiin  milfei  kaikkinaisen  aineellisenkin  kultturin  kodiksi,  ja  vielä  1890 
luvulla  muutamat  ranskalaiset  arkeologit  ankarasti  kannattivat  tuota 
myyttiä.  Mutta  vallankin  sitte  kun  S.  Reinach  L'Anthropologiessä  v. 
1893  julkaisi  terävät  artikkelinsa  Le  Mirage  oriental  —  itämainen  vale- 
heijastus  —  saanee  tuon  legendan  ainakin  mitä  arkeologiaan  tulee, 
toivoa  olevan  loppunut.  Ja  mitä  tulee  erityisesti  Ural-altailaisen  pronssi- 
kauden suhteeseen  intialaiseen,  voi  sen  varmuudella  väittää  olevan 
hyvin  minimalisen.  Joskin  Herodotus  tietää  Intialaisten  hänen  aika- 
naan hakevan  kultaa  pohjoisempaa,  tunsivat  intialaiset  jo  tällöin  epäile- 
mättä raudan.  Että  rauta-aseet  olisivat  antaneet  alun  tai  edes  huomat- 
tavimmin  muodostelleet  pronssiesinemuotoja,  itse  rautametallin  jäädessä 
käytäntöön  ottamatta,  ei  ole  mahdollista.  Varsinaista  pronssikautta  Intiassa 
sitä  paitsi  tuskin  on  koskaan  ollut.  Indian  Antiquaryssa  v.  1905  jul- 
kaisee näet  Vincent  Smith  luettelon  kaikista  esihistoriallisista  kupari-  ja 
pronssikaluista,  mitä  Intiasta  tunnetaan.  Mainittakoon  lyhyesti,  että 
niitä  on  suunnilleen  500,  12  eri  paikasta  vars.  Intiaa  ja  2  Belutschista- 
nista.  Useimmat  ovat  Gangeen  laaksosta.  Pohjoisin  on  60  pk.  Hima- 
lajasta etelään,  29°  8'  pohj.  lev.  Noista  500  esineestä  on  vain  6 
pronssia,  muut  ovat  puhdasta  kuparia.  Pronssisten  tinapitoisuus  on 
hyvin  vaihtelevaa,  ja  ainakin  2  niistä  on  epäilemättä  kauppatavaraa 
Persiasta.  Kaikissa  Intialaisissa  on  oma  omituinen  tyylinsä,  joka  ei 
ole  missään  tekemisissä  esim.  Siperialaisen  pronssikauden  tyylin  kanssa. 
Intian  vaikutus  Keski-Aasiaan  on  varsinaisesti  vasta  Buddhalaisajasta 
peräisin. 

Mitä  tulee  Kiinaan,  on  syytä  tarkastaa  asioita  hieman  huolellisemmin. 
Kuten  tiedetään,  vaativat  kiinalaiset  itselleen  hyvin  korkeata  ja  vanhaa 
kultturia,  osaksi  lukien  aikansa  miljonissa  vuosissa.  Varma  kiinalainen 
kronologia  ja  historia  ulottuu  v.  842  e.  Kr.  ja  joltisellakin  varmuudella 
voimme  seurata  sitä  kolmannen  esikristillisen  vuosituhannen  alulle,  jonne 
Kiinan    virallinen    kronologia    että    n.  k.  Bambu-annaalit  asettavat  Hsia 

dynastian  alun  1).  Tämän  maan  melkoinen  kirjallisuus  ja  sen  legen- 
darinen  suuri  entisyys  asettavat  sen  siis  erikoisasemaan,  mikä  nyt  kysy- 
myksessä olevaan  tutkiskeluun  nähden  on  erikoisen  vaikea,  kun  Kiina 
arkeologisesti  on  sangen  vähä  tunnettu.  Mutta  Kiinassa  jo  ammoin 
ilmennyt  muinaisuuden  harrastus  on  aiheuttanut  siellä  tekemään  suuria 
kokoelmia,  jotka  sitte  ovat  julaistut  laajoina  kuvallisina  katalogeina, 
kiinalaisten  oppineiden  kommenteeraamina.  Valitettavasti  ne  vain  ovat 
etupäässä  sisältäneet  astioita,  peilejä,  rahoja  ja  kirjotuksia,  harvemmin 
jokapäiväisempiä  kapineita  kuten  kirveitä,  tikareita  y.  m.  Joka  tapauk- 
sessa ovat  nuo  katalogit  erinomaisen  arvokkaat  ja  ovat  viime  aikoina 
joutuneet  huomionalaisiksi  useissa  julkaisuissa  juuri  siihen  kysymykseen 
nähden,  missä  suhteessa  Kiinan  taide  on  läntisempien  alojen  taiteeseen. 
Jo  1897  julkaisi  saksalainen  Reinecke  Zeitschrift  fOr  Ethnologiessa 
artikkelin,  jossa  hän  ensi  kerran  osotti,  miten  suuri  yhtäläisyys  oli 
kiinalaisen  ja  siperialaisen  taiteen  välillä,  huomauttaen  erikoisista  vaa- 
seista kolmella  jalalla  kaksin  pystysuorin  korvin,  „tintinnabuloista", 
muutamista  peileistä,  eräistä  tikareista,  onsikelteistä  y.  m.  Arvokkaassa 
kirjotuksessaan  tulee  Reinecke  siihen  tulokseen,  että  kiinalainen  vaikutus 
on  ollut  siperialaiseen  jo  pronssikaudella  melkoinen. 

Laajemmin  on  kysymystä  Kiinan  taiteesta  ja  sen  suhtauraisesta 
ulkomaisiin  käsitellyt  Fr.  Hirth  useissa  monografioissa,  joista  tärkein  on 
Ober  fremde  Einflösse  in  der  Chinesischen  Kunst.  Siinä  hän  osottaa, 
miten  Han-dynastiaan  aikaan  (Aleksanteri  suuren  jälkeläisten  ajalla) 
tehty  retki  Baktriaan,  joka  retki  ainaiseksi  yhdisti  Kiinan  länsimaisiin 
kultturialueisiin,  on  suunnattomasti  tuonut  uusia  vaikutteita  Kiinan  tai- 
teeseen, vallankin  peiliornamentteihin,  joiden  näihin  aikoihin  tavatut 
rypäleornamentit  ovat  puhdas  kreikkalainen  laina.  Myös  huomauttaa 
Hirth  ^skyyttalaisten"  (s.  t.  Siperian  ratsukansojen)  tavatonta  merkitystä 
Kiinan  ja  Länsi-Europan  kultturin  välittäjinä  vanhoina  aikoina,  seikka 
mille  B.  Laufer  amerikkalaisen  antropologin  Boas'in  kunniaksi  julaistuun 
„Anniversary  Book'iin*  kirjottamassaan  artikkelissa  Kiinan  »birdchariotista* 
panee  suuren  painon,  selittäen  sikäläisten  lintuvaunujen  olevan  läntisen 
kultturilainan,  Europan  Este-Golasecca  ajalla  tavallisten  pienten  vaunujen 
mukailu  skyyttalaisten  vaikutuksesta. 

Paremmin  kuin  kukaan  ylläolevista  on  mielestäni  kysymyksen  oikean 
laadun  kuitenkin  oivaltanut  Salomon  Reinach,  jonka  Revue  Archlo- 
logiquessa  v.  1900—1901  julkaisema  artikkelisarja  Reprlsentation  du 
galop  volant  on  erinomaisen  mieltäkiinnittävä.   Tekijä  siinä  johtaa  useita 


l)  Vrt.  tarkemmin  Leggen  artikkeli  On  Chinese  Chronology  v.  1892  Victoria 
Instituten  julkaisuissa  ja  ylipainoksena. 

kiinalaisia  motiveja,  ennenkaikkea  tunnetun  nelistävän  hevosen  muinais- 
mykeneläisestä  taiteesta,  siten,  että  se  ensinnä  oli  hedelmöittänyt  Mus- 
tanmeren pohjoispuolisen  ja  tämä  Siperian  kautta  kiinalaisen  ensimäisinä 
vuosisatoina  e.  Kr.  Tekijän  todistustapa  on  minusta  kerrassaan  ratkai- 
seva, vaikkakin  parista  yksityiskohdasta  hänen  kanssaan  olen  eri  mieltä 
(esim.  rypälepeileistä),  ja  tuo  tutkielma  on  ylimalkaan  arvokkaimpia, 
mitä  tältä  alalta  on  kirjotettu.  Nelistävän  hevosen  esiintyminen  Kiinassa 
ei  kuitenkaan  liene  paljo  vanhempi  Han  dynastiaa,  aikaa  jolloin  tuo 
suuri  retki  tehtiin  Baktriaan.  Mutta  kiinalaisista  lähteistä  tiedämme, 
että  Kiina  jo  varemmin  ehtimiseen  oli  suhteissa  lännemmän  puolisiin 
naapureihinsa.  Omasta  puolestani  olen  valmis  katsomaan  tämän  suh- 
teen olleen  hyvin  vastaanottavaisen.  Esim.  veitsirahat,  jotka  n.  v.  300 
e.  Kr.  ovat  Kiinassa  käytännössä,  ovat,  kuten  m.  m.  Reinach  yllä 
siteratussa  kirjotuksessaan  huomauttaa,  epäilemättä  kopioita  Siperian 
pronssiveitsistä.  Minusta  tuntuu  luonnolliselta  tällöin,  että  ne  alkuaan 
ovat  olleet  metallin  arvoja,  jossa  Kiina  on  saanut  kuparinsa  lännestä- 
päin,  ja  että  ne  lopuksi  ovat  saaneet  määrätyn  raha-arvon  juuri  metalli- 
arvonsa  vuoksi.  Samaten  on  todennäköistä,  että  eräs  kirveslaji,  n.  k. 
onsikeltit,  jotka  ovat  niin  tuiki  yleisiä  ural-aitailaisella  alueella  ja  joita 
on  Kiinastakin  ja  Jaapanista  asti,  ovat  täällä  kultturivaikutuksen  tulos 
lännestä,  sillä  muoto  on  niin  erikoinen,  että  on  mahdoton  ajatella  sen 
syntyneen  spontanisesti,  ja  lännessä  tavataan  kaikki  typologiset  väli- 
muodot ja  kehitysasteet,  jotka  idässä  puuttuvat. 

Toinen  kirvesmuoto,  jonka  tyyppisiä  esineitä  on  kuvattu  teoksessa 
Kin-Shi-So  on  myös  hyvin  karakteristinen.  Aivan  samannäköisen 
Vaphiosta  Kreikassa  näemme  kuvattuna  teoksessa  Chronol.  d.  ält-Bronze- 
zeit  k.  406. 

Tätä  yhtäläisyyttä  ei  tietääkseni  kukaan  vielä  ole  huomauttanut. 
Tyyppi  on  etuaasialais-mykeneläinen,  kehittynyt,  kuten  Montelius  on 
näyttänyt,  eräällaisesta  egyptiläisestä.  Egyptissä  vain  ei  näissä  kirveissä 
koskaan  ole  varsiputkea  kuten  Välimeren  luoteispuolella,  vaan  vartettiin 
ne  toisella  tavalla.  —  Kun  niin  monet  syyt  puhuvat  läntisen  vaikutuksen 
puolesta  Kiinan  taiteessa,  en  epäile  katsoa  tässä  yhtäläisyydessä  yhtä 
kaikkein  varhaisimmista  todisteista.  Tyyppi  voi  hyvinkin  olla  kolmannen 
esikristillisen  vuosituhannen  alulta,  niihin  aikoihin,  jolloin  Terrien  de 
Lacouperien  lukemattomien  teosten  mukaan  kiinalainen  Hwang-Ti,  baby- 
lonilainen  Nakhunta  100  perheen  mukana  lähti  Kaldeasta  Kiinaan.  En 
suinkaan  tahdo  väittää  tällä,  että  T.  de  Lacouperie  on  oikeassa.  Mie- 
lestäni tulisi  kuitenkin  kiinnittää  enemmän  huomiota  jälleen  hänen  lukui- 
siin „item"iinsä  eli  kokoomiinsa  yhtäläisyyksiin  kaldealaisen  ja  kiinalaisen 
varhaisen    kultturin    välillä,    vaikkakin   hänen  teoksissaan  on  niin  paljo 

fantastista,  mahdotonta  ja  erehdyksiä,  kuten  esim.  laajassa  Chinese 
Coins,  jonka  tavattomat  heikkoudet  Royal  Asiatic  Journalissa  v.  1894 
paljastetaan. 

Oli  miten  oli;  olkoonpa  kiinalainen  sivistys  kokonaan  tai  osaksi 
läntistä  alkuperää,  vahva  on  siperialaisskyyttalaisen  kultturin  vaikutus 
siihen  ollut.  Olen  vakuutettu,  että  jahka  sen  muinaisia  aineellisia 
tuotteita  aletaan  paremmin  tuntea  ja  arkeologisia  kaivauksia  Kiinassa 
tehdä,  saamme  Kiinan  hyvin  selvän  ja  kaukaisen  kronologian  avulla 
mahdottoman  arvokkaita  kronologisia  määrittelyjä  Siperian  pronssikau- 
delle. Mutta  muodostava  kultturivaikutus  on  Kiinasta  käsin  ollut  varhai- 
simpina aikoina  vähäinen  —  Kiina  on  tällöin  pikemmin  ollut  passiivinen 
vastaanottaja,  ja  me  saamme  kääntää  katseemme  muualle  hakiessamme 
ratkaisevia  tekijöitä  puheenaolevaan  kultturialaan  nähden. 


III. 


Heitettyämme  silmäyksen  kaukaiseen  itään  ja  Intiaan,  ja  kummassa- 
kin tapauksessa  saaden  negativiset  tulokset  muinaisen  metallikultturin 
syntyä  ja  alkukehitystä  tutkiessamme,  on  meidän  nyt  tarkattava  Väli- 
meren itäosan  seutujen  merkitystä  tässä  kysymyksessä,  „ muinaista 
Orienttia  *  sen  koko  laajuudessa  Egyptiä  lukuunottamatta.  Sillä  vaikka 
Egyptiläinen  sivistys  todistettavasti  on  ollut  aktivisenakin  tekijänä  sekä 
muinaiskreikkalaisessa  että  etu-aasialaisessa  kultturissa,  niin  on  se  vain 
kaukaisena  heijastuksena  ulottunut  Mustan-  ja  Kaspianmeren  takaisille 
äärettömille  seutuville.  Sen  sijaan  pääasioista  vain  puheenollen  voimme 
käsitellä  yhteisenä  kultturialueena  Länsi-Persian,  Kaukasian  ja  Skytian 
muinaislöytöjä,  assyrialais-kaldeaiainen  ja  mykeneläinen  kultturi  taustana. 
Tiedämmehän,  miten  nuo  ryhmät  olivat  kosketuksissa  ural-altailaisen 
myöhemmillä  ajoilla,  miten  esim.  Kyros  500  luvulla  tavotteli  Persiasta 
käsin  eteläisen  Keski-Aasian  maita  valtikkansa  alle,  ja  miten  toiselta 
puolen  muutamaa  vuosikymmentä  myöhemmin  elänyt  kreikkalainen 
Herodotos  tietää  laajalti  kertoa  kansoista  kaukana  koillisessa  Mustan- 
meren rannoilta.  Herootoon  kertomus  vallankin  on  merkillinen.  Tie- 
tonsahan  oli  hän  saanut  Skytian  kansan  keskuudessa  Pontus  Euxinusen 
pohjoispuolelta,  henkilöiltä,  joita  kauppaintressit  olivat  tutustuttaneet 
maihin  ja  kansoihin  ulkopuolella  kreikkalaisen  tietopiirin.  Seikkaperäi- 
sesti Herodotos  4:nnessä  kirjassaan  puhuu  Ripeän  (Ural-)vuorista,  sen 
luona  olevista  kansoista,  Arimaspeista,  kultaa  vartioivista  aarnikotkista 
y.  m.  paljo  seikkoja,  jotka  fantastisen  kuoren  alla  sisältävät  arvokkaita 
etnografisia    viittauksia   ja   epäämättä  todistavat,  että  nuo  seudut  olivat 

jotenkin  vahvan  liikeybteyden  kautta  Skytian,  ja  sitä  tietä  Kreikan  ja 
kreikkalaisen  maailman  kanssa  yhteydessä.  Paljo  todisteita  tuosta  liike- 
yhteydestä  täytyy  olla  vieläkin  tavattavissa,  kun  muistamme,  miten 
paljo  jälkiä  Länsi-  ja  Pohjois-Europassakin  on  muinais-  ja  esiklassillisesta 
kultturista,  ja  kumminkin  vielä  Herodotoolla  aikanaan  oli  noista  seuduista 
ylen  hämärä  käsitys  Itä-Europpaan  verraten. 

Mitä  tietävät  muinaislöydöt  kertoa  Itä-Europassa  ja  Aasiassa  tuon 
kaupankäynnin  vaikutuksesta? 

1800-luvun  alkupuoliskolla  ja  sen  keskivaiheilla  avattiin  Skytiassa 
suuria  (Aleksandrapolin  kummun  ympärimitta  oli  320  mtr.  ja  korkeus 
21  m.)  kuningaskurganeja  jotka  sekä  yleensä  kalustonsa  runsauteen 
että  niinä  olevien  taide-esineiden  laatuun  nähden  ovat  kerrassaan  — 
lähinnä  Mykeneläisten  hautojen  —  Europan  ensimäisiksi  luettavat  Niiden 
määrättömän  runsaat  aarteet  sitte  toimitettiin  julaistuiksi  ranskan  ja  venä- 
jänkielisissä loistojulkaisuissa,  jotka  jo  Aspelinille  olivat  tunnetut  Aspelin 
huomauttikin  parin  näiden  kumpujen,  Tshertomlytskin  ja  Aleksandropolin 
kurganien  kalustoissa  tavatuista  esineistä,  jotka  osottivat  mitä  suurinta 
yhtäläisyyttä  ural-altailaisiin  muotoihin.  Sittemmin  on  tällaista  skyytta- 
laisia aarteita  tavattu  lännestä  *)  Saksasta  ja  Unkaristakin,  ja  on  aina 
niiden  kultturimerkitys  ollut  selvä.  Sekä  Hampel  että  Reinecke  unkari- 
laisista löydöistä  puhuessaan  ovat  selvittäneet  Keski-Europan  skyytalais- 
löytöjen  suhdetta  itäisempiin  muotoihin,  ja  vallankin  on  saksalainen 
Furtwängler  mainitessaan  ja  selostaessaan  kuuluisaa  Vettersfelden  kulta- 
löytöä käsitellyt  noiden  kultturimuotojen  yhteyttä  keskenään.  Mutta 
vanhinkaan  tunnetuista  „skyyttalais"  löydöistä  ei  ole  vanhempi  kuin 
enintäin  n.  v.  500—400  e.  Kr.  (Vettersfelde,  Koul-Oban  pohjahauta 
y.  m.2);  enimmät  ovat  vv.  400—200  väliltä. 

Skyyttalaiskysymyksestä  on  suunnattomasti  kirjotettu;  milloin  ger- 
manien,  milloin  kelttien  isi-isinä  on  melkein  kaikki  Europan  esihistorian 
tapahtumat  asetettu  heidän  kontoonsa  (vrt.  Friedrich  v.  SoitanMn  v. 
1889  Berlinissä  julkaisemaa  teosta).  Kysymykseen  tällä  kertaa  lähem- 
min käymättä  mainitsen  vain  yhtyväni  pääasiassa  Furtwängleriin  ja 
Reineckeen,  jotka  katsovat  skyytalaisia  arv.  turkkilais-tatarilaiseen  kansa- 
heimoon  kuuluviksi,  joka  tapauksessa  itäisempien  heimokansojen  suku- 
laisiksi, mitä  rotua  ne  sitte  lienevät  olleetkin  —  ja  tyydyn  tässä  yhtey- 
dessä   huomauttamaan,    että    he  Herodotoon   mukaan  n.  v.  700  e.  Kr. 


i)  Itäisimmät  puhtaasti  skyyttalaiset  muodot  ovat  Amu-darjan  aarteesta,  joka 
lienee  maan  poveen  kätketty  Mithridates  I  aikaan,  n.  200—180  e.  Kr. 

*)  Yllämainitussa  kirjotuksessaan  Reinecke  kuitenkin  otaksuu  tämän  Furtwäng- 
lerin  aika-arvion  aivan  liian  korkeaksi. 

saapuivat  idempää  Skyyttiaan,  siis  jotenkin  samoihin  aikoihin  kuin 
kreikkalaissiirtokuntien   ensimäiset  alkunsa  saivat  Mustanmeren  varrella. 

Tätä  aikaa  vanhempia  tuskin  lienevät  ne  ural-altailaisen  pronssi- 
kauden tikarit,  astiat  ja  tintinnabulit,  joita  on  Unkarista  useita  tavattu. 
Arvatenkin  skyyttalaisheimon  vaellus  länteen  viskasi  siitä  esinemuotoja 
kauvemmaksikin  kuin  mihin  varsinainen  kansainvaellus  ulottui.  Ainakin 
on  huomattava  että  nuo  kyseessä  olevat  muodot  Unkarista  tuntuvat 
kaikki  olevan  myöhäisiä  tyyppejä.  Unkarin  ja  Etelä  Venäjän  varemmasta 
yhteydestä  pronssikaudella  vrt.  siv.  152  ylempänä. 

Kreikkalais  *)  vaikutus  oli  Mustanmeren  rantamilla  kuitenkin  jo 
vuosisatoja  vanhempi  kuin  skyytien  vaellus,  sillä  kun  kerran  olot  olivat 
kehittyneet  niin  pitkälle  että  siirtokuntia  perustettiin,  oli  mahd.  jo  vuosi- 
satoja kauppa  emämaasta  ollut  suuntaunut  sinne  päin.  (Vrt.  Syrakusa, 
siirtokuntana  perustettu  vasta*  735.  Sen  kohdalta  on  tavattu  kuitenkin 
jo  vuosisatoja  vanhempia  kreikkalaisesineitä,  mykeneläisajalta  asti.) 

Tuon .  vanhemman  „  kreikkalais*  vaikutuksen  aikuista  on  ehkä  ny  k. 
Kertchin  luona  oleva  „ Kultakuinpa"  joka  on  jo  ammoin  ryöstetty  hauta, 
rakenteitaan  aivan  Mykenen  »aarrekammioiden"  kaltainen.  Tuohon 
yhteyteen  myös  viittaa  ikivanha  taru  argonauttain  retkestä  Kolkkiiseen 
sekä  monellaiset  myöhemmät  ornamentit  ja  esineet,  jotka  ilmeisesti 
omamaisina  polveutuvat  niille  seuduille  aikoja  varemmin  ulkoa  tulleista 
prototyypeistä.  (Vrt.  ennen  muita  Reinach'in  yli.  main.  kirj.  Rev. 
Archöol.)  Mykeneläiset  kultturitraditsionit  näkyvät  täällä  eläneen  vuosi- 
satoja kauemmin  kuin  Kreikassa,  ehkä  foinikilaisten  vaalimina.  Sen 
sijaan.  Krimiltä  ei  tunneta  ei  mykeneläistä  eikä  korinttolaista  astiateolli- 
suutta.  Vanhimmat  keramiset  kreikkalaiset  tuotteet  Krimiltä  lienevät 
Uuden  karanteenin  luona  tavatut  mustakuvioiset  vaasit  600— 50(Muvulta 
e.  Kr.,  siis  jonkun  verran  vanhemmat  kuin  vanhimmat  skyytalaisaarteet. 

Siirrymme  sitte  Kaukasiaan,  joka  on  Skytian  luonnollista  jatkoa  ja 
käsittelemme  Kaukasian  yhteydessä  Kaspianmeren  länsipuolta  vuoriketjun 
eteläpuolellakin,  ainoastaan  ohimennen,  huomauttaen,  missä  erikoisen 
silmiinpistäviä  yhtäläisyyksiä  Kaksoisvirtojen  seudun  ja  Susan  kultturiin 
on  huomattavissa.  .  Valitettavasti  tuskin  nimeksikään  löytöjä  tunnetaan 
vars.  Persian  laajoilta  aroilta  Iranista,  jossa  kumminkin  ranskalaisten, 
joilla  täällä  on  yksityisoikeus  tutkimuksia  tehdä,  pian  onnistunee  mieltä- 
kiinnittäviä  löytöjä  saada  päivän  valoon. 


1)  Lainkaan  tarkottamatta  tällä  sanalla  mitään  etnologista  sen  myöhemmässä 
merkityksessä,  käytän  sitä  lyhyyden  vuoksi  merkitsemään  Aigeian  meren  seutujen 
asukkaita. 

Kaukasiasta  puuttuu  paleolittlsen  ajan  löytöjä;  neolittisla  löytöjä  on 
vain  vähän,  mutta  dolmen-haudat  todistavat,  että  maa  siihen  aikaan  kuului 
suureen  yhteiseen  europpalais-etuaasialaiseen  kultturialueeseen.  Piikiveä 
ei  löydy.  Puhtaita  pronssiajan  löytöjä  on  useita  Elisabetpolin  seuduilta. 
Muodot  eivät  ole  itäisiä.  Myöhemmän  ajan  kalmistoista  on  kuuluisin 
Koban,  joka  ainakin  osaksi  on  1200-luvulta  asti  m.  m.  Bismantova 
solkimuodoista  päättäen.  Kalustosta  voi  nähdä  että  ainakin  tämä  seutu 
siihen  aikaan  on  ollut  vilkaimmassa  yhteydessä  länteen  päin,  Kreikkaan 
ja  Tonavan  suulle.  Yhteyttä  itäisen  kultturiryhmänkin  kanssa  todistavat 
kuitenkin  eräällaiset  ylempää  särmikkäät,  alaalta  pyöreät  neulat,  harja- 
vasta  pronssivartaasta  tehdyt  spiralit,  ketjut,  riippeet,  es.  avosiipiset, 
leveäpyrstöiset  lintukuviot  ja  saviastiat. 

Toisellaisia  kalmistoja  on  J.  de  Morgan  tutkinut  Kaukasian  etelä- 
puolella suuren  Lenkoranin  kaupungin  luona  Tälycbessä  Arasjoen  vesis- 
töjä pitkin  sekä  Venäjän  että  Persian  puolelta  rajaa.  Haudat  ovat 
puhtaan  pronssikauden  alulta  alkaen  raudan  käyttöajan  alulle.  Tällöin 
vasta  de  Morganin  mukaan  alkavat  esiintyä  eläinkuviot,  samoin  kuin 
hopea  metalli.  Yleensä  ovat  kirveet  harvinaisia  (päinvastoin  kuin  Koba- 
nissa),  nuolenterät  ja  tikarit  sen  sijaan  tavallisia. 

Varsinaisessa  Kaukasian  vuoristossakin  on  Morgan  tehnyt  paljo 
tutkimuksia.  Ennen  häntä  oli  venäläinen  Bayern  tutkinut  kalmistoja 
(Redkin  Lagerin  ja  Samthravon  luona)  ja  saanut  esille  useita  tyyppejä 
pronssikauden  ja  rautakauden  vaihteelta,  joka  täällä  on  n.  v.  1000 
tienoilla  e.  Kr.  Morgan  kuitenkin  löysi  useita  uusia  laajoja  hautakenttiä 
ja  tutki  tuhansia  hautoja,  vaikka  valitettavasti  hänen  julkaisunsa  ovat 
hyvin  epätäydellisiä  ja  antavat  paljo  toivomisen  varaa. 

Tärkein  hänen  tutkimansa  kalmisto  on  Mouci  Yöri,  joka  on  laaja 
alue,  „a  peu  pr&s  6  hectares."  582  hautaa  on  tutkittu,  samoin  kuin 
selville  saatu  esihistoriallinen  kuparikaivos  kalmiston  lähellä.  Aseet 
ovat  enimmäkseen  jo  rautaa,  helyt  pronssia.  Kultaa  ei  ole  yhtään  eikä 
meripihkaa,  lasi-  ja  pronssihelmiä  on  paljo,  samoin  kuin  n.  k.  cypreoita 
eli  eräällaisia  nilviäisia.  Kalmiston  käyttöaika  olisi  n.  1500—400  e. 
Kr.  asti.  Hautakalustona  on  ylimalkaan  saviastia  ja  -lautanen,  torques, 
neula,  vyö,  puukko  ja  tikari.  Tikarit  ovat  yleensä  erikoista  tyyppiä 
tarjoten  analogioita  Assyriaan,  kuten  monet  muutkin  esineet  900 — 700 
luvuilla  e.  Kr.,  mutta  muutama  sellainen  rautaa  on  puhtaasti  samaa 
mallia  kuin  ural-altailaisen  ryhmän  kapineet.  Yhden  niistä  kuvaa  Morgan 
teoksessaan  La  Mission  scientifique  en  Caucase  1  k.  39  valitettavasti 
ilman  löytösuhteita  mainitsematta.  Mutta  kalmistossa  on  useita  muitakin 
tyyppejä,  jotka  aivan  viittaavat  itäiseen  kultturipiiriin,  nim.  ennenkaikkea 
erilaiset    riippeet   ja   neulat,    „ kahvelit*,  vyöt  ja  ornamentit,  hautatavat 

ja  kalusto  y.  m.  Morgan  yrittää  laajasti  selittää  mitenkä  kaikki  riippuu 
kansainvaelluksesta,  kimmerjlais-  ja  skyytalaisheimojen  kilvottelusta,  ja 
miten  Kaukasia  n.  v.  700  e.  Kr.  on  saanut  uuden  idästä  ja  pohjosesta 
tulleen  asutuksen.  Myöhemmässä  teoksessaan  Persian  muinaisuudesta 
hän  otaksuu  jo  varempiakin  kansanliikkeitä  näillä  seuduin  tapahtuneen ; 
rautakausi  Täiychessa  olisi  niin  muodoin  saanut  alkunsa  vieraan  heimon 
tuomana,  siliä  tyyppisarjat  tällöin  katkeavat  ja  vanhat  kalmistot  häviävät 
ja  jätetään  autioiksi.  Tämä  Morganin  mukaan  tapahtuisi  n.  v.  1100 
e.  Kr.  Morganin  mukaan  ensi  metallit  olivat  tulleet  Kaukasiassa  tun- 
netuiksi Afganistan-Altailta,  ei  Uralilta  päin.  Rauta  taas  muka  levisi 
päinvastaiseen  suuntaan. 

Olisi  turhaa  luetella  monia  kaukasilaisia  ja  transkaukasisia  kalmistoja, 
joita  venäläiset  tutkijat  ovat  esillekaivaneet.  Veseloffskin  ja  Röslerin 
kaivauksista  näemme  täälläkin  vahvaa  kreikkalaisvaikutusta  sekä  Kubanin 
että  Elisabetpolin  kalmistoissa,  esineissä,  jotka  osaksi  ovat  vanhempia 
kuin  yllämainittu  Koban  kalmisto. 

IV. 

Jo  on  aika  meidän  tarkastella,  missä  määrin  sovelluttaa  näitä  tieto- 
jamme ja  ainehistoja  itä-eurooppalais-pohjois-aasialaisiin  kultturi-ilmes- 
tyksiin.  Niiden  keskinäinen  vuorovaikutus  varsinaisella  skyyttalais-ajalla  *) 
ja  sanokaamme  epäilemättä  myös  Mouci  Yörin  ajalla  on  siksi  ilmeinen 
—  ehkäpä  kansallinenkin  —  että  voimme  ne  jättää  kokonaan  syrjään. 
Mutta  olisiko  varhaisempia  yhdyskohtia  keksittävissä. 

Yhä  vieläkin  vaivaa  tarkempien  löytötietojen  puute  ja  tieteellisten 
tutkimusten  peräti  niukka  esiintyminen  pronssikauteen  nähden  Venäjän 
valtakunnan  alalla  tutkijaa.  Yhä  vieläkin  järjestelmällisen  keskitetyn 
arkeologisen  johdon  puute  vaikuttaa  tuhoisasti  irtonaisten  ja  kiinteiden 
muinaisjäännösten  kohtaloon.  Että  venäläiset  arkeologit  eivät  pysty 
käyttämään  tieteellistä  typologista  tutkimusmetodia,  on  varma  osviitta 
siitä,  että  heillä  ei  voi  olla  kyllin  avarakantoisuutta  muinaistieteellisten 
kysymysten  käsittelyssä.  Kaikki  tämä  selittää,  miksi  meillä  on  tavatto- 
man harvoja  tosiasioita  mihin  nojautua.  Opererattava  on  siis  etupäässä 
yksityisillä    löydöillä  varhaisimmista  ajoistakin  puhuttaessa.     Tunnustet- 


*)  Ks.  vaan  esim.  helpoimmin  saatavissa  olevia  Aspelinin  teoksia,  esim. 
kreikkalaista  rahalöytöä  Filippo  Makedonilaisen  ajoilta  Jaroslavista  sekä  Riian 
Koltsenin  rahalöytöä  294—287  e.  Kr.  (Aspelin  Alkeita  211  ja  64— 5)  ynnä  Anan- 
jinon  ja  siihen  verrattavan  Aleksandropolin  kurganin  kalustoissa  tavattavia  muo- 
toja. 

tavahan  on,  että  myöhempiin  aikoihin  nähden  nekin  voivat  tarjota  täys- 
kelpoisia  viittauksia,  nuo  eri  aikuisista  kauppa-  ja  kuitturiteistä  laajasti 
yli  Venäjän  levinneet  arapialaiset,  bysantinolaiset,  sassanidilaiset,  gootti- 
laiset, baktrilaiset  ja  kreikkalaiset  esineet,  samalla  kun  on  myönnettävä 
niitä  varhaisempien  puhtaasti  vierasperäisten  esineiden  ja  tyyppien 
harvalukuisuus  sisäosissa  Venäjän  valtakuntaa.  Joitakuita  sellaisia  on 
kuitenkin  olemassa. 

Kuva  3  esittää  pronssisoljen  katkelmaa,  joka  on  löydetty  Sorodja- 
tasta  Permistä  NW  ja  säilytetään  kreivi  Stroganofin  kokoelmissa  Pieta- 
rissa (vrt.  Aspelin,  Antiquites  f.  629). 

Jo  Montelius  teoksessaan  Spännen  frän  bronsäldern,  (A.  T.  VI  s.  25, 
not.)   huomauttaa,  että  se  on  italialaistyyppisen  soljen  katkelma  (vrt.  1. 


Kuva  3.    Italialaisen  pronssisoljen  katkelma  Permasta.    1350—1200  e.  Kr. 

c.  k.  19).  Mainittu  tyyppi  on  vallalla  v.  1350—1200  e.  Kr.  (Mon- 
telius, Journal  of  the  Anthropological  Institute  XXVI  pl.  XIX  f.  6). 
Mainittua  tyyppiä  läheisiä  muotoja  on  myös  Tonavan  varsilta  ja  yllä- 
mainitussa Koban-kalmistossa  (Chantre  XXII  bis  7),  joka  kuten  maini- 
taan osottaa  useita  muitakin  todisteita  yhteydestä  länteen.  Kaukasiasta 
on  siis  löydetty  ainakin  yksi  samallainen  tyyppi  kuin  ylläkuvattu.  Ei 
liene  epäilystäkään,  että  tuo  Permasta  saatu  on  kulkeunut  sinne  ete- 
lästä, jostain  Mustanmeren — Kaukasoon  luota,  eikä  siis,  kuten  ennen 
otaksuin  (Suomen  M.  —  F.  Museum  1906:83)  ole  lännestä  päin  tul- 
itit. Mutta  jälkeen  yleistä  käyttöaikaansa  etelässä  ei  se  ole  voinut  Per- 
maan  saapua,  joten  se  puhuu  jääväämättömästi  yhteydestä  etelän  ja 
Kaman  välillä  jo  ainakin  v.  1300  e.  Kr. 

Toisia  tärkeitä  vertauskohtia  tarjoovat  varsireikäkirveet,  jotka  vaih- 
televina tyyppeinä  myöhempinä  aikoina  olivat  niin  suositut  sisä-  ja 
pohjois-Venäjän  kansojen  keskuudessa.  Sellaiset  muodot  kuin  n.  k. 
vuorikuokat,    (vrt.    Aspelin,    Antiquites    219 — 228)    ovat  selvästi  siellä 

kotoperäisiä  ja  levinneet  metalliksi voksia  käyttävän  kansan  mukana 
ulomma  alkuperäistä  esiintymisalaansa,  kuten  esim.  Kaukasiaan,  jossa 
niitä  tunnetaan  5  Mouci  Y£rin  kalmistosta  (kt.  Morgan  y.  m.  teos  s. 
51 — 53).  Mutta  toiselta  puolen  on  päinvastaista  kultturi vaikutusta  var- 
hempina aikoina  yhtä  selvästi  huomattavissa. 

Kuva  4  esittää  tyyppiä,  joka  varsin  yleisesti  tavataan  Uralin  länsi- 
puolella (Aspelin  Antiquites  k.  233—5,  237—8,  Chronologie  d.  ält. 
Bronzezeit  f.  516  y.  m.)  Siperiasta  sensijaan  en  ole  löytänyt  aivan  sa- 
maa tyyppiä  en  Aspelinin   enkä  Martinin  Atlak-  

sissa  enkä  käytettävänäni  olleissa  valokuvakokoel- 
missa Siperian  museoista.  Analogioja  sen  sijaan 
on  paljo  länteen,  sillä  samaa  tyyppiä  on  sekä 
keski-  että  etelä-Venäjältä,  Liettuasta,  Unkarista, 
Sveitsistä,  Kaksoisvirtojen  maasta  y.  m.  (vrt. 
Chantre,  Le  Caucase  II  f.  15  y.  m.).  Aspelin 
(Alkeita  s.  98)  otaksuu  tätä  tyyppiä  myöhäiseksi . 
osaksi  typologisiin  syihin  nähden,  mutta  jäl- 
keenpäin on  aasian  oikea  laita  selvinnyt.  Monet 
tämän  tyypin  kirveistä  ovat  analyseratut  ja  osot- 
tauneet  olevansa  kuparia  tai  tinaköyhää  pronssia; 
joten  ne  ovat  pronssikauden  alulta.  Unkarissa 
ei  niitä  myöskään  ole  tavattu  myöhemmissä  rik- 
kaissa pronssiajan  depoo-  ja  hautalöydöissä, 
joten  tyypin  sielläkin  täytyy  olla  niitä  vanhem- 
malta ajalta.  Lisäksi  on  se  tuntematon  Kau- 
kasian suurista  kalmistoista  Koban  ajasta  al- 
kaen, samaten  kuten  se  ei  enää  esiinny  Ananjinoaikaan,  ei  Ananji- 
tiossa  eikä  Sujewzkojessa ;  premykenisinä  aikoina  olivat  vielä  varsireikä- 
kirveet  tuntemattomat  (Montelius,  Chronologie  s.  164),  mutta  Unkarissa 
y.  m.  voidaan  kirvesmuodon  ikä  daterata  jo  n.  1800  luvulle  asti  e.  Kr. 
Tänkautta  tulee  se  edustamaan  yhtä  varhaisimmista  todisteista  kultturi- 
vaikutteista  Mustanmeren  ja  Kaman  välillä.  Saman  aikuisia  vaikuttimia 
lienee  miekkatavien  kulkeutuminen  kultturi-ideana  Uralin  ja  Altain  seu- 
duille, vaikka  täällä  emme  vielä  tunne  lännessä  kuparikaudella  esiinty- 
viä yksinkertaisia  muotoja,  voidaksemme  kumoamatta  todistaa  yhteisen 
alkulähteen    molemmille  muodoille,  luultavasti  jossain  Tonavan  varsilla. 

Myöskään  ei  ole  mahdotonta,  että  idea  sellaisiin  avokitaisen  lohi- 
käärmeen päällä  ja  griippikuviolla  koristettuihin  ihmeteltävän  hienoihin 
ja  taidokkaihin  varsireikäkirveihin,  joita  tunnetaan  Pinegajoelta  (kuva  5) 
Arkangelin  luota  2  ja  1  Vjatkan  kuv.  (Kazanin  museo),  olisi  tullut  jos- 
tain Kaukasosta,  joskin  koko  työtapa  ja  käsittely  ovat  aivan  erikoisia  ja 


Kuva  4.    Vaskikirves 
Kazan. 

todistavat  kotimaista  muotokehitystä.  Ainakin  kuvaa  Chantre  Kobanin 
kalmistosta  useita  riipushelyjä,  jotka  ovat  avosuisia  lohikäärmepäitä  ja 
joiden  suunkontturit  päättyvät,  kuten  Kamalaisissakin,  ulospäin  taivu- 
tettuihin spiraaleihin.  *) 

Yhtäläisyyksiä,  joiden  kronologinen  asema  kuitenkin  on  epäselvä,  ja 
joita  senvuoksi   emme   tahdo  pitemmälle   käsitellä,  ovat  es.  Kamajoen 

luota  tavattujen  pronssi-idolien  koonillinen  ky- 
pari,  pendelokkiriippeet,  kuten  kalakuviot 
(Chantre  1.  c.  II,  T.  XX  bis  6—7  Aspelin, 
Antiquites  571),  kellot,  kolmikulmaisin  reijin 
koristetut  kelloriipukset  y.  m.,  ornamentit, 
kuten  spiralit  ja  turmeltuneet  kasviköynnökset 
j.  n.  e. 

Itse  eläinkoristeiden  alkuperä  on  vielä 
aivan  epävarma.  Ural-altailaisella  alueella  se 
näkyy  esiintyvän  jo  neolittisella  ajalla  (Volo- 
sova,  Krasnojarsk),  mutta  on  aivan  yleinen 
myös  Mykenessä,  Kaukasiassa,  Assyriassa  ja 
Persiassa,  jotka  viimemainitut  seudut  tässä 
suhteessa  ovat  olleet  tekemisissä  toistensa 
kanssa  (Mykenen  hauta  IV:  hiivikuvio  hopea- 
ja  kultasekotusta,  seisova  mäkikauris  neulan 
kannalla  y.  m.  Layard  Illustrations  I  Pl.  oO 
ja  35,  de  Morganin  Susan  löydöt  ja  Chantre: Le 
Caucase.)  Mutta  ainakin  muutamiin  muotoi- 
hin nähden  tuntuu  ural-altailainen  ryhmä  saa- 
neen sysäyksiä  etelästä,  vaikkakin  otaksuisi 
joitakuita  ryhmiä  kotoperäisiksi.  Mainittakoon 
edellisistä  nuo  arv.  puhtaan  pronssikauden 
lopulta  olevat  solitukset  (Aspelin  Alkeita), 
joina  on  hirvikuvio,  jonka  suuret  sarvet  kasvavat  kiinni  sen  selkään  eri 
paikoista  (kuva  6),  ja  yhdistettäköön  niihin  esim.  Layardin  Ninivestä 
löytämä  elfenluinen  ja  teoksessaan  I  pl.  91  kuv.  31  kuvaama. 

Toinenkin  ryhmä  palautuu  etelämmä,  arvatenkin  joonilaiseen  taitee- 
seen. Siperialaisissa  eläinkuvauksissa  usein  tavattava  villi  ryhmä,  jossa 
pantteri  tai  leijona  on  ahnaasti  hirven  kimpussa,  on  näet  yleinen 
sekä  Mileton  hirvirelifeissä  (Louvren  museo),  että  kreikkalaisissa  vaa- 
seissa   m.    m.   Tanagra-aikaan,    sekä    kuuluisassa    Frangoisvaasissa    jo 


Kuva  5.    Vaskinen  kirves 

Pinegajoen  luota  Pohjois- 

Venäjältä. 


l)  Spiraleja   muodostavat  eläinten  kuonot  myös  Assyriassa  (Layard,  Illustra- 
tions 51:  10:  rannerenkaan  päät  NW  palatsista). 

600  luvulta  e.  Kr.  (vrt.  S.  Reinach,  Repertoire  des  vases  peintes  s. 
68—69,  429  ja  134—5). 

Selvästi  myös  näkee  orientalisen  pohjan  sellaisissa  heraldisissa  ryh- 
missä kuin  es.  Aspelin  Antiquite"s  k.  310. 

Siirtyäksemtne  muutamin  sanoin  puhumaan  tikareista,  jotka  ovat 
niin  ylen  yleinen  esinelaji  käsiteltävässämme  ryhmässä,  myönnämme 
että  niiden  asema  on  vielä  ratkaisematon.  Ne  tuskin  ovat  pronssikau- 
den alkujaksolle  kuuluvia,  koska  ne  esiintyvät  puhtaasti  skyyto-sarmat- 
tiseen  aikaan,  ja  koska  niiden  hyvin  vaihtelevat  ja  usein  verrattoman 
kauniit  muodot  tavataan  milfei  kaikki  rautaisinakin.  Tikari,  hyvin  si- 
perialaismallinen,  näkyy  olleen  tunnettu  Kiinassakin;  ainakin  on  British 
Museumissa  Lontoossa  sellainen,  tiedon  mukaan  Shang-haista  saatu. 
Mutta  toiselta  puolen  ei 
voine  syntyä  epäilystä  siitä, 
että  niiden  kädensijojen  ylä- 
päät  ovat  usein  saaneet  län- 
tistä vaikutusta,  muistuttaen 
Keski-Europan  miekkojen 
kahvoja,  antennen  miekkoja 
eli  *with  horseshoe  pom- 
mels".  Ne  olisivat  niin 
muodoin     nuorempia    kuin 

n.  800  luku  e.  Kr.,  jolloin 

.  .        .„  „  Kuva  6.   Vaskinen  eläinkuvaussolitus  Minussinskin 

tyyppi  on  yleinen  lännessä,  .    .    0:     . 

JJYV         J  '  luota  Siperiassa. 

ja  voisi  kenties  vasta  skyyta- 

laisaikaan  olla  tullut  Ural-altailaiselle  ryhmälle  tunnetuksi.  Kaikella  re- 
servatsionilla  olkoon  kuitenkin  mainittu,  että  miekan  kädensijoissa  tun- 
tuu olevan  vanhempiakin  yhtymäkohtia  länteen.  Rautatikari  on  Franks'in 
kuvaama  Proc.  of  Soc.  Ant.  IV  s.  13.  Sen  kädensija  päättyy  sisälle- 
päin  kierrettyihin  sakaroihin,  muistuttaen  vahvasti  Europan  nuoremman 
pronssiajan  miekan  kädensijojen  yläosaa,  tyyppiä,  jonka  on  nimi  ,le 
type  ä  enroulements".  Sitä  ei  enää  koskaan  tavata  rautakauden  muo- 
doissa, kuten  Reinach  on  todistanut  (La  sculpture  s.  57  ja  Les  Celtes 
dans  les  valle"es  du  Pö  et  du  Danube  s.  86  ss.).  Mahdotonta  tosin  ei 
ole,  että  kuvan  esittämä  tyyppi  on  lokalimuodostus  antennen  miekoista, 
mutta  sen  yhdenkaltaisuus  a  enroulements-tyypin  kanssa  on  kuitenkin 
melkoinen.  Huomautettakoon,  että  se  esiintyy  raudasta  tehtynä  useimmissa 
tuntemissani  exemplaareissa. l) 


l)  Mahdollisesti  on  siperialainen  tikari  alkuaan  johdettava  sellaisesta  Mykene- 
ajan  tikarista,  kuin  Morgan,  Mission  etc.  en  Perse  f.  64. 

Ryhtymättä  käsittelemään  kuulua  Ananjinokalmistca  ja  sen  yhtey- 
dessä olevia  seikkoja  lausun  vain  vakaumukseni,  että  rauta  Uralilla  tun- 
tuu olleen  tuttu  jo  vuosisatoja  aikaisemmin  kuin  yleensä  otaksutaan. 
Se  olisikin  luonnollista,  kun  ottaa  huomioon  noiden  seutujen  ja  Mus- 
tanmeren välistä  varhaista  liikeyhteyttä.  Että  taas  raudan  käyttö  on 
levinnyt  etelästä  eikä  esim.  idästä,  sen  näyttävät  esim.  uudet  esine- 
muodot,  kuten  keihään  terät,  joiden  putki  on  osaksi  avoin,  sillä  sellai- 
set vasaroidut  putket  ovat  olleet  Aigeian  meren  luona  käytännössä  jo 
myöhäismykeneläisenä  aikana  (Atenan  Akropoliilta  löydetyn  kuvan 
Montelius,  Archiv  f.  Anthropologie  XXI  s.  17  i.  28),  ja  sen  todistaa 
myös  uusi  tekniikka  pronssin  ja  raudan  käytännössä.  Ural-altailaisella 
alueella  on  esim.  veitsiä  ja  tikareita,  tehdyt  osaksi  raudasta  ja  osaksi 
pronssista,  joissa  rauta  ja  pronssi  ovat  teknillisesti  niin  käsitellyt,  että 
meidän  ajan  taituri  ei  pysty  samoin  tekemään.  Tällainen  merkillinen 
tapa  näkyy  olleen  tuttu  myös  Orientissa,  ja  vain  siellä.  Mainitsen  nii- 
den todistusvoimaan  katsoen  pari  esimerkkiä. 

Layardin  löydöistä  Ninivessä  on  kuvattu  hänen  teoksessaan  Disco- 
veries  in  Niniveh,  Notes  by  Dr  Percy  s.  670  muun  esine.  Esine  on 
joku  jalusta,  häränjalan  muotoa.  Aikanaan  oli  sitä  korjattu  niin,  että 
keskelle  oli  asetettu  rauta  puikko,  jonka  ympäri  pronssi  oli  valettu. 
Tarkastettaessa  kävi  aivan  selväksi,  että  pronssi  todella  oli  valettu  raudan 
ympäri  eikä  rauta  upotettu  pronssiin.  Tekniikan  katsoo  sekä  Percy  että 
myöhemmin  Perrot-Chipiez,  joiden  teoksessa  Historie  de  Tart  dans 
rantiquite*  II  s.  721 — 2  esine  myös  mainitaan,  olevan  sangen  merkillisen. 

Myöskin  pitäisi  Egyptistä  tunnettaman  samansuuntaista  työtapaa» 
vaikka  en  tunne  sitä  Wilkinsonin  teosta,  Ancient  Egyptians,  ed.  Birch 
II,  257—8,  (vrt.  Sayce,  Herodotos  s.  257),  jossa  siitä  puhutaan. 

Sen  sijaan  on  meillä  esimerkkejä  täntapaisesta  menettelytavasta  My- 
kenestä  ja  Hissarlikista.  Mykenen  IV  ja  V  haudasta  esim.  tunnetaan 
joukko  hurmaavan  kauniita  miekansäiliä,  joissa  on  upotettu  eri  metallia 
eri  metalliin  samantapaista  tekniikkaa  käyttäen. 


Yllämainituistakin  harvoista  viittauksista  käynee  selville,  että  Mus- 
tanmeren pohjoisrannikot  ovat  jo  aikoja,  jo  ehkä  4000  vuotta  ottaneet 
osaa  yleiseen  aigeialaiseen,  Orientin  sivistykseen.  Mutta  toiselta  puo- 
len ovat  nämä  seudut  kaupankäynnin  kautta  olleet  tekemisissä  sisäisen 
Uralin  ja  Altain  tienoilla  asuvien  kansojen  kanssa.  Tämä  kaupankäynti 
tulvimalla  toi  etelään  viljaa,  eläinten  nahkoja  ja  metalleja  —  kuparia 
ja  kultaa  —  ja  taas   teki    nuo  kaukaiset,  osaksi  omintakeisen  kultturin 

luoneet  kansat -tutuiksi  etelän  kehittyneempiin  koristemuotoihin  ja  vilje- 
lyyn, myöhemmin  myös  rautaan.  Kuitenkaan  ei  myöhemmistä  kultturi- 
tiloista  päättäen  tuo  vaikutus  ole  ollut  vain  Mustanmeren  Kimmeriläis- 
seuduista  lähtöisin,  vaan  on  myös  suuntaunut  Persia — Baktriasta.  Mutta 
itse  nuo  skyytalais-siperialaiset  kansat,  jotka  asuivat  Kaspianmeren  ta- 
kaisilla äärettömillä  alangoilla  ovat  olleet  ratsukansana  erinomaisena  vä- 
littäjänä iranilaisten  ja  traakialais-kimmeriläisten  kulttuximuotojen  välillä. 
Onko  sivistys  ja  metallikultturi  levinnyt  ensin  Uralille  vai  Altaille,  emme 
vielä;  voi  sanoa.  Luultavaa  on,  että  se  on  jotenkin  yhden  aikuista, 
eikä  ole  levinnyt  lännestä  itään  eikä  päinvastoin,  vaan  etelästä  pohjoi- 
seen kummassakin  tapauksissa. 

Että  Uralin  seutuvilla  pronssikultturin  jätteitä  on  paljo  vähempi  kuin 
Altain  aroilla,  siihen  lienee  yhtenä  tärkeänä  syynä,  ei  se,  että  pronssi- 
kausi olisi  alkanut  täällä  myöhemmin,  vaan  että  kaikesta  pitäen  rauta 
täällä  on  tullut  käytäntöön  ehkä  vuosisatoja  ennen  kuin  Altailla.  Eri 
ikuisten  ja  eri  lokalityyppien  selville  saamiseksi  on  kuitenkin  tarvis 
saada  selvä  tyyppi-  ja  löytökartta  koko  ainehistosta  asutusalueella.  Sel- 
viä eroavaisuuksia  ja  lokalimuotoja  helposti  erottaa. 

Olen  puhunut  kultturivaikutteista,  jotka  Orientista  ovat  levinneet 
pohjoiseen.  Monet  tutkijat,  Hampel,  Reinecke  y.  m.  otaksuvat  sen 
käyneen  päinvastaiseen  suuntaan,  vieläpä  katsovat  jo  metallikauden 
alulla  Ural-altailaisista  seuduista  jonkun  kansainvaelluksen  tuoneen  mu- 
kanaan Unkariin  ja  Pannoniaan  sikäläisiä  esineitä  ja  tyyppejä.  Niin 
houkuttelevalta  kuin  voisikin  tuntua  keskiaasialaisen  itsenäisen  uloskin 
päin  aktivisena  esiintyvän  kultturisentrumin  otaksuminen,  ei  minusta 
kuitenkaan  ole  mitään  päteviä  todistuksia  tällaisesta  asiaintilasta.  Keski- 
Aasian  kansojen  suurempi  expansioni  tuntuu  olevan  vasta  ensi  esikris- 
tillisen  vuosituhannen  aikuista. 

Ja  tätä  pronssikauden  puheena  ollutta  sivistystä  kannattavat  kansa- 
kunnat, olivatko  ne  suomalais-ugrilaista  heimoa?  Minkä  verran  tuon 
kultturin  jättämistä  esineistä  saamme  lukea  suomalais-ugrilaisten  käsi- 
alaksi ja  miten  se  kultturi  suhtautui  Pohjois-Venäjällä  asuviin  kansoi- 
hin, olivatko  ne  laajemmaltakin  aktivisesti  teollisuuskansaa,  vai  saivatko 
ne  metalliesineensä  vaihtokaupan  kautta,  ne  ovat  kysymyksiä,  jotka, 
niin  suuria  kuin  ne  ovatkin  jokaiselle  suomalaiselle,  jäävät  toistaiseksi 
puuttuvan  ainehiston  takia  vastausta  vaille,  odottamaan  kartografista 
tyyppitutkimusta. 

A.  Af.  Tallgren. 

Michaelis,  Adolf,  Die  archäologischen  Entdeckungen 
des  neunzehnten  Jahrhunderts.  Leipzig,  1906.  8:o.VIII,  325  s. 

Me  tiedämme,  että  viimeksikulunut  vuosisata  on  ollut  keksintöjen 
aikakausi,  edistyksen  aikakausi,  mutta  —  arvellaan  yleisesti  —  edistyminen, 
tämä  tietopiirimme  avartuminen  rajoittuu  etupäässä  käytännöllisen  elä- 
män ja  eksaktisten  tieteiden  alaan.  Vähemmän  tunnettua  on  se  edis- 
tyminen, mikä  samalla  aikaa  on  tapahtunut  humanististen  tieteiden 
alalla,  ehkäpä  siksi,  että  suuri  yleisö  ei  ole  voinut  seurata  työtä, 
jota  tehdään  tutkimusaloilla,  jotka  eivät  pääse  suorastaan  vaikuttamaan 
elämään.  Eikä  tämä  edistyminen  ole  ainoastaan  yleisölle  varsin  tunte- 
maton; niilläkin,  jotka  suoranaisemmin  ovat  joutuneet  tekemisiin  näitten 
tieteiden  kanssa,  on  monasti  varsin  hämärä  käsitys  siitä,  mikä  nykyi- 
sestä tietomäärästämme  on  vanhaa  perintöä,  mikä  viimeisten  tiedemies- 
polvien  työtä.  Kuulee  usein  sanottavan,  että  Kreikan  ja  Rooman  mui- 
naisuutta on  jo  niin  kauan  ja  ahkerasti  tutkittu,  ettei  sillä  alalla  pitäisi 
voida  olla  mitään  uutta  löydettävissä,  ja  että  se  työ  mitä  tämän  aineen 
tutkijat  suorittavat  paraasta  päästä  on  pikkuseikkojen  saivartelemista. 
Osoittaakseen  mitä  yhdellä  erikoisalalla  viimeksi  kuluneella  vuosisadalla 
on  suoritettu,  on  saksalainen  tiedemiesvanhus  A.  Michaelis  julkais- 
sut esityksen  arkeologisista  löydöistä  yhdeksännellätoista  vuosisadalla, 
rajoittaen  kuitenkin  esitettävänsä  pääasiallisesti  taidearkeologiaan. 

Kirjan  alussa  tekijä  luo  kuvan  siitä,  mitä  tunnettiin  Kreikan  ja  Roo- 
man taiteesta  18:een  vuosisataan  asti  ja  näyttää  miten  niukka  se  materiali 
oli,  johon  nerokas  J.  J.  Winckelmann  perusti  kuuluisan  taidehistoriansa; 
ani  harvoja  alkuperäisiä  kreikkalaisia  taideteoksia  silloin  tunnettiin,  vaan 
myöhäisemmistä,  roomalaisista  jäljennöksistä  Winckelmannin  tietäjäkatse 
eroitti  mikä  kreikkalaiselle  taiteelle  ja  sen  eri  kehityskausille  oli  omi- 
naista. Ei  sovi  ihmetellä,  että  Winckelmannin  määrittelyt  eivät  aina  pidä 
paikkaansa;  paljon  enemmän  ihmeteltävää  on  siinä,  että  Winckelmann 
siksikin  hyvin  sai  pulmalliset  kohdat  selvitetyksi.  —  Jo  Winckelmannin 
aikana  oli  alettu  suorittaa  arkeologisia  kaivostöitä,  mutta  nämä  rajoittui- 
vat melkein  kokonaan  Herculaneumiin  ja  Pompei'iin.  Vasta  19:n  vuo- 
sisadan alussa  alkoi  tiedemiesten  ja  asiainharrastajain  huomio  kääntyä 
suuremmassa  määrässä  Kreikkaan,  kun  yhä  enemmän  selvisi,  että  klassilli- 
nen sivistys  oli  kreikkalaisten  luoma,  jonka  roomalaiset  ainoastaan  olivat 
omaksuneet,  ja  aluksi  englantilaiset  ennen  muita  rupesivat  Kreikassa  ha- 
kemaan muinaisjäännöksiä.  Tällöin  lordi  Elgin  (1800—1803)  Athee- 
nan  Parthenoon-temppelistä  riisti  sen  päätyveistokset,  osan  metopeja  ja 
irisiä  ja  toimitti  ne  Englantiin,  jossa  sittemmin  parlamentti  noin  900,000 
mkasta  lunasti  ne  British  Museumiin.  Tätä  lordi  Elginin  tekoa  —  »ryös- 
töä" —  on  arvosteltu  hyvin  ankarasti,  mutta  Michaelis  huomauttaa,  että  yh- 
deltä puolen  se  herätys,  minkä  nämä  taideteokset  Englantiin  tuotuina  antoivat 
muinaistutkimukselle,  on  aivan  mittaamaton,  toiselta  puolen  joutui  Parthe- 
noon  Kreikan  vapaussodan  aikana  uuden  hävityksen  uhriksi,  eikä  ole  ollen- 
kaan sanottu,  että  sen  ihanat  veistokset  silloin  olisivat  säilyneet  lisävahin- 

goilta.  —  Vähän  sen  jälkeen  kuin  Parthenoonin  kuvanveistokset  tuotiin 
Englantiin,  löydettiin  kuuluisat  Aigiinalaiset  päätykuvat  *)  ja  Phigaleiassa 
Arkadia-maakunnassa  korkokuvafrisit,  eikä  kauaa  kestänyt  ennen- 
kuin Louvre-museo  sai  yhden  kuuluisimpia  taideteoksiaan,  Aphrodiiteen 
Meelos-saarelta.  Muuallakin  suoritettiin  samaan  aikaan  kaivostöitä,  mutta 
yhteisenä  vikana  kaikissa  oli  johdonmukaisuuden  ja  metodin  puute.  Kaivet- 
tiin näet  taideteosten  ja  arvoesineiden  löytämisen  toivossa,  eikä  siksi  huo- 
mattu välttämättömäksi  tarkasti  merkitä  muistiin  kaikkia  muka  pikkuseikko- 
ja, kaikkien  rakennusjätteiden  mittoja,  kaikkien  esineiden  tarkkoja  löytö- 
paikkoja j.  n.  e. 

Sitä  vastoin  monet  tutkimusmatkailijat  laajensivat  arkeologisia  tietoja 
1830 — 50-luvulla,  etenkin  matkoilla  Vähässä-Aasiassa,  joilla  saavutettiin 
hyvin  huomattavia  tuloksia  jo  ennenkuin  ryhdyttiin  varsinaisiin  kaivos- 
töihin.  Vähässä-Aasiassa  olivat  nimittäin  monet  seudut,  esim.  Lykia,  joka 
vielä  Rooman  hallitessa  oli  ollut  kukoistava,  kaupungeista  rikas,  asuk- 
kaita täynnä,  sittemmin  melskeisinä  aikoina  tulleet  melkein  autioiksi 
erämaiksi,  joissa  kaupungit  olivat  rauhassa  saaneet  luhistua,  kärsimättä 
ihmiskäden  hävitystä.  Ensimäiset  tutkimusmatkailijat,  joista  mainittakoon 
Lykian  tutkija  C.  Fellows,  tapasivatkin  merkillisiä,  laajoja  taideteok- 
sia, komeita  korkokuvilla  varustettuja  kuningashautoja,  y.  m.,  joista  sit- 
ten koetettiin  viedä  mahdollisimman  paljon  taiteentuotteita  sivistysmait- 
ten  museoihin;  ennen  muita  rikastui  British  Museum  suuresti  tällaisilla 
lisillä.  Samalla  kuitenkin  alettiin  kääntää  huomiota  rauniokaupunkeihin 
ja  niitten  asemakaavoihin,  jotka  sorapeitteen  läpi  saatettiin  eroittaa. 
Mutta  vasta  1850-luvulla  alkoi  näillä  seuduilla  suunnitelmanmukainen 
tutkimustyö  kun  C.  T.  Newton  British  Museumia  varten  alkoi  Halikar- 
nassoksessa  kaivaa  löytääkseen  jos  mahdollista  kuuluisan  Mausoleumin, 
yhden  maailman  7  ihmeestä,  rauniot.  Tämä  työ  onnistui  erinomaisesti 
ja  Newton  jatkoi  tutkimuksiaan  Kniidossaarella  ja  Mileetoksen  seutuvilla, 
täälläkin  hyvällä  menestyksellä. 

Seuraavina  vuosikymmeninä  jatkuivat  kaivamiset  ja  löytöjen  tie- 
teellinen tutkiminen  yhä  suuremmalla  tarkkuudella.  Vihdoin  1875  ryh- 
dyttiin työhön,  joka  saattoi  kaikki  aikaisemmat  varjoon  suuremmoisuu- 
tensa  ja  tarkan  tieteellisen  suunnitelmansa  kautta;  Saksan  valtiopäivät 
myönsivät  varoja  Olympian  esiinkaivamiseksi.  Jo  aikaisemmin  oli  EL 
Curtius  kehoittanut  ryhtymään  tähän  työhön,  mutta  nämä  kehoitukset 
olivat  kaikuneet  kuuroille  korville,  kunnes  saksalaisranskalaisen  sodan 
ja  keisarikunnan  perustamisen  kautta  syntynyt  innostus  pääsi  vaikutta- 
maan tässäkin  asiassa.  Kun  ottaa  huomioon,  että  Kreikassa  löydettyjä 
muinaisjäännöksiä  ei  saa  viedä  maasta,  on  se  alttius,  jolla  Saksan  val- 
tiopäivät myönsivät  satojatuhansia  markkoja  tämän  suunnitelman  toteut- 
tamiseksi ainoastaan  puhtaasta  tieteen  edistämisen  harrastuksesta,  suoras- 
taan ihailtava.  Tässä  ei  voi  laajemmin  esittää  niitä  tuloksia,  joita 
Olympiassa  saavutettiin,  kun  saatiin  poistetuksi  se  savi-  ja  sorapeite, 
jolla    Alpheios-joki    aikoinaan    oli    peittänyt    Hellaan    yhteisen     pyhä- 


*)  Vrt.   Rein,   E.,   Aiginalaisryhmi^n   uudestasommittelu   Valvoja.  1908  ss. 
1—13,  100—116. 

kön  ja  suurimman  juhlan  paikan.  Mainittakoon  vaan,  että  siellä  m.  m.  löydet- 
tiin Praxiteleen  alkuperäinen  Hermees  Dionyysoslapsen  kanssa  olosuh- 
teihin  nähden  erinomaisen  hyvin  säilyneenä.  Tämä  työ,  jossa  ensimäisen 
kerran  metodillisesti  täysin  tarkalla  ja  esikuvaksi  kelpaavalla  tavalla  oli 
kaivettu  esiin  laajempi  antiikkinen  raunioryhmä  merkitsemällä  muistiin 
kaikki  pienimmätkin  löytöseikat,  ja  siinä  saavutetut  tulokset  kehoit- 
tivat  jatkamaan  samaan  suuntaan.  Melkein  samaan  aikaan  kuin  saksa- 
laiset Olympiassa,  alkoivat  ranskalaiset  Apolloonin  pyhällä  Deelos-saa- 
rella  suorittaa  kaivostöitä,  jotka  jatkuivat  toistakymmentä  vuotta,  sitten 
keskeytyivät,  ja  joihin  uudestaan  käytiin  käsiksi  1902.  Varsin  huo- 
mattavia tuloksia  saavutettiin,  vaikka  ei  sitä  mitä  oli  toivottu.  1891 
pääsivät  ranskalaiset  pitkällisten  neuvottelujen  jälkeen  kaivamaan  Apol- 
loonin suurimmassa  pyhäkössä,  Delphoissa,  ja  vaikka  tiedonannot 
tuloksista  tähän  saakka  ovat  olleet  verrattain  niukat,  voi  kuitenkin  päät- 
tää, että  tässä  on  saavutettu  Olympian  veroisia  tuloksia. 

Jotenkin  samaan  aikaan  kuin  kaivostyöt  Olympiassa  päättyivät,  alkoi 
Atheenassa  työ,  jonka  merkitys  etenkin  Kreikan  taiteen  historialle  tuli 
olemaan  erittäin  suuri.  Kun  Persialaisten  hävitysten  jälkeen  480 
Atheena  uudestaan  rakennettiin  ja  entistä  paljon  ehommaksi,  laajennet- 
tiin Akropolis  rakentamalla  lujia  tukimuureja,  joitten  rajoittama  ala  sit- 
ten tasoitettiin,  kuopat  täytettiin  j.  n.  e.  V.  1885  alettiin  tätä  täyttö- 
soraa  kaivaa,  aikomuksella  tunkeutua  koskemattomaan  maapohjaan  saakka 
ja  tätä  työtä  jatkui  useampia  vuosia.  Tällöin  tavattiin  suuret  määrät 
kuvanveistoksia  ja  suunnattomasti  saviastiain  sirpaleita  tästä  »Persia- 
laissorasta",  sillä  kun  Akropolis  tasoitettiin  oli  täytteeseen  umpimäh- 
kään heitetty  vanhojen  rakennusten  jäännöksiä,  vanhoja  luultavasti  hävi- 
tyksessä vikaantuneita  kuvapatsaita  y.  m.  Näin  löydetyillä  taideteok- 
silla oli  varma  ikäraja,  v.  480  e.  Kr.,  jota  nuorempia  ne  eivät  voi  olla 
ja  täten  saatiin  hyvin  tervetullut,  varma  aikamääräys  vanhemman  kreik- 
kalaisen taiteen  tuotteille. 

Viimeksi  kuluneina  vuosikymmeninä  on  melkein  joka  vuosi  tuonut 
mukanaan  uusia  huomattavia  löytöjä  klassillisen  arkeologian  alalla.  Pari 
vuotta  ennenkuin  Olympiassa  ja  Deeloksella  oli  alettu  kaivaa,  oli  Hein- 
rich Schliemann  julistanut  koko  maailmalle  löytäneensä  Troian 
rauniot,  joissa  vielä  oli  tavattu  kuningas  Priamoksen  kulta-aarre.  Hänen 
ensimäisiä  tiedonantojaan  vastaanotettiin  epäilyksellä  tai  pilkalla;  olihan 
hän  dilettanti  ilman  varsinaista  tieteellistä  koulutusta.  Mutta  mitä  enem- 
män hän  kaivoi  ja  julkaisi,  sitä  enemmän  vaikeni  pilkka  ja  tunnustettiin 
että  se,  mitä  hän  saattoi  esittää  tuloksena  kaivostöistään,  oli  jotakin 
uutta.  Schliemann  ensimäisenä  toi  päivän  valoon  niinsanotun  my- 
keenalaisen  kulttuurin,  (mykeenalaiseksi  kutsuttu,  koska  sen  karakte- 
ristisimmat  ja  rikkaimmat  aarteet  löydettiin  Argolismaakunnan  Mykee- 
nain  raunioista).  Jo  ennen  oli  löydetty  silloin  tällöin  saviastiain  kap- 
paleita ja  muitakin  muinaisesineitä,  joita  ei  millään  saatu  sopimaan  sii- 
hen kaavaan,  mikä  oli  tehty  Hellaan  kulttuurin  kehittymisestä.  Nyt 
opittiin,  että  esihistoriallisella  ajalla  oli  Hellaassa  vallinnut  korkealle 
kehittynyt  sivistys,  joka  kokonaan  erosi  myöhemmästä,  ja  kun  kerran 
oli  tästä  päästy  selville,  oikein  tulvimalla  tulvi  löytöjä  tältä  aikakaudelta. 
Niitä    tehtiin    Orkhomenoksessa    (Boiootiassa),    Tirynsissa   (Argoliissa)» 

Spatassa  ja  Menidissa  (Attikassa),  Vaphiossa  (Lakoniassa)  mainitak- 
semme ainoastaan  tärkeimmät  kohdat.  Jo  1880-luvulla  A.  Milchhöfer 
oli  lausunut  arvelunaan  että  tämän  mykeenalaisen  kultuurin  varsinaisena 
pesäpaikkana  oli  ollut  Kreeta,  ja  kun  vihdoin  1900  A.  E  van  s 'in 
onnistui  sopia  kreetalaisten  kanssa  maanostoista  ja  ryhtyä  kaivamaan 
muinaisen  Knoossoksen  kohdalla  ja  italialaiset  F.  Halbherr,  L.  Per- 
nier  ja  L.  Savignoni  jotenkin  samaan  aikaan  ryhtyivät  työhön 
Phaistoksen  raunioilla,  osoittautui  Milchhöferin  arvelu  mitä  loistavim- 
malla tavalla  todeksi.  Etenkin  kaivostyöt  Knoossoksesa  ovat  tuoneet 
päivänvaloon  harvinaisen"  rikkaita  ja  monipuolisia  esimerkkejä  Hellaan 
esihistoriallisesta  sivistyksestä  Mutta  samalla  kun  moni  täten  selve- 
nevän sivistyksen  arvoituksista  sai  ratkaisunsa,  on  yhä  uusia  kysymyk- 
siä ilmaantunut,  jotka  vaativat  vastausta.  Vielähän  on  tuntematonta, 
mikä  kansa  tämän  sivistyksen  kehitti  Hellaassa,  eikä  sitäkään  tiedetä 
mistä  se  on  alkunsa  saanut  ja  paljonko  siinä  todella  on  itsenäistä,  pal- 
jonko mahdollisesti  itämaista  lainatavaraa.  Tieteellä  on  tässä  vielä 
laajoja  aloja  raivaamatonta  maata. 

Samalla  kun  Hellaan  esihistoria  alkaa  nousta  haudastaan,  samaan  ai- 
kaan on  tuntemustamme  Hellaan  kulttuurista  laajennettu  vastakkaiseenkin 
suuntaan,  kun  n.  k.  diadokhiajan,  Aleksanteri  Suuren  jälkeisen  ajan, 
taidetta  ja  yleensäkin  kulttuuria  on  alettu  oppia  tuntemaan.  Sekin  aika. oli 
tieteelle  tähän  saakka  varsin  vieras ;  olihan  tiedemiesten  huomio  ja  harrastus 
pääasiallisesti  ollut  suunattu  Hellaan  loistokauteen  ja  sitä  edellä  käyneeseen 
valmistuksen  aikaan.  —  Nerokas  H.  Brunnoli  vanhanajan  taidetta  tutkies- 
saan löytänyt  kirjallisuudesta  viittauksen  Pergamonissa  (Vähässä-Aasiassa) 
löytyvään  suureen  alttariin,  joka  oli  koristettu  jumalien  ja  gigantien  tais- 
telua esittävillä  korkokuvilla  (Saatanan  valtaistuin  Joh.  Ilm.  2.  13)  ja 
jota  pidettiin  yhtenä  maailman  ihmeistä;  toivo,  että  Pergamonissa  vielä 
olisi  löydettävissä  jätteitä  tästä,  heräsi  kun  K.  Humann  sieltä  lähetti 
pari  murtokappaletta  korkokuvista,  ja  kun  A.  Conze  tuli  Berlinin 
museoiden  ylijohtajaksi  sai  hän  aikaan,  että  Preussi  ryhtyi  kaivostöihin 
Pergamonissa.  Työ  alkoi  1878  ja  parissa  kuukaudessa  oli  jo  löydetty 
varsin  huomattava  osa  suuren  Zeusalttarin  korkokuvista,  joihin  seuraavana 
vuonna  löydettiin  lisää.  Tässä  oli  unohduksesta  noussut  kokonainen 
uusi  taidesuunta  ja  taidekausi  Hellaan  taidetta  rikastuttamaan.  Eikä 
alettu  työ  Pergamonissa  tähän  päättynyt;  vuosi  vuodelta  on  sitä  siellä 
jatkettu  ja  vähitellen  on  kaivettu  esiin  suuri  osa  helleenistisen  kaupun- 
gin raunioista ;  täten  on  etenkin  Hellaan  rakennustaide  saanut  erinomai- 
sen paljon  uutta  valaistusta,  puhumattakaan  kaikesta  epigrafisesta  mate- 
rialista (kivikirjoituksista)  jonka  kaivostyöt  ovat  tuoneet  ilmoille.  Kau- 
punkien raunioiden  systematinen  tutkiminen  on  tämän  jälkeen  ollut 
päiväjärjestyksessä,  ja  etenkin  Vähässä-Aasiassa  on  toista  kaupunginrau- 
niota  toisensa  jälkeen  paljastettu  peittävän  soran  alta;  niin  on  käynyt 
Magnesian  ja  Prieeneen,  niin  käy  paraikaa  Mileetokselie  ja  Ephesok- 
selle. 

Tässä  en  ole  voinnut  mainita  muuta  kuin  tärkeimmät  kaivostyöt, 
joitten  kautta  tietojamme  Hellaan  ja  Rooman  muinaisesta  kukoistuksesta 
on  lisäilty  ja  täydennetty.  Kaikkialla,  missä  helleenit  ja  roomalaiset 
ovat  liikkuneet,  on  sellaisia  kaivostöitä  toimitettu  —  Englannista  Afrikaan 

saakka.  Paitsi  tietysti  Italiaa,  jonka  muinaisjäännös-  ja  taideaarteet 
näyttävät  aivan  loppumattomilta,  ovat  kaivamiset  Pohjois-Afrikassa  ja 
Etelä-Venäjällä  tuottaneet  paljon  tärkeitä  tuloksia.  Krimillä  on  etenkin 
taideteollisuutta  löydetty  suunnattomia  määriä  haudoista;  siinä  on  ollut 
vaaseja  rikkaine  maalauksineen  ja  ennen  kaikkea  runsaasti  kultakoris- 
teita. 

Michaelis  ei  kuitenkaan  ainoastaan  esitä  historiikkia  arkeologisista 
löydöistä,  hän  esittää  samalla  miten  tietomme  kreikkalaisen  ja  roomalaisen 
taiteen  ja  kulttuurin  alalla  ovat  lisääntyneet  ja  käsitykset  sen  mukana  ovat 
muutelleet  ja  muodostuneet.  Kuulemme  miten  viime  vuosisadan  alussa 
ainoastaan  yleinen  kehitys  kreikkalaisen  taiteen  alalla  oli  selvillä,  sekin 
monessa  kohdassa  varsin  epävarmana  ja  nyt  —  mikä  eroitusi  Ei  aino- 
astaan kehitys  ole  selvinnyt  ja  tullut  elävämmäksi,  vaan  monet  taiteilija- 
personallisuudet  astuvat  teoksissaan  elävinä  eteemme.  Saatamme  ihailla 
esim.  Praxiteleen  tai  Skopaan  originaliteoksia,  voimme  tutustua  Phei- 
diaan,  Polykleitoksen  tai  Lysippoksen  taiteeseen  kuvanveistoksissa,  jotka, 
vaikka  ovatkin  jäljennöksiä,  sittenkin  kykenevät  antamaan  käsityksen 
siitä,  miten  alkuperäinen  teos  vaikutti  katsojaan.  —  Kreikkalainen  maa- 
laustaide on  tosin  yhä  vieläkin  verrattain  tuntematon  ja  jääneekin  siksi, 
mutta  vaasimaalaukset  ovat  sittenkin  jossakin  määrässä  valaisseet  suur- 
ten mestarien  kompositionitapaa  ja  Pompeiin  seinämaalaukset  samaten; 
Egyptissä  taasen  on  kreikkalaisissa  haudoissa  löydetty  muotokuvia 
vainajista,  jotka  nekin  puolestaan  näyttävät,  miten  jo  käsityöläismäinen 
maalaus  saattoi  kohota  varsin  korkealle. 

Tässä  ei  ole  mahdollista  esittää  enempää  siitä,  mitä  Michaelis  teok- 
sessaan tarjoaa  lukijalle.  Tosin  hänen  päätarkoituksensa  on  esittää 
kreikkalais-roomalaisen  taidearkeologian  kehitystä  viimeksi  kuluneella 
vuosisadalla,  joten  muu  arkeologia  paikoittain  jää  enemmän  syrjään; 
mutta  sittenkin  senkin  kehityksestä  saa  varsin  hyvän  kuvan. 

L     T—r. 


Lisiä  Lohjan  pitäjänkertomukseen  XV.  G.  Rein:  Historiska  an- 
teckningar  om  Laxpojo  gdrd  jemte  dertill  hörande  lägenheter  i  Lojo. 
Helsingissä  1907.    8:0  (4),  103  s.    1  kuva.   1  taulu. 

Kotiseutututkimuksen  alalla  on  maassamme  kuluvana  vuosikymme- 
nenä tehty  harvinaisen  intensivistä  työtä,  josta  viime  vuosina  jo  on 
ehtinyt  ilmaantua  hyvinkin  huomattavia  tuloksia.  Meistä  tuntuu  kuiten- 
kin, kuin  näissä  itsessään  kaikkea  tunnustusta  ansaitsevissa  yrityksissä 
liiankin  usein  ilmeneisi  silmiinpistävä  johdon,  tarkoituksenmukaisuuden, 
järjestelmällisyyden  puute.  Ellei  näin  laajaäärisellä  ja  suuriarvoisella 
työllä  ole  mainittuja  edellytyksiä,  on  varmaankin  monta  lapiollista  siinä 
turhaan  luotu,  olipa  sitten  tarkoitus  miten  hyvä,  innostus  miten  suuri 
tahansa. 

On  sitä  ilahuttavampaa,  että  näiden  monilukuisten  yritysten  joukossa 
on  yksi,  joka  mainitussa  suhteessa  kelpaa  muille  seurattavaksi  esimer- 
kiksi:   Lohjan  kotiseutututkimustyö.     Sen  etunenässä  on  jo  toistakym- 

mentä  vuotta  ollut  tohtori  R.  Boldt,  jonka  palava  rakkaus  kotiseutuun 
ja  sen  menneisyyteen  on  vähillä  voimilla  ja  vähillä  varoilla  suurtöitä 
aikaansaanut.  Se  julkaisusarja,  Lisiä  Lohjan  pitäjänkertomukseen,  joka 
muodostaa  yhden  —  ehkä  näkyvimmän  —  tuloksen  hänen  johtamas- 
taan ja  elähyttämästään  työstä  ja  johon  tohtori  G.  Rein  nyt  on  liittänyt 
uuden,  arvokkaan  lisän,  on  mitä  kaunein  todiste  tämän  työn  arvosta; 
viisitoista  nidettä,  useimmat  tunnettujen  tiedemiesten  käsistä,  sisällöl- 
tään mitä  erilaatuisimmat  ja  kuitenkin  muodostaen  eheän  kokonaisuuden, 
selväpiirteisen  kuvan  Lohjan  pitäjästä,  sen  maantieteestä,  sen  geologiasta, 
sen  eläimistöistä,  ilmastosta  samoin  kuin  sen  historiasta,  muinaismuis- 
toista, taloudellisesta  kehityksestä  y.  m.  s.  Tohtori  Boldtin  on  onnis- 
tunut aatteelleen  voittaa  monta  tunnettua  nimeä  —  E.  Nervander,  A,  O. 
Heikel,  Ad.  Neovius,  Alex.  Luther,  A.  E.  Streng,  G.  Rein,  O.  Wich- 
mann  —  jotka  takaavat  meille  kirjasten  tieteellisen  arvon  kansantajui- 
sen esityksen  ohella. 

Juuri  tohtori  Boldtin  kehoittamana  ryhtyi  tohtori  Gabriel  Rein  muu- 
tama vuosi  takaperin  keräilemään  aineksia  Lohjan  pitäjänhistoriaan;  hä- 
nen tutkimustensa  tuloksena  ilmestyi  pari  vuotta  sitten  tässä  aikakaus- 
kirjassa kirjoitelma  „  Papillinen  riita  Lohjalla  1700-luvulla"  s^kä  nyt  esil- 
läoleva wHistoriska  anteckningar  om  Laxpojo  gärd".  Lähteenä  on  te- 
kijä käyttänyt  ennen  kaikkea  talon  omaa  arkistoa,  Lohjan  kirkon  arkis- 
toa sekä  tuomiokirjoja.  Kirkkoherra  Ad.  Neoviuksen  laajasta,  Lohjan 
kirkollisia  oloja  kuvaavasta  teoksesta  sekä  hänen  lukuisista  muistiin- 
panoistaan mainitsee  toht.  R.  myös  ammentaneensa  useita  tietoja. 

Laakspohjan  kartanon  varhaisimmat  vaiheet  katoovat  keskiajan  hä- 
märyyteen. Tosin  tiedetään  läntisen  Uudenmaan  tuomarin  Niilo  Inge- 
sonin  v.  1402  vahvistaneen  Laakspohjan  ja  Vaanilan  väliset  rajat;  to- 
sin mainitaan  v.  1447  muuan  „Jöns  Larsson  Laxpoijast"  lautamiehenä 
ja  1492-vuoden  tuomiokirjoissa  muuan  „  Michel  Michelson"  tilan  omis- 
tajana; edelleen  selviää,  että  Laakspohjassa  tähän  aikaan  oli  useampia 
haltijoita,  mutta  mitään  yhtenäistä  kuvausta  sen  silloisista  vaiheista  eivät 
tällaiset  hajanaiset  ja  harvalukuiset  tiedot  pysty  antamaan.  Kartanon 
historia  alkaa  vasta  1555.  Silloin  saapi  se  vieraanaan  tervehtiä  itse 
kuningasta  ja  Juhana-prinssiä,  ja  joskohta  kokoontuneet  talokkaat  innos- 
tuivat ylen  määrin  viettämään  tätä  suurta  tapahtumaa  in  Baccho  ja  rähi- 
nällään herättivät  kuninkaassa  suuttumusta,  korotti  hän  kuitenkin  Laaks- 
pohjan kuninkaankartanoksi,  liitti  Lohjan  ja  Vihdin  pitäjät  siihen  ja  mää- 
räsi erään  Lydik  Pälssonin  sen  voudiksi. 

Kun  Erik  XIV  riisti  veljeltään  hänen  herttuakuntansa,  joutui  Laaks- 
pohja  joksikin  aikaa  valtioneuvos  Nils  Boijen  omaksi.  Sitten  antoi  ku- 
ningas sen  rälssitalona  Nils  Bertilssonille,  mutta  Juhana,  noustuaan  val- 
taistuimelle, lahjoitti  kartanon  sekä  monet  muut  tilukset  Lohjan  ja  Lo- 
pen pitäjissä  entiselle  wkyökkimestarilleen,l  Johan  Boosille,  Nils  Ber- 
tilssonin  velipuolelle.  Osittain  naimisten,  osittain  uusien  läänitysten 
kautta  siirtyy  Laakspohja  sitten  Magnus  Stiernkorsille,  Joachim  Schee- 
lille  sekä  Slang-suvulle,  jonka  hallussa  se  vielä  oli,  kun  1681 -vuoden 
reduktiooni  riisti  sen  viimeisen  omistajan  leskeltä,  Anna  Slangilta.  Hal- 
litus antoi  Laakspohjan  rustivelvollisuutta  vastaan  liivinmaalaiselle  ratsu- 
mestarille   Otto   Johan  Wellingkille.     Tämä  oli  tietenkin  omiansa  anta- 

maan  aihetta  pitkäaikaiseen  joskin  usein  sangen  aiheettomaan  riitaan  kar- 
tanon entisen  ja  uuden  omistajan  kesken.  Rouva  Siang  väitti  rouva 
Wellingkin  kirkossa  soimanneen  häntä  sanoilla  ,en  gammal  djefwull, 
een  sadan  som  iblandh  trälpackor  finnes,  och  een  fijlbytta".  Wellingk 
oli  palvelukseensa  ottanut  rouva  Slangin  talonvoudin,  niittänyt  heinät 
kolmelta  hänen  niityltään,  riistänyt  hänen  huonekalunsa  j.n.e.  Oikeus 
ratkaisi  asian  rouva  Slangin  eduksi,  mutta  pari  vuotta  senjälkeen  muutti 
sekä  hän  että  ratsumestari  Wellingk  manan  majoille. 

Laakspohja  joutuu  sittemmin  v.  1731  oston  kautta  Wellingkin  pe- 
rillisiltä kapteeni  Gustaf  Armfeltiile,  karolini  Carl  Gustaf  A:n  pojalle  ja 
Gustaf  Mauritz  A:n  isoisälle.  Hänen  suvussaan  pysyi  se  vuoteen  1797 
asti,  jolloin  kartanon  osti  kenraali  Karl  Gustaf  Ehrnrooth.  Sittemmin 
näemme  Laakspohjan  kaksi  eri  erää  E:n  pojan,  Magnus  Erik  Ehrnroothin 
hallussa,  ja  v.  1848  joutuu  se  oston  kautta  Linder-suvun  omaksi. 
Kolmatta  vuotta  sitten  möi  varatuomari  Hj.  K.  Linder  Laakspohjan, 
Moision,  Ventilän  ja  Veijolan  kartanot  varatuomari  Walter  Ahlqvistille, 
joka  vuorostaan  v.  1907  möi  tilukset  kapteeni  Hj.  v.  Bonsdorffille. 

Ventilän,  Moision  ja  Veijolan  kartanoista,  jotka  vv.  1761,  1769  ja 
1819  liitettiin  Laakspohjaan,  on  tekijä  esitykseensä  liittänyt  erittäin  va- 
laisevat ja  tarkat  tiedot.  Moisio  tavataan  asiakirjoissa  jo  v.  1405  ja 
oli  kauvan  Dufva-suvun  hallussa.  Muut  kaksi  maatilaa  mainitaan  ensi 
kerran  1546;  Ventilän  omistajista  lueteltakoon  m.  m.  Boosin,  Tavastin 
ja  Wellingkin  suvut,  Veijolan  haltijoista  Arckenholtzin  ja  Silanderin 
suvut. 

Saattamatta  tässä  laajemmin  referoida  tohtori  Reinin  ansiokasta  esi- 
tystä, keholtamme  lukijoitamme  itse  tutustumaan  tähän  kirjaseen.  Siinä 
avautuu  katseillemme  —  usein  miltei  tietämättämme  —  palanen  mo- 
nen vuosisadan  aikuista  Suomen  sisäistä  historiaa  pienoiskoossa.  Ja 
jo  sellaisenaan,  lisänä  maamme  köyhään  sivistyshistorialliseen  kirjalli- 
suuteen, on  tämä  teos  ilolla  tervehdittävä. 

A.  W-n. 


Katsaus. 


Tohtori  Kaarlo  Olavi  Lindeqvist,  kotimaisen  historiantutkimuksemme 
etevimpiä  ja  tuotteliaimpia  edustajia  täytti  t.  k.  9  p:nä  50  vuotta.  Ei 
ainoastaan  tieteellisenä  vaan  kansantajuisenakin  historiankirjoittajana  on 
toht.  L.ilS  takanaan  harvinaisen  runsas  ja  arvokas  tuotanto.  Meidän 
tarvinnee  vaan  huomauttaa  julkaisuista  sellaisista  kuin  „ Suomen  oloista 
isonvihan  aikana"  (1886),  „ Pikkuvihan  aika  Suomessa"  (1889),  «Eräs 
tapaus  Puolan  viimeisiltä  ajoilta"  (1891),  „ Piirteitä  maalaisväestön 
oloista  Europassa  18:11a  vuosisadalla"  (1892),  n Tietoja  Suomesta  Venä- 
jälle viedyistä  sotavangeista  vv.  1741—42"  (Hist.  ark.  XII),  „Kaarle 
XILnnen  soturien  perustamasta  Tobolskin  koulusta"  (1895),  »Järjen 
kultti  Ranskassa  vallankumouksen  aikana"  (1896),  »Ahvenan  kongressin 
Suomelle    tuottamista    rasituksista"    (Hist.    ark.    XIV),    „ Pietari    Suuri, 

Venäjän  ensimmäinen  keisari11  (1896)  y.  m.  m.  Ja  ennen  kaikkea  on 
meidän  mainittava  hänen  laajalle  levinneet  ja  suurta  suosiota  osakseen 
saaneet  kansanteoksensa  »Yleinen  historia"  ja  „ Suomen  historia" ,  joissa 
toht.  L.  on  luonut  itselleen  pysyvän  muistomerkin  Suomen  kirjallisuuden 
historiassa. 

Koulumiehenä,  historianopettajana  ja  yliopiston  dosenttina  on  toht. 
L.  niinikään  suorittanut  harvinaisen  kauniin  ja  runsaita  hedelmiä  kanta- 
neen työn.  »Erinomaisen  suoramielisellä  ja  eheällä  luonteellaan",  lausui 
äskettäin  muuan  hänen  entisiä  oppilaitaan,  »on  hän  saavuttanut  oppi- 
laittensa piireissä  yksimielisesti  rakastetun  ja  ihaillun  nimen.  Hän  on 
niitä  toistaiseksi  meillä  verrattain  harvoja  opettajia,  joka  sisällysrikkaan 
aineensa,  oman  kansan  ja  ihmiskunnan  historian  opettajatyöllään  todella 
voipi  tehdä  »elämän  opetukseksi-  ja  kiinnittää  aineeseensa  oppilaan 
harrastuksen  ja  kunnioituksen.* 

Mieluinen  velvollisuutemme  on  täysin  sydämin  yhtyä  niihin  onnen- 
toivotuksiin, joissa  toht.  Lindeqvistin  monet  oppilaat  ja  ystävät  näinä 
päivinä  ovat  ilmituoneet  rakkauden  ja  kunnioituksen  tunteensa  häntä 
kohtaan  —  velvollisuus  sitä  mieluisampi,  kun  aikakauskirjallamme  on 
ilo  lukea  hänet  etevimpien  ja  innokkaimpien  avustajainsa  piiriin. 


Historialliset  luennot  Yliopistossa.  Nyt  alkavana  lukuvuonna  an- 
saitsevat etenkin  seuraavat  yliopistolliset  luennot  historianharrastajain 
huomiota:  Prof.  /.  Gummerus  luennoi  „ Suomen  kirkkohistoriaa  v:sta 
1686  nykyaikaan"  sekä  edelleen  syyslukuk.  „ Vanhan  kirkon  historiaa 
vv.  380—430  välisellä  ajalla"  ja  kevätlukuk.  »Englannin  kirkkohisto- 
riaa 1700-luvulta  lähtien."  Prof.  E.  G.  Palman  luennoi  *Suomen  his- 
toriaa vuodelta  1809."  —  Prof.  K.  Tallqvist  esittää  yleistajuisesti 
„  muinaisitämaista  sivistyshistoriaa/  valaisten  ainettaan  skioptikonku- 
villa.  —  Prof  M.  G.  Schybergson  esittää  „  yleiskatsauksen  Suomen 
kulttuurikehitykseen  18  vuosisadalla."  —  Prof.  C.  G.  v.  Bonsdorff 
luennoi  syyslukuk.  »ruotsalais-suomal.  valtiolaitoksen  historiaa  vuoteen 
1772a  sekä  kevätlukuk.  »Pohjoismaiden  historiaa  1721—1815."  — 
Prof.  K.  Grotenfelt  luennoi  «Suomen  historiaa  vanhimmista  ajoista  al- 
kaen" sekä  „HansaIiiton  historiaa,  nimenomaan  tarkkaamalla  sen  mer- 
kitystä Pohjoismaille."  —  Prof.  Mj.  Crohns  luennoi  „ naista  ja  hänen 
asemaansa  koskevan  käsitystavan  historiallisesta  kehityksestä"  sekä  „ kes- 
kiajan historiaa."  —  Dos.  V.  V.  Nordström  luennoi  »maanomistussei- 
koista  ja  peltolainsäädännöstä  Roomassa"  sekä  „ Rooman  ja  sen  maa- 
kuntien hallinnosta  keisariajalla."  —  Dos.  K-  J-  Hidän  luennoi  syyk- 
lukuk.  »Italiasta  Augustuksen  aikana"  ja  kevätlukuk.  „ viime  vuosisadan 
tärkeimmistä  muinaislöydöistä  klassillisen  arkeologian  alalla."  —  Dos. 
K.  /?.  Melander  esittää  »maanomistuksen  ja  maanviljelyksen  historiaa."  — 
Dos.  G.  Suolahti  luennoi  »suomalaisen  sivistyksen  historiaa  18:11a  vuo- 
sisadalla." —  Dos.  K.  V.  Voionmaa  luennoi  syyslukuk.  „ isänmaan  his- 
toriasta maantieteen  valossa"  sekä  kevätlukuk.  vaihtoehtoisesti  „työn 
historiaa  Suomessa."  —  Dos.  Alma  Söderhjelm  luennoi  »Napoleonista 
ja  hänen  perheestään." 

Voimme  vielä  mainita,  ettfl.prof.  W.  Ruin  esittää  «uudemman  peda- 
gogiikan historiaa/  prof.  W.  Söderhjelm  m  Italian  kirjallisuutta  renesanssin 
ajalla/  prof.  J.  J.  Tikkanen  n  kuvaamataidetta  XVI  ja  XIX  vuosisadalla/ 
dos.  U.  T.  Sirelius  «suomalais-ugrilaista  kansatiedettä"  ja  dos.  G. 
Castren  n  ranskalaisen  romantiikan  syntyä  ja  kehitystä/ 


Tunnettu  ruotsalainen  sotahistorioitsija  C  O.  Nordensvan  on  Suo- 
men sodan  100- vuotismuiston  johdosta  julkaissut  huomiota  herättäneen 
teoksen  n1808  Synpankter  och  betraktelser,"  joka  pääasiassa  muodos- 
taa yhteenvedon  tekijän  aikaisemmasta  laajasta  teoksesta  „Finska  kriget 
1808 — 1809."  Uutta  on  esilläolevassa  esityksessä  varsinkin  se,  että 
Nordensvan  koettaa  osoittaa,  miten  tarkoin  silloinen  sodankäynti  vastasi 
aikakauden  yleistä  käsityskantaa,  miten  selvästi  siinä  kuvastuvat  monet 
1700-luvun  omituiset  ilmiöt,  miten  se  ilmituo  katsomuksen,  sekä  yleis- 
inhimillisen että  sotilaallisen,  joka  kokonaan  on  nykyaikaisesta  poikkeava. 

Teoksen  muoto  on  suppea  ja  selväpiirteinen,  esitys  osoittaa  harvi- 
naista asiantuntemusta.  Tärkeimmät  yksityistapahtumat  esitetään  selvästi; 
vähemmän  tärkeät  on  tekijä  jättänyt  mainitsematta  milloin  yhteys  sen  on 
sallinut.  Varsinkin  on  huomiota  luotu  sodankäynnin  taktilliseen  puoleen, 
jonka  sodan  tähänastiset  historioitsijat  IHan  useasti  ovat  jättäneet  valai- 
sematta. 

Viimeisen  luvun  nimenä  on  „Sata  vuotta  myöhemmin. "  Tässä  huo- 
mauttaa tekijä  siitä  suhteellisen  vähäisestä  voimasta,  minkä  venäläiset 
1 808  saattoivat  sotatantereelle  asettaa.  Tällaisissa  olosuhteissa  on  se 
Venäjän  ylivoiman  pelko,  mikä  lakkaamatta  vallitsi  sen  naapureissa  ja 
masensi  heidän  puolustuskykyään,  miltei  selittämätön,  «Tästä  ihmis- 
laumojen, maanavaruuksien  itsetiedottomasta  ylivoimasta  ovat  venäläiset 
valtiomiehet  aina  oivaltaneet  luoda  naapureilleen  uhkaavan  aaveen,  jonka 
taikavoima  ulottuu  vielä  meidänkin  päiviimme  asti. a 

Kunnollisten  johtajain  puutteeseen  ruotsalais-suomalaisessa  armeijassa 
tahtoo  tekijä  panna  paljonkin  painoa.  Useimmat  sen  päälliköistä 
olivat  sekä  itseluottamusta  että  sotatieteellistä  sivistystä  kokonaan  vailla. 
Ainoat  kokemuksensa  olivat  he  omaksuneet  1788 — 90  vuosien  taktilli- 
sesti  vähäpätöisistä  sotatapahtumista.  Niinpä  saattoivat  he  useimmiten 
miehuullisesti  astua  vaaraan  milloin  se  heitä  lähestyi,  mutta  harvalla  oli 
sotapäällikön  laajallekantavaa,  syvälle  tunkeutuvaa  katsetta  tahi  hänen 
kykyään  hallita  kaikkea. 

Viaporin  kohtalossa  huomaa  N.  selvän  todisteen  niistä  surullisista 
seurauksista,  mitkä  saattavat  syntyä  jos  luottamusmiehet  valitaan  heidän 
luonteenominaisuuksiaan  ja  kykyään  tarkoin  tuntematta.  «Onko  missään 
tärkeämpää  kuin  juuri  rajalinnoituksissa,  että  johtoon  pannaan  oikeat 
miehet,  täysivoimaiset  sotilaat  ja  että  ennen  kaikkea  kartetaan  jokaista 
tyytymätöntä.-  . 

Sodankäynti  1808  osoittaa  myöskin,  että  yksityisten  päälliköiden 
tahdonlujuus  ja  toimintakyky  tosin  erikoisissa  tilaisuuksissa  saattaa  edis- 
tävästi vaikuttaa  tapahtumain  kulkuun,  silti  kuitenkaan  jaksamatta  muuttaa 

yleistä   tilaa,   jos  korkein   johto   on  laskettu  heikkoihin  ja  kyvyttömiin 
käsiin. 


Islannin  maakunta-arkiston  hoitaja,  Jon  Torkelsson,  on  esittänyt  vaa- 
timuksen, että  Islannin  muinaisuutta  koskevat  asiakirjat  Tanskan  valtio- 
arkistossa  ja  yleisissä  kirjastoissa  ovat  jätettävät  Islannin  maakunta-arkis- 
toon. Tämän  johdosta  on  Tanskan  kirkollisasiain  ministeri,  jonka  val- 
vonnan alla  maan  yleiset  arkistot  ja  kirjastot  ovat,  vaatinut  lausuntoa 
Tanskan  valtioarkistonhoitaja  Secherilta,  ylikirjastonhoitaja  Langelta  ja 
n.  k.  arnemagneanilaisen  komissionin  jäseniltä. 

Tämän  islantilaisen  arkistomiehen  perin  luonnollisen  vaatimuksen  on 
Köpenhaminalainen  „Nationaltidende"  leimannut  hävyttömäksi. 


Magnus  Gabriel  de  la  Gardiesta  ja  hänen  suhteestaan  1654-vuoden 
hallitsijainvaihtoon  on  Per  Sondän  julkaissut  laahjahkon  tutkielman  Hi- 
storisk  Tidskriftin  t.  v.  1  vihossa.  Harvoin,  alottaa  tekijä  esityksensä, 
lienee  katastroofi  ylemmissä  virkamies-  ja  hovipiireissä  herättänyt  sen- 
tapaista huomiota  kuin  joulukuussa  1653  noussut  huhu  valtakunnan 
loistavimman  ylimyksen,  Magnus  Gabriel  de  la  Gardien  joutumisesta 
täydelliseen  epäsuosioon.  Tiedettiinhän,  että  kamari  koi  leegi  n  tileissä 
oli  melkoisia  selvittämättömiä  eriä,  samoin  tunnettiin  kreivin  rajaton 
loistonhimo  ja  monet  myös  tiesivät,  että  hän  erittäin  kiirreellisesti  kor- 
jautti erään  tilansa,  Arensburgin,  linnoitukset.  Kaikki  tämä  antoi  kyl- 
liksi aihetta  moniin  juttuihin,  jotka  kuitenkin  olivat  toinen  toistaan  epä- 
luotettavammat. Koko  tämän  suuren  tapahtuman  aiheena  itse  teossa  oli 
vähäinen  juorujuttu,  jonka  historia  pääpiirteissään  on  seuraava. 

Marraskuussa  1653  oli  kuningatar  neuvostokouksen  loputtua  pidät- 
tänyt luonaan  de  la  Gardien  ja  keskustellut  hänen  kanssaan  erinäisistä 
yleisempää  luonnetta  olevista  asioista.  Tällöin  oli  hän  kovasti  kiittänyt 
joitakuita  henkilöitä  heidän  erinomaisesta  uskollisuudestaan  ja  uutteruu- 
destaan. Tämä  koski  kreivin  arimpaan  kohtaan,  ja  hän  sai  heti  aiheen 
väittää  eräiden  kertoneen,  että  kuningatar  muka  oli  syyttänyt  häntä  petok- 
sesta; olipa  joku  tiennyt  mainita,  etfei  kuningatar  milloinkaan  enään 
ottaisi  häntä  armoihinsa;  itse  ei  Kristina  muka  haluaisi  vahingoittaa  häntä, 
mutta  jos  joku  muu  (=perintöruhtinas !)  sen  tekisi,  »nauraisi  Kristina  sitä"» 

Liian  myöhään  oivalsi  de  la  Gardie  heittäneensä  kipinän  ruutivaras- 
toon. Kristinan  äreään  kysymykseen:  kuka  sen  sanoi,  vastaa  de  la  Gardie: 
Steinberg,  mutta  korjaa  parin  päivän  kuluttua  nimen  SchlippenbachiksL 
Varmuuden  vuoksi  lähettää  hän  sitten  tälle  kaksikin  kirjettä,  joissa  hän 
koettaa  kehoittaa  S:ia  muodostamaan  käsityksensä  heidän  välisestä  kes- 
kustelustaan niin,  että  siitä  koituisi  kreiville  etua.  „Minä  oikein  hikoi- 
len", kirjoittaa  De  la  G.,  „ ajatellessani,  että  syyttömästi  olen  joutunut 
näitten  lörpötysten  uhriksi".  Kirjeet  eivät  kuitenkaan  tuota  toivottua 
tulosta,  ja  kun  Schlippenbach  allapäin  saapuu  kuningattaren  kutsumana 
Upsalaan,    lähettää  kreivi    neljä   ystäväänsä   S:n    luo  pyytämään  hänen 

selitystään  eräistä  kirjallisista  ponsista,  joiden  sisältönä  oli,  että  S.  myönsi 
lausuneensa  sen,  minkä  De  la  G.  oli  kunigattarelle  kertonut.  Tulos  oli 
sama  kuin  ennenkin;  S.  väitti,  ettei  hän  milloinkaan  ollut  sanonut  Stein- 
bergin  väittäneen,  että  kuningatar  olisi  soimannut  kreiviä  petoksesta. 
Kuningattaren  edessä  tapasivat  sitten  De  la  G.  ja  S.  toisensa,  jolloin 
kreivi  Kristinan  läsnäollessa  kutsui  Schlippenbachia  „  roikaleeksi  ja  roistoksi  * . 
Kristina,  jonka  huomattavimpia  luonteenominaisuuksia  oli  totuudenrak- 
kaus, tunsi  syvintä  inhoa  nähdessään  suosikkinsa  yrittävän  pelastua  (kuten 
hän  luuli)  valheen  avulla.  Vielä  elämänsä  ehtoolla  kirjoitti  hän  Picquesin 
memoarein  reunaan,  De  la  Gardien  nimen  kohdalle,  sanan  »menteur*- 
(valehtelija). 

Heti  kohtauksen  päätyttyä  sai  kreivi  , kehoituksen41  palata  tiluksilleen. 
Edelleen  kiellettiin  häntä  näyttäytymästä  hovissa  ennenkun  tahra  oli  pois- 
tettu. (Kuningatar  teki  tiettäväksi,  että  tämä  oli  tapahtuva  kaksinotte- 
lun  kautta).  Mutta  De  la  Gardien  ei  suinkaan  tehnyt  mieli  tapella  halvan 
everstin  kanssa.  Hädissään  päätti  hän  pyytää  neuvoa  kanslerilta  ja 
langoltaan,  Kaarle  Kustaalta. 

Oxenstierna  oli  tällä  haavaa  Tukholmassa,  ja  valtioneuvos  Arvid  Forbus 
suostui  esittämään  De  la  Gardien  asian  hänelle.  Oxenstiernalle  oli  se 
mitä  epämieluisin.  Hän  moitti  sangen  ankarasti  kreiviä  ja  kehoitti  häntä 
äitinsä  ja  puolisonsa  kautta  koettamaan  lepyttää  Kristinaa.  Prinssi  taa- 
sen pelästyi  kovin  kuultuaan  De  la  Gardien  asian,  uskotellen  jo,  että 
hänenkin  nimensä  oli  juttuun  sekaantunut.  Kuningatarta  hän  hartaasti 
kehoitti  jättämään  sikseen  koko  asian,  Oxenstiernaa  puhumaan  kreivin 
puolesta,  De  la  Gardieta  itseään  turvautumaan  kuningattaren  auktoriteettiin 
ja  heittämään  kaikki  tuumat  taistelusta,  oikeudenkäynnistä  y.  m.  sikseen 
sekä  tässä  n onnettomuudessa  käyttäytymään  kuin  kristitty  ainakin". 

De  la  Gardie  noudatti  osittain  Oxenstiernan  antamia  neuvoja.  Muu- 
tamat hänen  naissukulaisensa  pääsivät  kuningattaren  puheille,  ja  Kris- 
tina esiintyi  erittäin  armollisesti  heitä  kohtaan.  Kreivi  kirjoitti  itse 
kirjeen  kuningattarelle,  anoen  jälleen  pääsevänsä  entiseen  suosioon, 
mutta  Kristinan  ankara  vastaus  osoitti  kyllin  selvästi,  että  De  la  Gardiella 
ei  enään  ollut  mitään  voitettavanaan.  Epä  viisaasti  kyllä  lähetti  kreivi 
vielä  erään  puolustuskirjeen  majesteetille  ja  vakuutti,  että  hänen  «sydä- 
mensä on  vuotava  verikyynelettä  hänen  arvonsa  palauttamiseksi  maail- 
man silmiin."  Se,  että  tämä  pateettinen  lause  jäi  kun  jäikin  vaan 
paperille,  herätti  Kristinassa  yhä  syvempää  inhoa.  Hän  turvautui  kei- 
noon, joka  epäilemättä  oli  hyvin  arvelluttava,  eroitti  tutkinnotta  ja  tuo- 
miotta valtionrahastonhoitajan  virastaan. 

Monelta  taholta  kehoitettiin  nyt  kreiviä  kääntymään  Oxenstiernan 
puoleen  —  ainoan,  jonka  vielä  luultiin  voivan  palauttaa  asiat  oikealle 
tolalleen.  Kuningatarkin  kehoitti  kansleria  yhtymään  riidan  ratkaisijaksi. 
Oxentierna,  pahoillaan  näiden  pyyntöjen  johdosta,  koetti  tosin  puhua 
De  la  Gardien  puolesta,  mutta  puolustus  oli  perin  laimea,  eikä  johta- 
nut mihinkään  tulokseen.  Kreivi  aikoi  nyt  turvautua  oikeudenkäyntiin, 
mutta  perintöruhtinas  kehoitti  vakavasti  häntä  „att  icke  sä  högt  adstrin- 
gera  sig  tili  nägre  smä  punktilier  af  reputation-,  vaan  rauhallisesti  ti- 
lallaan odottamaan  asioiden  edullista  ratkaisua.  Neuvoa  noudattaen 
matkusti  De  la  Gardie  huhtikuussa  1654  Vestergötlantiin. 

Toivottua  muutosta  ei  kuitenkaan  ilmaantunut.  Päinvastoin:  Touko- 
kuun 24  p:nä  pakoitti  Kristina  neuvoston  nimikirjoituksillaan  vahvista- 
maan  kirjelmän,  joka  De  la  Gardien  perheeltä  ainaiseksi  riisti  Saaren- 
maan, Poelin  ja  Neuklosterin.  Ja  kuningattaren  viimeinen  teko  ennen 
luopumistaan  oli  käsky  „uti  tillbörligt  rum"  ritarihuoneeseen  vastaan- 
ottaa —  kreivit  Schlippenbach  ja  Steinberg  —  isku,  jonka  kirvelyä 
De  la  Gardie  varmaankaan  ei  eläessään  voinut  unhoittaa. 

Kaarle  Kustaan  noustua  valtaistuimelle  toivoo  De  la  Gardie  uudel- 
leen voittavansa  entisen  loistavan  asemansa  hovissa.  Axel  Oxenstier- 
nassa  näki  hän  kuitenkin  esteen  yrityksilleen  ja  tämän  perusteella  kan- 
toi hän  katkeraa  vihaa  vanhaa  kansleria  kohtaan.  Kuninkaan  sihteerille 
jätti  hän  joukon  puolustuskirjoituksia  kuninkaalle  esitettäviksi.  Mutta 
vastaus  oli  kaikkea  muuta  kuin  tyydyttävä.  Sihteeri  Sylvius  saapui 
itse  Läckö-linnaan,  vakuutti  kuninkaan  olevan  suosiollisen  ja  kreivin 
saavan  syyspuoleen  kutsun  Kaarle  Kustaan  häihin  —  mutta  ryhtyi 
samalla  lopullisiin  toimenpiteisiin  reduktionin  kohtaamien  tilusten  otta- 
misesta kruunun  haltuun. 

Voidakseen  Tukholmassa  oleskelevien  vaikutusvaltaisten  sukulaistensa 
ja  ystäväinsä  kautta  pelastaa  kaiken,  mikä  vielä  oli  pelastettavissa,  lä- 
hettää De  la  Gardie  sihteerinsä  Gustaf  Mtillerin  pääkaupunkiin.  Möl- 
ler puhutteli  neuvoston  jäseniä,  kävi  kreivien  Jakob  de  la  Gardien  ja 
Lewenhauptin  sekä  piispa  Johannes  Matthisen,  ehkäpä  kuninkaankin 
puheilla.  Turhaan.  Epätoivoissaan  kirjoittaa  hän:  „ Elämääni  olen  kyl- 
lästynyt, toivoisinpa  pääseväni  maan  poveen,  koska  niitä  niin  monta 
on  vastassa."  Tulos  oli,  että  De  la  Gardielle  selveni,  että  kuningas 
ei  halunut  tietää  mistään  puolustuksesta.  Kaiken  pahan  juuri  oli  (ar- 
veli kreivi)  Axel  Oxenstierna  poikineen!  n Voinhan  psalmin  sanoin  lau- 
sua", huudahtaa  De  la  Gardie,  „se  vanha  vainooja,  kavala,  kauhia,  on 
kiivas,  kiukkuinen  ja  julma,  hirmuinen;  ei  löydy  maassa  vertaa!" 

De  la  Gardien  toiveet  päästä  jälleen  kamarikolleegin  päälliköksi, 
raukenivat  tyhjiin.  Kuninkaan  käskystä  siirrettiin  hän  kenraalikuvernöö- 
riksi inhoamaansa  Livlantiin,  jossa  hän  viipyi  Kaarle  Kustaan  hallitusajan. 

Kuuden  vuoden  perästä  oli  näyttämö  täysin  muuttunut:  Kristina 
kaukana  etelässä,  kuningas,  Axel  ja  Erik  Oxenstierna  kuolleet,  Schlip- 
penbach oli  hukkunut  haaksirikossa,  Herman  Fleming,  De  la  Gardien 
seuraaja  kamarikolleegin  päällikkönä,  työnnetty  syrjään.  Uusi  jakso  De 
la  Gardien  vaiherikkaassa  elämässä  on  alkamassa. 


Arvokkaassa  aikakauskirjassa  »Journal  of  Hellenic  Studies"  voi.  28 
on  H.  I.  Bell  julaissut  erittäin  mieltäkiinnittävän  selostuksen  uudesta  suu- 
resta papyruslöydöstä  Ylä-Egyptissä,  muinaisen  Aphrodiitopoliin  rauni- 
oista. Papyrukset  ovat  harvinaisen  myöhäiseltä  ajalta,  8:lta  v:sadalta  j.  Kr. 
mutta  juuri  siksi  niiden  merkitys  on  niin  suuri.  Ne  sisältävät  näet  hal- 
linnollista kirjevaihtoa  ja  asiakirjoja  Arabialaisten  hallituksen  alkuajoilta 
(päivämäärällä  varustetut  asiakirjat  ovat  28  p.  jouluk.  708 — 1  p.  kesäk. 
711)  ja  luovat  hyvin  tervetullutta  valaistusta  maan  uusien  hallitsijain 
hallitustapoihin.    Virallisesti  käytetään  kolmea  kieltä,  arabiaa,  kreikkaa  ja 

koptin-kieltä,  joista  kuitenkin  viimeksimainittu  näyttää  olevan  käytetty 
ainoastaan  kunnallisten  viranomaisten  tiedonannoissa  kuntalaisille,  kun 
taas  ylemmät  hallinnolliset  viranomaiset  aina  lähettivät  julistuksensa  ja 
määräyksensä  kaksikielisinä,  arabian-  ja  kreikankielisinä.  Virkamiehistö 
on  nimistä  päättäen  kokoonpantu  etupäässä  kreikkalaisista  paitsi 
että  ylimmät  virat  luonnollista  kyllä  ovat  arabialaisten  käsissä. 
Hallinto  näyttää  olleen  lujasti  keskitetty;  keskushallitus  määrää  hyvinkin 
vähäpätöisissä  asioissa  ja  sieltä  lähtevä  kirjevaihto  on  erinomaisen  run- 
sas. Enimmäkseen  käsitellään  verotuskysymyksiä,  muun  muassa  on 
säilynyt  verrattain  laajoja  tilejä  verojen  kannosta,  mutta  muitakin  puolia 
hallinnosta  esiintyy.  Niin  varsin  moni  virkakirje  sisältää  määräyksiä 
karkulaisten  palauttamisesta  kotipaikalleen  ja  heidän  sakottamisestaan» 
sillä  asukkaat  olivat  turpeeseen  sidotut  eivätkä  luvatta  saaneet  siirtyä 
asuinpaikaltaan.  Mistä  syystä  pako  oli  tapahtunut  ei  mainita,  mutta 
näyttää  siltä  kuin  tässä  olisi  merkkejä  siitä  levottomuudesta,  joka  val- 
litsi kansassa  ja  joka  johti  koptilaisten  ensimaiseen  suurempaan  kapi* 
naan  (725—726  Kr.  j.)  Eikä  sotalaitoskaan  jää  vaille  tervetullutta  lisä- 
valaistusta; etenkin  kun  laivasto-oloista  on  puhetta,  luemme  määräyksiä  me- 
rimiesten olosta,  laivatouvien,  rakennuspuiden,  naulojen  y.  m.  lähettä- 
misestä eri  satamiin,  jossa  kalifikunnan  laivasto-osastot  olivat  majoitet- 
tuina. —  Ilmeisesti  arabialaiset  valloittaessaan  maan  säilyttivät  varsin 
suuret  osat  hallintoa  entisellään,  byzantilaismallisena,  muovaillen  sitä  ai- 
noastaan niin  paljon  kuin  välttämättömäksi  huomasivat. 


Keväällä  alkoi  Cambridgen  (Massachusets)  Harvard-yliopisto  toimittaa 
laajoja,  viideksi  vuodeksi  suunniteltuja  kaivaustöitä  Samariassa,  vanhan 
Israelin  (=Efraimin)  pääkaupungissa,  jonka  v.  722  Assyrian  kuningas 
Sargon  II  (722—705)  hallituksensa  ensi  työksi  valloitti  ja  hävitti. 
Viime  vuoden  lokakuulla  saatiin  „ Portilta-  lupakirja,  joka  kuitenkin 
sisälsi  sen  nimenomaisen  ehdon,  että  vasta  huhtikuulla  saataisiin  alottaa 
työt.  Kaivaustöitä  johtaa  tri  Schumacher,  jolla  on  apunaan  aina  yksi 
tahi  useampi  yliopiston  professori.  Toukokuulla  piti  prof.  Lyonin  parin 
muun  asiantuntijan  seuraamana  saapua  sinne. 


Toukokuun  8  p:nä  kuoli  Mtinchenissä  wieniläinen  professori  Edvard 
Glaser  54:llä  ikävuodellaan.  Glaserin  nimi  liittyy  välittömästi  viime 
vuosikymmenien  löytöretkiin  Etelä-Arabiassa.  Rohkeilla,  vaivaloisilla 
matkoillaan  hän  kokosi  eteläarabialaisia  kirjoituksia  enemmän  kuin  ko- 
konaisten yliopistojen  ja  tiedeseurojen  retkikunnat  yhteensä.  Osaksi 
kuitenkin  hänen  pitkällinen  kivuloisuutensa  esti  häntä  julkaisemasta  ja 
käsittelemästä  kokoomiaan  muistomerkkejä,  mutta  pääasiallisesti  saksa- 
laisten ja  itävaltalaisten  viranomaisten  karsaus  häntä  kohtaan  ja  leväpe- 
räisyys  ja  kitsaus  hänen  löytöjensä  julkaisemisessa  aikaansai  sen,  että 
hänen  kuollessaan  suurin  osa  hänen  laajoja  kokoelmiansa,  joita  ainoas- 
taan hän  tarpeeksi  tyydyttävällä  tavalla  olisi  voinut  käsitellä,  jäi  julkai- 

sematta,  puhumattakaan  niistä  laajoista,  pitkillä  matkoilla  kootuista  tie- 
doista, jotka  nyt  hänen  kanssansa  hautaan  vaipuivat.  Edvard  Glaserin 
työt  Etelä-Arabian  muinaismuistojen  ilmoille  saamiseksi  muodostavat 
käännekohdan  Etelä-Arabian  tutkimisen  historiassa.  „  Glaserin  kokoelma" 
muodostaa  nyttemmin  päälähteen  muinaisen  rikkaan  Etelä-Arabian,  sen 
vanhain  sivistyskansain,  sahalaisten  ja  minalaisten  historian,  uskonnon 
j.  n.  e.  tuntemiseksi.  Harvat  tosin  ovat  ne  muruset,  joita  „sabeistein" 
pöydiltä  putoaa,  mutta  niin  paljon  on  varmaa,  että  näiden  kansojen 
muinaisuuden  tunteminen  monessa  suhteessa  tulee  muuttamaan  käsitys- 
tämme vanhoista  Itämaista.  Varsinkin  on  Juudan  ja  Israelin  kansan  us- 
konnon muodostumiseen  tuntuvasti  vaikuttanut  etelä-arabialaisten  uskonto, 
etenkin  „ erämaassa  olon"  aikana.  Mainittakoon  vain  heidän  uskon- 
nossaan tavattu  levi  niminen  pappissuku.  Glaseria  saamme  tässä  suh- 
teessa paljosta  kiittää.  Hänen  nimensä  on  aina  orientalistien  kesken 
saapa  monumentum  aere  perennius. 

Vähää  ennen  Glaserin  kuolemaa  näkyi  aikakauskirjoista,  että  Glaser 
olisi  alkanut  toimittaa  »Altjemenische  Nachrichten  *  nimistä  vihkosarjaa, 
mutta  kaikesta  päättäen  yritys  on  rauennut  Kaiketi  sairautensa  esti 
häntä  siihen  ollenkaan  ryhtymästä.  Kuitenkin  hänen  harvat  julkaisunsa 
{enimmäkseen  aikakauskirjallisuuteen  siroteltuina)  todistavat  hänen  olleen 
nerokkaan  tiedemiehen. 

(H.  H.) 


Historiallisten  tapahtumain  säilymisestä  luonnonkansain  traditionissa 
on  toht.  R.  Lasch  julkaissut  mieltäkiinnittävän  tutkielman  GlobusAeh- 
dessä  (XCIII:  18).  Aluksi  huomauttaa  hän,  että  historiankirjoitus  ai- 
kaisemmin on  leimannut  luonnonkansat  n historiattomiksi ",  eikä  myön- 
tänyt heiliä  olevan  kykyä  mielessä  säilyttää  tapahtumia  ja  suullisten 
kuvausten  kautta  jättää  tietoa  niistä  myöhemmillekin  sukupolville.  Tässä 
mielessä  selitti  myyttientutkimuskin  myyttien  olevan  reaalista  taustaa 
'  vailla  ja  parhaasta  päästä  syntyneen  luonnonihmisen  halusta  löytää  se- 
litys jokaiseen  fyysilliseen  ja  sivistykselliseen  ilmiöön. 

Käsitys  luonnonkansain  ehdottomasta  historiattomuudesta  on  kuiten- 
kin melkolailla  muuttunut  Helmoltin  historiateoksen  ilmestyttyä  (1899) 
ja  mielipiteet  myyttien  merkityksestä  historiantutkimukselle  ovat  vaihtu- 
neet. Vastakohtana  filosoofisille  myyteille,  jotka  eivät  perustu  histo- 
riallisiin tapahtumiin  vaan  ovat  syntyneet  erikoisten  kunnallisten  olojen, 
tapojen  ja  laitosten  selvittämiseksi,  olemme  oppineet  johtamaan  luon- 
nonmyyttien  synnyn  taktillisista  luonnonilmiöistä. 

Metoodi,  jonka  avulla  voidaan  toteennäyttää,  missä  määrin  luonnon- 
kansat traditionin  kautta  saattavat  sukupolvesta  sukupolveen  säilyttää 
tietoja  historiallisista  tapahtumista,  on  aivan  päinvastainen  kuin  se,  jota 
myyttientutkimus  käyttää.  Puheenalainen  metoodi  lähtee  näet  aikaan, 
paikkaan,  henkilöön  nähden  täysin  määrätystä  tapahtumasta  ja  koettaa 
valaista  pitkänkö  ajan  ja  miten  tarkasti  tieto  siitä  on  elänyt  luonnon- 
kansassa. Joka  tapauksessa  edellyttää  tämä  metoodi  luonnonkansain 
traditionien  tarkkaa  tuntemista,  mikä  vielä  meidänkin  päivinämme,  huo- 
limatta etnografian  suuremmoisesta  kehityksestä  viime  vuosikymmeninä, 

on  hyvinkin  alkuperäisellä  kannalla.  Tekijän  esitys  saattaa  niinmuodoin 
antaa  ainoastaan  hyvin  ylimalkaisen  ja  heikon  kuvan  siitä,  missä  mää- 
rin kansantraditionit  ovat  voineet  myöhempiin  aikoihin  pelastaa  tietoja 
aikaisemmista  tapahtumista. 

Lähtekäämme  Amerikasta.  Tlinkitindiaanien  keskuudessa  on  mei- 
dän päiviimme  asti  säilynyt  kertomus  ensimäisen  eurooppalaisen  laivan 
(Cookin)  tulosta  heidän  maahansa  (v.  1778).  »Hänen  laivansa  peitti 
aluksi  sumu.  Vallan  äkkiä  hälveni  se,  ja  muuan  päämies  huomasi  lai- 
van. Ensi  kerran  näki  nyt  Tlinkiti  valkoihoisen.  Hän  läksi  laivaan  ja 
palasi  sitten  jälleen  kotiin.  Neljä  päivää  istui  hän  liikkumattomana  tu- 
len ääressä  miettien  tätä  kuulumatonta  ilmiötä,  sitten  kertoi  hän  kan- 
salleen sumupilvistä  saapuneista  oudoista  ihmisistä ".  —  Niinikään  elää 
tämän  heimon  muistissa  tieto  venäläisestä  kauppiaasta  Alexander  Bara- 
novista,  joka  v.  1793  ensi  kerran  joutui  Tlinkitien  yhteyteen  ja  joka 
v.  1799  perusti  Uus'-Arkangelsk-nimisen  siirtolan  Sitkasaarelle,  oleskel- 
len siellä  vuoteen  1818  asti  —  tarinoissa  n Nanakin  seikkailuista*. 

Etelä-Grönlannissa  on  eskimoiden  keskuudessa  vieläkin  säilynyt 
muisto  heidän  ja  normannien  välisistä  taisteluista  (1379  ja  1456)  Ete- 
läisessä Baffinmaassa  kerrotaan  nykyäänkin  Forbisherin  käynnistä  siellä 
(1576 — 78).  Makahindiaanien,  jotka  asuvat  Kap  Flatteryssa,  keskuu- 
dessa muistetaan  vielä,  miten  luutnantti  Quimper  v.  1792  perusti  espan- 
jalaisen siirtolan  Neeah-Baiin.  Tosin  tunsi  ainoastaan  yksi  heimon  jä- 
sen tarkemmin  tämän  tapahtuman  yksityiskohdat;  muut  antoivat  siitä 
kovin  erilaiset  ja  ristiriitaiset  selostukset.  Sitävastoin  muistivat  kaikki 
selvästi  „ Boston"  ja  „Tonqain"  nimisten  laivojen  miehistöjen  surmaa- 
misen (v.  1803  ja  1811)  sekä  Jewettsin  vankeuden  Vancouversaarella. 

Toiselta  puolen  tuntuivat  Cibolanit,  kun  Juan  de  Onate  v.  1596 
tuli  Uuteen  Mexikoon,  kokonaan  unohtaneen  Fray  Marco  de  Nizan  ja 
Coronadon  retkikunnat  (1540).  Samoin  ei  Crespi  ja  Serra,  kun  he 
1769  Kalifornian  rannikolta  retkeilivät  sisämaahan  päin,  voineet  tavata 
jälkeäkään  Cabrillon  matkan  (1542)  tahi  Sir  Francis  Draken  maihin- 
nousun (1579)  muistosta. 

Sundasaarilla  herättävät  maanjäristykset  ja  tulivuorten  purkaukset 
siihen  määrin  asukkaiden  huomiota,  että  niistä  säilytetään  kronolooginen 
tieto.  Niinpä  Niassaarella  käytetään  1843  ja  1861  vuosien  maanjäris- 
tyksiä iän  määräämisen  lähtökohtina.  Borneo-saarella  lasketaan  useasti 
aika  eräästä  taajasta  tuhkasateesta,  jonka  aiheutti  Tambora-vuoren  pur- 
kaantuminen v.  1815. 

Australialaisten  mielissä  eivät  aikaisemmat  tapahtumat  näy  kauvan- 
kaan    säilyneen.     Murrayn    suussa    asuvat   Narrinyerit    esim.  muistavat 
vaan    erään    pelottavan    kulkutaudin,    joka   50 — 60  vuotta  sitten  pitkin 
jokea    siirtyi    heidän    alueellensa  ja  tappoi    heidät  miltei  sukupuuttoon, 
i  jotkut  ovat    vielä    säilyttäneet   tiedon    kapteeni  Sturtin   tulosta  Murray- 

joelle  (1829)  ja  kertovat   minkä  kauhun  hän  alkuasukkaissa  herätti  ris- 
i  teilemällä  veneessä  Alexandrinajärvellä. 

1  Salomoneilla  ei  ole  tavattavissa  vähintäkään   tietoa  Mendanjasin   ret- 

keilystä ja  sen  yrityksistä  siirtolan  perustamiseksi  (1567 — 69).  Santa* 
Cruz-  saarilla  sitävastoin  elää  vielä  tarkka  tietoisuus  ranskal.  Laperousen 
retkeilystä  ja  hänen    haaksirikostaan    (1788)      Viti-saarilla    muistetaan 


Digitized  by 


Google 


Katsaus.  181 

vielä  paria  rangaistusvankia,  Savagea  ja  Connoria,  jotka  19:nen  vuosi- 
sadan alussa  pakenivat  Uudesta  Etelä-Walesista  Vitisaarille  ja  jäivät  sinne 
asumaan. 

Oliko  Tasmanin  käynti  Uudessa  Seelannissa  1642  kokonaan  häipy- 
nyt alkuasukkaiden  mielistä  117  vuotta  myöhemmin,  jolloin  Cook  saa- 
pui sinne,  kuten  tähän  asti  on  arveltu,  ei  uusimpien  tietojen  mukaan 
ole  niinkään  varmaa.  Tasmanin  laivat  ankkuroivat  Massacre-lahdessa ; 
tämän  rannoilla  asui  Ngati-Tu-mata-kokiri-heimo,  jonka  Atiawa-heimo 
19:nen  vuosisadan  alkuvuosina  miltei  kokonaan  hävitti.  V.  1859  oli 
ensimainittua  heimoa  vaan  muutamia  harvoja  jäseniä  jäleilä,  ja  nämä 
kertoivat,  miten  heidän  esiisänsä  kauvan  sitten  olivat  nähneet  Whana~ 
whanaan  laivalla  tulleita  valkoihoisia  ja  surmanneet  heidät.  Tässä  ei 
saata  kysymys  olla  muusta  kuin  juuri  Tasmanin  seuralaisista. 

Moriorit  eli  Chathamsaarten  asukkaat  muistavat  vieläkin  varsin  hy- 
vin luutnantti  Broughtonin  retkeilyn  tuloa  heidän  maahansa  (1791), 
jota  he  sanovat  „ ihmeelliseksi  tapahtumaksi". 

Nykyiset  Tonganit  ovat  säilyttäneet  tiedon  Tasmanin  tulosta  Tonga- 
tabuun  (1643).  Vanha  päällikkö  tiesi  joitakuita  kaskujakin  »Tasimanin" 
oleskelusta  heidän  kylissään.  Kun  kapteeni  Cook  1773  kävi  Tongata- 
bussa,  näytettiin  hänelle  Tasmanin  ankkuroimispaikka  ja  kerrottiin  miten 
monta  päivää  hän  siellä  oli  viipynyt.  Mainittiinpa  silloin  hallinneen 
pappiskuninkaan  sekä  saman  dynastian  viiden  seuraavan  hallitsijan 
nimet. 

Afrikassa  elää  Maschonamaan  asukkaiden  keskuudessa  hämärä  tie- 
toisuus Barreton  onnettomasta  retkeilystä  Sofalasta  pitkin  Sambesia 
(1570),  jolloin  koko  retkikunta  kuoli  kuumeeseen.  Traditioni  kertoo 
sen  kuolleen  asukkaiden  myrkyttämien  lähteiden  vedestä.  Bapedit 
Transvaalissa  kertovat  miten  heidän  esiisänsä  taistelivat  rautapukuisten 
valkoihoisten  kanssa.  Arvatenkin  on  tässä  kysymys  portugalilaisista, 
jotka  useasti  retkeilivät  rannikoilta  sisämaahan. 

Huolimatta  esimerkkien  köyhyydestä,  voinemme  päättää,  että  henki- 
sesti lahjakkaammilta  kansoilta,  kuten  polynesialaisilta,  ei  puutu  histo- 
rian oireita,  vaan  että  heidän  traditioninsa  pikemmin  muodostavat  kir- 
joittamattoman historiankirjan,  jonka  lähempi  tutkiminen  varmaankin  on 
luova  uutta  valoa  luonnonkansain  varhempiin  vaiheisiin  ja  myöhempään, 
kehitykseen  sekä  antava  tieteelle  syvemmän  käsityksen  näiden  kansojen 
psykologiasta. 


Toinen  yleinen  historioitsijain  kongressi  avattiin  Berlinissä  elok.  6 
p:nä  Esitelmät  oli  jaettu  kahdeksaan  osastoon,  joiden  varapuheenjoh- 
tajina toimivat  m.  m.  senaattori  Otto  Donner,  prof.  Boethius  Upsalasta 
ja  prof.  Warburg  Tukholmasta.  Historian  aputieteille  oli  myönnetty 
varsin  tärkeä  sija,  ja  niiden  joukossa  tavattiin  siksi  etäisiä  tieteenhaa- 
rojakin edustettuina,  kuin  esim.  kansallistalous,  oikeushistoria,  filologia,, 
kirjastotiede,  kartografia  y.  m.  —  Prof.  H.  Hjärnen  esitelmä  Kustaa . 
Adolfista  herätti  suurta  huomiota;  niinikään  suomalaisten  tiedemiesten 
prof.   M.  G.  Schybergsonin   (Göttingeniläisten  historioitsijain    suhteesta 

ruotsalaisiin  ja  suomalaisiin  historioitsijoihin  18:nen  vuosisadan  jälki- 
puoliskolla) ja  prof.  Kaarle  Krohnin  (Suomalaisen  kansantraditionin  mer- 
kityksestä germaanien  henkiselle  kehitykselle)  esitelmät. 

Muut  suomalaiset  osanottajat   olivat:   prof.   J.  Gummerus,    prof.  A. 
Hjelt,    dosentti  T.  Karsten,   dosentti  J.  Sundwall  ja  lehtori  L.  Sjöstedt. 


K.  M.  Kivisen  (Steniuksen)  arvokkaasta  ja  perin  valaisevasta  teok- 
sesta «Anteckningar  om  Nord-Karelska  frikorpsernas  företag  1808" 
on  valmistumassa  suomennos.  Teos,  joka  ilmestyi  jo  vuonna  1865, 
on  ainoa  Karjalan  sodan  muistoja  valaiseva  esitys.  Julkaisuun  liitetään 
erityinen  tätä  varten  valmistettu  kuvaus  vapaajoukkojen  kuuluisasta  pääl- 
liköstä, Olli  Tiaisesta. 


Professori  K.  G.  Leinbergin  kuoleman  johdosta  on  ruotsalaisen 
„  Personhistorisk  Tidskriftin"  t.  v.  ensimäisessä  vihossa  vainajasta  läm- 
pimät muistosanat.  Ltssä,  jonka  tärkeimmät  asiakirjakokoelmat  ja  huo- 
mattavimmat kirjoitelmat  luetellaan,  mainitaan  Suomen  elämäkerrallisen 
historiantutkimuksen  kadottaneen  ahkerimpia  työntekijöitään. 

H.    * 
Sotavarustuksia  ja  sotahuhuja  Pohjois-Karjalassa. 

Kerroimme  edellisessä  kuvauksessamme  Pielisjärven  talonpoikien  puo- 
lustuspuuhista;  silmäilkäämme  nyt  sotavarustuksia  muualla  Pohjois-Kar- 
jalassa ja  kuunnelkaamme  sitten  hetkinen,  mitä  nopeasiipiset  huhut 
kaukaiseen  Karjalaan  kantoivat. 

Jo  vuonna  1776  oli  kruununvouti  Gabriel  Walleniuksen  ehdotuk- 
sesta määrätty  asetettavaksi  600  miehinen  jääkäri-joukko  Karjalaan, 
mutta  tuskin  oli  se  saatu  muodostetuksi  kun  jo  määräys  peruutettiin  ja 
Karjalaan  perustettiin  vapaajoukot.  Tämän  viimemainitun  määräyksen 
mukaan  tuli  jokaisen  asekuntoisen  miehen  Karjalassa  olla  jonkun  aikaa  har- 
joituksissa. Omista  miehistään  sai  rahvas  kouluuttaa  päällikkönsä,  mutta 
ylipäällikön  määräsi  hallitus.  Vielä  ei  oltu  asioita  saatu  oikein  valmiille 
tolalle,  kun  sota  1788  syttyi.  Vapaajoukkojen  ylipäällikkö,  vapaaherra 
J.  B.  Hastfehr  lähetti  sijaisekseen  kapteeni  O.  F.  Wetterhoffin  ja  hänen 
piti  järjestää  vapaajoukot  kuntoon. 

Jo  huhuiltiin  veritöistä  Ilomantsin  rajoilla  ja  niin  tuli  kiire  kerätä 
mies  talosta  rajalle  vartiohon.  Kaikille  nimismiehille  annettiin  käsky 
varustaa  kansa  sotajalalle.  Kiväärit,  jotka  säilytettiin  kirkkojen  luona 
olevista  kymmenysaitoista  otettiin  esille  ja  jaettiin  kansalle1). 


l)  Kenraalikuvernööri,  kreivi  G.  F.  von  Rosenin  ajoista  lähtien  oli  tuontuostakin 
Karjalaan  kuljetettu  kiväärejä.  Ne  olivat  sijoitetut  eri  pitäjiin  aina  sen  mukaan, 
kuin  kruununvoudit  hyväksi  näkivät.  Vuonna  1773  löytyi  niitä  Karjalassa  kruu- 
nunvoudin laatiman  luettelon  mukaan  seuraavat  määrät: 

Liperissä  298  muskettia  ja  248  pajunettia 

Pielisjärvellä      161  .        \  149 

Ilomantsissa      147  .         .144  . 

Tohmajärvellä   200  „  200 

Kiteellä  241  .         .251 

Huomattava  kumminkin  on,  että  osa  näistä  oli  epäkunnossa.  —  Ruutia  ja 
kuulia  löytyi  kymmenysaitoissa  myös  jommoinenkin  määrä. 

Uhatuin  paikka  oli  suuren,  Sortavalasta  Tohmajärvelle  kulkevan,  maan- 
tien varrella  Ruskealan  ja  Kiteen  rajalla,  Matkaselän  kylän  luona.  Sinne 
lähetettiin  heti  150  kivääriä  vartiojoukon  tarpeeksi.  Ilomantsin  rajoille 
asetettiin  myös  tarpeellisia  turvajoukkoja  niihin  paikkoihin,  joista  voitiin 
ajatella  vihollisen  yrittävän  hyökätä  maahan. 

Muuten  järjestettiin  ympäri  koko  Pohjois-Karjalan  täydellinen  maa- 
puolustus.  Joka  pitäjään  laadittiin  nimismiesten  toimesta  n.  k.  vahti- 
kokot  yläville  paikoille.  Milloin  vihollinen  yli  rajan  astuisi,  silloin  sy- 
tytettäisiin kokot  palamaan,  kansa  rientäisi  kokoon,  tarttuisi  aseisiin  ja 
antaisi  *  lämpimän-  tervehdyksen  maahan  tunkevalle.  Sellaisia  vahtikok- 
koja  oli  esim.  Tohmajärvellä  asetettu  seuraaviin  paikkoihin: 

Kaustajärven  kylään  talollinen  Juho  Mikkosen  pellolle. 

Värtsilän  kylään  talollinen  Mikko  Partasen  tilalle. 

Pälkjärven  Iljalaan  rälssitalonpoika  Kalle  Näätäsen  tilalle  (Pälkjärven 
kappeli  kuului  Tohmajärven  pitäjään). 

Pälksaaren  kylään  talonpoika  Olli  Partasen  maalle. 

Peijonniemen  kylään  talollinen  Jaakko  Parviaisen  pellolle. 

Jouhkolan  hovin  maalla  olevalle  Hiiden  vaaran  kukkulalle1). 

Näistä  vahtikokoista  ja  niiden  sytyttämisestä  piti  tavallisesti  se  huolta, 
jonka  maalle  kokko  oli  laadittu. 

Kuitenkin,  vaikka  Karjalan  kansa  näin  oli  varustautunut  vastaanottamaan 
vihollista,  katsoi  hallitus  kumminkin  tarpeelliseksi  lähettää  tänne  vaki- 
naistakin sotaväkeä.  Tänne  sijoitettiin  Karjalan  jääkäripataljoona,  jota 
komensi  majuuri  E.  J.  von  Fieandt.  Myöskin  oleskeli  Karjalassa  jonkun 
aikaa  Kuopion  vapaakomppania  ja  Kajaanin  ratsuväki,  joka  oli  vapaa- 
herra C.  K.  de  Carnallin  komennossa. 

Viholliset  tiesivät  karjalaisten  olevan  varuillansa.  Koko  syksy  1788 
ja  kevät  1789  kuluivat  rauhallisesti.  Toukokuussa  päätti  sitten  majuuri 
Hannu  Henrik  Gripenberg  käydä  ahdistamassa  vihollista  toisella  puolen 
rajaa.  Suunnitelma  oli  sellainen,  että  Gripenberg  tullen  Pälkjärven  tietä 
ja  kapteeni  Wetterhoff  Kiteeltä  päin  yhtyisivät  lähellä  rajaa  ja  kävisivät 
vihollista  ahdistamaan.  Wetterhoff  myöhästyi  kumminkin  ja  Gripen- 
bergin   täytyi    vetäytyä    takaisin  annettuaan  tykkiensä  pari  tuntia  tehdä 


l)  Samallaisia  vahtikokkoja  laadittiin  Ilomantsissa  öllölän  kylään  2,  Luudan- 
lähteen,  Melaselkään  ja  Lutikkavaataan  kuhunkin  yksi.  Kiteellä  oli  vahtikokkoja 
Jaakkiman  kylässä,  Kangasj arvella  ja  Otravaaralla.  Pielisjärvellä  oli  niitä  Liek- 
sassa, Kontiovaaralla,  Louhivaaralla,  Ruunassa,  Nurmijärvellä,  Pankajärvellä  ja 
Jonkerissa.  —  Nimismiesten  raportit  kruununvoudille  Ilomantsin  kruununvoudin 
arkistossa. 

hävittävää  työtään.  Gripenbergin  vahinko  oli  16  kaatunutta  ja  25  haa- 
voittunutta, venäläisten  arveltiin  olevan  noin  300  kaatunutta1). 

Tämä  oli  ainoa  kahakka,  joka  Karjalassa  puheena  olevan  sodan  ai- 
kana tapahtui.  Sitä  julmemmat  huhut  kiertelivät  maita.  Muutamien 
kirjeiden  perusteella  kerromme  näistä  humuavista  huhuista. 

Heinäkuussa  1788  levisi  Ilomantsiin  sellainen  huhu,  että  suuri  joukko 
kasakoita  ja  kalmukkeja  oli  tullut  Korpiselän  pitäjään  ja  olivat  aikeessa 
heti  käydä  Ilomantsin  rajan  yli  polttaakseen  ja  hävittääkseen  koko  pitäjän. 
Nimismies,  joka  sanoo  aavistaneensa,  että  jotain  tällaista  tulisi  tapahtu- 
maan, oli  jo  antanut  kutsua  rajapuolustajat  koolle,  mutta  ei  oikein  on- 
nistunut siinä,  sillä  väestö  oli  paennut  metsiin.  Enimmäkseen  pysyttäy- 
tyvät he,  sanoo  nimismies  pitäjäläisistään,  pensaikoissa 2).  Pelko  laimeni 
kumminkin  pian  ja  rajapuolustus  järjestäytyi  niinkuin  ennen  on  kerrottu. 

Sotatapaukset  olivat  talven  1788  —  89  lamassa.  Keväällä  1789  al- 
koi taas  miekan  melske  ja  paljon  ankarampi  kuin  edellisenä  vuonna. 

Kun  venäläiset  olivat  pakoitetut  vetäytymään  takaisin  Juvalta  heinä- 
kuussa 1789  ja  lähestyivät  Savonlinnaa  kulkien  Rantasalmen  kautta, 
ruvettiin  pelkäämään  Karjalassa,  että  he  kohdistaisivat  jonkun  osan  voi* 
mistään  Pohjois-Karjalaa  kohden.  Yleinen  arvelu  olikin,  että  venäläisiä 
joukkoja  Kerimäeltä  tulisi  Puruvettä  ja  Orivettä  myöten  Kiteelle  tai  ehkä 
Liperin  Joensuuhun,  jonne  oli  koottu  ampumavaroja  ja  jossa  oli  kruu- 
nunmakasiini.  Joensuuhun  lähetettiinkin  jo  joukkoja  Tohmajärven  Jouh- 
kolasta,  joka  oli  vakinaisen  ^sotaväen  majailupaikka.  Eteläisistä  pitäjistä 
niinkuin  Pälkjärveltä,  Tohmajärveltä  ja  Kiteeltä  rupesi  väestö,  semmin- 
kin herrasväet,  varustautumaan  pakomatkalle  pohjoisiin  pitäjiin  Liperiin 
ja  Pielisjärvelle,  jonne  vihollisen  ei  arveltu  niin  helposti  pääsevän. 

Kuunnelkaamme  mitä  kruununvouti  Gabriel  Wallenius  kertoo  eräälle 
ystävälleen  Tukholmassa : 8) 

„Sen  joka  hetki  vaanivan  vaaran  takia,  että  venäläiset  joukot  saa- 
puisivat tänne,  ovat  kaikkien  pitäjien  herrasväet  jättäneet  kotipaikkansa 
ja  muuttaneet  sisämaahan  päin.  Kirkot  ovat  jo  olleet  autioina  ja  papit 
ovat  poissa.  Sotaväki  ja  muut  puolustajat  ovat  viedyt  myös  sisämaahan 
päin,  niin  että  monet  puolustuslaitokset  ja  seudut  ovat  jääneet  ilman 
huolenpitoa." 


1)  Tohmajärven  kirkkoherra  Samuel  Norrgrenin  kirje  a/5 1789.  Ad.  Neovius, 
Ur  Finlands  historia  s.  285. 

2)  Ilomantsin  nimismies  J.  Mandelin  kirje  18/7  1788  kruununvouti  Walleniuk- 
selle.    Ilomantsin  kruununvoudin  arkisto. 

3)  Kanneviskaali  Bergwallille ;  kirje  on  päiväämätön,  mutta  sisällöstä 
päättäen  on  se  kirjoitettu  kesällä  1789.  Konsepti  Ilomantsin  kruununvoudin 
arkistossa. 

Kirjeen  kirjoittajan  täytyi  itse  pysyä  asemillaan  Tohmajärven  Jouh- 
kolassa.  Kun  hän  jonkun  ajan  kuluttua  aikoi  käydä  omaisiaan  terveh- 
timässä Liperissä,  minne  nämät  sotaa  pakoon  olivat  siirtyneet,  sanottiin 
jo,  ettei  avovettä  myöten  enään  ilman  vaaraa  päässyt  kulkemaan.  Ve- 
näläiset olivat  jo  muka  tulleet  Orivirran  poikki  ja  uhkailivat  Karjalaa. 

„  Jumala  tietää,  sanotaan  eräässä  Gabriel  Walleniukselle  osoitetussa 
kirjeessä1),  kuinka  varmaa  on  kulkea  veneellä  Orivettä  myöten,  koska- 
pahan  meikäläiset  talonpojat  ovat  nähneet  neljä  venäläistä  tykkivenhettä 
Orivirran  yläpuolella  joka  paikka  muuten  on  a<van  puolustusta  vailla.  Tuo 
ikävä  uutinen  taitaa  olla  siellä  jo  tuttu,  jonka  kaksi  kuriiria  eilen  il- 
lalla toivat  tiedoksi,  nimittäin  että  eversti  Sprengtporten  on  Mikkelissä 
ja  että  he  jo  ovat  polttaneet  makasiinit  sekä  että  Kristiinan  ja  Sulkavan 
asukkaat  jo  ovat  vannoneet  uskollisuutta  keisarinnalle.  Varmana  kerro- 
taan, että  Ruskealassa  on  800  miestä  kasakkoineen  ja  kalmukkeineen, 
jotka  viimemainitut  ovat  syöneet  7  ihmistä  (myös  erään  palvelijattaren 
Ruisselästä)  ja  pitäjän  kappalaisen  kaksi  hevosta.  Jumala  lohduttakoon 
meitä,  tulevaisuus  näyttää  surulliselta;  huomenna  lähtee  sotaväki  täältä 
Joensuuhun  päin,  ainakin  on  100  hevosta  sitä  varten  tilattu. 

—  —  —  —  Kerrotaan,  että  yöllä  oli  kuulunut  ankaraa  tykkien 
pauketta  Orivirran  tienoilta.  Sanotaan,  että  olisi  annettu  käsky  varustaa 
tämä  salmi. 

—  —  —  —  Sanotaan,  että  venäläinen  pyrkii  päästäkseen  Joen- 
suuhun, jonkatähden  sinne  nyt  lähetetään  sotaväkeä." 

Kirjeen  kirjoittaja  kehoittaa  sitten  kruununvoutia  saattamaan  kruunun 
viljavarat  turviin,  sillä  „ saattaa  tapahtua,  että  me  pian  kyllä  olemme 
venäläisiä. " 

Mitä  oudompia  huhuja,  joissa  ei  ollut  hiukkaakaan  perää,  pääsi 
liikkeelle  2).  Eikä  kumma  sillä  melkein  kaikki  postinkulku  Karjalaan  oli 
keskeytetty.  Varsinkin  kesällä  1789  pääsi  luotettavia  tietoja  melkein 
vaan  varastautumalla  saapumaan  Karjalaan. 

„Sen  kautta  —  sanoo  Wallenius  äskenmainitussä  kirjeessään  tuk- 
holmalaiselle ystävälleen  —  että  meidän  entinen  Sprengtportimme,  joka 
nyt  on  venäläinen  kenraali,  on  tunkeutunut  Savoon  ja  valloittanut  maata 


*)  Kiteen  kirkkoherra  Herman  Wegeliuksen  kirje  vuodelta  1789.  Ilomantsin 
kruununvoudin  arkistossa. 

2)  Gabriel  Walleniuksen  vävy  poika,  varatuomari  D.  Wegelius  kirjoittaa  apel- 
leen 17 12 1788:  Eilen  oli  minun  äitini  Vesilahdelta  täällä  ja  kertoi  sen  Ikävän 
uutisen,  että  vapaaherra  Camallia  Kajaanista  on  kuolettavasti  haavoitettu,  ei  vi- 
hollisen vaan  oman  miehistönsä  käden  kautta. Mitään  uutta  en  voi  kertoa, 

pidän  sentähden  parempana  valjeta,  totuus  ja  valhe  ovat  jo  jonkun  aikaa  kom- 
pastelleet toisiinsa.    Ilomantsin  kruununvoudin  arkistossa. 

Jyrängönkosken  ja  Haukiveden  välillä  15  ä  16  penikulman  laajuudelta, 
joka  käsittää  Rantasalmen,  Juvan,  Mikkelin  ja  Heinolan  pitäjät  ja  sijoit- 
tanut sotaväkeä  kaikkiin  pitäjiin  ja  ottanut,  kuten  kerrotaan,  uskolli- 
suuden valan  väestöltä  Venäjän  keisarinnalle,  on  kaikki  yhteys  kunin- 
kaan  armeijan   kanssa    katkaistu    — paitsi  mitä  tietoja  voimme 

saada  osastopäälliköltämme,  vapaaherra  Stedingiltä " 

Kaikki  meni  kumminkin  hyvin  Karjalassa  kesällä  1789.  Venäläisten 
aikeista  kulkea  Karjalaan,  jos  heillä  sellaisia  oli  ollutkaan,  ei  tullutkaan 
mitään.  Seuraavana  keväänä  alkoi  taas  taistelu.  Sodan  pauhina  oli  siir- 
tynyt vielä  kauvemmaksi  Karjalasta.  Uteliain  mielin,  ei  niin  pelokkain 
kuin  viime  vuonna,  kuunneltiin  viestejä  tappotantereelta  ja  uskottiin  mie- 
lellään huhuja,  jotka  kertoivat  Ruotsin  aseiden  voitosta. 

n Vaikka  sanomalehdet  eivät  vielä  —  sanotaan  eräässä  kirjeessä  ke- 
sällä 1790  ^  —  siitä  tiedä  mainita  mitään,  niin  kerrotaan,  että  Herttua 
Kaarlo  on  ottanut  venäläisiltä  monta  laivaa  ja  sulkenut  heidät  Kron- 
stadtiin  sekä  noussut  maalle  ja  rakentaa  pieniä  pattereita  kuusi  penin- 
kulmaa Pietarista  Viipuriin  päin.  Kuninkaallisen  Majesteetin  sanotaan 
olevan  saaristolaislaivaston  kera  Koiviston  luona  Viipurin  edustalla  — 
—  —  Sanotaan,  että  venäläiset  ovat  pahoin  kohdelleet  kansaa  ja  pol- 
telleet kyliä  kun  heidät  pakoitettiin  peräytymään  Anjalasta  omaan  maa- 
hansa. Tällaiset  viestit  peloittavat  meitä,  jos  sotaonni  sattuisi  käänty- 
mään ja  he  (venäläiset)  uskaltaisivat  tulla  meidän  maakuntaamme  ah- 
distamaan, jolla  on  niin  vähän  puolustajoita " 

Mikään  vaara  ei  Karjalata  uhannut.  Sekin  pieni  määrä  vakinaista 
sotaväkeä,  mikä  Karjalassa  vuonna  1789  oli,  hupeni  mitättömiin  seu- 
raavana vuonna.  Venäläiset  eivät  tuumineetkaan  tehdä  mitään  hyökkä- 
ystä Karjalaan.  Kesällä  1790  veivät  he  kaikki  joukkonsa  ruotsalaisten 
joukkoja  vastaan  Savossa  ja  Uudellamaalla.  Kun  Kustaa-kuningas  sitten  oli 
saavuttanut  loistavan  voittonsa  Ruotsinsalmessa,  rupesivat  venäläiset  tai- 
pumaan rauhaan,  joka  solmittiin  Värälässä  elokuun  14  päivänä  1790. 
Niin  päättyi  tämä  narrimainen  sota,  josta  ei  kumpaisellakaan  sotivalla 
ollut  mitään  hyötyä,  mutta  joka  kumminkin  tuotti  paljon  kärsimyksiä 
sille  rahvaalle,  joka  sodan  päätaakan  saa  kantaa.  Karjalassa  raivosi 
viimeisenä  sotavuonna  ja  seuraavana  hirveä  nälänhätä  ja  kuolevaisuus 
kansan  keskuudessa  kohosi  suunnattomiin.  Tämän  hätäajan  kuvaaminen 
ei  kumminkaan  kuulu  meille,  pitihän  meidän  puhua  ainoastaan  sotava- 
rustuksista ja  sotahuhuista  Pohjois-Karjalassa. 

A.  /?.  Cederberg. 


l)  Gabriel  Wallenius  Porthanille  »/e  1790.    Helsingin  yliopiston  kirjasto. 

Suomen  kouluista  valistusaikakaudella 

Kirjoittanut  Yrjö  Rosendal. 


Valistusaikakaudella  maamme  koulut,  joitten  opetussuunnitelma  ja 
toiminta  perustui  koululakiin  v.  1724,  omaksuivat  vain  osaksi  aikakau- 
den moninaisia,  koko  silloista  kasvatusopillista  käsitystä  mullistavia 
aatteita.  Niissä  kuljettiin  yhä  edelleen  vanhoja  latuja.  Noin  puolivälissä 
1700-lukua  oli  maassamme  kouluja  paitsi  yliopistoa,  29,  joista  kaksi 
katedraalikoulua,  toinen  Turussa,  toinen  Viipurissa,  kimnaasi  Porvoossa, 
seitsemän  triviaalikoulua  ja  19  pedagogiota  1).  Loppupuolella  1700 
lukua  perustettiin  sitä  paitsi  vielä  (Venäjän  puolelle  rajaa)  kaksi  nor- 
maalikoulua2),  kaksi  triviaalikoulua,  pedagogio3),  neljä  kansakoulua, 
koulu  Tervik'in  kartanoon 4),  kaupunginkoulu  sekä  koulu  sotamiesten 
lapsia  varten  5). 

Näissä  oppilaitoksissa  näkyi  parhastaan  käyneen  porvariston,  ta- 
lonpoikain ja  osittain  pappien  lapsia.  Sitä  vastoin  suurin  osa  papistoa 
käytti  kotiopettajia,  ja  aateliset,  harvoja  tapauksia  lukuunottamatta,  kart- 
toivat sekä  kouluja  että  yliopistoa.  Syyksi  on  katsottava  sen  ajan  kou- 
lujen suuret  puutteet  ja  ne  monet  vaarat,  joihin  kouluakäyvien  nuoru- 
kaisten melkein  pakosta  oli  joutuminen.  Muutama  esimerkki  on  omiaan 
valaisemaan  eri  säätyluokkien  lasten  lukumäärää  kouluissamme.  Turun 
katedraalikoulussa  oli  v.  1749  161  oppilasta.  Näistä  oli  74  porvarien 
lasta,    72    talonpoikain  ja  ainoastaan  15  pappissäätyläistä.    Saman  kou- 


*)  Leinberg,  K  G.:  Öfversigt  af  Finlands  offentliga  läroverk  (Pedagogisk 
Tidskrift  v.  1884).  Triviaalikouluja  löytyi  v.  1750  seuraavissa  paikoissa:  Porissa, 
Helsingissä,  Hämeenlinnassa,  Oulussa,  Vaasassa,  Rantasalmella  ja  Hami- 
nassa. 

Pedagogioja  oli :  Raumalla,  Porvoossa,  Naantalissa,  Uudessakaupungissa, 
Vanhassa  Kaarlepyyssä,  Ahvenanmaalla,  Tammisaaressa,  Kimitossa,  Torniossa^ 
Ristiinassa,  Raahessa,  Pietarsaaressa,  Kajaanissa,  Lohjalla,  Uudessa  Kaar- 
lepyyssä, Degerby'ssä,  Käkisalmessa,  Savonlinnassa  ja  Lappeenrannassa. 

2)  Haminassa  v.  1788.    Viipurissa  1788. 

3)  Toinen  Lovisaan  v.  1760  ja  toinen  Kuopioon  v.  1788.  Pedagogio  pe- 
rustettiin 1782  Kiskoon. 

*)  Käkisalmeen  v.  1788;  Savonlinnaan  v.  1788,  Sortavalaan  v.  1788  ja 
Lappeenrantaan  v.  1788.  Huomattavaa  on,  että  nämät  neljä  kansakoulua  v.  1806 
muutettiin  n.  k.  ptirikouluiksi.  Tervikin  koulu  perustettiin  1763  ja  muuttui  sit- 
temmin kansakouluksi. 

5)  Kaupunginkoulu  perustettiin  Sortavalaan  v.  1756,  muuttui  v.  1788  kansa- 
kouluksi ja  1806  piirikouluksi. 

Sotamiesten  lasten  koulu  v.  1788  Viaporiin. 


Digitized  by 


Google 


Suomen  kouluista  valistusaikaka  udella.  189 

lun  60  oppilaasta  oli  vuonna  1771  27  talonpoikaa,  25  porvarisko- 
deista ja  ainoastaan  8  pappissäätyyn  kuuluvaa1).  Vuonna  1788  oli 
Uuden  Kaarlepyyn  20  oppilaasta  18  porvarienlasta,  1  papin  ja  1 
talonpojan  lapsi. 

Kouluakäyvien  lukumäärä  oli,  verrattuna  maamme  asukaslukuun,  joka 
1700-luvun  loppupuoliskolla  oli  n.  600,000,  verrattain  suuri,  nousipa  op- 
pilasluku toisinaan  joissakuissa  kouluissa  aina  200:aan.  Lähempään 
selontekoon  olisi  ehken  pienessä  kyhäelmässä  vähemmän  syytä,  viittaan 
sen  tähden  vaan  lähdekirjallisuuteen2). 

Koulujen  lukusuunnitelmat  olivat  hyvin  erilaiset  valistusaikakaudella, 
Ei  ollut  olemassa  mitään  yhteyttä  eri  koulujen  välillä,  vaan  kukin  koulu 
kulki  omaa  uraansa.  Siirtyessäni  nyt  tekemään  selkoa  niiden  lukusuun- 
nitelmista, olen  havainnut  tarkoituksenmukaisimmaksi  ja  vähimmän  lu- 
kijaa väsyttäväksi  kertoa  erikseen  yhdestä  kuhunkin  oppilaitosten  pää- 
lajiin kuuluvasta  koulusta. 

Esimerkkinä  kimnaaseista  mainitsen  Porvoon  kimnaasin.  Koulu  oli 
jaettu  kahteen  luokkaan,  opettajina  oli  yksi  teologian  lehtori,  neljä  filo- 
sofian lehtoria  ja  director  cantus.  Lukutunnit  alkoivat  koulussa 
k:lo  6  aamulla  ja  päättyivät  k:lo  4  i.  p.  Välillä  oli  kuitenkin  kahden 
tunnin  loma-aika,  nimittäin  11 — 1.  Laulua  oli  joka  päivä  1 — 2.  Tun- 
tien loputtua  kokoontuivat  kaikki  oppilaat  huoneeseen,  jossa  rehtori 
luki  kappaleen  raamattua,  tavallisesti  yhden  luvun,  sekä  piti  rukouksen, 
sen  jälkeen  päästettiin  oppilaat  koteihinsa.  Työ  loppui  niin  muodoin 
n.  k:lo  ^25  i.  p.  Opinnoissa  ohjattiin  oppilaita  seuraavalla  tavalla:  Teolo- 
gian lehtori  selitti  ylemmällä  luokalla  Benzeliuksen  Repetitio  Theolo- 
gica'a  ja  alemmalla  saman  tekijän  Epitomea.  Sitä  paitsi  luettiin  jotakin 
raamatun  kirjaa  tai  kirkkohistoriaa,  joskus  myös  symboolisia  kir- 
joja, etenkin  Augsburgin  uskontunnustusta,  opettajan  neuvojen  ja  seli- 
tysten johdolla.  Kaunopuheliaisuuden  ja  runouden  lehtori  luetti  ylem- 
mällä   luokalla  »Ciceronis  officia  et  Orationes»  sekä  joskus  jonkun  la- 


*)  Leinberg,  K.  G.:  Handlingar  rörande  Finska  Skolväsendets  Historia.  Osa 

1,  siv.  74,  Osa  III  siv.  456 Nu  är  ynglingarnes  antal  44,  som  alla  äro 

Borgare  eller  Bondesöner.    Osa  IV,  siv   264,  313  j.  n.  e. 

*)  Svanljung,  K.:  österbottens  Pedagogier  och  Trivialskolor  sivu  97  sekä 
tilastolliset  taulut  lopussa.  Leinberg,  /f.  G.:  Handlingar  rörande  Finska  Skol- 
väsendets Historia  Osat  I  ja  IV.  —  En  tidsbild  frän  lifvet  i  Abo  skola  för  mer  än 
100  är  sedän  (Pedagogisk  Tidskrift  v.  1885).  Färling,  F.  /.:  Nägra  Grunddrag 
tili  Björneborgs  skolas  historia  siv.  64.  Säle ni us,  J.  Af.:  Savon  maakunnan  en- 
simmäinen pedagoogium  ja  ensimäinen  triviaalikoulu  (Pedagogisk  Tidskrift  v. 
1897).  Tietoja  Kuopion  triviaalikoulusta  (Pedagogisk  Tidskrift  v.  1886).  Ström- 
berg, M.:  Skolan  i  Nykarleby  (Pedagogisk  Tidskrift  v.  1884).  Alopaeus,  M,  J.: 
Borgä  Gymnasii  Historia. 

tinalaisen  runoilijan  teosta,  retoriikkaa  syntaksin  ohessa  ja  selitti  suoma- 
laisten muinaisia  oloja  ja  tapoja.  Alemmalla  taasen  luettiin  Cornelius 
Neposta,  Qceroa  sekä  joskus  RydeJiuksen  „Grammatista  Philosophans'ia*, 
Ovidiusta  ja  Burmanin  „Poetica  JuvenalisHa".  Historian  lehtori  johti 
lukuja  ylemmällä  luokalla  yleisessä  historiassa,  luontaisessa  oikeustie- 
teessä, alemmalla  taasen  ruotsin  historiassa  ja  jonkun  klassillisen  kirjai- 
lijan teoksen  lukemisessa.  Sitä  paitsi  oli  opettajistossa  kreikan  ja  hep- 
rean kielien  lehtori  sekä  matematiikan  ynnä  logiikan  lehtori.  Edellinen 
oli  jakanut  työnsä  niin,  että  alemmalla  luokalla  luettiin  yhdessä  ylem- 
män luokan  oppilaitten  kanssa  kreikkalaista  uutta  testamenttia  sekä 
ylemmällä  luokalla  erikseen  hepreaa  ja  Hesiodoon  „Työt  ja  päivät". 
Jälkimäinen  opetti  ylemmällä  luokalla  geometriaa  Euclideen  mukaan  ja 
logiikkaa  Walleni uksen  oppikirjan  perustalla  sekä  aritmetiikkaa  ynnä  al- 
gebraa, joskus  myöskin  trigonometriaa  ja  yleisimmät  perusteet  astrono- 
miassa, fysiikassa  sekä  matemaattisessa  maantieteessä;  alemmalla  luo- 
kalla hän  antoi  opetusta  geometriassa  ja  aritmetiikassa.  Apulaiso- 
pettaja opetti  keskiviikkoisin  ja  lauantaisin  tunnin  kerrallaan  jonkun 
roomalaisen  kirjailijan  teoksen  lukemista  sekä  valtakunnan  perustus- 
lakien tuntemista  ynnä  keväällä  ja  kesällä  luonnontieteitä.  Director 
cantus  piti  huolta  laulunopetuksesta.  Sitä  paitsi  joku  opettajista  antoi 
yksityisesti  opetusta  nykyiskielissä,  etenkin  saksan,  ranskan  ja  englan- 
nin kielissä,  sekä  muissa  tärkeissä  aineissa. 

Kimnaasien  jälkeen  olivat  triviaalikoulut  sen  ajan  arvokkaimmat  kou- 
lut. Hyvin  tarkan  kuvauksen  näitten  koulujen  lukusuunnitelmasta  jät- 
tää meille  tiedonanto  Helsingin  triviaalikoulusta  *).  Opettajia  oli  tässä 
koulussa  viisi,  nimittäin:  rehtori,  konrehtori,  kolleega,  apologista  ja  di- 
rector cantus.  Luokkia  oli  kaksi,  ylempi  (classis  superior)  ja  alempi 
(classis  inferior).  Luvut  kävivät  seuraavaan  tapaan :  Rehtori  opetti  ylem- 
mällä luokalla  teologiaa,  valtiollista  historiaa,  valtiotiedettä,  logiikkaa, 
latinaa,  maantietoa  sekä  kaunokirjoitusta.  Konrehtorin  aineina  olivat 
kreikka,  geometria  ja  latina  (alemmalla  luokalla)  uskonto  sekä  kaunokir- 
joitus (alemmalla  luokalla).  Kolleega  antoi  opetusta  kreikan  ja  latinan 
kieliopissa,  katkismuksessa  seka  varttuneimmille  oppilaille  ainekirjoituk- 
sessa, sitä  paitsi  tuli  hänen  opettaa  piplian  historiaa.  Apologistalla  oli 
oma  luokkansa  opetettavanaan,  jolla  luokalla  ylimalkaan  opetettiin  sem- 
moisia oppilaita,  jotka  eivät  ennen  olleet  minkäänlaista  opetusta  saaneet 
taikka  eivät  aikoneet  pidemmälle.  Laulun  opettajana  toimi  tässäkin 
koulussa  director  cantus.  Joka  pyhä-  ja  sunnuntaipäivä  oli  koulussa 
raamatun  selitys. 

l)  Tidningar  utgifna  af  ett  sällskap  i  Abo.    Vuosikerta  1772  N:o  30  ja  ai. 

Siirrymme  sitten  pedagogioihin,  jotka  tavallisesti  olivat  yksiluokkaisia. 
Yksi,  harvoissa  tapauksissa  kaksi  opettajaa,  ohjasi  nuorison  opetusta 
näissä  kouluissa;  ylimalkaan  valitetaan,  että  opetus  oli  näissä  huonolla 
kannalla.  Syynä  siihen  lienee  ollut  se  seikka,  että  pienten  palkkaetujen 
tähden  oli  vaikeata  saada  kunnollisia  opettajia.  Tiedot  pedagogioista 
ovat  yleensä  hyvin  niukkoja,  löytyy  kuitenkin  jokunen,  jonka  opetus- 
suunnitelma on  jäänyt  jälkimaailmankin  nähtäväksi  esim.  Porvoon  peda- 
gogio  1).  Mainitussa  koulussa  annettiin  opetusta  ruotsiksi  uskon- 
nossa, kirjoittamisessa,  laskennossa  sekä  jonkun  verran  historiassa. 
Muutamilla,  jotka  sitä  paitsi  nauttivat  yksityisopetusta,  oli  tilaisuutta 
oppia  latinaa  ja  kreikkaa,  teologiaa  Benzeliuksen  Epitomen  mu- 
kaan, geometriaa,  aritmetiikkaa  sekä  maantiedettä.  Pedagogioista  ne 
oppilaat,  jotka  tietojensa  ja  varojensa  puolesta  saattoivat,  siirtyivät  kim- 
naaseihin  ja  sieltä  sitten  edemmäksi  opin  tiellä. 

Ylimalkaan  olivat  pedagogioiden  lukusuunnitelmat  tämäntapaisia. 
Erikoisasemassa  oli  kuitenkin  eräs  pedagogio  Pohjanmaalla,  joka  luku- 
suunnitelmaltaan ynnä  monessa  muussa  suhteessa  tuntuvasti  poikkesi 
muista  tämän  ajan  pedagogioista.  Tarkoitan  Uuden  Kaarlepyyn  koulua2). 
Suurin  eroavaisuus,  —  sellainen,  että  se  tosiaan  suuressa  määrin  vetää 
huomion  tähän  kouluun  —  oli  siinä,  että  koulu  oli  yhteiskoulu.  Lu- 
kuunottamatta erästä  toista,  nim.  Viaporin  koulua,  oli  se  ainoa  laatuaan 
sen  ajan  Suomessa.  Juuri  se  seikka,  että  oppilaitos  oli  yhteiskoulu, 
muutti  suuresti  opetussuunnitelman  eroavaksi  muitten  koulujen  suunni- 
telmasta. Kysyttänee  kai,  mitä  opetusta  tytöille  näihin  aikoihin  annet- 
tiin? Siihen  saamme  vastauksen  tarkastuspöytäkirjoista,  joissa  ilmoite- 
taan, että  heitä  ohjattiin  sisäluvussa,  oikeinkirjoituksessa  ja  katkismuk- 
sessa. Poikien  edistys  oli  hyvin  erilainen.  Toinen  harjoittelihe  aak- 
kosia ja  sisälukua,  toinen  valmistautui  sisäänpääsyä  varten  yliopistoon. 
Koululla  oli  yksi  luokka  ja  yksi  opettaja.  Ihmeteltävää  on,  kuinka  yksi 
ainoa  opettaja  ehti  pitää  huolta  kaikesta  tästä.  Siihen  oli  kuitenkin 
olemassa  pari  pätevää  syytä.  Ensiksi  ei  opetus  ollut  samanlaatuista 
kuin  nykyään.  Opettajan  tehtävänä  oli  silloin  kuulustelemalla  pitää 
silmällä  oppilaiden  edistystä  sekä  antaa  hiukan  ohjeita,  silloin  kun 
omin  päin  lukeva  oppilas  omin  neuvoin  ei  enää  ottanut  edistyäkseen. 
Toiseksi  ei  koululla  oHut  valtion  palkkaamaa  opettajaa,  vaan  oli  tämän 
turvauduttava  kaupunkilaisten  yksityiseen  avustukseen.  Uudessa  Kaarle- 


*)  Leinberg,  K.  G.:  Handlingar  rörande  Finska  skolväsendets  Historia.  Osa 
III  sivu  456. 

*)  Strömberg,  Max.:  Skolan  i  Nykarleby.  (Pedagogisk  Tidskrift  v.  1884) 
sivut  245—252.  Leinberg,  K.  O.:  Annu  nägot  ora  och  med  anledning  af  .Sko- 
lan i  Nykarleby"  (Pedagogisk  Tidskrift  v.  1884)  sivut  352—369.  : 

pyyssä  ei  näet  ollut  triviaalikoulua  sitten  vuoden  1684,  jolloin  tämä 
oppilaitos  siirrettiin  Vaasaan,  ja  kun  sen  ajan  ihmiset  panivat  arvoa  kou- 
luille, joissa  opetettiin  latinaa  ja  kreikkaa,  oli  opettaja  pakoitettu  huo- 
non taloudellisen  asemansa  tähden  parhaansa  mukaan  tyydyttämään 
kaupunkilaisten  kaikkea  tuollaista  tarkoittavia  liiotelteltujakin  vaatimuksia. 

Joskaan  sen  ajan  kouluilla  ei  ollut  määrättyjen  rajojen  sisään  som- 
miteltuja luokkia,  oli  kuitenkin  luokkajako  olemassa.  Niin  ei  kuitenkaan 
ollut  asianlaita  Uuden  Kaarlepyyn  koulussa,  vaan  muodostivat  oppilaat 
siinä  joukon  eri  niin  sanoakseni  läksyjen  mukaan  jaettuja  osastoja,  joita 
sama  opettaja  kuulusti,  ja  jotka  kaikki  yhdessä  muodostivat  yhden  luo- 
kan. Kaikesta  päättäen  oli  koululla  hyvin  laaja  opetussuunnitelma,  jopa 
niinkin  laaja,  että  sitä  saattaisi  verrata  siihen,  mitä  nykyaikana  pyrkii 
toteuttamaan  sekä  valmistava  koulu  että  yhteiskoulu.  Oppilasmäärä 
pysyi  koko  koulun  olemassaolon  aikana  jokseenkin  yhtä  suurena 
noin  25—40  välillä.  Vuonna  1760  oli  oppilaita  kaikkiaan  33,  joista 
tyttöjä  10. 

Pienemmistä  kouluista  (kuten  1700-luvun  loppupuoliskolla  peruste- 
tuista kansakouluista,  kaupunginkouluista  ja  normaalikouluista)  ei  ole 
sanottavia  tietoja  meidän  päiviimme  säilynyt  lukuunottamatta  Viaporiin 
sikäläisten  sotilasten  lapsia  varten  v.  1788  perustettua  koulua,  josta 
tässä  muutama  sana. 

Koulu  on  luettava  parhaimpain  joukkoon,  sekä  mitä  oppilasten  hoi- 
toon yleensä  että  erittäinkin  läksyihin  ja  järjestykseen  tulee.  Rangais- 
tukset olivat,  päin  vastoin  kuin  muiden  sen  ajan  koulujen  rangaistusta- 
vat,  inhimillisempiä,  supistuen  varoituksiin  ja  nuhdelmiin,  ainoastaan 
silloin,  kun  rikos  oli  kovempaa  laatua,  oli  rangaistuskin  ankarampi,  mutta 
annettiin  tämmöinen  rangaistus  ainoastaan  vanhempien  myöntymyksellä 1). 
Vastakohtana  edellisen  koulun  läksyosastoihin,  oli  Viaporin  koulu  jaet- 
tuna määrättyihin  luokkiin.  Koululasten  terveydentilasta  pidettiin  tarkka 
huoli.  Opettajien  valvonnan  alla  oli  myös  oppilaitten  puhtaus,  elämä 
ulkopuolella  koulua,  kirkossakäynti  sekä  yleinen  tutkinto  kunkin  luku- 
kauden lopulla.  Opettajiltakin  vaadittiin  paljon  verrattuna  muihin  sen  ajan 
opettajiin.  Heillä  ei  saanut  olla  muita  sivuansioita  ja  toimia,  heidän  tuli 
elämässään  nimenomaan  noudattaa  kaikinpuolista  siveellisyyttä. 

Opetus  kävi  koulussa  seuraavaan  suuntaan.  Lukutunnit  alkoivat  k:lo 
8,  jolloin  ensin  virsi  laulettiin  ja  pidettiin  rukous.  Opetusta  jatkui  sit- 
ten aina  k:lo  12  päivällä.  Iltapäivin  luettiin  k:lo  2 — 5.  Ensi  luokka 
sai    kuitenkin   joskus    tehdä  poikkeuksen  aamutuntien  suhteen  katsoen 


])  Leinberg,  K-  G.:  Handlingar  rörande  Finska  skolväsendets  Historia.  Skol- 
ordningen  vid  den  inrättade  Regementsskolan  i  Sveaborg  §  7. 

oppilaiden  hentoon  ikään  ja  voimattomuuteen.  Lukeminen  loppui  virren 
veisuulla  ja  rukouksella.  Opettajia  oli  koulussa  neljä:  yksi  yliopet- 
taja ja  kolme  aliopettajaa.  Luokkia  oli  kolme.  Ensi  luokalla, 
johon  ainoastaan  kuului  vasta-alkavia,  opetettk'n  kirjaimet  ja  tavaaminen. 
Ennen  kuin  oppilas  ensi  luokalle  pääsi,  täytyi  hänen  olla  täyttänyt  kuusi 
vuotta.  Toisella  luokalla  ohjattiin  oppilaita  selvästi  lukemaan  sisältä, 
jolloin  lukukirjana  käytettiin  jotakin  ruotsalaista  kirjaa,  sekä  oppimaan 
ulkoa  Lutheruksen  pieni  katkismus.  Poikien  tuli  myös  osata  merkitä 
lukuja  ja  kirjoittaa  aakkoset.  Kolmannella  luokalla  opetettiin  kristinuskoa, 
johtokunnan  valitseman  kirjan  mukaan.  Poikia  opetettiin  sitä  paitsi 
kirjoittamaan  ja  laskemaan  kokonaisilla  luvuilla,  joskus  vielä  murto-  ja 
laatuluvuillakin.  Sitten  kun  joku  erinomaisella  ahkeruudella  ja  menes- 
tyksellä oli  läpäissyt  koko  koulukurssin,  opetti  koulun  yliopettaja  hä- 
nelle yksityisesti  siveysoppia,  kristinuskoa  ja  kunnioitusta  lakeja  ja  niitä 
noudattavaa  hallitusta  kohtaan.  Siinä  kaikessa  lyhykäisyydessä  Viaporin 
koulun  toiminnan  laatu  ja  tarkoitus.  Mielestäni  oli  tämä  pieni  koulu  par- 
haita, mitä  Suomessa  valistuskaudella  oli. 

Suomen  valistuskauden  kouluilla  oli  ylimalkaisesti  sanottuna  pää- 
määränä ja  tarkoituksena  antaa  oppilailleen  sen  ajan  sivistyksen  vaati- 
mat perustiedot  sekä  valmistaa  heitä  korkeakouluun.  Jos  lähemmin 
tarkastelemme  eri  kouluja,  niin  huomaamme,  että  alimmat  koulut,  pe- 
dagogiot,  joko  antoivat  tarpeellisimmat  ja  välttämättömimmät  alkutiedot 
kansalaisille  tai  valmistivat  oppilaitaan  ylempiin,  triviaalikouluihin.  Ei 
kuitenkaan  ollut  välttämätöntä  ensin  käydä  pedagogion  läpi  päästäk- 
seen triviaalikouluihin,  sinne  sai  kouluakäymätönkin  tulla.  Triviaalikoulut 
olivat  taasen  jaetut  kahteen  osastoon.  Toisella  osastolla,  niin  kutsutuilla 
latinaluokilla  oli  tarkoituksena  valmistaa  oppilaitaan  kimnaasioihin  ja 
katedraalikouluihin,  toisella  osastolla,  jota  nimitettiin  joko  apologista-  tai 
kirjoittajaluokaksi,  oli  jokseenkin  sama  tehtävä  kuin  pedagogioilla.  Niinpä 
sellaisissa  kaupungeissa,  joissa  ei  löytynyt  pedagogiota  vaan  ainoas- 
taan triviaalikoulu,  apologista-luokka  korvasi  pedagogion.  Triviaali- 
kouluista sitten  oppilaat,  joilla  oli  taipumusta  ja  varaa,  siirtyvät  kim- 
naaseihin  ja  sieltä  lopuksi  yliopistoon.  Näin  säännöllistä  ei  kuitenkaan 
siirtyminen  koulusta  toiseen  useinkaan  ollut.  Oppilas  voi  esimerkiksi 
jo  suorastaan  pedagogiosta  tai  triviaalikoulusta  siirtyä  yliopistoon.  Hy- 
vin usein  tapahtui  myös,  että  oppilaat  suoraan  tulivat  kimnaaseihin  ja 
yliopistoon.  Selvää  ja  määrättyä,  sääntöihin  perustuvaa  tarkoitusta  emme 
oikeastaan  voi  huomata  tämän  ajan  kouluissa  ja  lienevätkin  syynä  siihen 
ne  suuret  puutteet,  joista  aikakauden  koulut  kärsivät. 

Suurimpia  epäkohtia  kouluissa  oli  sisäänpääsyvaatimusten  epämää- 
räisyys.    Pedagogioihin  ja  triviaalikoulujen  apologistaluokille  pyrittäessä 

ei  ollenkaan  vaadittu  minkäänlaisia  tietoja,  ei  edes  sisälukuakaan.  Tätä 
epäkohtaa  kesti  kauan,  ennenkuin  sen  korjaamiseen  ryhdyttiin.  Vasta  1700- 
luvulla  anottiin,  ettei  otettaisi  kouluihin  semmoisia  oppilaita,  jotka  eivät 
kyenneet  lukemaan  sisältä,  mutta  tämäkin  vaatimaton  anomus  tuli  vain 
osittain  hyväksytyksi,  siten  nimittäin,  että  ainoastaan  silloin,  kun  kou- 
luun pyrkivien  luku  oli  hyvin  suuri,  vaadittiin  pyrkijöiltä  sisäluvuntaito» 
Toiselta  puolen  löytyi  pyrkivien  seassa  paljon  semmoisia,  joilla  oli 
suuri  tietomäärä.  Tällaisista  seikoista  aiheutuikin  koululle  suuria  vai- 
keuksia. Välttämätöntä  oli  näin  ollen  jakaa  luokat  useampiin  osastoihin, 
joilla  kullakin  oli  oma  kurssinsa  luettavanaan.  Näitä  läksykursseja  oli  jos- 
kus hyvin  useita,  voipa  niitten  luku  nousta  viiteen  jopa  kuuteenkin. 
Oppilaitten  siirto  luokalta  toiselle  oli  riippuvainen  heidän  edistymises- 
tään. Tätä  edistymistä  arvosteltiin  kuitenkin  aivan  yksipuolisesti.  Ar- 
vostelun pohjana  oli  pääasiallisesti  ulkoalukemisen  taito.  Luonnollisena 
seurauksena  tästä  olikin,  että  monet  oppilaat,  joilla  oli  kykyä  asioita 
ymmärtää  ja  järkeä  niitä  arvostella,  mutta  jotka  eivät  kyenneet  niitä 
sanasta  sanaan  jonkun  klassillisen  kirjailijan  mukaan  ulkoa  latele- 
maan, saivat  siirtyä  käytännöllisille  aloille  ja  jättää  lukunsa  sikseen, 
vaikkakin  heillä  olisi  ollut  kykyä  ja  taipumusta  opinnoitten  jatkamiseen. 
Yliopistoon  pääsy  oli  kyllä  asetusten  mukaan  hyvin  tarkkoihin  vaa- 
timuksiin perustuva,  mutta  niitä  ei  yhtä  tarkkaan  seurattu.  Olipa 
kuitenkin  itse  koululaissa  suotu  helpotusta  niille,  jotka  ainoastaan  halu- 
sivat saada  yliopistossa  korkeampaa  sivistystä.  Niinpä  sanotaankin 
siinä,  että  helpoitusta  saavat  ne:  »hvilka  ej  tanka  iänge  blifva  vid  stu- 
dierna,  än  mindre  söka  Sacros  Ordines,  men  wilja  dock  betjena  sig  af 
de  wid  Academien  öflige  exercitier,  att  derigenom  mer  anseende  winna 
tili  sin  lyckas  befordrande"  (kap.  II  §  6  mom.  1).  On  myöskin  ole- 
massa todisteita  siitä,  että  ne  oppilaat,  jotka  yliopistossa  aikoivat  juri- 
disia opinnoita  harjoittaa,  pääsivät  helpommin  yliopistoon.  Seuraava 
tapaus  sen  kyllin  selvään  todistaa.  V.  1780  ilmoitti  Vaasan  rehtori 
antaneensa  erotodistuksen  eräälle  oppilaalle,  joka  sekä  tietoihinsa  että 
ikäänsä  nähden  —  hän  oli  ainoastaan  15 72  vuoden  vanha  —  oli  kyp- 
symätön  jatkamaan  lukujaan  yliopistossa.  Tämän  hän  teki  mainitun 
oppilaan  isän  tahdon  perustalla.  Isä  kirjeessään  koulun  rehtorille  il- 
moitti niin  tahtovansa  siinä  mielessä,  „että  poikansa  luvut  siellä  parem- 
min voitaisiin  sovelluttaa  siihen  elämän  tarkoitukseen,  joka  hänelle  oli 
suotu,  hänestä  piti  näet  tulevaisuudessa  tuleman  juristi 1). 

!)  Lauren,  L:  Vasa  trivialskola  sid.  320 pä  det  att  hans  studier  der 

mätte  nännare  kunna  lämpas  tili  det  ändamäl,  som  med  honom  äsyftades,  hvilket 
skall  vara  att  framdeles  blifva  jurist.  Svanljung,  K.:  österbottens  Pedagogier 
och  Trivialskolor  sivu  126.  Sama  lause  kuin  yllä  löytyy  myöskin  mainittuna 
tässä  kirjassa. 


Digitized  by 


Google 


Suomen  kouluista  valistusaikakaudella.  195 

Jos  jätämme  lukuunottamatta  Viaporin  lasten  koulun,  ei  kouluihin 
pyrkivien  oppilaiden  ikää  ollenkaan  otettu  huomioon.  Löytyi  kumminkin 
vanha  yleinen  „ perintätapa ",  joka  sääti,  että  pedagogioihin  ja  apolo- 
gista-luokkiin  pyrkivien  tuli  olla  noin  8 — 10  vuoden  vanhoja.  Mutta 
silti  ei  harvinaisuuksiin  kuulunut,  että  sinne  nuorempiakin  tuli,  ja  toi- 
selta puolen  vastaanotettiin  myös  12-  ja  14  vuotisia  jopa  joskus  van- 
hempiakin. Sekä  triviaalikoulujen  latinaluokille  että  kimnaaseihin  otet- 
tiin usein  oppilaita,  jotka  muihin  verrattuina  olivat  jokseenkin  nuoria 
tahi  hyvin  vanhoja.  Ylimalkaan  voinee  kuitenkin  käsillä  olevien  lähtei- 
den mukaan  x)  sanoa,  että  eroitus  samaan  osastoon  kuuluvien  oppilai- 
den ijässä  oli  suurempi  kuin  mitä  se  nyt  on,  sitten  kuin  asetus  v. 
1883  koskeva  oppilaiden  ikää  sovellutettiin  kouluoloihimme.  Väärin 
olisi  kuitenkin  sanoa,  että  oppilaiden  keski-ikä  valistusaikakauden 
kouluissa  olisi  ollut  nykyajan  kouluoppilaiden  ikää  korkeampi. 

Oppilaitten  arvosteleminen,  josta  ylempänä  hiukan  jo  mainitsin,  oli 
yleensä  sangen  puutteellista.  Sen  perustana  oli  oppilaan  ulkoalukemi- 
sen  taito  ja  muistin  harjaantuminen.  Siihen  aikaan  ei  jaettu  todistuksia, 
joissa  numerot  olisivat  osoittaneet  oppilaan"  edistystä,  vaan  sanat  jopa 
joskus  kokonaiset  lauseet  sen  ilmoittivat.  Semmoisia  sanoja  ja  lauseita 
olivat  m.  m.:  qvick,  trög,  flitig,  sedig,  snäll,  skickelig  tili  studier,  gör 
redo  för  sig,  lemnar  godt  hopp  om  sig  i  sin  fattigdom,  kan  repa  sig 
med  tiden,  har  ett  läraktigt  hufvud,  inte  oäfven  tili  studier,  villig  att 
lära,  tili  boken  alls  icke  fallen  j.  n.  e.  Selvää  on,  että  eri  opettajilla 
oli  oma  käsityksensä  näistä  sanoista  ja  lauselmista,  jolla  oppilaita  ar- 
vosteltiin, seikka  joka  ei  myöskään  ollut  omiansa .  parantamaan  koulu- 
oloja. Kuvaavana  esimerkkinä,  mihin  tämmöinen  arvostelu  johti,  mai- 
nitsen seuraavan  tapauksen.  Muuan  nuorukainen,  joka  kaksi  vuotta  oli 
ollut  Vaasan  koulussa  konrehtorin  luokalla,  pyrki  Turun  katedraalikou- 
luun. Huomattiin  kuitenkin,  että  oppilas  tietojensa  puolesta  ei  edes 
olisi  voinut  päästä  apologistaluokallekaan,  vaikkakin  hän  oli  ollut  luo- 
kalla, joka  olisi  oikeuttanut  pääsemään  ylemmälle,  rehtorin  luokalle. 

Opettajien  ja  oppilaitten  huonot  keskinäiset  suhteet  alensivat  myös 
koulun  arvoa  yleisön  silmissä.  Kokemus  on  aina  selvään  osoittanut, 
että  opettajilla  on  suuri  vaikutus  oppilaisiinsa  ei  ainoastaan  koulun  muu- 
rien sisäpuolella  vaan  niiden  ulkopuolellakin.  Valistusaikakauden  opet- 
tajat eivät  tätä  vaikutusvaltaansa  osanneet  oikein  käyttää.     Heidän  mie- 


*)  Leinberg,  /f.  G.:  Handlingar  rörande  Finska  Skolväsendets  Historia.  Osa 
1  sivut  74—114.  Esim.  Porin  rehtorin  luokalla  oli  vanhin  28  vuotta,  nuorin  15 
v.,  konrehtorin  luokalla  vanhin  22  v..  nuorin  12.  Apologistaluokalla  oli  vanhin 
20  v.,  nuorin  10  v.  Oulun  koulun  konrehtorin  luokalla  oli  vanhin  22  v.,  nuorin 
Uv.  Kajaanin  pedagogiossa  oli  vanhin  oppilas  17  v.,  nuorin  8  v. 

lestään  supistui  heidän  velvollisuutensa  oppilaitten  ankaraan  kurinpitoon 
koulun  muurien  sisäpuolella,  muu  kasvatus  jäi  oppilaan  itsensä 
hankittavaksi ;  toisin  sanoen,  jätettyään  koulurakennuksen  oli  oppilas  oma 
herransa..  Hän  sai  valita  seuransa  kenenkään  häntä  neuvomatta.  Siitä 
seurasi  sangen  usein,  että  hän  itselleen  valitsi  vahingollisia  tovereita. 
Epäkohta  oli  kuitenkin  siksi  räikeä,  että  jo  valistusaikakaudella  siitä 
koetettiin  päästä.  Niinpä  rehtori  Kraftman  koskettelee  tätä  asiaa  puhees- 
saan Porin  triviaalikoulun  vuositutkinnossa  10  p:nä  kesäkuuta  1755. 
Hän  kuvailee  puheessaan  sitä  kurjuutta,  johon  etenkin  maaseudulta  tul- 
leet oppilaat  joutuivat  koulua  käydessään.  Huono  seura,  aivan  ala- 
arvoinen  ruoka,  kylmät  huoneet  ja  siivottomuus  tulivat  näitten  pienokais- 
ten osaksi  heidän  päästyänsä  koulukaupunkiin.  Ei  heillä  ollut  vanhem- 
pien suojelevaa  kättä  apunaan,  ei  kokeneen  neuvoja  eikä  opettajien 
huolenpitoa,  yksin  heidän  tuli  käydä  eteen  päin  elämän  tiellä.  Jumalan- 
pelko ja  kaikki  siveellisyyden  vaatimukset  heistä  katosivat,  ja  kutka  tä- 
hän olivat  syypäät?  Siihen  Kraftman  vastaa :  suurin  syy  oli  opettajissa» 
syynä  siihen  olivat  myös  muutkin  epäkohdat  ja  vaillinaisuudet  kou- 
luissa. Hän  ehdoitti  tämän  epäkohdan  poistamiseksi  seuraavaa:  Oli 
rakennettava  niin  suuret  kouluhuoneustot,  että  oppilailla  oli  tilaisuutta 
siellä  asua  ja  elää  opettajainsa  huolenpidon  suojassa.  Eipä  siis  ihmettä» 
että  vanhemmat,  jotka  ajattelivat  lastensa  parasta  eivät  suurta  arvoa  sen 
ajan  koulukasvatukselle  antaneet. 

Kun  jo  näihin  aikoihin  talonpoikainen  kansa  useasti  lähetti  lapsiaan 
kouluihin,  oli  kouluissa  suuri  hankaluus  siitä,  että  opetus  kävi  ruotsiksi 
ja  korkeammilla  luokilla  latinaksi.  Elleivät  suomalaiset  oppineet  ruotsia» 
eivät  he  myöskään  voineet  edistyä  opin  tiellä.  Usein  ei  edes  koetet- 
tukaan suomalaisille  opettaa  ruotsia,  joskus  ilmeni  kuitenkin  heikkoja 
yritteitä  siihen  suuntaan,  kuten  esimerkiksi  Porin  koulussa,  jonne  anot- 
tiin vuoden  1738  valtiopäivillä  kolleega  suomenkielisten  oppilaiden 
ruotsin  opettajaksi.  Kielelliset  vaikeudet  vierottivat  tietysti  alemman 
kansan  kouluista.  Kuten  jo  alussa  mainitsin,  olivat  oppilaat  suu- 
rimmaksi osaksi  porvarien  ja  talonpoikain  lapsia.  Tämä  ei  kuitenkaan 
pidä  paikkaansa  niissä  kouluissa,  joiden  ympärillä  asuva  maalaisväestö 
oli  suomenkieltä  puhuva.  Niinpä  Mikkelin  triviaalikoulussa  v.  1748 
oli  26  oppilasta  *),  joista  ei  yksikään  ollut  talollisten,  vaan  kaikki  por- 
varien, sotilasten  ja  pappien  lapsia,  sitä  vastoin  Helsingin  triviaalikou- 
lussa oli  samana  vuonna  31  oppilasta,  joista  ainoastaan  9  oli  muitten 
kuin  talonpoikain  lapsia.      Hyvin  luultavaa  on  myöskin,  että  ne  harvat 


*)  Melander,  H.   L.:    Bidrag   tili   Undervisningens  historia   i  Sverige  och 
Finland.    (Pedagogisk  Tidskrift  v.  1886)  sivu  105. 

suomenkieliset  oppilaat,  jotka  oikein  aito  suomalaisella  itsepäisyydellä 
olivat  lukeneet  ja  läpäisseet  parin  luokan  kurssin,  saivat  sen  hyvän 
neuvon  opettajiltaan,  että  jättäisivät  lukunsa  sikseen  ja  antautuisivat 
käytännöllisille  aloille,  koskeivät  kyllin  hyvin  kyenneet  ruotsia  käyttä- 
mään. 

Koulujen  pahimpia  epäkohtia  oli  epäilemättä  opettajan  huono  palkka, 
seikka,  josta  useimmat  muutkin  suuret  puutteet  ovat  alkunsa  saaneet. 
T>ieni  vakiopaikka  oli  ainoastaan  kimnaasien  ja  triviaalikoulujen  opetta- 
jilla, pedagogioiden  opettajat  sitä  vastoin  saivat  toimeentulonsa  enim- 
mäkseen aivan  satunnaisista  tulolähteistä,  ja  jos  heillä  joskus  oli  jo- 
takin valtion  palkkaa  oli  se  aivan  vähäpätöinen.  Niinpä  oli  Savon  maa- 
kunnan pedagogion  rehtorilla  ainoastaan  palkkana  Rantasalmen  ja 
Säämingin  teinirahat,  30  riikin  talaria,  piplianmyyntirahoista  6  talaria, 
21  äyriä  ja  8  penninkiä  hopeassa  sekä  3  tynnyriä  viljaa. 

Triviaalikouluissa,  joissa  oppilaille  oli  annettava  ensimmäinen  tieteel- 
linen perusta  kirkon  ja  valtion  palvelusta  varten,  olivat  opettajien  pal- 
kat valtion  suuremman  huolenpidon  alaisina.  Niinpä  Vaasan  ja  Oulun 
triviaalikoulujen  opettajille  maksettiin  säännöllinen  valtion  palkka.  Tämä 
palkan  maksu  tapahtui  aika  ajoin  viljassa,  muulloin  taasen  rahassa. 
Edellisessä  tapauksessa  sai  rehtori  66  tynnyriä,  2  P/s  kappaa  viljaa, 
konrehtori  44  tyn.,  142/9  kap.,  kolleega  (superior)  34  tynn.,  217b  kap., 
kolleega  (inferior)  16  tyn.  ja  apologista  22  tyn.  ja  7x/9  kap.;  jos  taa- 
sen maksu  tapahtui  rahassa  olivat  palkat  seuraavan  suuruiset:  rehtorin 
palkka  oli  150,  konrehtorin  100,  kolleegojen  79  yhteensä  ja  apologis- 
tan  50  talaria  hopeassa.  Tähän  palkkaan  tulevat  lisäksi  teinirahat  ynnä 
muut  pienemmät  sivutulot.  Teinirahojen  suuruus  oli  riippuvainen  mo- 
nesta seikasta,  kuten  pitäjissä  löytyvien  perheiden  monilukuisuudesta  ja 
väkiluvun  karttumisesta.  Esimerkkinä  tästä  riippuvaisuudesta  tahdon 
vain  mainita  Vaasan  triviaalikoulun  teinirahojen  suurenemisen.  Siellä  oli 
rehtorilla  v.  1796  21,  konrehtorilla  15,  ylemmällä  kolleegalla  19,  alem- 
malla 14,  apologistalla  13  ja  direclor  cantuksella  12  talaria  hopeassa, 
mutta  jo  v.  1801  olivat  vastaavat  luvut  23,  18,  24,  16,  14  ja  13,  ja 
v.  1811  104,  90,  122,  76,  72  ja  57.  Muita  triviaalikoulun  opettajilla 
oli  m.  m.  vuokrarahat,  joista  esimerkiksi  Uuden  Kaarlepyyn  rehtorilla 
v.  1707  oli  40,  konrehtorilla  25  ja  kummallakin  kolleegalla  20  talaria 
hopeassa.  Sisäänkirjoitusmaksuja  käytettiin  myöskin.  Vuoden  1724 
koululaki  sääsi  nimittäin  II  kap.  3  §:ssä,  että  kunkin  oppilaan  tuli  si- 
säänkirjoitettaessa  maksaa  rehtorille  yksi  talari  sekä  luokkansa 
opettajalle  kaksi  talaria  hopeassa.  Oli  kuitenkin  olemassa  paljon  tästä 
maksusta  vapautettuja  oppilaita  vieläpä  enemmän  kuin  maksavia,  joten 
rehtorin,    kolleega    inferiorin    ja  apologistan  palkka  ei  sisäänkirjoitusra- 

hoista  suurestikaan  kasvanut.  Niinpä  esimerkiksi  Vaasan  triviaalikou- 
lussa v.  1748  oli  30  maksavaa  ja  39  maksamatonta  oppilasta.  Paitsi 
näitä  tuloja  voi  opettaja  muullakin  tavoin  saada  sivutuloja,  kuten  anta- 
malla opetustunteja  niille  oppilaille,  jotka  suoraan  aikoivat  pyrkiä  jolle- 
kin korkeammalle  luokalle. 

Kimnaasien  opettajilla  oli  paremmat  palkat.  Sittemmin  Porvooseen 
siirretyn  Viipurin  kimnaasin  opettajien  palkat  olivat  jo  v.  1699  seuraa- 
van suuruiset.  Teologian  lehtori  sai  297  talaria  11  killinkiä  82/ö 
äyriä,  kaunopuheisuuden  lehtori  299.  11.  178/ö,  matematiikan  ja  fysii- 
kan lehtori  326.  15.  22/B,  kreikan  kielen  lehtori  309.  15.  178/5,  his- 
torian lehtori  312.  12.  7%  heprean  lehtori  277.  —  138/6,  logiikan 
lehtori  299.  16.  138/ö  sekä  director  cantus  100  talaria  hopeassa.  Näit- 
ten lehtorien  teinirahat  olivat  myös  melkoista  suuremmat  kuin  vastaavat 
tulot  triviaalikoulujen  opettajilla.  Vuonna  1712  saivat  he  seuraavan 
määrän  teinirahoja.  Teologian  lehtori  sai  156,  fysiikan  lehtori  521, 
kaunopuheisuuden  lehtori  400,  kreikan  lehtori  400,  historian  lehtori  110, 
heprean  lehtori  150,  logiikan  lehtori  120  talaria  hopeata.  Kuten  tästä 
näkyy  eivät  silloisten  koulujen  opettajapalkat  suuren  suuria  olleet.  Sen 
lisäksi  tuli  vielä,  ettei  palkankorostuksia  ollut.  Usein  tapahtui  kuitenkin, 
että  etenkin  ylempien  koulujen  opettaja  sai  jonkun  pastoraatin 
ja  siten  joutui  parempaan  virkapaikkaan,  ne  taas,  jotka  vanhoille 
päiville  saakka  olivat  koulun  palveluksessa,  saivat  loppuijällään  hankkia 
itselleen  sijaisen  ja  elää  osalla  palkastaan.  Palkkojen  ollessa  näin  huo- 
not oli  luonnollista,  ettei  hyviä  opettajavoimia  voitu  kouluihin  saada, 
vaan  siirtyivät  ne  muille  tulorikkaammille  aloille.  Etenkin  alemmat 
koulut,    pedagogiot,  saivat  tästä  suuresti  kärsiä. 

Kuten  näkyy,  ilmeni  kouluoloissamme  valistusajalla  suuria  epäkoh- 
tia. Ne  vanhemmat,  jotka  tahtoivat  lapsilleen  saada  hyvän  kasvatuksen, 
ja  jotka  tiesivät  ja  osasivat  oikein  arvostella  koulujen  epäkohdat  sekä 
näitten  epäkohtien  turmiollisen  vaikutuksen  nuorisoon,  eivät  voineet  us- 
koa lastensa  kasvatusta  kouluille,  vaan  etsivät  lapsilleen  muualta  kas- 
vattajia: turvautuivat  yksityisiin  n.  s.  kotiopettajiin. 


Legenda  keisari  Aleksanteri  I:n  kuolemasta. 

Viime  vuonna  oli  venäläisessä  HcropimecKiH  BtcTHHKt-lehdessä 
tunnetun  historioitsijan  suuriruhtinas  Nikolai  MihailovitsrTin  kirjoitus 
JlereH^a  o  KOHiinrb  HMnepaTopa  AjieKcaH^pa  I  bt>  ChÖhph 
bt>  oöp^k  crapija  $eoaopa  Ko3bMHqa,   joka    sittemmin  ilmestyi 

ylipainoksena  ja  vielä  saksalaisena  käännöksenä  SchiemannMn  kunniaksi 
annetussa  juhlajulkaisussa.  Kuten  otsikko  osoittaa  käsittelee  se  legen- 
daa keisari  Aleksanteri  I  kuolemasta.  Kun  keisari  19  p:nä  marraskuuta 
1825  lyhyen  taudin  jälkeen  kuoli,  nousi  kohta  kansan  joukossa  koko 
joukko  huhuja  keisarin  kuolemasta.  Niistä  on  erään  Feodor  Feodoro- 
vitsh'in  muistiinpanemina  säilynyt  51  kappaletta.  Muutamat  niistä  ker- 
toivat että  keisari  oli  surmattu  tai  annettu  vihollisille,  toiset  taas  että 
hän  oli  vetäytynyt  yksinäisyyteen  ja  toimittanut  jonkun  näköisensä  hen- 
kilön tilalleen.  Maaperä  huhujen  leviämiseen  on  Venäjällä  aina  ollut 
otollinen.  Muistakaamme  vaan  Vale-Dmitrejä,  Stenjka  RasinMa,  Pugat- 
sliew'ia  y.  m.  Sen  lisäksi  oli  Aleksanterin  luonteessa  paljon  sellaista, 
joka  antoi  virikettä  huhujen  leviämiseen.  Hän  oli  kuten  tunnettu  suu- 
resti mystil (isyyteen  taipuva.  Hallituksensa  loppuaikoina  oli  hän  monasti 
ilmaissut  aikovansa  luopua  kruunustaan  ja  vetäytyä  yksinäisyyteen. 
Sitäpaitsi  oli  hän  lähtiessään  viimeiselle  retkelleen  Pietarista  etelään 
Schilderin  mukaan  „kauvan  katsellut  kaupunkia  porttien  luona  ikään 
kuin  sanoen  sille  jäähyväiset*.  Nämät  seikat  auttoivat  huhuja  leviä- 
mään. Keisarin  kuolemaa  seuraavat  levottomat  ajat  ne  joksikin  aikaa 
vaiensivat,  kunnes  ne  parikymmentä  vuotta  myöhemmin  varmistuneim- 
massa  muodossa  esiintyivät  uudella  voimalla. 

1837  ilmestyi  Siperiaan  eräs  vanhus,  nimeltään  Feodor  Kosmitsh 
tai  Kusmitsh.  Hän  asui  ensin  useissa  eri  paikoin  viettäen  erakkoelämää 
ja  kaikkialla  nauttien  suurta  kunnioitusta  väestön  puolelta.  V.  1859  hän 
erään  kauppiaan  Simon  Hromow'in  kutsusta  siirtyi  asumaan  tämän 
luokse  Tomskiin.  Täällä  vietti  hän  sitten  loppuikänsä,  kunnes  1864 
kuoli. 

Jo  pitkän  aikaa  oli  kansan  keskuudessa  liikkunut  huhu  että  erakko 
ei  ollut  kukaan  muu  kuin  keisari  Aleksanteri  I.  Keisari  ei  ollutkaan 
muka  kuollut  Taganrogissa  1825,  vaan  eräs  hänen  näköisensä  sotilas 
Maskow  oli  keisarin  asemasta  pantu  arkkuun  ja  lepäsi  nyt  keisarihau- 
dassa.  Aleksanteri  itse  oli  piileskellyt  eri  tahoilla,  kunnes  oli  ilmestynyt 
Siperiaan  ukko  Kusmitsh'in  hahmossa.  Tämän  huhun  tukemiseksi  tuo- 
tiin esiin  koko  joukko  seikkoja  sekä  keisarin  kuolemasta  että  Kus- 
mitsh'in  elämästä.  Hän  ei  ollut  milloinkaan  ilmaissut  kuka  oli,  hänen 
luonaan  oli  käynyt  korkeita  salaperäisiä  vieraita.  Hänen  ulkonäköään 
väittivät  jotkut  hyvin  Aleksanterin  näköiseksi.  Kuollessaan  jätti  ukko 
jälkeensä  muutamia  kirjoitettuja  paperilappuja,  joista  yksi,  Kusmitshin  n.  s. 
„ salaisuus",  sisältää  salakirjaimia  ja  on  tähän  päivään  saakka  selittä- 
mättä, muissa  on  raamatunlauseita.  Heti  ukon  kuoltua  kerrotaan  Hro- 
mow'in  tuoneen  joitakin  papereita  Aleksanteri  II:lle,  hänet  oli  silloin 
pidätetty,  mutta  jälleen  pian  päästetty  menemään.  Aleksanteri  III  aikana 

oli  hän  jälleen  käynyt  keisarin  puheilla  tuoden  joitakin  Kusmitshllle 
kuuluvia  kapineita. 

Tarina  levisi  lavealti  kansan  keskuuteen.  1891  ilmestyi  vihdoin 
painettu  kertomus  Feodor  KusmitsfTista  ja  hänen  vaiheistaan,  joka  taas 
puolestaan  aiheutti  viranomaisia  julkaisemaan  painetun  peruutuksen  ja 
julistamaan  kaikki  jutut  vääriksi.  Legenda  oli  jo  joutua  unhotuksiin, 
kun  1897  ja  1898  ilmestyi  Schilder'in  suuri  neliosainen  teos  Aleksanteri 
I:tä.  Tekijä,  kertoen  juurta  jaksain  legendan,  tekee  teoksen  neljännessä 
osassa  muutamia  viittauksia  siihen  suuntaan,  kuin  pitäisi  hän  puolestaan 
legendaa  mahdollisena.  Teoksen  loppusanat  kuuluvat:  »Jos  fantastiset 
arvelut  ja  kansantarinat  perustuisivat  tosiseikkoihin  ja  siirtyisivät  todel- 
lisuuden pohjalle,  niin  täten  syntynyt  todellisuus  jättäisi  jälkeensä 
rohkeammatkin  runolliset  haaveet.  Tässä  uudessa,  kansantarun  luomassa 
muodossa    keisari    Aleksanteri    Pavlovitsh    epäilemättä    tulisi    olemaan 

Venäjän  historian  traagillisin  henkilö "     Moiset    lauseet   arvossa 

pidetyn  ja  taitavan  historiantutkijan  suusta  herättivät  laajoissa  piireissä 
suurta  huomiota.  Tiedettiin  kyllä  että  Schilder  oli  vähän  haaveeliisuu- 
teen  taipuva,  mutta  hänen  arvonsa  historioitsijana  oli  siksi  suuri,  että 
kysymystä  Feodor  KusmitshMsta  jälleen  ruvettiin  innokkaasti  tutki- 
maan. Nyt  käsiteltävänämme  oleva  suuriruhtinas  Nikolai  MihailovitsrTin 
tutkimus  on  ensimäinen  tulos  asian  valaisemiseksi  syntyneestä  innos- 
tuksesta. Suuriruhtinas  kertoo  lähettäneensä  erikoisen  tutkijan  Siperiaan, 
joka  on  sieltä  koonnut  kaikki  saatavana  olevat  ainekset  luostareista  y.  m. 
Mielenkiintoa  herättävää  on  suuriruhtinaan  tiedonanto  viranomaisten, 
erittäin  pappien  ja  munkkien  käytöksestä.  He  eivät  mitenkään  tahtoneet 
uskaltaa  kertoa  KusmitshMsta,  mitä  tiesivät.  KusmitstTista  kirjoitetut 
lentokirjat  olivat  aikoinaan  herättäneet  synoodin  yliprokuraattorin 
Pobjedonostshew'in  huomion  ja  oli  hän  salaisissa  kirjeissä  kieltänyt 
ankarasti  papistoa  huhua  levittämästä  sekä  julistanut  kirjaset  pannaan, 
siitä  johtui  munkkien  pelko. 

Suuriruhtinas  esittää  tutkimuksessaan  useita  todistuksia  Aleksanterin 
kuolemasta  m.  m.  päiväkirjan,  henkilääkärien  laatiman,  taudin  kulusta, 
9  lääkärin  allekirjoittaman  todistuksen  ruumiinavauksesta  y.  m.  todis- 
tuksia. Näitten  arvelee  hän  epäämättämästi  todistavan  että  keisari 
todella  kuoli. .  Vielä  todistaa  hän  että  Markow  oli  haudattu  jo  2  viikkoa 
ennen  keisarin  kuolemaa.  —  KusmitshMn  käsialaa  oli  suuriruhtinas 
myöskin  tutkituttanut  asiantuntijoilla,  jotka  eivät  olleet  huomanneet 
mitään  yhtäläisyyttä  tämän  ja  keisarin  käsialan  välillä.  Suuriruhtinas 
todistaa  täten  että  Feodor  Kusmitsh  ei  voinut  olla  Aleksanteri  I.  Sitä- 
vastoin ei  hän  voi  sanoa,  kuka  Feodor  Kusmitsh  oli.  Nikolai  Mihai- 
lovitsh  esittää  kuitenkin  sen  perustelemattoman    arvelun   että    Kusmitsh 

olisi  ollut  Seinen  Pavlovitsh  Velikij,  keisari  Paavali  I  ja  ruhtinatar 
Czartoryschkij'n,  syntyään  Uschakow,  poika,  joka  toisten  tietojen  mu- 
kaan olisi  hukkunut  1794.  Mitään  todisteita  väitteensä  tueksi  ei  suuri- 
ruhtinas esitä. 

Suuriruhtinas  Nikolai  Mihailovitsh'in  tutkimus  herätti  Venäjällä  kai- 
kissa piireissä  suurta  huomiota.  Asiaa  ryhdyttiin  pohtimaan  sanoma- 
lehdissä, avasipa  eräs  etelävenäläinen  lehti  Volga  erityisen  osaston. 
Jossa  vaan  pohdittiin  KusmitsfTin  tarinaa.  Myöskin  venäläisissä  his- 
toriallisissa aikakauskirjoissa  on  asiaa  sittemmin  pohdittu.  Russkij 
Arkiv'in  tämän  vuoden  kolmannessa  vihossa  on  A.  A.  Holombievsky'n 
kirjoitus  „  Is  tori  ja  i  legenda".  Kirjoittaja  on  varmasti  vakuutettu  että 
Aleksanteri  todella  kuoli  Taganrogissa.  Hän  tuo  entisten  lisäksi  esiin 
vielä  joukon  todistuksia  m.  m.  hovilääkäri  Tarasov'ilta,  jota  huhu  on 
syyttänyt  osallisuudesta  keisarin  häviämiseen.  Kirjoittaja  pitää  aivan 
mahdottomana  että  keisari  olisi  voinut  hävitä.  Holombievsky  tulee  siis 
samaan  tulokseen  kuin  suuriruhtinas,  paitsi  että  edellinen  ei  hyväksy 
suuriruhtinaan  olettamusta  KusmitshMsta.  Holombievsky  ilmoittaa  kyllä 
että  hänelläkin  on  arvelunsa  siitä,  kuka  K.  todella  oli,  mutta  että  hän 
toistaiseksi  todistusten  puutteessa  ei  tahdo  ilmaista  niitä.  Holombievsky 
lausuu  kirjoituksensa  lopuksi:  „ Kaikki  nämät  tärkeät  tiedonannot  ovat 
yhdessä  suhteessa  huomattavia,  ei  yhtään  ääntä,  ei  yhtään  todistajaa, 
jotka  eivät  olisi  kaikessa  yhtäpitäviä.  Mielestäni  ei  yhtään  historiallista 
tapausta  ole  todistamassa  niin  monen  aikalaisen  ja  silminnäkijäin  ker- 
tomus kuin  Aleksanteri  I  kuolemaa". 

Tähän  saakka  on  Feodor  Kusmitsh'in  historia  ollut  tunnettu  vasta 
v.  1837  alkaen.  Nyt  julkaisee  aikakauskirja  Minuvshie  godyi'n 
toimitus  aikakauskirjan  heinäkuun  vihossa  asiakirjan,  jonka  mukaan 
Krasnoufinskij'n  piirioikeus  Permin  kuvernementissa  v.  1830  tuomitsi 
Feodor  Kusmitsh'in  irtolaisuudesta  ja  kulkurielämästä  saamaan  20  rai- 
paniskua  ja  karkotettavaksi  Siperiaan.  6  p.  maaliskuuta  1830  saapui 
karkoitettu  Bogotolskij'n  piirikuntaan  Tomskin  kuvernementissa.  —  Tämän 
tiedon  mukaan  olisi  siis  Kusmitsh  jo  1830  ilmestynyt  Siperiaan.  Niille, 
jotka  todella  uskovat  legendaan,  lisää  tämä  uusi  asiakirja  keisarin  koh- 
talon traagillisuutta.  Olla  Venäjän  valtakunnan  laillinen  keisari  ja  saada 
20  raipaniskua  —  todellakin  traagillinen  kohtalo.  Toivottavaa  on  että 
tämä  juttu,  nyt  kun  arvokkaat  tutkijat  ovat  ryhtyneet  sitä  tarkastamaan, 
todella  saadaan  ratkaistuksi  ja  Feodor  Kusmitsh 'in  salaisuus  selvitetyksi. 

Paavo  Korpisaari. 

Hilda  Käkikoski:  Suomen  historia  nuorisolle.  I  osa.  Pakanuuden 
aika.  Helsingissä  1908.  Kansanvalistusseura,  8:0,  224  (+  10)  s.  Ku- 
vitettu. 

G.  Reinin,  Yrjö  Koskisen,  Schybergsonin  ja  kenties  jossain  määrin 
Lindeqvistinkin  Suomen  historioilla,  samoin  kuin  tietysti  Vallinin,  Fors- 
strömin, Grotenfeltin  y.  m.  toimittamalla  Suomen  Historialla  on  lähinnä 
tarkotus  antaa  tieteellinen  ja  rajotettu  kuvaus  kotimaamme  väestöjen 
entisistä  vaiheista.  Mitään  sen  suuntaista  historiateosta  maastamme 
kuin  yleisesti  luetut  Fryxellin  Ruotsin  historiasta  ja  esim.  Gruben  ylei- 
sestä historiasta,  meillä  ei  ole  olemassa,  kun  Julius  Krohnin  »Kerto- 
mukset Suomen  historiasta*  ja  R.  Hertzbergin  kuvaukset  jäivät  kesken- 
tekoisiksi. Edellisen  »kertomuksia*  jatkamaan  oli  Kansanvalistusseura 
aikonut  ryhtyä,  mutta  työhön  alettaissa  havaittiin  siitä  johtuvat  vaikeu- 
det ja  niinpä  päätti  toimittaja,  neiti  Käkikoski,  julkaista  aivan  uuden 
sarjan,  minkä  ensi  osa,  pakanuuden  aika,  nyt  on  ilmestynyt. 

Teos  on  nimenomaan  osotettu  nuorisolle.  Luonnollisesti  se  niin 
ollen  pyrkii  olemaan  aivan  yleistajuinen  ja  selvä,  eikä  tietysti  yritäkään 
käsitellä  erikoisia  riidanalaisia  tieteellisiä  kysymyksiä.  Lyhyesti  ja 
pääpiirteissään  tehdään  selkoa  Suomen  suvusta  ja  sen  vaiheista, 
Suomen  maasta  ja  eri  historian  takaisista  aikakausista,  kivi-  pronssi- 
ja  rautakausista  sekä  myöhemmän  rautakauden  sivistyksestä.  Lopussa 
on  esitys  maamme  asutuista  seuduista  pakanuudenajan  lopulla  ja  luet- 
telo tietolähteenä  käytetystä  tärkeämmästä  kirjallisuudesta.  Kun  tekijä 
ei  ole  ammattimies,  on  hän  saanut  apua  prof.  K.  Krohnilta,  tohtori  K. 
F.  Karjalaiselta  ja  Hj.  Appelgren-Kivalolta,  kaikessa  mikä  koskee  mui- 
naissuomalaista uskontoa,  kieli-  ja  muinaistiedettä. 

Teoksen  luettuaan  on  kai  lukijalla  selvin  yleisvaikutus,  että  tekijä 
käsittelee  enemmän  Suomen  suvun  kuin  Suomen  maan  muinaisuutta, 
ja  epäilemättä  hän  on  siihen  oikeutettukin.  Mutta  kirjan  ensi  luku,  joka 
on  tälle  kysymykselle  omistettu,  nojautuu  yksistään  kielitutkimuksen  tulok- 
siin tai  historiallisiin  lähteisiin.  Tämän  selostajasta  se  kuitenkin  on  virhe. 
„  Nuorisolle u  vakituisesti  omistetussa  kirjassa  olisi  ainakin  yhtä  suuri 
paino  ollut  pantava  muinaistieteen  antamiin  tietoihin.  Mielenkiinnolla 
varmastikin  nuori  lukija  ottaisi  vastaan  kertomuksia  hautatutkimuksista 
sukumme  muinaisilla  olinsijoilla,  niistä  aarteista,  jotka  ovat  esille  kai- 
vetut Pohjoisen  ja  Keskisen  Venäjän  maasta.  Jos  kerran  sivulla  19 
kuvataan  kreikkalainen  hopeamalja  Permasta  Suomen  suvun  muinaisuu- 
den yhteydessä,  olisi  voitu  antaa  väririkas  ja  verraton  kuvaus  muinai- 
sen vanhan  Perman  tarumaisista  aarteista,  joita  sinne  virtasi  Intiasta, 
Keski-Aasiasta,  Persiasta  ja  välimeren  maista  niin  suunnattomat  määrät, 
että  ainoakaan  maa  koko  Europassa  moiselle  maailman  kaupalle  ei 
kautta  esihistoriallisten  aikojen  vertoja  vedä.  Ja  kun  sivu  21  --  Rost- 
roman  Galitschista  kaikesta  päättäen  pronssikauden  alkujaksolta  oleva  — 
idoli  esitetään  permalaisena  jumalankuvana,  olisi  ollut  syytä  tehdä  sel- 
koa   siitä    mainiosta    aarteesta,    johon  tuo  idoli  kuului.  —  Ja  yleensä! 

Varsin  omituiselta  tuntuu,  että  Suomen  suvun  muinaisuudesta  kirjote- 
taan  käyttämättä  lähteenä  Aspelinin  teoksia,  joista  ainakaan  „ Alkeiden" 
ja  „ Muinaisjäännösten41  ohi  ei  millään  voi  päästä. 

Pari  kysymystä  tähän  ensi  osaan  nähden.  Lieneekö  paikallaan  pu- 
hua itämaisista  rahoista  «persialaisina-,  kuten  siv.  39?  Ja  että  nimitys 
y)sirppitt  on  slaavilainen  laina,  ei  kai  se  todista  että  esine  olisi  vasta 
heidän  kauttaan  suomensukuisille  kansoille  tutuksi  tullut  (s.  35), 
sillä  Uralin  länsipuolellakin  oli  jo  pronssikaudelta  alkaen  sirppi  verrat- 
tain yleinen  kapine,  siis  paljo  ennen  kuin  slaavilaiset  olivat  missään 
tekemisissä  niillä  seuduin  elelevien  kansojen  kanssa.  —  Myöskään  en  tä- 
hän osaan  nähden  malta  olla  huomauttamatta,  miten  tervetullut  sen  5:nnen 
luvun  yhteydessä  —  „  Heimolaistemme  nykyiset  olinpaikat"  —  olisi 
kartta  sukumme  nykyisistä  asumasijoista. 

Toinen  osa,  Suomen  maa  ja  sen  asukkaat,  luonnollisesti  muodostuu 
suhteellisen  lyhyeksi,  riippuen  sekä  tekijän  halusta  kuvata  etupäässä 
Suomen  suvun  muinaisuutta,  että  monen  vielä  perin  ratkaisemattoman 
ja  epävarman  kohdan  takia  noihin  varhaisempiin  aikoihin  nähden.  Senpä 
vuoksi  onkin  esitys  jotenkin  ylimalkaista,  joskin  aika  vauhdikkaasti  esi- 
tettyä eikä  mielenkiintoa  vailla.  Omasta  puolestani  olisin  kuitenkin 
suonut  esityksen  jonkun  verran  toisenlaiseksi,  nim.  kiinnittämään  enem- 
män huomiota  paikallisiin  seikkoihin.  Jotakin  kivikautista  asumapaik- 
kaa  olisi  voitu  kuvailla  laajemmin,  niiden  luonnetta  ja  topografiaa, 
pronssikauden  ja  vanhemman  rautakauden  raunion  rakennetta  niinikään, 
sekä  samalla  tehdä  selkoa  tärkeimmistä  löytöpaikoista  ja  kiinteistä  mui- 
naisjäännöksistä. Pronssikauden  todellisen  luonteen  valaisemiseksi  olisi 
ollut  huvittavaa  antaa  silmäys  Mykenen  ja  Etu-Aasian  oloihin  pronssi- 
kaudella ja  samalla  sitoa  kaukaisen  kotimaamme  olot  etelän  sivistyksen 
ja  varhaisen  historian  rintamaihin,  tekemällä  lyhyesti  selkoa  mihinkä 
esihistorialliset  relatiiviset  ja  absoluttiset  aikamäärittelyt  perustuvat. 

Pari  yksityishuomautusta  tähänkin  osaan  nähden ;  s.  73  kivikauden 
tulenpesiä  sanotaan  tavatun  „ sieltä  täältä  turpeen  alta".  Itse  asiassa 
on  niitä  tavattu  melkein  kaikilta  viime  aikoina  tutkituilta  kivikauden 
asumasijoilta,  niin  Karjalassa  kuin  Kiukaisissa,  Harjavallassa,  Huittisissa, 
Maariassa  y.  m.  —  Kun  s.  74  saviastiain  koristusten  sanotaan  olevan  teh- 
dyn kivisillä  painimilla,  olisi  ollut  mainittava,  että  niitä  useimmiten  on  tehty 
luu-  ja  puuleimasimilla  tai  kynsillä  j.  n.  e.  —  Väite  s.  85,  että  Nak- 
kilasta, Harjavallasta,  Kiukaisista  ja  Lapista  olisi  enemmän  pronssiesi- 
neitä  löydetty  kuin  kaikista  Suomen  seuduista  yhteensä,  on  erehdys. 
Kaikki  epävarmat  ja  3  rautakauden  alulta  olevaa  rengastakin  mukaan 
laskien  ei  niiden  luku  ole  muuta  kuin  11,  mikä  on  vain  jotenkin  Ve 
kaikista  maamme  pronssikauden  esineistä.  —  Vähä  alempana  samalla 
sivulla  mainitaan,  että  n  Ruotsin  *  (-läntinen)  vaikutus  ei  ylettynyt  Hel- 
singin seutuja  idemmä.  Kuitenkin  on  esim.  Säkkijärvellä  lukuisia  rau- 
niohautoja,  jotka  todistavat  läntistä  vaikutusta.  —  S.  85 — 6  mainitaan 
maastamme  saadun  vain  2  «permalaista"  pronssipetkeltä.  Itse  asiassa 
on  niitä. 4,  nim.  paitsi  tekijän  mainitsemia  yksi  Pielavedeltä  ja  vielä  1 
Porvoon  luota.  —  Se,  mitä  s.  92  sanotaan  tuluskivistä,  pitää  kyllä 
paikkansa,  mutta  ei  oikein  sovellu  yhteen  siihen,  mitä  s.  219  maini- 
taan   niiden  todistavan  Uudenmaan  asutuksesta,  kun  näet  muistaa  teki- 

jän  käsityksen  maamme  suomalaisen  asutuksen  ijästä.  —  S.  105  luetel- 
tuihin tärkeimpiin  keskisen  rautakauden  kalmistoihin  olisi  ollut  lisättävä 
ainakin  Köyliön,  Maarian  ja  Tyrvään. 

Kaikki  nämä  huomautukset  ovat  verrattain  vähäpätöiset,  eivätkä  kir- 
jan arvoa  vähennä,  mutta  olen  tahtonut  niistä  kuitenkin  ehkä  uusia  pai- 
noksia varten  huomauttaa. 

Teoksen  paras  osa  on  osasto  „ Suomalaiset  Suomessa0.  Se  on  hyvin 
ja  virheettömästi  kirjotettu  ja  ansaitsee  kaikkea  kiitosta.  Kun  ottaa 
huomioon  teoksen  kovin  kalliin  hinnan  (sidottuna  4:  50)  olisi  kuitenkin 
toivonut  kuvituksen  olevan  runsaampaa. 

Hyvin  hyvä  ja  havainnollinen  on  loppuesitys  maamme  asutuista 
seuduista  pakanuuden  ajan  lopulla.  Jonkun  verran  epäselvyyttä  voi 
kuitenkin  tarjota  s.  216,  jossa  m.  m.  Suomusjärven  sanotaan  saaneen 
asukkaansa  vasta  kristittynä  aikana.  Mahdollisesti.  Muistettakoon  kui- 
tenkin että  siellä  on  ollut  kivikaudella  vahva  asumakeskus. 

Luettelo  tärkeimmistä  lähteistä  tekee  jonkun  verran  oudon  vaikutuk- 
sen. -  Jo  mainitsin  että  Suomen  suvun  muinaishistoriaa  ei  voida  ilman 
lukuisia  niitä  käsitteleviä  Aspelinin  tutkimuksia  kirjoittaa.  Mainittava 
olisi  myös  Heikelin  Rakennukset.  —  Pari  painovirhettä  on  luettelossa. 
Hackmanin  nimi  kirjotetaan  yhdellä  n:ilä,  Hj.  Appelgrenin  En  brand- 
graf  ä  Yliskylä  ei  ole  julaistu  1899  vaan  1897. 

Kirjan  kannet  eivät  ole  hauskoja. 

A.  M.  T. 


Jyväskylän  Lyseo  18  Vio  58 — 19  Vio  08.  Juhlajulkaisu  viisikymmen- 
vuotisen  toiminnan  muistoksi.  Jyväskylässä,  K.  J.  Gummerus  Osake- 
yhtiö.    354  s. 

Jyväskylän  lyseon  synnystä.  O.  M — e.  Kaikuja  Hämeestä  VII, 
albumi,    toimittanut    Hämäläis-Osakunta,    Helsingissä   1908,  ss.l — 17. 

Vuosi  1908  on  syystä  pidettävä  suomalaisten  koulujemme  historian 
muistovuotena,  onhan  silloin  suomenkielinen  koulusivistys  saavuttanut 
puolivuosisadan  elämässään.  Sanomalehdistö  on  huomattavan  innok- 
kaasti seurannut  viime  lokak.  1  p:nä  vietetyn  Jyväskylän  lyseon  50- 
vuotisjuhlan  yksityisiä  vaiheita,  samalla  kun  paikkakunnan  ja  muissakin 
sanomalehdissä  on  julkaistu  yksityistä  koulun  perustamiseen  ja  sen  vai- 
heisiin liittyviä  muistelmia. 

Edellä  mainitut  kaksi  julkaisua  ovat  tarkoitetut  säilyttämään  Jyväs- 
kylän lyseon  perustamis-  ja  50-vuoden  vaiheita  pysyväisemmässä  muo- 
dossa kuin  mitä  tavallinen  sanomalehtikirjoitus  saattaa  tehdä.  Siten  on 
Historiallinen  Aikakauskirjakin  velvollinen  jotakin  näistä  kirjoituksista  ja 
niihin  liittyvistä  muistoista  mainitsemaan. 

Mainituista  kirjoituksista  jälkimäinen,  »Jyväskylän  lyseon  synnystä >, 
nimimerkki  O.  M — en  kirjoittama,  on  hyvin  selväpiirteinen  ja  sattuva 
kuvaus  suomalaisuuden  herätyksen  vaikutuksesta  suomenkielisten  oppi- 
koulujen syntymiseen.  Jo  »Saiman*  ensimäisessä  vuosikerrassa  J.  V. 
Snellman  lausuu  ajatuksensa  suomenkielen  asemasta  koulujen  opetus- 
kielenä.    Hänen    kantansa   ei  saavuttanut  kannatusta,  se  oli  kyllä  osal- 

taan  hyvin'  jyrkkä,  vaikka  epäkäytännöllinen,  kun  siinä  tahdottiin  jon- 
kunlaisen kaksikielisyyden  periaatteen  mukaan  saada  suomenkielelle 
asteettaisesti  vaikutusta  kaikessa  kouluopetuksessa.  Kun  sitten  itse 
teossa  ruvetaan  suomenkielistä  kouluopetusta  vaatimaan,  tapahtuu  se 
lähinnä  piirilääkäri  Wolmar  Styrbjörn  Schildtin  y.  m.  Jyväskylän  ja 
naapurikuntien  asukkaiden  anomuksessa,  joka  oli  senaatissa  ensi  kerran 
käsiteltävänä  huhtik.  25  p.  1857. 

Edellinen  alussa  mainituista  julkaisuista,  »Jyväskylän  Lyseo 
1858 — 1908"  sisältää  alussaan  140  sivun  laajuisen  tohtori  K.  J.  Jalkasen 
kirjoittaman  kertomuksen  koulun  vaiheista  mainitun  ajanjakson  kuluessa. 
Osittain  tulee  siinä  mainituksi  samoja  asioita,  joita  jo  nimim.  O.  M — e 
käsittelee,  mutta  sittenkin  voimme  sanoa,  että  nämä  molemmat  kirjoi- 
tukset muodostavat  toinen  toistaan  selventävän  kokonaisuuden,  toinen 
tekee  tarkemmin  selvää  ajan  yleisestä  taustasta,  toinen  taaskin  antaa 
yksityiskohtaisia  tietoja,  oppilastilastoja  j.  n.  e.  Niukkaan  kouluhistoriaa 
käsittelevään  kirjallisuuteemme  ovat  tämänlaatuiset  juhlajulkaisut  hyvin 
tervetulleita,  sitäkin  suuremmalla  syyllä,  kun  tämä  julkaisu  käsittelee 
suomenkielisen  koulusivistyksemme  murrosaikojen  yksityisiä  vaiheita. 

Tohtori  Jalkasen  esitys  alkaa  yksityiskohtaisesti  kuvaamalla  edellä- 
mainittua Jyväskylän  asukkaiden  tekemää  kouluanomusta:  sen  yksityiset 
vaiheet,  käsittely  Porvoon  tuomiokapitulissa,  senaatin  istunnoissa  ja 
lopuksi  esittely  Pietarissa  —  nämä  eri  kohdat  saavat  seikkaperäisen 
valaistuksen.  Koulu  alkaa  toimensa  ylä-alkeiskouluna  lokak.  1  p.  1858, 
huvittavaa  ja  valaisevaa  on  lukea  opettajien  nimityksistä,  käytännölli- 
sistä järjestelyistä  ja  avajaisjuhlallisuuksista.  Huomattava  on  uuden 
koulun  oppisuunnitelma:  kun  koulu  oli  virallisesti  kaksikielinen,  käytet- 
tiin aluksi  ruotsia  opetuskielenä  useissa  aineissa.  Tämäpä  herätti  suo- 
menmielisessä sanomalehdistössä  aika  kiivaan  suuttumuksen  opettajakuntaa 
kohtaan,  mutta  rehtori  G.  L.  Pesoniuksen  tyyni  ja  asiallinen  puolustus 
sen  vähitellen  hälventää,  samalla  kun  juuri  rehtorin  ja  muiden  opetta- 
jien persoonallinen  vaikutus  johtaa  lopuksikin  siihen,  että  koulusta  tuli 
asiallisesti  suomenkielinen  oppilaitos.  Tämä  niin  pian  tapahtunut  uudis- 
tus ei  kaikkia  miellyttänyt:  yksinpä  J.  V.  Snellman  piti  —  oman  aikaisem- 
man suunnitelmansa  mukaisesti  —  liian  jyrkkänä  näin  otettua  askelta. 
Piispa  Ottelin,  koulun  ystävä  muuten,  tiedusteli  rehtori  Pesoniukselta, 
kuinka  opetuskielen  laita  oikeastaan  oli.  Rehtori  selityksessään  viittaa 
lähinnä  uuteen,  tammik.  30  p.  1862  annettuun  asetukseen,  jossa  koulu 
oli  laajennettu* yliopistoon  johtavaksi  alkeisopistoksi  ja  jossa  asetuksessa 
myös  oli  opetuskielen  kysymys  ratkaistu.  Siten  oli  ruotsiksi  ainoas- 
taan toistaiseksi  opetettava  muutamia  aineita,  mutta  opetuskieli  oli  oleva 
suomi,  poikkeus  ainoastaan  väliaikaista. 

Koulun  opettajien  nimityksistä,  ensi  vuosien  oppimääristä,  ensimäis- 
ten  oppilaiden  yliopistoon  päästämisestä  y.  m.  sisältää  kirjoitus  hyvin 
yksityiskohtaisia  tietoja,  samaten  siihen  liittyy  asiaa  valaisevia  eri  tilas- 
toja. Jälkimaailman  kannalta  on  hyvin  mieltä  kiinnittävä  kuvaus  niistä  vaa- 
roista, joita  surullisen  kuuluisa  C.  von  Kothenin  järjestelmä  uhkasi  Jyväsky- 
län nuorelle  oppilaitokselle.  Senaatti  oli  jo  Kothenin  ehdotuksen  mukai- 
sesti huhtik.  22  p.  1871  langettanut  kuolemantuomion  Jyväskylän  kou- 
lusta, siitä  oli  muodostettava  vain  4-luokkainen  lyseo.    Asiaa  oli  ajettu 

aivan  salaisesti,  mutta  siitä  huolimatta  onnistui  tohtori  W.  S.  Schildtin 
aina  valppaana  koulun  ystävänä  saada  asiasta  tieto.  Lähetettiin  ke* 
väällä  1871  lähetystö,  yksi  joka  säädystä,  Helsinkiin  ja  Pietariin  asiaa 
selvittelemään;  tohtori  Schildtin  johdolla  lähetystö  suoritti  tehtävänsä 
hyvin,  silloinen  ministerivaltiosihteeri  kreivi  Aleksander  Armfelt  otti  asian 
kuultaviin  ja  sai  esittelyssä  asian  onnelliseen  ratkaisuun. 

Näiden  tapausten  jälkeen  ei  Jyväskylän  lyseon  vaiheissa  ole  erityi- 
siä tapauksia  kerrottavana:  tosin  on  hyvin  oloja  kuvaavaa  lukea  esitys 
koulun  vaiheista  loppuun  saakka.  Ei  liene  tässä  kuitenkaan  yhtä  tär- 
keää selostaa  kirjoituksen  yksityisiä  kohtia:  selvästi  on  siinä  esitetty 
virallisten  tilasto-  y.  m.  tietojen  ohella  koulun  elämän  sisäisiäkin  puolia. 
Vielä  selvemmin  kuvaavat  julkaisuun  liitetyt  entisten  oppilaiden  kirjoit* 
tamat  koulumuistelmat  koulun  elämää  sen  eri  aikoina;  jo  hyvin  hu- 
vittavaa on  lukea  eri  sukupolvien  edustajien  kuvauksia :  „  Koulu  muistel- 
mia, kirj.  V.  T."  ss.  141 — 154;  „Konventtimuistoja  60-luvun  lopulta.* 
L.  ss.  155—160;  .Pamppu",  kirj.  H.  ss.  161  — 170;  .Nekkusaksa",  kirj. 
M.  V.;  „  Rehtorin  vaihdos-,  R.  E.  ss.  173 — 175.  Kaikkien  kirjoitusten 
arvoa  kohottavat  vielä  verraten  onnistuneilta  näyttävät  kuvat  opiston 
opettajakunnasta  eri  aikoina,  samaten  ensimäisistä  konventtiluokista. 
Siten  on  julkaisulla  kokonaisuudessaan  huomattava  sivistyshistoriallinen 
arvo.  Pari  muutakin  entisten  oppilaiden  kirjoitusta  on  saanut  sijansa, 
huvittava  on  A.  Tarjanteen  kirjoittama  ,  Koulusta  ja  kouluelämästä  75 
vuotta  sitten." 

Teoksen  historiallista  arvoa  lisäävät  tuntuvasti  siihen  liitetyt  opiston 
entisten  ja  nykyisten  opettajien  sekä  vv.  1865 — 1908  ylioppilaiksi  tul- 
leiden oppilaiden  elämäkerrat  —  sitäpaitsi  on  useimmista  opettajista 
ja  vuoden  1865  ylioppilaista  muotokuvia  liitetty  näihin.  Kun  ottaa  huo- 
mioon, että  elämäkerrallinen  puoli  historiallisessa  kirjallisuudessamme 
on  verraten  niukka,  on  ilolla  tervehdittävä  tätä  julkaisua.  Omalta  alal- 
taan on  se  huomattava  lisä  toisten  samantapaisten  julkaisujen  joukkoon, 
kuten  esim.  Vaasan  Realilyseo  1880—1905,  Porin  lyseo  1879—1904 
y.  m. 

Enemmän  kuin  valitettavaa  kuitenkin  on,  etteivät  nämä  elämäker- 
ralliset tiedot  ole  tarkkoja  ja  yhdenmukaisia;  siten  on  näinkin  myöhäi- 
sen ajan  tiedoissa  aivan  tarpeettomia  epätasaisuuksia,  toisista  on  päivä- 
määriä mainittu,  toisista  ei  vaikka  monet  aivan  viime  aikojenkin  tiedot 
olisivat  verrattain  helposti  olleet  saatavissa.  Myönnettävä  on,  että  näi- 
den tietojen  järjestämisessä  ja  kokoamisessa  on  runsaammin  työtä  kuin 
mitä  ulkopuolella  olija  koskaan  saattaa  arvostella,  mutta  kun  tämä  jul- 
kaisu on  ollut  jo  toista  vuotta  tekeillä,  olisi  sillä  välin  saattanut  jo 
hyvin  monesta  painetustakin  lähteestä  tietoja  saada.  Luonnollisesti  on 
tässä,  niinkuin  yleensä  kaikenlaisten  tilastollisteu  y.  m.  tietojen  kokoa- 
misessa, asianomaisten  tietojen  antajien  huolimattomuus  myös  ylen  tär- 
keänä tekijänä!  On  sitäpaitsi  kerrassaan  kiusallista  huomata  näissä 
elämäkerroissa  niin  monta  sellaista  virhettä,  jotka  on  laskettava  yksin 
korrehtuuriluvusta  johtuneiksi. 

Veisi  liian  paljon  aikaa  ja  tilaa  ruveta  tässä  yksityisiä  virheitä 
luettelemaan:  mitä  edellä  on  huomautettu  elämäkertojen  puutteellisuuk- 
sista,  on   osittain    sanottava    julkaisun   muissakin  osissa  esille  tulevista 

ajan  y.  m.  määräyksistä.  Olisi  esim.  huomattavasti  selventänyt  ja  hel- 
pottanut kirjoituksen  lähteenä  käyttämistä,  jos  olisi  opiston  historiikissa 
useammin,  kuin  nyt  on  laita,  asiakirjoja,  sanomalehtiä  y.  m.  mainittaessa 
aina  selvästi  sanottu  ajanmäärä;  hidastuttaa  tarpeettomasti  sen  käyttöä, 
kun  täytyy  useista  kohden  tarkastaa,  mikä  aika  kulloinkin  on  kyseessä. 
Vaikka  näin  ollen  ilmoitettavanamme  olevaa  julkaisua  yksityisiin 
elämäkerrallisiin  y.  m.  tietoihin  nähden  on  varovasti  lähteenä  käytet- 
tävä, on  se  kuitenkin  kokonaisuudessaan  kirjoituksineen  kuvineen  ja 
muine  tietoineen  huomattava  lisä  vuoden  sivistys-  ja  kouluhistorialliseen 
kirjallisuuteen.  Toivottavaa  on,  että  samanlaatuiset  merkkitapaukset 
muiden  oppilaitostemme  historiassa  antavat  aihetta  myöskin  tämän  suun- 
taisten muisto-  ja  elämäkerrallisten  teosten  julkaisemiseen. 

V.  P. 


A.  M.  3AIOHHKOBCKIH,  Bocroraan  Boihia  1853—56  wb 

CBH3H  CT>  COBpeMGHHOH  efi  IlOJIHTHMeCKOH  OÖCTaHOBKOH.   IleTep- 

6ypn>  1908.  Tomt>  I.  763  +  603.  Ensimäinen  osa  tästä  sotaminis- 
teristön  kustannuksella  ilmestyvästä  teoksesta  on  äskettäin  tullut  painosta. 
Tarkoitus  oli  alkuaan  saada  se  valmiiksi  jo  Itämaisen  sodan  50-vuotis- 
juhlaan,  mutta  Japanin  sota  esti  tämän  aikeen.  —  Tekijällä  on  ollut 
käytettävinään  kaikki  Venäjän  arkistot,  myöskin  salaisista  arkistoista 
aihetta  koskevat  asiakirjat  —  sekä  joukko  ulkomaisia  arkistoja  ja  on 
hän  näin  ollen  onnistunut  tuomaan  päivänvaloon  suuren  joukon  ennen 
julkaisemattomia  ja  tuntemattomia  asiakirjoja. 

Teoksen  nyt  ilmestynyt,  ulkoasultaan  ja  kuviensa  kautta  harvinaisen 
upea,  ensimäinen  osa  käsittelee  aikaa  ennen  sodan  syttymistä.  Teoksensa 
alussa  luo  tekijä  suuressa  määrin  valaisevan  kuvan  Nikolai  I.  suuri- 
ruhtinaana ja  keisarina,  esittäen  uusia  lisiä  keisarin  mieltäkiinnittävän 
persoonallisuuden  valaisemiseksi,  täydentäen  siten  sitä  kuvaa,  jonka  kei- 
sarin historian  kirjoittaja  Schilder  suuressa  teoksessaan  on  luonut.  Nikolai 
oli,  tekijän  sanojen  mukaan  *  aivan  tietämätön  korkeampaan  politiikkaan 
kuuluvissa  kysymyksissä,  ei  milloinkaan  ollut  puuttunut  hallitusasioihin, 
ajan  vaatimukset  ja  valtakunnan  sisällinen  tila  olivat  hänelle  peräti  tunte- 
mattomat, yleinen  mielipide  hänelle  vihamielinen".  Tällainen  oli  Nikolai 
ottaessaan  hailitusohjat  käsiinsä.  Suurella  objektiivisuudella  kuvaa  tekijä 
keisarin  luonteen  kehitystä  ja  ajan  järisyttävien  tapausten  vaikutusta 
siihen.  Tekijä  puhuu  suurella  lämmöllä  keisarin  personallisuudesta  tasa- 
puolisesti tunnustaen  sen  puutteetkin. 

Taitavuudella  kuvataan  Turkin  ja  Venäjän  välisiä  suhteita  sekä  ennen 
Nikolain  hallitusta  että  hänen  hallitusaikanaan  sodan  puhkeamiseen  saakka. 
Laveampaa  mielenkiintoa  ovat  omiaan  herättämään  luvut  Ludvig  Napo- 
leonista ja  keisarikunnan  synnystä  sekä  Nikolain  suhteesta  siihen.  Venäjän 
lähettiläitten  kirjelmät  sekä  keisarin  omat  kirjeet  ja  lausunnot  ovat  tekijälle 
antaneet  rikkaan  ainesvaraston  tämän  mieltäkiinnittävän  kysymyksen  sel- 
vittämiseksi. Perinpohjin  käsitellään  kysymystä  »pyhistä  paikoista",  joka 
kysymys  kuten  tunnettu,  oli  sodan  aiheuttajana.  Keisarin  käytös  tässä 
asiassa  todistaa  tekijän  mielestä  täydellisesti  ettei  keisarilla  ollut  vähin- 

täkään  valloitusaijetta,  kuten  länsimaisten  tutkijain  puolelta  on  tahdottu 
väittää.  Menschikow'in  retki  Konstantinopoliin  on  tarkoin  ja  objektiivi- 
sesti kuvattu. 

Teoksen  5  viimeistä  lukua  kertovat  Venäjän  sotalaitoksen  järjestelystä 
sodan  alkaessa,  armeijan  kunnosta  ja  hengestä,  laivastosta  ja  sen  johtajista, 
linnoitusten  tilasta,  sotasuunnitelmasta  sekä  Venäjän  vihollisten  sota- 
voimain luvusta  ja  tilasta  sodan  alkaessa. 

Eri  nidoksena  ilmestyneissä  liitteissä  "julkaisee  tekijä  153  eri  asia- 
kirjaa ja  kirjettä,  tähän  asti  julkaisemattomia.  Siinä  on  kirjeitä  keisarille 
ja  keisarilta,  lähettiläitten  kirjelmiä  y.  m.  diplomaattista  kirjeenvaihtoa, 
sotalaitoksen  tilaa  koskevia  asiakirjoja  y.  m.  Erikoista  huomiota  kiin- 
nittävät puoleensa  Brunnow'in  v.  1830  perintöruhtinaalle  pitämät  luennot 
Venäjän  politiikasta,  Nikolai  I:n  samana  vuonna  omakätisesti  kirjoittama 
poliittinen  uskontunnustus  „Ma  confession",  keisarin  huomautukset  Itä- 
maisesta kysymyksestä  vuodelta  1853,  samaten  hänen  määräyksensä 
sotatoimien  alottamisesta  ja  järjestämisestä.  Osa  asiakirjoista,  m.  m. 
keisarin  kädestä  lähteneet,  ovat  julaistut  alkukielellä,  ranskaksi. 

Ensi  osasta  päättäen  tulee  3aioireKOBCKiH'n  teoksesta  epäilemättä 
hyvin  arvokas  lisä  Venäjän  historialliseen  kirjallisuuteen.         P.  K. 


P.  Pieriing,  La  Russie  et  le  Saint-Siige,  (£tudes  diplomatiques) 
I—IV.  Paris  1907.  Pierlingin  teos,  josta  neljäs  osa  ilmestyi  v.  1907 
kuvaa  Venäjän  ja  paavinistuimen  välistä  suhdetta  vanhimmista  ajoista 
Elisabet  Petrovnan  hallitusaikoihin  saakka.  Venäjän  ja  paavinistuimen 
välillä  alkoi  diplomaattinen  suhde  jo  15.  vuosisadalla.  Florensin 
kongressissa  syntynyt  ajatus  molempien  kirkkokuntien,  katoolisen  ja 
oikeauskoisen  yhdistämisestä  paavin  ylijohdon  alle  oli  suhteen  var- 
sinainen aiheuttaja.  Tätä  aijetta  koetti  paavi  ja  hänen  alaisensa  suu- 
rella johdonmukaisuudella  ja  tarmokkuudella  halki  vuosisatain  toteuttaa, 
käyttäen  milloin  mitäkin  keinoja  ja  välikappaleita.  Venäjän  ja  Rooman 
väliset  suhteet  eivät  olleet  pysyväistä  laatua,  vaan  silloin  tällöin  uudistuvia 
kosketuksia  satunnaisten  lähetystöjen  y.  m.  kautta.  Aina  oli  niissä 
paavinvalta  se,  joka  koetti  lähennellä,  Venäjä  taas  melkein  yhtä  suurella 
sitkeydellä  aina  vastusti  Rooman  pyrkimyksiä.  Kreikkalaisen  prinsessan 
naittaminen  tsaari  Ivan  Ill:lle  paavin  välityksellä,  ristiretkisuunnitelma 
turkkilaisia  vastaan,  jonka  aiheen  puoltajana  oppinut  ja  taitava  jesuiitta 
Antonio  Possevino  ilmestyi  Moskovaan,  valetsaari,  jonka  Puolan  aseet 
ja  paavin  siunaus  asettivat  Venäjän  valtaistuimelle  jesuiittajoukon 
suojelemana,  kaikki  nämät  tapaukset  olivat  välikappaleina  tuon  Rooman 
ajaman  tarkoitusperän  saavuttamiseksi.  Kaikki  paavin  yritykset  kirposivat 
kuitenkin  venäläisten  syvälle  juurtunutta  epäluuloa  vastaan  kaikkea 
kohtaan,  joka  läheni  katolisuutta.  Mutta  epäonnistuminen  kerta  toisensa 
perästä  ei  estänyt  paavinvaltaa  yhä  uudelleen  ryhtymästä  samanlaisiin 
yrityksiin. 

Pierlingin  teoksen  äsken  ilmestynyt  IV  osa  käsittelee  aikaa  17 
vuosisadan   jälkipuoliskolta    Elisabet    Petrovnan    hallitusaikaan    saakka. 

Runsaat  ainekset  sekä  painetut  että  asiakirjat,  joita  tältä  ajalta  on  ollut 
käytettävänä,  tekevät  tämän  osan  teosta  erittäin  mieltäkiinnittäväksi. 

Keskipisteenä  on  luonnollisesti  Pietari  suuri,  hänen  persoonallisuutensa, 
hänen  kirkolliset  uudistuksensa  ja  suhteensa  paavinvallan  tällöin  erittäin 
voimakkaita  pyrkimyksiä  kohtaan. 

Diplomaatin  taitavuudella  Pietari,  tarviten  Puolan  ja  Itävallan  apua 
Ruotsia  vastaan  ja  selvästi  tajuten  paavinvallan  suuren  merkityksen 
mainituissa  maissa,  osoittaa  hallituksensa  alkuaikoina  suurta  myöntyväi- 
syyttä  paavin  pyrkimyksiä  kohtaan.  Ilmaisipa  hän  kerran  julkisestikin 
harrastavansa  kirkkokuntien  yhdistämistä.  Samaa  menettelytapaa  noudattivat 
Pietarin  avustajatkin.  Paavin  lähettiläät  kertovat  suurella  tyytyväisyydellä 
milloin  miltäkin  valtiomieheltä  kuulemansa  kirkkojen  yhdistämistä  suosivia 
lausuntoja ;  olipa  metropoliitta  Javorsky  ja  vieläpä  vanhan  oikeauskoisuuden 
haaveellinen  kannattaja,  perintöruhtinas  Aleksej  lausunut  selvästi  siihen 
suuntaan  meneviä  ajatuksia. 

Pultavan  tappelu  muutti  kokonaan  Pietarin  menettelytavan.  Hän  ei 
enää  tarvinnut  Puolan  ja  Itävallan  apua,  eikä  myöskään  paavin.  Pietarin 
ja  hänen  apuriensa  menettelytapa  paavin  pyrkimyksiä  kohtaan  muuttui, 
entisen  suopeuden  ja  myöntyväisyyden  asemasta  tuli  Venäjän  politiikan 
vanha  menettelytapa :  kaikkien  paavin  pyrkimysten  vastustaminen.  Pieriingin 
mielestä  oli  siis  Pietarin  hallituksensa  alussa  osoittama  myöntyväisyys 
pelkkä  diplomaattinen  laskelma  eikä  suinkaan,  niinkuin  muutamat  tutkijat 
ovat  arvelleet,  johtunut  siitä  että  Pietari  myöntymällä  paavinvallan 
vaatimuksiin,  siten  tahtoi  edistää  Venäjän  eurooppalaistumista. 

Jansenisten  pyrkimykset,  jotka,  huolimatta  siitä  että  he  olivat  ilmi 
riidassa  paavinvallan  kanssa,  kävivät  samaan  suuntaan  kuin  Roomankin, 
alkoivat  myöskin  jo  Pietarin  aikoina,  mutta  olivat  voimakkaimmillaan 
Pietari  II  ja  Anna  Ivannovnan  hallitessa.  Näitä  samoinkuin  Pietarin 
aikuisia  ja  ennen  hänen  aikaansa  tapahtuneita  paavin  yrityksiä  kuvaa 
tekijä  turhiksi.  Ikävä  kyllä  ei  tekijä  ilmaise  aikooko  hän  jatkaa  teostaan, 
kiitollista  aihetta  siihen  olisi  kyllä  olemassa.  P.  K. 


Katsaus. 


„Äbo  stads  historiska  museum"  nimistä  julkaisusarjaa  on  ilmesty- 
nyt neljäs  ja  viides  vihko.  Toht.  Hj.  Appelgren- Kivalo  esittää  kaksi 
Euran  pitäjästä,  Osmanmäen  hietakerroksista  löydettyä  viikinkiaikuista 
keihäänkärkeä.  Museon  sirosta  mahonkihuoneesta  on  maist.  E.  Nervan- 
der laatinut  valaisevan  esityksen  ja  liittänyt  siihen  oivallisen  autotypia- 
kuvan  tästä  tyypillisestä  1840-luvun  vieraskamarista.  Sama  nimimerkki 
kuvaa  edelleen  erästä  Armfelt-suvun  hallussa  ollutta  rekeä,  jossa  Kaarle 
Kustaa  Armfeltin  väitetään  1718  talvipakkasessa  peräytyneen  Norjan 
tuntureilta,  sekä  Nikolai  I:sen  aikuista  ylioppilasunivormua  ja  Turun  kim- 
nasistien  lippua,  jonka  varhain  kuollut  taiteilijanalku  Anders  Ekman 
lienee  maalannut.  Maisteri  K.  K.  Meinander  antaa  muutamia  tietoja 
eräästä  museon  hallussa  olevasta  valtionmarski  Axel  von  Fersenin  muoto- 

kuvasta;  tämän  tekijä  on  Ruotsin  etevin  muotokuvamaalaaja  1800-lu- 
vulla,  Kari  Fredrik  von  Breda.  Toht.  A.  Hackman  kuvaa  seikkaperäi- 
sesti erästä  Korpolaisniemestä  löydettyä  hopea  soikea,  jonka  hän  arve- 
lee olevan  peräisin  5:nneltä  vuosisadalta  e.  Kr. 

Kuten  edellisetkin  vihot,  miellyttävät  nämä  julkaisut  lukijaa  pirteällä 
sisällöllään  ja  varsinkin  erittäin  onnistuneella  kuvituksellaan.  On  ila- 
huttavaa  selailla  vihkoja,  joissa  typograafinen  asu  on  niin  moitteeton  ja 
maukas  kuin  näissä 


Suomen  Museon  t.  v.  kolmannessa  vihossa  julkaisee  kirkkoherra 
Ad.  Neovius  tutkielman  „  Suomen  hallinnollisesta,  lainkäytöllisestä  ja 
kameralisesta  jaosta  vanhempina  aikoina".  Tekijä  valaisee  esitystään 
usealla  historiallisista  lähteistä  kuvaamallaan  sinetillä.  „ Finland"  maini- 
taan (n.  1030),  samoin  kuin  Turunmaa  (1200-luv.)  ja  Suomi  (venäl. 
Sum  1200-luv.)  maamme  lounaisosan  niminä,  jolla  maakuntasinetti 
oli  ainakin  jo  1322.  Aurajoen  pohjoispuolisessa  osassa  oli  täällä  Mas- 
kun (luult.  jo  1300-luv.)  ja  Vehmaan  (1347),  eteläpuolisessa  osassa 
Piikkiön  (1380)  ja  Halikon  (s.  v.)  kihlakunnat.  Häme  (=  Jäm  1042, 
Jumen  1070),  Tavastland  (=  Taustanmaa?;  n.  1030),  sinetti  v.  1319, 
jakautui  Sääksmäen  (main.  1416),  Hattulan  (1415)  ja  Hollolan  (1429) 
kihlakuntiin.  Satakunta,  alkuaan  ehkä  Hämettä,  oli  maakunta  jo  1331. 
Siinä  oli  alinen  (1335)  ja  ylinen  (1429)  kihlakunta.  Uudellamaalla 
(maakuntasinetti  1326),  muodosti  v.  1401  länsiosa,  joka  ennen  oli 
kuulunut  Hämeeseen,  Raaseporin  läänin,  ja  itäpuoli,  ennen  Karjalaa,  IL 
Uudenmaan,  sittemmin  Porvoon  läänin.  1500  luvulla  oli  täällä  lääni- 
jako vaihteleva.  Karjalassa  (Kyrialand),  800-luv.,  venäl.  läht.  1100-luv.) 
oli  v.  1323  Savon,  Jääsken  ja  Äyräpään  kihlakunnat.  V.  1540  oli 
Viipurin  läänissä  Lappeen,  Jääsken,  Äyräpään  ja  Rannan  kihlakunnat. 
Entinen  venäl.  Karjala,  Käkisalmen  lääni,  muodostui  1578  lähtien  eri 
laamannikunnaksi.  Savo  jakaantui  1552  Savon  ja  Norrbottenin  voutikun- 
tiin, joissa  v.  1557  oli  6  linnalääniä.  Pohjanmaa  mainitaan  v.  1329 
(sinetti  1400-luv.),  Lappi  1328.  Täällä  oli  pohjois-,  keski-  ja  etelä- 
pohjanmaan kihlakunnat,  Kajaanin  vapaaherrakunta  ja  Vasaborgin  kreivi- 
kunta.    Korsholman  linnan  läänin  tilit  alkavat  täällä  v.  1531. 


Kolleega  Ernesti  Suolahti  on  julkaissut  pirteän  kuvauksen  Hämeen- 
linnan lukion  vaiheista  vv.  1857 — 1872.  1856-vuoden  koulujärjestyk- 
sen synnyttämänä  avattiin  tämä  lukio  lokakuun  6  p.  1857.  Se  oli 
toinen  maamme  lukioita  »siviilivirkamiesten  valmistamista  varten»,  jotka 
erosivat  muista  lukioista  varsinkin  siinä,  että  latina  ja  kreikka  olivat 
kokonaan  opetusohjelmasta  poistetut.  Siviililukioihin  liittivät  maamme 
viranomaiset  erityisiä  toiveita,  minkä  m.  m.  huomaamme  jo  siitäkin, 
että  itse  kirkollisasiain  päällikön  tuli  olla  vuositutkinnoissa  läsnä  ja  heti 

tutkinnon    jälkeen    jättää    tarkka    selonteko    senaattiin  lukioiden  toimin- 
nasta. 

Lukio  majaili  aluksi  kauppias  Nordinin  talossa  torin  varrella,  mutta 
jo  seuraavana  syksynä  siirrettiin  se  Residenssikadun  varrella  olevaan 
taloon  n:o  80.  Täällä  koulu  sitten  koko  toiminta-aikansa  oleili  aina 
vuoteen  1872,  jolloin  se  lakkautettiin. 

Kerrottuaan  koulun  saamista  runsaista  lahjoista  y.  m.,  ryhtyy  tekijä 
kuvaamaan  niitä  vaikeuksia,  joita  helmikuun  20  p.  1865  vahvistetun 
keisarillisen  määräyksen*)  käytäntöön  ottaminen  Hämeenlinnassakin  koh- 
tasi. Opettajakokouksessa,  joka  pidettiin  toukokuun  18  p:nä  1865  ja 
jossa  keskusteltiin  suomenkielen  asemasta  opetuskielenä  Hämeenlinnan 
lukiossa,  kävi  selville  että  lukion  kahdeksasta  opettajasta  ainoastaan 
kolme  oli  suomenkielen  taitoisia.  Opettajakunnan  enemmistön  mieli- 
piteen mukaan  oli  historian,  maantieteen  ja  suomenkielen  opetuksessa 
käytettävä  suomenkieltä,  ja  tämän  päätöksen  vahvisti  sittemmin  tuomio- 
kapituli. Mitä  oppilaiden  äidinkieleen  tulee,  mainittakoon  eräs  lukion 
apulaisen  Renvallin  lausunto:  »Useat  oppilaat  ovat  suomenkielisistä  ko- 
deista, vaikka  näissä  kodeissa  sittemmin  on  ruvettu  mongertamaan  ruot- 
sinkieltä, epäilemättä  siitä  syystä,  että  ruotsinkieli  on  ollut  sivistyneiden 
puhekielenä.  Seuraus  on  nyt  se,  että  lapset  eivät  osaa  sujuvasti  suo- 
mea enempää  kuin  ruotsiakaan". 

Olisi  voinut  otaksua,  että  lukio,  ainoana  korkeampana  yliopistoon 
johtavana  oppilaitoksena  paikkakunnalla,  vieläpä  koko  maakunnassakin, 
olisi  saanut  osakseen  runsasta  kannatusta.  Kaikesta  huolimatta  ei  op- 
pilasluku lukion  olemassa  olon  aikana  noussut  sanottavasti  40 — 50  kor- 
keammalle kunakin  vuonna.  Syynä  tähän  mainittakoon  se  seikka,  että 
lukio  tyydytti  yksinomaan  paikkakunnallista  tarvetta.  Olivathan  Turun, 
Porvoon  ja  Helsingin  koulujen  oppilaat  yhtä  hyvin  tilaisuudessa  val- 
mistumaan virkamiesuralle,  ja  sitäpaitsi  saivat  Hämeessä  asuvain  sääty- 
läisten pojat  tavallisesti  sivistyksensä  Haminan  kadettikoulussa. 

Esityksessä  siirrytään  sitten  kuvaamaan  oppilaiden  asunto-oloja,  käy- 
töstä, terveyttä  y.  m.  Hauskat  ovat  kuvaukset  »boolaakielämästä" 
(„boolaagit",  joilla  oli  mitä  fantastisimmat  nimet  kuten  »rumppekulla", 
»sillanpää",  »fria  ordet",  „stora  världen",  olivat  tunnetut  vapaasta  elä- 
mästään, kortinpeleistään  ja  Bakkuksenpalveluksistaan)  sekä  lukiolaisten 
toverikunnasta. 

Kirjasensa  lopussa  julkaisee  tekijä  otteita  toverikunnan  sanomaleh- 
destä »Nuorukaisesta"  sekä  elämäkerrallisia  tietoja  opettajista  ja  oppi- 
laista. 


Marraskuun  4  p:nä  tarkastettiin  yliopistossamme  fil.  kand.,  neiti 
Liisi  Karttusen  julkaisema  väitöskirja  »Antonio  Possevino,  un  diplo- 
mate    pontifical   au   XVIe  stecle".     (A.  P.,  paavillinen   valtiomies   XVI 


*)  Tämä  määräys  sisälsi  m.  m.  että  maamme  lukioissa  ja  muissa  korkeam- 
missa oppilaitoksissa  ruotsinkielen  ohella  oli  suomeksi  opetettava  yhtä  tahi  use- 
ampaa ainetta. 

vuosisadalta).     Virallisena    vastaväittäjänä    esiintyi    prof.    Kustavi    Gro- 
tenfelt. 


Werner  Söderström  O.  Y:n  kustannuksella  on  ilmestynyt  toht.  U.  L. 
Lehtosen  uusi  teos  .Tilsitistä  Haminaan.  Tutkimus  Aleksanteri  I:n  ulko- 
politiikasta, mikäli  siitä  on  johtunut  Suomen  valloitus.  I  osa:  Tilsitin 
politiikka*.  Teos,  joka  on  kahden  ja  puolen  sadan  sivun  kokoinen, 
liittyy  kuudentena  nidoksena  valtioneuvos  J.  R.  Danielsonin  julkaise- 
maan sarjaan  „Suomen  uudemmasta  historiasta". 

Esillä  oleva  nidos  selvittää  valtiolliset  neuvottelut  Aleksanterin  ja 
Napoleonin  välillä,  jotka  v.  1807  määräsivät  Europan  politikan  lähim- 
män ohjelman,  vetäen  m.  m.  meidänkin  maamme  sen  piiriin.  Toinen 
nidos  on  esittävä  ne  valtiolliset  keskustelut,  jotka  liittyvät  Suomen  val- 
loitukseen ja  kolmas  nidos  käsittää  Haminan  rauhan  valmisteluineen. 
Kaikissa  näissä  on  vallitsevana  näkökantana  ollut  Suomen  kohtalon  selit- 
täminen sen  vaikutuksen  valossa,  joka  on  tullut  maamme  osaksi  Alek- 
santeri I:n  yleisestä  politiikasta  ja  erityisemmin  hänen  europalaisesta 
diplomatiastaan. 

Palaamme  kohdakkoin  tähän  teokseen,  jolla  varmaankin  on  oleva 
merkittävä  asema  historiallisessa  kirjallisuudessamme. 


Keskiaikaisia  kalkkimaalauksia  on  arkkitehti  G.  Frankenhaeuser 
viime  kesänä  paljastanut  tutkiessaan  Hollolan  kirkon  seiniä  ja  holveja 
pian  tapahtuvan  korjauksen  takia.  Itse  kirkossa  ovat  maalaukset  yksin- 
kertaisinta laatua:  holvilistat  ovat  maalatut  yksinkertaisiksi  kuvioiksi 
keltaisella,  punaisella  ja  mustalla,  niiden  välliset  pinnat  sitävastoin  ovat 
aivan  koristamattomat.  Pylväitten  yläpuolella  näkyy  pylvään  päissä 
(konsoleissa)  erittäin  yksinkertaisesti  tehtyjä  ihmiskasvoja:  pyörylöitä 
muutamilla  suuta,  nenää  ja  korvia  kuvaavilla  viivoilla  ja  kaarilla.  Nämät 
kuvat  muistuttavat  joku  aika  sitten  Messukylän  vanhan  kirkon  ulkosei- 
nältä löydettyjä  maalauksia,  ja  todennäköistä  on  että  joku  Hämeessä 
työskentelevä  kotimainen,  vähäarvoinen  taiteilija  on  myös  Hollolan  kir- 
kon koristanut.  Muualla  maassamme  ei  tämänlaatuisia  maalauksia  löydy. 
Kirkossa  esiintyy  sitäpaitsi  seinillä  n.  k.  vihkijäisristejä,  pyörylän  sisällä 
olevia  ristejä  yhtäpitkillä  haaroilla. 

Suurempaa  mielenkiintoa  kuin  nämät  maalaukset  herättää  eräs  ase- 
huoneessa oleva,  myöskin  mainitun  vaatimattoman  hämäläisen  maalaama 
kuva,  luultavasti  noin  vuodelta  1500.  Kuva  esittää  viimeistä  tuomiota 
sellaisena  kuin  se  tavallisesti  keskiaikana  esitettiin.  Maalaustapa  ei  kui- 
tenkaan osoita  yhtäläisyyttä  sen  aineen  esitystavan  kanssa  kuin  löytyy 
parissa  Etelä-Suomen  kirkossa.  Asehuoneen  itäisellä  seinällä  on  nelikul- 
mainen komero,  jonka  alapuolella  on  muurattu  alttaripöytä,  siinä  on  siis 
ollut  pieni  alttari  tai  kappeli.  Komeron  yläpuolella  näkyy  kuva  maa- 
ilman Vapahtajasta,  joka  istuu  levitetyin  käsin.     Päästä  vasemmalla  on 

miekka  sekS  oikealla  lilja.  Kristuksen  vasemmalla  puolella  polvistuu 
Johannes  ja  hänen  takanaan  näkyy  pasuunaan  puhaltava  arkkienkeli  Mi- 
kael, joka  tuomiopäiväivänä  punnitsee  ihmisen  hyvät  ja  pahat  työt. 
Pieni  paholainen  koettaa  pitkällä  tukkikeksillä  omalla  tavallaan  tarkistaa 
vaa'an,  mutta  Jumalan  armo  on  kuitenkin  häntä  raskaampi  ja  hyvien 
töiden  vaakakuppi  painuu  syvään  alas.  Kristuksen  vasemmalla  puolella 
olevat  kuvat  ovat  nyt  suurimmaksi  osaksi  turmeltuja.  Maria,  joka  on  polvis- 
tunut tässä  Johannesta  vastapäätä,  ei  enään  näy.  Ainoastaan  eräässä  etäi- 
simmässä kulmassa  näkyy  rakennus  mahlavine-ovineen  ja  sen  edessä 
ihmisolento,  luultavasti  taivaan  portteja  vartioiva  Pietari.  Myöskin  ylös- 
nousseiden kuvat,  jotka  tavallisesti  tällaisissa  kuvissa  nähdään  alimmai- 
sena ovat  hävinneet.  Maalaus  on  verrattain  hyvin  tehty,  etupäässä  pu- 
naisella ja  keltaisella. 

Kirkkoa  sisältä  korjattaessa  tulevat  maalaukset  luultavasti  korjatta- 
vaksi hra  Frankenhaeuserin  Hollolan  seurakunnalle  tehdyn  ehdotuksen 
mukaan.  Myös  kirkon  pylväät,  huomattavimpia  muistomerkkejämme 
keskiajan  lopulta,  tulevat  saamaan  alkuperäisen  ulkomuotonsa  siten  että 
laasti  (rappaus)  niistä  poistetaan  joten  tiilet  tulevat  näkyviin  ja  saavat- 
kin jäädä  paljaiksi,  ainoastaan  valkoisiksi  sivutuilla  liitoksilla.  —  Lahd.  L. 


Statsvetenskaplig  Tidskrift-nimisessä  ruotsalaisessa  aikakauskirjassa 
oli  viime  vuonna  huomiota  herättänyt  väittely  prof.  Sam.  Clasonin  ja 
toht.  O.  Örströmin  kesken  kuolevaisuudesta  1808 — 09  vuosien  sodassa. 
Toht.  Örström  on  julkaisuissaan  väittänyt,  että  sodan  aiheuttamat  vau- 
riot, s.  o.  lisäys  miespuolisen  väestön  kuolevaisuuteen,  korkeintain  nou- 
see 4000:teen,  sekä  että  nostoväestä  ainoastaan  900  (eli  3  °/o)  aseihin 
kutsutuista  kuoli  sodassa.  Prof.  Clason  puolestaan  esittää  eräitä  nume- 
roita sotilaslääkärien  E.  G.  Engbergm  ja  P.  O.  Liljewalchin  v. 
1854  julkaisemasta  teoksesta  „Upplysningar  om  sjukligheten  inom 
en  arm6  pä  fältfot"  (tietoja  sairaloisuudesta  aseissa  olevassa  sotajou- 
kossa), joiden  numeroiden  hän  väittää  olevan  peräisin  sodanaikuisista  asia- 
kirjoista. Näiden  mukaan  oli  Suomen  armeijalta  jouluk.  10  p:n  1808 
ja  helmikuun  viimeisen  päivän  1809  välisenä  aikana  kuollut  1783 
miestä;  Karlskronan  sotilassairaalassa  kuoli  1808  2462  ja  1809  771 
miestä;  Tukholmassa  kuoli,  rannikkoarmeijan  sinne  palattua,  tilapäisessä 
sairaalassa  1808- vuoden  kolmen  viimeisen  kuukauden  kuluessa  1333 
miestä  ja  rannikkoarmeijan  muissa  sairaaloissa  2005.  Näiden  tietojen, 
jotka  vielä  eivät  ilmaise  kaikkien  osastojen  tahi  koko  sotakauden  tilaa, 
yhteinen  tulos  nousee  8621  mieheen.  Kuolleisuus  kokonaisuudessaan 
oli  sodan  aikana  epäilemättä  vielä  suurempi.  Näiden  numerojen  joh- 
dosta nostaa  prof.  C.  kysymyksen  siitä,  ovatko  papiston  antamat  tiedot 
luotettavia  ja  saatetaanko  niitä  käyttää  sillä  tavalla,  millä  toht.  ö.  niitä 
on  tutkimuksiinsa  sovittanut,  toisin  sanoin  onko  papistolla  ollut  tarkkoja 
tietoja  sodassa  kuolleista,  niin  että  nämä  heti  voitiin  kuolleina  poistaa 
kirjoista. 

Näihin  huomautuksiin  vastaa  toht.  örström  Karlskronan  miehistön, 
Yleisesikunnan  teoksen  mukaan,  olleen  sodan  kestäessä  ainoastaan  700 

miehen  suuruisen,  johon  lukuun  myöhemmin  liittyi  355  sekä  marras- 
kuun 1  p:nä  Iisaksi  955  miestä  nostoväkeä.  Edellisenä  vuosipuolis- 
kona siis  1000  miestä  ja  marras-  ja  joulukuussa  korkeintaan  2000. 
«Miten  näistä  2000,  joista  osa  päällepäätteeksi  sijoitettiin  Karlskronan 
ulkopuolelle,  on  saattanut  kuolla  2462,  jäänee  kyllä  selittämättömäksi 
arvoitukseksi". 

Vastineessaan  huomauttaa  prof.  Clason  Engberg-Liljewalchin  teoksen 
tietojen  perustuvan  sen  ajan  nimiluetteloihin  ja  raportteihin,  sekä  että 
kuolleisuutta  Karlskronan  sotilassairaalassa  ei  voida  arvioida  linnanmie- 
histön  luvun  mukaan,  koska  mainittuun  sairaalaan  sota-aikoina  aina  tuo- 
tiin suurin  määrä  potilaita  laivastosta.  Prof.  C.  esittää  tilastollisen 
yhdistelmän  kuolleisuusnumeroista  erinäisiltä  sotilassairaanhoidon  aloilta 
vv.  1808 — 1809,  jotka  hän  on  löytänyt  Lääkintöhallituksen  arkistossa 
säilytetyistä,  mainitun  sodan  aikuista  sairaanhoitoa  valaisevista  asiakirja- 
kokoelmista. Numerot  siinä  eivät  ole  täydellisiä;  tietoja  puuttuu  eri- 
näisistä osastoista  ja  erinäisiltä  ajoilta;  sotatantereella  kuolleita  nähtä- 
västi ei  laisinkaan  ole  otettu  lukuun.  Vaikkakin  siis  varsin  puutteelli- 
set, ilmaisevat  nämä  raportit  lähes  13000:n  kuolleen  sodan  aikana. 

Tähän  väittää  toht.  Örström,  että  prof.  Ciasonin  tiedonannot  ehdotto- 
masti ovat  ristiriidassa  papiston  ilmoitusten  (ainoan  luotettavan  tilastolli- 
sen materiaalin)  kanssa;  että  erikoistutkimukset  sekä  Ruotsissa  että  ulko- 
mailla on  osoittanut  niiden  syntyneen  »mielialan  vaikutuksesta,  alussa 
kuninkaan  politiikan  muuttamiseksi,  sittemmin  valtiokaappauksen  puo- 
lustamiseksi." Niillä  siis  ei  voida  myöntää  olevan  sen  suurempaa  tilas- 
tollista merkitystä  kuin  „ Vanhalla  testamentilla,  Herodotoolla,  Liviuk- 
sella,  Josephuksella  tahi  Svedelius-Nyströmin  Pohjoisamerikan  orja- 
sodasta  antamilla  tiedoilla."  (!) 

Väittelyn  lopettaa  prof.  Clason  huomauttamalla,  että  toht.  Örström 
ei  ole  esittänyt  minkäänlaisia  todisteita  väitteensä  oikeutuksesta,  sotilas- 
lääkärin  raporttien  epäluotettavuuteen  nähden.  Erittäinkin  olisi  mainittu 
kuolleiden  lukumäärän  mielivaltainen  korottaminen  raporteissa  tuskin 
voinut  jäädä  huomaamatta.  Toht.  Örströmin  väitteeseen,  että  muka  nume- 
roista kävisi  ilmi  luonnottoman  korkea  kuolleisuus,  vastaa  prof.  C. 
huomauttamalla  sairaanhoidon  kehnoudesta,  jota  hän  useista  eri  lähteistä 
keräämillään  tiedoilla  lähemmin  valaisee.  Vihdoin  mainitsee  hän  taulu- 
komissionin  sihteerin  Henrik  Nicanderin,  joka  tiedeakatemian  toimituk- 
sissa viita  1813  on  esittänyt  ja  valaissut  1800-luvun  alkuvuosien  tilas- 
tollisia lukuja,  nimenomaan  maininneen,  että  1806 — 10  vuosien  taului- 
hin ei  ole  luettu  niitä,  jotka  »kaatuivat  taisteluissa,  kuolivat  matkoilla 
tahi  kenttäsairaaloissa".  Näiden  taulujen  numeroiden  perustukselle  ei 
siis  voida  rakentaa  tutkimusta  sodan  tuottamista  vaurioista. 


Lokakuun  22  p:nä  täytti  Ruotsin  valtionarkistonhoitaja  Emil  HU- 
debrand  60  vuotta.  »Historisk  Tidskriftin"  perustajana  ja  monivuoti- 
sena toimittajana,  Ruotsin  valtiolaitoksen  historian  kirjoittajana  sekä 
ruotsalaisten  arkisto-olojen  reformaattorina  on  hän  ansainnut  erittäin  huo- 
mattavan  sijan   tämän  maan  tiedemiesten  keskuudessa.     Viime  vuosina. 

on  hänen  toimintansa  ensi  sijassa  keskittynyt  osaksi  Ruotsin  hajalla 
olevien  arkistokokoelmain  järjestämiseen  ja  maaseutuarkistojen  perustami- 
seen, osaksi  „Sveriges  historia  intill  tjugonde  seklef-nimisen  yleis- 
teoksen toimittamiseen.  Viimemainitussa  teoksessa  on  hän  m.  m.  jul- 
kaissut kuvauksen  Kristiina-kuningattaren  ajasta,  ja  vaikka  hän  tällöin 
on  liikkunut  varsin  vieraalla  alalla  —  suunniteltu  Weibullin  aikaisem- 
man esityksen  mukailuhan  ei  erinäisistä  syistä  valmistunut  ja  H:n  oli 
itse  täytettävä  täten  syntynyt  aukko,  —  on  hänen  esityksensä  herättä- 
nyt suurta  huomiota  itsenäisyytensä  ja  kantavuutensa  vuoksi,  vieläpä 
tunnustettu  parhaimmaksi  tämän  aikakauden  yleistajuisista  kuvauksista. 
Erikoisesti  on  myös  merkittävä,  että  H.  on  ryhtynyt  kuvaamaan  Oskar 
I:n  hallitusjaksoa.  Hildebrandin  ansioita  lisää  edelleen  suurten  asiakirja- 
kokoelmain,  varsinkin  »Svenska  Riksdagsakter"ein  ja  „Diplomatarium 
Suecanumtfin  toimittaminen  ja  julkaiseminen.  Tieteellisissä  teoksissaan 
ja  kirjoitelmissaan  on  H.  liikkunut  Ruotsin  historian  miltei  kaikilla  eri 
aloilla.  Mainittakoon  vaan,  että  hänen  lisänsä  Wallensteinin  historian 
valaisemiseksi  ovat  ulkomailla  laajalti  herättäneet  ansaittua  huomiota. 


Heinäkuun  6  p:nä  kuoli  Ruotsissa,  Vadstenassa,  Victor  örnbcrg, 
joka  Anrepin  rinnalla  on  ollut  Ruotsin  ansiokkain  sukuhistorian  tutkija. 
Ö.  on  „  Svensk  Slägtkalender"  (1885—1888)  ja  „  Svenska  Ättartal" 
(1889 — 1908)  nimisissä  julkaisuissaan  selvittänyt  monen  sadan  aate- 
littoman ruotsinmaalaisen  suvun  vaiheita.  —  Ö.  syntyi  Nyköpingissä 
syysk.  17  p:nä  1839,  virkaili  sittemmin  erinäisissä  valtion  virastoissa, 
toimi  v.sta  1868  lähtien  ylim.  amanuenssina  Valtionarkistossa  sekä 
nimitettiin  1899  vastaperustetun  Vadstenan  maakuntaarkiston  hoitajaksi. 
Tästä  toimestaan  erosi  hän  v.   1904. 


Eräs  lontoolainen  kauppias  on  äskettäin  löytänyt  kappaleen  teosta 
Christiani  Matrimonii  Institutio,  joka  nähtävästi  on  peräisin  Englan- 
nin Henrik  Villinnen  yksityiskirjastosta;  siinä  on  nimittäin  kuninkaan 
leima  ja  vaakuna.  Kirjassa  on  reunamuistutuksia,  jotka  kaikista  päättäen 
ovat  kuninkaan  itsensä  tekemiä.  Erittäinkin  liittyvät  muistutukset  koh- 
tiin, joissa  on  puhe  avioerosta,  ja  tiedämmehän  kuninkaan  v.  1526 
(samaan  aikaan,  jolloin  kirja  ilmestyi)  kääntyneen  paavin  puoleen  saa- 
dakseen   Aragonian    Katarinan   kanssa   solmimansa  avioliiton  puretuksi. 


Marie  Louis  Gaston  Boisster,  etevä  ranskalainen  historioitsija,  kuoli 
kesäkuun  10  p:nä  Parisissa.  Hän  syntyi  elokuun  15  p:nä  1823  Nlmesissä, 
toimi  vv.  1846 — 56  retoriikan  opettajana  syntymäkaupungissaan  sekä 
sittemmin  eräässä  Parisin  lyseossa.  V:sta  1861  lähtien  piti  hän  College 
de  Francessa  sekä  1865  lähtien  Ecole  Normalessa  luentoja  roomalai- 
sesta  kirjallisuudesta.     V.    1876   valittiin   hän  Ranskan  akatemian  jäse- 

neksi.  Hänen  teoksistaan  mainittakoon:  w£tude  sur  Tärentius  Varron" 
(1859),  „  Ciceron  et  ses  amis,  6tude  sur  la  societe  romaine  au  temps  de 
C£sartf  (1866),  „La  religion  romaine  d'  Augusteaux  Antonius"  (1874), 
„L'  opposition,  sous  les  C£sarsa  (1875),  »Promenades  arch^ologiques, 
Rome  et  Pompä"  (1880). 


Tämänvuotisessa  Ruotsin  aateliskokouksessa  nosti  vapaah.  Job. 
R  u  d  b  e  c  k  kysymyksen  Ritarihuoneen  sukuluetteloiden  täydentämisestä 
ja  järjestämisestä  ja  ebdoitti  tällöin:  1)  että  Ritaristo  ja  Aateli  kutakin 
vuotta  1909,  1910  ja  1911  varten  Ritarihuoneen  johtokunnan  käytettä- 
väksi myöntäisi  2,500  kruunua  sellaisten  genealogisten  tietojen  ja  selvi- 
tysten lunastamiseen,  mitkä  johtokunta  katsoo  tarpeellisiksi  Ritarihuoneen 
sukuluetteloiden  oikaisemiseksi  ja  täydentämiseksi,  sekä  2)  että  Ritaristo 
ja  Aateli  antaisi  Ritarihuoneen  johtokunnalle  toimeksi  seuraavaan  aatelis- 
kokoukseen  laatia  ehdotuksia  siitä,  miten  yllämainittu  Ritarihuoneen 
sukuluetteloiden  kriitillinen  järjestäminen  parhaiten  voitaisiin  toimeen- 
panna. 

Tämän  ehdotuksen  hyväksyi  kokous. 

On  siis  nyt  todennäköistä,  että  Ritarihuoneen  laajat  ja  suuriarvoiset 
kokoelmat  vihdoin  saadaan  ajanmukaisemmalle  kannalle  järjestetyiksi. 


Prof.  Werner  Söderhjelmin  Runebergin  elämäkertaa  arvostelee  Fredrik 
Böök  ruotsalaisen  aikakauskirjan  „Ord  och  Bild'intf  syyskuun  vihossa 
seuraavin  sanoin: 

Prof.  Werner  Söderhjelmin  suuri  Runebergin  elämäkerta  on  ei  aino- 
astaan laajuudeltaan  vaan  myös  laadultaan  ja  arvoltaan  monumentaalinen 
teos.  Kenenkään  ruotsinkielisen  kirjailijan  osaksi  ei  ole  tullut  senver- 
tainen,  sekä  biograafiseen  esitystapaansa,  että  kirjallisuushistorialliseen 
tutkimiseen  ja  esteettiseen  analyysiin  nähden  mallikelpoinen  kuvaus. 
Mahdollista  on,  ettei  yhteenkään  toiseen  kirjailijaan  nähden  ole  kaikin- 
puolisen ja  yhtenäisen  kuvauksen  laatimista  samassa  määrin  helpotta- 
neet lukuisat  esityöt.  Sillä  Runebergin  ympärillehän  on  ryhmittynyt 
runsaampi  kirjallisuus  kuin  kenenkään  toisen  kirjallisuutemme  merkki- 
miehen.  Kuten  Goethellä,  on  hänelläkin  ollut  Eckermanninsa,  jos  kohta 
Strömborg  onkin  kohdistanut  huomionsa  parhaasta  päästä  kaskuihin  ja 
pikkupiirteisiin.  Sekä  ruotsalainen  että  varsinkin  suomalainen  kirjalli- 
suuden tutkimus  on  mitä  suurimmalla  ja  lämpimimmällä  innolla  kuvaillut 
Runebergin  elämää  ja  teoksia,  joten  tuskin  yksikään  kohta  näistä  enään 
on  jäänyt  tutkimuksen  tahi  analyysin  koskematta. 

Koko  tälle  laajalle  kirjallisuudelle  on  Söderhjelm  rakentanut  teok- 
sensa, ja  itsestään  on  selvää,  että  sen  täyteläisyys  ja  kypsyys  osaksi 
on  luettava  edeltäjäin  pitkäaikaisen  työn  ansioksi.  Mutta  Söderhjelm 
ei  suinkaan  ole  rajoittunut  antamaan  kriitillistä  ja  yhtenäistä  yhteen- 
sovittelua  jo  saavutetuista  tuloksista;  hän  on  lukemattomissa  kohdissa 
johtanut    tutkimuksen    uusille    poluille,    hän    on   useasti  esittänyt  uusia 

näkökohtia  ja  on  ennen  kaikkea  hajanaisista  detaljeista  luonut  eheän  ja 
valaisevan  kuvan  runoilijasta  ja  hänen  teoistaan.  Tämän  suuren  kirjan 
ansiokkaimpia  puolia  on  se  tapa,  niillä  siinä  on  ratkaistu  se  puoli  teh- 
tävää, jossa  tiede  lähentelee  taidetta,  jossa  se  käyttää  havaintoa  tiedon- 
lähteenä ja  taiteellista  muodostelua  ilmaisukeinona.  Runebergin  elämälle 
ja  runoudelle  on  S.  suuressa  teoksessaan  aina  osannut  antaa  elämän 
väritystä,  toisinaan  sen  likeisimpiä  vivahduksiakin;  parempaa  kiitosta  ei 
voida    antaa    teoksesta,    joka  on  laadittu  tieteellisen  tutkimuksen  koko 

tarkkuudella.  — Lyhyesti,  on  ilmeistä  että  prof.  Söderhjelm 

on  onnistunut  suuressa  ja  vaikeassa  tehtävässään.  Hän  on  kirjoittanut 
Runebergin  elämäkerran,  oikean  ja  todellisen.  Ei  täysin  valmista,  lopul- 
lista, kaikkina  aikoina  pätevää,  sillä  sellaista  ei  koskaan  kirjoiteta  niin 
kauvan  kuin  kaksi  kansaa  suurelle  runoilijalle  omistaa  kunnioituksensa, 
rakkautensa  ja  tutkimuksensa,  tämän  kautta  alituiseen  syventäen  ja 
muuttaen  tehtävää  uusien  kehitystarpeiden  mukaan;  mutta  merkitsevän, 
tieteellisesti  arvokkaan,  lämpimän  tunteen  ja  syvän  kauneusilon  täyttä- 
män kirjan,  joka  meidän  sukupolvellemme  kuvaa  runoilijaa  ja  ihmistä, 
ja  joka  kaikille  Runebergin  ihailijoille  ja  tutkijoille  on  oleva  vankka 
peruskivi. 


Kardinaaleista  ja  paavien  nepooteista  XlV:llä  vuosisadalla  julkaisee 
tohtori  Leopold  Schmitz  „Das  Freie  Wort*  nimisen  saksa),  ai- 
kakauskirjan t.  v.  14:ssä  vihossa  hauskan  tutkimuksen.  Mainitun  vuo- 
sisadan alkupuoliskolla  eli  Johan  XXII  niminen  paavi,  joka  18  vuotta 
(1316 — 1334)  toimi  Herransa  palvelijana.  Hän  oli  pienikasvuinen, 
rutilaiha  eteläranskalainen,  rohkea  miltei  uhkamielisyyteen  asti.  Saksan 
keisaria,  Ludvig  Bajerilaista  vastaan  soti  hän  kuolemaansa  saakka  mitä 
kiihkeimmin,  ei  ainoastaan  pergamenttibulloillaan  vaan  sotilaillaankin, 
joita  hän  pestasi  tuhansittain  palvelukseensa.  Tällä  paavilla  oli  hovis- 
saan ystävä,  espanjalainen  Alvarez  Pelajo,  joka  siellä  hoiti  apostolisen 
poenitentiariuksen  ylhäistä  virkaa.  Hänelle  antoi  paavi  toimeksi  kirjoit- 
taa teos  silloisen  katolisen  kirkon  vioista  ja  puutteista.  V.  1330  alotti 
ja  1332  lopetti  hän  tämän  teoksensa,  jonka  nimenä  oli  „  De  planctu  eccle- 
siae"  ja  joka  omistettiin  paaville.  Siinä  moittii  hän  ankarasti  kardi- 
naalien ylellisyyttä  ja  tapainturmelusta,  johon  hän  arvelee  heidän  suun- 
nattomain  tulojensa  suuresti  vaikuttavan.  „ Mahtavuudessa,  arvossa,  kun- 
niassa ja  varallisuudessa  ovat  he  kasvaneet,  vaan  taantuneet  siveydessä. 
Lisääntynyt  on  heidän  rikkautensa,  vähentynyt  heidän  hurskautensa." 
Paitsi  kardinaalintoimia,  joiden  tulot  nousivat  päälle  1000  kultagulde- 
nin,  nauttivat  he  suuria  määrärahoja,  saivat  kunnialahjoja,  palkkaseura- 
kuntia  kaikissa  maissa,  joiden  tuottamat  tulot  olivat  vielä  suuremmat 
kuin  kardinaalivirkojen.  Heidän  joukossaan  oli  useita,  joiden  tulot  nou- 
sivat 10,000  15,000  20,000  jopa  30,000:kin  kultaguldenirn.  Koska 
silloisen  paavillisen  kultaguldenin  kauppa-arvo  vastaa  noin  37  nykyistä 
suomenmarkkaa,  saattoivat  siis  kardinaalin  tulot  nousta  1,110,000  suo- 
menmarkkaan! —  S.  on  tutkimuksissaan  joutunut  siihen  tulokseen,  että 
nämä  Pelajon  ilmoittamat  luvut  epäilemättä  ovat  oikeat  eikä  laisinkaan 
liioitellut. 

Mihin  nämä  suunnattomat  rahamäärät  kulutettiin,  siihenkin  antaa  Pe- 
lajo  meille  vastauksen.  Sen  sijaan  että  itse  olisivat  palkanneet  lukuisat 
palvelijansa,  kerjäsivät  kardinaalit  heille  elatuspitäjiä  paavilta.  Siten  on 
selitettävissä,  että  paavillisissa  asiakirjoissa  kaikki  kardinaalien  palvelijat 
esiintyvät  «pappeina".  Ja  papeiksi  joutuivat  he  siten,  että  kuka  hy- 
vänsä piispa  myönsi  heille  „prima  tonsuran".  Schmitz  on  esim.  Vati- 
kaanin arkiston  supliikkikokoelmista  merkinnyt,  että  kardinaali  Gerald 
du  Puy  vähää  ennen  kuolemaansa  (1389)  kirjallisesti  pyysi  paavilta 
elatuspitäjiä  kahdeksalle  palvelijalleen,  yhden  kullekin,  johon  paavi 
suostuikin. 

Vielä  paremmassa  taloudellisessa  asemassa  kuin  kardinaalien  palve- 
lijat olivat  paavillisen  kanslian  kirjurit  ja  notaarit  —  näiden  lukumäärä 
oli  150 — 200.  He  saivat  näet  runsaan  palkan  työstään  ja  sitäpaitsi  oli 
heillä  elatuspitäjänsä,  varsin  usein  montakin.  Heidän  tuli  kansliavirka- 
miehinä  olla  „ pappeja"  (s.  o.  ajaa  tukka  päälaeltaan)  ja  elää  naimatto- 
mina. Tätä  määräystä  ei  kuitenkaan  katsottu  muuksi  kuin  turhaksi 
muodollisuudeksi,  sillä  kirjurit  hankkivat  itselleen  jalkavaimoja,  ei  ai- 
noastaan salaisia  vaan  julkisesti  tunnustettujakin.  Viimemainittu 
seikka  (huom.  ainoastaan  viimemainittu)  jaksoi  kuitenkin  paavillisessa 
kuuriassa  herättää  virallista  pahennusta.  Ja  siksi  julkaistiin  v.  1331 
seuraava  paavillinen  käsky:  , Yhdelläkään  abbreviaattorilla  ja  apostoo- 
listen  kirjeiden  skriptorilla  (kirjurilla)  älköön  olko  julkista  jalkavaimoa, 
ja  jos  niitä  on,  jotka  jalkavaimoja  luonaan  pitävät,  tulee  heidän  kah- 
deksan päivän  kuluessa,  tämän  säädöksen  ja  määräyksen  julistamisesta 
lukien,  kerta  kaikkiaan  karkoittaa  ne,  eikä  enään  missään  tapauksessa 
laskea  niitä  luokseen"  j.  n.  e. 

V.  1415  oli  paavi  Innocentius  VH  pakoitettu  uudistamaan  nämä 
määräykset,  vieläpä  ankaran  rangaistuksen  uhalla.  Ja  v.  1423  lisäsi 
paavi  Martin  V  niihin  paavillisia  notaarejakin  koskevan  kiellon  .käydä 
kapakoissa  ja  pitää  luonaan  jalkavaimoja".  Vieläkin  erään  virkamää- 
räyksen samasta  asiasta  julkaisi  paavi  Pius  II  v.  1464. 

Mitä  tulee  elatuspitäjäin  poisantamiseen,  olivat  etenkin  Avignonin 
aikuiset  paavit  kuulut  tuhlaavaisuudestansa.  Yhtenä  päivänä  v.  1371 
jakoi  eräskin  seitsemälle  äskettäin  nimitetylle  kardinaalille  (joista  kolme 
oli  hänen  sukulaisiaan)  kullekin  seurakuntia  4,000  guldenin  (144,000 
suomenmarkan)  vuotuisesta  arvosta!  Eivätkä  ainoastaan  ranskalaiset 
paavit  tuhlanneet  kirkon  omaisuutta  tässä  suhteessa;  kun  paavinistuin 
oli  siirretty  takaisin  Roomaan  ja  paavit  jälleen  valittiin  italialaisista  kar- 
dinaaleista, jatkui  elatuspitäjäin  jako  samaan  tapaan  kuin  ennenkin. 
Schmitz  julkaisee  joukon  Bonifacius  IX:nnen  aikuisia  numeroita,  jotka 
kyllin  todistavat  tämän  väitteen  oikeaksi. 


Ignatius  Loyolan  lähetyssuunnitelmista  julkaisee  Historische  Zeit- 
schriftin  t.  v.  2:ssa  vihossa  Friedrich  Meyer  lyhemmän  tutkimuksen. 
Lienee  tunnettua  että  Loyola,  perustaessaan  jesuiittakunnan  ei  pitänyt 
päämääränään  protestantismin  vastustamista  vaan  maailmanlähetystä.  Tämän 
merkitys  lienee  selvinnyt  Loyolalle  jo  hänen  oleskellessaan  Palestiinassa 

v.  1523.  Yksitoista  vuotta  myöhemmin  lupasi  hän  ja  hänen  hengen- 
heimolaisensa vaeltaa  ja  työskennellä  siellä  vääräuskoisten  keskuudessa. 
Venetian  ja  Turkin  välinen  sota  v.  1537  esti  kuitenkin  heitä  toteutta- 
masta lupaustaan.  Silloin  päättivät  veljekset  lähteä  maailmalle,  kaik- 
kialle missä  he  saattoivat  uskonasiaa  edistää. 

Sisilian  saarella  toimi  muuan  jesuiitta  jo  v.  1546.  Vankan  jalan- 
sijan sai  kunta  siellä  vasta  seuraavana  vuonna,  jolloin  jesuiittoja  suo- 
siva Johan  de  Vega  nimitettiin  Sisilian  varakuninkaaksi.  Kunta,  jonka 
onnistui  saada  korkein  maallinen  ja  hengellinen  vaikutusvalta  käsiinsä, 
ryhtyi  heti  kolleegin  perustamiseen.  Loyolan  toivomuksen  mukaan  tie- 
dusteli varakuningas  Messinan  kaupungilta,  oliko  kaupunki  halullinen  , 
osaltaan  avustamaan  jesuiittakolleegin  perustamista.  Ei  mikään  saattanut 
olla  messinalaisille  mieluisempaa  (olivathan  Palermo,  Catania,  Calatägi- 
rone  y.  m.  kaupungit  kilvoitelleet  kunniasta);  he  pyysivät  heti  saada 
kymmenen  veljestä  perustettavaan  kolleegiin  ja  lähettivät  edeltäkäsin 
100  dukaattia  matkarahoina.  Kesti  kuitenkin  useita  kuukausia  ennen- 
kuin ensimmäiset  jesuiitat  saapuivat  Messinään. 

Mitä  suurimmalla  tarkkuudella  ryhtyi  Loyola  valitsemaan  ne  kym- 
menen jesuittaa,  joiden  oli  määrä  muodostaa  uuden  kolleegin  kanta- 
joukko. Hän  kutsui  luokseen  Roomaan  kolleegin  36  jäsentä  ja  teki 
heille  juhlallisesti  neljä  kysymystä,  joihin  heidän  tuli  kirjallisesti  vas- 
tata. Kysymykset  koskivat  heidän  suostumustaan  ehdottomaan  kuuliai- 
suuteen sekä  uuden  koulun  opetus-  ja  lähetystehtäviä. 

Mielihyvällä  mahtoi  Loyola  lukea  saksalaisen  Kanisiuksen  vastauksen. 
Tämä  sitoutui  nimittäin  empimättä  lähtemään  Sisiliaan,  Intiaan  tahi  jää- 
mään Roomaan,  toimimaan  keittäjänä,  ovenvartijana,  puutarhurina,  opeti 
tajana  tahi  oppilaana,  kuten  kuuliaisuuskäsky  vaatii.  »Hänelle,  kenraa- 
lille, alistan  totisesti  sieluni  ja  ruumiini,  vieläpä  ymmärrykseni  ja  tah- 
toni, joka  suhteessa  poikkeuksetta.  Nöyränä  uhraan  minä  hänelle  sen- 
ja lasken  sen  uskollisesti  Herramme  Jesuksen  Kristuksen  eteen. « 

Niiden  kymmenen  joukossa,  mitkä  Loyola  helmikuussa  1548  valitsi 
Messinään  lähetettäviksi,  oli  useita  kunnan  oppineimpia  ja  vaikutusval- 
taisimpia jäseniä,  varsinkin  espanjal.  Nadal,  ranskal.  Frusius  ja  saksal. 
Kanisius.  Nadalin  salli  kohtalo  teossa  toteuttaa  Loyolan  laajasuuntaiset 
tuumat,  hänestä  tuli  Ignatiuksen  Melanchton.  Laajoista  tiedoistaan  sekä 
erinomaisesta  järjestämiskyvystään  oli  hän  yleisesti  kuuluisa  ja  arvossa- 
pidetty. Loyolakin  osoitti  myöhemmin  (1555),  niin  suuresti  luottavansa 
Nadaliin,  että  hän  soi  hänelle  kenraalivikaarin  arvon  ja  yhtä  laajan  vai- 
kutusvallan kuin  jesuiittakenraalilla  itsellään  oli. 

Maalisk.  18  p.  1548  lähtivät  jesuiitat  Roomasta  ja  kolmen  viikon 
perästä  saattoi  Messinan  kaupunki  juhlallisesti  vastaanottaa  heidät.  Huh- 
tikuun 24  p:nä  alottivat  he  julkista  opetustointansa. 

Aivan  odottamatta  kehoitti  silloin  kaupunki  jesuiittoja  laajentamaan 
opetustaan  yliopistolliseksi  ja  niinmuodoin  perustamaan  kaksi  uutta  tie- 
dekuntaa, lainopillisen  ja  lääketieteellisen,  kolleegiinsa.  Nadalin,  kollee- 
gin johtajana,  tuli  toimia  yliopiston  rehtorina.  Nadal,  tämän  vaatimuk- 
sen yllättämänä  kääntyi  neuvoa  hakien  Loyolan  puoleen.  Saattoiko  mi- 
kään olla  tälle  otollisempaa  kuin  Messinan  pyyntö  ja  hänen  suunnitel- 
mansa nopea  toteutuminen.    Kuitenkaan  ei  hän  heti  antanut  myöntävää 

vastausta,  »sillä  (kuten  Kanisius  kirjoittaa)  tahdottiin  että  Messiaan  yli- 
opiston perustaminen  nojautuisi  paavin  käskyyn.»  —  Tulos  oli  lopulta 
se,  että  luovuttiin  yliopiston  vaatimuksista,  ja  koulukolleegissa  opetet- 
tiin senjälkeen  vaan  grammatiikkaa,  humaniteettia,  retoriikkaa,  kreikkaa 
ja  hepreaa.  Tammikuussa  1552  allekirjoitettiin  tästä  molemminpuolinen 
sopimus,  jonka  varakuningas  pari  päivää  myöhemmin  vahvisti. 

Jo  lauhtui  Loyolankin  innostus  kolleegiin  nähden.  Kaupungin  vas- 
talauseista huolimatta  kutsui  hän  lahjakkaimman  kieltenopettajan,  Fru- 
siuksen  takaisin  Roomaan.  Seuraavaksi  vuodeksi  jäi  kouluun  ainoastaan 
kahdeksan  opettajaa.     Uutta  filosofian  kurssia  ei  lainkaan  alotettu. 

Loyola  alkoi  nimittäin  jälleen  kohdistaa  huomiotaan  lähetyssuunni- 
telmien  toteuttamiseen.  Kesäkuussa  1550  toimeenpani  Johan  de  Vega 
retkeilyn  Rais  Dragutte-nimistä  merirosvoa  vastaan.  Ignatius  sai  aikaan, 
että  varakuningas  salli  erään  jesuitan  seurata  retkeilyä ;  täksi  valitsi  hän 
itse  Lainezin,  joka  pari  kuukautta  oleskelikin  Tunisissa.  Seuraavana 
vuonna  sai  Nadal  tilaisuuden  sotajoukon  kera  lähteä  Tunisiin.  Hänen 
oli  määrä  täällä  perustaa  kolleegin  haaraosasto,  mutta  huomasi  olosuh- 
teet siksi  epäedullisiksi,  että  kolleegin  perustaminen  ei  voinut  olla  mah- 
dollinen.    Marraskuussa  1551  palasi  hän  Italiaan. 

Loyolan  suunnitelmien  epäonnistuminen  aiheutti  jesuiittakunnan  tafs- 
teluohjelman  muuttamisen  siihen  suuntaaan,  että  heidän  toimintansa 
tästälähtien  kohdistettiin  kerettiläisiin,  eikä  pakanoihin  ja  muhamettilai- 
siin. Epäilemättä  olikin  tämä  ohjelmanvaihdos  paaville  paljoa  mielui- 
sampi. V.  1550  nimitettiin  Kanisius  koko  Saksan  provinsiaaliksi.  Seu- 
raavana vuonna  perustettiin  ensimäinen  saksal.  kolleegi  Wieniin,  ja  vuotta 
myöhemmin  alotti  saksalaisia  nuorukaisia  varten  aiottu  Collegium  Ro- 
manorum  toimintansa.  Se  kykenikin  paremmin  kuin  Messinan  kolleegi 
toteuttamaan  Ignatiuksen  rohkeat  suunnitelmat. 


Suomen  historiaa  valaisevaa. 

Simon  Vilhelm  Carpelanin  kirjeitä  vuosilta  1788-1790  Kun  Kus- 
taa IILnnen  aikana  vv.  1788—1790  käytiin  Suomessa  sotaa,  oli  premiermajuri 
Simon  Vilhelm  Carpelan  Savon  ja  Karjalan  läänin  maaherrana.  Hän  tässä  sodassa 
toimi  lisäjoukkojen  ja  muonavarojen  hankkijana,  mutta  oli  myöskin  ylipäällik- 
könä Karjalan  puolella,  sittekuin  eversti  B.  J.  Hastfehr  Tammikuussa  v.  1789  oli 
kapinoitsijana  joutunut  vankeuteen.  Hänen  kirjeensä  sen  sodan  ajoilta  hyvästi 
kuvaavat  sekä  kirjoittajan  innokasta  isänmaallista  mieltä,  vilkasta  mielikuvitusta 
ja  toimeliaisuutta  että  hänen  lääninsä  oloja.  Ansioittensa  tähden  Carpelan  v.  1790 
korotettiin  vapaaherranarvoon.  Hänen  useimmat  kirjeensä  vuosilta  1788—1790 
ovat  päivätyt  Kuopiossa  l).    Hän  niissä  paheksi  ja  surkutteli  Haslfehr'in  ja  muit- 

l)  Ne  säilytetään  Ruotsin  valtionarkistossa:  Landshöfdingarnes  skrifvelser 
(Savolax  och  Karelens  Iän).  Mutta  koska  S.  V.  Carpelan  Maalisk. — Marrask. 
v.  1790  oli  maaherran  virasta  vapaa  ja  sitä  hänen  veljensä  Kaarle  Efraim  silloin 
toimitti,  niin  siinä  kokoelmassa  Simon  Vilhe1m'in  kirjeet  loppuvat  Helmikuuhun 
v.  1790. 

ten  salaliittolaisten  juonia  iloiten  kuitenkin  siitä,  että  papit  ja  talonpojat  pysyivät 
kuninkaalleen  uskollisina.  Eversti  Stedingkiin  ja  majuri  Gripenbergiin  hän  täy- 
dellisesti luotti  mutta  kapteeni  Vetterhoff  ia  hän  piti  silmällä.  Sodan  tapauksista 
ennen  salaliiton  syntyä  Carpelan  kirjeessään  5  p.  Heinäk.  v.  1788  mainitsee,  että 
venäläiset  vakoilijat  Puumalassa  kesäkuun  lopulla  olivat  ampuneet  ensi  laukauk- 
set ja  että  siis  heti  oli  ryhdyttävä  toimiin.  Hastfehr  Heinäkuussa  oli  ruvennut 
Savonlinnaa  piirittämään  ja  marssi  sen  edustalta  400  miehen  kanssa  Kerimäen 
kirkon  ohitse  johonkin  sopivaan  paikkaan  vastustamaan  600  venäläistä  jääkäriä  ja 
kasakkajoukkoa.  Joulukuussa  v.  1788  Carpelan  kirjoitti  venäläisiä  joukkoja  ole- 
van Pielisjärvellä,  Ilomantsissa,  Soanlahdella,  Uukuniemellä,  Sortavalassa  ynnä 
muualla.  Mäillä  Ilomantsin  kirkon  ympärillä  oli  sytytettäviä  vartiorovioita.  Hän 
kuitenkin  toivoi,  että  seuraavana  kesänä  piiritetään  uudestaan  Savonlinnaa,  jonka 
ahdistamisesta  Hastfehr  oli  Elokuussa  luopunut  Silloin  oli  myöskin  hyökättävä 
Haminaa  ja  Lappeenrantaa  vastaan,  Karjalan  puolella  oli  valloitettava  Sortavala 
ja  sieltä  retki  tehtävä  Laatokan  yli  Käkisalmea  vastaan  Jos  maan  puolelta 
piiritetään  Käkisalmea  ja  Savonlinnaa,  niin  tarvitaan  vähintäänkin  3,000  miestä 
jalkaväkeä  ja  200  ratsumiestä,  jotka  pestaamalla  kootaan  Savosta  ja  Karjalasta, 
jos  rahoja  on.  Savonlinnan  piirityksen  aikana  kentiesi  kaatuisi  1,000  miestä. 
Laitasilta  oli  pidettävä  ruotsalaisten  hallussa,  jos  Savonlinnaa  vastaan  hyökätään 
Rantasalmen  puolelta.  Joensuu  oli  sopiva  muonavaraston  ja  tykkiveneitten  kes- 
kuspaikaksi, mutta  makasiineja  oli  perustettava  myöskin  Kuopioon,  Rantasalmelle 
ja  Mikkeliin  tahi  Kangasniemelle.  Tykkiveneitä  tarvittiin  Saimaan  vesillä.  Jos 
Sortavala  valloitetaan,  niin  oli  Saimaan  puolelta  4  penink.  maata  myöten  kulje- 
tettava Laatokalle  2  tykkisluuppia  ja  ne  olivat  majuri  ja  ylirakennusmestari  Funck'in 
valmistettavat.  Venäjänpuolisesta  Karjalasta  Carpelan  ruotsinmieliseltä,  virasta 
erotetulta  vallesmannilta,  Falck'ilta,  ynnä  muilta  Helmikuun  alussa  v.  1789  oli 
saanut  tietää,  että  venäläiset  aikoivat  hyökätä  Ruotsin  Karjalaan  sekä  Kajaanin 
puolelle  ja  kiertää  Ruotsin  armeijan  taakse.  Kaiken  syksyä  olivat  tehneet  teitä. 
Carpelan  mielellään  olisi  tahtonut  anastaa  heidän  tykkinsä  ja  ruutinsa  Sortava- 
lassa, mutta  varoja  puuttui.  Ruotsin  sotavoimia  Karjalassa  silloin  oli  ainoastaan  noin 
300  Hämeen  miestä  ja  Savon  jääkäriä  sekä  400  äsken  pestattua  karjalaista,  jotka 
tuskin  voivat  suojata  Joensuun  uutta  makasiinia.  Sortavalaa  vastaan  olisi  äkki- 
arvaamatta hyökättävä  viimeistäänkin  noin  20  p.  Maalisk.,  sillä  myöhemmin  yöt 
olivat  liian  valoisat.  Erinomaisina  tiedustelijoina  rajalla  toimivat  kapteeni  Erik 
Fieandt  ja  vänrikki  Hougberg.  Edellisenä  yönä  venäläiset  Matkaselän  kylässä 
olivat  ryöstäneet  karjaa.  Carpelan  1  p.  Maalisk.  kirjeessään  paheksi  sitä,  että 
kreivi  Leijonstedt  oli  lähtenyt  Mäntyharjulta,  sillä  olisihan  hän  Kärnäkoskella 
saattanut  auttaa  everstiluutnantti  Ehrnroothia.  Ruotsin- Karjalassa  oli  liian  vähän 
sotaväkeä,  sillä  venäläiset  pitkin  syksyä  ja  talvea  olivat  ottaneet  kovasti  sotamie- 
hiä rajapitäjistä  Vienanmertä  myöten,  mutta  heidän  rekryyttlnsä  kuitenkin  olivat 
kyllästyneet  sotaan  ja  heitä  karkasi  paljo.  .Jos  vaan  oikeaan  aikaan  Ruotsin  puo- 
lella ryhdytään  toimiin,  niin  ryssä  saapi  selkäänsä  ja  keisarinnan  täytyy  alistua 
kuningas  Kustaan  isojakosäännön  alle."  Maaliskuun  lopulla  tahi  Huhtikuun 
alussa  olisi  valloitettava  Sortavala  ja  Repola  sekä  tykinvalimo  Petroskoissa.  Jos 
Sortavala  olisi  ruotsalaisten  hallussa,  niin  venäläiset  eivät  saisi  mitään  Arkangelin 
puolelta.  Laatokalle  oli  saatava  tykkiveneitä  ja  maajoukon  avuksi  oli  otettava 
Pielisjärven  reippaita  suksimiehiä.  Paroni  Stedingk  oli  seisova  Tuunansalmella  ja 
Kajaanin  puolelta  oli  hyökättävä  Venäjälle.  Carpelan  16  p.  Huhtik.  kirjoitti  innok- 
kaan  majuri    Gripenbergin   ilmoittaneen,   että  venäläiset  olivat  Kerimäen  kirkon 

ympärillä.  Carpelan  Stedingkin  kanssa  mielellään  olisi  mennyt  heitä  vastaan  ja 
valloittamaan  Sortavalaa  sekä  Repolaa,  mutta  rahoja  taas  puuttui.  Hän  19  p. 
Toukok.  kirjoitti  venäläisten  saman  kuun  13  p.  hyökänneen  rajan  yli  ja  2  kertaa 
ryöstäneen  Matkaselän  kylää.  Gripenberg,  kapteeni  Fieandt  ja  Vetterhoff  16  p. 
olivat  marssineet  Ruskealaan  300  miestä  mukanaan.  Kesäkuussa  Fieandt  Pälk- 
järveltä  marssi  Kemiin.  Carpelanin  asema  kesällä  v.  1789  oli  vaikea,  sillä  sota- 
väki oli  huonosti  vaatetettu,  tykitkin  olivat  huonoja  eikä  ollut  tykistön  upseeria. 
Jos  viholliset  olisivat  valloittaneet  Kuopion,  niin  Ruotsin  joukoilta  olisivat  sal- 
vanneet paluumatkan.    Niitä  ei  Karjalassa  ollutkaan  kuin  900  miestä. 

Yhtä  väsymättömästi,  kuin  Carpelan  suunnitteli  sotaretkiä,  hän  puuhasi 
sotaväen  kokoamisessa  ja  muonan  hankkimisessa.  Hän  5  p.  Heinäk.  v.  1788 
Kuopiosta  kirjoitti  saaneensa  Tukholmasta  528  kivääriä  eri  lajia  y.  m.  Tämän 
pienen  varaston  sekä  mitä  Kuopion  kaupungissa  oli  ja  ostamansa  500  piilukkoista 
sekä  Rautalammin  varastoaitasta  tuottamansa  500  hän  lähetti  alaupseerin  ynnä 
20  karnisoonin  jääkärin  saattamana  Karjalaan,  mutta  65  kivääriä  ynnä  1  sentne- 
rin  ruutia  sekä  100  kovaa  patruuna  hän  pidätti  Kuopiossa  sitä  väkeä  varten,  jota 
pestaamaan  hän  oli  lähettänyt  kapteeni  Bennefin  ja  luutnantti  Hulfin.  Tällä  jo 
oli  koolla  80  ja  Bennefillä  noin  30  miestä.  Carpelan  myöskin  aikoi  ottaa  sota- 
väkeen kaikki  loismiehet,  jotka  eivät  olleet  torpparia  eikä  isännän  työssä,  mutta 
pari  viikkoa  myöhemmin  hän  itse  tarkemmin  selitti,  että  Hastfehr  tahtoi  saada 
harjoitettavaksi  loismiehet  ja  uutisasukkaat.  Oli  8  p.  Maalisk.  v.  1770  kuitenkin 
sallittu  naineittenkin  asua  loisina  ja  kuningas  7  p.  Huhtik.  v.  1788  oli  kieltänyt 
ottamasta  loismiehiä  maan  puolustusväkeen.  Karjalassa  oli  uutisasukkaita  10 
otettu  jääkäreiksi,  mutta  muita  pidettiin  kruununtalonpoikain  arvoisina  ja  heidän 
oli  maksettava  v.  1776  myönnetty  jää  kari  vero  heti  kun  uutisasukkaan  ensimäiset 
vapausvuodet  olivat  menneet.  Manaamatta  loismiehet  ja  uutisasukkaat  eivät 
suinkaan  tulisi  sotaharjoituksiin  ja  oli  siis  määrättävä  heille  uhkasakko.  Muuten 
he  karkaisivat  saloille,  niinkuin  Savossa  pestattaissa  tehtiin,  ja  tulisivat  sitte  roh- 
keiksi pahantekijöiksi.  Jos  aivan  köyhistä  taloista  otettaisiin  loismiehet  sotapalve- 
lukseen, niin  olisi  heille  annettava  1  a  tynnyriä  rukiita  ja  ]  2  t.  ohria,  vaikkei 
muuten  rekryyteille  annettu  mitään  palkkaa.  Kesäkuussa  v.  1789  Carpelan  taas 
itsekin  mielellään  olisi  sotaväkeeu  ottanut  loismiehiä,  kun  muut  eivät  vapaaehtoi- 
sesti ruvenneet  sotamiehiksi,  mutta  kuningas  4  p.  Huhtik.  v.  1789  oli  vahvista- 
nut talonpoikien  oikeudet  ja  loismiehet  sekä  mäkitupalaiset  antoivat  kirjoittaa 
itsensä  torppareiksi  saadakseen  jäädä  maata  muka  viljelemään.  Carpelan  Heinä- 
kuussa v.  1788  toivoi,  että  sen  kuukauden  lopulla  olisi  Kuopiossa  koolla  lähes 
200  miestä  ja  nämät  Elokuun  keskivaiheilla  olisivat  harjoitetut  ja  ilman  suuria 
kustannuksia  jotenkin  hyvin  vaatetetut.  Heidän  vaatteikseen  oli  otettu  varasto- 
aitasta läänin  varaväen  pukuja  ja  näitä  korjattu  niin,  että  neljästä  puvusta  saatiin 
viisi.  Carpelan  oli  tehnyt  sopimuksia  räätälien  kanssa,  jotka  joka  puvusta  otti- 
vat tekopaikkaa  32  killinkiä.  Kuopion  kaupungin  eräs  nahkuri  oli  valmistanut 
valkeita  villanauhoja  ja  kaulahuivia.  Hattu  maksoi  16  killinkiä.  Miehen  koko 
vaatetus  siis  maksoi  1  riksin  28  killinkiä.  Mutta  vaikeampi  oli  saada  nyöriä  tup 
suineen,  laukkuja  hihnoineen,  juomalaskuja  sekä  kattiloita.  Pitihän  kumminkin 
olla  kattila  25  miestä  kohti.  Kentiesi  oli  vaskea  niihin  otettava  Kuopion  kunin- 
kaallisesta viinapolttimosta.  Hastfehr  oli  käskenyt  hankkia  2  alaupseeria  ja  korot- 
taa taitavia  alaupseeria  upseereiksi  sekä  luutnantti  Hultin  kapteeniksi,  koska  hän 
komensi  noin  140  miestä.  Tähän  Carpelan  tahtoi  saada  kuninkaan  suostumuksen. 
Kun    Hastfehr  teki  edellä  mainitun  retkensä  Kerimäen  kirkon  ohi,  kutsui  Carpe- 

ian  arpakapuloilla  hänen  avukseen  300  miestä  Liperistä  ja  Karjalan  rajapitäjistä. 
Näitten  piti  kokoontua  Joensuun  viinapolttimon  luo  ja  siellä  .odottaa  kapteeni 
Vetterhoffin  käskyjä.  Vetterhoffin  piti  johtaa  nämä  miehet  Kerimäen  rajalle  ja 
sieltä  Hastfehr'in  avuksi  sekä  jättää  upseeri  tarpeellisen  sotajoukon  kanssa  vartioi- 
maan rajaa  Sortavalan  kohdalla  ja  muutamia  solia.  Vetterhoff  oli  myöskin  saa- 
nut käskyn  ostaa  20  hevosta  puusatuloineen  10  riksistä  kappaleelta,  että  reippaat 
karjalaiset  niillä  voisivat  vartioida  rajaa  ja  vakoilla.  Jalkajääkärien  sapelia  sopi 
antaa  aseiksi  näille  vapaaratsaille.  Kajaanista  Carpelan  oli  tilannut  8  pientä  tyk- 
kiä ilman  lavettia  ja  luotia.  Kuopiossa  hän  teetti  lavettia  ja  Juantehtaalla  kuulia 
ja  kankihaulia.  Pieniäkin .  kuulia  tuotettiin  varastoaitoista  tykeissä  käytettäviksi. 
Ampumavaroja  siis  oli  sangen  vähän.  Koska  Carpelanin  omassa  läänissä  ei  ollut 
yhtäkään  välskäriä,  niin  hän  Oulun  ja  Vaasan  maaherroilta  pyysi  2  välskärinsäl- 
liä.  Joulukuussa  v.  1788  Carpelan  ilmoitti  2  kertaa  käyneensä  Karjalassa  maan- 
puolustusta varustamassa  ja  sotaväkeä  tarkastamassa.  Jos  vihollinen  karkaisi 
päälle,  niin  siellä  kuitenkin  olisi  3  komppaniaa  Hämeen  rykmenttiä  uskollisen  ja 
taitavan  majuri  Gripenbergin  johdon  alla,  50  miestä  Kuopion  vapaakomppaniaa, 
38  savolaista  ja  323  kapteeni  Vetterhoffin  ehdotuksen  mukaan  äsken  pestattua 
Karjalan  jääkäriä,  jotka  suureksi  osaksi  olivat  harjoittamattomia.  Carpelan  aikoi 
siitä  lähtien  enimmäkseen  olla  Karjalassa.  Seuraavana  keväänä  hän  toivoi  saa- 
vansa sinne  Hämeen  pataljoonan  y.  m.,  yhteensä  2,000  miestä,  mutta  piti  ajoissa 
saada  sinne  vaatteita  y.  m.  varustetuksi,  ja  jos  upseeri  omalla  kustannuksellaan 
pestasi  100  miestä,  niin  pitäisi  hänen  saada  komppania.  Myöskin  Pohjois-Karja- 
lan  itsenäistä  väestöä  Carpelan  koetti  taivuttaa  jääkäriveron  maksamista  jatka- 
maan ja  sotapalvelukseen  tulemaan.  Hän  7  p.  Helmik.  v.  1789  Kiteeltä  kirjoitti, 
että  kapteeni  Vetterhoff  oli  saanut  karjalaisia  taipumaan  sotapalvelukseen,  vaikka 
edellisenä  vuonna  olivat  olleet  kapinaa  tekemäisillään  upseeriansa  vastaan.  Nyt 
voisi  siellä  pestata  2,000  miestä,  jos  olisi  vaatteita.  Muutamat  karjalaiset  olivat 
palvelleet  omissa  vaatteissaan,  mutta  oli  hankittava  heille  yhdellaiset.  Carpelan 
ehdotti  jääkäreille  harmaata  pukua,  jossa  olisi  viheriät  käännökset  ja  kaulukset. 
Mutta  läänissä  yhä  puuttui  kruununvaroja.  Carpelan  oli  pannut  pienen  omaisuu- 
tensa pantiksi  ja  kirjoittanut  sitoumuksia  (seteliä),  mutta  kun  ne  lankesivat  lunas- 
tettaviksi, oli  hän  aina  pulassa  ja  pestatut  sotilaat  toisinaan  turhaan  vaativat 
palkkojaan.  —  Maaliskuussa  v.  1789  Carpelan  Kuopiosta  kirjoitti  jakavansa  Karja- 
lan pestatut  jääkärit  10  komppaniiaksi  (jokaiseen  100  miestä)  ja  kapteeni  Anders 
Duncker  jakoi  eri  osastot  kylittäin.  Savossa  hän  aikoi  pestata  8  komppaniiaa  ja 
mieluummin,  kuin  muita,  hän  näihin  otti  vanhoja  kokeneita  upseeria.  Mutta 
Huhtikuussa  taas  sattui  Pielisjärvellä  levottomuutta.  Kun  irtolaismiehet  olivat 
otettavat  sotaväkeen,  niin  eräs  nuori  mies  12  p.  Huhtik.  ei  ottanut  pestiä  eikä 
tahtonut  tehdä  sotamiehen  valaa  eikä  myöskään  ottanut  vastaan  kivääriä,  vaan 
tarttui  luutnantti  VallensMa  ryntäisiin.  Kun  hänet  vietiin  käräjäsaliin  vankilaan, 
tunkeutui  sinne  paljo  miehiä  ja  he  veivät  hänet  pois  sanoen  halveksivansa  koko 
jääkäri  joukkoa.  Pielisjärven  pataljoonassa  sitte  kesälläkin  oli  vastahakoisuutta  ja 
vielä  seuraavan  vuoden  alkupuolella  Pielisjärven  jääkärikomppaniasta  oli  karan- 
nut 156  miestä,  jotka  saivat  suojaa  talonpojilta.  Nämät  eivät  myöskään  tahtoneet 
kuljettaa  kruunun  tavaroita. 

Toukokuun  alkupuolella  v.  1789  Karjalassa  taas  oli  ainoastaan  350  sotilasta, 
vaikka  siellä  Carpelanin  arvelun  mukaan  olisi  pitänyt  olla  3,000,  sillä  raja  oli 
30  penink.  pitkä.  Stedingk  oli  luokseen  pidättänyt  Karjalaan  määrätyt  450 
miestä   Savon   jalkaväkirykmentin   Kuopion  ja  Iisalmen  komppanioista  sekä  400 

Savon  jääkäriä.  Näitten  sijaan  Pohjanmaan  rykmentin  pohjoinen  pataljoona  (500 
miestä)  kuitenkin  oli  komennettu  Karjalaan.  Kuopion  vapaapataljoonan  ensim- 
mäinen komppania  (150  miestä)  taas  oli  määrätty  tykkiveneisiin.  Jos  ei  olisi 
vähennetty  Karjalaan  aiottua  mieslukua,  niin  siellä  olisi  ollut  500  miestä  enem- 
män, kuin  siellä  nyt  oli.  Vaikeaa  oli  pestata  lisää,  kun  ei  ollut  rahaa  ja  miehet 
pakenivat  metsiin.  Carpelan  oli  saanut  valita  upseeria  uusille  pataljoonille,  mutta 
Stedingk  oli  Syyskuussa  v.  1789  ottanut  vara  maanmittari  Krook'in  vänrikiksi 
Karjalan  ensimmäisen  jääkäripataljoonan  Kesälahden  komppaniaan.  Tästäkin 
huomataan,  että  Savon  ja  Karjalan  päälliköt  eivät  aina  toimineet  hyvässä  sovussa. 
Carpelan  Heinäkuun  alkupuolella  v.  T788  kirjoitti  tilanneensa  Oulusta  100 
tynnyriä  rukiita  ja  10  t.  suoloja  ja  kiireissä  Kuopiossa  leipää  leivottiin  sotaväelle. 
Myöhemmin  saman  vuoden  kuluessa  tarvittiin  Savon  brigaadin  ravinnoksi  kuussa 
lähes  3,000  t.  viljaa.  Jos  kruunun  makasiineihin  Kuopiossa  ja  Joensuussa  saa- 
tiinkin takaisin  mitä  oli  lainaksi  annettu  ja  käytettäisiin  Karjalan  jääkärirahastoa- 
kin,  niin  ne  eivät  riittäisi.  Viime  vuonna  oli  ollut  kylmä  kevät  ja  sitte  satanut 
niin  paljo,  että  laiho  pelloilla  oli  harvaa.  Yksityiset  maksoivat  ruis-  ja  ohra- 
tynnyristä  3  riksiä  16  killinkiä,  joka  oli  suurempi  hinta,  kuin  makasiineissa 
tavallisesti  maksettiin. 

7.  M.  Salenius. 

Historiallisen  Aikakauskirjan 

tilaushinnat:    Koko  vuodelta  4  mk.     Kansakoulujen  opettajat 
ja  oppi-  ja  kansakoulujen  oppilaat  maksavat  2  mk. 

Aikakauskirjan  entisiä  uuosikertoja l(1?03t~: 


1907)  sqq  uielä  tilata  toimitukselta.  Hinta 
3  mk,  vuosikerralta.  Lukutuville  ja  maalais- 
kirjastoille  myönnetään  näistä  50  %  alennus, 

n  ATT  TAI  I    PaloYakanttts-OsakeyhtiO.  Telet  627 
lUfldULA  Aleksanterinkatu  44.  Helsinki.  *  * 

Osakepääoma  5  miljoonaa  Smk, 

Nopein  korvaus!     Edullisimmat  ehdot! 


HUOM.!  Tiedemiehellekin  voi  sattua  kaikenlaisia  tapaturmia 
Liikkuessaan  kadulla,  ajaessaan  maantiellä,  ollessaan  venematkoilla  voi 
tapaturma  sattua  äkkiarvaamatta.  Hänelle  on  siis  tapaturmavakuutus 
yhtä  tarpeellinen  kuin  kelle  tahansa.  Se  maksaa  KULLERVOSSA 
10,000  markasta  vuosittain  ainoastaan  20  mk.  Siis  mitätöin  maksu 
ällaisesta  turvallisuudesta.  Korvaus  riippuu  tietysti  vamman  laadusta. 
Jos  loukkaantunut  jääpi  työhön  kokonaan  kykenemättömäksi  saa  hän 
koko  ikänsä  elinkorkoa  650  mk  vuosittain. 


HeUIHQIN  UUSI  KIRJAPAINO  0.  9. 

LUDVIOINKATU  4-6   <$>«$- <*<*><$>^<*><£>  TELEF.  7  89 


Kalkkia  lajia  klrjapalnotyötfi  vastaanotetaan 


Kirjapainossa  on   useita  sekä  kirja-  että  sanomalehtitöihin  sovel- 
tuvia   latomakoneita,    uusia    pikapainimia,    kirjasimia    y.    m. 

Muutamia  piirteitä  Vatikaani-arkistosta  ja 
suomalaisesta  tutkimuksesta  siellä. 

Vatikaani-arkisto  johtaa  alkunsa  kristinuskon  ensimäisiltä  vuosisa- 
doilta, ajoilta,  jolloin  Roman  piispa  kohoaa  siihen  asemaan,  ettfi  hä- 
nellä on  sananvaltaa  länsimaihin  nähden.  Julius  I:n  aikana  —  hän  oli 
piispana  v.  337 — 353  —  jo  on  olemassa  jonkunlainen  arkisto,  jota 
hoitaa  Juliuksen  määräämä  proscrinitarius.  Missä  tämä  ensimäinen 
arkisto  säilytettiin,  on  tuntematonta.  Eräs  myöhempi  piispa,  Damasius 
(366 — 384)  määräsi,  että  arkisto  on  sijoitettava  basilika  San  Loren- 
zoon;  tästä  Roman  vanhimmasta  kauniista  basilikasta  siirrettiin  arkisto 
Lateraaniin  ja  sieltä  Palatinumin  lähelle,  missä  sen  säilytyspaikkana  oli 
n.  k.  Tunis  chartularia.  Toivottiin,  että  arkisto  rauhattomina  aikoina 
olisi  siellä  hyvässä  turvassa.  Mutta  toisin  kävi:  Robert  Guiscardin  hur- 
jat joukot  hävittivät  sen  siitä  huolimatta  v.  1084. 

Arkisto  uudistettiin  Innocentius  UI:n  aikana;  hän  tuli  paaviksi  v. 
1198.  Mutta  1400-luvulla  siirrettiin  osa  arkistoa  Avignoniin,  silloin 
kun  paavit  siellä  asuivat,  loput  sijoitettiin  Perugiaan,  Assisiin,  Orvie- 
toon  ja  Viterboon.  Näihin  viimeksimainittuihin  paikkoihin  kuletetut  ar- 
kistot ovat  joko  hävinneet  tai  hajaantuneet  mikä  minnekin.  Avigno- 
nista  tuotiin  kyllä  arkisto  takaisin,  mutta  vaan  pienissä  erissä.  V.  1441 
alettiin  muutto  ja  v.  1784  tuotiin  sieltä  viimeiset  rippeet  ja  sijoitettiin 
Vatikaaniin,  joka  tuli  paavien  asunnoksi  Avignonista  palaamisen  jälkeen. 
Hyvin  paljon  on  luonnollisesti  mennyt  hukkaan  kuletettaessa. 

Sixtus  IV  erotti  kirjaston  ja  arkiston  toisistaan  ja  jakoi  arkiston 
kahtia:  diplomaattinen  sijoitettiin  Castel  Sant'  Angeloon  ja  muu  jäi  Va- 
tikaaniin. Kun  v.  1527  Romaa  julmasti  hävitettiin,  kun  espanjalaiset 
joukot  raivoten  ryöstivät  Roman  kauniit  basilikat  ja  monet  luostarit, 
kun  paavi  Clemens  VII  sai  paeta  Castel  Sant'  Angeloon,  —  niin  kaiken 
tämän  hävityksen  kestäessä  hävitettiin  myöskin  Vatikaanissa  oleva  ar- 
kisto melkein  kokonaan,  mutta  Castel  Sant*  Angelo  —  jonka  puolus- 
tusta johti  Benvenuto  Cellini  —  ja  siellä  oleva  arkisto  säilyi. 

Pius  IV:nnellä  oli  suuremmoinen  ajatus  yhdistää  yhdeksi  suureksi 
arkistoksi  kaikki  ne  asiakirja-kokoelmat,  jotka  säilytettiin  Vatikaanissa» 
Castel  Sanf  Angelossa,  sekä  Avignonissa,  Viterbossa  y.  m.  olevat  ar- 
kiston jätteet.  Tällä  Medici-sukuisella  paavilla,  —  hän  ei  kuitenkaan 
kuulunut  Firenzen  mainehikkaaseen  sukuun  —  oli  jo  kardinaalina  ol- 
lessaan ollut  paljon  kirjallisia  ja  tieteellisiä  harrastuksia.  Mutta  kuolema 
ratkaisi  v.  1565  hänen  suuren  tuumansa,  jota  hän  vaan  vähäksi  osaksi 
oli  ennättänyt  toteuttaa,  ja  yli  200  vuotta  kului  vielä,  ennenkuin  Vati- 
kaanin ja  Castel  Sant'  Angelon  arkistot  yhdistettiin. 

Arkiston  varsinaisena  perustajana  voi  pitää  Paul  Vrttä  Borghesea  — 
paavina  vv.  1605 — 1621  —  joka  v.  1611  rakennutti  eri  rakennuksen 
Vatikaaniarkistolle.  Vasta  v.  1798,  kun  revolutionin  laineet  ulottuivat 
aina  Romaan  saakka,  vietiin  Castel  Sant*  Angelon  kokoelmat  säilöön 
Vatikaaniin  ja  siitä  asti  ovat  nämä  molemmat  tärkeät  arkistot  olleet  yh- 
distettyinä. Mutta  eivät  sittenkään  vielä  asiapaperit  saaneet  olla  rau- 
hassa. Kun  Napoleon  I  käänsi  ylösalasin  koko  Euroopan,  antoi  hän 
m.  m.  viedä  melkein  koko  Vatikaani-arkiston  Parisiin.  Se  kuletettiin 
laivoilla,  joista  osa  joutui  haaksirikkoon;  myöskin  arkistoa  kulettavat 
kenraalit  käyttivät  omankäden  oikeutta.  Ja  kun  arkisto  sitten  vihdoin- 
kin »matkusti"  Parisista  takaisin  Romaan,  oli  se  entisestään  paljon 
pienentynyt.  Ranskalaiset  eivät  antaneet  takaisin  kaikkia  Ranskaa  kos- 
kevia papereita;  esim.  osa  tärkeätä  Nunziatura  di  Francia-kokoelmaa  jäi 
Parisiin. 

Mutta  arkistoon  pääsy  on  aina  Leo  XIII:n  aikoihin  saakka  ollut  jos- 
sain määrin  vaikeata.  Suuri  puolalainen  historioitsija  ja  Krakaun  ylio- 
piston stipendiaatti  Palacky,  joka  v.  1837  tutki  Vatikaanissa,  sanoo, 
että  arkisto  oli  aivan  salainen.  Paitsi  virkamiehiä  oli  suorastaan  kiel- 
letty kenenkään  tulemasta  sinne.  Jollekin  hallitsevalle  ruhtinaalle  vaan 
annettiin  silloin  tällöin  oikeus  paavin  erityisellä  luvalla  tulla  arkistoa 
katsomaan. 

V.  1853  pyysi  Belgian  hallitus,  että  etevä  historioitsija  Gachard  saisi 
harjoittaa  tutkimuksia  arkistossa.  Vastattiin,  että  se  oli  aivan  mahdo- 
tonta, sillä  kuka  ikinä  tulisi  arkistoon,  olisi  heti  pannaan  julistettu. 
Paavit  olivat  nimittäin  kirjojen  varastamisen  ja  poisviemisen  pelossa 
vuosisatoja  sitten  antaneet  „ bullan",  jonka  mukaan  ken  tahansa  asiaan- 
kuulumaton, joka  astuu  arkistoon,  on  auttamattomasti  pannassa. 

Itse  teossa  on  vaan  kolme  henkilöä,  joilla  on  oikeus  tulla  kaikkiin 
arkiston  osiin:  paavi,  kardinaalisihteeri  ja  arkiston  „prefetto",  joka  aina 
on    kardinaali.     Vielä  tänä   päivänä  on  tuo  uhkausbulla  voimassa  muu- 

tamiin  arkiston  osiin  nähden,  vaan  sillä  eroituksella,  että  muutamilla 
valituilla  virkamiehillä  on  oikeus  mennä  sisimpiin  arkiston  osiin.  „Ar- 
chivio  Segreto  della  Santa  Sede"  on  siis  aivan  oikea  nimitys. 

Mutta  päästä  arkistoon  ja  saada  käytettäväkseen  sieltä  asiakirjoja  on 
ollut  kaksi  eri  asiaa.  Yhtä  ankarat  kun  on  oltu  sinne  sisään  pääsyyn 
nähden,  yhtä  vapaamieliset  on  oltu  antamaan  sieltä  käsikirjoituksia  käy- 
tettäväksi. Kauan  ennen  sitä  aikaa,  josta  Palacky  puhuu,  etfei  arkistoon 
päästy,  on  kuitenkin  tutkimuksen  hyväksi  annettu  dokumenttejä. 

Jo  1500-luvulla  julkaisivat  arkiston  virkamiehet  käsikirjoituksia  ja 
antoivat  mielellään  jäljennöksiä  käsikirjoituksista  tutkijoille.  Vähitellen 
päästettiin  tutkijoita,  tosin  ei  itse  arkistoon,  mutta  vierellä  oleviin  sa- 
leihin, joihin  käsikirjoitukset  tuotiin.  Niin  menettelemällä  noudatettiin 
siis  tarkoin  „ bullan"  määräystä:  kukaan  ei  päässyt  arkistoon,  s.  t.  s. 
saleihin,  joissa  dokumentit  säilytettiin.  Venäläinen  tutkija  ja  historioit- 
sija Prof.  Schmourlo,  joka  on  Brucknerin  seuraaja  Tarton  yliopistossa, 
on  noin  5  vuoden  ajan  tutkinut  Vatikaanissa  Venäjää  koskevia  pape- 
reita. Hän  julkaisi  viime  keväänä  tiedonantoja  Vatikaanin  arkistosta  ja 
työstä  siellä.  Hän  luettelee  kokonaista  89  suurempaa  dokumenttiko- 
koelmaa, joita  ovat  julaisseet  Vatikaanille  aivan  vieraat  henkilöt  ennen 
Vatikaanin  julkista  avausta.  Vanhin  näistä  asiakirjakokoelmista  on 
julaistu  v.  1594 — 1602.  Taru  Vatikaanin  luoksepääsemättömyydestä 
on  siis  aivan  perätön. 

Niiden  tutkijoiden  joukossa,  jotka  ovat  Vatikaanissa,  s.  t.  s.  arkis- 
ton viereisissä  huoneissa  tehneet  työtä  ennenkuin  arkisto  on  ollut  auki 
yleiselle  tutkimukselle,  on  ollut  myöskin  pohjoismaalaisia,  semmoisia 
kuin  norjalainen  historioitsija  Munch,  ruotsalainen  Ahlqvist,  jonka  tarkat 
ja  tärkeät  kokoelmat  säilytetään  Ruotsin  Valtionarkistossa,  ja  suomalaiset 
Fredrik  Cygnaeus  ja  Taavi  Hahi. 

Vuosina  1845 — 46  on  Cygnaeus  harjoittanut  tutkimuksia  Vatikaa- 
nissa ja  on  hän  siitä  päättäen,  mitä  ehdin  kiireesti  silmätä  hänen  ko- 
pioitaan, jotka  säilytetään  Yliopiston  kirjastossa,  koonnut  Pohjoismaiden 
historiaa  koskevia  tietoja  XVImnelta  ja  XVII.nneltä  vuosisadalta.  Cyg- 
naeus'elta  itseltään  on  jäänyt  kokoelmansa  järjestämättä,  eikä  ole  suin- 
kaan kunniaksi  myöhemmälle  ajalle,  etfei  ole  millään  tavalla  järjestetty 
tätä  aineskokoelmaa,  joka,  joskin  sirpaleina  sieltä  ja  täältä,  sentään  an- 
taisi alkuperäisiä  aineksia  historian  valaisemiseksi.  Mutta  tässä  asus- 
saan ovat  Cygnaeusten  kopiat  aivan  käyttämättömät,  siten  hyödyttä- 
mättä ketään,  kaikkein  vähimmän  suomalaista  historian  tutkimusta. 

Vuosikymmeniä  Cygnaeus'en  jälkeen,  keväällä  1879  työskenteli  in- 
nqHas  ja  harras  tutkija,  maisteri  Taavi  Hahl  Vatikaanissa,  kooten  ainek- 
sia väitöskirjaansa  varten.  Ilman  minkäänlaisia  vaikeuksia  oli  hänen  on- 
nistunut päästä  arkistoon  ja  suurella  auttavaisuudella  oli  hänen  tutki- 
muksiansa  siellä  helpoitettu,  kuten  hänen  vaimonsa  Ther&se  Hahl  on 
minulle  ystävällisesti  ilmoittanut.  Ennenaikainen  kuolema,  v.  1880, 
katkaisi  tämän  lämminsydämisen  tutkijan  työt  ja  hänen  suunnitelmansa, 
kirjoittaa  Pohjoismaiden  historia  nuorisolle  jäi  kesken.  Hänen  kopionsa 
ovat  Historiallisen  Seuran  hallussa,  mutta  luulen,  että  niiden  kohtalo  on 
sama  surullinen  kuin  Fredrik  Cygnaeus'enkin :  kukaan  ei  niitä  ole  käyt- 
tänyt. 

Monta  yritystä  tekivät  historioitsijat  ja  tiedemiehet  aikoinaan  saadak- 
seen Vatikaani-arkiston  auki  julkiselle  tutkimukselle.  Mutta  ne  yritykset 
kimmosivat  takaisin:  paavit  olivat  järkähtämättömät. 

Suuressa  kiitollisuudenvelassa  on  sentähden  koko  sivistynyt  maailma 
Leo  XHI:nnelle,  joka  heti  paaviksi  tultuaan  —  hän  valittiin  20  p.  hel- 
mik.  1878  —  ryhtyi  toimenpiteisiin  saattaakseen  Vatikaani-arkiston 
aarteet  tutkijoiden  käytettäviksi.  Järjestettiin  työhuoneet  ja  v.  1880 
oli  kaikkien  tutkijoiden  toivomus  täyttynyt,  Vatikaani-arkisto  oli  avattu. 
Lähinnä  paavia  lankeaa  kunnia  tästä  toimenpiteestä  oppineelle  saksa- 
laiselle professorille  Hergenrötherille,  jonka  Leo  XIII  paaviksi  tultuaan 
korotti  kardinaaliksi. 

Vatikaani-arkiston  avausta  on  seurannut  aivan  suurenmoinen  kehi- 
tys historiantutkimuksen  alalla.  Valtio  toisensa  jälkeen  kiiruhti  perus- 
tamaan historiallisia  opistoja  ja  tiedeakatemioita  Romaan. 

Ensi  askeleen  otti  Ranska  ja  heti  seurasi  jälessä  Saksa,  Itävalta, 
Espanja  j.  n.  e.  Ne  maat,  joilla  ei  ollut  varaa  perustaa  omia  opistoja, 
tai  jotka  poliittisista  syistä  eivät  voineet  niitä  perustaa,  tai  jotka  pitivät 
sellaisia  tarpeettomina,  lähettivät  n.  k.  lähetystöjä  määrä-ajoiksi  tutki- 
maan. Niin  ovat  tehneet  Sveitsi,  Portugali,  Puola,  Böömi,  Kanada 
jopa  kaukainen  Japanikin.  Paitsi  näitä  julkisia,  yliopistojen  tai  valtioi- 
den ylläpitämiä  opistoja  ja  lähetyksiä  on  ollut  joukko  yksityisiä  yri- 
tyksiä ja  työmiehiä.  Tämä  suurenmoinen  liike  jatkuu  yhä  ja  aivan 
viimeisinä  vuosina  ovat  Belgia  ja  Hollanti  perustaneet  omat  opistonsa 
ja  Venäjä  lähettänyt  lähetystön,  joka  pian  muodostuu  opistoksi. 

Täten  on  koko  Eurooppa  edustettuna  enemmän  tai  vähemmän  vi- 
rallisesti Vatikaani-tutkijoiden  piirissä;  poikkeuksen  muodostavat  Poh- 
joismaat: Suomi,  Itämeren  maakunnat  ja  Skandinaavian  maat.  Tanskasta 
on  tosin  erään  yksityisen,  kauppaneuvos  Jacobsenin  kustannuksella  toi- 

minut  lähetystö  jonkun  aikaa.  Sen  tutkimukset  koskivat  keskiaikaa  ja 
tutkimusten  tulokset  ovat  julaistut  hyvin  tarkasti  huomautuksilla  varus- 
tettuina. Ruotsista  on  myös  aikaisemmin  eräs  stipendiaatti,  t:ri  Karl- 
son, tutkinut  keskiajan  historiaa.  Itämeren  maakunnat  ovat  käyttäneet 
hyväkseen  saksalaista  tutkimusta. 

Sekä  t:ri  Karlsonin  että  kauppaneuvos  Jacobsenin  lähetystön  tutki- 
muksia on  Suomen  Valtionarkisto  käyttänyt  hyväkseen  ottaen  osaa  tut- 
kimuskustannuksiin. Siten  on  Suomen  keskiaikaa  koskevia  asiakirjoja 
Vatikaanista  saatu  kopioiduksi  ja  par'aikaa  julkaisee  Valtionarkistonhoi- 
taja  R.  Hausen  näitä  asiakirjoja  in  extenso  yhdessä  muualta  koottujen 
keskiaikaa  valaisevien  asiakirjojen  kanssa. 

Meillä  Suomessa  ei  liene  kukaan  koskaan  ajatellut  minkäänlaista 
historiallista  lähetystä,  vielä  vähemmän  historian  tutkimusopistoa  perus- 
tettavaksi Romaan.  Yksityinen  harrastus  vaan  on  ollut  määrääjänä  ja 
vienyt  tutkijoita  sinne.  Cygnaeus'en  ja  maisteri  Hahlin  ajoista  lähtien 
on  kulunut  pitkä  aika,  ennenkuin  meikäläiset  historiantutkijat  ovat  suun- 
nanneet tiensä  kohti  Romaa.  Ylitirehtööri,  t:ri  W.  Tavaststjerna  on  syk- 
syllä v.  1897  tehnyt  työtä  Vatikaanissa,  mutta  ainoastaan  muutaman 
viikon.  Historiallisessa  Arkistossa  (osa  XV)  on  hän  julaissut  osan 
Vatikaanista  saamiansa  kopioita.  Pitempiaikaisia  tutkijoita  on  viime 
vuosina  ollut  Vatikaanissa  joitakuita,  joista  useimmat  ovat  harjoittaneet 
erikoistutkimuksia  jotakin  rajoitettua  ainetta  varten.  Niinpä  t:ri  Gabriel 
Rein  tutki  siellä  keväällä  v.  1899  ja  syksyllä  v.  1904  julkaisi  väitös- 
kirjansa Paolo  Särpi  und  die  Protestanten,  t:ri  P.  O.  von  Törne  jul- 
kaisi keväällä  v.  1907  parin  vuoden  Vatikaanitutkimusten  jälkeen  väi- 
töskirjansa Ptolemte  Gallio,  Cardinal  de  Cöme,  ja  allekirjoittanut  teki 
työtä  Vatikaanissa  kaksi  lukukautta  kooten  aineksia  väitöskirjaan  Anto- 
nio Possevino,  un  diplomate  pontificale  au  XVI:e  stecle. 

Suurisuuntaisemmin  on  menetellyt  t:ri  Henry  Biaudet,  joka  syksyllä 
v.  1906  julkaisi  useampivuotisten  Vatikaani-tutkimustensa  tuloksena 
väitöskirjansa  Le  Saint-SUge  et  la  Sutde  ja  joka  sittemmin  on  jatkanut 
tutkimuksiansa  Vatikaanissa  ja  tutkimustensa  tulosten  julkaisemista. 
Toistaiseksi  on  hänen  5-osaiseksi  suunnitellusta  teoksestaan  ilmestynyt 
ensimäinen  osa  Le  Saint-SUge  et  la  Suäde  I  ja  siihen  liittyvä  Notes  et 
Documents  /.  T:ri  Biaudet  on  alunpitäen  pitänyt  päämääränään  koota 
kaikki,  mikä  koskee  katolisuuden  ja  protestanttisuuden  taistelua  Poh- 
joismaissa. Sitä  varten  on  hän  läpikäynyt  arvaamattoman  suuren*  mää- 
rän käsikirjoituksia  ja  laatinut  tarkat  ja  mitä  yksityiskohtaisimmat  luet- 
telot koko  siitä  laajasta,  tätä  aikaa  käsittävästä  aineistosta,  joka  Vatikaa- 

nissa  on.  Olisi  sentähden  suotava,  että  vasta-alkajat  nuoret  tutkijat 
jatkaisivat  Vatikaani-arkistossa  sitä  työtä,  joka  siellä  nyt  on  alulle  pan- 
tu, varsinkin  kun  tutkimuksia  suuresti  helpottava  ja  aikaa  säästävä  luet- 
telotyö  jo  on  suurimmaksi  osaksi  tehty  ja  kun  näiden  arvokkaiden 
ainesluettelojen  omistaja,  t:ri  Biaudet,  mielellään  antaa  niitä  tutkijoille 
käytettäväksi.  Niinpä  esim.  allekirjoittaneella  oli  viime  vuoden  ku- 
luessa työtä  tehdessään  suunnaton  hyöty  näistä  luetteloista. 

Löytyykö  sitten  Vatikaani-arkistossa  aineksia  sellaista  tutkimusta 
varten,  joka  puhtaasti  Suomen  ja  suomalaisen  kannalta  otettuna  herät- 
täisi mielenkiintoa  meikäläisessä  tutkijassa?  Siihen  voi  vastata  myön- 
tämällä, varsinkin  jos  ottaa  huomioon  sen  ajan,  jolloin  Suomella  ker- 
rankin oli  itsenäinen  politiikka  Ruotsiin  nähden,  nim.  Kaarle-herttuan 
ja  Sigismundin  taistelujen  aikana.  Silloin  Suomi,  asettuen  Sigismundin 
puolelle,  herttua  Kaarlea  vastaan,  asettui  ei  vaan  oikeuden,  vaan  myös- 
kin vapaamielisyyden  puoltajaksi.  Se  itsenäinen  politiikka  meni  niin 
pitkälle,  että  suunniteltiin  autonoomista  Suomen  suuriruhtinaskuntaa 
Puolan  kruunun  suojassa  ja  Klaus  Fleming  suuriruhtinaana. 

Tutkimus  Vatikaanissa,  mikäli  se  koskee  Pohjoismaita,  on  tosin 
paljon  vaikeampaa  kuin  muita  maita  varten.  Saksassa,  Ranskassa,  Es- 
panjassa y.  m.  suurissa  maissa  oli  paavinistuimella  nuntiot,  joiden 
kirjeenvaihto  koottiin  erityisiin  kokoelmiin,  jotka  muodostavat  perustan 
asianomaisten  maiden  historian  tutkimukselle.  Pohjoisia  maita  varten 
ei  tällaisia  varsinaisia  nuntioita  ole  koskaan  ollut;  näitä  maita  koskeva 
kirjeenvaihto  on  kulkenut  muiden  maiden  nuntioiden  tai  yksityisten  eri- 
koisten agenttien  kautta,  joiden  kirjevaihto  sitten  täydellisesti  aivan  sat- 
tuman kaupalta  on  pantu  jonkun  nuntion  paperien  yhteyteen,  eireivät 
ne  ole  jääneet  asianomaisen  henkilön  perheelle  tai  pahimmassa  tapauk- 
sessa hävinneet.  Ensimäisiä  yhteyden  jälkiä  paavinistuimen  ja  Poh- 
joismaiden välillä  löytyy  siellä  Puolan  nuntiatureissa  tai  sangen  veny- 
vissä Miscellanea-kokoelmissa.  Jopa  löytyy  sattumalta  joitakin  kirjeitä 
Nunziatura  di  Napoli-  ja  Nunziatura  di  Spania-kokoelmissa. 

Nimittämällä  ensimäisen  todellisen  agentin  Pohjoismaita  varten,  An- 
tonio Possevinon,  eivät  olosuhteet  muutu.  Koko  hänen  kirjeenvaihtonsa, 
joka  koskee  hänen  ensimäistä  Ruotsin  matkaansa  on  hävinnyt  teille 
tietämättömille,  eikä  vielä  tähän  päivään  mennessä  ole  löytynyt.  Kirje- 
vaihto  hänen  toisesta  Ruotsin  lähetyksestään  on  mitä  kirjavimmalla  ja 
mitä  selittämättömimmillä  tavalla  sekoitettu  Nunziatura  di  Germaniaan, 
Nunziatura  di  Poloniaan,  Nunziatura  di  Savojaan  ja  yksityiseen  Bor- 
ghese-kokoelmaan.    Hänen  toverinsa,  pohjoismaiselle  katoliselle  reaktio- 

nille  niin  tärkeän  Jesuitan  Luostarilassen  kirjeet  eivät  ollenkaan  ole 
Vatikaanissa.  Muutamia  hänen  lähetystään  koskevia  asiakirjoja  on  Bi- 
blioteca  Vittorio-Emanuelessa  Romassa  ja  paljon  suurempi  lukumäärä 
—  onneksi  toki  ei  kokonaan  —  tutkimukselle  luoksepääsemättömässä 
Jesuittain  salaisessa  arkistossa,  jonka  olinpaikan  ani  harvat  ulkopuolella 
veljeskunnan  tietänevät. 

Senjälkeen  kun  Possevino  ijäksi  jätti  Ruotsin  on  epäjärjestys  vielä 
suurempi  ja  asiakirjoja  Pohjoismaiden  historiaa  varten  v.  1580—1592 
täytyy  etsiä  mitä  odottamattomammista  kokoelmista  Vatikaanissa  ja 
muissa  Italian  arkistoissa.  Kaikeksi  onneksi  ovat  olot  paljon  paremmat 
jälkeen  vuoden  1592  s.  t.  s.  juuri  sitä  aikaa  varten,  joka  meille  suo- 
malaisille varsinkin  tarjoo  mitä  suurinta  mielenkiintoa.  Pää-agentit  ka- 
tolisen reaktionin  toimeenpanemiseksi  Pohjoismaissa  olivat  silloin  toi- 
silleen sukua  olevat  Aldobrandini-,  Borghese-  ja  Malaspina-sukuiset  hen- 
kilöt, jotka  kaikki  näyttävät  omistaneen  arkistomaterialin  merkitykseen 
nähden  saman  oikean  katsantokannan  kuin  heidän  sukulaisensa  Clemens 
VIII  (Aldobrandini).  Kaikki  heidän  lähetyksiään  koskeva  kirjeenvaihto 
on  siten  säilynyt  erittäin  huolellisella  tavalla.  Kohtalon,  \oipi  sanoa, 
onnellinen  oikku  on  ollut,  ett'ei  näitä  papereita  ole  säilytetty  Vatikaa- 
nissa vaan  ruhtinas  Borghesen  yksityisessä  perhearkistossa.  Tämän 
kautta  ne  ovat  olleet  kauan  tutkimukselle  käyttämättömät,  jopa  luultiin 
yhteen  aikaan,  että  ne  olivat  aivan  kadonneet.  Mutta  se  on  ollut  onni : 
siten  ovat  Borghese-kokoelmien  paperit  säilyneet  Vatikaani-arkiston 
monilta  kovilta  kohtaloilta,  hävityksiltä  ja  matkalta  edestakaisin  Pari- 
siin  Napoleon  I:n  aikana.  Ei  myöskään  Italian  hallitus,  joka  uuden  ku- 
ningaskunnan muodostuessa  mitä  omavaltaisimmin  anasteli  kirjastoja  ja 
arkistoja,  ole  päässyt  osalle  tästä  suku-arkistosta,  jonka  oikea  paikka  on 
luonnollisesti  Vatikaani,  jonka  kokoelmia  se  niin  suuremmoisesti  täy- 
dentää. 

Vasta  17  vuotta  sitten  —  v.  1891  —  kun  Leo  XIII  osti  Borghese- 
arkiston,  ovat  nämä  paperit  yhdistetyt  Vatikaani-arkistoon.  Ja  nyt  ne 
ovat  yleisen  tutkimuksen  käytettävinä.  Tässä  ei  enää  ole  kysymys 
muutamista  yksityisistä,  irrallaan  olevista  lauseista  siellä  täällä,  tai  yk- 
sityisistä asiakirjoista  eri  nuntioiden  kokoelmissa,  tässä  voi  todella  pu- 
hua Pohjoismaiden  nuntiaturasta.  Nidos  nidoksen  vieressä  ovat  asia- 
kirjat niissä,  tuskin  kirjettäkään  puuttuu.  Ja  tästä  harvinaisen  täydelli- 
sestä kokoelmasta  käy  selville  viimeinen  aste  katolisuuden  taistelusta 
Pohjoismaiden  valloittamiseksi  sellaisessa  valossa,  joka  on  kokonaan 
toinen  kuin  se,  mihin  me  olemme  tottuneet  ja  mitä  olemme  saaneet  lu- 

kea  niissä  varsin  epätäydellisissä  ruotsalaisissa  historioissa,  joissa  tätä 
aikaa  kosketellaan  ja  jotka  ovat  kirjoitetut  ilman  näitä  arkistolähteitä. 
Näistä  arkistolähteistä  myös  löydämme  perustan  yllä  mainitsemalleni 
suomalaisten  itsenäisyyspyrinnölle,  ja  on  toivottava,  että  suomalainen 
tutkimus  on  käyttävä  hyväkseen  tätä  aineistoa  ja  toimittava  julkisuuteen 
tutkimusten  tulokset. 

Liisi  Karttunen. 


Muinaisimmasta  Babyloniasta*) 

kiri.  Harri  Holma. 

Ii. 

Teimme  edellisessä  kirjoituksessamme  selkoa  Kaksoisvirran  laakson 
valtiollisista  oloista  ajalla  ennen  Hammurabin  hallitusta  (noin  v:een 
2100).  Näimme  miten  vuosituhansien  kuluessa  maan  alkuasukkaat,  su- 
meerilaiset,  sulautuivat  Valloittajiin,  seemiläisiin,  antaen  heille  kuitenkin 
sivistyksensä  ja  kirjoitustaitonsa. 

Meidän  olisi  tällä  kertaa  koetettava  luoda  lukijan  eteen  jonkinlainen 
kuva  siitä  sivistyksestä,  joka  noina  historian  aamuaikoina  Babyloniassa 
vallitsi.  Tehtävä  ei  ole  helppo.  Päinvastoin  on  melkein  mahdotonta 
nykyään  vielä  puhua  minkäänlaisen  vanhimman  kulttuurihistorian  kir- 
jottamisesta.  Kaikki  sen  suuntainen  kirjallisuus  jää  vielä  välttämättä 
hajanaisiksi  piirteiksi.  Jos  kohta  saamme  Hammurabin  lain,  senaikuis- 
ten  kirjeiden  ja  lukuisain  kauppasopimusten  löydyttyä  heikon  aavistuk- 
sen silloisen  sivistyksen  monipuolisuudesta  ja  rikkaudesta,  emme  vielä 
kuitenkaan  ole  kuin  alulla  päämäärän  saavuttamiseksi. 


*)  Paitse  sivulla  97  mainittuja  teoksia  olen  m.  m.  käyttänyt :  K.  L.  Tallqvist. 
Assyriens  och  Babyloniens  kultur  (Världskulturen);  C.  H.  W.  Johns,  Assyrian  and 
Babylonian  Laws,  Contracts  and  Letters,  New-York  1904:  Br.  Meissner,  Aus 
dem  altbabyl.  Recht,  Lpzg  1905  (Der  alte  Orient  VII,i);  O.  Weber y  Die  Litteratur 
der  Babylonier  und  Assyrer  Lpzg  1907  ja  Joh.  Jeremias,  Moses  und  Hammu- 
rabi.     Lpzg.  1903. 

Lisaksi  pyydän  lukijaa  korjaamaan  pari  painovirhettä  edellisessä  kirjoituk- 
sessa, nimittäin:  siv.  108,  riv.  14  alh.  alenemassa  eikä  olemassa;  siv.  110,  riv. 
5  alh.  iestä  eikä  ikeä. 

Muudan  seikka,  joka  etenkin  vaikeuttaa  sivistys-  ja  varsinkin  kirjal- 
lisuushistorian kirjottamista  niiltä  ajoilta,  on  se  harvinainen  personat- 
tomuus,  joka  niihin  on  lyönyt  leimansa.  Liekö  olemassa  mitään  muuta 
kirjallisuutta  ja  lisäksi  niin  runsasta,  jossa  ei  meillä  olisi  tietoa  ainoan- 
kaan w kirjan"  tekijästä?  Oikeastaan  ei  voinutkaan  olla  toisin.  Kirjal- 
lisuuden tarkotuksenahan  ei  ollut  uuden  luominen,  vaan  vanhan  säilyttä- 
minen ja  sovittaminen  uusiin  oloihin,  uusiin  vaatimuksiin.  «Maailmankatso- 
mus, joka  lähtee  siitä  perusajatuksesta,  että  kaikki  kehitys  yksinomaan 
pyrkii  olemaan  entisen,  jo  olemassa  olleen  toisintoa,  ei  voi  löytää  uusia 
teitä  eikä  uusia  päämääriä1*  (Weber).  Varsinaisen  kirjallisuushistorian  kir- 
jottaminen,  siinä  merkityksessä  jossa  me  sen  sanan  ymmärrämme,  ei  voi 
niin  ollen  tulla  kysymykseen- 
kään. Onhan  kuvaavaa,  että  mei- 
dän usein  on  mahdoton  sisällyk- 
sen perustuksella  erottaa  7:nnen 
vuosisadan  kirjallisuustuotteita 
20:nnen  vuosisadan  tuotteista. 
Tarkoitan  tässä  tietysti  lähinnä 
uskonnollista  kirjallisuutta  — 
tämän  sanan  laajimmassa  merki-  Kuva  1.  Muinaisbabyl.  pronssinen  härän- 
tyksessä.      On    tosin    olemassa  Pää    Sumeerilaisajalta. 

historiallisia  kronikoita,  on  kaup- 
pasopimuksia, joiden  kirjoittaja  kylläkin  on  mainittu  ja  jotka  ovat  tark- 
kaan päivätyt,  mutta  varsinaiseksi  kirjallisuudeksi  emme  niitä  voi  kutsua. 

Jo  mainittu  maailmankatsomuksen  perusajatus  olikin  itsessään  sivis- 
tyksen kuolinisku.  Ja  todella  näemme  sen  omituisuuden,  että  sivistys, 
siitä  saakka  kun  lähteet  meille  alkavat  puhua  kieltänsä,  ehdottomasti  on 
alenemassa.  Vanhimmat  kuvapatsaat  —  mainitakseni  esimerkin  —  ovat 
taiteellisesti  korkeammalla  kuin  kaikki  myöhemmän  ajan  tuotteet.  Kun 
kerta  maailmankatsomus  ja  kirjallisuus  eivät  voineet  pysyä  kehityksen 
tasalla,  eivätkä  toiselta  puolen  määrätä  kehityksen  kulkua,  oli  auttamat- 
tomasti lausuttu  kuolemantuomio  kaikelle  sivistyksen  kehitykselle.  Tä- 
ten ymmärrämme  miten  muudan  Itämaiden  etevä  tuntija,  A.  Jeremias, 
rohkenee  sanoa:  „se  seikka,  että  me  vanhimpana  aikana  näemme  kor- 
keiden, henkisten  aatteiden  vallinneen  ja  sitä  vastoin  animismin,  tote- 
mismin,  fetishismin  y.  m.  puuttuneen,  kumoo  aksioomin  uskonnollisten 
käsitysten  jatkuvasta  kehityksestä"  (v.   1904). 

Nämät  näkökohdat  edessämme  täytyy  meidän  valittaa  sitä,  että  me 
vain  puutteellisesti  tunnemme  vanhinta  aikaa,  kun  sitä  vastoin  tietomme 

myöhäsemmiltä  ajoilta  osittain  ovat  sangen  laajat.  Se  minkä  tiedämme 
babylonialaisten  maailmankatsomuksesta,  uskonnollisista,  valtiollisista  ja 
yhteiskunnallisista  käsityksistä,  perustuukin  näihin  myöhempiin  lähtei- 
siin, jotka  oikeastaan  ovat  vain  heijastus  vanhimmista.  Paljon  jää  siten 
hypoteettiseksi.    Koko  maailmankatsomus  on  „luet- 

»^^^■^  tava  esille "  teksteistä,  ja  vain  hitaasti  päästään  siten 

eteenpäin.  Pääansio  tästä  työstä  on  Berliiniläisen 
professorin  Hugo  Wincklerin,  joka  on  pitkien  tutki- 
musten tuloksena  useissa  kirjoissa  ja  kirjasissa  osot- 
tanut,  miten  noin  6 — 5:stä  vuosituhannesta  saakka 
kaikkialla  Itämailla  on  vallinnut  yhtenäinen  ,  sys- 
teemi", jonka  valossa  kaikkia  ilmiöitä  on  katsottava. 
Mielestäni  veisi  tämän  systeemin  esittäminen  tässä 
meidät  liian  pitkälle.  Useissa  suhteissa  hänen  väit- 
teensä vielä  ovat  hypoteettisia  ja  häntä  vastaan  on 
noussut  täydellinen  myrsky  Saksan  ei  ainoastaan 
teologisessa  vaan  myös  assyriologisessa  maailmassa. 
Wincklerin  kannattajia  löytyy  kyllä  paljon  ja  koko 
heidän  suuntansa  on  saanut  kuvaavan  nimen  „pan- 
babylonismi-. 


Ylläsanotulla  olen  koettanut  osottaa,  miten  vai- 
keata on  saada  eheä  kuva  Babylonian  vanhimmasta 
sivistyksestä.  Ja  varsinaisen  kirjallisuuden  avulla 
on  se  jokseenkin  mahdotonta.  Onneksi  on  meille 
säilynyt  joukko  kauppasopimuksia  myös  vanhem- 
malta ajalta.  Siinä  on  kauppakirjeitä,  naimasopi- 
muksia,  prosesseja,  lahjotuskirjeitä,  vuokrakontrah- 
teja  y.  m.  *)  Niistä  näemme,  miten  Babylonissa  ja 
muissa  kaupungeissa  elettiin,  näemme,  miten  taistelu 
toimeentulon  puolesta  ja  uurastus  omaisuuden  kar- 
tuttamiseksi siellä  on  ollut  yhtä  intohimoinen  kuin  muuallakin.  Olemme 
jo  useasti  maininneet  Hammurabin  lain,  joka  282  pykälässä  järjestää 
yksityiskohtia  myöden  koko  yhteiskuntaelämän,  kauppasopimukset  taa- 
sen   osoittavat,    miten    sitä    käytännössä    noudatettiin.      Monasti    huo- 


Kuva  2.  Hammurabin 
lakipylväs.  2z>  m. 
korkea  dioriittipatsas. 
Löydetty  v.  1902  Sil- 
sasta. Sen  yläpäässä 
Kammurabi  vastaan- 
ottaa auringonjuma- 
lalta lakimääräykset. 


l)  Yhteisellä    nimellä    kutsutaan    tätä  kirjallisuuden  haaraa  .kontrahtikirjalli- 
suudeksi". 

maamme  käytännön  ja  teorian  joutuvan  ristiriitaan,  ehkäpä  uudet  «ar- 
molliset  asetukset"    kumosivat  sen,   mikä  aikaisemmin  oli  ollut  lakina. 

Onhan  luonnollista,  että  Hammurabi  itse  ei  ole  lakikokoelmaansa 
kirjoittanut,  vaan  on  hän  vain  koonnut  maan  eri  osissa  käytännössä 
olleet  paikallislait  ja  revideerannut  ne.  Täten  kodifioitu  laki  oli  kaik- 
kialla otettava  käytäntöön.  On  löytynytkin  otteita  eräästä  vanhasta  laki- 
kirjasta n.  k.  »sumeerilaiset  perhelait",  jotka  selvästi  todistavat  arvelumme 
oikeaksi.  Ja  samalla  tavalla  myös  jotkut  myöhemmät  kuninkaat  koko- 
sivat käytännössä  olevia  tapoja  uusiksi  lakikokoelmiksi. 

Sivistys  Babyloniassa  ei  suinkaan  ollut  vaan  muutamien  erikoisluok- 
kien  omaisuutta.  Todistettavasti  on  ollut  —  luultavasti  temppelien  yh- 
teydessä —  kouluja,  joissa  oppilaat  oppivat  kirjoittamaan  ja  lukemaan. 
Onkin  löytynyt  muutamia  tauluja,  jotka  selvästi  osottauvat  koulupoikain 
harjotelmiksi.  Toiset  taulut  taasen  ovat  jonkinlaisia  käsikirjoja  ja  sana- 
kirjoja vaikean  sumeerilaisten  kielen  oppimisen  helpottamiseksi.  Jo  se 
seikka,  että  samanaikuiset  taulut  osottavat  lukemattomia  eri  käsialoja, 
todistaa  kirjoitustaidon  olleen  sangen  yleisen.  Samaa  todistavat  myös 
lukuisat  kirjeet  varsinkin  Hammurabin  ajalta.  Maaherrat  ja  muut  virka- 
miehet olivat  pakotetut  kertomaan  kuninkaalle  kaikkea,  mitä  vaan  hei- 
dän alueellaan  tapahtui.  (Tästä  lähemmin  alempana).  Ajateltakoon  sen 
lisäksi,  että  nuolenpääkirjoitus  ei  ollut  mikään  helppo  kirjoitus.  Mainit- 
takoon tässä  yhteydessä,  että  kalastajien,  leipurien,  seppien  y.  m.  käsi- 
työläisten poikia  usein  tavataan  pappeina  ja  kirjureina,  josta  voimme 
huomata  säätykierron  olleen  hyvinkin  vilkkaan. 


Meillä  eurooppalaisilla  on  yleiseen  se  käsitys,  että  naisen  asema 
Itämailla  on  ja  on  aina  ollut  huono.  Niissä  maissa  matkustaneet  ker- 
toilevat, miten  Itämaiden  kaupungeissa  nainen  on  miehensä  orja,  miten 
häntä  pidetään  haremiin  sulettuna,  miten  hän  ei  saa  hunnutonna  ihmi- 
sille näyttäytyä.  Tämä  kaikki  on  kyllä  osaksi  totta.  Mutta  jos  yksi- 
nään kaupunkioloista  päätämme  naisen  aseman  olevan  kurjan,  teemme 
ehdottomasti  väärin.  Vielä  tänä  päivänä  liikkuu  nainen  erämaassa  yhtä 
vapaasti  kuin  mieskin  aivan  hunnutonna.  Moniavioisuus  on  poikkeus, 
ainoastaan  rikkaat  eivät  tyydy  yhteen  vaimoon.  Osaksi  ehkä  tosin  siihen 
on  syynä  se,  että  monen  vaimon  elättäminen  käy  kalliiksi.  G.  A.  Wallinin 
hauskat  esitykset  erämaan  naisten  elämästä  osottavat  miten  vapaa  nai- 
nen todella  siellä  on. 

Tämä  koskee  myös  naista  vanhimmalla  ajalla.  Tahdon  vaan  sivu- 
mennen mainita  sen,  että  monet  seikat  viittaavat  siihen,  että  kaikkein 
vanhimpana,  esihistoriallisena  aikana  yleensä  oli  vallalla  matriarkaatti 
s.  o.  naisen  ylivalta  miehen  yli  eli  naisen  isännyys.  Ei  liene  sattuma, 
että  teksteissä,  jotka  ovat  rinnan  sumeerilaisia  ja  seemiläisiä,  aina  su- 
meerilaisella  puolella  puhutaan  naisesta  ja  miehestä,  kun  sitä  vastoin 
seemiläisessä  tekstissä  järjestys  on  päinvastainen.  Naisen  itsenäistä 
asemaa  kuvaa  epäilemättä  myös  se,  että  babylonilaisten  jumalten  jou- 
kossa naisjumala  Istar  (Astarte)  on  aivan  samanarvoinen  kuin  miespuoliset 
jumalat.  Maassa,  missä  naisen  arvoa  ei  käsitetty,  olisi  tämä  ollut  mah- 
dotonta. Todistaa  tosin  emme  voi,  että  matriarkaatti  alkuaikoina  olisi 
ollut  vallalla,  sillä  silloin  kun  lähteet  alkavat  on  jo  miehen  isännyys 
selvästi  hallitseva. 

Mutta  toiselta  puolen  on  kieltämätön  tosiasia,  että  nainen,  jos  kohta 
ei  miehensä  veroinen,  kuitenkin  oli  itsenäisessä  asemassa.  Ensinnäkin 
lastensa  suhteen.  Sumeerilaisissa  perhelaeissa  rangaistaan  lasta,  joka 
kieltää  äitinsä,  kotoa  karkottamisella.  Jos  taas  äiti  kieltää  poikansa, 
täytyy  pojan  lähteä  kotoa  pois.  Toiseksi  oli  naisen  yhteiskunnallista 
asemaa  sangen  vähän  rajotettu.  Hän  sai  harjottaa  omaa  liikettä,  sai  myydä 
ja  ostaa  mielensä  mukaisesti  ja  pitää  omaisuutta  miehen  omaisuudesta 
riippumatta.  Löytyy  muudan  „ kontrahti *,  jossa  kaksi  naista  prosessoi 
talon  omistusoikeudesta.  Suomennan  sen  näytteeksi  tähän :  „Niin  ja  niin 
suuresta  maakaistaleesta,  johon  on  talo  rakennettu,  on  Abunanun  tytär 
Nishi-inishu  nostanut  oikeudenkäynnin  Sin-erishin  tytärtä  Erishti-Aita 
vastaan.  He  menivät  kuninkaan  tuomarien  luo.  Nämät  tutkivat  heidän 
asiansa  ja  tuomitsivat  kantajan  valituksen  vääräksi.  Kantaja  ei  saa  valit- 
taa eikä  nostaa  vastaajaa  vastaan  uutta  kannetta.  Shamash,  Ai  ja  Marduk 
jumalien  sekä  Samsu-ilunan  l)  nimessä  he  vannoivat."  (Seuraa  todistajien 
luettelo  ja  päivämäärä).  Toiset  taulut  taasen  kertovat,  miten  nainen  on 
myynyt  tai  ostanut  orjia  tai  tavaroita.  Toisissa  mies  ja  vaimo  yhdessä 
harjottavat  liikettä  j.  n.  e. 

Antaisimme  kuitenkin  väärän  kuvan  naisen  asemasta  vanhassa  Baby- 
loniassa, jollemme  myös  mainitsisi  sen  varjopuolia.  Mies  oli  oikeutettu 
ilman  muuta  eroamaan  vaimostaan,  jos  hänen  vaan  teki  mieli  hänestä 
päästä.  Mutta  toiselta  puolen  maassa,  missä  avioliitto,  kuten  vielä  tänä 
päivänä  muhamettilaisten  kesken,  ei  ollut  niin  sitova  kuin  meillä  ja 
missä  avioero  useimmissa  tapauksissa  oli  asianomaisten  keskinäinen  asia» 

')  Hammurabin  seuraaja  kuningasistuimella. 

oli  kyllä  pidetty  huolta  siitä,  ettei  vaimo  jäisi  puutetta  kärsimään.  Mie- 
hen piti  antaa  erotessaan  takaisin  kaikki  se  minkä  vaimo  oli  taloon 
tuonut  ja  vaimo  sai  vapaasti  mennä  uuteen  avioliittoon. 

Toinen  varjopuoli  oli  siinä,  että  mies,  jos  näet  ensimäinen  vaimo  ei 
saanut  lapsia,  sai  ottaa  itselleen  n.  k.  välivaimon,  joka  tosin  ei  ollut 
samassa  asemassa  kuin  ensimäinen  vaimo.  (Hamm.  §  145).  Tämä  saattoi 
kuitenkin  estää  miestänsä  ottamasta  välivaimoa  (Hamm.  §  144)  antamalla 
hänelle  oman  orjattarensa  käytettäväkseen  (vrt.  Rachel  ja  Lea  ja  heidän 
orjattarensa  Bilha  ja  Silpa).  Näemme,  että  avioliitosta,  siinä  merkityksessä 
jota  me  avioliitolla  tarkotamme,  ei  voi  olla  puhettakaan,  olihan  naisen 
tarkotus  vain  lasten  synnyttäminen.  Jos  hän  niitä  ei  saanut,  ei  hänen 
miehensä  hänestä  välittänyt.  Vaikea  oli  sen  lisäksi  vaimon  saada  avio- 
ero, kun  sitä  vastoin  mies,  kuten  jo  näimme,  siihen  oli  milloin  tahansa 
oikeutettu.  Muudan  tavallinen  avioeron  syy  näkyy  varsinkin  lapsetto- 
muus olleen. 

Kunkin  avioliiton  solmimisen  edellä  kävi  kihlaus,  joka  oli  sulhasen 
tai  sulhasen  isän  ja  morsiamen  isän  välinen  sopimus.  Muodollisesti  se 
toimitettiin  siten  että  sulhasen  puolelta  annettiin  morsiamen  isälle  raha- 
summa (myös  in  natura x),  kaikesta  päättäen  jäännös  ajoilta,  jolloin 
morsian  ostettiin  (vrt.  Jakob  Labanin  luona).  Luultavasti  sai  jo  tässä 
tilaisuudessa  sulhanen  myötäjäiset.  Jos  kihlaus  purettiin,  oli  sulhanen 
velvollinen  maksamaan  myötäjäiset  takasin,  morsiamen  isä  taasen  sai 
maksaa  „ ostohinnan-  kaksinkertaisena  takasin  sulhaselle.  Tässä  yhtey- 
dessä en  voi  olla  mainitsematta  Hamm.  §  161,  jossa  määrätään,  että 
jos  kihlaus  puretaan  toisen  miehen  väliintulon  kautta,  joka  on  morsia- 
men talossa  puhunut  pahaa  sulhasesta,  ei  tämä  tertius  interveniens  saa 
mennä  naimisiin  morsiamen  kanssa.  Hyvinkin  tarpeellinen  määräys !  — 
Sattui  myös,  että  vanhemmat  naittivat  pienet  lapsensa,  jotka  tietysti 
jäivät  vanhempainsa  kotiin,  kunnes  tulivat  naimaikään.  —  Isän  piti  pi- 
tää huolta  siitä,  että  tyttärille  varattiin  tarpeeksi  suuri  summa,  jotta  he 
varmasti  pääsisivät  naimisiin.  Tyttäret  niin  muodoin  oikeastaan  eivät 
perineet,  heidän  osansa  meni  myötäjäisiin  tai  pidätettiin  heille,  kunnes 
menivät  naimisiin.  Isän  kuoltua  oli  äiti,  veli,  vieläpä  eräässä  naima- 
kontrahdissa  sisar  naittajana.  —  Sulhasen  isä  saattoi  jos  tahtoi  tehdä 
mitättömäksi  nuorten  onnen.  Jos  näet  isä  ei  hyväksynyt  poikansa  vaa- 
lia, oli  hän  oikeutettu  kieltämään  häntä  laisinkaan  solmimasta  aijottua 
avioliittoa.     Sellaisia  kontrahteja  onkin  muutamia  säilynyt.  —  Kun  avio- 

*)  Vrt.  WaUin,  Rese-anteckningar,  III,  269. 

liitto  solmittiin,  oli  Hammurabin  aikana  mies  velvollinen  antamaan  vai- 
molleen huomenlahja,  mutta  varmaa  ei  ole,  missä  tilaisuudessa  se  ta- 
pahtui. 

Avioliitto  solmittiin  siten,  että  asianomaiset  temppelituomarien  edessä 
kirjottivat  naimavälikirjau.  Hyvin  [mahdollista  on,  että  Babyloniassa  oli 
erityisiä  siviilivirastoja,  jotka  vastasivat  meidän  «pastorin  kanslioita". — 
Vaimo  ei  aina  siirtynyt  miehen  kotiin,  vaan  on  kyllä  esimerkkejä  siitä, 
että  mies  jäi  kotivävyksi  vaimonsa  isän  taloon. 

Uskottomuutta,  varsinkin  vaimon  puolelta,  rangaistiin  erinomaisen 
ankarasti,  useimmissa  tapauksissa  kuolemalla.  Myös  aviopuolisoiden 
välin  rikkovan  aviorikkojan  rangaistus  oli  hyvin  ankara.  Erittäin  ankaria 
rangaistuksia  oli  säädetty  sille,  joka  raiskasi  toisen  naidun  mutta  kos- 
kemattoman vaimon  tahi  morsiamen. 

Babyloniassa  oli  naimattomien  naisten  luku  nähtävästi  hyvin  pieni. 
Ainoat,  jotka  eivät  saaneet  mennä  naimisiin,  olivat  temppeli-immet  ja 
pueilae  publicae,  jos  kohta  kontrahdeista  käy  ilmi  heidänkin  välistä  sol- 
mineen avioliittoja  —  Hammurabin  laki  sellaisista  ei  tiedä.  Tämän  yh- 
teydessä oleva  laaja  ja  hämärä  kysymys  prostitutsioonista,  joka  oli  sekä 
kultillinen  että  profaaninen,  jääköön  kuitenkin  tässä  käsittelemättä. 


Sama  lempeys,  joka  mikäli  lähteistä  voimme  päättää  Babyloniassa 
tuli  naisen  osaksi,  on  myös  huomattavissa  orjien  suhteen.  Orjia  van- 
hassa Babyloniassa  yleensä  ei  ollut  paljon.  Kullakin  vapaalla  oli  vain 
pienempi  määrä  sellaisia,  »kontrahtien"  mukaan  korkeintaan  neljä.  Suuren 
orjajoukon  omistaminen  kävi  kalliiksi  ja  löytyikin  senvuoksi  luokka  orjia» 
joita  saatiin  vuokrata.  Orjia  oli  kahdenlaisia,  sodassa  saatuja  vankeja 
ja  kotimaisia.  Vapaat  kansalaiset  saattoivat  näet  erinäisissä  tapauksissa 
joutua  orjiksi.  Niinpä  jos  poika  oli  uppiniskainen  isäänsä  kohtaan» 
saattoi  isä  myydä  hänet  orjaksi,  samoin  saattoi  mies  erinäisissä  tapauk- 
sissa kuten  velkansa  maksamiseksi  myydä  vaimonsa  tai  lapsensa,  jos 
kohta  vain  määrätyksi  ajaksi  (§  117).  Orja  oli  vain  esine,  jonka  sai 
myydä  tai  lahjottaa  mielensä  mukaan.  Mutta  toiselta  puolen  saattoi  orja 
myös  helposti  tulia  vapaaksi.  Muudan  tavallinen  tapa  näkyy  olleen  että 
varsinkin  lapseton  vapaa  *  mies  adopteerasi  orjan,  jonka  velvollisuus  oli 
elättää  entistä  isäntäänsä  hänen  kuolemaansa  saakka.  Sanoin  lapseton» 
sillä  kaikesta  päättäen  adoptsiooni  johtui  aivan  itsekkäistä  tarkotuspe- 
ristä:  vanhuuden  päivien  turvaamiseksi. 

Edelleen  sai  orja  mennä  naimisiin  vapaan  naisen  kanssa.  Lapset 
sellaisesta  avioliitosta  olivat  aina  vapaat  (§  175).  Orjilla  oli  oma  pieni 
omaisuutensa,  jota  hän  mielensä  mukaisesti  sai  kartuttaa,  kunhan  hän 
vaan  antoi  siitä  määrätyn  osuuden  isännälleen.  Sattui  usein  että  hän 
juuri  näillä  rahoilla  osti  itsensä  vapaaksi.  Hammurabin  lain  §  7  edellyt- 
tää nimenomaan,  että  orja  sai  omin  päin  harjottaa  kauppaa:  »Jos  joku 
ostaa  jotain  toisen  pojalta  tai  orjalta  j.  n.  e."  Vanhasta  Babyloniasta 
ei  tosin  ole  säilynyt  tietääkseni  ainoatakaan  »kontrahtia",  jossa  orja  har- 
jottaisi  kauppaa  t.  m.  s.  Uusbabylonialaiselta  ajalta  sitä  vastoin  niitä  on 
runsaasti.  Mutta  meidän  täytyy  olettaa  saman  tavan  myös  vanhemmalla 
ajalla  olleen  käytännössä,  eikä  vain  teoreettisesti  olemassa.  Siihen  viit- 
taa myös  muudan  senaikuinen  velkakirja,  jossa  kerrotaan  miten  muudan 
orja  Ilu-Abi  oli  lainannut  24  hopeasikeliä  auringonjumalan  temppeliltä 
voidakseen  sillä  rahalla  ostaa  itsensä  vapaaksi.  Elonkorjuun  aikana  tulee 
hänen  maksaa  takaisin  velkansa  viljassa.  Siitä  näemme  samalla,  pal- 
jonko arvoinen  orja  oli,  jos  kohta  hinta  vaihtelee  melkoisesti.  Hammu- 
rabin laki  (§  252)  arvioi  orjan  hinnan  20:ksi  sikeliksi. 

Naispuolisia  orjia  oli  enemmän  kuin  miespuolisia,  syystä  että  talon* 
ja  kotitöihin  enimmäkseen  käytettiin  vaan  naisia.  Orjatar  oli  sukupuoli- 
sesti kokonaan  isäntänsä  käytettävissä,  ja  jos  hän  synnytti  lapsia,  saat- 
toi hän  saada  suurtakin  arvoa  osakseen  —  siis  aivan  samoin  kuin  muha- 
mettilaisessa haremissa  nykyään.  Orjattaren  lapset  olivat  vapaita,  jos  isä 
ne  lapsikseen  tunnusti,  muussa  tapauksessa  he  jäivät  orjiksi  (§  170). 
Sen  lisäksi  oli  tapana,  että  äiti  ja  lapset  tulivat  vapaiksi  isännän  kuol- 
lessa. Orjattaren  hinta  oli  paljon  pienempi  kuin  miehen,  noin  5 — 6  si- 
keliä.  (Hammurabin  laki  §  214  tosin  määrää  rangaistuksena  orjattaren 
surmaamisesta  saman  hinnan  kuin  orjastakin.) 

Yleensä  täytyy  sanoa,  että  orjien  asema  Babyloniassa  oli  sangen 
hyvä,  paljoa  parempi  kuin  esim.  Roomassa.  Jos  orja  vaan  pysyi  alal- 
laan —  karannutta  orjaa  rangaistiin  ankarasti  jopa  kuolemallakin,  samoin 
kuin  myös  sitä,  joka  häntä  auttoi  karkaamaan  —  oli  hänen  elämänsä 
turvattu.  Mitkään  sparttalaiset  orjametsästykset  eivät  Babyloniassa 
tulleet  kysymykseen.  Ja  kuten  sanottu  vapaaksi  pääsy  tavalla  tai  toi- 
sella oli  sangen  helppo.  Millä  tavalla  orja  erotettiin  muista  ihmisistä, 
ei  ole  vallan  varmaa.  Myöhemmältä  ajalta  on  säilynyt  pieniä  tauluja, 
jotka  ripustettiin  orjan  kaulaan  tai  käsivarteen,  ja  johon  oli  kirjotettu 
orjan  ja  isännän  nimet  y.  m.  Mutta  vanhemmalta  ajalta  ei  sellaisia  tie- 
tääkseni ole  löytynyt,  on  luultavampaa,  että  silloin  poltettiin  otsaan  pieni 
merkki  tai  että  tukka  leikattiin  edestä  erityisellä  tavalla.   Hamm.  §  226, 

jossa  tästä  puhutaan,  on  hieman  hämärä.  Joka  tapauksessa  parturi  tuon 
leikkauksen  toimitti. 

Paitsi  vapaita  orjia,  joita  muuten  jo  tavataan  vanhimmissa  teksteissä, 
oli  olemassa  kolmas  luokka,  muskinu,  x)  jonka  merkitys  ei  vielä  ole 
varma.     Ehkäpä  sillä  tarkotettiin  vapautettujen  luokkaa. 


Sanoimme  jo  edellisessä  kirjotuksessa  että  kuningas  oli  jumalan 
sijainen  maan  päällä.  Tarkemmin  sanottuna  käsiteltiin  hänen  suhteensa 
jumalaan  siten  että  hän  oli  jumalan  ottopoika,  joka  sai  jumalallisen 
vahvistuksen  virkaansa  tarttumalla  B£l-jumalan  (kuvan)  käteen.  Ilman 
sitä  oli  hänen  valtansa  mitätön.  Luonnollinen  seuraus  tästä  kuninkaan 
jumalallisesta  arvosta  oli,  että  hänen  valtansa  oli  rajaton,  kuitenkin  niin, 
että  hänen  täytyi  noudattaa  voimassa  olevia  lakeja  välttääkseen  juma- 
lan rangaistusta,  jolle  yksin  hän  oli  vastuunalainen.  Babylonissa  oli 
vallalla  käsitys,  että  Marduk  joka  vuosi  »kuoli*  ja  uunna  vuonna  vie- 
tettiin hauen  ylösnousemustaan  suurilla  juhlilla.  Johdonmukainen  seu- 
raus tästä  oli  tietysti,  että  kuninkaankin  täytyi  joka  vuosi  kuolla,  mutta 
kun  ehdottomasti  olisi  käynyt  hankalaksi  saada  hänet  jälleen  kuolleista 
nousemaan,  oli  todistettavasti  tapa  sellainen,  että  orja  surmattiin  kunin- 
kaan asemesta  ja  sen  jälkeen  kuningas,  jonka  virkaa  orja  juhlien 
.aikana  oli  hoitanut,  tarttui  B£l-jumalan  käteen  saaden  siten  jumalallisen 
vahvistuksen  kuninkuudelleen  tulevaksi  vuodeksi. 

Babyloniassa  ei  vain  yksityinen  oikeus  ollut  tarkkaan  järjestetty, 
vaan  myös  hallinto  oli  jo  vanhempana  aikana  saavuttanut  varmoja  muo- 
toja. Maa  oli  jaettu  maaherrakuntiin  ja  maaherrat  olivat  kuninkaalle 
vastuunalaisia.  Erityisiä  virkamiehiä  oli  olemassa  verojen  nostamista 
varten.  Veroja  oli  monenmoisia,  ja  verotuksesta  pidettiin  erityisen 
tarkkaa  huolta.  Mainitsen  vain  että  näkyy  ainakin  myöhemmällä  ajalla 
olleen  tapana  suorittaa  vero  muussakin  kuin  rahassa  ja  in  natura.  Talo 
esimerkiksi  saattoi  suorittaa  veronsa  asettamalla  jousimiehen  sotajouk- 
koon, aivan  kuten  meillä  rusthollit.  Oli  myös  niitä  jotka  olivat  halli- 
tukselta saaneet  verovapauden.  Verovapauskirjeitä  on  joitakuita  säily- 
nyt, samoin  sensuslistoja. 

])  Sana  merkinnee  köyhää.  Siinä  merkityksessä  se  tavataan  Tell-Amarna-kir- 
jeissä.  Se  on  Arabian  välityksellä  sittemmin  siirtynyt  uusiin  kieliin,  esp.  mezquino, 
ransk.  mesquin,  alhainen. 

Slilyneistä  teksteistä  käy  ilmi,  että  Babyloniassa  virkamiehiä  oli  tavat- 
toman runsaasti.  Varmuudella  ei  aina  voi  sanoa,  mitä  virkamiestä  kukin 
nimitys  tarkottaa.  Voimme  ne  kuitenkin  jakaa  kolmeen  suurempaan 
ryhmään:  sota-,  siviili-  ja  valtiollinen  virkamiehistö.  Korkeimpia  olivat 
kuninkaan  lähimmät  virkamiehet,  sotamarsalkka,  palatsipäällikkö,  valtio- 
sihteeri, ylin  leipuri  ja  ylin  juomanlaskia  y.  m.  Mainita  sopii  tässä 
yhteydessä,  että  myöhemmin  Assyriassa  kuninkaan  lähimmät  virkamie- 
het vuoronsa  jälkeen  toimivat  epouymeina  eli  n.  k.  Jimmuina"  — 
käsitys  joka  nähtävästi  on  lähtenyt  tuosta  mainitsemastamme  kuinkaan 
yksivuotisuudesta.  Tämä  tapa  levisi  todistettavasti  ainakin  Kappadokiaan 
ja  sieltä  Kreikkaan,  jossa  se  ilmeni  arkontatin  muodossa. 

Valtiollisten  virkamiesten  tehtävänä  oli  pitää  silmällä  naapurimaiden 
valtiollista  toimintaa  —  jonkinlaisia  konsuleja  stif  —  ja  valvoa  valta- 
kunnan etuja  valloitetuissa  nato*.  MyCfcc—to  AaeyrilaimHae  atkma 
oli  erityisiä  valtiollisia  agitaattoreja,  jotka,  kuten  erin.  Juudtata,  ajoivat 
Assyrian  etua. 

Virkamiesarvoa  seurasi  UaMtykaenä  «ajfcafttfto,  pelto,  puutarha  1 
m.  s.  Virkamiehen  kuollessa  «e  meni  hätea  seuraajalleen.  Jos  virka- 
mies oli  estetty  sitä  hoitaaarta,  Mä  sitä  käoe«  pa&ansa. 

Oikeuslaitos  oli  jo  varhain  saanut  varimaa  tattodon.  Olen  jo  mai- 
ninnut, että  on  löytynyt  kappaleita  laista  ennen  Haintnurabin  lakikoko- 
elmaa. Hammurabin  lakikokoelmassa  on  oikeuslaitos  jo  kokonaan  jät- 
tänyt luonnonkansan  asteen.  Kaikki  on  yhtenäisen  hallinnon  alaista. 
Verikosto  on  poistettu,  heimoyhteys  hävinnyt.  Kanavoimisjärjestely, 
kauppa,  maanviljelys,  kaikki  on  erityisen  huolenpidon  alaisena.  Omai- 
suus on  turvattu.  Oikeudenkäyntiä  niinikään  on  monessa  pykälässä 
ajateltu.  Tuomarit,  jotka  kuningas  pappien  joukosta  määräsi,  istuivat 
oikeutta  temppeleissä.  He  oHvat  ehdottomasti  lahjomattomat.  Veisi  liian 
pitkälle  sen  tarkemmin  koskea  tähän  laajaan  kysymykseen.  Muudan 
seikka  kuitenkin  ansaitsee  erityistä  huomiota. 

Maanomistus  oli  näet  kolmenlainen:  oli  kruununmaata,  yksityisten 
maata  ja  temppelien  maata.  Babylonilaisten  käsityksen  mukaan  oli  osa 
maata  jumalan  omaisuutta,  ja  käytännössä  tämä  maa  joutui  temppelien 
haltuun.  Sen  lisäksi  olivat  temppelit  oikeutetut  saamaan  osan  kaikista 
tuloista  jota  pattse  yksityiset  tekivät  „ kirkolle*  suuria  lahjoituksia.  On 
säilynyt  joukko  kuitteja,  jotka  osoittavat  mitä  se  ja  se  on  temppelille 
suorittanut.  Siten  temppelit  tavattomasti  vaurastuivat,  ne  tai  oikeastaan 
papit  ja  papittaret  —  sellaisia  tavataan  hyvin  usein  kauppasopimuk- 
sissa —  harjoittivat   laajaa  liikettä  sekä   temppelin    kiinteällä  omaisuu- 

della  että  irtaimistolla.  Temppeleistä  muodostui  siten  mahtavia  kauppa- 
keskuksia, jotka  usein  kokonaan  johtivat  rahamarkkinoita.  Temppelien 
yhteydessä  oli  sen  lisäksi  tuomioistuin  —  oikeutta  istuttiin  tavallisesti 
temppelin  portissa,  jossa  yleensä  Itämailla  kaikki  tärkeät  asiat  ratkaistiin 

—  sairashuone,  kirjasto,  koulu  y.  m.,  siis  aivan  kuin  keskiajalla  luostarit. 
Suomennan  tähän  näytteeksi  „ kontrahdin",  jossa  Sipparin  auringonjumalan 
temppeli  esiintyy  velanantajana :  „300  mittaa  viljaa  on  Amfcl-Mirra  velaksi 
saanut  auringonjumalan  temppelivarastosta  —  auringonjumalan  omaisuutta 

—  herraltaan  auringonjumalalta.  Hän  on  velvollinen  maksamaan  sen  koko- 
naan ja  täydellisesti  takaisin."  (Seuraa  päivämäärä.)  Mikäli  käsitän,  on 
tämä  AmSl-Mirra  joku  korkea  temppelivirkamies,  koska  eräässä  toi- 
sessa kontrahdissa  muu- 
dan orjakauppias,  Arad- 
Marduk,  hänen  toimes- 
taan saa  samasta  temp- 
pelistä 204  2/s  mittaa 
öljyä  sillä  ehdolla  että 
hän  hankkii  valkoihoisia 
orjia  Gutiumista.  Jollei 
hän  niitä  kuukauden 
sisässä  hanki,  tulee  hä- 
nen maksaa  takaisin 
20  2/s  hopeasikeliä  etu- 
käteen saamastaan  hin- 
nasta. 

Erinomaisen  hauskan  kuvan  saa  Babylonian  liike-elämästä,  jos  ottaa 
seuratakseen  —  tiedemiesten  kokoomien  nimiluettelojen  avulla  —  jon- 
kun suuremman  liikkeen  „affärejä".  Vanhemmalta  ajalta  käy  se  kuir 
tenkin  vaikeammaksi,  koska  kontrahteja  siltä  ajalta  löytyy  vähemmän, 
mutta  uusbabylonilaisella  ajalla  on  se  sitä  tuottavampaa.  Myöhemmällä 
ajalla  näkyy  löytyneen  erityisiä  kauppahuoneitakin,  Egibi  poikineen 
Babylonissa  ja  Murashö  poikineen  Nippurissa. 

Jokainen  oikeudellinen  sopimus  —  sellaiseksi  käsitettiin  myös  avio- 
liitto —  oli  välttämättä  tauluun  kirjotettava,  jotta  sopimus  saisi  lailli- 
sen voiman.  Tähän  tarkotukseen  käytettiin  sangen  pieniä  tauluja,  johon 
ensinnä  kirjuri  kirjotti  itse  sopimuksen  tai,  jos  oli  kysymys  esim.  oikeu- 
den käynnistä,  tuomion.  Kirjurina  olivat  vanhempina  aikoina  tavalli- 
sesti pappi  tai  papitar.  Asianomaisten  tuli  erinäisten  jumalien,  joko 
kotikaupunkinsa,  pääkaupungin  tai  asianomaisen  kaupungin  jumalan,  vä- 


Kuva   3.    Kolme   muinaisbabyl.     »kontrahtia-taulua, 

joissa   on   luultu   tavattavan   sana    Jahve"    nimien 

yhdysosana.    Kuitenkin  epävarmaa. 

Iistä  useamman  jumalan,  sekä  aina  hallitsevan  kuninkaan  nimessä  van- 
noa, että  olivat  tyytyväiset  siihen,  mistä  oli  sovittu.  Sekin  merkittiin 
tauluun.  Seurasi  sitten  todistajien  nimien  kirjotus,  johon  liitettiin  jos 
mahdollista  sinetti. J)  Lopuksi  tarkka  päivämäärä.  Taulun  kuivettua 
käärittiin  se  ohueeseen  kuoreen,  johon  taas  kirjotettiin  koko  sopi- 
mus uudestaan  siltä  varalta  että  joko  kuori  tai  itse  taulu  pilaan- 
tuisi. Taulu  pantiin  senjälkeen  talteen  temppeliarkistoon.  Usein  vielä 
asianomaiset  ottivat  oman  jäljennöksen.  Siitä  huolimatta  näkyy  joskus 
taulu  hävinneen.  Silloin  asia  uudestaan  tarkkaan  tutkittiin  ja  tehtiin 
uusi  kontrahti.  Vanha  taulu  julistettiin  mitättömäksi,  jollainen  julistus 
onkin  säilynyt. 

Olen  koettanut  yllä  esittää  muutamia  tosin  aivan  hajanaisia  piirteitä 
siitä  vilkkaasta  elämästä,  jota  Babylonian  kaupungeissa  elettiin.  Olen 
kuitenkin  kosketellut  vaan  muutamia  aloja, 
toisia  yhtä  mieltäkiinnittäviä  tunnemme 
myös  jotenkin  hyvin.  Sotalaitos,  maan- 
viljelys, puutarhaviljelys,  karjanhoito,  teol- 
lisuus, kauppatiet,  kaikki  nämät  jo  antaisi- 
vat aihetta  laajoihin  teoksiin.  Hauskaa  olisi 
esim.  seurata  koronkiskomisen  syntyä  ja 
kehitystä. 2)  Huvittavaa  on  oppia  tunte- 
maan, että  lasia  valmistettiin  jo  vanhoina  Kuvn  4.  Muinaisbabyl.  sinetti- 
aikoina.  Teollisuustuotteita  mainittakoon  silinteri, 
vain  hienon  hienot  mosaikkilattiat  ja  kau- 
niit kutomatuotteet..  Pukuun  ja  tukan  hoitoon  pantiin  paljon  arvoa, 
amuletteja,  korvarenkaita,  rintakoristetta,  sormuksia  y.  m.  käytettiin  ylei- 
seen j.  n.  e. 

Tahdon  kuitenkin  kiinnittää  lukijan  huomion  vielä  erääseen  ilmiöön, 
joka  osaltaan  mainiosti  valaisee  vanhan  Babylonian  sivistystä. 


Olemme    yleensä   tottuneet  pitämään  kirjevaihtoa    ja   vilkasta  posti- 
välitystä   jokseenkin    myöhäisenä   keksintönä.     Harvoin  tulemme  ajatel- 


l)  Sinettejä  on  löytynyt  hämmästyttävä  määrä.  Ne  olivat  silinterin  muotoisia 
ja  vieritettiin  yli  taulun  määrätyssä  paikassa.  Ne  olivat  tehdyt  mitä  erilaisiin- 
mistä  metalleista  ja  kaiverrus  esitti  tavallisesti  jotain  mytologista.    (Kuva  4). 

2)   Korko  oli  yleensä   hyvin  korkea,   rahasta  tavallisesti  noin  20%,  viljasta 
aina  50°  o. 

leeksi    mikä    merkitys  kirjeillä  jo  oli  Kreikassa  ja  Roomassa.     Ajatelta- 
koon vain  Ciceron  ja  Pliniuksen  tai  Platon  ja  Aristoteleen  kirjeitä.  Sa- 
moin   kertoo    meille  Raamattu   miten  jo  Salomo  ja  Tyruksen  kuningas 
Hiram    lähettivät  toisilleen  kirjeitä.     Mutta  kirjevaihdon  historia  ulettuu 
paljoa  pitemmälle.     Meille  on  säilynyt  tauluja  jotka  sisältävät  yksityisiä 
ja    hallinnollisia   kirjeitä  Sargonin  ja  Naram-Sinin  ajoilta  puhumattakaan 
niistä  sadoista  kirjeistä,  jotka  valaisevat  Hammurabin  dynastian  aikuista 
Babyloniaa.     Miten    vanha   kirjeen  kirjoittaminen  on,  käy  meidän  mah- 
dottomaksi   sanoa,    sillä    jo   vanhin    meille  säilynyt  kirje  osottaa  aivan 
vakaantuneen  muodon.    Mitä  sanoisivatkaan  klassillisen  ajan  tutkijat,  jos 
he    löytäisivät    esim.    Ciceron    jonkun   alkuperäisen  kirjeen  tai  Vanhan 
Testamentin    tutkijat    nähdessään    Salomon   omakätisen  allekirjoituksen! 
Ja  nyt  meillä  on  satoja  Abrahamin  aikuisen  Babylonian  kuninkaan  alku- 
peräisiä   kirjeitä,    saman  miehen, 
joka   Amraphel  nimisenä  1  Mos. 
14  teki  sotaretken    Palestiinaan! 
Kirjeet    sen    lisäksi  yleensä  ovat 
onneksi   aivan    personallista    laa- 
tua,   ne  ovat  alkuperäisiä  ja  ku- 
Kuva    5.      Muinaisbabyl.    .kontrahti*-  .       .  ......       .... 

......  lx  ?..    XT.       .  .         vastavat  samanaikuisia  oloja.   Nu- 

taulu  koteloineen,   löydetty  Nippunsta.  J 

den  avulla  yleensä  saa,  joskin 
vaan  hetkeksi,  katsastaa  oloihin,  joista  eivät  historialliset  eivätkä  uskon- 
nolliset lähteet  anna  minkäänlaisia  tietoja. 

Babylonialainen  kirjottaja  käytti  kirjettä  kirjottaessaan  pientä  savi- 
taulua, johon  pienen  pienillä  merkeillä  kirjotettiin  sanottava.  Ihmette- 
lemme, miten  on  voitu  sellaista  miniatyyrikirjotusta  laisinkaan  aikaan- 
saada. Suurennuslasitta  käy  meidän  usein  vaikeaksi  lukea  sitä1).  Kun 
kirje  oli  kirjotettu,  pantiin  taulu  kuivamaan.  Sen  jälkeen  se  käärittiin 
ohueeseen  koteloon,  johon  merkittiin  lähettäjän  ja  vastaanottajan  nimi. 
Kun  taulu  oli  valmis,  jätettiin  se  postilaitokseen  asianomaiselle  perille- 
vietäväksi.  Niin  ihmeelliseltä  kun  kuuluu,  oli  todella  jo  Sargonin  ja 
Naram-Sinin  aikana  järjestetty  postikulku.  On  näet  säilynyt  joukko 
rikkinäisiä  koteloita,  joissa  vielä  on  luettavissa  lähettäjän  ja  vastaan- 
ottajan nimet  ja  joihin  on  painettu  postilaitoksen,  oikeammin  posti- 
virkamiehen  sinetti.    Mahdotonta  on  tietysti  sanoa,  miten  pitkälle  posti- 


l)  Pienimmät  taulut  ovat  vain  parin  sentimetrin  suuruisia.  Varmuudella  en 
voi  sanoa,  ovatko  taulut  kuvassa  3  luonnollista  kokoa,  mutta  sen  suuruisia  tau- 
luja on  kyllä  löytynyt. 

laitoksen  historia  ulettuu.  Näemme  sen  mainittuna  aikana  jo  vallan 
kehittyneenä. 

Tämän  ajan  sangen  harvoista  säilyneistä  yksityisistä  kirjeistä  herättää 
varsinkin  kaksi  erityistä  huomiota.  Toisen  on  muudan  babylonilainen 
nuorukainen  lähettänyt  Sipparissa  olevalle  isälleen  ja  kuuluu  se  näin: 
»Isälleni,  näin  sanoo  Zimri-eram : x)  Suokoot  auringonjumala  ja  Marduk 
sinulle  ikuisen  elämän!  Olkoon  terveytesi  hyvä!  Kirjotan  kysyäkseni, 
miten  voit.  Lähetä  minulle  tietoja  siitä,  miten  voit.  Olen  nykyään 
Dur-Sinin  kaupungissa,  Bit-Sikirin  kanavan  varrella.  Siellä  missä  olen  ei 
ole  kyllin  ruokaa.  Senvuoksi  punnitsen  8U  hopeasikeliä,  jotka  lähetän 
sinulle.  Lähetä  minulle  sen  edestä  jotain  hyvää  kalaa  tai  muuta  ruo- 
kaa*.    Voimme  olettaa,  että  isä  heti  lähetti  pojalleen  mitä  hän  tarvitsi. 

—  Näemme  muuten  tästä  kirjeestä,  että  myös  rahaa  kuljetettiin  pos- 
tissa. 

Vielä  hauskempi  on  toinen  kirje.  Lähettäjä  on  muudan  nuori  mies 
Gimil-Marduk  Babylonissa,  vastaanottaja  hänen  nuori  vaimonsa  Kasbija 
Sipparissa.  Kirje  kuuluu:  »Kasbijalle,  näin  sanoo  Gimil-Marduk:  Suo- 
koot auringonjumala  ja  Marduk  sinulle  minun  tähteni  ikuisen  elämän. 
Kirjotan  kysyäkseni,  miten  voit;  ole  hyvä  ja  ilmota  siitä  minulle.  Oles- 
kelen nykyään  Babylonissa,  enkä  ole  sinua  nähnyt,  joka  tekee  minut 
murheelliseksi.  Ilmota  milloin  tulet  luokseni,  jotta  olisin  onnellinen. 
Tule  Marcheswan  kuussa  (lokakuussa).  Olkoon  elämäsi  ikuinen  minun 
tähteni!"  Edessämme  on  toisin  sanoin  rakkauskirje  kolmannelta  vuosi- 
tuhannelta   e.  Kr.     Sisällys  on  tässä  ehdottomasti  paljoa  lämpimämpää 

—  ja  itsekkäämpää.  Molemmissa  näissä  kirjeissä  edellytetään  että  vas- 
taanottaja kirjottaa  vastauksen.  Siis  myös  yksityiset  naiset  kaikesta 
päättäen  osasivat  kirjottaa  ja  lukea.  Mainittakoon  sivumennen,  että 
myös  Tell-Amaraa  kirjeiden  joukossa  on  muutamia  naisten  kirjoittamia. 

Erinomaisen  mieltäkiinnittäviä  ovat  ne  lukuisat  hallinnolliset  kirjeet, 
jotka  ovat  säilyneet  Hammurabin  dynastian  kuninkaiden  ajalta.  Ne 
paremmin  kuin  mikään  muu  osottavat,  miten  hyvin  sentralisoitu  hallitus 
todella  oli.  Niistä  näemme  miten  kuningas  ei  ainoastaan  pitänyt  huolta 
oikeuden  tarkasta  noudattamisesta,  vaan  myös  miten  kauppa,  teollisuus, 
kanavaverkko,  sotavarustukset  vieläpä  karkauskuukauden  määrääminen 
oli  kuninkaan  välittömän  huolenpidon  alaisena.  Hän  lähetti  työmiehiä 
missä  niitä  tarvittiin,  hän  piti  huolta  verojen  säännöllisestä  kantamisesta 


l)  Tämä  tavallinen  kirjeen  alku  on  luonnollisesti  jäännös  ajalta,  jolloin  sana 
vietiin  suullisesti  perille.    Alkusanat  lausui  silloin  lähettiläs. 

j.  n.  e.  Suomennan  näytteeksi  tähän  pari.  »Sano  Sin-idinnamille l), 
näin  sanoo  Hammurabi:  Katso,  Gimillumin,  Larsalaisen  rakennusjohta- 
jan,  lähetän  täten.  Anna  hänen  käytettäväkseen  Larsassa  oleva  työ- 
miesjoukko.  Hän  tehköön  työtä  virkaveljensä,  (nimeltä  mainitsematta 
jääneen)  työnjohtajan  kanssa".  » Sin-idinnamille,  näin  sanoo  Hammu- 
rabi: Tummumu  Nippurista  on  minulle  ilmottanut  seuraavaa:  Unabu- 
missa  olin  minä  koonnut  varastoon  70  tonnia  viljaa.  Mutta  AmSl-ilu 
on  avannut  varastohuoneen  ja  vienyt  viljan!  Näin  on  hän  minulle 
ilmottanut.  Katso,  lähetän  nyt  sinulle  tuon  Tummumun.  Anna  Am61- 
ilun  myös  tulla  luoksesi.  Ratkaise  heidän  oikeusjuttunsa.  Am&l-ilu 
antakoon  Tummumulle  takaisin  viemänsä  viljan." 

Voisimme    jatkaa    samanlaisien    kirjeiden  suomentamista,  jollei  tilan 
puute  meitä  siitä  estäisi. 


Olen  koettanut  muutamilla  esimerkeillä  tehdä  lukijalle  ymmärrettä- 
väksi, minkä  tähden  olemme  oikeutetut  kutsumaan  Babyloniaa  maailman 
vanhimmaksi  kulttuurimaaksi.  Egyptin  muinaisuuden  tuntijatkaan  eivät 
enää  kiellä  Babylonian  sivistyksen  vanhemmuutta  Egyptiin  nähden.  Mei- 
dän, jotka  olemme  tottuneet  pitämään  Itämaita  kuolleena,  autiona  maana, 
missä  henkiset  riennot  samoinkuin  jokapäiväisen  elämän  pyrintöjen  ko- 
hottaminen ja  kehittäminen  ovat  mahdottomat,  on  vaikea  ajatella  sitä 
aikaa,  jolle  Rooma  upeimmillaan  tuskin  veti  vertoja  ja  jonka  saavutuk- 
set vasta  uusiaika  keksintöineen,  koneineen  ja  tehtaineen  on  osanut 
voittaa.  Eikä  kuitenkaan  Babylonian  kukoistus  3:11a  vuosituhannella 
ole  mikään  eristetty  ilmiö  Itämailla.  6:11a  vuosisadalla  eli  samainen 
Kaksoisvirran  laakso  renessansiaikansa,  viimeisen  esikristillisen  vuosi- 
tuhannen alussa  Assyrian  mahtava  sotilasvalta  piti  kurissa  miltei  koko 
silloin  tunnetun  maailman.  Sitä.  ennen  oli  myös  Etelä-Arabia  luonut 
rikkaan  kulttuurin,  jonka  tuotteet  vielä  ovat  miltei  kokonaan  hämärässä. 
Jo  lopulta  Islam  mahtavana  hyökyaaltona  vieri  yli  maailman.  Mutta  itä- 
maalaisten  valtioitten  loistokausi  on  lyhyt.  Jälleen  uinuu  orientti  vuosi- 
sataisuntansa.  Onko  se  siitä  heräävä?  Monet  seikat  siihen  viittaavat. 
Mutta  jääköön  ennusteleminen.  Seemiläisyyden  historia  jo  osottaa, 
että  se  voi  vetää  täysin  vertoja  indoeurooppalaisuudelle  ja  että  teemme 
sille  väärin,  jos  sitä  kutsumme,  kuten  vielä  viime  vuosisadalla  tehtiin, 
-une  race  inferieure*. 


l)  Sin-idinnam  näkyy  olleen  eteläisten  provinsien  yliherra. 

Huomautus  kirjoitukseen  »Berndt 
Aadolf  Grotenfelt".  *) 

Prof.  Kustavi  Grotenfeltin  tämän  aikakauskirjan  ensimäisessä  vihossa 
v:lta  1908  julkaiseman,  «Berndt  Aadolf  Grotenfelt,  eräs  soturi  1808— 09 
vuosien  sodan  ajalta"  nimisen  kirjoituksen  johdosta  pyydän  saada  huo- 
mauttaa, että  mainitun  kirjoitelman  tekijällä  eräässä  kohdin  on  erehdyt- 
tävät tiedot,  joista  hän  on  tehnyt  virheellisen  päätelmän.  Herra  K.  Gro- 
tenfelt tahtoo  nimittäin,  nojautuen  eräisiin  hänen  sukulaisensa,  1808 — 1809 
vuosien  sodan  ajoilta  tunnetun  sankarin,  everstiluutnantti  Berndt  Aadolf 
Grotenfeltin  jälkeenjättämiin  papereihin,  todistaa  että  mainittu  Grotenfelt 
komensi  retkeilyä  marraskuun  9 — 11  p:nä  jolloin  llmnen  päivän  vas- 
taisena yönä  hyökättiin  venäläisten  kimppuun  Virran  sillan  kohdalla. 

Sivulla  7  lausuu  hra  K.  Grotenfelt:  Kun  Sandels  toista  viikkoa  myö- 
hemmin päätti  tehdä  rohkean  hyökkäyksensä  venäläisiä  vastaan  Iisalmella, 
9 — 11  pp.  marrask.,  määrättiin  Grotenfelt  ryntääjäosaston  päälliköksi. 
Holmin  ja  Montgomeryn  teoksissa  y.  m.  esityksissä  sodasta  mainitaan 
tosin  semmoisena  Duncker,  vaan  tämä  näyttää  olevan'  erehdys." 

Edelleen  mainitsee  hän  sivulla  9  erään  konseptin  raportiksi  puheen- 
alaisesta ottelusta,  mutta  lisää  kuitenkin,  että  raportista  puuttuu  allekir- 
joitus. Tässä  raportissa  selostetaan  nimittäin  hyökkäyksen  kaikki  yksi- 
tyiskohdat. 

Se  seikka,  että  konsepti  löydettiin  B.  A.  Grotenfeltin  papereitten 
joukossa  säilytettynä,  voi  tosin  helposti  olla  harhaan  viepä.  Konsepti 
on  kuitenkin  itse  teossa  sanasta  sanaan  (lukuunottamatta  pienempää 
lyhennystä)  tehty  jäljennös  siitä  raportista,  minkä  Duncker  laati  Virran 
ottelun  jälkeen,  päiv.  Salahmi,  marraskuun  13  p:nä  1808,  joka  raportti 
on  otettu  julkaisuun:  »Bulletiner  under  kriget  emellan  Sverige,  Ryss- 
land  och  Danmark  dren  1808  och  1809",  pain.  Tukholmassa  1812. 

Että  Duncker  todellakin  tässä  tilaisuudessa  toimi  päällikkönä,  eikä 
Grotenfelt,  selviää  myös  Sandelsin  raportista  samalta  päivältä  (marrask.  13) 

jossa  m.   m.  sanotaan:   „ — Minä  määräsin  senvuoksi  majuurin 

ja  ritarin  Dunckerin,  joka  on  taitava  ja  älykäs  upseeri,  mukanaan  300 
miestä  Henkikrenatööreistä,  pataljoona  Savon  jalkaväkeä  ja  pataljoona 
Savon   jääkäreitä,    yhteensä    noin    900    miestä,    marssimaan  metsien  ja 


•)  Katso  Hist.  Aikakauskirjan  tämän  vuoden  ensimäistä  vihkoa,  siv.  6  ja  seur. 

erämaitten  kautta  miltei  pääsemättömiä  teitä  Kauppilanmäelle  ja  Svenni- 
mäelle,  9elville  ottamaan  vihollisten  toimenpiteitä  ja  jos  mahdollista  tyh- 
jäksi tekemään  heidän  aikomuksensa.*  („ Jag  beordrade  der- 

före  Majoren  och  Riddaren  Duncker  säsom  en  skicklig  och  intelligent 
officer,  att  med  300  man  af  Lif  Grenadiererna  och  en  Bataillon  Sawolax 
Infanteri  samt  en  Bataillon  Sawolax  Jägare,  utgörande  tillsammans  vid 
pass  900  man,  genom  skog  och  ödemarker  nastan  inpracticabel  väg  af* 
marchera  tili  Kaupilanmäci  och  Swännlmäcki,  för  att  uptäcka  fiendens 
företag,  och  om  möjligt  vore  tili  intet  göra  dess  afsigt.")  Sekä  edempänä 
samassa  raportissa:  »Niin  tapasikin  ma  juuri  Dunckerin  osasto  heti  Svenni- 
mäen  kylän  edustalla  vihollisen  etuvartiot11  (»Ocksä  stötte  Major  Dunckers 
detachement  straxt  framom  Swänntmäcki  by  pä  fiendens  förposter")  j.  n.  e. 
Tämäkin  raportti  on  otettu  teokseen  »Bulletiner  under  kriget  emellan 
Sverige,  Ryssland  och  Danmark  ären  1808  och  1809." 

Niimuodoin  selviää  täydellä  varmuudella  että  Duncker  toimi  päällik- 
könä eikä  tästä  saattane  epävarmuutta  syntyä.  Arvatenkin  huvittivat 
Grotenfeltia  tämän  mainehikkaan  ottelun  kaikki  yksityiskohdat  ja  hän 
otti  jäljennöksen  toverinsa,  majuuri  Dunckerin  raportista.  Paperi  on  sen- 
jälkeen  jäänyt  nykyiseen  aikaan  asti  hänen  kirjekokoelmaansa,  eikä  sillä 
niinmuodoin  voida  myöntää  olevan  sen  enempää  merkitystä. 

B.  A.  Grotenfelt  johti,  kuten  tunnettu,  savolaispataljoonaansa  kun 
samaa  Virran  siltaa  lokakuun  27  p:nä  puolustettiin.  Tällöin  osoitti  hän 
loistavaa  rohkeutta,  ja  mainitaankin  hänen  tässä  taistelussa  »missä  ottelu 
oli  kuumin  kehoittaneen  joukkojaan  täyttämään  velvollisuutensa.11 

Hugo  Schulman. 


Kirjallisuutta. 


Anecdota  Cartographica  Septentrionalia,  ediderunt  A.  A.  Bjernbo 
&  Carl  S.  Petersen.     Hauniae  MCMVIII. 

Tanskan  Kunink.  Tiedeseuran  julkaisemana  ja  herrojen  Bjornbon  ja 
Petersenin  toimittamana  ilmestyi  tänä  vuonna  yllämainittu  karttakokoel- 
ma, joka  muodostaa  erittäin  arvokkaan  lisän  pohjoismaiden  kartografian 
historiaan.  Kartasto  sisältää  seuraavat  11  karttaa:  1)  Nimetön  katalonial. 
merikartta  14.  vuosisadalta  (katkelma;  Biblioteca  Nazionale,  Napoli). 
—  2)  Henricus  Martellus  Germanus:  Pohjoismaiden  kartta,  n.  v.  1490 
(Universiteitsbibliotheek,    Leiden).  —  3)    saman    Skandinaavian  kartta. 

n.  1490  (British  Museum).  —  4)  Nimetön  Atlantinmeren  kartta,,  n. 
1504  (katkelma;  Kgl.  Bayerische  Armee-Bibliothek,  Munchen).  —  5) 
Cornelis  Anthoniszoon :  Tanskan  ja  sitä  ympäröivien  maiden  kartta,  n. 
1550—1565  (Ehemal.  Universitätsbibliothek,  Helmstedt).  —  6)  Marcus 
Jorden:  Slesvigin  ja  Holstenin  kartta,  v.  1559  (Universiteitsbibliotheek, 
Leiden).  —  7)  Nimetön  sisäisen  Itämeren  kartta,  n.  1550—1600 
(samassa  kirjastossa).  —  8)  Nimetön  Nordfjordin  kartta,  1594  (K.  K. 
Hofbibliothek,  Wien).  —  9)  Nimetön  kartanluonnos  Norjan  lounais- 
rannikosta, 1586 — 1600  (samassa  kirjastossa).  —  10)  Simon  van  Sa- 
linghen:  Pohjoisimman  Euroopan  kartta,  1601  (Tukholman  valtionarkisto). 
—  11)  Joris  Carolus :  Islannin,  Grönlannin  ja  koillisen  Amerikan  kartta, 
1626  (Algemeene  Rijksarchief,  'sGravenhage). 

Kuten  toimittajat  itse  esipuheessaan  sanovat,  on  kartasto  ensi  sijassa 
aineskokoelma.  Tätä  tarkoitusta  silmälläpitäen  on  siihen  otettu  ainoas- 
taan ne  ennen  julkaisemattomat  Pohjoismaita  kuvaavat  kartat,  joilla 
todistettavasti  on  itsenäistä  lähteenarvoa  ja  jätetty  muut  julkaisematta, 
vaikkakin  ne  useasti  historiallisessa  suhteessa  voisivat  olla  erittäin 
huvittavia.  Julkaistujen  karttojen  arvo  on  sittenkin  hyvin  vaihteleva: 
Martelluksen  kartta  ja  Atlantinmeren  kartta  ovat  varsin  epäitsenäiset, 
Anthoniszoonin  ja  Salinghenin  todistavat  ja  melkoista  edistystä,  ja  Jor- 
denin  Slesvig-Holstenin  kartta  on  suorastaan  tähän  asti  tuntematon 
peruslähde.  Erittäin  tärkeät  ovat  myös  Sisäisen  Itämeren  kartta  ja  Jo- 
ris Caroluksen  Grönlannin  kartta. 

Olemme  erikoisesti  tahtoneet  luoda  huomiota  niihin  karttoihin,  jotka 
joko  osittain  tahi  kokonaisuudessa  kuvaavat  Suomea.  Ne  ovat  n:ot 
5,  7  ja  10.  Nimettömästä  Atlantinkartasta  (n:  o  4)  löydämme  tosin 
nimet  Einlant  (Finland)  ja  flburg  (Viborg),  mutta  muuten  on  tekijän 
käsitys  Suomesta  hyvin  hämärä. 

Cornelis  Anthoniszoonin  kartta  (n.  1550 — 1565)  on  yksi 
niitä  varsin  useoita  karttoja,  jotka  kuvaavat  pääasiassa  samaa  aluetta 
ja  jotka  tietoihin  ja  tekotapaan  nähden  ovat  asetettavat  hyvin  lähelle 
toisiaan.  Tämän  karttaryhmän  alkuperästä  ovat  tutkijat  kauvan  olleet 
eri  mieltä.  Monet  ovat  otaksuneet  Marcus  Jordenin  (1550 — 53  pro- 
fessorina Kööpenhaminan  yliopistossa)  olleen  tyypin  luojan.  Tämän 
otaksuman  kumoo  Anthoniszoonin  kartta,  koska  se  on  paljon  tietorik- 
kaampi  kuin  muut  samanaikuiset.  Ja  ellei  se  olisikaan  peruslähde, 
on  sillä  kuitenkin  melkoinen  lähteenarvo. 

Suomea  esiintyy  Anthoniszoonin  kartassa  vaan  pieni  kolkka  (lou- 
naisosa). Se,  samoin  kuin  Ahvenan  saaristo  kokonaisuudessaan,  on  kui- 
tenkin varsin  taidokkaasti  piirretty.  A.  mainitsee  Etelä-Suomessa  (zevit 
Fin  e)  varsin  monta  paikallisnimeä  (Aboe,  Vai,  Rastenborch,  Laio,  cuis, 
Kars,  helsinge  j.  n.  e.),  runsaammin  esim.  kuin  Tramezini  (v.  1558).  On 
huvittavaa  tässä  suhteessa  verrata  Anthoniszoonia  ja  Trameziniä  toisiinsa 
(katso  taulua).  Kaikki  jälkimäisen  esittämät  paikannimet  tavataan  edel- 
lisen kaftassa  aivan  samalla  lailla  transskribeerattuina.  Trameziniltä 
puuttuvat  Alant,  ckre,  korpa,  Limlät  ja  zevit  Fin  e,  mutta    muuten    on 

se  kuva,  minkä  hän  kartassaan  (Nordenkiöld,  Periplus  XXXIV)  antaa 
lounaisesta  Suomesta,  pääasiassa  aivan  sama  kuin  Anthoniszoonin. 

Anthoniszoonin  kartan  huomattavimpina  virheellisyyksinä  mainittakoon 
m.  m.  että  Ahvenanmaahan  nähden  ovat  Ekkerö  ja  Lemland  vaihtaneet 
paikkaa,  Korpo  on  sitä  liian  lähellä  ja  Lumparland  on  sijoitettu  sen 
pohjoispuolelle.  Lohjan  asema  on  pohjoiseen  Naantalista.  Ansioksi 
on  sitävastoin  luettava  Uudenmaan  saariston  (joskin  suurin  piirtein) 
kuvaaminen. 

Sisäisen  Itämeren  kartassa  esiintyy  Suomi  kapeahkona  maakaistaleena; 
sitä  rajottaa  lännessä  Pohjanlahti,  jonka  rannikko  on  suora  ja  pitkän 
saarijonon  reunustama;  idässä  Vienanmeri,  joka  yhtäjaksoisena,  Pohjan- 
lahden suuntaisena  ulottuu  etelässä  aina  Viipurin  tasalle.  Maan  lou- 
naisosassa nähdään  nimetön  linna,  kaikesta  päättäen  Turku.  Viipurin 
lahti  on  luonnottoman  väljä,  sen  etelärannikolla  sijaitsee  Wiborch, 
kaakkoon  Turusta.  Leveä  joki  (Oulunjoki)  yhdistää  Pohjanlahden  Vie- 
nanmereen. Sen  suuntainen  virta  (Kemijoki  eroittaa  Lapinmaan  Poh- 
jois-Suomesta.  Kartta  on  aijottu  merenkulkijoiden  käytettäväksi,  eikä 
niinmuodoin  edes  yritä  lähemmin  kuvata  sisämaata.  Huomattavaa  on 
kuitenkin,  että  Zauest  (Tavastehus)  mainitaan,  tosin  ylen  etäällä  poh- 
joisessa. 

Huomattavin  näistä  kartoista  on  epäilemättä  Simon  van  Sallnghe- 
nin  pohjoisimman  Euroopan  kartta  (v:lta  1601),  jonka  Nordenskiöld 
ja  E.  W.  Dahlgren  ovat  löytäneet  Skoklosterin  kokoelmissa  ja  jota 
Nordenskiöldin  kirjastossa  Helsingissä  on  kopio.  Salinghen  oli  jo  v. 
1584  Tanskan  kuninkaan  toimesta  ja  hänen  diplomaattisena  lähettilää- 
nään käynyt  Kuolassa.  Vv.  1584—1601  on  hän  vähintäin  neljä  eri 
erää  matkustanut  Jäämeren  rantamaille*  Kartta  osoittaakin  että  S.  tunsi 
nämä  seudut  parhaiten.  Kuolan  niemimaa  ja  Jäämeren  rannikko  ovat 
ansiokkaasti  piirretyt  ja  täynnänsä  paikannimiä.  Heikompi  on  sitävas- 
toin Suomi.  Tapaamme  tässä  taas  saman  kapeahkon  maakaistaleen, 
joka  esiintyy  miltei  kaikissa  kartoissa  16:nnen  vuosisadan  lopulta  ja 
seuraavan  vuosisadan  alkuvuosilta  (esim.  Barentszoon  (1599),  Edward 
Wright  (1599),  Map  of  the  World  (1600)  ja  Linschoten  (1601).  Sa- 
linghen kaikesta  päättäen  on  piirtänyt  Suomen  vanhojen  traditioonien 
mukaisesti,  epäitsenäisestä  epäkriittisesti.  Vienan  meri  on  Suomen 
kustannuksella  ylenmäärin  väljentynyt;  etelässä  yhtyy  siihen  »Laduga 
lacus",  joka  puolestaan  on  Suomenlahden  yhteydessä.  Kauas  länteen 
ulottuu  Suomenlahden  suuntaisena  n.  k.  „Powenetzer  see".  Suomen 
manner  on  suorankulman  muotoinen.  Idästä  länteen  käy  vuorenselkä 
(Salpausselkä),  jonka  kaareva  suunta  on  varsin  tarkasti  huomioon  otettu; 
siitä  haarautuu  kaksi  etelästä  pohjoiseen  jatkuvaa  rinnakkaista  selännettä. 

Turun  ja  Uudenmaan  saaristot  ovat  ansiokkaasti  piirretyt.  Viipurin 
lahti  on  jo  paljon  pienentynyt  ja  kaupunki  sijoitetaan  nyt  lahden  pe- 
rukkaan. Ahvenansaaret  on  Salinghen  sitävastoin  siirtänyt  lähemmäksi 
Ruotsin  rannikkoa  ja  yhdistänyt  ne  Tukholman  saaristoon.  Pohjanlah- 
den suunta  on  suoraan  etelästä  pohjoiseen  ja  huomattava  on,  että  lahti 
keskeltä  on  levein,    päistään  kapein,    siis  vallan  toisin  kuin  todellisuu- 

dessa.  Pohjoisessa  purkaantuu  siihen  kaksi  samansuuntaista  jokea 
(nähtävästi  Kemin  ja  Tornion  joet);  läntinen  niistä  on  enere  tra$k'in 
(Inarinjärven)  yhteydessä,  vaikka  tämän  järven  vesi  varsinaisesti  virtaa 
kahtena  jokena  koilliseen.  Ensimainittujen  jokien  varsilla  mainitsee 
Salinghen  Kajaanin  suomalaisten  (idempänä)  ja  »Querrnen  Finnen"  (län- 
nempänä) asustavan.  Tarkoitetaanko,  sanalla  »Querrnen'  kainulaisia 
(kvener),  vai  onko  sana  väärin  painettu  ,Quellnen"in  asemasta,  joka 
tässä  tapauksessa  merkitseisi  Kuolan  suomalaisia  (Kuola järvi  mainitaan 
nimellä  Quellener),  on  vaikea  ratkaista. 

Mikä  Salinghenin  kartassa  kuitenkin  ensi  sijassa  on  merkille  pantava, 
on  paikannimien  runsaus.  Pitkin  Pohjanlahden  rannikkoa  mainitsee 
hän  useita  kaupunkeja  ja  kyliä,  joiden  nimet  ovat  kokonaan  puuttu- 
neet Itämeren  kartasta,  samoin  kuin  Liuinus  Algoetin,  Tramezinin,  Cor- 
nelis  Anthoniszoonin,  vieläpä  Mercatorinkin  kartoista,  mutta  jotka  esiinty- 
vät Olaus  Magnin  Pohjoismaiden  kartassa  (v:lta  1539).  Mainitta- 
koonpa  vaan  Tornio,  Kemi,  Oulu,  Korsholma,  Närpiö.  Salinghenin  ete- 
vämmyys  ilmenee  varsin  selvästi  allaolevasta  yhdistelmästä,  jossa  rin- 
nan olemme  asettaneet  Salinghenin,  Itämeren,  Liuinus  Algoetin,  Trame- 
zinin, Cornelis  Anthoniszoonin  ja  Mercatorin  kartat.  Viimemainitussa 
olevat  paikannimet  esiintyvät  miltei  kaikki  myös  Olaus  Magnilla  [OM], 
useimmiten  aivan  samanmuotoisinakin.  Varsin  huvittavaa  on  verrata  Tramezi- 
nin ja  Anthoniszoonin  karttoja  toisiinsa,  josta  jo  ylempänä  huomautimme. 
Samoin  tuntuu  Liuinus  Algoetilla  olleen  vaikutteita  Mercatorilta-Olaus 
Magnilta  (vrt.  esim.  Helsinga  —  Helsinge;  Karis  —  Kars;  Custa  —  cuis; 
Limalant  —  Limlät. 

Salinghenin  kartan  vahvin  puoli  on  epäilemättä  Jäämeren  rannikko, 
jonka  hän  omista  tutkimuksistaan  tarkoin  tunsi.  Heikoin  kohta  sitävas- 
toin on  kieltämättä  Suomi.  Olaus  Magniin  verraten  osoittaa  Salinghenin 
rantaviiva  huomattavaa  edistystä,  mutta  ainoastaan  tässä  suhteessa  on- 
kin kuuden  vuosikymmenen  kehitys  jaksanut  tuottaa  positiivisia  tulok- 
sia. Ja  jos  tyydymme  silmälläpitämään  yksinomaan  Suomea,  on  mei- 
dän myöntäminen  että  1500-  luvun  suurin  kartograafi  sittenkin  —  mo- 
nine erehdyksineen  ja  puutteineen  —  oli  Olaus  Magni,  että  Carta 
marina  kaikesta  huolimatta  sittenkin  on  se  kartograafinen  peruslähde, 
johon  meidän  ehdottomasti  täytyy  päätyä  jos  käymme  tarkastamaan 
Suomen  kartoittamisen  aikaisimpia  tuloksia. 


A.  Wilskman. 

U.  L  Lehtonen.  Tilsitisti  Haminaan,  tutkimus  Aleksanteri  l:n 
ulkopolitiikasta  mikäli  siitä  on  johtunut  Suomen  valloitus.  I  osa 
Tilsitin  politiikka.  Suomen  uudemmasta  historiasta  VI.  Porvoossa 
1908.  258  siv. 

Tuskin  millekään  ajalle  Venäjän  historiassa  on  viime  vuosikymme- 
ninä omistettu  niin  paljon  huomiota  kuin  Aleksanteri  I  hallitusajalle. 
Laajoja  teoksia  on  kirjoitettu  hänen  hallituksestaan  ja  personallisuudestaan, 
hänen  etevimmät  avustajansa  ovat  löytäneet  historioitsijansa,  diplomaat- 
tisia suhteita  valaisevia  asiakirjoja  on  julkaistu.  Historiallinen  tutkimus 
on  etupäässä  kääntänyt  huomionsa  Aleksanterin  ulkopolitiikkaan,  syystä 
kylläkin,  sillä  siinä  epäilemättä  oli  hänen  hallituksensa  painopiste.  Aivan 
viime  vuosina  on  julkaistu  useita  teoksia,  jotka  luovat  uutta  valaistusta 
Aleksanterin  ulkopolitiikkaan,  erikoisesti  hänen  suhteeseensa  Napoleoniin. 
Mainittakoon  vaan  Venäjän  historiallisen  seuran  julkaisemat  tätä  aikaa 
koskevat  diplomaattiset  asiakirjat,  suuriruhtinas  Nikolai  Mihailovitsh'in 
äskettäin  julkaisemat  Ranskan  lähettilään  Caulaincourfin  virkakirjeet, 
saman  tekijän  teokset  Aleksanterin  neuvonantajista  kreivi  Stroganow,ista 
ja  ruhtinas  Dolgorukij'stä,  jotka  biografisten  tietojen  ohessa  sisältävät 
arvokkaita  ulkopolitiikkaa  koskevia  tietoja.  Lukuisat  »muistiinpanot» 
eri  henkilöitten  julkaisemat,  ovat  myöskin  arvokkaana  apuna  diplomaat- 
tisten seikkain  valaisemiseksi.  Myöskin  monet  ulkomaiset  teokset  ovat 
tuoneet  lisää  valaistusta  Aleksanterin  ulkopolitiikkaan  ja  hänen  suhtee- 
seensa Napoleoniin,  mainittakoon  vaan  Bailleun  julkaisema  Fredrik  Wil- 
helm III.  ja  Aleksanterin  välinen  kirjeenvaihto. 

Monet  yllämainituista  sisältävät  vaan  etupäässä  aineskokoelmia.  Tyh- 
jentävää tutkimusta  Aleksanteri  I.  suhteesta  Napoleoniin,  joka  olisi  ottanut 
huomioon  uusimmat  tutkimukset,  ei  tietääksemme  löydy.  Näin  ollen 
on  varsin  ymmärrettävissä,  että  tohtori  Lehtonen  on,  huolimatta  siitä 
että  ala  on  monipuolisesti  tutkittu,  ryhtynyt  vielä  kirjoittamaan  erikois- 
teoksen Aleksanterin  ulkopolitiikasta,  hänen  suhteestaan  Napoleoniin  ennen 
Suomen  sodan  puhkeamista  ja  sen  kestäessä.  Että  suomalainen  tutki- 
ja on  tähän  yritykseen  ryhtynyt,  on  sitä  ilahuttavampaa,  kun  ottaa  huo- 
mioon, että  Suomi,  sen  kohtalon  ratkaiseminen  Aleksanterin  ja  Napole- 
onin keskinäisten  neuvottelujen  kautta,  on  luonnollisesti  ulkomaisten 
tutkijain  teoksissa  saanut  osakseen  verrattain  vähän  huomiota.  Tosin 
käsitellään  »Generalstabens  krigshistoriska  afdelning>,in  julkaisemassa 
»Sveriges  krig  ären  1808 — 1809"  verrattain  laajasti  diplomatiaa  ennen 
sodan  syttymistä,  mutta  teosta  haittaa  se  että  lähteinä  ei  ole  juuri  ollen- 
saan  käytetty  uudempaa  venäläistä  kirjallisuutta  ja  että  pääpaino  on  luo- 
nollisesti  pantu  Ruotsiin.  Tutkimus,  joka  huomioonottaen  mitä  uudempi 
historiallinen  tutkimustyö  on  esiintuonut,  käsittelee  Aleksanterin  ulkopo- 
litiikkaa etupäässä  siltä  näkökannalta,  mikäli  siitä  on  johtunut  Suomen 
valloitus,  on  meidän  kotimaiselle  historiantutkimukselle  epäilemättä 
varsin  suuriarvoinen  lisä. 

Tohtori  Lehtosella  on  ollut  käytettävinään  paitsi  aikaa  käsittelevä 
painettu  kirjallisuus,  vielä  erinäisiä  ulkomaisia  arkistoja  kuten  Ulkoasiain 
ministeriöitten    arkistot   Köpenhaminassa  ja  Pietarissa.     Tekijä  ilmoittaa 

alkupuheessaan  että  tutkimuksensa  tulee  ilmestymään  kolmessa  osassa, 
ensimäinen,  äskettäin  ilmestynyt,  käsittelee  Tilsitin  politiikkaa,  toinen 
Suomen  valloitusta  ja  kolmas  Haminan  rauhaa  ja  sen  valmisteluja.  Teok- 
sen pääpaino  tulee  epäilemättä  olemaan  toisessa  ja  kolmannessa  osassa, 
joten  nyt  ilmestynyt  osa  on  käsitettävä  johdantona. 

Jo  hallituksensa  ensi  aikoina  oli  Aleksanterin  määriteltävä  suhteensa 
Napoleoniin.  Selvästi  keisari  tajusi  että  yhteentörmäys  Napoleonin  kanssa 
tapahtuisi  ennemmin  tai  myöhemmin.  Alusta  alkaen  näyttää  Aleksanteri  jon- 
kun verran  epäröineen.  Toiselta  puolen  tunsi  hän  ihailua  Napoleonin  neroa 
ja  voimaa  kohtaan,  toiselta  puolen  oli  Napoleonin  menettelytapa  jyrkässä 
ristiriidassa  Aleksanterin  periaatteitten  ja  mielipiteitten  kanssa.  Huomaten 
selvästi  että  Venäjän  ja  Ranskan  yhteentörmäys  ei  olisi  Venäjälle  edul- 
linen, oli  Aleksanteri  jo  v.  1802  ryhtynyt  hautomaan  liittotuumia  Napo? 
leonin  kanssa,  tuumia,  jotka  hän  ilmaisi  vaan  lähimmille  ystävilleen.  Napo- 
leonin kylmäkiskoisuus  ei  antanut  niille  lisää  virikettä.  Tapaukset,  ylei- 
sesti tunnetut,  johtivat  päin  vastoin  sotiin,  jotka  eivät  olleet  Venäjälle 
ja  Napoleonin  vihollisille  edulliset.  Napoleonin  voima  tuli  yhä  uhkaa- 
vammaksi, Venäjän  läheisimmät  naapurit,  sen  omat  alamaiset  olivat  jo 
osaksi  Napoleonin  vaikutuksen  alaisina.  Puolalaiset  kiinnittivät  Napo- 
leoniin toiveensa,  turkkilaiset  olivat  liitossa  hänen  kanssaan.  Napoleo- 
nin muut  viholliset,  Englantia  lukuunottamatta,  olivat  voitetut.  Venäjän 
ja  Englannin  välit  olivat  edellisen  maan  itsekkään  ja  omanvoitonpyytöisen 
sodankäyntitavan  johdosta  suuresti  kylmenneet.  Kun  vihdoin  Friedlandin 
taistelu  oli  vielä  kerran  osoittanut  Napoleonin  sotaisen  etevämmyyden, 
huomasi  Aleksanteri  selvästi,  että  ratkaisu  oli  tehtävä  suuntaan  tai  toi- 
seen. Napoleon  puolestaan  tarvitsi  nyt  Aleksanterin  liittoa.  Hän  oli 
äskettäin  mannermaan  sulkemussäännön  kautta  suunnannut  viimeisen  rat- 
kaisevan iskunsa  Englantia  kohtaan.  Hän  tahtoi  saada  siihen  yhtymään 
kaikki  mannermaan  vallat.  Aivan  oikein  oli  hän  laskenut,  että  Venäjä 
oli  siksi  voimakas,  ettei  se  pelkästä  käskystä  ollut  taipuva  sitä  noudat- 
tamaan, vaan  että  sen  hallitsija  oli  siihen  eduilla  ja  liitolla  taivutettava. 
Tilsitissä  sai  Napoleon  tilaisuuden  aiheittensa  esittämiseen  ja  löysi  vas- 
tustajansa odottamattoman  taipuvaisena. 

Kysymys  siitä,  mitkä  olivat  Aleksanterin  tarkoitusperät  Tilsitin  sopi- 
musta tehdessään,  oliko  hän  tosiaankin  min  kokonaan  muuttanut  mieli- 
piteitään ja  politiikkansa  suuntaa  kuin  ulkonaiset  merkit  osoittivat,  on 
aina  herättänyt  suurta  mielenkiintoa.  Eräät  tutkijat  ovat  väittäneet  että 
Tilsitin  sopimus  tosiaankin  oli  ratkaiseva  käännekohta  keisarin  politii- 
kassa, että  Aleksanteri  ei  Tilsitissä  esiintynyt  vaan  näyttelijänä.  Toh- 
tori Lehtonen  tulee  toiseen  tulokseen.  Teeskentelyä  ja  pelkkää  oman 
edun  politiikkaa  oli  Aleksanterin  Tilsitissä  aloittama  ystävyyden  politiik- 
ka Napoleonia  kohtaan.  Aleksanteri  on  aina  personallisesti  vihannut  vas- 
tustajaansa. Enemmän  kuin  henkilökohtaiset  näkökohdat  vaikuttivat 
poliittiset.  Ensimäisenä  ja  pääpyrkimyksenä  on  Aleksanterilla  ollut 
Napoleonin  hillitseminen.  Venäjän  omat  edut  ne  varsinaisesti  olivat 
Aleksanterin  menettelyn  pohjana.  Keisari  huomasi  tällä  hetkellä  mah- 
dottomaksi   menestyksellä    pitkittää    sotaa,    mutta    arvasi    myöskin  että 

ratkaiseva  ottelu  oli  vielä  kerran  tuleva  ja  tahtoi  sitä  varten  valmistau- 
tua. Mutta  keisari  tahtoi  myöskin  saada  suoranaisia  etuja:  etuja  ja  vai- 
kutusta Venäjälle  Pohjois-Saksassa,  Puolassa  ja  Turkinmaalla.  Kuvitteli- 
han  Aleksanteri  vielä  enempääkin,  maailmanvallan  jakamista  Venäjän  ja 
Ranskan  kesken. 

Tohtori  Lehtonen  tulee  stis  siihen  johtopäätökseen,  että  Tilsitin  poli- 
tiikka ei  sisältänyt  mitään  muutosta,  vaan  oli  jatkoa  Aleksanterin  eriti- 
selle  politiikalle.  Monet  todistuskappaleet  kuten  keisarin  lausunto  Preus- 
sin kuninkaaller_eräät  myöhemmät  kirjeet  keisarinna  Marialle  y.  m.  todis- 
tavat, että  tekijän  johtopäätös,  johon  eräät  ulkomaisetkin  uudemmat 
tutkijat  ovat  tulleet,  on  oikea.  Mitä  muuten  Tilsitin  keskusteluihin  ja 
sopimukseen  tulee,  esittää  tohtori  Lehtonen  sen  huomattavan  väitteen 
että  alku  Varsovan  herttuakunnan  luomiseen  on  lähtenyt  Aleksanterista, 
eikä  Napoleonista,  kuten  tähän  saakka  on  oletettu.  Napoleon  olisi  anta- 
nut Preussin  puolalaiset  alueet  Aleksanterille,  mutta  keisari  ei  niistä  huo- 
linut. Jos  hän  olisi  suostunut  Napoleonin  tarjoukseen,  olisi  hänen  samalla 
täytynyt  nähdä  Preussin  häviö.  Aleksanterin  Tilsitin  politiikan  pääpe- 
rusteena oli  Preussin  säilyttäminen,  ei  suinkaan  etupäässä  siitä  syystä 
että  hän  tunsi  ystävyyttä  Preussin  kuningasparia  kohtaan,  vaan  sentäh- 
den  että  hän  selvästi  tajusi  vaaran  siitä,  että  Napoleonin  valta  ulottuisi 
Venäjän  rajoille  saakka.  Preussin  pelastaminen  ei  käynyt  muuten  päinsä 
kuin  luovuttamalla  osan  sen  läntisistä  alueista  ja  muodostamalla  itäisistä 
puolalaisista  maakunnista  Varsovan  herttuakunnan.  Ikävä  kyllä  ei  tekijä 
ole  uhrannut  muuta  kuin  pari  sivua  tekemänsä  johtopäätöksen  todista- 
miseksi. Näin  ollen  ei  lukija  tule  vakuutetuksi  johtopäätöksen  totuu- 
denmukaisuudesta. 

Edut,  joita  Aleksanteri  Tilsitissä  pyrki  saamaan  itselleen,  sisälsivät 
m.  m.  Turkin  jaon.  Napoleon,  joka  tähän  saakka  oli  ollut  liitossa  Turkin 
kanssa,  mutta  jonka  suosima  sulttaani  aivan  äskettäin  oli  karkoitettu,  ilmaisi 
ylimalkaisin  sanoin  suostumuksensa.  Mitään  yksityiskohtaisempaa  olo- 
jen järjestämistä  ei  hän  suostunut  tekemään;  luultavasti  ei  hän  milloin- 
kaan ollut  todella  ajatellutkaan  edistää  Venäjän  aikeita  siellä.  Napoleon 
pani  pääpainon  taisteluunsa  Englantia  vastaan,  siihen  pyrki  koko  hänen 
menettelynsä  Tilsitissä.  Sitä  varten  lupasi  hän  Aleksanterille  yhtä  ja 
toista,  muun  muassa  ehdottaen  Suomen  valloittamista. 

Se  suunta  Venäjän  ulkopolitiikassa,  johon  Tilsitissä  tehty  sopimus  näytti 
vievän,  ei  mielyttänyt  sivistyneitä  ylimystöpiirejä  Venäjällä.  Oli  Katariinan 
ajoista  saakka  totuttu  pitämään  Venäjää  määräävänä  Europan  ulkopolitii- 
kassa. Sodat  Napoleonia  vastaan,  Austerlitzin  tappelu  ja  viimein  Tilsitin 
rauha  olivat  osoittaneet,  miten  heikko  ja  luuloteltu  tuo  Venäjän  valta- 
asema  itse  asiassa  oli.  Suuri  tyytymättömyys  keisaria  kohtaan  ylimysten 
piireissä  alkoi  levitä.  Häntä  yksin  pidettiin  syypäänä  siihen  häpeään,  johon 
Tilsitin  sopimus  oli  Venäjän  saattanut.  Toinen  syy  tyytymättömyyteen  oli 
Tilsitin  sopimuksessa  määrätty  Englannin  ja  Venäjän  välisen  liiton  rikko- 
minen ja  mahdollinen  sota.  Taloudelliset  ja  kauppasiteet  Englannin  kanssa 
olivat  siksi  lujat,  että  niitten  katkaiseminen  uhkasi  tuottaa  maalle  tur- 
miota.   Näin  ollen  syntyi  vastustuspuolue,  joka  riveihinsä  luki  m.  m.  les- 

kikeisarinnan,  Aleksanterin  nuoruuden  ystävät  y.  m.  Huhuiltiin  jo  sala- 
liitosta keisaria  kohtaan.  Entiset  neuvonantajat  erosivat  ja  uudet  mie- 
het astuivat  sijalle,  ulkoasiain  johtoon  Rumjantshew,  joka  aina  oli  ollut 
ranskalaisystävällinen,  ja  sota-asiain  johtoon  tottelevainen  ja  raaka  Arakt- 
shejew.  Pariisiin  lähettilääksi  tuli  kreivi  Tolstoi,  mies,  jota  aikalaisensa 
ja  jälkimaailma  on  pitänyt  siihen  toimeen  soveltumattomana.  Aleksan- 
terilla oli  tässäkin  omat  salaiset  suunnitelmansa.  Hän  tahtoi  pysyttää 
ranskalais-venäläisen  liiton  pääasiain  käsittelyn  Pietarissa  omassa  huos- 
tassaan,  milloin  se  ei  voinut  tapahtua  suorastaan  molempain  hallitsijain 
kesken  personallisesti.  Sentähden  lähetti  hän  Pariisiin  suoran  sotilaan, 
jolla  ei  ollut  diplomaatin  kykyjä  ja  tottumusta,  mutta  ei  myöskään  vaa- 
raa joutua  Napoleonin  vaikutusvallan  alaiseksi. 

Tilsitin  sopimus  sisälsi  kuten  tunnettu  velvollisuuden  Aleksanterille 
tarjota  välitystään  Englannille  tämän  maan  ja  Ranskan  välisen  sodan 
lopettamiseksi.  Ellei  Englanti  siten  suostuisi,  tulisi  Venäjän  julistaa 
sille  sota.  Aleksanteri  tarjosikin  varsin  pian  välitystään,  mutta  muihin 
toimenpiteisiin  hän  ei  ryhtynyt.  Hän  arvasi  varsin  hyvin  että  sota  Eng- 
lannin kanssa  ei  olisi  vältettävissä,  mutta  myös,  että  se  nykyisissä  olosuh- 
teissa oli  turmiollinen  Venäjälle.  Sentähden  oli  hän  päättänyt  noudattaa 
suurinta  varovaisuutta.  Tunnetut  tapahtumat  Köpenhaminassa  rikkoivat 
kokonaan  hänen  suunnitelmansa.  Englanti  oli  saanut  vihiä  Tilsitin  salai- 
sesta sopimuksesta  ja  tahtoi  ennättää  ennen  kuin  vihollinen.  Se  tahtoi 
saada  Tanskan  laivaston  haltuunsa  ja  tehdä  lujan  liiton  sen  kanssa. 
Tanskan  vesille  lähetettiin  suuri  laivasto;  päällikköjen  taitamattomuuden 
ja  Englannin  hallituksen  virheellisten  laskujen  kautta  suunnitelma  epä- 
onnistui. Tanskan  laivasto  saatiin  tosin  ponnistusten  jälkeen  vallatuksi, 
mutta  Tanska  julisti  sodan  Englannille  ja  antautui  Napoleonin  johdetta- 
vaksi. Pietarissa  herätti  Englannin  poliittisesti  virheellinen  ja  siveellisesti 
väärä  menettelytapa  suurta  suuttumusta  ja  muutti  Aleksanterin  suunni- 
telmat pakottaen  hänet  ryhtymään  vakavampiin  toimenpiteisiin  Englantia 
kohtaan.  Sen  hallitukselta  pyydettiin  selitystä,  varusteluihin  ryhdyttiin 
tarmolla.  Mutta  huolimatta  Napoleonin  edustajain  kehoituksista  ei  Alek- 
santeri vieläkään  ryhtynyt  ratkaiseviin  toimiin.  Hän  tahtoi  odottaa 
talven  tuloa  ollakseen  suojattuna  Englannin  laivastolta.  Turkissa  olivat 
olot  sillä  välin  kehittyneet  Venäjälle  epäedulliseen  suuntaan.  Selvästi 
näkyi,  ettei  Napoleon  aikonut  vähimmässäkään  määrin  vaikuttaa  Venäjän 
etujen  hyväksi,  vaan  päinvastoin  niitä  vastustaa.  Ja  kuitenkin  oli  ainoa 
suoranainen  etu  Tilsitin  sopimuksesta  Aleksanterille  häämöittänyt  juuri 
Turkinmaalta. 

Napoleon  oli  Tanskan  tapausten  johdosta  esittänyt  Aleksanterille 
tarpeellisuuden  ryhtyä  ratkaiseviin  toimiin  Englantia  ja  Ruotsia  vastaan. 
Aleksanteri  koetti  edelleen  viivytellä,  vaatien  nimenomaista  mielipiteitten 
ilmaisua  Napoleonilta  ja  luvaten  siihen  alistua.  Englannin  hallitukselle 
annettiin  syysk.  lopulla  jyrkkään  muotoon  laadittu  nootti,  mutta  viholli- 
suudet eivät  silti  vielä  alkaneet.  Keisari  oli  kyliä  jo  tällöin  huoman- 
nut Napoleonin  häntä  vastustavat  aikeet  Turkin  suhteen,  samoin  oli- 
vat tapaukset  Preussissa  synnyttäneet  epäluuloa,  mutta  kuitenkin  katsoi 

Aleksanteri  että  hänen  tällä  hetkellä  tuli  vielä  enemmän  koettaa  vahvis- 
taa liittoaan  Napoleonin  kanssa  alistumalla  hänen  toiveisiinsa.  Mitä 
innokkaammin  keisari  halusi  Turkin  olojen  kehittymistä  toivomaansa 
suuntaan,  sitä  enemmän  hänen  tuli  täyttää  Napoleonin  toivomuksia  Eng- 
lantia ja  sen  liittolaisia  kohtaan.  Mitä  Ruotsiin  tulee,  velvoitti  Tilsitin 
sopimus  siinäkin  keisaria,  Ruotsin  tuli  luopua  Englannista.  Aleksanteri 
kirjoitti  syksyn  kuluessa  useita  vakuuttavia  kirjeitä  Ruotsin  kuninkaalle, 
joissa  ei  huomaa  muuta  kuin  ystävyyden  sanoja,  vakavaa  halua  voida 
sanoilla  vaikuttaa  Ruotsin  kuninkaaseen.  Samaa  sisälsivät  lähettilään 
ohjeet.  Sodan  aikomuksia  ei  Aleksanterilla  ollut.  Hän  päinvastoin 
tajusi  että  sota  Ruotsia  vastaan  vaikuttaisi  haitallisesti  Turkin  olojen 
kehittymiseen,  jonne  hän.  oli  koko  huomionsa  keskittänyt.  Varustukset 
rajoilla  olivat  suunnatut  Englantia  eikä  Ruotsia  vastaan  —  Napoleonin 
yhä  uudistuvat  kehotukset  pakottivat  Aleksanterin  ottamaan  marraskuun 
alussa  lopullisen  askeleen  ja  rikkomaan  välinsä  Englannin  kanssa.  Hän 
oli  viivytellyt  melkein  puoli  vuotta.  Syynä  oli  ollut  se,  että  hänkin  puo- 
lestaan tahtoi  saada  korvausta  Turkista  Napoleonille  tekemistään  palve- 
luksista. Siihen  ei  Napoleon  ollut  oikein  suostuvainen,  kauvan  kier- 
reltyään hän  vihdoin  ilmaisi  lähettiläälleen,  että  jos  Aleksanteri  tahtoi 
saada  korvausta  Turkista,  piti  hänen,  Napoleonin,  saada  sellaista  Preus- 
sista. Napoleon  oli  näet  vastoin  Tilsitin  sopimuksen  määräyksiä  ja 
Aleksanterin  toivomuksia  pidättänyt  sotajoukkonsa  siellä,  nostanut  sota- 
veroja ja  muuten  menetellyt  mielivaltaisesti.  Mainitussa  kirjelmässään 
hän  selvästi  sitoo  yhteen  Preussin  ja  Turkin  kysymykset  ja  luopuu 
tavallaan  Tilsitin  politiikasta  samaan  aikaan  kuin  Aleksanteri  valmistautuu 
täyttämään  sen  pääehtoa,  sodan  julistamista  Englannille. 

Tohtori  Lehtosen  laajaksi  suunniteltu  tutkimus  on  epäilemättä  oleva 
merkkiteos  kotimaisen  historiantutkimuksemme  alalla.  Käsitellen  aikaa, 
jolla  on  ollut  niin  ratkaiseva  merkitys  maamme  historialle,  ja  aihetta, 
johon  suomalaiset  tutkijat  eivät  ennen  ole  ryhtyneet,  on  se  oleva  arvo- 
kas täydennys  niille  tutkimuksille,  joita  meillä  jo  on  1808— 09  vuoden 
sodasta.  Nyt  ilmestynyt  ensimäinen  osa  tuo  useita  uusia  ennen  huo- 
maamattomia näkökohtia  esiin  Venäjän  ulkopolitiikkaa  arvosteltaessa. 
Teoksen  varsinainen  pääpaino  tulee  epäilemättä  olemaan  molemmissa 
jälkimäisissä  osissa,  jotka  suoranaisemmin  koskettelevat  Suomen  kohta- 
loa. P.  Korpisaari. 


A.  W.  Bregger:  Et  norsk  ravfund  fra  stenalderen.  (Norjalainen 
meripihkalöytö  kivikaudelta)  Bergens  Museums  Aarbog  1908  no  11, 
s.  30,  kuv.  17. 

Geologi  Breggerin  poika,  nuori  norjalainen  arkeologi  A.  W.  Bregger 
on  parina  viime  vuonna  julaissut  useampia  tutkielmia  Norjan  kivikau- 
desta ja  sitä  koskevista  kysymyksistä,  jotka  osottavat  sellaista  tarkka- 
näköisyyttä  ja  monitietoisuutta,  että  niiden  tekijä  epäilemättä  nykyään 
on  pidettävä  maansa  etevimpänä  arkeologina.  Hänen .  viimeinen  pienehkö 

julkaisunsa  on  siksi  arvokas  Suomenkin  muinaistieteelle,  että  meidän  on 
syytä  sitä  lähemmin  tarkastella. 

Aiheen  kirjotukseen  on  oikeastaan  antanut  Bergenin  museoon  viime 
kesänä  tullut  uusi  meripihkalöytö,  joka  luo  uutta  valoa  kauppa-  ja  kult- 
turisuhteille  Pohjois-Europassa  kivikaudella  ja  varmentaa  viime  aikoina 
yhä  tuntuvammaksi  muodostuvaa  mielipidettä,  että  itäisen  Pohjois-Euro- 
pan  merkitys  tässä  suhteessa  on  ollut  tärkeä.  Tekijä  tekee  selkoa 
siitä,  miten  meripihkalöydöt  ovat  levinneet  laajalle  Pohjois-Europpaan 
ympäri  Itämeren  ja  sen  vesistöjen  kahdesta  suuresta  keskuksesta,  joista 
toinen  on  Elben  suistamolla,  toinen  Itä-Preussissä.  Edellinen  on  ollut 
tärkeä  Tanskalle,  jonka .  kivikauden  löydöissä  meripihkalla  on  tavaton 
runsaus  ja  huomattava  asema.  Sen  sijaan  se  kumma  kyllä  ei  ole  tätä  tietä 
eksynyt. paljoakaan  pohjoisemmaksi.  Ne  kahdesta  eri  paikasta  Norjaa 
tavatut  meripihkalöydöt,  jotka  tekijä  esittää,  Ruotsin  Länsi-Göötanmaa- 
lainen  kasvokuvio,  Suomen  3  kivikautista  meripihkaesinettä  ja  etelämmät 
samallaiset  osottavat  hyvin  läheistä  heimolaisuutta  Itä-preussiläisille, 
josta  epäilemättä  niiden  materiali,  jota  Suomessa,  Pohjois-Ruotsissa  ja 
Norjassa  ei  löydy,  on  näihin  maihin  kulkeunut.  Pankaamme  merkille 
tämä  valtavia  kauppateitä  kivikaudella  edellyttävä  tosiseikka,  ja  muista- 
kaamme että  liikeyhteys  siis  on  käsittänyt  kovin  laajan  alueen. 

Monet  meripihkaesineet,  m.  m.  1  norjalainen  ja  1  suomalainen, 
osottavat  plastillisia  tuotteita,  ihmiskasvoja  tai  vartaloita  tai  erilaisia 
eläinkuvauksia.  Ratkaistavaksi  joutuu  näin  ollen  kysymys  tällaisen  kivi- 
kautisen taiteen  alkuperästä,  ja  sen  vuoksi  on  välttämätöntä  tutustua 
myöskin  muihin  Pohjois-Europan  kivikautisiin  plastillisiin  tuotteisiin,  joista 
ylpeydellä  voimme  mainita,  että  Suomi  on  valtavasti  yläpuolella  mui- 
den maiden  mitä  esineiden  taiteelliseen  käsittelyyn  ja  lukuisuuteen  tu- 
lee. 

Tässä  aikakaukirjassa  jo  kerran  aikasemmin  lyhyesti  huomautimme 
(v.  1905:  s.  192)  että  maist.  J.  Ailio  oli  käsitellyt  Suomen  kivikauden  taidetta. 
Viime  vuonna  yhdisti  ruots.  tutkija,  tohtori  Almgren  Fornvännen-leh- 
dessä  kaikki  Pohjois-Europan  kivikautta  koskevat  tiedot,  joita  toht. 
Bregger  nyt  voi  melkolailla  laajentaa.  Molemmat  huomauttavat  he  tä- 
män ryhmän  erikoista  itäistä  leimaa,  joka  eroaa  aivan  läntisestä,  mikä 
ylimalkaan  on  yksinvallitsevana  Skandinavian  kivikaudella.  Vielä  sel- 
vemmin kuin  Almgren  osottaa  nyt  Bregger  tämän  kultturisuunnan  kaa- 
kosta peruisin  olevan  luonteen  asettamalla  tähän  yhteyteen  nuo  mer- 
killiset pohjois-Skandinaviset  kalliopiirrokset,  joihin  vasta  tänä  vuonna 
olemme  saaneet  tarkemmin  tutustua  nuoren  ruotsalaisen  muinaistutkijan 
Hällströmin  julkaisussa  Ruotsin  Fornvännenlssä.  Niissä  kuvataan  ker- 
rassaan ihmeteltävällä  taidolla  naturalistisia  eläinkuvioita,  ennen  kaikkea 
hirviä  ja  peuroja,  ja  on  konstaterattava,  että  niiden  löytöalue  ulottuu 
vain  Pohjois-Skandinaviaan,  sille  vyöhykkeelle,  jota  rajottaa  63  ja  64 
leveysaste.  Suomesta  sellaisia  emme  vielä  tunne,  mutta  epäilemättä 
tullaan  niitä  ennen  pitkää  löytämään,  kun  maan  arkeologinen  kartotus 
pääsee  vauhtiin,  (huomattakoon,  että  suurin  norjalainen  kalliopiirros 
29  m.  pitkä,  Trondhjemin  luona,  tuli  tunnetuksi  vasta  1896)  sillä  niitä 

esiintyy  taas  idempänä,  Vienan  Karjalassa,  josta  Aspelin  tunnetussa 
atlaksessaan  kuvaa  sellaisia.  Mitään  suoranaista  yhteyttä  sen  sijaan 
ei  olle  Siperian  Jenisejn  kalliopiirroksilla  naiden  kanssa,  kuten  Bregger  tun- 
tuu otaksuvan.  Jo  Hällström  on  tyydyttävästi  todistanut,  että  nuo 
kalliopiirrokset  ainakin  osaksi  ovat  vanhempia  kuin  SkandinAvinen 
pronssikausi. 

Meillä  on  siis  tässä  tekemistä  itäisen  kultturiryhmän  kanssa,  joka 
on  ulottunut  yli  pohjois-Skandinavian,  Suonien  ja  idemmä.  Onko  siinä 
viittaus  yhteisestä  kansallisesta  ryhmästä,  siitä  on  vielä  liika  aikaista 
varmoja  arveluja  sanoa.  Se  vaan  on  varma,  että  ryhmä  jyrkästi  eroaa 
etelä-skandinavisesta  samanatkuisesta  kultturista. 

Tekijä  yrittää  seurata  tätä  kultturiryhmää  idemmäkin,  mutta  kun  hän 
ei  tunnu  tarkemmin  olevan  perehtynyt  venäläiseen  ainehistoon,  ei  hän 
minusta  tässä  onnistu.  Ennenkaikkea  käsittelee  hän  yhteisenä  kultturi- 
alueena  koko  n.  k.  ural-altailaista  kultturia  Aunuksesta  Jenisejn  latvoille, 
mutta  sitä  ei  olla  oikeutettuja  tekemään,  koska  siinä  alueessa  voimme 
erottaa  useita  ryhmiä.  Niinpä  esim.  Kama-Uralilainen  ryhmä  eroaa 
altailaisesta  hyvin  tuntuvasti:  kiinteät  muinaisjäännökset,  kirveet,  onsi- 
keltit,  veitset,  helyt,  keihään-  ja  nuolenterät  ovat  aivan  erilaiset.  Aino- 
astaan tikarit  sitovat  nämä  ryhmät  yhteiseksi  kokonaisuudeksi.  Samoin 
saanemme  varmasti  erottaa  omintakeiseksi  ryhmäksi  —  arktilliseksi  — 
ne  harvat  itäiset  pronssikauden  muodot  joita  toistaiseksi  on  tavattu 
Suomesta,  mutta  joiden  luku  täällä  ja  Vienan  meren  rannalla  epäile- 
mättä on  pian  kasvava.  —  Että  tekijä  käsittelee  koko  tuota  aluetta  yhtenä» 
siitä  riippuvat  muutamat  virheet  hänen  teoksessaan,  kuten  esim.  s.  14. 
jossa  Aspelinin  k.  300  kuvaama  Kostroman  Galichin  ihmiskuvio  tehdään 
siperialaiseksi,  ja  s.  25 — 26,  jossa  Aunukselaiset  kivikirveet,  Aspelin 
k.  73,  75,  tehdään  keski-venäläisiksi.  Myöskään  ei  tekijälle  näy  ole- 
van tunnettua,  että  n.  k.  veneenmuotoinen  vasarakirves,  perustuva 
„  unkarilaiseen  *  kuparikirveeseen,  on  melko  yleinen  länsi-  ja  etelä  ve- 
näläisissä löydöissä  ja  tavataan  vielä  Kasanin  kuvernementissakin  (H.  5). 
BBicoijKift,  IfeBtcTiH  06nj.  Apx.  Hct.  Oth.  XXIII  taulu  4  y.  m.) 

Se  mikä  meidän  maan  muinaishistorialle  on  herra  Breggerin  uusim- 
massa tutkielmassa  tärkeintä,  on  toiselta  puolen  todistus  vastaanotta- 
vasta kultturivaikutteesta  Itä-balticumista,  toiselta  puolen  maamme  akti- 
visesta  vaikutuksesta  pohjois-Skandinaviaan.  Selvittämättä  vielä  on 
itäinen  vaikutus  maahamme,  joka  tuntuu  olleen  hyvin  vilkas,  ja  mahdol- 
lisesti dateraa  itä-suomalaisen  kivikautemme  myöhäisemmäksi  kuin  yleensä 
olemme  tottuneet  otaksumaan. 

Herra  Bregger  aikoo  kohtsilleen  laajemmin  käsitellä  Pohjois-Europan 
merkillistä  liuskakivikultturia,  joka  epäilemättä  tulee  olemaan  ratkaise- 
vaa luonnetta  meidänkin  maamme  muinaisuutta  tiedustellessa. 

Vain  yksi  seikka.  Tiedehän  on  kansainvälistä,  ja  meidän  on  iloittava 
sen  edistyksestä.  Mutta  kun  on  kysymyksessä  meidän  oman  maamme 
muinaisuudesta  mitä  huomattavimmassa  määrin,  tuntuu  ikävältä,  että 
emme  itse  joudu  julkaisemaan  ainehistojamme,  vaan  että  meidän  pitää 
nähdä  ne  ulkomaisen  tutkijan  selvitettävinä.  A.  M.  T. 

Ernst  Selli*:  Vanhan  testamentin  uskonto  muiden  muinaisitämaa- 
laisten  uskontojen  puitteissa.  Jyväskylässä  1908.  K.  J.  Gummerus 
O.  Y.  130  siv.  Hinta  1:  50. 

Äskettäin  on  maisteri  H.  Holman  suomentamana  ja  selittävillä  muis- 
tutuksilla varustamana  ilmestynyt  yllämainittu  prof.  E.  Selfinin  uiko* 
mailla  huomiota  herättänyt  kirjanen:  «Die  alttestamentliqhe  Religion  im 
Rahmen  der  anderen  altorlentalischen».  E.  Sellin,  entinen  Wienin, 
nyttemmin  Rostockin  yliopiston  professori,  on  monena  vuonna  ollut 
tilaisuudessa  saksalaisen  Palestinayhdistyksen  kustannuksella  toimitta- 
maan kaivaustöitä  Palestinan  vanhain  kaupunkien  raunioissa.  Tulos  on 
ollut  se,  että  aika,  jolloin  Israelin  kansa  tuli  Kananiin,  on  saanut  val- 
lan uutta  valoa.  Huomaamme,  että  Israelin  kansa  on  omaksunut  sen 
sivistyksen,  joka  siellä  jo  ennen  heidän  maahan  tuloansa  oli  olemassa. 
Vanhan  Testamentin  uskonto  näiden  ja  muiden  löytöjen  kautta  on  osotta- 
nut,  kuten  kirjasen  nimi  todistaa,  kuuluvan  läheisesti  yleisitämaalaisten 
uskontojen  piiriin,  samat  käsitykset  jumalasta,  pyhäköistä,  pyhistä  pai- 
koista, pyhistä  henkilöistä,  jumalanpalveluksesta,  yhteiskuntaelämästä, 
historiasta,  ilmestyksestä  j.  n.  e.  tavataan  Vanhassa  Testamentissa. 
Varsinkin  nämät  osat  Sellinin  teoksesta  ovat  varsin  luettavat.  —  Toi- 
selta puolen  taasen  Israelin  uskonto  on  kehittynyt  aivan  omintakeisesti. 
Mooseksesta  viimeisiin  profeettoihin  asti  on  Israelin  uskonto  tietoisesti 
erottaunut  muista  uskonnoista,  kirkastanut  Jahve-  kuvansa,  puhdistanut 
jumalanpalveluksensa  ja  tuominnut  ulkonaiset  menot  vaan  sisäisen  puh- 
distuksen symbooleiksi.  Siten  on  nationalis-orientalisesta  Jahvesta 
lopulta  tullut  täydellinen  monoteismin  jumala.  —  En  voi  kuitenkaan 
kieltää,  että  ne  kohdat,  joissa  Israelin  uskonnon  kehitys  esitetään,  ovat 
osaksi  yksipuolisia.  Ehdottomasti  on  Israelin  kansan  tietoiselle  erottau- 
tumiselle entisestä  yleisitämaalaisesta  kuorestaan  pantu  liian  paljon 
merkitystä,  samoin  Mooseksen  reformin  vaikutukselle  myöhempään 
Jahve-käsitykseen,  ja  toiselta  puolen  on  tekijä  päästääkseen  joka  luvun 
lopussa  samaan  johtopäätökseen  Israelin  uskonnon  etevämmyydestä 
ollut  pakoitettu  kieltämään  muilta  uskonnoilta  monta  todella  ylevää, 
monoteisimiinkin  tähtäävää  piirrettä.  Siinä  suhteessa  on  tehty  nimen- 
omaisia virheitäkin  (esim.  sivu  82 — suom.  painos  —  keskhn.  kappale 
ja  sivu  85). 

Joka  tapauksessa  todistaa  kirja,  miten  yhä  tieteellisemmin  ja  vapaa- 
mielisemmin saksalaisten  teologien  kesken  on  alettu  ajatella  (Sellin  ei 
suinkaan  ole  vapaamielisimpiä)  ja  samalla  se  todistaa  kuinka  lukenutta 
lukijapiiriä  se  edellyttää.  Monta  kohtaa  jäisi  selityksittä  käsittämättö- 
mäksi. Siitä  syystä  onkin  suomalaiseen  painokseen  liitetty  joukko 
selittäviä  muistutuksia. 

H.    H. 


HistoriaMinia  lapsia,  Michel  Masson'in  y.  m.  mukaan  Suomen  lap- 
sille kertonut  Rope  Kojonen.  Porvoossa  1908,  Werner  Söderström 
O.  Y.  8:  o  (4),  200  s.  Hinta  1:80. 

Esillä  oleva  teos  täyttää  epäilemättä  aukon  nuorisokirjallisuudes- 
samme. Meillä  on  kaivattu  tämäntapaisia  esityksiä,  joissa  lapsille  tar- 
joutuu tilaisuus  «ihanteelliseen  seurusteluun"  historian  personallisuuk- 
sien  parissa,  joissa  he  näkevät  ihmisten  toimivan,  oppivat  käsittämään 
heidän  luonteitaan,  seuraavat  heidän  elämänvaiheitaan  ja  näkevät 
heidän  elämäntyönsä.  Tällaisen  kirjallisuuden  pedagooginen  arvo  on 
arvaamattoman  suuri.  On  syystä  huomautettu,  että  historiallisten  perso- 
nallisuuksien  teot,  kun  ne  ovat  lähteneet  siveellisistä  vaikuttimista,  ei- 
vät saata  jäädä  vaille  siveellistä  vaikutusta.  Näihin  tekoihin  tutustumi- 
nen on  siis  epäilemättä  myös  rikastuttava  lapsen  personallisuutta  ja  he- 
rättävä hänessä  arvokkaita  harrastuksia  ja  pyrintöjä. 

Mullerin,  Tissandierin  y.  m.  tähän  henkeen  kirjoittamien  teosten 
rinnalla  on  Michel  Massonin  „ Kuuluisia  lapsia"  yleisesti  saanut  osak- 
seen laajaa  suosiota  ja  tunnustusta  sekä  Ranskassa  että  monessa  muussa- 
kin sivistysmaassa.  Massonilla  oli  kaunokirjailijan  hienostunut  tyyli 
ja  sanomalehtimiehen  pirteä  esittämistapa,  ja  näihin  ulkonaisiin  etuihin 
yhtyi  kolmantena  tuo  kadehdittava  kyky  puhua  suoraan  nuorten  luki- 
jainsa  sydämiin.  Olen  vakuutettu  siitä,  että  hänen  suppeat,  miellyttä- 
vät, toisinaan  loistavatkin  lastunsa,  nyt  ensikerran  esiintyessään  suomen- 
kielisessä asussa,  löytävät    hartaat  pienet  lukijansa    tuhansista  kodeista. 

Mitä  syvimmin  täytyy  minun  kuitenkin  valittaa,  että  näiden  elämä- 
kertojen joukossa  olen  löytänyt  yhden,  joka  kauttaaltaan  perustuu  epä- 
historiallisiin taruihin  —  nimittäin  kertomuksen  Marcialista  eli  „ rauta- 
naamaria  kantavasta  miehestä".  Se  on  laadittu  kokonaan  Dumaslaiseen 
henkeen,  vähääkään  välittämättä  siitä,  että  kriitillinen  historiantutkimus 
jo  useita  vuosikymmeniä  sitten  leimasi  nuo  tarut  kokonaan  arvotto- 
miksi. 

»Rautanaamari"  esiintyy  ensi  kerran  v.  1745  teoksessa  „M£moires 
pour  servir  ä  Thistoire  de  Perse",  jonka  tekijän  arvellaan  rouva  de 
Vieux-Maisonsin  olleen.  Tässä  uskotellaan,  että  tuo  salaperäinen  vanki 
olisi  ollut  Ludvig  XIV:  nnen  ja  Louise  de  la  Valliferen  poika.  Voltaire, 
joka  jo  „Siecle  de  Louis  XIV--  nimisessä  kirjassaan  oli  esittänyt 
laajemman  kuvauksen  vangista,  julkenee  »Questions  sur  TEncyclopl- 
die"  -teoksensa  toisessa  painoksessa  haikailematta  väittää,  että  „  rauta- 
naamari"  oli  Ludvig  XIVrnnen  velipuoli,  Anna  Itävaltalaisen  ja  Ma- 
zarinin  poika.  Richelieun  herttuan  memoaareissa  luemme  hänen  ol- 
leen kuninkaan  kaksoisveljen.  Tätä  olettamusta  ei  kuitenkaan  ole  val- 
lankumouksen jälkeen  enään  kannatettu.  Sittemmin  ovat  lukemattomat 
tutkijat  ja  kirjailijat  koettaneet  luoda  valoa  tuohon  hämärään  arvoituk- 
seen, ja  syystä  onkin  sanottu,  että  tuskin  kellään  intialaisella  jumalalla 
on  ollut  niin  monta  muotoa  kuin  «rautanaamarilla". 

Heissin,  de  Chambrierin,  Rethin,  Roux-Fazillacin,  Delortin,  Carlo 
Bottan,  Baschetin,  Marius  Topinin,  de  Saint-Victorin,  Roussetin,  Ch£- 
ruelin,  Deppingin,  Funck-Brentanon  tutkimukset  ovat  lopultakin  epää- 
mättömäsi todistaneet,  että  „rautanaamari"  ei  ollut  kukaan  muu  kuin 
kreivi  Ercolo  Antonio  Mattioli,  Mantuan  herttuan  valtiosihteeri,  joka 
petoksen  vuoksi  1679  vangittiin   Ranskassa  ja  teljettiin    Pignerolin  Iin- 


Digitized  by 


Google 


Katsaus.  263 

n  aan,  sittemmin  siirrettiin  1694  Sainte-Marguerite-saarille  ja  vihdoin 
1698  Bastiljiin,  jossa  hän  kuoli  marraskuun  19  p:nä  1703. 

Edelleen  on  myös  näistä  tutkimuksista  selvinnyt,  että  rautanaamari 
yksinkertaisesti  oli  vaan  samettinaamus,  joka  oli  löydetty  Mattiolin 
matkatavaroista  kun  hänet  vangittiin  ja  jota  hän  kaikesta  päättäen  käytti 
ainoastaan  vankihuoneensa  ulkopuolella.  Että  vankia  kohdeltiin  aivan 
erikoisella  kunnioituksella  selittänee  hänen  arvonsa  ja  korkea  aseman- 
sa; tuon  oudon  salaperäisyyden  aiheutti  kai  vangitsemisen  laatu,  joka 
mitä  räikeimmin  soti  kansainvälisen  oikeuden  määräyksiä  vastaan. 

Miten  valitettavaa  onkaan,  että  „  Rauta  naamari  "-juttu  sai  sijansa 
esilläolevassa  teoksessa.  En  saata  uskoa,  että  niin  olisi  tapahtunut, 
jos  tekijä  olisi  ollut  historioitsija.  Ja  millainenhan  on  laatuaan  se  w histo- 
riallinen ajatustapa"  (historischer  Sinn),  jonka  tällainen  kertomus  syn- 
nyttää lapsen  mielessä? 

Suomennoksesta   on  yleensä   vaan    hyvää   sanottava;   paikkapaikoin 

kuitenkin    häiritsevät    lausetavat    sellaiset  kuin     n  Ludvig  XVII 

— kokoontui  isiensä  luo-  (s.  120;  tässä  kohdin  on  asiallinen- 
kin virhe,  sillä  Ludvig  kuoli  kesäkuun  8  p:nä  1795  eikä  1  p:nä) 
tahi  „hän  tuli  päästään  sekaisin"  (s.  166). 

Hieman  uskomattomalta  toki  tuntuu,  että  Pietari  Ramus  viisi  vuotta 
ennen  syntymistään,  yllään  pitkä  liinainen  nuttu  ja  villalakki  päässään, 
saattoi  saapastaa  sisään  Pariisin  tullista  (s.  173),  mutta  onhan  taivaan 
ja  maan  välillä  paljon,  jota  ei  tavallisen  kuolevaisen  järki  pysty  käsittä- 
mään. Niinikään  on  allekirj.  tosin  tiennyt,  että  Antonio  Canova  oli 
vertaistaan  hakeva  „ ihmelapsi",  mutta  niin  ennenaikojaan  varttuneen 
en  kuitenkaan  luullut  hänen  olleen,  että  hän  vastasyntyneenä  jo  muo- 
vaili voista  jalopeuran  kuvan  senaattori  Giovanni  Falierin  pitoihin 
(s.  30). 

A.  W—n. 


Katsaus. 


Marraskuun  18  p:nä  1908  täytti  Suomalaisen  Normaalilyseen  yli- 
opettaja, dosentti  Kurt  Reinhold  Melander  50  vuotta.  Tohtori  Melan- 
der syntyi  Kuopiossa  1858,  suoritti  ylioppilastutkinnon  1877,  filosofian 
kandidaattitutkinnon  1883  ja  filosofian  lisensiaattitutkinnon  1887.  Viime- 
mainittuna vuonna  nimitettiin  hän  Suomen,  Venäjän  ja  Pohjoismaiden 
historian  dosentiksi  Yliopistoon,  v.  1890  historian,  maantieteen  ja  suo- 
menkielen lehtoriksi  Turun  Suom.  Lyseoon,  v.  1901  historian  lehto- 
riksi Helsingin  Ruote.  Reaalilyseoon  sekä  1904  historian  yliopettajaksi 
Suomal.  Normaalilyseoon. 

M:n  monista  julkaisuista  mainittakoon  tässä:  Kuvaus  Suomen  ynnä 
Inkerin    ja    Käkisalmen   läänin    oloista   vv.  1617—1634  (akat.  väitösk. 

1887)  sekä  seuraavat  Hist.  Arkistossa  julkaistut  tutkimukset:  Tietoja 
Lyksälan  lappalaiskoulun  perustamisesta.  —  Lisiä  suomalaisen  raama- 
tun kääntämisen  historiaan.  —  Muistiinpanoja  Suomen  mitta-  ja  paino- 
suhteista 15-sataluvun  loppupuolella  ja  seuraavan  vuosisadan  alulla.  — 
Oliko  Viipurin  hiippakunnalla  oma  tuomiokapituli  15-sataluvun  lopussa 
ja  seuraavan  sataluvun  ensi  vuosina?  —  Nikolaus  Andrea  Rehn  ja  hä- 
nen toimensa  lappalaisten  sivistyttämiseksi.  —  Muutama  tieto  Viipurin 
koulusta  16-sataluvun  alkupuolella.  —  Muutamia  tietoja  Suomen  kau- 
punkien neuvostoista  1 7 -vuosisadan  alkupuolelta.  —  Suomen  ynnä 
Käkisalmen  läänin  ja  Inkerin  veroista  vuosilta  1617 — 34.  —  Muutama 
tieto  apu-  eli  viidennenkymmenennen  rahan  verosta  Suomessa.  —  Ruot- 
sin hallituksen  ja  Tallinnalaisten  kauppatuumat  Venäjän  suhteen  ynnä 
niistä  johtuvat  riidat  Ltibeckin  kanssa  vv,  1614—43.  —  Vuokraukset 
ynnä  talojen  lyhennykset  Suomessa,  Käkisalmen  läänissä  ja  Inkerissä 
vv.  1617—34.  —  Ein  an  die  schwedische  Regierung  gemachter  Vor- 
schlag,  dass  sie  sich  bei  dem  Westphälischen  Frieden  das  Recht  be- 
dingen    sollte    Kupfer  för  die  KupfermQnze  in  Deutschland  zu  liefern. 

—  Die  Beziehungen  LUbecks  zu  Schweden  und  Verhandlungen  dieser 
beiden  Staaten  wegen  des  russischen  Handels  1643 — 53.  —  Die  Be- 
ziehungen und  Unterhaltungen  betreffend  den  Händel  zwischen  Lfibeck 
und  Russland  während  der  Jahre  1631 — 52.  —  Suomen  edustajista 
aatelis-,  pappis-  ja  talonpoikaissäädyssä  Ruotsin  valtiopäivillä  1617 — 34. 

—  Katovuosista  1630-luvun  alkupuolella. 

Tämänkin  aikakauskirjan  palstoilla  on  nähty  tohtori  Melanderin  vä- 
symättömän kynän  arvokkaita  tuotteita.  V.  1906  julkaisi  näet  nimi- 
merkki K.  R.  M.  kaksi  kirjoitusta,  jotka  asiallisesti  valaisivat  kysymystä 
Turun  luostarin  paikasta,  ja  lehtemme  ensi  vuosikertaan  liittyvässä,  prof. 
J.  R.  Danielsonille  omistetussa  juhlajulkaisussa  esiintyy  toht.  Melander 
avustajana  tutkimuksellaan  n Katsaus  työväen  palkkaukseen  Kustaa  II 
Aadolfin  ja  Kristiina  kuningattaren  aikana." 

Hartain  toivomme  on,  että  tohtori  Melander,  joka  jo  kaksi  vuosi- 
kymmentä niin  ansiokkaasti  on  työskennellyt  kansamme  muinaisten  vai- 
heiden valaisemiseksi,  vielä  kauvan  uupumattomin  voimin  on  seisova 
kansallisen  historiantutkimuksemme  edustajain  eturivissä. 


Jokainen  tietänee,  että  kansan  kertomuksilla  ja  muistotiedoilla  men- 
neistä ajoista  ja  eletyistä  tapahtumista  on  huomattava  historiallinen  arvo. 
Ne  voivat  monessa  suhteessa  asiakirjallisiin  tietoihin  luoda  hauskoja  ja 
valaisevia,  kenties  osaksi  muuten  tuntemattomiakin  lisäpiirteitä.  Samalla 
ne  myöskin,  ehkä  monasti  selvemmin  kuin  kirjoitetut  lähteet,  osottavat. 
miten  syvälle  tärkeät  historialliset  vaihekaudet,  kuten  esim.  sota-ajat, 
ovat  kansan  tajuntaan  syöpyneet  ja  sitten  polvi  polvelta  periytyneet. 

Ylioppilaiden  Historiallisessa  Yhdistyksessä  on  useasti  keskusteltu  ja 
lausuttu  toivomuksia  tällaisten  kansankertomusten  ja  perimätietojen  ke- 
räämisestä.   Juuri   tänä   vuonna,   jolloin  sata  vuotta  viime  Suomen  so* 

dasta  on  umpeen  kulunut,  olisi  mielestämme  sopiva  tilaisuus  unhottu- 
masta pelastaa  ne  tiedot  ja  kertomukset,  jotka  mainitusta,  historiassamme 
käänteentekevästä  tapahtumasta  ovat  kansan  muistissa  säilyneet. 

Ylläolevan  perusteella  on  Ylioppilaiden  Historiallinen  Yhdistys  kään- 
tynyt kansalaisten  puoleen  pyytäen  kunkin  kotiseudultaan  keräämään 
paikkakuntansa  väestön  kertomukset  Ja  pienetkin  tiedot  1808 — 1809  so- 
dan tapahtumista,  niihin  kullakin  paikkakunnalla  osaa  ottaneista  henki- 
löistä, seudun  puolustustoimenpiteistä,  sotaväen  käytöksestä  asujamia 
kohtaan  y.  m.  Historiallinen  Yhdistys  on  kiitollisuudella  vastaanottava 
kaikellaisia  muistiinpanoja  näistä  asioista  ja  pitävä  huolen  siitä,  että  ne 
tulevat  varmaan  talteen  ja  tulevaisuudessa  ovat  tutkijain  käytettävinä, 
Tiedonantoja  voidaan  tässä  tarkoituksessa  osoittaa  Hist.  Yhd.  esimiehelle, 
prof.  K.  Grotenfeltille  (osoite  Helsinki,  Neitsytpolku  2  A)  tai  sihteerille, 
yliopp.  K.  J.  Jaakkolalle  (osoite  Helsinki,  Vyökatu  9). 


Todistajain  luotettavuus.  Viime  aikoina  on  päässyt  vauhtiin  kokei- 
siin perustuva  sielutieteelleen  tutkimus  ihmisten  todistusten  paikkansa- 
pitäväisyydestä  ja  heidän  muististaan.  Tulokset  voivat  olla  tärkeitä  sekä 
historialle,  joka  suureksi  osaksi  nojautuu  lähteinä  käytettyjen  kertojain 
todistuksiin,  kuin  myös  oikeudenkäytölle,  jonka  myöskin  on  nojattava 
todistajiin. 

Jo  v.  1894  teki  A.  Binet  huomattavia  havaintoja,  jotka  hän  ensin 
julkaisi  eräässä  aikakauskirjassa  ja  myöhemmin  teoksessaan  »La  sug- 
gestibilitg".  Hän  valitsi  joitakin  yksinkertaisia  esineitä,  postimerkin, 
rahan  j.  n.  e.,  sekä  näytti  ne  erään  koulun  oppilaille,  jotka  kukin  jär- 
jestyksessä 12  sekunnin  kuluessa  saivat  niitä  tarkastaa.  Sen  jälkeen 
hän  kysyi  oppilailta  mitä  he  olivat  nähneet.  Erehdykset  olivat  häm- 
mästyttäviä, 24:stä  kokonaista  15  antoi  väärän  vastauksen  postimerkin 
väristä.  Kysymykseen  postimerkin  arvosta  annettiin  9  oikeata  vastausta 
ja  kysymykseen,  onko  postimerkki  uusi  vai  käytetty,  annettiin  13  oi- 
keata vastausta.  Jotkut  erehdykset  olivat  vallan  ihmeelliset.  Useat 
oppilaat  sanoivat  merkin  leimatuksi  ja  eräskin  sanoi  nähneensä  leimassa 
kirjaimet  „ris"  (Paris-sanan  loppukirjaimet),  mutta  postimerkki  oli  ihan 
käyttämätön. 

Binet  teki  kokeiluistaan  sen  johtopäätöksen,  että  havainto,  jonka 
henkilö  yksityiskohtiinkin  mennessä  kertoo,  siitä  huolimatta  voi  olla 
pelkkä  mielikuvitus.  Edelleen  hän  huomasi,  kuinka  saman  henkilön 
samaa  esinettä  koskevista  havainnoista  muutamat  voivat  olla  oikeat,  toi- 
set vääriä.  Siitä  syystä  todistajaa  esim.  oikeudessa  ei  pitäisi  ehdotto- 
masti jäävätä,  vaikka  jostakin  hänen  todistuksestaan  kävisi  ilmi,  että  se 
ilmeisesti  on  väärä.  Todistajan  varmuus  ei  ole  minäkään  takeena  to* 
distuksen  paikkaansapitäväisyydestä. 

Binefin  jälkeen  ovat  useat  muut,  m.  m.  saksalainen  L.  W.  Stern 
jatkaneet  näitä  tutkimuksia  samansuuntaisilla  kokeiluilla.  Tutkimusten 
tulokset   ovat   olleet  pääasiassa  seuraavat:  Täysin  oikeata  todistusta  ei 

ole  katsottava  säännöksi,  vaan  poikkeukseksi.  Mitä  pitempi  aika  ha* 
vainnon  tekemisestä,  sitä  epäluotettavampi  on  todistus.  Todistajan  täy- 
dellinen totuudenrakkaus  ei  ole  riittävänä  takeena  todistuksen  luotetta- 
vuudesta, ei  edes  sellaisen  todistajan  vala. 

Tähän  asti  toimitetuissa  kokeiluissa  oli  yksi  vika:  Henkilöt,  jotta 
käytettiin  kokeisiin,  tiesivät  edeltäpäin  mistä  oli  kysymys,  ja  se  tietysti 
vaikutti  heidän  muistamiseensa.  Geneven  yliopiston  professori  Ed. 
Claparäde  siitä  syystä  toimeenpani  kokeita  oppilaittensa  todistamisky- 
kyisyydestä,  antamatta  oppilailleen  tilaisuutta  erityisesti  valmistautua  ko- 
keisiin. Eräänä  päivänä  hän  luentosalissa  jakoi  oppilaillensa  valkoiset 
paperit,  joihin  heidän  oli  merkittävä  vastaukset  määrättyihin  kysymyk- 
siin. Esimerkkeinä  niistä  kysymyksistä  mainittakoon:  Onko  olemassa 
sisäikkuna  Yliopiston  käytävään  päin,  vasemmalla  astuttaessa  sisään 
Bastioniovesta  sekä  vastapäätä  vahtimestariasunnon  ikkunaa. 

Vastaukset  kysymyksiin  olivat  yleensä  perin  huonot.  Niistä  oli 
keskimäärin  28  %  oikeita,  miespuolisten  oppilasten  vastaukset  olivat 
ylipäänsä  oikeammat  ja  tarkemmat  kuin  naispuolisten.  Edelleen  kävi 
ilmi,  että  esim.  yllämainittuun  kysymykseen  annetuista  vastauksista  oli- 
vat nuorempien  ylioppilaiden  antamat  oikeampia  kuin  vanhempien.  44 
vastausta  oli  kieltävää,  6  myöntävää  ja  2  epävarmaa.  Ja  kuitenkin  ik- 
kuna siellä  oli,  ja  ylioppilaat  näkivät  sen  joka  päivä! 

Muuten  kävi  Clapar&den  kokeiluista  selväksi,  kuinka  taipumus  to- 
distaa jotakin  jostakin  asiasta  usein  on  suurempi  tai  pienempi  riippuen 
tämän  asian  omasta  luonnosta.  Samoin  vastausten  keskimääräinen  to- 
denperäisyys. Todistajain  vastaus  perustuu  paljon  vähemmän  heidän 
muistonsa  tarkkuuteen  kuin  itse  todistettavan  asian  vakuuttavuuteen  sel- 
laisenaan. Toisin  sanoen  riippuu  todistuksemme  jostakin  asiasta  ennen 
kaikkea  siitä,  minkälainen  mielestämme  asian  tulisi  olla. 

Tällaisilla  psykologisilla  kokeiluilla  voi  olla  merkitystä  historiantutki- 
muksellekin. Se  sääntö,  jonka  mukaan  usean  todistajan  todistukset  har- 
vojen todistusta  vastaan  sisältävät  totuuden,  ei  niiden  mukaan  pitäisi 
paikkaansa.  Todistajain  keskuudessa  voi  vallita  taipumus  katsella  asioita 
jollain  määrätyllä  tavalla  ja  siitä  voi  seurata  yhtäläisyys  todistuksissa, 
joka  sittenkin  sisältää  erehdyksen,  ja  niin  voi  käydä,  vaikka  todistajat 
ovat  toisistaan  muuten  riippumattomatkin. 


Historiallisen  Arkiston  XX:ttä  nidettä  on  äskettäin  ilmestynyt  jälki- 
mäinen vihko,  painettu  vv.  1906—1908.  Sisällöstä  mainittakoon:  K- 
Grotenfelt:  Suomen  asemasta  uskonpuhdistuksen  murros-ajalla  ja  Mikä 
oli  muinainen  Kvenland,  „ terra  feminarum"?  —  E.  G.  Palman:  Sin- 
clairin murha  1739.  —  C.  v.  Bonsdorff:  Universitetets  förflyttning  tili 
Helsingfors.  —  0.>A.  Hainari:  Suomalaiset  Amerikassa  1600-luvulla. 
—  M.  G.  Schybergson:  Den  historiska  universitetsundervisningen  ja 
Tvä  aktstycken  rörande  mötet  i  Reval  1589.  —  Henry  Biaudet:  Gio- 
vanni Ascemins  relation,  ett  Vatikanbidrag  tili  Johan  IH:s  och  tili  Karin 

Mänsdotters  historia.  —  K.  R.  Melander:  Suomen  edustajista  aatelis-, 
pappis-  ja  talonpoikaissäädyssä  Ruotsin  valtiopäivillä  1617 — 34  ja  Kato- 
vuosista 1630-luvun  alkupuolella,  sekä  A.  R.  Cederberg:  Eräitä  kirjeitä 
vuosilta  1808  ja  1809  ja  Eräs  maaseutuarkistoistamme. 


Ruotsalaisen  Kirjallisuudenseuran  julkaisuja  on  87:s  nide  (kahdeksas 
tänä  vuonna  painetuista)  näinä  päivinä  ilmestynyt  painosta.  Se  käsittää 
ensimäisen  osan  Elias  Lönnrotin  ruotsinkielisiä  kirjoitelmia.  Sisällöstä 
mainittakoon  esim.  Suomen  Lääkäriseuran  asiakirjoissa  v:lta  1842  jul- 
kaistu tutkimus  „Om  finnarnes  magiska  medicin",  Litteraturbladetissa 
v.  1858  painettu  kyhäelmä  „Tre  ord  om  och  ur  finska  folksängen", 
»Nägra  nyare  Finska  Runo-Författare"  (Helsingfors  Morgonblad  1832), 
„Om  närvarande  tids  poesie  hos  Finska  Allmogen"  (Grotin  kalenterissa 
v:lta  1842),  wOm  Finska  Ordspräk  och  Gätor*  (Suomi  1841),  Om  den  nya 
underarbete  varande  Kalevala  edition"  (Litteraturbladet  1848 — 49),  „An- 
märkningar  tili  den  nya  Kalevala  upplagan"  (sama  1849),  »Nägra  ord  om 
finskans,  estniskans  och  lappskans  inbördes  förhällande"  (sama  1853), 
»Om  ursprunget  tili  Finnarnes  Hiisi"  (Acta  Soc.  Scient.  Fenn.  V), 
„Psalmografi"  (Litteraturbladet  1847)  ja  «Nägra  ord  om  spirituosa  och 
nykterhetsföreningar"  (sama  1847).  —  Nide,  jonka  on  toimittanut 
tohtori  Jenny  af  Forselles,  on  355  sivun  laajuinen  ja  maksaa  Smk.  3: 50. 


Ruotsin  Historiallisen  Yhdistyksen  aikakauskirjaa  »Historisk  Tid- 
skrift» on  t.  v.  3:s  vihko  ilmestynyt.  Ludvig  Stavenow  julkaisee  artik- 
kelin »Kaksi  oppositioniohjelman  luonnosta  Kustaa  III:nnen  hallituksen 
loppuajoilta».  Torvald  Höjer  kertoo  kansainvälisestä  historioitsijain  kon- 
gressista Berliinissä  v.  1908  ja  T.  Westrin  kuvaa  erään  ruotsalaisen 
lähetystön  vaiheita  Venäjällä  v.  1699.  Näihin  kirjoituksiin  liittyy  vielä 
laaja  katsausosasto  sekä  kirjallisuusarvosteluja. 


Tohtori  Leopold  Schmitz  on  »Das  Freie  Wort»-nimisen  aikakaus- 
kirjan marraskuun  vihossa  (1908:  n:o  15)  jatkanut  tutkimustaan  »Kar- 
dinaaleista ja  paavien  nepooteista  14:llä  vuosisadalla»  (vrt.  siv.  217). 
Jo  paavi  Bonifacius  VIII  (1294 — 1303)  sälli  sukulaisuussuhteiden  mää- 
räävästi  vaikuttaa  kardinaalien  nimittämiseen,  sillä  hänen  nimittämästään 
14:sta  kardinaalista  oli  kaksi  paavin  läheisiä  sukulaisia.  Vielä  innok- 
kaampi nepotismin  edistäjä  oli  ensimäinen  Avignonilainen  paavi,  Klemens 
V  (1305^—1314);  24:stä  hänen  aikanaan  nimitetystä  kardinaalista  oli 
seitsemän  hänen  nepoottiaan.  Kaikista  ranskalaisista  paaveista  oli  kui- 
tenkin Klemens  VI  (1342—1352)  se,  joka  huippuunsa  kehitti  tämän 
epäkohdan.     Hän    nimitti    näet  9  nepoottia  25:stä  kardinaalista.     Kaik- 


Digitized  by 


Google 


268  Katsaus. 

kiaan  on  Avignomn  aikana  (1305—1378)  nimitetyistä  kardinaaleista, 
joiden  lukumäärä  nousi  117:ään,  kokonaista  38  ollut  paavien  lähimpiä 
sukulaisia  —  siis  miltei  kolmasosa! 

Vielä  huvittavampaa  on  tarkata,  miten  Avignonin  paavit  enensivät 
sukulaistensa  tuloja  antamalla  heille  yhä  rikkaampia  palkkaseurakuntia. 
Jean  Rogier,  Klemens  VIrnnen  veljenpoika,  oli  jo  7-vuotiaana  Terouanen 
seurakunnan  tuomioherra.  Onko  hän  milloinkaan  edes  nähnytkään  tuo- 
miokirkkoaan,  on  epätietoista.  Paavillinen  setä  antoi  hänelle  sitten  Lillen 
Petrikirkon  rovastikunnan.  V.  1353  sai  tämä  18-vuotias  nuorukainen 
eteläranskalaisen  Rieuxin  hiippakunnan  ja  3  V*  vuotta  myöhemmin  niin- 
ikään etelä-ranskalaisen  Carpentrasin  hiippakunnan,  joka  tuotti  omista- 
jalleen 4,500  kamarikultaguldenia  (noin  169,000  Smk.)  Hänen  serk- 
kunsa Pierre  Rogierin  v.  1370  tultua  paaviksi  (Gregorius  XI),  suotiin 
hänelle  Audiin  arkkihiippakunta,  josta  oli  30,000  kamarikultaguldenin 
tulot.  V.  1371  lahjoitti  Gregorius  serkulleen  Pierrelle  Narbonnen  arkki- 
hiippakunnan asemesta  Rouenin  arkkihiippakunnan,  jonka  tuottamat  vuo- 
tuiset tulot  nousivat  36,000  guldeniin,  sekä  nimitti  hänet  4  vuotta  myö- 
hemmin kardinaaliksi. 

Urban  VI  menetteli  tässä  suhteessa  toisin  kuin  Avignonin  paavit 
Hän  rakasti  sokeasti  ja  rajattomasti  veljensä  poikaa  Francesco  Prignania. 
Mutta  kun  tämä  oli  maallikko,  ei  hän  voinut  lahjoittaa  hänelle  kirkollisia 
arvoja  tahi  palkkaseurakuntia.  Urban  hankki  senvuoksi  tälle  kyvyttö- 
mälle miehelle  ruhtinaskuntia,  tiluksia  ja  ylhäissukuisen  ja  varakkaan 
puolison.  Kun  Durazzon  ruhtinas  Kaarle,  mukanaan  unkarilainen  armeija, 
marraskuun  11  p.  1380  oli  saapunut  Roomaan  ja  siellä  sai  Urbanilta 
sekä  lisäjoukkoja  että  rahavaroja,  voidakseen  valloittaa  Napolin  kunin- 
gaskunnan, karkoittaa  vastapaavia  kannattavan  kuningatar  Johannan  val- 
taistuimelta ja  itse  kruunautua  kuninkaaksi,  vaati  paavi  häneltä  ennen- 
kuin Urban  Napolin  lääninherrana  kruunasi  ruhtinaan,  valalla  vahvistetun 
lupauksen,  jonka  mukaan  Prignanille  ja  hänen  perillisilleen  luovutettiin 
Capuan  ruhtinaskunta,  Amalfin  herttuakunta,  senlisäksi  vielä  neljä  kreivi- 
kuntaa, Aversan  ja  Gaetan  kaupungit,  Caprin  saaren  sekä  vielä  eräitä 
kuningaskunnan  alueita.  Voimme  hyvin  käsittää,  että  Kaarle  ei  suinkaan 
ollut  halukas  luovuttamaan  kuningaskuntansa  kauneinta  osaa  kelvotto- 
malle nepootille.  Kun  hän  paavin  useista  uudistetuista  muistutuksista 
huolimatta  yhä  kuhnaili,  matkusti  Urban  kuurioineen  syksyllä  1383 
Napoliin  Kaarle-kuninkaan  luo.  Kiivaitten  keskustelujen  jälkeen  suostui 
kuningas  vihdoin  n  Capuan  ruhtinaalle M  luovuttamaan  Amalfin  herttua- 
kunnan,  Scaiatin  ja  Noceran  kaupungit  ja  linnat  sekä  useita  pienempiä 
alueita  ja  maksamaan  hänelle  5,000  kultaguldenin  suuruiset  vuotuiset 
elinkorot  Prignani  sai  erään  kuninkaan  sukulaisen  puolisokseen  ja 
paavi  otti  kaksi  naissukuiaistaan  luostarista  ja  naittoi  heidät  kahdelle 
ylhäissukui&elle  napolilaiselle  aatelismiehelle.  Siten  kului  alkupuoli 
vuotta  1384  jos  ei  juuri  sovussa  niin  ainakin  rauhassa.  Mutta  kun 
kuningas  huhtikuussa  marssi  vastakuningasta  Ludvig  Anjouiaista  vastaan, 
joka  sotajoukkoineen  oli  hyökännyt  maahan,  ja  Urban  veljenpoikineen 
ja  kuuriouteef»  oli  asettunut  asumaan  Noceraan,  rikkoontuivat  uudetta» 

paavin  ja  hänen  vasallinsa  välit.  Lopulta  ryhtyivät  kuninkaan  sotajoukot 
piirittämään  Noceraa  ja  paavi  julisti  koko  kuninkaallisen  perheen  sekä 
Napolin  ylimmät  virkamiehet  pannaan.  Lisäksi  kuuluttivat  piirittävän 
armeijan  päälliköt,  että  kuningas  lupasi  10,000  kultaguldenia  palkkioksi 
sille,  joka  hänen  käsiinsä  toi  paavin  elävänä  tahi  kuolleena.  Urbanin 
onnistui  toki  paeta  Apuhan  rannikolle  ja  sieltä  meritse  palata  Genovaan, 
mutta  nepootti  oli  pakoitettu  antautumaan  kuninkaallisille  joukoille.  Hän 
istui  vankina  ensin  delYOvon,  sittemmin  Sant  Elmon  linnassa,  mutta 
kun  Kaarle-kuningas  murhattiin,  vapautti  hänen  leskensä  Prignanin  ja 
lähetti  hänet  Luccaan.  Hän  hukkui  sittemmin  eräällä  merimatkalla  Apu- 
liasta  Venetsiaan. 

Bonifacius  IXtnnen,  Urbanin  seuraajan  (1389 — 1404)  anteliaisuus 
ulottui  hänen  laajan  sukunsa  useimpiin  jäseniin.  Sisarensa  otti  hän 
luostarista  ja  naittoi  hänet  cTAcquavivan  kreiville,  josta  myöhemmin 
tehtiin  Atrin  herttua,  ja  antoi  hänelle  muhkeat  myötäjäiset.  Jo  alussa 
vuotta  1390  teki  paavi  Joannello-veljestään  Nernin  käskynhaltijan  ja 
nimitti  muutamia  kuukausia  myöhemmin  toisen  veljensä  Andrean  Anco- 
nan  käskynhaltijaksi.  Seuraavana  vuonna  korotti  hän  serkkunsa  Antonio 
Tomacellin  useiden  kirkkovaltion  pohjoisosassa  sijaitsevien  linnojen 
päälliköksi.  Napolin  nuorta  kuningasta  Ladislausia  avusti  Bonifacius 
runsailla  varoilla  ja  joukoilla,  joita  kuningas  taistellessaan  vastapaavia 
kannattavia,  mahtavia  vihollisiaan  vastaan  välttämättä  tarvitsi.  Mutta 
tästä  hyvästä  täytyikin  Ladislausin  luovuttaa  Joanneliolle  ja  Andrealle 
Noceran,  Minervinon  ja  Altamuran  kaupungit  alueineen  sekä  kaksi  vuotta 
myöhemmin  (1393)  päällepäätteeksi  Soran  kreivikunta.  V.  1397  teki 
paavi  Joannellosta  Tuscian  provinssin,  Spoleton  herttuakunnan  ja  Sabi- 
nan kreivikunnan  käskynhaltijan.  Ihmekös  siis,  jos  Joannello  ennen 
pitkää  siihen  määrin  rikastui,  että  hän  v.  1404  saattoi  lainata  kuurialle 
12,000  kultaguldenia  (noin  450,000  Smk),  josta  hänen  paavillinen  vel- 
jensä antoi  hänelle  pantiksi  Terracinan  kaupungin  alueineen. 

Hengellisiäkin  sukulaisiaan  suosi  Bonifacius  runsailla  lahjoilla  ja 
seurakunnilla.  Mutta  hänen  kuoltuaan  1404  kääntyi  heti  onnen  pyörä. 
Hänen  seuraajansa  Innocentius  riisti  Joannellolta  ja  Andrealta  heidän 
kirkkovaltiossa  sijaitsevat  alueensa.  Ainoastaan  kuningas  Ladislausin 
välityksellä  onnistui  Tomacellin  suku  pelastaa  Pontecorvon  kreivikunta, 
jonka  paavi  suostui  jättämään  heidän  haltuunsa  viideksi  vuodeksi  eteen- 
päin. Mutta  jo  ennen  määräajan  loppuunkulumista  olivat  kuninkaan  ja 
Tomacellien  välit  siihen  määrin  kiristyneet,  että  Ladislaus  v.  1409  ase- 
voimalla marssi  Soraan,  vangitsi  Joannellon  ja  Andrean  sekä  heidän 
äitinsä  Caterinan  ja  lähetti  heidät  Napoliin.  Kaksi  vuotta  myöhemmin 
sai  kuningas  käsiinsä  Enrico  Tomacellin,  jota  Ladislausin  kuolemaan 
saakka  pidettiin  vankina.  Bonifaciuksen  sisaren,  Atrin  herttuattaren  sano- 
taan hänen  puolisonsa  murhanneen,  ja  tämäkin  sai  kuolemansa  mur- 
haajan kädestä  v.  1406. 

Seuraavatkin  paavit  Innocentius  VII,  Gregorius  XII  ja  Martin  V  suo- 
sivat hekin    sukulaisiaan,    edellinen    Urban   VLnnen  tavoin,  jälkimäiset 

kuten  Bonifacius  IX.     Heidän  vaikutuksensa  kuuluu  jo  15:nnelle  vuosi- 
sadalle, eikä  tekijä  sen  vuoksi  ryhdy  sitä  laajemmin  selvittämään. 


Joukon  tärkeitä  asiakirjoja  30-vuotisen  sodan  ajoilta,  jotka  erittäinkin 
valaisevat  Hollannin  suhdetta  Ruotsiin,  on  G.  W.  Kernkamp  julkaissut 
aikakauskirjassa  »Bijdragen  en  Mededeelingen  van  het  Historisch  Ge- 
nootschap  te  Utrecht".  Tässä  ovat  m.  m.  hollantilaisen  kauppiaan 
Samuel  Blommaertin  kirjeet  Oxenstiernalle  (vv.  1635 — 41)  sekä  kuu- 
luisan suurtehtailijan  Louis  de  Geerin  kirjeet  Oxenstiernalle,  Johann 
Kasimirille  ja  Kaarle  Kustaalle  sekä  Ruotsin  edustajille  Westfaalin  rau- 
hankokouksessa (vv.  1618—52).  Kirjeet  valaisevat  Ruotsin  kauppa- 
politiikkaa sekä  antavat  useita  tärkeitä  tietoja  De  Geerin  poliittisesta 
toiminnasta  ja  hänen  elämäkerrastaan  yleensä. 


Marsalkka  Berthierin  kuolemaa  (v.  1815)  käsittelee  toht.  Michael 
Strich  eräässä  t.  v.  ilmestyneessä  julkaisussa.  B.  oli  henkikaartin  pääl- 
likkönä seurannut  pakenevaa  Ludvig  XVIIIitta  Ostendeen,  mutta  mat- 
kusti sitten  Bambergiin,  jossa  hänen  perheensä  oleskeli  Bayerin  herttuan 
Wilhelmin  hovissa.  Täältä  lähetti  hän  eropyyntönsä  kuninkaalle  ilmoit- 
taen haluavansa  astua  Napoleonin  palvelukseen  ja  palaavansa  Ranskaan. 
Tästä  estivät  häntä  kuitenkin  Itävallan  ja  Preussin  hallitukset,  jotka 
käskivät  tarkasti  vartioida  marsalkan  toimenpiteitä  Bambergissä.  Berthier 
kävi  tästä  synkäksi  ja  umpimieliseksi;  hänen  ympäristönsä  huomasi  hänen 
mielessään  kätkevän  itsemurhanajatuksia  ja  piti  häntä  sen  johdosta  niin 
tarkasti  silmällä,  että  hän  ainoastaan  heittäytymällä  korkealla  olevasta 
akkunasta  maahan  saattoi  lopultakin  toteuttaa  aikeensa.  Herttuan  hovi 
koetti  aluksi  salata  kuoleman  syyt  ja  selittää  sen  tapaturmaisesti  aiheu- 
tuneen, mutta  sekä  Bambergin  ylioikeuden  asiakirjoista  että.  Metternichin 
ja  Hardenbergin  diplomaattisten  asiamiesten  kirjoittamista  tiedonannoista 
käy  epäämättömästi  ilmi,  että  Berthier  kuoli  omasta  tahdostaan. 


Tavallaan  varsin  huvittava  pieni  kirjanen  on  erään  ranskalaisen  papin, 
Abb£  Le  Monniefva  julkaisema  «Les  stigmates  de  Saint  Francois". 
Tekijä  koettaa  siinä  torjua  Hasen  ja  Renanin  väitteet,  joiden  mukaan 
Elias  olisi  väärentänyt  kertomuksen  pyhän  Fransiskuksen  ihmeestä,  ja 
polemiseeraa  innokkaasti  ranskalaisia  lääkäreitä  vastaan,  jotka  järjen 
tajuttavalla  tavalla  ovat  koettaneet  selittää  nämä  ihmeet.  Että  tässä 
tosiaankin  on  kysymys  ihmeestä,  siitä  näkyy  hurskas  abW  olevan  sydä- 
mestään vakuutettu. 


Digitized  by 


Google 


Katsaus.  271 

A.  Aulard  on  v.  1907  painosta  julkaissut  luentosarjan  »Tainesta, 
Ranskan  vallankumouksen  historioitsijasta",  jonka  hän  vv.  1905—07  on 
pitänyt  Sorbonnen  yliopistossa.  Teoksen  tarkoitus  on  ankarasti  ruhjoa 
sitä  arvonantoa,  minkä  Täinen  kuuluisa  teos  on  laajoissa  piireissä  osak- 
seen saanut.  »Tain e  halusi  laatia  uuden  vallankumoushistorian  —  lau- 
suu hän  —  todistaakseen  oikeaksi  teoriiansa  traditioonin  merkityksestä.» 
Jos  lähemmin  käymme  tarkastamaan  Täinen  teosta,  huomaamme  sen 
ansioiden  olevan  yksinomaan  tekijän  miellyttävässä  kirjoitustavassa  sekä 
siinä  kunnioituksessa,  minkä  arkistolähteihin  viittaaminen  helposti  vähem- 
män kriitillisessä  lukijassa  herättää;  kirja  itsessään  ja  sen  tutkimuksen 
tulokset  ovat  Aulardin  mielestä  miltei  hyödyttömät  historialle.  Aulard 
sanoo  —  eikä  meillä  ole  vähääkään  syytä  epäillä  tämän  perin  tarkan  ja 
etevän  historioitsijan  väitteen  todenperäisyyttä  —  verranneensa  Täinen  esi- 
tystä hänen  viittaamiinsa  lähteisiin,  sekä  ainoastaan  poikkeustapauksessa 
tavanneensa  lähteiden  oikeata  tulkitsemista.  Taine  oli  arkistotutkijana 
suuri  impressionisti,  kuvitteli  ensinäkemältä  saavansa  täydellisen  ja  luo- 
tettavan käsityksen  asiakirjan  sisällöstä  eikä  huolinut  siihen  sen  enempää 
syventyä.  Hän  oli  kyllä  vakuutettu  siitä,  että  hän  tutkimuksissaan  etsi 
totuutta,  mutta  itse  teossa  oli  hän  jo  edeltäkäsin  muodostanut  itselleen 
oman  käsityksen  tapahtumista  ja  tahtoi  nyt  vaan  vahvistaa  sen  tutki- 
muksellaan. Erittäin  moitittava  on  myöskin  Täinen  taipumus  yleisyyttä- 
ni iseen,  samoin  kuin  hänen  taipumuksensa  jättää  useita  erittäin  tärkeitä 
ja  ratkaisevaa  merkitystä  olevia  puolia  sekä  „l'ancien  rggimen"  että 
vallankumouksen  historiassa  kokonaan  huomioonottamatta. 


Viime  vuoden  löydöt  Kreikassa  ovat  jälleen  olleet  omiaan  suuressa 
määrin  laajentamaan  meidän  tietojamme  sekä  sikäläisestä  esihistorialli- 
sesta kulttuurista  että  historiallisen  ajan  oloista.  Ennestään  tunnet- 
tuja »mykeenalais»-kautisia  asuinpaikkoja,  ennen  kaikkea  Knoososta  ja 
muita  tärkeitä  kohtia  Kreetalla  on  tarkemmin  tutkittu,  ja  uusia  esihisto' 
riallisia  asumuspaikkoja  on  tavattu.  Niinpä  Thessaliassa  muinaisen 
Phthiialaisen  Theeban  kohdalla  on  kreikkalainen  arkeologi  Aroraitopolos 
kaivostöillään  konstaterannut,  että  Theeba,  joka  Hellaan  kukoistusaikana  oli 
Thessalian  kaupan  keskus,  kunnes  Makedonian  Philippos  V  sen  hävitti 
v.  217  e.  Kr.,  jo  esihistoriallisella  ajalla  oli  saavuttanut  samanlaisen  ase- 
man. Hän  tapasi  jätteet  4  kaupungista  päällekkäin  nim.  lähimpänä  nykyistä 
maanpintaa  byzantiinilaisaikuisen  kaupungin,  sen  alla  kaupungin,  jonka 
olemassa  olo  ulottui  n.  v:sta  425 — 217:een  e.  Kr.,  tämän  alla  arkhaisen  kau- 
pungin ainakin  9  v.sadalta  e.  Kr.  ja  alimpana  esihistoriallisen  kaupungin, 
jonka  kyklooppiset  muurit  ovat  vanhempaa  ja  karkeampaa  rakennetta 
kuin  kuuluisan  Tirynsin  mykeenalaisaikuiset  muurit;  tämän  kaupungin 
hän  arvelee  olleen  olemassa  jo  ennen  vuotta  2500  e.  Kr.  Vanhimman 
kaupungin  peittämä  alue  oli  selvästi  huomattavasti  laajempi  kuin  myö- 
hempien kaupunkien,  mikä  viittaa  siihen,  että  Phthiian  Theeban  loisto- 
aika oli  mykeenilais-ajalla.     Tämän    arvelun   löydöt  raunioista  näyttävät 

vahvistavan.  Esihistoriallisen  kaupungin  raunioissa  on  useampiakin  ker- 
rostumia ;  alimmasta  on  tavattu  kivikautista  keramiikkiä,  ruskeita  ja  kel- 
lertäviä saviastiainkappaleita  sekä  kiviaseita.  Sitä  seuraava  kerros  on 
pronssiaikuinen  n.  2500 — 1500  e.  Kr.  ja  lukuisat  saviastiat  ovat  hyvin 
Kreetan  Knoosoksesta  tavattujen,  n.  s.  myöhempää  „Palatsityyliä*  olevien 
saviastiain  kaltaisia.  Voisi  siksi  ehkä  arvella  että  ne  ovat  Kreetasta  tuotuja, 
koska  Theeba  etupäässä  oli  kauppa-  ja  satamakaupunki,  mutta  jo  saviastiain 
sirpaleiden  suunnaton  määrä  vastustaa  tätä  arvelua  ja  raunioista  löydetyt 
seinämaalausten  jätteet  osoittavat,  että  taidetta  ja  taideteollisuutta  oli  harjoi- 
tettu itse  Theebassa.  Kaupungin  myöhemmät  vaiheet  ovat  aivan  sel- 
vittämättä, kunnes  jälleen  n.  10 — 9  vuosisadalla  uusi  kaupunki  muo- 
dostui siellä.  —  Kuten  muistamme  oli  Homeeroksen  ylistämä  Akhilleus 
Phthiia-maakunnasta  kotoisin.  Tämä  löytö,  joka  todistaa  että  mykeena- 
laisella  ajalla  siellä  versoi  runsas  sivistys,  vahvistaa  tavallaan  Akhil- 
leus-tarun  todenperäisyyttä,  osoittamalla  että  Thessalian  paikkakunnalliset 
olot  kyllä  ainakin  jossain  määrin  vastasivat  Mykeenain,  kuningas  Aga- 
memnoniin hallituskaupungin,  oloja.  Tällä  ei  kuitenkaan  ole  tahdottu 
sanoa  sitä  eikä  tätä  Homeeroksen  kuvausten  taktillisesta  todenperäisyy- 
destä.    Se  on  kysymys  liian  laaja  tässä  yhteydessä  käsiteltäväksi. 

Toisen  tärkeän  löydön,  jota  sitäkin  pidetään  todistuksena  siitä,  että 
viime  vuosisadan  tiede  monasti  on  liian  jyrkästi  hylännyt  muinaiset 
asutus-  ja  sankaritarut  muka  aivan  tuulesta  temmattuina  satuina,  on  W. 
Dörpfeld  muinaisen  Olympian  rauniokentiltä  kaivanut  päivän  valoon. 
Hän  näet  on  syvällä  historiallisen  ajan  temppeli-  ja  muiden  rakennus- 
ten raunioiden  alta  tavannut  rakennusjätteitä,  saviastiainsirpaleita  y.  m. 
Alimmista  asutuskerroksista  on  kiviaseita,  kuten  kivikirves-  ja  piikivi-sir- 
paleita,  »lastuja»  löydetty.  Samasta  tasosta  tavattiin  runsaasti  yksinker- 
taisten, koristamattomien  tai  aivan  yksinkertaisilla  syvennetyillä  viivako- 
ristuksilla  varustettujen  saviastiain  palasia,  samallaisia  kuin  Dörpfeld  ennen 
on  tavannut  Kakovatos-Pyloksen  ja  Leukas-saaren  esihistoriallisista  löy- 
töpaikoista. Näitten  yläpuolella  olevat  kerrokset  sisältävät  pronssikau- 
tisia metalli-  ja  terrakotta-esineitä  sekä  saviastiain  palasia,  joitten  koris- 
telu jo  on  rikkaampi  ja  vaihtelevampi  kuin  kivikautisten.  Varsinaista 
mykeenalaista  keramiikkiä  ei  ole  näissä  kerrostumissa  tavattu,  vaikka 
ilmeisesti  pronssikautiset  kerrostumat  ovat  mykeenalaiskulturin  aikuiset. 
Jo  aikaisemmin  oli  Dörpfeld  asettunut  vastustamaan  liian  aikaisin  kuol- 
leen taidehistorioitsijan  ja  arkeologin,  A.  Furtwängierin  mielipidettä,  että 
mikäli  voi  niitten  esineitten  ijän  päättää,  jotka  Saksan  valtion  kustanta- 
missa kaivostöissä  vuodesta  1875  alkaen  tavattiin,  ei  Olympiasta  ole 
löydetty  mitään,  joka  johtaisi  alkunsa  aikaisemmilta  ajoilta  kuin  8  vuo- 
sisadalta e.  Kr.  Nyt  katsoo  Dörpfeld  lopullisesti  voivansa  todistaa,  että 
Olympian  ikä  ulottuu  kaukaisimpaan,  harmaimpaan  muinaisuuteen,  joten 
siis  helleeniset  tarut,  jotka  kertovat  kilpaleikeistä  ja  muista  tapauksista 
Olympiassa  jo  aikoja  ennen  vuotta  776  e.  Kr.,  josta  vuodesta  kreikka- 
lainen ajanlasku  Olympiadien  mukaan  alkoi,  koska  muka  sinä  vuonna 
alettiin  pitää  virallista  luetteloa  voittajista,  eivät  ole  niinkään  ilman  mi- 
tään pohjaa,  kuten  Furtwängler  on  arvellut.  Omituista  ja  varsin  mieltä- 

kiinnittävää  on  huomata  että  mykeenalaisen  sivistyksen  vaikutuspiiriin 
ei  läntinen  Hellas  kuulunut,  mikäli  tätä  nykyä  voimme  huomata.  Vielä 
on  kuitenkin  vaikeata  selvittää  niitä  sivistysoloja,  jotka  siellä  vallitsivat 
siihen  aikaan  jolloin  Kreetassa  ja  Itä-Hellaassa  rikas,  mykeenalainen  si- 
vistys oli  kukoistuksessaan. 


Kysymys  löydöistä  Rooman  Forumilla. 


ii. 

Tämän  aikakauskirjan  toisessa  vihossa,  s.  95 — 96  on  maisteri  Tudeer 
oikaissut  lausuntoani  kivikirjotuksesta  Rooman  Forumilla.  Erikoiset 
toimet  ovat  aijemmin  estäneet  minua  uudelleen  tuohon  kysymykseen 
ryhtymästä,  ja  tunnustan  kernaasti  että  lienen  erehtynyt.  Mielipiteeni 
perustin  prof.  Monteliuksen  luentoihin  Tukholmassa  syksyllä  1905. 
Kaikesta  päättäen  olen  muistanut  väärin,  sillä  popularisoivassa  kirjotuk- 
sessaan  Nordisk  Tidskriffissä  v.  1907  mainittu  tutkija  tuntuu  asettavan 
mainitun  kirjotuksen  ja  kiven  ijäksi  seitsemännen  sataluvun  lopun. 

En  nyt  ole  tilaisuudessa  tutustumaan  herra  Tudeerin  lähdekirjalli- 
suuteen, käsittelevä  kirjotustaidon  ikää  Italiassa.  Kaikesta  päättäen  on 
kirjotustako  täällä  kuitenkin  vanhempi  kreikkalaisia  kolonioja.  Järjes- 
täessään Italian  esihistoriallisen  kronologian  on  Montelius  tullut  koske- 
telleeksi tätäkin  seikkaa.  Huomaamme  että  etruskilaisia  kirjotuksia  ta- 
vataan esineissä  Regulini-Galassi  ja  Tomba  del  Duce  haudoissa  Vetulo- 
niassa.  Ainakin  edellistä  yleensä  pidettiin  ennemmin  suhteellisen  nuo- 
rena, olevan  n.  7:nen  vuosisadan  lopulta  tai  vieläkin  myöhemmän,  mutta 
Montelius  on  väittänyt  sitä  paljo  vanhemmaksi,  ja  häneen  ovat  yhty- 
neet Arthur  Evans  ja  pääkohdissa  myös  italialainen  arkeologi  Orsi. 
Kun  kysymys  kirjotustaidon  ijästä  on  erinomaisen  tärkeä  ja  juuri  tämä 
kysymys  siinä  ratkaisevana,  tahdon  lyhyesti  referoida  Monteliuksen  pe- 
rustelut sellaisina  kuin  hän  ne  ensin  esitti  v.  1897  aikakauskirjassa  The 
Journal  of  the  Anthropological  Institute  of  Great-Britain  and  Ireland, 
Voi.  XXVI,  kirjotuksessaan  The  preclassical  Chronology  in  Greece  and 
Italy,  jota  etupäässä  tässä  olen  lähteenäni  käyttänyt. 

Regulini-Galassi-hauta  on,  kuten  yleisesti  tunnustetaan,  yhdenaikui- 
nen  kuin  Bernardini-hauta  Palestrinan  luona  ja  yllämainittu  Tomba  del 
Duce,  mutta  näissä  viimemainituissa  oli  vain  vanhimpia  skyfoksia  eikä 
muita  kreikkalaisia  vaaseja,  ja  myöskin  Regulini-Galassissa  tavattiin  sa- 
manlainen skyfos,  hopeata.  Luonnollisesti  siis  nämä  haudat  ovat  van- 
hempia kuin  korintolaiset,  mutta  myös  pienet  prekorintiset  vaasit.  Mutta 

edellisiin  on  luettava  mainio  Francois-vaasi  (kuv.  es.  Reinach,  R£p. 
d.  vas.  peint.  s.  134 — 35)  jonka  ikä  on  seitsemännen  vuosisadan  alku. 
Sitä  vanhempia  ovat  prekorintiset  ja  vielä  niitäkin  vanhempia  skyfokset, 
jotka  siis  ovat  paljo  vanhempia  kuin  Francois-vaasi.  Mutta  toiselta 
puolelta  tavataan  aivan  tyypillisiä  skyfoksia  proto-etruskisissa  haudoissa, 
es.  Narce'en  luona,  II:lta  vuosisadalta  ja  vielä  huomattavampaa  on,  että 
Regulini-Galassi-haudan  suunnaton  kultasolki  on  melkein  aivan  samanlainen 
kuin  tuon  proto-etruskisen  periodin  pronssisoljet.  Tämä  on  hyvin  tärkeätä, 
kun  tuntee,  miten  tunteelliset  kehitykselle  soljet  ovat  olleet  esihisto- 
riallisina aikoina,  jolloin  yksi  tyyppi  ei  koskaan  elä  kauvaa  kehittymättä, 
tarjoten  näin  ensiluokan  kronologista  ainehistoa. 

Kun,  kuten  mainittu,  Regulini-Galassi-haudan  skyfoksessa  on  kirjo- 
tusta, on  meillä  täysi  syy  sanoa  kirjotustaidon  olleen  tunnetun  Italiassa 
jo  ennen  yhdeksännen  vuosisadan  loppua.  Kreikkalais-etruskilainen  al- 
fabetti  ollee  kyllä  muodostunut  n.  11  vuosisadalla  e.  Kr.  kuten  herra 
Tudeer  mainitsee.  A.  M.  T. 


III. 


Nimimerkki  A.  M.  T.  on  vastineessaan  huomautukseeni  Hist.  Aika- 
kauskirjan 2  n:ossa  tältä  vuodelta  nojautunut  Monteliuksen  esitykseen 
Italian  esihistoriallisen  ajan  kronologiasta,  etupäässä  hänen  esitelmäänsä 
»Anthropological  Institute  of  Great-Britain  and  Irelandaissa.  Tämä  esi- 
telmä, josta  kuuluisa  Kreetan-tutkija  A.  Evans  sanoo,  että  se  on  „re- 
volutionary",  kumouksen  tekevä,  on  herättänyt  paljon  keskustelua  ja 
kiivastakin  väittelyä,  ja  jos  monet  Italian  esihistorian  tutkijat  ovat  sii- 
hen yhtyneet,  ovat  toiset,  joiden  tutkimukset  ovat  samoilla  aloilla  liik- 
kuneet, asettuneet  jyrkästi  sitä  vastaan,  puolustaen  enemmän  tai  vähem- 
män jyrkässä  muodossa  vanhempaa  kantaa  Regulini-Galassi  ja  Tomba 
del  Duce-hautojen  myöhemmästä  ijästä.  Tässä  on  etenkin  kysymyksellä 
kirjoitustaidon  ijästä  Italiassa  tärkeä  sijansa.  —  Perustukset  sille  mieli- 
piteelle, että  Italian  kansat  ovat  saaneet  kirjaimistonsa  Kreikkalaisilta 
eikä  suorastaan  Phoinikialaisilta,  tuntuvat  olevan  varmat  ja  horjumatto- 
mat. Etenkin  on  siinä  suhteessa  huomattava  että  ne  uudet  kirjaimet, 
jotka  Kreikkalaiset  ottivat  käytäntöön,  ja  joita  semiläisessä  kirjaimis- 
tossa ei  ole,  ovat  tavattavissa  kaikissa  Italian  kirjaimistoissa  ja  juuri 
niitten  äänteiden  vastineina,  joita  ne  Khalkis-kaupungin  ja  sen  siirto- 
kuntien kirjaimistoissa  edustavat.  Jos  tämä  kerran  myönnetään,  täytyy 
Italian  kirjaimistojen  ikää  määrätessä  pitää  silmällä  kirjaimiston  ikää 
Kreikassakin. 

Kuten  tiedämme,  oli  jo  mykeenalaisajalla  kirjoitustaito  tunnettu  Krei- 
kassa. Siitä  on  etenkin  Knoossoksen  raunioista  Kreetalla  saatu  run- 
saita todistuksia  —  mutta  tätä  kirjoitusta  ei  vielä  olla  kyetty  tulkitse- 
maan.    Samaan  aikaan  oli  Palestinassa  ja  Phoinikiassa  nuolenpää-kirjoi- 

tus  käytännössä,  kuten  Tell-el-Amama  löydöt  todistavat. ])  Milloin  ja 
miten  setniläinen  kirjainkirjoitus  sai  alkunsa,  on  monimutkainen  kysy- 
mys, jossa  erilaiset  mielipiteet  törmäävät  toisiaan  vastaan;  se  vaan  tie- 
detään että  vanhin  tätä  nykyä  tunnettu  semiläisillä  kirjaimilla  piirretty 
teksti,  n.  s.  MeSa-kivi  on  9:ltä  vuosisadalta  e.  Kr.  Kuitenkin  monet 
seikat  viittaavat  siihen,  että  semiläisen  kirjaimiston  on  katsottava  syn- 
tyneeksi jo  toisen  vuosituhannen  e.  Kr.  puolivälissä.  (Vrt.  Larfeld: 
Handbuch  der  griechischen  Ephigraphik  I  s.  330  ja  seur.)  Katsoen 
Phoinikialaisten  vilkkaaseen  kaupankäyntiin  Hellaassa,  joka  suurimmaksi 
osaksi  päättyi  noin  11:11a  vuosisadalla  (vrt.  Ed.  Meyer:  Geschichte  des 
Altertums  I  s.  336),  täytyy  tulla  siihen  johtopäätökseen,  että  Helleenit 
tähän  aikaan  tutustuivat  semiläiseen  kirjaimistoon.  Toiselta  puolen  on 
huomattava,  että  Kypros-saaren  kreikkalaiset  asukkaat,  jotka  Doorilaisten 
hyökkäyksen  pakoituksesta  siirtyivät  vanhoilta  asuinpaikoiltaan  Pelopon- 
neesoksella  luultavasti  12:11a  vuosisadalla  e.  Kr.,  eivät  tunteneet  semi- 
läistä  kirjaimistoa,  vaan  oppivat  käyttämään  omituista  ja  epämukavaa 
tavu-kirjoitusta.  Näin  ollen  näyttää  luultavalta,  että  Kreikkalaiset,  juuri 
ll:llä  vuosisadalla  oppivat  Phoimkialaisilta  kirjainkirjoitustaidon. 

Tästä  voisi  päättää,  että  Italiassa  varsin  hyvin  jo  9:llä  vuosisadalla 
e.  K.  olisi  voitu  Kreikkalaisilta  oppia  heidän  kirjaimistonsa.  Mutta  on 
muistettava,  että  se  kirjaimisto,  minkä  Etrurialaiset  ja  muut  Italian  kan- 
sat saivat,  ei  ollut  ihan  sama,  kuin  se  kirjaimisto,  jonka  Phoinikialaiset  oli- 
vat opettaneet  Kreikkalaisille.  Se  oli  suuresti  kehittynyt  vastaamaan 
kreikankielen  äänteellisiä  vaatimuksia,  siihen  oli  lisäilty  kirjaimia,  ja  siitä 
oli  kehittynyt  paikkakunnallisia  kirjaimistoja.  Ettei  tätä  kehittymisaikaa 
saa  aivan  lyhyeksi  lukea,  on  luonnollista,  ja  Larfeld  laskeekin  tämän  ke- 
hittymisajan  noin  vuoteen  800  e.  Kr.  Tällä  tavoin  lähenisimme  huo- 
mattavasti sitä  aikaa,  jolloin  —  kuten  asutus-, historiat*  kertovat  — 
khalkidilaiset  siirtokunnat  Italiassa  perustettiin.  Mutta  tältä  taholta, 
epigrafikko-kannalta  lähtien,  emme  voisi  tunnustaa  Monteliuksen  abso- 
lutisia  aikamääräyksiä  täysin  paikkansa  pitäviksi.  —  Sivumennen  mai- 
nittakoon, että  Francois-vaasi,  jota  kirjoittaja  mainitsee  korintholaisena, 
itse  asiassa  on  puhtaasti  attikalainen  ilman  mitään  korintholaisuutta. 

L.  O.  Th.  Tudeer. 


l)  Vrt.  Tallqvist,  K.  L.    Eräs  Aasian  ja  Egyptin  välinen  kirjeenvaihto  viiden- 
neltätoista vuosisadalta  e.  Kr.    Valvoja  1891  s.  527—540. 

